
bRUTUSIANA. 


Y Wyryf Archalledig. 


CYHOEDDIADAU Y NEFOEDD YNGHYLCH 


ANNIWEIRDEB YN YR 


YSGRYTHYRAU SANCTAIDD. 


EDDF crefydd natur, gwedi ei ham- 
lygu mewn llythyrenau amlwg, 
ydyw llechau y cyfammod a roddwyd 
trwy Foses i Israel, ar fynydd Sinai; ac 
y mae deg pen y gyfraith hon yn seiliau 
i holl ddeddfau da y byd, ac i barhau 
mewn grym fel rheolau moesol i ddeil- 
iaid rhesymmol y Duw mawr, tra parhao 
oesau y ddaear. A mor belled ag y mae 
teulu dyn fel cymdeithas, neu megis ag 
y mae yn rhannedig i amrywiol gym- 
deithasau, yng ngwahanol wledydd y 
ddacar, yn parchu ac yn ufuddhau i'r 
deddfau hyn, y mwynhant ddedwydd- 
wch cymdeithasol; ac yn ol pellder eu 
cyfeiliorni oddi wrth y deng air deddf 
hyn, y mae eu hannedwyddwch cym- 
deithasol yn cynnyddu ac yn mwyhau. 
Yn lle gwannychu llechau cyfammod 
Sinai, cadarnhawyd hwynt, mor belled 
ag yr oedd bywyd perffaith yn dangos 
eu huniondeb, gan ein Hiachawdwr ei 
hun, yn nyddiau ei gnawd ar y ddacar ; 
oblegid nid ei neges ef i iselderau y 
ddaear ydoedd torri deddf Sinai, ond i'w 
chyflawni, ac felly ei gwneuthur yn an- 
rhydeddus byth ac yn dragywydd. Nid 
ydyw ffydd a gras yr efengyl chwaith yn 
dirymmu y ddeddf, ac yn ei rhoddi o'r 
neilldu, oblegid dyweda yr Apostol Paul 
am y pwngc hwn yn amlwg yn Rhuf. iii. 
31, fel hyn ;—“ Wrth hynny, a ydym ni 
yn gwneuthur y ddeddf yn ddirym trwy 
ffydd? Na atto Duw ; eithr yr ydym 
yn cadarnhau y ddeddf.” Y canlyniad 
o hyn ydyw, ein bod ni fel deiliaid rhe- 
symmol y Pennaeth tragywyddol, o dan 
rwymau i'r ddeddf foesol, yn yr Hen 
Destament a'r Testament Newydd, i'w 
pharchu ac ufuddhau iddi, nid er mwyn 
bywyd tragywyddol, ond er harddwch 
B 


athrawiaeth Duw ein Hachubwr, megis 
ag y mae yn gweddu i efengyl lån ein 
Harglwydd Iesu Grist. 

Y mae y ddeddf foesol gwedi bod yn 
neillduol iawn gyd å golwg ar fanyldra 
ei gwarcheidwadaeth, i gadw pob drwg 
o'r gymdeithas ddynol, gan wybod nad 
dim ond y drwg fuasai yn dwyn anned- 
wyddwch i'r teulu; ac yn ol parch y 
teulu i'r ddeddf hon, a'u hymlyniad di- 
dor wrthi, y maent yn ymgadw o fewn 
cylch dedwyddwch. Ni ellir dywedyd 
bod cymdeithas yn y mwynhad o dded- 
wyddwch, os bydd aml-dduwiaeth yn 
teyrnasu o'i mewn, a Duw y nefoedd yn 
cael ei esgeuluso ; ni ellir ystyried y gym- 
deithas honno yn y mwynhad o dded- 
wyddwch, lle mae rhieni yn cael eu 
dirmygu, a'u hesgeuluso yn eu henaint 
a'u heiddilwch; y mae y gymdeithas 
honno ym mhell o fod yn ddedwydd, pan 
fydd y llofruddiaethau mwyaf ysgeler yn 
cael eu cyflawni o'i mewn; ni ŵyr y 
gymdeithas honno ddim am ddedwydd- 
wch, pan fyddo anonestrwydd yn ffynnu 
ynddi, a lladradau beunyddiol yn cael eu 
cyflawni: a rhaid fod y gymdeithas 
honno yn dra gofidus, pan fyddo godineb, 
fel anghenfil aml-bennog, yn teyrnasu 
mewn rhwysg ynddi ; oblegid bydd rhai 
o'i haelodau yn feunyddiol â'u teimladau 
yn drmallodedig. Y mae yn deilwng o 
sylw bod rhyw bechodau neillduol yn 
teyrnasu ym mhlith rhyw bobl neillduol. 
Y mac ambell genedl yn nodedig am ei 
thuedd ladradgar ; y llall yn nodedig am 
ei llofruddiaethau ; arall yn nodedig am ei 
hanniweirdeb ; ac er ein bod ni, y Cym- 
ry, gwedi bod mor ddiwair ag un genedl 
ar wyneb y ddaear, ac yn uchel ym 
mhlith y cenhedloedd am ein diweirdeb ; 

etto, er ein gwaradwydd yr ydym gwedi 
ymlithro, ac wedi myned ynddihareb 
ym mhlith cenhedloedd gwareiddiedig y 
byd am ein hanniweirdeb! 

Er fod deddf crefydd natur yn erbyn 
anniweirdeb, ac er i'r doethion boreuol 
ddysgu diweirdeb, a chyhoeddi yn erbyn 
anniweirdeb drwy ddrych y ddeddf hon ; 
etto gwelodd y Brenhin mawr fod yn 
dda i'w hamlygu i'w greaduriaid mewn 
llythyrenau eglur, fel y gallasent ei dysgu 
yn well. Disgynnodd mewn mawr- 
hydi a gogoniant mawr ar fynydd Sinai, 
yng ngolwg holl lwythau Israel, gan gy- 
hoeddi y deng air deddf i'w clywedig- 
aeth; ac ym mhlith eraill dywedodd, 
“Na wna odineb.” Yn ol esboniad ein 
Harglwydd Iesu Grist ar natur y ddeddf, 
y mao iddi lythyren, ac y mae iddi ys- 
pryd hefyd, a'i chynnwysiad yn fanwl 
iawn. “Na wna odineb ;” na chynnwys 
odineb yn y tir ; na ddioddef odineb yn 
y wlad ; rhwystra odineb i ddyfod i'th 
gaerau ; cadw odineb ym mhell o'th lan- 
nerchau; symmuda bob achlysur go- 
dineb o'th bebyll; bydd ddiwair, gan 
gadw dy hun yn genedl bur i Dduw 
Abraham, dy dad; oblegid sanctaidd 
ydyw yr Arglwydd, ac heb sancteidd- 
rwydd ni chaiff neb weled yr Arglwydd. 
Yr oedd anniweirdeb ym mhlith y cen- 
hedloedd cyn rhoddiad y ddeddf ar 
Sinai, yn cael ei ystyried yn bechod ac 
yn ysgelerder mawr; ac y mae hyn yn 
amlwg oddi wrth amgylchiad Tamar yn 
Genesis xxxviii. 24, “Ac ynghylch pen 
fri mis y mynegwyd i Judah, gan ddy- 
wedyd, Tamar dy waudd di a buttein- 
iodd, ac wele hi a feichiogodd hefyd 
mewn godineb. A dywedodd Judah, 
Dygwch hi allan, a llosger hi.” Y mae 
yn amlwg oddi wrth yr amgylchiad 
hwn, nid yn unig bod godineb yn cael ei 
ystyried yn ysgelerder mawr, ond yn 
bechod ag ydoedd yn galw am gosp 
farwol! Y mae Moses hefyd, pan yn 
manylu ar y ddeddf, yn rhesu godineb 
ym mhlith y pechodau a haeddent gosp 
farwol. Lef. xx. 10. “ A'r gwr a odinebo 
gyd å gwraig gwr arall, sef yr hwn a odin- 
ebo gyd & gwraig ei gymmydog, lladd- 
er yn farw y godinebwr a'r odineb- 
wraig.” Ymae hyn yn cael ei adrodd 
etto gan Moses yn Deut. xxii. 22. “O 
cheffir gwr yn gorwedd gyd â gwraig 
briodol â gwr, byddant feirw ill dau, 
sef y gwr a orweddodd gyd â'r wraig, a'r 


wraig hefyd ; felly y tynni ymaith ddrwg 
o Israel." Dyma y gospedigaeth gynt 
am y pechod o odineb, a hynny oblegid 
ei fod mor ffiaidd ac mor groes i sanct- 
eiddrwydd Duw, ac mor niweidiol i 
gyssur, heddwch, a llwyddiant y gym- 

deithas ddynol. Ym mhellach, y mae 
yr unrhyw gospedigaeth yn cael ei chy- 
hoeddi yn Deut. xxii. 23, 24: “ O bydd 

llangces o forwyn wedi ei dyweddio i 
wr, a chael o wr hi mewn dinas, a gor- 
wedd gyd â hi ; yna y dygwch hwynt ill 
dau i borth y ddinas honno, ac a'u lla- 
byddiwch hwynt & meini, fel y byddont 
feirw ; y llangces oblegid na waeddodd, a 
hithau yn y ddinas ; a'r gwr, o herwydd 
iddo ddarostwng gwraig ei gymmydog ; 
felly ti a dynni ymaith ddrygioni o'th 
fysg.” Ym mhellach, yn Deut. xxii. 28, 
29, dywedir fel hyn:—“O chaiff gwr 
langces o forwyn, heb ei dyweddio, ac 
ymaflyd ynddi, a gorwedd gyd â hi, a'u 
dala hwynt: yna y rhydd y gwr a or- 
weddodd gyd & hi, i dad y llangces, ddeg 
a deugain o arian; ac iddo y bydd yn 
wraig, am iddo ei darostwng hi: ni 
ddichon efe ei gyrru hi ymaith yn ei holl 
ddyddiau.” Ac y mae yn deilwng o sylw 
hefyd, bod Moses gwedi darbod yn neill- 
duol gyferbyn â chymmeriadau gwyryf- 
on Israel, pan gyhuddid hwynt o anni- 
weirdeb, ac heb allu profi hynny. Yn 
Deut. xxii. 13—19, pan gyhuddai gwr ei 
wyryf briodasol o anniweirdeb, a methu 
a'i chael yn euog trwy brofion ; “ Hen- 
uriaid yddinas honno a gymmerant ygwr 
ac a'i cospant ef. A hwy a'i dirwyant 
ef mewn can sicl o arian, ac a'u rhodd- 
ant hwynt i dad y llangces ; o achos iddo 
ddwyn enw drwg ar y forwyn o Israel, a 
bydd hi yn wraig iddo; ac ni ddichon 
ei gyrru ymaith yn ei holl ddyddiau.” 
Y mae yr ychydig grybwylliadgu hyn, 
am ddeddf godineb, yn ein dysgu,— 

Bod y pechod o anniweirdeb, yn ddi- 
wyniadmawr iawn ar y cymmeriad dynol. 
Mor isel y swnia y geiriau godinebwr, go- 
dinebwraig, putteiniwr, a phuttain, yn yr 
Ysgrythyrau! Y mae dilyn diweirdeb, 
a glynu wrth ddiweirdeb, yn dyrchafu 
cymmeriad gwlad a chenedl, ac yn 
gwneuthurgwlad a chenedl yn anrhy- 
deddus ym mhlith gwledydd a chenhedl- 
oedd y ddaear; ac nid oes dim yn 
gwneuthur gwlad a chenedl mor ddir- 
mygedig ac mor isel, a bod yn wlad ac 
yn genedl odinebus ac anllad. Pan fyddai 

cenedl Israel yn ymddieithrio oddi wrth 
yr Arglwydd eu Duw, gan rodio yn 
ffyrdd cyfeiliornad a thrawsedd, ac ang- 
hofio llwybrau eu tadau, Abraham, Isaac, 
a Jacob, er mwyn dangos mor bell yr 
oeddynt gwedi myned, ac mor isel yr 
oedd en cymmeriadau yng ngolwg y nef- 
oedd, cydmerideuhymddygiadau iodineb, 
a gelwid hwynt yn odinebwyr, er mwyn 
dangos pa mor isel, a pha mor ddirmyg- 
edig oeddynt. Yng ngwyneb fod y-gened] 
hon gwedi gadael addoliad Arglwydd y 
lluoedd, a gwasanaethu wrth allorau, a 
phlygu i ddelwau y cenhedloedd, y mae 
yspryd y brophwydoliaeth trwy Esaiah, 
ym mhennod lvii. 3, yn eu hannerch fel y 
canlyn ; “ Nesêwch yma, meibion yr hud- 
oles, had y godinebus a'r buttain.” Ni all 
dim ddangos iselder cymmeriad yn fwy 
na'r ymadroddion crybwylledig ; oblegid 
y mae pob puttain yn hudoles, ac felly yn 
peryglu moesau gwledydd, trefydd, cym- 
mydogaethau, a phentrefydd ; a meibion 
yr hudoles yn cyfrannogi (trwy gael eu 
harwain ar hyd llwybrau anniwair) o 

eriad y fam. Jeremiah a deimlai 
yn rhyfedd oblegid gwrthgiliad Judah, ac 
er mwyn dangos mewn drych cywir 
ddrygedd ac iseller cyflwr andwyol y 
bobl, a'u harddangosai fel rhai godin- 
ebus. Yr oedd gwasgfa y prophwyd 
hwn yn fawr iawn ; yr oedd yn flin arno 
oblegid y bobl; ac y mae yn drueni 
clywed ei gwynfan : “ O na bai fy mhen 
yn ddyfroedd, a'm llygaid yn ffynhon- 
au o ddagrauf fel yr wylwn ddydd a 
nos am laddedigion merch fy mhobl! 
O na byddai imi yn yr anialwch letty 
fforddolion, fel y gadâwn fy mhobl, ac 
yr elwn oddi wrthynt! Canys hwynt 
oll ydynt odinebus, a chymmanfa anffydd- 
loniaid.” Ymddengys bod anniweirdeb 
yn llofrudd; ac ym mhob oes, ym mhob 
rhyw wledydd, ac ym mhlith pob rhyw 
genhedloedd, lle mae gwedi, ac yn cael 
lle i roddi ei droed lawr, y mae ei gelan- 
eddau yn lliosog, a'i laddedigion yn aml. 
Gynnifer o laddiadau y mae y llof- 
rudd o anniweirdeb gwedi eu cyflawni 
erioed, ac mor ddrewedig ydyw ei gelan- 
neddau! Hwyliau Dafydd, pêr ganiedydd 
yr Israel, oeddynt nefol a phêr lesmeir- 
iol! Mor felus y seiniai glodydd Duw y 
lluoedd! Mor wresog oedd ei galon gyd 
& phethau y nefoedd! Mor doddedig ei 
gyfansoddiadau! Ond rhoes ei anni- 
weirdeb frycheuyn du ar ci gymmeriad, 


ac a'i gwnaeth yn watwargerdd ym 
mhlith yr holl genhedloedd! Bu Solo- 
mon yn uchel iawn, a'i glod a gyrhaedd- 
odd i eithafoedd y ddaear ; ond oblegid 
anniweirdeb, goblygwyd ei ddyddian olaf 
gan leni tywyllion, ac y maeei gym- 
meriad dan y duwch mawr hyd heddyw 
Pa beth a all wneuthur gwr yn iselach 
yn ei gymmeriad nag anniweirdeb? Gall 
fod yn gyfoethog, ac felly o ddylanwad 
yn ei ardal, a pharch allanol yn cael ei 
ddangos iddo rhag ei ofn ; ond yr ardal- 
wyr, yn eu mynwesau, a'i dirmygant, 
gan ei ffieiddio; hwy a'i ystyriant yn 
ddyn peryglus yn ei fywyd, ac a olygant 
ei farwolaeth yn fendith neillduol oddi 
wrth yr Hollalluog Dduw! Pa beth a 
all iselu cymmeriad gwraig yn fwy nag 
anniweirdeb? Derbyniad oeraidd roir 
iddi ym mhob cymdeithas; gwell gan 
bawb fod heb ei gweled; a phe gallai 
pob siarad am dani gyrhaeddyd ei chlust- 
iau, ni ddeuai allan o gaerau ei thŷ, ac 
ni welid hi yn cydgymmysgu å dynion ! 
Y mae y llangc anniwair, er ei ddoniau, 
er prydferthwch ei gorph, ac er pob 
peth a berthyn iddo, oblegid yr un pech- 
od hwn, yn ddigymmeriad! Tadau, a 
edrychant arno fel blaidd, ac fel llofrudd 
heddwch a dedwyddwch teuluoedd ; 
mamau, a'i melldithiant fel bradwr ac 
feldinystrydd eu holl gyssuron ; a'r gwyr- 
yfon a giliant ac a ffoant rhagddo, fel 
oddi wrth Apolyon eu heddwch! Y 
ferch anniwair a ystyrir yn felldith y 
gymmydogaeth, ac a nodir allan gan 
famau, i'w merched, fel un gwedi colli 
pob hawl i'r parch lleiaf. Yng ngolau y 
ddeddf foesol, yr ystyrir anniweirdeb 
hyd heddyw, a hynny nid yn unig gan y 
rhai y mae yr efengyl dragywyddol 
gwedi tywynnu arnynt, ond gan amryw 
genhedloedd ag ydynt yn ymddifaid o'i 
goleuni hi. Y mae rhai cenhedloedd 
paganaidd yn ystyried anniweirdeb yn 
gymmaint diwyniad ar eu cymmeriadau, 
fel y mae oes ar ol oes yn myned heibio 
heb gymmaint ag un enghraifft o hono 
yn eu plith! Ac y mae yn rhyfedd bod 
y gwledydd hynny, ag y mae golau y 
Testamentau Hen a Newydd gwedi llew- 
yrchu arnynt, nid yn unig yn gallu cyd- 
ddwyn ag ef, ond yn ci adael i'w lawn 
rwysg, heb wneuthur braidd unrhyw 
egnion i lesteirio ei lwyddiant ! 

Bod dilyn diweirdeb yn arwain at bur- 
deb cymdeithasol. Nid ydyw dynion 

gwedi eu creu i fod yn. unigolion, nac er 
eu mwyn eu hunain, ond i fod yn ddo- 
lenau yng nghadwyn fawry gymdeithas 
ddynol, ag sydd yn gwneuthur holl gen- 
hedloedd y ddaear yn un teulu mawr. 
Aelod ydyw y dyn o'r teulu mawr, ac y 
mae gan y teulu hawl yn ei wasanaeth, 
ac y mae yntau dan rwymau i wasan- 
aethu y teulu. Nid er mwyn y dyn ei 
hun, y mae.Tad y trugareddau gwedi cy- 
frannu doniau iddo, ond er mwyn y 
teulu mawr ; ac os na wasanaetha efe y 
teulu, ymae yn was drwg a diog, yn 
cuddio ei dalent yn y ddaear, a thrwy 
hynny ni atteba ddibenion ei greadig- 
aeth. Fel hyn, y mae dynion yn grea- 
duriaid cymdeithasgar, gwedi eu bwr- 
iadu i gymdeithas, i fod o leshad i'w 
gilydd, ac i wneuthur yr hyn a allant er 
meithrin dedwyddwch y naill y llall. 
Ni all cymdeithas atteb dibenion cym- 
deithas, oni fydd yn bur; oblegid pan 
ddelo ammhurdeb i mewn, y mae yn 
ddrylliau, drwy fod yr aelodau yn ym- 
ddieithrio oddi wrth eu gilydd. Y mae 
diweirdeb yn un o'r rhinweddau ag sydd 
yn gwneuthur cymdeithas yn bur, ac y 
mae anniweirdeb yn gwneuthur cym- 
deithas yn ammhur, ac yn dattod ei 
rhwymau. A ydyw y godinebwr, yr an- 
lladwr, yr odinebwraig, y llangc a'r 
llangces anniwair, yn aelodau addas o 
gymdeithas? Ac yn gymmaint a bod 
ymddiddanion drwg yn llygru moesau 
da, onid ydyw yn beryglusi gyd-ymgym- 
mysgu mewn cymdeithas yn yr hon y 
byddo y cyfryw gymmeriadau yn ym- 
wyddfodoli? Pan fyddo diweirdeb ar ei 
draed, y maecymdeithas i raddau yn bur; 
ond pan fyddo anniweirdeb yn ffynnu, 
y mae cymdeithas yn beryglus, oblegid 
bod y dinystrydd gwedi gwneuthur ei 
drigfan o fewn y caerau. Mor brydferth, 
& mor beraidd ydyw aroglau ymgynnull- 
iadau ag y byddo diweirdeb yn teyrnasu 
ynddynt! Mor llon yr edrycha yr aelod- 
au yng ngwynebau eu gilydd,heb nac och 
-na chnofa cydwybod ym mynwesau neb 
ohonynt! Edrychir yn ol ar y cyfryw 
gynnulliadau gyd â mynwes wresog, ac 
edrychir ym mlaen arnynt gyd â phob 
hyfrydwch. Y mae y ddeddf foesol gwedi 
ei llunio i ddynion, fel aelodau o gym- 
deithas teulu dyn; “Na ladd; na wna 
odineb ; na ladratta ; na ddwg gam dyst- 
iolaeth yn erbyn dy gymmydog; na 
chwennych dŷ dy gymmydog, na chwen- 


nych wraig dy gymmydog, na'i wasan- 
aethwr, na'i wasanaethferch, na'i ych, 
na'i asyn, na dim a'r sydd eiddo dy gym- 
mydog.” Y mae ymgadw rhag y pethau 
yna, yn ymgadwat burdeb y gymdeithas; 
ac y mae y gymdeithas yn fendith yn lle 
bod yn felldith. Pan fyddo diweirdeb ar 
yr orsedd mewn ardal, nid oes berygl i'r 
gwr gael ei lygru, i'r wraig gael ei llygru, 
i'rmab gael eilygru,i'rferchgaelei llygru, 
i'r gwas gael ei lygru, nac i'r forwyn gael 
ei llygru. Mae y gymdeithas yn bur, canys 
y mae yr aelodau yn ddiwair; y mae 
y gymdeithas ddarllen yn bur, canys y 
mae yr aelodau yn ddiwair ; y mae holl 
gymdeithasau y wlad a'r ardal yn bur, 
canys y mae yr aelodau yn ddiwair. 
Gall y wraig fod yn esmwyth am ei gwr, 
a'r gwr fod yn esmwyth am ei wraig ; 
a'r gwr a'r wraig fod yn esmwyth am 
eu plant, oblegid sawyr diweirdeb sydd 
yn arogli yn bêr ym mhob man. Ond, 
ai dyma fely mae? Nagê,nagê; gyd & 
chywilydd a galar y mae yn rhaid cy- 
faddef, fod y dinystrydd yn y wlad, a 
bod aelodau y teulu a'r gymdeithas fawr 
yn cael eu llofruddio ganddo yn gelan- 
neddau ar hyd wyneb y maes! Gwenwyn 
cymdeithas ydyw anniweirdeb. Yr yd- 
ym gwedi gweled y lili yn gwywo oblegid 
ei effeithiau ; gwelsom y rhosynau gwedi 
colli eu prydferthwch oblegid ei effeith- 
iau; gwelsom y blodau mwyaf lliwus 
gwedi crebychu, o herwydd ei effeithiau ; 
agwelsomgedrwydd Libanusyn gwyroeu 
penau lawr oblegid ei effeithiau! Y 
gwir, a dim ond y gwir, sydd i'w ddywed- 
yd a'i ysgrifennu ar bob amgylchiad; a'r 
gwir yw, y mae anniweirdeb yn awr 
mor uchel ei ben,ac yn teyrnasu yn y fath 
rwysg, fel ag y mae yn ddyled ddybl- 
ig i gyhoeddi yn groch fel y mae yn ein 
plith, er mwyn i'r adsain gyrhaeddyd 
Gath, ac i'r llef farchogaeth yr awelon 
hyd i heolydd Ascelon. Y mae rhwysg 
anniweirdeb yn frawychus yn ein plith 
ni! Y mae y cyfarfodydd canu mawl i 
Dduw Ior ; y mae y cyfarfodydd i blygu 
ger ei fron, ac i alw ar ei enw sancteidd- 
iol; ac ymae y cyfarfodydd i bregethu 
efengyl lân ein hiachawdwriaeth, gwedi 
myned yn faglau i ddal merched glânaf 
a phrydferthaf Cymru, gan anniweirdeb ! 
Aallycreigiauadamantaidddoddi? A 
all y mynyddoedd cribog ocheneidio ? 
A all y gwigoedd ddiferu dagrau ? A all y 
dyffrynoedd ymwisgomewndâ? Aally 

mynyddoedd ganu galarnad? Aca all 
yr anialdiroedd wylo? Wylwch, wylwch, 
oblegid meibion a merched Cymru, canys 
y maent gwedi ymroddi i anlladrwydd 
i'r fath raddau, fel ag y mae ein gwlad 
hoff gwedi ei thoi â gwarth! Y mae y 
gymdeithas gwedi myned yn ammhur, a 
hynny yng ngwyneb lleferydd deddf y 
Duw goruchaf, yr hon sydd yn sanctaidd, 
fel y mae efe ei hun yn sanctaidd, ac yn 
ymofyn am sancteiddrwydd oddi wrth 
yr holl deulu dynol. 

Gyd & bod y ddeddf foesol yn gor- 
chymyn diweirdeb, yr oedd dulliau ac 
arferion carwriaethol y genedl Iuddewig 
yn tueddu yn neillduol at hyn, megis ag 
y mae dulliau ac arferion carwriaethol 
holl genhedloedd diwair y ddaear yn 
bresennol. Y mae diweirdeb cenedl yn 
ymddibynnu yn fwyaf ar arferion cenedl; 
a phan fyddo yr arferion hyn yn ben- 
rydd mewn gwlad ac ardal, y mae anni- 
weirdeb yn ynnill tir, ac yn estyn ter- 
fynau ei deyrnas, nes byddo yr holl 
wlad yn cael ei llyngcu i'r unrhyw gor- 
bwll dychrynllyd. Y mae gwahardd- 
iadau deddfau yn cael eu gwannychu, 
pan fyddo arferion yn bleidgar i'r pethau 
a waherddir ; o ganlyniad, dylai arferion 


fod o'r fath natur, fel ag i ochelyd pob 


cyfeiliorni, er mwyn cadw o fewn ter- 
fynau y ddeddf, a'i sancteiddio, yn ol 
amcan y Deddf-roddwr ei hun. Ac felly, 
er mwyn cadw diweirdeb i fynu ym 
mhlith y genedl Iuddewig, yr oedd eu har- 
ferion carwriaethol o'r fath, fel nad oedd 
ganddynt gyfleusderau i anniweirdeb, 
ac felly yr oedd yr achosion o hono yn cael 
eu cadw draw. Y mae priodas yn ordin- 
had Duw; yn ystâd anrhydeddus, oblegid 
anrhydeddus ydyw priodas ym mhawb ; 
a dylid myned i'r ystâd hon yn ddihalog, 
ac y mae y dihalogrwydd hwn yn ymddi- 
bynnu yn fwyaf ararferion carwriaethol. 
Os rhoddir eu hamser a'u lleoedd i ieu- 
engctyd ; os rhoddir iddynt oriau meith- 
ion tywyllwch y nos, mewn manau pro- 
fedigaethus, pa beth sydd i'w ddisgwyl, 
ond pob halogrwydd ac anniweirdeb ? 
Ond o'r tu arall, pan fyddo yr arferion 
dan sylw yncael eu dwyn ymmlaen yn ol 
rheolau gweddeidd-dra, y cyfarfodydd ar 
amserau addas, ac mewn manau addas, 
nid yn unig y mae diweirdeb yn uchel 
ei ben, ond anniweirdeb yn cael ei 
ystyried yn y golau o bechod flieiddiaf, 
a mwyaf niweidiol ei effeithiau, yn holl 


lechres pechodau y natur ddynol. Yr 
oedd anniweirdeb yn bechod ag y byddai 
rhai personau yn cael eu maglu ganddo 
ym mhlith y genedl Iuddewig, megis ag 
y mae rhai yn cael eu maglu ganddo 
hyd heddyw ym mhlith cenhedloedd 
mwyaf diwair y ddaear. Ond nid yd- 
oedd yn bechod cyffredin, eithr yn 
bechod annghyffredin, megis ag y mae 
hyd yn bresennol ym mhlith yr holl 
ddosparthion hynny mewn cymdeithas, 
ag y mae eu dulliau a'u harferion carwr- 
iaethol yn cael eu rheoli gan foesau da 
a gweddeidd-dra. Ni chaniattêid ym 
mhlith y Dwyreinwyr, na chan y genedl 
Iuddewig, i'r ieuengctyd gymmeryd y 
gorchwyl o ymbriodi mewn llaw, yn ol 
eu tueddiadau a'u mympwyon eu hunain, 
yn anwybodus i'w rhieni a'u cyfeillion ; 
oblegid ystyrid priodas o gymmaint 
pwys, fel yr oedd yr ymgynghoriadau 
mwyaf difrifol yn cymmeryd lle yn 
flaenaf, ac yna y gorchwyl yn cael ei 
ddilyn yn ol rheolau manylaf priodoldeb. 
Ac ym mhob gwlad lle y dilynir rheolau 
priodoldeb mewn arferion carwriaethol, 
gwneir gwragedd o wyryfon, ac nid o 
butteiniaid. Mor weddus y cyflawnodd 
Eleazar, gwas Abraham, ei neges, pan 
anfonwyd ef i Mesopotamia, at deulu 
Nachor, i ymofyn gwraig i fab ei feistr ! 
Mor brydferth oeddynt briodasau Jacob, 
yn Haran, gyd â golwg ar ddiweirdeb ! 
A pha ham yr oedd holl briodasau y 
Dwyrain, braidd yn ddieithriad, yn an- 
rhydeddus yn y pwngc hwn? Hawdd 
ydyw atteb y gofyniad hwn ; eu harfer- 
ion a'u dulliau carwriaethol, a argrapb- 
ent anrhydedd ar eu priodasau, oblegid y 
mae pob priodas ddiwair yn anrhydedd- 
us, aphob priodas anniwair yn warthus 
i'r pleidiau, ac yn gwmmwl ag sydd yn 
eu hamdoi â gwarth trwy eu hoes! 

Fel hyn yr oedd y ddeddf foesol yn 
gorchymyn, ac yn annog diweirdeb fel 
rhinwedd ag ydoedd yn ogoniant ac yn 
brydferthwch gwlad ; ac er mwyn cadw 
diweirdeb i fynu o oes i oes, ac o gen- 
hedlaeth i genhedlaeth, yr oedd arferion 
y genedl honno y rhoed y ddeddf iddynt, 
o'r fath natur, fel ag i ochelyd holl 
achosion anniweirdeb, ac i wneuthur yr 
ystâd briodasol yn anrhydeddus, ac yn 
gyssur i'r rhaì a aent iddi. Yn lle galw 
diweirdeb yn ol, a rhoddi rhyddid i 
anniweirdeb, y mae efengyl lân ein 
Harglwydd Iesu Grist yn bendant ar y 

pwngc hwn ; ac yn ei ddangos yn ei 
burdeb, yn ei fanylrwydd, ac yn ei ys- 
prydolrwydd. Mat. v. 27, 28, “Clyw- 
soch ddywedyd gan y rhai gynt, Na 
wnaodineb. Eithr yr wyf fi yn dywedyd 
i chwi, fod pob un a'r sydd yn edrych 
ar wraig i'w chwennychu hi, wedi 
gwneuthur eisoes odineb â hi yn ei 
galon.” Cyfarwyddyd y Cynghor Apos- 
tolaidd a gynnaliwyd yn Jerusalem, am 
yr hwn y crybwyllir yn Actau xv, sydd 
fel y canlyn i'r eglwysi Cristionogol : 
“ Bod i chwi ymgadw oddi wrth yr hyn 
a aberthwyd i eilunod, a gwaed, ac oddi 
wrth y peth a dagwyd, ac oddi wrth 
odineb: oddi wrth yr hyn bethau, os 
ymgedwch, da y gwnewch. Byddwch 
iach.” Epistolau yr Apostolion hefyd, 
yn neillduol Epistolau St. Paul, a gry- 
bwyllant am odineb fel pechod neillduol 
i'w ochelyd gan Gristionogion. 1 Cor. 
vi. 18, “ Gochelwch odineb. Pob pechod 
a wnelo dyn, oddi allan i'w gorph y 
mae; ond yr hwn sydd yn godinebu, 
sydd yn pechu yn erbyn ei gorph ei hun.” 
1 Thes. iv. 3, “Canys hyn yw ewyllys 
Duw, sef eich sancteiddiad chwi, ar 
ymgadw o honoch rhag godineb.” 
Ynghylch bywyd addas a gweddus, y mae 
yr unrhyw Apostol yn Rhuf. xiii. 13, 
yn dywedyd fel hyn: “Rhodiwn yn 
weddus, megis wrth liw dydd.” Y mae 
oriau y goleuni yn ddiogelwch, ac yn 
ddiogelwch mawr; yn ddiogelwch y dylai 
holl wyryfon ein gwlad beidio rhyfygu 
myned allan o gylch ei gaerau. “Rhod- 
iwn yn weddus, megis wrth liw dydd; 
nid mewn cyfeddach a meddwdod, nid 
mewn cyd-orwedd âg anlladrwydd, nid 
mewn cynnen a chynfigen.” Ac yn 
Heb. xiii. 4, dywedir fel hyn: “ Anrhy- 
deddus yw priodas ym mhawb, a'r gwely 
dihalogedig: eithr putteinwyr a godin- 
ebwyr a farna Duw.” 

Y mae efengyl ein Harglwydd a'n 
Hiachawdwr Iesu Grist, yn ymofyn am 
bob purdeb oddi wrth y rhai y cyhoeddir 
hi i'w clywedigaeth, ac oddi wrth y rhai 
hynny a'i proffesant, yn bennigol. Diben 
yr efengyl ydyw puro y byd oddi wrth bob 
halogedigaeth cnawd ac yspryd; ac yn ol 
fel y mae yr efengyl yn puro gwlad oddi 
wrth arferion anniwair a halogedig, yn 
ol hynny y mae i ni farnu am ei llwydd- 
iant, neu ei haflwyddiant, yn y gyfryw 
wlad. Pan fyddo yr efengyl yn atteb 
diben y pregethiad o honi, ac yn llyw- 


odraethu yng nghalonau y rhai a'i pro- 
ffesant, y mae arferion halogedig a 
niweidiol yn cael eu lladd, a phurdeb 
mewn bri, oblegid bod yr efengyl ar yr 
orsedd. Ond os bydd arferion anniwair 
ac halogedig yn fyw, ac yn cael eu dilyn 
mewn ardal, gellir penderfynu mai 
ychydig ydywawdurdod a llywodraeth yr 
efengyl yn, ac ar yrardal honno; ac yn 
neillduol, os bydd y rhai a broffesant yr 
efengyl, nid yn unig yn dioddef y cyfryw 
arferion yn eu hardaloedd, ond yn eu 
dilyn eu hunain, y mae y cyfryw rai yn 
gwneuthur y cam mwyaf â'r efengyl! 
Gofynna yr efengyl am burdeb, a'i diben 
ydyw cyflwyno y rhai a'i credant, fel 
morwyn buri Grist Iesu. Ni ddioddef 
yr efengyl yr achlysuron na'r arferion 
lleiaf i brofedigaeth, oblegid ei hamcan 
ydyw eu lladd yn eu bychandra a'u 
pethau lleiaf, gan wybod yr anhawsdra 
o'u torfynyglu pan ddelont yn fwystfilod 
mawrion. Yn l Cor. xi, y mae St. Paul 
yn rhoddi rhyw gyfarwyddyd lled ryfedd 
i'r gwragedd Cristionogol yn eglwys 
Corinth : “Eithr pob gwraig yn gweddïo, 
neu yn prophwydo, yn bennoeth, sydd 
yn cywilyddio ei phen: canys yr un yw 
a phe byddai wedi ei heillio. Canys os 
y wraig ni wisg am ei phen, cneifier hi 
hefyd : eithr os brwnt i wraig ei chneifio, 
neu ci heillio, gwisged. Am hynny y 
dylai y wraig fod ganddi awdurdod ar 
ei phen, o herwydd yr angylion.” Yr 
oedd rhywbeth yn yr arferiad o fod 
gwragedd yn bennoeth yn addoli, yn yr 
addoliadau cyhoeddus, ag ydoedd yn am- 
mhur ac anniwair; am hynny, gorchy- 
mynai yr Apostol, ar fod i'r cyfryw 
arferiad gael ei roddi heibio, oblegid ei 
fod yn anweddus, os nid yn brofedig- 
aethus i'r angylion. Yn ein golwg ni, . 
nid oedd nâ da nâ drwg yn yr arferiad 
o fod y wraig yn bennoeth yn yr addol- 
iadau; ond yr oedd rhyw ammhurdeb 
ynddo, o ganlyniad cafodd ei wahardd : 
yr hyn a ddengys i ni fod yr efengyl yn 
gofyn am burdeb yn y cwbl oll. Y mae 
yr ieuengctyd yn agored i brofedig- 
aethau ; o ganlyniad, er mwyn eu han- 
rhydedd eu hunain, er mwyn bri eu 
gwlad, ac er mwyn prydferthwch cre- 
fydd, dylent ymochelyd rhag achlysuron 
y profedigaethau hyn. Pa niweid sydd 
i wyryf fyned i weled merched y wlad % 
Ni chaniattâ yr efengyl iddi fyned ar y 
neges hwnnw, yn bennigol, heb ryw un 

i'w diogelu: oblegid fe allai y bydd 
bechgyn y wlad yno ym mhlith y 
merched, fel y bu yn achos Dinah, 
merch Jacob, yr hon a dreuliodd y 
gweddill o'i hoes, ar ol ei thramgwydd, 
heb son am dani. Pa niweid sydd yn y 
nos? O dan fantellau duon y nos y 
mae anniweirdeb a thrythyllwch fy- 
nychaf yn myned yn mlaen; o gan- 
lyniad, ni chaniatta yr efengyl i chwareu 
gael ei wneuthur âg achlysuron profedig- 
aethau. Yn y cyfnos, gyd â'r hwyr, pan 
y mae hi yn nos, ymae y fenyw but- 
teinllyd yn taenu ei rhwydau, weithiau 
wrth y drws, weithiau yn yr heol, ac 
yn cynllwyn ym mhob congl; ac y 
mae hon, trwy ei chynlluniau, gwedi 
cwympo llawer yn archolledig, ac wedi 
lladd llawer o wŷr grymmus. Ffordd i 
uffern yw ei thŷ hi, yn disgyn i ystafell- 
oedd angau. Gan fod diweirdeb gwlad, 
yn goron mor anrhydeddus i'r wlad, a 
chan mai prydferthwch pennaf yr ieu- 
engctyd ydyw diweirdeb, dylid bod yn 
dra gofalus ynghylch rhoddi yr ach- 
lysuron lleiaf i anniweirdeb. I achly- 
suron anniweirdeb y gellir priodoli 
tramgwyddiadau miloedd o'r gwyryfon 
harddaf a phrydferthaf ag y tywynnodd 
haul arnynt erioed. Gall miloedd lawer 
wylo y dagrau gloywon oblegid arferion 
carwriaethol y Cymry, oblegid hwy a 
glwyfwyd, hwy a archollwyd, hwy a 
gwympwyd, hwy a ddinystriwyd gan yr 
arferion hyn. Gwaherddir pob arferion 
a defodau ag sydd â'r tuedd lleiaf 
ynddynti lygredigaeth corph, meddwl, 
ac yspryd, gan yr efengyl; oblegid y 
mae yn ei nhatur ei hun yn lân, ac yn 
ymofyn am lendid oddi wrth y rhai oll 
a'i proffesant hi. Gorchymyna yr A pos- 
tol Judas, ad. 23, am gashau hyd yn oed 
y wisg a halogwyd gan y cnawd; a 
phwy, yng ngwyneb erchylldod y canlyn- 
iadau, a ddilynant arferion carwriaethol 
ein hieuengctyd ni, a allant beidio a'u 
cashau? Pa sawl mil a dorrasant eu 
gyddfau trwy syrthio dros y creigiau 
hyn? Pa dadau all edrych ar y tram- 
gwyddiadau hyn, ag y dinystriwyd eu 
merched prydferth wrthynt? Pa fam- 
au aallant edrych ar y niweidiau hyn, 
ag ydynt yn achos o'u hocheneidiau, eu 
llefain, a'u dagrau chwerw, am i'r rhai 
a fagwyd mor anwyl ganddynt gael eu 
gwenwyno dros eu hoes gan y dreigiau 
hyn? Yr ocdd gwyryfon Israel i fod yn 


ddifrycheulyd, gyd â golwg ar yr am- 
mheuaeth lleiaf ynghylch eu diweirdeb ; 
a'r un modd y dylai fod gyd â golwg ar 
wyryfon Sïon efengylaidd, oblegid y mae 
crefydd a duwioldeb yn gofyn hyn 
oddi wrthynt. 


ARFERION CARWRIAETHOL Y CYMRY. 


PA fodd y gellir bod yn ddistaw ar y 
matter hwn? Pa fodd y gellir bod yn 
gynnil mewn perthynas i'r pwngc hwn ? 
A fantellir y drwg mawr? A geseilir 
y llofrudd? Ai distawrwydd sydd yn 
ofynnol yn yr achos hwn? A ydyw y 
llofrudd dan sylw mor gadarn, fel mai 
gwell gadael llonydd iddo, na gwneu- 
thur cynnygiadau at ei ladd, a gwaredu 
ein gwlad anwyl a hoff rhag ei ddinystr- 
iadau? Y gwir ydyw, bod arferiadau a 
dulliau carwriaethol y nifer liosoccaf o 
siroedd Cymru mor anllad a halogedig, 
ag y mae yn ddichonadwy i ddulliau 
carwriaethol fod! Y mae hwn yn wir- 
ionedd galarus iawn, ac yn wirionedd 
trist iawn ; ond yn wirionedd na all neb, 
ac na feiddia neb, ei wadu: oblegid y 
mae yn rhodio mor benuchel, ac yn y 
fath rwysg, fel na all neb gamsynied, 
na cham-ddywedyd yn ei herwydd. Pa 
bryd y daeth yr arferion hyni fri yng 
Nghymru? Ni pherthyn yr olrheiniad 
i natur y Traethawd hwn: oblegid 
amcan yr ysgrifennydd ydyw chwythu 
yn y corn, a thingcian y gloch alarwm, 
er mwyn dihuno a chyffro y wlad i 
ymarfogi, a dyfod allan i ryfel yn erbyn 
y bwystfil, a'i ladd, a phuro ein cym- 
mydogion oddi wrth effeithiau ei wen- 
wyn. Y mae arferion anllad yn ein 
gwlad ni; ac y maent yn gymmylau 
duon yn crogi uwch ben ein gwlad, ac 
yn frychau duon yn ein cymmeriad 
cenhedlaethol. Nid oes un maes ar 
wyneb yr holl ddaear yn cael ei achlesu 
yn well, er mwyn cynnyrchu anllad- 
rwydd ac anniweirdeb, na'r maes Cym- 
reig! Rhodia anlladrwydd yn ein plith 
ni yn ci wisgoedd ymherodrawl ; ni 
wrida ac ni chuddia eì ben, oblegid fod 
ei deyrnas mor gyffredinol yn ein plith ! 
Y mae dulliau carwriaethol ein gwlad 
gwedi eu llunio i'r amcan o barhau 
anlladrwydd yn ei rwysgfawredd o oes 
i oes, hyd fil o genhedlacthau! Dan 
fantellau duon y nos yr ymlusga cin 
llangciau allan ar eu hyntiau carwr- 

iaethol, fel gwylliaid y tywyllwch; ac 
i'w ryfeddu byth, y merched Cymreig a 
roddant eu cyfeillachau iddynt yng 
ngoblygion y tywyllwch, hyd oni fyddo 
y wawr yn torri dros fynyddoedd y 
dwyrain, i lewyrchu ar yr halogedig- 
aethau! Yn y nos, pan y mae natur 
megis yn gorphwyso, a phawb yn eu 
hûn a'u heddwch, ond y gwŷlliad, y 
llofrudd, yr yspeiliwr, y lleidr, a'r 
anlladwr, y mae bechgyn Cymru yn 
myned allan i ymofyn am gyfeillachau 
y morwynion! Ant at y tai yn y nos, 
pan fyddo y teuluoedd yn eu gwelyau ; 
cyfyd y merched o'u gorwedd-leoedd ; 
agorant y drysau ; byddant gyd â'u gilydd 
fynychaf hyd y boreu, ac nid hir bydd yr 
amser cyn gweled effeithiau gweithred- 
oedd y tywyllwch yng ngolau gwawr y 
dydd! Y mae yrarferiad hwn yn hollol 
annaturiol: oblegid pa beth sydd yn y 
tywyllwch i feithrin bywiogrwydd ym- 
ddiddan! Yng ngolau yr haul, am awr 
neu ddwy ar brydnhawn o haf, y mae 
pob gwrthddrych yn tueddu y bachgen 
a'r enethig i'r teimladau mwyaf tyner 
a diwair. Gweled yr haul mawr yn 
ymhwylio i mewn drwy borth y gor- 
llewin, a'r goleuni yn dechreu cilio i'r 
cysgodau ; canopi mawr yr wybren 
faith ac ehang fel rhyw fwa tragy- 
wyddol dros y ddaear ; ambell gwmmwl 
i'w weled yn cael ei wthio gan flaen yr 
awelon; a thragywyddol allu y Duw 
bendigedig i'w weled yn ycwbl! Pa 
le sydd i deimladau anniwair ac anllad 
yng ngwyneb yr olygfa hon? Pan rodir 
am awr ar hyd llwybrau y ddol feill- 
ionnog i arogli sawyr bêr y llysiau pryd- 
ferth, i weled y blodau amryliw o 
wahanol ddulliau a rhywogaethau yn 
gorchuddio holl wyneb y dyffryn; i 
wrando ar si a dwndwr yr afon risial- 
aidd yn ymlithro yn ei throion, gyd â 
fferrau y weirglodd ; ac i glywed tôn 
hwyrol llu asgellog y goedwig cyn 
myned o honynt i orphwyso; pwy, yn 
y cyflwr dedwydd hwn, a roddant le am 
funud i feddyliau anniwair? Ond y 
mae yr arferiad garwriaethol Gymreig o 
gyfeillachu â'u gilydd yn y tywyllwch, 
yn lladd y meddyliau gorau, yn llethu y 
teimladau gorau, ac yn gwannychu cryf- 
dwr y natur ddynol! Y mae rheswm 
y mab a'r ferch yn tystio yn erbyn 
anlladrwydd ; y mae eu barn yn tystio 
yn erbyn anlladrwydd; y mae eu deall 


yn tystio yn erbyn anlladrwydd ; ond y 
mae oriau tywyllion y nos yn llethu y 
cwbl, a'r canlyniad ydyw iddynt syrthio 
i anlladrwydd! Wrth dreulio oriau 
meithion yn y tywyllwch, yn siarad ym- 
ddiddanion ofer a llygredig, nes y byddo 
y syniadau diwair a phur yn colli eu 
min ac yn pylu, y mae cannoedd o 
langciau a gwyryfon gwedi eu dal ym 
magl y brofedigaeth, ag y disgwyliasid 
pethau amgen oddi wrthynt ; a gwelwyd 
pyrth dinasoedd gwedi eu gwisgo mewn 
di o'u herwydd. Niall unrhyw orchwyl 
fod yn fwy cywilyddus na bod llangc a 
geneth yng nghyfeillach eu gilydd yn 
oriau tywyllion y nos, oblegid ni a 
wyddom am y cyffredinolrwydd o'r ien- 
engctyd, na all dim daioni fod rhyng- 
ddynt; o ganlyniad, y mae y gyfeillach 
yn ymlygru nos ar ol nos,ac yn gyff- 
redin yn terfynnu mewn trythyllwch ! 
Gyd â golwg ar chwantau ieuengctyd, y 
cyfarwyddyd Apostolaidd ydyw, ffoi oddi 
wrthynt: ffoi oddi wrthynt, oblegid 
llewod danneddog dinystriol ydynt, a 
chanddynt eu celanneddau mor lliosog a 
thywod y môr. Gwiberod ydynt ag sydd 
gwedi gwenwyno myrddiynau o'n hieu- 
engctyd, y rhai a ddisgynnasant i donau 
yr Iorddonen dan brofion a theimlad o'r 
effeithiau gwenwynig, a mewn galar 
mawr iawn am wyro o honynt oddi ar 
lwybr rhinwedd. Ffoi a rhedeg ddylid 
wneuthur rhag chwantau ieuengctyd, 
oblegid y maent yn niweidiol, yn berygl- 
us, a dinystriol. Y maent gwedi achosi 
penllwydni tadau i ddisgyn mewn galar 
a dagrau i briddellau y dyffryn; gwedi 
achosi ì famau huno yn yr angau, â'u 
calonau dan archollion dyfnion ; ac wedi 
achosi i berthynasau a chyfeillion guddio 
eu penau mewn gwarth a chywilydd 
yng nghanol y cynnulleidfaoedd. Ond, 
am ieuengctyd ein gwlad ni, tra y 
dilynont yr arferion ffiaidd a halogedig 
o ymgyfeillachu â'u gilydd yn nhywyll- 
wch cysgodau y nos, rhoddant yr achles 
frasaf i bob nwyfiant a chwantau 
cnawdol, a rhedant yn wirfoddol dan 
olwynion cerbyd duw yr anlladrwydd 
i'w hysgyrioni ganddo! Pa fodd y 
glanhallangceilwybr? Ymaellwybrau 
llangciau ein hardaloedd ni yn aflan ac 
yn halogedig iawn yn eu dulliau carwr- 
iaethol; y maent â'u pen draw mewn 
trythyllwch, yr hwn ydyw porth dinystr. 
Ond y mae yn bossibl i'r Mange lanhau 

ei lwybr, ac i gadw ei lwybr yn lan yn y © 


matter hwn. Y mae carwriaeth yn gyf- 
reithlon, ac y mae yr ystâd briodasol yn 
anrhydeddus, ond ymlwybro ym mlaen 
yn ol sancteiddiolaf air Duw Hollalluog. 
Dylai yr hynt a'r llwybr carwriaethol 
fod yn lân o holl lwybrau yr ieuengctyd, 
a hynny er mwyn cadw oesar ol oes, a 
chenhedlaeth ar ol cenhedlaeth, mewn 
diweirdeb bythol tra parhao cenhedl- 
aethau y ddaear. Ond pa lendid sydd 
yn llwybr llangc a ddilyna yr arferiad o 
dreulio oriau y nos yng nghyfeillach yr 
eneth, i lygru meddyliau eu gilydd, ac i 
ymhalogi mewn anlladrwydd ? Dywedir 
yn Ysgrythyrau y Duw bendigedig, bod 
ymddiddanion drwg yn llygru moesau 
da; a phan fyddo y noson ddu yn 
teyrnasu, a'r tywyllwch mawr yn go- 
blygu y cwbl dan ei fantell, pa ffrwyn a 
pha attalfa sydd i'r ffieidd-dra a'r 
halogrwydd mwyaf? 

Ond i ba beth y siaredir am oriau y 
nos, am deyrnasiad y tywyllwch, ac am 
fentyll ygwŷll? Cam ydyw hwn, ond 
cam i'r corbwll ofnadwy ; cam dros 
ddibyn dychrynllyd ; a cham i'r gagen- 
dor erchyll, yr hwn a lyngca y fath nifer 
o ieuengctyd ein gwlad yn feunyddiol! 
Y mae amserau garwriaethau ein ieu- 
engctyd yn ddigon anaddas ; ond y mae 
lleoedd y carwriaethau yn arswydus i 
feddwl am danynt! Ymguddied yr 
haul; attalied y lloer ei llewyrch; 
diffodded y ser; na ddangosed y rhos- 
ynau eu prydferthwch ; gwywed y lili; 
gwyred y blodau eu penau lawr ; wyled 
dail y coed ddagrau; dwndwr alarus 
fyddo gan yr afonydd; a swn wylo- 
fain fyddo gan yr awelon ;—ni all un 
wlad dan yr holl nefoedd nodi dull car- 
wriaethol mwy anllad a halogedig nag 
sydd yng Nghymru ! Cymru uchel- 
freintiog! Cymru, a fendithiwyd â'r 
efengyl ym moreu oes Cristionogaeth ! 
Cymru, yr hon y mae ei goleuadau eg- 
lwysig yn llewyrchu yn olau yn ffurfafen 
Cristionogaeth! Cymru, yr hon sydd 
mor nodedig am ei thuedd grefyddol! 
Cymru, yr hon y mae ei haelodau, a 
nifer a lliosogrwydd ei chynnulleidfa- 
oedd, yn syndod i'r byd crefyddol : ïe, 
Cymru, â'i holl ddiwygiadau, sydd dan y 
gwarth mwyaf, yn y cymmydd duon, ac 
wrth odreon y mynyddoedd tywyllion, 
yn ddibareb i'r cenhedloedd, oblegid 
anniweirdeb ei hieuengctyd! Nid oes 

modd i gelu y peth, na'i gadw yn y 
tywyllwch, oblegid y mae yn gyhoedd- 
edig drwy y gwledydd, ac yn cael ei 
groch-floeddio o fanau uchel y ddaear, 
— Y mae ein hieuengctyd yn cyd-orwedd 
mewn gwelyau, taflodydd, a thai allan ! 
Ha wfr anwyl! Ai Bibl Duw Ior sydd 
gennym ni mewn gwirionedd? Ai Ys- 
grythyrau y Prophwydi sanctaidd sydd 
gennym? Ai Llythyrau pur yr Apos- 
tolion sydd gennym ? Ai Cristionogaeth 
ein Harglwydd Iesu Grist sydd gennym ? 
Ai crefydd bur a dihalogedig sydd yn 
ein plith? A all y Bibl gyd-fyw yn yr 
un wlad a'r arferiad hwn? A all cym- 
deithasau Cristionogol fyw yn llonydd 
yn yrun wlad a'r arferiad hwn? A all 
Gweinidogion yr efengyl fod yn llonydd 
yn yr un wlad a'r arferiad hwn? A 
all tadau fod yn llonydd yn yr un wlad 
a'r arferiad hwn? A all mamau fod 
yn llonydd yn yr un wlad a'r arferiad 
hwn? Os ydym yn Gristionogion, pa le 
y mae ein zel dros burdeb Cristionog- 
aeth? Os ydym yn grefyddwyr, pa le 
y mae ein zel dros burdeb crefydd ? 
Os ydym yn bleidwyr i'r Bibl, pa le 
y mae cin zel dros lendid y Bibl? Y 
mae yr aflendid hwn yn cael llonydd 
yng nghanol gwersyll Cristionogol y 
Cymry! Gwrandewir ar eiriau gwir yr 
uchel Dduw yn ymyl yr aflendid hwn ! 
Nesêir at fwrdd sanctaidd Mab y dyn 
yn ymyl yr aflendid hwn! Dyrchefir 
eirchion at yr Orsedd fawr bur yn y 
Nef yn ymyl yr aflendid hwn! Eir ym 
mlaen o flwyddyn i flwyddyn gyd â 
phethau crefyddol, a'r aflendid hwn yn 
drewi drwy yr holl wlad! Onid ydyw 
yn rhyfedd iawn bod yr arferiad hwn yn 
cael y fath lonyddwch, ac yntau yn cyn- 
nyrchu y fath gynhauaf gofidus, heb son 
am y gwarth y mae ein gwlad yn ei 
ddwyn o'i phlegid? Cyd-orwedd mewn 
gwelyau a thaflodydd! Neidio yn wir- 
foddol i ganol y brofedigaeth ; ymruthro 
yn ewyllysgar i'r tân! Ac yn y pen 
draw, ymhalogiad yn cymmeryd lle! 
Gallesid meddwl y buasai cynnydd gwy- 
bodaeth gwedi rhoddi ergyd angeuol i 
arferiad mor anllad yn ei natur; ond 
yn lle hynny, dilynir hi yn ein gwlad 
ni. Gallesid meddwl y buasai cynnydd 
moes yn di-fodi arferiad mor wrthwy- 
nebus i feithriniad rhinwedd, ond dilynir 
ef yn barhausyneingwladni! Gallesid 
meddwl y buasai cynnydd crefydd yn 

ein plith gwedi ymlid y fath arferiad 
byth o'r wlad ; ond yn lle hynny, y mae 
yn cael ei ddilyn mor brysur ag y dilyn- 
wyd eferioed! Y mae yn beth rhyfedd 
fod y rhai a ddilynant y fath arferiad a 
hwn, yn gallu dangos eu hwynebau wrth 
liw dydd ; yn gallu cyd-ymgymmysgu 
mewn cynnulleidfaoedd ; ac yn bendi- 
faddeu, yn cael eu cynnwys yn ninas- 
oedd Israel! Cyd-orweddant gyd â'u 
gilydd drwy oriau y nos; a pha beth a 
ellir ei ddisgwyl oddi wrth arferiad mor 
warthus, ond y canlyniadau mwyaf 
dinystriol! Cyn y gellir gobeithio na 
disgwyl am ddiwygiad, rhaid yn gyntaf 
symmud yr achos; rhaid cau y ffynnon 
wenwynig ; a rhaid sychu cors y llygre- 
digaeth fawr. Wrth ddilyn yr arferiad 
hwn, y mae y gelyn yn cael ein hieu- 
engctyd i'w dir ei hun; nid oes yn- 
ddynt nerth i wrthsefyll; ac o'u bodd 
cofleidiant eu dinystr. Cyd-orwedd gyd 
â'ugilydd! A oes gan y cyfryw y parch 
lleiaf i ddiweirdeb? A oes ganddynt 
ryw hyder ynghylch eu diogelwch? A 
oes ganddynt ryw ofal ynghylch eu cym- 
meriadau? Dim,dim,dim! Nisyniant 
ddim fod llwybrau rhinwedd yn y golau ; 
ebargofiant eu bod yng ngafaelion y 
dinystrydd ; ac yn wirfoddol cauant 
eu llygaid rhag gweled angeuoldeb eu 
cwymp ! 

Y mae ymddygiadau ein hieuengctyd, 
mewn ffeiriau a lleoedd cyffelyb, yn 
warthus a chywilyddus, fel braidd y 
mae yn ddichonadwy i estroniaid gredu 
eu bod mor gywilyddus ; ond am danom 
ni, yr ydym gwedi eu gweled, ac wedi eu 
clywed yn y cyfryw leoedd. Tebyc- 
ach ydynti farbariaid anwareiddiedig, 
oblegid wrtheu gweled a'u clywed, ni 
allai neb feddwl ei fod mewn gwlad 
Gristionogol! Y merched yn heidiau 
ym mreichiau eu gilydd yn cerdded ar 
hyd yr heolydd ; yn gwammalu, yn 
chwerthin, yn ynfydu, ac yn llygadrythu 
megis pe byddent gwedi ymwerthu i 
drythyllwch! Dim o wylder y for- 
wynig i'w weled, a dim oddiweirdeb y 
wyryf ddihalogedig i'w ganfod! O! 
mor druenus yr olwg ar ein merched yn 
y cyfryw fanau! Ant, druain, o'u 
bodd yn aberthau ar allorau anllad- 
rwydd; ânt dan weryru i'r lladdfa; a 
phrysurant mewn ynfydrwydd i'w di- 
henydd mawr! Rhoddir gwylder y 
wyryf heibio, a gwisgir haerllugrwydd 


y buttain! Yn y tafarnau, y mae y 
meibion a'r merched blith-draphlith, 
heb na moes na gweddeidd-dra yn gan- 
fyddedig, ond pob halogrwydd ym- 
ddiddan, a phob halogrwydd ymddyg- 
iadau ! Deuant adref gyd â'u gilydd dan 
gysgodau y nos, yn debycach i wallgof- 
iaid nag i ddynion gwedi eu gwareiddio ! 
Ond y mae yr arlun yn rhy ofidus i'w 
ddilyn ; yn rhy alarus i'w nodi yn ei holl 
nodweddiadau ; yn rhy warthus i iaith 
ei olrhain; ac yn rhy gywilyddus i'w 
ddangos yn ei holl ranau; oblegid y 
mae y meddwl yn clafychu uwch ei ben, 
a'r galon yn llesghau wrth edrych arno. 
O! ein gwlad ! ein gwlad! O! ein hieu- 
engctyd! ein hieuengctyd! A gymmer 
ymuniawnad le? A welir cyfnewidiad ? 
A wawria amserau gwell ar Gymru ? 


CANLYNIADAU TRYCHINEBUS YR ANNI- 
WEIRDEB HWN. 


Y MAE ein merched a'n morwynion 
glân yn cael eu dimystrio! Y mae yn 
dor-calonnus i fagu merched yn ein 
plith ni, oblegid arferion a dulliau 
halogedig ein gwlad. Megir yr eneth 
brydweddol mewn llonder gan ei mam ; 
mawr ydyw ei gofal am dani i'w diogelu 
rhag niweidiau tân, niweidiau dwfr, a 
phob niweidiau eraill. Y mae llygaid y 
fam yn gwilio mewn dyfalwch ar ol ei 
chamrau, rhag iddi dramgwyddo, a chael 
ei niweidio ; ei dau lygad ydyw yr 
eneth lon. Llygaid ei thad a loywant 
pan ddel i'r tŷ, ar ol lludded a blinder 
y dydd, pan roesawir ef gan yr eneth 
fechan o'r gongl; ei galon, ei enaid 
ydywhi! Ond gwedi yr holl ofal mawr 
am dani, a'r boll bryder yn ei herwydd, 
wele hi, oblegid arferiad anllad a halog- 
edig y wlad, gwedi ei dinystrio, ac wedi 
ei gadael i'w chywilydd a'i gwarth gan 
ytwyllwr! Ni fu erioed y fath beth ag 
sydd yn ein plith ni, na barbariaeth, na 
chreulondeb cyffelyb yn ymddangos 
mewn unrhyw w)ad nac oes, sef gadael 
i'r rhai a fegir mor anwyl gennym, 
i fyned yn ysglyfaethion i'r dinystrydd 
yng ngwydd a cher bron ein llygaid ! 
Gadael i'n merched redeg i'w dihenydd, 
o ddiffyg un ymegniad unol a chalonnog 
i ddiddymmu a deol o'r wlad arferiad 
ffiaidd a halogedig! Y mae ein merched 
yn cael eu dinystrio. Dinystrir coron 
eu hanrhydedd fel gwyryfon pur; din- 


Y WYRYF ARCHOLLEDIG. 19 


ystrir eu haddasrwydd i'r ystâd briod- 
asol; a dinystrir eu defnyddioldeb fel 
mamau! A ydyw y forwyn halogedig 
yn addas i gyfeillachu â gwyryfon? A 
ydyw y ferch honno sydd â'i bastardd 
ar ei breichiau, a'i chymmeriad yn 
gyfan? A ydyw y llangces sydd â'i 
bastardd o fewn muriau y Workhouse, 
ddim a'i gogoniant yn y llwch, a choron 
ei hardderchowgrwydd yn y llaid a'r 
tommenau ? Yr ydym ni, tra yn goddef 
ac yn cyd-ddwyn âg arferiad mor halog- 
edig, yn magu ein merched i ddinystr, 
ac yn wirfoddol yn eu diofrydu i ddwy- 
law y lleiddiaid! Nid peth bychan yng 
ngolwg rhinwedd a moes; nid peth 
bychan yng ngolwg crefydd a duwiol- 
deb ; ac nid peth bychan yng ngolwg y 
llygaid sancteiddiol a gynniweiriant 
drwy yr holl ddaear, ydyw bod tadau a 
mamau yn magu eu merched i fod yn 
aberthau ar allorau anlladrwydd, heb 
wneuthur unrhyw egnion er mwyn eu 
hachub! O! achuber, achuber hwynt! 
Yr ydym gwedi eu magu yn anwy] iawn! 
Gwelsom ofidiau a helyntion blinion, rai 
o honom, wrth gael eu hymborth iddynt ; 
ac a adawn ni arferiad yn y wlad sydd 
a'i ddiben i'w dinystrio? Y maent yn 
agos iawn attom ni; ein cnawd a'n 
gwaed ydynt. Lladdwn y dreigiau a'u 
dinystriant, a'n coffadwriaethau a fen- 
dithir gan wyryfon Cymreig ym mhen 
myrdd o oesau. Yr ydym yn cymmeryd 
arnom fod yn zelog dros ledaeniad yr 
Ysgrythyrau Sanctaidd, y rhai yn unllais 
a gondemniant anlladrwydd, ac a annog- 
ant ddiweirdeb, ac etto yn gadael yr 
anwyliaid gorau a feddwn yn ysglyfaeth 
i'r dipystrydd, o ddiffyg. cyd-ymegnio 
i'w ymlid o'n gwlad. Yr ydym yn cym- 
meryd arnom ein bod yn ymdrechgar 
iawn ianfon yr efengyla chenhadon ì 
barthau pellennig y ddaear, er mwyn 
gwareiddio y cenhedloedd, a dileu defod- 
au ag ydynt yn gwarthruddo y natur 
ddynol; ac etto yn gadacl defodau a 
dulliau anllad i wreiddio a blaguro yn 
ein gwlad ein hunain, nes ydym yn is 
na'r isaf o'r holl genhedloedd gyd â 
golwg ar ddiweirdeb ein cymmeriad. 
Gynnifer o'n gwyryfon, gwedi eu tynnu 
oddi ar lwybr diweirdeb, ydynt yn fam- 
leiddiaid i'w bastarddiaid! Gynnifer o 
honynt a drosglwyddir i garcharau, i 
ddwyn cospedigaeth effeithiau eu han- 
lladrwydd! Gynnifer sydd yn awr â'u 


bastarddiaid yn y Workhouses, yn gos- 
twng eu penau mewn cywilydd a 
gwarth oblegid eu hanniweirdeb! Pan 
dybir bod gwawr o'r nef yn llewyrchu 
ar grefydd ym mhlith y gwahanol 
enwadau yn ein plith, daw anniweirdeb 
i mewn, nes byddo holl ddinasoedd Israel 
mewn galar-wisgoedd acwylofain oblegid 
y dinystriadau a wna! Y llangciau yn 
cael eu dwyniolwg Bryn y Groes, yn 
toddi dan y weinidogaeth, yn myned i 
lesmeiriau pêr yn arogl blodau a llysiau 
Gardd y Pomgranadau, ac yn canu yn 
llafar wrth ddilyn llwybrau en Pryn- 
iawdwr glân; ond ym mhen ychydig, 
gwelir hwynt o un i un yn syrthio dros 
graig anlladrwydd, nes byddo Henuriaid 
y dinasoedd yn gorfod cuddio eu penau 
gan gywilydd o'u plegid, am eu bod yn 
tynnu y fath gymmylau ar y ddinas 
sydd ynddi ei hun, yn berffeithrwydd 
tegwch, yn harddwch bro, ac yn llawen- 
ydd yr holl ddaear. Y gwyryfon prydferth 
a glandeg, yn cael eu gorchfygu gan yr 
awelon pêr, a ddeuant yn fwy nerthol 
na chyffredin o Fynydd y Dioddefaint, i 
chwythu ar yr etifeddiaeth ddymunol ; 
yr olew euraid yn cael ei dywallt ar 
hespenau rhydlyd eu calonau, nes 
byddo y barau heiyrn yn cilio yn eu 
hol; eu hwynebau yn ddagrau yn swn 
ocheneidiau a gweddïau taerion Geth- 
semane ; eu mynwesau gwedi eu gwres- 
ogi gan farwor tanllyd yr allor fry ; a'u 
caniadau, gan mor beraidd a melus 
oeddynt, yn ddigon i beri i engyl a saint, 
ym myd yr ysprydoedd, i roddi eu 
telynau heibio er mwyn ymwrando 
arnynt hwy. Ond ym mhen ychydig, 
bydd newyddion trist yn tramwy drwy yr 
ardal, bod hon gwedi tramgwyddo wrth 
y maen tramgwydd; bod y llall gwedi 
ei dilyn yn ei chwymp; bod y dryd- 
edd yn dwyn nodau ei gwarth; bod y 
bedwaredd gwedi ei chloffi; bod y 
bummed gwedi ei chlwyfo ; a bod 
y chweched gwedi ei dal gan y fagl, 
nes byddo yr holl wersylloedd ar farw 
gan ofid. Anniweirdeb ac anlladrwydd 
ydyw y plâ, yr haint, a'r cleddyf din- 
ystriol sydd yn lladd ein hieuengctyd 
ni. Dyma gwmmwl du ein cynnull- 
cidfaoedd ; ac y mae ein crefydd yn 
dioddef mwy oddi wrth anlladrwydd, 
nag y mae yn ddioddef oddiwrth yr holl 
bechodau eraill yn un corph. Fel hyn 
y mae yn ein plith ni, nes yr ydym 

gwedi ymgynnefino âg anlladrwydd ein 
gwlad i'r fath raddau, fel ag yr ydym 
gwedi myned yn ddifatter ac yn gysglyd 
yn ei herwydd. Mae cywilydd y pechod 
hwn agos gwedi darfod yn ein plith, 
fel braidd yr ystyrir cyfeiliorni oddi ar 
lwybr diweirdeb yn werth i wneu- 
thur coffa am dano, na sylw yn ei 
gylch. Ac fel hyn y mae yn ymledaenu, 
yn cryfhau ei orsedd, ac yn gwneuthur 
rhwymau ei gaethiwed yn fwy sicr am 
danom. Y mae ein llangciau mor ben- 
uchel ag erioed, pan mae y gwyryfon yn 
ddinystriedig ganddynt, ac wedi eu han- 
dwyo am eu hoes! Ac fel hyn y maent 
hwy eu hunain yn ymgaledu yn eu 
hamryfuseddau, yn lladd y teimladau 
gorau, ac yn dysgu yt oes a ddel mewn 
creulondeb drwy eu hesiamplau dryg- 
ionus. Gwedi dinystrio un, hwy ddin- 
ystriant y llall, gan fyned ym mlaen, a 
chynnyddu yn eu creulonderau, heb 
ddangos mwy o dosturi at eu harcholl- 
ion nag ellyllon y tywyllwch! Ac 
wedi ymgynnefino å thrythyllwch fel 
hyn, nid ydynt i ymddibynnu dim ar eu 
ffyddlondeb gwedi yr elont i'r ystâd 
briodasol, oblegid eu bod gwedi parot- 
toi eu hunain i gyfeiliorni eu ffyrdd, 
ac wedi dysgu eu hunain i edrych ar 
anlladrwydd a phutteindra fel pethau 
hollol ddibwys. Y mae bod anllad- 
rwydd yn aflendid mor gyffredinol yn 
ein plith gwedi effeithio yn drychin- 
ebus ar ein merched ; oblegid gan ei fod 
yn drosedd mor gyffredin, nid ydynt yn 
ei ofni, nid ydynt yn ei ochelyd, ac nid 
ydynt yn dychrynu rhag ei ganlyniadau. 
Gwelir llawer o honynt yn hollol ddigy- 
wilydd yn rhodio oddi amgylch, a hynny 
pan yn dwyn nodau eu gwarth. Ac 
wedi esgor o honynt ar eu bastardd- 
iaid, byddant i'w gweled yn ein march- 
nadoedd ac yn ein cynnulleidfaoedd 
mor bressaidd eu hwynebau a neb, a'u 
golwg yn fwy gwammal ac anllad nag 
o'r blaen. Fel hyn, y mae y llygredd 
hwn gwedi cynnyddu oes ar ol oes, nes 
ydyw ei gywilydd gwedi gadael y wlad, 
a'r cyffredinolrwydd gwedi eu caledu 
ganddo i'r fath raddau, fel nad ystyriant 
fod y niweid lleiaf ynddo. Y mae y 
mamau gwedi tramgwyddo, a dilynir 
hwy gan y merched yn eu tramgwydd- 
iadau, fel nad oes dysg i'w roddi, ond 
yn unig y dysg hwnnw a'u harwein- 
iant i gaethiwed. 


Pwy all ddarllen gofidiau y Prophwyd 
Jeremiah oblegid cyflwr trallodedig y 
genedl Iuddewig, gyd â golwg ar foesau 
trigolion y wlad, heb deimlo i'r eithaf î 
Y mae ei ocheneidiau dyfnion, ei ridd- 
fanau dwysion, ei ddagrau heilltion, a'i 
drydar galarus yn ddigon i glwyfo eneid- 
iau y darlleuwyr calettaf? Dymunai 
i'w ben fod yn ddyfroedd, a'i lygaid yn 
ffynhonau o ddagrau, fel yr wylai ddydd 
a nos am laddedigion merch ei bobl! Yr 
oedd halogrwydd pobl yr Israel gwedi 
cynnyddu i'r fath raddau dychrynllyd, 
fel y dymunai y Prophwyd ymddeol o'u 
plith, a chael iddo ei hun letty fforddol- 
ion yn yr anialwch, fel y gadawai hwynt, 
ac yr elai oddi wrthynt, canys yr oedd- 
ynt oll yn odinebus, ac yn gymmanfa 
anffyddloniaid! Pa beth yn well o son 
amgyffredinolrwyddcrefydd yng Nghym- 
ru? Pa beth yn well o grybwyll am y di- 
wygiadau a'r cynnyddiadau ydynt gwedi 
cymmeryd lle o bryd i bryd yn ein plith ? 
Onid ydyw y pechod porphoraidd o an- 
niweirdeb fel gwahanglwyf ysol ym 
mhlith ieuengctyd ein cynnulleidfaoedd ? 
Onid ydyw ein llangciau a'n gwyryfon 
wrth yr ugeiniau a'r cannoedd yn dryll- 
io eu hesgyrn yn feunyddiol wrth y 
maen tramgwydd hwn ? Onid ydyw ein 
Hisrael yng Nghymru drwy eu holl wer- 
sylloedd, mewn un alarwisg fawr, ac 
mewn sachliain a lludw, oblegid y lladd- 
iadau, y clwyfau, a'r anrheithiadau dy- 
chrynllyd a wneir gan y gelyn mawr 
hwn yn y tir? Ai yn y cyflwr llygredig 
acisel hwn o halogrwydd anniweirdeb 
yr oedd y Cymry yn yr oesau a aethant 
heibio? A ydynt y Cymry, fel cenedl, 
erioed dan lywodraeth y gormeswr aflan 
hwn! Ac a ydyw y cwmmwl dù hwn 
yn crogi uwch ben ein gwlad o'r dech- 
reuad ? Attebir, nad ydyw ; ond yn awr 
y mae aur Cymru gwedi tywyllu! Y 
mae ei haur coeth da gwedi newid! Y 
mae cerrig eì chyssegr gwedi eu taflu ym 
mhen pob heol! Gyd â golwg ar y pech- 
od cyffredinol hwn o anniweirdeb, gwel- 
wyd ei Nazareaid mor bur a'r eira, mor 
wyn a'r llaeth, eu gwrid fel y cwrel, a'u 
trwsiad fel y saphir. Ond yn awr pa 
beth ydym yn well o dewi ynghylch 
y drwg hwn ? A pha beth ydym yn well 
o'i gadw yn ddirgelaidd? Onid ydyw 
yn gyhoeddedig drwy holl wledydd y 
cenhedloedd? Onid ydyw yn cael ei 
fynegu drwy holl gred? Onid yw yn 

hyspys drwy y tiroedd bod ieuengctyd 
Cymru, yn eu perthynas a'r pechod o 
anniweirdeb, yn dduach eu golwg arnynt 
na'rglôyn? Ym mhlith yr amrywiol 
genhedloedd a boblogant y ddaear, a geir 
rhyw genedl dan y nef, heb law y Cym- 
ry, ag y mae y pechod o anlladrwydd yn 
teyrnasu yn y fath rwysg yn eu plith î 
Ac a oes rhyw genedl ar wyneb yr holl 
greadigaeth,a chynnifer o'i chyntaf-aned- 
igion yn fastarddiaid a'r Cymryî Y 
mae y Mahomediaid yn eu perthynas âg 
anlladrwydd eu hieuengctyd â'u gilydd, 
yn syber oddi wrth y Cymry! Y mae 
Indiaid America a phaganiaid y byd yn 
eu perthynas âg anlladrwydd eu hieu- 
engctyd â'u gilydd, yn syber oddi wrth 
y Cymry! Ond am danom ni, er ein 
gwarth a'n cywilydd yr wyf yn ei ddy- 
wedyd, yr ydym yn ein perthynas â'r 
pechod hwn yn ddihareb ac yn watwar- 
gerdd i holl genhedloedd y ddaear; A 
wrandewir ar yr 


ANNERCHIAD CANLYNOL Î 


WYRYFON hawddgar Cymru! Yr yd- 
ych mor luniaidd, mor deg, ac mor bryd- 
ferth aneb gwyryfon ar wyneb y ddaear; 
ac y mae eich cymmeriad o gymmaint 
gwerth, a chymmeriad neb gwyryfon o 
fewn cylch y byd. Y mae eich enw da 
o gymmaint gwerth ag enwau da un- 
rhyw forwynion ar y ddaear. Nid an- 
wybodus i chwi gyflwr presennol Cymru, 
gyd â golwg ar anniweirdeb, ac y mae 
ymuniawni o'r corbwll ofnadwy yr yd- 
ych gwedi syrthio iddo, o'r pwys mwyaf 
i chwi, ac i wyryfon Cymreig hyd derfyn 
amser. Yr ydych yn wybodus o lywod- 
raeth anlladrwydd, sef y gelyn mawr 
sydd yn dinystrio gwyryfon ein gwlad 
uchel-freintiog ni ; yr ydych beunydd yn 
gweled ei gelanneddaua'i laddedigion yn 
ein holl ardaloedd ; ac yr ydych yn deall 
y bydd cymmeriad y genedl yn isel, hyd 
oni ymlidir ef ymaith, drwy gael buddug- 
oliaeth gyflawn arno. A gymmerwch 
chwi air o gyngor? A wrandewch 
chwi ar un sydd yn eich caru mewn 
gwirionedd? A gaf fi eich ystyriaethau 
difrifolaf at fatter ag sydd yn dwyn per- 
thynas mor agosâ'ch heddwch? Yr yd- 
ych yn gweled fel y mae pethau yn myn- 
ed ym mlaen yn ein gwlad ni; yr ydych 
yn gweled y gwyryfon prydferthaf y 
ty wynnodd goleuni y dydd arnynt erioed, 


cerddediad ! 


gwedi, ac yn cael eu dinystrio yn an- 
feddyginiaethol, oblegid eu hanniweir- 
deb; yr ydych gwedi eu gweled dan 
nodau cu cywilydd a'u gwarth ; yr ydych 
gwedi gweled arwyddion eu trallodion 
yn nydd eu gofid ; yr ydych gwedi gwel- 
ed y dagrau gloyw yn rhedeg yn bistyll- 
oedd o'u llygaid; ac yr ydych gwedi 
clywed eu hocheneidiau a'u griddfanau 
tor-calonnus yn nydd eu gorthrymder. 
Yr ydych gwedi gweled mamau o'r tir- 
ionaf, yn wylo y dwfr nesaf i'w calonau 
am gwympiadau a thristyd mawr y 
merched a fagasant yn anwyl ; yr ydych 
gwedi bod yn dystion o brudd-der mawr 
y tadau tirionaf a thyneraf, oblegid di- 
nystr eu merched anwylaf; yr ydych 
gwedi gweled cyflwr cywilyddus can- 
noedd o ferched yn myned i'r ystâd 
briodasol; yr ydych gwedi clywed am y 
merched glanaf erioed yn butteiniaid ar 


hyd heolydd ein trefydd ; ac yr ydych 


yn ymwybodus o'r deddfau presennol at 
ferched beichiogion. Ystyriwch, wyryfon 
anwyl, mai diweirdeb ydyw eich addurn 
pennaf; dyma flodeuyn prydferthaf eich 
cymmeriad ; a phan golloch eich diweir- 
deb, chwi fyddwch mewn colled o'ch 
holl gadernid. Byddai yn dda i'r ymad- 
rodd a rydd Shakespeare yng ngenau 
y wyryf, gael argraph ddwfn ar eich 
meddyliau: 


““ Mine honour's such a ring ; 

My chastity's the jewel of our house, 
Bequeathed down from many ancestors, 
Which were tho greatest obloguy in the world 
In me to lose,” 


Wyryfon hawddgar Cymru! Y mae 
yn llawn bryd i chwi ddihuno o'r cwsg 
a'r difatterwch presennol sydd gwedi 
eich goddiweddyd ac wedi syrthio ar- 
noch, er ail ynnill yn ol hen gymmeriad 
diwair y morwynion prydweddol gynt. 
O! na ellid eich dihuno! O! na ellid 
eich cael i wneuthur un ymegniad cy- 
ffredinol, er gorchfygu y drwg hwn sydd 
gwedi cyfleu ei faglau ar lwybrau eich 
O na ellid eich cael i gadw 
gwyliadwriaeth dda arnoch eich hunain, 
ac i wneuthur yn eglur i bawb, eich bod 
yn ystyried eich diweirdeb yn addurn 
pennaf eich bywyd! A oes dim modd 
i'ch darbwyllo i gadw ym mhell oddi 
wrth, ac i ochelyd pob achlysuron profed- 
igaethau Î A oes dim modd cael gennych 
gofio bod y peryglon mwyaf ym mhob 


92) Y WYRYF ARCHOLLEDIG. 


achlysuron profedigaethus? Cofiwch bob 
amser bod y nos yn beryglus iawn i 
chwi, ac mai yn y goleuni y mae eich 
cryfdwr. Cofiwch bod ymddiddanion 
drwg yn llygru moesau da. Cofiwch am 
ddy6hrynu rhag y cyfleusderau hynny y 
gallech golli eich diweirdeb drwyddynt, 
a rhodio yn gloff weddill eich oes. Mae 
yn drueni, yn wir, i feddwl am lawer o 
honoch, fel yr ydych yn cofleidio profed- 
igaethau eich dinystr, ac mor barod yd- 
ych i rodio llannerchau, o ba rai nid oes 
nemawr yn dyfod yn ol ynddianaf! Y 
mae llawer o honoch gwedi ymrestru 
dan faniar fawr y groes, ac wedi tyngu 
yng nghlyw a cher gwydd y nefoedd, y 
cedwch eich hunain yn bur a dihalog yn 
y peth hwn, fel morwynion gweddus i'ch 
Arglwydd, hyd nes yr eloch i'r ystâd bri- 
odasol ; ond etto a ddilynwch arferion a 
dulliau, a arweiniant yn uniongyrchol 
i'ch llygredigaeth! Onid ydyw llawer 
o honoch yn wammal iawn, ac yn dry- 
thyll iawn, ac felly yn gwahodd dinystr- 
wyr eich cymmeriadau ym mlaen i'ch 
dinystrio? Oni welir nifer lliosog o 
honoch yn ein ffeiriau a'n marchnadoedd, 
a lleoedd cyffelyb, yn mwynhau yr yn- 
fydrwydd mwyaf, ynghanol maglau y bro- 
fedigaeth ? Onid ydych pau yng nghym- 
deithas y meibion, yn cyd-ddwyn & 
dulliau a dueddant i lygru eich meddyl- 
iau, ac i'ch arwain at y pechod o anni- 
weirdeb î O ! y gwarth mawr a dynnwch 
arnoch eich hunain fel merched Cymru ! 
Ac, O! ygwarth mwy a dynnwch ar 
efengyl ddiwair ein Harglwydd Iesu 
Grist! Ond er y dywedir wrthych am 
y tramgwydd niweidiol hwn ; er y cyng- 
orion a roddir i chwi; er yr ocheneid- 
iau a wneir yn eich herwydd: anni- 
chonadwy eich achub rhag y tramgwydd 
cyffredinol hwn, a rhagflaenu eich cod- 
ymau dros ddibynau y creigiau arswyd- 
us, oni wnewch gyfnewid yn eich dull- 
iau preseunol o fyned ym mlaen, gyd 
â'ch helyntion carwriaethol. Dyma 
ffynhonnell fawr y drwg a'r tramgwydd 
dinystriol; dyma y graig rwystr yr yd- 
ych ar y ffordd i ddryllio eich esgyrn 
wrthi ; dyma y gwenwyn sydd yn barod 
i'ch niweidio; a rhag hynny y dylech 
wilio, oblegid yr ydych yn bresennol ar 
dir y gelyn, a miloedd o honoch yn cael 
eich clwyfo. Er eich mwyn eich hunain ; 
er mwyn eich tawelwch mynwesol yn 
nyddiau eich ieuengctyd ; er mwyn dwy- 


fron glir yn yr ystâd briodasol ; er mwyn 
purdeb meddyliau, fel gwragedd; er 
mwyn ychwanegiad cryfdwr ac awdur- 
dod fel mamau ; er mwyn anrhydedd 
a bri eich gwlad anwyl a hoff ; ermwyn 
eich eneidiau anfarwol ; er mwyn efeng- 
yl ein Harglwydd Glân ; ac er mwyn 
Sion ac Israel Duw drwy yr holl'fyd, 
rhoddwch bob dulliau carwriaethol an- 
weddaidd heibio, oblegid y maent yn 
eich llygru. Rhoddwch bob dulliau ac 
arferion anweddaidd o'r natur hyn hei- 
bio; anweddaidd gyd â golwg ar y gwrth- 
ddrychau ; anweddaidd gyd â golwg ar y 
prydiau ; ac anweddaidd gyd â golwg ar 
y lleoedd ; ac yna chwi allwch ddywed- 
yd, “ y maglau a dorrwyd ac ni a ddiang- 
asom.” Tra y cyd-ymffurfioch chwi âg 
arferion ag ydynt yn tueddu i anllad- 
rwydd, ym mlaen yr â y drwg yn ei 
rwysg, ac ni fydd i'w ddisgwyl ond eich 
gweled gwedi cael esgyrn briw, ac am 
weddill eich oes yn trydar yn alarus fel 
colomenod, ac yn cwyno yn dost wrth 
ymdynnu trwy yr anialwch tu a'r byd 
mawr tragywyddol. 


Mae'n drueni mawr i'ch gweled, 
Y gwyryfon prydferth llon, 
Yn ymroddi i arferion 
Gwaela' fedd y ddaear hon ; 
Dilyn llwybrau anniweirdeb, 
Chwareu wrth y ffwrnes dân, 
Manau y dinystriwyd miloedd 
O wyryfon hawddgar glân. 


Clywch alarwm un sy'n caru 
Heddwch y Forwynig lon ; 

Clywch ei lais,— y mae am attal 
Pob gwasgfeuon blin i'w brop ; 

Nid yw'n chwennych gwel'd ei dagrau 
`N rhedeg yn bistylloedd mawr, 

Ac ni fyn er byd i glywed 
Ei hoch'neidiau ar y llawr. 


O ! Forwynig Salem gwrando ! 

O! Forwynig, clyw fy llef ! 
Cadw burdeb yn dy olwg,— 

Meddwl am ei burdeb ef ; 
Disglaer wisg fydd yn y nefoedd, 

O ! gwna gadw'th wisg yn lân,— 
Gwedi cyrhaedd pen yr yrfa, 

Uchel fydd dy glod a*th gân. 


Gwelaist y gwyryfon glanaf, 
Gwedi 'u cloffi ar y daith, 
A ti glywaist eu griddfanau, 
'Nghyd â'u holl wylofain maith ; 
Syrthio dros y creigiau geirwon, 
Wnaethant i'r dyfnderau mawr,— 
Yn lle heddwch yn y fynwes, 
Nid oes ond rhyfeloedd "nawr. 


Clafaidd ydyw'r haul yn codi, 
Tywyll ydyw'r lleuad lon, 

Llesg yw'r awel sydd yn chwythu, 
Ar lannerchau'r ddaear hon ; 
Tywyll ynt y ser boreuol,— 
Pob prydferthwch gilia draw,— 
Mae gwyryfon Cymru'n syrthio, 
'N gelanneddau ar bob llaw. 


P'le mae'r llygaid gynt fu'n llonwedd ? 
P*le mae'r gruddiau gwridog glân ? 
P'le mae profiad y Forwynig 
Pan ddyrchefai'r Ddwyfol gân? 
Nid yw Tad yn gwel” d ei ferched, 
Mam ni wel ei hanwyl rai, 
Plant ymguddiant dan y cysgod, 
Ac'rwy'n gofyn, P'le mae'r bai ? 


Y mae blodau'r dydd yn wylo, 
Dagrau'r goedwig ffrydiant lawr, 
Plygu penau wna y bryniau, 
Oll gan ryw gywilydd mawr ; 
Y mae natur mewn rhyw brudd-der, 
Rhed ei dagrau fel y lli” ; 
Clywch ei griddfan a'i hoch neidiau, 
Dros eich drwg arferion chwi. 
O na baech yn rhoddi heibio 
Eich arferion gwyr-gam ffol, 
Ac yn troi o ffyrdd anlladrwydd, 
Gan ddychwelyd yn eich ol ; 
Chwi gaech wenau'r nefoedd arnoch, 
A phelydrau llon y wawr, 
Byddai'ch heddwch fel yr afon, 
Byddai iwch” ogoniant mawr. 
O ! na baech yn cadw'ch gwisgoedd, 
Diwair, gloyw, fyth yn lân ; 
Purdeb fyddai eich diddanwch, 
Purdeb hefyd fyddai'ch cân ; 
Byddai gwiw delynau Israel 
'N chwareu tônau hyfryd iawn, 
Byddai dawnsio trwy'r gwersylloedd, 
Byddai'r hwyliau yno'n llawn. 
O! Wyryfon prydferth Cymru ! 
Cedwch draw rhag llaid y glyn; 
Rhodiwch lwybrau teg blodeuog, 
Gerddi glŵys llechweddi'r Bryn ; 
Ciliwch rhag y nos a'i maglau, 
Rhodiwch yng ngoleuni'r dydd, 
Tarian Ior yn warcheidwadaeth 
I chwi yn eich llwybrau fydd. 


Langciau teg y Dywysogaeth! A oes 
dim pen draw byth i gynniweirfa anni- 
weirdeb Cymreig? A raid i'r pechod 
ysgeler hwn deyrnasu ar ein gwlad ni 
© oes i oes, ac o genhedlaeth i genhedl- 
aeth, hyd oni pheidir a rhifo dyddiau y 
ddaear? Darfu caethiwed Babel, a daeth 
y Ìlwythau adref o'r tiroedd pell i'w hen 
Jannerchau ; a darfu eilunaddoliaeth yn 
eu plith hyd y dydd hwn. Rhoed llawer 
iawn o arferion drygionus heibio gan y 
Cymry ; ond a raid i'r genedl Gymreig 
ddwyn gwarth, a dioddef difrodiadau y 
plê dinystriol hwn tra y cyfrifir hi yn 
llechres cenhedloedd y ddacar? A raid 
i'r cwmmwl dù hwn grogi byth uwch 


ein penau? A ewch chwi lawr i wlad 
y nos hir ym mhriddellau y glyn, heb 
wneuthur unrhyw ymegniad i ddileu ar- 
feriad y gwyddoch ei bod yn eithaf 
halogedig? A raid i chwi, Langciau 
Cymru, wneuthur eich anwyliaid yn 
butteiniaid cyn eu gwneud yn wragedd ? 
Ac a raid i'ch cyntaf-anedigion barhau i 
fod yn fastarddiaid y naill oes ar ol y 
llaU? Cofiwch mai pechod dirfawr yn 
erbyn Duw ydyw yspeilio gwyryfon o'u 
gwyryfdod, ac nad oes yn eich gallu i 
wneuthur mwy o niweid iddynt na hyn. 
A oes dim trueni arnoch i yspeilio y 
gwyryfon diniweid o'u haddurniadau 
pennaf? A oes dim trueni arnoch orch- 
fygu morwynion glân ? Ai dim gennych 
glywed twrf y tonau trychinebus, yn y 
mynwesau y teyrnasai heddwch athawel- 
wch ynddynt, cyn i chwi agor y dorau 
i'r tymhestloedd ddyfod i mewn ? Ai 
dim gennych bod y gwrid gwedi cilio, 
a'r llwydni gwelw gwedi cymmeryd ei 
le yn y gruddiau a fuont unwaith mor 
liwus a'r rhosynau, ond fel y dygasoch 
chwi y llwydrew i'w deifio! A ydych 
ddim yn teimlo bod y merched yn cael 
eu darostwng gennych i iselderau gwarth 
a phob gofidiau? Ai dim gennych eich 
bod yn eu gwthio, lawer o honynt, i 
angau, ir farn, ac i dragywyddoldeb ? 
Ac ai dim gennych y byddant, yn nydd 
mawr ac ofnadwy y farn, yn eich cyhuddo 
o'u dinystr ger bron y Barnwr mawr ar 
ei orsedd? Gwrandewch, canys y mae 
y matter yn bwysigiawn! A oes dim 
trueni arnoch weled y merched a ddin- 
ystriwyd gennych, yn rhodio heolydd ein 
trefydd gwcdi colli yn llwyr y gwylder 
menywaidd ? A oes dim trueni arnoch, 
oblegid dagrau, ocheneidiau, galarnadau, 
llwmdod, angenoctid,caethiwed,a chaledi 
y merched a ddinystriwyd gennych? A 
ydych chwi ddim yn synied eich bod yn 
pechu yn ddirfawr yn erbyn Duw? A 
ydych chwi ddim yn ystyried bod eu 
melldithion ar eich penau, a bod gŵg 
Duw Hollalluog arnoch? Ac a ydych 
chwi ddim gwedi meddwl y bydd eu cy- 
farfod o flaen yr orsedd fawr yn y farn, 
yn biccellau tanllyd yn trywanu trwy 
eichencidiau ? Y weithred fwyaf ddieflig, 
ysgeler,a melldigedig, a ellir ci chyflawni, 
ydyw dinystrio gwyryfon ; oblegid y mae 
y corph a'r enaid yn cael eu gosod yn y 
perygl mwyaf. Y mae y weithred o 
halogi gwyryfon, yn un o'r creulonderau 

mwyaf, ac mor ddû ei liw a llofruddiaeth. 
Dinystrio morwynig yn y lle cyntaf, ac 
yna ei gadael yn ei gwarth a'i chywilydd, 
aigofid! Niall un cymmeriad fod yn 
is ym mhlith dynion, nag eiddo y llange 
& yspeiliai wyryf o'i gwyryfdod, ac yna 
ei gadael, fel oen cneifiedig yng nghanol 
y tymhestloedd a'r tywydd garw, i ym- 
dynnu ym mlaen drwy y dyrysni dan 
lwyth o ofidiau, ac i yfed phioleidiau 
llawnion o chwerwderau hyd derfyn ei 
thaith. Ystyriwch bod y morwynion 
gwedi cael eu magu yn anwyl iawn, ac, 
yn fynych, drwy lawer o ofidiau a thlodi ; 
a chwithau, drwy dwyll, gweniaith, a 
geiriau denu, yn nhywyllwch y nos, yn 
eu tynnu oddiar lwybrau rhinwedd, ac 
yna eu gadael yn ddrylliedig ar y maes, 
heb ddangos y teimladau lleiaf attynt yn 
nydd eu cyfyngderau! Ystyriwch bod 
ysgelerderau o'r natur hyn yn bechodau 
gwaeddfawr, yn esgyn yn golofnau 
mawrion tu a'r nef, ac oll yn cael eu 
croniclo yn Llyfr Duw, ac y dygir hwynt 
i'ch cyfarfod i'r farn ofnadwy ! Byddwch 
yn ymddiffynwyr i'r gwyryfon ar lwybr- 
au rhinwedd, ac nid yn fradychwyr ac 
yn ddinystrwyr iddynt, drwy eu halogi. 
Y mae ar eich llaw i ymlid ymaith y 
cwmmwl dâ ag sydd yn crogi uwchben 
ein gwlad ; y mae ar eich llaw i adferu 
diweirdeb i'r orsedd i deyrnasu ar ein 
cenedl ni, yn holl ardderchowgrwydd ei 
ogoniant cyntefig; ac y mae ar eich 
dwylaw chwi i lanhau a symmud ymaith 
yranwiredd sydd gwedi nythu achartrefu 
yn y tir am lawer oes. A ddeuwch chwi 
allan, yn un fyddin hardd, o blaid di- 
weirdeb? A ymrestrwch chwi dan y 
faniar hardd hon? Ac a fynnwch chwi 
weled gwlad hoff ac anwyl eich genedig- 
aeth, gwedi ei phuro oddi wrth yr halog- 
rwydd mawr hwn? Yn lle bod yn frad- 
ychwyr ac yn ddinystrwyr eich gwlad, 
bydded ei gwyryfon yn wrthddrychau 
neillduol eich ymgeledd a'ch gofalon, a 
bydd hyn yn anrhydedd i chwi drwy 
eich oes, ac yn gyssur dan eich bronau 
ar derfyn y byd a ddaw. 

Rieni tyner-galon ! Yr ydych yn gallu 
cyd-ddwyn yn rhyfedd o dawel a dinys- 
trydd eich merched anwyl! Yr ydych yn 
gadael eich ardaloedd yn ysglyfaeth iddo, 
heb braidd ddyrchafu llais na llaw yn 
ei erbyn! Yr ydych yn caniattâu i ar- 
ferion gymmeryd lle yn eich teiau, er 
mwyn rhoddi cyfleusderau i'ch plant i 


wneuthur aberthau o honynt eu hunain 
i anlladrwydd! Pa fodd yr ydych yn 
gallu gwneuthur y fath gam â'r rhai a 
roddes yr Arglwydd yn ei ewyllys da i 
chwi? Dywedir am blant, mai etifedd- 
iacth yr Arglwydd ydynt, ac mai ei wobr 
ef ydyw ffrwyth y groth ; a chanmolir 
Tad y ffyddloniaid drwy ddywedyd am 
dano, “Canys mi a'i hadwaen ef, y 
gorchymyn efe i'w blant, ac i'w dylwyth 
ar ei ol, gadw o honynt ffordd yr Argl- 
wydd, gan wneuthur cyfiawnder a barn.” 
Rieni, onid drwy lawer o ofidiau a 
thrallodion y dygasoch chwi, lawer o 
honoch, eich merched i fynu, ac y mag- 
asoch hwynt? Oni fuoch yn ofalus iawn 
i wilied ar eu camrau, pan oeddynt yn 
rai bychain, fel planhigion olewydd 
oddi amgylch eich byrddau ? Oni fuoch 
yn dra gofalus i'w cadw a'u diogelu rhag 
pob rhyw niweidiau yr oeddynt mewn 
peryglon yn eu herwydd? Onid oedd- 
ych yn barod i roddi y tammaid olaf er 
diwallu eu hangenrheidiau, ar y draul o 
fod heb ddim eich hunain? Pa fodd yr 
ydych yn gallu gadael i'r rhai y dangos- 
asoch gymmaint o anwyldeb tu agattynt, 
i fod yng nghanol ffwrneisiau y profedig- 
aethau hynny, y gwyddoch eu bod yn 
ddinystr i filoedd? A ydych chwi yn 
gadael i'ch merched fyned i ffeiriau a 
lleoedd cyffelyb, a dyfod adref yn nyfn- 
der y nos, heb fod rhyw gyfaill neu 
gyfeillion yn eu gwarchod ? Yr ydych yn 
eu gadael felly, a thrwy hynny yn cyd- 
gynnorthwyo yn eu dinystr! A ydych 
chwi yn gadael i'ch merched fyned i 
gwrwau bach a champau llawen yn yr 
hwyr, a dyfod adref yn y boreu? Yr 
ydych yn eu gadael felly, a thrwy hynny 
yn cyd-gynnorthwyo i hwylio eu camrau 
yn ffyrdd dinystr. A ydyw eich merched 
dan eich gwarcheidwadaeth pan yn dyfod 
adref o gyrddau nosawl? Nac ydynt 
ddim : ond chwi a'u gadewch hwynt i'w 
hyntiau eu hunain. A ydych chwi yn 
gadael i'ch merched gyfeillachu a gwŷr 
ieuaingc ar oriau anamserol, ac mewn 
lleoedd peryglus ? Yr ydych yn eu gadael 
felly, a thrwy hynny yr ydych yn selio 
eu dinystr! A ydyw eich gofalon y 
fath am danynt, fel ag y mae profion yn 
amlwg eich bod am eu cadw yn ddiwair î 
Na, y mae dinystr merched Cymru yn 
gorwedd wrth ddrysau eu rhieni! A 
ydynt yn llefaru wrthynt? A ydych yn 
eu rhybuddio? Os ydych yn gwneuthur 

hyn, y mae gennych hawl i wneuthur 
ychwaneg; ac y mae yn rhaidi chwi 
wneuthur ychwaneg na hyn cyn myned 
at wraidd y drwg, a than seiliau y pechod 
o anniweirdeb. Fel rhieni, y mae gen- 
nych chwi awdurdod ar eich plant ; oes, 
y mae gennych awdurdod i'w mynnu 
adref o farchnadoedd a ffeiriau, cyn i 
gysgodau yr hwyr estyn eu mentyll dros 
yr ardaloedd ; ac y mae gennych hawl 
befyd i'w mynnu gyd â chwi wrth fyned 
a dychwelyd o addoliadau. A ydyw yn 
ormod i dad neu frawd fyned gyd â'r 
merched i bob cyrddau nosawl, a dyfod 
gyd â hwynt tu ag adref? A ydyw yn 
ormod gorchwyl i dad gloi drws ei dŷ yn 
y nos, ermwyn cadw dinystrydd ei ferch, 
ac yspeiliwr ei ddedwyddwch ei hun o'r 
caerau ? Mae yn drueni gweled merched 
ar hyd yr heolydd yn nhywyll y nos, 
yng nghanoly meibion, yn gweryrumewn 
ynfydrwydd, heb neb i ofalu am danynt, 
ond gwedi eu gadael yn yspail hawdd i 
wŷlliaid halogedig! Arswydwch, rieni 
plant; ac arswydwch mewn prudd-der 
hefyd, oblegid y mae tramgwyddiadau a 
dinystr eich merched yn sicr yn gorwedd 
wrth eich drysau. Diwygiwch yn y peth 
hwn, a diwygiwch ar frys. Y mae y 
nefoedd oddi uchod yn gwaeddi yn groch 
arnoch am ddiwygio; y mae Cristion- 
ogaeth bur y Testament Newydd yn 
galw arnoch i ddiwygio; y mae Maho- 
mediaeth yn galw arnoch i ddiwygio; 
y mae paganiaeth yn galw arnoch i ddi- 
wygio ; ymae rhwymau eich dyledswydd 
at eich plant yn galw arnoch i ddiwygio ; 
y mae eich rhwymau fel aelodau o'r 
gymdeithas ddynol yn galw arnoch i 
ddiwygio; y mae eich dyledswydd at 
oesoedd dyfodadwy yn galw arnoch i 
ddiwygio; y mae eich llwon ger bron ac 
yn nghlyw y nefoedd yn galw arnoch i 
ddiwygio ; ac y mae eich rhwymiadau i 
efengyl lân ein hiachawdwriaeth yn galw 
arnoch i ddiwygio. Diwygiwch! O! 
diwygiwch, oblegid y mae yn llawn bryd 
i chwi ymosod ar y gorchwyl, cyn i'r 
bwystfil brawychus wneuthur mwy o 
ddifrodiadau ym mhlith ein hieuengctyd! 
Diwygiwch, medd gweddeidd-dra ; di- 
wygiwch, medd moesoldeb ; diwygiwch, 
medd cymdeithas; a diwygiwch, medd 
Llyfr yr Hollalluog Dduw! A oes dim 
ofn arnoch, chwi dadau! ac a oes dim 
arswyd arnoch chwithau, famau, rhag 
eich bod yn magu merched i fod yn 
D 


butteiniaid ? A ydych chwi yn gwneud 
yr hyn a alloch i'w rhwystro i gael eu dal 
yn y rhwydau melldigedig? Nac ydych, 
medd eich difrawder yng nghylch uchel 
drem anniweirdeb yn y tir ; nac ydych, 
meddai eich diofalwch am eich merched ; 
nac ydych, medd prydnhawnau a nos- 
weithiau ein ffeiriau ; nac ydych, meddai 
cyfarfodydd nosawl halogedig ; nac ydych, 
medd galarnadau ac ocheneidiau tor- 
calonnus eich merched yn nydd eu gofid 
a'u gwarth ; nac ydych, medd Sïon pan 
yn dioddef dan yr ergydion, oblegid 
tramgwyddiadau eich merched ; nac 
ydych, meddai yr efengyl dan y gwarth 
a fwrir arni oblegid halogedigaeth y 
wlad; nac ydych! nac ydych! nac 
ydych! meddai llais taranllyd y Bren- 
hin anfarwol, oddi ar ei orsedd fawr 
danbeidiol yn y nef! 

Feistri a Meistresi! a ydych chwi yn 
gwneuthur rhyw egnion i attal cynni- 
weirfa anlladrwydd ac anniweirdeb yn 
ywlad? Chwi welwch fel y mae yn 
diwyno y tir! Chwi welwch mor lliosog 
ydyw ei laddedigion ; chwi welwch gyn- 
nifer ydynt ei aberthau blynyddol yn eich 
gwahanol gymmydogaethau! _ A ydych 
chwi yn gwneuthur rhywbeth er mwyn 
ymlid anniweirdeb draw? Cofiwch 
eich bod yn gyfrifol i Dduw mewn barn 
am yr ysgelerder mawr hwn! Pa beth 
yr ydych gwedi, ac yn ei wneuthur tu ag 
at ddifetha y bwystfil? Dim, meddai 
eich merched, pan yn cael eu rhyddid i 
ddilyn arferion halogedig yr oes ; dim, 
meddai eich morwynion, pan yn dyfod 
adref ddyfnder y nos o'r ffeiriau ; dim, 
meddai eich llangciau, pan yn gadael 
eich caerau gwedi y nos; dim, meddai 
y cyfarfodydd llawen; dim, meddai 
drysau eich tai; dim, meddai eich 
gwelyau. Yr ydych yn euog yn awr ger 
bron Duw, ac euog fyddwch yn nydd y 
farn fawr ddiweddaf. A ydych chwi yn 
llywodraethu eich tai yn ofn yr Argl- 
wydd, trwy adael iddynt gael eu gwneu- 
thur yn buttein-dai ger gwydd eich 
llygaid? Yn eich tai chwi y mae yr 
anwiredd hwn yn llettya; o fewn eich 
muriau chwi y mae y drwg hwn yn 
nythu, yn dodwy, ac yn deor; a chwi 
fyddwch yn gyfrifol i Dduw yn y farn 
am dano! Y mae yn eich gallu chwi i 
gleisio, i wanychu, ac i ladd y bwystfil 
dinystriol hwn. Pa fodd y gellwch ym- 
aflyd ac edrych ym Mibl Duw, a gadael 

eich tai yn rhyddion i'r fath halogedig- 
aeth î Pa fodd yr ydych yn gallu dangos 
eich wynebau ym mhlith dynion, a'ch 
tai yn agored yn y nos i'r anniweirdeb 
mwyaf? Pa beth a all fod yn fwy 
gwarthus a chywilyddus, na bod eich tai 
yn cael eu gadael yn rhyddion yn y nos, 
a thrwy holl oriau y nos,i feibion a 
merched ieuaingc gyfeillachu yn anni- 
wair â'u gilydd? Pa beth sydd hawdd- 
ach nag i chwi buro eich tai oddi wrth 
y ffieidd-dra hwn ? Cofiwch fel y gwn- 
aeth Jacob cyn esgyn wrth orchymyn 
Duw i Bethel: “Yna Jacob a ddywed- 
odd wrth ei deulu, ac wrth y rhai oll 
oedd gyd âgef, Bwriwch ymaith yduwiau 
dieithr sydd yn eich plith,ac ymlanhêwch 
a newidiwch eich dillad.” Gwnewch 
chwithau yr un modd ; ac os ydych yn 
caru Duw, yn caru sancteiddrwydd, yn 
ymhyfrydu mewn purdeb, ac am gael y 
wlad yn lân, chwi wnewch hyn. 
Weinidogion efengyl ddiwair ein Har- 
Iesu Grist! Yr ydych chwi yn llu mawr 
iawn; yr ydych gwedi ymrwymo i 
wneuthur a alloch i buro y ddaear oddi 
wrth bob sorod. Pa fodd yr ydych chwi 
yn gallu cyd-fyw â'rdrwg hwn? Ai dim 
yn eich golwg ydyw bod blodau ein cyn- 
nulleidfaoedd yn cael eu gwenwyno gan 
yr haint dinystriol hwn? A ydych chwi 
gwedi gwneuthur a allech i wrthsefyll y 
plahwn? Chwi wyddoch o'r gorau am 
ddifrodiadau ysglyfaethus hwn ; a chwi 
wyddoch mai eich dyledswydd, fel mil- 
wyr da a ffyddlon yr Arglwydd Iesu 
Grist, ydyw ymfyddino yn ei erbyn, ac 
ymosod arno â'ch arfau, oblegid yn nerth 
y nef yr ydych i'w orchfygu. Pa ham 
y gadewch lonydd iddo? Y mae y drwg 
yn myned ym mlaen yn eich ardaloedd ; 
y mae yn myned ym mlaen yn eich cyn- 
nulleidfaoedd ; ac y mae eich diadellau 
yn y perygl mwyaf oddi wrtho, a rhai yn 
cael eu hysglyfaethu yn feunyddiol gan- 
ddo. Gofynaf etto, a ydych chwi gwedi 
gweuthur a allech i wrthsefyll y plâ 
hwn? Yr ydych yn euog o esgeulusdra 
ger bron y nefoedd. Yr ydych chwi, a 
blaenoriaid eich cynnulleidfaoedd, braidd 
yn hollol fud yn ei gylch, ac yn ei adael 
i'w rwysg llawn! Dim, ond y nesaf i 
ddim, o'r argraphwasg yn ei erbyn! Dim, 
ond y peth nesaf i ddim, o'r areithfa yn 
eierbyn! Ychydig acanaml ydyw yr 
ergydion a roddir iddo yn y cyfeillachau ! 
Y mae gennych ddylanwad mawr iawn 


ar y wlad; am hynny, ymwisgwch yn 
eich arfau, a deuwch i'r maes fel arfog- 
ion, yn benderfynol i ynnill y fuddugol- 
iaeth. Diweiniwch eich cleddyfau, a 
gadewch i ni weled brwydr deg ; oblegid, 
ond i chwi ddyfod allan yn unfrydol, 
chwi a orchfygwch y Dagon dinystriol 
hwn ; a choeliwch fi, bydd llawenydd yn 
y nef o weled Cymru gwedi ei phuro oddi 
wrth anniweirdeb ! Gwnewch anniweir- 
deb ein gwlad yn bwngc i ddyrchafu eich 
llais yn ei erbyn, a chwi a'i cywilydd- 
iwch ef, ac a'i erlidiwch o'i holl lochesau. 
Croeshoeliwch ef, a rhyddhewch eich 
gwlad anwyl oddi wrth ei iau a'i ormes. 
Y mae y nefoedd yn gofyn am hyn oddi 
ar eich llaw ; y mae yr efengyl yn gofyn 
am hyn oddi ar eich llaw ; y mae yr 
Eglwys fawr yn y nef, ac ar y ddaear, yn 
gofyn am hyn oddi ar eich llaw; ac y 
mae y Farn fawr a ddaw yn gofyn am 
hyn oddi ar eich llaw! Cenwch yr alar- 
wm nes y byddo mynyddoedd Cymru yn 
dawnsio, a'i chreigiau yn chwareu i'w 
gwaelodion Bloeddiwch yn enw Duw 
Hollalluog, na cha y bwystfil hwn deyrn- 
asu yn hwy ar Gymru ; a chyhoeddwch 
y Jubili fawr, o fod yr arferion, a'r ach- 
lysuron a arweiniant i anniweirdeb, 
gwedi eu symmud ymaith o'r tir. Aeth 
meibion Ephraim yn arfog, ac yn saethu 
& bwa, i'r maes, ond troisant eu cefnau 
yn nydd y frwydr. Na fydded i chwi 
ymddwyn fel hyn, ond ymosod yn awr 
ar y gelyn, gan floeddio, nes y byddo 
uffern yn crynu ac yn gwelwi,—“ Cledd- 
yf yr Arglwydd a Gideon.” Ymwrolwch 
yn eich gwaith, ac nac ofnwch, oblegid 
cenhadau Arglwydd y lluoedd ydych, a 
chwi a lwyddwch ond i chwi gymmeryd 
y gorchwyl mewn llaw ; oblegid gwawr 
y nefoedd a lewyrcha ar eich ymdrech- 
iadau. Rhaid ceibio y mynyddoedd, a'u 
gwastadhau ; rhaid cyfodi y dyffrynoedd ; 
rhaid arloesi yr anialwch ; rhaid sychu 
yr hen gorsydd lleidiog; a rhaid cael 
purdeb ar y ddaear ; am hynny, dilyn- 
wch eich ergyd, hyd oni chaffoch weled 
sancteiddrwydd i'r Arglwydd yn ar- 
graphedig hyd yn oed ar yr helyntion 
lleiaf perthynol i'r fuchedd hon. 


TAITH Y WYRYF. 


Ocu! Och! rhag yr olygfa a welais! 
Gwelais gyfyngder a gofid mawr iawn! 
Clwyfwyd fy nheimladau i'r eithaf! Pa 

fodd ei gwnaf yn hyspys? Pa fodd yr 
adroddaf yr amgylchiad blin a gofidus a 
welodd fy llygaid? Yr oedd crechwen 
plant Philistia yn fawr iawn! Uchel 
oeddynt floeddiadau gweryrllyd y Gath- 
iaid! Uchel y brasgamment yr Ascal- 
oniaid mewn llawenydd! Gwelais Wy- 
ryf o Juda yn archolledig ar y maes! 
Do, gwelais un o'r merched fu yn bryd- 
ferth yn Salem, dan ei chlwyfau, ac yn 
destun gwawd a gwatwar i'r rhaì dien- 
waededig! O! yr oedd golwg dlawd 
arni! Yr oedd yn flin iawn ei chyflwr! 
O! druan, yr oedd yn isel wrth odreon 
y mynyddoedd tywyllion! O! yrolwg 
wasgedig ydoedd ynei gweddhi! O!y 
dagrau gloywion a wylai hon yn nydd ei 
gofid a'i chyfyngder mawr! O! mor 
drymion oeddynt yr ocheneidiau a 
ddiengent o'i mynwes! O! y tonau 
mawrion a ymgurent o'i mewn! Rhodd- 
asai hon fydoedd am adferiad yr hen 
heddwch a deimlai gynt pan rodiai he- 
olydd Salem, dinas heddwch Arglwydd 
y lluoedd, a Duw byddinoedd Israel! 
Rhifasai yr aur, pe yn ei meddiant, o 
nifer tywod mân y moroedd, hm adfer- 
iad yn oì o'r hen brofiadau gynt, pan 
ymgynnullai y llwythau i foli eu Duw, 
ac 1 lafar-ganu am ei drugareddau ef, ar 
eu gwyliau gosodedig! A mwy ei werth 
na bywyd yn ei golwg ydoedd y teim- 
ladau hyfryd a achosid gan yr awelon a 
chwythid o'r tir sanctaidd, pan ag yr oedd 
hi a'i thelyn mewn hwyl wrth gynni- 
wair yn ol ac ym mlaen ar hyd heolydd 
y ddinas sanctaidd. Ond yn awr, wele 
y Wyryf gwedi ei dal yn y rhwyd! 
Wele y Wyryf dan ei harchollion! 
Dacw y nos a'i mentyll duon gwedi 
ymdaenu dros y Wyryf, a hithau yn 
oblygedig gan y tywyllwch mawr! 
Dacw y ddryghin fawr gwedi ei dal, a 
hithau ar ganol y maes yn ddigysgod. 
Uchel y chwibana y dymhestl, a'r Wy- 
ryf, druan, allan yn yr ystorom. Clywid 
hi yn canu yn felus pan yn ei dillad 
haf, a'r haul yn tywynnu yn llon ar ei 
henaid. Ond yn awr, y mae caniadau y 
Wyryf gwedi troi yn wylofain o'r chwe- 
rwaf. Y mae gwawr y goleuni a dy- 
wynnai or uchelion arni, gwedi troi yn 
dywyllwch hanner nos! Y mae hi, 
druan, ar frigau y tonau cynhyrfus yn 
awr;a pha beth a ddaw o honi, yr Ar- 
glwydd yn unig a ŵyr, ond yn fy ngo- 
lwg y mae ei llwybrau yn dywyllion 


iawn. Gorchfygwyd hi pan yn rhodio 
traws-lwybrau, gan y brofedigaeth ag 
sydd gwedi bod yn ddinystr i filoedd. 
Y mae hi yn awr yn dwyn cospedigaeth 
ei hanwiredd, a phawb ar a ant heibio 
iddi, a ysgydwant eu pennau, gan ofyn, 
Ai morwyn o Salem ydyw hon î 

Ym moreuddydd ei hoes, pan fel 
blodeuyn prydferth yn ymagor, er dan- 
gos tegwch ei dalenau i belydron yr 
haul pan ymsaethent goruwch caerau 
aur y dwyrain, cychwynodd y Wyryf 
allan o'r Aipht, a chanodd yn iach i 
lennyrch Soan, er mwyn cyrhaeddyd 
dinas Sïon, a phreswylio yno, i wasan- 
aethu a chlodfori Arglwydd y lluoedd, 
gyd â llwythau etholedig yr Israel, y 
rhai a arddelwir ganddo fel ei eiddo ei 
hun. Yr oedd hi yn byw yn llawen ac 
yn ddifyr yn yr Aipht, gan ddilyn ar- 
ferion y trigolion, a gwasanaethu duw- 
iau y wlad ; ond ar y dydd. y chwyth- 
wyd arni gan yr awelon pêr, adfywiol, a 
chynnes a chwythent ar amserau dros 
fynyddoedd y Groes, nid ymgynghorodd 
hi â chig a gwaed, fel y mae miloedd yn 
gwneuthur, gan beryglu iachawdwr- 
iaeth eu heneidiau am dragywydd- 
oldeb drwy hynny. Dihunodd y Wyryf 
o gwsg y wlad, dadebrodd o'i syrthni, ac 
ymuniawnodd, gan ymwroli yn ei me- 
ddwl i ffoi rhag y llid a fydd, a dihengyd i 
fryniau Canaan am ei beinioes, er mwyn 
ymgysgodi yno rhag y dymhestl fawr. 
Gwnaed amryw ymdrechiadau i'w cha- 
dw yn y ddidas, ond yn gwbl ofer; 
oblegid daeth hi allan drwy borth Mem- 
phis, gan benderfynu gadael ei gwlad, 
annghofio tŷ ei thad, troi ei chefn ar ei 
pherthynasau a'i hen gyfeillion, a chanu 
yn iach i holl bleserau gwlad Ham, gan 
gyfeirio ei llygaid tu â bryn Sion ; oble- 
gid yr oedd ei mynwes yn ennyn gan 
ffamiau cariad at Immanuel, y Tyw- 
ysog ag sydd yn Arglwydd yno. Yr 
oedd yn wannaidd, yn wylaidd, ac yn 
llwfr iawn; ofnai wynebu y ddinas, ac 
ofnai y cauid y porth yn ei herbyn ; ac 
yr oedd myrdd o bethau yn curo ar eì 
meddwl gwan, rhag mai ei siomi a gaw- 
sai yn y pen draw. Yn nydd ei hym- 
deithiad allan o'r Aipht, edrychai yn 
fynych yn gymmylog arni; ei meddwl 
ydoedd yn bruddaidd iawn, ac yr oedd 
yn llesg yn ymdynnu ym mlaen ar hyd 
llwybrau geirwon y wlad. Dychrynid hi 
yn ddirfawr yng nghymydogaeth Sinai, 

gan y ewmmwl, y tywyllwch, y sain 
udgorn, a'r llef geiriau; ac arswydai, 
oblegid y taranau a ruent, a'r mellt tan- 
beidiol a lewyrchent allan o'r tywyllwch 
mawr. Etto, yn ol ei dydd y bu ei 
nerth, oblegid cafodd gysgod craig fawr 
i ymgysgodi dani yn yr anialwch pan 
fyddai flinaf arni, a hia alluogwyd i ym- 
nerthu yn rhyfedd yn yr Arglwydd, ac 
yng nghadernid ei allu mawr ef. Cly- 
buwyd hi yn canu ar ei thaith o'r Aipht 
i fryn Sïon fel hyn :— 


Wele fi, Forwynig egwan, 
Gwedi cychwyn i fy nhaith, 
Yn ymdynnu 'mlaen hyd llwybrau 
Blinion yr anialwch maith ; 
Gwyntoedd cedyrn sydd yn chwythu, 
Beunydd ar fy enaid gwan, 
Ofni! Ofni! Ofni'r ydwyf, 
Na symmudaf yn y man. 


Ce's fy nghychwyn gan ryw awel, 
Y rymmusaf un erio'd, 
Aros yn yr Aipht ni all'swn, 
Am funudyn yno i fod ; 
Tegwch T'wysog hawddgar Sïon 
Ddygodd fy serchiadau i, 
Atto drwy y tân a'r dwfr, 
A phob rhwystrau yr âf fi. 


Draw mi welaf diroedd sanctaidd 
Canaan yn ymledu'n llon,— 

Tu ag yno mi ymdynnaf,— 
Blinais ar yr ardal hon ; 

Gwelaf olau draw yn chwareu, 

Uwch y Ddinas freiniol fawr,— 

Tegwch bro, llawenydd daear, 
Ydyw Sion ar y llawr. 


'Rwyf am rodio hyd y gerddi, 
Welaf ar lechweddi'r bryn, 
Can's fy enaid a ffieiddia 
'N llwyr, yr holl ardaloedd hyn ; 
Draw 'rwy'n edrych, draw mae'm calon, 
Draw mae'm Mrenhin mawr a'm Duw, 
Yn yr Aipht ni allaf aros, 
Yn yr Aipht ni allaf fyw. 


Mae gwinwydden yn blannedig, 
Draw ym Mhalestina wiw, 
Y mae cysgod hon yn ehang, 
Mae ei ffrwyth o felus ryw ; 
Mae y Grog ar ben y Mynydd, 
A'r Bedd newydd yn y Graig,— 
Mi gaf wel*d y sawdl waedlyd 
Fu yn sigo pen y ddraig. 
Trwy bob tywydd a thymhestloedd, 
Mi ymdynnaf tu â'r wlad, 
@a phreswyliaf byth rhwng caerau 
Bendigedig Tŷ fy Nhad ; . 
Chwythwch, chwi awelon peraidd, 
Codwch f'enaid llesg i'r lan ; 
Er holl groesau yr anialwch, 
Hwy ddarfyddant yn y man. 


Mae fy enaid am ymuno, 
Yn y ddwyfol uchel gân, 


Genir gan Wyryfon Israel, 
O fewn caerau Salem lân ; 

Yno'r ydwyf am breswylio, 
Yno y gwnaf fi fy nyth, 

I glodfori fy Mhryniawdwr, 
Mewn anthemau melus byth. 


Gwedi teithio amryw lwybrau geirw- 
on a blinedig, ac wedi bod mewn cyf- 
yngderau fwy na mwy, cyrhaeddodd y 
Wyryf borth dinas Sïon yn ofnus a 
gwylaidd ; ac yn lle taiogrwydd a sarug- 
rwydd, yr oedd y porthorion yn ddynìon 
Duw, argraphiadau o driniaethau y nef 
yn weledig arnynt, ac yn barod i roes- 
awi y ffoadur, druan, a'i llettya yn ys- 
tafelloedd y ddinas. Synnai y Wyryf 
oblegid y caredigrwydd a'r tirionwch a 
gafodd ; mor gynnil yr ymdrafodent â'i 
briwiau; mor esmwyth y tywalltent 
olew a balm iddynt, a mor ofalus y 
rhwyment ei harchollion. Yn nydd ei 
dinasyddiaeth yn Sïon, rhoddwyd esgid- 
iau parottoad efengyl fawr ein tangne- 
fedd ni am ei thraed, a mawr y llawen- 
ydd ym mhlith y dinasyddion pan ys- 
grifenwyd ei henw ym mhlith merched 
Salem. Arweiniwyd hi i fynydd y 
Groes, lle bu y Tywysog mawr yn dio- 
ddef, yn gwaedu, ac yn marw; ahi a 
synnai oblegid prydferthwch y gerddi 
ar hyd ystlysau y bryn. Gwelodd yma 
ysgrifen-law yr ordinhadau yn hoeliedig 
wrth y Groes; gwelodd yma y difer- 
ynau gwaedlyd a ddyhuddasant y llid; 
gwelodd yma ysgrif rhyddhad y pech- 
adur gwedi ei selio; a gwelodd yma 
wawr a goleuni gogoniant yn gwênu ar 
yr holl ardal. Mewn rhyw bêr lewyg 
nefol, torrai mewn rhyw floeddiadau 
meluslon, gan ddywedyd, “Dyma dir 
diffrwyth a achleswyd gan y diferion 
gwaedlyd! Dyma lennyrch ag y mae 
presennoldeb yr Arglwydd gwedi achosi 
iddynt gynnyrchu blodau ac aeron para- 
dwys! Dyma ylle y chwennychwn fyw,a 
thyma y lle y chwennychwn farw ynddo! 

«Y Grog! y Grog byth mwy i mi, 
Can's ynddi hi'r ymffrostiaf ; 

A Th'wysog hedd, 'rhwn yw fy Nuw, 
Trwy hyd fy myw a garaf.” 

Rhodiai y Wyryf hyd erddi y Bryn; 
synnai wrth faintioli y pomgranadau ; 
gwênai wrth weled gwinwydd mor dor- 
eithiog o rawn-sypiau ; a braidd y gallai 
dynnu ei golygon oddi ar rosynau lliwus 
Saron, gan mor brydferth a theg oedd- 
ynt. O! fel yr ymhoffai y Wyryf yn 

rhodfeydd y Brenhin, ac ym mhryd- 
ferthwch adail Sïon, fel tegwch bro, fel 
llawenydd yr holl ddaear, ac fel yr unig 
fangre y tywynnai pelydron haul an- 
farwoldeb, drwy byrth aur y dydd, ar 
feibion a merched dynion ar y ddaear. 
O fewn caerau y ddinas yr ymborthai y 
Wyryf ar holl ddanteithion a gwledd- 
oedd mynydd Sïon ; ar ffrwythau pren 
y bywyd ; ac ar frasder Tŷ Arglwydd y 
lluoedd yn ei holl gyflawnder. Disych- 
edai ei hun â dwfr bywiol ffrydiau 
ffynhonnau yr iachawdwriaeth ; ac ym- 
ddyrchafai yn ei meddyliau yn uwch 
na'r bryniau, gan sugno i'w mynwes 
ddiddanwch y nef, drwy bibau cyfryng- 
wriaeth y Brawd hynaf fry. Yr oedd 
gwisgoedd y Wyryf yn lân iawn, ac yr 
oedd ei gofal yn fawr iawn am eu cadw 
yn lân hefyd ; hi a ofalai rhag y llaid, ac 
a gadwai ym mhell oddi wrth bob ffos- 
ydd, rhag iddi beryglu ei gwisgoedd 
baf drwy ei diwyno mewn un modd. 
Mewn prydferthwch y rhodiai hi, sanct- 
eiddrwydd a hoffai ei ddilyn, ymlwybro 
yn ffyrdd y nef ydoedd ei hyfrydwch 
pennaf hi, a rhyngu bodd i'w Harglwydd 
ym mhob dim ydoedd prif ymgais ei 
henaid hi. Pan glywid ei llais mwyn a 
pheraidd yn troellu wrth ddyrchafu 
caniadau y Groes, yng nghanol y gyn- 
nulleidfa fawr, gallesid meddwl ei bod 
gwedi gwisgo anfarwoldeb, ac ym mhlith 
y dyrfalân yn y nef, o flaen yr Orsedd 
fendigedig fry, yn rhoddi allan ei Hale- 
luia, heb un cwmmwl rhyngddi â gwy- 
neb glân Mab y dyn. Tŷ Arglwydd y 
lluoedd ydoedd cartref ei henaid ; yno 
yr oedd dymuniad ei chalon; ac yr 
oedd ei sirioldeb fel y wawr pan lefarai 
yr Arglwydd wrth ei henaid. Treuliodd 
y Wyryf flynyddoedd fel hyn yn y ddi- 
nas sanctaidd, yn addurn i'w phroffes, 
yn gyssur i'r dinasyddion, wrth fodd ei 
henaid ei hun, ac yn bwriadu ymdynnu 
ym mlaen tu â'r bywyd fry, heb laesu 
dwylaw oddi wrth yr aradr, ac heb 
lesghau mewn un modd yn ei llwybrau. 
Siaredid yn fynych gan Henuriaid y 
ddinas am ddiweirdeb y Wyryf; y 
EWragedd a nodent y Wyryf i'w merch- 
ed, fel enghraifft o ddiweirdeb boreol, 
â€ o rodiad diwyrni yn llwybrau sanct- 
eiddrwydd; ac edrychid ar y Wyryf 
gên bawb, fel un gwedi ymgyssegru yn 
gyfangwbl i waith a gwasanaeth ei 
Harglwydd. 

Gwelwyd yr haul lawer boreu yn ym- 
ddyrchafu mewn mawrhydi goruwch 
bryniau y dwyrain, heb un cwmmwl, ac 
yn esgyn i'r gorwel gyd â gwên; yr 
wybren yn glir drwy yr holl ehang- 
der mawr; holl natur yn ei gwisg- 
oedd gorau; y gwigoedd yn eu mentyll 
gwyrddion; y doldir yn wisgedig gan 
brydferthwch; a'r afonydd grisialaidd 
yn ymlithro tu â'r môr, gan wneuthur si 
a dwndwr hyfryd yn eu rhedegfeydd, a 
phob arwyddion diwrnod paradwysaidd. 
Ond nid bob amser y mae boreu hyfryd 
yn sicrhau diwrnod dymunol ; oblegid yr 
ydym yn fynych gwedi gweled yr wybr- 
en ar ei gwên yn y boreu, ac wedi 
edrych yn guchiog iawn cyn hwyr y 
diwrnod ; chwyrnodd y dymmestl yn 
arswydus ; y mellt. yn frawychus o dan- 
beidiol ; ergydion y taranau yn bygwth 
dyrnodio natur oddi ar ei hechel, a 
hynny yn fynych ym mhen ychydig 
oriau wedi i ni ddaroganu diwrnod 
hyfrydol. Felly y bu gyd â golwg ar y 
Wyryf; oblegid er i foreu ei diwrnod 
fod yn dra phrydferth, a hithau yn ei 
gwisgoedd haf yn rhodio ar hyd llwybrau 
y gerddi, gan edrych gyd& hyfrydwch ar 
y blodau amryliw, a'r golygfeydd para- 
dwysaidd a ymgynnygient i'w sylw ar 
bobllaw. Ond ei hanwyliadwriaeth a 
dynnodd arni y fath ystorom, fel y syrth- 
iodd dani, druan, er syndod i bawb, ac 
er galar chwerw iddi hi ei hun. Dywedir 
bod ymddiddanion drwg yn llygru 
moesau da, ac felly y maent gwedi cael 
eu profi ym mhob rhyw oes o'r byd ; 
oblegid y maent gwedi bod yn achosion 
i filoedd gael eu tynnu oddiar lwybr 
rhinwedd, ac wedi bod yn achosion i 
fyrdd a mwy o ferched gael eu trybaeddu 
ym mhydewau y tommenau, ac y mae 
eu lladdedigion yn lliosog ar hyd maes 
dinystr. Y mae defodau a dulliau carwr- 
iaethol ein gwlad ni, megis pe byddent 
gwedi cael eu llunio yn fwriadol i halog- 
rwydd. Y mae tadau a mamau ein gwlad 
ni,wrth gyd-ddwyn â'r arferionhyn,yn eu 
cyfiawnhau a'u cyfreithloni, ac ni wnant 
unrhyw ymegniadau i achub y rhai 
ddylent fod yn anwyl ganddynt rhag 
dannedd y llew mawr! Y mae Meistri 
a Meistresi ein gwlad ni yn argraphu 
eu cymmeradwyaeth ar ddulliau ac ar- 
ferion carwriaethol yr oes, oblegid ni 
wnant ddim er mwyn diogelu diweirdeb 
y rhai sydd yn eu gwasanaeth, ac am 

ddinystr y rhai, drwy halogedigaeth, y 
byddant yn gyfrifol i Dduw yn y Farn 
fawr ofnadwy! Nid ydyw Gweinidog- 
ion yr efengyl fendigedig yn gwneuthur 
nemawr neu ddim,er mwyn rhoddi terfyn 
ar arferion carwriaethol halogedig ein 
gwlad ni, yr hyn sydd ar eu dwylaw ac 
yn eu gallu i wneuthur pe cymmerent y 
peth at eu hystyriaethau, a phe yr ym- 
osodent o ddifrif at y gorchwyl hwn. 
Ond ymddengys bod yn well ganddynt 
fyned i'r farn â gwaed miloedd ar eu 
penau, na dihuno i symmud yr anwir- 
edd o'r tir. 

Beth dâl siarad, gwrandawodd y 
Wyryf ar swynion y bradwr, cyd- 
ymffurfiodd â'r arfer halogedig, tynnwyd 
hi oddi ar lwybr rhinwedd, a hi a 
halogwyd. Annghofiodd y Wyryf, druan, 
ei haddunedau o burdebi Fab y dyn; 
bu yn anwyliadwrus rhwng meini y 
tramgwyddiadau ; cymmerodd ei denu i'r 
fagl ; yr oedd arferion yr oes yn ffafriol 
i anniweirdeb; cydsyniai dinasyddion 
Sion â defodau y wlad, a'r Wyryf a 
faglwyd yn rhwyd y brofedigaeth. O! 
y mae yn dlawd a gofidus arni! Pan 
edrycho hi yn ei hol, y mae yn cofio yr 
hen ganiadau a'r hen hwyliau, ac na 
ddaw tanau ei thelyn byth i'r un 
cywair i'w chwareu ond hynny yn y 
fuchedd hon. Y mae hi yn canfod yn 
amlwg yn awr, bod ei cholled i raddau 
helaeth yn anadferadwy. Gŵyr o'r 
gorau na welir ei gwisgoedd byth mor 
wynion ac mor lân yn y fuchedd hon. 
Rhyfedd gwmmwl mor ddâ aeth drosti! 
Ni all mwy edrych ar y rhosynau, y 
blodau, a'r lili, nac ar natur yng ngwên 
ei hamrywiol gynnyrchion, heb feddwl 
mewn trymder bod ei choron hi gwedi 
gyrthio, a'i phrydferthwch gwedi di- 
hengyd! Ni all wrando mwyach ar 
ganiadau cantorion y gwigoedd, heb 
feddwl yn brudd fel bu hithau yn cânu 
gynt, ac na bydd ei thôn byth mor 
beraidd yn y fuchedd bresennol! Pan 
feddyliai hi am Sïon, y ddinas anwyl, y 
mae ei chalon ar dorri, am iddi dynnu 
ape ar dŷ Jacob! Wele hi, druan 
eiddil, yn dwyn cospedigaeth ei han- 
wiredd; y gwynt cadarn a'r dymhestl 
yn curo yn ddidrugaredd arni, a hithau 
yn wylo ffrydiau o ddagrau yn nydd ei 
gofid mawr. “O!” meddai yn nydd ei 
hiselder, pan yn teimlo loesion ei har- 
chollion yn nhir ei gwarth, “nad ym- 


gadwaswn yn ddihalog, fel morwyr bur 
i'm Harglwydd! O na buaswn yn 
gwylio yn fwy dyfal, yna yr achubaswn 
rhag y tramgwydd mawr hwn! O nad 
ymgadwaswn rhag arferion carwriaethol 
profedigaethus yr oes! Ona buasai y 
dreigiau hyn gwedi cael eu lladd cyn fy 
amser a'm hoes if O na buasai fy 
ngwlad gwedi cael ei phuro o'r ysgelerder- 
auhyncynimiymddangosynddi! Aty 
miloedd ydynt yn barod gwedi eu dal yn 
y maglau llygredig, wele finnau gwedi 
fynal ynddynt! Ona chawn ail gyn- 
nyg! Paham na buasai gweinidogion 
Sion gwedi ymlid yr arferion llygredig 
o'r byd cyn i mi gael fy ngeni? Wele fi 
gwedi syrthio! Wele fi gwedi fy archolli! 
Wele fi gwedi dryllio fy esgyrn! Wele fi 
dan leni duon y nos! Wele fi yng ngwael- 
odion y cymmydd duon! Wele fi rhwng 
y tonau ewynawg trochionog, yn cael fy 
nhaflu yma a thraw! O! y mae arnaf 
ofn mai tua Basan a dyfnder y môr y 
derfydd am danaf! Yr wyf yn ofni yr 
amgylchiad sydd o'm blaen, y bydd yn 
rhaid i mi wynebu dyffryn cysgod 
angau, a myned a'm traedi ddyfroedd 
yr Iorddonen fawr! Ond bendigedig 
yn oes oesoedd, y mae Duw Abraham, 
Isaac, a Jacob yn derbyn yr edifeiriol; 
y mae yn myned heibio i anwiredd 
gweddill ei etifeddiaeth ; y mae yn 
Dduw parod i faddeu a chanddo ef y 
mae trugareddau a maddeuant, er gwrth- 
ryfelu o honom i'w erbyn! O'r gwael- 
odion isel; o'r tiroedd pell y crwydrais 
iddynt; o'r fan lle yr ydwyf, a'r hesg 
yn ymgylymmu am fy mhen, a'r llanw 
mawr yn fy amgylchynnu, mi edrychaf 
tu ag annedd-le ei sancteiddrwydd ef, 
ac anfonaf fy eirchion ym mwg yr 
arogl-darth at ei orsedd. fawr yn y nef.” 
Fel y canlyn. y cânai y Wyryf yn nydd 
ei chyfyngder :— 


Yn y ‘Scrythyr mi ddarllenais, 
Am wyryfon Israel lân, 
Hyd lannerchau Judah'n dawnsio, 
Gan ddyrchafu hyfryd gan ; 
O! mor wynfydedig ydoedd 
Eu profiadau gyd â'r gwaith, 
Yn y Côr, ac yn yr Eglwys, 
Yn dyrchafu moliant maith ! 


Minnau, yn yr hen gynn'lleidfa 

Blwyfol, a ddyrchafwn gân, 
Yno plygwn, gan addoli, 

Fel gwnai 'nheidiau o fy mla'n ; 
Cefais yno wir fendithion, 

A defnynau nefol rhad, 

O! Yrwy'n cofio hen fendithion— 
Gwiw gyssuron Tŷ fy Nhad. 

Ond mi gollais flas y gwleddoedd, 

Hoffodd f’ enaid lawer gwaith ; 

Gwerthais drysor mwy na'r bydoedd 

Am bleserau daear laith : 

O! Wyryfon Cymru anwyl, 

*Nawr edrychwch arnaf fi, 

Clywch fy nghri ar bwys fy ngofid, 

Clywch fy nghân alarus i. 
fi'r creadur eiddil, 
Yn y fagl 'nawr yn gaeth 

Gwênau f hanl giliasant ymaith, 7 

Gwawr fy nghrefydd heibio aeth ; 
'T*wyllwch dudew'r nos a'm daliodd, 
Yn ei fantell bruddaidd iawn, 
Daeth y wermwd chwerw imi, 
Yn rhyw gwpaneidiau llawn. 
Da yw'r dwyrain, di yw'r gogledd, 
Dà yw y gorllewin draw, 

Dâ yw'r deau, dâ yw pob-man, 

Dâ'r ddrychau ar bob llaw ; 

Tegwch anian a fachludodd, 

Dan y lleni mwy i mi, 

Collais goron fy rhywiogaeth, 

Colled fawr yw 'ngholled i. 
Collais ffrydiau'r afon fywiol, 
Red o'r orsedd freiniol fry, 
Collais fy mhrofiadau nefol,— 
Tonau yn fy mynwes sy ; 
Collais gryfdwr yr addewid, 
Collais wênau llon y wlad, 
Collais wiw n meithion 
Holl lannerchau Tŷ fy Nhad. 
Gwelwyd fi, forwynion Cymru, 
Gwedi'm clwyfo ar fy nhaith ; 
Clywch fy ochain, clywch fy ngriddfan, 
Mae i mi ofidiau maith : 
Cym'rwch rybudd oddi wrthyf, 
Mwy i rodio'n ngolau'r dydd, 
Er y maglau mân a'r rhwydau, 
Diogelwch i chwi sydd. 

0! druan a'r Wyryf yn ei chaledi 
mawr! Y mae rhyw beth yn gym- 
meradwy iawn yn y natur ddynol, er ei 
bod gwedi myned yn llygredig ac yn 
isel. Teimla dynion yn rhyfedd dros 
Welniaid hen a gweiniaid ieuaingc; a 
phan elo ein cyd-greaduriaid ar wŷrni 
allan o lwybrau eu dyledswyddau, a 
chael eu goddiweddyd gan gospedig- 
aethau a gofidiau eu hanwireddau, yr 
ydym yn tosturio wrth y cyfryw rai, yn 
teimlo o'u plegid, ac yn maddeu iddynt 
eu cyfeiliorni. Felly, yr oedd pawb 
braidd yn teimlo oblegid y Wyryf, ac 
yn gofidio yn achos ei chyfyngderau hi. 
Rhoid y felldith yn gryno ar ben y 
dyhiryn a'i twyllodd oddi ar lwybr 
rhinwedd â'i dafod twyllodrus, ac â'i 
ymadroddion dengar, a'r hwn hefyd a 
drodd ei gefn arni yn nydd ei chaledi, 


gan ei gadael fel oenig gwedi ei chneifio 


allan yn nydd y dymhestl! Dyma 
lofrudd o'r fath waethaf! Dyma ys- 
peiliwr o'r fath felldigediccaf! Gadael 
y Wyryf gwedi ei dinystrio! O frad- 


wriaeth ddigyffelyb! O y Judas mawr ! 
O yr adyn creulon calon-galed! O y 
lleiddiad annynol! Denu merch i an- 
niweirdeb, ac yna ei gadael i'w chy- 
wilydd a'i gwarth! Tynnu Gwyryf o 
Sion i halogrwydd, a'i gadael ei hunan 
i ymguro yn y tywydd garwaf. Tynnu 
morwyn o Israel i anlladrwydd; ac 
wedi ei gwneuthur yn ysglyfaeth i'w 
chwantau anifeilaidd, yn ei gadael yn 
ddiymgeledd ar y rhosydd! Pa beth a 
ddaw o'r adyn melldigedig hwn? A 
dywynna yr haul arno fel ar ddynion 
eraill? A ddisycheda y dwfr ef fel y 
mae yn disychedu dynion eraill? A 
beidia natur ymosod mewn rhyfel yn 
ei erbyn, a'i ymlid ymaith o blith y 
rhai byw? Gŵyr y nefoedd am ei frad- 
wriaeth, ac y mae yr ysgelerder gwedi 
cael ei ysgrifenu yn yllyfrau fry. A beidia 
y nefoedd ag anelu ei mellt atto, a'i 
ladd, a'i brysuro i'r farn, a'i holl anwir- 
eddau yn bentyrau ar ei ben? A beidia 
rhyw ddinystr buan arall oddi wrth 
Dduw a'i oddiweddyd mewn modd tra 
dychrynllyd? A beidia melldithion 
gorsedd danbaid y nef a syrthio arno? 
A beidia Rhagluniaeth a gwgu arno yn 
yr oll sydd yn perthyn iddo? Y mae 
ei anwiredd yn fawr iawn. Y mae ei 
bechod yn ddâ ei liw. Ac y mae yn 
rhyfedd os å o'r byd fel dynion eraill! 
Yr oedd gofidiau ac ingoedd meddyliol 
y Wyryf yn fawr iawn ; ond rhywfodd 
neu gilydd, ni ollyngai ei gafaelion yn 
llwyr o raffau y Groes. Daeth amser 
tymp y Wyryf, a daeth eì chwerwderau 
gyd âg ef. Pan ydoedd y glyn yn 
gwisgo ei fantell orau; llysiau y maes 
yn gwênu ar eu gilydd, ac yn gwasgaru 
eu sawyr drwy y wlad; a'r awelon pêr 
yn dihyfennu y dyffrynoedd o'u harogl- 
edd, ac arwyddion bendith ac ewyllys 
da yr Arglwydd Ior ar y ddaear, cym- 
merwyd y Wyryf gan wewyr yr esgor- 
eddfa, a'i dolur a gynnyddai yn drwm 
arni. Yroedd hi bryd hyn yn nhŷ ei 
thad a'i mam anwyl, tosturiaethau y 
rhai ni phallasant tu ag atti, a'u tru- 
gareddau ni pheidiasant iddi yn nydd ei 
helbul. Ni feddyliwyd ar y cyntaf bod 
angau â'i saeth arei fwa yn aneledig 

‘atti; ond y deuai, gyd â thrugaredd 
Duw, drwy yr esgoreddfa yn ddihangol, 
ac y celai etto gyfleusderau i foli yr 
Arglwydd Ior yn nhir y rhai byw. 
Ond y mae ffyrdd ein Duw ni yn y 
môr, a'i lwybrau yn y dyfroedd dyfnion, 
ac felly yn anchwiliadwy ac yn anol- 
rheinadwy i blant y llwch. Yr oedd 
dyddiau y Wyryf gwedi eu rhifo, ei 
mynudau yn tynnu i'w terfyn, a phyrth 
tragywyddoldeb yn ymagor i'w derbyn 
i fyd yr anfarwolion. Gwewyr yr 
esgoreddfa a gynnyddai yn drwm, trwm 
arni ; ac yr oedd yn galed ar y Wyryf, 
oblegid bod natur, rywfodd neu gilydd, 
gwedirhwystro. Yr oedd yn derfysg ac 
yn fraw mawr erbyn hyn drwy y teulu, 
a gyrrwyd ar garlam i ymofyn meddyg 
medrus er mwyn ei chynorthwyo i fyned 
drwy yr adwy gyfyng ; ond er cael hwn 
atti, ac er iddo ddihyspyddu holl egnion 
ei gelfyddyd, yr oedd ei gwaredigaeth 
hi, druan wan, yn anobeithiol, a hi a 
ddeallodd ei bod yn cael ei gwthio i 
lifeiriaint y dyfroedd dyfnion. Dyma 
lle yr ydoedd tŷtrwmiawn! Dyma lle 
yr ydoedd teulu galarusiawn! Yr oedd 
y gwragedd cymmydogaethol a ddig- 
wyddasant fod yno ar y pryd yn mron 
a gwallgofi, oblegid cyfyngder ac ing- 
oedd mawrion y Wyryf. Yr oedd ei 
thad o flaen yr hen drugareddfa, yn 
dyrchafu ei eirchion ar ei rhan, mewn 
dagrau, tu â'r nefoedd, ac yn arllwys ei 
weddïau taerion ar ran ei ferch anwylaf. 
Yr oedd ei mam yn wylo, yn ocheneidio, 
yn curo eì ddwyfron, ac yn mron gwall- 
gofì, wrth weled un a garai mor anwyl 
dan ddwylaw oerion angau. Annichon- 
adwy darlunio llefau y plant, pan ddeall- 
asant bod eu chwaer yn tynnu tu â'r 
Iorddonen. Nid oedd dim i'w wneu- 
thur yn yr adwy gyfyng hon, ond gadael 
y Wyryf yn llaw Duw trugarog a gras- 
lawn ,—yn llaw y Duw a wrendy ;—a 
diolch yn barchus i'w enw bendigedig 
byth am hynny ;—yn llaw Duw a 
wrendy gwynion plant marwolaeth, yng 
nghanol tymhestloedd angau mawr, ac 
ni thry lefau y rhai cystÂddiedig draw. 
O'r tywyllwch mawr, y mae ein Duw ni 
yn fynych yn peri i'r wawr dorri; ac y 
mae gwedi dywedyd y gwna efe ddyff- 
ryn Achor yn ddrws gobaith, yng 
ngwyneb y cyfyngder mwyaf erioed. 
Edrychodd y Wyryf tu â'r bryniau pell, 
` agwawro'r ardaloedd draw a dorrodd 


ar ei henaid yn belydron disgleirwych, 
ahi a welodd gaerau aur Tŷ ei Thad. 
Ymdrechai yn galed â galluoedd angau 
mawr ; yroedd y peirianau brawychus 
yn curo ar yr adeilad yn ddidor ; y gwŷr 
cryfion yn crymmu, a'r tŷ o glai yn 
crynu drwyddo oll, nes ydoedd y 
gwyddfodolion oll yn gwelwi ac yn 
sefyll draw. Pan feddyliwyd ei bod 
yng nghanol y dyfroedd, a'r don olaf 
gwedi myned drosti, ymddadebrodd, a 
dywedodd fel y canlyn :— 

“ Pechais yn ddirfawr yn erbyn fy 
Nuw drwy wyro oddiar ei lwybrau 
glân, ond y mae ei faddeuant gwedi 
teyrnasu tu ag attaf, ac wedi ei selio i 
mi, yr annheilyngaf un erioed ! Digiais 
fy Ngheidwad mawr, a'm Harglwydd 
bendigedig ; ond yn awr mi a'i gwelaf 
yn ngolau y nef, a gwên ar ei wyneb, ac 
y mae myrr yn diferu oddi wrth ei 
fysedd yn ddafnau mawrion i'm calon, 
ac yn ei chynhesu yn wyneb holl lwyd- 
rew angau. Y mae fy Ngheidwad gwedi 
fy nerbyn—yr wyf mewn cymmod ynawr 
âg ef—nid wyf yn ofni colyn angau, na'r 
loes ddiweddaf, oblegid y mae i mi 
Brynwr byw, yr hwn a'm cuddia byth 
yn ei glwyfau. ©! bydded i fy esiampl 
ia'm trangcedigaeth ddihuno Cymru o 
un cwrr i'r llall iddi ; ac eled fy mloedd 
olaf hon allan megis oddi ar drothwy 
tragywyddoldeb, nes llwyr ddiwygio 
gwlad fy ngenedigaeth. Dywedwch wrth 
dadau a mamauam fod ynfwy gofalus 
am ddiweirdeb eu plant, oblegid dyna y 
ffordd i'w hachub rhag fy nhramgwydd i. 
Dywedwch wrth Wylwyr dinasoedd Is- 
rael, dywedwch wrth Fugeiliaid mynydd 
Sion, dywedwch wrth borthorion Taber- 
naclau Duw, yn enw un sydd ar drothwy 
byd yr ysprydoedd, am iddynt drefnu 
rhyw fesurau i ladd halogrwydd ac an- 
niweirdeb yr oes. Dywedwch wrthynt 
eu bod yn fud iawn ar y mater hwn, ac 
mae tra buont hwy yn cysgu yr aeth y 
llew gwan yn llew cryf ; ac er ei fod yn 
awr yn anrheithio y diadelloedd ger 
gwydd eu llygaid, y mae yn cael myned 
ym mlaen ganddynt yneigynniweirfeydd 
angeuol, heb fawr o egniadau o'r eiddynt 
i'w ddala'i dorfynyglu! O! dywedwch 
wrthynt am gymmeryd trugaredd ar 
forwynion glân Cymru, a swniwch fy 
nhrangc i yn eu clustiau, ac na adewch 
lonydd iddynt, hyd oni fynnont weled 
claddedigaeth yr arferion presennol, ac i 

gyfnod newydd wawrio ar y Dywysog- 
aeth. Dywedwch wrthynt am gym- 
meryd achos gwyryfon y wlad dan sylw, 
a dyfod allan yn arfog yn enw Arglwydd 
y lluoedd, a Duw byddinoedd Israel, i 
ymladd â'r bwystfil, a pheidio gweinio 
eu cleddyfau nes ei ladd yn gelain farwol 
ar y maes. Dyma fy ngeiriau diweddaf 
wrthych. Y mae fy nhraed yn nyfroedd 
yr Iorddonen—yr ydwyf yn myned i'w 
thonau hi—Iesu anwyl, dal fy mhen ;— 
Tydi ydyw Maen a Bugail Israel; ac 
fel y cais bugail ei ddiadell ar y dydd 
y byddo ym mysg ei ddefaid gwasgar- 
edig, felly yr wyt tithau, fy Arglwydd, 
yn erbyn yr hwn y pechais, yn ceisio dy 
ddefaid, ac yn eu gwaredu hwynt o bob 
lle y gwasgarer hwynt iddo, ar y dydd 
cymmylog a thywyll. Wele fi, fy Ar- 
glwydd a'm Duw, yng ngwaelodion y 
cymmydd dûon, ac wrth odreon y 
mynyddoedd tywyllion ;—wele fi, yn 
nhonau yr Iorddonen fawr ;—mae ei 
dyfroedd a'i ffrydiau trochionog yn 
ddychrynllyd ofnadwy i mi sydd yn 
ymrwyfo yn galed rhwng dwy wlad. 
Trwy dy ddirfawr Ing, a'th Chwŷs 
gwaedlyd ; trwy dy Grog a'th Ddioddef- 
aint; trwy dy werthfawr Angau a'th 
Gladdedigaeth ; trwy dy anrhydeddus 
Adgyfodiad a'th Esgyniad; a thrwy 
ddyfodiad yr Yspryd Glân, Gwared fi, 
Arglwydd daionus. O! yr wyf yn 
suddo ;—mae y ffrwd yn myned dros- 
of ;—ni all cig a gwaed wneuthur dim ; 
—Iesu mawr, nid oes gennyf neb ond 
tydi ;—ni all neb yn y cyfwng rhwng y 
ddwy wlad, gynnorthwyo, ond Tydi ;— 
mi welaf y Shecinah yn chwareu uwch 
ben tir Canaan ;—dal, dal, dal fy mhen, 
ac yna mi gyrhaeddaf y lan draw.— A'r 
yspryd at Dduw, yr hwn a'i rhoes ef.” 
Cyfaddefir gan bawb, trwy yr holl 
wledydd, bod yr arferion a'r dulliau 
carwriaethol yn halogedig yng Nghymru; 
ac ni all neb eu cyfiawnhau, ond y rhai 
hynny ag ydynt yn caru anlladrwydd, 
ac yn caru parhad anlladrwydd o oesi 
oes, ac o genhedlaeth i genhedlaeth. Y 
emae amryw hefyd yn gofidio ac yn 
galaru oblegid yr arferion hyn, ac yn 
cwyno yn drist o'u herwydd ; ac y mae 
rhai cynnygion gwanaidd gwedi cael eu 
gwneuthur er mwyn eu dileu a'u difodi, a 
thrwy hynny dwyn y wlad i well agwedd- 
iad gyd â golwg ar foes. Ond cael ei adael 
y mae y drwg, a hynny nid oblegid nad 
E 


ydyw yn cael ei ystyried yn ddrwg, ac 
nad dymuniad miloedd ydyw cael 
pethau i well trefn ; eithr y mae y drwg 
yn cael aros o eisiau dihuno o ddifrif at 
y gorchwyl o frwydro âg ef, ac eisiau 
cyd-ymegniad cyffredinol yn ei erbyu. 
Yr ydym yn gweled ei fod yn ddrwg 
mawr yn y wlad; yn ddrwg ag sydd yn 
iselhau cymmeriadau y trigolion i radd- 
au mawrion iawn, ac yn ddrwg gwarthus 
achywilyddus dros ben; achan fod y 
drwg hwn yr hyn ydyw, diau mai ein 
dyledswydd, fel gwladyddion, at wlad 
ein genedigaeth ; fel Cymry, at genedl y 
Cymry; ac fel crefyddwyr, at efengyl fawr 
ein Harglwydd Iesu Grist, ydyw gwneu- 
thur y fath ymdrech yn ei erbyn, fel y 
gallom ddywedyd yn y Farn, nad allasem 
wneuthur mwy nag a wnaethom. A 
ydym gwedi ymegnio yn fywiog ac yn 
galonog yn erbyn y drwg hwn? A 
ydym gwedi ymegnio yn ffyddlon yn ei 
erbyn? A ydym gwedi cyd-ymegnio yn 
eierbyn? A ydym yn parhau yn ein 
hegnion yn ei erbyn? Os at y gwaith 
yr eir yn farwaidd ac yn gysglyd, y mae 
yn sicr o aflwyddo, a myned i'r dim ; ac 
oblegid bod yn farwaidd ac yn gysglyd, 
y mae ymdrechion da yn fynych gwedi 
colli yn eu hamcan. Gwir bod teyrnas- 
iad y drwg yn gadarn ar y ddaear ; ond 
y mae mor sicr a hynny, y gorchfygir y 
drwg sydd yn y byd gan y sancteidd- 
rwydd sydd yn yr Eglwys. Ond y mae 
yn rhaid pleidio sancteiddrwydd mewn 
bywiogrwydd, amgen ni orchfygir y 
drwg, oblegid y mae sancteiddrwydd yn 
arf ag sydd gwedi ei ymddiried i ddwy- 
law dynion i ryfela â'r drwg. Nid wrth 
gysgu, a bod yn hanner marw, yr ymlid- 
iwyd yduwiau o blith gwahanol genhedl- 
oedd y ddaear ; y dilewyd defodau croes 
i ddynoliaeth; ac y diddymwyd arferion 
ag oeddynt yn warth i ddynoliaeth ; 
ond trwy fod yn fywiog wrth y gorchwyl 
o gyhoeddi yn eu herbyn, a'u dangos yn 
eu holl wrthuni i'r bobl. Os ydym nin- 
nau o ddifrif am ddiddymmu arferion 
carwriaethol anniwair ein gwlad, rhaid 
i ni ymosod yn eu herbyn mewn byw- 
iogrwydd; oblegid y mae ein cwsg o 
berthynas i'r cyfryw, yn gryfder iddynt, 
megis ag y bydd ein bywiogrwydd yn 
sicr o fod yn angau iddynt. 

Rhaid i'n hegnion yn erbyn yr halog- 
edigaeth dan sylw gael eu gwneuthur 
mewn ffyddlondeb. Yr ydwyf, yn barod, 

gwedi gwneuthur crybwylliad am feibion 
Ephraim, y rhai oeddynt yn arfog, ac yn 
saethu & bwa. Dyma y fath ddynion 
sydd yn angenrheidiol i'r filwriaeth, sef 
dynion dan eu harfau, a dynion yn 
medru ar drin yr arfau hynny. Yr 
oedd meibion Ephraim yn arfog; yr 
oeddynt dan arfau, ac yn medru trin eu 
harfau ; ond, yn anffodus, gwnaethant 
fwy o ddrwg na da yn nydd y gâd, a 
hynny oblegid eu hanffyddlondeb ; canys 
troisant eu cefnau yn nydd y frwydr! 
Gan fod y drwg dan sylw yn awr yn 
ddrwg mor niweidiol, a chan y cydna- 
byddir yn gyffredinol ei fod felly, a bod 
angen mawr am ymosod yn ei erbyn, 
rhaid i'r ymosod hwn fod yn ffyddlon ; 
oblegid, os cilia un yn ol, gan droi ei 
gefn, gwna arall yr un modd ; y trydydd 
a ddilyn gamrau y ddau flaenaf, a'r 
pedwerydd, yntau, a dry ar ol y tri ; ac 
felly, derfydd yr anturiaeth mewn sŵn 
a mwg, a bydd y drwg yn gadarnach, ac 
yn fwy uchel frigog nag erioed. Rhaid 
cyd-ymegnio yn erbyn y drwg hwn. 
Gorchwyl anhawdd iawn ydyw cael 
dynion i gyd-ymegniad, ac yn neillduol 
felly yng Nghymru, oblegid pleidgarwch 
a rhagfarnau nifer liosog o'r rhai a 
berthynant i'r gwahanol enwadau cre- 
fyddol yn ein plith ! Os na bydd y peth 
gwedi dechreu yn y sect y perthyna y 
dynion iddi, ac os na chânt hwy fod yn 
arweinwyr, yn gadfridogion, ac yn gad- 
peniaid, ni wnant ddim ; ni safant yn 
erbyn y cynnygiad yn gyhoeddus, ac ni 
phleidiant ef ; ni chynnorthwyant ef, ac 
felly hwy a'i gwrthwynebant. Y mae 
yn ofidus bod dynion fel hyn, ond fel 
hyn yn gywir y mae llawer o ddynion ; 
ac oblegid hyn, a thra parhao dynion yn 
y cyflwr hwn, gadewir llawer o ddaioni 
i'r oesau dyfodol i'w gwneuthur, y 
gellid eu gwneuthur yn yr oes hon, ac y 
gallasent fod gwedi eu gwneuthur yn yr 
oes a aeth heibio. Crybwyllir yn Llyfr 
y Pregethwr, am wr tlawd doeth yn 
gwaredu dinas drwy ei ddoethineb ; ond 
er iddo wneuthur hyn, ni chofiwyd ef 
gan un o'r dinasyddion. Esgeuluswyd 
y gwr tlawd doeth, eisiau na buasai y 
waredigaeth gwedi ei chynllunio gan- 
ddynt hwy,—y pendefigion, y mawrion, 
a'r cyfoethogion. Ac felly y mae yn 
fynych yn digwyddo i gynnygiadau di- 
wygiadol: ni cheir cyd-ymegniad,o eisiau 
na buasai y peth yn cael ei gynnyg gan 


yr enw, neu y corph hwn neu arall! 
Ond gyda golwg ar ymosod yn erbyn 
arferion carwriaethol llygredig Cymru, 
bydded pob enwad crefyddol yn ein 
plith yn arweinwyr yn erbyn y bwystfil. 
Eisiau cadfridogion sydd, ond iddynt fod 
yn gadfridogion arfog ; eisiau cadpeniaid 
sydd, ond iddynt fod yn gadpeniaid 
arfog. Am y blaenaf i ymosod yn erbyn 
caerau y bwystfil; am y cyntaf â'r 
cleddyf o'r wain ; am y cyntaf â'r saeth 
ar linyn y bwa; am y cyntaf â'r faniar 
i'r awelon ; am y cyntaf at wddf y cawr; 
am y cyntaf i'r frwydr, ac nid am yr 
olaf. Yr oedd Napoleon yn gorchfygu y 
ffordd y cerddai: Awstria wrth ei draed 
yn orchfygedig; yr Eidal yn plygu dan yr 
iau; Prwssia mewn ufudd-dod ; Yspaen 
a Phortugal yn ei lyffetheiriau ; a'r holl 
wledydd ar y Cyfandir gwedi eu gorch- 
fygu yn un ac un ganddo. Ond pan ym- 
gyngreiriwyd yn ei erbyn, efe a orch- 
fygwyd ac a ddymchwelwyd oddi ar ei 
orsedd ; ac felly, cyd-ymegniad cyffred- 
inol yn erbyn yr arferiad dan sylw, a'i 
dilea o'r wlad yn dragywydd. 

Rhaid parhau yn yr ymdrechiadau. 
Lleddir y gelyn weithiau âr ergyd 
cyntaf; ond yn gyffredinol rhaid dilyn 
yr ergydion cyn gorchfygu. Gwedi i'r 
cleddyf gael ei ddiweinio yn erbyn yr 
arferiad dan sylw, rhaid penderfynu 
peidio a'i roddi yn ei ol yn ei wain nes 
ynnill y fuddugoliaeth. Nid ymladd mis, 
blwyddyn, neu ddwy, ac yna terfynu y 
rhyfel drwy ammodau o heddwch cy- 
wilyddus, yr hyn fyddai yn gyfaddefiad 
bod y gelyn yn anorchfygol; ond fel 
milwyr da i Iesu Grist, rhyfela âg ef am 
oes, a throsglwyddo yr elyniaeth atto i'r 
oes nesaf, nes ei orchfygu. Pa fodd y 
meddiannwyd gwlad yr addewid gan y 
llwythau etholedig ? Trwy barhau i ym- 
ladd â'r trigolion nes eu gorchfygu. Pa 
fodd y gorchfygodd Dafydd y Philistiaid ? 
Trwy barhau i ymladd â hwynt. Pa fodd 
y gorchfygir anniweirdeb yng Nghymru ? 
Trwy barhau i ymladd yn ddidor åg ef. 
Nid ydyw o un diben i neb ddywedyd 
eu bod gwedi gwneuthur eu gorau i orch- . 
fygu y drwg hwn, a'i fod yn drech na 
hwynt! Onid ydym nì yn byw mewn 
oes yn yr hon y mae pethau mwy gwedi 
cael eu cyflawni, na dileu arferion carwr- 
iaethol y Cymry ł Onid yn ein hoes ni 
y diffoddwyd tânau y Suttees yn India, a 
hynny drwy barhau mewn ymdrechion 

Cenhadol? Onid ydym ni yn byw mewn 
oes yn yr hon y mae miloedd o hen dduw- 
iau y Cenhedloedd gwedi cael eu taflu 
i'r wadd ac i'r ystlummod, a hynny drwy 
ymdrechion Cenhadol, a pharhau yn- 
ddynt? Arferion llygredig y Cymry 
mewn carwriaeth yn drech nag ymeg- 
niad cyffredinol yn ei erbyn! Pa yn- 
fydrwydd! Pa ffolineb! Ond, 


PA BETH 8YDD I'W WNEUTHUR ? 


DIM mwy, na dim llai, na myned at 
y gorchwyl o ddiwygio y wlad yn y 
peth hwn. Y mae y diwygiad cynnyg- 
iedig yn gorphwyso ar Reolau Cymdeith- 
asau ac Awdurdodau Teuluaidd. Y mae 
Cymdeithasau mewn gwlad, yn cael dy- 
lanwad mawr ar y wlad. Os bydd y 
Cymdeithasau yn llygredig, y maent yn 
llygru y wlad ; ac os yn rhai da, y maent 
yn feithrinfa i ddaioni. Gyda golwg ar 
y Cymdeithasau ag ydynt i weithredu 
yn uniongyrchol ynghylch y matter 
dan sylw, y maent yn ddau fath, sef yn 


flaenaf, Cymdeithasau Crefyddol ac yn 


Yn flaenaf, Cymdeithasau Crefyddol. 
Gwrthddrych ffurfiad Cymdeithas Gre- 
fyddol ddylai fod Sancteiddrwydd, oble- 
gid diben Crefydd ydyw Sancteidd- 
rwydd. Pan y mae dynion yn ymroddi 
i aelodaeth grefyddol gyd âg unrhyw 
Gymdeithas Grefyddol, rhoddant eu hun- 
ain dan reolau y cyfryw gymdeithas, 
gyda golwg ar lywodraeth eu moes a'u 
buchedd. Rhaid iddynt ymlynnu wrth yr 
hyn a annogir, ac 1 ymgadw rhag yr hyn 
a waherddir. Y mae y rheolau hyn yn 
awdurdodol ar yr holl aelodau, oblegid 
ni allant mewn un modd eu hysgoi ; ac 
os ceir hwynt yn droseddwyr o'r rheolau 
hyn, y maent yn agored i'r ceryddon 
hynny sydd yn gyssylltiedig â'r trosedd- 
iadau. Gellir cynnwys pob rheolau 
crefyddol, gyda golwg ar iawn lywodr- 
aethiad moes a buchedd, er mwyn cyr- 
haeddyd sancteiddrwydd, yn Phil. iv. 
8,—“ Yn ddiweddaf, frodyr, pa bethau 
bynnag sydd wir, pa bethau bynnag 
sydd onest, pa bethau bynnag sydd gyf- 
iawn, pa bethau bynnag sydd bur, pa 
bethau bynnag sydd hawddgar, pabethau 
bynnag sydd ganmoladwy, od oes un 
rhinwedd, ac od oes un clod, meddyliwch 
am y pethau hyn.” Y mae yr holl 
bethau hyn yn gweddu i Gymdeithas 


Grefyddol, ac yn haufodol i Gymdeithas 
Grefyddol, ac ni ellir bod heb un o'r 
dolenau yn y gadwyn sanctaidd hon, 
oblegid y maent yn cynnwys holl eg- 
wyddorion a rheolau Sancteiddrwydd. 
Pan fyddo cymdeithas Grefyddol yn ym- 
gais at Sancteiddrwydd, atteba ddiben 
ei sefydliad; ond pan y gadawo ei 
haelodau i ddilyn ac ymarfer âg halog- 
edigaeth, y mae yn methu gyd â golwg 
ar ddiben ei ffurfiad. Y mae rheolau y 
Gymdeithas â'u llygaid ar ol moes a 
buchedd yr aelodau, a'r aelodau dan 
ymrwymiadau cyfammodol i rodio wrth 
y cyfryw reolau, neu i gael eu disgyblu 
gan y rheolau. A oes rhyw un a feiddiai 
gyfiawnhau unrhyw droseddiadau ar eg- 
wyddorion a rheolau Sancteiddrwydd ? 
A ydyw 
rheolau Sangcteiddrwydd, bod llangc 
crefyddol yn troi allan o'i gaerau yn y 
nos, ar ol swpper, ac yn treulio oriau 
y nos yng nghyfeillach merch, yn y 
tywyllwch, ac yn fynych yn cyd-orwedd 
â hi hyd yr oriau boreuol? Nid peth a 
all fod ydyw hyn, ond peth sydd yn 
bod yn fynych ac yn gyffredin! Dyma 
sarhad ar grefydd! Dyma sarhad ar 
reolau crefyddol! A dyma sarhad ar 
egwyddorion Sancteiddrwydd! Onid 
ydyw y llangc hwn yn droseddwr amlwg 
ar reolau Sancteiddrwydd ? Onid ydyw 
yn un o'r anfad-ddynion erchyllaf ar 
wyneb y greadigaeth? Onid ydyw 
y Gymdeithas Grefyddol y perthyna 
iddi, yn rhwym o gyfryngu yn ei achos, 
a'i fwrw allan oni wna addewid o ddi- 
wygiad, a diwygio hefyd mewn gwir- 
ionedd? A ydyw y llangces grefyddol 
honno, a wna gyfodi o'i gwcly, neu 
mewn un modd a wna agoryd y drws i 
unrhyw lange ddyfod i'r tŷ, i gadw cyf- 
eillach â hi, fe allai i gyd-orwedd & hi 
hyd oriau y boreu ;—a ydyw hon ddim 
yng ngafael disgyblaeth Cymdeithas 
Grefyddol? Os Sancteiddrwydd, Sanct- 
eiddrwydd, ac nid rhyw halogedigaeth 
fel hyn; ïe, halogedigaeth ag y mao 
Cymdeithasau Crefyddol yn ganiattâu 
i'w haelodau ei ddilyn! Dylent gyfryngu 
yn yr achos; y mae ganddynt hawl i 
gyfryngu, a'u dyledswydd ydyw cyf- 
ryngu ; ac wrth beidio cyfryngu mewn 
achosion gwaeddfawr fel hyn, gwadant 
eu perthynas â Sancteiddrwydd, a rhodd- 
ant o'r neilldu brif egwyddor eu sefydl- 
iad! Beth pe byddai Cymdeithasau yn 


yn gysson âg egwyddorion a - 

gweithredu at ddiben mawr eu hamcan? 
Rhoddent ergyd marwol, ar un waith, 
i'r arferion hyn; ac ond iddynt wneu- 
thur deddf dragywyddol yn eu herbyn, 
ni chlywir am danynt tra haul yn 
tywynnu ar fryniau a broydd Cymru. 
Byddai i ymddygiadau sanctaidd a di- 
wair llangciau a merched y gwahanol 
Gymdeithasau Crefyddol, i gywilyddio 
anlladrwydd ac anniweirdeb o'r wlad ! 
Ond yn awr, pau ag y mae Cymdeithas- 
au Crefyddol yn goddef ac yn cyd-ddwyn 
â'r drwg, y mae anniweirdeb yr un mor 
gyfartal ym mhlith y rhai crefyddol a'r 
rhai annghrefyddol; ac er eu bod fel 
hyn, yn y cyflwr truenus hwn y gadewir 
pethau i aros. Onid yw yn resynus 
meddwl am hyn î 

Y mae rhyw halogrwydd rhyfedd ym 
mhlith ieuengctyd Cymdeithasau Cre- 
fyddol, yn gyffredinol felly ; ond fe allai 
yn fwy neillduol mewn rhai ardaloedd 
na'u gilydd; ac y mae yr halogrwydd 
hwn i'w briodoli i'r esgeulusdra o beidio 
mynnu gweled y rheolau yn cael eu 
rhoddi mewn ! Ymaeieuengctyd 
y Cymdeithasau Crefyddol, ar ol y cyrdd- 
au nosawl, yn hebrwng eu gilydd ar 
hyd y ffyrdd ; yn chwerthin, nes ydyw 
yn syn eu clywed, ac yn ynfyd o 
afreolus, wrth fyned i gyfeillachu â'u 
gilydd dan fantellau y tywyllwch, ac i 
gyd-orwedd hyd y boreu! la syndod 
ydyw bod halogrwydd ac anniweirdeb 
mor frigog ac mor gyffredinol? Dim 
gwahaniaeth rhwng byd ac eglwys! 
A dim yn cael ei wneuthur er attal cyn- 
niweirfa y drwg! Gadewir y rheolau 
gan y gwahanol Gymdeithasau Cre- 
fyddol (ond y mae rhai o honynt yn fwy 
penrydd na'u gilydd) yn llythyrenau 
hollol feirwon; ac ym mhlith y rhai 
hyn, nid oes braidd fis yn myned heibio, 
na bydd rhywrai yn cael eu disgyblu 
am anniweirdeb! Oni byddai yn well, 
yn fwy crefyddol, yn agosach at eg- 
wyddorion Sancteiddrwydd, ac yn fwy 
yn ol meddwl ac ewyllys y nefoedd, i 
wneuthur un cynnyg unfrydol a llwydd- 
ianus, i sychu ffynhonnell y drwg, ac 
i symmud ymaith yr anwiredd o'r tir 
mewn un diwrnod ? 

Yn ail, y Cymdeithasau rol. Y 
mae ein gwlad ni yn ddiweddar gwedi 
cael ei bendithio &’r Cymdeithasau hyn, 
ac y mae y Cymdeithasau hyn yn barod 
gwedi gwneuthur llawer iawn o ddaioni 


mewn amrywiol ystyriaethau ; ac y mae 
yn eu gallu i wneuthur mwy o lawer o 
ddaioni nag y maent yn barod gwedi 
ei wneuthur. Y mae y Cymdeithasau 
hyn yn wir ddyngarol, oblegid eglur- 
ant gariad at ddyn yn nydd ei ad- 
fyd, pan fyddo gyfyngaf arno, a chyf- 
ryngant rhyngddo â'i angenoctyd. Y 
mae holl egwyddorion dyngarol yn ail 
lech y ddeddf foesol, ac yn gyd-weuedig 
âg efengyl fawr ein heddwch ; ac y mae 
yr ail lech yn tarddu oddiar y llech 
gyntaf, megis ag y mae ein dyledswydd 
at ddyn yn tarddu oddiar ein dyled- 
swydd at Dduw. Y mae yn egwyddor y 
Cymdeithasau hyn gadw golwg ar foes, 
ac y maent gwedi llunio deddfau, â 
throseddiadau o ba rai y mae cospedig- 
aethau yn gyssylltiedig, er iawn reol- 
eiddiad moes a buchedd eu haelodau. 
Ond hyd yr wyf yn deall, y mae y Cym- 
deithasau hyn yn fyr yn eu deddfau 
gyd â golwg ar gospedigaethau, neu ddi- 
rwyau, neu ddisgyblaethau, ar y rhai 
hynny a ddistrywiant ferched ieuaingc, 
ac a ddilynant anniweirdeb, heblaw 
cymmeryd hyn i mewn dan y ddeddf 
ynghylch.bywyd drwg cyffredinol yr 
aelod. Ond yn gymmaint a bod y Cym- 
deithasau hyn yn ddyngarol, dylai eu 
deddfau fod yn yr oll o honynt yn ddyn- 
garol, a dylai rhwystr effeithiol fod yn 
eu deddfau, mor belled ag y gellir 
gwneuthur deddfau yn effeithiol i luddias 
eu haelodau i ddilyn llwybrau anni- 
weirdeb, ac i halogi gwyryfon. Aelod 
gwarthus iawn mewn Cymdeithas Ddyn- 
garol ydyw y godinebwr! Aelod anaddas 
iawn mewn Cymdeithas Ddyngarol yd- 
yw yr aelod anniwair, a wna dynnu 
morwynig i halogrwydd, gan ei gadael 
wedi'n i'w gwarth! Pe cymmerai ein 
Cymdeithasau Dyngarol y pwngc hwn 
dan eu hystyriaethau, gallent fod yn 
ddefnyddiol iawn i lethu a lladd anni- 
weirdeb Cymru ; ac y mae yr egwyddor- 
ion a arddelwant, nid yn unig yn ffafriol 
i hyn, ond yn eu cymhelli hyn; ac 
wrth beidio cymmeryd hyn dan eu 
hystyriaethau, gwnant y trais mwyaf ar 
eu hegwyddorion sylfaenol, ac a'u croes- 
hoeliant. 

Awdurdodau Teuluaidd. Y mae awdur- 
dodau teuluaidd o ddau fath ; yn flaenaf, 
yr Awdurdod Rieniol a'r Awdurdod Feis- 
triol. Ond yn flaenaf, yr Awdurdod 
Fuientol.. Y mae awdurdod rhieni ar eu 

plant, tra fyddont dan eu hymgeledd 
au gwarcheidwadaeth, yn fawr iawn. 
Y mae gan rieni, ym mhlith eu hawdur- 
dodau, awdurdod neillduol i rwystro eu 
plant ij ddilyn pob arferion halogedig ac 
amiwair, y gwyddont eu bod yn eu di- 
lyn, Y mae plant yn dilyn arferion 
llygredig, mewn anwybod i'w rhieni, 
eddi wrth y rhai ni allant ; ond a hwy 
yn gwybod. am y cyfryw arferion, ac yn 
gwybod bod eu plant yn eu dilyn, ac 
heb ddefnyddio eu hawdurdod gyfreith- 
lon i'w rhwystro, y maent yn euog ger 
bron Duw o anwiredd eu plant, ac o 
barhau y drwg mawr hwn yn y wlad. 
Y mae cyhoeddiad barnedigaeth Duw ar 
Eli, yr arch-offeiriad, am ei esgeulusdra 

0 wahardd arferion halogedig i'w blant, 
oenau y bachgen Samuel, yn dra dych- 
ryullyd, yr hwn gyhoeddiad a welir yn 

l Samuel iii. 11—14. “A dywedodd yr 
Arglwydd wrth Samuel, Wele fi yn 
gwneuthur peth yn Israel, yr hwn pwy 
bynnag a'i clywo, fe a ferwina ei ddwy 
gaste. Yn y dydd hwnnw y dygaf i 
ben yn erbyn Eli yr hyn oll a ddywed- 
as am ei dŷ ef, gan ddechreu a di- 
weddu ar unwaith. Mynegais hefyd 
iddo ef, y barnwn ei dŷ ef yn dragywydd, 
am yr anwiredd a ŵyr efe ; o herwydd 
i'w feibion haeddu iddynt felldith, ac 
nas gwaharddodd efe iddynt. Ac am 
hynny y tyngais wrth dŷ Eli, na wneir 
lawn am anwiredd tŷ Eli âg aberth, nac 
Abwyd-offrwm byth.” Y mae awdurdod 
gan rieni ar eu meibion, i'w rhwystro i 
ddilyn arferion anniwair yn y nos; ac 
J mae awdurdod gan rieni ar eu 
merched, i'w rhwystro hwythau i ddilyn 
Jr unrhyw arferion anniwair yn y nos; 
4c y mae yn rhyfedd iawn bod rhieni 
yn gadael i'w meibion a'u merched 
ddilyn y cyfryw arferion, a hwy yn wy- 
us o hynny, ac yn eu gallu i'w 
Thwystro! Pa gŵyn all fod i'r rhieni 
hynny y delir eu plant ym magl y bro- 
fedigaeth, a hwy yn gwybod bod eu 
plant yn dilyn yr arferion a arweiniant 
i ymhalogiad, ac yn eu gallu i'w rhwystro 
at achlysuron profedigaethus, ond na 
rwystrasanthwynt? Niall dim fod yn 
fwy o syndod, na bod rhieni yn dioddef 
i'w plant ddilyn y fath arferion ; oblegid 
plant i ryw rieni neu gilydd sydd yn 
cael eu dal beunydd yn y rhwydau, ac 
yn cael eu dwyn i ofidiau oblegid hyn ; 
a phe ymysgydwent, ac y rhoddent eu 

hawdurdod mewn grym, hwy symmud- 
ent yr anwiredd ymaith yn fuan o’n 
plith ! 

Y mae yr Awdurdod Rieniol ar eu 
plant ym mhob oes o'r byd yn fawr 
iawn, ac y mae yr awdurdod hon i'w 
defnyddio yn neillduol gyd â golwg ar 
rwystro eu plant i ddilyn yr hyn sy 
ddrwg. A pheth pe byddai ond i holl 
rieni plant yn unfrydol drwy Gymru 
gymmeryd at y gorchwyl o rwystro eu 
plant i ddilyn arferion carwriaethol 
llygredig yr oes, hwy ddiflanent fel tarth 
o'u blaen, fel na chelai y neb a'u di- 
lynent, ym mhen ychydig flynyddoedd, 
eu hystyried yn aelodau cymmeradwy 
mewn cymdeithas. Y mae rhieni gwedi 
gadael i'r drwg gynnyddu, ac wedi cysgu 
yn ddifraw a difatter yn ei herwydd ; 
a'u meibion yn myned allan yn y nos 
fel gŵylliaid y tywyllwch, 1 ddilyn an- 
lladrwydd, a'u merched yn cael eu 
dinystrio a'u gwneuthur yn butteiniaid ! 
Onid ydyw ymddygiadau rhieni gwedi 
bod yn dra phechadurus yng nghylch y 
matter hwn ? Gadael i anniweirdeb ac 
anlladrwydd ddinystrio y wlad ger 
gwydd eu llygaid, oes ar ol oes! Ac er 
bod y pechod hwn gwedi myned yn 
waeddfawr, ac yn ddigon i dynnu barn 
Duw ar y wlad, etto y mae yn cael 
llonydd! Dim nemawr gwynfan yn ei 
herwydd! Dim nemawr egnion i'w 
lethu, ond gadael i bethau fyned ym 
mlaen fel cynt, megis pe byddai eu holl 
ddedwyddwch yn gynnwysedig mewn 
edrych ar ddinystr eu plant, y naill ar 
ol y llall! Y mae yn eu gallu i ddi- 
ddymmu yr arferion dan sylw; ac y 
mae yn eu gallu i'w diddymmu yn ddi- 
drafferth, ond ni wnant; a chymmerant 
arnynt, er hynny, eu bod yn grefyddol ! 

Yn ail, yr Awdurdod Feistriol.. Wrth 
yr awdurdod feistriol, y deallir awdurdod 
meistri ar eu gwasanaeth-ddynion. Pan 
fyddo gwasanaeth-ddynion yn cael eu 
derbyn i dŷ, y maent yn dyfod o fewn 
cylch y teulu ; a thra byddont yng ngwas- 
anaeth y meistr, y maent dan ei awdur- 
dod deuluaidd, ac yn rhwym, yn ol natur 
eu cyfammod, o ymostwng ac ufuddhau 
i reolau teuluaidd eu meistr. Y mae y 
gwasanaeth-ddyn ym mhob ystyr yn 
rhwym i'w feistr, gyd & golwg ar amser. 
Y mae yn gyfrifol i'w feistr am ei holl 
amser hyd oni ddelo ei gyfammodiad i 
ben, oblegid y mae i'w wasanaethu am 

dymmor, neu dymhorau y cyttundeb. Ni 
all mewn un modd absennoli ei hun o 
dŷ nac oddi wrth waith ei feistr, ond 
drwy gennad ei feistr. Y mae gan y 
meistri hawl i gadw eu gweision gartref 
yn y nos, i fyned i'w gwelyau yn weddus, 
er diluddedu natur erbyn drannoeth ; 
a byddai yn fwy unol â moesoldeb, & 
harddwch gwlad, ac â chrefydd eu cadw 
gartref, na gadael iddynt fyned allan ar 
hyd y cymmydogaethau yn anamserol i 
gymdeithasu â merched ieuaingc, i 
wneuthur drygau lawer, ac yn fynych i 
ddysgu lladratta! A oes dim awdurdod 
gan y meistr ar y morwynion, i'w hattal 
i ollwng y llangciau attynt yn nyfnder- 
au y nos i'r tai? A allant ddim cloi y 
drysau, a chadw eu caerau yn ddiogel 
rhag i ŵylliaid anniwair y tywyllwch 
ddyfod i mewn iddynt? Hwy allant 
wneuthur hyn ; ac ond iddynt ei wneu- 
thur, byddai diben buan ar y gorchwyl- 
ion ysgeler. Ond yn awr y mae y 
meistri yn gwbl esgeulus yng nghylch 
diweirdeb; oblegid er y gwna rhai i'w 
gwasanaeth-ddynion fyned i'r addoliad- 
au cyhoeddus un waith, neu ddwy, neu 
dair, ar y Suliau, etto anfynych y 
rhwystrant hwynt i dderbyn ymweliadau 


anamserol y llangciau, nosau Sadwrn- 
au a Suliau; ond yn gyffredinol ga- 
dawant eu tai yn agored i arferion 
llygredig ar yr holl nosweithiau eraill ! 

Rhaid ydyw myned i frwydr ryw dro 
neu gilydd ; rhaid i grefyddolion Cymru 
ymladd &’r bwystfil o anlladrwydd, oble- 
gid y mae fel y baedd gwyllt o'r coed, 
yn gwneuthur y difrodiadau mwyaf 
brawychus yn eu cynnulleidfaoedd; ac 
os nad ydynt am weled ychwaneg o 
ddinystriadau, gorau y cam cyntafiseinio 
yn yr udgorn, ac i ymfyddino i ryfel yn 
ei erbyn. Y mae ganddo ei archolledig- 
ion yn y pwlpudau, yn gystal a than y 
pwlpudau, ac nid yw yn arafu dim ar 
ei gamrau, ond yn myned ym mlaen 
mewn rhwysg mawr yn yr unrhyw 
ddinystriadau, gan gwympo meibion a 
merched Cymru dros yr holl wlad! A 
chan mai yn frwydr yr â rhwng crefydd 
a'r bwystfil hwn, a chan mai ei orchfygu 
a wneir yn y frwydr gyntaf unfrydol a 
wneir yn ei erbyn, pa ham na ddeuir i'r 
maes yn awr, fel y caffom ni, fywiolion 
yr oes bresennol, yr hyfrydwch o weled 
ei gelain yn lladdedig ar y maes, ac i 
floeddio ein gorfoledd yn uchel yn nydd 
ei ddinystr ? 


Annerch i'r ymn. 


JEHOFAH mawr trag'wyddol, 
Ior anfarwol ydwyt ti, 
Duw y duwiau sy'n marchogaeth 
Yr awelon uchel fry ; 
Ar dy orsedd yr eisteddi, 
Yn uchelion Gwynfa draw, 
Gosgordd o Gerubiaid tanllyd 
A'th amgylchant ar bob llaw. 


Cyn i'r sêr boreuol gânu, 
Yn uchafion wybren faith, 
Cyn rhoi bod i'r goleuadau, 
Cyn i lygad wel'd dy waith ! 
Duw wyt ti o dragwyddoldeb, 
Tad yr arfaeth fawr o hedd, 
Hen Ddihenydd yw dy enw, 
Fflamiau purdeb sy'n dy wedd. 


Ni all y ddychymmyg grefaf, 
Synied, pwyll, holl ddoethion byd, 

Gynnwys rhagoriaethau'th fawredd, 
A'th berffeithiau mawr ynghyd ; 


Mwy na'r ddaear, mwy na'r môroedd, 
Mwy na'r ehangderau maith,— 

trag’wyddoldeb wyt dy hunan, 
Rhyfeddodion ydyw'th waith. 


Mae dy allu'n annherfynol, 
Braich cadernid sydd i ti, 
Llwybrau meithion mawr trag'wyddol, 
Ydynt lwybrau'n Harglwydd ni ; 
Gelwaist olau o dywyllwch, 
Gelwaist sylwedd mawr o ddim, 
Ac mae bydoedd fyrdd yn dangos 
Nerthoedd Hollalluog rym. 


Pan edrychwyf i'r uchelder 
Ar dy lygyrn golau di, 
Gwel'd Arcturus mawr a'i feibion, 
Bydoedd disglaer heb ddim rhi’ ; 
Y mae'm calon yn dylenwi 
O ryw barch i'r Brenhin mawr, 
Sydd wrth lyw'r llywodraeth ehang, 
Trwy y nefoedd faith a'r llawr. 

Mor ofnadwy mewn arswydau 

Wyt, fy Arglwydd Dduw a'm Ior, 
Agor dorau y tymhestloedd, 

Berwi dyfroedd mawr y mor ; 
Saethu lluchedenau tanbaid, 

Trystiau draw mewn wybren laith, 
Sŵn taranau mawr yn crynu 

Holl golofnau daear faith. 


Bendigedig fyth yw'th enw, 
'Mhlith gosgorddion Gwynfa lân, 
Ti yw ffynnon eu dedwyddwch, 
Ti yw sylfaen fawr eu cân ; 
Bendigedig wyt o godiad 
. Hyd fachludiad haul y nef ; 
Cyd-gerdd gysson myrdd o fydoedd 
Yw bendithio'i enw ef. 


O uchelfa'th drigfa sanctaidd, 
Oddi ar yr orsedd fawr, 
Ti edrychi ar y ddaear, 

Ac ar deulu gwael y llawr ; 
Mae'th drugaredd yn teyrnasu, 
Mae dy ras yn achub dyn, 
Ac mae tosturiaethau'r nefoedd 
Byth yn ffrydio i bob un. 


Pan y neidiodd dyn yn Eden 
Dros derfynau'th lwybrau glân, 
Draw i ganol tir y felldith, 
Roir i fflamiau gwyllt a thân ; 
Mewn addewid gynnes nefol, 
Cynniweiriaist ar ei ol, 
A thrwy dd'rysni yr anialwch 
Ti a'i dygaist yn dy go'l. 


Codaist fyrdd o hen bydewau 
Codwm Eden ar eu tra'd, 
Cynnyg 'rwyt i'r teulu dynol 
Iachawdwriaeth fawr a rhad; 
Ar derfynau eitha'r ddaear, 
Gelwi'n uchel arnynt ddo'd, 
O'r pellderau'r aethant iddynt, 
I roi iti'r mawl a'r clod. 


O ! mae'n rhyfedd i ti edrych, 
O'r breswylfa uchel fry, 

Lawr ar waeledd llwch tommenau 
Iselderau'n daear ni ; 

Rhyfedd byth dy fod yn derbyn 
Crwydriaid i dy fynwes lân, 

Ac yn cipiomewn trugaredd 
Bentewynion mawr o'r tân. 


Tad a Cheidwad plant y ddaear, 
A gaf fi yn ol dy arch, 

Nesu attat 'nawr mewn gwylder, 
A sancteiddiol dduwiol barch ? 

A gaf fi, y pryfyn gwaelaf, 
Blygu 'nawr o flaen y nef, 
Ac o ddyfnder pydew llygredd 

Godi a dyrchafu'm llef ? 


I ba le yn fy ngwasgfeuon, 
A'm trallodion ar y llawr, 
I ba le y tro'f fy llygaid, 
Pan b'wyf mewn tymhestloedd mawr ? 
Onid ti yw gobaith Israel, 
A chadernid teulu dyn ? 
Oni dd'wedaist y gwrandewit 
Mewn cyfyngder ar bob un ? 


Ti yw Duw yr hen addewid,— 

Nifer gwlith y boreu wawr, 
Ddygaist adref mewn gorfoledd, 

Trwy holl lwybrau'r cystudd mawr; 
Dod y golau mawr tanbeidiol 

I fy arwain innau 'mla'n, 
Yna âf drwy'r glynoedd tywyll, 

A chyrhaeddaf Salem lân. 


O! fy Arglwydd ! O! fy Ngheidwad ! 
Mi 'mddiriedaf ynot byth, 
Ac o dan dy aden rasol 
Yn dragwyddol gwnaf fy nyth ; 
Dyma breswyl deg odidog, 
Dyma noddfa gadarn gref; 
Cyn y peidio'r diogelwch, 
Crŷn a syrth colofnau'r nef. 


O! fy Ior, y mae fy meiau 
'N amlamladiri', 

'Dwy'n gwel'd pechod neb yn dyfod 
Fynu â'm pechodau i; 

Fel ysgarlad mae eu lliwiau, 
Pwysant fel mynyddau plwm, 

Ol g blaen hwy'm hamgylchynant, 
Arnaf mae eu pwysau'n drwm. 


Gennyt ti y mae maddeuant, 

Mewn cyflawnder mawr yn ’stor, 
Digon, digon, mewn helaethrwydd, 
Megis dyfroedd mawr y mor; 

Maddeu wnaethost yn y cynfyd, 
Maddeu drwy yr oesau llon ; 

Maddeu'r beiau mwyaf gafwyd 
Ym mhlith plant y ddaear hon. 


Gan y dyrfa waredigol, 
Yng nghynteddau Gwynfa lân, 
Dyrchir byth dy glodydd nefol, 
Mewn llesmeiriol felus gân ; 
Tannau hen delynau Eden 
Chwerir byth ar fryniau'r wlad, 
Moliant uchel yn drag'wyddol 
Fydd i ti, fy Nuw—fy Nhad. 

O ! am rodio yn dy lwybrau, 
O !.am wênau'th wyneb llon, 
O! am brofi grym dy gariad, 
Yng ngofidiau'r fuchedd hon ; 
Dal dy afael ynnof, Arglwydd, 
Yn y dyrus anial maith, 
Dal dy afael ym mhob tywydd, 
Nes cyrhaeddwyf ben fy nhaith. 


Tu a rhydiau'r afon donog, 


'Rwy'n prysuro'n gyflym nawr, 


Ac mae meddwl am y siwrnau 


'N llethu f’ yspryd gwan i lawr ; 
Ond mae gwawr y byd anfarwol 
Welaf ar y bryniau draw, 
Yn gwasgaru fy amheuon, 
A'm holl ofnau ar bob llaw. 


Hregethu. 


IOS bod pregethu o osodiad Dwyfol, 

a bod yr Hollalluog Dduw gwedi 
bwriadu i wir athrawiaethau ei Sanct- 
eiddiaf Air gael eu dysgu yn neillduol 
drwy bregethu. Yr oedd Noe yn bre- 
gethwr cyfiawnder ; yr oedd Solomon yn 
bregethwr yn Jerusalem ; yr oedd yr holl 
brophwydi sanctaidd yn bregethwyr ; ac 
yr oedd ein Hiachawdwr bendigedig ei 
hun yn bregethwr. Ni fu mwy o bre- 
gethu, y mae yn debygol, yng Nghymru 
erioed nag sydd yn bresennol, na mwy o 
bregethwyr hen ac ieuaingc erioed ar y 
maes nag sydd yn y blynyddoedd hyn. 
Gallai rhai darllenwyr feddwl fod y dyn 


hwnnw gwedi ynfydu a ofynai i'w gym- ` 


mydog sydd gwedi bod mewn miloedd o 
oedfaon, ac wedi gwrando ar gannoedd o 
bregethwyr, Pa beth ydyw pregethu ? 
Ond gan nad beth a feddylir am y gofyn- 
iad dan sylw, digon tebyg na cheir un o 
bob ugain a all ei atteb yn gywir; 
oblegid er cymmaint o bregethu sydd, 
ac er cynnifer o bregethwyr sydd. yn an- 
fon eu cyhoeddiadau drwy addoldai y 
Dywysogaeth ; ac er mor lliosog hefyd y 
tyrfaoedd a gynniweiriant i wrando pre- 
gethau, anaml yw y rhai a allant atteb y 
gofyniad, Pa beth ydyw pregethu ? 
Meddylia rhai mai pregethu ydyw cy- 
fodi testun o ryw lyfr o'r Ysgrythyr Lân, 
gwnethur rhagymadrodd, cyfodi penau, 
a phenau bach ar y rhai hynny, a 
ffwrdd â hi hyd at yr addysgiadau yn y 
diwedd. Tybia eraill nad ydyw neb yn 
pregethu yn odidog oni fydd ganddo lais 
mawr, ac yn medru troi hwnnw fel y 
mynno, weithiau yn isel, weithiau yn 
gymmedrol, ac weithiau yn fonllef fawr, 
nes byddo pawb yn cyffro drwy y gyn- 
nulleidfa ; ac os ceir un a gadwo ddigon 
o ystwr, credir ei fod yn bregethwr heb ei 


fath. Nid dichonadwy boddio rhai, heb 
dryfritho y bregeth â digon o chwedlau, 
hanesion, a phethau hynod ; ac os bydd 
y rhai hyn yn cael eu cruglwytho, mawr 
y lledu llygaid fydd, a mawr fydd y gan- 
moliaeth a roddir i'r pregethwr gan y 
bobl wrth fyned adref, pan fyddant yn 
cyd-gynnorthwyo eu gilydd i gofio hanes- 
ion y ddaear, a'r sacheidiau o chwedlau 
a dywalltwyd iddynt. Y gwirionedd 
ydyw, mai pregethu ydyw dysgu dynion. 
“Ac efe a'u dysgodd hwynt—Ewch a 
dysgwch yr holl genhedloedd—Gan 
ddysgu iddynt, &c.” Pregethu Crist ydyw 
dysgu Crist i ddynion ; pregethu yr iach- 
awdwriaeth ydyw dysgu yr iachawdwr- 
iaeth i deulu Adda ; pregethu y gyfraith 
ydyw dysgu y gyfraith i'r gwrandawyr; 
a phregethu dyledswyddau ydyw dysgu 
dyledswyddau i bawb a fyddo yn wydd- 
fodol. Hyn ni ellir ei wadu; a phwy 
bynnag a wado hyn, y mae yn gwbl an- 
wybodus o natur pregethu. 

Y mae ysgrifenydd y llinellau hyn 
dros bregethu i'r eithaf, yn gefnogwr 
gwresog i bregethu, gwedi derbyn lleshad 
mawr drwy wrando pregethau, ac yn 
hoffi gwrando pregeth dda ; o ganlyniad, 
gall holl ddarllenwyr yr ysgrif hon gredu 
mai mewn gwir amcan i wneuthur 
daioni y nodir beiau a gwallau y gyfun- 
draeth o bregethu, fel ei dygir ym mlaen 
yn y blynyddoedd presennol. Y peth ag 
ef mewn gair byr ydyw hyn, y mae y 
gyfundraeth o bregethu, yn ol fel ei dygir 
ym mlaen yn y dyddiau presennol, yn 
hollol ddinystrio ei diben a'i hamcan ei 
hun ; hynny ydyw, y gyfundraeth bobl- 
ogaidd o bregethu ; ac y mae yn rhaid ei 
chyfnewid, amgen bydd y drwg yn sicr o 
fyned yn waeth. 

'Un o niweidiau mawrion pregethu yr 

oes hon, ydyw bod pregethwŷr anaddas 
yn niferi lliosog yn myned ar hyd y 


wlad i bregethu. Yma, yr wyf yn gadael 


y Methodistiaid Calfinaidd ac Arminaidd 


allan; oblegid, yn ol yr wyf gwedi deallac ` 


wedi gweled, y mae ganddynt hwy drefn- 
iadau a rheolau, wrth y rhai yr ymlyn- 
nant yn ddigoll, ac y maent yn myned 
ym mlaen yn ol cyfundraeth neillduol. 
Wrth îon am anaddasrwydd pregethwyr, 
nid ydwyf yn myned i grybwyll dim am 
eu duwioldeb, eu buchedd, na'u rhodiad ; 
canys ni pherthyn hynny i mi. Un an- 
addasrwydd mewn pregethwyr ydyw an- 
addasrwydd oedran, sef cymmell a gadael 
glas-langciau i fyned i bwlpudau. Gwelir 
a chlywir bod llawer bachgenyn o bum- 
theg i ddeunaw oed yn dechreu pregethu, 
a hwnnw heb fedru ond prin darllen yn 
gymmalog ei Fibl Cymreig; ond mwy am 
hyn etto. A ydyw yr oed crybwylledig 
yn gweddu i bregethu? Ai bechgynos 
sydd i fod yn athrawon cyn dysgu o hon- 
ynt yr egwyddorion eu hunain? Y mae y 
Wesleyaid, yn ol yr wyf yn deall, yn dra 
gofalus ynghylch eu pregethwyrieuaingc; 
y maent yn eu holi ynghylch euprofiadau, 
yn gosod llyffetheiriau am danynt, ac yn 
eu rhoddi dan warcheidwadaeth rhyw 
wŷr call. Ac y mae y Methodistiaid 
hefyd yn ofalus iawn gyd â golwg ar 
hyn ; ni chaiff eu dynion ieuaingc hwy 
fyned oddi cartref ond dan warcheid- 
wadaeth hynafgwr; ac y mae hyn yn 
attal llawer iawn o warth ar grefydd. 
Am yr Eglwys Sefydledig, ni chaiff neb 
weinidogaethu o'i mewn, oni fydd yn 
alluog i fyned drwy ymholiadau manwl 
gyd â golwg ar ei ddysgeidiaeth a'i wy- 
bodaeth dduwinyddol. Ond am rai sectau 

o Ymneillduwyr, y mae eu pregethwyr 
ieuaingc yn cael myned yn heidiau ar 
hyd y wlad ; ac y mae y dull hwn yn 
ddangosiad amlwg, na wyddai y rhai 
i'u gadawsant ddim yn y byd am bre- 
gethu, ac na ŵyr y rhai sydd ym mron 
torri eu t wrth redeg ar eu hol, 
ddim yn y byd hefyd pa beth ydyw pre- 
gethu; ac yn lle cynnyddu mewn gwy- 
bodaeth, nid oes dim yn canlyn, ond ffyl- 
laid yn gwneuthur ffyliaid o'u gilydd. 
Amddasrwydd arall ydywanaddasrwydd 
gwybodaethol. Disgwylir i bregethwr fod 

yn ddyn gwybodus—yn wybodus mewn 
dysgeidiaeth ; a pha ddysgediccaf fyddo, 
Goran oll. Ond ni a adawn y Lladin, y 
Groeg, a'r Hebraeg heibio, oblegid nid 

gwiw son am danynt, am y tybia rhai 
dynion bod dysgeidiaeth yn y cyfryw 
ieithoedd yn cwbl anaddasu dyn i'r pwl- 
pud. Caniatteir y dylai y pregethwr fod 
yn fwy gwybodus na'i wrandawyr; 
oblegid oni fydd ganddo rywbeth i 
ddysgu i'w wrandawyr, y mae y gwran- 
dawyr yn colli cymmaint a hynny oamser 
a allent ddefnyddio i well dibenion. A 
mi a chwennychwn hefyd sylwi yma, mai 
rhywbeth ag y mae dynion gwedi ei ddy- 
chymmygu ydyw y fendith a ddisgwyl- 
iant dan bregeth, os na bydd y pregethwr 
yn rhoddi rhywddysgeidiaeth ym mheth- 
au mawrion yr Hollalluog Dduw. Os 
anwybodus fydd y pregethwr, anwybod- 
us fydd y gwrandawyr hefyd—“ Tebyg i 
ddyn fydd ei lwdn.” Gwn yr ysgydwir 
pen ar yr ysgrif hon, ond yr wyf am i 
ddynion gymmeryd eu goleuo, oblegid y 
mae yn llawn bryd i lefaru : ac yr wyf 
am gywilyddio yr athrawon anwybodus. 
“ Pwy eisiau Lladin i fyned i'r nefoedd,” 
meddai un yn ddiweddar; “A phwy 
eisiau Groeg i drafod cyflwr dyn?” 
meddai un arall! Yn y dull hwn y mae 
dynion yn cael eu cadw yn y tywyllwch 
mwyaf gan athrawon anwybodus. 

Un arall o niweidiau pregethu ydyw 
gormod o bregethu. “Wel, dyma hi yn 
lân,” meddai rhyw un. “Bachgen yn 
iawn ydyw hwn,” meddai y llall. “Ië,” 
meddai y trydydd, “ y mae yn eithaf er- 
lidiwr.” Nac ydwyf, ond yr ydwyf yn 
dywedyd etto, bod gormod o bregethu yn 
y wlad, a bod hynny yn un moddion i 
ddinystrio amcan a diben pregethu ; ac 
mi a brofaf fy mhwngc hefyd. Gwelir y 
dynion yn dyrfaoedd lliosog yn myned 
i'r cwrdd ar foreu dydd yr Arglwydd, 
gwrandawant ddwy bregeth, ac ânt tu ag 
adref; gofynir am y testunau, ac fe allai 
na chofia pawb gyd â'u gilydd un o hon- 
ynt. Gwedi myned adref, dechreuir 
gwaeddi am giniaw, “ A gwnewch frys, y 
mae y ddau wr dieithr yn pregethu yn 
A— am dri o'r gloch,—bachgen sweet 
ydyw un o honynt,—y mae ganddo lais 
anwyl.” Ciniawir, ac eir i'r oedfaon tri ; 
gwrandewir dwy bregeth ; ac yna yn eu 
holau drachefn erbyn chwech, a gwran- 
dewir dwy bregeth arall; ac erbyn 
myned adref, ni fydd na thestun, na 
phregeth, na phen, gan neb. Y mae pre- 
gethu gwedi myned yn gamp, hynny yd- 
yw, gormod o bregethu; ac yr wyf yn 
deall mai nid anfynych y digwydda fod 

cyhoeddi fel y canlyn mewn addoldai :— 
“Y mae dau wr dieithr o'r North yma 
fory am hanner dydd, ac yn B— yn yr 
hwyr. Y mae dau o ysgolheigion C— 
yma nos Fawrth, ac yn D— am ddeg 
boreu dydd Mercher. Dau wr dieithr 
yma nos Fercher. Y mae Mr. E. a Mr. 
F. yma boreu dydd Iou, ac yn H— nos 
Iou. Ac y mae J. K. yn L— nos We- 
ner! ' Dau gyd â'ugilydd ! Trigyd â'u 
gilydd | ! Pedwar, pump, gyd â'u gilydd. 
Un ar bumtheg ar hugain trwy yr un 
dref, ac yn perthyn i'r un enwad, yng 
nghorph yr un mis! Chwech a deugain 
drwy drefarall!! Ac osefengyl a phre- 
gethu yr efengyl ydyw hyn, y mae yn 
rhyfedd gennyf fi. Ni all peth fel hyn 
sefyll yn hir, ac y mae y wlad yn dechreu 
gweled drwy bethau fel hyn, a rhai yn 
gwaeddi am ddiwygiad. Beth pe byddai 
pethau fel hyn yn yr Eglwys Sefydledig ? 
Bid sicr yr anfonid erfyniadau i'r Senedd, 
ac y gwaeddid uwch ei phen, O! 0! O! 
Y diweddaf a enwaf yn awr o niweid- 
iau pregethu, ydyw y ffolineb a ddywedir 
wrth bregethu. Dywedir bod Gweini- 
dogion yr Eglwys Sefydledig yn darllen eu 
pregethau, ac felly eu bod yn oerllyd, yn 
ddiflas, yn ddieffaith, ac yn ddifendith. 
Ym mha beth y mae y fendith yn gyn- 
nwysedig? Pan fyddo y pregethwr yn 
darllen pennod o air y Duw byw, nid 
oes na mwm nac amen gan neb, ac y 
mae y fendith yn aros draw ; ond pan 
elo i waeddi aci fanllefain ei bethau ei 
hun, daw y fendith mewn cyflawnder i 
lawr, a bydd bywyd drwy yr holl gyn- 
nulleidfa! Y canlyniad ydyw, bod yn 
well gan Dduw egluro ei hun drwy 
ffregodau dynion i enaid dyn, na 
thrwy ei Air Sancteiddiol ei hun. Ai 
pregethu, neu ddysgu dynion, ydyw 
gwaeddi “Duwioldeb” chwech waith 
nesaf i'r gilydd ar y bregeth? Gwaeddi 
“Llwyddiant,” fe allai, dair gwaith ar 
ddeg agosaf i'w gilydd. Y mae ffolineb 
mewn pregethu gwedi dinystrio ar- 
chwaeth dynion, fel ag y maent yn der- 
byn, yn lle pregethu, yr hyn sydd mor 
bell oddi wrth bregethu ag ydyw y Dwy- 
rain oddi wrth y Gorllewin. Y mae yn 
llawn bryd i ddynion i agor eu llygaid, ac 
ystyried yn ddifrifol pa un sydd debyccaf 
o wneuthur lleshad iddynt—ai pregeth 
gwedi ei myfyrio yn flaenorol, y drych- 
feddyliau gwedi eu rhannu, a phob peth 
yn drefnus ; neu gawdel difyfyr a fyddo 


yn corddi ymenydd y gwrandawr yn 
debyg i dwrf corbwll Maelstrom ? 

Ymddengys yn amlwg bod eisiau di- 
wygiad mawr gyda golwg ar y pwngc 
dan sylw; o herwydd wrth wrando, yr 
eisiau sydd ar ddynion ydyw cael eu 
dysgu yn ffordd iachawdwriaeth, a'u 
hadeiladu ar y sancteiddiolaf ffydd, fel y 
gallont gynnyddu mewn gras a gwybod- 
aeth ar ddelw Duw eu Ceidwaf Nid 
llais yr organ yn cyffro y tymherau, ac 
nid cânu yn dda i'r glust, ydyw pregethu; 
ond egluro yr Ysgrythyrau Sanctaidd, a 
gwneuthur meddwl yr Arglwydd yn y 
llyfrau ysprydoledig yn hyspys i'r 
gwrandawyr. Ond yn awr, yn gyffredin, 
y pregethwyr mwyaf poblogaidd ydyw y 
rhai mwyaf anwybodus,—y rhai a ryng- 
ant fodd i'r glust yn hytrach na gwneu- 
thur lleshad i'r galon. 

Y mae pregethu, neu ddysgu gwir- 
ìoneddau dwyfol, o hynafiaeth mwy nag 
y mae llawer iawn o ddynion yn me- 
ddwl; ac yn ddiau, y mae yr Ysgryth- 
yrau Sanctaidd yn teilyngu mwy o barch 
nag y mae amryw yn yr oes bresennol yn 
tybied. Ond fel ag y mae y sefydliadau 
gorau, ardderchoccaf, a theilyngaf yn 
cael eu cam-ddefnyddio drwy ymarferyd 
yn fynych â hwynt, felly hefyd y mae y 
gorchwyl o bregethu, yn neillduol pre- 
gethu Cymreig; yr hwn, yn nwylaw 
dynion annoeth, annysgedig, a phenglog- 
aidd, sydd gwedi cael eì halogi mor er- 
chyll, fel ag y tybia y nifer liosoccaf ym 
mhlith y werin, mai pregethu ydyw ad- 
rodd breuddwyd, ac mai adrodd breu- 
ddwyd ydyw pregethu. Gwir diddadl 
ydyw, bod yr Yspryd Glân yn cymhwyso, 
ac yn donio dynion i'r gorchwyl pwysig 
hwn; yn arddel eu gweinidogaeth ; yn 
llwyddo eu hymdrechion ; ac yn rhoddi 
arwyddiono'i foddlonrwyddar eu gweith- 
rediadau; etto angenrhaid ydyw i nì 
ystyried, bod y rhai a gymhwysir gan- 
ddo i'r gorchwyl, yn ogoniant ac yn 
dwyn clod i'r weinidogaeth, drwy eu 
trefn, eu doethineb, a'u gwybodaeth, yn 
cymhwyso gwirioneddau pwysfawr yr 
efengyl at eu gwrandawyr. Nid ydyw 
i'w gredu bod neb, yn yr oesau diweddaf 
hyn, gwedi derbyn unrhyw ddoniau 
gwyrthiol, er mwyn eu cymhwyso i swydd 
sanctaidd y weinidogaeth, fel yn yr am- 
serau gynt ; a phwy bynnag a ymdrech- 
ant argraphu y dyb hon ar feddyliau eu 
gwrandawyr, twyllwyr hoccedus ydynt, 

yn gwatwar doniau Duw, ac yn dinystrio 
eneidiau dynion. Ond diau y gall fod yr 
wybodaeth, y ddoethineb, a'r dealltwr- 
iaeth yn cynnyddu, yn amlhau, ac yn 
ychwanegu, drwy lafur ac ymdrechion y 
person yn y swydd sanctaidd ddywed- 
edig, bod Yspryd Glân yn bendithio pob 
ymdrech o'i eiddo at gynnydd ychwan- 


egol, tu ag at iddo fod o leshad a chysur 


mawr i'w wrandawyr, ac er adeiladaeth 
Eglwys Crist ar y ddaear. Bod dysg- 
eidiaeth yn angenrheidiol i'r weinidog- 
aeth Gristionogol, ni wedir gan neb, ond 
gan y rhaiag ydynt yn eithaf cam-syniol 
ynghylch natur y swydd, a rhwymedig- 
aethau y rhai a ymgeisiant å hi, yng 
nghyd & chan y rhai hynny ag y mae eu 
bywioliaeth yn ymddibynnu ar gadw y 
bobl mewn tywyllwch. Ni all dim fod 
yn amlyccach na bod annysgeidiaeth 
dynion yn eu hanaddasu yn gyfangwbl i 
swydd bwysig y weinidogaeth Gristion- 
ogol ; oblegid nid yn unig y mae dulliau 
ac ystumiau pregethwyr anwybodus yn 
brawf o hyn,ond hefyd eugwaith yn cym- 
meryd y fath ryddid ar Air Goruchaf 
Arglwydd y lluoedd, fel pe na buasai 
gwedi ei roddi i unrhyw ddibenion, am- 
gen nag iddynt hwy gael chwareu âg ef, 
a hynny drwy ei roddi yn sylfaen i ddy- 
wedyd yr hyn oll a fedro calon, ymen- 
ydd, a chnawd llygredig ei ddyfeisio. 
Ac o herwydd y breuddwydwyr hyn, 
ynghyd â'r breuddwydion a adroddant, y 
mae yr Areithfa Gymreig yn ochain, am 
y gadewir i'w bath esgyn iddi. 
Ofer-seinwyr halogedig, dynion yn 
gŵyrdroi yr Ysgrythyrau, ac yn trin 
Gair Duw yn dwyllodrus, ydynt gym- 
meriadau ag mae y Bibl yn y modd 
mwyaf uniongyrchol yn ein cynghori i 
wneud yr ymadawiad llwyraf â hwynt, 
o herwydd eu bod mor niweidiol ag y 
peryglant iachawdwriaeth dragywyddol 
ein heneidiau. Ac nid yn unig gwedi bod 
yn y cyn-oesau, ac yn bod yn bresennol 


mewn gwledydd eraill, y mae y cyfryw | 


athrawon ; ond y maent i'w cael yn ein 
hoes ni, ym mhlith pob enwad o Grist- 
ionogion, er bod rhai corlanau yn eu cyn- 
nyrchu yn amlach nag eraill. Mai mewn 
distawrwydd y dylai nifer liosog o 
athrawon Cymreig fod, sydd anwad- 
adwy, onid ydyw rheolau yr Ysgrythyrau 
yn fyr o berffeithrwydd, a'u cyfarwydd- 
iadau yn annigonol i iawn gyfrannu gair 
y gwirionedd. Y mae rhyw agweddau 


dieithriol iawn ar rai pregethwyr yn 
esgyn i'r pwlpudau, ac agweddau mwy 
dieithriol fyth arnynt gwedi iddynt gyf- 
leu eu personau yn y pwlpudau. Golwg 
naturiol dyn ydyw yr olwg brydferthaf 
a hawddgaraf arno, ac nid cyflead y 
corph i agweddiad annaturiol, megis pe 
byddai pregethu goludoedd yr efengyl 
yn ymofyn am agweddiadau ag ydynt 
yn annaturiol i blant Adda. Gwelir 
rhai pregethwyr yn dyfod i'r capelydd 
mor bendrwm, yn gwarro megis pe bydd- 
ent yn dwyn holl bechodau yr oesau ar 
eu hysgwyddau eu hunain, ac yn mesur 
eu camau tu â'r pwlpud, gan ddyrchafu 
eu llygaid, gollwng eu gweflau, ac edrych 
mor drymmaidd a phe byddent yn cael 
eu gorfodi trwy drais i gyflawni gor- 
chwyl na ddymunent. Yn y pwlpud— 
O rhyfedd! Yn y pwlpud, y mae ath- 
rawon penglogaidd yn cael cymmorth i 
wneuthur rhyw wawd mawr iawn o 
honynt eu hunain. Ymaflant yn y Bibl 
megis gyd âg anewyllysgarwch—megis 
pe byddai rattlesnake ganddynt mewn 
llaw ; ac wedi troi at y testun, gweflant 
ar y gynnulleidfa, gan droi gwynion eu 
llygaid allan fel lloi dan gyllell y cigydd. 
Darllenant eu testunau gyd å llais isel 
dieithriol, gan fwytta eu geiriau, megis 
pe byddent yn ddiwerth i'r bobl eu 
gwrando, neu yn rhy gyssegredig i ym- 
adael â genau y llefarwr. Gwedi dechreu 
twymno yn y gwaith, y mae rhai pre- 
gethwyr yn myned o ddifrif at y gwaith 
o ystumio ; agorant eu geneuau mor hel- 
aeth nes y byddant yn agoriadau o glust 
i glust ; dangosant eu dannedd, megis pe 
byddent am rwygo y gwrandawyr, a 
gwneuthur ysglyfaeth o honynt ; gwên- 
ant mewn rhith-sancteiddrwydd, ac yna 
galwant eu gweflau adref, megis pe 
byddent yn cofio yn ddisymmwth, pan 
fyddo eu hopprenni lettaf, eu bod yn 
pechu yn erbyn yr orsedd fry. Weithiau 
bloeddio mawr, ac yn ddisymmwth 
braidd y ceir eu clywed; un llaw ar y 
gern, y llall yn cael eì thynnu am draws 
y geg; weithiau y bys ar dorr y llaw, 
bryd arall y llaw yn ymaflyd yn y 
bawd-fys; weithiau rhwbir y dwylaw, 
megis pe byddid yn dofi yr ymgrafu ; 
weithiau yn cammu ; weithiau yn ym- 
uniawnu ; weithiau yn curo y pwlpud, 
nes y byddo y llwch yn esgyn, fel mai 
braidd y gellir gweled y llefarwr ; ac 
weithiau yn ciccio yn ol, nes y byddo yn 

beryglus i neb eistedd ar arffed y ffenestr. 
Y mae llawer o bregethwyr mewn pwl- 
pudau, pan fyddont ar gefn eu Aanttcs, yn 
debyccach i wallgofiaid nag i ddynion yn 
cyfrannu Gair y Bywyd i bechaduriaid, 
Gwaeddant ac ysgrechant megis pe bydd- 
ent ar drangcedigaeth, nes y byddont 
mor gryglyd a'r gwccw ar derfyn ei 
thymmor ; ond er ymwallgofi yn y wedd 
hon, ystyrir y fountebangciaeth haloge- 
dig yn berffeithrwydd sancteiddrwydd y 
weinidogaeth Gristionogol, gan y trych- 
filod anwybodus; ac y mae y werin 
annghall yn meddwl eu bod yn cael eu 
hadeiladu yn rhyfedd yn y ffydd â gwall- 
gofrwydd o'r fath hyn! 

Esgyna y breuddwydwyr hyn bwl- 
pudau er adrodd eu breuddwydion yn- 
ddynt; ac nid oes enwau gweddusach 
iddynt na breuddwydwyr, nac enw 
gweddusach i'r ffiloreg a draddodant na 
breuddwydion gwag ac ofer. Fel sylfaen 
i adrodd eu breuddwydion, y mae y 
breuddwydwyr hyn yn fynych yn dethol 
y testunau byrraf, dieithriaf, ac, yn aml, 
mwyaf ammherthynasol i'r breuddwyd ; 
ac yn fynych, er mwyn bod yn ddynion 
mawr, a chael eu hystyried yn fawr 
gan y bobl anwybodus, safant ar eiriau 
unigol, megis, lyred, deuwch, pechats, âf, 
dychwelaf, codaf, rhodiaf, ac eraill; 
oblegid bydd dyliaid yn parod i ddy- 
wedyd, “Mawr fel y safodd y pregethwr 
ar y gair a'r gair!” Bryd arall, gwneir 
dewisiad o ddarnau o adnodau, heb un- 
rhyw synwyr ynddynt,gwedi eu tynnu 
allan o'u cyssylltiadau a'u perthynasau 
priodol, megis, Nid hwnnw? Pwy yw 
hwn? O bale y daeth? a'r cyffelyb. 
Ar y geiriau hyn a'u cyffelyb, adeiledir 
y cestyll gorwychaf ag a seiliwyd gan y 
ddychymmyg ddynol. Pa ham y gwna 
dynion ddewisiad o'r cyfryw eiriau neu 
ranau, sydd ofyniad naturiol, ac heb fod 
yn anhawdd i'w atteb yn gyflawn ac i 
foddlonrwydd. Naill ai y mae y cyfryw 
athrawon penglogaidd yn cael eu llywodr- 
aethu gan falchder calon, neu wendid 
amgyffredion, ac fel y mae yn debygol, 
gan bob un o'r ddau. Yr athraw balch 
a hunanol, er mwyn cael clod a gogon- 
iant gan ddynion, a gymmer y gair tyred 
yn sylfaen i ddangos ei ddoniau helaeth- 
ion i'w wrandawyr. Dengys ei ddysgeid- 
iaeth fawr, drwy ddosrannu, silliadu, a 
llythyrennu y gair, os bydd yn athraw 
campus yn y gorchwyl, ac wedi cyrhaedd 

graddau o berffeithrwydd yn y gel- 
fyddyd. Gwedi myned o hono fel hyn i 
fol y gair, olrhain ei ymysgaroedd, ac 
ymwthio drwy ei gymmalau, daw allan 
mewn llafur a lludded mawr, fel un o 
dan ysprydoliaeth, ac wedi gweled gwe- 
ledigaeth, a phwngc o athrawiaeth ganddo 
i'w osod o flaen eì wrandawyr, nid am- 
gen na dyledswydd dyn i ymwneuthur 
âg Eglwys Dduw ar frys! Y sill tý a 
arwydda yn ddiau dŷ yr Arglwydd, sef 
yw hynny, y setet; a'r sill olaf, red, yn 
tarddu o'r gair rhedeg i dŷ yr Arglwydd, 
neu i'r seiet. O'r gair codaf hefyd, ceir 
yr athrawiaeth o benderfyniad yr enaid 
i ymwneuthur â bendithion yr iachaw- 
dwriaeth ; oblegid ystyr y gair côd yw 
llogell, neu bocced, ym mha un y cedwir y 
trysor, y pwrs, a'r pethau gwerthfawr, 
megis arian ac aur; ac er mwyn diogel- 
wch mwy, y mae y brif bocced ym mrest 
y got, neu o'r tu fewn yn y wasgod. Yn 
awr, athrawiaeth y testun ydyw, myned 
i'r bocced—âf i'r gôd, sef at Grist, cyfrwng 
pob bendithion ; a'r pregethwr, gwedi 
cael gwythien ei destun, a gyfeiria y bobl 
at hen bocced y groes, a chod fawr Calfar- 
ia, yr hon sydd yn ystlys Orist, yn agos 
i'w fynwes. “I'r ddynion! O bobl 
bach, i'r gôd ani! O diolch am yr hen 
gôd ! Gogoniant byth am y gôd. A wydd- 
och chwi, bobl anwyl, beth yw delio tip- 
pyn yn ysprydol â'r bocced yma sydd 
yn y testun? O! ymae rhai o bobl y 
bocced yma yn fy ngwrando! Bendigedig 
byth am y bocced—am yr hen bocced ! ” 
Pregeth athraw poblogaidd iawn ar edi- 
feirwch a ellir ychwanegu, yr hon ydoedd 
yn fendithiol iawn i'r bobl ar y pryd. 
“ Edifeirwch,” meddai, “sydd air mawr 
iawn ; gair trwm iawn; gair mwy na 
chyffredin yn y pwngc o iachawdwriaeth. 
Y mae yn air trwm iawn yn yr iaith 
Saesoneg, sef re-pen-tance; ac yn y 
iaith honno, y mae re yn arwyddo Duw y 
Tad, oblegid gelwir ef yn y Gair Jehofah- 
jire; pen yn arwyddo Duw y Mab, 
am mai efe ydyw Pen yreglwys ; y mae 
tance yn arwyddo Duw yr Yspryd Glân, 
oblegid mai efe sydd yn tanio dynion at 
y gwaith gorau. Hefyd, y mae y gair 
hwn yn yr iaith Saesoneg yn arwyddo 
tair athrawiaeth fawr y cyfammod gras ; 
arwydda re, etholedigaeth bersonol a di- 
ammodol ; pen, galwedigaeth effeithiol, a 
tance, barhad mewn gras hyd. y diwedd. 
Yn olaf, y mae y gair hwn, yn y 

Saesonaeg, yn arwyddo grasusau mawrion 
y Cristion ; re, yn arwyddo ffydd ; pen, 
gobaith, a (ance, gariad. “Ond,” meddai 
y llefarwr, “peidiwch meddwl mai yn 
Saesonaeg yn unig y mae geiriau yn ys- 
prydol ; oblegid y mae y gair edifeirwch, 
yn ein hiaith ni, y Cymry tlodion, yn cyn- 
nwys pethau mawrion yn iachaw- 
dwriaeth. Ed-if eir-wch. Mae yn air rhy- 
fedd, ac yn air neillduoliawn. _ Êd, a ar- 
wydda edrych; tf, ddagrau ; esr, ruddiau ; 
wch, ymdreiglo hyd y llawr.” Rhai a 
gymmerant y dull gwrthun a phenglog- 
aidd hwn, nid i ddysgu anwybodusion 
yng ngwirioneddau yr efengyl, ond i yrru 
ffolion yn ffolach, ac i ddinystrio ar- 
chwaeth y werin at wir bregethu; a 
phan fyddo ffolineb fel hyn gwedi cael 
ei draddodi, bydd dynion penweigion, 
wrth fyned adref, yn siarad â'u gilydd 
fel y canlyn :—“ Rhyfedd fel y dywedodd 
y gwr dieithr? Pwy fuasai yn meddwl 
y dywedasai gymmaint oddi wrth un 
gair? Onid ydoedd yn manylu ar 
bethau yn rhyfedd iawn? Y mae yn 
bregethwrmawr annghyffredin! Ymae 
arddeliad mawr ar gennadwri y llefarwr 
yna! Ni fuasem yn blino arno, pe pre- 
gethasai am dair o oriau!” Pwy bynnag 
a feiddia ddyrchafu ei lais yn erbyn 
halogedigaeth o'r fath hyn, a ystyrir, 
gyd â golwg ar ei gyflwr, yn hollol 
ddioruchwyliaeth, a'i fod yng nghanol 
chwerwder a chyfeiliorni.. Gwendid am- 
gyffredion a wna i laweroedd gofleidio 
rhyw drefn o fath hon, am y cânt wibio 
hyd eu gwala ar feusydd dychymmygol, 
a churo pant a bryn, gan erlid a hela pob 
ysgyfarnog a ddichon iddynt darfu o'r 
llwyni. Ond gan na fedra y llefarwyr 
hyn ddeall pa fodd i ddethol testun a 
gynnwysa synwyr cyflawn, gan na allant 
gyfodi athrawiaeth o synwyr y testun, 
a chan na allant egluro y testun i'r 
gwanaf ei ddeall ym mhlith eu gwran- 
dawyr, gwell fyddai iddynt aros yn eu 
cartrefleoedd, i ddilyn eu hamrywiol 
alwedigaethau, a gweithredu o fewn y 
cylch hwnnw y gosodwyd hwynt ynddo 
gan Ragluniaeth,ac y gallant fod yn ddef- 
nyddiol ynddo, yn hytrach nag ymruthro 
at orchwyl na fedrant arno, ac na all neb 
fod yn well o'u brawlianau. 

Ni wnaunrhyw destunau y tro gan rai, 
ond y rhai dieithriaf a mwyaf annghyn- 
nefin ; megis pe byddai yr Ysgrythyrau 
eglur islaw eu sylw, ac megis pe byddai 


yn annichonadwy iddynt hwy nofio 
pyllau cyffredin, heb gael rhyw ddyfr- 
oedd annherfynol i chwareu eu haelodau 
ynddynt. Diau mai da ac adeiladol ydyw 
cael eglurhad ar y rhanau ag y tybir eu 
bod yn dywyll yn yr Ysgrythyrau Sanct- 
aidd ; ond nid pob llefarwr, ag sydd yn 
cyssegru neu yn anghyssegru pwlpud â'i 
berson, sydd yn alluogi hyn ; ac y mae 
y rhai ag ydynt yn meddu ar ddoniau a 
deall i drin yr Ysgrythyr Lân, yn ochel- 
gar gyd â golwg ar ddyfod i benderfyn- 
iadau ynghylch yr hyn sydd yn amheus, 
tra y mae y doctoriaid synwyr-gall hyn 
yn cymmeryd arnynt wybod y dirgelion 
oll. Ni ellir llaina gwênu wrth weled y 
lob yn cychwyn i'w anturiaeth ; oblegid, 
heb unrhyw rag-barottoadau, neidia i'w 
fâd, ac a'i gwthia allan i brophwydol- 
aethau Ezeciel, Daniel, a'r prophwydi 
eraill; yna i Lyfr y Caniadau, neu Ddat- 
guddiad Sant Ioan; ac yno yr ymgura 
rhwng y tonau, creigiau, a sugn-draethau, 
gan amneidio, a chwyrnu, ac ysgegan ar 
ei wrandawyr, ac â holl alluoedd ei beir- 
iant ymadrodd yn bloeddio, gan ym- 
drechu rhoddi ar ddeall iddynt ei fod yng 
nghanol rhyfeddodau aneirif, a'i fod yn 
canfod rhyw helaethrwydd rhyfeddol 
o ddirgeledigaethau. Yn yr un bregeth, 
plua Gog a Magog, cneifia hwrdd, a thynn 
garnau bwch Daniel, dymchwela Babilon, 
dinystria y Twrc, a theifl y dyn pechod 
i'r pydew diwaelod. Neidia o Persia i'r 
Aipht, o'r Aipht i wlad Asur, ac o wlad 
Asur i dir Groeg ; ac felly, gwedi bod am 
awr a hanner uwch ben ei wrandawyr 
yn traddodi ei ffregod, deallant ef mor 
berffeith, a derbyniant yr unrhyw leshad 
ysprydol oddi wrtho, a phe bloeddiai 
nerth ei geg yn ddibaid uwch eu penau, 
“Pino, poso, pepokâ;” neu “ Sator, 
arepo, tenet, opera, rotas.” Gyd â bod yr 
athrawon hyn yn hoff o destunau dieithr- 
iol, y mae ganddynt ddull ac iaith ddi- 
eithr iawn hefyd. Weithiau siaradant 
â'r Prophwydi, yr Efanglwyr, a'r Apos- 
tolion yn y modd mwyaf anaddas i'r 
pwlpud :—“Wel, Dafydd bach, beth 
wedi di? Mae gen ti rwbeth i weyd, 
mi rynta. Siwt mae arnat ti, Esay? 
Hen fachgen go dda wyt ti. Beth wedi 
di, Micha bach ? Dere â gair, Paul bach ; 
gwed dithau, Pedr, rwbeth ; hen fachgen 
go zelog wyt ti.” Ond y mae rhyw lafur 
rhyfedd ar rai ì ddangos bod rhyw an- 
wyldeb mawr ganddynt at y bobl, a bod 

rhyw wasgfa fawr arnynt oblegid eu cyf- 
lyrau :—“O bobol, grondewch’nawr; mae 
genni beth mawr yn awr ; oes, oes, oes, 
'ymhobol fachi; O bobolanwyl! Mae 
'deryn wrth ein tŷ ni, bobol fach ; oes, 
oes, y mae 'deryn wrth ein tŷ ni, bobol 
anwyl. Shwt dderyn ywe? O! ymae 


e wrth ein tŷ ni, bobol fach. Pwy dderyn. 


yw eî Ai'r gwecw? O! nagê, nagê, 
bobol fach; wrth ein tŷ ni—yn tŷ ni 
—yn tŷ nimaee. Ai 'deryn brith yr 
oged sy wrth eich tŷ chwi? Nagê, nagê, 
nagê, bobol anwyl; O! bobol, bobol, 
bobol, mae 'deryn wrth ein tŷ ni. 

Robin goch sy wrth eich tŷ chwi. Nagê, 
bobol anwyl ; ond y mae 'deryn wrth ein 
tŷ ni ; oes, oes, oes, y mae 'deryn wrth 
ein tŷ ni; ydy, ydy, ydy ; y mae e wrth 
ein tŷ ni—mae e wrth ein tŷ ni ; 'Deryn 
dû yw e, bobol fach ; ïe'n siwr, 'deryn 
dû yw e; mae e wrth ein tŷ ni.” Y mae 
rhyw gellwair rhyfedd ar rai wrth bre- 
gethu, megis ag y gwnaeth un mewn tref 
enwog yn y Deheudir flynyddoedd yn ol: 
—“ Dos i Ninefeh, Jonah. Nac âf, meddai 
Jonah. Gwna yr Arglwydd dy chwippio, 
Jonah, onid ai. Gwnaed ef, meddai 
Jonah ; nid af. Ai ymgydynnu a wnai di 
ohyd,Jonah? Iê, hyd farw, meddai; 
hyd farw, meddai Jonah. Ond mi glywaf 
Jonah yn crio yn enbyd, gan redeg tua 
Ninefeh, a gwaeddi nerth ei geg, O y mae 
wedi fy chwippio yn enbyd iawn.” Dy- 
wedir yn sicr i'r ffregod hon gael ei thra- 
ddodi mewn pwlpud, a bod y pregethwr 
yn dynwared Jonah, Un llefarwr, pan 
yn ymddiddan â'i wrandawyr, ac yn 
ymofyn â hwynt a oeddynt yn gweled y 
Creawdwr yn y greadigaeth neu beidio, 
a draddodai felusderau fel y canlyn :— 
“ Y mae gennych gaeau haidd a gwenith 
braf ar lan Teifi; y mae gennych weir- 
gloddiau braf ar lan Towy; a ydych 
chwì yn gweled yr Arglwydd ynddynt? 
Y mae yma ryw hen wraig yn barod i 
ddywedyd, Nid oes dim modd imi weled 
yr Arglwydd, oblegid nid oes gennyf fi 
gae haidd na chae gwenith ar lan Teifi, 
na gweirglodd ar lan Towy. Wele, gâd 
hynna i fod, hen wraig fach ; a oes gennyt 
ti dippyn o ardd? Oes, meddai yr hen 
wraig. Wel, pa beth sydd gennyt ti, 
druan, yn yr ardd? Dim byd ond tattws. 
Wel, hen wraig, a ydwyt ti yn gweled 
Duw yn y tattws ? Nac ydwyf fi, meddai 
yr hen wraig, yn gweled dim yno ond y 
mochyn dû, sydd yn myned i'r ardd ar fy 


ngwaethaf!” Sobrwydd, yn enw yr Ar- 
glwydd ; sobrwydd, hawyr anwyl, am 
yr hyn a berthyna i'n heddwch byth; 
pethau perthynol i iachawdwriaeth dyn ; 
pethau perthynol i angau, barn, a thra- 
gywyddoldeb sydd yn yr Ysgrythyrau; 
a'r pethau hynny yn unig a ddylent gael 
eu traddodi i'n clywedigaeth, modd y del- 
om yn ddoeth i iachawdwriaeth, a chael 
ein hadeiladu ar ein sancteiddiolaf ffydd ; 
ac am draddodi sothach o'r fath ag a ad- 
roddwyd, nid ydyw amgen na myned 
oddi amgylch y wlad i gellwair âg 
eneidiau dynion, a'n damnio yn y pen 
draw ! 

Peth arall hefyd a ellir ei grybwyll, 
ag sydd yn peri i'r Areithfa ocheneidio, 
ydyw y digrifwch, a'r ysgafnder, a'r 
cellwair ag y mae rh fath o ddynion 
yn dueddol iawn iddynt yn eu pre- 
gethau. Er dywedyd tani o amser 
am y pethau sobraf, a thei- 
lyngaf; er gwneuthur chyw gymmaint 
o argraphiadau ar feddyliau y werin ; 
ac er eu hynnill megis i drothwy Sion, y 
mae un gair digrif, cellweirus, ac ysgafn 
yn dymchwelyd yr hyn oll a adeilad- 
wyd, yn dadwneud yr hyn a gwblhawyd, 
ac yn dileu yn llwyr bob argraphiadau a 
wnaed ar y meddwl. Dywedir gair 
digrif weithiau gan rai yn anfwriadol; 
ond y mae eraill â'u holl egni yn ym- 
wneuthur i yrru y bobl i chwerthin, ac 
felly i fod yn boblogaidd ; oblegid am y 
pregethwyr digrif, meddai y bobl, “Y 
mae yn rhaid i ni fyned i wrando ar 
hwn a hwn, i gael sport/” Nid ydyw 
cyflyrau y bobl yn gwasgu fawr ar 
feddyliau yr athrawon hyn, ond ceisio 
gwneuthur eu hunain yn honnaid a 
phoblogaidd ar gefn false wi. Pa beth 
ydyw dywedyd fod defaid Job gymmaint 
ag ychain sir Frycheiniog, ynghyd & 
ffiloreg gyffelyb, ond profion diymwad 
nad oes dim ond eu hunain yng ngolwg 
rhai athrawon, heb law yn brawf hefyd 
na ddioddefir cymmaint o ffolineb mewn 
unrhyw fanau ag yn yr Areithfa. Y 
mae gwahaniaeth mawr rhwng yr hyn 
a elwir gan y Saeson wit, a'r mul 
clustiog, croendew, a chynffonog, ag yr 
esgora rhai dynion arno yn yr Areithfa, 
a'r hwn a daflant yu ammrwd i blith y 
gynnulleidfa, hyd oni fydd ei garnau yn 
cleccian yn nhalcenau y bobl. Y mae 
yr ymadroddion canlynol, a draddod- 
wyd o bwlpud, yn ddigon i friwio 

ac archolli teimladau a chalonau pob 
rhyw bobl a ystyriant bwys gweini- 
dogaeth sanctaidd yr efengyl :—“ Mae 
gennyt ti glos Cashimere braf, fach- 
gen ieuangc; ond beth sydd o dano î 
> = æ * Mae gennyt ti bais, ferch 
ieuangc. * * a æ” Pe gwnaethid 
cyfiawnder â'r dyn hwn, a phe gwneid 
cyfiawnder â'i frodyr, llusgid hwynt o'r 
Areithfa; traddodid hwynt i Satan, i 
ddinystr y cnawd ; ac ymlidid hwynt 
o derfynau pobl wareiddiedig, er mwyn 
eu hebargofi yn dragywydd. Ni oddef- 
asid hyn mewn chwareudŷ; ac y mae 
yn rhyfedd bod mwy o foesgarwch, 
gweddeidd-dra, a boneddigeiddrwydd yn 
teyrnasu mewn chwareudai, nag sydd 
mewn pwlpudau Capelau. 
Y dosparth nesaf, a'r amlaf hefyd, fe 
allai, oblegid pa rai y mae yr Areithfa 
yn ocheneidio, ydyw yr ysprydolwyr— 
y second sights, a welant bethau mewn 
adnodau a geiriau, na welir hwynt gan 
neb eraill. Cymmera y rhai hyn arnynt 
eu bod yn gwybod ystyrion ysprydol 
pethau ysgrythyrol ; ond ym mha le, ac 
o ba le y cawsant yr allwedd, ni fynegir. 
Yr ysprydolwyr hyn ydynt yn neillduol 
o boblogaidd, ac yn nhyb llaweroedd yn 
neillduol o efangylaidd hefyd. Ni chy- 
ffyrddant âg enw dyn, dynes, tref, 
mynydd, afon, pedwar-carnol, ymlusgiad, 
nac ehediad, na welant rywbeth yn ys- 
prydol ynddynt; ac yn neillduol yn 
Llyfr y Caniadau y maent yn eu teyrnas 
fawr. Curant lwyn a pherth o Genesis 
i'r Datguddiad, a gwelant yr ystyr ys- 
prydol ym mhob peth. Parottoant hwn 
wrth dân eu dychymmygion ; ac wedi 
ei ferwi yng nghrochanau eu breu- 
ddwydion, arlwyant wledd gysurus i'r 
ffyddloniaid, gan alw arnynt i wledda 
yn ehelaeth ar y danteithion ysprydola 
osodir ger eu bronau! Bod y pethau a 
ysgrifenwyd gwedi cael eu hysgrifenu er 
addysg i ni, sydd sicr ; ond bod yspryd- 
olrwydd ym mhob testun, ym mhob 
enw, ac ym mhob gair, sydd, nid yn 
unig yn ambeus, ond yn annghredadwy. 
'Wedir bod y peth a'r peth yn arwyddo 
. 8, neu yr efengyl, neu yr iachawdwr- 
iaeth, neu y cyfammod, neu yr eglwys. 
Nid peth fel hyn ydyw pregethu; ac y 
maepregethu pethau fel hyn yn brawf 
J pregethwr yn gwbl yn y tywyll- 


wch gyda golwg ar ystyr gywir a phri- - 


ei destun ; ac nid oes fodd lai nad 


i'r anialwch mawr yr arweinia efe ei 
wrandawyr. Braidd y gellir ymattal 
rhag melldithio y tylwyth hyn yn enw 
yr Hollalluog, oblegid y drygau y maent 
gwedi ac yn eu gwneuthur, heb law eu 
bod yn tadogi ar Fib) Duw y diafliaid a 
genhedlwyd yn eu dychymmygion eu 
hunain, gan ymdrechu eu gwisgo yn 
ffurf angelion y gogoniant. Am y cyd- 
merir gweithrediad neu ymddygiad y 
Mawredd i'r creadur hwn neu arall, y 
mae dynion yn cymmeryd yr hyfder 
mwyaf ar ei gymmeriad, drwy ei blygu 
i gyd-atteb â'r chwedlau gorweigion a 
chelwyddog ag a ddywedir am y cyfryw 
greaduriaid. Y mae dywediadau am 
greaduriaid, yn Keach, ac eraill, ag sydd 
yn llawn camsyniadau, ac yn deilyngach 
o gael eu taflu i'r tân, na'u traddodi i 
gam-arwain y rhai ag ydynt yn ddigon o 
ddyliaid yn barod. Y mae y llew fel hyn 
a'r fel, yr eryr fel hyn a'r fel, y ddinas 
fel hyn a'r fel, y mynydd fel hyn a'r 
fel, a'r afon fel hyn a'r fel; felly y mae 
Duw, felly y mae Crist, felly y mae yr 
efengyl, felly y mae yr iachawdwriaeth, 
ac felly y mae yr eglwys. Gwir bod Crist 
yn cael ei gydmaru i fara, oblegid mai 
ar Grist y mae y saint yn ymborthi 
drwy ffydd ; ond halogedigaeth o'r mwyaf 
ydyw hau Orist, medi Crist, dyrnu Crist, 
malu Orist, a phobi Crist, megis ag y 
gwna rhai athrawon pan yn crybwyll 
am ein Hiachawdwr dan y gydmariaeth 
o fara! Ond i ddyfod yn nes at yr 
ysprydolwyr, ac i ddangos eu dull o 
fyned ym mlaen: dywediram Ahasferus 
yn Liyfr Esther, mai Duw y Tad a 
arwyddai ; Mordecai, yr Arglwydd Icsu 
Grist; a Haman y diafol. Asynod Job 
a arwyddent rasusau yr Yspryd Glân; 
llygaid gweiniaid Leah a arwyddent 
dywyllwch yr Iuddewon, y rhai ni wel- 
sant Grist; Rebecca a arwyddai y cred- 
adyn; Deborah, ei mammaeth, y gyf- 
raith ; ei marwolaeth a'i chladdedigaeth, 
y gyfraith yn peidio cael llywodraeth ar 
y credadyn; y dderwen, croes Crist ; a 
Bethel, tŷ yr Arglwydd, Llwynogod 
Samson, yn ysprydol, ydynt argyhoedd- 
iadau yr Yspryd Glân ; sachau meibion 
Jacob, ffydd y duwiolion ; yr ebol ar ba 
un y marchogodd ein Harglwydd i Jeru- 
salem, pechadur gwedi ei ryddhau o 
rwymau pechod ; y tennyn yn ei safn, 
y gair yn tywys yr argyhoeddedig ; a'r 
dillad a fwrid arno, y gorchymynion 

drwy ba rai y mae Crist yn teyrnasu ar 
y ffyddloniaid. Y cryf arfog ydoedd 
Moses, neu y diafol ; Lazarus, yn ysprydol, 
ydyw y dyn sydd yn cael ei ladd gan y 
ddeddf heb unrhyw olwg ar Grist ; Mair, 
yr Eglwys; a Martha, y Phariseaid. 


Dyma y fath bregethu a wna rhyw ddy 
ionach ; dyma y pethau ag y mae yr Y 
pryd Glân yn eu dysgu i ryw ddynionac 
meddant hwy ; a thyma y fywioliae 
ysprydol yr ymhyfryda rhyw fath 
ddynion gyfrannogi o honi. 


Dinystr Sodom a Gomorrah. 


M mhob oes o'r byd y mae Ior y nef- 

oedd gwedi gwneuthur ei wyrthiau 
a'i ryfeddodau mawrion yn amlwg, yn 
yr eglurhad o ba rai y gwelwyd ef yn 
nisgleirdeb mantellau ei ogoniant, hyd 
oni synnai yr holl genhedloedd, ac hyd 
oni chydnabyddai yr holl bobloedd 
mai efe yn unig ydoedd Llywiawdwr 
mawr yr holl fydoedd. Dywedir mewn 
iaith ddyrchafedig yn yr Ysgrythyr Lân, 
am ei fraich nerthol, am ei allu an- 
feidrol, ac am ei gadernid tragywyddol ; 
ac yr ydym ni yn dystion byw mor ofn- 
adwy ydyw efe yng nghorwyntoedd 
chwyrnwyllt yr wybrenau ; mor ddych- 
rynllyd yn rhuadau y taranau mawrion ; 
mor frawychus yn nisgleirdeb y mellt 
fforchog a gwreichionllyd ; ac mor rhy- 
feddol yn nhwrf tonau brigwyn y môr 
trochionog pan ferwa yn ei lidiowgrwydd 
mawr. Nid rhyfedd i Ganiedydd yr 
Israel, dan y teimlad o fawredd ac uwch- 
lywodraeth Brenhin y saint, ddywedyd 
bod Duw yn ofnadwy yng nghynnulleidfa 
y saint, ac i'w arswydo yn ei holl am- 
gylchoedd, oblegid y mae efe yn teyrn- 
asu ar yr holl dduwiau ; a phan lefaro yn 
ei sancteiddrwydd, y bryniau tragy- 
wyddol a ymgynhyrfant, y mynyddoedd 
oesol a siglant ar eu seiliau, a'r holl 
greadigaeth a gryna ger ei fron ef. 
Gogoneddus ydyw yr Arglwydd Dduw 
Hollalluog, a thra ardderchog yng nghys- 
segr glân ei sancteiddrwydd yn nef y 
nefoedd ; ardderchog ydyw efe ym mhob 
dadblygiadau o'i fawredd a roes efe i 
ddynion; ac y mae yn galw sylw ar- 
bennigol ei holl greaduriaid at ddych- 
rynfeydd ei ddialeddau, pan ymwisga 
yn ei arfogaeth er mwyn ymosod mewn 
rhyfel yn erbyn y rhai hynny ni chyd- 
nabyddant ei lywodraeth, ac ni ym- 
ostyngant i ddeddfau ei lŷs gogonedd- 
us ef. Ac ym mhlith yr amrywiol 


dymhestloedd a anadlodd efe er mwy 
dymchwelyd y rhai a gyhoeddasant ryf 
yn erbyn ei orsedd, y mae dinys 
dinasoedd y dyffryn yn nodedig yn j 
Ysgrythyrau Sanctaidd ; ac er cymmaii 
o arwyddion digofaint Duw sydd y 
ganfyddedig yn y llannerch hyd heddy 
etto y mae yma faes ehang, ar hyd : 
hwn y gellir casglu amrywiol dywyse 
au. Yn ninystr y dinasoedd dan syl 
y gwelir ;— 

Bod cyndynrwydd hir dynion yj 
treulio amynedd Duw allan. Hir-yma 
hous ydyw efe tu ag at ei greaduriai 
oblegid y mae ei amynedd yn fawr; : 
nid ydyw yn ymhoffi annelu na gollwi 
ei daranfolltau er mwyn dyrnodio 
greaduriaid yn gelaneddau ; canys er ei 
cysur mawr ni, y mae yn well gandc 
drugarhau na dymchwelyd ei greadu 
iaid i ddinystr. Pan droseddodd tad 
rhywogaeth ddynol yn Eden, yr ard 
ddymunol, ni thrywanwyd ef drwy 
enaid â'r cleddyf gloyw, ni yswyd ef ga 
fellten danllyd o orsedd lân gogonian 
ac ni ddymchwelwyd ef dros ddiby 
colledigaeth i'r berwlosg tanllyd tragj 
wyddol, a hynny am fod amynedd Du 
yn fawr, ac am fod yn well ganddo a 
bed na dinystrio. Mil myrddiwn o eng 
hreifftiau a ellid grybwyll, a cholofna 
o nifer y dail a ellid. ddangos, ar y rhs 
y mae yn gerfiedig mewn llythyrena 
mawrion, bod yn well gan Ior y nefoed 
droi ei lidiowgrwydd heibio, nag anadl 
afon frwmstanaidd allan o'i enau, e 
cludo ei greaduriaid ymaith gyd â'r lli! 
eiriant i bellafoedd y wlad y teyrnas 
yr annedwyddwch mwyaf drwy ei ho! 
ororau. Hyfryd ydyw sain y delyn pa 
fyddo bysedd y cerddor cywrain y 
rhedeg dros ei thanau; mwyn ydyn 
ganiadau y llu asgellog yn y wig a 
brydnhawnau hyfryd haf; a nefol ydy 

tônau y ffyddloniaid yn y cyssegr yn 
dyrchafu clodydd eu Pryniawdwr a'u 
Duw ; ond myrdd mwy hyfryd ydyw 
ymadroddion y Jehofah ei hun gyd â 
golwg ar ei ewyllys dda tu ag at ddyn, 
y rhai a ddiferant o'i enau fel mêl y 
nefoedd ei hun: “ Fel mai byw fi, medd 
yr Arglwydd, nid ymhoffaf ym marwol- 
aeth yrannuwiol.” Etto, wrth ymgyu- 
dynou a pharhau mewn anufudd-dod 
i'w ddeddfau ef; wrth droi y glust 
fyddar o hyd at ei wahoddiadau; ac 
wrth ymestyn yu ddidorr at gyflawniad 
pob pechod, y mae megis yn rhoi heibio 
ei amynedd, yn gosod ei saeth ar linyn 
ei fwa, yn diweinio ei gleddyf, ac yn 
ymaflyd yn ei eirf angeuol; a phan 
gyhoeddo y rhyfel, llwyr ddymchwela 
ei holl wrthwynebwyr ar yr un waith. 
Gyd â bod amynedd y Jehofah yn fawr, 
gweddus ydyw i ddyn gofio ei fod yn 
eiddigeddus. dros burdeb ei sancteidd- 
twydd, ei fod yn teyrnasu mewn cyf- 
lawnder, ac mai nid byth y caiff pryfyn 
J llwch gyffroi ei lid ef : “ Ephraim a'm 
gadawodd, ac a ymgyssylltodd âg eilun- 
od; gâd iddo.” Cyd-ddygodd Duw yn 
hir âg anwiredd preswylwyr dinasoedd 
J dyffryn ; disgwyliodd yn hir am eu 
gweled yn troi oddi wrth eu ffyrdd 
drygionus; ac yn hir yr attaliodd efe 
elau caerau ei sancteiddrwydd rhag 
anfon eu cenhadau er eu dileu oddi ar 
wyneb y ddaear ; ond o'r diwedd agor- 
wyd y llif-ddorau, a gollyngwyd y rhai- 
adran tragywyddol allan yng nghadernid 
yr Hollalluog ei hun.—Yn nuymchwel- 
lad y dinasoedd dan sylw, gwelir— 
Mai peth ofnadwy ydyw syrthio dan 
eligaethau Duw. Rhaid bod dynion 
Jn amdoedig gan ryw leni rhyfedd o 
dywyllwch, pan y beiddient gyhoeddi 
gwrthryfel yn erbyn y nefoedd ; oblegid 
cadarn ydyw y Duw Hollalluog, a mawr 
Wn ydyw ei lu ef; ac ym mhlith holl 
Wroniaid a chedyrn y ddaear, pwy a 
Rif yn ei erbyn ym maes y frwydr? 
Dychrynllyd ydyw dynesiad byddinoedd 
rhyfelgar ar y ddaear at eu gilydd,—y 
nieri yn ymgyhwfanu yn yr awelon, 
JT udgyrn yn bloeddio i'r frwydr, a'r 
meirch yn gweryru yn ffroen-wyllt i'r 
gâd, a phob arwyddion celanedd fraw- 
ychus yn agoshau. Ond pa beth ydyw 
holl barottoadau tywysogion y gwled- 
ydd yn eu helyntion milwraidd, at y 
dychrynfeydd hynny, ym mha rai y 
G 


gwisga yr Hollalluog ei hun pan fyddo 
ar wneuthur celanedd ? “Yr Arglwydd 
sydd ryfelwr, yr Arglwydd yw ei enw. 
—Cerbydau Duw ydynt ugain mil, sef 
miloedd o augelion, yr Arglwydd sydd 
yn eu plith megis yn Sinai yn y cyssegr.” 
Gwna efe gymmylau yr wybren yn ger- 
bydau iddo; rhodia ar esgyll buain yr 
awelou nerthol; ac eistedda ar am- 
gylchoedd y ddaear, fel na all neb ddi- 
engyd o faes y frwydr. Er y gelanedd 
fawr fu yng Nghaersalem pan ddym- 
chwelwyd y genedl Iuddewig gan y llu- 
oedd Rhufeinig, diengodd rhai â'u 
bywydau megis yn ysglyfaeth gyd â 
hwynt o'r lladdfa fawr. Ond pan ddel 
Duw y nefoedd â'i bladuriau gyd ag ef 
i'r maes, tyrr yr oll lawr, fel ag y gellir 
ysgrifenu yr holl enwau yn llechres 
fawr marwoldeb. Ni atteb unrhyw 
ddiben i lechu ar ben Carmel; ni cheir 
diangfa er ymguddio yng ngwaelodion 
y moroedd mawrion ; ac ni bydd unrhyw 
ddiogelwch pe gellid cilio o'r tu hwnt i 
gaerau pell y gorllewin, neu ffoi i ys- 
tafelloedd dirgelaidd y deau; oblegid y 
mae ci farnau ef yn abl cynniwair drwy 
yr holl daleithiau tragywyddol. Y boreu 
y troes Lot allan o Sodom, cododd yr 
haul mor danbaid ag erioed, ac yr oedd 
natur yn gwênu mor siriol a chynt; 
ond diwrnod i esgor ar farn Duw ydoedd 
y dydd hwn, ac ofnadwy y dymhestl a'u 
goddiweddodd cyn machludiad haul; 
oblegid pan ddyrchafodd Abraham ei 
lygaid, ac y troes ci olygon tua thir y 
gwastadedd, gwelai fwg y dinasoedd yn 
dyrchafu tu a'r entyrch fel mwg ffwrnes 
fawr. Ymgasglai y cymmylau, cynni- 
weiriai yr elfenau tanllyd ynghyd, 
trystiai cerbydau Ior yn yr eithafion, 
gweryrai ci feirch yn yr wybrenau; a 
phan roes efe y gorchymyn i'w lengau 
anorchfygol, wele y saethau tanllyd yn 
disgyn tu a'r dinasoedd, hyd onid ydoedd 
yr holl gymmydogaethau yn oddaith. 
Diau bod y dychryn a'r braw mwyaf yn 
meddiannu y trigolion pan welent y 
byddinoedd yn ymrestru i'r frwydr yn 
yr wybren uwch ben ; ond pan wlawid 
y tân a'r brwmstan ynghyd, pan anfonid 
myrdd o fellt tanbaid, a phan welid 
nifer y gwlith o ffaglau tanllyd yn cyd- 
wau yn ddychrynllyd drwy y cymmyl- 
au duon, uchel oedd eu cri, a thorr-calon- 
nus eu bloeddiadau. Etto, nid ydoedd 
dydd dinystr a dymchweliad y dinasoedd 

dau sylw, ond arluu gwan o'r dymhestl 
fawr honno, pan oddiweddir yr annuw- 
iolion yng nglyn terfyniad ; pan ddel 
dydd mawr digter Duw ; pryd y gollyngir 
y llifeiriant tragyfyth allan er mwyn 
claddu yn dragywydd holl elynion y nef- 
oedd dan y berw tanllyd digofus. 

Y mae dinystr Sodom a Gomorrah, 
ynghyd â dinasoedd y dyffryn, yn dysgu 
ini y difrod tragywyddol a wneir gan 
farnedigaethau Duw, pan dywelltir 
hwynt ganddo yn angerddoldeb ei 
lidiowgrwydd. Pan ag y daeth Abraham 
yn ol i Ganaan o'r Aipht, Lot hefyd a 
ddaeth gyd ag ef: “ Ac i Lot yr oedd 
defaid, gwartheg, a phebyll. A'r wlad 
nid oedd abl i'w cynnal hwynti drigo 
ynghyd; am fod eu cyfoeth hwynt yn 
helaeth, fel na allent drigo ynghyd. A 
Lot a gyfododd ei olwg, ac a welodd 
holl wastadedd yr Iorddonen, mai dyfr- 
adwy ydoedd oll, cyn i'r Arglwydd ddi- 
fetha Sodom a Gomorrah, fel gardd 
yr Arglwydd, fel tir yr Aipht, ffordd yr 
elych i Soar. A Lot a ddewisodd iddo 
holl wastadedd yr Iorddonen, a Lot a 
aeth tu a'r dwyrain.” Diau bod y gwas- 
tadedd ar ba un yr ydoedd y dinasoedd 
hyn gwedi cael eu hadeiladu, mor bryd- 
ferth, mor ffrwythlawn yn ei gynuyrch- 
ion, ac mor fras yn ei borfeydd, ag un- 
rhyw lannerch ar wyneb yr holl ddaear. 
Gwyrddni oesol yn teyrnasu ar yr holl 
wastadedd ; y palmwydd yn dyrchafu 
eu brigau yn uchel; y blodau yn eu 
gwisgoedd haf braidd drwy yr holl 
flwyddyn ; y diadelloedd yn finteioedd 
yn gorchuddio holl ddolau y gwastad- 
edd ; a chysuron mawrion yn cael eu 
mwynhau drwy yr holl ororau. Dyma 
yr olwg ydoedd ar y gwastadedd hyfryd 
hwn y dydd cyn i'r dymhestl fawr i 
syrthio arno, a'i wneuthur yn annghyfan- 
nedd-dra tragywyddol. Rhoddwyd hys- 
pysiaeth i Abraham ar y dydd blaenorol, 
fod y dryghin yn dyfod, a bod rhyfel o'r 
nefoedd i gael ei wneuthur yn erbyn y 
dinasoedd gan Dduw Hollalluog ei hun. 
Aeth Abraham yn fore i'r lle y safasai 
efe ynddo ger bron yr Arglwydd y dydd 
blaenorol, pan ag y bu yn eiriol mor 
daer dros y trigolion. Yroedd am weled y 
canlyniadau ; ac yn ddiau, yn teimlo yng 
ngwyneb y dinystr ofnadwy ag ydoedd 
gwedi cael ei fygwth. Cyfododd Abra- 
ham yn fore, gan hwylio ei gerddediad 
tu a'r glas-fryn, er mwyn clywed dolef 


udgorn byddin yr Hollalluog yn galw y 
milwyr ynghyd, ac er mwyn clywed 
sŵn ergydion cyntaf magnelau caerau y 
ddinas fry. Ond yr oedd yr udgorn 
gwedi rhoddi y floedd, a'r magnelau 
gwedi eu gollwng, a'r frwydr gwedi ei 
hynnill, cyn i Abraham gyrhaeddyd y 
glas fryn; canys pan “edrychodd efe 
tu â Sodom a Gomorrah, a thu â holl dir 
y gwastadedd,” yr oedd mwg y tir yn 
cyfodi fel mwg ffwrn. Yr oedd y cleddyf 
gwedi cael ei ddiweinio; yr ergyd gwedi 
cael ei ollwng; y fellten ddifaol gwedi 
cael ei chwythu allau o ffwrnes y taran- 
folltau; a gwastadedd yr Iorddonen 
gwedi cael eì wneuthur yn annghyfan- 
nedd-dra tragywyddol, a sêl yr annghyf- 
annedd-dra hwn mewn argraph annile- 
adwy ar yr holl wastadedd lle bu gwlad. 

Gwedi i'r caddug, ar mwg, ar 
tywyllwch gilio ymaith, nid oedd gwas- 
tadedd yr Iorddonen yn wlad mwyach ! 
Yr oedd y dinasoedd, a'u caerau, a'u 
palasau, a'u colofnau, gwedi myned o'r 
golwg; ac yn lle y prydferthwch a'r 
hyfrydwch doe, dim ond y Môr Marw 
a welid yn chwareu yn drymllyd yn ei 
wely, a si ei ddyfroedd yn swnio fel 
cnul cloch marwolaeth! Ac er pan 
dywalltwyd barnedigaeth Duw ar y lle, 
y mae yn aros o oes i oes, ac o genhedl- 
aeth i genhedlaeth, yr annghyfannedd- 
dra mwyaf brawychus a welirar y ddaear, 
Rhoes y farnedigaeth ei hergyd marwol 
ar y lle; dymchwelwyd, ac nid oes 
gyfodiad mwy ; dinystriwyd, ac nid oes 
adferiad mwy. Mae yr anrheithiad a 
wnaed gan y farnedigaeth ar dir y 
gwastadedd, yn anadferadwy. Mae Duw 
gwedi bygwth yr annuwiol ; mae gwedi 
bygwth hogi ei gleddyf; mae gwedi 
bygwth anelu ei fwa; a phan rydd efe 
yr ergyd, bydd yn ergyd tragywyddol, 
a'i effeithiau a deimlir yn oes oesoedd ! 
Mae Duw yn ymryson yn hir â dyn, ac 
y mae yn dioddef llawer gan ddyn ; ond 
nid byth ; canys pan ddel efei ymweled 
â meibion ac â merched dynion am eu 
hanwiredd, efe a ddaw yng nghorwynt 
ei ddialeddau, gan eu difrodi â difrodiad 
tragywyddol: “Canys wele y dydd yn 
dyfod yn llosgi megis ffwrn; a'r holl 
feilchion, a holl weithredwyr anwiredd, 
fyddant sofl; a'r dydd sydd yn dyfod 
a'u llysg hwynt, medd Arglwydd y 
lluoedd, fel nas gadawo iddynt na 
gwreiddyn na changen” —“ Torfeydd, 

torfeydd a fydd yng nglyn terfyniad : 
canys agos yw dydd yr Arglwydd yng 
nglyn terfyniad.” Mae pob arswydau a 
dychrynfeydd yn peidio, ac yn myned 
yn ddim, yn ymyl difrodiadau barnedig- 


aethau yr Hollalluog: “Canys o'u blaen y, 


difa y tân, ac ar eu hol y fflam; mae 
y wlad o'u blaen fel gardd paradwys, 
ac ar eu hol yn ddiffaethwch anrheith- 
iedig; ac ni ddianga dim rhagddynt.” 
Ond, y mae dinystr Sodom a Gomor- 
rah yn profi i ni, bod Duw yn gwaredu 
ac yn diogelu ei rai anwyl yng nghanol 
angerddoldeb tywalltiad ei farnedig- 
aethau. Mae Duw Ior o anneddle ei 
sancteiddrwydd, yn adnabod ei bobl, ac 
ni chyfrgollant byth ; canys y maent yn 
anwyl gan yr Arglwydd, yr hwn sydd 
iddynt yn gysgod rhag y gwres, yn 
lloches rhag y dymhestl, ac yn gysgod 
craig fawr iddynt mewn tir sychedig. 
Nid oedd Lot yn Sodom yn nydd gofwy 
y ddinas ; canys yr oedd ei Dduw gwedi 
gofalu am dano, ac wedi ei osod mewn 
diogelwch. Dywedir yn y Psalmau, mai 
twr cadarn yw enw yr Arglwydd ; mai 
atto ef y rhed y cyfiawn; ac mai gyd 
ag ef y mae yn ddiogel. Gwyddai y 
Psalmydd fod tymhestloedd digofaint 
Duw i gael eu tywallt, a bod phioleidiau 
gwin ei ddigter ef i gael eu harllwys ar 
ddynion am eu pechodau; ond nid 
ofnai, canys yr oedd angor ei obaith yn 
ddiogel: “Canys yu y dydd blin y'm 
cuddia o fewn ei babell: yn nirgelfa ei 
babell y'm cuddia ; ar graig y'm cyfyd i.” 
Ac y mae yr unrhyw Psalmydd yn 


dywedyd ym mhellach, mewn ffordd o 
ddangos cadernid ei ffydd yn yr Argl- 
wydd ei Dduw, fel hyn, “Duw sydd 
noddfa a nerth i ni, cymmorth hawdd ei 
gael mewn cyfyngder, Am hynny, nid 
ofnwn pe symmudai y ddaear, a phe 
treiglid y mynyddoedd i ganol y mor. 
Er rhuo a therfysgu o'i ddyfroedd, er 
crynu o'r mynyddoedd gan ei ymchwydd 
ef.” Pan estyno Duw ei law allan er 
mwyn ymladd, neu pan ddygo efe ei 
gleddyf allan yn erbyn rhyw dir, mae 
Noah, Daniel, a Job yn ddiogel; canys 
anwyliaid Duw, a phlant y Goruchaf 
ydynt, ac arosant yn ddiogel dan ei 
warcheidwadaeth ef. Nid oedd pyrth y 
tymhestìoedd i gael eu hagoryd, er 
mwyn gollwng y dychrynfeydd barnedig- 
aethol allan yn erbyn Sodom, a dinas- 
oedd y dyffryn, nes cael Lot i ddiogel- 
wch: “ Ac wedi iddynt eu dwyn hwynt 
allan, efe a ddywedodd, Diangc am dy 
einioes; nac edrych ar dy ol, ac na saf 
yn yr holl wastadedd : diangci'r mynydd 
rhag dy ddifetha. A dywedodd Lot 
wrthynt, O, nid felly, fy Arglwydd. 
Wele yn awr, y ddinas hon yn agos i 
ffoi ìddi, a bechan yw: O gadi mi 
ddiangc yno: (onid bechan yw hi?) a 
byw fydd fy enaid. Yntau a ddywed- 
odd wrtho, Wele mi a ganiatteais dy 
ddymuniad hefyd yn y peth hyn, fel na 
ddinystriwyf y ddinas am yr hon y dy- 
wedaist. Brysia, diangc yno; o her- 
wydd ni allaf wneuthur dim nes dy 
ddyfod yno: am hynny y galwodd efe 
enw y ddinas Soar.” 


Gwrthryfel Corah. 


I weloedd unrhyw genedl erioed fwy 

o ryfeddodau Duw na deuddeg llwyth 
Israel ; oblegid er pan alwyd Abraham o 
Ur y Caldeaid, datguddiwyd ci fraich 
alluog yn eu gwaredigaethau allan o gy- 
fyngderau, a gwnaed lliosowgrwydd ei 
dosturiaethau yn amlwg tu ag attynt pan 
oeddynt yn weiniaid ac yn ychydig, ac 
yn cael eu hamgylchynu gan wahanol 
genhedloedd y ddaear. Bu ei law yn 
haelionus tu ag at Abraham, rhoes fur 
cadarn oddi amgylch iddo, fel nad allai 


neb o dywysogion ytir ei niweidio, a 
gwnaeth iddo gael ewyllys da arglwyddi 
yr holl wledydd. I Isaac y bu Duw y 
nefoedd yn warcheidwadwr ymgeledd- 
gar; athrwy ystod ei holl oes yr oedd 
rhagluniaethau goruchaf yr Hollalluog yn 
dirion wrtho, ac yn agor drysau o obeith- 
ion iddo yn ei gyni mwyaf. Arweiniodd 
Jacob yn ei holl deithiau, llwyddodd ef 
yn ei holl orchwylion, a pharodd i'w 
haul lewy rchu mewn modd neillduol 
arno tu â therfyn ei oes, fel ag y bu farw 

mewn henaint teg yng nghanol ei blant 
a'i gyfneseifiaid. Pan gaethiwyd yr hil- 
iogaeth sanctaidd a chyfammodol yn yr 
Aipht, pan ddarostyngwyd hi ym mheir- 
iau cystudd, a phan ddyrchafodd ei 
gwaedd wylofus i orsedd y nef, wele dir 
Ham yn llawn o ryfeddodau Duw, wele 
faes Soan yn gyforiog o'i wyrthiau, ac 
wele yr Aipht mewn griddfan a gwaeddi, 
oblegid taro o Dduw hi am ei thraha tu 
ag at Israel, ei etholedigion. Ond er i 
olwynion cerbydau Ior droelli o'u blaen 
pan aethant allan o dŷ y caethiwed ; er 
i'w dymhestloedd rwygo y dyfroedd 
dyfnion er mwyn palmentu ffordd o ym- 
wared iddynt ; er i ŷd y nefoedd gael ei 
ollwng mewn cyflawnder iddynt o ffe- 
nestri yr ystordai tragywyddol ; ac er i'r 
bryniau oesol grynu, a'r mynyddau tra- 
gyfyth neidio a llamu o flaen eu baniar, 
pan y cyhwfanid hi yn yr awelon, etto 
gwrthryfelgar fuont yn eu holl deithiau, a 
chyndyn iawn yn yr holl lwybrau ar hyd 
pa rai y cynniweiriasant : “ Cenfigenas- 
ant hefyd wrth Moses yn y gwersyll, 
ac wrth Aaron, sant yr Arglwydd. Y 
ddaear a agorodd, ac a lyngcodd Dathan, 
ac a orchuddiodd gynnulleidfa Abiram.” 
Nid maes anffrwythlon ydyw hwnnw ar 
yr hwn y dyrchafodd Corah a'i gym- 
deithion lummanau eu gwrthryfel, ac ar 
yr hwn hefyd y drylliwyd ef a'i holl 
gyngreirwyr; o ganlyniad, ni a gyfod- 
wn rai tywysenau oddi arno. 

Un peth a welir yn amlwg yng ngwrth- 
ryfel Corah, ydyw, y gwrthwyneba dyn- 
ion, nid yn unig awdurdodau gwladol, 
ond awdurdodau nefol hefyd, er mwyn 
dyrchafu agosod eu hunain yn bennaeth- 
iaid y bobl. Nid ymruthro yn ol ei 
fympwy a'i ewyllys ei hun a wnaeth 
Moses i'r swydd arbennig o fod yn 
ddeddf-roddwr i Israel; ac nid drwy 
ormes, trais, a rhwygiadau Eglwysig, y 
neillduwyd llwyth Lefi i'r Offeiriadaeth, 
ac y gosodwyd Aaron yn ben ar y gys- 
segr-lywodraeth Iuddewig ; ond yr oedd- 
ynt gwedi derbyn eu commissiwn yn 
uniongyrchol o'r orsedd, ac wedi eu sef- 
ydlu yn eu hamryfal swyddau gan Fren- 
hin y brenhinoedd, a chan Arglwydd yr 
arglwyddi ei hun. Gallasid meddwl fod 
y gwyrthiau mawrion a rhyfeddol a 
wnaed yn yr Aipht ; twrf cerbydau Duw 
yn nhonau digofus a chynddeiriog y 
Môr Coch; y cymmylau duon a grogent 
uwch ben, ac a amgylchent fynydd 


Sinai; y taranau mawrion a glywid, 
a'r mellt fforchog gwreichionllyd a welid, 
yn ddigon i osod swyddogaethau Moses 
ac Aaron allan o bob amheuaeth, ac na 
buasai neb yn beiddio mewn un modd i'w 
gwrth-ddywedyd byth. Ond y fath ydyw 
balchder calon dyn, ynghyd â'i awydd am 
ddyrchafiad, fel ag yr ymruthra yn rhy- 
fygus dros y terfynau a roddwyd o'i flaen, 
yr ymafla ym mhob awenau gwahardd- 
edig, ac y beiddia yn ddialwad gan y nef, 
ymruthro i gyssegr Duw, a chymmeryd 
y brif orsaf yn Sanctaidd Sancteiddiolaf 
yr Hollalluog ei hunan. Er boreu yr 
oesoedd, rhoes y nef awdurdodau ar y 
ddaear, nid rhai gwladol yn unig, ond 
rhai eglwysig hefyd ; ac er mor ddieithr 
y swnia i rai, nid gwrthwynebu dynion 
ydyw gwrthwynebu yr awdurdod hon, 
ond gwrthwynebu Duw ei hunan. Mewn 
iawn farn am hyn, ac yn y golau cywir- 
af y dyweda Sant Paul yn ei Epistol 
at y Rhufeiniaid, pen, xiii. 1, 2,—“ Ym- 
ddarostynged pob enaid i'r awdurdodau 
goruchel; canys nid oes awdurdod ond 
oddi wrth Dduw, a'r awdurdodau sydd, 
gan Dduw y maent gwedi eu hordeinio. 
Am hynny, pwy bynnag sydd yn ymosod 
yn erbyn yr awdurdod, sydd yn gwrth- 
wynebu ordinhad Duw ; a'r rhai a wrth- 
wynebant, a dderbyniant farnedigaeth 
iddynt eu hunain.” Gwrthwynebwyd 
awdurdod Duw drwy sefyll yn erbyn 
Moses ac yn erbyn Aaron ; gwrthwyneb- 


| wyd awdurdod yr Apostolion gan y gau- 


athrawon a rwygent y prif Eglwysi; a 
gwrthwynebir yr awdurdodau hyd hedd- 
yw gan y rhai hynny a hunan-gyssegrant 
eu hunain i swyddogaethau nad ydynt 
yu perthynu dim iddynt; aphan ofynir 
iddynt pwy a geisiodd y fath pethau ar 
eu dwylaw, ni fydd ganddynt ond myned 
yn fud. Gyd â golwg ar yr Eglwys 
Gristionogol, dyweda Sant Paul, yn ei 
Epistol at yr Ephesiaid, pen. iv. 11, 12, 
i fab Duw, “ Roddi rhai yn apostolion, a 
rhai yn brophwydi, a rhai yn efangylwyr, 
arhai yn fugeiliaid, acyn athrawon, i 
berffeithio'r saint i waith y weinidogaeth, 
i adeilad corph Crist.” Ai gosodiad Duw 
ydyw gosod dyn yn ddysgawdwr, pan na 
all ond prin darllen? Ac ai gosodiad 
Duw ydyw cyfleu dynion mewn gorsafion 
i berffeithio'r saint, pan ag y mae'r cyfryw 
yn achosi mwy o gynhyrfiadau mewn 
cynnulleidfaoedd na neb eraill? Y mae 
hyn yn wrthryfel yn erbyn y nefoedd, 

yn ymgyngreirio gyd â Chorah, ac yn 
wrthsafiaid yn erbyn ewyllys y nefoedd. 
Peth arall a ellir weled yng ngwrth- 
ryfel Corah ydyw, y caiff ymgeisiwyr 
am swyddogaethau bleidwyr i'w cyn- 
northwyo, hyd yn oed pan safont i wrth- 
wynebu Duw ei hunan. Yr oedd Moses 
y gwr llareiddiaf yn ei oes, ac ym mhob 
ystyr gwedi ymddwyn fel cyfaill ac fel 
tad i Israel; dadleuai yn daerâ Duw 
drostynt, a gwell ganddo gael ei enw 
gwedi ei ddileu o'r llyfr, nag i Israel 
gael eu dileu fel cenedl oddi ar y ddaear. 
Etto, er ei holl dynerwch tu ag attynt 
hwy, ac er ei holl ofal parhaus am danynt, 
pan gyfododd Corah a'i gymdeithion yn 
ei erbyn, wele nifer liosog o'r gynnull- 
eidfa yn ymrestru dan yr un faniar ; ac 
mewn zel orphwyllog, yn cyd-gynnorth- 
wyo i ddymchwelyd gweision Duw, ac i 
osod gweision satan yn eu lle. Yr oedd 
Duw gwedi arddelwi Moses fel ei was, 
wc yr oedd gogoniant y nefoedd gwedi 
llewyrchu arno i'r fath raddau, fel na 
allai y gynnulleidfa edrych yn ei wyneb. 
Yr oedd Aaron gwedi ei arddel yn y 
cyssegr, ac yr oedd llwyth Lefi gwedi ei 
neillduo i'r gwasanaeth Dwyfol; etto pan 
ath rhai o'r gynnulleidfa i gyfodi yn eu 
herbyn, wele niferi lliosog yn ymroddi 
1r unrhyw wasanaeth, ac yn cyd-ddyr- 
chafu eu llef, drwy ddywedyd wrth y 
ddan, “Gormod i chwi hyn.” Er bod yr 
apostolaeth gwedi ei chadarnhau drwy 
wyrthiau a rhyfeddodau, ac er bod 
nerthoedd y byd arall yn cyd-fyned â hi, 
wele y gau-athrawon yn cael pleidiau 
lliosog, ac yn beiddio gwrthwynebu yr 
apostolion yn eu hwynebau. Gwedi i 
derfysgwyr a rhwygwyr unwaith gael 
plaid, nid oes unrhyw bellafoedd nad ânt 
iddynt; oblegid gwedi iddynt unwaith 
gael archwaethu melusderau rhwygiadau, 
hwy a ddilynant y gorchwyl hyd derfyn 
eu oes, Mynych y gwelir yr hen wci- 
nidog gwallt-frith yn cael ei ymlid o'r 
areithfa, ac allan o derfynau muriau yr 
oldŷ, er mwyn rhoddi lle i las-lengcyn 

} . . 
Dano] a diwybodaeth ; ac wedi i hwn- 
nw fod yno am ychydig flynyddoedd, 
syrthiai ryw brofedigaeth, ac yna cym- 
mera rhai ei blaid, ac eraill a'i gwrth- 
wyneba; a'r pen draw fydd, adeiladu tŷ 
cwrdd yn erbyn tŷ cwrdd, gosod areithfa 
yn erbyn areithfa, gweinidog yn erbyn 
gweinidog, a melldith yn erbyn melldith, 
a'r ddau achos “ dan arddeliad yr Yspryd 


Glân,” a'r ddwy gynnulleidfa yn llwyddo 
“dan wênau y nefoedd,” ac yn cael eu 
hadeiladu ar “eu sancteiddiaf ffydd !” 
Unwaith gwedi i ddynion wrthwynebu 
awdurdod Duw, a gosod i fynu republi- 
caniaeth grefyddol, cyfuwch y naill a'r 
llall gwedi hynny ; y gorau ei rym am y 
pwlpud ; cloi y drysau, a'u torri ; ac yn y 
pen draw gwario miloedd o bunnau yn 
y Chancery. Ac y mae hyn oll yn efang- 
ylaidd, ac yn gwbl gydweddol â natur 
teyrnas yspryd Corah. Yn ol cyfun- 
draeth Corah, cic i'r gweinidog gan y 
diacon, a hanner dwsin gan ei deulu; 
cic gan y naill ddiacon i'r llall, a chic i'r 
ddau gan yr henuriad llywodraethol, 
hyd nes y byddo golwg arswydus ar yr 
holl gynnulleidfa pan fyddont yn cyfodi 
eu dyrnau ar eu gilydd, ac yn cadw cym- 
maint o ystwr a phe byddai y Ffrangcod 
gwedi ail-lanio yn Abergwaun! Nid yw 
yn rhyfedd bod republicaniaeth Corah 
mor boblogaidd, o herwydd y mae yn 
rhoddi cymmaint o awdurdod i'r holl 
gymdeithas, ac yn rhoddi y fath gyfleus- 
dra i bawb i ddangos eu hunain yn eu 
balchder ; y mae y gweinidog, yn sicr, yn 
llanw lle gwas bach, ac nid gwiw iddo 
ef yngan gair, amgen bydd un o'r Lords 
yn bygwth llythyr o ddzsmissal iddo; 
ond am eraill, y maent oll yn frenhin- 
oedd ac yn dywysogion, yn frenhinesau 
ac yn dywysogesau yn y blaid, a phawb 
yn gwneuthur fel y byddo da yn eu 
golwg, ac yn diengyd heb gyngor na cher- 
ydd, os byddant yn ffafr y Lords, ac yn 
rhoddi cawelleidiau o ymborth i'w balch- 
der a'u mawredd. Ai republicaniaeth 
o'r natur hyn a sefydlwyd gan Fab y 
dyn ar y ddaear? Yn ol cyfundraeth 
Corah, nid oes dafod gan y gweinidog, 
ond wrth ewyllys y tywysogion ; nìd yw 
i glywed, ond wrth ewyllys y tywysog- 
ion; ac nid ydyw i weled, ond wrth 
fympwy y rhai hynny a gyfranant eu 
chwe' cheiniog tu agat eigynnal! Ac 
yn yr holl annibendod hwn, wrth chwyr- 
lio mewn corbwll troellog o'r fath hyn, 
yn ddiawdurdod ac yn ddidrefn, yn ym- 
rannu ac yn ymrwygo mewn rhyw gwrr 
o'r wlad bob dydd ; y mae cynnulleidfa- 
oedd republicanaidd yn meddwl myned 
i'r nefoedd, lle y bydd pawb o'r brodyr 
yn un, heb neb yn tynnu yn groes, yu 
cyd-seinio caniadau hedd i'r Iachawdwr 
bendigedig, gan gydnabod Iesu yn ben 
tragywyddol arnynt ! 

Llyngcwyd Corah a'i gymdeithion i'r 
dyfnderau ; ond fel ag y mae yn fwyaf 
galarus, mae yspryd Corah fel go-gysgod 
ellyll yn rhodio o hynny hyd yn bresen- 
nol ar y ddaear, a'r chwyn mwyaf gwen- 
wynig yn tyfu ar hyd ei lwybrau. Bu 
gorfod ar yr yspryd hwn ymguddio yn ei 
loches am oesau a chenhedlaethau gwedi 
y gwrthryfel yn yr anialwch ; ond pan ga- 
fodd gyfle i neidio allan o'i gell, gwnaeth 
orchwyl galarus yn Israel; canys din- 
ystriodd grefydd y deg llwyth am byth ! 
Pan wnaed Jeroboam fab Nebat yn fren- 
hin ar y deg llwyth, efe a roes eì hun yn 
hollol i gyfarwyddyd yspryd Corah, yr 
hwn oedd a'i fryd o'r dechreuad am 
newid holl drefn crefydd, yr hyn, dan 
deyrnasiad Jeroboam, a wnaed. Duw y 
nefoedd yn unig ydoedd i gael ei addoli 
gan ddeuddeg llwyth Israel, heb lun iddo. 
Jerusalem, o holl ddinasoedd y byd, yd- 
oedd dinas y Brenhin mawr. Hon ydoedd 
yn berffeithrwydd tegwch, ac yn llawen- 
ydd yr holl ddaear. Yng Nghaersalem 
yr oedd eì enw ef mewn llythyrenau 
aur ; yn Judah yr oedd Duw yn hynod ; 
ac yn Israel yr oedd ei enw ef yn fawr. 
Yn Jerusalem yr oedd y deml ; y cyssegr 
sancteiddiolaf; y gwasanaeth crefyddol ; 
a chanol-bwynt crefydd. Yn Jerusalem, 
ar ygwyliau arbennig, yr oedd y llwythau 
i ymddangos ger bron yr Arglwydd : “ Y 
rhai, yn myned drwy ddyffryn Bacca, a'i 
gwnant yn ffynnon, a'r gwlaw a leinw 
y llynau; ânt o nerth i nerth; ym- 
ddengys pob un ger bron Duw yn Sïon.” 
Ond Jeroboam, yng ngwir yspryd Corah, 
“a ymgynghorodd, ac a wnaeth lo aur, 
ac a ddywedodd wrthynt hwy, Gormod 
yw i chwi fyned i fynu i Jerusalem ; wele 
dy dduwiau di, O Israel, y rhai a'th 
ddug i fynu o wlad yr Aipht. Ac efe a 
osododd un yn Bethel, ac a osododd y 
llall yn Dan. Ac efe a wnaeth dŷ uchel- 
feydd, ac a wnaeth Offeiriaid o'r rhai 
gwaelaf o'r bobl, y rhai nid oedd o feib- 
ion Lefi.” Methodd Corah a gwneuthur 
rhwyg yn yr Eglwys yn yr anialwch; 
ond Jeroboam, yn Israel, a'i gwnaeth ; 
ac wrth wneuthur hynny, efe a wnaeth i 
Israel lechu, ac y mae ei enw yn drewi 
drwy yr holl genhedlaethau. 

Pwy all lai nag wylo uwch ben Israel î 
Had Abraham! Etholedigion Duw! Y 
frenhinol Offeiriadaeth! Pobl ddewis- 
edig yr Arglwydd Jehofah! Torrasant 
eu cyfammod â Duw eu tadau ; annghof- 


iasant y fraich nerthol fu yn agor ffordd 
i'w hynafiaid drwy ddyfnderau y môr; 
troisant eu cefnau ar Gaersalem ; ym- 
wrthodasant & gwasanaeth y deml; a 
gosodasant Eglwys eilun-addolgar fynu 
mewn gwrthwynebiad i'r Eglwys honno 
a sefydlwyd drwy gyfarwyddyd Duw ei 
hun ar y ddaear! Pa le y mae Israel yn 
awrî Daccw hwy yn plygu ger bron, 
ac yn addoli duwiau o'u gwneuthuriad 
eu hunain! Daccw hwy yn arogl-darthu 
ar allorau eilunod mudion! Daccw 
uchelfeydd yn cael eu hadeiladu! Daccw 
lwyni yn caeleu plannu! Daccw Israel, 
gan butteinio, yn putteinio oddi ar ol yr 
Arglwydd! 

Ymddangosodd y Messiah yn y cnawd ; 

achyd â golwg ar yr Eglwys Gristion- 
ogol, gweddiodd yn daer ar fod i undeb i 
barhau ynddi, fel yr unig rwymyn ag 
ydoedd i'w chadw ynghyd, ac ifod yn 
addurn iddi tra byddai yn Eglwys filwr- 
us yn yr anialwch. Ond, megis ag y 
mae yn alarus adrodd, y mae Cristionog- 
ion yr oes hon gwedi annghofio mai un- 
deb ydyw cryfdwr yr Eglwys, a'r rhwym- 
yn mawr sydd yn cadw yr holl aelodau 
ynghyd. Mae yspryd Corah yn rhodio 
wrth liw dydd yn ein hoes,.ac yn ein 
gwlad ni; ac wrth nifer y rhwygiadau, y 
mae llawer iawn o bobl yn cyfrif llwydd- 
iant crefydd. Dros undeb y gweddiai 
ein Harglwydd Iesu Grist, ac y mae ei 
weddiau hyn yn deilwng iawn o'n sylw 
ni. 
“ Ac nid wyf yn gweddio dros y rhai 
hyn yn unig, eithr dros y rhai hefyd a 
gredant ynof fi trwy eu hymadrodd 
hwynt. Fel y byddont oll yn un ; megis 
yr wyt ti, y Tad, ynof fi, a minnau ynot 
ti; fel y byddont hwythau un ynom ni; 
fel y credo'r byd mai tydi a'm hanfonodd 
i. A'r gogoniant a roddaist i mi, a 
roddaisiddynt hwy ; fel y byddont un, 
megisyr ydym ni yn un; Myfi ynddynt 
hwy, a thithau ynof fì; fel y byddont 
wedi eu perffeithio yn un; ac fel y 
gwypo'r byd mai tydi a'm hanfonaist, 
a charu o honot hwynt, megis y ceraist 
fì,” 

Y mae Apostolion ein Harglwydd Iesu 
hefyd gwedi dywedyd llawer dros undeb, 
ac yn erbyn ymrafaelion, rhanniadau, a 
rhwygiadau yspryd Corah. Yr oedd yr 
yspryd hwn yn ddiwyd iawn yn yr 
oes Apostolaidd, yn hau ei efrau, ac 
ym mhob dull a modd, yn ymdrechu 

dinystrio yr had da, ac i lanw yr Eglwys 
Gristionogol â therfysgoedd. Efengyl 
heddwch ydyw efengyl ein Harglwydd 
Iesu Crist, ac ni ŵyr ddim am y rhyfel- 
oedd, y terfysgoedd, yr ymraniadau, a'r 
rhwygiadau annuwiol ac annghrefyddol, 
ag y mae yr oes ddiweddaf gwedi, ac yn 
eu cynhyrchu. Y mae y rhwygiadau 
annghrefyddol a wneir dan fantell cre- 
fydd, yn beth dieithr i natur yr efengyl, 
ac yn gwenwyno Cristionogaeth yn y 
sylwedd o honi, ym mhob manau ag y 
maent yn cymmeryd lle. Gall dynion 
feddwl a chredu yn eu zel benboeth, a 
than gynhyrfiadau teimladau o wallgof- 
rwydd crefyddol, bod yr Arglwydd o'r 
nef yn gwênu arnynt fel rhwygwyr, a 
bod yr Yspryd Glân yn gosod sêl ei fen- 
dith ar eu rhwygiadau. Ond ni all hyn 
fod, canys Yspryd undeb a thangnefedd 
ydyw yr Yspryd ag sydd yn gweithio yn 
Eglwys Dduw, ac yn ei harwain i ryngu 
bodd yr Arglwydd. Yr oedd llygredig- 
aethau yn dyfod i mewn yn fynych i'r 
Eglwys Iuddewig ; yr oedd ei Hoffeiriaid 
yn ymlygru ; yr oedd ei gwasanaeth yn 
cael ei lygru ; ac yr oedd ei haelodau yn 
fynych yn myned yn llygredig iawn. A 
phan ag y byddai yr Eglwys Iuddewig 
yn myned i'r cyflwr hwnnw, nid oedd y 
rhai byw ynddi yn ymrwygo oddi wrthi, 
yn ymneillduo ar eu penau eu hunain, 
ac yn ffurfio achosion newyddion, ac yn 
creu pleidiau draw ac yma ar hyd tiroedd 
a dinasoedd Judah: canys fel y canlyn 
y gwnelai y duwiolion gynt; ac yn gym- 
maint ag i'r Duw Goruchaf eu cymmer- 
adwyo yn eu gwaith, dylent gael eu dilyn 

O oes i oes tra parhao oesau y byd: 

“ Yna y rhai oedd yn ofni yr Arglwydd 


Y rulu 


Wl y mae dyn yn gyffredin ar ei 
daith yn ymdrechu difyru ei hun, 
€r mwyn annghofio ei ludded, ac er 
myn gweled y ffordd yn fyrach, un o'r 
moddion tu ag at gyrhaeddyd hyn, ydyw 
ymholi ynghylch hanesion cymmydog- 
aethau, ynghyd & hynafiaethau y llan- 
netchan hynny a dynnant sylw mewn 
modd neillduol. Un haf, ychydig fly- 


a lefarasant bob un wrth ei gymmydog ; 
a'r Arglwydd a wrandawodd, ac a glybu ; 
ac ysgrifenwyd llyfr coffadwriaeth ger ei 
fron ef i'r rhai oedd yn ofni yr Arglwydd, 
ac i'r rhai oedd yn meddwl am ei enw 
ef.” 

Mae crefyddolion ein hoes ni gwedi 
myned yn druenus, ac yn druenus iawn 
yn y matter hwn ; ymrwygo yma, ym- 
rwygo accw ; rhwygiad ar gefn rhwyg- 
iad ; fel ag y mae rhwygiadau yn cael eu 
hystyried yn foddion i helaethu terfynau 
yr achos hwn a'r achos arall, yn hytrach 
nag yn foddion uniongyrchol i ddifetha 
cnewullyn crefydd,ac heb adael dim ar ol, 
ond y plisgyn, yr hwn a wna sŵn mawr 
disylwedd pan chwythir iddo: “Canys tra 
dywedo un, Myfi ydwyf eiddo Paul ; ac 
arall, Myfi wyf eiddo Apolos ; onid ydych 
yn gnawdol.—Od oes neb a fyn fod yn 
ymrysongar, nid oes gennym ni gyfryw 
ddefod, na chan eglwysi Duw.—Gan fod 
yu ddyfal i gadw undeb yr Yspryd yng 
nghwlwm tangnefedd. Un corph sydd, 
ac un Yspryd, megis y'ch galwyd yn un 
gobaith eich galwedigaeth. Un Arglwydd, 
un ffydd, un bedydd, un Duw a Thad oll, 
yr hwn sydd goruwch oll, a thrwy oll, ac 
ynoch oll.—Ac yr wyf yn attolwg i chwi, 
frodyr, graffu ar y rhai sydd yn peri 
annghydfod a rhwystrau, yn erbyn yr 
athrawiaeth a ddysgasoch chwi; a chil- 
iwch oddi wrthynt.—Byddwch yn unfryd 
â'ch gilydd; heb roi eich meddwl ar 
uchel-bethau ; eithr yn gyd-ostyngedig 
â'r rhai isel-radd. Na fyddoch ddoeth- 
ion yn eich tyb eich hunain.—Ac am 
ben hyn, byddwch oll yn unfryd, yn cyd- 
oddef â'ch gilydd, yn caru fel brodyr, yn 
drugarogion, yn fwynaidd.” 


dimeìumd. 


nyddoedd yn ol, yr oedd gan ysgrifenydd 
y llinellau hyn achos i fyned ar daith i 
swydd neillduol yn y Deheubarth ; ac 
un prydnawn, yr hwn a gofia tra fyddo 
byw, arosodd mewn pentref prydferth, 
ar lan afon glaer, yr hon a ymlithrai yn 
araf heibio iddo, ac a ymddangosai ym 
mhob ystyr yn hyfryd, yn gymmaint a 
bod Awdwr natur gwedi cynnysgaethu 

yr holl gymmydogaeth & phrydferthwch 
neillduol. Yr oedd y caeau, hyd y gwelai 
y llygad, yn llawn o gynnyrch rhagorol ; 
y gweir-gloddiau yn donog fel y môr 
pan chwythai yr awel deneu drostynt; y 
coedydd yn llwyni tewion yn ymestyn 
eu canghenau tew-frigog tua'r awyr; a 
phob peth yn cyd-ddywedyd, “Os oes 
paradwys ar y ddaear, dyma hi.” Gwedi 
treulio rhyw gymmaint o amser ar lan 
yr afon, yn gwrando ar si a dwndwr ei 
dyfroedd yn ymwthio ym mlaen ; yn ed- 
rych ar y brithyll heinif yn ysbongcio at 
y gwibedyn ; ac ar y wennol fuan yn 
dolenu o lan i lan wrth hela ei hym- 
borth, tueddwyd fi i esgyn glas-fryn, nid 
ym mhell o'r fangre, er gweled a sylwi 
yn fanylach ar brydferthion cymmydog- 
aeth, yr hon, fe allai, na chaf yr ail olwg 
byth yn ychwaneg arni. Ymlwybrais 
yn fuan tu â phen y focl; ac erbyn cyr- 
haeddyd gwrthddrych fy nymuniad, 
gwelwn huan mewn mawrhydi yn yr 
eithafion, acyn gogwyddo tu â chaerau 
pellenig y gorllewin ; gwelwn rai cym- 
mylau gwynion yn gwynebu tu ag ys- 
tafelloedd cynhes y deau, a dychrynwn 
pan gofiwn mai cerbydau Ior oeddynt ; 
gwelwn y doldir o'm blaen yn llawn o 
addurniadau natur; gwelwn anneddau 
yr holl gymmydogaeth yn dyrchu eu 
penau rhwng y derw a'r ffawydd; a 
gwelwn yr Eglwys Blwyfol yng nghanol 
y pentref, o fewn muriau yr hon y dat- 
genid yr Haleluia fawr i Dduw mawr 
y nefoedd, a'r ddaear hefyd. 

Bum yma ennyd yn troi fy ngolygon 
oddi amgylch, weithiau yn edrych ar 
wyrddlesni y gweir-gloddiau, weithiau 
ar yr fdau toreithiog, weithiau ar y 
gwigoedd prydferth, ac weithiau ar yr 
anneddau heirdd a dryfrithent yr ystrad 
ddymunol hon; bryd arall gwrandawn 
ar frefiadau y diadelloedd defaid a'r 
ŵyn, ar fuguniadau y gwrdd-deirw a 
welwn yn pori mewn mawrhydi ym 
mhlith y gwartheg, ar dônau y llu 
adeiniog oddi rhwng canghenau tew- 
frigog coedydd y gwigoedd, a phryd arall 
ar bereidd-lais y forwynig yn dadganu 
ei cherdd wrth fyned adref o'i nheges ar 
hyd llwybrau meillionog y ddol. Ond 
ym mhlith holl anneddau y fro bara- 
dwysaidd hon, yr oedd un yn neillduol a 
dynnodd fy sylw ; yr oedd prydferthwch 
sefyllfa yr annedd, harddwch yr adeilad, 
a dymunoldeb y caeau o'r fath, fel braidd 


y gallaswn edrych ar unrhyw wrthddrych 
arall. Gwedi bod am ennyd yn y wedd 
hon yn edrych ac yn clust-feinio, clywn 
ryw drydar o'r tu oli mi ; a phan droais, 
gwelwn hynafgwr oedranus yn dynesu 
attaf, yr hwn, yn fy nhyb i, a berthynai i 
ryw oes sydd gwedi ei hebargofi, gan 
mor batriarchaidd yr olwg oedd arno. 
Yr oedd ei wallt yn wyn fel y gwlan, ac 
yn fodrwyau arianaidd o'r tu ol i'w 
glustiau ar hyd ei warr; ei wyneb yn 
rhuchiog oblegid bod aradr henaint 
gwedi tynnu ei chwysau dyfnion arno; 
ei anadl yn fyr, oblegid bod defnyddiau 
y meginau ym mron freulio:allan; a 
cholofnau ei babell yn grynedig, ac yn 
eu hiaith yn dywedyd, “Yr ydym ym 
mron a methu dwyn ein baich.” Gwedi 
cyfarch gwell i'n gilydd, ac wedi eistedd 
ar dwmpath per-lysieuog, ac ymgomio am 
y peth hwn ac arall, dywedais wrth yr hen 
wr, mai y gwrthddrych pennaf drwy yr 
holl gymmydogaeth a dynnodd fy sylw, 
oedd yr annedd brydferth am yr hon y 
crybwyllais yn barod. Gwedi i bump 
neu chwech o ocheneidiau ddilyn eu 
gilydd o eigion dyfnaf calon yr hen wr, 
dywedodd wrthyf fel y canlyn :—* Y 
mae yr hanes am deulu nodedig a fu 
yn byw yn yr annedd accw driugain 
mlynedd yn ol, yn ddigon i beri i'ch 
cnawd grynu, ac i'ch calon waedu wrth 
glywed ei adrodd ; ac yn gymmaint a 
bod ennyd etto cyn i lugorn Duw ym- 
ddeol oddi wrthym ni er goleuo taleith- 
iau eraill o'r byd, adroddaf hanes a he- 
lyntion y teulu annedwydd i chwi, os 
gwrandewch arnaf.” 

Gwedi dywedyd wrth yr hynafgwr y 
diolchwn iddo am yr hyspysiaeth a allai 
roddi, dechreuodd fel y.canlyn :— 

“ Ynghylch triugain mlynedd yn ol, 
rhoed dau newydd weddog i fyw yn 
yr annedd accw ; ac er mwyrf eu cychwyn 
mewn bywioliaeth gysurus, prynwyd y 
tyddyn iddynt, a rhoddwyd pob peth 
dan eu dwylaw, modd y gallasent fod yn 
anymddibynol am eu hoes, drwy fod yn 
ddiwyd ac yn ofalus, a chael bendith 
Duw Hollalluog ar lafur eu dwylaw. 
Gwedi i amryw flynyddoedd lithro 
heibio, ac wedi cael tŷaid o blant, aeth 
y gwr i ymdrin âg anifeiliaid, a myned i 
ffeiriau pell ac agos, ym mha leoedd y 
cyfarfyddai â dynion ofer, o foesau dryg- 
ionus, ac o ymadroddion ysgeler. Byddai 
weithiau oddi cartref am wythuosau, ac 

yroedd ym mhob ystyr yn wr dieithr 
i'w gronglwyd a'i denlu eihun. Yng 
ngwynebabsennoldebmynych ygwr,aeth 
y wraig hithau yn esgeulus, a byddai yn 
fwy hoff o rodianna, ac o dalu ymwel- 
iadau i bob manau ei gwahoddid, nag 
aros yn ei chartref i ofalu am y pethau 
yr ydoedd yn rhwym mewn dyledswydd 
ifwrw golwg drostynt. Rhwng esgeu- 
lusdra y gwr a difatterwch y wraig, 
gadawyd y plant heb na chyngor, na 
cherydd, na dysg, ond ym mhlith y 
gwasanaeth-ddynion, yn arfer y iaith a 
fynnent, yn gwneuthur y cwbla fynnent, 
ac ym mhob ystyr yn ymddwyn yn gwbl 
fel y gwelent hwy eu hunain fod yn dda. 
Y canlyniadau o hyn a welid yn amlwg 
eu moesau, oblegid o'u geneuau ni 
chlywid ond rhegfeydd a melldithion; 
ar y Suliau byddai eu hwbaniadau yn 
adseinio drwy yr holl fro pan gyd â'u 
chwareuon, ac nid ydoedd na gardd na. 
pherllan yn yr holl gymmydogaeth, na. 
roddid hwynt dan dreth ganddynt; 
gartref, lledrattent hyd y gallent bob 
nwyfan oddi ar eu rhieni ; gwerthent yr 
$d, gwerthent y caws a'r ymenyn ; lled- 
rattent ddanteithion a gwirod o'r tŷ, a 
chynnorthwyent y gwasanaeth-ddynion 
i gyflawni yr unrhyw ysgelerderau. Yr 
oedd y gwr fynychaf oddi cartref, a'r 
wraig yn ei absennoldeb yn rhodianna, 
ac yn gadael y tŷ yn gwbl i drugaredd y 
plant a'r gwasanaethwyr, fol nad ydoedd 
ond pob annibendod ac annhrefn o'r tu 
mewn ac o'r tu allan. Unwaith pan 
ddaeth y gwr adref o'i daith, a gweled 
mwy o annhrefn na chyffredin yn, ac 
oddi amgylch y tŷ,a llawer iawn o wa- 
hanol nwyfau yn eisiau, trodd y gwasan- 
aethwyry maith yn y fan gyd â rhegfoydd 
a melldithion arswydus, rhy ddychryn- 
llydi'w hadrodd. Cymmerodd fflangell 
fawr,a churodd y plant fel pe buasai 
gŵn neu fleiddiaid o'i flaen, gan dyngu 
Arhegu fel diaboloniad newydd ddiengyd 
oufern, a sŵn areithiau y Pandemonium 
yn tiglustiau. Pan ddaeth y fam adref, 
dechreuodd y gwr gruglwytho melldith- 
ion ar ei phen, a hithau felldithion ar ei 
ben yntau yn y fath fodd, fel, os bu 
'em ar y ddaear erioed, bu yn yr an- 
nedd dan sylw. Ar ol i'r plant wella 
oddi wrth effeithiau y fflangell, cym- 
meroid y tad ei feibion allan gyd ag ef i 
hels, ac wrth hynny yr oedd yn eu dysgu 
yn ddiffrwyth ac yn ofer, a phan wrth y 
H 

gorchwyl hwn defnyddid yr iaîth fwyaf 
yscymmun ac ysgeler, a meithrinid y 
bechgyn i fynu ym mherffeithrwydd 
iaith preswylwyr y fro danllyd. Ym 
mhlith drygau eraill, yr oedd y bechgyn 
dan sylw gwedi dysgu creulondeb a phob 
cieidd-dra at ddyn ac anifail, fel braidd 
y celai unrhyw greadur fyned heibio 
iddynt ar yr heol heb gael ei anafu 
ganddynt; ac wrth ddyfod adref o hela 
ar y diwrnod crybwylledig, digwyddodd 
i Ithel, y bachgen hynaf, daflu carreg at 
un o'r gwartheg, yr hon a dorrodd ei 
chlun, yr hyn pan welodd ei dad, dis- 
gynodd oddiar eì geffyl, ymaflodd yn y 
bachgen, a chan ei lindagu a'i gicio yn 
ofnadwy, dywedai mai ei ddymuniad 
ydoedd i'w gorph a'i euaid ferwi a fflamio 
yn uffern, gan dyngu y gwnai efe ei ladd 
yny fan. Digwyddodd i'r fam ddyfod 
i'r lle ar y pryd, a neidiodd honno i 
wallt ei gwr fol draig, a chan gyfodi 
cerrig mawrion, tyngai y curai eì ymen- 
ydd allan oni ollyngai y bachgen yn 
rhydd ; ac yn y wedd hon, rhwng y tad 
a'r fam, yr oedd y plant beunydd yn cael 
eu pengaledu ym mhob drygau. Un 
diwrnod fel ag yr oedd un o'r bechgyn 
yn taflu cerrig ar gyfer y tŷ, lladdodd un 
o'r ieir, yr hyn pan welodd ei dad, 
rhedodd allan & ffon fawr yn ei law, gan 
dyngu y gwnai ci ladd, eithr dau weithiwr 
a'i hachubasant, ond cafodd y bachgen 
gymmaint o ofa wrth weled y pastwn, 
a chlywed rhegfeydd ei dad, ac yn gwy- 
bod am gynddeiriogrwydd ei natur, fel y 
collodd ei synwyrau yn gwbl,a bu yn 
hollol orphwyllog hyd ddydd ei farwol- 
aeth. O'r diwedd anfonwyd dau o'r 
bechgyn i'r ysgol, a rhoddwyd hwynt i 
lettya allan, ond yn He ymroddi i'w 
llyfrau, ac ymegnio i ddysgu, byddent 
am ddiwrnodau heb fyned yn agos i'r 
ysgol, ond yn chwareu, yn yfed mewn 
tafarndai, ac yn gwneuthur pob rhyw 
ddrygau galluadwy iddynt. Yr oeddynt 
yn barhaus yn glwyfus ac yn waedlyd 
oblegid ymladd, wrth yr hwn orchwyl y 
collodd un o honynt ei lygad. Trwy ei 
halogedigaeth cafodd un o'r bechgyn 
glefyd ffiaidd; mynnodd ryw gostrelaid 
i'w wella, a digwyddodd i un o'i gym- 
deithion ddyfod atto, a chan feddwl mai 
costrelaid o wirod ydoedd, yr hyn a 
fyddai bob amser yn arferol o gadw, 
efo a'i llyngcodd bob dafn; a'r can- 
lyniad o hynny fu, i hwn farw mewn 

poenau a dirdyniadau mawrion, er holl 
ymdrechion ei gyfeillion, a phob cyn- 
northwyon meddygol. 

Ryw fodd neu gilydd digwyddodd i'r 
ferch hynaf gael ei chymmeryd i gwm- 
peini parchus, yr hyn a achosodd iddi 
ymchwyddo mewn balchder, ac i ynfydu 
mewn ffolineb. Nid ydoedd dim yn ei 


phen ond myned i'r Balls a'r dawnsiau, | 


erlid crefydd, dirmygu crefyddwyr, ac 
ymgeisio at fawredd heb fodd yn y byd 
i'w gyrhaeddyd na'i gynnal ond ar draul 
rhai eraill. Ym mhen ychydig amser, 
daeth dau wr ieuangc i'w charu, a 
hithau yn ei ffolineb a gefnogodd y ddau ; 
a thrwy ei hystrywiau, ymrafaeliodd 
y ddau wr ieuaingc â'u gilydd, a'r can- 
lyniad fu i un o honynt ladd y llall. 
Diengodd y llofrudd o'r wlad, ac ni 
chlybuwyd gair o sou byth am dano ; ac 
am y ferch, llwyr gollodd ei chymmer- 
iad ; ac yn lle edifarhau am ei gweith- 
redoedd, torrodd ei chalon oblegid i'w 
balchder gael ei ddarostwng, a bu farw 
dan regu amelldithio, fel y gorfu i bawb 
ffoi o'r ystafell pan ymdagai âg angau. 
Fel hyn yr aeth i donau yr afon fawr ; 
llithrodd ei thraed ar y cabol-feini, a 
suddodd i beidio dyrchafu ei phen yn 
dragywydd! Bu yr amgylchiad prudd- 
aidd hwn yn foddion i effeithio diwyg- 
iad yn y teulu am ychydig ; gadawodd y 
tad ei regfeydd a'i felldithion ; gadawodd 
y plant eu castiau drygionus ; a meddyl- 
iwyd bod cyfnewidiad dymunol ac 
effeithiol gwedi cymmeryd Ile. Ond ym 
mhen tu a'r pythefnos arferid yr un iaith 
yn y teulu, dilynid yr un arferion, a 
rhodid yr un llwybrau ; ac yn lle gwell- 
hau, gwaethygasant, ac ymgaledasant yn 
eu drygioni. 

Prentisiwŷd un o'r bechgyn yn Lloegr, 
gyd â masnachwr cyfrifol, parchus, a 
chyfoethog, lle y bu am ryw yspaid 
mewn aurhydedd mawr, a rhoddid pob 
ymddiriad ynddo. Ond yn lle astudio 
ei gelfyddyd, a bod mewn ymdrechiadau 
i ddysgu gwahanol ganghenau gwybod- 
aeth, ymunodd â chymdeithion a fuont 
yn achos o'i aflwydd a'i lwyr ddinystr 
yn y peu draw. Megis ag y crybwyll- 
wyd yn barod, yn lle treiddio ym mlaen 
mewn gwybodaeth fuddiol gyd â golwg 
ar y gelfyddyd y rhoed ef ynddi, aeth 
yn bolitician mawr, ac nid ydoedd neb 
yn uwch ei leferydd nag ef ar hyd y 
nos mewn tafarndai, yn trafod matterion 


y llywodraeth ; ac er na wyddai ddim 
am egwyddorion unrhyw lywodraeth yn 
fwy na'u gilydd, etto gallasid meddwl 
wrth ei siarad ei fod yn gwbladdasi 
fod yn Ganghellwr y Trysorlys. Fel 
hyn yr aeth ym mlaen am ryw hyd, o 
uu drwg i'r llall, hyd oni chyflawnodd 
ryw gyflafan yn y diwedd, fel rhag ei 
gymmeryd gan swyddogion y gyfraith, 
ffodd o'r wlad, ac aeth i deyrnas dramor. 
Yma y bu mewn cyfyngderau mawrion 
oblegid newyn, noethni, ynghyd â phob 
augenoctid. Wrth grwydro tu â glan y 
môr, cafodd long yn dychwelyd yn ol i'r 
deyrnas hon ; ac wedi gwneud erfyniad- 
au mawrion, cymmerodd y meistr dru- 
garedd arno, a chymmerodd ef gyd ag ef 
yn ol i Loegr. Gwedi dyfod i'r wlad hon, 
yr oedd yn gwbl ddiymgeledd, ac heb 
ddim yn ei logell er mwyn cael unrhyw 
angeurheidiau, ac felly bu dan angen- 
rheidrwydd o fegian ei ffordd adref. 
Cyrhaeddodd annedd ei rieni yn eithaf 
truenus yr olwg arno; ac mor wael 
ydoedd, fel braidd yr adwaenid ef gan 
neb. Cuddiwyd ef gan ei fam o olwg ei 
dad, oblegid yr oedd hwn mor galon- 
galed, fel ag yr oedd yn rhy beryglusi 
ddywedyd wrtho fod y bachgen gwedi 
dychwelyd yu ei ol. Gan ei fod yn awr 
dan yr angenrheidrwydd o fod yng 
nghudd, a chan naallai ddilyn oferedd 
ei feddyliau, cymmerodd ei gennad, ac 
yn fuan gwelwyd ef gan ryw wr o'r 
gymmydogaeth yn canu baledau ar hyd 
ffeiriau pellenig. Yn fuan ymunodd & 
haid o'r grpstes, a dechreuodd ledratta 
ceffylau, yr hwn orchwyl a ddilynodd 
gyd â chryn lwyddiant am ryw yspaid o 
amser. Dechreuodd ystyried ei ffyrdd, 
a'r canlyniad o ddilyn ei lwybrau pre- 
sennol, a phenderfynodd adael ei holl 
gymdeithion, dychwelyd adref yn wir 
edifeiriol, a dechreu byw bywyd 
newydd. Ryw noswaith aeth yn ddi- 
symmwth i mewn i dŷ ei dad, yr hwn, 
ynghyd â'i fam, a'r teulu, a eisteddent 
wrth y tân. Taflodd ei hun fel yr afrad- 
lon o'i flaen, gan erfyn arno gyd ag 
wylofain mawr i'w gymmeryd dan ei 
ymgeledd, a maddeu iddo yr oll a wnaeth 
yn ei erbyn. Ond yn lle tyneru atto, 
ymgynddeiriogodd ei dad yn ei erbyn,— 
yn lle llefaru yn deg wrtho, efe a'i 
rhegodd yn ddychrynllyd,—ac yn lle ei 
ymgeleddu dan y gronglwyd, efe a'i 
llusgodd allan, gan ei guro yn ddidrugar- 

eid, a chlodd y drws ar eì ol. Gwedi 

cael ei wrthod yn y wedd hon yn nhŷ ei 
dad, ail ymunodd â'i hen gymdeithion, 
ai fryd ar ddrygioni yn fil mwy nag 
erioed o'r blaen. Un noswaith cyfar- 
fyddodd Ag amaethwr parchus yn dych- 
welyd tu ag adref o'r farchnad, ymosod- 
odd arno, ac yspeiliodd ef yn y fan. 
Daliwyd ef drannoeth yn feddw mewn 
tafarmdŷ,—rhoddwyd ef yng ngharchar ; 
& phan ddaeth amser ei brawf, dedfryd- 
wyd efi gael ei alltudio dros y môr am 
ei oes. Rhoddwyd ef, gyd ag ugeiniau 
enillo rai cyffelyb iddo, mewn llong, 
i'w trosglwyddo i wlad eu halltudiaeth ; 
aphan ar y môr, ymrysonodd âg un o 
swyddogion y llong, a tharawodd ef ; a'r 
canlyniad fu iddo gael ei daflu dros y 
bwrdd i'r dyfnder, yng nghanol ban- 
llefau torf o resynolion calon-galed fel ef 
ei hun, 

Rhwymwyd un o'r bechgyn gyd â llaw- 

yg yn y gymmydogaeth ; ond yn lle 
astudio ei gelfyddyd, rhoddai ei fryd yn 
gwbl ar oferedd, ac ni byddai byth wrth 
el fodd ond pan yng nghymdeithas y 
dynion ieuaingc mwyaf ofer yn yr ardal. 

Pan fyddai yn dosparthu meddyginiaeth- 

au, byddai bob amser yn gwneuthur y 
Gmsyniadau mwyaf, ac yn rhoddi y 
mill beth yn lle y llall, ac felly yn bar- 

yn gosod bywydau dynion mewn 
perygl. Oblegid ei esgeulusdra o'i gel- 
fyddyd, ynghyd â'r fuchedd ofer a ddi- 
ymai, anfonodd ei feistr ef ymaith, gan 
e fod yn ei niweidio mor enbyd yn ei 
fimach. Wedi hyn rhoddwyd ef gyd â 
chyfreithiwr, ond os drwg oedd o'r 
blaen, gwaeth o lawer yn awr ; oblegid 
thei galon yn fwy caled, a'i dymher- 
“1 yn fwy creulon o ddydd i ddydd. 

Ysgodd amrywiol gastiau drygionus, ac 
u pheidiodd yma drachefn a niweidio 
Masnach ei feistr, drwy dderbyn gwobr- 
"yon, datguddio cyfrinach ei feistr, 
Yoghyd â gwahanol bethau eraill. Twyll- 
odd ddynes ieuangc brydweddol, ac wedi 
e halogi efe a'i gadawodd yn ysglyfaeth 
1W gofid a'i chywilydd, gau ymorfoleddu 
yn ei ysgelerderau ; ac yn fuan ar ol 
byn cymmerodd y traed a diengodd ym- 
aith o'r gymmydogaeth. 

Nid ydoedd tynged y ferch arall yn 
Vell na'r hynaf, oblegid yr oedd yn 
dueddol iawn i nwydau drwg, ac cr pan 
ydoedd yn blentyn ni wnaed dim tu ag 
êl wellhau ei thymherau drwg, ond 


cafodd ei ffordd ei hun, fel yr aeth yn 
faich iddi ei hun, ac i bawb oddi amgylch 
iddi. Dilynodd lwybrau annuwioldeb, a 
phan ddaeth hyn i glustiau ei rhieni, yn 
lle ymdrechu ei dwyn yn ol i lwybr 
rhinwedd a diweirdeb ; aeth ei thad yn 
gynddeiriog, ac efe a'i trodd allan o'r tŷ 
i'r byd sydd yn llawn twyll a maglau. 
Derbyniwyd hii dŷ cyfaill, ac ymddan- 
gosai ei bod am ddiwygio ei buchedd, ac 
felly i ail ynnill ewyllys da ei rhieni. 
Priododd ddyn ieuangc, â'r hwn yr oedd 
gydnabyddus pan yn yr ysgol, ond yn 
fuan trodd yn anffyddlon i'w gwr, yr 
hwn oblegid y siomedigaeth a gafodd 
ynddi, a dorrodd ei galon, ac a fu farw 
yu fuan. Collodd hi ei pharch yn llwyr 
oblegid hyn, gadawodd y wlad, ac aeth 
i'r brif ddinas, lle y bu farw mewn eisiau 
yn un o'r teiau aflanaf yn Llundain. 

Yr oedd un o'r plant yn gwbl ddisyn- 
wyr; ac yr oedd hwn ym mhob ystyr 
fel yr anifail, heb wybod dim am ei 
Greawdwr, er bod ei enw glân yn wastad 
yn ei enau, oblegid dysgodd gablu a 
rhegu, am fod hynny yn swnio yn bar- 
haus yn ei glustiau. Aeth yn beryglus 
iawn ibawb ddynesu atto, am y rhedai 
ar eu hol â chyllell fawr ganddo, neu ryw 
arf angeuol arall, gan eu bygwth âg 
angau yn uniongyrchol. Trwy bob peth, 
aeth y rhieni yn dlawd iawn, a dechreu- 
asant fod mewn eisiau yng nghanol gre- 
synoldeb mawr. Er hyn oll nid edifar- 
hasant, ac nid ymostyngasant ger bron 
yr Arglwydd, yr hwn sydd yn derbyn 
yr edifeiriol, ond ymgyndynnu ac ym- 
galedu fwy-fwy a wnaethant fel yr oedd- 
ynt yn nesu tuâ therfyn byd tragywyddol. 
Bu y bachgen gwallgof farw mewn gwall- 
gofdŷ, a'i fam a fu farw mewn cyflwr 
annisgrifiadwy ; oblegid er bod ei chyd- 
wybod gwedi dihuno, etto niddychwelodd 
at yr Arglwydd ; o ganlyniad ni agorwyd 
drws gobaith iddi, a suldodd yng nghor- 
byllau yr afon, yng nghanol tywyllwch 
duaf bro marwolaeth. Yr ychydig 
ydoedd gan y tad a wastreflid ganddo 
mewn tafarndai, yn yrhai y ceid et 
fynychaf mewn agwedd dra anifeilaidd, 
Yr oedd y gnofa fawr yn ei fynwes, ond 
ni ddefnyddiai yr iawn foddion tu ag at 
dangnefeddu ei gydwybod. Un diwrnod 
pan mewn tafarndy, cymmerodd new- 
yddiadur yn ei ddwylaw, a tharawodd ei 
lygaid ar yr hanes canlynol :— 

“Dydd Mawrth diweddaf, dihenydd- 

wyd yn » ddyn o'r enw —, am 
yspeiliad a llofruddiaeth. Yr oedd yn 
ddyn ieuangc glân, ac yn ol pob ym- 
ddangosiad o ddygiad da i fynu, a thos- 
turiai pawb wrth ei sefyllfa. Esgynodd 
ì'r dihenyddle gan grynu, ac annerchodd 
y dorf wyddfodol yn y geiriau can- 
lynol :— 

“Yr wyf yma ger eich gwydd yn 
cyfaddef uniondeb y ddedfryd a roddwyd 
arnaf, oblegid mewn gwirionedd yr wyf 
gwedi cyflawni ysgelerderau a haeddant 
farwolaeth. Ganed fi o rieni cyfoethog 
yng Nghymru, ond ni chymmerasant y 
gofal lleiaf am fy moesau, ac o ychydig i 
ychydig ymgaledais ym mhob drygioni. 
Pe dygesid fi fynu yn llwybrau rhin- 
wedd a chrefydd, ni ddaethwn i'r dihen- 
ydd hwn. Dysgwyd fii esgeuluso rhy- 
buddion yr Ysgrythyr Lân, ac yr wyf yn 
awr yn eu cashau am eu bod yn fy 
nghondemnio. Yr wyf yn barod yn 
teimlo poenau uffern ; ac y mae yn rhy 
ddiweddar i mi ymofyn am gyssuron 





crefydd. Melldithiodd fy nhad fi gan- 
noedd o weithiau, gan ddymuno ar fod 
i'r diafol fy nghymmeryd; ac mewn 
ffordd o ad-daliad yr wyf finnau yn ei 
felldithio yntau, yn gystal a'r groth a'm 
hymddygodd ; ac yr wyf yn gobeithio y 
caf weled fy rhieni yn uffern gyd â mi. 
Och! Och! yr wyf yn cau fy llygaid ar 
y byd, athymafi yn myned i dragy- 
wyddoldeb.” Gwybu y tad mai ei fab 
ydoedd yr adyn hwn, a theimlodd ei 
felldithion yn cyrhaeddyd ei galon; 
dychrynodd, crynodd fel y ddalen. 
Gadawodd ytŷ yn union-gyrchol er mwyn 
myned tu a'i artref truenus, gan fytheirio 
allan bob melldithion yn erbyn Duw a 
dyn. Yr oedd y noswaith honno yn 
dymhestlog iawn, yn melltennu ac yn 
taranu yn dra dychrynllyd; ac yn 
llawn dirdyniadau mynwesol cyrhaedd- 
odd gaerau ei artref ; cymmerodd afael 
mewn ellyn er mwyn torri ei wddf, ond 
rhwystrwyd ef gan fellten, yr hon a'i 
tarawodd yn farw yn y fan. 





Khute y Greadigacth. 


LIOSOG ydyw y nifer hynny o blant 

Adda a dreuliasant oes hir ar y 
ddaear, ac a ddisgynasant i froydd 
distaw a thywyll taleithiau y bedd, heb 
wneuthur fawr sylw yn eu bywyd ar y 
rhyfeddodau a’u hamgylchynent, ac ar 
y gwrthddrychau mawreddog hynny a 
wahoddent eu sylw ar bob llaw, ar y 
llwybrau a deithiwyd ganddynt yn eu 
pererindod drwy y fuchedd hon. Dyr- 
chafodd amryw eu llygaid tu a'r wybr- 
enau, lle y mae llugyrn Ior gwedi eu 
goleuo yn y meusydd tragywyddol, heb 
weled dim o fawrhydi y gallu a'u cyf- 
leasant yno ; rhodiasant drwy amryw 
froydd prydferthaf y ddaear, lle yr ym- 
agorai pob rhywogaethau o flodau mewn 
harddwch ail i Baradwys ei hun, heb 
gymmaint a synnu oblegid eu tegwch, 
end eu sathru yn ddiystyr yn y llwch; 
a tharawodd sŵn rhuadau taranau Duw, 
ynghyd â thwrf ei gorwyntoedd chwyrn- 
wyllt, glustiau myrdd o'r rhai na feddyl- 
iasant fwy am Reolwr mawr pob peth, 
na'r anifeiliaid a ddifethir. Nid oes un- 
rhyw achos i feibion a merched dynion 


fod mor anwybodus ag y maent ; ni raid 
iddynt fod dan gymmaint lleni o dy- 
wyllwch, ac ni raid ychwaith i'w medd- 
yliau fod megis gwedi eu cloi mewn 
ogofau, Ile ni estynodd. llewyrch y dydd 
ei deyrnas erioed ; oblegid y mae llyfr 
mawr ac ehang gwedi ei argraphu gan 
yr uchel Dduw, yr hwn y gall pob iaith 
ac ymadrodd dros wyneb yr holl ddaear 
ei ddarllen; a thrwy ei ddarllen, i 
ddwyn eu calonau i ddoethineb. Pêr 
ganiedydd yr Israel a droaiac a ddar- 
lleuai y llyfr mawr hwn; ac mewn pêr 
lewygfeydd nefol, y dywedai, “Y nef- 
oedd sydd yn datgan gogoniant Duw, a'r 
ffurfafen sydd yn mynegi gwaith ei 
ddwylaw ef. Dydd i ddydd a draetha 
ymadrodd, a nos i nos a ddengys wy- 
bodaeth. Nid oes iaith nac ymadrodd 
lleni chlybuwyd eu lleferydd hwynt.” 
Ac yn awr, yn gymmaint a bod y llyfr 
hwn gwedi ei argraphu er eìn mwyn ni, 
gwedi ei gyhoeddi er mwyn eìn buddiol- 
deb ni, ac yn ddadblygedig ger ein 
bronau ddydd a nos drwy ein holl oes, 
nid gormod i ni wneuthur defnydd o 

hono tu ag at adnabod ein Creawdwr, a 
rhoddi ìddo y parch, y gwasanaeth, yr 
addoliad, a'r ofn hwnnw ag sydd yn 
ddyledus i Dduw y nefoedd oddi wrth 
ddynion y ddaear. 
Y mae y greadigaeth hon yn rhyfedd 
yn ei dyfodiad cyntaf i hanfodaeth. 
< Yr ynfyd a ddywed yn ei galon, Nid oes 
un Duw”—efe a'i gwada yn yr ystafell 
dywell hon, ac a ddarbwylla ei hun i 
fod yn Atheist dan y lleni duon a 
deyrnasant ym mynwes, ac a oblygant 
galon dyn llygredig yn y tywyllwch. 
Ond yn y golau, ni all neb wadu ei 
Greawdwr, oblegid y mae argraphiadau 
amlwg ei Fawredd o amgylch ogylch 
pob dyn ; ac y mae yr athrawiaeth gan- 
lynol o eiddo Sant Paul yn cael ei gwirio 
ym mhob oes ac ym mhob cenhedlaeth 
o'r byd, o ddyddiau Adda hyd yr awr 
hon, “ Canys ei anweledig bethau ef er 
creadigaeth y byd, wrth eu hystyried yn 
y pethau a wnaed, a welir yn amlwg; 
sef ei dragywyddol allu ef a'i Dduwdod, 
hyd onid ydynt yn ddiesgus.” Pan 
edrychom ar yr haul mawr, canol- 
bwnge y gyfundraeth hon, yr hwn, o 
Tan ei faint, sydd yn anferth o fawr, a 
yhellder yr hwn oddi wrthym ni a rifir 
wrth y miliynau o filldiroedd, a all 
thyw un, mewn meddiant o'i synwyrau, 
ddarbwyllo ei hun mai cyd-darawiad 
min ronynau ynghyd yn ddigwyddiadol, 
a ffurfiodd y corph mawreddog a disglaer 
hm? A phan syniom am y planed- 
a mawrion a oleuant yn yr entrych 
draw, fel cynnifer o lampau tanllyd— 
lau a'i leuadau, a Sadwrn yn ei fodrwy 
fawr yn nhaleithiau y tragywyddol ocr- 
; a phan syniom am y cometau 
gwibiog, a'u teithiau hirfeithion drwy 
ymherodraethau yr haul, ac fel brys- 
negeseuwyr iddo, yn teithio ar eu cen- 
hadiaethau o'r naill fyd i'r llall gyd â'r 
buandra o ddeng mil o filldiroedd 
bob munud, pa le y mae yr Atheist a 
all ddywedyd mai cyd-darawiad mân 
ronynau ynghyd yn ddigwyddiadol a 
odd gyrph. y rhai hyn? Bu adeg 
Pan nad oeddynt, oud ni fu adeg erioed 
pân nad ydoedd y Duw a'u gwnaeth; 


‘bu adeg pan deyrnasai y nos mewn 


rhwysg cyflawn drwy niferi mwy na 
mwy o'r taleithiau hynny y mae y wawr 
gwedi torri arnynt yr awr hon; bu 
adeg pan nad ydoedd ond distawrwydd 
oesol yn teyrnasu drwy yr ehangderau 


annherfynol, a mil myrddiwn o oesoedd 
gwedi llithro heibio, heb gymmaint a 
llais gwaun aderyn gwedi swnio -yn y 
broydd erioed; a bu adeg pan nad 
ydoedd ond dim yn yr holl ehangdbrau 
tragywyddol, ond y Jehofah anfeidrol yn 
ei lys bendigedig ei hun, a thragywydd- 
oldeb yn ymdroi ynddo. Draw, draw, | 
draw, yr oedd efe yn oruchaf Ben ac 

Arglwydd—yn Dduw o dragywyddoldeb 
hyd dragywyddoldeb; ond daeth allan 
o fangre ei breswylfod er ei fwyn ei hun, 
ac er mwyn cyflawni amcanion a droant, 
yn y pen draw, yn enw ac yn glodydd 
tragywyddol iddo ei hun ; nid oedd na 
thywodyn, na diferyn, na dim arall 
drwy yr eithafion oll; eithr ym mawredd 
ei ogoniant, yng nghadernid ei nerth, ac 
yng ngrym ei allu creadigol ei hun, y 
creodd yr Aleim bendigedig y nefoedd 
a'r ddaear, y rhai, mewn eiliad, a neid- 
iasant i fodolaeth yn un gymmysgfa 
fawr. Pa faint o amser fu y greadigaeth 
yn addfedu yn y berw cymmysglyd 
hwn, pryd yr ydoedd yr holl elfenau yn 
ymderfysgu mewn rhyfel, ac yn ddych- 
rynilyd yn eu banllefau pan ymgydiai y 
lluoedd mewn câd, y mae yn rhy an- 
hawdd dywedyd; ond yng nghorph y 
chwech cyfnod cyntaf o gyfrifiad amser, 
rhoddwyd yr holl fodau yn eu lleoedd 
priodol, ac yn y gorsafion hynny yr 
oeddynt i ymdroi ynddynt, hyd oni 
ollyngai Awdwr mawr natur brif ga- 
dwyn y peiriant yn rhydd, er mwyn 
gollwng y cwbl i'w cymmysgfa cyntefig. 
Pan edrychom ar wahanol fodau yr 
wybrenau, a phan feddyliom am yr holl 
gyrph a ymdroant yn yr eithafion, nid 
oes gennym ond ymostwng i'r llwch, a 
dywedyd, “Trwy air yr Arglwydd y 
gwnaethpwyd y nefoedd, a'u holl luoedd 
hwy drwy yspryd ei enau ef.” 

Ni ellir llai na. synnu oblegid amryw- 
iaethau creadigaeth Duw. Cynhwysa 
ein byd ni amrywiaethau diben-draw, ac 
er cymmaint y mae naturiaethwyr drwy 
yr holl oesau gwedi ymchwilioi mewn i 
ddirgelion natur, nid ydynt etto ond ar 
drothwy yr ardd fawr, oblegid y mae 
rhyw bethau newyddion i'w canfod yn 
feunyddiol ynddi, canys y mae yn ddiben- 
draw. Yr oedd Job draw yn y boreu, 
gwedi myfyrio yn fanol yn Llyfr mawr 
creadigaeth Duw; gwyddai lawer am 
wahanol rywogaethau o anifeiliaid ; 
gwyddai lawer am y deyrnas lysieuog ; 

ac nid ydoedd yn anhyspys o droadau y 
bodau wybrennol, ynghyd 4g ystafell- 
oedd mawrion Duw yn yr uchelderau ; 
ond etto nid ystyriai ei hun amgen nag 
yng nghongl yr ardd, ac wedi gweled 
ond ychydig o brydferthion y llannerch, 
oblegid wedi iddo goffhau rhyw ychydig 
bethau a ddaeth dan ei sylw, ebe efe, 
“ Wele, dyma rannau ei ffyrdd ef; ond 
mor fychan ydyw y peth yr ydym ni yn 
ei glywed am dano ef! Ond pwy a 
ddeall daranau ei gadernid ef?” Mor 
brydferth ydyw y doldir gwedi ei wisgo 
& blodau ac â llysiau amryliw, o wahanol 
ddulliau ac aroglau ; draw y ffawydden 
yn ymddyrchu mewn mawrhydi tu a'r 
wybren, megis pe byddai am fyned yn 
gymmydoges i'r ser; o'r tu arall y 
dderwen ganghennog gadarn, gwedi 
sefyll ymruthriadau yr awelon cedyrn 
am oesau ; yma y llwyni yn y berth yn 
cael eu britho gan flodau gwynion y 
drain ; a cher yr annedd, y coedydd teg 
yn ymgrymmu tu a'r ddaear dan bwysau 
eu haeron dymunol. Dyffrynoedd ehang, 
cymydd mawrion, mynyddoedd uchel, 
gwigoedd helaeth, afonydd gorlawn, llyn- 
oedd crisialaidd, a moroedd mawrion, fel 
yr ymddengys yn amlwg mai dedwydd- 
wch dyn ydoedd prif amcan Duw yn 
ei weithion rhagorol oll. 
myrddiwn o ddynion sydd gwedi bod, 
yn bod, ac i fod ar y ddaear, ni fu dau 
erioed yr un fath ; er amled ydyw dail y 
coed, ni cheir dwy yr un fath; ac er 
mor lliosog ydyw mân lysieuau y dyffryn- 
oedd, y maent yn gwahaniaethu oddi 
wrth eu gilydd, fel na cheir dau o'r un 
rhywogaeth drwy yr holl ddaear yr un 
fath a'u gilydd. Wrth deithio o gae i 
gae, o lannerch i lannerch, o fro i fro, 
o wlad i wlad, ac o'r naill deyrnasi 
deyrnas arall, y mae rhyw beth newydd 
i'w ganfod yn barhaus, hyd oni fyddo yr 
enaid yn boddi mewn syndod. Blinai 
y dyn ar haul tesog haf a'i gael yn bar- 
haus, a diflasai ar feusydd gorlawn o 
gynnyrch heb weled unrhyw gyfnewid- 
iad yn eu gwedd ; a byddai y gauaf oer 
parhaus yn ofid i'w fywyd—dim ond y 
ia yn dammeidiau, a'r eira fel gwlan yn 
gorchuddio y ddaear, a'r dyfroedd fel y 
gwydr o oes i oes, heb ddim cyfnewid- 
iad ; ond wele, ein Creawdwr a roes i ni 
haf a gauaf, hydref a gwanwyn, ynghyd 
& phob amrywiaethau o amgylch ogylch i 
ni. Yn yr wybren uwch ben y mae y 


Er cynnifer- 


llyfr yn amrywiaethau tragywyddol; 
rhai bodau yn ymddangos yn fawrion, 
eraill yn llai; rhai yn sefyll yn eu gor- 
safion heb ysgogi dim ond ar eu pegyn- 
au eu hunain, rhai yn troi yn ddiorphwys 
oddi amgylch eraill; a rhai yn wibiedig 
yn teithio heibio i hauliau uchel Caer- 
gwdion, ac megis yn eu hiaith yn dy- 
wedyd, “ Ni a fynnwn weled y pen draw 
i gaerau creadigaeth Ior.” Ond gwedi 
iddynt esgyn goruwch hauliau uchaf y 
llwybr llaethog, a bod fil o flynyddoedd 
ar eu teithiau, a theithio tri chan mil 
mewn pob pedair awr ar hugain, dych- 
welant yn eu hol, a dywedant, “ Duw yn 
amrywiaeth ei weithredoedd a welsom 
ni heb ben draw iddynt.” 

Y mae cynhaliaeth a llywodraeth y 
greadigaeth yn rhyfeddol iawn i ni. 
Synnai prophwydi a dynion ysprydoledig 
y goruchaf Arglwydd oblegid hyn, a 
llefarent yn uchel am yr hwn sydd yn 
cynnal pob peth â gair ei nerth. Ym- 
ddengys mynyddau y greadigaeth yn 
gewri mor gedyrn, fel braidd na ddy- 
wedwn ni yn ein ffrwst, “ Ni syflir hwynt 
yn dragywydd.” I ni, ymddengys yr 
Wyddfa yn fawreddog, gan ddyrchu ei 
ben a dywedyd, “ Myfi sydd dywysog, a 
phwy a'm syflaî” Ymddengys yr Alps, 
yr Apennines, a'r Andes, fel tyrch tragy- 
wyddol, yn herio pob rhyw ysgwydiad- 
au mewn natur. Ymddengys y môr a'i 
donau ewynnog mor gynddeiriogwyllt 
ar rai prydiau, fel y gellir meddwl a 
phenderfynu nad oes reolwr iddo; ond 
ein Duw ni a fesura y dyfroedd yn ei 
ddwrn, a fesura y nefoedd â'i rychwant, 
a gynhwysa bridd y ddaear mewn mesur, 
ac a bwysa y mynyddoedd mewn pwysau, 
a'r bryniau mewn clorianau. Pa beth 
sydd yn cynnal haulwen haf yn ei le ? 
Pa attegionsydd dan Iau mawr a Sadwrn 
bell? Pwy ysgwyddau a gynnaliant 
feibion Arcturus ar eu pegynau? Pwy 
law sydd dan Orion? Ac ar ba seiliau 
yr erys hauliau taleithiau pellafoedd yr 
awyr? “Canys trwyddo ef y crewyd 
pob dim a'r sydd yn y nefoedd, ac sydd 
ar y ddaear, yn weledig ac yn anweledig, 
paun bynnag ai thrônau, ai arglwydd- 
iaethau, ai tywysogaethau, ai meddian- 
nau: pob dim a grewyd trwyddo ef ac 
erddo ef. Ac y mae efe cyn pob peth, 
ac ynddo ef y mae pob peth yn cyd- 
sefyll." Aeth ymherodraeth Persia yn 
rhy ehang i'w llywodraethu gan yr un 

pen ; aeth ymherodraeth Groeg yn rhy 
ehang i'w llywodraethu gan yr un pen ; 
ac aeth ymherodraeth Rhufain yn rhy 
ehang i'w llywodraethu gan yr un pen; 
ond am uchel Ior y nefoedd, er bod ei 
deyrnas o dragywyddoldeb hyd dragy- 
wyddoldeb, llywodraetha hi, er nad oes 
iddi derfyn. Pwy osododd ei derfynau 
i'r môr, aca ddywedodd wrtho, hyd yma 
y deui di, ac nid ym mhellach? Pwy 
sydd yn cadw yr elfen danllyd rhag ysu 
y byd, a'i roddi yn oddaith fawr? Pwy 
sydd yn galw y ser wrth eu henwau } 
A phwy sydd yn gosod ffrwynau yn 
safnau y cometau peryglus? Y Duw 
mawr, yr hwn sydd â'i breswyl yn y nef, 
a'i bresennoldeb yn llanw tragywyddol- 
deb; y Duw mawr, yr hwn sydd yn 
gosod tylathau ei ystafelloedd yn y dyfr- 


oedd, yn gwneuthur y cymmylau yn 
gerbyd iddo, ac yn rhodio ar adenydd y 
gwynt; ïe, y Duw mawr, yr hwn a all 
ddywedyd wrth y Gogledd, Dod; ac 
wrth y Dehau, Nac attal—yr hwn a attal 
y gwynt garw yu nydd y dwyreinwynt 
cadarn—yr hwn yn y dydd blin a gyf- 
lea y gwan dan gysgod ei adenydd, a 
gyfyd benau plant y tommenau, ac o'u 
holl gystuddiau a'u dwg yn ddiogel i dir 
y bywyd. Iddo ef, yr hwn a'n creodd— 
Iddo ef, yr hwn a'n prynodd—Iddo ef, 
yr hwn a'n cynhaliodd—Iddo ef, yr hwn 
y mae ei addewidion yn gadarn o'n 
plaid—Iddo ef, y Tad—Iddo ef, y Mab— 
ac, Iddo ef, yr Yspryd Glân, y tri yn un 
Duw, y byddo pob nerth, gallu, an- 
rhydedd, a gogoniant yn oes oesoedd. 
Amen. 


Cuyn yr Alliu. 


RAW yn nhaleithiau pell y byd 
Y mae'r alltud, 
A chwyno'n drymmaidd iawn o hyd, 
Y mae'r alltud ; 
Ei ddagrau a ddisgynant 'lawr 
Yn genllif ac yn ffrydiau mawr, _ 
A theimlo loesion bob rhyw awr 
Y mae'r alltud ; 
Cofio am hoffus dir ei wlad, 
A chaerau tirion tŷ ei dad, 
Ynghyd â'r hen gyfeillion mad, 
Y mae'r alltud. 


Pa beth yw Saron, dalaeth lon, 
Gan yr alltud ? 

Na holl brydferthion daear gron, 
Gan yr alltud ? 

O ddoldir tawel India draw 

Ei feddwl mewn amrantiad ddaw 

I'w wlad, er rhwystrau ar bob llaw, 
Gan yr alltud ; 

Ar lechau'r galon y mae'r fro 

Lle ganed ac y maged o, 

Ac nid a honno byth o,go' 
Plentyn alltud. 


. Gwel'd afonydd, dyfroedd claer, 
Y mae'r alltud, 
Yn llithro dros dywodydd aur, 
Y mae'r alltud ; 


Gwel'd dinasoedd brigog llon, 
Taleithiau heirdd y ddaear hon, 
A rhyfeddodion byd o'r bron, 
Y mae'r alltud ; 
Ond y mae tegwch yr holl fyd 
Yn llwyr ddiflannu oll ì gyd— 
Ei fro, ei fro, sydd fyth ym mryd 
Plentyn alltud. 


Cofio yn wastad am ei wlad 
Y mae'r alltud, 
Cofio am aelwyd tŷ ei dad, 
| Y mae'r alltud, 
Yr hen dwmpathau sy'n ei fryd 
Yng nghanol China ehang glyd, 
A chofio boreu'i oes o hyd, 
Y mae'r alltud ; 
O fryniau ia y Gogledd draw, 
O froyddd cynnes ar bob llaw, 
Y meddwl serchus adref ddaw, 
Gan yr alltud. 


Mewn glân sidanau gwychion iawn, 
Y mae'r alltud, 
A byw mewn pob danteithion llawn 
Y mae'r alltud ; 
Perllanau heirdd, a gerddi llon, 
Llannerchau tecca'r ddaear hon, 
Cyssuron natur oll o'r bron, 
Fedd yr alltud ; 





64 TYMP DIWRNOD. 


Ond y meddyl-fryd sydd yn rudd, 
Mewn hiraeth tost o ddydd i ddydd, 
O'r tiroedd pell am dd'od yn rhydd, 
Y mae'r alltud. 
O wledydd y dwyrein-fyd pell 
Y daw'r alltud ; 
Am gael ei hen gym'dogaeth well, 
Y mae'r alltud ; 


Gymp Pimen. 


ID ydyw yr haul un boreu yn es- 

gyn goruwch y bryniau mawrion 
dwyrciniol, yn rhedeg ei yrfa tu a'r 
gorllewin, nac yn ymguddio o'r tu 
draw i'r caerau pellennig, heb i ryw 
bethau rhyfeddol gymmeryd lle ar y 
_ ddaear, y rhai a gofnodir yn llechres 
hanesyddiaeth, ac a ddarllenir gyd â 
syndod yn yr oesau dyfodol. Cafodd 
yr haul y cydmeiriaid dedwydd un 
boreu yn yr ardd flodeuog, mor gysurus 
ag yroedd yn ddichonadwy i greadur- 
iaid dynol fod ; gwênai natur yn ei holl 
ddosparthiadau arnynt, ac arllwysai y 
nefoedd fil myrddiwn o fendithion y 
bryniau anfarwol iddynt i'w mwynhau ; 
ond cyn i huan ymguddio dan y cys- 
godau, a chyn i fentyll duon y nos 
orchuddio Eden lon, yr oedd y cydmeir- 
iaid gwedi gwrando ar elyn eu ded- 
wyddwch, gwedi cael cael eu bwrw allan 
o'r fro ddymunol, ac yn wibiaid a 
chrwydriaid diymgeledd, a'r ddaear a 
droedient gwedi cael ei melldithio. . Y 
dydd yr esgorodd y ddeddf arei mell- 
dithion ar fyd yr anwiriaid, cyfododd yr 
haul mor danbaid ag erioed; ond cyn 
iddo fachludo, yr oedd yn foddedig yn 
llynoedd ehang yr eithafion, ffenestri 
trysorau y gwlaw gwedi eu hagoryd gan 
y fraich anfeidrol, ogofeydd a chrom- 
gellau ymysgaroedd y ddaear gwedi eu 
dad-gloi, y dwfr yn bistylloedd ac yn 
. rhaiadrau dychrynllyd yn dylenwi ac yn 
dygyfor o fro i fro, a nifer gwlith y 
boreu o hil Adda yn gwargrymmu dan y 
wialen, ac yn ymlonyddu dan ofnadwy 
farnedigaethau Duw. Pan gyrhaeddodd 
Lot Soar ar foreu ei ffoedigaeth o Sodom, 
yr oedd yr haul gwedi cyfodi, a dinas- 


Dros foroedd mawrion hwylia'n ol, 
Trysorau'r India yn ei go'l, 
Ac yn ei wlad y rhoddir stol 
Plentyn alltud ; 
“Rwy 'nawr yng ngolwg tir fy ngwla A, 
'Rwy'm mhlith fy hen gyfeillion mad, 
'Dwy'n meddwl mwyach byth ymâd,” 
Medd yr alltud. 





oedd y dyffryn yn ganfyddedig'o'r bry” n- 
iau cymmydogaethol, yn eu hardderc= h- 
owgrwydd a'u gogoniant pennaf, yn a 
belydron; ond cyn y prydnawn, yt 
oedd magnelau Duw Hollalluog gwedi 
gollwng y taran-folltau tanllyd dinys —*™ 
iol attynt, mwg eu llosgiad gwedi dyg ™- 
chafu i'r wybren fel mwg ffwrnes favet, 
a'r holl wastadedd dymunol gwedi a 
droi yn fôr marw, ac yn aros hyd y 
dydd hwn yn golofn oesol o farn 
iawn y Duw mawr. Boreu rhyfedd o 
dywyll ydoedd hwnnw pan wneid 
rottoadau er mwyn croeshoelio. Mab y 
dyn; yr oedd y cymmylau duaf yn grogs— $- 
edig uwch cymmydogaeth Calfaria, pas 
ddringai efe ael y mynydd ; gallu . 
uffern gwedi ymrestru er mwyn rhod" 
yr ergyd angeuol i Dywysog y bywyd— ? 
llygorn y nef am oriau yn amdoedig da 2 
y llen ddû ; y Meichiau mawr yn sudd m? 
ìs îs dan donau dyfnion y môr ; a Iac- 
awdwr y byd yn ei wasgfa flin ye” 
gwaeddi, “Fy Nuw, fy Nuw, paham y'n-m- 
gadewaist?” Ond tywynnodd goleun ff 
mawr yn yr hwyr, oblegid gwelwyd 
dreigiau colynnog y pwll diwaelod, yn 

ffoi ar ffrwst, gwedi eu gorchfygu ar y 
groes; uchel floeddiwyd y gair Gor- 
phenwyd, hyd oni chyrhaeddodd y sŵn 
drwy froydd a bryniau y wlad anfarwol; 
achlywyd hen delynau plant y gaeth- 
glud, yn cyd-blethu yr haleliwia dra- 
gywyddol, mewn pereidd-dra adnew- 
yddol yn cu gwahanol orsafion yn yr 
hyfryd wlad. 

O fewn corph un diwrnod y mae y 
digwyddiadau rhyfeddaf mewn natur yn 
fynych yn cymmeryd lle. Llawer bo 
reu yr ymddangosodd yr wybren heb un 

cwmmwl arni, a phrin y gwelid dail y 
coed yn ysgwyd gan wendid yr awel, 
oblegid yr oedd y distawrwydd yn gyff- 
redinol, a natur yn ymddangos megis pe 
buasai heb ddihuno o'i chwsg. Y doldir 
yn ei fantell werdd, yn frithedig gan 
flodau o wahanol liwiau a rhywog- 
aethau ; y meusydd yn orlawn o dyw- 
ysenau y gwahanol rawn a hauwyd 
ynddynt; y forwynig yn adseinio'r fro 
â'i chân foreuol, heb feddwl fod tym- 
mestl byth i oddiweddyd y gymmydog- 
aeth ond hynny ; a'r llu asgellog hwy- 
thau yn y gwigoedd megis mewn ym- 
rafael am seinio y gân orau, er mwyn 
llonni y gweithiwr yn ei gynniweirfa at 
ei orchwyl. Ond yn gymmaint ag mai 
nid wrth dorriad y wawr, y mae barnu 
am wŷll y nos; ac yn gymmaint ag 
mai nid wrth gyfodiad yr haul, y mae 
barnu am ei fachludiad ; felly hefyd nid 
wrth hyfrydwch y boreu, y mae barnu 
am natur y diwrnod; oblegid yng 
ngyrfa yr haul tu a'r cyhydedd, gwelir 
cymmylau gwasgaredig yr wybren yn 
cynniwair oddi draw ac yma; yn dy- 
nesu at eu gilydd; yn ymgorpholi fel 
catrodau yn ymbarottoi i'r gâd, ac yn 
edrych gyd âg agweddau cuchiog ar y 
ddaear, ac ar y rhai a'i preswylia hi. 
Yn lle glas-wyrddni wybrennol, ni welir 
yn awr ond y mantellau amryw liwiau ; 
ysgogiadau buain a disymmwth cer- 
bydau Duw ; arwyddion gŵg drwy yr 
holl entrych ; twrf yr awelon yn troelli 
yn yr eithafion ; dail y coed megis mewn 
dychryn; y meusydd yn ymddiosg o'u 
prydferthwch ; yr anifeiliaid yn ffroeni 
yrawyr; a chalon dyn yn crynu yn ei 
fynwes gan ofn mawr. Draw y fellten a 
ganfyddir, yr hon a ystyrir yn belen 
magnel yr Hollalluog ; ac yn ymsaethu 
gyd A'r y fath fuandra, fel y bydd gwedi 
gwneuthur y wig yn ddrylliau, erbyn y 
canfyddir hi yn ymadael â ffroen y 
peiriant; ac yn ganlynol i hyn, clywir 
sŵn yr ergyd, megis troelliad cerbyd ar 
balmant dur, ac yn distewi draw yn yr 
eithafion pell. Ond fel ag y bydd milwyr 
Ion yn dynesu ym mlaen, bydd eu 
saethau yn gwau ac yn fforchogi drwy 
dduwch y lleni mor danbaid, a phe 
byddai yr holl wybren yn oddaith, a'r 
eithafion tragywyddol oll gwedi myned 
yn un danllwyth fawr; ac ofnadwy 
sŵn ei daranau ef! ïe, mor uchel y 
gweryra ei feirch, fel y gellir meddwl 
I 


bod colofnau cedyrn y nefoedd yn syrth- 
io, seiliau y ddaear yn ymddattod, y 
caerau tragywyddol yn dymchwelyd, a 
holl natur ar unwaith yn ymollwng 
i'w chymmysgedd cyntefig. Ar ol i'r 
dymmestl hon fyned heibio, wele yr ail 
yn dyfod, yn gyd-gymmysg o ddyfroedd, 
cenllysg, a ia yn dammeidiau, fel na 
chanfyddir ond dinystr a difrodiadau 
oddi amgylch ogylch. Yr ŷd yn ddryll- 
iedig ar hyd y meusydd ; yr afonydd yn 
orlifiedig dros y ceulenydd ; yr anifeiliaid 
yn cael eu cludo ymaith; gorchwyl oes 
yn cael ei ddinystrio ar yr unwaith ; a'r 
dyn o ben pinacl cyfoeth, yn cael ei 
ddymchwelyd i ddyfnderoedd tlodi o 
fewn corph yr un diwrnod. 

Mewn un diwrnod yn fynych, y mae 
mynyddoedd gwedi suddoi eigionau y 
ddaear, fel na welwyd mo honynt byth 
drachefn; ynysoedd yn ddisymmwth 
gwedi cyfodi o eigion y moroedd mawr- 
ion; a dinasoedd lliosog eu trigolion, 
gwedi eu llyngcu mewn un amrantiad 
i'r gwaelodion, a'r lleoedd y safent ar- 
nynt yn bresennol yn orchuddiedig gan 
ddwfr. Pan feddylid bod y dref gaerog 
yn y diogelwch mwyaf, yn ddisymmwth 
ysgydwir hi i'w seiliau gan ddaeargryn ; 
y ddaear mewn eiliad yn agor ei safn 
fawr, ac yn cyd-lyngcu y cwbl i'w chol- 
uddion ; a'r môr fel creadur gwallgof a 
chynddeiriog, yn ymrwyfo yn ei wely ; 
yn bwrw ei donau o faintioli mynydd- 
oedd tu a'r lan ; yn torri dros y caerau 
a roddwyd iddo; ac yn cludo dinystr 
gyd ag ef am ugeiniau o filldiroedd. 
Weithiau tân angherddol a dyrr allan o 
fynydd gyd â thrwst brawychus, hyd 
oni fyddo pob calon yn llesmeirio mewn 
braw; y fflamau yn ymddyrchafu yn 
ddychrynllyd; y ddaear yn bwrw ei 
choluddion allan yn llwch, yn feini, ac 
yn afonydd o losgwy brawychus, y rhai a 
ddifrodant bob peth a gyfarfyddant yn 
eu cynniweirfeydd. Ac felly wrth gyf- 
odi o'n gorwedd-leoedd yn y boreu, ni 
wyddom ar ba bethau yr esgora y diwr- 
nod; feallai afon danllyd a dyrr allan 
o'r bryn cyfagos; fe allai daeargryn yn 
symmud y mynydd draw, ac yn ei daflu 
ar ein bro ni, fel ag i gael ein claddu yn 
ddisymmwth dan ei seiliau ; neu fe allai 
mai mellt y Nef a annelir attom, y rhai 
mewn amrantiad a'n trosglwyddant o 
amseri'r wlad ehang honno, a adweinir 
wrth yr enw tragywyddoldeb. 

Esgora rhagluniaeth ar lawer o bethau 
rhyfedd o fewn corph un diwrnod. Nid 
ydyw olwynion y nef byth yn peidio a 
throi, ac nid ydynt un amser yn troi heb 
fod rhyw ddiben mawr i gael ei ddwyn 
oddi amgylch, oblegid wrth y prif be- 
gwn y mae Duw tragywyddoldeb ei hun, 
yr hwn sydd a'r llywodraeth uchaf ar 
bob peth, yn troi dyn i ddinystr, ac yn 
dywedyd â llef uchel, “ Dychwelwch, 
feibion dynion.” Yn y boreu cychwyna 
y gwr oddi cartref, cymmera ei gennad 
yn llon oddi wrth ei anwyliaid, ac â yn 
heinif i'w daith; bydd y wraig yn 
llawn trafferth yn ymbarottoi er ei 
roesawi yn yr hwyr; y plant yn rhedeg 
bob yn aili ben y glasfryn, ermwyn ei 
weled yn ymhwylio tu ag adref ar hyd 
llwybrau y ddol. Bydd y disgwyliad 
yn ymgryfhau tu a'r hwyr, ac wedi i'r 
haul fachludo & y wraig yn anesmwyth, 
a'r plant gwedi gadael eu chwareuon, ac 
yn pendrymmu mewn gofid am eu tad, 
oddi amgylch y tân. Disgwylir wrth y 
trwst lleiaf, mai troed y gwr fydd ar 
gyfer drws y tŷ, ond erbyn edrych, 
rhyw bererin ydoedd yn myned heibio, 
a'r canlyniad ydoedd ymollwng i ofid 
adnewyddol. Ond cyn hanner nos, 
clywid ergyd wrth y drws; aeth yn 
fraw drwy yr holl deulu, a chrynai pob 
calon fel deilen; erbyn myned at y 
drws, yr oedd yno ddau wr dieithr, a'r 
gennadwri oedd ganddynt i'w thraddodi 
_ ydoedd, bod y gwr gwedi marw yn ddi- 
symmwth, a bod ei gorph yn cael ei 
gludo drwy yr heol gyfagos tu a'r tv. 
Darfu pob gobeithion yn y teulu ar yr 
unwaith ; llesmeiriai y wraig yng ngwir 
ofid ei chalon, ac uchel griai y plant 
drwy holl gonglau y tŷ. Trodd yr ol- 
wyn yn chwerw i'r teulu hwn, dwyn y 
gwr ymaith yng nghanol ei ddyddiau, a 
gwneuthur haid o blant bychain yn 
ymddifaid ym moreu eu hoes. Un gwr 
yn cael ei gymmeryd ymaith drwy orfod 
i'r rhyfel, yng nghanol ysgrechau torr- 
calonnus ei wraig a'i blant ; trosglwydd- 
wyd ef dros y mor; wynebodd faes y 
gwaed; dringodd gaerau .y ddinas; 
gwelodd filoedd yn lladdedig yn ei 
ymyl; bu yng nghanol y bidogau blaen- 
llymion, a gwnaeth rymmusderau dros ei 
wlad a'i grefydd. Bu mewn brwydrau 
gwaedlyd lawer, derbyniodd glwyf ar ol 
clwyf, a chyrhaeddodd y newydd fro ei 
enedigaeth, ci fod gwedi syrthio yn 


lladdedig ar faes y gwaed. Ond un 
noswaith, ym mhen blynyddoedd lawer, 
ac ypg nghanol gauaf oer a garw, pan 
oedd y wraig a'r plant oddi amgylch y 
fân ar yr aelwyd, yn siarad am eu tad, 
a'r wraig yn ocheneidio ac yn colli dag- 
rau, gan hiraethu yn ei chalon na chaw- 
sai fod yn ei ymyl ar faes y gwaed, i 
weinyddu iddo yn ei funudau diweddaf; 
agorodd drws yr annedd dlawd yn ddi- 
symmwth, a phwy safai mewn dillad 
milwr yng nghanol y tŷ ond y gwr! 
Yr oedd gwedi ei gloff aì anafu yn y 
brwydrau, ond daeth adref â'i fywyd 
ganddo, arian ddigon yn ei gôd, a dar- 
pariad gwedi ei wneuthur gan y llyw- 
odraeth tu ag at ei gynnal yn gysurus 
am y gweddill o'i oes. Braidd y credai 
y wraig, gan gymmaint ei llawenydd, 
mai ei gwr ydoedd ; a'r plant a neidient 
mewn gorfoledd oddi amgylch iddo. 
Mewn un diwrnod y mae rhai gwedi eu 
difeddiannu o gyfoeth mawr ; eraill yng 
nghanol gofidion tlodi, ac un llythyr 
gwedi eu trosglwyddo i ganol anrhydedd 
a chyfoeth ; brenhin cyn hanner dydd 
yn colli eì goron a'i orsedd, a'i arwain 
fe allai i angen neu gaethiwed; a dyn o 
darddiad anenwog, cyn yr hwyr, yn 
cael coron ar ei ben, gorsedd i eistedd 
arni, a phendefigion i ymgrymmu o'ì 
flaen. Uchel a dirgelaidd ydyw ffyrdd 
Duw y nefoedd, ac yn llwybrau ei rag- 
luniaethau rhyfeddol, y mae yn cynni- 
wair drwy yr holl ddaear; y mae ei 
deyrnas yng nghanol teyrnasoedd y byd, 
ac y mae pob digwyddiadau drwy yr 
holl greadigaeth, yn cyd-weithredu er 
mwyn palmentu ffordd i olwynion ci 
gerbydau ef gael llwybr rhydd i dramwy 
drwy yr holl daleithiau. Pan ag y mae 
ymherodraethau yn siglo ac yn cael eu 
chwilfriwio ; pan ag y mae teyrnasoedd 
yn syrthio i beidio cyfodi byth mwy; 
pan ddymchwelir gorseddau ; pan ddar- 
ostyngir pendefigion; pan gynhyrfir 
gwledydd; a phan daenir difrodiadau 
drwy daleithiau, gellir penderfynu y 
goruwch-lywodraetha Duw y nefoedd 
bob peth er mwyn dwyn ei amcanion ei 
hun i ben, ynghyd âg er prydferthu ei 
enw mawr ar y ddaear yn y pen draw. 
Ac yn awr wrth ystyried y pethau rhy- 
fedd a gymmerant le mewn diwrnod ; 
rhai yn cael eu dwyn i'r byd, ac eraill 
yn cacl eu cymmeryd o'r byd, y mae 
galwad uchel arnom ni o ddydd i ddydd 

i ymbarottoi er mwyn cyfarfod & Duw ; 
oblegid yn y man machluda haul natur 
yn dragywyddol arnom, ac nì a ganwn 
yn iach am byth i'r byd hwn. : 

Eiddo pwy fydd yfory? Yrydym yn 
darllen am yr hynafiaid yn cyrhaeddyd 
eu cannoedd o flynyddoedd, ond o'r 
diwedd yn cyrhaeddyd eu dydd olaf, ac 
yn huno yn yrangau. Gwelsant lawer 
haf a gauaf, a'r naill flwyddyn yn dilyn 
y flwyddyn arall, hyd at agos i fil o 
flynyddau ; ond o'r diwedd, gwawriodd 
diwrnod arnynt, yn yrhwn yraeth yr 
haul dan ei gaerau, ac ni chyfododd byth 
arnynt yn y fuchedd hon. Heddyw 
ydyw ein hamser ni, ac nid y foru, canys 
dichon mai yn ddisymmwth y cawn ein 
prysuro o'r byd hwn, a'n gwthio drwy 
ddyffryn cysgod angau, ac afon yr Ior- 
ddonen, i'r wlad draw. 

Bu rhagluniaeth yn dda iawn at ryw 
wr goludog y crybwyllir am dano yn yr 
efengyl; gwênodd Duw mewn modd 
neillduol arno un flwyddyn drwy i'r 
nefoedd ddiferu brasder ar ei dir, a 
bendithio ei gnwd ef. Ei dir a gnyd- 
iodd yn dda; yr oedd ei gynnyrch yn 
fawr iawn ; yr oedd ei wenith a'i haidd 
yn ysgwyd yn donau mawrion ar ei 
feusydd ; ac ni welid ond y cyflawnder 
mwyaf drwy holl lannerchau y gwr 
hwn, gan y fath gnwd toreithiog oedd 
arnynt. Yr oedd yn amser cynhauaf; 
yn bryd casglu cynnyrchion y tir yng 
nghyd; ac yn adeg neillduol i'r me- 
ddwl ymddyrchafu tu a'r nefoedd, mewn 
diolchgarwch cynnes a chalonnog i 
Dduw yr holl drugareddau, am wênau ei 
ragluniaeth a'i ewyllys da. Yr oedd 
yma le i'r myfyrdodau a'r meddyliau 
gorau; yr oedd yma achos ddigon i'r 
galon agor a thoddi yn y teimladau ty- 
ner hynny ag y mae natur dyn yn brof- 
iadol o honynt ar droion ; ond y gwr 
hwn, ni chymmerodd achos y tlodion, 
na'r gweddwon, na'r plant ymddifaid, 
ba synagogau Duw yn y wlad dan ei 
ystyriaethau, ond a droes y cwbl a ber- 
' thynai i eraill, ac i'r byd a ddaw, o'r 
naill ochr. Meddyliodd fod eì ddiwr- 
nod braidd i barhau yn dragywydd, a 
chan mai ei hun oedd mewn golwg 
ganddo, ac yn ddiystyriaeth o achosion 
pawb eraill, ni ddarbodai ddim ond gyf- 
" erbyn ag ef ei hun yn unig. “Ac efea 
ymresymmodd ynddo ei hun, gan ddy- 
wedyd, Beth a wnaf, am nad oes 


A. 


gennyf le i gasglu fy ffrwythau iddo? 
Ac efe a ddywedodd, Hyn a wnaf; 
Mi dynnaf i lawr fy ysguboriau, ac a 
adeiladaf rai mwy ; ac yno y casglaf fy 
holl ffrwythau am dâ. A dywedaf 
wrth fy enaid, Fy enaid, y mae gennyt 
ddâ lawer wedi eu rhoi i gadw dros 
lawer o flynyddoedd; gorphwys, bwyt- 
ta, $f, bydd lawen.” Dyma siarad y 
gwr âg ef ei hun ar ddiwrnod tu â ther- 
fyn ei gynhauaf; darbodai ar gyfer ei 
hun am lawer o flynyddoedd ; addawai 
iddo ei hun orphwysfa am ddyddiau 
meithion; meddyliodd am fwytta, am 
yfed, ac am fod yn llawen; ond ni fe- 
ddyliodd, ac ni siaradodd ddim am ei 
enaid. Ond y truan tlawd! Hwn 
oedd ei ddydd olaf ef yn y bywyd pre- 
sennol; yr oedd efe ar ddibyn byd 
arall; ac nid oedd ond cam o ychydig 
oriau rhyngddo a thragywyddoldeb! Ar 
ei ddydd olaf, nid oedd dim yn ei feddwl 
na'i fyfyrdod, ond ei ddâ, ei ysguboriau, 
gorphwys, bwytta, yfed, a bod yn llaw- 
en; ac am hyn yn unig y siaradai ef. 
Esgynodd ei ymddiddanion fynu 1 lys y 
nef; a phan glybuwyd am y blynydd- 
oedd lawer a addawai efe iddo ei hun, 
troed i lyfr marwoldeb, ac yno yr oedd 
yn ysgrifenedig, “Hwn ydyw ei ddydd 
olaf ef, a'r nos hon y gofynir ei enaid 
oddi wrtho.” Treuliodd y gwr ei ddi- 
wrnod olaf, a'r byd a'i bethau yn loned 
ei galon a'i feddyliau; estynodd y nos 
ei chwrlid dda dros yr wybren; a'r 
ddaear a amdowyd gan y tywyllwch. 
Aeth y gwr i'r gwely, gan fwriadu cyf- 
odi yn y boreu fel arferol, ond pan yn 
nos ddâ a thywyll, wele ergyd yn erbyn 
colofnau eì dŷ daearol! ar unwaith, 
weleei babell yn ysgwyd oll drwyddi, 
a'i galon yn crynu ac yn oeri yng ngha- 
nol eì fynwes. Pa beth sydd yma? 
“Cennad angau wyf fi; treuliaist dy 
ddydd diweddaf; ni weli gynhauaf ar y 
ddaear byth ond hynny ; ni adeiladi di 
ysgubor yn dragywydd; ni orphwysi 
ond yn dy fedd ; ni lyngci di dammaid 
byth ond hynny ; mae dy yfed di gwedi 
darfod ; ac di gei di dy roddi mewn ys- 
tafell lle mae llawenydd gwedi peidio 
ynddi, a dim ond distawrwydd prudd 
yn teyrnasu o'r tu mewn i'w chaerau. 
Cerddorion a thelynorion nid ydynt 
yno; yr ydwyt ar derfyn dy daith; yr 
wyf yn gofyn dy enaid oddi wrthyt; ac 
eiddo pwy fydd y pethau a barottoaist î” 


68 TWYLL DYNION, 


“Nac ymffrostia o'r dydd y foru: 
canys ni wyddom beth a ddigwydd 
mewn diwrnod.”—“ Am hynny, byddwch 
chwithau barod: canys yn yr awr ni 
thybioch y daw Mab y dyn.”—“ Wele, 
yn awr yr amser cymmeradwy ; wele, 
yn awr ddydd yr iachawdwriaeth.”— 
“ Heddyw, os gwrandewch ar ei leferydd, 
na chaledwch-eich calonau, megis yn yr 
ymrysonfa, fel yn nydd profedigaeth yn 
yr anialwch. Pan demtiodd eich tadau 
fi, y profasant fi, ac y gwelsant fy 
ngweithredoedd.” 

Mae diwrnod yn esgor ar lawer iawn 
o bethau; a chan na wyddom nad y 
dydd hwn ydyw ein dydd olaf ni, pa 
fath ryw ddynion a weddai i ni fod ym 
mhob rhyw sanctaidd ymarweddiad, yn 
ymbarottoii ddisgwyl ein Harglwydd, 
ac i'w roesawief! Mae ein teidiau a'n 
tadau gwedi cael eu rhifo i grymman 
angau; mae lluoedd o'n perthynasau 
gwedi bod dan yr ergyd mawr; mae 


mll 


MAE yn wirionedd anwadadwy, nad 

oes ar y ddaear greadur mwy twyll- 
odrus na dyn, ac y mae y twyll hwn 
gwedi ac yn cael ei ddangos drwy yr 
holl oesau hyd yr awr hon. Gellid 
meddwl pan welir ychydig nifer o gyf- 
eillion ynghyd, eu bod yn gyfeillion yn 
ol ystyr wir a phriodol y gair, mai eu 
hamcan ydyw golygu dedwyddwch eu 
gilydd, ac mai eu cysuron pennaf fyddai 
gwneuthur pob rhyw gymmwynasau i'w 
gilydd ; ond pan yr ymadawant bob yn 
ddau er myned i'w cartref-leoedd, ceir 
eu clywed yn trin y rhai absennol, fel y 
dynion mwyaf ysgeler a niweidiol ar y 
ddaear. Yn fynych pan fyddo dyn 
mewn cwmniaeth, dangosir pob parch 
iddo, a gellid meddwl bod pawb gwydd- 
fodol yn ei anrhydeddu mewngwirionedd 
yn eu calonau, ac na allant ddioddef i 
neb ddywedyd drygair mewn un modd 
am dano ; ond pan y cymmero ei gennad 
oddi wrthynt, a phan ond yn brin dros 
y trothwy, bydd un â'i chwedl am dano, 
y llall â'i chwedl am dano, y trydydd 
yn ei waradwyddo, y pedwerydd yn ei 

ein cyfeillion gan mwyaf yn huno yn 
ogofeydd tywyllion y bedd; ac y mae 
ein cyfoedion lawer iawn o honynt, â'u 
henwau er ys blynyddoedd ar lechres 
marwoldeb. Cyrhaeddasant eu dydd 
diweddaf; cludwyd hwynt i'r beddrod ; 
yr ydym ninnau yn eu dilyn; ac wedi 
rhodio y llwybr dieithriol, ni ddychwel- 
wn mwyach yn ol i'n hen anneddau. 
“ Ar ben boreu aeth yn eisiau, 
Ar y bryn a than y cudd, 
Ac o'r llwybrau ag a rodiai 
Fe brydnbawnau -daeth ail ddydd ; 
Ond y llygaid gynt a'i gwel'sent, 
Mwy nis gwelsant byth mo'r gwr, 
Nac uwch gelltydd, nac ar faesydd, 
Nac mewn dolydd ym min dwr. 
Ar ei elor, druan, drannoeth, 
Gyd â galar dygwyd e', 
'N araf chwarian byd y dreflan, 
Gan wŷr mwynlan i'w oer le ; 
Dan y garreg gerllaw'r Ywen, 
Man lle gorwedd nawr mewn hedd ; 


Tyred yma, (gwn y medri,) 
Darllen im’ ei ‘sgrifen fedd.” 


ddinoethi, a phawb yn cyduno i'w ar- 
ddangos yn gwbl annheilwng o un cym- 
meradwyaeth. Gwedi cael gwared o un 
o'r gyfeillach, ymddengys y cyfeillion yn 
dra chysurus ac yn ddedwydd, am eu 
bod gwedi cael gwaredigaeth o'r dyhiryn, 
a'u bod bellach yn ddynion rhinweddol, 
ac o gymmeriadau na all neb eu gwarth- 
ruddo. Pan ymadawo y nesaf o'r gyf- 
eillach, dywedir yn union-gyrchol gan y 
lleill mai brawd y blaenaf ydyw, ac nad 
ydyw fymryn gwell nag yntau; yr un 
beroriaeth a genir am y trydydd, am y 
pedwerydd, am y pummed, ac yn y pen 
draw condemnia y ddau olaf yr holl 
garedigion gynneu, fel y dynion gwaeth- 
af drwy yr holl deyrnas, os nid drwy yr 
holl fyd. Yn fynych ceir clywed dau 
ddyn, yng nghefnau eu gilydd, yn rhed- 
eg ar y naill y llall, ac yn dywedyd y 
pethau mwyaf gwaradwyddus am eu 
gilydd; ond pan gyfarfyddo y ddau 
drannoeth, ceir eu gweled yn ymwen- 
ieithio i'w gilydd i'r fath raddau, fel y 
gellid meddwl mai y cyfeillion pennaf 


| ar y ddaear ydynt. Yn fynych pan 

yddo un yn dangos pob cyfeillgarwch 
m ag attom, fe allai y bydd yn cynllunio 
mradwriaeth yn ein herbyn ; ac yn dra 
hyffredin pan ddangosir rhyw barch 
mwy na chyffredin gan un i ni, y pryd 
awnnw y bydd yn blaenllymmu ei 
idagr er mwyn ein brathu yn ddirgel 
irwy ein calonau. Ac nid yn unig ym 
mblith dynion y byd, fel ei gelwir, y 
mae ymddygiadau o'r fath hyn, ond yn 
gwbl mor gyffredin ym mhlith y crefydd- 
olion, y rhai a gymmerant arnynt garu 
eu gilydd, yn ol gorchymyn yr Iach- 
awdwr bendigedig. Ceir clywed dynion 
yn fynych yn gweddio dros eu gweini- 
dogion yn wlithog ac yn zelog iawn, yn 
erfyn am eu llwyddiant, ac yn diolch yn 
wresog am danynt; ond wrth fyned 
adref, yn eu galw wrth bob enwau 
gwaeth na'u gilydd, ac yn dywedyd y 
naill wrth y llall, y byddai yn fendith 
fawri gael eu gwared drwy angau, neu 
drwy ryw ffordd arall. Ac yn fynych 
awa ceir clywed dynion yn gweddio 
dren gilydd yn y fath fodd, fel y gellid 
meddwl bod eu dymuniadau yn dyfod o 
au eu calonau; ond cyn pen yr 
avr, bydd yr un dynion yn cnoi ac yn 
geu y rhai y gweddient drostynt, 
megs pe buasent ddiaboloniaid yn 
na dynion. Wrth graffu a sylwi 
Jn fanol, wrth wrando yn ddiwyd ac yn 
tud, ac wrth ddilyn dynion i'w gwa- 
l fyrdd a'u llwybrau, ni cheir ond 
y twyll, y gweniaith, yr hocced, a'r 
filader, yn llanw y byd, fel nad oes ym- 
iad i'w roddi yn neb ym mhellach 
Ug ygwelir neu y clywir hwynt. Bydd 
y hod fe allai, yn diferu geiriau yn ein 
hwynebau fel y mêl, ond pe gellid gweled 
clon y dyn, y mae yno lys yn eistedd, 
yn cynllunio bradwriaeth er mwyn ein 
llwyr ddinystrio ; ac yn fynych pan gym- 
mer dynion arnynt ein cwyno, ac i gyd- 
odio â ni yn nydd ein hadfyd, iaith eu 
clon ydyw, “Ha, ha, dyma fel y mae 
en calonau ganwaith gwedi dymuno eu 
gweled.” 
Prynodd cydmeiriaid newydd-weddog, 
amryw flynyddoedd yn ol, dyddyn pryd- 
mewn bro ddymunol yn y dywys- 
ogaeth, i'r hwn y daethant i fyw, ac yn 
Jrhwn y buont fyw am gryn flynydd- 
oedd, mewn parch ac anrhydedd mawr. 
Ystyrid hwy yn dra chyfoethog, ac yr 
oeddynt felly mewn gwirionedd; yr 
oeddynt yn dra elusengar, yn gymmwyn- 


asgar iawn,a phawb yncymmeryd arnynt 
eu bod yn eu parchu yn fawr. Yng 
nghyfarfodydd y plwyf, rhoid y flaenor- 
iaeth i Mr. ——, a thrwy ei ddeall a'i 
wybodaeth, yr oedd Mr. —, ar amryw- 
ìol droion, gwedi gwneuthur daioni mawr 
i'r plwyf, ac wedi ei achub ar wahanol 
amgylchiadau, o grafangau y gyfraith. 
Gwrandawai ar gŵynion ei gymmydog- 
ion ym mhob peth, a rhoddodd. fenthyg 
amrywiol symiau o arian iddynt rhwng 
llaw a llaw, er mwyn peidio a'u rhoddi 
mewn traul i brynu ysgrif-nodau ; ac 
nid ydoedd neb braidd drwy yr holl 
blwyf nad ydoedd, drwy ei gymmwyn- 
asau, gwedi eu rhoddi dan ryw rwymau 
neu gilydd iddo. Yr oedd rhyw wr 
mewn trafodiaeth fawr yn yr un gym- 
mydogaeth, a phawb yn meddwl ei fod 
yn ariannog iawn, a hwn drwy ei wen- 
iaith a'i ystrywiau a gafodd gan Mr. —— 
fyned yn feichiau drosto yn yr ariandŷ 
am lawer o filoedd o bunnau. Gwedi i'r 
masnachwr gael Mr. — i'r fagl, tros- 
glwyddodd ei holl feddiannau i berthyn- 
as agos iddo, ac yn union-gyrchol cy- 
hoeddodd ei hun yn feth-dalwr, a 
rhoddwyd ef yng ngharchar am ddyled, 
gan ryw berthynas arall iddo. Cyn 
gynted ag y clywodd cymdeithion yr 
ariandŷ am y digwyddiad hwn, ymaflas- 
ant yn nhir a holl feddiannau Mr, —, 
yrhai a werthwyd oll, ac nid oeddynt 
yn ddigon i atteb y gofynion. Cafodd 
yr amgylchiad hwn gymmaint o effaith 
ar Mr. ——, fel y torrodd ei galon yn 
fuan, a bu farw ; ac ym mhen ychydig 
ddyddiau dilynwyd ef i dŷ ei hir artref 
gan ei wraig, a gadawsant ar eu hol 
fachgen ymddifad pedair ar ddeg oed. 
Yr oedd y bachgen yn gwbl ddi-bobl yn 
awr, o leiaf nid oedd ganddo neb mewn 
gallu i wneuthur dim drosto, ond yr 
oedd fel oen ieuangc gwedi ei adael yng 
nghanol ydymmestl. Aeth at deulu y 
masnachwr a fu yn achos o ddinystr ei 
rieni, ac erfyniodd arnynt i gymmeryd 
trugaredd arno, ac i wneuthur rhyw 
beth drosto; ond ni chafodd na derbyn- 
iad na groesawiad yma, eithr ei fygwth 
os blinai efe neb o honynt mwyach ; ac 
felly erlidiwyd ef ymaith gyd a'r am- 
mharch mwyaf. Gwyddai am wahanol 
bersonau yr oedd ei dad gwedi rhoddi 
benthyg arian iddynt, ac aeth at y rhai 
hyn i ddymuno arnynt dalu y cyfryw 
iddo ef; ond pawb yn unfryd a wadas- 

ant eu dyledion, ac a ddymunasant arno 
ymadael o'u hanneddau hwynt. Nid 
oedd gan y bachgen yn awr ond myned 
at y goruchwyliwr plwyfol, modd y 
byddai i'r plwyf wneuthur rhyw beth 
drosto, a'i roi mewn rhyw ffordd i ynnill 
ei fara beunyddiol. Yr oedd hwn fel y 
lleill, yn dra sarug wrtho, ond galwodd 
gyfarfod o'r plwyfolion ynghyd er mwyn 
ystyried yr achos a'r amgylchiad. Gwedi 
ymgynnull o'r rhai hyn ynghyd, ni 
ddangosent fawr o deimlad at sefyllfa, 
amgylchiad, na chyfyngder y bachgen. 
Collfarnai un ei dad o eisiau na buasai 
yn edrych atto ei hun yn well, beiai un 
arall ei fam, am roddi gormod o foethau 
iddo, a bod yn rhy faldodus o hono, beiai 
y trydydd yntau am ddyfod i ofyn cym- 
morth gan y plwyf, yn lle ymdrechu am 
wasanaeth, heb ystyried na wnaeth y 
bachgen ddim erioed ; ac mewn gwirion- 
edd, yr oedd y plwyfolion â'u hergydion 
gymmaint arno, fel y torrodd allan 
mewn wylofain, ac a ymadawodd â 
hwynt â'r ymadroddion canlynol yn ei 
enau, “Tad yr ymddifaid a Barnwr y 
gweddwon yw Duw yn ei breswylfa 
sanctaidd.” 

Mewn gofid dwys, a chan dywallt 
dagrau heilltion, ymadawodd y bachgen 
ymddifad â'i fro enedigol, ac a hwyliodd 
ei gamrau at y dref borthladdol agosaf, 
er mwyn gweled pa beth ydoedd rhag- 
luniaeth fawr gwedi ei ddarparu ar ei 
gyfer. Gwedi cyrhaeddyd y dref, ac 
wedi rhodio o un heol i heol arall am 
ryw yspaid, aeth ifawr tu a'r porthladd, 
lle yr oedd amrywiol longau yn angori, 
arhai o honynt yn perthyn i'r llynges. 
Digwyddodd bod cadben un o longau y 
Brenhin ar y llwythfa, a thynnodd ag- 
wedd drist y bachgen ei sylw, ac wedi 
ei holi pwy ydoedd, a pha beth ydoedd 
ei amgylchiadau, ac wedi clywed helynt 
y bachgen, cynnygodd ei gymmeryd i'r 
llong ar ammodau manteisiol, â'r hyn y 
cydsyniodd yr ymddifad, gan na wyddai 
i ba lei droi ei wyneb. Aeth y bachgen 
yn union-gyrchol i'r llong, ac ym mhen 
ychydig ddiwrnodau cafodd y cadben 
orchymyn i hwylio allan i'r môr, er 
mwyn amddiffyn anrhydedd y goron a'r 
deyrnas yng ngwyneb trahausdra y gelyn. 
Yunillodd y bachgen serchiadau holl 
swyddwyr a dwylaw y llong drwy ci 
ymddygiadau ufudd, hynaws, a serchus, 
fel yr oedd yn dda ganddynt oll am 


dano. Ymroddoddiddysguyrhynol —~ 
berthynai i forwriaeth, ac yr oedd «mm 
gynnydd yn achos o syndod i bawb, 
chafodd y cadben ci foddloni fwy-fw_—— 
ynddo o ddydd bwy gilydd. Ym mhe— - 
tu a'r flwyddyn gwedi myned allan i 
môr, un diwrnod canfyddwyd un -——« 
longau rhyfel mwyaf Ffraingc yn dy 
nesu attynt, ac am nad ydyw calon —¥ 
Brython byth yn pallu, nac yn troi ymn 
ol, ymbarottowyd i ymladd dros am: - 
rhydedd y goron a'r wlad. Yn: fua-mmn 
rhuodd y magnelau, ac ni welid ond —y 
tân a'r colofnau mwg yn dyfod o bob u mm 
o'r llongau. Ofnadwy y galanastra am 
wnaed, ac ni welid ym mhob un o hoca- 
ynt ond y lladdedigion a'r clwyfedigiom—n, 
a gwaed dynol yn rhedeg yn bistylloedâ. «d 
i'r weilgi fawr. Pan neshaodd y llongam—a 
yn ddigon agos i'w gilydd, neidiodd y 
cadben Prydeinaidd i fwrdd llestr y 
gelyn, a'r morwyr Prydeinaidd gyd s3mg 
ef,ac yn eu plith y bachgen ymddifa.. e«- 
Gwelodd wr â'i gleddyf noeth ar rod «li 
ergyd angeuol i'r cadben, ond cyn Wm T 
cleddyf ddisgyn, efe a'i saethodd yn far” -W 
â llaw-ddryll, ac yn fuan ar ol hw,” 
tynnwyd y faniar lawr, a rhoddwyd y 
llong i fynu i'r cadben Prydeinaid- 
Gwelodd y cadben y bachgen yn saeta U 
y gwrâgynnygodd at ei fywyd; ysgrm 7 
enodd yr amgylchiad at Brif Weinidog J 
llywodraeth, a'r canlyniad fu iddo ga! 
ei wneuthur yn swyddog yn y llynge?? 
yn fuan. Bu mewn amryw frwydrau sæ £ 
ol hyn, ac ym mhob un o honynt yr oed 
ei wroldeb a'i fedrusrwydd yn ganfydcd- 
edig i bawb. Bu ym mrwydr fawf 
Aboukir, yn yr Aipht, dan yr anfarwol 
Nelson, pryd y darostyngwyd balchder 
Ffraingc, ac y drylliwyd ei llynges mewn 
un diwrnod. Sylwodd Nelson arno, â 
rhoes iddo ddyrchafiadau yn y llynges. 
Ym mrwydr fawr Trafalgar yr oedd yn 
gadben ei hun, a'i long ef oedd gyd ar 
blaenaf yn torri drwy lynges Unol 
Teyrnasoedd Ffraingc a'r Yspaen, ac yn 
y gâd hon gwnaeth rymmusderau mawr- 
ion. Nid yn unig yr oedd y bachgen 
ymddifad erbyn hyn gwedi ynnill bri ac 
enw mawr, ond cyfoeth mawr hefyd ; a 
phan ddaeth i Lundain yn amser yr 
heddwch, yr oedd yn feddiannol ar drys- 
orau fwy na mwy. 

Yn fuan gwedi dyfod o hono i'r deyrn- 
as hon, gwelodd mewn newyddiadur fod 
tiroedd ei gymmydogaeth enedigol braidd 

oll ar werth, ac yn union-gyrchol efe a*u 
prynodd. Gwedi sicrhau y pryniad, 
bwriadodd roddi tro i'r hen fro, yr hyn 
& wnaeth; a phan ddeallwyd bod y 
perchennog newydd yn y gymmydog- 
aeth, yr oedd pawb am y cyntaf yn cyn- 
niwair atto er mwyn gwneuthur eu moes 
iddo. Pan ddywedodd wrthynt pwy 
ydoedd, synnasant yn fawr, a dechreuas- 
ant ddywedyd am anrhydedd ei dad, y 
cam a gafodd, a'u bod hwythau yn bwr- 
iadu gwneuthur pob peth a allasent 
erddo yntau, ond iddo ef gamsynied eu 
meddyliau, a myned yn fyrbwyll ymaith 
oddi wrthynt. Dywedasant hefyd eu 
bod mewn gofid dwys a dibaid o'i blegid, 
ac wedi anfon i bob man i ymholi yn ei 
gylch, a'u bod gwedi methu cael un 


hyspysiaeth am dano. 
fod yn dda gan eu calonau ei weled, eu 
bod yn gobeithio y treuliai weddill ei oes 
yn eu plith, ac y dilynai lwybrau ci dad 
parchus ym mhob rhinweddau. 
wrth fyned tu ag adref, clywodd hwy yn 
siarad ac yn dywedyd wrth eu gilydd, 
“ Rhyfedd mor fawr y mae hwnna gwedi 
myned—nid oes dim mor chwythig a 
gweled cardottyn gwedi myned yn wr 
bonheddig,—ni wna y gwr hwn fawr o 
dda yn ein cymmydogaeth ni,—buasai 
yn well o lawer pe buasai y môr gwedi 
ei lyngcu nag iddo ddyfod yma i deyrn- 
asu arnom ni,—y mae golwg falch ac 


Dywedent hefyd 


Ond 


hunanol iawn arno,—gobeithio'r anwyl 


yr â yn rhyfel etto, fel y caffom wared o 


hono.” 


Oferguelion yr Ors. 


y amseroedd tywyllwch ac anwy- 
bodaeth, esgorwyd ar amryw dyb- 
da a dychymmygion, y rhai a feith- 
nwyd ac a fagwyd mewn oesau dilynol, 
byd onid ydyw holl genhedloedd y byd, 
idau mwy neu lai gwedi ymgynnefino 

jn eu cadwynau, fel mai anhawdd iawn 
ganddynt ddyfod i ryddid, er mwyn taflu 
Du eu carcharau yn agored. Anni- 
chonadwy i ddim ymaflyd yn ein natur ni 

jn gadarnach na thraddodiadau yr hyn- 
daid; a phan lyffetheirir ein rheswm 
Pan na fyddo gwedi addfedu, ac mewn 
gym i weithredu, nid heb yr ymdrech- 
gwrolaf, a'r egnion grymmusaf y 

gellir ymryddhau, modd y delom i farnu 

m ein hunain gyd â golwg ar 
gywirdeb neu anghywirdeb yr hyn a ys- 
tyriwyd megis gwirioneddau gennym o'r 
bra. Dygir y genedl ieuangc i fynu gan 
Wahanol genhedloedd y byd, yn yr eg- 
wyddorion, y credoau, a'r defodau sefydl- 
edig yn eu plith; a chan mor anhawdd 
ymddadrys oddi wrth y rhai hyn, anaml 
y gwelir nac y clywir bod neb yn dwyn 
ei dystiolaeth yn erbyn yr egwyddorion 
agredir yn ei oes, ac yn ammeu gwir- 
ionedd yr hyn a drosglwyddwyd i lawr 
o genhedlaeth i genhedlaeth. Yr Hin- 
dwad a ddysgir yn holl goel-grefydd y 


Shasters ; y Mahomedydd a ddygir i fynu ' 


o'i febyd yn neddfau y Coran; a'r 
Pabydd a rwymir ym moreu ci oes wrth 
ddeddfau Rhufain ; a chan y cymmerant 
ar ymddiriad bod eu gwahanol gredoau 
yn wirioneddau, treuliant eu hoes mewn 
ymlyniad wrth ddefodau na wyddant pa 
un ai gwir neu anwir ydynt ; a disgynant 
i'r broydd distaw, heb wneuthur yr 
egniadau lleiaf tu ag at ddwyn yr ocs 
ddyfodol i well syniadau. Bu ein teidiau 
a'n tadau ni yn amdoedig yn lleni 
duon tywyllwch ac anwybodaeth Pab- 
yddiaeth ; credent yn ddiysgog yn ffug- 
wyrthiau seintiau cofrestredig Rhufain ; 
ymddiriedent yn effeithiau meddygin- 
iaethol esgyrn a dannedd, na wyddent 
pa un ai gweddillion pabellau Cristionog- 
ion neu baganiaid oeddynt, a'r chwedlau 
mwyaf anhygoel a ddyfeisid gan Fynach- 
od segur yn cu celloedd,a gredid ganddynt 
fel gwirioneddau or pwys mwyaf. Ac 
er bod golau y diwygiad gwedi ymlid 
ymaith y tywyllwch a orchuddiai ein 
gwlad i'r fath raddau, fel mai anghrod- 
adwy gehnym ni, hanes amgylchiad- 
au torfynygliad Gwenfrewi, dyrchafiad 
gwyrthiol Sant Dewi uwch ei gynnull- 
eidfa yn Llanddewi Brefi, ynghyd & 
channoedd o bethau cyffelyb, etto y mae 
niferi lliosog yn y dywysogaeth agredant 
y gall dyn arglwyddiaethu ar alluoedd y 

tywyllwch, a ddyrchafant bedwar carn- 
olion, ymlusgiaid, ac adar, i swyddau 
prophwydol, ac a wnant fodau pellennig 
yr wybrenau, yn rheolwyr llwyddiant 
ac aflwyddiant einioes ac angau dyn. 
Gyd â golwg ar amrywiol bethau a 
gredir yn yr oes bresennol, a thros y 
rhai y dadleua dynion yn ffyrnig a 
phoethwyllt, ni feddant well rhesymiad- 
au, (pe yn deilwng o'r enw,) na bod eu 
tadau yn credu felly, iddynt eu clywed 
yn cael eu hadrodd megis gwirioneddau 
hirnos gauaf, a'u bod o angenrheid- 
rwydd yn wirioneddau, am eu bod yn 
cael eu credu o oes i oes, ac o genhedl- 
aeth i genhedlaeth. Yn awr, y mae pob 
tybiadau cyfeiliornus a gredir yn sicr o 
fod yn niweidiol, oblegid y maent yn 
llesteirio llwyddiant y gwirionedd, yn 
cadw eneidiau mewn caethiwed, yn 
gaerau er attal lledaeniad teyrnas gwy- 
bodaeth, ac yn rhwystrau ar ffordd dyn- 
ion 1 iawn ddefnyddio eu rheswm ; o 
ganlyniad, y mae nid yn unig yn gyfreith- 
lon i bob dyn, ond yn ddyledswydd 
orphwysedig ar bob dyn, i edrych a 
bwrw golwg ar y seiliau, ac ymchwylio 
i natur y tystiolaethau ar y rhai y maent 
yn sefydlu eu credoau. Y mae gwir- 
ionedd o'r fath natur, fel nid yn unig 
deil bob prawfiadau, ond gloywa a dis- 
gleiria fwy-fwy dan bob triniaethau ; 
a'n dyledswydd ni fel dynion, yw ymofyn 
yn ddiwyd am bob gwirionedd, ac wedi 
ini gael ein boddloni ar rym tystiol- 
aethau ein bod gwedi cael gafael yn y 
gwirionedd, ein dyledswydd ydyw ei 
dderbyn a'i ymddiffyn, oblegid mawr 
ydyw, ac yn y pen draw efe a lwydda. 
Credwyd traws-sylweddiad am oesau 
gan ein teidiau a'n tadau ni; a bernid 
y dyn hwnnw yn heretic, ac yn deilwng 
o farwolaeth, a'i amheuai ac a'i gwad- 
ai. Ond gwedi chwilio i natur y tyst- 
iolaethau gan y Diwygwyr, barnwyd ei 
fod yn gyfeiliornus, a'r canlyniad fu 
gwrthod y dyb. Ond yr oedd traws- 
sylweddiad, pan yn erthygl ffydd ein 
teidiau ni, mor wrthun a chyfeiliornus 
ag ydyw yn bresennol, ond nid ym- 
ddangosai felly iddynt hwy ; eithr pan 
wnaed y pwngc yn eglur drwy lewyrch 
Ysgrythyr a rheswm, gadawyd ef i'r Pab, 
a gwnaed derbyniad o dyb fwy rhesymol. 
Annichonadwy rhoddi tyb gyfeiliornus 
heibio, heb yn gyntaf ammeu ei geirwir- 
edd; a'r canlyniad uniongyrchol o 


ammeu ei geirwiredd, ydyw edrych i 
natur y tystiolaethau ; ac os ceir y rhai 
hyn yn rhy wan ac annigonol, cenir yn 
iach i'r dyb, a llawenheir am allu o 
honom ddiengyd o'i chadwynau. Ond 
mewn ymchwiliad am wirionedd unrhyw 
dyb neu bwngc, rhaid i ddyn wneuthur 
ei hun mor rhydd a diragfarn ag y mae 
yn ddichonadwy iddo, modd y gallo ei 
ddilyn i ba le bynnag yr elo, a'i dderbyn 
ym mha wedd bynnag y cynnyga ei hun. 
Yn yr agwedd hon yn unig y mae yn 
alluadwy i ni dderbyn addysg ; oblegid 
am y dyn hwnnw a ddyweda, “ Fel hyn 
yr wyf yn credu, ac fel hyn y credaf,” y. 
mae yn cloi drws gwybodaeth rhagddo 
ei hun, ac yn newynu ei enaid yn wir- 
foddol yng nghanol ymborth a danteith- 
ion. Yn awr, gwedi torri ein cadwynau, 
gwedi cyhoeddi i ni ein hunain Jubili, 
ac wedi gwneuthur ein hunain yn 
agored i bob argyhoeddiadau, nyni a 
chwiliwn i wirionedd y gelfyddyd, yn 
hanfodaeth yr hon y credir gan nifer 
liosog o'n cyd-wladwyr. 

Dewiniaeth, neu Gonsuriaeth, ydyw y 
gelfyddyd honno, drwy yr hon yr ym- 
honna dynion eu bod yn gallu gwneuthur 
i'r ysprydion drwg ymddangos, pan y 
tynghedir hwynt i ufudd-dod, ac y gwneir 
iddynt gwblhau y gorchwylion hynny a 
orchymynir iddynt gan y Dewin. Ond 
i'r diben i'n galluogi i roddi barn gyfiawn 
ar y gelfyddyd hon, y mae yn angen- 
rheidiol gwneuthur sylwadau manylach 
gyd â golwg ar y gwasanaeth a gyflawnir 
gan y Dewin, ymddangosiad yr yspryd- 
ìon, y cynghrair a wneir â hwynt, a'r 
gwasanaeth a gyflawnir ganddynt. Pan 
fyddo y Dewin yn myned at y gorchwyl 
o gonsuriaeth, cyfarwyddir ef yn ol y 
rheolau perthynol i'r gelfyddyd, i ddethol 
lle neillduol, oblegid bod rhyw fanau yn 
fwy manteisiol na'u gilydd gyd â golwg 
ar lwyddiant y gwaith. Gwedi pennodi 
ar y fan, y gorchwyl nesaf ydyw tynnu 
cylch dair gwaith, a rhwng y llinellau 
hyn y mae yn rhaid ysgrifenu enwau 
amrywiol angelion, gyd å lluniau eraill, 
ac enwau y goruchaf Arglwydd yn yr 
iaith Hebraeg. Yn nesaf, rhaid taenellu 
dwfr sanctaidd ar y cylch er mwyn ei 
gyssegru ; ac wedi gwneuthur pob peth 
yn barod, y mae y Dewin mewn gwen- 
wisg i sefyll yn y canol, ac yno i ddar- 
llen y gweddiau perthynol i'r achos; ac 
os bydd y gethern yn hwyrfrydig i 

ymddangos, rhaid i'r Dewin ddyrchafu 
ei lais, troi i'r gogledd, i'r dwyrain, i'r 
deau, ac i'r gorllewin, gan eu tynghedu, 
yn enw Llywydd mawr y bydoedd, i ym- 
ddangos. Os llwydda yn ei amcan, 
clyw y Dewin sŵn mawr, ond heb weled 
dim ; ac wedi clywed y sŵn, rhaid iddo 
eu tynghedu drachefn a thrachefn i ym- 
ddangos ; ac yn awr gwel frenhin barfog 
yn marchogaeth ar ddraig, llew, hwrdd, 
neu ryw greadur arall, a chyd ag ef am- 
rywiol gymdeithion o wahanol ddulliau, 
yn dynesu atto mewn agweddau tra 
mileinig. Rhaid i'r Dewin yn awr ddi- 
weinio ei gleddyf, a'i estyn allan at yr 
ysprydion ; ac wedi iddynt y naill ar ol 
y llall ymaflyd ynddo, y mae yn eu tyngu 
yn enw y Drindod i ddywedyd y gwir- 
ionedd ; ac wedi iddo gael gwybod eu 
henwau, a gwneuthur ei hun yn gyfeill- 
garac yn gysurus gyd â hwynt, y mae 
yn eu holi mewn perthynas i wahanol 
bethau dirgel; ac wedi iddo gael ei 
foddloni ganddynt, gollynga hwynt i'w 
ffordd yn enw y Drindod, ac y mae yr 
holl orchwyl gwedi ei derfynu. Ond 
gyd â y pethau a nodwyd perthynol i'r 
gwasanaeth o gyfodi yr ysprydion aflan, 
gallesid crybwyll am laweroedd o bethau 
eraill; ond byddai hynny yn afreidiol 
ar hyn o bryd, oblegid y mae yr hyn a 
adroddwyd, yn profi mai celfyddyd ydyw 
Dewiniaeth a ymhonna bod yn alluadwy 
i ddyn beri i yspryd ymddangos, i gyf- 
eillachu âg yspryd, i gael gwybodaeth 
gan yspryd, ac i wneuthur pethau mawr- 
ion drwy gyfryngdod yspryd. 

Yn ol cyfaddefiadau y Dewiniaid eu 
hunain, ac yn ol y rheolau yn eu llyfrau, 
trwy yr Arglwydd Hollalluog y proffes- 
ant eu bod yn dwyn eu gorchwylion 
oddi amgylch ; gweddiant arno mewn 
gwahanol ieithoedd, defnyddiant ei enw 
glân, gan ymaflyd yn y pethau mwyaf 
cyssegredig, er mwyn llwyddo yn eu 
hamcan. Ond er bod Duw yn wrandawr 
gweddi, a mil myrddiwn o ocheneidiau 
gwedi cyrhaeddyd ei glustiau, ac wedi 
cael gwrandawiad, y mae yn gwbl 
annghysson â'i natur ac â'i briodoliaeth- 
au, i wrando ar, ac atteb gweddi Dewin 
mewn gorchwyl mor annuwiol a dryg- 
ionus. Y mae angelion gloyw nef y 
nefoedd yn rhwym yng ngwasanaeth eu 
Creawdwr mawr; a phe ymddangosai 
un o honynt i Ddewin heb orchymyn a 
chaniattad ei Deyrn anfarwol, byddai yr 

ymddygiad yn gyhoeddiad o wrthryfel 
yn erbyn y llywodraeth Ddwyfol, ac efe 
a ddymchwelid âg un ddyrnod dros y 
caerau, aca deflid ar unwaith i diroedd 
iselaf gwlad machludiad haul. Felly, o 
nifer y tywod mân o ysprydion sydd yng 
ngwasanaeth y saint, nid oes yr un o 
honynt a all, nac a feiddia ddisgyn o 
uchelion y drydedd nef wrth lais Dewin, 
heb orchymyn a chaniattad yr orsedd 
dragywyddol, neu ymwisgo mewn arfau 
gwrthryfel, ac ymgyngrheirio gyd â 
gelynion y nef. Gyd â golwg ar lengau 
glwysion gogoniant, dywedir yn y Gyf- 
rol Sanctaidd, mai “ Cedyrn o nerth 
ydynt.” Gallant ehedeg o fyd i fyd yn y 
llannerchau tragywyddol, yn fil myrdd 
buanach na llewyrch y wawr: gallant 
chwythu Iau a'i lleuadau, ac Arcturus, 
Orion, a Phleiades o'u gorsafion; ond 
nid ydynt i wyro drwch y blewyn allan 
o derfynau deddfau a gorchymynion 
yr orsedd; oblegid er mai cedyrn o 
nerth ydynt, etto “ y maent yn gwneuthur 
ei air ef.” O ganlyniad, unwaith etto; 
pe dyrchafai Dewin ei lais nes y cyr- 
haeddai ei sŵn drwy daleithiau pell 
Caergwdion, hyd i ororau tiroedd anfarw- 
oldeb, nid oes yr un o'r angelion glân, 
y Cherubiaid gloyw, na'r Seraphiaid 
hardd, a roddant osteg iddo,oni orchy- 
mynir iddynt gan y Pen-llywydd ei hun. 
Ac mewn perthynas i'r ysprydion aflan 
a gyfodasant wrthryfel yn y nef, gollyng- 
odd Duw Ior ei fellt a'i daranau allan 
i'w herbyn yn nydd y frwydr ; a chyd â 
rhyferthwy ei gorwyntoedd anorchfygol, 
ymlidiodd hwynt allan o'r terfynau ded- 
wydd ; a chan beidio a'u harbed, efe a'u 
taflodd hwynt i uffern, gan cu rhoddi 
mewn cadwynau o dywyllwch, i'w cadw 
i farnedigaeth ; ac megis y dywedir gan 
un arall o'r ysgrifenwyr ysprydoledig, 
“Duw a'u cadwodd mewn cadwynau 
tragywyddol dan dywyllwch, i farn y 
dydd mawr.” Felly y mae y gwrthgil- 
wyr a'r gwrthryfelwyr boreol hyn, gwedi 
eu cyífleu mewn cadwynau dan gloiau 
carchardai cedyrn, fel nad oes neb a all 
eu rhoi yn rhydd, ond yr hwn y mae yr 
agoriadau wrth ei wregys. Am eu trig- 
fanau, anhyspys ydyntini ; am hynny, y 
mae yn annichonadwy dywedyd dim 
mewn perthynas i natur eu carcharau. 
Ond pe byddai yr arch-wrthgiliwr ci 
hun o fewn modfedd i'r Dewin, y mae 
ei ]yffethair mor gadarn, a'i galwyn mor 

dynn, fel na allai nac ymddangos na 
siarad, ond drwy awdurdod y Brenhin, 
yr hwn y mae ei lywodraeth yn cyr- 
haeddyd dros holl alluoedd y tywyllwch. 
Adroddir gan yr Apostol Paul, am fudd- 
ugoliaeth Mab y dyn fel Cyfryngwr ar 
uffern, pan yn hoeliedig ar bren y groes, 
ar fynydd Calfaria, ger Caersalem ; oble- 
gid ym mhlith y gorchestion a roddant 
sail ì ganiadau telynorìon gogoniant yn 
y broydd. heddychol, dyweda am dano, 
“Iddo yspeilio y tywysogaethau a'r aw- 
durdodau, a'u harddangos hwy ar gy- 
hoedd, gan ymorfoleddu arnynt arni hi.” 
O ganlyniad, y maent oll dan awdurdod, 
oll yn y gadwyn, ac oll yn analluog i 
wneuthur dim heb ganiattad. Er holl 
gynddaredd Satan, ac er yr ewyllysiai 
lanw y byd o bob niweidiau, ni allai 
gyffwrdd â Job na'i feddianau, heb 
ganiattad y nefoedd. Y mae yn dra 
amlwg, ynte, bod holl fyd yr ysprydoedd 
dan awdurdod y Gallu tragywyddol, ac 
mai trwy ganiattad y Goruchaf y gallant 
ymddangos i ddyn, dal cymmundeb & 
dyn, a rhoddi gwybodaeth i ddyn. 
Dywedir bod gweddi yr annuwiol yn 
ffiaidd ger bron Duw ; ac ai nid y dynion 
mwyaf annuwiol, calon-galed, rhyfygus, 
a diofn yr Arglwydd, a ymhonnant i'r 
wybodaeth o'r gelfyddyd hon? Ac a 
ettyb y Duw mawr, sydd lanach ei lyg- 
aid nag y gall edrych ar bechod ac an- 
wiredd, nid gweddiau, ond cableddau 
dychrynllyd adyn gwedi ymwerthu i 
wneuthur pob ffieidd-dra a drygioni? 
Na wna, oblegid y mae gorsedd y nef yn 
gauedig, a- phyrth gogoniant gwedi eu 
sicrhau yn erbyn pob gweddiau ac erfyn- 
iadau na chyflwynir drwy ffydd, ac yn 
enw y Cyfryngwr. Dibenion gweddi 
ydynt rhoddi gogoniant i Dduw, derbyn 
bendithion ysprydol, a chael y pechodau 
gwedi eu maddeu ; ond pan ag y mae y 
Dewin yn gweddio, gweddia am gael 
cymmundeb âg uffern, ac er mwyn cael 
y gwirionedd allan o enau tad y celwydd ! 
O ganlyniad, gan na all Ior y nefoedd 
wrando gweddi Dewin, heb weithredu 
yn groes i'w natur, heb daflu duwch ar 
loywder ei orsedd, ac heb ddirymmu tyst- 
iolaethau yr Ysgrythyr Lên, ni all y 
Dewin wneuthur i unrhyw ysprydion 
ymddangos; y mao yn brofadwy nad 
ydyw yr hyn a elwir yn Ddewiniaeth 
neu Gonsuriaeth, ond twyll, hudoliaeth, 
gwagedd, ac oferedd o'r fath waethaf. 


Ym mhellach, ymhonna y Dewin cm 
fod mewn cyfeillach, mewn cymmundelle>, 
a chyd-ymddiddan âg yspryd neu yspryccill- 
ion; ei fod yn peri iddynt ymdd 
yn eu darostwng i ufudd-dod iddo, ac y” mn 
derbyn gwybodaethau oddi wrthynt. Y za 
awr, y mae yn naturiol gofyn, O bale -Y 
cafodd dyn allu i awdurdodi ar yspryd 1 
a oes ganddo arglwyddiaeth ar y bys 
anweledig ? ac a all dyn agoryd carcham^— 
au yr ysprydion, mewn gwlad na ŵy Œ 
am dani, ac naall fyned iddi, a dychweR— 
yd yn ei ol drachefn! Rhaid bod cyff— 
newidiad mawr gwedi cymmeryd lle y*m 
eu natur, pan yr ymddarostyngant ac y © 
ufuddhant i Ddewin, a hwythau, er bore w 
eu creadigaeth agos, mewn annfudd-do« Ji 
i awdurdodau uwch! Ond, a gadael, em 
mwyn ymresymmu, ei fod yng ngallu dys 
gyfodi yspryd, neu beri i yspryd yom— 
ddangos, gofynir, Pa le y mae y dyn =» 
all sefyll yn ei wyneb, ac a all ymdd& — 
ddan âg ef? Y mae cnawd ac yspry«cB 
yn dra gwahanol i'w gilydd, ac ama 
wendid y cnawd yr ydym ni oll ym^ 
brofiadol. Pob gwrthddrychau a ystyri = 
yn beryglus a niweidiol, a ofnir gan -sW 
cnawd. Y fath gyffro a deimlwn pam 
welom neidr ar ymyl y llwybr ; ond pas 
beth ydyw yr ymlusgiaid mwyaf gwen.— 
wynig, a'r bwystfilod mwyaf ysglyf—— 
aethus, at yspryd, yr hwn y mae e 
fynwes yn llawn dialeddau, ac yn berw F 
mewn cynddeiriogrwydd at ddynî W 
mae ganddo lid mawr, ac fel llew rhuad — 
wy, y mae yn rhodio oddi amgylch, garn 
geisio y neb a allo ei lyngcu ; a pha le y” 
mae y dyn a all eì wynebu, ac a ymddi— 
bynna am ddiogelwch i gylch, heb 
ynddo fwy o rinwedd i'w gadw draw 
nag un o foelydd noethaf Cymru? Dyn 
mewn cnawd, ac o'i wirfodd, yn wynebu 
uffern yn ei holl ddychrynfeydd ; dyn 
mewn cnawd i sefyll yng ngwyneb mwg 
a thin ysprydol; a dyn mewn cnawd i 
ddal cyfeillach &g yspryd, y byddai yr 
olwg arno yn ddigon i daflu holl ddyn- 
olion y byd i lesmair ar unwaith !—y 
mae y dyb yn dymchwelyd ac yn din- 
ystrio ei hun yn hollol. Yr oedd Moses, 
pan esgynodd i fynydd Sinai er mwyn 
derbyn y ddeddf, dan warcheidwadaeth 
neillduol yr Hollalluog ; ond er mai at y 
Duw oedd yn llawn trugaredd y dynesai, 
ac er mai at gymdeithas o angelion llawn 
rhinweddau yr hwyliai ei gerddediad ; 
etto, yn y cyssegr, lle yr ydoedd 

presennoldeb Duw Ior ei hun, a lle nid 
ydoedd unrhyw niweidiau i agoshau ; ie, 
ya y cyssegr, lle nid oedd gelyn, ond 
gweinidogion gorsedd Duw yn gwein- 
yddu, dywedai Moses, yng ngwyneb yr 
hyn a welai ac a glywai, “Yr wyf yn 
ofni ac yn crynu.” Ac os ydoedd Moses, 
gwr Duw, mewn dychryn ac ofn yng 
nghanol cynnulleidfa nefol, pa le y mae 
J dyn a safai yng ngwyneb ysprydion 
y tywyllwch, gwedi ymwisgo yn holl 
ddychrynfeydd y danllwyth fawr? Eli- 
phaz y Temaniad, dyn rhinweddol, ac 
ofn Duw o flaen ei lygaid, a adrodda ei 
wugfaa'i ddychryn, yng ngwyneb tybied 
ohono iddo weled yspryd yng ngwele- 
uy nos. “Ym mhlith meddyl- 

ian yn dyfod o weledigaethau y nos, pan 
syrthio trymgwsg ar ddynion, ofn a 
ddaeth arnaf, a dychryn, ac a wnaeth i'm 

ll esgyrn grynu. Yna yspryd a aeth 
heibio o flaen fy wyneb; ac a wnaeth i 
few fy nghnawd sefyll.” Y dynion a 
ddywedant y gallant sefyll o flaen yspryd- 
Wn siarad â hwynt, eu tyngu i ufudd- 
ŵd,a rhoddi gorchymynion iddynt, a 
ymbonpant i wroldeb na fedd natur dyn 
im, oblegid ger bron yspryd y mae y 
Gswd yn pallu. Yr un profion o wendid 
mv a adroddir gan Ezeciel a Daniel, y 

, yn eu gweledigaethau, a syrthient 
meirw, a lewygent,ac a lesmeirient; 

ood y Dewiniaid a roddant ar ddeall, y 
Allant sefyll ger bron mintai o gyth- 
Teuliaid, er mwyn eu holi ynghylch asyn 
Cyftgolledig, neu faich o haidd a ddyg- 
Wyd o ysgubor gymmydogaethol! A 
Udy farchogaeth pelydr y wawr, ac 
ehedeg i eithafion y greadigacth? A all 
efe amdoi ei hun âg awelon, ac esgyn i 
u o fryniau y Georgium Sidus? Ac ai 
dichonadwy iddo wastadhau cynhyrfiad- 
a yr eigion pan ymchwyddo ei donau ? 
Diau mai cwbl wagedd ydyw pob dyn 
pan fyddo ar y gorau; gwan, a gwan 
lawn ydyw ar ei uchelfanau pennaf; 
frwst deilen a'i dychryna pan fyddo y 
fro dan dywyllwch, ac ebwch disym- 
mwth anifail a wna i'w galon a'i gnawd 
grynu. Pale y mae y llygad a edrych 
ar fod ysprydol î pa le y mae y tafod a 
lefara wrtho ? a pha le y mae y clustiau 
8 wrandawant ar ei ymadroddion ? Dim 
ond i yspryd sefyll ar y cyhydedd mewn 
modd gweledig, pob llygad a gauid, a 
boll drydar a therfysg dynion a ddis- 


ewid mewn munudyn; y cedyrn ar : 


gwŷr cryfion a ymguddient, dewrion y 
ddaear a lwfrhaent, a byddinoedd arfog 
a safent yn syn. Rhaid i ddynion yn 
gyntaf wneuthur aberthau o'u rheswm, 
cyn y gallant gredu y gall dyn, yr hwn 
y mae ei sail yn y tommenau, ddal cym- 
mundeb a chyfeillach ddigyfrwng âg 
ysprydion. Am hynny, y mae mor eglur 
a golau y dydd, mai celwyddau digywil- 
ydd a ddywedir gan Ddewiniaid, y gallant 
weled, ymddiddan, a derbyn gwybod- 
aethau gan ysprydion. 

Wrth ystyried y gyfundraeth o Ddew- 
iniaeth yn ei holl ddosparthiadau, y mae 
yn amlwg yn dinystrio ci hun. Pe byddai 
wirionedd yn y gelfyddyd hon, y bennaf 
a'r ardderchoccaf a ffurfiwyd erioed 
fuasai, er ei bod yn annuwiol a phechad- 
urus. Pa beth ydyw esgyn i'r wybren 
mewn peiriant, er mwyn gweled celloedd 
y gwlaw, yr eira, a'r llwydrew ? Pa beth 
ydyw hwylio llong, drwy holl beryglon 
y weilgi, i borthladdoedd pellennig y 
greadigaeth? A pha beth ydyw holl 
ddyfeisiadau ardderchoccaf holl gelfydd- 
ydwyr y byd, at y gelfyddyd o gyfodi 
neu alw ysprydion o'r byd anweledig, 
peri iddynt ymddangos, a rhoddi gwy- 
bodaeth i ddyn î Y maent oll yn myned 
yn ddisylw yn ymyl hon, ac y mae hi yn 
sefyll megis brenhines yn eu canol. Ond 
ai drwy Ddewiniaeth y cafwyd gwybod- 
aeth am orsafìon a maintioli y bodau 
wybrennol? Ai drwy Ddewiniaeth y 
cafwyd gwybodaeth am y gwahanol 
beirian-weithiau ag ydynt mewn han- 
fodaethî? Ac ai drwy Ddewiniaeth y 
gwnaed unrhyw ddarganfyddiadau hen 
neu ddiweddar? Dim o'r un o honynt; 
oblegid, hyd y clywais i, y mae gwedi ei 
chyfyngu yn hollol o fewn terfynau 
masnach mân ladronach! Y mae yn 
rhaid bod y dynion a ymofynant â Dew- 
iniaid yn ffolach na neb, a'r rhai a gred- 
ant yn y gelfyddyd mor ffol a dall a 
hwythau, neu gwelent yn uniongyrchol 
drwy eu twyll a'u hudoliaethau. Yr 
hwn a cloi dŷ y Dewin, ni ddylai yngan 
gair wrtho, ond yr hyn a fyddai yn angen- 
rheidiol er mwyn gwneuthur ci foes. Ni 
ddylai ddywedyd ei enw, y lle y byddai 
yn byw, na'i neges ; oblegid os ydyw y 
Dewin yn medru ar amlygu «dirgelion, a 
dwyn pethau tywyll i'r goleuni, disgwylir 
iddo fod yn wybodus o enw a lle y gwr 
dieithr, drwy ymofyn âi gythreuliaid, 
yn gystal ag o'r hwn a ddygodd ei eiddo. 

Ond yn lle hynny, pan eir at y Dewin, 
ceir ef fel dynion eraill : ac annerchir yr 
ymofynydd & gofyniadau o fath y rhai 
canlynol :—“ Pa beth ydyw eich enw 
chwi? Gwr o bale ydych chwi? Pa 
beth ydyw eich neges? Pa beth a 
ddygwyd oddi arnoch! Pa faint? Pa 
un ai yn y dydd neu yn y nos?’ Ao 
felly y peth cyntaf a geir, fydd prawf 
amlwg bod y dyn hyspys mor anwybodus 
a dyn arall. Pe cynnygiai yr ymofynydd 
ddeng mil o bunnau i'r Dewin am ddy- 
wedyd ei enw a'i neges, ni allai; ond 
os ydyw yn ei allu i ddywedyd am y 
lleidr a ddygodd yr eiddo, y mae yr un 
mor hawdd iddo ddywedyd negeseuau 
pawb a ymwelant âg ef, ond iddo fyned 
o'r neilldu i ymofyn â'i gythreuliaid. 
Ond gwedi bod mor ffol a myned at y 
Dewin, pa beth a geir gyd ag ef, a pha 
wybodaeth a rydd efe? Dim, ond gwr 
neu fenyw o'r cyfryw nodau ydoedd y 
lleidr ; ond pa ham na enwai y lleidr ar 
unwaith ? Am fil myrddiwn o aur neu 
arian, ni allai wneuthur hyn. Rhai, fe 
allai, a ddywedant na feiddia wneuthur 
hyn rhag ofn cyfraith y tir ; ond i hyn 
gellir atteb, nad dichonadwy bod dyn ag 
ofn cyfraith y tir, nac unrhyw gyfraith 
arall arno, ac yntau a nifer y dail o 
gythreuliaid wrth ei orchymyn. Peth 
rhyfedd mai am ladron a nwyfau colled- 
ig yn unig y gŵyr Dewiniaid a chyth- 
reuliaid ; dim am gyfeddach a meddw- 
dod, dim am odinebau, a dim am bob 
peth, ond yr hyn a ddywedir wrthynt 
yn y ffordd gyffredin o drosglwyddo 
gwybodaeth. Y mae eu holl ymddyg- 
iadau yn y fasnach hon yn dangos yn 
amlwg mai twyllwyr o'r fath waethaf 
ydynt, ac mai cael eu twyllo y mae pawb 
a ymofynant â hwynt. Y mae yn syn 
uwchlaw pob peth, os ydyw y Dewiniaid 
yn gallu cyfeillachu âg ysprydion aflan, 
na fynnent wybodaeth ganddynt am 
drysorau cuddiedig y ddaear, er mwyn 
ymgyfoethogi, a myned yn wŷr mawr y 
byd, yn lle ymfoddloni ar ychydig 
sylltau a gânt yn awr ac yn y man, am 
ddywedyd ynghylch lliw gwallt y lleidr, 
hyd ei drwyn, agweddiad ei gorph, a'r 
tueddau y bydd yn anneddu. Ond yn 
Ne atteb diben o bwys, gwelir y Dewin, 
druan, yn aml yn ymladd â thlodi, ei 
anifeiliaid yn marw, a'i eiddo yn cael 
eu dwyn gan ladron, ac yntau heb fodd 
i ymddiffyn ei hun mwy na gwr arall. 


A phan ddelo Dewiniaid o few 
ion cyfraith y tir am eu t 
hocced, ni atteba eu celfyddyd 
y byd iddynt ; bwrir hwynt ì ga 
ac er y proffesant y gallant 
dorau y byd anweledig, y m 
drysau y carcharau yn rhy sicr 
ac er y proffesant y cânt gan al 
tywyllwch eu cynnorthwyo br 
mhob achosion, etto gwelwyd : 
yn dwyn ei gosp, ac yn curo ei 
o haul i haul, heb un o fon 
apnwfn yn estyn y cynnorth 
iddo. 

Ymddengys yn amlwg nad yc 
guriaeth ond twyll a hudoliaetl 
gwneid y fath ddefnydd o'r g 
gan Gonsurwyr, fel y byddai y 
yn baradwys iddynt am eu hoe 
Oblegid yn gymmaint a'u bod ; 
hawl ar ysprydion y byd anwe 
gallu eu gwneuthur i ymddai 
mynnu ufudd-dod oddi wrthy 
gallu gorchymyn un ar y gw 
hwn, ac yn danfon y llall : 
wahanol, y mae yn rhaid mai. 
ffolaf ar wyneb y greadigaet 
Consurwyr, pe amgen gwnaent y 
gorau o'r gelfyddyd. Os amaet. 
y Consuriwr, y mae yn rhyfed 
yn myned i draul gyd â golwg a 
aeth-ddynion a gweithwyr; ob. 
fod digon o ysprydion i'w cael 
hyuny wrth ei orchymyn, ac 
ag eisiau gwaith arnynt, gallai r 
i aredig ei dir, y lleill i gloddi 
yn fedelwyr, ac eraill yn dd 
ond yn lle hynny, gwedi holl y 
gelfyddyd fawr hon, y mae y Di 
ddigynnorthwyon a dyn arall, 
wna ei gymmydogion ei gynnc 
gael ei fuwch o'r gors, o ran y) 
ion,hi a gaiff drengu yn y fa 
rhyfedd, os yw yr ysprydion yr 
tyngedig i ddyn, na byddai y C 
mawr, sydd ag allweddau y — 
ganddo, yn troi ei gelfyddyd 
elw iddo ei hun. Pa ham nar 
o'r ysprydion yn gryddion, € 
seiri, eraill yn ofaint, eraill yn 
ion, ac eraill yn wniedyddion 
drwy hynny gallent fod o fwy 
aeth, ac nid o wir segurdod, fel 
yn bresennol, yn difyrru eu 
mewn ystrangciau o ddychryn 
gonest, ar lun canhwyllau cyrpt 
bendith y mamau. Ond gwedi s 

ysprydion, ac ymhonni i'r awdurdod o 
gael gwasanaeth oddi wrthynt, y mae 
hell orchestion y Dewin yn erthylu yn y 
pen draw. Gwedi iddo gynnyg siarad 
yn ddoeth, gwedi iddo gymmeryd arno 
wybod am ddirgelion y byd arall, ac 
weli ìddo roddi ar ddeall i'r rhai a ym- 
ofynant åg ef, ei fod braidd yn hollalluog 
a yn hollwybodol, y mae yn eu gadael, 
gwedi ychydig o ddywediadau damhegol, 
i'w dychymmygion eu hunain, ac yn aml 
terfyna y fasnach drwy orchuddio y dyn, 
neu y dynion gonestaf yn y gymmydog- 
aeth â gwaradwyddiadau. 

Ond y mae rhywrai yn barod i ddy- 
wedyd, bod rhyw beth yn y gelfyddyd 
gweli y cwbl, a bod Dewiniaid gwedi ac 
yo gwneuthur pethau mawrion, fel y 
mæ eu clod yn enwog drwy holl oesau 
y byd, ac ym mhlith holl genhedloedd y 

; &c yn neillduol, am fod son am 
Ddewiniaid a swynwyr yn yr Ysgrythyr, 

â bod y pechod o Ddewiniaeth yn caol ei 
Walardd gan yr Arglwydd Ior, y mae 
dynion yn barod i feddwl fod y fath beth 

è Dewiniaeth gwedi ac yn hanfodi. Y 
IM yn wir bod dynion er yn fore gwedi 
ymhonni i'r gelfyddyd hon, a'r byd yn 

8 dywyllwch a'i anwybodaeth gwedi 
Cu yn honniadau dynion drygionus a 
thyyllodrus ; ac y mae yr Ysgrythyr yn 
§Wahardd ymwneuthur â'r gelfyddyd 
hoa, am mai twyll ydyw, ac â Dewiniaid, 
“mai twyllwyr ydynt. Ni chynnyg- 
lwyd erioed gelfyddyd yn ymhonni i 
mor uniongyrchol yn erbyn 
llywodraeth Duw, a'r gelfyddyd o Gon- 
raeth. Y mae yn milwrio yn erbyn 

8 lywodraeth—y mae yn dirymmu 
Gefydd yn ei holl ddosparthiadau—ac y 
ma yn taflu gweinyddiadau y Goruchaf 
dan gymmylau duon tywyllwch hanner 
noe. Yr oedd y gwaith o adeiladu Tŵr 
Babel yn bechadurus, am i'r adeiladwyr 
ddychymmygu dyrchafu ei nen hyd y 
hefoedd: nid am y buasai hynny yn 
cymmeryd lle y rhwystrodd, ac y gwa- 
barddodd yr Arglwydd iddynt fyned ym 
mlaen â'u gorchwyl, ond oblegid annuw- 
ioldeb y cynnygiad. Felly, gyd â golwg 
ar y gelfyddyd o Ddewiniaeth, nid am 
fod y sylweddolrwydd a'r gwirionedd 
lleiaf yn perthyn iddi, ond am ei bod yn 
cynnyg y fath warth a gwaradwydd ar 
y nef. Crybwyllir am Ddewiniaid a 
swynwyr yr Aipht, fel yn brawf sicr a 
diymwad o wirionedd y gelfyddyd o 


Gonsuriaeth ; ond gyd ag ychydig sylw- 
adau, dangosir gweithrediadau swynwyr 
yr Aipht yn y golau egluraf. Y mae 
yn hyspys i Moses gael ei ddwyn i fynu 
yn holl ddysgeidiaeth yr Aipht; iddo 
gael ei ddysgu yn fanwl a gofalus yn eu 
celfyddydau pennaf; ïe, nid oedd yn fyr 
i berffeithrwydd Jannes a Jambres eu 
hunain yng ngwahanol ddosparthion 
dysg gwlad Ham. Ond a allai Moses 
wneuthur i'w wialen droi yn sarph, ond 
ei bwrw ar y ddacar? Na allai, ac ni 
wyddai fod y fath beth gwedi cael ei 
wneuthur erioed ; oblegid pan ar orch- 
ymyn yr uchel Dduw yn Horeb, y 
taflodd ei wialen ar y ddaear, y mae ei 
waith yn ffoì, gwedi ei gweled yn troi 
yn sarph dorchog, yn brawf nad ydoedd 
gwedi gweled y fath beth erioed o'r 
blaen, nac wedi clywed am y fath beth 
â'i glustiau. Ni pherthynai hyn i ddysg- 
eidiaeth yr Aipht; ni wyddai Moses 
ddim am hyn, ac ni wyddai Jannes a 
Jambres ddim am hyn, cyn iddynt weled 
Moses, gwas yr Arglwydd, yn ei gyflawni 
gyd â grym a nerth mawr. Ond yr oedd 
mawrion wyrthiau Ior i gael eu cyflawni 
yn yr Aipht, a'u rhifedi i gael eu lliosogi 
drwy yr holl dir ; am hynny, gallu Duw 
a ddangoswyd drwy y swynwyr, yn 
gystal a thrwy Moses. Y mae Duw gwedi 
cyfryngu yn y wedd hon weithiau, ac 
wedi mynnu gogoniant ìddo ei hun drwy 
annuwiolion pennaf y ddaear. Gwnaeth 
i Balaam, yr hwn oedd â'i fryd ar fell- 
dithio Israel, eu bendithio; a phan ag yr 
oedd Duw yn chwennych dangos ei allu, 
gweithredai y Dewiniaid ; ond pandynnai 
ei allu oddi wrthynt, yr oeddynt yn 
methu gwneuthur dim. Os dywedir mai 
drwy eu dysgeidiaeth eu hunain, neu 
drwy eu cyngrair âg ysprydion, y gweith- 
redai Dewiniaid yr Aipht, ar yr un eg- 
wyddor y gall y gwrth-gredwr haeru, 
mai trwy ddynol ddysg, neu gyngrair 
âg ysprydion, y gweithredai Moses ei 
hun. Ac os ydym yn chwennych ym- 
ddiffyn anrhydedd ein Harglwydd a'n 
Duw, ac am gadw cymmeriad ei was yn 
loyw, y mae yn rhaid penderfynu mai 
Duw y lluoedd a weithredodd drwy y 
swynwyr, amgen yr ydym yn cymmeryd 
ein gorsafion mewn tir lleidiog 1 ym- 
ddiffyn cymmeriad Moses, deddfwr yr 
Israel. Hon ydoedd barn rhai o ddysg- 
edigion a duwinyddion pennaf Eglwys 
Loegr; ac oni dderbynir hi gennym 

ninnau, yr ydym ar y ffordd i yspeilio 
ein Creawdwr o'i ogoniant, a'i rannu 
rhwng Consurwyr a chythreuliaid. 

Mewn perthynas i amgylchiadau En- 
dor, y mae barnau dysgedigion yn dra 
gwahanol ; ond cyn myned ym mhellach, 
yn y fan yma gellir sylwi, bod y Ddew- 
ines yn un o'r tylwyth hynny a ymhon- 
nent i Ddewiniaeth, ac iddi hi a'r Dewin- 
iaid fethu gwneuthur defnydd o'u cel- 
fyddyd er ymddiffyn eu hunain, pan 
erlidiwyd hwynt allan o'r wlad gan 
Saul. Ac yn awr, os ydoedd y Ddewines 
yn gallu cyfodi yspryd i wasanaethu 
arall, y mae yn rhyfedd na buasai hi, ac 
eraill o'r un teulu, yn gwneuthur rhyw- 
beth cyffelyb er mwyn ymddiffyn eu hun- 
ain mewn adwy gyfyng. Ond yn lle 
hynny, gwelwyd y Consurwyr, arglwyddi 
a meistriaid carcharau Hades, yn ffoi 
nerth eu carnau rhag y cleddyf a'r saeth ! 
Y mae hyn yn ddigon i brofi gwendid y 
Ddewines; ond hen wrach ydoedd a yn- 
nillai ei bywioliaeth drwy hudoa thwyllo 
dynion pen-weiniaid a ffol, fel y gwna ei 
brodyr a'i chwiorydd yng Nghymru. Yn 
awr, diau bod gan y Ddewines ryw ys- 
trangciau er mwyn twyllo y brenhin ; ond 
am gyfodi yspryd, yrydoedd yn beth hollol 
ddieithr iddi, etto yn ddisymmwth wele 
ddrychiolaeth—wele yspryd yn sefyll o'i 
blaen ; a'r canlyniad fu iddi ofni yn 
ddirfawr a gwaeddi; a pha ham y 
gwaeddai ac yr ofnai, os ydoedd hi yn 
arfer cymdeithasu âg ysprydion? Duw 
y nefoedd yn unig a weithredodd yma ; 
ond pa ham fel hyn, ni pherthyn i ni 
ymofyn, oblegid y mae efe â'i ffyrdd yn 
y môr, a'i lwybrau yn y dyfroedd dyfn- 
ion, ac yn aml iawn y mae yn amdoi ei 
hun mewn cymmylau a thywyllwch, fel 
na welir ond ychydig o'i lwybrau. 

Y Dewiniaid oeddynt ddoethion cyn- 
tefig y byd, a philosophyddion yr oesau 
boreol ; ym mhlith y rhai hyn yr oedd 
yr ychydig wybodaeth, dysg, a doethineb 
yn yr hen amseroedd, pan ag yr oedd y 
byd yn amdoedig gan leni tywyll an- 
wybodaeth. A chan fod y doethion hyn 
yn gweled rhai o ddirgelion natur, anad- 
nabyddus i'r byd yn gyffredin, tybiai y 
werin mai trwy ysprydion y trosglwydd- 
id dysg a doethineb iddynt, ac nid drwy 
ymdrechiadau meddylgar. Ac yng ngwy- 
neb bod dynion yn dueddol i gredu hyn, 
cymmerodd dynion cyfrwys-ddrwg fan- 
tais oddiwrth hyn, gan honni bod agor- 


iadau y byd anweledig yn eu meddiant, 
ac y medrent arglwyddiaethu ar holl 
elfenau natur wrth eu hewyllys au 
mympwy eu hunain ; o herwydd y mae 
yn deilwng o sylw, mai anwybodaeth yw 
caer ymddiffynol bennaf Consuriaeth ; 
ac fel ag y mae gwybodaeth a dysgeid- 
iaeth yn lledu terfynau eu teyrnas, y 
mae y gelfyddyd o Gonsuriaeth yn 
myned i anfri, a Chonsurwyr yn cael eu 
hystyried yn dwyllwyr pennaf yr holl 
wledydd. Y fath ydyw dynion dan 
lywodraeth anwybodaeth, fel nad oes y 
fath beth ag ymresymmu yn dwyn 
perthynas â hwynt; a phan na allont 
amgyffred pa fodd y mae y peth hwn 
neu arall yn cael ei gyflawni, priodolant 
efi weithrediad ysprydion, ac felly pen- 
derfynant y peth ar unwaith, ac yn wir- 
foddol rhoddant eu hunain yn y cadwyn- 
au. Yroedd yn hawddach consurio yn 
yr amser gynt nag yn awr ; hynny ydyw, 
yr oedd yn hawddach twyllo dynion, 
a sefydlu y dyb o Gonsuriaeth yn eu 
meddyliau. Gwnaed llawer o ystrange- 
iau â'r peiriant electricaidd, ( eleciricai 
machine ;) a pha beth a feddyliai pum 
cant o bobl, a darawid ar yr un amrant- 
iad gan rywbeth anweledig, ond mai 
peth ysprydol a fyddai? Ond i niy 
mae dirgelwch y gelfyddyd hon gwedi 
ei wneuthur yn amlwg, ac ni wna y trc 
i'n twyllo mai gweithrediad ysprydo; 
ydyw. Ond pe eid â pheiriant electric- 
aidd i blith anwariaid anwybodus o'i 
natur, a dechreu eu dyrnodio wrth y 
cannoedd â'r hylif, credent bod y gweith- 
redydd yn arglwydd ar yr ysprydion, a'i 
fod y pryd hwnnw gwedi eu gollwng oll 
yn rhyddion. Yr Americiaid deheuol, 
wrth glywed trwst gynau yr Yspaeniaid, 
a gweled y mwg a'r tân, a dybient yn 
sicrmai bodau goruwch-naturiol oedd- 
ynt; ond gwedi iddynt ddeall natur y 
pylor saethu, rhoddasant y fath dyb 
afresymol heibio, gan gofleidio egwyddor- 
ion gwell Y mae yn hawdd iawn 
gwneuthur twrf cyn uched a thrwst 
taran â llwyaid fechan o bylor ; a byddai 
hyn yn Gonsuriaeth ragorol, oni byddai 
yno rai yn gwybod am natur ac effeith- 
iau y pulvis fulminans, ac felly yn gystal 
Dewiniaid a'r Dewin ei hunan. Byddai 
yn hawdd iawn gwneuthur i ystafell 
ehang ymddangos megis pe byddai ar 
dân, ac i bob un ynddi feddwl ei fod yn 
olwyth tanllyd ; ond rhwystrid yr enw 

Consurwyr i'r dyn, gan y gallai fod yno 
ni yn gwybod am y P. rus, ac felly 
yn gystal Consurwyr ag yntau. Yr oedd 
mwy o ystrangciau consuriol gynt nag yn 
bresennol, oblegid bod y werin yn fwy 
anwybodus gynt nag yr awrhon ; ac y 
mae ystrangciau y Consurwyr yn awr yn 
dyfod i'r amlwg, sef y drychau yn y rhai 
y dangosant y lladron i'r dynion pen- 
weiniaid a ymofynant â hwynt. Y mae 
yrhai hyn i'w cael ac ar werth; ac am o 
bamtheg swllt i bunt, gall pob un fedd- 
iannu y gwydrau â pha rai y mae Consur- 
wyr hoccedus gwedi twyllo ffyliaid o'u 
harian am flynyddoedd. Yr ymwelydd 
anf obawb gan Gonsuriwr ydyw dyn a 
rhyw faint o synwyr yn ei ben ; ni ddy- 
wela fawr wrth hwn, rhag iddo fradychu 
¢ hun, a gwneuthur ei hocced yn amlwg. 
am ddynion ffolion a benywaid di- 
synwyr, y mae yn eu holi, ac yn eu croes- 
boli, nes y caffo nodau y dyn a ddrwg- 
dybient hwy yn euog o'r lledrad, yna y 
gwaa gyfeiriadau tywyll atto ; ac wedi eu 
ilio o ychydig sylltau, gollynga 
hwynt ymaith, gan chwerthin am ben 

& ffolineb a'u penbyleidd-dra. 
mae yr ystrangciau a chwareuir gan 
rwyr, er mwyn cynnal bri ac an- 
rhydedd y gelfyddyd, braidd yn aneirif; 
0nd y maent gan mwyaf gwedi eu gwneu- 
îr yn amlwg, ac ni wna y rhelyw o 
honynt ond twyllo y rhai mwyaf anwyb- 
odu ym mhlith y werin. Y maent â'u 
llyfran gyd & hwynt, yn siarad am dan- 
ynt ac yn eu dangos i ffyliaid, y rhai a 
symant yn rhyfedd wrth weled hen lun- 
Bu dieithriol ; ond er troi eu dalenau, a 
chwilio yma ac accw ar hyd-ddynt, yr 
un int o wybodaeth am ddirgelion a 
ger ynddynt, a phe troid i arwydd-lun- 
iau Almanaciau Moore, er mwyn edrych 
Pa gyfeiriad a geir at Infernal Machine 
Fieschi. Pa beth a all llyfr a gyfansodd- 
Wyd er ys ugeiniau neu gannoedd o flyn- 
yddoedd a aethant heibio, wybod am 
ledrad a gyflawnwyd yr wythnos ddi- 
weddaf, neu am leidr ni aned flynydd- 
0edd gwedi marwolaeth yrawdwr! A 
Pha reolaeth a ellir gael mewn llyfrau, 
€r gwybod dirgelion anhyspys i neb ond 
i'r Goruchaf ei hun ? Ac am wybod wrth, 
neu yn ol y planedau, y mae hynny mor 
afresymmol a gwybod wrth, neu yn ol 
drain, mieri, a rhedyn. Mewn gair, 
gwedi yr holl ymffrost a'r dadwrdd, 
gwedi pob cred ac ymddiried, ac wedi yr 


holl ymhonniadau goruwch-naturiol o 
eiddo Dewiniaid, yr un pryd y gallant 
beri i ysprydion ymddangos, ag y gallant 
drosglwyddo un o'r lloerolion i'n byd ni. 
Ac o'm rhan fy hun, nis gallaf lai nag ys- 
tyried fod y dyn hwnnw a ymhonna i'r 
gelfyddyd o Ddewiniaeth, yn ol a all, yn 
gymmaint twyllwr a Mahomet ;—yr wyf 
yn diystyrru eu honniadau, ac yn rhoddi 
herr iddynt wneuthur eu gwaethaf mewn 
ffordd o fy nodi â chorn neu gynffon. Ac 
yn wir, y mae yn rhyfedd bod dynion yn 
yr oes hon yn credu i dwyllwyr, ac yn 
rhoddi ymddiried mewn dynion a ym- 
drechant grafu ceiniogach ar draul rhes- 
wm a synwyr. Nid anhyspys bod rhai 
Consurwyr gwedi cael eu cospi â charchar 
a chaledwaith, drwy orchymynion ustus- 
iaid, am iddynt gymmeryd arian gan 
ddynion, a methu rhoddi boddlonrwydd 
iddynt drwy adferu y lledrad yn ol. Ac 
etto y mae dynion mor wallgof a myned 
at y twyllwyr hynny yn awr, gan gredu 
y gallant nodi lladron, drwy gynnorthwy 
ellyllon y tywyllwch, a dattod cadwynau 
rheibiaeth, er fod drws y carchar yn rhy 
sicr iddynt. Ac yn ddiweddar iawn, pan 
oedd un Consuriwr yn Llundain yn galw 
ei gythreuliaid at eu gilydd, er cael gwy- 
bodaeth i ryw ddyn oedd gyd ag ef yn yr 
ystafell, ym mron marw gan ofn oblegid 
yr ystwr, y mŵg, a'r tân ; torrodd dau 
o swyddwyr y Police i mewn i'r ystafell, 
a chymmerasant y Dewin ymaith o ganol 
ei gyfeillion, gan ei drosglwyddo i'r Old 
Bailey fel twyllwr. Ac un Dewin neill- 
duol unwaith, er rhoddi cyflawn fodd- 
lonrwydd i ryw ddyn a ddaeth atto, a 
alwodd mor uchel ar ysprydion y tywyll- 
wch, fel y daeth un o honynt ar lun tarw 
i'r ystafell, gan fugunadu yn arswydus. 
Ond digwyddodd bod ci gwrol gan y di- 
eithr-ddyn, yr hwn a ddangosodd ei an- 
foesgarwch at ei fawrhydi o'r taleithiau 
isaf drwy gyfarth arno. “ Gwaherddwch 
y ci,” meddai y dewin. “I ba beth,” 
meddai y dyn, “y mae eich diafol chwi 
yn sicr o fod yn drech nag ef.” “Gwa- 
herddwch y ci,” meddai y dewin dra- 
chefn. “Na wnaf,” attebai y gwr,—“ Jf 

ou'll back your devil, Ill back my dog—at 

im, Jowler.” Erbyn i Jowler ymannerch 
â'r diafol, gorfu i'w fawrhydi waeddi am 
gymmorth, oblegid yr oedd dannedd 
Jowler yn effeithio hyd yn oed ar Satan 
eihun. Erbyn gwasgaru y pleidiau, yn 
lle Satan, beth a welid yn ymddadrys 

allan o groen y tarw, ond clobyn o feili 
gwallt-grych, llygadog, yn diferu gan 
waed! Mewn gair, y mae y Dewiniaid 
hynny, a gymmerant arnynt roddi gwy- 
bodaethau i ddynionach disynwyr, yn 
waeth lladron na'r rhai y deuir attynt yn 
eu herwydd. 

Wrth derfynu, ni allaf lai na sylwi bod 
dynion, ag y gallesid disgwyl amgen 
pethau oddi wrthynt, yn rhoddi cred i 


Ddewiniaid, ac yn ymdrechu, hyd eithaf 


eu galluoedd, i gynnal bri ac aurhydedd 
y gelfyddyd dwyllodrus fynu. “ Y maent,” 
meddynt, “yn gwybod rhyw beth.” Yd- 
ynt, drwy holi y rhai a ymofynant â 
hwynt, ond dim ym mhellach. A ydyw 
yn ddichonadwy bod dynion, a broffesant 
eu bod yn credu yn Ysgrythyrau y Duw 
bendigedig, yn ymofyn & Dewiniaid ha- 
logedig a thwyllodrus! Y mae yn wir- 
ionedd eu bod, ac yn rhoddi mwy cred 
iddynt nag i efengyl lân ein Harglwydd 
Iesu Grist. Cynnorthwyant dwyll, drwy 
gredu mewn twyll; a chynnorthwyant 
uffern, drwy ymdrechu hyd eithaf eu 
galluoedd i sefydlu ei llywodraeth ar y 
ddaear. Am Ddewiniaid, nid ydynt yn 
deilwng o'r enw Cristionogion ; oblegid 
gwadant Grist, rhyfelaut yn erbyn Crist, 
a bradychant Grist yng ngwydd ei wy- 
neb, drwy ymdrechu sefydlu cyfundraeth 
dwyllodrus yn y byd, a ymwria yn un- 


iongyrchol yn erbyn egwyddorion pennaf 


crefydd. Ac nid ydyw y dynion hynny 
a ymofynant & hwynt, fymryn gwell na 
hwythau ; ymdrechant gau genau yr Ys- 
grythyrau, ac agoryd genau uffern ; ie, 
dywedant mewn ymddygiadau, Distawed 


Prophwydi Duw, peidied Efangylwyt 
sanctaidd a llefaru, a chaued A postolion 
eu geneuau, a llefared uffern a'i gweini- 
dogion wrthym ni. Ond y mae rhai dyn- 
ion, er y proffesant efengyl lân yr iach- 
awdwriaeth, ac er y roddant ar ddeall eu 
bod gwedi torri eu cymmundeb âg uffern, 
etto gwelir y rhai hyn, ryw ychydig ¢ 
honynt, yn myned i ymofyn am y gwir 
ionedd at dad y celwydd. Nid oes i'w 
ddywedyd am bethau o'r fath hyn, ond 
bod trueni dyn yn fawr arno ; bod rhyw 
dywyllwch rhyfedd gwedi ymdaenu dros 
y bobloedd, a'u bod yn caru byw dan y 
lleni duon. Yn araf y mae gwybodaeth 
yn lledanu terfynau ei theyrnas ; ond fel 
ag y mae hi yn helaethu ei llywodraeth 
cilia y cysgodau, goleuir y cymmydd, ym 
ddeola adar y nos; ac erbyn yr esgyn« 
yr haul i'r cyhydedd, bydd Consurwyr 1 
Chonsuriaeth gwedi eu trosglwyddo i di: 
annghof tragywyddol. Gwarth oesol: 
berthyna.i'r dyn hwnnw a ddadleu droi 
Ddewiniaid, oblegid wrth wneuthu: 
hynny y mae yn ymdrechu cadw teuh 
dyn yn y gadwyn ; am hynny, yn ol ei: 
galluoedd, ac yn ol y dealltwriaethau ; 
rodded i ni gan Dad tirion ein trugar 
eddau, ymegniwn, er mwyn anrhydedd : 
Dadguddiad Dwyfol, er mwyn ardder 
chowgrwydd crefydd Crist yr Arglwydc 
er mwyn bri ein cyd-wladwyr ar ; 
ddaear, ac er mwyn daioni ein plant, a* 
oesau dyfodol, i roddi yr ergyd olaf i” 
gelfyddyd dwyllodrus hon, modd y gall 
om gyd-lawenhau yn ei throsglwyddiad 
i dir annghof, a chyd-orfoleddu yn nydd 
gofwy ei masnachwyr hi. 


Hara yu yr Csgureìŵn. 


U farw, ar ddydd Sul, y 29ain o Fedi, 
(1844,) gwedi esgoriad ar y dydd 
Mercher blaenorol, Anne, boneddiges 
JOHN JONES, Ysw. Blaen-nos, Ariannydd, 
Llanymddyfri, yn 30 mlwydd oed. An- 
nichonadwy darlunio galar a chwynfan 
Mr. Jones ar ol ei wraig anwyl a hoff, yr 
hon a dorrwyd lawr i briddellau y dyffryn 
ym mlodau ei dyddiau, gan adael ei mab 
babanaidd, a'i merch fechan, i ofal ei 
phriod trallodedig a thrwm-hiraethlon 
ar ei hol. (Buont farw ym mhen ychydig 


ar ol ei mam.) Darfu i farwolaeth y 
foneddiges achlysuro prudd-der cyffre- 
dinol drwy y dref a'r holl wlad. Sym- 
mudwyd hi yn ddisymmwth o'r bywyd 
hwn drwy yr Iorddonen, i'r bywyd an- 
farwol, tragywyddol, a nefol draw ; dis 
gynwyd hi o wely yr esgoreddfa i wely y 
bedd. Yr oedd y foneddiges hon yn llawr 
a helaeth ym mhob rhinweddau a berthyr 
i'r dyn a'r Cristion, ag y mae ei galor 
yn union gydâ Duw. Yr oedd hynaws 
edd, gostyngeiddrwydd, caredigrwydd 


MARW YN YR ESGOREDDFA. 81 


ac ymddygiadau y foneddiges hon at 
bob graddau, sefyllfaoedd, a chyflyrau, 
gwedi ei gwneuthur yn anwyl iawn gan 
bawb a'i hadwaenent, ac a glywsent son 
am ei charedigrwydd a'i haelioni Crist- 
ionogol. Llanwodd ei holl gymmeriadau 
mewn purdeb; fel gwraig, mam, per- 
thynas, a chyfeilles, yr oedd yn ddigoll ; 
a bydd ei choffadwriaeth yn argraph an- 
nileadwy ar galonau ei holl gydnabod. 
Ar ddydd ei chladdedigaeth, claddwyd 
gwerth na cheir ef ond yn anfynych yn 
nheulu dyn. Ar y dydd Gwener canlyn- 
ol, rhoddwyd ei gweddillion marwol i 
gadw yn y gromgell deuluaidd yn Eglwys 
Llanfibangel-Cilycwm, yno i aros, ac yno 
ihuno a dychwelyd i'w praidd, hyd dor- 
tad gwawr aur y boreu draw, pan ddi- 
hunir preswylwyr y pridd gan ddolef 
wgorn Duw, a phryd y gwelir hi mewn 
anllygredigaeth, ac wedi ei gwisgo âg 
anfarwoldeb, yn dringo grisiau y bedd- 
rod, gan wênu ar ei Phryniawdwr a'i 
Duv, a bloeddio ei hymwared yn iaith 
pobl etholedig yr Arglwydd Dduw ;— 
“Dyma y Duw y gobeithiais ynddo; 
dyma y dydd y disgwyliais am dano.” 
Hatt Tachwedd, 1844. 

“Wrth y wraig y dywedodd, Gan aml- 
hau yr amlhaf dy boen di, a'th feichiogi ; 
mewn poen y dygi blant. ”—Bu y fonedd- 
iges y crybwyllwyd am dani, farw yn yr 
exgoreddfa, ac felly yfodd waelodion cwp- 
pan y gospedigaeth a gyhoeddwyd ar 
fam dynoliaeth yn Eden gwedi y cwymp. 
Mae marw fel hyn yn yr esgoreddfa yn 
achosi cyffroad mawr iawn yn nheim- 

au dynion teimladwy ; canys y mae 
ar y cwbl, y farwolaeth fwyaf bruddaidd 
ym mhlith yr holl farwolaethau, ag y 
maey natur ddynol yn ei chyflwr pre- 
setnod yn agored ac yn ddarostyngedig 
iddynt. Trueni mawr meddwl am y 
g¥ragedd hynny ag sydd yn marw yn 

lugoedd a phoenau mawrion yr esgor- 
eddfa; ond y mae y cwppanaid hwn 
gwedi dyfod i ran llaweroedd ; ac yn y 
cyfyngder mawr hwn, suddasant dan 
donau dyfroedd yr Iorddonen, a'u hen- 
eidiau a ehedasant i fyd arall. Mae hanes 
marwolaeth Rahel yn bruddaidd iawn, 
a braidd y gellir attal llithriad y deigryn 
gloyw dros y rudd wrth ei ddarllen,—“ A 
hwy a aethant ymaith o Bethel, ac yr 
oedd etto megis milldir o dir i ddyfod i 
Ephrath ; yno yr esgorodd Rahel, a bu 
galed arni wrth esgor. 

L 


A darfu, pan | 


oedd galed arni wrth esgor, i'r fyd-wraig 
ddywedyd wrthi hi, Nac ofna; oblegid 
dyma hefyd i ti fab. Darfu hefyd, wrth 
ymadael o'i henaid hi (oblegid marw a 
wnaeth hi,) iddi alw ei enw ef Ben-oni ; 
ond ei dad a'i henwodd ef Benjamin. A 
Rahel a fu farw, ac a gladdwyd yn y 
ffordd i Ephrath ; hon yw Bethlehem.” 
Megis ag y bu Rahel farw yn yr esgor- 
eddfa, felly hefyd y foneddiges hon; 
canys natur a ballodd, ac a wanhaodd, a 
hithau mewn canlyniad a fu farw. Yr 
oedd angau mawr gwedi derbyn ei aw- 
durdod, ac yng ngwewyr yr esgoreddfa, 
daeth ym mlaen yn holl nerth ei ddy- 
chrynfeydd, ac a'i torrodd hi ymaith o dir 
y rhai byw. Pe ocheneidiau, griddfanau, 
a dagrau heilltion gwr a droisent yr er- 
gyd draw, yr oeddynt i'w cael yn y cyf- 
lawnder mwyaf; pe ymbiliau ardal lios- 
og ei thrigolion a wnaethent y tro i droi 
y niweid mawr ymaith, arllwysasid llif- 
eiriant o honynt, er mwyn cadw y fon- 
eddiges hon yn fyw. Yr oedd yn cael ei 
charu yn fawr; ac yr oedd yn cael ei 
pharchu yn fawr hefyd. Ni fu mwy o 
deimlad mewn cymmydogaeth erioed na 
phan yr ymdaenodd y newydd fod y 
foneddiges hon gwedi marw ; ac ni fu 
ardalwyr erioed yn fwy hiraethlon nag ar 
ol hon ; canys yr oedd tosturi a charedig- 
rwydd at dlodion, ymddifaid, a phlant 
angenoctyd o bob tu i'w llwybrau a'i 
chamrau. Ond y mae y bedd gwedi ei 
llyngcu, a'i henaid yn loyw fry, canys yn 
ei dydd, gwasanaethodd yr Arglwydd ei 
Duw ; ac y mae efe yn adnabod.ei blant 
ym mhob man, a phan ag y gorphenant 
eu taith yma; y mae yn eu derbyn i'w 
deyrnas ogoneddus fry ì fyw ger ei fron 
yn oes oesoedd, ac i ganu yr anthem 
waredigol i bob tragywyddoldeb. 


Teyrn digllon yr arswydau mawr, 
Yng ngherbyd ei ddychrynion, 
'Roes dro yn chwyrnwyllt drwy ein tref, 
Gan ollwng saethau llymion ; 
Pob wyneb llon a aeth yn brudd, 
A'r dagrau gloywon redent, 
Ac ym mhob mynwes tonau trwch 
O deimlad a ddylenwent. 


Awclon gweiniaid, digon oe'nt, 
I chwythu lawr y blod'yn, 

Hardd a theg, a llon ei bryd, 
Amryliw fel y rhosyn ; 

Ond 'storom fawr, angherddol, gref, 
O dir marwoldeb chwythodd, 

Fel pe rhyw gedrwydden fawr 
Oedd nôd y digllon wynto'dd. 

Cwppanaid chwerw Eden draw, 
A yfodd i'r gwaelodion, 

Hen gospedigaeth fore'r wraìg, ` 
A'i troes i wlad marwolion ; 

O wely'r esgoreddfa, hi 
Droed lawr i wely'r beddrod, 

I gyd-gymmysgu 'nghyd a llwch 
Priddellau'r ddaear isod, 


O ! pa'm mae hen foncyffion crin 
Yn aros yn y goedwig, 

A'r gwiw rosynau teg a llon 
Yn gwbl anrheithiedig ? 

Pa ham mae'n aros yn yr ardd 
Yr ysgall a'r mieri ? 

A pha'm diwreiddir? O! pa ham, 
Y blodau a'r briallu ? 


Roedd hon yn foneddiges hardd, 
Yn llawn o bob rhinweddau, 

Yn fendith i'r holl ardal hon, 
Yng ngwerth ei chymmwynasau; 

Ei rhoddion hael ddihidlent lawr, 
I dlodion mewn cyflawnder, 

A symmud pob gwasgfeuon ffwrdd, 
Oedd yn ei bryd, a'i harfer, 


Crefyddol oedd, ac ofnai'r ION, 
Gan ffyddlon ei was'naethu, 
Mewn duwiol barch, a rhodio yn 
Holl lwybrau glân yr Iesu ; 
Ei gwisg a gadwodd hi yn lan, 
Ei rhodiad,—gweddus ydoedd, 
Esiampl o dduwioldeb llawn, 
A roddes hi ar gyhoedd. 


Ond, mae'r llywodraeth yn llaw Duw, 
Teyrnasa yn y 'stormydd, 
Na ddyweded tafod unrhyw air, 
Pob meddwl fyddo'n llonydd ; 
Efe sy'n rhoddi'n hael ei law, 
Efe sy'n cymm'ryd ymaith, 
A bendigedig drwy bob oes 
Ei enw glân a pherffaith. 


Os syrthio wnaeth ei chorph i'r bedd, 
Os yn y llwch gorwedda, 
Daw dydd gogonedd iddi'n rhan, 
Hi etto adgyfoda ; 
Daw ei hymwared o dŷ'r pridd,— 
O fewn i'r nef y gorphwys,— 
Gwasgara ci haroglau per, 
Yng nghanol gardd Paradwys. 


Gorri y Wawr. 


MRYW ydynt y golygfeydd a ddad- 
blygir yn llyfr mawr natur yng 
ngwahanol dymhorau y fiwyddyn. Yn 
y gauaf, gwelir gwyneb y ddaear mewn 
llymder, yr iâ ar wyneb yr afonydd, yr 
eira yn gorchuddio y bryniau a'r dyffryn- 
dir, a'r tymhestloedd yn chwibanu yn 
ddychrynllyd, megis pe byddai y cwbl 
yn myned i drangcedigaeth ddisymmwth. 
Yn y gwanwyn, gwelir y gwahanol lysiau 
yn estyn eu penau allan o'r ddaear, y 
doldir yn dechreu gwisgo ei fantell 
wyrddlas, y gwigoedd yn bwrw allan y 
dail tyner, ac hyd yn oed aelydd y bryn- 
iau yn ymuniawnu o gwsg trwm a hir. 
Yn yr haf, canfyddir brenhin y goleuni 
yn ymhyfrydu yng ngogoniant ei deyrn- 
as, gwyneb y ddaear yn llwythog o bob 
trugaredd, a phob gwyneb yn llawn o ar- 
wyddion llawenydd, am fod y gobeith- 
ion cadarnaf y ceir mewn amser fwyn- 
hau llawnder o bob angenrheidiau. Yn 
yr hydref, gwelir y cynhauaf yn cael ei 
gasglu ynghyd yn ei holl gyflawnder, y 
meusydd yn trystan gan dwrf y pladur- 
iau a'r crymmanau, y bywiogrwydd 
mwyaf drwy bob llannerch yn y gym- 
mydogaeth, a'r llawenydd mwyaf ym 


mhob mynwes wrth gludo ymborth dys 
ac anifail i'w lleoedd priodol. Ond pam 
ymledo mentyll duon y tywyllwch drof 
froydd y ddaear, cuddir natur yn am— 
rywiaeth ei llysieuau heirdd, ac yn holl 
brydferthwch ei blodau, fel nad oes ond 
y trymder mwyaf ar bob llaw, heb un- 
rhyw ardderchowgrwydd yn ganfydd- 
edig, namyn tywynniadau pellennig llu- 
gyrn Ion, gorsafion y rhai ydynt yn 
uchelion maith yr wybrenau. O dan y 
lleni duon hyn, ymddengys natur megis 
mewn hûn ; lluddedigion y dydd yn lly- 
ffetheiriau sidanaidd cwsg, y llu asgell- 
og gwedi rhoddi eu caniadau heibio yny 
gwigoedd, yr anifeiliaid mewn distaw- 
rwydd yn y doldiroedd, ac heb ond 
ychydig drwst i'w glywed, oddi gerth si- 
sial ffrydiau yr afon yn ymlithro dros 
raian y gwastad-dir, neu ddisgyniad dyfr- 
oedd y cornant draw yn sio wrth syrthio 
o graig i graig i'r gwaelodion. Tra fyddo 
lleni duon y tywyllwch yn estynedig, y 
mae gwrthddrychau harddaf y ddaear 
mor anweledig a phe byddent gwedi eu 
cloi yn ystafelloedd ogofau caddugawl 
dyfnderau yr eigionau tragywyddol. 

Ond pan dywynno gwawr y dydd, y 


TORRIAD Y WAWR. 83 


mae yn rhoddi y fath olygfa ardderchog, 
nes llanw y fynwes â'r syndod mwyaf. 
Rhyfeddai Pedr Fawr o Rwssia, bod neb 
dynolion yn gallu aros yn eu gwelyau 
pan fyddai y wawr yn torri; oblegid o 
bob golygfa ar dir ac ar fôr, o fewn holl 
gylch ehang natur, gweled pelydrau y go- 
leuniyn ymsaethu dros derfynau teyrnas 
nos yn y dwyrain, a roddai y dywenydd 
mwyaf i'r pen coronnog crybwylledig. 
lawer tro gellid meddwl bod y tywyll- 
wch aamdoa gaerau pellennig y dwyrain 
yn anorchfygol, ac y gallai y caddug tew 
ar nifwl crogedig, roddi herr i holl 
lugym y greadigaeth wneuthur iddynt 
hwy gilio draw; ond pan gyrhaeddo 
blaen-genhadau Huan y gaer, dangosir 
mewn amrantiad o du pwy y try y fudd- 
Ugoliaeth.. Ardderchog ydyw gweled 
effeithiau y pelydron buain ar gaerau y 
hos, oblegid heb dwrf na thrydar, gwnant 
adwyau ehang, gan ddwyn i'r golau yr 
hynaguddid yn faleisus gan y caddug; 
a yn fil myrddiwn buanach na myned- 
lad yr awelon cyflymmaf, yr ymsaethant 
ym mlaen, nes gosod yr holl froydd 
wybrennol dan deyrnged. Gwelir penau 
J bryniau a thrumau y mynyddoedd yn 
& coronau aur, ac yn holl wisgoedd 
addurniadol. ardderchowgrwydd, megis 
Jn ymbarottoi i roesawi ac i dalu eu 
hufadd-dod i frenhin y dydd; a gwelir 
boll natur yn ei gwahanol ddosparthion 
fel llu niferog yn disgwyl am y prif lyw- 
ydd, er mwyn ymgrymmu iddo pan 
ddelo ei gerbyd goleuwych i'r amlwg. 
ben y foel, ar dorriad y wawr foreuol, 

y canfyddir yr afonydd â'u ffrydiau ar- 
latnaidd yn ymddolennu drwy y dolau, 
gan gynniwair tu a'r weilgi fawr ; ar bob 
llaw y canfyddir y dyffrynoedd yn cu 
mentyll gwyrddleision yn gwênu ar dor- 
nad y dydd, a choedwigoedd helaeth a 
welir, oddi rhwng canghenau llwyni pa 
Ri y clywir lleisiau y gwahanol gantor- 
loù asgellog mewn un gydgerdd yn 
dyrchafu eu hemyn foreuol tu a'r gor- 
uchelder, Yng ngoleu y wawr y datguddir 
J deyrnas lysieuog yn ei holl amryw- 
iaethau, ac yn yr holl harddwch hwnnw 
na chanfyddid mo hono tra y gorchudd- 
la mentyll y tywyllwch yr holl froydd. 
Ymddengys blodau mân ac amryliw y 
meusydd fel cynnifer o berlau gwedi eu 
'cyfleu gan Awdwr natur yng ngwisg y 
ddaear, er mwyn ci harddu a'i phryd- 


a'r pryd hwn yn neillduol, byddant mewn 
tegwch adnewyddol, gwedi eu hadfywyio 
drwy ddrachtio o ddyfroedd teneu distyll- 
edig yr awyr. A pha beth a all fod yn 
hyfrydach i'r arogl na'r awelon pêr a 
chwythant yn araf ar dorriad y dydd, 
ynghyd â'r anwedd dymunol a esgyna 
oddi wrth bob llysieuau er groesawi ar- 
glwydd ygoleuni yn nynesiad ei gerbyd at 
y gaer ddwyreiniol? Mewn gair, mae y 
seliau yn awr yn cael eu cymmeryd oddi 
ar y llyfr, tegwch natur yn cael ei ddwyn 
oddi tan y lleni er mwyn ei adolygu 
yn y goleuni ; bryniau a broydd yn cael 
eu hamlygu yn yr holl brydferthwch a 
berthyna iddynt, ac adeiladau gorwych 
yn cael eu datguddio, ynghyd â'r gwa- 
hanol drigfanau a wnaed gan ddynion er 
mwyn eu presŵylio. Ar dywynniad y 
wawr foreol y mae y gwylltfilod yn tyn- 
nu i'w llochesau, ac yn cilio i ogofau 
megis pe byddai yn gas ganddynt y 
goleuni, Pryd hyn y gwelir brenhin y 
goedwig yn tuthio i'r prysglwyn cauedig, 
ac yn cyflymmu ei gamrau fel y byddo y 
dydd yn goleuo, ac yn ymddangos fel yn 
llawn o euogrwydd oblegid y gelanedd a 
wnaeth yn yr hwyr a aeth heibio. Pob 
gwylltfilod, bychain a mawrion, ar dor- 
riad y wawr a giliant i'w hymgudd- 
feydd, megis pe byddent gwedi ym- 
wrthod byth â rhyfel, ac yn bwriadu byw 
mewn heddwch tragywyddol; acni welir, 
hyd y gall y llygad ganfod, ond gweith- 
ion a rhyfeddodion Ior y lluoedd ar bob 
llaw, yr hwn sydd gwedi ysgrifenu ei enw, 
a phrawf o'i hanfod, ar feillionen wanaf 
y ddol, yn gystal ag ar y gedrwydden 
uchel ganghennog yn Libanus. 

Y mae torriad y wawr yn rhoddi adeg 
a chyfleusdra i ddynolion ymaflyd yn, a 
dilyn eu hamrywiol alwedigaethau. Dan 
gysgod tywyllwch y nos y mae y gweith- 
iwr yn gorphwyso ar ol lludded y dydd, 
ac y mae dwndwr pob trafferthion dynol 
gwedi distewi yn y prudd-der cyffredinol 
a deyrnasa yn holl lannerchau y llawr; 
ond pan dorro y dydd, nid yn unig dyr- 
chafa yr uchedydd i'r wybren, gan seinio 
ei chân yn ystafelloedd y cymmylau ; ac 
nid yn unig bydd ail fywyd yn y goed- 
wig, ond cyflro cyffredinol drwy yr holl 
wlad. Gwelir y bugail mewn bywiog- 
rwydd adnewyddol yn dringo llechwedd 
y bryn, ac yn gollwng ei ddiadell o'r gor- 
lan, ac yn fuan bydd yr holl foelydd yn 


ferthu yng ngolwg y rhai a'i preswyliaut; , dryfrith o braidd yn ysbongeio yn eu 

rhyddid, ac yn llanw y cymydd gan 
adseiniau eu brefiadau. Ar y weirglodd 
laswerdd obry, bydd y forwynig lon yn 
ymgynniwair mor heinif ac mor droed- 
ysgafn, fel mai braidd y plyga y meillion 
dani, er mwyn ymofyn y gwartheg i'w 
godro, y rhai a welir yn finteioedd yn 
myned drwy yr adwyau, gan ddilyn y 
tarw gwrdd, buguniadau yr hwn a fydd 
yn diaspedain drwy yr holl fro. Yn y 
wedd hon y cynhydda twrf y byd o 
ychydig i ychydig, hyd oni fyddo holl 
drydar y dydd blaenorol gwedi ei gyr- 
haeddyd, a holl beiriant y byd yn myned 
mor wyllt a phe na buasai gwedi cael ei 
attal erioed. Ychydig yn ol, yr oedd 
chwibaniad y bugail yn ymledu hyd ym 
mhell gyd a'r awelon, caniad yr aderyn 
unigol ar frig y llwyn hefyd a glywid yn 
troelli drwy yr holl gymmydogaeth ; ond 
yn awr bydd y trydar yn un gymmysgfa, 
yr hyn fydd arwydd sicr fod holl ddos- 
parthion y fro yn ddiw4d gyd a'u gwa- 
hanol alwedigaethau. Y mae amryw 
gwedi cyrhaeddyd oedran mawr, fe allai, 
na welsant y wawr erioed yn torri, na'r 
haul erioed yn esgyn mewn mawrhydi 
uwch penau y mynyddoedd ; ond y mae 
y diwyd a'r llafurus yn gofalu am y 
wawr. Dechreua y teithiwr eì siwrnai 
gyd â thorriad y dydd, modd y gallo gyr- 
haeddyd pen ei daith yn gynnar y pryd- 
nawn ; gwelir y llafurwr diwyd yn ys- 
gogi gyd â thorriad y dydd drwy ei gaeau, 
er mwyn edrych a fydd ei anifeiliaid yn 
eu meusydd priodol; a chanfyddir pob 
dosparthiadau yn y boreu gyd â'u gal- 
wedigaethau, ond y dyn diog, llais par- 
haus yr hwn ydyw, “ Etto ychydig gysgu, 
etto ychydig heppian, etto ychydig blethu 
dwylaw ynghyd i gysgu.” 

Ar dorriad y dydd y cyflawnwyd y 
pethau rhyfeddaf a fu yn y byd erioed, 
ond marwolaeth Arglwydd y gogoniant 


ar y groes. Yn fore y cyfododd Abra- 
ham, er mwyn cymmeryd ei fab Isaac 
gyd âg ef i ben Moria, i'w offrymmu i 
Arglwydd Dduw y lluoedd ; ac ar dorriad 

y wawr, pan oedd ceiliogod Penuel yu 
canu, yr etifeddodd Jacob y fendith, 
gwedi bod o hono yn ymdrechu â'r 
angel dan gysgodau tywyllion y nos. Yn y 
boreu y disgynnodd y gafod frwmstan- 
aidd ar ddinasoedd y dyffryn, pan wel- 
wyd y mwg yn esgyn i'r uchelderau fel 
mwg ffwrn fawr; ac ar y wyliadwr- 
iaeth foreu yr edrychodd yr Arglwydd ar 
fyddin yr Aiphtiaid, ac y dyrysodd eu 
hysgogiadau rhwng muriau dyfrllyd y 
Môr Coch, pryd y dymchwelodd hwynt & 
dinystr drwy eu claddu dan y tonau 
crychwyn. Ond yn bennigol, ar dorriad 

y wawr y siglwyd colofnau a chaerau 
cestyll brenhin dychryniadau, pryd yr 
ymuniawnodd Arglwydd y bywyd yn yr—— 
ystafell ddistaw, y drylliodd gadwynau y 
bedd, yr yspeiliodd angau o allweddau — 
ei garchardŷ, y bloeddiodd fuddugoliaeth_— 
yng nghanol ei diriogaethau, ac y dring—— 
odd risiau marwoldeb, a phardwn gresyn—— 
nolion Eden gyd âg ef. Dyma foreu a fyddas- 
mewn cof, ac a wna linell felus yn emyn— 
telynorion gogoniant, tra y safo haul tra— 
gywyddoldeb ar gyhydedd talaeth y~ 
dyrfa ddedwydd yn y drydedd nef; ie,. 
dyma foreu a achosodd i'r wawr dorrm 
drwy daleithiau ac ogofau tywyllwch 
oesol gwlad marwoldeb, drwy i'r haul em 
hun gyfodi yn y fro. Y mae boreuau y- 
byd yn lliosog, ond yn ymyl boreu y 
trydydd dydd diflannant hwy a'u helynt— 
ion; ac yr ydym ninnau gwedi gweled 
llawer boreu yn ein hoes, ond y mae 
boreu yn eiu haros, pryd y disgyna 
Duw ei hun o'r nef, gyd â bloedd a llef 
yr arch-angel, er mwyn gweinyddu cyf- 
iawnder a barn i holl ddeiliaid. codwm 
Eden. 


Buddugoliaeth y Grog. 


WY ydyw hwn sy’n awr yn d’od, 
Yn harddach na bu neb erio'd, 
Mae'n haeddu cân, mae'n haeddu clod, 
O Edom daw i'r lan ? 
Yn goch ei wisgoedd y mae ef, 
A theithio wna yng ngrym y nef, 
Mae iddo fraich anfeidrol gref, 
I gynnorthwyo'r gwan. 


“ Myfi, myfi, heb boen na chur, 
Lefaraf mewn cyfiawnder pur, 
Er saethau fyrdd o fwa dur, 

Wyf gadarn i iachau.” 
Pa ham, rho wybod drwy dy ddysg, 
Yr ydwyt ti yn goch dy wisg, 
Fel un f'ai gwedi bod ym mysg 

Y grawnwin—cochion rai ? 

Draw yn llannerchau'r cafnau gwin, 
Ce's noswaith arw, enbyd hîn ; 
Do, do, ce's dywydd eithaf blin 
Wrth sathru'r gwinwrŷf llawn ; 
Pan yr wynebais faes y gwaed, 
O'r bobl nid oedd un a gaed 
Er gwneud ìm' ffordd ihwylio'm traed, 
Fy hun a roes yr Iawn. 


Mi'u sathraf hwynt er cuwch eu brig, 
A'u mathru wnaf fel mân-goed gwig, 
Pan syrthio arnynt hwy fy nig, 

Coch fydd fy ngwisg gan waed ; 
Dydd dial yn fy nghalon sydd, 
Fy ngwaredigion ddont yn rhydd, 
Bydd gorfoleddu am y dydd, 

A'r gelyn gwrdd dan draed. 


Edrychais draw yn nydd y gâd 

Am gymmorth un ym maes y gwa d, 

<Ond pawb a ffoisent ffwrdd o'r wlad, 
Neb nid oedd gyd â mi; 

"Yna diweiniais i fy nghledd, 

“Yn erbyn angau mawr a'r bedd, 

I deulu Sion ’nawr mae hedd, 

A bendith aml ri'. 


Cychwynai’r gelyn o bob man, 
I'r frwydr fawr a ddaeth i'w ran, 
Pan ar Galfaria mewn gwedd wan, 
Yn dioddef angau loes ; 
Doent deirw Basan yno'n llu, 
A'r dreigiau mewn cynddaredd dda, 
Er mwyn gorchfygu Iesu cu 
Pan ydoedd ar y groes. 


Ond pan ddinoethodd Adda'r Ail 
Ei fraich—hwy grynent fel y dail, 
Ac fe osododd yno sail 

Ei fuddugoliaeth wiw ; 
Yn gynnar, gynnar, y prydnawn, 
Cyfiawnder ga'dd foddlonrwydd llawn, 
Ei fywyd roes ef yno'n Iawn, 

Er mwyn i ni gael byw. 


Daeth angau 'mlaen yn welw'i wedd, 

A'i fwrw wnaeth i gaerau'r bedd, 

Gan dybied fyth y cai ef wledd, 
Drwy'r fuddugoliaeth hon ; 

Am ran o dridiau yno bu, 

Yn llonydd yn yr oror ddi, 

A gwylwyr roddwyd yno'n llu, 
Heb ofn dan eu bron. 

Ond gyda thorriad boreu wawr, 

Cynhyrfwyd teyrnas angau mawr, 

A'r hen gadwynau dorrwyd 'nawr, 


Daeth y Messiah'n rhydd ; 
Llewyrchodd gwawr o'r nefoedd draw, 
A'r gwylwyr redent oll mewn braw, 
Ni safai'r cedyrn 'nawr gerllaw,— 

O ryfeddodau'r dydd! 


“ Bum farw, (meddai Iesu gwiw,) 
Ond wele 'nawr yr wyf yn fyw, 
Eisteddaf ar ddeheulaw Duw, 
I eiriol yn y nef; 
Mae agoriadau uffern ddâ 
Yn crogi wrth fy ngwregys i,— 
Na foed i ofnau'ch trechu chwi, 
Gwrandawaf fi eich llef.” 


Dyrchafodd i'r uchelder maith 

Pan y gorphenodd yma'i waith, 

A bloeddid pan oedd ar ei daith, 
“ Agorwch byrth y nef, 

Mae'r Brenhin mawr yn do'd i'r llys, 

Dyrchefwch benau oll ar frys, 

Ac ufuddhewch yn awr i'r wys,— 
Gogoniant iddo ef.” 


Doed teulu Eden oll ym mla'n, 

I ddyrchu clod, i eilio cân, 

I'r Arglwydd, ein Pryniawdwr glân,— 
Coronwn ef yn ben ; 

Ceir gweled llewyrch boreu wawr 

Cyn hir ar deulu'r cystudd mawr, 

Dont adref—O ! ddedwyddaf awr, 
I'w foli byth. Amen. 


Vr “mìifn. 


SGRIFENIRcyfrolau mawrion mewn 

ffordd o hanesion am bendefigion a 
goreuon y ddaear, yn nhu-dalenau y rhai 
yr olrheinir eu hachau, y cyhoeddir eu 
gorchestion, ac y canmolir eu rhinwedd- 
8u; ond yn gyffredin gadewir o'r neill- 
du ac yn ddigrybwylliad, helyntion, 


amgylchiadau, a rhinweddau personau 
iselradd, megis rhai annheilwng o sylw, 
a diwerth i'w trosglwyddo i'r oesau dy- 
fodol. Ond y mae amgylchiadau yn 
digwydd yn fynych, o fewn cylchoedd 
isel a chyfyng, a ddylent gael eu gwncu- 
thur yn gyhoedd, er mwyn dangos gwir 

rinwedd, er mwyn gwneuthur effeithiau 
crefydd yn amlwg, yn gystal ag er mwyn 
dwyn eraill i efelychu yr enghreifftiau 
hynny, a osodant addurniadau ar yr ym- 
arferiadau o ddaioni yn y fuchedd bre- 
sennol. Ac er mwyn dangos nad y 
tywysog a'r pendefig yn unig a haedd- 
ant grybwylliadau yn nhu-dalenau hanes- 
yddiaethau plant dynion, ac mai nid 
mewn palasau gwychion yn unig y 
cartrefa rhinweddau teilwng o'u coffhau, 
yr ysgrifenwyd yr hanes canlynol, yr 
hwn yn awr a roddir ger bron. 

Yn gynnar ar brydnawn teg yn y 
gwanwyn, cyrhaeddais bentref bychan 
yn y Dywysogaeth, yr hwn nid ydyw yn 
enwog mewn unrhyw ymddangosiad 
allanol, ond yn tynnu sylw neillduol y 
rhai a hoffant hynafiaethau, ac a ym- 
hyfrydant wrth weled natur yn ei hadd- 
urniadau ei hun, ac yn holl brydferth- 
wch ei gogoniant cyntefig. Nid oedd 
yma ond ychydig dai, a'r rhai hynny ag 
arwyddion henaint yn ganfyddedig ar eu 
muriau ; a'r unig adeilad o sylw neill: 
duol ydoedd yr Eglwys yng nghanol y 
pentref, yr hon er oesau lawer a gyssegr- 


wyd i un o'r hen seintiau Cymreig, cyn ` 


i lywodraeth a rhwysg Pab na Chardinal 
gyrhaeddyd ein gororau ni. Yr oedd 
pyrth y fynwent yn agored; ac wedi 
myned i mewn, gwelwn feddau y plwyf- 
olion yn rhesi yma ac accw ar hyd y llan- 
nerch dawel ; rhai gwedi cael eu hadeil- 
adu, eraill eu gwyn-galchu, ac heb ond 
ychydig iawn nad oeddynt yn wrth- 
ddrychau sylw a pharch y bywiolion. 
Gwedi rhodio am ryw amser rhwng y 
beddau, yn edrych ar hen gerfiadau di- 
lun celfyddydwyr y gymmydogaeth, a 
darllen ambell ysgrifen ar yr hen gerrig 
llwydion, yn ddisymmwth clywn gloch 
yr eglwys yn canu y cnul arferedig pan 
fyddo angladd ger llaw ; ac wedi dyrchu 
o honof fy llygaid, gwelwn fintai liosog 
ar ben y bryn cyfagos, yn neshau yn 
araf tu a'r pentref, ac yn cludo un o 
ddeiliaid marwolaeth gyd â hwynt. Ym 
mhen ychydig, daethant i borth y fyn- 
went, lle y cyfarfyddwyd â hwynt gan 
hen Offeiriad o agwedd barchus, gwallt 
yr hwn ydoedd mor wyned a'r gwlan, 
a'i holl agweddiadau a ddangosent eì fod 
ar derfyn ei oes, ac yn neshau yn brysur 
i'r tŷ rhagderfynedig i bob dyn byw. 
Darllenodd yr adnodau arferedig o flaen y 
corph â llais crynedigpwysig, yngnghanol 


ocheneidiau a dagrau y dyrfa, yr hon 
ydoedd yn ymddangos yn y trymder 
mwyaf, yr hyn a wnaeth i mi feddwl 
bod rhyw beth yn perthynu i'r marw 
dan sylw uwch law y cyffredin, oblegid 
bod pawb mewn mwy o deimlad nag a 
ddigwydda yn gyffredin mewn amgylch- 
iadau o'r fath. Gwedi myned i'r Eglwys, 
yr oedd yr holl gynnulleidfa yn eu lle- 
oedd priodol, a'r hen weinidog yn y 
pwlpud ar ddechreu darllen y Gwasan- 
aeth, yr hyn a wnaeth mewn dull mor 
sobr, ac mor bwysig, fel mai braidd y 
credwn i mi glywed y Gwasanaeth hwn 
yn cael ei ddarllen erioed o'r blaen. Ar 
ol darllen y Gwasanaeth, sylwodd ar gyf- 
ran o'r Ysgrythyr Lân, ac yn neillduol 
annerchodd yr ieuengctyd gwyddfodol, 
gan alw eu sylw at grefydd ym moreu eu 
hoes, trwy ddangos mai hi yn unig a'u 
cynnorthwyai i wrthsefyll pob profedig- 
aethau, a'u cynhaliai i ddal dan bob gofid- 
iau, ac a roddai iddynt wir ddiddanwch 
a chysur pan fyddai colofnau eu pebyll 
daearol yn syrthio, a hwythau yn wyn- 
ebu ymchwydd tonau afon marwolaeth, 
gan alw eu sylw at ei gweithrediadau yn 
yr eneth ieuangc, corph marw yr hon 
ydoedd yn eu plith y pryd hwnnw. 
Gwedi gorphen y bregeth, ysgogwyd 
tua'r bedd, ac erioed ni chlywais gym- 
maint o wylofain yn ymyl goror dywell y 
beddrod; hen ac ieuaingc a gyd-gym- 
mysgent eu dagrau, tra rhoid daear i'r 
ddaear, lludw i'r lludw, a phridd i'r 
pridd, a thonnog ydoedd mynwesau 
pawb o wir alar, oblegid colli un a gerid 
mor fawr. Yng ngwyneb y fath olygfa a 
hon, yr oeddwn yn dra anesmwyth fy 
meddwl o eisiau cael gwybod rhyw hanes 
am y drengedig; ac wedi hwylio fy 
nghamrau yn ol i'r tŷ lle yr oeddwn i 
lettya y noswaith honno, dacth dyn lled 
oedrannus i mewn; ac wedi deall o honof 
mai gweithiwr hen Ficer parchus y plwyf 
ydoedd, dymunais arno roddi ychydig o 
hanes y drengedig i mi, yr hyn yn 
rhwydd a wnaeth yn yr ymadroddion 
canlynol :— | 

“ Pedair blynedd ar ddeg i nawr, ym- 
welwyd â'r gymmydogaeth hon â thwym- 
yn frawychus, yr hon a ymledodd yn 
anwrthwynebol yn ei rhwysg, gan dorri 
yn ddiarbed i'r bedd, y cyfoethogion a'r ty- 
lodion, gwŷr a gwragedd, hen ac ieuaingc, 
fel braidd y rhoid yspaid i'r gloch am 
fisoedd i beidio swnio cnul marwolaeth. 

Yr ocdd gweithrediad y dwymyn hon 
yn gadarn ; oblegid gyd a'i bod gwedi 
cymmeryd gafael yn ei gwrthddrychau, 
berwai eu gwaed yn eu gwythienau, 
cyfodai yr ennynfa fawr yn eu penau, 
dyrysai eu synwyrau, gwnai i'w gewyn- 
au neidio a chwareu, a chyd â rhuthr 
tymmestl ddychrynllyd ysgubai hwynt 
ymaith i'r wlad sydd o'r tu draw i'r 
lleni. Yng nghynniweirfa y dwymyn 
angeuol hon, trodd i mewn i'r bwthyn 
lle yr oedd tad a mam Mary, yr eneth a 
gladdwyd heddyw, yn byw ; ymaflodd â 
gafael gref yn ei thad pan ydoedd mewn 
trymgwsg yn ei wely; dihunodd a'i 
waed yn ferwedig ynddo, teimlodd er- 
gydion morthwylion angau, gwaethyg- 
odd o awr i awr, ac ym mhen ychydig o 
ddiwrnodau tywyllodd ei lygaid, torrodd 
y Gwg aur, aeth yr olwyn wrth y pydew 
yo rhydd, a gwelwyd yr anadliad di- 
weddaf yn chwareu ar ei wefus. Wrth 
fyned adref o'r angladd, teimlodd mam 
Mary saeth neillduol yn taro yn erbyn 
eithy obridd ; ac wedi cyrhaeddyd yr 
annedd alarus, aeth i'w gwely ; canfydd- 
Wyd arwyddion y dwymyn arni, gwel- 
Wydhi yn suddo yn feunyddiol dan ei 
llwyth, a chyn pen y tridiau yr oedd 
gweli ei rhifo gyd a'r marwolion. Yr 
Mary y pryd hwn tu â chwech 
mlwydd, ac yn impyn mor hardd ag a 
welwyd erioed yn tyfu yng ngwinllan 
dmoliaeth; ei thegwch ydoedd mor 
brydferth a thywynniad y wawr foreol, 
ë llygaid oeddynt mor siriol a'r sêr, ac 
ymmhob ystyr ymddangosai megis pe 
buasai natur gwedi gosod ei holl addurn- 
lalau arni. Ond yr oedd yn awr fel oen 
meifedig yng nghanol dryccin y tym- 
hestloedd garwaf ; yr oedd fel blodeuyn 
prydferth newydd ymagor yng nghanol 
llwydrew oer a difaol, ac yr oedd fel bâd 
bychan, heb na llyw na rhwyf, yng 
nghanol tonau trochionog y gweilgi cyn- 
hyrfas.. Etto, “Tad yr ymddifaid a 
Bamwr y gweddwon yw Duw, yn ei 
breswylfa sanctaidd ;” y mae efe yn attal 
rhuthr y gwynt garw yn nydd y dymmest] 
Íwyaf; y mae efe yn peri i'r wawr dorri 
yn nhaleithiau iselaf gwlad machludiad 
ul; y mae efe yn palmentu ffordd 
drwy yr anialwch mwyaf disathr ; y 
mae efe yn gwneuthur y mynyddoedd 
cribog yn gydwastad â'r llawr; ac y mae 
efe yn gwneuthur dyffryn Achor yn 
dalaeth lawn o'r gobeithion mclusaf. 


Felly, yr oedd enfys ei drugareddau ef 
yn amgylchynu Mary fechan, ac yr oedd 
ei ragluniaeth gwedi gwneuthur parot- 
toadau ar ei chyfer; a phan fyddo llaw 
Duw unwaith yn gweithio, nid oes neb 
yn y nef nac ar y ddaear a all ei attal. 
Prydnawn angladd ei mam, cymmerodd 
ein Ficer parchus ni Mary ymddifad 
adref gyd ag ef, ac a'i cyflwynodd i'w 
wraig rinweddol, fel aderyn unig gwedi 
ei gadael ar ben y tŷ, heb na thad na 
mam, na châr na pherthynas i ofalu am 
dani, nac i wneuthur dim drosti. O dan 
gronglwyd yr Offeiriad dyngarol hwn y 
bu Mary am lawer o flynyddoedd, yr 
hwn a roes bob addysgiadau iddi, ac a 
ddefnyddiai bob moddion er ei dwyn hi, 
yn gystal ag aelodau eraill ei deulu,i 
fynu yn ffyrdd rhinwedd a chrefydd. 
Fel y tyfai mewn maintioli, ac fel y 
cynhyddai mewn blynyddoedd, dangosai 
ryw ragorion yn feunyddiol, ac ni welid 
neb o'i hoedran yn fwy prydferth na hi, 
ym mhob manau lle y byddai drwy yr 
holl gymmydogaethau hyn. Pan fyddai 
y plant yn chwareu ar hyd y caeau ar 
foreuau glân dydd Arglwydd y lluoedd, 
gwelid Mary yn dringo dros y camfeydd, 
ac yn prysuro ei chamrau ar hyd y 
llwybrau er cyrhaeddyd yr Eglwys cyn 
dechreu o'r Gwasanaeth Dwyfol; a thra 
byddai yn Nhŷ Ior y nefoedd, nid oedd 
neb yn fwy astud, neb yn fwy difrifol, 
na neb yn fwy syml na hi. Tynnai sylw 
neillduol yr addolwyr, a hynny oblegid 
addasrwydd ei hymddygiadau; cerid hi 
gan yr ardalwyr oblegid ei charedigrwydd 
cyffredinol; a thynnai serchiadau pawb 
a'i gwclent, oblegid ci gwylder a'i gos- 
tyngeiddrwydd. Fel hyn yr aeth haf a 
gauaf, hydref a gwanwyn heibio, am 
lawer o fiynyddoedd; ac yn yr holl 
yspaid hwn, yr oedd Mary yn nheulu y 
Ficer, yn ddiwyd gyd â'i gorchwylion a 
roddid iddi, yn ffyddlon yn cyflawni yr 
hyn a orchymynid iddi; ac uwch law 
pob peth, cofiai ei Chreawdwr yn nydd- 
iau ei hieuengctyd, a harddai ffyrdd 
Duw ei Cheidwad ym mhob sanctaidd 
ymarweddiad. 

Yr oedd gwr boneddig ieuangc yn 
byw yn y gymmydogaeth, newydd gladdu 
ei dad, ac wedi dyfod i gytlawn feddiant 
o'r ctifeddiacthau mwyaf dymunol. Pan 
ddacth adref o rai o wledydd y cyfandir, 
yr oedd ei dad gwedi ei gladdu, ac yntau 
a ddechreuodd fyw mewn gloddest a 


s 

phob afradlonedd, gan lygru moesau 
ieuengctyd y gymmydogaeth, drwy roddi 
enghreifftiau drygionus o'u blaen, a 
gosod profedigaethau lliosog ger eu bron- 
au. Sylwodd y dynyn ieuangc, ffroen- 
falch, a halogedig hwn, ar Mary; ac 
fel diaboloniad diegwyddor, cynlluniodd 
fesurau er mwyn ei dinystrio, trwy ei 
gwneuthur yn ysglyfaeth i'w nwydau; 
ac wedi iddo ffurfio ei gynllun, nid hir y 
bu cyn ei roddi mewn gweithrediad. 
Galwodd un diwrnod yn nhŷ y Ficer, lle 
“ei derbyniwyd yn roesawus; ac wedi 
eistedd o hono, a chwedleua o honynt 
am ryw amser, dywedodd fod arno eisiau 
morwyn, a'i fod yn methu cael un o'r 
cymmeriad a ddymunai; ond ei fod 
gwedi clywed am Mary, fel geneth bryd- 
ferth yn ei holl ymddygiadau; o foesau 
dichlynaidd, yn llawn diweirdeb, ac y 
gellid rhoddi pob ymddiried ynddi, gan 
grybwyll y gwnai y Ficer y caredigrwydd 
mwyaf âg ef os gwnai ymadael å hi, a 
chaniattau iddi ddyfod i'w wasanaeth ef. 
Nid oedd y Ficer gwalltwyn heb ofni 
fod drwg yn y gwaelod, ond gobeithiai y 
gorau ; a chan na chwennychai mewn 
un modd dynnu gwg y boneddig 
ieuangc, efe a ddywedodd ei fod ef yn 
ewyllysgar, os oedd yr eneth lwys yn 
foddlon. Galwyd Mary yn uniongyrchol 
ger bron ; ac wedi gosod y peth o'i blaen, 
ac wedi deall o honi mai ewyllys y Ficer 
ydoedd iddi fyned i wasanaeth y bon- 
eddig, yr oedd hynny yn ddigon, oble- 
gid ym mhob dim, hi a'i hystyriai fel ei 
thad. Boreu ei hymadawiad â chrong- 
lwyd serchus yr hen Ficer, efe a roes 
iddi lawer iawn o gynghorion, ac a 
ddywedodd wrthi bod y byd yn llawn 
dichell, a dynion y byd yn llawn twyll. 
Cynghorodd hi i gadw ar hyd ganol 
llwybr crefydd, i erfyn am gymmorth y 
nef i wrthsefyll pob profedigaethau; ac 
er dim i ochelyd y creigiau dros ba rai y 
syrthiodd nifer liosog o wyryfon Sion, 
ac y cawsant eu harcholli yn dost, er 
llawenydd i Moab, ac er digrifwch i 
ferched Philistia. Wrth ganu yn iach 
i'w gilydd, wylai y ddau; ac wedi i'r 
Ficer roddi ei fendith iddi, ac ochenaid 
o eigion ei galon drosti, cerddodd yn 
araf yn ol i'w dŷ, ac aeth Mary rhagddi, 
a chyrhaeddodd balas ei gwasanaeth 
newydd mewn ychydig amser. Gwedi 
bod yma am yspaid, tynnodd serchiadau 
pawb drwy ei llonder, drwy ei serchog- 


rwydd, a thrwy eì holl ymddygiadau at 
bawb yn gyffredinol. Yr oedd ei meistr 
newydd yn dra charedig tu ag atti, yn 
gwnenthur sylw neillduol o honi, ac yn 
fuan rhoes hi mewn dosparth neillduol 
o'i wasanaeth, lle ni allai neb fod yn ben 
arni ond efe ei hun yn unig. Ond yr 
oedd uffern fawr ei hunan yn ei holl 
wreichion tanllyd yn berwi yn eì fynwes, 
ac nid hir y bu cyn dechreu chwareu â 
Mary, a chymmerwyd mwy o ryddid 
tu ag atti nag a ganiatta rheolau moes- 
oldeb a diweirdeb. Dilynodd y gorchwyl 
hwn am ryw hyd, ac o'r diwedd gwnaeth 
gynnyg teg er halogi y wyryf lon, a'i 
throi oddi ar lwybr diweirdeb, yr hwn a 
ddilynodd yn ddiwyrni oddi ar foreu ei 
hoes hyd y pryd hwn. Hi a erfyniodd, 
hi a wylodd ; erfyniodd drachefn, a chyd- 
gymmysgodd ei herfyniadau â dagrau 
lawer iawn; aphan na thycciai hyn, hi 
a waeddodd yn groch am gynnorthwy. 
Yr adyn melldigol, pan waeddodd, a'i 
gollyngodd yn rhydd ; a chyn gynted ag 
y cafodd hi gyfleusdra, troes ei chefn ar 
y palas hoyw, gan hwylio eì cherddediad 
at annedd dawel yr hen Ficer ; yr hwn 
a'i derbyniodd yn serchog, a synnodd 
pan glywodd ei chwedl, ac a ddyrchaf- 
odd ei ddwylaw mewn diolchgarwch i'i 
nefoedd am yr ymwared a gafodd yn 
awr y brofedigaeth fawr. 

Pan ddeallodd y boneddig bod Mary 
gwedi ymadael â'r palas, ymgynddeiriog: 
odd yn ofnadwy, a phenderfynodd ym- 
ddial am y sarhad a dybiai fod yr eneth 
ddiwair gwedi roddi arno ef. Rhoes 
uffern yn ei galon i wthio rhyw drysor- 
au i'w blwch ; ac wedi cael swyddog i'r 
man, torrwyd y clo, agorwyd y coffr, 
cafwyd y pethau, mynnwyd gwarant, ac 
anfonwyd dau swyddog tu â thŷ y Ficer 
i ddal y forwynig bur, a'i chyhuddo o 
fai nas gwyddai ddim am dano. Boreu 
drannoeth aeth y ddau swyddog tu â thŷ 
y Ficer; a phan ydoedd Mary gyd & 
rhyw orchwyl neu gilydd yn y gegin, 
tynnasant eu gwarant allan, a chyhudd- 
asant hi yn y fan o ledrad ym mhalas y 
gwr boneddig. Delwodd yr eneth bryd- 
weddol, safodd ei llygaid yn llonydd yn 
eu tyllau, glynodd ei thafod wrth daflod 
ei genau, a chrynai fel y ddeilen a ys- 
gydwir gan yr awel. Ym mhen ychydig, 
torrodd ei dagrau allan yn ffrwd lifeiriol, 
a gwaeddodd mor ddolefus a thorr-calon- 
nus, nes dwyn yr holl deulu ynghyd, ac 

yn eu plith yr hen Ficer a'i wraig, gan 
synnu a rhyfeddu pa beth oedd yr achos. 
Adroddodd y swyddogion eu neges, a 
dywedasant eu bod yn rhwym o gym- 
meryd Mary gyd â hwynt o flaen ustus 
y dref gyfagos, er mwyn ymholi i'r 
whos, a bod y boneddig yno yn dis- 
gwyl am dani, yn barod i dyngu ei nwyf- 
aa, ac mai yn ei blwch hi y cafwyd 
hwynt. Yr oedd yn adeg o drallod, o 
ing, ac o wasgfa fawr i Mary ; ond rhaid 
iddi ufaddhau, ac aeth y Ficer gyd & 
hi,er mwyn edrych a oedd modd i'w 
gwaredu o'i chyfwng mawr presennol. 
Pan oeddynt ger bron yr ustus, yr oedd 
yboneddig yno, a golwg bradwr yn ei 
wedd; tyngodd yn erbyn yr eneth, a 
thoddwyd hi drachefn i ofal y swyddog- 
ion ermwyn eì throsglwyddo i garchar. 
Boddlonodd y Ficerfyned yn feichiau dros 
Mary; ond dywedodd y boneddig yn 
arg wrtho, ei fod yn ddigon iddo ef 
fagu lladron a phutteiniaid, heb fyned 
yn feichiau dros y cyfryw, ac ymdrechu 
& hachub rhag y gosp a haeddent. 
“Ayre,” attebai y Ficer, “gallaswn fe- 
ddwl bod sancteiddrwydd fy swydd, & 
Blynyddoedd fy oedran, yn ddigon o 
ddiogelwch i mi rhag y fath goegni; 
ond yr wyf yn gweled drwy eich brad- 
Wnaeth, ac yn galw eich sylw at yr ym- 
adroddion difrifol hynny, y rhai, gobeith- 
1, â swniaut fel clychau parhaus yn 
eich clustiau, nes eich dwyn i wir edi- 
feirwch ger bron Duw a dynion—' I mi 
y mae dial ; myfi a dalaf, medd yr Argl- 
wydl' Cymmer galon, fy ngeneth, a 
bwrw dy holl ofal ar yr Arglwydd ; oble- 
gid ni wna efe dy adael yn dy gyfyngder 
mawr hwn. Y mae y ffwrnes yn boeth 
yn wir, ond bydd amyneddgar, oblegid 
ü addeui allan fel yr aur; a chofia yr 
hwn a ddywedodd, “Ni'th roddaf di i 
fynu, ac ni'th lwyr adawaf chwaith. 
bod y cymmylau yn crogi yn dduon 
jn awr uwch dy ben, ac er bod y caddug 
du yn dy amgylchynnu; etto mynediad 
yr Arglwydd a ddarperir fel y borcu, ac 
efea ddaw fel y gwlaw attat, fel y di- 
Weddar-wlaw a'r cynnar-wlaw i'r ddacar 
—daw, daw, ac efe a'th gyfiawnha yng 
ngwydd dy holl gaseion ; ac yn lle dy 
wylofain presennol, ceir clywed dy gan- 
iadau, pan y'th gyfiawnhêir gan Farnydd 
yr holl ddaear.” 
Ymaith yr aed â'r eneth ymddifad i 
garchar, heb nâ thad nâ mam, brawd nâ 
M 


chwaer, nâ thrâs nâ charennydd i dyw- 
allt deigryn yn ei hachos, nac i gyd-ofidio 
yn ei gofid hi; ond yr oedd pawb ai 
hadwaenent yn galaru o'i phlegid, ac yn 
credu ei bod fel oen diniweid yn dioddef 
argam. Gellir meddwl, yng ngwyneb yr 
helynt flin hon, bod ei chalon ar dorri, 
a'i hyspryd ar lewygu ynddi ; a chafodd 
y brofedigaeth chwerw aint o 
effaith ar ei phabell briddlyd, fel, ym 
mhen ychydig wythnosau, y ciliodd y 
rhosynau yn llwyr o'i gruddiau, collodd 
ei llygaid llon eu sirioldeb, ymadawodd 
ei bywiogrwydd, ac ymddangosai ei bod 
gwedi cael ei llwyr orchfygu gan y dym- 
mest] ddisymmwth. Yr oedd gelyn ei 
dedwyddwch yn parhau yn ei gynddar- 
edd tu ag atti, a'i fryd ar ymddial i'r 
eithaf arni; ond yng nghanol ei rwysg, 
dywedodd Duw yn y nef, “ Digon—hyd 
yma yr âi di, ac nid ym mhellach—y 
mae dy flynyddoedd gwedi cael eu rhifo, 
y mae dy ddyddiaugwedicael eu terfynu ; 
dyro gyfrif o'th oruchwyliaeth, canys ni 
chai fod yn oruchwyliwr mwy.” Daeth 
y march gwelw-las heibioi'r palas, ac 
un brawychus yn eistedd arno, ac uffern 
yn ei holl ddychrynfeydd yn dilyn eì 
gamrau ef. Gosododd angau mawr ei 
saeth farwol ar linyn ei fwa, ac a'i goll- 
yngodd i galon gelyn Mary, fel y gorfu 
arno brysuro i'w wely, gan riddfan ac 
ocheneidio yn drwm. Anfonwyd nerth 
carnau y meirch cyflymmaf at y medd- 
ygon gorau yn uniongyrchol; ond cr 
gosod cyfferi gorau Materia Medica ar 
gyfer magnelau brenhin pob dychryniad- 
au, yr oedd ei ergydion yn malurio caer 
dynoliaeth y boneddig yn ddiarbed, 
hyd oni chrynai i'w seiliau. Aeth yn 
glaf, ac yn glaf iawn; ac yr oedd ei 
ddolur ym mhob ystyr yn drwm arno. 
Yr oedd angau yn ei lusgo tu â gwaclod- 
ion cymydd marwolaeth; ac fel yr 
oedd yn neshau at yr afon donnog sydd 
rhwng amser a thragywyddoldeb, yr 
oedd yn gwaeddi mor ofnadwy nes peri 
i bawb gwyddfodol grynu a chilio draw. 
Dihunodd ei gydwybod yn ci fynwes, ac 
yr oedd hon mor ofnadwy ag arthes 
gwedi colli ci chenawon ; a phan ydoedd 
ei draed ar rydio yr Iorddonen fawr, 
gwaeddodd yn groch, “ Gwnaethum gam 
â Mary, ac y mac arnaf ofn ei chyfarfod 
hi yn y farn. Rhyddhaer, rhyddhaer hi 
yn fuan, oblegid y mae yn ddieuog ger 
bron Duw a dynion.” Yn fuan gwedi 

hyn clywyd twrf arfau marwolaeth yn 
ei wddf, cynnyddodd y rhoch fwy-fwy, 
ymlonyddodd ei lygaid yn eu tyllau, 
aeth ergydion y galon yn wannach, a 
gwthiwyd ei enaid i'r byd mawr tragy- 
wyddol yn ei barhad. 

Aed â thystiolaeth ddiweddaf gelyn 
Mary mewn ysgrifen, gwedi ei harwyddo 
gan dystion credadwy, at y Ficer, yr 
hwn yntau a aeth â hi at yr ustusiaid 
cymmydogaethol, y rhai yn uniongyrch- 
ol a roddasant lythyr iddo i fyned at 
geidwad y carchar, yn gorchymyn ei 
gollyngdod yn ddioed. Gwedi i'r hen 
Offeiriad gyrhaeddyd y carchar, ac wedi 
dangos y llythyr i'r ceidwad, aed at 
Mary, a chyhoeddwyd ei gollyngdod iddi. 
Ond yr oedd gwreiddyn ei natur gwedi 
ei ysigo gan yr ergyd a gafodd, a'r hyn a 
ddywedodd ydoedd, bod yn dda ganddi 
iddi gael ei dieuogi ger bron dynion, ond 
bod y dymmestl gwedi ei gorfod, a'r 
brofedigaeth gwedi cyrhaeddyd ffynhon- 
nell ei bywyd. Cymmerwyd hi adref 
gan y Ficer; ac ar hyd y ffordd deuai 
lluoedd i'w chyfarfod, er mwyn arwyddo 
eu Ìlawenydd oblegid ei hymwared ; ac 
wedi cyrhaeddyd annedd ei hymgeledd- 

wr, aeth i'r gwely, o'r hwn ni chyfododd 
mwy. Ymddangosodd arwyddion dat- 
todiad buan yn ei thŷ daearol, a gwaeth- 
ygai yn gyflym er pob ymdrechion & 
wneid i'w chadw yn fyw ; ond yr oedd 
hi yn dawel, gwedi ymostwng i'r groes 
fawr, gan ymddiried ei hachos i'w Phryn- 
iawdwr glân, a chan gredu y dygai efe 
hi yn ddiangol trwy lifeiriant y dyfroedd 
dyfnion, i'r wlad lle y mae gwawr dragy- 
wyddol yn tywynnu. Yn araf, araf, y 
rhodiodd y llwybr dieithriol, ac ni fraw- 
ychai pan glywai sŵn y tonau, ond 
bloeddiodd ei buddugoliaeth yn eglur ar 
derfyn tragywyddoldeb ; ac wedi ychyd- 
ig ymdrech yn y bwlch diweddaf, safodd 
y peiriant, a hi a hunodd yn yr Iesu. 
Claddwyd hi heddyw, fel y gwelsoch, 
gan dorf alarus ; ac y mae yn awr yn yr 
ystafell dywell, allan o gyrhaedd pob 


gelyn mwy. Ydyw, y mae Mary, druan, 


gwedi darfod â helyntion blinion y 
fuchedd hon ; a byth mwyach ni cha y 
cwppaneidiau chwerwon ag a 
odd yma, oblegid y mae Duw gwedi». 
sychu ymaith ei holl ddagrau, ac y maemm 
yn cyd-gymmysgu ei mawl â chantorionmm 
gogoniant.” 


V Khm Pu. 


I all dim fod yn fwy amlwg i'n sylw 

.V. beunyddiol ni, na bod plant dynion 
yn eu gwahanol sefyllfaoedd a'u ham- 
gylchiadau, yn fawr yn eu hymdrechion 
am gyrhaeddyd dedwyddwch ; ac hefyd, 
ni all dim fod yn amlyccach, na bod 
yr hiliogaeth ddynol yn amrywio yn 
annghyffredin gyd â golwg ar y gwrth- 
ddrych hwnnw y deillia gwir ddedwydd- 
wch i'r fynwes oddi wrth y mwynhad o 
hono. Gwyneba un dymhestloedd y 
gweilgi tonnog, gan osod ei fywyd mewn 
enbydrwydd er mwyn cyrhaeddyd ar- 
daloedd pell y byd, lle y mae adfeilion 
dinasoedd yr oesau cyntefig, colofnau 
coffadwriaethol o orchestion y gwroniaid 
gynt, mynyddoedd a bryniau o fri mawr, 
ynghyd & gwahanol wrthddrychau y 
llannerchau y teithia y traed drwy- 
ddynt; ond gwedi dychwelyd, eistedda 
dan yr hen gronglwyd, ac yng nghanol 


ei gymmydogion, efe a ddengys bod ei 
fynwes mor annedwydd ag erioed. 
Gwelir arall, drwy bob gormes ac 
annghyfiawnder, yn tyrru aur i'w gôd 
fel gro, yn adeiladu palasau gorwych, yn 
prynu etifeddiaethau teg a dymunol, ac 
yn ddiwyd drwy ei holl fywyd yn gosod 
lawr seiliau ei ddedwyddwch dyfodol; 
ond daw terfyn ei oes ar ei warthaf yn 
ddiarwybod iddo, gollynga angau saeth 
oddi ar ei fwa at ei galon, ac ar ei wely 
cystudd rhydd brawf amlwg, mai ymlid 
arol cysgodau fu ei brif orchwyl yn y 
fuchedd hon. Ond er bod niferi fwy na 
mwy o blant Adda yn y wedd hon, yn 
ymgynniwair ac yn ymlid ar ol ded- 
wyddwch mewn gwahanol ffyrdd, ac yn 
methu ei gyrhaeddyd ; etto y mae rhai— 
oes, y mae niferi lliosog, a hynny mewn 
byd llawn o bob blinderau a thrafferth- 


_ ion, gwedi cael gafael ar, ac wedi medd- 

iannu. rhan, a wasgarodd beraroglau 
paradwys yn y fynwes, gan roddi seiliau 
cedyrn a diysgog i'r gobeithion melus 
hynny, o gyrhaeddyd y porthladd dy- 
manol gwedi i'r dymmestl fawr fyned 
heibio, ac o noswylio mewn gorphwysfa 
anfarwol, gwedi dioddef pwys a gwres y 
dydd yn y fuchedd flin bresennol. Nid 
nhan ydyw hon, gynnwysedig o aur pur 
o Ophir, nid etifeddiaeth deg a dy- 
mwnol ar lan afon glaer yn ymddolennu 
drwy ddoldiroedd meillionnog India ; ac 
nid palas gorwych gwedi ei harddu â 
phrydferthion pennaf y ddaear; ond 
crefydd bur a dihalogedig ger bron Duw 
ar Tad, gwedi ei datguddio yn yr Ys- 
gythyr Lan, yn cael ei chymmell ar 
drueiniaid Eden, ac yn cael ei galw yn 
Rhan Dda, yr hon ni ddwg neb oddi ar 
y rhai sydd mewn gwirionedd gwedi 
ael y fraint oruchel o'i meddiannu hi. 

Y mae y rhan hon yn ddrych i'w 
pherchennog, drwy yr hwn y canfydda 
wrthddrychau o fewn y tiroedd anfar- 
wol. Gyd å golwg ar y dyn anianol, yn 
y byd hwn yn unig y mae ei galon, a 
cyd & phethau y byd hwn yn unig y 
mae ei serchiadau, fel nad ydyw holl 
gylch gweithrediadau ei enaid ond o 
fewn terfynau amser ; eithr am yr hwn 
sydd gwedi credu yn unig-anedig Fab 
Dnw, y mae gwedi ymwisgo â'r haul, y 
leud dan ei draed, a'i linyn mesur 
gweli ei daflu ar lennyrch prydferth yr 
hyfryd wlad. Ni feïir ar y rhai a ol- 
rheiniant natur yng ngorchestion ei 
gweithrediadau yn ffurfio cyrph tan- 

ol, ac yn llunio creigiau yn y dyfr- 
oedddyfnion ; ni feïir ar y rhai a sylwant 
ary deyrnas lysieuog yn ei holl amryw- 
ethau, ac a'i gwnant yn wasanaethgar 
i ddyn pan fyddo ei glefyd yn drwm arno; 
& nifer y rhai a gyfeiriant eu golygon 
leithafion yr entrych, er mwyn gwneu- 
thur sylwadau ar y cyrph wybrennol 
â brydferthant gaerau Ior yn yr uchcl- 

derau; ond beïir y rhai hynny a gyf- 
yngant eu hunain yn unig o fewn cylch 
pethau presennol, gan lwyr esgeu]uso y 
pethau hynny sydd o bwys tragywyddol, 
ac yn dwyn perthynas â byd arall. 
Gellir disgyn i ogofau tywyllion y ddaear, 
a gwneuthur sylwadau cywrain ar wa- 
hanol effeithiau y peiriant mawr ; gellir 
teithio hyd ym mhell, a darganfod gwrth- 
ddrychau na chroniclwyd mo honynt er- 
ioed yn hanesiou yr oesau; a gellir 


esgyn i'r uchelion, a theithio drwy 
gymmylau tewion yr awyr, lle y mae 
celloedd yr eira, y gwlaw, a'r rhew ; ac 
er hyn oll gellir bod yn gwbl yn y ty- 
wyllwch ynghylch y pethau mawrion 
gydd yng nglŷn â thragywyddoldeb, ac a 
ymagorant yn ddisymmwth ger bron y 
llygaid pan gyrhaeddir yn oror bellen- 
nig draw. Ond am yr hwn sydd gwedi 
meddiannu y rhan dda, y mae gwedi 
canu yn iach i amser cyn ymadael âg ef; 
mae yn byw yn nhragywyddoldebcyncyr- 
haeddyd y wlad; mae yn cymdeithasu â'r 
dyrfa waredigol cyn ymwisgo mewn an- 
farwoldeb, maeyn ymddigrifu ym mhryd- 
ferthwch yr etifeddiaeth cyn ei derbyn, 
ac fel Moses y mae yn troi eì gefn ar yr 
holl wrthddrycbau a welir, gan ymwroli 
megis pe byddai yn gweled yr anweled- 
ig. Pan ydoedd Moses ar derfyn ei oes, 
ac ar gael ei alw oddi wrth-ei waith at 
ei wobr, arweiniwyd ef gan law y 
Goruchaf i ben Pisgah, ac oddi yno 
gwelodd y wlad brydferth dros yr Ior- 
ddonen yn ei holl ogoniant, ac yn yr 
holl addurniadau perthynol iddi; eithr 
am y gwr y mae yr Arglwydd yn rhan 
iddo, â'i yspienddrych gwel heibio i 
gaerau a therfynau pellaf y greadigaeth, 
a thrwy y lleni caddugawl a amgylch- 
ynnant amser, ac efe a genfydd y wlad 
sydd erioed, yn holl ogoniant a disgleir- 
deb yr addewidion am dani. O ganol y 
pair haiarn yng nghaethiwed blin yr 
Aipht, pan ydoedd dwylaw meibion 
Ham yn drwm ar Israel Duw, gwelai y 
ffyddloniaid y wlad y tyngodd Duw i 
Abraham y cai ei hâd ei hetifeddu ; ac 
yng ngolau yr addewid hon ymgynhal- 
ient dan eu beichiau, gan ddisgwyl eu 
gwaredigaeth pan ddelai amser ei chyf- 
lawniadi ben. O ganol tir y gaethglud 
yng Nghaldea,—er bod yr hen delynau 
ar yr helyg, er bod anthemau difyrrus 
Sïon gwedi troi yn dônau o drymder; 
ac er, yn lle y llawenydd cyntefig, nad 
ydoedd ond yr wylofain chwerwaf yn 
cyssegru glenydd afonydd y wlad; etto 
etifeddion Duw Ior a edrychent am 
derfyniad y deng mlynedd a thriugain, ac 
yn llewyrch gwawr yr addewid, gwelent 
Gaersalem yn ymddyrchafu mewn go- 
goniant o'r tyrau llwch, ac edrychent ar 
y dem} yn adgyfodi mewn mawrhydi o'r 
hen adfeilion. 1ë, er bod tad y ffydd- 
loniaid ym moreu yr oesau, draw tu 
â gwastadedd Mamre, yng nghanol 

arglwyddi y wlad, y rhai a rodient bawb 
yn eu ffyrdd eu hunain ; etto drwy oesau 
a chenhedlaethau lawer edrychodd ym 
mlaen, a gorlenwid ef o lawenydd pan 
welai Etifedd gogoniant gwedi gosod 
ei babell yn Ephratah, ac yn trigiannu 
wrth feusydd y coed. Ac felly, ym mhob 
oes a chenhedlaeth, y mae y rhan hon 
yn rhwygo y lleni tewaf, yn gwneuthur 
y cymmylau duaf yn llugyrn tanbaid a 
golau, yn taro gwawr ar derfynau y fag- 
ddu, ac yn gwneuthur hannor dydd o 
hanner nos, fel ag y mae fforddolion 
Sion yn gallu cadw eu llwybrau yn yr 
anialwch mawr ac ofnadwy, gwynebu yn 
ddiddychryn ar gysgodau duon gwlad 
marwolaeth, ac yn glanio yn y porth- 
ladd draw wrth olau haul tragywyddol 
gogoniant. 

Y mae y rhan hon yn sail i'w pherch- 
ennog i ymorphwys arni yn y cyfyng- 
derau mwyaf, a than y gorthrymderau 
chwerwaf. Blin a gofidus yn fynych 
ydyw cyflwr y Cristion yn nhymhestl- 
oedd yglyn, ac yn aml y mae yn cael 
ei guro yn dost yn nhrigfa y dreigiau, 
fel ag y mae yn gorfod rhodio yn alarus 
oblegid gorthrymder y gelyn ; ond Duw 
ydyw ei nerth a'i gân yn nhir y rhai 
byw, ac y mae ei grefydd ar bob adeg 
yn ei gynnal yn ddiysgog yng nghanol 
y tywydd chwerwaf. Bu Job mewn ad- 
fyd caled, pan ymosododd uffern yn ei 
holl gynddeiriogrwydd arno, gan ei am- 
gylchynnu â'r profedigaethau chwerwaf ; 
gwelodd ei hun yn cael ei ymddifadu o'i 
anwyliaid, clywodd fod ei holl gyfoeth 
gwedi diengyd oddi arno, a theimlodd 
ddolur trwm yn ei dŷ daearol ; ond er 
cryfed yr awelon a chwythasant arno, er 
ffyrnicced ymosodiadau ei gaseion yn 
erbyn ei enaid, ac er ei ddisgyn o'r uchel- 
ion i'r dyfnderau iselaf; etto, ar sail ei 
grefydd, ymffrostiai yn ei Brynwr byw, 
a gwaeddai yng nghanol y ffwrneisiau 
poethaf, y deuai allan fel yr aur pur. 
Gwelodd pêr ganiedydd Israel gyfyng- 
derau yn lliosogi ar gyfyngderau arno, 
fel y bu yn fynych ym mron suddo dan 
bwys y beichiau a osodid ar ei ysgwydd- 
au; ond y fath ydoedd ei gadernid pan 
yn y mwynhad o'i grefydd, fel y llefarai 
yn groyw yng nghanol y drychinoedd 
mwyaf brawychus, “Duw sydd noddfa a 
nerth i ni, cymmorth hawdd ei gael 
mewn cyfyngder. Am hynny nid ofnwn 
pe symmudai'r ddaear, a pho treiglid y 


mynyddoedd i ganol y môr: er rhuo a 
therfysgu o'i ddyfroedd, er crynu o'r 
mynyddoedd gan ei ymchwydd ef; y 
mae afon, a'i ffrydiau a lawenhânt ddinas 
Duw, cyssegr preswylfeydd y Goruchaf.” 
Y mae yn digwydd yn fynych ar y Crist- 
ion ei fod yn cael ei daflu ar frigau ton- 
au y berw brigwyn, oddi yno yn cael ei 

ddisgyn i'r dyfnderau ; ac wrth ymdroi 
ac ymsymmud yn ol ac ym mlaen, bod 
ei holl ddoethineb yn pallu, a dim ead 
dinystr uniongyrchol o'i flaen ; ond y 
mae ei grefydd yn graig gadarn iddo, a 
thrwy sefyll yn ddiysgog ar hon, can- 
fydda y tonau berwedig yn llonyddu ac 
yn llyfnhau, a rhydd floedd orfoleddus 
ar uchelion ei sail,—“ Y llifeiriaint, O 
Arglwydd, a ddyrchafasant eu twrf; y 
llifeiriaint addyrchafasant eu tonnau. Yr 
Arglwydd yn yr uchelder sydd gadarn- 
ach na thwrf dyfroedd lawer, na chedyrn 
donnau y mor.” Er mor ysplennydd 
ydyw haul melynwyn haf; er mor 
brydferth y mae gwawl y borau yn ym- 
daenu dros y fro; er mor ariannaidd 
ydyw llewyrch y lloer; ac er mor ar- 
dderchog ydyw natur yn ei holl amryw- 
ion: etto nid ydynt ddim tu ag at roddi 
gwir sail gobaith bywyd tragywyddol i 
ddyn. Yn nadymchweliad y tŷ o bridd, 
ac yng nghyfyngder mawr adeg marwol- 
aeth, tywylla ar y rhai a edrychant drwy 
y ffenestri, llaesa hoelion y babell, a 
thorrir rhaffau bywyd, nes bydd calon a 
chnawd yn crynu ac yn llewygu ; ond 
pan ddiflanno gogoniant y greadigaeth, 
a phan gilio anwyliaid ar ffrwst allan 
o'r ystafell, bydd crefydd yn cryfhau fel 
ag y byddo y corph yn gwanhau, ac yn 
cadaruhau fel ag y byddo yr afon yn dyfn- 
hau, a'r Haleluia fawr yn dyfod allan o'r 
genau yn gyd-gymmysgedig â'r anadliad 
diweddaf. Dyweda St. Paul fod Crist 
yn y credadyn yn obaith y gogoniant, o 
ganlyniad ni frysia yr hwn a gredo; 
oblegid cestyll y creigiau ydyw ei ym- 
ddiffynfa, a pha annghyfannedd-dra byn- 
nag a wneir ar y ddaear, oddi tano ef y 
mae y breichiau tragywyddol, ac y mae 
angor ei enaid â'i afael yng ngholofnau 
yr orsedd sydd o'r tu fewn i'r llen, ac 
yntau o ychydig i ychydig yn ymddir- 
wyn tu ag i fynu, nes cael ei draed yn 
gyfan-gwbl ar dir Emmanuel. Os am 
olygfa o resynnoldeb mewn bywyd ; os 
am olygfa o anobaith mewn cystudd ; ac 
os am olygfa o druenusrwydd yn awr 

angau ; “ Wele'r gwr ni osododd Dduw 
yn gadernid. iddo ; eithr ymddiriedodd 
yn lliosowgrwydd ei olud, ac ymnerthodd 
ynei ddrygioni.” Wele ef, sylwer arno, 
dilyner ef yn y fuchedd hon, a chanlyner 
ef hyd ymchwydd yr afon fawr ; wele ef 
aidraed wrth fin y dwfr, wele ef yn 
crynu oblegid cynnydd y tonau, wele ef yn 
llithro ar y cabol-feini, wele ef yn suddo 
dan y berw, ac wele y dyfroedd megis 
ya ymlonyddu gwedi cael buddugoliaeth 
dragywyddol arno. Ond am yr hwn y 
mae y rhan dda yn ei feddiant; wele 
yntan ; wele ef wrth odreon y mynydd- 
oedd, yn cyfeirio eì olygon at gafell 
mncaidd yr Hollalluog Dduw ; wele ef 
ar hesg gwedi ymglymmu am ei ben, yn 
ocheneidio at orsedd y Goruchaf Argl- 
Wydd; wele ef ar diroedd pell Basan, 
ya darllen yr addewidion a seliwyd â 
gwad; wele ef yn dringo rhiwiau tir 
Assyria, a'i bwys ar Anwylyd ei enaid ; 
wele ef yn llaw ei Briod ar ben bryniau 
y dwyrain ; wele ef yng ngolwg gwlad 
& etifeddiaeth ; ac wele ef yn ci lawn 
hwyliau yn croesi y culfor, yn myned i 
wm drwy y pyrth i'r ddinas, ac yn 
Cydgymmysgu ei ganiadau â thelynor- 
Wn y nef. 
Y mae y rhan hon i'w chael yn y 
fachedd bresennol. Rhaid cyrhaeddyd 
is cyn cael rhyw fath o gynnyrch a 
ÍWria y ddaear allan, a rhaid mordwyo 
byd i wledydd pellennig y byd, cyn cael 
amrywiol drysorau ag y mae dyn yn ei 
sefyllfa lygredig yn awyddu am danynt ; 
OBd am grefydd, y mae i'w chael yn y 
Wlad lle yr ydym yn byw ynddi,ac o fewn 
Mm cin hoes ni yma ar y ddaear. Yn 
J bydy mae dyn yn cael cynnyg ar fwy 
gwerth na'r holl fyd ; ac yn y byd, er 


cynnyg y nefoedd yn holl gyflawnder ei 
dedwyddwch i ddynion, y mae myrdd- 
iynau lawer o honynt yn ei gwrthod er 
mwyn pleserau munud awr! Safa 
doethineb, fel duwies hardd gwedi dis- 
gyn o'r uchelderau, ar ymyl y ffordd a 
deithir gan ddynion tu a'r byd mawr 
tragywyddol, a chynnygia iddynt, nid 
eu dewis o'i thrysorau, ond y cwbl a 
gloddiwyd allan o fynyddoedd yr aur ar 
Galfaria. Rhyfedd mor ffol ydyw dyn, 
yr hwn a frasgamma drwy ei fywyd, gan 
ddiystyru galwadau tirion y nefoedd, a 
throi ymaith ei glustiau oddi wrth y 
rhybuddion hynny a roddir gan y gwyl- 
wyr a osodwyd gan Dduw ar furiau 
Sion! Ond os am fod yn ddedwydd 
mewn eilfyd, ac am ddyrchafu ein pen- 
au mewn gogoniant, anllygredigacth, ac 
anfarwoldeb, gyd â'r niferi a welir yn 
ddiangol ar y bryniau dedwydd, rhaid 
ini yn awr ymorol, ac ymofyn am y 
rhan dda, oblegid ni chynnygir yn y 
byd a ddaw yr hyn ag y mae Duw yn 
foddlon ei gyfrannu yr awr hon. Gofyn- 
nodd y goludog am ddafn o ddwfr ocr 
yn y fllamau, ond gommeddwyd hynny 
iddo—yr oedd gagendor mawr rhwng y 
ddwy wlad, ac erioed ni welwyd llong 
yn hwylio drosodd er mwyn cludo y lleiaf 
o drugareddau i oror y wlad annedwydd ; 
ond rhwng ein gwlad ni a'r nef y mac 
tramwyfa fawr—y mae ysgol gwedi ei 
gosod, yr hon sydd yn gyfrwng i dros- 
glwyddo pob bendithion i gyfrgolledig- 
ion y codwm bore yn Eden ; ac yn y 
bywyd presennol, yn ein dydd hwn, y 
mae yn ddichonadwy i ni drysoriini 
ein hunain drysor yn y nef, ac wedi ym- 
adacl ag yma, cawn ci fwynhau yn ocs 
oesoedd yno. 


Dull y Byd. 


Y RTH y byd y mae ini ddeall yn 
fynych drigolion y byd, sef dynion, 

yrhai ydynt gwedi eu gosod yn y gor- 
safion uchaf yn llechres creaduriaid y 
ddaear hon. Ac wrth ddull y byd y mae 
i pi ddeall agweddiadau, ffurfiau, a'r nod- 
weddiadau amlwg hynny a berthynant 
i'r teulu dynol, yn eu hymwneuthur â'r 
gwahanol helyntion, pethau, ac amgylch- 


iadau a'u cyfarfyddant yn y fuchedd hon. 
Er bod holl ddynion y byd gwedi deill- 
iaw o'r un ffynhonnell, ac wedi tyfu oddi 
ar yr un gwreiddyn, etto y mae y gwa- 
haniaeth yn fawr iawn rhyngddynt yng 
ngwahanol barthau y ddaear. Amryw- 
iant yn rhyfedd yn eu lliwiau, yn cu 
hieithoedd, yn eu crefyddau, yn eu har- 
ferion, ac yn eu defodau, fel po buasent 

gwedi hanu o wahanol rywogaethau. 
Ond er mor amrywiol ydyw dynion gyd & 
golwg ar wahanol bethau, etto y mae y 
fath debygolrwydd rhyngddynt mewn 
pethau eraill, fel ag y mae yn hawdd can- 
fod eu bod oll gwedi tyfu oddi ar yr un 
gwreiddyn, ac mae yr un gwaed sydd 
yn rhedeg drwy eu gwythienau. Ychydig 
o ddaioni a ellir ei ddywedyd am ddyn- 
ion, oblegid ychydig ydyw y daioni sydd 
ym mhlith dynion, ac ychydig iawn 
mewn nifer ydyw y dynion hynny a 
gynniweiriant ar ol daioni. Y mae dyn- 
ion yn fwy hynod a nodedig yn eu dryg- 
ioni nag yn eu daioni ; yr hyn a brawf 
eu bod yn yr iselderau mwyaf, ac mai 
canolig iawn ydyw eu cymmeriadau 
mewn cydmariaeth i'r hyn a ddylent fod, 
wrth ystyried y galluoedd a'r cyfleus- 
derau a roddwyd iddynt i wneuthur yr 
hyn sydd dda, ac felly i atteb dibenion 
eu creadigaeth. Nid ydyw dynion, a'u 
cymmeryd fel teulu cyffredinol, yn hyn- 
od mewn dim ag sydd yn tueddu i ar- 
graphu addurn ar eu natur; ond i'r 
gwrthwyneb, y maent yn hynod yn y 
pethau hynny a gymmylant ddynoliaeth, 
ac a'i hamdoant â gwarth ac & chywil- 
ydd. 

Y mae dynion i'w rhyfeddu oblegid eu 
hanwybodaeth. Sonir yn yr Ysgrythyrau 
Sanctaidd am dywyll-leoedd y ddacar, 
lle mae'r nos dywell yn teyrnasu, fel yn 
ogofau ei hymysgaroedd, i ba rai ni 
threiddiodd pelydron yr haul erioed. 
Ond yr achos o grybwyll am dywyll- 
leoedd y ddaear, ydyw tywyllwch ac an- 
wybodaeth y dynion y preswylirhi gan- 
ddynt. Y mae yr haul yn ei dro, yn taflu 
ei belydron dros holl froydd a bryniau y 
byd, ac y mae y lleuad arianliw yn ei 
chyfnewidiadau yn ymddangos i holl dal- 
eithiau y ddaear; ond oblegid y lleni 
tywyllion o anwybodaeth a amdoant 
ddynion, y mae y ddaear yn dywyll, un- 
wedd a phe na buasai goleuni erioed 
gwedi torri am draws terfynau teyrnas y 
nos fawr. Ni chrybwyllir yn awr am 
anwybodaeth y dynion hynny a dybiant 
bod yddaear yn sefyll ar ben cawrfil, 
nac ychwaith am y rhai hynny a gredant 
bod gwcithion eu dwylaw eu hunain yn 
iachawdwyr; ond am anwybodaeth y 
rhai hynny a allent fod yn wybodus, a 
digon o foddion a chyfryngau gwybod- 
aeth o fewn cu cyrhaeddiad. Sonir yn 
fynych am anwybodaeth pelledigion y 


ddaear, ac am dywyllwch pres 
gwahanol barthau y byd, heb y 
bod niferi lliosog iawn yn av 
Nghymru, braidd moranwybodus 
wybodusion mwyaf a geir ym mi 
teulu dynol. Ni raid i'r Cymry 
anwybodus, oblegid y mae pob g 
aeth yneu hymyl; ond ystyria 
eu hanwybodaeth yn un o'u hadd' 
au pennaf, ac ymffrostiant yn eu 
wch. Os digwydd bod un dyn 
cymmydogaeth yn ddiwyd a llafu 
yn ymegnio am unrhyw wyb 
gwneir gwawd o hono yn uniong 
gan yr ardalwyr. Am na wyr 
enwau y sêr, meddyliant nad oes 
arnynt; ac am na wyddant hw, 
ioli, pellderau, ac ysgogiadau y pl: 
credant nad oes neb arall yn gwy 
ystyriant y dyn hwnnw a yn 
eu goleuo, yn gwbl wallgof. 
ganddynt ddarllen neu glywed 
gwahanol wledydd y ddaear, ac n 
ddirnad fod gwybodaeth yn y 
bethau yn atteb unrhyw ddibeni 
mae tywyllwch ac anwybodaeth 
yn hanes y ddaear yn fwy hel 
chyffredinol nag y mae llawer yn 
wl. Y mae ugeiniau ym mhol 
mydogaethau, na wyddant i b 
parth y mae y byd gwedi ei ran 
wyddant pa genhedloedd sydd 
myned ar ddifangcoll, na pha r: 
hefyd yn blaguro yn bresennol 
wyddant lai hefyd nad Brenhines 
ydyw Brenhines y byd! Cyfarf; 
llawer dyn trwsiadus, a pharablu 
ynghylch yr aradr, yr ysgubor, yr 
a'r ceffyl, y ffair, ar farchnad ; 01 
anwybodus am hanes y byd, fel 
pa un ai gwlad yw Prwssia, ne 
enw plwyf yn Lloegr neu yr. 
Ond nid yn unig mewn pethau ı 
inol o'r natur uchod, y mae dyn 
anwybodus, ond mewn pethau cr« 
dangosant yr anwybodaeth fwy 
mor bell y mae rhai gwedi myn 
yn oed yn y cymmydogaethau lle 
ym ni yn byw, fel yr ystyriant 
bodaeth yn rhinwedd, a gwybode 
rhwystr i iachawdwriaeth dyn. 
eu tystiolaeth yn uchel a chadarn 
byn olrhain a chwalu pyngciau, 
bod golau pen yn ol eu barn h 
arwydd o dywyllwch calon. Ceir 
rhai ag sydd gwedi bod am flyny 
yn cymmeryd arnynt fyfyrio « 

etto yn gwbl anwybodus yn ei phrif er- 
thyglau. Dull crefyddolion yr oes hon 
ydyw achwyn ar eu hanwybodaeth, ar eu 
tywyllwch, ar ddrygioni eu calonau, ac 
ar eu cysgadrwydd ysprydol; ac wedi 
euro â chondemnio eu hunain yn y wedd 
hon, meddyliant eu bod mewn eithaf 
profiadan, ac ni wnant unrhyw ymdrech- 
ialan er mwyn dyfod i'r goleuni. Os bydd 
u mewn rhyw gyfeillach grefyddol, yn 
nllach na'r lleill, ac yn siarad am y 
pwngchwn, neu yn gofyn am eglurder 
ar ryw adnod, gochelir ef gan y frawdol- 
iaeth, fel dyn a'i grefydd yn ci ben, ac 
nid yn ei galon ; oblegid y mae yn gredad- 
wy gan ddynion y gall y galon fod yn 
ddigon golau, a'r pen ar yr un pryd yn 
eithaf tywyll. Mewn gair, y mae y dyb 
Babaidd yn dra chyffredinol yn y dydd- 
Wu presennol, sef mai mammacth duw- 
ioldeb yw anwybodaeth. 

Y mae dynion i'w ffieiddio oblegid eu 
twy. Nid wrth eu hymddangosiadau 
â'u hagweddau allanol y mae adnabod 
dynion; oblegid yn gyffredin nid yr hyn 
âddangosant eu bod, ydynt mewn gwir- 
nedd o'r tu mewn. Edrycha y dyn yn 
gaff tu a'r deau, pan fyddo A'i fryd yn 
gwbl yn y gogledd ; a phan fyddo fwyaf 
él w€mau yng ngwyneb ei gymmydog, 
dyna y pryd. y disgwylia am gyfleusdra 
lw frathu drwy ei galon. Cawn gan 

ynion ein canmol yn ein clyw yn y 

rea, fel rhagorolion ein cymmydog- 
wthau,a bod ein defnyddioldeb o fewn 
ên gwahanol gylchoedd gymmaint, fel 
ma allai peiriant y byd ysgogi braidd, pe 
tyonem ni ein dwylaw oddi wrtho ; ond 
cyn hanner dydd, bydd y gân gwedi cyf- 
wil yn nhŷ cymmydog, lle ein darlunir 
£n yrun rhai, fel gwehilion yr hiliog- 
aeth ddynol. Yn gyffredin, ceir clywed 
dŷn yn ymosod yn ddidrugaredd ar ei 
£mmydog, yn ei liwio yn dywyll fel y 
Dos, gan ei ddynodi fel y dyn mwyaf 
peryglus ar wyneb yr holl ddaear; ond 
cyn pen yr awr, pan gyfarfyddo hwn âg ef, 
éstyna eì law iddo oddi draw, a phwy yn 

fwy a gwell cyfeillion na hwynt? Pwy 
a ddywed yn dda am neb yn ei gefn ? 
Pwy a'n hymddiffynna yn ein habsen- 
noldeb, pan ymosodir arnom gan dafod 
yr athrodwr? Ac yn gyffredin, pan 
fyddo un mewn cyfeillach, yn canmol 
neu yn cablu rhyw un absennol, oni cha 
gan lawer ddywedyd yr un modd âg ef ei 
hun 3 Pan feddyliom bod gennym gyfaill 

y gallwn ymddiried iddo yn nydd cy- 
fyngder, ac nas gwna cin gadael yn adeg 
ein hangenoctid, buan y try ar ei sawdl, 
a phwy a glywir yn bloeddio ei Aha yn 
ein gofid ond efe? Pwy sydd yn dal tir ? 
Odid nad ydyw ei gymmydog gwenieith- 
us yn ei chwennychu, ac yn palmentu 
ffordd i'w yrru ymaith. Pwy sydd yn 
gysurus yn ei sefyllfa? Gofaled rhag 
bod ei gyfaill mynwesol yn parottoi tew- 
ynion er mwyn gosod ei nyth ar dân. Pwy 


. sydd gyfeillion i ni? Y rhai a fanteisiant 


ar ein cefnau a gymmerant arnynt eu 
bod felly ; ond pan beidio y felin â malu, 
ceir gweled y cilddannedd pellaf yn eu 
geneuau. Mor wired a bod gan ddyn 
wyneb, y mae ganddo wegil hefyd; ac 
mor wired a bod ganddo law i gosi, y 
mae ganddo ddwrn i ergydio. Daw 
bendith allan o enau y dyn pan fyddom 
yn ei glyw, a daw melldithion allan o'r un 
genau pan na byddom yn ei glyw. Dy- 
weda y dyn lawer yn ein hwynebau am 
werth ein bywyd, ond yn cin cefnau, lle- 
fara yn groyw am: yr angenrheidrwydd 
o'n lladd. Rhydd y dyn groesaw mawr i 
ni yn ei dŷ, ond pan ar y trothwy yn 
myned allan, byddwn yn wyrthddrychau 
el wawd. Cawn wahoddiad serchus gan 
y dyn â'i dafod i fyned i ymweled âg ef, 
ond yn ei galon dyweda, Na ddos yn 
agos i'r caerau... Gweddia dynion yn 
zelog dros eu eilydd pan ym mhresen- 
noldeb y naill y llall, ond wrth fyned 
adref, byddant yn ysglyfaethu eu gilydd 
fel bleiddiaid, Gellir meddwl wrth weled 
y bobl ar y cymmundeb, nad oes ond 
cariad, heddwch, a thangnefedd yn eu 
plith ; ond wrth fyned tu ag adref llarp- 
iant eu gilydd yn waeth na Thyrciaid. 
Nid oes pen draw ar dwyll dyn; oblegid 
pan feddyliom mai un ydyw ein cyfaill 
pennaf, ceir allan yn fuan mai efe a fydd 
ein gelyn chwerwaf; a phan feddyliom 
bod dyn yn ymegnio drosom, ar y pryd 
hwnnw y bydd yn ymdrechu â'i holl 
allu yn ein herbyn. “ Hefyd y gwr oedd 
anwyl gennyf, yr hwn yr ymddiriedais 
iddo, ac a fwyttaodd fy mara, a ddyr- 
chafodd ei sodl i'm herbyn.—Canys nid 
gelyn a'm difenwodd; yna y dioddef- 
aswn : nid fy nghasddyn a ymfawrygodd 
i'm herbyn; yna mi a ymguddiaswn 
rhagddo ef. Eithr tydi, ddyn, fy nghyd- 
radd, fy hyfforddwr, am cydnabod, y 
rhai oedd felus gennym gyd-gyfrinachu, 
ac a rodiasom i dŷ Dduw ynghyd.” 

Etto, dynion ydynt i’w synnu oblegid 
eu rhagrith. Nid ydyw dyn yn prisio 
mymryn i ymddangos y peth nad ydyw, 
ac yntau yn gwybod yn dda ddigon nad 
ydyw yr hyn a broffesa ei fod. Cymmer 
y dyn arno ei fod yn gyfaill mawr i'w 
gymmydog, a gwna broffesiadau lawer o'i 
gyfeillgarwch ; ond ar yr un pryd yn 
cloddio pydew i'w ddal, gwedi iddo ei 
ddymchwelyd â'i drosolion. Dyma ddyn 
yn rhagrithio i'w gymmydog, ac yn isel- 
hau ei hun wrth hynny i'r dyfnderoedd 
mwyaf o warth. Y mae y byd yn llawn 
rhagrith ; ac y mae yspeiliwr pen ffordd 
yn gymmeriad gloyw mewn cyferbyniad 
i'r rhagrithiwr, yr hwn, wrth wenieithio 
yn ein hwynebau, a'n hyspeilia o'r hyn 
oll a feddom. Pa beth ydyw estyn llaw 
a gwênu yn ein hwynebau, pan ar yr un 
pryd y bydd y galon yn llawn malais tu 
ag attom? Rhagrith yn gyfangwbl. Pa 
beth ydyw y dyn a gymmera arno garu 
Duw, a chashau ei gymmydog? Rhag- 
rithiwr. Pa beth ydyw y dyn a broffesa 
mai ei ddyledswydd yw gwneuthur pob 
da i'w gymmydog, ac etto o'r tu cefn yn 
ymdrechu ei niweidio yn ei berson neu ei 
feddianau? Rhagrithiwr. Pa beth ydyw 
y dyn a gymmer arno wasanaethu Duw, 
ac yntau yn gwybod o'r gorau fod ei fyn- 
wes yn llawn llid, malais, a chynfigen î 
Rhagrithiwr o'r fath waethaf ydyw. Ed- 
rycha, y dyn yn dduwiol ac yn sanctaidd 
iawn yn yr oedfa ; ond nid yno y mae ei 
adnabod, eithr yn ei ymddygiadau cy- 
ffredinol, ac yn ei ymwneud cyffredinol 
â dynion. A ellir credu y dyn am bob 
peth a ddywedo? A wna y dyn ddim 
twyllo neb os gall? A oes dim amryw 
droion yng nghynffon y dyn wrth ei ddi- 
lyn? Gweddia y dyn yn wlithog a 
thoddedig iawn, ac ni ystyrir y cwrdd 
gweddi yn gyflawn oni bydd efe yno; 
ond y matter ydyw, os nad yw ei fywyd 
yn cydweddu â'i weddi, y mae efe yn 
ragrithiwr. Y mae y dyn yn syml 
yn yr addoliad ; ond wrth fyned adref, 
ni wel ei anifeiliaid yn pori cae ci gym- 
mydog. Dyweda un brofiadau melus yn 
y gyfeillach ; ond gwedi cyrhaeddyd y 
siop, y peth cyntaf fydd dywedyd cel- 
wydd, er mwyn cael crog-bris am ei 
nwyfau gan anwybodusion. Eir i'r oedfa 
dair gwaith bob Sabboth, a gwasanaethir 
y diafol drwy y dydd ar bob un o'r 
chwech diwrnod arall. Duw yn y genau, 
a'r diafol a'r byd yn y galon. Hidlo 


y gwybed yn y cyhoedd, a llyngcu camel- 
od yn ddirgelaidd. Wrth ymgynnefino 
twyllo eu gilydd, darbwylla dynion eu 
hunain y twyllant ddiafol yn y pen draw, 
Os gwelir dyn yn rhy dduwiol, ac yn 
cymmeryd arno fod yn dduwiolach nag 
eraill, y mae yn debyg i ragrithiwr ; ac 
os gwelir dyn yn cymmeryd arno was 
anaethu Duw, ac yn cymmeryd mantais 
i dwyllo dyn sydd ar ddelw Duw,— 
gweddied yn wlithog, caned yn wresog 
ac adrodded y profiadau a fynno,—y mae 
y cyfryw yn sicr o fod ynragrithiwr. A 
ydyw y dyn yn proffesu ei fod gwedi 
derbyn maddeuant gan Dduw, ac yr 
gwrthod maddeuant i ddynion? Y mae 
y cyfryw un yn sicr o fod yn ragrithiwr 
A ydyw y dyn yn proffesu cariad at ei 
gyd-ddynion, ac etto yn eu habsennu yr 
eu cefnau? Y mae y cyfryw un yn sic! 
ofod yn ragrithiwr. A ydyw y dyna 
hyd yr wythnos y peth nad ydyw yr 
ymddangos ei fod ar ySabboth? Y ma 
yn sicr o fod yn ragrithiwr. Edrychwi 
ar broffeswyr yn ein plith ; y maent yı 
siarad, yn chwerthin, ac yn edrych o 
hamgylch fel yr annuwiolion pennaf, : 
mynnant i'r byd gredu eu bod yn ddyn 
ion duwiol, ac yn gwasanaethu Duw a 
yr un pryd. Dyma ragrithio yn amlwj 
i bawb. 

Y mae dynion i'w dirmygu oblegid ei 
rhagfarn. Pan fydd dynion yn eu horiat 
pwyllog yn edrych dros eu cyfrifon, j 
maent yn cael eu hunain yn fyrr ac yr 
gwtta. Gwyddant o'r gorau eu bod yn 
cymmeryd mantais i dwyllo y neb 4 
allont; a gwyddant o'r gorau bod mwy 
o fyd nag sydd o Dduw yn eu calonau 
Ond yn lle diwygio yn y pethau y gwydd- 
ant eu bod yn feius ynddynt, y maent 
yn zelog iawn dros yr achos y perthynant 
iddo, a disgwyliant i hyn guddio lliaws 
eu beiau. Bod mewn gwirionedd yn zel. 
og dros grefydd, ydyw ei harddu drwy 
rodio a dilyn llwybr rhinwedd a daioni: 
ond peth arall a ddeallir wrth fod yn 
zelog dros yr achos yn y dyddiau presen- 
pol, sef bod yn ddigon rhagfarnllyd at 
bob achos, ond at eu hachosion eu hunain. 
Ystyried bod dywedyd celwydd a thwyllo 
aphob peth arall, yn rhinwedd mewn 
cyferbyniad i fyned i ryw addoliad ond 
ein addoliad ein hunain. Crefydd yr oes 
hon ydyw—“Sancteiddiach ydym ni na 
chwi—i lawr â phawb, a ni fynu—nid 
oes dim da allan o derfynau ein cylch 

ni—yr ydym ni yn rhy lân i gyd- 
addoli âg eraill.” Nid twyllo eu hunain 
J mae dynion, oblegid. y mae pum 
munud o hunan-ymholiad yn ddigon i 
brofi i foddlonrwydd pa beth ydynt ; ond 
gwnant fantell dyllog o ragfarn, gan ei 
galw yn zel dros yr achos, a thybiant y 
gallant dwyllo Duw yn hon! Dywedwch 
ynerbyn crefydd y blaid draw, fe gyd- 
ddyweda y dyn gyd â chwi: cablwch y 
blaid arall, ac efe a gyd-gabla gyd â chwi ; 
ond dywedwch air yn erbyn ei grefydd 
a'i blaid ef ei hun, cewch weled ei wyneb- 
pryd yn syrthio, a'i wedd yn cyfnewid yn 
union, a bydd. yn barod i'w hymddiffyn 
% i ymladd drosti â ffon! Y mae y zel 
ffol a phen-boeth hon yn gyffredin ar hyd 


y wlad, sef zel dros yr enw ac nid dros 
yr egwyddorion; oblegid nid ydyw y 
nifer lliosoccaf gwedi cymmeryd y dra- 
fferth o ymholi dim ynghylch y rhai hyn. 
Y mae y dynion crefyddol gwedi ym- 
rafaelio ynghylch mor lleied peth a pha 
ben i'r wy y mae dechreu ei fwytta, ac 
wedi ffurfio eu hunain yn wahanol gy- 
feillachau ; ac os bydd eu zel yn fawr, 
fel y mae yn fwyaf tebygol y bydd, bydd 
yno ddigon o ragfarn, a'r dynion yn 
ceisio darbwyllo eu hunain eu bod yn 
zelog dros yr achos. “ Deuwch i'r cwrdd.” 
“O na, nid felly ; yr ydym ni gwedi cael 
siars yn y setefam beidio myned, ac ar 
fod i ni ddangos mwy o zel (alias rhag- 
farn) dros ein hachos ein hunain.” 


Crach-feddygar. 


ID ydyw y Cymry yn fwy agored 

1 gael eu twyllo gan grach-feddyg- 
%, hag ydyw cenhedloedd eraill; ond 
nidydyw hynny yn eu cyfiawnhau yn 
et hymddygiadau o redeg at ddynion 
anwybodus er mwyn cael gwellhad o'u 
doltrisu, pan ag y mae meddygon pro- 
esedig yn y cymmydogaethau gwedi 
gwneud meddyginiaeth yn fyfyrdod eu 
hoes, Gall amryw ddynion, y mae yn 
Wir, osod asgwrn torredig yn ei le, er 
nad ydynt yn llaw-feddygon rheolaidd ; 
gallant fod yn amcanusi wella briwiau ; 
â gallant wybod a rhoddi cynghorion da 
at wahanol glefydau ; ac y mae yn dda 
awn yn fynych bod y fath ddynion a 


hyn i'w cael; ond nid ydyw hynny yn 


cyfawnhan nac yn cyfreithloni dim ar 
y twyll ysgeler, y niweidiau mawrion, 
aT llofruddiaethau mynych a gyflawnir 
gân grach-feddygon ar hyd y wlad. Acer 
Cymmaint sydd gwedi ei ddinoethi o'u 
twyll, eu hocced, a'u hanwybodaeth, o 
bryd i bryd, y maent yn cynnyddu yn y 
tr yn lle lleihau, ac yn rhodio yn ben- 
uchel, yn lle ymgywilyddio, ac ymddeol 
dan y lleni, fel rhai yn gydwybodol mai 
eu celfyddyd broffesedig, ydyw twyllo 
arian allano logellau dynion anwybodus. 
Y mae y meddyg rheolaidd gwedi 
cael ei ddwyn fynu yn briodol at y gel- 
fyddyd, gwedi cael dysgeidiaeth addas 
at y gorchwyl, gwedi ei egwyddori, ac 
N 


wedi treulio cannoedd o bunnau ermwyn 
perffeithio ei hun yn y gelfyddyd anrhy- 
deddus. Ond am y crach-feddygon, er 
na ddygwyd hwy i fynu at y gwaith, er 
na wyddant nâ Lladin n& Groeg, er na 
wyddant enw nâ chymmal nac asgwrn, 
nâ gwythien nâ gewyn yng nghorph dyn, 
ac er na wyddant natur y doluriau na'u 
harwyddion, etto ar gefn “ Pob dyn ei 
Physygwr ei hun,” daethant yn ddoc- 
toriaid mawr ar yr un waith ; ac nid 
ydyw holl glefydau y byd ond corrachod 
ganddynt, a orchfygir mewn pumtheg 
munud drwy draflwngc da o dê Cribau 
Sant Ffraid a Llysiau'r Dryw, gwedi 
cael eu berwi mewn cwrw. Gyd å 
golwg ar y crach-feddygon, gellir sylwi— 

Bod eu haerllugrwydd tu hwnt i bob 
mesur. Y mae haerllugrwydd crach- 
feddyg yn gynhwysedig yn ei waith yn 
honni i gelfyddyd na wyr ddim am 
dani; ac y mae gwaith dynion yn ym- 
ddiried eu cyrphi'r cyfryw gymmeriadau, 
mor ynfyd a phe elent at angau ei hun i 
ymofyn gwellhad o'u hanhwyldeb. Bydd- 
ai yn rhyfyg annghyffredin i of fyned at y 
gorchwyl o wneuthur menn ; byddai yn 
ffolineb mawr mewn dilledydd i fyned 
i adeiladu clochdŷ; byddai yn ynfyd- 
rwydd rhyfedd mewn saer i fyned i 
wneuthur oriawr; a byddai yn ben- 
wandod perffaith mewn crydd i fyned i 
gerfio colofn; ond byddai pob un o'r 

rhai a enwyd yn gweithredu yn syn- 
wyrol mewn cyferbyniad i ymddygiad y 
crach-feddyg yn myned i wellhau an- 
hwylderau y corph dynol, pan ar yr un 
pryd na wyr fwy am ei natur nag a wyr 
am faintioli trigolion Sadwrn, neu ddull 
dillad preswylyddion y Lloer. Y mae 
y crach-feddyg, bid sicr, yn gwybod mai 
nid pen y dyn yw ei draed, ac mai nid 
ei fysedd ydyw ei lygaid ; a gŵyr hefyd 
mai nid penliniau dyn ydyw ei ys- 
gwyddau ; ond nid yw y wybodaeth hon, 
yn brawf o gymhwysderau ac addas- 
rwydd dyn i ymhyraeth â'r gelfyddyd o 
feddyginiaeth, mwy nag ydyw gwybod- 
aeth un i aredig cae gwenith, yn ei 
addasu i rag-ddywedyd am ddiffygiadau 
yr haul. Pwy wybodaeth a all fod gan 
ddyn gwledig cyffredin, am ansawdd du- 
fewnol y corph dynolî' Pa beth a all y 
cyfryw un wybod am agweddau a sefyllfa 
yr esgyrn—am nifer a maintioli y 
gwythienau a'r rhedweliau—ynghyd â 
holl ranau y peiriant ag y mae dirgelwch 
ei weithrediadau gwedi synnu yr oesau ? 
Ni welodd agor dyn erioed ; ac ni chlyw- 
odd un araeth erioed ar un gangen o'r 
gelfyddyd dan sylw. Ac y maegan ddyn- 
ion anwybodus o'r natur hyn, yr haer- 
llugrwydd o ymhyraeth & chorph na 
wyddant ddim yn ei gylch. Pan fydd 
dynion o wybodaeth yn siarad â chrach- 
feddygon, ac yn holi rhyw beth arnynt, 
y maent yn wyliadwrus iawn yn eu siar- 
ad, ac yn cymmeryd arnynt wybod mwy 
o lawer nag y maent yn ei ddywedyd ; 
ond pan gaffont ddynion mor anwybod- 
us a hwy eu hunain, siaradant mor rygl 
am y gwahanol ranau hyn, a phe buas- 
ent o'u mebyd gwedi bod yn gwrando 
llithia ar Ysgerbwdiaeth. Gwellhant y 
Darfodedigaeth âg un blychaid o belen- 
au; iachant y Cancr mewn ychydig 
ddiwrnodau ; a byddai yn dda ganddynt 
gael ymaflyd codwm â'r Cholera Morbus; 
y mae eu presennoldeb yn dychrynu y 
twymynon ffyrniccaf; ni saif y Wrach 
yn yr un cymmydogaethau & hwynt; 
llesmeiria y Pleurisy rhag eu hofn ; cilia 
y Colic wrth arogl eu meddyginiaethau ; 
ac y mae ychydig ddiferion yn ddigon i 
ddwyn ei ysglyfaeth oddi ar angau ei 
hun. Y mae gwrando ar guriad y rhed- 
weliau îs law sylw y crach-feddyg, ac 
edrych ar dafod y claf yn orchwyl rhy 
ddirmygedig ganddo ; ïe, nid oes arno ef 
eisiau eì weled, na gwybod pa un ai 


gwrryw neu fenyw, plentyn neu h 
gwr neu wraig, llangc neu ferch ; c 


ond iddo gael costrelaid fechan o 
y claf, y mae yn myned yn hollw: 
ar unwaith. Gwel lythyrenau y 
au yn y dwfr, ac efe a ddarllen y c 
fwy cywir nag y gall y dyn ddar! 
hun. Nid yn unig bydd y Dro) 
ddigon amlwg i'w olygon, a'r 
Melyn yn eglur o'i flaen, ond g 
bustl yn ei gôd, treiddia i ddirgelv 
aren, canfydda ysgogiadau y gal 
thywynna y goleuni ar ystafello 
ymenydd ; mewn gair, datguddia « 
o ddwfr bedair modfedd o hyd, 
wybodaeth iddo nag sydd yn holl 
Aristotle, Galen, Hippocrates, a' 
feddygon hen adiweddar!! 
Ni ellir myned heibio i dwyll a 1 
crach-feddygon yn ddisylw, oble 
maent, yn ddiddadl, y twyllwyr r 
drwy yr holl deyrnas. Darbw 
ddynion i gredu, eu bod hwy yn dd 
mewn celfyddyd, yr hon sydd. yn 
am y deall ehangaf, ac am y m 
mwyaf treiddgar. Y mae yn sarl 
synwyr i feddwl y gall dyn cyfl 
diddysg, diwybodaeth, difanteisi 
diymarferiad, wybod am achosior 
ydau, am eu natur, am eu harwy: 
yn gystal ag am y meddyginia 
hynny a allant leshau dyn yn ei an 
der. Ond cymmer y Cwac y dyfr 
mewn llaw yn ddibetruso, neu ryw 
ydau, ac a rydd i'r claf feddyginia: 
neu yn hytrach gyfferi na wyr ddi 
danynt. Pa beth ond twyll sydd 
cyfryw, pan gymmerant arnynt v 
oddi wrth ychydig ddwfr mewn ci 
yr hyn oll a berthyn i ddyn? Y 
rhai o'r crach-feddygon yn rhoddi 
ac yn cael gan ddynion eu credu, y 
ddant y gwahaniaeth sydd rhwng 
gwrryw a dwfr menyw, rhwng 
plentyn a dwfr hen wr, a r 
dwfr dyn gweddw a dwfr dyn | 
Dywedant y gwyddant oedran y 
wrth ei ddwfr, pa liw fydd ei walli 
fydd rhyw nam neillduol arno. A’. 
ydyw yr amryfusedd ag y mae y cy 
in bobl ynddo, fel y mae ganddynt 
maint o ffydd yn y twyllwyr hyn, 
ymddiriedant i'r meddygon rhe 
oni edrychant ar y dwfr. Yn 
crach-feddyg yn gyfrwys iawn j 
orchwyl, oblegid ni ddarllen efe y 
yn uniongyrchol pan ddeuir âg ef 

ond y mae yn rhaidei adael am ryw 
yspaid i sefyll, nes i'r llythyrenau ym- 
lunio ynddo, ac i'r darlleniad ddyfod yn 
amlwg. Yn y cyfwng hwn, bydd y sawl 
addaeth â'r dwfr yn cael ei holi gan 
wraig y crach-feddyg, neu ryw un o'r 
teulu, a'r doctor yn clust-feinio, ac yn 
ysgrifenu y cwbl yn ei gof; a phan 
ddelo yr amser i ben, cymmer afael yn y 
bottel, ac a ddywed y cwbl rhag blaen. 
Os na bydd yn gyfleus i osod neb i holi, 
hola y doctor ei hun, nes y caffo ben y 
linyn, ac yna efe a ddirwyn y cwbl 
allan yn ddiarwybod i'r dyn. Mewn 
mir, twyll i gyd ydyw y gyfundraeth 
hon, ac ni all beidio a bod yn dwyll, 
oblegid yr un peth ydyw darllen dwfr 
ag ydyw darllen tynged dyn wrth lin- 
ellau ei law. Ond y mae y crach-feddyg- 
0n gwedi cael eu gwneuthur yn ffyliaid 
yn fynych gan weilch ysmala. Aeth un 
âdwírhwrdd at grach-feddyg unwaith, 
JT hwn a ddywedodd fod y Clefyd 
Melyn ar y perchennog. Un crach-feddyg 
ddywedodd am ddwfr llo, bod beichiog- 
rwydd ar y fenyw. Un arall a ddywed- 
oddam ddwfr mochyn, bod dolur myn- 
yeh ym mrest y perchennog, ac nad 
ydoedd ganddo fawr archwaeth at fwyd. 
Acfel hyn y mae y twyllwyr eu hunain 
vat yo cael eu twyllo, ac yn 
myned yn wawd yng nghanol eu hudol- 
iael yng ng 


_ Pabeth a all fod yn fwy rhyfygus nag 
i ddynion anwybodus fyned at y gorch- 
Wylo feddyginiaethu corph dyn? Y 
munud yr elo crach-feddyg i ymhyraeth â 
gweinyddu meddyginiaethau i ddyn, y 
maeyn gwneud cellwair â'r bywyd dyn- 
ol, ac yn ei osod yn uniongyrchol mewn 
perygl. A ydyw ef yn deall y dyn yn 
e renan tufewnol? Ydyw,i'r un gradd- 
a yn union ag y dealla am ddefnydd 
modrwyau Sadwrn. A ydyw efe yn 
gwybod am wasanaeth gwahanol olwyn- 
100 y peiriant dynol ? Gŵyr, yrun faint 
$ y mae yn ei wybod am greigiau 
gwaelodion Môr y Canoldir. A ydyw 
ym deall natur y cyfferi a weinydda i 
gleifion? Ydyw, i'r un graddau yn 
union ag y mae yn gwybod am natur y 
llysiau a dyfant yn y Georgium Sidus. 
Y mae y cyfarwyddiadau a roddir gan 
y crach-feddygon yn fynych yn dangos 
hyd a lled, uchder a dyfnder, eu gwybod- 
aeth— 
“Tak Jolop haff dram Rhubob 2 

scrwpwl tentur of lodwm haff owns mics 
in the botl and tak 1 spwn the nit and 
mornin.” 

Un cyfarwyddyd neillduol, a roddwyd 
yn ddiweddar gan grach-feddyg, a brawf 
wybodaeth ac addasrwydd y cyfryw un 
fel doctor, a thyma fe— 

“Salts 2 owns Sena 1 owns mak the 
sena into the te and melt the solts in the 
Te, over litl ffeir and pwt in the botl 
tenter of rubob 1 owns with it and tak 
the 2 spwns nou and then til the pwrjin 
com and the drinc the otmel broth fwl 
the beli.” 

Dios bod dynion .o'r natur hyn, yn 
lladd llawer iawn o gleifion yn eu han- 
wybodaeth, heblaw dinystrio iechyd can- 
noedd; ond y mae yn rhyfedd yng 
ngwyneb bod gwybodaeth yn ymehangu 
cymmaint, bod dynion mor ffol a myned 
at grach-feddygon, yn neillduol pan fyddo 
yr afiechyd o bwys, ac yn gofyn am y 
wybodaeth a'r medrusrwydd mwyaf. 
Eithr y mae y crach-feddygon yn aml- 
hau beunydd, ac y mae rhai pregethwyr, 
y mae yn debygol, yn troi at gyrph dyn- 
ion gyd ag at eu heneidiau. Heb dreulio 
prentisiaeth,—heb wybod dim Lladin,— 
heb fod mewn un Ysbyttŷ,—ac heb 
ddim ganddynt i'w haddasu at y gel- 
fyddyd ond eu haerllugrwydd a'u di- 
gywilydd-dra ; y maent yn ddisymmwth 
yn myned yn ddoctoriaid mawrion, ac 
yn ymladd âg angau yn bybyr yn ei holl 
agweddiadau dychrynllyd! Rhag cy- 
wilydd! Sonir llawer am dwyll-offeir- 
iadaeth ; ond gadewch i'r craeh-feddyg- 
on gymmeryd arnynt eu bod yn feddyg- 
on, i ddarllen dwfr, ac i gymmysgu eu 
sothach dan yr enw cyfferi meddygol ; a 
derbyn tâl,—pob peth o'r gorau, a gwae 
a ddywedo yn eu herbyn. Dywedir eu 
bod yn darllen llyfrau meddygon, o gan- 
lyniad y gallant fod yn feddygon ; ond 
twyll-ymresymmiad i gyd ydyw hyn, o 
herwydd y mae gwahaniaeth mawr 
rhwng gwybodaeth hanesiol a gwybod- 
aeth ymarferol ; ac oni fydd gwybodaeth 
ymarferol gan feddyg, rhyfyg ydyw iddo 
weinyddu meddyginiaethau i ddynion. 
Y mae yn rhyfedd yn ddiau bod pre- 
gethwyr yn iselhau eu hunain drwy fyned 
yn grach-feddygon, ac os ydyw eu cyn- 
nulleidfaoedd yn rhy weiniaid i'w cynnal, 
byddai yn anrhydedd iddynt gymmeryd 
rhyw orchwyl onest mewn llaw, yn Ile 
myned i ddarllen dwfr ac i Gwaco. Pan 

fyddo eisiau saer ar ddyn, ymdrecha gael 
yr un gorau; ac felly am bob crefftwr 
arall; a phan fyddo eisiau cyfreithiwr, 
ymofynir am yr un gorau; ond pan 
fyddo eisiau meddyg yng ngwyneb perygl 
bywyd, eir heibio i'r un rheolaidd a gwy- 
bodus, at y Cwac afreolaidd ac anwy- 
bodus, nad oes ynddo y cymhwysder 

lleiaf at y gorchwyl. Ond tra fyddo pre- 
gethwyr, a'r rhai a elwir yn weinidogion 
yr efengyl, yn rhedeg i'r fusnes, y mae 
mewn ffordd yn cael ei chyfreithloni; 
ond ni all y dosparth callaf o'r werin lai 
nag ystyried y gorchwyl, fel yn wir y 
maent yn ei ystyried, yn dwyll-bregeth- 
wriaeth bresennol yr oes. 


Honanolieh Dyn. 


RTH geisio gwneuthur ei hun yn 

fawr, y mae dyn yn fynych yn 
iselhau ei hun, ac yn gwneuthur ei hun 
yn dra dirmygedig, ac yn wrthddrych o 
dosturi, oblegid ei fod yn bradychu ei 
anwybodaeth, ac yn gwarthruddo ei hun 
yug nghanol ei falchder. Bod tuedd 
mewn dyn i ymgyfodi, ac i ddangos ei 
fod o bwys neillduol ym mhlith dynol- 
ryw, sydd wirionedd anwadadwy, oblegid 
enghreifftiau beunyddiol a brofant hyn- 
ny, ac ymddygiadau personau a'i dan- 
gosant yng ngoleuni tanbaid y dydd. Y 
mae awydd dyn yn ddidorr am ddringo 
i ben yr ysgol o herwydd ei fod yn 
gweled mai efe ydyw yr addasaf o bawb 
i fod yn uchaf, mai efe ddylai gael y 
llywodraeth, ac mai arno ef y dylai pawb 
wrando. Y mae y ffol yn cael ei lyw- 
odraethu gan ei falchder, ac yn gaeth- 
wasiddo; ond y mae y gwybodus a'r 
call yn llywodraethu ei falchder, ac nid 
yn gadael iddo deyrnasu. Y mae llawer 
math o falchder a hunanoldeb yn y byd, 
yn torri allan yn ganghenau mawrion 
oddi ar yr un gwreiddyn ; eithr yn yr 
ysgrif hon, ni chrybwyllir ond y cang- 
henau canlynol :— 

I. Yr hunanoldeb sydd yn gyssylltiedig 
âg anwybodaeth. Dyweder wrth ddyn 
anwybodus ei fod felly, efe a frocha, gan 
ymddigio ac ymchwyddo yn ei feddwl 
i'r fath raddau, fel mai braidd y maddeua 
byth i'r hwn a ddyweda felly, oblegid y 
mae pob dyn anwybodus yn darbwyllo 
ei hun i gredu ei fod yn gwybod mwy 
na phawb, ac y mae am i bawb gredu 
felly am dano. Pan sonir am ddysgeid- 
iaeth wrth yr anwybodus, yr angen- 
rheidrwydd o honi, ynghyd &i def- 
nyddioldeb, dyweda nad ydyw yn atteb 


unrhyw ddiben, ond gyrru dynion yr 
benwan ; ac felly drwy ddangos ei fod. 
yn gwybod am aflesoldeb gwybodaeth, 
marchoga ar gefn ei falchder, gan ystyr- 
ied ei hun yn gallach na'r callaf o'm 
gyfoedion. Pan grybwyllir wrth yr an- 
wybodus am y defnyddioldeb o ddysgu 
gwahanol ieithoedd, sicrha yn dalgry14 
mai ffolineb perffaith ydyw hynny, a< 
nad oes angenrheidrwydd yn y byd i 
neb wybod mwy nag un iaith; ac yn 
hyn drachefn y mae efe yn cyfansoddi 
ei hun i fod yn farnwr ar y rhai mwyaf 
gwybodus. Mewn gair, dyrchafa yr an- 
wybodus ei hun yn erbyn pob gwybodau, 
amyn osod ei anwybodaeth ei hun yn 
brif wybodaeth y byd. Gŵyr yr anwy- 
bodus mai yr haul sydd yn troi o am- 
gylch y ddaear, a bod Syr Isaac Newton 
yn gyfeiliornus yn ei holl dybiadau., 
Gŵyr hefyd nad oes y fath beth yn 
ddichonadwy, a mesur pellder yr haul, y 
lloer, a'r planedau, oddi wrth y ddaear; 
ac felly, y mae yn ei anwybodaeth, gwedi 
ei wneuthur yn gymmaint dyn yn ei 
olwg ei hun, fel y denfyn seryddion 
gorau yr oesau ar unwaith dan y lleni, 
ac a osoda ei hun fynu fel unig Urim a 
Thummim yr oes. Byddai yn falchder 
rhyfedd yn y dryw i ystyried ei hun yn 
fwy na'r eryr, ac yn hunan rhyfedd yn 
y llygoden i ystyried ei hun yn gryfach 
na'r llew; ond ni fyddai cydmariaeth 
rhwng hyn, â'r balchder a ddangosir gan 
y dyn anwybodus ar gefn ei anwybod- 
aeth. Ei farn ef ydyw, bod llyfrau yn 
tywyllu y byd, a'i fod ef lawer yn fwy 
golau na'r rhai sydd. yn eu darllen; a'i 
gred ydyw, mai celwyddau ydyw pob 
hanesion, ond y rhai y creda efe eu bod 
yn wirionedd. Nid oes nob yn barottach 

i feio pawb a phob peth, i ddiystyru 
Pawb a phob peth ; aci gondemnio pawb 
a phob peth, na'r dyn anwybodus, oble- 
gid ei hun yn unig sydd ganddo mewn 
golwg, a'i ymdrech ydyw cael pawb 
eraill dan draed, modd y byddo efe yn 
ddigon amlwg. Darllenwch lyfr iddo,— 
gŵyr yn well na'r llyfr ;—darllenwch 
hanes iddo—gŵyr yn well na'r hanes- 
ydd ;—a rhowch ef i wrando pregeth— 
gŵyr yn well o lawer na'r pregethwr, 
Wrth weled dyn anwybodus, yr ydym 
- yo gweled y dyn callaf ar wyneb y 
ddaear yn ei dyb ei hun; ac wrth 
wrando ar ddyn anwybodus, yr ydym 
yn gwrando ar y doethaf ym mhlith 
dynion yn ei olwg ei hun. Ac felly, yn 
ol rheol Mr. Anwybodus, mae y frwynen 
yn fwy na'r gedrwydden; y twmpath 
yn fwy na'r mynydd; a llewyrch y 
fagien yn fwy ac yn danbeidiach na 
goleuni haul haf! Nid yn unig y mae 
yr anwybodus yn diystyru gwybodaeth 
a dysgeidiaeth, yn ei farn ac yn ei feddwl 
ei hun, ond yn curo arnynt yn y cy- 
d, ac yn dyrchafu anwybodaeth 
twch law pob peth arall. Y mae y rhai 
& gymmerant arnynt eu bod yn ddysg- 
awdwyr, gwedi ac yn cyhoeddi o bwl- 
pudu, bod dysgeidiaeth a gwahanol 
Wybodaethau yn niweidiol ac yn ddrwg ; 
a chan fod cannoedd yn credu hyn, yn 
gystal a phob peth arall a ddaw o'r pwl- 
pud, y mae gwybodaeth yn cael ei 
llethu, ac anwybodaeth yn cael ei gosod 
fel nod i ddysg ysprydol a duwioldeb! 
Ac yn y wedd hon, y mae yr anwybodus 
y0 myned ym mlaen yn gysurus, gan 
iei hunan a'i falchder, drwy feddwl 
jn íawr am dano ei hun, a thrwy gredu 

el fod yn fawr hefyd yng ngolwg eraill. 
Il. Y balchder cyssylltiedig â chyf- 
oeth, Nid ydyw pob dyn cyfoethog yn 
ddyn balch, oblegid y mae niferi lliosog 
0 gyfoethogion yn gwbl wybodus, nad oes 
dim mewn cyfoeth y gall dyn falchio o'i 
berwydd. Yr oedd y dyn, fe allai, yn 
dragwannaidd yng nghychwyniadei fyw- 
oliaeth, ac nid ydoedd neb y pryd hynny 
ya meddwl ei fod yn gallach nac yn 
ddoethach, na rhyw dlodion eraill yn y 
gmmydogaeth; ond trwy ei ddiwyd- 
rwydd ei hun, neu drwy ryw gwymp- 
iadau oddi wrth eraill, daeth y dyn yn 
berchen cyfoeth ; a chyn gynted ag yr 
aeth y dyn yn berchen cyfoeth, daeth i 
sylw y gymmydogaeth yn ddisymmwth 

ac ar unwaith. Daeth y gwartheg & 
synwyr iddo ; a llanwyd ei siol o ddoeth- 
ineb gan y pennaduriaid oedd yn ei 
logell. Aeth rhyw hen wraig atto i ym- 
ofyn cyngor ynghylch rhyw fatter neu 
gilydd, a theimlodd y dyn ei hun yn 
union o bwys yn yr ardal; rhoes y 
cyngor gyd â pharodrwydd i'r hen 
wraig, ac echwyn ar yr un pryd am 
fwshel o haidd. Anfonwyd am y dyn 
yn fuan i vestry y plwyf, a chafodd gryn 
barch yno, a daeth yn ei ol gwedi 
chwyddo yn annghyffredin. Os metha 
synwyr naturiol wneuthur dyn yn fawr 
yn ei gymmydogaeth, y mae cyfoeth yn 
sicr o'i wneuthur, oblegid nid mewn 
bythod y preswylia doethineb, ond yn yr 
ystablau gyd a'r ceffylau, yn y beudai 
gyd a'r gwartheg, yn y corlanau gyd a'r 
defaid, yn yr ysguboriau gyd a'r ŷd, ac 
yn y coffrau gyd a'r arian a'r aur. 

“ Pan oeddwn gyfoethog, cyn myned yn dlawd, 

Yr oeddwn yn ewythr a charwr i bawb ; 

Pan oedd y da duon yn myned ar led, 

Nid oeddwn nac ewythr na charwr i neb.” 

Byddai yn beth chwithig iawn i weled 

dyn neu fenyw, yn myned i'r cae at darw, 
neu at geffyl, neu hwrdd, i ymofyn 
cyngor, neu gyfarwyddyd ; ond ni fyddai 
hynny fymryn yn fwy chwithig, na 
myned at ddyn i ymofyn cyngor a 
chyfarwyddyd, oblegid bod teirw, ceffyl- 
au, neu hyrddod yn ei feddiant. Ond 
gwedi i'r dyn fyned yn gyfoethog, y mae 
yn ystyried ei hun yn uniongyrchol yn 
un o golofnau mwyaf a chadarnaf y gym- 
mydogaeth; ac weithiau yn methu a 
gorphwyso, a bod yn gysurus yn ei 
wely, oblegid ei fyfyrdodau gyd å golwg 
ar ei ymadawiad â'r byd ; canys bydd 
yn gredadwy ganddo na ddaw neb byth 
i lanw ei le yn yr ardal. Y dyn cyfoethog 
ffol ydyw y ffolaf o'r holl greaduriaid 
sydd ar wyneb y greadigaeth, oblegid y 
mae yn ymchwyddo mewn balchder, pan 
y mae y gwarth a'r dirmyg mwyaf yn 
cael ci daflu arno. Pa beth ond dirmygu 
dyn, yw rhoddi parch a dyrchafiad iddo 
am ei fod yn gyfoethog? Pa beth ond 
gwaradwyddo dyn, yw rhoddi mawredd 
iddo am fod aur yn digwyddo bod yn ei 
gôd. A pha beth ond ei amdoi â gwarth, 
ydyw ymgrymmu i ddyn er mwyn y 
defaid sydd yn pori ganddo ar aelydd y 
bryniau? Ond y mae cannoedd yn cael 
hyn, ac yn ymchwyddo mewn balchder, 
er ar yr un pryd eu bod yn gwybod mai 

i'w cyfoeth y telir y parch, ac nid iddynt 
hwy er mwyn eu synwyr, heblaw eu bod 
yn credu mai aur ydyw synwyr, fel y 
. mae miloedd yn ddiau yn credu. 

III. Balchder dyrchafiadau. Os rhoir 
y dyrchafiad lleiaf ìi ryw fath o ddynion, 
ant yn ben-wan yn uniongyrchol; ac os 
dychymmygant eu bod yn cael eu dyrch- 
afu, ant yn ben-wan mewn balchder rhag 
blaen. Os digwydd i ryw un gael ei 
osod i glercio mewn ffair Acsiwn, neu 
mewn neithior, neu ar ryw achos arall, 
llyngca wynt rhag blaen, a bydd yn dis- 
gwyl cael clercio ym mhob man gwedi 
hyn, megis pe na byddai neb yn addas 
i'r gorchwyl drwy yr holl gymmydogaeth 
ond efe ei hun. Pan roddir y swyddau 
lleiaf i ddynion, ceir eu gweled yn 
chwyddo gyd a'u bod yn dechreu eu 
gwasanaethu. Y mae hyd yn oed y gwa- 
hoddwr yn y priodasau a'r neithiorau, 
wrth dderbyn ceffylau y gwahoddedigion, 
yn ystyried ei hun yn ddyn mawr ar y 
cyfryw ddiwrnod ; ac y mae y rhai fydd 
yn tendio, braidd yn rhy uchel i barablu 
â neb, ac yn gwneuthur pob ymdrech- 
iadau i ddangos eu bod hwy yno, ac 
mewn swyddau hefyd. Iê, y mae rhai 
ym mhob manau lle y byddont, yn sicr 
o ymwthio i swyddau, gan nad pa un a 
fydd galwad arnynt neu beidio ; ac wedi 
gweini mewn rhyw swydd fach, eu 
gwaith y dyddiau canlynol fydd dywedyd 
am eu llafur a'u lludded mawr yn y 
cyfryw le ar y cyfryw achlysur. Gwedi 
ì ddyn gael ei osod ddwywaith neu dair, 
i ddarllen pennod ar ddechreu cwrdd 
gweddi, ac os darllen efe hanner y geiriau, 
bydd yn disgwyl cael dechreu pob cwrdd 
o hynny allan, ac â yn eithaf cynnar 
iddynt er mwyn hynny ; ac os rhoir ef ì 
ddechreu cwrdd pregeth, odid fawr na 
fydd yn chwareu ei ferrau yn fuan am 
fyned yn bregethwr ei hun. Y mae 
rhoddi rhyw swyddau i ddynion yn y tŷ 
cwrdd yn peri iddynt lyngcu rhyw lawer 
o wynt; oblegid o hynny allan byddant 
yn ystyried eu hunain yn feistriaid y 
gynnulleidfa, ac yn disgwyl parch ac 
anrhydedd mawr oddi wrth y brodyr a'r 


chwiorydd yn y lle. Y mae y swyddwyr' 


yn uchel iawn yn eu tyb eu hunain, ac y 
mae yn hawdd eu hadnabod, oblegid eu 
bod yn gwneuthur eu hunain mor nod- 
edig, er mwyn dangos eu bod mewn 
swyddau. Yn lle trefnu eu matterion 
pan fyddont gyd â'u gilydd, trefnant ef 

ar ddechreu y cwrdd, er mwyn dangos i 
ddynion eu bod mewn swyddau. Bydd- 
ant yn cerdded o gôr i gôr, yn cyfodi eu 
bysedd ar eu gilydd, ac yn siarad yn 
ddistaw, ac mewn cymmaint o drafod- 
iaeth a phe byddent yn rhaunu ymher- 
odraeth y Twrc. Un yn tynnu y potteli 
a'r dorth allan o boccedi ei got; y llall 
yn myned i'r pwlpud i siarad â'r preg- 
ethwr ; a'r trydydd yn tynnu cyhoedd- 
iadau allan o bocced eì wasgod ; pob un 
yn dangos ei fod yn golofn gadarn, ac o 
bwys mawr; ie, hyd yn oed yr hen 
wreigan fydd yn ysgubo'r tŷ, ac yn taenu 
y ford, fydd yn ystyried ei hun yn 
deilwng o sylw a pharch cyffredinol y 
gynnulleidfa... Pan ddyrchefir rhyw 
ddynyn ieuangc i'r pwlpud, y mae 
hynny yn cael rhyw effaith ryfeddol 
arno, ac yn tynnu ei fryd yn gwbl oddiar 
bob gorchwylion a berthynant i'r byd 
hwn, at fatter eneidiau dynion. Rhaid 
iddo gael dillad duon, trousers, gwlaw-len, 
â'r holl drec berthynol i'r gwaith,— 
cerdded drwy'r gwledydd,—myned i'r 
North,—a dyfod yn ol yn glamp o ddyn. 
Llyngca y llyffant, a thybia ei hun yn 
lord tra byddo byw. Y mae rhyw duedd 
ryfedd mewn dynion i fyned yn fawr, ac 
ond i ryw fath o ddynion gael eu cyfodi 
un gris, ni fydd nâ thawelwch nâ gor- 
phwysfa iddynt, oni chânt ddangos eu 
hunain ym mhob lleoedd, ac ar bob am- 
gylchiadau, yn gystal a chael parch 
ac anrhydedd, heb ynddynt ddim yn 
teilyngu hynny, ond yn unig eu bod yn 
rhith-swyddogion. 

IV. Balchder crefyddol. Dysgu gos- 
tyngeiddrwydd y mae crefydd, ac nid 
dysgu dynion i ymchwyddo, a syrthio i 
ddamnedigaeth diafol ; a gwneuthur cyf- 
newidiad ar weithredoedd ac ymddan- 
gosiadau dynion y mae crefydd, ac nid eu 
cyfnewid yn null eu hwynebau, ac yn 
sŵn eu lleisiau. Y mae gan ddyn ei 
wyneb priodol ei hun, ac un o nodwedd- 
iadau pennaf ac amlyccafy Phariseaid, 
ydoedd anffurfio eu hwynebau. Pa beth 
sydd a fynno crefydd â thynnu yr wyneb- 
pryd o'i ddull priodol? A ydyw dyn yn 
edrych yn fwy sanctaidd a duwiol drwy 
ystumio ei wyneb, a'i dynnu o'i agwedd- 
iad naturiol ei hun? Dywedodd Crist 
wrth ei ddisgyblion, am beidio anffurfio 
eu hwynebau fel y Phariseaid, ac am 
beidio bod yn debyg iddynt ; ond pan y 
mae rhai dynion yn myned at grefydd, 

ceir eu gweled yn gwneuthur rhyw ys- 
tamiau neu gilydd yn uniongyrchol, a 
bynny er mwyn dangos i ddynion eu 
bod yn crefydda, fel yr ydoedd y Phari- 
seaid am ddangos drwy eu hystumiau 
mai Phariseaid oeddynt. Gwaherddir 
yn bendant gan Grist, i neb ddangos ei 
grefydd drwy agweddau allanol, oblegid 
y mae ffordd arall mwy efangylaidd i 
wneuthur hynny ; ond rhai o'u balchder 
a fynnant ddangos eu crefydd ; a chan 
nad oes ganddynt weithredoedd i'w 
dangos, nid oes ganddynt ond ei dangos 
mewn ystumiau allanol. Y mae rhai 
hefyd, pan elont yn grefyddwyr, yn cyf- 
newid yn eu lleisiau, yn siarad yn fwy 
bochog, ac yn defnyddio rhyw eiriau 
dieithriol yn eu hymddiddanion cyffred- 
inol, a'r rhai hynny fynychaf yn dra am- 
mhriodol. Y mae eisiau cael pethau fel 
hyn o'r byd, ac yn neillduol oddi wrth 
grefydd, oblegid y maent yn gwneuthur 
niweid mawr i grefydd, a hynny trwy 

ddangos ei bod yn gynnwysedig mewn 
pethau nad ydyw. Balchder ahunanoldeb 
ydyw, a'r naill yn ymdrechu ymdebygoli 
i arall, hyd onid ydyw rhyw ddwli fel 
hyn gwedi myned yn beth cyffredinol 
mewn tai cyrddau: ym mha leoedd y 
gwelir dynion mewn pob rhyw ystumiau 
gwrthun, ac ar yr un pryd yn cymmeryd 
arnynt addoli yr hwn a waharddodd y 
cyfryw beth yn bendant. 

Gobeithiaf y cymmerir y llinellau hyn 
yn ddidramgwydd, oblegid nid ym 
meddyliau yr ysgrifenydd yn unig y mae 
y cyfryw syniadau yn hanfodi, ond ym 
meddyliau cannoedd yn y Dywysogaeth ; 
a chan fod y golau yn llewyrchu fwy-fwy, 
i fwy-fwy o warth yr å y cyfryw arferion 
gwrthun a nodwyd. Cymmered dynion 
y pethau hyn yn sobr at eu meddyliau, a 
gadawent hwynt ar frys, o herwydd yn 
lle eu cyfodi, mewn gwirionedd, y maent 
yn eu hiselhau, ac yn eu gwneuthur eu 
hunain yn dra dirmygedig. 


Clos Doethineb. 


(yD A chamrau buain y prysura dyn- 
lon yn eu teithiau drwy y fuchedd 
hon, ac oesau y byd a dreiglant ymaith 
mor chwyrn, fel mai braidd y rhoir am- 
seri ddyn ystyried ei fod yn y byd hwn; 

0 ganlyniad y mae o'r pwys mwyaf iddo 
wnenthur ei fatter a'i farn yn dda, 
oblegid bydd i'r dorau tragywyddol ym- 
agor yn fuan er mwyn ei dderbyn i'r byd 
Mawr, lle ni newidir ei sefyllfa byth 
mwyach. Wrth ystyried cyfrifoldeb dyn 
mewn byd arall, a'i fod i fucheddu yn 
ddol yno, y mae yn rhyfeddod 
ormwyaf ei fod yn treulio ei oes mor 
anystyriol yma; yn ymddifyrru gyd å 
theganau, yn ymlid ar ol cysgodau, ac 
mor ddidaro yngylch ei sefyllfa dragy- 
wyddol, a phe byddai angau yn gosod 
terfyn hollol ar ei fodolaeth, ac yn ei 
gaddio yn dragywydd dan y lleni. Dy- 
wedir fod y Jehofah goruchel yn llefaru 
unwaith, a dwywaith, ond nad ydyw dyn 
yn deall, a hynny oblegid na fyn dyn fod 
yn ddoeth, ond mai gwell ganddo fod fel 
llwdn asyn gwyllt, ac er pob peth 
ymddwyn yn ffol, er i hynny ddinystrio 


ei enaid anfarwol. Y mae doethineb er 
oesau boreol y byd, gwedi llefaru wrth 
yr hynafiaid ; cymmerodd ei gorsaf ar y 
ddaear, cododd areithfa yn nyffryn trueni 
ysprydol dyn, ac yn y wedd ddifrifolafan- 
nercha y fforddolion ar eu teithiau tu a'r 
wlad draw, gan ddywedyd, “ Arnoch 
chwi, wŷr, yr wyf fi yn galw, ac at feib- 
ion dynion y mae fy llais.” Pa beth a 
ddywedir gan ddoethineb wrth ddynion ? 

Doethineb a ddyweda wrth ddynion 
fod mwy o bwys yn dwyn perthynas & 
byd arall nag â'r byd presennol. Pe bydd- 
ai i ni farnu oddi wrth yr hyn a welir, 
gellid meddwl a phenderfynu, mai y byd 
hwn ydyw pob peth, ac nad ydyw byd 
arall ond breuddwydd amheus, a dy- 
chymmyg gwallgofion pen-boeth a hy- 
goelus. Ymgais dynion yn y byd hwn, 
ydyw gwnenthur eu hunain yn fawrion, 
a gosod bri ac enwau tragywyddol iddynt 
eu hunain ; un yn ymdrechu dringo gor- 
sedd drwy lifeiriaint o waed, ac felly i 
enwogi ei hun byth bythoedd ; y llall yn 
olrhain y pegynau er mwyn gwneuthur 
darganfyddiadau newyddion, a thrwy 

hynny i sicrhau coffadwriaeth dragy- 
wyddol i’w enw ei hun; a phob un o 
fewn ei gylch, yn ymdrechu ei orau er 
mwyn tragywyddoli ei hun mewn byd 
sydd i ddarfod, ac i flamio heb fod yn 
hir hyd yr eithafion uchod. A chyd å 
golwg ar duedd dynion i wneuthur y byd 
hwn a'i bethau eu holl yn oll, y mae 
doethineb & llef uchel yn galw arnynt, 
ac yn eu cyfeirio at bethau ag y mae o 
bwys tragywyddol iddynt eu gwybod a'u 
hadnabod, cyn yr ymadawont â'r byd 
presennol. Pa beth sydd mewn gor- 
seddau a theyrnwieil? Pale y mae y 
penau coronnog gynt, a wnaethant i'r tal- 
eithiau grynu am funud? Pa leshad, 
gyd â golwg ar fyd arall, pé darganfyddid 
gwlad o aur pur? A phwy gysur, yn 
adeg y dymchweliad mawr, fyddai holl 
rwysg ac urddas ybyd? Os ydyw an- 
farwoldeb o bwys ; os ydyw tragywydd- 
oldeb yn deilwng o ystyriaeth ; os ydyw 
dedwyddwch diben-draw yn addas o gael 
lle yn y meddwl ; ac os ydyw ymddangos 
ger bron Duw pur, yn haeddu lletty 
yn y myfyrdod, yn sicr dylid troi y byd 
hwn heibio, a meddwl mwy am yr un 
sydd i ddyfod. Nid er mwyn Canaan, y 
cychwynodd Abraham o Ur y Caldeaid, 
oblegid ceisio yr oedd efe ddinas ac iddi 
gylfeini, saer ac adeiladydd yr hon yw 
Duw ; nid er mwyn bri daearol y ffodd 
Moses o'r Aipht, oblegid efe a edrychodd 
ar daledigaeth y gwobrwy; ac nid er 
mwyn anfarwoli eu hunain ar y ddaear, 
y gwnaeth y cymmwl tystion gymmaint 
gorchestion, ond er mwyn y goron anni- 
flannedig sydd yng nghadw i deulu Duw 
yn nefoedd y gogoniant. Y mynyddoedd, 
er mor gedyrn eu seiliau, ac er y dyrchaf- 
ant eu penau mewn mawrhydi tu a'r 
nefoedd, a giliaut; a'r bryniau er mor 
lliosog a safadwy ydynt, etto a symmud- 
ant ; ond cyfammod hedd ein Duw ni, ni 
syfl, a'i drugaredd ni chilia oddi wrth ei 
bobl, medd yr Arglwydd sydd yn trugar- 
hau wrthym, ac yn gosod ei freichìau 
tragywyddol oddi tanom. Y nefoedd, er 
bod llugyrn yr Hollalluog yn ei goleuo 
drwy yr holl eithafion, etto a ddarfydda 
fel mwg; y ddaear, er mor ehang a 
phrydferth ydyw, etto hi a heneiddia fel 
dilledyn ; a'i phreswylwyr, er eu bod o 
nifer y dail, a fyddant feirw oll, ac a 
guddir oll yn y briddell ; ond iachawd- 
wriaeth Duw a fydd byth, a'i gyfiawnder 
ni dderfydd i bob tragywyddoldeb. Ac 


LLAIS DOETHINEB. 


y mae doethineb. yn galw arnom at y 
pethau sydd o bwys tragywyddoli ni; 
y mae yn ein dysgu ynghylch y modd i 
ddiogelu ein hunain rhag y dymmestl or- 
fawr sydd i oddiweddyd y rhai ni ad- 
waenant Dduw; ac yn rhoddi cyfar- 
wyddiadau i ni, pa fodd i ryngu bodd yr 
Arglwydd ein Duw yn nhir y rhai 
byw. 
Doethineb a ddyweda wrth ddynion, 
mai bywyd crefyddol a ddylent arfer 
yn y fuchedd hon. Bod yn ddoeth i iach- 
awdwriaeth, ydyw ofni Duw a chiliooddi 
wrth ddrygioni; oblegid “ Dechreuad 
doethineb yw ofn yr Arglwydd,” a rhodio 
gyd â Duw ym mhob sanctaidd ymar- 
weddiad yw gwir dduwioldeb. Y mae 
crefydd yn dyrchafu y meddwl uwch law 
y pethau a welir, yn ei ddadrys oddi 
wrth y pethau sydd bresennol, ac yn ei 
gyfeirio at y pethau mawrion hynnya 
ddatguddir yn yr Ysgrythyrau Sanctaidd. 
Ac nid oes dim yn boddloni Duw ein 
Creawdwr, nac yn gymmeradwy ganddo 
ef, ond bywyd cwbl grefyddol; oblegid 
yp fynych yn yr Ysgrythyrau, yr ydym 
yn darllen ei fod, nid yn unig yn dwyn 
achwyniad yn erbyn personau annghref- 
yddol, ond hefyd yn gosod arwyddion o'i 
ŵg a'i anfoddlonrwydd arnynt. Dywedir 
am Enoch, iddo rodio gyd â Duw, a thrwy 
iddo wneuthur felly, dangosodd y nef- 
oedd ei chymmeradwyaeth o'r ymddyg- 
iad; canys dywedir, na welwyd ef, 
oblegid i Dduw ei gymmeryd ef. Mor 
barchus y llefara yr Arglwydd am Job, 


` crefydd yr hwn ydoedd nodedig o am- 


lwg ym mhlith meibion y dwyrain ;— 
“ A dywedodd yr Arglwydd wrth Satan, 
A ddeliaist ti ar fy ngwas Job, nad oes 
gyffelyb iddo ar y ddaear, yn ofni Duw 
ac yn cilio oddi wrth ddrygioni?” Ac 
felly, yn yr holl Ysgrythyrau, canmolir 
bywyd crefyddol, ac annogir dynion i 
ymarferiad diwyd o grefydd, gan barhau 
i wneuthur daioni hyd y diwedd, ac i 
ogoneddu Duw yn y byd sydd yr awr 
hon. Pan y mae dynion yn prysuro i 
ddrygioni, ac yn cyflymmu i ddinystr, y 
mae doethineb megis yn sefyll ar y 
llwybrau a'r ffyrdd, ac yn eu hannerch, 
gan ddywedyd, “Gwrandewch, canys 
myfi a draethaf i chwi bethau ardderchog, 
ac agoraf fy ngwefusau ar bethau union— 
Derbyniwch fy addysg, ac nid arian, a 
gwybodaeth o flaen aur etholedig—Canys 
gwell yw doethineb na gemmau, ac nìd 

œs dim dymunol cyffelyb iddi.” Nid 
œs neb yn ddoeth ond y crefyddol; a 
chrefydd ydyw y ddoethineb wir, ar 
ddoethineb bennaf. Yn y wedd ganlynol 
y llefara hi wrth ddynion, ac y mae ei 
geiriau yn diferi fel y diliau mêl,— 
“Canys trwof fi yr amlhêir dy ddydd- 
iau, ac y chwanegir blynyddoedd dy 
einioes. Os doeth fyddi, doeth fyddi i ti 
dy hun ; ond os gwatwarwr fyddi, ti dy 
hun a'i dygi.” Nid siarad am grefydd 
yn unig a wna y tro, ond byw yn gref- 
yddol; ac nid dwyn zel mawr dros yr 
addoliad hwn neu arall ar y Sul, a byw 
yn annghrefyddol ar hyd yr wythnos, ond 
ymroddi galon ac enaid i wasanaethu yr 
Arglwydd, ac i rodio yn ei ddeddfau ef, 
ydyw gwir fywyd crefyddol. “Yn ddi- 
weddaf, frodyr, pa bethau bynnag sydd 
wir, pa bethau bynnag sydd onest, pa 
bethau bynnag sydd gyfiawn, pa bethau 
bynnag sydd bur, pa bethau bynnag sydd 
hawddgar, pa bethau bynnag sydd gym- 
meradwy ; od oes un rhinwedd, od oes 
im clod, meddyliwch am y pethau 
vyn.” 


Doethineb a ddyweda wrth ddynion 
am yr angenrheidrwydd o fod yn barod 
i gyfarfod & Duw mewn barn. Y mae 
tuedd neillduol mewn dyn i annghofio ei 
attebolrwydd, i gadw y dydd drwg ym 
mhell, ac i esgeuluso iachawdwriaeth ei 
enaid, tra y mae modd i'w gymmeradwyo 
ynghyd â'i gyfiawnhau ger bron Duw. 
Amrywa orweddant lawr, a gysgant ar y 
tir drwg, a phan ddihunant byddant heb 
nefoedd, a dorau trugaredd a gras Duw 
gweli eu cau rhagddynt am dragywydd- 
oldeb, Er cyhoeddi y bygythion trymmaf, 
4tmelldithion mwyaf dychrynllyd uwch 
y dyn, y mae efe yn ddiofal ac yn ys- 
mala ar ei wely, ac yn gadael i'w dym- 
mor gwerthfawr fyned heibio, ac yntau 
8i enaid yn ymddifad o ymgeledd iach- 
awdwriaeth Duw. “Pa hyd, ddiogyn, y 
£0rweddi? Pa bryd y deffroi o'th gwsg ?” 
Y mae yr haf yn myned heibio, a thym- 
mor casglu y cynhauaf yn prysuro ym- 
aith a'r dyn yn yr annibendod mwyaf. 
Mewn gair, y mae ei dŷ gwedi cymmeryd 
tin a'r fflamau yn dyrchafu i'r entrych, 
â'r dyn yn ei wely ; ond yn lle gwrando 
â chyfodi, ei siarad ydyw, “ Etto ychydig 
gysgu, ychydig heppian, ychydig blethu 
dwylawigysgu. Felly daw tylodi arnat 
fel ymdeithydd, a'th angen fel gwr arf- 
og.” Y mae dydd mawr yn agoshau— 
o 

dydd o ddychrynfeydd anamgyffredadwy, 
“ Diwrnod tywyll du, diwrnod cymmyl- 
og a niwlog, fel y wawr wedi ymwas- 
garu ar y mynyddoedd—Yr Arglwydd ei 
hun a ddisgyn o'r nef, gyd & bloedd a 
llef yr arch-angel—Gorseddfaingc wen 
fawr, ac un yn eistedd arni, oddi wrth 
wyneb yr hwn y ffodd y ddacar a'r nef ; 
a lle ni chafwyd iddynt—Y meirw fy- 
chain a mawrion, yn sefyll ger bron 
Duw—y llyfrau yn cael eu hagoryd—y 
môr yn rhoddi fynu ei feirw—marwol- 
aeth ac uffern yn rhoddi fynu eu meirw 
—pawb yn cacl eu barnu yn ol eu 
gweithredoedd—marwolaeth ac uffern 
yn cael eu bwrw i'r llyn o dân—a phwy 
bynnag ni chafwyd gwedi ei ysgrifenu 
yn llyfr y bywyd, bwriwyd ef i'r llyn o 
dân.” “Pa beth,” meddai doethineb 
wrth deulu Adda, “a wnewch yn nydd 
yr ymweliad, ac yn y distryw a ddaw o 
bell? At bwy y ffowch am gynnorthwy ? 
a pha le y gadewch eich gogoniant?” 
Rhaid i ni oll ymddangos ger bron 
brawdle Crist; oblegid Duw a ddwg bob 
gweithred i farn, a chyd-gesglir ger ei 
fron ef yr holl genhedloedd ; ac aganlyn 
a ddywedir,—“O herwydd hynny yn y 
modd yma y gwnaf i ti, Israel ; ac o her- 
wydd mai hyn a wnaf it’, bydd barod, 
Israel i gyfarfod â'th Dduw.” 

Y mae doethineb yn dywedyd wrth 
ddynion, mai yn ol eu gweithredoedd 
yma, y bydd eu sefyllfa dragywyddol 
mewn byd arall. Y mae hwn yn wirion- 
edd ag sydd yn deilwng iawn o sylw pob 
dyn byw, oblegid y mae niferi lliosog o'r 
farn, nad oes a fynno eu byw yma â'u 
sefyllfa yn y byd sydd arol hwn. Fel 
hyn y dyweda geiriau ysprydoliaeth ar y 
matter :—“ Da was, da, a ffyddlon ; buost 
ffyddlon ar ychydig, mi a'th osodaf ar 
lawer ; dos i mewn i lawenydd dy Ar- 
glwydd—Na thwyller chwi, ni watworir 
Duw; canys beth bynnag a hauo dyn, 
hynny hefyd a fed efe. Oblegid yr hwn 
sydd yn hau i'w gnawd ei hun, o'i gnawd 
a fed lygredigaeth ; eithr yrhwn sydd yn 
hau i'r yspryd, o'r yspryd a fed fywyd tra- 
gywyddol.” Disgwylia llaweroedd o ddyn- 
ion i'w drygau droi yn wynfydau iddynt 
mewn byd arall ; ond yn ol athrawiaeth 
berffaith Gair Duw, yr hyn a hauo 
dyn, hynny hefyd a fed efe; a phwy 
bynnag a dybio i'r gwrthwyneb i hynny, 
twyllo ei hun y mae; ac O! y fath 
dwyll ofnadwy ! 

Y WLAD WELL.—MARWOLAETH Y MILWR. 


â? Pid Well. 


CYFIEITHIAD O WAITH Y DDIWEDDAR MRS. HEMANS. 


T dd’wedi beunydd am ryw hyfryd 
wlad, 


A'i phlant a elwi'n fintai ddedwydd fad ; 
O mam! pa le mae'r oror ddisglaer hon, 
A chwiliwn hi modd na ddaw braw i'n 
bron ? 
Ai lle y mae yr hoff afalau llon, 
A'r tan drwy gangau'n dyrchu y mae hon? 
Nid yno mae, nid yno mae, 
Fy anwyl blentyn i. 


A ydyw lle mae'r palmwydd uchel mawr, 
A'r aeron teg dan awyr dessog wawr ? 
Neu 'nghanol gwyrdd ynysoedd moroedd 
claer, 
Lle mae y gwigoedd harddaf ar y ddae'r, 
Ac adar brith-bluf ar eu hedyn chwai, 
Oll dan addurnau heirddion tlws bob 
rhai ? 
Nid yno mae, nid yno mae, 
Fy anwyl blentyn i. 


Farwolaeth 


“(YERDD ar ffrwst i ymofyn y Ficer, o 

herwydd y mae y dyn yn marw,” 
ydoedd y geiriau cyntaf a glywais wrth 
ddrws tafarndŷ, pan yn troi atto er mwyn 
ymofyn lletty i mi fy hun a'm hanifail, 
ar un o'r nosweithiau garwaf y bum allan 
o ddechreuad fy oes hyd yr awr hon. 
Aeth yr ymadrodd i'm calon fel saeth, a 
dychrynais gymmaint a phe buaswn fy 
hun yn cael fy ngwŷsio gan angau i ym- 
ddangos ger bron fy Marnwr mawr. Pa 
beth, ebe fi? Ai troi i lettya i dŷ lle y 
mae brenhin dychryniadau wrth ei or- 
chwyl o ddinystrio pabell ddaearol? Yn 
hytrach wynebaf y dymmestl; rhoddaf 
herr i gynddeiriowgrwydd yr elfenau; 
gwawdiaf y cynhyrfiadau awyrol; a myn- 
naf orphwyso mewn rhyw annedd lle 
nid ydyw y teyrn cilwgus yn torri am 
draws dedwyddwch ci phreswylwyr. 
Ond gyd & buandra tywynniad mellten y 
syniais, mai un teulu ydyw plant Adda; 
bod angau yn rhwym wrth eni, a bod 


Ai draw y mae, mewn ardal bell o'r byd 
Lle treigla'r dw'r dros dywod aur o hyd ? 
Lle rhydd pelydron gemau werthfawr 
wawl, 
A'r meini drudfawr oleu claer i'r sawl 
Ddisgynant i'r cromgellau dyfnion sydd 
Heb haul—ai yna mae y wlad yng 
nghudd ? 
Nid yno mae, nid yno mae, 
Fy anwyl blentyn i. 


Ni welodd llygad llon,;fy machgen syw, 
Ni chlywodd clust erioed fath gerddi 
gwiw ; 
Dych'mygion ni arluniant wlad mor dda,, 
Heb drallod, angau, gofid dwys, na phla = 
Ni rifir dyddiau mwy, ni phaid ei hedd, 
Uwch caerau'r byd, tu draw i gaerau'm— 
bedd ; 
Yno mae hon, yno mae hon, 
Fy anwyl blentyn i. 


y milwr, 


hadau marwoldeb yng nghyfansoddiad 
holl ddynionach y ddaear ; ni phetrusais 
funud yn ychwaneg, ond troais tu a'r 
drws, unwedd a phe na chlywswn air 
am angau, nac am unrhyw wrthddrych 
ag y mao dyn gwan yn ei arswydo. Gyd â 
fy mod gwedi disgyn oddi ar fy anifail 
wrth y drws, clywn ,yr un llais ag a 
glywais ar y cyntaf, yn gwaeddi ar ol y 
gennad,—“ Brysia, ac ymhwedd ar y 
Ficer am ddyfod yma yn uniongyrchol, 
oblegid y mae y dyn ym mron marw, ac 
am gael ymddiddan å gweinidog a dde- 
alla ei iaith, er arllwys ei feddwl cyn 
yr ymadawo â'r fuchedd hon.” Wel, 
wel, ebe fi, ni wyr dynion na'r lle na'r 
pryd y cyfarfyddant â'r gelyn diweddaf ; 
y mae y dyn hwn yn marw ym mhell 
o'i fro enedigol ; ac fe allai bod ganddo 
wraig a phlant, y rhai yn ddiau y byddai 
yn dda ganddo eu gweled, ac y byddai yn 
dda ganddynt hwythau weini iddo yn ei 
funudau olaf. Ond wele angau gwedi ei 


MARWOLAETH Y MILWR. 


gyfarfod ar ei daith ; ac er y dichon bod 
ei deulu yn parottoi i'w groesawi adref, 
ni welant ef mwy o fewn y caerau, ond 
clywant ei fod gwedi marw ym mhlith 
estroniaid, ac wedi ei gladdu ym mhell o 
feddrod ei hynafiaid. 

Gwedi myned i'r tŷ, yr oedd bagad o 
bobl yn amgylchynnu y tân, ac yn siarad 
mor ddiystyrllyd am y gennadwri a 
glywais yn cael eì thraddodi ddwywaith 
allan, ag y gallai dynion siarad. “ Ym- 
ofyn am y Ficer at ddyn ym mron 
marw, ebe un; “Feallai ei fod gwedi 
colli ei Gommon Prayer,” ebe y llall; 
“Nid ydyw Ficeriaid,” ebe y trydydd, 
“yn hoffi troi allan o'u hanneddau ar 
nosweithiau fel heno; y mae yn well 
mnddynt fod ar eu haelwydydd cynnes 
gartref nag ymweled å chleifion, yn en- 
wedig y pryd hyn o'r nos.” Pa beth, 
gymdeithion, ebe fi, A ydyw rhagfarn i 
gael ei maethu hyd y bedd? Ac a ydyw 
anghariad i gael ei goleddu yn adeg y cy- 
fyngder mwyaf a all oddiweddyd dyn yn 
y fuchedd hon ? A oes dim y fath beth 
ag adferu brawdgarwch yn ol? A ydyw 
yn annichonadwy gosod cyd-oddefiad 
crefyddol mewn gweithrediad? A raid 
i'r adwyau gael eu cadw byth yn agored î 
Ac a ydyw yn gyd-weddol âg efengyl 
anad i neb lettya enllib yn ei fynwes ? 
Cofiwch Hymn Daniel Ddu o Geredig- 
100 ;.— 

“ Hedd, hedd, 
Rhwng pawb Crist'nogion, da y gwedd, 
chofiwn mai'r un Tad a'n medd ; 
Mae tu a'r bedd mae'n taith, bob un ; 
Y galon gudd, O Gristion clyw, 
Fe farna Duw,—na farned dyn. 
Daw, daw, 
Y ffordd yn haws i'r Ganaan draw ; 
Nid hardd gwel'd brodyr fyth mewn braw 
I gym'ryd llaw y naill y llall ; 
Annghariad a chenfigen ddu 
N’ addasach sy i fagddu'r fall.” 

(lywodd gwr y tŷ yr ymddiddan a fu 

yngom ; a phan ddistawsom, dywed- 
odd—“Dymuniad neillduol y gwr di- 
eithr claf y prydnawn heddyw, ydoedd 
gweled Offeiriad y plwyf ; ond pan ddy- 
Wedwyd wrtho ei fod yn byw ychydig 
filldiroedd o'r lle, gofynodd a ydoedd 
Deb pregethwyr yn agos, a phan ddy- 

wedwyd wrtho fod dau yn ymyl, dywed- 
odd y dymunai eu gweled; ond pan 
ddaethant, ni fedrent ddigon o Saesonaeg 
j weinyddu iddo ; a phe beth ydoedd i'w 


wneuthur ond gyrru am y Ficerî yr | 

hwn, a dywedyd y gwir, sydd yn barod i 
weinyddu i bawb mewn cyfyngder.” Er 
pan y clywais y gennadwri yn cael ei 
rhoddi allan, tarawodd awydd neillduol 
yn fy meddwl am gael gwybod rhyw 
beth ynghylch y milwr claf, a hynny nid 
oblegid ei fod yn wr claf, ond oblegid ei 
fod yn wr claf am weled y Ficer, yr hyn 
a'm tueddodd i feddwl ei fod yn synied 
rhywbeth yn amgen na llawer o ddynion 
yn yr unrhyw gyfyngder. Yr oedd awydd 
hefyd ynnof am wybod rhyw bethau yhg 
nghylch y cymdeithion a wnaent gym- 
maint o watwar am y gennadwri a ddan- 
fonwyd dros y gwr claf; ond cyn pen y 
pum munud rhoddasant ddigon o fodd- 
lonrwydd eu hunain i mi pa beth a phwy 
oeddynt ; oblegid yr oedd eu twrf mor 
fawr ynghylch y Dreth Eglwys, y Deg- 
ymau, a phob Grievances dychymmygol, 
fel yr oedd yn llefaru yn fwy amlwg am 
eu barnau, nag y gallasai dim arall 
wneuthur. Ond gwedi iddynt ddihys- 
pyddu eu doniau gyd â golwg ar bentyrru 
eu gwaradwyddiadau ar weinidogion yr 
Eglwys, ar yr Eglwys, a braidd ar bob 
peth, dechreuasant ymrafaelio yn eu plith 
eu hunain, a buont ym mron a myned ì 
ymladd bob un dros ei opiniwn ei hun. 
Yr oedd y Sublapsariad a'r Supralapsar- 
iad wallt-wallt â'u gilydd yn y gongl ; yr 
Uwch-Galfiniaid a'r Is-Galfiniaid yn rhuo 
yn ofnadwy ar y pentan ; a rhyw un o'r 
tu ol yn gwaeddi, “ Y System newydd a 
Sefyllfa Prawf for ever.” Ac wedi iddynt 
yn y wedd hon drin eu gilydd yn lled dda, 
a galw y naill y llall yn gyfeiliornwyr, yn 
hereticiaid, ac yn bob peth sydd yn an- 
rhydeddus yn y ffordd hon o roddi an- 
rhydedd, ymadawsant o un i un, a threig- 
lasant bawb tu a'u hanneddau eu hunain, 
hyd a wni. 

Gwedi i'r cymdeithion crefyddol a 
brawdol hyn gymmeryd eu cennad, dy- 
wedodd gwr y tŷ,—“ Wel, y mae yn 
debyg fod crefydd yr ocs hon yn gyn- 
nwysedig mewn ymrafael a dadleu ; dy- 
weda yr Ymneillduwyr nad ydyw yr 
Eglwyswyr yn son byth am eu crefydd ; 
ond gallaf fi ddywedyd am danynt 
hwythau, nad ydynt yn son am grefydd 
ond pan fyddont yn dadleu â'u gilydd, 
neu yn crybwyll am Eglwys Loegr. Yr 
oedd y cymdeithion a welsoch yma yn 
awr, gwedi bod drwy yr holl blwyf hedd- 
yw, yn ymofyn am bleidleiswyr yn erbyn 
y Dreth Eglwys; a mawr eu gorfoledd 

yng ngwyneb y fuddugoliaeth a ddy- 
chymmygant gael yr wythnos nesaf ; ac 
y mae eu hymddygiadau a'u hystwr drwy 
yr wythnos yn peri i mi benderfynu nad 
oes fawr yn eu crefydd, er hyd eu hwyn- 
ebau ar y Suliau.” Yr oedd gwr y tŷ yn 
myned ym mlaen yn y wedd hon, ac ni 
wn pa bryd y distawsai, oni buasai swn 
y dymmestl yn chwiban ac yn troelli, yr 
hyn a dynnodd ein sylw ein deuoedd, 
yn gystala sylw rhyw hen wraig, yr hon 
ydoedd gwedi cymmeryd ei gorsaf yn y 
gongl, ac am y tro cyntaf gwedi i mi 
fyned i'r tŷ a agorodd ei genau, ac a roes 
ddymuniad tu a'r nefoedd, ar fod i'r Ar- 
glwydd ymddiffyn a diogelu ei greadur- 
iaid rhag niweidiau yr ystorom hon. 

Er mwyn rhoddi tro i'r ymddiddan, 
ac er mwyn boddloni fy nghywrein- 
rwydd gofynais i wr y tŷ pwy ydoedd y 
gwr claf, a pha fodd y daeth yno? “Nis 
gwn,” ebe fe, “nemawr neu ddim am 
dano, ond iddo droi neithiwr i'r tŷ hwn 
a gofyn am letty, yr hyn yn rhwydd a 
ganiatteais ìddo; oblegid, ebe ef, (gan 
ddyrchafu ei lais,) y mae yn dda gennyf 
gael y cyfleusdra i wasanaethu milwyr, 
am eu bod hwy gwedi peryglu eu bywyd- 
au yng nghanol difrodiadau y gelannedd 
ar faes y gwaed, ac wedi gweled a theimlo 
y cyfyngderau mwyaf, pan oeddym ni 
yn dawel yng nghanol ein, llonyddwch 
gartrof. Gwedi ì'r milwr eistedd, dywed- 
odd ei fod ar ei daith adref i Ogledd 
Lloegr, a'i fod gwedi ei gymmeryd yn 
glaf iawn ar y ffordd, a'i fod yn ofni y 
cauai ei lygaid yn angau, cyn y gwelai y 
rhai oedd anwyl ganddo yn ei wlad ei 
hun. Deallais yn fuan ei fod yn glaf 
iawn, a than lwyth o ddolur, a chymhell- 
ais ef i fyned i'r gwely, yr hyn a wnaeth, 
ac yr wyf yn credu na ddaw o hono yn 
fyw. Nid ydyw gwedi ei adael mewn 
diffyg o ddim er pan y mae yma ; a'r 
prydnawn hwn y mae gwedi gwaeth- 
ygu, ac a aeth yn anesmwyth iawn o 
eisiau cael gwr Eglwysig, er mwyn dad- 
lwytho ei feddwl; oblegid ymddengys 
bod ganddo ryw bethau neillduol, a llaw- 
er o honynti'w dywedyd.” Pan ydoedd 
gwr y tŷ yn myned ym mlaen yn ei ym- 
ddiddaniou, clywem drwst wrth y drws ; 
a phan agorwyd ef, deallais fod y Ficer 
gwedi dyfod ; yr hwn, pan ddaeth i mewn 
a eisteddodd ychydig wrth y tân, ac yn 
fuan a ddymunodd gael ei arwain i'r ys- 
tafell lle y gorweddai y milwr claf. Pan 

ydoedd y gwr parchedig yn myned tu 
a'r ystafell, gofynais a ydoedd ganddo 
ryw wrthwynebiad i ddyn dieithr fyned 
gyd ag ef ; ac yntau a attebodd nad yd- 
oedd, ond bod i mi bob croesaw. 

Gwedi i'r Ficer gyfarch y milwr claf, 
ac wedi ychydig ymddiddan rhyngddynt, 
cyfododd y milwr ar ei eistedd, ac yr 
oedd arwyddion angau yn amlwg yn ei 
wedd, ac wedi syn-fyfyrio am ychydig 
amser, dywedodd fel y canlyn ;— 

“ Barchedig Syr, anfonais am danoch 
er derbyn fy ngeiriau diweddaf ; oblegid 
y mae y fath lwyth trwm ar fy meddwl, 
yr hwn nis gallaf ei ddwyn, ac yr wyf 
gwedi addaw i mi fy hun ymwared 
mawr gwedi adrodd yr hyn sydd gennyí 
yn awr i'w fynegi. Yr oeddwn yn unig 
fab i'm rhieni, y rhai oeddynt yn byw 
yng Ngogledd Lloegr yn dra chysurus, 
ac wedi eu bendithio â chyflawnder o 
drysorau y bywyd presennol, Dygwyd 
fi fynu yn foethus; ofnid i'r gwynt 
braidd anadlu arnaf, ac edrychai fy rhi- 
eni arnaf fel sail eu cysuron mewn hen- 
aint a phenllwydni, pan oddiweddid 
hwynt gan lesgrwydd a gwendid glan y 
beddrod. Y mae yn gof gennyf eu gofal 
am danaf pan yn fachgennyn bychan yn 
yr ysgol ; ac nid yw ond megis doe gen- 
nyf, pan redai fy mam i'm cyfarfod wrth 
ymlwybro o honof adref ar hyd llwybrau 
gwyrdd-lysieuog y ddol, gan fy nghym- 
meryd yn ei chofl, a'm hanner mygu â'i 
chusanau. Rhoddid i mi fy ffordd yn y 
cwbl, a chymmerid y gofal mwyaf rhag 
fy siommi a'm tramgwyddo; a'r siars & 
roddid i'm meistr yn yr ysgol ydoedd 
peidio bod yn draws wrthyf; ac os 
edrychai neb o'r gwasanaethwyr arnaf 
yn gam, yr oedd yn ddigon i beryglu eu 
lleoedd yn annedd fy rhieni. Yn y wedd 
hon, pan yn blentyn ieuangc, rhoddwyd 
fy ffordd i mi ym mhob dim, ac aneirif 
y drygau bychain a gyflawnwn, ac un 
amser ni'm ceryddid o'u plegid ; ac erbyn 
fy mod yn bedair ar ddeg oed, y gwaeth- 
af oeddwn drwy yr holl ardaloedd am 
bob direidi. Fy rhieni ni welent fy nry- 
gau, a'r rhai a'u gwelent aca wyddent 
am danynt, ni feiddient ddywedyd wrth- 
ynt, rhag tynnu eu gŵg, a pheri iddynt 
edrych yn guchiog arnynt. Cadwn y 
cwmpeini gwaethaf yn yr holl gymmy- 
dogaeth, traul y rhai a ddygwn, ac angen- 
rheidiau y rhai a ddiwallwn ar gost eiddo 
fy rhieni. Erbyn fy mod yn ddwy ar 

bumtheg oed, yr oeddwn gwedi ymga- 
ledu mewn pob drygau, ac yn gwneuthur 
gwawd o'r hyn oll ydoedd gyssegredig ; 
acar y Suliau, pan fyddai cloch yr Eg- 
lwys yn galw y plwyfolion ynghyd, a 
hwythau yn niwair i'w Dŷ ef er 
mwyn ei addoli yn ei gynteddoedd, bydd- 
wn i a'm cymdeithion gyd a'n chwareuon 
yng ngwaelod rhyw nant, neu mewn ta- 
farnd} yn cyfeddachu, ac yn llunio rhyw 
ddrygioni newydd i'w gyflawni. Ac er 
bod fy rhieni yn caniattau mwy na digon 
o lawer o arian i mi, ac er y rhoddent 
hefyd i mi yn anwybodus i'w gilydd 
lawer iawn, ond etto yr oedd y cwbl yn 
fychan er cynnal fy afradlonedd. Gwerth- 
wn yr ŷd, a bwrid y bai ar y gwasan- 
aethwyr, y rhai mewn canlyniad a droid 
o'u lleoedd; a gwerthwn y defaid, a 
bwrid y lledrad yn ddiachos ar y cym- 
mydogion. Och ! y mae yn ddychrynllyd 
gennyf edrych ar lwybrau fy ieuengctyd 
yn y glyn ; ac y mae yn frawychus gennyf 
Íwrw golwg ar fy ngweithredoedd boreol ; 
&c yr ydwyf yn crynu fel y ddeilen pan 
yT adgofiwyf fy anwiredd gynt. Yr oedd 
fy afradlonedd fy hun yn fawr; a phan 
yn cynnal afradlonedd fy nghymdeithion, 
yT oeddwn yn rhoddi pob dyfais mewn 
gweithrediad er mwyn cael arian. Cy- 
fodwn ugeiniau a channoedd o bunnau yn 
enw fynhad heb wybod iddo; a chyn 
i'm rhieni ddeall eu sefyllfa, a chyn idd- 
ynt agoryd eu llygaid i'm gweled yn fy 
lliw priodol fy hun, yr oeddwn gwedi eu 
dinystrio, Esgorodd fy nrygau ar un- 
Waith arnynt, goddiweddwyd hwynt gan 
y dymmestl yn ddisymmwth, a dym- 
chwelwyd hwynt o gyfoeth i dylodio fewn 
corph yr un diwrnod. Attafaelwyd yn 
JT anifeiliaid a chynnyrch y tir; gwerth- 
Wyd yfferm ; ac ni adawyd yng ngwedd- 
il ond tyddyn bychan, i'r hwn yr aethom 
I fyw gwedi i'r ystorom fyned heibio a'n 
gadael yn yr iselderau mwyaf. Cymmer- 
odd fynhad y tro disymmwth ac anna- 
frill at ei galon i'r fath raddau, fel y 
tewidiodd ci wynebpryd, y llesgaodd ei 
yspryd, y suddodd dan y brofedigaeth, y 
farw yng nghanol ei ddyddiau, a 
chladdwyd ef yn y pentwr gyd a'i hyn- 
afiaid. Fy mam yn fuan a suddodd dan ei 
beichiau trymion ; ac ym mhen ychydig 
wythnosau hi a ddilynodd fy nhad i'r 
fangre dawcl, sydd yn waredigaeth oddi 
wrth bob gofidiau. 
Gallesid meddwl fod yr amgylchiadau 

crybwylledig yn ddigon i fy nwyn attaf 
fy hun, i ail fesur fy nghamrau, i unioni 
fy ngwyrni mawr, ac i arwain fy nghalon 
at wir ddoethineb ; ond yn y gwrthwyn- 
eb yn hollol y bu gyd â mi ; ac yn lle 
gosod fy nghalon ar rinwedd, yr oeddwn 
yn fwy nag erioed am ymlenwi o ofer- 
édd, ond bod fy nhlodi yn fy nghadw 
lawr. Yn fuan ar ol hyn ynnillais serch- 
iadau merch ieuangc o'r gymmydogaeth, 
yr hon a briodais ; ond gwell fuasai iddi 
fod heb ei geni na chyfarfod â'r fath 
adyn a mi, oblegid gwedi i mi fyned yn 
wr priod, ni ddiwygiais ddim, ac nid 
oedd ochain nac wylo fy ngwraig yn cael 
mwy o effaith arnaf na'r dwfr a syrthia 
ar y graig gallestr. Ym mhen y flwydd- 
yn gwedi i mi briodi, ganed dwy efilles 
i'm gwraig, a chyn pen yr wythnos gwedi 
ei thymp, cymmerwyd gafael yn yr hyn 
oll a feddem, a gwerthwyd y cwbl oble- 
gid fy afradlonnedd i. Bu yr amgylchiad 
hwn yn achos i mi gael fy llanw gan 
gywilydd, fel na allwn gyfodi fy mhen, nac 
edrych yng ngwyneb neb drwy yr holl 
gymmydogaethau ; yr oeddwn yn gân i 
ynfydion, ac yn watwar i holl blant y 
fro, a phenderfynais adael fy ngwlad, a 
pheidio dychwelyd byth yn fy ol. Y 
mae yn synn gennyf yr awr hon mor 
ddidaro y gadewais fy ngwraig a'm dau 
blentyn bychan ; ac y mae yn rhaid mai 
y creadur mwyaf yscymmun ar y ddaear 
oeddwn, cyn y gallaswn droi fy nghefn 
arnynt, a'u gadael fel ŵyn yng nghanol 
bleiddiaid. Ond hwyliais fy ngherdded- 
iad ymaith, ac ni theimlais ddim pan 
droais i daflu yr olwg ddiweddaf ar yr 
hen lannerch. Ni threiglodd y deigryn 
dros fy ngruddiau, pan gyfeiriais fy 
ngolygon at yr annedd, lle yr oedd y 
gwrthddrychau hynny y dylaswn aberthu 
pob peth er eu mwyn. Teithiais yn 
galed drwy gorph y diwrnod, a meddyl- 
iais droion mai y peth gorau i mi ydoedd 
gosod terfyn ar fy mywyd ; ond ryw fodd 
neu gilydd, gorchfygais y profedigaethau 
hynny, a phenderfynais mai gwell dis- 
gwyl am angau na throi yn hunan- 
leiddiad. Yn y dref gyntaf a gyrhaedd- 
ais, canfyddais fintai o filwyr yn cyflogi 
dynion i wasanaeth y brenhin ; ac heb 
ymgynghori dim & mi fy hun, cyttunais 
& hwynt, derbyniais yr arian, a thyng- 
wyd fi yn filwr i ymladd brwydrau 
Prydain â'i holl elynion ym mhob partly, 
o'r byd. Anfonwyd ni yn fuan i ddeau 

Lloegr, ac wedi ein dysgui drin arfau, 
daeth galwad disymmwth arnom i 
fyned drosodd i'r Yspaen, er mwyn uno 
â byddin Dug Wellington. Tra yn 
Lloegr, meddyliais mai bywyd boneddig 
oedd bywyd milwr,—mai haf parhaus 
ydoedd heb un gauaf i'w ganlyn byth ; 
ond gwedi i ni gyrhaeddyd tir yr Yspaen, 
cefais brawf yn uniongyrchol o fywyd 
milwr yn ei holl ofidiau, ond yr oedd yn 
rhy ddiweddar pan welais fy nghamsyn- 
iadau. Unasom â'r fyddin Brydeinaidd 
yn yr Yspaen, ychydig ddiwrnodau cyn 
brwydr waedlyd iawn, a phe cawn oesau 
o rif tywod glanau holl foroedd y gread- 
igaeth i fyw yn y byd, mi a gofiwn fy 
nheimladau y boreu y dechreuodd y 
frwydr. Gyd & bod y dydd yn gwawrio, 
yr oeddym oll dan arfau, ac yn barod ar 
y gair ; draw canfyddid y prif swyddog- 
ion yn carlammu ar eu meirch er gosod 
y milwyr yn eu lleoedd priodol; ac o 
bob tu gwelid y banieri yn ymgwhwfannu 
yn yr awelon, a holl arwyddion dig a 
dinystr o amgylch-ogylch ym mhob man. 
Am danaf fy hun, yr oedd fy mywyd yn 
ddiwerth gennyf, ac yr oeddwn yn 
hytrach yn gobeithio y trengwn yn y 
frwydr, er mwyn gosod terfyn ar fy 
ngofidiau—o leiaf yn y fuchedd hon. 
Ym mhen ychydig clywn yr udgorn yn 
geinio i'r frwydr, clywn dwrf yr arfau 
wrth ysgogiadau y milwyr, a chlywn 
weryriad y meirch megis yn rhoddi herr 
i holl ddychrynfeydd y frwydr. Dynesai 
y gelynion yn ffyrnig attom, ac wedi eu 
dyfod i agosrwydd, ymgydiasom yn gâd 
waedlyd. Yr oedd y.twrf mor uchel a 
phe buasai elfenau natur mewn ymladd- 
fa. Yr oeddwn yn ddibris o'm bywyd, 
ac er yr adwyau mawrion a wneid yn 
ein rhesoedd gan y gelynion, ni chiliwn 
oddi wrth unrhyw berygl, oblegid yr 
oeddwn am gofleidio angau, ond efe a 
giliai oddi wrthyf. Gwelwn y lladdedig- 
ion yn aneirif ar y maes yn ddigyffro, a 
gwrandawn ar ocheneidiau dolefus y 
trangcedigion yn ddigynnwrf; mewn 
gair, yr oeddwn fel un â phob peth dynol 
gwedi ei gymmeryd oddi wrtho. Bum 
agos yn holl frwydrau y Cyfandir yn y 
rhyfel diweddaf, a gwelais ryfel yn holl 
echryslonrwydd ei natur, ond er hyn oll 
gwnawn wawd o angau yn eì agweddau 
mwyaf dychrynllyd. Llawer gwaith y 
dringais gaer yng nghanol cafod o fwl- 
edau â llw dychrynllyd yn fy ngenau; 

bum rhwng y cleddyfau miniog yn gwer- 
yru fy aha; a gwnes gellwair o angau 
wrth ffroen y magnel. Gwelais Badajos 
a'i chaerau yn crynu hyd ei seiliau; 


' gwelais ffosydd y dinasoedd yn llawn o 


waed lladdedigion dynol; gwelais Sala- 
manca yn Armagedon ; a gwelais faes 
Waterloo yn llawn dinystr annarluniad- 
wy. Ond er rhuthro i fin y cleddyf, i 
arall y rhoid yr ergyd, ac nid i mi; er 
sefyll megis o flaen y fwled, drwy galon 
arall yr elai, ac nid drwy fy nghalon i; 
a phan safwn yn unigol ar ben y gaer, ni 
chyffyrddai myrdd o saethau angau â mi. 

Darfu y rhyfel ym mhen blynyddgedd ; 
ac er bod miloedd o'm cymdeithion gwedi 
eu rhifo i'r cleddyf, yr oeddwn i gwedi 
fy ngadael yn fyw; ond cyn dyfod yn 
ol i'r deyrnas hon, gorchymynwyd y 
fyddin y perthynwn iddi i'r India Ddwy- 
reiniol. Yr oedd yn llawen gennyf 
glywed y newydd hwn, oblegid pe gall- 
aswn, marchogaswn belydron y wawr i 
eithafion taleithiau yr uchelderau. Cych- 
wynasom yn ein mordaith tu ag India, a 
synnais pan welais ryfeddodau y môr. 
Cyn cyrhaeddyd Penrhyn Gobaith Da, 
cyfarfuasom â tbymmestl ddirfawr, yr 
hon un tro a'n bygythiodd oll â thrange- 
edigaeth. Duodd yr wybren, a chudd- 
iwyd yr haul gan y lleni fry; uchel y 
chwibanai yr awel uwch ben, megis pe 
buasai ellyllon Gehenna yn galw ar eu 
gilydd er mwyn gwledda ar waed teulu 
Adda; a dechreuai y môr ymgynhyrfu, 
a'r tonau trochionog a ddangosent eu 
dannedd yn ddychrynllyd yr olwg ar- 
nynt. Piciai y llong fel phiol fechan ar 
frigau tonau y berw digofus; weithiau 
yn dawnsio ac yn ysgwyd yn yr uchel- 
ion; bryd arall yn disgyn i'r nentydd 
morawl, gan wau a nyddu megis pe 
buasai yn wybodus o'r canlyniadau o 
gael ei llyngcu gan agendor tragywyddol. 
Plygai yr hwylbrenau fel bwâau, torrai 
y rhaffau fel carth, rhwygai yr hwyliau 
fel edau, a'r tonau cynhyrfus a dorrent 
dros y bwrdd, a chludent amryw o'r 
dwylaw a'r milwyr gyd â hwynt, y rhai 
a lyngcid gan y gwaelodion i beidio 
dyrchafu eu penau mwy. Aeth y dym- 
mestl hon heibio, a gadawyd fy mywyd 
i mi, er mor hiraethlon oeddwn am dir- 
iogaeth y bedd ;—gwelais dir Affrig ddû 
ei thrigolion, ac wedi hwylio drwy for- 
oedd ehang India, cyrhaeddasom Bengal, 
a gwelais brydferthwch a gogoniant yr 

holl ddaear. Yn fuan gwedi glanio yn 
India, torrodd twymyn angeuol allan yn 
y fyddin, a bu cannoedd farw, ond di- 
engais i o'r gelanedd hon, ac etto ni 
roddaisfawl i Dduw mawr y nef am ei dir- 
ionwch tu ag attaf. Bum yn teithio yn 
ol ac ym mlaen drwy daleithiau India,— 
gwelais ei dolydd prydferth meillion- 
nog,—gwelais ei bryniau glwys yn dyrch- 
afu eu penau,—gwelais ei choedydd 
llathraidd a'i blodau amryliw,—a gwel- 
ais ei dyfroedd gloyw yn ymddolennu 
tu ar môr. Ond er yr holl waredig- 
aethau a gefais, ac er yr holl ryfeddodau 

â welais, nid oedd fy nghalon yn ystyr- 
iolo ddrygau fy oes, nac yn cydnabod 
daioniyDuw a fu yn Achubwr tirion i mi. 
Yroedd Caplan duwiol a rhagorol yn 
perthyn i'r fyddin, ond nid oedd unrhyw 
hoffder gennyf i'w wrando, na myned 
IT gwasanaeth dwyfol. Ond un Sul yn 
neillduol, am yr hwn y diolchaf, fel yr 


wyf yn gobeithio, i bob tragywyddoldeb, 


llewyrchodd y gwirionedd o'i enau i'm 
calon, a theimlais fy hun dan y ddamn- 
edigaeth yn ei holl ddychrynfeydd ar un- 
waith, Cofiais fy ngwyrni yn yr anial, 
yuresai fy anwireddau ger bron fy 
ngwyneb, gwelwn y byllt tanllyd yn an- 
neledig attaf, teimlwn fy hun megis yn 
cael fy ysgwyd uwch ben tanchwa'r 
boenfa dragywyddol, ac megis gwreich- 

100 eirias-wyn oddi ar aelwyd y tan- 

llwyth tragywyddol yn ysu fy ymysgar- 

oedd o'm mewn. Bum yn yr helbul a'r 

gofid mwyaf erioed ; aethum at y Caplan, 

Mrddais y cwbl o'm helynt a'm hanes 

iddo, a bu yn offeryn bendithiol yn llaw 

yt Ârglwydd er tawelu y dymmestl yn 

J mynwes, ac er fy nghyfeirio at y 

Gwaredwr mawr sydd yn sefyll ym 

mhorth Sïon, ac yn cymmeryd trugaredd 

âr yr aflanaf ddyn yn fyw. Yn fuan ar 

ol byn cefais fy rhyddhad, a gosodwyd 

âc eraill mewn llong er mwyn dyfod 

adrefi Brydain ; ond oblegid croeswynt- 
odd, rhoddwyd ni ar y lan yn yr Iwer- 
ddon; daethum gyd a'r agerdd-long i 
Aberdaugleddyf, a phan ar fy nhaith 
adref, cymmerwyd fi yn glaf ar y ffordd, 
âc yr ydwyf yn gwybod na ddisgynaf o'r 
gwely hwn yn fyw. 

Yn awr, Syr, anfonais am danoch er 
gwneuthur yr adroddiad uchod i chwi, 
yn gystal ag er mwyncael eich cymmorth 
gweinidogaethol yn fy munudau olaf. 

oblegid fy ngwraig a’m dwy ferch. Odid 
nad ydyw hi gwedi suddo dan y baich, 
ac yn awr yn gorphwyso ym mhriddell- 
au oer a thawel y dyffryn ; ac am fy 
merched, pwy a wyr pa beth sydd gwedi 
dyfod o honynt? Byddai yn well gennyf 
na myrdd o fydoedd pe cawn ryw wy- 
bodaeth yn eu cylch ;—O fy mhlant, fy 
mhlant! Gadewais chwi yn yr ystorom ; 
apha le i'ch cael yr Arglwydd a wyr. 
Dymunaf arnoch anfon i ardal fy ngene- 
digaeth,—fy enw ydyw P—, enw fy 
ngwraig ydoedd S——, ac enwau fy 
merched oeddynt M—— ac A—, a 
chymmerwch ofal o'r trysor hwn, yr 
hwn sydd dra gwerthfawr, ac o'r ysgrif- 
au hyn hefyd; ac os ydyw fy ngwraig 
yn fyw, rhennwch y cwbl rhyngddynt. 
Dywedwch wrthynt fy helynt, a'r Argl- 
wydd a gymmero drugaredd ar fy enaid.” 

Yr ydoedd gwraig y ty, menyw ieuangc 
brydweddol, gwedi dyfod i'r ystafell yn 
ddiarwybod i mi, ac yn eistedd o'r tu ol 
imi; a phan ddarfu i'r milwr orphen 
ei adroddiad wrth y Ficer, hi a ruthrodd 
yn ddisymmwth heibio i mi tu a'r gwely, 
ac fel un gwedi gwallgofi, a waeddodd 
allan, “O fy nhad, fy nhad !” Syrthiodd 
ar y gwely, curai ei dwylaw, a gwaeddai 
yn ddidor, “O fy nhad, fy nhad !” Rhedai 
y dagrau yn ffrydiau gloyw o'i llygaid, a 
phawb a gyd-wylasantgyd â hi. Edrych- 
odd y milwr claf fel un gwedi synnu, ac 
am amser maith ni chlywid gair gan neb 
yn yr ystafell ond sŵn y wraig yn 
gwaeddi, “O fy nhad, fy nhadî” Ond 
gwedi i'r teimladau cyntaf fynod heibio, 
dywedodd, “Wele fy nhad, oblegid y 
mae yr ardal, yr amgylchiadau, yr enwau, 
yr hanes, a phob peth yn profi mai fy 
nhad ydyw.” Gwelwn lygad y milwr 
megis yn gloywi, ac ymddangosai megis 
un yn dadebru o gwsg angau. Gwedi i 
bethau gael eu hegluro, gwnaed yn 
amlwg mai tad a merch oeddynt, ac mai 
yn ei gymmydogaeth gyntefig ef y priod- 
odd gwr y tŷ hi, ac iddo ddyfod a hii 
fyw i Gymru, ei wlad ei hun. Yr oedd 
ei chwaer yn fyw, ond heb briodi; ond 
y fam gwedi rhodio y llwybr dieithriol 
er ys blynyddoedd, ac yn gorwedd yn 
dawel yn y pentwr. Yr oedd y cyfarch- 
iad yn rhyfedd rhwng y tad a'r ferch ; 
ond yn gymmaint a bod gormod o lwyth 
yn caol ei roddi ar natur, drwy fod y 
milwr yn prysuro ei gamrau yn gyflym 


Y mae fy mynwes yn llawn ac yn donnog ! tu â dyffryn cysgod angau, cynghorodd 

y Ficer hwynt i ymdawelu, ac yn neill- 
duol dywedodd wrtho ef am beidio 
gadael i'w deimladau ei orchfygu, ond 
diolch i Dduw y nefoedd ei fod yn debyg 
o orphen ei yrfa ddaearol yn nhŷ ei ferch. 
Gweinyddodd y Ficer holl gysuron cref- 
ydd iddo, ac yr ydoedd yntau yn amlwg 
yn suddo tu a'r gwaelodion. 

Ni ellwn gymmaint a meddwl myned 
i orphwyso y noson honno; ac wedi 
myned i lawr, ac eistedd wrth y tân, gan 
gyn-fyfyrio ar yr hyn a glywais ac a 
welais, daeth y Ficer attaf, ac wedi eis- 
tedd gyferbyn & mi, dechreuodd sylwi 
mor rhyfedd ac mor ddirgel y mae troion 
olwynion rhagluniaethau Duw, a'i fod 
i'w weled yn ei holl weithredoedd. 
Aethom ym mlaen am yspaid hir mewn 


YR YSGOL-FEISTR. 


ymddiddanion cyffelyb, pryd y galwyd 
arnom yn ddisymmwth i fyned i ystafell 
y milwr claf. Gwedi prysuro i'r llofft, 
ac wedi myned i mewn, gwelwn ef yn y 
wasgfa olaf, anadlai gyd a'r anhawsdra 
mwyaf ; safai ei lygaid yn llonydd ; ac 
ymddangosai fod y peiriant ar lonyddu. 
Ym mhen ychydig funudau, gwelem yr 
anadliad olaf yn chwareu ar y wefus; 
torwynnodd y llygaid yn yr afon; a 
chymmerodd yr yspryd lam o'r babell 
ddaearol, ac ni orphwysodd hyd onid 
ydoedd yng ngwlad yr anfarwolion. 

Ynghylch yr angladd a'i amgylchiadau,, 
ni fedraf ddywedyd dim, oblegid gyd & 
thorriad y dydd drannoeth yr oeddwn i 
ymaith, ac ni bum byth drwy y gymmy- 
dogaeth honno drachefn. 


Vr Vagal-leistr. 


YDNABYDDA pob cenedl wareidd- 
iedig ar wyneb yr holl ddaear bod 
dysgeidiaeth yn angenrheidiol anhepgorol 
i ddyn, er mwyn bod o gysur iddo ei 
hunan, ac yn aelod defnyddiol yng 
nghymdeithas fawr teulu dyn. Pob cen- 
hedloedd annysgedig ydynt anwaraidd 
a barbaraidd ; ac ym mhob gwlad lle 
coleddir dysgeidiaeth, y mae y trigolion 
yn esgyn uwch, uwch, mewn pob anrhyd- 
edd a mawredd dynol. Trwy ddysgeid- 
iaeth y daeth y Groegiaid a'r Rhufeiniaid 
i gymmaint bri ac anrhydedd ; ac ysgol- 
ion yr Aipht, yn bennigol, a gadwodd y 
llusern yn olau, yr hon a lewyrchodd ar 
oesau a chenhedlaethau hyd y dydd hwn. 
Ond yn awr, ni a adawn yr Aipht, 
Groeg, a Rhufain, gan ddyfod ar ein 
gwlad ein hunain, yn enwedig y Dywys- 
ogaeth, yr hon sydd yn dwyn agosach 
perthynas & ni nag un rhan arall o'r byd. 
Byddai dywedyd bod cyffredinolion Cym- 
ru dros ddysgeidiaeth, yn anwiredd, o 
herwydd ffeithiau a brofant i'r gwrth- 
wyneb, ac y mae eu hymddygiadau gyd â 
golwg ar y pwngc hwn, yn dangos yn 
amlwg nad ydynt yn ystyried dysgeid- 


iaeth o fawr neu ddim gwerth. Ym 
mlaenaf, 
Ystyriwn ymddygiadau cyffredinol 


Cymru at yr Ysgol-feistr. Yr ydym 
gwedi clywed lawer gwaith am dŷ caeth- 
iwed, ac am gaethion India, ond y mae 
yn ein gwlad ni, ac yn ein plith ni, ddyn- 
ion a elwir yn Ysgol-feistriaid, cyflwr y 
rhai sydd mor annghysurus ag y mae yn 
ddichonadwy iddo fod. Y mae swydd yr 
Ysgol-feistr o'r pwys mwyaf, o ganlyniad, 
fel swydd, y mae yn un barchus, oblegid 
arno ef y mae yn gorphwys i ffurfìo 
meddyliau y plant, ac i osod lawr seil- 
iau eu defnyddioldeb am eu hoes. Y 
mae yr Ysgol-feistr yn ddyn dysgedig i 
raddau mwy neu lai, ac y mae ei ddysg- 
eidiaeth gwedi bod yn ddrud iddo; ond 
mor ddirmygedig ydyw y swydd hon, ac 
mor isel y mae dysgeidiaeth yng ngolwg 
y werin, fel y rhoddant fwy o gyflog i'r 
dyrnwr, y taeliwr, y gwehydd, y gof, a'r 
saer, nag i'r Ysgol-feistr am ddysgu eu 
plant. Ystyriant ddau swllt y cwarter 
yn bris mawr i'w roddi am ddysgu y 
plant i ddarllen, ac ant yn benwan os 
gofynir am dri swllt y cwarter am ei 
ddysgui ysgrifenu. Rhyfedd mor uchel 
yw dysgeidiaeth yng ngolwg rhai! Ond 
gwaeth na'r cwbl, ni chaiff yr Ysgol-feistr 
fod yn ben ar y plant a roir dan ei ofal. 
Y mamau yn gyffredin a'u dygant i'r 
ysgol, ac wrth ei cyflwyno i ofal yr 

Ysgol-feistr, rhoddant bregeth iddo ar 
rinweddau y plant—“ Plant bach ufudd 
iawn ydyw ein plant ni,—rhai esmwyth 
a llonydd,—nid ydynt yn rhaì drwg,— 
da chwi peidiwch a'u curo, ond dywed- 
wch yn deg wrthynt,&c.” Dyma y ber- 
oriaeth a genir yn ei glustiau, a bydd yn 
falch iawn ar y tri angel, oblegid bod 
gormod o rai drwg yn barod ar ei law. 
Ym mhen ychydig ddiwrnodau, dengys y 
plant fod corph y farwolaeth yng nglŷn 
å hwynt, ac fel pob plant yn gyffredin, 
dangosant eu dysgeidiaeth drwy wneu- 
thur drygau, ac esgeuluso eu llyfrau. Pa 
beth yng ngwyneb yr amgylchiad hwn 
a wna yr Ysgol-feistr? Os gwna ei ddy- 
ledswydd, efe a ddwg yr angylion i gyfrif, 
âc a gymhwysa. y fedwen at eu cefnau ; 
ond cyfyd tymmestl arno yn fuan, a 
gwae ef am ddefnyddio offeryn mor ofn- 
adwy at blant mor rhinweddol a daionus. 
Dyweda y plant gartref, a chyn eu bod 
gwedi gorphen, bydd nwydau y fam ar 
eu huchel fanau, a boreu drannoeth 
ffwrdd & hi fel corwynt tu a'r ysgol, a 
bydd ei phresennoldeb yn ddigon i 
wneuthur i'r Ysgol-feistr grynu fel 
deilen. Yr annerchiad cyntaf fydd, “ Pa 
faint sydd am ysgol y plant? Pa le y 
mae eu llyfrau? Diolch i chwi am guro 
y plant bach—chwi gewch blant rhyw rai 
eraill o hyn allan ; yr wyf yn dywedyd 
wrthych na ddaw ein plant ni attoch 
byth ond hynny ?” Dyna gaiff yr Ysgol- 
feistr am ei drafferth yn cadw y plant 
dan ddisgyblaeth, am ymdrechu eu 
dysgu, ac am eu ceryddu am eu drygau, 
Bydd y Virago ddywededig yn awr ar 
hyd y gymmydogaeth yn difrio yr Ysgol- 
feistr druan, yn ei alw yn bob enwau, 
ac yn ymdrechu ei ddinystrio hyd y gall 
ym mhob man. Os bydd yr Ysgol-feistr 
yn gwneuthur ei orau i'r plant,—yn eu 
cadw gyd a'u llyfrau,—ac yn eu ceryddu, 
dywedir yn union mai un cas, ciaidd, a 
chreulon fydd, a thynnir y plant oddi 
wrtho ; ac os bydd yn gadael y planti 
wneuthur fel y mynnont, bydd yn ddyn 
diofalam y plant, ac yn esgeulus o'r ys- 
gol, a thynnir y plant oddi wrtho. Dyma 
yn gywir fel y mae gyd & golwg ar ysgol- 
jon ar hyd y wlad. Os gwahoddir yr 
Ysgol-feistr am noswaith i'r tŷ, a rhoddi 
ambell bryd o fwyd iddo yn awr ac yn y 
man, tybir ei fod dan rwymau tragy- 
wyddol i adael eu plant hwy at eu cyf- 
lawn ryddid yn yr ysgol. Ni chaiff yr 
P 

Ysgol-feistr chwareu teg, oblegid bydd 
rhyw achwyniad yn barhaus yn ei glusf- 
iau, a rhyw hen fenywaid yn cario eu 
celwyddau i rieni y plant, er mwyn 
gwneuthur drwg iddo. “Yr ydych yn 
gwneuthur cam â'n plant ni,—yr ydych 
yn eu curo,—yr ydych yn eu gadael i 
chwareu,—nid ydych yn cadw dysg ar- 
nynt,—y fi sydd yn dywedyd wrthych, 
ond yrun peth y mae eraill yn ei ddy- 
wedyd yn eich cefn, &c.” Dyma fel ei 
trafodir ac ei trinir, fel pel droed rhwng 
hen fynwettach diddysg a chwbl an- 
wybodus, ond yn eu tyb eu hunain, ac 
felly y mae ar yr Ysgol-feistriaid ar hyd 
y wlad yng Nghymru. 

Pe creffid ar ymddygiadau rhieni tu ag 
at eu plant, gwelid yn amlwg bod dysg- 
eidiaeth yn isel iawn yn eu golwg, a bod 
pob peth braidd yn fwy gwerthfawr. Yn 
hytrach na rhoddi bwyd a cheiniog i 
fachgennyn tlawd o'r gymmydogaeth am 
ddiwrnod, cedwir y bachgen o'r ysgol; 
ac yn gyffredin gwelir plant yn eisiau 
braidd bob yn ail ddiwrnod, ac ym mhen 
y cwarter, yr Ysgol-feistr fydd yn cael y 
bai o eisiau na buasai yn eu dysgu. Gyd 
å bod y plant gwedi dyfod adref or ys- 
gol, bydd yr “Hai” fawr ar ol un, a'r 
“Cerdd” uchel ar ol y llall,—un i dŷ y 
crydd, ac un arall i ymofyn am y saer, 
a'r trydydd at y gôf, heb na son am lyfr 
nac ysgol. Os bydd y plant am fyned o'r 
neilldu at eu llyfrau hirnos gauaf, a gofyn 
am ganwyll, bydd yn ddigon o achos llith 
am hanner awr, “Canwyll i chwi yn 
wir,—y mae llawer o eisiau canwyll ar- 
noch—deuwch tu a'r tân,” ac yna fe'u 
diddenir am oriau â chwedlau am gan- 
hwyllau cyrph, ysprydion, a chelwyddau 
cyffelyb. Pan ddelo y plant i'r tŷ, bydd 
eu mam fel Counsellor mawr yn eu holi. 
“ Pwy gafodd ei guro yn yr ysgol hedd- 
yw? A gawsoch chŵi eich curo? Y 
mae yn well iddo beidio a'ch curo chwi ? 
ac os gwna cfe eich curo, dywedwch 
chwi wrthyf.” Y mae ar rieni eisiau i'r 
plant ddysgu hefyd heb lyfrau, ac ysgrif- 
enu heb bapur; oblegid pan ofyno y 
bachgen am gael Speaker newydd, bydd 
ei dad yn union â'i wrychyn ar ei drwyn, 
ac yn atteb, “ Speaker yn wir, darllen y 
Bibl—taw a son, ac onid ê mi dy speaka 
di yn y ffordd nesaf.” Y llall yn dywed- 
yd fod ei feistr gwedi peri iddo ddyfod 
âg English Grammar i'r ysgol, yr hyn 
drachefn a rydd ail gyffroad i'r tad yn y 

gongl, a cheir ei glywed yn diferu ymad- 
roddion fel y canlyn,—“ IIawyr, pa beth 
sydd ar y plant? A ydych chwi yn 
meddwl fod arian yn tyfu arnaf? Yn 
wir, os na thewch son, mi rof i chwi 
gwppwl o swaps!” Bydd y lodes hithau 
arol ei mam ar hyd y llawr, yn gofyn 
am geiniog i brynu papur, a'r fam yn 
clochdar fel iar, ac yn dywedyd, “Beth 
a wnaethost i'r papur? .Mi ddois i â 
gwerth dwy geiniog o bapur i ti o'r dref 
dydd Sadwrn wythnos i'r diweddaf. Y 
mae yn rhaid i ni dynnu y plant o'r ys- 
gol, ac onid ê, rhwng yr Ysgolfeistr a 
hwythau, gwnant ein dinystrio. Ni fu 
erioed y fath ddyn a hwnna yn cadw 
ysgol ;—llyfrau, llyfrau,—hawyr bach, pa 
beth a wnant â'r llyfrau?” Dyma'r ca- 
londid a roddir i'r plant ddysgu; ac 
wrth ystyried mai fel hyn y mae pethau, 
nid ydyw ryfedd fod cynnifer o'r plwyfol- 
ion & chroesau yn lle eu henwau wrth 
lyfrau y plwyf! Pan fyddo cymmydog- 
aeth ddwy neu dair blynedd heb un ys- 
col; mawr fydd y gwaeddi am un, a 
mawr fydd yr achwyn bod y gymmydog- 


acth yn wag o ysgol ; ac wedi gosod un 

fynu, bydd dau neu dri o bob teulu 
ynddi, a mawr fydd y blagur arni am y 
cwarter cyntaf. Yr ail gwarter hydd y 
plant gwedi lleihau ; y trydydd, dim ond 
bod yn fyw; a chyn pen y flwyddyn 
gwedi diffodd. Nid rhyfedd bod cystal 
ysgolheigion ar hyd y wlad ! Ceir gweled 
mab Fr ac amaethwr mawr yn 
fynych ar gefn ei geffyl, yn ei fottasau a'i 
yspardynau, â'i chwip fawr yn ei law, yn 
rheoli ac yn scwario, fel pe byddai yn 
frenhin yr ardal; ond edrychwch faint 
ei ddysgeidiaeth! Prin y gall Master 
dorri ei enw; a phe rhoddid iddo y 
plwyf, ni allai sillafu Consubstanhation ; 
a'r lle pellaf a allodd gyrhaeddyd mewn 
rhifyddiaeth ydoedd Troy Weight Addi- 
tion. Os digwyddiryw fachgennyn ddysgu 
rhyw faint o'r Gramadeg Lladin, a dy- 
wedyd “ Amo, amas, amavi, amare,” yng 
nghlyw ei dad, odid y caiff ddiwrnod 
gwedi hyn o ysgol i ddysgu y fath ddwli ; 
ac os clyw ei fam ef yn dywedyd “ Ama- 
veram, amaveras, amaverat,” creda ei 
fod gwedi myned yn benwan, a rhydd ei 
melldith ar yr ysgol yn y fan. 


Crynai Pechod ar g Hdovar. 


MAE amryw gamsyniadau yn bod 
mewn perthynas i bechod, drwy fod 
dynion yn adeiladu cyfundraethau ar yr 
ymadroddion hynny ag y mae dynion 
sanctaidd Duw gwedi eu defnyddio er ei 
«dangos yn ei weithrediadau; megis 
corph pechod, hen ddyn, corph y farwol- 
peth, a'r cyffelyb. Gyd â golwg ar bechod, 
fel hyn y mae yr Apostol Ioan yn dy- 
wedyd, yn y drydedd bennod o'i Epistol 
cvntaf, a'r bedwaredd adnod ;—“ Pob un 
ar ysydd yn gwneuthur pechod, sydd 
liyd yn gwneuthur anghyfraith ; oble- 
cid anghyfraith yw pechod.” Y gair 
'Iebraeg, yr hwn a gyfieithir pechod, a 
arwydda yn briodol, methu y néd neu y 
ordd ; megis yn Barn. xx. 16. “O'r 
holl bobl hyn yr oedd saith cant o wŷr 
etholedig yn chwithig, pob un o honynt 


a crgydiai â charreg at y blewyn, heb- 


ethu,” neu yn ol yr Hebraeg, heb bechu. 
Diar. xix. 2: “ Yr hwn sy brysur ei draed 


a becha,” neu a fetha y ffordd neu y nod. 
Gyd â golwg ar wasanaethu Duw, y 
gyfraith, neu yr efengyl, megis ag y mae 
yn ddeddf yn llaw Cyfryngwr, ydyw y 
nôd y mae i ni gyfeirio atto ; a phan y 
gwyrom oddi wrtho, yr ydym yn pechu ; 
ac felly y mae pechod yn cael ei ddar- 
lunio a'i alw yn drosedd, neu annghyf- 
reithlondeb. 1 Ioan iii. 4. 

Y mae pechod gwedi sefydlu ei orsedd 
yng nghalon dyn. Cymmerodd feddiant 
o'r orsedd hon pan droseddwyd deddf y 
goruchaf Arglwydd yn Eden, ac yma y 
mae yn llywodraethu mewn rhwysg ac 
annghyfiawnder, o'r dechreuad hyd yr 
awr hon ; ac nid ydyw yn ddichonadwy 
i allu dynol ei ddymchwelyd oddì yma, 
heb i ragorol fawredd nerth Duw gael ei 
egluro yn ei ddiorseddiad. A phan 
ddaeth pechod i mewn, gwnaeth gyf- 
newidiad rhyfedd yn y dosparth dynol; 
tywyllodd y ffenestri a ollyngent y 

goleuni i mewn, fel na chanfyddid gogon- 
iant a mawredd yr Hollalluog yn ei 
waith ; cauodd y pyrth, fel na chlywid 
ei lais yn y gweinidogaethau y mae efe 
yn llefaru drwyddynt; a throdd pob 
peth i'r gwrthwyneb i'r hyn ydoedd pan 
wnaeth y Crewr ef. Y mae Jeremiah, pen. 
xvii. 9, yn dywedyd,—“ Y galon sydd 
fwy ei thwyll na dim, drwg diobaith 
ydyw ; pwy a'i hedwyn?” Ac y mae 
ein Harglwydd Iesu Grist yn llefaru am 
dani, ac yn ei darlunio, mewn ymad- 
roddion ag ydynt yn ddigon i daro braw 
i fynwes pob dyn a'u darlleno. Mat. xv. 
18,19. “Eithr y pethau a ddeuant allan 
Or genau, sy'n dyfod allan o'r galon; 
a'r pethau hynny a halogant ddyn. Canys 
o'r galon y mae meddyliau drwg yn 
dyfod allan, lladdiadau, torr-priodasau, 
godinebau, lladradau, cam-dystiolaethau, 
cablau.” Y mae yr ystafell hon yn gwbl 
wago Dduw, ac yma y mae pob drygau 
yn cael eu cynllunio, a phob meddyliau 
annghymmeradwy eu ffurfio, fel y gellir 
dywedyd bod yr ystafell hon yn debyg i 
ufern ei hunan. Ië, yn y lle tywyll 
Ìwn y mae dyn yn beiddio llefaru yr 
hyn nid yngan ar dir na môr, nac mewn 
tn lle arall o fewn terfynau yr holl 
greadigaeth ; oblegid “yr ynfyd a ddy- 
Wedodd yn ei galon, Nid oes un Duw ?” 
Âc felly y mae dyn gwedi ei gwbl lygru, 
& yn dyfod i'r byd yn llygredig ; y mae 
gwedi ei ffurfio mewn pechod, ac ni all 
peth glân ddyfod allan o beth aflan. Y 
mae pob dyn gwedi myned danarglwydd- 
laeth pechod, oblegid pawb a_bechasant, 
âc nid oes neb cyfiawn ar y ddacar, a. 
wna ddaioni ac ni phecha, nac oes un. 
Ym mhlith holl dylwythau y gread- 
igaeth, o'r Gogledd i'r Deau, ac o'r Dwy- 
rain hyd derfynau pell y Gorllewin, er 
jT amrywiant mewn ieithoedd, arferion, 

a defodau, etto y maent yn dyfod i'r byd 
â'run ddelw yn argraphedig arnynt, ac 
jn y byd yn gwasanaethu pechod gyd â 
diwydrwydd, ac yn marw yn ei wasan- 
atb, oni ragflaenir hwynt gan anorch- 
fygol ras y Duw mawr. Medd yr Apostol 
Paul, yn Rhuf. v. 12. “ Am hynny megis 
un dyn y daeth pechod i'r byd, a 
Marwolaeth trwy bechod ; ac felly yr 
aeth marwolaeth ar bob dyn, yn gym- 
maint a phechu o bawb.” Dywedir am 
Adda, iddo geuhiedlu mab ar ei ddelw, 
sefy ddelw ydoedd arno yn ei wrthgil- 
lal; a chan mai ar ei ddelw yr oedd 

Adda yn cenhedlu plant, felly hefyd 
eraill ar ei ol, fel ym mha le bynnag y 
mae dyn, y mae yno bechadur. Mewn 
rhai gwledydd, y mae y mynyddoedd yn 
llawn trysorau, a thywod eu hafonydd 
yn aur ; eraill ydynt yn cynhyrchu llys- 
ieuau pêr; ac eraill yn gyfoethog ym 
mhob daoedd ; ond pob rhai, os bydd 
yno ddynion, yn cael eu poblogi gan 
bechaduriaid. Pan yr edrychom i mewn 
i ddeddfau gwahanol deyrnasoedd y 
ddaear, wrth ba rai y mae eu deiliaid yn 
cael eu llywodraethu, nid rhaid am brawf 
ychwanegol nad pechaduriaid sydd yn 
byw yno. Ŷ mae eu gwaharddiadau, a'r 
cospedigaethau a fygythiant, yn gynnifer 
o ddrychau, er dangos gwir gymmeriad 
y trigolion. Ië, ni ddywedasai y Deddfwr 
mawr am ei addoli ef, oni buasai bod 
eilun-addoliaeth yng nghalon dyn ; ni or- 
chymynasai am beidio godinebu, oni bu- 
asai bod godineb yng nghalon dyn ; acni 
waharddasai gyflawni unrhyw ddrygau, 
oni buasai bod y drwg yn llawn yng 
nghalon dyn a phob dyn. Y mae cref- 
ydd holl drigolion y byd yn dangos bod 
eu natur gwedi ei gwenwyno gan y 
llygredd mawr. Y mae yr aberthau 
lliosog a laddant yn cael eu cyflwyno i'r 
duwiau fel iawn am eu pechodau ; y mae 
y pererindodau pell a gymmerant i le- 
oedd cyssegredig, yn arwyddo eu bod am 
uniawni rhyw wyrni ; ac y mae y golch- 
iadau lliosog a arferant, yn brofion yr 
ystyriant eu hunain yn aflan. Y mae 
ysgrifeniadau yr holl genhedloedd yn 
orlawn o brofion bod calonau dynion yn 
llawn o lygredd; y mae ymddygiadau 
yr holl genhedloedd yn profi yr un gwir- 
ionedd ; a phob dyn a edrycho i mewn 
i'w fynwes ei hun, a ddywed mai gwir 
ydyw, fod y galon gwedi myned yn nyth 
i bob annuwioldeb a drygioni. Y mae 
hon gwedi peri gofid dwys i niferi lliosog, 
ac wedi peri i lawer dywallt y dagrau 
gloywon, am eu bod mor ammhlygedig 
i ewyllys Duw, ac mor galed dan yr 
athrawiaeth sydd yn ddigon i hollti y 
creigiau calettaf. 

Y mae pechod gwedi llanw y byd âg 
aneirif ddrygau. Ym more yr ocs gyntaf 
o'r byd, gwelwyd brawd yn syrthio drwy 
ddwylaw brawd, a'r ddacar yn agoryd ei 
genau i lyngcu ei waed. Ac yn y cynfyd, 
cynnyddodd drygau i'r fath raddau, fel y 
dywedodd Ior ei hunan, bod yn edifar 
gauddo wneuthur o hono ddyn ar y 

ddaear; oblegid bod holl feddylfryd 
calon dyn yn unig yn ddrygionus bob 
amser. Gwedi i bechod gael arglwydd- 
iaeth ar galon dyn, yn fuan annghofiwyd 
Duw, a dewiswyd eraill er mwyn bod yn 
wrthddrychau addoliad yn eile. Aml- 
dduwiaeth, fel anghenfil mawr, a ddyrch- 
odd ei ben yn nheulu Ham, a hiliogaeth 
Sem a Japheth yn fuan a ddygwyd i'r 
un amryfusedd ; temlau a adeiladwyd, 
allorau a gyssegrwyd, a rheolaeth y byd- 
oedd a rannwyd rhwng mân dduwiau a 
ddychymmygwyd gan ddyn, ac a ffurf- 
iwyd gan ddwylaw dyn. Yng ngwastad- 
dir Caldea, dyrchai teml Belus ei phen 
yn uchel, ac efe a gydnabyddid fel yr 
unig dduw teilwng o barch ac addoliad. 
Drwy ororau yr Aipht, nid oedd gan- 
ddynt wrthddrych teilyngach o wasan- 
aeth ac addoliad crefyddol na llo; 
Canaan ydoedd lawn o ddelwau ; Phil- 
istia ydoedd gyforiog o eilunod ; a'r holl 
fyd ydoedd gwedi ymollwng i gaddug 
tywyllwch hanner nos. Dechreuodd 
Nimrod fod yn gadarn ar y ddacar, ac yr 
ydoedd yn heliwr cadarn ger bron yr 
Arglwydd ; torrodd i mewn ar iawnder- 
au ei gyd-ddynion, a gormesodd yn dost, 
drwy ddwyn hyd yr oedd yn alluadwy, 
bawb i lyffetheiriau caethiwed. O'r 
pryd hwn i lawr hyd yr amser presennol, 
drwy yr holl oesau, y mae hanesion pob 
gwledydd yn llawn o'r rhyfeloedd mwyaf 
brawychus. Byddinoedd o rifedi y dail 
aarweinid ì faes y gâd, lle yr oedd y 
meirch a'r marchogion, y cerbydau 
heiyrn, a phob arfau dinystr, yn barod i 
roddi brathiadau ac ergydion angeuol 
i'r gwrthwynebwyr. Gwedi ymgydio o 
honynt yn y frwydr, ymladdent fel 
bwystfilod heb reswm ganddynt, a rhifent 
eu gilydd i'r gelannedd, hyd oni fyddai 
gwaed dynol yn gorchuddio yr holl lan- 
nerchau. Ondi ba beth yr edrychir yn 
ol i gofion yr hen oesau, i ba beth y coff- 
heir am ddrygau yr hynafiaid, ac i ba 
ddiben y crybwyllir am droseddau y rhai 
nid ydynt mwyach î oblegid y mae y 
byd yn awr yn llawn o drigfanau 
trawsder, a'n gwlad ein hunain yn or- 
lawn o bob drygioni. Braidd y darllenir 
newyddiadur, na cheir hanes am un neu 
ychwaneg â'u dwylaw yn diferu o waed ; 
os eir allan, y mae y llofrudd a'r yspeil- 
iwr yn gwylied am ddyfodiad y teithiwr 
heibio, ac yn cì yspeilio o'i arian, ac 
fe allai o'i fywyd hefyd. Yn y nosy 

mae y gwŷlliaid allan, ac yn gosod y 
“ gymmydogaeth dan dreth ; ïe, â'n clust- 
iau yr ydym yn clywed enw glân ein 
Duw yn cael ei gablu; â'n llygaid yr 
ydym yn gweled ei ddydd sanctaidd yn 
cael ei halogi ; ac megis pe byddai dyn- 
ion yn gwatwar ofn ac yn diystyrru ar- 
swyd, gollyngant eu saethau at orsedd 
gogoniant ei hun. Pe dichonadwy sefyll 
ar y cyhydedd fry, yn uchelion yr entrych 
awyrol, a chael trem ar y byd o begwn i 
begwn iddo, byddai yr olygfa yn ddi- 
gonol i'n suddo i syndod byth! Gweled 
mil myrdd o ddynion ar unwaith yn 
ymdroi ym mhob oferedd ! Y meddwdod, 
yr aflendid, y godinebau, a'r lladdiadau, 
ynghyd â phob drygau a direidi a gyf- 
lawnir gan ddynion! Y pererin yn cael 
ei ladd yn ymyl y wig draw, a'i gudddio, 
heb ystyried bod y Duw sydd yn trigo 
yn y nefoedd â'i lygaid yn cynniwair 
drwy yr holl ddaear, yn gweled yr 
erchyllwaith! Y wyryf yn cael ei gor- 
threchu dan y llwyn accw gan adyn diras, 
yr hwn ni wrandawai ar ei hochain, na'i 
llefain; ond yn ddiystyr o ddeddfau 
Duw a dynion a'i halogai. O ryfedd yr 
olygfa a ganfyddid! Y byd fel pair 
mawr yn berwi, ac yn amdoedig gan 
gwmmwl tew, a sŵn y trigolion yn sio, 
wrth wau drwy eu gilydd, a bras-gammu 
ar ol eu hoferedd! Y march coch yn 
hwylio ei gamrau yma, fel na welid ond 
y gwaed, y tân, a'rmwg ; ar y môr draw, 
llongau yn cludo niferi i gaethiwed ; ac 
yn y cymmydogaethau accw, dynion yn 
cael eu llusgo gan angau oddi wrth eu 
pechodau i lifeiriant y dyfroedd dyfnion ! 
Pa ham y mae ein cymmydogaethau yn 
llawn o halogwyr Sabbothau? Pa ham 
y mae ein broydd yn llawn o ladron ? A 
pha ham y mae trefydd a gwledydd yn 
llawn o butteiniaid? Pechod yn teyrn- 
asu, ac yn uchel ei ben. Mawr ydyw 
amynedd Duw, rhyfedd ydyw ei dostur- 
iaethau, ac i'w synnu yn dragywydd 
ydyw ei hir ymaros ; amgen buasai gwedi 
ymaflyd yn ei beiriannau, a dyrnodio 
daear ac uffern yn un â'ugilydd! Y 
mae ei lygaid yn gweled pob halogrwydd, 
a dydd a nos y mae ei glustiau yn clywed 
myrdd a mwy o felldithion ; a pha ham 
y mae heb orchymyn i'r dymmestl 
fawr syrthio ar y byd? Ei amynedd 
sydd fawr; y mae yn derbyn y rhai a 
droant atto, ac yn eu diogelu byth mewn 
marwol glwyf. 

Ymae pechod gwedi cadwyno plant 
Adda yn nhŷ y caethiwed ei hun. Yr 
oedd dyn mewn rhyddid, cyhyd ag yr 
ymgadwodd o fewn terfynau deddfau ei 
Dduw ; ond pan wyrodd, ac yr ymrodd- 
odd i wasanaeth pechod, ei arglwydd 
newydd, gwedi ymaflyd ynddo a_chael 
llywodraeth arno, a'i bwriodd i'r carchar, 
æ a'i sicrhaodd yng nghadwynau y 
caethiwed calettaf erioed. Ond gan fod 
thai yn ystyried hyn yn ddiraddiad i'r 
natur ddynol, sef ei bod mewn caethiwed, 
y mae yn angenrheidiol sefydlu yr ath- 
Tawiaeth yn gyntaf, drwy eì phrofi o'r 
Ysgrythyr Lân. Y mae Zechariah, yn 
pen. ix, 12, o dan gyfarwyddyd Yspryd 
yr Arglwydd, yn annerch yr Israel, ac 
yn eu hannog i ddychwelyd at y Duw 
a'u gwnaeth, yn y geiriau canlynol :— 
“Trowch i'r ymddiffynfa, chwi garchar- 
orion gobeithiol.” Yr oedd Israel yn 
garcharorion, ac y mae pob carcharor 
gwedi ei ddifeddiannu o'i ryddid, am nad 
dichonadwy iddo fyned o'r tu allan i'w 
gurau. Yn Psalm cii. 20,y mae y Psalm- 
ydd yn dywedyd am yr Arglwydd yn 
ei dosturiaethau at ei greaduriaid, yn 
thi lawr o'r nefoedd, “i wrando 
uchenaid y carcharorion, ac i ryddhâu 
plant angau.” Yr ydym yn wybodus am 
y meirwon, nad oes neb mor gaeth a 
hwynt, oblegid gwedi i angau ddodi ei 
law ârnynt, y mae yn eu trosglwyddo i 
garchar dû y bedd, lle y mae y llyffeth- 
ar mor dynn am danynt, fel y maent oll 
jn peidio â'u cyffro yno. Y mae y cyn- 
ddiliwiaid yn dawel yn y gweryd, ac 
ebgymmaint a symmud bys er pan y 
Maent yn y gadwyn ; y mae marwolion 
gof maes Machpelah yn eithaf llonydd, 
€& amled cynhyrfiadau Canaan; ic, y 
mae hen ac ieuangc, cyfoethog a thlawd, 
boneddig a gwreng, yn cyd-orwedd 
mewn llonyddwch. Y mae hwn yn ar- 
ln cywir er dangos sefyllfa foesol dyn, 
Jı y cyflwr y mae gwedi myned iddo, ac 
M aros ynddo dan arglwyddiaeth pech- 
; gyd â hyn o wahaniaeth, mai meir- 
Won, neu gaethion naturiol,a garcharir 
gan angau, ond mai mewn ystyr foesol y 
mae y rhywogaeth ddynol yn gaethion 
gan bechod. Y farwolaeth foesol hon y 
maeyr Apostol Paul yn son am dani, 
yo Eph. ii. 1. “ A chwithau a fywhâodd 
efe, pan oeddych feirw mewn camwedd- 
au” Yn naturiol, y mae dyn yn farw 
yn llythyrennol ; ni chlyw, ni wel, ni 

archwaetha, ni theimla, ac ni rodia; ond 
mewn ystyr foesol, er bod yn farw, 
clywir, gwelir, archwaethir, teimlir, a 
rhodir ; hynny yw, y mae bod yn fyw 
mewn pechod yn farwolaeth foesol, am 
nad ydyw y bywyd yn gwasanaethu Duw. 
Pan y mae y ddedfryd yn cael ei chy- 
hoeddi ar y drwg-weithredwr, y mae 
megis yn cael ei farwolaethu y funud y 
mae barn angau yn cael ei chyhoeddi 
arno,ac wedi i'r ddedfryd gael ei chy- 
hoeddi, y mae yn cael ei ystyried gan y 
llywodraeth a'r cyfreithiau a'i barnasant 
yn farw. Y mae y berthynas rhyngddo 
a phob peth yn darfod, nid oes a fynno y 
byd âg ef, nac yntau â'r byd; ond os 
daw gollyngdod iddo o'r orsedd, y mae y 
llywodraeth a'r gyfraith yn ei ystyried 
fel dyn byw drachefn. Yn awr, pan ag y 
mae dyn yn byw mewn pechod, ac yn 
rhodio yn ol oferedd ei feddwl, y mae 
yn y caethiwed, ac yn farw i bob daioni. 
Y mae yr Apostol Paul, yn y chweched 
bennod o'r Epistol at y Rhufeiniaid, pan 
yn dangos ac yn adrodd y cyfnewidiad 
sydd yn cymmeryd lle yn y saint, yn 
profi yn eglur y pethau canlynol :—Bod 
dyn yn gaeth gan bechod, yn farw mewn 
pechod, a phechod yn teyrnasu arno. Y 
mae y corph a'r enaid yng ngwasanaeth 
pechod ; fel y mae yn bechadurus y 


'synia y dyn, ac y gweithreda yn feun- 


yddiol. Aco bob caethiwed, hwn ydyw 
y calettaf, ac o bob arglwydd, pechod 
ydyw y creulonnaf tu ag at ei gaethion ; 
oblegid gwedi cael gwasanaeth ffyddlon a 
diwyd am oes hir, ei gyflog ydyw marw- 
olaeth yn y diwedd. Ond er y teyrnasa 
i farwolaeth, y mae dynion yn ei wasan- 
aethu yn wirfoddol, ac wrth fodd eu 
calonau yn ei gadwynau; oblegid nid oes 
neb yn y carchar hwn o'i anfodd, na neb 
erioed gwedi pechu o'i anfodd yn erbyn 
Duw. Yn wirfoddol y troseddant ddeddf- 
au glân y nef, ac yn ewyllysgar yr aros- 
ant yng ngwasanaeth yr anghenfil sydd 
gwedi achosi damnedigaeth niferi lliosog 
o hiliogaeth Adda. Y mae gwedi dallu 
eu llygaid, fel na welant y niweid na'r 
perygl sydd yn eu haros, ac ni chanfydd- 
ant ogoniant pethau ysprydol, modd y 
delont i ystyried cu gwerth; oblegid y 
mae yr Apostol Paul yn dywedyd, yn 2 
Cor.iv.4. “Yn y rhai y dallodd duw y 
byd hwn feddyliau y rhai digred, fei, ~ 
thywynnai iddynt lewyrch efengyl go- 
goniant Crist, yr hwn yw delw Duw.” 

Y mae pechod gwedi achosi i arwydd- 
ion o anfoddlonrwydd Duw gael eu dan- 
gos tu ag at ei greaduriaid. Y mae llawer 
iawn o brydferthwch yn ganfyddedig ar 
ein daear ni; ei mynyddoedd yn uchel, 
a'i moelydd yn dyrchafu eu penau yn 
heirdd ; ei gwigoedd yn llawn ogoedydd 
llathraidd a deiliog, a'i dyffrynoedd yn 
gyforiog o lysieuau pêr a meillion teg. 
Ond y mae yn cynhyrchu drain, & mieri, 
ac ysgall, fel ag y mae y gweithiwr mewn 
llafur a blinder mawr yn ei thrin a'i 
chwrteithio, fel mai drwy chwŷs ei wyn- 
eb y bwytty ei fara beunyddiol. Ffrwyth 
y felldith ydyw hyn, a dynnodd pechod 
ar ein byd ni, yn ol Gen. iii. 18, 19. 
“Drain hefyd ac ysgall a ddwg hii ti; a 
llysiau y maes a fwyttâi di. Trwy chwŷs 
dy wyneb y bwytt&i fara hyd pan ddy- 
chwelech i'r ddaear.” Y mae pechod yn 
groes i natur, hanfod, a holl berffeithiau 
y Duwdod; oblegid y mae yr Ysgrythyr 
yn dywedyd yn Habacuc i. 13,—“ Ydwyt 
lanach dy lygaid nag y gelli edrych ar 
ddrwg, ac ni elli edrych ar anwiredd.” 
Y mae yr Arglwydd yn ogoneddus mewn 
sancteiddrwydd, ac yn teyrnasu mewn 
purdeb ; yn gwisgo goleuni fel dilledyn, 
ac yn gweinyddu cyfiawnder a barn drwy 
holl ororau ei ymherodraeth ehang ; ac y 
mae pechod yn gwrth-daro yn erbyn ei 
hanfod mawr, oblegid y mae gwedi dwyn 
ei greaduriaid a deiliaid ei deyrnas i ym- 
gynghreirio mewn bradwriaeth er mwyn 
ei ddymchwelyd oddi ar eiorsedd. Ac 
er mwyn ymddiffyn purdeb ei sancteidd- 
rwydd a gogoniant ei deyrnas, y mae, 
drwy arwyddion amlwg, gwedi dangos ei 
anfoddlonrwydd iddo, a thu ag at becha- 
duriaid. Pe gwelsem gasgliad y dymmestl 
foreu y diwrnod y diogelwyd Noah yn yr 
arch, yr oedd yn frawychus uwch ein 
hamgyffredion pennaf; yr wybren yn duo 
ac yn taenu llen dew dros lugyrn Ion, 
fel y buasai y farnedigaeth yn fwy ofna- 
dwy ; y peiriannau effeithiol yn cael eu 
cyfleu mewn distawrwydd arwyddol o 
fawredd y gospedigaeth, a gweinidogion 
yr Hollalluog mewn parodrwydd i dy- 
wallt eu phioleidiau wrth ei orchymyn 
ef! Pa ham y dirwynwyd ffenestri y 
nefoedd fynu ? Pa ham yr agorwyd ffyn- 
honau y dyfnder mawr? A pha ham 
y gorchuddiwyd y byd hwn gan lifeir- 
iant berw digofusî Am fod pechodau 


dynion gwedi dyrchafu fel colofnau mwg ` 


drewedig tu & gorseddfaingc Duw, fel er 

mwyn dangos purdeb ei natur, efo a'u 
dileoedd hwynt oddi ger ei fron ar y 
ddaear, ac a'u trosglwyddodd hwynt yn 
ysprydion i garchar uffern. Amryw yd- 
ynt y colofnau a geir, y rhai drwy yr 
holl oesau ydynt dystion byw o farned- 
igaethau yr Hollalluog ar ei greaduriaid, 
am bechu o honynt yn ei erbyn, ac am 
droseddu o honynt ei ddeddfau ef. Y 
mae y Môr Marw yng ngodre Palestina, 
yn chwerwder ei ddyfroedd, ac yn an- 
ffrwythlondeb y tir cyfagos iddo, yn dy- 
wedyd yn amlwg fod Duw gwedi gosod 
ei anfoddlonrwydd arno, am ei halogi 
drwy bechod. Y mae Caersalem, yr hon 
a fu unwaith yn degwch bro, ac yn llaw- 
enydd yr holl ddaear, yn berffeithrwydd 
tegwch, ac yn ddinas y Brenhin mawr— 
ond yn awr yn ychydig o dai gwaelion 
o'r tu allan i'r hen gaerau—megis yn 
llefaru mewn iaith groyw, “Y mae fy 
ngogoniant gwedi ymadael am bechu o'm 
preswylwyr yn erbyn Duw.” Tyrus yn 
y môr, marchnattwyr yr hon a dyrrent 
gyfoeth fel y tywod, ac oeddynt megis 
tywysogion, ond yn bresennol yn ei hys- 
garthion, ac heb ond ychydig o fythod 
pysgottwyr, yn golofn fyw o anfoddlon- 
rwydd yr Arglwydd am anwiredd Ba- 
bilon ar lan yr Euphrates, a fu unwaith 
yn enwog yn ei chaerau, yn ei rhyfelwyr, 
ac yn eì brenhinoedd, ond yn awr yn 
bentwr annghyfanneddol, lle y chwibana 
seirph, ac y llamma ellyllon, a brawf i 
Dduw didgio wrthi. Y mae ef, o uchel- 
ion ei gyssegr, yn edrych ar y ddaear ac 
ar ei phreswylwyr, ac yn sylwi mor 
fanwl ar bob un yn neillduol, megis pe 
na byddai ond efe yn unig ar y ddaear ; 
ac y mae pob meddwl annghymmeradwy, 
a phob gair a gweithred annghydweddol 
â'i orchymynion ef, yn anfoddus ganddo ; 
ac er fe allai na rydd arwyddion neill- 
duol o'i anfoddlonrwydd ar y dyn tre 
yn y fuchedd hon, y mae y cwmmwl yn 
ymgasglu yn barhaus, a'r cynhwysiad a 
syrth ryw dro ar ei ben. Y mae pechod 
gwedi gwneuthur dyn heb un cyfaill, ac 
yn gwbl ymddifad o bob nodded ac ym- 
geledd, pan ddel dydd gwasgfa a chaledi, 
ing a thrallod, yn ei ddychrynfeydd 
mwyaf i'w gyfarfod. Ac y mae yn rby- 
fedd ein bod ni, y rhai ydym gwedi byw 
hyd yma yn gwbl ar haelioni y Goruchaf, 
yn cael cin hamgylchynu gan ei drugar 
eddau, a phob dydd yn cael profion ad- 
newyddol o'i gymmwynasgarwch ; etto 

yn eì ymyl yn pechu i'w erbyn, a cher 
gwydd ei lygaid yn sathru ei ddeddfau 
dan ein traed! Ond y mae coffadwr- 
iaeth yn cael ei chadw o'n hymddygiadau 
ni, ac os ymgildynnu- yn erbyn y Gor- 
uchaf a wnawn, daw tylodii guro wrth 
ein drysau fel ymdeithydd, yn ddisym- 
mwth pan na fyddom yn disgwyl am 
dano, ac angen fel gwr arfog, â'i gleddyf 
gyd ag ef, fel mai yn ofer yr ymdrechir 
ei ladd neu ei ddychrynu ymaith. “Ac 
o'r diwedd i ti ochain, wedi i'th gnawd 
a'th gorph gurio, a dywedyd, Pa fodd y 
casheais i addysg! Pa fodd y dirmygodd 
fy nghalon gerydd ! Ac na wrandewais 
ar lais fy athrawon, ac na ostyngais fy 
nghlust i'm dysgawdwyr.” 
Pechod ydyw gwreiddyn pob gofidiau 
& gwasgfeuon yn y fuchedd hon. Efe 
sydd gwedi agoryd y porth i angau ddy- 
fod i mewn i'n byd ni, yr hwn sydd 
gwedi teyrnasu, ac â'i grymman llym yn 
torri lawr yn ddiarbed ac yn ddidrugar- 
edd. Weithiau y mae yn gosod y pla ar 
linyn ei fwa, ac yn gosod y taleithiau 
mwyaf poblogaidd dan y fath deyrnged, 
fel na cheir digon o rai byw i gladdu y 
meirwon ; ac ym mhob gwedd y mae yn 
dymodio i lawr, hyd oni fyddo llefain a 
gwaeddi mawr drwy yr holl fro. Ym- 
wthia i mewn drwy gaerau y llys, a thery 
el bicell i galon y pen coronnog, nes y 
byddo ei lygaid yn torwynnu yn y wasgfa 
fin ddiweddaf; ac er wylofain a gridd- 
fanau gwlad, gwthia ef i'r llwybr ar hyd 
jr hwn ni ddychwelodd neb yn ol. Tros- 
glwydda y fam oddi wrth ei rhai bychain, 
at gwr oddi wrth ei anwyliaid ; dettyd 
glymau, a gollynga afaelion yn rhyddion, 
y gwelir y dagrau gloywon yn aml yn 
cael eu tywallt uwch ben yr annghyfan- 
ùedd-dra a wna. Y mae yn elyn mawri 
ddynoliaeth, fel nad oes ddyn ar y ddaear 
had ydyw gwedi lladd rhai perthynasau, 
cyfeillion, ac anwyliaid iddo; ac y mae 
yn llechu yn rhyw le yn y prysglwyni 
Jn disgwyl ei gyfleusdra er ein torri nin- 
hau ymaith oddi ar dir y rhai byw, a'n 
Gethiwo o'r tu fewn i gaerau y bedd. 
Ni fasai angau oni bai pechod ; oblegid 
colyn angau yw pechod, a grym pechod 
JW y gyfraith ; ac efe ydyw yr achos ein 
bod yn y fath sefyllfa beryglus, fel na 
wyddom pa un ai heddyw, y fory, neu 
pa bryd y gosoda y bradwr ci beiriannau 
âr gyfer ein pebyll, er mwyn eu dadym- 
chwelyd i'r llawr. Buasai y byd fel Eden ; 

ni welsid deigryn yn cael ei dywallt, ni 
chlywsid ochenaid, ac ni flinasid neb & 
beichiau gorthrwm, ond fel y mae pechod 
gwedi llanw y byd o ofidiau. Bu gwely 
pêr ganiedydd Israel yn foddfa lawer 
gwaith o'i herwydd; gwelwyd Petr yn 
wylo yn chwerw dost o'i herwydd; a 
gwnaeth i Paul, yr Apostol mawr, waeddi 
allan, “ Ys truan o ddyn ydwyf fì, pwy 
a'm gwared i oddi wrth gorph y farwol- 
aeth hon!” Y mae llawer gwedi cy- 
chwyn yn fore gyd a'r arch, ac wedi 
dilyn yn dda am ennyd ; ond drwy gell- 
wair â phechod, yr hwn a ymddangosai 
yn ddiniweid ar y eyntaf, gwedi cael y 
fath frathiadau, ag y teimlasant ofid oddi 
wrthynt am eu hoes. Y mae niferi lliosog 
gwedi llwybro yn lled gywir yn yr yrfa 
ysprydol; ond drwy gymmeryd eu denu 
gan bechod, teithiasant draws lwybrau, 
a syrthiasant dros greigiau, fel y dryll- 
iwyd eu hesgyrn i'r fath raddau, fel y 
buasent feirw, ond fel y meddyginiaeth- 
wyd hwynt å dail y pren y rhai sydd yn 
iachau y cenhedloedd. Y mae yn blino 
plant Duw yn dost, drwy eu dilyn i'r 
cyssegr, drwy eu haflonyddu yng ngwaith 
a gwasanaeth Duw, a thrwy ledratta cu 
meddyliau oddi wrth bethau perthynol 
i'r byd arall. Y mae yn byw yn yr un 
babell a'r saint, ac yn cael ei alw gan yr 
Apostol Paul, “Ein hen ddyn ni;” ac 
annichonadwy ei ladd, ond drwy nerth 
yr Arglwydd y mae yn cael ei farweiddio 
gan rai. Y dydd yr eir i'w ddal, er ci 
arwain i'r groes, ni ebargofir byth gan 
yr ail-enedigion; y mae yn ymguddio 
fel mai anhawdd cael gafael ynddo; ac 
wedi ei ddal, drwy orchest fawr y rhoir 
yr hoclion drwy ei esgeiriau. Ac er ei 
gael yma, y mae mor gynhyrfus, fel yr 
achosa i blant yr Arglwydd hau yn bar- 
haus mewn dagrau, ac i gael eu dilyn 
gan gystudd a galar, hyd nes y glaniont 
yu y wlad y bydd cystudd a galar gwedi 
ffoi o'i therfynau yn oes oesoedd. Gellir 
dywedyd, cr pan y cyfodwyd y llif-ddor 
fynu gan ein tad Adda, ac yr ymruthrodd 
ffrwd llygredigaeth i'r byd, i bob ded- 
wyddwch ffoì o hono, ond yr un nefol 
hwnnw a geir drwy Gyfryngwr ; ac nid 
ydyw hwn i'w gael yn ddigymmysg â 
llawer o gwppaneidiau chwerwon yn y 
glyn. Ar ba beth bynnag yr edrychom, 
a pha oruchwyliaeth bynnag a ddilyn- 
om, y mae yr aloes a'r myrr yn y cwbl 
oll. Y mae eistedd ar orseddfaingc yn 

flin a gofidus yn aml i’r penau coronnog 
hynny a ddyrchefir iddi ; y mae cyfoeth, 
er ei gasglu yn bentyrau, yn fynych yn 
llanw y fynwes o derfysg ; ac y mae pob 
peth dan haul gwedi myned yn ddrain 
yn ystlysau preswylwyr y byd. A'r unig 
achos bod dyn yn cael ei siommi yn ei 
deulu, yn ei gyfeillion, ac ynddo ei hun, 
yw y pechod neu y llygredd sydd Â'i 
orsaf ar y ddaear; yr hwn a daflodd y 
fath annhrefn i blith hiliogaeth Adda, 
fel nad oes dim llai na gweithrediadau 
goruchel yr Yspryd Glân a fedr ddwyn 
pethau i drefn, a rhoddi llawenydd yn y 
fynwes, uwch yr hwn a geir drwy aml- 
der ŷd a gwin. 

Nid galluadwy dyfod o afaelion pechod 
drwy unrhyw ddyfais ddynol. Y mae 
enwogion y byd gwedi bod yn dra ffydd- 
lon yn eu dyfeisiau er mwyn gwellhau 
moesau ei drigolion ; deddfau gwedi cael 
eu cynllunio, defodau gwedi cael eu se- 
fydlu, a ffurfiau crefyddol gwedi cael eu 
rhoddi, er mwyn ymwared rhag y drwg, 
ac yntau er pob peth yn eistedd yn dawel 
ar orsedd y galon. Er deddfau Confucius, 
y mae pechod yn teyrnasu yn China, â'i 
lywodraeth mor gadarn ag erioed; er 
Shasters yr Hindwaid, y mae llygredig- 
aeth pechod â'i fachau am drigolion 
India yn dra sicr ; er cyfundraeth Ma- 
homet, y mae ymherodraeth y Twrc, yn 
Ewrop, Asia, ac Affrica, yn amdoedig gan 
y lleni duon. O foreu hyd nawn, y mae 
yr eilun-addolwr yn ymgrymmu ger bron 
ei dduw, ac yn galw arno ; yn ewyllysgar 
y cyd-ymffurfia Â'r disgyblaeth galettaf, er 
mwyn symmud ei faich ymaith; ond 
gwedi y cwbl yn taro ei draed wrth y 
mynyddoedd tywyll, a'i anwireddau yn 
bentyrau ar ei ben. Trwy lafur a lludd- 
ed mawr y teithia y Mahometydd anial- 
wch tywodlyd, y wyneba y poethwynt 
difaol, ac y dilyna ei lwybr drwy berygl- 
on fwy na mwy er mwyn cyrhaeddyd 
Mecca, yr hyn yn ol ei dyb ef a sicrha 
fywyd iddo mewn byd arall; ond dy- 
chwela adref, a bydd ei anwiredd heb 
ei ddileu. Yn ddiwyd diwyd y geilw y 
Pabydd ar y saint, yn amyneddgar yr å 
drwy y penydiau a roddir iddo, ac yn 
zelog yr ymladda dros ei grefydd; ond 
pan ei teflir i glorian gywir y farn, cy- 
hoeddir uwch ei ben, “Ti a bwyswyd yn 
y cloriannau, ac a'th gaed yn brin.” Y 
mae cywreinrwydd mawr yn nyfeisiadau 
dynion; yn eu peiriannau teithiant yn 

gyflym drwy froydd yr awyr deneu; 
gwnant briddellau yn balasau, yn dref- 
ydd, ac yn gaerau hoyw ; a'r gwigoedd i 
nofio yn llyngesau cedyrn ar wyneb y 
dyfroedd dyfnion. Mesurant y bodau 
wybrennol, er anferthed ei maint ; deall- 
ant ddosparthion ystafelloedd y deau, 
er eu holl gyfnewidiadau ; ac olrheiniant 
natur yn ei dirgelion rhyfeddaf. Ond am 
ddwyn un pechadur o'r ddalfa, am sym- 
mud ei euogrwydd ymaith, ac am ei 
wneuthur yn addas i gael derbyniad 
drwy byrth gloywon y Gaersalem uchod, 
gellir rhoddi herr i ddyfeisiau a gwybod- 
aethau pennaf y byd i wneuthur hyn, 
a gellir galw ar holl ddysgedigion y 
ddaear ym mlaen, a dywedyd wrthynt, 
“ Dyma bechadur yng ngafaelion anwir- 
edd, ac ni ellwch byth ei ddwyn yn 
rhydd.” Trwy weithrediad fferyllaidd 
tynnir y gwenwyn allan o wahanol lys- 
ieuau y greadigaeth, a chyfansoddir 
meddyginiaethau er mwyn anhwyldeb ac 
afiechyd dynoliaeth ; ac i'r fath raddau y 
mae celfyddydau gwedi cyrhaeddyd, fel 
y disgynir i ddyfnderoedd natur, y dygir 
i'r amlwg ei thrysorau cuddiedig, ac y 
gwneir hwynt yn ddefnyddiol i wasan- 
aeth dyn. Ond er bod dysgeidiaeth 
Groeg gwedi bod wrth y gorchwyl o 
ffurfio deddfau er mwyn gwareiddio dyn- 
ion, a'u dwyn i ymarfer rhinwedd a 
daioni, blaguro yr oedd llygredigaeth 
calon dyn yn barhaus; er gwaethaf Sol- 
on, yr oedd pechod â'i faniar yn uchel; 
ac er holl ymdrechion Lycurgus, ymdroi 
a wnaeth y wlad yn oferedd ei gweith- 
redoedd, Gwir, pan ddel angau yn ei 
ddychrynion drwy y fro, ac uffern yn ei 
harswyd mawr ar ei ol, ac yn dilyn ei 
gamrau ; pan y meda yr hynafgwyr i 
lawr,ac y dwg y llangciau cedyrn a'r 
morwynion prydferth i byrth marwol- 
deb; fe dery arswyd a braw i bob bron, 
ond ni ddettyd gadwynau pechod. Gwir, 
pan yn nydd y dymmestl, y byddir ar 
lewygu gan ofn, wrth glywed sî y cor- 
wynt yn troelli yn yr wybren, a'r darau 
fawr yn rhuo mor nerthol, a phe byddai 
gordd yr Hollalluog yn dyrnodio natur 
oddi ar ei hechel, y mae y galon fwya! 
haiarnaidd ar lesmeirio; ond gwedi yr 
el y dryccin heibio, ac yr ymlonyddo yr 
elfenau, y mae dynion yn neidio yn ol 
i'w hen agweddiadau, fel y bwa dur 
gwedi ei ollwng yn rhydd. Gwir, pan 
welir dyn yn cael eì lusgo gan frenhin 

dychryniadau i ddyffryn cysgod angau, 
y ceidwaid cedyrn yn crynu, yr olwyn- 
ion yn methu troi, a thwrf marw yn y 
gwddf, y bydd cnawd dynion yn crynu, 
a'u calonau megis yn oeri yn eu myn- 
wesau; ond gwedi yr el yr ystorom 
heibio, gwellhant o'u briwiau, byddant 
ddigrif wrth ei hebrwng i'r caerau, a 
gwênant uwch ben ei fedd. Ac felly, yr 
ydym ni gwedi myned i afaelion gelyn, 
yr hwn a roddodd y fath glymau dyrus 
am danom, fel nad oes modd gan neb o 
fewn terfynau y greadigaeth hon eu 
tynnu yn rhydd; a'r fath ydyw natur 
ein llygredd, fel na all dyfroedd y môr ei 
gyrhaeddyd er mwyn ei olchi, na'r bedd 
ei bydru gyd a'r rhan farwol o ddyn. 
Yng ngwyneb hyn,nid rhyfedd i'r doethaf 
o ddynion ddywedyd, “ Ac y mae trueni 
dyn yn fawr arno.” 
_ Gwaean tragywyddol fydd y phioleid- 
Jau a dywelltir ar bawb a fyddant feirw 
dan arglwyddiaeth pechod. Y mae cosp- 
edigaeth pechod mewn sefyllfa ddyfodol 
yn sicr, yn ol tystiolaeth amlwg yr Ys- 
grythyrau; amgen nid ydyw pechod yn 
bechod, na llywodraeth y Duw mawr yn 
th nac yn sylwi, nac ychwaith yn 
cydnabod dynolion y byd fel ei deiliaid. 
Und am yr anwir, y mae gennym dyst- 
iolaeth ddiwyrni yr Ysgrythyr Lân, yr 
hon â ddywed mai drwg fydd iddo, ac y 
derbynia pawb yn ol yr hyn a wnaeth- 
ânt yn y corph, pa un bynnag fyddo ai 
daai drwg. Ac athrawiaeth y Bibl yd- 
YW, yderbynia holl ddeiliaid llywodraeth 
foesol Duw, gyflog yn ol eu gweithred- 
oedd; y daw y rhai a wnaethant dda 
allan i adgyfodiad bywyd, a'r rhai a 
wnaethant ddrwg i adgyfodiad barn ; 
ay meda y rhai a hauasant i'r yspryd 
Íywyd tragywyddol, ond mai llygredig- 
âeth a feda y rhai a hauasant i'r cnawd. 
Cospedigaeth pechod mewn byd arall a 
arddangosir drwy losgiad tân, yn yr Hen 
tament yn gystal a'r Newydd. Ac er 
bod Jehofah, yn Deut. xxxii. 19—27, yn 
lefaru am gospedigaethau tymhorul, y 
rhaia dywalltai efe ar genedl Israel am 
eu heilan-addoliaeth ; etto pan y dy- 
welir, “Tân a gynneuwyd yn fy nig, ac 
a lysg hyd uffern isod, ac a ddifa'r tir a'i 
£71nyrch, ac a wna i sylfeini y mynydd- 
oedd faglu,” arwyddir rhyw beth yn fwy 
na chospedigaeth dymhorol. Y mae yr 
un sylw hefyd yn berthynasoli Esaiah 
¥Xxv.14. “Pwy o honom a drig gyd a'r 

ysol? pwy o honom a breswylia gyd â 
llosgfeydd tragywyddol ?” Ac y mae ym- 
adrodd mwy neillduol fyth yn Esaiah 
Ixvi.24. “A hwy a ânt allan, ac a edrych- 
aut ar gelanedd y rhaìa wnaethant gam- 
wedd i'm herbyn ; canys eu pryf ni bydd 
marw, a'r tân ni ddiffydd; a byddant yn 
ffieidd-dra gan bob cnawd.” At yr ym- 
adroddion crybwylledig yn ddiau y cyf- 
eiriaein Hiachawdwr, yn Marc xix. 44, 
45. “Lle nid yw eu pryf hwynt yn 
marw, na'r tân yn diffodd—dy daflu i 
uffern, i'r tân anniffoddadwy.” Y gair 
a roddir am uffern ydyw Gehenna, ac ar- 
wydda ddyffryn Hinnom, lle y llosgid 
plant yn fyw i Moloch, ac a wnaed gwedi 
hynny yn dderbynfa pob ysgarthion, y 
rhaia losgid. Oblegid hyn y daeth yn 
arwyddoccaol o uffern; ond er y diffoddai 
y tân yno pan ddarfyddai ei ymborth, ac 
y byddai y pryf marw pan fethai a chael 
ymborth, ond yn y lle mwy dychrynllyd 
ac ofnadwy hwnnw ag yr oedd dyffryn 
Hinnom yn gysgod o hono, y pryf ni 
bydd marw, a'r tân ni ddiffydd byth. 
Os oedd cospedigaeth Assur yn y byd 
hwn mor ofnadwy, a chael ei ddarlunio 
fel yn y sefyllfa honno y mae Esaiah yn 
ei chrybwyll, (pen. xxx. 33,) pa beth am 
yr annuwiolion yn y byd tragywyddol? 
“Canys darparwyd Tophet cr doe, le, 
parottowyd hi i'r brenhin; efe a'i dyfn- 
haodd hi, ac a'i ehangodd ; ei chynneuad 
sydd dan a choed lawer; anadl yr Ar- 
glwydd, megis afon o frwmstan, sydd yn 
ei hennyn hi.” Yn Psalm xi. 6. y mae 
y dymmestl fawr yn ddiau yn cael ei 
chrybwyll, yr hon a ddaw ar warthaf 
gelynion Duw o fewn gororau y byd tra- 
gywyddol, ac a syrth byth ac yn dragy- 
wydd arnynt; “Ar yr annuwiolion y 
gwlawia efe faglau, tân a brwmstan, a 
phocthwynt ystormus; dyma ran eu phiol 
hwynt.” Gadewir hwynt yn y Hyngelyn 
anobeithiol, yn hollol amddifaid o bre- 
seunoldeb siriol Duw, ac arwyddion o'i 
anfoddlonrwydd arnynt, hyd oni fyddo 
eu cydwybodau megis tân difaol yn eu 
mynwesau, a hwythau dan lywodraeth 
eu dychymmygion yn creu gwrthddrych- 
au i'w poenydio, fel y bydd pob un â'i 
uffern o fewn i'w fynwes ei hun, a honno 
yn fil gwaeth na phalmant gwynias i'w 
teimladau byth. Dyma wlad machlud- 
iad haul; dyma le y boenfa fawr; a 
thyma y dyfnderoedd, o ba rai y dyr- 
chafa myrdd a mwy eu hwylofain byth. 

Nos na ddaw tywynniad gwawr byth i'w 
hymlid ymaith ; tonau yn dygyfor, na 
pheidiant ac na lonyddant byth; a 
rhaiadr yn syrthio, na pheidia ei bistyll- 
oedd yn oesoesoedd. Mae y gospedigaeth 
i barhau yn dragywydd, oblegid dyrchafa 
mwg eu poenedigaeth yn oes oesoedd. 
Y mae yr un geiriau a'r un ymadroddion 
yn cael eu defnyddio mewn perthynas i 
barhad poenauy damnedigion,agi wynfyd 
y rhai cadwedig ar fryniau anfarwoldeb 
yn y nef; ac os daw y rhai colledig yn 

rhyddion o'u cadwynau, nid oes gennym 
un sicrwydd na ddistawa caniadau y. 
rhai gwaredigol yn y nef, ac na wywa 
anfarwoldeb, er yr hyn oll a ddywedir am 
eì wawr dragywyddol. Gwell nag ymddi- 
bynnu ar gyfundraeth wan sigledig, a 
gobeithio y cyhoeddir Jubili, ac yr agorir 
dorau amrosgo y carchardŷ isaf, ydyw i 
ni yn awr ymofyn am ein cuddio mewn 
marwol glwyf, a chael adnabod y cyf- 
iawnder hwnnw a fydd yn sicr o wared 
rhag angau. 


Y Ded. 


DDEDDF ydyw rheol gweinyddiad 

llywodraeth y Jehofah, ac y mae yn 
sanctaidd, yn ogoneddus, ac yn annghyf- 
newidiol fel Duw ei hunan; ac megis 
enfys fawr yn amgylchynu gorsedd y 
nef, yn cadw pob aflendid draw. Ac 
mewn perthynas i gyfiawnhad drwy 
weithredoedd y ddeddf, y mae yr Apostol 
Paul, yn Rhuf. iii. 20, yn dywedyd fel 
hyn, —“ Am hynny, trwy weithredoedd 
y ddeddf, ni chyfiawnheir un cnawd yn 
ei olwg ef;” o ganlyniad y mae drws 
achubiaeth gwedi ei gau byth ary tir 
hwn. Y mae pob creaduriaid yn hollol 
yn llaw Duw, ac yn cael eu cyfleu 
ganddo yn gyfan-gwbl yn ol ei ewyllys 
da ei hun. Pan y gorchymyna, y mae 
gwedi ei wneuthur ; a phan lefara, y mae 
pob peth yn sicr. Ni ellir ymguddio 
rhag ei lygaid ef, ni ellir diengyd o'i 
afaclion, a rhag ei ddigofaint nid oes 
noddfa. Pa beth a ddaw or rhai hynny 
a geir yn euog ger ei fron yn nydd eu 
prawf, a phwy a ddadleuant eu hesgus- 
odion dros eu pechodau, ac a gynnygiant 
iawn dros eu heneidiau? “Canys nid 
gwr fel myfi yw efe, fel yr attcbwn iddo, 
ac y delem ynghyd i farn. Nid oes 
rhyngom ni ddyddiwr a all osod ei law 
arnom ein dau.” Megis yr ydym dan y 
ddeddf, nid oes un Cyfryngwr, drwy yr 
hwn y gallwn nesu at Dduw, a chael ein 
derbyn a'n cymmeradwyo ganddo; ac y 


mae o bwys a chanlyniadau mawrion i , 


ni gael syniadau addas am y sefyllfa hou, 
rhag i ui gyfeiliorni a cholli ein bywyd- 
au yn y diwedd. Gyd å golwg ar y gair 


cyfiawnhau, y mae yn air perthynol i'r 
gyfraith, ac yn arwyddo dedfryd o rydd- 
had ar y person a brofwyd ger bron y 
llys, mewn perthynas i'w ufudd-dod 
neu ei anufudd-dod. Gwedi cael bod y 
person a brofwyd gwedi rhoddi ufudd-dod. 
i'r gyfraith yn ol fel y gofynai, y mae y 
Barnwr yn ei gyhoeddi yn ddieuog. 

Y mae deddf Duw, cyn y mae yn 
ddichonadwy iddi gyfiawnhau, yn gofyn 
ufudd-dod perffaith i'w holl ofynion. Y 
mae hyn yn wir am bob cyfraith, oblegid 
nid ydyw nå mwy nå llai, na bod y gyf- 
raith yn erchi yr hyn y mae yn erchi; 
ond y mae yn wir mewn ystyr neillduol 
yn ei berthynas â chyfraith ddwyfol. 
Gofynion y ddeddf hon ydynt ddau, o 
leiaf cynhwysir yr hyn oll y mae yn 
ofyn oddi wrthym ni, ei deiliaid, mewn 
dau ofyniad, sef caru yr Arglwydd ein 
Duw â'n holl galon, â'n holl nerth, ac 
â'n holl ddeall ; a charu ein cymmydog 
fel ni ein hunain: hynny ydyw, rhoddi 
ein holl wasanaeth i Dduw, drwy ein 
holl oes, a gwneuthur i bawb eraill, y 
rhai a gynhwysir yn y gair cymmydog, 
yr hyu oll a ewyllysiem iddynt hwythau, 
dan yr un amgylchiadau, wneuthur i 
ninnau, a hynny drwy ein holl oes. Y 
mae perffeithrwydd neillduol yr ufudd- 
dod a ofynir gan y ddeddf, yn gynhwys- 
edig yn ei gyffredinolrwydd; oblegid 
nid oes yr un ddeddf arall yn ymofyn 
am gyssegriad yr holl alluoedd, ac yn 
estyn ei gofynion hyd i bob munud o'n 
hanfodaeth, ond yr un ddwyfol yn unig. 
Y mae deddf natur, hynny ydyw, y 

gyfran honno o’r ddeddf a ganfyddir heb 


ydatguddiad dwyfol, yn gofyn parch i 


Dduw, gwneuthur cyflawnder, dywedyd 
ygwir, a dangos caredigrwydd i'n cyd- 
ddynion ; ond y ddeddf ddatguddiedig a 
ofyna yr holl galon, yr holl enaid, yr 
holl nerth, a'r holl ddeall, heb ballu 
mewn dim, ac heb wyro trwch y blewyn 
oi therfynau. Yn awr nid oes ddyn, er 
pan y mae dyn gwedi ymlygru, a garodd 
Dduw â'i holl galon, o foreu ei oes hyd ei 
fedd ; neu a ymddygodd ym mhob peth, 
âc yn barhaus tu ag at ei gymmydog, yn 
ol fel yr ewyllysiai i'w gymmydog ym- 
ddwyn tu ag atto ef, o'i febyd i'w farw. 
Or ufudd-dod hwn y mae dynolion y 
byd yn fyrr, ac nid oes ond ychydig, yn 
JT olygfa hon ar y pwngc, na chydna- 
byddant eu bod yn bechaduriaid. Pob 
dyn a hwylio ei gamrau er ymofyn byw- 
Jl a chyfiawnder drwy lannerchau 
deddfoldeb, a ddylai wneuthur ei hun 
m hyspys o natur ei heirchion yn gyntaf, 
a os bydd ganddo brofion na fu yn fyrr o 
gyflawni yr un o honynt, a chyflawni 
pob un o honynt drwy ei holl oes, ynghyd 
& thystiolaeth ei fod yn lân oddi wrth 
bob llygredd a halogrwydd corph ac 
yspryd, yn y llys fe'i cyhoeddir yn gyf- 
iawn, a cha froydd paradwys i fyw, ac i 
ymgysuro ynddo ei hun yn dragywydd. 
Ond os nad yw yn atteb yn gyflawn i'r 
darluniad uchod, fe'i siommir yn ei ddis- 
gwyliad am gymmeradwyaeth yn llys y 
ddeddf; oblegid ar Sinai y mae ei llys 
hi yn cael ei gadw; a phan y dynesa 
dyn llygredig yno, y mae y mellt tan- 
d yn pelydru allan drwy y cwmmwl 
W,y taranau cedyrn yn rhuo, a'r dinystr 
mwyaf brawychus yn cael ei fygwth. Lle 
Jdyw y mynydd hwn sydd gwedi bod mor 
wychus i Moses, er iddo fyned yno 
dan nodded Cyfryngwr, ag y dywedodd, 
“ Yr wyf yn ofni ac yn crynu ;” pa beth 
âm y dyn a feiddia fyned yno heb 
Gyfryngwr î 
Unig ammod cyfiawnhad, gwybodus i'r 
ddeddf, ydyw hollol ufudd-dod i'w holl 
orchymynion. Iaith deddf y nefoedd 
ym mhob gwlad, ac i bob dynion o fewn 
terfynau y greadigaeth, ydyw, “Gwnewch 
yr holl bethau hyn, a byw fyddwch,” a 
“ Melldigedig ydyw pob un nad yw yn 
aros yn yr holl bethau a ysgrifenwyd yn 
llyfr y ddeddf i'w gwneuthur hwynt.” 
Yr enaid a becho, hwnnw a fydd marw ; 
oblegid nid gwrandawyr y ddeddf sydd 

gyfìawn ger bron Duw, ond gwneuthur- 
wyr y ddeddf a gyfiawnheir, Y mae yr 


Ysgrythyrau yn crybwyll am ffydd, edi- 
feirwch, cariad, a'r cyffelyb ; ond nid yw 
y ddeddf yn cydnabod y rhai hyn, pan y 
mae y dyn yn dyfod i'w brawf heb Gyf- 
ryngwr ; oblegid y mae efe i sefyll ar ei 
seiliau ei hun, a phrofi i foddlonrwydd 
ei fod gwedi cyflawni yr unig ammod, cyn 
y cyhoeddir ef yn gyfiawn yn y llys. Y 
mae sylw y ddeddf ar y dyn er pan y 
mae yn ddeiliad o honi hyd pan yr ym- 
ddangoso yn ei llys, ac oddì yno hyd 
dragywyddoldeb ; nid yw yn ei ollwng 
o'i golwg am funud nâ dydd nâ nos; 
craffa yn fanwl ar agweddiadau ei feddyl- 
iau, ar ci holl eiriau, ac ar ei holl weith- 
redoedd ; oblegid y mae, fel Duw ei 
hunan, yn amgylchynu ci lwybr a'i or- 
weddfa, ac yn hyspys yn ei holl ffyrdd. 
Ac os, gwedi ymddangos yn ei gwydd, yr 
ymddengys bod y dyn yn llygredig yn ei 
natur, y mae hynny yn ddigon iddi gy- 
hoeddi dedfryd condemniad arno, heb 
fyned gam ym mhellach ; oblegid natur 
Duw ydyw y ddeddf, a pha fodd y der- 
bynir dyn llygredig i gymdeithas y nef 
heb i'w enaid gael ei sancteiddio? A 
pha fodd y sancteiddir dyn ar lwybr yr 
hen gyfammod ? Ië, pe elai y ddeddf 
heibio i lygredd natur, ac i brofi y dyn 
wrth ci weithredoedd, gofynir, A fu dyn 
ar y ddaear erioed heb bechu yn weith- 
redol a gwirfoddol yn erbyn Duw? Yn 
awr, y mae un gwyrni a choll yn ddigon 
i'w droi draw, oblegid methodd gadw yr 
ammod. Ufudd-dod hollol, trwyadl, a 
pherffaith y mac hi yn ofyn er cyfiawn- 
hau; ac ond iddi gael hwn, y mae pob 
peth yn eithaf da. Am anufudd-dod y 
mae y dyn yn cael ci gollfarnu,ac y mae y 
canlyniad yn frawychus. Nid ydyw 
y ddeddf yn cynnorthwyo ei iachawdwr- 
iaeth, nac, o'r tu arall, yn gwneuthur 
dim yn erbyn ei iachawdwriaeth, ond ym- 
ddwyn at y dyn fel y mae yn ymddangos 
oi blaen yn y llys. 

Y mae yn analluadwy i ddynolryw, 
neu unrhyw rywogaeth arall o fodau 
rhesymmol, wneuthur mwy nag y mae 
deddf Duw yn ei ofyn. Megis ag y cry- 
bwyllwyd yn barod, gorchymyna y 
gyfraith i ni garu Duw â'n holl galon, 
a'n henaid, a'n meddwl, a'n nerth ; mwy 
cariad na hwn ni all yr un creadur byth 
ei roddi, oblegid y mae yn cyrhaedd i'r 


| nôd pellaf. Y mae yn gofyn am y cariad 

hwn, nid ar brydiau neillduol ac amser- 
au pennodedig, ond ar bob prydiau ac ar 
bob amserau, y dydd yn gystal a'r nos, 
ym mhob man, ac ym mhob sefyllfaoedd 
y dichon i ni gael ein cyfleu ynddynt. 
Beth bynnag a all fod ein dyledswyddau 
perthynnasol a chyfrinachol i'n gilydd ; 
brenhin i'w ddeiliaid, a deiliaid i'w bren- 
hin ; gwŷr at eu gwragedd, a gwragedd 
i'w gwŷr; rhieni at eu plant, a phlant 
at eu rhieni ; y mae y ddeddf yn gofyn 
y cariad mwyaf ac uchaf at yr Hollalluog 
Dduw, bob munud o'n bywyd, heb 
esgeuluso nac annghofio ei garu am dar- 
awiad llygad. Y mae yn annichonadwy 
gwneuthur mwy na hyn ; oblegid gwedi 
rhoddi yr holl enaid, yr holl nerth, yr 
holl feddwl, a'r holl galon, ni fydd dim 
arall er gwneuthur hynny ym mhellach 
nac yn fwy. O ganlyniad, pan fetho 
dyn unwaith yn ei ufudd-dod, a phan 
syrthio yn fyrr o garu Duw i'r perffeith- 
rwydd a'r eithafoedd hynny y mae y 
ddeddf yn ofyn, nis gall roddi iawn am 
y gwall hwnnw drwy ufudd-dod dyfodol, 
oblegid y mae pob ufudd-dod dyfodol yn 
cael ei ofyn gan y ddeddf am yr amser 
hwnnw. Ond pe buasai dyn yn medru 
rhoddi mwy o ufudd-dod nag y mae y 
ddeddf yn ofyn, yna, ar gyfer gwall, 
gallasai yr hyn ydoedd dros ben, neu 
uwch law yr hyn a ofynid, fod yn iawn ; 
eithr, gan fod y ddeddf yn gofyn i'r fath 
berffeithrwydd, fel na ellir myned dros 
ac uwch law y nôd, y mae y ddeddf yn 
cau drws y nefoedd byth rhag y dyn, 
hyd yn oed am un gwall. Felly, ond 
bod yn euog unwaith o anufudd-dod, ni 
thyccia ufudd-dod am amser dyfodol 
ddim yng ngolwg y ddeddf er cyfiawn- 
hau y troseddwr. Ond y mae yr holl 
ddynion gwedi anufuddhau, ïe, yn an- 
ufuddhau bob dydd, a phob awr o'r 
dydd ; ac nid oes neb, ïe, y rhai duwiolaf 
y mae yr haul yn tywynnu arnynt, yn 
rhoddi, nac wedi rhoddi erioed, yn y 
fuchedd hon, a hynny gymmaint ag un- 
waith, yr ufudd-dod hollol, perffaith, a 
chyfan y mae y ddeddf yn orchymyn ac 
ynofyn; o ganlyniad, ni all y ddeddf 
gyfiawnhau neb am yr amser presennol. 

Y mae awdurdod y ddeddf yn fawr, 
mewn cyfartalwch i'w phwys yn y grea- 
digaeth, ynghyd & mawredd a theilyng- 
dod y Deddf-roddwr. Deddf Duw ydyw 
sylfaen fawr ei lywodraeth, ar yr hon y 
mae ei orsedd fawr dragywyddol gwedi 

ei sefydlu, a'r hon hefyd sydd yn ym- 
ddiffyn gogoniant ac urddas y llywodr- 
aeth drwy holl oesau y byd. A'r ddeddf 
hefyd ydyw ffynhonnell y dedwyddwch 
y mae y llywodraeth yn ei gyfranu i 
holl greaduriaid moesol Duw yn y nef- 
oedd ac ar y ddaear ; oblegid pa ddiddan- 
wch a allai engyl glwysion y nef gael yn 
eu gorsafion, oni bai bod deddf annghyf- 
newidiol Duw yn sail i'r deyrnas, ac yn 
brif egwyddor ei holl weinyddiadau? Y 
mae y dedwyddwch hwn mewn rhan yn 
gyd-fynedol â'r ufudd-dod, yn ei natur, 
ac yn y gwobrwyon hynny a gyfrana y 
Deddf-roddwr. Yn awr, yn gymmaint 
a bod y ddeddf yn sail ac egwyddor 
llywodraeth Duw; yn dangos perffeith- 
rwydd a phurdeb ei hanfod, ac yn 


ddrych yn yr hwn y gwelir Duw yn am- 


lyccach nag mewn un man arall, rhaid 
bod ei mawredd yn anamgyffredadwy. 
Am y Deddf-roddwr, y mae yn uwch na 
phawb, ac yn Dduw bendigedig yn oes 
oesoedd ; yn galw y sêr wrth eu henwau, 
yn cymhwyso pridd y ddaear mewn 
mesur, yn cymmeryd yr ynysoedd i fynu 
fel brycheuyn, ac yn dal dyfroedd y 
moroedd ar gledr ei law. Pe dihyspyddid 
iaith o'i geiriau, annichonadwy cael rhai 
cadarnach nag y mae yr Yspryd Glân 
gwedi cyfarwyddo Prophwydi y nef i'w 
hysgrifio, er dangos gogoniant yr Argl- 
wydd ; “ Yn ogoneddus mewn sancteidd- 
rwydd, yn ofnadwy mewn moliant, ac 
yn gwneuthur rhyfeddodau.” Bod euog- 
rwydd anufudd-dod yn dwyn, o leiaf, 
gyfartaliad cyffredinol i'r pethau hyn, ni 
ellir wadu ; o ganlyniad y mae yr euog- 
rwydd yn fawr, ac fe allai yn fwy nag yr 
ydym ni gwedi ei synied na'i ddychym- 
mygu. Y mae y trosedd yn fwy na phe 
ei cyflawnid yn erbyn deddfau dynol, y 
rhai ydynt yn îs mewn pwysigrwydd, ac 
wedi eu ffurfio gan ddynion, rhwng y 
rhai a'u Crewr nid oes gyfartalwch. 
Gwerth ein gwasanaeth, ar yr un pryd, 
sydd yn gyfartal i'n gwerth ni ein hun- 
ain y rhai a'i rhoddwn ; y mae deddf 
Duw yn gofyn ufudd-dod angylion, 
cherubim, thrônau, a holl arglwydd- 
iaethau y nef, a'r un ydyw y ddeddf, ond 
y mae gwahaniaeth mawr rhwng ei deil- 
iaid a'u gwasanaeth. Y mae gwasanaeth 
angylion o fwy gwerth, mewn golwg 
gydmariaethol, na'n gwasanaeth ni, oble- 
gid y maent yn uwch yn eu creadigaeth 
na ni ; ac y mae y gwahaniaeth felly yn 

cyfodi oddi wrth wahaniaeth gwerth yn 
y rhai a roddant y gwasanaeth. Gall y 
creadur rhesymmol iselaf, yn gystal a'r 
uchaf, bechu yn erbyn unrhyw ddeddf- 
roddwr, ac felly i'w bechodau fod yn 
fawr iawn, er na fydd ei wasanaeth ond 
o ychydig werth; y mae lladd dyn yn 
cael ei ystyried yn fwy o ddrwg gan 
gyfraith Prydain, na'r holl wasanaeth y 
mae y llofrudd wedi ei roddi i'r llywodr- 
aeth o dda ; oblegid ni thyccia ei dda er 
arbed ei fywyd yn nydd ei brawf. Am 
hynny y mae yn amlwg, pe gallem roddi 
mwy gwasanaeth nag y mae y ddeddf 
yn ofyn, etto ni fyddai hynny yn iawn 
am ein pechodau ; o herwydd y mae ein 
pechodau yn ddrygau mawrion, a'n holl 
wasanaeth mewn ystyr yn ddim. 

Y mae y ddeddf yn bygwth cospedig- 
aeth am y trosedd cyntaf, yn gystal ag 
am bob trosedd dilynol a gyflawnir i'w 
herbyn. A ganlyn a ddywedir am ei 
throseddwyr; “ Melldigedig ydyw pob 
un nad yw yn aros yn yr holl bethau a 
ysgrifenwyd yn llyfr y ddeddf, i'w 
gwneuthur hwynt ;” ac yn awr, pob un 
a erys yn yr holl bethau hyn, ac a'u 
gwnant hwynt, ond un, oblegid yr un 
gwall hwnnw y mace y felldith uwch ei 
ben, ac y mae yn cael ei gyhoeddi yn 
felldigedig. “ Yr enaid a becho, hwnnw 
afydd marw ;” yr enaid a becho un- 
waith, yn gystal a'r enaid a becho lawer 
gwaith yn erbyn Duw. “Yn y dydd y 
bwyttâi o hono,” meddai Duw wrth 
Adda, “gan farw, tia fyddi farw.” Bwyt- 
tâodd Adda unwaith o ffrwyth y pren 
gwaharddedig,ac am yr unwaith hwnnw, 
collodd ei anfarwoldeb. Gyd â golwg ar 
gyfreithiau dynol, y maent gwedi eu 
ffurfio yn hyn yn o gyffelyb i ddeddf lân 
y nefoedd ; oblegid y mae y llofrudd a'r 
lleidr yn cael eu cospi am y trosedd 
cyntaf, yn gystal ag am fynychu eu 
troseddau. Dadl wael fyddai honno i'r 
llofrudd i'w defnyddio ger gwydd y llys, 
er diengyd rhag y gospedigaeth, sef, 
“Hwn ydoedd y dyn cyntaf a leddais ; 
gollyngwch fi yn rhydd, ni wnaf ladd 
ond hynny.” Y mae gwedi lladd; a'r 
un gospedigaeth sydd am ladd un a phe 
lleddid cant, ac am ladd y tro cyntaf yn 
gystal a'r tro diweddaf. Y mae y ddeddf 
yn gwahardd yr hyn y mae yn wahardd, 
ac yn gofyn yr hyn mae yn ofyn, ac yn 
bygwth yn ofnadwy am bobtrosedd. Y 
mae yr ystyriaethau hyn yn amlwg yn 

torri ymaith bob gobaith am achubiaeth 
drwy weithredoedd y ddeddf, ac yn cau 
i fynu bob adwyau, fel nad oes yma le 
na noddfa er ei dderbyn ; ac oni cha ei 
ymgeleddu yn rhyw le arall, bydd yn 
dragywyddol ddamnedig. 

Ond er bod y ffordd hon gwedi ei hollol 
gau i fynu, fel na all neb gyrhaedd go- 
goniant drwy ei theithio; etto y mae 
niferi lliosog gwedi cyssylltu ammod 
ddychymmygol, drwy gyflawni yr hon y 
tybiant y cânt dderbyniad i ogoniant y 
drydedd nef. Meddyliant, er bod y 
ddeddf yn gofyn ufudd-dod perffaith, 
etto y gellir disgwyl, oddi wrth garedig- 
rwydd Duw, y cymmeradwyir hwynt, 
hyd yn oed dan y gyfraith hon, os edi- 
farhant am eu troseddau. Ond y gwir- 
ionedd ydyw, na chrybwylla y ddeddf 
hon am y fath ammod; ac y mae yn 
rhyfedd, os ydyw edifeirwch yn dderbyn- 
iol, na fuasai crybwylliad o hyn mewn 
matter o gymmaint pwys ag achubiaeth 
enaid i fywyd tragywyddol! Ymae y 
datguddiad a roddes Duw yn yr Ysgryth- 
yrau Sanctaidd yn cyhoeddi athrawiaeth 
hollol wrthwynebol i hon; ac y mae yn 
weddusi ni wrando beth a ddywed yr 
Ysgrythyr, ac i ystyried yr Ysgrythyr 
yn rhool sicr ac anffaeledig ein ffydd 
ym mhob peth. Yn Gal. iii. 21, y mae 
yr Apostol Paul yn dywedyd,—“Canys 
pe rhoisid deddf a allasai fywhâu, yn 
wir o'r ddeddf y buasai cyfiawnder ;” y 
mae yn amlwg gan hynny, nad oes yr 
un ddeddf yn hanfodi, yr hon a al] roddi 
bywyd, ac achub enaid dyn syrthiedig. 
Mae yn amlwg hefyd, nad oes cyfiawn- 
der i ddyn llygredig drwy y ddeddf; 
hynny ydyw, drwy unrhyw ddeddf; ac 
am y ffordd honno y tybia dynion, y 
rhai nid ydynt yn ddeiliaid cyfiawnder, 
y cânt weled yr Arglwydd, y mae yr 
Ysgrythyrau yn hollol ddistaw. Yn Gal. 
ii. 21, y mae yr unrhyw Apostol yn dy- 
wedyd, “Nid wyf yn dirymmu gras 
Duw : canys os o'r ddeddf y mae cyf- 
iawnder, yna y bu Crist farw yn ofer :” 
hynny ydyw, os ydyw cyfiawnder i'w 
gael drwy y gyfraith, y mae Crist gwedi 
marw i ddim; nid oedd angenrheid- 
rwydd am ei farwolaeth. Gyd â golwg 
ar yr athrawiaeth o gyfiawnhad, y mae 
yr Apostol crybwylledig yn dywedyd, 
yn Rhuf. iii. 25, 26. “ Yr hwn a osododd 
Duw yn iawn, trwy ffydd yn ei waed 
ef, i ddangos ei gyfiawnder ef, trwy 

faddeuant y pechodau a wnaethid o'r 
blaen, trwy ddioddefgarwch Duw; i 
ddangos ei gyfiawnder ef y pryd hwn ; 
fely byddai efe yn gyfiawn, ac yn cyf- 
iawnhau y neb sydd o ffydd Iesu.” Un 
o athrawiaethau y testun hwn ydyw, fod 
Duw gwedi anfon ei Fab i'r byd i fod yn 
iawn, ac fel y byddai iddo gyfiawnhau ; 
o ganlyniad, pe buasai rhyw ffordd arall 
i wneuthur hyn, ni anfonasai Duw ei 
unig Fab i'n byd ni; ynghyd â bod pob 
dynion a gyfiawnheir yn cael eu cyfiawn- 
hau drwy y ffydd hon, sef mewn canlyn- 
iad i'r iawn, ac nid drwy y ddeddf mewn 
unrhyw ystyr. Y mae yn amlwg hefyd, 
bod Orist yn dyfod yn iâwni ni drwy 
ffydd yn ei waed ef, ac mai y rhai hynny 
yn unig, a neb eraill, a gredant ynddo 
ef, a gyfìawnheir ; megis y dywedir yn 
Rhuf. v. 9. “Mwy ynte o lawer, a nyni 
wedi ein cyfiawnhau trwy ei waed ef, 
y'n hachubir rhag digofaint trwyddo ef.” 
Y mae felly yn sicr a dios, nad ydyw y 
rhai hynnya annghredant yn gyfìawn, ac 
na chyfiawneir hwynt tra fyddont dan 
lywodraeth annghrediniaeth,ac heb ddef- 
nyddio gwaed yr Arglwydd Iesu Grist. 
Yn Rhuf. iii. 20, dywedir, “ Am hynny 
trwy weithredoedd y ddeddf ni chyf- 
iawnheir un cnawd yn ei olwg ef;” ac 
yn adnod 30, “Gan mai un Duw sydd, yr 
hwn a gyfiawnha yr enwaediad wrth 
ífydd, a'r dienwaediad trwy ffydd ;” o 
ganlyniad, ni chyfiawnha Duw yr en- 
waediad na'r dienwaediad drwy edifeir- 
wch, pe tywelltid moroedd o ddagrau, 
oblegid y mae tystiolaeth y Gair yn 
hollol yn gwrthwynebu hynny. Felly, 
mewn pwngc o gymmaint pwys ag ydyw 
bywyd tragywyddol, y mae camsynied y 

ffordd yn arwain dyn ar ddidro byth ; 
oblegid os ymddangos a wna yn y byd 
arall, heb eì gymmeradwyo yn ol y drefn 
fawr sydd gwedi ei datguddio yn yr 
efengyl, yn oes oesoedd y troir ef o'r 
neilldu, heb gymmaint ag ail gynnyg 
iddo ddyrchafu ei ben ond hynny. Ac 
y mae yn rhaid bod rhyw gyndynrwydd 
rhyfedd yn y rhai hynny, a ddychym- 
mygant y cânt eu cyhoeddi yn gyfiawn 
yn llys y ddeddf, pan ag y dywedir yn y 
wedd amlyccaf, na all y ddeddf wneuthur 
hynny, o herwydd ei bod yn wan drwy'r 
cnawd ; o ganlyniad, y mae y cyfryw yn 
wirfoddol yn rhedeg i fin y cleddyf a 
drywana eu heneidiau yn oes oesoedd. 
Y mae yr hyna fu yn fywyd i ni ar y 
cyntaf, yn awr gwedi myned yn angau, ac 
wedi gosod ei melldith arnom, rhag yr 
hon y mae yn annichonadwy i ni ddi- 
engyd, oni chuddir ni yn y fan lle y mae 
Duw ei hunan yn dywedyd fod diogel- 
wch. Ac am yr holl saint, y mae yr 
Apostol yn Heb. xii, yn dywedyd mai 
nid yn llwybr y ddeddf y dianga yr un 
o honynt i dir y bywyd ; “Canys ni 
ddaethoch chwi at y mynydd teimladwy 
sydd yn llosgi gan dân, a chwmmwl, a 
thywyllwch, a thymmestl, a sain udgorn, 
a llef geiriau ; yr hon pwy bynnag a'i 
clywsant, a ddeisyfiasant na chwanegid 
yr ymadrodd wrthynt. (Oblegid ni allent 
hwy oddef yr hyn a orchymynasid ; ac 
os bwystfil a gyffyrddai â'r mynydd, efe 
a labyddir, neu a wenir â phiccell. Ac 
mor ofnadwy oedd y golwg, ag y dy- 
wedodd Moses, Yr ydwyf yn ofni ac yn 
crynu.)” A phawb sydd dan y ddeddf 
ydynt oll mewn caethiwed ; oblegid y 
mae Agar yn gaeth, hi a'i phlant. 


Cuympe Llewelyn. 


AWEN, cymmorth, cilia gân, 
Am Llewelyn, 
Tywysog cadarn Cymru lân 
Oedd Llewelyn ; 
Rhyfelwr grymmus dros ei wlad, 
Llawn o deimladau tyner tad, 
Ac ehang fel y môr o rad, 
Oedd Llewelyn ; 
Blodeuyn Do' a Gwynedd draw, 
Teyrn mawr, a'i glodydd ar bob llaw, 
Ac i'w elynion llawn o fraw 
Oedd Llewelyn. 


O lin ein teyrniaid gwiw-lwys, llon, 
Oedd Llewelyn ; 

Rhagoraf lyw drwy'r ddaear hon, 
Oedd Llewelyn ; 

Cadfridog dewr yn blaenu llu, 

Ar elyn gwrdd 'mosodai'n hy', 

Tad hoff ei wlad, a'i chyfaill cu, 
Oedd Llewelyn : 

Ond drwy fradwriaeth cwympodd lawr, 

Ac ef a laddwyd, er mor fawr,— 

O dynged flin, annedwydd awr, 
I Llewelyn. 


CREFY DD. 


Fe drodd i'r maes fel gwron cryf, 
O ! ’n Llewelyn ; 

Wynebu'r lluoedd yn dra hyf, 
Wnaeth Llewelyn ; 

Hen fradwyr dig y Fredw draw, 

O goffa cas i'r oesau ddaw, 

Aent at y gelyn oedd ger llaw 
I Llewelyn, 

Pan wrtho'i hun yn disgwyl tras, 

Ym mrig yr hwyr yng nghongl ma's 

Ac yn ddi-arfog ef a las,— 
0! Llewelyn. 


Yng Nghantref Buallt cwympo wnaeth, 
Ein Llewelyn, 
Oblegid hyn mae ing ac aeth, 
Âm Llewelyn ; 
Gwel'd rhuddgoch waed y T'wysog mawr, 
Yn lliwio glaswellt teg y llawr, 
Heb gyfaill i'w ddiddanu 'n awr, 
0! Llewelyn. 
Darnio corph ein T'wysog mad, 
Â wnaeth gelynion dig ein gwlad, 
Â sathru'n breinniau hoff dan dra'd, 
0! Llewelyn. 

Mae'r T'wysog d'weddaf feddem ni, 
Sef Llewelyn, 

Heb faen i goffa dim o'i fri, 
O! Llewelyn ; 

Cywilydd fyth i'r Cymry fod 

Heb godi gwyddfa fawr er clod, 

A choffa oesol, dan y rhod, 
Am Llewelyn;— 


' Fe haeddai hyn—fe haeddai fwy, 


Am iddo gael ei farwol glwy', 
Pwy'n well a haeddai hyn ? O pwy, 
Na Llewelyn ? 


Syrthio drwy fradwrus gledd, 
Wnaeth Llewelyn, 

Yn llwch a lludw mân y bedd, 
Mae Llewelyn ; 

Yn ein calonau mae yn fyw, 

Ei goffadwriaeth melus yw, 

Trwy'r oesoedd cofir am y Glyw,— 
Ein Llewelyn ; 

Bydd hyn yn hwy yn ei barhad, 

Na meini mynor gorau'r wlad, 

Can's byth y teimla'r galon fad, 
Am Llewelyn. 


Crid, 


(EFYDD ydyw yr unig beth sydd yn 
dwyn dyn i ymddwyn yn deilwng 
Oddyn, ac i lanw ei sefyllfa yn ci holl 
ynasau yn y fuchedd hon mewn 

modd anrhydeddus. Crefydd ydyw yr 
ung beth sydd yn dwyn dyn i weithredu 
oddi ar egwyddorion, ac i roddi y gogon- 
lant hwnnw i'w Greawdwr a ofynir oddi 
wrtho, A chrefydd ydyw y peth cyffred- 
inol hwnnw, sydd ym mhob gwlad, ac 
ym mhob oes o'r byd, gwedi gosod urdd- 
48 âr rai personau, a wna eu coffadwr- 
iaethau yn enwog a'u henwau yn anwyl 
hyd ddiwedd amser. Nid oes dim drwy 
yr holl fyd yn gyd-werth â chrefydd, nid 
oes dim drwy yr holl fyd mor hawdd 
1 W gael a chrefydd, ac nid oes dim drwy 
yT holl fyd y mae yn hawddach gwneu- 
thur camsyniad yn ei gylch na chrefydd. 
Nid rhyw dyb yn y meddwl ydyw cref- 
ydd, nid rhyw zel ben-boeth orphwyllog 
ydyw crefydd, nid rhyw siarad allan o'r 
ffordd gyffredin ydyw crefydd, ac nid 
credu rhyw byngciau neillduol, perthynol 


i'r enwad hwn neu accw, ydyw crefydd ; 
ond gwasanaethu Duw mewn purdeb ac 
egwyddor calon, a gwasanaethu o wir 
ewyllys a dymuniad, ydyw y grefydd sydd 
o Dduw, a'r grefydd sydd hefyd yn gym- 
meradwy gan Dduw. Ond er bod crefydd 
yn beth golau, eglur, ac amlwg yng Ngair 
y Gwirionedd, y mae dynion, ym mhen- 
boethni eu zel, a than lywodraeth rhag- 
farn ac anwybodaeth, gwedi gwncuthur 
iddynt eu hunain grefydd o bob beth ; 
a phob un yn collfarnu y naill y llall yn 
ddidrugaredd, a wrthodo addoli wrth ei 
allor ef. Os bydd un yn credu mewn 
dirgeledigaethau, amheuir ei grefydd gan 
y sawl a fyddo yn annhgredu ynddynt; 
ac os bydd un yn annghredu dirgeledig- 
aethau, bernir ef yn annghrefyddol gan 
raiam nad yw yn union-gred,acettoymae 
pob sect yn nnion-gred os gofynir iddynt 
hwy. 

Bod yn grefyddol ydyw caru Duw, a 
charu dyn, o egwyddor ac yn ddiragrith. 
“ Yr ydym ni yn ei garu ef,” meddai St. 

Ioan, “am iddo ef yn gyntaf ein caru ni.” 
Pan fyfyriom ar Dduw, ynghyd â'r hyn 
oll a berthyn iddo, yr ydym yn cael ein 
hysgogi i'w garu; ac y mae meithrin yr 
ysgogiadau hyn, a glynu ynddynt ac 
wrthynt, yn ein perffeithio mewn cariad 
atto, ac yn amlygu ein crefydd fwy-fwy 
o ddydd i ddydd. Nid rhyw beth ydym 
yn gael ar unwaith ydyw gras, crefydd, 
argyhoeddiad, ac ail-enedigaeth; ac y 
mae achos i feddwl bod y dynion hynny 
yn cael eu twyllo, yn twyllo eu hunain, 
ac yn llafurio dan dwyll, a feddyliant 
mai y pryd a'r pryd yr argyhoeddwyd 
hwynt, mai y gair a'r gair yn y bregeth a 
fu yn foddion i'w hargyhoeddi, ac mai 
rhyw adnod yn neillduol a fu yn saeth 
i'w calon. Y mae pethau fel hyn yn cael 
eu credu, a chlywir dynion yn adrodd 
pethau fel hyn wrth eu gilydd. Ond y 
mae yr Ysrythyr Lân, sef y dosparth 
athrawiaethol, yn gyd-werth, ac ni ddan- 
gosir gan yr Yspryd flaenoriaeth i un 
adnod yn fwy na'r llall. Gweithrediad 
sydd yn cymmeryd lle yn y meddwl 
ydyw ail-eni, argyhoeddi, &c., ac nid rhyw 
beth ag sydd yn cymmeryd lle yn ddi- 
symmwth ac ar unwaith. Clywsom ddyn- 
ion yn rhyfygus yn dywedyd, eu bod yn 
cofìo y pryd, y lle, a'r gair a fu yn fodd- 
ion ì'w hargyhoeddi ; ond y mae eu haer- 
iadau yn amheus. Nid oes dim argy- 
hoeddi yn bod heb ymresymmiad, ac ni 
ellir ymresymmu ond ar dystiolaethau ; 
ac y mae hyn yn cynnwysgweithrediadau 
yn y meddwl. Nid rhyw beth am un- 
waith mewn bywyd ydyw argyhoeddiad ; 
oblegid nid ar unwaith y mae yn ddi- 
chonadwy penderfynu ynghylch pethau, 
o herwydd y mae argyhoeddiad yn ym- 
ddibynnu ar y golau a lewyrcha ar dyst- 
iolaethau ; ac y mae yn annichonadwy 
i ddyn gael ei argyhoeddi, heb synied, 
meddwl, ac ymddyfalu ynghylch yr hyn 
a fyddo ganddo mewn llaw ; ac y mae y 
gweithrediad hwn yn myned ym mlaen 
drwy yr holl oes. Argyhoeddi o bechod 
ydyw gweled y drwg sydd mewn pechod, 
fel y mae yn achosi gofidiau fwy na mwy, 
ac fel y mae yn gosod ein bywyd tragy- 
wyddol mewn perygl. Pa fodd y mae 
argyhoeddiad o bechod yn cymmeryd 
lle? Trwy ei ystyried yn ei natur, trwy 
ei ystyried yn ei effeithau, a thrwy ei ys- 
tyried yn ei ganlyniadau. Yn y golau y 
mae Yspryd Duw yn llewyrchu ar feddwl 
dyn, y mae yn ddwys ac yn ddifrifol yn 

pwyso y tystiolaethau ynghylch pechod, 
yn ei weled yn atgas a ffiaidd, yn cael ei 
argyhoeddi o'i ddrwg, ac yn ei adael ; ac 
y mae yr argyhoeddiad yn tynnu ym 
mlaen at berffeithrwydd hyd derfyn ei 
oes. 

Y mae eisiau cael un peth yn neillduol 
allan o gredo dduwinyddol y werin, neu 
yn hytrach allan o'r ddysgeidiaeth a 
ddysgir i'r werin gan athrawon deillion, 
Nid ar y dynion yn gymmaint y mae y 
bai, oblegid y mae yn gorphwys yn ben- 
naf wrth ddrysau yr athrawon hynny, 
sydd yn gwbl anwybodus o ystyron geir- 
iau, ac o natur athrawiaethau; ac er 
mwyn cuddio eu hanwybodaeth, yn mys- 
lifio pob peth, nes gwneuthur y dynion 
yu hollol ddwl yn y pethau pennaf a ber- 
thynant iddynt. Nid dan ddwylaw y 
dywedir pethau, ond appelir attoch chwi 
ddarllenwyr ynghylch geirwiredd y peth- 
au canlynol ;—nid er mwyn dirmygu na 
gwatwar yr ysgrifenir hyn, oblegid yr 
amcan ydyw gwneuthur cynnygiad, er 
yn wannaidd, i uniawni dynion o'n 
gwyrmni, a'u dwyn i synied pethau yn 
well! Pan sonir, fel enghraifft, am ras, 
defnyddir y fath ddull o ddywedyd am 
dano, a'r fath eiriau ac ymadroddion yn 
ei gylch, fel yr amdoir ef â'r cymmylau 
a'r tywyllwch mwyaf. Dywedir gan rai 
mai rhyw olau ydyw, gan eraill mai 
tuedd neu reddf ydyw, gan eraill mai 
rhyw beth yn y meddwl ydyw, gan eraill 
mai rhyw beth yn y galon ydyw, a chan 
eraill mai rhyw beth yn yr enaid ydyw. 
Dysgeidiaethdduwinyddol wael athylawd 
ydyw ffiloreg o'r fath hon ; oblegid er i 
ddyn fod dani dros ei holl amser, ni fydd 
uwch bys na bawd ìddo, ond ymbalfalu 
yn y tywyllwch y bydd ddyddiau ei oes. 
Ystyr y gair gras ydyw rhodd ; ac y mae 
grasau Duw yn gynnifer o roddion i 
ddynion, ac nid rhyw beth am unwaith 
mewn oes. Yn awr, y mae nifer lliosog 
o ddynion yn golygu gras fel rhyw beth, 
rhyw sylwedd, yn rhyw le yn y dyn— 
nid golau pen, nid gwybodaeth, nid deall, 
nid unrhyw ddoniau, ond rhyw beth na 
wyddys pa beth ydyw. Ac yn y tywyll- 
wch hwn, y mae crefydd rhyw fath o 
ddynion yn gynhwysedig mewn ofnau, 
mewn amheuon, ac mewn annghredin- 
iaeth ynghylch eu crefydd, yr hyn sydd 
effeithiau naturiol o'u hanwybodaeth 
ynghylch natur ac effeithiau yr hyn sydd 
arnynt eisiau ei feddiannu. Bwriwn fod 

dyn yn ddedwydd am byth : y peth cynt- 
af ir dyn wneuthur ydyw, ymorol am 
adnabyddiaeth o benadur, amgen ni all 
ei werthfawrogi, a gall gymmeryd swllt 
yn ei le, ac ymfoddloni ar hynny. Ac yn 
gymmaint a bod dynion yn ymfoddloni 
ar anwybodaeth a thywyllwch, ac heb 
ymegnio dyfod i'r golau, a deall natur yr 
hyn sydd ganddynt mewn llaw, nid yd- 
yw ryfedd eu bod yn y cyflwr y maent, 
ac heb wybod pa un a ydynt yn gref- 
yddol ai nad ydynt. 

Lled debygol bod niferi lliosog o 
ddynion crefyddol, a gredant eu bod yn 
grefyddol, ac a ddymunant hefyd fod yn 
grefyddol, gwedi cynniwair mewn gyrfa 
grefyddol oddi ar gynhyrfiadau gau a 
thwyllodrus ; o ganlyniad, ni all y cyf- 
ryw lai na bod mewn camsyniadau. Y 
mae yn perthyn i bob gweithrediadau, 
corphorol a meddyliol, annogaethau neu 
gynhyrfiadau, y rhai ydynt yn ysgogi, yn 
cyffro, ac*yn tueddu dyn at ei orchwyl- 
lon. Cynhyrfiad yr amaethwr yn ym- 
drafferthu gyd a'i dir, ydyw cael mwyn- 
hau y cynnyrch ; ac fel hyn, pan y mae 
unrhyw ddyn yn ymaflyd mewn gor- 
chwyl, y mae yn gwneuthur hynny oddi 
âr ryw gynhyrfiad neu gilydd. Gyd â 
golwg ar grefydd, yr ydym yn clywed 

âwer o ddynion yn son am daranau 
Sinai, am ddychrynfeydd y mwg a'r tân 
cysylltiedig â'r ddeddf, ac am fygythion 
trymion y gyfraith, fel yr achos cynhyrf- 
lol o'u hymwneuthur â chrefydd. Ac yr 
ydym hefyd gwedi clywed dynion yn dy- 
wedyd, iddynt weled megis pwll uffern 
m ymagor i'w derbyn, a bod hynny 
gwedi eu cynhyrfu i ffoi rhag y llid a 

Yn awr y mae y dynion hyn yn 
crefydda oddi ar eu hofnau, a thrwy eu 
hoes y mae eu crefydd yn llawn o gym- 
mylau, o dywyllwch, ac o ofnau; a phe 
na buasai bygythion a chospedigaethau 
yn yr Ysgrythyrau, ni welsid y cyfryw 

byth yn ymwneuthur â chrefydd. Sonir 
am bregethau argyhoeddiadol yn neill- 
duol, ac am weinidogaeth danllyd, fel un 
dra effeithiol a llwyddiannus i ddychwel- 
yd dynion ; a'r rhai a ddychwelir yn y 
modd hyn, a ddychwelir gan ofnau a 
dychrynfeydd, ac ni chrefyddant er 
mwyn crefydd ei hun. Yn ol proffes 
ddilen y nifer lliosoccaf o ddynion, dy- 
wedant mai eu llusgo o'u hanfodd awnaed 
at grefydd. Yr oedd rhyddid ewyllys y 
rhai hyn yn cael ei ddinystrio ; nid oedd- 
ynt weithgar ond dioddefol; nid oedd 
yma un gweithrediad meddylgar, ac nid 
oedd yma un ymresymmiad, dim ond 
gwthio a llusgo o anfodd, yr hyn sydd yn 
gwbl groes i'r darluniadau Ysgrythyrol 
o gymmeryd yr iau, o ddewis y rhan dda, 
ac o adael pob peth er mwyn canlyn yr 
Arglwydd Iesu Grist. Y gwir gynhyrfiad 
at grefydd ydyw, bod ei ffyrdd yn hyfryd- 
wch, a'i holl lwybrau yn heddwch ; ac y 
mae y cyflawniad o'i holl ddyledswyddau 
yn rhoddi diddanwch mawr i'r enaid. Y 
mae rhai yn gwneuthur eu crefyddd yn 
gaethiwed Aiphtaidd a Babilonaidd idd- 
ynt eu hunain, ac yn cerdded mewn 
llyffetheiriau drwy eu holl oes. Gwelir 
golwg gymmylog a thrallodedig arnynt, 
ac ystyriant bob peth braidd yn bechad- 
urus ond tuchan ac achwyn, ac ym- 
ddengys eu bywyd yn faich trwm iddynt. 
Eraill a ystyriant, os byddant yn perthyn 
i'r grefydd hon neu accw, ac yn aclodau 
rheolaidd yn y gynnulleidfa, y gallant 
ymfoddloni ar hynny, a gwelir hwynt 
mor llawen a'r gôg er eu holl dwyll a'u 
celwydd. Ond am y dyn gwir gref- 
yddol, y mae crefydd yn ei holl ym- 
wneuthur & phob gorchwylion ; ac nid 
ydyw yn gadael i'r llaw aswy wybod 
pa beth a wna y llaw ddeau, am mai 
cynhyrfiol achos ei grefydd ydyw go- 
goniant i Dduw, a phob daioni a allai 
wneud i ddynion. 

I, Dduw, a folwn fyth mewn cân, 
Addefwn di yn uchaf Ior ; 
Y ddaear oll rydd foliant glân 
'I ti, trag'wyddol Dad a Phor. 
R 


Holl Engyl glwys y nefoedd faith 
Ddyrchafant lefau aml ri’ ; 

Y nefoedd hefyd, yn ei hiaith, 
A'r nerthoedd oll, ro'nt fawl i ti. 

Cherubiaid a Seraphiaid llon 
A lefant arnat ti mewn cân, 

Sanct, Sanct, Sanct, meddynt oll o'r bron, 
Yw Arglwydd Dduw y lluoedd glân. 


Y nef a'r ddaear sydd yn llawn 
O'th fawr ogoniant di, ein Ior; 

Rhy'r Apostolion nefol ddawn 
It” fawl, fel gogoneddus gôr. 


Moliannus rif Prophwydi gwiw, 
Ardderchog lu'r Merthyri mawr, 

Ddyrchafant fawl i ti, O Dduw, 
Ym mhôêr lesmeiriau nefol wawr. 


Yr Eglwys Lân, drwy yr holl fyd, 

A'th addef di yn Arglwydd Dduw, 
A'th anrhydeddus wir Fab drud, 

A'r Yspryd Glân, Ddiddanydd gwiw. 


Ti, Crist, yw Teyrn mawr Gwynfa gun, 
Trag'wyddol Faby Tad wyt, Ri, 
Pan gym'raist arnat wared dyn, 
Bru gwyryf ni ddiystyrraist ti. 
Pan sethraist nerthoedd angau mawr, 
Agoraist ddorau'r nef i gyd, 
I bawb a gredant ar y llawr, 
Ym mhlith lliosog lwythau'r byd. 


Ti ar ddeheulaw'r Duwdod draw 
Eisteddi mewn gogoniant mawr, 


HANES MOHAMMED, 


A chredu'r y'm mai ti a ddaw 
Yn Farnwr ar dylwythau'r llawr. 


Gan hynny attolygwn ni, 

Rho gymmorth i dy weision mad, 
Y rhai yn ddrud a brynaist ti, 

Ar bren, â'th werthfawroccaf wa'd. 


Par iddynt gael eu cyfrif oll 

Yn y gogoniant gyd a'th saint ; 
Dy bobl cadw, Ion, rhag coll, 

I'th etifeddiaeth rho wir fraint. 


Dy bobl llywia yn eu taith, 
A dyrcha'u penau byth i'r lan ; 
Beunydd ac fyth, mewn nefol iaith, 
Rhown it’ glodforedd yn y man. 


Ac anrhydeddwn d' enw mawr, 

I oesoedd rif y tywod mân :— 
Teilynga, Ior, y dydd sy'n awr 

Ein cadw mewn sancteiddrwydd glân. 


Wrthym, ein Harglwydd, trugarha, 
O wrthym trugarha, ein Duw ; 

Boed dy drugaredd in', a'th dda, 
Fel y mae ein hymddiriad gwiw. 


Ynnot yr ymddiriedais i, 
Fy Arglwydd, yma ar y llawr, 
Na'm gwaradwydder, un Duw Tri, 
I oesoedd trag'wyddoldeb mawr. 


Hanes Mahammed. 


MAE Mohammed, deddfwr yr Ar- 

abiaid, a sylfaenydd y llywodraeth 
Foslaidd, gwedi cael ci arddangos mewn 
dulliau gwahanol gan wahanol awdwyr, 
o wahanol grefyddau. Wrth ymrwyfo 
rhwng y gwahanol dybiadau, ymddongys 
yn amlwg bod Mohammed yn ddyn o 
dalentau mawrion, ac ynddo gymmysg- 
edd mawr o ddrwg a da, fel eraill ojblant 
Adda yn gyffredinol. Yr oedd ei syn- 
wyrau yn gryfion, ei ddcall yn ehang, 
a'i adnabyddiaeth o ddynion yn dra 
helaeth ; ond wrth ymhonni i ddatgudd- 
iedigaethau oddi wrth Dduw ei hun, 
ac i weledigaethau goruwcli-naturiol, 
gwnaeth ci hun yn dwyllwr, ac ni ellir 
ei ystyried ond fel dyn tra drygionus. 
Ystyrir ef yn brophwyd mawr gan ci 
ganlynwyr, a galwant ef wrth yr enw 
anrhydeddus o Apostol Duw, ac yn 
uwch na neb yng nghyfrif y nef, 


Dyweda yr ysgrifenwyr dwyrciniol, 
bod Mohammed gwedi hanu yn union- 
gyrchol oddi wrth Ishmael ; a pherthyn- 
ai i lwyth y Coraishiaid, yr hwn ydoedd 
yr anrhydeddusaf yn Arabia. Enw ei 
dad ydoedd Abadallah, ac enw ei fam 
Amena, merch Waheb; a ganed ef yn 
ninas Mecca, yn Arabia, ym mis Ebrill, 
yn y flwyddyn o oed Crist 578. Ym 
mhen ychydig ddyddiau gwedi ei eni, 
gwnaeth ei daid, Abdol Mottaleb, wledd 
fawr i'r Coraishiaid, ac enwodd y bach- 
gen Mohammed. Dyweda y Moham- 
mediaid i wyrthiau rhyfeddol gael eu 
cyflawni ar ei enedigaeth; megis i 
oleuni mawr ymledaenu dros holl Syria, 
i'r diafliaid gael eu hymlid o'r bodau 
wybrennol, i dân sanctaidd y Persiaid 
ddiffodd, i lyn Sawu sychu, ynghyd âg 
amrywiol bethau eraill, na chredir ond 
yn unig gan ei ganlynwyr. Collodd 

Mohammed ei dad a'ì fam pan ydoedd 
yn dra ieuangc, a chymmerodd ei daid, 
Abdol Mottaleb, ef dan ei ymgeledd, a 
bu yn noddwr caredig iddo hyd derfyn 
ei oes. Darfu i'w daid, ar ei wely angau, 
orchymyn i'w fab, Abu Taleb, i ymge- 
leddu y dyn ieuangc Mohammed; yr 
hyn a wnaeth, a dysgodd ef yn fasnachwr. 
Er mwyn perffeithio ei nai yn yr orch- 
wyliaeth a ddewisodd iddo, cymmerodd 
Abu Taleb Mohammed gyd ag ef i Syria, 
pan ydoedd ynghylch o ddeuddeg i dair 
ar ddeg oed, ac wedi hynny a'i cyflwyn- 
odd i wasanaeth gwraig weddw gyfoeth- 
og o'r enw Chadija; ac wedi iddo 
wasanaethu y wraig weddw ryw amser 
er ei boddlonrwydd, hi a'i gwnaeth yn 
wr iddi, gwedi iddo ddychwelyd yn ei ol 
i Mecca. Cymmerodd hyn le, meddai 
Abulfeda, oblegid uniondeb a ffyddlon- 
deb Mohammed, yn gystal ag o herwydd 
i Malsara, gwas pennaf Chadija, haeru 
iddo weled dau angel yn ei gysgodi â'u 
hadenydd rhag gwres angherddol yr haul. 
Os ydyw hyn yn wirionedd, dechreuodd 
Mohammed chwareu y twyllwr yn foreu, 
oblegid nid ydoedd y pryd hwnnw dros 
ugain mlwydd oed. Trwy ei briodas 
aeth yn ddyn cyfoethog iawn; ond ym- 
ddengys iddo drwy gorph y pumtheg 
mlynedd canlynol ddilyn masnachaeth, 
oblegid yr oedd y Coraishiaid yn dra 
hoff o fasnach. 

Ond gan nad pa fodd y treuliodd 
Mohammed y gyfran hon o'i oes, ym- 
ddengys ei fod yn amcanu cael ei ddiben 
i ben, sef bod yn ddyrchafedig ym mhlith 
ei bobl, a bod yn brif lywodraethwr di- 
nas Mecca. Wrth fasnachu yn yr Aipht, 
Syria, a Phalestina, daeth yn gydna- 
byddus â daliadau yr Iuddewon a'r Crist- 
ionogion, y rhai y pryd hwn, fel yn 
bresennol, oeddynt gwedi ymrannu yn 
wahanol sectau. Sylwodd ar ffyrnig- 
rwydd yr Iuddewon a'r Cristionogion yn 
erlid eu gilydd, ac fel yr oedd y gwahanol 
sectau yn erlid eu gilydd, a phenderfyn- 
odd mai y ffordd fwyaf effeithiol iddo 
gael mawredd a dyrchafiad iddo ei hun, 
ydoedd ffurfio crefydd gyd-weddol a'r 
Iuddewon a'r Cristionogion dirywiedig, 
ynghyd â'r Paganiaid hefyd ; ac yn ol y 
cynllun hwn, y mae Mohammediaeth 
gwedi ei chyfaddasu yn hollol at natur 
lygredig dyn. Yr oedd yn arwain 
bywyd trefnus, ac yn ymddangos yn fwy 
sanctaidd nag eraill o ddynolryw; a 

phan ydoedd ynghylch tair ar bumtheg 
ar hugain oed, ymadawodd â'i hen ym- 
arweddiad ; ac megis pe buasai dan ryw 
ddylanwad neillduol, ymddeolodd o blith 
ei deulu, gan fyned i ogof Hiram, yn 
gyfagos i Mecca, lle y cymmerai arno 
weddio, ymprydio, myfyrio, ac ymarfer 
& phob dyledswyddau er ei gyfaddasu i'r 
swydd brophwydol. Byddai yn myned 
i'r ogof ddywededig yn y dydd; a phan 
ddeuai adref yn y nos adroddai wrth ei 
wraig y rhyfeddodau ô'r lleisiau a welsai 
ac a glywsai, ynghyd â'i ymddiddanion 
â'r angel Gabriel; a hi ydoedd y proselyt 
cyntaf i'w grefydd. Cymmerodd arno 
yr enw o Apostol Duw, a dechreuodd 
bregethu i'w deulu a'i geraint, ac ynnill- 
odd Abuhecr, un o'r dynion cyfoethoccaf 
ym Mecca, i gofleidio ei ffydd newydd ; 
adilynwyd enghraifft hwn gan amryw 
eraill, y rhai gwedi hyn a fuont yn gad- 
beniaid ei fyddinoedd, ac yn offerynau 
i daenu y grefydd ym mhell ac agos. 
Gwedi iddo ynnill amryw ddisgyblion yn 
ddirgelaidd, cyhoeddodd ei athrawiaeth- 
au i bobl Mecca, pan tu â phedair blwydd 
a deugain oed, a dywedodd ci fod yn 
brophwyd y Goruchaf Dduw gwedi ei 
anfon i'w dychwelyd o gyfeiliornad, ac 
er eu dysgu yn y wir grefydd. Byddai 
yn fynych yn cymmeryd arno ei fod yn 
syrthio i lewygon, a dywedai mai y pryd 
hwn yr oedd yr angel Gabriol yn hys- 
pysu y dirgelion iddo dros y gwir Dduw; 
a chynhwysiad y Coran ydyw y datgudd- 
iedigaethau hyn. Dywedai fod y Coran 
yn cael ei gadw yn llyfrgell y nef, ac 
iddo gael ei wneuthur yn hyspys iddo ef 
o ychydig i ychydig gan yr angel Gabriel, 
ac a gasglwyd yn un llyfr gan Abu- 
ben, yr hwn sydd mewn parch ac urddas 
gorfawr gan y Mohammediaid hyd y 
dydd hwn. 

Yng nghychwyniad ei weinidogaeth 
bu llawer o wawdio ar Mohammed, a 
gelwid ef yn ddewin, yn dwyllwr, a 
chelwyddwr; a buasai yn galed arno 
lawer pryd, ond fel y noddid ac yr ym- 
ddiffynnid ef gan ei ewythr, Abu Taleb. 
Ond yroedd ei grefydd gwedi ei chyfadd- 
asu mor neillduol i nwydau a serchiad- 
au dynion, fel yr ynnillai ddisgyblion 
newyddion yn feunyddiol. Cyhoeddai 
yr addewidion hyfryttaf i ddynion 
cnawdol i'r rhai a gredent ynddo; y 
caent erddi hyfryd yn y byd arall, i 
ymrodio ac ymhyfrydu ynddynt, afonydd 

crisialaidd yn dolennu drwy ddoldir 
meillionnog, ffynhonau gloyw yn ffrydio 
yn wastadol, rhosynau pêr amryliw, 
gwelyau goreuredigy menywaid pryd- 
ferth, a'r diodydd hyfryttaf, ynghyd â 
phob peth dymunol i'r cnawd. Ac o'r 
tu arall, nad oedd yn aros yr annghredin- 
wyr ond yfed dyfroedd drewllyd berw- 
edig, anadlu poeth wyntoedd, ymdroi 
mewn tån fflamllyd, a bwytta drain a 
mieri, ynghyd & ffrwyth y pren Zacon, 
yr hwn yn eu boliau a fyddai fol pyg 
berwedig. Pan ydoedd Mohammed fel 
hyn yn cyhoeddi ei athrawiaethau new- 
yddion i'r Arabiaid, dywedai rhai wrtho 
bod Moses a Christ gwedi gwneuthur 
gwyrthiau, a bod yn angenrhaid iddo 
yntau gadarnhau ci grefydd â'r unrhyw 
dystiolaethau ; ond dywedai y twyllwr 
wrthynt, mai nid i wneuthur gwyrthiau 
yr anfonwyd ef, ond i bregethu y gwir- 
ionedd, ac i ddychwelyd y byd i'r iawn 
ffydd. Yn yr wythfed flwyddyn o'i 
apostoliaeth, bu farw ei wraig Chadija ; 
ac wedi galaru am ryw yspaid ar ei hol, 
cymmerodd ddwy wraig yn ei lle; y 
gyntaf Ayesha, merch Abuhecr, ac yn 
ail Sewda, merch Zama; ac ym mhen 
ychydig drachefn cymmerodd y drydedd 
wraìg, sef Haphza, merch Omar; a 
thrwy ei briodasau aeth mewn cyfath- 
rach â thri o bendefigion pennaf Mecca. 
Yn y ddeuddegfed flwyddyn o'i anfoniad, 
cymmerodd y Mesrah le, sef ei daith 
hynod o Mecca i Jerusalem, ac oddi yno 
i'r nef; hanes yr hon a roddodd fel y 
canlyn :—Fel yr ydoedd un noswaith yn 
gorwedd yn ei wely gyd a'i wraig 
Ayesha, clywai guro wrth y drws, a 
phan gododd yr ydoedd yr angel Gabriel 
yno, a phedwar ugain a deg o barau o 
adenydd ganddo, ac yn wynnach na'r 
eira; ac yn ei ymyl yr anifail Alborak, 
yr hwn a farchogid gan y prophwydi, 
pan fyddai eu teithiau yn gofyn brys. 
Gwedi cyfarch gwell i'w gilydd, gorchy- 
mynodd Gabriel iddo farchogaeth yr 
anifail; ond Alborak a neidiai, gan 
chwareu ystrangciau, hyd oni weddiodd 
Mohammed drosto, ac addaw iddo le ym 
mharadwys, ac yna cfe a'i derbyniodd 
yn llonydd ar ei gefn. Yr oedd Gabriel 
yn dal y ffrwyn, ac ym mhen ychydig 
amser cyrhaeddasant Gaersalem, lle y 
bu yn ymgyfarch â'r holl saint a'r 
prophwydi a fuasent feirw. Gwedi 
myned allan o'r deml, gwelent ysgol o 


HANES MOHAMMED. 


oleuni gwedi ei darparu iddynt ; ac wedi 
rhwymo Alborak wrth y graig, esgyn- 
asant, ac yn fuan cyrhaeddasant y nef- 
oedd gyntaf; ac wedi dywedyd wrth y 
porthor pwy oeddynt, efe a agorodd y 
drws yn ddinag iddynt. Yr oedd y nef- 
oedd hon o arian pur, gwedi ei haddurno 
& ser crogedig wrth wrhydion aur; ac 
yma y gwelodd Adda yn hen wr meth- 
edig, ac angylion yn ddirifedi, rhai yn 
agweddau dynion, ac eraill yn gyffelyb i 
wahanol anifeiliaid. Yr oedd yma hefyd 
geiliog mor wyn a'r eira, a'i adenydd o 
berlau disglaer, ac o'r fath faint fel yr 
oedd ei draed yn sefyll ar y nefoedd isaf, 
a'i ben yn cyrhaeddyd hyd orsedd Allah 
yn y seithfed nefoedd. O'r nefoedd 
gyntaf esgynodd Mohammed i'r ail nef, 
yr hon ydoedd gwedi ei gwneuthur o 
aur pur; o'r ail esgynodd i'r drydedd, 
yr hon ydoedd gwedi ei gwneuthur o feini 
gwerthfawr; oddi yno i'r bedwaredd, yr 
hon oedd oll o emerald ; oddi ynoi'r bum- 
med, yr hon ydoedd adamant ; oddi yno 
i'r chweched, yr hon ydoedd garbwnol ; 
a'r pellder o un i'r llall ydoedd bum can 
mlynedd o deithio. Yn yr ail nefoedd, 
cyfarfu Mohammed & Noa; yn y dryd- 
edd âg Abraham; yn y bedwaredd & 
Joseph ; yn y bummed â Moses ; ac yn 
y chweched â Ioan Fedyddiwr. O'r 
chweched nefoedd esgynodd Moham- 
med i'r seithfed, yr hon oll ydoedd lawn 
o oleuni dwyfol; ac yma y gwelodd 
Iesu Grist. Yr oedd yma nifer lliosoccach 
o angylion nag yn un o'r nefoeddau 
eraill, ac yn eu plith un anferthol ei 
faintioli ; yr oedd ganddo driugain a deg 
o filoedd o benau, ac ym mhob pen 
driugain a deg o filoedd o dafodau, a phob 
tafod yn dyrchafu clodydd Allah, mewn 
triugain a deg o filoedd o ieithoedd, yn 
ddibaid ddydd a nos. Esgynodd Mo- 
hammed at orsedd. Allah wrtho ei hun ; 
aeth drwy ddyfroedd ac eira lawer, nes 
y daeth ifan lle y clywodd lais yn 
dywedyd, “Mohammed, annerch dy 
Greawdwr.” Gwelodd drigfa yr Holl- 
alluog ei hun, yn llawn goleuni tanbeid- 
iol; a gwelodd yr orsedd fawr, ar du 
deau yr hon yr oedd yn ysgrifenedig, 
“Le Ellah Ellalah, Mohammed Resoul 
Allah”—Nid oes un Duw ond un, a Mo- 
hammed yw ci Brophwyd ef. Pan nes- 
haodd i wyddfod yr Hollalluog mor agos 
a dau ergyd bwa, gwelodd ef yn eistedd 
ar el orsedd,a thriugain mil a deg o 

orchuddiadau ar ei wyneb. Dododd 
Allah ei law arno, ac yr oedd hon mor 
oer fel y darfu iddi drywanu i fer ei 
gefn. Gwedi ymddiddan âg Allah, 
dychwelodd yn ei ol at Gabriel, ac ar- 
weiniwyd ef gan yr angel drachefn yn 
ei wrthol hyd i'r nefoedd gyntaf; ac 
wedi disgyn i'r ddaear, gosododd Gabriel 
ef ar gefn Alborak, a dychwelodd yn ei 
oli Mecca, gwedi bod oddi yno ychydig 
oriau. 

Pan gyhoeddodd Mohammed y ffwlbri 
uchod, cyfodwyd erledigaeth yn ei erbyn 
gan lawer o drigolion Mecca; ond 
amryw eraill a'i credasant, a chynnydd- 
odd ei ganlynwyr. Lluniwyd bradwr- 

iaeth yn ei erbyn ym Mecca, a gorchy- 
mynodd i'w ganlynwyr ymadael yn y 
nos, a myned i Medina, ac yntau ei hun, 

ynghyd âg Abuhecr, a'u canlynodd; a 

phan ymlidiwyd ar eu hol, Mohammed 

ac Abuhecr a ymguddiasant mewn ogof 
dri diwrnod ; a phan gyrhaeddodd Mo- 

dina, derbyniwyd ef yn barchus gan y 

dinasyddion. O'r ffoedigaeth hon y cyf- 

rifa y Mohammediaid eu hamser, yr hon 

a alwant Hegira. Adeiladodd deml ym 

Medina, lle yr arosodd ei gamel pan 

ddaeth i'r ddinas gyntaf, ac y dododd ei 

In I lawr. Efe ei hun a osododd y 

garreg sylfaen. Ymgryfhaodd Moham- 

med ym Medina, a chasglodd fyddin 
ynghyd, ac ymladdodd yn Beder âg 

Abmsophian, yr hwn oedd yn dychwelyd 

0Byria; cafodd fuddugoliaeth' hollol ar- 

no gwedi brwydr waedlyd, ac ynnillodd 

&foeth mawr. Nid ydoedd byddin Mo- 

med ond bechan; eithr efe a ddy- 
wedodd i Allah wneuthur iddi ym- 
gos yn ddau cymmaint ag ydoedd, 

&c iddo anfon tair mil o angylion yn 

tuorthwywyr iddo. Y pryd hwn y 

Shewidiodd ef y Ciblah, sef y pwynt 

âr yr wybren y byddent arferol o droi 

eu hwynebau atto wrth addoli, yr hwn 
°F blaen oedd tu â Jerusalem; ond, 
oblegid parch ei ganlynwyr i deml 
€cca, ac er mwyn boddloni ei gyd- 
ddinasyddion, efc a archodd i'w ganlyn- 
Wyr droi eu hwynebau at Mecca pan 
Olent, ac i wneuthur pererindod tu 
ag yno, yr un wedd a phan ocddynt yn 
eilun-addolwyr. Gwedi y frwydr uchod, 
casglodd A busophian fyddin arall ynghyd 
ac ynnillodd y frwydr ar y prophwyd; 
a Eorfu arno gilio i ogof i ymguddio, hyd 
nes ydoedd y perygl drosodd, Ar ol hyn 

gwnaeth lawer o bererindodau i Mecca ; 
ac amryw gannoedd o'i ddisgyblion a 
aent gyd ag ef, i ymweled â'r Caaba, sef 
ei deml ef ei hun yno. Cymmerodd 
Mohammed yr awdurdod wladol i'w 
ddwylaw ei hun, yn gystal ag archoffeir- 
iadaeth ei grefydd newydd ; a'r swydd 
ddyblyg hon a drosglwyddodd efe i'w 
etifeddion, y rhai a elwid Caliphiaid, y 
rhai yn y pen draw a ddinystriwyd gan 
y Tartariaid. Cynnyddai Mohammed 
yn feunyddiol, a llywyddai o ddeg i 
ddeuddeg mil o ryfelwyr, ac ynnillodd 
holl Arabia iddo ei hun. Dinystriai y 
delwau ym mhob man, ac yr oedd yn 
elyn annghymmodlon i eilun-addoliaeth. 
Ynnillodd frwydr fawr yn nyffryn Ho- 
naira, yn agosi Mecca, a chafodd ddeg 
mil o gamelod yn yspail; ac ym mhen 
ychydig gwedi hyn gwnaeth ei bererin- 
dod olafi Mecca, gan fyned o gylch y 
Caaba saith waith; tair gwaith yn 
rhedeg, a phedair gwaith yn cerdded. 
Yna efe a ymwelodd â mynydd Sapha, 
a Meria, dyffryn Mina, a mynydd Ara- 
phat, lle y pregethodd i'r bobl ; a dych- 
welodd i ddyffryn Mina, gan daflu saith 
o gerrig o'r tu ol i'w gefn, er gyrru y 
diafol ymaith. -a 

Dywedir mai ei wenwyno a wnaed yn 
y diwedd, ac iddo ddihoeni gwedi ei gael, 
a bu farw yn y diwedd. Bu cryn ym- 
rafael ynghylch y llei'w gladdu; myn- 
nai rhai ei gladdu ym Mecca, lle ei ene- 
digaeth ; eraill ym Medina, y lle y bu 
farw ; ac eraill yn Jerusalem, dinas y 
prophwydi. Ond Abuhecr a derfynodd 
yr ymrafael, a hynny drwy ddywedyd 
iddo glywed y prophwyd ei hun yn dy- 
wedyd, fod y prophwydi i gael eu claddu 
yn y lleoedd y byddent feirw. Rhoes 
orchymyn i godi y gwely ymaith, a 
chloddio bedd dano ; a chladdwyd ef yn 
y fan honno, yn ystafell Ayesha, ei an- 
wylaf wraig, ym Medina; ac yno y mae 
yn gorwedd hyd y dydd hwn, ond nid 
mewn arch haiarn rhwng dau faen tyn- 
nu. Yr oedd Mohammed, pan fu farw, 
o driugain ac un i driugain a thair oed. 

Gyd å golwg ar y grefydd Fohammed- 
aidd, y mae yn gynhwysedig mewn ffydd, 
sef pethau i'w credu. Y mae y Moham- 
mediaid yn union-gred yn eu barn am y 
Bod o Dduw ; ac y maent yn zelog iawn 
dros ei undod, ac i'r eithaf yn erbyn pob 
eilun-addoliaeth; ac nid oes unrhyw 
luniau yn eu temlau. Credant yn yr 

angylion, ond y mae eu barn yn dra 
choel-grefyddol yn eu cylch ; megis eu 
bod yn gweddio am faddeuant pechodau 
i ddynolryw, ynghyd å phethau cyffelyb. 
Credant bod Duw gwedi cynnysgaeddu 
dynion âg amrywiol lyfrau sanctaidd ; 
iddo roddi deg i Adda, deg a deugain i 
Enoch, deg i Abraham, un i Moses, un i 
Dafydd, un i Iesu, ac un i Mohammed, 
yr hwn ydyw y Coran. Credant fod gan 
Dduw brophwydi ym mhlith dynion, y 
rhai sydd yn egluro iddynt ddirgelion 
pethau ; mai y prophwyd cyntaf ydoedd 
Adda, ac mai yr olaf a'r mwyaf ydoedd 
Mohammod. Credant yn adgyfodiad y 
cnawd, a dinystr y byd hwn ; ac yr å 
rhai o'r Mohammediaid i uffern, ond na 
arosant yno yn hir. Credant fod y da 
a'r drwg yn deilliaw oddiwrth arfaeth 
Allah. Y maint yn arferyd amryw olch- 
iadau, y rhai a alwant wrth wahanol en- 
wau, a gwahanol seremoniau eraill yn eu 
gwasanaeth crefyddol. Rhoddant lawer 
iawn o elusenau, ac ymprydiant; ond 
eu pererindodau i Mecca yw y gorchwyl 
mwyaf ynfyd o'r holl bethau ffol a 
gyflawnant. Ac yn wir, y mae braidd 
yn annghredadwy y fath aberthau a 
wneir, a'r fath anhawsderau yr eir dros- 
tynt er cyflawni y pererindodau ynfyd 
hyn. . 

Rhaid i bob Mohammedan, drwy yr holl 
fyd, fyned ar bererindod unwaith i Mecca, 
neu anfon arall yn ei le ; ac y mae y He 
hwn yn cael ei ystyried mor sanctaid, fel 
y mae pob Mohammedan yn troi ei 
wyneb atto wrth addoli, gan nad ym 
mha barth or byd y bydd. Y rhai a 
wnant y pererindodau hyn a ant yn dor- 
feydd mawrion gyd a'u gilydd, ac a gyf- 
arfyddant yn flynyddol mewn lleoedd 
pennodedig cyn cychwyn. Y pererinion 
o Asia ac Ewrop a gyfarfyddant yn 
Damascus; y rhai o Affrica, yn yr Aipht; 
a phobl Arabia, ynysoedd India, Persia, 
Caldea, Tartary, ac Usha, a gyfarfyddant 
yn Bagdad, yn Caldea. Y mae yr holl 
bererinion i gyfarfod ar fryn Araphat, 
yn agos i Mecca, ryw bryd o'r degfed 
mis hyd y nawfed dydd o'r deuddegfed 
mis; a galwant ddydd y cyfarfod wrth 
yr enw dydd Arapha, pryd y mae noswyl 
fawr ; a gellir ystyried hon yn Basg y 
Mohammediaid. Yn canlyn hyn, gesyd 
pob pererin wisg am dano, a elwir Im- 
bran, sef Sanctaidd, a wneir o wlan: 
dodant hon am danynt yn gyffredin nos 

yr wyl; ac wedi i'r wyl fyned drosodd, 
nid yw yn iawn iddynt ei gwisgo byth 

'drachefn. Cyn dodi y gwisgoedd hyn 
am danynt rhaid ìddynt dorri eu hewiu- 
edd, eillio eu barfau uwch a than eu 
geneuau, eillio eu penau, a ho]l flew eu 
cyrph. Gwedi hynny rhoddant wisg arall 
am danynt aelwir Rida, yr hon fel y llall 
sydd wen; ac wedi myned drwy ryw 
ddefodau ym mhellach, gelwir y pererin 
o hyn allan wrth yr enw Mwkrim, neu 
Sanctaidd. Pan elo y pererinion i Mecca, 
rhaid iddynt fyned yn uniongyrchol i'r 
deml; a phan y gwelont hi gyntaf, rhaid 
iddynt ei chyfarch, a dywedyd, “ Mawr 
yw Duw, ac nid oes un Duw ond un.” 
Yna dynesant at faen di, oddi ar ba un y 
dywedant i Abraham esgyn ar gefn ei 
gamel, a dywedant yr un weddi ag o'r 
blaen, ac a'i cusanant. Yna hwy a ant 
o amgylch y deml, gan ffurfìo gorym- 
daith, ac amgylchynant hi saith waith ; 
y tair gwaith gyntaf gyd â brys, a'r ped- 
war tro arall cerddant yn bwyllig; ac 
yna ar graig lle y mae ôl troed Abraham 
y gweddiant, ac y gorphenant orchwyl y 
dydd cyntaf. Yr ail ddyd rhaid i'r per- 
erinion gusanu y maen di, a myned i 
fynydd Alsapha, yn gyfagos i deml 
Mecca, myned oddi yno i fryn Almerwa; 
ac wedi myned drwy amryw ddefodau 
yma, ant i mewn i ddinas Mecca, ac 
ystyrir hwynt yn sanctaidd; ond o 
dduwioldeb gallant gyflawni gorymdaith 
oddeutu y deml mor fynych ag yr 
ewyllysiont. Bellach y mae y pererinion 
yn gwrando pregethau, ac yn gweddio 
yn fynych yng nghymmydogaethau ac 
ar fryniau Mecca ; ac wedi myned drwy 
yr holl seremoniau, ant adref at eu cyf- 
eillion a'i perthynasau, a haeddiant eu 
pererindodau gyd â hwynt. 

Ystyrir enwaediad mor angenrheidiol 
gan y Mohammediaid, fel ua ellir pro- 
ffesu y grefydd hon heb enwaediad. En- 
waedir y plant yn gyffredin o dair ar 
ddeg i un ar bumtheg oed ; ond nid yn 
aml cyn y gallont ddywedyd, “Nid oos 
un Duw ond un, a Mohammed yw ei 
Brophwyd ef.” Y mae nifer aneirif o 
blant Adda yn proffesu y grefydd hon 
yn Ewrop, Asia, ac Affrica; ond yn ol 
ymadroddion prophwydoliaeth, y mae i 
gael ei dadymchwelyd, ac yn fyw y 
bwrir y bwystfil a'r gau-brophwyd i'r 
llyn o dân, yr hwn ydyw yr ail farw- 

â? Crwydryn. 


R awelon rhewllyd chwythent, 
Deuai'r eira mån i lawr ; 
Yn eu gwisgoedd gwynion gwelid 
Yr holl fryniau pell yn awr: 
Daeth y gauaf yn ei 'stormydd 
Geirwon, enbyd, drosof fi, 
Er pan mae y Crwydryn bychan 
Gwedi myn'd o'n hardal ni. 


Ym mhob gwlad lle mae y Crwydryn, 
I bob lle yr â ar hynt, 

Boed y nef yn warcheidwadaeth 
Iddo yn y 'storm a'r gwynt ; 

Doed yn ol yng ngwên rhagluniaeth, 
O ardaloedd pell y byd, 

'R wy'n hiraethu 'n fawr am dano— 
Pa'm y mae yn aros cy'd ? 


Y mae'r coed yn awr yn noethion, 
Ond yn fuan iawn daw'r baf, 
Pan eu gwelir oll yn ddeiliog, 
Yn eu mentyll gwyrddion braf ; 
Y mae'r adar 'n awr yn cwyno, 
Gwyrant oll eu penau lawr ; 
Ond daw'r adeg, yn dra buan, 
Pan gyd-ganant gyd a'r wawr. 


Fe ddaw'r blodau oll i fynu 
Yu eu lliwiau tegaidd llon ; 
Fe ddaw dydd a ddyd lawenydd 
Ar ol tristwch dan fy mron ; 
Fe ddaw'r Crwydryn tu ag adref, 
Daw o'i deithiau meithion 'n ol ; 
Caf eì wasgu yn fy mynwes, 
A'i gusanu go'l-yng-ngho'l, 

ye ydym yn dychymmygu yn rhyfedd 
am barthau pellennig y greadigaeth, 
ynghylch y rhai yr ydym gwedi darllen, 
x am y rhai yr ydym gwedi clywed son ; 
« yn gymmaint a bod ein drych-feddyì- 
Wu mor gyffredin yn ammhriodol am 
lannerchau y byd hwn, pa faint yn fwy 
y maent felly am y broydd anfarwol, o 
fewn terfynau byd arall? Brodorion y 
fuchedd hon ydym ni yn bresennol, ac yn 
lechres y bywiolion y mae ein henwau 
M gofrestredig yn awr; eithr yr ydym 
J prysuro ein camrau ym mlaen, gan 
adel blynyddoedd ar ol blynyddoedd o'r 
cefn, a munudau newyddion yn cael 
et hesgor yn feunyddiol i ni hyd yn hyn; 
ond ein gwthio ym mlaen a wneir gan 
amser, ac ar ein cyfer y mae pyrth tra- 
&ŷwyddoldeb yn ymagor; ac unwaith 
gwedi myned dros y trothwy, nid yn unig 
Weir y dirgelion mwyaf erioed yn ad- 
nabyddus i ni, ond gosodir y follt fawr 
ary drws, er attal ein hail ddychweliad 
byth i wlad y daearolion. Yr ydym o 
TYW gyfansoddiad rhyfedd, yr ydym yn 
Syndod i ysprydion, ac yr ydym yn syn- 
odi ni ein hunain ; tŷ priddlyd, a fal- 


urir gan yr awel wannaf a chwytha arno 
o diriogaeth angau ; pabell, er mor gyw- 
rain ei gwneuthuriad, a ddattodir mewn 
eiliad gan y distadlaf o genhadau hen 
elyn teulu Adda; ond yspryd yn cym- 
meryd ei aden, ac mewn mnnud yn ym- 
gymmysgu å brodorion y wlad, lle ni 
hebryngwyd cymmaint ag un erioed i 
ystafelloedd tywyllion y bedd. Wrth ys- 
tyried dyn yn ei berthynasau â'r byd 
hwn ac â'r byd arall, wrth ei ystyried yn 
ei berthynas &'r orsaf y gosodwyd ef yn- 
ddi gan ei Greawdwr glân, ac wrth ei 
ystyried yn ei gyfansoddiad fel creadur 
cyfrifol i'w Dduw, nid syn i'r Psalmydd 
ddywedyd, “Rhyfedd ac ofnadwy y'm 
gwnaed,” oblegid y mae yspryd mewn 
dyn, ac y mae perthynas rhyngddo ac 
amser ac â thragywyddoldeb. 

Yn y boreu, pan ymsaethai pelydron 
haul haf dros gaerau a mynyddoedd y 
dwyrain, a phan oedd natur yn adnew- 
yddu ei gwisg mewn prydferthwch a 
gogoniant diefelychiad, y ganed y bach- 
gen tlws, yr hwn yn uniongyrchol a gy- 
chwynodd ar daith ei ddiwrnod ; a thrwy 
holl ystod ei gynniweirfa, ni arosodd 

awrlais amser am funud, ond y bysedd a 
redent eu horiau yn barhaus, gan ei ry- 
buddio beunydd o'i drange. Aeth dydd- 
iau ei faboed heibio fel breuddwyd, tra 
yr ymbleserai efe i dremio ar y blodau 
amryliw, ac ymlid ar ol pob gwrth- 
ddrychau a ymgynnygient i'w sylw; a 
braidd gyd â ei fod gwedi agoryd ei lyg- 
aid, a chyrhaeddyd y wybodaeth o'i fod 
yn bodoli, yr oedd y drydedd ran o'i oes 
gwedi myned heibio, ac wedi diflannu o'i 
olwg fel y tarth boreuol. Ymddyrysodd 
yr anialwch yn awr am dano, a blinid ef 
yn ddirfawr gan ddrain a mieri llwybrau 
ei gynniweirfeydd, fel y clywid ei ochen- 
eidiau a'i duchaniadau hyd ym mhell, fel 
yr hirathai am y bedd, ac yr ymgysurai 
yn y gobeithion o gael llonyddwch yn yr 
annedd honno, o fewn caerau yr hon ni 
chyffra y cysgaduriaid. Yn fuan gwelid 
haul ei fywyd ar y cyhydedd, a chyd â 
ei fod ar y cyhydedd prysurai tu ag ys- 
tafelloedd y gorllewin, ac yno yr ym- 
guddiodd, a chysgodau yr hwyr a ym- 
estynasant, a'r dyn a darawodd ci draed 
wrth odre y mynyddoedd tywyllion, a'r 
yspryd a aeth at Dduw yr hwn a'i rhoddes 
ef, a'r babell briddlyd a hobryngwyd i'r 
gweryd, a gwelwyd y galarwyr yn myned. 
o bob tu yn yr heol. 

Mor fuan y mae yr oes yn myned hei- 
bio! Gyd â ein bod yn agoryd ein lyg- 
aid i weled rhyfeddodion natar, i edrych 
ar fil myrdd o wrthddrychau oddi am- 
gylcb-ogylch i ni, ac i wneuthur rhyw 
sylwadau ar y greadigaeth ehang, daw 
teyrn pob brawychion ym mlaen, gosoda 
ei saeth farwol ar linyn ei fwa, ac yn 
ddiwyrni gollynga hi at ei galon, hyd 
oni ddymchwelir y dyn i'r llawr, a chyd- 
gymmysga ei falchder â phriddellau y 
dyffryn! Ac yng ngwyneb bod yr oes 
mor ferr, a'r bywyd mor frau ac ansicr, 
y mae ynfydrwydd dyn ym mhell tu 
hwnt i ynfydrwydd pob creadur arall; 
oblegid pan y mae defaid y mynyddoedd 
ac eidionau y dyffrynoedd yn ymdew- 
ychu i'r gyllell, nid oes ganddynt wybod- 
aeth am eu trangc ; ond am ddyn, y mae 
efe yn rhodeg dan weryru i fin y cleddyf, 
yn cymmeryd ei naid dros y dibyn mawr, 
gan ddiystyrru ofn a gwatwar arswyd, ac 
ar yr un pryd yn gwybod y rhoddir ef 
yng nghlorianau cywir y farn, ac os yn 
brin o bwysau y bydd, bod y canlyniadau 
o bwystragywyddol iddo. Ar ein llwybr- 
au tu a'r byd tragywyddol, y mae cen- 

hadau y Brenhin anfarwol yn galw gyd 
â thaerni mawr arnom i gofio ein Ore- 
awdwr ym moreu ein hoes, i gymmeryd 
ei iau ef ar ein gwarrau, i hwylio ein 
camrau ar hyd llwybrau glân sancteidd- 
rwydd, ac i ymofyn am y wlad dda, ac 
am y wlad well sydd mewn addewid i'r 
rhai oll a gynniweiriant ar hyd canol 
llwybrau barn. Ond yn fynych ar; 
horion ni wrandawant, i rybuddion ni 
roddant osteg, a'r glust fyddar a droant 
at wahoddiadau tyner yr uchel Dduw ; 
ac angau digllon a'u goddiwedda & holl 
gadernid a chynddaredd twymynon, & 
gweniaith gwahanol rywogaethau oddar- 
fodedigaethau, ac nid yn anfynych & 
marwolaeth ddisyfyd, fel yr ant yn 
heidiau i'r byd tragywyddol, a'u holl an- 
wireddau ar eu penau, yn eu suddo i 
eigionau môr o drallod, ing, a phob rhyw 
wasgfeuon. Trwy holl gorph ein diwr- 
nod, y mae Doethineb y nef yn galw ar 
ein hol ; ac yng ngwyneb ein difatterwch 
a'n hystyfnigrwydd, mae megis yn wylo 
uwch ben ein trangcedigaeth ; ond, er 
pob peth, y mae nifer lliosog o'r hiliog- 
aeth ddynol yn gadael i'r pren almon 
flodeuo ar eu penau, i rychau y bedd 
gael eu haredig ar eu hwynebau, a'r ba- 
bell gael ei dattod, heb ymostwng i'w 
Creawdwr, a hwy a syrthiant i beidio 
cyfodi byth ond hynny ! 

Hawyr anwyl! Y mae rhyfeddodau 
fyrddiwn o fewn cylch natur, ag ydynt 
gwedi bod yn syndod holl oesau y gread- 
igaeth. Golwg ryfedd ydyw gweled 
Arcturus a'i feibion yn dawnsio yn yr 
eithafion draw ; syndod edrych ar y ser 
cynffonnog yn chwyrlïo drwy froydd an- 
hygyrch yr wybren, a brawychus fyddai 
gweled holl ser Caergwdion yn un coel- 
certh fawr, a goleu eu fflamau yn llew- 
yrchu hyd at y caerau tragywyddol! 
Ond pa beth ydyw dyfnderau eigionau y 
dyfroedd dyfnion yn eu holl arswydau; 
pa beth ydyw ogoîau ymysgaroedd myn- 
yddoedd mawrion yn eu holl frawych- 
dod ; a pha beth ydyw hen deyrnas nos, 
ar derfynau yr hon ni ormeswyd hyd 
yma gan belydr y goleuni, mewn dy- 
chrynfeydd, at derfyn taith dyn, yr hwn 
a wyneba drothwy tragywyddoldeb dan 
arwyddion gŵg ac anfoddlonrwydd eì 
Greawdwr! 

Y mae dieithrwch y sefyllfa ar der- 
fynau y byd tragywyddol, yn arswydus i 

ddychymmyg; a phan y meddylir am 
America, y mae gwastad-dir Ohio yn 


yno; ond pa beth am derfyn 
dragywyddoldeb, yr hwn sydd mor ddi- 
eithr, fel nad oes unrhyw ddarluniad er- 
ioed gwedi ei roddi am dano! Yn y 
cyfwng hwn, ni a fyddwn yn gadael am- 
ser o'r tu ol i ni, gwedi canu yn iach am 
byth i'r ddaear a'i holl drigolion, gwedi 
ymddiogg o'n tai daearol, ac yn ysprydion. 
yn wynebu ar fyd yr ysprydoedd! Oni 
fydd hwn yn gyflwr dieithr iawn i ni? 
Âcos heb ran mewn Ceidwad, oni fydd 
yngylwrarswydusini? Yr ydym yn 
gwybod pa beth ydyw colli y ffordd 
mewn lleoedd anial a pheryglus, pan 
fyddo y nos gwedi estyn ei chysgodau, a 
Teta eu mentyll caddugawl dros holl 
wrthddrychau natur; a gwyddom hefyd 
Pa mor felus a chysurus yn y fath am- 
gylchiad, ydyw cael cyfarwyddyd i le o 
ddiogelwch ; ond os allan o gymmod a 
heddwch â Duw, yn wynebu y fro dragy- 
wyddol, amgylchynir ni gan dywyllwch 
w hanner nos, heb wybod cam o'r 
fordd, ac heb un eyfarwyddwr nac ar- 
weinydd, er galw gyd â thaerni ac â llef 
wylofas am dano. Tybiaf y clywaf ad- 
tain un o'r cyfryw druenusion, pan yng 
tghanol tonau trochionog yr Iorddonen. 
fwr, yn bloeddio yn dorr-calonnus, ac yn 
fain yn wylofus ac irad,—“ Wele fi 
Jngnghanol y tywyllwch mwyaf erioed ; 
Wele fi gwedi fy ngadael i mi fi fy hun ; 
Wee fi mewn perygl tragywyddol! O 
au olau gwawr yn yr adeg gyfyng hon ; 
am gyfarwyddwr i hwylio fy nhraed i 
briffordd y Brenhin mawr ; O am ryw 
Gymorth yn y wasgfa fwyaf erioed! 
Yr wyf yn cael fy ngyrru ym mlaen yn 
auvrthwynebadwy i ryw le; o'm blaen 
JT wyf yn clywed sŵn aruthr pistylloedd 
athaiadrau dychrynllyd ; collais y ffordd 
at borth y ddinas nefol, ac yr wyf yn 
teimlo yn awr nad oes yn fy aros ond 
Slledigacth dragywyddol!” Un o hil- 
ÌOpeth Adda ydoedd hwn, a aned yng 
Dgwlad yr efengyl, a alwyd i'r swpper 
Mawr, a wahoddwyd at Geidwad pecha- 
duriaid, a wrthododd iachawdwriaeth, a 
s 

hyrddiodd ei enaid i golledigaeth, ac a 
aeth i'r tanchwa tragywyddol â'i waed 
ar ei ben ei hun! Ni bydd ganddo i 
dragywyddoldeb mwy, ond cwyno yn 
ddolefus, “ Darfu yr haf, aeth y cynhauaf 
heibio, ac nid ydywf fi gadwedig!—O na 
wrandawswn ar lais fy athrawon !—Pa 
fodd y casheais i addysg, ac y dirmygodd . 
fy nghalon gerydd!” Rhaid bod rhyw 
ddallineb neillduol arnom, ac addas yw 
gwaeddi uwch ben deiliaid y cwymp, “O! 
na baent ddoethion, na ddeallent hyn, 
nad ystyrient eu diwedd.” Pe gosodem at 
ein calon yr hyn sydd o'n blaen, gwnaem 
ryw barottosdau gyferbyn & byd arall, a 
dysgem ddoethineb yr Arglwydd ; oblegid 
yn awr yw yr amser cymmeradwy, yn 
awr yw dydd yr iachawdwriaeth; a 
chan fod y ffordd yn agored i ffoi rhag 
y llid a fydd, hwyliwn ein camrau tu & 
Sion ; ac er cael tywydd garw yn nyffryn 
Baca ; etto, ni a awn ym mlaen o nerth 
i nerth, ac a gyrhaeddwn dŷ cin Tad yn 
llewyrch hanl tragywyddol y nef. 

Mae mil myrddiwn a mwy o'n cyd- 
greaduriaid, gwedi gorphen eu taith, ac 
yn awr yn ysprydion yn y byd anfarwol 
sydd o'r tu draw i afon marwolaeth. 
Buont am yspaid yn y cnawd, yn y fuch- 
edd hon ; gwelwyd hwynt yn ymdynnu 
ar hyd llwybr yr anialwch yn y byd 
hwn; clybuwyd eu hocheneidiau dan 
bwys eu beichiau ; a gwelwyd eu dagrau 
yn nyddiau eu trymder, yn syrthio yn 
ddiferynau mawrion i'r llawr ; ond gwedi 
poen a gofid, rhyddhawyd hwynt oddi 
wrth faich y cnawd ; cawsant waredig- 
aeth oddi wrth holl flinderau eu taith yn 
y fuchedd hon ; croesasant yr afon sydd 
rhyngddom ni a byd arall; ac yno yng 
ngwlad y dirgelion, y maent yn frodorion 
yrawr hon. Yr ydym ninnau, torf fawr 
y bywiolion, yn cammu ym mlaen, ac yn 
prysuro tu â therfyn y daith, ac yn fuan 
iawn gwelir ni gwedi cyrhaeddyd y ter- 
fyn cithaf, a'n traed yn rhydio yr afon 
fawr, ac wedi y cyrhaeddom yr ochr 
draw, nyni a fyddwn yn ysprydion, 
gwedi ymddiosg oddi wrth y cnawd, ac 
yn trigiannu ym mhlith anfarwolion. 

Mae y Pregethwr, drwy ffigur fywiog 
iawn, yn rhoddi darluniad rhyfedd o'r 
dymmestl fawr ar derfyn byd arall, pan 
fydd y babell briddlyd yn cael ei dadym- 
chwelyd, a'r yspryd yn cymmeryd ei 
aden i ehedeg at Dduw, yr hwn a'i rhoes 
ef. Gwedi cyrhaeddyd pen yr yrfa 


138 


ddacarol, daw y gelyn mawr ym mlaen 
yn ei holl arfogaeth ; ac wedi gwarchae 
ar ytŷ; a chyfodi clawdd yn ei erbyn; 
dechreua osod ei fagnelau i chwareu arno; 
cryfha y dymmestl; bydd yr ergydion 
yn ddiarbed; a'r ddinas ddynol yn y 
perygl mwyaf ;,—daccw y dyn ar y ter- 
fyn, ac yn awr nyni a edrychwn ar y 
dymmestl fawr olaf. 

Tywynnodd yr haul yn hyfryd fry o'r 
entrych, lawer gwaith ar y babell ; chwa- 
reuai yn llon arni o'r eithafion ; llew- 
yrchai y goleuni yn hyfryd iawn arni, 
gan wasgaru pob serchowgrwydd iddi o 
amgylch ; saethai y lleuad ei phelydron 
ariannaidd arni yn y nos; a'r ser hwy- 
thau a chwareuent mewn llonder ar 
hon. Ond tu â glan yr afon, daccw y 
cymmylau yn esgyn o'r dyffryn dî; 
niwlog, tarthog a thywyll oeddynt; 
dringent yn araf o'r dyffryn; ac am- 
doent y babell, fel nad oedd yno ddim 
i'w weled, ond y tywyllwch mawr yn ei 
hamgylchynu; canys yr oedd y cymmylau 
yn dychwelyd ar ol y gwlaw. Gwedi 
attal llewyrch y goleuni i dywynnu ar y 
babell, a'i hamdoi & thywyllwch ; daccw 
y dymmestl yn cryfhau ; y twrf yn cyn- 
nyddu ; a sŵn y peiriannau dyrnodiol yn 
myned yn fwy dychrynìlyd.—“ Yr amser 
y cryna ceidwaid y tŷ.”—Ofn gwedi eu 
dal, ac arswydau gwedi eu goddiweddyd ; 
‘ac heb nerth ynddynt i wrthsefyll y 
rhuthriadau yn erbyn y ddinas.—“ Ac y 
crymma'r gwyr cryfion, ac y metha'r 
rhai sydd yn malu, am eu bod yn ychydig, 
ac y tywylla'r rhai sydd yn edrych trwy 
y ffenestri ; a chau'r pyrth yn yr heolydd, 
pan fo isel swn y malu, a'i gyfodi wrth 
lais yr aderyn, a gostwng i lawr holl 
ferched cerdd.”—Yr oedd pyrth yr heol- 
ydd gwedi bod yn cael eu cadw yn agor- 
ed ; a'r dramwyfa yn rhydd i'r ddinas; 
yr oedd sŵn mawr gwedi bod gan y felin 
yn malu, pan ag yr oedd y peirianwaith 

yng nghryfder ei nerth ; bu y trigolion yn 
gallu cysgu ac heb ddihuno, pan fyddai y 
ceiliogod yn canu; a bu cerddoriaeth 
lawer o droion o'r tu fewn i'r caerau. Ond 
erbyn hyn, y mae cyfnewidiadau gwedi 
cymmeryd lle ; yu awr, y mae y bobl yn 
ofni yr hyn sydd uchel; maent yn ar- 
swydo ar y ffordd ; ac y mae arwyddion 
dymchweliad ym mhob man. Daccw y 
pren Almon ag sydd yn tyfu yng ngardd 
angau, yn blodeuo ; daccw y ceiliog rhed- 
yn troed-ysgafn gwedi myned yn faich 
trwm ar gefn yr hen wr; a daccw ei 
chwant yn pallu, canys y mae yn myned 
i dŷ ei hir gartref; a bydd y galarwyr 
yn y man, yn myned o bob tu yn yr heol 
ar ddydd ei angladd. Ond, wele yr awel- 
on yn cryfhau ; wele y dymmestl megis 
yn ymgynddeiriogi ; ac wele beiriannau 
dinystr yn rhuo yn fwy arswydus, ac yn 
ergydio yn drymmach ar y babell ; ac o'r 
diwedd, wele y llinyn arian yn torri; 
wele y cawg aur yn torri; wele y piser 
ger llaw y ffynnon yn torri; ac wele yr 
olwyn wrth y pydew yn torri. Dyma 
y cwbl mewn perthynas i'r yrfa ddaearol 
ar ben ; cyrhaeddodd wlad y dirgeledig- 
gaethau; ac y mae yn awr yn frodor 
ym myd yr ysprydoedd. 

Mae byd arall ar ol hwn ! Nid ydym ni 
yma, yn y byd hwn, ond prin agor ein 
llygaid ; ond yn y byd a ddaw, y mae un 
oes dragywyddol fawr, na welir mo'i 
phen draw yn oes oesoedd. Ond glan 
yr afon, ïe, glan yr Iorddonen sydd yn 
ein haros ni! Canu yn iach i bob peth 
gweledig i gnawd ; canu yn iach i bob 
peth ag sydd yn dwyn perthynas ag am- 
ser; gadael pethau gweledig; ac ym 
mron a gweled y pethau ag ydynt an- 
weledig yn awr ; gadael y byd hwn, ac 
yn roddi y cam diadlam i'r byd arall; 
ymadael & dynion, ac yn myned i gym- 
deithasu âg ysprydion ; myned o amser i 
fod yn breswylwyr tragywyddoldeb. 


Y Perrin. 


H! pwy a welaf tu â godreon y 
mynyddoedd tywyllion, yn ymdyn- 
nu ym mlaen yn llesga gwan, ac ar- 
wyddion gofid yn ei wedd? Pwy a 
glywaf, yng ngwaelodion y cymydd 


dyfnion, yn ocheneidio yn drwm-lwythog 
gan bwysau ar ei ysgwyddau? Ai nid 
hwn ydyw y Pererin a drodd allan o 
Soan yn yr Aipht, pan alwyd arno gan 
un o Efangylwyr y Brenhin mawr? Ai 

nìd hwn a dorrodd ei gyssylltiad â'r byd 
presennol, ac a aeth yn grwydryn er 
mwyn crefydd, gan chwilio yn ddyfal 
am ddinas ac iddi sylfeini, Saer ac 
Adeiladydd yr hon yw Duw? Dyma y 
gŵr, ac yn fyw heddyw er holl helyntion 
a gofidiau ei daith ; gwr y bu ei Dduw 
yn dda wrtho mewn myrdd a mwy o 
gyfyngderau ; gwr a gynhaliwyd gan y 
breichiau tragywyddol, pan ar ymollwng 
ìbydewau dyfnion y ddamnedigaeth ; gwr 
a gynhaliwyd gan yr hen addewidion 
gwiw a chedyrn, a wnant dywyllwch 
dudew hanner nos mor danbaid a goleuni 
haulwen haf ar hanner dydd; gwr a 
gafodd brofi grawnsypiau y wlad fry, 
yn ymyl dyfroedd Mara, yn yr anialwch 
mawr; a gwr y mae llygaid y nefoedd 
arno, amgen buasai gwedi dyrysu yn y 
diffaith-leoedd, ac wedi darfod am dano i 


ddringo y rhiwiau ar hyd ystlysau y. 


mynyddoedd oerion. 

Y mae yn anhawdd iawn cael gan neb 
droi allan o ddinasoedd yr Aipht, er bod 
y cwmmwl dû uwch eu penau, a'u 
colledigaeth yn cael ei gyhoeddi gyd & 
sain alarwm clychau y nefoedd, a rhuad 
taranau tragywyddoldeb. Rhyfedd fel y 
mae dyn gwedi ymddyrysu gyd a'r 
pethau a welir ; rhyfedd mor dynn y mae 
gelyn ei enaid gwedi tynnu ei gylymau 
âm dano; a rhyfedd fel y mae yn ymlynu 
Wrth gynnyrch tir y felldith, er fod mwg 
e losgiad yn ymddyrchafu, fel rhag-ar- 
wydd o'r goelcerth fawr a gymmer Ìe, 
Pan fydd anadl yr Arglwydd megis afon 
Ofrwmstan yn ei roddi mewn goddaith 
dragywyddol! Gellid meddwl bod sŵn 
hranau yr Hollalluog, pan ruant ym 
mygythion a melldithion deddfau Sinai, 
yn ddigon i ddihuno holl breswylwyr y 
byd at eu dyledswyddau, a'u dwyn i'w 
Pwyll ar yr un waith ; ond yn lle hynny, 
y mae cyfareddion y ddraig goch fawr 
gwedi eu gwenwyno, fel y gorweddant 
acy cysgant ar y tir swynedig, fel, pan 


ddeffroa myrdd o honynt, byddant heb ~ 


nefoedd, a chorwynt dinystr tragywyddol 
yn chwibanu chwythymau arswyd-fawr 
tymhestloedd uffern yn eu clustiau. Er 
dywedyd a chyhoeddi yn groch, bod y 
linynau tragywyddol yn dirwyn ffenestri 
y nefoedd i fynu, a bod bolltau dorau 
ffynhonau y dyfnderoedd mawrion yn 
cael eu tynnu yn ol, er mwyn gwneuthur 
He iymollyngfa llifeiriaint diluw y Teyrn 
tragywyddol, i hau a gwasgaru dinystr 

ac annghyfannedd-dra dros yr holl gen- 
hedloedd ; etto er hyn, a mwy na hyn, 
dynion a watwarant ofn ac a ddiystyr- 
rant arswyd, hyd yn oed yn safn yr hen 
ddraig ddinystriol ei hun. Er darllen 
i ddynion, o lyfrau y cyfammodau, en- 
bydusrwydd y cyfiwr y maent ynddo; 
bod y gagendor brawychus yn agoryd ei 
safn anferth er eu llyngcu, a'r tonau 
gwyrddleision yn trydar yn ofnadwy 
wrth ymchwyddo ac esgyn er eu derbyn 
byth i'w mynwesau tanllyd ; etto yn lle 
dihuno, a ffoi i gymmeryd gafael yn y 
gobaith a osodwyd o'u blaen, hwy a 
ddewisant ychydig gysgu ym mhellach, 
ychydig hepian ym mhellach, ac ychydig 
blethu dwylaw ym «mhellach i gysgu, 
hyd oni fyddant yn sicr yng nghrafangau 
y felldith fawr. Y fath ydyw cyndyn- 
rwydd dynion, fel yr herriant byrth y 
nef, er gweled y mwg yn golofnau yn 
cael ei chwythu allan o enau Boanerges, 
a thân dinystr yn lluchedennu, yr hwn 
a'u hysa yn dragywyddol, ond unwaith 
ei ollwng drwy gafnau yr Hollalluog 
attynt! Ië, er dyrchafu baniar y groes 
ar Fynydd Heddwch, a galw ar y gresyn- 
nolion i dderbyn cyfoeth mil myrddiwn 
rhagorach nag aur Ophir, ac agor pyrth 
gogoniant o'u blaen; etto dewisant 
angau yn lle bywyd, ac ymddangosant 
wrth fodd eu calonau, pan ar y llithrigfa 
yn ymollwng i ganol Tophet! Ond am 
y Pererin, pan alwyd arno, yn y fan nid 
ymgynghorodd â chig a gwaed, ond troes 
allan o'r ddinas am ei fywyd; ac er 
gorthrymderau fyrdd myrddiwn, y mae 
yn fyw yn awr, ac nid oes ond megis 
cam rhyngddo a'i etifeddiaeth. Safodd 
yr Efangylwr ar gaer Sion, ac yn enw 
Emmanuel galwodd ar grwydriaid Eden 
ynghyd, gan gyhoeddi heddwch i drucin- 
iaid y ddaear, a'u hannog i ffoi rhag y 
llid a fydd; chwythodd yr awelon yn y 
fan oddi ar y tir sanctaidd, teimlwyd 
arogledd llysieuau pêr gerddi Calfaria, 
diwreiddiwyd hen fongcyffion o ddaear 
llygredigaeth ; codwyd hen lestri oeddynt 
gwedi tywodi yn yr aberoedd ; torrwyd 
llyffetheiriau caethion yn chwilfriw ; eg- 
lurodd Mab y dyn ei ogoniant drwy 
ddellt ffenestri y palas; toddodd ia a 
rhew y gogledd mewn llawer o fynwesau; 
ciliodd y nos rhag pelydron aur gwawr 
yr haul dros gaer mynydd y cyfammod 
newydd ; ac ym mhlith eraill, clywyd y 
Pererin yn bloeddio ci ymwared, a 

gwelwyd ef yn prysuro ei gamrau tu & 
mynydd Sion, lle y mae palas a gorsedd 
Iesu, Brenhin y saint. 

Cafodd y Pererin ofidiau mawrion er 
cychwyniad ei gynniweirfa hyd yr awr 
hon. Y mae y drwg gwedi dyfod i'r 
byd, yn trigo yn y byd, a chanddo lyw- 
odraeth fawr ar y byd ; a hyn sydd yn 
gwneuthur y daith yn chwerw i'r rhaì a 
ymgeisiant & sancteiddrwydd, gan ei 
dilyn hi. Pan edrychom ar Jechres y 
Pererinion, o ddechreuad amser hyd yf 
awr hon, ni a gawn eu llwybrau yn 
llawn drain a mieri. Draw wrth borth 
Eden, wele Abel dduwiol yn gorph 
llofruddiedig ar y llwybr, gwedi syrthio 
drwy ddwylaw ei frawd ; wele Abraham 
yn crwydro dros yr Euphrates heb wybod 
ibale yr oedd yn myned; wele Jacob 
yn Ìlawn dagrau ym mhlith meibion y 
tir; wele Moses yn ffoi am ei fywyd tu 
& thir Midian ; wele Dafydd yn ffoi yn 
droednoeth o Gaersalem, ac yn gwynebu 
tu â glanau yr Iorddonen, mewn wylof- 
ain mawr oblegid ei fab; wele Jeremiah 
yn wylo ddydd a nos oblegid pechodau 
merch ei bobl; ac wele Arglwydd y 
gogoniant mewn llefain cryf a dagrau, 
pan yn cyfodi y cwppan o gymmysgedd 
erchyll at ei enau. Gŵyr y Pererin am 
gyfyngder a phrofiad gofidus y llwythau 
etholedig rhwng Piahiroth a Baalzephon ; 
gŵyr yn brofiadol am yr anialwch gwag 
erchyll, a thir sychder mawr, yr hwn a 
gyssegrwyd â'i ddagrau bob cam a roes; 
gŵyr yn brofiadol am gaethiwed Babilon, 
lle y bu ei delyn yng nghrog ar helyg yr 
afon, ac yntau yn wylo yn dost pan 
gofiai a phan feddyliai am Sion. Y mae 
ffordd y groes yn arw iawn, a rhaid 
fu i'r Pererin, druan, rodio yn alarus 
oblegid gorthrymder y gelyn ; curwyd ef 
yn fynych yn nhrigfa y dreigiau ; goddi- 
weddwyd ef ar y bryniau gan y tym- 
hestloedd, pan chwythai y gwynt garw 
yn nydd y dwyreinwynt; estynai yr 
hwyr yn araf ei chysgodau arno, fel y 
gorfyddai arno rodio yn nhywyllwch y 
nos ; goddiweddwyd ef gan rewogydd ac 
ystormydd y gauaf, pryd na welai 
flodeuyn ar ymylau ei lwybrau i'w 
ddiddanu yn ei brudd-der; a meddyl- 
iodd filoedd o weithiau mai trengu a 
wnelsai ar rosydd Moab, heb gyrhaeddyd 
gwlad yr addewid. Ond dan warcheid- 
wadaeth Ior y nefoedd, y mae y Pererin 
llesg a phenllwyd yn fyw; y mae yn 

fyw, er i ugeiniau feddwl mai marw a 
fuasai ; y mae y Pererin yn fyw, er iddo 
fod yn uyfnderau y môr, ac er i'r hesg 
ymglymmu am ei ben ; y mae y Pererin 
yn fyw, er i wŷr y bwäau dur fod yn 
chwerw wrtho, ac er annelu o honynt at 
ei fywyd ; ymae y Pererin yn fyw, ac 
yn adnewyddu ei nerth fel yr eryr, 
rhodia ac ni ddiffygia, rheda ac ni flina ; 
ydyw, y mae y Pererin yn fyw, ac yn 
canu ar y rhiwiau fel hyn :— 


“ Am fod yr Iesu'n fyw, 
Byw hefyd fydd ei saint ; 

Er gorfod dioddef poen a briw, 
Mawr fydd eu braint : 

Bydd melus glanio draw, 
'Nol bod o don i don ; 

Ac mi rof ffarwel maes o law, 
I'r ddaear hon.” 


Estyna y nefoedd ei chynnorthwyon 
i'r Pererin ar ei daith. Yn yr Arglwydd 
y mae cadernid a nerth; twr cadarn 
ydyw ei enw, ac atto y rhed y cyfiawn, a 
chyd ag ef y mae mewn diogelwch. Pa 
beth ydyw dyn heb Dduw? Yr oedd yr 
Aiphtiaid yn drech na Moses, ond yr 
oedd Moses a Duw yn drech na'r Aipht- 
iaid; yr oedd y Philistiaid yn drech na 
Samson, ond yr oedd Samson a Duw yn 
drech na'r Philistiaid; yr oedd Goliath 
yn drech na Dafydd, ond yr oedd Dafydd 
a Duw yn drech na Goliath ; ac y mae 
y gelyn gwannaf yn drech na'r Pererin, 
ond y mae y Pererin a Duw yn drech 
na'r gelyn cryfaf. Y mae rhyw gryfdwr 
rhyfedd ym mynydd y Pererin ; Duw 
tragywyddoldeb ydyw ei noddfa, cestyll 
y creigiau ydyw ei ymddiffynfa, a'r 
breichiau mawrion tragywyddol ydynt 
oddi tano, fel y mae yn myned ym 
mlaen er pob rhwystrau drwy ddyffryn 
Baca, ac yn sugno cysuron i'w enaid o'r 
awelon a chwythant o'r tir anfarwol. I 
ba beth y siaredir ac y gwastreffir ym- 
adroddion, oblegid mewn gwirionedd y 
mae enaid y Pererin yn cael ei gysuro 
â'r danteithion arlwyedig ar fwrdd aur 
y nef, ac â'r aeron a gynhyrchir gan y 
coedydd plannedig ym mherllanau parad- 
wys. Yr oedd Noah yng nghymdeithas 
ei Dduw, pan ydoedd yr arch yng nghanol 
berw tonau llifeiriant y diluw digofus, 
pan ydoedd dinystrac annghyfannedd-dra 
yn teyrnasu oddi amgylch iddi; ac yr 
ydoedd mwy o'r nefoedd gyd a'r tri 
wŷr yn y ffwrn dân, nag a fwynhasant 
drwy eu holl oes cyn nac wedi hynny. 

Dilynai y dwfr, a bistyllodd allan o'r graig 
yn Horeb, Israel drwy yr anialwch ; ac 
felly y mae yr addewid, sef yr hen 
addewid fawr, gwedi dilyn y Pererin 
hyd yma, ac fel cloch yn ei glust yn 
swnio,—“ Ni'th roddaf di i fynu, ac ni'th 
lwyr adawaf chwaith.” Yr oedd yr 
addewid gyd a'r Pererin pan ddaeth allan 
drwy borth Soan ; yr oedd yr addewid 
gyd ag ef yn nyffryn Achor, ac a agorodd 
ddrws gobaith iddo, fel y canodd yn 
llafar yng nghanol y rhandir; yr oedd 
yr addewid gyd ag ef ym Masan a dyfn- 
der y môr, yr hon a farchogodd efe drwy y 
tonau, heb ofni berw y dyfnder mawr; 
yr oedd yr addewid gyd ag ef yn y ty- 
wyllwch, ac yn rhoddi achosion iddo 
ganu yn y nos ; yr oedd yr addewid gyd 
ag ef ym Mabilon, ac yn dangos terfyn- 
iad y deng mlynedd a thriugain iddo 
mewn drych ; ac fe glywyd y Pererin yn 
canu ar hen riwiau Abarim fel hyn :— 


“' Yn y dyfroedd mawr a'r tonau, 
Nid oes neb a ddeil fy mhen, 
Ond fy anwyl Briod Iesu, 
*Rhwn fu farw ar y pren ; 
Cyfaill yw yn afon angau 
Ddeil fy mhen yn uwch na'r don, 
Golwg arno wna i mi ganu 
Yn yr afon ddofn hon.” 


Bu y Pererin lawer gwaith ym mron 
ildio, ac yn credu mai yn ysgyrion yr Âi 
rhwng creigiau yr anialwch ; ond oble- 
gid bod adgyfnerthion mawrion o'r tu 
cefn iddo yn nhrysordŷ y nef, cafodd 
nerth yn ol ei ddydd, ac y mae cryn swm 
o hen ŷd y wlad yn y sach sydd yn awr 
~ arei gefn. Ofnodd lawer o fynyddoedd 
a bryniau a welai o'i flaen, gan ofni yn 
brudd y buasai yn llwyr ddiffygio, ac na 
orfuasai mo honynt ddim; ond yr 
addewid a'i cynhaliai, ac yntau a ymwr- 
olai yn ei sŵn, pan yn dywedyd yn ei 
glustiau,—“ Canys y mynyddoedd a gil- 
iant, a'r bryniau a symmudant.” Paid, 
Bererin, â llwfrhau yng ngwyneb an- 
hawsderau; ond yn nerth y nefoedd 
gwna ymdynnu ym mlaen. Yr wyt yn 
ofni y mynyddoedd ; ond pa ham, oble- 
gid hwy a giliant? Yr wyt yn ofni y 
bryniau ; ond pa ham, oblegid hwy a 
symmudant? “Ond fy nhrugaredd ni 
chilia oddi wrthyt, a chyfammod fy hedd 
ni syfl, medd yr Arglwydd yr hwn sydd 
yn trugarhau wrthyt,” Y mae rhai 
gwedi gweled y Pererin tu â glanau 
llyn Siloam, ac mewn llawenydd mawr 

wrth dynnu dwfr o ffynhonau yr iachaw- 
dwriaeth. Y mae rhai gwedi ei weled 
yn y gwres deifiedig yn ymyl Gwr, yr 
hwn sydd megis cysgod craig fawr 
mewn tir sychedig. Ac y mae rhai 
gwedi ei weled yng ngerddi ystlysau 
mynydd Calfaria, yn rhodio rhwng 
gwelyau y promgranadau, ac yn edrych 
dan wênu ar ysgrifen-law yr ordeiniadau, 
yr hon oedd yn ei erbyn, gwedi ei hoelio 
wrth y groes. Oes, oes, y mae hanes yr 
hen bererin gyd å ni, ac y mae yn fyw 
yn awr ; ac nid oes nemawr ddyddiau er 
pan glywyd ef yn canu yn ymyl y bedd 
lle y bu ei Arglwydd yn gorwedd, ac yn 
bloeddio yn uchel ei fuddugoliaeth, drwy 
rinwedd y fuddugoliaeth agafodd y Llew 
o lwyth Juda ar angau a'r bedd, pan 
dorrodd y seliau, pan ddattododd y 
rhwymau, a phan ddrylliodd y cadwyn- 
au, ac yr ymddangosodd mewn an- 
llygredigaeth ac anfarwoldeb, & phardwn 
cyfrgolledigion Eden yn ei law. 

Y mae y Pererin yn tynnu yn brysur 
tu â therfyn ei daith. Aeth Abraham 
allan o Ur y Caldeaid, croesodd yr afon, 
a chrwydrodd yn ol ac ym mlaen ar hyd 
tiroedd y Dwyrain ; ond bu raid iddo 
ddarfod âg amser, ac agor ei amrantau 
ar dragywyddoldeb, cyn cael yr etifedd- 
iaeth y bu yn chwilio mor ddyfal am 
dani. Trwy ffydd y bu y Patrieirch 
boreol yn teithio yn nhir yr addewid, 
ac mewn ffydd y bu farw y rhai hyn 
oll, heb dderbyn yr addewidion, eithr 
o bell eu gweled hwynt, a chredu, a 
chyfarch, a chyfaddef mai dieithriaid a 
phererinion oeddynt ar y ddaear. Fe'u 
gwelwyd hwynt yn ieuaingc ar fryniau 
a gwastadedd y Dwyrain, yn ymddifyrru 
rhwng y praidd, a'u camau mor fuain 
a'r awelon yn brasgammu ar hyd tir 
Mamre; ond daeth hwyr eu hoes, ac 
ymlithrasant yn araf a than eu pen- 
llwydni tu â glenydd yr Iorddonen, a 
chroesasant ei dyfroedd mewn ffydd, a 
chyrhaeddasant y wlad ar yr hon y mae 
gwawr dragywyddol yn teyrnasu. Y 
mae y Pererin yntau yn tynnu tu a'r 
dwfr, ymae y pren Almon yn blodeuo 
ar ei ben, y mae sŵn isel gan y meini 
yn malu, y mae tônau merched cerdd yn 
myned yn ddiflas ganddo, y mae y ceil- 
iog rhedyn er ys dyddiau gwedi myned 
yn faich iddo; mewn gair, y mae ar 
lan yr Iorddonen, ac yn disgwyl bob 
dydd i'r piser ger llaw'r ffynnon dorri, 

i'r olwyn fyned yn rhydd wrth y pydew, 
ac i'r pridd ddychwelyd i'r ddaear fel y 
bu, a'r yspryd at Dduw yr hwn ai 
rhoes ef. Y mae yn hyfryd ac yn 
gysurus gweled yr hen Bererin ar bwys 
ei ffon, yn rhodio yn ol ac ym mlaen 
ar hyd lan yr afon, yn nhwrf a si ei 
thonau, ac yn tynnu ei yspienddrych 
allan bob yn awr ac yn y man, er edrych 
drwy y tarth a'r nifwl i'r lan draw, lle 
y mae goror anfarwoldeb. 

Gofynwyd i un o'r hen Philosophydd- 
ion pan arei wely angau, ac ym mron 
ag ymadael â'r byd hwn, I ba le yr 
ydych yn myned? Yr atteb a roddodd 
ydoedd, Y mae yn dywyll iawn o fy 
mlaen ; dichon fy mod yn myned i ddi- 
ddymdra tragywyddol; dichon fy mod 
yn myned i ryw daith anorphen dros 
foroedd mawrion a geirwon ; dichon fy 
mod yn myned i wlad cysgodau tywyll- 
ion ; nis gwn i ba le yr ydwyf yn my- 
ned, ond gwn fy mod yn darfod â'r 
bywyd presennol. Ond nid fel hyn y 
mae ar y rhai ag y mae goleuni yr 
iachawdwriaeth gwedi llewyrchu ar eu 
heneidiau; canys gwyddant i bwy y 
credasant, a'i fod ef yn Iachawdwr idd- 
ynt hwy. Nid ym mhrofiad yr hen 
Philosophydd paganaidd yr ydoedd Job 
yng nghyflwr adfydus ei gystuddiau 
mawrion a thrallodedig ; canys gwyddai 
efe fod ei Brynwr yn fyw ; y byddai i'r 
Prynwr byw hwn sefyll ar y ddaear ; y 
byddai iddo ef ei hun, â'i lygaid ei hun, 
weled y Prynwr byw ; ac y gwelai Dduw 
yn ei gnawd. Gwyddai y Psalmydd y 
byddai iddo ddisgyn i'r priddelloedd, a 
chymmeryd han dawel yn ystafell dyw- 
ell yr hirnos fawr ; ond gwyddai hefyd y 


CWYN DROS Y PAGANIAID. 


llawn ddigonid ef pan ddihunai ar ddelw 
Duw ei Greawdwr mewn anllygredig- 
aeth ac anfarwoldeb. Gwyddai St. Paul 
y byddai gyd â Christ gwedi ei ym- 
ddattodiad ; ystyriai farwolaeth yn elw 
mawr; a phan ag yr ydoedd yn ymyl 
merthyrdod, ac ar gael ei aberthu ar 
allor cynddaredd gelynion croes Crist, 
dywedai yn groyw :—“ Canys myfi yr 
awr hon a aberthir, ac amser fy ym- 
ddattod i a neshâodd. Mi a ymdrechais 
ymdrech dêg, mi a orphennais fy ngyrfa, 
mi a gedwais y ffydd. O hyn allan 
rhoddwyd coron cyfiawnder i'w chadw 
i mi, yr hon a rydd yr Arglwydd, y 
Barnwr cyfiawn, i mi yn y dydd hwn- 
nw; ac nìd yn unig i mi, ond hefyd i 
bawb a garant ei ymddangosiad ef.” 

Daccw y Pererin ar lan yr afon ; afon 
lle mae dyfnder yn galw mewn adsain 
ar ddyfnder, wrth sŵn pistylloedd Duw ; 
dyfroedd yr hon sydd yn arswydus yr 
olwg arnynt; a thwrf ei thonau yn 
ddychrynllyd yn ei ruad. Ond y mae y 
Pererin ar ei glan, yn barod; a daccw 
yr alwad yn dyfod; daccw yntau yn 
ymollwng i'r llifddwr; daccw awel es- 
mwyth yn chwythu oddi ar dir Canaan, 
ac yn llonyddu y dyfroedd; daccw 
gwmmwl dû a thywyll dyffryn cysgod 
angau yn ymagor ; daccw belydron haul 
y nef yn llewyrchu yn llon ar y Pererin; 
daccw Wr â'i harddwch fel y wawr, yn 
ei gynnorthwyo, ac yn dal ei ben uwch 
y llifeiriaint; daccw ei draed ar graig 
gadarn yr oesoedd; daccw ef yn ym- 
dynnu yn wrol drwy y dyfroedd dyfn- 
ion, ac yn cyrhaeddyd y lan draw, mewn 
llawenydd a gorfoledd mawr, yn llaw ei 
Bryniawdwr a'i Dduw. 


Cwyn bros y Paganini. 


'R dwyrain draw daw llefau, 
Ar chwai belydron gwawr ; 
Clywch, clywch yr ocheneidiau, 
Dolefus ynt yn awr ; 
Yng nghanol mawr gaethiwed, 
Afrifed lu sy'n bod, 
Yn llefain am ymwared 
O'r cyni mwya’ 'rio'd. 


Yng nghanol lliwus flodau, 
Doldiroedd tegaidd llon, 
A gwigoedd heirdd a llysiau, 
Prydfertha'r ddaear hon ; 
Y mae y truenusion, 
Dan leni gwŷll y nos, 
Heb glywed am drysorion, 
A moroedd doniau'r gro’s. 

Trueni bod myrddiynau, 
O deulu Adda draw, 

Dan dduon faith gymmylau, 
I'w gweled ar bob llaw ; 

O gyrrer Iachawdwriaeth, 
Yn fuan ar ei hynt, 

I bob rhyw wlad a thalaeth, 
Ar edyn chwai y gwynt. 


Yn wir, y mae'n drueni, 
Bod 'neidiau rif y dail, 
Heb glywed, er eu geni, 
Am gongcwest Adda'r ail ; 
Bod nifer fawr afrifed, 
O deulu dyn a'i hâd, 
Yn aros heb gael clywed, 
Am lennyrch tŷ eu Tad ! 

O chwythed yr awelon, 
Draw dros y bryniau pell, 
Esgored addewidion, 
Ar eu trysorau gwell ; 
O! bywyd i'r marwolion, 
Drwy barthau pell y byd ; 
Ymledu wnelo Sïon, 
Drwy'r ddaear faith i gyd. 


Teyrnased mewn gogoniant, 
Yr Iesu, Frenhin Mawr, 
Nes byddo Cân o foliant, 
Yn llanw cyrau'r llawr; 
Ynghyd doed y cenhedloedd, 
_ At Allor Duw eu Tad, 
A bydded i'r holl bobloedd, 
Gael Iachawdwriaeth rad. 


Ho le y moe fg ghar a'm Cyfaill? 


(Y DIWEDDAR BARCH. JOHN WILLIAMS, Y TROSNANT.) 


MAE natur yn ei mantell werdd 

gwedi adgyfodi, y blodau yn amry- 
liw yn britho ymylau y llwybrau, yr 
adar yn seinio eu cerddi yn ddifyr yn y 
gwigoedd, yr haf melynwyn tessog gwedi 
ymweled â'r fro, a chynhauaf toreithiog 
mewn ymddangosiad wrth y drws ; ond 
fy nghyfaill ni nesha attaf; ac er ym- 
wrandaw o honof, ni chlywaf byth, byth, 
drwst ei droed; oblegid y mae yn gar- 
charor gan angau mawr, ac yn sicr 
mewn caethiwed dan fyllt amrosgo y 
bedd! Rhyfedd y difrodiadau a wnaed 
gan y bwystfil ofnadwy, er pan yr ym- 
ruthrodd i mewn i lannerch dynolion ; 
oblegid, er rhedeg o'i gerbyd yn chwyrn- 
wyllt drwy ymherodraethau a thywysog- 
aethau y ddaear yn ddilesteiriad, a bod 
siolau pendefigol fil myrdd yn crogi ar 
byrth a chaerau ei ddinas, ac er bod ei 
draed yn barod gwedi sathru ar y pryd- 
ferthion pennaf y tywynnodd haul ar- 
nynt erioed, y mae efe yn ddiwala yn 
barhaus, ac mor awyddus i'w ysglyfaeth 
heddyw ag y bu erioed. Y mae ochen- 
eidiay torr-calonnus gweddwon dan bwys 
eu beichiau, llefain hiraethlon ymddifaid 
dan eu gwasgfeuon, a galar trwm cyfeill- 
ion yn Ilannerchau y meirwon, yn ddan- 
teithion adnewyddol iddo; oblegid di- 


ystyr ydyw o holl rwymiadau a theim- ! 


ladau gorau ein natur: ymfawryga yn ein 
dinystr ; ymorfoledda yn ein drylliadau ; 
a gweryra yn ein lladdedigaethau. Bu 
gennyf gâr a chyfaill, ag y bu mor hoff 
gennyf am dano ag am fy einioes ; llaw- 
enychwn wrth drwst ei droed ; teimlwn 
natur yn ei llesgrwydd yn adnewyddu 
pan welwn ei wedd; teimlwn yn bara- 
dwysaidd yn ei gyfeillach ; ond brenhin 
pob dychryndod a daflodd ei fach am 
dano, gwnaeth iddo arafu yn ei gamrau, 
llusgodd ef tu & thonau yr Iorddonen 
fawr, taflodd ef i'r llifeiriant, ac y mae 
gwedi cau arno yn ystafelloedd tywyllion 
y bedd yng ngwlad machludiad haul, fel 
na chaf ei weled mwy hyd ddydd adfer- 
iad pob peth, pan dywynna datguddiad 
cyflawn meibion Duw. 

Fe fu gennyf gyfaill. Y gorchwyl 
hawddaf drwy yr holl greadigaeth ydyw 
cael y creaduriaid hynny a elwir rhith- 
gyfeillion, oblegid y maent mor aml yn 
ein plith a'r lindys a'r locust ; ond am 
gyfaill a wna lynu wrthym yn ein cy- 
fyngderau, a gyfrynga yn adeg ein gofid, 
a wna beidio a'n haberthu pan yn gy- 
fyng arnom, a wyla yn ein dagrau, ac a 
wêna yn nydd ein llwyddiant, y mae yn 
anhawdd ei gael; ac wedi y collom ef, y 
mae y golled braidd yn anadferadwy. 
Y mae y byd yn llawn twyll, ac y mae 

dynion y byd â'u bryd ar wasanaethu 
eu hunain, fel nad gwaeth ganddynt ar 
yddfau pwy y sathrant, esgyrn pwy a 
ddrylliant, teimladau pwy a archollant, 
gwaed pwy a ollyngant, nac eneidiau 
pwy a ddinystriant, er mwyn cyrhaedd- 
yd cneuen y ceid dau cant o honynt am 
ddimmai. Ond diolch i'r nefoedd nad 
ydyw pawb fel hyn, oblegid, er y dryll- 
iad a gymmerodd le ar ddynoliaeth yn 
Eden, pan darawodd wrth graig y bro- 
fedigaeth fawr, y mae rhai blodau ar- 
dderchog yn tyfu arni drwy drugaredd 
hyd heddyw, a'r rhai hynny yn arogli 
yn fyrdd pereiddiach na llysieuau hyf- 
ryttaf Arabia Ddedwydd. Bu fy nghy- 
faill yn gyfaill gennyf o'i febyd i'w fedd ; 
gwelais ddydd ei enedigaeth ; yr wyf yn 
cofio ei gamau bychain ar hyd llawr y 
tŷ; chwareuasom ynghyd, buom yn gyd- 
wely i'n gilydd ugeiniau o weithiau ; cyd- 
redasom wrth sain y gloch i ysgol y 
pentref ger llaw ; ac ni chafodd gelyn ein 
dedwyddwch le erioed i fwrw ei wreich- 
ion rhyngom ; ac megis y dechreuasom, 
felly hefyd y treuliasom ein hoes, hyd 
oni ledrattawyd fy nghyfaill oddi arnaf 
gan hen ormeswr meibion a merched 
Adda. Er y gofid a achosir drwy hynny, 
y mae yn anhawdd iawn peidio edrych 
yn ol, a gollwng y meddyliau i daflu eu 
llinynau dros y llannerchau dedwydd 
a pharadwysaidd gynt; ac y mae yn an- 
hawdd peidio credu na fyddai ein tad 
cyntefig yn troi yn ol yn fynych yn ei 
feddwl tu â chaerau yr annedd ddedwydd 
gynt yn Eden, er yr achosai hynny ofid, 
galar, a dagrau iddo. Felly finnau ; gal- 
waf i gof yr amserau gynt, pan oeddwn 
i a'm cyfaill yn ymddifyrru mewn pob 
diniweidrwydd plentynnaidd, ac heb wy- 
bod am ofidiau y fuchedd hon, na phrofi 
dim ochwerwderau drain a thramgwydd- 
iadau yr anialwch, a'm dagrau a ymoll- 
yngant wrth feddwl bod yr amserau 
dedwydd gwedi cilio, ac yn ddialw yn 
ol. Y mae yr hen gymmydogaeth i'w 
chael etto, ond nid yw fy nghyfaill ynddi; 
y mae yr afon ddolennog â'i ffrwd grisial- 
aidd yn ymddolennu etto drwy y fro, ond 
nid ydyw fy nghyfaill a minnau yn 
rhodio ei cheulanau ; y mae yr un gloch 
yn tingcian etto, ond nid yw fy nghyfaill 
a minnau yn clywed ei sŵn ; y mae yr 
un ywen yn llannerch y meirwon, ond 
fy nghyfaill a minnau nid eisteddwn dan 
ei changau yn awr; y mae yr un cerrig 

yn cyssegru coffadwriaeth y marwolion 
yn y fynwent, ond fy nghyfaill aminnau 
ni neidiwn hwynt; y mae yr un deml i 
Arglwydd y lluoedd, ond fy nghyfaill a 
minnau ni ymgynniweiriwn yno. Fy 
nghyfaill nid ydyw ; gorphenodd ef ei 
daith yn yr anialwch, treuliodd ei ddiwr- 
nod yn y fuchedd bresennol, noswyliodd 
ychydig oriau gwedi hanner ei ddydd, 
disgynodd i'r dyffrynoedd draw, a rhod- 
iodd lwybr ar hyd yr hwn ni ddychwela 
yn ol. A wna cyfoeth adferu fy nghyfaill 
imi? Nid ydyw gennyfi'w roddi. A 
wna dagrau adferu fy nghyfaill i mi? 
Wele hwynt mewn cyflawnder mawr. 
A wna hiraeth adferu fy nghyfaill i mi? 
Nid aeth diwrnod na noswaith heibio, er 
pan glywais am ei farwolaeth, na fedd- 
yliais am fy nghyfaill. A wna didwyll- 
dra calon at fy nghyfaill ei adferu yn ol 
o'r daith hirfaith a gymmerodd? Waele, 
y mae i'w roddi ; oblegid fy nghalon tu 
ag atto ydoedd bur. 

O John, John ; Ai yn y pentwr yr wyt 
ti? Y mae rhyw ludw cyssegredig rhy- 
fedd tu ag ogof maes Machpelah ; y mae 
rhyw weddillion o fri rhyfedd ym medd- 
au teyrniaid glân Juda; ac y mae mân 
ronynau y beddrod yn rhyfedd liosog 
drwy holl daleithiau y llawr, ac y mae 
dy enw dithau gwedi ei rifo gyd â mar- 
wolion, a'th lwch gwedi ei gyfleu yn yr 
hen bentwr? Gwelais dy gamrau yn 
wisgi yn dihufennu y gwlith oddi ar 
feillion y dolau cyn hyn ; ond y mae dy 
draed yn awr yn y cyffion, a'r brenhin 
angau gwedi eu cloi ac yn cadw yr all- 
weddau. Gwelais dy ddwylaw mewn 
diwydrwydd wrth amryw orchwylion 
cyn hyn ; ond y mâent yn awr yn wyw- 
edig ym mhriddell y bedd. Yr oeddwn 
i yn yr anialwch o flaen fy nghyfaill; 
ond y mae ef gwedi eiadael i mi; y mae 
ef gwedi croesi y cyhydedd; gwedi gweled 
y dirgelwch mawr ; gwedi cyrhaeddyd y 
porthladd draw ; gwedi agor ei amrantau 
ar fyd tragywyddol; gwedi tremmu ar an- 
farwolion; gwedi ei wisgo â dillad y nef ; 
ac wedi addoli ei Brynwr ar yr orsedd 
fawr mewn gogoniant. A fydd dyddiau 
dy gaethiwed yn hir, fy nghyfaill? A 
oes rhyw obaith y clywir trwst yr agor- 
iadau ryw dro yn gwthio byllt yr hen 
garcharau yn ol! A wawria boreu ar 
ddydd dymchweliad brenhinllys angau 
ryw bryd! Y mae o bwys neillduol i ni; 
oblegid os y meirw ni chyfodir, ofer yn 

wir yw ein ffydd, ac y mae tywyllwch 
mawr hanner nos yn ein hamdoi. Un o 
Fanau ein Ffydd ydyw Adgyfodiad y 
Meirw ; ac yng ngolau yr athrawiaeth 
gysurus a bendigedig hon, yr ydym yn 
gweled drwy angau, ac y mae y goleuni 
gwedi tywynnu i'r fath raddau ar ardal- 
oedd y bedd, fel y mae bryniau y wlad 
anfarwol yn amlwg o'r tu hwnt i'r Ior- 
ddonen. Yr oedd y gwyrni a'r cyfeil- 
iorni mawr yn myned ym mhell yn 
amser Enoch, y seithfed o Adda; yr oedd 
dynion gwedi myned yn ormesol a thra- 
haus, heb ofni Duw ac heb barchu dyn ; 
ond yng nghanol tywyllwch dudew yr 
oes, gwelodd y Patriarch “ Yr Arglwydd 
yn dyfod gyd & myrddiwn o'i saint,” ac 
efe a gymmerwyd i'r nef fel prawf o fyd 
arall, a chyfrifoldeb dyn i'w Grewr. Cur- 
wyd Job gan dymhestloedd cryfion, ym- 
osododd y gelyn arno yn holl angherdd- 
oldeb ei gynddaredd ; meddyliwyd yr 
aethai ei long yn ddrylliau gan mor 
drochionog oeddynt y tonau; credwyd 
umwaith fod yr anialwch gwedi cau am 
dano; na ddaethai fynu o'r dyfnderoedd 
y suddwyd ef ynddynt ; ac y buasai raid 
cadw ei arwyl yng ngwlad machludiad 
hanul, a galaru ar ei ol fel un o'r anobeith- 
2Olion: ond torrodd gwawr o'r nef ar y 
Patriarch hwn, pan yn amdoedig gan 
leni duon o dywyllwch ; a phan y medd- 
ylid ei bod gwedi darfod arno ym mhob 
man o'r nef ac o'r ddaear, safodd ar ei 
draed fel cawr, a bloeddiodd mor beraidd 
yT ymadroddion canlynol, fel y mae eu 
hadmin hyd y dydd hwn yn ffynhonnell 
9gysur dihyspydd i blant yr anialwch, 
“Canys myfì a wn fod fy Mhrynwr yn 
W,ac y saif yn y diwedd ar y ddacar. 
Âcerarol fy nghroen i bryfed ddifetha 
J rph hwn, etto y caf weled Duw yn 
fy nghnawd; yr hwn a gaf fi im’ fy hun 
êl Weled, a'm llygaid a'i gwelant ac nid 
ara], er i'm harennau ddarfod ynof.” 
Ond mwy na hyn, gwelwyd ein Pryn- 
iawdwr ni yn rhoddi ei hun fynu yn gar- 
charor i angau, yr hwn a'i trosglwyddodd 
i ofal y bedd, a chauwyd ar Emmanuel 
ynogofau y tywyllwch. Yr oedd Beel- 
zebub gwedi cael ei orchfygu ar y groes, 
galluoedd y tywyllwch dan eu clwyfau; 
ond augau a'r bedd yn holl nerth eu 
cryfdwr gwedi sicrhau Mab y dyn yn eu 
tiriogaethau, ac yn benderfynoli wneu- 
thur dyddiau ei gaethiwed yn dragy- 
wyddol. Ond llawenychedmeibion Judah, 

gorfoledded gwyryfon Sïon, a dyrchafed 
teulu y cystudd mawr eu caniadau hyd y 
drydedd nef—daccw y sel yn cael ei 
thorri, wele olau nefol yn yr ystafell, 
wele Fugail Israel yn plygu y llieiniau, 
wele angau mewn pangfa yn ei gastell ei 
hun, wele Iesu mewn anfarwoldeb yn 
rhodio allan, a hen delynau paradwys yn 
cyd-chwareu, pan floeddiai, “ Bu'm farw, 
ac wele byw ydwyf yn oes oesoedd, 
Amen ; ac y mae gennyf agoriadau uffern 
a marwolaeth.” 

Bydd fy nghyfaill yn y gymmanfa 
fawr. I ba beth yr wylaf ar ol hen 
gyfeillion hoffi mi? Pa ham y galaraf 
ddydd a nos ar ol un o'r mamau tyneraf 
a fu ar y ddaear hon? Pa ham y rhod- 
iaf mewn trymder ar ol fy anwylaf 
gyfaill John? Onid ydyw y gymmanfa 
fawr gwedi ei chyhoeddi i gymmeryd lle 
ar ddiwedd amser, pryd y bydd y nefol- 
ion, y daearolion, a'r uffernolion, yn 
cyfarfod â'u gilydd, yn un dorf ddiail ! 

“Try allan ddynion tri-llu, 
Y sydd, y fydd, ac a fu, 
Heb goll, yn ddiddwn hollol, 
Heb un o nadduu yn ol.” 
Goronwy OWAIN. 


Ni a glywsom am luoedd Gengis a 
Khowli Chan ; am luoedd Assyria, Me- 
dia, Persia, a'r Dwyrain ; ni a glywsom 
am luoedd y Gorllewin fel yn aneirif, ac 
yn syndod i feddwl am danynt; ond 
nid ydoedd y rhai lyn amgen defnyn o 
gelwrn at dorf y gymmanfa fawr, pan 
fydd y Creawdwr yn rhoddi adolygiad 
ar ei greaduriaid ar derfyn amser. Cyf- 
erfydd yr holl oesau bryd hyn, er cyd- 
ddechreu oes na welir terfyn iddi i 
dragywyddoldeb; ac O! yr olygfa ry- 
fedd ar y llu mawr hwn! Y mae yn 
anhawdd gwybod ym mlia le y dymunai 
un sefyll er edrych ar y gynniweirfa 
fawr a rhyfeddol hon. Paun ai yn y 
maes ger Cacr Arba, er gweled y Patri- 
eirch yn cu gwisgoedd o anfarwoldeb yn 
dyfod allan o'r hen ogof; neu, yng 
Nghaersalem, lle y mae llwch mil 
myrddiwn o saint, er mwyn gweled 
yr hen frodyr, a'u brenhinoedd gyd & 
hwynt, yn dringo grisiau y beddrod, ac 
yn bloeddio eu hymwared mewn nefol- 
aidd dôn! O fy Nuw, a gaf fi ran yn 
adgyfodiad y cyfiawnion ? ac os felly, 
digon i mi edrych ar fy Ngheidwad, yn 
holl degwch gogoniant, a synnu, a diolch, 
bod yllinynau gwedi syrthio i mi mewn 

lleoedd hyfryd, a bod i mi etifeddiaeth 
deg. Gormod i natur beidio teimlo, 
pan welir câr a chyfaill yn ymdrechu & 
galluoedd angau yn y wasgfa olaf; 
gormod i natur attal y dagrau uwch 
ben beddau y rhai sydd yn anwyl gen- 
nym; etto nid ydyw yr ymwahaniad 
ond dros ennyd fechan; o herwydd, 
erbyn y boreu, bydd gorfoledd yr ad- 
gyfodiad gwedi torri allan, a'r holl 
deulu gwedi cyfarfod mewn un gym- 
manfa fawr. Y mae rhywbeth yn 
nefolaidd, ac uwch law dyn, yn y Weddi 
honno a arferir uwch ben y bedd, yng 
Ngwasanaeth Claddedigaeth y Marw ; y 
mae ynddi olew a gwin i deimladau 
drylliedig, ac y mae yn llawn o falm 
nefol i'r galarwyr ag sydd yn myned o 
bob tu yn yr heol:— 

“Hollalluog Dduw, gyd a'r hwn y 
mae yn byw ysprydoedd y rhai a ym- 
adawsant oddi yma yn yr Arglwydd, ac 
yn yr hwn y mae eneidiau y ffydd- 
loniaid, gwedi darfod eu rhyddhau oddi 
wrth faich y cnawd, mewn llawenydd a 
dedwyddyd ; yr ydym yn mawr ddiolch 
i ti, fod yn wiw gennyt waredu ein 
brawd hwn allan o drueni'r byd pechad- 
urus hwn ; gan attolygu i ti ryngu bodd 
it’, o'th radlawn ddaioni, gyflawni ar 
fyrder nifer dy etholedigion, a phrysuro 
dy deyrnas; modd y gallom ni, gyd a'r 
rhai oll a ymadawsant â'r byd mewn 
gwir ffydd dy Enw bendigedig, gaffael i 
ni ddiwedd perffaith, a gwynfyd yng 
nghorph ac enaìd, yn dy ddidrangc a'th 
dragywyddol ogoniant, trwy Iesu Grist 
ein Harglwydd. Amen.” 

O fy nghâr a'm cyfaill anwylaf! 
Daethost i'r byd gofidus a thrafferthus 
hwn ychydig nifer o flynyddoedd ar fy 
ol i; ond ti flaenaist arnaf ; gorphenaist 
dy yrfa yn gynt na mi ; yr ydwyt gwedi 
cael gwybod y dirgelwch mawr ; ac y 
mae rhyfeddodau mawrion tragywyddol- 
deb gwedi cael eu gwneuthur yn hyspys 
i ti. Cyd-deithiasom lawer o'r glyn 
ynghyd; cyd-chwareuasom yn ddifyr 
gynt ar hyd ddolau a glenydd afonydd 
crisialaidd Llanpumsaint; ac anwyl a 
chu iawn fuom ni hyd derfyn dy oes di. 
Cymmeraist y blaen arnaf drwy Rosydd 
Moab ; prysuraist heibìo i mi drwy don- 
au dyfnion dyfroedd yr Iorddonen ; ac 
yr ydwyt ti gwedi cael y tiroedd draw 
dan dy draed. O! y rhyfeddodau ar 
ryfeddodau y mae dy lygaid anfarwol yn 

tremmu arnynt o fewn caerau y ddinas 
aur! Gweled Mynydd Sion yn holl or- 
wychder ei ogoniant! Gweled Dinas 
y Duw byw yn nisgleirdeb mawr holl 
addurniadau sancteiddrwydd y Duwdod 
Glân a bendigedig! Gweled myrddiwn 
o angylion, a'r rhai hynny yn deg ac yn 
brydferth fel y wawr! Gweled cym- 
manfa a chynnulleidfa y rhai cyntaf- 
anedig, yn eu gwisgoedd gwynion; a'u 
clywed yn canu tônau Paradwys mewn 
hwyliau pêr! Ond yr holl olygfeydd yn 
nhegwch eu prydferthwch, ac yn yr holl 
ogoniant yr addurnwyd hwynt âg ef, yn 
cael eu llyngcu ym Mherson dy Bryn- 
iawdwr, yr hwn ei hun ydyw haul mawr 
anfarwol yr holl ymherodraeth dragy- 
wyddol! O! fy nghyfaill, y mae yr 
hiraeth yn drwm ar dy ol drwy holl 
ddinasoedd Israel! Mae Henuriaid y 
bobl yn eu galar-wisgoedd oblegid dy 
golli! Mae llwyth Reuben mewn wylof- 
ain chwerw! Maedagrau llwyth Judah 
yn syrthio yn ddiferynau mawrion i'r 
ddaear! Mae merched Sion gwedi goll- 
wng tanau eu telynau yn rhyddion, a'r 
prudd-der mawr sydd yn teyrnasu ar- 
nynt. Galar-wisgoedd a welir ym mhob 
man oblegid dy golli di! Ar y bryniau, 
ac yn y dyffrynoedd, curo dwy-fron a 
welir, am i ti ymddeol allan o'r golwg ! 
Mae clychau y wlad yn canu mewn 
trymder ar dy ol! Ai gwir dy weled di 
yn rhydio yr afon ddofn ddâ sydd rhwng 
amser a thragywyddoldeb? A welwyd 
y chwys oer yn treiglo dros dy ruddiau 
di? A welwyd dy wynebpryd di yn 
gwelwi yn yrangau? A wanhaodd dy 
anadl di wrth odre y mynyddoedd draw ? 
A suddodd dy lygaid di rhwng y ddau 
fyd? Do; torrodd y cawg aur a'r llinyn 
arian ; a'r yspryd a ehedodd ymaith. Y 
mae yn wirionedd! Mae fy Nghâr a'm 
Cyfaill gwedi marw ; eì dŷ nid edwyn 
ddim o hono ef mwy; a'r llygaid a'i 
gwelsant, ni welant mo hono ef mwy- 
ach. Unwaith, John, i ysgwyd llaw 
etto! Un ymddiddan rhyngddom etto ! 
Un noswaith o gyd-gysgu etto! Un 
bregeth etto am ffordd iachawdwriaeth ! 
Dim mwyach! Rhoes gam i'r wlad 
draw ; a chanodd yn iach byth i ddyffryn 
wylofain. Ni welir ei gorph tal-fain 
byth ond hynny mewn pwlpud ar y 
ddaear. Ni wasga sudd grawnwin Escol 
byth i'r pererinion ond hynny, ar y 
ddaear; ni chlywir ei lais yn efangylu i 

drueiniaid y llwch byth mwyach ar y 
ddaear hon! Beth dal siarad! P'am yr 
wylir ac y tywelltir dagrau? Pa ham 
yr ymofidir ar eì ol? Mi welaf John 
Williams yn ei wisg wen anfarwol, yn 
disgyn o un o'r bryniau nefol, i'r ddinas 
fendigedig, ar ol bod yn tremmu ar rai 
o ryfeddodau y wlad! Mi a'i gwelaf yn 
myned i'r deml fawr, ac yn agor un o'r 
llyfrau sanctaidd, ac yn gwênu wrth 
weled dibenion tirion llwybrau dyrus yr 
anialwch, yn ddarluniedig ar eì ddalenau! 
O! John, mi a'th adawaf yng ngwely 
oer y pridd ; ac a fyddaf yn y man yno 
fy hûn yn cysgu yr hun fawr. 


D ynt lennyrch Palestina, 
Ac y mae y bryniau draw, 
Dan ryw gaddug mawr rhyfeddol, 
'N awr i'w gweled ar bob llaw ; 
Dwndwr ffrydiau gloywon Canaan, 
Sy'n alarus drwy'r holl wlad, 
Agwedd bruddaidd a ganfyddir, 
Ar yr etholedig hâd. 


Cwynfan mae yr holl awelon, 
Chwythant dros y sanctaidd dir, 
Attal wnaeth y mân lysieuau, 
Eu barogledd amser hir ; 
Gwelw, gwelw, ynt y blodau, 
Welwyd mewn gogoniant mawr, 
Prudd-der, prudd-der a deyrnasa, 
Ac mae ini ochain mawr. 


Nid ynt gaerau pell y dwyrain, 
Mor oreurog ag o'ent gynt, 

A mwy araf ydynt gamrau, 
Ysgogiadau maith y gwynt; 
Mae holl natur fel mewn trymder, 

Gwelaf ddagrau dail y coed,— 
Trydar galarnadau glywaf, 

Hyd yn oed gan sŵn fy nhroed, 
Llygyrn wybren faith a welaf, 

Mewn cysgodau fry yn awr, 
Ac yng nghudd y mae modrwyau 

Sadwrn, mewn eithafion mawr ; 
Orion bell, a meib Arcturus, 

A hiliogaeth plant y dydd, 
'Nawr a ollyngasant danau, 

Eu telynau aur yn rhydd. 


Pa'm mae adar mân y gocdwig, 
Gwedi rhoddi heibio'u cerdd) 
Pa'm y mae natur gwedi taflu 
Heibio'i mantell dlysog werdd ! 
Pa'm y mae dinasoedd Israel, 
A'r banieri ar y llawr ? 
Pa'm mae meib a merched Salem, 
Yn galaru oll yn awr ? 


Seren fawr gynffonnog olau, 
Welwyd yn yr Eglwys lan, 
Yn goleuo a gwreichioni, 
'N danbaid fel rhyw nefol dân ; 
Hon fachludodd i dir angau 
Cauwyd arni gan y nos,— 
Colled fawr i blant y tonau 
Gynniweiriant at y Gro's. 

Ar adenydd deif-wynt marwol, 
Saeth wenwynig angau mawr, 
Hedodd mewn digllonedd enbyd, 
T'rawodd babell wan i lawr; 
Heibio'r praidd oedd yn y gorlan 
Aeth—gan daraw'r bugail mad, 
Nes ei ddymchwel o areithfa 
Gyssegredig Tŷ ei Dad, 


Blod‘yn Mynwy draw a roddwyd 
Gan y bwystfil, dan ei dro'd, 
Buddugoliaeth hollol gafodd, 

Ar y cyfaill mwyna’ 'rio'd ; 
Gwnasth i bwipud hen y 7rosnant, 
Fod mor wag a'r eigion mawr, 

A goblygu y ffyddloniaid, 
Wnaeth mewn lleni duon ‘nawr, 


O fy nghâr a'm cyfaill serchog, 
Ti adewaist dir y glyn, 
Ti ddiengaist o'r anialwch, 
Fu yn ofid it’ cyn hyn; 
Ti gyrhaeddaist anfarwoldeb, 
Fry'n llannerchau Tŷ dy Dad,-— 
Cefaist, ar ol tiroedd geirwon, 
Lwybrau Canaan dan dy dra'd. 


Clywais son am ddyfroedd tonnog, 
Uerion yr Iorddonen draw, 
Ac arswydau bro marwolaeth, 
A gwasgfeuon ar bob llaw ; 
Clywais am y cyfwng rhyfedd, 
Sydd ar derfyn y ddwy wlad,— 
Awrlais amser gwedi peidio, - 
Byd trag'wyddol Duw ein Tad. 


Gwelwyd di, fy nghyfaill anwyl, 
Yn y berw brigwyn mawr, 
A'th lygadau yn torwynnu,— 
Arwydd nos ar bethau'r llawr. 
Merched cerdd a'u tônau gorau, 
Ni roent gysur dan dy fron, 
Ni weinyddai'r hyd na'i bethau, 
Gymmorth yn yr adeg hon. 

Pan oedd oer-chwys teyrn brawychion, 


Yn diferi 'n ddafnau lawr, 

Pan oedd twrf yr arfau'n uchel,— - 
Bolltau cedyrn angau mawr ; 
Gwraig a merch yn methu edrych 
Arnat—ond yn cilio draw,— 

Car a chyfaill gwedi synnu,— 
Methu rhoddi cymmorth llaw, 


Ond pan giliai `r byd o*th olwg, 
Agor wnaeth golygfa well, 

Llon belydron a dywynnent, 
Dros y bryniau euraidd pell; 

Cyn dy fyned i'r Iorddonen, 
Heibio aeth y dywell nos, 

A thi nofiaist drwy y dyfroedd, 
O dan faniar fawr y Gro's. 


Gwelaf di mewn anfarwoldeb, 
Draw ar draeth Caersalem lân, 
Clywaf adsain gyd a'r awel, 
Sŵn dy beraidd nefol gan ; 
O mor hardd yr olwg arnat, 
Yn dy wisgoedd newydd 'nawr, 
O! mor brydferth dy ysgogiad, 
Tu â chaerau'r ddinas fawr, 

Beth yw hedeg drwy eithafion, 
Teithio drwy'r uchelion maith ? 
Beth yw disgyn i'r ogofau, 
Sy'n nyfnderau llif-ddwr llaith ? 
Beth yw gweled peiriant natur, 
Yn ei weithiau dirgel gwiw, 
At y rhyfeddodau mawrion, 
Sy'n llannerchau pur ein Duw ? 


D'wedaist ti, fy nghyfaill anwyl, 
Lawer canwaith am y wlad, 

A phrydferthwch paradwysaidd, 
Teml nefol fawr dy Dad ; 

Ond yn awr, 'rwyt gwedi gweled, 
Y dirgelion rhyfedd sy, 

O fewn cylch y wlad anfarwol, 
Yn y Ganaan nefol fry. 


B'le ma*eth gael, pe eid i chwilio, 
Am dy yspryd pur yn awr? 
P'un ai 'mhlith y thronau nefol, 
Neu y t'wysogaethau mawr ? 
P'un a'i Patrieirch neu Brophwydi, 
Efangylwyr heirdd eu gwedd, 
Neu Epystyl gloyw Iesu, 
Yw dy gwm'ni 'ngwlad yr hedd ? 


A! mi'th welaf, —A ! mi'th welaf, 
'Nawr ym mhlith y dyrfa lân, 
Gipiwyd allan fel tewynion, 
O'r ffwrneisiau mawrion tân ; 
Gwisgoedd tanbaid sydd am danat, 
Fel pelydron haulwen haf, 
'Rwyt yn brydferth uwch darluniad, 


'Rwyt mewn trwsiad rhyfedd braf. 


'R ydwyt mewn rhyw bêr lesmeiriau 
Nefol—ac mewn duwiol barch, 
Pan yn gweled y Shecinah 
Aur—yn chwareu ar yr arch ; 
Rhyfedd ynt yr holl wrthddrychau, 
Welir yn y nefol wlad, 
O fewn caerau cyssegredig 
Salem—dinas aur ein Tad ! 


Gwel'd y llygyrn golau tanllyd, 
Gwel'd yr orsedd danbaid fawr, 
Gweled engyl glwys ysprydol, 
O niferi gwlith y wawr ; 
Gweled nifer fawr afrifed 
O deuluoedd tir y glyn, 
Fu yn niffaith-leoedd Basan, 
A chystuddiau blin cyn hyn ! 


Gweled dehongliadau rhyfedd, 
Cyfnod fawr rhagluniaeth Ior, 
Gwel'd trysorau gras a chariad, 
Yn dylenwi fel y môr ; 
Gweled person y Messiah, 
Yng ngogoniant mawr ei Dad, 
A'i lon wênau'n wasgaredig, 
Drwy holl gyrau'r nefol wlad ! 


Mae'th ofidiau di, fy nghyfaill, 
Gwedi darfod oll yn awr, 

Mae dy wylo er ys dyddiau, 
Gwedi troi'n ganiadau mawr ; 

Mae dy ddagrau gwedi'u sychn, 
A llieiniau glân y nef, 

Mae dy gwynfan trist a'th ochain, 
'Nawr yn orfoleddus lef, 

Er dy fod ar Fynydd Sïon, 
(Ac o'th flaen gynhauaf gwiw,) 
'Nawr yn medi mewn gorfoledd, 
Gynnyrch aeddfed teyrnas Duw ; 
Mawr yw'r hiraeth, mawr yw'r galar, 
Yn y glynoedd ar dy ol, 
Am it groesi y cyhydedd, 
Ac na ddeui byth yn ol. 


Mae dy gorph eiddiledd egwan, 
'Nawr yn llygru yn y bedd, 
Yno 'n cysgu 'n dawel, tawel, 
Hyd y boreu mawr o hedd ; 
Pe bai natur yn ymollwng, 
Gyd â'r twrwf mwya’ "rioed, 
Ni ddihunit, ni ddychwelit, 
Ni symmudit law na throed. 


Mae ‘n drueni bod y tafod, 
Hwyliai 'madrodd gyd â dawn, 
Ac a wlithai drwy areithiau, 
Gyd â melusderau llawn ; 
Gwedi'i gloi dan fyllt yr angau, 
Yn ystafell ddistaw 'r pridd, 
Lle ni seinia eiriau mwyach, 
Nes gollyngir ef yn rhydd. 


Mae'n drueni am y galon 
Lawn o wres y nefol dân, 
A gynhesai yr holl fynwes, 
At efengyl Iesu glân ; 
Iddi oeri gan y llwydrew, 
Iddi golli 'r teimlad gwir, 
A achosid gan awelon 
Chwythid o'r anfarwol dir. 


Mae'n drueni i oleuad 
Mawr, fachludo hanner dydd, 
A*i amdoi gan fentyll duon, 
T'wyllwch dudew angau prudd ; 
Mae'n drueni'n wir ì feddwl, 
Am y gedrwydden fawr, 
Oedd mor ddeiliog a changhennog, 
Iddi gael ei thorri lawr. 


Y mae trefn wech ryfeddol, 
Gan y nefoedd fawr ei hun, 
Ac mae'n deilwng iawn o'n sylw, 
Nad yw hon yn drefn dyn ; 
Am ei weithiau pwy a feiddia 
Alw'r Duwdod mawr ger bron, 
Pan fo geni, pan fo marw, 
O fewn cyrau'r ddaear hon } 


Oni ferchyg Ior y nefoedd 
Ar gorwyntoedd wybren faith ? 
Oni rodia ar hyd frigau 
Tonau y dyfnderau llaith ? 
Ac yng ngwyneb cyfnewidiau 
Fyrdd, myrddiynau, dan y nef, 
Onid mawr a bendigedig 
Fyth ei enw sanctaidd ef? 


Mewn tywyllwch di caddugawl, 
'Nawr y mae rhagluniaeth wiw, 
Felly erys hyd ddatguddiad 
Gogoneddus meibion Duw ; 
Ond ceir gwel'd holl droion dyrus, 
Llwybrau troellog tir y glyn, 
Yng ngoleuni haul y nefoedd, 
Gwedi cyrhaedd Sïon fryn, 

O fy nghyfaill, daeth dy dd*wrnod, 
I orpheniad buan iawn,— 
Dy orchwylion a gyflawnaist, 
A'th holl lithiau'n eithaf llawn ; 
Yr oedd telyn yn y nefoedd, 
O wneuthuriad Mab y dyn, 
Nad oedd neb i chwareu'i thanau, 
Nes dy gael di yno'th hun. 


Y mae ymwahaniad yma, - 
Rhwng dynolion ar y llawr ; 

Drwy fod bwyill miniog angau, 
'N torri yn y goedwig fawr ; 

Ond daw dydd pan y cynnullir, 
Yr holl etholedig hâd, 

Na 'madawant yn dragywydd 
O breswylfod lon eu Tad. 

Ti gyrhaeddaist, do, dy artref, 
Ac yr ydwyt wrth dy fodd, 
Yn yr etifeddiaeth nefol, 
Gefaist gan dy Dad yn rhodd ; 
Ond mae trwst rhyw dyrfa ryfedd, 
Etto 'n dyfod ar dy ol, 
Ac yn barod iawn ì 'madael, 
Pan ddaw'r alwad fawr i'w hol. 


Pan ddaw'r llwythau tu ag adref, 
A'r Gymmanfa fawr ynghyd, 

Pan annghofir yr holl groesau, 
Gorthrymderau mawr y byd ; 

Bydd telynau plant y gaethglud 
Byth mewn nefol hwyliau llon, 

Yn dyrchafu'r Gân mewn purdeb,— 
Cân a bery byth fydd hon. 


Caethiwed Babilon. 


OD dyn gwedi myned yn llygredig, 

a'i feddwl gwedi ymddieithro oddi- 
wrth y gwir Dduw, sydd wirionedd a 
brofir yn feunyddiol, wrth ystyried ym- 
ddygiadau gwahanol lwythau y ddaear, 
ynghyd â'n tuedd barhaus ein hunain i 
wyro ar ol yr hyn sydd ddrwg. Er 
llefaru o Dduw Hollalluog mewn iaith 
amlwg yn holl waith y greadigaeth fawr, 
er bod ôl ei law yn ganfyddedig yng 
ngweinyddiadau ei ragluniaethau, ac er 
bod sŵn ei gerddediad i'w glywed yn 
ysgwydiad ei wialenau uwch ein penau ; 
etto i'r fath iselderau y mae dyn gwedi 
myned, yn y fath lygredigaeth y mae yn 
ymdroi, ac y mae y fath dywyllwch yn 
teyrnasu dros ei enaid, fel na ddeall iaith 
amlyccaf y nefoedd! Pe oddi wrth ym- 
ddygiadau dyn y mae i ni ffurfio ein 
barn mewn perthynas i ddibenion ei 
greadigaeth ; pe oddi wrth y llwybrau y 
mae efe yn eu rhodio y mae i ni bender- 
fynu ynghylch ei ddyledswydd ; a phe 
oddi wrth y gwrthddrychau y mae efe 
yn ymbleseru ynddynt, y mae i ni farnu 
arolpa beth y dylai gogwydd yr enaid 
fyned ; iawn ydyw ymbellhau oddi wrth 
y gwir Dduw, cyfreithlawn ydyw sathru 
holl ddeddfau y nef, a rhinweddol dilyn 
pechod hyd y mae yn alluadwy i ni. 
Ond a chaniattau awdurdod y llywodr- 
aethddwyfol,cyfaddef bod yr Ysgrythyrau 
gwedi deilliaw oddi wrth Dduw, ac mai 
dyledus rhoddi pob ufudd-dodi orchy- 
mynion y Brenhin mawr, yna y mae dyn 


yn cael ei gondemnio yn egwyddor 
lywodraethol ei enaid, ei euog-farnu yn 
ei holl ymddygiadau croes i'r gwirionedd, 
a llygredigaeth ei natur yn dyfod i'r fath 
eglurdeb fel nas gellir ei wadu. Gwedi 
colli o ddyn llygredig y drychfeddwl tei- 
lwng am ei Grewr a'i Dduw, y ddychym- 
myg a roddwyd mewn gweithrediad, a'r 
canlyniad fu i eilun-addoliaeth ac aml- 
dduwiaeth, fel anghenfilod aml-bennog, 
esgyn i fynu o'r pwll diwaelod, a sefydlu 
eu gorseddau ar y ddacar, nes dwyn y 
rhan amlaf o'i thrigolion yn gaeth yn eu 
llyffetheiriau. 

Nid ydyw idd ei synnu yn gymmaint 
am y cenhedloedd, iddynt ymddieithro, a 
cholli y wybodaeth am yr uchaf Dduw ; 
ond y mae yn rhyfedd i'r genedl sanct- 
aidd, y frenhinol offeiriadaeth, a'r llwyth- 
au y dangoswyd cymmaint o nerthoedd 
a rhyfeddodau Ior iddynt, ei annghofio, a 
rhannu y gogoniant, y mawl, a'r addol- 
iad perthynol iddo rhwng mân dduwiau 
y cenhedloedd. Ond er pob amlygiadau 
o ewyllys da a ffafr y nef iddynt, er 
derbyn o honynt oddi wrth yr Arglwydd, 
ac er dangos o hono ef ei nerth a'i allu 
mawr yn dwyn gwaredigaethau iddynt, 
ymlygru a wnaethant, a rhoddi eu gwa- 
sanaeth i dduwiau dieithr. Yn awr, 
pwy bynnag a dybiant mai ysgafn yng 
ngolwg Duw, ac mai diystyr gan y nef 
waith dynion yn ymlygru yn eu dych- 
ymmygion, yn rhodio yn ol oferedd eu 
meddwl, ac yn cymmeryd eu llywodr- 

aethu gan syniadau cnawdol calon lygr- 
edig, y maent mewn eithaf cyfeiliornad 
a thwyll; ac fe amddiffyn Duw ei ogon- 
iant, a hwy a orchuddir & chywilydd, 
gwarth, a gwaradwyddiadau. 

Mewn perthynas i Israel, ymddygiad- 
au pa rai sydd gwedi eu coffhau yn yr 
ysgrifeniadau sanctaidd, gellir sylwi, 

I'r Arglwydd ddefnyddio pob moddion 
er meddyginiaethu y llwythau detholed- 
ig o'u tuedd at eilun-addoliaeth. Yn fuan 
gwedi eu gwaredigaeth o'r Aipht, y dis- 
gynodd yr Arglwydd mewn mawrhydi 
ar Sinai, er rhoddi y ddeddf iddynt, 
wrth ba un yr oedd iddynt ymfucheddu, 
a ffurfio eu hymddygiadau fel creaduriaid 
cyfrifedig iddo mewn barn. Ond tra yr 
oedd Moses ar y mynydd, yn derbyn 
cyfarwyddiadau gan Dduw y lluoedd, 
Israel yn y gwersyll a annghofiasant eu 
rhwymedigaethau yn llwyr; er ei weled 
yn marchogaeth drwy y dyfnderau, er 
clywed trwst ei daranau yn nymchwel- 
iad yr Aipht, ac er fod golygfa ofnadwy 
Sinai yn barhaus ger gwydd eu llygaid 
hwy yn y wedd annuwiolaf a fwriasant 
bob gwarth galluadwy iddynt arno ef, ac 
ar ei oruchaf lywodraeth. Ië, nid oedd 
fawr o amser er pan ofnent yr Hollalluog 
mor fawr, fel y dymunent i Moses lefaru 
wrthynt yn ei le; a braidd yr oedd ei 
sŵn pan yn taranu i'w clywedigaeth, 
“Nafydded i ti dduwiau eraill ger fy 
mron i” gwedi diflannu, pan y deuent 
yn unfryd at Aaron, ac y dywedent, 
“Cyfod, a gwna i ni dduwiau i fyned o'n 
blaen: canys y Moses hwn, y gwr a'n 
dygodd ni i fynu o wlad yr Aipht, ni 
wyddom beth a ddaeth o hono.” Mor 
fuan y gall dynion annghofio yr Argl- 
wydd, gwedi gweithredu o hono yn 
rhagorol erddynt a throstynt; oblegid, 
er ymddarostwng o honynt pan yn y 
brofedigaeth, etto, gwedi ei myned 
heibio, yn y fan cyfodasant eu sodlau yn 
ei erbyn, a gwrthwynebasant ef yn ei 
holl fesurau ; ac megis pe na buasai gan- 
ddynt ddigon o ddirmyg cyffredin i'w 
wneud iddo, cynnygiasant droi ei ogon- 
iant i lun eidion yn pori glaswellt! Gan 
nad oes gennym hanes eu bod cyn hyn 
gwedi plygu i eilun, y mae lle i gasglu 
mai hwn oedd y gwreiddyn drwg o lygr- 
edigaeth a flagurodd mor gyffredinol yn 
yr oesau dilynol; oblegid, gwedi eu 
rhoddi mewn meddiant o Ganaan, yn lle 
aros o fewn terfynau y deddfau a roddwyd 


CAETHIWED BABILON, 


iddynt; yn lle ymgadw gyd a'r gwasan- 
aeth dwyfol, ac yn lle rhodio gyd â Duw 
mewn modd dyladwy, ymlygrasant yn 
holl ffieidd-dra y cenhedloedd, ac aberth- 
asant idd eu duwiau hwynt. Am ac 
oblegid eu gwrthgiliadau, yr Arglwydd a 
dynnai ei ymgeledd oddi wrthynt ; a'r 
canlyniad fyddai, i orthrymder, ing, a 
gwasgfa eu goddiweddyd; etto ymgil- 
dynnu a wnaent yn llygredigaeth eu 
calonau, hyd onid aent i'r iselderau 
mwyaf, ac yna syrthient i edifeirwch ac 
ymddarostyngiad ger bron Duw, ac efe 
yn ei drugaredd a wrandawai arnynt, ac 
a gyfodai Farnwyr iddynt er eu gwaredu 
o'u gorthrymderau. Dafydd, o goffadwr- 
iaeth barchus, a gadwodd wasanaeth y 
cyssegr mewn purdeb, a gwir grefydd 
oedd mewn llwyddiant a blagur mawr 
drwy amser ei deyrnasiad ef ; ond Solo- 
mon, ei fab, gwedi ei heneiddio,—trwy 
ddeniadau ei wragedd dieithr, trwy ym- 
roddi i fyw dan lywodraeth ei chwantau, 
a thrwy ymollwng i ddieithrwch meddwl 
oddi wrth y gwir a'r bywiol Dduw,—a 
adeiladodd uchelfa i Cemos, ffieidd-dra 
Moab, yn y bryn oedd ar gyfer Jerusa- 
lem; ac i Moloch, ffieidd-dra meibion 
Ammon ; ac felly trodd y bobl oddi 
wrth y ddysgeidiaeth ddwyfol, i halogi y 
tir dymunol âg eilun-addoliaeth. Ond 
yn ymranniad y deuddeg llwyth gwedi 
marwolaeth Solomon, y drwg a gyn- 
nyddodd i'r fath raddau, fel yr aeth 
eilun-addoliaeth yn grefydd sefydledig 
yn Israel, y rhai yn neillduol a buttein- 
iasant gyd a'u delwau, er holl geryddon, 
bygythion, a galwedigaethau y nef ar eu 
hol, nes o'r diwedd eu symmud yn llwyr 
o'u gwlad, a'u cyfleu yn eithafoedd y 
ddaear; ac y maent heb eu hadferyd 
hyd heddyw. Y mae dau o frenhinoedd 
Israel gwedi eu coffhau yn y Rhol Sanct- 
aidd, y rhai y bydd eu henwau yn 
warthus ym mhob gwlad, ac ym mysg 
pob ieithoedd y darllenir yr Ysgrythyr 
Lân ynddynt, sef Jeroboam fab Nebat, 
yr hwn a wnaeth i Israel bechu, ynghyd 
âg Ahab fab Omri, yr hwn mewn dryg- 
ioni a aeth tu hwnt i neb a fu o'i flaen, 
ac a ymlygrodd gyd ag eilunod drwy ei 
holl ddyddiau. Ond Judah oedd a'i bren- 
hinoedd yn cylchynu eu gilydd yn dda 
ac yn ddrwg, fel y byddai un yn tynnu i 
lawr yr hyn aadeiledid gan y llall ; ym- 
lygru mewn un teyrnasiad ; diwygio yn y 
nesaf; y tad yn gwellhau cam-drefniadau 

etto gwedi ei farw, y mab yn taflu y 
wladwriaeth yn ei pherthynas â chrefydd 
i'r annhrefn fwyaf. 

Yn awr, cenhadau y nefoedd a an- 
fonid attynt, prophwydi Duw Ior a yrrid 
i'w mysg; ac amryw ffyrdd a ddef- 
nyddid er cael y genedl oddi wrth eu 
pechodau, er eu tynnu oddi wrth y 
delwau, ac er eu dwyn i ymarfer & 
chrefydd yn ol ewyllys a meddwl yr 
Arglwydd. Braidd y gellir meddwl fod 
bryn na mynydd drwy holl dir Judea, 
na fu un o weision y Goruchaf arno yn 
dwyn ei dystiolaeth yn erbyn pechodau 
y wlad, ac yn ei hannog i ddychwelyd 
at ei Duw, ac i edifarhau oblegid ei 
chamweddau, y rhai oeddynt fawrion ac 
aml. Iê, trwy arwyddion a rhyfedd- 
odau, trwy farnedigaethau a gwasg- 
feuon, a thrwy ing, newyn, a chulni, 
yr ymdrechwyd uniawni y bobl, ond 
yn annhycciannus; odan bob coeden 
ddeiliog yr ymlygrent, ar bob bryn y 
cyfodent allor, ac amlhaent dduwiau 
iddynt eu hunain yn feunyddiol, a thyn- 
nent eu plant drwy dân i Moloch, yn 
nyffryn mab Hinnom. Yr un ydyw 
llygredigaethau dynion drwy bob oes 
o'r byd, yr un ydyw eu sefyllfa druenus 
dan y cwymp, ac y maent yr un mor 
anhydyn o dan bob goruchwyliaeth. Er 
bod terfynau yr oesoedd gwedi ein 
goddiweddyd ni, er bod y wawr gwedi 
torri, ac er bod y Barnwr wrth y drws, 
ymae y byd yn gorwedd mewn dryg- 
ioni, ac ni fyn dynion ddyfod at Fab 
Duw fel y caffont fywyd. Wrth Israel 
yn y dyddiau gynt y dywedai yr Argl- 
wydd Dduw drwy Esaiah y prophwyd, 
“Gwrandewch, nefoedd; clyw dithau, 
ddaear : canys yr Arglwydd a lefarodd, 
Megais a meithrinais feibion, a hwy a 
wrthryfelasant i'm herbyn.” Dyma fel 
y gwna y nifer amlaf yn Nhywysog- 
aeth Cymru; troant draw alwadau y 
nef, a dilynant bechod hyd i ddinystr a 
cholledigaeth. Yr ydym ni fel cenedl 
gwedi ein profi â rhyfel, er allan o'n 
gwlad ; rhifwyd miloedd o'n cyd-ddyn- 
ion i'r cleddyf yn y blynyddoedd a 
aethant heibio; ond megis yn sŵn yr 
udgorn rhyfel, yng nghanol rhuadau y 
magnelau, ac yng nghlywedigaeth gwer- 
yriad y meirch, yr oeddym yn byw heb 
ofni yr Arglwydd, ac yn ymroddi i bob 
annghymmedroldeb a gloddest. Gwel- 
som farchnadoedd llawnion er diwallu 

angenrheidiau y bywyd hwn, yr Argl- 
wydd gwedi bendithio a chyfoethogi ein 
tir, hyd oni ymddangosai fel Eden ac fel 
gardd yr Arglwydd; ond yn lie eu der- 
byn gyd & diolchgarwch, a'u defnyddio 
er mwyn ei gogoneddu ef, buom fyw 
mewn annghof o hono, ac ni pharch- 
asom ef mewn gwedd ddyladwy. Go- 
ddiweddwyd ni â phrinder, attaliwyd y 
gwlaw oddi wrthym, a deifiwyd cyn- 
nyrch ein tir, hyd onid oedd pob calon 
yn y dychryn mwyaf; etto llaw Duw a 
fu dda wrthym, yr ydym ni a'n plant 
mewn bywyd, ac y mae yr Arglwydd 
megis gwedi lliosogi ei drugareddau tu 
ag attom; er hynny, wrth gasglu ei 
roddion, y mae dynion ® gablant y 
Rhoddwr. Nid oes, fel y meddyliaf, 
drwy ein Tywysogaeth oll, fro na chym- 
mydogaeth nad oes ynddynt addoliadau 
crefyddol; ond y mae y rhai hyn yn 
cael eu hesgeuluso, a chŵyn gweinidog- 
ion yr efengyl ydyw, “Pwy a gredodd 
i'n hymadrodd; ac i bwy y datgudd- 
iwyd braich yr Arglwydd?” Y mae 
rhywbeth yn ddychrynllyd iawn yng 
Nghymru; ac oni fydd i ni fel cenedl a 
chrefyddwyr ymostwng yn dra buan ger 
bron ein Gwneuthurwr, bydd i ryw af- 
lwydd mwy na chyffredin ein goddi- 
weddyd. Y mae pechodau gwarthus yn 
ein mysg, ac nid ydym yn defnyddio y 
moddion sydd yn cin dwylaw er attal y 
llifeiriant, ond yn gallu cyd-ddwyn âg 
ef yn ein teuluoedd a'n hardaloedd ; ac 
y mae ein rhagfarn at ein gilydd yn 
ddigon i beri fod ein holl fesurau yn 
aflwyddiannus. Goddiweddodd y drwg 
Israel; lluoedd Caldea a ddaetbant i 
fynu, y ddinas a gymmerwyd, a hwythau 
a symmudwyd ym mhell o'u gwlad. Y 
mae hyn yn ein harwain i sylwi, 

I'w gelynion gael y llaw uchaf arnynt, 
ac iddynt ddefnyddio eu buddugoliaeth 
er eu harcholli yn eu rhanau mwyaf teim- 
ladwy. Cyhyd ag y bu Israel yn ufudd 
i'w Brenhin anfarwol, yr oeddynt yn 
ddychryn i'r holl genhedloedd oddi am- 
gylch-ogylch iddynt; a gwae y neb a 
dynnai ei gleddyf, neu a annelai eì fwa 
attynt ; anorchfygol oedd eu byddinoedd, 
am fod yr Arglwydd yn fur o dân oddi 
amgylch iddynt, ac yn ogoniant yn eu 
canol. Ac yn wir, nid oes neb yn gadarn, 
onid yw yn ymgadw ar lwybr ei ddyled- 
swydd, yn rhodio yn ol ewyllys y nef, ac 
yn dilyn ffordd cyfiawnder o gydwybod 


152 


ac egwyddor; oblegid nid ydyw addew- 
idion y Jehofah drwy yr holl Ysgrythyr- 
au, yn neillduol am gadernid, cysur, a 
diogelwch, yn perthynu nac yn cael eu 
cyfeirio at neb, oni fyddant â'u traed o 
fewn y terfynau y mae eu Crewr yn hoffi 
eu gweled, ac yn ymgeisio â'r gwrth- 
ddrychau bynny y mae efe yn eu galw 
attynt. Yr oedd gelynion bob amseri 
Israel, ond ni feiddient eu drygu cyhyd 
ag y gwasanaethent Dduw ; deuent allan 
i'r maes, ac ymgydieht â hwynt mewn 
câd, eithr ni fedrent sefyll yng ngwyneb 
y Ìlwythau detholedig, ond syrthient yn 
gelanneddau o dan ergydion y cleddyfau, 
a'r lleill a ffoent mewn braw am eu hei- 
nioes. Etto Yn eu gwrthgiliadau, gorch- 
fygedig oeddynt, am yr aent i'r frwydr 
heb Dduw gyd å hwynt; a phan ddaeth 
cadfridogion brenhin Babilon fynu i dir 
Judah, yr amgylchynasant furiau Caersa- 
lem, ac yr ymosodasant i gymmeryd y 
ddinas sanctaidd, nid oedd un rhwystr ar 
y ffordd, am fod Duw gwedi cilio oddi 
yno. Cafodd y gelynion hwynt yn eu 
gwendid, ac yn hollol ddigymmorth ; 
a buan y maluriasant furiau y ddinas, y 
llosgasant dŷ yr Arglwydd, tŷ y brenhin, 
a phob tŷ mawr yn Jerusalem, â thân, a 
Judah a gaethgludwyd o'i wlad ei hun. Y 
mae tri pheth ag y mae agos pob dyn yn 
eiddigeddus neillduol drostynt, sef ei 
grefydd, ei deulu, a'i wlad; ac y mae 
ymadael â'r olaf yn cael ei ddynodi yn yr 
Ysgrythyrau, am mor anhawdd ydyw, 
fel yn deilwng o goffhad er egluro gweith- 
rediadau ffydd. Meddyliaf fy mod yn 
gweled Judah yn cychwyn tu â Babilon, 
a dychymmygaf fy mod yn ei glywed gyd 
â wylofain yn llefaru yn y wedd gan- 
lynol,—“ Dyma fi, o herwydd amlder fy 
meiau, mawredd fy mhechodau,a drygedd 
fy nghamwedd, gwedi syrthio dan ŵg 
Duw fy nhadau ; i rybuddion ni roddais 
osteg, ar gynghorion ni wrandewais, a 
phob bygythion ni thycciasant i mi; 
prophwydi y nef a ddiystyrrais, cenhadau 
gogoniant a ddirmygais, a holl ddeddfau 
sanctaidd Duw a sethrais. Wele fi yn 
awr dan awdurdod y gelyn, yn gwbl wrth 
ei ewyllys, ac yn gaeth yn ei lyffetheir- 
iau ; yn iach, Gaersalem, dinas y Brenhin 
mawr ; yn iach, fryniau llon a gwastad- 
dir gwyrddlas Palestina gyfoethog; yn 
iach, yn iach, gwlad fy ngenedigaeth,— 
ond cofiaf di o ganol tir y gaethglud 
draw. 


Pa fodd y bum mor annocth ag | 

annghofio y Duw a'm dygodd yn ddiang- 
ol i dir Ham! Pa fodd yr aethum 
mor wallgofus ag ymwrthod â'r fraich a 
weithredodd gymmaint erddof! A pha 
fodd y cofleidiais eilunod, gwedi gweled 
o honof nerthoedd ei ryfeddodau ef? 
Gwyred y blodau heirdd eu penau, gwyw- 
ed rhosynau lliwus Saron, a difered cedr- 
wydd Libanus ddagrau o herwydd yr ar- 
choll hon; peroriaethed y llu asgellog 
alar-gân, bydded brefiadau y diadelloedd 
yn ddolefus, a holl Ganaan mewn galar- 
wisg o herwydd briw merch Sïon ;—ond 
dioddefaf ddig yr Arglwydd, canys pech- 
ais i'w erbyn.” I wlad Caldea y dygwyd 
hwynt ; ac erbyn eu dyfod yno, yr oedd- 
ynt gwedi eu meddyginiaethu o'u tuedd 
at eilun-addoliaeth mor hollol, fel na 
chlywir iddynt wasanaethu delwau mwy- 
ach, nac ymgrymmu i unrhyw wrth- 
ddrychau amgen Duw Israel yn unig. 
Nid rhyfedd ein bod mor aml mewn 
cymmaint gwasgfeuon a gofidiau; onid 
ydym yn ymddieithro yn ein meddyliau 
oddi wrth yr Arglwydd ? Onid ydym yn 
ymddigrifu yn ormodol mewn teganau ? 
Ac onid ydyw y byd a'i bethau yn llenwi 
ein calonau yn barhaus? Am ein beiau 
ein cystuddir, ac am ein hanwireddau y 
dygir ni i'r sefyllfaoedd hynny, ym mha 
rai y rhodiwn yn alarus drwy orthrym- 
der y gelyn, ac yr ymbalfalwn yn y ty- 
wyllwch gwedi colli ein golwg ar y Duw 
a'n gwnaeth. Gwedi cyfleu Israel yng 
ngwlad y gaethglud, gwedi eu cael o dan 
awdurdod estronol, ac wedi ymorfol- 
eddu o'u gelynion arnynt, y paganiaid a 
ddefnyddient bob cyfleusdra er mwyn ar- 
cholli eu meddyliau, a'u cymmerent yn 
wrthddrychau gwawd a chellwair, ac a'u 
gwaradwyddent hyd yr oedd yn alluad- 
wy iddynt. Nid oedd dwyn ar gof idd- 
ynt wlad eu genedigaeth yn ddigon, ac 
nid oedd ymffrostio yn eu buddugoliaeth 
arnynt yn ddigonol ymborth i'w malais ; 
ond sathrent ar eu teimladau yn eu per- 
thynas â'u crefydd, gan ddywedyd, “ Cen- 
wch i ni rai o ganiadau Sïon.” Y mae eu 
profiadau a'u dywediadau, a drosglwydd- 
wyd i ni yn yr ysgrifeniadau dwyfol, yn 
dangos yn eglur fod eu cyfyngder yn 
fawr, hyd onid oedd eu heneidiau yn ym- 
ofidio ynddynt. Clywer eu griddfanau, 
gwrandawer eu llefau dolefus, a rhodder 
gosteg i'w cwynion hwynt ;—“ Wrth 
afonydd Babilon, yno yr eisteddasom, ac 
wylasom, pan feddyliasom am Sion. Ar 

yr helyg o'u mewn y crogasom ein tel- 
ynau. Canys yno y gofynodd y rhai a'n 
caethiwasent i ni gân ; a'r rhai a'n han- 
rheithiasai, lawenydd, gan ddywedyd, 
Cenwch i ni rai o ganiadau Sion. Pa 
fodd y canwn gerdd yr Arglwydd mewn 
gwlad ddieithr?” Yr ydym yn rhy barod 
i wrando ac i glustfeinio ar swynion y gel- 
yn, i gymmeryd ein denu ganddo, a'n 
dwyn yn gaeth wrth ei ewyllys ef; ond 
y mae efe yn troi yn chwerw yn y diwedd, 
ac wedi achosi wylofain mawr i saint yr 
Arglwydd ym mhob oes a gwlad. A 
phwy bynnag a fagler yn ei rwydau, 
drwy ymddangosiadau teg, ymddyga fel 
gormeswr creulon ac annhrugarog, a 
gwaedda yn uchel, Ah, wrth ganfod ein 
cystudd ni. 

Er, yn ol pob ymddangosiad, nad oedd 
gan blant y gaethglud y gobaith lleiaf yr 
adferid hwynt i'w gwlad a'u hetifedd- 
iaeth gyntefig, etto yr Arglwydd a ddyg- 
odd eu gwaredigaeth hwynt oddi am- 
gylch drwy foddion mor neillduol, fel 
braidd y credent eu bod mewn cyflwr o 
ryddid. Aml y gosodir Duw y Tad, a 
Duw, y Mab, allan fel bugeiliaid å 
phraidd ganddynt, am ba rai y gofalant, 
ac i ba rai y rhoddant fywyd tragy- 
wyddol. “Fel bugail y portha efe ci 
braidd; â'i fraich y casgl ei ŵyn, ac a 
goledda y mammogiaid.” Er mwyn dan- 
gos gofal Duw y lluoedd am ei bobl, 
annghyfiawnder fyddai peidio coffhau 
geiriau ag sydd gwedi bod yn fôr o ddi- 
ddanwch i blant y nef, yn ffrydiau o 
felusderau i anwyliaid gogoniant, ac yn 
ymborth iachusol i cglwys Crist drwy yr 
holl fyd ;—“ Canys fel hyn y dywed yr 
Arglwydd Dduw, Wele myfi, ie, myfi a 
ymofynaf am fy mhraidd, ac a'u ceisiaf 
hwynt. Fel y cais bugail ei ddiadell ar 
y dydd y byddo ym mysg ei braidd, felly 
y ceisiaf finnau fy nefaid, ac a'u gwaredaf 
hwynt o bob lle y gwasgarer hwynt iddo 
ar y dydd cymylog a thywyll. A dygaf 
hwynt allan o fysg y bobloedd, a chasglaf 
hwynt o'r tiroedd, a dygaf hwynt i'w tir 
eu hun, a phorthaf hwynt ar fynyddoedd 
Jsrael, wrth yr afonydd, ac yn holl drig- 
fannau y wlad. Mewn porfa dda y porthaf 
hwynt, ac ar uchel fynyddoedd Israel y 
porthaf hwynt ; yno y gorweddant mewn 
corlan dda, ïe, mewn porfa fras y porant 
ar fynyddoedd Israel. Myfi a borthaf fy 
mhraidd, a myfi a'u gorweddaf hwynt, 
medd yr Arglwydd Dduw. 

geisiaf, a'r darfedig a ddychwelaf, a'r 
friwedig a rwymaf, a'r lesg a gryfhaf; 
eithr dinystriaf y fras a'r gref ; â barn y 
porthaf hwynt.” Am eu pechodau y dyg- 
wyd Israel i Babilon, ac yno yr ym- 
ddengys ìddynt syrthio i wir edifeirwch 
oblegid eu pechodau ; ac fel cosp am eu 
gwrthryfelgarwch yn erbyn y llywodr- 
acth ddwyfol, cawsant ddeng mlynedd 
a thriugain o gaethiwed, i wylo oblegid 
adfyd Jerusalem, a Sïon. Ond yr oedd 
llaw ddirgelaidd y Brenhin anfarwol yn 
gweithredu, ac yn dirwyn pethau oddi 
amgylch er mwyn rhwyddhau y ffordd 
i'r genedl ddyfod adref i'w bro ei hun, 
ac ail gyfanneddu dinasoedd Israel megis 
yn y dyddiau gynt. Can mlynedd y 
dywedwyd am Cyrus wrth ei enw cyn ei 
eni; ac am y rhan a gymmerodd. yn 
rhyddhad y gaethglud ; y cefnogrwydd a 
roddodd iddynt; a'r cymmwynasau a 
wnaeth erddynt; y cafodd yr enw an- 
rhydeddus o Was yr Arglwydd. Brenhin 
y brenhinoedd ac Arglwydd yr arglwyddi 
yw ein Duw ni ; marchogaeth ar y cym- 
mylau y mac efe, a rhodio ar adenydd y 
gwynt; y mae yn llywodraethu calonau 
ymherawdwyr y byd, ac yn peri i gynz- 
horion pendefigion y ddaear ffurfio cyn- 
lluniau cr mwyn llwyddiant a daiori 
Caersalem. O lys Cyrus fawr y daeth y 
ddeddf allan, i wneud y ffordd yn rhys, 
ac i gynnorthwyo Israel yn cu taith yn 
ol i'w gwlad; a phan eu dychwelwyd o'r 
caethiwed, yr oeddynt fel rhai yn bre 
ddwydio, ar y pryd hwnnw. “Yr Ac 
glwydd (ineddynt) a wnaeth i ni betha: 
mawrion, am hynny yr ydym yn llawen.' 
Cywir y priodolent eu gwaredigaeth i'i 
ffynhonnell, a chyfreithlawn y cydna- 
byddent y fraich a ddynocthwyd yn eu 
hachos. Ond, O! mor barod ydym ni: 
roddi gogoniant i ni ein hunain, an: 
bethau, nad dim llai na llaw Duw a'u 
rhad-roddodl i ni! Er fod y tywyll- 
wch gwedi gorchuddio Sion lawer gwaith, 
er i'r gelyn ddyfod i mewn fel afon, ac 
er i gystuddiau fwy na mwy ei goddi- 
weddyd ; etto cadwyd y myrtwydd yn 
fyw yn y pant, agorwyd drws gobaith yn 
nyffryn Achor, a chadwyd y wraig yn 
fyw yn yr anialawch er syndod iddi ei 
hun. Felly, da yw gobeithio yn yr Ar- 
glwydd, ac ymddiried yn cì gadernid ef; 
efe a ddwg adref y rhai ar ddarfod am 
danynt yn nhir Assyria, gwna i'r goleuni 


Y golledig a ' lewyrchu o'r nos ddudew, a dwg ci ddy- 

weddi gyd å sain clodforedd, a chaniadau 
gwaredigol i Sïon, y breswyl ddymunol 
ac heddychol. 

Collodd Israel, drwy y caethiwed hwn, 
bethau na adferwyd yn eu hol byth gwedi 
hynny; ac y mae ôl Babilon yn aros ar- 
nynt hyd y dydd heddyw. Un peth neill- 
duol, dan yr oruchwyliaeth gynt, ydoedd 
y Presennoldeb Dwyfol, a elwid y She- 
cinah, yr hwn a arosai ar y drugareddfa 
rhwng y Cerubiaid ; ac annichonadwy i 
ni ffurfio drychfeddwl mewn perthynas 
iddo, am ei fod yn ysprydol, yn ddwyfol, 
ac etto yn weledig i'r rhai yr oedd yn 
gyfreithlawn iddynt fyned i mewn i'r 
Sanctaidd sancteiddiolaf. Oblegid sefyllfa 
y presennoldeb, y dywedir yn yr Ysgrif- 
eniadau Sauctaidd am Jehofah, ei fod 
yn ymddisgleirio oddi rhwng y Cerub- 
iaid : yr oedd hwn yn y babell er dydd- 
iau Moses, ac yn y deml er ei chyssegriad 
gan Solomon. Hwn, yn ol barn rhai, a 
ddisgleiriai ar yr Urim a'r Thummim yn 
nwyfronneg y farnedigaeth, lle yr oedd 
enwau deuddeg llwyth Israel gwedi eu 
naddu mewn meini gwerthfawr; ac yn 
ol fel y llewyrchai ar y llythyrenau, y 
byddai meddwl ac ewyllys Duw yn cael 
eu hamlygu i'r ymofynydd. Pa bryd y 
collwyd hwn, anhawdd mynegi ; ond yn 
ol pob tebygolrwydd, yr oedd gwedi 
ymadael cyn y caethiwed, oblegid delw- 
addoliaeth y bobl. Y mae y prophwyd 
Ezeciel, yn fy mryd i, yn cyfeirio yn 
neillduol at hyn, pan yn dywedyd am 
ymadawiad gogoniant yr Arglwydd â'r 
ddinas. “Yna y cherubiaid agyfodasant 
eu hadenydd, a'r olwynion yn eu hymyl, 
a gogoniant Duw Israel oedd arnynt 
oddi arnodd. A gogoniant, yr Arglwydd 
a ymddyrchafodd oddiar ganol y ddinas, 
ac a safodd ar y mynydd sydd o'r tu 
dwyrain i'r ddinas.” Yr arch hefyd a'r 
drugareddfa a gollwyd, y rhai ni chafwyd 
byth gwedi hyn ; ac y mae rhai yn dy- 
wedyd, mai Jeremiah y prophwyd a'u 
cuddiodd yn un o ogofau Judea, rhag eu 
halogi drwy syrthio i ddwylaw anwir. 
Yn Babilon hefyd y collasant eu hiaith, 
yr hon oedd Hebraeg loyw, fel, gwedi eu 
dychweliad, ni ddeallent y gyfraith na'r 
prophwydi heb gyfieithwyr ; ac nid oes 
ond eu dysgedigion yn unig a wyddant 
yr Hebraeg hyd heddyw. Ac felly, nid 
ynnill, ond colled, sydd i'r neb a gyfodo 
mewn gwrthryfel yn erbyn yr Arglwydd, 
ac a droseddo ei orchymynion glân a 

sanctaìdd. Gwedi myned o Abraham at 
Agar, collodd gymdeithas â Duw dros 
yspaid dyddiau lawer; gwedi myned o 
Samson i gysgu ar liniau swynol Dal- 
ilah, cneifiwyd ei ben; ac wedi myned 
o galon Solomon i'r uchelfeydd, cyfododd 
amryw derfysgoedd yn ei deyrnas, yr 
hon o'r blaen oedd oll yn heddychol. 

Yn awr, wrth ail-edrych ar yr am- 
gylchiadau dan sylw, y m&e yn gan- 
fyddedig, Nad oes un sylfaen i ddisgwyl 
am gysur a diddanwch enaid, ond drwy 
fyw yn agos at Dduw, rhodio yn ei 
ddeddfau, ac ymarfer crefydd a duwiol- 
deb yn barhaus. O ganlyniad, dyledus i 
ni ymegnio i ogoneddu enw yr Arglwydd 
yn hyn o ran, a pheidio myned yn wir- 
foddol o dan awdurdod gelynion ein hen- 
eidiau. Y mae ein hen ddyn yneithaf blin 
pan fyddom ar y gorau, ac wedi peri i'r 
Apostol ocheneidio yn ddwys, “ Ys truan 
o ddyn wyf fi, pwy a'm gwared oddi 
wrth gorph y farwolaeth hon î” 

Mae caethiwed Babilon, yn ei wahanol 
berthynasau, yn destun nodedig ym 
Mhryddestau y Prophwyd Esaiah. Mae 
drychfeddyliau pennaf y Prophwyd yn y 
Pryddestau hyn; ac y mae yn ymddyr- 
chafu i uchelion pennaf meddwl dyn, 
pan ag y mae yn cyhoeddi gwaredig- 
aeth Israel o dir yr estroniaid. Yr oedd 
gwedi rhag-weled y caethiwed blin hwn, 
ac yn ofidus iawn o'i herwydd ; canys yr 
oedd yn teimlo dros ei wlad, ei bobl, a'i 
grefydd. Ni all unrhyw arluniau fod yn 
fwy bywiog, na'r dull ag y mae efe yn 
lliwio dyfodiad y gelyn i'r wlad ; y mae 
yn wir farddonol, heb Jaw ei fod dan 
ysprydoliaeth. 


“ O herwydd gwrthod o'r bobl hyn 

Ddyfroedd Shiloah y rhai sy'n cerdded yn araf, 

A llawenychu o honynt yn Retsin a mab Re- 
malïah, 

Am bynny wele'r Arglwydd yn dwyn i fynu 
arnynt 

Ddyfroedd yr afon, y cryfion a'r mawrìon 

(Sef) Brenhin Assyria a'i holl ogoniant ; 

Ac efe a esgyn dros eu holl ddyir-leoedd, 

Aca aiff dros eu holl geulennydd hwynt ; 

A threiddia efe drwy Jwdab, efe a lifa ac a aiff 


drosodd, 
Hyd y gwddf y cyrraedd efe, 
A bydd estynrad ei adenydd ef 
Yn llonaid lled dy dir di, IMMANUEL.” 


Cyr. BRISCOE. 


Yr oedd yn dyb gan Israel, y preswyl- 
ient yn dragywydd yn y wlad, ac nad 
oeddynt i gael eu symmud o'r tir sanct- 


CAETHIWED BABILON. 


aidd tra fyddent yn genedl ar y ddaear. 
Yr oedd Moses gwedi eu bygwth â gor- 
mes eu caseion, os hwy ni rodient yn 
ffyrdd yr Arglwydd, ac os nad ufuddhaent 
i'w gyfreithiau ef. Ond yng nghyndyn- 
rwydd eu calonau, ni chredent Moses; 
ac er i'r Prophwydi gyhoeddi y farned- 
igaeth arnynt, ni chredent hwythau 
ychwaith ; ond ymgaledent yn eu gwrth- 
ryfelgarwch yn erbyn Duw. Ond er i 
Israel annghredu Prophwydi'r nefoedd ; 
a meddwl eu bod yn ddiogel, ac na 
ddymchwelid hwynt yn oes oesoedd ; 
etto yn gymmaint a bod y drwg gwedi 
cael ei fwriadu yn eu herbyn, am eu 
pechodau, yr oedd yn neshau attynt, 
âg agwedd fygythiol arno. Wele deyrn 
Babilon yn ymfyddino yng ngwlad Cal- 
dea ; y cadfridogion yn galw y lluoedd 
ynghyd, y dewrion yn gwisgo eu harfau ; 
a phob parottoadau yn cael eu gwneuth- 
ur er mwyn dinystrio yr hâd etholedig, 
a gwneuthur y tir sanctaidd yn annghy- 
fanneddol. Daccw yr Euphrates yn cael 
ei chroesi, y byddinoedd yn nesu ; ac o'r 
diwedd, wele y gwarchae yn cael ei 
fwrw yn erbyn Caersalem, a'r ddinas yn 
cael ei hamgylchynu gan ei gelynion. 
Y mae yr hanes yn bruddaidd, pan elwir 
i gof mai hâd Abraham, Isaac, a Jacob, 
ydoedd y bobl y daethant yn eu herbyn ; 
mai Caersalem, Dinas y Brenhin mawr 
ydoedd yn cael ei gwarchae ganddynt; 
ac mai daear sanctaidd gwlad yr addew- 
id a sethrid gan draed y paganiaid 
hyn ;— 

“ A'r ddinas a dorrwyd, a'r holl ryfel- 
wyr a ffoisant liw nos ar hyd ffordd y 
porth, rhwng y ddau fur, y rhai sydd 
wrth ardd y brenhin, (a'r Caldeaid oedd 
wrth y ddinas o amgylch) a'r brenhin a 
aeth y ffordd tu a'r rhos. A llu'r Calde- 
aid a erlidiasant ar ol y brenhin, ac a'i 
daliasant ef yn rhosydd Jericho ; a'i holl 
lu a wasgarasid oddi wrtho. Felly hwy 
a ddaliasant y brenhin, ac a'i dygasant 
ef i fynu at frenhin Babilon i Riblah ; ac 
a roddasant farn yn ei erbyn ef. Lladd- 
asant feibion Sedeciah, ac a'i rhwymas- 
ant ef mewn gefynnau pres, ac a'i dyg- 
asant ef i Babilon.” 

Pwy all lai na theimlo i'r byw wrth 
ddarllen yr hanes pruddaidd hwn ? Gwir 
bod y bobl gwedi myned yn eilun-addol- 
gar, ac yn haeddiannol o'r gospedigaeth 
a roed arnynt ; etto trueni mawr ydoedd 
gweled gogoniant Judah yn y llwch, a'i 

theyrn mewn gefynau yn cael ei arwain 
i gaethiwed. Ond y mae yr hanes yn 
bruddaidd ;— 

“ Y daeth Nabuzaradan y distain, gwas 
brenhin Babilon, i Jerusalem. Ac efe a 
losgodd dŷ'r Arglwydd, a thŷ'r brenhin, 
a holl dai Jerusalem, a phob tŷ mawr a 
losgodd efe â thân. A holl lu'r Caldeaid, 
y rhai oedd gyd a'r distain, a dorrasant i 
lawr furiau Jerusalem oddi amgylch.” 

Ni ddangosid tosturi na thrugaredd at 
y wlad na'r bobl; ni wneid ond y di- 
frodiadau mwyaf yn y ddinas sanctaidd, 
ac yn NhemÌ Jehofah yr hon oedd ynddi. 
Mae cyfansoddwr y bedwaredd Psalm ar 
ddeg a thriugain yn cyfeirio at yr alan- 
asdra a wnaed yng Nghaersalem, ac yn y 
Deml, ac yn dadleu â Jehofah yn yr 
achos ;— 

“Pa ham, Dduw, y'n bwriaist heibio 
yn dragywydd, ac y myga dy ddigofaint 
yn crbyn defaid dy borfa? Cofia dy 
gynnulleidfa yr hon a brynaist gynt; a 
llwyth dy etifeddiaeth yr hwn a wared- 
aist; mynydd Sïon hwn y preswyli 
ynddo. Dyrcha dy draed at anrhaith 
dragywyddol, sef at yr holl ddrwg a 
wnaeth y gelyn yn y cyssegr, Dy elyn- 
ion a ruasant yng nghanol dy gynnull- 
eidfaoedd ; gosodasant eu banerau yn 
arwyddion. Hynod oedd y gwr, fel y 
codasai fwyill mewn dyrys goed. Ond 
yn awr y maent yn dryllio ei cherfiadau 
ar unwaith â bwyill ac â morthwylion. 
Bwriasant dy gyssegroedd yn tân ; hyd 
lawr yr halogasant breswylfa dy enw. 
Dywedasant yn eu calonnau, Cyd-an- 
rheithiwn hwynt; llosgasant holl syn- 
agogau Duw yn y tir.” 

Ofnadwy ydoedd yr anrheithio a gyf- 
lawnwyd. Yr offeiriaid, cynghorwyr y 
Brenhin, yr ysgrifenydd, tywysog y llu, 
ac eraill a ddygwyd gan Nabuzaradan at 
frenhin Babilon, i Riblah. A brenhin 
Babilon a'u tarawodd hwynt, ac a'u 
lladdodd hwynt yn Riblah, yng ngwlad 
Hamath.—“ Felly y caethgludwyd Judah 
o'i wlad ei hun.” 

Gorfod troi o'u gwlad! Gorfod gadael 
yr etifeddiaeth deg ! Cael eu hymlid o'r 
tir dymunol? O deimladau plant y 
gaethglud dan ddwylaw ac awdurdod eu 
cascion ; ond Babilon oedd i iachau eu 
clwyfau, ac yno yr oeddynt i gael eu 
meddyginiaethu. 

Y mae rhywbeth rhyfedd yng nghaeth- 
iwed Babilon, ac yn y rhyddhad o'r 

caethiwed hwn ; ac y mae yn anhawdd 
weithiau a deall pa un ai at waredigaeth 
y gaethglud o Babilon, neu at y waredig- 
aeth a gafwyd drwy Adda yr ail mae 
y cyfeiriadau. Ym mhell cyn i Is- 
rael fyned i Babilon, yr oedd yr hwn 
a'u gwaredai o'u caethiwed gwedi cael ei 
enwi gan y Prophwyd Esaiah; a'i waith 
yn cael ei goff hau yn sŵn yr ymadrodd- 
ion am Brynedigaeth dyn gan yr Ar- 
glwydd Iesu Grist ;— 


“ Fel hyn y dywed JEHOFAH wrth Ei enneiniog, 

Wrth Cyrus, yr hwn yr ymaflaf Fi yn ei dde- 
heulaw 

I ddarostwng o'i flaen ef genhedloedd ; 

A llwynau brenhinoedd a ddadwregysaf ; 

I agoryd o'i flaen ef ddorau, 

A'r pyrth ni cheuir. 

Myfi a âf o*th flaen di, 

A'r mynyddoedd a wastattâf, 

Y dorau pres a chwilfriwiaf, 

A'r barran heiyrn a ddrylliaf 

A rhoddaf i ti drysorau'r tywyllwch, 

A chyfoeth dirgeledig y cuddfeydd 

Fel y gwypych mai Myfi (yw) JEHOFAH, 

Yr hwn a'th alwodd erbyn dy enw, Duw Israel.” 

CYF. BRISCOE. 


Mae dull y dychweliad o'r caethiwed 
hwn, yn nodedig yn nrychfeddyliau pro- 
phwydoliaethol barddonol Esaiah ;— 

“* A bydd yn y dydd hwnnw, 

Yr hel Jehofah ffrwyth o ffrwd yr afon 

Hyd afon yr Aipht ; 

A chwi a loffir 

Bob yn un ac un, O feibion Israel. 

A bydd yn y dydd hwnnw, 

Y cenir âg udgorn mawr, 

Ac y daw y rhai colledig yn nhir Assyria, 

A'r rhai gwasgaredig yn nhir yr Aipht, 

Ac yr ymgrymmant i JEHOFAH 

Yn y mynydd sanctaidd yn Jerwshalem.” 

CyF. BRISCOE. 


Y mae amgylchiadau a phethau gwedi 
cymmeryd lle lan y Testament Hen, ag 
oeddynt i fod yn arluniau, yn gysgodau, 
neu yn arddangosiadau o bethau eraill, 
raì o honynt, hyd derfyn amser. Felly 
yr oedd yr amgylchiadau a gymmerasant 
le yn nhŷ a theulu Abraham, mewn per- 
thynas i Sarah ac Agar, ac Isaac ac Is- 
mael, y rhai a ffurfiasant yr Alegori ag y 
mae St. Paul yn ei hegluro yn ei Epistol 
at y Galatiaid. Yr oedd ystyr ysprydol i 
Sodoma a'r Aipht, canys y mae St. Ioan 
yn llyfr y Datguddiad, yn dywedyd mai 
yno y croeshocliwyd ein Harglwydd ni. 
Ac am Babilon, y mae yn ysprydol yn 
awr ar y ddaear, ac y mae yr unrhyw St. 
Ioan yn crybwyll yn fynych am dani yn 
ei Ddatguddiad. 

“ Ac efe a'm dygodd i i'r diffaethwch 
yn yr yspryd ; ac mi a welais wraig yn 
eistedd ar fwystfil o liw ysgarlad, yn 
llawn o enwau cabledd, â saith ben iddo, 
a deg corn. A'r wraig oedd wedi ei di- 
lladu & phorphor ac ysgarlad, ac wedi ei 
gwŷchu ag aur, ac â main gwerthfawr, a 
pherlau,a chanddi gwppan aur yn ei llaw, 
yn llawn o ffieidd-dra ac aflendid ei phut- 
teindra. Ac ar eì thalcen yr oedd enw 
wedi ei 'sgrifenu, DIRGELWCH, BAB- 
ILON FAWR, MAM PUTTEINIAID, A 
FFIEIDD-DRA'R DDAEAR. Ac mia 
welais y wraig yn feddw gan waed y 
saint, a chan waed merthyron Iesu; a 
phan ei gwelais, mi a ryfeddais â rhy- 
feddod mawr.” 

Mae y Babilon ysprydol hon gwedi bod, 
ac yn parhau i fod yn ffiaidd yn ei hath- 
rawiaethau; yn ormesol yn ei hym- 
ddygiadau ; yn drahaus, ac wedi teyrnasu 
yng nghanol ycelanneddaumwyaf gwaed- 
lyd. Hon yw Rhufain Babaidd. Bu holl 
gred mewn caethiwed ganddi; a'i iau 
ydoedd drom iawn ar warau dynion. 
Marchogai ar frenhinoedd y ddaear, pan 
ag yr oedd gorseddau yn ddarostyngedig 
iddi ; a'r ddaear braidd yn crynu gan ei 
harswyd hi. Y mae ei hamser ganddi, 
ond y mae yn tynnu at ei derfyn ; ac 
megis y darostyngwyd ac y dinystriwyd 
Babilon gynt, felly hefyd y daw dydd 
gofwy Babilon ysprydol, a llaw y gor- 
uchaf a'i dymchwela hi. Clywir angel 
yn “Llefain yn groch â llef uchel, gan 
ddywedyd, Syrthiodd, Syrthiodd Babilon 
fawr honno, ac aeth yn drigfa cythreul- 
iaid, ac yn gadwriaeth pob yspryd aflan, 
ac yn gadwriaeth pob aderyn aflan ac at- 
gas.” Dydd dial fydd y dydd hwn ; dydd 
o syndod ac o ryfeddod i'r holl fyd fydd 
y dydd hwn ; canys mewn “un dydd y 
daw ei phlaau hi, sef marwolaeth, a gal- 
ar,a newyn ; a hi a lwyr losgir â thân ; 
oblegid cryf yw yr Arglwydd Dduw, yr 
hwn sydd yn ei barnu hi.” Mae y dym- 
mestl yn ymgasglu ynghyd ; mae pethau 
dirgeledig yn gweithio dan ei seiliau ; ac 
y mae llaw Duw yn rheoli ac yn llywio 
y cwbl oll, fel ag i'w dwyn hi i'w di- 
nystr”—ac “mewn un awr yr anrheithir 
hi!” Ac yno bydd llefain a gwaeddi 
mawr, yn adeg dinystr a dymchweliad 
y ddinas lygredig hon, canys llefant, pan 
welant fwg ei llosgiad hi, a dywedant, 
“Pa ddinas debyg i'r ddinas fawr 
honno î”' 


ABSALOM.—CAN Y FFYNNON. 

Absalom. 


CUSI, p’odd mae arnat wên, 
Wrth ddwyn fath newydd i dy Ren, 
A minnau 'nawr yn llesg a hen, 
A'r fynwes fau yn brudd ? 
O goedwig Ephraim doest yn llon, 
A rhoddaist ddychryn tan fy mron, 
P'odd yr iachaf yr archoll hon ? 
O drymmed ydyw'r dydd ! 


Er i ABSALOM godi'r wlad, 

A dwyn ei bleidwyr glew i'r gâd, 

Yr oedd yn blentyn idd ei dad, 
Cynheswn atto ef; 

Pe y syrthiasai ger fy ngwydd, 

Maddeuant roiswn iddo'n rhwydd, 

Caraswn ef mal plentyn blwydd, 
Ni throiswn draw ei lef. . 


Ei dwyllo wnaed i'r cynhwrf hwn, 
Gan ryw elynion dig, mi wn, 
Ond ef a lethwyd dan y pwn, 
Yng nghoedwig Ephraim draw ; 
O Fab Serfia—ddyn i'm clais, 
P'odd rho'ist y biccell tan ei ais î 
A ph’odd annghofiaist di fy nghais, 
O Joab, ddyn difraw ? 


Y bachgen glwys—ti'i gwelaist ef, 
Yng nghrog wrth bren rhwng da'r a nef, 
Ond ni thosturiaist wrth ci lef, 

Nac wrthyf finnau 'chwaith ; 


Ofnadwy oedd y fynwes ddîì, 

Cynhyrfit di gan ddieifl lu, 

Do—lleddaist *machgen gwiwlon i, 
A gyrraist ef i'w daith. 


Gwelaf ei waed yn ffrydio lawr, 
Ac yn ei wedd wasgfeuon mawr, 
O dynged flin annedwydd awr, 
A ddaeth i'm bachgen llon ; 
Am fab Serfia, drychfil cas, 
Yr hwn sy'n ffyrnig a diras, 
Mi gofiaf, er ci fod yn drâs, 
Tra ar y ddaear hon. 


O ABISALoM ! O fy mab! 

O wylaf, wylaf am fy mab, 

Fy mab ABSALOM, O fy mab ! 
Na roisai angau du 

Y ddyrnod fawr, ddialw'n ol, 

I mi, a'm dygid yn ei go'l, 

Er dichon rhai wel'd hyn yn ffol, 
Gwell fuasai gennyf i. 


Trwy fy holl oes rhaid dioddef cur, 

Fy mab a las a phiccell ddur, 

Fe drodd fy ngweision yn ammhur, 
ABSALOM yrrwyd ffwrdd ; 

Er y disgynaf lawr i'r bedd, 

A gorphwys yno dro mewn hedd, 

Ac er ì'm godi'n hardd fy ngwedd, 
'Does obaith cawn gwrdd. 


Can y ffynnu. 


“Yna y canodd Israel y gân hon: Cyfod, ffynnon ; cenwch iddi.” 


M AE amlder trugareddau yn fynych 

yn ein gwneuthur yn ddibris o dru- 
gareddau. Pan fyddo dyn mewn digon- 
edd, ni ystyria y derbyniai ei gymmydog 
friwsion ei fwrdd gyd & diolchgarwch. 
Syn gan y rhaia breswyliant lanau y 
mor fod ffynnon yn wrthddrych teilwng 
o ganiad ; ond yn gymmaint a bod gwa- 
hanol lannerchau y ddaear yn amrywio 
i'r fath raddau, nid rhyfedd bod dargan- 
fyddiad ffynnon yn achos o lawenydd 
mor gyffredinol, ag yr awgrymmir bod y 
ffynnon hon i lwythau Israel yn anial- 


wch Arabia. Cychwynodd yr hâd ethol- 
edig o'r Aipht ar sail addewid Duw, yr 
hon ni wannychodd ac ni phallodd, yng 
ngwyneb bod llu mawr iawn yn pwyso 
arni, ac wrth ci dôr yn feunyddiol yn 
derbyn ou cyfreidiau. Dangosodd yr 
Hollalluog fawredd ei nerth mewn modd 
neillduol yn eu gwaredigaeth o'u caeth- 
iwed ; amlhaodd ei wyrthiau a'i ryfedd- 
odau yn yr Aiplit, cyn i'r trawsion agor 
dorau eu carcharau ; diosgodd fraich ei 
sancteiddrwydd mor eglur ym maes 
Soan ac yn nhir Ham, nes llwyr argy- 

hoeddi y gorthrymwyr o oferedd eu 
gwaith yn gwrthsefyll peiriannau y nef, 
cyn cyhoeddi eu Jubili iddynt; ac wedi 
ì'r wlad gael ei llanw o alar ac ochain, y 
gorchymynodd Pharaoh ar iddynt ym- 
adael, rhag ofn i'r orsedd fawr saethu 
allan daran-folltau adnewyddol, nes di- 
nystrio y wlad yn llwyr, a'i thrigolion 
gyd â hi. Ond ni adawyd y llwythau 
gan yr addewid, pan gyhoeddwyd dydd 
eu gwaredigaeth; ni ddirwynwyd y 
rhaffau a'u codasant o ddyfnderau py- 
dewau eu caethiwed i fynu, ac ni thyn- 
nwyd y fraich a ddiosgwyd yn eu rhydd- 
had o safn lefiathan yr afon Nilus yn ol; 
ond hi a'u dilynai, ac a'u hamdôai å 
mentyll ei nodded, fel yr oeddynt dan 
warcheidwadaeth neillduol yr Hollalluog 
Dduw bob cam a roddent, a'r llesgaf yn 
y llwythau yn wrthddrychau tirionwch 
ei ymysgaroedd ef. Pan oeddynt rhwng 
Migdol a'r môr, Piahiroth ar un llaw, 
Baalzephon ar y llaw arall, a chyfyngder- 
au, megis pe buasent bobl gwedi eu dar- 
paru i ddinystr, wele oleuni mawr yn 
ymsaethu allan o'r nifwl tew, wele wawr 
yn torri o'r bryniau anfarwol, ac wele 
haul y nef yn saethu ei belydron aur 
dros gaerau yr addewid, ac yn eu march- 
ogaeth ; wele y Duwdod ei hun yn dis- 
gyn yn holl nerthoedd ei gadernid, ac 
yn cyfarwyddo olwynion ei gerbydau 
drwy donau y dyfnder mawr, nes gwneu- 
thur ffordd drwy y llifddwr i'w ddewis- 
olion ddiengyd rhag y rhai a sychedent 
am eu gwaed! Pob cam a roent o fewn 
terfynau deddfau yr Arglwydd goruchaf, 
yr oedd gwênau y nefoedd arnynt, dai- 
oni y nefoedd yn ymarllwys iddynt, a 
chadernid y nefoedd yn eu diogelu, fel 
yr ydoedd ganddynt achosion beunydd- 
iol i glodfori Duw eu tadau, ac i fod â'u 
telynau yn gyweiriedig, er dyrchafu eu 
mawl tu a'r nef, am y tosturiaethau par- 
haus a ddangosid tu ag attynt; ac er 
bod eu tuchaniadau yn fynych, etto ni 
annghofient yn llwyr eu rhwymedigaeth- 
au i'w Harglwydd ; ond fel cenedl, cyd- 
unent mewn clodforedd, megis yn yr 
achos dan sylw, pan ganodd Israel y gân 
hon, “ Cyfod, ffynnon ; cenwch iddi.” 

Yr oedd hon yn gân a ddyrchafwyd yn 
yranialwch. Y bugeiliaid ar fryniau y 
Dwyrain gynt, yng ngwên natur, a 
ddyrchafent ganiadau rhwng eu diadell- 
oedd ; gwyryfon Israel, mewn llais clod- 
foredd, a dynnent ddwfr o ffynhonau y 

wlad, a broydd Palestina yn fynych a 
gyssegrid & mawl i'r Ion ; ond am anial- 
wch, y mae gofidiau, anhawsderau, a 
chwerwderau yn fwy cyssylltiedig âg ef, 
yn gyffredin, na chaniadau. Dywedir yn 
Llyfr Job, bod Duw yn rhoddi achosion 
i ganu yn y nos; a pha ham lai? oblegid 
un ffunud ydyw goleuni a thywyllwch 
iddo ef, yr hwn & wna gysgod angau yn 
olau ddydd, a chwala y nifwl tew oddi ar 
y bryniau, ac a wna i'r anialwch a'r 
annghyfanneddle lawenychu oblegid ei 
weithredoedd, pan fyddo yn ei ewyllys- 
garwch yn cofio am Sïon, ac yn ei dru- 
gareddau yn adeiladu Jerusalem, er 
mwyn gwneuthur i fendith Abraham 
ddisgyn ar y Cenhedloedd. Yr oedd yr 
anialwch y teithiodd llwythau Israel 
drwyddo, gwedi eu gwaredigaeth o'r 
Aipht, yn ddychrynllyd i feddwl am 
dano; yr oedd yn anialwch mawr ac 
ofnadwy, yn anialwch lle yr ydoedd 
seirph tanllyd ac ysgorpionau, yn anial- 
wch lle yr ydoedd syched heb ddwfr, ac 
yn anialwch heb gyffelyb iddo ond bro 
marwolaeth ei hun ; etto yn yr anialwch 
hwn yr ydoedd cwmmwl a mwg y dydd, 
a llewyrch tân fflamllyd y nos, yn cysgodi 
gwersyll Israel, nes synnu y cenhedloedd 
a edrychent arnynt o ben y bryniau. Yn 
yr anialwch hwn gwlawid ŷd y nef ar- 
nynt mewn cyflawnder mawr, fel yr 
oeddynt bob dydd yn bwytta bara 
angylion ; yn yr anialwch hwn holltid y 
creigiau, nes y ffrydiai y dwfr allan er 
eu disychedu ; ac yn yr anialwch hwn, 
erei fod cyn hynny yn annghyfannedd- 
dra oesol, y cyfansoddwyd emynau o 
fawl i Dduw, ac y datganwyd hwy mewn 
tônau melusion gan filoedd Israel. Pan 
edrychom ar y ddarlun-len o daith Israel 
o'r Aipht i Ganaan, ni tharawodd llygad 
erioed ar lwybr mor wyrgam ;—weithiau 
yma, bryd arall draw—weithiau ym 
mlaeu, ac weithiau yn ol, megis pe buasai 
eu Harweinydd am wneuthur gwawd o 
honynt, a'u dyrysu yn dragywydd yn eu 
llwybrau ; etto, er hyn oll, ymadroddion 
ysprydoliaeth a ddywedant wrthym ni, 
iddynt gael eu harwain ar hyd ffordd 
uniawn, i fyned i ddinas gyfanneddol ! 
Nid meddyliau Duw ydynt ein meddyl- 
iau ni, ac nid ffyrdd Duw ydynt ein 
ffyrdd ni, oblegid y mae efe yn cym- 
meryd meddiannau y cyfoethog ymaith 
er mwyn achub ei enaid ; yn caniattau i 
angau lusgo y wraig i donau yr Ior- 

ddonen, er mwyn cael y gwr i afael 
cadwedigaeth ; ac yn gwneuthur i bob 
peth gyd-weithio er daioni i’r rhai sydd 
yn ei garu, ac gwedi eu galw yn ol ei 
arfaeth ef. Canodd Israel yn yr anial- 
wch, cafodd yr Eglwys feddiant o'i gwin- 
llanoedd yn nyffryn Achor; yn y fan 
lle y diarddelwyd perthynas â rhai, yr 
arddelwyd ac y cyhoeddwyd hwy yn 
blant y nef; pan ydoedd y nos dywyllaf 
ar rai, y torrodd y wawr arnynt, ac y 
cododd yr haul ar eu heneidiau ; a phan 
y meddyliodd rhai fod dinystr a cholled- 
igaeth yn eu derbyn, yr ymagorodd dorau 
bywyd tragywyddol a phyrth gogoniant 
o'u blaen. Y mae y byd hwn yn ar- 
swydus i feddwl am dano; y mae ei 
drigolion yn llofruddion, yn ddyn-leidd- 
iaid, yn hunan-leiddiaid, yn yspeilwyr, 
yn lladron, yn annghyfiawnion, yn an- 
nhrugarogion, yn drawsion, yn ysglandr- 
wyr, ac yn bob peth ag sydd ddiabolon- 
aidd ; ynddo y mae y ddraig goch fawr 
gwedi sefydlu ei theyrnas, ynddo y mae 
Sodoma a Babilon gwedi eu hadeiladu, 
ac o hono y dyrchafa anadl ei drigolion 
yn golofnau drewedig tu a'r nef! Ond 
er bod y byd gwedi ymlygru fel ag y mae 
ei drigolion yn ymdroi yn llaid ei dom- 
menau, a'i agweddiad yn gwrthdaro yn 
erbyn sancteiddrwydd ; etto y mae yr 
halen nefol gwedi ac yn cadw rhai o'i 
lannerchau yn beraidd, a rhosynau pa- 
radwys yn ymagor, ac yn lledu eu da- 
lenau yng nghanol ei ddyrysni mwyaf ; a 
cheir clywed ambell un o blant y gaeth- 
glud, wrth ymdynnu tu ag adref o dir 
Assyria, yn canu fel hyn :— 
“ Mi dafla” 'maich i lawr i gyd, 
Yn ymyl angau loes ; 
Euogrwydd fel mynyddau'r byd 
Dry'n ganu wrth y Groes,” 

Yr oedd hon yn gin am ymwared o 
gyfyngder mawr. Er i beraidd ganied- 
ydd Israel gael coron y deuddeg llwyth 
ar ei ben, er buddugoliaethu o hono ar y 
cenhedloedd o amgylch-ogylch, ac er ei 
ddyrchafu yn uchel mewn ffafr gyd â 
Duw a dynion, etto cafodd dywydd garw 
arei daith, a gwelwyd ef yn rhodio yn 
alarus gan orthrymder y gelyn. Cafodd 
ei gleisio yn dost rhwng y creigiau, 
rhwygwyd ei groen yn agenau gan ddrain 
a mieri yr anialwch, a bu ym mron 
boddi yn ei ddagrau ei hun, gan fel y 
curai y tymhestloedd arno; ond yng 
ngwyneb ei dymhestloedd oll, “ Canaf,” 

ebai ef, “am drugaredda barn; i ti, O 
Arglwydd, y canaf.” Y mae dynion yn 
fynych yn cynneu tân dieithriol yn eu 
plith eu hunain, ac yn annghyfiawn yn 
ei dadogi i wres y nef; ond y mae hwn 
yn darfod ac yn marw yn uniongyrchol, 
oddi eithr cael rhyw gynnud cnawdol 
adnewyddol i'w gadw yn fyw; eithr 
pan fyddo yr awelon yn naturiol yn 
chwythu o'r tir sanctaidd ar allorau 
Sion, ymae mwg a fflamau diolchgar- 
wch yn dyrchafu o'r galon tu a'r nef, ac 
yn gymmeradwy yn y llys fry. Pa beth 
oedd y canu ydoedd ar Israel, gwedi 
iddynt gyrhaeddyd yr oror draw yn eu 
diangfa o'r Aipht? Onid ydoedd Duw 
Abraham, â'i alluoccaf fraich, gwedi 
gwneuthur ymwared rhyfeddol iddynt ? 
Oni chynhyrfodd efe eigionau y dyfnder- 
au â'i wynt cadarn, nes y dynoethwyd 
gwaelodion y dyfroedd, er agoryd ffordd 
frenhinol iddynt i ddiengyd o'u hen 
garcharau? Oni ddymchwelwyd cerbyd- 
au Pharaoh a'i fyddin yn y dyfroedd ? 
Oni foddwyd ei gadbeniaid dewisol yn y 
Môr Coch? Onid ydoedd y bobloedd 
yn clywed am hyn, ac yn ofni? Onid 
oedd dolur yn dal preswylwyr Palestina ! 
Onid ydoedd Duciaid Edom yn synnu, a 
dychryn yn dal cedyrn hyrddod Moab î 
Ac yng ngwyneb yr ymwared rhyfeddol 
a wnaeth Ior y nefoedd iddynt, nid rhy- 
feddi Moses a meibion Israel ganu i'r 
Arglwydd, gau ddywedyd, “Canaf i'r 
Arglwydd ; canys gwnaeth yn rhagorol 
iawn: taflodd y march a'i farchog i'r 
môr. Fy nerth a'm cân yw yr Argl- 
wydd; ac y mae yn iachawdwriaeth i 
mi: efe yw fy Nuw, efe a ogoneddaf fi, 
Duw fy nhad, a mi a'i dyrchafaf ef.” 
Yng ngwyneb y cableddau fyrdd a wen- 
wynant yr awyr wrth esgyn o eneuau 
plant dynion i lyfr Duw, y mae mawl y 
ffyddloniaid yn wrth-feddyginiaeth i'r 
gwenwyn, ac yn ei pheraroglii raddau, 
amgen trengai yr adar ynddi, a syrthient 
yn gelanneddau ar y ddacar. Mawl y 
saint yn y gynnulleidfa fawr sydd ry- 
feddol, oblegid y mae yn assio y ddaear 
wrth y nef, ac yn dyrchafu y meddwl 
hyd yr hyfryd wlad. Pa ham y dyrchir 
caniadau gan blant y llwch? Pa ham 
yr esgyn mawl o odreon mynyddoedd 
Palestina? A pha ham y mae y fath 
dwrf soniarus gan y minteioedd a ym- 
dynnant drwy ddyffryn Baca tu â Chaer- 
salem? Tawed pob tafod, a bydded pob 

genau yn fud ynghylch hyn :—Oni thor- 
rwyd y dorau pres, ac oni ddrylliwyd 
barau heiyrn eu carcharau? Oni chy- 
hoeddwyd dydd eu Jubili iddynt, ac onid 
ydynt yn awr yn tynnu tu ag adref i'w 
gwlad eu hunain? Onid ydynt gwedi 
cael Sodoma a'r Aipht o'r tu cefn iddynt? 
Onid ydynt yn marchogaeth cedyrn 
addewidion yr Hollalluog Dduw? Onid 
ydynt gwedi bod yng ngolwg Calfaria, 
a'r bedd lle y gorweddodd ein Harglwydd 
ni? Onid ydynt yn cael arwyddion 
gwlad, yn eu mordaith i'r porthladd y 
dymunai eu heneidiau lanioynddo? Y 
mae telynau Sïon yn cael eu chwareu yn 
weddol hwylus yn awr ; eithr nid ydynt 
y caniadau presennol ond megis murmur 
gwan yr afonig a ymlithra drwy y ddol, 
at ymarllwysfa y rhaiadr mawr a ddyrch- 
efir pan doro gwawr y Millennium ar y 
ddaear. Babilon, y ddinas fawr, gwedi 
gyrthio, yr hon a feddwodd y cenhedl- 
oedd å gwin ei godineb; llumman falch 
y gau-brophwyd gwedi ei dymchwelyd 
i'r llwch, a brenhinoedd y Dwyrain yn 
gwisgo y groes; hâd naturiol Abraham 
yn bloeddio y gongcwest fawr, yng 
nghymmydogaeth mynydd Lle y Benglog; 
yr afon gwedi ei tharo yn ei saith ffrwd, 
a'r cenhedloedd yn hwylio eu camrau, 
gyd & brenhinoedd Sheba a Seba, i addoli 
y Brenhin Iesu yn ninas sanctaidd Caer- 
salem ; pryd hyn y bydd yr Halleluia 
fawr yn dyrchafu yn un fonllef ryfeddol 
tu a'r nef, oblegid bod teyrnasoedd y 
ddaear gwedi myned yn eiddo ein Hargl- 
wydd ni a'i Grist ef. 

Yr oedd hon yn gân gydnabyddiaethol 
o ddaioni rhagluniaeth Duw. Rhyfedd 
mor bell o'i le y mae dyn gwedi myned, 
yn ei grwydriadau oddi wrth Ffynnon ei 
holl wir gysuron! Y mae rhagluniaeth 
y Duw Goruchaf gwedi gwênu, ac wedi 
bod yn dirion wrth y dyn, o'i febyd hyd 
yr awr hon, ac etto y mae yn fud! Bu 
dan warcheidwadaeth neillduol yr Argl- 
wydd pan yn blentyn ymddifad, gwedi 
i'w riaint syrthio i gaerau distawrwydd y 
gweryd ; ac etto y mae yn fud ! Amrant- 
au y nef a wyliasant ar ei gamrau, pan 
ym mheryglon tân a dwfr; ac etto y 
mae yn fud! Yn y gwanwyn, pan y 
mae natur yn gwênu arno, a'i feusydd 
yn eu mentyll gwyrddlas, a'r ednod yn y 
gwigoedd yn dechreu melus-byngcio eu 
cerddoriaeth i'w Crewr, y mae efe yn 
fud! Yn yr haf, pan y mae cynnyrch ei 

lannerchau yn doreithiog, a'i ŷd yn 
chwareu fel tonau y gweilgi mawr, ac yn 
galw am drwst y crymmanau, y mae efe 
yn fud! Yn yr hydref, pan y mae ei 
ysguboriau a'i ydlanau yn llawnion o 
gynhaliaeth dyn ac anifail, y mae efe yn 
fud? Yn y gauaf, pan ymae y tym- 
hestloedd yn chwyrnu, y corwyntoedd 
yn chwibanu, a'r ddryccin fawr yn 
teyrnasu o'r tu allan i'r caerau, y mae efe 
wrth ei dân, yn ymdroi mewn digonedd ; 
ond yn fud gyd & golwg ar gydnabod ei 
Gynhaliwr mewn cân! Ond, drwy dru- 
garedd, nid mudion ydyw pawb ; oblegid 
y mae rhai a ddyrchafant glodydd eu 
Duw yn uchel, hyd yn oed yn yr odineb- 
us a'r bechadurus genhedlaeth hon, ac a 
gyd-unant o galon â Sant Ambros i ddy- 
wedyd,— 
“Tydi, O Dduw, a folwn ni, 
Addefwn di yn Arglwydd.” 


Oes, y mae rhai a glodforant enw yr 
Arglwydd yng nghanol y gynnulleidfa 
fawr,am ei dosturiaethau a'i drugareddau 
tu ag attynt. Y mae gwellt y maes a 
dail y coed yn lliosog, y mae gwlith y 
boreu yn aneirif, ac y mae tywod mân 
glanau y moroedd yn aml iawn ; ond 
dim mewn cydmariaeth i drugaredd ein 
Duw ni, oblegid y mae y briodoledd hon 
o'i eiddo ar ei holl weithredoedd. Y mae 
ein byd ni yn helaeth ac yn ehang iawn, 
drigolion braidd yn aneirif, y môr yn 
heigio gan bysg, yr awyr yn llawn o 
lwythau asgellog, gwyneb y ddaear yn 
llawn o rywogaethau o greaduriaid, 
priddellau y dyffrynoedd yn llawn o 
bryfed ; ac y mae trugaredd ragluniaethol 
y Goruchaf ar ei holl weithredoedd. Pa 
ham na chlodforwn yr Arglwydd, bobl î 
Pa ham na chanwn i'w enw sanctaidd 
ef? Yr oedd Israel yn teithio drwy dir 
y sychder mawr, ac ar ddarfod am dan- 
ynt o eisiau dwfr ; ond o dywyllwch 
dudew gwlad machludiad haul, y mae 
Arglwydd y lluoedd yn peri i'r wawr 
dorri, ac yn eu cyfyngder, wele ffynnon 
i ddisychedu y llwythau diffygiol, ac yn 
unfrydol wele y floedd allan, “ Cyfod, 
ffynnon ; cenwch iddi.” 

Yr oedd hon yn gân awgrymiadolo'r 
gân fawr ddiddarfod yn y nef. Pan dor- 
rodd y wawr ar gymmysgedd erchyll y 
greadigaeth cyn ei myned i drefn, cyd- 
ganodd ser y boreu yn yr eithafion mawr, 
a chyd-lawenychodd meibion Duw yn eu 

gorsafion, oblegid gwyddent y perffeithid 
yr hyn a ddechreuasid gan yr uchel Ior. 
Pau aned y Ceidwad bendigedig ym 
Methlehem, a phan gyhoeddwyd y new- 
ydd gan yr angel i'r bugeiliaid, wele li- 
aws o lu nefol â'u telynau yn barod, ac 
erioed ni seiniwyd tôn mor bêr lesmeiriol 
yng nghlyw clustiau dynol. Ond beth 
dal son am y mawl a'r canu sydd gwedi 
bod, yn bod, ac i fod gan deulu gwynfyd- 
edig y Duw mawr ar y ddaear? Oblegid 
neshau y mae yr adeg, pryd. y cesglir 
yrholl ffyddloniaid ynghyd o'r tyrau 
llwch, ac y byddant yn un gynnulleidfa 
fawr yn y nef, yn dyrchafu eu cân mewn 
clodforedd byth i Dduw ac i'r Oen. Hy- 
fryd fuasai clywed yr Esgob Heber, yn 
nefolder ei ddawn, ac yn llawn o wres y 
nef, yn pregethu ar y mynydd lle y gorch- 
fygwyd galluoedd y tywyllwch; lle y 
gorphenwyd camwedd, a'r lle y seliwyd 
ein iachawdwriaeth ni ; a hyfryd fuasai 
clywed yr hen Christmas Evans, pan 
fuasai ei fys yn chwareu ar dant uchaf 
ei delyn, wrth ddrws y bedd newydd yn 
bloeddio,— 

“ Daccw'r Llew o Judah heddyw, 
'N rhwygo'n ddarnau rwymau'r bedd, 
Mewn corph llawn o ardderchowgrwydd, 
Agwedd Conge’rwr yn ei wedd ; 
Daccw'n dringo i'r lan o'r beddrod, 
Gwedi bod ar ben y bryn, 
Ei wisg yn hardd, a'i fraich yn rymmus, 
'Mdeithio mae yn nerth ei rym ;” 
ond beth fuasai hyn! Nid amgen na 
defnyn o dragywyddol ffynhonnell y gån; 
oblegid yn ei gwlad ei hun y mae yn 
chwyddo ac yn dylenwi yn ei chyflawn- 
der diddiwedd, canys 
‘Mhen oesoedd rif y tywod mân, 
Ni bydd y gân ond dechreu ; 
Rhyw newydd wyrth o'i angau drud 
A ddaw o hyd i'r golau.” 
Rhaid tewi am y gân yn y mef, rhag 
i ni ei mesur â'n cnawdolrwydd ; ac y 
mae yn gwbl anniehonadwy i'n syniad 
ni, tra yn y fuchedd hon, fyned ym 
mhellach nag eiddo y bardd enwog, 
Doctor Watts,— 
«“ O'r fath ddigrifwch yno gair, 
Pan chwariant eu telynau aur, 


Ac eistedd ar bob nefol fryn, 
I ddatgan gwaith eu Duw cyn hyn.” 


â? Wyryf Ssraelaidd. 


“ Pa fodd y mae'r ddinas aml ei phobl yn eistedd ei hunan! 


cenhedloedd megis yn weddw ! 


Pa fodd y mae tywysoges y taleithiau dan deyrnged ! 


Pa fodd y mae'r liosog ym mhlith y 
Y mae hi 


yn wylo'n hidl liw nos, ac y mae ei dagrau ar ei gruddiau, heb neb o'i holl gariadau yn ei chysuro; 


ei holl gyfeillion a fuant anghywir iddi, ac a aethant yn elynion iddi, 


Y mae ffyrdd Sïon yn galaru, 


o eisiau rhai yn dyfod i'r ŵyl arbennig ; ei boll byrth hi sydd anghyfanedd, ei hoffeiriaid yn ochen- 


eidio, ei morwynion yn ofidus, a hithau yn flin arni. 


A holl harddwch merch Sïon a ymadawodd â 


hi; y mae ei tbywysogion hi fel hyddod heb gael porfa, ac yn myned yn ddinerth o flaen yr ymlidiwr. 

Jerusalem a bechodd bechod; am hynny ysymmudwyd hi; yr holl rai a'i hanrhydeddent sy'n ei 

diystyru hi, o herwydd iddynt weled ei noethni hi ; ïe, y mae hi yn ocheneidio, ac yn troi yn ei hol.” 
JEREMIAH, 


R riwiau serth Abarim draw, 
Eisteddai'r Wyryf lawr, 
Heb un cydymmaith hoff ger llaw,— 
A'i dagrau redent lawr. 


Arwyddion gofid oedd ar hon, 
A thrymder yn ei gwedd, 
Trom oedd ei chalon dan ei bron, 
Ni feddai fewnol hedd. 


Holl lennyrch glwys Palestin wiw, 
Gwlad lon ei thadau gynt ; 
Gwlad yr addewid ro'ed gan Dduw, 
A deithiodd ar ei hynt. 
wW 


Ei dagrau'n lli a redent dros 
Ei gruddiau gwridog lawr ; 
Arwyddion sicr a dios 
Bod iddi drymder mawr. 


Ar lenydd yr Iorddonen draw, 
Camelod welai'n llu ; 

A’r Ismaeliaid ar bob llaw 
'N pabellu wrthi hi. 


Estroniaid welai ym mhob man 
Lle bu'nt ei theidiau mad ; 

Pob dyffryn têg, pob bryn a glan,— 
Dieithriaid oedd â'r wlad, 

Ar fryniau glwys Gilead lon, 
Ni welai hwrdd nac oen ; 

Ac yn y wlad gyfoethog hon, 
Ni cha'dd ond briw a phoen. 


Gwywedig oe'nt y gwinwydd mad, 
Yn sathrfa 'roedd y tir; 

Och'neidio'n llwythog 'roedd y wlad, 
Er's amser maith a hir. 


Rhosynau Saron, lannerch dda, 
A blygent benau lawr ; 

Cymmylau, yn lle haulwen ha', 
Deyrnasent yno 'nawr. 


Yr adar brith-blyf drwy'r holl wlad, 
Ni seinient felus gerdd ; 

A dagar Canaan er mor fad, 
Oedd heb ei mantell werdd. 


Gwiw seiniau y telynau pêr, 
Oe'nt mewn distawrwydd prudd ; 
Dim mawl na chlodydd i Dduw Ion, 
Ar hwyr na boreu'r dydd. 


Y Wyryf yn ei thrymder mawr; 
A ro'i wylofus lef ; 

Ei dagrau'n loyw redent lawr, 
A'i hochain tu a'r nef. 


“ O Ior, Duw Abraham ein tad, 
Pa fodd yr aeth fel hyn ? 

Fe welwyd tegwch ar y wlad,— 
Pob mynydd, pant, a bryn. 


Fe welwyd Salem hoffus wedd, 
Gynt mewn gogoniant mawr ; 


A llwyddiant llawn,a phob rhyw hedd, 


Yn helaeth fel y wawr. 


Fe welwyd teyrniaid Judah lân, 
Yn ogoneddus iawn ; 

Yn Sïon yn dyrchafu'r gån, 
Mewn hwyliau nefol ddawn. 


Ond 'nawr mae'r etholedig hâd 
Yn grwydriaid yma 'thraw ; 

Yn wasgaredig drwy bob gwlad, 
I'w gweled ar bob llaw. 


A ddont hwy 'nol i Ganaan fad, 
I etifeddiaeth Duw î 

A gânt hwy seinio clod eu Tad 
Yn Salem ddinas wiw ?” 


Taw y forwynig lân dy wedd, 
Rho heibio'th ddagrau 'nawr ; 
Y mae i'th bobl fôr o hedd, 
Mae i chwi lwyddiant mawr. 


Y WYRYF ISRAELAIDD. 


Mae tymp arfaethau Duw yn dod 
Yn brysur, prysur iawn ; 

Nes yw'r addewid nag erio'd, 
Idd ei chyflawniad llawn. 


Mae geiriau eich Prophwydi gwiw, 
Mewn cyssegredig rôl, 

Yn dweyd y dewch, yn amser Duw, 
O'r tiroedd pell yn ol. 


Yng Ngharmel ac yn Basan draw, 
Eich diadelloedd fydd 

Yn pori'n brysur heb ddim braw, 
Yn croesaw gwawr y dydd. 


Bydd eich Caersalem etto'n bod 
Yn ben dinasoedd byd ; 

A'r Haleluia fawr a'r clod, 
Gyd ddyrchir yno 'nghyd. 


Brehinoedd daear ddont yn llon, 
A'u rhoddion o bob gwlad ; 
A'r pendefigion oll o'r bron, 
A ddont i Salem fad. 


Bydd Siloh yno'n Frenhin mawr, 
Teyrnasa gyd a'r saint ; 

Ac fel y gwlith o groth y wawr, 
Ei ddeiliaid fydd heb haint. 


Y faniar godir yn y man, 

Drwy holl daleithiau'r llawr ; 
Yn uchel codir hi i'r lan, 

Daw 'nghyd ryw dyrfa fawr. 


'R Euphrates, afon ddofn gref, 
A sychir y pryd hyn ; 
Brenhinoedd ddont yn nerth y nef, 
A'u mawl tu & Sion fryn. 


Caersalem fydd yn foliant gwlad, 
A Iesu'n Frenhin mawr; 
Rho'ir i'r cenhedloedd wir iachad, 
Drwy holl daleithiau'r llawr. 


“ Gwawr y Millenium dyrr cyn hir, 


Y maent yn dod yn nes ; 
Dechreuant yn y Sanctaidd dir, 
Mewn hyfryd nefol wres. 


Bydd Calfari, a'r groes a'r gwa'd, 
Yn swnio'n beraidd ìawn ; 

A chwithau'r etholedig hâd 
Yn canmol gyd â dawn. 


Cwyd, sych dy ddagrau, Wyryf lon, 
Paid ofni llid na braw ; 

Di gei lawenydd dan dy fron,— 
Mae'r wawr yn torri draw. 

Cyweiria'th delyn, pletha’th gân, 
Bydd barod Forwyn brudd ; 
Mae gwres hyfrydol nefol dân, 
I ddod pan wawrio'r dydd. 


| 

Un Eglwys fydd, un gân fydd mwy, 
Trwy'r ddaear faith i gyd, 

Iacheir y bobloedd o bob clwy', 
Trwy barthau yr holl fyd. 


Y Bum Brat. 


‘ Dros brydnawn yr erys wylofain, ac erbyn y boreu y bydd gorfoledd.” 


IM ond y prydnawn i wylo, sef adeg 
ferr, y nos i gysgu hûn dawel a hir y 
bedd, ac erbyn y boreu, tywyniad gwawr 
o haf tragywyddol. Y mae taith y Crist- 
ion yn flin ac helbulus yn y fuchedd hon ; 
oblegid gwedi ei ystyried yn ei holl gym- 
meriadau, nìd oes ond yr ocheneidio, yr 
wylo, a'r griddfan, yn perthyn iddo gyd â 
golwg ar y byd presennol ; a'i holl ofid- 
iau ai dilynant, hyd oni huno yn yr 
angau, ac y gosodir ef i orphwyso yng 
ngwely y bedd. Pan ystyriom y Cristion 
fel milwr ag sydd yn ymladd ei ffordd 
bob modfedd tu â gwlad ei etifeddiaeth, 
lliosowgrwydd, cynddaredd, a chadernid 
ei elynion, ynghyd â'u holl gynllwynion 
er dinystrio ei enaid byth yng ngherwyn 
fawr yr ail farwolaeth, rhaid bod ei gyf- 
lwr yn flin, a'i brofiad yn isel yn fynych, 
ac yntau mewn hiraeth mawr am gael ei 
draed ar gaerau y ddinas, yr hon ni 
fwrir clawdd yn ei herbyn yn oes oes- 
oedd. Pan ystyriom y Cristion fel 
pererin ag sydd yn ymdynnu ym mlaen 
tu a'i artref tragywyddol, y mae fynychaf 
yn dioddef oblegid helbulon y daith; y 
cymydd ydynt ddyfnion iawn, y rhiwiau 
ydynt serthion iawn, y gwyntoedd ydynt 
nerthol iawn, y nosweithiau ydynt dy- 
wyllion iawn, a'r llwybrau ydynt eirwon 
iawn, fel y mae fynychaf â'r dagrau ar 
ei ruddiau, ac yn bloeddio allan yn ddo- 
lefus, nad oes ofid fel ei ofid ef. Ac 
felly yn ei holl gymmeriadau, tra yn y 
fuchedd hon, y mae adfyd y Cristion yn 
fawr. Erbyn y byddo gwlith Hermon 
yn ireiddio ei enaid, y mae ar ganol 
Gilboa ; erbyn y byddo ar ben Pisgah, 
yng ngolwg gwlad yr addewid, ac yn 
cael trem ar Ddinas y Palmwydd, y mae 
yng ngwaelodion y cymydd duon, a 
braidd heb weled nef na daear; pan 
fyddo y wawr yn dechreu torri ar ei 
enaid, tywyllwch hanner nos a'i go- 


blyga ; a phan deimlo y Jubili yn torri ar 
ei enaid, y mae cadwynau llyffetheiriau 
Babilon yn tynhau am dano. Ond gwedi 
hyn, a mwy na hyn; gwedi y lludded 
mawr a'r gwasgfeuon enaid, gwedi y 
bloeddio didorr o chwerwder enaid, 
gwedi y griddfanau a'r ocheneidiau 
trymion yn y glynoedd, gwedi bod allan 
yn y gwynt garw, pan oedd y dwyrein- 
wynt mawr yn gwneuthur ì'r moroedd 
ferwi yn eu gwelyau; gwedi hyn, a 
phethau eraill, y mae y drws yn agoryd 
yng nghwr pellaf dyffryn Achor, a'r 
wawr i'w gweled yn torri dros y bryniau 
draw, ac yn rhoddi golwg euraidd ar- 
nynt, ac adsain y geiriau canlynol yn 
cael eì gludo i'w glustiau gan yr awelon 
pêr a chwythant dros y tir sanctaidd,— 
“Dros brydnawn yr erys wylofain, ac 
erbyn y boreu y bydd gorfoledd.” 

Boreu y cyfarfydda holl deulu Adda 
ynghyd fydd hwn. Y mae yr oesau a 
aethant heibio gwedi eu dirwyn i fynu, 
a holl drigolion yr oesau hynny gwedi eu 
hamdoi yng ngwisgoedd y bedd, fel nad 
oes yn aros yr awr hon ond gweddillion 
enwau a phreswylfeydd y cyn-deidau. 
Pe chwiliem holl ardaloedd Eden, ni 
chaem afael ar Adda; pe teithiem holl 
dir Mamre ac amgylchoedd Caerarba, 
ni chaem afael ar Abraham; yn ofer y 
chwiliem wlad Uz am Job ; ac er cerdded 
holl heolydd Caersalem, ni chlywem sein- 
iau hyfrydol telyn Dafydd yn taro ar 
ein clustiau. Y mae yr haul a fu yn 
saethu ei belydr gwresog ar ben Jonah 
i'w weled yn awr, ond nid ydyw Jonah 
i'w weled ; y mae yr Euphrates a groes- 
wyd gan Abraham pan ddaeth allan o 
Ur y Caldeaid i'w gweled ; ond mae ef 
ei hun yn llwch a lludw yn ogof maes 
Machpelah ; y mae y mynyddau a'r bryn- 
iau y bu Prophwydi Duw yn cyhoeddi ei 
eiriau oddi arnynt yng Nghanaan i'w 


164 


gweled heddyw, ond y Prophwydi eu 
hunain ydygtgyd-gymmysgedig å phridd- 
ellau y dyffryn; ac y mae glenydd yr 
Iorddonen, lle bu y Bedyddiwr yn dyrch- 
afu ei Jais yn erbyn anwiredd yr oes, i'w 
gweled hyd yr awr hon; ond y mae y 
Bedyddiwr ei hun, yn nhywyllwch nos 
angau, a than gloion y bedd yn anwel- 
edig er ys oesau. Y mae edrych yn ol 
i'r amser y sefydlwyd awrlais amser, a 
chymmeryd gwib drwy yr oesau hyd yr 
awr hon, yn ddigon i lanw y meddwl â'r 
prudd-der mwyaf ; dynion o nifer tywod 
mån y moroedd a meillion y dolau gwedi 
ymddangos, gan gylchynu eu gilydd y 
naill dô ar ol y llall, ond gwedi ymadael 
fel cysgodion, ac oll yn anweledigion i'r 
oesau dyfodadwy. O! mor dda y buasai 
gennym weled cyffion y llwyth dynol o 
Adda hyd Noah ; gweled Moses, a fu yn 
y cyssegr gyd â Duw ar fynydd Sinai ; 
gweled Joshua, a fu yn flaenor llu Duw 
i fuddugoliaethu ar dywysogion Canaan ; 
gwéled Aaron, yr archoffeiriad cyntaf ; 
gweled Esaiah a Phrophwydi eraill, y rhai 
y mae eu henwau yn gyssegredig yn 
Llyfr Duw, ac ar ddalenau hanesydd- 
iaeth; ond y mae y nos yn ei duwch 
mawr gwedi teyrnasu arnynt, ac wedi 
eu hamgylchynu â chaer o'r fath, fel na 
all pelydron haul amser ymsaethu drosti, 
a'u dwyn i'r goleuni. Ond ar dywyniad 
y Boreu Braf, cyfarfydda yr holl hil dynol 
ynghyd; oblegid y ddaear a fwrw ei 
meirw allan, a hwy a ymddangosant yn 
gynnyrch gogoneddus cynhauaf mawr ; 
gwedi gadael llygredigaeth ar ol, ac yn 
etifeddion anllygredigaeth; gwedi gadael 
gwendid ar ol, ac yn etifeddion nerth; ac 
wedi newid am byth gyrph anianol am 
gyrph ysprydol. Pryd hyn y bydd go- 
lygfa ryfedd! Yr ydym yn synnu ac yn 
rhyfeddu wrth weled natur yn adne- 
wyddu ei mantelli; gweled y llysieuau 
yn blaendarddu, y coed yn deilio, a'r 
blodau yn ymagor; ond pa beth ydynt 
y golygfeydd hyfrydol hyn, at weled yr 
adnewyddiant mawr ar y Boreu Braf! 
Holl deulu Adda ynghyd yn eu gwisg- 
oedd haf, yn siglo dwylaw â'u gilydd, 
heb gymmaint ag ol llwch y bedd ar eu 
gwisgoedd, ac oll yn blant yr adgyfodiad, 

Boreu ag sydd yn rhoddi sail i'r go- 
beithion mwyaf cysurusi blant y tonau 
fydd hwn. “Os yn y byd hwn yn unig 
y gobeithiwn yng Nghrist,” medd St. 
Paul, “truanaf o'r holl ddynion ydym 

ni;” oblegid yma nid oes ond y gofid a'r 
gorthrymder ; a gwnaed dyn a fynno i 
greu haf iddo ei hun yn y fuchedd hon, y 
mae gwedi ei eni i flinder megis yr 
eheda y wreichionen i fynu. Nid oes yn 
y byd hwn ddim lle i osod sail gobeithion 
gyd â golwg ar fwynhau dedwyddwch, a 
hynny yn un peth oblegid anwadalwch 
yr holl bethau a welir. Y gwr sydd yn 
ymdroi mewn cyfoeth heddyw, a welir, 
fe allai, yn cardotta ei fara y fory ; a'r 
gwr a welir yn cardotta ei fara heddyw, 
a welir, yn ei gerbyd y fory. Dymchwelir 
teyrniaid oddi ar eu gorseddau, a dryllir 
gorseddau odan deyrniaid ; llusgir pen- 
defigion o'u palasau gan angau; dym- 
chwelir urddas tywysogion gan droion 
olwynion rhagluniaethau Duw ; ac yn yr 
holl wrthddrychau a welir, nid oes ond 
pob siomedigaeth. Y mae llygyrn a chan- 
hwyllau Ior yn goleuo yn danbaid yn yr 
eithafion fry yn awr, ac yn dawnsio yn 
hyfryd yn awr, gan chwareu yn llon 
yn y llennyrch uchel; ond y mae adeg 
yn neshau, pryd y gwelir hwy oll yn di- 
ffoddi, a'r tywyllwch mawr yn ail sefydlu 
hen deyrnas Nos. Y mae y ddaear yn 
brydferth iawn yn ei bryniau, ei gwas- 
tad-dir, ei moroedd, ei hafonydd, a'i 
dinasoedd; ond er ei gwisgoedd haf; 
ardderchowgrwydd ei hymddangosiad ; 
prydferthwch ei rhosynau ; a thlysni ei 
blodau; hi a heneiddia fel ddilledyn, a'i 
hysgarthion a welir yn olwyth hyd y 
nef. Os o fewn cylch amser y mae seil- 
iau ein gobeithion gwedi eu gosod, nid 
oes ond y tywyllwch dudew o'n blaen ; 
eithr os ydym yn edrych heibio i amser, 
gan ymddibynnu ar yr addewidion sydd 
etto i esgor, gwyn ein byd ni, oblegid ni 
a welwn haul yn esgyn i'r gorwel tragy- 
wyddol, a safa yn ddiysgog byth ar y cy- 
hydedd mawr. Pa ham yr achwynwn 
oblegid dyrysni yr anialwch? Pa ham 
yr wylwn oblegid blinder llwybrau dy- 
ffryn Baca? Pa ham yr ocheneidiwn 
oblegid diffaethder Rhosydd Moab? Pa 
ham y gwan-galonnwn oblegid Basan a 
dyfnderau y mor? A pha ham y llwfr- 
hawn oblegid tywydd garw y daith ? 
Nid yn unig y mae pen draw i'r anial- 
wch, ond Canaan yn holl ysprydolrwydd 
ei phleserau i'w mwynhau byth o'r tu 
draw iddo. Nid yn unig y mae y dym- 
mestl i dawelu, ond tegrwydd hin ddy- 
munol y nef i'w mwynhau dros byth. Er 
bod y pethau a welir gwedi dallu myrdd- 

iynau o blant Adda ym mhob oes ac ym 
mhob cenhedlaeth, etto y mae rhai, fel 
Moses gynt, gwedi gweled Boreu Braf 
taledigaeth y gwobrwy, ac wedi ymwr- 
oli fel rhai yn gweled yr Anweledig. Y 
mae llawer o wylo ar hyd y mynwentydd 
wrth guddio anwyliaid yn y gweryd; 
ond y mae modd i'r Cristion dristhau ar 
lau y bedd, nid fel un diobaith, ond fel 
un yn edrych ar y Boreu Braf, pryd y 
deuant fynu o'r ystafelloedd tywyllion, 
gan lammu mewn gorfoledd, a synnu at 
ystwythder eu hysgogiadau mewn cyrph 
anfarwol. Y mae y gobaith hwn i'r 
Cristion yn angor ei enaid, yn ei ddal a'i 
gadw yn ddiogel, pan fyddo tonau chwy- 
ddedig y môr yn bygwth ei enaid â di- 
nystr; a phan wawrio'r boreu, derfydd 
gobaith, a mwynhad tragywyddol a eti- 
feddir. 

Boreu ydyw hwn y daw y Cristion i 
fwynhad o'i etifeddiaeth. Rhodia y dyn 
duwiol yn alarus yn awr oblegid gor- 
thrymder y gelyn, ac y mae yn fynych 
yn trydar yn gwynfannus fel colommenod 
y dyffryn. Gwir bod ernes yr etifedd- 
iaeth gwedi ei rhoddi iddo, ac y mae 
ganddo y dystiolaeth fawr ynddo ei hun ; 
ac er bod y grawnsypiau yn cael ei tros- 
glwyddo iddo yr ochr hyn i'r Iorddonen, 
etto y mae yr etifeddiaeth o'r tu draw i'r 
dwfr, ac ni chyrhaeddir hi ganddo heb 
fyned drwy byrth angau a'r bedd. Rhydd 
y Cristion hin drom drwy gydol y nos 
hirfaith, oblegid melus ydyw hûn y 
gweithiwr; cysga yn dawel yn yr ysta- 
fell oer, a phob heddwch rhyngddo a thri- 
golion y pentwr, ac ni flinir ef gan holl 
belyntion y fuchedd hon. Ond ar dy- 
wyniad boreuddydd haf y dyn duwiol, 
dihuna, ac ni ystyria ei gwsg namyn hûn 
ferr, gan mor felus ydoedd ; a phan egyr 
ei amrantau ar ryfeddodion y dydd, gwel 
ei Brynwr a'i Dduw ar yr orsedd, a'i 
glustiau a'u clywant yn ei wahodd i eti- 
feddu y deyrnas deg a dymunol, a barot- 
towyd iddo er cyn seiliad y byd. Erbyn 
y boreu y bydd gorfoledd; rhwymau 
angau gwedi eu dattod, llyffetheirau y 
bedd gwedi eu torri, y Jubili dragywyddol 
gwedi ei chyhoeddi, yr ymwared mawr 
gwedi dyfod, a'r dyrfa lân yn un fintai 
hardd a gogoneddus yn myned adref, gan 
lafar ganu prynedigaeth y corph agolchfa 
yr enaid, nes y byddo eithafion y llen- 
uyrch tragywyddol yn adseinio odlau 
digon i wneuthur i'r nefoedd ei hun les- 

meirio mewn pêr lewygfeydd. Yr ydym 
gwedi meddwl filoedd o weithiau am y 
Boreu hwn, ac wedi dychymmygu yn 
gnawdol am dano; ond pan wawrio, ni 
a'i gwelwn yn ei ysprydolrwydd, ac a 
ganfyddwn ym Mherson glân Mab y dyn 
fil myrdd a mwy o degwch a gogoniant, 
nag y gall dynion mewn cnawd synied ! 
Erbyn y Boreu y bydd gorfoledd; ei 
groes gwedi troi yn anthemau a seinir ar 
alawon y nef, ei wawd gwedi troi yn 
goronau disglaer, tyllau pigau y goron 
ddrain yn llewyrchu fel cynnifer o heul- 
iau anfarwol, tyllau yr hoelion yn ei 
ddwylaw a'i draed bendigedig fel ffyn- 
honau o wawl ysprydol, acol y waew- 
ffon yn ei ystlys sancteiddiaf yn olau 
dylenwedig fel gorsedd Duw yn y deml 
fawr yn y nef! Adref yr â y teulu, 
gwedi eu golchi, gwedi eu cannu, ac yn eu 
gwisgoedd gwynion, gan ddilyn y Bren- 
hin tragywyddol drwy lwybrau y meus- 
ydd awyrol ; bodau yr eithafion draw yn 
dawnsio, gosgorddion ar ol gosgorddion 
yn eu gwisgoedd angylaidd yn eu cyfar- 
fod, gan seinio tônau paradwys ar delyn- 
au a symbalau aur Caersalem Newydd ! 
O ! yr olwg brydferth a welir ar y dyrfa 
lan, yn dilyn eu Brenhin a'u Priod drwy 
byrth y ddinas aur!” Bydd y canu yn 
uchel draw pan gaffont yr olwg gyntaf 
ar y muriau teg; ond wrth fyned drwy 
y porth yn gatrodau, uwch y gân; ac 
wcdi eu cyfleu ar fynydd Sïon yn un 
dyrfa fawr a glân, y fonllef soniarus dra- 
gywyddol a roir, nes byddo holl ardalwyr 
y nef yn nofìo mewn mwy-fwy o fwyn- 
derau. 

Ceir gweled y boreu hyfrydol hwn, 
canys y mae yn dyfod. Bu y Messiah 
yn hir cyn dyfod, er i'r addewid gael ci 
rhoddi yn foreu am dano. Gwelodd Ab- 
raham ei ddydd ef drwy y niwl; ac yr 
oedd yr hen Brophwydi o benau bryniau 
Canaan, yn gweled hen long yr addewid, 
yn dynesu at y lan. O'r diwedd daeth ; 
Y Bachgen a aned, a'r anthem nefolaidd 
a ganwyd gan angylion ar y ddacar. 
Daccw y Boreu Braf hefyd ; canys y mae 
yn yr addewid, ac y mae yr Eglwys Lân 
yn y nefac ar y ddaear, yn disgwyl am 
dano, ac yn dywedyd,—“ Amen. Yn wir, 
tyred, Arglwydd Iesu.” 

Y mae yn dyfod, a phan ddêl, ni ddis- 
gwylir boreu arall ar ei ol, canys bydd 
hwn yn Foreu Braf, ac yn Foreu Tra- 
gy wyddol. 

Gaith yr EMil. 


“ Y rhai yn myned trwy ddyffryn Bacha a'i gwnant yn ffynnon ; a'r gwlaw a leinw y llynnau. An 
o nerth i nerth ; ymddengys pob n un o honynt ger bron Duw yn Sïon. Yr hwn sydd yn myned rhag 
ddo, ac yn wylo, gan ddwyn had gwerthfawr, gan ddyfod a ddaw mewn gorfoledd, dan gludo e 
ysgubau.” —PsaLMYDD. 


AE yr eiddil gwan yn ochain, Gwedi wylo, sych ei ddagrau, 
Yn yr anial garw draw, Gwedi' drymder dyrcha gan, 
Mae ei lwybrau'n dd'ryslyd, d'ryslyd, Gwedi blino yn y d'rysni, 
A'i elynion ar bob llaw ; Etto 'mlusga yn y bla'n ; 
Mae ei ddagrau gloyw'n rhedeg, Pan bo'i feddwl ar ei ogwydd, 
Dros ei ruddiau'n ddafnau lawr ; Pan bo'i galon yn gwanhau, 
Mae'n drueni gwel'd yr eiddil Daw pelydrau gwawr y nefoedd 
Yn y 'stormydd geirwon mawr. Fry o'r orsedd i'w gryfhau. 
Draw o'r Aipht y diengodd allan, Draw mi'i clywaf e'n dyrchafu, 
Gyd â golau gwawr y dydd, Cân o fawl i'r Duwdod glân, 
Pan y torrwyd ei gadwynau, Wrth ymdynnu drwy y rhosydd, 
Ac y gwnaethpwyd ef yn rhydd ; Ar ei lwybrau yn y bla'n ; 
Dilyn wnaeth y golofn danllyd Edrych mae tu a'r mynyddoedd, 
Dan hyll fentyll dû y nos, Cyrau gwiw yr hyfryd wlad, 
Gan ymdynnu, er yn llesgaidd, Disgwyl gwŷs o lys y nefoedd 
Tu ag ardal bêr y Gro’s. I gael myned at ei Dad. 
Cafodd dywydd garw enbyd, Lawr i ddyffryn cysgod angau, 
Tu â mynydd Sinai draw, Yr ymlithra yn dra phrudd, 
Trwst taranau'r nef yn rhuo, Yno'r ymagora'n danbaid ; 
Bolltau'r gyfraith roddent fraw ; Ar ei enaid byrth y dydd ; 


'R eiddil gwan, gan rym ei ofnau, 
Yno grynai fel y dail, 

Yno druan cawsai farw 
Oni b'asai Adda'r ail. 


Tynnu 'mlaen y mae yr eiddil, 
Trwy yr oerni mawr a'r gwres ; 


Gwawr y nef dywynna arno, 
'N olau uwch y caerau draw, 

A mantellau'r nos a giliant, 
Yn dra phrysur ar bob llaw. 


Daccw'r eiddil gwedi glanio, 
Yn y wlad anfarwol lon, 


Ac er bod ei gamrau'n araf, Gwedi cyrhaedd maes o afael 
Bryniau Canaan ddont yn nes; Temtasiynau'r ddaear hon ; 
Nid oes ganddo yn yr aniak Brodor yw o'r ardal hyfryd, 
Pan ym mbfith y dreigiau mawr, Lle mwynha drag'wydddol wledd, 
Ond addewid Ior yn darian Pob gofidiau gwedi darfod, 
Iddo yma ar y llawr. Dim ond nofio byth mewn hedd. 


Gur Babel, a'r Cymmysqedds awe. 


Er pan y syrthiodd y goron oddi ar be: 
yr Adda cyntaf, y collodd ei sancteidd 
rwydd gwreiddiol, ac y torrwyd y bei 
thynas foreol oedd rhyngddo a'i Grew 
ym mhob pechodau ac amryfuseddau | 
mae dynion gwedi ymdroi, pob chwanta 


R y cwymp, y mae dynion, ym mhob 
oes a gwlad, gwedi sefydlu eu cym- 
meriad, gwedi dangos y llygredigaeth a 
deyrnasa yn eu calonau, ac wedi gwneu- 
thur yn amlwg yr egwyddor honno oddi 
ar ba un y maent oll yn gweithredu. 

y maent gwedi eu dilyn, a phob gwrth- 
ddrychau a gofleidiwyd ac a gofleidir 
ganddynt, fel y mae yn rhyfedd na 
buasai coffadwriaeth dyn gwedi ei lwyr 
ddileu oddi ar wyneb y ddaear, ac yntau 
yr awr hon, yn lle mwynhau tiriondeb 
tragaredd Duw, yn medi o ffrwyth ei 
weithredoedd, heb obaith o ysgafnhad ei 
faich hyd yn oes oesoedd. Nid rhyfedd 
fod cymmaint barbariaeth yn teyrnasu 
ym mharthau pell y byd, nid ydyw i'w 
synnu fod cymmaint celannedd yn cael 
ei chyflawni yn nhywyll-leoedd y ddaear, 
ac nid ydyw yn annghyffredin fod cym- 
maint gormes yn llywodraethu mewn 
llawn rwysg mewn cynnifer o daleithiau 
ehang ; oblegid, ond dychwelyd adref i'n 
gwlad gynhenid, cawn weled pwll llygre- 
digaeth yn berwi, ac o hono bob trosedd- 
au yn torri allan fel y llifeiriant mwyaf 
brawychus. Accw yn y wig, ymae y 
bradwr yn llofruddio y forwynig a dden- 
wyd ganddo eddi ar lwybr rhinwedd a 
diweirdeb ; efe a'i cladda yn y ddaear, 
heb neb i dywallt deigryn uwch ben ei 
harcholl; ac a wna bob ymdrechiadau 
er cuddio y gelanedd : ond llaw ddigyf- 
eiliorn y Duw Hollalluog, yng ngwein- 
yddiadau ei ragluniaethau a ddwg y gyf- 
lafan i'r amlwg, ac nid hir y bydd y 
llofrudd cyn derbyn ei briod wobr ar y 
crogbren. Ar y ffordd draw y mae yr 
yspeiliwr ar ei farch, fel dywalgi mewn 
perth, yn disgwyl yr amaethwr neu'r 
masnachwr adref o'r farchnad gyfagos ; 
Â'i lawddryll efe a'i saetha drwy ei siol, 
a'i hyspeilia o'i feddiannau, ac a'i gad 
yn gelain farw yn y ffos; y wreigan 
gwedi gwneuthur arlwy i'w groesawi 
ef adref, a'r plant yn llawen wrth 
feddwl am y teganau a roddai efeiddynt; 
ond drannoeth machludai eu haul pan 
gyrhaeddodd y newydd brawychus yr 
annedd. Ger llaw y bryn fry, y mae yr 
adyn dideimlad gwedi rhuthro ar y 
wyryf gyd â gwyll y nos, yn ei dychwel- 
iad adref, gwedi cyflawni ei neges yn y 
pentref ger llaw ; er ei gwaedd ddolefus, 
er ei hymbil gostyngedig, ac er ei dagrau 
crisialaidd, ni thosturiai wrthi, ond cyf- 
lawnai ei chwant, ac yna a'i gollyngai yn 
rhydd. 

Gallasid meddwl y buasai lliosowg- 
rwydd tosturi, ac amlder trugareddau 
y Duw tirion, yn dysgu i ddynion amgen 
llithiau, nag ymruthro yn y wedd wyllt- 
filaidd hon dros derfynau y deddfau a 

roddes efe iddynt; a gallasid disgwyl 
amgen ymddygiadau ar ol tywalltiad 
barnedigaethau ; ond yn lle diwygiad, yn 
aml y canfyddir ymollyngiad adnewyddol 
i ddrygioni, pan y mae gweddillion y 
cwmmwl tanllyd etto heb ddiflannu ; ac 
y gallai, ond ymgynnull ychydig, dywallt 
ei gynhwysiad, a llwyr yssu y gweddillion 
a adawyd gan y dymmestl gyntaf. Gwedi 
rhuadau y magnelau, gwedi gweryriad y 
meirch rhyfelgar, ac wedi i'r cleddyf 
wneud celanneddau mewn teyrnas: yn 
lle syrthio i edifeirwch, ymddarostwng 
mewn galarnadau, a diwygio mewn 
buchedd, aml eu gwelwyd yn ymuniawni 
i ddrygioni, yn ymestyn at oferedd, ac 
yn anwylo gwagedd yn fwy gwresog nag 
erioed. Iê, y mae a fedant eu meusydd 
mewn cellwair, a gludant y cynnyrch i'r 
ysguboriau mewn digrifwch, ac a fwyn- 
hant ffrwythau toreithiog y ddaear yn 
hollol anniolchgar ;—uwch eu penau y 
dywedir, a cher gwydd eu llygaid y 
gellir ysgrifenu, —Nid ydynt ddoethion, ni 
ddeallant hyn, ac nid ystyriant eu diwedd. 
Y mae gan bob gwlad ei defodau, pob 
cymmydogaeth ei harferion, a phob oes 
ei ffolineb ; ac ond i ni edrych ar ddyn- 
ion, ym mha sefyllfaoedd bynnag y mae 
rhagluniaeth gwedi eu cyfleu, ni a'u 
canfyddwn yn selio eu cymmeriad ac yn 
gwneuthur yn eglur fod pegwn ysgogiad- 
au unffurf gwedi myned ar goll, ac nad 
oes lyw ganddynt er llywodraethu eu 
llwybrau, amgen mympwy funudol a 
chyfnewidiol. Felly, pan amlhaodd dyn- 
ion ar y ddaear, gwedi dinystr a difrod y 
diluw mawr, yn lle ymwasgaru yma a 
thraw er poblogi'r byd, ymroddi i lafur- 
waith ac amaethyddiaeth, ac ymddiried 
i nodded yr uchel Dduw—“ Bu a hwy yn 
ymdaith o'r dwyrain, gael o honynt 
wastadedd yn nhir Sinar, ac yno y trig- 
asant. A hwy a ddywedasant wrth eu 
gilydd, Deuwch, gwnawn briddfeini, a 
llosgwn yn boeth : ac yr oedd ganddynt 
briddfeini yn lle cerrig, a chlai oedd 
ganddynt yn lle calch. A dywedasant, 
Moeswch, adeiladwn i ni ddinas, a thŵr, 
a'i nen hyd y nefoedd, a gwnawn i ni 
enw, rhag ein gwasgaru ar hyd wyneb 
yr holl ddaear.” 

Y mae tuedd neillduol mewn dynion i 
ffurfio cynlluniau, ac i ymwneuthur & 
gwrthddrychau croes i ewyllys Duw. O'r 
holl gynheddfau, y galluoedd, neu y pib- 
ellau y mae yr enaid yn gweithredu 

drwyddynt, fe allai nad oes yr un mor 
dreiddgar, bywiog, a chyflym, ag ydyw y 
meddwl; treiddia drwy y ffurfafenau, 
amgylchyna y bodau pellennig, ac âg 
esgyll cyflymmach nag eiddo y wawr 
foreol, eheda heibio y pegynau, ac a 
ddychwel adref mewn tarawiad llygad. 
Esgyn hwn i orsedd Jehofa,gwna dremmu 
ar fryniau gwynfyd, sylla ar osgorddlu 
seraphaidd gogoniant, ac a ddisgyn i'r 
carchar erchyll lle mae y gwrthryfelwyr 
cyntefig gwedi eu llyffetheirio mewn 
cadwynau tywyllwch hyd farn y dydd 
mawr. A phe y safasai dyn yn y sefyllfa 
y gosodwyd ef ynddi gan y Duw Gor- 
uchaf, pe y cyfeiriasai ei gamrau ar hyd 
y llwybrau yr oedd yn ddyledus iddo eu 
rhodio, a phe yr ysgogasai yn ol tuedd yr 
egwyddor y ffurfiwyd ei natur wrthi; 
y fath feusydd hyfrydol oedd ganddo 
i'w rhodio, y fath wrthddrychau dymunol 
& ymgynnygient idd ei fyfyrdod, a'r fath 
wleddoedd danteithiol ydoedd arlwyedig 
er ei lonni yn ei sefyllfa o brofiad. Uwch 
ei ben, ehangder diderfyn, yn llawn o 
fodau claer; yn ei amgylchynu, amlder 
daioni ei Grewr ; ac yn ei fynwes, absen- 
noldeb pob euogrwydd ; ond pan lygr- 
wyd ei natur, y gwenwynwyd ei enaid, 
ac y dygwyd ef yn gaeth gan bechod, 
wele idlo chwerwder chwerw; ac yn 
lle tangnefedd, llanwyd ei fynwes gan 
derfysg. Yn awr, fe gollodd y ffordd, 
ymddyrysodd mewn anialwch, a rhod- 
iodd lwybrau peryglus; ac medd y gwr 
doeth, “fe chwiliodd allan ddichellion 
lawer,” fel braidd y mae unpeth nad 
ydyw y dyn gwedi ei ddychymmygu ; ac 
yn eu cyfeiliornadau y mae rhai gwedi 
myned cyn belled ag y gwadant Dduw! 
Pe collasai y greadigaeth afresymmol 
yr egwyddorion cychwynol y ffurfiwyd 
hwynt oddi tanynt yn eu creadigaeth, a 
phe y gwyrasent gymmaint oddi wrth y 
deddfau a roes yr Arglwydd iddynt, yn 
ddiau, yn fy mryd i, buasai golygfa fwy 
truenus ar bethau nag sydd. Hyd yn 
hyn, y mae yr haul yn adnabod ei fach- 
ludiad, y mae y lloer yr un yn ei chyf- 
newidiadau, a thymhorau y flwyddyn 
yn cylchynu eu gilydd yn eu hamserau 
priod ; ond am ddyn, ni wyddys pa le y 
ceir ef, am na fyn rodio wrth unrhyw 
ddeddfau, amgen ei fympwy a'i ewyllys 
lygredig ei hun. Pan enir plentyn i'r 
byd, annichonadwy darllen ei ffyrdd, a 
mynegu ei lwybrau ; nid galluadwy dy- 

wedyd pa un ai yn llofrudd, ai yn lleidr, 
ai yn odinebwr, ai yn feddwyn, y try 
allan ; neu a dueddir ei feddwl i rinwedd 
a daioni, modd y gogoneddo enw ei 
Dduw yn hyn o ran. 

Mewn perthynas i segurdod, meddyl- 
iais lawer gwaith ei fod yn fwy tueddol 
i'r corph nag i'r meddwl ; er, ar yr un 
pryd, fod segurdod meddwl â'i deyrnas 
yn ehang iawn, a'i ddeiliaid yn lliosog 
ym mhob bro a goror, Credaf yn ddi- 
ysgog mai hyn ydyw yr achos o'r anwy- 
bodaeth, y dallineb, a'r annghallineb a 
ganfyddir mewn personau ag y disgwyl- 
iasid iddynt fod yn oleuadau yn eu 
cymmydogaethau. Ni fynnant feddwl 
megis y mae yn gweddu iddynt, ac ni 
fynnant ymarferyd â'r moddion hynny 
sydd yn achosi cryfder yn y meddwl, ac 
yn ei ehangu; fel pan lefaront, y dy- 
wedont bethau teilwng o sylw. Mynych 
y mae yn digwyddo pan gyd-deithir & 
dyn neu ddynion am ychydig filldiroedd, 
y ceir digon o ymddiddanion, y rhai yn 
gyffredin a ddangosant wendid, ac nid 
cryfder meddwl ; ac os digwydd i ddyn 
o oleuach meddwl na hwynt ddywedyd 
rhyw beth allan o'r ffordd gyffredin, er 
ei fod yn wirionedd, ac yn werth hanner 
diwrnod o'u siarad hwynt, ceir eu gweled 
yn dra buan yn edrych gyd â diystyrrwch, 
yn crymmu eu penau, a phan gaffont 
gyfleusdra yn cyd-selio ei gymmeriad— 
ei fod yn ynfyd. Fel hyn y mae yn 
brofedigaethus neillduol ar lawer un, 
pan ddigwyddo fyned i rai cyfeillachau, 
os bydd gwedi darllen, meddwl, a sylwi 
uwchlaw y cymdeithion eraill; y mae 
gwrandaw arnynt yn anniddanus, eu 
gwrthwynebu yn anfoneddigaidd, a chyd- 
synio å hwynt yn wagedd. Os tewi a 
wneir, fe'i cyfrifir yn falchder ; os cefn- 
ogir hwynt, gwneir peth croes i'r gyd- 
wybod; ac os dywedir rhyw beth 
teilwng, fe'i hystyrir yn ynfydrwydd: 
ac fellyy mae yn un o'r pethau an- 
hawddaf, i wrando ar, i gyd-ymddiddan 
â, ac i roddi boddlonrwydd i ddynion 
segur eu meddyliau. Etto, er bod y 
meddwl yn cael ei feithrin i segurdod, o 
ran unrhyw foddion a ddefnyddir er ei 
loywi a'i gryfhau, y mae ganddo ef 
wrthddrychau ym mhob dyn i weith- 
redu arnynt ; ac nid ydyw yn annichon- 
adwy iddo fod mor gryf yn y cloddiwr 
a'r athronydd, ond yn unig ei fod heb ei 
ddwyn i weithrediad, oblegid diffyg 

moddion, ac fe allai, duedd hefyd. Pe 
diffoddasai Newton ei duedd at ddysg- 
eidiaeth, a phe na roddasid y pwys 
hwnnw ar ei feddwl, angenrheidiol er 
iawn synied pethau, claddesid ef fel 
dyn annghyhoedd arall, ac nid aetliai ei 
enw ond yn brin hyd derfynau ei blwyf. 
A phe cawsai llawer ceibiwr anllythr- 
ennog fanteision Newton, ac ynddo 
duedd at ddysgeidiaeth, buasai ei enw 
heddyw mewn cymmaint bri coffadwr- 
iaethol a'r eiddo yntau, a synnasai yr 
oesau dyfodol wrth ei wybodaethau. Y 
mae llawer un o feddwl lled wannaidd, 
trwy ei ddiwydrwydd, ei lafur, a'i ym- 
drech i fedi a chasglu gwybodaeth ar 
feusydd dysgeidiaeth, gwedi tra-rhagori, 
ac wedi myned ym mhell uwch law ei 
gymmydog o gryfach meddwl; ond y 
mae hyn i'w briodoli i ddiwydrwydd 
a manteision un, ac i segurdod ynghyd 
âg anfanteision y llall. 

Ond y mae holl feddylfryd calon dyn 
yn ddrygionus bob amser, y mae gwedi 
myned yn llygredig, ac wedi ymddi- 
eithro oddi wrth y pethau yr ydoedd i 
ddal cyssylltiad â hwynt; neu, fel y 
mae yr Apostol Paul yn dywedyd, “fod 
duw y byd hwn gwedi dallu meddyliau 
y rhai digred, fel na thywynnai iddynt 
lewyrch gogoniant efengyl Crist, yr hwn 
yw delw Duw.” Ac wedi i'r meddwl 
gael ei dywyllu, ffurfiwyd dychymmygion 
a chynlluniau ynfyd, a dangoswyd yn 
dra buan fod cyfnewidiadau rhyfedd 
gwedi cymmeryd lle, ac nad ydoedd dyn 
mwyach i'w gael yn y llwybrau y gwelid 
ef gynt yn eu rhodio. Adda, gwedi iddo 
bechu a frawychwyd yn ddirfawr; a 
phan glywodd lais yr Arglwydd Dduw 
yn rhodio yn yr ardd, ffodd er ymguddio ; 
yr hon weithred nid galluadwy i neb 
gyflawni ei hynfyttach, yn neillduol pan 
y gwyddai fod y Creawdr yn ei ddilyn. 
Ac megis yr ydym bawb gwedi dwyn 
delw yr Adda cyntaf, nid rhaid ond 
edrych ar arferion, defodau, a dulliau 
gwahanol oesau y byd, ac ni a welwn 
eu cyfeiliornad mawr yn y pwngc dan 
sylw, a bod y gwirionedd hwn yn cael 
ei gadarnhau, fel nad rhaid i neb ei am- 
meu. Yr oedd adeiladwyr Babel gwedi 
llwyr ollwng dros gof eu dyledswydd tu 
ag at Dduw, am nad ymdrechent wneu- 
thur dim er ei ogoniant, nac er dyrchafu 
yr anrhydedd perthynol iddo; ond 
meddynt, Gwnawn i nienw; ac ar hyn 

X 


169 


dechreuasant eu gorchwyl, gan fwriadu 
dwyn eu dibenion oddi amgylch, ac an- 
farwoli eu hunain drwy dŵr gwneuthur- 
edig o briddfeini a chalch. Ac felly, nid 
cael y tŵr i fynu oedd yr amcan bwriadol, 
ond cael eu henwau eu hunain i fynu yn 
a thrwy y tŵr ; ac fel hyn yn gyffredinol, 
y mae gan ddynion—gellid meddwl wrth 
weled eu hymdrechiadau yn eu pethau, 
yr harddwch y maent yn ei osod arnynt, 
a'r boen y maent yn ei chymmeryd gyd & 
hwynt, eu bod yn gweithredu yn hollol 
ermwyn y pethau. Ond ychydig sylw 
a ddwg eu hamcanion i'r amlwg, ac a 
wna yn eglur yr egwyddor oddi ar ba un 
yr ysgogir hwynt, sef, dyrchafiad iddynt 
eu hunain, a bri i'w henwau. Mwy na 
rhif o aur ac o arian a dreuliwyd gan y 
Pen Coronnog hwnnw, er helaethu, ca- 
darnhau, harddu, a gorwychu Babilon ; 
ond gwedi y cwbl, gosododd ei enw ar 
nen y twryn uchaf; a phan rodiodd yn 
ei lys, wrth ganfod y gerddi crogedig, 
y tŷrau uchel, y caerau cedyrn, y pyrth 
bwaog, a'r tai heirdd, “ Llefarodd y bren- 
hin a dywedodd, Onid hon yw Babilon 
fawr, yr hon a adeiledais i yn frenhindy 
yng nghryfder fy nerth, ac er gogoniant 
fy mawrhydi?” Fel hyn, y mae pryfyn 
gwael y llwch, yr hwn y mae ei sail yn y 
pridd, ac a ddymchwelir i'r pentwr gyd 
a'r awel leiaf, yn chwilio am bob dyfeis- 
iau, ac yn ffurfio pob cynlluniau, er 
gwneuthur ei hun yn fawr, a chael iddo 
ei hun enw, beth bynnag a ddaw o'r 
Duw hwnnw, a ddywedodd, “ Fy ngogon- 
iant ni roddaf i arall, nam mawl i 
ddelwau cerfiedig.” 

Yr ydym yn canfod y byd a'i ddull, ac 
wedi cael llawer o flynyddoedd i fyw 
ynddo; ac er holl gynghorion dwys yr 
Ysgrythyrau Sanctaidd, cymhelliadau 
difrif yr efengyl lân, a galwadau tirion 
Duw y nefoedd ; etto, yn ol eu dychym- 
mygion eu hunain y mae y niferi amlaf o 
ddynion yn hwylio eu camrau—un gyd 
a'i faes, ar llall gyd a'i fasnach ym mhob 
gwlad a chymmydogaeth. Ac yn ddiau 
mai diffyg parch i'r dystiolaeth ddwyfol, 
ydoedd yr achos iddi fyned mor llwyr ar 
goll yn yr oesoedd boreol; sef fod dyn- 
ion yn boddi eu hunain mewn cymmaint 
trafferthion gyd a'u hadeiladau, eu tiriog- 
aethau, a'u daoedd, fel yr oedd y pethau 
perthynol i'w heddwch yn cael eu hollol 
annghofio. Yn ddilys y mae y dyn hwn- 
nw yn gervddadwy,a adawo i sŵn a 

dwndwr masnach, gofal am wasanaeth- 
ddynion, neu fyfyrdod amaethyddol, 
lyngeu ei holl feddwl; am ei fod yn 
gwbl annghyrhaeddadwy iddo tra felly, 
roddi y gwasanaeth sydd ddyledus i'w 
Wneuthurwr, neu, yn ol iaith yr Ysgry- 
thyrau, i wasanaethu Duw a mammon. 
Y fyfyriaeth flaenaf a phennaf a eilw 
sylw dyn, ydyw honno am Dduw ; o her- 
wydd yn efengyl ein Harglwydd Iesu 
Grist fe'i cyfarwyddir yn y wedd fwyaf 
serchogaidd, i “ geisio yn gyntaf deyrnas 
Duw a'i gyfiawnder ef ;” ac am yr holl 
. bethau ychwanegol eraill, y byddent i 
gael eu rhoddi i ni. Ond megis pe byddai 
y cyfarwyddiadau Ysgrythyrol i gael eu 
dilyn yn gwbl groes i'r hyn a ddywedant, 
y mae dynion yn troi eu cefnau, ac yn 
gwrthod trefn y nef, unwedd a phe 
byddai ganddynt ddatguddiad helaeth- 
ach nar un a roddwyd iddynt drwy 
ewyllys Duw, ynghyd & ffordd rwyddach 
er mwyn arwain i wynfyd, na'r hon a 
eglurwyd ym mywyd, marwolaeth, ac 
adgyfodiad ei Fab Iesu. Bwriadai adeil- 
adwyr Babel yn groes i ewyllys Ar- 
glwydd y lluoedd, ac mewn gwrthwyn- 
ebiad i reswm, wneuthur y tŵr a gyfodent 
yn ganolbwynt eu dedwyddwch; ac 
amcanent iddo fod yn iachawdwr ac yn 
iachawdwriaeth iddynt: ac megis pe 
buasai gwallgofrwydd gwedi eu medd- 
iannu, arfaethent i waith eu dwylaw eu 
hunain ddyrchu ei ben cyfuwch â chaerau 
gogoniant, modd y gallent ddringo i or- 
sedd JEHOFAH ei hun. Ac y mae yr un 
duedd yn parhau, a'r un dychymmygion 
yn llywodraethu plant Adda yn wastad- 
ol ; ni rodiant yn Ìlwybrau y Goruchaf, 
am eu bod gwedi torri ffyrdd iddynt eu 
hunain ; ni dderbyniant drysorau o an- 
feidrol werth, am eu bod gwedi tyrru 
golud o wegi y byd; ac ni fynnant ym- 
wneuthur â'r Creawdwr, oblegid yr an- 
wyldeb sydd rhyngddynt a'r creaduriaid. 
Buan gwedi dyfodiad yr Israel o'r Aipht, 
pryd y gwelsant aneirif ryfeddodau Ior, 
y clywsant ei dwrf mawr yn marchogaeth 
yng ngherbydau ei iachawdwriaeth, ac y 
profasant amlder ei dosturiaethau ; etto, 
pan yng nghysgod ei law yn yr anialwch, 
a phan yr oedd Moses ar Sinai yn derbyn 
y deddfau a'rbarnedigaethau yngnghanol 
mellt, taranau, a brawychus mawrhydi 
Duw ; daethant fel gwallgofiaid at Aaron, 
a dymunasant am gael duw o waith 
dwylaw dyn i'w wasanaethu! Er eu 

dwyn gwedi hynny drwy yr Iorddonen ; 
er ymlid yr Amoriaid o'u blaen; ac er 
eu rhoddi mewn meddiant o'r tir dymun- 
ol ; annghofiasant Dduw eu Gwneuthur- 
wr; a mabwysiadasant ddefodau, nid yn 
unig croesi ewyllys Duw, ond yn ffiaidd 
yn ei ffronau ef—“ Ymgymmysgasant ô'r 
cenhedloedd, a dysgasant eu gweithred- 
oedd hwynt,a gwasanaethasant eu delwau 
hwy, y rhai a fu yn fagliddynt. Aberth- 
asant hefyd eu meibion a'u merched i 
gythreuliaid,ac a dywalltasant waedgwir- 
ion, sef gwaed eu meibion a'u merched, y 
rhai a aberthasant i ddelwau Canaan; a'r 
tira halogwyd &gwaed. Felly yr ymhal- 
ogasant yn eu gweithredoedd eu hun, acy ` 
putteiniasant gyd â'u dychymmygion.” 
Ond gadawn daleithiau bras Asia, a 
dychwelwn oddi wrth y golygfeydd a 
ganfyddir yn Affrica, a chymmerwn dan 
ein sylw ein hymddygiadau ein hunain ; 
a buan y canfyddir fod Tŵr Babel yn 
cael ei adeiladu yn barhaus; ac nad 
ydym ni, y rhai y disgwyliasid amgen 
pethau oddi wrthym, ond yn dilyn yr un- 
rhyw amryfusedd. Arnom ni y torrodd 
gwawr y bywyd tragywyddol; i ni y pre- 
gethwyd efengyl heddwch ein Harglwydd 
Iesu Grist; ac yn ein mysg ni y mae 
teyrnas nefoedd yn ei holl freintiau lli- 
osog ; ond a ydyw y wlad mewn galar o 
herwydd pechu yn erbyn Duw ; mewn 
gofìd am droseddu eì oruchaf ddeddfau 
ef, ac yn amdoedig gan gywilydd oblegid 
ei gwrthryfel yn erbyn ei Brenhin cy- 
freithlon? Yn lle bod yn y sefyllfaoedd 
a'r agweddau dyledus iddynt, fel cread - 
uriaid cyfrifol ì Dduw mewn barn, y mae 
dynion yng ngwlad yr efengyl yn anwylo 
gwrthddrychau, ac yn dilyn llwybrau y 
gwyddant eu bod yn arwain i ddinystr a 
cholledigaeth. Edrychwn ar eu hym- 
ddygiadau, craffwn ar eu hysgogiadau, 
a bydded i ni sylwi ar wrthddrychau eu 
hyfrydwch ; ac ni a welwn fod y wlad, 
gan butteinio, yn ymadael â'r Arglwydd, 
ac yn ymruthro yn lluoedd i feusydd 
gwaharddedig. Y mae y Tad nefol megis 
yn wylo uwch ben afradlonedd ei blant, 
yn defnyddio pob moddion er eu denu 
oddi wrth eu cariadau, ac yn gyrru cen- 
hadau parhaus ar eu hol, i erfyn arnynt, 
ac i'w cynghori i droi yn ol, ac ail-fesur 
eu camrau tu a'r cartref diddos a llawn ; 
ond yn lle rhoddi gosteg i unrhyw beror- 
iaeth nefol, y maent gyd a'r priddfeini 
a'r calch, yn parottoi defnyddiau, ac yn 

ymdrechu gyd âg adeiladaeth fydd yn 
sicr o'u dymchwelyd yn y dymmestl fawr, 
Ië, llefarant mor groyw ag y dichon ym- 
ddygiadau lefaru,—“ Nyni a ddilynwn ein 
camrau, nyni a gofleidiwn ein cariadau, ac 
nyni a fynnwn y Tŵri fynu, ar draul 
colli ein bywydau yn y diwedd ; gwir ein 
bod gwedi cael ein rhybuddio o annigon- 
olrwydd ein pethau ein hunain, o wendid 
y seiliau yr ydym yn adeiladu arnynt, ac 
o'r rhyferthwy mawr a ruthra arnom tu 
& therfyn ein taith; ond yr ydym yn 
bwriadu cymmeryd y canlyniadau, pe 
ein suddid hyd i ddyfnderau yr afon, a 
phe ein bwrid hyd eigion y danllwyth 
fawreihun!” Dyma iaith ac ymddyg- 
iadau y bobl ni fynnant i'r Arglwydd 
deyrnasuarnynt, na'i ddeddfau yn rheolau 
i'w bywydau;—pan ddel y, corwynt 
dringant dringant y Tŵr; a phan y 
tybiant eu bod mewn diogelwch, llwyr 
ddiflanna eu gobaith mewn un fynud. 

Y mae ymegniad a chydweithrediad 
mewn dynion i gael eu dibenion eu hunain 
oddi amgylch. Nad ydyw dynion yn 
meddu ar alluoedd, sydd gyfeiliornad a 
brofir wrth yr hyn y maent gwedi, ac yn 
parhau i'w gwneuthur. Y mae y gloddfa 
gwedi ei throi yn adeiladau gorwych, yn 
llysoedd brenhinoedd y ddaear, ac yn 
golofnau oesol er coffadwriaeth am or- 
chestion gwroniaid ym maes y rhyfel. Y 
goedwig yn llyngesau mawrion, i nofio'r 
gweilgi ehang, i drosglwyddo daoedd, ac i 
gludo yn ol gyfoeth y gwledydd pellen- 
nig, ynghyd âg ymladd yn ddewr er da- 
rostwng balchder y gelyn, er ymddiffyn 
rhyddid gwlad, ac er diogelu breintiau 
teyrnas. Ac y mae y mynydd-dir garw 
afrywiog gwedi ei wrteithio, hyd onid 
ydyw yn dwyn y gwenith yn doreithiog, 
yn bwrw allan laswellt i'r diadellau, ac 
yn llawn o feillion teg; ie, yr anialwch 
yn cael ei arloesi, a'r tir diffaith ei ared- 
ig, fel y gellir gweled corlanau'r defaid 
yn y man y clywid gynt ruadau y llew. 
Pan yr oedd yr oeswyr boreol yn tei- 
thio, ac wedi eu dyfod i wlad Sinar, dy- 
wedasant wrth eu gilydd, “ Deuwch a 
gwnawn i ni briddfeini a llosgwn yn 
boeth ;” nid oes gennym hanes fod yno 
na dadl na gwrthwynebiad, ond pawb 
yn cofleidio y cynllun, ac yn ymosod at 
y gorchwyl gyd a'r ymroddiad mwyaf 
gwresog. Y mae yn wir eì fod yn waith 
caled a llafurus ; a thybiasent ef felly 
pe eu rhwymasid iddo unwedd ag y 

gwnaed âg Israel gwedi hynny yn yr 
Aipht; ond am iddynt yn unfryd ei 
ddewis, gyd â phob ewyllysgarwch ym- 
roddasant i'w gwblhau, gan edrych dros 
ben pob rhwystrau, a gorfod pob an- 
hawsderau. 

Mae yr ymegniad hwn yn parhau 
drwy yr holl oesau ; canys yr un cym- 
meriad sydd i ddynion o oes i oes, ac o 
genhedlaeth i genhedlaeth; fel, pan 
osodant ryw gynllun ar droed, hwy a 
fynnant ei gwblhau, oni fydd i raglun- 
iaeth ddiweinio ei chleddyf, a throi ei fin 
yn ei erbyn. Er pan cymmerodd y Di- 
wygiad Protestanaidd le yn Ewrop, mae 
Tŵr Babel crefydd yn cael ei adeiladu ; 
ac er bod yr ieithoedd gwedi cael eu 
cymmysgu i'r fath raddau, fel nad ydyw 
yr adeiladwyr yn deall eu gilydd; etto 
y mae pob un yn adeiladu ei dŵr, a phob 
un yn cymmeryd arno fod ei dŵr yn gys- 
segredig i Dduw y nefoedd! Mae Eg- 
lwys Rhufain a'i gweithredoedd o Super- 
erogation gyd & hi; ac felly hefyd y mae 
ein henwadau crefyddol yn eu cyssyllt- 
iadau â'u tŷrau ; canys y maent yn gor- 
uwch-adeiladu o ddefnyddiau na feddyl- 
iodd yr Efengyl erioed am danynt, ac nad 
yw crefydd bur a dihalogedig yr Ys- 
grythyr Lân yn sefyll mewn angen am 
danynt. Mae yn Babel wyllt ym mhob 
man a lle,—coed, gwair, sofl; Cymmanfa, 
Sasiwn, ffeiriau Ysgolion, Gwylmab- 
santau, diwygiadau, ysgrechain, gwaeddi, 
neidio; ac yn dilyn y pethau hyn, yr 
anniweirdeb mwyaf gwarthus a chyffre- 
dinol ag a fu mewn byd erioed! Ac er 
bod y Babel grefyddol i'w gweled ; er ei 
bod i'w theimlo ; ac er ei bod ym mhob 
ardal, myn y bobl ei chynnal ym mlaen 
er ei holl gymmysgedd mawr, a myn pob 
plaid ac enw eu bod yn gweithredu 
yn hollol yn ol ewyllys y nefoedd! 
Myn pob un fod gwenau M nefoedd ar eu 
sefydliadau crefyddol; bod yr Yspryd 
Glân yn eu llwyddo, bod arwyddion o 
ewyllys da Preswylydd y berth arnynt, a 
bod Duw o'r nef yn foddlon i'w cym- 
mysgedd! Cyhoeddaut yn groch bod 
rhwygiadau crefyddol yn adeiladu cref- 
ydd ; bod ymbleidiau yn helaethu ter- 
fynau crefydd ; bod ymrysonau yn puro 
crefydd ; ac felly y maent fel y Jesuitiaid, 
yn cefnogi drygau er mwyn y daioni 
maent yn eu hachosi yn y pen draw ! Ac 
nid yn unig y mae ein henwadau cre- 
fyddol am gadw Babel yn ddinas hoyw 

yn eu hamser hwynt ; ond y maent, hyd 
eithaf eu galluoedd, am gadw Babel i 
deyrnasu o oes i oes, ac o genhedlaeth i 
genhedlaeth byth; canys y maent, dan 
nawdd cyfraith y tir, yn bytholi rhwyg- 
iadau Sïon ar y ddaear, er cymmaint o 
niweid ymaentgwediwneuthur i grefydd. 


“ Dirymmwyd melldith Babel fawr 
Yn Salem, maenawr Dofydd ; 
Daeth holl genhedloedd daear faith 
I ddeall iaith eu gilydd. 


Gwnaeth yspryd sect ein daear, do, 
Yn Babel o gymmysgiad ; 

Pwy sydd yn son am Grist a'i waith 
Yn un eu hiaith a'u syniad ? 
Cymmysgfa Babel fawr y byd, 
Syciadau croesfryd gwrthêb, 

Elo cyn hir, drwy'th ddwyfol ddawn, 
Yn Salem lawn o undeb,” 


Y FLwYDDYN EGLWYSIG. 


I bale bynnag y cyfeiriom ni ein gol- 
ygon drwy holl ddosparthion y greadig- 
aeth fawr, y mae y fath drefn a phryd- 
ferthwch ar y cwbl oll, fel ag y mae ein 
syndod yn cynnyddu fwy-fwy pa fanylaf 
ein sylwadau arnynt. Yn yr ehangderau 
a'r eithafion mawrion uwch ben, lle mae 
bodau fyrdd yn troi ar eu pegynau, yn 
ysgogi drwy eu trofeydd, ac yn dilyn eu 
gyrfaoedd yn ddiwyrni er pan osodwyd 
hwynt ar eu seiliau cyntefig drwy allu 
mawr y Duw tragywyddol ei hun, y mae 
hauliau, lleuadau, a chometau gwedi ym- 
gadw o fewn terfynau eu deddfau, heb i 
unrhyw gymmysgedd neu annhrefn 
gymmeryd lle yn eu plith erioed. Ym 
mhlith amrywiol filod y ddaear, y mae 
eu rbywogaethau a'u llwythau drwy yr 
holl wledydd yn ol eu trefn ddechreuol, 
fel na raid myned i chwilio am danynt, 
na gwneuthur unrhyw olrheiniadau yn 
eu herwydd, ond o fewn eu cylchoedd 
priodol eu hunain, lle y maent i'w cael 
yn eu harferion cynhenid gynt. Llwythau 
pluog y goedwig ydynt yn fyddin hardd, 
gyfansoddedig o amrywiol gattrodau, yn 
dwyn argraph eu llwythau a'u teuluoedd, 
yn awr mor ddigymmysg a phan gyfle- 
wyd hwynt yn eu dosparthion gan Lyw- 
ydd mawr y greadigaeth ar y cyntaf. O 
fewn cylch y greadigaeth ehang-faith, dyn 
yn unig sydd gwedi myned ar ddidro, ac 
wedi cyfeiliorni yn fawr; dyn, y pennaf 
o weithion yr Hollalluog, yn adeilad y 
greadigaeth ; dyn, ar yr hwn yr argraph- 

rhoddwyd y goleuni nefol i lewyrchu yn 
ei enaid ; dyn, yr hwn nid ydoedd ond 
ychydig yn is na'r angylion ; y dyn hwn, 
yn ei rywogaeth a'i lwyth yn gyffre- 
dinol, a aeth ar ddidro oddi wrth ddeddf- 
au gogoniant, ac y nae yr holl hiliogaeth 
yn awr ar amrywiol ystyriaethau, yn is 
mewn cymmeriad na'r iselaf o fewn ter- 
fynau y greadigaeth. Edwyn yr haul ei 
fachludiad ; y lloer sydd yn ymwybodus 
o'i hamserau nodedig; y môr a yrr ei 
lanw o'r dyfnder i'r aberoedd, ac a'i geilw 
yn ei ol i'w wely, yn unol â deddf yr hon 
ni throseddwyd ; y ciconia yn yr awyr a 
edwyn ei dymhorau ; yr ych a edwyn 
ei feddiannydd, ar asyn breseb ei ber- 
chennog ; ond Israel, er gweled o honynt 
fraich yr Hollalluog mewn mawreìd ac 
ardderchowgrwydd ,nid edwyn ; a'r bobl, 
y rhai a neillduwyd gan y nef i fod yn 
ddewisolion i'r Goruchaf, nì ddeallent er 
llefaru yn amlwg wrthynt. Gallesid 
meddwl y buasai barnedigaeth Duw, 
drwy ddyfroedd y diluw, pryd y cyr- 
haeddodd y farn yr holl ddaear, a phryd 
y dinystriwyd pob peth byw, ond yr 
ychydig nifer a gadwyd yn yr arch,— 
gallesid meddwl y buasai yr ymweliad 
barnedigaethol arswydus hwn yn cael y 
fath effaith ar y teulu dynol, o hynny 
allan hyd byth, fel y buasent yn ym- 
gadw yn drefnus yng ngwydd y nef, ac 
yn rhodio mewn prydferthwch sancteidd- 
rwydd, megis ag y mae yn gweddu i gre- 
aduriaid rhesymmol wneuthur, Ond mor 
fuan ag yr amlhaodd dynion ar y ddaear, 
ar ol yr amgylchiad trychinebus hwn, 
rhoddasant arwyddion amlwg eu bod yn 
ewyllysgar i ymadael â'r Arglwydd eu 
Gwneuthurwr, a rhoddasant gynllun 
mewn gweithrediad ar wastadedd Sinar, 
er mwyn gwneuthur iddynt eu hunain 
enw, gan droi o'r neilldu yr enw mawr 
a bendigedig hwnnw, ag sydd yn ogon- 
eddus o gyfodiad haul hyd ei fachludiad, 
ac yn fawreddog drwy ymherhodraeth 
dragywyddol y Brenhin mawr. Aeth 
dynion ynghyd a'r adeiladaeth ar wastad- 
edd Sinar yn ol eu mympwy eu hunain, 
heb ymgynghori dim & Duw ; cychwyn- 
asant â'u gorchwyl mewn ymffrost, a 
bwriadasant ei orphen ar draul cadw yr 
orsedd fendigedig fry o'r golwg dan gys- 
godau y tywyllwch ; ond yn gymmaint a 
bod llyw y ddaear, a holl helyntion 
meibion dynion, yn y nef, dyryswyd y 


odd y Duw aufarwol ei ddelw; dyn, y |; cynllun, a'r adeiladwyr ni ddeallent eu 

gilydd, a'r teulu dynol a rannwyd er 
ffurfio teuluoedd y ddaear, ac ymadawiad 
gymmeroedd le, er mwyn cyfanneddu a 
phoblogi parthau pellennig y byd; ac 
oblegid y gymmysgfa fawr hon, galwyd 
y lle Babel ; ac y mae yr enw yn aros 
hyd heddyw yn golofn goffadwriaethol o 
ffolineb teulu Adda. 

Pan edrychom ar ddynoliaeth yng 
ugwahanol ansawdd amgylchiadau pobl 
y ddaear, ni allwn lai na gwaeddi allan 
yng ngwyneb yr olygfa, Babel! Babel! 
Babel! Er ein bod oll gwedi tyfu ar yr 
un bongcyff, ac oll gwedi tarddu o'r un 
ffynnon, ac oll gwedi ein naddu o'r un 
graig, etto yr ydym mewn ymddangosiad 
gwedi myned ym mhell iawn oddi wrth 
ein gilydd ; fel, gyd â golwg ar ein lliw- 
iau, y mae rhai o honom yn wynion, 
eraill yn dduon, eraill yn gochion, eraill 
yn felynion, ac mor wahanol yn ein hag- 
weddau allanol, fel y gellid meddwl a 
phenderfynu nad oes unrhyw berthynas 
rhyngom a'n gilydd. Gyd â golwg ar ein 
.llafar, y mae mwy o wahaniaeth tafodau 
ym mhlith y teulu dynol nag sydd yn eu 
lliwiau ; oblegid, a gadael heibio gry- 
bwyll am dafod-ieithoedd gwahanol dri- 
golion Asia, Affrig, Ewrop, ac America, 
y mae miloedd o ddeiliaid Llywodraeth 
Gyfunol Prydain Fawr a'r Iwerddon, na 
ddealla y naill air a siaredir gan y llall. 
Mewn arferion, a dullweddau bywiol- 
iaethau trigolion y ddaear, y mae gwa- 
haniaeth ac amrywiaeth mawr, megis pe 
buasai dyn gwedi cael ei wneuthur yn 
wrthddrych gwatwar i'r holl greadigaeth. 
Adeilada y dryw ei nyth yn awr megis 
ag y gwnai dan geulan afon Eden ; di- 
hufenna y wennol y llyn yn awr, megis ag 
ei gwelid gan Adda ar wyneb yr Euphra- 
tes o fewn caerau gardd Paradwys; es- 
gyna yr uchedydd, gan ymddyrchafu i'r 
wybren, i beroriaethu ei chân foreuol yn 
awr, megis ag y gwnelai gynt yn ardal- 
oedd Mesopotamia; bugunada y tarw 
gwrdd yn awr yr un fath ag y gwnaeth y 
tro cyntaf y rhoes ei lafar allan erioed; 
brefa y ddafad yn awr yr un fath ag y 
gwnaeth y tro cyntaf ar fryniau y dwy- 
rain ; ond nid fel hyn y mae gyd â golwg 
ar ddynion, oblegid nid ydyw cu harfer- 
ion yn awr fel cynt. Tebygol bod iaith 
ddechreuol dyn gwedi ei hebargofi yn 
llwyr cyn i'r oesau draw wawrio ar y 
ddaear; ond megis ag y mac yr oesau 
yn cylchynu eu gilydd, felly hefyd y mae 

arferion a defodau dynion yn cyfnewid, 
fel nad edwyn un oes y llall, mwy nag y 
mae arferion a defodau un wlad yn ad- 
nabod arferion a defodau gwlad arall. 
Ym mhlith y teulu dynol y mae rhai yn 
deyrniaid, ac â gwialen haiarn yn ysgyr- 
ioni eu deiliaid, nes ydyw yn un waedd 
ddolefus o un cwr i'r deyrnas hyd y 
cwr arall. Y mae rhai yn y teulu yn 
bendefigion, yn byw mewn palasau 
heirddion, yn marchogaeth mewn cer- 
bydau gorwych, yn ymdroi mewn mwyn- 
iant o bob danteithion, yn derbyn o bob 
gwynfyd perthynol i'r fuchedd bresennol, 
ac yn ein golwg ni, yn disgyn i'r tŷ rhag- 


, derfynedig i bobdyn byw, heb brofi ne- 


mawr neu ddim o flinderau a gofidiau 
taith yr anialwch, Eraill ydynt mewn 
llafur a lludded mawr, yng nghanol tym- 
hestloedd dychrynllyd ar wynebau dan- 
neddog a brigwyn tonnau y dyfroedd 
dyfnion, ac mewn enbydrwydd bob 
munud o gael eu claddu yng ngwaelodion 
y gwelyau lleithion. Eraill yn dilyn eu 
galwedigaethau ar y tir, yn cyfodi yn 
fynych cyn i'r wawr ymsaethu dros 
fryniau y dwyrain, a thrwy gorph y dydd 
â chwŷs eu lludded yn ddiferynau mawr- 
ion yn syrthio lawr; ac erbyn y byddo 
huan gwedi ymguddio yn ystafelloedd y 
gorllewin, a'r nos yn estyn ei chysgodau, 
gwelir hwynt yn ymdynnu yn llesg a 
blinedig tu ag adref, ac yn methu a chael 
cwsg esmwyth oblegid blinder y corph. 
Dyma fel y mae ein byd ni, yn Fabel 
fawr o un pen i'r llall o hono; rhai yn 
byw mewn palasau gorwych, eraill mewn 
bythod llwydion : rhai yn gyfoethogion 
yn tyrru aur ynghyd fel llwch, ac eraill 
yp ymlusgo ym mlaen mewn dygn dylodi 
drwy eu hoes; rhai yn byw ac yn ymddi- 
goni yng nghanol moethau a danteithion, 
ac eraill yn deuluoedd lliosog yn methu 
a chael eu cyfraid o fara beunyddiol; 
rhai yn ymwisgo mewn sidanau a phor- 
phor, ac eraill yn ymrwyfo mewn diffyg 
clydwr. Y mae fel hyn gwedi myned 
yn rhyfedd o gymmysglyd yn ein byd ni, 
er mai yr un gwaed sydd yn ein gwyth- 
ienau, er bod yn berchennogion ar yr un 
teimladau, ac er bod yn gydwerth yng 
ngolwg y nefoedd ; etto y mae gwahan- 
iaeth yn ganfyddadwy ynom yma, yr hyn 
sydd yn brawf amlwg bod y ffordd foreol 
gwedi ei cholli gennym, ac mai trawslwy- 
brau a deithir gennym, i'r rhai y mac ded- 
wyddwch gwir yn hollol ddieithir. 


174 

Pan edrychom ar fodau trigolion y 
ddaear, ni allwn yng ngwyneb yr olygfa 
Jai na gwaeddi allan, O Babel! Babel! 
Babel! Yr ydoedd traed dyn yn rhyfedd 
o weddaidd pan yn rhodio llwybrau cyf- 
iawnder a sancteiddrwydd ; a byddai 
rhyw olwg ryfedd o hardd, pe byddai 
y teulu dynol yn gyffredinol yn ei holl 
ganghenau yn ymlwybro yn ol eirchion 
y nef, ac yn ol traed Emmanuel, yr hwn a 
roes i ni enghraifft o rodiad pur a chwbl 
berffaith! Mor ddymunol fyddai yr 
olygfa! Mor brydferth fyddaì y drem ar- 
nynt! Cyfiawnder yn blodeuo drwy 
ardaloedd y ddaear! Sancteiddrwydd 
a'i flodau teg yn ymledu ym mhob 
gwlad! Gwirionedd â'i goron aur ar ei 
ben drwy yr holl daleithiau! Ond yn 
lle hyn, y mae yn gymmysgfa fawr o 
dda a drwg, o rinwedd ac o felldith, dros 
wyneb yrholl ddaear! Y mae rhai— 
rhyw ychydig nifer ar y ddaear, o ddyn- 
ion Duw, yn ei ofni, yn parchu ei ddeddf- 
au, yn ymgais â sancteiddrwydd, yn 
dilyn cyfiawnder, ac yn ymdrechu cadw 
eu gwisgoedd rhag eu llychwino gan laid 
llygredigaeth, ac yn y rhai y ceir peth 
daioni tu ag at Arglwydd Dduw Israel ; 
ond hyd yma, y mae teyrnas pechod yn 
gadarn ar y ddaear, a chylymau y diafol 
yn dynion am ei thrigolion! Y mae yr 
ychydig sancteiddrwydd sydd ar y ddaear 
yn cadw rhyw faint o drefn ar eì thri- 
golion, oblegid y mae sancteiddrwydd yn 
taflu ei aroglau pêr hyd ym mhell. Y 
mae yn ddrwg iawn yn awr ar y ddaear, 
ac y mae y drwg mewn rhwysg mawr; 
ond y mae yr ychydig sancteiddrwydd 
sydd yn y byd yn ffrwyno rhyw gym- 
maint arno, oblegid y mae hyd yn oed y 
drwg ei hun yn gorfod tynnu ei derfynau 
atto yn llewyrch y ganwyll nefol hon. 
Gyd â bod yr ychydig sancteiddrwydd 
sydd ym Mhrydain yn rhyw faint o 
ffrwyn ac o attalfa ar ddrwg Prydain, 
dios bod yr un sancteiddrwydd yn effei- 
thio i raddau mwy neu lai hyd ym mhell 
hefyd. Ond fel ag y mae pethau yn awr 
yn y byd, y mae yn rhyw gymmysgedd 
rhyfedd iawn! Rhai ar Sabbothau ben- 
digedig y Duw byw yn ymdynnu tu â 
chaerau ei dŷ i'w addoli mewn pryd- 
ferthwch yn ei ystafelloedd, ac i ymborthi 
drwy ffydd ar ddanteithion a melusderau 
y wlad fry ; eraill, ar y dydd sanctaidd 
hwn, yn ymroddi â'u holl egni i gyflawni 
pob halogrwydd, gan ddiystyrru pob ofn, 

a chan watwar pob arswyd. Rhai yn 
plygu mewn gostyngeiddrwydd a pharch 


ger bron y Brenhin mawr, Arglwydd y 


lluoedd, gan ddyrchafu eu gweddiau tu 
ag at anneddle ei sancteiddrwydd ef, 
megis ag y mae yn gweddu i'r holl deulu 
dynol ar y ddaear wneuthur; eraill, yn 
llewyrch golau Duw, ger bron gwyneb 
Duw, ac yng nghlyw ei glustiau sanct- 
aidd ef, nid yn unig yn ymgadw rhag ei 
addoli, ond yn cablu ei enw glân a ben- 
digedig! Rhai yn dangos trugaredd a 
thosturi at eu cyd-greaduriaid, gan estyn 
eu haelioni a'u helusenau i weiniaid hen 
a gweiniaid ieuengaidd yn nydd eu hang- 
enoctyd ; ond eraill mor galon-galed, fel 
na wna ocheneidiau y gweddwon, na 
llefain torr-calonnus amddifaid yn nydd 
eu gofid, effeithio dim arnynt yn y 
ffordd o'u dwyn i estyn eu cynnorthwyon 
iddynt. Trwy drugaredd, nid drwg i 
gyd sydd ar y ddaear, ond y mae da 
hefyd i'w gael ym mhlith dynion ; eithr 
y mae y drwg gwedi ei gwneuthur yn 
gymmysgfa rhyfedd ! Yn ein pljth y mae 
lladron, ond y mae yn ein plith hefyd 
ddynion gonest; yn ein plith, y mae 
llofruddion, ond nid ydyw y teulu dynol 
oll felly ; yn ein plith y mae godinebwyr, 
ond y mae rhai yn ein mysg yn ddiwair ; 
yn ein plith y mae meddwon, ond y mae 


rhai yn aelodau o'r teulu mawr ag yd-: 


ynt yn sobr. Y mae yn gymmysgedd 
annghyffredin, fel y mae braidd yn an- 
nichonadwy i ni adnabod y da, oblegid 
ei fod yn cael ei ffugio gymmaint. Y mae 
y da bob amser â'i goron ar ei ben, ac y 
mae hyd yn oed y rhai gwaethaf yn gor- 
fod cyfaddef rhinwedd ; ac oblegid hyn 
y mae y wlad a'r gwledydd gwedi eu 
llenwi â rhagrith. Y fath amryfuseddau 
a gyflawnir gan ddynion yn y byd yn 
gwisgo cochl crefydd, ac felly yn dwyn 


anairi'r unig beth a wna drefn ar y byd ! 


O dan wisg grefyddol y mae dynion yn 
fynych yn dreiswyr, yn orthrymwyr, yn 
lladron, yn annhrugarogion, yn gribddeil- 
wyr, ac yn bob peth sydd yn annghym- 
meradwy gan yr Arglwydd ein Duw. 
Pan fyddo ein hymddiried fwyaf yn ni- 
dwylledd dynion,dyna y pryd yn gyffredin 
yr ydym yn cael y siommedigaethau 
mwyaf ynddynt! Pan fyddo dynion â'u 
gwênau ar eu hwynebau, ac yn dangos 
mwy o serchowgrwydd attom na chyff- 
redin, dyna y pryd y bradychant ni & 
chusan! Pan fyddo dynion yn daugos 

fwyafo zel gyd â golwg ar ein llwydd- 
iant a’n cysuron, dyna y pryd fynychaf 
y byddant 4’u trosolion dan ein seiliau, 
yn cynnyg yn deg at ddinystr ein byw- 
iolaethau. 

Pan edrychom ar grefyddau gŵahbanol 
genhedloedd y ddaear, ni allwn lai na 
dyrchafu ein llais, a gwaeddi, O Babel! 
Babel! Babel! Gorchuddiodd y tywyll- 
wch y cenhedloedd, a'r fagddu fawr y 
bobloedd; ac yn y tywyllwch dudew hwn 
ymgrwydrodd dynion, a ffurfiasant idd- 
ynteu hunain ddychymmygion annghym- 
meradwy, gan ddarostwng eu Gwneuth- 
urwr a'u Duw yn gyd-radd â'r creadur 
yr hwn a ddifethir. Esgorodd y tywyll- 
wch dudew ar amldduwiaeth, yr hon 
gyfundraeth a ymddyrchafodd i sylw fel 
anghenfil amlbennog ; temlau a adeilad- 
wyd, allorau a gyssegrwyd, a gogoniant 
y Duwdod mawr a rannwyd rhwng mân 
dduwiau ! O bob cymmysgfa ar y ddaear, 
y gymmysgfa grefyddol ydyw y fwyaf, ac 
y mae hon gwedi aros yn un dryblith 
fawr ym mhlith holl genhedloedd y 
ddaear hyd heddyw. Ym moreu yr oesau, 
yr oedd braidd bob cenedl â'i chrefydd ; 
yn un wlad gwelid Moloch ar yr orsedd, 
yn derbyn addoliadau y bobl ; yn y wlad 
arall Baal ydoedd eilun gwasanaeth cref- 
yddol y bobl ; yn y wlad nesaf Astaroth ; 
yn y wlad gymmydogaethol i hon, Dagon 
ydoedd y duw ; yn yr Aipht, yr oedd 
pob peth braidd gwedi ei wneuthur yn 
wrthddrych addoliad crefyddol ; yn Asia, 
a thrwy yr holl ddwyrain, nid oedd ond y 
tywyllwch moesol mwyaf, ond ym mhlith 
y genedl Iuddewig yn unig. A phan 
ddarllenom hanesion y cenhedloedd yr 
awr hon, gyd â golwg ar eu crefyddau, 
ni fu, ac ni all fwy o gymmysgedd fod 
nag sydd yrawr hon! Ac heb son dim am 
Fahommediaeth ynei gwahanol sectau, 
Hindwaeth yn echryslonrwydd ei chreu- 
londerau, ac am Babyddiaeth yng nghyf- 
Jawnder mawr ei chyfeiliornadau, y mae 
y cymmysgedd Protestanaidd yn ddigon i 
wneuthur i unrhyw galon glafychu yn y 
drem ar yr olygfa! Y fath gymmysgedd 
crefyddol sydd yn ein plith! Nid darllen 
am y cymmysgedd hwn a wnaed gen- 
nym, ac nid gwedi clywed am dano yr 
ydym, ond yr ydym yn dystion byw o 
hono! Mor annghysson â'u gilydd ydyw 
credoau crefyddol! Mor amlwg y mae 
cyfundraethau crefyddol dynion yn dym- 
chwelyd ac yn dinystrio eu hunain ! Mor 


175 


anysgrythyrol ydyw eu defodau a'u har- 
ferion! Am yr Eglwys, dyweda y canied- 
ydd ysprydoledig mai un ydyw; ond 
gwrthddywedir y dystiolaeth hon gan 
ddynion, oblegid haerant ei bod yn llawer 
iawn! Dyweda y Bibl mai efe ydyw 
gwir gynllun a phortread crefydd ; ond 
haera dynion bod eu dychymmygion hwy 
eu hunain o fwy awdurdod! Pan ddy- 
wedir wrthynt, “Fel hyn y dywed yr 
Arglwydd ;” hwythau a ddywedant, 
“ Fel hyn y dywed y tadau, ac ar seilwyr 
ein sectau ygwrandawn ni!” Pan ddy- 
wedir wrthynt am rodio yn ol y rheol hon, 
hwythau a attebant fod rheolau eraill yn 
well! Ni fyn dynion grefydd o'r Ys- 
grythyrau, ac ni fynnant dynnu eu har- 
ferion o'r Ysgrythyrau, ond cenhedlu 
tybiadau yn eu hymenyddiau eu hunain, 
gan eu tadogi i Air pur y Duw bendig- 
edig, ac felly gwneuthur y cymmysgedd 
mwyaf ag a fu erioed, gan daflu celwydd 
i wyneb y nefoedd! Onid ydym yn 
gweled pethau mewn ymarferiad gan y 
rhai a ymffrostiant eu bod yn dilyn yr 
Ysgrythyrau, na orchymynodd Duw, ac 
na feddyliodd Duw erioed eu gorchymyn ! 
Onid ydym yn gweled cyfundraethau 
crefyddol yn gwrthdaro yn y fath fodd 
yn erbyn y Bibl, megis pe byddai purdeb 
a pherffeithrwydd crefyddol yn ymddi- 
bynnu ar fod mor groes i Air Duw ag y 
mae yn ddichonadwy i ddynion wneu- 
thur! Onid cymmysgedd o bethau new- 
ydd ydyw crefyddau poblogaidd yr oes ? 
Onid tnterludau a chomedtes crefyddol 
sydd yn cyfansoddi crefyddau poblogaidd 
yr amseroedd presennol ? Onid oes mwy 
o ymffrost gan ryw fath o grefyddwyr 
mewn ffeiriau dadleuol halogedig, nag 
sydd ganddynt yn y groes, ac yn adgy- 
fodiad buddugoliaethus Mab y dyn o ys- 
tafelloedd y bedd, pan yr yspeiliodd 
angau o'i awdurdod mawr? Pan edrych- 
om ar y movements diweddar, a'u cyfer- 
bynnu â'r Ysgrythyrau, nid ydynt yn 
cael eu hadnabod ar y tu dalenau sanct- 
aidd, er eu bod yn brif attegion,ac yn 
brif wythienau crefydd boblogaidd yr oes 
hon ! 

Yr efengyl ddaw & Babel, neu y, cym- 
mysgedd mawr, i drefn. Nid oes dim a 
wna y lleidr yn ddyn gonest, ond yr 
efengyl yn ei hawdurdod mawr ; nid oes 
dim ddaw â'r meddwyn yn sobro eg- 
wyddor, ond efengyl fawr yr iachawdwr- 
iaeth mewn awdurdod a nerth. Yr 

efengyl yw y moddion a ddarparwyd gan 
Dduw er gwneuthur trefn ar y byd. Y 
mae y cyfreithiau mwyaf llym-gospawl 
gwedi methu dileu carcharau o'r wlad ; 
ond y mao yr efengyl yn sicr o wneuthur 
hyn yn nydd ei llwyddiant mawr. Y 
mae y deddfau llymmaf a lunir gan 
Seneddwyr yn methu a chadw dynion o 
fewn terfynau ; ond pan sefydlir awdur- 
ded yr efengyl mewn nerth ar y ddaear, 
ei thrigolion a welir yn dwyn ffrwythau 
pob sancteiddrwydd. Y mae yr efengyl 
yn ganwyll ag sydd yn ymlid y tywyll- 
wch ymaith, a chyd ag ef y mae adar y 
nos yncilio; ac yn y man bydd yr holl 
ddaear gwedi ei goleuo, a'i thrigolion yn 
rhodio yn nisgleirdeb y goruchaf Ar- 
glwydd. Sycha yr efengyl holl gorsydd 
llygredigaeth, fel y bydd marw y llyffaint 
a'r ysgrubliaid aflan a'u preswyliant yr 
awr hon, a hwy a wneir yn erddi Sion, 
yn y rhai y gwelir blodau cyfiawnder, a'u 
dail yn ymledu mewn prydferthwch 
mawr. Y mae yr efengyl yn barod gwedi 
torri i mewn yn llwyddiannus am draws 
terfynau Babel fawr, ac y mae ei hôl i'w 
weled yn amlwg ar lawer o lannerchau 
y ddaear. Y mae yn ymwthio ym mlaen 
yn barhaus yn yr India ehang, a chym- 
maint o arwyddion ei buddugoliaeth sicr 
ar eilun-addoliaeth y wlad, fel y gallwn 
yn awr floeddio ein Halleluiah, oblegid 
y mae cnul cwymp cyfundraeth Brahma 
gwedi canu, ac y mae Brenhin Sïon yn 
sicr o etifeddu yr etifeddiaethau annghy- 
fanneddol yno. Yn y gogledd, yn y 
deau, yn y dwyrain, ac yn y gorllewin, 
y mae yr efengyl yn ymosod ar Babel; 
y mae yr anialwch yn cael ei arloesi, y 
mynyddoedd eu gwastadhau, y cymydd 
yn cael eu llenwi, yr annghyfannedd- 
leoedd eu perchennogi, a'r wawr newydd 
yn ganfyddedig ar lwythau anwareidd- 
iedig ygwledydd. O! fel ymae yr ef- 
engyl gwedi dwyn trefn i dir Babel yn 
barod! Mor beraidd y mae y rhai a fu 
yn fudion yn canu! Mor brydferth y 
mae y rhai a fu yn hir yn gloffion yn 
rhodio ar hyd llwybrau bryn Salem! 
Gwir bod rhwystrau mawrion o flaen yr 
efengyl, a chaerau Babel yn gedyrn iawn; 
ac er bod congcwest yr efengyl yn araf, 
etto hi a fydd yn gongcwest sicr a chyf- 
lawn yn y pen draw, a phob cnawd 
ynghyd yn cyd-lawenhau yn y fuddugol- 
iaeth fawr. Y mae yr efengyl yn erbyn 
pob peth sy ddrwg, a thros bob peth sy 

dda a rhinweddol, ac y mae yr aroglau 
mwyaf nefol ar ei holl lwybrau, ac y 
mae yn gyfnod newydd i bob ardal lle y 
mae hon yn cael ei derbyn. 

Ond er pob peth a ellir ei wneuthur 
i'r gymfnysgfa fawr yn y byd, ni wneir 
trefn berffaith ar Fabel y ddaear ; eithr 
gwedi i amser ddarfod, ni fydd un Babel 
yu y nef. Ni fydd yno gymmysgfa, ond 
perffeithrwydd trefn drwy yr holl wlad 
anfarwol. Ni fydd yn y nef na goleuni 
lleuad, na goleuni seren, na goleuni can- 
wyll; ond golau pur a digymmysg yr 
Haul mawr, yr hwn am dragywyddoldeb 
a saif ar y cyhydedd. Ni fydd yno neb 
yn wylo ; oblegid bydd y dagrau gwedi 
cael eu sychu oddi ar bob wyneb, a chan- 
iadau yn cael eu seinio, a'r rhai hynny 
mor beraidd, nes byddo angylion yn lles- 
meirio yn sŵn y gån waredigol. Ni 
ddywed y preswylydd yno ei fod yn glaf, 
ni bydd neb yno yn ocheneidio dan boen 
ei ddoluriau; ni bydd yno neb yn gridd- 
fan oblegid ei flinderau; ac ni fydd yno 
neb mewn poen oblegid unrhyw chwerw- 
derau; ond yr holl dyrfa fawr gwedi 
cyrhaeddyd tir purdeb, na welant Babel 
na'r un o'i ffrydiau byth mwy. Y mae 
rhyw aloes yn y cwppanau melusaf yma, 
rhyw ddail surion gyd a'r danteithion 
gorau yma; rhyw ddagrau yn barhaus. 
yma, rhyw loesion yn cylchynu eu gilydd 
o hyd yma, a rhyw dwmpathau geirwon 
yn tramgwyddo traed y fforddolion yn 
barhaus yma, ac y mae rhyw ddrain yn 
pigo yng nghanol caniadau mwyaf gor- 
foleddus plant Sïon yma, a rhyw drymder 
yn cael ei deimlo yng nghanol yr hwyliau 
mwyaf pêr lesmeiriol a fwynheir yma. 

Y mae yn hyfryd i edrych ar ein Har- 
glwydd glân drwy leni tywyllion y cym- 
mylau, ac fel hyn i gael ambell gip-olwg 
arno yn awr ac yn y man, wrth ymdynnu 
at y bryniau draw drwy yr anialwch ; 
ond beth am ei weled fel ag y mae yng 
ngolau haul mawranfarwoldeb! Y mae 
yn hyfryd cael rbai diferynau o ffynnon 
bêr y dyfroedd byw yng nghanol taith y 
cystudd mawr; ond beth am gyfrannogi 
o'r môr mawr dihyspydd fry, yn y wlad 
lle y mae digonolrwydd llawenydd yn 
wastadol i'r holl ardalyddion! Bydd 
pob iaith yn iaith y nef yno; bydd pob 
tôn yno gwedi ei dysgu o'r llyfr aur per- 
thynol i fawl y deml loyw ar fryn Salem ; 
a'n gwaith ninnau, os yno y byddwn, fydd 
moli a chlodfori yr addfwyn Oen byth. 

kK byw yn Affric goediog lon, 

A throedio gwiw lannerchau hon, 

Y mae rhyw brudd-der mawr i'm bron, 
Gwasgfeuon fwy na rhi' ; 

Er bwytta aeron teg y coed, 

A phob danteithion i'm a roed, 

Ac wedi cyrhaedd i fy oed, 
Mae gofid mawr i mi. 


Er hel bwystfilod fawr a mån, 

Er chwiban tôn, er eilio cân, 

A rhodio meusydd glwysion glân, 
Does heddwch im’ yn bod ; 

Er tremmu ar y rhosyn gwiw, 

Y blodau heirdd a theg eu lliw, 

I'r fynwes fau mae dygn friw, 
O hyd mae ing yn dod. 


Er rhodio glan yr afon glaer, 

Brydferthaf le o fewn y ddae'r, 

O hyd, o hyd, o hyd y mae'r 
Gofidiau gyd â mi ; 

Er gwel'd y meillion teg a dardd, 

Yn y gwastad-dir llon a hardd, 

Ynghyd a glwysion lysiau'r ardd, 
Fwy fwy yw'm gwasgfa i. 


Er gwrando lleision adar perth, 
Yn rhoddi mawl âg eitha'u nerth, 
A chael pob rhoddion mawr eu gwerth, 
Mae'm calon ì yn drom ; 
Nid yn't awelon boreu wawr, 
Na'r pêr-aroglau gore'u sawr, 
Wasgerir drwy holl Affric fawr, 
, Ond cysgod, twyll, a siom. 


Y mae fy holl henafiaid i, 
Er oesau meithion a diri', 
Oll gwedi bod unwedd a mi, 

Mewn niwl a chaddug dû ; 
Chwennychwn i gael gwybod p'am 
Yr esgeuluswyd teulu Ham, 

A ph'odd o hyd y cânt hwy gam ?— 

Niferog yw eu llu. 


Mae y Negroaid heb un Duw, 
Mal anifeiliaid maent yn byw, 
Am weithion Ner—ni chawsant glyw, 
Ond crwydro yma thraw ; 
A ydyw'r Arfaeth gadarn fawr, 
Ym mron a dod i'w thymp yn awr, 
A llewyrch llon agoriad gwawr, 
Yn dod yn nes ger llaw ? 
Y 


Pa beth yn well o ddoldir mad, 
A thywod aur, a hoffus wlad, 
A gwyrdd lysieuau pêr tan dra'd, 
A bryniau uchel mawr ? 
Diwybod ydym ni i gyd, 
Am Ion a wnaeth derfynau'r byd, 
A phara felly 'rym o hyd, 
Trwy'r oesau hyd yn awr, 


Am weithion Duw yn Asia draw, 

A rhyfeddodion mawr ei law, 

Pan syrthiai ofn, dychryn, braw, 
Trwy lawer goror gref ; 

Ni chawsom glywed am ei wyrth, 

Yn dymchwel caerau, 'n torri pyrth, 

Na'r dialedd dig—a'r byllt a syrth 
Ar bawb na charant ef. 


Am Eden lon—hyfryttaf ardd, 

Na'r pâr cyntefig ceinwych hardd, 

Nac am y gwreiddyn chwerwedd dardd 
O ddyn, ni chlywsom son ; 

Nac am yr afon fawr o ras, 

Orlifodd dros y crindir cras, 

Yr hon yn chwyrn ddylifa ma's, 
O orsedd Arglwydd Ion. 


'Run gair am Palestina wiw, 

A roed i Israel gan eu Duw, 

Lle buont hwy yn hir yn byw, 
Dan rad warcheidiaeth Nef; 

Ni chlywsom am Brophwydi gwir, 

Gyhoeddant 'wyllys Iôr yn glir, 

A'i nerthoedd mawr ar fôr a thir, 
A'i rymmus gadarn lef, 


Nac am Galfaria hynod fan, 

Lle codwyd Iesu mawr i'r lan, 

Er dioddef cur,—ac er bod tan 
Y ddyrnod enbyd fawr ; 

Ni chawsom ni genhadwr hedd, 

I ddweyd am angau mawr a'r bedd, 

'Ddynt blygu 'll dau o dan y cledd, 
A suddo hyd y llawr. 


Trueiniaid ydym dan y rhod, 

Yn d'wyllach na bu nob erio'd, 

Yn ddyfnach nis gall neb a bod, 
Heb obaith ac heb Dduw ; 

O na chaem air y bywyd rhad, 

A Christ a'i werthfawroccaf wa'd, 

O fewn terfynau Affric wlad, 
Modd gallom ninnau fyw. 

Chwi holl drigolion Prydain Fawr, 
Gwrandewch ein cri dolefus 'nawr, 
A chofiwch Affric ddû ei gwawr, 

Tosturiwch wrthym ni ; 
Efengyl—o'r efengyl lon, 
Hi ddyd lawenydd dan y fron, 
I Affric attom gyrrwch hon, 

O nawr gwrandewch ein cri. 


P'am y cyfyngir gwaed y groes, 

Yr ing, a'r wasgfa fawr, a'r loes, 

I unrhyw wlad, i unrhyw oes, 
Ac yntau'n fwy na'r môr î 

Er mai rhai duon y'm ein lliw, 

Mewn ail-fyd rhaid i ni i fyw, 

Creaduriaid ydym oll i Dduw,— 
Fe'n cerir ni gan Ior. 

Mae gwedi'i osod gan y Tad, 

Yn Iachawdwriaeth fawr a rhad, 

I bob cenhedloedd ym mhob gwlad, 
Dros wyneb daear gron ; 

Mae bywyd yn ei glwyfau ef, 

I farwol ddynion dan y nef, 

Mae'n gwrando cwyn y gwan, a'i lef, 
Drwy gyrau'r byd o'r bron. 


Am hynny cofiwch Affric bell, 

Rhowch glywed y newyddion gwell, 

Modd caffom o'r anfeidrol gell, 
Drysorau nef y nef ; 

Am hyn ni roddwn foliant mawr, 

Tra fyddom ar y ddaear lawr, 

Ciliodd y nos, a thorrodd gwawr, 
Gogoniant iddo ef. 


Gul Belsassar., 


N gyffredinol, pan y mae rhaglun- 
iaetb yn gwênu ar ddynion, ac am- 
gylchiadau yn cyd-weithredu er eu dwyn 
i fri ac anrhydedd, yn lle ystyried eu 
rhwymedigaethau i'r Goruchaf Dduw am 
diriondeb ei drugareddau tu ag attynt, 
a'u dyledswydd i rodio yn llwybrau cyf- 
iawnder a barn, ymchwyddant mewn 
balchder a ffrost, gan annghofio Duw, eu 
hunain, a'u cyd-greaduriaid. Gwedi dar- 
llen dalenau hanesyddiaeth, y mae y 
gwirionedd hwn yn cael ei brofi yn an- 
wadadwy, ac y mae ein sylwadau ni ein 
hunain ar ddynion y byd, yn profi yr 
unrhyw wirionedd ; oblegid, gwedi i ddyn 
unwaith gael dyrchafiadau, efe a an- 
nghofia ei hun, a ddiystyra ragluniaethau 
Duw, a ddibrisia bob trugareddau, ac a 
ymddyga at ei gyd-greaduriaid megis pe 
byddai efe o rywogaeth wahanol iddynt. 
Y mae pob pechodau a gyflawnir yn 
erbyn y Duw mawr yn ffieidd-dra, a 
hynny yn eu natur eu hunain; ond y 
mae y pechod o ryfyg braidd yn ffieidd- 
iach nag unrhyw bechod arall, oblegid 
ei fod yn darbwyllo y dyn i dybied ei 
hun y peth nad ydyw mewn gwir- 
ionedd ; ac unwaith pan farchogir hon, 
oni fydd i drugaredd neillduol y nefoedd 
gyfryngu, dymchweliad a dinystr fydd y 
pen draw. Yr oedd yn naturiol i Bel- 
sassar, fel brenhin Babilon, wneuthur 


gwledd i'w dywysogion a'i urddasolion, 
yr hon arferiad a ddilynid yn y dwyrain 
gyd â mawrwychder diefelychiad ym 
mharthau eraill y ddaear; ac yr oedd 
yn naturiol iddo wneuthur arddangosiad 
o'i fawredd a'i gyfoeth yn y wledd hon ; 
ond yr oedd yn rhyfyg o'r mwyaf iddo 
ddefnyddio llestri teml Duw plant y 
gaethglud, i yfed iechyd duwiau Caldea, 
oblegid bod nerthoedd ei fraich, a rhy- 
feddodau ei allu gwedi eu gwneuthur yn 
amlwg hyd yn oed yn y fangre honno, 
heblaw ei fod gwedi cael ei gydnabod 
drwy gyhoeddiad o'r orsedd honno, fel yr 
unig wir a bywiol Dduw. 

Gwnaeth Belsassar y wledd hon pan 
ar ddibyn ei drangcedigaeth. Yr oedd 
Cyrus a'i luoedd yn gwarchae ar Fabilon 
y pryd hwn, a gallesid meddwl bod en- 
bydrwydd ei sefyllfa y fath, fel na buasai 
ynddo galon na thuedd at y cyfryw orch- 
wyl ; ond yr oedd ci ymddibyniad gym- 
maint ar gadernid caerau y ddinas, fel y 
tybiai eu bod yn anoresgynadwy, ac nad 
oedd efe na'i bendefigion yn yr enbyd- 
rwydd lleiaf. Pe buasai y pen coronnog 
hwn yn edrych oddi amgylch, pe buasai 
yn synied ei gyflwr, a phe buasai yn ys- 
tyried damweiniau rhyfel, yr oedd gan- 
ddo ar y pryd hwnnw ddigon o orchwyl- 
ion ar Jaw i'w holl alluoedd, heb 
feddwl am wledd, gloddest, meddwi, na 


GWLEDD BELSASSAR. 


dim arall. Yr oedd y gelynion er ys 
amser maith yn gwarchae ar y ddinas; 
yr oedd y byddinoedd yn cael eu llywyddu 
gan gadfridogion o brofiad ; yr oedd llyn 
gwedi ei gloddio i dderbyn dyfroedd yr 
Euphrates; yr oedd y cleddyfau yn finiog, 
a'r milwyr yn ddewrion ac yn wŷr o 
ryfel bob un o honynt, ac yr oedd eu 
buddugoliaethau yn lliosog iawn ; etto, 
gwnaeth Belsassar wledd, ac yr oedd efe 
a'i bendefigion yn llawen eu calonau gan 
win, yn lle bod ar eu gwyliadwriaeth, ac 
yn edrych gyd â manylrwydd rhag bod 
unrhyw esgeulusdod gwedi cymmeryd 
lle gyd â golwg ar y caerau a'r pyrth. 
Fel Belsassar y mae holl deulu dyn wrth 
natur; oblegid y mae y Duw sydd a'i 
lywodraeth yn oes oesoedd yn cael ei an- 
nghofio, deddfau uchel tragywyddoldeb eu 
sathru wrth liw dydd, rhybuddion dwys 
cenhadau Ior eu diystyru, a'r bygythion 
hynny a ddeilliant gyd â llewyrch mellt 
tanbeidiol, a rhuadau taran-folltau ce- 
dyrn, or orsedd fawr, eu dibrisio, a'r 
dyn yn gweryru yn ymyl dibyn ei drangc- 
edigaeth dragywyddol. Dyweda Solo 
mon fod trueni dyn yn fawr arno; ac 
felly yn ddiau y mae, oblegid yr ydym 
yn ei weled yn ychwanegu drwg at 
ddrwg, yn lliosogi anwiredd at anwiredd, 
ac yn pentyrru pechod ar bechod ; a phan 
ar gael ei wysio i ymddangos ger bron 
gorseddfaingc danllyd ei Farnwr, yn 
fynych gwelir ef gyd & rhyw brif ddrwg, 
pryd yr ymafla angau ynddo, ac a'i llusga 
i dymhestloedd y cyfwng rhwng y ddau 
fyd, ac a'i hebrynga i'r wlad lle y bydd 
corwyntoedd yn swnio dychryniadau am 
byth yn ei glustiau. Y mae pob peth 
yu ein rhybuddio ni i arafu ein camrau, 
ac i bwyllo gyd â golwg ar ymlwybro yn 
y cynniweirfeydd hynny ag ydynt dan 
anfoddlonrwydd a gwg yr Arglwydd 
Dduw Hollalluog; oblegid y mae bwyill 
angau yn cymmynu beunydd i lawr yn y 
goedwig ddynol, a'r cedrwydd glanaf yn 
cael eu gwneuthur yn gyd-wastad â'r 
llawr; y mae ein tai o glai yn dadfeilio, 
rhyw hoelion yn ymryddhau bob dydd 
o'r babell, a'r pridd er ein gwaethaf yn 
nesu bob munud at y pridd ; ac heb law 
hyn, y mae lleferydd uchel y nef yn 
swnio gyd â rhuadau taranau yr uchelion 
yn ein clustiau, ac y mae yn un o'r rhy- 
feddodau mwyaf, na byddai yr ymad- 
roddion yn glynu yn ein heneidiau, nes 
dwyn ein calonau i ddoethineb,—“ Am 

hynny byddwch chwithau barod, canys 
ni wyddoch pa bryd y daw Mab y dyn.” 
Yr oedd Belsassar, ar noswaith y wledd, 
mor llawen ag y bu erioed ; cyrhaeddodd 
gam ym mhellach yn ei ryfyg annuwiol 
nag agyrhaeddodd erioed o'r blaen, canys 
mynnodd halogi llestri sanctaidd y Duw 
sanctaidd ; y nos gwedi goblygu Caldea 
yn ei mentyll, a dim goleuni gwawr i 
dorri arno ef yn oes oesoedd ; angau dig 
yn gwênu ar y gloddestwyr yn yr ystafell 
ehang; ei saeth ar ei fwa digyfeiliorn, ac 
yn barod i drywanu teyrn Babilon yng 
nghanol ei loddest. Och ! y mae yn ar- 
swydus meddwl am ddynion yn enbyd- 
rwydd eu sefyllfa ; oblegid, hawyr anwyl, 
nid oes ond cam rhyngom a thragywydd- 
oldeb ; y mae y pyrth mawr o led y pen 
i'n derbyn; y mae y fro yn ddigon 
ehang i ni i'w phreswylio; rhaid i ni 
gael ein cyfrif gyd & brodorion anfarwol- 
deb ; y mae yr ysgrifell yn barod i liniaru 
llythyrenau ein henwau yn llyfr y wlad 
draw, ac ni a wyddom yn dda ddigon 
fod un o genhadau llesgaf teyrn y braw- 
ychion yn drech na ni; pa fodd, gan 
hynny, yr ydym mor ffol a chadw y dydd 
drwg draw, yn lle dysgu gwybodaeth yr 
Arglwydd, rhodio yn ei ddeddfau glân, 
ac edrych ar ei brydferthwch yn ei beth- 
au, modd y gallom ymadael â'r fuchedd 
hon â'n llygaid yn gwcled ei iachawdwr- 
iaeth ef? 

Rhybuddiwyd Belsassar o'i ddihenydd 
yng nghanol ei loddest.: Y mae hanes 
annuwioldeb y wledd hon gwedi ei 
rhoddi yn y fath fodd, fel y mae ei dryg- 
edd yn taro y meddwl yn uniongyrchol, 
“ Yna y dygwyd y llestri aur ac arian a 
ddygasid o deml tŷ Dduw, yr hwn oedd 
yn Jerusalem ; a'r brenhin a'i dywysog- 
ion, ei wragedd a'i ordderchadon, a yfas- 
ant ynddynt. Yfasant win, a molian- 
nasant y duwiau o aur ac o arian, o bres, 
o haiarn, o goed, ac o faen.” Yr oedd y 
neuadd yn yr hon y gloddestid, yn ddi- 
au yn dra ardderchog mewn pob gor- 
wychder; y goleuni o'r canhwyllyrion 
aur yn gwneuthur y nos fel dydd, y 
meini gwerthfawr yn dawnsio fel ser yr 
wybren gan eu disgleirleb, a'r cym- 
deithion mewn pob rhyw orwychder 
dacarol, ac yn ymddangos megis pe bu- 
asent i fyw byth, ac wedi gwneuthur 
angau yn gelain farwol. Rhyfedd ydyw 
tosturiaethau a thrugareddau ein Duw ni 
tu ag at ddynion cildynnus y ddaear! 

Nid ydyw efe yn ymruthro ar ci greadur- 
iaid yn ddirybudd, gan eu hysgubo i 
angau, i'r farn, ac i dragywyddoldeb, a'u 
prysuro i'w dihenydd tragywyddol, heb 
eu rhybuddio ym mlaen llaw o'u perygl ; 
ond i'r gwrthwyneb, y mae efe yn anfon 
gorchymyn ar orchymyn, a llinell ar ol 
llinell at ei greaduriaid, gan alw arnynt 
i droi oddi wrth eu ffyrdd annuwiol a 
byw, i ddychwelyd at Fugail ac Esgob 
eu heneidiau, ac i droi i'r cysgod a'r 
Jloches fawr, er mwyn cael tragywyddol 
orphwysdra i'w heneidiau. Yng nghanol 
twrf y pendefigion, a dadwrdd y menyw- 
aid, troes Belsassar ei olygon tu â phared 
y neuadd ; ac er ei syndod a'i ddychryn 
mawr, gwelai fysedd llaw dyn yn dyfod 
allan, ac yn ysgrifenu ar galchiad pa- 
red llys y brenhin ; a gwelodd y bren- 
hin ddarn y llaw a ysgrifenodd. Dyma 
olygfa arswydus! Yng nghanol twrf 
y wledd a'r loddest, llaw yn ysgrif- 
enu ar y pared yng ngwydd yr holl wa- 
hoddedigion, nes ydoedd y distawrwydd 
pruddaf yn teyrnasu drwy yr holl lys! 
A! pa beth ydyw dyn, er ei holl ffrost, 
ei ymchwydd, a'i ryfyg? Diflanna ei 
wroldeb mewn munud, dymchwelir ei 
gadernid i'r llawr mewn eiliad, a syrth 
ei falehder i'r llwch mewn moment ! 
Pan welodd Belsassar lun y llaw yn ys- 
grifenu ar y pared, newidiodd ei liw, 
gwelwodd yng nghanol ei dywysogion, 
dychrynodd drwy ei enaid, cyffrodd ei 
feddyliau, dattododd rhwymau ei lwynau, 
curodd ei liniau y naill wrth y llall, a 
gwaeddodd yn groch a dolefus am wybod 
arwyddoccad y wyrth ryfeddol hon! Yr 
oedd hwn yn rhybudd deilliedig o dru- 
garedd Duw i Belsassar ; ac yn ol natur 
ei drugaredd faddeugar, a'i barodrwydd i 
dderbyn yr edifeiriol, ni allwn lai na 
barnu, pe syrthiasai teyrn Babilon mewn 
edifeirwch ger bron gorseddfaingc y nef, 
a phe ymostyngasai ger bron yr uchel 
Dduw, y troisid y drwg a'r perygl cyfagos 
heibio, ac yr amddiffynasai Duw Israel 
ef, gan ei ddiogelu rhag dig a thrawsder 
ei holl elynion. Gwir a ddywedir am ein 
Harglwydd ni, mai nid o'i fodd y blina 
nac y cystuddia efe blant dynion—nid 
ymhoffa ym marwolaeth yr annuwiol, 
ni ymhyfryda yn ninystr ei greaduriaid, 
ac ni wynfyda yn nydd eu dymchweliad ; 
ond gwerthfawroga ddagrau yr edifeiriol, 
estyn gymmorth i'r afradlon i droi tu ag 
adref, gwareda y tlawd pan lefo arno, ac 

efe a achub drueiniaid y llwch dan ganu. 

Ni edifarhaodd, ac ni ymostyngodd 
Belsassar ger bron Duw. Dychrynodd, 
y mae yn wir ; llanwyd ei enaid â braw, 
ac arswydodd yn fawr oblegid y weled- 
igaeth ; ond nid aeth gam ym mhellach, 
ac nid oes air o son am ei ddagrau edi- 
feiriol, am ei ymostyngiad ger bron y 
nef, nac am ei ymdrech gyd â Duw, er y 
rhybudd dwys a gafodd fod ei ddiwedd 
wrth y drws. Yr oedd cynhwysiad yr 
ysgrifen yn ddychrynllyd, a gallesid 
meddwl ei bod yn ddigon i suddo un- 
rhyw ddyn yn amgylchiadau y pen coron- 
nog hwn, mewn gwir edifeirwch am ei 
droseddau ; ond nid felly y bu, oblegid 
ni yngenir gair ei fod yn ymofyn cym- 
mod â'i Greawdr, a noddfa i lechu 
ynddi rhag y llid oedd ar ddyfod. Fel 
Belsassar hefyd y mae dynion yn gyffre- 
dinol ; oblegid, er eu rhybuddio yn fyn- 
ych o'u peryglon, er trefnu eu dinysir o 
flaen eu llygaid, ac er portreiadu eu 
trangcedigaeth yn amlwg ger eu bronau, 
etto ymgaledant yn eu hamryfuseddau, 
ymgyndynnant yn eu pechodau, ac nid 
ymostyngant ger bron yr uchel Dduw. 
Yr ydym mewn perygl o hyd, ac yn ymyl 
angau o ddechreu ein hoes hyd ei ther- 
fyn ; yr ydym yn rhodio mewn cysgod, 
a'n heinioes yn myned heibio gyd â bu- 
andra gwennol gwehydd; y mae ein 
bywyd mor ddiafael a'r tarth, ac yn crogi 
megis wrth we y pryf coppyn ; ac er bod 
safn tragywyddoldeb yn barod i'nllyngcu, 
a'r byd mawr diddarfod yn agor ei 
ddorau i'n derbyn mewn i'w diriog- 
aethau, etto ni a ddywedwn wrth Dduw, 
“ Cilia oddi wrthym, canys nid ydym yn 
ewyllysio gwybod dy ffyrdd.” Peth rhy- 
fedd o anhawdd ydyw cael dyn i ddy- 
chwelyd at yr Arglwydd ei Dduw, ac i 
ymostwng ger ei fron ef; oblegid, gyd â 
bod llewyrchiad y fellten gwedi myned 
heibio, yr un ydyw y dyn; gyd â bod 
y dwymyn angeuol gwedi gadael y 
gymmydogaeth, yr un ydyw y dyn; ac 
mor gynted ag y tybir bod y perygl 
gwedi myned drosodd, ceir dyn mor galed 
ag y bu erioed ! 

Ond gwthiwyd Belsassar i'r farn o 
ganol ei loddest. Ysgrifenwyd ar y par- 
ed, “Tia bwyswyd yn y cloriannau ac 
a'th gaed yn brin;” a chyhoeddodd y 
prophwyd Jonah, “Deugain niwrnod 
fydd etto, a Ninefeh agwympir.” Ond 
y Ninefeaid a edifarhasant wrth bre- 

geth Jonas, a'r ddinas a arbedwyd ddeu- 
gain mlynedd; eithr ni edifarhaodd 
Belsassar wrth weinidogaeth y llun llaw 
yn ysgrifenu ar galchiad y pared ; a'r 
noswaith honno, Cyrus a gymmerodd y 
ddinas, a'r brenhin a'i bendefigion a 
laddwyd â'r cleddyf, ac a alwyd i roddi 
cyfrif am eu gweithredoedd. Cofiwch, 
ddarllenwyr, y drygionus a ymgyn- 
dynno yn erbyn ei Grewr, a ddiystyro 
bob rhybuddion a chynghorion, ac a dry 
glust fyddar at. holl wahoddiadau doeth- 
ineb, a yrrir ymaith yn ei ddrygioni; 
oblegid ni fwria y Gwinllanydd nefol 
dail byth,ac ni pharha efe i gloddio oddi 
amgylch gwraidd y pren byth ; oblegid 
pan welo efe ef flwyddyn ar ol blwyddyn 
heb ddwyn dim ffrwyth, o'r diwedd efe 
a ddywed, “Torr ef i lawr, pa ham y 
mae efe yn diffrwytho'r tir?” Ac un- 

byth drachefn, ond gosodir hi mewn 
gweithrediad yn uniongyrchol. Peth 
ofnalwy ydyw syrthio yn ammharod i 
ddwylaw y Duw byw; a pha olwg a all 
fod yn fwy arswydus i galon dyn, na 
gweled enaid noeth ac euog yn crynu ac 
yn gwelwi yng ngwyddfod Barnwr dig- 
llon! Cofiwn, mai y rhai oeddynt barod 
a aethant i mewn gyd ag ef i'r briodas ; 
dyma yr unig bobl wynfydedig a fwyn- 
hant dragywyddol ddiddosrwydd ; ond 


' am y rhai a ymddangosant ger bron 


Duw, a'u hanwireddau heb eu dileu, a'u 
camweddau yn dyrau ar eu penau, y 


| dymmestl fawr ofnadwy a'u cipia, a hwy 


a chwirliir i wlad corwyntoedd digderau 
yr Hollalluog, lle y dyrnir hwynt am 
byth yng nglyn terfyniad, ac y sethrir 


' hwynt yn ddiorphwys yng ngherwyn 
i fawr digofaint Duw, 
waith gwedi i lys y nef gyhoeddi y dded- - 
fryd ddychrynllyd hon, ni elwir hi ynol . 


heb obaith am 
agoriad drws o ddihangfa hyd yn oes 
oesoedd. 


Pebdiannn y Vlad. 


YSPYS ydyw mai o Judah y cyf- 

ododd ein Harglwydd ni, ac iddo 
banu o'r genedl a neillduodd Duw iddo 
ei hun er boreu yr oesoedd ; a thyma yr 
achos yn ddiau bod darllenwyr yr Ys- 
grythyr Lân, ym mliob oes achenhedlaeth 
mor ddyddorol yn eu hamgylchiadau, eu 
helyntion, eu llwyddiant, a'u haflwydd- 
iant, ynghyd & phob peth a berthyna 
iddynt, fel cenedl a gymmerwyd mor 
neillduol dan warcheidwadaeth y Duw 
mawr. Yr ydym yn darllen am ddyfod- 
iad Abraham o Ur y Caldeaid ai fyn- 
ediad dros yr Euphrates, gyd â theim- 
ladau mwy bywiog o lawer nag y dar- 
llenwn hanes Alexander Fawr yn hwylio 
ei luoedd dros yr Hellespont, i orchfygu a 
buddugoliaethu ar Groeg. Yr ydym yn 
casglu brasach twysenau o lawer wrth 
gynniwair ar ol Moses yn ei ffoedigaeth 
o'r Aipht i dir Midian, yn ei adroddiad 
o'ì weledigaeth ryfeddol yn Horeb, yn ci 
ymddangosiad fel prophwyd ger bron 
Pharaoh, yn ci wyrthiau mawr ac ofnad- 
wy yn nhir Ham, yn ei arweinyddiaeth 
o luoedd Israel drwy ddyfnderau y Mor 
Coch, ac yn ei dderbyniad o'r deng ngair 


deddf yng nghanol y tymhestloedd ar 
Sinai, na phe darlleneim gyfrolau o han- 
esion mawrion, pendefigion, a gwroniaid 
yr oesau. Llawer gwaith y diarfogasomn 
y dymmestl o'i harswydau, ac y cawsom 
wledd feddyliawl pan gurid ni gan y 
drycein, ac y gwannychid ni gan y 
gwlawogydd, wrth ddilyn camrau Jacob 
i Padan-Aram, gwcled rhagluniaethau 


i Duw yn gwenu arno yn nhiroedd y 


dwyrain, eì ganfod yn orchfygwr gyd â 
Duw wrth yr afon, ac yn ei holl helynt- 
ocdd, er yn gynnefin & gofidiau, yn cael 
ei ddal gan gadernid y cyfammod a 
wnaed âg Abraham ei dad, ac yn cael 
marw yng nghanol ei blant, a haul y 
nef yn tywynnn ar ei enaid. Nid ydynt 
y mwynderau a deimlwn wrth hanes 
buddugoliaeth Alexander ar Darius a 
lluoedd Persia ar lan y Granicus ond 
dim; ac y mae yr holl deimladau yn 
diflannu fel tarth, yn ymyl rhwygiad 
yr Iorddonen fawr, pan ydoedd ei dyfr- 
oedd dros ei cheulanau, er gwneuthur 
ffordd rydd i anwyliaid gogoniant fyned 
i mewn i'w hetifeddiaeth ! Maes helacth 
ydyw cynniweirfeydd y llwythau ethol- 

edig o'r Aipht i Ganaan; oblegid yr 
ydym yn gweled diysgogrwydd cyf- 
ammod Duw, cadernid ei addewidion, 
ynghyd â sicrwydd ei fwriadau, a'r holl 
drefn fawr yn un gadwyn yn troi olwyn- 
ìon peiriant rhagluniaeth yn y fath fodd, 
nes yr ydoedd pob peth yn cydweithredu 
er eu dwyn adref i Ganaan, er medd- 
iannu yr etifeddiaeth am yr hon y rhag- 
ddywedodd Duw wrth Abraham, tad y 
ffyddloniaid. Amyr hynafiaid boreol a 
grwydrent ar hyd lannerchau breision 
y dwyrain, ac a fuont drwy eu hoesau 
yn grwydriaid er mwyn yr addewid yng 
nghanol tymhestloedd a gorthrymderau 
y fuchedd hon, ni dderbyniasant yr 
addewidion yn y cyflawniad o honynt, 
eithr o bell eu gweled hwynt a chredu, a 
chyfarch, a chyfaddef mai dieithriaid a 
phererinion oeddynt ar y ddaear; ac 
felly anwyliaid Duw, yn eu hymdaith 
drwy anialwch gwlad y cystudd mawr, 
tua'r etifeddiaeth anfarwolac anllygredig 
draw,ni feddiannant hi yr ochr hyn i'r 
Iorddonen ; ond y mae pelydron haul y 
wlad yn tywynnu arnynt yma, ac yng 
ngoleuni y llewyrch nefol y tynriant 
tu ag adref. — 

Y mae Duw y lluoedd gwedi parottoi 
gyferbyn a'r rhai a rodiant yn ei ddeddf- 
au yn y fuchedd hon. Mawr a rhyfedd 
ydynt weithredoedd ein Harglwydd ni 
erioed! Ond er mor ardderchog ydyw 
natur yn ei holl amrywiaethau, ac er 
mor brydferth ydyw cyflead yr holl fodau 
afrifed a frithant yr ehangderau, y mae 
y cwbl yn myned dan y lleni yn ymy 
croes ein Harglwydd Iesu Grist, fel na 
ellir edrych ar ddim yno ond ar degwch 
Tywysog y bywyd, na gwrando ar ddim 
ond ar gerddoriaeth truenusion y ddaear. 
Draw, draw, draw, o fewn cylch y cyn- 
llun tragywyddol, cynhwysedig mewn 
bwriadau o hedd at deulu tlawd y llwch, 
ac o dosturiaethau yn dylenwi fel y môr 
tragywyddol at blant y golled fawr, pa- 
rottodd yr Arglwydd ein Duw ni etifedd- 
iaeth gyferbyn a'r rhai a'i dilynant o 
galon bur yn llwybrau yr anialwch, yr 
hon a ddatguddiwyd yn yr addewidion 
mawr iawn a gwerthfawr ag ydynt oll 
yn ïe ac yn amen yn Iesu Grist ein 
Harglwydd. Y mae oesau lawer gwedi 
ymdreiglo ymaith er pan gyd-ganodd ser 
y boreu, y llawenychodd meibion Duw, y 
chwareuodd plant y dydd danau eu 
telynau, ac y dawnsiodd y bydoedd o 

lawenydd am eu creadigaeth; ond yr 
oedd dinas ac iddi sylfeini gwedi cael ei 
pharottoi ym mhell cyn hynny i ddewis- 
edig anwyliaid y nef. Buy nos fawr yn 
teyrnasu ar ran o ymherodraeth Duw, 
cyn i awrlais amser drefnu blynyddoedd, 
misoedd, wythnosau, a diwrnodau, ac ni 
ellir dwyn ffigurau i weithredu ar yspaid 
parhad ei llywodraeth ; ond cyn bod 
dydd a chyn bod nos, a chyn i un creadur 
ysgogi yn nhragywyddoldeb, yr oedd y 
“Wlad well” gwedi ei pharottoi, a chyd â 
Duw i'w rhoddi pan ddelai angen am ei 
chael. Pa fwyaf y myfyriom ar dru- 
gareddau a thosturiaethau Arglwydd y 
lluoedd tu ag attom, y mae y drefn fawr 
yn ymehangu ac yn chwyddo yn y fath 
fodd, fe] y mae yn cuddio yr holl greadig- 
aeth i'r fath raddau, fel na ellir gweled 
dim end iachawdwriaeth pechadur cyfr- 
golledig ym mhob man, a theyrnasiad 
gras drwy yr holl lennyrch tragywyddol. 
Ac felly, yr oedd y patrieirch boreol yn 
gweled parottoadau ysprydol Duw drwy 
bob yspienddrychau a roddid iddynt, 
fel na chyfyngent eu hunain o fewn cylch 
y fuchedd hon, ac ni roddent yn seiliau 
i'w dedwyddwch unrhyw ddymunoldeb 
perthynol i amser ; ond edrychent dros 
gaerau y byd, a thaflent eu llinynau i'r 
broydd draw, lle y mae digonolrwydd 
llawenydd ger bron Duw byth ac yn 
dragywydd. Mae'n wir i Dduw addaw 
Canaan i Abraham yn etifeddiaeth i'w 
hiliogaeth ; ond mor wir a hynny na 
symmudasai efe droed o Ur y Caldeaid, 
oni buasai iddo weled gwlad fwy a gwlad 
well na Chanaan yn yr addewid ; “Oble- 
gid trwy ffydd, Abraham pan ei galwyd, 
a ufuddhaodd, gan fyned i'r fan yr oedd 
efe i'w dderbyn yn etifeddiaeth; ac a 
aeth allan, heb wybod i bale yr oedd yn 
myned. Trwy ffydd yr ymdeithiodd efe 
yn nhir yr addewid, megis mewn tir 
dieithr, gan drigo mewn lluestai gyd ag 
Isaac a Jacob, cyd-etifeddion o'r un 
addewid. Canys disgwyl yr ydoedd am 
ddinas ac iddi sylfeini, Saer ac Adeilad- 
ydd yr hon yw Duw.” Er mor brydferth 
ydoedd Canaan, er ardderchowgrwydd ei 
doldiroedd, er mawreddogrwydd ei bryn- 
iau, er prydferthwch ei dinasoedd, ac er 
cyfoethogrwydd ei chynnyrch, edrychai 
dynion boreol Duw drwy yr holl 
bethau hyn, ar y parottoadau mawrion 
ac ysprydol hynny a wnaed gan eu Har- 
glwydd iddynt o fewn terfynau y wlad 

anfarwol gwedi peidio â'u hymdeithiad 
ofewn terfyn cylch amser. Gorfu ar y 
patrieirch fyned i lawr tu â dyffryn 
cysgod angau, gwthiwyd hwy i ddyfroedd 
yr Iorddonen fawr, a buont feirw : ond 
mewn ffydd y bu farw yrhai hyn oll; 
cawsant fuddugoliaeth yng nghanol yr 
afon ; a phan y glaniasant yr ochr draw, 
yr oedd daear Canaan ysprydol dan eu 
traed. “Canys y mae y rhai sydd yn 
dywedyd y cyfryw bethau, yn dangos yn 
amlwg eu bod yn ceisio gwlad ; a gwlad 
well y maent hwy yn ei chwennych, 
hynny ydyw, un nefol.” Etifeddiaeth 
anllygredig, a diddiflannedig, ac yng 
nghadw yn y nefoedd, y mae Duw gwedi 
ei pharottoi ; ac y mae blaenffrwyth yr 
adgyfodiad gwedi myned adref, y pyrth 
tragywyddol gwedi dyrchafu eu penau, 
a'r dorau oesawl fry gwedi ymagor i'w 
dderbyn, holl delynau paradwys gwedi ei 
roesawi, a seintiau ac angylion yn lles- 
meirio o wir lawenydd, wrth weled Ty- 
wysog y bywyd yn eistedd ar ddeheulaw 
y Mawredd yn y goruwch-leoedd, fel 
Brenhin ei saint. 

Nid heb ymdrechion mawrion a phar- 
haus y cyrhaeddir yr etifeddiaeth a ba- 
rottodd yr Arglwydd i'r rhaia'i carant 
ef. Ymae athrawiaethau gwylltion, ac 
aunghydweddol iawn à natur goruch- 
wyliaethau Duw, ac 4 chyfrifoldeb a 
dyledswydd dyn, gwedi ac yn cael eu 
credu, er niweid, os nad er dinystr eneid- 
iau. Y mae gan ddyn ei waith a'i orch- 
wylion tra yn y fuchedd hon, y mae ei 
lwybrgwediei dorri allan iddo gan y 
nefoedd, ac y mae yntau yn gyfrifol i'r 
orsedd fry am ei holl ymddygiadau ; ac 
mor wir a bod dyn yn sefyll yn ei ber- 
thynas bresennol â'i Greawdwr, ni wat- 
worir Duw ; canys beth bynnag a hauo 
dyn, hynny hefyd a fed efe, ac yn ol ei 
ymddygiadau yma y gwobrwyir ef yr 
ochr draw. Nid goruchwyliaethau sydd 
gan Dduw i drosglwyddo cysgaduriaid a 
segurwyr i ogoniant, y rhaì a ymryddhant 
oddi wrth rwymau eu dyledswyddau, ac 
a ymesgusodant dan fantellau eu hanallu 
moesol; oblegid y mae yn eu naturi 
ddwyn dyn at ei waith, i gadw dyn 
gyd a'i waith, i wobrwyo dyn yn ol ci 
waith ; ac wedi iddo orphen ei waith, 
caiff sefyll fel gwron yn ei ran yn niwedd 
y dyddiau, a gorphwys byth gyd 4 niferi 
y rhai cadwedigol yn uchelion gogon- 
iant. Cymmerwn yr olwg a fynnom ar 

y Cristion, ac ystyriwn ef yn ei amrywiol 
berthynasau â'r galwedigaethau i ba rai 
ei galwyd, y mae ei waith o'i flaen, ac y 
mae y gwaith hwn i gael ei gyflawni 
ganddo, amgen cyhoeddir ef yn was 
drwg a diog ; oblegid wrth eu gweithred- 
oedd, ac nid wrth ddim arall, y bernir 
dynion gan lyfrau y farn, pan wneir 
cyfiawnder â phawb yn eu matterion. 
Yn gwbl ofer y breuddwydia dynion am 
y nefoedd; siommir hwynt yn dragywydd 
pan gyrhaeddont yr oror draw, a'r nos 
a estyn ci mantell drostynt mown eil- 
fyd, os gadawant y dosparth ymarferol o 
Gristionogaeth heb ei gyflawni yn y 
fuchedd hon; oblegid i ddim y brolia 
dynion eu ffydd, a'u bod yn credu hyn 
ar llall; canys oni bydd gan ffydd 
weithredoedd, marw ydyw, a hi yn unig. 
Y mae crediniaeth ddiysgog yn y gwirion- 
eddau dwyfol yn dwyn dyn at ei waith ; 
ac yn nydd mawr ac ofnadwy y farn, 
pan agorir y llyfrau, y dygir pob dir- 
gelion i'r amlwg, ac y gweinyddir cyf- 
iawnderi holl ddeiliaid moesol llywodr- 
aeth y Duwdod, gweithredoedd y dyn 
gyd â golwg ar y dosparth ymarferol o 
Gristionogaeth, a roddir yn y glorian 
fawr, ac nid ei ffydd ; ac oni atteba ei 
weithredoedd standard y farn, cyhoeddir 
Mene Tecel arno, ac efe a gyll yr etifedd- 
iaeth, ac a droir ar law aswy y Barnwr 
mawr. Y mae Cristionogaeth yn yrfa, 
ac y mae yn rhaid ei rhedeg, amgen ni 
ynnillir y gamp uchel o alwedigaeth 
Duw yng Nghrist Iesu ein Harglwydd ; 
ac er cymmaint ydyw y rhwystrau o bob 
rhywogaethau—rhiwiau serth Abarim 
yn feithion, llwybrau anhygyrch Arabia 
yn garregog, y cymydd yn ddyfnion 
iawn, yr anialwch yn ddyryslyd, y tym- 
hestloedd yn gryfion, a'r gwres yn 
angherddol ar y tywottir—etto er hyn, a 
mwy na hyn, rhaid yw i'r Cristion ddi- 
lyn ei yrfa, heb droi ar y ddeau nac 
ar yr aswy, eithr ymlwybreiddio ym 
mlaen yn nerth y nef, gan edrych ar Iesu, 
dilyn ei gamrau, ufuddhau iddo, a rhodio 
megis ag y rhodiodd efe, gan ddyfal- 
barhau hyd y diwedd : ac yna ynnilla y 
gamp fawr, ac a dderbyn goron gogon- 
iant fel gwobr dragywyddol. Pan ystyr- 
iom y Cristion yn ei alwedigaeth fel 
milwr, rhaid iddo ymdrechu llawer, 
amgen gwna golli y frwydr, ac efe a 
syrth yn archolledig ar fynydd Gilboa, 
a'i elynion yn gweryru yn el gwymp, 


184 ` 


ac yn cyhoeddi eu buddugoliaeth gyd & 
gorfoledd yn Gath ac ar hyd heolydd 
Ascalon, fel achos o lawenydd i'r Philist- 
iaid dienwaededig. Gyd â golwg ar boeth- 
der brwydr y Cristion, y mae St. Paul yn 
galw yn neillduol ar yr Ephesiaid i 
ymgadarnhau ac i ymwroli yn eu mil- 
wriaeth, yn yr ymadroddion canlynol :— 
“ Heb law hyn, fy mrodyr, ymnerthwch 
yn yr Arglwydd, ac yng nghadernid ei 
nerth ef, fel y galloch sefyll yn erbyn 
cynllwynion diafol. Oblegid nid yw ein 
hymdrech ni yn erbyn gwaed a chnawd, 
ond yn erbyn tywysogaethau, yn erbyn 
awdurdodau, yn erbyn bydol-lywiawd- 
wyr tywyllwch y byd hwn, yn erbyn 
drygau ysprydol yn y nefolion leoedd. 
Am hynny cymmerwch attoch holl ar- 
fogaeth Duw, fel y galloch wrthsefyll yn 
y dydd drwg ; ac wedi gorphen pob peth, 
sefyll.” A chyd â golwg ar ei filwriaeth 
ei hun, dyweda yr unrhyw St. Paul, yn 
ei ail Epistol at Timotheus, fel y can- 
lyn :—“Canys myfi yr awrhon a aberthir 
ac amser fy ymddattodiaid i a neshaodd. 
Mi a ymdrechais ymdrech deg, mi a 
orphenais fy ngyrfa, mi a gedwais y 
ffydd. O hyn allan y rhoddwyd coron 
cyfiawnder i'w chadw i mi, yr hon a 
rydd yr Arglwydd, y Barnwr cyfiawn, i 
mi yn y dydd hwnnw : ac nid yn unigi 
mi, ond hefyd i bawb a garant ei ym- 
ddangosiad ef.” Ac felly, y mae y wobr 
fawr ym mlaen ; ond cofiwn eiriau cin 
Harglwydd :—“ Yr hwn sydd. yn gorch- 
fygu, mi a'i gwnaf ef yn golofn yn nheml 
fy Nuw i, ac allan nid & efe mwyach: 
ac mi a ysgrifenaf arno ef enw fy Nuw 
i, ac enw dinas fy Nuw i, yr hon ydyw 
Jerusalem newydd, yr hon sydd yn dis- 
gyn o'r nef oddiwrth fy Nuw i: ac mi a 
ysgrifenaf arno ef fy enw newydd i.” 
Y mae haul haf tesog a hyfryd yn tywyn- 
nu ar grefydd yn awr, a'r tymhestloedd 
gwedi myned heibio, a'r corwyntoedd yn 
peidio â chwibanu, oddi wrth fel y bu 
yr ystormydd yn curo ar y cwmmwl 
tystion sydd gwedi myned tu ag adref, 
ac am y rhai y crybwyllir yn yr unfed 
bennod ar ddeg o'r Epistol at yr Heb- 
reaid ; ymadroddion ag ydynt yn ddigon 
i dynnu dwfr o'r graig gallestr,—“Ac 
eraill a ddirdynwyd, heb dderbyn ym- 
wared, fel y gallent hwy gael adgyfodiad 
gwell. Ac eraill a gawsant brofedigaeth 
trwy watwar a fflangellau, ie, trwy rwy- 
mau hefyd a charchar.” O! pwy a all 

lai na theimlo wrth brofedigaethau mer- 
thyron Iesu? Anwyliaid Ior yn y 
tywydd garw! Planty nef yn ymdynnu 
tu ag adref dros y moroedd tonnog ! 
Pa beth am danynt? “Hwynt-hwy a 
labyddiwyd, a dorrwyd à llif, a dem- 
tiwyd, a laddwyd yn feirw â'r cleddyf: 
a grwydrasant mewn crwyn defaid a 
chrwyn geifr ; yn ddiddym, yn gystudd- 
iol, yn d eu cyflwr, (y rhai nid oedd 
y byd yn deilwng o honynt) yn crwydro 
mewn anialwch, a mynyddoedd, a thyllau 
ac ogofeydd y ddaear.” Ond er yr holl 
elynion, ac er yr holl wrthwynebiadau, 
y maey Cristion, tra o fewn llwybr ei 
ddyledswydd, yn cael buddugoliaeth 
arnynt trwy ein Harglwyd@ Iesu Grist. 
Y mae St. Pedr, yn y bennod flaenaf o'i 
ail Epistol, gwedi dangos tir i'r Cristion- 
ogion, ar yr hwn y maent yn sicr o 
sefyll, pe ymollyngai natur i gymmysg- 
edd tragywyddol—“ O herwydd pa ham 
yn hytrach, frodyr, byddwch ddiwyd i 
wneuthur eich galwedigaeth a'ch ethol- 
edigaeth yn sicr; canys tra fyddoch yn 
gwneuthur y pethau hyn, ni lithrwch 
chwi ddim byth.” Traar lwybr ei ddy- 
ledswydd, y mae y breichiau tragywydd- 
olo dan y Cristion, cestyll y creigiau 
ydyw ei ymddiffynfa, ei noddfa yw Duw 
tragywyddoldeb; ac o'i ol y mae ud- 
gorn mawr yr efengyl yn bloeddio, “Dal 
atti, bererin egwan ; nid oes ond cam 
rhyngot a'r bywyd ; edrych tu a'r myn- 
yddoedd, y mae yn ddigon cadarn yno; 
yr ydwyt ym mron ar ben dy daith, a 
chofia yr hen addewid a gadwodd fyrdd 
ar eu traed, —' Ni'th roddaf di i fynu, ac 
ni'th lwyr adawaf chwaith.’ ” 


“ Dos ym mlaen, bererin egwan, 

Trwy'r diffeithwch dos ym mla'n ; 
Er mor athrist yw dy olwg, 

Try dy alar etto'n gân ; 
Llygad nef sydd ar dy gamrau, 

Teithia 'mlaen, bererin gwan ; 
Ronyn etto, ffrydiwch ddagrau, 

Chwi a sychir yn y man.” 

Y Parch. DANIEL Dpr, 


Gwelir dewisolion y nef mewn medd- 
iant o'r etifeddiaeth. Ni all dim fod yn 
fwy truenus, na dyn yn marw yn y ty- 
wyllwch dan ei ddwylaw, heb weled dim 
o'i flaen, ond clywed rhaiadrau yr Ior- 
ddonen yn sio yn frawychus yn ei glust- 
iau. Y mae yn gof gennyf ddarllen o 
honof am ryw philosophydd gynt, pan ar 
lan yr afon, ac ym mron wynebu ar y 

byd draw, bod ei gyfeillion yn gofyn 
iddo a ydoedd ganddo amcan am der- 
fyniad ei daith. “Nac oes,” ebai yntau ; 
“oblegid y mae yn dywyll, ac yn dywyll 
iawn, ym mhob man. Nid oes gennyf 
unrhyw sicrwydd, pa un a ydwyf i fyned 
i wlad lle y mae cysgodau, ynte i ddi- 
. ddymdra, ynte croesi rhyw gagendor 
mawr!” Ond nid fel hyn y mae, drwy 
drugaredd, ar y rhai sydd gwedi rhodio 
gyd â Duw ; ond “O hyn allan y mae 
coron cyfiawnder gwedi ei rhoddi i gadw 
i mi—y mae arnaf chwant i'm dattod, a 
bod gyd â Christ,canys llawer iawn gwell 
ydyw—y mae gorphwysfa etto yn oli 
bobl Dduw.” 


‘t Mae lluoedd maith ym mlaen, 
'Nawr o'u carcharau'n rhydd, 
A gorfoleddu 'maen', 
Oll wedi carrio'r dydd ; 
I'r lan, i'r lan diangasant hwy, 
Yn ol eu traed ni sengwn mwy.” 


Y mae y Cristion yn myned tu ag 
adref. Yroedd yn annghysurus iawn yn 
ddiau ar feddyliau Columbus a Cook, 
pan draw, draw ym mhellderau y mor- 
oedd yn hwylio ar frigau y tonau, heb 
wybod braidd pa le yr oeddynt ; ond yr 
oedd gweled hesgen yn nofio, neu aderyn 
ar ei aden, yn llenwi eu mynwesau â chy- 
guron, oblegid yr oedd y rhai hyn yn ar- 
wyddion gwlad, ac yn eu hiaith yn dy- 
wedyd wrth y morwyr dewr, “Ym mlaen 
â chwi, y mae gwlad yn eich aros draw.” 
Y maeanwyliaid y nef, yng nghanol tyw- 
ydd garw a thymhestloedd yr anial- 
wch, yn fynych yn cael arwyddion o'r 
wlad fry, pan yn amgylchynedig gan 
gymmylau a thywyllwch dudew. Ar y 
trydydd dydd gwedi ei gychwyniad o 
Beerseba, er aberthu ei fab Isaac, y gwel- 
odd Abraham ben Moriah draw o'i flaen; 
a pha fodd yr oedd mynwes a theimlad- 
au tyner tad y pryd hyn? A oeddynt y 
tonau trochionog ddim yn dygyfor yn 
ystafelloedd ei fynwes? A fu yr olwg 
ar y mynydd ddim ym mron peri iddo 
suddo yn y drem ar y gorchwyl yr oedd 
i'w gyflawni? “Wele y fan y mae 
gwaed fy anwyl fab ; gwaed Isaac, plen- 
tyn yr addewid, i liwio y glaswellt! 
Wele y fan y mae Sarah i gael ei ham- 
ddifadu o holl gysuron y bywyd presen- 
nol, a hynny drwy fy nghyllelli! O ben 
y mynydd draw rhaid i mi ddychwelyd 


yn ol fy hunan, heb Isaac fy mab gyd â | 

mi! Pa fodd yr wynebaf fy nynion ? 
Pa fodd yr wynebaf bendefigion y wlad ? 
Pa fodd yr wynebaf wyryfon Beerseba, 
a'm dwylaw yn diferu o waed Isaac? 
Pa fodd, pa fodd yr wynebaf Sarah fy 
ngwraig?” Ond gan nad pa faint o 
drallod a deimlai Abraham wrth ddringo 
Moriah, a chan nad faint o gystudd 
a deimlai ei enaid. wrth rwymo'r bach- 
gen, ac wrth gyfodi y gyllell er rhoddi y 
brathiad angeuol iddo, rhoed achosion 
ìddo ddyrchu yr Haleluia ar ben myn- 
ydd y brofedigaeth fawr; oblegid yno 
efe a gafodd arwyddion gwlad, ac a gyf- 
ododd golofn, ac a ysgrifenodd arni,— 
“JEHOFAH-jireh ; fel y dywedir heddyw, 
Ym mynydd yr Arglwydd y gwelir.” 
Pa deimladau dynol nad ânt yn ddryll- 
iau, wrth ddarllen am daith Jacob, an- 
wyl fab ei fam, pan orfu arno adael 
caerau ei artref, a ffoi o Beerseba i 
Haran. Aeth y dyn ieuangc ar ddam- 
wain i fangre; ac erbyn hyn yr oedd yr 
haul gwedi ymguddio yn ystafelloedd y 
gorllewin, ac heb un babell'i Jacob, 
druan, i lettya ynddi; ac nid oedd dim 
i'w wneuthur ond cymmeryd o gerrig y 
lle hwnnw, a'u gosod dan ei ben a chysgu 
yn y fan honno. Gwelodd yno freudd- 
wyd rhyfedd; a phan ddeffrodd yn y 
boreu, yr oedd gwedi cael arwyddion 
gwlad, a gwaeddodd allan, “ Diau fod yr 
Arglwydd yn y lle hwn, ac nis gwyddwn 
i. Mor ofnadwy ywr lle hwn! does yma 
onid tŷ i Dduw, a dyma borth y nefoedd.” 
Daeth grawnwin Escoli'r anialwch, yr 
hyn ydoedd yn arwydd o frasder Ca- 
naan ; ac meddai y Salmydd, gyd â golwg 
ar ffrwythau y wlad fry,—Rhoddaist 
lawenydd yn fy nghalon, mwy na'r am- 
ser yr amlhaodd eu hŷd a'u gwin hwynt.” 
Ac felly, y mae arwyddion gwlad i'w 
cael yma; ond gwedi glanio draw, et- 
ifeddir y wlad ei hun. Y mae rhyw rai 
yn myned tu ag adref bob dydd; ac o bob 
golygfa. erioed, y mae gweled yr eiddil 
yn cyrhaeddyd caerau Caersalem, yn 
yn un o'r rhai mwyaf dymunol. 


“Dacw'i Dad yn d'od a gwisgoedd, 
lIardded a goleuni'r wawr, 
Yn cusanu'r crwydryn eiddil, 
Ar ei wddf yn syrthio i lawr; 
Uwch ac uwch yn awr dyrchafa 
Tannau'r nef eu sain ynghyd; 
O! a yw dy werth di gymmaint, 
F’ enaid bach, wyt ti mor ddrud ! ” 
Y Parch. DANIEL Dov. 

Daw Emmanuel gyd & chymmylau y 
nef, gwelir gorseddfaingc wen fawr yn 
yr eithafion, clywir llef yr archangel ac 
udgorn Duw fel taran tragywyddoldeb 
yn yr uchelion, syrth colofnau ymherod- 
raeth y bedd, agorir dorau carcharau 
marwoldeb, dryllir llyffetheiriau angau 
â pha rai y rhwymwyd plant y gweryd, 
dihuna cysgaduriaid y llwch, neidiant 
o'u gwelyau pridd mewn bywyd anllygr- 
edig ac anfarwol, a bloeddia y dorf war- 
edigol eu hymwared, nes y cyrhaeddo yr 
adsain byrth paradwys. “Adref, adref, 
anwyliaid Ion! Y mae y gwisgoedd 

gwynion am danoch! Y mae cystudd a 
galar gwedi ffoi ymaith! Y mae angau 
gwediei lyngcu mewn buddugoliaeth ! 
Adref, adref; ymae pyrth paradwys o 
led y pen i'ch derbyn! Y mae y telynau 
a'u tanau mewn hwyl! Adref, adref; 
y mae yr etifeddiaeth i chwi! Ni fach- 
luda eich haul byth mwy! Ni welwch 
ddyfnderau y môr ondhynny! Cystudd 
a galar fyddant ddieithriaid byth i'r 
wlad!” “Deuwch chwi, fendigedigion 
blant fy Nhad, ac etifeddwch y deyrnas 
a barottowyd i chwi er cyn seiliad y 
byd.” 


Y Pymes. 


YRCHAI huan yn fawreddog uwch 

caer y dwyrain yn y boreu, ni welid 
cwmmwl cymmaint a chledr llaw gwr 
ar yr wybren, edrychai natur yn llon 
oddi amgylch ogylch, y blodau a ym- 
drechent ragori ar eu gilydd mewn 
prydferthwch, brefiadau y gwartheg a 
dorrent ar ddistawrwydd natur ar y 
doldir draw, yr ŵyn a lamment mewn 
cysuron ar y bryniau, ednod y gwigoedd 
a ddyrchafent eu cathlau yn soniarus 
oddi rhwng canghenau y coed, y gweith- 
iwr a ddeuai allan o'i fwthyn gan bry- 
suro at ei waith, mwg simneiau y tai a 
welid yn ymddyrchafu yn golofnau syth- 
ion tu a'r uchelder, holl natur ydoedd ar 
ddihun ac mewn cyffro, pawb gyd a'u 
galwedigaethau drwy yr holl gymmyd- 
ogaeth, yr haul yn ymddyrchafu uwch 
uwch yn y gorwel, gwênau ar yr wybren 
uwch ben, sirioldeb ar y ddaear isod, 
y wennol fry yn hela ei hymborth, dis- 
tawrwydd mawr ym mhob man, y per- 
erin gwedi cyfodi yn fore i'w daith, 
trydar y rhai diwyd i'w glywed oddi 
draw, y gwres angherddol yn cael ei 
deimlo yn mhelydrau yr haul, y gwartheg 
yn rhedeg dan gysgod ceulanau yr afon, 
a'r defaid yn dyheu ar lechweddi y bryn- 
iau; nudd rhwyllog yn ganfyddedig 
yn awr,mân gymmylau yn ymgasglu 
draw yn y deau, sia dwndwr yr afon 
yn taro y glust, lluoedd y goedwig oll yn 
ddistaw, rhyw gyffro ar ddail y coed, 
awel drocllog yn cyfodi'r crinwellt i'r 


awyr, y cymmylau yn duo ac yn ymled- 
anu, rhyw chwibaniad oeraidd gan y 


gwynt uwch ben, y gwartheg yn ffroeni 
yr awyr, y morgrug yn lluoedd yn ym- 
dyrru tu â chaerau eu dinasoedd, y 
gwenyn yn ymhwylio tu ag adref, cym- 
mylau o liwiau bygythiol yn gorchuddio 
yr haul, golwg ddieithriol ar y ddaear, 
yr holl wybren yn ddâ o un cwr i'r llall 
iddi, dychryn ac arswyd ar bob llaw, 
sobrwydd yn ganfyddedig ar bob wyneb, 
cyffro yma ac acw yn yr wybren, y gym- 
mydogaeth mor ddistaw a phe byddai 
yn ddi-drigiannydd ; draw, golau tan- 
baid yn tywynnu o'r nef i'r ddaear, twrf 
torredig ym mhell, llewyrchiad tanbeid- 
ìol mellten etto, y twrf yn uwch ac yn 
fwy brawychus, y cwn yn udain tu & 
drysau y tai, yr anifeiliaid yn rhusio ac 
yn rhedeg yn wyllt mewn arswyd, yr 
wybren fel yn llawn o ufel gwyllt, y mellt 
yn gwau yn arswydus o danbaid, uchel 
drwst y taranau uwch ben, dychryn ar 
bob llaw, natur megis pe byddai yn ym- 
ollwng i drangcedigaeth, y plant yn cilio 
i lochesau tywyllion y tŷ, y nef fel pe 
byddai yn ymrwygo uwch ben, byllt yr 
wybren yn cyflymmu ar ol eu gilydd tu 
a'r ddaear, rhuadau didor yn yr eithafion, 
y derw talfrigog yn cael eu dryllio gan 
hylif, tŷrau eu hollti yn ysgyrion, anifeil- 
iaid ou lladd ar y meusydd, a dynion 
mewn eiliad yn cael eu taro i'r farn; 
tywyllwch y dymmestl yn cynnyddu fwy- 
fwy, y mellt yn danbeidiach ac yn fforch- 

ogi yn fwy arswydus, a thwrf y taranau 
mor nerthol nes gwneuthur i'r creigiau 
grynu. O! fawredd y Duw Hollalluog! 
Ei lef a wna i'r anialwch grynu; ei 
floedd a wna i Lebanon a Biron lammu 
fel llydnod unicorn! Pa beth ydyw dyn 
mewn rhyfel â Duw! Gall ollwng di- 
gon o hylif o'i drysorau i'w doddi mewn 
eiliad! Gall wneuthur twrf yn yr eith- 
afion, nes taflu y bydoedd i lesmeiriau ! 
Y mae y tyrfau yn cynnyddu mewn ar- 
swyd! Y mae yr haul gwedi boddi yn 
y llynoedd fry! Ymae yr wybren yn 
fwy gwreichionllyd! A ydyw y byd- 
oedd gwedi eu taflu o'u gorsafion, ac yn 
disgyn i'r ddaear? A ydyw natur yn 
ymollwng mewn briwsion o wir henaint? 
A ydyw dydd mawr ac ofnadwy y farn 
wrth y drws? Ai rhagflaenori arswyd- 
au y dydd diweddaf y mae y dymmestl 
hon. Cilia y mellt. Palla y taranau. 
Diflanna y cymmylau. Dihuna natur! 
Mewn trugaredd, cefais fy achub y waith 
hon etto ! 

Y mae tymmestl o daranau yn un o'r 
pethau mwyaf dychrynllyd mewn natur; 
ac y mae y daran, yn iaith yr Ysgrythyr 
Lân, yn cael ei galw gydâ phwys pen- 
nigol yn “Llef yr Arglwydd,” a dy- 
wedir yn Llyfr Job am “daranau ei gad- 
ernidef;” am “daranu â llais ei odi- 
dogrwydd;” a gofynir am ddyn, “A 
oes iddo fraich fel Duw ? neu a wna efe 
daranau â'i lais fel yntau?”  Crybwyll- 
ir yn Llyfr y Psalmau am “Dduw y 
gogoniant yn taranu;” am fod yr Ar- 
glwydd yn taranu o'r nefoedd, a'r Gor- 
uchaf yn rhoddi ei lef; cenllysg a marwor 
tanllyd! Yn ddios, pan fyddo y mellt 
tanbeidiol yn gwau, a'r taranau cedyrn 
yn rhuo, mae yr Hollalluog Dduw, ym 
mantellau gogoneddus ei fawredd, yn 
amlygu ei huu i'w greaduriaid mewn 
arswydau, ac yn awgrymmu yn eglur i 
ni, greaduriaid y llwch, mai peth ofnad- 
wy yw syrthio yn nwylaw y Duw byw. 
Ond pan fyddo elfenau natur yn berwi 
o lid, ac megis yn cynddeiriogi wrth eu 
gilydd, ac yn gwrthdaro y naill wrth y 
llall gyd & y fath anngherddoldeb, fel y 
gellid meddwl mai distryw i'r greadig- 
aeth fyddai y canlyniadau ; etto y mae 
ein Duw daionus ni yn eu marchogaeth, 
yn ffrwyno eu hangherddoldeb, ac yn dy- 
wedyd wrthynt, “Hyd yma, ac nid ym 
mhellach ;” a thyma pa ham yr achubir 
ni rhag niweidiau. Mae ymadroddion 

neillduol yn Psalm lxxxi. 7. ag ydynt yn 
dangos y nodded a'r waredigaeth a rydd 
yr Hollalluog Dduw i'w bobl, pan fyddo 
mellt y taranau yn cynniwair ar hyd y 
ddaear. “Mewn cyfyngder y gelwaist, 
ac mi ath waredais: gwaredais di yn 
nirgelwch y daran: profais di wrth 
ddyfroedd Meribah.” Yr oedd cwmmwlo 
dywyllwch dudew i'r Aiphtiaid, ac o ol- 
euni mawr i Israel, rhwng y ddwy fyddin 
yn nyfnderau y Môr Coch ; ac o'r cwm- 
mwl hwn yr oedd y mellt yn gwau, a'r 
taranau yn rhuo ar yr Aiphtiaid ; ac 
Israel yn ddiogel dan yr un cwmmwl, & 
gwên y nef arnynt, a'u heirchion yn 
cael gwrandawiad yng nghanol dirgelion 
ffynhonnellau y taranau! Pan fyddo y 
mellt yn ymsaethu, a'r taranau yn rhuo 
yn gedyrn, y mae calon y dyn hwnnw 
fel yr adamant, nad ystyria y perygl y 
mae ynddo oblegid yr hylif, ac na wna 
ddyrchafu ei eirchion at yr orsedd fawr 
am ymwared a dihangfa; ac yn wyneb 
bod rhyw nifer o'n cyd-greaduriaid yn 
feunyddiol yn myned yn aberthau i'r 
mellt, gwrandawyd ni yn nirgelwch y 
daran, diangasom â'n bywydau gennym, 
pan brysurwyd eraill i dragywyddoldeb! 

Rhyfedd ydyw mawredd” nerthoedd 
cadernid yr Hollalluog Dduw! Y mae 
yn marchogaeth ar y gwynt, ac yn ehed- 
eg; yn rhodio ar frigau tonau chwydd- 
edig a chynddeiriog y dyfnder mawr; 
yn rhuo o fynydd ei sancteiddrwydd yn 
uchelion y nef; yn galw ar y ser wrth eu 
henwau, a hwythau yn atteb; yn dal 
dyfroedd y moroedd ar gledr ei law ; yn 
pwyso y mynyddoedd a'r bryniau mewn 
clorianau; ac nid ydyw holl drigolion 


. teulu Adda, o ddechreuad yr hiliogaeth 


ddynol, hyd enedigaeth y dyn diweddaf, 
ond llaina dim ac na gwegi yn ei olwg 
ef. Yr Arglwydd sydd yn teyrnasu, 
cryned y ddaear ; gwisgo y mae efe ol- 
euni tanbeidiol fel dilledyn; taenu y 
mae efe y nefoedd fel llen fawr, gan 
amgylchu tragywyddoldeb ; gosod y mae 
efe dylathau cedyrn oesol ei ystafelloedd 
yn y dyfroedd cryfion ; ffurfio y mae efe 
gymmylau y nefoedd fry yn gerbyd, er 
rhodio a marchogaeth drwy yr chang- 
derau meithion ; gwneuthur y mae efe 
ei genhadon yn ysprydion, a'i weinidog- 
ion a gyfansoddir ganddo yn dân fflam- 
llyd! Y mae ei orsedd yn uchel yn y 
deml fawr yn y nef, a'r Shecinah dwyfol 
yn chwareu arni ym mhelydron gogon- 

iant yr Hanfod ddwyfol ei hun, nes ydyw 
y thronau, yr arglwyddiaethau, y tywys- 
ogaethau, angylion, ac ysprydion y cyf- 
iawnion perffeithiedig yn crynu mewn 
parch sancteiddiol atto, gan gyd-lefain 
mewn tônau teilwng o Dduw ei hun, 
“ Sanct, Sant, Sanct, yw Arglwydd Dduw 
y lluoedd ; yr holl ddaear sydd lawn o'i 
ogoniant ef.” Wrth ystyried Ion, ym 
mhurdeb ei natur, ym mherffeithrwydd 
ei briodoliaethau, yn ehangder ei deyrn- 
as, yn uniondeb ei ddeddfau, ac yn yr 
hyn oll a berthyn iddo, fel Crewr, Cyn- 
naliwr, Llywodraethwr, a Barnwr pawb 
oll ; pa fodd y _ beiddia dynion gyfodi eu 
sodlau mewn gwrthryfel yn ei erbyn î 
Pa fodd y beiddiant lai na'i ofni, ac efe 
yn ofnadwy yng nghynnulleidfa y saint, 
ac i'w arswydo yn ei holl amgylchoedd ? 
Ac yn wyneb bod dynion yn gweled ei 
ryfeddodau ef â'u llygaîd, ac yn clywed 
nerthoedd ei daranau ef â'u clustiau, pa 
fodd y beiddiant lai na'i arswydo ef, 
Brenhin y saint? Onid ydyw tymmestl 
y taranau yn frawychus? Onid cen- 
hadau Duw, yn cael eu hanfon wrth ei 
arch ef, ydyw y mellt? Onid llais yr 
Arglwydd Hollalluog ydyw y taranau yn 
eu nerth Mawr? Onid arswyd ac ofn 
sydd ar bob llaw? Ac oni ddylai holl 
drigolion y ddaear grynu, mewn parch 


ôr y 


DRYCHWN i ba le bynnag yr edrych- 
om am ymwared, disgwyliwn am 
achubiaeth o ba le bynnag y tueddir ni 
gan ein dychymmygion i ddisgwyl am 
hynny, a gosodwn ein hyder am arbed- 
iad ar bob rhyw wrthddrychau dan haul, 
yr ydym ni ar y dibyn mawr ofnadwy, 
na wyddom pa funud y cawn ein taflu 
drosto i wlad yn yr hon yr eglurir i ni 
ddirgelion anfarwoldeb, ac y gwneir ni 
yn hyspys o fuchedd y byd a ddaw! 
Ond pe oddi wrth swn a dwndwr dyn- 
ion, pe oddi wrth eu gwangc anorfod am 
bethau y bywyd hwn, a phe oddi wrth 
eu blys diwala am brofi o bob rhyw 
halogedigaeth, y mae i ni farnu eu per- 
thynasau å byd arall, a'u rhwymedig- 
aethau at eu Creawdr, gallem behderfynu 

sanctaidd a duwiol, pan fyddo Duw yn 
llefaru? Ac os ydyw y cynhyrfiadau 
presennol mewn natur mor arswydus, 
pa beth am y dydd mawr ac ofnadwy 
hwnnw, yn yr hwn yr â y nef heibio 
gyd â thwrf, pryd y todda yr elfenau gan 
wir wres, y gelwir y meirwon i fywyd 
gan floedd uwch na holl daranau y grea- 
digaeth o'r uchelion fry, a phan y chwelir 
natur yn ddrylliau oddi wrth eî gilydd, 
er cyfansoddi nefoedd newydd a daear 
newydd i'r saint, yn yrhai y cartrefa 
cyfiawnder byth ac yn dragywydd! O! 
y dydd mawr hwnnw, nad ydyw dych- 
rynfeydd y tymhestloedd mwyaf ar- 
swydus ond arluniau gweinion o hono ; 
oblegid, ar dorriad ei wawr, Duw ei hun 
a ddisgyn o'r nef, ac aneirif luoedd gos- 
gorddion gogoniant gyd ag ef, yn ffaglau 
tanllyd ysprydol yn ehedeg drwy yr 
awyr, a phurdeb disglaer yr orsedd fawr 
yn pelydru allan y fath ffrydiau o sanct- 
eiddrwydd, nes y byddo yr holl fodau - 
wybrennol dan eu diffygion! Ond er 
holl ryfeddodau ei arswydau, a'r holl 
ddychrynfeydd cyd-fynedol åg ef, y mae 
ffydd anwyliaid Duw yn ddiysgog yng 
Nghraig gadarn yr oesoedd; fel, pan 
ddyweda eu Barnwr ei fod yn dyfod ar 
frys, hwythau a attebant, “Amen, yn 
wir, tyred, Arglwydd Iesu.” 


Dilyn. 


mae y byd hwn yn unig sydd iddynt, ac 
nad ydynt dan rwymau i neb namyn 
iddynt eu hunain yn unig. Eithr nid 
ydyw dymuniadau dynion ynghylch 
gwirioneddau, na'u hymddygiadau ych- 
waith at wirioneddau, mewn un modd 
yn dinystrio gwirioneddau ; o ganlyniad, 
bydded Duw yn eirwir, a phob dyn yn 
gelwyddog a wada wirioneddau y Duw- 
dod, mewn meddyliau, mewn geiriau, ac 
mewn gweithredoedd. Y mae natur yn 
brawychu, y meddwl yn llesghau, y 
teimlad yn dolurio, y galon yn gwanhau, 
a'r fynwes yn drallodedig yn y drem ar 
farw ; o herwydd y mae yn amgylchiad 
difrif-ddwys ynddo ei hun, ac yn un o'r 
pethau mwyaf dychrynllyd i ddynion 
mewn cnawd gymmodi eu meddyliau âg 

ef. . Y mae tymmest] fawr aflywodr- 
aethus angau, ac anorchfygolrwydd ei 
natur yn erbyn pabellau dynol ag ydynt 
a'u seiliau yn y pridd, a'u defnyddiau yn 
ddarfodedig, yn dra_brawychus, oblegid 
y mae mantellau duon tywyllwch nos 
fawr yn ei dilyn; peiriant y bywyd 
dynol yn cael ei ddyrysu, ac yn y pen 
draw celain oer yn cael ei gadael, a'r 
wreichionen fywiol am byth gwedi di- 
engyd! Yr ydym ni gwedi gweled 
dynion yn y gwasgfeuon olaf; gwelsom 
ruddiau o wrid y blodau mwyaf parad- 
wysaidd yn gwelwi, ac yn wlychedig 
gan chwŷs oer, pan ydoedd y piser yn 
cael ei dorri oddi wrth y ffynnon; 
gwelsom y cyffro gwannaidd diweddaf 
yn y fron, pan ydoedd yr edau yn cael ei 
thorri ; a gwelsom yr anadliad diweddaf 
yn chwareu ar y wefus, ac megis yn 
dangos ei hanewyllysgarwch i ymadael ; 
a throisom draw oddi wrth yr olygfa 
frawychus, o wir wendid natur! Ond 
pa beth ydyw marw yn unig, yn yr holl 
ddychrynfeydd perthynol i farw, pe na 
byddai hynny ond cwsg tragywyddol? 
Pa beth ydyw marw yn untg, pe na 
byddai hynny ond gwynebu cysgodau 
tywyllion broydd y bedd, a'r tywyllwch 
hwnnw i barhau yn dragywydd? A 
pha beth ydyw marw yn unig, po na 
byddai hynny ond disgyn i fro marwol- 
deb, a dim son am gorph nac enaid byth 
ond hynny? Eithr y mae yng nglŷn â 
marw bethau o bwys tragywyddol, ac yr 
ydym ninnau yn ymyl marw ; ni wydd- 
om pa bryd y gollynga angau saeth at- 
tom oddi ar linyn ei fwa, yr hon a gyr- 
haedda ffynhonnell bywyd yn ddiwyrni, 
gan ein prysuro i fyd mawr y dirgelion ! 
Tragywyddoldeb! Pa beth i feddwl 
amdano! Y mae genym ddychymmyg 
am ffigurau, a mwy na dychymmyg, 
oblegid ni a wyddom eu swm hwynt ; ni 
a fedrwn synied oesau, a gall cenhedlaeth 
ar o] cenhedlaeth fesur amser hyd nes 
i'w awrlais daro yr ergyd dychrynllyd 
olaf; ac ni a allem fesur creadigaeth 
Duw o fewn ein dosparth ein hunain, 
840 daflu ein Jlinynau o seren i blaned, o 
blanedau i leuadau, ac o leuadau i hcul- 
18, gyd â chywirdeb ag sydd braidd yn 
“nnghredadwy ; ond gwedi gwneuthur 
FN a mwy na hyn, y mae tragywyddol- 
he dan y lleni duon, heb gongl iddo, 
a glan, na hyd, na lled, nac uchder, na 
yfn der, na chylch, fel y mae y mesurydd 

ar unwaith heb feddwl ynddo mwyach ! 
Nid ydyw amser ond megis dim mewn 
cydmariaeth i dragywyddoldeb sydd 
i barhau byth, fel mai heddyw tragy- 
wyddol ydyw, a'i haul heb erioed wyro 
trwch y blewyn oddi ar y cyhydedd 
mawr er ymdynnu tu a'i gaerau. Tu & 
thragywyddoldeb yr ydwyt ti, O fy enaid, 
yn ymdynnu yn brysur, ac yn nesu bob 
moment tu â therfyn amser, pryd y'th 
lyngcir byth ganddo ! O ! mor ddiystyr o 
dragywyddoldeb ydyw dynolion y codwm 
mawr ; oblegid pe wrth eu hymddygiad- 
au yn y fuchedd hon y mae i ni farnu 
gyd â golwg ar y fuchedd a ddaw, gallem 
feddwl bod angau yn gwsg tragywyddol, 
ac nad ydyw byd arall ddim ond peth a 
ddyfeisiwyd er mwyn dychrynu dynion. 
Wrth edrych ar y byd yn ei holl agwedd- 
iadau, y mae dynion yn ddiwyd gyd a'u 
pethau eu hunain, yrhai ydynt flaenaf 
ganddynt, a phethau byd tragywyddol yn 
ail bethau. Y mae dynion yng nghanol 
twrf a berw mawr o'u gwneuthuriadau 
eu hunain, yn gormesu ar y naill y llall, 
yn twyllo eu gilydd, yn euog o bob an- 
nghyfiawnderau er mwyn cael iddynt eu 
hunain dda y byd, yn yspeilio y gwedd- 
wona rymddifaid,ac yn myned ym mlaen 
yn eu masnach megis pe byddai y bywyd 
hwn yn gallu rhoddi bywyd tragywyddol 
iddynt! Pe ystyriai y cyfryw rai eu bod 
ar gael eu trosglwyddo i'r byd mawr 
tragywyddol, diau yr effeithiau yr ystyr- 
iaeth gyfnewidiad mawr arnynt mor 
fawr ag i'w dwyn i ymryddhau oddi 
wrth bethau gweledig, ac i ymorol 
am y pethau sydd yn anweledig; i 
ddarfod âg amser, ac i ymofyn dinas 
gyferbyn & byd tragywyddol, yr hon y 
mae iddi sylfaeni, Saer ac Adeiladydd 
yr hon yw Duw. Pa beth ydyw amser ? 
Er doe y'n ganed, llithrodd ein blynydd- 
oedd heibio yn ddiarwybod i ni, yr ydym 
yn awr, lawer o honom, ar y llechwedd 
yn tynnu lawr tu a'r dyffrynoedd, ein 
cyrph yn dadfeilio, blodau y beddrod a'u 
dalenau yn ymagor ar ein penau, ein 
llygaid yn galw am gynnorthwyon, a 
dim ond un cam bychan rhyngom ac 
angau a'r byd tragywyddol! Aeth am- 
ser ein mabandod heibio, ac ni welwn 
mo hono byth ond hynny; diengodd 
amser ein plentyndod, ac ni ddaw i'n 
gafael byth ond hynny ; adeg ieuengctyd 
a giliodd ymaith oddi wrthym ; ac nid 
oes, os byddwn byw ychydig flynyddoedd 

etto, ond gauaf gofidus henaint o’n blaen, 
yn yr hwn y cyfarfyddwn & thymmestl a 
fydd yn sicr o’n hysgabo ymaith i dra- 
gywyddoldeb! Dyma ni heddyw, ond 
pa le y byddwn erbyn y fory? Yn ymyl 
y mae yr hen wr pedwar ugain oed yn ei 
wely ; natur gwedi dadfeilio, y peiriant 
yn methu gweithredu, ac yntau yn marw 
o wir wendid, a'r dorau tragywyddol yn 
ymagor i'w ddetbyn! Ar y bryn accw y 
mae gwr ieuangc ym mlodau ei ddydd- 
iau ieuengaidd yng nghanol y dwymyn 
fawr, ei lygaid yn tremmu yn wyllt, ei 
synwyrau gwedi dyrysu, ei waed mewn 
berw gan y dwymyn, ei ddwylaw yn 
ymrwyfo yn y gwely, tad a mam yn wylo 
y dagrau heilltion, ac yn dorr-calonnus 
yn disgwyl yr anadliad olaf i chwareu ar 
ei enau! Daccw ef mewn dirdyndra, 
wele ryw egni etto ym mhlith olwynion 
y peiriant, wele anadliad gwannaidd yn 
cymmeryd lle, daccw ffynhonnell bywyd 
yn cael ei hattal, ac wele amrantau byd 
tragywyddol yn ymagor am dano! Yn 
y tŷ draw, ganed plentyn byw gyd â thor- 
iad y wawr, er llawenydd i'r teulu, a'r 
fam a arbedwyd yn nydd ei chyfyngder ; 
ond cyn i'r haul fachludo, ac ymguddio 
yr ochr draw i gaerau y gorllewin, daeth 
angau yn ei arfogaeth farwol heibio, ac 
ni fu y plentyn hwn ond prin deuddeg 
awr yn frodor o fewn cylch amser, cyn 
cael ei gofrestru yn frodor o fewn tra- 
gywyddoldeb ! 

Yn nhragywyddoldeb y bydd i ni oll 
orphen ein taith. Yr ydym gwedi clyw- 
ed llawer iawn o son am y byd arall, yr 
ydym gwedi dilyn rhai o'n cyfeillion hyd 
lan yr Iorddonen, ond hyd yma y mae y 
dirgelwch mawr yn anhyspysi ni. An- 
nichonadwy i ni ffurfio meddwl am dra- 
gywyddoldeb, oblegid y mae y ddychym- 
myg yn rhy wan ac ammherffaith ; ac 
. yr ydym hefyd yn y cnawd, a'r byd tra- 

gywyddol yn fyd ysprydol ; ac felly nid 
oes gennym ond synnu a dywedyd, Mawr 
yw tragywyddoldeb! Afrifed y niferi o 
Adda i lawr hyd heddyw ag ydynt gwedi 
gorphen eu taith, a gadael amser ar eu 
hol am byth ; y patrieirch boreol, a rifent 
flynyddau eu hoedran wrth y cannoedd, 
a gyrhaeddasant ben draw yr yrfa; y 
cenhedloedd y clywsom son am danynt, 
ac y darllenasom eu hanes, ydynt oll yn 
breswylwyr tragywyddoldeb; y mamau 
y sugnasom eu bronau, a'r rhai a'n mag- 
asant yn anwyl anwyl iawn, a ganasant 

yn iach i ni, ac ydynt er ys amser yn 
breswylwyr tragywyddoldeb; athu a'r 
un wlad yr ydym ninnau yn prysuro yn 
feunyddiol. Y mae pob cam ag a roddir 
gennym yn tynnu yn nes at y cam di- 
weddaf, y mae pob anadliad a roddir 
gennym yn tynnu at yr anadliad olaf, ac 
y mae pob peth yn ein gwthio at derfyn 
ein taith. Rhyfedd fel y mae y tymhor- 
au yn cylchynu eu gilydd! Rhyfedd fel 
y mae y naill flwyddyn yn dyfod i gadw 
lle y flwyddyn arall! Rhyfedd fel y mae 
natur yn cysgu ac yn dihuno! Rhyfedd 
mor fynych y mae y goedwig yn cael 
gwisg newydd! Mor gynted y mae ein 
plant yn cyrhaeddyd eu hugain oed ! 
Ond, 
“ Mae pob awel yn ein chwythu 
Tu a'r tragwyddoldeb mawr ; ” 

nes-nes yw pen y daith, ac nid oes dim 
modd i ni droi yn ol. Er bod y wig ym 
mron colli ei gwisg yn awr, ceir ei gweled 
etto yn yr haf a'i mantell mor werdd ag 
y gwelwyd hi erioed ; er bod dolau y 
dyffryndiroedd yn awr gwedi colli eu 
harddwch, etto yn yr haf gwelir hwynt 
mor brydferth ag erioed. Ond am dan- 
om ni, ni welir neb o honom yn sugno 
bronau ein mamau ond hynny, ac ni 
welir neb o honom ni yn ysgogi yn ni- 
niweidrwydd mabandod ond hynny ; 
oblegid y mae blwyddyn ar ol blwyddyn 
yn cau ac yn cloi y dorau mor sicr ar 
ein hol, fel mai gorchwyl annichonadwy 
i ni eu hagoryd byth. Ym mlaen yr 
ydym ni yn myned; ac er pob ym- 
drechion o'r eiddom i dynnu yn ol oddi 
wrth angau a thragywyddoldeb, gwthir 
ni bob dydd, bob nos, a phob moment 
i gyfarfod â hwynt, a'n llygaid a ym- 
agorant yn y wlad dragywyddol, a dir- 
gelion y byd arall a wneir yn hyspys i 
ni! Y mae rhyw rai bob munud yn 
cyrhaedd y porthladd draw, y mae rhyw 
alarwyr yn barhaus yn myned yn araf 
ac yn drymion eu calonau o bob tu yn 
yr heol, y mae rhyw lefain ac wylo mawr 
o hyd yn ein mynwentydd ; a pha beth 
ydyw yr achos ohyn? Y maerhyw rai 
o hyd yn canu yn iach i amser, ac wedi 
cyrhaeddyd pen y daith. Buont yma 
yn nhymhestloedd gauafau o ofidiau ; 
buont yma yn teimlo i'r byw oblegid 
chwerwderau llwybrau yr anialwch; 
buont yma rhwng y tonau am flynydd- 
au lawer iawn; ond yn lle bod yma 
heddyw, y maent yn nhragywyddoldeb! 

Dyma flwyddyn etto ar ben, ac ar gael 
ei chyfrif gyd a'r blynyddoedd ag yd- 
ynt gwedi myned heibio; ac felly, o 
flwyddyn i flwyddyn, y mae yr olaf ym 
mron dyfod; ac feallai y bydd rhai a 
ddarllenant y llinellau hyn gwedi cyr- 
haeddyd pen y daith, cyn i wawr y 
flwyddyn newydd dywynnu arnynt. 
A! pa beth ydyw y bywyd dynolî Y 
mae yn myned heibio fel gwennol 
gwehydd, y mae yn diflannu fel tarth, 
y mae yn darfod fel mwg, ac y mae yn 
cael ei dreulio fel chwedl. Yng nghan- 
ol ein bywyd yr ydym yn angau, y mae 
gwybedyn yn ddigon i'n lladd, ac y mae 
cyffroad yn yr awyr nes peri iddi ddyrysu 
yn ein gyddfau yn ddigon i'n gyrru i 
angau yn y fan! BEiddilod gwaelion y 
ddaear! Ein seiliau ydynt yn y llwch, 
nid oes nerth ynom, ac y mae y gwan- 
naf o genhadau angau ddigon yn drech 
na ni. 

Wel, wel, wel ynte, pa beth sydd gen- 
nym gyferbyn & thragywyddoldeb? Er 
tyrru aur ynghyd fel tywod, ni ddeuant 
ond hyd lan yr afon; oblegid perthyn 
i amser y maent, ac nid perthyn i dra- 
gywyddoldeb. Er adeiladu palasau gor- 
wych, dim yn well; oblegid hwy a aros- 
ant ar ol pan fyddo eu perchennogion 
gwedi cyrhaeddyd y wlad draw. Y mae 
y pwngc yn sobr ac yn syml iawn, Pa 
beth sydd gennym ni gyferfyn a'r amser 
a ddaw? Ni fydd y dyn ddim gwell 
yno oblegid ei ragfarn, ei benboethni, 
ei ddallbleidiaeth, a'i zel dros y sect 
hon neu y sect arall; ac ni fydd y dyn 

yma dan gwrlid crefydd, oni fu eì galon 
yn union, yn ofni Duw ac yn parchu 
dyn. Wel ynte, y mae y daith ym mron 
a chael ei gorphen gennym, ac yn fuan 
iawn ni a fyddwn tu â glan yr Iorddon- 
en, ac yng nghanol ei ffrydiau, ac yn 
cael ein derbyn i dragywyddoldeb; a 
pha beth sydd gennym gyferbyn â byd 
arall? Gelwir arnom yn awr i'r dyfr- 
oedd, 1 beidio gwario ein harian am yr 
hyn nid yw fara, a'n llafur am yr hyn 
nid yw yn digoni; gelwir ni i ymost- 
wng ger bron yr Arglwydd ein Gwneuth- 
urwr, ac i ymheddychu 4g ef tra fyddo 
ammodau heddwch yn cael eu cynnyg i 
ni; gelwir arnom yn daer i droi a dy- 
chwelyd at yr Arglwydd, oblegid yn awr 
efe a gymmer drugaredd arnom, ac yn 
awr efea arbed yn helaeth. Bydded i 
ni gan hynny wneuthur y gorau o amser, 
ac ymwneuthur yn ddiwyd â'r pethau 
hynny a'n parottoant gyferbyn & thra- 
gywyddoldeb. Y bywyd gwedi ei guddio 
gyd â Christ yn Nuw ydyw yr unig ddi- 
ogelwch ; ac felly St. Paul a ddymunai 
am ei adnabod ef, a grym ei adgyfodiad, 
a chymdeithas ei ddioddefiadau, fel y- 
gallai sefyll yn ddigryn yng ngwyneb 
dyrnodion angau, ac y gallai wênu yn 
wyneb ei fynediad i'r byd arall. Cyf- 
arfydda yr adeg gyfyng & ni, gorfydd 
arnom ni ein hunain wynebu y glyn, ac 
nid oes allu drwy y nefoedd a'r ddacar 
a ddichon ein cynnorthwyo, ond eiddo 
Mab y dyn yn unig; ac undeb âg ef a 
wna i ni ganu yng nghysgodau y dyff- 
ryn, a dyrchu ein penau mewn llawen- 


ddim gwell yno oblegid dim a wnaeth ydd yn nhragywyddoldeb. 


Gweledigaeth Abraham. 


“ Ac wele ddychryn, a thywyllni mawr, yn syrthio arno ef.” 


Gn & yr hyfrydwch mwyaf yr ym- 
lwybra y meddwl yn ol drwy oesau 
a chenhedlaethau ; ac wedi dyfod o hyd 
golwg i'r cwmmwl disglaer o'r tystion 
boreol draw, yno y myn aros, i syllu 
ar eu hysgogiadau yn eu hymlwybriadau 
drwy y glyn, ac ar brydferthwch y blodau 
a blannwyd ganddynt yn y llannerchau a 
breswylient, dalenau y rhai ydynt mewn 


gwrid oesawl, ac aroglau pêr y rhai a 
gyrhaeddant o'r ddaear hyd i'r nef. Er 
yr holl chwalfeydd dinystriol a gym- 
merasant le mewn oesau a chenhedlaetb- 
au; eri deyrnasoedd lawer ymddyrchafu 
ac ymollwng i ddinystr; ac er bod hyn- 
odion dirif gwedi diengyd o gof a chadw, 
y mae blodeuyn ffydd Abel gwedi aros yn 
ei holl brydferthwch cyntefig, ai ddail 

&’u gwawr mor newydd arnynt yn awr 
a phan ydoedd cyllell -y cynferthyr ar 
fwnwgl yr aberth. Er bod hanesion y 
cyn-genhedloedd dan leni duon yn ogof- 
au y tywyllwch ; er bod dinasoedd gor- 
wych, y rhai y bu eu clod yn uchel yn yr 
oesau gynt, gwedi syrthio i'r fath adfeil- 
iad fel nad adwaenir y manau yr arosent 
arnynt; ac er bod hauliau a lleuadau, 
fe allai, gwedi diffoddi yn yr eithafion 
ehang fry, y mae ffydd Noah yn llew- 
yrchu yn awr mor danbaid ag y llew- 
yrchodd erioed yn ffurfafen yr Eglwys ; 
sŵn ergydion ei forthwylion mor uchel 
ag erioed, a'i lafar yn pregethu cyfiawn- 
der mor groyw ag erioed, er bod ei enau 
yn gauedig yn y briddell er ys oesau 
meithion lawer iawn. Er yr holl sathru 
sydd gwedi bod ar ddaear Caldea gan fil 
myrddiwn o draed dynol, y mae ol traed 
Abraham yn ymhwylio allan o Ur yn 
weledig etto. Y mae llwybr ei ymdeith- 
iad, tu draw, a thu yma i'r Euphrates, yn 
weledig etto ; ïe, llygyrn uchel yr wybren 
a ddiffoddant, dyfroedd yr eigionau«dyfn- 
ion a sychant, a'r greadigaeth a dros- 
glwyddir etto dan awdurdod hen fren- 
hines Nos, cyn y collir golwg ar lwybrau 
tad y ffyddloniaid yn y glyn, oblegid 
hwy a arddangosir mewn drych anfarwol 
i'r niferi gwaredigol yn ardaloedd gwyn- 
fyd. Dyma ddyn Duw yn ei holl gyn- 
niweirfydd drwy y fuchedd hon ; dyma 
ddyn gwedi hau gronynau yn ei ddydd, 
ag ydynt yn cynhyrchu cynhauafau tor- 
eithiog i'r Eglwys fawr o hynny hyd yn 
bresennol ; a thyma ddyn gwedi ei gyfleu 
yn agosach i'r Duwdod nag un dyn 
arall; oblegid Duw Abraham yn flaenaf 
yw Duw, ac yna Duw Isaac a Jacob, a 
Duw nifer yr etholedigion o ddechreuad 
hyd derfyniad amser. Yr oedd yn ddi- 
eithr ym mhlith meibion y tiroedd y 
teithiai drwyddynt ac y pabellai ynddynt, 
a chyfarfyddai âg amgylchiadau weithau 
adaflent ei feddwl i brudd-der ; ond yr 
oedd dan warcheidwadaeth ei Dduw ; a 
phan mewn petrusder, gair yr Ion a 
ddywedai wrtho mewn gweledigaeth, 
“ Nac ofna, myfi yw dy darian, dy wobr 
mawr iawn.” 

Yr oedd rhyw weithrediadau nerthol 
yn ffydd Abraham ; oblegid, pan ydoedd 
heb un gobaith ymddangosiadol o etifedd, 
dywedodd Duw wrthoam ddyrchafu ci 
lygaid tu a'r nefoedd, a rhifo y ser os 
gellai eu cyfrif hwynt, ac mai fel y ser yn 

eu nifer y buasai ei had ef. Abraham, yn 
wyneb y cyhoeddiad hwn gan y nefoedd, 
nid ystyriai fod Sarah yn ammhlantadwy 
a hen, ond credodd. yn yr Arglwydd, a'r 
Arglwydd a'i cyfrifodd iddo yn gyfiawn- 
der ; ac megis ag yr oedd ffydd Abraham 
yn cynnyddu, felly hefyd yr oedd add- 
ewidion Duw yn cynnyddu ac yn ym- 
arllwys, yn ol fel yr ymehangai llestr ei 
ffydd ; oblegid, gyd â ei fod yn gweled ei 
hiliogaeth yn dyrfa fawr, wele addewid 
Duw yn esgor ar Ganaan yn wlad iddynt 
i'w hetifeddu, er mwyn bod yn genedl 
fawr ac anrhydeddus. Yn wyneb derbyn 
addewidion mor neillduol a rhyfeddol, 
diau bod tad y ffyddloniaid mewn rhyw 
bryder mawr ynghylch helyntion ei 
hiliogaeth; ac er mwyn rhoddi rhyw 
ddatguddiedigaethau iddo, yn herwydd y 
genedl yr oedd efe i fod yn gyff iddi, 
y rhodwyd iddo ef weledigaeth y ffwrn 
yn mygu, a'r lamp danllyd yn tramwyo 
rhwng darnau yr aberthau. 

Y mae yn deilwng o sylw, mai yn ol ei 
drefn ei hun yreglura Duw ei hun i'w gre- 
aduriaid. Dyweda yr Apostol, yn yr epis- 
tol at yr Hebreaid, fod Duw gwedi llefaru 
lawer gwaith, ac mewn llawer modd, 
gynt wrth y tadau drwy y prophwydi; 
yr hyn a wirir yn hanesyddiaeth y Gyfrol 
Sanctaidd ; oblegid ni chyfyngodd ei 
amlygiadau i un dull, canys y mae y 
maes hwn o'i eiddo, fel ei feusydd eraill, 
yn llawn o amrywiaethau. I Moses, 
amlygodd ei hun yn fflam dân mewn 
perth ar fynydd Horeb, yr hon ydoedd 
yn olygfa ryfeddol; oblegid, er yr odd- 
aith fawr yr oedd y berth heb losgi, a llais 
Duw Hollalluog yn dyfod o honi, yn cy- 
hoeddi mai efe ydoedd Duw Abraham, 
Duw Isaac, a Duw Jacob, nes i Moses 
guddio ei wyneb, gan ei arswyd mawri 
edrych ar y Duw byw. Gan fod llyw y 
llywodraeth fawr yn nwylaw yr Ion, gall 
wneuthur ei hun yn amlwg drwy bob 
peth; ac y mae efe hefyd i'w weled yn ei 
fawredd, yn ei gadernid, ac yn ei ddoeth- 
ineb, yu yr holl bethau a welir; ond pan 
y mae efe yn amlygu ei hun yn neillduol, 
y mae ganddo ddull neillduol i wneuthur 
hynny, ac y mae argraph amlwg ei ben- 
arglwyddiaeth a'i ras yn ganfyddedig ar 
ei holl lwybrau. Gallasai efo roddi bodd- 
lonrwydd i feddwl Abraham ynghylch y 
buasai ei hiliogaeth yn etifeddu daear 
Caanan, drwy ryfeddodau ac arwyddion 
gwyrthiol a rhyfeddol yn yr awyr yn y 

fan; gallasai roddi boddlonrwyddd i 
feddwl y patriarch, drwy roddi deddfau 
natur dan attaliad ger gwydd ei lygaid ; 
a gallasai esmwythau pob pryder yn ei 
fynwes, drwy beri i holl laswellt Mamre 
fod yn eneuau cyhoeddus i gyd-dystio 
gwiredd addewidion Duw tragywyddol- 
deb, Ond erioed, cyfarfod, ac amlygu ei 
hun i'w greaduriaid y mae ein Duw ni, 
pan ag y maent mewn cydymffurfiad â'i 
ewyllys fendigedig ef, ac yn rhodio â'u 
traed o fewn terfynau llwybrau ei orch- 
ymynion sanctaidd ef ; oblegid, pan 
fyddo y creadur yn anystwyth ac yn am- 
mhlygedig i ewyllys ei Greawdwr, ga- 
dewir ef iddo ei hun, a'r ffrwyn megis ar 
ei war, i ymddyrysu yn yr anialwch 
megis Ephraim gynt, am yr hwn y dy- 
wedodd Duw ei fod gwedi ymgyssylltu 
âg eilunod, ac nad oedd i'w wneuthur, 
ond gadael llonydd iddo yn nhir ei wrth- 
giliadau. Pan fyddo dynion yn rhodio 
yn llwybr ewyllys y Goruchaf Arglwydd, 
y mae efe yn cyfarfod â hwynt, yn rho- 
ddi o wênau llon ei bresennoldeb iddynt, 
yn eu dyrchafu o'r dyfnderau, yn dy- 
wedyd wrth fodd eu calon, ac yn rhoddi 
achosion iddynti ganu yn y nos, nes y 
byddo cydsain eu Haleluia yn cyd- 
ddyrchafu yn un floedd fawr o ganol yr 
anialwch. Bwriadai yr uchel Dduw eg- 
luro ei hun i Abraham, a rhoddi pob 
boddlonrwydd iddo ynghylch etifeddu 
Canaan gan ei hiliogaeth ; ond yr oedd 
yn rhaid i Abraham yn gyntaf wneuthur 
y cyfryw barottoadau ag a orchymynid 
iddo gan Lywiawdwr y bydoedd, cyn y 
derbyniai arwyddion oi ewyllys da. 
Rhaid ydoedd iddo gymmeryd anner dair 
blwydd, a gafr dair blwydd, a hwrdd tair 
blwydd, a thurtur, a chyw colommen ; 
rhaid ydoedd hollti y rhai hyn ar hyd eu 
canol, ond yr adar, a rhaid ydoedd eu 
gosod ar gyfer eu gilydd ; ac wedi dilyn 
cyfarwyddiadau y nefoedd yn y man- 
ylrwydd perthynol iddynt, nid oedd 
mwyach gan Abraham dduwiol ddim 
i'w wneuthur, ond disgwyl wrth adeg 
yr amlygiadau dwyfol. Y mae llawer 
o ddynion, meddynt hwy, a'u disgwyl- 
iadau wrth yr Hollalluog Dduw, a'u 
hyder ar ei addewidion ef, pan mewn 
gwirionedd nad oes a fynno yr addew- 
idion â hwynt, am eu bod yn ammharod 
iddynt, ac ar diroedd nad ydynt yn teyr- 
nasu arnynt. Ymofyna Gwr y tŷ am 

dŷ gwedi ei drefnu yn addas; ac os na 
bydd y tŷ gwedi ei barottoi i'w dderbyn 
a'i groesawi, ni ddaw efe i mewn, ac ni 
phreswylia yno. Diau bod llawer iawn 
o bobl yn cael eu twyllo mewn pethau 
ag ydynt o bwys a chanlyniadau tragy- 
wyddol ; meddyliant eu bod yn cael 
gwênau y nefoedd, yn derbyn amlygiad- 
au o ewyllys da_ yr orsedd. fawr ac uchel 
fry, a'u bod yn cyfrannogi o ddanteithion 
a melusderau y wlad well, pan na fydd 
ganddynt gwedi y cwbl ond y cnawd, 
a phan na all fod ganddynt ond y cnawd, 
oblegid nad ydyw eu traed ar dir Duw. 
Oud am Abraham, rhoddes y cydym- 
ffurfiad manylaf, ufuddaf, a gostyngeidd- 
iaf i gyfarwyddiadau y Duwdod, er mor 
neillduol oeddynt; ni wrth-ddywedodd, 
ac ni wrth-safodd yn erbyn trefn y nef, 
gan ddwyn rhesymiadau ym mlaen yn 
erbyn y dull a'r modd yr oedd i ym- 
barottoi gyferbyn & derbyn amlygiad 
boddhaol o wiredd cyflawniad yr addew- 
id i'w hiliogaeth. Yr ydym ni yn fynych 
yn tynnu cynlluniau allan i'r nefoedd, 
megis pe byddai Duw yr holl dduwiau, a 
goruchel Lywiawdwr eithafion pennaf yr 
holl greadigaethau, dan rwymau i osod 
sêl fawr yr orsedd dragywyddol ar ddy- 
chymmygion a breuddwydion gweigion 
a diseiliau. Ond y mae ffyrdd yr Ior yn 
uwch na'n ffyrdd ni, ac y mae ei feddyl- 
iau ef yn uwch na'n meddyliau ni; ac 
am y ffyrdd a'r llwybrau dieithriol y 
dichyn fod ein dychymmygion ni gwedi 
eu torri allan iddo, yn lle eu cymmera- 
dwyo drwy arwyddion o'i ewyllys da, ac 
argraphu sêl ei foddlonrwydd arnynt, 
gwedi gofyn i ni pwy a geisiodd hyn ar 
ein dwylaw ni, efe a ymfendiga yn ei 
berffeithrwydd ei hun, ac a'n gadawai 
ymbalfalu yn y tywyllwch a greasom, 
hyd oni chydnabyddom ein bai, ac y 
rhodiom yn ol y rheol hon, pryd y gallwn — 
ar dir uniondeb ddisgwyl tangnefedd ar- 
nom ac ar Israel Duw. Amlygodd Duw 
i Abraham y ffordd y byddai iddo gy- 
farfod ag ef ; ac wele draed Abraham yn 
uniongyrchol ar y ffordd ; wele yr anner 
dair blwydd gwedi ei hollti, wele yr afr 
dair blwydd gwedi ei hollti, wele yr 
hwrdd gwedi ei hollti, ac wele y durtur 
a'r cyw colommen yn lladdedig, ac Ab- 
raham yn disgwyl gyd å dyfalwch am 
arwyddion presennoldeb Duw. Yr oedd y 
partriarch a'i lygaid yn barhaus ar y cel- 


dŷ glân; am dŷ gwedi ei ysgubo, ac am | anneddau ; oblegid, gan eu bod yno drwy 

ordeiniad a than gyfarwyddiadau y Gor- 
uchaf, yn eu plith hwynt y disgwyliai 
weled y Shecinah, a chael cymmundeb â 
Duw ; “a phan ddisgynnai yr adar ar y 
celaneddau, yna Abraham a'u tarfai 
hwynf,” er mwyn eu cadw yn ddihalog i 
wasanaeth y Duw a'u trefnodd at yr ach- 
lysur dan sylw. 

Y mae yn deilwng o sylw, ei bod yn 
fynych yn tywyllu ar ddynion Duw, pan 
y mae y wawr nefol ym mron tywynnu 
arnynt. Yr oedd tad y ffyddloniaid 
mewn cwbl gydymffurfiad âg ewyllys 
Duw, ac wedi trefnu y cwbl oll yn ol y 
cyfarwyddiadau dwyfol, ac heb ddim i'w 
ddisgwyl ond yr arwydd mawr y byddai 
i'w hiliogaeth etifeddu Canaan. Tebygol 
bod yr haul ym mhell uwch ei gaerau 
pan dorfynyglai efe yr aberthau; y go- 
leuni tanbeidiol mawr yn ymwasgaru 
dros holl ardaloedd Mamre, dorau y dydd 
led y pen drwy yr holl eithafion, ac Ab- 
raham yn mwynhau natur yn ei gwênau 
a'i llonder, tra yn disgwyl am y pely- 
dron nefol i dywynnu arno dros gaerau 
aur y ddinas fendigedig fry. Ymhwyliai 
huan yn ei gerbyd gloywbryd mawr tu ag 
ystafelloedd y gorllewin, disgynai mewn 
mawrhydi tu ag iselder y gorwel, ac ym- 
barottoai er ymguddio o wydd Abraham 
o'r tu cefn i'r bryniau draw; a phan 
ydoedd ar fachludo, syrthiodd trymgwsg 
ar Abraham ; ac wele ddychryn, a thy- 
wyllni mawr, yn syrthio arno ef! Ty- 
wyllwch a dychryn yn fynych a oddiwe- 
ddant ddrwg-weithredwyr pan braidd ar 
hanner cyflawni eu hanwireddau ; ac y 
mae y llofrudd yn fynych, gyd â bod y 
gwaed yn ffrydio o'r archoll gyntaf, yn 
ymddyrysu mewn dychrynfeydd, fel nad 
oes ganddo gyfrif i'w roddi am derfyniad 
y gyflafan ; ond am ddynion yn rhodio 
llwybrau gogoniant yn ol ewyllys yr Ar- 
glwydd Goruchaf, tybid mai yn fwy tan- 
baid y tywynnai y goleunì arnynt ar bob 
cam, nes eu cael i wlad heb un nos yn 
lledu ei mentyll drosti, ond dydd tra- 
gywyddol yn estyn ei wawr dros ei holl 
derfynau ; eithr nid fel hyn y mae bob 
amser, oblegid digwydda yn fynych i'r 
cyfiawn gael eì amgylchynu gan y ty- 
wyllwch mawr, pan fyddo y golau nefol 
ar dywynnu ar ei enaid. Ymledai y cys- 
godau duon dros Joseph ieuangc yn yr 
Aipht, ac ymddangosai ei fod yn ymlith- 
ro yn brysur tu â gwaelodion y cym- 

belydron y wawr dorri drwy gaerau mor 
dywyllion ; ond pan ydoedd hanner nos 
gwedi ei oblygu yn y caddug mawr, yr 
oedd porth dydd Duw ym mron ymagor; 
a phan ydoedd efe, druan eiddil, dan y 
cysgodau yng ngwlad machludiad haul, 
byllt y'goleuni a dorrasant gyd a'r y fath 
danbeidrwydd, fel mai un cam a roes o 
waelod y carchardŷ i fod yn nesaf at 
Pharaoh ar orsedd yr Aipht; a phwy a 
welid â chadwyn aur am ei wddf, yn 
marchogaeth yn yr ail gerbyd, a'r bobl 
yn bloeddio “Abrec” o'i flaen, ond Joseph! 
Tywyllodd yn rhyfedd ar Israel tu â 
glenydd y Môr Coch, gwedi gweled o 
honynt ryfeddodau Ior yn nhir Ham ; 
yr oedd yn galed ac yn gyfyng ar eu 
heneidiau, oblegid yr oeddynt gwedi colli 
eu golwg yn hollol ar Dduw yr hen gy- 
fammodau ; Pharaoh a'i luoedd, ei feirch, 
ei farchogion, a'i gerbydau yn trystio yn 
ddychrynllyd o'u hol,a sŵn digllonedd 
mawr yn eu trydar; o bob tu iddynt, 
yr oedd caerau mor gedyrn, fel na allas- 


' ent feithrin y gobeithion lleiaf am ddi- 


angfa; ac o'u blaen yr oedd y môr 
mawr a'i donau yn dygyfor, gan ym- 
lenwi megis pe buasai yn gwatwar eu 
cyfyngder mawr! Ond pan ydoedd 
Pharaoh a'i gedyrn ar eu hol, pan ydoedd 
Piahiroth ar un llaw, a Baalzephon ar y 
llaw arall, pan ydoedd y môr a'i donau 
yn rhuo o fynwes ei ddyfnderau yn eu 
herbyn, yr oedd golau ymwared yr Holl- 
alluog Dduw wrth y drws iddynt; efe a 
agorodd borth llydan yng nghaer ddyfr- 
llyd y môr, efe a balmentodd brif-ffordd 
wastad yng ngwelyy dyfnder mawr, efea'u 
hamgylchodd â modrwy weledig o'i bre- 
sennoldeb, ac efe a'u harweiniodd i'r ochr 
draw gyd â seiniau cân a gorfoledd ! Ed- 
rychai yn gymmylog iawn ar langciau y 
gaethglud yng ngwastadedd Dura ; teyrn 
ffromfalch Babilon yn ysgyrnygu arnynt 
ac yn eu bygwth â thrangc brawychus, 
yr eilun-addolwyr yn dawnsio o lawen- 
ydd gweled addolwyr Duw Israel yn 
debyg o gael eu haberthu ar allor y 
ddelw aur, y ffwrn eirias-boeth yn fraw- 
ychus uwch law darluniad ac amgyffred, 
y swyddogion â'u rheffynau yn cyflawni 
eu gweinidogaeth, y ffwrn yn derbyn y 
llangciau i'w mynwes orboeth yng ngha- 
nol bloeddiadau y llu, sŵn yr Haleluia 
fawr i'w chlywed o ganol y ffwrnes, a'r 
tri llangc yn rhodio ynghanol y tân, yng 


ydd, ac nad ydoedd yn alluadwy i , ynghwiuni y pedwerydd o'r nef, a ddacth 

yno yn Iachawdwr ac yn Waredwr 
ìddynt! Bu yn edrych yn dywyll iawn 
ar ryddid gwladol a chrefyddol yn y 
deyrnas hon ; y teyrn gwedi eì orchfygu, 
yr anwiriaid gwedi ei ddal mewn caeth- 
iwed, pregethwyr y sect ffanaticaidd 
yn bloeddio o'r pwlpudau am ei waed, ei 
ben yn cael ei gymmeryd oddi ar ei 
gorph, Oliver a'i grefyddolion yn sathru 
ar freinniau a iawnderau y bobl, yr Es- 
gobion a'r Offeiriaid yn cael eu bwrw 
o'u bywioliaethau wrth y cannoedd, yr 
Eglwysi yn cael eu halogi, a phob rhydd- 
id gwedi ei gymmeryd ymaith, ond 
rhyddid y trawsion gwladol a chrefydd- 
ol. Ac yr oedd y gormeswyr a'r ffan- 
aticiaid yn meddwl bod eu Millennium 
gwedi ei sicrhau ar seiliau oesol ; etto pan 
ddychymmygent fod ieuau eu caethiwed 
i barhau cyhyd a dyddiau y ddaear, a 
phan dybient fod eu caerau yn anores- 
gynadwy, yn ddisymmwth esgorodd y 
nef ar fendithion i Brydain ; awdurdod 
y gormeswyr a syrthiodd yn ddisymmwth 
fel maen melin i'r môr, llywodraeth y 
trawsion a faluriodd yn ddiarwybod 
rhwng eu dwylaw, baniar rhyddid a 
gyfodwyd o'r llwch ac a chwyfiwyd yn 
yr awelon, awenau y llywodraeth a rodd- 
wyd yn nwylaw y teyrn cyfiawn, yr or- 
sedd a sicrhawyd ar seiliau gwirionedd, 
y jubili a wawriodd, a'r bobloedd a floedd- 
iasant ac a ganasant! Fel hyn, yn 
fynych, y mae y goleuni mwyaf yn dilyn 
ar sodlau y tywyllwch mwyaf, fel yn 
achos Abraham, tad y ffyddloniaid; 
oblegid gyd â ei fod gwedi ei gymmeryd 
gan dywyllwch mawr, yr oedd y Duw 
a'i galwodd o Ur y Caldeaid yn ymyl, ac 
efe a wnaeth ei hun yn amlwg iddo, ac 
a ddatguddiodd iddo yr hyn a gymmerai 
le yn yr oesau dyfodol. 

Nac ofnwn, y maeein Duw ger llaw ? 
Pwy fel cefe? Y mae efe yn ogoneddus 
mewn sancteiddrwydd, yn ofnadwy mewn 
moliant, ac yn gwneuthur rhyfeddodau ! 
A ofnwn ni fellt y taranau? Onid ydyw 
ein Duw ni yn marchogaeth y cym- 
mylau? Onid ydyw efe yn gollwng 
allan y mellt o'i law, ac oni wna efe 
ddiogelu ei eiddo yng nghanol yr ufol 
a'r hylif dinystriol? A ofnwn ni y Hi- 
feiriaint? Onid ydyw llef yr Arglwydd 
ein Duw ni ar y dyfroedd chwyddedig ? 
Oni pharthodd efe y mor o flaen ei ethol- 
edigion? Oni holltodd efe yr Iorddon- 
en lifeiriol? Ac oni cherydda efe donau 

y dyfnderau, nes yr ymlonyddont yn eu 
gwelyau? A ydym ni yn ofni terfyniad 
taith yr anialwch ? Gwir bod y llwybr- 
au yn ddyryslyd iawn, gwir bod y 
drain a'r mieri yn bigog iawn, gwir bod 
y gelynion yn lliosog iawn, gwir bod y 
tramgwyddiadau yn aml iawn, gwir bod 
y glyn yn flin iawn, a gwir ddigon 
bod y pererinion yn wylo yn chwerw 
yn fynych iawn, ac weithiau yn pen- 
derfynu mai ar y rhosydd draw y der- 
fydd am danynt: ond tra yr ymgedwir 
yng ngafael pethau Duw, y mae Duw 
a'i afael am danom ninnau; a thra 
fyddom o fewn terfynau ei air bendi- 
gedig ef, y mae y sancteiddiol air hwn 
yn llusern i'n traed, ac yn llewyrch i'n 
llwybrau; yn oleuni ac yn wirionedd 
i'n harwain i fynydd ei sancteiddrwydd, 
ac i'w bebyll. 


“Yr Arglwydd yw fy Mugail clau, 
Ni ad byth eisiau arnaf : 

Mi gaf orwedd mewn porfa fras 
Ar lan dwfr gloywlas araf.” 


Y mae glyn marwolaeth, a dyffryn 
cysgod angau, yn frawychus iawn! Y 
mae llawer gwedi ofni y daith hon, & 
llawer yn ei hofni yr awr hon ; ond pa 
ham? ie, pa ham? Onid cin Duw ni a 
wnacth y saith seren ac Orion! Oni 
thry efe gysgod angau yn foreu ddydd î 
Oni thywylla efe y dydd yn nos? Oni 
eilw efe ddyfroedd y môr, gan eu ty- 
wallt ar y ddaear? Ac onid yr Ar- 
glwydd yw ei enw ef? 


P'am yr ofnwn di, dywyllwch ? 
Ai oblegid teulu'r bedd, 

A oblygwyd yng nghysgodau 
'R fangre y teyrnasa hedd î 

Yno'n cysgu mewn stafelloedd, 
Heb oleuni gwanna'r wawr; 

Dyfnder duwch oll o amgylch, 
Yn eigionau'r beddrod mawr ! 


P'am yr ofnwn di, dywyllwch ? 
A'u rhyw ddirgel aeth a braw, 
Sy'n nghilfachan'r galon ddynol, 
I wynebu'r byd a ddaw î 
Cerwyn fawr yr ail farwolaeth 
Yw'r tywyllwch mwya' 'rio'd, 
Gwawr ni 'msaetha i'w derfynau, 
Goleu ni fydd yma'n bod. 


Mwy ni'th ofwn, y tywyllwch ; 
Y mae Iesu, 'r Brenhin mawr, 

Gwedi agor dorau'r beddrod 
I ddisgleirwych byst y wawr ; 

E ddaeth allan o'i 'stafelloedd, 
Yng ngoleuni hanner dydd, 

Fel rhyw Flaen-ffrwyth bendigedig 
O'r niferi ddont yn rhydd. 


Mwy ni'th ofnwn, y tywyllwch ; 
Uffern faeddwyd er ei grym, 

A byddinoedd y gelynion, 
Er eu hymffrost, wnaed yn ddim ; 

Y mae modd i fyw wrth farw,— 
Gwisgo anfarwoldeb draw,— 

Ac mae'r bywyd hwn i filoedd 
Wrth y drws—ym mron gerllaw. 


Mwy ni'th ofnwn, y tywyllwch ; 
Y mae'r nef yn clirio draw, 

Y mae dydd datguddiad rhyfedd, 
Meibion Duw, yn awr ger llaw ; 

Mwy ni'th ofnwn, y tywyllwch ; 
Mae'r goleuni draw yn glir, 

Yn y golau mae prydferthwch 
Hardd y sancteiddiolaf dir. 


Vm Mariap. 


“ Ym mynydd yr Arglwydd y gwelir,” 


M “mynydd yr Arglwydd y gwelir ;” 

o herwydd yno y mae dyfnion bethau 
Duw, a'i ryfeddodau a ddylanwant yn 
dragywydd fel y moroedd heb ben draw 
iddynt, oblegid llwybrau tragywyddol 
gydd i'r Arglwydd ein Duw ni! Yny 
môr yr Arglwydd a_welir ym mil myrdd 
amrywiaethau y pysg a chwareuant yn- 
ddo; yng nghynhyrfiadau ei donau pan 
ferwir ef gan yr awelon; yn ei ruadau 
pan yn ymgynddeiriogi i frwydr yn erbyn 
y caerau a'i caethiwant yn ei wely ; ac yn 
ei ddeddfau, y rhaì ydynt gwedi bod yn 
wybodau rhy uchel i ddoethion yr oesau 
i'w deall a'u hegluro! Ar y ddaear yr 
Arglwydd a welir; yn ei hadgyfodiad 
blynyddol, yn amrywiaethau a Jliosowg- 
rwydd ei chynhyrchion, yn ei throfa 
ddyddiol, yn ei hysgogiad tymhoraidd, 
ac yn ei chynniweirfa flynyddol oddi am- 
gylch teyrn y dydd ; fel nad dim ond 
Hollalluogrwydd y Duwdod a all ei chyn- 
nal yn ei ffyrdd, a'i ddoethineb a all ei 
llywio yn ei llwybrau! Yn yr eithafion 
uwch ben, yr Arglwydd a welir ; oblegid 
yno y mae efe gwedi cyfleu meibion 
y dydd i dywynnu mewn gogoniant ; yno 
y mae efe gwedi sicrhau heuliau ysplen- 
nydd haf; yno y mae efe yn rhwymo 
hyfrydwch Pleiades ac yn dattod rhwym- 
au Orion; yno y mae efo yn marchog- 
acth ar y cymmylau ac yn ehedeg ; ac 
yno yr ymgynniwciria efe ar edyn chwai 
yr awelon nerthol! Ond “ym mynydd 


yr Arglwydd y gwelir” y drefn fawr 
ynghylch achubiaeth dyn cyfrgolledig, 
ei gyfodiad o'r dyfnderau isaf gan ben- 
arglwyddiaethol ras, y goruchwyliaethau 
a arferir tu ag atto er mwyn ei wneuthur 
yn frodor ofynydd Sïon fry, rhaglun- 
iaethau y nef yn goruwch-lywodraethu 
pob peth er ei ddaioni,a'r iachawdwriaeth 
fawr drwy Gyfryngwr yn ei holl ddos- 
parthion yn amlygu ei thrysorau, nes 
ydyw dyn ar y mynydd hwn yn lles- 
meirio mewn syndod! Yr oedd Abra- 
ham gwedi gweled llawer iawn yu ei 
dymmor ; ac nid oedd fodd iddo beidio, 
Gwelodd lawer yn Ur, gwlad ei enedig- 
aeth; gwelodd lawer yn ei daith, pan 


groesodd yr Euphrates ar ol yr addew- 


id ; gwelodd lawer o droion, pan yn ym- 
symmud o fan i fan ym mhlith arglwyddi 
a meibion y tir ; gwelodd haf, a gwelodd 
auaf; gwelodd dywyllwch, a gwelodd 
oleuni; a gwelodd fyrdd o ryfeddodau, 
yng ngweinyddiadau rhagluniaethau yr 
Arglwydd Goruchaf tu ag atto; ond ar 
ben Moriah y gwelodd efe y gweinyddiad 
rhyfeddaf erioed; nos yn ddisymmwth 
yn troi yn hanner dydd ; canol gauaf ar 
unwaith yn ganol haf; aglyn wylofain 
mewn eiliad yn troi yn ddyffryn y 
caniadau mawrion! Yn niwrnod mawr 
profedigaeth Abraham; yn y diwrnod 
tywyll a di hwn, pan ymgrogai y cym- 
mylau mewn duwch brawychus yn y 
gorwel uwch ei ben, pan ringciai natur 

ei dannedd arno,a phan ydoedd megis 
yn clywed yr oesau dyfodol yn melldith- 
io ei enw a'i goffadwriaeth fe? mableidd- 
iad, aeth Moriah ddâ yn olau mawri Ab- 
rabam, a ffyrdd y nef, y rhai a welai o'r 
blaen yn ddyryslyd gan eu troion, mor 
gywira'r llinyn; ac yn wyneb y pyst 
disgleirwych o oleuni a dywynnent allan 
o byrth gogoniant, galwodd enw y lle 
hwnnw, “Jehofa-jire, fel y dywedir he- 
ddyw, Ym mynydd yr Arglwydd y 
gwelir.” 

“Ym mynydd yr Arglwydd y gwelir” ei 
fod yn defnyddio dulliau rhyfeddol weith- 
iau i brofi ffydd ei bobl. Nid oes dim 
yn gyffelyb i'r maen prawf at bob peth ; 
gall y tafod lefaru geiriau mawreddog a 
ffrostgar, agall dyn ymhonni ei fod yn 
berchen ar rasusau lawer, a bod y gras- 
usau hyn yn gadarn ynddo, ac mai nid 
yn hawdd y gellir eu dadymchwclwyd 
hwynt; ond yn fynych pan eu dygid i'r 
prawf, diflannent fel tarth, oblegid mai 
mewn sŵn ac nid mewn sylwedd yr 
oedd eu bodolaeth hwynt. Y mae yn 
gwbl unol â natur cyfundrefn yr Ar- 
glwydd, Llywiawdwr mawr yr holl fyd- 
oedd, i ddwyn ei ddeiliaid rhesymmol 
drwy ryw brofion neillduol, cyneuderbyn 
a'u gosod yn y sefyllfaoedd a'r gorsafion 
hynny ag ydoedd efe gwedi eu darparu 
ar eu cyfer. Bu yr angylion cedyrn o 
nerth, ag sydd yn gymmanfa lân a gwyn- 
fydedig yn y nef, mewn sefyllfa o brawf ; 
achyn myned drwy y prawf, cyfeilior- 
nodd rhyw lu afrifed o honynt, ac yn 
nydd eu gwrthryfel a ddymchwelwyd 
gan fraich rymmus yr Hollalluog oddi ar 
gaerau yr uchelion fry, hyd i ddyfnderau 
gwlad machludiad haul, lle y maent 
gwedi eu rhoddi dan gadwynau tywyll- 
wch, hyd farn y dydd mawr. Rhyw 
nifer mawr anfeidrol o'r bodau ysprydol 
hyn a ddaethant yn ddiangol drwy y 
prawf; a chan eu dyfod yn ddiangol 
drwy y prawf, gelwir hwynt yn “ ethol- 
edig angylion ;” ac yn ol arfaethau ac 
amcanion mawrion eu Creawdr tu ag 
attynt, y maent gwedi eu cyfleu mewn 
gorsafion, a'u gosod yn y fath gyflyrau, 
fel na allant syrthio, oblegid eu bod allan 
o afaelion pob profedigaethau. Y dyn 
cyntaf a osodwyd mewn cyflwr o brawf, 
ac a orchfygwyd gan y brofedigaeth ; ac 
wedi myned o hono ar gyfeiliorn oddi 
wrth ddeddfau y cyfansoddiad y gosod- 
wyd ef dano, nid oedd fodd yn y cyfan- 

soddiad hwnnw i'w adferu i heddwch ei 
Greawdr, am nad ydoedd maddeuant 
yn teyrnasu oddi yno. Ond y fath oedd- 
ynt ddarpariadau Duw, fel ag yr oedd 
ganddo gyfundrefn o ras, yn yr hon yr 
oedd maddeuant yn teyrnasu, ac o dan 
yr hon y mae dyn gwedi ei osod etto 
mewn cyflwr o brawf gyd â golwg ar eti- 
feddu bywyd drwy ras; a phan gyr- 
haeddo efe y bywyd hwn mewn anfarw- 
oldeb, bydd ei gyflwr o brawf gwedi 
darfod, ac yntau tu hwnt i gyrhaeddiad 
neb rhyw brofedigaethau. O dan y gy- 
fundrefn o ras, y mae pobl yr Arglwydd 
yn agored i brofedigaethau, a hynny 
oblegid eu bod yn angenrheidiol er mwyn 
per-ffeithio sancteiddrwydd yn ofn yr Ar- 
glwydd. Ffydd ydyw y gras ag sydd bob 
amser ar y caerau yn ymladd rhyfeloedd 
y Cristion ; o ganlyniad, y mae yn ang- 
enrheidiol i'r gras hwn gael mwy o 
brofion nag unrhyw ras arall, er mwyn 
ei gadw yn filoyw, ynniog, ac yn effeith- 
iol, fel arf rhyfel yn y filwriaeth ys- 
prydol. Ym mhob oes o'r byd, y mae 
ffydd y saint gwedi ei gosod i raddau 
mwy neu lai dan y profion ; ac yn y prof- 
ion mwyaf tanllyd y mae y gras hwn 
gwedi disgleirio yn rhyfedd, ac yn sefyll 
yn uchel iawn, fel y gwelir yn yr unfed 
bennod ar ddeg o'r Epistol at yr Heb- 
reaid. Rhoddwyd ffydd Abraham yn y 
prawf pan alwyd ef o Ur y Caldeaid, 
oblegid efe a aeth allan ar ol yr Ar- 
glwydd ei Wneuthurwr, na wyddai yn y 
bydi ba le; rhoddwyd ei ffydd yn y 
prawf yn yr addewid a roed iddo o eti- 
fedd, ac o hiliogaeth dan gyfammod, mor 
aml mewn nifer a ser y nef, pan ydoedd 
efe gwedi heneddio, a Sarah gwedi myned 
yn hen iawn hefyd ; ond ar ben Moriah 
y rhoddwyd ei ffydd yn y ffwrnes dan- 
llyd fawr, fel ag y mae yn ddychrynllyd i 
feddwl am dani hyd y dydd hwn ; eithr 
hia ddaeth allan o'r prawf tanllyd mor 
loyw a'r arian, ac yn goethedig fel yr aur 
pur! Yr oedd y patriarch Abraham 
gwedi disgwyl yn hir wrth yr addewid ; 
Duw yn crybwyll o hyd am “dy had di,” 
ac am ryw dyrfa fawr oedd i ddyfod o'i 
lwynau ef; Abraham yn disgwyl wrthi 
flwyddyn ar ol blwyddyn, ond Sarah yn 
aros yn ammhlantadwy! Yr oedd y 
patriarch yn llu mawr iawn ym Mamre, 
ei bebyll yn dreflan fawr yn ardal Caer- 
arba, a'i ddiadelloedd yn finteioedd 
lliosog yn gorchuddio bryniau a doldir- 

oedd y wiad ; ond yr addewid o hyd yn 
aros draw! Henaint yn dyfod yn araf 
ym mlaen; y patriarch yn penwynnu, 
yn cerdded tu a'r glasfryn ar bwys ei 
ffon, yn teimlo ei hun yn ymdynnu tu 
& phriddell y glyn; glendid Sarah gwedi 
gwywo, ei bywiogrwydd gwedi ei gadaw, 
a natur gwedi myned yn llesg a gwan ; 
a'r addewid o hyd yn arosdraw! “Fel 
ger y nefoedd,” meddai Duw, “y bydd dy 
had di,” a'r etifedd yn yr addewid ; “ac 
yn dy had di y bendithir holl dylwythau 
y ddaear,” meddai Duw, a'r etifedd yn 
yr addewid ; ond er mai yn yr addewid 
yr oedd, ffydd Abraham a gedwai yn 
loyw, ac ni phallodd ; ac yn amser da 
Duw, wele etifedd Abraham gwedi ei 
eni, a Sarah yn gwaeddi allan mewn gor- 
foledd mawr ei bod hi yn rhoddi sugn i 
blant! Ni fu y fath orfoledd oblegid gen- 
edigaeth etifedd erioed ag Isaac ; yr a- 
ddewid gwedi bod mor hir, ond gwedi 
dyfod i'w chyflawniad yn holl amlder 
trugareddau ein Duw ni; y gweision yn 
bloeddio y newydd gorfoleddus o fryni 
fryn, ac o ddyffryn i ddyffryn, nes yr 
oedd yr awelon yn ei gludo drwy yr holl 
ardaloedd ; a'r gwragedd a'r morwynion 
yn rhedeg yn brysur o babell i babell, 
gan floeddio allan, “Y mae yr addewid 
gwedi esgor i'n meistr ni, oblegid y mae 
ein meistres gwedi esgorarfab!” Fel 
yr oedd Isaac yn cynnyddu, yr oedd yn 
myned yn fwyanwyl ganei rieni ; gwelent 
ryw degwch yn ymddadblygu ynddo yn 
feunyddiol, rhyw rinweddau yn dyfod i'r 
amlwg o ddydd i ddydd ynddo, a'r a- 
ddewid yn barhaus yn cael ei gwirio yn- 
ddo. Edrychent ar Isaac fel plentyn 
dan warcheidwadaeth Duw Ior, a siarad- 
ent â'u gilydd, gan ddywedyd, “Dyma 
fab yr alwad a'n cychwynodd o'r wlad 
sydd tu hwnt i'r Euphrates; hiliogaeth 
hwn a fyddant yn genedl gref yn medd- 
iannu Canaan ; cyfod cedyrn y gwyr o 
ryfel o lwynau hwn ; o hiliogaeth hwn 
y daw allan frenhinoedd galluog, a fydd- 
ant yn enwog ac yn glodfawr drwy yr 
holl ddaear ; ac o hono ef, draw, draw, 
draw, yr hana y Messiah, teyrnas yr hwn 
a barha yn dragywydd, a gorsedd yr hwn 
a sicrheir yn oes oesoedd! Dyma Isaac; 
darfu y gauaf i ni yn hwn ; ymdawelodd 
pob tymhestloedd i ni yn hwn ; nid oes 
ond haf mwy i ni yn hwn ; ni ymledaena 
y cysgodau tywyllion drosom ni mwy yn 
hwn ; ac y mae ein holl brofedigaethau 

ni ar ben yn hwn.” Gwedi cael Isaac, 
nid oedd ond gwawr barhaus yn tywyn- 
nu ar lannerch preswylfod Abraham ; 
pyrth y dydd yn agored yn barhaus arno, 
natur yn ei gwên yn edrych yn llon yn 
ei wyneb ; a dim o'i flaen yn ei olwg, ond 
cynhauaf mawr o gynhyrchion toreithiog 
yr addewid. Ond yr oedd ffwrnes y 
brofedigaeth fawr yn ymyl Abraham, 
nad ydoedd ymadael â'i wlad, nac un- 
rhyw gyfyngder erioed y bu ynddo, 
ddim i'w gyffelybu i'r prawf mawr a 
rhyfeddol ydoedd wrth y drws ; oblegid 
“ Duw a ddywedodd wrtho, cymmer yr 
awr hon dy fab, sef dy unig fab Isaac, yr 
hwn a hoffaist, a dos rhagot i dir Moriah, 
ac offrymma ef yno yn boeth offrwm ar 
un o'r mynyddoedd yr hwn a ddywed- 
wyf wrthyt.” 

“ Ym mynydd yr Arglwydd y gwelir” 
ffydd, a baniar ei buddugoliaeth yn ym- 
gyhwfanu yn uchel iawn yn yr awelon ! 
Yr oedd ffydd Noah yn rhyfedd o gad- 
arn, pan ydoedd y diluw digofus yn ym- 
ferwi dros wyneb yr holl ddaear ; ond 
yr oedd y caerau coed. yn rhywbeth, am 
eu bod yn y golwg rhyngddo a'r perygl 
dinystriol: eithr am Abraham, yr oedd 
efe yn noeth yng nghanol y brofedigaeth 
fawr; y gyllell yn noeth a miniog, a 
gwddf Isaac yn noeth i dderbyn y tor- 
riad angeuol! Yr oedd pob peth yn 
yr amgylchiad blin hwn, yn tueddu at 
wanychu ffydd Abraham, a'i gwneuthur 
yn eiddil a dinerth i wynebu y frwydr 
ar ben Moriah. Isaac yn blentyn yr 
addewid! Isaac yn blentyn eu henaint! 
Isaac yn unig blentyn iddynt! Gormod 
i Abraham wneuthur aberth mor fawr ! 
Ar baun o arglwyddi y tir y galwyd i 
wneuthur y fath beth ahyn! Pa fodd 
y gall Abraham dreulio gweddill ei oes 
ar ol Isaac? Yn y babell ni bydd 
Isaac i'w weled ond hynny! Pan ym- 
gynnulla llangciau y wlad yngbyd, ni 
bydd Isaac yn eu plith mwyach! A fydd 
Abraham yn fableiddiad? A raid i Ab- 
raham wrandaw ar wyryfon Caerarba 
a'i hardaloedd, yn ei felldithio am dorf- 
ynyglu ei unig blentyn? A raid i Ab- 
raham edrych ar wragedd y tir, yn cilio 
oddi wrtho fel llofrudd pennaf yr oesau ? 
Pa fodd y gall Abraham edrych yn wyneb 
Sarah ei wraig, ar ol rhoddi yr archoll 
farwol i Isaac? Abraham, Abraham ! 
Ai dyma ben draw dy grefydd di? Ai 
i hyn y croesaist yr afon ? Ai er mwyn 

hyn y disgwyliaist gyd & y fath amynedd 
am gyflawniad yr addewid? Paid, Ab- 
raham, a myned gam ym mhellach ! 
Edrych ar lygaid llon y bachgen! Ed- 
rych arei ruddiau gwridog a theg! Ed- 
rych ar ei wallt yn disgyn yn llywethau 
modrwyog dros eì war! Pwy mor fwyn 
ei dymherau drwy yr holl ddwyrain a'r 
bachgen Isaac? A wnai di dy hun a'th 
deulu yn ofidus a galarus drwy eich oes, 
trwy frathiad angeuol yn ei wddf? Yr 
oedd Abraham yn berchennog ar ffydd, 
ac ar ffydd fawr iawn; oblegid yn ol y 
defnydd a wneir o bob gras, y mae pob 
gras yn cynnyddu. Yn yr ymarferiad 
o amynedd, y mae amynedd yn cyn- 
nyddu nes myned yn amynedd mawr; 
yn yr ymarferiad o ostyngeiddrwydd, y 
mae gostyngeiddrwydd yn cynnyddu nes 
myned yn ostyngeiddrwydd mawr; ac 
heb wneuthur defnydd ac ymarferiad o 
ffydd, ni wna ffydd gynnyddu fel ag i 
fyned yn ffydd fawr. Yr oedd Abraham 
gwedi ymarfer yn hir iawn â ffydd, gwedi 
byw am flynyddoedd lawer drwy ffydd, 
athrwy hynny gwedi dyfod yn gadarn 
yn y ffydd, fel nad ydyw yn gymmaint 
rhyfeddod i'w ffydd orchfygu ar ben 
Moriah. Dilyn Duw a wnaeth Abraham, 
ac nid myned i ladd Isaac; oblegid y 
mae gan ffydd lygaid adremiant hyd ym 
mhell o'r tu draw i'r Iorddonen donnog ; 
y mae ganddi glustiau a glywant sŵn 
lleferydd Duw drwy bob sŵn arall; y 
mae ganddi esgyll a'u codant yn uwch 
na chaerau y greadigaeth ; y mae ganddi 
draed a redant ar oly Duw byw drwy 
holl lwybrau dyrus yr anialwch; ac y 
mae ganddi ddwylaw a ymaflant yng 
nghyrn yr allor aur yn y cyssegr sanct- 
eiddiolaf yn y nef! Nid annhebyg nad 
ydoedd engyl gogoniant mewn petrusder 
yngylch Abraham, ac yn barod i feddwl 
mai dan y cymmylau yr elai ei ffydd, ac 
na ddaliasai dân y ffwrnes gan mor ang- 
herddol ydoedd! Tybiaf fy mod yn 
clywed Cherub disglaer a thanllyd ar 
gaerau y ddinas aur yn y nef yn dywed- 
yd, “ Y mae y wawr ym mron a thorri 
ar Beerseba, preswylfod Abraham; y 
mae y ceiliogod yn canu; dacw byst 
auraidd y dydd yn ymsaethu o'r dwyrain 
dros y tir; mia welaf babell Abraham, 
ond ni welaf neb mewn cyffro yno! Ah! 
y mae Abraham gwedi gwangalonni i'r 
gwaith! Rhoed baich rhy drwm i'w 
ffydd ! 


Y mae ei feddwl gwedi suddo 

i'riselderau! Hyd yma y cerddodd ei 


ffydd, ac nid ym mhellach! Trueni am 


Abraham, na ddaliasai ei ffydd heddyw ! 
Ond druan ag Abraham, y mae gwedi 
llwfrhau! Ah! y mae rhyw gyffro ym 
mhlith y pebyll yn Beerseba! Y mae 
Abraham yn fyw, yr wyf yn credu, ac y 
mae ei ffydd yn fyw hefyd !”—“Ac Ab- 
raham a fore-gododd, ac a gyfrwyodd ei 
asyn, ac a gymmerodd ddau langc gyd ag 
ef, ac Isaac ei fab ; ac a holltodd goed y 
poeth-offrwm, ac a gyfododd, ac a aeth 
i'r lle y dywedasai Duw wrtho.” Wele 
ffydd Abraham gwedi gorchfygu yn y 
boreu ; ond y mae y ffordd ym mhell i ben 
Moriah, ac nid oes wybod pa fodd y try 
hi allan cyn yr hwyr. A'th meibion 
Ephraim allan yn arfog, ac yn saethu â 
bwa ; ond hwy a droisant eu cefnau yn 
nydd y frwydr; ac felly, fe allai, Abra- 
ham ; oblegid y mae y cnawd yn wan, 
ac fe allai y digalonna y gŵr, ac mai troi 
tu a'i artref a wna cyn cyrhaeddyd y 
mynydd. Tad y ffyddloniaid ydoedd 
Abraham ; nid ymgynghorodd efe â chig 
a gwaed ; yr oedd y nefoedd yn galw; 
y patriarch a attebodd ; cychwyno@d yn 
fore o Beerseba; a phob gelyn a ddeuai 
ym mlaen i'w ddarbwylloi roddi heibio 
eì amcan, a deimlai fin ei gledd nes y 
gorfyddai arno gilio draw! _ Rhyfelwr 
rhyfedd ydyw dyn Duw, ag sydd yn 
rhodio a'i draed o fewn terfynau deddfau 
y nefoedd ; oblegid pan y mae yn gorch- 
fygu un gelyn, ac yn gwneuthur iddo 
gilio draw, y mae yn gorchfygu yr holl 
fyddin, ac yn gwneuthur iddi fesur ei 
chamrau yn ei ol; ac o'r tu arall, pan orch- 
fyger dyn Duw gan un gelyn, ymae yr holl 
fyddin ar ei warthaf, a phob profedigaeth 
yn drech nag ef. Ni orchfygwyd ffydd 
yn y gweithrediad o honi erioed, ac ni 
orchfygir hi byth ; oblegid yn y pethau 
hyn oll—ym mhlith y gelynion hyn, ac 
yng nghanol y gelynion hyn oll, os rhoir 
ei gweithrediad i ffydd, os rhoir i ffydd 
chwarae teg i ymladd—yn y pethau hyn 
oll, yr ydym ni yn fwy na chongcwerwyr, 
trwy yr hwn a'n carodd ! Y mae y ffydd 
wannaf yn drech na'r gelyn cryfaf! 
Aeth Abraham i'w daith tu â phen Mor- 
iah y dydd cyntaf; a phan fachludodd 
yr haul, yr oedd ei ffydd mor gadarn ag 
ydoedd yn y boreu ; drannoeth yrun fath; 
“Ac ar y trydydd dydd y dyrchafodd 
Abraham ei lygaid, ac efc a welai y Ile o 
hirbell ;” ond er gwcled y lle o draw, er 

gweled y fan lle yr oedd efe i dywallt 
gwaed ei unig fab, ni chiliodd yn ol; 
ond cyrhaeddodd ben y mynydd, efe ac 
Isaac, a'r coed, a'r tân, a'r gyllell yn ei 
law! Aethant ill dau ynghyd tu a'r 
lladdfa, yn ddrych i'r holl nefoedd o'r 
hyn a allasai ffydd wneuthur, ac yn 
ddrych i'r holl oesau dyfodol o'i chader- 
nid hi! Pe buasai ffydd Abraham yn 
gwannychu ar ben y mynydd, ac iddo 
ddywedyd, “ Hyd yma, a dim ym mhell- 
ach, y gallaf fi fyned; yr wyf gwedi 
gwanhau, yr wyf gwedi darfod ; fy holl 
ymysgaroedd a deimlant dros fy mab; 
O Isaac, Isaac, ni allaf feddwl rhoddi yr 
archoll angeuol, ni allaf edrych ar dy 
waed yn lliwio yr allor ; y mae hyn yn 
ormod i mi, y mae fy nghalon a'm cnawd 
yn crynu; dere yn ol, dere yn ol tua 
Beerseba, ni allaf feddwl wynebu dy 
fam hebot ti”—pe troisai Abraham yn 
ol yn awr, ymdrechasid gan yr oesau es- 
gusodi ei ymddygiad. Ond gwedi cyr- 
haeddyd pen Moriah, aeth Abraham yn 
union at y gorchwyl o adeiladu allor; 
ac wedi iddo adeiladu yr allor, gosododd 
y coed mewn trefn arni ; ac wedi gosod 
y coed mewn trefn arni, efe a rwymodd 
Isaac ei fab, ac a'i gosododd ef ar yr allor 
ar uchaf y coed. Yr oedd. pob peth yn 
awr yn barod, dim ond ergyd angeuol 
y gyllell ; dim ond gollwng gwaed yr off- 
rwm, dim ond edrych ar ei lygaid yn 
torwynnu yn angau, dim ond edrych ar 
yr anadliad olaf yn chwareu ar y wefus; 
“Ac Abraham a estynnodd ei law, ac a 
gymmerodd y gyllell i ladd ei fab;” ys- 
gydwai y steel uwch ei wddf, cryfhai ei 
fraich er mwyn ei nerthu i fod yn sicr 
o angeuoldeb yr ergyd; ond gyd â ei 
fod yn myned i roddi y brathiad marw- 
ol i'w fab, wele lais yr angel o'r nefoedd 
yn eì attal, gan waeddi, “Abraham, Ab- 
raham, na ddod dy law ar y llangc, ac 
na wna ddim iddo;” a baniar ffydd a 
blanwyd yn y fan; a thra byddo Pen 
Moriah ar gof a chadw, hi a gyhwfana 
yno yn ogoneddus, yng ngwên pelydrau 
aur haul gogoniant ! Ffydd ydyw yr 
oruchafiaeth ag sydd yn gorchfygu y byd ; 
oblegid nid pa beth a wna ydyw y pwngc, 
ond pa beth ni wna? Trwyddi hi y 
goresgynwyd teyrnasoedd, y gwnaeth- 
pwyd cyfiawnder, y cafwyd addewidion, 
y cauwyd safnau llewod, y diffoddwyd 
angerdd y tân, y diangwyd rhag min y 
cleddyf, y nerthwyd o wendid, y gwnaeth- 

pwyd yn gryfion mewn rhyfel, ac y gyr- 
rwyd byddinoedd yr estroniaid i gilio. 
“Ymmynydd yr Arglwydd y gwelir” 
darpariadau y nefoedd, gyferbyn a'r rhai 
a rodiant mewn ufudd-dod i'w deddf- 
au. Er i Isaac gael ei arbed ar Ben 
Moriah, a chael ei ollwng yn rhydd o'r 
lladdfa ; er na ddarfu i'w waed ef gys- 
segru yr allor yno; ac er na losgwyd ef 
gan y tân yno ; etto rhoed poeth-offrwm i 
Dduw y nefoedd yno gan Abraham, ob- 
legid yr Arglwydd eì hun a ddarparodd 
hwrdd i'r allor yn lle Isaac; ac oblegid 
y darpariad annisgwyliadwy hwn, galw- 
odd Abraham enw y lle Jehofa-jire, 
sef yr Arglwydd addarpar! “Tegwch 
bro, a llawenydd yr holl ddaear, yw 
mynydd Sïon, yn ystlysau y gogledd, 
dinas y Brenhin mawr;” oblegid ar y 
mynydd hwn y mae yr efengyl gwedi 
darparu gwledd gyferbyn a'r holl gen- 
hedloedd, ynghyd å ganchwiliadwy olud- 
oedd y Cyfryngwr, er gwneuthur tlod- 
ion Eden yn gyfoethogion i dragywydd- 
oldeb. Nid oes un darpariad gan natur 
gyferbyn a rhoddi bywyd ysprydol i'r 
enaid, na chynnal bywyd ysprydol mewn 
enaid ; oblegid yng nghyfundrefn y cyf- 
ammod newydd y mae yr holl ddarpar- 
iadau gwedi eu cyfleu, a'r trysorau gwedi 
cael eu hagor ar fynydd Sion. Yma y 
gwelir yr Arglwydd yn teyrnasu yn holl 
gyflawnder a goludoedd anchwiliadwy ei 
ras, ac yn dadblygu yr iachawdwriaeth 
fawr yn ei holl ranau perthynol i achub 
colledigion Eden, nes ydyw yn dylenwi 
fel dyfroedd y moroedd mawrion, heb 
hyd, heb led, heb uchder, heb ddyfnder, 
ond o helaethrwydd tragywyddol! Yma 
y gwelir y ffynnon fawr ddihyspydd, yn 
dyfod allan o dŷ yr Arglwydd, yn bryd- 
ferth yn ei ffrydiau crisialaidd, ac yn 
nerth y Duwdod yn wynebu ar anialdir- 
oedd y ddaear, yn ffrwythloni yr holl 
ddaear, yn rhoddi gwawr adnewyddol ar 
y tiroedd diffrwyth, ac yn dyfrhau holl 
ddyffryn Sittim! Yma y mae doethineb 
gwedi adeiladu ei thŷ, yma y naddodd 
hi ei saith golofn ef, yma y lladdodd hi 
ei hanifeiliaid, yma y cymmysgodd hi ei 
gwin, ac yma yr huliodd hi ei bwrdd ! 
Ar y mynydd. hwn y mae yr Arglwydd 
gwedi gwneuthur gwledd o basgedigion, 
gwledd o loyw win ; o basgedigion breis- 
ion, a gloyw win puredig! Yn y myn- 
ydd hwn y difa efe y gorchudd sydd yn 
gorchuddio yr holl bobloedd, ar llen a 

daenwyd ar yr holl genhedloedd! Ary 
mynydd hwn y mae angau yn cael ei 
lyngcu mewn buddugoliaeth, yma y mae 
yr Arglwydd Dduw yn sychu ymaith y 
dagrau oddi ar bob wyneb, ac yma y mae 
efe yn tynnu ymaith warthrudd ei bobl 
oddi ar yr holl ddaear! Ar y mynydd 
hwn ymao traed y rhai sydd yn efangylu, 
ac yn cyhoeddi heddwch, yn weddaidd ; 
y rhai a floeddiant yn holl nerth llefer- 
ydd y Duwdod ei hun, “O deuwch i'r 
dyfroedd, bob un y mae syched arno, ïe, 
yr hwn nid oes arian ganddo; deuwch, 
prynwch, a bwyttewch; ic, deuwch 
prynwch win a llaeth, heb arian, ac 
heb werth.” Ar y mynydd hwn y mae 

diogelwch ; oblegid ymgynhyrfed y ddae- 
ar, ymwisged y nefoedd uwch ben mewn 
brawychion, neidied y mynyddoedd, 


.ymrwyged y creigiau, rhued y môr a'i 


gyflawnder, y mae ymwared, megis ag y 
dywedodd yr Arglwydd, ym mynydd 
Sïon, ac ar hwn y bydd Jacob mewn 
diogelwch byth. Bellach, “Llawenyched 
mynydd Sion, ac ymhyfryded merched 
Judah, o herwydd dy farnedigaethau. 
Amgylchwch Sïon, ac ewch o'i hamgylch 
hi; rhifwch ei thyrau hi. Ystyriwch ei 
rhagfuriau, edrychwch ar ei phalasau ; feì 
y mynegoch i'r oes a ddelo ar ol. Canys 
y Duw hwn yw ein Duw ni byth ac yn 
dragywydd: efe a'n tywys hyd angau.” 


Bebb fy Mar. 


I yn nistawrwydd prudd y bedd, 
Y mae fy mam anwylgu ? 
Ai 'nghlo rhwng breichiau angau di 
Y mae hi 'nawr yn cysgu ? 
Ym mhriddell oer y graian mân, 
~ Y mae er's dyddiau'n gorphwys, 
A'i henaid sydd yn loyw fry, 
Yng ngwisgoedd glân paradwys. 


Pe tyfent y rhosynau heirdd, 
Y blodau llon, a'r lili, 
A meillion gwyrddleis teg y ddôl, 
O gylch eì phriddlyd wely ; 
Ni wel ei llygad degwch mwy, 
Yng nghlo y mae'i harogliad, 
Yng nghaethder mawr y bedd bydd hi 
Hyd ddydd ei hymwarediad. 


Pelydrau aur y wawr o draw, 
Ymsaethant dros ei beddrod, 

A haul melynwyn tessog haf, 
Dywynna oddi uchod ; 

Y gwlith ddisgyna oddi fry, 
Ireiddia ddolau'r glynoedd ; 

Ond esgyrn sych sy'n Medd fy Mam, 
Yn gymmysg â'r priddelloedd. 


Gwerdd ydyw'r ywen fawr ger llaw, 
A glas y'nt ddail y ffawydd, 

Pob gwrthddrych drwy'rholl fro yn llon 
A wênant ar eu gilydd ; 

Ond trymder mawr y caddug dâ, 
Deyrnasa drwy'r ystafell, 

Lle rhoed fy Mam i gysgu hûn, 
Yn dawel yn ei phabell, 

Holl ednod gwaraidd llwyni'r coed, 
Ddatganant felus odlau, 

Croesawant wawr y dwyrain draw, 
Mewn hyfryd nefol dônau ; 

Ond yn y bedd, holl ferched cerdd 
Ni seiniant eu halawon, 

Fy Mam ni chlyw chwareuad tant, 
Na llafar gân hyfrydlon. 


Gwyryfon prydferth llon y glyn 
Y'nt wridog iawn eu gruddiau, 

Mor deg a meillion peraidd Mai, 
Cariadus y'nt eu gwênau ; 

Ond yn y bedd, lle gorwedd 'Mam, 
Nid oes ond llygredigaeth, 

Ac yno mae y glana' 'rioed 
Yn llwch ym mro marwolaeth. 


Er gwênau natur ym mhob man, 
Er mwyned yr awelon, 

Er mantell werdd y dyffryn dir, 
Er dwndwr pêr yr afon, 

Mi af, mi af at Fedd fy Mam, 
Arosaf yno ronyn, 

Och'neidiau 'nghalon yno ro'f, 
Cyssegraf ef â deigryn. 


Er llonned ydyw'r wybren faith, 
Er holl hyfrydwch llyfrau, 

Er mor bleserus weithion beirdd, 
Er awen a'i holl fflamiau ; 

O'i holl hediadau, e ddaw'n ol 
Y meddwl at y fangre, 

Yn bruddaidd â at Fedd fy Mam, 
Ac yma gwua ei artre'. 

Ni allaf fi, na dydd na nos, 
Tra fyddwyf ar ddibuniad, 
I rwystro ’ meddwl 'hedeg ffwrdd, 
At 'Mam a lle'i gorphwysiad ; 
Ag ardal dywell ddâ y bedd, 
'Rwy' nawr mewn gwell cymodiad, 
Er pan y mae fy anwyl Fam, 
O'i fewn dan glo'i garchariad. 

'Rwyf finnau'n tynnu tua'r bedd, 
Myn'd heibio mae fy nyddiau, 

Fe'm rhoir i gadw yn y glynn, 
O dan ei oer briddellau ; 

Ond gwawrio draw mae'r nefol ddydd, 
'R agorir dorau'i garchar ; 

Pan seinia udgorn Duw ar g'oedd, 
Daw'r meirwon oll o'r ddaear. 


Anyou, Barn, a €praggmddulìel, 


AN yr ymddettyd y babell briddlyd 
hon, gan y dymchwelir i'r lludw yr 

hyn sydd farwol o ddyn, a chan y rhaid 
i'r bywiolion oll fyned drwy borth mar- 
wolaeth ; amryw a gwahanol yw y dull- 
iau sydd gan ddynion o ymbarottoi erbyn 
yr ergyd ofnadwy a'u cyferfydd, ac a'u 
dymchwela am oesau bythol i'r llwch. 
Rhai a ddarbwyllant eu hunain i'r gred- 
iniaeth, nad yw marw ond hir nos o dy- 
@yllwch, bythol annghof, a thragywyddol 
gwsg ; ac ar gefn y dyb niweidiol, ber- 
yglus, a chyfeiliornus hon, mewn bywyd 


ymdroant ym mhob oferedd, dilynant 


bob ysgafnder, achyflawnant bob chwant; 
a phan ddel y cyfyngder lleiaf i'w cyfar- 
fod, terfynant eu heinioes, ymwthiant i 
wlad y dirgelion, ac ymddangosant yn 
ddialwad ger bron Rhoddwr bywyd, a'u 
holl anwireddau yn bentyrrau dirif ar eu 
penau, yn dechreu eu gwasgu i dragy- 
wyddol boenau, loesau, a chaledi. Eraill 
o well ffydd, ond yn gwbl fyrr o ymarfer- 
iad, a dreuliant oes hir yn hollol ddiofal 
ynghylch y pethau a berthynant i'w hedd- 
wch mewn byd arall ; acernad amheuant 
wirionedd y byd ysprydol, etto tybiant yr 
ymdarawant hwy fel eu tadau a'u teidiau 
o'u blaen, ac nid argyhoeddir hwynt o'u 
hamryfusedd er unrhyw ymdrechiadau, 
hyd oni agorant eu llygaid yn y wlad 
draw, pryd y bydd y gagendor gwedi ei 
sicrhau, pob gobaith gwedi darfod, a hwy 
eu hunain gwedi myned i'r dyryswch 
mwyaf erioed. Ond y mae rhai mewn 
byd gorlawn o helbulon, yng nghanol 
cenhedlaeth ddrwg a throfaus, ac mewn 
amgylchiadau o ddygn galedi ac adfyd, 
gwedi canu yn iach i bob gobaith am 
gysur yn y creadur, gwedi cau eu llygaid 


rhag edrych ar wagedd y greadigaeth, 
ac wedi ymattal oddi wrth glustfeinio ar 
sŵn a dwndwr y byd ; edrychasant hyd 
y tu fewn i'r llen, gosodasant eu gobaith 
mewn lle sicr, ac aethant i gydnabydd- 
iaeth agos âg Arglwydd y byd anfarwol ; 
yn angau cafodd y cyfryw fywyd, ym 
mhorth marwolaeth cawsant drothwy 
gogoniant; a phan beidiasant â'r byd 
hwn, yr oeddynt yng nghanol paradwys 
Duw. 


Dywedwyd er yr hen amser, “ Y gwelid 
rhagor rhwng y cyfiawn a'r drygionus; 
rhwng yr hwn a wasanaethai Dduw, a'r 
hwn nis gwasanaethai ef ;” y gyrrid y 
drygionus ymaith yn ei ddrygioni, ond 
y gobeithiai y cyfiawn pan fyddai 
yn wynebu glyn cysgod angau ; felly ang- 
enrhaid yw i ni ystyried,mai nid yn ofer y 
llefara ysprydoliaeth, ond bod yr oll a 
ddywedir gan yr Ysgrythyrau Sanctaidd 
yn wirionedd, ac y cânt eu cwbl gyflawni 
mewn perthynas i sefyllfaoedd dynion, 
yn gystal yn y byd hwn a'r hwn a ddaw. 
Yn awr, gan fod angau, barn, a thragy- 
wyddoldeb o'n blaen ; gan nad galluad- 
wy ini ddiengyd rhagddynt trwy un- 
rhyw ddyfeisiau; a chan fod uchel 
fwriadau Jehofah i gael eu cyflawni; 
rhesymmol yw i ni, nid yn unig i feddwl, 
i gredu, ac i ddisgwyl am y cyfnewid- 
iadau rhyfedd yr awn trwyddynt, ond 
ymbarottoi, yn ol y drefn fawr ddatgudd- 
iedig yn yr efengyl, i ymwneud am y 
gylfaen ragorol honno ag y mae cadernid 
iddi, ac ymaflyd yr y Gwrthddrych ben- 
digedig hwnnw, sydd eisioes gwedi bod 
yn angau i angau, ac yn drangc i'r bedd. 
Dymunaf i bob sobrwydd orlenwi fy 
meddwl, tra yn ysgrifio y llinellau hyn ; 

a gobeithiaf y bydd i ddarllenwyr yr ys- 
grif hon, yn neillduol yr ieuengctyd 
llon, yn llangciau glandeg a gwyryfon 
prydweddol, osod y tri gair â ddewiswyd 
fel sylfaen yr araeth bresennol, yn agos 
i'w calonau, modd y tuedder hwynt i 


edrych dros derfyn amser, uwch digrif- 


wch y byd, a thu draw i gyfoeth y ddaear 
hon ; ac y dewisont grefydd aduwioldeb 
yn eiddo iddynt, o flaen gwrthddrychau 
teccaf y greadigaeth hon. 

Daw angau yn ei arfogaeth ddychryn- 
llyd, a chwery ei beiriannau yn erbyn y 
tŷ daearol hwn, nes ei ddadymchwelyd 
yn gydwastad â'r llawr. Er y pryd y 
cafodd brenhin dychryn ganiattâd y nef 
i ollwng ei saethau i fysg yr hiliogaeth 
ddynol; er yr amser y rhoddodd an- 
ufudd-dod dyn fodoliaeth iddo yng 
ngardd Eden ; ac er pan yr archwaethodd 
waed Abel y merthyr cyntaf ; rhodio yn 
ei rwysg y mae trwy yr holl greadigaeth, 
gan fwrw brenhinoedd i lawr o'u gor- 
seddau, barnwyr o'u meingciau, a deddf- 
wyr o'u cadeiriau. Pob oed, amgylchiad, 
a sefyllfa ydynt unwedd ganddo ; am na 
thosturia wrth lefau gwlad, galarnadau 
gweddwdod, nac ocheneidiau amddifad- 
rwydd. Yn wir, y mae tywyllwch dae- 
ardŷ yn loes fawr i feddwl dyn cynnefin 
â llewyrch y dydd, truenusrwydd tlodi a 
effeithia yn fawr ar yr hwn a fyddo 
gwedi ymdroi mewn digonedd, a chyni 
caethiwed a waeda galon y neb a wybu 
am ryddid ; ond er fod y cydmariaethau 
erchyllaf yn rhy weiniaid i ddarlunio er- 
chylldra gweithrediadau angau, etto ym- 
drechir trosglwyddo i'r meddwl ryw 
wybodaeth mewn perthynas iddynt, a 
ddangoso yr angenrheidrwydd o fod dan 
ymgeledd Gwrthddrych goruwchnaturiol, 
neu ynte fod yng nghadwynau uffern, 
yrhon yw yr ail farwolaeth. Wrth angau 
y deallir, awdurdod y gorchymyn a 
roddwyd draw yn Edeni ddyn ym mo- 
reuddydd amser, ynghyd âg effaith y 
troseddiad o hono gan ddyn, yr hwn yng 
nghyflawniad ei amryfusedd, a ddygodd ei 
hun a'i hiliogaeth i freichiau y gormes- 
wr trwy yr holl oesau. Hyn a gadarn- 
ha St. Paul yn ei Epistol at y Rhuf- 
einiaid, pan y dywed, mai, “Trwy un 
dyn y daeth pechod i'r byd, a marwol- 
aeth trwy bechod ; ac felly yr aeth mar- 
wolaeth ar bob dyn, yn gymaint a phechu 
o bawb.” Y mae gan y brenhin hwn, 
trwy yr holl fyd, fyddinoedd lliosog, arf- 

og, a dewr, i symmud ymaith ei drigolion 
gwedi iddynt unwaith ddyfod i derfyn eu 
hamser; ac wedi iddo unwaith ollwng 
ei saeth oddi ar linyn ei fwa, yn ofer yr 
ymdrechir attal y canlyniadau ; oblegid 
gwthia ei ffordd i'r galon, ac a'i hatfâl i 
daflu y gwaed i'r pibellau ; a'r canlyniad 
fydd trengu. Fel prif gadfridog ei fydd- 
inoedd, galluoedd yr hwn a brofwyd i 
raddau mwy neu lai ym mhedwar bann 
byd, efe a ollwng y Pla ffyrnig allan; 
yr hwn a hwylia ei gamrau drwy ymher- 
odraethau, ac a wna alanastra erchyll 
ym mhob man lle y disgyno. O'i flaen, 
wele drefydd blodeuog mewn poblog- 
rwydd, cyfoethogrwydd, a masnach ; yn 
ei amgylchu, celaneddau aneirif o farwol- 
ion, a rhifedi fwy na mwy yn disgwyl am 
y ddyrnod olaf; ac o'i ol distawrwydd 
annghyfannedd-dra, ac arwyddion dy- 
chrynfeydd calon yn argraphedig mewn 
llythyrenau amlwg ar bob gwyneb. Yn 
nesaf y Frech, gelynes planhigion go- 
beithol gwledydd. Gwedi bod mewn 
aml gyfyngderau yn dwyn y teulu bych- 
ain fynu, gwedi cael rhagluniaeth y nef 
i weithredu yn rhyfedd tu ag at eu cyn- 
naliaeth, ac wedi eu cael i amgylchynu 
y bwrdd mewn gwên, llonder, ac iechyd ; 
hon a ddaw, ac a'u tery y naill ar ol y 
llall â mantell grammenllyd, o'r gwadn 
hyd y coryn; ac wedi iddi wneuthur 
digon o anffurf arnynt, hi a symmud 
deuluoedd o honynt o freichiau eu rhieni, 
ac, fel y credaf yn ddilys, i freichiau 
Crist, yr hwn a lefarodd mor dirion 
mewn perthynas ìddynt. Gwedi hynny 
y Darfodedigaeth, yr hwn a ddaw yn 
lledradaidd i'r babell, ac yn araf neill- 
duol a ddechreua ymwthio dan y syl- 
feini; a pha agosaf y byddo i orphen ei 
waith, cryfaf oll fydd gobaith y dioddef- 
ydd; ond er ei feunyddiol weniaith, ni 
phaid â'i orchwyl hyd oni ymlidio yr 
yspryd at Dduw yr hwn a'i rhoddes ef. 
Yn ei fyddinoedd hefyd y mae pangfeydd 
arswydus yr Apoplexy, yr Epilepsy, a'r 
Palsy ; yn ei ganlyn y mae dirdyniadau 
poenus y Colic, y Cramp, a'r Garreg ; ac 
yn eì amgylchu y mae poethfeydd di- 
baid y Pleurisy, y Gout, a'r Pulrid Fever ; 
pob un o ba rai sydd ddigonol i daflu 
y tŷ priddlyd i lawr, er gwaethaf holl 
ddoniau a chywreinrwydd physigwriaeth 
y meddygon pennaf. Y llange gwrolaf, 
dewraf, a grymmusaf yn y gymmydog- 
aeth ; unig fab ei rieni duwiol ; ond efe a 

ragorai, mewn annuwioldeb, drygioni, a 
phechod ; ar rybuddion ni wrandawai, i 
gynghorion ni roddai osteg, ac â rheolau 
efengyl Crist ni chydffurfiai ; ond rhodiai 
yn gwbl yn ol helynt y byd hwn, gwas- 
anaethai bechod gyd a'r ffyddlondeb 
mwyaf, a dilynai ei felus-chwantau gyd 
ag awyddfryd mwy na chyffredin. Ond 
ar brydnawngwaith, tarawyd ef & chur 
mawr yn ei ben; ac erbyn myned o 
hono i ofal mam dirion, yr oedd yr holl 
gorph gwedi clafychu, poethder ac oerfel 
yn cylchynu eu gilydd, y chwŷs yn 
dechreu berwi allan, a syched dibaid 
gwedi ei feddiannu. Ofnodd y funud 
gyntaf mai twrf arfau angau yn gweithio 
yn erbyn y babell ydoedd ;ac yn awr 
teimlai ei hun ar lithrigfa yn ymollwng 
i derfynau y bedd ; gyrrwyd ar ffrwst 
&m y meddyg, tra ymneillduai y fam i 
ystafell o'r neilldu i ledu achos ei hanwyl 
blentyn ger bron gorsedd tirion Dad y 
trugareddau. Ei dad a ddeuai adref yn 
yr hwyr, a'r olwg gyntaf a ganfu oedd 
ei fab annuwiol yn estynedig ar y gwely, 
a'i wynebpryd yn ddychrynllyd, ei lyg- 
gaid yn wylltion, ei dafod fel ysglodyn 
gych yn ei enau, a'i synwyr eisioes gwedi 
dyrysu ; rhedai dagrau hwn yn ffrydiau 
gloyw o'i lygaid, ac efe a ddwys ochen- 
eidiai tu a'r nef am ymwared i'w blentyn. 
Erbyn drannoeth, nid-oedd i'w weled 
ond arwyddion ymddattodiad buan. Yma 
yr oedd cyfyngder, gwasgfa, a gofid tad a 
mam. Beth pe clywsid eu hocheneidiau 
dwys, eu griddfanau torr-calonnus, a'u 
gweddiau taer? Ond beth am y bachgen 
oedd ar ganu yn iach i'r byd hwn, ac ar 
fyned i ymdagu âg angau? Pan ddaeth 
y prydnawn, gwedi ymguro o hono yn 
galed, ymlonyddodd ychydig, a deffrodd 
megis un o gwsg ; a chan edrych gfd & 
gwylltineb o'i gwmpas, annerchai yr ym- 
welwyr lliosog ac wylofus a'i hamgylch- 
ent yn y geiriau pwysfawr canlynol :— 
“Peth mawr yw disgyn i byrth y bedd, 
ond peth mwy yw gweled uffern yn ym- 
agori dderbyn yr enaid ; gwelwch fi, a 
gafodd bob manteision, hyfforddiadau, ac 
addysgiadau crefyddol, ar adael y byd 
hwn i gymmeryd fy nhaith i un arall, 
heb obaith, ac heb Dduw a'm nertha. 
Treuliais fy mlynyddoedd mewn oferedd, 
ac yn awr y mae y llyn o dân gwedi ei 
gynneu yn fy mynwes; bydd i mi cyn 
pen ychydig funudau ymddyrysu yng 
nghorbyllau dyffryn cysgod angau, caf fy 

nghladdu dan y llifeiriant dyfroedd, a 
suddaf i'r wlad sydd îs na'rbedd. Medd- 
yliaf y clywaf bistylloedd y llifeiriaint 
yn myned yn uwch eu sŵn, ar tyw- 
yllwch rhyngof a gloywon byrth y Jerusa- 
lem uchod yn dduach. Gwrthodais Grist, 
diystyrais iachawdwriaeth, a bernais yn 
aflan waed y cyfammod ; bellach nid oes 
yn fy aros ond damnedigaeth, gwaeau, 
a phoenau tragywyddol. Och! wele fì 
yn y dyfroedd dyfnion, a'm gwyneb tu a'r 
môr marw; Oh! bechod, Oh! bleserau, 
gyrrasoch fi i ddistryw; Oh! felus- 
chwantau, taflasoch fì i ddinystr tragy- 
wyddol.” Gyd & bod y geiriau dychryn- 
llyd hyn yn diferu oddi ar eì wefusau, 
gwelwyd llaw angau yn gwasgu yn 
drwm ar y peiriant, hyd onid ydoedd ei 
ocheneidiau a'i loesau yn peri syndod, 
dychryn, a braw ar bob cnawd a edrychai 
arno ; ei anadl yn gwanhau, ei lygaid yn 
tor-wynnu, ac yntau mewn cyfyngder 
mawr. O'r diwedd, y cawg aur a acth yn 
ddrylliau, yr olwyn wrth y ffynnon a 
dorrwyd, a'r llinyn arian a ollyngwyd yn 
rhydd ; yr yspryd a laniodd yn y wlad 
dragywyddol, ac a gafodd ci hun mewn 
dieithriol fro, gwedi ei adael i breswylio 
tir machludiad haul, hyd nes y delo y 
dydd yn yr hwn y bydd i bawb oll gael 
eu barnu. 

Yn awr, gan ei fod o osodiad i ddynion 
farw unwaith, ac wedi hynny bod barn, 
sicr y byddwn ninnau cyn hir yn y 
wasgfa galettaf erioed ; a pheth o dragy- 
wyddol ganlyniadau yw marw allan o 
heddwch a ffafr Duw. I ba le y try yr 
enaid yn y cyfyngder hwn, o bydd yn 
tywyllu rhyngddo a'r nef? A fedr 
cyfoeth arbed yn nydd dial? A all cyf- 
eillion waredu rhag uffern? Ac ai di- 
chonadwy i'r holl greadigaeth droi y 
ddamnedigaeth draw? Nid dim ond 
uffern a ragora mewn erchylldra ar far- 
wolaeth dyn annuwiol: “Y goludog 
hefyd a fu farw, ac yn uffern efc a gododd 
ei olwg, ac efe mewn poenau.” O! ieucnc- 
tyd Cymru, a ddewiswch chwi deganau 
gwael y byd o flaen yr hwn syddoll yn 
hawddgar? A gofleidiwch chwi wagder 
y byd, o flaen trysorau a'ch gwna yn 
dragywyddol ddedwydd ? Ac a werth- 
wch chwi y nefoedd. am drysorau mun- 
ud awr? Er mwyn cydwybod ddirwystr 
mewn bywyd, er mwyn dedwyddwch 
annhraethadwy mewn anfarwol fyd, ym- 
wnewch â Christ, Ceidwad enaid ; oblegid 

“Yr hwn ymae y Mab ganddo, y mae 
bywyd ganddo ; a'r hwn nid yw y Mab 
ganddo, nid oes fywyd ganddo.” Tra 
fyddoch yn anufudd i Frenhin Sïon, yn 
anewyllysgar i gymmeryd i fynu ei 
groes ef, yn ammhlygedig i gyfreithiau 
y deyrnas, ac yn ymgyndynnu er rhad- 
loned gwahoddiadau yr efengyl, nid oes 
i'w ddywedyd am danoch, ond bod dig- 
ofaint Duw yn aros arnoch. Fe allai na 
chewch wythnos o glefyd: onid amser 
byrr fydd hyn i chwi i wneuthur eich 
matter yn dda? Fe allai mai mewn 
diwrnod y torrir chwi i lawr, a ydych yn 
sicr y cewch hamdden gan eich loesau i 
ymofyn am drugaredd ? Ië, fe allai mai 
mewn eiliad yr ysgubir chwi i dragy- 
wyddoldeb, ac a oes gennych sicrwydd 
y derbyniwch faddeuant mewn byd arall? 
Beth bynnag yr ydych yn bwriadu ei 
wneuthur mewn amser a ddaw, beth 
bynnag yw eich syniadau am natur 
maddeuant Duw, a pha beth bynnag 
ydych yn dybied am waed Iesu croes- 
hoeliedig ; hyn sydd wirionedd, gan nad 
beth sydd gelwyddog; hyn sydd sicr, 
gan nad beth sydd amheus ; a hyn sydd 
bresennol, gan nad beth a fydd etto :— 
“ Yn awr yw yr amser cymmeradwy, yn 
awr yw dydd yr iachawdwriaeth ;” yn 
awr y meddyginiaethir archollion dyfn- 
ion pechod, yn awr y cynnygir Crist 
yng nghyflawnder a goludoedd mawrion 
ei ras i bechadur, ac yn awr y cymhellir 
i'r wledd ogoneddus a arlwywyd ar 
draul bywyd a marwolaeth Mab Duw. 
Ond er bod angau yn ddychrynllyd i'r 
anwir ddynion ; etto, mewn perthynas 
i'r cyfiawn, nid yn unig deil ei ffordd, a 
disgleiria ei lwybr fwy-fwy hyd hanner 
dydd, ond yn angau da fydd iddo, yn y 
farn dyrcha ei ben, ac yn nhragywydd- 
oldeb ca nofio mewn llawenydd diben- 
draw. “Mewn ffydd (medd yr Apostol 
am dduwiolion y cynfyd) y bu farw y 
rhaì hyn oll;” acmedd y Duwinydd 
Ioan, “ Mi a glywais lais o'r nef yn dy- 
wedyd wrthyf, Ysgrifena, Gwyn eu byd 
y meirw sydd yn marw yn yr Ar$lwydd, 
medd yr Yspryd,” canys y maent yn 
gorphwyso oddi wrth eu llafur; ïe, yr 
oedd Balaam, er yn annuwiol, gwedi cael 
allan fod rhyw ddymunoldeb yn perthyn 
i farwolaeth rhai yn fwy nag eraill ; ac er 
ei fod ef tra mewn bywyd yn dderbyn- 
iwr gwobr annghyfiawnder, acyn ymarfer 
â swyn-gyfaredd, etto medd efe, gan gon- 

demnio ei hun, a chydnabod yr uchaf- 
iaeth o'r ymarferiad o rinwedd a daioni, 
“Marw a wnelwyf o farwolaeth yr un- 
iawn, a bydded fy niwedd fel yr eiddo 
yntau.” O! mor ddymunol yw gweled y 
pererin yn cychwyn i'w daith ; nid ofna 
angau, ni ddychryna rhag y bedd, ac nid 
arswyda mo uffern; ond efe a â ym 
mlaen yn wrol, er mawr ddwndwr y 
llifeiriant, tywyllwch y dyffryn, a dyfn- 
der yr afon. Y mae ganddo sylfaen 
safadwy dan ei draed, Prynwr byw yn 
ei ymyl, a Haul Cyfiawnder i'w oleuo. 
Fel hyn y mae y duwiolion yn ymadael 
â'r fuchedd hon, ac mewn gorfoledd yr 
esgynant i'r lan draw, lle y sychir 
ymaith eu dagrau, ac y byddant mewn 
hollol ddiogelwch rhag eu holl elynion. 
Ië, hwynthwy wrth farw a edrychant 
gyd & meddwl llon dros ddyffryn cysgod 
angau, hyd derfynau y wlad a fydd yn 
etifeddiaeth dragywyddol iddynt ; yn eu 
cyfyngderau mwyaf tywelltir i'w calonau 
ddiddanwch Glân Yspryd y gwirionedd; 
yn eu loesau trymmaf cynnorthwyir 
hwynt, arwyddion o foddlonrwydd yr 
Arglwydd a roddir iddynt, ac yn eu 
gwasgfeuon calettaf esmwytheir hwynt 
gan bresennoldeb eu Brenhin a'u Brawd, 
yr hwn ni âd i'r don lifo drostynt. Aml 
y clywid y dyn a ofnai yr Arglwydd yn 
dywedyd, er gwanhau o'i chwythu, ac er 
yr ymdreiglai y chwŷs oer dros ei rudd- 
iau, ac er i'w redweliau beidio, ei fod yng 
ngolwg y Gaersalem newydd, ar drothwy 
porth y ddinas, ac yn sŵn niferi y 
gwaredigion a beroriaethant glodydd 
Emmanuel, Prynwr eu heneidiau. 

Daw dydd mawr ac ofnadwy y farn, 
pryd y bydd yr holl hiliogaeth ddynol 
yn ymddangos ger bron brawdle Orist, 
i dderbyn yn ol natur eu gweithred- 
oedd. Pe byddai dyn i ddychwelyd i'w 
lwch fel anifail, pe darfyddai pob coffa 
am dano gwedi iddo unwaith drengu, a 
phe na sylwid rhagllaw ar ei ymddyg- 
iadau yn y fuchedd hon, nid rhyfedd’ 
iddo ymwneud am wynfyd mewn bywyd, 
ac ymofyn am ddedwyddwch yn y cre- 
adur, ym mha le bynnag y byddai i'w 
gael. Ond gan y dywedir y dwg Duw 
bob gweithred i farn, a phob peth dirgel 
i'r amlwg ; y geilw Duw ni i'r farn am 
hyn oll; ac y bydd raid 1 ni sefyll ger 
bron brawdle Crist; y mae yn rhyfedd 
nad ofnem yr Arglwydd, na fyddai ein | 
hymarweddiad ni yn sancteiddiach, a'n 

hufadd-dod yn fanylach. Rhaid fod 
calon dyn mewn perffeithrwydd caled- 
wch, amgen nis gallai ymattal rhag myn- 
ed yn ddrylliau yn wyneb y disgrifiadau 
a rydd yr Ysgrythyrau o ogoniant, rhy- 
feddodau, a manylrwydd y farn. Ond 
fod dyn a'i galon yn ymgaledu yn erbyn 
Duw sydd eithaf amlwg, am y beiddia, 
yn yr ystafell dywell hon, ddywedyd 
pethau am dano, ag sydd raid eu gwadu 
yng ngoleuni y dydd. Nis gall yr ynfyd 
ar dir na môr wadu ei Grewr; ond 
pan y del adref i'w ogof dywell ei hun, 
“Yn ei galon fe ddywed nad oes un 
Duw.” Nid rhyfedd ynte fod dynion yn 
naccau rhoddi gwrandawiad i'r gwirion- 
eddau mwyaf pwysig, yn ymwrthod â'r 
gwahoddiadau mwyaf taer, ac yn peidio 
derbyn y rhoddion mwyaf gwerthfawr ; 
oblegid er eu mynych gyrchu o dan 
bregethiad y gair, er eu diwydrwydd 
gyd â moddion gras, ac er pob dim a 
wneir ganddynt, y mae achos i ofni fod 
atheistiaeth yn llechu yng nghilfachau 
eu calonau; amgen ni allent fod yn 
llonydd heb eu cael yng Nghrist, lle y 
byddant ddiogel oddi wrth y ddamnedig- 
aeth. Ond er cildynrwydd, calon-galed- 
wch, ac annghrediniaeth, neshau y mae y 
dydd sobr hwn yn feunyddiol, pryd y 
gwelir Mab y dyn ar y cwmmwl golau, 
y clywir udgorn Duw, ac y canfyddir 
trigolion oesau y byd mewn bywyd new- 
ydd, yn neshau at yr orseddfaingc wen 
fawr i dderbyn dedfryd ddi-alw yn ol. 
Ac os dychrynllyd barnedigaethau tym- 
horol y nef yn yr oesau a aethant heibio, 
pa faint mwy ofnadwy fydd y gosped- 
igaeth a gyhoeddir ar yr anwir ddynion 
ddydd y farn? Dymunent y diwrnod 
hwn i'r amgylchiadau cyfyngaf, chwerw- 
af, ac erchyllaf i'w goddiweddyd, pe 
medrid trwy hynny droi y ddamnedig- 
aeth draw ; ond er chwilio am gleddyf, 
nis ceir ef; ymofyn am ddinystr, ond 
yn ofer. O ! dorf yr aswy law—y llygaid 
a edrychasant ar Grist yn ei bethau is- 
law iddynt, a'i gwelant yn awr yn an- 
nhraethol ogoneddus—y clustiau ni 
wrandawent ar ei lais tirion yn ei efen- 
gyl, yn awr a'i clywant yn taranu trwy 
yr holl ehangderau—a'r gliniau ni ys- 
twythent ger ei fron yn nydd gras, a 
blygant iddo mewn ewyllysgarwch yn 
nydd barn. O! dorf annedwydd, yn 
gorfod sefyll ger bron y Barnwr mawr i 
wrando ar y gollfarn fwyaf erioed, nid 

llai nag “ Ewch oddi wrthyf, rai melldi- 
gedig, i'r tân tragywyddol, yr hwn a 
barottowyd i ddiafol ac i'w angylion.” 
O! dorf, ag y mae eu cyflwr bellach yn 
anobeithiol; ie, byddant yng nghanol 
uffern gynted ag y cyhoeddir y 
ddedfryd uwch eu penau; a diau yw, 
y bydd rhyw olwg ddychrynllyd ar 
ddynion a diafliaid damniol yn cael eu 
gyrru i'w tragywyddol artref, y bydd 
rhyw waedd ofnadwy pan eu cyd-deflir 
i'r gerwyn fawr; ac y bydd yno lef 
mor gwynfannus ag nas gall dynion 
mewn cnawd ei dioddef. Beth yw eb- 
wch dyn yn trengu, gwaedd ddolefus y 
lladdedig, na bloedd yr udgorn rhyfel, 
i'w cydmaruâ griddfanau y rhai damniol ? 
“Yno y bydd wylofain a rhingcian dan- 
nedd.” Gollynger dros gof gyntaf-aned- 
igion yr Aipht, brwydr Megidon, a galar 
Rahel—“ Yno y bydd wylofain;” na chry- 
bwyller am y diluw mawr, Sodoma dan- 
llyd, na dinystr Jerusalem, oblegid “Yno 
y bydd wylofain ;” ie, distawer y grwg- 
nach o barth siomedigaethau y byd hwn, 
peidier â'r tuchaniadauoblegid tylodi pre- 
sennol, ac na ddyweder dim am unrhyw 
ofid is yr haul; mae y cyflwr gwaethaf 
yma yn baradwys mewn cyferbyniad âg 
yno, lle y mae wylofain a rhingcian dan- 
nedd. Duwioldeb yn ddiammeu yw y 
trysor gorau a ddaeth i feddiant neb o'r 
rhywogaeth ddynol erioed ; ac nis gellir 
dywedyd am neb trwy yr holl greadig- 
aeth ei fod yn ddedwydd, os yn fyrr o'r 
addurn nefolaidd hwn. Gymmaint a 
ddringasant i orseddau trwy gelannedd, 
llofruddiaeth a gwaed; amled y rhai a 
wnaethant gam, anghyfiawnder, a thrais, 
er meddiannu ychydig elw ; ac O ! niferi 
y rhai a aethant yn erbyn egwyddorion 
natur, yn groes i reolau dyngarwch, ac 
yn wrthwyneb i leferydd eu cydwybodau, 
er gwneuthur eu hunain yn enwog am 
yspaid munud. Ond y gormeswr a 
ddygwyd yn gaeth gan angau, y barnwr 
annghyfiawn a orchuddiwyd yn y rhych, 
a'r cybydd a ddisgynodd i'r pentwr; 
ac ni chawsant, er eu holl ymgeisiadau, 
ond enwau gwedi eu hamgylchu â mell- 
dithion, a choffadwriaethau ym mha rai 
y mae eu cymmeriadau gwedi eu lliwio 
cyn dywylled a'r nos. Nid felly y rhaia 
gawsant wir dduwioldeb; mewn bywyd 
gwasgarasant fendithion o'u hamgylch, 
yn angau gadawsant arogl dymunol ar 
eu hol, ac yn y farn safant yn ddigyffro 

er holl gynhyrfiadau mawrion daear ac 
wybren. Wrth weled anwyliaid y nef 
yn ceisio ymlusgo ym mlaen trwy gys- 
tuddiau blin y byd hwn; un gwedi ym- 
ddyrysu yn yr anialwch yma, y llall 
gwedi syrthio i'r ffos acw, ac arall gwedi 
torri asgwrn wrth y graig draw ; aml y 
rhoddir barn fyrbwyll arnynt, heb feddwl 
na chofio fod y Bugail allan yn y dydd 
cymmylog niwlog, yn dychwelyd y 
grwydredig, yn rhwymo y friwiedig, yn 
cadarnhau y lesg, ac yn meddyginiaethu 
yr archolledig; ïe, y dwg efe ei bobl 
drachefn o Basan, ac o ddyfnder y môr, 
y gesyd efe eu traed ar y graig, gan hwy- 
lio eu cerddediad, ac yr Ant felly trwy 
ddyffryn Baca, gan ei wneuthur yn ffyn- 
non, a'r gwlaw yn llanw y llynau ; felly 
ânt o nerth i nerth, pob un a ymddengys 
ger bron Duw yn Sïon. Adgyfodant foreu 
y farn, mewn ardderchowgrwydd uwch 
ein hamgyffredion pennaf ni yn awr; 
priodas-ferch gwraig yr Oen a ddaw i 
fynu o lwch y bedd i gyfarfod â'i Har- 
glwydd, ac i fyned adref i'r llys fry; 
pryd hyn y geill merch yr Amoriad 
ddywedyd, Yn iach fyd llawn o orth- 
rymderau, yn iach grwydro mewn dyrus 
anialwch ond hynny, yn iach glyn wy- 
Jofain, yn iach loesau angau; dyma ddydd 
prynedigaeth y corph ; wele fy Mhriod ! 
wele fy Mhrynwr! wele fy Mrawd ! 

Tu å thragywyddoldeb yr ydym yn 
tynnu, ac yno y bydd ein preswylfod cyn 
hir. Pe medrid dileu y gair hwn o'r 
Ysgrythyrau Sanctaidd, pe medrid ei 
ymlid allan o goffadwriaeth, a phe med- 
rid ei ddiddymmu o fodolaeth, ni fyddai 
hynny o fawr gyssur i annuwiolion; y 
mae y meddwl o gael dihanfodiad, yn 
fwy dychrynadwy i natur braidd na chael 
bywyd, yr hwn y mae dyn yn ei garu 
fwyaf o bob dim, er yn fywyd o boen. 
Berr yw yr oes hon, ychydig yw y dydd- 
iau, ac anaml yw y blynyddoedd ; ond y 
fath yw trugaredd, gras, a haelioni ein 
Crewr, fel y cynnygia i ni yrhyn oll sydd 
angenrheidiol tu ag at ein gwneuthur yn 
addas i'w fwynhau mewn bythol fyd. 
Ac y mae y rhai hynny a gydymffurf- 
iasant & rheolau y nef, yn disgwyl, yn 
dymuno, ac yn hiraethu am y boreu 
hwnnw, pryd y tywynna y wawr dra- 
gywyddol arnynt, ac y sefydlir hwynt yn 
eu bythol artref. Oni bai fod y gair hwn 
gwedi ei argraphu ar y pethau, neu yn 
hytrach ar y gwrthddrychau hynny ag y 

cyfeirir ein sylw attynt, fel yn dwyn 
` perthynas â'n heddwch mewn eilfyd, ni 
fyddent o fawr fri; ond Gwrthddrych 


` mawr ein haddoliad yw Duw tragywydd- 


oldeb, Prynwr ein heneidiau yw Tad 
tragywyddoldeb, a'n Sancteiddydd yw yr 
Yspryd tragywyddol; yr efengyl a eg- 
lura i ni ffordd heddwch a thangnefedd, 
sydd dragywyddol; moddion ein cad- 
wedigaeth yw yr iachawdwriaeth dra- 
gywyddol, a'r drefn wrth ba un y gweith- 
redir yw y cyfammod tragywyddol. 
Poenedigaethau yr annuwiolion mewn 
byd arall fydd tân tragywyddol ; ac 
etifeddiaeth y saint, gwedi ymwisgo 
o honynt âg anllygredigaeth ac anfarwol- 
deb, fydd yn un dragywyddol hefyd. 

Y mae y gair “tragywyddoldeb” yn 
gwneuthur pob gwrthddrychau presennol 
yn ddiwerth, ond i ddyn ymresymmu yn 
gywir acynuniawn. Beth yw nwyfiant 
ieuengctid, pleserau munud awr, na dig- 
rifwch cellwair? Onid ydynt yn llawn 
poen, gofid, a blinder? Onid ydynt yn 
darfod, yn diflannu, ac yn myned heibio? 
Ac onid ydynt yn dwyn terfysg, euog- 
rwydd, a thrymder i'r fynwes? A phe 
na effeithient annghysur fel hyn, darfod 
yn ebrwydd y maent, a dyn a ymlidir 
oddi wrthynt i wlad lle nis canlynant 
ef. Er im’ adeiladu llys o'r gwychaf, 
pentyrru aur fel llwch, a gwneuthur fy 
nyth yn glyd, ni'm cysurant yn y wlad 
draw ; oblegid yn noeth y rhaid i mi 
ymddangos yn nhragywyddoldeb. Tai 
heirdd a thiroedd llydein a arosant yma, 
gwraig gariadus a phlant rhinweddol a 
safant yn ol, a'r gwrthddrychau mwyaf 
dengar a drigant yn eu sefyllfaoedd, a 
minnau hebddynt yn nhragywyddoldeb. 
I ba beth ynte y caraf y byd, yr ym- 
gynghoraf â chig a gwaed, ac yr ym- 
serchaf mewn pethau îs yr haul? Per- 
erin ydwyf yn y byd, llettywr am nos- 
waith, ac erbyn y boreu byddaf yn fy 
nghartref draw. -Dioddefaf ddig yr Ar- 
glwydd, canys iawn yw, pechais i'w er- 
byn ; byddaf foddlon i ofidiau, haeddais 
hwynt ; ymdawelaf dan y croesau, gwa- 
hoddais hwynt; ond âf i gyssegr Duw, 
ymlynaf wrth y ffyddloniaid, disgwyliaf 
wrth byst ei byrth ef, ac ymroddaf i'w 
wasanaeth; “Canys cyn pen ychydig 
flynyddoedd etto, mi a rodiaf lwybr ar 
hyd yr hwn nis dychwelaf yn ol.” Bell- 
ach, gyfeillion hoff, cymmeraf fy nghen- 
nad, gan obeithio y cyfarfyddwn mewn 

gwlad lawn o ddedwyddwch, hedd, a 
chariad ; er nad adwaenom ein gilydd yn 
awr, etto, yng nghymmanfa a chynnull- 
eidfa y rhai cyntaf-anedig, cawn gyd- 
blygu, addoli, a mwynhau Crist, Cyfryng- 
wr y Testament Newydd ; ac O ! na fedd- 
em yr un profiad a'r enwog Watts, yn y 

golygiad o'r dedwyddwch a fwynheir 
yng ngwynfyd, i ddywedyd,— 


“ Pa bryd daw'r dydd, fy anwyl Dduw, 
Caf finnau esgyn yno i fyw ;— 

Sefyll, a phlygu yn eu plith, 

Gwel'd, moli, a charu f'Arglwydd byth.” 


Sahn Subieski, Brenhin Palad. 


ANWYD John Sobieski yn haf y 

flwyddyn 1629, yn Olesko, lle bychan 
wrth odreon mynyddoedd Carpathia, ar 
derfynau Lithuania a Poland. Yr oedd 
yn hanedig o deulu anrhydeddus; ei dad 
gwedi bod yn Gastellan Cracow, ac yn 
berchennog ar feddiannau tywysogaidd ; 
ac yr oedd ei fam gwedi disgyn oddi wrth 


Zalkiewski, un o'r cadfridogion pennaf a 


gynhyrchodd Poland erioed. Treuliodd 
John a brawd hŷn nag ef o'r enw Marc, 
eu dyddiau ieuengaidd ar diriogaethau 
eu tad; ac wedi derbyn dysgeidiaeth ar- 
trefol, aeth John, pan yn un ar bumtheg 
oed, a'i ddau frawd, i orphen eu dysg i 
Paris, a buont am ryw hyd yng Ngwar- 
chawdlu Lewis y Pedwerydd ar Ddeg. 
Ar ol bod rai blynyddoedd yn Ffraingc, 
aeth John a'i frawd i'r Eidal, ac oddi yno 
i Twrci ; canys yr oedd heddwch rhwng 
Twrci a Poland y pryd hwnnw ; ac yr 
oeddynt yng Nghaercystenyn pan dor- 
rodd gwrthryfel y Serfs allan yn Poland, 
ar achlysur rhuthr y Cossacks i'r wlad. 
Pan glywodd y ddau frawd am y rhuthr 
hwn, ymadawsant yn uniongyrchol & 
Chaercystenyn, gan brysuro adref, ac 
ymunasant â'r fyddin dan lywyddiaeth y 
Brenhin, John Casimir. Lladdwyd Marc 
mewn brwydr â'r Tartariaid; ond John 
ni laddwyd, a chafodd y fath ddyrch- 
afiadau yn y fyddin, fel yr anfonwyd ef, 
yn y flwyddyn 1660, yn un o'r cadfrid- 
ogion blaenaf i guro y Rwssiaid yn ol, y 
rhai oeddynt yn difrodi y taleithiau 
dwyreiniol o'r deyrnas. Ynnillodd fudd- 
ugoliaeth fawr ar y Cadfridog Rwssiaidd 
Sheremetoff ; a'i glod milwraidd a ym- 
helaethodd yn fawr iawn drwy y frwydr 


yn adnabyddus drwy holl Ewrop, a cha- 
fodd y dyrchafiadau mwyaf yn llywodr- 
aeth John Casimir. 

Yn y flwyddyn 1667, daeth ail fyddin o 
Gossacks a Thartariaid i Poland, ac ym- 
ddiffyniad y wlad a ymddiriedwyd i 
John Sobieski, fel y Prif Gadfridog. Cy- 
fododd yn awr ar ei draul ei hun fyddin 
o ugain mil mewn nifer, ac aeth i gyfar- 
fod â'r gelynion. Bu ei egnion yn llwydd- 
iannus; y Cossacks a'r Tartariaid a 
orchfygwyd, a bu gorfod arnynt erfyn 
am heddweh; ac felly gwladwriaeth 
Poland a achubwyd, pan ydoedd holl 
Ewrop yn disgwyl clywed am ei hollol 
ddinystr. Pan ymddeolodd John Casi- 
mir o orsedd Poland, arosodd Sobieski 
yn ei swydd fel Prif Gadfridog dan ei 
ganlyniedydd, yr eiddil Witnowitzki, ac 
efe ydoedd prif lywydd byddinoedd Po- 
land yn erbyn y Tyrciaid ; ac yn y rhy- 
feloedd yn 1671 a 1672, yr oedd ei lwydd- 
iant yn erbyn y gelynion galluog hyn 
braidd yn wyrthiol. Ond er y cwbl, yr 
oedd cyflwr gwladwriaeth Poland o'r 
fath, fel na allodd John Sobieski eu 
gwaredu rhag ofn y gelynion hyn ; a'r 
Pwyliaid a wnaethant heddwch gwarad- 
wyddus â'r anffyddwyr. Yr oedd cyn- 
hyrfiadau y wladwriaeth yn enbydus y 
pryd hyn; y Pendefigion, y Serfs, a'r 
Offeiriaid mewn ymrafael parhaus â'u 
gilydd; ac yr oedd plaid liosog yn y 
Bendefigaeth am ddiorseddu Witnowit- 
ski, ac yn cynnyg am wneuthur chwyl- 
droad hollol yn y llywodraeth. Nid yd- 
oedd teimladau Sobieski yn erbyn y blaid 
hon; a chan nad ydoedd o wasanaeth 
yn Warsaw, ymadawodd i'w diriogaeth- 


hon, fel ag y daeth enw John Sobieski | au ei hun. 


JOHN SOBIESKI, BRENHIN POLAND. 


Yn y cyfwng hwn, yr oedd y blaid 
chwyldroadol yn ddiwyd iawn yn War- 
saw. Ffurfiasant eu hunain yn ol eu 
harfer yn beth a alwent hwy yn gyngh- 
rair brenhinol, a dechreuasant roddi eu 
cynlluniau mewn gweithrediad er ail- 
ffurfio y cyfansoddiad gwladol. O flaen 
y corph hunan-etholedig hwn, darfu i 
ryw elyn dirgelaidd i Sobieski ei gyhuddo 
fel bradwr ; a hwy a'i gwŷsiasant i War- 
saw i ymddiffyn ei hun. Daeth Sobieski 
yno, a chyd ag ef nifer o gatrodau o farch- 
ogion ; a phan wnaeth efe ei ymddang- 
osiad, y Jlŷs a'r bradwr a ostyngasant 
eu penau mewn gwarth a chywilydd; 
ac fel prif swyddog milwraidd Poland, 
diawdurdododd y corph hwn; ac wedi 
ffurfio senedd genhedlaethol, rhoes So- 
bieski gyngor ar fod i'r heddwch 
gwarthus â'r Tyrciaid gael ei dorri yn 
uniongyrchol. Cyfodwyd byddin yn awr 
o ddeng mil ar hugain, a Sobieski a bry- 
surodd yn erbyn y Tyrciaid. Gwarch- 
aeodd ar ymddiffynfa Kotzim, yn yr hon 
yroedd byddin gref o Dyrciaid, a'r hon 
hefyd a ystyrid yn anoresgynadwy ; ond 
efe a'i cymmerodd hi, a Thaleithiau Mol- 
davia a Wallachia a blygasant i'r budd- 
ugoliaethwr. Y Tyrciaid a enciliasant 
dros yr afon Danube, a holl Ewrop a 
ddiolchodd i Dduw am y frwydr fwyaf a 
ynnillodd Cristionogaeth ar Fahomed- 
iaeth er ys tri chan mlynedd. Pan yd- 
oedd y Pwyliaid yn ymbarottoi, cyr- 
haeddodd y newydd y gwersyll bod Wit- 
nowitzki gwedi marw ; a dychwelodd y 
fyddin adref, er mwyn bod yn bresennol 
yn etholiad y Pennadur newydd. 

Yr oedd y Diet yn eistedd yn Warsaw, 
pan gyrhaeddodd Sobieski, a'r pendefig- 
ion oeddynt gyd ag ef yn y rhyfel, yno. 
Yr oedd yr etholyddion yn rhannedig 
gyd à golwg ar ddau ymgeisydd, a'r ddau 
yn estroniaid ; sef Charles o Lorraine, 
a Philip Newburgh. Yng nghanol y dad- 
leu a'r ystwr ynghylch y ddau ymgeis- 
ydd, dyrchafodd uu pendefig ei lais, gan 
ddweyd,—“Bydded i Bwyl reoli Poland;” 
a chan ychwanegu, efe a ddywedodd,— 
“Yr wyf yn cynnyg ar fod i John Sobies- 
ki gael ei ethol yn Frenhin Poland.” Yr 
etholwyr yn y fan a etholasant Sobieski, 
dan yr enw John y Trydydd, ac efe a 
gyhoeddwyd yn Frenhin Poland yn 1674. 
Y pryd hwnw, yr oedd rhyfeloedd y Tyrc- 
iaid yn lliosog, a'u llwyddiant yn fawr ; 
ac yr oedd yn eu bryd oresgyn yr Eidal, 

cymmeryd Rhufain, a dwyn Cristionog- 
aeth i hollol gaethiwed. Gwedi i John 
Sobieski ymladd amrai frwydrau &’rTyro- 
iaid, ymbarottodd gyferbyn â gwneuth- 
ur ymosodiad mwy na chyffredin yn eu 
herbyn ; ond cyn bod ei gynlluniau yn 
barod, ymddangosodd Pasha Damascus 
ar derfyn Poland, a chanddo dri chan 
mil o filwyr. Gyd & byddin fechan o 
ddeng mil, yr hon a gasglwyd mewn 
prysurdeb, y gwrthwynebodd Sobieski 
fyddin fawr y Pasha ar lan yr afon 
Dniester, lle y bu magnelau y Tyrciaid 
yn chwareu arno yn ddidorr am ugain 
diwrnod. Yr oedd y pelenau gwedi dar- 
fod gan fyddin Sobieski, ac nid oedd 
ganddynt ond saethu yn ol y pelenaua ' 
ddisgynent i'r ffosydd. O'r diwedd, ar 
un boreu, daeth y fyddin Bwylaidd allan 
o'r ffosydd yn drefnus i'r frwydr, cym- 
merodd braw mawr y Tyrciaid yn ddi- 
symmwth, a'r Tartariaid a waeddent mai 
yn ofer yr ymladdent &’r dewin-frenhin. 
Pan welodd y Pasha ei fyddin yn y cyf- 
lwr hwn, agwybod bod adgyfnerthion 


_yn neshau o Poland, cynnygiodd hedd- 


wch anrhydeddus i Sobieski; yr hwn a 
dderbyniwyd, a dychwelodd adref yn 
anrhydeddus. Bu saith mlynedd o hedd- 
wch ar ol hyn, ac yna cyhoeddwyd rhy- 
fel drachefn ; ac yn y cyfamser yr oedd y 
Tyrciaid yn gorchuddio gwastadedd Hun- 
gary, dan lywyddiaeth y Vizier Kara 
Mustapha. Tarawyd holl Ewrop & dy- 
chryn mawr, pan ddeallwyd eu bod yn 
dyfod yn erbyn Vienna, prif ddinas Aws- 
tria. Yn wyneb dynesiad y Tyrciaid, 
ffodd yr ymherawdwr Leopold a'i Lŷs,gan 
adael i'w diriogaethau gael eu hamddi- 
ffyn gan Charles, Dug Lorraine. Ar y 
pumthegfed dydd o Orphenhaf, gwarch- 
acodd y Tyrciaid ar Vienna; a ph 

oedd i achub cred ond Sobieski? Cen- 
nad aanfonwyd gan yr Ymherawdwr, a 
clian y Pab, at Sobieski, i ddeisyf ei gym- 
morth ; ac wedi cynnull ei luoedd yng 
nghyd, cychwynodd tu â Vienna, a‘holl 
Ewrop yn edrych yn bryderus ar y can- 
lyniadau. Yn y cyfwng hwn yr oedd y 
Tyrciaid yn ymosod yn angherddol ar 
Vienna; a'r gwarchaeedig yn disgwyl 
yn flin am ymwared. Yn Heilbrunn, 
unodd Sobieski ei fyddin âg eiddo Dug 
Lorraine ; ac ar yr unfed ar ddeg o Fedi, 
cyrhaeddodd y fyddin drum Calemburg, 
oddi ar ba un y gwelent dŷrau Vienna, 
ac oddi amgylch y ddinas bebyll goreu- 

redig y Tyrciaid. Ar y deuddegfed, 
gwedi i Sobieski fod yn gwrando y Mass, 
a chymmuno, disgynodd o'r mynydd i 
ymosod ar y fyddin aneirif a warchaeent 
y ddinas. Banllefau y fyddin Gristion- 
ogol a gyflwynent gyd a'r awelon, i glust- 
tiau y Tyrciaid, enw dychrynllyd John 
Sobieski. Gwedi rhyw gymmaint o ym- 
ladd, y Tyrciaid a gurwyd i'w hymddi- 
ffynfeydd ; ac ofnai Sobieski eu bod yn 
rhy gryfion i ymosod arnynt. Yr oedd 
yn barod gwedi taro pump o'r gloch y 
prydnawn, ac yr oedd Sobieski gwedi 
rhoddi heibio bob meddwl am wneuthur 
y prif ymgyrch y diwrnod hwnnw ; ond 
gwelodd Kara Mustapha mewn pabell 
ardderchog, yn cymmeryd coffi gyd â ei 
ddau fab; ac efe a gynhyrfwyd i'r fath 
raddau, fel y rhoes orchymyn am i ym- 
osodiad cyffredinol gael ei wneuthur ar 
y Tyrciaid. Yr ymosodiad hwn a wnaed 
yn ddiymaros ar yr holl fyddin. Sobies- 
ki a'i fyddin a ruthrasant fel corwynt 
tu & phabell y Vizier, gan dorri i lawr ar 
y ddeau ac ar yr aswy; a'r pryd hyn 
gwaeddai â llef uchel, “ Non nobis, non 
nobis, Domine exercituum, sed nomini 
tuo da gloriam—Nid i ni, nid i ni, O 
Arglwydd y lluoedd, ond i'th enw dy 
hun dod y gogoniant.” Adnabyddwyd ef 
yn fuan, a sŵn eì enw a aeth drwy yr 
holl fyddin Dyrcaidd ; a'r Tartar Khan 
a waeddodd allan,—“Allah, ond y mae y 
dewin gyd & hwynt yn ddiau.” Yn y 

cyfwng hwn, rhoes marchogion Sobieski 
y floedd fawr genhedlaethol,—“ Duw dros 
Poland ;” ac wedi neidio dros ffos y gel- 
ynion, rhuthrasant gyd âg angherddoldeb 
am eu traws. Yr oedd yr ymosodiad yn 
arswydus, ac am rai munudau ni wyddid 
i ba du y troai y frwydr ; ond ym mhen 
ychydig y Tyrciaid a enciliasant, a'r 
lladdfa a fu yn frawychus. “A elli di 
ddim fy achub ?” ebai Kara Mustapha 
wrth y Tartar. “Y mae Brenhin Poland 
yna,' ebai y Tartar. Ar hyn Kara Mus- 
tapha, â dagrau yn ei lygaid, a gofleid- 
iodd ei ddau fab, ac a ffodd gyd å y 
ffoedigion. 

Gwedi ynnill y fuddugoliaeth, aeth 
Sobieski a'i fyddin i Vienna; ac wedi 
myned i'r Eglwys Gadeiriol i wrando 
gwasanaeth dwyfol, penliniodd ar risiau 
yr allor. Pan ydoedd y Brenhin yn yr 
agwedd hon, darllenodd yr Offeiriad y 
testun canlynol o'r Ysgrythyr â llais 
uchel,—“ Yr ydoedd gwr gwedi ei anfon 
oddiwrth Dduw, a'i enw Ioan ;” a'r eff- 
aith a fu yn rhyfeddol ar y gwyddfod- 
olion, ac am amser yr oedd clod John 
Sobieski yn cael ei seinio o holl bwlpud- 
au Ewrop, Pabyddol yn gystal a Phro- 
testanaidd. Gwedi byw flynyddoedd 
mewn trallodion, bu y gwron hwn farw 
ar ddydd Corpus Christi, yn y flwyddyn 
1696 ; a chyd ag ef disgynodd bri Poland 
i'r beddrod. 


4. ifmnyfn. 


ANED Ifor yn nyffryn trueni ys- 

prydol, lle y teyrnasa Apolyon mewn 
rhwysg mawr, ac y cyflawna greulonder- 
au, y rhai, pe adroddid hwynt bob yn 
un ac un,alanwent gyfrolau, ac aachosent 
y fath fraw, fel ag y fferrai y gwaed ym 
mhob gwythienau, ac y gorlenwid pob 
mynwesau gan y dychrynfeydd mwyaf ; 
oblegid, gwedi iddo ef gael y gwasanaeth 
ffyddlonaf, yr ufudd-dod manylaf, a'r 
parch uchaf gan ei wasanaethwyr, efe, 
ar derfyn eu teithiau, a'u gwobrwya â 
dihenydd tragywyddol, o fewn gororau y 
wlad annedwyddaf, am eu bod mewn 
berw parhaus gan anadl yr Hollalluog, a'i 


phreswylwyr yn y loesion trymmaf gan 
y piccellau tanllyd a drywanant eu 
heneidiau yn ddidorr. Y boreu y cyf- 
rifwyd Ifor yn llechres dynolion y byd, 
rhuai y llewod, bugunadai teirw, a chwi- 
banai seirph oddi amgylch yr annedd, 
unwedd a phe buasai yr holl uffernolion 
gwedi torri drwy ddorau eu carcharau, 
mewn awydd i'w gael a'i gludo i'r dan- 
llwyth ferw-wyrdd, er ei gladdu yn 
nyfnderau corbyllau distryw yn oes 
oesoedd. Y munud yr ymddangosodd 
yng ngwawl y dydd, canfyddid hadau 
yr hen wahanglwyf yn ei gyfansoddiad, 
gwelwyd ei fod gwedi ei wenwyno gan 

y sarph, ac edrychid ar gymmylau pech- 
od y rhai a anffurfient ei wedd ; ac fel 
eraill o'r un rhywogaeth, amlygodd yn 
fuan ei fod yn gwbl lygredig, ac y gwas- 
anaethai yn ffyddlon y gormeswr a dor- 
rodd drwy furiau Eden, ac a draws- 
feddiaunodd balas hardd y Brenhin an- 
farwol. Ym more ei oes, yr oedd yn 
ddiwyd yn dysgu trin eirf tywysog gor- 
mesol y tywyllwch, yn llawenhau ym 
mhob gwasanaeth er cynnal i fynu go- 
lofnau teyrnas y gelyn mawr, ac wrth 
fodd ei galon yn nhwrf pob gloddest 
annuwiol; yr hyn a barodd i rai feddwl 
mai byrr fyddai ei ddyddiau ar y ddae- 
ar, a'i fod yn prysuro i'w ddihenydd, gan 
y gwelent ef yn feunyddiol megis yn 
addfedu i'w ddinystr, ac ar gyrhaedd y 
dibyn, dros yr hwn, gwedi unwaith 
syrthio, nid oes gyfodiad mwy. Nid 
ofnai ei riaint Dduw Abraham, ni pharch- 
ent gyfreithiau glân y nefoedd, ac ni 
synient am y pethau a berthynent i'w 
heddwch; ac felly ni chafodd. Ifor gyng- 
horion gan fam, addysgiadau gan dad, na 
hyfforddiadau Cristionogol, am yr es- 
geulusai yn gwbl yr eglwys blwyfol yn 
y pentref cyfagos, a'r addoldŷ ymneill- 
duedig ger y bryn draw. Ac erbyn ei 
fod yn ddeunaw oed, efe oedd y blaenaf 
mewn annuwioldeb, y cyntaf ym mhob 
cynniweirfeydd ynfyd, a'r uchaf ei dwrf 
ym mhob cyfeillachau nosawl: ni ofnai 
sathru deddfau Duw, ni arswydai y farn 
fawr, ac ni ddychrynai rhag rhyferthwy 
dialeddau Ior, pan yr ymwisga ym man- 
tellau ei lidiowgrwydd, er dyrnodio eì 
elynion â tharan-folltau ei ddeheulaw, 
yng nglyn terfyniad, yn y byd mawr 
tragywyddol. 

Yng ngweinyddiadau rhagluniaeth y 
Teyrn tragywyddol, hwyliodd y march 
gwelw-las ei gamrau drwy'r fro, ac yr 
oedd uffern yn ei dychrynion mwyaf yn 
ei ganlyn ef: y dwymyn boeth a ymaf- 
aelai yn y llangciau siongcaf, a'r gwyryf- 
on harddaf, agosodai eu gwaed mewn 
berw, dyrysai eu synwyrau, ac mewn 
ychydig ddyddiau trosglwyddai hwynt 
i'r byd arall. Nid oedd ond y llefain a'r 
gwaeddi mwyaf drwy yr holl gymmyd- 
ogaeth: draw yr oedd rhieni mewn 
wylofain chwerw am eu plant, a cher 
llaw iddynt ymddifaid yn oergrio yn 
dorrcalonnus ar ol eu rhieni; cloch y 
Llan a dingcianai glul marwolaeth yn 
barhaus, y beddau oeddynt yn agored yn 

y fynwent, a dau neu dri bob dydd 
a ddanfonid fr gweryd, er eu sicrhau 
dan gloiau y bedd. Yr annuwiolaf yn y 
fro yn gyffredin a dorrid i lawr; ac yn 
yramser y crynai ceidwaid y tŷ, y ty- 
wyllai y rhai a edrychent drwy y ffenes- 
tri, ac yr elai y cawg aur yn ddrylliau, 
yr oedd eu braw a'u hymadroddion yn 
annarluniadwy ; yr oedd uffern yn ei 
hingoedd a'i loesion yn dechreu dwyn yr 
enaid i deimlad, y ddamnedigaeth yn 
ymdaenu drwy y fynwes, a hwythau yn 
gwaeddi, pan yng nghanol y llifeiriaint, 
eu bod yn soddi dan gyfiawn farn Duw, 
ac yn disgyn i deyrnas nos, lle na thyrr 
y wawr i oesau tragywyddoldeb ei hun. 
Ond er mor ddychrynllyd ydoedd yr ang- 
au gwelw, ac er i Ifor gael ei arbed yn yr 
alanas fawr, ni effeithiodd hynny ne- 
mawr arno, ond attal eì rwysg am ych- 
ydig; dangosodd yr un caledrwydd 
calon, dilynodd yr hen arferion, a mwy 
hoff oedd ganddo yr hen gymdeithion, 
y rhai ni lusgwyd i angau, na'r bobl 
hynny a ymdrechent am fywyd tra- 
gywyddol, ac a rodient lwybrau glân 
duwioldeb. Yn fuan gwedi hyn, aeth i'r 
Eglwys gymmydogaethol yn ddigwydd- 
iadol i gyfarfod & chyfaill, i dynnu cyn- 
lluniau drygionus er boddhau nwydau 
llygredig ; ac yno y clywodd ymadrodd- 
ion newyddion i'w glustiau am werth 
enaid dyn, am y farn fawr, am dragy- 
wyddoldeb, am boenau y damnedigion, 
am wynfyd y nef, am ddioddefaint y 
Cyfryngwr, am orchwylion Calfaria, ac 
am afon gras, hyd onid oedd yn y syn- 
dod mwyaf, ac mewn teimladau na phrof- 
odd mo'u cyffelyb erioed o'r blaen. Ni 
siaradodd fawr â'i gyfaill; ond trodd 
adref, gan benderfynu yn ei feddwl ym- 
gadw oddiwrth y fath le rhagllaw, rhag 
ei roddi mewn adnewyddol derfysg ; ond 
yn y dyddiau canlynol, sylwyd ei fod yn 
fwy pruddaidd na chyffredin, er ei holl 
ymdrechion i ymddangos megis cynt. 
Nis gwyddai beth oedd arno ; ac er cael 
ei waredu oddi wrth drallod ei feddyliau, 
ymaflodd yn awyddus yn ei hen orch- 
wylion; ond yn gwbl ofer; oblegid ei 
wasgfeuon a gynnyddent, a'i archollion a 
ddyfnhaent, drwy y cyfferi a ddefnyddiai 
er gwellhau ei hun. Yn y wedd hon y 
treuliodd amryw ddiwrnodau ; ni fedrai 
gysgu y nos,ac ni lonnid ei feddwl gan 
dywynniad y wawr foreuol, pan gydgan- 
ai adar y gocdwig, ac yr ymddangosai 

natur yn ei holl ddosparthion megis 
mewn gwên yn nynesiad yr haul uwch 
bryniau y dwyrain. . 

Yrail waith i Ifor fyned i'r Eglwys 
oedd ar brydnawn Sabboth, pan yr oedd 
yr haul a'i belvdron yn tywynnu ary 
fro, y meusydd yn gyforiog o'r ffrwythau 
mwyaf cynhyrchiol, a'r llysieuau yn 
gwasgaru eu haroglion yma a thraw; 
ond efe, er symmud ymaith y baich a'i 
blinai, a ymddygai yn rhyfygus, a ymddi- 
ddanai yn anystyriol, ac a wnai gellwair 
o'r pethau mwyaf pwysig. Gwedi cyr- 
haedd yr Eglwys, yr oedd y gwasanaeth 
ar ddechreu; yr Offeiriad, yr hwn oedd 
hen wr gwallt-frith, a gyfododd ger 
gwydd y gynnulleidfa mewn symledd 
urddasol, a darllenodd wahauol ranau 
y gwasanaeth gyd â dwysder a difrifoldeb 
mawr, nes llenwi calonau y gwyddfod- 
olion âg yspryd addoli ; ac wedi gorphen 
y gweddiau, a chanu mawl i dirion Dad 
y trugareddau, esgynodd yr Offeiriad 
i'r areithfa, a detholodd ei destun, er an- 
uerch ei gyd-ddynion oddi wrtho. Yn 
fuan daeth awelon o Galfaria heibio, 
clywid trwst ym mrigau y morwydd, ac 
megis twrf olwynion cerbydau yr iach- 
awdwriaeth yn y lle; oblegid, ar y pryd 
hwnnw, yr oedd Emmanuel yn y lle yn 
rhoddi tro yn yr ardd lysiau, er gwel- 
ed a oedd y pomgranadau gwedi blod- 
euo. Yr oedd yno rai yn ei ddisgwyl, 
gwedi gweled hir nosweithiau, ac wedi 
bod mewn llawer o ystormydd mawrion ; 
yr oedd sŵn y weinidogaeth yn gadarn, 
y wawr yn torri fwy-fwy, a'r myrr yn 
diferu ar hespenau rhydlyd y cloion, 
nes yr oedd pob amlygrwydd bod yr hen 
garcharau yn myned i gael eu hagoryd, a 
Mab y dyn yn myned i gippio pentewyn- 
ion oddi ar aelwydydd yr hen ddinystr- 
ydd. Cyrhaeddodd yr ergyd galon Ifor ; 
gwelwai, synnai, ac ymliwiai ; teimlai ei 
hun yng nghanol y taranau, gwelai uffern 
yn ymagor er ei dderbyn, a suddai mewn 
dychryniadau; ffrwd o ddagrau a redent 
o'i lygaid, a'i galon a gurai, megis pe 
byddai am neidio allan o'i fynwes. Yr 
oedd y Brenhin ci hunan gwedi dyfod, 
a'i garedigion a ymlonnent yn ei wedd ; 
cymmerwyd y telynau oddi ar yr helyg, 
a dechreuwyd chwareu yr hen dônau, ac 
ail adrodd pryddestau Calfaria, nes oedd 
y rhai a fwriwyd i odreon y mynydd- 
oedd yn cyd-lawenhau yn ymweliad 
Sion, ac yn bloeddio allan, “Cenwch iddi, 
gwinllan y gwin coch.” Dymunol gwel- 

ed y wawr yn torri ar ol noswaith o hir 
dywyllwch, cysurus cael glan gwedi 
bod rhwng y tonau ar fôr tymhestlog, 
a diddanus cael lletty rhag bod allan yn 
y tywydd garw; ond y mae pob dymun- 
oldeb yn diflannu, fel tegwch y rhosyn 
gwedi ei sethrir, pan welir gogoniant y 
Brenhin, ac y clywir ei sŵn yn y wein- 
idogaeth. Yr oedd y Brenhin yn awr 
yn amlwg yn ei dŷ ym mhlith ei bobl, a 
gorchfygodd galon Ifor gyd a'r blaenaf; 
ac wrth ystyried yr hyn a wnaeth, a 
wna, ac ydyw, nid rhyfedd i'r Psalmydd 
ddywedyd, “ Teccach ydwyt na meibion 
dynion, tywalltwyd gras ar dy wefusau : 
o herwydd hynny y'th fendithiodd Duw 
yn dragywydd. Gwregysa dy gleddyf ar 
dy glun, O gadarn, a'th ogoniant a'th 
harddwch. Ac yn dy harddwch march- 
oga yn llwyddiannus, o herwydd gwir- 
ionedd, a lledneisrwydd, a chyfiawnder ; 
a'th ddeheulaw a ddysg i ti bethau ofn- 
adwy. Pobl a syrthiant danat; o her- 
wydd dy saethau llymion yn glynu 
yng nghalonau gelynion y Brenhin.” 
Glynodd y saeth yng nghalon Ifor, clwyf- 
wyd ef yn y frwydr, a gorchfygwyd ef 
gan ras. Gwelodd y noddfa, a dihangodd 
iddi ; a phan dywalltwyd cariad Duw ar 
led yn ei galon, yr oedd wrth ei fodd yn 
ymlawenychu yn yr Arglwydd, ac yn 
ymhyfrydu yn Nuw ei iachawdwriaeth. 

Gwedi ymadaw o hono & gwasanaeth 
ei hen feistr, mynnodd le yn nhŷ ei Ar- 
glwydd, ac enw ym mhlith y rhai a alw- 
ent eu hunain yn blant iddo; ac yn 
llafar dyrchai foliant i'w Dduw, gan fyn- 
egu, mewn llewygfeydd pêr a nefol, rin- 
weddau yr hwn a'i galwodd allan o dy- 
wyllwch i ryfeddol oleuni Ior ei hun. 
Nid ymgynghorodd â chig a gwaed ; ond 
cymmerodd y groes i fynu, gan arwyddo 
i bawb mai ei benderfyniad ydoedd dilyn 
camrau yr Oen, drwy annghlod a chlod, 
parch ac ammharch, hyd derfyn ei oes. 
Profodd o gysuron y cyfammod, rhod- 
iodd yn neddfau Ion; a phan ym mlodau 
ei ddyddiau, trefnodd teyrn y dychryn- 
iadau ei beiriannau ar gyfer ei babell, 
er ei dadymchwelyd i'r llwch ; ond gol- 
euwyd ef yn y glyn tywyll, cynnaliwyd 
ei ben rhag suddo yn y llifddwfr, cafodd 
fynedìad helaeth i dragywyddoldeyrnasei 
Arglwydd ; ac y mae yn awr gyd â niferi 
y rhai gwaredigol o fewn y wynfa lon, 
yn dyrchu clodydd Duw, ac yn llafar ganu 
am y waredigaeth a gafodd drwy Bryn- 

YN “a aned o wraig sydd fyrr o 

ddyddiau, a llawn o helbul,” sydd 
ymadrodd a ddefnyddiwyd er yn fore 
mewn ffordd o ddarluniad o daith dyn 
yn y fuchedd hon, ac o'r gofidiau a'i cyf- 
arfyddant yng nghorph ei yrfa trwy fyd 
y maeam wneuthur ei arosiad fyth yn- 
ddo, er yn gwbl analluog i roddi y ded- 
wyddwch hwnnw i'r meddwl y mae 
mewn ymchwil parhaus am dano. “Dyn 
a aned i flinder, fel yr eheda. y wreich- 
ionen i fynu,” sydd wirionedd a gadarn- 
heir yn helynt dyn ym mhob oes, ac o 
dan bob goruchwyliaeth ; oblegid y mae 
yn cael drain yn feunyddiol yn ei ystlys- 
au, profedigaethau parhaus areilwybrau,a 
thramgwyddiadau dyddiol yn ei deithiau; 
hyd onid ydyw ei ocheneidion yn aml, 
ei riddfanau yn lliosog, a'i ddagrau yn 
annghyfrifadwy dan bwys y gofidiau a'i 
hamgylchynant. A “diau mai cwbl 
wagedd yw pob dyn pan fo ar y goreu,” 
a wirir ym mhob gradd, sefyllfa, a chym- 
meriad, o'r pen coronnog i lawr hyd yr 
iselaf ei alwedigaeth o fewn terfynau 
holl deyrnasoedd y greadigaeth ; oblegid, 
er uched ei ffroen, er helaethed ei awydd, 
ac er mor gwmpasog ei feddyliau, y mae 
eisail yn y pridd, yr awel wannaf a'i 
dadymchwel, a'r barug lleiaf a ddeifia ei 
ogoniant, ac a dry ei holl brydferthwch 
i'r pridd. Etto, pan enir dyn i'r byd, a 
phan gofrestrir ef yn llechres dynolion, 
y mae'r yrfa sydd ganddo i'w rhedeg, y 
llwybrau sydd ganddo i'w teithio, a'r 
helyntion y mae iddo ymwneuthur â 
hwynt, yn llawn o ryfeddodau, oni fydd 
iddo noswylio, a darfod â'i weithiau, cyn 
ei fod braidd yn ymwybodus o'i fodol- 
aeth, ac yn deimladwy o'i hanfodiad. Pe 
gwybodus fyddai dyn o'i holl deithiau, 
cyn ymadaw o hono megis â'i annedd 
gyd & llewyrchiad y wawr foreuol—pe 
hyspysid iddo ci holl grwydriadau cyn 
i'w amser i noswylio ddyfod oddi am- 
gylch—a phe trefnid ger ei wydd holl 
ddigwyddiadau a helyntion ei oes, gyd â 
ei gynniweirfa allan—ail fesurai ei gam- 
rau yn ol, eisteddai, ac ni syflai; ond 
dywedai, “Nid âf oddi yma.” Ond am 
fod yr amser dyfodol yn gwbl yn y ty- 
wyllwch, ac amgylchiadau yn guddiedig 


ym mru tragywyddoldeb, cychwyna y 
dyn yn hyderus allan yn y boreu, gan at- 
tegu ei gred â'r disgwyliadau y try pob 
peth yn dda, y coronir ei ymdrechiadau 
â llwyddiant, ac y daw adref drachefn 
gwedi gwneuthur enw iddo ei hun, trwy 
gyflawni gorchestion ag a neddir mewn 
maen mynor, ac a drosglwyddir i'r oesau 
mwyaf pellennig. 

Er bod y cleddyf gwedi diblantu ni- 
feri annghyfrifadwy o blant gwragedd, ac 
er bod gwaed dynol gwedi rhedeg yn 
ffrydiau o faes y gâd, ac wedi lliwio afon- 
ydd, a chochi tonau y weilgi, y mae rhai 
gwedi dyfod yn ddihangol oddi rhwng y 
picellau, a dychwelyd adref yn ddianaf 
i'w hen anneddau ; ac am fod rhai gwedi 
eu gwaredu, er bod yn ymyl angau, ac 
yn tremio ar wynebpryd gwelw brenhin 
dychryniadau, mae eraill gwedi rhuthro 
yn wrol i wyneb y gelyn; ond gwedi 
syrthio yn lladdedig ; a'r olwg ddiwedd- 
af a gafwyd arnynt oedd, yn gorwedd 
yn gelanneddau yn eu gwaed. Y mae 
eraill gwedi hwylio dros y moroedd 
mawrion; ac er cyfarfod âg awelon 
cedyrn a thymhestloedd nerthol yn eu 
mordaith, cyrhaeddasant y gororau 
draw, a dychwelasant yn ol yn gyfoeth- 
og o drysorau y dwyrain a'r gorllewin: 
eraill a'u dilynasant, gan obeithio y caw- 
sent yr unrhyw lwyddiant; ond ymgyn- 
hyrfai y môr, duai y nefoedd, a gollyngid 
y gwynt allan o drysorau Duw, hyd oni 
chollid y llong a'r morwyr yng ngwaelod- 
ion y dyfroedd dyfnion, o ba le ni ddyrch- 
ant, hyd oni chyfodir hwynt gan udgorn 
yr adgyfodiad. Eraill a ddringasant i 
uchelion y mynyddoedd, a ddisgynasant 
i ddyfnderau ogofeydd, a olrheiniasant 
afonydd idd eu ffynhonau, a weithiasant 
eu ffordd hyd o fewn ychydig i'r pegynau, 
a ymwelsant âg adfeiliau y dinasoedd 
cyntefig, ac a deithiasant anialdir heb 
ffordd; ac er tybied o'u cydnabod a'u 
cyfneseifiaid iddynt rodio'r llwybr ar 
hyd yr hwn ni ddychwelodd neb yn ol, 
etto ym mhen blynyddoedd dychwel- 
asant i'w hen fro, ac yn ddifyr gwran- 
dewid arnynt yn adrodd rhyfeddodion 
eu taith. Eraill, ogywreinrwydd a ben- 
derfynasant fynnu gweled â'u llygaid y 

mynyddoedd, y gwledydd, yr afonydd, 
a'r trefydd y darllenasant am danynt; 
a ganasant yn iach i wlad eu genedigaeth, 
er boddhau eu hunain trwy fod yn llygad- 
dystion o arferion, defodau, a golygfeydd 
y parthau pellennig: ond yn lle dych- 
welyd yn ol, trwm y newyddion a gaed 
am danynt; nid amgen ua bod un gwedi 
marw ar y fordaith, y llall gwedi boddi yn 
yr Euphrates, y trydydd gwedi ei wen- 
wyno gan sarph, a'r olaf gwedi ei 
farwolaethu gan anwariaid. 
Torr-calonnus i ddynion cartrefol 
fyddai y meddwl am ymweled âg Affrig 
ddâ ei thrigolion, er i dywod ei hafonydd 
fod yn aur; blin gan y rhai nad ydyw 
eu cywreinrwydd yn cyrhaedd ym mhell- 
ach na chaerau'r cartref, y dybiaeth o 
groesi'r cyhydedd er ymweled & gororau 
yr India, yr hon y maeei chyfoeth yn 
ddiareb; ac ymledai cwmmwl dû dros 
ddedwyddwch y cymmeriadau hynny a 
hoeliasant eu hunain wrth dreftadaeth 
eu hynafiaid, pe gorfyddai iddynt ym- 
weled â gwastattir Mamre, rhosydd Mo- 
ab, a mynydd nodedig Libanus. Ond 
beth ydyw tir Babilonia draw, ymherodr- 
aeth helaeth China bell, tiriogaethau y 
dwyrain, a gwledydd pellaf y gorllewin ? 
—ie, pa beth ydyw pegwn y gogledd, ac 
ystafelloedd y dehau, mewn cydmariaeth 
i'r daith y mae y marwolion oll gwedi 
ei gorphen, a phen draw yr hon hefyd a 
gyrhaeddir gan y bywiolion yn awr cyn 
pen ychydig amser etto? O syndod! 
Y dyn yn cael ei eni yn y bore, yn teith- 
io trwy ei sefyllfa fabanaidd, yn bras- 
gammu trwy y fachgennaidd, yn prysuro 
trwy y briodasol, yn terfynu hynafiaeth, 
ac yn cael ei hun cyn machludiad haul 
gwedi cyrhaedd yr oror dragywyddol ? 
“Y tadau, pa le y maent hwy? a'r 
prophwydi, a ydynt hwy yn fyw byth ?” 
Pa le y mae cyffion y cenhedloedd, yng 
nghyd âg enwogion y cynoesoedd ? Pale 
y mae yr hen athronwyr gynt, ynghyd â 
gwrolion bore'r byd? Oll gwedi dieng- 
yd o derfynau amser, ac yn breswylwyr 
mewn gwlad lle nad oes awrlais nac or- 
iawr er rhifo oriau idd ei chael, am ei 
bod yn briodol yn arddelwi yr enw “Tra- 
gywyddoldeb.” Gwelodd Adda naw cant 
a deng mlynedd ar hugain yn cylchynu 
eu gilydd, mewn byd lle nis cafodd ond 
pob chwerwder a thrallod ; ond. daeth i 
derfyn ei ddyddiau, ac efe a dderbyniwyd 
yn breswylydd anfarwoldeb. Naw cant 

a deuddeg o flynyddoedd y bu Seth yng 
ngwlad y cystudd mawr, yn dioddef 
llawer loes chwerw; ond ei ddyddiau, 
er meithed yn ein golwg ni, a aethant 
heibio fel cysgod, ac yntau hefyd a dros- 
glwyddwyd i'r oror draw. Enos yntau a 
fu yn nhir y cystudd naw cant a phump 
o flynyddoedd; ond cyrhaeddodd y 
porthladd tragywyddol, lle y mae yn 
yspryd perffeithiedig ger gwydd y Duw 
Hollalluog. 

Nid oes rwystrau a lesteiriant ddyn 
i'r daith hon. Weithiau yn ein negesau 
yma, er bwriadu cychwyn i'r daith gyd 
& thorriad y wawr, cwsg a'n hettyl trwy 
ein cadw yn ei lyffetheiriau sidanaidd, 
hyd oni byddo yr haul ym mhell goruwch 
y dwyrain ; bryd arall, y gwynt ystorm- 
us a'r gwlaw dyhidlog a'n carcharant 
o fewn muriau ein hanneddau; ac ar 
brydiau, afiechyd disymmwth a ym- 
ruthra i'r babell, ac am wythnosau a'n 
cadwyna o fewn ein gwelyau : ond am y 
daith fawr, yr ydym bob munudyn yn 
tynnu ym mlaen, ac yn prysuro o awr i 
awr at ei therfyn. Nid ydyw ond megis 
doe gennym, pan oeddym blantos yn 
cynniwair i'r ysgol, yn dringo y cam- 
feydd, yn gwthio ein ffordd trwy y gwr- 
ychoedd, ac yn cammu mor heinyf pan 
glywem gloch y Llan, fel mai braidd y 
plygai y llysiau gweiniaid dan ein traed. 
Mor ddiwyd y chwiliem y perthi, y twm- 
pathau, y caeau, y prysglwyni, a'r ceulan- 
au, er cael annedd yr aderyn ; a'r fath 
lawenydd a orlenwai y meddwl pan geid 
y nyth, yr hon fynychaf a yspeilid. Ond 
y mae amser dwyn y bwyd yn y fasged 
i'r ysgol gwedi myned heibio arnom ni, 
eraill a'i mwynha yn awr; y mae tym- 
mor neidio'r cornant a dringo'r goeden 
gwedi diangc arnom ni, eraill a'i medd- 
ianna ar hyn o bryd; ac y mae adeg 
chwareuyddiaethau y fynwent a'r cae 
gwedi ein gadael, ac yn nwylaw eraill y 
mae yn bresennol, Gwthiwyd ni yn 
brysur drwy y sefyllfa hon ; daeth gofid- 
iau y byd ym mlaen,a gofal teuluoedd lli- 
osog i bwyso yn ddwys ar y meddwl; mao 
ein cyrph gwedi llesghau, y gwallt yn 
teneuo ar y siol, a'r llygaid yn pylu; 
arwyddion amlwg ein bod yn prysuro ar 
y daith, ac y gorphennir hi gennym yn 
dra buan. Er chwyldroadau gwledydd, 
rhyfeloedd teyrnasoedd, a dadymchwel- 
iad gorseddau, tynnu ym mlaen y mae 
dyn yn barhaus, ac amser yn ei nesui 

dragywyddoldeb. Er gofidiau fwy na 
mwy, brysio y mae dyn i'w artref oesol ; 
ac er pob digwyddiadau a'i cyfarfyddant, 
y mae yn sicr o orphen ei yrfa, a my- 
ned i mewn trwy y porth i'r wlad lle y 
mae anfarwoldeb yn teyrnasu. Y mae 
cyfwng mawr yn ymddangos rhwng ma- 
bandod a henaint, yn bennigol rhwng 
pum mlwydd a phedwar ugain ; etto yn 
fuan y dirwynant i fynu ; a'r hwn oedd 
ddoe yn blentyn, sydd heddyw yn war- 
grwm a phenllwyd ; ie, cymmaint ydyw 
y cyfnewidiadau, a phrysured y teithia 
dynion, fel yng nghorph pum mlynedd 
ar hugain yr ydym yn cofio priddo hen 
bobl y plwyf yn y pentwr ; yn anneddau 
y rhai hynny y preswylia eu plant yn 
bresennol; ac am blant eu plant, nid 
ydym yn eu hadnabod, o herwydd. bod 
rhagluniaeth gwedi ein trosglwyddo o'r 
fro enedigol. Amryw ydynt y dyfeisiau, 
a gwahanol ydynt y ffyrdd a fabwysiedir 
gan ddynion, er attal eu hunain a'u gil- 
ydd i'r daith fawr hon ; ond y maent yn 
gwbl aflwyddiannus. Rhai a gynniweir- 
iant i lanau y moroedd, eraill i ffyn- 
nonau meddygol, ac eraill a symmudant 
o'u gwlad, er aros ychydig yn hwy cyn 
cyrhaedd pen y siwrnai. Nid oes wlad 
dan y nefnad yw gwedi ei chwilio er cael 
cyfferi meddygol, a'r rhai hynny, trwy y 
gelfyddyd fferyllaidd, yn cael eu parottoi 
er attegu y babell, a chadw yr adeilad 
rhag syrthio; ond yn gwbl ofer, Oblegid 
nid oes yma ddinas barhaus, ac yn nhra- 
gywyddoldeb y mae dyn gwedi ei drefnu 
i artrefu. Y mae plant gwedi gwneuthur 
a allasent er attal eu rhieni i'r daith hon, 
a rhieni unwedd er cadw eu plant yma. 
Pe aur a wnaethai y tro, rhoddasid pen- 
twr; pe ocheneidiau, yr oeddynt yn lli- 
osog; a phe dagrau, rhoddasid costrel- 
eidiau, er eu hattal am ychydig: ond er 
gwaethaf gwybodaeth a chelfyddyd y 
meddyg, er agosrwydd undeb perthyn- 
asol, ac er pob serchiadau, rhaid myned, 
gwedi i amser y nef ddyfod oddi am- 
gylch. Annichonadwy attal y ceidwaid 
rhag crynu, cadw y ffenestri yn olau, a'r 
cawg aur rhag myned yn ddrylliau; o 
herwydd gwedi i angau gyfleu ei beir- 
iannau yn erbyn y babell, er wylo gwlad, 
ac er griddfan cenedl, efe a wna i'r pridd 
ddychwelyd i'r ddaear megis ag y bu, a'r 
yspryd at Dduw yr hwn a'i rhoddes ef. 
Felly, cyn sicred a bod dyn gwedi cych- 
wyn, ac ar ei daith i dragywyddoldeb, 

efe a gyrhaedd y wlad hon ; oblegid nid 
oes neb o ddechreuad y byd hyd yr awr 
hon gwedi methu. Er adeiladu palasau 
gorwych, cynllunio gerddi dymunol, a 
mwynhau gwrthddrychau teccaf y llawr, 
ymagor y mae y dorau draw, a bodd neu 
anfodd, fe'n gwthir drwyddynt, unwedd 
ag y gwnaed â'n hynafiaid. Am hynny, 
y mae yn gyflawn bryd i ni ystyried ein 
bod i ymadaw â'r fuchedd hon, nad ydyw 
ein heinioes ond megis dyrnfedd, ac nad 
oes ond cam bychan rhyngom a'r wlad 
a fydd yn artref tragyfyth i holl hiliog- 
aeth Adda, 

Amryw a gwahanol ydynt ymddygiad- 
au teithwyr y daith fawr hon. Yn gyff- 
redin, pan y mae dynion gwedi pender- 
fynu, ac yn gwybod y rhaid iddynt 
ymadael â'u gwlad, helaeth ydynt y 
parottoadau a wnant tu ag at fod yn 
gysurus ar y daith, yn gystal a gwedi 
gorphen y daith. Y mae hyn yn angen- 
rheidiol anhebgorol ; ac ymddygiad 
gwrthwynebol sydd brawf amlwg o an- 
wybodaeth,difatterwch, a gwallgofrwydd. 
Pe ei hystyrid, y mae o'r pwys mwyaf i 
ddyn wynebu y byd tragywyddol ; ac y 
mae y canlyniadau yn bwysig iawn hefyd 
o ymddangos yno, heb feddwl am dano 
ar y daith. Etto, wrth sylwi ar un dos- 
parth o'r teithwyr, y mae eu hymddyg- 
iadau yn llefaru mor amlwg ag y mae yn 
ddichonadwy i ymddygiadau lefaru, eu 
bod yn llwyr anghredu mai i dragywydd- 
oldeb y maent yn teithio. Y mae rhai 
o'n cyd-greaduriaid mor ddifeddwl am 
fyd tragywyddol, ac mor ddifraw o'u 
cyfrifoldeb mewn barn, fel yr achosa yr 
ymrafael lleiaf rhyngddynt iddynt ym- 
debygu i ddreigiau a bwystfilod yr anial- 
wch, yn hytrach nag i greaduriaid rhe- 
symol; ymaflant mewn eirf angeuol, 
defnyddiant hwynt er llofruddio eu gil- 
ydd, ac er gwthio y naill y llall ger gwydd 
brawdlys y Goruchaf, a'u pechodau yn 
bentyrau ar eu penau. Eraill, pan eu 
siomir mewn masnach, eu twyllir mewn 
cyfeillion, ac y marweiddir eu balchder ; 
yn lle gwroli eu meddyliau yn wyneb 
awr y brofedigaeth, yn ddiwerth o'u 
bywyd, yn ddiofn Duw, ac yn ddiarswyd 
o ganlyniadau y weithred, rhoddant eu 
gyddfau mewn tennyn, tynnant ellyn 
trwy eu gwythi gwaed, a diffoddant 
wreichionen bywyd; ac felly terfynant 
eu teithiau, a damniant eu heneidiau o'u 
gwirfodd! Ymddygiad niferi lliosog o 

blant Adda ydyw, oedi eu dychweliad at 
y Duw a'u gwnaeth hyd ryw amser dy- 
fodol, esgeuluso cydymffurfio â'i ewyllys 
ddatguddiedig yn yr Ysgrythyrau hyd 
ryw bryd arall, ac ymwneuthur yn bre- 
sennol er diffodd pob argyhoeddiadau a 
deflir i'r fynwes; ond yn ddisymmwth 
gwarchaeir y castell, bwrir y muriau i 
lawr, a chludir yr enaid i derfyn ei daith. 
Yn ddisymmwth weithiau y mae cyf- 
newidiadau rhyfedd yn cymmeryd lle; o 
herwydd yr ydym gwedi gweled rhai a 
addawent iddynt eu hunain hir ddyddiau 
er ymbleseru mewn gwrthddrychau a 
waherddir yng Ngair Duw, ac er ym- 
ddigoni mewn pob moethau pechadurus, 
yn cael eu dyrnodio gan yr angau mor 
ddiarbed, fel na chawsant yr yspaid leiaf 
i feddwl am y daith o'u blaen, nac i 
ymheddychu â'r Duw y pechasant i'w 
erbyn, a deddfau yr hwn a sathrwyd 
mor halogedig ganddynt. Gresynol yn 
wir gweled y wyryf ieuangc, er rhy- 
buddion rhieni, er eu hwylofain a'u dag- 
rau, etto yn ammharchu deddfau gogon- 
iant, yn gwrthod egwyddorion crefydd, 
ac yn diystyru gwasanaeth cyssegr Bren- 
hin Sion; rhybudd ar ol rhybudd yn 
cael ei roddi, cymhelliad ar ol cymhell- 
iad; ond yn aflwyddiannus, ac i ddim 
diben. Ond och ! ei thrangcedigaeth ; y 
mae yn ddigon i wneuthur i'r meddwl 
cryfaf grynu, a'r galon gref a dewraf 
lesmeirio! Daeth march gwelw-las at yr 
annedd, enw y marchog oedd marwol- 
aeth, ac yn ei ganlyn uffern yn ei holl 
ddychrynfeydd ; nododd y wyryf allan, 
trefnodd ei fwa, o'i gawell tynnodd saeth, 
a gosododd hi ar y llinyn, ac a'i gollyngodd 
i'w chalon ; a chyn pen y chwech awr 
ymrwyfai o ochr i ochr i'r gwely, gan 
rym y poenau angherddol a'i dirdynnent, 
a llefai nes yr wyneb-lasaipawb o'i ham- 
gylch gan fraw. Ei llygaid weithiau a 
felltennent mewn gwylltineb, bryd arall 
safent yn llonydd; ei chalon a roddai 
ergydion aml a thrymion, ei genau a 
falai ewyn, ei holl gorph mewn cyffro, 
a'i chydwybod gwedi deffroi; yr oedd 
ym mreichiau angau, gwedi teimlo 
gwenwyn ar y saeth, y glyn yn or- 
chuddiedig gan dywyllwch hanner nos, a 
phistylloedd yr afon ddu yn dyrchu eu 
twrf yn uchel. Ei hun yr wynebai 
ddyffryn cysgod angau, heb obaith, heb 
gysur, heb gyfaill, acheb Dduw! Yn 
enbyd y gwaeddai yn y dagfa; suddai 

dan donau y llifddwr, ac yr oedd ei 
henaid yn orlawn o gymmysgedd a 
chywilydd pan gyrhaeddodd y lan 
dragywyddol. Ac felly esgeulusodd hon 
y pethau mwyaf eu pwys, ac yr oedd yn 
gwbl ammharod pan ddaeth Mab y dyn; 
o ganlyniad trosglwyddwyd hi drosodd i 
golledigaeth, ac y mae ei henaid yn awr 
yn y cadwynau yng ngwlad machludiad 
haul, yn disgwyl dydd mawr ac ofnadwy 
yr Arglwydd, pryd yr unir ei chorph a'i 
henaid mewn undeb newydd, ac y bwrir 
hi gyd ag eraill o elynion yr Oen i'r di- 
henydd trychinebus, lle y bydd wylofain 
a rhingcian dannedd yn oes oesoedd. 
Ond er bod rhai yn ammharod i fyned 
i mewn gyd ag ef i'r briodas, nid felly 
pawb ; oblegid y mae ganddo ei anwyl- 
iaid, y rhai a adawsant bob peth er cy- 
fodi'r groes a'i ddilyn trwy bob rhwystrau 
fel y gorphennent eu gyrfa mewn hedd- 
wch, ac y teyrnasent byth gyd ag ef 
mewn gogoniant. Ystyriasant bwys peth- 
au byd t ddol, credasant dystiol- 
aeth yr efengyl, a defnyddiasant yr iach- 
awdwriaeth, fel y caent dderbyniad yn 
awr eu hymadawiaid i'r tragywyddol 
bebyll; yno ni chlywir eu hwylofain, 
yno ni welir eu dagrau, ac yno ni ddy- 
wed un o honynt byth ei fod yn glaf. 
Dymunol yn ddiau ydyw gweled un o 
anwyliaid y nef, pan ar lan yr afon, 
mewn agwedd siriol, a'i ymorphwysiad 
ar yr Arglwydd, ac yn ymddiried yng 
nghadernid ei allu ef; hyfryd ydyw 
clywed plentyn Duw, pan y mae ei draed 
wrth y mynyddoedd tywyll, yn bloeddio 
buddugoliaeth, ac yn cyhoeddi ei wared- 
igaeth o bob gofidiau; a llawen ydyw 
meddwl bod y trangcedig gwedi myned 
trwodd o farwolaeth i fywyd. Tra y 
mae rhai yn dilyn gwagedd, ac yn ymofyn 
am oferedd, y mae eraill o hyd â'u medd- 
yliau gyd & phen y daith, ac yn ymdrechu 
ymdebygu i'r llu a ddihangasant adref, 
ac ydynt yn awr yn cyd-beroriaethu 
clodydd eu Prynwr mewn emmynau o 
gyfansoddiad beirdd awenyddol bro yr 
heddwch, Medd yr Apostol St. Paul mewn 
rhyw fan, lle y mae'n darlunio ymddyg- 
iadau y teithwyr a fwriadant gyrhaedd 
gwynfyd er pob rhwystrau,—“ Canys ein 
hymarweddiad ni sydd yn y nefoedd ;” 
yn y nef y mae ein Harglwydd a'n 
Brenhin ni yn byw, ac oddi yno yr ydym 
yn ei ddisgwyl er iachawdwriaeth: ac 
meddai mewn man arall,—“ Nid oes i ni 

yma ddinas barhaus” Nac oes, nac 
oes; oblegid dynion i dragywyddoldeb 
ydym. 
“ doldeb mawr yw'th enw, 
Cybi fydd fy lle: 7 
Teithiwr un diwrnod ydwyf, 
Draw bo'm cartref yn y no” ; 
Mae'm diwrnod bron a'i orphen, 
Mae fy haul bron myn'd i lawr, 
‘Mae pob awel yn fy chwythu 
"Nes i'r trag'wyddoldeb mawr.” 
Lonned y medelwyr ym meusydd Pa- 
lestina, amser cynhauaf yr ŷd a'r gwin ; 
lawened llwythau Israel, gwedi gorfod 
eu gelynion ym maes y gâd ; ac, ber- 
eiddied caniadau gwyryfon Sïon, pan 
weithredid iachawdwriaeth i'r genedl. 
Ond gwedi dyfod o deulu'r cystudd 
mawr i ben eu taith, ebargofir tônau 
melusaf y ddaear, a'r cyfansoddiadau 
dynol cywiraf a ânt ar ddifancoll, gwedi 
unwaith glywed a dysgu cân Moses a 
chân yr Oen. Bu'r pererinion mewn 
profedigaethau aml, gwelwyd eu dagrau 
yn ymdywallt dros eu gruddiau ar lan 
afonydd Babel yn nhir Assur, a chlywyd 
eu hocheneidiau yn Basan ac yn nyfnder 
y môr ; ond bellach oddi ar ben y bryn- 
iau anfarwol gallant waeddi, Yn iach i 
wylo ond hynny yn nyffryn Baca, yn 
iach i fod mewn braw yn nhrigfa'r 
dreigiau, yn iach, yn iach i anialwch 
dyrus a maith. Y mao shyw niferi li- 
osog yn y breswylfa lonydd, y rhai a 
fuont mewn tristwch a galarnadau 
mawrion yn y byd hwn! ond fe'u gwnaed 
yn fwy na chongewerwyr trwy yr 
hwn a'u carodd ; buont ffyddlon ayd 
angan, a derbyniasant goron y bywyd, 
yr hon a flagura mewn gwawr anfarwol 
trwy yr oes dragywyddol yn y nef. Ond 
y mae nifer mawr yr awr hon mewn 
byd llawn o ofidiau, yn rhodio yn alar- 
us trwy orthrymder y gelyn, yn yfed 
cwppaneidiau chwerwon yn aml, ac agos 
ag anobeithio y gwelir hwynt o fewn 
cacrau y ddinas fry; ond bocd i Sion 
gofio bod ei Brenhin yn ci chanol, mai 
efo ydyw yr hwn a'i gwnaeth, ac y dwg 
efe hi i fynu o'r anialwch, yn bur fel yr 


haul, yn deg fel y leuad, ac yn ofnadwy | 


fel llu bannerog. Ië, 


“ Mor hawddgar deg yw Sïon Duw, 
Ei Brawd a'i Brenhin s' ynddi'n byw, 
Mor llawen ydyw'r llu ! 
Ei Phriod ydyw'r hwn a'i gwnaeth, 
Daw hon i'r lan o'r man llo'r aeth, 
I'r etifeddiaeth fry." 
2D 

Er mae ym mhen y mynyddoedd yr 
hauwyd y dyrnaid fd, etto, er syndod. 
nef a rhyfeddod y ddaear, y mae son 
am ei ffrwyth, er y dymmestl, er yr oer- 
fel, ac er y rhew:—“ Ei ffrwyth a ys- 
gwyd fel Libanus, a phobl y ddinas a. 
flodenant fel gwellt y maes.” 


“ Daw dydd i'r cyfiawn, trannoeth teg, 
Daw iddo 'chwaneg estyn ; 

Daw iddo o'r bedd godiad i fyw, 
Deheulaw Duw a'i derbyn. 


Gwedi byw i Grist, gyd â Christ, ac 
er gogoniant Crist, nid oes gennyf i'w 
ddywedyd, amgen na “ Marw a wnelwyf 
o farwolaeth yr uniawn, a bydded fy 
niwedd fel yr eiddo yntan.” 

Gwedi cyrhaeddyd y lan draw, ac 
wedi cael y tiroedd anfarwol dan draed, 
aneirif y rhyfeddodau a ganfyddir yn y 
byd nad oes gennym ni yn awr amgyfí- 
redion i'w synied, na galluoedd i ffurfio 
drychfeddyliau addas am dano. Os ydym 





| i ymresymmu oddi wrth gyffelybiaeth 
| pethau, ni all yr enaid ym 


myd yr ys- 
prydion, ar ei fynediad cyntaf yno, 
ddeall na dirnad dim am ryfeddodau yr 
Hollalluog Dduw mewn gwlad ag sydd 
yn llawn o ysprydolrwydd, mwy nag y 
gall y plentyn newydd-anedig ddeall am 
a gwybod am y byd y mae gwedi ym- 
ddangos ynddo. Ac felly, wrth resymiad 
cyffelybiadol, bydd yr enaid mewn cyn- 
nyddiant oesol a thragywyddol yn y 
fuchedd draw, yn ymehangu fwy-fwy, yn 
derbyn argraphiadau newyddion fwy- 
fwy, ac yn nofio fwy-fwy ym moroedd 
dirgeledigaethau'r Duwdod; a'r cyn- 
nyddiant amgyffrediadol hynod hwn, yn 
myned yn ei flaen fwy-fwy hyd dra- 
gywyddoldeb. Yn y daith yma, yr ydym 
mewn syndod mawr oblegid y golyg- 
feydd ; goleuadau y Duwdod yn gwas- 
garu goleuni ì fyrddiwn o fydoedd, twrf 
moroedd y Duwdod yn taflu adseiniau 
o ddychryn i'r naill y llall, daeargryn- 
flu y Duwdod yn achosi i'r mynyddoedd 
ddawnsio, melit y Duwdod yn ymsaethu 
trwy froydd y nifwl tew, ac yn ymfforch- 
ogi yn ddychrynllyd gwedi iddynt gael 
cu gollwng oddi ar y bwa hollalluog ;— 
mewn gair, y mao llyfr natur yn llawn 
o bob rhyfeddodau. Ond mewn cyfer- 
byniad i'r byd arall, lle y mae y daith yn 
gorphen, nid ydyw y rhyfeddodion yma 
ond braidd egwyddorion, neu lythyren- 
au ammherffaith y rhyfeddodau draw, 

lle y mae pob ysprydolrwydd yn teyrn- 
asu, a chyfundraethau tragywyddol, na 
feddyliodd, ac na all cnawdolrwydd 
dynol ddychymmygu dim am danynt. 
Ni a gollwn ein golwg yn fuan iawn ar 
y gwrthddrychau presennol, ac y mae 
adeg yn neshau pan y peidiant a bod ; 
derfydd y nefoedd uwch ben, trwy yr 
hon y rheda yr haul ei yrfa, fel mwg ; 
hithau y ddaear fawr gwmpasog a hen- 
eiddia fel dilledyn, a holl breswylwyr y 
byd a fyddant feirw ; ond gwedi i'r per- 
erin orphen ei daith mewn byd arall, 
bydd hwn a'i seiliau yn sefydlog hyd 
byth ac yn dragywydd. Ni ddiorseddir 
y teyrn tragywyddol, oblegid efe a 
deyrnasa mewn mawredd a gogoniant 
byth ; ni ddymchwelir yr orsedd fawr 
byth, oblegid y mae ei cholofnau yn sicr 
yng nghreigiau adamantaidd bhollallu- 
ogrwydd Jehofa; ac ni chollir golwg ar 
Berson glân yr Iachawdwr byth, oblegid 
y mae gwedi ei sicrhau ar gyhydedd y 
nef yng nghariad, cyfammod, ac arfaeth- 
au grasol y Duwdod gwynfydedig. Aros 

mewn tawelwch ronyn, bererin ; na 
rwgnach o herwydd twmpathau yr an- 
ialwch, paid â'th duchan oblegid bod y 
rhiwiau mor serthion, a sych dy ddagrau 
oblegid cystuddiaufy glynoedd, y mae 
gwawr ryfedd yn goleuo draw, yr wyt 
yn neshau bob cam at y tir sauctaidd, 
ni chaiff y don lifo trosot, ni chaiff y 
fflam dy niweidio, canys yn ol dy ddydd y 
bydd dy nerth, eu mewn llawenydd a gor- 
foledd y dygir di a adref, deui i lys y 
Brenhin. 
“ Pererin wyf mewn anial wlad 
At Dŷ fy Nhad yn teithio ; 
Fy ngenedigol wlad sy fry, 
'Rwy'n tynnu tu ag yno. 
Er'rhwystrau fil sy lawer gwaith 


Yn blino'm taith a'm rhedfa, 
Af ardre’ ar fyrr i'r nefoedd wen, 
Nid pell yw pen fy ngyrfa. 
'Rwy'n teimlo fod y daith yn flin, 
A mi'n bererin egwan ; 
O ! cynnal Di fy nghamrau, Ner, 
A'th dyner law dy Hunan.” 
Y FLwyDDYN Eciwrsia. 


Vr Angladd. 


“ A'r galarwŷr yn myned o bob tu yn yr heol,” 


. Å R foreugwaith ym mis Mai, cyn i'r 

haul gyrhaeddyd y cyhydedd, pan 
ydoedd yr hin yn ddymunol, y goedwig 
yn dechreu gwisgo ei mantellwerdd, y dol- 
diroedd a'u blodau megis yn cystadlu â'u 
gilydd am y gorau eu tegwch, a holl natur 
yn gwênu ar addurniant ei chynhyrchion, 
clywid cloch Eglwys y dreflan yn swnio 
ei chnul angladdol ; a'r trigolion a bry- 
surent allan o'u tai, pan ddeallasant fod 
yrangladd yn dynesu. Mae yr arferiad 
mynych o weled golygfeydd, yn peri eu 
bod yn colli eu heffeithiau priodol ar- 
nom; ac y mae ymgynnefino å thrydar 
elfenau natur, yn peri bod y dylanwad 
hwnnw a ddylent gael arnom yn wan- 
naidd yn ei argraphiadau. Pe byddai 
dyn dall o'i enedigaeth yn cael ei olygon 
ar unwaith, gorlenwid ef gan y syndod 
mwyaf wrth weled pyrth y dydd yn agor, 
y gwawl auraidd yn ymsaethu uwch y 
bryniau draw, a brenhin mawr y dydd, 


o 


yn ei gerbyd goleubryd a glân, yn ym- 
hwylio mewn mawrhydi i entrych yr 
eithafion. Mawr a fyddai ei syndod i 
weled y lloer yn ei llewyrch ariannol, yn 
eì chyfnewidion mynych, ac yn ei budd- 
ugoliaethau ar dduwch hen Nos. Fel y 
rhyfeddai y cyfryw un i weled nifer y 
ser, fel llygyrn crogedig yn yr wybren, 
a'r goruchion cynffonnog tanbaid yn ym- 
saethu dros y gorwel, gan adael llwybrau 
o oleuni disglaer ar cu hol. Ond yr yd- 
ym nì, y rhai y mao ein golygon gennym 
o'r bru hyd yn awr, gwedi ymgynnefino 
â'r cyfryw olygfeydd, fel nad ydyw nac 
agoriad pyrth y dwyrain i'r gwawl, gyrfa 
brysur huan haf i'r gorllewin, na nifer 
lampau Ior yn yr eithafion, ond yn an- 
fynych yn cael yr effeithiau priodol hyn- 
ny arnom, felag i'n dwyn mewn gwir 
barchat y Llywydd Hollalluog,ac i ymost- 
wng yn iselderau y llwch yn ei wydd. 
Pe byddai i fyddar o'i febyd gael ei gly- 

bod yn ddisymmwth, fel y synnai oblegid 
trwst y taranau yn rhuo o bebyll duon y 
cymmylau ; fel y rhyfeddai oblegid sŵn 
tonau y dyfnder mawr, yn galw ac yn 
atteb eu gilydd yn y lleithder ehang ; ac 
fel y gorchfygid ef gan ruthr y gwyntoedd 
yn nydd y dymmestl, a chan ei chwiban- 
iad uchel draw, yn galw ar borthorion 
y llifeiriant i agor y dorau, er gollwng 
y gwlawogydd trymion i ddyhidlo mewn 
cyflawnder ar y ddaear. Ond am danom 
ni, y rhai y mae ein clybod gennym o'r 
bru, yr ydym gwedi ymgynnefinoi'r fath 
raddau âg ergydion nerthol y tarauau, â 
sŵn dychrynllyd y corwyntoedd ofn- 
adwy, ac â thrwst peiriannau natur pan 
mewn rhyfel â'u gilydd, fel mai braidd 
yr effeithiant gymmaint arnom ag i'n 
dwyn i feddwl am y Gallu mawr tragy- 
wyddol hwnnw, a ddistawa eu trydar oll, 
ond llefaru o anneddle ei sancteiddrwydd, 
“Peidiwch, a gwybyddwch mai myfi 
sydd Dduw.” Rhyfedd mor bell yr ydym 
ni, hil syrthiedig Adda, gwedi myned ; 
rhyfedd y dyfnderau yr ydym ni, blant 
y llwch, gwedi syrthioiddynt; a rhyfedd 
ydyw y cyflwr dideimlad bwnnw yr yd- 
ym ni, eiddilod y llawr, gwedi myned 
iddo. Nid ydyw yr Arglwydd Hollalluog 
a breswylia dragywyddoldeb, o'i drugar- 
edd a'i ras, gwedi ein gwrthod, nac wedi 
ein gadael yn ddisylw ; oblegid y mae yn 
llefaru unwaith a dwywaith wrthym, er 
nad ydym yn deall; ac y mae, yn holl 
ymysgaroedd ei gariad a'i dosturiaethau, 
yn cyhoeddi â llef uchel uwch plant y 
llwch, “O! na baent ddoethion, na dde- 
allent hyn, nad ystyrient eu diwedd.” 
Nid yn unig yr ydym gwedi ymgyn- 
nefino, ond gwedi ymgaledu hefyd dan 
bob gweinidogaeth, fel yr ydym yn 
ddrych ac yn syndod i angylion Duw yn 
y nef, ac yn ddrych o gywilydd i ni ein 
hunain ar y ddaear. Er bod marw ac 
ymadael â'r fuchedd hon o'r pwys mwy- 
af; ïe, o bwys tragywyddol i ni; er bod 
marw yn dwyn perthynas 4’r pethau 
mwyaf pwysig i ni, megis ymddangos 
ym myd mawr yr ysprydoedd a'r dirgel- 
ion: ac er bod marw yn dwyn cym- 
maint perthynas a ni oll, fel ag y mae 
gwedi ei gydwau â'n hanfodaeth, ac fel 
plant y llwch i ddychwelyd oll i'r llwch ; 
etto mae bod gweinidogaeth angau mor 
fynych yn ein hardaloedd, ac yn ein teu- 
luoedd, gwedi ein cynnefino i'r fath 
raddau â hi, fel yr edrychirarni gyd a'r 

difatterwch mwyaf, hyd yn oed pan 
sangom ar ymyl y bedd. Mae cloch 
Eglwys y pentref yn parhau i swnio ei 
chnul, ac wele yr angladd yn dynesu yn 
araf ; ac er y difatterwch a'r gwammal- 
wch a welir yng ngwedd rhai, y mae 
teimladau rhyw nifer gwedi cael eu do- 
lurio yn drwm, a'u calonau gwedi eu 
gwanu i'r eithafion. Mor drist yw y rhai 
a amgylchynant y corph marw; mor 
wasgedig yr edrychant; eu llygaid yn 
glaf ; eu gwedd yn brudd !—“ Y galarwyr 
yn myned o bob tu yn yr heol.” 

Och ! dyma wr cariadus, a thad tirion, 
yn cael eì gludo gan ei gymmydogion a'i 
gyfeillion i gaerau y bedd. Torrwyd ef 
lawr yng nghryfder ei nerth, ac yng 
nghanol ei ddyddiau, gan frenhin mawr 
y dychryniadau ; ac amddifadwyd teulu 
cyfan o'i atteg weledig allanol ar un- 
waith. Mae ei wraig, druan, yn weddw, 
gwedi ei gadael heb gydymmaith yn 
llwybrau blinion, dyrus, a phigog yr an- 
ialwch; y mae gwedi ei gadael druan, 
wrthi ei hun yn nhymhestloedd geirwon 
y glyn ; y mae gwedi ei gadael, druan, i 
ymdynnu yn gloff ar hyd rhiwiau serth- 
ion ei thaith ; y mae gwedi ei gadael, 
druan, ei hun dan ei baich trwm ; a pha 
fodd y gwna ymdaraw, Duw yn unig a 
ŵyr. Nid rhyfedd bod galar yn argraph- 
edig mewn llythyrenau mor ddyfnion yn 
ei gwedd; nid rhyfedd ei bod yn wylo 
mor chwerw ; ac nid rhyfedd ei bod yn 
llesmeirio yn nydd ei chyfyngder mawr 
hwn. Angladd trwm iawn ydyw ; oblegid 
y mae y weddw yn hebrwng corph marw 
ei hanwylyd i'r priddellau ; nid oes gan- 
ddi yn awr neb i fynegu ci gofid iddo, 
neb i bwyso arno, neb i ddisgwyl wrtho ; 
ni chlyw drwst ei draed ar drothwy y tŷ 
mwyach, oblegid ei lenid edwyn mo hono 
ef mwy. Mae y plant yn wylo yn hidl 
ar ei ol; gadawyd hwynt fel ŵyn yng 
nghanol bleiddiaid yr anialwch ; a chan 
nad pa driniaethau chwerwon a gânt gan 
drawsion y tir, y maent heb dad i redeg 
atto i ymddiffyn eu cam ; a chan nad pa 
helbulon a'u cyfarfyddant yn nhaith yr 
anialwch, y maent heb dad i neidio i'r 
adwyon cyfyng, ac i sefyll rhyngddynt 
a'u cyfyngderau. Mam fe allai, yn cael 
ei chludo i'r graian, gan adael eì gwr a'i 
phlant yn y loesion mwyaf ar ci hol. 
Daccw hi gwedi blaenu, gwedi ei thorri 
o dir y rhai byw ; a'ì gwr, megis wrth y 
naill aden, a'i phlant bychain yn ei heb- 

rwng mewn dagrau i byrth tywyllion y 
bedd. Llangc ieuangc, fe allai ; blodeuyn 
ei ardal, prydferthwch ei fro, addurn ei 
gymmydogaeth, gwedi ei dorri lawr gan 
y dwymyn boethlyd ; gwedi ei brysuro 
o'i gryfder i wendid y bedd ; ac wedi ei 
ddiwreiddio o'r goedwig pan wisgai ei 
fantell werdd, ac ar y ffordd i gael ei 
blannu mewn gwlad lle ni flagura ac ni 
flaendardda hyd dywyniad gwawr yr ad- 
gyfodiad, pan fwrw y ddaear ei meirwon 
allan yn holl ogoniant anfarwoldeb ac an- 
llygredigaeth. Gwyryf ieuangc, fe allai, 
ar y ffordd i dŷ ei hir artref ; y lonnaf, y 
brydferthaf, o holl ferched yr ardal ; hon, 
pan ydoedd dail ei blodeuyn yn ymagor, 
a wenwynwyd gan y darfodedigaeth ; 
ciliodd lliwiau iechyd o'i hwynebpryd, 
llwydoddei gwedd, ymollyngodd yn araf i 
ddyffryn cysgod angau, disgynodd i ddyfr- 
oedd yr Iorddonen, ac wele hi heddyw 
yn cael ei throsglwyddo i'r pentwr. 

Wel, wel, dyma un etto yn gwynebu 
tu a'r gladdfa; aeth trwy ei daith yn y 
fuchedd bon; gorphenodd ei ddiwrnod 
yma; cafodd lawer o ofidiau yn nhaith 
yr anialwch; curwyd ef yn dost ar 
drumiau y mynyddoedd ; bu yn gyfyng 
iawn arno yn nyrysni y cymydd; ond 
treuliodd ei ddiwrnod allan, edau ei fyw- 
yd a ddirwynwyd fynu, ac y mae gwedi ei 
gyfrif gyd a'r marwolion. Daccw ef yn 
nesu i borth y fynwent, gwlad ac ardal y 
marwolion, a'r fangre lle y mae angau 
mawr yn teyrnasu mewn llawn rwysg. 
Ardal y bedd ydyw hon ; gwlad dywell 
iawn, lle y mae ein hanwylion yn cael eu 
cau o'n golwg. A oes dim ond tywyllwch 
tragywyddol, hawyr anwyl, yn y bedd? 
A oes dim goleuni byth i dywynnu ar y 
fangre ddû hon? A oes dim cyfarfod 
byth mwy? Ai ymadael mewn anobaith 
gweled ein marwolion byth yr ydym ? 
Nag ê, nag ê, diolch i Dad tirion y trugar- 
eddau; y mae bywyd ac anllygredig- 
aeth gwedi eu dwyn i'r goleuni drwy yr 
efengyl; ac yn llannerch y meirwon y 
mae gobaith gwynfydedig yn cael ei ddat- 
gan am ddydd y gwelir y marwolion yn 
dyrchafu o'u beddau, gan floeddioeu hym- 
wared yn llafar â nerth anfarwolion. 
Wele Weinidog Duw, ym mhorth y fyn- 


went, yn llannerch y meirwon, ac yng 


ngharchar angau, yn cyfarfod ac megis yn 
derbyn y corph marw i diriogaeth y 
bedd, gan gyhoeddi iaith ffydd y Cristion 
yn nhystiolaeth y Gwr a fu yn angau i 


YR ANGLADD. 


angau, ac yn drange i'r bedd :—“ Myfi 
yw'r adgyfodiad a'r bywyd, medd yr Ar- 
glwydd ; yr hwn sydd yn credu ynnof 
fl, ni bydd marw yn dragywydd.” Dyma 
dystiolaeth fendigedig, onid ê, ym mhorth 
y fynwent? Dyma gyhoeddiad nefol- 
aidd, onid ê ynghanol ardal y bedd ? 
“ Adgyfodiad—bywyd—credu—marw— 
byw.” Wrth fyned ym mlaen ar hyd y 
llwybr tu â phorth yr Eglwys, y mae yn 
goleuo o hyd—yr awelon yn cludo yr 
ymadrodd canlynol i glustiau y bobl :— 
“Myfi a wn fod fy Mhrynwr yn fyw, ac 
y saif yn y diwedd ar y ddaear. Ac er 
ar ol fy nghroen i bryfed ddifetha'r corph 
hwn, etto caf weled Duw yn fy nghnawd ; 
yr hwn a gaf fi im' fy hun ei weled, a'm 
llygaid a'i gwelant ac nid arall.” Dyma 
y iaith ddyrchafedig ag sydd yng ngenau 
ffydd yn nhiriogaeth angau; ac wedi 
myned i'r Eglwys, nid ydyw yn gwan- 
ychu yn ei lleferydd; oblegid yno y 
cyhoedda am yr hwn a heuir mewn llygr- 
edigaeth, y cyfyd mewn anllygredigaeth ; 
am yr hwn a heuir mewn ammharch, y 
cyfyd mewn gogoniant; am yr hwn a 
heuir mewn gwendid, y cyfyd mewn 
nerth ; acam yr hwn a heuir yn gorph 
anianol, y cyfyd yn gorph ysprydol. 
Rhyfedd mor gryf yw ffydd ddiysgog 
mewn angladd ; oblegid hyd yn oed pan 
fyddo y gelain oer ger bron y gynnull- 
eidfa, cyhoeddir fel y canlyn :—“ Canys 
yr udgorn a gâu, a'r meirw a gyfodir yn 
anllygredig, a ninnau a newidir. O 
herwydd rhaid i'r llygradwy hwn wisgo 
anllygredigaeth, ac i'rmarwol hwn wisgo 
anfarwoldeb. A phan ddarffo i'r llygr- 
adwy hwn wisgo anllygredigaeth, ac i'r 
marwol hwn wisgo anfarwoldeb, yn y 
bydd yr ymadrodd a ysgrifenwyd; Ang- 
au a lyngcwyd mewn buddugoliaeth.” 
Daccw y corph yn awr yn cael ei gludo 
allan tu â mangre y bedd. Golygfa an- 
nghysurus iawn sydd yma. A oes yma 
le yng nghanol y pentyrau i ffydd roddi 
ei throed ilawr? A all ffydd lefaru yng 
nghanol penglogau ac esgyrn y meirwon? 
Y mae y golau yn tywynnu fwy-fwy ar 
y Cristion. Yn lle cwmmwl dû yn crogi 
mewn arswydau uwch y bedd, goleuni 
Caersalem a dywynna yma mewn tan- 
beidrwydd mawr. Ar lan y bedd cy- 
hoeddir yn groyw ;—“ Mi a glywais lais 
o'r nef yn dywedyd wrthyf, Ysgrifena, o 
hyn allan gwynfydedig yw y meirw sydd 
yn marw yn yr Arglwydd ; felly y dy- 

wed yr Yspryd ; canys y maent yn gor- 
phwyso oddi wrth eu llafur,” Rhoddir 
y corph marw, y mae yn wir, i'r ddaear, 
“Sef daear i'r ddaear, lludw i'r lludw, a 
phridd i'r pridd ;” cuddir ef, y mae yn 
wir, ym mhriddellau y dyffryn ; rhoir ef, 
y mae yn wir, dan gloion a barau y 
bedd; ond “mewn gwir ddiogel obaith 
o adgyfodiad i fuchedd dragywyddol ; ” 
a bendigedig yn barchus a fyddo Duw y 
nefoedd, y mae y marw yn sicr o glywed 
caniad yr udgorn, a dihuno ; y mae yn 
sicr o agor ei lygaid ar dywyniad gwawr 
ddisglaer ymadgyfodiad ; ag y mae yn 
sicr o ddringo grisiau y beddrod, yn y 
dydd y gwna y ddaear fwrw ei meirw 
allan. Wylo y dagrau yn fynych a wneir 
ar lann y bedd, a thrymion ydynt yr 

ocheneidiau a roir yno; ond pa ham ? 
Sycher y dagrau, hawyr anwyl, ac na 
ocheneidier ar lan y bedd ; y mae gwlad 
dda yr ochr draw i'r Iorddonen ;—a 
“phwy bynnag a gretto a fydd byw, er 
iddo farw ; a phwy bynnag a fo byw, ac 
a gretto ynddo ef, ni bydd marw yn dra- 
gywydd.” Mae ein Duw ni yn gallu ein 
codi ni, blant y llwch, o angau pechod i 
fuchedd cyfiawnder ; “fel y boi ni, gwedi 
ymado a'r fuchedd hon, orphwys ynddo 
ef, megìs y mae ein gobaith fod ein 
brawd hwn.” A phwy a anobeithia yng 
ngallu mawr y Duwdod, gan ei fod yn 
ewyllysio bywyd ei greadur yn fwy na'i 
farwolaeth, yn barod i achub o safn di- 
nystr, ac yn gallu yspeilio uffern ar yr 
unfed awr ar ddeg ? 


Afradlon. 


“A'r ieuangaf o honynt a ddywedodd wrth ei dad, Fy nhad; dyro i mi y rhan a ddigwydd o'r da. 
Ac efe a rannodd iddynt ei fywyd. Ac ar ol ychydig ddyddiau y mab ieuangaf a gasglodd y cwbl 
ynghyd, ac a gymmerth ei daith i wlad bell: ac efe a wasgarodd ei dda, gan fyw yn afradlon.” 


AE gwirionedd yr un mor werth- 

fawr ym mhob man, a than bob 
amgylchiadau; ond nid ydynt lithiau 
gwirionedd a doethineb yn cael cym- 
maint o argraph arnom, a phan gyfeirir 
hwynt at ein calonau trwy gyfryngau 
dammegion neu chwedlau. Profa hyn 
ein bod yn gyffelyb i'r haiarn, yr hwn 
ni ellir ei weithio heb yn gyntaf ei 
boetht; ac y mae hefyd yn brawf o'n 
bod ni yn ein cyflwr presennol yn hoff o 
allanolion, amgen pa ham yr ydym yn 
barottach i dderbyn y gwirionedd pan 
yn wisgedig mewn sidanau, na phan 
fyddo yn noeth ac ar ei waelodion ei 
hun ger ein bron. Fe allai bod hanes y 
Mab afradlon yn ffaith, a hynny i'r llyth- 
yren ; yr amgylchiadau a draethir gwedi 
cymmeryd lle, a'r hanes yn hyspys y 
pryd hwnnw i drigolion Jerusalem ; neu 
fe allai bod rhai o'r amgylchiadau gwedi 
cymmeryd lle; neu, fe allai mai dam- 
meg drwodd a thraw ydyw yr hanes; 
ond yn cynnwys gwirionedd mawr, a 
gwirionedd o bwys i gyfr-golledigion 
Eden. Mae yr hanes am y Mab afrad- 
lon yn fyrr iawn, ond yn gynhwysfawr 


iawn, a llawer iawn gwedi cael ei adael 
i'w lenwi gan y galon ; y mae yr hanes 
yn dra distaw ynghylch amrywiol beth- 
au ag y llefara y galon yn uchel am 
danynt ; ni chrybwyllir dim am gyngh- 
orion gwresog y tad, am ei ymadroddion 
twymgar a charuaidd, ac am y dagrau 
gloywon a redent dros eì ruddiau ar yr 
achlysur torr-calonnus. Yroedd y tad 
yn wr o brofiad a gwybodaeth, ac ni es- 
geulusodd grybwyll wrth ei fab rhyfygus 
am ynfydrwydd ei fwriad ; am beryglon 
y daith yr ymbarottoai gyferbyn a'i 
chymmeryd ; am dwyll, hocced, a mag- 
lau y byd ; am ei fod heb arweinydd na 
chyfaill i'w gynghori yn y ffyrdd pell; 
am y dinystr yr oedd ei foesau yn agored 
iddynt ; am y drygau aneirif oeddynt o 
bob tu i'w lwybrau ; ac am fod ei fuch- 
edd bresennol a dyfodol yn yr enbyd- 
rwydd mwyaf oblegid y daith hon. 
Diau bod araeth ei dad yn hyawdl, yn 
rymmus, ac yn ergydio i'r galon ; ond 
yn ofer y siaradodd, ac i ddim y tywallt- 
odd ci ddagrau; oblegid yr oedd y Mab 
yn benderfynol, a phob cynghorion 
gwrthwynebol i'w benderfyniadau yn ei 

gynhyrfu fwy-fwy i ddilyn ei fympwyon; 
“ac efe a gasglodd y cwbl ynghyd, ac a 
gymmerth ei daith i wlad bell.” 

Yr oedd golygfa ryfeddol o amgylch 
caerau tŷ tad yr afradlon ar ddydd ei 
ymadawiad ; y camelod a'r asynod yn 
llwythog yn ymhwylio ymaith, gan droi 
oddi wrth yr hen lannerch a'r hen ardal; 
y tad yn sefyll fel delw mewn syndod, 
a'r deigryn mawr yn ymollwng dros ei 
wyneb i'r llawr; y mab hynaf a'i law 
yn llaw ei frawd, yn ei gofleidio, ac yn 
wylo yn hidl wrth ganu yn iach iddo; 
a'r afradlon yntau yn edrych yn foddus, 
megis gwr gwedi dryllio yr iau, ac yn 
dechreu mwynhau melusderau ei rydd- 
id. Wele ef ar gefn ei asyn yn troi ei 
gefn ar yr hen annedd, yn gadael y glas- 
fryn y naill ochr, yn colli ei olwg ar y 
ddol feillionnog a'r afonig a olchai ei 
hymylon, a'r hen wr yn araf yn mesur 
ei gamrau yn ol i'r tŷ, gan ddywedyd 
wrtho ei hun, “ Yr wyf yn ofni canlyn- 
iadau y daith hon.” O ddyn ieuangc 
rhyfygus a gwallgofus! Caerau pwy 
ydwyt ti yn eu gadael? Pa gymmydog- 
aeth a adewaist ar dy ol? A gei di dad 
tirion yn y wlad neu y gwledydd yr 
wynebi arnynt? A ddangosir trugar- 
edd a thosturi i ti yno? A oes yno 
gysgod i ti yn wyneb tymmestl? A gei 
di yno well cyfaill, a ffyddlonach cyngh- 
orwr, nag ydoedd dy dad? Chwibana 
ar dy weision, ac awgrymma arnynt i 
droi y camelod yn eu hol, a dychwel 
adref at dy dad. Dim o'r fath beth; 
ond yn ei flaen yr aeth, ac y mae yr 
hanes am dano yn druenus iawn :—Bu 


fyw yn foethus, afradlonodd ei holl dda, 


ciliodd ei gymdeithion o un i un oddi 
wrtho, yr oedd llaw Duw yn ei erbyn, 
cyfododd newyn mawr yn y wlad y trigai 
ynddi, ac aeth yntau i eisiau, heb ddim 
ond marw o newyn o'i flaen. Nid oes 
dim yn debyg i gyfyngder i ddwyn dyn 
atto ei hun; daw cyfyngder a'r enaid 
adref iddo ei hun ; awchlymma cyfyng- 
der y cof, a gwna cyfyngder i'r dyn 
dderbyn argraphiadau cywir. Os bydd 
gennym gyfaill, y mae cyfyngder yn ei 
gyfleu yn uniongyrchol ger gwydd ein 
llygaid ; os bu rhyw law yn haelionus 
tu ag attom, y mae dydd cyfyngder yn 
peri i ni ei chofio; daw cyfyngder a'r hen 
ardal yn uniongyrchol i'r meddwl; daw 
cyfyngder ag ocheneidiau tad a dagrau 
mam yn bresennol; ac yn nydd ei gyf- 

yngder, daccw yr afradlon yn troi yn ol 
yn ei feddwl at ei hen dad, ac at yr hen 
fywioliaeth gynt. Onid ydyw yn beth 
rhyfedd iawn, nad ydym yn meddwl 
gyd & chysur am Dduw, ond pan fyddom 
yn methu cael cysur a gorfoledd mewn 
dim arall! Ond y mae hyn yn profì nad 
oes cyfnewidiad na chysgod troedigaeth 
ynddo ef; er ein bod ni heb dammaid 
yn y newyn mawr, bara'r bywyd ydyw 
ef, ac yr parhau felly drwy yr holl oes- 
au; pan fyddom ni heb ddafn i dorri 
ein syched ynghanol tywottir cras a 
phoethlyd yr anialwch, ffynnon y dyfr- 
oedd byw yw yr Arglwydd ein Duw ni ; & 
“ Phan ballo ffafr pawb a'u hedd, 
Duw, o'i drugaredd odiaeth, 
Yn Dad, yn Frawd, yn Ffrynd a fydd, 
Ar gyfyng ddydd marwolaeth.” 


Pan ydoedd yr afradlon yn eistedd i 
lawr yn nydd ei gyfyngder, ni allai droi 
gyd â chysur at y gwleddoedd gynt—yr 
oeddynt gwedi diengyd ; ni allai droi at 
hen gyfeillion ei loddest—yr oeddynt 
gwedi eì adael ; ac ni allai droi at sein- 
iau yr hen delynau—yr oeddynt oll 
gwedi distewi. Nid oes dim yn aros yn 
annghyfnewidiol ond yr Arglwydd. 
“Myfi yr Arglwydd ni'm newidir, am 
hynny ni ddifethwyd chwi, meibion 
Jacob ;” am hynny, pan gwedi darfod 
ar y ddaear, nid ydyw ond dechreu yn 
y nef; pan yn wan yma, y mae yn gad- 
arn iawn fry ; a phan y mae holl byrth 
dynion yn cael eu cau, y mae porth y 
Duwdod yn cael ei agor led y pen. Dech- 
reuodd yr afradlon fod mewn eisiau, cyn- 
nyddodd ei eisiau, ac aeth ei eisiau yn 
fawr iawn. Trueni ei weled, gwedi eì 
fagu yn dda ac yn foethus ; ond wele ef 
yn awr yn nyfnderoedd trueni, tylodi, a 
gresynoldeb; a neb yn trugarhau wrtho, 
neb yn cyfrannu dim iddo, ond y truan 
afradlon yn gorfod marw onewyn! Yn 
y cyfyngder mawr hwn, meddyliodd am 
ei dad, am dŷ ei dad, am y digonedd 
oedd yno, am y gwala a fwynheid, am y 
gweddill ar y bwrdd llawn, ac am yr 
holl felusderau gynt. “Mia godaf yn 
awr,” ebai efe, “ac a âf at fy nhad.” 
Aros, fachgen afradlon; cofia mai o'i 
anfodd y troaist dy gefn arno, a chofia dy 
wastraff fawr. Pa beth os bydd dy dad 
yn galw am dy filiau? Pa beth a ddyw- 
ed dy dad am y gwleddoedd a roddaist 
draw yn ninasoedd y dwyrain? Pa beth 

am draul fawr moethau Asia? Pa beth 
am y basgedeidiau o beraroglau Arabia ? 
Pa beth am y taliadau uchel i'r cantor- 
ion, y cerddorion, ar pibyddion? Pa 
beth am y cerbydau, y meirch, a'r march- 
ogion? Pa beth am y palasau, y gerddi 
a'rperllanau? Arafa cyn troi yn ol; 
bydd dy dad yn fanwl yn ei ofynion, ed- 
rycha â llygaid craffus dros dy holl 
filiau, a thi a gei ei weled yn gwgu wrth 
edrych dros y tystiolaethau o'th afrad- 
lonedd. Ond wele yr afradlon yn cyfodi 
ac yn wynebu yn llesg ac yn araf yn ol 
tu & thŷ ei dad. Ond fachgen, pa fodd y 
gelli ei wynebu? Pa fodd y gelli ddy- 
wedyd wrtho am y twyll mawr a gefaist 
yn Damascus? Am y benthyg a rodd- 
aist i gyfaill yn Ninefeh, ac i hwnnw 
ddiengyd i ryw ddinas tu & glenydd y 
Ganges? Pa fodd y gelli grybwyll wrtho 
y buttain a lyngcodd dy berlyn gwerth- 
fawroccaf yn Babilon? Pa fodd y myn- 
egi am y llieiniau o'r Aipht a losgwyd 
yn Shusan? Pa fodd yr edrychi yn ei 
wyneb, pan ddaw i wybod am yr eppaod 
a'r paunod yr anfonaìst am danynt o 
Tarsis? Ymdynnu er pob meddyliau, a 
thrwy bob rhwystrau, a wnaeth yr 
afradlon tu ag adref ; ac yn lle crybwyll 
am y biliau, a son am yr afradlonedd, ni 
chrybwylla yr hanes ond—“A phan 
oedd efe etto ym mhell,”—pan oedd efe 
draw, draw, ym mhell iawn ar y gwas- 
tadedd,—“ ei dad a'i canfu ef ;” ac yn 
lle son am ddydd ei ymadawiad, yn lle 
crybwyll iddo fod yn fachgen drwg ac 
afradlon, ac yn lle dannod iddo ei yn- 
fydrwydd, ei dad “a syrthiodd ar ei 
wddf ef, ac a'i cusanodd.” 

Nid oes dim ymddiried i'w roddi i 
ddigdera dialeddau'r Duwdod. Y mae 
trugaredd Duw yn dragywydd, a'i ras 
yn parhau yr un, a'i dosturiaethau yn 
annghyfnewidiol, a'i faddeuant yn teyrn- 
asu drwy holl oesau y ddaear; ond ni 
ddeil efe ddig byth, am fod yn hoff gan- 
ddo drugarhau. Haeddai yr afradlon y 
cospedigaethau trymmaf, haeddai gael ei 
ddymchwelyd i ddyfnderau y ffos, haedd- 
ai gael ei ddyrnodio byth yng ngwlad 
machludiad haul ; ond nid oes un cledd- 
yf yn holl arfdŷ Sinai i daro yr edifeir- 
iol; ac yr oedd yr afradlon gwedi 
gwaeddi “Pechais” cyn cychwyn o'r 
wlad bell. Nid oes un follt yn nhrys- 
orau taranau y Duwdod i daro y pechad- 
ur a fyddo ar lawr, ac nid oes un saeth a 

gyrhaedda yr hwn ag sydd yn credu yn 
unig-anedig Fab Duw :— 


“Ni all y ddeddf, na gweddill bai, 
Ddim damnio'r rhai crediniol; 
Mae gwaed yr Oen, âg uchel lef, 

O fewn i'r nef yn eiriol,” 


Pan fyddo dyn yn ymafaelu wrth gy- 
fammod, addewidion, gras, a maddeuant 
Duw, nid oes dim marw na chael ei ladd 
yn perthyn iddo. Bu rhyw gyfarfod 
rhyfedd rhwng Jacob ac angel Duw wrth 
yr afon, pan yn dychwelyd yn ei ol o 
Haran. Gadawyd ef ei hunan ; ac ym- 
drechodd gwr âg ef nes codi'r wawr ; yr 
hon ymdrech a barhaodd yn hir; a'r 
achos i Jacob ymdrechu mor neillduol 
ydoedd, ei fod yn benderfynol i gael y 
fendith ; ac efe a'i mynnodd hi. A phan 
fyddo y pechadur gwedi dyfod i deimlad, 
ac yn froi ei olygon at y prynedigaeth 
sydd yng Nghrist Iesu, a phan yn dis- 
gwyl wrth byst pyrth palasau Gras, 
gellir penderfynu ei fod ar dir buddugol- 
iaethwr ; ac yn lle cleddyf yn ei dryw- 
anu, mai teyrnwialen aur a estynir atto, 
ac mai ei arbed yn ehelaeth a wna Duw 
tragywyddoldeb. Yr oedd golwg druen- 
us ar yr afradlon ; yr oedd yn garpiog 
iawn, yr oedd yn llwydaidd iawn yn ei 
wedd, yr oedd ei gamau yn fyrrion 
iawn, yr oedd yn llesg iawn yn ymdynnu 
dros y bryniau, yr oedd yn araf iawn yn 
esgyn o'r cymydd, ac yr oedd ym mron 
diffygio oblegid lludded y daith. Ni 
allai ganu, druan, ac ni ddisgwylid iddo 
ganu; ond y mae yn debyg ei fod yn 
wylo,a bod ei ddagrau yn gwlychu ei 
lwybrau ; yr oedd yn ocheneidio o eigion 
ci galon, ac yn gwaeddi—“Pechais yn 
erbyn y nef, ac o'th flaen dithau ;” a 
llygad ei dad a'i canfu, pan ydoedd ym 
mhell rhwng y llwyni; ac ar adenydd 
trugaredd rad, yn gynt nag y teithia 
pelydron y goleuni, daccw ei dad ymaith 
i'w gyfarfod, yn ei gofleidio yn ei garp- 
iau, yn syrthio ar ei wddf, ac yn ei 
gusanu. Mawr, a mawr iawn, ydyw 
grym ac effaith hyawdledd, ac yn neill- 
duol felly pan fyddo yn cyd-ddadleu & 
natur ; ac yma yr oedd mab crwydredig 
gwedi troi eì wyneb, ac wedi dychwelyd 
tu ag adref: yr oedd ei dad gwedi 
meddwl am dano filoedd o weithiau, ac 
wedi hiraethu am ei weled ; ac yn awr, 
dyma y ddau gwedi cyd-gyfarfod; a 
chyd â bod y gair “Pechais” o euau y 


224 


bachgen, wele yr holl anwireddau gwedi 
eu dileu, a'r holl gamweddau byth gwedi 
eu hannghofio. 

Nid oes dim yn rhoddi y fath olwg 
dylodaidd ar grefydd a Phariseaeth, pa 
un bynnag a wnelom ai edrych arni fel 
yr oedd gynt ym mhlith yr Iuddewon, 
neu fel ag y mae yn bresennol ym mhlith 
ein crefyddolion cyfyng a ffurfiol ; o her- 
wydd yr un ydyw Phariseaeth ym mhob 
gwlad, ym mhob oes, ac ym mhob cen- 
hedlaeth. Mae Phariseaeth yn gwneuth- 
ur Duw yn Dduw i Phariseaid, ac nid i 
neb eraill; yn cyfyngu gweithrediadau 
grasi Phariseaid, ac nid i neb eraill; 
ac yn ymwenwyno oblegid bod gras yn 
achub, a'r brynedigaeth drwy Grist Iesu 
yn cael ei gwneuthur yn amlwg mewn 
achubiaeth eneidiau, ond o fewn cylch y 
Phariseaid yn unig. Ond yr oedd yr af- 
radlon, yn bentewyn achubedig yn llaw 
Mab Duw, yn gerydd i Phariseaid yr oes 
honno; ac y mae gwedi cael ei groniclo 
hefyd, er bod yn gerydd i Phariseaid 
hyd derfyn oesau y byd. O un gwaed y 
mae y Crewr mawr gwedi gwneuthur 
pob cenedl o ddynion ; y mae Crist Iesu 
yr Arglwydd yn iachawdwriaeth Duw 

hyd derfynau eithaf y ddaear; y mae 
gras yn ffrydio ac yn dylenwi ym mhlith 
yr holl genhedloedd; y mae y fraich 
achubol allan, ac yn estynedig at bob 
llwyth ac iaith ar wyneb yr holl ddaear; 
ac y mae yr efengyl yn cydraddoli y 
rhai oll a'i derbyniant, ac yn y pen draw 
yn eu gwneuthur yn wr perffaith yng 
Nghrist. Y mae Phariseaeth yn adna- 
bod dynion yn ol y cnawd, sef yr had 
naturiol ; y mae yr efengyl yn adnabod 
dynion yn ol yr yspryd, sef y rhai a 
aned, nid o waed, nao o ewyllys gwr, 
eithro Dduw. Y mae Phariseaeth yn 
adnabod yr allanolion, sef y ffurfiau a'r 
seremoniau ; y mae yr efengyl yn adna- 
bod y mewnolion, sef dirgel ddyn y 
galon, ynghyd âg ansoddion yr enaid. 
Ac y mae Phariseaeth dros borth cyfyng 
i'r Eglwys, megis ag yr oedd yr en- 
waediad gynt; ond y mae yr efengyl 
gwedi agoryd drws mawr a helaeth, 
digon i'r holl genhedloedd ; ac felly, nid 
rhyfedd i'r afradlon gael ei dderbyn, 
ynghyd â bod llawenydd yn y nef am 
bob pechadur a edifarhao, gan ddych- 
welyd at Dduw ei Wneuthurwr, 

“Pwy gan hynny o'r tri hyn, yr ydwyt ti yn tybied ei fod yn gymmydog i'r hwn a syrthiasai ym 
mhlith lladron? Ac efe a ddywedodd, Yr hwn a wnaeth drugaredd âg ef. A'r Iesu am hynny a 


ddywedodd wrtho, Dos a gwna dithau yr un modd.” 


ID oes dim, ac ni all dim fod, a ddi- 

ffrwytha ac a ddinystria gariad yn 
yr un cyffelyb fodd ag y gwna yspryd 
plaid. Mae yr yspryd hwn yn caethiwo 
y corph a'i holl ranau, ac yn caethiwo yr 
enaid a'r holl gynneddfau a berthynant 
iddi. Llygaid y dyn a lywodraethir gan 
yspryd plaid, ac ni welant ond ei ddos- 
parth ei hun; ei glustiau ni chlywant 
ocheneidiau neb ond ei bobl ei hun; ei 
draed ni cherddant at neb, ond at rai o'r 
un gyffelyb argraph ag yntau ; ei freich- 
iau ni chofleidiant neb o'r tu allan i'w 
gylch ef ei hun ; a braidd y siarada y dyn 
a lywodraethir gan yr yspryd hwn å neb, 
oni seiniant Shibboleth neu Sibboleth yn 
yr un gyffelyb fodd ag yntau. Mae enaid 


y dyn pleidiol yn sicr hefyd yng nghad- 
wynau caethiwed; ni fyn ddeall nac 
amgyffred ond matterion plaid ; ni chofia 
am unrhyw bethau, oni fyddant yn lles- 
oli plaid ; ac ni theimla mwy na'r callestr, 
ond yn unig dros y rhaì hynny ag y mae 
cylch plaid gwedi cael ei dynnu am dan- 
ynt. Y mae dyn plaid gwedi tynnu ei 
hun allan o gadwyn y greadigaeth ; ac 
felly gwedi torri ei berthynas & theulu 
Adda yn gyffredinol, gan uno ei hun & 
llwyth pleidiol; ac ym mhob dim yn 
gweithredu megis pe na byddai gan neb 
ond ei blaid ei hun hawl i fendithion y 
ddaear, na rhan ym mendithion y nef- 
oedd, er eu bod yn cael eu cynnyg yn 
rhad i holl genhedloedd y ddaear. Un o 

orchymynion y gyfraith, a'r gorchymyn 
mawr ydyw caru o honom yr Arglwydd 
ein Duw â'n holl galonau a'n cymmydog 
fel ni ein hunain ; a rhag i ni gael llei 
osod yspryd plaid a'i droed ar sylfaen 
ddiogel, awgrymmir i ni, mai un frawd- 
oliaeth fawr a chyffredinol ydyw holl 
hiliogaeth Adda, ac mai ein cymmydog- 
ion ydynt y rhaì hynny a edrychant 
arnom yn ein cyfyngderau, a wrandaw- 
ant ar ocheneidion dydd ein hanghen- 
octid, ac a'n cynnorthwyant wrth odreon 
y mynyddoedd tywyllion, pan fyddo 
gwasgfeuon dyddiau tymhestlog a blin- 
ion gwedi ein goddiweddyd. Daeth y 
cyfreithiwr at Fab Duw fel dyn plaid, a 
hynny i'r diben o gael esponiad pleidiol 
ì'r gair “cymmydog,” ag a fyddai yn 
taro i'w egwyddorion pleidiol ei hun ; ac 
er nad oes dim yn neillduol i'w ganfod 
yn y gofyniad ar yr olwg gyntaf, etto y 
mae yn ofyniad pwysig ; oblegid, yn ol 
yr ystyr helaeth neu gyfyng y deallir ef, 
y mae cyfnewidiadau o bwys yn cael eu 
heffeithio gyd â golwg ar gyflawniad ein 
dyledswyddau. Yn ol ystyr helaethaf y 
gair cymmydog y rhoddes yr Arglwydd 
Iesu esponiad i'r cyfreithiwr ; ac yn ol 
yr unrhyw ystyr y mae yn rhaid i nin- 
nau ei ddeall, amgen caethiwir dyngar- 
wch, a gwneir holl bibellau grasusau y 
nefoedd yn gyfryngau gwasanaeth plaid, 
yn lle gwasgaru eu heffeithiau daionus i 
holl deulu cyffredinol dyn. 

Rhyw ddyn, pan ar ei daith o Jerusa- 
lem i Jericho, a syrthiodd ym mhlith 
lladron, y rhai, gwedi ei ddiosg ef, a'i 
archolli, a aethant ymaith gan ei adael 
yn hanner marw. Er mor llygredig yr 
ydym gwedi myned, etto y mae rhyw 
beth gwedi aros yn ein natur ag sydd yn 
cymmeryd gafael ym mhob amgylchiad 
ag y mae dyn yn agored iddo; ac yn 
neillduol, pan elo dyn i ryw adfyd heb 
o'i achos ei hun, y mae y teimlad atto yn 
cynnyddu i'r fath raddau, fel ag y 
gwnawn ei achos yn achos i ni ein hun- 
ain. Yng ngwyneb profiad o'r teimlad 
hwn, gallem feddwl ei fod yn analluad- 
wy i ddyn edrych ar druenusrwydd dyn 
heb deimlo drosto, a gwneuthur yr hyn 
oll ag sydd yn ei allu i ysgafnhau ei 
fynwes, i ddyrchafu ei feddwl, ac i daw- 
elu y tymhestloedd a gurant ar ei enaid ; 
ond y mae dammeg ein Hiachawdwr yn 
profi y gall fod ym mhlith plant Adda 
ddynion mor gelyd a'r cerrig. Yr oedd y 

teithiwr yn gorwedd ar y ffordd, yn ar- 
cholledig, yn waedlyd, yn ddiymgeledd, 
ac yn hanner marw. Yr oedd yn drueni 
ei weled ; y dyn gonest, gwirion, a di- 
niwaid; gwr, fe allai, a'i wraig heb wybod 
dim am yr amgylchiad, a dagrau yr hon 
a firydiasent yn gefnllif mawr pe gwel- 
sai ef; tad mor dirion a neb yn ei ar- 
dal, ef allai, llefau ei blant, pe buasent 
yn bresennol, a doddasent y creigiau ;— 
gallesid meddwl ei fod yn wrthddrych 
tra phriodol o gydymdeimlad a thosturi 
pawb a'i gwelsent. Ar ddamwain rhyw 
offeiriad a ddaeth heibio. Mawr fel y 
gofalodd rhagluniaeth am y dyn yn ei 
gyfyngder a'i drueni! Dyma un o Wein- 
idogion y Duw trugarog a graslawn yn 
rhagluniaethol gwedi dyfod heibio, un 
ag sydd yn pregethu cariad y Goruchaf a 
chymmwynasgarwch i ddyn—Gweinidog 
perthynol ì Eglwys Loegr—i'r Bedydd- 
wyr—i'r Independiaid—i'r Wesleyaid— 
i'r Methodistiaid ;—y mae hwn yn sicr 
o'i ymgeleddu, a thrwy hynny osod 
mewn ymarferiad y grefydd a bregetha 
i eraill; ond pan ei gwelodd—synned y 
nefoedd—efe a aeth o'r tu arall heibio ! 
Gellid meddwl bod hwn gwedi cyr- 
haeddyd eithafnod annheimladrwydd, a'i 
fod yn analluadwy i neb estyn cymmaint 
ag un cam ym mhellach mewn annhru- 
garowgrwydd; ond y mae arlun an- 
nheimladrwydd etto a'i liw yn myned yn 
dywyllach dywyllach ,—“ A'r un ffunud 
y Lefiad hefyd,’—un arall a weinyddai 
ym mhethau sanctaidd crefydd ; diacon 
doniol a zelog gyd â'r achos; blaenor 
mawr yn y gymdeithas ;—“ wedi dyfod 
i'r fan, a'i weled ef, a aeth o'r tu arall 
heibio.” Daeth hwn i'r fan ; safodd yn 
ymy? y dyn archolledig ; edrychodd arno 
yn ei drueni ai waed; ymbwyllodd 
uwch ei ben, heb deimlo mwy na maen ; 
ac aeth o'r tu arall heibio, gan ei adael 
i drengu, o ran dim ymgeledd a wnaeth 
efe iddo! Mae hyn yn ein dysgu ni, 
bod llawer yn pregethu crefydd yn zelog, 
ac craill yn broffeswyr crefydd brwd- 
frydig, ond erioed heb deimlo crefydd 
yn eu gweithio at weithredoedd dyngar- 
ol. Gellid meddwl am lawer un, pan 
yn yr areithfa, bod ci deimladau yn 
ffrydiau llifeiriol at druenusrwydd cyrph 
ac eneidiau dynion; ond pan appelir 
attynt am eu helusenau, gwelir yn fuan 
mai i eraill y pregethant, ac nid iddynt 
eu hunain : a gellid meddwl am lawer 

diacon a blaenor, wrth eu clywed yn 
gweddi dros ddynion, eu bod yn barod 
i gyfranu i'r rhai a ganfyddant mewn 
anghenoctid ; ond pan appelir at eu tos- 
turiaethau, troant y glust fyddar at bob 
rhyw gwynion. Pe dywedasid wrth yr 
offeiriad a'r Lefiad, nad oeddynt yn 
ddyngarwyr, diau y brochasent yn fawr, 
ac y dadleuasent eu crefydd er profi eu 
bod, yn gystal a gwneuthur eu hesgusod- 
ion dros eu hymddygiadau annynol at y 
truan yspeiliedig ac archolledig ar y 
ffordd. Ond y mae y meddwl yn claf- 
ychu wrth adfyfyrio ar ymddygiadau y 
ddau hyn ; am hynny eir ym mlaen at y 
gyfran o'r hanes ag y mae yn hyfryd ei 
hadrodd, ac yn ddiddanus i fyfyrio arni : 
—“ Eithr rhyw 
a ddaeth atto ef.” Nid oedd un fasnach 
rhwng yr Iuddewon a'r Samariaid ; a 
chymmaint oedd eu rhagfarn a'u gelyn- 
iaeth at eu gilydd, fel yr ystyrient eu 
hunain yn rhydd oddi wrth bob rhyw 
ddyledswyddau aty naill y llall. Etto, 
er y rhagfarn reddfol a hanfodai rhwng 
y ddwy genedl, ac er nad ydoedd gan y 
dyn archolledig ar y ffordd un sail i 
obeithio am dynerwch oddi wrth y Sa- 
mariaid ; etto y Samariad hwn a “ddaeth 
atto; a phan ei gwelodd, a dosturiodd, 
ac a aeth atto, ac a rwymodd ei archoll- 
ion, gan dywallt ynddynt olew a gwin ; 
aca'i gosododd ar ei anifail ei hun, ac 
a'i dug ef i'r lletty, ac a'i hymgeledd- 
odd.” Yr oedd cyflwr yr archolledig, 
druan, yn ei olwg ei hun, yn anobeithiol, 
pan safai y Samariad uwch ei ben ; ac 
fe allai mai a ganlyn oedd iaith ei fedd- 
wl :—“ Ah fi, ddyn truenus! aeth dau 
heibio ag yr oedd hawl gennyf yn eu 
dyngarwch a'u hymgeledd; ond esgeu- 
luswyd fi gan bobl fy nghenedl a'm cre- 
fydd fy hun. Ni thosturiodd yr offeiriad 
wrthyf yn fy nghyfyngder hwn, ac ni 
fu gwiw gan y Lefiad estyn llaw o gym- 
morth i mi yn yr adeg chwerw hon; ac 
am y Samariad hwn, nid ydym o'r un 
genedl, o'r un grefydd, nac o'r un iaith ; 
eithr y mae gelyniaeth reddfol yn ein 
calonau at ein gilydd—gwynfyda hwn 
yn fy nghyfyngder,a llawenha ci galon yn 
fy nhrueni.” Y Samariad, yntau, ni 
roddodd le i'r meddyliau canlynol:— 
“ Wel, dyma Iuddew yn gorwedd yn ar- 
cholledig yn ei waed; dyma elyn an- 
nghymmodion i'm cenedl i; y mae gwedi 
ein rhegu a'n melldithio droion a throion ; 


Samariad, wrth ymdaith, , 

—y mae yn hyfryd gennyf ei weled, ac 
mi a'i gadawaf i drengu yn ei waed.” 
Na, na; yr oedd calon dyngarwr yn 
curo ym mynwes y Samariad ; a chyd & 
y teimladau hynny ag ydynt yn anrhyd- 
edd i ddynoliaeth, safodd yn ymyl y 
clwyfedig ; edrychodd ar ei archollion a'i 
waed; gwelai ef yn noeth,ac yn ymyl 
marw, heb gyfaill i'w gysuro na'i gyn- 
northwyo ; ac er ei fod ef yn ddieithr 
iddo; o genedl, crefydd, a iaith wahanol 
iddo; etto, yn gymmaint a'i fod yn 
ddyn, yr oedd yn frawd ; yn gymmaint 
a'i fod yn analluog, yr oedd arno eisiau 
cymmorth ; yn gymmaint a'i fod mewn 
cyfyngder, yr oedd arno eisiau ymwared; 
ac yn gymmaint a bod gan y Samariad 
galon i dosturio wrtho, a modd i'w gyn- 
northwyo, gwnaeth ymgeledd i'r Iuddew 
truenus yn nydd ei drallod. 

Ah ddarllenwyr; blwyddyn newydd 
ydyw 1847 o gyfyngder, o ing, o drallod, 
ac o chwerwder mawr i gannoedd o fil- 
oedd o deulu Adda! Mae yr Arglwydd 
Hollalluog gwedi bod yn dda, ac yn dda 
iawn, tu ag attom ni, deiliaid coron 
Prydain Fawr ; ac wedi cadw drygau, a 
oddiweddasant deyrnasoedd eraill, am 
oesau ym mhell oddi wrthym ni. Bu y 
wialen droion yn ysgwydedig uwch ein 
penau, ac agwedd fygythiol arni; ond 
ysgafn iawn y disgynodd arnom ni; 
eithr y mae y March dû yn awr yn cin 
teyrnas, ac yn eì ganlyn y mae March 
gwelwlas, a Marwolaeth yn eistedd arno; 
ac y mae y ddau mewn agweddau ar- 
swydus yn yr Iwerddon! Yr ydym ni 
yn achwyn, yr ydym ni yn anesmwyth 
yn ein meddyliau; ond beth ydym ni 
gwedi weled—beth ydym ni gwedi 
deimlo a phrofi, at y Gwyddelod, druain, 
yng nghanol y newyn mawr ag sydd yn 
eu plith yn ei agweddau echryslonaf! 
Mae eu cnawd yn curio o wir angen ym- 
borth ; mae eu hesgyrn ym mron allan 
o'u crwyn o ddiffyg bara; tyllau eu 
llygaid yn geuon ; eu nerth gwedi pallu; 
yr olwg arnynt yn wyllt; y fam a'r 
plentyn yn marw gofl yng nghofl; y 
rhieni a'r plant yn trengu gyd a'u gilydd, 
a hynny wrth y cannoedd drwy yr holl 
wlad! Nid ydyw eu bod yn Babyddion 
yn eu crefydd o un pwys gyd â golwg ar 
rwystro Dyngarwch i deyrnasu tu ag 
attynt; oblegid i'w Crewr y maent yn 
gyfrifol am hynny, ac nid i ni. Nid 
ydyw mai Gwyddelod ydynt o un pwys 

gyd â golwg at attal haelioni i estyn ei 
bendithion iddynt; oblegid, fel eraill o 
blant Adda, y maent yn perthyn i ryw 
lwyth. Ac nid ydyw o un pwys i ni 
ddim ag sydd yn perthyn iddynt, i gadw 
ein cynnorthwyon oddi wrthynt. O un 
gwaed y gwnaeth yr Arglwydd Dduw 
bob cenedl o ddynion, i breswylio ar 
holl eb y ddaear; ac felly, ein cnawd 
ni ydyw y cuawd Gwyddelig, a'n gwaed 
ni ydyw y gwaed Gwyddelig; yr un 
Duw a'n gwnaeth, deiliaid o'r un llyw- 
odraeth ydym, y mae rhwymynau 
brawdoliaeth am danom, a byddwn yn 
gyfrifol yn y farn fawr ac ofnadwy am 
ein hymmddygiadau attynt yn eu cyf- 
yngder truenus presennol. Annichon- 
adwy i ni dreiddio i mewn i feddyliau a 
bwriadau yr Hollalluog tu ag attynt, pa 
ham y maent gwedi eu gadael yng ngor- 
uchwyliaethau ei ragluniaethau Ef i 
fyned i'r fath drallod adfydus ag y maent 
ynddo ar hyn o bryd, nac ychwaith pa 
ham y mae y wialen mor drom gwedi 
syrthio arnynt. Nid oes gyd â ni, yn 
wyneb hyn, ond dywedyd,—'Yr Ar- 
glwydd sydd yn teyrnasau; cryned y 


227 


bobloedd: eistedd y mae rhwng y cerub- 
iaid; ymgynhyrfed y ddaear,” —“ Efe 
sydd yn troi cysgod angau yn foreddydd, 
ac yn tywyllu y dydd yn nos; Efe a eilw 
ddyfroedd y mor, ac a'i tywallt ar wyneb 
y ddacar: yr Arglwydd yw ei Enw.” 
Mae cwmmwl dû trallodedig yn crogi 
uwch ben y Gwyddelod; mae y newyn 
yn ei holl ddychrynfeydd yn eu difa bob 
yn fymryn ; maent yn cael eu gwthio 
ganddo i angau, i'r farn, a th rddol- 
deb! Trugaredd, trugaredd i'r Gwyddel 
dan faich ei bwn presennol; tosturi, 
tosturi ; yn enw dynoliaeth, tosturi ; yn 
enw Cristionogaeth, tosturi; yn enw 
doniau a rhadau yr iachawdwriaeth 
drwy Grist croeshoeliedig, tosturi; yn 
enw glân y Duwdod, tosturi; yn enw 
pwysigrwydd y farn a thragywyddoldeb, 
tosturi ; ie, tosturi at y Gwyddelod, ag 
ydynt wrth y cannoedd yn myned yn 
aberthau ar allor y newyn ar hyn o 
bryd ; a gwnawn i ni gyfeillion o'r mam- 
monfannghyfiawn, fel, pan fo eisiau ar- 
nom, y'n derbyniont i'r tragywyddol 
bebyll. 


Fidà Rhagluniaeth. 


AN ar fy ymdaith drwy y Dywysog- 
aeth, cyrhaeddais bentref bychan, yr 


hwn a erys ar fan dymunol, ac mewn 
gwlad dra iachus, yn hir cyn i huan 
ymguddio goris caer y gorllewin ; a chan 
y teimlwn fy hun yn flinedig gan y 
daith, cyfeiriais fy ngherddediad i an- 
nedd, er diwallu anghenion natur, ac er 
gorphwyso oddi mewn ei furiau am y 
noson ddyfodol. Gwedi cael fy niwallu 
or cyfreidiau y galwaswn am danynt, 
teimlwn fy natur yn adfywio, a thuedd- 
wyd fi i esgyn i ael y bryn o'r tu gog- 
leddol i'r pentref, er cymmeryd golygfa 
a difyrru fy meddwl yn yr arluniau a'r 
gwrthddrychau a gynnygiai llannerchau 
y wlad i fy ngolygon. Pan yn êsgyn i 
fynu i'r bryn, annerchid fy nghlust â 
sisial dyfroedd y nant a ddolennai ac a 
ymlithrai yn araf drwy y dolau cyforiog 


mewn cynnyrch, ond yn guddiedig i'r 
llygad, am ei cysgodid gan yr helyg 
llathraidd a dyfent ar y ceulanau. 
Melus y lleisiai adar y perthi eu pryd- 
nhawnol emmyn ; uchel y dyrchafai yr 
ehedydd i'r entrych, gan chwiban ei don 
fry yn yr awyr deneu ; ac o'r llwyn tew- 
frigog ger y cornant y troellai llais y 
fronfraith can fwyned, fal y tybiwn fod 
natur ei hun yn toddi mewn pêrlewyg 
wrth bereidd-dra ci chân. Ond y gyd- 
gerdd bereiddiol hon a foddid naill ai 
gan dwrf y pladuriau yn torri y gwair i 
lawr, trydar y crymmanau yn yr ŷd 
toreithiog, sŵn yr amaethwr yn annog 
y medelwyr i ddiwydrwydd, llais y for- 
wynig yn galw y gwartheg i gacl eu 
godro, neu grechwen bloeddiadau y 
plant yn tyrru yr ysgubau ynghyd ar y 
sofl. Yn fy ymyl, gwelwn y curyll coch 

yn chwyrn-gipio yraderyn o frig y llwyn, 
ac yn ei wneuthur yn ysglyfaeth er 
ei holl gwynion dolefus; ar ystlys y 
bryn draw, canfyddwn y barcud yn 
lledu ei esgyll, ac megis yn llygadrythu 
am ochr perth er ymborthi ar gyw iar a 
ledrattasai ; ac yn ymyl clawdd y waun 
gyferbyniol, canfyddwn yr ysgyfarnog 
hirglustiog yn torri brigau y gwyrdd- 
lysiau o'i chylch, ac yn ymlechu o'r 
golwg ar drwst deilen ysgwydedig. 
Gwedi cyrhaedd o honof goppa y bryn, 
canfyddwn yr olygfa hyfryttaf a welwyd 
erìoed oddi amgylch ogylch—adeiladau 
heirdd yn dyrchu eu pennau, gerddi gor- 
llawn mewn gwênau, perllanau gor- 
lwythog o'r aeron teccaf, y meusydd yn 
donnog gan yd, a'r dolau a'r dyffryn- 
oedd yn frithion gan y daoedd. Wrth 
edrych ar yr amrywiaethau a ymgynnyg- 
ient i fy sylw, weithiau yma a phryd 
arall acw, canfyddwn hynafgwr yn mes- 
ur ei gamrau tu ag attaf yn araf, ac yn 
ei law enethig fechan, yr hon weithiau 
& ymryddhai o'i afael er hel y blodau, ac 
ymlid y pryfed haf a ehedent o flodeuyn 
i flodeuyn. Pan ddynesai yr henafgwr 
attaf, gwelwn yr olwg fwyaf batriarch- 
aidd erioed, ynghyd â'r prydferthwch 
ieuangaf a ganfyddodd fy llygaid er pan 
fedrais wahaniaethu rhwng gwrth- 
ddrychau a'u gilydd. Oddi wrth wyneb- 
pryd yr henafgwr, deallais ei fod yn hen 
iawn mewn dyddiau ; ac er bod amser 
gwedi naddu llythyrenau dyfnion yn ei 
wedd, etto drwyddo pelydrai allan dir- 
ionwch, hynawsedd, a charedigrwydd na 
welid yn aml mo'u cyffelyb. Ei drwsiad 
ydoedd hardd a_ boneddigaidd, a'i wallt 
gwyn ydoedd laes, ac a ddeuai i lawr yn 
fodrwyau ariannaidd dros ei ysgwyddau. 
Yr enethig ieuangc ydoedd arlun per- 
ffaith o brydferthwch dynol; dadblygai 
diriondeb fel y wawr, disgleiriai gan 
harddwch fel y boreu, a'r rhosynau am- 
ryliw a gollent eu tegwch pan fyddai hi 
yn eu hymyl. Ei llygaid llon a belydr- 
ent allan ei diniweidrwydd; ei hwy- 
nebpryd oedd loyw,ac heb ei anurddo 
gan laid nwydau ; a'i gruddiau crynion 
a ysgydwent pan redai at wrthddrychau 
ei sylw. Pan ddaeth yr henafgwr yn 
agos, ymgrymmais, a gwnaethum fy 
moes iddo; ac yntau a'm cyfarchodd 
mor dirion a serchogaidd, fel ag y cefais 
sail i obeithio y gwnai o'i garedigrwydd 
foddloni fy nghywreinrwydd o bar- 

thed i hanes ac i helyntion rhyfeddaf y 
fro hyfrydol hon. 

Eisteddodd yr henafgwr i lawr ar 
dwmpath, a minnau a gymmerais fy 
ngorsaf nid yn neppell oddi wrtho; a 
thra y difyrrai yr enethig fechan ei hun 
mewn chwareuon plentynnaidd, adroddai 
amryw droion rhyfedd yn ffyrdd rhaglun- 
iaeth y Duw Goruchaf ; a chan, fe allai, y 
rhoddant yr un difyrrwch i eraill ag i 
minnau, cymmeraf fy rhyddid i'w cyf- 
lwyno ger bron yn bresennol. “ Hon 
(ebe yr henafgwr) yw ardal fy ngen- 
edigaeth; yma y rhoddais yr anadl- 
iad cyntaf, ac wrth bob tebygolrwydd, 
yma hefyd y rhoddaf yr olaf; daccw yr 
Eglwys ym mha un y bum am flynydd- 
oedd yn yr ysgol; ac y mae mor gofus 
gynnyf a phe buasai er doe. y teithio a 
wnawn, ac mor heinif y dringwn y cam- 
feydd er cyrhaedd y pentref cyn canu 
o'r gloch. Daccw y fynwent lle y cyd- 
chwareuai yr ysgolheigion, ac y dangos- 
ent eu gwrhydri plentynnaidd yn y peth- 
au a dybient hwy y pryd hynny yn orch- 
estion anefelychadwy ; dacw y pyllau lle 
yr ymolchid ac y dysgid nofio, a dacw y 
cornant a neidid, a'r geulan ar yr hon y 
rhoddwyd llawer crechwen pan fethai 
un o honom a neidio drosodd. Blyn- 
yddau a dreiglasant ymaith yn y wedd 
hon; ac anwyldeb mawr a hanfodai 
rhyngom, yr hwn ni oerai er yr ymra- 
faelid ac yr ymleddid ar droion ; a chyd 
â chalon hiraethlon yr edrychaf yn ol ar 
y dyddiau pryd nas gwyddwn beth oedd 
gwir ofid. Amryw oeddym o blant cyfoed 
yn y gymmydogaeth hon; ond gwedi 
darfod â'r ysgol, rhyfedd, a rhyfedd iawn, 
y gwasgariad a gymmerodd le, unwedd 
& phe buasai croeswyntoedd yn ym- 
wneuthur er ein dieithrio oddi wrth ein 
gilydd. Yn y breswyl ar y fron draw yr 
oedd mab, yr hwn a rwymwyd gyd & 
masnachwr yn y dref gyfagos ; ac wedi 
dyfod o'i amser i fynu, efe a ddanfonwyd 
i'r brif-ddinas, er gosod sail i'w fywiol- 
iaeth ddyfodol. Ond yn lle bod yn ofalus 
am dano ei hun, ac ymgadw o fewn y 
terfynau yr oedd yn ddyledus iddo rodio 
ynddynt; trodd yn fachgen afradlon, 
dilynodd oferedd, ac ymdrodd mewn an- 
niweirdeb i'r fath raddau, fel y dadfeil- 
iodd ei gorph ; daeth adref, bu farw, ac y 
mae gwedi ei gladdu wrth ochr mur yr 
Eglwys. Yn yr annedd ar y gwastad 
accw yr oedd mab, bryd yr hwn oedd ar 

wledydd pellennig; a chan gynted ag y 
cafodd gyfleusdra, moriodd draw i'r 
India, ym mha wlad y sefydlodd, ac y 
cafodd ryw swydd dan y Llywodraeth, 
yr hon a weinyddodd er boddlonrwydd 
mawr i'r rhai a wasanaethai. Drwy ei 
ymddygiad da, esgynodd i barch, bri, a 
chyfoeth mawr; ond ni chafodd yr ail 
olwg ar gaerau ei gartref ; syrthiodd yn 
aberth i glefyd y wlad,'bu farw yng 
nghymmydogaeth y Ganges, a gadawodd 
drysorau i'w deulu nad wyr neb pa 
faint. O fewn i furiau y babell ar y 
bryn gogleddol, y magwyd mab llon a 
glandeg, ond a lwyr lywodraethid gan ei 
nwydau; a dewisodd fywyd milwraidd 
o flaen unrhyw wasanaeth arall; ym- 
restrodd i'r fyddin, trosglwyddwyd ef i'r 
gwledydd draw, a thrwy ei ymddygiad 
da dyrchafodd i fri ac anrhydedd. Bu 
mewn amryw frwydrau gwaedlyd, yng 
nghanol twrf peiriannau dinystr, ac yn 
yr enbydrwydd mwyaf am ei einioes; 
yr oedd yn ymyl Abercrombie, pan syrth- 
iodd y cadfridog dewr hwn yn yr Aipht; 
gwelodd Copenhagen yn oddaith gan y 
pelenau tanllyd, a thynnodd ei gleddyf 
ym mrwydr Waterloo. Ond rhifwyd ef 
yuo ym mhlith marwolion, derbyniodd 
glwyf angeuol, ac efe a gyfrifwyd gyd 
a'r claddedigion. Goris yr allt ar y tu 
deheuol i glochdy yr Eglwys, y mae bedd 
unig fab ei rieni, yr hwn a ddifethwyd 
drwy ormod moethau ; methasant gael 
ganddo ystwytho i weithio gartref, na 
chymmeryd unrhyw gelfyddyd mewn 
llaw. Ei gyfeillion oeddynt oferwyr 
pennaf y fro, gyd a'r rhai y treuliai y rhan 
amlaf o'i oriau ; collodd ei gymmeriad 
yn raddol, dechreuai chwilienna, aeth o 
ddrwg i waeth, ymosododd ar wr dieithr 
ar y ffordd ac a'i llofruddiodd, o herwydd 
pa weithred dygwyd ef i'w brawf, ded- 
frydwyd ef i farwolaeth, bu farw trwy y 
cortyn, a phenllwydni ei rieni a ddyg- 
wyd mewn galar i'r bedd. Yn y bwthyn 
ger y weirglodd feillionnog draw, addysg- 
wyd bachgen mewn galwedigaeth gyff- 
redin, yr hon yn ddiwyd a ddilynodd ; 
a phan gynnyddodd mewn dyddiau, 
ysgogwyd ef i gymmeryd taith i Loegr, 
lle y sefydlodd. Trwy ei ofal a'i ddi- 
wydrwydd, ynghyd å gwênau rhaglun- 
iaeth Duw, cynnyddodd mewn cyfoeth, 
parch, ac anrhydedd, a bu farw mewn 
henaint teg, gan adael ar ei ol enw da, 
yr hwn a ragora ar yr ennaint gwerth- 

fawroccaf. Yn y‘ wig ger glan yr afon 
ddolennog obry, y mae hen furddyn, lle 
y ganed bachgen, yr hwn, er analluog- 
rwydd ei rieni i'w gadw yn hir yn yr 
ysgol, etto a gynnyddodd mewn dysg & 
gwybodaeth i'r fath raddau, fel y tynnai 
sylw boneddigion y gymmydogaeth, y 
rhai a'i cynnorthwyasant, fel y caniat- 
tâwyd iddo urddau; a bu yn seren 
ddisglaer yn yr Eglwys Sefydledig hyd 
ddydd ei drangc. 

Yn y fro hon, gwelais rai a ddygwyd 
i fynu mewn llawnder a chyfoeth, gwedi 
hynny yn cardotta eu bara, ac yn arwain 
bywyd anghenus; ac eraill, a welsant 
brinder yn eu mebyd, yn amlhau mewn 
daoedd a chyfoeth. Y fath ydynt y cyf- 
newidiadau a gymmerasant le yn fy oes 
ferr ì, fel yr amheuaf weithiau mai yr 
un byd ydyw hwn ag y dechreuais fy 
nhaith ynddo. Gwelais yr Eglwys isod 
yn llawn o bobl ar y Sabbothau; gwelais 
hi agos yn wag gwedi hynny, ac yn 
lliosogi drachefn. Clywais grefydd yr 
Ymneillduwyr a'r Trefnyddion yn cael 
ei chablu, a gwelais eu pregethwyr yn 
cael eu lluchio â cherrig ; ond yn y pen- 
tref yn awr y mae dau addoldy. Gwelais 
henafgwyr a llangciau, gwrageddos, a 
phlant yn halogi Sabbothau glân y nef, 
naill ai drwy adrodd chwedlau ofer, neu 
mewn chwareuon ynfyd; ond gwedi 
hynny gwelais hwynt yn cynniwair i'r 
ysgolion ar brydnawnau Suliau er dar- 
llen gair Duw, a chael eu hegwyddori 
yn ol duwioldeb. Amryw ydynt y cyf- 
newidiau er gwell a gymmerasant le o 
fewn y terfynau hyn, ac mor lliosog yd- 
ynt y rhai a gymmerasant le er gwaeth ; 
ond yr oedd yr hen bobl yn well ysgol- 
heigion, ac yn fwy gwybodus mewn am- 
rywiol bethau na'r to presennol. Ae er 
amled yr ymdrechion a wneir er gwas- 
garu gwybodaeth, yn gyffredin diystyrir 
dysgeidiaeth ; ac os bydd rhyw un mwy 
gwybodus nag eraill mewn cyfeillach yn 
adrodd hanes gwlad, arferion cenedl, 
neu ddefodau llwyth, fe allai y gwran- 
dewir arno; ond gwedi iddo droi ei 
gefn, chwerddir am ei ben, ac ni ddywed- 
ir amgen nad dyn rhyfedd ydyw, yn 
difyrru ei hun mewn pethau diles. Pan 
syrthio nifer o amaethwyr y cylch hwn 
i gwmniaeth eu gilydd, ni chynnwys eu 
hymddiddanion ond yr un byrdwn par- 
haus, am geffylau, gwartheg, defaid, 
moch, a pethau cyffelyb. Ni wyr llawer 

o honynt nad plwyf ym Morganwg ydyw 
Persia; nad treflan yn Nhrefaldwyn 
ydyw Abyssinia ; nad swydd yn y North 
ydyw Hungary ; neu nad tref yn Lloegr 
ydyw Alexandria. Y fath ydyw y dir- 
ywiad sydd gwedi cymmeryd lle, fel na 
roddant eu plant yn yr ysgolion, yn 
neillduol gwedi y cyrhaeddont ddeuddeg 
oed; ac am y merched, esgeulusir eu 
dysgu i raddau cywilyddus, amgen na 
rhoddi dau neu dri mis iddynt, pan tu 
ag un ar bumtheg oed, yn y dref fel y 
dywedir, ac yna adref â hwynt ; a phe 
edrychid ar y llyfr priodas yn Eglwys y 
plwyf, ni welir ond nôd am enwau naw 
o bob deg o'r merched cyfoethoccaf a 
briodir. Ac os wyf i farnu oddi wrth y 
lluniau sydd ar lythyrenau enwau y 
plwyfolion yn llyfr y Vestry, wrth bob 
tebyg bydd gwasanaeth yr ysgrifell 
gwedi ei roddi heibio yn llwyr ym mhen 
y deng mlynedd ar hugain yn y fro hon. 
Y mae rhai o honynt yn grefyddol iawn 
ar eu tafodau; ond masnachwch & 
hwynt, chwi a'u cewch yn llawn hocced, 
twyll, a chelwydd; eithr pe meddiannent 
grefydd yn y galon, nid ymddygent yn y 
wedd hon. 

Bum ieuangc ; ond yr ydwyf yn awr 


-yn hen mewn dyddiau, ac ar ddisgyn i'r 


tŷ rhagderfynedig i bob dyn byw ; ond 
credaf yn ddiysgog, oddi wrth ymddang- 
osiadau pethau yn bresennol, y daw 
rhyw dro ar y byd. Y mae rhyw olwg 
ryfedd arno yn ei fasnacb, yn ei helynt- 
ion, yn ymwneud dyn â dyn, ac yn ei 
grefydd hefyd. Y mae dynion megis o 
dan eu dwylaw, ac yn cau eu llygaid yn 
wirfoddol rhag y goleuni, ac yn ym- 
ddwyn megis pe byddent i breswylio y 
byd hwn byth ac yn dragywydd. 

Gyd & bod yr henafgwr yn terfynu ei 
ymddiddanion, yr oedd yr haul ar fach- 
ludo; ac wedi canu yn iach i'n gilydd, 
hwyliais fy nghamrau yn araf yn ol i'r 
pentref, gan ddwys fyfyrio ar yr hyn a 
draddodwyd i'm clyw. Pan gyrhaeddais 
yr annedd, yr oedd yno amryw bobl yn 
aros, ar yr achlysur o ymofyn elor, er 
cludo un o'r plwyfolion drannoeth i'w 
annedd oer ; chwarddent, ymddigrifent, 
ac ysmalhaent, pan gyfodent hi ar eu 
hysgwyddau, mal pe buasent yn cludo 
hen ysgol; ac nid oedd gennyf i'w 
ddywedyd, amgen nad yr un ydyw calon 
lygredig dyn, ym mhob gwlad, oes, a 
chenhedlaeth. 


Cuowdaliarth Crist. 


“Ac yn ddiddadl, mawr yw dirgelwch duwioldeb; Duw a ymddangosodd yn y cnawd.” 


AN edrychir i'r wybren fry, a gweled 

bydoedd aneirif yr Hollalluog Dduw 
yn crogi, yn troi yn eu gorsafion, ac yn 
adlewyrchu goleuni; a gweled cyfun- 
draeth serennog, yng nghadwyn cyfundr- 
aeth serennog, mewn gafael dragywydd- 
ol â'u gilydd ; y mae yn ddigon i lyngcu 
i fynu, ac i foddi pob meddwl meidrol, 
os na wna ddirwyn ei hun i fynu ar lan 
y môr mawr, cyn ymollwng yn ei 
wallgofrwydd i'r dyfnder, a suddo yn 
dragyfyth allan o'r golwg yn y gwaelod- 
ion. Pan edrychir ar ddeddfau natur 
yn holl ddirgelwch eu gweithrediadau, 
o fewn cylch y byd ag yr ydym ni yn 
byw ynddo—cyfodiad a machludiad 
haul, cyfewidiadau y lloer, ymddangos- 
iad y seren foreuol, llewyrchiadau tan- 


beidiol y mellt, rhuadau dychrynllyd y 
taranau, ynghyd â deddfau dyfroedd y 
moroedd,—pan fyddom yn sefyll uwch 
ben y rhyfeddodion hyn, ac yn ymgyr- 
haedd am gynnwys eu hegwyddorion o 
fewn cylch ein rhesymau cyfyng, yr 
ydym yn gorfod dywedyd,—“ Dyma wy- 
bodaeth ry ryfedd i ni; uchel yw, ac ni 
fedrwn oddi wrthi.” Yn eithafoedd ys- 
tlysau y gogledd, ym mhellderau draw y 
deau, yng nghaerau aur y dwyrain, ac 
yng nghymmylau tywyllion y gorllewin, 
ni ellir canfod ond gwrthddrychau o 
syndod ac o ryfeddod ym mhob man ac 
ym mhob lle i deulu dyn, tra y parhao 
troell naturiaeth i droi, ac i ddwyn oddi 
amgylch ei dibenion presennol. Ond er 
mor oruchel, gogoneddus, a rhyfeddol 

ydyw gorchwylion y Duw tragywyddol 
yng nghreadigaeth natur ; cyfundraethau 
serennog ; wybrenau yng ngafael wy- 
brenau; a phob gwrthddrychau, gan 
y dyfnderau drychfeddyliawl a berthyn- 
ant iddynt, yn cau pob amrantau rhag 
tremio arnynt ; y maent oll—y rhyfedd- 
odau hyn oll—ïe, pob peth ag y mae ein 
llygaid. gwedi tremio arnynt, a phob 
peth ag y mae ein clustiau erioed gwedi 
clywed son am danynt, yn llawn rhy- 
feddodau, ac yn achosion o'r syndod 
mwyaf i ni. Ond pa beth, mewn rhy- 
feddod a syndod, ydyw gwrthddrych- 
au ysprydol byd tragywyddol, na all 
creaduriaid mewn cnawd eu synied na'u 
deall, am mai yn ysprydol y bernir 
hwynt oll? Pan fyddai yr Hollalluog 
Dduwa'i fryd ar weithio yn nerthol a 
rhyfeddol yng ngwaredigaethau ei bobl, 
gwnelai i'r ser yn eu graddau ymladd 
yn erbyn gelynion ei bobl; i ddyfnder- 
au yr eigion mawr ymagor er gwneuthur 
ffordd i'w etholedigion ; ac i bob peth 
trwy holl anian fawr i gydweithredu er 
dwyn ymwared i'w bobl o'u cyfyngder- 
au. A phan syrthiodd dyn o'i gyflwr o 
sancteiddrwydd cyntefig i lawr i waelod- 
ion ffos llygredigaeth, gan dynnu arno ei 
hun ddialeddau y ddeddf a gŵg ei 
Wneuthurwr; a phan nad oedd o fewn i 
holl gylch natur ddim a allasai ei olchi 
na'i lanhau, na dyrchafu ei ben o'r eig- 
ionau, dadblygwyd y drefn fawr yspryd- 
ol a thragywyddol a gynlluniwyd draw, 
yng ngwneuthuriad y Gair yn gnawd, yr 
hwn a drigodd yn ein plith ni, gan gys- 
segru ffordd newydd a bywiol i ni drwy 
y llen, ì agoshau at Dduw, ac i gael 
cymmod tragywyddol âg ef. 

Ac yn ddiddadl, mawr yw dirgelwch 
duwioldeb, Duw a ymddangosodd yn y 
cnawd: y Gair a wnaethpwyd yn gnawd, 
ac a drigodd yn ein plith ni; anfonodd 
Duw ei Fab i'r byd yng nghyffelybiaeth 
dynion; a pan ddygodd y Duwdod ei 
gyntaf-anedig i'r byd, dywedodd, “ Ac 
addoled holl angylion Duw ef.” Bydd- 
edi ni yn awr ymdynnu yn ein medd- 
yliau am ychydig oddi wrth y byd yn ei 
holl ddwndwr a'i helyntion, fel Moses 
gynt ar Horeb pan yn gweled y berth 
yn llosgi ac heb ei difa, er mwyn edrych, 
sylwi, a myfyrio ar y weledigaeth fawr o 
gnawdoliaeth a genedigaeth y Messiah 
mawr, ein Iliachawdwr bendigedig ni. 
Daeth Mab Duw i lawr o'r nefoedd, gan 

ymddiosg o'r gogoniant tragywyddol a 
berthynai iddo, er mwyn cael ei wneuth- 
ur yn ddyn, fel ag y byddai i ddyn gyf- 
rannogi o'r mabwysiad, a chael ei ddwyn 
i ail berthynas â'i Wneuthurwr, a byw 
yn dragywyddol ger ei fron. Dewisodd 
ein Harglwydd mawr ymddangos yn y 
byd yn y dyddiau diweddaf, ac megis ar 
derfyniad oesau y greadigaeth ; a hynny 
er mwyn dangos nad ydoedd bendithion 
ei gnawdoliaeth yn dwyn cymmaint 
perthynas â'r byd ac â'r bywyd pres- 
ennol, ag y maent a'r bywyd sydd i 
barhau yn dragywydd. Efe, yr hwn 
ydoedd i gymmodi Duw a dyn, ac i 
heddychu rhwng y nefoedd a'r ddaear, 
a ymddangosodd yn y cnawd dan deyrn- 
asiad tywysog heddychol, yr hwn a 
roes lonyddwch i'r byd rhag cael ei 
gynhyrfu gan dymhestloedd rhyfel. 
Ganed cf o wyryf bur, fel y sancteidd- 
iai natur lygredig dyn, ac y gwnelai efe 
blant y tommenau yn etifeddion gogon- 
iant yn nef y nefoedd am dragywydd- 
oldeb. Pan ydoedd y cysgodau hwyrol 
yn estynedig dros y ddaear, a natur yn 
oblygedig ym mantellau y tywyllwch, 
cyfododd Haul Cyfiawnder, gan wasgaru 
goleuni ysprydol yn belydron mawrion, 
i wasgaru cymmylau dyffryn cysgod 
angau, ac i fod yn oleuni i oleuo y 
Cenhedloedd, ac yn ogoniant i bobl yr 
Israel. Ganed ef ym mhlith anifeiliaid, 
i bai rai yr oedd dynion gwedi ym- 
debygu drwy bechod; er mwyn dan- 
gos bod gogoniant y ddynoliaeth i gael 
ei adferu yn ol, ac y byddai i deulu yr 
iselion gael eu dyrchafu yn uchel iawn 
yng ngafael y drefn y daeth efe i'r byd 
o'i phlegid. Ganed ef o deulu ag ydoedd 
gwedi myned yn isel a thlawd ; a hynny 
fel ag y gallai gael gafael yn y mwyn- 
glawdd aur, i rannu cyfoeth rhwng tlod- 
ion Eden, a'u gwneuthur yn ddedwydd 
am dragywyddoldeb. Fel cenad nefol, 
daeth Emmanuel i'r byd, i gyhoeddi 
rhyddid i'r caethion, agoriad carchar i'r 
rhai rhwym, ynghyd & blwyddyn gym- 
meradwy yr Arglwydd i drueiniaid y 
llwch, a bod y nefoedd yn barod i dder- 
byn y dychweledigion i'w chofl, a rhoddi 
lleoedd iddynt ym mhlith y rhai a eis- 
teddant ar y gorseddfeingciau aur fry. 
Disgleiriodd gogoniant y cherub ar ei 
enedigaeth ef, canodd yr angylion fawl 
i'r Duwdod yn yr uchelion, cyhoeddas- 
ant danguefedd ar y ddacar, a bloeddias- 

ant ewyllys dai ddynion, gan ragweled 
yr achubid rhyw dyrfa fawr o honynt 
mewn canlyniad i enedigaeth Orist Iesu 
yr Arglwydd. 

Datguddiwyd genedigaeth yr Ar- 
glwydd yn flaenaf i'r bugeiliaid ag oedd- 
ynt yn gwylied eu praidd ym meusydd 
Bethlehem, er mwyn awgrymmu bod 
Bugail mawr eneidiau gwedi dyfod, yr 
hwn oedd i fynnu gafael yn y defaid 
gwasgaredig ar y dydd cymmylog a 
niwlog, i rwymo eu holl friwiau,i'w dwyn 
yn ol o'u holl grwydriadau, a'u dychwel 
i bori ar Fynydd Sancteiddrwydd Duw 
megis cynt. Pwy ydyw hwn, a welir 
fel hyn yn y presebî. Pwy ydyw y Ba- 
ban hwn, sydd gwedi ei eni dan y fath 
amgylchiadau? Dyma y Gwr a ddat- 
guddiwyd yn yr addewid yn Eden, y 
llawenychodd Abraham yn ei ddydd, y 
gorfoleddodd Dafydd ynddo, ac y llawen- 
ychodd Prophwydi lawer o'i blegid. 
Dyma Dywysog y bywyd gwedi ymwel- 
ed & dyfnderau cwymp dyn, er mwyn 
cael gafael yn y ddynoliaeth i'w glan- 
hau a'i phuro, ac yn y diwedd i'w 
gwneuthur yn anfeidrol mwy gogonedd- 
us nag y gwelwyd hi ynei chyflwr cyn- 
tefig yn yr ardd. Dydd o lawenydd a 
gorfoledd ydyw hwn i holl Israel Duw 
tra parhao oesau y ddaear; o herwydd, 
tra fyddo enw yr Iesu yn anwyl, bydd 
dydd genedigaeth yr Iesu yn anwyl hef- 
yd; oblegid ar y dydd nodedig hwn yr 
ymwelwyd å phobl yr Arglwydd godiad 
haul o'r uchelder. Rhaid ydyw i Sïon 
Duw annghofio ei Phriod yn gyntaf, cyn 
y gall annghofio dydd nodedig ei enedig- 
aeth ; a holl ddyddiau y ddaear a ddileir 
allan o gronicl amser, cyn y dileir a chyn 
yr annghofir Dydd Genedigaeth, neu 
Ddydd Nadolig Crist o Lyfr Coffadwr- 
iaeth Caersalem, Dinas ein Harglwydd 
ni. Yr oedd eisiau ysgol ar blant y 
dyfnderau i'w dringo i ogoniant; a 
phwy a allasai wneuthur hon? Y cy- 
fammod âg Abraham ydoedd annigonol ; 
llechau Sinai oeddynt annigonol ;: gor- 
uchwyliaeth y cysgodau ydoedd annig- 
onol; a phob cyfundraeth angylaidd a 
dynol ydoedd annigonol. Ond yng ngen- 
edigaeth Mab y Goruchaf, estynwyd 
ysgoli lawr hyd i waelodion dyfnderau 
y codwm, ar hyd pa un y gall plant 
eigionau y pydewau ddiengyd i ogon- 
iant uchder nefoedd yr Hollalluog. Lla- 
wenychwn a gorfoleddwn yp y dydd 

hwn, gan gofio diben genedigaeth ein 
Harglwydd glân, a chan gadw gŵyl i'r 
Arglwydd ein Gwneuthurwr, megis ag y 
mae yn weddus, am yr iachawdwriaeth 
fawr a ddygwyd oddi amgylch ganddo. 
Nid son am dano yr ydym ni fel un ag 
sydd yn dyfod draw, ar adenydd yr ar- 
faeth a'r addewid, ac yn nesu attom; 
ond son am dano yr ydym, fel un ag 
sydd gwedi dyfod, gwedi ymgnawdoli, 
gwedi byw, gwedi marw, ac wedi esgyn 
i'r nefoedd ym mhlaid truenusion Eden. 
Pa le y mae y llawenydd a'r gofoledd o'i 
blegid? Pa le y mae gwresogrwydd ein 
cariad atto? Arglwydd anwyl! a oes 
dim modd toddi ychydig ar ein calonau 
rhewllyd? A oes dim modd ein dwyn 
yn nes i olwg cadwynau rhyfeddol ein 
hiachawdwriaeth, i ryfeddu Person Mab 
y dyn, ac i sugno diddanwch o ffynhon- 
au ei iachawdwriaeth ef? 


“ Pa beth ydyw'r canu melus-ber 
A glywaf yn uchder y nef? 

Pwy ydyw'r cerddorion uwch daear 
Mor seingar a llafar eu llef? 

Cyd-ganodd ser bore'r gre'digaeth 
Eu llafar beroriaeth yn llon, 

Ond nid mor nefolaidd, pe'i clywsem, 
Nac elfydd eu hanthem i hon. 


Côr nef yn emynu caniadau, 
A*u cariad a'u doniau yn dân; 
Nadolig y Bachgen Trag'wyddol 
Yw testun cu carol a'u cân ;— 
‘t Gogoniant i Dduw'n y goruchaf, 
“ Y nefol sancteiddiaf Dri 'n Un, 
€ Wyllys da_'r Hollalluog maddeugar, 
‘A hedd ar y ddaear i ddyn.’ 


Cydunwn, blant Eglwys Caersalem, 
Yn Anthem bêr Bethle'm bob un, 
Rhyfeddwn sancteiddiaf ddyfodiad 
Ein Ceidwad yn Dduw ac yn ddyn; 
Ei neges oedd dwyn y pechadur 
O gyflwr ei natur i'r nef ; 
Ein hanwyl Enneiniog Achubwr, 
Yr Iesu Waredwr yw Ef, 


Disgynodd o'r nef a'i mwynderau 
I fyd y gofidiau o'i fodd ; 
Rhoes heibio 'i ogoniant difrychau, 
Ac yn y cadachau ymdodd ; 
Bwriadai mewn arfaeth dragywydd 
Ein gwared o'n cystudd a'n cam :— 
O! gwel Ef mor ddiddig, mor addfwyn, 
Ar liniau y Forwyn ei Fam ! 


I'r ddaear o ganol angylion 
Gostynga ‘i olygon i lawr, 
O ddymuniad i wneud ei phreswylwyr 
Iddo 'i Hunan yn frodyr ryw awr ; 
Ymwelai â'u daear yn ddirgel 
Yn rhith a dull angel ein Duw; 

O'r diwedd fe ddaeth yn ein natur, 
Yn Frawd at ei frodyr i fyw. 


Nid byth yn nhref Bethle'm y trigi, 
Rhaid iddi, Grist, golli ‘th deg wedd ; 

Rhaid it' gerdded o amgylch yn ddiwyd 
Nes myned o'r bywyd i'r bedd : 

Gwna 'nghalon yn gartre' trag'wyddol, 
Yn drigfa feunyddiol, fy Nuw, 

Na ad fy serchiadau 'n amddifaid, 
Na symmud o f’ enaid i fyw,” 


Y FLWYDDYN EGLWYSIG. 


Y Fedd Anghenol. 


R y trafferthion lliosog y mae y rhieni 
hynny a fagant blant yn agored 
iddynt, er cyfarfod lawer pryd âg an- 
hawsderau fwy na mwy i gael ymborth 
digonoli'w diwallu, ac er mor anhawdd 
cael defnyddiau lawer tro i'w dilladu ; 
etto y mae rhyw ddedwyddwch ynglŷn 
a'u magwriaeth, a dedwyddwch yn deill- 
iaw o'u cyfeillach, dieithr i bawb ond y 
rhai sydd gwedi bod ac yn y profiad 
hwn. Gwir, yr achosant dwrf nid bych- 
an ar brydiau, y meithrinant ymrysonau 
aml yn eu mysg, ac y canant beroriaeth 
aflafar yn y teulu; ond gwedi i'r rhyferth- 
wy ddarfod, i'r cynhwrf beidio, a'r ys- 
torm dawelu, ceir gweled llonder yn eu 
gwedd, wrth gyd-ddechreu o'r newydd 
gyd â'u chwareuon plentynaidd. Fel hyn 
y mae yr amser yn myned, ddiwrnod ar 
ol diwrnod, wythnos ar ol wythnos, a 
blwyddyn ar ol blwyddyn ; ac er ofni y 
buasaii ffynhonau ein cynnaliaeth gael 
eu dyhyspyddu, y mae llaw haelionus 
Tad y trugareddau gwedi cyfranu rhodd- 
ion ar roddion i ni, fel yr ydym yn par- 
hau ifod yn wrthddrychau beunyddiol 
o'i dosturiaethau, ac wedi ein dwyn yn 
ddihangol o bob cyfyngderau hyd yma. 
Ond er y cynhelir ni uwchlaw ein dis- 
gwyliadau yn ein holl drafferthion teu- 
luaidd, yr agorir adwyau i ddihengyd 
o'r angenoctid mwyaf, ac y cynnorthwyir 
y meddwl rhag suddo yn wyneb yr hel- 
bulon trymmaf a'n goddiweddant yn 
nygiad y planhigion ieuaingc i fynu; 
etto y mae y braw a'r dychryn mwyaf 
yn taraw yn ein meddyliau pruddaidd 
ar brydiau, wrth edrych ar yr amser dy- 
fodol, rhag gwywo o honynt cyn hanner 
dydd, a suddo yn merw y byd ym mhell 
cyn eu hamser. Mewn myfyrdod yng- 
nghylch y gwasgariad sy'n cymmeryd lle 
ym mysg plant yr un teulu, y dinystr a'u 
2 F 


goddiweddant, a'r gofidiau a achosant 
hwy i'w rhieni, cymmerais un teulu yn 
neillduol dan fy sylw, dilynais ef trwy 
holl droion y glynn, gwelais ddiwedd ei 
daith, a throais draw a'm calon yn dodd- 
edig mewn dagrau uwch ben ei drangc. 
A chan, fe allai, y byddai ei hanes, fel 
yr ymgynnygiai i'm dychymmyg, nid yn 
unig yn dderbyniol gan ddarllenyddion 
ieuaingc, ond yn foddion i'w hattal rhag 
prysuro i'w dinystr, a disgyn penllwydni 
eu rhieni mewn ochain a galar i'r gwer- 
yd, fe'i cyflwynir idd eu sylw, gyd â 
dymuniad ar iddynt fod yn dirion wrth 
yr eithafoedd y dichon fyned iddo, gan 
nas gall dyn pan fyddo ei dymherau 
mewn cyffro lywodraethu ei hun megis 
ag y dymunai. 

Mewn man hyfrydol o'r Dywysogaeth, 
ar lann afon redegog, ac oddi tan odre 
gallt oleddf, y rhoddwyd cymmeiriaid 
newydd-weddog i anneddu, y rhai a gyn- 
nysgaethwyd gan eu rhieni a'u cyfneseif- 
iaid â phob daoedd, er diogelu eu cysur- 
on tymhorol cyn belled ag yr oedd yn 
ddichonadwy i gynnorthwyon dynol 
wneuthur hynny drostynt. Gerllaw yr 
annedd yr oedd y gweirgloddiau gwas- 
tad, yn llawn o feillion teg, yn amryliw 
gan y blodau prydferth, ynghyd â phob 
llysiau yn gwasgaru arogledd hyfrydol 
fore a nawn ; heibio i'r rhaì hyn yr ym- 
lithrai afon glaer yn araf araf, heb ond 
ychydig o furmur ; ar ei glann yr oedd 
aml goeden uchel, ganghennog, yn tyfu ; 
ac o honi y gwelid y brithyll heinyf yn 
neidio at y gwibedyn a ddihufennai ei 
gwyneb. Gallt a gysgodai yr annedd 
rhag y dwyreinwynt, a thwrr o goed a 
dorrai rym yr awel ogleddol rhag iddo 
gael niwed ; o ymyl y tŷ y ceid golwg ar y 
caeau gwenith toreithiog, a'r haidd cyn- 
nyrchiol; ar ar y fron draw y ceid trem 

ar y defaid yn pori, a'rŵyn yn llamu yn 
eu mysg. Rhyngddo a'r deheu yr ym- 
agorai dyffryn gwyrdd-ddeiliog, ar yr 
hwn y porai y gwartheg blithion, ac y 
gwelid llangcesau llon yn cynniwair i'w 
godro, ac y canfyddid y llengcyn gwrid- 
goch yn ymlusgo o'r tu ol i'r berth i 
glustfeinio arnynt yn siarad am eu car- 
iadau. Yn ei hamser, y gog o lwyn i lwyn 
a leisiai ei thôn gyffredin ; aml y llonnai 
y fwyalchen, â'i pheroriaeth o frig y pren, 
y gweithiwr lluddedig yn ei daith adref 
gwedi iddo noswylio; a mynych y clywid 
y fro yn adsain gan fugunadau y gwrdd- 
deirw, a gweryriad y meirch mwnglaes. 
Draw yr oedd yr Eglwys blwyfol a'i 
chlochdy yn esgyn mewn mawrhydi tu a'r 
cymmylau, yn effeithio prudd-der yn y 
meddwl pan darawai y gloch glul mar- 
wolaeth ; ond yr oedd yn ddifyrwch i'r 
claf glywed yr awrlais yn nodi mynediad 
heibio oriau meithion y nos. Yn ei 
hymyl yr oedd yr ywen o oesol barhad ; 
yn ei hamgylchynu yr oedd colofnau 
marwolaeth, ac o fewn eì chaerau y gor- 
phwysai gweddillion y plwyfolion er 
amser cyn cof. 

Yng nghorph chwech mlynedd gwnaed 
y cymmeiriaid hyn yn rhieni tri o blant, 
dau fab ac un ferch ; a buont drwy holl 
yspaid y blynyddoedd y megid eu plant 
yn hollol gysurus; ni chawsant gym- 
maint ag un diwnod niwlog, ac nid ym- 
guddiai yr haul yn ystafelloedd y gor- 
llewin gan eu gadael uwch ben eu gofid, 
ac i ocheneidio o herwydd eu trallodion. 
Flwyddyn ar ol blwyddyn y cynhyrchid 
eu meusydd, y lliosogid eu hanifeiliaid, 
ac yr amlheid eu holl ddaoedd, fel y gell- 
id dywedyd nad esgynai yr haul un 
diwrnod i'r cyhydedd, na. byddent hwy 
yn medi trugareddau, ac yn casglu cyf- 
oeth. Yr eneth, fe allai, ydoedd y bryd- 
ferthaf o holl ferched Efa yn ei dydd ; 
ymddangosai ei glendid fel y wawr fore- 
ol, dadblygai degwch fel blodeuyn, a'i 
llygaid a belydrai fel y seren fore, hyd 
oni synnai pawb gan ei hymddangosiad, 
ac y siaredid am ei hawddgarwch gan 
breswylwyr yr holl fro. Yr oedd natur 
gwedi bod yn dra hael yn ei rhoddion 
ìddi, hyd onid ydoedd pob calon yn gaeth 
a edrychai arni ; a llangciau y gymmyd- 
ogaeth oll a lyfasent lwch ei thraed, pe 
cawsent ganiattad i ddynesu atti; toddai 
eu calonnau mewn serch iddi, llenwid eu 
mynwesau & chariad atti; glynai eu 

calonnau, a hoelid eu meddyliau yn sicr 
wrthi. Ond yn anffodus i Sophia, ym- 
gododd yn ei meddwl, ymddyrchodd yn 
ei chalon, a'i hyspryd a ehedodd i fyn- 
yddoedd balchder; ac wrth ddynesu yn 
rhy agos i greigiau rhyfyg, syrthiodd i 
gorbyllau dinystr, fel y ceir gweled cyn 
diwedd yr hanes hwn. Gwedi deall o 
Sophia i natur argraphu ei rhagorion 
arni, a bod ei phrydferthwch uwchlaw 
eiddo llangcesau y wlad, buan y gwelwyd 
cyfnewidiad yn ei gwedd. Y llygaid 
llon, arferol o edrych mewn caredig- 
rwydd, yn awr a dremient gyd â dirmyg 
ar bob gwrthddrych; yr wynebpryd 
llawn o bob sirioldeb, yn awr a welid yn 
sarrug a chuchiog, a'r llais mwyneiddiaf 
a drowyd i dôn arw ac annghydseiniol. 
Ni foddheid hi bellach gan ei gwisgoedd 
ei hun ; ond o fore hyd nawn byddai yn 
gwneuthur rhyw gyfnewidiadau arnynt; 
ymddigiai am na fedrai droi lliw ei 
gwallt,a thywalltai ddagrau heilltion o 
herwydd bwlch bychan yn ei dant. Nid 
yn unig nis gallai y morwynion ryngu 
ei bodd ; ond pan ei siomid yn ei pheth- 
au ei hun, ymddialai arnynt hwy, a 
throediai hwynt yn ddidrugaredd, hyd 
onid oedd eu sefyllfaoedd mor annymun- 
ol a phe buasent mewn caethiwed 
Tyrcaidd. Collodd bob parch at ei thad, 
archollai deimladau ei mam, diystyrai 
drigolion y fro, a rhegai grefydd. Pan 
ddeuai y llangciau serchus atti, er cael eu 
meddyginiaethu o archollion duw'r car- 
iad, ni wrandawai eu cwynion, ni chan- 
iattai eu hymweliadau, ond cyfarwyddai 
hwynt adref gyd å phob coegni. A 
phan beidiasant a chynnyg eu gwasan- 
aeth iddi, nid ymfoddlonai i hynny, am y 
chwennychai addoliad, er y diystyrai yr 
addolwyr. Fel hyn yr aeth ar Sophia, 
gwedi rhodio o honi lwybrau balchder ; 
nid ymddiddanai ond mewn rhyferthwy, 
ac ni roddai ei gorchymynion ond mewn 
corwynt. 

Gwedi ymddyrchu fel hyn yn ei hys- 
pryd, llwyr annghofiodd Sophia ei holl 
ddyledswyddau tu ag at ei rhieni, tu ag 
at y teulu, a thu ag atti ei hun; ac nis 
gwelid hi un amser yn ymaflyd yn y 
gorchwylion hynny ag y mae yn gweddu 
i bob morwynig bod yn ddefnyddiol yn 
ei hoes. Ei holl amser a gymmerid i 
fynu ynghylch ei gwisgoedd; ac nis 
gwyddai pa ystumiau i wneuthur arni ei 
hun, pan y digwyddai weithiau fyned i'r 

Eglwys neu yr Addoldy. Edrychai gyd 
å dirmyg. a diystyrwch ar yr holl lango- 
esau prydferth a roddent glust-ymwran- 
dawiad i'r ymadroddion a draddodid i'w 
clywedigaeth. A phan ag y digwyddai 
i ryw un gyfeirio ei olygon tu ag atti, 
ceid ei gweled yn dechreu nyddu ei 
gwddf, cymhwyso ei min, ac ysgwyd ei 
siol, hyd oni fyddai eì chudynnau fel 
rhaffau gwellt yn cyhwfanu oddi am- 
gylch ei bochgernau, a'i gwyneb fel 
dimmai yn nhalcen tarw, neu fel dylluan 
yn y llwyn eiddew. Aml hefyd oedd- 
ynt yr ysnodennau o wahanol liwiau a 
ddefnyddiai yr eneth hon er gosod allan 
ei phabell, ac er rhoddi argraph o hardd- 
wch ar yr hyn a dybiai hi oedd yn rhag- 
ori ym mhell ar holl waith y Creawdwr; 
a phan ei gwelid ar ei hyntiau, ymdeb- 
ygai i lwyn o flodau yn rhodio. Byddai 
yn llinynnu ei dillad cyn dynned, fel nas 
gallasai wyro i gyfodi perl pe y digwydd- 
asai fod yn ei ffordd; ac heb glywed 
fawr o Saesonaeg erioed, annghofiodd ei 
Chymraeg hyd at ychydig eiriau; a'r 
digrifwch mwyaf a allasid gael oedd 
gwrandaw arni unwaith yn dywedyd 
ychydig eiriau wrth yr hen wragedd, na 
pherthynent i un iaith ag ydoedd yn ad- 
nabyddus i'r bobl. Weithiau byddai ei 
phen yn crogi ym mlaen unwedd a'r 
pabi, neu lygaid y bol-lol mewn ŷd; bryd 
arall hi a'i taflai yn ol ar ei hysgwyddau, 
megis pe buasai yn cyfrif y twrr ser, neu 
yn gwneuthur sylwadau athronyddol; a 
phe buasai arni eisiau gwneud yr ysgog- 
iad lleiaf er edrych ychydig yn ol, rhaid 
iddi droi ei holl gorph, fel llong ar y 
weilgi, gan mor dynned y cortiai ei 
hun. 

Bu farw eì dau frawd yn ddynion 
ieuaingc heirdd, y rhai a hebryngwyd 
i'w hir artef gan holl drigolion y fro; a 
galerid a'm danynt, am y cerid hwynt 
gan bawb a'u hadwaenent. Eu tad, gwedi 
eu colli, a bruddhaodd, ac a syrthiodd yn 
ei feddwl; oblegid yr ydoedd gwedi 
llwyr anobeithio mewn perthynas i So- 
phia. Pan ŵylai oblegid ei hymddyg- 
iadau, edrychai yn sarrug arno; pan yr 
erfyniai arni ddiwygio, cerddai oddi 
wrtho ; a phan y ceryddai efe hi, hithau 
a'i rhegai ger gŵydd ei wyneb. Ei mam 
ydoedd yn fwy ffafriol iddi, ac ni welai 
ei cholliadau yn yr un goleuni a'i thad ; 
a disgwyliai yn feunyddiol iddi wellhau ; 
ond fel yr ychwanegai dyddiau Sophia, 

mwyfwy ydoedd ei sarrugrwydd, cyn- 
nyddu a wnai ei balchder, ac waeth-waeth 
yr oedd ei thymherau yn myned o wyth- 
nos i wythnos. Yn neillduol gwedi 
marw ei brodyr, yr oedd yn amlwg ei bod 
yn rhoddi ffrwyn i'w holl wagedd, a chyf- 
lawn ryddid i'w holl dueddiadau; a 
phawb a'i gwelent a ddywedent fod rhyw 
beth mwy na chyffredin i ddigwyddo 
i'w rhan. Heb fynegu dim i'w thad a'i 
mam, gorchymmynai yn y bore am gyf- 
rwyo ei march; esgynai ar ei gefn, a 
chymmerai ei thaith na wyddai neb i ba 
le; a phan ddeuai adref ennyd o'r nos, 
ni feiddid ymofyn â hi ynghylch helynt- 
ion ei siwrnai, rhag meithrin ac achlys- 
uro cynhwrf yn yr annedd. Fel hyn elai 
ei thad i'w wely mewn ocheneidiau yn y 
nos, a chyfodai drannoeth a'r dagrau ar 
ei ruddiau ; calon y fam hefyd yn awr $ 
ddechreuai guro, a'i meddwl anesmwyth 
i'r fath raddau, fel yr oedd cwsg gwedi 
llwyr gilio oddi wrth ei llygaid, a rhyw 
ofn brawychus yn llechu yn ddirgelaidd 
dan ei bron. Un diwrnod, perthynas 
agos iddynt a ddeuai ì ymweled â hwynt; 
ac er mor anhawdd ganddo draethu ei 
gennadwri iddynt, etto, er gwneuthur ei 
ddyledswydd tu ag attynt, dywedodd 
wrthynt, fod y gair yn gyffredin fod So- 
phia yn feichiog! Anhawdd darlunio 
eu syndod, na mynegu eu gofid pan glyw- 
sant y newydd hwn ; y tad a ddelwodd, 
a'r fam a lesmeiriodd, ac nis gwyddent 
pa beth i'w wneuthur. Ond pan ddaeth 
yr eneth adref yn yr hwyr, cymmerasant 
hi o'r neilldu, a chyd. ag wylofain a dag- 
rau dywedasant wrthi, a gofynasant ai 
gwirionedd y peth hwn ; ond yn lle cyf- 
addef, hi a wadodd gyd â llwon a rheg- 
feydd; er, pau sylwasant arni, bod 
gwirionedd yr hanes yn ymddangos yn 
dra eglur. 

Yn y cyfwng hwn aeth Sophia i ymwel- 
ed â'i pherthynasau, ychydig filldiroedd 
o dŷ ei thad; ond cyn pen y mis, daeth 
dyn mewn ffrwst ar gefn anifail i'w .ym- 
ofyn, gan ddywedyd fod galwad am 
dano, ond nad ydoedd efe ar hyn o bryd 
i fynegu pa beth ydoedd yr achos. Cyf- 
rwyodd yntau y ceffyl, ac aeth ymaith ; 
ac wedi hir erfyn, dywedodd y cennadwr 
fod plentyn gwedi ei gael, a phob ym- 
ddangosiad mai ei lofruddio a wnaed, a 
bod Sophia gwedi cael eì hammeu o 
gyflawni y weithred, a'i bod yn awr yn 
nbŷ yr Ustus dan holiad ; ac iddo ef, ar 

ddymuniad ei pherthynasau, ddyfod i'w 
ymofyn, i edrych pa gynnorthwy a ellid 
ei roddi iddi yn y cyfwng presennpl. Ei 
thad druan pan glywai hyn a aeth yn fud, 
heb allu agor ei enau ; ei ddagrau a at- 
taliwyd, a chrynai fel dail y coed pan eu 
hysgydwir gan wynt, ac nis gwyddai pa 
beth i'w wneuthur gan angerdd y tonnau 
a ymluchient yn ei fynwes dromlwyth- 
og. Erbyn neshau o honynt at dŷ yr 
Ustus, pwy a gyfarfyddai y tad, ond ei 
unig ferch Sophia, rhwng swyddwyr y 
gyfraith yn cael ei dwyn i'r carchar, o 
dan y cyhuddiad o lofruddio ei phlentyn. 
Dywedodd, pan ei gwelodd,—“O fy So- 
phia! ai hon yw yr olwg a gaf arnatî 
O dy fam !—dy fam! Mil o fydoedd mi 
au dibrisiwn, ond dy gael etto dan fy 
nghronglwyd! O, gadewch fy merch i 
mi—fy unig ferch! Ffarwel, Sophia! 
—ffarwel! Nis gwelaf di mwyach hyd 
yn nhragywyddoldeb!” Arhyn ymoll- 
yngai oddi ar ei geffyl, a theithwyr a 
ddigwyddent fyned heibio a'i derbynias- 
ant; canfuasant arwyddion marw yn ei 
wedd, clywsant dwrf angau yn ei wddf, 
a gwelsant ei babell yn crynu hyd ei sail; 
dyrchai ei lygaid torwynion i fynu, 
plethai ei ddwylaw, ac wedi un ochenaid 
wan glanniodd yn yr oror bell, a gadaw- 
odd ofidiau daear i eraill. Dygwyd ef 
yn gelain farw adref, a rhaid dadblygu y 
newyddion, er mor drychinebus, i fam 
Sophia; yr hon, pan glywodd, a doddodd 
mewn dagrau. Ond er amled y ‘rhai 
hyn, nis gallasent feddyginiaethu yr ar- 
choll; a chyn clywed am helyntion So- 
phia, ym mhellach na'i bod ar ei thaith 
i'r carchar, llesghau a wnaeth y peiriant 
yn ei weithrediadau, dyrysu a wnaeth ei 
synwyrau, ac ychydig o oriau y bu cyn 
talu dyled natur, a rhodio y llwybr ar 
byd yr hwn nis dychwelir yn ol. Cladd- 
wyd hwynt ill deuoedd wrth gongl or- 
llewinol y Llan, lle y gorphwysant hyd 
nes gwawrio boreuddydd yr adgyfodiad. 

Mewn cyffion a heiyrn y rhoddwyd 
Sophia yn y carchar, a dwy waith yn y 
dydd yr annerchid ei chlustiau â thwrf 
yr agoriadau yn y cloion, a brawychus 
sŵn y dorai ar eu gorsingau amrosgo yn 
troi er rhoddi lle i ddwyn ei chyfraid o 
fara a dwfr iddi. Yma y dygwyd hi 
gyntaf i'r teimlad o ynfydrwydd mawr ei 
hymddygiadau gynt, ac yma y clywodd 
am farwolaeth a chladdedigaeth ei thad 
a'i mam. O fewn terfynau y lle hwn, 

darfu plethu y gwallt, blinwyd ar y 
drych, a llwyr roddwyd heibio y difyr- 
wch gynt. Yn fuan cymmerwyd hi i'w 
phrawf, a dygwyd hi ger bron y frawdle; 
am oriau dadleuwyd ei hachos ; ond er 
holl hyawdledd a chywreinrwydd ei 
chynghorwyr, gwedi rhoddi ei hachos i'r 
rheithwyr, ac wedi iddynt yn ddwys a 
difrifol ystyrìed y tystiolaethau, o gydwy- 
bod dygasant hi yn euog o'r cyhuddiad a 
roddwyd i'w herbyn, Adeg sobr i bawb, 
yn neillduol ì Sophia, ydoedd gweled y 
barnwr yn rhoddi ei gappan ar ei ben, ac 
yn cyhoeddi dedfryd marwolaeth arni; 
nid amgen na bod iddi gael ei chym- 
meryd yn ol i'r lleoba un y daeth, ac 
oddi yno ym mhen y deuddydd i'r di- 
henyddle, i'w chrogi yn farw gerfydd ei 
gwddf, a'i chorph gwedi hynny i gael ei 
roddi i'r meddygon i'w ddifynnu. Aeth 
yn waedd ddolefus drwy yr holl lys ; y 
barnwyr a gollent ddagrau, a phawb a 
dosturient wrth ei hieuengctid hi. Ym- 
welwyd & hi yn y carchar gan Wr Eg- 
lwysig o brofiad mawr efangylaidd, a 
chan Weinidogion Ymneillduedig o wa- 
hanol enwadau ; ond dywedir mai ych- 
ydig ydoedd ei phrofiad, ac mai ych- 
ydig yr effaith a gafodd eu cynghorion 
arni hi. 

Bore dydd ei dihenyddiad a ddaeth, a 
gwelai Sophia y wawr yn torri trwy far- 
rau heiyrn yr ystafell yr oedd ynddi, a 
hynny am y tro diweddaf yn y byd yma; 
oblegid yr oedd hi, druan, i ganu yn iach 
âg amser ym mhen ychydig oriau, ac ì 
wynebu gwlad bell, er ei bod yn agos. 
Ychydig a ddywedodd wrth neb, ac ym- 
ddangosai fel un gwedi delwi, ac yn an- 
ystyriol o'i bod mor agos i dragywyddol- 
deb. Pan ddygwyd hi i'r dihenyddle, 
yr oedd yno dyrfa fawr gwedi ymgynnull 
er ei gweled yn ei gwendid a'i llesgedd, 
dywedid iddi gyd â chryn nerth lefaru y 
geiriau canlynol :— 

“Chwychwi, langcesau hawddgar a 
gwyryfon llon, dymunaf arnoch yn 
neillduol wrando arnaf, a chymmeryd 
rhybudd oddi wrthyf;—Gallaswn i yn 
awr fod mewn parch yn fy mro, ac yn 
anrhydeddus yn fy nghymmydogaeth ; 
ond yn lle hynny, wcle fi ar y dihenydd- 
le. Balchder yn unig a'm dygodd i 
yma ; o herwydd bum mor ffol a chym- 
meryd fy llywodraethu ganddo ; ymddyr- 
chefais yn fy meddwl, annghofiais fy 
Ngwneuthurwr; ac er celu cywilydd 

godineb, llofruddiais fy mhlentyn. Bum 
yn achos o farwolaeth fy nhad a'm mam; 
ac yr awr hon yr wyf ar gymmeryd llam 
i'r oror draw ; ac y mae y daith yn dy- 
wyllofy mlaen. Am hynny, erfyniaf, 
erfyniaf arnoch beidio rhodio meusydd 
balchder, amgen chwi a syrthiwch i'w 

byllau ; a gochelwch ddringo ei greigydd, 
onide chwi a dorrwch eich gyddfau. Yn 
iach !—Wele fi a'm traed wrth y myn- 
yddoedd tywyll—clywaf swn y dyfr- 
oedd—ac y mae y glynn yn dywyll.” 
Ar hyn— 

M mhell, ym mhell o dir ei wlad, 

Y mae'r Negro! 

Nid oes gyfeillion—mam na thad, 
Gan y Negro! 

'Rwyf yma mewn caethiwed blin, 

Yn dioddef garw enbyd hin, 

Heb fawr o foethau i fy min, 
Medd y Negro! 

O pwy ym mygg trigolion llawr, 

A rydd ychydig osteg 'nawr, 

Tra d'wedaf ryw helyntion mawr, 
Medd y Negro ! 


Hoff gan bawb ei wlad ei hun, 
Felly'r Negro ; 
Y mae teimladau tyner dyn, 
Gan y Negro: 
Draw yn fy ngwlad 'roedd gennyf wraig, 
Yr hon yn dirion driniai'm saig, 
Ac yr oedd plantos bychain haig, 
Gan y Negro ; 
Mewn bwthyn bychan yn y wig, 
Heb ofni brad—heb ofni dig, 
Yn bwytta'n llon ei fara’ chig, 
'R oedd y Negro. 


Ond dynion gwynion ddoent yn llu, 
At y Negro! 

Torrasant mewn trwy ddrws y ty, 
AtyN egro ! 

Er llefain gwraig, er oergri tad, 

Rhwymwyd dwylaw, cyffiwyd tra'd, 

A dygwyd ffwrdd o'u hoffus wlad, 
Deulu'r Negro ! 

Dros y weilgi fawr yn syn, 

Hyd diroedd y gorllewin hyn, 

Er cael pob cyni—toster tyn, 
Doent a'r Negro! 


Yn iach i Affric goediog werdd, 
Medd y Negro! 

Mwy yn dy dir ni chanaf gerdd, 
Medd y Negro! 


Nis gwelaf dy ororau llon, 

Tra teithiwyf mwy y ddaear hon, 

Mae ing a gwasgfa fawr i'm bron, 
Medd y Negro! 

Er wylo ni chaf ddod yn ol, 

A gorphwys etto yn dy gol, 

I ddisgwyl hyn,—nid wyf mor ffol, 
Medd y Negro! 


Tra yr hwyliasom dros y môr, 
Medd y Negro! 

Nis gwelsom lewyrch haul na llo'r, 
Medd y Negro! 

Rhoed ni yn gaeth dan gloion dur, 

Mawr oedd ein poen, a blin ein cur, 

Pan yrrid ni gan ddynion sur, 
Medd y Negro! 

Ni chelem roi wylofus lef, 

Ar ol ein gwlad, na'n tirion dref, 

Heb gael y fflangell boenus gref, 
Medd y Negro! 


Can gynted ag yr aed i'r lan, 
Medd y Negro; 
Oll fe'n gwerthwyd yn y man, 
Medd y Negro! 
Fy ngwraig a'm plant nis gwelais hwy, 
'Dwy'n dysgwyl hyn tra fyddwyf mwy, 
Ond dioddef poen, a chur, a chlwy', 
Medd y Negro! 
Yn y caethiwed d'weyd 'rwyf fì, 
Bod llawer mil o honom ni 
Yn gorfod diodde' o'ch plegid chwi, 
Medd y Negro! 


Mal anifeiliaid gwyllt y byd, 
Medd y Negro! 
Y trinir ni o bryd i bryd, 
Medd y Negro! 
A gwiail ac a fflengyll mawr, 
Fe'n curir ni ym mron bob awr, 

Nes byddo'n gwaed yn ffrydio lawr, 
Medd y Negro! 

Ac y mae profion gwir ger bron, 

I rai o dan y driniaeth hon, 

Ymadaw byth â daear gron, 
Medd y Negro! 

O Brydeiniaid, clywch yn awr, 
Gwynfan Negro; 

Mae ein cyni'n dost a mawr, 
Medd y Negro! 


OLION DOETHINEB DDERW YDDOL. 


Cofiwch freinniau dyn a'i iawn, 

A rhoddwch i'n ollyngdod Hawn, 

Bod yn y gadwyn,—Pam y cawn ? 
Medd y Negro! 

P'le mae'r hawl sydd gennych chwi, 

Fod yn ormeswyr arnom ni? 

I'ch clustiau trymion doed ein cri, 
Medd y Negro! 


Olion Doethineb Perwal, 


MAE pob cenhedloedd ag ydynt 

gwedi ymgasglu a chydgorpholi yn 
rheolaidd, yn ystyried eu hynafiaethau 
fel cynnifer o weddillion cyssegredig, a 
adawyd iddynt gan eu hynafiaid yn oes- 
oedd pellaf eu hanfodaeth. Yrydym yn 
cael yr Israeliad yn ennyn yn holl falch- 
der ei dadau, pan yn myfyrio ar y col- 
ofnau anfarwol a adeiladwyd gan ei 
genedl yn hen ddyddiau ei mawredd a'i 
gogoniant. Yr un peth a ellir ei ddy- 
wedyd am y Groegwr, y Rhufeinwr, yr 
Arabiad, yr Hindwad, a'r Chinead ; ac 
oni all y Celtiad hefyd honni yr un hawl 
i'r duedd gyffredinol hon, pan ag y mae 
yn ffaith a gydnabyddir yn gyffredinol, 
fod ymchwiliadau, hyd yn nod yn ny- 
rysfeydd tywyllion traddodiadau a hen 
chwedlau cenhedloedd, yn fynych yn 
arwain at y darganfyddiadau pwysiccaf ? 
Pan ystyrir bod llwyth y Brython gwedi 
bod mor honnaid ym mhlith y llwythau 
boreuol ; pan ystyrir mudiadau yr hen 
genedl hon, ei gwroldeb, ei chymmeriad 
anymddibynnol, ei buddugoliaethau, ei 
maeddiadau, a'r erledigaethau a fuont 
arni; ac er hyn oll, bod gweddill o honi 
yn aros hyd heddyw fel cenedl, a'r holl 
beirianwaith, mewn yspryd, iaith, arfer- 
ion, defodau, a thraddodiadau, mewn 
gweithrediad cyflawn ; nid yw yn rhy- 
fedd bod y Brython yn ymddyrchafu 
pan yn ymhwylio ym mlaen ym maes 
hynafiaeth, oblegid y mae mor bwysig 
yno ag y dichon i unrhyw ddyn fod. Y 
pwngc ag sydd yn tynnu fwyaf o sylw, 
braidd, mewn hynafiaeth Geltaidd, ydyw 
y gyssegr-lywodraeth, neu'r offeiriadaeth, 


gyd & ei duwinyddiaeth ddiaddurn, a'i 
hathrawiaethau ymarferol, dylanwad pa 
rai yn ddiau a fu y moddion pennaf yn 
ffurfiad y cymmeriad Celtaidd. Mewn 
perthynas i grefydd y Derwyddon, os 
nad ydoedd yn hollol batriarchaidd, yr 
ydoedd yn oruwch adeiladaeth ar sail y 
grefydd batriarchaidd ei hun; a phan 
feddyliom am grefyddau yr Aiphtiaid, y 
Caldeaid, y Groegiaid, y Rhufeiniaid, a'r 
Hindwaid, ynghyd â'u hathrawiaethau, 
eu defodau, eu gwrthunwch, a'u bod mor 
wrthwynebol i synwyr cyffredin, ag 
ydynt i deimladau goreu ein natur, 
gallwn ym mron gyhoeddi Derwydd- 
iaeth yn” grefydd bur ac yn anllygr- 
edig. 

Ni ellir pennodi yr amser pan ym- 
sefydlodd llwyth o Geltiaid gyntaf yn 
Ynys Prydain ; ac yng nghroniclau ein 
hanesyddiaeth, y mae rhaì, mwy neill- 
duol am eu penboethni na'u synwyr, 
gwedi pennodi cyfnod eu trigianniad 
yma ddwy fil o flynyddoedd cyn geni 
ein Hiachawdwr; sef tu a'r amser y 
croesodd Abraham yr Euphrates, pan 
ddaeth allan o Ur y Caldeaid. Ond pan 
y cymmerwn dan ein hystyriaethau mor 
araf y trigiennid parthau pellennig y 
byd, a'r amser a ofynnid i gynnyrchu 
gor-boblogâeth, fel ag i'w gwneuthur yn 
angenrheidiol i ryw gyfran fudo ymaith, 
mae dwy fil o flynyddoedd cyn Crist 
braidd yn gyfnod rhy fore i'w bender- 
fynu fel amser trigianniad cyntaf Pryd- 
ain gan lwyth o'r Celtiaid. Y mae Mr. 
Whittaker, yn ei hanes am Manchester, 
yn pennodi i'r trigianniad cyntaf yma 

gymmeryd lle yng nghylch mil o flyn- 
yddoedd cyn geni ein Hiachawdwr, sef 
ar gyfer amserau Dafydd a Solomon, 
brenhinoedd Israel; ac yn hyn y mae 
amryw haneswyr eraill yn cyduno âg 
ef; ac wrth ystyried pob peth, ym- 
ddengys y cyfnod hwn yn nes i'w le nag 
un arall. 

Yng ngwasgariad cyffredinol dynolryw, 
yn ol eu llwythau a'u teuluoedd, o was- 
tadedd Sinar, gwedi cymmysgu yr ieith- 
oedd, yr oedd pob llwyth yn credu yn ac 
yn ymarfer â'r grefydd a ddysgwyd gan 
ail-seilydd yr hiliogaeth ddynol. Ond 
gwedi i ychydig oesau fyned heibio, 
Nygrwyd y grefydd batriarchaidd yn 
fawr ym mhlith yr holl genhedloedd, 
namyn yr Hebreaid yn unig, a hwy a 
ddilynasant oferedd eu raeddyliau yn eu 
tywyllwch. Eithr o bob cenhedloedd, y 
Celtiaid a gadwasant yr hen grefydd yn 
ei phurdeb gwreiddiol oreu o bawb, dan 
yrenw Derwyddiaeth. Gelwid yr offeir- 
iaid Celtaidd wrth yr enw Gwyddon, a 
hynny yn arwyddo naill ai dynion y 
coed, dysgawdwyr y coed, neu offeiriaid 
yn y coed ; neu fe allai yn fwy tebygol, 
dynion yn meddiannu gwybodaeth ; phi- 
losophyddion; dynion o wyddiant a 
dysgeidiaeth ; a bryn Gwyddon ydoedd 
un o dri phrif-leoedd ymgynnulliad 
Beirdd Ynys Prydain. Eithr megis ag 
yr ydoedd yr offeiriaid hyn yn dysgu y 
bobl, ac yn cyflawni eu defodau mewn 
lleoedd coediog, ac yn enwedig dan gys- 
god y derw canghennog, rhoddwyd y 
blaenddawd Derw o flaen Gwyddon, ac 
efelly y galwyd hwynt Derwyddon, pa 
enw sydd yn aros yn ddigyfnewid hyd y 
dydd hwn. A gellir sylwi yma, mai nid 
rhyw beth newydd, neu ychwanegiad o 
eiddo y Derwyddon, ydoedd addoli y 
Duwdod mewn coedydd a llwyni; oble- 
gid perthynai hyn i'r hen grefydd foreuol 
ym mhlith teulu Sem, hyd oni sefyd- 
lwyd yr oruchwyliaeth Iuddewig drwy 
Foses ym mhlith meibion Israel. Er yr 
ystyrid Derwyddiaeth Ynys Prydain yn 
uwch ac yn burach nag un ganghen 
arall o'r grefydd hon, etto hi a lygrwyd 
i raddau helaeth mewn amser gan eg- 
wyddorion crefydd estronol. Crybwylla 
y Trioedd am amryw oresgyniadau a 
wnaed ar Ynys Prydain cyn Cred; 
megis gan y Coraniaid, gan y Pictiaid 
Gwyddelig, gan y Scandinafiaid, a chan 
Ganfal y Gwyddyl, yr hwn a fu yn medd- 

iannu Gogledd Cymru am ugain mlyn- 
edd, hyd oni ymlidiwyd ef ymaith gan 
Gaswallawn fab Beli. Ond yr oedd per- 
ygl llygriad Derwyddiaeth yn llai oddi 
wrth elynion, nag oddi wrth gyfeillgar- 
wch y Phenisiaid a'r Groegiaid, y rhai a 
fasnachent â brodorion Prydain yn yr 
hen amserau. Yr oedd y masnachwyr 
eilunaddolgar ar delerau cyfeillgar â'r 
brodorion cyntefig, ac yn cael cyfleusder- 
au mynych i wasgaru ym mhlith y bobl 
eu syniadau coelgrefyddol a'u defodau ; 
ac yn hyn hwy a lwyddasant i raddau. 
Gwedi i'r llygriadau hyn gael gafael yn 
y bobl, mewn amser hwy a effeithiasant 
ar yr offeiriadaeth, ond nid mor bell a 
dymchwelyd y grefydd Dderwyddol ei 
hun ; a phan ddarfu i'r gallu Rhufeinig 
gael ei sefydlu ym Mhrydain, gwanhaodd 
yr hen grefydd Dderwyddol yn fawr, a 
llanwyd yr ynyso ffieidd-dra delw-addol- 
iaeth ; ond nid yn hir y parhaodd y nos 
hon yma. 

Yr oedd cyflwr yr offeiriadaeth Dder- 
wyddol yn Gâl a Phrydain yn uchel 
iawn, a'i chymmeriad yn bwysig yn y 
ddwy wlad. Dyweda Caisar, mai gan y 
Derwyddon yr oedd arolygiaeth pob 
peth crefyddol ; mai ganddynt hwy yr 
oedd gofal yr aberthau ; mai hwynthwy 
oeddynt ddehonglwyr pyngciau dyrus; 
mai hwynthwy oeddynt ddysgawdwyr 
yr ieuengctyd, a barnwyr pethau dadleu- 
gar; a bod eu hesgymmundod o gan- 
lyniadau mor arswydus i'r esgymmun- 
edigion, fel ag yr oeddynt yn cael eu 
hamddifadu o'u dinasyddiaeth, y cwlwm 
cymdeithasol yn cael ei dorri, a'r diar- 
ddeledig yn alltud ym mhlith ei berth- 
ynasau a'i gyfeillion. Dyweda Caisar 
ym mhellach, na fyddai y Derwyddon 
byth yn gwisgo arfau, nac yn talu treth, 
a'u bod ym mhob ystyr yn ddynion 
rhyddion oddi wrth bob rhwymedigaeth- 
au a pherthynasau lleygol. Dyweda 
Caisar ym mhellach, ac y mae y dywed- 
iad hwn gwedi cael ei ail adrodd gan 
bob haneswyr ar ei ol, sef bod y Der- 
wyddon yn ei ystyried yn annghyfreith- 
lon i roddi dim o'u hathrawiaethau 
mewn ysgrifen, a bod eu hysgolheigion, 
a'r ymgeisyddion am yr offeiriadaeth, 
yn gorfod dysgu a thrysori y cwbl yn eu 
cof, a'u bod ynghylch ugain mlynedd yn 
ymbarottoi gyferbyn a'r Weinidogaeth 
Dderwyddol, cyn y derbynient gyflawn 
urddau i weinyddu ei dirgelion. Mae 

dywediad Caisar ynghylch y gommedd- 
iad o roddi yr athrawiaethau Derwyddol 
mewn ysgrifen, gwedi effeithio yn wen- 
wynig ar hen Lenyddiaeth Gymreig ; y 
mae gwedi dirymmu ac wedi marweiddio 
ymchwiliadau hynafiaethwyr i athraw- 
iaethau a dysgeidiaeth y Derwyddon. 
“Ni ysgrifenent ddim ; o ganlyniad, mae 
braidd y cwbl gwedi myned ar ddifan- 
coll, ond rhyw weddillion bychain a geir 
yma ac accw yn nhryblith hen adfeil- 
ion.” Dyma a ddyweda yr haneswyr; 
ac felly, âg un ergyd, ysgubir Derwydd- 
iaeth, a'r hyn a berthyn iddi, dros y 
bwrdd ar unwaith, a gadewir ninnau ym 
magddu y tywyllwch. Ond, yr wyf yn 
sylwi,ni wna hyn y tro, ac ni chaniatteir 
i'r pwngc i gael ei benderfynu fel hyn 
hefyd. Pan ag y mae cenhedloedd a 
fuont unwaith yn enwog a chedyrn, 
gwedi diflannu ; a phan ag y mae hen 
ddinasoedd, a'u muriau, a'u rhagfuriau, 
a'u temlau, a cholofnau eu cadernid 
gwedi ymollwng i lwch tragywydd, yr 
ydym ni, gweddillion pobl a fuont un- 
waith yn flodeuog, ac yn cerdded ar y 
pummed mil o flynyddoedd o'n hanfod- 
iad, yn aros hyd yma ar lechres y cen- 
hedloedd, ac yn cael ein cydnabod fel 
hiliogaeth y gwroniaid a wnaethant i'r 
llengau Rhufeinig grynu am eu diogel- 
wch, er yn cael eu llywyddu gan y cad- 
fridogion pennaf a arweiniasant fyddin- 
oedd erioed i faes y rhyfel;—nid ni ydynt 
y dynion a ymostyngant i benderfyniadau 
tra-awdurdodus haneswyr, pa rai a'n di- 
feddiannent pe gallent o'n meddiant 
llenyddol cyfreithlon. 

Yr oedd y Sefydliad Derwyddol, neu 
Urdd, neu Gyssegr-lywodraeth, neu 
Offeiriadaeth, neu pa beth bynnag a dde- 
wisir ei galw, yn ogyfoed â'n cenhedl- 
aetholdeb; ac o wasgariad dynolryw 
ym Mabel, hyd ddyfodiad Cristionog- 
aeth i Brydain, aeth ynghylch dwy fil, 
dau cant, a thair ar ddeg a thrugain o 
flynyddoedd heibio; a thrwy yr yspaid 
hirfaith hwn, yr oedd y Gyssegr-lywod- 
raeth Dderwyddol yn trysori doethineb 
a gwybodaeth, fel ag yr oedd oesau yn 
dilyn oesau; ac er bod yr ysgogiad yn 
araf, yr oedd yn ysgogi yn barhaus; a 
phan gymmerir eu hen arwyddair dan 
ystyriaeth, sef “Y gwir yn erbyn y 
byd,” ym mhlith pob urdd o bobl, nid 
oedd neb mor ddi-lyffetheiriau ac mor 
rhydd 1 ymofyn am wybodaeth a'r Der- 

wyddon, na neb mor ddiragfarn i dder- 
byn addysg o ba le bynnag y deilliai ;— 
hwy yn gyntaf a chwilient, ac yna a 
dderbynient neu a wrthodent. Yr oedd 
defodau derbyniad i'rOffeiriadaeth; rhyw 
nifer o arferion cyssegredig, a rhyw 
ddirgelion pennodol; a phan fyddai y 
rhai hyn yn cael eu cyflawni, 6u hiaith 
ydoedd,—“ Procul, O procul, este pro- 
fani!” Ond yr oedd eu duwinyddiaeth, 
eu harwireddau, eu rheolau o foesoldeb, 
cyfarwyddiadau eu dyledswyddau, &c., 
yn cael eu dysgu i'r bobl yn ddiwahan- 
iaeth. Aca ydyw yn alluadwy fod yr 
holl gyflawnder hwn o ddoethineb a 
gwybodaeth gwedi ei golli yn anadfer- 
adwyî A ydyw yn alluadwy bod holl 
weddillion yr hen dduwinyddiaeth gwedi 
myned i dragywyddol ddifancoll? A 
ydyw yn alluadwy fod yr hen arwiredd- 
au a ddysgwyd i'n cyndeidiau, a effeith- 
iasant ar eu hymddygiadau am filoedd o 
flynyddau, ac a ffurfiasant eu cymmeriad 
cenhedlaethol, gwedi eu claddu byth 
mewn anghof tragywyddol? Mae dyn- 
ion nodedig—dynion enwog am eu gwy- 
bodaeth lenyddol, ar y Cyfandir yn gys- 
tal ag yn Lloegr, gwedi treulio llawer 
iawn o'u hamser a'u talentau mewn ym- 
chwiliadau am athrawiaethau ac arwir- 
eddau y Derwyddon ; ond gwedi methu, 
am fyned o honynt ar ol y pwngc ar 
hyd traws-lwybrau, ac nid ar hyd y 
llwybr cywir. Pe buasent hwy yn eu 
hymchwiliadau yn wynebu ar gongl o 
Ynys Prydain, a elwir Cymru, ym mhlith 
pobl ag ydynt yu hiliogaeth yr hen 
Frythoniaid, ym mhlith y rhai y blagur- 
odd Derwyddiaeth, a'r rhai a lafarant yn 
bresennol iaith yr hen Dderwyddon, yn 
yr hon y cyflawnent eu defodau, gallas- 
eut gyrhaeddyd gwrthddrych eu hym- 
chwiliadau. Trwy holl gyfnod yr ym- 
chwiliadau hyn ar ol Derwyddiaeth, yr 
oedd trysor cyforiog o goffadwriaethau 
ar y pyngciau hyn yn aros yn dawel yng 
nghaedau gwéoedd y pryf coppyn, ac yn 
orchuddiedig gan lwch oesoedd, yng 
ngwahanol barthau y Dywysogaeth. Y 
mae gennym ni yr athrawiaethau Der- 
wyddol, eu harwireddau, &c., yn y Tri- 
oedd, ac yn y cyfansoddiadau a briodolir 
ì Gattwg Ddoeth. 

Mae ein Trioedd ni yn sefyll eu hun- 
ain, ac ar eu seiliau eu hunain, yn holl 
fawredd eu cyfoeth, yng nghanol llen- 
yddiaeth hen a diweddar. Maent yn 

annghydmarol yng nghrynodeb eu cyfan- 
soddiad, yn harddwch yr ymadroddion, 
yn symlrwydd y dullwedd, ac yn eu cyf- 
addasrwydd i fynnu gafael yn y sylw ; ac 
y mae yn amlwg arnynt argraph annile- 
adwy hynafiaeth. Y mae gennym y tyst- 
iolaethau sicraf a mwyaf diymwad, bod 
yr hen Dderwyddon yn trosglwyddo 
doethineb a gwybodaeth yn ffurf Tri- 
oedd ; a gellir, gyd â golwg ar hyn, gry- 
bwyll yn neillduol am Pomponius Mela, 
a Diogenes Laertius. Yn y Triad a 
ddifynnir gan Mela, y mae y gyfryw 
ddocthineb yn cael ei datgan, ag a geir 
yng ngweithiau neb o ddoethion hynafol 
y ddaear :— 


“ Rhagori mewn rhyfel, 
Bod yr eneidiau yn anfarwol, 
A bod buchedd arall iddynt.” 


Y Triad Derwyddol a ddifynnir gan 
Diogenes Laertius sydd fel y canlyn :— 


“Addoli y duwiau, 
Peidio gwneuthur drwg, 
Ac arferyd gwrolder.” 


Gadawer i'r Derwyddon lefaru drost- 
ynt eu hunain ; oblegid yn fynych iawn 
y maent yn cael cam truenus gan an- 
wybodusion. Y mae eu barn am natur 
y Duwdod yn gynhwysfawr iawn, yn y 
wers neillduol ganlynol :— 


“ Nid Dim ond Duw, 
Nid Duw ond Dim ; ” 


hynny ydyw, mae yn debygol,—“ Ni all 
Duw fod yn ddefnydd (maller ;) a'r hyn 
nid yw ddefnydd, a raid fod yn Dduw.” 
Yn yr hen Drioedd, cydnabyddir un 
Duw ac na all mwy nag un Duw han- 
fodi ; a'i fod yn cynnwys y bywyd mwyaf, 
yr Wybodaeth fwyaf, a'r Gallu mwyaf. 
Dyweda y Trioedd fod yn analluadwy i 
Dduw beidio bod yr hyn a ddylai daioni 
perffaith fod, yr hyn a ewyllysiai daioni 
perffaith fod, a'r hyn ag y mae daioni 
perffaith yn alluog i'w gyflawni. Gyd 
â golwg ar yr hyn a wnaeth Duw, ac a 
wna Duw, dyweda y Trioedd fod tri 
pheth yn dangos hynny ; Gallu anfeidrol, 
Doethineb anfeidrol, a Chariad anfeid- 
rol. Etto, crybwyllant am dri pheth ag 
na all Duw beidio a'u cyflawni; sef yr hyn 
sydd fwyaf buddiol, yr hyn sydd fwyaf 
angenrheidiol, a'r hyn sydd harddaf o 
bob peth ; a dyweda y Trioedd am dair 
2G 

prif briodoledd Duw, mai llawnder an- 
feidrol o Fywyd, o Wybodaeth, ac o Allu 
ydynt. Dyma ychydig o lawer o fedd- 
yliau a thybiadau yr hen dderwyddon 
draw, ym more yr oesau, am y Duwdod 
uchel a bendigedig; a thyma yr athraw- 
iaethau a ddysgent am dano; pa rai, er 
mwyn eu cynnwys mewn ychydig ym- 
addroddion, a'u hargraphu yn hawddach 
ar y meddwl, a gyfleid yn ffurf Trioedd. 

Mewn perthynas i olygiadau y Der- 
wyddon am ddaioni moesol, dywedant 
am dair prif egwyddor doethineb, mai 
ufudd-dod i gyfreithiau Duw, gofal am 
ddaioni yr hiliogaeth ddynol, a dioddef 
gyd â gwrolder holl ddigwyddiadau 
bywyd ydynt. Mai tair cyfraith fawr 
gweithrediadau dyn ydynt; yr hyn a 
wahardda yn arall, yr hyn a ofyna oddi 
wrth arall, a'r hyn ni ofala pa fodd ei 
cyflawnir gan arall. Mai tri diben gwy- 
bodaeth ydyw; dyledswydd, defnyddiol- 
deb, a gweddeidd-dra ; mai tri chwerthìn- 
iad yr ynfyd ydyw; am y da, am y drwg, 
ac am yr hyn ni ŵyr pa beth. 

Gyd â golwg ar olygiadau y Derwydd- 
on am ddrwg moesol, dywedant, mai tri 
pheth sydd yn llygru y byd ; balchder, 
gormodedd, a segurdod. Bod tri pheth 
na wna Duw garu yr hwn a edrycho ar- 
nynt; sef ymladd, anghenfil, a rhodres 
y byd. Bod tri pheth yn waharddedig 
i Fardd; sef anfoesoldeb, duchanu, a 
dwyn arfau. 

Diammeu bod amryw o'r hen Drioedd 
Derwyddol yn cynnwys syniadau na 
chaniatteir gan y grefydd Gristionogol ; 
ond gadawyd yr hen dybiau a'r hen syn- 
iadau cyfeiliornus allan gan danysgrif- 
wyr Cristionogol ; y rhai a'u cyfleasant, 
lawer o honynt, mewn iaith fwy ddeall- 
adwy; a gwnaed y diwygiad hwn i'r 
fath radd o berffeithrwydd, fel ag y mae 
yn anhawdd cael unrhyw gyfeiliornad 
athrawiaethol ynddynt, neu unrhyw dyb 
niweidiol. Mewn nifer lliosog o'r Tri- 
oedd, braidd y ceir unrhyw beth ag sydd 
yn Gristionogol, yn briodol felly, neu un- 
rhyw gyfeiriad at ordinhadau Cristion- 
ogol; yr hyn sydd brawf tebygol eu 
bod yn wreiddiol Dderwyddol, ac wedi 
eu cyfansoddi cyn y cyfnod Cristionogol, 

Y gweithiau neu y pryddestau a bri- 
odolir i Cattwg ddoeth, ydynt o werth a 
rhagoriaeth mawr ; ac yr oedd clod Cat- 
twg am ei ddoethineb mor fawr, mor 
helaeth, ac mor gyffredinol, fel, mewn 

amser, y tadogwyd holl weddillion 
doethineb yr oesau gynt, braidd, iddo. 
Cattwg ddoeth ydoedd fab Gwynlliw 
Filwr, Arglwydd Gwynllwng ym Mor- 
ganwg, yr hwn a flodeuodd tu â therfyn 
y pummed canrif. Efe a ddygwyd i 
fynu i'r Eglwys; a phan wnaed Dyfrig 
yn Esgob Llandaf, gwnaed Cattwg ddoeth 
yn Abad Llancarfan, Yr oedd Cattwg 
yr Eglwyswr mwyaf nodedig ac enwog 
yn ei oes am dduwioldeb, doethineb, 
dysgeidiaeth, ac ymroddiad i'w ddyled- 
swyddau gweinidogaethol ; a'r fath oedd 
ei barch yng ngolwg ei gydwladwyr, fel 
y galwyd ynghylch pumtheg o Eglwysi 
ar ei enw ; pa rai a arosant hyd heddyw 
yn golofnau o'i lafur a'i glod. Ond er 
bod y pryddestau a briodolir i Cattwg 
yn llawn doethineb, a rhagorion, a 
phrydferthion, ac o dueddiadau moesol 
hollol ; etto nid ydynt y cyfryw ag ellid 
ddisgwyl oddi wrth Offeiriad Cristion- 
ogol o gymmeriad efangylaidd Cattwg ; 
—mae ynddynt fwy o'r Philosophydd 
nag o'r Eglwyswr. 

Gwedi terfyniad Cymmanfa Eglwysig 
Llanddewi Brefi, perderfynodd amryw 
Eglwyswyr fudoi Ynys Enlli, oblegid y 
cynhyrfiadau a'r aflonyddwch beunydd- 
iol ydoedd yn y wlad. Gofynasant 
gyngor i Cattwg ddoeth ; ac yn ei atteb 
i'r Preladiaid ac eraill, yr ydym yn ei 
gael yn ei gymmeriad cyflawn fel Gwein- 
idog i'r Duw Goruchaf, yn atteb braidd 
mewn ymadroddion ysprydoledig :— 


“ Pan oedd Saint Senedd Frefi, 
Yn ol gwiw bregeth Dewi, 
Wrth arch pryffwn prophwydi, 
Yn myned i Ynys Enlli, 

Er ymwared o bob rhwystri, 

A hir gymhell cymhelri : 

Yna dywedes Cybi, 

Pa fyd a geir yng ngweilgi, 

Pa fwyd yn ymborth ini 

Yng nghanol y môr heli? 


Cattwg a ddywaid wrth Ddewi, 


Fal y gwnai y prophwyd Eli, 
Duw a ro gynghor ichwi 

Ar foroedd a daieri, 
Goddefwch bob caledi, 

Ni ellir lles o ddiogi, 

Trech doethineb no gwegi, 
Trecb llafur no direidi, 
Dirwest a chred a gweddi 

A orfydd ar bob cyfyngi. 

Mil canhaws gan Dduw roddi 
No chan ddyn diddym erchi, 
O chredir llyfr Generi, 

Yr hwn a wiria ini 

Na chafas ddyn ei eni 

Heb gael gan Duw ei borthi, 
Gwellwell Dduw o'i addoli, 
Gwaethwaeth y diawl o'i berchi, 
Nag ofnwch a ddaw ichwi 
Fwy no'r fwyalch yng ngelli, 
Nid ardd nid erddir iddi, 

Nid llawenach neb no hi. 
Archwn bawbi Dduw Celi, 
Arglwydd yr holl Arglwyddi, 
Er Iesu a'i bum' weli, 

Ein dwyn drwy bob cyfrwystri, 
A'i gael yn ganllaw ini, 

Ac ni bydd raid i neb ofni,” 


Yn y cyngor hwn i'r Saint, y mae 
Cattwg yn ymddangos yn holl adderch-' 
owgrwydd ei gymmeriad cyssegredig ; 
oblegid yr ydym yn cael y cyngor hwn, 
yn holl gyflawnder a chyfoeth duwiol- 
deb, yr hyn yn gyfreithlon a ellid ddis- 
gwyl oddi wrth ddyn Duw, yn feddian- 
nol ar yr wybodaeth sydd oddi uchod. 
Ond, mewn gwirionedd, nid ydyw y 
pryddestau, os gellir eu galw yn briodol 
felly, a briodolir i Cattwg ddoeth, ac 
ydynt gwedi cu cyhoeddi yn y Myfyr- 
tan Archaiology, yn cydweddu & chym- 
meriad offeiriadol Cattwg, yn y golau ag 
y mae y cymmeriad hwn gwedi dyfod i 
lawr attom ni. Yn ol yr hances a gawn, 
yr oedd Cattwg yn Weinidog llafurus; 
yr oedd mewn swydd bwysig yn yr Eg- 
lwys; bu fyw a marw yn ymwneuthur 
â phethau ysprydol. Ond am y prydd- 
estau a briodolir iddo, er eu rhagorion, 
er eu prydferthion, er gwreiddioldeb y 
drychfeddyliau, er eu cryfder, ac er eu 
teilyngdod mawr, nid ydynt gwedi eu 
nawseiddio â'r ennaint sanctaidd a fedd- 
ai Cattwg yn y fath gyflawnder. Mewn 
gair, os Cattwg ddoeth ydoedd cyfan- 
soddydd gwreiddiol y pryddestau hyn, 
yn lle Sant Cristionogol, nid ydym yn 
gweled ond hanner philosophydd pagan- 
aidd yn hanner dall yn rhodio drwy 
dryblith o dduwinyddiaeth, moesddysg, 
&c, gwedi cu taflu yn bentyrau heb 
drefn arnynt, ac heb amcan iddynt. Fel 
cyfansoddiadau gwreiddiol perthynol i 
Cattwg ddoeth, ac ystyried ei gymmer- 
iad cyssegredig a'i alwedigaeth, y maent 
yn annlieilwng o hono; ond os cym- 
merwn hwynt yn Dderwyddol, gwedi eu 
casglu, eu diwygio, eu gwella, a'u cyfleu 
mewn iaith ddealladwy, yr ydym yn cu 
derbyn yn ddiolchgar, fel cyfoeth mawr 
at ein trysorau llênyddol; a mwy na 
hynny, yr ydym yn eu gwerthfawrogi ; 

yr ydym yn falch ohonynt ; yr ydym yn 
ymogoneddu ynddynt, megls yn noeth- 
ineb ein hen ddoethion gynt. A'u golygu 
fel hyn, nid ydyw cymmeriad Cattwg 
yn dioddef dim; nid ydyw ei swydd 
gyssegredig yn dioddef dim, ac nid ydyw 
ei dduwioldeb yn dioddef dim ; oblegid 
efe a achubodd rhag difancoll tragywydd- 
ol, ddywediadau ag ydynt deilwng o'u 
naddu mewn llythyrenau o aur. 

A gadael ei fod yn wir nad oedd y 
Derwyddon yn amser Caisar yn ysgrifen- 
nu dim o'u hathrawiaethau, eu gwiredd- 
au, neu ddywediadau, gallasai amgylch- 
iadau eu tueddu i leihau y gwaharddiad ; 
oblegid y mae gennym brofion pendant 
fod rhaì o'u dywediadau gwedi eu hys- 
grifennu, ac y mae gennym brofion 
tebygol fod y nifer amlaf o honynt 
gwedi eu hysgrifennu. Yn fuan gwedi 
i'r Rhufeiniaid dirio, a darostwng y 
wlad, a sefydlu eu gallu yn Ynys Pryd- 
ain, daeth y derwyddon yn neillduol i 
fod yn wrthddrychau eu heiddigedd. Yr 
oedd y Derwyddon yn wladgarwyr trwy- 
adl; yr oedd ganddynt lywodraeth fawr 
ar y bobl; pan alwent, y bobl a attebent 
gyd â pharodrwydd; pan gymhellent 
hwynt i'r ymgyrch, y bobl a ymosodent 
yn unol; a phan orchfygid y bobl, y 
Derwyddon a weinyddent i'w hyspryd- 
oedd falm gobaith ; a hwy a adnewydd- 
id yn eu gwroldeb, ac a. ymegnient yn 
adnewyddol er amddiffyn eu gwlad, eu 
rhyddid, eu breinniau, a'u crefydd. Yr 
oedd yr ymdrech yn ardderchog; ym- 
laddodd y Prydeiniaid yn wrol; cydna- 
bydda Caisar eu gwroldeb ; a gallwn ni, 
eu hiliogaeth, gyfeirio yn orfoleddus at 
eu gorchestion milwraidd ar ddalenau 
hanesyddiaeth. Ond darfu i'r Prydein- 
iaid, unwedd a chenhedloedd eraill, gael 
eu gorchfygu gan arfau Rhufeinig; a'r 
Derwyddon yn neillduol oeddynt yn 
wrthddrychau eu gelyniaeth bennaf, 
oblegid bod eu hawdurdod a'u dylanwad 
gymmaint ar y bobl. Gorfu iddynt ffoi 
o Loegr i wylltoedd Cymru; ond braich 
orchfygol y Rhufeinwr a'u dilynodd, a'r 
ffoaduriaid Derwyddol, yn gystal a'r der- 
wyddon sefydlog, a helid ac a leddid fel 
anifeiliaid gwylltion y maes. 

Fel eu noddfa ddiweddaf, y Derwydd- 
on a ffoisant i Ynys Mon; ond Sucton- 
ius Paulinus a'i lengoedd a'u dilynasant, 
a'r lladdfa a wnaeth efe ydoedd ddych- 
rynilyd uwch law yr hyn a ellir ei 

ddychymmygu am greulondeb milwraidd, 
yn ol yr hyn a adroddir gan Tacitus; 
ond ymddengys bod yr hanesydd hwn 
gwedi ei gymmeryd yn ganiattaol, bod 
gwrthddrychau y gyflafan a'r gelanedd 
hon gwedi eu creu i'r diben i gigyddion 
Rhufeinig gael arfer eu creulonderau tu 
ag attynt. Dyweda Tacitus i Suetonius 
wneuthur pob parottoadau ag ydoedd yn 
ei allu i'w gwneuthur, er mwyn gores- 
gyn Ynys Mon, yr hon bryd hynny a 
gyfanneddid gan bobl nerthol. Iddo 
wneuthur badau gwaelod-wastad er 
mwyn trosglwyddo y gwŷr traed dros- 
odd, ac i'r gwŷr meirch nofio neu rydio 
yr afon, Ar y lan arall y safai y Brython- 
iaid, a'r menywaid yn rhedeg yn eu plith 
mewn galar-wisgoedd, a'u gwallt yn an- 
niben, a phentewynion yn eu dwylaw. 
Y Derwyddon a'u liamgylchent, gan dy- 
wallt allan y melldithion a'r gweddiau 
mwyaf angeuol; ond ni thycciai dim 
iddynt; Suetonius a fu yn fuddugol- 
iaethus ; a'r milwyr Prydeinig, y men- 
ywaid, a'r Derwyddon a gigyddid heb 
unrhyw drugaredd; ac y mae Tacitus 
yn crybwyll am y gelanedd waedlyd 
hon mor ddidaro, a phe buasai yn ad- 
rodd am dryferiad nifer o bysgod yn 
afon Menai, 

Oddi tan iau Rhufain darostyngwyd 
Derwyddiaeth, ac ni adferwyd y grefydd 
hon i'w llywodraeth wreiddiol byth ond 
hynny ; arhag ofn y buasai gwireddau 
yr hen ddoethion yn cael eu colli, y dar- 
fu i'r Beirdd, y rhai hwythau oeddynt 
yn perthyn i'r sefydliad Derwyddol, eu 
rhoi mewn ysgrifen. Cyhoeddiad Crist- 
ionogaeth yn Ynys Prydain, a roes er- 
gyd marwol i Dderwyddiaeth ; oblegid, 
pan ymholodd y Derwyddon i'w hath- 
rawiaethau, hwy a'i derbyniasant gyd â 
zel. Eri Dderwyddiaeth fel crefydd 
ddarfod, etto y moesoldeb a'r dyled- 
swyddau a ddysgid gan yr hen grefydd, 
a gymhellid gyd az hyawdledd adnew- 
yddol pan gefnogid hwynt gan y grefydd 
newydd ; ac fel hyn drwy y Beirdd, a 
thrwy y gweinidogion Cristionogol Der- 
wyddol, cadwyd yr hen ddywediadau 
rhag ebargofiad, a hwy a drosglwydd- 
wyd i'r oesau dilynol. Mewn amser 
llygrwyd llawer o'r hen ddywediadau, a 
llawer iawn o'r geiriau a aethant yn an- 
nealladwy, fel ag y bu yn angenrheidiol 
ail gyfansoddi llawer iawn o honynt 
a chyfleu y nifer liosoccaf o honynt mewn 

diwyg mwy diweddar, i'r diben o'u 
gwneuthur yn fwy dealladwy; ond y 
mae rhai o honynt etto mor anneallad- 
wy a theyrnas hen Nos. Gwerthfawr- 
ogid y dywediadau hyn gan Cattwg 
ddoeth ; a chan ei fod yn addas neillduol 
i'r gorchwyl, gwnaeth gasgliad ardderch- 
og o honynt, mewn rhyw ddull a rhed- 
iad prydyddol, ond nid yn ol unrhyw 
reolau barddonol ; ac etto yn y fath fodd 
fel, gwedi darllen y llinell gyntaf, rhaid 
myned drwy y llinellau eraill gyd â 
y fath fuandra, fel ag y mae yn ber- 
ygl i un golli ei anadl. Rhoddaf un 
enghraifft :— 


“ Nid bywyd heb rhyddid, 

Nid rhyddid heb lywodraeth, 
Nid llywodraeth heb ddoethineb, 
Nid doethineb heb gyfiawnder, 
Nid cyfiawnder heb drugaredd, 


Nid trugaredd heb gariad, 
Nid cariad heb haelioni, 
Nid haelioni heb ystyr, 

Nid ystyr heb ddeall, 

Nid deall heb awen, 

Nid awen heb bwyll, 

Nid pwyll heb athrylith, 
Nid athrylith heb anian, 
Nid anian ond crefydd, 

Nid crefydd ond gwirionedd, 
Nid gwirionedd ond gwybodaeth, 
Nid gwybodaeth ond cred, 
Nid cred heb dystiolaeth, 
Nid tystiolaeth ond prawf, 
Nid prawf ond ymgais ! 

Am hynny ymgais y cyfan.” 


Diau i Gattwg ddiwygio cymmaint 
ag a allodd gasglu, a chymmaint ag yd- 
oedd ar gof a chadw o'r hen ddywed- 
iadau ; ond oblegid y rhyfeloedd hirfeith- 
ion â'r Saeson, ynghyd â'r goresgyniad- 
au Danaidd a Normanaidd a'u buddugol- 
iaethau, ac yn bennaf drwy ymrysonau 
rhyfeloedd y Cymry â'u gilydd, gwasgar- 
wyd trysorau llênyddol yr hen Frython- 
iaid, a chollwyd llawer iawn o honynt 
yn dragywydd. Llosgwyd Abattai a 
Mynachlogydd, a chyd â hwynt ysgrifau 
gwerthfawr yn cynnwys doethineb yr 
hen oesoedd ; ac oni buasai nifer o feirdd 
gwladgarol cadair Tir Iarll ym Morgan- 
wg, y rhai a gadwasant ychydig weddill- 
ion o honynt, buasem ni yn gwbl am- 
ddifad o ddoethineb ein hynafiaid. Bu 
y diweddar enwog Iolo Morganwg, o 
goffadwriaeth anfarwol, yn ddidorr yn ei 
ymchwiliadau am ddoethineb yr hen 
Frythoniaid, a chasglodd ynghyd nifer 
mawr o'r trioedd, a dywediadau eraill, a 

roddid ar enw Cattwg ddoeth; oblegid 
mai efe a wnaeth y casgliad, ac a'i har- 
graphodd â'i awdurdod ei hun. Yng 
Ngwent a Morganwg y cadwyd y rhan 
fwyaf o'n hen lênyddiaeth ni; canys 
yno yn unig y cadwyd yr Urdd Fardd- 
onol mewn olyniad didorr, o'r amser y 
blodeuodd fel yr ail radd yn yr Urdd 
Dderwyddol. Nid ydoedd yr Eisteddfod 
Farddonawl a gadwyd yng Nghaerfyr- 
ddin, yn y flwyddyn 1450, pryd y darfu 
i Ddafydd ab Edmund, Bardd o Ogledd 
Cymru, arddodi yn hoccedus ar y Beirdd 
ac eraill ag oeddynt yn bresennol ;—nid 
ydoedd yr Eisteddfod hon ond ffug, 
gwedi ei gwisgo âg awdurdod leygol, 
fel ag iddi gael ei hystyried yn awdur- 
dodol a chyfreithlon. Gwedi ymadaw- 
iad y Rhufeiniaid, o gylch y flwyddyn 
400, hyd y flwyddyn 500, y Beirdd, nid 
yn unig a gyd-gorphorasant eu hunain 
yn yr hen Urdd Farddonaw], ond a ail- 
sefydlasant y Gadair Farddonawl yng 
Nghaerlleon ar Wysg, lle bu y ddau 
Fyrddin, Taliesin, Mabon Sant, ac eraill 
yn brif-athrawon ; ac yn yr hen ddinas 
hon, o dan nawdd uniongyrchol y Bren- 
hin Arthur a'i Farchogion, y rhoddwyd 
dosparth y Ford Gron ar wyddiant, gwy- 
bodaeth, breintiau, barddoniaeth, a llên- 
yddiaeth; a'i harwyddair oedd, “Y 
Gwir yn erbyn y Byd—yn Enw Duw a'i 
Dangnef.” 

Gwedi marwolaeth Arthur, Cadair 
Farddonawl a Llênyddol y Ford Gron a 
roddwyd i ofal Urien Rheged, yng 
Nghastell Aberllychwr, lle yr arosodd am 
ynghylch dau can mlynedd. Gwedi 
hynny symmudwyd hi i Gaerwent, lle yr 
arosodd ynghylch can mlynedd; ac 
wedi hynny bu dan ofal Iestyn ab Gwr- 
gan, yng Nghastell a thref Caerdydd. 
Am gannoedd o flynyddoedd gwedi am- 
ser Arthur, bu barddoniaeth a llênydd- 
iaeth agos a diffodd yng Nghymru; ond 
er hynny cedwid yr olyniad yn ddidorr 
ym Morganwg. Tu å dechreuad y naw- 
fed canrif, barddoniaeth a llênyddiaeth 
a adfywiasant dan Geraint Fardd Glas 
o'r Gadair, yr hwn a adferodd y Gadair 
Farddonol, ac a'i sefydlodd yn Llandaf, 
gyd â yr arwyddair hwn,—“Duw a phob 
Daioni;” a thyma ddechreuad Cadair 
Morganwg mewn gwahaniaethiad oddi 
wrth Gadair Beirdd Ynys Prydain. 
Oblegid terfysgoedd yr amseroedd, y 
Gadair Farddonawl a symmudid yn 

fynych ym Morganwg o le i le; ond yr un 
ydoedd yn ei hanfod a'i priodoliaethau 
er yr holl symmudiadau. Einion ap 
Collwyn ydoedd y cyntaf a'i sefydlodd 
yn Nhir Iarll, pryd ei gelwid Cadair 
Einion ; ac wedi amser Einion ab Coll- 
wyn, William, Iarl} Caerloyw, a'i hail- 
sefydlodd yn Nhir Iarll, gyd å ei holl 
freintiau. Ym mhlith Beirdd enwog y 
Gadair hon, yr oedd Rhys Goch ap 
Rhiccart, Ieuan Fawr ap y Diwlith, (yn 
1170,) Trahaiarn, Edyrn Dafod Aur, Gwil- 
ym Tew, Dafydd Ddu, Ieuan Llawdden, 
Ieuan Swrddwal, Einion Offeiriad, a 
Lewis Morganwg, y rhai holl a flodeuas- 
ant cyn y flwyddyn 1540. Mae y Beirdd 
ag oeddynt mewn cyssylltiad â Chadair 
Caerlleon ar Wysg, Morganwg, a Thir 
Iarll, yn haeddu pob clodydd am eu 
hymchwiliadau, eu llafur, a'u diwyd- 
rwydd ; canys oni buasai y cyfryw rai, 
buasem ni y dydd heddyw heb gym- 
maint ag olion doethineb ein hynafiaid 
yn ein plith. Cychwynodd y diweddar 
Iolo Morganwg ei ymchwiliadau dan an- 
hawsdra neillduol; cyssegrodd ei holl 
oes i deithio o dŷ i dŷ, ac o lyfrgell i 
lyfrgell drwy hyd a lled y wlad, i gasglu 
hen ysgrifeniadau, ac i ail-ysgrifennu 
rhai eraill; ac i'w ymchwiliadau per- 
sonol ef ei hun, braidd, yr ydym yn 
ddyledus am wireddau, dywediadau, a 
thrysorau llênyddol ein hynafiaid ag sydd 
yn bresennol yn ein meddiant, yn y Tri- 
oedd, ac yn y rhan fwyaf o'r cyfansodd- 
iadau a briodolir i Gattwg Ddoeth. 

Yr wyf yn barod, Foneddigion, gwedi 
froseddu yn erbyn eich amynedd ; ond 
yr wyf yn tynnu at derfyn fy ngyrfa o 
droseddu, ac ni wnaf eich cadw ond am 
funud neu ddwy yn ychwaneg. Er mwyn 
dwyn ei ddeiliaid i well trefn, a'u daros- 
twug i'r awdurdod wladol, penderfyn- 
odd Hywel Dda gasglu yn un corph hen 
ddefodau a chyfreithiau Cymru, y rhai, 
yn nhreigliad oesau, ac yn nherfysg- 
oedd yr amserau, oeddynt gwedi colli eu 
pwys a'u dylanwad. I'r diben hwn, gal- 
wodd Hywel ynghyd, Archesgob Tŷ- 
Ddewi, ac Esgobion eraill ac Offeiriaid, 
Blegwryd, Archddiacon Llandaf, a nifer 
mawr o leygion. Y Gyfeisteddfod hon 
a wnaeth yr ymchwiliad manylaf i hen 
sefydliadau Cymru ; a chyfreithiau Hy- 
wel a seiliwyd ar yr hen gyfreithiau 
gwladol. Dywedir i Hywel fyned i Ru- 
fain, cyn trefnu y gyfeisteddfod, er mwyn 

cael hyspysiaeth mewn perthynas i gy- 
freithiau gwledydd eraill, ac yn neill- 
duol i'r cyfreithiau a lywodraethent 
Brydain cyn y goresgyniad Rhufeinig. 
Ond gwedi ei ddychweliad, dywedir iddo 
ef a'i gynghorwyr ffurfio barn, fod cyf- 
reithiau Dyfnwal Moelmud yn rhagori 
ar bob cyfreithiau eraill; ac felly yr 
ydym ni yn awr mewn meddiant o gorph 
o gyfreithiau hen, yn wreiddiol Dder- 
wyddol, gwedi eu ffurfìo yn gyntefig, cyn 
i Draco na Solon anadlu yn Groeg, a 
chyn ì Numa deyrnasu ar lenydd y 
Tiber. 

Fe allai y gofynir, Pa fodd ynte y 
mae hiliogaeth y fath genedl ddoeth mor 
anenwog ym mhlith llênyddion cenhedl- 
oedd gwareiddiedig? — Bwriwch olwg 
dros ein hanes; ystyriwch effeithiau 
Sacsonaidd ar ein cenedl ni; meddyl- 
iwch am ganlyniadau darostyngol deddf- 
au gormesol teyrniaid Lloegr ar ein hyn- 
afiaid ; gelwch i gof mai mor ddiweddar 
a'r Tuduriaid y rhoddwyd iawnderau 
dinaswyr i ni, ac yr adferwyd ni i rai o'n 
breintiau fel pobl; a chedwch yn eich 
cof yr ymddygir tu ag attom, hyd yn 
oed yn awr, mor genfigennus, fel mai 
estroniaid yn ddiethriad a roddir yn 
swyddogaethau uchaf yr hen Eglwys 
Brydeinig, megis pe byddai rhyw beth yn 
wreiddiol anaddas ym mhenglog Cymro 
i wisgo meitr! Ond er ein hanfanteis- 
ion, nid ydym mor ddisylw ag y myn 
rhai ein bod; ac er nad ydym ond ym 
mron ymryddhau o'n caethiwed hir yng 
nghadwynau anwybodaeth, coelgrefydd, 
a ffanaticiaeth, yr ydym gwedi cychwyn 
ar gyfnod newydd mewn Jlényddiaeth ; 
yr ydym yn esgyn yr ysgol, ac ni a gyr- 
haeddwn y ffon uchaf. Mae arnom 
eisiau Addysgiaeth—Addysgiaeth dda, 
effeithiol, a pharhaus ; mae arnom eisiau 
Coleg a breinlen iddo—rhydd ; a chyn- 
northwyer ni am ychydig, a Chymru a 
flodeua fel paradwys. ° 

Ni allaf lai, Foneddigion, na chyd- 
lawenychu å chwi, fod gan Ragluniaeth 
y fath fendith yng nghadw i'ch tref chwi, 
a Sefydliad Grammadegol rhydd. Mae 
yr haul gwedi machludo ar Bangor Is 
Coed ; mae Llanilltyd Fawr yn ei had- 
feilion; ond y mae Llanymddyfri yn 
dyrchafu ei phen, ac nid neppell yr am- 
ser pan y cydnabyddir hi yn Athen 
Cymru! Ac nid yn unig mae Rhaglun- 
iaeth gwedi bod ym garedig i chwi yn 

nhrefniad y Sefydliad hwn, ond hefyd 
yn llywodraethu amgylchiadau yn y 
fath fodd ag i gael gwasanaeth prif ys- 
golhaig yr oes i arolygu y Sefydliad, 


Peidied haulwen a goleuo, 


Syched dyfroedd Towy fawr, 
Cyn y syrthio gwir ddysgeidiaeth 
Yn Llan'ddyfri byth i lawr. 


ac i gyfarwyddo ei weithrediadau :—a 


Can y Gmnrrìigi, 


€ Wedi hyn mi a edrychais ; ac wele dyrfa fawr, yr hon ni allai neb eì rhifo, o bob cenedl, a llwythau, 
a phobloedd, ac ieithoedd, yn sefyll ger bron yr orsedd-fainge, a cher bron yr Oen, wedi eu gwi 
mewn gynau gwynion, a phalmwydd yn eu dwylaw ; Ac yn llefain â llef uchel, gan ddywedyd, Iach- 
awdwriaeth i'n Duw ni, yr bwn sydd yn eistedd ar yr ursedd-faingc, ac i'r Oen. A'r holl angylion a 
safasant o amgylcb yr orsedd-fainge, a'r henuriaid, a'r pedwar anifail ar eu hwynebau, ac a addolasant 
Dduw, gan ddywedyd, Amen; Y fendith, a*r gogoniant, a'r doethineb, a'r diolch, a'r anrhydedd, a'r 
gallu, a'r nertb, a fyddo i'n Duw ni yn oes oesoedd. Amen. A chanu y maent, gân Moses gwasan- 
aethwr Duw, a chân yr Oen ; gan ddywedyd, Mawr a rhyfedd yw dy weithredoedd, O Arglwydd 
Dduw Hollalluog ; cyfiawn a chywir yw dy ffyrdd di Brenhin y Saint. “—SAaNT Ioan. 


Px ddaw y gwaredigol had, 

I dŷ eu Tad i orphwys ; ` 

Bydd holl delynau Gwynfa lân, 
Yn chwareu cân Paradwys. 


Pryd hyn y rhoir gogoniant gwiw, 
Gan deulu Duw'n ddidewi ; 

Am iddynt ddod o'r t'wyllwch mawr, 
I lewyrch gwawr goleuni. 


Ar hoffus fryniau'r Nefoedd draw, 
Hwy, law yn llaw a gânant; 

Y Gân ddylenwa fel y mor, 
A chlodydd Ior a seiniant. 


Pelydrau llon y Duwdod mwy, 
Fydd iddynt hwy yn gysgod ; 
Ni welant nos na'i mentyll prudd, 

Ond golau dydd diddarfod. 


Uwch, uwch, wrth chwareu pob rhyw 
Y seiniant eu caniadau, [dant, 

Gan dodd$ mewn rhyw hwyliau pêr, 
Yn yr uchelder golau. 


Holl batrieirch y foreol oes, 
Eu cân a'u moes a roddant ; 
I'w Prynwr mawr, heb dewi byth, 
Ar ddilyth Gân gogoniant. 


Prophwydi gwiw yr uchel Ion, 
Gyd-ddyrchant dôn soniarus ; 

A chwyddo byth a wna y Gân, 
Ar hymnau glân a melus. 


Yr Efengylwyr heirdd eu gwedd, 
Oll mewn tangnefedd byddant ; 

Y Gân, y Gân, a honno'n llawn, 
Yn felus iawn a seiniant. 


Yr Apostolaidd gôr a rydd 
Ryw ganiad newydd ryfedd ; 
Eu gwaredigaeth floeddiant draw, 
Heb fraw, ar dir tangnefedd. 


Merthyron Iesu o bob gwlad, 
I Dŷ eu Tad ddont adrau ; 
Ac yn eu genau foliant llawn, 
Bydd felus iawn eu hwyliau. 


Holl deulu'r cystudd mawr a ro'nt, 
(Pan ddelont i ogoniant,) 

Ryw beraidd glodydd i Dduw Iôn, 
Ar lafar dôn y canant. 


Bydd sain yr Haleluiah fawr, 
Yn awr yn ymehangu ; 

Drwy lennyrch hoff holl Wynfa fry 
Mawr fydd y gorfoleddu. 


Pob tafod yno a phob tant, 
A ro'nt ogoniant iddo ; 

Yr Oen, yr Oen, a'i wyrthiau glân, 
Fydd sail eu cân hwy yno. 


Er treulio oesoedd llon a maith, 
I ganu'r iaith dragywydd ; 
Heneiddio ni wna'r Anthem fad, 

Ond bydd yn ganiad newydd. 

Tra fyddo gorsedd yn y nef, 
Tra fyddo llef a thafod, 

Tra fyddo sant ac angel glân, 
Bydd seinio cân ddiddarfod. 

I'r Tad, i'r Mab, i'r Yspryd Glân, 
Boed mawl a chân dragwyddol ; 

Amen, medd nef a daear faith, 
Amen, yw iaith ei bobol. 


Y nrmìmgs den. 


R ffurfio o baganiaid amryw dybiau 

mewn perthynas i greadigaeth y 
byd hwn; er dychymmygu o philoso- 
phyddion oferedd am gychwyniad de- 
chreuol yr holl fodau gweledig; ac er 
bod y rhifodi amlaf o breswylwyr y byd 
yn awr yn gwbl anwybodus o'u de- 
chreuad gwreiddiol ; etto, trwy lewyrch 
y gwirionedd dwyfol, yng ngoleuni yr 
Ysgrythyrau Sanctaidd, ac o fewn terfyn- 
au dysgeidiaeth yr Yspryd Glân, yr yd- 
dym ni yn alluog i dro ein golygon yn 
ol, ac i edrych trwy yr oesau tywyllaf, 
a dywedyd, “Yn y dechreuad y cre- 
odd Duw y nefoedd a'r ddaear.” Ac i'r 
diben o drosglwyddo i'n meddyliau syn- 
iadau uchel a derchafedig am y Duw byw; 
er argraphu ar ein calonau dybiau 
teilwng o allu y Brenhin anfarwol; ac 
er mwyn ein tueddu i ystyried ein 
rhwymedigaethau iddo, dynodir ef fel 
Crewr, ac nid fel un gwedi ychwanegu 
at yr eiddo arall. Y mae llawer un yn 
ei gynnygiad cyntaf gwedi gwneuthur 
gorchestion, a dwyn oddi amgylch or- 
chwylion mawrion, a gwneuthur grym- 
musderau nes'synnu ei gyfoedion ; ond 
ei holl nerth a dreuliwyd mewn adeilad- 
aeth un golofn, ei feddwl a ddihyspydd- 
wyd yng nghyflawniad un cynllun, a 
galluoedd ei enaid a sychwyd wrth gyf- 
ansoddi un traethawd ; ond am y Gallu 
Mawr Tragywyddol, ymddengys megis 
pe byddai yn ychwanegu mewn nerth 
yn ei dregliadau creadigol, fel ag y mae 
gwaith y naill ddydd yn rhagori ar y 
llall, megis colofn ar golofn, hyd oni 
chollir y rhai uchaf yn nherfyngylch 
tragywyddoldeb. Dyn yn ddiau oedd 
prif amcan y Jehofah yng nghychwyniad 
ei yrfa allan o'i ystafelloedd tragywyddol; 
ac felly yr ydym yn cael pob parotto- 
adau gwedi eu gwneuthur, pob gwledd- 
oedd gwedi eu harlwyo, a'r llys brenhinol 
gwedi ei gwbl orphen erddo, cyn ei 


ddwyn i hanfodiad ; y ddaear a ddygwyd 
i drefn a harddwch o'r cymmysgedd 
mawr, y wawr a orchymynwyd i lew- 
yrchu o'r nos ddudew, a gemau disglaer 
fel canwyllau golau trwy yr holl ehang- 
derau, y rhai ni thawant ddydd na nos i 
beroriaethu mewn un gydsain hyfrydol 
glodydd parhaus y Duw a'u gwnaeth. 
Amlwg yw, yn ol tystiolaeth ddiwyrni yr 
hanesyddiaeth ddwyfol, fod y bodau yn 
eu hamrafael bellderau a'u sefyllfaoedd, 
gwedi eu cyfleu o fewn terfynau eu gwa- 
hanol gylchoedd er mwyn gwasanaethu 
y ddaear hon; a phan y dygir ein byd 
ni i derfyn ei oes, ac y twng yr angel 
mawr, “ Na bydd amser mwyach ;” ac 
yr ymddengys Mab Duw yn yr wybren 
ehang, yr ymollyngant oddi ar eu hech- 
elydd, a'u cyfnewidiadau dyfodol yn 
ddarostyngedig i ewyllys Duw Hollallu- 
og. Gwir yw, y dywedir am fydoedd yr 
wybren faith,eu bod yn lliosog o breswyl- 
wyr unwedd a'n byd ninnau: ond i rai 
ymddengys y dyb hon yn amheus, os 
cedwir mewn golwg y berthynas sydd 
rhyngddynt a'r ddaear hon, a'u bod oll 
yn angenrheidiol yn ol trefn gweithred- 
iad y doethineb dwyfol, fel olwynion 
mawrion a bychain yn y peiriant, mewn 
ysgogiad parhaus, gwedi i anadl yr Holl- 
alluog roddi y cychwyniad cyntaf iddo. 
Ond gan fod ystafelloedd y deau mor 
bell oddi wrthym ni, Arcturus a'i feibion 
mor uchel, a Chaergwdion braidd o'r 
golwg, ni a'u gadawn, fel cynnifer o 
golofnau yn dangos gallu tragywyddol a 
duwdod yr hwn a'u gwnaeth, a chyfyng- 
wn ein hunain o fewn parthau isaf y 
ddaear, yr hon a ddwg fwy perthynas â 
ni ei phreswylwyr nag un gyfran arall o 
waith creadigol y Bod anfeidrol. Anni- 
chonadwy desgrifio gogoniant cyntefig 
hon, traethu ei harddwch dechreuol, na 
mynegu ei golygfa gyntaf; y mae y dy- 
chymmyg ffrwythlonaf yn rhy fyrr mewn 


248 


dyfais, y doniau helaethaf yn ol mewn 
ymadrodd, a’r iaith gyfoethoccaf yn 
dlawd o eiriau, er mwyn darlunio tegwch 
y ddaear yn ei haddurn foreol. Digon yw 
i ni feddwl, dywedyd, ac ystyried mai 
gwaith Duw ydoedd ; a'i bod yn ei bryn- 
iau, a'i gwastad-dir, yn deilwng o'r hwn 
a'i gwnaeth ; ac mai pechod a llygredig- 
aeth dyn sydd gwedi effeithio yr holl 
drueni a welir arni, ac achosi yr ochen- 
eidiau hynny a ddyrcha hi yn feunyddiol 
tu a'r nef am ddatguddiad meibion Duw. 
O honi hi y cymmerwyd defnydd y cre- 
adur ardderchoccaf unwaith o fewn cylch 
creadigaeth y bydysawd, sef dyn; o 
barth cread yr hwn yr aeth yr Han- 
fod ddwyfol i gynghor, gan ddywedyd, 
“ Gwnawn ddyn ar ein delw ni, wrth ein 
llun ein hunain; ac arglwyddiaethant 
ar bysg y môr, ac ar ehediaid y nefoedd, 
ac ar yr anifail, ac ar yr holl ddaear, ac 
ar bob ymlusgiad a ymlusgo ar y ddaear.” 
Yn ol y cynllun hwn y gweithredwyd, 
“ A'r Arglwydd Dduw a luniodd y dyn o 
bridd y ddaear, ac a anadlodd yn ei 
ffroenau anadl einioes, a'r dyn a aeth yn 
enaid byw ;” ac megis pe na buasai y 
ddaear yn gyffredinol yn ddigonol hyf- 
rydwch iddo, neillduwyd rhan o honi 
gan yr Arglwydd Ior er mwyn bod yn 
breswyl ardderchog a llonydd iddo. 
“Hefyd yr Arglwydd Dduw a blannodd 
ardd yn Eden o du y dwyrain, ac a osod- 
odd yno y dyn a luniasai efe.” 

Yn awr, wrth ystyried y berthynas 
gydd rhyngom a'r dyn cyntaf, yr etifedd- 
iaeth deg a gafodd, a'r goron ogoneddus 
a gollodd ; wrth feddwl y pellder y gyr- 
rwyd ni iddo trwy ei afradlonedd, y 
sefyllfa wael y dygwyd ni iddi oblegid 
ei drosedd, a'r tylodi mawr a'n goddi- 
weddodd o herwydd ei anufudd-dod ; ac 
wrth fyfyrio ar yr effeithiau erchyll a 
achoswyd o herwydd gwŷro o'r Adda 
blaenaf oddi ar lwybr uniondeb, an- 
hawdd peidio edrych o hirbell ar yr 
etifeddiaeth foreol hon, modd y'n dyger 
i deimlo y golled, ac i ymofyn am y gwir 
olud, a'r goron anllygredig a flagura o 
fewn terfynau y wlad anfarwol. Anaml 
y darllenir yr un traethawd crefyddol, y 
cyfansoddir yr un farddoniaeth foesol, 
nac y gwrandewir yr un bregeth iachusol, 
na chyfeirir ni yn oli edrych gyd â gofid, 
galar, ac wylofain i ardd Eden, o fewn 
cylch yr hon y tarddodd y ffynnon, 
ffrydiau pa un a wenwynasant y byd. 

Mewn perthynas i'r Baradwys ddaearol, 
yn yr hon y gosodwyd y dyn gwedi ei 
greu, ac y blagurodd am ryw yspaid ym 
mhob cyfiawnder, sancteiddrwydd, a 
duwioldeb, gellir sylwi, ei bod h, 

Yn ian! eadigaeth, ac 
cynnwys pob d wyddwch i t ddyn cyhyd ag 
yr ymgadwodd o fewn terfynau deddfau ei 
Dduw. Y gwir yw, fod Zob man a lle 
a goronir & phresennoldeb Ior, ac a an- 
rhydeddir & gweniadau ei wyneb, ac 
âg arwyddion o'i foddlonrwydd a'i ewyll- 
ys da, yn cydio y ddaear wrth y nef, yn 
dyrchu creadur at ei Grewr, ac yn dwyn 
grawnsypiau y Baradwys fry i ganol 
byd gorlawn o bob blinderau. Ac er 
cael y sefyllfa fwyaf ddymunol ar y ddae- 
ar, er ymsymmud o fewn cylch y golyg- 
feydd hyfryttaf, ac er mwynhau o'r dan- 
teithion melusaf, os yn amddifad o gym- 
deithas y nef, y mae y melusderau pen- 
naf yn ol; os heb weniadau wyneb Duw 
trwy Gyfryngwr, yr ydym yn fyrr o'r 
addurn fwyaf nefolaidd; ac os yn ddiethr 
i'r iachawdwriaeth a ddatguddir yng 
ngweinidogaeth yr efengyl, yn lle bod o 
dan y cwmmwl golau a ddifera wlith 
bendith ar holl anwyliaid gogoniant, y 
mae digofaint Duw yn aros arnom ni. 
Adda a ddaeth allan oddi tan law ei 
Grewr mewn perffeithrwydd, purdeb, a 
sancteiddrwydd; a addaswyd i rodio 
gyd â ei Dduw, i edrych mewn llonder 
meddwl tu a'r nef, ac i fyfyrio mewn 
tawelwch ar ryfeddodau mawrion; ac 
efe hefyd a gyflewyd mewn sefyllfa neill- 
duedig, er hwyluso eì ffordd i bob ufudd- 
dod, a phob rhyngu bodd Duw, hyd oni 
therfynai yr yrfa o brawf y gosodwyd ef 
ynddi, ac felly i atteb yn gwbl ddiben- 
ion ei Arglwydd. 

Yn Eden lon, o blanniad Deddfwr 
Israel, y teyrnasai pob dymunoldeb mewn 
rhwysg llawn. O fewn y breswyl glyd 
cyflewyd pen a gwreiddyn dynolryw, nid 
iseguraa byw mewn diogi, fel y gwna 
llaweroedd pan mewn llawnder a chyf- 
oeth, ond i'w llafurio ac i'w chadw hi. 
Cyn gynted ag yr agorodd ci lygaid, 
canfyddai y nef uwch ben, teimlai gar- 
iad at Dduw yn ei galon, a gwelai wawr 
ddymunol ar bob gwrthddrych o'i am- 
gylch. Yn wir, wrth droi dalenau 
hanesyddiaeth yr amserau gynt, a sylwi 
ar gymmeriadau y rhai uchaf eu bri; 
wrth edrych ar breswylwyr y byd yn eu 
harferion, o'r gogledd i'r deau, ac or 

dwyrain i dir y gorllewin draw ; ac wrth 
sylwi ar ymgais ein cyd-oesolion yn ein 
hamrafael gymmydogaethau ; yn ofer y 
maent gwedi ac yn ymdrechu am dded- 
wyddwch, os yn ymddifad o gariad y nef 
yn y galon. Ond Adda a feddiannai hwn, 
ynghyd âg etifeddiaeth ddymunol, a 
gwraig brydweddol, er mwyn gwneuthur 
ei sefyllfa yn gysurus hollol. Yma yr 
oedd pob pren dymunol i'r golwg,—y 
cedrwydd uchel canghennog, y derw 
cedyrn tew-frigog, a'r pinwydd llathraidd 
gwyrdd-ddeiliog yn ymledu, a'u cang- 
henau ysgwydedig yn achosi awelon 
hyfrydol i deimladau y cymmeiriaid car- 
iadus. Yma y gwelid preniau y Pen 
Garddwr yn orlwythog o'r aeron teccaf a 
pherffeithiaf o wahanol rywogaethau a 
blas, oll er mwyn adfywio natur, o duedd 
iachusol, ac yn cadw y rhai a gyfran- 
nogent o honynt mewn ieuengctyd par- 
haus. Yma y gwelid y blodau rhywioc- 
caf yn ymledu, y lili yn ei harddwch 
mwyaf, ynghyd â rhosynau Saron yn eu 
gogoniant pennaf. Iê, yma nis gallesid 
cyfeirio y llygad heb ganfod y gwrth- 
ddrychau mwyaf boddhaol; rhai yn 
nodedig mewn prydferthwch, eraill 
uwch law desgrifiad mewn amrywiaeth, 
ac eraill oblegid yr arogl pêr a wasgarent 
drwy Eden oll. Beth yw cynlluniau y 
garddwyr pennaf ; beth yw dyfeisiau yr 
amaethwyr callaf; a pha beth yw gor- 
chestion y celfyddydwyr doethaf, i'w 
cyferbynu â threfn, harddwch, a ffrwyth- 
londeb yr Ardd a blannwyd gan Grewr 
y bydoedd ei hun ? Gwneuthur anialwch 
Sion fel Eden yw y nôd eithaf, a di- 
ffaethwch merch Jerusalem fel gardd yr 
Arglwydd, yw pen draw yr addewid a 
roddwyd o barth llwyddiant, ymledaniad, 
a blagur teyrnas y Messiah, yn y byd 
hwn. O fewn terfynau hon, dyn a rodiai 
mewn diogelwch, a orweddai mewn 
heddwch, ac a gyfodai yng ngwên myrdd 
o flodau âg addurn tragywyddol yn 
teyrnasu arnynt. O Eden rhedai ffrwd 
risialaidd allan, er mwyn dyfrhau yr 
ardd baradwysaidd, a disychedu ein rhi- 
eni cyntaf; afon o enw oesawl, fwy ei 
chlod na'r Nile orlifawg, yr Iorddonen 
enwog, ac Abana a Pharphar, afonydd 
araf Damascus ; je, nid oes ond un a 
ragora ar hon, ysprydol yn ei natur, ac 
yn achosi bywyd i farwolion. Dywedai 
caniedydd pêr yr Israel am dani gyd â 
gorfoledd enaid, a hyfrydwch unig ei 
2H 

galon oedd yfed ohoni. “ Y mae afon, a'i 
ffrydiau a lawenhant ddinas Duw, cys- 
segr preswylfeydd y Goruchaf.” Gwel- 
odd Ezeciel hi yn ddyfroedd yn dyfod 
allan oddi tan riniog y tŷ ; yn cynnyddu, 
yn ychwanegu, ac yn myned yn fwy-fwy, 
hyd onid aeth yn afon nofiadwy, digon- 
oli nofio y llestrmawr ym mha un y 
cludir plant y gorthrymderau i dir y 
bywyd draw. Ioan hefyd a'i canfyddodd, 
ac a ddywedodd, “ Mi a welais afon bur 
o ddwfr y bywyd, disglaer fel y grisial, 
yn dyfod allan o orseddfaingc Duw a'r 
Oen ;” hon a'n disycheda ar ein taith, 
hon a'n gylch yn berffaith lân, a'n hadd- 
asa i fwynhau cymdeithas Iesu o fewn 
cyrau gwlad heddychol byd anfarwol. 
Ond y breswyl ddaearol barottoedigi'rdyn 
cyntaf, ni adawyd heb ffynnon glaer er 
mwyn gwasanaethu i'w angenrheidiau, 
ac er adfywio ei natur pan deimlai lesg- 
edd oblegid ei luddod. Y ffrwd a ddeill- 
iai o Eden a rannwyd, ac a aeth yn bed- 
war pen ; enw yr afon gyntaf a alwyd 
Pison, ac yn ei redegfa amgylchynai 
wlad Hafilah, o gof bythol, am fod ei 
haur yn rhagorol, ac ynddi y Bdeliwm 
a'r maen Onix. Enw yr ail oedd Gihon ; 
ac ar ei hynt cyrhaeddai gyrau eithaf 
gwlad Ethiopia, yr hon a amgylchynai. 
Enw y drydedd afon oedd Hidecel ; a'r 
bedwaredd yr afon fawr Euphrates. O 
ryfedd! Pwy, wrth sefyll uwch ben y 
dyfroedd hyn, gweled eu cychwyniad, a 
gwybod y pellafoedd a gyfoethogent, a 
all beidio cyfeirio ei olygon, gyd â diolch- 
garwch calon, at y ffrwd lifeiriol o gariad 
rhad a ddeilliodd o fynwes y Duw ben- 
digedig, er mwyn ei ddwyn o dir mach- 
ludiad haul, a'i lanhau oddi wrth lygred- 
igaeth pechod, modd y gallo gyfanneddu 
yng ngwlad y purdeb byth ! 

Lonned y cychwynai y ddau newydd- 
weddog o'r deildŷ gyd & thorriad y 
wawrddydd, gwedi syrthio yn gyntaf ger 
bron Tad tirion y trugareddau mewn 
diolchgarwch am y dedwyddwch a fwyn- 
baent ; fwyned llais y wyryf brydweddol 
yn peroriaethu clodydd Tad yr yspryd- 
oedd, mewn cydsain soniarus a nefolaidd 
& llais ei phriod hawddgar; ac ar- 
dderchocced cyfansoddiadau eu caniadau, 
y rhai yn feunyddiol a eilient ì'w Cre- 
awdwr glân. Aent a rhodient lwybrau 
meillionog Eden, ymylau y rhai a herdd- 
id â blodau amryliw; weithiau hwy a 
wrandawent gynghanedd y llu asgellog, 

y rhai a leisient oddi rhwng canghenau 
y coed, ac a felus-byngcient fawl eu Duw, 
hyd oni thoddai eu calonau mewn llew- 
ygfeydd pêr-lesmeiriol gan rym gweith- 
rediad eu cariad at Arglwydd y bywyd. 
Gwedi hynny, cynniweirient at yr afon 
loyw, glenydd yr hon oeddynt yn 
wisgedig â gwyrddni parhaus; yno y 
praidd a orweddent, a'r llew fel yr ych 
yn pori gwellt; tangnefedd a heddwch 
yn teyrnasu yn gyflawn drwy yr holl fro, 
heb unrhyw gynhwrf amgen dadwrdd y 
diaddellau pan borent, trwst y dail pan 
yr ysgwydid hwynt gan yr awelon, a 
dwndwr y dyfroedd yn ymlithro yn araf 
trwy wastad-dir Eden. Edrychent i wely- 
au y pêr-lysiau, a'r planfeydd pomgran- 
adau ; ac yn eu gyrfacyfarfyddent & phren 
y bywyd, wrth yr hwn yr arosent, ar yr 
hwn yr edrychent, a ffrwyth yr hwn a 
gymmerent, a molent Dduw. Adda, yn ol 
y cyfarwyddiadau a gafodd, a ddilynai 
ei alwedigaeth, a'r wyryf lân ai cyn- 
northwyai, gan wenu arno, hyd nes y 
treiglai ei oriau heibio yn ddiarwybod 
iddo; pan yn flinedig, eisteddai yng 
nghanol blodau prydferth, a hithau a 
gymmerai bwys ei ben ar ei mynwes 
gynnes; a phan yn sychedig, y forwyn 
gain a redai fel cwig fuan, ac a ddis- 
gynai i'r ffynnon risialaidd, a dygai 
Jonaid cwppan deiliog yn ol i'w ddisych- 
edu yn ei ludded. Mawr y sirioldeb 
oedd yn ganfyddedig ar eu gwedd ; mor 
gariadus yr ymddiddanent am dded- 
wyddwch eu sefyllfa; ac O! mor nefol 
y diferau eu hymadroddion o'u geneuau ; 
hardd yn eu hymddangosiad oeddynt, 
diniwed yn eu hysgogiadau, ac yn ym- 
ddyrchafu yn eu meddyliau yn feunydd- 
iolat y Duw a'u gwnaeth. Nid gallu- 
adwy i'r llew eu rhwygo, i'r sarph cu 
brathu, nac unrhyw fwystfil eu niweidio, 
am yr amddiffynid hwynt gan ddeddf 
oruchaf yr Arglwydd Hollalluog, y diog- 
elid hwynt trwy warcheidwadaeth y nef, 
ac y cedwid hwynt o dan y nodded hwn- 
nw a ddiogelai fywyd iddynt, cyhyd ag 
y parhaent i ymlwybro yn ol rheolau 
euraidd gwlad gogoniant. Edrychent i 
fynu tu a'r nef, ac nid oedd un cwmmwl 
yn tywyllu rhyngddynt a'u Duw; cyf- 
eiricnt eu golygon at y gwahanol wrth- 
ddrychau a ymgynnygient i'w sylw o 
fewn terfynau Eden, ac ni dderbynient 
loes i'w mynwesau ; a syllent ar eu gil- 
ydd mewn gwên gariadus, gan ryfeddu y 

ddelw a'r argraph nefolaidd oedd arnynt. 
Yn y borcu, mewn gweddi a mawl mwyn- 
haent Dduw ; y prydnawn, eu cysuron 
nefol a ddeillient yr un wedd; ac yn 
yr hwyr, Eden oll a ddadseiniai gan eu 
lleisiau dyrchafedig yn peroriaethu yr 
Halleluiah fawr. Oh! fangre dawel; 
Oh ! fro heddychol ; Oh ! ddyn yn rhodio 
mewn perffeithrwydd gyd a'i Dduw; 
edrych ar ddoe yn ddiwrido, ar heddyw 
yn ddigywilydd, ac ar fory yn ddigryn. 
Ond pa fwyaf yr etifeddiaeth, mwyaf oll 
y golled ; a phob tro yr edrychir yn ol 
tu a'r ardd baradwysaidd, nis gellir an- 
nghofio y darn emmyn canlynol o gyfan- 
soddiad y bardd Cymreig :— 


“ Yn Eden, cofiaf hynny byth, 
Bendithion gollais rif y gwlith ; 
Syrthiodd fy nghoron wiw ; — 


Ac felly, collwyd pob hawl iddi, am i 
ddyn ryfygu troseddu gorchymyn ei 
Grewr. “Wele hyn yn unig a gefais, 
(medd y Pregethwr brenhinol,) wneuthur 
o Dduw ddyn yn uniawn; ond efe a 
chwiliodd allan ddichellion lawer.” Ac 
mewn lle arall o'r Ysgrythyrau Sanctaidd 
y dywedir, “Dyn mewn anrhydedd nid 
arosodd.” Y mae yn gwbl naturiol i'r 
meddwl ymofyngar holi, Pa fodd y 
syrthiodd seren mor olau? Pa fodd y 
dymchwelwyd castell mor hoyw-wych ? 
A pha fodd y daeth pechod i mewn i 
wneuthur y fath annghyfanedd-dra, heb 
fod gan yr Arglwydd goruchaf un llaw 
yn y gorchwyl ? Tuag ati ni gael ein 
meddiannu â syniadau cywir mcwn per- 
thynas i'r pwngc dyrus hwn, tra angen- 
rheidiol yw ystyried pethau ac amgylch- 
iadau yn eu lleoedd priodol, modd y 
delom i benderfyniadau cywir, oddi ar 
iawn olygiadau a rhesymau sylfaenedig 
ar egwyddorion safadwy. Amlwg yw, 
fod Adda yn ddeiliad moesol o lywodr- 
acth foesol y Brenhin Hollalluog, ac nid 
gwedi ei gyfleu o fewn terfynau teyrnas 
natur, unwedd a'r Haul, y Lloer, Arctu- 
rus, Orion, a Phleiades.. Dilyn y mae y 
bodau hyn y gyrfaoedd dechreuol a osod- 
wyd iddynt gan eu Crewr: yr haul a 
edwyn ei fachludiad, heb ganddo yr un 
ewyllys o barth ei ysgogiadau, os ydyw 
yn ysgogi, nac un wybodaeth o'i fodol- 
aeth. Safant yn eu gorsafion, ymddang- 
osant yn eu hamserau, dilynant eu gyr- 
faoedd ; ac nid dichonadwy eu symmud 
drwch y blewyn o'u lleoedd priodol, hyd 

oni fyddo i'r Duw a'u gwnaeth dynnu 
ymaith begwn y peiriant ; ac yna syrth- 
ianti wagle tragywyddoldeb. Nis gellir 
ystyried Adda ychwaith yn ddeiliad yn 
nheyrnas gras, a'i holl ddedwyddwch yn 
ymddibynnu ar gyflawniad ammodau y 
cyfammod gweithredoedd: yr oedd ei 
fywyd, nid o ras, ond o weithredoedd, 
heb un addewid rad iddo, ond cyflog gyf- 
iawn am ei waith. Nid oedd yr Ar- 
glwydd mewn ymrwymiad i wneuthur 
dim i'r dyn cyntaf, amgen nag a wnaeth 
yng nghychwyniad ei yrfa ddechreuol; 
nid oedd yno ddywedyd, “Yn ol dy 
ddydd y bydd dy nerth,” na “ Digon i ti 
fy ngras i,” nac ychwaith, “ Amlhaf 
gryfder i'r dirym.” Felly unwaith etto, 
rhaid ystyried y dyn cyntefig yn ddeiliad 
llywodraeth foesol, gwedi eì osod mewn 
sefyllfa prawf am fywyd ; a bod dinystr 
neu gadwedigaeth yn effeithiau union- 
gyrchol ci ymddygiadau ef ei hun. 

Cymmaint o ddaioni Duw a amlygwyd 
tu ag at y dyn Adda oedd, ei wneuthur 
yn berffaith, a'i gynnyszaeddu & phob 
cymhwysderau i lanw y sefyllfa y gosod- 
wyd ef ynddi ; ond creadur ydoedd, ac 
nid Creawdwr, a holl ysgogiadau ei 
gorph a'i enaid yn ymddibynnu yn gwbl 
ar ryddid perffaith ci ewyllys. Os y da 
a ewyllysiai, y da a fwynhai ; ond os y 
drwg, yr oedd i gymmeryd y canlyniad- 
au yr un modd ; ac felly yr oedd y gallu 
cyfnewidiol yn gorwedd yn y cynneddf- 
au ysprydol, i wneuthur da neu ddrwg, 
i gyflawni ei ddyledswydd, neu ddiffygio 
ynddi yn ol tuedd a rbyddid yr cwyllys. 
Iê, nid oedd bod yr Hollwybodol yn 
hyspys o'r annhrefn a gyminerai le yn 
Eden; nid oedd ci ragwelediad o'r 
llongddrylliad a ddigwyddai i Adda, nac 
ychwaith y parottoadau a wnaed mewn 
cynghor boreuol ac arfaeth dragywyddol 
tu ag at godiad yr hil ddynol, yn gosod y 
dyn dan yr angenrheidrwydd lleiaf i 
ŵyro oddi ar lwybr ei ddyledswydd, ac 
i ddiffygio yn ei weithred; amgen teflir 
y galanas o ddrws y creadur at eiddo y 
Creawdr, 

“ A'r sarph oedd gyfrwysach na holl 
fwystfilod y maes —O fewn y Rhol 
Sanctaidd, ceir hanes yr arch-wrthgiliwr 
a ddymchwelwyd o wynfa oblegid ci am- 
ryfusedd ; yspryd gelynol i Dduw, a 
llawn digofaint at ddedwyddwch dyn. 
Yn awr, wrth ystyried leied a wyddom 

heffeithiau, eu gweithrediadau, a'u cys« 
sylltiad â'n cyrph, nid ydym i ddyfod i 
benderfyniadau o berthynas i'r temtiad 
yn Eden oddi ar ein gwybodaethau, ond 
oddi aregwyddorion amlwg i'r annghallaf 
o blant dynion. Gwyddom yr effeithia 
ac y gweithreda cyrph ar gyrph ; ac felly 
yn ein horiau pwyllog,rhaid i ni gyf- 
addef hefyd, mai dichonadwy i yspryd 
weithredu ar yspryd, neu groesholi y 
Bibl, a pheri iddo lefaru ynfydrwydd. 
Amgylchynai yr yspryd dialgar Eden, yr 
ardd flodeuog ; ac wedi cael o hono y 
forwyn bur i ymyl pren gwybodaeth da 
a drwg, gosododd ei ehedfaen ar gyfer ei 
galluoedd ysprydol, nes tynnu ei sylw at 
aeron teg y pren gwaharddedig ; ac yna 
taflodd wreichionen o'r danllwyth fawr 
i'w mynwes, fel y neidiodd ar unwaith 
dros holl derfynau deddfau Duw. Yn ei 
dwylaw aflan bellach, dygai y ffrwyth o 
effaith farwol i'w phriod ; yntau yn ddi- 
betruso a'i cymmorth, ac a fwyttaodd o 
hono ; ac felly syrthiodd ci goron, diflan- 
nodd ei ogoniant, a disgynodd i ddyfn- 
derau y pydew erchyll. Oh! olwg re- 
synol; y llong a hwyliai yn y boreu ar 
fôr tawel a gwastadlyfn, a gwawr y 
bywyd fel nôd o'i blaen, ctto y llywied- 
ydd yn cymmeryd ei dwyllo gan hudlew- 
yrn, ac felly yn taro yn erbyn y graig 
hyd onid acth yn llong-ddrylliad, ac 
yntau yn suddo i ddyfnderau yr cigion 
mawr. Tebygaf fy mod yn gweled ang- 
ylion glwys gogoniant, o rifedi y gwlith, 
yn edrych dros y gaer ddisglaerwych, a'r 
dagrau crisialaidd yn treiglo dros eu 
gruddiau uwch ben y codwm alaethus. 
Meddyliaf fy mod yn clywed Uriel yn 
dywedyd, “Ha chwi, gedyrn o ncrth, 
daccw harddwch y bydyssawd yn colli ei 
fywyd yn y mor tonnog; A oes modd ei 
achub? A feiddia un o honoch neidio 
i'r dyfnderau arei ol ? A oes yma neb a 
fedr gynnorthwyo Adda dlawd yn ci 
gyfyngder? Tyred, Michael wrol, yr 
hwn fel taranfollt gref a ddymchwelaist 
Beelzebub åg un ergyd o goppa y myn- 
ydd cribog i bellafoedd gwlad hanner 
nos; tyred, Gabriel gadarn, yr hwn a 
ymlidiaist Apolyon fawr o ddyílryn 
heddwch, ac a'i llyffetheiriaist. mewn 
cadwynau o dan ; tyred, Raphael galon- 
nog, yr hwn a wnaethost rymmusderau 
yn nydd y gâd.” Ond attebent, “Rhy 
wan yw gaìluoedd y llu angylaidd; y 


ni am ein hysprydoedd ein liunain yn eu | mac gwedi disgyn i'r fath ddyfnderau 

fel nad oes iddo godiad mwy.” Ond ni 
, Wyddent hwy yr hyn oedd yn ysgrifen- 
edig yn llyfr arfaeth y Duw mawr. Y 
funud y troseddodd Adda y gyfraith lân, 
ffodd pob diddanwch o'i fynwes, diflan- 
nodd ei gysuron ar unwaith, a darfu y 
diddanwch pur a fwynhai ;—yn lle glen- 
did, halogrwydd ; yn lle heddwch, rhy- 
fel; ac yn lle nefoldeb enaid, uffern a 
wreichionai oddi mewn i'w fynwes. Y 
goleuni nefol a dywynnai ynddo a dy- 
wyllwyd, a niwl caddugawl a'i gorch- 
uddiai ; y ffrydiau disglaer a ddylenwent 
yn ei galon a ddihyspyddwyd, a sychder 
poethlyd haf a gymmerai eu lle; ie, y 
sirioldeb fel y wawr foreuol argraphedig 
ar ei wynebpryd llon, a lyngcwyd i fynu 
gan euogrwydd trist a chywilydd gwarth- 
us; yn awr y llew a ysgyrnygai ei ddan- 
nedd arno, y teigr gwaedwyllt a ddis- 
gwyliai am adeg i'w larpio, a'r neidr 
dorchog a ymgodai gan estyn ei cholyn 
atto. Adda druan, a ganfyddai ei hun 
bellach yn ddinodded; oblegid y gy- 
fraith, yr hon o'r blaen a'i hamddiffyn- 
nai, yn awr a ofynai ei fywyd ; ac nid 
oedd ganddo i'w ddisgwyl ond dihenydd 
tragywyddol oddi wrth y Duw uchel y 
troseddodd yn ei erbyn. Synnai y llu 
angylaidd na buasai yr orsedd fawr yn 
gwreichioni ei mellt ysawl, yn tywallt ei 
phiolau digofus, ac yn saethu ei tharanau 
cedyrn at y dyn, nes ei suddo yn llwyri 
waelodion yr eigion tanllyd. Pa beth 
yw yr achos, meddynt, nad ymwisgai yr 
Hollalluog ym mantellau ei ddialedd- 
au, fel yn y dydd. yr ymdrechodd diafol 
ddyrchu ei ben? Ond gwelent ef yn 
cychwyn tu ag Eden, i ymofyn am y dyn 
cyfrgolledig, ac yn ei law lyfr auraidd o 
liw rhuddgoch : ar ei orchymyn, engyl 
gwynion, seraphim heirdd, a cherubiaid 
llon yn finteioedd aneirif a'i canlynent, 
ac a ddisgwylient weled y lladdfa fwyaf 
erioed. Gyd ag awel bêr y dydd, Adda 
a'i wraig a glywent lais yr Arglwydd 
Dduw yn rhodio yn yr ardd, ac ymguddio 
a wnaethant dan ganghenau y preniau 
deiliog; ond pan alwodd Ior ar Adda, 
gan ddywedyd, “Pa lo yr wyt ti?” rhaid 
oedd atteb, a dyfod ger gwydd ei Grewr. 
Y ddedfryd a roddwyd arno, yn groesi 
ddisgwyliadau, ond nid i ddymuniadau 
gosgorddion gogoniant; y felldith a 
roddwyd ar ben y sarph, a gofidiau y 
wraig a fynegwyd. Ac yn awr yr agor- 
wyd y llyfr na wyddai preswylwyr pur- 

deb ddim am ei gynhwysiad; oblegid yn 
y cyhoeddiad barnol uwch ben y sarph, 
y Pen-Llywydd mawr a ddywedai, “Gel- 
yniaeth hefyd a osodaf rhyngot ti a'r 
wraig, a rhwng dy bad di a'i Hap hith- 
au; efe a ysiga dy BEN di, a thithau a 
ysigi ei sawdl ef.” Oddi yma y tywyn- 
nodd y wawr yn y nos dywyllaf erioed ; 
y rhedodd y ffrwd lifeiriol yn y crasdir 
deifiedig ; ac y dangoswyd mai nid cau- 
edig ydoedd pyrth y Baradwys fry. 
Meddyliaf mai y pryd hyn y canodd 
ser y boreu, ac y Ìlawenychodd meibion 
Duw; pan y gwelsant ddrws gobaith 
gwedi ei agoryd yng ngwlad y cystudd 
mawr, trwy ba un y dihangai mwy na 
rhif tywod mân y moroedd o blant y 
gaethglud i ogoniant: diau iddynt gym- 
meryd y telynau aur, a chydseinio can- 
iadau o glod i'w Duw cyfiawn, a bellach 
maddeugar tu ag at ddyn. Oh! ryfedded 
tiriondeb trugaredd ein Duw ni; ni ym- 
lidiodd ein rhieni cyntaf o'r etifeddiaeth 
foreol, heb eu dwyn yn gyntaf i olwg 
un anfeidrol ragorach; etifeddiaeth 
uwch yr haul, o heddwch pur, ac o fel- 
usderau annhraethadwy. “Felly efe a 
yrrodd allan y dyn, ac a osododd, o'r tu 
dwyrain ì ardd Eden, y cerubiaid, a 
chleddyf tanllyd ysgwydedig, i gadw 
ffordd pren y bywyd.” 

Ystyr wreiddiol y gair pechod yw, 
methu y nôd ; ac â'r drychfeddwl hwn 
y mae ymddygiad Adda, ynghyd âg eiddo 
pechaduriaid yn gyffredinol, yn cyduno ; 
er yr ymdrecha rhai roddi bodolaeth . 
iddo, y gwnant ef yn greadur, ac y des- 
grifiant ef fel pe byddai ganddo fywyd ; 
a hynny yn gwbl trwy gamddeall yr 
ymadroddion cyffelybiaethol a_ arferir 
yn yr Ysgrythyrau er ei ddarlunio. Ond 
gwedi yr olrheinir ef i'w darddiad cyn- 
taf, ac yr ystyrir ef yn ei natur briodol, 
a'i effeithiau dinystriol, nid ydyw am- 
gen na methiant, neu ddiffygiant cyf- 
lawniad dyledswyddau gorchymynol. 
Methodd Adda a chyrhaedd bywyd ar 
dir y cyfammod gweithredoedd ; nid am 
nad oedd yn gyrhaeddadwy, ond iddo 
fethu neu ddiffygio yn ei ddyledswydd. 
Metha miloedd a chyrhaedd bywyd ar 
dir y cyfammod gras, neu o dan oruch- 
wyliaeth y Testament Newydd ; a hyn- 
ny nid am nad ydyw i'w gacl, ond am 
eu bod hwy yn ddiffygiol o'r egwyddor 
fawr honno ag sydd yn gweithio yr 
enaid yno, 

Adferir yr etifeddiaeth yn ol, mewn 
gogoniant mwy, ac mewn bendithion 
helaethach, i fynwes y dyn a rodia gyd 
& Duw, yng nghanol blinderau dwys, a 
gwyrni cyffredin y fuchedd ddrwg bres- 
ennol, ar sail cyfammod newydd. Y 
mae golwg dra erchyll ar galon y dyn 
di-ailanedig, di-ofn Duw, a di-barch i'r 
gwirionedd ; ei fynwes fel y môr tonnog 
mewn aflonyddwch parhaus, ac yn llawn 
o wreichion y danllwyth fawr. Y galon 
sydd ddrwg di-obaith, yn fwy ei thwyll 
na dim, yn llawn o bob celanedd, brad- 
wriaeth, a thwyll ; ïe, megis y mae wy- 
neb yn cyfatteb i wyneb mewn dwfr, 
felly y mae calon dyniddyn. Pe gwel- 
id drwgweithredwr ar y dihenyddle, yn 
barod i gael ei drosglwyddo i fyd arall 
am ei ddrygioni, pwy ym mhlith y pump, 
ugain, neu ddeng mil ar hugain o'r rhai 
a edrychant arno, a allent eì gondemnio, 
heb ar yr unwaith gollfarnu eu hunain, 
os edrychant i mewn i'w calonau eu 
hunain. Os am ladd, lledrad, neu 
ddrygau eraill, y deolir y dyn o gym- 
deithas dynion, ac yr ystyrir ef yn an- 
nheilwng o'i fywyd ; onid ydyw y dryg- 
au hyn oll yn dy galon di, fy nghyfaill ? 
a thrugaredd Duw yw yr achos o'u hat- 
taliad i dorri allan mewn gweithrediad, 
a'th ddwyn dithau i'r un dihenydd. Pe 
dychymmygai dyn ei hun yn sefyll ar 
ben twryn uchel yng nghanol y môr; 
gweled y dyfnderau a'r tonau yn frig- 
wyn fel crochan berwedig ; anghenfilod 
dychrynllyd yn ymwau trwy eu gilydd, 
a seirph colynnog yn ewynnu allan 
wenwyn marwol gwyrddlas ; drych 
gwan fyddai yr olygfa hon er dangos yr 
hyn sydd yng nghalon dyn. Yn y tŷ 
tywyll hwn y ffurfir pob meddyliau af- 
lan, y tynnir cynlluniau pob drygau, ac 
y dychymmygir pob anwireddau ; ïe, yn 
yr ystafell hon y beiddia dyn lefaru y 
pethau mwyaf cableddus :—“ Yr ynfyd a 
ddywed yn ei galon, Nid oes un Duw.” 

Nid rhyfedd fod dynion mewn gwasg- 
fa oblegid pla y galon, mewn gofid 
oblegid halogrwydd corph; ond y mae 
yn rhyfedd fod cyn lleied yn mabwys- 
iadu iaith y Psalmydd, yn cadw draw 
oddi wrth orsedd gras, ac heb waeddi 
gyd & thaerineb,—“Crea galon lân ynnof, 
O Dduw ; ac adnewydda yspryd uniawn 
o'm mewn.” Ond pan y ffurfir delw 
Mab Duw yn y galon yn nydd yr ailen- 
edigaeth, pan y tywynna y gwir lew- 

yrch i’r enaid, a phan y dattodir y ga- 
faelion sydd gan ddyn am wrthddrychau 
gweledig, mae gwawr y bywyd yn eff- 
eithio tangnefedd yn y wlad lle y bn 
rhyfel parhaus. “Ac Enoch a rodiodd 
gyd & Duw :” dyma ddyn a pharadwys 
yn ei fynwes, cariad yn ei enaid at Dduw, 
a llwybrau y nef yn hyfrydwch ei galon. 
Geill llawer un dybied, wrth glywed 
ymddiddanion saint y Duw Goruchaf, 
edrych i mewn i'w helyntion, a darllen 
am eu gwasgfeuon yn y Gwirionedd 
Dwyfol, fod bywyd yn faich iddynt, ac 
mai y rhaì mwyaf anghysurus ydynt o 
fewn terfynau y ddaear hon ; ond yn eu 
galarnadau y mae llawenydd, yn eu 
gwasgfeuon y mae gorfoledd, ac yn eu 
cyfyngi mwyaf y mae melusderau uwch 
na gwybodaeth y byd. Yn aml y gwelir 
dynion y byd hwn, pan y collont eu cyf- 
oeth, y rhwystrir eu bywioliaethau, ac 
y siomir hwynt yn eu disgwyliadau, yn 
chwydu allan gableddau yn erbyn trefn 
rhagluniaeth y nef, yn syrthio yn eu 
meddyliau nes myned i ganol y prudd- 
glwyf, neu yn terfynu eu heinioes trwy 
ddihenyddio eu hunain, ac yn ymruthro 
yn ddi-alwad ger gwydd Barnydd yr 
holl ddaear. Ond am y rhai sydd gwedi 
cael yr elw mawr i'w mynwesau, ed- 
rychantar y gwasgfeuon mwyaf addi- 
chon eu cyfarfod yn ddiofn, oscant ym- 
lechu tan nawdd Duw tragywyddoldeb, 
ac ymddiried yn ei addewidion cedyrn 
ef. “Er i'r ffigysbren na flodeuo, ac na 
byddo ffrwyth ar y gwinwydd ; gwaith 
yr olewydd a balla, a'r meusydd ni rodd- 
ant fwyd, torrir ymaith y praidd o'r gor- 
lan, ac ni bydd eidion yn y beudai: Etto 
mi a lawenychaf yn yr Arglwydd ; bydd- 
af hyfryd yn Nuw fy iachawdwriaeth.” 

O dan ddysgeidiaeth Yspryd Glân y 
Gwirionedd, y dygir dynion i ofni yr Ar- 
glwydd Ior yn barhaus, i garu Mab Duw 
o galon bur, ac i fod yn ddarostyngedig 
hollol ì ewyllys eu Tad nefol ym mhob 
dim ; ac yng nghalonau y cyfryw rai y 
mae ei ras yn preswylio; oblegid y 
maent yn demlau i'r Yspryd Glân, a 
Christ ynddynt, gobaith y gogoniant. 
Y maent yn blant y goleuni; ynddo y 
rhodiant ; a'u cymdeithas sydd gyd â'r 
Tad, a chyd a'i Fab ef Iesu Grist ; ac yn 
yr olygfa o agosrwydd dyn gyd â Duw, y 
dywedai y Psalmydd,—“ Rhoddaist law- 
enydd yn fy nghalon, mwy na'r amser yr 
amlhaodd eu hŷd a'u gwin hwynt.” 

Mewn cyflawniad o ddyledswyddau cre- 
fyddol, mwynheir gweniadau wyneb 
Duw ; a chyd â golwg ar y daioni y mae 
amryw chwerwderau yn eu gweithredu 
er lleshad iddynt, y maent yn gorfoleddu 
mewn gorthrymderau, ac yn foddlon ym 
mha gyflwr bynnag y gwelo rhaglun- 
iaeth fod yn dda eu cyfleu. Beth sydd 
gwedi achosi y fath gyfnewidiad yn y 
dyn? O'r blaen yr oedd yn bob peth 
mewn drygioni, ond yn awr y mae yn 
blaguro ym mhob rhinwedd a daioni, yn 
ymwneud â phethau byd tragywyddol, 
ac yn ymlwybro yn ol gorchymynion y 
Gair. Nid dim amgen na theyrnas Dduw 
gwedi ei sefydlu yn y galon ; ac y mae 
hon yr un yn ei natur a honno a etifedd- 
ir ar ddeheulaw Duw mewn gogoniant. 
Yr un peth a fyddai i un haeru wrth yr 
hwn sydd gwedi darllen llyfrau argraph- 
edig, nad argraphwyd llyfr erioed, a 
dywedyd nad oes llawenydd uwch nag y 
mae gwrthddrychau gweledig yn ei 
roddi; oblegid y mae myrddiynau gwedi 
ei brofi, ac yn gwybod nad allasai byd, 
cnawd, na Satan ei achosi. Y mae Crist 
gwedi cael ei weled trwy ffydd, presen- 
noldeb Duw gwedi ei fwynhau, a 
gwleddoedd y Baradwys fry gwedi eu 
profi, hydonid ydynt ynattebi'rdarluniad 
y mae yr Apostol Petr yn ei roddi o 
honynt:—“ Yr hwn, er nas gwelsoch, yr 
ydych yn ei garu ; yn yr hwn, heb fod 
yrawr hon yn ci weled, ond yn credu, 
yr ydych yn mawr lawenhau â llawen- 
ydd annhraethadwy a gogoneddus.” Er 
i Sion trwy yr oesau fod yn nôd i saeth- 
au gelynion, er ei dilyn âg erlidiau a'i 
gorchuddio â gwaradwyddiadau, mwy 
ei hardderchowgrwydd na llys brenhinol 
ydyw, a mwy ei chysuron nag un gym- 
deithas tu yma i gymmanfa lân gogon- 
iant; oblegid “Hynod yw Duw yn 
Judah, a mawr yw ei enw ef yn Israel: 
ei babell hefyd sydd yn Salem, a'i drig- 
fan yn Sïon.” Ac am y duwiol y gellir 
dywedyd, mai “ Yr Arglwydd yw ei ran, 
a'i etifeddiaeth yn nhir y rhai byw.” 
Ond, “Ceir cyflawn fwynhad o eti- 
feddiaeth ragorach nag Eden, gwedi un- 
waith y gwisger ni ag anfarwoldeb, pryd 
y bydd ein dedwyddwch yn fwy, a'n 
gogoniant yn uwch nag eiddo ein rhieni 
cyntaf yn yr ardd.” Mae gwlad uwch 
yr haul, y tu draw i derfyn amscr, yn y 
tragywyddoldeb maith, ac allan o olwg 
llygad, a fydd yn etifeddiaeth oesawl i 

saint y Duw byw. Yn y byd hwn, 
rhodiant yn alarus trwy orthrymder y 
gelyn, dioddefant waradwyddiadau fwy 
na mwy, a chânt eu blino yn barhaus 
gan gorph y farwolaeth; ond y mae 
gorphwysfa yn ol i holl anwyliaid y nef. 
Dywedai Crist wrth ei ddisgyblion, fod 
yn nhŷ ei Dad lawer o drigfanau, ai 
fod yntau yn myned i barottoi lle idd- 
ynt, ac y deuai yn ei amser da ei hun 
i'w cymmeryd atto i'r gogoniant uchod. 
Weithiau y mac yretifeddiaeth hon yn cael 
ei galw yn fywyd tragywyddol, a ddeill- 
ia i ddynion trwy eu perthynas âg Adda 
yr ail,—“A minnau ydwyf yn rhoddi 
iddynt fywyd tragywyddol ;” bryd arall, 
gelwir hi teyrnas, er dangos sefyllfa or- 
uchel pob un o blant yr Arglwydd mewn 
ail fyd,—“ Etifeddwch y deyrnas, a ba- 
rottowyd i chwi er cyn seiliad y byd; ” 
Te, y mae pob dull o ymadroddi yn cael 
eu defnyddio o barth i'r breswyl nefol 
hon, ac oll yn dangos fod ei gogoniant, 
ei diddanwch, a'i melusderau yn an- 
nhraethadwy. Mae Crist gwedi eistedd 
ar ddeheulaw y mawredd yn y gogoniant 
fry, gwedi palmantu ffordd o ddyfnder- 
oedd eithaf trueni y byd hwn hyd i 
ganol nef, ac wedi tynnu y llen gudd 
ymaith, fel y dygwyd bywyd ac anllygr- 
edigaeth i oleuni trwy yr efengyl ; ac y 
mae y llwythau llon gwedi ymwrthod â 
gwrthddrychau gwael y bywyd hwn, 
gwedi rhoddi heibio ei bethau gwagedd- 
us, a cheisio y maent wlad well ar sail 
ei addewid ef. Y mae rhai ag a ddring- 
asant orseddau trwy gelanedd, mwrdd- 
ra, a gwaed, er cael mwynhau gogoniant 
munud awr. Y mae rhai a anturiasant 
eu bywydau ar y dyfnfor mawr, er yn- 
nill cyfoeth y byd hwn ; ac y mae rhai 
a yspeiliasant y weddw a'r amddifad, 
trwy ormes, annghyfiawnder, a thwyll, 
er helaethu ei therfynau ar y ddacar 
hon; ond glanniasant ym myd yr ys- 
prydoedd yn dlawd hollol, a gadawyd 
hwynt i'w trueni am byth. Ond mewn 
perthynas i bawb a dderbyniasant Fab 
Duw, a gymmerasant i fynu eì groes, ac 
a'i dilynasant ef trwy y gwaradwydd- 
iadau mwyaf, yn angau cawsant fywyd, 
ac yn y byd tragywyddol etifeddiaeth 
ddymunol i'w mwynhau. Golwg ryfedd 
yn ddiau fydd ar y dyrfa waredigol, 
gwedi y dyger hwynt allan o'r cystudd 
mawr, gwedi y rolcher hwynt yng 
ngwaedyrOen,ac wedi ymwisgo o honynt 

mewn anllygredigaeth ac anfarwoldeb ; 
byw fyddant ger gŵydd eu Priod a'u 
Brawd, yn gwledda ar ddanteithion y 
Baradwys fry, ac yn eilio clodydd i'w 
Pryniawdwr glân. Yma y maent yn 
cacl eu gofidio oblegid gweithrediadau 
pechod ynddynt, yma yr ocheneidiant 
gan bwys y beichiau a ddygant, ac yma 
tywalltant ddagrau fwy na rhif am eu 
bod mor barod i ŵyro oddiar lwybrau 
eu dyledswyddau ; yma y mae galarnad- 
au yn gyd-gymmysgedig â'u caniadau 
perciddiaf, wylofain yn ymwthio i mewn 
i'w gwleddoedd hyfryttaf, ac amheuon 
yn eu llesghau pan fyddo eu ffydd 
gadarnaf; ïe, yma yr amgylchynir 
hwynt gan brofedigaethau, yr ymosodir 
arnynt gan clynion, ac y gorchuddir 
hwynt gan dywyllwch. Ond o fewn 
caerau y wynfa fendigedig, y gwelant 
ogoniant y Duw mawr yn ymddisgleirio 
trwy Berson y Cyfryngwr, y drachtiant 
iddynt eu hunain ddiddanwch o ffrydiau 
yr afon risialaidd, ac yr ymborthant ar 
ffrwythau pren y bywyd, yr hwn sydd 
yng nghanol Paradwys Duw. 

Nid dichonadwy i ni amgyffred llaw- 
enydd y nef, nac ardderchowgrwydd y 
gwrtliddrychau a ganfyddir yno; ond 
hyfrydol fydd yr olwg trwy yr holl fro, 
a pheraidd fydd y caniadau trwy yr holl 
oesau: canu y maent gân Moses gwas- 
anaethwr Duw, a chân yr Oen; rhod- 
iant mewn diogelwch ar hyd hcolydd 
auraidd y ddinas sanctaidd, gan ryfeddu 
yr iachawdwriaeth fawr trwy ba un y 

cymhwyswyd hwynt i fwynhau y diddan- 
wch gwynfydedig hyd yn dragywydd. 
Ond, ddyn, a ymddangosi yn fuan yng 
ngwlad y dirgelion, a fyddi o fewn ter- 
fyn byd tragywyddol, ac o flaen gorsedd 
barn, paid a chymmeryd dy dwyllo gan 
ymddangosiadau pethau ; oblegid “ Nid 
& imewn yno ddim aflan.” Y nef sydd 
le parottoedig i ddynion gwedi eu cym- 
hwyso iddi ; ac y mae yn rhy sanctaidd 
i ti, heb yn gyntaf dy lanhau oddi wrth 
dy holl fudreddi. Am hynny, O ddyn, 
pwy bynnag wyt,ystyria ddibenion dy 
greadigaeth, dy rwymau tu ag at Dduw, 
a'th ddyledswydd tu ag at dy enaid dy 
hun; pa ham y byddi fyw i'r hyn a 
ddamnia dy enaid, yr esgeulusi foddion 
achubiaeth,ac y tefli dy huni'r danllwyth 
fawr? Onid ydwyt yn cael dy alw i 
ufudd-dod, dy annog i ddaioni, a'th gym- 
mhell i sancteiddrwydd ?. Ac onid ydyw 
yr iachawdwriaeth yn ddigonoli fedd- 
yginiaethu dy holl glwyfau, er dyfned 
ydynt? Tro heibio dy lygaid rhag ed- 
rych ar wagedd, caua dy glustiau rhag 
gwrandaw peroriaeth y byd, ac ymddi- 
dola oddi wrth bob peth a'th luddias i 
fyw yn dduwiol. Mae yr amgylchiad 
mwyaf sobr o'th flaen; ac oni chai 
dduwioldeb, fe'th gollir yn y môr marw, 
lle y teyrnasa dychrynfeydd o bob natur, 
a'th boenau yn amlhau wrth weled y 
dyrfa waredigol yn nofio mewn llawen- 
ydd, yn ymddifyrru mewn caniadau, 
ac yn blaguro mown gorfoledd tragy- 
wyddol. 


Cunynton Seremiad. 


( Pen. 


N AE morwynig Judah'n garpiog, 
Mae'n dylodaidd iawn ei llun, 

Mae'n ddihareb i'r Cenhedloedd— 

Gwrthddrych gwatwor i bob un ; 
Mae'n drueni am y forwyn, 

Iddi fyned draw mor ffol— 
Crwydrodd o lannerchau hyfryd, 

Ac er pob peth ni ddaw'n ol. 


Gadael tŷ ei Thad tirionaf, 
A wnaeth y forwynig hon, 


ix.) 


Gadael p'lasau'r Brenhin nefol, 
Gadael ci ’tifeddiaeth lon ; 

Y mae yn nyfnderau'r cymydd, 
Dan gysgodau mawr yr hwyr, 

Gwedi colli ei gogoniant, 
A'i phrydferthwch oll yn llwyr. 


Gwelwyd hon mewn gwisgoedd gorwych, 
'R hyd doldiroedd llon ei Thad, 

Ac yn bendefiges hoyw, 
Harddwch pennaf tir ei gwlad ; 

Canu clod morwynig Judah 
Wnelai Beirdd yr oesau draw, 

Tonau tegwch morwyn Judah 
Seiniai'r llangciau ar bob llaw. 


O! yr olwg wael sydd arni, 
'Nawr wrth fyw mewn tiroedd pell ; 
Oni ddychwel tu ag adref, 
Ni wel hon amserau gwell ; 
O! 'r trueni sydd am dani, 
Bod morwynig oedd mor lân, 
Gwedi colli ei phrydferthwch, 
Gwedi colli'r nefol gân ! 


O! na bai'r Euphrates loyw, 

A'i holl ddyfroedd mawrion hi, 
Yn dylenwi'n llynoedd ehang 

Yn fy mhenglog drymmaidd i; 
O! na bai fy llygaid clafaidd 

Fel ffynhonau'r dyfnder mawr, 
I bistylloedd ffrydiau'm dagrau, 

Redeg mewn cyflawnder 'lawr. 


O! mi wylwn ddagrau'n hidl, 
Wylwn, wylwn, ddydd a nos ; 
Cyflwr tlodaidd morwyn Judah 
Rydd i'm henaid ingol lo's ; 
O! mi wylwn ffrydiau gloywon, 
Wylwn, wylwn, hyd fy medd ; 
Dagrau'n unig am y forwyn 
Fyddent imi'n falm o hedd. 


Mwy ni allaf edrych arni, 
Gan fy ngwasgfa flin a'm clwy', 

Mi ymdynnaf i bellderau, 

Fel na welaf mo'ni mwy ; 
Rhy ofidus aros yma, 

Mi 'mddieitbriaf mwy o'm gwlad, 
Edrych ar forwynig Judah 

'D allaf ddim fel hyn dan dra'd. 


O! am letty 'mhell odd’ yma, 
Draw mewn anial-diroedd mawr, 
Lle gorphwysa y fforddolion, 
Gwedi lludded blin y llawr ; 
Pe cawn babell i'w phreswylio, 
Lle na throediodd dyn erio'd, 
Yno y gwnawn i fy nghartref, 
Yno y dymunwn fod. 


Ond daw gwawr ar forwyn Judah, 
Cyfyd etto 'i phen i'r lan, 
Bydd ei gwisg yn hafaidd hynod— 
Son am dani ym mhob man ; 
Bydd ei briwiau gwedi gwella, 
E ddaw 'n ol ei thegwch mawr ; 
Son am forwyn Judah gyrhaedd 
I daleithiau pella'r llawr. 


Daw ei Phriod o'r uchelder, 
Gwna ei babell gyd & hi, 

Gwaed ei galon a dywallta, 
Cliria'i beiau mawr, diri’; 

Yn yr olchfa Ef, a'i gesyd, 
Ac a'i coetha yn y tân, 

Yn ei genau rhydd glodforedd,— 
Ni ddistawa byth mo'i chân. 


Meistri a Guosonneth- Ddninu, 


DDI ar y sylwadau ag yr ydym ni 
gwedi eu gwneuthur er ys llawer 
iawn o flynyddoedd ar y perthynasau a 
hanfodant rhwng meistri a gwasanaeth- 
ddynion, yr ydym gwedi cael lle i farnu, 
oddi wrth ymddygiadau cyffredinol y 
pleidiau dan sylw at eu gilydd, nad yd- 
yw y berthynas yn cael ci deal] yn iawn; 
ac mai oddi ar y diffyg hwn y tardda y 
niweidiau y bwriadwn sylwi arnynt yn 
yr erthygl presennol. Nid ydym gwedi 
gweled dim yn ein Misolion Cymreig ar 
y pwngc hwn, mewn ffordd o nodi allan 
niweidiau y gyfundraeth a ddilynir yn 
gystal gan y cyflogwyr a'r cyflog-ddyn- 


ion ; pac ychwaith unrhyw gynnygiadau 
at ddiwygiadau, er bod angen mawr am 
y cyfryw; gan bynny, yr ydym yn y 
Rhifyn presennol yn galw sylw neillduol 
ein cydwladwyr at y pwngc, ac yn erfyn 
arnynt i ymosod yn ddifrifol at y gor- 
chwyl o ddiwygio y gyfundraeth bresen- 
nol; oblegid dios byddai yn well ac 
yn fwy cysurus i'r naill fel y llall o'r 
pleidiau. 

Nid ydyw y pwngc hwn yn ddisylw 
yn yr Ysgrythyr Lân, ac y mae St. Paul 
yn neillduol yn cyffwrdd ag ef yn am- 
ryw o'i Epistolau ; ac fe allai mai y peth 
mwyaf priodol yn awr fyddai gosod ei 

grybwyllion ger bron. Yn ei Epistol at 
yr Ephesiaid, dyweda fel y canlyn :—“Y 
gweision, ufuddhewch i'r rhai sydd ar- 
glwyddi i chwi yn ol y cnawd, gyd ag 
ofn a dychryn, yn symlrwydd eich calon, 
megis i Grist; nid â golwg wasanaeth, 
fel boddlonwyr dynion, ond fel-gweision 
Crist, yn gwneuthur ewyllys Duw o'r 
galon; trwy ewyllys da yn gwneuthur 
gwasanaeth, megis i'r Arglwydd, ac nid 
i ddynion: gan wybod mai pa ddaioni 
bynnag a wnelo pob un, hynny a dder- 
byn efe gan yr Arglwydd, pa un bynnag 
ai caeth ai rhydd fyddo. A chwithau 
feistriaid, gwnewch yrun pethau tu ag 
attynt hwy, gan roddi bygwth heibio; 
gan wybod fod eich Arglwydd chwi a 
hwythau yn y nefoedd ; ac nid oes der- 
byn wyneb gydagef.” Yn ei Epistol 
at y Colossiaid, dyweda St. Paul fel y 
canlyn :—“ Y gweision, ufuddhewch ym 
mhob peth i'ch meistraid yn ol y cnawd ; 
nid å llygad wasanaeth fel boddlonwyr 
dynion, eithr mewn symlrwydd calon, 
yn ofni Duw; a pha beth bynnag a 
wneloch, gwnewch o'r galon, megis i'r 
Arglwydd, ac nid i ddynion; gan wy- 
bod mai gan yr Arglwydd y derbyn- 
iwch daledigaeth yr etifeddiaeth : canys 
yr Arglwydd Crist yr ydych yn ei was- 
anaethu. Ond yr hwn sydd yn gwneu- 
thur cam, a dderbyn am y cam a 
wnaeth: ac nid oes derbyn wyncb.” 
Yn ei Epistol cyntaf at Timotheus, dy- 
weda St. Paul fel y canlyn :—“Cynnifer 
ag sydd wasanaethwyr dan yr iau, tyb- 
iant eu meistriaid eu hun yn deilwng o 
bob anrhydedd; fel na chabler enw 
Duw, a'i athrawiaeth cf. A'r rhaì sydd 
a meistriaid ganddynt yn credu, na ddi- 
ystyrant hwynt, o herwydd eu bod yn 
frodyr ; eithr yn hytrach gwasanaethant 
hwynt, eu bod yn credu, ac yn anwyl, 
yn gyfrannogion o'r lleshad.” Yn ei 
Epistol at Titus, dyweda St. Paul fel y 
canlyn :—“ Cynghora weision i fod yn 
ddarostyngedig i'w meistriaid eu hun, ac 
i ryngu bodd iddynt ym mhob peth; 
nid yn gwrthddywedyd ; nid yn darn- 
guddio, ond yn dangos pob ffyddlondeb 
da; fel yr harddont athrawiaeth Duw 
ein Hiachawdwr ym mhob peth.” 

Mae amgylchiadau pethau gwedinewid 
yn fawr iawn, ac yn neillduol felly yn y 
parthau hyn o'r ddaear, er yr amser yr 
ysgrifennai St. Paul ei Epistolau ; ac yn 
ueillduol felly gyd â golwg ar y berth- 

ynas ag sydd yn hanfodi rhwng meistri 
a gwasanacth-ddynion. Y gwasanaeth- 
ddynion ag y crybwyllir am danynt yn 
yr Ysgrythyrau Sanctaidd, oeddynt gan 
mwyaf yn gaethion ; ond yn ein gwlad 
ni gwasanaeth-ddynion rhyddion ydynt, 
ac yn ymrwymo yn wirfoddol mewn 
gwasanaeth am ryw dymmor—blynydd- 
oedd, misoedd, neu wythnosau. Ond er 
mai caethion oeddynt y gwasanaeth- 
ddynion y crybwyllir am danynt, ac am 
eu dyledswyddau, yn Epistolau St. Paul; 
etto, y mae y ddyledswydd yr un rhwng 
y Pleidiau, ac yn aros yn annghyfnewid- 
iol; ond yn gyffredinol felly, collir golwg 
arni gan y naill fel y llall o'r pleidiau, 
ac y mae cydwybod fynychaf allan o'r 
pwngc ganddynt. Yn ol cyfundraeth 
gwasanaeth yn bresennol yn ein gwlad 
ni, nid ydyw y meistr na'r feistres yn 
meddiannu unrhyw deimladau at y gwas 
na'r forwyn, ond y teimlad hwnnw ag a 
dybiant sydd yn tarddu oddi wrth aw- 
durdod meistr a meistres; ac nid yw y 
gwas na'r forwyn o'u tu hwythau yn 
meddiannu unrhyw deimladau at y 
meistr na'r feistres, ond y teimladau a 
darddant oddi wrth ufudd-dod anfoddus 
caeth wasanaeth; a'r canlyniad o hyn 
ydyw, bod y berthynas rhwng y meistri 
a'r gwasanaeth-ddynion fynychaf yn un 
chwerw, annghysurus, a thymhestlog. Y 
meistr yn ystyried y gwas yn un o'r rhai 
gwaethaf drwy yr holl wlad, a'r gwas 
yn ystyried y meistr yn arlun perffaith 
o Pharoah, brenhin yr Aipht. Y feistres 
yn ystyried y forwyn yn farn drom ar y 
teulu, a'r forwyn yn ystyried y feistres 
fel rhyw Jezebel greulon, dda i ddim 
ond i boenydio plant dynion. Nid ydyw 
y naill na'r llall yn ystyried eu dyled- 
swyddau at eu gilydd ; o ganlyniad, nid 
ydynt yn ymddwyn y naill at y llall ond 
yn y fath fodd ag y gwna rhai na fydd- 
ont yn golygu dim o leshad eu gilydd. 
Yn gyffredinol, mae y meistr a'r feistres 
yn dangos eu hawdurdod feistrolgar ar y 
gweision a'r morwynion ym mhob dim ; 
bob amser yn siarad yn feistrolgar, yn 
sarug, ac yn awdurdodol ; rhoddant eu 
gorchymynion yn wgusac yn chwerw; 
ac ymae hyn yn cenhedlu chwerwder 
ym mynwesau y gwasanaeth ddynion, y 
rhai a ânt yn anewyllysgar at eu gorch- 
wylion, gan ystyried eu meistri yn or- 
meswyr sarug a thrahaus. Mae bod y 
meistr ar bob rhyw achlysuron yn ym- 


258 


ddwyn yn feistrolgar ac awdurdodol at 
y gwas, yn sicr o greu teimladau anny- 
munol ym mynwes y gwas; ac wedi 
iddo unwaith gael eì feddiannu gan deim- 
ladau annymunol at ei feistr, ni fydd ei 
wasanaeth hanner mor effeithiol ag y 
byddai heb y cyfryw. Mae cadw y feis- 
trolaeth a'r awdurdod y naill ochr, ac 
allan o'r golwg, yn fwy meistrolgar ac 
awdurdodol ar wasanaeth ymroddgar, 
diwyd, ffyddlon, ac egniol y gwas a'r 
forwyn, na'r chwyrnu a'r cyfarth chwerw 
hwnnw ag y mae meistri a meistresi yn 
ei arfer yn rhy fynych at eu gwasanaeth- 
ddynion. Dylai y meistr a'r feistres gyf- 
lenwi, mewn rhan, ddyledswydd rhieni 
at eu gwasanaeth-ddynion, ac ymdrechu 
hyd yr eithaf i wneuthur eu lle yn gy- 
surus iddynt, a'u gwaith yn hyfrydwch 
ganddynt ; oblegid y mae tynerwch llais, 
ac ymddygiad mwynaidd, caruaidd, a 
serchiadol meistr a meistres at eu gwas- 
anaeth-ddynion, a'u gofal am eu cysuron 
a'u llwyddiant ym mhob peth ac ym 
mhob dim, yn awdurdod ag sydd yn eu 
dilyn yn effeithiol yn absennoldeb yn 
gystal ag ym mhresennoldeb y meistr a'r 
feistres. Mae bod y meistr a'r feistres 
yn cyflenwi lle tad a mam at eu gwasan- 
aeth-ddynion, gan fod yn dirion wrth- 
ynt, ac yn ofalus am eu cysuron tymhorol 
ac ysprydol, yn sicrhau eu hufudd-dod, 
eu diwydrwydd, a'u ffyddlondeb yn y 
cwbl oll; oblegid gweithredant oddi ar 
gariad mabaidd, ac nid oddi ar ofn gwas- 
aidd. Pan fyddo y meistr yn ymgein- 
tachu, yn dwrdio, yn wgus, a phob amser 
yn dangos nad ydyw yn cael ei foddloni 
yng ngwasanaeth y gwas, a phan y byddo 
y feistres yr un modd at y forwyn—byth 
ddigon o waith—byth mo'r gwaith yn 
iawn—beio am y gorchwyl hwn, a beio 
am y gorchwyl accw—mae y gwasanaeth- 
ddynion, pan yn gweled na ellir rhoddi 
boddlonrwydd, yn taflu eu dyledswydd 
o'r naill du, yn pen-galedu, yn myned yn 
ddibris a difatter o'u gwasanaeth, heb 
feddwl am ddim ond gwneuthur mor 
lleied ag a allont, ac ymhyfrydu yn 
aflwyddiant eu meistr, yn hytrach nag 
yn ei lwyddiant, Yn sicr, y mae meis- 
tria meistresi i'w beio yn fawr am eu 
hymddygiadau at eu gwasanaeth-ddyn- 
ion ; ac i'w hymddygiadau eu hunain y 
dylent briodoli llawer iawn o segurdod, 
difatterwch, dibrisdod, anffyddlondeb, a 
gwastraff eu gwasanaethwyr. Fynychaf, 

ni welir y gwas a'r forwyn yn gwneuth- 
ur digon o waith, pan fyddont gwedi 
bod wrthi yn ddiwyd; ac er gwneuthur 
y gwaith, braidd byth y bydd rhyngu 
bodd y meistr a'r feistres ; ac y mae hyn 
eu gyrru i ddiofalwch ynghylch eu 
gwaith, ynghylch eiddo eu meistri, a'u 
llwyddiant. Mae gyrru y gwas a'r for- 
wyn fel caethion, ymgeintachu & hwynt 
yn barhaus, a bod yn draws wrthynt, yn 
pen-galedu y gwasanaeth-ddynion, ac 
yn llanw eu mynwesau a chwerwder. 
Un gwall mawr ar feistri a meistresi, 
ydyw gommedd amser cyfaddas i'w 
gwasanaeth-ddynion i fyned ynghylch 
eu helyntion angenrheidiol eu hunain. 
Mae eisiau amser weithiau ar y gwas a'r 
forwyn i fyned ar eu negeseuau eu hun- 
ain ; ond pwy yn ein gwlad ni sydd yn 
rhoddi amser cyfaddas iddynt ? Ai ar ol 
swpper y mae y gwas a'r forwyn i fyned 
i dŷ y crydd, y taeliwr, &c.? Ai ar y 
Suliau y mae gwasanaeth ddynion i gael 
ymweled â'u rhieni, &c,? Ai ary Sul 
y mae y gwas i hebrwng ac ymofyn ei 
ddillad o dŷ yr olchwraig? Y gwir 
ydyw, pe rhoddid amser addas yn awr 
ac yn y man i wasanaeth ddynion i 
wneuthur eu negeseuau eu hunain, 
gwnaent y deg cymmaint o amser i fynu 
drwy ddiwydrwydd a gofalwch. Peth 
arall hefyd a ddylai meistri roddi i'w 
gwasanaeth ddynion, ydyw hollol ryddid 
crefyddol. Mae son mawr yn y dyddiau 
presennol am ryddid gwladol a chref- 
yddol; ond y mae mwy o hono yn y 
sŵn nag sydd yn y sylwedd. Mae meis- 
tri a meistresi, a gymmerant arnynt eu 
bod yn grefyddol iawn, ac yn fawr eu 
sŵn ynghylch rhyddid crefyddol, etto yn 
ymddwyn yn eithaf gormesol a chaeth 
at eu gwasanaeth-ddynion onid ânt i'r 
un addoliadau a hwy eu hunain. Rhai 
meistri a meistresi a dorrant allan mewn 
lleferydd croyw fel y canlyn :—“ Ti gei 
fyned i wrando ar y tra fyddi 
yma.” Ond y mae eraill yn gallu cudd- 
io yr ewin fforchog mewn siarad noeth, 
eithr yn ei ddangos yn amlwg mewn 
ymddygiadau. Mae y caethiwed hwn 
yn fawr iawn yn ein gwlad ; ac nid yn 
unig y mae y caethiwed hwn rhwng Eg- 
lwyswyr ac Ymneillduwyr, ac Ymneill- 
duwyr ac Eglwyswyr, ond yn cael ei 
garrio i eithafoedd gan y naill sect at 
y llall; efallai fod Methodistiaid yn 
gaethach na neb o'r sectau gyd â gol- 

wg ar hyn. Er mwyn cael y gyfun- 
draeth wasanaethyddol i well trefn, ac o 
fwy cysur a lleshad i'r naill fel y llall 
o'r pleidiau, y mae yn rhaid i feistriaid 
a meistresi wella a diwygio llawer iawn. 

Mae bai mawr iawn hefyd ar wasan- 
aeth-ddynion. Yn gyffredin iawn, nid 
ydyw gwasanaeth-ddynion yn golygu 
dim ond y cyflogau, ac arbed eu hunain. 
Gwir, nad ydyw gwasanaeth-ddynion i 
ladd eu hunain, trwy weithio eu hunain 
allan mewn gwasanaeth ; ond y mae gan 
y meistri hawl gyfreithlon i'w gwaith, 
i'w diwydrwydd, ac i'w ffyddlondeb. 
Am dymmor eu cyflogiad, dylent weithio 
yng ngwaith eu meistri megis pe bydd- 
ent yn gweithio yn eu gwaith eu hunain; 
dylent fod yr un mor ddiwyd, yr un mor 
ffyddlon, yr un mor ddiwastraff, a'r un 
mor ofalus yn gyfangwbl a phe byddent 
drostynt eu hunain. Ond yn lle hynny, 
fynychaf, pan na fyddo llygad y meistr 
arnynt, arafa y peiriant gweithiol; eir i 
chwareu ; gorweddir i lawr, a chysgir. 
Mae ymddygiadau o'r fath hyn yn achosi 
anymddiried ynddynt gan eu meistri, ac 
yn peri iddynt feddwl y gwaethaf am 
danynt dros dymmor eu cyflogiad. Mae 
gwasanaeth ddynion hefyd yn dueddol i 
wastraffu eiddo eu meistri yn eu habsen- 
noldeb. Mae rhai yn myned mor bell a 
lledratta eiddo eu meistri, ac yn eu 
gwerthu dan law i dderbynwyr lladron- 
llyd, am hanner y pris; ac ni all dim 
fod yn fwy niweidiol i wasanaeth-ddyn- 
ion onest na hyn, drwy fod y rhai llad- 
ronilyd yn peri i'r rhai onest gael eu 
drwgdybio. Nid oes dim a ynnilla gym- 
maint o barch i wasanaeth-ddyn a di- 
wydrwydd, ac onestrwydd hollol a pher- 
ffaith ;—y mae hyn, a dim ond hyn, yn 

argraphu gwerth a phris ar gyflog-ddyn. 
Mae gwasanaeth ddynion yn gyffredin 
yn rhy ddibris o eiddo eu meistri, ac y 
mae y dibrisdod hwn yn anonestrwydd. 
Nis gall lai nag i ddigwyddiadau o goll» 
ed gymmeryd lle drwy wasanaeth-ddyn- 
ion ; ond pan na fyddo hynny yn cym- 
meryd lle o fwriad, difatterwch, ac es- ` 
geulusdod ymarferol, dylai meistri a 
meistresi beidio rhuthro arnynt ac ym- 
geintachu & hwynt; eithr yn fynych 
iawn nid ydyw gwasanaeth ddynion yn 
gofalu nemawr neu ddim am y colled- 
ion a achosant, a'r wastraff a wnant ar 
fara, caws, llaeth, ymenyn, cig, a thru- 
gareddion eraill; ac y mae eisiau diwyg- 
iad mawr, cyffredinol, a buan yn hyn. 
Peth arall ag sydd yn fyrr iawn mewn 
gwasanaeth-ddynion yn ein gwlad ni, yd- 
yw geirwiredd. Mae hwn yn achwyn- 
iad cyffredinol, a hynny am wasanaeth- 
ddynion crefyddol yn gystal a'r rhai 
annghrefyddol. Os bydd rhyw beth gwedi 
myned ar goll, dyweder y gwir ; os bydd 
rhyw offeryn gwedi torri, neu lestr gwedi 
dryllio, dyweder y gwir; os bydd neges 
i ryw le, dyweder y gwir; os bydd 
gwedi myned dros ben amser pan ddeuir 
yn ol, dyweder y gwir; ïe, dyweder y 
gwir, gan nad beth a fyddo gwedi cym- 
meryd lle, a chan nad beth a fydd y 
canlyniadau. Achwynir, ac nid heb 
achos hefyd, oblegid celwydd gwasan- 
aeth-ddynion ; galarus yw dywedyd, ond 
y mae yn wir—nis gellir eu credu. Dy- 
lai ein gwahanol gymdeithasau crefyddol 
wasgu hyn yn ddwys ar feddylia gwas- 
anaeth ddynion ; oblegid mae celwydd 
a thwyll ymarferol yn achosi amheuaeth 
ynghylch moesoldeb y gwahanol gref- 
yddau yn ein plith. 


Grange Browychns y Bachgen. 


AWR ydyw Hawenydd y teulu pan 
enir y cyntafanedig ;—pan enir yr 
etifedd ;—mam fyw, a phlentyn byw, a 
phlentyn prydferth hefyd, a'i holl aelod- 
au yn berffaith, megis pe buasai Awdwr 
natur, yn eì drugaredd, a'i ewyllys da, yn 
gwneuthur rhyw gynnyg mawr er mwyn 
rhwymo y rhieni mewn tragywyddol 


ddiolchgarwch iddo ei hun am y tirion- 
wch a ddangosodd efe iddynt. Uchel a 
mawr ydyw ein Duw ni; ei ffyrdd nid 
adwaenir, a'i lwybrau ef ni olrheinir, 
oblegid efe a ferchyg ar awelon chwa a 
chedyrn uchelion yr wybrenau, a hwylia 
ei gerbydau drwy waelodion y gorddyfn- 
derau mawrion, ac yng ngwyneb ei 

weithrediadau tragywyddol nid oes gen- 
nym ni i'w ddywedyd, ond mai llwybrau 
tragywyddol sydd iddo. Gwelodd Efe ein 
haunelwig ddefnydd, ac yn y Llyfr mawr 
sydd yn gloedig yn y nef, dalenau yr 
hwn ni ddarllenwyd gan neb o'r thrônau, 
na'r arglwyddiaethau, na'r pendefig- 
' aethau urddasol a weinyddant yn llys y 
Teyrn tragywyddol yn uchelion y gogon- 
int, yr oedd yr oll a berthynai i ni 
gwedi ei ysgrifenu yn y dydd y lluniwyd 
hwynt, pan nad oedd yr un o honynt. 
Priodolir pethau i natur, ond Awdwr 
natur sydd wrth lyw mawr y llywodr- 
aeth eang; efe sydd yn goruwch-lywodr- 
aethu olwynion y peiriant rhag ymddyr- 
ysi o honynt ; drwy ei oruch-lywodraeth 
ef y mae yr esgyrn yn cael eu ffurfio yng 
nghroth un a fyddo beichiog ; y mae efe 
i'w gydnabod yn nhymhestloedd y gauaf, 
yn adgyfodiad natur yn y gwanwyn, yng 
ngwênau llon yr haf, ac yn llithrad y 
flwyddyn yn yr hydref, fel nad oes adeg 
yn bod, na dim yn cymmeryd lle, nad 
ellir dywedyd, yr Arglwydd Dduw Holl- 
alluog sydd yn teyrnasu ! 

Ganed y bachgen pan ydoedd haul haf 
yn ymdynnu drwy yr wybren mewn 
mawrhydi ac mewn prydferthwch mawr ; 
' llinynau ei oleuni yn eu hamrywiaethau 
a'u gwahanol liwiau yn ymagor yn ei bel- 
ydron; y llysiau pêr yn gwasgaru eu 
haroglau hyd ym mhell gyd a'r awelon 
mwyn ; y goedwig gwedi gwisgo ei man- 
tell werdd ; y cerddorion pluog yn cyd- 
ddyrchafu eu caniadau, a holl natur megis 
yn ci rocsawi yn ei gwisgoedd goreu i 
fyd lle mae dyn yn cael ei eni o wraig, yn 
fyrr o ddyddiau, ac yn llawn o helbul. 
Ei fam a edrychai mewn llonder yn ei 
wedd, gan gusanu ei wynebpryd angyl- 
aidd; gwedi annghofio yn llwyr holl 
wewyr a loesion yr esgoreddfa; ci dad 
a'i cymmerai yn ei gofl, gan ci ystyried 
yu berffeithrwydd tegwch holl blant y 
greadigaeth ; a'r menywaid a weinyddent 
ar yr achlysur a'i cyhoeddent heb ei ail, 
ac yn rhagori mewn prydferthwch ym 
mhell ar yr un plentyn a welsent erioed. 
Deuai y bachgen ym mlaen yn rhyfedd, 
gan gynnyddu bob dydd, a chan ddad- 
blygu rhyw degwch adnewyddol yn feun- 
yddiol, fel yr oedd ei rieni yn ymserchu 
yn fwy ynddo, gan feddwl y buasai yn 
parhau yn gysur eu bywyd, yn gymmorth 
i'w henaint yn y dyddiau blin, ac yn eu 
trosglwyddo mewn hiliogaeth anrhyd- 

eddus i'r oesau dyfodadwy. Pan ydoedd 
a'ì gamrau bychain yn ymsymmud yn 
eiddil ar hyd y tŷ, yr oedd pryder ei 
fam yn fawr drosto, a'i llygaid yn was- 
tadol yn gwylio drosto er ei warchod a'i 
gadw rhag niweidiau tân a niweidiau 
dwfr, ynghyd â phob rhyw niweidiau 
eraill ; ac ni fyddai y fath londer un am- 
ser yn ganfyddedig yng ngwedd ei dad a 
phan fyddai y bachgen yn ei gofl, yn es- 
tyn ei law fechan at y blodeuyn hwn 
ac at y blodeuyn accw, gan wênu wrth 
weled yr ednod yn ehedeg yn groes i'r 
caeau, ac ieir yr haf yn ehedfan at y blo- 
deuyn yn holì brydferthwch adar parad- 
wys. Fel yr oedd y bachgen yn cynnyddu 
ac yn cryfhau, gwelid ef yn llaw ei dad yn 
ymhwylio drwy lwybrau y ddol, gyd ag 
ymyl yr hon yr ymlithrai afonig fechan 
loyw, tonau yr hon a ddihufennid gan y 
gwennoliaid yn eu hysgogiadau buain ar 
ol y gwybed ; a mynych y gwelid y ddau 
yn esgyn y glas-fryn, pan fyddai huan 
yn disgyn tu ag ystafelloedd y gorllewin, 
ac yno y bachgen a edrychai ar fachlud- 
iad glyw y dydd mewn syndod, gan osod 
gofyniadau lawer i'w dad, y rhai ni fed- 
rai eu hatteb; a phan ddychwelent yn 
eu hol, cyfarfyddai ei fam & hwynt ar y 
llwybr, yr hon a gymmerai y bachgen 
i'w breichiau, gan ei gludo yn ol mewn 
llawenydd i'r ty. Aeth amryw flynydd- 
oedd heibio fel hyn, heb un plentyn ar- 
all i dynnu dim o serchiadau y cymmeir- 
iaid cariadus oddi wrth eu hunig blentyn 
a'u hetifedd ; yr oedd efe yn llonaid y 
meusydd ei hun, yn llonaid y tŷ ei hun, 
ac ym mhlith holl blant y gymmydog- 
aeth a'r cymmydogaethau, ni welai ei 
rieni wynebpryd mor brydferth a gwy- 
nebpryd eu plentyn hwy, na llygaid mor 
siriol a llygaid eu plentyn hwy, na 
hawddgarweh fel hawddgarwch eu plent- 
yn hwy ! Ac rywfodd neu gilydd acthant 
dros y terfynau yn ei herwydd, ac yn lle 
ei ystyried yn blentyn ag ydoedd yr Ar- 
glwydd gwedi ci roddi iddynt, hwy a 
wnaethant eilun o hono. 

Dyweda y Psalmydd am blant, mai 
“ etifeddiaeth yr Arglwydd ydynt,” ac 
mai “ei wobr ef yw ffrwyth y groth ; ” 
ond nid yn y golau hwn yn fynych y 
mae rhieni yn ystyried eu plant, oblegid 
cymmerant hwynt fel etifeddiaeth ag 
sydd yn perthyn yn neillduol iddynt 
hwy eu hunain, heb ystyried mai yr 
Arglwydd bendigedig fry sydd yn cu 


TRANGC BRAWYCHUS Y BACHGEN, 


rhoddi; ac yn y gwyrni hwn o eiddo 
rhieni,—yn eu hannghof hwn o Dduw, 
rhoddwr pob peth, cospir hwy yn fynych 
yn eu plant, a chânt yfed gwaelodion 
y cwppan chwerw! Gorchymyn yr 
uchel Dduw yw, peidio gwneuthur ei- 
lun nac eilunod o unrhyw wrthddrychau 
a welir dan haul, oblegid nid duwiau 
ydynt roddion gwerthfawr Arglwydd y 
lluoedd, am hynny ni ddylid mewn un 
modd eu dyrchafu i'r orsedd, ond eu troi 
heibio fel y gwnaeth Moses a'i braidd, er 
mwyn addoli a pharchu Duw yn unig, 
gan ei ryfeddu yn ei holl weithredoedd 
erioed. Ond megis ag y mae niferi lliosog 
o rieni yn gwneuthur yn awr, felly y 
gwnaeth rhieni y bachgen hwn ; hwy a 
wnaethant eilun o hono yn lle ei ystyr- 
ied fel rhodd oddi wrth Dduw, a'u bod 
yn gyfrifol i Dduw am y defnydd a 
wnaent o hono. Gwir bod rhieni y 
bachgen yn grefyddol, yn rhodio yn ffyrdd 
y nef, yn parchu sancteiddrwydd, yn 
ymwyddfodoli yn yr addoliadau cyhoedd- 
us, ac ym mhob dim yn harddu ffyrdd 
Duw eu Hiachawdwr ; eithr syrthiasant 
yn fyrr yn eu dyledswydd at y bachgen, 
a thrwy hynny pechasant yn erbyn yr 
Arglwydd, ac yn dâl am eu gwaith, caw- 
santyfed cwppanaid lawn o chwerwder- 
au a'u dilynasant, ac a wneuthant y 
rhelyw o'u hoes yn auaf dû, tymhestlog, 
agarw. Rhoddasant ei ffordd ci hun i'r 
bachgen, gan ei adael ym mhob dim i'w 
fympwyon ei hun, gyd â golwg ar bob 
“Peth; a phan ydoedd rhwng chwech a 
saith mlwydd oed, yr ydoedd yn llawn 
tymherau drwg, yn curo ac yn dyrnodio 
y merched yn y tŷ, os na wnaent, ac os na 
ymddygent ym mhob dim yn ol ei ewyllys 
ef. Gorchymyn ei fam iddynt ydoedd 
am adael ci ffordd iddo, a pheidio ei 
groesi, rhag iddo yrru ci hun yn glaf 
drwy lefain ; ac felly yn y tŷ, efe a reolai 
bob peth, a'i awdurdod a gyrhaeddai ar 
bawb; dadwnai yr hyn a wnelai y mor- 
wynion ; pan ysgubent y tŷ, yntau o wir 
falais, ac cr mwyn porthi ei natur ddrwg, 
a'i diwynai; lluchiai y llestri coed, 
drylliai y llestri priddion, fel y gellir dy- 
wedyd ei fod bob dydd, a thrwy y dydd, 
ar gefn rhyw ddrwg neu gilydd, ac yn 
cynnyddu yn amlwg yn ei ddrygau yn 
feunyddiol. Pan fyddai allan o'r tŷ, yr 
ydoedd fel barbariad bychan newydd 
ddyfod allan o'r gwarchae, yn anafu ac 
yn niweidio pob peth; ond er ci holl 

fân-ddrygau fel hyn, ei rieni ni ddywed- 
ent air wrtho, chwaethach ei geryddu & 
gwialen, er darostwng ei natur, er gwan- 
ychu ei nwydau, ac er caethiwo ei duedd- 
iadau drygionus, fely rhwystrid ef yn ei 
ffyrdd, ac na adawid unrhyw ymdrech 
yn ol tu ag at argraphu delw newydd 
arno, fel i roddi sail i obeithion y gwelid 
ef yn addurn i gymdeithas, ac yn fendith 
ei gymmydogaeth mewn amser dyfodol, 
Pan aeth ei fam â'r bachgen i'r ysgol yn 
y pentref cyfagos, ei siars i'r ysgol-feistr 
ydoedd am fod yn dirion wrtho, am 
beidio ei geryddu, am beidio cymhwyso 
y wialen at ei berson, ond ar bob ach- 
lysur ì ddywedyd yn deg wrtho, am fod 
hynny yn ddigon, ac y byddai iddi, nid 
yn unig ei dalu, ond ei wobrwyo hefyd 
am ei dirionwch tu ag at y bachgen. Pan 
yn yr ysgol, ni ddeuai iddi mewn pryd ; 
a rhwng bod ei fam yn ei adael yn ei 
wely yn y bore, a'i chwareu a'i fân- 
ddrygau yntau ar y ffordd, yr oedd y 
plant gwedi adrodd un wers, cyn y 
gwnai efe ei ymddangosiad yn eu plith ; 
ac wedi iddo eistedd, ni fyddai yn llon- 
ydd am ddeng munud, ond ymsymmud 
o fan i fan, tynnu gwalltau y plant, nes 
yr ydoedd yn derfysgwr cyffredin yr holl 
ysgol; a'r ysgol-feistr wrth weled hyn, a 
ystyriodd rwymau ei ddyledswydd atto, 
a'i cymmerodd i fynu un diwrnod, ac a'i 
chwipiodd yn dda, ac ni welodd efe y 
bachgen byth ar ol hynny yn dyfod dros 
drothwy yr ysgoldy. 

Yr oedd y bachgen yn awr yn tyfu, ac 
ystyriai ei rieni ei bod yn llawn bryd i 
wneuthur rhywbeth o hono, ac anfonas- 
ant ef i ysgol mewn cymmydogaeth bell- 
ennig; ond nid yn hir y bu efo yno, 
oblegid ymrafaelio braidd â'r holl blant, 
gan ymladd hyd at waed â hwynt, fel yr 
oedd yn gwneuthur ci letty yn rhy boeth 
i aros yn hwy yno; ac wedi bod mewn 
tair neu bedair o ysgolion fel hyn, a dy- 
fod adref ar hanner ei dymmor o bob un 
o honynt, anfonwyd ef i Locgr i'r ysgol ; 
a rhywfodd neu gilydd, treuliodd ddwy 
flynedd yno, ond nid wrth ci lyfrau, 
oblegid pan ddaeth adref, nid ydoedd 
ddim ysgolhaig at yr hyn a ddylasai fod, 
eithr yr oedd yr arian a delid drosto yn 
atteb dibenion, a bernir mai dyma yr 
achos iddo gael ci gadw cyhyd yno. Pan 
ddaeth yn ol o'r ysgol o Loegr, yn llo 
gwellhau, yr oedd ei foesau gwedi gwaeth- 
ygu, ac yr ocdd gwedi ychwanegu drygau 

newyddion at ei hen ddrygau blaenorol. 
Yr oedd yn awr i'w weled ar hyd y cae- 
au, a haid o gŵn yn ei ddilyn, yn y cym- 
meriad o heliwr, a'i ddryll ar ei fraich, 
ac yn fynych yn cael ei ganlyn gan segur- 
wyr ac oferwyr yr ardal; a'r cymmyd- 
ogion ni allent frudio pa beth a ddeuai o 
hono, ond ofnent y canlyniadau, a 
theimlent yn ddwys drosto ef a'i rieni, y 
rhai a berchid ac a gerid yn fawr drwy 
yr holl ardaloedd. Dechreuai ei rieni yn 
awr agor eu llygaid, ac ymofidient yn 
fawr oblegid y bachgen, a gwelid ei fam 
mewn dagrau mynych yn ei herwydd ; 
ond yr oedd efe yn awr gwedi myned 
uwch-law cynghorion, ac ni wnai roddi 
clust-ymwrandawiad i'r rhai a ewyllys- 
ient oreu iddo, ac a garent ei gorph a'i 
enaid. Pan gynghorid ef, ymddygai yn 
enbyd, a phan adroddai ei fam wrtho y 
sibrwd oedd yn y gymmydogaeth yn ei 
gylch, ymgreulonai, gan ddywedyd nad 
gwaeth ganddo ef beth a ddywedai dyn- 
ion am dano, mwy na'r hyn ni ddywed- 
ent am dano, a'i fod yn alluog i reoli ei 
hun, heb gynnorthwyon y cymmydogion, 
yr ardalwyr, na neb eraill, pwy bynnag. 
Yr oedd y bachgen gwedi ei arfer âg 
addoliad ac & gwasanaeth yr Arglwydd, 
ac yn myned gyd a'i rieni yn wastadol i 
dŷ yr Arglwydd. Ond gwedi dychwelyd 
o hono yn ol o'r ysgol olaf y bu ynddi, 
sylwyd ei fod yn fwy difatter o lawer am 
y gwasanaeth cyhoeddus, a deallwyd ei 
fod gwedi myned yn dyngwr a rhegwr, 
ac yr oedd braidd bob nos yn &pplan ar 
hyd tafarndai y pentref gyd Á rhai llygr- 
edig eu meddyliau fel ei hun. Yr oedd 
efe ei hun yn ddidaro yn ei feddwl gyd & 
golwg ar ei ffyrdd, ond eraill a edrychent 
ar yr amser oedd o'i flaen gyd â dychryn, 
oblegid ei fod, nid yn unig yn rhagori ar 
bawb drwy yr ardal mewn annuwioldeb, 
ond yn cynnyddu beunydd ym mhob 
drygioni, gan ychwanegu drygau at 
ddrygau, fel y nodid ef allan gan famau 
y gymydogaeth i'w plant fel gwrthddrych 
gwedi ei golli i bob moesoldeb. 

Yr oedd cyflwr y bachgen yn awr yn 
dra brawychus, a'i rieni oeddynt yn flin 
arnynt, ac ni wyddent pa beth oedd 
wneud erddo a throsto. Ond gwedi ym- 
gynghori â'r rhai yr oedd ganddynt 
ymddiried i'w dealltwriaethau, pender- 
fynwyd ei rwymo gyd â masnachwr 
cyfrifol ym mhen tref y sir, gan obeithio 
y buasai sylw i fasnach yn ei radloni, yn 

ei ddwyn atto ei hun, ac ymddiosg o'r 
oferedd a eisteddai, ac a deyrnasai yn 
annibynol yn ei galon. Boddlonodd y 
bachgen i'r cynllun, oblegid y mae rhyw 
beth yn hanfodoli feddwl llygredig am 
olygfeydd newydd i'w weithrediadau ; 
ac yn gymmaint a'i fod erbyn hyn gwedi 


cynnefino & llygredigaethau yr ardal, yr 
oedd yn addaw iddo ei hun ryw hyfryd- 


wch mawr adnewyddol yn ei le newydd, 
a dangosai awydd mawr am gael ei sef- 
ydlu yn fuan ynddo. Mor gynted ag y 
gallwyd ei barottoi, rhoddwyd ef dan 
warcheidwadaeth y masnachwr, ac am 
ychydig fisoedd yr oedd ei ymddygiadau 
mor addas ac mor weddus, fel y tybiodd 
ei feistr mai anwireddau gwedi eu llunio 
mewn malais oeddynt y chwedlau blaen- 
orol a glywodd am ei foesau. Darfu i 
siarad cymmeradwyol y masnachwr o'r 
bachgen sychu dagrau ei fam, a gwellhau 
ei briwiau; yr ydoedd yn gordial i'w 
chalon, yn olew ac yn win i'w harcholl- 
ion dyfnion, ac yn adferiad bywyd o 
farwolaeth iddi ; a'i dad pan glywodd a 
deimlaì bwysau mynyddoedd o blwm yn 
diflannu ; syrthiodd ar ei ddeulin, a di- 
olehodd o eigion ei galon i Dad y tru- 
gareddau am yr arwydd lleiaf y byddai 
i'w benwynni ddisgyn i'r bedd mewn 
heddwch! Rhyw beth rhyfedd ydyw 
cael cilfach gysgodol gwedi bod allan or- 
iau yn hwylio drwy donau trochionnog 
y weilgi fawr, pan gynhyrfir ef i gyn- 
ddaredd gan yr awelon nerthol ; a pha- 
radwysi'r meddwl, gwedi bod yn hir yn 
y tymhestloedd mawrion, ydyw y seibiant 
lleiaf; ac felly y profodd i rieni y bachgen 
pan adroddwyd wrthynt bod ei ymddyg- 
iadau yn well na'r disgwyliad. Ond er 
gofid dyblyg i rieni y bachgen, nid yd- 
oedd y cyfwng hwn ond distawrwydd 
byrr rhwng y naill dymmestl a thym- 
mestl arall; dim ond rhyw lygedyn 
gwannaidd yng nghanol diwrnod cym- 
mylog, tywyll, a dû, oblegid yr ocdd y 
rhyferthwy mawr yn ol, a'r simoon 
gwenwynig ar ei ysgogiad i ddeifio y 
rhelyw o'u hoes o bob cysuron! Megis 
ag y mae dwfr, pan ei cronnir, yn ymdy- 
wallt allan gyd ag adnewyddol nerth, felly 
annuwioldeb y bachgen ar ol yr ychydig 
attalfa a roddwyd iddo ; oblegid cyn pen 
y flwyddyn dangosodd ei hun yn ei wir 
gymmeriad, fel yr oedd yn ddigon i beri 
i bob meddwl syml Jesmeirio mewn ar- 
swyd wrth glywed son am dano. Yny 

dref lle yr ydoedd dan rwymiad, daeth 
yn gydnabyddus & chymdeithion gwedi 
ymgaledu unwedd âg ef ei hun ym mhob 
annuwioldeb, a'r rhai, er mwyn gwneuth- 
ur ffordd rydd i'w cynniweirfeydd pech- 
adurus, a wadent grefydd, a haerent mai 
twyll ydoedd Ysgrythyr Lân yspryd- 
oliaeth, mai gwagedd ydoedd pob gwir- 
ionedd dwyfol, a'r rhai hefyd a watwarent 
Dduw! Yr oedd y tybiadau hyn wrth 
fodd calon lygredig y bachgen, ac yn fu- 
an efe a ragorodd ar ei holl gymdeithion 
yn ei gableddau yn erbyn y Duwdod, ac 
yn erbyn pob peth y mae argraph fawr 
ysprydoledig y nef arno; a gorfu ar y 
masnachwr ei anfon adref, gyd â gair 
mai yr un peth fuasai ganddo gadw 
uffern yn ei holl ddychrynion yn ei dŷ, a 
chadw y bachgen awr yn hwy dan ei 
gronglwyd ! 

Adref y daeth, ac adref y dilynodd ei 
annuwioldeb mawref; a'i unig hyfryd- 
wch oedd rhodio yng nghynghor yr an- 
nuwiolion, sefyll yn ffordd pechaduriaid, 
ac eistedd yn eisteddfa gwatwarwyr. 
Yr oedd ei dyngu, ei regu, ei gableddau 
yn erbyn crefydd, a'i watwar rhyfygus o 
bethau dwyfol, yn ddigon i beri i gnawd 
a chalon pob dyn grynu mewn arswyd, 
wrth feddwl am ei gyflwr. Ond tu â 
hanner dydd un diwrnod, daeth i'r tŷ 
dan regu y cŵn, a dywedodd wrth ei 
fam fod rhyw boen angherddol yn ei 
ben, ac er mwyn cael ei wared acth i'w 
wely. Cysgodd yn gythryblus am tu a 
dwy awr, a phan ddihunodd yr oedd 
megis pe buasai ar dân gan rym y gwres 
mewnol ydoedd ynddo. Trwy gydol y 
prydnawn hwnnw, achwynai gan y 
gwres, ac er yfed dwfr yn gwppaneidiau, 
yn lle diffoddi tân mewnol y dwymyn 
fawr, cynnyddai, pen-syfrdanai, a chyn 
hanner nos yr oedd ei dafod fel y glôyn ! 

Gwelwyd ei berygl, ac anfonwyd am y 
meddyg drannoeth, yr hwn gwedi ei 
weled a ddywedodd ei fod yn y perygl 
mwyaf, ac nad oedd ganddo ef ond y 
peth nesaf i ddim i wneuthuriddo! Yr 
oedd golwg ddychrynllyd ar y bachgen 
yn ei wely ; ei lygaid cochion yn chwar- 
eu ac yn ymwylltio; y chwys yn ddi- 
ferynau mawrion yn ymdreiglo dros ei 
ruddiau; ei wefusau yn grasedig; ei 
dafod yn olosgedig ; a'i ddwylaw yn ym- 
rwyfo yn frawychus yma ac acw! 
Bloeddiai yn ddychrynllyd ; weithiau yn 
galw ar y cŵn, bryd arall ar ei gym- 
deithion annuwiol, bryd arall rhegai 
grefydd, melldithiai y Bibl, a'i anadl yn 
dyfod allan o'i enau yn bost mawr fel 
mwg ffwrnes! Yr oedd yn amlwg er- 
byn y trydydd dydd ei fod yn prysuro i'r 
dyfroedd dyfnion ; a'r prydnhawn hwn- 
nw, pan ydoedd y dwymyn gwedi cilio 
yn ei hol er mwyn ymgryfhau tu ag 
at roddi y ddyrnod farwol iddo, daeth i 
raddau atto ei hun, deallodd ei fod ar 
lan yr Iorddonen, a chyd å llais dieithr- 
ol a dychrynllyd, llefarodd fe] y ean- 
lyn ;—“ Y mae crefydd yn ddwyfol; y 
mae y Bibl o Dduw ; ond er mwyn pech- 
od mi a'u gwedais ;—yr wyf yn awr ar 
drothwy tragywyddoldeb, a thywyllwch 
dudew hanner nos o fy mlaen ;—mi gly- 
waf sŵn tonau yr afon fawr, ac yr wyf 
heb gyfaill i'm cynnorthwyo yn ei dyfn- 
derau! Ar gynghorion ni wrandewais, 
a phob rhybuddion ni thyciasant i mi; 
ac yr ydwyf yn gweled uffern yn ei holl 
ddychrynfeydd megys yn ymgynhyrfu 
i'm herbyn.” Methodd a dywedyd dim 
yn ychwaneg; daeth angau mawr ym 
mlaen, ac efe a lusgwyd i angau, ac a 
wthiwyd i dragywyddoldeb, ai holl 
anwireddau yn bentyrau mawrion ar 
ei ben. 


Y Pilu. 


. MRYW ydynt y cylchdroadau a gym- 
merasant le ym mhlith cenhedl- 
aethau y ddaear, o ddechreu y byd hyd 
yr awr hon; aml ydynt gynhyrfiadau 
natur, er pan osodwyd seiliau y greadig- 


aeth fawr; a lliosog ydynt y cyfnewid- 
iadau a gymmerant le mewn un oes dan 
yr haul :—hyn a achosodd i’r hanesydd 
gymmeryd ei ysgrifell i'w balf, modd y 
trosglwyddai i'r oesau dilynol wybod- 

aethau am y digwyddiadau a achlysur- 
asant ryfeddod, syndod, a braw i’n hyn- 
afiaid. A chan fod llen gudd rhyngom 
a phethau dyfodol, fel nas gŵyr y doeth- 
af o ddynion ar ba beth y bydd i yforu 
esgor, nid oes i ni ond edrych ym mlaen 
gyd ag ymddiried yn y gallu cadarn 
hwnnw, digonol i'n cynnal yn awr y 
brofedigaeth ; ac edrych yn ol i hanes- 
ion y cynoesau, yn neillduol y rhai ys- 
grythyrol, i ryfeddu holl weithredoedd 
mawrion y Duw byw, yng ngweinydd- 
iadau ei ragluniaethau tu ag at feibion a 
merched Adda. Rhagorach yw y Ore- 
awdwr ym mhob peth, nag un creadur 
a'r a ymddangosodd erioed ar y ddaear, 
Mae y llew i'w ryfeddu yn ei nerth, y 
cawrfil yn ci faintioli, dyn yn ei ddoeth- 
ineb, a Duw ym mhob peth ; “Ofnadwy 
ydyw yng nghynnulleidfa y saint, ac i'w 
arswydo yn ei holl amgylchoedd ; mae 
yn ogoneddus mewn sancteiddrwydd, yn 
ofnadwy mewn moliant, ac yn gwneuth- 
ur rhyfeddodau.” Mae bodau mwyaf 
yr wybren faith, oll gwedi eu cyfleu o 
fewn terfynau, yn ddarostyngedig i ew- 
yllys eu Gwneuthurwr, ac yn ymsym- 
mud ynddo ; hyn a ymddengys yn dra 
eglur oddi wrth yr ufudd-dod a roddant 
iddo pan y gorchymmyno efo iddynt, 
er atteb dibenion mawrion ei fwriadau, 
o ba natur bynnag y'*byddont. 

Dywedir am y goruchel Dduw, ei fod 
yn gyfiawn yn ei holl ffyrdd, ac yn sanct- 
aidd yn ei holl weithredoedd; ond y 
nodweddiad mwyaf perthynol iddo, ac 
wedi tynnu sylw y rhywogaeth ddynol, 
ac angylaidd hefyd, fe allai, yw ei gariad, 
effaith pa un yw ei drugaredd a'i ras, ag 
ydynt gwedi teyrnasu i ryfedd-nod at 
fyd o golledigion. A gallesid meddwl 
bod y profion a roddwyd, ac a roddir yn 
feunyddiol o'i gariad, yn effeithio yn y 
fath fodd ar ddynion, nes eu dwyn yn 
ufudd iddo, i rodio yn ei ddeddfau, ac yn 
blygedig i'w holl orchymynion. Ond 
y fath yw caledrwydd calon pechadur, 
fel y mae ei holl eiriau, ei ymddygiadau, 
a'i weithredoedd, yn profi yn eglur ei fod 
yn camddefnyddio amynedd, daioni, a 
hirymaros Duw, er ei ddinystr ei hun; 
oblegid y mae y Pregethwr gwedi dy- 
wedyd, “O herwydd na wneir barn yn 
erbyn gweithred ddrwg yn fuan, am 
hynny, calon plant dynion sydd yn llawn 
ynddynt i wneuthur drwg.” Gwirion- 
edd galarus i'w adrodd, ond a brofir i 

eithaf eglurdeb yn ymddygiadau plant 
dynion ydyw, eu bod yn cyfrwyo trugar- 
edd Duw, ac yn ei marchogaeth hyd i 
golledigaeth. Gwn yrammheuir hyn gan 
rai, ond y mac yn eithaf dilys fod hir 
amynedd a gras ein Duw yn cael eu 
camddefnyddio; y mae llangc heinif, a'r 
wyryf lon, hyd yr eithaf yn cofleidio 
pleserau gwag y byd, ac yn meddwl am 
ymorphwys tu a therfyn oes ar drugar- 
edd yr Arglwydd: gwedi cyrhaedd o 
honynt ganol oed, er yn gwbl dan ar- 
glwyddiaeth pechod, tybiant fod trugar- 
edd Duw rhyngddynt o hyd a'r dan- 
llwyth ; ond gwedi iddynt wargrymmu 
dan henaint, ymfoddlonant i lwybrau eu 
tadau a'u teidiau, a dywedant, “ Na fydd 
waeth arnom ni nag ar ein hynafiaid.” 
Felly, gwedi cael oes o ddeng mlynedd a 
thrugain hyd i bedwar ugain mlynedd, 
gwedi cael pob manteision a chyfleusder- 
au, a chadw trugaredd Duw yn eu geneu- 
au, suddant yn angau i wlad sydd is na'r 
bedd, gorchuddir hwynt gan y ffrwd, ac 
yn dragywydd ni ddyrchant eu penau. 

Dymunir hyspysu i ddarllenydd yr 
ysgrif hon, yn neillduol yr hwn a ym- 
gildynna yng ngwyneb gwahoddiadau 
grasol y nef, nad ydyw barnedigaeth yr 
annuwiol yn hepian. Mae pechod gwedi 
cynnyg at fywyd Duw, gwedi bwrw 
gwarth ar ei lywodraeth, ac yn taro yn 
uniongyrchol yn erbyn ei sancteidd- 
rwydd; ac oni fydd i'r ddamnedigaeth 
gael ei symmud, fe esgor y ddeddf, ac a 
dery y pechaduri ddyfnderau gwaeau i 
bob tragywyddoldeb. Er iddo hir oedi 
tu ag at anwiredd y cynfyd, er dangos 
ei amynedd am amser maith, ac er ei fod 
megis yn anewyllysgar i'w dymchwelyd 
i'r gwaelodion tanllyd ; etto y farn a'u 
goddiweddodd, a'r diluw mawr a'u gor- 
chuddiodd ; fel na throsglwyddwyd y fath 
dorf erioed i fyd arall ar unwaith o 
ddechreuad y byd hyd yn bresennol. O 
barth i'r hyn sydd yn awr dan ein sylw, 
gellir nodi, 

Mai erchylldra pechodau y cynddi- 
luwiaid a achosodd i'r farn ofnadwy hon 
eu goddiweddyd. Gwedi lladd o Cain ei 
frawd Abel, gwedi ei alw i gyfrif am ci 
ysgelerder, a'i ddwyn yn euog ger bron 
llys y nef, dywedir, “A Chain a aeth 
allan o ŵydd yr Arglwydd, ac a drigodd 
yn nhir Nod, o'r tu dwyrain i Eden.” 
Gadawodd dŷ ei dad, lle yr oedd y gwas- 
anaeth gwedi ei sefydlu, a'r Arglwydd 

Ior yn cael ei anrhydeddu ; ac a ymneill- 
duodd er mwyn gwneuthur sefydliad 
iddo ei hun a'i hiliogaeth. Mae i'w sylwi, 


pan ddechreuer ymollwng o berthynas - 


i achos Duw, esgeuluso amserau cynnull- 
iadau y frawdoliaeth, a llwyr adael cyn- 
teddau y tŷ, nad yw y gwrthgiliwr yn 
myned a chrefydd ganddo i'r tiroedd 
pell; o ganlyniad, nid oes na gwawr, na 
blagur, nac unrhyw ffrwythau dymunol 
i'w disgwyl oddi wrtho, cyhyd ag y byddo 
yn gweithredu o'r tu allan i derfynau 
deddfau Duw. Tra amlwg yw, i Cain 
a'i hiliogaeth ymadael yn fore oddi 
wrth y gwir Dduw, iddynt fabwysiadu 
tybiau gau, a syrthioi eilun-addoliaeth ; 
oblegid y mae yn naturiol iawn i bob 
dyn, pau ymadawo â Duw, roddi gwas- 
anaeth i greadur; ac ni adawodd neb 
erioed mo ffyrdd y nef, heb gofleidio 
rhai o'i eiddo ei hun yn eu lle. “Dau 
ddrwg, (medd yr Arglwydd am Israel,) a 
wnaeth fy mhobl ; hwy a'm gadawsant 
I, ffynnon y dyfroedd byw ;” dyma droi 
cefn arno, gŵyro oddi wrtho, a rhoddi y 
diystyrwch mwyaf iddo; yn ganlynol, 
“Hwy agloddiasant iddynt eu hunain 
bydewau torredig,” annigonol i ddal 
dwfr erbyn awr o gyfyngder. Mae y dyn 
gwedi ei rybuddio, gwedi ei annog i ddi- 
wygiad, ac wedi ei gymmell i edifeirwch, 
mewn perthynas i'w feddwdod, ei gy- 
bydd-dod, neu lwybr cyffredin ei rodiad, 
ond yn,aflwyddiannus; yn hytrach nag 
ail fesur ei gamrau, adeiladu yr adwyau, 
a gwneuthur y gweithredoedd cyntaf, 
cymmerodd y canlyniadau, a gwell gan- 
ddo ddilyn ei ffyrdd ei hun, na rhodio yn 
ol sancteiddiaf air y goruchaf Dduw. 
Mae ymddygiadau o'r fath hyn yn dan- 
gos i eithaf eglurdeb, fod y dyn gwedi 
llwyr ymwrthod â'r nef, ac mai ei bech- 
odau yw ei dduwiau, mai hwynt yw ei 
anwyliaid, mai iddynt y rhydd ei wasan- 
aeth, ac mai ymdroi ynddynt yw unig 
hyfrydwch ei galon. Dir yw, na ddysg- 
odd Cain ei hiliogaeth i adnabod yr Ar- 
glwydd, ond eu gadael i'w dychymmyg- 
ion llygredig eu hunain; a phan y 
ganwyd mab i Seth, ymddengys bod ei 
hiliogaeth gwedi ei gorchuddio gan dy- 
wyllwch ac anwybodaeth i'r graddau 
eithaf; oblegid galwyd enw y mab hwn 
Enos, am ddechreu o ddynion alw ar 
enw yr Arglwydd. Yn awr, y farn gy- 
ffredin yw, am yr ymadrodd, “ Yna y 
dechreuwyd galw ar enw yr Arglwydd ;” 

i ddynion ymffurfio yn gymdeithasau, 
i alw ar enw yr Arglwydd, mewn 
modd mwy rheolaidd nag o'r blaen ; ond 
gyd â phob parch dyledus i esponwyr a 
beirniaid, ni fedraf weled bod yr ystyr 
crybwylledig yn naturiol, nac yn gorwedd 
yn esmwyth ym mynwes yr ymadrodd, 
na'i amgylchiadau. Eglur yw, y gelwid 
enwau ar blant, yn y cyn-amserau, a 
ddygent berthynas âg amgylchiadau 
neillduol yn amser eu genedigaeth ; Efa 
a alwai ei mab, Seth, “ Oblegid (ebe hi,) 
Duw a osododd i mi had arall yn lle 
Abel, am ladd o Cain ef;” aphan y gan- 
wyd mab i Seth, galwyd ef Enos, hynny 
yw, Galarus, “ Yna dechreuwyd galw ar 
enw yr Arglwydd.” Os ffurfìo eu hunain 
yn gymdeithasau crefyddol yr oedd dyn- 
ion, os yn fwy rheolaidd yr addolent 
Dduw, os yn fwy trefnus y gwasanaeth- 
ent yr Arglwydd, ac os oedd crefydd dan 
y fath flagur, pa fodd y cyssonir ystyr 
enw Enos â'r amgylchiadau hyn? Ac 
oni buasai enw arall yn dwyn mwy o 
berthynas & ffynniant duwioldeb, na 
Galarus ? 

Wrth gadw mewn golwg, i'r enw hwn 
gael eì roddi i fab Seth, yn y berthynas 
âg amgylchiadau pethau yn amser ei 
enedigaeth, rhaid bod rhyw ddirywiad 
mawr yn cymmeryd lle beunydd ym 
mhlith dynion, a'u bod yn ymollwng i 
annuwioldeb, er gofid dwys a galar mawr 
i'r rhai a ofnent yr Arglwydd Hollalluog. 
Ac nid oes dim yn fwy na galw pethau ar 
enw yr Arglwydd ; sef codi gwrthddrych- 
au gweledig i orsedd y Duw anweledig, 
a rhoddi i greadur y gogoniant, y mawl, 
a'r addoliad perthynol i Greawdwr yr 
holl fydoedd ; galw yr haul yn dduw, a'r 
lloer, ac eraill o fodau yr wybren ; yr 
hyn oedd eilun-addoliaeth i'r perffeith- 
rwydd mwyaf. Hefyd, gan mai hiliog- 
aeth Cain a ymroddasant i eilun-addol- 
iaeth gyntaf yn y cyn-fyd, mae yn 
debygol iddynt gyssegru pethau i enw yr 
Arglwydd ; megis ystyried planedau y 
nef serennog yn goruwch-lywiaw dynion, 
coedydd, llysiau, a cherrig; ac y mae 
Sanconiatho, y pagan mwyaf dysgedig 
yn yr amserau gynt, yn cyfaddef mai 
dyma wreiddyn cyntaf y grefydd a bro- 
ffesai ; sef neillduo pethau i wrthddrych- 
au a alwent yn dduwiau. Ac yn wir, y 
mae y dernyn hwn o baganiaeth ac eilun- 
addoliaeth yn cael ei gredu gan lawer- 
oedd yn Nghymru yn fwy dilys na'r iach- 

awdwriaeth fawr yng Nghrist; mae y 
planedau gwedi eu gwneuthur ganddynt 
megis is-dduwiau, yn dwyn bob digwydd- 
iadau i ddyn, fel nad oes nac ymwared 
na dihangfa ; ond crogbren i un, dwfr i'r 
llall, a thân i'r trydydd ; ac felly rhydd- 
hant ddyn oddi wrth ei ddyledswydd, 
a gwnant rjnwedd o'i ddrygedd mwyaf. 
Oblegid os ydyw dyn dan lywodraeth 
blanedawl, mae dan angenrheidrwydd i 
gyflawni mesur ei anwiredd, fel y delo 
i'r dinystr sydd yn anocheladwy o'i flaen; 
ac y mae hyn yn groes i'r Ysgrythyrau ; 
oblegid yno nid oes esgus dros bechod 
dyn. Y mae yr uchel Dduw gwedi dy- 
wedyd, a gobeithir yr ystyriwn ei ym- 
adrodd, modd y caffo bob argraph ddy- 
ladwy ar ein meddyliau, “ Fy ngogoniant 
ni roddaf i arall, na'm mawl i ddelwau 
cerfiedig.” 

Diau ydyw, i hiliogaeth Cain, o'r cy- 
chwyniad cyntaf, ymddieithrio yn eu 
buchedd oddi wrth y gwir Duw, a hynny 
cyn belled fel na chrybwyllir am un o'i 
âch âg arwyddion duwioldeb yn per- 
thyn iddo ; ac o ychydig i ychydig, hiliog- 
aeth Seth a annghofiasant eu Crewr, a 
beidiasant & chrefydd, ac a ŵyrasant 
oddi wrth y nef, fel yr aeth y ddaear 
liosog ei thrigolion yn llawn o bob llygr- 
edigaethau. “ Yna y bu pan ddechreuodd 
dynion amlhau ar wyneb y ddaear, a 
geni merched iddynt, weled o feibion 
Duw ferched dynion, mai teg oeddynt 
hwy; a hwy a gymmerasant iddynt 
wragedd o'r rhai oll a ddewisasant;” 

rhai a gychwynant ddrygioni yr hen fyd 
' »'r ffynnon hon, sef cyssylltiad priodasol 
meibion Duw â merched dynion ; yr hon 
weithred ni fyddai ond y rhyfyg mwyaf i 
heb ei chyfiawnhau, a'i hystyried yn ei 
hamgylchiadau priodol. Ond yr oedd y 
drwg gwedi tarddu cyn hyn; ac nid 
ydyw yr amgylchiad dan sylw yn profi 
mwy na'i fod yn cryfhau yn feunyddiol, 
ac wedi helaethu terfynau ei deyrnas, 
nes dwyn yn gaeth hiliogaeth y rhai 
cyfiawn. Mae i'w goffhau, nad oes un 
crybwylliad yn yr hanesyddiaeth sanct- 
aidd gwedi ei roddi o barth cyfreithlon- 
deb ac annghyfreithlondeb priodas, hyd 
oni neillduwyd Abraham a'i had i fod 
yn bobl briodol i Dduw y nefoedd ; ac 
felly, yn ol yr hyn a ddywed Sant Paul, 
“ Lle nid oes deddf, nid oes gamwedd ;” 
ac nid oedd priodas meibion Duw & 
merched dynion yn bechod fel priodas, 


gy 

ond yn ei hamgylchiadau. Mae y gair 
cymmeryd, yn arwyddo, dwyn trwy or- 
threch a thrais, ac nid o fodd ac ewyllys 
da; yr ormes a wnaethant, y trais a 
ddangosasant, a'r annghyfiawnder a 
weithredasant, oeddynt yn croesi yr 
egwyddorion wrth ba rai yr oedd iddynt 
weithredu ; ac nid y briodas, a'i hystyr- 
ied ynddi ei hun. Hyspys yw, i holl 
ddarllenyddion yr Ysgrythyr Lân, am y 
llw a wnaed gan feibion Israel, am i neb 
o'r llwythau beidio rhoddi eu merched 
yn wragedd i Benjamin ; ond gwedi dy- 
fod o honynt yn fwy pwyllog, mawr y 
gofid a'u goddiweddodd ; a'r cynghor a 
roddasant i'r tri chan' wr, gweddill Ben- 


jamin bach, oedd cynllwyn yn y gwin- 


llanoedd, a dwyn ymaith ferched Siloh 
o'r dawns. Y cynghor hwn a ddilynwyd, 
a dywedir i feibion Benjamin wneuthur 
felly; “ A chymmerasant wragedd yn ol 
eu rhifedi.”—Yr un yw y gair gwreiddiol 
yn y ddau fan am cymmeryd; ac y mae 
yn debyg mai rhyw beth cyffelyb i ym- 
ddygiad Benjamin oedd eiddo meibion 
Duw yn cymmeryd merched dynion ; ar- 
feryd trais, ac nid dawn. Gwedi ym- 
ollyngfa meibion Duw i halogedigaeth, 
gwedi annghofio o honynt eu rhwymau i 
sancteiddrwydd, ac wedi unwaith neidio 
dros y terfynau, aeth golwg arswydus ar 
y ddaear ; yr oedd yn llawn o gewri gor- 
mesol, diofn Duw, a dibarch i ddyn; 
“ A'r Arglwydd a welodd mai aml oedd 
drygioni dyn ar y ddaear, a bod holl fwr- 
iad meddylfryd ei galon yn unig yn 
ddrygionus bob amser. A'r ddacar a 
lygrasid ger bron Duw, llanwesid y 
ddaear hefyd â thrawsedd.” Oblegid 
llanwesid y ddaear â thrawsedd trwy- 
ddynt hwy. Mae y darluniad hwn aroddir 
o ymlygriad preswylwyr yr hen fyd, yn 
dangos ei drueni a'i resynolrwydd i'r 
graddau pellaf ; ac a arwydda fod pob an- 
nhrefn gwedi cymmeryd lle, ac annghyf- 
iawnder yn teyrnasu mewn rhwysg. 
Nid oedd neb yn ddiogel yn ei berson, ei 
deulu, na'i feddiannau, oni fedrai ym- 
ddiffyn ci hun drwy nerth arfau ; nid 
oedd i'w weled ond celauneddau, bradwr- 
iaethau, a phob cythreuldeb ; ac nid oedd 
i'w glywed ond cableddau, melldithion, a 
rhuadau yr anwiriaid, fel y môr pan ym- 
godo ei donau. Dolurus yn ddiau i bob 
calon deimladwy yw, bod un teulu yn y 
gymmydogaeth yn rhagori mewn pob an- 
nuwioldeb,a phob pechod yn gwneuthur 


Y DILUW. 


ei artref yn eu plith ; os ymofyn am gel- 
annedd, fe'i ceir yno; os am odineb, y 
mae yno i'w gael; os am feddwdod, y 
mae yn teyrnasu yno; ac os am an- 
nghyfiawnder, brad, a phob twyll, y mae 
yno yn llettya. Ond pa faint mwy i 
feddwl, bod yr holl ddaear gwedi myned 
i ferwi fel y gerwyn fawr ei hun, ac yn 
chwydu pechod fynu yn ei holl gang- 
henau ; ïe, y fath oedd erchylldra pech- 
odau y cynddiluwiaid, a drewdod y tarth 
melldigawl a ymgodai tu a'r nef, a'r fath 
oedd eu cableddau yn erbyn y Mawrhydi 
nefol, fel y dywedodd yr Arglwydd am 
danynt, “Y mae yn edifar gennyf eu 
gwneuthur hwynt.” 

Yma nis gellir llai na sylwi, fuaned yr 
â dynion yn bechaduriaid mawr yn 
erbyn Duw. Yn y boreu, gwelsom y 
plentyn newydd, ei esgor, heb un wyb- 
odaeth ganddo o'i hanfodiad ; ; ym mhen 
ychydig gwedi hynny gwênai arnom, ac 
megis diniweidrwydd angel yn ganfydd- 
edig yn ei wedd ; ychydig ym mhellach 
afrywiogai, a dechreuai sathru deddfau 
Duw ; ym mlaen, canfyddid ef yn can- 
lyn ac yn cofleidio pob pleserau; yn y 
prydnawn yr oedd ei galon fel y callestr ; 
a chyd â machlud haul disgynai yn 
noethlymmyn i'r eirias fflamllyd dragy- 
wyddol. Nid oedd ond ychydig gyd & 
chant a hanner o flynyddoedd er marwol- 
aeth Adda hyd pan aned Noah, onid 
ydwyf gwedi camgymmeryd ; ac oni fu 
cynnydd rhyfedd ar y byd, nid yn unig 
yn lliosowgrwydd ei drigolion, ond yn 
amlder a mawredd ei bechodau? Gwedi 
ymroddi o ddynion unwaith i arglwydd- 
iaeth pechod, ni chant ddigon ar bechu ; 
ond cyflawnant hyd y mae yn alluadwy 
iddynt bob pechod yn un chwant. Pan 
y mae Duw yn dangos i Job ei allu yn y 
creaduriaid ; ym mysg amryw, desgrifia 
y Behemoth, fel o gryfder, nad gwiw i 
gadarn ymryson ag ef ; pan y disgyn i 
ymyl y ffrydiau dyfroedd, gan rym ei 
syched, “ Wele, efc a yf o'r afon, ac ni 
phrysura ; efe a obeithiai y tynnai efe yr 
Iorddonen i'w safn.” Felly y mae gyd â 
phechaduriaid trwy yr holl oesau; di- 
ystyrant ofn, gwatwarant arswyd, a 
gweryrant pan gaffont gyfleusdra i sathru 
deddfau Duw dan eu traed. Nid digon, 
meddai yr adyn, i mi ddywedyd celwydd, 
rhaid i mi ei gadarnhau trwy lwon ; nid 
digon meddwdod i mi, rhaid ychwanegu 
godineb atto; nid digon i mi fwrw fy 

hun dros greigiau colledigaeth, eithr ym- 
drechaf hyd y mae ynnof i gael y byd 
yno gyd & mi. Ni chashaodd y Duw 
daionus ddynion erioed fel dynion, ond 
fel pechaduriaid, ac o'i anfodd y mae 
yn tywallt ei farnedigaethau arnynt ; 
“ Oblegid nid o'i fodd y blina, nac y cys- 
tuddia efe feibion dynion.” Mae megis 
pe byddai ei arfau dinystriol yn ammhar- 
od, y llinyn heb fod ar y bwa, a'r cleddyf 
heb ei hogi ; ond pan ddelo yr ergyd, fe 
dery unwaith am byth. Profodd ei 
hun yn Dduw yr amynedd at yr hen 
fyd, dangosodd ei hir-ymaros yng ngwy- 
neb cyffroadau parhaus, ac eglurodd ei 
ewyllys da yn y rhybuddion a roddes efe ; 
ond o'r diwedd gosododd hwynt yn nôd 
i'w saethau, ac a'u drylliodd â'i daran- 
folltau. 

Ond, Ni cha y duwiol mo'i niweidio hyd 
yn oed yng nghanol taranau barnol y nef. 
Edrychodd Duw ar y ddaear, “ac wele 
hi alygrasid ; canys pob cnawd a lygrasai 
eì ffordd ar y ddaear ;” etto yng ngwy- 
neb y ddedfryd a roddwyd, y dinystr & 
fygythiwyd, a'r dadymchweliad a ragfyn- 
egwyd, “ Noah a gafodd ffafr yng ngolwg 
yr Arglwydd; a dyma genhedlaethau 
Noah: Noah oedd wr cyfiawn, perffaith 
yn ei ocs; gyd â Duw y rhodiodd Noah.” 
Dywedodd Solomon, mai “ Gwell yw enw 
da nag ennaint gwerthfawr ;” ac onid yw 
cymmeriad Noah yn profi y gwirionedd 
hwn? Onid yw yn arogli yn bêraidd ? 
Ac onid holl ogoniant dyn yw, ofni Duw 
a chilio oddì wrth ddrygioni? Mae per- 
thynas agos, undeb goruwch-naturiol, ac 
agosrwydd mawr iawn yn cymmeryd lle 
rhwng yr Arglwydd 'a'i blant; y maent 
hwy yn bobl briodol iddo, ac yntau yn 
Dduw cyfammodol iddynt hwythau; a 
chyhyd ag yr ymgadwont mewn ufudd- 
dod i'w orchymynion, y mae gwedi dy- 
wedyd, “Ni'th roddaf di i fynu, ac ni'th 
lwyr adawaf chwaith.” Y mae yn eu 
ceryddu am eu beiau, yn eu fflangellu am 
eu hanwireddau, ac yn eu cystuddio am 
eu gwrthgiliadau ; “Ond fy nhrugaredd 
ni chilia oddi wrthynt, a chyfammod fy 
hedd ni syfl,” yw iaith y nef mewn per- 
thynas iddynt; “ Meddyginiaethaf eu 
bymchweliad hwynt, caraf hwynt yn 
rhad, canys trodd fy nig oddi wrtho,” 
yw lleferydd Brenhin mawr y nefoedd. 
Pan ddol allan, yn rhagorol fawredd ei 
nerth, yng ngwisgoedd ei ddialeddau, a'i 
farnau trymion yn ei law, y mae ganddo 

le i'w blant lechu, hyd onid êl y llid 
heibio; gesyd hwynt mewn ystafelloedd 
diogel, ac a'u ceidw hwynt hyd yn oed 
yn nirgelwch y daran. Mae yn wir bod 
Sion yn awr mewn amgylchiadau cyn 


gyfynged, mewn cystuddiau cyn galetted,. 


ac mewn crwydriadau cyn belled, fel yr 
ammeua ddychweliad ei chaethiwed ; 
ond ei Phriod yw yr Hwn a'i gwnaeth, 
Arglwydd y lluoedd yw ei enw; a dy- 
wedodd am y mynyddoedd cadarnaf, y 
cilient hwy, a'r bryniau uchaf, y sym- 
mudent ymaith ; “ Eithr fy nhrugaredd 
ni chilia oddi wrthyt, a chyfammod fy 
hedd ni syfl, medd yr Arglwydd sydd 
yn trugarhau wrthyt.” Er bod yn agor- 
ed i waradwyddiadau gelynion, i ruthr- 
iadau caseion, i holl biccellau tanllyd 
pyrth Gehenna; y mae gan anwyliaid 
yr Arglwydd le i droi, aci fod mewn 
diogelwch, oblegid, “ Hwn fydd yr hedd- 
wch, pan ddel yr Assyriaidi'n tir ni: a 
phan sathro o fewn ein palasau, yna y 
cyfodwn yn ei erbyn saith fugail, ac 
wyth o'r dynion pennaf:” ac hefyd, 
“ Twr cadarn yw enw yr Arglwydd, atto 
ef y rhed y cyfiawn, a chyd ag ef y mae 
yn ddiogel :” ac hefyd, “Dy noddfa yw 
Duw tragywyddoldeb, oddi tanodd y 
mae y breichiau tragywyddol; efe a 
wthia dy elyn o'th flaen, ac a ddywed, 
Difetha ef.” Cân, Sïon, cân ; cymmer 
dy delyn yn dy law, a gad glywed sain 
gorfoledd trwy dy holl bebyll; er cael 
dy guro yn nhrigfa y dreigiau, er disgyn 
o honot i odre y mynyddoedd, er ym- 
glymmu o'r hesg am dy ben, ac er dy 
amgylchu gan y ddaear a'i throsolion, 
dwg Duw ei bobl drachefn o Basan, dwg 
hwynt drachefn o ddyfnder y mor; byw 
yw dy Briod; a byw fyddi dithau 
hefyd: fe gaua safnau y llewod, ac a 
ddiffydd angerdd y tân, nes dy ddwyn 
gyd å sain cân a chlodforedd i dir y 
bywyd draw. 

Gwelodd yr Arglwydd ddrygau yr hen 
fyd, sylwodd ar eu hymddygiadau, a 
chraffodd ar anwireddau ei breswylwyr ; 
ac yn ol cyfiawnder ac uniondeb ei lyw- 
odraeth, bwriadodd ddileu holl weith- 
redwyr drygioni oddi ar wyneb y ddaear; 
ond Noah a'i deulu ni feiddiai y nefoedd 
gyffwrdd & hwynt; am mai yno y preswyl- 
iai, yno yr ymgeleddid, ac yno y perchid 
duwioldeb, blodeuyn gogoniant. A phan 
y byddo yr Arglwydd Dduw ar dywallt 
ei farnedigaethau, am ac oblegid pech- 

odau dynion, y mae ganddo ymwared 
wrth law i'w bobl—Soar i Lot; afon 
Cerith i Elias ; ac arch i Noah : fel hyn- 
ny, y mae efe yn ymddwyn a gweith- 
redu yn groesi ddisgwyliadau, ond nid 
i ddaioni dyn: “Yr Arglwydd a rydd 
ras a gogoniant; ac ni attal efe ddim 
daioni oddi wrth y rhai a rodiant yn 
berffaith.” Felly, er a ddywedir, er a 
feddylir, ac er a ysgrifennir, yn erbyn 
trefn fawr y nef yn ei gweinyddiadau at 
ddynion, y mae cysgod yn cael ei barot- 
toi i'r saint cyn y del y corwynt, ac y 
maent mewn tawelwch dan ymgeledd 
yr Hollalluog yng nghanol cynhyrfiadau 
mwyaf daear ac wybren. Mor gadarn 
yw ffydd plentyn Duw, pan ag y mae yn 
gweled ei ddiogelwch yn dra amlwg, fel 
nad ofna ddim a ddichon ei oddiweddyd, 
ac nid arswyda rhag y golygfeydd mwy- 
af dychrynadwy. “Duw (medd un) 
sydd noddfa a nerth i ni, cymhorth hawdd 
eì gael mewn cyfyngder. Am hynny, 
nid ofnwn pe symmudai y ddaear, a phe 
treiglid y mynyddoedd i ganol y môr; 
er rhuo a therfysgu o'i ddyfroedd gan ei 
ymchwydd ef.” Pan oedd anwiriaid yr 
hen fyd ar gyflawni mesur eu hanwir- 
edd, y farn ym mron a'u goddiwedyd, a 
Duw ar ddwyn allan ei beiriannau din- 
ystriol i ryfel yn eu herbyn ; rhaid oedd 
gwneuthur diogelwch Noah a'i deulu yn 
ddiogel yn gyntaf, ac yna yr oedd y ffordd 
yn agored i farchogion Cadfridog lluoedd 
disglaer gwynfyd ì dywallt phiolau dig- 
ofaint eu Harglwydd ar y daearolion. 
“A Duw a ddywedodd wrth Noah, Diw- 
edd pob cnawd a ddaeth ger fy mron.— 
Gwnai ti arch o goed Gopher.—Ond & 
thi y cadarnhaf fy nghyfammod ; ac i'r 
arch yr Âi di, tydi a'th feibion, a'th 
wraig, a gwragedd dy feibion gyd & thi.” 
Sylfaen diogelwch tymhorol ac ysprydol 
dyn yw y cyfammod gras ; ac ni chafodd 
Duw un ffordd i ddangos y drugaredd 
leiaf i ddyn, er torriad yr un gweithred- 
oedd yn Eden, ond trwyddo ef yn unig; 
oblegid, os gallasai ddangos y drugaredd 
leiaf, amgen nag yn llwybr y cyfammod 
gras, pa le yr oedd y rhwystr iddo ddang- 
os ei drugaredd fawr? A pha angen- 
rheidrwydd ydoedd am iawn, os gallasai 
gras a thosturi Duw deyrnasu hebddo? 
Amlwg ydyw hefyd, bod breintiau a 
bendithion y cyfammod hwn, yn eu ham- 
ryfal oruchwyliaethau, yn teyrnasu yn 
gyffredinol; neu mewn geiriau craill, 

bod Duw, yn Dduw cyfammodol i'w 
bobl ac i'w hiliogaeth. “I'r arch yr âi 
di, tydi a'th feibion, a'th wraig, a gwrag- 
edd dy feibion gyd â thi.” 

Nid oedd diogelwch i Noah, ond trwy 
ymgadw ar lwybr ufudd-dod, a chwbl- 
hau gorchymyn ei ddeddfwr; oblegid, 
pe anufuddhasai orchymyn Duw, y can- 
lyniad iddo fuasai boddi yn gyd-gym- 
mysg a'r anwiriaid, bod yn gyd-gyfran- 
nog o'r un farnedigaeth, ac yn gwbl 
agored i'r un canlyniadau a hwythau. 
Y mae yn rbaid bod tywyllwch hanner 
nos yn teyrnasu ar lygaid dynion, eu 
meddyliau mewn llyffetheiriau dallineb, 
a'u synwyrau gwedi llwyr ymddyrysu, 
pan y breuddwydiant am gadwedigaeth 
eu heneidiau, ac ar yr un pryd ni rod- 
iant y ffordd a arweinia i dir achubiaeth; 
oblegid, “Cynnifer ag a rodiant yn ol y 
rheol hon, tangnefedd arnynt, a thrugar- 
edd, ac ar Israel Duw.” A ydwyt ti, 
O ddyn, yn meddwl y cai dy achub trwy 
Grist, heb dderbyn Crist? A ydwyt yn 
addaw i ti dy hun gymdeithas â'r Oen 
mewn gogoniant, ac annghredu y dystiol- 
aeth am dano o fewn terfyn amser? ac, 
A ydwyt mewn bwriad o gael rhan o 
etifeddiaeth y saint yn y goleuni, ac yn 
gwrthod yr ernes yn dy ddydd byrr ar y 
ddaear? Na thwyller di, “ Ni watworir 
Duw ; yr hyn a hauo dyn, hynny hefyd 
a fed efe ;” ar dir ufudd-dod yr achub- 
wyd Noah; yn ol yr hyn oll a orchym- 
ynasai Duw iddo, felly y gwnaeth efe. 
Mae yr Apostol, yn ei Epistol at yr Heb- 
reaid, gwedi dywedyd ychydig eiriau 
mewn perthynasi Noah, anhawdd peid- 
io eu crybwyll; “Trwy ffydd, Noe, 
gwedi ei rybuddio gan Dduw am y peth- 
au nis gwelsid etto, gyd â pharchedig 
ofn, a ddarparodd arch i achub ei dŷ; 
trwy yr hon y condemniodd efe y byd, 
ac a wnaethpwyd yn etifedd y cyfiawn- 
der sydd offydd.” Pan y rhag-ddywed- 
odd Jehofah am y diluw i Noah, nid 
oedd un ymddangosiad yn yr wybren 
nac ar y ddaear, y buasai y fath beth yn 
cymmeryd lle ; ond y patriarch a gredai 
dystiolaeth ei Dduw, ac a ufuddhaodd ; 
enghraifft deilwng o ddilyniad gan oes- 
olion presennol Cymru uchel-freintiog. 
Yr achos o anufudd-dod dynion yw, eu 
bannghrediniaeth ; a chyhyd ag y bydd- 
ont dan arglwyddiaeth yr anghenfil hwn, 
yn ofer y dywedir wrthynt am wirion- 
edd pethau y Bibl; am eu rhwymau i 

dderbyn yr iachawdwriaeth trwy Grist, 
ac am y farn fawr a ddaw : ni choeliant, 
ac felly ymdrechant wneuthur Duw yn 
gelwyddog. 

Mae yn deilwng neillduol o'n sylw, 
pan fyddo dyn ar lwybr ei ddyledswydd 
a'i ufudd-dod, fod pob cynnorthwyon yn 
deilliaw iddo o'r nef. Ped ymgynghor- 
asai Noah å chig a gwaed, pe gofynasai 
hyfforddiant ei gydnabod a'i gyfneseif- 
iaid, a phe gadawsai i reswm cnawdol 
ddyrchu ei ben, buasai yr arch heb ei 
hadeiladu etto. Ond efe nid aeth i ym- 
resymmu, i godi dadleuon, ac i ddywed- 
yd, “ Beth ydyw arch o goed gweiniaid i 
wynebu y fath dymmestl? Pa fodd y 
medraf gael y llew rhuadwy, yr arth 
balfawg, a'r sarph hirbraff dorchog i 
mewn iddi? Mae fy Arglwydd gwedi 
gorchymyn i mi bethau uwch fy ngallu 
i'w cwblhau.” Nid felly, eithr efe a aeth 
fel plentyn ufudd at ei waith, gan 
ystyried mai ei ddyledswydd ef oedd 
gwneuthur yr hyn a orchymynwyd 
iddo; ac y buasai i'r hyn ag yr oedd efe 
yn annigonol ac analluog atto, gael ei 
gyflawni gan ei Arglwydd glân. Lios- 
occed yw y nifer a ymesgusodant am an- 
ufuddhau i efengyl ein Harglwydd Iesu 
Grist, drwy ddywedyd eu bod yn anall- 
uog i wneuthur un peth o fil a'r a or- 
chymynir iddynt ; ond clywch o ogledd i 
ddeau, ac o'r dwyrain hyd eithaf terfyn 
y gorllewin; deuwch i'r ffordd, ac efe 
a gyferfydd & chwi yno, a chwi a gewch 
nerth i bob peth. Mae yn ddigon gwir, 
meirwon yw dynion; deillion, ond i 
edrych ; byddariaid, ond i wrandaw; a 
gwneled dyn ei ran, fe wna Duw ei ran 
yntau ; ac oni ddaw y dyn i ufudd-dod, 
gellir penderfynu na dderbyn ond ych- 
ydig oddi wrth Dduw ; a pha le y mae 
un addewid gysurlawn i'ranufudd ? Nid 
oes iddo ddiogelwch ; oblegid rhai yn 
rhodio, nid yn ol y cnawd, eithr yn ol yr 
yspryd, yw y rhai dihangol. 

Gwedi gwneuthur o Noah yr arch, & 
chwbl gyflawni yr holl orchwylion 
perthynasol iddi; yna Duw ei hun a 
ddaeth at ei waith yntau: oblegid nid 
oedd Noah i fyned i'r coedwigoedd i ym- 
ofyn am y gwylltfilod ; ond deuent atto 
ef i'r arch bob yn ddau, o bob cnawd ar 
a oedd ynddo anadl einioes; ac wedi 
cael yr holl deulu i mewn iddi, dywedir, 
“A'r Arglwydd a gauodd arnoef.” Nid 
yr arch oedd rhwng Noah a'r dinystr, 


270 


ond ei Dduw ; oblegid beth oedd hon yn 
wyneb y cynnwrf, y llifeiriaint,a'r holl 
gurfeydd? Un ergyd ton oedd ddigon- 
ol i'w digymmalu, a'i llyngcu hi ai 
llwyth i'r eigion. Ond y mae pob man 
yu gadarn os bydd Duw yno; a byddai 
blewyn yn ddigon i ddal dyn rhag syrth- 
ìo i golledigaeth, ond i'r Arglwydd beri 
iddo ymaflyd ynddo ; ie, yr oedd ei ddi- 
ogelwch yr un mor gadarn a phe buasai 
yng nghanol gwynfa ger gwydd Duw a'r 
Oen. A phan y cafwyd y llwyth i'r 
arch, wele arfau angeuol y nef yn cael 
eu trefnu, y saeth ar y bwa dinystriol, a 
llygad digofus yr Hollalluog yn gwgu; 
oblegid “ Yn y chwe chanfed flwyddyn o 
fywyd Noah, yn yrailmis, ar yr ail ddydd 
ar bumtheg o'r mis, ar y dydd hwnnw y 
rhwygwyd holl ffynhonnau y dyfnder 
mawr, a ffenestri y nefoedd a agorwyd.” 
Mae ymanyddiou gwrthgredwyr gwedi 
bod yn ffrwythlawn ym mhob dyfeision i 
gyfrif am y diluw, a'i daflu i effeithiau 
achosion natur, ac nid i weinyddiad 
barnol y Duw mawr ; sef bod Noah yn 
serydd deallgar, ac ìddo ragweled yr âi y 
ddaear i gynffon seren wib wlybyrog, ac 
felly y byddai iddi gael ei gorchuddio â 
dwfr; ac iddo yntau yn ei ddoethineb 
barottoi diogelwch iddo ei hun, fel na 
syrthiai i'r un drangcedigaeth a'i gyd-oes- 
olion. Ond nid ydyw brawddeg o'r fath 
yma yn deilwng o sylw, nac attebiad ; 
gan nad ydym ni yn bresennol yn ym- 
wneuthur å deistiaid, ond & dynion y 
Bibl, ac â chadarn allu Duw yn y Bibl, 
ger gwydd yr hwn y bydd raid i ni oll 
ymddangos yn dra buan, mewn bro 
nad oes un annghredadyn yn ei phres- 
wylio. 

Golwg ddychrynllyd, yn ddiau, oedd 
canfod parottoadau y farn fawr hon; 
oblegid, cyn gynted ag y gosodwyd Noah 
mewn diddosrwydd, dechreuodd y cym- 
mylau ymgymmysgu, y corwynt chwib- 
anu, a'r wybren ymddangos yn ddulas 
oll drosti; yr anifeiliaid oeddynt yn 
ffroeni yr awyr, y llewod yn rhuo, yr 
ehediaid ar eu hedyn yn ymwau drwy 
eu gilydd, y cwn yn udo, a'r cewri ced- 
yrn mewn dychrynfeydd. Golwg ddi- 
gonol i daro braw i'r galon ddewraf, yw 
edrych ar ddwy fyddin elynol ar ymgyd- 
io mewn câd, yr udgorn yn lleisio yr 
arwydd gychwynol, y meirch yn gwer- 
yru i'r frwydr, a'r magnelau gwedi eu 
llenwi â dinystr; ond pa faint mwy 

gweled yr Hollalluog yn cychwyn i'w 
hynt filwraidd? Meddyliaf fy mod yn 
clywed adsain twrf yr agoriadau yng 
nghloion drysau ffynhonau y dyfnder- 
oedd mawrion, hyd oni ruai perfedd y 
ddaear ; tybiaf y clywaf sŵn ffenestri y 
nefoedd yn cael eu dirwyn fynu gan y 
fraich alluog yn ymaflyd yn y llinynau 
tragywyddol, er gwneuthur lle i ymoll- 
yngfa y llifeiriaint; a dychymmygaf fy 
hun yn gweled yr haul yn boddi yn llyn- 
oedd yr ehangder, hyd oni orchuddiai 
tywyllwch y ddaear, er gwneuthur yr 
olygfa fyth yn fwy brawychus. Ond 
wele y ddeddf yn esgor, a'r dwfr yn 
neidioi fynu yn gestyll, pistylloedd yr 
wybren yn ymdywallt, a thwrf y llifeir- 
iaint yn ymgryfhau, hyd onid oedd tri- 
golion y byd yn cydwylo mewn un 
floedd ddolefus. Tros ddeugain niwrnod 
a deugain nos y llanwai y dyfroedd, “A'r 
dyfroedd a ymgryfhasant, ac a gynnydd- 
asant yn ddirfawr ar y ddaear, a'r arch a 
rodiodd ar wyneb y dyfroedd. A bu 
farw pob cnawd a ymlusgai ar y ddaear, 
yn ehediaid, ac yn anifeiliaid, ac yn 
fwystfilod, ac yn bob rhyw ymlusgiad a 
ymlusgai ar y ddaear, a phob dyn hefyd. 
Ac efe a ddileodd bob sylwedd byw a'r a 
oedd ar wyneb y ddacar, yn ddyn ac yn 
anifail, yn ymlusgiaid ac yn ehediaid y 
nefoedd ; ie, dilewyd hwynt o'r ddacar : 
a Noah a'r rhai oedd gyd ag ef, yn unig, 
a adawyd yn fyw.” Dyma derfyn y cyn- 
fyd, dyma ddiwedd ei breswylwyr, a 
thyma gyflog pechod ; aethant o'r byd 
hwn trwy ddwfr, a disgynasant i dân 
na ddiffydd ei fflam i bob tragywydd- 
oldeb. Ond, 

Nid oedd y dadymchweliad ofnadwy 
hwn i anwiriaid y cynfyd, ond cysgod 
gwan o'r dymmestl a oddiwedda annuw- 
iolion ddydd y farn fawr. Gellir dywed- 
yd am y cyfiawn, er ei gyfyngderau, ei 
wasgfeuon, a'i flinderau, mai da fydd 
iddo; ond am y drygionus, er ei ym- 
ffrost, ei lwyddiant, a'i gynnydd, drwg 
a'i goddiwedda, amgen y mae Ysgryth- 
yrau y Duw sanctaidd yn llefaru yn ofer. 
Mae dynion yn ymgaledu mewn pechod, 
yn ymdroi mewn anwiredd, ac yn dilyn 
pob annghytiawnder, unwedd a phe na 
byddai un farnedigaeth gwedi ei bygwth 
am gyfeiliorni o ffyrdd uniawn gogon- 
iant. Ond ymae y Jehofah sanctaidd 
gwedi dangos yr anfoddlonrwydd mwy- 
af i bechod, yn ei ffieiddio ym mhawb 

ac a gospa bob pechadur hyd derfyn 
eithaf y byd tragywyddol. Beth byn- 
nag y mae pechaduriaid yn ei feddwl am 
danynt eu hunain, beth bynnag yw eu 
hymddygiadau, ac ar ba sylfaen bynnag 
y sefydlant eu gobaith am ddedwyddwch 
mewn eilfyd ; os heb ymddarostwng ger 
bron eu Crewr yr ymadawant â'r fuch- 
edd hon, os heb syrthio mewn edifeirwch 
o'i flaen y glaniant yn y wlad draw, ac 
os heb dderbyn Crist yr ymddangosant 
yng ngwydd y farn, mae y Bibl yn llef- 
aru yn yr iaith egluraf, “Ar yr annuw- 
iol y gwlawia efe faglau, tân a brwm- 
stan ;” ie, poethwynt ystormus a chwytha 
efe arnynt, oblegid “Dyma ran eu phiol 
hwynt.” Wrth sŵn udgorn y farn yr 
adgyfodant mewn rhyw ddychrynion 
hefyd; cânt eu cyfleu o flaen y frawdle 
fawr, pan y dygir yn eu herbyn gyhudd- 
iadau trymion, a chyhoeddir y ddedfryd 
ofnadwy honno uwch eu penau, “ Ewch 
oddi wrthyf rai melldigedig i'r tân tra- 
gywyddol, yr hwn a barottowyd i ddi- 
afol a'i angylion.” Er echrysloned farn- 
edigaethau tymmorol, er trymmed y 
tarawant, er mor ddiarbed y tywelltir 
hwynt ; etto nid ydynt ond megis dim i'w 
cyferbynu â chosp ysprydol mewn byd 
tragywyddol, lle y bydd y digter yn cael 
ei arllwys yn un ffrydlif fythol ar y bre- 
swylfa danllyd. Bydd gogoniant, ardd- 
erchowgrwydd, a disgleirdeb y Barnwr 
ar ei orseddfaingc wen fawr, ynghyd â'r 
mellt goleugoch tanllyd, yn eu suddo 
mewn dychryn; bydd ei olwg lem, 
dreiddgar, a gwgus yn argraphu y fath 
ofn ar eu calonau, hyd oni chrynant oll i 
gyd. Ond pan ddechreuo y corwynt eu 
hysgubo i'w cartref tragywyddol, bydd 
eu gwedd ymmhell uwch law yr hyn a 
allwn ni ei ddychymmygu. O artref 
annedwydd, mewn carchar heb obaith 
am ymwared byth, mewn fflam na ddi- 
ffydd yn dragywydd, ac ar cirias lle mae 
anadl yr Arglwydd megis afon o frwm- 
stan yn ennynu yr holl danllwyth, hyd 
oni fydd crochfloedd wylofus y llu mell. 
digawl, yn ddigonol i ysgwyd natur oddi 
arei phegynau! Ynodwy dymmestl a 
chŷwth arnynt, dau gwmmwl dych- 
rynllyd a ymdywalltant ar eu pennau, 
a dwy gawod ofnadwy a ddisgynant 
yn barhaus ar y fro: “ Digofaint Duw 
a'r Oen.” Ac i'r tragywyddoldeb di- 
derfyn ni bydd byth ond “wylofain a 
rhingcian dannedd.” 

Yma nis gallwn lai nag aros am ych- 
ydig, i sefyll uwch ben y difrod, yr 
annghyfannedd-dra, a'r anialwch y mae 
pechod gwedi ei wneuthur yn ein byd 
ni, ynghyd A'i ganlyniadau yn effeithio 
ar sefyllfaoedd pawb a ânt yn ei afaelion 
i'r fro dragywyddol. Efe oedd yr achos 
i'r goron syrthio oddi ar ben yr Adda 
cyntaf, efe a ddileodd y ddelw nefol ar- 
graphedig arno mewn llythyrenau gloyw- 
on, a'i hymlidiodd o'i breswylfa ddy- 
munol yn yr ardd; efe a blannodd yr 
elyniaeth yng nghalon Cain at ei frawd 
Abel, a lygrodd yr hen fyd, ac a ddygodd: 
ddwfr y diluw ar y ddaear; ac efe yw 
yr achos o fod cynnifer o eneidiau yr 
awr hon yn griddfannu mewn poenau 
tragywyddol. Yn awr, garedigion hoff, 
yr ydym ni gwedi troseddu ei ddeddfau, 
a diystyrru ei orchymynion; gwedi 
troi draw oddi wrth wahoddiadau grasol 
y nef, dibrisio gwaed y cyfammod tra- 
gywyddol, ac wedi bwrw yr anfri mwyaf 
ar drefn achub; ïe, yr ydym gwedi adeil- 
adu i ni ein hunain dai ar dir gwahardd- 
edig, yn euog o deyrnfradwriaeth yn 
erbyn llywodraeth y nef, ac wedi ym- 
werthu i wneuthur yr hyn oedd ddryg- 
ionus yng ngolwg yr Arglwydd. Wrth 
ystyried ein llwybrau yn y glyn, amlder 
ein beiau, a mawredd ein pechodau, y 
mae yn synn ein bod ar y ddaear, ac o 
fewn terfyn yr hen addewid, a ddygodd 
yn barod dyrfa ddirif o blant y cystudd 
mawr yn ddiangol hyd i deyrnas nef: 
wrth feddwl gymmaint ein hawydd i 
bleserau, ein dymuniad am fwyniant 
teganau gwag, a'n parodrwydd i gyduno 
ym mhob digrifwch, y mae yn rhyfedd 
nad y gwaelodion tanllyd a fuasai ein 
trigfan yr awr hon; ie, pan syniwn y 
medr ein cydnabod nodi allan ynom 
bum' mil o feiau, y medrwn ninnau alw 
i'n cof ugain mil, ond bod yr Arglwydd 
Ior gwedi craffu arnynt oll, gorfydd i ni 
synnu a dywedyd, Pa ham na buasai 
gwedi ein bwrw ymaith yn dragywydd 
oddi ger ei fron? Ond a ganlyn ydynt 
y gofyniadau a ddylent suddo ein henaid 
mewn gwasgfeuon ; A ydyw ein pech- 
odau gwedi eu chwerwii ni? A ydym 
yn dlodion yn yr yspryd? Ac a ydym 
gwedi syrthio i wir edifeirwch ger bron 
yr Hollalluog? Yn ddiau, os dan ar- 
glwyddiaeth pechod yr ydym ni yn byw, 
y mae y canlyniadau yn ofnadwy; oble- 
gid “Cyflog pechod yw marwolaeth ;” 

ac y mae yn drueni mawr bod neb mor 
ffyddlon yn gwasanaethu arglwydd a 
rydd gortyn am ei wddf, ac a'i dihen- 
yddia yn dragywyddol. Edrych, ddyn, 
ar dy gymmydog annuwiol ac anufudd : 
y mae yn ymdrechu am ddedwyddwch, 
ond yn methu ei gael; tyrra olud, etto 
nis lleinw ei galon; a dilyna bechod, 
eithr heb heddwch yn ei fynwes. Can- 
lyn ef i ymyl angau, ac edrych arno yn 
estynedig ar wely cystudd ; mae y ty- 
wyllwch dudew o'i flaen, y dychrynfeydd 
mwyaf yn ei amgylchu, a'r loesau cal- 
ettaf yn ei fynwes. Ond dilyn ef i'r byd 
tragywyddol; gwel ei enaid yn noeth 
ger gwydd ei Farnwr, clyw ei dwrf yn 
disgyn i'r gwagle tanllyd, a meddwl mai 
yr un dinystr fydd i tithau, oni ddy- 
chweli at dy Dduw a'th Wneuthurwr, 
Paid a iachau dy friwiau yn ysgafn, 
paid ag addaw diogelwch i ti dy hun, & 
phaid a breuddwydio am fywyd tragy- 


Vr 


N wyneb dyryswch a thywyllwch 
mawr yr athronyddion cenhedlig 

gyd & golwg ar ddyfodiad sylweddau i 
fodolaeth, yng ngolau gwawr y datgudd- 
iad dwyfol, yr ydym ni yn gallu olrhain 
pethau i'w ffynhonnellau cyntefig, a phri- 
odoli effeithiau i'w gwir achosion, fel y 
gall y mwyaf anwybodus am y celfydd- 
ydau a gwybodau eraill, â'i Fibl yn ei 
law, ddywedyd, “ Yn y dechreuad y cre- 
odd Duw y nefoedd a'r ddaear.” Y mae 
y golygfeydd a welir gennym ni yn ddi- 
gonol i'n llyngcu idragywyddol syn- 
dod! Y mae y ddaear yn ei holl ranau, 
—yn uchder ei mynyddoedd, ym mhryd- 
ferthwch ei gwastadtir, yn ehangder ei 
moroedd, yng nghyflawnder ei hafonydd, 
yn rhywiogaethau ei chreaduriaid, yn 
amrywiaethau ei chynnyrch, ac yn ci 
hysgogiadau a'i throion,—yn darostwng 


ein gwybodau, hyd oni ystyriom mai y, 


Duw a'i creodd ydyw ei Llywydd a'i 
Chynnalydd. Pan ddyrchafom ein llyg- 
aid tu ag i fynu, a gweled maes mawr ac 
ehang yr awyr deneu, llygyrn Ior yn 
goleuo ac yn dawnsio yn yr eithafion 

wyddol, a thithau allan o'r llwybr trwy 
ba un ymae Dnw yn achub pechadur- 
iaid. Ni fu, nid oes, ac ni fydd gwared- 
igaeth oddi wrth bechod, amgen nag yn 
ymyl croes ein Harglwydd Iesu Grist; 
medr y ddeddf gondemnio y pechadur, 
ond nid y pechod ; am hynny, yn nerth 
gras y nef, a thrwy gynnorthwyon dwy- 
fol, tywys dy hen ddyn i'r groes, a dyro 
hoelion drwy ei aelodau, a rhodia ym 
mhob sancteiddrwydd bywyd, gan ofni 
Duw a pharchu dyn. Iê, paid er dy 
fywyd a chreu unrhyw rwystrau i ti dy 
huu, i dy luddias i rodio gyd â Duw o 
fewn cylch y fuchedd hon; oblegid yn 
awr y mae yn galw arnat, ac yn awr y 
mae dy ddyledswydd dithau i ufuddhau. 
“ Gadawed y drygionus ei ffordd, a'r gwr 
anwir ei feddyliau, a dychweled at yr 
Arglwydd, ac efea gymmer drugaredd 
arno; ac at ein Duw ni, oblegid efe a 
arbed yn helaeth.” 


Afon. 


| fry, bodau disglaer dirif yn chwareu yn 
| yr uchelion, y planedau yn rhedeg eu 
| gyrfaoedd, y cometau yn ysgogi gyd & 
buandra annghredadwy drwy y broydd 
anhygyrch, a chaerau Caergwdion bell 
yn ymestyn o un eithafoedd i eithafoedd 
arall, yr ydym ar unwaith yn suddo i'r 
gwaelodion, oni bai ein bod yn deall 
drwy y gair sancteiddiaf bod ein Duw 
ni yn galw y ser wrth eu henwau, yn 
dwyn allan Massaroth yn eu hamser, yn 
tywys Arcturus a'i feibion, yn rhwymo 
hyfrydwch Pleiades, yn dattod rhwymau 
Orion, ac yn rheoli holl feibion yr wy- 
brenau yn gwbl wrth ei ewyllys ei hun ! 
Y mae yr iaith a ddefnyddir gan Moses 
yn y bennod gyntaf o Lyfr Genesis, yn 
hollol deilwng o weithrediad yr ewyllys 
dragywyddol,ac o'r effeithiau a achos- 
wyd pan ddaeth Aleim allan o'i ystafell 
| dragywyddol, er mwyn poblogi un o len- 
| nyrch gweigion tragywyddoldeb. Gwedi 
| dwyn cymmysgedd cyntefig y ddaear i 
| drefn, gwedi ei phrydferthu a'i haddurno, 
| gwedi ei gwisgo â gwyrddni, ac wedi 
ei phoblogi â chreaduriaid, neillduodd 

fangre i'r dyn i'w phreswylio, yr hon a 
ddarlunir mewn iaith fywiog neilldu- 
ol :—“ Hefyd yr Arglwydd Dduw a blan- 
nodd ardd yn Eden o du'r dwyrain, ac a 
osododd yno y dyn a luniasai efe, A 
gwnaeth yr Arglwydd Dduw i bob pren 
dymunol i'r golwg, a daionus yn fwyd, 
ac i bren y bywyd yng nghanol yr ardd, 
aci bren gwybodaeth da a drwg, dyfu 
allan o'r ddaear. Ac afon a aeth allan 
o Eden i ddyfrhau yr ardd, ac oddi yno 
hi a ranwyd, ac a aeth yn bedwar pen. 
Enw y gyntaf yw Pison: hon sydd yn 
amgylchu holl wlad Hafilah, lle y mae 
yraur. Ac aur y wlad honno sydd dda: 
yno y mae bdeliwm a'r maen onix.” 


Gwelaf afon well na Phison, 
Draw o'r arfaeth yn d'od ma's, 
Cariad Duwdod yw dylenwi, 

Fel rhyw foroedd mawr o ras; 
Tir y gaethglud bell amgylchodd, 
Aur y Pryniad ddaw i dre’; 
Chwaried heu delynau Sïon 

Gyd ag aur delynau'r ne’ ! 


Cafwyd rhyw dymmestl arw iawn yn 
y baradwys ddaearol; daeth awelon y 
gwynt cadarn heibio i'r fangre dded- 
wydd; gwenwynodd y deif-wynt y tir 
dymunol; gwelwyd ein cynriaint yn 
gwelwi yng nghanol yr ardd ; sî ffrydiau 
yrafon ydoedd ddwndwr pruddaidd a 
galarus; goblygid y blodau prydferth 
amryliw ym mynwes y nifwl tew ; yr 
adar brith-bluf a edrychent yn synn oddi 
ar ganghennau y coed gwyrdd-ddeiliog ; 
a phelydron yr haul a edrychent yu glaf- 
aidd oblegid cwymp dyn. Er edrych o'r 
thronau a'r arglwyddiaethau, a'r engyl 
o nifer y gwlith, oddi ar gaerau y ddinas 
sanctaidd, ni welent fangre Eden gan 
darth llygredigaeth, yr hwn a ollyngwyd 
i fynu o'r pwll diwaelod, ac mewn dis- 
tawrwydd prudd disgwylient glywed 
ebwch y dyn dan ergyd dwrn yr Holl- 
alluog Dduw yn ei daro i dragywyddol 
ddinystr! Ond gyd & bod y crybwylliad 
am Had y wraig allan o enau Ior, ym- 
wasgarodd y tywyllwch o flaen goleuni 
haul yraddewid. Cyfodwyd dyn ar ei 
draed ; a phan ei gwelwyd gan osgordd- 
ion gogoniant yn rhodio llwybrau y cyf- 


ammod newydd, rhoddasant fonllef fawr ` 


soniarus ar gaer gwynfa, gan gydym- 

grymmu tu a'r deml aur yn y nef, a 

thremmu mewn syndod ar flaenffrwyth 

datguddiad iachawdwriaeth teulu Eden, 

yn torri allan oddi tan riniog y cyssegr 
2 L 

sancteiddiolaf, ac yn ymrannu yn bed- 
war pen, er mwyn dwyn trueiniaid y 
tommenau tu ag adref! Un pen i'r oes 
batriarchaidd, y llall i oruchwyliaeth 
Moses, y llall i amserau y prophwydi, 
a'r ffrwd fawr ar gyfer goruchwyliaeth 
fendigedig terfyniad yr hen oesoedd. 

Pe dichonadwy sefyll ar y cyhydedd, 
golygfa a lenwai y meddwl & hyfrydwch 
mawr, fyddai gweled y Ganges yn ym 
lwybro yn fawreddog drwy ddolydd yf. 
oethog India tu ar môr; gweled yr 
Euphrates yn ymbrysuro drwy wastattir 
Mesopotamia tu & Môr Persia; gweled 
yr Iorddonen gref a'i dyfroedd chwyrn 
yn ymdreiglo tu a'r Môr Marw; ynghyd 
& holl afonydd y dwyrain a phrydferth- 
wch eu glennydd. Ond gwedi y golyg- 
feydd hyfrydol hyn, y mae rhyw sŵn, 
rhyw ymadroddion neillduol, yn adseinio 
yn ein clustiau, ag sydd yn troi yr holl 
olygfeydd prydferth hyn i'r cysgodau ; 
oblegid y mae un o beraidd ganiedydd- 
ìon Sïon gwedi dywedyd, “Y mae afon, 
a'i ffrydiau a lawenhant ddinas Duw.” 
Cân, fy enaid, cin; oblegid y mae yr 
afon fawr a ffrydiodd allan o gynghor 
Duw, gwedi gosod i lawr seiliau caniad- 
au tragywyddol; am ei bod yn cludo 
meibion a merched Duw tu ag adref, ac 
yn eu trosglwyddo i borthladd y ddinas 
fry, ac yn eu llonni drwy gydol yr oes 
anfarwol fawr yn y nef. Wynebodd ein 
Duw ni ar deulu y llwch yn nydd eu 
hangenoctyd, mewn cyflawnder anfeid- 
rol, teilwng o hono ei hun, ac addas i 
amgylchiad ac achos y rhai yr ymwelodd 
efe â hwynt, yn adeg y cyfyngder mwy- 
af erioed. Pan nad oedd i'w ddisgwyl 
yn nydd y trosedd ond dihenydd tragy- 
wyddol, trwy suddo a chladdu y trosedd- 
wr yn eigionau diogofaint y Duw gor- 
uchaf, daeth yr uchel Bennaeth ym 
mlaen gwedi ymwisgo ym mantellau ei 
drugareddau ; a chan arbed, efe a arbed- 
odd yn helaeth. Dylenwai cariad fel y 
môr yn ei fynwes sancteiddiol, ffrydiai 
gras allan o'i galon yn ddihyspyddedig 
fel afon, teyrnasai ei ras heb hyd na lled 
i'w lywodraeth; ac nid arbedodd ei 
briod Fab, er mwyn ein cyfodi ni i'r 
uchelion, a'n gosod i eistedd gyd â phen- 
defigion ei bobl yn y drydedd nef. Wele 
ras y nef gwedi dwyn Adda yn ol o 
wlad y felldith, ac wedi gosod ei draed ar 
seiliau y cyfammod newydd! Wele 
enaid Abel yn ymddyrchu ar adenydd 

gras tu a'r nef, ym mygdarth ci waed, 
pan syrthiodd yn ferthyr dros y gwirion- 
edd drwy ddwylaw ei frawd! Wele 
Euoch, y seithfed o Adda, yn myned 
adref yng ngherbyd gras drwy yr eith- 
afion, i'r wlad. dda odiaeth fry, heb brofi 
marwolaeth! Wele ras yn gwneuthur 
yr arch yn baradwys i Noah, pan ymfer- 
wai y dyfroedd, ac y bygythid natur ei 
hun å thrangc tragywyddol! Gynnifer 
o deulu Eden a gynnaliwyd mewn anial- 
wch gwag erchyll ; gynnifer a alluogwyd 
i gyrhaeddyd eu cartref o Basan, ac o 
ddyfnderoedd y môr; gynnifer a nerth- 
wyd i ddringo rhiwiau serthion Abarim ; 
gynnifer a gysurwyd wrth odreon y 
mynyddoedd tywyllion ; gynnifer a oleu- 
wyd yn nyffryn cysgod angau ; a chyn- 
nifer a waeddasant fuddugoliaeth, pan 
ddelid eu pennau yn uwch na llifeiriaint 
tonau yr Iorddonen! Didrai ydyw ym- 
arllwysfa trugaroddau Duw i ddynion; 
oblegid nid yr oedd, ydyw yr iaith berth- 
ynol iddo of, eithr y mae ; ac Iesu Grist, 
yr un ydyw ddoe, heddyw, ac yn dragy- 
wydd! Gwelodd Ezeciel arlun cywir 
iawn o drysorau gras y nef; ac y mae 
edrych a myfyrio ar y figure yn ddigon 
i wneuthur i'n heneidiau ddychlammu 
ynom o lawenydd. Gwelodd y proph- 
wyd sanctaidd crybwylledig ddyfroedd 
yn disgyn o ystlys ddeheu tŷ yr Ar- 
glwydd, o du y deheu i'r allor; a cherdd- 
odd ar ol y gwr oedd â'r llinyn yn ei law 
drwy y dyfroedd am fil o gufyddau, a'r 
dyfroedd hyd y fferau ; aethant ym mlaen 
drwy y dyfroedd am fil eraill, a'r dyfr- 
oedd hyd y gliniau; ym mlaen am fil 
eraill, a'r dyfroedd hyd y lwynau: ond 
yn awr hi a aeth yn afon, yr hon ni ellai 
fyned drwyddi, canys codasai y dyfroedd 
yn ddyfroedd nofiadwy, yn afon, yr hon 
ni ellid myned drwyddi. Cynnydd mewn 
gras ydyw bod dyn yn ymwthio ym 
mlaen i drysorau y nef, ac yn ymbellliau 
yn feunyddiol oddi wrth y byd; fel y 
mac o'r dydd y gadawodd Sodoma a'r 
Aipht o'r tu cefn, yn myned ddyfnach 
ddyfnach i oludoedd Duw, fel yn awr 
angau y mae y dyfroedd yn myned yn 
afon, ac yntau yn nofio adref gyd â'r 
ffrwd, ac yn cyrhaeddyd y porthladd 
dymunol yng ngoleuni haul y nef. 

Yr ydym ni yn anwybodus hollol o 
oruchwyliaethau y Duw bendigedig at y 
bodau dirif a grogant yn yr cithafion 
draw ; ond yr ydym gwedi cael ein cyn- 

nysgaeddu â gwell gwybodaeth, na phe 
ein gwnelid yn hyspys o natur creadur- 
iaid y bydoedd fry a'u cynnyrch; oblegid 
gwyddom fod gras gwedi teyrnasu at 
drucnusion y codwm, fod yr hen addewid 
gwedi cyfodi nifer tywod mân y mor- 
oedd o blant marwolaeth o waelodion 
pydewau llygredigaeth, a bod yr afon 
bur o ddwfr y bywyd gwedi ymarllwys 
yn un rhaiadr tragywyddol i wlad y 
felldith ; ei bod yn amgylchu yr holl dir, 
gwedi cael gafael yn yr aur a'r meini 
gwerthfawr, ac wedi dyfrhau amryw o 
lannerchau y diffaethwch a'r anialwch, 
fel y mae eu hymddangosiadau fel Eden, 
ac fel gardd yr Arglwydd. Yr ydym ni 
yn gwybod mai gwirionedd a saif byth 
ydyw trefn cadw dyn i fywyd tragy- 
wyddol; oblegid y mae ei heffeithiau 
drwy yr holl ddaear, ac ym mhlith yr 
holl genhedloedd, yn brawf ei bod o 
Dduw. Yr ydym ni yn gweled y blaidd 
yn trigo gyd â'r oen, y llewpard yn gor- 
wedd gyd â'r mynn, y llo, a chenaw y 
llew, a'r anifail bras ynghyd, a bachgen 
bychan yn eu harwain. Yr ydym ni 
gwedi gweled y fuwch a'r arth yn pori 
ynghyd, eu llydnod yn cydorwedd, y 
llew fel yr ych yn pori gwellt, y plentyn 
sugno yn chwareu wrth dwll yr asp, a'r 
hwn a ddiddyfnwyd yn estyn ei law at 
ffau y wiber. Yr ydym ni gwedi gweled 
pethau rhyfedd yng ngoruchwyliaethau 
gras Duw yn ein dydd a'n hoes; yr 
ydym yn gweled rhai yn cael eu hattal 
yn eu rhwysg tu a'r fflamiau, a'u troi yn 
ol tu & chynteddau tŷ ein Duw ni; yr 
ydym gwedi gweled coedydd yr anialwch 
yn dirfion ac yn iraidd yn Sion, ac yn 
cynnyrchu ffrwythau dymunol yn eu 
henaint; yr ydym gwedi gweled meir- 
won yn cacl bywyd ; ac yr ydym gwedi 
clywed mudaniaid yn llafar-ganu am 
iachawdwriaeth Duw. Y mae yn ddi- 
chonadwy ini wybod am nifer liosog o 
weithrediadau natur, ac ctto bod yn ol 
yn y pen draw, a'r enaid allan o derfyn- 
au cadw ; ond y mae cael gwybodaeth 
brofiadol o drysorau gras y nef, yn sym- 
mudiad hollol i dir y bywyd, yn dwyn y 
nef i'r fynwes, ac yn cylymmu yr enaid 
wrth orseddfaingc y Brenhin mawr. Y 
mae nifer fawr o'n cydgreaduriaid gwedi 
myned ar ol gwybodaethau bychain, ar 
draul esgeuluso y wybodaeth fawr; 
ac felly, pan yn cael eu llusgo gan angau 
i'r fro ddieithr, ac i ddyfroedd dyfnion 

yr Iorddonen, ciliai y rhai hyn ymaith, 
gan adael y cyfryw i ymguro yn ei berw 
ofnadwy, i suddo i'r gwaelodion, ac i gael 
eu cludo i'r gerwyn fawr o win digofaint 
y Duw Hollalluog, yr hon ydyw yr ail 
farwolaeth. Ond y mae gwybod cariad 
Crist, yr hwn sydd uwchlaw gwybodaeth, 
yn olud gwell a pharhaus i'r enaid; 
oblegid, os yn anhyddysg yng ngwybod- 
au y fuchedd hon, ac heb fawr i'w ddy- 
wedyd am weithrediadau peiriant natur, 
gŵyr y Cristion ryw beth am Ganaan ; 
o herwydd y mae gwedi anadlu yn ei 
hawyr, gwedi profi o aeron blasus a me- 
lusion y wlad, gwedi gweled ei bryniau 
o bell, gwedi edrych ar degwch a gogon- 
iant ci Brenhin, gwedi dysgu rhai o 
donau yr ardalyddion, yn gallu siarad 
ychydig o'r iaith, yn hiraethlon am fyw 
yno, ac yn llesmeirio yn y drem o gael 
preswylio byth mewn mangre lle y bydd 
yr wylo gwedi peidio, a'r ocheneidio 
gwedi troi yn floeddiadau o gongcwest 
dragywyddol. Yr oedd llawer o bethau 
yn dywyll iawn i Job, y tymhestloedd 
yn chwerw wrtho, a'i ddolur yn flin arno; 
ond ei wybodaeth ym mhethau Duw a'i 
daliodd yn y tywydd garw ; ac y mae yr 
ymadroddion a ddefnyddiodd yn nydd ei 
ofid yn swnio yn beraidd yng nghlustiau 
y ffyddloniaid drwy yr holl oesau, ac 
wedi rhoddi diddauwch ar ol diddanwch 
ym mynwesau plant y tonau yn eu 
tywydd garw :—“Canys myfi a wn fod 
fy Mhrynwr yn fyw, ac y saif yn y diw- 
edd ar y ddacar. Ac er, ar ol fy nghroen, 
i bryfed ddifetha y corph. hwn, etto caf 
wcled Duw yn fy nghnawd ; yr hwn a 
gaf fiim' fy hun ei weled, a'm llygaid 
a'i gwelant, ac nid arall; er i'm haren- 
nau ddarfod ynof.” 

Y mae rhyw gommissiwn rhyfedd 
gwedi ei roddi gyd â golwg ar wahodd 
cyfrgolledigion y ddaear at y dyfroedd 
bywiol hyn. Y mae yr Yspryd yn dy- 
wedyd, Tyred ; y mae y briodasferch yn 
dywedyd, Tyred; y mae yr hwn sydd 
yn clywed y gwahoddiad i ddywedyd, 
Tyred; ac y mae yr hwn sydd yn ewyll- 
ysioi gymmeryd o ddwfr y bywyd yn 
rhad. Rhaid bod rhyw ewyllys da rhy- 
fedd gan Dduw at ddyn, amgen ni buasai 
yn caniattau, neu yn hytrach yn gorch- 
ymyn i bawb a ddalient adseiniau yr 
Yspryd a'r briodasferch, i wahodd hefyd 
i'r dyfroedd nefol hyn! Swu y gwa- 
hoddiad hwn sydd i'w glywed yn bar- 

haus oddi ar gaerau Sïon, ac oddi ar y 
mynyddoedd sanctaidd, ar y rhai y mae 
traed y rhai sydd yn efangylu heddwch 
yn heirdd ; y rhai a lefant, a'r rhai hefyd 
a floeddiant yng ngeiriau Esaiah y Proph- 
wyd, gan waeddi, yng nghlyw holl drig- 
olion y tir,— O deuwch i'r dyfroedd, 
bob un y mae syched arno.” O fendig- 
edig drefn! O ddarpariaeth y Duw 
tragywyddol! Ac O ei ewyllys da i'r 
rhai a haeddasant ei wg byth! Ddar- 
llenwyr, wele yn awr yr amsor cymmer- 
adwy ; wele yn awr ddydd yr iachawd- 
wriaeth. A wnawn ni, y rhai y mae 
ein breintiau gwedi eu lliosogi i ni, esgeu- 
luso yr adeg hon? A wnawn ni, ym 
mhlith y rhai y mae goleuni yr efengyl 
yn tywynnu mor danbaid, droi oddi 
wrth y dyfroedd bywiol, gan wenwyno 
ein hunain â ffrwyth pydewau llygred- 
igaeth? Ac a wnawn ni frasgammu 
ym mlaen tu a'r byd arall, gan ddibrisio 
darpariadau y nef, a ni yn gwybod y 
canlyniadau o fyw a marw yn annuw- 
iol? Yr afon hon a'n glanha yn llwyr 
oddi wrth bob halogrwydd, a'n pura 
oddi wrth bob sorod, ac a'n golcha nes y 
byddom mor wyn a'r eira yn Salmon ; 
ac yn y nef, ni a gawn rodio ar hyd ei 
glenydd, gan ddyrchafu eilchwyl ac eil- 
chwyl ein Halleluia, gyd â'r dyrfa lân 
a ddihangasant o gystuddiau y glyn, 
gwedi golchi ac wedi cannu eu gŷnau 
yng ngwaed yr Oen, gan ei foli a phly- 
gu iddo mewn tymherau pêrlesmeiriol 
yn oes oesoedd. 

Diffydd yr haul yn yr entrych ryw dro, 
ac ni fydd ei lewyrch mwyach; ymguddia 
y ser o'r golwg o'r tu draw i lenni duon 
y nos, pan ymdaeno hon dros yr wybren 
faith; ffynhonnau y greadigaeth, a_ holl 
afonydd mawrion y byd a sychant; a 
dyfroedd dyfnderau y moroedd mawrion 
ni welir ar ol i'r greadigaeth hon gyr- 
haeddyd eithaf ei chyfnod: ond am afon 
fawr trysorau gras y Prynedigaeth drwy 
ein IIarglwydd Iesu Grist,—afon ar y 
ddaear, ac afon yn y nef, yr hon ni phalla, 
a'r hon ni sycha, ond a ddyfrha erddi 
Mynydd Sion, gan gyfrannu gwawr o 
degwch tragywyddol ar etifeddiaeth y 
saint yn y goleuni fry. “Am hynny nid 
ofnwn pe symmudai'r ddaear, a phe 
treiglid y mynyddoedd i ganol y mor: 
er rhuo a therfysgu o'i ddyfroedd,—y mae 
afon, a'i ffrydiau a Jawenliânt ddinas 
Dduw; cyssegr preswylfeydd y Goruchaf.' 

Vr Afradlan. 


HYFEDD bod dyn gwedi ymddi- 

eithro cymmaint oddi wrth Dduw! 
Pa beth ydyw yr achos o hyn? Dyn 
mewn anrhydedd nid arosodd! Cyfeil- 
iornodd o'rllwybrau! Aeth ar gyfrgoll 
o derfynau deddfau gogoniant! Y mae 
ei drueni yn fawrarno! Annghyfnew- 
idiol ydyw Duw o dragywyddoldeb i dra- 
gywyddoldeb ; ond cyfnewidiodd dyn, ac 
yn ei gyfnewidiad cafodd dir y felldith 
yn lle tir y fendith, a chymmylau ca- 
ddugawl uffern i'w oblygu yn lle gwênau 
pelydron haul paradwys i'w lonni yn ei 
lwybrau. Ym mha le y mae y dyn? 
Yng ngwaelodion dyfnderau pydewau 
erchyll llygredigaeth, yn cloddio yn 
ddyfnach, ddyfnach ; ac oni attelir ei 
dramgwydd, cloddia drwyodd, ac efe a 
syrth i eigionau dinystr tragywyddol, lle 
ei gorchuddir byth gan y tonau gwyrdd- 
leision, ac y teimla win digofaint Duw yn 
berwi yn oes oesoedd. Pa beth a ellir 
ei ddywedyd am ddyn? Ei fod yn farw 
mewn camwedd a phechod ; ei fod yn 
ymdroi ac yn ymhyfrydu mewn pob an- 
wiredd; ei fod gwedi ymddieithro yn 
llwyr oddi wrth fuchedd y Duw byw ; ei 
fod gwedi ymwerthu i wneuthur yr hyn 
sydd ddrwg yng ngolwg yr Arglwydd ; 
ei fod yn hunan-leiddiad yng ngolwg yr 
orsedd fry, annghyfnewidioldeb yr hon 
yw ymfachu wrth hanfod y Jehofah ei 
hunan. Pa beth a ddaw o ddyn? Os 
yn ei anwiredd y bydd efe marw, a'i 
bechodau a'i ammherffeithderau yn grug- 
lwythi ar ei ben, caiff ddyffryn cysgod 
angau yn fil myrdd tywyllach na thy- 
wyllwch hanner nos ; profa holl arswyd- 
au y glyn yn eu holl ddychrynfeydd ; 
clyw sî a thwrf dyfroedd yr Iorddonen 
yn ofnadwy yn ei glustiau; a chyll ei 
fywyd yn angau, a'i enaid noeth a ym- 
ddengys ger gwydd y frawdle yn welw 
ac yn grynedig, yn disgwyl y ddedfryd 
fawr dragywyddol i'w suddo byth yn 
eirias golosgedig brwmstanaidd y ddam- 
chwa oesawl. A oes modd i adferu dyn 
yn ol o'r tiroedd pell, a diogelu ei fywyd, 
fel y gall ddyrchafu ei ben mewn gogon- 
iant yn y fuchedd sydd i ddyfod! Oes, 
trwy drugaredd a thiriondeb ein Duw ni ; 
oblegid ymwelodd & gwlad y nos godiad 
haul o'r uchelder, cyhoeddwyd y fendith 


fwyaf erioed yng nghanol tir y felldith, 
agorwyd drws helaeth o obaith yng 
nghanol dyffryn Achor, esgorodd yr hen 
addewid ar fywyd anfarwol i ddyn, 
daeth y Messiah i geisio ac i gadw yr hyn 
a gollasid, ac y mae Mab Duw gwedi ei 
gyhoeddi yn oleuni i'r cenhedloedd, ac yn 
iachawdwriaeth Ior hyd derfynau eithaf 
y ddaear. Cof am yr Afradlon a droes 
ei gefn ar gaerau ei Dad, gan grwydro 
am flynyddoedd a blynyddoedd, fel y 
gallesid meddwl ei fod gwedi myned ar 
gyfrgoll am byth, ac na chlywsid am 
dano ond ei fod gwedi cyfarfod a'i drango- 
edigaeth ; etto, trwy oruchwyliaeth gras 
y nef, dygwyd yr afradlon atto ei hun, 
trodd ei wyneb yn ol at yr hen anneddau, 
wylodd yn drist a chwerw oblegid ei 
amryfuseddau, derbyniwyd ef yn garedig 
a chroesawgar gan ei Dad, ac y mae yn 
awr yn ei wisgoedd gwynion yn y nef, 
yn dyrchu ei fawl a'i ganiadau mewn 
hwyliau anfarwol am drefn gras yn 
achub ei enaid. 

Crwydrodd yr Afradlon ym mhell 
ìawn. Nid sychu a wnaeth y ffynhonnell 
nefol, ac nid peidio a wnaeth y ffrydiau 
crisialaidd ; oblegid yr oedd ffynnon y 
dyfroedd byw yn llawn pan droes y dyn 
ei gefn arni ; ac felly ymae yn bresen- 
nol, er bod llwythau y cenhedloedd yn 
dewis byw ym mhell oddi wrthi, a rhed- 
eg i bydewau torredig na ddaliant ddim 
dwfr, er mwyn eu disychedu, yng ngwy- 
neb yr anghenoctid mwyaf. Pan enir y 
maban, mae diniweidrwydd angel i'w 
weled yn ei wedd, ac ym mhen ychydig 
fisoedd ymagora ym mhob prydferthwch ; 
ac wrth weled ei wênau a'i fwynderau, 
pwy a feddyliai y cablai y bachgen llon 
byth mo'i Dduw? Pwy a feddyliai yr 
elai yn lleidr? Pwy a feddyliai yr elai 
yn llofrudd î Pwy a feddyliai y byddai 
marw yn gywilyddus ar y crogbren yn 
gospedigaeth am ei anwiredd? Y mae 
yr eneth fechan yn llawn o ddiniweid- 
rwydd ; ac wrth weled ei llygaid llon yn 
serennu, ei gwynebpryd siriol, ei gwallt 
melyn modrwyog yn llywethau yn crogi 
lawr, a holl ddiniweidrwydd ei chwareu- 
on, pwy a feddyliai y troai hon allan yn 
wiber, i lanw mynwesau ei rhieni â thra- 
llodion a gofidiau, wrth glywed ei bod yn 

buttain yn un o drefydd y Dywysogaeth ! 
Y mao troi dalenau llyfrau hanesydd- 
iaeth, a darllen croniclau yr oesau ydynt 
gwedi myned heibio; y mae tremio ar 
fucheddau meibion a merched Adda ym 
mhob gwlad a phob oes | ac y mae sylwi 
ar gynniweirfeydd trigolion y byd yn 
bresennol, yn brofion sicr a diymwad 
bod dynolion gwedi crwydro ym mhell, 
ac wedi cyrhaeddyd rhyw eithafion pell- 
ennig iawn o bebyll Duw, ac o fynydd ei 
sancteiddrwydd ef. Gwir mai ar ddaear 
Duw y rhodia dynion, lle y mae natur 
yn ymagor fel llyfr mawr, yn llawn o 
bob amrywiaethau a phrydferthion, ac 
yn cael ei gorlwytho flwyddyn ar ol 
blwyddyn 4 thrugareddau i lonni a 
chysuro eu natur yng ngwlad eu hym- 
deithiad ; etto, er profi o'i drugaredd- 
au, ac ymddigoni arnynt, y mae eu 
meddyliau gwedi ymddieithro i'r fath 
raddau oddi wrtho, fel y dywedant yn 
ei glyw, “ Cilia oddi wrthym, canys nid 
ydym yn chwennych gwybod dy ffyrdd.” 
Dilynwn ddynion i ba le bynnag y di- 
lynom hwynt, gwrandawn arnynt dan 
bob amgylchiadau, ac edrychwn arnynt 
yn eu holl berthynasau & phethau, y mae 
y gwirionedd galarus eu bod gwedi, ac 
yn, ymbellhau oddi wrth Dduw, yn ys- 
grifenedig ar eu cyrph ac ar eu heneidiau. 
Yn ein ffeiriau ac yn ein marchnadoedd, 
y mae y gwirionedd alaethus hwn yn 
cael ei brofi yn y twyll, yn yr hocced, ac 
ym mhob dyfais a wneir gan ddieithr- 
iaid, cydnabod, cyfneseifiaid, cymmydog- 
ion, a pherthynasau, i farchogaeth eu 
gilydd mewn masnach. Yn ymwneuthur 
ac yn ymdrafodiaethau dynion â'r pethau 
mwyaf pwysig a sobr, megis myned a 
dyfod o addoliadau Arglwydd Dduw y 
lluoedd, myned i hebrwng eu cyd-gread- 
uriaid i dai eu hir gartref yn ystafelloedd 
y glyn, ac yn eu dyfodiad yn ol gwedi 
eu rhoddi dan fyllt y bedd yng nghar- 
chardai marwoldeb, y mae eu cellwair 
a'u digrifwch yn brawf amlwg eu bod 
ym mhell, ac ym mhell iawn, oddi wrth 
Dduw. I ba beth y sonir am yr Hindw- 
aid yn eu pellder oddi wrth Dduw ym 
mroydd breision India? I ba beth y 
siaredir am yr Affricaniaid yng ngwyllt- 
dir Affrica boeth? Aci ba beth y cry- 
bwyllir am y cenhedloedd lliosog hynny 
ag ydynt yn amdoedig gan fentyll duon 
tywyllwch. anwybodaeth, am unrhyw 
ddatguddiad oddi wrth yr uchel Dduw î 

Nid rhaid i ni fyned allan o'n gwlad ein 
hunain i ymofyn am belledigion oddi 
wrth yr Arglwydd ein Gwneuthurwr ; 
nid rhaid i ni fyned o gylch ein cymmyd- 
ogaethau ein hnnain i ymofyn am rai 
gwedi ymddieithro oddi wrth eu Gwneu- 
thurwr ; ac nid rhaid i ni, ysgwaether- 
oedd, fyned o'n teuluoedd ein hunain i 
ymofyn am rai gwedi cefnu ar eu Cyn- 
naliwr; oblegid. y mae pawb gwedi 
myned i'r tiroedd pell; ond bod rhai 
drwy drugaredd gwedi eu dychwelyd, ac 
yn awr o fewn cylch cyfammod Duw. 
Rhaid bod rhyw ganlyniadau pwysig 
iawn, a rhyw arswydau dychrynllyd yn 
y pellder hwn, amgen ni fyddai cym- 
maint o ofid yn ei herwydd ar y dynion 
goreu a fedd ein daear, ac ni buasai Duw 
y nef yn diosg braich ei alluogrwydd er 
mwyn dwyn y crwydriaid yn ol. Oh 
ddagrau ! Oh ocheneidiau | ac Oh wedd- 
iau taerion y tad oblegid ei fab! Y mae 
y bachgen yn cefnu beunydd ar Dduw, 
ac yn myned bellach bellach oddi wrth 
ei Grewr, gan ymgaledu yn ei anwiredd, 
a'i fryd ar ddilyn oferedd ei feddwl, yng 
ngwyneb pob cynghorion ac erfyniadau 
arno i droi i holltau y graig fawr am 
nodded iw unig enaid. Y mae y fam a'i 
mynwes yn donau o ofidiau, a'i chalon 
ym mron a thorri oblegid bod annuwiol- 
deb y ferch yn cynnyddu, ac arwyddion 
amlwg arni bod ei meddyliau yn ym- 
ddieithro fwy-fwy oddi wrth Dduw y 
nefoedd. Nid peth bychan a dibwys yd- 
yw pellder dyn oddi wrth Dduw. Ni 
ymwelasai Duw âg Adda yn nydd yr 
anghenoctyd, gyd âg awel y dydd, gan 
ddadguddio Had y wraig iddo, ond er 
mwyn ei gael o'r pellder mawr yn ol. 
Ni anfonasai Ior ei Fab i'r byd, i ddis- 
gyn i iselderau y ddaear, i fod yn wr 
gofidus a chynnefin â dolur, i chwysu y 
gwaed, i fod mewn llefain cryf a dagrau 
yn yr ardd, i fod yn waedlyd oll o'i ben 
i'w draed ar Galfaria, ac i fyned lawr i 
ystafelloedd oerion angau, ond er mwyn 
cael pelledigion yn agos agos i dderbyn 
bywyd sanctaidd, drwy drefn y bydd 
synnu tragywyddol o'i phlegid ! 

Y mae dyn, yn ei bellder oddi wrth 
Dduw, yn gwastraffu yr hyn nid yw 
eiddo. Nid oes gan ddyn ddim a'r nas 
derbyniodd; oblegid yr Arglwydd, efe 
a'n gwnaeth, ac nid ni ein hunain, ei 
bobl ef ydym, a defaid ei borfa; ynddo 
ef yr ydym yn byw, yn ymsymmud, ac 

yn bod; a phe byddai iddo ef dynnu ei 
warcheidwadacth oddi wrthym, ni a 
drengem yn y man, ac a ddychwelem i'r 
llwch. Y mae y bywyd yn cael ei ystyr- 
ied yn werthfawroccach na'r holl gread- 
ìgaeth, oblegid pob peth a rydd gwr am 
ei einioes; ond er bod dynion gwedi 
cael eu bywydau oddi wrth Dduw, ac yn 
gyfrifol iddo am danynt, etto y mae rhai 
mor ddibris o'u bywyd, fel y gosodant 
derfyn ar eu heinioes, gan ymruthro i'r 
byd mawr tragywyddol, a cher gwydd yr 
orsedd fflamllyd danbeidiol, yn y cym- 
meriadau o hunain-leiddiaid, ac yn diferu 
megis o'u gwaed eu hunain! Pa beth a 
feddyliwn am yr holl ryfeloedd trychin- 
ebus, hanesion y rhai a ddiwynant gro- 
niclau y eenhedloedd? Arwain ugein- 
iau o fìloedd o ddynion na welsant mo'n 
gilydd erioed, ac na bu gair o ymrafael 
rhyngddynt erioed a'u gilydd ; arwain y 
byddinoedd hyn i faes y gelannedd fawr, 
eu trefnu ar gyfer eu gilydd, cyfleu peirian- 
au dinystr yn eu gorsafion, chwythu yn 
yr udgyrn, gorchymyn i ddieithriaid ladd 
eu gilydd, y bwledau yn chwyrnu ac yn 
chwiban wrth fyned ar eu negeseuau 
marwol, y cleddyfau yn tingcian gyd ag 
angherddoldeb yr ergydion, y meirch yn 
gweryru, ocheneidiau y clwyfedigion yn 
dorr-calonnus, ebychiadau diweddaf y 
lladdedigion yn arswydus, y maes yn 
goch gan waed, a miloedd yn cael eu 
danfon i'r byd arall mewn ychydig oriau ? 
A fydd dim cyfrif mawr ar ryw rai 
oblegid ysgelerderau fel hyn? Ac ai er 
mwyn gwastraffu bywydau yn y wedd 
hon yr anfonodd Duw greaduriaid dynol 
i'r byd? Gwneir gwastraff fawr ar 
fywydau, dan gysgod cyfreithiau annyn- 
ol a barbaraidd, mewn dihenyddiadau ! 
Y mae myned å bywyd dyn, am unrhyw 
drosedd a gyflawna, yn ymyraeth un- 
iongyrchol & hawlfraint y Creawdr ar 
ei greaduriaid ; ac er gosod cyfreithiau 
gwaedlyd o'r natur hyn mewn gweith- 
rediad, a'u dilyn am flynyddoedd, y mae 
troseddau mor fyw ag erioed; ac nid 
ydyw cospedigaethau marwol yn un di- 
ogelwch i gymdeithas, ond yn hytrach yn 
tueddu i galedu dynion, ac felly i gyn- 
nyddu y drwg. Ni chanfyddir o du y 
dyn ond y wastraff fawr oddi amgylch ; 
gwastraffa ei olygon i edrych gyd â di- 
fyrwch ar olygfeydd nad ydynt yn werth 
sylw ; gwastrafla ei glybod i wrando ar 
ddwndwr hcb rith o sylwedd ynddo, 

gwastraffa ei leferydd o fore hyd nawn 
i wneuthur seiniau gweigion ; gwastraffa 
weithiau ei ddwylaw mewn oferedd ; 
gwastraffa gerddediad ei draedi rodio 
mewn cysgodau ; a gwastraffa ei ddydd 
hwn i ymlid ar ol dychymmygion a 
breuddwydion ofer, Ah! y mae ei ddydd 
hwn yn cael ei wastraffu gan y dyn! 
Dydd o'r pwys mwyaf! Dydd, y mae y 
bore gwedi cael ei wastraffu! Dydd, y 
mae y prydnawn gwedi cael ci wastraffu! 
Dydd ag y mae y dernyn olaf o hono yn 
cael ei wastraffu gan filoedd! Ein dydd 
hwn, hawyr anwyl, y mae yn dirwyn i 
fynu, y mae ei haul yn prysuro tu ag ys- 
tafelloedd y gorllewin, ac yn' y man es- 
tyna yr hwyr ei chysgodau caddugawl, 
a'r nos a'n derbyn i'w mynwes dywell! 
Pa beth am y dydd hwn, y mae dynion 
mor ddiystyr o hono, ac yn ei wastraffu 
fel peth mor ddiwerth a dibwys? Ah! 
y mae y tywysogaethau ar gaerau y nef, 
ac engyl o nifer y dail ar uchclion gwyn- 
fa, yn edrych lawr tu a'r ddaear mewn 
syndod oblegid y wastraff a wneir gan 
druenusion Eden ar eu dydd hwn! “Wele, 
yn awr, yr amser cymmeradwy; wele, 
yn awr, ddydd yr iachawdwriaeth.” Ond 
y dydd a wastreffir, a cheir nos hir i 
gwyno y golled ; amser a wastreffir, ond 
ceir tragywyddoldeb i hiraethu ar ol y 
golled a fu! Pa ham y gwariwch arian 
am yr hyn nid yw fara, a'ch llafur am 
yr hyn nid yw yn digoni? Ni fu erioed 
y fath drueni a hyn; treulio blodau yr 
oes i ymlid ar ol gwegi, a meddwl bod 
hwyr y dydd yn ddigon i'w gyssegru i 
wasanaeth Arglwydd Dduw y lluoedd! 
Pa beth y mae y dyn yn ei wneuthur o'i 
ddoniau? Y mae ganddo lafar i ganu 
fel angel; ond yn lle seinio clodydd ei 
Grewr, a dyrchu ei ganiadau tu a'r orsedd 
fry, gwastraffa ei ddawn gyd â chanuon 
llawn o bob halogedigaeth. Pa beth y 
mae y dyn yn ei wneuthur o'i serch- 
iadau? Y mae ei fynwes yn llawn 
gwreichion cariad: ond ymsercha mewn 
pob peth yn hytrach nag mewn sanct- 
eiddrwydd! Pa le y mae cof y dyn? 
Y mae ganddo lestr mawr iawn, ac y 
mae yn cofio pob peth, ond cofio ei 
Greawdr yn nyddiau ei ieuengctyd ! 
Ond, diolch i'r neíoedd, dygir afrad- 
loniaid yn ol. “Dywedodd yr Arglwydd;” 
— mae y gair gwedi ci gyhoeddi o'r orsedd 
fendigedig fry; y mac sêl fawr y nef- 
oedd ar yr ymadrodd ; y mae yn ddigon 

i beri i ni ddawnsio o lawenydd, ac i 
wneuthur i'n heneidiau lawenychu ynom. 
Chwareued hen delynau Eden! O 
ddyfnderau y codwm erchyll, dyrchafwn 
ein caniadau, esgyned ein mawl a'n 
clodforedd i eithafion uchelderau y nef, 
a chyd-ddyrchwn ein Halleluia fawr, 
nes i ganiadau y ddaear am unwaith 
foddi seiniau telynau glân gogoniant.— 
“Dywedodd yr Arglwydd, Dygaf fy 
mhobl drachefn o ddyfnder y môr.” Pa 
dafod a all dewi? Pa ddyn a all fod yn 
fud ? Onid ydyw y nef yn diferu gwlith 
ar wlad y cystudd mawr? Y mae y dyn 
gwedi crwydro draw, draw, draw, ac nid 
oes wybod pa le i gael gafael ynddo. Y 
mae gwedi ymddyrysu yng ngwaelodion 
y cymydd duon, ac yn methu yn lân a 
dyfod oddi yno; y mae gwedi colli y 
ffordd, druan, rhwng mynyddoedd ty- 
wyllion gwlad cysgodau yr hwyr; ac y 
mae ei long gwedi tywodi yn yr aber- 
oedd geirwon. Ond y mae ein Duw ni 
yn eistedd ar amgylchoedd y ddaear, ac 
o ganlyniad,nid yn unig yn gallu gweled 
plant y tommenau, ond yn gallu hefyd 
gyfodi plant y tommenau, a'u gosod i 
eistedd gyd & phendefigion ei bobl yn y 
gogoniant tragywyddol. Y mae gan Ior 
aneirif luoedd y nef a'r ddacar, oruch- 
wyliaethau rhyfeddol a neillduol iddo ef 
ei hun, trwy ba y rai gall ddwyn afrad- 
loniaid attynt eu hunain, ac i droi allan 
tu a'r hen gaerau, lle y mae bywioliaeth 
y nef yn cael ei mwynhau, a gwinoedd y 
groes eu hyfed ; a lle hefyd y mae iaith 
y wlad fry yn cael ei dysgu, a chyfran 
o'r nefoedd yn cael eì mwynhau ar y 
ddaear. Y mae yn anhawdd iawn dwyn 
afradloniaid attynt eu hunain; y mae 
llewyrchiad tanbeidiol y mellt gwedi 
methu, rhuadau taranau cedyrn gwedi 
methu, cynbyrfiadau mawrion natur 
gwedi aflwyddo, gweithrediadau cedyrn 
brawychus angau yn aneffeithiol, a 
gwasgfeuon gofidiau a thrallodau y fuch- 
edd bresennol yn annigonol; ond etto 
er hyn, y mae gan Arglwydd Dduw y 
lluoedd oruchwyliaethau a gweinidog- 
aethau perthynol iddo ef ei hun, trwy 
y rhai y gall wneuthur cyffro yn yr holl 
wlad, ac â rheffynau dynol a rhwymau 
cariad dynnu y pelledigion afradlon tu ag 
'adref. Ac y mae y goruchwyliaethau hyu 
yn gwbl gysson â nodweddiad Duw fel 
Llywydd moesol ei greaduriaid; oblegid 
nid ydynt yn gwneuthur trais ar ewyllys- 

iau dynion,nac yn dinystrio rhyddid dyn- 
ion mewn un modd; ond yn eu gwneuth- 
ur yn ewyllysgaryddion ac yn ufuddion 
yn nydd mawr ei nerth ef. Y mae yr 
Arglwydd cin Duw ni a'i ffyrdd yn y 
mor, a'i lwybrau yn y dyfroedd dyfnion, 
o ganlyniad yn anchwiliadwy ac yn 
anolrheiniadwy i neb o'i greaduriaid ; y 
mae ei ffyrdd ef yn uwch na'n ffyrdd ni, 
a'i feddyliau ef yn uwch na'n meddyliau 
ni; a phan y mae yn myned allan yng 
ngherbydau achub,ac yn wynebu ar len- 
nyrch y tiroedd pell, lle y mae plant 
afradlon ym mron a marw o newyn, y 
mae ganddo ryw anadl i chwythu ar y 
glynoedd, nes y byddo y pelledigion, 
nid yn unig yn meddwl am eu Tad, ond 
âg un llef yn gwaeddi, “Ni a godwn yn 
awr, ac a awn at ein Tad.” O! y truein- 
iaid! Y maent yn resynol iawn yn y 
man y maent! O! mor garpiog ydyw eu 
gwisgoedd! O! fel y mae y drain a'r 
mieri gwedi eu hanafu! Cymhellwyd 
llawer arnynt i gyfodi a dychwelyd yn ol, 
ond yno yr arosent ; eithr o'r diwedd, yr 
awelon cynhes o Galfaria a chwythasant 
ar y wlad, ac nid oedd modd aros yn 
hwy ynddi ; ac heb ymgynghori â chig 
a gwaed, daccw y plant afradlon yn canu 
yn iach i dir y felldith, ac yn ymdynnu 
yn llesg yn ol at dŷ eu Tad. O! y mae 
amser hyfryd yn Sïon, wrth weled afrad- 
loniaid yn dychwelyd tu agadref; Pwy 
yw hwn sydd yn wylo dan faich ei ofid ? 
Ai fy machgen i ydyw hwn sydd yn curo 
am ddyfod i mewn, y meddyliais gan« 
waith am dano mai yn ysglyfaeth i uffern 
y buasai? Ai fy machgen innau ydyw 
hwn, sydd ym mron a thorri ei galon am 
bechu o hono mor fawr yn erbyn Duw ? 
Ai fy ngeneth anwyl innau ydyw hon, 
sydd yn cwynfan fel colommen, a'i myn- 
wes ym mron ag ymagor gan lwyth ei 
gofid? Druain anwyl, y maent yn gofyn 
am lawer iawn o dirionwch, ac ymgeledd, 
a mwyneidd-dra, gwedi eu dychwelyd 
tu ag adref, er mwyn eu gloywi, eu glan- 
hau, a'u cryfhau ; oblegid y mae brwyd- 
rau poethion i'w cyfarfod, a phrofedig- 
aethau tanllyd i'w cwrdd ; o ganlyniad, 
rhaid eu dysgu i gerdded a rhyfela, a bod 
yn filwyr dai Iesu Grist; ac wedi gor- 
phen y filwriaeth yma, gwelir yr eiddilod 
llesg, a fu yn teithio yn araf o'r tiroedd 
pell i dy eu Tad, yn fwy na chongewer- 
wyr, ac yn bloeddio eu buddugoliaeth 
yn uchel ar gaerau Caersalem. 

Rhyw dwrf eiddilaidd welaf draw, 
Mewn rhyw wylofain mawr, 
Nes-nes y do'nt—y maent gerllaw, 
Cyrhaeddant 'n awr ; 
Pwy y'nt? o b'le maent gwedi d'od ? 
A pha ryw gynhwrf mawr sy'n bod ? 


Hen grwydriaid Eden y'nt yn wir, 
Yn dyfod adre'n llu, 

‘Gael rhan o'r cyssegredig dir, 
Mewn etifeddiaeth fry ; 

Eu derbyn wneir i dŷ eu Tad, 
Ym mhlith yr etholedig had. 


Bydd, bydd rhyw ganu uchel iawn, 
Yng ngwynfa maes o law, 
Pob telyn yno, a phob dawn, 
I'w clywed yma 'thraw ; 
Rhoi mawl i'r Ion byth fydd eu gwaith, 
I oesoedd byd trag'wyddol maith, 


Hymehmeliah Caerau Seriehe. 


YWEDIR mai yr Arglwydd sydd 
ryfelwr, ac mai yr Arglwydd yw ci 
enw ; a phan ddel efe allan mewn rhy- 
felgyrch yn erbyn ei elynion, nid di- 
chonadwy i neb ei wrthsefyll: oblegid y 
mae efe yn gadarn o nerth, a holl elfen- 
au natur yn eirf iddo, fel y gall wasgaru 
dinystr hyd i bellafoedd y greadigaeth 
ar unwaith. Ychydig iawn ydyw y 
llewyrch sydd gwedi nu arnom ni 
mewn perthynas i nerthoedd a rhyfedd- 
odau yr Hollalluog ym modau yr eithaf- 
ion, oblegid eu pellderau oddi wrthym ; 
ond y mae anfeidroldeb ei ddoethineb, 
ac anchwiliadwy oludoedd ei ryfeddodau, 
yn cyd-brofi eì fod ef yn fawr, ac i'w 
arswydo yn ei ryfeddodion trwy holl 
ymherodraeth fawr tragywyddoldeb. Ym- 
ylau ei wyrthiau mawrion ac aneirif ef 
ydym ni yn weled, ac am ryw dywyniad- 
au bychain o ardderchogrwydd yr ydym 
ni gwedi clywed ; oblegid y mae llesgedd 
ein natur, a byrdra ein cyrhaeddiadau 
o'r fath, fel na allwn synied pethau 
mawrion ein Harglwydd ar lennyrch 
priodol, lle y mae efe yn egluro rhyfedd- 
odau uwch law ein hamgyffredion ni, 
ym mhlith bodau o wybodaethau cwbl 
ysprydol, di-amdoedig gan leni o gnawd. 
Y mae cyfleadau bodau natur yn eu gor- 
safion priodol, a'u llywodraethiad drwy 
yr oesau gan ddeddfau diwyrni, yn llon- 
aid ein llestri ni; y mae yr amlygiadau 
o nerth braich y Duw bendigedig mewn 
creadigaeth, a chynhaliaeth y pethau a 
welir, yn boddi ein syniadau pennaf ni ; 
ac ymae gwaith Awdwr natur yn dir- 
ymmu deddfau natur—yn gwneuthur i 
elfennau natur weithredu yn groes i'w 
deddfau, ac etto yn cadw peirianwaith 


natur hob ymddyrysu, yn llawn ddigon 
i ddynion mewn cnawd, i'w synwyrau 
weithredu arnynt tra yn y fuchedd hon. 
Ond beth am y taleithiau yn y greadig- 
aeth ysprydol, a gyfanneddir gan fodau 
ysprydol, llestri y rhai ydynt ehang, ac 
amgyffredion y rhai ydynt ysprydol, i 
weled, i edrych, ac i synied nerthoedd, 
cadernid, a rhyfeddodau y Duw mawr, 
o fìl miliwn uwch graddau na dim ag & 
amlygwyd i ni o ryfeddodau ei weithred- 
oedd ef? Y mae dydd i ddydd yn 
traethu ymadrodd i ni, a nos i nos yn 
mynegu gwybodaeth i ni; y mae llyfr 
natur, yn holl amrywiolaethau ei ddar- 
luniadau, yn fwy nag a allwn ni synied ; 
ac y mae y datguddiedigaethau a roes 
ein Duw o hono ei hun i ni, yn yme- 
hangu i anfeidroldeb ger gwydd ein syn- 
iadau ; ond y mae ei ryfeddodau mwyaf, 
datguddiedig i ni, yn myned dan y lleni 
yn ymyl ei ryfeddodau yn y bydoedd 
ysprydol, y rhai a wnaeth efe ym mhlith 
gwybodaethau ysprydol! Pa beth ydyw 
gwaith Ion yn dyfod allan o'i ystafell 
fawr dragywyddol ar gychwyniad amser 
a chyfnod ein byd ni, er mwyn creu y 
pethau a welir, at ryw orchwyl mwy o'i 
eiddo mewn rhan arall o'i ymherodraeth; 
oblegid y mae meddwl na all yr Hollall- 
uog wneuthur dim mwy na chreu, yn 
annghydweddol â'r priodoliaethau perth- 
ynol ì'w hanfod? Pa beth ydoedd 
rhwygo dyfnderau y Môr Coch, a phal- 
mantu ffordd i'w ddewisolion ar ei wael- 
odion, er mor fawr a rhyfedd ydoedd 
hyn, at ryw wyrth fawr a gyflawnwyd 
ganddo ar un o fryniau purdeb, am yr 
hon y mae bodau ysprydol mewn syn- 
dod er ys myrddiwn o oesau? Yn ol ei 

ddoethineb amrywiol, y mae y Jehofah 
goruchel gwedi cyfleu ei lyfrau i'w gre- 
aduriaid rhesymol yn ol graddau eu syn- 
iadau, ac yn ol fel y gallant wneuthur 
defnydd o honynt; a pha beth ydyw 
gwybodaeth am gylchyniad dydd a nos, 
am fodau aneirif mewn pellderau mawr- 
ion, am drai a llanw moroedd, am ryw 
gynhyrfiadau mewn natur, neu amryw- 
iaethau creaduriaid a chynnyrch byd fel 
yr eiddom ni, i thronau, i arglwyddiaeth- 
au, i dywysogaethau, ac i fodau yspryd- 
ol! Ond i ni, yn ein sefyllfa bresennol 
yn y fuchedd hon, y maent yn ddigon i 
lanw ein meddyliau o syndod ac o barch 
i'r Hwn sydd wrth lyw y llywodraeth 
fawr! Y mae gwyrthiau Ion, pau yn 
diosg ei fraich alluoccaf ym mhlaid ei 
ddewisolion, fel cynnifer o gofadeiladau 
gwedi eu cyfleu yma ac acw ar hyd yr 
anialwch, yn llawn o ystafelloedd i'r 
pererinion lettya ynddynt, ac i gael ych- 
vdig swccwr a seibiant ar eu taith flin- 
edig; o herwydd y maent yn brofion 
diymwad o gadernid cyfammod y pryn- 
edigaeth, o ddianwadalrwydd yr addew- 
idion mawrion a gwerthfawr, ac o bar- 
odrwydd yr Arglwydd Ion i estyn allan 
ei fraich yn eu hachos hwythau, ac i 
gyflawni gwyrthiau yr un mor rhyfedd 
yn eu plaid hwythau, os byddai eu hach- 
osion o'r fath, fel y byddai yn rhaid i 
natur gael ei marchogaeth cyn y gellid 
dwyn ymwared iddynt; ac ym mhlith 
y cofadeiladau hyn, y mae dymchweliad 
caerau Jericho yn un tra hynod. 

Y mae yr holl wyrthiau a wnaed gan 
Dduw er llesiant ei bobl, yn gyssylltiedig 
â ffydd ei bobl yn ei allu a'i barodrwydd 
i wneuthur ymwared iddynt. Yn yr 
unfed bennod ar ddeg o'r Epistol at yr 
Hebreaid, yn yr hon y mae yr Apostol 
yn crybwyll am ffydd y gwroniaid gynt, 
ac am y pethau mawrion a wnaed drwy 
ffydd, dyweda, “Trwy ffydd y syrthiodd 
caerau Jericho, gwedi eu hamgylchynu 
dros saith diwrnod.” Crediniaeth mewn 
gweithrediad ar bethau dwyfol yw 
ffydd ; oblegid, er bod y cythreuliaid yn 
credu mewn pethau dwyfol, etto nid 
ydynt yn feddiannol ar ffydd, am na all- 
ant uno cu hunain â phethau dwyfol, nac 
ymgysuro mewn pethau dwyfol, na dwyn 
pethau dwyfol adref i'w mynwesau eu 
hunain. Cyn y delo crediniaeth yn 
ffydd, y mae ymresymiad yn cymmeryd 
lle ar dystiolaethau; ac wedi 1 ymor- 

phwysiad gael ei wneuthur ar wiredd y 
tystiolaethau, y mae crediniaeth yn 
myned yn ffydd, oblegid ei bod yn gweith- 
redu yn briodol ar y cyfryw dystiolaethau. 
Wrth ffydd yr ydym yn deall wneuthur 
y bydoedd trwy air Duw, oblegid y mae 
ein crediniaeth gwedi bod mewn gweith- 
rediad ar y tystiolaethau, ac wedi eu 
cael yn wirionedd, ac wedi myned yn 
ffydd. Yn awr, y mae ffydd o'r pwys 
mwyaf gyd & golwg ar grefydd yr Hen 
Destament, a chrefydd y Testament 
Newydd; oblegid, dau bob goruchwyl- 
iaeth y mae dynion gwedi eu cyfleu dan- 
ynt, heb ffydd y mae yn ammhosibl 
rhyngu bodd Duw ; oblegid rhaid yw i'r 
neb sydd yn dyfod at Dduw, gredu ei fod 
ef; ac wedi credu ei fod ef, mae ffydd 
yn Nuw yn cymmeryd lle, ac y mae yr 
hwn sydd yn berchennog ar ffydd yn 
rhyngu bodd i'r Arglwydd. Y mae gwa- 
haniaeth rhwng gweithredoedd mawrion 
Duw a gwyrthiau Duw. Yr oedd creu y 
byd yn weithred fawr o eiddo Duw, ond 
nìd yn wyrth ; oblegid y mae yn natur 
gwyrth i roi deddfau natur o'r naill du ; 
pan mewn creadigaeth ni wnaed ond 
rhoddi bodolaeth i natur, a'r greadig- 
aeth o dan lywodraeth deddfau natur. 
Nid oedd dim yn wyrthiol yn y diluw, 
oblegid pethau cysson & natur oeddynt 

hollol naturiol i arch o goed nofio; ond 
etto, yr oedd y diluw yn arddangosiad 
neillduol o fawredd gallu Duw yn llyw- 
odraethu yr elfen ddyfrllyd, fel y cadwyd 
yrarch a'i chynhwysiad dan warcheid- 
wadaeth ddiogel yng nghanol rhyferth- 
wyon y dymmestl ddychrynllyd. Gwyrth- 
iau yr Aipht a wnaed gan Dduw er 
mwyn amlygu gogoniant a mawredd ei 
enw i breswylwyr Tir llam; gwyrth 
fawr y Môr Coch, gwyrthiau yr anial- 
wch, a gwyrthiau Canaan, er mwyn 
Israel ei bobl; a gwyrthiau ein Har- 
glwydd Iesu Grist, rhai er mwyn cadarn- 
hau gwirionedd ei dystiolaeth, a rhai er 
mwyn cryfhau ffydd ei ddisgyblion, a 
rhai er daioni a lles dynion. Y fudd- 
ugoliaeth gyntaf a ynnillwyd gan Israel 
yng Nghanaan, gwedi eu dyfodiad drwy 
yr Iorddonen, ydoedd drwy wyrth eu 
Duw Hollalluog yn dymchwelyd caerau 
Jericho, ynghylch pa wyrth yr hyspys- 
wyd hwynt ym mlaen llaw, a hwythau a 
gredasant Dduw ar ei air; ac oblegid 
iddynt gredu tystiolaeth Duw heb am 

meu dim, dywedir mai “trwy ffydd y 
syrthiodd cacrau Jericho, gwedi eu ham- 
gylchu dros saith niwrnod.” Y mae 
buddugoliaeth y Cristion ar ei elynion yn 
ymddibynnu ar weithrediad parhaus ei 
grediniaeth yn holl addewidion Duw ; 
a thrwy y gweithrediad parhaus hwn o'i 
grediniaeth ym mhethau Duw, y mae y 
Cristion yn dilyn ei yrfa ym mlaen drwy 
holl orthrymderau y fuchedd hon drwy 
ffydd. Y mae camsyniad yn bod gyd å 
golwg ar gredu ; nid yn y pwngc o gredu 
yn unig, ond yn ei berthynasau: megis, 
“Yr wyf gwedi credu unwaith,” meddai 
un, “ac y mae hynny yn ddigon.” Cred- 
odd Abraham Dduw, a chyfrifwyd iddo 
yn gyfiawnder; ond y mae pob un ag 
sydd yn rhodio drwy ffydd, nid yn unig 
gwedi credu unwaith, ond yn credu yn 
barhaus, amgen byddai yn annichonad- 
wy hollol iddo rodio drwy ffydd. Nid 
gweithrediad credu wrth y Môr Coch, 
neu ffydd Israel yn y fan honno, oedd 
gweithrediad eu ffydd neu eu credu wrth 
gaerau Jericho; ond yn hytrach gweith- 
rediad eu ffydd neu eu credu yn nhyst- 
iolaeth Duw wrth gaerau Jericho, y ddi- 
nas y dywedodd Duw y dymchwelid ei 
chaerau drwy chwythu yn y cyrn hyrdd- 
od. Y mae gelynion lawer iawn o flaen 
y Cristion, ac y mae y gelynion hyn yn 
gedyrn iawn ; ac heb law cu bod yn lli- 
osog ac yn gedyrn, y mae y gwannaf o 
honynt yn drech nag ef, os i'r frwydr yr 
â efe heb i'w grediniaeth ymddibynnu 
ar y Duw byw. Yr oedd meibion Eph- 
Taim yn arfog, ac yn saethu â bwaau ; 
yr oeddynt gwedi eu dysgu i ryfel; yr 
oedd eu bwdau yn gedyrn; yr ocdd eu 
saethau yn flaenllymion; yr oeddynt 
gwedi dangos eu gwroldeb droion ar faes 
y gwaed ; ond mewn rhyw frwydr neill- 
duol troisant eu cefnau, trwy iddynt 
lwfrhau, a pheidio defnyddio eu harfau. 
Rhaid i'r Cristion gael yr oruchafiaeth, 
ac nid gwiw son am gadernid gwaed a 
chnawd, a gwroldeb bydol-]ywiawdwyr 
tywyllwch y byd hwn, a drygau ysprydol 
yn y nefolion leoedd; o herwydd y mae 
yn rhaid iddo fod yn orchfygwr ; yr hyn 
ni all fod yn dragywydd, ond trwy roddi 
ei grediniaeth mewn gweithrediad par- 
haus, sef ymladd â hwynt drwy ffydd. 
Y mae pob un a aned o Dduw yn gorch- 
fygu'r byd. Nid oes unrhyw amheuaeth 
gyd â golwg ar gongcwest ddiweddaf 
dyn Duw ; oblegid y mae y traed ar y 

graig, a chestyll y creigiau ydyw ei ym- 
ddiffynfa; ond y mae yn rhaid iddo 
wrthsefyll ei elynion ; “Canys hon yw 
yr oruchafiaeth sydd yn gorchfygu y byd 
sef ein ffydd ni. Pwy yw yr hwn sydd 
yn gorchfygu y byd, ond yr hwn sydd 
yn credu mai Iesu yw Mab Duw î” 

Er bod Duw yn defnyddio moddion 
ym mhlaid buddugoliaethau ei bobl, etto 
y mae clod y buddugoliaethau hynny yn 
myned yn gryno iddo ef, oblegid gwael- 
der y cyfryw foddion. Yr oedd trigolion 
Jericho gwedi ofni Israel, canys yr oedd- 
ynt gwedi clywed am weithredoedd 
nerthol Duw erddynt. Yr oeddynt yn y 
fath ddychryn o'u plegid, fel y gwan- 
galonasant eu hwynebu yn y maes; ond . 
cauasant eu hunain yn y ddinas, fel nad 
oedd neb yn myned i mewn nac allan. 
Yr oedd nifer y milwyr yn lliosog iawn, 
ac yr oedd yr arfau hefyd yn loywon 
iawn : ond yr oedd y dull o fyned ym 
mlaen gyd â golwg ar gymmeryd y ddin- 
as gaerog, yn fwy o achos gwatwar nag 
o achos ofn. Nid oedd gan y gwarch- 
aewyr ddim peiriannau dychrynllyd yr 
olwg arnynt, nac unrhyw offerynnau ag 
oeddynt yn debygol i wneuthur ì'r caerau 
grynu i'w sciliau gan rym ac angherdd- 
oldeb yr ergydion ; nid oedd yno ddim 
ond amgylchynu y ddinas y naill ddiwr- 
nod ar ol y llall yn fyddin fawr, a swnio 
yn y cyrn hyrddod, ac yna myned yn 
o] i'r gwersyll, heb gymmaint a diweinio 
cleddyf, na thynnu mewn bwa; a phar- 
hau i wneuthur felly hyd y seithfed dydd, 
yn ol fel ag yr oedd yr Arglwydd gwedi 
llefaru. Fel hyn y mae pethau bychain 
yn llaw Duw yn myned yn bethau 
mawrion ; a thrwy chwythu yn y cyrn 
hyrddod, pan ddaeth seithfed tro y 
seithfed dydd oddi amgylch, syrthiodd 
caerau Jericho i'w seiliau, ac Israel Duw 
a orchfygasant y ddinas; ond clod y 
fuddugoliaeth a roddid i'r nefoedd, am 
mai braich yr IIollalluog a ddangoswyd 
yn yr amgylchiad, Cauwyd genau Israel 
am byth rhag ymffrostio yn y fuddugol- 
iaeth hon, ym mhellach nag ymffrostio 
yn eu Duw, braich yr hwn a ddiosg- 
wyd yn yr achos ; canys nid cloddio dan 
y caerau a wnaethant, na dringo y mur- 
iau fel rhyfelwyr ; ond eu hamgylchynu 
draw, allan o gyrhaedd ergydion eu gel- 
ynion, disgwyl adeg Duw i ddyfod oddi 
amgylch, a rhuthro i mewn. bawb ar eu 
cyfer, pan wnaeth efe y cwbl yn chwil- 

friw o'u blaen. Nid ydyw pethau mawr- 
ion yn nwylaw dynion ond pethau by- 
chain; ond yn nwylaw Duw, y mae 
pethau bychain yn bethau mawrion 
iawn ;—â gwialen yr holltwyd dyfroedd 
y Môr Coch; & gwialen y gwnaed i'r 
dwfr bistyllo o'r graig yn Horeb ; trwy 
gyrn hyrddod y dymchwelwyd cacrau 
Jericho; trwy sarph bres y gwellid 
brathiadau seirph gwenwynig yr anial- 
wch ; a thrwy bethau gwaelion cyffelyb 
y gwnaetli ein Duw ni iddo ei hun enw, 
ac y cafodd ogoniant a mawl lawer dan 
oesau yr hen oruchwyliaeth. A phan ag 
yr edrychom ar drefn yr iachawdwriaeth 
fawr, yr hon a gynlluniwyd yn nhragy- 
wyddoldeb, a eglurwyd ac a ddygwyd 
oddi amgylch mewn amser,—trwy beth- 
au a ymddangosent yn fychain a gwael- 
ion y dygwyd hon oddi amgylch, er syn- 
dod byth i breswylwyr bydoedd anfar- 
woldeb. Gwreiddyn gwywedig Jesse yn 
blaguro, ac yn dyrchu ei ben yn wanaidd 
o'r pentwr; hwn yn grwydryn ar hyd 
gwlad Judea a'i chymmydogaethau, heb 
gymmaint a lle i roddi ei beni lawr; 
hwn yn wr gofidus a chynnefin â dolur ; 
hwn yn cael ei arwain i ben y mynydd, 
a'i groeshoelio yno fel drwgweithredwr ; 
hwn yn orchuddiedig gan boeredd a 
gwaed o'i ben i'w draed ; hwn yn llefain 
yn ddolefus dan wasgfeuon blinion y 
groes; hwn yn gogwyddo ei ben, yn 
rhoddi i fynu yr yspryd, ac yn cael ei 
drosglwyddo i diriogaeth y bedd! Pwy 
a fuasai yn meddwl mai ar y bach hwn 
yr oedd iachawdwriaeth pechadur yn 
crogi? Pwy a fuasai yn meddwl mai y 
maen hwn a aethai yn ben i'r gongl? 
Pwy a fuasai yn meddwl mai o glwyf y 
biccell fain yr oedd ffynnon glanhad 
pechadur i ddeilliaw! Pwy a fuasai yn 
meddwl mai yr adgyfodiad a'r bywyd a 
ozwyddai ei ben, gan ymollwng i freich- 
iau angau ar Galfaria! Pwy a fuasai 
yn meddwl mai y gwr a roddid yn y 
bedd newydd a fuasai yn dryllio rliwym- 
au angau, yn chwilfriwio hen garcharau 
y bedd, ac yn dyfod i fynu o wlad 
marwoldeb yn ysgub gyhwfan blaen- 
ffrwyth cynhauaf mawr o adgyfodedigion 
yng ngwisgoedd anfarwoldeb, yn dyrch- 
afu caniadau eu hymwared mewn sein- 
iau mor hyfryd fel agi wneuthur i angyl- 
ion lesmeirio! Ond y Blaguryn gwan 
a dyfodd allan o gyff Jesse a aeth yn 
Bren y Bywyd, ac y mao yn barod 

gwedi meddyginiaethu nifer tywod 
mân y moroedd o glwyfedigion Eden 
â'i ddail! ' 

Ie, trwy offerynau o'i drefniad ei hun 
y mae Duw yn dwyn ei bethau mawr- 
ion oddi amgylch ar y ddacar. Aeth yn 
anialwch ac yn ddiffaethwch mawr 
rhyngom ni a'r nefoedd ; teyrnasodd y 
nos fawr yn holl erchylldra ei duwch 
rhyngom ni a'r wlad fry ; ac aethom dan 
y cloion a'r bolltau heiyru i garchardŷ 
anobaith. Ond edrychodd Duw Dad am 
wr i sefyll o'n plaid ni; a thrwy y gwr 
hwn, er mor isel a dirmygedig yng ngol- 
wg llaweroedd, y symmudwyd rhwystr- 
au fil myrddiwn oddi ar y ffordd, ac y 
dygwyd meibion lawer i ogoniant. Y 
gwr a fu farw mewn chwŷs, a gwaed, ac 
mewn ingoedd ar y croesbren, ydoedd 
gwr Duw i ni; ac efe a orchfygodd holl 
allu y tywyllwch, gan yspeilio y tywys- 
ogaethau a'r awdurdodau, ac ymorfoleddu 
arnynt hwy arni hi! Ië, y gwr a fu yn 
dolefain yn drist ac yn dorr-calonnus ar 
Galfaria, a ruthrodd i'r frwydr a'i gleddyr 
yn ci law, yn erbyn teirw, llewod, a 
dreigiau uffern, ac a wnaeth i holl elyn- 
ion Sïon o nifer y dail gilio o'r maes, ac 
â'i sawdl a sathrodd ben yr hen ddraig 
goch fawr, gan ci ysigo a'i friwio fel na 
wellha i dragywyddoldeb. Y diferyn- 
au—ie, y ffrwd waedlyd borphoraidd, a 
ddaeth allan o ol y waewffon, a ddiffodd- 
odd y fHamiau angherddol a fygythient 
yssu teulu tlawd Eden yn dragywydd ; 
a hon a attalioddlifeiriaint y llidiogrwydd 
mawr a fygythiai druenusion y ddacar, 
drwy wrthdaro yn ei erbyn a'i droi yn 
ol. Y gwr a roddwyd yn rhwym yng 
ngharchar y bedd,—hwn a ddihunodd 
foreu y trydydd dydd, gan ddyfod allan 
yn nisgleirdeb anfarwoldeb, agwedd 
buddugoliaethwr yn ei wedd, allweddau 
hades fawr yn crogi wrth ei wregys, par- 
dwn trueiniaid yn seliedig ar y memrwn 
goreuredig yn ei law, gwawr anfarwol- 
deb yn teyrnasu ar y bryniau draw yn 
llewyrch ei wnebpryd, tonau cynddeiriog 
a throchionog yr Iorddonen yn ymlon- 
yddu yn ei ŵydd, hen ddyffryn tywyll 
cysgod angau gwedi ei wneuthur yn oleu 
ddydd ganddo, angau yn gelain adfyw 
ar y maes, gwedi ci glwyfo gan y cledd- 
yf; ar ymadrodd,—“Bum farw; ac 
wele, byw ydwyf, a byw fyddaf yn oes 
oesoedd,” yn dyfod o'i enau gyd a'r fath 
seiniau hyfryd, nes yr oedd cathlau te- 

lynau gogoniant yn distewi yn ci sŵn ! 
Ha! pa le y mae hen bererinion yr an- 
ialwch? Pa le y mae yrhai sydd yn 
benderfynol i ddilyn yr Oen hyd angau ? 
Pa le y mae teulu y cystudd mawr? Pa 
le y mae yr hen dadau ag ydynt gwedi 
cyrhaeddyd glan yr afon, ac yn disgwyl 
yralwad i wynebu ei thonau geirwon 
hi? Pa le y mae yr hen famau, y cly- 
wyd sŵn eu telynau mewn hwyliau 
nefolaidd pan yn cychwyn i'w taith o 
faes Soan, ac ar hyd llwybrau yr anial- 
wch gwedi hynny. Pale y mae llangc- 
iau Judah a'u cerddi o glod i'w Brenhin, 
am neidio i'r aig ofnadwy i'w hachub 
rhag dinystr yr holl ddinystrion mawr- 
jon erioed? Pa le y mae caniadau pêr- 
lesmeiriol gwyryfon Salem i Anwylyd eu 
henaid, yr hwn yn nydd ei ras a'u dy- 
weddiodd hwynt âg ef ei hun yn dragy- 
wydd ; ie, mewn cyfiawnder, ac mewn 
barn, ac mewn tiriondeb, ac mewn tru- 
gareddau, ac mewn ffyddlondeb? Pale 
y mae hen ganiadau Sïon, ag ydynt deil- 
wng o rymmus Dduw Jacob, yr hwn 
sydd yn teyrnasu byth ac yn oes oesoedd, 
a'r hwn sydd yn dymchwelyd pob caer- 
au a wrthwynebasant ac a wrthwyneb- 
ant lwybreiddiad ei bobl i'w cartref 
tragywyddol yn y nef? 

Y mae dymchweliad caerau Jericho o 
flaen Israel, yn ernes sicr o'r hyn a wna 
Duw ym mhlaid llwyddiant ei Eglwys 
ar y ddaear. Ymae Sion gwedi cyfarfod 
& rhyw dymhorau rhyfedd, er pan y mae 
yrArglwydd wedi dethol pobl iddo ei hun 
ar y ddaear ; ac y mae yn sicr y buasai hi 
gwedi cael dinystrio, oni buasai bod Duw 
y nefoedd gwedi ymladd ei rhyfeloedd, ac 
wedi ffrwyno cynddaredd ei gelynionrhag 
ei hysgubo ymaith oddi ar y ddaear. Ym 
moreu planniad Sion, yr oedd yn yr isel- 
ion mwyaf. Edrychwn yn ol ar y graig 
y naddwyd hon o honi, ac ar geudod y 
ffos y cloddiwyd hon allan o honi. Ei 
thrigfa a'i genedigaeth sydd o wlad Ca- 
naan ; ei thad oedd Amoriad, a'i mam 
yn Hittees. Am ei genedigaeth; ar y 
dydd ei ganwyd, ni thorrwyd ei bogail, ac 
mewn dwfr ni olchwyd hi i'w meddal- 
hau; ni chyweiriwyd hi ychwaith â 
halen, ac ni rwymwyd hi â rhwymyn. 
Ni thosturiodd llygad wrthi, ond ar wy- 
neb y maes y taflwyd hi, i ffieiddio ei 
heinioes ar y dydd ei ganwyd. Dyma 
ei chyflwr gwreiddiol cyntefig, pan ag y 
dacth ei Hanwylyd heibio iddi, a phan 

ag y gwelodd hi yn gorwedd yn ei gwaed, 
ac y dywedodd wrthi yn ei gwaed 
“Bydd fyw.” Pan aned Sion—pan ffurf- 
iwyd defnyddiau hon, yr oedd ar wyneb 
y maes; yr oedd yn agored i'r dymmestl, 
yr oedd y corwynt yn chwibanu arni, yr 
oedd yr awelon yn dra bygythiol,ac yr 
oedd pob peth yn ymddangos yn erbyn 
ei llwyddiant. Gwelwyd hi yn cael ei 
gorthrymmu yn dost yn nhŷ y caethiwed, 
a chlywyd ei hocheneidiau yn esgyn yn 
drist ac yn wylofus tu a'r nefoedd. 
Gwelwyd llywodraethwyr y ddaear yn 
benderfynol i'w llethu; gwelwyd ei 
dysgawdwyr cyntefig yn cael eu erlid i 
farwolaeth ; a gwelwyd ci haelodau yn 
cael eu merthyru wrth y miloedd. Tym- 
hestloedd yn ymgrynhoi o bob tu; y 
cymydd yn myned ddyfnach; y myn- 
yddoedd yn ymddyrchafu uwch uwch; 
rhwystrau yn lliosogi; a'r ddraig goch 
yn ymgreuloni. Ond yr oedd braich 
Duw Hollalluog o'i phlaid, deuai i fynu 
o'r dyfnderoedd, ymddyrchai ei phen 
o'r cymydd, a chenai ganiadau ei hym- 
wared yng nghanol rhandiroedd ei gel- 
ynion. Ymehangai Sïon o hyd; helaethid 
lle ei phabell, ac estynid cortynnau ei 
phreswylfeydd. Perchid baniar fawr y 
groes gan nifer liosog ym mhlith y cen- 
hedloedd. Y bobloedd a ymgynniweir- 
ient drwy byrth Sion, ac a drigent yn- 
ddi. Enw Emmanuel a elai yn barchus 
ìawn. Sŵn yr efengyl a gyrhaeddai 
eithafoedd y ddaear; Mab Duw ar gefn 
ei farch gwyn oedd yn myned allan yn 
gorchfygu, ac i orchfygu, a'r lluoedd oedd 
yn y nef yn ei ganlyn ar feirch gwynion. 
Ond pan ag yr edrychom yn awr i'r 
dwyrain, i'r deau, i'r gorllewin, ac i'r 
gogledd, y mae tywyll-leoedd y ddaear 
yn llawn trigfannau trawsder ; y mae y 
fagddu fawr yn gorchuddio y bobloedd, 
tywyllwch dychrynllyd hanner nos yn 
amdoi y cenhedloedd, y byd yn gorwedd 
mewn drygioni, a dynion a'u meddyliau 
yn ymddieithro oddi wrth fuchedd Duw, 
ac yn wynebu byd tragywyddol dan eu 
dwylaw, heb oleuni efengyl Crist yn 
llewyrchu iddynt yn y glyn. Y mae 
paganiaeth, fel anghenfil amlbennog, a'i 
lywodraeth yn helaeth dros daleithiau 
ehang o'r ddaear. Temlau gwedi eu 
hadeiladu, allorau gwedi eu cyssegru, a 
mân-dduwiau gwedi eu dyrchafu i or- 
seddau, a Duw y nefoedd yn cael ei ys- 
peilio o'r gogoniant ag sydd yn perthyn 

iddo o dragywyddoldeb hyd dragywydd- 
oldeb. Y mae llumman falch Mahom- 
med mewn bri ac anrhydedd mawr gan 
ymherodraethau aml eu trigolion,ac ymae 
llyffetheiriau cyfeiliornadau Rhufain yn 
dal mil myrddiynau o ddynion yn gaeth 
ynddynt. Ond y mae y gair gwedi 
myned allan o lŷs goruchel y Brenhin 
mawr fry, mewn perthynas i'r orfodaeth 
agaiff yr Eglwys ar bob rhwystrau ; canys 
hi ddaw i fynu o'r anialwch, a'i phwys 
arei Hanwylyd. Hi a ddringa drumiau 
y mynyddoedd, hi a gyrhaedda fryniau 
y tir sanctaidd, a gwelir baniar y groes 
yn cyhwfamu mewn parch gan holl drigol- 
ion y ddaear. Gellir dywedyd nad oes 
etto braidd ddim gwedi ei wneuthur at 
yr hyn a wneir, ond yn unig bod y par- 
ottoadau yn fawrion—y Biblau yn barod, 
yr efangylwyr ar eu gorsafion, a'r gwyl- 
iedyddion yn cyhoeddi bod arwyddion 
gwawr yn torri ar y bryniau, bod argoel- 
ion fod y dydd yn agoshau, ac amser- 
oedd sancteiddrwydd ym mron a chael 
eu hesgor. Gwneir caerau paganiaeth 
yn ddrylliau gan y garreg a dorrwyd o'r 
mynydd nid â gwaith llaw ; y temlau a 
ddymchwelir, yr allorau a symmudir, y 
delwau a ddinystrir, a bydd ein Har- 
glwydd yn un, a'i enw yn cael ei gyd- 
nabod yn un dros wyneb yr holl ddaear. 
Baniar Mahommed a sethrir yn y llwch 
yn nydd mawr efengyl Tywysog ein 
tangnefedd ni, a jubili dragywyddol a 
gyhoeddir i gaethion y gau-brophwyd, 

ac iddo y rhoddir ergyd marwol, fel y 
trenga yn dragywydd yn nydd disgleir- 
deb efengyl Mab y dyn. Rhufain, er ei 
holl falchder, a wel ddydd ei gofwy; 
canys y mae yr awr yn dyfod, pan welir 
mwg ei llosgiad hi yn dyrchafu yn un 
golofn fawr tu a'r nefoedd, yng nghanol 
wylofain trist ei marchnattawyr, a Sïon 
Duw yn canu, ac yn ogoneddus ar y 
ddaear yn ei gwisgoedd haf. Nid ydyw 
y mynydd mawr ddirh ger bron ein Duw 
ni; canys efe a'i gwna yn wastadedd ; 
a phob pant a gyfodir, a phob mynydd a 
ostyngir, a'r holl ddaear a ddygir i ufudd- 
dod Crist. Pa beth a wneir i saith ffrwd 
yr afon, ag sydd yn attalfa i frenhinoedd 
y dwyrain ddwyn eu teyrnged i Gaer- 
salem? Tery Duw yr afon yn ei holl 
ffrydiau, a hi a sychir, a brenhinoedd y 
dwyrain a'u pobloedd a welir yn ym- 
gynniwair tu a mynydd croes ein Har- 
glwydd ni, a chaniadau iachawdwriaeth 
yn ymddyrchafu o'u geneuau, a'u holl 
ymffrost yn unig yn yr Arglwydd eu 
Duw. Y mae rhyw gynhwrf yn y goed- 
wig, ac y mae swn trydar rhyw dyrfa 
fawr yn dyfod uraw ; ac y mae rhyw ar- 
wyddion bod yr addewidion a'u tymp 
yn neshau, pan wawria yr amseroedd 
hyfryd, pryd ag y bydd yr Arglwydd yn 
cysuro holl anghyfannedd-leoedd Sïon, yn 
gwneuthur ei hanialwch hi fel Eden, a'i 
diffaethwch fel gardd yr Arglwydd; pryd 
y ceir ynddi lawenydd a hyfrydwch, di- 
olch a llais cân. 


Gethsemane. 


HOER hauliau, lleuadau, planedau, | lwybrau yn ddiogel, a'i fuchedd tra yn 


cometau, a ser, i'r athronydd; rhoer 
moroedd, aberoedd, a phorthladdoedd i'r 
llongwr ; a rhoer amryw gynnyrchion y 
ddacar i'r naturiaethwr; ond i'r Crist- 
ion, rhoer trefn fawr iachawdwriaeth, 
meusydd a llannerchau yr hon ydynt 
gnydiog o gynnyrchion paradwys, am y 
rhai yn unig yr hiraetha ei enaid, ac yn 
y mwynhad o ba rai yn unig y teimla 
ddedwyddwch yn y fuchedd hon. Nid 
rhyfedd bod yr Apostol yn ein cyfar- 
wyddo ni i redeg yr yrfa gan edrych ar 


y cnawd gwedi bod mor berffaith, fel na 
wyrodd drwch y blewyn yn ei ymdaith 
ofidus yn nyddiau ei ddarostyngiad ar y 
ddaear. Yr Arglwydd Iesu Grist ydyw 
swm a sylwedd y grefydd Gristionogol, 
oblegid efe a osodwyd gan Dduw yn iawn 
trwy ffydd yn eì waed ef; ac y mae holl 
athrawiaethau Cristionogaeth yn ym- 
fachu yn y fath fodd ynddo, fel nad oes 
na rhan na chyfran o'n crefydd ragorol 
ni heb fod yn Jlawn o'r Arglwydd Iesu 
Grist. Peth gwag a disylwedd ydyw 


Iesu, oblegid ei reol ef sydd berffaith, ei | credu oni fydd yn gweithredu ar y Gair 

yr hwn a wnacthpwyd yn gnawd ac a 
drigodd yn ein plith ni: peth hollol 
ddieithrol i bechadur ydyw ei gyfiawn- 
hau ger bron gorseddfaingc ogoneddus y 
Duw mawr, heb adnabod Crist, a grym 
ei adgyfodiad, a chymdeithas ei ddiodd- 
efiadau ; dim yw arwydd neu ffurf oddi 
allan bedydd, heb gael gras bedydd yn 
yr ufudd-dod i'r ffurf, sef ein gwisgo, cael 
ein cydgladdu gyd âg ef, a'n cyfodi i 
newydd-deb buchedd, i rodio yn ffordd 
sancteiddrwydd, ac i ryngu bodd y nef- 
oedd drwy ymlwybro yn y goleuni; ac 
y mae Swpper yr Arglwydd yn wag, os 
bwytta'r bara ac yfed y gwin yn unig a 
wneir; oblegid y Swpper yw bwytta 
cnawd Mab y dyn, ac yfed ei waed, drwy 
ffydd ddiysgog yn iachawdwriaeth yr 
Hollalluog Dduw. Rhaid cael ffydd i 
ymwneuthur â holl ranau ordinhadau yr 
yr efengyl, amgen bydd y cwbl yn wag o 
Grist, ac felly yn anfuddiol; oganlyniad, 
mae o'r pwys mwyaf i ni fyw wrth neu 
drwy ffydd, tu ag atgael i ni ein hunain 
gysuron nefol i'n heneidiau, ac i'n hangen- 
ion ysprydol gael eu diwallu mewn modd 
ysprydol. Pa fudd i'n heneidiau ydyw 
darllen am gnawdoliaeth Mab y dyn, ei 
' enedigaeth, eì enwaediad, ei fedydd, ei 
wyrthiau, ei farwolaeth, ei gladdedigaeth, 
ei adgyfodiad, a'i esgyniad i'r nef, heb 
ffydd? Y mae y cwbl yn ddieithriol ac 
yn estronolini; yn oer, ac ym mhell 
oddi wrthym ni, oni fyddwn yn ymaflyd 
yn y pethau hyn drwy ffydd! Ond pan 
fyddo credu mewn gweithrediad ar beth- 
au dwyfol, y mae yr hyn oll ag sydd yn 
perthyn i Fab Duw yn ymborth i'r 
credadyn; y mae blodeuyn hardd a'i 
ddail yn ymagor mewn prydferthwch, yn 
holl olion ei draed drwy lwybrau gofidus 
yr anialwch; y mae adsain y nef yn 
swnio yn beraidd ym mhob gair a lefar- 
odd, a'r myrr yn diferu drwyddynt nes 
byddo holl rwd calon y credadyn yn cael 
ei lanhau ymaith; ac mae pob man y 
rhoes ei draed lawr arno megis yn gys- 
segredig, a'r enaid crediniol yn dymuno 
aros yn hir yno. Ac ym mhlith y man- 
nau a gyssegrwyd yn neillduol & presen- 
noldeb Emmanuel, ar achosion neillduol, 
y mae gardd Gethsemane, lle bu mewn 
llefain cryf a dagrau, oblegid pwys y 
beiau a roed ar ei ysgwyddau bendi- 
gedig ef, yn dra nodedig. 

Yn Gethsemanc dechreuodd tonau y 
llifeiriaint mawr amgylchynu Tywysog y 

bywyd. Yr oedd drwy ystod ei oes yn 
wr cynnefin â dolur, ac wedi dioddef i'r 
eithaf gan bigau drain yr anialwch ; ond 
yn awr yr oedd amser y ddalfa gwedi 
dyfod, a bysedd awrlais y cynghor tra- 
gywyddol yn prysuro at yr awr yr oedd 
y cwppan erchyll i gael ei estyn iddo, 
ac yntau, yn ol ymrwymiadau y cyfam- 
mod, i'w yfed i'r gwaelodion eithaf. Yr 
oedd hon yn adeg ddychrynllyd i natur, 
oblegid yr oedd mantellau duon y nos 
gwedi goblygu holl Balestina yn y caddug 
mawr ; yr haul gwedi ymguddio yn ysta- 
felloedd y gorllewin ; natur yn llonder 
ei hamrywiaethau gwedi ei chuddio; 
pyrth y dydd yn gauedig; a dim ond 
ambell un o blant y nos i'w gweled yn 
wannaidd ac yn welw draw, megis pe 
buasent yn y darfodedigaeth. Yr oedd 
yr Iesu a'i ddisgyblion gwedi swpperu, 
ac wedi bod mewn cymmundeb â Duw ; 
ac yr oedd gwedi arwyddo iddynt bod 
awr y brofedigaeth fawr wrth y drws; 
ac wedi iddo eu cadarnhau, dywedir iddo 
fyned gyd â hwynt i fan a elwid Geth- 
semane, ac yno iddo ddechreu tristhau 
ac ymofidio. Yr ydym ni yn barod i 
edrych yn fychan ar iachawdwriaeth 
Duw, yr hon a ddarparwyd ganddo ger 
bron yr holl genhedloedd ; ac yr ydym 
yn barod i ymlithro drwy y darlleniadau 
am dani, megis pe na byddai o bwys 
neillduol i ni, ond yn perthyn yn fwy 
uniongyrchol i oesau eraill nag i'n hoes 
ni; eithr y mae y nefoedd gwedi rhoddi 
argraphiadau o'r fath natur ar hon, fel 
y mae y cwbl ag sydd yn perthynu iddi 
mewn newydd-deb beunyddiol. Nos nad 
& yn anghof gan anwyliaid y nef ydoedd 
honno yn Gethsemane, hyd yn nod pan 
dywyno y wawr dragywyddol arnynt ar 
diroedd anfarwoldeb: a nos ydyw hon, 
yn yr adgofiad o honi gan blant y tonau, 
ag sydd yn gwneuthur i lawer cwmmwl 
dû gilio ymaith, ac wedi clirio awyr 
darthog rhosydd Moab ymaith, fel y 
daeth cyrrau mynyddoedd Sion i'r golwg, 
ac y canwyd nes y llwyr annghofiwyd 
y gofidiau. Y mae rhywbeth yn annghys- 
urus braidd bob amser yn dwyn perth- 
ynas â'r nos; y pererin gwedi colli ei 
ffordd ar y mynyddoedd ; yr eiddil gwedi 
myned yn llesg iawn, ac ym mhell o 
gacrau ci gartref; y dieithr dan y ca- 
ddug, ac heb lei roi eì beni orphwys arno; 
y llongau ar frigau y tonau heb lewyrch 
i ymhwylio tu a'r porthladd; ond pa 

beth ydyw hyn mewn cymhariacth at 
amgylchiadau y nos a ledodd ci gwisg- 
oedd duon dros ein Harglwydd ni yn 
Gethsemane ! Goddiweddwyd Jacob 
gan gysgodau yr hwyr pan ar ei daith 
tu â Padan-aram, ond troes yn ddydd ar 
ci enaid, oblegid gwelodd ysgol yn sefyll 
ar y ddaear, a'i phen yn cyrhaeddyd i'r 
nefoedd ; ac angylion Duw yn dringo ac 
yn disgyn ar hyd-ddi, nes yr oedd ei 
enaid yn gwledda ar bethau ardderchog 
Duw, ac y dihunodd megis yn llewyrch 
gwawl gogoniant. Gwelodd y proph- 
wyd Zechariah noswaith ; ond gwelodd 
wr ar farch coch rhwng y coed myrtwydd 
y rhai oedd yn y pant, yr hyn a ar- 
wyddai bresennoldeb Tywysog llu Duw 
ym mhlith ei bobl, ynghyd â'r heddwch 
a ffynnai ym mhalasau merch Sïon ; ac 
felly yr oedd rhyw lewyrch newydd yn 
tywynnu trwy y cymmylau i'r pererin- 
ion, pan allan dan leni tywyllion y nos. 
Ond pan ydoedd ein Ceidwad bendigedig 
ni yu myned i roddi ei hun i fynu i'r 
ddalfa yn ein lle a throsom ni, wele na- 
tur yn tynnu llonder ei gwawl oddi wrtho, 
a phyrth gogoniant megis yn cael eu 
cau, fel na thywynnai pelydron haul y 
nefoedd ar ei enaid. Clywch drwst ei 
gamrau yn myned dros yr afon Cedron, 
oblegid ni ellwch ei weled ef gan y nos; 
myned mae efe dan gysgodau duon y 
nos, er mwyn agor pyrth y dydd i oll- 
wng pelydron aur haul y nef i dywynnu 
ar ein heneidiau ni byth! Clywch dry- 
dar dail yr olewwydd, pan yr ydoedd Iesu 
mawr yn myned i'r ardd i gyfarfod â 
dychryniadau tonau cynhyrfus môr ber- 
wedig, er mwyn tawelu pob tymhestl- 
oedd, fel y gallem ni hwylio yng ngwen- 
au hinon haf tu a phorthladdoedd cwrel 
Salem! Yr oedd blaenau y tonau cyn 
hyn gwedi cyrhaeddyd traed cin Cyf- 
ryngwr ni ; ond yr oedd y llifeiriaint yn 
ei echryslonrwydd gwedi cael ei ffrwyno 
hyd y nos hon; eithr yn awr agorwyd 
y dorau, a rhaiadrau y llynnoedd a ddis- 
gynasant gyd â'r fath: angherddoldeb, 
fel y llesmeiriasai y natur ddynol gan y 
dychrynfeydd ; ond, yn gymmaint a bod 
dyn a'r Duwdod yn trigo ynddo yno, 
aeth trwy y dymmestl, a mynnodd all- 
weddau y tymhorau ìddo ei hun, ì roddi 
yr hin yn ol ei ewyllys i braidd yr an- 
ialwch. Yr oedd uffern a'i llengau digof- 
us gwedi ymdrefnu er cyfarfod âg ef yn 
Gethsemane ar y nos hon, ac wedi pen- 

derfynu na chai yr ail Adda iachau 
briwiau ac archollion yr Adda cyntaf; 
ond mai yn weliau gwahanglwyfus tra- 
gywyddol y caent fod! Yr oedd angau, 
buddugoliaethwr y teulu dynol, gwedi 
dyfod i Gethsemane y nos hon, yn hwd- 
wch mawr, er mwyn yspio cryfder y 
person yr oedd efe i ymgodymu yn fuan 
âg ef .Ond uwch law holl ddychryniadau 
uffern yn ei chynddeiriogrwydd mwyaf, 
uwch lawtrwst peiriannau dinystriol ang- 
au mawr, ac uwch law arswydau cysgod- 
au tywyllion ystafelloedd oerion a dis- 
taw y bedd, yr oedd y phiol lawn a'r 
cwppanaid chwerw i gael eu hestyn 
iddo gan swyddogion y nef ar y nos 
hon ! 

Yr ingau cyssylltiadol â'r fachniaeth 
a ymaflasant ynddo yn ebrwydd gwedi 
ei fynediad i Gethsemane. Braidd y 
cafodd ein Harglwydd ei anadl o fewn 
terfynau yr ardd cyn i'r wasgfa ymfachu 
ynddo, ac i'w deimladau fyned yn an- 
nghysurus; oblegid dywedir iddo “ddech- 
reu tristhau ac ymofidio!” Pwy oedd 
hwn a fu felly yn Gethsemane yn trist- 
hau ac yn ymofidio ? Gwr y cynghor a'n 
pleidiodd ni, cyn i asgell angel erioed 
dorri trwy awyr deneu gwynfa; gwr y 
tosturiodd ci ymysgaroedd wrthym yn y 
rhagwelediad o'n trangc tragywyddol; 
a gwr a ddarfu o'i wirfodd gyfryngu yn 
ein hachos, a hynny fil mil myrddiwn o 
oesau, pe buasai gyfrif ar oesau, cyn i 
un pelydryn o oleuni dorri am draws 
teyrnas yr hen Nos fawr! Wele efe yn 
awr yn yr ardd yn dechreu tristhau ac 
ymofidio, oblegid yr ingoedd a'r gwasg- 
feuon oeddym ni gwedi eu haeddu i 
dragywyddoldeb! Pwy all aros yn yr 
ardd, lle y bu ein Harglwydd yn dechreu 
tristhau, heb gyssegru y llannerch a'i 
ddagrau? A allwn ni fyned dros yr 
ymadrodd, “ac a ddechreuodd dristhau 
ac ymofidio,” heb i ryw deimladau dieith- 
riol ymaflyd ynom, nes peri i ni waeddi 
allan, O ein Harglwydd, ai ti sydd yn y 
cyfyngder mawr hwn? Yr oedd Sant 
Petradau fab Zebedeus gyd âg ef ar y 
pryd, ac efe a ddywedodd wrthynt, 
“Tristiawn yw fy enaid hyd angau ; ar- 
hoswch yma, a gwyliwch gyd â mi.” 
Dyma yr unig gymmwynas a ofynodd 
Tywysog y Bywyd i eiddilod y llwch, yn 
wyneb y cyfyngder mawr yr oedd ynddo 
ar y pryd! Arhoswch yma, mi âf fi 
accw i'r dymmestl ; arhoswch yma, mi âf 

fi i wynebu y gwasgfeuon ; arhoswch yma, 
oblegid fi sydd ì wynebu y frwydr hon; 
yr unig beth a geisiaf oddi ar eich dwy- 
law chwi ydyw, “gwyliwch gyd & mi ;” 
bydd hynny ryw ychydig o bleser i fy 
meddwl i; bydd yn rhywbeth gennyf 
eich bod chwi yn effro, pan fyddwyf 
wrth y cwppân erchyll yn yfed ei wael- 
odion ! Dywedir mai dros y gwirionedd, 
ac er esiampl i ni, yr aeth yr Emmanuel 
trwy y fath wasgfeuon a phoenau; a 
diau iddo wneuthur hyn : ond os na chy- 
farfu ef Â thymhestl .ond a berthynai 
i'w deimladau fel merthyr, ac os nad yd- 
oodd y cwppan yn perthyn iddo ond yn 
ei achos fel merthyr, dangosodd lai o 
wroldeb nag a ddangoswyd gan filoedd 
o'r llu hardd hwn ; eithr efe a archoll- 
wyd am ein camweddau ni, a'n beichiau 
ni a suddasant ei enaid i dom dwfn, fel 
yr aeth yn yr ardd yn drist iawn hyd 
angau. Rhaid bod pechod gwedi taro 
yn rhyfedd iawn yn erbyn ac yn groes i 
sancteiddrwydd Duw, cyn y buasai y 
gwasgfeuon mor galedion ar Fab Duw 
fel dirprwywr! A rhaid bod yr iach- 
awdwriaeth o ryw bwys anfeidrol, cyn y 
buasai raid i'r Arglwydd Iesu Grist suddo 
mor ddwfn i'r llifeiriaint er mwyn ei 
chwblhau i ni! Yr oedd y cyfyngder 
yn dyfod ym mlaen ag yn cynnyddu 
fwy-fwy yn yr ardd ; y storom yn ym- 
gryfhau, y corwyntoedd yn chwibanu yn 
uwch uwch, y gwasgfeuon yn fwy llym- 
ion, a'r meddwl yn suddo yn ddyfnach, 
nes yr oedd yn y cyfyngder yn llefain yn 
gryf—yn bloeddio yn uchel o ganol y 
ffrwnes, a'i ddagrau yn ymlithro nes yd- 
oedd ei ruddiau sanctaidd yn wlybion ; 
ac megis pe buasai natur gwedi cyr- 
haeddyd eithafnod ei gallu dioddefol, 
wele ei chwys yn ddafnau gwaedlyd yn 
syrthio ar y ddaear! Yr oedd y nos yn 
oer iawn, ond er hynny ein Hiachawd- 
wr â orweddai ar y ddaear, ac a weddiai 
mewn tacrineb na bu erioed ei fath, ac 
efe a wrandawwyd yn yr hyn a ofnodd ; 
ni suddodd, oblegid nerthwyd ef yn ei 
ddyndod i ddal yng ngwyneb yr holl 
dywydd ; ac er iddo suddo megis yn y 
llifeiriaint, etto dyrchafodd ci ben, a 
daeth o'r frwydr a baniar buddugoliaeth 
yn cyhwfanu mewn prydferthwch yn ei 
law. Gweddiodd dair gwaith am i'r 
“cwppan hwn fyned heibio,” os ydoedd 
hynny yn bossibl, ac os hynny ydoedd 
ewyllys Duw ; ac os yr hyn a ofnodd 

ydoedd y “cwppan hwn,” aeth heibio, 
amgen efe a'i hyfodd i'r gwaelod eithaf, 
Bu yma ryw ymdrechion rhyfedd gan 
Fab y dyn; ond curodd y gelynion 
draw, ac ni ymfyddinasant drachefn yn 
ei erbyn nes ei gael yn hoeliedig ar bren 
y grog. Cysgodd y rhai oedd gyd âg ef, 
gan ei adael ei hun yn y ddrychin 
ofnadwy ; ac ar derfyn yr olygfa ryfedd 
yn yr ardd, wele Judas yn dyfod ym 
mlaen gyd â mintai arfog, ac yn eì frad- 
ychu â chusan i'r rhai a sychedent am 
ei waed! Y mae myfyrio ar wasgfeuon 
ein Harglwydd yn yr ardd, yn tawelu 
ein holl donau mynwesol. Pa amgylch- 
iadau cyfyng sydd yn ein cyfarfod ni, ag 
nad ydym gwedi eu haeddu yn gyfiawn ? 
Pa ofidiau sydd yn ein goddiweddyd ni, 
nad ydym gwedi galw yn uchel am eu 
mwy a'u lliosoccach? Pa dymhestloedd 
sydd gwedi chwythu arnom, nad ein 
haeddiant ydoedd cyfarfod â rhai garw- 
ach? Ni, y rhai a wrthryfelasom yn 
erbyn llywodraeth uchaf y Duw Holl- 
alluog, sydd yn achwyn am ein bod yn 
medi o ffrwyth ein gweithredoedd! Ni, 
y rhai a wŷrasom o'n bodd oddi ar 
lwybrau sancteiddrwydd, gan ddewis yn 
hytrach breswylio yn nhir y felldith, 
sydd yn grwgnach oblegid cynnyrch na- 
turiol y wlad! Ni, y rhai a gauasom 
byrth y dydd, fel na thywynnai pelydron 
y wlad anfarwol arnom, sydd yn achwyn 
oblegid bod y nos yn teyrnasu arnom, 
a'n bod yn gorfod rhodio yn y tywyll- 
wch! Pa stormydd a'n cyfarfuasant ; 
pa ofidiau a'n hamgylchynasant; pa 
ingoedd a'n rhwygasant, a ellir eu eyffel- 
ybu i'r rhai a liosogwyd i Fab y dyn yn 
yrardd? Gwir ei bod yn galed iawn ar 
deulu yr anialwch yn fynych ; gwir fod 
plant Sïon mewn gwasgfeuon caledion 
yn aml; gwir fod y llwythau etholedig 
yn cael eu curo yn arw gan y tymhestl- 
oedd ; ond pan feddyliom am ein Hiach- 
awdwr yn yr ardd, yr ydym yn barod 
i ddywedyd, Pa storom fel ei storom ef ? 
pa dywyllwch fel ei dywyllwch ef? pa 
ofidiau fel ei ofidiau ef? a pha wasgfcu- 
on fel ei wasgfeuon mawrion ef? Y 
mae ein corwyntoedd ni yn gostegu i 
dawelwch braf, yn ymyl ei stormydd ef; 
y mac ein tonau mynwesol yn Jlonyddu, 
yn ymyl ei lifeiriaint mawrion ef? y 
mae ein nosweithiau tywyllaf ni yn 
oleuni, mewn cymhariaeth i'r tywyllwch 
dudew a'i goblygodd ef dan ei leni yn 

yr ardd ; ac y mae ein wylofain ni yn 
darfod yn ymyl dagrau gwaedlyd Ceid- 
wad dyn yn Gethsemane! O! fy Ar- 
glwydd, ai ti sydd yn y fath galedi a 
hyn? ai ti sydd yn tristhau ac yn ym- 
ofidio fel hyn? ai dy eirchion di sydd 
mor ddwys? ai dy lefain cryf di ydyw 
hwn ? ai dy ddeigrau gloywion di ydynt 
y rhai hyn? ai dy chwŷs gwaedlyd di 
ydyw hwn? ai dy enaid di sydd mor 
drist a hyn? ai o'm hachos i mae hyn 

oll? Wel, wel; mi deithiaf lwybrau y 
glynoedd heb rwgnach; os wylo, mi a 
wylaf yn ddistaw yn wyneb drain a 
mieri yr anial; ac os dioddef, mi a ddi- 
oddefaf mewn tawelwch, gan feddwl am 
fy Arglwydd yn ei gyfyngderau digyff- 
elyb ef yn fy achos; a disgwyliaf 
mewn amynedd am angau i fy nghludo 
i'r gwely, pryd y caf orphwys byth oddi 
wrth lafur a thrafferthion yr anialwch. 

R ydym yn byw mewn byd ag sydd 
mor orlawn o flinderau a thrafferth- 
ìon, fel ag, wrth ystyried y cwbl, ei fod 
yn rhyfedd bod unrhyw nodweddiad nef- 
olaidd yn egluro ei hun, yng nghymmer- 
iadau neb o blant y ddaear, ar eu taith 
drwy yr anialwch mawr i dir Canaan. 
Ond er llygredigaeth y natur ddynol; er 
holl ddyfnderau y codwm mawr ; ac er 
bod dynoliaeth gwedi bod, ac yn bod, yn 
bob peth ag sydd yn ddrwg ; er hynny, y 
mae y natur ddynol, ar ryw darawiadau, 
yn dangos ac yn egluro bod ganddi 
rymmusderau dwyfol ynddi ei hun, y 
rhai, drwy ras Duw, ydynt yn awr ac yn 
y man yn torri allan yn goron o ogoniant 
i hol] deulu dyn. 

Mae Cofiantau gwedi eu hysgrifennu, 
ac y mae pwlpudau gwedi llygredigeidd- 
io eu hunain, i gyssegru, ac yn y pen 
draw i gyhoeddi ac i gymhell y cyfryw 
sothach i bobl anwybodus ; ond yr wyf 
fi, am y tro cyntaf, yn chwennychu cael 
y fraint o osod Cofiant Gwenn ar du- 
dalenau yr Haul ; a hynny, nid oblegid ei 
deilyngdod, ond am y casgliad moesol 
ag ydwyf am dynnu oddi wrth y Cof- 
iant hwn. 

Ganed Gwenn medd rhai yn rhyw le ar 
y terfynau ag sydd, yn rhyw le neu leoedd, 
rhwng y Deheudir a'r Gogledd; ond yn 
ol barn eraill yn y Gogledd ; ac ni a'i cym- 
merwn hi felly. Ii a aned tu â chanol 
y Gwanwyn, pan ag y mae natur yn 
ymorchestu, ac yn penderfynu dwyn 
allan ei chynnyrchion goreu, gan nad 

ym mha hydred a lledred o'r byd y byddo 
hi yn gweithio. 

Yr oedd tad a mam Gwenn yn byw yn 
rhyw ardal yng nghymmydogaeth yr 
Wyddfa ; ac y mae y gymmydogaeth hon i 
fod yn anfarwol byth ; nid oblegid coppa 
wen yr Wyddfa; nid am fod miloedd 
gwedi esgyn ei chrib; ac nid am fod 
Bedd Gelart wrth ei gwadn; ond am 
fod Gwenn gwedi ei geni, ac wedi teimlo 
holl ofidiau, gwasgfeuon, a beichiau trall- 
odus ei thaith, yn ardal ac yng ngolwg 
yr Wyddfa fawreddog. 

Ganed Gwenn yn ardaloedd yr Wyddfa; 
nid ydyw o bwys ym mha blwyf, nac ym 
mha ardal ; ond hi a aned yno; ac mor 
bell ag yr ydym ni yn gallu barnu am 
ddynion yr Wyddfa, gwynfydedig y dyn a 
enir yno! Ganed Gwenn yn ardaloedd yr 
ŵyddfa, ar ael bryn yng nghymmydog- 
aeth Brenhin Mynyddau Cymru ; mewn 
tŷ a'i wyneb tu a'r dehau; hwnnw yn 
wyngalchedig, ac yn ei ymddangosiadau 
allanol mor brydferthos nid yn brydferth- 
ach na'r tai a welir yn gyffredinol ar 
ystlysau mynyddoedd y Gogledd. Ond 
yr oedd y tŷ hwn yn brydferth; ac yr 
oedd y ddau newydd-weddog ag oeddynt 
yn byw yn y tŷ hwn, yn gariadus, yn 
ddedwydd, yn ofni Duw, ac yn cilio oddi 
wrth ddrygioni—yn ol gwasanaeth, trefn, 
disgyblaeth, a chymmundeb Eglwys 
Loegr. 

Ganed Gwenn ar Ddydd Gwener y 
Croglith, pan yr oedd ei thad yn yr Eg- 
lwys, ac o gydwybod yn cadw yr hen 

ŵyl hon er coffadwriaeth am Grog a di- 
oddefaint Maby dyn. Digwyddodd i'r 
diwrnod hwn fod yn degaidd a hafaidd ; 
yr ednod ar y gwrychoedd yn canu 
croesawiad i'r haf, y blodau mewn 
ymdrechfa am ddadblygu eu prydferth- 
wch yn eu hamrywiol liwiau, a thad 
Gwenn yn Eglwys ei blwyf yn ddefosi- 
ynol yn atteb—“ Nyni a attolygwn i ti 
ein gwrando, Arglwydd trugarog,” i'r 
weddi brydferth a chynnwysfawr honno, 
—“ Teilyngu o honot gadw pawb ar y 
sydd yn ymdaith ar fôr neu dir, pob 
gwraig wrth esgor plant, pob clwyfus a 
rhai bychain, a thosturio wrth bawb a 
fyddo mewn caethiwed a charchar.” 

Aeth tad Gwenn adref o'r Eglwys; 
aeth drwy lwybrau y caeau: edrychai ar 
ambell lygad y dydd, oedd yn brydferth 
yn ei ddalenau meinion amryliw ; ond 
yn ei fryd, ar Ddydd Gwener y Croglith, 
ehedai ei feddwl i Galfaria, ac edrychai 
ar Flodeuyn mawr ein hiachawdwriaeth 
ni yn gwywo dan yr hoelion a'r goron 
ddrain ; ond, ar yr un pryd, yn argraphu 
prydferthwch anfarwoldeb ar hen flodau 
gwywedig Eden. 

Erbyn myned o hono adref, yr oedd 
tymp y wraig gwedi digwyddo; yr oedd 
gwewyr yr esgoreddfa gwedi myned 
heibio! ac yr oedd Arglwydd Dduw y 
lluoedd - gwedi gweled bod yn dda, yn 
nhrefn eì ragluniaethau doeth, i gadw 
mam fyw, ac i gadw hefyd blentyn byw 
idad Gwenn! Diolchodd i Dad y tru- 
gareddau am fod ei eneth fechan yn ber- 
ffaith ; am nad oedd yn ddychryn i neb; 
ond yn deg, yn brydferth, ac yn flodeuyn 
bychan dynol mor hardd a neb a wel- 
wyd erioed yn tyfu yng ngardd dynol- 
iaeth. Cyflwynwyd hi gan Ficer y plwyf 
i Dad yr Eglwys fawr gyffredinol, yng 
ngwydd y gynnulleidfa yn yr Eglwys, 
trwy Fedydd ; a hi a dderbyniwyd, ar 
sail addewidion yr hen gyfammod a saif 
tra safo colofnau y nefoedd, i gynnull- 
eidfa defaid Crist; a hi a nodwyd âg 
arwydd y Grog, yn arwyddoccad na 
byddai iddi rhagllaw gymmeryd yn gy- 
wilydd gyffesu Ffydd Crist a groeshoel- 
iwyd; ac iawn ydyw crybwyll yn awr, i 
Gwenn ddwyn y groes, marw dan y 
groes, a chael congcwest yn y diwedd 
drwy y groes. 

Yr oedd rhieni Gwenn mewn am- 
gylchiadau cysurus, ac am flynyddoedd 
lawer ni wyddent fawr am drafferthion 


GWENN. 


y byd yng ngofidiau ei gyfyngderau ; 
canys yr oedd rhagluniaethau y Goruch- 
af gwedi bod yn dda wrthynt. Yr oedd- 
ynt yn byw ar eu tyddyn eu hunain, yn 
trin eu daear a'u hanifeiliaid eu hunain, 
ac ym mhob ystyr mor ddiofid a neb yn 
eu hardal. Ni fu iddynt blentyn ond 
Gwenn ; ac am flynyddoedd bu rhaglun- 
iaeth yn gwenu arni, megis pe buasai hi 
yn bennigol, o holl deulu merched Adda, 
gwedi cael ei bwriadu i fyned drwy y 
byd heb na chroes na gofid i'w chyfarfod 
ar ei thaith. Er ei bod yn cael pob 
moethau, pob gwisgoedd a chwennychai 
ei chalon, pob tynerwch gan ei rhieni, a 
phob parch gan yr holl ardal; etto nid 
ymgododd yn ei hyspryd ; nid oedd yn 
ddiystyrllyd o dlawd hen na thlawd 
ieuangc ; ond yn llawn tynerwch, cared- 
igrwydd, a hynawsedd at bawb ; ac yr 
oedd ei chlod a'r son am dani yn uchel 
drwy yr holl ardaloedd. Er nad oedd y 
gynnulleidfa ag oedd yn myned i'r Eg- 
lwys blwyfol yn lliosog, a hynny oblegid 
bod ffaglwyr crefyddol gwedi dysgu y 
“digofaint llym yn erbyn yr Eglwys;” 
etto methasant a llwyddo i gael gan bawb 
droi eu cefnau ar yr hen adeilad cyssegr- 
edig, yn yr hon yr addolid Duw y llu- 
oedd, y cenid ei fawl, ac y gwasanaethid 
ef mewn prydferthwch sancteiddrwydd, 
fe allai er ys dros bumtheg cant o flyn- 
yddoedd. Gwnaed pob ymdrechion 
dirgelaidd a chyhoeddus, er cael gan 
Gwenn ymadael âg Eglwys ei thadau a'i 
theidiau; ond yn ofer. Gwelid hi ar 
foreuau y Suliau yn ymdynnu yn brysur 
tu a'r Eglwys blwyfol, ac yn prysuro ei 
chamrau yn fuanach pan glywai y gloch 
yn canu ; ac wedi iddi gyrhaedd yr ad- 
eilad cyssegredig, eisteddai yn weddaidd, 
gan ystyried y sancteiddrwydd gofynnol 
oddi wrth y rhai a addolant Arglwydd 
Dduw y lluoedd yn ei dŷ. Nid gwrando 
fel llawer yr oedd Gwenn ar y Gweinid- 
og yn darllen y Gweddiau; canys yr 
oedd ei henaid a'i chalon hi yn y Gwe- 
ddiau,ac yn nodiad ei Hamenau. Mae 
amryw, fel ag y mae yn alarus meddwl, 
yn tybied nad oes nemawr neu ddim a 
fynnont hwy â'r Gweddiau, ond mai 
gorchwyl perthynol i'r Gweinidog yn 
unig ydyw. Mae y dyb gyfeiliornus hon 
yn difuddio y cyfryw oddi wrth fêr a 
brasder yr ordinhadau cyhoeddus yn yr 
Eglwys. Dylai encidiau yr addolwyr 
fod yn enaid y Gweddiau, ac yn wresog 

yn cyd-ddyrchafu eu heirchion tu a’r or- 
sedd ogoneddus fry ; canys y mae yr Ar- 
glwydd Dduw yn gwrando gweddiau ei 
bobl. Yr oedd Gwenn yn gweddio, ac 
yn hoff iawn o'r Llyfr Gweddi Gyffred- 
in ; canys yr oedd y profiad o'i hanghen- 
ion yn y Gweddiau ; ac yr oedd yn esgyn 
yn uwch na'r bryniau, pan ag y byddai 
ei henaid yn gorlenwi mewn diolchgar- 
wch am gyfammod y prynedigaeth, a'r 
gras a ddatguddiwyd i deulu cyfrgolledig 
dyn yn yr efengyl. Llawer gwaith y 
clywyd ei lleferydd yn cael ei gludo 
gan yr awclon o ben y glasfryn, pan 
mewn hwyl bêr yn y drem ar yr iach- 
awdwriaeth y datganai Gân St. Am- 
brose,—“ Ti, Dduw, a folwn ; ti a gydna- 
byddwn yn Arglwydd.” Mewn pryd- 
ferthwch, mewn rhodiad gweddaidd, ac 
mewn duwioldeb yn blodeuo ac yn ar- 
ogli allan er gogoniant Duw Dad, yr oedd 
Gwenn yn nodedig, ac yn esiampl i 
holl wyryfon yr ardaloedd; canys yr 
oedd yn ofni pechu yn erbyn Duw ei 
Cheidwad. 

Mae trefn gweinyddiadau rhagluniaeth- 
au yr Arglwydd Goruchaf, yn ei lywodr- 
aeth ar y byd hwn, yn rhyfedd yn ein 
golwg; ac yn wyneb y troion rhyfedd 
sydd yn cymmeryd lle, yr ydym ni, gre- 
aduriaid tywyll y llwch, yn meddwl bod 
y drefn yn annoeth. Ond y mae y Llyw- 
iawdr mawr fry ar orseddfaingc yn uch- 
elion y nef, yn gweled yr hyn a wna 
leshad i ni yma yn nhaith yr anialwch. 
Mae ein nos ni yn ddydd golau yn ei 
olwg cf; mae ein dydd ni yn nos dywell 
yn ci olwg ef; ac y mae efe yn gwybod 
pa beth sydd yn dda i ddyn. Er mor hyf- 
ryd yr ymddangosai rhagluniaeth yn 
gwawrio ar Gwenn yn nechreuad ei 
thaith ; etto, pan yn ieuangc, cafodd yfed 
gwaelodion cwppaneidiau chwerwon, a 
phrofi ingoedd fwy na mwy yn ei hen- 
aid, cyn myned yn lien mewn dyddiau. 
Yr oedd ei rhieni yn byw yn gysurus ar 
eu tyddyn eu hunain, uwch law gofidiau 
y byd ; ond, yn anffodus iddynt, darfu i 
dad Gwenn fechnio rhyw gymmydogion 
iddo, gan feddwl ei fod yn gwneuthur 
cymmwynasgarwch iddynt, ac na buasai 
yn niweidio ci hun. Ond erbyn edrych, 
daeth yr holl ofynion arno ef, a bu gor- 
fod arno werthu ei dir, a'i holl feddian- 
nau, ond bwthyn a dau neu dri o gaeau 
bychain ; a'r tir a'r meddiannau a bryn- 
wyd gan bobl y rhai a feclniwyd gan- 

ddo; ac, yn ol y dyb gyffredinol, fe'u 
prynwyd âg arian fad Gwenn ei hun. 
Awr y brofedigaeth ydoedd honno idd- 
ynt, pan oeddynt i droi eu cefnau ar 
gaerau yr hen dreftadaeth ; ond nid oedd 
iddynt amgen nag ymadael, a gobeithio 
am drysor mewn ardal lle na buasai neb 
drwy hocced yn gallu ei ddwyn oddi 
arnynt. Y noswaith gwedi i'r tad, a'r 
fam, a'r ferch symmud i'r bwthyn, a'r 
ychydig ddodrefn a allwyd achub, aeth 
y bwthyn ar dân ganol nos, a'r ychydig 
feddiannau oedd ganddynt a losgwyd yn 
danllwyth; ac erbyn y boreu yr oeddynt 
mor dlawd ag y bu neb erioed ar y 
ddaear hon. Pan glywodd Gweinidog y 
plwyf am yr anffawd flin hon, efe a aeth 
at yr Yswain a'i foneddiges, y rhai oedd- 
ynt yn hynod am eu haelioni ; a'r teulu 
anffodus a symmudwyd i gottage bych- 
an. Ond yr oedd y dymmestl gwedi 
gwneuthur ei gwaith; y tad a'r fama 
lethwyd gan y baich ; twymyn o'r fath 
ffyrniccaf a ymaflodd ynddynt, yr hon 
a osododd derfyn ar eu bywydau, a 
Gwenn a gladdodd ei rhieni yr un diwr- 
nod; ac y mae yn hawddach amcanu 
ynghylch ei theimladau chwerwon ac 
wylofus, na'u darlunio. 

Dywedwyd.er yn fore, fod dyn gwedi 
ei eni i flinder, megis yr eheda y wreich- 
ion-en i fynu. Wele Gwenn, yn ddynes 
ieuangc, gwedi ei gadael yn ymddifad yn 
yranialwch! Tad a mam anwyl yn y 
bedd ; y byd gwedi gwgu arni; cyfeill- 
ion yn oeri ac yn sefyll draw, pan oedd 
y gwynt garw yn chwythu yn awelon 
cryfion arni. Ond yr oedd ei ‘Thad yn y 
nefoedd ; ahi a gafodd nerth i ymost- 
wng dan alluog law Duw, gan wybod 
bod y ffordd ag oedd hi yn deithio i Sïon, 
yn union yn ei olwg ef, gan nad faint y 
troion a welai hi ynddi. Bu Gwenn dan 
ymgeledd Yswain y plwyf am ynghylch 
blwyddyn ; yr hwn ynghyd â'i fonedd- 
iges a wnaethant eu goreu i sychu ei 
dagrau, ac ail-lonni ei meddwl, a'i had- 
feru i'w hen deimladau cysurus pan 
ag yr oedd gwawr rhagluniaeth yn ty- 
wynnu arni. 

Yr oedd gan yr Yswain ddeiliad o wr 
gweddw, a thri neu bedwar o blant gan- 
ddo ; ac yr oedd y gwr gweddw hwn yn 
Grefyddwr tra Phariseaidd a rhith- 
sancteiddiol. Yr oedd yn mesur ac yn 
pwyso ei holl siarad, megis pe buasai 
matter tragywyddol yr holl fyd yn gor- 

phwysar hynny. Yr oedd yn grefydd 
ac yn dduwioldeb o'i wadn i'w goryn; 
a'i wyneb mor hir a'r hiraf; a braidd y 
gallesid meddwl y toddasai yr ymenyn 
a'r mêl yn ei enau. Yr oedd yn ochen- 
eidio ; yr oedd ei wefl yn gam; yr oedd 
ei ben yn ogwyddedig at ei ysgwydd 
ddeau; ac ym mhob ystyr yr oedd yn 
Sectyddwr perffaith. Siaradodd hwn 
yn ostyngedig ac yn bwyllog iawn ô'r 
Yswain a'i foneddiges, gan ddangos ac 
arwyddo rhyw ofid neillduol, a gofal 
neillduol, a phryder neillduol, a rhyw 
fwyna mwy o bethau neillduol eraill 
dros Gwenn. Yr oedd yn ofidus iawn 
o'i phlegid, ac yr oedd yn foddlon i 
wneuthur rhyw aberthau mawrion er 
mwyn ei dedwyddwch hi. Dywedodd 
yn y pen draw, ei fod ef yn wr gweddw, 
a bod eisiau cydmares arno i edrych ar 
ol ei fywioliaeth ; ac og gwnelai y gwr 
boneddig roddi ynghylch cant a hanner 
o bunnau i Gwenn, a lease ar y fferm, y 
gwnai efe ei phriodi ; ond nid er ei fwyn 
ei hun, eithr er mwyn Gwenn. O'r 
diafol! Fe ddaliodd ei blufyn yr Yswain 
a'i foneddiges, ac yn y pen draw fe ddal- 
iodd Gwenn ei hun. Priodwyd y gwr 
gweddw a Gwenn, ar eì ammodau ei 
hun ; ond yn fuan cafodd Gwenn allan 
fod rhyw beth yn y rhagrithiwr heb- 
law sancteiddrwydd. Cedwai y gelyn 

hwn allwedd arian Gwenn yn ei logell eì 
hun ; nid oedd dim rheolaeth gan Gwenn 
yn nheulu y gwr; ac yn fuan iawn 
dechreuodd yr adyn rwgnach oblegid 
ei bod yn myned i'r Eglwys. Pan ddeu- 
ai hi adref o'r Gwasanaeth, ddydd Sul, 
yr oedd efe wrth y bwrdd a llyfryn 
Sectyddol a Thraethawd Eliseus Cole 
o'i flaen, ac yn edrych yn ddiserch iawn 
ar Gwenn. O ychydig i ychydig dech- 
reuodd y twyllwr dorri allan :—“ Pa 
beth y mae y fenyw yn ymofyn i'r hen 
Lan? Pwy bleser mae'r fenyw yn gael 
yn stori oer y Person? Pa beth y mae 
y fenyw yn ei wneuthur a'i thrwyn yn 
yr hen Gommon Prayer yna? Yr wyf 
fi gwedi blino ar y fusnes hon, ac mi 
wnaf iddi ddyfod gyd & mi i'r Capel.” 
Fel hyn, o ychydig i ychydig, dangosodd 
y twyllwr beth ydoedd; ac efe a 
wnaeth fywyd Gwenn mor ofidus iddi, 
fel y torrodd ei chalon, ac y bu farw. Yr 
oedd y dyhiryn yn chwerthin yn ei 
lawes ar ei fargen briodasol ; ond yr oedd 
yr Yswain yntau gwedi bod yn ofalus 
hefyd, gan ei fod gwedi cael profiad o 
ddichellion rhai yn flaenorol. Erbyn 
edrych, yr oedd y lease a roddwyd yn 
fforffed ar farwolaeth Gwenn, ac yr oedd 
ei chynnysgaeth i ddychwelyd yn ol i'r 
Yswain. 


Hun yu Cle. 


Pan aed i chwilio t} 





yn amser y terfysg siartaidd, dywedir gael yno lun ein Harglwydd 


Iesu Grist, ac ar ci odreu yn ysgrifenedig,—“‘ Dyma y dyn a ledrattaodd yr asyn,” Yr amgylchiad 
hwn fu yn achos i'r pennillion canlynol gael eu cyfansoddi, 


WN yw efe roed mewn addewid wiw 

I ddwyn y dyn yn ol i heddwch Duw; 
Am dano d'wedent y prophwydi glân, 
Mewn hwyliau pêr, ac iddo rhoent y gân. 


Hwn yw efe, yn nhoriad bore wawr, 

Yn Geidwad roed i deulu gwaed y llawr ; 
Mawl roid i'r Ion yn entyrch wybren faith 
Pan aned ef yn isder dacar laith. 


Hwn yw efe, y person gwridog hardd, 
A chwysai'r gwaed yng ngwasgfa fawr 
yr ardd ; 


Ac ar Galfaria draw dihuddodd lid 
Y nef, trwy roddi'r iawn a'r pridwerth 
drud. 


Hwn yw efe, a siglodd gaerau'r bedd, 

Pan gyd â'r wawr y codai'n hardd ei wedd 

Yn flaen-ffrwyth pur o ryw gynhauaf 
mawr, 

Ageir ar derfyn oesau maith y l} awr. 


Hwn yw efc, aeth i'r uchelion draw, 
Yng nghwmni'r saintacengylar bob llaw; 


TERFYN AMSER, 


Eistedda fry ar ddeheulaw ei dad, 
Yn nheml bur y baradwysaidd wlad, 


Hwn yw efe, ddaw ar gymmylau'r nef, 
Wna'r meirw'n fyw drwy ei alluog lef, 
Hwn ydyw'r barnwr, dyma Adda'r ail, 
Wna'i gedyrn gewri grynu fel y dail. 


Hwn yw efe, ac y mae oll yn oll, 

Rho'r enaid iddo—byth nid â ar goll ; 

Os wedi'm cael yn ei gyfiawnder glân, 

Mawr fydd fy mraint, ac uchel fydd fy 
nghân. 

Hwn yw efe, a bia'r aur i gyd, 

A'r milod oll ar hyd fynyddau'r byd ; 
Byllt y taranau ydynt yn ei law, 

A llychedenau y cymmylau draw. 


Hwn yw efe, y gogoneddus Ior, 

Reolau ferw cedyrn donau'r môr ; 

O ddyn truenus, paid a gwatwar Duw, 

Dy Grewr, dy Frenhin, a'th Bryniawd- 
wr yw. 


Cerf Amser. è 


“Ac a dyngodd—na bydd amser mwyach.” 


A beth! a ddirwynir edau amser i 
fynu? A oblygir yr holl oesau yng 
nghyd? A beidia blynyddoedd, misoedd, 
wythnosau, diwrnodau, oriau, a munud- 
au gacl eu rhifo? A beidir gweled yr 
haul yn ymddyrchafu yn y dwyrain, ac 
yn disgyn i gysgodau y gorllewin? Y 
gwir ydyw, y mae yr oesau yn tynnu i'w 
terfyn, ac y mae amser a'i holl helyntion 
ar gael ei lyngcu fynu gan dragywydd- 
oldeb, lle ni chyfyd a lle ni fachlud yr 
haul byth, a lle ni ysgoga bys awrlais er 
arwyddo bod unrhyw gyfnewidiad gwedi 
cymmeryd lle, ond y cwbl yn aros yn 
ddigyfnewid fel y Duwdod mawr ei hun, 
Ni wyddom ni etto ond am amser, a 
rhyfedd ydyw hwn yn ein golwg ; oble- 
gid y mae gwedi rhedeg mor bell, fel 
mai braidd yr ydym yn gallu canfod 
llythyrenau hanesyddiaeth yn crybwyll 
am ei enedigaeth draw pan gofnodwyd 
yr hwyr a'r bore cyntaf. Braidd yr yd- 
ym yn gallu gweled mor bell a llannerch 
Eden lon, pan gyfododd yr haul ar ben 
gwreiddyn dynoliaeth, er dangos iddo 
ryfeddodau y greadigaeth ; ac yr ydym 
ym mron a delwi yn wyneb rhedegfa 
faith amser, er pan welid y patrieirch yn 
llithro i'r glyn, er pan barottoid yr arch 
gan Noah, ac er pan y bu Abraham yn 


pabellu ym Mamre. Ond er mor fawr 
ac er mor rhyfedd ydyw amser, nid yd- 
yw yn rhan o dragywyddoldeb ; oblegid 
i dragywyddoldeb nid oes rhanau, mwy 
nag i'r Duwdod ei hun; ac ni ellir 
pellhau oddi wrth ei ddechreuad, am nad 
oes ddechreuad yn bod iddo: nac ych- 
waith dynnu at ei derfyn, oblegid ni 
welir ei ben-draw byth. 

Bydd adeg dirwyniad amser i fynu yn 
frawychus iawn. Arswydus ydyw elfen- 
au natur pan mewn rhyfel yn yr eith- 
afion fry, ac -y mae trwst y bylÌt tan- 
beidiol yn diengyd o ystafelloedd y 
cymmylau yn ddigon i daflu y greadig- 
aeth i lesmair ! A phan ymgynhyrfo ym- 
ysgaroedd y ddaear gan rym ei gwres 
mewnol, y mae y calonau dewraf ar 
lewygu wrth ganfod yr effeithiau dych- 
rynllyd,pan fyddo y creigiau adamantaidd 
yn dawnsio ar eu seiliau, y mynyddoedd 
oesol yn Ìlammu megis pe byddent am 
ddiengyd i'r uchelion, a'r glynoedd yn 
agoryd safnau mor anferth a phe bydd- 
ent am lyngcu bodau yr wybrenau i'w 
heigionau dyfnion. Y mae y môr, pan 
gynhyrfer ef yn ei wely gan yr awelon 
cedyrn ; pan fyddo y dymmestl yn chwi- 
banu, yn chwyrnu, ac yn rhuo; pan 
fyddo y tonau yn ymgynddeiriogi, yn 

chwyddo i faintioli mynyddoedd, ac yn 
bygwth y gwledydd â gorlifiad cyffredin- 
ol, y mae hyn yn creu arswyd anamgyff- 
redadwy, ac yn peri i ddynion welwi 
gan ofn. Ond er ymofyn am arluniau 
brawychus drwy holl lannerchau natur, 
ac er gwneuthur yr ymchwiliadau man- 
ylaf yn holl ystafelloedd arswydau y 
greadigaeth, ni cheir i'w cyfartalu mewn 
arswydau ddim ag a ddaw i fynu at yr 
adeg y bydd yr angel mawr yn sefyll ar 
y môr ac ar y tir, yn dyrchafu ei law tu 
a'r nefoedd, ac yn tyngu i'r hwn sydd 
yn byw yn oes oesoedd, na bydd amser 
mwyach! Y mae bysedd hen awrlais 
amser gwedi ysgogi yn rhyfedd ddiwyrni 
er pan osodwyd ef i fynu hyd yr awr 
hon ; oblegid, er cynhyrfiadau yr wybren 
pan agorwyd ei ffenestri i wneuthur 
ffordd rydd i ymarllwysfa llifeiriaint 
dyfroedd y diluw mawr, ac er trwst 
mawr bolltau cloion' ffynhonau y dyfn- 
derau, er mwyn i ddyfroedd llynau ym- 
ysgaroedd y ddaear gael lle i esgyn i 
fynu, etto cadwodd yr awrlais mawr ei 
amser, nì wŷrodd eì fys drwch blewyn 
pen o'i le. Y mae llawer craig gwedi 
gogwyddo oddi ar ei sail, ac wedi syrthio 
i waelodion y dyfnfor mawr; y mae 
llawer mynydd gwedi syrthio i'r dyffryn- 
dir gyd â thwrf brawychus; y mae 
llawer afon gwedi newid ei gwely yn ei 
chyniweirfa i'r môr; ac y mac mwy na 
mwy o gyfnewidiadau gwedi cymmeryd 
lle o'r diluw mawr hyd yrawr hon; ond y 
mae yr awrlais gwedi cerdded yn ddi- 
gyfeiliorn o hyd. Pan attelir hwn gan 
yr angel cadarn, ymddyrysa holl natur 
mewn eiliad; diffydd yr haul yn yr 
uchelderau, try y lloer yn gwmmwl dû, 
amdoir y llygyrn fry gan gysgodau ty- 
wyllion, â y nefoedd heibio gyd â thwrf, 
yr elfenau gan wir wres a doddant, yr 
eigion a rydd ei ebwch mawr diweddaf, 
a disgyna y Duwdod o'i orsedd fendiged- 
ig i agor llŷs y farn ; udgorn tragywydd- 
oldeb a gân mor uchel, nes y byddo 
holl ymherodraeth creadigaeth yn ysg- 
wyd ; y meirw a ymsaethant o'r ddaear 
mewn anfarwoldeb ac anllygredigaeth ; 
y farn fawr ddiweddaf a eistedd ; bydd 
engyl Ior yn fflammau tanllyd yn gwein- 
yddu ar yr achos, y llyfrau yn cael eu 
hagoryd, a'r ddedfryd ddigyfnewid dra- 
gywyddol yn cael ei chyhoeddi ar yr 
holl hiliogaeth ddynol, a phob un yn 
derbyn yn ol yr hyn a wnaeth yn y 

cnawd, pa un bynnag fyddo ai da ai 
drwg! Y mae terfyniad amsera'i ber- 
thynasau yn cael ei alw yn ofn yr Ar- 
glwydd ; ac felly yn ddiau y bydd; 
oblegid bydd attaliad y peiriant yn dra 
gwahanol i gychwyniad ei weithrediad 
dechreuol. Yr oedd rhyw beth yn hyf- 
ryd a phrydferth iawn ym mharottoad y 
defnyddiau at beiriant amser; yr oedd 
tywyniad y goleuni allan o dywyllwch 
teyrnas hen Nos yn anarluniadwy mewn 
prydferthwch, oblegid Duw ei hunan a 
welodd mai da ydoedd ; adeg teyrnasiad 
y goleuni prydferth a alwodd Duw yn 
ddydd, ac adeg teyrnasiad y tywyllwch 
a'i cylchynodd a alwodd efe yn nos; a 
thyma ysgogiad cyntaf yr awrlais i fesur 
amser, pan fu hwyr a bore y dydd cyn- 
taf. Yn nherfyniaid amser rhoir diwedd 
ar hwyr a bore, am na fydd rhifo dydd- 
iau mwyach ; a rhoddir trangc iddo, 
heb effeithio dim ar dragywyddoldeb. 
Yn awr, ddarllenyddion, nid ydyw ar- 
swydau dyfroedd y diluw, tymmestl 
danllyd Sodoma a dinasoedd y dyffryn, 
dinystr Jerusalem gan luoedd Rhufain, 
na brwydrau na llafldedigaethau yr oes- 
au, ddim i ni; ond am drangc amser, y 
mae yn dwyn perthynas â ni, oblegid ni 
a'i gwelwn, a ni a drosglwyddir i dra- 
gywyddoldeb, lle ni chyfrifwyd a lle ni 
chyfrifir amser. Yr ydym niar hyn o 
bryd o fewn cylch amser ; a thrwy dru- 
garedd yr Hollalluog Dduw, y mae yn 
awr arnom yn amser cymmeradwy ac 
yn ddydd yr iachawdwriaeth ; yn amser 
ag y mae gras, trugaredd, a maddeuant 
yr Arglwydd yn teyrnasu at droseddwyr 
y ddaear ; yn amser ag y mae gwahodd- 
iad i'r pennaf o bechaduriaid neshau at 
groes ein Harglwydd Iesu Grist, er mwyn 
cael ci lanhau, ei buro,a'i wneuthur yn 
gymmwys i ogoniant; ac mewn amser 
y mae gweinidogion y Testament New- 
ydd a'u traed yn weddaidd ar y myn- 
yddoedd yn efangylu, yn cyhoeddi hedd- 
wch, yn galw ar derfynau eithaf y 
ddaear, ac yn cymmell trangcedigion 
Eden i ymofyn bywyd yng nghlwyfau 
Emmanuel. Ond, bydded i ni oll sylwi, 
a'i gymmeryd at ein hystyriaethau difri- 
folaf, daw y byd. i'w derfyn, a'r angel a 
dynga na bydd amser mwyach; dim 
gwrando ar ocheneidiau plant marwol- 
acth ond bynny; dim derbyn edifeirwch 
na galarnadau y gweiniaid dan eu beich- 
iau ond hynny ; dim estyn trugaredd i'r 

rhai ar ddarfod am danynt ond hynny; 
aa dim cymmodi & neb o wrthryfelwyr 
y ddaear rhwng darnau yr aberth ond 
hynny. Pan dyngir gan yr angel na 
bydd amser mwyach, goblygir yr efengyl 
i fynu yn ei holl alwadau, yn holl gyf- 
lawnder ei haddewidion, yn holl anfeid- 
roldeb ei thrysorau, ac yn yr hyn oll a 
gynnwys er mwyn dyrchafu penau plant 
marwolaeth o'r dyfnderau; oblegid, pan 
roddir terfyn i weinidogaeth amser, 
bydd ei deiliaid yng ngweinidogaeth an- 
nghyfnewidiol tragywyddoldeb, a phob 
un i aros yn ei gyflwr hyd yn oes oesoedd. 

Ar derfyniad amser, bydd yr oes fawr 
dragywyddol yn ymagor ar yr holl deulu 
dynol. Megis ag y mae gwahaniaeth 
dirfawr rhwng tragywyddoldeb ac am- 
ser, felly y mae rhwng preswylwyr y 
ddau le; o herwydd y mae preswylwyr 
amser gwedi eu cyfaddasu i amser, 
ar un modd y mae preswylwyr 
tragywyddoldeb gwedi eu cyfaddasu i'r 
oes didderfyn dragywyddol. Y mae 
amser yn cynnwys yspaid derfynol, i'r 
hon y mae dechreuad a diweddiad ; ond 
tragywyddoldeb sydd yspaid annherfyn- 
ol, heb ddechreuad na diweddiad iddi. 
Edrychwn ar holl wrthddrychau amser ; 
y maent fel yr amseroedd eu hunain, yn 
cyfnewid, i'r rhai hefyd y mae dechreuad 
a therfyniad ; y coedwigoedd a dyfant, a 
heneiddiant, ac a bydrant ; cynnyrchion 
y meusydd a addfedant, a ddefnyddir, 
ac a giliant o'r golwg; y naill oes o 
ddynolion a ymddengys ar ol y llall, ac 
Y mae mil myrddiwn annghyfrifedig o 
weddillion dynoliaethau teulu Eden ym 
mhriddellau y glynoedd, gwedi eu malu 
mor fân fel y gellir eu gyrru trwy ograu 
sidan. Dywedir am y ddaear, ei bod yn 
heneiddio fel dilledyn, ac am y nefoedd, 
y derfydd fel mwg, ac felly am bob 
gwrthddrychau gweledig; a chan fod 
darfodiant yn eu natur, y maent yn an- 
addasi fod yn ddeiliaid goruchwyliaeth 
tragywyddoldeb, heb eu cyfnewid a'u 
gwneuthur yn anfarwol. Gyd & golwg 
ar breswylwyr tragywyddoldeb, y maent 
yn wahanol iawn i breswylwyr amser, 
natur a chyfansoddiad y rhai sydd uwch 
law ein hamgyffredion pennaf ni; ond 
ni a allwn benderfynu nad oes yno na 
bwytta nac yfed, yn briodol felly: nac 
anadlu, na dim o'r holl bethau ag ydynt 
yn berthynol i'r fuchedd hon; oblegid y 
mae yr holl bethau hyn yn profì darfod- 

iant. Yr ydym yn darllen yn yr Ys- 
grythyrau Sanctaidd am fodau creadigol, 
cyfansoddiad y rhai sydd o'r fath natur 
fel ag y parhant yn dragywyddol. Ys- 
prydion ydyw y rhai hyn, gwedi eu cyn- 
nysgaeddu åg anfarwoldeb, gyferbyn & 
bod yn breswylwyr gwlad anfarwol, am 
y rhai ni allwn lefaru, am na allwn 
ddychymmygu yn briodol am danynt, 
oblegid eu bod hwy yn ysprydol, a ninnau 
yn ddynion mewn cnawd. Y mae gen- 
nym ryw ddrychfeddyliau, a'r rhai 
hynny yn briodol hefyd, am gyrph Adda 
a'r tadau boreuol yn y cynfyd ; am Ab- 
raham, Melchisedec, teyrniaid Judah, y 
prophwydi draw, a pherson dynol glên 
ein Harglwydd bendigedig; ond am 
fodau ysprydol yn y wlad dragywyddol, 
y mae yn wybodaeth ry ryfedd i ni, 
uchel ydyw, ac ni fedrwn oddi wrthi. 
Pe meddyliem am yr awelon buain yn 
ysgogi dros ein dyffrynoedd, nì wnaent y 
tro er dangos natur yspryd yn y wlad 
anfarwol; a phe meddyliem am y mellt 
tanbeidiol yn ymsaethu o gymmylau yr 
wybren tu a'r ddaear, y mae y drych yn 
rhy wan i ddangos natur ysprydion ag 
ydynt yn anfarwolion. Ni chyttuna tra- 
gywyddoldeb âg amser; ond cyttuna 
tragywyddoldeb âg anfarwoldeb; ac ar 
derfyniad amser, pan y tynga yr angel 
i'r hwn sydd yn byw yn oes oesoedd, na 
bydd amser mwyach, effeithir y fath 
gyfnewidiad yn ein cyfansoddiad ni, a 
hynny trwy rym yr adgyfodiad, fel y 
byddwn yn ddeiliaid addas mewn mom- 
ent i oruchwyliaeth tragywyddoldeb, am 
y gwneir ein cyrph yn ysprydol, ac o 
ganlyniad yn anfarwol. Yn awr mar- 
wolaeth, y mae yr yspryd yn myned at 
Dduw yr hwn a'i rhoddes ef, a'r corph 
yn llygru gan fyned yn llwch a lludw ; 
ond yn ol y gyfundraeth, rhaid cael y 
corph hwnnw nid yn unig i fywyd, ond 
yn addas i'r oes dragywyddol. Yn hyn 
y mae dirgclwch yr adgyfodiad yn dyfod 
i'r golwg; oblegid byddi bob hedyn ei 
gorph ei hun, oblegid mai yn ac o syl- 
wedd hylifawl y corph maluriedig yn y 
glyn, y ffurfir y corph ysprydol gan allu 
mawr yr adgyfodiad, oblegid bydd i bob 
hedyn ei gorph ei hun. Y corph a heuir 
mewn llygredigaeth, hwnnw a gyfodir 
mewn anllygredigaeth ; y corph a heuir 
mewn ammharch, hwnw a gyfodir mewn 
gogoniant; y corph a heuir mewn 
gwendid, hwnnw a gyfodir mewn nerth; 

a'r corph a heuir yn anianol, hwnnw a 
gyfodir yn gorph ysprydol. “Canys yr 
udgorn a gân;” hynny ydyw, gallu yr 
adgyfodiad a roddir mewn gweithrediad, 
“a'r meirw a gyfodir yn anllygredig, a 
ninnau a newidir;” ac y mae yn deil- 
wng osylw, y bydd i'r un cyfnewidiad 
gael ei effeithio gan allu yr adgyfodiad 
yn y rhai byw a'r rhai meirw, am mai 
cyfansoddi cyrph anfarwol a fydd y 
diben. A chyd â golwg ar wneuthur 
cyrph byw neu gyrph meirw yn ddeiliaid 
addas goruchwyliaeth tragywyddoldeb, 
“rhaid i'r llygradwy hwn wisgo anlly- 
gredigaeth, ac i'r marwol hwn wisgo an- 
farwoldeb ;” a phan wneir y cyfnewid- 
iad rhyfeddol hwn ar gyrph y teulu 
dynol, fel ag i'w gwneuthur yn ddeiliaid 
addas o'r byd tragywyddol, sef “pan 
ddarffo i'r llygradwy hwn wisgo anlly- 
gredigaeth, ac i'r marwol hwn wisgo an- 
farwoldeb, yna y bydd yr ymadrodd a 
ysgrifenwyd, Angau a lyngcwyd mewn 
buddugoliaeth.” Yn eu beddau, bydd y 
marwolion yn dwyn perthynas âg am- 
ser; ond allan o'u beddau, gwedi eu 
gwneuthur yn gyrph ysprydol, byddant 
yn eu cymmeriadau newyddion o gyrph 
anfarwol, yn dwyn perthynas & thragy- 
wyddoldeb ; ac os ydyw dirgelwch cyf- 
ansoddiad bodolaeth ysprydol yn fawr, 
pa faint mwy dirgelwch cyfansoddiad 
corph ysprydol, cyffelyb i gorph ein 
Harglwydd gwedi ei adgyfodiad oddi 
wrth y meirw ; ac oni allwn ddywedyd 
am gyrph ysprydol y saint mewn anfar- 
woldeb, “ Ar yr hyn bethau y mae yr 
angylion yn chwennychu edrych !” 

Rhyfeddodau sydd oddi amgylch ogylch 
bywiolion y ddaear, ac y mae rhyw 
ryfeddodau beunyddiol yn nheyrnas am- 
ser yn dyfod i'r amlwg; a rhyfeddodau 
fydd i'r bywiolion yn nhragywyddoldeb, 
a'r rhai hynny mor ddihyspydd ac mor 
ddiben-draw a thragywyddoldeb ei hun; 
oblegid, 

s *Mhen oesoedd rif y tywod mân, 
Ni bydd y gân ond dechreu ; 
Rhyw newydd wyrth o'i angau drud, 
A ddaw o hyd i'r goleu.” 
R. AB G. Dow. 


Tragywyddoldeb fyth byth mwy! Un 
oes fawr ddiben-draw fythmwy! Dim 
bore, hwyr, na chanol dydd byth mwy ! 
Dim o flynyddoedd oedran ein Har- 
glwydd yn cynnyddu bythmwy! Dim 
gwalltíritho a gwargrymu tu a'r dyffryn 

tywyll byth mwy! Anfarwoldeb yn ar- 
graphedig ar bob gwrthddrychau byth 
mwy! Dyma ryfeddod mawr! gweled 
hen feini yr adeilad a syrthiodd yn 
Eden, gwedi eu cyfodi o'r tyrau llwch 
gan alluoccaf fraich Duw ein Hachubwr, 
gwedi eu caboli yn ddisglaer trwy oruch- 
wyliaethau ysprydol; gwedi eu dwyn 
adref trwy rymmusderau y breichiau 
tragywyddol ; ac wedi eu cyfleu yn yr 
adeilad fawr ysprydol yn y nef, o'r hon 
ni syflir hwynt byth ac yn dragywydd ! 
Gweled rhyw nifer afrifed o blant y 
tommenau gwedi eu tynnu trwy olchfa 
yr iachawdwriaeth, gwedi eu cadw yn 
ddiogel trwy holl lwybrau dyrus yran- 
ialwch, gwedi eu hamddiffyn rhwng holl 
niweidiau dyffryn cysgod angau, gwedi eu 
cadw rhag suddo yn nhonau trochionnog 
yr Iorddonen arw a dofn, gwedi eu dwyn 
adref i etifeddiaeth hafaidd ; tônau go- 
goniant gwedi eu dysgu iddynt, a thra- 
gywyddoldeb yn dylenwi fel y môr didrai 
ìddynt, a hwythau mewn dedwyddwch 
a melusderau anamgyfífredadwy yn medi 
bywyd ddol, yn adeg gorphwys- 
iad adfywiadol deilliedig oddi wrth bre- 
sennoldeb Duw eu Hiachawdwr ! 

A! fforddolion yr anialwch; y mae 
pob blwyddyn yn ein nesu at y flwydd- 
yn ddiweddaf ; pob mis yn ein nesu at y 
mis diweddaf ; pob wythnos yn ein nesu 
at yr wythnos ddiweddaf; pob diwrn- 
od yn ein nesu at y diwrnod olaf; a 
phob moment yn ein nesu at y foment 
olaf! Yr ydym yn ein taith gwedi gad- 
ael llawer o bethau o'r tu ol, na welwn 
byth mo honynt ond hynny! Ym mlaen 
tu â thragywyddoldeb yr ydym yn tyn- 
nu bob munud, ac y mae y funud olaf 
yn ein disgwyl! Y mae y flwyddyn hon 
etto ar ein gadael ; ac felly o flwyddyn 
i flwyddyn yr ydym yn tynuu tu & ther- 
fyn ein hoes, a dywedir am danom ein 
bod gwedi ein casglu at ein tadau, ac 
wedi ein rhoddi i gadw yn y bedd. Y 
mae cyfwng rhwng y ddau fyd yn wir 
yn frawychus ; ac yn wyneb chwerwder 
yr adeg hon i waed a chnawd, dywedai 
y Psalmydd yn ei weddi ar Dduw, “ Paid 
â mi, fel y cryfhawyf, cyn fy myned ac 
na byddwyf mwy.” Yr ydym ni yn 
myned; yr ydym ni yn prysuro ym 
mlaen; yr ydym ni ar y llithrigfa ; y 
mae saeth angau ar linyn ei fwa, yn an- 
neledig attom ; y mae y bedd yn agoryd 
ei safn arnom ; nia fyddwn yn y man 

yng nghanol tonau y llifeiriaint ; bydd 
yr enaid, hawyr anwyl, gwedi diengyd; 
a'r corph yn cael ei drosglwyddo i'r 
bedd, lludw i'r lludw, a phridd i'r pridd, 
hyd dywyniad y dihuniad o'r hirgwsg, ac 
y'n gwneir ni yn etifeddion anfarwoldeb. 

A! fforddolion yr anialwch; a oes 
gennym Wri droi atto yn nydd ein cy- 
fyngder mawr? Cystudd trwm iawn 
ydyw cystuddangau! Pa gysur i'r claf, 
pan yn sŵn rhaiadrau yr Iorddonen, 
bod yr haul yn cyfodi yn ddigwmmwl, 
a'i bod yn foreu braf a hyfryd? Pa ddi- 
ddanwch i'r cystuddiol dan ddwylaw 
oerion angau, bod ednod y gwigoedd yn 
dyrchu eu caniadau melusion yn wyneb 
ymagoriad pyrth y dydd? Pa fwynhad 
i'r llesg ar ei wely angau, fod y dolydd 
yn wyrddion, blodau y gerddi yn gwas- 
garu eu haroglau pêr, a holl anian megis 


297 


ar ei gwên ? Ceidwad enaid yn angau, ac 
yn ymyl a wna i ni ganu wrth ymdeith- 
io ym mlaen tu a'r dyfroedd! Prynwr 
byw yn ymyl, a wna i ni floeddio ein 
buddugoliaeth yng nghanol y llifddwr, 
ac i ddyrchafu ein Haleluia mor groyw, 
nes y byddo ein holl elynion yn sefyll 
draw! Nid oes modd diogelu enaid ym 
Mhrincipia Newton; nid oes un wisg 
i'r noeth mewn daearyddiaeth ; nid oes 
un balm i enaid clwyfedig mewn morwr- 
iaeth ; ac nid oes modd tawelu cydwy- 
bod euog mewn fferylliaeth ; ond deuwch 
i ymyl Crôg ein Harglwydd ni, chwi a 
gewch weled pob digter yn cael ei ddy- 
hud do; y nefoedd yn gwênu ar yr 
arberth gwaedlyd ; a phechadur yn cael 
ei guddio byth yn yr archoll, a'i fywyd yn 
ddiogel gyd & Christ yn Nuw. 


Guworedigueth Dyn. 


WNAED dyn ychydig yn is na'r 

angylion, a choronwyd ef å gogon- 
iant ac âg anrhydedd, fel mai y pennaf 
o waith Ior ydoedd o fewn terfynau y 
greadigaeth hon. Yr oedd yn uchaf ar 
y llechres, yn arglwydd ar yr holl grea- 
duriaid, yn is-lywydd dan ei Greawdr 
goruchel, mewn cymmundeb parhaus â'r 
nefoedd, ac yn cael ei ymddiffyn rhag 
pob niweidiau gan gaerau tragywyddol 
ddeddfau y Duw a'i creodd. Gosodwyd 
ef i breswylio mewn llannerch ddymun- 
ol o'r greadigaeth, lle yr oedd y Pen- 
garddwr ei hun gwedi parottoi ar gyfer 
ei ddedwyddwch ; ac yn yr ardd hyfryd- 
ol y gwelid ef yn ysgogi ei gamrau ar 
byd llwybrau blodeuog, yn sugno awelon 
pêr i'w enau, yn ymhyfrydu yn ycynnyrch 
pennaf a phrydferthaf a welwyd erioed 
ar wyneb y ddaear, a gwawr anfarwol- 
deb yn tywynnu arno, a phob peth yn 
cyd-daro i wneuthur yn amlwg mai 
cyfaill neillduol Duw yr uchelderau yd- 

Yr oedd cwymp dyn yn fawr. Y mae, 
fe allai, rai or ser sefydlog yn eithafion 
yr uchelderau, rhai o heuliau y taleitbiau 
sydd fil myzdd o filoedd o filldiroedd o'r 

tu hwnt i ororau pellaf Caergwdion,— 
rhai o'r cometau a gylch-wibiant drwy 
lwybrau anhygyrch teyrnas fawr yr Holl- 
alluog Frenhin ;—y mae fe allai rai o'r 
rhai hyn gwedi colli eu gorsafion cynte- 
fig, ac wedi syrthio yn ddarnau i'r eig- 
ionau tragywyddol, ac yn hanfodi yn 
bresennol yn dra gwahanol i'w dulliau 
cynnefin. Golwg ryfedd fyddai gweled ol- 
wynion cerbyd yr haul yn syrthio oddi 
ar yr echel, a'r bôd tanllyd hwn mewn 
eiliad yn rhoddi ysbongc, o chan ei 
chwyrnwylltedd yn myned yn fil miliwn 
o ddarnau, nes y byddai yr holl gyfundr- 
aeth yn un oddaith fawr, ac yn gwneuth- 
ur Vesuvius o'r holl fydoedd! Ond er 
gosod y dychymmyg ar waith, i fiurfio a 
llunio y cydmariaethau mwyaf bywiog 
i gwymp pen a gwreiddyn dynoliaeth 
yn Eden, ni wnant ond drychau gwein- 
iaid mewn cyferbyniad i'r cwymp ei 
hun, yr hwn ydyw y mwyaf a glywyd 
son am dano erioed. Yr oedd dyn yn 
adeilad hoyw, gwedi eì addurno a'i bryd- 
ferthu & holl ddoniau y nef; ei golofnau 
o'r marmor gorau, eì ffenestri o'r crisial 
puraf a gloywaf, ei ddodrefn o ddefnydd 
mil gwerthfawroccach na'r aur coethaf 

o Ophir, eì dyrau carbyngclaidd yn ym- 
ddyrchafu mewn harddwch tu â chaerau 
y ddinas hyfryd ; a'r oll o hono, yn am- 
ger da Duw ei hun, i gael ei drosglwyddo 
i fryn Sion, yn y dalaeth anfarwol, i fod 
yn enw ac yn ogoniant i'r Adeiladydd 
mawr ei hun. Gwelid yr adeilad hwn 
ar fryn uchel yn y bore, a phelydron aur- 
aidd yr haul pan yn esgyn mewn mawr- 
hydi uwch caer y dwyrain, yn tywynnu 
arno, nes ei wneuthur yn degwch bro 
ac yn llawenydd yr holl ddaear; ond, 
och! erbyn y prydnawn, yr oedd y 
ceidwaid gwedi cilio, am i breswylydd 
yr adeilad adael i elyn y nef a'r ddaear 
ddyfod i mewn iddo; yr oedd ei seiliau 
gwedi crynu, oblegid bod trosolion y 
tywyllwch gwedi cael eu gosod oddi tan- 
ynt; ac yr oedd yr holl adeilad gwedi 
syrthio bendramwnwgl, fel nad oedd yno 
garreg ar garreg o'r hyn a welid yn y 
boreu. Trueni gweled y marmor gwedi 
ei ddryllio, trueni gweled y crisial yn 
ddarnau yng ngwaelodion y cymydd, 
trueni gweled yr aur yn llaid y pydewau, 
a thrueni gweled dodrefn mor hardd 
gwedi eu taflu ar hyd y tommenau! 
Dyn mewn anrhydedd nid arosodd ; dyn, 
er ei holl rwymedigaethau i'w Greawdr, 
a ballodd yn ei ufudd-dod iddo; dyn, 
er fod delw ei Dduw arno, a'i gwerthodd 
er mwyn ymlid ar ol cysgod ; a dyn, yr 
hwn ydoedd gwedi ei osod i breswylio 
thewn pabell yn ymyl porth gogoniant, 
a adawodd ei breswylfa, ac yna a lusg- 
wyd i diriogaeth gelyn dedwyddwch ei 
enaid. 

Pan grewyd dyn, yr oedd ser y boreu 
yn cyd-ganu, a meibion Duw yn llawen- 
hau; ond pan syrthiodd dyn, gwelaf y 
thrônau a'r arglwyddiaethau ar uchel- 
fanau gwynfa yn gwelwi! Tybiaf i'r 
gân am ennyd beidio ar y bryniau tra- 
gywyddol, ac i dannau y telynau laesu, 
pan ddaeth Cherub adeiniog drwy y 
porth i mewn, a chyhoeddi yng nghlyw 
nifer y dail o engyl pur, bod y seren 
gwedi machludo yn Eden, a bod tywysog 
y tywyllwch gwedi caethiwo y dyn a 
wnaed ar ddelw Duw! A ydyw allan o 
le i ddychymmygu i gwmpeini glân y 
nef wylo dagrau nefol uwch ben galan- 
astra Eden? A ydyw yn anweddustyb- 
ied eu bod yn edrych dros fur Caersal- 
em, ac yn ocheneidio pan welent y 
ddaear yn amdoedig gan fantell o dy- 
wyllwch dudew a'u bod mewn prudd- 

der pan glywent drwst rhaiadrau y fall, 
a sŵn tonau môr dinystr yn dygyfor, & 
gwybod fod Adda dlawd yn y cyfyngder 
mwyaf erioed? Pa le y mae Michael 
nerthol, tywysog y llu, wrth gerbyd 
buddugoliaethus yr hwn y gwelwyd 
Beelzebub gwedi ei rwymo pan gollodd 
y frwydr ar y maes mawr? Oh! Gab- 
riel anwyl, yr hwna ddiweiniaist dy 
gledd, ac a ddadymchwelaist Apolyon i'r 
llawr, dos a gwna dy orau i Adda druan, 
yn nydd ei wasgfa! Uriel, y tywysog 
mawr, dos ac achub, oblegid y mae din- 
ystr yn Eden, ac y mae dyn i gael ei 
dorfynyglu yn dragywydd. Clywaf y ty- 
wysogion nefol yn atteb ac yn dywedyd, 
“ Pe gorchfygu galluoedd y tywyllwch 
fyddai yn ddigon, pe dryllio pyrth Ge- 
henna fyddai yn ddigon, pe dymchwelyd 
caerau y fagddu dragywyddol fyddai yn 
ddigon,aphe cadwyno diaboloniaid o nifer 
y dail fyddai yn ddigon, nyni a achubem y 
dyn rhag difrod, ac a ddyrchafem ei ben 
uwch brigau tonau y môr berwedig a di- 
gofus. Ond rhyngom ni ac ef y mae 
gwirionedd a chyfiawnder ein Crewr 
Hollalluog, ac ym mha le y mae y gwaed 
a ddichon lonyddu y cleddyf gloyw a 
digllawn draw? Cyn cael gafael yn y 
dyn, rhaid myned i mewn i diriogaeth 
angau a'r bedd ; a phwy o honom ni a 
ddichon wneuthur hynny? O! Adda, y 
mae dydd dy ddinystr gwedi dyfod ! O! 
Adda, ti a gyfrgollir yn dragywydd!” 
Ond O! y bwriadau tragywyddol! O! y 
cyfammod mawr! O! y cynllyn tragy- 
wyddol! Angylion, dyrchefwch gân! 
Arglwyddiaethau y nef, dyrchefwch yr 
Haleluia fawr! Oblegid y mae cym- 
morth trueiniaid gwedi ei osod ar un 
cadarn, ac ymae un etholedig o'r bobl 
gwedi ei ddyrchafu i fod yn Iachawdwr 
iddynt! Pale y mae tônau gogoniant ? 
Pa le y mae anthemau Paradwys? Pa 
le y mae Hosanna corau yr orsedd fawr î 
Wele y Shecina yn chwareu ar yr or- 
sedd! Wele y lampau tanllyd yn dawn- 
sio! Wele Fab Duw gwedi cymmeryd 
achos dyn yn achos iddo ci hun! Wele 
y wawr gwedi tywynnu ar holl fro 
Eden! Wele y cysgodau gwedi cilio! 
Ac wele Adda, druan, gwedi ei dynnu 
eor tonau, a daear yr addewid dan ei 
draed ! 
Gyd â bod cwymp dyn yn fawr, y mae 
ei waredigaeth yn rhyfedd! O'r Ar- 
glwydd y daeth hyn, a hyn oedd ryfedd 

yn ein golwg ni. A ydoedd dim modd 
achub dyn, heb i’r ail Berson yn y Duw- 
dod ymuno 4 chnawd? A allesid dim 
arbed dyn, heb i Fab Duw ddioddef a 
marw yn ei le? Nac ydoedd ; o herwydd 
trefn y nef er mwyn dwyn gwaredig- 
aeth dyn oddi amgylch ydoedd, i'r hwn 
na thybiodd yn drais fod yn ogyfuwch & 
Duw ddribrisio ei hun, a chymmeryd 
arno agwedd gwas; i Etifedd yr holl 
nefoedd fyned er mwyn dyn yn dlawd, 
ac i'r hwn ydoedd yn uwch na'r nef- 
oedd fod yn drist iawn ei enaid hyd 
angau. 

Yn yr addewid yn Eden y rhoed y 
datguddiad cyntaf o'r Gwaredwr mawr, 
pryd y torrodd gwawr gogoniant mewn 
pelydron llon yng nghanol tywyllwch 
dudew hanner nos, yr hon a wnaeth i'r 
cysgodau gilio, i'r gauaf ffoi ymaith, i'r 
blodau ymddangos mewn prydferthwch 
mawr, ac i'r adar gyd-ganu melus-gerdd 
hyfryd oddi rhwng canghenau gwyrdd- 
ddeiliog coedydd Paradwys. Y fath fu 
tiriondeb trugaredd ein Duw ni tu ag at 
Adda, fel na ddarfu iddo ei droi allan 
o'r Baradwys ddaearol, cyn peri i ogon- 
iant yr un nefol dywynnu arno, a chael 
ei datguddio iddo; ac â'i draed ar dir 
yr addewid y rhodiodd allan o Eden, a 
“Iad y Wraig” yn swnio fel rhyw ber- 
oriaeth a melus-gaingc nefol yn ei glust- 
iau ; ac o flaen ei lygaid y sawdl waedlyd 
ar ben y ddraig, fel arwydd sicr o fudd- 
ugoliaeth gyflawn ar alluoedd nerthol y 
tywyllwch mawr. Gwelwyd ef drwy 
oes hir yr hen oruchwyliaeth drwy 
ddrychau, gan Batrieirch a Phrophwydi 
Ion; weithiau yn agos, ac weithiau o bell, 
a hwy a lawenychent ac a orfoleddent 
ynddo, yn y drem arno, ac mewn ffydd 
ynddo fel eu Pryniawdwr a'u Duw. 
Gwelodd Abraham ef o fryniau Canaan, 
ac ymlawenychodd ynddo yng ngwas- 
tadedd Mamre. Gwelodd Moses ef yn 
Horeb a Sinai ; gwelodd Esaiah cf yn dal 
y dyfroedd yn ei law; a phan ddaeth 
cyflawnder yr amser, gwelwyd yr addew- 
id gwedi esgor arno ym Methlehem, a 
gwelwyd Etifedd y nefoedd gwedi dyfod 
i breseb yr anifeiliaid er mwyn dyn. 
Yn ei undeb â'r natur ddynol, aeth dan 
lygredigaeth pechod, ac yn ei berthynas 
â ni, cymmerodd ein cospedigaeth ni 
arno; ac i'w ryfeddu hyd yn oes oes- 
oedd, trwy ci gleisiau ef y deilliodd iach- 
awdwriaeth ogoneddus a thragywyddol 

i deulu cyfrgolledig a thlawd dyn. Neid- 
iodd y Meichiau mawr i waelodion y 
môr, er mor ferwedig a brigwyn y tonau 
cynddeiriog ; bu yno yn suddedig yn yr 
eigionau mawrion o'r chweched hyd y 
nawfed awr, ond dyrchafodd ei ben, a 
gwaeddodd fuddugoliaeth, hyd onid yd- 
oedd yr adsain yn cyrhaeddyd holl ym- 
herodraeth yr Ilollalluog, ac effeithodd 
y sŵn nes dychlammu o'r holl nefolion 
mewn llawenydd pêr-lesmeiriol, Er mor 
ryfedd yr athrawiaeth, ac er mor groes i 
syniadau dyn dan dwyll a hudoliaeth 
pechod, etto athrawiaeth yr Ysgrythyr 
Lân ydyw, bod marwolaeth y Ceidwad 
yn sail bywyd, cyfiawnder, sancteidd- 
rwydd, prynedigaeth, ynghyd â phob 
bendithion perthynol i'r byd hwn a'r 
byd ddaw i ni. Cynnygiwyd llawer o 
gyfundraethau gan wahanol bersonau 
erioed, o ddechreuad y byd hyd yr awr 
hon, er uniawnu dyn o'i wyrni mawr, 
ond oll yn aneffeithiol. Eithr am y gyf- 
undraeth a ddatguddir yn efengyl lân 
ein Duw ni, y mae yn rhyddhau dyn o 
gaethiwed moesol, yn glanhau dyn oddi 
wrth wahanglwyf moesol, yn cyfiawn- 
hau dyn oddi wrth euogrwydd moesol, 
ac yn gwneuthur etifeddion uffern yn 
gyd-etifeddion â'u Pryniawdwr yn uch- 
elion nef y nef. Pa beth ydyw doniau 
ac awenydd Parnassus, at y cyhoeddiad 
o iachawdwriaeth i gyfrgolledigion y 
ddaear? Pa beth ydyw ffrydiau crisial- 
aidd dyfroedd peraidd ffynnon Helicon, 
at yr afon, ffrydiau yr hon sydd yn llaw- 
enhau dinas Duw? Pa beth ydyw 
yr awelon pêr a anadlant dros lysiau a 
rhosynau prydferth Arabia Ddedwydd, 
at awelon Calfaria a glan y bedd new- 
ydd, y rhai a wnant i farwolion neidio 
mewn eiliad i fywyd? Pa beth ydyw 
prydferthwch Saron, arddechowgrwydd 
Libanus, golygfeydd pennaf Carmel a 
Nebo, at y gwrthddrychau a ganfyddir o 
fewn y cylch gorhelaeth, lle y mae am- 
ryw ddoethineb Duw gwedi cyd-gyfar- 
fod, er ei addurno & phrydferthion pennaf 
a destlusaf y wlad nad ydyw ei haul 
byth yn ymguddio dan y cysgodau? A 
pha beth ydyw doldir oesolwyrdd India, 
llechweddi glwysion bryniau gwinwydd- 
og Palestina, a rhyfeddodion mynyddau 
mwyngloddiau aur Peru, at uchelion yr 
iachawdwriaeth a ddygwyd oddi am- 
gylch trwy lefain cryf a dagrau crisial- 
aidd Gwaredwr hil Adda, ac a bcrffeith- 

iwyd pan gyrhaeddodd oror y gwawl 
tragywyddol, ag ysgubau cyhwfan blaen- 
ffrwyth yr adgyfodiad gyd âg ef? O fy 
enaid, annghofia flinderau dy holl oes, 
distawed ocheneidiau pruddaidd eigion- 
au dy galon, peidied dy riddfan a'th 
alarnad oblegid gauaf dy fywyd, a rho 
heibio dy wylofain chwerw oblegid an- 
hawsderau taith helbulus anialwch y 
fuchedd hon, ac ymorphwys ar yr iach- 
awdwriaeth a darddodd o dan riniog tŷ 
dy Dad, a hi a'th gluda yn ddiangol i 
borthladd dymunol Caersalem, dinas y 
Brenhin anfarwol. 

Bydd mynediad dyn cyfrgolledig i'r 
nef yn dra rhyfedd. Rbaid talu teyrn- 
ged angau, rhaid i'r ceidwaid grynu, 
rhaid iddi dywyllu ar y rhai a edrychant 
drwy y ffenestri, rhaid i'r cawg aur fyn- 
ed yn ddrylliau, rhaid i'r olwyn dorri 
wrth y pydew, rhaid i ddyn fyned i dŷ 
ei hir gartref, ac i'r galarwyr, fe allai, 
fyned o bob tu yn yr heol. Y mae tir- 
iogaeth angau yn frawychus i'r cnawd, 
ac nid hoff gan y llygad weled drylliadau 
arswydus y bedd. Och! y mae y galon 
yn pallu wrth edrych i mewn i ystafell- 
oedd marwoldeb, ac y mae y gwaed yn 
fferru yn y drem ar ogofau cysgod ang- 
au! Y mae y Patrieirch yn llwch ac 
yn lludw yn ogof maes Machpelah, y 
mae gweddillion Brenhinoedd Judah mor 
fân ag y gallant fyned drwy ogr sidan, 
ac erbyn trangc amser bydd rhyw dyrfa 
fawr gwedi eu dadgymmalu yn llwch y 
ddaear. Ai sŵn bloeddiadau croch 
buddugoliaethwyr a ddihuna deulu y 
gweryd? Ai trwsta charlamau y tar- 
anau ar y palmant awyrol a dery fywyd 
ym mhreswylwyr priddellau dyffrynoedd 

y ddaear? Ai ymollyngfa y gyfundr- 
aeth heulaidd gyd â rhuthr a sŵn mor 
aruthrol, nes i'r creigiau tragywyddol 
roddi adsain, a gyfyd gysgaduriaid broydd 
cysgod angau? Nage, ond Duw ei hun, 
pan ddisgyna o'r nef gyd â bloedd a 
llef yrarchangel; Duw ei hun, pan ddaw 
allan o gyssegr preswylfa eì sancteidd- 
rwydd ; ïe, Duw ei hun, pan rua uwch 
ben llannerchau marwolion y codwm 
erchyll, a wna gyffro drwy holl ardaloedd 
y bedd; a gwelir yr holl hiliogaeth 
ddynol yn ail darddu, ac yn blaguro 
mewn bywyd ac anfarwoldeb, pan dy- 
wynno gwawr yr adgyfodiad ar garchar- 
orion angau a'r bedd. Y mae wylofain 
mawr gwedi bod yn fynych, a'r dagrau 
gloywion gwedi eu tywallt, wrth weled 
lladdedigion angau yn. cael eu tros- 
glwyddo yn garcharorion i'r bedd ; ond 
tywynna gwawr anfarwoldeb i wlad y 
cysgodau duon, dryllir cadwynau trymion 
teyrn y brawychion, a chyhoeddir Jubili 
dragywyddol i'w holl gaffaeliaid. Dring- 
ir grisiau y beddrod i'r lan, a chlywir y 
dorf waredigol yn bloeddio eu hym- 
wared, gan waeddi, “O angau, pa Ìe y 
mae dy golyn? O uffern, pa le y mae 
dy fuddugoliaeth ?” Ant adref yn dyrfa 
lân i'r wynfa nefol, ac uchel fydd eu can- 
iadau, wrth fyned i mewn drwy y pyrth 
gloywion i'r ddinas aur, yr hon a fydd yn 
breswylfa dragywyddol iddynt. Yma y 
rhyfeddant byth, oblegid iddynt gael eu 
cyfodi o ddyfnderau y pydewau i'r lan ; 
ac mewn un gyd-gan dragywyddol y dy- 
wedant, “Iddo ef, iddo ef yr hwn a'n 
carodd ;” ac eilchwyl y dywedant, “Al- 
eluia—Amen.” 


Dyu uu. 


BA beth y siaredir? Tywyllodd yr 

aur! Newidiodd yr aur coeth da! 
Taflwyd maen pennaf y cyssegr i'r heol ! 
Chwi, ddynion o deimladau, wylwch y 
dagrau gloywion, oblegid y galanastra 
sydd gwedicymmeryd lle! Gollyngwyd 
y march gwelw-las i'n byd ni, ac y mae 
siolau fil myrddiwn gwedi myned yn 


ddrylliau dan ei garnau! Y mae y ddraig 
goch fawr yn preswylio yn ein plith ni, 
ac wedi gwenwyno yn dragywydd nifer 
y dail o'r teulu dynol! Y mae y byd 
yn gorwedd mewn drygioni, ac y mae 
teulu Adda gwedi dwyn gwarth mawr 
ar y natur ddynol yng ngwahanol oesau 
y ddaear! Trodd Cam ei gefn yn y 

bore ar y Shecinah, ac efe a'i hiliogaeth a 
ymadawsant yn llwyr & buchedd Duw. 
Aeth Nimrod yn heliwr cadarn ger bron 
yr Arglwydd. Sathrodd ar freinniau 
dyn, a rhoes ei gyd-ddynion yn llyffeth- 
eiriau caethiwed. Caledodd Pharaoh ei 
galon yng ngwyneb gwyrthiau a rhyfedd- 
odau yr Hollalluog, hyd i donau trochion- 
nog y Môr Coch, gwaelodion yr hwn a 
gyssegrodd efe a'i fyddin. Dringodd 
Nebuchodonosor yn ei galon i'r nefoedd, 
oddi ar ser Duw y dyrchafodd ei ddych- 
ymmyg, eisteddodd ym mynydd y gyn- 
nulleidfa, yn ystlysau y gogledd. Pan 
ddaeth Mab Duw i babellu ym mhlith 
dynion, ac i buro pydewau llygredigaeth 
y codwm, bradychwyd ef i'w elynion, a 
gwerthwyd ei waed diniweid gan yr adyn 
Judas. Ond er bod nifer lliosog o ddyn- 
ion fel hyn gwedi ymwerthu i wneuthur 
anwireddau lawer; ac ar eu bod megis 
bwbachod duon yn ffurfafen dynoliaeth ; 
etto y mae nifer lliosog o oleuadau dis- 
glaer yn llewyrchu gyd â thanbeidrwydd 
mawr yn llechres meibion Adda, enwau 
y rhai a swniant yn felus drwy bob cen- 
hedlaeth ac oes. Yr ydym gwedi dar- 
llen am fuddugoliaethau Semiramis, am 
ymladdau gwaedlyd Brenhin mawr Ba- 
bilonia, am ddewrder digyffelyb Cyrus, 
am lwyddiant eirf Alexander, am ddi- 
frodiadau Tamerlane, ac am wroniaid 
lawer a fu â banieri eu buddugoliaethau 
yn ymgyhwfanu yn uchel yn yr awelon ; 
ond darllener yr unfed bennod ar ddeg 
o'r Epistol at yr Hebreaid, a gwelir 
gorchestion pennaf y ddaear yn myned 
i'r cysgodau, yn ymyl gwroniaid a chad- 
fridogion Duw. 

Pa beth ydoedd dymchwelyd gorsedd, 
a dryllio llywodraeth, at offrymmu i 
Dduw aberth cymmeradwy, ac er cau y 
genau gan angau, a'i gadwyno gan y 
bedd, etto yn llefaru ac yn gwaeddi yn 
uchel, yng nghlustiau yr holl oesau, mai 
cadarn ydyw yr hen addewid fawr? Pa 
beth ydoedd croesi y Tigris, yr Euphra- 
tes, a'r Ganges, er gwasgaru tân a mwg, 
a difrodialau mewn teyrnasoedd, at 
ymddyrchafu ar adenydd angel, mewn 
cerbyd o gerubiaid i'r nef, i foli Duw 
byth ger bron yr orsedd fawr? Pa beth 
ydoedd gorfoleddion  Ymherawdwyr, 
Consuliaid, a Chadfridogion Rhufain, at 
nofio ar wyneb y llifeiriant cynddeiriog- 
wyllt a fu yn ddinystr i fyd o anwir- 
iaid? Pa beth ydoedd croesi anialdir- 

oedd Lybia, Parthia, a Scythia, er try- 
wanu gelyn, a chael clod barbaraidd 
munud awr, at fyned allan, ac heb wy- 
bod i ba lei fyned, ond disgwyl am ddi- 
nas ag iddi sylfeini, Saer ac Adeiladydd 
yr hon yw Duw? Pa beth ydoedd ym- 
wthio drwy waed celanneddau fyrdd er 
dringo gorsedd, at wrthod cyfathrach 
frenhinol, ond yn hytrach goddef adfyd 
gyd â phobl Dduw, ac ymwroli fel un 
yn gweled yr anweledig? O! mor ar- 
dderchog ydyw y cwmmwl tystion yn 
ffurfafen yr Eglwys, a'r fath gatrawd 
hardd ydynt, yn cyfeirio traed y pere- 
rinion presennol ym mlaen, heibio i'r 
mynyddoedd tywyll, tu a'r tiroedd an- 
farwol ! 

Rhyw olygfeydd rhyfedd a ganfyddir 
yn y nefoedd newydd a'r ddaear new- 
ydd, amgen yr hen greadigaeth. Gwir 
bod hon yn llawn o nerthoedd yr Holl- 
alluog; ynddi y mae yr haul, yn dyfod 
allan bob dydd o'i ystafell ddwyreiniol, 
ac fel cawr yn rhodeg ei yrfa tu a'r gor- 
llewin ; ynddi y mae Sadwrn a'i fod- 
rwyau, Iou a'i leuadau, ynghyd å mil 
myrddiwn o lugyrn o amrywiol lewyrch 
a maintioli, ac oll mewn un gyd-gerdd 
fawr yn gwaeddi yn uchel mai un mawr 
ydyw Duw. Yn yr hen nefoedd foesol, 
y mae Abel, fel rhyw Georgium Sidus 
draw, yn flaenaf ar y llechres, a'i udgorn 
mawr wrth ei enau, yn gwaeddi ar 
ddynolion iselderau y ddaear, “ Y mae y 
bont a gyfodwyd gan y Meichiau mawr, 
yn awr mor gadarn a phan groesais i hi 
i'r wlad ddymunol; pwyswch arni.” 
Fry, fry, yn yr eithafion, y mae Enoch, y 
seithfed o Adda, yn bloeddio ar drigolion 
y ddaear, ac yn dywedyd, “ Er na chefais 
i brofi dyrnod y gelyn mawr, ac er na 
chyssegrais i briddellau y dyffryn; etto 
cymmerwch galon, y mae y gwenwyn 
gwedi ei symmud oddi ar golyn angau, 
ac y mae llwch y bedd gwedi ei ber- 
eiddio gan gorph Mab y dyn.” Yn yr 
eithafion draw y mae Noah, yn gwaeddi 
yn uchel, bod yr Arch yn ddiogel, ac na 
all na chreigiau na sugn-draethau y byd 
byth mo'i dryllio. Nid yn neppell oddi 
wrtho y mae Abraham yn gwaeddi, 
“Cof am ben Moriah; y mae yr hen 
addewid yn gadarn; anturiwch arni.” 
Yna Moses yn cyfeirio at y berth yn 
Horeb, ac yn dywedyd wrth deulu y 
llawr, “Diogel yn yr Aipht, diogel yn 
nyfnderau y mor, diogel yn yr anialwch 

mawr ac ofnadwy, diogel yn yr Iorddon- 
en donnog, a diogel ar dir Oanaan new- 
ydd.” Mewn gair, y mae yr hen ffurfa- 
fen yn gwingo o ser Duw yn aneirif; 
Joshua a baniar fuddugoliaethus y ddeu- 
ddeg llwyth yn ei law, Gedeon a chledd- 
yf yr Arglwydd o'i flaen, Barac yn cy- 
feirio at y ser a'i pleidiodd, Samuel yn 
gwarchod yr arch, Dafydd yn canu y 
delyn, Esaiah yn edrych ar Fachgen Beth- 
lehem, Jeremiah yn wylo dros Sion, 
Ezeciel yn mesur yr afon, a Zorobbabel 
yn dwyn y maen pennaf tu ag adref. 
O mor hardd ydyw ylle hwn! Dyma 
feibion boreuol Duw, dyma ei dystion yn 
yr oesau pell a aethant heibio, a thyma 
gadbeniaid ei luoedd, a wnaethant idd- 
ynt eu hunain enwau a choffadwriaethau 
parchus, wrth ryfela â'r ddraig yng ngol- 
euni y lleuad. 

Ond yn Zodiac y ffurfafen Gristionog- 
ol y mae rhyw ser rhyfedd, o oleuni tan- 
beidiol ; oblegid yn eu canol y mae Haul 
mawr Cyfiawnder ei hun, yn disgleirio 
yn holl ogoniant ac addurniadau y nef. 
Yn y cylch hwn yn y nefoedd newydd, 
y mae deuddeg Apostol yr Oen yn llew- 
yrchu yn holl ogoniant y groes, ac yng 
ngodidowgrwydd y Testament Newydd. 
Yma y mae pedwar o Etangylwyr, y rhai 
a lanwasant y byd â hanes y Ceidwad 
mawr o'r bru i ogoniant; a thrwy eu 
cynnorthwyon hwy yr ydym yn alluog i 
brofì, yn wyneb pob gwrthwynebwyr, mai 
yr Iesu yw Crist. Yma y mae Pedr zelog, 
yn galw ar y dieithriaid gwasgaredig ym 
mhlith y Cenhedloedd, i frysio i gym- 
mydogaeth Calfaria, er adeiladu eu byth- 
od yn ymyl y groes. Yma y mae Ioan 
anwyl, yn dystyllio gwlithoedd cariad, 
nes ydyw gardd y pomgranadau yn tyfu 
ac yn blaendarddu, a rhosynau lliwus 
Saron yn rhoddi arogl hyfryd. Yma y 
mae Judas wyliadwrus, yn bloeddio fel 
udgorn, ac heb arbed dim ar yr Eglwys, 
am gymmeryd gofal rhag rhyw ddynion 
a ddysgent athrawiaethau newyddion a 
dieithr, gan adrodd eu breuddwydion eu 
hunain, a dywedyd mai athrawiaethau 
iachus yr efengyl oeddynt. “Y rhai hyn 
a gerddasant yn ffordd Cain, a gollwyd 
drwy dwyll gwobr Balaam, ac a ddifeth- 
wyd yng ngwrth-ddywediad Core” am yr 
offeiriadaeth... Dyma frychau cariad- 
wleddoedd Sïon, dyma y cymmylau di- 
ddwfr, dyma y preniau diflanedig, dyma 
donau eynddeiriog y môr, a thyma y ser 

gwibiog a dwyllent y gwledydd dan yr 
enw gau-brophwydi, ac a dwyllant wled- 
ydd etto dan yr enw gau-athrawon. Y 
mae Judas o'i orsaf yn y cylch eglwysig 
yn galw ar y saint i ochelyd y rhai hyn, 
am y llenwid y gwledydd yn -y dyddiau 
diweddaf hyn o watwarwyr, yn cerdded 
yn ol eu chwantau annuwiol eu hunain, 
yn ymlusgo i deios, yn eu pesgi eu hun- 
ain, ac yn arwain eneidiau dynion ar 
gyfrgoll. Yn y cylch hwn y mae Paul, 
Apostol mawr y Cenhedloedd, a'i olygon 
yn gyfeiriedig at bedwar ban byd, ac 
yn cyhoeddi anchwiliadwy oludoedd y 
groes i holl genhedloedd y ddaear, Yma 
y mae y tadau boreuol, a ddioddefasant 
bwys a gwres y dydd. Yma y mae 
Wickliff, Luther, a Diwygwyr y Cyfandir; 
ac yma y mae y gwroniaid diweddar 
Cymreig, Griffith Jones ac eraill o wron- 
iaid yr Eglwys. Rhyfedd y fath bethau 
erioed y mae Arglwydd y lluoedd gwedi 
eu gwneuthur drwy ei weision. Gorch- 
ymynodd Canute i'w bendefigion guro 
llanw y môr mawr, ond dylenwi a wnai 
eriy gwialennodiau; ond gorchymyn- 
odd Duw i Moses daro y môr, ac wele 
ffordd yn chael ei chreu drwy y dyfnder 
mawr! Nid drwy chwythu y graig yn 
Horeb & phylor, y dygwyd dwfr i Israel, 
ond drwy ei tharo â gwialen Moses; 
nid drwy ergydion peiriannau pres y 
dymchwelwyd ac y maluriwyd caerau 
Jericho, ond drwy chwythu mewn cyrn 
hyrddod; ac nid drwy weinidogaeth 
Cherubiaid gloywion o'r nef y rhoddwyd 
y byd ar dân drwy yr efengyl, ond drwy 
offeryngarwch dynion cyffredin o lan 
Môr Galilea! Pale y mae Cranmer, 
Ridley, Hooper, a Latimer? Gyd ag ar- 
dderchog lu y Merthyron glân. Paley 
mae yr Esgobion duwiol a gyfieithasant 
yr Ysgrythyr i'r Gymraeg? Aethant 
oddi wrth eu gwaith at eu gwobr, a gad- 
awsant y maes i ni. 

Hawyr anwyl, a oes dim i ni i'w 
wneuthur? A ydyw gorchwylion y cys- 
segr gwedi darfod? A ydyw gwaith y 
winllan gwedi dibennu? Aii segurdod 
y galwyd ni? Yr ydym yn ddiau dan 
rwymau dyledswydd i'n Crewr, i ddyfod 
i'r maes yn yr oes hon. Y mae yr An- 
ffyddwyr â'u peiriannau yu curo pyrth a 
chaerau Sïon yn yr awr hon; y mae y 
Pabyddion yn ymdrechu hyd y gallant i 
lethu ein trefydd ; ac y mae nifer lliosog o 
Ymneillduwyr a'u bryd ar wanhau ac 

yspeilio ein Heglwys. Gloywed pawb 
eu harfau, parottoed pawb i'r frwydr, 
oblegid y mae daroganiad arwyddion yr 
amseroedd yn ddrwg. Y mae cŵn y 
gelynion yn cyfarth, eu meirch yn gwer- 
yru, a hwythau yn barod i waed. Fe 
allai yr attal Ior ei wynt garw yn nydd 
y dwyreinwynt, yr aflwydda amcanion 
ein gelynion, ac y drysir eu bwriadau : 
ond y mae yn rhaid i ni wrth ddiwyd- 
rwydd, gofal, a gwroldeb ; oblegid y mae 
arch Duw gwedi ei hymddiried i ni, ac 
y mae ei Gyssegr gwedi ei roddi yn ein 
gofal ni. Yr ydym yn gweled y berw sydd 
yn y wlad, yr ydym yn clywed y cabl- 
eddau yn erbyn ein cyssegr; ac yr ydym 
yn clwed trwst parottoad yr arfau ; ond 
cofiwn Ddynion Duw ym mhob oes, a 
dilynwn ol traed praidd Ior ym mhob 
cenhedlaeth a gwlad. Trwy ymddiried 

yn yr Arglwydd, a defnyddio moddion, 
bu gwaeddi, “Cleddyf yr Arglwydd a 
Gedeon ” yn ddigon i yrru y Midianiaid 
i ffoi; gwelwyd y ser yn ymladd yn eu 
graddau yn erbyn Sisera, a gorchy- 
mynwyd i rai sefyll tra y gwneid iach- 
awdwriaeth yr Arglwydd yn hyspys. 
Ond os yn Ddynion Duw, y mae ein 
gwaith gennym ; a thra wrth ein gwaith, 
y mae yr Arglwydd gwedi addaw ei 
gynnorthwyon i ni, a'n gwneuthur yn 
fwy na chongcwerwyr drwy yr hwn a'n 
carodd. Safwn ar y maes, ynte; ym- 
wrolwn dros achos! ein Duw; ac er 
rhwytrau fyrdd, ei ewyllys a lwydda yn 
ein dwylaw, a bydd baniar ein Sion yn 
uchel yn y gwynt, pan fyddo ein holl 
elynion, erlynwyr ac ysglandrwyr gwedi 
eu llwyr erbagofi ar y ddaear. 


Pyryurliaì y Milwr. 


AN aeth 'storm y rhyfel heibio,— 
Pan ddaeth heddwch yn ei le, 
Pan oedd nifer o ymddifaid,— 
Pan oedd gweddwon trwm yn nhre'; 
Mi roes ffarwel byth i'r Fyddin, 
A chychwynais i fy nhaith, 
Tu â chaerau fy hen artref, 
Gwedi crwydro flwyddau maith. 


'Roedd fy nghalon i yn gynnes, 
Esmwyth hynod oedd fy nhraed, 
Wrth ymdynnu tu ag adref, 
Gwedi bod ar faes y gwaed ; 
Tu â Chrymru lon y cerddwn, 
Mi awn beunydd yn y bla'n, 
Ac i ladd fy siwrnau hir-faith, 
Mi chwibanwn ambell gân. 


Cofio wnawn am lenydd Tywi, 
A phrydferthion glwys y wlad.— 
Cofio wnawn ym mhlith fy nghofion, 
Am hen gaerau tŷ fy Nhad ; 
Ond yn bennaf yn fy nghofion, 
Yr oedd Mary, 'r wyryf lon, 
Y brydferthaf un a welais 
Drwy holl gyrau'r ddaear hon. 


Gwedi teithio hir,—cyrhaeddais, 
Yr hen wiw lannerchau gynt, 
Lle chwareuais pan yn blentyn,— . 
Lle bu'n ddifyr iawn fy hynt ; 

Dringais ben yr allt yn heinif, 
Lawr i'r dyffryn bychan draw,— 
Mi adwaenwn y gwrthddrychau, 
A ganfyddwn ar bob llaw. 


Neidiais yr afonig loyw, 
Gan fras gammu dros y ddol ;— 
Lle rhodiaswn ia Mary, 
Ryw flynyddau maith yn ol ; 
Wrth anneddle'i Mam, mi welwn 
Mary,—Fy anwylyd i,— 
Llammai 'nghalon yn fy mynwes,— 
Llanwai'm llygaid gan y Ili’. 


Mewn rhyw lais dieithriol, d'wedais,— 
O ! Forwynig hardd-deg lon,— 
Gwynfydedig ydyw'r llengcyn, 
Sydd a'i artref dan dy fron ;— 
Gwag yw'm mhocced,—hir y teithiais— 
Milwr wyf i'r Brenhin Sior,— 
Gwelais ffrydiau gwaed yn rhedeg,— 
Gwelais ladd ar dir a môr. 

Mae fy nghartre’ draw i'r mynydd— 
Estyn mae cysgodau'r hwyr, 
'R wy' 'n flinedig ar fy siwrnau, 
Ac 'r wy’ mron diffygio'n llwyr ; 
A gaf letty dan y gronglwyd 
Hawddgar a chariadus hon,— 
Milwr ydwyf gwedi blino,— 
Mae trallodion dan fy mron. 


'Drychai Mary yn fy ngwyneb,— 
Pruddaidd eì golygon hi ;— 
D'wedai, Milwr gynt a gerais, 
Gyd âg ef mae nghalon i; 
O! mae gwedi 'i ladd mi wrantaf.— 
Syrthiodd yn y brwydrau mawr,— 
Gwelwyd gwaed fy Nghariad anwyl, 
Gwedi rhewi ar y llawr. 


O ! pan oedd yn archolledig, 
Cynnaliaswn bwys ei bon, 

Ar ei glwyfau y dodaswn, 
Liain teg fy ffedog wen. 

Tyr'd i mewn y milwr anwyl,— 
Ti gei letty dros y nos ;— 

'R wyf yn teimlo dros y rheiny,— 
Fel fy hun sy'n dwyn y gro's. 


'N graffach yr edrychai Mary, 
Yn fy ngwyneb llwydaidd i,— 
A'r rhosynau ymddangosent, 
Ar ei gruddiau tegaidd hi ;— 
I fy mreichiau—ymollyngai,— 
D'wedai—Wili—'r wyt yn fyw,— 
De'st yn ol o'r brwydrau mawrion, 
O dan warcheidwadaeth Duw ! 


'Fi,—y Milwr—yw dy Wili,— 
Bu'm ym mhell o dir fy ngwlad, 

Gwelais gyfyngderau mawrion,— 
Do,—fy Ngeneth anwyl fad ; 

Mi fum hir flynyddau ymaith,— 
Bu'm yn teithio'r gwledydd pell,— 

Ond d'es adre' at f' Anwylyd,— 
Gwawrio wnaeth amserau gwell. 


Y rhyfeloedd aethant heibio, 

Rhoed y cleddyf yn ei wain, 
. Gwiw fendithion hedd a ddaethant, 

A chysuron gyd â'r rhain ; 

Wele'th William gwedi dyfod 
Yn ddiangol,—yn ei ol,— 

A'i anwylyd ganddo 'nghwlwm— 
Cariad perffaith, yn ei go'l. 


Meddai Mary,—Awr hyfrydol, 
Ydyw'r orig hon i mi; 
Gwell na'r aur, a gwell na'r perlau, 
Gennyf yw—dy weled di ; 
Gad'wyd i mi etifeddiaeth, 
Gan berthynas hoffus wedd,— 
Rhan o honi fydd i'r milwr,— 
Gwrthrych gwiw fy serch—a'm hedd. 


Tyr'd i mewn,—y mae it’ roesaw, 
I ddanteithion gorau'r tŷ ;— 
Tyr'd i mewn,—annghofia'th flinder,— 
Hawddfyd yn dy aros sy ; 
Mewn ystâd o lân briodas, 
Mwy y treuliwn ni ein hoes, 
Gan gydnabod Duw y Nefoedd, 
Am y rhoddion i'n a roes. 


Hwylio dros y moroedd mawrion, 
Wna'r marsiandwr am yr aur,— 
Trin y ddaear wna'r Amaethwr, 
Am y cynnyrch gorau geir ;— 
Ond y milwr am ogoniant, 
A ymladda frwydrau'i Wlad, 
Mae'n teilyngu caredigrwydd,— 
Drosom y mae'n colli'i wa'd. 


Hi bydd amser mwyach, 


LYNYDDAU a blynyddau ydynt ! meddwl y parh& amser yn dragywydd, 


gwedi cylchynu eu gilydd o ddech- 
reuad amser hyd yr awr hon; a'r naill yn 
dyfod ar ol y llall, fel y mae oes y byd 
yn awr yn cael ei rhifo wrth y miloedd ; 
ond y mae adeg yn agoshan, pan attelir 
olwynion y peiriant hwn i droi, ac y 
bloeddir yn groch yn yr eithafion, “Ni 
bydd amser mwyach.” Y mae rhai, yn 
eu dallineb a'u hanystyriaeth, gwedi 


ac na bydd pen draw byth i rifo blyn- 
yddau oes y byd; ac felly, eu holl ym- 
drechion ydyw gwneuthur iddynt eu 
hunain enwau ar y ddaear, gan gredu y 
bydd dalenau hanesyddiaeth i gael eu 
darllen o oesi oesyn ddidrangc. Ond pe 
byddai y gwirionedd pwysig o drangced- 
igaeth amser i gael argraphiadau addas 
ar galonau hiliogaeth Adda, gwelid yr 

egnion mwyaf gan bawb i drysori idd- 
ynt eu hunain drysor allan o derfynau y 
ddaear, ac i gael eu henwau gwedi eu 
croniclo mewn llyfr a ddarllenir yn 
unig gan anfarwolion, mewn gwlad 
lle ni bydd amser yn cael ei rifo mwyach. 

Y mae rhyfeddodion a_ nerthoedd 
mawrion yr Hollalluog Dduw, gwedi 
cael eu datguddio yn rhyfeddol o fewn 
cylch amser. Ychydig a wyddom ni am 
ei weithredoedd mawreddog cyn dyfod 
o hono allan o'i gyssegr tragywyddol, er 
dangos ei allu mawr ac anfeidrol mewn 
creadigaeth ; ond drwy gyfeirio cin go- 
lygon at yr ancirif fodau crêedig, a 
neidiasant i'w gorsafion parottoedig ar 
ei air ef, ei anweledig bethau ef a welir 
yn amlwg yn y pethau a wnaed, sef ei 
dragywyddol allu ef a'i dduwdod. Cyn 
i'w allu creadigol gael ei ddwyn i weith- 
rediad, nid oedd ond y gwagder erchyll 
a'r tywyllwch brawychus yn teyrnasu 
mewn llawn rwysg; ond pan roes efe 
y gair, wele fil myrdd o fodau mewn 
bodolaeth, a'r rhai hyn oll yn dawnsio 
arcu pegynau, ac yn cyd-ganu cerddi o 
ogoniant iddo. Yr ydym ni gwedi ym- 
gynnefino â'r goleuni megis â phob peth 
arall; ond ardderchog ydoedd yr olwg 
arno, pan ymsaethodd ei belydron allan 
i ganol teyrnas y Nos fawr, ac y gwnaeth 
i'r hen frenhines gaddugawl rannu ei 
llywodraeth. Yr ydym ni gwedi ym- 
gynnefino â thorriad y wawr, ac â chy- 
fodiad yr haul, fel y maent braidd gwedi 
myned yn ddisylw gennym; ond pa 
olwg dan y nef mor hardd a gweled 
pelydron y wawr yn ymsaethu dros y 
bryniau, a cherbyd eurawg huan yn es- 
gyn uwch caer y dwyrain? Y mae yr 
olygfa hon gwedi synnu dynion meddyl- 
gar drwy yr oesau; a Phedr Fawr o 
Rwssia a synnai bod neb yn gallu aros 
yn eu gwelyau pan fyddai y goleuni yn 
dyfod allan o'r ystafell ddwyreiniol! O 
fewn cylch amser y gosodwyd y ddacar 
arei sylfeini, i deithio ei chylch blyn- 
yddol oddi amgylch yr haul, i roddi tro 
ar ci phegwn bob pedair awr ar hugain, 
ac i flurfio yr amrywiaeth o bedwar 
tymmor y flwyddyn. O fewn cylch am- 
ser y gosodwyd Arcturus a'i fcibion gwr- 
ol fry yn yr uchelion, er bod yn syn- 
dod i holl oesau y ddacar. Pan edrych- 
om oddiamgylch ogylch, i'r gogledd, i'r 
deau, i'r dwyrain, ac i'r gorllewin, y 
mae rhyfeddodau aneirif Duw y lluoedd 

yn ganfyddedig drwy .yr holl lennyrch 
helaeth hyn, a'r cwbl gwedi ei wneuth- 
ur yn yspaid byrr amser. 

O fewn cylch amser y dygwyd oddi 
amgylch ac y perffeithiwyd iacliawdwr- 
iaeth dyn. Cryna y ddaear ar ci sylfeini; 
neidia y mynyddoedd o'u gorsafion, y 
creigiau oesol a holltant; eigionau y dyfr- 
oedd dyfnion a ferwant; y lloer a dy- 
wylla, yr haul ni rydd ei lewyrch, a'r 
llugyrn wybrennol a ddiffoddant ; ond 
cyfammod Duw a saif byth, a'i iach- 
awdwriaeth ef ni dderfydd. Yug nghy- 
flawnder yr amser daeth Mab Duw i'r 
byd, ac ar derfyn ei oes yn y byd per- 
ffeithiwyd ef trwy ddioddefiadau ; rhoes 
yr Iawn, agorwyd pyrth gogoniant, a 
gwnaed llwybr ymwared dyn yn olau o'i 
flaen. Ond er bod y pethau rhyfeddaf 
y clywyd son am danynt erioed gwedi 
eu gwneuthur o fewn cylch amser, nes- 
hau y mae yr adeg pryd y safa yr angel 
ag un droed ar y môr a'r llall ar y tir, 
y dyrchafa ei law tu a'r orsedd ogon- 
eddus fry, ac y tynga i'r hwn sydd yn 
byw yn oes oesoedd, “Ni bydd amser 
mwyach.” 

Daw y byd hwn i'w derfyn. Ni fwr- 
iadwyd y ddaear i barhau yn dragywydd; 
oblegid hi a heneiddia fel dilledyn, ac 
y mae yn prysuro i'w thrangc. Y mae 
gwedi aros yn hir, ac wedi gweled oesau 
lawer yn diflannu. Y mae Adda yn 
llwch ac yn lludw, ond y mae Eden yn 
aros hyd heddyw; y mae adeiladwyr 
Tŵr Babel gwedi eu hebargofi, ond y 
mae gwastadedd Sinar yn aros; y mae 
Noah gwedi cyd-gymmysgu â'r briddell, 
ond mynydd Ararat a ddyrchafa ei ben 
hyd heddyw ; y mae Moses yn guddiedig 
yn y glyn ar gyfer Bethpeor, ond y 
mae Horeb, mynydd Duw, yn aros ar ei 
seiliau hyd heddyw ; y mae preswylwyr 
Palestina yn guddiedig yn y gweryd, 
ond y mae mynyddau a bryniau y wlad 
yn aros yn eu prydferthwch hyd hedd- 
yw. Eri ddwfr orchuddio y ddacar, ni 
ddistrywiodd hi; ac er iddi o oesi oes 
deimlo y cynhyrfiadau a'r cyffroadau 
mwyaf, etto mae yn aros hyd yr awr 
hon, ac yn dilyn ei hysgogiadau cyn- 
tefig. Ond y mac oes y ddaear yn pry- 
suro oddi amgylch, a hi a ddaw i'w ther- 
fyn, pryd y todda y defnyddiau gan wir 
wres, ac y llewyga pob cnawd. I ba 
beth y siaredir am oes, am oesau, neu 
fil myrddiwn o oesau ? oblegid ryw dro 

daw blynyddau o rifedi gwlith y boreu, 
gwellt y maes, a thywod mân y moroedd 
i ben ; oblegid nid oes, ac ni all fod yn 
ddidrangc, ond tragywyddoldeb ei hun. 
Y mae pedwar ugain mlynedd yn hir o 
flaen y plentyn, ac i ddisgwyl am eu 
terfyniad ; ond gŵedi y delont i ben, y 
maent fel doe, fel breuddwyd, ac fel 
chwedl. Y mae cedrwydd cedyrn Li- 
banus yn crino, y mae derw Basan yn 
darfod, y mae y creigiau adamantaidd 
yn dryllio, ac y mae muriau uchel yn 
dadfeilio ; felly hefyd y ddaear, y mae 
hi yn heneiddio, yn gwallt-fritho, ac yn 
tynnu tu a'i therfyn. O! y brawychion 
perthynol i'w thrangcedigaeth! Y bod- 
au wybrennol yn dawnsio! Y ddaear 
gwedi colli ei throfa, yn neidio ac yn 
ysbongcio fel awyren yn yr eithafion ! 
Trwst dinystr yn ei hymysgaroedd! Si 
brawychus drwy ei holl wythienau! 
Ei mynyddau yn ymdreiglo yn arswyd- 
us i ddyfnderoedd y moroedd mawrion ! 
Llosgwy tanllyd yn ymlifeirio allan o'i 
hogofau! A hithau fel goruchioryn yn 
ymadael, fe allai, i ddiddymdra tra- 
gywyddol! Mor rheolaidd y mae dydd 
@ nos yn awr yn cylchynnu eu gilydd ; 
ond pan ddaw adeg Ion i ben, er peidio 
â dyddiau, wythnosau, misoedd, a_blyn- 
yddoedd, dechreuir ar dragywyddoldeb, 
ac ni ddeuir munud yn nes at ei ddi- 
wedd hyd yn oes oesoedd. 

Preswylwyr y byd a drengant. Y 
mae rhyw arswydau mawrion a dych- 
rynfeydd rhyfeddol yn perthynu i ymos- 
odiad angau ar bebyll priddlyd hiliog- 
aeth Adda; ac y mae yr olygfa ar ei 
ddynesiad, a'i grymman llym yn ei law, 
gwedi achosi i rai a'u traed ar Graig 
fawr yr oesoedd waeddi allan yn wylo- 
fus,—“Paid & ni fel y cryfhiom, cyn 
ein myned ac na byddom mwy.” Nid 
oes dim mor anwyl gan ddynion a'u 
bywydau; oblegid, er eu meithrin a'u 
cadw, yr ydym yn gweled ein cyd-gread- 
uriaid yn cynniwair i ffynhonau ac at 
feddygon, er mwyn cadw yr ergyd draw, 
ac estyn yroes. Er mor anwyl ydyw yr 
aur gan y cybydd, etto pan deimla ei 
gorph yn dadfeilio, a phan feddylia fod 
angau â'i beiriannau yn ymosod ar ei dŷ 
o bridd, efe a rifai y ddimmai ddiweddaf 
er mwyn ei droi yn ol, a chael ychydig 
amser i fyw yn hwy ar y ddaear. Ond 
er holl rinweddau ffynhonau, er holl 
gyfferi y fferyllwyr, ac er holl wybodau 

y meddygon, y mae dyn dan ddedfryd 
marw, ac y mae y bywiolion oll yn 
rhwym i wynebu dyffryn cysgod angau, 
a llifeiriaint dyfroedd yr Iorddonen fawr. 
Er y dichon i'r llofrudd ddiengyd rhag 
cospedigaeth cyfreithiau ei wlad, i bell- 
derau y ddaear, annichonadwy i neb ddi- 
engyd rhag angau; oblegid y mae ei 
deyrnas yn gyffredinol, ac y mae enwau 
holl feibion a merched Adda gwedi eu 
rhoddi yn ei lyfr. Y mae y meddwl am 
angau, ac am awr ymddattodiad y babell, 
yn peri i galon a chnawd grynu, ac i och- 
enaid ar ol ochenaid esgyn o'r fynwes; 
ond er yr ymlyniad sydd gennym wrth 
fywyd, y mae hadau marwoldeb yn y 
corph, y mae olwynion y peiriant yn 
treulio, ac yn fuan gwelir cedyrn a 
gwrolion yr oes yn gwar-grymmu tu a'r 
bedd 


Ni bydd amser mwyach. O! mor 
werthfawr ydyw amser! oblegid o fewn 
ei gylch y mae dyn yn dyfod i afael yr 
iachawdwriaeth a gafwyd drwy Gyfryng- 
wr, ac i afael y cyfiawnder a weryd rhag 
angau. O fewn cylch amser y mae gal- 
wadau a gwahoddiadau tirion y nef ar 
ol truenusion a syrthiedigion Eden, yn 
eu cymmell i ffoi rhag y llid a fydd, aci 
gilio i gysgod y graig rhag i'r dymmestl 
dragywyddol eu hysgubo ymaith i'r môr 
marw, lle ni cheir glan na gwaelod i bob 
tragywyddoldeb. Tra y mae dyn o fewn 
cylch amser, y mae ai draed o fewn 
terfynau yr addewidion, ac y mae yn y 
wlad lle y mae gobaith bywyd tragy- 
wyddol yn teyrnasu, a chadwedigaeth 
enaid yn cael ei chynnyg iddo. Ond ni 
bydd amser mwyach. Clywch hyn, y 
rhai anystyriol a difraw ypg nghylch 
eich eneidiau; clywch hyn, y rhai a es- 
geuluswch yr iachawdwriaeth a gafwyd 
drwy waed yr Oen; a chlywch hyn, y rhai 
mae eich serch ar y pethau welir ; obleg- 
id yn fuan chwi a gewch lan mewn 
gwlad a fydd yn ymddifad i dragywydd- 
oldeb o holl freintiau y fuchedd hon. 
Er clustfeinio i oesoedd rif gwellt y maes 
adail y coed, ni chlywir enw Ceidwad 
yn cael ei gynnyg ; er disgwyl hyd fil o 
fìloedd a myrdd myrddiynau o flynydd- 
au, ni chlywir trwst yr allwedd yn troi 
yn nrws yr anobaith mawr ; ac er hir- 
aethu yn hir am godiad pen o'r llyngclyn 
berwedig, ton ar ol ton a'ch darostynga 
tu a'r gwaelodion dyfnion. Ni welir haf 
na gauaf mwy; ni welir gwig mewn 

gwryddlesni mwy, ni welir y doldir yn ei 
fentyll gleision mwy, ac ni chlywir per- 
oriaeth felus adar y coedydd mwyach. 
Y mae yn ddigon i yrru dyn i wallgof- 
rwydd, i feddwl bod creadur rhesymmol 
yn myned o amser i dragywyddoldeb yn 
ammharod ; oblegid lle y syrthia y pren, 
yno yr erys efe; ac os unwaith drwy 
borth dinystr a cholledigaeth i'r berw 
digofus a'r ffwrneisiau tanllyd, bolltir y 
ddôr, a sicrheir y caerau, felna fydd gan 
y damnedig gydymaith hyd byth ac yn 
dragywydd ond ei boen. 

Ni bydd amser mwyach. Bydd holl 
flinderau taith yr anialwch gwedi dar- 
fod. Y mae y fuchedd hon yn wlad y 
cystudd mawr i'r Oristion; y mae y 
ddaear sydd yn bod, gwedi derbyn dagrau 
fyrdd a redasant o'i lygaid ; y mae yr 
awyr yn dyst bod ocheneidiau fyrdd 
gwedi esgyn o'i fynwes; ac y mae y ffyrdd 
a'r llwybrau yn dystion o'i drydar fyrdd 
o weithiau oblegid ei flinderau. Yma y 
gwelwyd Dafydd yn rhodio yn alarus 
oblegid gorthrymder y gelyn; yma y 
gwelwyd Jeremiah mewn wylofain 
chwerw, oblegid cyflwr alaethus merch 
ei bobl; yma y gwelwyd Daniel, wr an- 
wyl, mewn wylofain tost; ac yma y 
gwelwyd teulu yr Oen mewn chwerwder 
chwerw. Yma y gwelwyd y ddraig goch 
fawr yn erlid y wraig; yma y gwelwyd 
yr Hagariaid a'u bwâau dur yn annelu 
eu saethau at fyddin y nef; ac yma y 
gwelwyd mintai ar ol mintai yn myned 
drwy ddyffryn Baca, gan floeddio yn 
chwerw fod drain a dyrysni yr anialwch 
yn flin wrthynt. Ond pan gyrhaeddir 
y tir dymunol, byddant mewn gwlad lle 
y llewyrcha gwawr anfarwol arnynt, yr 
hon y mae ei bryniau ai broydd yn 
berffeithrwydd tegwch, a'r hon hefyd y 
mae ei thrigolion mewn tragywyddol 
wên. Yn y wlad lle nid oes awrlais i 
fesur amser, yn y wlad lle nid oes am- 
rywiaeth tymhorau, ac yn y wlad lle 
nid ydyw y nos yn estyn ei mantellau 
duon; O! pe clywid eu caniadau, a phe 
cyrhaeddai sain eu hanthemau ein 
clustiau ni! Yno y gwelant y Shecina yn 
chwareu uwch ben yr orsedd ogoneddus, 
ac engyl heirdd o nifer y gwlith yn 
chwareu eu tônau nefol, gan ddyrchu eu 
mawl i Fab y dyn. Yn iach, yn iach i 
dir yr Aipht ond hynny; yn iach, yn 
iach i gaethiwed Babel ond hynny; yn 
iach, yn iach i Basan bell, ynghyd a 

dyfnderoedd y moroedd mawrion ond 
hynny. 

Ni bydd amser mwyach. Tragywydd- 
oldeb mwy i bawb, o'r tu draw i gaerau 
y bedd. Ychydig y mae dynion yn syn- 
ied am bwys y gair hwn ; ond y mae yn 
dra chynnwysfawr, ac yr ydym ni yn 
ddeiliaid byd lle y teyrnasa efe byth 
bythoedd. Tu ag yno yr ydym ni yn 
tynnu bob cam ; tu ag yno yr ydym ni 
yn prysuro bob munud; ac ym mhen 
ychydig amser ni a welir yn myned dros 
y terfyn mawr i breswylio gwlad, ac i 
fod yn frodorion tragywyddoldeb. Bu y 
patrieirch byw yn hir, ac y mae oes y 
ddaear yn fawr ; ond pa beth ydyw hyn 
at ein hoes ni yn nhragywyddoldeb ? 
Yno y tynnir y llen ymaith, yno yr am- 
lygir y dirgelion mawr, yno y gwelir y 
rhyfeddodau yn aneirif, ac yno y llemmir 
mewn caniadau a llawenydd. O! pwy 
sydd yn barod erbyn yr alwad i'r wlad 
hon? Pwy sydd yn hiraethu am y 
bryniau fry? Pwy sydd yn clywed ar 
ei galon i ddywedyd, “Amen, yn wir 
tyred, Arglwydd Iesu?” A phwy sydd 
yn dymuno am groesi y llifeiriant, er 
mwyn gweled yr haul yn sefyll byth ar 
y cyhydedd? Bydded i ni oll wasan- 
aethu yr Arglwydd ein Duw mewn pur- 
deb, rhodio yn ffyrdd sancteiddrwydd a 
llwybrau barn, a byw mewn ufudd-dod 
di-dorr i'w gyfreithiau ef; ac yna ein 
penau a ddyrchefir yno mewn hardd- 
wch, anrhydedd, a gogoniant mawr ; ac 
yn wastadol ni a gawn ei addoli ef, 
ac ymgrymmu o flaen ei orsedd hyd yn 
oes oesoedd. 


“ Mwy dymunol ydyw 'r wawrddydd 
Na'r canolddydd poeth i'r claf; 

Harddach blodyn cynta'r gwanwyn 
Na gardd lawn o flodau `r haf : 

Gwell i minnau 'n awr gael ernes 
Bach o drysor mawr y nef, 

Gwel'd rhyw wawr o harddwch Iesu, 
Na'i holl lawn ogoniant ef. 


Ond mae hiraeth arnaf weithiau, 
Am gael myned yno i fyw ; 

Cael bod gyd â Crist fy Mhriod 
Llawer gwell, rwy'n gwybod yw ; 

Mi ddisgwyliaf ddyddiau 'mywyd 
Am addewid fawr y nef, 

Mi ddisgwylia 'n dawel distaw 
Nes y'm galwer ganddo ef.” 

Y LLO AUR. 


Y Th Aur. 


M mhob oes o'r byd y mae teulu 
Adda, drwy enghreifftiau anwadad- 
wy, gwedi dangos mai dynion ydynt, ac 
mai dynion ffaeledig ydynt ar y gorau ; 
ac ni phrofodd neb dynion hynny yn 
amlyccach na chenedl Israel yng nghym- 
mydogaeth Horeb, pryd y troisant eu 
gogoniant i lun eidion yn pori glaswellt, 
‘ac yr addolasant ef. Y mae yr amgylch- 
iad hwn yn nodedig ym mhlith holl 
amgylchiadau y byd, oblegid iddo gym- 
meryd lle pan na ddisgwyliasid 1 unrhyw 
ddynion, neu genedl o ddynion, freudd- 
wydio am y fath beth, yn neillduol wrth 
ystyried amgylchiadau yr Israel ar yr 
amser hwnnw. Yroedd y dynion hyn 
gwedi gweled nerthoedd a rhyfeddodau 
mawrion Duw yn nhir Ham, ac ym 
maes Soan; yr oeddynt gwedi clywed 
trwst ei gerbydau yn myned trwy y 
Mor Coch, ac wedi gweled ffordd yn caol 
ei phalmantu drwy yr eigion mawr ; ac 
yr oedd arwyddion o bresennoldeb Duw 
Hollalluog yn eu cysgodi ddydd a nos. 
Yn neillduol ar fynydd Sinai, yr oeddynt 
gwedi gweled y cwmmwl tew a'r niwl 
di, y mellt tanbaid a'r tân ysol; yr 
oeddynt gwedi clywed sain udgorn a llef 
geiriau ; le, yr oedd sŵn lleferydd Ior 
ei hun gwedi taro eu clustiau; ond er 
hyn oll, “Llo a wnaethant yn Horeb, ac 
ymgrymmasant i'r ddelw dawdd.” Nid 
ydyw dynion erioed gwedi dangos cym- 
maint ynfydrwydd, ag y maent gwedi ei 
ddangos mewn pethau crefyddol; ac y 
mae hyn yn achos o'r syndod mwyaf, 
oblegid bod crefydd gymmaint yn fwy ei 
phwys a'i chanlyniadau nag unrhyw 
beth arall. 

Y mae yn deilwng o'n sylw ni, bod 
cenedl Israel gwedi cael deddfau, rhcol- 
au, a barnedigaethau, wrth ba rai yr 
oeddynt i ffurfio eu crefydd, ac ymfuch- 
eddu ger bron Duw a dynion. Y mae 
crefydd bur a dihalogedig o Dduw, y mac 
gwedi deilliaw o'r nef, ac wedi ei rhodd? 
drwy ysprydoliaeth. Eglurodd Duw ei 
hun i'r patricirch er' bore oesau y byd, 
gwnaeth ei hun yn hyspys i Abraham ac 
i'w hâd, a thrwy ei was Moses efe a 
sefydlodd flurf o grefydd i barhau hyd 


amser y diwygiad ym mhlith cenedl Is- 
rael. Yroedd y Deng Air Deddf gwedi 
eu cyhoeddi i'w clywedigaeth & genau 
Duw ei hun, y rhai nid oeddynt i gael 
eu cyfnewid byth ac yn dragywydd ; a'r 
gwir Dduw gwedi cael ci ddatguddio 
iddynt, yr hwn yn unig yr oeddynt i'w 
addoli a'i wasanaethu yn grefyddol. Ond 
er y datguddiedigaethau a roddwyd idd- 
ynt, ac er y grefydd a sefydlwyd yn eu 
plith drwy orchymyn a chyfarwyddyd 
Duw, wele hwynt yn ynfydu yng nghan- 
ol eu goleuni, yn cau eu llygaid o wir- 
fodd, ac yn rhedeg i ganol tywyllwch 
mawr. Pa beth allasai fod yn fwy ynfyd 
a chamsyniadol na galw Duw ar lo aur, 
a rhoddi addoliad crefyddol i waith 
dwylaw dyn? Y mae crefydd y Cristion | 
yn yr Hen Destament a'r Testament 
Newydd, a'r un grefydd ydyw yn y ddau 
Destament o ran ei hanfod a'i sylwedd ; 
a phe buasai cenedl Israel yn derbyn y 
deyrnas yn ei diwyg Cristionogol, buasai 
yn grefydd wladol sefydledig yn eu plith, 
fel y bydd pan impir hwynt i mewn i'w 
holewydden eu hunain. Y mae rhe- 
olau a deddfau Cristionogaeth yn amlwg, 
trefn a disgybliaeth yr Eglwys yn am- 
lwg, a swyddogion yr Eglwys yn amlwg 
yn y Testament Newydd; ond y mae 
dynion gwedi chwilio iddynt eu hunain 
grefyddau lawer, o ganlyniad rhaid ydyw 
bod rhyw gamsyniadau lawer yn han- 
fodi ynghylch crefydd. Y mae un gre- 
fydd yn sicr o fod yn ol y Bibl, a'r cref- 
yddau eraill yn sicr o fod yn ol dynion, 
a'r rhai hynny yn lloi aur, yn derbyn yr 
addoliad a'r parch dyladwy i'r Hollall- 
uog ei hun. Ni chlybuwyd, o ddechreu 
y byd hyd yr awr hon, bod neb gwedi 
camsynied dwfr yn lle tân, tân yn lle 
dwfr, &c. ; ond y mae pob peth yn cael 
ei ystyried yn grefydd, os gwna ychydig 
benboethiaid ryw sŵn yn eu cylch; a 
gwelir hwynt yn fynych yn cynniwair yn 
finteioedd lliosog ar ol hudlewyrnod, ac 
yn tywallt eu hanathemâau ar benau 
dynion syml a diddichell, a fyddo yn 
ymlwybro tu a'r nefoedd ar hyd yr hen 
ffyrdd, a'r llwybrau a ddatguddiwyd gan 
Dduw ci hun i ddynion. 

Hefyd, y mae dynion yn gyffredinol 
yn fwy zelog a phenboeth dros eu dych- 
ymmygion eu hunain, nag ydynt dros y 
sefydliadau hynny a osodwyd gan Dduw 
ei hun. Yn achos y llo aur, yr oedd 
Israel gwedi gorwylltio, a'u pethau an- 
wylaf yn cael eu dibrisio a'u haberthu 
gyd a'r parodrwydd mwyaf, er mwyn cael 
crefydd yr eilun i fynu. Yr oedd y clust- 
dlysau a'r addurniadau yn cael eu rhoddi 
yn ddirif, yn ol cyfundraeth y Voluntary 
System, ac ni buwyd fawr o amser yn 
sefydlu crefydd ac addoliad hollol groes 
iun Duw y nefoedd. Y mae zel yn ol 
gwybodaeth fynychaf yn cyd-fyned â 
chrefydd Duw y nefoedd ; o ganlyniad y 
mae y grefydd hon, yn gystal a'r cre- 
fyddwyr hyn, yn cael eu rheoli gan eg- 
wyddorion cywir, ac yn myned ym 
mlaen gyd a'u pethau mewn cyssondeb 

ac mewn agweddiadau addas; ond am 
— y crefyddau hynny sydd yn effeithiau 
dychymmygion a breuddwydion dynion, 
y mae gan eu coleddwyr zel, ond nid yn 
ol gwybodaeth ; o ganlyniad, cymmaint 
ydyw eu penboethni drostynt, fel y 
maent yn barod i ladd dynion o'u ple- 
gid. Pe byddai i ni ond taflu golwg ar 
y byd crefyddol, a sylwi ar y gwahanol 
sefydliadau a ganfyddir i fynu ac i waer- 
ed, y mae dynion gwedi dyrchafu eu lloi 
aur eu hunain i'r orsedd, a gadael y se- 
fydliadau dwyfol yn hollol dan draed. 
Nid ydyw y Cymmanfaoedd lliosog a 
gedwir ar hyd y wlad ond lloi aur, er 
cymmaint y dadwrdd a wneir o'u plegid, 
ac er cymmaint ydyw zel dynion drost- 
ynt. Ystyrir y Gymmanfa fawr yn y sir 
hon a'r sir accw yn asgwrn cefn yr achos, 
gan grefyddolion yr oes; ac yn ddios y 
mae yn taro syniad y cnawd i'r eithaf; 
oblegid y mae Cymmanfa a llo aur mewn 
cyssylltiad anwahanol â'u gilydd, o am- 
ser Cymmanfa cymmydogaeth Horeb 
hyd yr awr hon. Nid ydyw Cymmanfa 
ond dyfais ddynol yn unig, yn ol y dull 
presennol o fyned â Chymmanfa ym 
mlaen, oblegid nid Cymmanfaoedd gwlad- 
ol ydynt, y rhai yn awr ydynt dan fell- 
dith a rheg crefyddolion. Nid ydyw 
Cymmanfa ddim, ond rhyw beth a ddy- 
feisiwyd mewn ffordd o ddangos mawr- 
der, pwysigrwydd, a phoblogrwydd rhyw 
sect neu gilydd. Rhyw durn out crefydd- 
ol, cr mwyn dangos pregethwyr y Gog- 
ledd a'r Deheudir; er mwyn dwyn eu 
gogoniant i'r amlwg, yn agwedd gigs, ce- 

ffylau, Macintoshes, a'r cyffelyb. Dyma 
lo aur yr oes; a gwae y neb a beidio 
ganmol yn gystal a bod yn wyddfodol 
yn eì Gymmanfa fawr. Y Gymmanfa yw 
ycwbl; dillad newydd erbyn y Gym- 
manfa, cyfrwy newydd erbyn y Gymman- 
fa, myned â'r ceffyl newydd i'r Gym- ` 
manfa, a chael pob peth newydd er- 
byn y Gymmanfa; Conference y dydd 
o'r blaen i'r Gymmanfa; dynion yn 
myned i'r Gymmanfa, na welwyd hwynt 
mewn nac Eglwys na chapel yng nghorph 
y flwyddyn; ac, i'w ryfeddu, y mae 
bendithion fyrdd yn disgyn yn gafodydd 
mawrion ar bob Cymmanfa! Os bu llo 
aur erioed, y mae hon yn llo aur; nid 
ydyw yn atteb unrhyw ddiben, amgen 
na “Gwelwch ni.” Pa beth ydyw yr 
holl sefydliadau newyddion, y mae oes 
neu ddwy gwedi esgor arnynt, ond lloi 
aur? Pa beth ydyw y Cymmanfaoedd, 
y Cyrddau Chwarterol, Cymmanfaoedd 
yr Ysgolion, y Gorymdeithiau newydd- 
ion, y Canuon yn erbyn y Cwrw, &c., 
ond lloi aur? Ac onid ydyw dynion 
lawer yn fwy eu zel dros y pethau hyn, 
na thros y pethau amlwg a roddwyd i pi 
ac i'n plant hyd byth ? Buasai gwersyll 
Israel mewn rhyw agwedd ryfedd, pe 
gofynasid am glustdlysau y gwragedd 
a'r gwyryfon at ryw orchwyl heb law 
gwneuthur llo aur! Ond oblegid bod y 
gorchwyl yn rhoddi cyfleusdra iddynt 
hwy fod a'u dwylaw gyd â'r achos, mewn 
ffordd o wledd a dawns, yr oedd y clust- 
iau yn cael eu hyspeilo o'u haddurniadau 
gyd a'r parodrwydd mwyaf! 

Pan elo dynion i dir dyfeisio crefydd- 
au iddynt eu hunain, y maent yn myn- 
ed yn ffyliaid yn uniongyrchol. “ Wele 
dy dduwiau di, O Israel,” meddai Aar- 
on, am y llo aur. Yn ddios, y mae dyn- 
ion yn gwneuthur duwiau o'u dychym- 
mygion! Creda rhyw genedl o ddynion 
bod y ddaear yn sefyll ar ben cawrfil; 
ac felly y mae gwahahol grefyddolion, 
gyd â golwg ar y gwahanol grefyddau a 
ddychymmygwyd ganddynt. Clywir 
ystwr mawr gan rai, mai Bedydd troch- 
iad ydyw y bach ar ba un y mae gwir 
grefydd yn hongian. Rheolau Wesley, 
meddai y lleill, ydyw y ffyrdd cywiraf i 
Baradwys. Neidio a moliannu, meddai 
y lleill, ydyw y profìon sicraf o waith yr 
Yspryd Glân ar yr enaid. Ac meddai 
rhyw dyrfa fawr yn bresennol, Tetotal- 
iaeth yn unig a rydd hawl i'r nef! Ni 

all dynion, neu o leiaf ni fyn dynion, i'w 
pethau fod îs-]aw duwiau. Erbyn i lo 
aur Aaron ddyfod o'r tân, a myned dan 
y cŷn, aeth yn dduw yn union. Erbyn 
i'r Gymmanfa gael ei hesgor, gwnaed hi 
yn dduw; cyn i'r Sasiwn fyned yn 
ddeng mlwydd oed, gwnaed hi yn dduw; 
ac erbyn bod Tetotaliaeth yn ei rhwym- 
yn magu, gwnaed hi yn dduw; a gwae 
y neb ni addola y duwiau hyn. Nid 
ydyw yr ysgrifenydd yn dywedyd dim 
yn erbyn Cymmanfa, Tetotaliaeth, &c., 
a'u cadw yn eu lleoedd priodol; ond ni 
wna eu cymmeryd megis duwiau. Yr 
oedd y clustdlysau o'r gorau yn y clust- 
iau, ond allan o'u lle pan yn dduw i Is- 
rael. Y mae llawer o bethau da yn- 
ddynt eu hunain, yn myned yn bethau 
drwg pan lusgir hwynt o'u gorsafion. 
Yr oedd y sarph bres yn iachawdwriaeth 
yn amser y seirph tanllyd yn yr anial- 
web, yr oedd yn biece of curtostty yng 
ngwlad Canaan ; ond pan aed i'w hadd- 
oli megis duw, yr oedd yn llawn bryd 
i'w symmud ymaith fel tramgwydd 
mawr. Ac yn gyffelyb i hyn y mae gyd 
â golwg ar loi aur y byd crefyddol yn y 
dyddiau presennol. 

Dengys amgylchiad y llo aur i ni, mai 
dynion ydyw y dynion gorau. Yr oedd 
Aaron yn archoffeiriad Duw, ac yn en- 
wog fel prif weinidog y cyssegr ym 
mhlith deuddeg llwyth Israel. Gallesid 
disgwyli Aaron wrthwynebu y cynnyg- 
iad i'r eithaf, a dioddef merthyrdod yn 
hytrach nag ymollwng i'r fath ysgeler- 
der. Ond yn lle hynny, wele Aaron yn 
derbyn y clustdlysau, yn eu toddi, yn 
llunio y llo, yn galw gŵyl, ac yn cy- 

hoeddi, “ Wele dy dduwiau di, O ! Is- 
rael.” Yn ofer y crybwylla dynion bod 
Mr. hwn a hwn,a Doctor hwn a hwn, 
yn bleidwyr i'w hofergoeledd a'u dych- 
ymmygion ; oblegid cyhoeddodd Aaron, 
sant yr Arglwydd unwaith, mai y llo 
ydoedd Duw Israel! Ni ddylai dynion 
gael eu credu, ym mhellach nag y mae 
yr Ysgrythyrau yn caniattau i ni; ni 
ddylai dynion gael eu dilyn, ym mhell- 
ach nag y maent hwy yn dilyn sanct- 
eiddiaf air Duw ; ac yn bendifaddeu, ni 
ddylid addoli eu lloi aur, gan nad beth a 
fyddo eu dysgeidiaeth a'u doniau. Y 
mae rhyw duedd ryfedd mewn dynion i 
binio eu crefydd wrth lewys eu gilydd, 
ac i lyngcu tybiadau y naill oddi wrth y 
llall; ac yu fynych bydd crefydd deng 
mil yn crogi wrth un bach ; a phe dig- 
wyddai i'r bach hwnnw dorri, byddent 
heb un grefydd yn y man, Dyma fel yr 
oedd yn y dyddiau gynt, “Myfi ydwyf 
eiddo Paul, minnau yn eiddo Apolos, 
minnau ‘yn eiddo Cephas, a minnau yn 
eiddo Crist;” a thyma fel y mae yn y 
dyddiau presennol. “Pa beth a ddywed 
Charles ?” medd un, ; “Pa beth a ddy- 
wed Dr. Lewis?” medd y llall; “Pa 
beth a ddywed Dr. Gill?” medd y tryd- 
ydd ; “A pha beth a ddywed y Dr. Adam 
Clark?” medd y pedwerydd. Mae y 
Bibl gwedi myned or golwg, fel nad 
os neb braidd yn ymofyn pa beth y 
mae efe yn ei ddywedyd ; oblegid y mae 
yn well ganddynt arogldarthu ar allorau 
mân dduwiau, nag ar yr allor fawr yn 
Jerusalem, oblegid eu bod mewn cyfeil- 
iornad, ac yn credu celwydd. 


Hydh Midian, 


Mid 


R pan y mae dynion ar y ddaear, 

mae braich hollalluogrwydd y Duw- 
dod gwedi ei diosg er gwneuthur ym- 
wared iddynt o angenoctid eu cyfyngder- 
au; ac y mae nerthoedd ei ryfeddodau 
yog ngwaredigaethau ei bobl, fel y maent 
gwedi eu croniclo yn yr hanes ddwyfol, 


“Canys drylliaist iau eì faich ef, a ffon ei ysgwydd ef, gwialen ei orthrymwr, megis yn nydd 
ian,” 


yn golofnau sefydledig o oes i oes, ac o 
genhedlaeth i genhedlaeth, o ofal yr 
uchel Dduw am ei eiddo, ynghyd a'i 
barodrwydd i weithredu iachawdwriaeth 
iddynt pan fyddo mantellau y nos fawr 
gwedi eu goblygu, a dyffryn Achor yn ei 
holl ddychrynfeydd gwedi cau am dan- 

ynt. Agorwyd pyrth ei ras yn Eden; 
ac o'r pryd hwnnw hyd yr awr hon, 
drwy holl oesau y ddaear, y mae ei dda- 
ioni a'i dosturiaethau ef, fel ffrydiau 
crisialaidd yn rhedeg allani blith tru- 
enusion y codwm, ac y maent gwedi bod 
yn fywyd i fyrddiynau o blant marwol- 
aeth, ac wedi dilyn mwy na mwy o 
deulu y gaethglud o'r anialwch adref, y 
rhai ydynt yn awr yn ysprydoedd per- 
ffeithiedig ger bron yr orsedd fawr yn y 
nef, yn dyrchafu clodydd eu Hiachawdwr 
a'u Duw, mewn tônau na all neb eu sein- 
io ond ardalwyr purdeb eu hunain. 
Wrth edrych i mewn i Lyfr Duw, gwelir 
môr o ryfeddodau yn dylenwi, ac ymher- 
odraeth fawr gras yn ei gogoniant, ac 
ewyllys da y Teyrn tragywyddol at ei 
ddeiliaid drwy holl ddosparthion ei ly- 
wodraeth ; ac yn y drem ar y pethau 
mawrion y mae efe gwedi eu gwneuthur 
ymgryfha ein heneidiauninnau ; oblegid 
bod yr unrhyw addewidion mawr iawn 
a gwerthfawr i ninnau, a'r un Duw i 
ymladd ein rhyfeloedd, ac i guro gelyn- 
ion ein heneidiau draw. Daccw Enoch 
y seithfed o Adda yn cael ei gippio o 
blith y cynddiluwiaid, ac yn myned 
adref drwy ehangderau yr wybrenau fel 
meleor tanllyd mawr, ac yn myned i 
mewn drwy byrth y ddinas aur gwedi 
ei wisgo âg anfarwoldeb, ac yn bortreiad 
byw i'r thrônau a'r arglwyddiaethau ys- 
prydol yn y nef, o gyfansoddiad cyrph 
ysprydol trwy weinidogaeth yr adgyfod- 
iad diweddaf! Daccw Noah yn ei arch 
yng nghanol tonau trochionnog a gor-ar- 
swydus dyfroedd y diluw digofus, pan 
ydoedd natur megis gwedi ymddattod, 
y dychrynfeydd mwyaf ym mhob rhyw 
fanau, a thymmestl na bu ei bath erioed 
yu curo ar adeilad y ddaear; ond wele 
Noah a'i deulu yn dyfod allan heb eu 
niweidio, oblegid eu bod dan warcheid- 
wadaeth y Duw mawr! Pan ydoedd 
Israel yn cael eu harwain o'r Aipht, wele 
eu Brenhin yn myncd o'u blaen, y Môr 
Coch yn ymgynhyrfu, y dyfroedd yn 
chwareu ac yn berwi o'r gwaelodion 
dyfnion, y tonau yn ymluchio yn an- 
nhreínus megis pe buasent gwedi eu taro 
& syfrdandod, yr awelon yn chwythu yn 
nerthol, yr eigion mawr yn ymagor, 
ffordd yn cael ei phalmantu gan y nef yn 
y dyfnderau, ac Israel Duw yn myned 
tu a'u gwlad rhwng magwyrydd o ddyfr- 
oedd, Israel heb Dduw a orchfygid gan 

y distadlaf o'r holl genhedloedd ; ond 
Israel a Duw o'u plaid oeddynt yn an- 
norchfygol, ac nid yn unig nis gallasai y 
gelyn mwyaf rhyfelgar eugwrthsefyll,ond 
yr oedd natur ei hun megis yn arswydo 
rhagddynt, ac yn torri eì deddfau sefyd- 
log ei hun er mwyn eu gwasanaethu ! 
Ymagorai y môr o'u blaen ; distyllai y 
creigiau ddyfroedd yn ffrydiau gloyw 
iddynt; gwlawiai y cymmylau fara mewn 
cyflawnder iddynt yng nghanol yr an- 
ialwch mawr ac ofnadwy; holltai yr Ior- 
ddonen rhagddynt; ac mor sicr a bod y 
pethau mawrion crybwylledig gwedi 
cymmeryd lle er daioni pobl Dduw, y 
mae yr un gallu etto yn ein Duw nii 
waredu ei bobl ag oedd. “Canys dryll- 
iaist iau ei faich ef, a ffon eì ysgwydd ef, 
gwialen ei orthrymwr, megis yn nydd 
Midian.” 

Y mae Duw yn hynod gyd å golwg ar 
ei ddewisiad o offerynau i ddwyn ei am- 
canion i ben, er dangos mai fry y mae 
llyw y llywodraeth, ac nid ar y ddaear. 
Gallai ein Duw ni, pe yr ewyllysiai, pan 
yn gweithredu ym mhlaid ei bobl, ruo 
yn yr eithafion nes y byddai yr holl fod- 
au yn myned i lesmair ; gallai wneuthur 
i'r bodau fry ddawnsio a chwareu yn yr 
ehangderau; gallai wneuthur i eigionau 
y moroedd dyrfu nes llwyr syfrdanu yr 
holl deulu dynol; a gallai wneuthur i 
ymysgaroedd ac ogofau y ddaear ochain 
nes y byddai pob calon yn toddi wrth y 
sŵn; ond ei reol gyffredinol ef ydyw 
gwneuthur dydd y pethau bychain yn 
ddydd y pethau mawrion, ac felly rhoddi 
argraph o'i allu mawr ar bridd a chlai 
Eden. Y mae y darluniad o weithred- 
iadau Duw yn dra ardderchog, a sŵn 
rhyw fawredd ym mhob sill o'i ymad- 
roddion :—“ Drylliaist iau ei faich ef, a 
ffon ei ysgwydd ef, gwialen ei orthrym- 
wr, megis yn nydd Midian.” Yr ydoedd 
gwedi myned yn gyfyng iawn ar Israel 
oblegid y Midianiaid; gorthrymder y 
gelyn yn pwyso yn galed arnynt, a 
hwythau yn y gwasgfeuon a'r cyfyngder- 
au chwerwaf gwedi gwangalonni,a braidd 
yn anobeithio am ymwared; ond yr 
oedd cyfammod Duw åg Abraham ac â'r 
tadau yn gadarn; yr oedd enwau y llwy- 
thau gwedi eu naddu ar ddwyfronneg 
barnedigaeth yr archoffeiriad; a sŵn 
ocheneidiau y bobl gwedi esgyn i'r deml 
fawr yn y nef; a gwnaeth Duw i'r wawr 
dorri dros y bryniau, i'r nos ddû fawr 

gilio, ac i'r waredigaeth gael ei dwyn 
oddi amgylch, fel y swniai dydd Midian 
yn beraidd yng nghlustiau Sïon hyd byth 
ac yn dragywydd. Yr oedd swyddogion 
yn y wlad y pryd hwn, a phennaethiaid 
yn perthynu i'r llwythau, ond oll gwedi 
llwfrhau, oll yn yr anobaith mwyaf, ac 
oll gwedi rhoddi heibio feddwl am ym- 
egnio i ymryddhau oddi wrth yr ormes ; 
eithr pan gofiodd Duw am danynt, an- 
fonodd angel i Ophrah, mynnodd afael 
yn nheulu Joas yr Abi-esriad, yr hwn 
ydoedd dlawd ym Manasseh, ac a nod- 
odd Gedeon, y lleiaf yn y teulu, fel yr 
un ag ydoedd gwedi cael ei neillduo gan 
y nefoedd er bod yn waredwr i Israel 
o'u hangenoctid mawr. Yn briodol y 
dywedir bod mawredd a gogoniant yn 
perthyn i'n Duw ni; ei fod yn march- 
ogaeth ar y nefoedd, ac yn ehedeg ar 
adenydd y gwynt; bod ei ffyrdd yn 
uwch na'n ffyrdd ni, a'i feddyliau yn 
uwch na'n meddyliau ni; eu bod yn y 
môr ac yn y dyfroedd dyfnion, ac o gan- 
lyniad yn anchwiliadwy ac yn anolrhein- 
iadwy ini bryfed y llwch ; oblegid ym 
mhob oes a chenhedlaeth y mae efe yn 
gwneuthur y diferyn bychan yn ffynnon 
fawr, y ffynnon wannaidd yn afon gref, 
y cornant yn ddyfroedd cryfion, yr afon 
yn fôr mawr, a'r mor yn llawn o ryfedd- 
odau tragywyddol i ni! Y mae ei 
addewidion yn seiliau sicraf i'n gobeith- 
ion ni, y gweithia Duw er a thros ei 
bobl ; ond gan mor rhyfeddol y dwg efe 
ei amcanion i ben, y mae yn annichonad- 
wy ini frudio ynghylch yr offerynau a 
ddefnyddir ganddo, na'r manau y go- 
soda efe ei beiriannau lawr, er dwyn yr 
ymwared addawedig i ni. Fe allai, pan 
fyddom ni yn edrych tu a'r deau, ac yn 
disgwyl am bethau mawrion oddi yno, 
mai yn ystlysau y gogledd y bydd trwst 
ei gerddediad ef, ac mai o ynysoedd 
oerion yr iâ y daw yr awelon cynnes i 
chwythu ar ardd y pomgranadau, nes y 
byddo aroglau peraidd yn cael eu gwas- 
garu drwy yr holl ddaear. Pan fyddom 
ni yn disgwyl golau o'r dwyrain i was- 
garu y nos, ac yn hiraethu am dorriad 
gwawr er gwneuthur i'r cysgodau duon 
gilio, fe allai mai yn y gorllewin y bydd 
meibion a merched Sïon yn dyrchafu eu 
caniadau yng ngwênau y goleuni a lew- 
yrchodd yno, gan wneuthur i blant y 
telynau ddihuno, a chyweirio cu tannau 
er dyrchafu mawl i'r Ion o ganol yr an- 


ialwch. Nid fel yr edrych dyn yr edrych 
Duw, oblegid efe a â heibio i fawredd y 
llys, i ddoniau seneddau, ac i dalentau 
milwraidd, pan fyddo yn myned i 
wneuthur ardderchowgrwydd yn y tir, a 
rhyw wroldeb mwy neilduol na'u gilydd 
yn y wlad. Pan ydoedd Goliath yn ym- 
chwŷdd ei feddwl ac ymffrost ei galon 
yn rhegu Israel, ac yn cablu byddinoedd 
y Duw byw, nes ydoedd y teyrn yn 
llwfrhau, y gwyr cedyrn yn ymdoddi, a'r 
holl filwŷr yn gwelwi gan ofn, yr oedd Ior 
y nefoedd gwedi parottoi llengcyn bach 
o fugail, yr hwn ni fedrai ar drin arfau ; 
athrwy hwn y dymchwelwyd balchder 
y cawr i'r llwch, y gorchuddiwyd cad- 
ernid Philistia gan gywilydd, y gwnaed 
ymwared i Israel, ac y rhoddwyd achos 
i wyryfon y wlad ddawnsio a chanu! 
Pan ydoedd y nos ddâî fawr Babaidd yn 
gorchuddio holl Ewrop, a'r bobloedd yn 
eistedd ym mro a chysgod angau, ac yn 
marw o eisiau gwybodaeth, goruwch- 
lywodraethodd Duw sorglwyf mynach 
annghyhoedd, yr hwn a ymddigiodd oble- 
gid i fasnach llythyrau maddeuant y Pab 
gael ei chymmeryd oddi wrth ei frawd- 
oliaeth ef, fel yr aeth i ymrafael â Rhuf 
ain; a'r canlyniad fu i olau y Diwygiad 
mawr Protestanaidd dorri allan ar bot 
llaw, a gwledydd a phobloedd a dorras- 
ant iau caethiwed Babilon ysprydol! 
mewn ychydig amser. Yr ydym ni yr 
gamsyniol yn fynych yn ein disgwyliad- 
au gyd â golwg ar yr offerynau drwy ba 
rai y mae Duw yn gweithio, megis pe na 
allai efe ddwyn ei orchwylion oddi am- 
gylch ond drwy gyfryngau mawrion yn 
ein golwg ni. Y mae teyrnas y delwau 
a'r eilunod yn parhau yn gadarn iawn 
ac nid dim a ddaw å hi i lawr ond treig 
liad y garreg, yr hon a dorrwyd nid 4 
gwaith llaw ; ac y mae hon yn eu dryll. 
io ar bob llaw, ac yn cynnyddu yn feun. 
yddiol, a hi a leinw yr holl ddaear yn j 
man, fel na bydd Ile i eilun o gongl ; 
gongl o honi. Yr oedd Elias mewr 
disgwyliad o bethau mawrion fel cyf 
ryngau gweithrediad yr Hollalluog Dduw 
pan yn yr ogof ym mynydd Horeb 
clywodd wynt mawr a ehryf yn rhwyg: 
y mynyddoedd ac yn dryllio y creigiau 
oflaen yr Arglwydd ; ond nid oedd yı 
Arglwydd yn y gwynt: arol y gwyn 
bu daeargryn mawr; ond nid oedd y: 
Arglwydd yn y ddaeargryn: ar ol yj 


' ddaeargryn bu tau; ond nid oedd y! 

Arglwydd yn y tân ; ac arol y tân, llef 
ddistaw fain yn yrhon yr oedd Duw ei hun 
yn llefaru. Trefn Gedeon ydoedd arwain 
miloedd Israel yn erbyn y Midianiaid ; 
ond trefn Duw ydoedd dymchwelyd eu 
pebyll drwy ymdreigliad torth o fara 
haidd ; ni fynnai Ior ond tri chan gwr, 
a'u bloedd ydoedd, “Cleddyf yr Argl- 
wydd a Gedeon,” a buddugoliaethasant 
ar eu gelynion; ac o'r pryd hwnnw hyd 
yn awr y mae gogoniant i Dduw yn 
gyd-glymmédig & “Dydd Midian,” fel y 
mae yr eiddil yn yr anialwch yn ymwroli 
yn sŵn yr ymadrodd hyn. Peidiwn ni 
ag edrych ar yr offerynau a ddefnyddir 
i oresgyn caerau y tywyllwch, ac i ym- 
osod ar byrth y fagddu fawr ar y ddaear, 
ond ar y Duw sydd gwedi trefnu yr off- 
erynau hyn; nid ar ffon dafl Dafydd, 
nac ar y cerrig llyfnion y mae ini ed- 
rych, ond ar Dduw Dafydd yn gweithio 
drwyddo ; nid ar wialen Moses y mae i 
ni edrych, ond ar Dduw Moses yn gweith- 
io drwyddo ; nid ar yr efengyl, fel cy- 
fundraeth, y mae i ni edrych, ond ar 
orchymyn y Duw tragywyddol, yrhwn 
sydd o'r tu cefn i'r efengyl, a thrwyddi 
yn gwastadhau y bryniau, yn cyfodi y 
broydd, yn arloesi yr anialwch, yn rheoli 
y tymhestloedd, ac yn allu Duw er iach- 
awdwriaeth i bob un sydd yn credu, ym 
mhlith llwythau Jacob, a thrwy holl der- 
fynau y ddaear. 

Rhaid cael ymroddiad hollol yn yr 
offerynau a ddefnyddir gan Dduw, amgen 
ni lwyddir yn yr amcan. Dyweda yr 
Apostol Paul am addewidion Duw, eu 
bod yng Nghrist yn ïe, ac ynddo ef yn 
amen, er gogoniant i Dduw trwom ni. 
Crybwylla y Psalmydd am feibion Eph- 
raim, eu bod yn arfog, ac yn saethu â 
bwa, ond iddynt droi eu cefnau yn nydd 
y frwydr. Pan ystyriom ein Iachawdwr 
mawr, fel anfonedig y nefoedd i agor 
ffordd iachawdwriaeth i blant y tom- 
menau, yr oedd ei ymroddiad yn hollol 
i'r gwaith ; ac er mor gyfyng y bu arno, 
yfodd y cwppan erchyll i'r gwaelod, gan 
sefyll yn wrol i dderbyn ergyd y cleddyf 
gloyw. Bu yn ufudd hyd angau, ïe, 
angau y groes; cuddiwyd edifeirwch 
o'i olwg ; disgynodd i'r dyfnderau, cladd- 
wyd ef dan y tonau geirwon ; pan drodd 
pawb eu cefnau yn y frwydr, ymladd- 
odd efe ei hun dros Sïon nes ynnill y 
fuddugoliaeth ; ac fel Tywysog iachawd- 
wriaeth, efe a berffeithiwyd drwy ddiodd- 

efiadau. Y mae gorchwylion y nef, y rhai 
a gyflawnir ar y ddaear, yn ymofyn am 
yr ymroddiad mwyaf yn yr offeryn- 
au ; oblegid nid dim llai na ffyddlondeb 
hyd angau sydd yn gymmeradwy gan y 
nefoedd, a'r rhai hynny yn unig a dder- 
byniant goron y bywyd pan wobrwyir 
anwyliaid Duw yn nydd mawr etifedd- 
iad y deyrnas. Gwnaeth Duw bethau 
rhyfedd drwy ddeuddeg Apostol, ymrodd- 
iad y rhai i wasanaeth yr efengyl ydoedd 
nodedig iawn ; ymladd âg anifeiliaid yn 
Ephesus; wynebu cynddaredd annghym- 
modlon y cenhedloedd; sefyll i fynu 
yng nghanol Areopagus; ymddiffyn y 
weinidogaeth a dadleu dros y ffydd 
Gristionogol, ger bron ac yng nghlyw 
brenhinoedd ; bod yn barod i ddadblygu 
baniar y groes a'i dyrchafu i fynu i 
chwyfiaw yn awelon Rhufain ; a rhoddi 
eu heinioes i lawr gyd ag addfwynder 
ŵyn dros dystiolaeth yr efengyl! Pwy 
na all ryfeddu wrth ymroddiad yr Apos- 
tol Paul i'r weinidogaeth, ac mor ddi- 
gyffro y siaradai am ei ferthyrdod dros 
y gwirionedd. “Canys myfi yr awrhon 
a aberthir; "—Chwi a gewch fy ngweled 
yn fuan fel oen dan y gyllell yn waedlyd 
drosof i gyd, a gelynion y groes yn ym- 
orfoleddu yn fy angau ; mi a fyddaf ar 
yr allor yn uniongyrchol yn gelain far- 
wol, “oblegid amser fy ymddattodia® i 
a neshaodd ;” yr wyf fi yn gweled y 
cymmylau duon yn ymgasglu; yr wyf 
yn clywed blaen awelon y dymmestl 
fawr yn chwibanu ; ac mi fyddaf dan yr 
arteithiau heb fod yn hir. Ond mi a 
ymrechais ymdrech deg, ac y mae y nef- 
oedd yn dyst o hynny; mi a orphenais 
fy ngyrfa, er mor flini gig a gwaed! 
cefais golledion mawrion lawer tro, ond 
diolch i'm Harglwydd a'm Duw, mi a 
gedwais y ffydd. Mae yn edrych ryw- 
beth yn dymhestlog tu â rhosydd Moab 
a glan yr Iorddonen; ond mi welaf 
wawr ar fryniau Canaan, ac yr wyf yn 
canfod rhyw haf tesog ìawn yr ochr 
draw i'r afon. Bydd yr ergyd fe allai 
yn chwerw iawn am foment; ond â y 
cwbl heibio yn fuan, ac y mae coron cyf- 
iawndcr gwedi ei rhoddii gadw i mi, 
yr hon a rydd yr Arglwydd, y Barnwr 
cyfiawn, i mi yn y dydd hwnnw; ac 
nid yn unig i mi, ond hefyd i bawb a 
garant ei ymddangosiad ef. Dyma brof- 
iad sydd yn fil myrddiwn mwy ei werth 
na'r bydoedd ; a'r gwirionedd ydyw, ni 








914 DYDD MIDIAN. 


phrofir ef yn y glynn, heb lwyr ymrodd- 
iad i wasanaethu Arglwydd Dduw y llu- 
oedd mewn pob ffyddlondob ar y ddaear. 
Yn oesau cyntaf Cristionogaeth, yr oedd 
rhyw fyddinoedd o ymroddiad rhyfedd 
yn dilyn eu Harglwydd ar feirch gwyn- 
ion; oll yn feibion y cedyrn, yn wyr y 
bwiau, yn fedrus ar dynnu eu cleddyfau, 
yrhai nid oedd eu heinioes yn werth- 
fawr yn eu golwg, pan eu gosodid yn y 
fantol gyferbyn ag achos mawr yr efeng- 
yl. Yn y deyrnas hon, y mae gennym 
ni ardderchog lu o ferthyron Iesu, a sel- 
iasant eu ffydd â'u gwaed, ac a aethant 
adref drwy fôr o dân i lawenydd eu 
Harglwydd a'u Duw. Y mae dydd Mid- 
ian yn nodedig am ymroddiad yr offer- 
ynau i ewyllys Duw, er dwyn gwared- 
igaeth i Israel oddi amgylch ; oblegid, er 
bod lluoedd y gelynion mewn nifer fel 
y locustiaid, yn cael eu harwain gan eu 
brenhinoedd a'u tywysogion, etto, Ged- 
eon a'i dri chan gwr ni lwfrhasant, ond 
dilynasant gyfarwyddiadau y nef ym 
mhob dim, gan chwythu yn yr udgyrn a 
bloeddio i'r frwydr, ac ymosod ar wersyll 
y gelyn yn nerth yr Hollalluog, fel nad 
oedd neb yn eu gwrthsefyll, ond ffoad- 
uriaid yn unig yn encilio rhagddynt. 
Eglwys filwriaethus ydyw Sïon yma, ac 
y mae pob Cristion yn filwri Iesu Grist, 
ac y mae gelynion ei enaid yn ei ddilyn, 
ac yn ei amgylchynu drwy ei holl yrfa 
hyd afon yr Iorddonen; ac os llesgha 
efe yn ei ymroddiad i'r filwriaeth, clwyf- 
ir ef gan ei elynion, ac efe a welir yn 
archolledig ar y maes. Na fydded i ni 
ollwng dydd Midian yn annghof ; oblegid 
gwnaeth Duw bethau mawrion trwy 
offerynau gwaelion. Un yn ymlid mil, 
a'r ychydig yn cael y fuddugoliaeth ar 
y llawer, a Duw yn cael ei ogoneddu yn 
y pen draw. Pa ham y digalona y saint 
yn eu gyrfa? pa ham y llwfrhant yn yr 
anialwch ? a pba ham yr ofnant eu gel- 
ynion? Cof am ddydd Midian, yn yr 
offerynau a ddewiswyd ac a ddefnydd- 
iwyd gan Dduw yn y waredigaeth fawr 
a roddwyd i Israel, ac yn y clodforedd 
deilliedig ì Dduw y nefoedd oddi wrth y 


fuddugoliaeth ryfedd hon. Pan fyddo 


ofnau y Cristion yn fawrion ar lwybrau 
y diffaethwch, y mae cofio am ddydd 
Midian yn ddigon i'w gwasgaru; pan 
fyddo calon y gwan yn pallu ynddo yn y 
drem ar wersyll ei elynion, y mae clywed 
am ddydd Midian yn ei wneuthur yn 


fuddugoliaethwr yny man ; pan fyddo yr 
eiddil ym mron ildio yn wyneb ei elyn- 
ion, y mae galw i'w gof ddydd Midian 
yn peri iddynt ddiflannu o'r golwg, ac 
yntau yn cael ffordd rydd i ymdynnu 
tu a'r bywyd. Y mae ymroddiad i was- 
anaeth Duw, a ffyddlondeb di-dorr yn yr 
yrfa, yn sicr o droi yn elw mawr yn y 
pen draw ; oblegid athrawiaeth ddiwyrni 
yr Ysgrythyrau ydyw, mai yr hwn a 
barhao hyd y diwedd a fydd cadwedig, 
ac mai wrth ddilyn adnabod yr Argl- 
wydd y mae ei gael yn oleuni ac yn 
wirionedd, i'n harwain i fynydd ei sanct- 
eiddrwydd ac i'w bebyll. 

Y mae yr hyn a wnaeth Duw er a 
thros Israel yn nydd Midian, yn ernes 
dios o'i gyfryngiad yn achosion ei bobl 
hyd derfyn amser. Er na ddaw dyfr- 
oedd diluw byth ond hynny i orchuddio 
y byd, ac er na wneir arch byth ond 
hynny i ddiogelu unrhyw deulu rhag 
dinystr gorlifiad dyfroedd; etto y mae 
y Duw a ddiosgodd ei fraich yn achub- 
iaeth Noah a'i deulu, gwedi ymrwymo ei 
hun mewn addewid yn bleidiwr i'r gwan, 
ac wedi dywedyd, “Ni'th roddaf di i 
fynn, ac ni'th lwyr adawaf chwaith.” 
Er na achubir neb mwy o'r ffwrnes dan- 
llyd, fel y gwnaed yn achos tri o langc- 
iau y gaethglud yn ardal Babilon, pan 
ennynai cynddaredd y brenhin yn fawr 
yn eu herbyn ; etto y mae Duw Shad- 
rach, Mesach, ac Abednego, yn ymrwym- 
edig mewn addewid, heb hydred na 
lledred iddi, oblegid y mae gwedi ei 
ysgrifennu yn y gyfrol fendigedig mewn 
llythyrenau gwerthfawroccach na'r aur, 
sain y rhai a wnant i Abraham a'r hen 
deulu lammu mewn llawenydd ar gaerau 
y ddinas fry, a gwaeddi allan, Gwir, 
gwir, gwir;—“Pan elych trwy y dyfr- 
oedd, myfi a fyddaf gyd 4 thi; a thrwy 
yrafonydd, fel na lifant drosot. Pan rod- 
iech trwy y tân, ni'th losgir ; ac ni en- 
nyn y fflam arnat. Canys myfi yw yr 
Arglwydd dy Dduw, Sanct Israel dy 
Waredydd.” Y mae yr oes ac amgylch- 
iadau nerthoedd y rhyfeddodau a wnaed 
ym maes Zoan, tir Ham, wrth y Môr 
Coch, tu â godreon Sinai, ac o fewn tir 
Canaan, gwedi myned heibio, oddi eithr 
i ryw bethau mawrion gymmeryd lle ar 
dorriad gwawr y Milenium, megis bod yr 
Hwn a wanwyd i'w weled ar y cyhyd- 
edd, a thylwythau y ddaear yn wylo yu 
dost o'i blegid ef; ond y mae y Duw a 

ddaeth o Teman, a'r Sanctaidd a ddaeth 
o fynydd Paran, yr un mor gadarn ac 
ewyllysgar yn awr ag erioed i gynnorth- 
wyo y gwan yn ei gyfyngder. Ni welwn 
ni byth mo ddyfroedd y môr yn hollti, 
nac afon fawr yn ymrwygo, na chaerau 
cedyrn yn syrthio, na haul na lleuad yn 
sefyll yn eu gyrfaoedd ; ond os yn ddil- 
ynwyr yr Oen croeshoeliedig, ni chawn 
fod ar ol; oblegid oddi tanom y mae y 
breichiau tragywyddol, ac efe a wthia 
dy elyn o'th flaen, ac a ddywed, Difetha 
ef. Tymmer wir grefyddol ydyw disg- 
' wyl wrth yr Arglwydd yn llwybrau ei 
ras, oblegid y mae efe yn sicr o ofalu am 
ei ogoniant ei hun; ac mor wir ag y 
gofala efe am ei ogoniant ei hun, efe a 
ofala am danat tithau hefyd, gan dy 
ddwyn adref o nerth i nerth; ac yng 
ngolau haul paradwys ti a gei ymhwylio 
i mewn i'r ddinas deg drwy y pyrth 
gloywion. Y mae y tywydd yn arw, fy 
mrawd; y mae yr Euroclydon yn 
chwythu yn gryf iawn arnat; y mae yr 
anialwch yn dy flino, ac yn peri it? wylo 
y dagrau yn hidl; y mae y nos yn faith 
ac yn dywell iawn ; yr ydwyt yn ochain 
gan orthrymder y gelyn, ac yn gwaeddi 
yn ddolefus pa bryd yr â y gauaf heibio, 


315 


ac y caf weled haf? Disgwyl, fy mrawd? 
wrth yr Arglwydd, oblegid y mae trwst 
ei gerddediad yn yr addewid; efe a 
ddaw ; efe yn sicr a ddaw; ïe, y mae 
gennym sel yr orsedd ar y matter :— 
“ Efe a'n bywha ni ar ol deuddydd, ar y 
trydydd dydd y cyfyd ni i fynu, a 
byddwn fyw ger ei fron ef. Yna yr 
adnabyddwn, os dilynwn adnabod yr 
Arglwydd ; ei fynediad a ddaperir fel y 
bore, ac efe a ddaw fel y gwlaw attom, 
fel y diweddar wlaw a'r cynnar wlaw ar 
yddaear,” O! blant Sïon ym mheiriau 
y cystuddiau, cauwch eich clustiau rhag 
trydar yr Aipht; na wrandewch ar 
siarad Babel, ac nac edrychwch ar deg- 
wch Philistia ; ond deuwch â'r addewid 
i'r manau lle y byddoch, a chwi a 
gewch achosion i ganu yn y nos! Pan 
fyddo y duwch o'ch blaen, edrychwch ar 
ddydd Midian, a chewch weled y wawr 
yn torri ar eich achos ; pan fyddoch yn 
ofni canlyniadau y frwydr, cofiwch am 
ddydd Midian, a chwi a roddwch y fath 
ergydion i'ch gelynion nes y gorfydd ar- 
nynt gilio draw ; a phan fyddoch ar ddar- 
fod am danoch, cofiwch am Dduw dydd 
Midian, ac efe a'ch cynnorthwya, gan 
ddyrchafu eich penau o bob dyfnderau. 


Cynghebtentacth. 


““ NATIVITIES CALCULATED ; 

In which are given the general Transactions of the Native through life ; viz.—Description, (with- 
out seeing the person,) Temper, Disposition, Fortunate or Unfortunate in their general pursuits; Hon- 
our, Riches, Journeys and Voyages, (success therein, and what places best to travel to, or reside in ;) 
Friends and Enemies, Trade or Profession best to follow ; and whether fortunate in Speculations, viz. 
—- Lottery, Dealing in Foreign Markets, &c. &c. 

Of Marriage, âf to marry.—The Description, Temper, and Disposition of the Person, from whence, 
rich or poor, happy or unhappy in marriage, &c. &c, Of Children, whether fortunate or not, &c. &c. 


Deduced from the Influence of the Sun and Moon, with the Planetary Orbs, at the time of Birth. 
Also, Judgment and general Issue, in Sickness and Diseases, &c. 
BY HENRY HARRIES. 
All Letters addressed to him or his Father, Mr. John Harries, Cwrtycadno, must be post paid, or 


will not be received.” 


Gas meddwl bod oes tynghed- 
feniaeth, brudiaeth, a darllen tesni 
gwedi myned heibio, a bod y goleuni 
gwasgaredig yn y Dywysogaeth gwedi 
ymhelaethu i'r fath raddau, fel na buasai 
ncb yn beiddio cynnyg y fath beth a 
chynhwysiad y garden uchod i'r wlad. 
Yr ydym gwedi clywed am niferi lliosog 
o dwyllwyr ym mhob oes, y rhai yn 


effeithiol a llwyddiannus a gawsant gan 
y werinos gredu cu hudoliaethau ; ond y 
mae rhyw haerllugrwydd, a chythreuldeb 
yng ngharden Mr. Henry Harries, ym 
mhell o'r tu hwnt i ddim a gynnygiwyd 
erioed, yn neillduol yn Nhywysogaeth 
Cymru. Yr ydym gwedi clywed am yr 
hen Ddoctor Coch, Rowland Jones o'r 
Pistill, Abraham Wood, Bela o Ddinbych, 


316 


&c. heblaw am Jannes a Jambres yr 
Aipht, ynghyd â brudwyr Caldea ; ond y 
mae Mr. Henry Harries, Cwrtycadno, 
gwedi eutaflu oll i'r cysgodau, ac wedi 
cyfansoddi ei hun yn dragyfyth fel Ty- 
wysog Fortunetellers y ddaear. Nid oes 
dim ag y mae dynion yn fwy awyddus 
yn ei gylch, na chael cyfarwyddiadau a 
gwybodaeth ynghylch yr amser a ddaw ; 
ond y mae doethion a gwybodusion pen- 
naf yr oesau gwedi rhoddi y pwngc i fynu 
fel un annghyraeddadwy, ac yn gadael i 
ragluniaeth fawr y nefoedd esgor ar y 
digwyddiadau hynny sydd i gyfarfod â 
meibion Adda yn y fuchedd hon. Eithr 
ynawr,ymddengys bod tro rhyfedd gwedi 
dyfod ar bethau; dirgelion nid ydynt 
ddirgelion mwyach, lleni nid ydynt leni 
mwyach, tywyllwch nid ydyw dywyll- 
wch mwyach, ac nid priodoledd Ior yn 
unig ydyw hollwybodaeth, oblegid y mae 
Mr. Henry Harries, Cwrtycadno, hefyd 
yn hollwybodol! Nid ydyw Spolasco 
ond corach yn ymyl Henry Harries; ac 
y mae efe fel rhyw dŵr can milldir o 
uchder, ar ysgwyddau y Liliaid, yr Agrip- 
piaid, y Barettiaid, ynghyd â'r mawr a'r 
mån gonsurwyr, a'r consurwyr cylch- 
frithion drwy yr holl fyd ! 

Yn awr, wrth y garden y mae Mr. 
Henry Harries gwedi ci rhoddi allan, y 
mae yn honni gwybodaeth mewn pethau 
i ddyfod, ac yn cymmeryd arno wybod 
celfyddyd drwy yr hon y gall roddi hys- 
pysrwydd braidd am bob damweiniau a 
digwyddiadau, ynghyd â holl helyntion 
dyn yn y fuchedd hon. Dywed, medd 
efe,am helyntion cyffredinol dyn drwy 
ei fywyd, darlunia berson heb ci weled, 
dywed am ei lwyddiant a'i aflwyddiant, 
am anrhydedd dyn, ei gyfoeth, ei deith- 
iau, ei fordeithiau, ynghyd â'r cwbl oll a 
berthyn iddo drwy ei oes yn y byd! 
Mewn gwirionedd, dyma brophwyd 
gwedi cyfodi yn Nhywysogaeth Cymru, 
a mwy na phrophwyd ; a gall yn briodol 
ddywedyd, Gennyf fi y mae gwybodaeth, 
ac nid oes neb ond myfi. Nid ydyw 
gymmaint i'w ryfeddu bod Henry Har- 
ries gwedi rhoddi y fath hyspysiaeth 
allan, oblegid arfer twyllwyr ym mhob 
oes ydyw hyn ; ond y mae yn beth rhy- 
fedd bod neb mor ffol a chymmeryd eu 
twyllo gan ffrostwyr cyffelyb i Henry 
Harries a'i frodyr! Nid ydyw tynghed- 
fenìaeth ond cyfundraeth o dwyll o'i 
dechreu i'w diwcdd; a'r twyll mwyaf 

niweidiol, melldigedig, a chythreulig a 
ddysgwyd gan y prif dwyllwr i ddynion- 
ach y ddacar erioed ydyw. Nis gall neb 
fynegi na dywedyd yr hyn a haera Mr. 
Henry Harries yn ei garden, oni fydd 
dan ysprydoliaeth, ac yn brophwyd i'r 
Goruchaf Arglwydd. Y mae yn perthyn 
yn uniongyrchol i swydd prophwyd i 
fynegi pethau i ddyfod, ac ni all neb 
fod ond gau brophwyd oni fydd dan 
yspryd prophwydoliaeth. Rhagddywed- 
odd Moses, Dafydd, Esaiah, Jeremiah, 
Ezeciel, Daniel, &c. bethauji ddyfod, a 
chyflawnwyd eu prophwydoliaethau, ac 
ystyrir hwynt drwy yr oesau yn wir bro- 
phwydi i'r Duw byw. Hyspys yn unig 
i'r Hollwybodol y pethau a ddeuant, ac 
y mae y cyfryw a alluogir i'w rhagddy- 
wedyd yn brophwydi iddo. Proffesa 
Henry Harries y gall efe ragddywedyd 
pa un a wna un briodi neu beidio, rhydd 
ddesgrifiad o'r gwr neu y wraig, pa un 
ai cyfoethog neu dlawd a fydd, pa un ai 
dedwydd ai annedwydd fydd y briodas, 
&c. Os gall efe ddywedyd hyn, yn sicr 
y mae efe yn brophwyd i'r Goruchaf; ac 
fel y prophwydi gynt, y mae dan yspryd- 
oliaeth. Ond gwedir nad ydyw Henry 
Harries yn brophwyd, nac ychwaith yn 
fab i brophwyd ; oblegid y mae y di- 
weddaf o'r prophwydi gwedi marw er ys 
ychwaneg na deunaw cant o flynyddoedd 
gydd gwedi myned heibio. Ond pro- 
phwyd neu heb fod yn brophwyd, medd- 
ai rhyw un, y mae Henry Harries yn 
gwybod ac yn gallu dywedyd y pethau a 
ddaw ; y mae yn Fortuneteller, ac yn 
feddiannol ar wybodaeth fawr; y mae 
yn medru daroganu pethau, rhagddy- 
wedyd pethau, a dwyn dirgelion i'r 
goleuni, oddi wrth yr haul, y lloer, y ser, 
a'r planedau, &. Gwir bod Henry Har- 
ries yn dywedyd hyn yn ei garden; ond 
ai gwir neu anwir ydyw, y gall efe, neu 
ryw ddyn arall, wneuthur hynny drwy 
effeithiau y bodau wybrennol? Dywedir 
yn fynych am y planedau, a chredir gan 
y werin dywyll bod rhyw lywodraeth 
gan y planedau ar ddynion ; nad oes 
fodd croesi y blaned ; ac os bydd dyn yn 
wybodus am y planedau, y gall yn 
hawdd ddarllen tynged ei gyd-greadur- 
iaid. Ond ni bu erioed dyb ffolach na 
hon, oblegid. y mao y gyfundraeth o 
dynghedfeniaeth yn sylfaenedig ar ly- 
wodraeth ac effeithiau saith blaned; ond 
fel y mae gwacthaf y modd i'r Fortunc- 

tellers, y mae mwy na saith o blanedau, 
ac y mae yn rhyfedd na byddai rhyw 
lywodraeth gan y rhai hynny ar dyng- 
hedfenau dynion! A pha fodd y mae y 
planedau yn fwy na'r ser sefydlog yn 
effeithio ar ddynion ? Pa ham na byddai 
llywodraeth gan Arcturus, Orion, Plei- 
ades, Aldebaran, &c. ar ddynion? Od 
oes llywodraeth gan rai o'r bodau wy- 
brennol arnom, pa ham na byddai yr 
holl fodau yn ein llywodraethu? Ond 
pa beth ydyw y planedau? Ai nid byd- 
oedd ? Iê, yn ddiamheuol ; ac a oes rhyw 
ddyn, ond twyllwr gwirfoddol, neu ryw 
un gwedi penwannu mewn dwli, a all 
gredu bod yr Haul, y Lloer, Sadwrn, Iou, 
&c. yn llywodraethu dyn, a bod dyn yn 
ddarostyngedig i'w heffeithiau, gyd & 
golwg ar fod yn briod neu yn weddw, yn 
fyr-hoedlog neu yn hir-hoedlog, yn gy- 
foethog neu yn dlawd? Pa beth sydd 
gan fod neu fyd wybrennol, diwybodaeth 
o hono ei hun, a wnelo â damweiniau oes 
dyn? Yr un faint yn union sydd a 
wnelo y bodau wybrennol å helyntion 
dyn yn y fuchedd hon ag sydd a wnelo 
Mynydd Mallân neu y Mynydd Dû â 
hwynt. Y mae Henry Harries yn pro- 
ffesu yn y garden y gall roddi gwybod- 
aeth ynghylch pethau dyfodadwy, oddi 
wrth effaith yr haul, y lleuad a'r planed- 
au ar amser genedigaeth! Pa ham ar 
amser genedigaeth, yn fwy nag ar amser 
bedydd, priodas, &c.? Yn ol cyfundraeth 
Henry Harries, y mae holl helyntion oes 
dyn yn ymddibynnu ar adeg ei enedig- 
aeth! Pymtheg munud gwedi dau yn y 
prydnawn, milwr dewr a chadfridog 
enwog yn cael ei eni; ym mhen hanner 
munud wed'yn, y llyfrddyn pennaf y fu 
ar y ddacar erioed yn cael ei eni; ym 
mhen yr hanner munud wed'yn, lleidr 
yn cael ei eni, &. Ac y mae Mr. Henry 
Harries, Cwrtycadno, yn deall hyn, ac 
yn datguddio y dirgelion hyn i'w gyd- 
greaduriaid! Y mae Henry Harries 
gwedi cael allan y gŵyr y planedau am 
holl ddynion y byd! Pa rai o honynt 
sydd i briodi, a pha rai sydd i dreulio 
eu hoes mewn gweddwdod. Pwy sydd 
i fod yn lladron, a phwy sydd i fod yn 
ddynion gonest? Pwy sydd i fod yn 
ddynion cyfoethog, a phwy sydd i fod. yn 
ddynion tlodion! Ac y mae y planedau 
gwedi dysgu Mr. Henry Harries i wybod 
hyn hefyd! A fu efo yn ymddiddan â'r 
haul? A fu efe dan ddysgeidiaeth Sa- 

dwrn, Iou, Mawrth, a Gwener? Neu 
ynte, ai y dyn yn y lleuad a ddysgodd yr 
wybodaeth ryfedd hon iddo? Dywed yr 
Ysgrythyr Lân na ŵyr dyn pa beth a 
ddigwydd mewn diwrnod; ond y mae 
Henry Harries yn taflu y celwydd i'r 
Gair Sanctaidd, oblegid y mae, drwy 
ddwfn ddysgeidiaeth y ser, yn gwybod 
pa beth a ddigwydd i ddyn drwy ei oes ; 
dywed am ei garu, ei briodi, ei blant, ei 
gyfoeth, ei dlodi, ynghyd â'r hyn olla 
ddigwydd iddo, mor rhugl ag yr â drwy 
yr A, B, C,! Gŵyr y planedau am y 
lodes a'r gwallt coch, y lodes a'r llygaid 
duon, a'r lodes a'r gwddf hir! Gŵyr y 
planedau am y bachgen a'r gwallt melyn, 
y bachgen a'r trowser glas, a'r bachgen 
a'r llygaid llwydion! Gwyddant am 
ladron ceffylau, då, a defaid ; ac y mae 
Henry Harries hefyd yn gwybod gystal a 
hwythau! A ŵyr yr Wyddfa neu Gader 
Idris am y Gwyddel a ddichon ledratta 
dwsin o gloron o ardd yn ymyl y ffordd 
fawr wrth fyned heibio? Cystal gŵyr 
yr Wyddfa hyn, ag y gŵyr Iou am y 
crwttyn ysgol a ledrattodd boccedaid o 
afalau o ardd fy ewythr Shon. Ond y 
mae Henry Harries yn tynnu, ac yn cael 
ei wybodaeth ynghylch dirgelion caru, 
priodi, a chenhedlu, oddi wrth effeithiau 
a dylanwad y planedau ar enedigaethau, 
&c.! Rhaid bod gwyneb o bres ganddo, 
arhaid ei fod yn feddiannol ar ddigy- 
wilydd-dra mwy na chyffredin, cyn y 
gallasai gyhoeddi ffwlbri, sothach, a 
chelwydd o'r fath hyn ar hyd y wlad. 
Gwir bod gwahanol helyntion a di- 
gwyddiadau yn cyfarfod â dynion yn y 
fuchedd bresennol; rhai yn marw yn 
ieuaingc iawn, a rhai yn byw yn hen 
iawn ; rhai yn ddynion gonest, a rhai yn 
lladron ; rhai yn myned yn gyfoethog 
iawn o ddim, a rhai yn myned yn dlod- 
ion iawn o lawer ; rhai yn boddi, a rhai 
yn llosgii farwolaeth. Ond ai dylanwad 
neu lywodraeth y planedau sydd yn 
achosi yr amrywiaethau hyn? Yr un 
planedau sydd yn gwasanaethu trigolion 
yr holl ddacar, ac yn gwasanaethu trigol- 
ion oesau yr holl ddacar; ond, os oes 
gwirionedd yng nghyfundraeth Henry 
Harries, y mae eu llywodraeth nid yn 
unig yn amrywio yng ngwahanol oesau 
y byd, ond hefyd yn amrywio ym mhlith 
gwahanol genhedloedd yn yrun oes. Yn 
Lloegr, nid ydyw y planedau yn rhoddi 
ond un wraig i ddyn ar yr un pryd, oddi- 

gerth i un o bob ugain mil ; ac un hefyd. 
y mae Henry Harries yn roddi i'r un 
dyn ; ond yn Nhwrci, Persia, &c. mae y 
planedau yn rhoddi gwragedd o bedair i 
bedwar ugain ac uwch i'r dyn, ac y 
mae Henry Harries Twrci hefyd yn gor- 
fod eu rhoddi wrth ddarllen ffortun y 
Tyrciaid. Yn Unol Daleithiau America, 
ac yng ngwerin-lywodraethau yr Amerig 
Ddeheuol, nid ydyw y planedau yn dyr- 
chafa neb o'r dinasyddion i fod yn Syrs, 
yn Arglwyddi, yn Iairll, yn Ddugiaid, yn 
Dywysogion, ac yn Bennaduriaid; ac 
nid gwiw i Henry Harries America 
wneuthur hynny, wrth ddarllen tynged 
yr Americiaid. Ac yn awr, y mae y 
gofyniad canlynol yn hynod deilwng o 
sylw Mr. Henry Harries; sef, Pa un ai 
dynion sydd yn llywodraethu y planedau, 
neu y planedau sydd yn llywodraethu 
dynion, gyd & golwg ar wahanol ddefod- 
au gwahanol genhedloedd y ddaear î 
Proffesa Mr. Henry Harries ei bun yn 
Fortuneteller wrth reol :—“ Deduced 
from the influence of the Sun and Moon, 
with the Planetary Orbs at the time of 
Birth.” Y mae troi y cwppan tê is law 
sylw Henry Harries, ynghyd & darllen 
Fortune wrth gardiau; ond efe a cs- 
gyna yn ucheli'r wybren, at yr haul, y 
lloer, a'r planedau ; efe a â drwy arwydd- 
ion y cylch mawr, ac yna disgyna i'w 
gadair yng Nghwrtycadno, a darllena 
dynged genethod a chryttiaid penchwi- 
ban. Y mae eisiau cael gwybod gan y 
gwr gwybodus, pa fodd y mao y pla- 
nedau yn gwneuthur Indiaid Gogledd 
America i gyd yn helwyr, gan nad pa 
bryd o'r flwyddyn, y mis, yr wythnos, 
neu y dydd a'r nos y gonir hwynt? Pa 
fodd y mae y planedau yn gwneuthur yr 
Arabiaid a'r Mwriaid i gyd yn yspeilwyr 
ac yn lladron, gan nad pa bryd y genir 
hwynt? Pa fodd y mae y planedau yn 
gwneuthur trigolion Ynysoedd Môr y 
Deau i gyd yn bysgotwyr, gan nad pa 
bryd y genir hwynt? Y mae eisiau i 
H. Harries fyned ym mhellach i'w gy- 
fandraeth, er ei hegluro, a symmud tram- 
gwyddiadan oddi ar y ffordd, fel ag yr elo 
yn hawddach lawr i yddfau rhyw fath o 
ddynion. Y mae digon o anwybodaeth 
a choelgrefydd yn barod yn y wlad, heb 
eu meithrin a'u cadarnhau fel y gwna y 
gwr dan sylw ; ac y mae yn brawf hefyd 
o dywyllwch dynion, eu bod yn ymofyn â 
thwyliwr fel byn, ynghylch pethau, am- 

gylchiadau, a helyntion, na ŵyr fwy y 
eu cylch na'r hwrdd ieuangaf ar Fynyd 
Llanbedr, neu y ceiliogwydd dwlaf a f 
yn nofio dyfroedd Cothi erioed. Efe y 
gwybod am dynghedfen dyn! Gŵyr, y 
un faint am hynny amwngci o Gibralta 
neu barrot o Ceylon! Efe yn gwybo 
am dynghedfen dyn, am ei briodi, « 
blant, ei lwyddiant, ei aflwyddian 
ynghyd â digwyddiant ei oes! Gŵyr, y 
un faint am hynny ag a ŵyr twrch daes 
am y cymmylau, neu a ŵyr morfil ar 
uchder Mynydd Ararat! Rhaid bo 
hwn yn eithaf llo, cyn y beiddiasai yrr 
y fath honniadau allan ar ddû a gwyn 
a rhaid ei fod yn cael ei lywodraeth 
gan ryw egwyddorion rhyfedd, pan y 
ymdrecha gael gan ddynion lyngcu 

chredu cyfundraeth sydd yn dymchwely 
crefydd a phob moesau da. Pa ham 

synnir am Mohammed a thwyllwyr erail 
oblegid wele Henry Harries yn cyhoedd 
ei hun yn Fortuneteller, ac yn galw sylv 
y wlad atto, yn y Canrif XIX o'r grefyd 
Gristionogol! Os gŵyr efe ryw betl 
deued & llofruddion Eliza Davies ac Eliz 
Grimwood i'r goleuni. Os gŵyr efe ryv 
beth, dyweded pwy ydoedd awdwr Jur 
ius’ Letters. Os gŵyr efo ryw beth, dy 
weded pa un a oes glo yn Llanwrtyc 
neu nid oes. Os gŵyr efe ryw betl 
dyweded pwy a dorfynyglodd Siarl 

Cyntaf. O na,dim yn y byd, ond can 
priodi, cenhedlu plant, a rhoddi awgrym 
mau ynghylch lladron a nwyfau led 
rad! Yn wir, gorchwyl hyfryd, onid i 
yw myned at dad y celwydd i ymofy 
am y gwirionedd! Rhag cywilydd 
Dyn ieuangc yn gwastraffu ei amser, 
ymhyrraeth & chelfyddyd gelwyddog 
thwyllodrus o'r fath hyn! Ni all ddis 
gwyl cael ei dderbyn i un gwmniaet 
barchus, ac ni all ddisgwyl i un o gym 
meradwyaeth lai na'i osgoi, megis p 
byddai yng nghanol y gwahanglwyf yr 
ol! Myfyried ryw gelfyddyd sydd a 
egwyddorion cywir iddi, ac y gall was 
anaethu ci genhedlaeth yn anrhydeddu 
drwyddi, aca wna ei goffadwriaeth y 
barchus pan fyddo efe yn llwch ac y: 
lludw ym mhriddellau y dyffryn. Dy 
ieuangc yn gwastraffu ci amser i fyfyri 
hudoliaethau Raphael's Witch, y Boo 
of Fate, ynghyd â baldardd gymmysgly 
twyllwyr nad ydynt ond gwawd gwi 
ddysgodigion, a llyfrau y rhai sydd et 
gymmunedig o'u llyfrgelloedd. Ac 

mae yn drueni mawr bod cynnifer o ffyl- 
iaid yn ein plith, yn credu hudoliaethau 
Henry Harries a'i gyffelyb, y rhai nad 
oes dim mewn golwg ganddynt, ond 
twyllo dynion, a gwneuthur ffyliaid yn 
ffolach. A oes rhyw rai a fedrant gredu 
y gall ysgrifenydd y llinellau hyn siarad 
â'r Sadwrniaid, ysgwyd dwylaw â'r Llo- 
erolion, a marchogaeth pelydron yr Haul? 
Gall yr ysgrifenydd wneuthur hyn, yr 
un pryd ag y gall Henry Harries sicrhau 
a chadarnhau gwirionedd ei gelfyddyd. 
Ac os gall Henry Harries wneuthur 
rhyw beth, y mae yr ysgrifenydd yn 

rhoddi herr i'w holl swynion, i'w holl 
gyfareddion, ac i'w holl gonsuriaeth. Y 
mae yn rhoddi herr i'w holl fellt a'i 
daranau, y mae yn rhoddi herr i'w fag- 
nelau cadarnaf ; ac y mae yn rhoddi herr 
i'w holl gythreuliaid ffyddlonaf. O ran 
dim a all Henry Harries wneuthur, efe 
adorrai i ysgubor i ledratta ŷd, efe a 
dorrai i flwch i ledratta aur, ac, o ran 
dim a allai Henry Harries wneuthur, efe 
a ledrattai hyd yn nod o Gwrtycadno, 
heb ofni na nod na chlefyd, na chyrn 
tarw, na chynffon asyn. 


Vr Wrylotain wrth y Groves. 


ID oes fan ar wyneb yr holl ddaear, 
gwedi ei hynodi yn fwy na mynydd 
Calfaria, o herwydd mai yno y bu Iach- 
awdwr dynion farw, y rhoddwyd yr ergyd 
angeuol i'r Bugail mawr, y gorphenwyd 
camwedd, ac yr agorwyd pyrth gogon- 
iant led y pen i resynolion Eden. Y mae 
holl hanes Mab y dyn yn llawn o'r rhy- 
feddodau mwyaf ; ac y mae ei daith drwy 
anialwch y fuchedd hon yn faes helaeth, 
ac yn gynnyrchiol o'r aeron mwyaf tor- 
eithiog ; ond y mae terfyniad ei daith ar 
Galfaria, braidd yn fwy rhyfedd na dim 
arall yn ei holl gamrau drwy y byd. 
Daliwyd ef yng ngardd Gethsemane, 
ffodd ei ddisgyblion, gwadwyd ef gan 
Pedr yn nhŷ yr Archoffeiriad, triniwyd 
a gwaradwyddwyd ef yn dost gan ei 
farnwyr a'i gaseion, ac o'r diwedd ar- 
weiniwyd ef i Le y Benglog, lle y rhodd- 
wyd ef ì farwolaeth. Megis ag y rhagddy- 
wedwyd gan y Prophwyd Zechariah, pan 
ddihunodd y cleddyf, ac y tarawyd Bu- 
gail mawr y defaid,gwasgarwyd y praidd; 
a phan ydoedd efe mewn ymdrech â gall- 
uoedd uffern, pan ysgyrnygai y llewod eu 
dannedd arno, pan ydoedd rhwng cyrn 
yr unicorniaid, pan ydoedd yn cael ei 
gyfarth gan gŵn, pan ydoedd colynau 
y dreigiau yn estynedig atto, a phan 
ydoedd y tonau brawychus yn ymluchio 
drosto, yr oedd pawb gwedi cilio, ond 
Ioan y disgybl anwyl, ac ychydig wrag- 
edd, y rhai a'i dilynasant hyd lan yr 
Iorddonen. - 


Un o ddyddiau nodedig amser ydoedd 
hwnnw, pan y gwelwyd Iesu mawr yn 
cael ei arwain fel drwg-weithredwr o 
Gaersalem tu â Lle y Benglog; ac ni 
lewyrchodd y wawr erioed, cyn nac 
wedi hynny, ar y fath olygfa ag a gan- 
fyddwyd ar y dydd gwiwgofus hwn. Y 
dyn a'r Duwdod yn preswylio ynddo yn 
y ddalfa, Brenhin brenhinoedd y ddaear 
gwedi eì ddyfarnu i ddioddef marwol- 
acth, Arglwydd arglwyddi a phendefigion 
pennaf y ddaear yn llawn o dyllau y 
drain pigog, ac unig Geidwad pechadur 
a'i gorph oll yn glwyfus, a'i esgytn yn 
tremio arno, oblegid y driniaeth chwerw 
agafodd. Cyflawnwyd ysgelerderau lli- 
osog ar y ddaear erioed gan blant Adda ; 
ond yr oedd y weithred o roddi Mab 
Duw i farwolaeth, yn gwneuthur holl 
ddrygau y byd megis rhinweddau mewn 
cydmariaeth i hon. Yr oedd y sefyllfa 
ddarostyngedig, a'r cyflwr isel yr oedd 
Mab Duw ynddynt ar y diwrnod rhy- 
feddol hyn, yn syndod i'r holl fydoedd, 
ac effeithiai yn neillduol ar drigolion 
Jerusalem eu hunain. Yr oedd yr Iach- 
awdwr bendigedig gwedi achosi cynnwrf 
mawr yn y wlad, drwy ei weinidogaeth 
Jem, a thrwy ei wyrthiau rhyfeddol; ac 
oblegid bod ei argyhoeddiadau mor llym- 
ion yn erbyn rhagrith yr oes, yr oedd ei 
elynion yn lliosog iawn, ac ni allasent 
gael golygfa fwy boddhaol, na gweled 
dydd ei drangcedigaeth ef. Daccw y 
wawr yn torri dros fryniau dwyreiniol 

Palestina, wele y mynyddoedd cribog yn 
amdoedig mewn pelydron aur, ac wele 
Gaersalem mewn rhyw gyffro mwy na 
chyffredin. Dyma ddydd y dyddiau 
gwedi dyfod, a dydd a fydd mewn bythol 
goffadwriaeth pan ddarfyddo holl ddydd- 
iau y ddaear. Dydd i ollwng holl adar 
y tô a'r holl gywion colommenod yn 
rhyddion yn dragywydd ; dydd Jubili yr 
ŵyn, yr hyrddod, a'r anneirod cochion ; 
a dydd i osod lawr sail goruchwyliaeth 
tragywyddoldeb ei hun. Wele Imma- 
nuol yn cael ei gymmeryd drwy heolydd 
Jerusalem; ac er mor glwyfus a lludd- 
edig yn gorfod dwyn ei groes. “Ac yr 
oedd yn ei ganlyn ef liaws o bobl, ac o 
wragedd ; y rhai hefyd oedd yn cwynfan, 
ac yn galaru o'i blegid ef.” 
Annichonadwy peidio rhyfeddu a syn- 
nu oblegid gwroldeb y gwragedd dan 
sylw dros achos yr Arglwydd Iesu, a'u 
ffyddlondeb gyd âg ef. Gallesid meddwl 
unwaith na throisai Pedr ei gefn byth 
arno, ac y cymmerasai ei groeshoelio 
gyd a'i Arglwydd, cyn yr ymadawsai âg 
ef; ond erbyn ei fod yn y ddalfa, wele 
Pedr ac eraill gwedi cilio, ac yn briodol 
y gallasai y Ceidwad ddywedyd, “ Ac o'r 
bobl nid oedd neb gyd â mi.” Mewn 
gwirionedd, yr oedd y dychrynfeydd yn 
dra arswydus! Llugyrn golau, a thyrfa 
y gwaywffyn disglaer yn amgylchynu, 
ac yn llanw Gethsemane! Blocddiadau 
digofus gelynion Mab Duw yn llŷs yr 
Archoffeiriad a Phontius Pilat ! Y groes 
a'i gwaradwyddiadau mawrion yn ei 
aros yn eu hingoedd a’u gwasgfeuon ! Yr 
oedd pethau fel hyn a thuedd mawr 
ynddynt i greu ofn yn y calonau dewraf, 
ac i beri i'r meddyliau gwrolaf syrthio. 
Ond er i'r disgyblion droi eu cefnau, ac 
ofni canlyniadau y frwydr, canlynwyd ef 
gan y gwragedd duwiol, ei fam ac eraill, 
y rhai oeddynt mewn wylofain mawr, 
wrth ei weled yn cael eì arwain fel oen 
i'r lladdfa, ac yntau ar yr un pryd yn 
Geidwad pechadur, Yr oedd yn an- 
hawdd i neb beidio wylo, wrth weled 
Rhosyn Saron yn cael ei sathru mor ddi- 
ymarbed yn y llaid ; yr oedd yn anhawdd 
iawn peidio wylo, wrth wcled y wir 
Winwydden yn cael ei gwasgu mor 
drwm ; ac yr oedd yn anhawdd peidio 
wylo, wrth weled y rhagoraf mewn deng 
mil yn cael ei drin mor chwerw. Pa 
lygad a allasai attal y deigryn rhag ym- 
dreiglo dros y rudd, wrth weled Etifedd 

y nef a'i gamrau yn llesg ac yn araf dan 
bwysau y groes! Pa galon ni ocheneid- 
iasai, wrth weled Pryniawdwr dyn yn 
glwyfus yn wynebu tu a'r dihenyddle ? 
Pa fynwes ni thrallodasai, wrth edrych 
ar Gyfaill pennaf y teulu dynol yn ddis- 
taw distaw yng nghanol banllefau ei lof- 
ruddion ? Gwyddai merched Jerusalem, 
y gwragedd gwyddfodol, pwy ydoedd ; 
carent ef yn fawr; ac, o galyniad, yr 
oedd eu hwylofain yn fawr. Gwyddent 
mai efe oedd yr Hâd addawedig, mai yn- 
ddo ef yr oedd holl genhedloedd y ddaear 
i gael eu bendithio, mai efe ydoedd 
gwedi eì bennodi i gyfodi plant y gaeth- 
glud o'r dyfnderau, ac mai wrth ei 
wregys ef yr oedd allweddau tyernas nef- 
oedd yn crogi. Yn y nef yr oedd y 
thrônau a'r arglwyddiaethau yn ymost- 
wng iddo, a holl delynau gogoniant yn 
dyrchafu ei glodydd ar yr holl fryniau 
anfarwol ; ond yn awr wele ef yn cael ei 
ystyried y gwaelaf a'r distadlaf o'r gwŷr, 
gwedi ei farnu yn annheilwng o gael byw, 
a mil myrdd o waradwyddiadau yn cael 
eu pentyrru ar ei ben. Yr oedd y gwrag- 
edd dan sylw hefyd gwedi bod yn eistedd 
dan ei gysgod ef, yr oedd ei ffrwyth 
gwedi bod yn felus i'w genau ; yr oedd- 
ynt gwedi cael manna cuddiedig a dant- 
eithion gorau y nef ar ei fwrdd, ac wedi 
profi o'i gariad a'i heddwch fel ffrwd 
afon lifeiriol yn eu mynwesau; ac yn 
awr, wrth ei weled yng nghanol ei leidd- 
iaid, a theirw cedyrn Basan yn bugunadu 
oddi amgylch iddo, pa fodd y gallasent 
lai nag wylo yn chwerw 1 

Rhyw orymdaith ryfedd ydoedd hon, 
a welwyd yn cychwyn o Jerusalem tu â 
mynydd Calfaria; Mab Duw yn myned 
o'r tu allan i'r porth i orphen camwedd, 
ac i osod lawr sail iachawdwriaeth dra- 
gywyddol i'r rhai oll a gredent yn ei enw 
ef. Yr oedd yno liaws mawr o bobl, a'r 
gwragedd yn wylo ac yn cwynfan wrth 
ei ddilyn tu & Lle y Benglog; ond er 
cymmaint ydoedd cur a lludded y Mech- 
niydd, clywodd eu cwynfan a'u hwylo- 
fain ; yr oedd yn eu hadnabod yn dda, 
yr oedd eu henwau yn ysgrifenedig ar 
gledr ei ddwylaw, ac yr oeddynt oblegid 
eu duwioldeb yn anwyl ganddo. Rhyf- 


edd ydyw cariad a thosturiaethau y 


Ceidwad mawr ! Er ei fod yn myned y 
pryd hwnnw i ymladd â galluoedd y ty- 
wyllwch, yn myned i yfed gwaelodion y 
cwppan erchyll, yn myned i dderbyn 

ergyd y cleddyf mawr a miniog, ac yn 
myned i suddo i'r dyfroedd dyfnion, 
clywodd wylofain y gwragedd ; ac wedi 
troi attynt, dywedodd, “ Merched Jeru- 
salem, nac wylwch o'm plegid i.” Un 
rhyfedd ydyw Mab Duw am iachau do- 
luriau dynion! Pa beth a allasai fod yn 
fwy tyner? Pa falm ac olew gwell i 
ddoluriau na hyn? “Nac wylwch o'm 
plegid i”—yr wyf gwedi dyfod o wlad y 
goleuni, er mwyn yfed y cymmysgedd 
hwn o wermod, aloes, a chassia—yr wyf 
gwedi ymddarostwng o'r drydedd nef, er 
mwyn myned drwy y tramgwyddiadau 
hyn. Diben fy nyfodiad i'r byd ydoedd 
myned drwy y blinderau hyn; yr wyf 
yn alluog i'r gorchwyl, ac mi a fynnaf 
gongcwest lân yn y man ar fy holl elyn- 
ion. Nac wylwch o'm plegid i, oblegid 
y mae yn rhag-derfynedig gynghor Duw 
i mi ddioddef y pethau hyn, i mi ogwyddo 

fy mhen a marw, i mi fyned lawr i byrth 
y bedd, ac i fod yn garcharor i angau 
mawr o fewn caerau ei garchar. Nac 
wylwch o'm plegid i; canys, os gogwydd- 
af fy mhen, dyrchafaf ef etto, a chewch 
weled y caethiwed gwedi cael ei gaeth- 
gludo, a chynhauaf mawr yn cyfodi o'r 
braenar rhyfedd hwn. Nac wylwch o'm 
plegid i ; canys er bod fy ngelynion yn 
fy ngorfod yn awr, a minnau mewn ym- 
ddangosiad yn suddo dan y baich, etto, 
y mae y mynyddoedd yn fy nghlorianau, 
dyfroedd y moroedd ar gledr fy llaw, a 
holl alluoedd y gogoniant wrth fy ngor- 
chymyn. Ond y mae gennych achos i 
wylo o'ch plegid eich hunain a'ch plant ; 
oblegid yr ysgelerder hwn, y mae y fath 
annghyfannedd-dra a dychryn i oddi- 
weddyd Sïon, na chlybuwyd erioed am 
ei fath. 


Hanes Gruffydd ob Hicholas, a Dinefwr. 


R oedd Gruffydd ab Nicholas, o Ddi- 
- nefwr, yr enwoccaf o fawrion a 

phendefigion Cymru yn ei ddydd; gwedi 
hanu o Urien Rheged, ac yn perthyn i'r 
teulu tywysogaidd a roes ddeddfwyr a 
phenaduriaid am oesau lawer i'r Deheu- 
barth. Yr oedd Gruffydd ab Nicholas 
yn bendefig o fawredd, o allu, ac o ddy- 
lanwad mawr yn ei oes, yn amser Harri 
y Chwechfed. Yr oedd ei gyfoeth a'i 
feddiannau braidd yn annghredadwyini; 
a thrwy briodas yr oedd yn dwyn per- 
thynas â'r teuluoedd mwyaf urddasol 
yng Nghymru. Yr oedd yn bendefig 
poethlyd iawn yn ei natur, medd yr 
haneswyr am dano, ac wedi ei dorri all- 
an neu ei addasu yn neillduol ar gyfer 
yr amseroedd terfysglyd yr oedd yn byw 
ynddynt. Yr oedd yn ddyn cyfrwys 
iawn, ac o synwyrau mwy na chyffredin ; 
ond yn dra byrbwyll yn ei yspryd, yr 
hyn yn fynych a achosai iddo fod mewn 
ymrafael â'i gymmydogion. Ym mhlith 
amryw- eraill, tynnodd Gruffydd ddigo- 
faint Richard, Dug Caerefrog, tu âg atto, 
a hynny trwy gadw dernyn o dir oddi 
wrtho yn swydd Henffordd, a gwrthod- 
odd yn bendant ufuddhau y sirydd, pan 

alwyd arno i atteb am ci ymddygiad. 
Ymrafacliodd hefyd â Jasper, Iarll Pen- 
fro; ac nid heb achos, oblegid darfu i 
Jasper ryw fodd neu gilydd weithio at y 
Brenhin, fel y cafodd lywodraeth castell 
Cilgerran, yr hwn a fu am ryw amser yn 
nwylaw Gruffydd, a'r hwn a ddaliai oddi 
wrth y goron. Yr oedd hefyd mewn 
ymrafael â Dug Buckingham, yr hyn a 
brawf fod Gruffydd yn ddyn o bwys yn 
ei ddydd, ac yn ddyn na roddai i fynu 
gyd ag unrhyw sarhad a gynnygid arno. 
Yn yr amser hynny, yr oedd y pendefig- 
ion Seisnigaidd yn gormesu ar y pende- 
figion Cymreig, ac yn rhoddi pob sarhad 
a allent arnynt; ond yr oedd gwaed 
Cymreig Gruffydd yn berwi yn ei wyth- 
ienau dros ei wlad, ei genedl, a'i brein- 
niau, fel na allai roddi i fynu gyd & 
hynny, na chymmeryd hynny oddi ar 
ddwylaw neb pwy bynnag. Ni feddai 
ond y peth nesafi ddim o gariad at y 
Saeson yn gyffredinol, fel ag y bu am hir 
amser yn gommedd cyhoeddi eì hun o 
blaid teulu Caerefrog na Lancaster, pan 
ydoedd yr ymrafael yn boeth rhyng- 
ddynt. Gwyddai deiliaid lliosog Gruff- 
ydd am ansawdd meddwl eu harglwydd 

yn dda; a chan dybied na buasai eu 
hymddygiad yn annghymmeradwy gan- 
ddo, hwy a gymmerent afael ym mhob 
cyfleusdra i yspeilio Arglwyddi Seisnig- 
aidd y Marches. Dilynent y gorchwyl 
hwn yn ddiwyd a chyd â llwyddiant, ac 
yr oedd yn dra ynnillfawr iddynt. Yr 
oedd yr achwyniadau yn aml oblegid 
ymddygiadau deiliaid Gruffydd; ac o'r 
diwedd cymmerwyd y peth dan ystyr- 
iaeth yn llysoedd y Brenhin, ac anfon- 
wyd Arglwydd Whitney ac eraill i'r De- 
heudir i chwilio i natur y peth. 

Yr oedd y dymmestl yn awr yn dech- 
reu ymgasglu oddi amgylch Gruffydd ; 
ond yr oedd efe yn lled wrol yn ei fedd- 
wl, ac ni adewai i'r amgylchiad ei lethu 
yn ormodol. Gwedi lclywed o Gruffydd 
bod Arglwydd Whitney a'r Dirprwywyr 
yn dynesu at swydd Gaerfyrddin, aeth i 
gyfarfod â hwynt, a phedwar neu bump 
o gyfeillion, mewn dillad lled gyffredin 
a chanolig, ac yn marchogaeth ceffylau 
lled deneuon; ond yr oedd ganddo 
gwmni lled liosog o'r tu ol iddo, yn bar- 
od i ddyfod ym mlaen wrth law, os 
byddai galw arnynt. Gwedi cyfarfod âg 
Arglwydd Whitney a'i gymdeithion, 
gwnaeth Gruffydd ei hun yn adnabyddus 
iddynt, ac a gynnygiodd ei wasanaeth 
iddynt, mewn modd tra gostyngedig, er 
2u harwain i Gaerfyrddin. Yr oedd y 
Dirprwywyr yn llon iawn i gyfarfod âg 
ef, oblegid yr oedd yn awr yn eu crafang- 
au, ond yr oeddynt braidd yn ammen, 
oblegid gwaelder ei ddillad ef a'r ychyd- 
ig gymdeithion oeddynt gyd ag ef, mai 
nid efe ydoedd Gruffydd ab Nicholas, am 
yr hwn y clywsent gymmaint. Gwedi 
iddynt gyfarch gwell i'w gilydd, aethant 
ym mlaen tu ag Abermarlais; ac yma 
y derbyniwyd Gruffydd gyd â pharch 
mawr gan ci fab Thomas, gyd â yr hwn 
yr oedd cant o wŷr meirch mewn trws- 
iad ardderchog. Synnai y Dirprwywyr 
wrth yr olygfa hon, a chredasant mai 
Gruffydd ab Nicholas ydoedd y gwr ; a 
meddyliasant yn uniongyrchol mai nid 
mor hawdd ydoedd ei drafod ag y barn- 
asent ar y cyntaf. Gwedi croesawi y 
Dirprwywyr yn Abermarlais, aeth Gruff- 
ydd gyd â hwynt tu â Dinefwr, a'i fab 
Thomas a'r marchogion gyd âg ef; ac 
yn gyfagos i Ddinefwr derbyniwyd Gruff- 
ydd gan ei fab Owain, yn canlyn yr 
hwn yr oedd dau cant o farchogion. 
Lledai y Dirprwywyr eu llygaid yn rhyf- 

eddol oblegid y pethau a welent; ac yn 
y gyfeddach yn Dinefwr, darfu i Owain 
ab Gruffydd dynnu oddi ar y Dirprwy- 
wyr mai neges â'i dad ydoedd amcan 
eu taith, o'r hyn nid ydoedd Gruffydd 
na'i feibion yn gwbl sicr o'r blaen. Pen- 
derfynodd Gruffydd a'i feibion guddio 
yr wybodaeth, a gwneuthur y gorau o'r 
amgylchiad er mwyn eu mantais eu 
hunain. 

Gwedi cychwyn o Ddinefwr, ac fel yr 
oeddynt yn dynesu at Gaerfyrddin, cy- 
farfuasant â Thomas, mab hynaf Gruff- 
ydd, (yr oedd ganddo ddau fab o'r enw 
Thomas) ym mhentref Abergwyli, a 
chanddo bum cant o wŷr traed, a golwg 
filwraidd arnynt. Aethant tu â Chaer- 
fyrddin,” a rhoed y Dirprwywyr yn y 
lletty parottoedig iddynt. Gadawodd 
Gruffydd ab Nicholas hwynt yn awr, 
ond archodd i'w feibion gadw golwg 
fanwl arnynt, ac ar fod iddynt er mwyn 
pob peth eu gwneuthur yn gysurus. Ar 
ol i Gruffydd ymadael, anfonodd Ar- 
glwydd Whitney at Faer a Siryddod y 
dref; ac wedi dangos ei gommisiwn 
iddynt, dywedodd bod yn rhaid iddynt 
ei gynnorthwyo drannoeth i ddal Gruff- 
ydd ab Nicholas. Sylwodd Owain ab 
Gruffydd ab Nicholas i Arglwydd Whit- 
ney osod ei gommisiwn yn llawes ei 
glogyn; ac wedi swpper gofalodd am 
roddi digon o gwrw i'r Dirprwywyr, ac 
wedi eu meddwi, symmudodd y com- 
misiwn o lawes clogyn Arglwydd Whit- 
ney i'w logell ei hun. Boreu drannoeth 
aeth Arglwydd Whitney gyd & y Maer 
a'r Siryddod i Lysdŷ y dref, a gwysiwyd 
Gruffydd ab Nicholas i fod yn wyddfod- 
ol. Ufuddhaodd Gruffydd gyd a'r par- 
odrwydd mwyaf; ac mor gynted ag y 
daeth i'r llŷs, gorchymynwyd i swydd- 
og ei gymmeryd mewn dalfa. Yr oedd 
Gruffydd o hyd. fel yr oen, ac yn cym- 
meryd ei drafod fel y mynnent hwy; a 
chyd â y parch a'r gostyngeiddrwydd 
mwyaf dymunodd ar fod i'r commisiwn 
gael ei ddarllen, fel y byddaii bob peth 
fyned ym mlaen yn rheolaidd ac yn ol 
trefn y gyfraith. Dywedodd Arglwydd 
Whitney bod yr hyn a ofynai Gruffydd 
yn deg ac yn rhesymmol, a rhoes ei 
law yn llawes ei Glog; ond nid oedd 
yno amgen hen wâl y commisiwn, 
Gofynodd i'r Dirprwywyr eraill, a 
wyddent hwy ryw beth am y commi- 
siwn. Attebent âg un llais, na wyddent 

ddim. Erbyn hyn,ryw fodd neu gilydd, 
cyffrodd natur Gruffydd ab Nicholas, ac 
aeth i dymherau drwg; ac adroddir i'r 
hen wr neidio ar ei draed, rhoddi ei 
gwcowll ar ei ben, ac wedi edrych oddi 
amgylch ar ei feibion a'i gyfeillion, iddo 
ddywedyd,“Pabeth! A oes twyllwyr 
gwedi dyfod i ymweled & ni, a gwneu- 
thur cam-ddefnydd oenw y Brenhin, ac 
i aflonyddu ei ddeiliaid heddychol ?” 
Yna troes oddi amgylch ; ac wedi edrych 
ar y Dirprwywyr, dywedir iddo roddi 
llw enbyd, a haeru y mynnai efe, cyn i'r 
haul drannoeth fachludo, weled eu crogi 
hwynt fel twyllwyr; a gorchymyn- 
odd am i ddwylaw gael eu gosod arnynt, 
ac ar fod iddynt gael eu cludo i garchar 
yn ebrwydd. Ofnodd y Dirprwywyr y 
buasai Gruffydd cystal a'i air, a deisyfas- 
ant am ganiattad, naill ai er dychwelyd' 
yn ol, neu er anfon am dystlythyr o'u 
commisiwn; ond ni wnai dim y tro 
gan Gruffydd, oni rwymai Arglwydd 
Whitney ei hun drwy lw, i osod côt lâs 
Gruffydd ab Nicholas am dano ei hun, a 
gwisgo ei gognizance ef, a myned at y 
Brenhin, a chyfaddef ei gamweddau ei 
hun, a chyfiawnhau ymddygiadau Gruff- 
ydd ab Nicholas; yr hyn a wnaeth 
ei Arglwyddiaeth mewn modd effeith- 
iol, yn ol fel yr adrodda yr haneswyr. 
Pa beth a wnaed ynghylch y matter 
hwn yn ychwanegol, ni fynegir; ond y 
mae yn dra thebygol, oblegid cynhwrf 
yr amseroedd, i'r Brenhin dybied mai 
gwell ydoedd iddo beidio tynnu Gruff- 
ydd am ei ben ym mhellach. Ond cyn 
pen ychydig amser ar ol hyn, cyflawn- 
wyd rhyw droseddau drachefn ar y ter- 
fynau rhwng Cymru a Lloegr; a chy- 
hoeddwyd Gruffydd ab Nicholas a Phillip 
ab Howell yn euog, mewn cynghaws a 
wnaed yn eu herbyn yn swydd yr Am- 
wythig. Gwnaeth hyn i Gruffydd ar 
unwaith benderfynu torri â'r Brenhin, a 
gwneuthur heddwch å Dug Caerefrog, 
yr hwn ydoedd lawen ganddo gyfeillgar- 
wch Gruffydd. Gorchfygwyd a lladd- 
wyd Dug Caerefrog yn fuan ar ol hyn ym 
mrwydr Wakefield, ac unodd Gruffydd 
ei luoedd â lluoedd mab y Dug yng 
Nghaerloyw. Yr oedd ganddo wyth cant 
o Gymry glân, yn filwyr dewr a phrof- 
edig, heb gyffelyb iddynt yn y deyrnas. 
O Gaerloyw aeth y lluoedd tu â Morti- 
mer Cross, ac yno y cyfarfuasant â'r 
fyddin Lancasteraidd, yr hon a lywydd- 

id gan Iarll Penfro. Yn y frwydr hon 
ymddygai Gruffydd fel llew, ac ymladdai 
ei filwyr fel Hectoriaid, gan beri i'r gelyn 
gilio draw drwy eu dewrder; yn y frwydr 
hon cafodd Gruffydd ab Nicholas ei 
glwyfo yn farwol, a rhoes yr anadliad 
olaf gyd â bod Owain ei fab gwedi dy- 
wedyd wrtho bod y Lancasteriaid gwedi 
eu gorchfygu. 

Canlynwyd Gruffydd ab Nicholas yn 
ei feddiannau gan Thomas ab Gruffydd, 
ei fab hynaf, yr hwn ydoedd yn gwbl 
wahanol yn ei gymmeriad i'w dad. Yr 
oedd Thomas yn un o'r boneddigion 
mwyaf perffaith yn ei oes, ac yn cael 
parch a chariad cyffredinol oblegid ei 
fwyneidd-dra. Yr oedd yn hollol yn 
erbyn y rhyfel gwladol a hanfodai yn y 
deyrnas ar y pryd ; ac er mwyn ei och- 
elyd, aeth drosodd i'r Cyfandir, i lŷs 
Dug Burgundy. Ond ni fu yno ddinas 
barhaus i Thomas, oblegid gorfu iddo bry- 
suro ei gamrau yn ol, am ryw fasnach 
garwriaethol â merch brawd y Dug. Yr 
oedd Thomas ab Gruffydd yn nodedig 
fel ornestwr ; ac yn yr ymladdau hyn 
byddai bob amser ar gefn ei farch, a'i 
biccell a'i gleddyf, yn ol defodau yr am- 
seroedd. Gwedi ei ddychweliad yn ol 
o Burgundy, bu yn ornestu amryw droion 
â Henry ab Gwilym, Cwrt Henry, yn 
Nyffryn Tywi; ond byddai Henry yn 
cael ei orchfygu bob tro gan Thomas. 
Cymmerodd rhyw ymrafael le rhwng 
Thomas ab Gruffydd a William, Iarll 
Penfro, pryd y digwyddodd yr amgylch- 
iadau digrif canlynol. Cymmerwyd ym- 
rafael yr Iarll i fynu gan un Turberville, 
yr hwn a anfonodd herr i Domas ab 
Gruffydd. Anfonodd Thomas attebiad 
cellweirus yn oli Turberville, gan ddy- 
wedyd wrtho, os ydoedd am gael ei ladd, 
am iddo ddewis rhyw un arall i fod yn 
ddihenyddwr iddo. Pan adroddwyd 
hyn i Turberville, aeth yn benwan; ac 
mewn natur ddrwg fawr aeth ar gefn ei 
farch, ac ymaith ag ef tu ag Abermar- 
lais. Gwedi dyfod at borth Abermar- 
lais, y gwr cyntaf a gyfarfyddodd ydoedd 
Thomas ab Gruffydd, mewn hen ffrocc 
lwyd ; a chan dybied mai y porthor yd- 
oedd. gofynodd am Domas ab Gruff- 
ydd. Dywedodd Thomas, “Syr, nid 
ydyw efe ym mhell ; ac os oes arnoch eis- 
iau ei weled, adroddwch eich neges i 
mi.” “Wel,” ebai Turberville, “dywed 
wrth Domas, dy arglwydd, fod yma wi 

o’r enw. Turberville, a ddymunai gael 
gair neu ddau âg ef.” Pan ddeallodd 
Thomas ab Gruffydd pwy ydoedd, braidd 
gallodd ymgadw rhag torri allan o chwer- 
thin ; ond dywedodd wrtho ly gwnai 
ai efe siarad â'i feistr; ac wedi myned 
i'r parlwr, anfonodd ddau neu dri o'i 
weision i arwain Turberville i mewn. 
Rynnodd Turberville ryw faint pan wel- 
odd mai Thomas ei hun oedd gwedi bod 
yn ymdiddan ag ef; ond dywedodd yn 
uniongyrchol am ei anfoesgarwch, a'i 
fod ef gwedi dyfod yno i'w geryddu am 
ei anfoesgarwch tu ag at larll mawr 
Penfro. “Mewn amser rhagorol yn 
wir,” attebai Thomas; “ond a ydyw 
fy arglwydd ei hun ddim yn ddigon 
gwrol i weinyddu y cerydd, heb gyn- 
northwyon pobl eraill?” “Ydyw,” at- 
tebai Turberville; “ond yr ydych chwi 
yn rhy isel i wr o'i fri a'i urddas ef, ac y 
mae gwedi gadael y gorchwyl o wein- 
yddu y cerydd i mi.” “Wel,” meddai 
Thomas, “er y gallaf yn gyfiawn wrth- 
wynebu yr ysgolfeistr, i ba le yr ydych 
yn chwennych fy nghael i'r ysgolî” 
“Pr lle y mynnot, neu i'r lle y beiddi 
ddyfod,” attebai Turberville yn ddigllon. 
“Nid gweddus i ysgolheigion bennodi 
le eu cerydd,” attebai Thomas. Ond 
cyttunwyd iddo ef gyfarfod & Turber- 
ville yn swydd Henffordd; ac yno y 
torrodd Thomas ab Gruffydd asgwrn 
cefn Turberville. Ei frwydr nesaf a fu 

FRO bell Caldea y gelyn mewn brad, 
Gychwynai â'i luoedd at Salem a'i 
gwlad ; 
Digofus ei fynwes, ac uchel ei ffriw, 
Pan welai lannerchau teg odiaeth tŷ 
Dduw. 


Yn aml ei nifer a chuchiog ei wedd, 
Annelai ei fwa, diweinai ci gledd, 
Chwyddedig ei eiriau, ac uchel ei dôn, 
Yn erbyn y ddinas, prif urddas yr Iôn. 


Pan welai hâd Abra'm ei faniar ar hynt, 
Yn uchel ddyrchafu mewn awyr a gwynt, 

yn swydd Feirionydd pryd y lladdodd ei 
wrthwynebwr, David Gough ; ond gwedi 
iddo,ar ol y frwydr, ymddiosog o'i arf- 
au, a gorwedd er gorphwyso, gwanwyd 
ef yn fradwrus & phiccell gan un o gy- 
feillion Gough, ac efe a gladdwyd ym 
Mynachlog Enlli, yn swydd Gaernarfon. 
Bu Thomas ab Gruffydd yn briod ddwy 
waith; ei wraig gyntaf ydoedd Eliza- 
beth, merch Syr John Gruffydd, o Aber- 
marlais, gyd â yr hon y cafodd efe Aber- 
marlais a'r meddiannau perthynol. Ei 
ail wraig ydoedd Elizabeth, merch Ffran- 
cis, brawd Dug Burgundy; a chafodd 
blant o'r ddwy. O'r briodas gyntaf y 
mae Arglwydd presennol Dinefwr yn 
hanu. 

Yn uniongyrchol ar ol marwolaeth 
Thomas ab Gruffydd, darfu i Morgan a 
Dafydd, ei feibion, gymmeryd at y gwa- 
hanol bleidiau a rannent y wlad ar y 
pryd. Cymmerodd Morgan ab Thomas 
blaid teulu Caerefrog, a Dafydd ab Tho- 
mas blaid teulu Lancaster; a thrwy 
wroldeb Dafydd y galluogwyd y Fren- 
hines Margaret a'i mab, Harri, Iarll 
Richmond, ddiengyd i Brittany. Cafodd 
y ddau eu lladd yn y rhyfeloedd gwlad- 
ol. Gwedi marwolaeth Morgan a Dafydd, 
daeth yr etifeddiaethau i feddiant y 
trydydd mab, sef Rhys ab Thomas, un 
o enwogion pennaf Cymru, ac enw yr 
hwn sydd mewn bri mawr yn y Dywys- 
ogaeth hyd heddyw. 


gan Lud Galde. 


Oll crynent a gwelwent mewn llewyg 
a braw, 

Gan ddisgwyl bod trallod a gwasgfa ger 
llaw. 


Hwy safent ar gaerau eu dinas yn syn, 
Pan welent fath luoedd hyd aelydd pob 
bryn; 
Wrth drwst eu cerddediad, newidiai eu 
gwedd, 
A pheidient a'u cyffro fel teulu y bedd. 


Pereidd-lais y forwyn ni chlywid yn awr, 
Yn canu ei hemyn ar dorriad y wawr; 

Gwyryfon glwys Salem a wylent o’r 
bron, 
Gan ofni canlyniad y wasgfa flin hon. 


O herwydd y newyn,—wylofus y cri 

A wneid yn y ddinas fu uchel ei bri ; 

Teyrn Judah a'i filwyr a ffoent o'r lle, 

Ar ffrwst ac mewn dychryn, heb wy- 
bodi b'le, 


Ond trawsion wŷr Babel a'u ffrom-feirch 
ar hynt, 

Ddilynent eu camrau morfuaina'rgwynt; 

Daliasant y brenhin, a'i feibion ci hun 

Drywanwyd â'r cleddyf heb arbed yr un. 


Tŷ Arglwydd y lluoedd a losgwyd hyd 
lawr, 

A holl dai Caersalem, a phob rhyw dŷ 
mawr ; 

Galanas mawr wnaethpwyd ar draws ac 
ar hyd. 


Holl lestri y deml gyssegrwyd Iôn, 

Drosglwyddwyd i Babel,—och drymmed 
yw son, 

Ac yno caethiwyd y llwythau fu ffol, 

Nes gwelodd Duw 'n addas eu dwyn 
hwynt yn ol. 


Ar helyg holl lenydd anfonydd y wlad, 

Crogasant delynau anneddau eu Tad ; 

Ac wylent mewn trymder pan gofient eu 
Duw, 

A Sion, y breswyl ddymunol a gwiw. 


Hiliogaeth Sanbheth. 


YWEDIR yn Gen. v, 32, i Noah gen- 

hedlu Sem, Cam, a Japheth, a’r un 
dull a ddilynir mewn manau eraill o'r 
Ysgrythyrau, pan grybwyllir am ei.feib- 
ion; etto y mae yn amlwg oddi wrth 
Gen. xxii, 24, mai Cam ydoedd mab 
ieuangaf Noah. Gyd â golwg ar Gen. 
x, 21, nid ydyw dehonglwyr o'r un farn. 
Yn y Bibl Cymraeg dywedir am Sem ei 
fod yn frawd Japheth yr hynaf ; ac er- 
aill a farnant mai y cyfieithiad cywir 
ydyw, Sein brawd hynaf Japheth. Ond 
y mae yn amlwg, oddi wrth Gen. v, 32, 
a xi, l0, mai Japheth ydoedd y mab 
hynai, yn ol iawn gyfieithad yr adnod 
grybwylledig yn ein Biblau ni. Dech- 
reua Moses ei hanes am hiliogaath Noah 
gyd & meibion Japheth; ac er mwyn 
cael allan pa ranau o'r ddaear a drig- 
iannwyd gan yr hiliogaeth dan sylw, 
rhaid sylwi ar yr hyn a ddywedir gan 
yr hanesyddiaeth sanctaidd ar y matter. 
Pan yn myned ym mlaen gyd â hanes hil- 
iogaeth Japheth, yn Gen. x, dyweda 
Moses, “O'r rhai hyn y rhannwyd ynys- 
oedd y cenhedloedd;” ac y mae yn 
ddiammeu, oddi wrth amrywiol ranau 
o'r Ysgrythyrau, ein bod ni i ddeall 
wrth “ynysoedd y cenhedloedd,” nid yn 


unig y tiroedd a amgylchynir gan y môr, 
ond hefyd y gwledydd, neu y cyfandir- 
oedd hynny, y deuai y trigolion o hon- 
ynt dros y môr, i'r Aipht, neu i wlad 
Canaan. Y fath ydyw gwledydd Asia 
Leiafagwledydd Ewrop, gyd â golwg ar 
yr Aipht a Chanaan ; a'u bod yn cael eu 
galw wrth yr enw “ynysoedd y cenhedl- 
oedd,” a welir yn amlwg yn yr Ysgryth- 
yr Lân. Pan y mae y Prophwyd Esaiah, 
yn pen. v, ix, x, xi, yn crybwyll am al- 
wad y cenhedloedd, drwy gyfeiriad at 
ddychweliad yr Iuddewon, defnyddia yr 
ymadroddion canlynol:—“Y rhai a 
weddillir gan yr Aipht, a chan Pathros, 
achan Ethiopia, a chan Elam, a chan 
Sinar, a chan Hamath, a chan ynysoedd 
y môr.” Y mae yn amlwg yma bod yn- 
ysoedd y môr yn wahanol i'r gwledydd 
eraill a grybwyllir, ac mai wrthynt y 
mae i ni ddeall ynysoedd y cenhedloedd; 
ac mai gwledydd Asia Leiaf ac Ewrop 
sydd i ni ddeall yn bennaf wrthynt; y 
gwledydd bu St. Paul yn pregethu 
ynddynt, ar gwledydd sydd yn awr 
yn adnabyddus wrth yr enw Gwledydd 
Cred. 

Ym mhlith hiliogaeth Japheth, enwa 
Moses saith o'i feibion, a elwir yn briod- 

ol felly, ac a dybir eu bod yn seilwyr 
cynnifer o genhedloedd; sef Gomer, 
Magog, Madai, Jafan, Tubal, Mesech, a 
Tiras. O'r saith genedl hyn, ni chry- 
bwyllir ond am deuluoedd dau, sef Gom- 
er, a Jafan. Meibion Gomer oeddynt 
Ascenas, a Riphath, a Thogarmah; a 
meibion Jafan oeddynt Elisa, a Tharsis, 
Cittim, a Dodanim. Gen. x, 2,4. Gan 
hiliogaeth Gomer y poblogwyd dosparth 
gogleddol Asia Leiaf, fel yr ymddengys 
oddi wrth y sylwadau canlynol. Dyweda 
Josephus, yr Hanesydd Iuddewig, am y 
Galatiaid, y rhai a drigiannent yn y wlad 
hon, ac at ba rai yr ysgrifenodd St. Paul 
Lythyr, eu bod yn cael eu galw wrth yr 
enw Gomeriaid; a dyweda Herodotus 
bod pobl o'r enw Cimmerii yn cyfaneddu 
y rhan hon o'r wlad; dyweda Pliny 
hefyd, bod tref yn Troas, parth o Phryg- 
ia, a elwid Cimmeris ; enwau yn amlwg 
a ddeilliant oddi wrth Gomer, oblegid y 
mae y gwreidd-lythyrenau ynddynt oll. 
Y mae yn ddiamheuol bod yr enw Phryg- 
ia gynt yn cael ei roddi i barth helaeth 
o ddosparth gogleddol Asia Leiaf; 
oblegid, heb law y wlad ehang honno a 
elwid Phrygia gan yr ysgrifenwyr 
Groegaidd a Lladinaidd,cynhwysid Troas, 
a elwid felly oddi wrth y Troiaid, ag 
sydd yn gyfagos i'r Hellespont, dan yr 
enw Phrygia ; ac er mwyn ei gwahan- 
iaethu oddi wrth y llall, gelwid hi 
Phrygia Leiaf. Ymddengys hefyd bod 
rhan fawr o Galatia gynt yn cael ei 
chynnwys dan Phrygia, ac yn feddian- 
nedig gan y Phrygiaid, hyd oni ddifedd- 
iannwyd hwynt gan y Galatiaid. Yr 
achos o fod cymmaint sylw yn cael ei 
wneuthur o Phrygia yn yr ysgrif hon 
ydyw, oblegid bod Bochart ddysgedig yn 
tybiaw bod yr enw Phrygia gwedi cael 
ei roddi i'r parthau hyn, mewn cyferbyn- 
iad i'r gair Gomer. Y mae efe yn sylwi 
bod y gair gwreiddiol, gamar, yn ar- 
wyddo difa, a bod ei dreidd-air gumra, 
neu gumro, yn arwyddo glôyn ; ac wedi 
i'r Groegiaid ddyfod i ddeall meddwl y 
geiriau hyn, iddynt dybied bod yr enw 
Gomer gwedi ei roddi ar y parthau hyn, 
er arwyddo gwlad, daear yr hon ydoedd 
mor ddii a phe buasai gwedi ei llosgi nes 
ei gwneuthur yn debyg i'r glo ; ac, mewn 
canlyniad, iddynt hwythau roddi enw 
o'r un arwyddocad iddi, a'i galw Phrygia, 
hynny ydyw, Gwlad losgedig, oddi. wrth 
phrygein, yr hyn yn yr iaith Roeg a 

arwydda pobi. Yn ol pob tebygolrwydd 
ac yn sicr hefyd, mai yn y parthau dan 
sylw y preswyliodd teulu Gomer gyntaf, 
oblegid ni a'u cawn yma yn deuluoedd 
ueillduol, o fewn y cylch cyffredinol a 
roddir i'r holl genedl. 

Gyd â golwg ar Ascenas, yr hwn o dri 
mab Gomer a enwir gyntaf, ymddengys 
yn amlwg bod ei drigfan ef ym mharth 
gorllewinol cenedl Gomer, hynny ydyw, 
yng ngogledd-orllewin Asia Leiaf: obleg- 
id mae olion ei enw yn eglur yn y 
parthau hynny. Y mae angorfa yn 
Bithynia, a elwid gynt yr Angorfa As- 
canaidd ; ynghyd âg afon a llyn o'r un 
enw. Ac yn Phrygia Leiaf neu Troas 
hefyd, yr oedd talaeth a dinas a elwid 
gynt Ascania, ac yr oedd ynysoedd ar ei 
goror a elwid yr Ynysoedd Ascanaidd. 
Acnid ydyw yn annhebygol mai o an- 
rhydedd i Ascenas y cymmerodd bren- 
hinoedd y parthau hynny yr enw Ascan- 
ius; oblegid, heblaw Ascanius mab 
Æneas, crybwyllir am frenhin arall o'r 
un enw yn yrail Lyfr o Iliad Homer, yr 
hwn a ddaeth yn borth i Priamus pan 
warchaeid ar Gaer-Droia. Y mae y dysg- 
edig Bochart hefyd yn tybiaw am y 
môr a elwir y Môr Euxine, mai ei 
enw cyntefig ydoedd y Môr Ascanaidd, 
oddi wrth i deulu Ascenas drigiannu ar 
ei oror. I'r Groegiaid ei alw ar y cyntaf 
Pontos Axenus; ac ym mhen oesau, 
gwedi iddynt golli meddwl ac ystyr y 
gair Ascenus, (Ascenas,) iddynt sefyll at 
ystyr lythyrenol y gair Axenus yn eu 
hiaith eu hunain, yr hyn a arwydda 
anlletteugar. Ond gwedi iddynt gael 
allan bod y trigolion yn wareiddiedig, 
iddynt newid yr enw o Pontos Axenus 
i Pontos Euxinus ; ac y mae hyd heddyw 
yn cael ei alw y Môr Euxine, sef y Môr 
Caredig ; hwn yw y Môr Di. 

Ail fab Gomer ydoedd Riphath, a 
thybir iddo ef sefydlu ei deulu ar der- 
fynau dwyreiniol ei frawd Ascenas. 
Cadarnheir y dyb hon gan Josephus, yr 
hwn a ddywed yn bendant am y Pa- 
phlagoniaid, sef pobl a breswylient y 
parth hwn, eu bod yn cael eu galw gynt 
yn Riphateaid, oddi wrth Riphath. Y 
mae gweddillion o enw Riphath i'w cael 
yn y parthau hyn; yn Apollonius's Ar- 
gonautics, crybwyllir am afon o'r enw 
Rhibzus, ffynhonnell yr hon sydd yn y 
parth hwn, a'r hon a ymarllwysa i For 
Euxine. Gelwir yr afon hon gan Dionys- 

ius Periegetes ac eraill, Rhebas. Cry- 
bwylla Stephanus nid yn unig am yr 
afon, ond dyweda hefyd am wlad o'r un 
enw, trigolion yr hon a elwid Rhebeaid ; 
ac y mae Pliny yn son am bobl yn y 
wlad hon a elwid Riphei, a phobl eraill a 
elwid Arimphei. Y mae Medo o'r farn, 
am afon arall yn y wlad hon, a elwid 
gan y Groegiaid Parthenius, mai ei 
henw gwreiddiol ydoedd Riphathenius. 
Y mae y pethau hyn yn ddiamheuol yn 
rhoddi awgrymau dwysion i ni ynghylch 
preswylfod ail fab Gomer. | 
Y trydydd mab i Gomer a grybwyllir 
gan Moses ydyw Togarmah, teulu yr 
hwn a gyfanneddent y gweddill, o ganlyn- 
iad y parth mwyaf dwyreiniol i genedl 
Gomer. Y mae y cyflead hwn i deulu 
Togarmah yn gysson â'r hanes ysgryth- 
yrol a'r un genhedlig. Yn yr Ysgrythyr 
dywedir, yn Ezec. xxxviii, 6, “Gomer 
a'i holl fyddinoedd, tŷ Togarmah o yst- 
lysau y gogledd, a'i holl fyddinoedd ; ac 
yn pen. xxvii, 14, dywedir, “Y rhai o 
dŷ Togarmah a farchnattasant yn dy ffeir- 
iau, â meirch, a marchogion, a mulod.” 
Y mae sefyllfa preswylfod Togarmah o'r 
tu gogleddol i Judea, fel gellir gweled 
mewn darlun-len ; ac yr oedd Cappadoc- 
ia, wrth ba enw yr oedd rhan helaeth o 
etifeddiaeth Togarmah yn adnabyddus 
i'r Groegiaid, yn cynnyrchu meirch rhy- 
feddol, a marchogion deheuig, fel y cry- 
bwylla amryw hen haneswyr. Ym 
mhellach, er cadarnhau gwirionedd pres- 
wylfod teulu Togarmah, y mae olion o'i 
enw ar gael. Dyweda Strabo bod y 
Trocmi yn cyfanneddu ar derfynau Pon- 
tus a Chapadocia. Y mae yno ddinas- 
oedd a elwir gan Cicero Trogmi, a Troc- 
meni gan Stephanus ; ac yng Nghynghor 
Calcedon gelwir hwy Tromades neu Trog- 
mades, a chrybwyllir yn y Cynghor 
hwnnw am Cyriacus, Esgob y Trogmad- 
es; ac y mae yn amlwg bod yr holl en- 
wau hyn yn deilliaw oddi wrth Togar- 
mah. Ym mhen amser torrodd heidiau 
allan o'u hetifeddiaethau cyntefig, y naill 
yn myned ym mhellach na'r llall, nes 
cyfanneddu yn Ewrop, ac o'r diwedd 
cyrhaeddyd ein hynys ni. Dyweda 
Herodotus am bobl a elwid Cimmerii, y 
rhai a gyfanneddent gynt yn y parth 
hwnnw o Asia Leiaf a roddir i Gomer yn 
yr ysgrif hon; a dyweda hefyd i'r bobl 
hyn anfon rhyw nifer i Palus Meotis, 
neu Lynn Meotis, ar y tu gogleddol i 
Fôr Euxine, ac mai oddi wrth hynny 

y cafodd y cyfyngfor rhwng Môr 
Euxine a Llynn Meotis ei. alw Bos- 
phorus Cimmerius, yn awr Cyfyngfor 
Caffa. 

Fel yr oedd y bobl hyn yn cynnyddu, 
gorfyddai i'r heidiau fyned ym mhellach 
i'r gorllewin, a chyd å yr afon Danube 
daethant i Germany. Dyweda Diodorus 
Siculus, i'r Germaniaid ddeilliaw oddi 
wrth y Cimmeriaid ; a dyweda Mr. Mede, 
bod yr Iuddewon hyn yn awr yn galw y 
Germaniaid wrth yr enw Ascenazim, o 
Ascenas, mab Gomer. Y Germaniaid a 
alwent eu hunain Germen, yr hyn sydd 
heb fawr wahaniaeth rhyngddo a Gem- 
ren, neu Gomren, deilliedig oddi wrth 
Gomer, hynny ydyw Gomereaid. Y 
mae tarddiad Germany, Germaniaid, a 
Germyn, yn amlwg o Gomer; ond am y 
gair Ellmyn ac Ellmyniaid, y mae yn 
anhawdd gwybod ym mha ffwrnes y 
toddwyd ef gan ein dysgedigion. O 
Germany darfu i hiliogaeth Gomer ym- 
wasgaru i Gaul neu Ffraingc. Yn ol 
tystiolaeth Josephus, gelwid y Gomeriaid 
yn Asia wrth yr enw Galatai; ac yn 
Ewrop hefyd galwyd hwy wrth yr un 
enw, gyd âg ychydig gyfnewidiad; 
Gauliaid, a Fraingc Gal. Mai hiliogaeth 
Gomer ydoedd y Gauliaid hyn, nid oes 
amheuaeth, oblegid y mae y tystiolaeth- 
au yn anwadadwy. Dyweda Appian yn ei 
Lyrics yn bendant, bod y Celte neu y 
Gauliaid yn cael eu galw Cimbri. Am 
y barbariaid hynny, fel y galwai y Rhu- 
feiniaid hwynt, a orchfygwyd gan Mar- 
ius, y mae Cicero yn eu galw Gauliaid, 
y rhai yn ol pob haneswyr oeddynt y 
Cimbri; ac y mae arfau eu Brenhin 
Bileus, y rhai a gloddiwyd i fynu yn 
Aix yn Provence, yn profi yr un peth, 
oblegid. yr oedd yn gerfiedig arnynt 
Beleos Cimbres, mewn llythyrenau 
dieithriol; llythyrenau barddonawl neu 
dderwyddawl yr hen Gymry, y mae yn 
debygol. Am danom ni, hiliogaeth 
Gomer ydym, yr ydym gwedi cadw enw 
yr hen wr parchedig ar gof a chadw 
drwy yr oesau yn ddihalog; ac y mae 
iddo glod o'n plegid, am na ddianrhyd- 
eddasom ef erioed, ond ei godi uwch 
uwch fel y mae y byd yn dynesu at ei 
drangc. O Gomer y mae holl genhedl- 
oedd Ewrop gwedi deilliaw, ond bod 
llawer o honynt gwedi ymgymmysgu, ac 
felly wedicolli y peth mawr a drosglwydd- 
wyd oddi wrth ein cyndad i ni, a thrwy 

Gulodgarmeh. 


R bod y teulu dynol gwedi dirywio 

i raddau anamgyffredadwy, etto y 
mae rhai nodweddiadau yn perthynu i 
ddynion ag sydd yn eu gwneuthur yn ar- 
dderchogion, ac yn deilwng o'r gorsafion 
hynny y cyflewyd hwynt ynddynt gan 
eu Creawdr. Ac er mae gwirionedd 
trist ydyw, bod ardderchogrwydd bore- 
ol dyn gwedi ei oblygu ym mantellau 
duon rhyw gaddug rhyfeddol; etto, er y 
cyfnewidiad mawr a gymmerodd le yn- 
ddo, y mae rhyw rinweddau gwedi aros, 
y rhai a ymsaethant allan yn belydron 
ysplennydd o ganol cymmylau tywyllion, 
a chymydd duon o darth dudew. An- 
nichonadwy peidio mynwesu y dyn 
hwnnw, y gwelid deigryn tosturi yn ym- 
lithro dros ei rudd, oblegid cyni, adfyd, 
ac anghenoctid ei gyd-greadur. Y mae y 
galon yn uniongyrchol yn gwresogi at 
y dyn hwnnw, y gwelir ei elusenau yn 
diferu fel olew o'i ddwylaw, er mwyn 
esmwythau briwiau calonau gweddwon 
ac ymddifaid, yn gystal ag er gwellhau 
eu hamgylchiadau. Nid oes unrhyw 
olygfa yn brydferthach na chanfod dyn 
a'i holl ymdrechion er llanw y cylch y 
gosodwyd ef ynddo gan ragluniaeth, fel 
y byddo yn drugaredd i'w fro, ac yn fen- 
dith i'w wlad. Ond o bob rhinwedd 
sydd hyd yma gwedi bod yn ogoniant i 
ddyn yn y fuchedd hop, rhinwedd ei 
rinweddau, seren ei ser, a haul eì heuliau 
ydyw Gwladgarwch; oblegid heb hyn, 
er pob peth arall, erys yn anweledig yng 
nghysgodau y mynyddoedd. Ac er bod 
o fewn cylch y pwngc hwn faes ehang o 
wastattir gwyrdd-lysieuog, o fryniau 
glwys ar ba rai y mae haul haf yn taflu 
ei belydron yn wastadol, ynghyd âg 
afonydd o ddyfroedd crisialaidd ; etto y 
mae yn ormod gorchwyl i wneuthur cy- 
fiawnder âg ef, oblegid mai pwngc yr 
holl byngciau ydyw. 

Nid ydyw y dyn hwnnw sydd yn ym- 
ddifad o gariad at ei wlad, ei sefydliadau, 
a'i llênyddiaeth, ond anolo yn llechres ei 
genedl, o'i gwreiddyn hyd ei brigyn uch- 
af. A ydyw efe gwedi casglu a thyrru 
aur ynghyd fel llwch? Yn lle bod fel 
ser, yn addurniadau disglaer yn ffurfafen 

ei enw, y maent fel y corynau dynol crog- 
edig ym mwthyn y barbariad, yn braen- 
aru calon pob dyn o deimladau. A ydyw 
efe gwedi adeiladu palas hoyw, er bod 
yn brydferthwch yr ardal ac yn ogon- 
iant y fro? Y mae yng ngolwg pob 
dyn o wir archwaeth, fel adfeiliau Ba- 
bilon, yn lletty ac yn noddfa i holl ys- 
gymmun-filod y ddaear. A ydyw efe 
gwedi gadael etifeddiaeth deg a dymunol 
i'w olafiaid ? Y mae yr olygfa arni, i bob 
dyn o egwyddorion ehang, megis pe ed- 
rychai ar lenydd anghyfanneddol y 
Mor Marw. Oni fydd dyn yn ddyn i'w 
wlad, nid ydyw ei enw yn werth i 
wneuthur crybwylliad o hono, nac yn 
deilwng o gael ei gofnodi i'r oesau dy- 
fodadwy. Pa le y mae y dyn nad ydyw 
ei fynwes yn gwreichioni mewn cariad 
at ci wlad, pan y mae ei rhyddid, ei 
chrefydd, a'i breinniau yn cael eu byg- 
wth gan y gelyn? Yn lle arfogi ei hun 
er ei hymddiffyniad, ac ymrestru ym 
myddin y gwladgarwyr, gan lammu 
mewn zel wrth sain yr udgorn, llecha 
mewn ogof, hyd onid el y cynhwrf a'r 
dymmestl heibio! A ydyw hwn yn 
deilwng o'r enw dyn, ac yn addas i gael 
ei gofrestru ym mhlith dynion? A 
ydyw hwn yn weddus i gael ei ystyried 
yn aelod effeithiol o'r teulu dynol? Nid 
ydyw y cyfryw un yn atteb diben cym- 
deithas, nid ydyw yn ddolen yng nghad- 
wyn y teulu gwladol, ac y mae ym 
mhlith dynion megis po na buasai er- 
ioed. Y mae rhai dynion a chymmaint 
o hunanoldeb yn eu llywodraethu, fel 
nad gwaeth ganddynt beth a ddelo o'u 
gwlad na'i sefydliadau, ond iddynt hwy 
gyrhaeddyd eu hamcanion, a chael 
mwynhau y gwrthddrychau hynny y 
cynniweiria eu serchiadau ar eu hol, Yn 
amser rhyfel ni theimlant ddim, ym 
mhellach nag y dichon iddo fod yn 
fanteisiol iddynt hwy; ac yn amser 
heddwch ni theimlant ddim, ym mhell- 


ach nag y dichon iddo fod o fudd 


iddynt hwy. Gweryrant fel meirch por- 
thiannus ar farchnad uchel, os bydd 
ganddynt hwy ryw beth i'w werthu, er 
iddi fod yn ddinystr gwlad; ac ymor- 

foleddant mewn marchnad isel, os bydd 
yn fanteisiol iddynt hwy, er gweled 
mwy na mwy yn myned yn ddrylliau 
oddi amgylch iddynt. Y mae diffyg o'r 
cariad hwn yn ddiffyg yr holl ddiffygion, 
ac yn diaddurno dyn o'r gogoniant pen- 
naf sydd gwedi llewyrchu allan o ddyn- 
oliaeth. 

Nid oes unrhyw beth a gyflawnir gan 
ddynion, a'u gorchuddia â chymmaint 
gwarth a bradychu eu gwlad. Y mae 
yn annaturiol iawn i un dorfynyglu y tad 
a'i cenhedlodd, i lofruddio ei fam, bron- 
au yr hon a sugnodd, ac i gyfodi ei law 
yn erbyn brawd a chwaer y cafodd ei 
gyd fagu â hwynt. Ond y mae y neb a 
glywo ar ei galon fradychu a gwerthu ei 
wlad, yn euog o bob trosedd ar yr un- 
waith. Wrth fradychu ei wlad, bradyeha 
y tad a'i cenhedlodd, y fam a'i magodd, 
ei geraint anwylaf, ei wraig rywioccaf, 
a'i blant prydferthaf. Er i'r llofrudd yn 
gyfreithlon gael ei ddihenyddio am ei 
ysgelerder ; etto, pan ar y crogbren, yn 
gyffredin y mae calonau y dorf wydd- 
fodol yn teimlo drosto, a gwelir y dagr- 
au yn lliosog yn ymdreiglo dros y 
gruddiau o wir dosturi at ei gyfyngder. 
Ond am fradychwr ei wlad, y mae y 
cylymau sicraf yn cael eu dattod, y 
rhwymiadau tynnaf yn myned yn rhydd- 
ion, y calonau meddalaf yn ymgallestr- 
eiddio, a'r bradychwr yn cael ei ystyr- 
ied fel yn dwyn perthynas â rhywiog- 
aeth wahanol i'r hon a werthwyd ganddo 
ef. O'r tu arall, y mac y gwladgarwr 
yn cael ci barchu yn ei fywyd, myrdd 
yn wylo ar ei ol pan fyddo yn marw, 
a'i goffadwriaeth yn barchus o oes i 
oes, hyd defyn greadigaeth. 

Y mae cariad dyn at ei wlad yn cyn- 
nwys pob cariad ag sydd yn ardderchogi 
dyn. Dywedir gan un o'r Ysgrifenwyr 
ysprydoledig am gariad, mai y rhagoraf 
o bob rhinweddau ydyw ; ac felly y mae 
gwedi ei brofi yn ei natur a'i effeithiau. 
Cariad ydyw yspryd y peth byw, hwn 
sydd yn iawn reoleiddio olwynion y 
peiriant dynol, ac yn ei ddwyn i weith- 
redu mewn trefn. Ond y mae yn ddich- 
onadwy i ddyn garu ei rieni, ei wraig, 
ei blant, a'i berthynasau, ac etto bod yn 
ymddifad hollol o gariad at ei wlad. 
Eithr ym mha fynwes bynnag y cartrefa 
cariad at wlad, y mae yn cartrefu yno 
bob cariad arall. Wrth garu ei wlad, 
y mae y dyn yn caru ei riaint, ei wraig, 

ei blant, ynghyd &’r hyn oll a berthyn 
i'w wlad ; oblegid y mae bachau cariad 
yn ymaflyd yn y cwbl. Y mae cariad 
teuluaidd yn achosi i ddynion wynebu y 
peryglon mwyaf, i fyned drwy y lludded 
blinaf, ac i- ymostwng i'r triniaethau 
chwerwaf. O gariad at eu teuluoedd, 
gwelir rhai yn wynebu tonau chwyddedig 
a throchionnog y weilgi fawr, er dwyn 
trysorau y gwledydd draw i'w llennyrch 
eu hunain. O gariad at eu teuluoedd, 
gwelir eraill yn ysgogi at eu gorchwylion 
gyd & bod yr haul yn esgyn uwch caer y 
dwyrain, ac yn eu dilyn yn ddiwyd hyd 
oni ymguddio yn ystafelloedd y gorllewin, 
O gariad at eu teuluoedd, gwelir rhai yn 
plygu dan eu beichiau, ac yn gwargrym- 
mu dan bwys eu llwythi, fel y byddai 
ogofau y bedd yn fendith ac yn esmwyth- 
der iddynt. Ond y mae cariad dyn at 
ei wlad yn gwneuthur iddo garu holl deu- 
luoedd y wlad, a'r hyn oll sydd yn per- 
thyn i'r wlad; ac y mae yn barod, ar 
yr amnaid leiaf, i roddi ei fywyd yn 
aberth dros ei wlad. Y mae cariad 
llawer yn gweithredu o fewn cylch cyf- 
yng, yn torri allan at berthynasau a 
chyfneseifiaid, yn gwreichioni at gym- 
mydogion a phlwyfolion, ac yn ffrydio 
at ryw gymdeithas neu gymdeithasau 
neillduol. Eithr am gariad y gwladgar- 
wr, y mae ei gylch mor helaeth a byd a 
lled ac yn gystal âg amgylchiad ei wlad. 
Wyla yn ei hwylofain hi, galara yn ei 
galar hi, a llawenha yn ei llawenydd 
hi. Ei wlad ydyw ei dad a'i fam, ei frod- 
yr a'i chwiorydd, ei wraig a'i blant, ei 
artref a'i etifeddiaeth. Y mae ei briw 
yn friw i'w deimladau ef, ei chlwyf yn 
glwyf i'w galon ef, a'i hanrhydedd a'i 
gogoniant yn anrhydedd ac yn ogoniant 
iddoef. Ymae yn llyngcu pob cariad 
iddo ei hun ; ac megis coron fawr o aur, 
yn dryfrith o holl berlau ardderchoccaf 
y greadigaeth. Y mae cariad at deulu 
yn disgleirio yn ogoneddus, y mae cariad 
at gymmydogion yn llewyrchu yn dan- 
baid, ac y mae cariad at gymmydogaeth 
yn pelydru yn loyw ; ond yng nghariad 
y gwladgarwr, y mae yr holl gariadau 
hyn yn troi mewn tanbeidrwydd mawr. 
Ni fedd y ddaear y fath ddyn a'r gwlad- 
garwr, a phe chwilid yr holl genhedloedd, 
nì cheid un tebyg i'r gwladgarwr; 


' oblegid pan yn edrych arno ef, edrychir 


ar dad llawn o deimladau at anghenoctid 
plant, edrychir ar frawd, edrychir ar 

ymgeleddwr, ac edrychir ar un sydd yn 
ffoc holl elfenau a defnyddiau llywodr- 
aeth yn ei berson eì hun. Y mae hwn 
yn ddyn perffaith ynddo ei hun ; oblegid 
wrth fod yn bur at ei wlad, y mae yn 
bur i bawb; ac wrth wasanaethu ei 
wlad, y mae yn gwasanaethu ei holl 
gyd-ddinasyddion yn y wlad.' 

Y mae cariad dyn at ei wlad yn ei 
ddwyn i ymegnio hyd eithaf ei alluoedd 
dros ei wlad. Pan fyddo gwlad a'i 
sefydliadau mewn cyfyngder, ei gogon- 
iant yn cael ei fygwth & chwmmwl, ei 
llwyddiant â dymchweliad, ei breinniau 
& thrangc, a'i rhyddid & chaethiwed ; 
gwelir y gwladgarwr mewn bywyd ad- 
newyddol, ac, fel march rhyfel Job, efe 
å allan i gyfarfod âg arfau, efe a ddiys- 
tyra arswyd, ac ni ddychwel yn ei ol 
rhag y cleddyf. Yn amser heddwch a 
hawddfyd, y mae y gwladgarwr a'i lyg- 
aid yn cynniwair drwy ei wlad, y mae 
yn gynnorthwywr y sefydliadau dyngar- 
ola hanfodant yn barod, yn atteg dan 
bob cymdeithasau gwiwglodus, a chyd & 
y blaenaf yn estyn llaw gynnorthwyol 
er ffurfio rhai newyddion o'r un natur. 
A oes eisiau ei bresennoldeb mewn rhyw 
gyfarfod dyngarol ? Ai meithder y daith, 
oerfel yr hin, neu ryw esgusodion bychain 
a'i rhwystrant i fod yn wyddfodol? 
Nage ; dim ond afiechyd neu angau. A 
oes eisiau ei gynghorion a'i gyfarwydd- 
iadau er iawn lywodraethiad sefydliadau 
ei wlad? A wna efe eu cadw iddo ei 
hun? Na wna; oblegid ystyria bod 
hawl gan ei wlad yn ei holl ddoniau a'i 
alluoedd. A oes eisiau ei gynnorthwyon 
ariannol, er dwyn gwrthddrychau gwlad- 
ol a dyngarol oddi amgylch? Aca wna 
efe ddadleu ei annghyfleusdra a'i dlodi? 
Na wna, ond rhifa y ddimai olaf o'i god 
er dwyn y peiriant i weithrediad. Y 
mae y gwladgarwr yn ddyn pob sefydl- 
iadau gwladol ; ac y mae gyd â phob un 
mor gyflawn, megis pena hanfodai ond 
hwnnw yn unig. Os Cymdeithas Am- 
aethyddol, y mae yno oll ; os Cymdeithas 
Lenorol, y mae yno oll; os Cymdeithas 
Beroriaethol, y mae yno oll; ac mor 
gyflawn ym mhob un o honynt, fel y 
gellid meddwl na allai wneuthur dim ond 
yno yn unig. Gyd âg amaethwyr, y mae 
yn amaethwr; gyd â chelfyddydwyr, y 
mae yn gelfyddyuwr; gyd â darllenwyr, 
y mae yn ddarllenwr ; gyd & beirddion, 
y mae yn fardd ; a chyd â chantorion, y 

mae yn gantor; a hynny oddi ar wir 
egwyddorion gwladgarwch. Er bod y 
gwladgarwr fel hyn yn gweithredu pan 
fyddo pelydron yr haul yn tywynnu yn 
hafaidd ar ei wlad, a hithau yn blodeuo 
megis paradwys yn ei wres; etto, yn 
adeg adfyd ac anghenoctid ei wlad, y 
mae efe i'w weled yn holl ogoniant ac 
ardderchowgrwydd ei wladgarwch. Ai 
newyn sydd yn y wlad, fel y mae mwy 
na mwy mewn angen o fara beunydd- 
iol? Y mae y gwladgarwr gyd & y 
blaenaf yn cynllunio mesurau er diwallu 
ei thruenusion. Ai y pla sydd yn y 
wlad, yn rhifo ei filoedd i byrth marwol- 
aeth, ac yn ei llanw o lefain a dagrau ? 
Y mae y gwladgarwr yn uniongyrchol 
ar y maes, ac mewn ymdrechiadau di-dorr 
er attal ei gynniweirfa. Ai y gelyn es- 
tronol sydd gwedi glanio, ac yn bygwth 
llyffetheiriau caethiwed? Y mae y 
gwladgarwr yn ddiattreg yn diweinio ei 
gleddyf, ac yn bloeddio Ha ha, yn ei 
ddewrder, wrth lais yr udgorn. Pan elwir 
am bresennoldeb y gwladgarwr, ufudd- 
hau i'r alwad a wna efe, gan nad faint y 
rhwystrau i wneuthur hynny. Dagrau 
tad ni effeithiant arno, ymbiliau mam ni 
chadwant ef oddi wrth ei ddyledswydd ; 
er llefain plant, ni pheidia ; ac er erfyn- 
iadau gwraig i'r gwrthwyneb, prysuro a 
wna efe i'r orsaf ac at y gwaith a roddir 
iddo gan ei wlad. Y pryd hyn y mae 
ei anadl megis mellt, ei eiriau fel taranau, 
ei olwg fel nodweddiad tymmestl, a'i 
fraich fel comet wibiog, yn ymbarottoi 
gyferbyn â rhoddi ergyd angeuol i alon 
ei wlad, ac er ci gwaredu rhag y perygl 
bygythiedig. 

Y mae cariad dynion at eu gwlad, 
gwedi ac yn achosi iddynt wneuthur yr 
aberthau mwyaf dros eu gwlad. Rhin- 
wedd ydyw gwladgarwch ag sydd yn 
dwyn yr holl ddyn i weithrediad ; y mae 
yn ei gynhyrfu oll drwyddo, ac yn achosì 
i olwynion y peiriant dynol droi yn dra 
chwyrnwyllt. Y mae yn gorwynt nad all 
neb attal ei gynniweirfa, ac yn ffrwd 
nad ydyw yn ddichonadwy i neb attal ei 
rhedegfa. Rhifa y gwladgarwr yr aur 
allan o'i drysorau fel llwch, pan fyddo 
cyflwr ei wlad yn galw am hynny; egyr 
ei ysguboriau, try yr eidionau allan o'i 
feudai; a gollwng ddorau ei gorlanau 
yn agored, pan alwo ei wlad am ei ŷda'i 
anifeiliaid; ac nid oes dim yn rhy 
werthfawr ganddo i'w ddiofrydu yn achos 

ei wlad. Diystyra y gwladgarwr was- 
tattir pennaf y greadigaeth, os yn wrth- 
wynebol i ddaioni ei wlad; dibrisia y 
palasau harddaf a'r bryniau glwysaf, os 
yn sefyll yn erbyn llwyddiant ei wlad ; 
ac ni arafa ei gamrau pan el heibio i 
ogofau mŵn-gloddiau y mynyddoedd 
aur, pan fyddo ei wlad yn disgwyl am ei 
bresennoldeb. Nid dychymmyg fardd- 
onol ydyw gwladgarwch, ac nid breudd- 
wyd penboethiaid ydyw ; y mae effeith- 
iau y rhinwedd yn annileadwy ar ddalen- 
au hanesyddiaeth, mewn enghreifftiau 
anwadadwy, a wnant i'r oesau draw synu. 
Gwladgarwch a wnaeth i Moesen ddiys- 
tyru yr Aipht, a dibrisio mawredd y 
llŷs ; oblegid yr oedd yn hoffach ganddo 
ei genedl na gogoniant holl dir Ham, 
Gwladgarwch a wnaeth i'r Consul Rhuf- 
einig, Decius Mus, yn goelgrefyddol ruth- 
ro i ganol y fyddin Ladinaidd er ei ladd, 
er mwyn achub Rhufain a'r fyddin. 
Gwladgarwch fu yn achos i Lucius Jun- 
ius Brutus orchymyn mynyglau ei 
feibion, Titus a Tiberius, i deimlo cledd- 
yfau y dihenyddwyr. Gwladgarwch a 
fu yn achos i Marcus Junius Brutus 
ddyrchafu ei law yn: erbyn ei gyfaill 
Caisar, a rhoddi iddo frathiad angeuol. 
Nid oes dim yn rhy anwyl gan wladgar- 
wyr i'w roddi, er mwyn gwaredigaeth ac 
iachawdwriaeth eu gwlad ; ac nid ydyw 
y gwrthddrychau anwylaf sydd ganddynt, 
ddim mewn cymhariaeth i'w hanwyldeb 
at eu gwlad. Y mae cwynion y gwedd- 
won yn ysgafnhau y llogell, y mae 
dagrau amddifaid yn ynnill haelioni o'r 
galon, ac y mae cyfyngderau gweiniaid 
hen ac ieuaingc yn dadleu yn effeithiol 
dros fod yn elusengar ; ond y mae llef- 
ain a gwaeddi gwlad yn dwyn y gwlad- 
garwr a'r hyn oll sydd ganddoi wasan- 
aeth ei wlad. Gwelwyd penau coron- 
nog mewn caethiwed, oblegid eu cariad 
at anymdidbyniaeth eu gwlad a'i sefydl- 
iadau; gwelwyd tywysogion a phendefig- 
ion yn gardottwyr mewn gwledydd 
estronol, oblegid eu cariad at eu gwlad ; 
ac ymae bonedd pennaf Poland yr awr 
hon yn grwydriaid ac yn alltudion, 
oblegid eu cariad at eu gwlad. 
Gwladgarwch sydd gwedi rhoddi yr 
enwogrwydd mwyaf i genhedloedd, ac i 
bersonau unigol. Y mae enwatt y cen- 
hedloedd hynny, a ddangosent fwy cariad 
na chyffredin at eu gwlad, yn swnio yn 
beraidd yn ein clustiau. Yin mlaenaf 


331 


yn llechres y cenhedloedd gwladgarol y 
mae deuddeg llwyth Israel, i'r rhai y 
mae clod oesol yn ddyledus am y rhin- 
wedd ogoneddus hon ; a bydd ei harogl 
yn hyfryd o oes i oes, hyd pan na byddo 
oesau mwyach. Er gwastadedd pryd- 
ferth Caldea, er mawrhydi yr afon fawr 
Euphrates yn ei rhedegfa drwy y dyff- 
rynoedd ehang, ac er holl fawrhydi a 
gogoniant Babilon fawr, brenhines y 
cenhedloedd, mewn wylofain a dagrau 
gwastadol yr oedd y bobl byn am eu 
hoffus wlad. “Os anghofiaf di, Jerusa- 
lem,” meddai un o honynt, “anghofied 
fy neheulaw ganu.” Er iddynt gael eu 
cyfleu gan eu buddugoliaethwyr ar lan- 
au afonydd prydferthaf y ddaear, er eu 
gosod i breswylio yn llennyrch hyfryttaf 
y greadigaeth, ac er eu gwneuthur yn 
ddinasyddion dinasoedd cnwoccaf yr 
ymherodraethau, yr oedd eu hiraeth yn 
ddi-dorr am fryniau a broydd glwysion 
Palestina, a disgwylient yn ddyfal am 
ddydd eu rhyddhad. Ac hyd y dydd hwn, 
ym mhlith pob cenedl o ddynion drwy 
yr holl fyd, lle y ceir un o hâd Abraham, 
gan nad beth fyddo ei sefyllfa a'i am- 
gylchiadau, y mae ci galon yng Nghan- 
aan, gwlad ei hynafiaid ; ym Mamre y 
dymunai fyw, yng nghymmydogaeth 
Mamre y dymunai roddi yr anadliad di- 
weddaf, ac ym meddrod ei hynafiaid y 
dymunai i'w lwch gael gorphwyso hyd y 
dydd y bwria y ddaear ei meirw allan. 
Gwna ei wladgarwch y Prophwyd Jer- 
emias yn enwog byth ac yn dragywydd; 
a pha galon ni theimla ac ni thodda yn 
llyn, yn sŵn ei ymadroddion gwladgar- 
ol î—“O na bai fy mhen yn ddyfroedd, 
a'm llygaid yn ffynhonau o ddagrau, fel 
yr wylwn ddydd a nos oblegid lladded- 
igion merch fy mhobl.” Y mae yr enw 
Mawr gwedi ci gam-gyssylltu âg Alexan- 
der, yr hwn, drwy ei oes filwraidd, ni 
wnaeth ddim ond dinystrio annibyniaeth 
y cenhedloedd, yspeilio y bobloedd o'u 
breinniau, a llanw gwledydd a chelan- 
neddau a gwaed ; ond y mae deigryn y 
gwladgarwr dros ci wlad yn ei wneuthur 
yn Fawr, ac i'w enw arogli gyd & pher- 
eidd-dra gwin Libanus hyd derfynau yr 
oesau. Pa beth ydoedd y brif rinwedd 
Rufeinig? A pha beth a wnaeth 
genedl yr hen Rufeiniaid boreol mor 
ardderchog gan wahanol genhedloedd 
y byd? Ai ehangder yr ymhcerodr- 
acth? Ai nifer y gwledydd a orchfy- 

gasant? Ai lliosogrwydd y cenhedloedd 
a ddarostyngasant? Nage; ond eu 
gwladgarwch, am yr hyn yr oeddynt oll 
yn hynod, hyd nes yr ymlygrasant mewn 
moethau. Yr oedd y Rhufeiniaid boreol 
yn hynod am eu cariad at eu gwlad; 
yr hyn ydoedd wreiddiol achos eu dewr- 
der, eu dysgeidiaeth, eu hathrylith, a'u 
mawredd. Pan ymosodid mewn rhyfel 
yn eu herbyn gan fabariaid llewaidd, pan 
fygythid hwynt â thrangcedigaeth gan 
estroniaid ysgymmun, pan arfogid cawr- 
filod yn eu herbyn mewn câd, a phan 
dybid bod eu dinas mewn enbydrwydd, 
a'u hanfodaeth yn y perygl mwyaf; dim 
ond bloeddio am i wladgarwch Rhufein- 
ig gael ei amlygu, chwyddai eu cyrph, 
berwai eu gwaed, chwariai eu gewynau, 
gwresogai eu calonau, ac adgyfnerthai eu 
dewrder, fel y gwelid eu banieri buddu- 
goliaethus yn fuan yn ysgwyd yn yr 
awelon, a'u heryrod yn unig yn orfol- 
eddus ar y maes. Gellir crybwyll hefyd 
am y Groegiaid, y rhai oeddynt nodedig 
am eu gwladgarwch, a hynny braidd cyn 
bod prydydd i ganu eu clodydd, na han- 
esydd i gofnodi croniclau eu gorchestion. 
Cymmaint ydoedd gwladgarwch y gen- 
edl hon, fel y darfu iddynt, ym mawredd 
gwres eu cariad at eu gwlad, nid yn unig 
ei gwneuthur yn wrthddrych o barch 
byth, ond yn gyssegredig hefyd, yn ei 
mynyddoedd, ei dyffrynoedd, ei bryniau, 
ei hogofau, ei ffynhonau, ei hafonydd, 
ei ffrydiau, ei gwigoedd, a'i moroedd. 
Neidiai Groegwr braidd dros fur yng 
nghanol Media, pan glywai am Olympus; 
esgynai i'r eithafion fry, ar edyn chwai 
yr awen, o anialdiroedd Persia, pan swn- 
iai y gair Parnassus yn ei glustiau; a 
llammai ym mhellderau y ddaear, pan 
grybwyllid wrtho am ffrydiau crisialaidd 
Helicon. Pan fyddo enwau a choffad- 
wriaethau Ymherawdwyr anghenfilaidd 
Rhufain, gormeswyr annynol Groeg, pen- 
naduriaid melldithiol y dwyrain; ïe, 
pan fyddo enwau Kowli Can, Tamerlane 
ac eraill yn drewi, yn cael eu rhegu, a'u 
melldithio yn yr oesau dyfodadwy, fel 
prif ladron, yspeilwyr, a llofruddion y 
ddaear, bydd enw Leonidas a'i dri chan 
wr yn myned uwch uwch, a chyfyngle 
Thermopylæ yn cacl ei ystyried braidd 
yn rhy gyssegredig i droed sengi arno, 
am mai yno y rhoes y gwroniaid ym- 
roddgar eu bywydau yn aberthau dros 
eu gwlad. 

Pa ham y mae y Cymry yn genedl hyd 
y dydd hwn? Pa ham na buasai y 


Rhufeiniaid yn eu cynddaredd gwedi eu 
difodiî Pa ham na buasai y Pictiaid 
a'r Gwyddyl gwedi eu hymlid allan o 
derfynau y greadigaeth? Pa ham na 
buasai y Sacsoniaid gwedi gosod anolo 
yn lle eu henw yn llechres y cenhedl- 
oedd? A pha ham na buasai y Norman- 
iaid gwedi eu claddu mewn ebargofiad 
tragywyddol? Gwladgarwch a gadwodd , 
genedl y Cymry yn genedl; gwladgarwch 
a gadwodd yr Awen i'w Beirdd ; gwlad- 
garwch a gadwodd yr ysgrifell rhwng 
bysedd eu Haneswyr; gwladgarwch a 
gadwodd eu hiaith i'r plant a aned ac a 
enir hyd nes y peidio gwragedd Cymreig 
esgor ; gwladgarwch a gadwodd iddynt 
eu cân a'u telyn ; a gwladgarwch sydd 
gwedi cadw y genedl ar ei seiliau yn 
gadarn a diysgog hyd heddyw. 

Nid oes neb o'r cenhedloedd, hen neu 
ddiweddar, gwedi dangos cymmaint 
gwladgarwch a'n cenedl ni ; oblegid ym 
mhob amgylchiadau cyfyng, ac ym mhob 
gorthrymderau mawrion, y mae gwladgar- 
wch y Cymry gwedi torri allan fel rhyw 
fynydd tanllyd, ac wedi rhedeg yn un 
llosgwy mawr drwy yr holl wlad. Pan 
ddaeth Iwl Caisar drosodd a'i lengau 
Rhufeinig—milwyr profedig, arferol & 
buddugoliaeth, a phob un o honynt yn 
allnog i lywyddu byddin, gwrthwyneb- 
wyd ef yn gadarn gan y Cymry, ac efe 
a'i fyddin a welwent oblegid eu dewrder. 
Pa beth a wnaeth iddynt ymruthro i'r 
mor, er attal glaniad gelynion eu gwlad î 
Gwladgarwch. Pa beth ydoedd yr achos 
iddynt orwedd yn gelanneddau lliosog 
ar hyd y traethydd, a'u gwaed yn llyn- 
oedd fferredig oddi amgylch iddynt? 
Gwladgarwch. Pa ham yr ymladdent 
frwydr ar ol brwydr,ac yr adgyfodent 
megis o'u llwch eu hunain i'r gâd? Eu 
gwladgarwch. Gwladgarwch ydoedd yr 
em ddisgleiriaf yng nghoron Buddug, 
enw yr hon a gerir, gwroldeb yr hon a 
ryfeddir, a choffadwriaeth yr hon a 
fydd yn anrhydeddus hyd fil o genhedl- 
aethau. Gwladgarwch ydoedd addurn 
pennaf Caradog, yr hwn a ymladdodd fel 
gwron â'r Rhufeiniaid ; ac er i'w gleddyf 
fethu eì gadw rhag eu cadwynau, drwy 
nerth tafod efe a ryddhawyd ganddynt. 
Gwladgarwch fu yn achos i Arthur ddi- 
weinio ei gleddyf, a byw a marw yn sŵn 
ergydion yr arfau, yng nghanol gweryr- 

iadau meirch rhyfel. Gwladgarwch a fu 
yn achos i'n Tywysogion osod eu bywyd- 
au mewn enbydrwydd, a chael eu dihen- 
yddu fel drwg-weithredwyr. Pan glywom 
a phan welom enwau Dafydd, Gruffydd, 
Llewelyn, Glyndwr, ac eraill, yr ydym yn 
canfod y gair Gwladgarwch yn naddedig 
ar ddail o aur pur megis ar eu talcenau. 
Ac yr ydym ni fel cenedl hyd heddyw yn 
ddiareb ym mhlith yr holl genhedloedd 
am ein gwladgarwch ; oblegid y mae ei 
wlad, ei iaith, ei grefydd, a'i freinniau yn 
argraphedig ar galon pob Cymro, gan 
nad ym mha barth o'r byd y bydd ei 
breswylfod. 

Mewn cyssylltiad anwahanol, ac mewn 
cwlwm annattodadwy & gwladgarwch, y 
mae sefydliadau llênyddol gwlad, y rhai 
a flagurant ac a flodeuant yn ol yr afael 
a fyddo gan wladgarwch ar ei thrigolion. 
Y mae sefydliadau llênyddol yn gynnud 
i awen y bardd, yn awelon ac yn esgyll i'r 
hanesydd, ac yn agerdd grymmus yn 
gwthio pob dysgeidiaeth ym mlaen; 
oblegid hebddynt y mae pob gwlad yn 
farw ac yn ddienaid. Crybwylla un o'r 
bynafiaid am longwyr gwedi glannio 
mewn rhyw wlad ddieithr ; a chan ofni 
ei bod yn cael ei phreswylio gan ryw 
genedl farbaraidd ac anwareiddiedig, 
petrusent rhag myned ym mlaen i 
wneuthur unrhyw ddarganfyddiadau. 
Ond ar y traeth gwelai un o honynt ffig- 
ur gelfyddydol gwedi ei thynnu, ac yn 
uniongyrchol bloeddiodd allan, “ Nac ofn- 
wch, gyfeillion, ond deuwch ym mlaen, 
oblegid y mae yma ddynion yn trigian- 
nu ; a'r neb a allent dynnu y ffigur hon, 
ni wnantniwedini.” Fel hyn yn gy- 
wir y mae gyd â golwg ar sefydliadau, 
y rhai yn bennaf alywodraethant wlad. 

Llênyddiaeth gwlad ydyw y maen dis- 
gleiriaf yn ei choron ; oblegid oni fydd 
ymdrechiad di-dorr dros hyn, y mae yn 
gorwedd dan y lleni, ac yn oblygedig ym 
mentyll y tywyllwch mawr. Y mae 
cyflwr y cenhedloedd hynny, nad ydyw 
llênyddiaeth gwedi cael cartref i aros, ac 
nad ydyw yn cael ei gwahodd i breswylio 
yn eu plith, mewn cyflwr o resynoldeb, 
tywyllwch, ac anwybodaeth ag sydd 
braidd yn annghredadwy i ni. Er rhodio 
ym mhlith y llysicuau mwyafrhinweddol 
a darddant allan o'r ddaear, o ddiffyg se- 
fydliadau crefyddol a llênyddol, blagur- 
ant, tyfant, blodeuant, hadant, a chrinant, 
heb neb yn sylwi arnynt, nac yu ym- 

chwilio i'w rhinweddau.. O ddiffyg y 
sefydliadau hyn, y mae holl drysorau 
gwerthfawr natur yn gloedig ac yn an- 
weledig i niferi lliosog o'n cyd-greadur- 
iaid ; ac ni wyddant ddim am weithred- 
iadau dirgel peiriant mawr natur, yn 
marweiddio ac yn bywioccau y ddaear, 
er gwasanaeth dyn ac anifail. Ond yn y 
gwledydd a flagurant mewn sefydliadau 
llênyddol, y mae ieithoedd [gwedi eu 
llyfnhau, eu trefnu, a'u dwyn o fewn 
terfynau rheolau, fel y mae eu geiriau yn 
ser, eu llinellau yn lleuadau, a'u brawdd- 
egau yn heulïau ysplennydd a gogonedd- 
ns. O dan effeithiau y rhai hyn, cafwyd 
llusernau i oleuo ogofau tywyllion hen 
ddefodau ac arferion yr oesoedd gynt, ac 
i olrhain hanesion drwy lwybrau dyrus 
a throellog, a fuasent byth yn ddisathr 
heb gynnorthwyon y rhai hyn. Y maent 
gwedi agor dorau er mynedi mewn i 
ystafelloedd yr awyrau, agerddau, dyfr- 
oedd, ynghyd âg elfenau natur oll ; ac o 
dan eu hymgeledd y maent gwedi eu 
dwyn i wasanaeth dyn, gwedi bod am 
oesau a chenhedlaethau mewn segurdod ; 
a dios y byddant etto ym mhen ychydig 
flynyddoedd, o dan nawdd yr unrhyw 
sefydliadau, gwedi eu dwyn i fwy gwas- 
anaeth nag y maent yn bresennol. Ac 
ar yr ystyriaeth bod gogoniant, bri, a 
dedwyddwch gwlad yn ymddibynnu ar 
ei sefydliadau a'i llênyddiaeth, y mae y 
gwladgarwr a'i galon gyd â hwynt, ac 
mewn ymdrechion parhaus er eu ehangu 
a'u gwneuthur yn fwy effeithiol. Pa 
Gymro nad ydyw ei galon yn llammu o 
lawenydd, wrth weled llênyddiaeth ei 
wlad, ar ol blynyddoedd a blynyddoedd 
o egniadau, gwedi cael agoriad i agor 
dorau ystafelloedd a wnant i'r byd gwar- 
eiddiedig synnu yn fuan. Er i wlad- 
garwr Cymreig dybied unwaith, nad 
dichonadwy dwyn llênyddiaeth Gymreig 
i weithredu ond o fewn cylch cyfyng; 
etto yr ydym gwedi gweled egnion cin 
cydwladwyr gwedi eu coroni a'r fath 
lwyddiant, fel yn ddiamheuol y bydd- 
wn yn alluog yn fuan i brofi, mai i ni y 
mae holl Ewrop yn ddyledus am eu har- 
chwaeth gyntaf at ddarllen. Bu Dafydd 
Ddu, Eryri, yn ymdrechgar iawn gyd & 
llênyddiaeth Gymreig ; ond disgynodd i 
ystafell dywell y bedd, cyn gweled ar- 
wyddion sicr o gynhauaf mawr. Bu yr 
anfarwol Iolo am oes hir yn adeiladu, 
llêuyddiaeth ei wlad ; rhoes lefain yn y 

toes, a chyfeiriodd redegfa y ffrwd drwy 
wastadtir cyfoethog a chynnyrchiol ; ond 
galwyd arno i ganu yn iach i'r fuchedd 
hon, cyn ei gweled yn ymwthio yn ei 
blaen, er cael y blaenaf ar holl gred. 
Yr oedd y cariad dan sylw yn ufel tan- 
llyd ym mynwesau llênyddion yr oes 


ddiweddaf ; a chan fod yr unrhyw gariad. 


yn gwresogi calonau dynion o ddylanwad 
yn y dyddiau hyn, uwch uwch yr llên- 
'yddiaeth ein gwlad ni, a mwy fwy o 
ffrwyth toreithiog a gynnyrcha. Y mae 
Gwenynen Gwent gwedi casglu mel i'r 
Cymry, a hwnnw mor flasus, fel y bydd 
hi yn cael ei bendithio yn yr oesau dyfod- 
adwy am ei llafur ; ac y mae y Fonedd- 
iges Charlotte Guest gwedi neidio yn 
hyderus i ogofau tywyllion, ac yn dwyn 
yr aur pur a'r perlau allan yn ddyrneid- 
iau i'r Cymry. Y mae ein tadau gor- 
barchus gwedi gosod seiliau llênyddol i 
lawr yn y Dywysogaeth ar sylfeini ce- 
dyrn, ac mae y cewri presennol yn dwyn 
ym mlaen oruwch-adeiladaeth y deml 
anrhydeddus ar y cynllun goreu, yr hon 
yn y man a fydd yn wrthddrych syndod 
i'r byd. 

Y mae yn dra theilwng o sylw, os na 
fydd sefydliadau llênyddol gwlad gwedi 
eu ffurfio, eu cynllunio, a'u seilio ar 
egwyddorion rhydd, nad ydynt ond rhai 
hanner marw ; ac yn lle bod yn foddion 
i ddwyn athrylith y bobl i'r goleuni, 
gadawant i flodau doethineb a gwybod- 
aeth wywo yn dragyfyth i'r llwch. Dy- 
lai y sefydliadau o dan sylw fod a'u ham- 
can er lleshad cyffredinol; oblegid yn 
gymmaint a bod gwybodaeth yn lles i 
rai, rhaid ei bod o leshad i bawb, o un 
cwr i'r wlad i'r cwr arall iddi. Megis 
poculum amoris (cwpphn cariad) y dylai 
sefydliad llênyddol fod; nid i'r teulu 
draw, ond i'r teulu hwn hefyd; ac nid i 
un. dosparth neillduol o'r bobl, ond i'r 
holl bobl yn ddiwahaniaeth. Os bydd y 
deml hon yn gloedig, gadewir i emau 
pennaf gwlad yn fynych aros byth dan 
y cysgodau; gadewir i Newtoniaid, Lin- 
neusiaid, Fergussoniaid, a Wattiaid 
ddisgyn i'r beddrod, a hadau gwybod- 
aeth gyd & hwynt, y rhai ni cheir etto fe 
allai am oesau lawer, Y mae sefydliad 
llênyddol caeth yn wrthddywediad; o 
herwydd, er bod caethiwed, a rhwymau 
caethiwed a charchar yn berthynasau 
i'w gilydd, etto ni all llênyddiaeth a 
chyfyngdra fod yn briodol gyssyltiedig 

â'u gilydd. Ni roddwyd ac ni roddir 
byth gan yr Hollwybodol freinlen i un 
dyn, neu i ryw gorph neillduol o ddynion, 
i gyfyngu doethineb a gwybodaeth o'r 
tu fewn i'w caerau eu hunain. Onid 
ydyw y môr, yn ysgogiadau ei donau, 
halltni ei ddyfroedd, a'i drai ai lanw, 
yn rhydd i bawb olrhain gweithrediadau 
ei beiriant dirgeledig? Onid ydyw yr 
awyr, yn ei holl amrywiaethau, yn rhydd 
i bawb gymmeryd eu hedyn, a'i theithio 
er mwyn gwneuthur ei natur yn fwy ad- 
nabyddus? Onid ydyw llwybrau pell y 
ser gwibiog yn rhyddion i bob teithwyr 
a glywant ar eu calonau esgyn i'r uchel- 
ion, er sylwi ar eu hysgogiadau? Ac 
onid ydyw holl natur yn faes ehang 
agored, a'r gwahoddiad taeraf yn cael ei 
roddi i bawb droi i mewn a rhodio 
ynddo? Yr ydym ni yn y Dywysogaeth, 
mewn modd neillduol, gwedi teimlo a 
gweled effeithiau ein sefydliadau rhydd- 
ion ; oblegid y maent gwedi cael gafael 
mewn Beirdd, nid yn unig mewn Coleg- 
au, ond hefyd ar y mynyddoedd rhwng 
y defaid, yn ogofau y ddaear, ac ar y 
l]lennyrch hynny y gallesid meddwl na 
welsid na rhosyn na blodeuyn byth yn 
dadblygu ei ddalenau. Y mae y sefydl- 
iadau hyn gwedi cael awen ac athrylith 
yng ngwaelodion cymydd, ac ar benau 
bryniau y Dywysogaeth, a fuasent byth 
yn amdoedig dan leni y caddug dû, ond 
fel y chwiliwyd am danynt ac y dar- 
ganfyddwyd hwynt. O dan nodded y 
sefydliadau rhyddion hyn, y mae niferi 
lliosog o ddynion, agyflewyd gan raglun- 
iaeth mewn amgylchiadau isel, yn awr 
yn feirdd cadeiriog, yn ogoniant i'w 
gwlad, ac yn addurn i'w cenedl. Onid 
i'r sefydliadau hyn yr ydym yn ddyledus 
am ein Iolo Fardd Glas, ein Tegid, ein 
Daniel Ddâ, ac eraill a allesid eu cry- 
bwyll, a'r rhai yn briodol a ellir eu galw 
yn ser ac yn oleuadau Cymru, fel Beirdd 
pur, ac fel beirniaid na lygrwyd mo 
honynt erioed gan wobrwyon. Onid i'r 
sefydliadau hyn yr ydym yn ddyledus 
am Flodau Dyfed, Gwinllan y Bardd, 
y Seintiau Cymreig,* ynghyd â Chyfan- 


* Deallaf bod Awdwr y Seintiau Cymreig, y Parch. 
Rice Rees, B.D. Cyfaill o Goleg Iesu, Rhydychain, a 
Phroffeswr yr Omcracg yng Ngholeg Dewi Sant, Llan- 
bedr, gwedi rhodio y llwybr ar hyd yr hwn ni ddychwel 
yn ol. Yr oedd disgwyliad y Dywysogaeth yn fawr 
wrtho; a diau, pe gwelsai Tad y trugareddau yn dda i 
arbed ei fywyd, na chawsai ei siommi. Gweithiodd yn 
ddiwyd yn y winllan Gymreig tra fu ofcwn i'w muriau, 
ac acth oddi wrth ei waith at ci wobr. 

soddiadau Barddonol a Thraethodau 
braidd yn aneirif, na chlywsid son am 
danynt, ac na welsid hwynt yn dragy- 
fyth, oni buasai y sefydliadau hyn? 
Trwy ollwng y ffrydiau allan, ymwasgar- 
ant drwy yr holl dir, fel nad oes nem- 


awr ddyn yn y Dywysogaeth nad ydyw 
gwedi yfed o'u dyfroedd, ac wedi dwyn 

ei dystiolaeth mai iachus ydynt. ' Gellir 
dywedyd yn iaith ysprydoliaeth, bod yr 
anialwch a'r annghyfanneddle yn llaw- 
enychu o'u plegid ; acond iddynt barhau 
yn eu hegnion, uniawnir y Cymry fel 
cenedl, a dyrchafant eu penau yn uchel 
ar ol hyn. 


Bored y Crydd Hydd. 


BOB hanes a gofnodwyd erioed, 

hanes Mab Duw ydyw y rhyfeddaf, 
yrhwn sydd gwedi bod, ac yn parhau i 
fod, yn faes mor ehang a thoreithiog, fel 
y mae myrddiynau ac oesau lawer o 
ddynion gwedi bod yn lloffa arno, ac 
wedi casglu tywysenau o'r fath natur, 
fel nad oes unrhyw faes arall yn eu cyn- 
nyrchu ond efe ei hun. Pan aned ef, 
ymsacthai engyl glwysion y drydedd nef 
drwy y mousydd awyrol, ar edyn buan- 
ach na phelydron y wawr, er ffurfio côr 
cantorol uwch dinas Bethlehem, i'r di- 
ben i'w roesaw i'r byd hwn, mewn an- 
them anarferol o gael ei chanu ar y bryn- 
iau anfarwol. Yn ei daith drwy y fuchedd 
hon, ni cherddodd cymmaint ag un o 
feibion a merched Adda yr un llwybrau; 
oblegid ni lefarodd dyn erioed fel efe, ni 
rodiodd dyn erioed fel efe, ac ni weith- 
redodd dyn erioed fel efe; oblegid pur- 
deb a pherffeithrwydd ydoedd, yng 
nghanol pentwr llygredigaeth y ddaear. 
Yn ei ddioddefaint yr ydoedd efe yn an- 
nghydmarol ; bu yn drist iawn ei enaid, 
clywyd ei lefain cryf a'i ochain, suddodd 
mewn tom dwfn, a gwasgodd y baich 
gordrwm ef hyd oni chwysai megis defn- 
ynau o wacd. A gellir dywedyd am ei 
farwolaeth, mai y rhyfeddaf ydoedd a 
ddigwyddodd erioed ar y ddaear ; oblegid 
wrth farw y gorphenodd gamwedd, yr 
agorodd byrth paradwys, y gosododd i 
lawr sail ein iachawdwriaeth ni, ac y 
dygodd waredigaeth o fewn cyrhaedd- 
iad pob un o deulu Adda yn ddiwahan- 
iaeth. Yn yr wybren uwch ben, y mae 
doethineb y Creawdr mawr i'w gweled yn 
amlwg, yng nghyflead y bodau dirif a dro- 
ant ar eu gorsafion, ac a ymsymmudant 
yn eithafion yr uchelderau, fel llugyrn 
tanbaid i oleuo ei gerbyd ef pan yn 


troelli drwy y llannerchau tragywyddel. 
Ac o fewn cylch y greadigaeth hon, yn 
neddfau y moroedd mawrion, rheolau y 
deyrnas lysieuog, ynghyd & holl droion 
olwynion peiriant natur yn nirgelion ei 
weithrediadau, y mae doethineb y Bod 
anfeidrol yn argraphedig ar y cwbl oll ; 
ond yn ymyl y rhyfeddodau a gyd-gyfar- 
fyddant ym Mherson Emmanuel, y mae 
pob beth yn diflannu, ac yn cilio dan y 
cysgodau ; oblegid ynddo y mae amryw 
ddoethineb Duw yn cyfarfod, fel y mae 
gwedi llyngcu syndod amser a thragy- 
wyddoldeb ynddo ei hun. 

Pan ddilynir yr Iachawdwr bendiged- 
ig i'r groes, ar yr hon y gorchfygodd holl 
nerth a chadernid galluoedd y tywyll- 
wch, yr ydym yn ci weled yn ei wasg- 
feuon digyffelyb ; y cleddyf llym a gloyw 
yn rhoddi yr ergyd angeuol iddo, y 
cymmylau duon yn ymgasglu ac yn ty- 
wyllu rhyngddo a'r orsedd fawr yn y 
nef, defaid y praidd gwedi ymwasgaru a 
myned ar ddisperod, ychydig nifer o 
ferched Salem yn wylo y dagrau yn hidl 
oblegid ei loesion a'i gyfyngder mawr, 
ac yntau yn ymollwng i freichiau angau, 
ac yn marw fel drwg-weithredwr, a'i 
waed yn lliwio holl gymmydogaeth y 
groes. Ond pan wawriodd boreu y tryd- 
ydd dydd, yr ydym yn gweled yr hwn a 
welwyd yn gogwyddo ei ben, yn ei ddyr- 
chafu yn uchel fel buddugoliaethwr tra- 
gywyddol ar alon pennaf y teulu dynol ; 
yr ydym yn gweled ôl y pigau drain fel 
ser anfarwol, yn ogoniant molrwyawg 
oddi amgylch ci ben ; yr ydym yn gwel- 
ed ôl y waywffon fel porth eurawg dinas 
o noddfa dragywyddol i deulu y llwch ; 
yr ydym yn gweled ôl yr hoelion yn ei 
ddwylaw a'i draed fel ffenestri crisial- 
aidd, drwy barai y llewyrcha gogoniant 

y Duwdod allan, yn fil myrdd tanbeid- 
iach na thywyniad pelydron haul haf. 
Pan annghofir blynyddau y greadigaeth, 
er mor faith y dichon iddynt fod ; pan 
annghofir oesau y byd, er mor aml y di- 
chon i'w nifer fod; a phan annghofir 


dyddiau y ddaear, er cynnifer y digwydd-. 


iadau a'r helyntion a gymmerasant le 
ynddynt, ni annghofir boreu y trydydd 
dydd hyd i dragywyddoldeb; oblegid 
bydd yn ddiwrnod newydd, ac megis 
heddyw, gan y dyrfa lân waredigol, a 
welir yn eu gwisgoedd anfarwol yn 
chwareu eu telynau byth ar fryniau crib- 
og Gwynfa. Y mae rhyw bethau mawr- 
ion a mwy na chyffredin gwedi cymmer- 
yd lle ar holl ddyddiau y ddaear ; pethau 
a gofnodwyd gan haneswyr, a dros- 
glwyddwyd o dad i fab i'r oesau dyfodol, 
ac na ebargofir tra y rhifir oriau amser. 
Boreu rhyfedd oedd hwnnw, pan ym- 
gasglodd y dymmestl fawr ynghyd, er 
dymchwelyd y teulu dynol drwy lifcir- 
iaint dychrynllyd dyfroedd y diluw 
mawr ; boreu rhyfedd oedd hwnnw y 
dyrchafodd Abraham ei lygaid uwch y 
gwastadedd, ac y gwelodd fwg dinasoedd 
y dyffryn yn dyrchafu tu a'r nef megis 
mwg ffwrnes fawr, pan wlawiodd yr 
Hollalluog ei ddialedd ar y trigolion 
oblegid eu hanwiredd. Nid oes unrhyw 
genedl nac oes gwedi eu rhifo at lechres 
y pethau a aethant heibio, nad oes rhyw 
ddigwyddiadau mwy na chyffredin yn 
dal cyssylltiad â hwynt ; ond y mae boreu 
y trydydd dydd yn sefyll ei hunan ym 
mhlith dyddiau y ddacar, oblegid i Dy- 
wysog y bywyd gyfodi y pryd hwn, yn 
flaenffrwyth cynhauaf cynnyrchiol, ac 
yn sicrwydd o ddihuniad ac adgyfodiad 
deiliaid angau a'r bedd, yn y dydd y 
rhwygir dyfnderau y ddaear, ac y tarewir 
bywyd yn holl farwolion y llwch. 
Adgyfodiad yr Arglwydd Iesu Grist 
ydyw y bach ar ba un y mae gwirionedd 
y grefydd Gristionogol yn crogi. Bu ar 
Galfaria frwydr fawr; oblegid yr oedd 
galluoedd y tywyllwch gwedi ymfyddino 
mewn cadernid yn erbyn Mab y dyn, ac 
wedi penderfynnu dihyspyddu ffynhon- 
nellau iachawdwriaeth pechaduriaid, a 
gadacl teulu dyn yn ymddifad o obaith 
am gadwedigacth byth. Bu colyn y 
ddraig uffernol yn ci sawdl, ond cfe a 
sathrodd ei siol, fel yr oedd. yn glafaidd, 
ac yn egwan yn arwain ei luoedd yn ol i 
lennyrch caddugawl gwlad machludiad 

haul. Beelzebub, gwedi cyrhaedd ei 
balas brwmstanaidd, a ddiddanai ei hun 
yn ydyb o fod ei gyfeillion, angau a'r bedd, 
gwedi gwneuthur corph y Pryniawdwr 
yn ddiogel, ac nad ydoedd fodd iddo 
byth dorri y llyffetheiriau cedyrn, na 
gwthio barau cloion y dorau amrosgo 
byth yn ol. Gorweddai ein Ceidwad yn 
dawel iawn yn llannerch y meirwon, ac 
ymhyfrydai brenhin dychryniadau yn y 
dyb o'i fod gwedi buddugoliaethu ar yr 
hwn y rhag-ddywedwyd gan Yspryd y 
Brophwydoliaeth, y buasai yn ddinystr 
tragywyddol i'w deyrnas. Rhodiai ym 
mhlith celanneddau y meirwon, gwenai 
wrth weled amlder arwyddion ei fadd- 
ugoliaethau, ac ymsythai mewn balchder 
yn ymyl corph ein Harglwydd, wrth 
feddwl ei fod ef gwedi gorchfygu yr hwn 
a wnaethai i holl luoedd uffern ffoi o 
Galfaria gyd & brys mawr. Yr oedd 
wrth ei wregys allweddau lawer, ar y 
rhai yr edrychai gyd & llonder, gan dyb- 
ied y buasent yn feddiant ac yn eti- 
feddiaeth dragywyddol iddo. Edrychai 
arallwedd ogof maes Machpelah, a dy- 
wedai fod y patrieirch yn ddiogel yno, 
ac na thywynnai dydd jubili eu rhydd- 
had byth bythoedd. Edrychai ar all- 
wedd cromgell brenhinoedd Judah, a 
dywedai fod y penau coronnog a deyr- 
nasent yn Salem mewn hin ganddo, o'r 
hon ni ddeffroid hwynt hyd i ddyddiau 
tragywyddoldeb. Ac yn ddiweddaf oll 
edrychai ar allwedd y bedd newydd, yn 
yr hwn y gorweddai cin Harglwydd ni 
dan y cloion, a dywedai fod yr hwn a 
dybid yn adgyfodiad ac yn fywyd yn 
garcharor ganddo; ond y gwelai lygred- 
igaeth, ac y gellid gyrru ei lwch drwy 
ogr sidan yn yman. Bu yn dawelwch 
mawr am yspaid yng ngharchar angau 
a'r bedd ; neb yn cyffro, neb yn dihuno, 
neb yn anadlu; ond y distawrwydd 
mawr yn teyrnasu o oror i oror, heb yr 
arwydd lleiaf bod neb o deulu y llwch 
ar ddyrchafu eu penau mewn bywyd. 
Safai angau a'r bedd ar dŷrau uchaf eu 
cestyll, er cadw gwyliadwriaeth ar eu 
carcharorion; a gwaeddent, gan atteb y 
naill y llall, “Nid oes ond llonyddwch a 
distawrwydd yn ein gororau ; y mae yn 


amlwg mai ni a bia y fuddugoliaeth.” 


Ond yn ddisymmwyth, tybiaf y clywaf 
y bedd yn gwaeddi ar ei gyfaill angau, 
“Och! y mae cynhwrf yn fy nheyrnas ; 
gwelaf briddellau y dyffryn mawr yn 

cyffro ; gwelaf wr yn dyfod allan o fedd 
newydd Joseph, a gwisgoedd anfarwol- 
deb am dano; y mae agwedd buddug- 
oliaethwr yn ei wedd; y mae ei ym- 
ddangosiad megis pe byddai y Duwdod 
yn llewyrchu allan drwyddo, âc y mae 
pardwn i deulu Eden yn eilaw. Dos, 
angau, dos, attal ei gynniweirfa, dwg ef 
yn ol i'r carchar, tyn ei lyffetheiriau, 
cryfhâ y cloion, a gosod ef mewn di- 
ogelwch, amgen dinystrir ein hawdur- 
dod, dymchwelir ein gorseddau, dryllir 
ein hymherodraethau, a gwelir dydd ein 
trangcedigaeth yn y man.” Yn nrws y 
bedd, bywyd yn ymdrechu cael y Pryn- 
iawdwr yn ol; ond efe ydoedd ddyn a'r 
Duwdod yn preswylio ynddo; daccw y 
bedd gwedi colli ei afael, angau mewn 
dalfa ; a chyd ag i Emmanuel floeddio 
allan, “Byddaf angau i ti, O angau; 
byddafdrangc i ti, y bedd,” efe a daraw- 
odd brenhin dychryniadau yn erbyn y 
maen, hyd. oni chyrhaeddodd adsain yr 
ergyd yr ystafelloedd distaw, ac y dihun- 
odd llawer o'r saint, y rhai a ddaethant 
allan yn eu gwisgoedd anfarwol, gwedi 
cael gorfodaeth lân ar y gelyn mawr 
diweddaf. 

Y mae efe gwedi adgyfodi mewn gwir- 
ìonedd. Bedd gwag a welwyd gan y 
gwragedd; bedd gwag a welwyd gan y 
disgyblion a redasant; yr oedd y lli- 
einiau gwedi eu plygu, ac nid oedd yno 
ond y fan lle y gorweddodd yr Arglwydd. 
Yr Arglwydd a gyfododd yn wir ; gwel- 
wyd ef gwedi ci adgyfodiad gan Cephas, 
yna gan y deuddeg ; gwedi hynny, gwel- 
wyd ef gan fwy na phum can brodyr 
ar unwaith ; ac y mae y dystiolaeth o'i 
adgyfodiad ym mhob ystyr yn anwad- 
adwy. Ar Grist byw y mae y grefydd 
Gristionogol gwedi ei seilio, ac nid ar 
Grist marw ; oblegid, yn y dystiolaeth a 
dystiolaethodd efe am dano ei hun, dy- 
wedodd, mai efe ydoedd yr adgyfodiad a'r 
bywyd, mai efe ydoedd bywyd y byd, ac 
y byddai i'r neb a gredai ynddo ef fyw 
yn dragywydd. Ac yn awr y mae gyd 
â nì Bryniawdwr byw, gwedi gorchfygu 
nerth angau, gwedi dinystrio awdurdod 
y bedd, gwedi dwyn bywyd ac anllygr- 
edigaeth i'r goleuni, gwedi agor pyrth y 
ddinas fry, ac wedi dwyn bryniau Ca- 
naan i olwg fforddolion Sïon yng ngwlad 
eu hymdaith yn y fuchedd bresennol. Dy- 


wedodd am danoei hun, gwedi ei adgyfod- | 


iad oddi wrth y meirw, “Bum farw ; ac 
2u 


337 


wele, byw ydwyf yn oes oesoedd, Amen ; 
ac y mae gennyf agoriadau uffern a mar- 
wolaeth.” Y mae gwirionedd ei athraw- 
iaeth gwedi ei seilio a'i sicrhau ; y mae 
ein iachawdwriaeth yn ddiogel ; y mae 
ein Harglwydd yn Geidwad ac yn Bryn- 
wr byw i ni, yn teyrnasu mewn bywyd 
ac anfarwoldeb, ac wedi addaw ei bres- 
ennoldeb i'w bob] yn eu holl gyfyngderau 
yn nheithiau yr anialwch. Fy enaid, 
cân, a dyrchafa dy lais mewn clodforedd, 
oblegid y mae dy Iachawdwr yn fyw, ac 
wedi dywedyd mai byw ydyw, ac mai 
byw fydd ei bobl hefyd. 

Yr oedd adgyfodiad Crist yn sicrwydd 
o'n hadgyfodiad ni. Rhag-arwyddwyd 
adgyfodiad y meirw er bore yr oesau, & 
dangoswyd hanfodaeth byd arall mewn 
goleuni ac eglurdeb mawr. Symmud- 
wyd Enoch yn y cynfyd, trosglwyddwyd 
ef i dir y bywyd heb brofi marwolaeth ; 
ac Elias a ddyrchafwyd mewn corwynt 
i'r nefoedd, heb gymmaint a theimlo 
loes angau, na phrofi llygredigaeth y 
bedd. Chwiliodd Abraham a'r Patri- 
eirch am ddinas a gwlad, mewn byd arall 
a gwell na hwn ; ac aethant yn grwydr- 
iaid ar y ddaear, er mwyn etifeddiaeth 
anfarwol ac anllygredig, yn y wlad y 
mae anfarwoldeb mewn blagur oesol 
ynddi. Credai Job y byddai iddo weled 
ei Brynwr byw; ac er ar ol ei groen i 
bryfed ddifetha ei gorph, etto y gwelai 
Dduw yn ei gnawd ; yr hwn a gelai efe 
iddo ei hun ei weled, er i'w arenau 
ddarfod ynddo. Dafydd a ymhyfrydai 
mewn llawn ddigonoldeb, pan dywynnai 
dydd ei ddihuniad ar ddelw ei Briod a'i 
Dduw ; Esaiah a ragwelai y ddaear yn 
bwrw ei meirw allan ; a Daniel a ddy- 
wedai yn amlwg am ddihuniad cysgadur- 
laid y llwch. Ond yn awr, y mae ein 
Harglwydd gwedi adgyfodi, y mae y 
golau gwedi tywynnu i garchar y bedd, 
ac i ogofau tywyllion augau; a thrwy 
ei adgyfodiad ef, yr ydym yn gweled 
gwawr y boreu y disgyn Duw ei hun o'r 
nef, ac y rhoir bloedd mor uchel nes di- 
huno holl deulu Adda. Adeg dorr-calon- 
nus,alarus, a drylliedig i deimladau, ydyw 
rhoddi ein cyfeillion a'n perthynasau 
agos ac anwyl ym mhriddellau y dyffryn, 
ac oni byddai y sicrwydd o wirionedd 
athrawiaeth adgyfodiad y meirw, ni a'u 
rhoddem yn y gweryd heb obaith o'u 
hadferiad byth i fywyd. Heb yr ath- 
rawiaeth hon, yr iaith ar lan y bedd 

wrth gladdu y meirw fyddai, “Yn iach, 
berthynasau anwyl a chyfeillion hoff, 
byth mwy; yr ydych mewn hûn dra- 
gywyddol, ac ni chyfarfyddwn &'n gilydd 
byth mwyach. O ddychrynfeydd angau! 
O arswydau ybedd! O y cysgodau ty- 
wyllion! O yr ymadawiad tragywydd- 
ol!” Ond yn llo hynny, nid ydym yn 
ymadael â'n gilydd ond am ychydig; o 
herwydd y mae boreu yr adgyfodiad yn 
neshau, pryd y cawn gyfarfod â'n gilydd 
mewn bywyd, heb ymadael hyd yn oes 
oesoedd. Gwely esmwyth ydyw y bedd 
yn awr, hûn dawel a geir ym mhriddell- 
au y dyffryn, a chwsg melus a fwynhcir 
yng ngharchar angau, oblegid yno y 
mae y saint yn gorphwyso oddi wrth eu 
llafur, 

Ond y mae yn deilwng o'n sylw ni, 

fod yn rhaid cael adnabyddiaeth wirîon- 
eddol o Fab Duw, amgen ni fydd i ni ran 
yn adgyfodiad y rhai cyfiawn ; oblegid 
yr hwn y mae y Mab ganddo, hwnnw 
sydd a bywyd ganddo; a'r hwn nid ydyw 
y Mab ganddo, nid oes bywyd ganddo, 
ac ni wel fywyd hyd i dragywyddoldeb. 
Y peth mawr, a'r pennaf ydyw, bod yng 
Nghrist ; a phob un ag sydd yng Nghrist, 


' y mae efe yn greadur newydd, ac ymae 


ei ymarweddiad yn y nefoedd. Am hynny 
byddwn barod; y mae pladuriau min- 
iog angau yn torri y rhosynau harddaf 
yn ddisymmwth, ac y mae ei fwyill yn 
cymmynu yn ddiarbed y cedrwydd talaf 
yn y goedwig ddynol i lawr; am hynny 
dywedaf unwaith etto, byddwn ninnau 
oli yn barod ; oblegid yn yr awr ni thy- 
biom y daw Mab y dyn. 


Hanes yr Rhys ob Chomas. 


WEDI i Morgan a Dafydd, meibion 
Thomas ab Gruffydd, farw, disgyn- 

odd yr etifeddiaeth i'w brawd, Rhys ab 
Thomas; yr hwn, yn ol llaw, a ddangos- 
odd ei fod yn deilwng o honi ym mhob 
ystyr. Pan acth Thomas ab Gruffydd i'r 
gwledydd tramor, aeth Rhys gyd âg ef i 
lŷs Dug Burgundy, ym mha le y sylwyd 
yn neillduol arno; ac ym mhen ychydig 
amscr efe a bennodwyd i swydd o an- 
rhydedd yn nheulu y Dug. Ond yn fuan 
ymadawodd ei dad â Burgundy, a Rhys 
a ddychwelodd yn ei ol gyd ag ef i 
Gymru. Un o'r pethau cyntaf a wnaeth 
Rhys, gwedi dyfod i feddiant o'r etifedd- 
iaeth, ydoedd rhoddi terfyn ar yr ymra- 
faelion a hanfodent rhwng ci deulu ei 
hun a theulu Cwrt Henry, trwy iddo 
briodi Efa, merch ac etifeddes Henry ab 
Gwilym, o'r lle uchod. Trwy y briodas 
hon, darfu i Rhys ychwanegu ei etifedd- 
iaeth agos i gymmaint arall ag ydoedd 
o'r blaen, fel yr oedd yn un o'r deiliaid 
cyfoethoccaf yn y deyrnas. Yr oedd 
bywioliaeth Rhys yn debyccach i eiddo 
tywysog nag i ddim arall; a thrwy 
weithredoedd o gariad a haelioni, aeth 
yn boblogaidd ; ac yr oedd ei allu o'r 
fath, fel yr oedd ganddo bedwar cant ar 


bymtheg o ddeiliaid yn rhwym i wasan- 
aethu arno ar feirch, ar yr alwad ferraf ; 
a dywedir y gallai ddwyn i'r maes bum 
mil o farchogion, gwedi eu harfogi, ac 
ym mhob ystyr yn barod i ryfel. 

Pan ddarfu i Ddug Buckingham ym- 
ddieithro oddi wrth y brenhin, Richard 
y Trydydd, a phan ydoedd y blaid Lan- 
casteraidd yn ymdrechu cynllunio priod- 
as rhwng yr Arglwyddes Blizabeth a 
Iarll Richmond, edrychid ar Rhys ab 
Thomas fol person o'r pwys mwyaf i'w 
gael er cynnorthwyo gosod Richmond ar 
yrorsedd. I'r diben hwn yr oedd yn 
angenrheidiol anhebgorol cael Iarll 
Richmond drosodd i Loegr; ond nid 
oedd fodd iddo dirio yn un man, heb os- 
od ei hun yn y perygl mwyaf, ond yn 
Aberdaugleddau ; ac yr oedd Rhys ab 
Thomas yn hollol feistr yma, fel na all- 
esid gwneuthur dim heb ei gyd-syniad. 
Y cam cyntaf a gymmerwyd er mwyn 
ynnill Rhys at achos Iarll Richmond, yd- 
oedd gwneuthur heddwch rhyngddo a 


Dug Buckingham, yr hyn a wnaed, 


drwy i'r Dug a Rhys gyfarfod yn Nhref- 
castell, ym mha le y cyttunasant i gladdu 
ac ebargofi pob ymrafaelion. Dywed- 
wyd wrth y brenhin Richard gan ei ys- 

piwyr, bod bradwriaeth yn cael ei chyn- 
llunio i'w erbyn yn ddirgelaidd gan 
Ddug Buckingham, ac eraill o gyfeillion 
Iarll Richmond ; a'r canlyniad o hyn fu, 
iddo yn uniongyrchol fynnu gwystlon 
gan y rhai yr amheuai eu ffyddlondeb. 
Ym mhlith eraill, anfonodd ddirprwy- 
wyr at Rhys ab Thomas, i Gaerfyrddin, 
i weinyddu iddo y llw o ffyddlondeb, 
ac i ofyn am ei un mab, Gruffydd, yn 
wystl, yr hwn y pryd hynny ydoedd yn 
blentyn pum mlwydd oed. Cymmerodd 
Rhys y llw, ond ysgrifenodd lythyr at y 
brenhin i ddymuno arno ei esgusodi 
gyd â golwg ar anfon ei fabi Lundain. 
Dywedir i Rhys dystio ar yr achlysur 
hwn fel y canlyn :—“ Pwy bynnag, o 
ddrwg ewyllys i'r wladwriaeth, a dirio 
yn y parthau hyn o Gymru, lle y gwas- 
anacthaf dros ei Fawrhydi, sydd raid 
iddo wneuthur ei feddwl fynu, i ddyfod 
i mewn i'r wlad dros fy nghorph i.” 

Yn y cyfwng hwn, ymwelodd ei gy- 
feillion â Rhys, sef Esgob Tŷ Ddewi ac 
Abad Talyllychau, y rhai oeddynt ill 
deuoedd yn gyfeillion gwresog i achos 
Iarll Richmond, a dywedasant wrth 
Rhys eu bod felly, gan ddwyn pob dadl- 
euon ym mlaen er mwyn ci gael yntau 
hefyd o du yr Iarll. Llwyddasant i siglo 
penderfyniad Rhys, a distewi ei gydwyb- 
od gyd â golwg ar ei lw a'i ardystiad i 
Richard. Gwedi dihenyddu Dug Buck- 
ingham, cadwodd Rhys a'i gyfeillion 
gynghor, er mwyn llunio mesurau o bar- 
ottoad i dderbyn Iarll Richmond i'r 
wlad. Pan gyhoeddwyd bod y llynges 
Ffrengig yng ngolwg y tir, darfui Rhysa 
byddin arfog o farchogion gychwyn o 
gastell Carew i'w gyfarfod, yr hyn a 
wnaeth yn Dale, lle yr oedd yr Iarll i 
dirio. Er mwyn cadw ei ardystiad, dy- 
wedir i Rhys orwedd ar y ddaear, fel y 
gallai yr Iarll fyned drosto; ond craill a 
ddywedant mai dan bont yr aeth, pan 
ydoedd yr Iarll yn myned drosti. Nid 
ydoedd gan Iarll Richmond, pan diriodd, 
ond ychydig o filwyr, gwedi eu harfogi 
yn ganolig, ac wedi eu disgyblu yn ga- 
nolig hefyd ; ac efe a lonnwyd yn rhy- 
feddol pan welodd Rhys a'r fath filwyr 
gwrol a pharod gyd âg ef. Penderfynodd 
yn uniongyrchol i gymmeryd y maes, ac 
anfonodd at ei gyfeillion i ymbarottoi 
gyd â brys, ac i gyfarfod âg ef yn yr 
Amwythig. Rhannwyd yfyddin yn ddwy, 
ac aeth un dan lywyddiaeth yr Iarll 

drwy Geredigion, a'r lleill drwy Gaer- 
fyrddin dan lywyddiaeth Rhys ab Tho- 
mas, yr hwn a ddisgwyliai ychwaneg i 
ymuno âg ef fel yr elaì ym mlaen. Ym- 
dyrrai niferi lliosog at faniar Rhys ab 
Thomas fel yr elai ym mlaen; a gor- 
chymynodd am gynneu tanau mawrion 
ar y bryniau, fel arwydd i'w gyfeillion 
am brysuro atto; fel yr oedd yr holl 
wlad yn uniongyrchol dan arfau. Erbyn 
ìddo gyrhaedd Aberhonddu, yr oedd ei 
fyddin yn lliosog iawn ; ac yma y tyb- 
iodd Rhys yn addas i ddethol y rhai 
gorau, ac anfon y lleill i'w cartrefleoedd. 
Ffurfiodd yn gyntaf gorph o ddwy filo 
farchogion, blodau y gwŷr meirch, ac yna 
gorph o bum cant o wŷr traed, yn ddew- 
isolion bob un o honynt, y rhai a roes 
dan lywyddiaeth ei frodyr, Dafydd ac 
Ioan, er edrych ar ol meddiannau a 
phersonau cyfeillion Iarl} Richmond yn 
y Deheudir. Gwedi gosod pob peth 
mewn trefn, cychwynodd Rhys tu a'r 
Amwythig i gyfarfod â'r Iarll. 

Dygwyd y pethau hyn ym mlaen yn y 
Deheudir mor ddirgel, fel mai braidd y 
cafodd y brenhin Richard wybod dim, 
cyn iddo glywed bod Richmond yn yr 
Amwythig gyd & Rhys ab Thomas yn 
barod i frwydr. Ni adawodd i funud 
fyned heibio gwedi iddo glywed, ond 
prysurodd ei luoedd ynghyd er ymgydio 
mewn câd â'i wrthwynebwr, a phender- 
fynu yr ymrafael ar un ergyd. Cyfar- 
fyddodd y ddwy fyddin ym maes Bos- 
worth, lle yr ymladdwyd brwydr galed 
a gwaedlyd. Ym mhoethder mwyaf y 
frwydr, ymosododd Richard yn gynddeir- 
iog-wyllt ar Richmond yng nganol ei 
warchawd-lu ; dymchwelodd Syr William 
Brandon, llummanwr Richmond, fel yr 
oedd yr Iarll ei hun yn y perygl mwyaf. 
Pan welodd Rhys ab Thomas hyn, an- 
fonodd yn ddioedi at Syr William Stan- 
ley, i erfyn arno am ddyfod a chynnorth- 
wyo yr Iarll. Ymunodd Stanlcy â Rhys ; 
ac fel rhyw lifeiriant mawr ysgubasant 
y cwbl o'u blaen; a byddin Richard a 
ffodd, ac yntau a laddwyd, a hynny yn 
ol pob tebygolrwydd, & chleddyf Rhys 
ab Thomas. Bu ymddygiad Rhys yn 
nodedig yn y frwydr hon, ac efe yn ddiau 
a fu yn asgwrn cefn iddi, efe a'r Cymry, 
yr hyn a gyfaddefai Richmond fyth ar ol 
hyn ; ac fel tystiolaeth o'i ddiolchgarwch, 
byddai yn arferol o alw y gwron Cym- 
reig hwn wrth yr enw, “Y Tad Rhys’ 

Gwedi gosod y goron ar ben Richmond 
ar y maes, ac wedi ei gyfarch yn Frenhin 
Harri y Seithfed, efe a wnaeth Rhys ab 
Thomas yn Farchog yn y man. Ar ol 
hyn darfu i Harri bennodi Syr Rhys yn 
Llywodraethwr holl Gymru, yn Gwnsta- 
bleac yn Rhaglaw Brycheiniog, yn Ys- 
tafellydd y Deheudir yn swyddau Caer- 
fyrddin a Cheredigion, ac yn, Seneschal 
Arglwyddiaeth Buallt. Gwedi i Syr Rhys 
gael ei orlwytho â chymmaint anrhyd- 
edd, efe a anfonwyd yn ol i'r Deheudir, 
er gosod terfyn ar yr annhrefn a achos- 
wyd gan y rhyfel, ac i adferu uchafiaeth 
y gyfraith ; yr hyn a gyflawnodd efe er 
boddlonrwydd y brenhin. 

Y tro nesaf y gwnaeth Syr Rhys ab 
Thomas ei hun yn honnaid, oedd yng 
ngwrthryfel Lambert Simnel, pan roed 
byddin o farchogion iddo gan y brenhin, 
am nad ydoedd amser iddo alw ei gan- 
lynwyr o Gymru. Prysurodd Syr Rhys 
yn rhy fyrbwyll i ganol y gelynion, 
mewn ymgyrch â llywydd Gwyddelig, 
ac amgylchynwyd ef; a buasai gwedi cael 
ei ladd, ond fel y daeth Iarll yr Amwy- 
thig yn borth iddo. Pan glywodd Harri 
am ei ddihangfa gyfyng, efe a'i hannerch- 
odd yn ddigrif fel y canlyn ,—“ Pa fodd 
yn awr, y Tad Rhys? Pa fodd yr oeddit 
yn hoffi yr arlwy yna? Pa un gwell 
bwytta cennin yng Nghymru, neu sham- 
roch ym mhlith y Gwyddelod î” “ Ym- 
borth lled ganolig ydyw pob un o hon- 
ynt,” attebai Syr Rhys, “ond y mae pob 
un o honynt yn wledd gyd â y fath gyd- 
ymaith,” gan nodi allan Iarll yr Amwy- 
thig. Pan wnaeth y brenhin Harri bar- 
ottoad er ymosod ar frenhin Ffraingc, 
enwir Syr Rhys ab Thomas ym mhlith 
ei gadbeniaid ; a chrybwyllir am dano 
yn anrhydeddus gan Arglwydd Bacon, 
oblegid y fyddin wrol a ddaeth gyd ag 
efo Gymru. Gwedi gwarchae ar Bou- 
logne am agos blwyddyn, gwnaed hedd- 
wch rhwng y ddwy wlad, a dychwelodd 
byddin Prydain adref. Gwnaed anrheg- 
ion ar yr achlysur hwn gan frenhin 
Ffraingc i amryw o gynghorwyr Harri. 
Cynnygiwyd pensiwn i Syr Rhys o ddau 
cant o farcau; ond yr oedd yr hen 
Gymro yn rhy uchelfrydig i gymmeryd 
o ddwylaw pethau meinion Ffraingc, 
a dymunodd ar y gennad i ddywedyd 
wrth ei feistr, “ Os ydoedd efe am gyf- 
lenwi ei anghenion, bod hynny yn rhy 
ychydig, ond os i lygru ei feddwl, a 

chloffi ei ffyddlondeb, bod ei deyrnas yn 
rhy fach.” Well done yr hen Gymro. 
Ym mhen ychydig ar ol hyn, galwyd ar 
Syr Rhys drachefn i gynnorthwyo ei 
frenhin yn erbyn Perkin Warbeck. Yr 
oedd y twyllwr hwn yn cael ei gynnor- 
thwyo gan Ffraingc a'r Scotiaid ; o'r 
Iwerddon a Chernyw cynnorthwyid ef 
hefyd, a chyrhaeddodd Blackheath ar ei 
ffordd i'r brif ddinas. Yma ymosododd 
Harri ar ei fyddin, ac a'i gorchfygodd. 
Yr oedd gan Syr Rhys yn y frwydr hon 
bymtheg cant o wyr meirch dan ei aw- 
durdod, ac efe a wnaeth wrhydri rhy- 
feddol yn y frwydr. Lladdwyd dau 
geffyl dano yn y frwydr hon, ac yna 
neidiodd ar gefn ei hen farch profedig, a 
elwid “ Ceffyl llwyd y bacsau,” ac a ym- 
ruthrodd fel taran-follt ar y gelyn, ac a 
gymmerodd Arglwydd Audley yn gar- 
charor yn y fan. Am y gwrhydri hwn 
crewyd ef gan Harri yn farchog Banerog 
ar y maes. Gwedi terfynu y gwrthryfel 
hwn, dychwelodd Syr Rhys drachefn i'r 
Deheudir, gan wneuthur pob daioni ag a 
ellai. Yn fuan gwysiwyd ef i Lundain, 
a gwnaed ef yn Farchog o Urdd y Gar- 
das, ar ba achlysur y derbyniodd Ar- 
glwyddiaeth Narberth. Dywedir i'r bren- 
hin Harri y pryd hyn gynnyg iddo 
Iarllaeth Essex neu Penfro, ond iddo 
ei gwrthod, gan ddywedyd, bod Urdd 
Marchog yr anrhydedd mwyaf a ellid ei 
roddii filwr. 

Y flwyddyn ganlynol, gwnaeth Byr 
Rhys wledd dywysogaidd, yng Nghastell 
Carew, swydd Benfro, er anrhydedd i 
St. Sior, oblegid na ellai fyned i wledd 
yr Urdd yn Llundain. Dyma y peth di- 
weddaf a glywir am Syr Rhysab Thomas 
yn nheyrnasiad Harri y Seithfed. Ym- 
ddengys iddo gael ei sefydlu yn ei holl 
swyddau gan Harri yr Wythfed ; a gal- 
wyd arno yn fuan i fyned gyd â y bren- 
hin i Ffraingc. Pan ddychwelodd yn ei 
ol o Ffraingc, ymddengys iddo ymddeol 
i gastell Carew hyd derfyn ei oes. Yr 
oedd hyd ei ddiwedd yn hoff o arferion 
milwraidd. Bu farw yn y flwyddyn 
1527; yn driugain ac un mlwydd ar bum- 
theg oed, a chladdwyd ef yn y Priordy 
yng Nghaerfyrddin. Bu Syr Gruffydd 
ab Rhys farw o flaen ei dad, Syr Rhys 
ab Thomas; o herwydd dywedir i'w 
etifeddiaeth, ar ei farwolaeth, ddisgyn 
i'w ŵyr, Rhys ab Gruffydd. Ei wraig 
gyntaf, fol y dywedwyd, ydoedd Efa 

merch ac etifeddes Henry ab Gwilym, o 
Gwrt Henry, o'r hon y cafodd un mab, 
Syr Gruffydd ab Rhys, a hi a fu farw ym 
mhen ychydig gwedi ei eni. Priododd 
drachefn â Jennet, merch Thomas Mat- 
thews, Ysw. o Forganwg, o'r hon ni chaf- 
odd blant. Gadawodd Syr Rhys amlder 
o blant annghyfreithlon ar ei ol, ac am- 
ryw o honynt a ymgyssylltiasant drwy 
briodas â rhai o deuluoedd pennaf y 
Dywysogaeth. 

Gan ein bod yn awr gyd ag hynafiaid 
teulu anrhydeddus Dinefwr, nid anfudd- 
iol fyddai rhoddi ger bron ein darllen- 
yddion ryw amgylchiadau perthynol i'r 
lle hwn. Ychydig sydd i'w weled yn 
bresennol o gastell Dinefwr ; ond ym- 
ddengys iddo fod yn lle cadarn iawn, ac 
enwog iawn mewn hanesyddiaeth Gym- 
reig. Y castell cyntaf a adeiladwyd gan 
Rodri Mawr, yr hwn a'i rhoes i'w fab 
Cadell, er bod yn annedd rhagllaw i 
Dywysogion y Deheudir. Ni ellir dy- 
wedyd gan bwy yr adeiladwyd yr hen 
gastell presennol, oblegid bod cymmaint 
o ddinystrio gwedi cymmeryd lle yma 
yn y rhyfeloedd a'r ymosodiadau a fu 
arno, ac adgyweiriwyd ef yn fynych. 
Canlynwyr Cadell a symmudasant y llŷs 
i Gaerfyrddin, lle yr arosodd am flynydd- 
oedd lawer, hyd oni ddarfu i'r Norman- 
iaid ac eraill achosi i'r llŷs symmud yn 
ol i Dinefwr. Castell Dinefwr ydoedd y 
lle diweddaf a ddaliwyd gan ganlynied- 
yddion Rodri Mawr. 

Y mae y Drenewydd, palas presennol 
Arglwydd Dinefwr, ryw ychydig bellder 
oddi wrth y castell. Y mae y parc yn 
ehang, ac mewn prydferthwch braidd yn 
annghydmarol, heb gyffelyb iddo yn yr 
holl deyrnas. Y mae yn cynnwys bryn- 
iau bychain, ar y rhai y mae llwyni 
tewfrigog; ac o'r ochr draw i Dywi, o 
barc Gelliaur, y mae yr olygfa ar barc 
Dinefwr megis pe edrychid ar dir swyn- 
edig. Y mae Arglwydd Dinefwr yn 
hanu drwy linach gywir o Urien Rheged, 
tywysog (neu, fel y gelwir ef weithiau, 
brenhin) tywysogaeth fechan a elwid 
Rheged, yr hon a gynhwysai y wlad 
rhwng yr afon Nedd ym Morganwg, a'r 
Tywi yn swydd Gaerfyrddin, ynghyd â 
Chantrefi Cidweli, Carnwyllion, Gower, 
&e. Ni ddywedir llawer gan haneswyr 
am orchestion y teulu hwn, hyd amser 
Gruffydd ab Nicholas. Rhoddwyd eti- 
feddiaeth Dinefwr i Syr Rhys ab Thomas 

gan Harri y Seithfed,a hi a ddisgynodd 
i'w ŵyr, Rhys ab Gruffydd. Yr oedd 
Rhys ab Gruffydd gyd &’r cyfoethoccaf o 
holl ddeiliaid y goron. Yr oedd yn ddi- 
gon i gynhyrfu gwange y gormeswr 
Harri yr Wythfed i chwilio am ryw 
gweryl yn ei erbyn, er mwyn cael ei 
etifeddiaethau ehang i'w grafangau ei 
hun ; ond nid dyma yr unig annghyf- 
iawnder y mae Harri gwedi gorfod atteb 
am dano. Yr oedd hynafiaid Rhys ab 
Gruffydd yn arferol o osod Ab Urien, 
ar ol eu henwau, neu Fitz-Urien, mewn 
cydymffurfiad â'r ddefod Gymreig, er 
dangos eu haniad. Gwedi i'r teulu hwn 
roddi Ab Urien heibio am ryw amser, 
darfu i Rhys ab Gruffydd ei ail-gyfodi, 
er mwyn porthi rhyw fympwy neu gil- 
ydd. Adroddwyd yr amgylchiad i Harri 
gan ryw elynion a bradychwyr; a hyn, 
ynghyd a'i feddiannau helaeth, a phobl- 
ogrwydd anarferol y teulu, a ddehongl- 
wyd fel amcan i gyhoeddi anymddi- 
byniaeth y Dywysogaeth, ac ymwrthod & 
choron Lloegr. Dywedid hefyd, heb un- 
rhyw brawf, bod ym mwriad Rhys ac 
eraill i ddiorseddu Harri, a gosod Iago y 
Pummed o'r Alban yn ei le. Ac i 
ychwanegu y dwli hwn, dywedid bod y 
fradwriaeth hon gwedi ei seilio ar hen 
brophwydoliaeth, y byddai i Iago o'r 
Alban a llaw waedlyd, a'r gigfran yr hon 
oedd ym mhais arfau Rhys, orchfygu 
Lloegr. Ar gyhuddiadau dwl a disail o'r 
fath hyn y cymmerwyd Rhys fynu, ac 
y torrwyd ei ben ar fryn y Tŵr, yn 
Llundain, Rhagfyr 4, 1531. Ar esgyniad 
y frenhines Mari i'r orsedd, adferwyd ei 
waed i Gruffydd ab Rhys, ei fab, yr hwn 
a dderbyniodd gyfran o'i etifeddiaeth yn 
ol; a darfu i Charles drachefn adferu i 
Syr Henry Rice yr hyn oll ydoedd yng 
ngafael y goron. 

Y mae teulu Dinefwr gwedi bod bob 
amser o ddylanwad mawr yn swydd 
Gaerfyrddin, ac wedi ei chynnrychioli 
ar amrywiol achlysuron yn y Senedd. 
George Rice, yr hwn a fu farw yn 1779, 
a briododd yn 1756, â'r bendefiges Cecil 
Talbot,unig ferch William, Iarll Talbot, 
Crewyd George Rice yn Farwn Dinefwr, 
disgynedig i'w ferch, yr hon ar ei farw- 
olaeth a ddaeth yn Arglwyddes Dinefwr, 
yn 1782, Ar farwolaeth ei mam, yn 
1787, cymmerodd arfau De Cardonel; 
gwedi hynny rhoddwyd yr enw hwn 
heibio, er cynnal fynu yr hen enw Cym- 

reig, ond dygir yr arfau yn barhaus gan 
y teulu. Bu farw yr Arglwyddes hon 
ar y 14 o Fawrth, 1793, a dilynwyd hi 
gan ei mab hynaf, George Talbot Rice, 
Barwn presennol Dinefwr ; mab yr hwn, 

yr Anrhydeddus George Rice Trevor, s 
gynnrychioloddd swydd Gaerfyrddin, yn 
Nhŷ y Cyffredin am flynyddau lawer. 
Efe yn awr yw Barwn Dinefwr. 


HByutel Hho a'i Hdilynyddion, 


NGHYLCH canol y nawfed canrif, 
darfu i Rodri Mawr, Tywysog 
Gwynedd, uno holl Gymru yn un deyrn- 
as, o dan ei arglwyddiaeth ei hun ; ond 
-o ddeutu amser ei farwolaeth, tu a'r 
flwyddyn 876, rhannodd ei deyrnas yn 
dair o dywysogaethau; gan roddi un i 
bob un o'i drimab. I Merfyn, efe a 
roddes deyrnas Powys, i Anarawd, Gwyn- 
edd, holl siroedd presennol Gogledd 
Cymru, ac i Cadell, Ceredigion, yn cyn- 
nwys siroedd Brycheiniog, Caerfyrddin, 
Aberteifi, Morganwg, Mynwy, a Phenfro, 
Gorsaf y llywodraeth a roddwyd gan 
Rodri Mawr yn Dinefwr, yn nyffryn 
Tywi,lle yr adeiladodd balas. Digon tebyg 
mai amcan Rodri yn rhannu y deyrnas 
rhwng ei blant ydoedd, eu hattali ym- 
Tafaelio ynghylch awdurdod. Rhoes y 
flaenoriaeth mewn enw i Dywysog Aber- 
ffraw, yn y Gogledd. Ond methodd y cyn- 
llun hwn atteb y diben, ac yn y gwrth- 
wyneb y trodd pethau allan, a hynny er 
niweidiau mawrion i'r wlad. Pan yd- 
oedd Cymru yn cael ei llywodraethu gan 
un Penadur, yr oedd yn alluog i am- 
ddiffyn ei hun, ac i gadw y gelynion 
ymaith ; eithr pan rannwyd hi, gwan- 
haodd yn ei chryfder i wrthwynebu y 
gelynion allanol, a gosododd ei hun yn 
agored i elynion mewnol. Gwedi i Cad- 
ell, mab Rodri. Mawr, gymmeryd medd- 
iant o'i lywodraeth, nid hir y bu yn llon- 
ydd, cyn arwain ei luoedd i diriogaethau 
ei frawd Merfyn, gan draws-feddiannu 
teyrnas Powys. Ymosodwyd yn ei dro 
ar Cadell yntau; oblegid Anarawd [ei 
frawd, brenhin Gwynedd, yn y flwyddyn 
829, a dywysodd fyddin gadarn i siroedd 
Aberteifi, Penfro, a Chaerfyrddin, ac a 
wnaeth ddifrodiadau mawrion drwy yr 
holl wlad. Ym Mrut y Tywysogion, dy- 
wedir am yr amgylchiad hwn fel y can- 


lyn :—“Oed Crist, 892, daeth Anarawd 
brenhin Gwynedd i ddiffeithiaw Cered- 
igion, sef cyfoeth Cadell eì frawd, ac a 
losges yr holl dai a'r ydau yn Nyfed ac 
Ystrad Tywi yn greulon iawn.” Bu 
farw Cadell yn y flwyddyn 907, a chan- 
lynwyd ef yn llywodraeth y Deheudir a 
Phowys gan ei fab hynaf Hywel, adna- 
byddus mewn hanesyddiaeth Gymreig 
wrth yr enw Hywel Dda. Ar farwol- 
aeth Ídwal Foel, yn y flwyddyn 940, 
ychwanegodd Hywel deyrnas Aberffraw 
at ei lywodraethau eraill, ac aeth yn 
frenhin Cymru oll. 

Y mae teyrnasiad Hywel Dda yn gyf- 
nod newydd mewn hanesiaeth Gymreig. 
Yr oedd annibendod mawr yn y cyfreith- 
iau, yr hyn a achosai lawer o niweidiau 
yn y wlad, fel yr oedd mawr angen am 
eu gwellhau, yn ol fel yr oedd amgylch- 
iadau yr amseroedd yn galw. Ystyr- 
iodd Hywel ei bod yn ddyledswydd ar- 
bennig arno, gyd â golwg ar ddaioni, 
cysur, a llwyddiant ei ddeiliaid, i ddi- 
wygio y cyfreithiau, a threfnodd fesurau 
er mwyn dwyn hyn oddi amgylch, ac 
amgylchiadau y gorchwyl pwysig hwn a 
roddir gan Caradoc o Lancarfan fel y 
canlyn. Yn y flwyddyn 926, aeth Hywel 
Dda, mab Cadell, a brenhin Cymru oll, 
i Rufain, a chyd ag ef dri o Esgobion, 
Martin, Esgob Menevia, (Tŷ-Ddewi,) 
Mordaf, Esgob Teilaw, (Llandaf,) a chyd 
â Marchlwys yr oedd Blegwryd, brawd 
Morgan, brenhin Morganwg, ac Arch- 
ddiacon (Pencyfeistedd) Llandaf. Eu 
diben ydoedd ymgyfeillachu â doethion, 
gyd â golwg ar wellhau cyfreithiau 
Cymru, a gwneuthur eu hunain yn gyd- 
nabyddus à chyfreithiau gwledydd 
eraill, a chael gwybodaeth ynghylch y 
cyfreithiau â pha raì y rheolai Ymher- 
awdwyr Rhufain y deyrnas hon. Gwedi 

iddynt gael ei boddloni ynghylch y peth- 
au hyn, ac wedi cael cynghorion gan y 
doethion, dychwelasant i Gymru; pan 
wysiodd Hywel benau y llwythau, a 
chynnrychiolwyr eu teuluoedd, a'r doeth 
a'r dysgedig ym mhlith yr Offeriaid a'r 
lleygion, i gynnal Cynghor mawr yn Nhŷ 
Gwyn ar Daf, yn Nyfed, yr hwn ydoedd 
yn dŷ hela gan Hywel, ac a alwyd yn 
Dŷ Gwyn, oblegid mai o wiail gwynion 
y gwnaed ef. Gwedi edrych dros yr 
holl gasgliadau a wnaed, cafwyd bod 
cyfreithiau Dyfnwal Moel Mud yn rha- 
gori ar bob deddfau eraill. Y cyfreith- 
iau hyn, gwedi eu hystyried a'u diwygio 
gan Blegwryd, a roddwyd i farn y 
Cynghor, er eu hesponio, eu gwellhau, 
a'u helaethu. Gwedi eu cadarnhau gan 
farn bwysig y Cynghor, rhoddwyd hwynt 
mewn awdurdod drwy holl Gymru. 
Gwedi hyn aeth Hywel ar daith arall i 
Rufain, i gael barn y doethion yno, 
ynghyd â boddlonrwydd eu bod yn gyd- 
unol â chyfreithiau Duw, ac â deddfau 
teyrnasoedd ered. Gwedi ei ddychwel- 
iad, ail-gadarnhawyd hwynt yn yr holl 
arglwyddiaethau Cymreig, yn llŷs pob 
arglwydd, a phob llwyth, ac nid oedd 
unrhyw gyfreithiau eraill i gael eu har- 
fer na'u gweinyddu mewnun llŷs pennad- 
urol, nac arglwyddiaeth yng Nghymru. 
O herwydd ardderchowgrwydd y cyf- 
reithiau hyn, y galwyd Hywel yn Hywel 
Dda. 

Gellir dosparthu cyfreithiau Hywel 
dan dri o benau. Y dosparth cyntaf 
yn perthynu i'r brenhin a'r teulu bren- 
hinol ; yr ail ddosparth i'r gweinyddiad 
gwladol; a'r trydydd dosparth i'r gwein- 
yddiad cospawl. Yr oeddynt mewn 
grym yng Nghrymru hyd amser Harri 
yr Wythfed, mewn rhai o'r taleithiau 
Cymreig ; a chanmolir hwynt fel yr hen 
gyfreithiau gorau mewn hanfodaeth. Y 
mae y breinniau a'r iawnderau a sicrha 
y deddfau hyn i'r pennadur, a'r teulu 
brenhinol, yn dra lliosog. Yr oedd y 
cyfreithiau hyn yn ei gyfansoddi yn 
ddeddfwr ; ond nid oedd y cyfreithiau a 
wneid ganddo i fod mewn awdurdod, 
hyd oni chydnabyddid hwynt gan y deil- 
iaid mewn Cynghor cyhoeddus. Yr oedd 
y brenhini lywyddu ym mhrawf pob 
achosion perthynol i iawnderau a medd- 
iannau y goron ; ac mewn rhai achosion, 
yr oedd i benderfynu wrth draddodiad, 
yn hytrach nag wrth y cyfreithiau ys- 

grifenedig. Er bod awdurdod y brenhin 
yn fawr, etto nid ydoedd yn annibynol; 
oblegid, os ymddangosai bod y brenhin, 
neu ei ddirprwywr gwedi ymddwyn yn 
groes i'r gyfraith, er niweid i'r deiliaid, 
yr oedd gan y cyfryw hawl i osod eu 
hachos o flaen deg a deugain o berchen- 
nogion tiroedd, y rhai a dyngid i 
wneuthur cyfiawnder â'r gyfryw blaid; 
ac os profid y sarhad i'w boddlonrwydd, 
yr oeddynt i fynnu gweled iawn yn cael 
ei roddi. Yr oedd breinniau y frenhines 
yn helaeth ìawn ; yr oedd ganddi hawl 
i'r drydedd o'r dreth a gyfodid gan y 
brenhin oddi ar ei ddeiliaid, pa un 
bynnag ai yn arian, yn anifeiliaid, neu . 
yn dir. Yr oedd y teulu brenhinol yn 
cynnwys amryw swyddogion, dyled- 
swyddau a hawliau y rhai a nodir yn y 
cyfreithiau. Y pennaf o'u swyddogion 
oeddynt y rhai a ganlyn; llywodraethwr 
y palas, y caplan teuluaidd, a'r goruch- 
wyliwr, yr hwn ydoedd edrychol dros yr 
is-weision ; yr oedd gan hwn hawl i 
grwyn yr holl anifeiliaid, o'r llysŵen i'r 
ych, y rhai a leddid i wasanaeth y gegin 
frenhinol. Yr oedd yr hebogwr yn 
swyddog uchel iawn ; yr oedd barnwr y 
palas yn swyddog pwysig, ac a gymmer- 
ai yn glustog dan ei ben y nos, yr un yr 
eisteddai y brenhin arni yn y dydd. I 
hwn y rhoddid tafodau yr holl greadur- 
iaid aleddid at wasanaeth y gegin fren- 
hinol. I feistr y ceffylau, yr oedd hen 
gyfrwyau, yspardunau, &c. y brenhin i 
gael eu rhoddi. Gan yr ystafellydd yr 
oedd yr hawl i'w hen wrthbanau a'i 
hen ddillad. Yr oedd y bardd teuluaidd 
yn nesaf i brif fardd Cymru. Yr oedd y 
gostegwri orchymyn distawrwydd, ac i 
rwystro y cymdeithion i gadw ystwr ym 
mhresennoldeb y brenhin. Y cynnydd, 
y darllawydd, y meddyg, y cogydd, a'r 
canhwyllwr oeddynt swyddogion o bwys 
yn y teulu. Y mae y cyfreithiau a ber- 
thynant i'r menywaid, yn dangos y cyflwr 
gwael yr oeddynt ynddo y pryd hwn. 
Yn nosparth cospawl y cyfreithiau hyn, 
y mae iawn i gael ei dderbyn am bob 
trosedd, hyd yn oed y troseddau mwyaf. 
Pob trosedd yn erbyn y brenhin, i gael 
ei wneuthur fynu â chwppan cyfled âg 
wyneb y brenhin, ac mor dew ac ewin 
aradwr gwedi dilyn ei alwedigaeth am 
naw mlynedd ; a gwialen aur cyhyd a'r 
brenhin, ac o ffurfder ei fys bach. I'r 
diben o fod yn gywir gyd & golwg ar 

y iawn a roddid, yr oedd prisoedd y cre- 
aduriaid gwedi eu pennodi fel y canlyn. 
Pris cath ydoedd fel hyn: o'i genedig- 
aeth hyd pan agorai ei llygaid, un gein- 
iog; o pan agorai ei llygaid hyd oni 
ddaliai lygod, dwy geiniog ; ac o hynny 
allan, pedair ceiniog. Ci tŷ a brisid i 
bedair ceiniog; a bugeilgi, os elai â'r 
ddiadell i'r borfa, gan eu dwyn yn ol yn 
yr hwyr, ydoedd gyfartal mewn pris i'r 
creadur gorau yn y ddiadell. Yr oedd 
Cymru yn dra chysurus dan deyrnasiad 
Hywel Dda ; ac wedi iddo deyrnasu yn 
hir, ac yn heddychol, bu farw yn y 
flwyddyn 948. Gadawodd bedwar o feib- 
ion ar ei ol; Owain, Rhun, Rodrig, ac 
Edwin, y rhai a roddasant Gwynedd i 
Iefaf a Iago, meibion Idwal Foel, ac a 
rannasant dywysogaethau ac arglwydd- 
iaethau y Deheudir a Phowys rhyng- 
ddynt eu hunain. Yn y rhanniad hwn 
o'r llywodraeth, syrthiodd llywodraeth 
Dinefwr i Owain ; ond ni ddarfu i'r tref- 
niad hwn foddloni Tywysogion Gwyn- 
edd. Pan adferwyd Tywysogion Gwyn- 
edd i deyrnas eu tad, honnasant eu hawl 
i lywodraeth Cymru oll, a gwnaethant 
barottoadau er ei hynnill drwy y cledd- 
yf. Gwedi cyfodi byddin gref, daeth Ty- 
wysogion Gwynedd i sir Aberteifi; ac 
wedi brwydr waedlyd, gorchfygasant 
feibion Hywel ar fryniau Carno, neu 
Carnau. Aeth y buddugoliaethwyr ym 
mlaen tu & sir Benfro, gan ddiffaethio yn 
ysgeler ar hyd yr holl ffordd. Cymmer- 
odd hyn le yn y flwyddyn 949. Yn y 
flwyddyn ganlynol, daeth Tywysogion 
Gwynedd drachefn i sir Benfro; ond 
hwy a wrthwynebwyd yn wrol gan 
Owain, yr hwn a wnaeth iddynt droi yn 
ol gyd & brys, a boddodd llawer o honynt 
yn yr afon Teifi wrth ddiengyd. Darfu 
i Owain a'i frodyr yn awr benderfynu 
dilyn yr ergyd ; ac wedi cynnull cym- 
maint o filwyr ynghyd ag a allent, aeth- 
ant tu â Gwynedd, cyn belled a'r afon 
Conwy. Yma rhoes Iefaf a Iago frwydr 
iddynt, yr hon a barhaodd yn hir ; ond 
ni throdd y fantol o un tu, a chyttunas- 
ant i ymadael. Yn y diwedd, yr ym- 
rafael hwn a derfynwyd, drwy i Iefaf a 
Iago orchfygu, a sefydlu eu hawdurdod 


dros holl Gymru; a bu teyrnas Din- © 


efwr dan eu llywodraeth amryw flyn- 
yddoedd. 

Gwedi i Owain gael ci yrru o'i deyrnas, 
yn y flwyddyn 958, ymosododd ar Mor- 

gan Mawr, brenhin Morganwg, ac a 
gymmerodd feddiant o dalaeth Ewyas, 
yn nyffryn Wy, gan gyhoeddi ei hawl 
ynddi. Ymrafaeliodd dau Dywysog 
Gwynedd â'u gilydd, a chymmerodd 
Owain afael yn y cyfleusdra i ail-fedd- 
iannu ei deyrnas. Yn yflwyddyn 965, 
cyfarfyddodd Owain âg Edgar, brenhin 
Lloegr, yng Nghaerlleon-ar-Wysg, er talu 
y dreth a gydnabyddid gan gyfreithiau 
Hywel Dda. Einion, mab Owain, a ar- 
weiniodd fyddin i Gower ddwy waith, 
gan wneuthur difrodiadau mawrion. 
Dinystriodd y Saeson yn dost yng Ngwent 
a Brycheiniog; ond unodd Einion mab 
Owain ei luoedd âg eiddo Hywel, Ty- 
wysog Gwynedd, a hwy a ymlidiasant y 
Saeson gyd â lladdfa fawr. Ond er i 
Einion gyflawni y fath wasanaeth i wŷr 
Gwent, lladdwyd ef yn fradwrus gan rai 
o'u pennaethiaid. Cymmerodd ei frawd 
ieuengaf, Meredydd, lywyddiaeth byddin 
Owain ei dad, gwedi marwolaeth Einion 
ei frawd. Yr oedd teyrnas Gwynedd 

awr ym meddiant Cadwallon, mab 
Iefaf. Ond byr fu ci deyrnasiad ; oblegid 
yn y flwyddyn 985, cynnullodd Mered- 
ydd ei luoedd ynghyd, ac acth i ryfela & 
Chadwallon, yr hwn a laddodd â'i law 
ei hun yn y frwydr, ac efe a ddarostyng- 
odd deyrnas Cadwallon yn fuan iddo ei 
hun. Gwedi marwolaeth ei dad, yn y 
flwyddyn 987, meddiannodd Meredydd 
deyrnas y Deheudir, gan roddi heibio 
Edwyn a Tewdwr, meibion ei frawd 
henaf Einion. Yn y flwyddyn hon daeth 
y Daniaid i Hafren, a gwnaethant ddi- 
frodiadau echryslon ym Morganwg. 
Llosgasant Eglwysi Llandaf a Llanill- 
tyd ; ac ar yr oror orllewinol, Eglwysi 
Tŷ-Ddewi, Llanbadarn, Llandudoch, a 
Llanrhystyd. Gwnaethant y fath ddin- 
ystr ar ydau ac anifeiliaid, fel y bu newyn 
mawr yn ol llaw, a bu farw llawer iawn 
o'r trigolion. Gwedi i Meredydd yn brin 
gael gwared o'r gelynion tramor, galwyd 
arnoi ymddiffyn ei hun rhag gelyn car- 
trefol. Edwyn, ei nai, gwedi ei ddifedd- 
iannu o'i deyrnas, a gyflogodd Sacsoniaid 
a Daniaid; a daeth drwy sir Aberteifi, 
sir Benfro, Cydweli, a Gower yn ddi- 
wrthwynebiad. Gwnaethpwyd cymmod 
yn fuan rhyngddo ef a'i ewythr ; a hwy 
ill dau a unasant eu lluoedd, ac a ym- 
osodasant ar diriogaethau Ithel, Tywys- 
og Morganwg, y rhai a anrheithiasant 
yn ddidrugaredd. Cyfododd Hywel, 

brawd Ithel, y wlad i'w gwrthwynebu, 
o'r tu ol iddynt; a phan oedd y ddau 
Dywysog yn dychwelyd yn ol, ymosod- 
odd Hywel arnynt, mewn lle a elwir 
Cors Einion, ym mhlwyf Llangyfelach, a 
gwnaeth laddfa fawr yn eu plith. Esgeu- 
lusodd Meredydd Gwynedd; a'r Gwyn- 
eddwyr, wrth weled hyn,a wahoddasant 
Idwal, mab Meurig, i'r orsedd, i'r hwn o 
gyfiawnder y perthynai. Pan glywodd 
Meredydd hyn, arweiniodd ei luoedd tu 
a'r Gogledd, er difeddiannu Idwal. Cy- 
farfyddodd y ddwy fyddin yn Llangwm, 
a llwyr orchfygwyd Meredydd. Dywedir 
i'w nai, Tewdwr Mawr, mab Einion ei 
frawd, syrthio yn y frwydr hon. Lladd- 
wyd Idwal Tywysog Gwynedd, y 
flwyddyn ganlynol, mewn brwydr â'r 
Daniaid. Bu farw Meredydd, Tywysog 
y Deheudir, yn y flwyddyn ganlynol. 

Ni adawodd Meredydd ar ei ol ond un 
ferch, yr hon a briododd & Llewelyn ab 
Sigyllt, Arglwydd Essyllt, ym Mhowys, 
pan nad oedd efe uwch law pedair 
blwydd ar ddeg oed. Pan fu farw Mer- 
edydd, gwnaeth Llewelyn ei hawl i 
lywodraeth Cymru oll; ond oblegid ei 
ieuengctid, nis gallai ei darostwng dan 
ei awdurdod. Yr oedd ymrafael rhwng 
Conan, Mab Hywel, ac Aedan, mab 
Blegrwydd, ynghylch llywodraeth y Gog- 
ledd; ac Aedan a fu lwyddiannus, 
gwedi lladd Conan. Yn y flwyddyn 
1000, gorchfygodd Aedan y Deheudir, ac 
a'i darostyngodd. Yn y flwyddyn 1015, 
ymosododd Llewelyn yn erbyn Aedan, 
ac a'i gorchfygodd. Lladdwyd Aedan 
a'i bedwar nai ar y maes ; ac felly daros- 
tyngodd Llewelyn deyrnas Dinefwr a 
Gwynedd dan ei awdurdod. 


Hones Zoroaster, 


YSGYNODD Darius Hystaspes i or- 
sedd Persia yn y flwyddyn 621 cyn 
Crist, ac y mae y niferi amlaf o'r hanes- 
wyr gorau yn cyduno, mai yn amser ei 
deyrnasiad ef y sefydlodd Zerdust, neu 
Zoroaster ysgrifenwyr gorllewiniol, ei 
grefydd newydd yn Persia. Ganed ef 
yn Uremea, tref yn Ajerbigam. Yn ol 
y chwedlau Persiaidd, dywedir i Zoroas- 
ter chwerthin yn uchel pan aned ef, ac 
i oleuni lewyrchu allan o'i gorph, nes 
goleuo yr holl ystafell. Fel Mohammed 
ar ei ol, honnai iddo gymmeryd taith i'r 
nefoedd, a chyrhaeddyd paradwys, lle y 
derbyniodd oddi wrth Hormuzd, neu yr 
Yspryd Da, y Rhol Sanctaidd Zeud-a- 
hesta, ynghyd â'r tân sanctaidd. Efe 
hefyd a ddisgynodd i uffern, lle y gwel- 
odd Ahriman, neu yr Yspryd Drwg; 
ond ni allodd amgylchynu y cylch yd- 
oedd o'i ddeutu. Am ugain mlynedd bu 
fyw mewn ymneillduaeth hollol, yn 
anghyfannedd-leoedd mynydd Elburz, 
mewn ogof, yr hon ydoedd gwedi cael ei 
haddurno drosti ganddo â gwahanol lun- 
iau dirgeledig o'r elfenau, y tymhorau, 
a'r cyrph nefol. Prif athrawiaethau y 
Zeud-a-hesta ydynt—Bod Duw yn han- 
fodi o dragywyddoldeb; bod dwy eg- 
2w 


wyddor yn y greadigaeth, y ddrwg a'r 
dda, un o'r enw Hormuzd, Goruchwyliwr 
pob peth sydd dda; a'r llall Ahriman, 
arglwydd y drwg. Bod gan bob un o'r 
rhai hyn allu creadigol; ac oblegid eu 
cyd-weithrediad, bod cymmysgedd o 
ddrwg a da i'w gael mewn pob peth 
creuedig. Bod angylion Hormuzd yn 
yraegnio i ddiogelu yr elfenau, y tym- 
horau, a'r hiliogaeth ddynol; ond yr 
ymdrecha goruchwylwyr Ahriman eu 
dinystrio. Mai ffynhonnell y daioni, 
sef Hormuzd, yn unig sydd dragywyddol, 
ac yn y diwedd mai efe a lwydda. Bod 
y goleuni yn gysgod o'r da; a thywyll- 
wch yn gysgod o'r yspryd drwg. Dy- 
wedai Zoroaster wrth ei ganlynwyr, bod 
angylion gwarcheidwadol yr anifeiliaid 
a'r elfenau gwedi ei annerch âg amryw 
ymadroddion. 

Yrathrawiaethau cyffredinol a ddysgid 
ym mhrif waith Zoroaster, y Zeud-a- 
hesta, oeddynt foesol ac ardderchog, ac 
yn tueddu i feithrin diwydrwydd a 
rhinwedd; ond yr oedd cymmysgedd 
dychrynllyd yn ei grefydd, yr hyn y mae 
yn debygola ddygwyd i mewn gan ei 
ganlynwyr. Yr oedd y Persiaid, cyn 
amser Zoroaster, yn parchu y tân fel un 

o'r elfenau; ond nid oes un prawf i 
gredu eu bod yn ei gadw yn eu temlau, 
ac yn ei addoli. Dyfod a'r arferiad hon 
ì mewn, ydoedd un o'r cyfnewidiadau 
- mawrion a wnaeth Zoroaster yng nghre- 
fydd y Persiaid. Cyfarwyddodd ei ddis- 
gyblion i droi tu a'r haul wrth addoli. 
Dywedir fod Zoroaster yn sywedydd 
mawr, ac y gellai drwy y gelfyddyd hon 
ragddywedyd digwyddiadau, ac y gellai 
ddarllen tynghedfenau; a haera y Per- 
siaid bod yr wybodaeth hon gwedi disg- 
yn i'w ganlynwyr, yr Offeiriaid. Yr 
oedd gan Zoroaster ei angylion llywyddol 
am bob mis ; a chrybwyllir am luoedd o 
ysprydion yn ei waith. Ymrwygodd ei 
grefydd ar ol ei farwolaeth yn fil o sect- 
au; a hen grefydd Zoroaster, a ail 
sefydlwyd yn nheyrnasiad Ardishcer 
Babigan, a'r seremoniau a sefydlwyd gan 
y prif Fobus yn amser ei deyrnasiad ef, 
a ddilynir yn bresennol gan ddisgyblion 
Zoroaster. Barna Hyde a Dean Prideaux, 
bod Zoroaster o darddiad Iuddewig, a 
meddylir gan amryw iddo fod yn was i 
un o Brophwydi Israel. Yr oedd yn 
hollol gydnabyddus yn holl Lyfrau yr 
Hen Destament ; a'r diwygiadau a ddyg- 
odd efe i mewn i'r grefydd Fagiaidd, a 
gymmerodd o'r Ysgrifeniadau Sanctaidd. 
Honnai i Dduw lefaru wrtho o ganol 
tân, fel y gwnaeth & Moses yn Horeb; 
a'r Shekinah gweledig uwch ben y dru- 
gareddfa a roes yn ei feddwl, yn ol barn 
rhai, i orchymyn am i'r tân sanctaidd 
gael ei gadw yn eu temlau. 

Megis y dywedwyd yn barod, yn Ajer- 
bigam ymddangosodd Zoroaster gyntaf, 
a'r deml dân gyntaf a adeiladwyd yn 
Xiz, ym Media. Cyfododd erledigaeth 
yn ei erbyn, yr hyn a barodd iddo sym- 
mud i Bactria; yn yr hwn le, dan 
nodded Hystaspes, tad Darius, llywodr- 
aethwr y dalaith honno, cyfarfyddodd & 
llwyddiant mawr yng ngwasgariad ei 
egwyddorion. Gwnaeth ei breswylfod 
yn ninas Balkh, yr hon mewn canlyniad 
a ddaeth yn brif ddinas Magiaeth, fel 
Mecca i'r Mohammediaid ; a pharhaodd 
felly hyd oni orchfygwyd Persia gan y 
Mohammediaid, pryd y symmudwyd hi 
i Kerman. Dywedir i ddychweliad 
Darius i'r ffydd newydd gymmeryd lle 
yn y drydedd flwyddyn ar ddeg o'i deyr- 
nasiad, ac i hyn gymmeryd lle drwy i 
Zoroaster ei hun dalu ymweliad âg ef yn 
y llŷs brenhinol yn Susan. Gwedi ym- 

ddyrchafu o hetwydd ei lwyddiant, 
penderfynodd ddychwelyd yn ol i Balkh, 
gyd å golwg ar wneuthur ymdreoh i 
ddychwelyd Angash, brenhin Touran, i'r 
ffydd newydd; ond cafodd ei siomi. 
Cymmerodd rhyfel crefyddol le mewn 
canlyniad i hyn; cymmerwyd Balkh, 
lladdwyd Offeiriaid Zoroaster, a dyweda 
rhai iddo ef ei hun gael ei lofruddio y 
pryd hwnnw, ond eraill mai marw a 
wnaethym mhen ychydig fisoedd gwedi 
hynny. Dialodd Darius yn fuan y sar- 
had hwn ; oblegid gwedi cynnull nifer 
mawr o filwyr ynghyd, efe a ymlidiodd 
y Tartariaid y tu hwnt i'r Oxus, ac a ail- 
adeiladodd y temlau tân, yn neillduol yn 
Balkh. Dywedir i Darius wneuthur ei 
hun yn ben y sect, a chymmerodd y titl 
Archimagus, a gorchymynodd ei gerfio 
ar ei golofn. Mewn canlyniad i hyn, 
ystyrid brenhinoedd Persia yn ol llaw 
o'r llwyth offeiriadol. Bu farw Darius y 
flwyddyn ganlynol ; ond yr oedd crefydd 
Zoroaster yn awr gwedi ei hollol sefydlu ; 
ac yn y ganrif gyntaf o'r grefydd Gristi- 
onogol, yr oedd y Persiaid, y Parthiaid, y 
Bactriaid, y Khowaresminiaid, yr Aniaid, 
y Sacaniaid, y Mediaid, ac amryw gen- 
hedloedd barbaraidd yn perthyn iddi. 
Er bod llawer o bethau moesol a da 
yn cael eu hannog yn llyfrau Zoroaster, 
etto yr oedd yn dwyllwr, a dysgodd 
eilun-addoliaeth i'w ganlynwyr, a hynny 
mor bell a'u perffeithio yn eu hen gref- 
ydd, ond iddo wneuthur rhai cyfnewid- 
iadau a diwygiadau. Cymmerodd arno 
iddo gludo y tân sanctaidd o'r nefoedd 3 
ac fel yr oedd yr Iuddewon yn cadw y 
tân sanctaidd, felly hefyd yntau a orch- 
ymynodd am i'w dân gael ei gadw yn 
barhaus yn y temlau. Meddylia rhai 
iddo fod yn was i'r Prophwyd Daniel, 
eraill i Ezeciel; ond y mae yn amlwg ei 
fod yn hyddysg yn ysgrifeniadau yr Hen 
Destament, ac iddo wneuthur defnydd 
drwg o honynt. Yr oedd addoli y tân 
heulawg fel Shekinah y Duwdod, a'r tân 
elfennol fel arddangosiad o'r Mithratic, 
gwedi ei sefydlu er ys oesau lawer yn 
Persia ; ac y mae yn deilwng o sylw, fod 
llawer ym mhlith yr Iuddewon gwedi 
mabwysiadu yr eilun-addoliaeth hwn. 
Ezec. viii, 16. “Ac efe a'm dug i gyntedd 
tŷ yr Arglwydd oddi fewn, ac wele wrth 
ddrws teml yr Arglwydd, rhwng y porth 
a'r allor, ynghylch pum gwr ar hugain, 
a'u cefnau tu ag at deml yr Arglwydd, 

a'u hwynebau tu a'r dwyrain; ac yr 
oeddynt yn ymgrymmu i'r haul tu â'r 
dwyrain.” Yr oedd y rhai hyn yn ddiau 
gwedi derbyn crefydd y Magiaid, y rhai 
a addolent yr haul pan yn esgyn i'r ter- 
fyngylch o'r dwyrain ; ond am yr Iudd- 
ewon a addolent y gwir Dduw, troent 
tu â'r gorllewin, oblegid bod y cyssegr 
sancteiddiolaf ar y tu gorllewinol i'r 
dem]. Yr oedd addoli yr haul yn perth- 
yn i'r Magiaid a'r Sabiaid, ond mewn 
pethau eraill yr oeddynt yn dra gwahan- 
ol. Goruch-adeiladodd Zoroaster ar yr 
hen drefniadau; ac yn ddiau yr oedd 

efe yn ddyn o ddyfais fawr, as o am- 
gyffrediadau cryfion. Perchai y Groeg- 
iaid eì enw yn fawr, a dywedir bod 
Pythagoras gwedi bod yn ei ysgol. Cry- 
bwyllir am dano yn anrhydeddus gan 
Plato, Aristotle, Plutarch, a Porphyry ; 
ac Apuleius a'i geilw, “Y prif athraw 
mewn pob dirgelion dwyfol.” Dywedir 
pethau rhyfedd am y dyn hwn ; megis 
ei fod yn gallu rheoli ysprydion, a 
gwneuthur rhyfeddodau, os nid gwyrth- 
iau hefyd ; ac iddo yn y diwedd fyned i 
dân dwyfol yng ngolwg ei ddysgyblion, a 
therfynu ei fywyd ynddo. 


9 Creulondeb, 


YWEDIR am y Cymry erioed, eu 
bod fel cenedl yn rhagori am eu 
haelioni, eu llettygarwch, eu cymmwyn- 
asgarwch, a'u cariad; ond y mae rhai 
eithriadau brawychus yn ein plith, ac y 
mae rhai o'n cyd-genedl yn bresennol yn 
y Dywysogaeth mor ddideimlad a chalon- 
galed a neb Pharoaid a anurddasant 
groniclau unrhyw genhedloedd â'u henw- 
au. Mewn ardal nodedig yng Nghymru 
am ei phrydferthwch a'i henwogrwydd, 
y mae ffermdy mawr, yr hwn o oes i oes 
a fu yn enwog am ddrws ei dosturi i 
wan hen, gwan ieuangc, ynghyd å phob 
gwir weiniaid, a gwrthddrychau o dos- 
turi a thrugaredd, a gynniweirient tu ag 
atto. Yn y gauaf gerwin, pan fyddai yr 
hin yn dymhestlog ; y corwyntoedd yn 
troelli, yr awelon cedyrn yn chwibanu yu 
ddychrynllyd yn yr eithafion, a sŵn y 
llifeiriaint yn disgyn o'r bryniau yn 
rhaiadrau arswydus, gwelid dau neu dri 
o gardottwyr yn eistedd wrth dân cyn- 
nes y tŷ hwn, gan ddisgwyl eu swpper, 
a gorphwyso yno am y noswaith honno. 
Braidd yr oedd un o nosweithiau y 
flwyddyn yn myned heibio, na welid rhai 
o wrthddrychau trugaredd, a gurwyd gan 
dymhestloedd gofid, yn addurno conglau 
yr hen simnai, a gyssegrwyd gannoedd o 
weithiau & phresennoldeb personau meib- 
ion a merched cystudd. Yr oedd clod y 
teulu hwn mewn llettygarwch a haelioni 
gwedi cyrhaeddyd hyd ym mhell, a thru- 
enusion yr holl ardaloedd cymmydog- 
acthol a gynniweirient tu ag yno, yn 


neillduol pan brysurai yr haul tu ag 
ystafelloedd y gorllewin, er taflu eu beich- 
iau ì lawr, a derbyn o ymgeledd y tŷ 
hwn. Yr oedd yr un teulu, o dad i fab, 
gwedi anneddu yma er ys oesau, ar y rhai 
y llewyrchai gwawr a golau y nef mewn 
bendithion dilynol; oblegid y mae Ior y 
nef o fangre ei breswylfod yn sylwi, ac 
yn bendithio y rhai a gymmerant dru- 
garedd ar y tlawd, ac a ymgeleddant yr 
anghenus. Nid oedd gan y teulu diwedd- 
af, o'r hiliogaeth anrhydeddus a breswyl- 
iasant yr annedd hon, ond un mab, yr 
hwn a dyfodd i fynu yn ddyn ieuangc 
prydferth, a llawn o rinweddau ; yr hwn 
a acth i Loegr, ac a ymsefydlodd yno; 
a phan fu farw ei dad a'i fam, gosodwyd 
yr hen fferm i ddieithriaid, y rhai yn 
fuan a ddaethant i anneddu yno. 

Yr oedd y dieithriaid a ddaethant i 
fyw i'r tŷ dan sylw, yn briod er ys bly- 
nyddoedd, ond heb un plentyn; ac yr 
oeddynt yn dra chyfoethog. Pan aeth y 
chwedl am eu hamgylchiadau cysurus ar 
led y cymmydogaethau, meddyliwyd y 
buasent yn cadw yr hen drefn i fynu, ac 
na welsid eisiau yr hiliogaeth a fu am 
oesau yn preswylio yno. Ond yr ydym 
yn gweled drwy brofion nad ydyw yr- 
haf yn parhau drwy y flwyddyn, a bod 
cyfnewidiadau beunyddiol yn cymmeryd 
lle gyd â golwg ar bethau; ac felly gyd 
â golwg ar y tŷ hwn ; oblegid pan ddaeth 
y preswylwyr newyddion yno, yr oedd 
ganddynt gŵn mawr ynghylch y tŷ, y 
rhai a ddysgwyd i gyfarth cardottwyr, 

a'u dychrynu, fel yr oedd yn enbyd i neb 
o honynt wynebu ar y fangre. Gallesid 
meddwl am ddynion y mae rhagluniaeth 
gwedi bod mor dda wrthynt a'u cynnys- 
gaeddu â chyflawnder o drugareddau, y 
buasai yn llawen ganddynt gyfrannu i'r 
tylodion, i'r gweddwon, ac i'r ymddifaid 


bychain a ddigwyddasent alw wrth eu. 


drysau; ond yn lle hynny, y maent 
gwedi haiarno eu calonau, a serio eu 
teimladau, fel y dysgant eu cŵn i'w cy- 
farth, a'u cadw oddi wrth eu drysau ; ac 
os digwydd i gardottwyr ddyfod at eu 
drysau, i'w hymlid ymaith ar frys. 
Gwelwyd gwr a gwraig y tŷ hwn lawer- 
oedd o weithiau yn difyrru eu hunain, 
ac yn chwerthin yn galonnog, pan wel- 
ent eu cŵn yn cyfarth ac yn cnoi y tru- 
einiaid a alwent wrth eu drysau o wir 
angen. Yr oeddynt yn byw arnynt eu 
hunain, heb ofyn braidd na ffafr na 
chymmwynas gan neb o'u cymmydogion; 
a chan fod rhagluniaeth gwedi eu cyfleu 
yn y fath sefyllfa gysurus, nid ystyrient 
eu bod dan unrhyw rwymau i neb, ac 
nid ystyrient ychwaith ei bod yn ddy- 
ledswydd arnynt i estyn eu cynnorthwy- 
on i unrhyw weiniaid a ofynent gan- 
ddynt. Yr oedd amryw dai bychain 
yma ac accw ar y fferm, lle yr oedd 
gweithwyr a'u teuluoedd yn anneddu; 
ac yr oedd hen breswylwyr y fferm yn 
hanner bywioliaeth i'r rhai hyn. Ond 
y preswylwyr newyddion a gyhoeddasant 
ryfel yn uniongyrchol yn erbyn yr an- 
neddau bychain, drwy eu gwahardd hwy 
a'u plant i ddyfod yn agos at ytŷ; a 
phan ddaeth yr amser i ben, troisant 
hwynt oll allan, a gadawsant i'r tai 
gyrthio; a bu y gorchwyl hwn o'r eiddynt 
yn achos i bump neu chwech o'r gweith- 
wyr fyned ar y plwyf. Yr oedd y tydd- 
yn ehang gwedi ei wneuthur yn gwbl 
anghyfannedd o drigolion ganddynt. Ni 
welid y mwg yn dyrchafu mwyach o'r 
anneddau bychain ; ni welid y plant yn 
chwareu ar hyd ymylau y llwybrau ; ni 
welid y gweithwyr yn eistedd mwyach 
wrth ymylau drysau eu gilydd gwedi 
noswylio, er ymgomio ac er adrodd he- 
lyntion yr amseroedd ; ac yn lle y llaw- 
enydd gyntar hyd llannerchau y tyddyn, 
nid oedd yn awr ond prudd-der cyffred- 
inol. 

Fel hyn yr aeth pethau ym mlaen am 
flynyddoedd yn y tŷ hwn ; ni ddangosai 
ei breswylwyr dosturi at neb, ac nid 

ydyw yn gof gan neb iddynt wneuthur 
gweithred o drugaredd erioed. Ond i 
goroni eu creulondeb a'u annhrugarowg- 
rwydd, adroddir yn y gymmydogaeth yr 
hanes brawychus canlynol, ynghylch 
gwirionedd yr hwn gall y darllenwyr 
fod yn hollol ddibetrus. Digwyddodd 
fod y gauaf yn galed ac yn rhewllyd 
iawn, bedair blynedd ar hugain i'r gauaf 
diweddaf, pryd y bu y ddaear am wyth- 
nosau lawer yn orchuddiedig gan eira. 
Ar un noswaith yn neillduol, yng 


nghorph y gauaf dywededig, yr oedd y 


gwynt yn uchel iawn, yn chwythu yr 
eira yn lluwchfeydd mawrion, ac mor 
oer fel yr oedd braidd yn annichonadwy 
ineb fod allan. Yr oedd tân mawr ar 
aelwyd y tŷ dan sylw, ac yr oedd yn 
gysurus ar bawb o ddeutu ; oblegid yr 
oeddynt hwy dan gysgod, gan nad pwy 
oedd yn ydymmestl. Pan oeddynt fel 
hyn yn treulio eu hirnos mewn llawen- 
ydd, ac yn ddiystyr hollol o'r rhai a all- 
asent fod allan yn y dryccin, dywedodd 
y forwyn iddi dybied i ergyd bychan gael 
ei roddi i'r drws, ac iddi glywed llais 
gwannaidd allan. Dywedodd y wraig 
wrth honno, gyd â llais garw, am edrych 
ar ol ei gwaith, yn lle clustfeinio am er- 
gydion wrth y drws; nad allasai bod 
neb allan ar noswaith mor oer.a thym- 
hestlog'; ac os oedd rhyw rai, nad yd- 
oedd neb yn ymofyn am danynt wrth y 
drws hwnnw. Rhoed yr ymddiddan 
hwnnw heibio yn uniongyrchol ; ond ym 
mhen ychydig amser wed'yn, clywyd y 
drws yn cael ergyd drachefn, a chlywyd 
llais drachefn o'r tu allan; ac yng 
nghanol cyfarthiadau y cŵn, aeth un o'r 
morwynion tu a'r drws ; ac wedi ei agor, 
gwelai fenyw yn ei ymyl yn eistedd ar 
un o'r grisiau cerrig, ac yn ymddangos 
fel yn analluog i gyfodi. Gofynodd y 
forwyn pwy ydoedd, a pha beth ydoedd 
ei neges; a chafodd yr adroddiad byr, 
pruddaidd, a thorr-calonnus canlynol fel 
attebiad ; yr hwn a adroddwyd yng 
nghlyw gŵr a gwraig y tŷ, ynghyd âg 
eraill o'r gwasanaethwyr a dyrrasant i'r 
fynedfa. 

“Yr wyf,” ebai hi, “yn wraig weddw 
dlawd. Cleddais fy ngwr o'r darfodedig- 
aeth ym mis Hydref diweddaf ; gadewais 
ddau blentyn ar fy ol gyd â chyfeilles i 
mi, ac yr ydwyf ar fy nhaith at fy mhobl; 
cymmerwyd fi gwedi dechreu-nos gan 
wewyr esgor; yr wyf gwedi colli y 

ffordd ; y mae yn gyfyng iawn arnaf; ac 
er mwyn ymysgaroedd a thosturiaethau 
y nef, a gaf le, nid i orphwyso, ond i fod 
dan gysgod rhag yr oerfel a'r dymmestl ?” 

Nid ydoedd chwedl y weddw druan 
ond ber, eithr yr oedd yn gynhwysfawr, 
Yr oedd pob gair yn annelu at y galon, 
ac yr oedd ei chlywed a'i gweled yn ddi- 
gon i doddi y callestr. Yr oedd teimlo 
oerder yr hin, yr oedd clywed yr awelon 
chwyrnwyllt, ac yr oedd gweled mentyll 
gwynion y broydd a'r bryniau, fel y mae 
yn naturiol i feddwl, yn allwedd ddigon 
effeithiol i ddatgloi y cloion mwyaf rhyd- 
lyd, ac i daflu y dorau mwyaf amrosgo 
yn agored. Menyw allan yn y nos! 
Menyw allan yn y fath ddryccin a thym- 
mestl! A menyw allan pan yng ngafael 
gwewyr yr esgoreddfa! A ydyw yn ddi- 
chonadwy bod neb o hiliogaeth Adda yn 
gallu anurddo dynoliaeth i'r fath raddau, 
a gwrthod ymgeledd i'r cyfryw wrth- 
ddrych? Yr oedd y gweision a'r mor- 
wynion yn barod i dderbyn ac i ym- 
geleddu y weddw druan yn ei chyfyngder; 
ond gŵr a gwraig y tŷ a orchymynasant 
gau y drws; ac wedi gorchymyn iddi 
symmud oddi yno, cauasant eu hunain 
yn y tŷ. Gwedi myned tu a'r tân, dech- 
reuodd y gŵr a'r wraig drin cardottwyr 
yn arw; ac am y fenyw a ofynodd eu 
trugaredd, dywedent mai rhyw ddynes 
ddrwg gwedi colli ei chymmeriad yd- 
oedd, ac mai dyledswydd pawb ydoedd 
erlid y cyfryw oddi wrth y drysau. 
Gwedi myned ym mlaen am ennyd yn y 
dull hwn, torrodd un o'r morwynion 

allan mewn wylofain chwerw, a dywed- 
odd nad allasai hi fod yn esmwyth heb 
fyned i edrych helynt y weddw druan. 
A phan gyfododd i fyned allan, a’r gweis- 
ion eraill gyd â hi, dechreuodd y gwr ar 
wraig dyngu a rhegu yn ofnadwy, a by- 
gwth eu diswyddo drannoeth, a'u hanfon 
bawb i'w ffyrdd am eu hymyraeth di- 
achos. Gwedi myned at y drws, dilyn- 
asant ol ei thraed ar hyd yr eira am 
ychydig gannoedd o latheni, a chawsant 
hi gwedi syrthio i luwch o eira, gwedi 
esgor ar blentyn, a'r fam a'r plentyn yng 
nghlo ym mreichiau oerion angau ! 

Ond nid aeth yr amgylchiad hwn, na 
dideimladrwydd cyffredinol y dynion 
dan sylw, yn annghof gan y nef. Acer 
nad mynych y mae Duw y duwiau yn 
gosod arwyddion o'i wg a'i anfoddlon- 
rwydd mewn modd amlwg yn y fuchedd 
hon, ar rai creulon ac annhrugarog, etto 
y mae yn gwneuthur hynny ar achlysur- 
on, fel y mae rhai yn credu yn ddiysgog. 
Ym mhen tu a'r ddwy flynedd ar ol yr 
amgylchiad a nodwyd, aeth tŷ yr an- 
nhrugarogion ar dân, llosgwyd yr ydlan, 
ac ni achubwyd ond yr anifeiliaid yn un- 
ig. Ychydig ar ol hyn, aeth gwraig y tŷ 
yn wallgof; ac mewn pang o wallgof- 
rwydd taflodd ei hun i ffynnon, ac yno 
y boddodd. Ac ym mhen ennyd gwedi 
hyn, aeth un o'r cŵn a ddysgwyd i gy- 
farth a chnoi cardottwyri'r gynddaredd ; 
cnodd y gŵr, yr hwn yntau a aeth i'r 
unrhyw glefyd, ac a fu farw mewn poen- 
au a dirdyniadau anamgyffredadwy.— 
“ Gwyn eu byd y trugarogion.” 


Y Galan Pan. 


R i Arglwydd Dduw y lluoedd alw 

Abraham o Ur y Caldeaid, er iddo 
wneuthur a chadarnhau cyfammod âg 
ef, acer i'r addewid gael ei rhoddi a'i 
hadnewyddu, y byddai i'w hâd liosogi 
fel tywod min y moroedd mewn amldra, 
etto aeth oesau heibio cyn i'w hiliogaeth 
gael eu dyrchafu, a myned yn syndod 
i'r holl genhedloedd. Ond yn gymmaint 
a bod Ior y nefoedd yn un â'i air, ac yn 
gymmaint ag na phalla yr un o'i add- 
ewidion, gwelwyd Jacob ar derfyn ei 


oes yn myned yn lliosog i'r Aipht, ac o 
dan nawdd ac ymgeledd y nefoedd llios- 
ogodd ei hiliogaeth yn Goshen, hyd oni 
ddychrynai meibion Ham oblegid eu 
nifer. Cyfodwyd yr erledigaethaufimwyaf 
dychrynllyd yn erbyn hâd Abraham 
yng ngwlad Mizraim, a chynnygiwyd 
gwneuthur addewid yr uchel Dduw yn 
ddirym, drwy hollol ddilead y genedl a 
etholodd efe er bod yn bobl briodol iddo 
ei hun ym mhlith holl genhedloedd y 
ddaear. Ond er gosod y genedl ddewis- 

edig hon yn y pair haiarn, er llunio 
deddfau gormesol i'w difrodi, er ei churo 
yng ngwaelodion y pydewau, ac er llenwi 
y wlad o greulonderau tu ag atti, etto yr 
oedd y breichiau galluog a thragywyddol 
oddi tani, a hi a gynhaliwyd yn y dydd 
blin, ac yn adeg y dymmestl fawr. Pan 
ddaeth yr amser oddi amgylch i waredu 
y genedl hon, llanwyd gwlad yr Aipht & 
gwyrthiau a rhyfeddodau Ior, y rhai ni 
bu eu cyffelyb o ddechreuad y byd hyd yr 
awr hon; a phan gyhwfanwyd baniar 
Israel, a phan gychwynodd y fyddin tu 
å glenydd y Môr Coch, dywedir i angel 
Duw, yr hwn oedd yn myned o flaen 
byddin Israel, symmud a myned o'u hol 
hwynt, ac i'r golofn niwl fyned ymaith 
o'u tu blaen hwynt, a sefyll o'u tu ol 
hwynt. 

Yr oedd y golofn hon yn gyfryngiad 
neillduol o eiddo yr Hollalluog Dduw, er 
mwyn arwain Israel yn y ffordd yr oedd- 
ynt i'w theithio. Nid gorchwyl dibwys yd- 
oedd gwaredu hâd Abraham o'u caeth- 
iwed; oblegid yr oedd gwedi cael ei 
fwriadu er bod yn sail clodforedd i enw 
Ior drwy holl oesoedd y byd. Nid 
gorchwyl i'w gyflawni rhwng y lleni 
oedd hwn; oblegid yr oedd hwn i 
fod yn gyhoeddus, ac i lanw mynwesau 
pennaethiaid y ofnhedloedd & syndod. 
O ganlyniad, yn adeg y waredigaeth 
fawr a rhyfeddol hon, daeth Duw y llu- 
oedd allan o fangre ei breswylfod, gwedi 
ymwisgo yng nghadernid ei nerth, a 
mawredd ei wyrthiau, gan ddiosg ei 
fraich yn amlwg o blaid Israel, modd y 
gwelid hi drwy yr holl Aipht. Pan 


fyddo dewisolion gogoniant yn wasgedig. 


rhwng godreon mynyddoedd gwlad y 
cystudd mawr, a phan fyddont megis 
cyfrgolledigion ynniffaethleoedd anialdir- 
oedd y fuchedd ofidus a helbulus bresen- 
nol, y mae eu Duw wrth law; a phan 
fetho pob peth effeithio eu gwaredig- 
aeth, efe a wna ei hun yn amlwg, 
fel na bydd unrhyw gamsynied yn bod 
ynghylch pwy a fu wrth y gorchwyl. 
Gwelwyd ffwrn Nebuchodonosor yn eirias 
boeth, Nes yr oedd yr olwg yn ddych- 
rynllyd i edrych arni, ac nad ydoedd yn 
ganfyddedig o'i mewn ond angau yn ci 
agweddau mwyaf dychrynllyd. A all- 
asai dyn anadlu i'r ffwrn, a'i gwneuthur 
yn gyfanneddol? A allasai dyn orch- 
ymyn iddi beidio difa y neb a fyddent 
mor anffodus a chael eu taflu iddi? 


Y GOLOFN DAN. 


Ac a allasai dyn ddywedyd, “Mi a 
farchogaf ar angerdd y gwres, mi a 
feistrolaf yr elfen ddinystriol, a mi a 
wnaf yr eirias tanllyd yn gwbl ddieff- 
aith?” Nid oedd drwy holl Galdea, na 
thrwy holl daleithiau ehang y greadig- 
aeth, neb a allasai wneuthur hyn, er 
achub llangciau brenhinol Judah rhag 
dinystr uniongyrchol; ond cyfryngodd 
Duw yng ngolwg llŷs Babilon ; a phan 
daflwyd y llangciau i mewn, llosgodd y 
tân eu rheffynau, gwelwyd hwynt yn 
rhodio yn gysurus yng nghyfeillach y 
Pedwerydd, a chlywyd eu Hosanna yn 
dyrchafu i'r uchelderau o safn angau ei 
hun. Pwy a allasai ddywedyd yn wyneb 
bod Daniel i gael ei daflu i ffau y llewod, 
“Mi a ddofaf ffyrnigrwydd eu natur, 
mi a rwymaf eu creulondeb a'u cyn- 
ddaredd, mi a dynnaf eu dannedd dinys- 
triol, a mi a'u gwnaf o dymherau fel yr 
ŵyn!” Neb; pob tafod yn llonydd, a 
phob genau yn fud; ond Duw Daniel a 
gyfryngodd er ei waredu, a phan dafl- 
wyd ef drwy ystryw ei elynion i'r ffau, 
yn lle llewod, wele ŵyn gwaraidd yn ei 
amgylchynu! Yn y wedd hon y mae 
Duw, yng ngwahanol oesoedd y byd, 
gwedi cyfryngu er mwyn effeithio di- 
hangfa i'w bobl; ac ym mhlith eraill, 
yr ydym ni, ar bob cam hyd yma, gwedi 
bod yn wrthddrychau ei ymgeledd a'i 
gyfryngwriaeth ef. Yr oedd hâd Abra- 
ham yn eiddil a llesg yn cychwyn o'r 
Aipht, oblegid nid oeddynt gwedi cael 
amser i gryfhau oddi wrth effeithiau 
pwys eu caethiwed ; ond pan welsant y 
cwmmwl o'u blaen yn golofn fawr, 
gwelsant Dduw eu tadau yn un â'i add- 
ewid, a'i fod gwedi disgyn o uchelion 
gogoniant, er mwyn eu harwain i ddinas 
gyfanneddol ; ac yn neillduol pan dan 
gysgod ei adenydd, gwrolid eu meddyl- 
iau, am fod eu Duw mewn modd neillduol 
yn eu plith. 

Yr oedd y golofn hon yn arwydd neill- 
duol o ffafr a boddlonrwydd Duw i 
Israel. Yr oedd yn ymweliad â hwynt 
o'r uchelder, ac yn arwydd o ras a hedd- 
wch eu Duw tu ag attynt. Yn wyneb 
bod Piahiroth ar un llaw, Baalzephon 
ar y llaw arall, y mor a'i donau troch- 


 ionnog o'u blaen, a'r Aiphtiaid a'u meirch 


a'u cerbydau yn fyddin gref a lliosog o'u 
hol, a phob peth megis yn cydweithio er 
dwyn oddi amgylch eu trangcedigaeth ; 
etto, pan edrychent ar y golofn fawr, 

gwelent arwydd o ewyllys da Ion, ac 
ymhyfrydent yn ei iachawdwriaeth ef. 
Nid oes yn y nef nac ar y ddaear ddim 
i'w gyffelybu i ffafr Duw, ac y mae 
arwyddion o'i ewyllys da tu ag attom 
yn ein dyrchafu o'r gwaelodion, ac yn 
ein dwyn i olwg gwlad ein hetifeddiaeth. 
Y mae yn debygol bod cŵyn rhwng yr 
Arglwydd a Phrydeiniaid, ond drwy 
drugaredd y mae arwyddion o'i ffafr yn 
weledig tu ag attom hyd yma. Nid 
ydyw gwedi ein rhoddi i fynu; y mae 
canwyll yr Ysgrythyr Lân yn llewyrchu 
yn olau yn ein plith. Nid ydyw gwedi 
ein rhoddi i fynu ; y mae baniar efengyl 
heddwch yn uchel yn yr awelon. Nid 
ydyw gwedi ein rhoddi i fynu; y mae 
Crist a'i groes yn gyhoeddedig yn ein 
plith. Nid ydyw gwedi ein rhoddi i 
fynu ; ymae gweinidogion y cyssegr ar 
furiau Sïon, yn traddodi y gennadwri o 
heddwchini; ac nid ydyw gwedi ein 
rhoddi i fynu, oblegid y mae yn ein galw 
i edifeirwch. Pa beth ydoedd twrf ol- 
wynion cerbydau Pharaoh yn troelli ar 
ol Israel? Pa beth ydoedd gweryriadau 
meirch detholedig yr Aipht? Pa beth 
ydoedd gloywder cleddyfau milwyr gwlad 
Ham? A pha beth ydoedd cynddaredd 
y llu a ymlidiaiar eu hol? Onid ydoedd 
y golofn yn ei hiaith yn dywedyd wrth- 
ynt, “Yr wyf yn arwydd amlwg o ewyll- 
ys da Duw i chwi, a chwi a achubir,” 
Er yr holl ymosodiadau presennol “yn 
erbyn ein crefydd a'n rhyddid, er yr ym- 
drechiadau i ddymchwelyd yr Eglwys 
a'r ffurflywodraeth, ac er holl gynddar- 
edd ein gelynion yn erbyn yr hyn oll 
sydd yn anwyl gennym, na wangalonwn 
ac na lwfrhawn, oblegid nì âd ein Duw 
ni, tra fyddo y canhwyllau yn goleuo yn 
ei gyssegroedd sydd yn ein plith. Y 
gelynion a wawdiant o flaen pyrth ein 
Caersalem, ein caseion a ddyrchafant 


BRAHAM, aros o fewn terfynau dy 
wlad ; na fydded i neb dy weled yn 

troi dy gefn ar yr hen lannerchau y can- 
fyddwyd di yn ddifyr ynddynt yn dy 
fabandod ; cofia yr amser gynt ; meddylia 

leisiau yn uchel yn ymyl ein cyssegroedd, 
a holl gynghreiwyr ein trangcedigaeth a 
gyd-floeddiant yn y rhagwelediad o'n 
darostyngiad ; ond tra fyddo arwyddion 
o foddlonrwydd ein Duw arnom, er ein 
gwasgu, ni lwyr fwrir nii lawr; er ein 
clwyfo, ni'n gorfyddir; ac er ein daros- 
twng, ni'n lleddir, Byddedi ni edrych 
ar ein Duw yn ein holl gystuddiau, 
oblegid y mae efe gwedi rhoddi ei add- 
ewid na orchuddir ni gan y tonau, ac na 
orchfygir ni gan ein gelynion. 

Aeth y golofn âg Israel i Ganaan. 
Buont yn hir yn ol ac ym mlaen, yn 
crwydro mewn gwlad ddieithr ; ond yn y 
pen draw hi a'i harweiniodd hwynt i'r 
Iorddonen, a chawsant dir Canaan dan 
eu traed. Teithwyr a phererinion ydym 
ninnau, ac y mae yn annichonadwy i ni 
gadw y ffordd ond yng ngolau Gair Duw, 
yr hwn, fel y golofn dân, sydd yn llusern 
i'n traed ac yn llewyrch i'n llwybrau, er 
ein tywys a hwylio ein cerddediad i 
diroedd bywyd ac anfarwoldeb. Y mae 
y rhwystrau yn llawer iawn, ac mae 
y gwangalondid yn fawr; ond y mae y 
seren ddydd gwedi cyfodi, y mae y golau 
gwedi torri allan mewn disgleirdeb 
mawr, ac y mae y pelydron auraidd yn 
gwasgaru eu llewyrch ar y bryniau an- 
farwol. Ym mlaen å ni, gan ddilyn ol 
traed y praidd; ym mlaen â ni, gan 
bwyso ar ei addewid ef ; ac ym mlaen & 
ni, gan edrych ar Iesu, a ni a ddeuwn 
mewn llawenydd a gorfoledd hyd i lŷs y 
Brenhin. Yr ydym yn fynych ar frigau 
y tonau, ac yn cael ein taflu yma ac 
accw gan y tymhestloedd cryfion a 
chwerwon; ond ar y fordaith, rhoddir 
arwyddion gwlad ini; ac yn nerth ein 
Duw a'n Hachubwr, ni a gawn gilfach a 
glan iddi, o fewn yr oror dragywyddol 
yn yr hyfryd wlad. 

am dy ddyddiau boreol; ac er pob peth, 
paid myned yn grwydryn mewn byd 
sydd yn llawn o brofedigaethau. Abra- 
ham, y mae Ur yn anwyl i ti, y mae 
Caldea yn agos at dy galon, y mae dy 

gyfeillion yn lliosog yn y fro, ac ym 
mhriddellau dyffrynoedd bras yr hen 
wlad y gorphwysa gweddillion dy hyn- 
aflaid ; am hynny, Abraham, aros yn dy 
wlad, a thrig yn dy fro. Nid ymresym- 
modd Abraham & chig a gwaed ; ond, 
pan alwodd Ior o'r uchelion, efe a wran- 
dawodd ; pan orchymynodd Ior, efe yn 
. uniongyrchol a ufuddhaodd ; ac un boreu 
gyd â bod y wawr yn ymsaethu dros gaer 
y dwyrain, “ Aeth Abram, fel y llafarasai 
yr Arglwydd wrtho. Ac Abram a gym- 
merodd Sarai ei wraig, a Lot mab ei 
frawd, a'u holl olud a gasglasent hwy, a'r 
eneidiau a ynnillasent hwy yn Haran, 
ac a aethant allan i fyned i wlad Ca- 
naan ; ac a ddaethant i wlad Canaan.” 
Daeth Abraham allan mewn ffydd o Ur y 
Caldeaid, edrychodd dros y bryniau pell- 
ennig, taflodd ei olygon dros gaerau am- 
ser, a gosododd ei linyn mesur ar y wlad 
baradwysaidd a fydd yn etifeddiaeth 
oesol i holl etholedigion yr Arglwydd: 
“ oblegid ceisiodd ddinas ac iddi sylfeini, 
Baer ac Adeiladydd yr hon yw Duw.” 
Yr oedd Caldea cystal gwlad a Chanaan, 
ei therfynau mor ehang, ei dyffrynoedd 
mor brydferth, ei thir mor fras, ei dinas- 
oedd mor hoyw, a'i ffrydiau mor risial- 
aidd ag eiddo Canaan; ond gwelodd 
Abraham gynhwysiad ysprydol yr add- 
ewid, ac ar ei phwys ymdeithiodd ym 
mlaen i ymofyn gwlad yn y tiroedd an- 
farwol, a chafodd hi. 

Y mae gwlad mewn addewid gan yr 
uchel Dduw. Pan ddarllenom hanesion 
yr oesoedd diweddaraf hyn, y mae y 
gwirionedd alaethus hwnnw yn cael ei 
wirio am yr hiliogaeth ddynol, mai tu- 
edd bennaf teulu Adda ydyw, ymgeisio 
å gwagedd, ac ymlid ar ol cysgodau. 
Ac mewn canlyniad i'r duedd niweidiol 
hon, y mae oes ar ol oes gwedi myned 
yn grwydredig, cenedl ar ol cenedl gwedi 
ei chyfrgolli, a dyn ar ol dyn gwedi ym- 
ddieithro oddi wrth fuchedd Duw, drwy 
gymmeryd eu twyllo i redeg ar ol hud- 
lewyrnod, fel pan dybient eu bod yn ym- 
aflyd mewn sylwedd, ni fyddai ganddynt 
ond cymmylau y tywyllwch dû i ymbalf- 
alu ynddynt yn dragywyddol. Trueni 
meddwl bod cynnifer myrddiwn o'r teulu 
dynol gwedi eu cyfrgolli yn dragywydd 
wrth ddilyn gwagedd, a thybied y gall- 
ent gyrhaeddyd sylwedd wrth farchog- 
aeth dychymmyg twyllodrus. Llawer 
un, wrth lygadu am gael teyrn-wialen 

i'w law, a gafodd y cleddyf drwy ei galon 
llawer un, yn ei ymgais am eistedd ar 
orseddfaingc, a welwyd yn cael ei ddi- 
gymhalu ar yr olwyn; llawer un, wrth 
ymlid ar ol cyfoeth, a welwyd yn der- 
byn yr elusen wrth y drws; allawer a 
welwyd, wrth geisio ymaflyd yn y cym- 
mylau, yn syrthio i'r eigionau, o ba rai 
ni chyfodasant mwyach. Fel hyn y mae 
gyd â golwg ar y rhai a ymgeisiant & 
phethau twyllodrus, oblegid yn y pen 
draw hwy a siomir, heb fodd i ail fesur 
eu camrau, ac i ymddwyn yn fwy doeth 
rhagllaw. Yn fynych y mae y bryn 
mawreddog yn troi allan yn gwm tywyll 
a di, y palas hoyw yn fwthyn gwael ar 
lechwedd mynydd gwyllt, a dillad gor- 
euredig yn garpiau gwaelion, ar hyd a'r 
lled ym mynwent y Llan gyfagos Eithr 
yr hyn y mae ein Duw gwedi gyfleu yn 
ei addewidion, y mae pob peth yn sicr, 
yn ïe ac yn amen yn ein Harglwydd 
Iesu Grist, ac yn llanw holl ystafelloedd 
enaid dyn, er mor ehang ydynt. Addaw- 
oddi Noah y diogelid ei fywyd yn yr 
arch, er holl gynddaredd y llifeiriaint, 
ac ni niweidid mo hono, er agor o ffe- 
nestri y nefoedd, a rhwygo o ffynhonau 
y dyfnderau mawrion ; ac efe a'i diogel- 
odd; oblegid gwelwyd Noah yn myned 
i'r arch; ac wedi i'r dymmestl fyned 
heibio, gwelwyd ef yn dyfod yn ddi» 
hangol o'r arch. Addawodd i Abraham 
y byddai efe yn darian iddo, ac yn wobr 
mawr iawn ; a bu cystal a'i air ; oblegid 
gwelwyd Abraham dan warcheidwad- 
aeth Duw drwy ei holl oes, a gwelwyd ef 
yn sengi yn orfoleddus ar ddaear Canaan. 
Dywedodd wrth Jacob, pan ddaeth ar 
ddamwain i fangre, a chysgu a'i ben ar 
garreg, y byddai iddo ef fod gyd ag ef, 
a'i gadw pa le bynnag yr elai; a chyf- 
lawnodd yr hyn a addawodd ; oblegid 
gorphenodd ei daith mewn ffydd, a chyr- 
haeddodd uchelion y nef. Cyflawnodd 
Duw holl addewidion ei gyfammod â'r 
tadau, ac ni phallodd yr un o honynt ; ac 
y maent yn awr yn gwmmwl o dystion 
byw o'r gwirionedd hwn, yn dyrchafu 
Haleluia eu hymwared o flaen yr 
orsedd aur yn nef y nef. 

Y mae ganddo wlad mewn addewid i 


ni. Clywsom am Arabia lysieuog a'i 


hawelon pêr, clywsom am Saron a'i rho- 
synau lliwus a theg, clywsom am India 
a'i dol-diroedd oesol-wyrdd, a chlywsom 
am Peru a'i mynyddoedd aur; ond beth 

a dâl son am lennyrch pennaf y ddaear 
hon! I ba beth y crybwyllir am deg- 
wch broydd a phrydferthwch bryniau ! 
Fry, fry, y mae gwlad, gwedi ei pharottoi 
a'i haddurno gan Dduw Ior, i'w rhoddi 
yn etifeddiaeth dragywyddol ì'w anwyl- 
iaid; ac y mae mewn addewid i ni. 
Gwlad ni oblygir ym mentyll duon y nos, 
oblegid ei goleuni hi ydyw yr Oen, yr 
hwn a ymddisgleiria yn holl ogoniant ei 
Dad, ac â'i belydron a wna i'r teulu ach- 
ubedig ymddangos fel Sereiph. Gwlad 
ni chynhyrfir gan dymhestloedd, oblegid 
Tywysog tangnefedd ydyw ei Theyrn, ac 
mewn heddwch pur y gorphwysa ei 
phreswylwyr byth ac yn dragywydd. 
Gwlad, yn yr hon ni chlywir ochenaid y 
trallodedig, ni welir deigryn grisialaidd 
y galarus, ac ni theimlir baich o fewn ei 
therfynau byth. Gwlad, yn yr hon y 
cyfarfydda holl dorf teulu Duw drwy 
holl oesau y byd, ac yn yr hon yr arosant 
byth yn un gymdeithas fawr yn eu Pen 
bendigedig, Immanuel. Gwlad, yn yr 
hon y mae pabell preswylfod neillduol 
yr Hollalluog, a gwlad y mae ei holl 
bleserau yn bur ac yn ysprydol. O na 
byddai i holl lysiau y dyffrynoedd, i 
holl goedwigoedd y greadigaeth, i holl 
adar yr awyr, i holl bysg yr eigionau, ac 
i holl deulu dyn dros wyneb yr holl 
ddaear, ddyrchafu ei caniadau yn uchel 
am diriondeb tosturiaethau Duw at 
ddyn! Chwi, fynyddoedd uchel Him- 
alaya, bloeddiwch ; chwi, yr Andes ced- 
yrn, dawnsiwch; neidied yr Wyddfa, 
ymddyrched bryniau Cheviot yn uchel; 
ysgwydwch, gedrwydd Libanus; chwar- 
iwch, greigiau tragywyddol, ar eich seil- 
iau! Pa beth sydd yn bod? Er colli 
Paradwys ar y ddaear, er cau ffordd 
pren y bywyd, er bod y cleddyf tanllyd 
yn ysgwyd wrth borth Eden, y mae Gwr 
o ymddangosiad mil myrdd harddach 
na'r wawr gwedi agor pyrth y nef o led 
y pen. Y mae yn sefyll ar fur y ddinas 
aur, yn amgylchynedig â holl ogoniant y 
wlad anfarwol, ac yn galw yn uchel ar 
deulu y ddaear, “Dringwch i fynu yma 
—Trowch eich wynebau attaf fi, holl 
gyrau y ddaear, fel y byddoch cad- 
wedig. 

Rhaid ydyw gorfod pob rhwystrau 
cyn cyrhaeddyd y wlad. Dywedwyd 
gan yr Iachawdwr bendigedig ei hun, 
mai trwy lawer o orthrymderau yr eir 
i'r bywyd; ac y mae gwedi cael ei wirio 

ym mhob cenhedlaeth ac oes hyd heddyw. 
Nid gorchwyl dibwys ydyw troi allan o 
Sodom a'r Aipht, nid gwaith ysgafn 
ydyw canu yn iach i'r hen dir, ac nid 
gorchwyl esmwyth ydyw wynebu ar yr 
anialwch mawr ac ofnadwy, lle y mae 
seirph ag ysgorpionau, ynghyd & gelyn- 
ion fyrdd, i ofidio ac i rwystro y pererin 
yn ei daith. Yn ymyl y llwybr a ar- 
weinia tu a'r wlad draw, y mae llewod 
uffernol fyrdd yn rhuo am ysglyfaeth, 
a'u bryd ar ddinystr tragywyddol saint 
y Duw byw. Yma y mae maglau yn 
ddirifedi gwedi cael eu gosod, yma y mae 
gwiberod gwenwynig yn llechu, ac yma 
y mae nifer y dail gwedi bod yn rhodio 
yn alarus oblegid gorthrymder y gelyn. 
Y maegwedi bod yn galed iawn ar hen 
deithwyr boreuol y ffordd tu a'r Ganaan 
nefol. Gwelaf Abel gyfiawn gwedi 
syrthio yn lladdedig ar y ffordd, drwy 
ddwylaw ei frawd, oblegid ei dduwiol- 
deb. Gwelaf Moses yn rhedeg am ei 
fywyd, oblegid ei zel dros etholedig blant 
y nefoedd, ac yn dioddef adfyd gyd â 
phobl Dduw, yn hytrach na chael mwyn- 
iant pechod dros amser. Gwelaf wely 
pêr ganiedydd yr Israel yn foddfa, 
oblegid ei fod yn preswylio ym Mesech, 
ac yn cyfanneddu ym mhebyll Cedar. 
Gwelaf Jeremiah yn wylo yn chwerw, 
oblegid anrheithiadau gelynion, ac yn 
gwaeddi yn groch, “Am friw merch fy 
mhobl y'm briwiwyd i; galerais, daliodd 
synder fi.” Gwelaf Daniel rhwng y 
llewod, gwelaf y llangciau yn y ffwrnes 
danllyd boeth, a chlywaf Paul yn 
gwaeddi, “ Ys truan o ddyn wyf fì, pwy 
a'm gwared i oddi wrth gorph y farwol- 
aeth hon?” Y mae gwedi bod yn ofn- 
adwy ar bererinion Sion. Gwelwyd 
Apostolion yr Oen yn lladdedig ar y 
llwybrau, am eu bod yn ymofyn, ac yn 
cymmell eraill i ymofyn, am y wlad 
odiaethol hon. Gwelwyd Antipas yn 
ferthyr ffyddlon draw yn Asia, gwelwyd 
hynafgwyr yn cael eu torr-fynyglu, gwyr- 
yfon rhwng dannedd bwystfilod, a mam- 
au a'u plant yn cael eu llusgo i angau, 
am gyfeirio eu traed ar hyd y ffordd a 
arweinia tu a'r wlad dan sylw. Ond fel 
y canlyn y mae gwedi ei ysgrifenu yn y 
Llyfr Dwyfol, gyd â golwg aryrhai a 
gyrhaeddant y wlad :—“ Y neb a barhao 
hyd y diwedd, a fydd cadwedig, A chynni- 
fer ag a rodiant yn ol y rheol hon, tangue- 
fedd arnynt,a thrugaredd,acar Israel Duw. 

Rhaid gorfod rhwystrau. Rhaid myned 
drwy waelodion cymydd duon' os bydd 
galw, rhaid myned gyd â godreon y myn- 
yddoedd tywyllion, rhaid cymmeryd ein 
gwasgu gan y bryniau plwm, rhaid 
wynebu ar y maes gwaedlyd, a rhaid 
bod yn ffyddlon hyd angau, cyn y ceir 
derbyn coron y bywyd. Ond er yr aw- 
elon nerthol a chwyrnwyllt, er meithder 
yr anialwch erchyll, er amldra y gelyn- 
ion, er cuchiogrwydd tonau digofus yr 
eigion, er Basan bell, ac er dyfnderoedd 
mawrion y môr, cadarn ydyw y cyfam- 
mod gwell a seliwyd â gwaed y Mach- 
niydd ; a chaned teulu y codwm mawr, 
oblegid oddi tanodd y mae y breichiau 
tragywyddol, ac y mae cymmorth plant 
y llwch gwedi ei osod ar un cadarn, yr 
hwn a aeth yn Iachawdwr iddynt. Y 
mae y pererinion gwedi blino, y mae 
llwythau Israel gwedi llesghau ac y mae 
plant y gaethglud gwedi digalonni. Nac 
ydyntddim; oblegid “y rhai yn myned 
drwy ddyffryn Baca a'i gwnant yn ffyn- 
non, a'r gwlaw a leinw y llynau.” Ah, 
hwy a arosant yn yr anialwch, hwy a 
gyfrgollir yn y dyrysni mawr, hwy a 
lewygant dan bwys a gwres y dydd. Na 
wnant ; oblegid y mae yr hen addewid 
a ddiogelodd dyrfa nad all neb ei rhifo 
o'u plaid ; “ant,” er gwaethaf holl ddi- 
aboloniaid y pwll diwaelod ; “ant,” er 
gwaethaf llygredd a phla y galon ; “ant 
o nerth i nerth, ymddengys pob un ger 
bron Duw yn Sïon.” Dyma deulu a 
bloedd Brenhin yn eu blith, dyma lu 
bannerog yn myned tu a'i wlad ei hun, 
ac ymae arch Duw Israel gyd ag ef. 
Wele faniar Reuben yn uchel yn y gwynt! 
Wele faniar Judah yn hardd! Ac wele 
Benjamin bychan yn cyflymmu tu ag 
adref! Ust,clywch glychau Caersalem 
yn canu! Clywch fil myrddiwn o Ser- 

eiph, ac o ysprydoedd y cyfiawnion 
gwedi eu perffeithio, yn cydfloeddio 
Haleluia ar gaer y ddinasaur! Clywch 
dannau nifer tywod mân y moroedd 
mewn un gydsain orfoleddus fawr! Pa 
beth sy'n bod? Y maeun yn ychwaneg 
o deulu y codwm gwedi cyrhaeddyd myn- 
ydd Sïon, ac y mae un yn ychwaneg o 
deulu y cystudd mawr gwedi dyfod i 
mewn drwy y pyrth i'r ddinas. Y mae 
bryn uchaf y Georgium Sidus yn ddych- 
rynllyd i feddwl am dano, y mae dyfn- 
derau yr eigionau yn arswydus i feddwl 
am danynt ; ond ni all dim wahanu y 
saint oddi wrth gariad Duw, ac ym mhob 
peth y maent yn fwy na chongcwerwyr 
trwy yr hwn a'u carodd. Deuant adref 
o'r tiroedd a'u pwys ar eu Hanwylyd, 
deuant o'r gwledydd y gwasgarwyd 
hwynt, a glaniant yn y wlad ddymunol 
yn yman. Gwelaf bererin a gychwyn- 
odd yn foreu o'r Aipht, gwelaf arwydd- 
ion y dymmestl arno, gwelaf greithiau y 
brwydrau, gwelaf flodau y pren almon 
arno, gwelaf ef yn nesu tu â dyffryn 
cysgod angau, gwelaf ef yn nesu at yr 
Iorddonen ddofn fawr, gwelaf ef yn 
wynebu ar y dyfroedd chwyddedig ; a 
Haleluia yn barchus i Dduw y nefoedd, 
gwelaf Wr yn ei gyfarfod yn yr afon, a'i 
draed fel colofnau o farmor gwyn, ag- 
wedd buddugoliaethwr yn ei wedd, all- 
weddau cloion dorau Hades yn crogi 
wrth ei wregys, enw mawr ar ei wisg ac 
ar ei forddwyd ;—gwelaf ef yn sefyll 
ynghanol y tonau, gwelaf ei fraich fawr 
dan ben y pererin, clywaf ef yn gwaeddi 
yn ei glustiau, “Fy mrawd, mi a fyddaf 
gyd â thi yn y dwfr a'r tân, mi a lyngcais 
angau mewn buddugoliaeth, mi a'th 
dynnaf drwy y llifeiriant, a thi a gai 
diroedd anfarwoldeb dan dy draed yn 
y man,” 


V BA. 


YMA ogof ddû marwoldeb, 
Lletty tywyll angau mawr, 
Lle mae 'nghadw fyrdd myrddiynau, 
O weddillion plant y llawr ; 
Llyngcu mae o ddechreu amser, 
Llyngcu drwy yr oesau llon, 
Ond er hynny heb gael digon, 
Llyngca etto'r funud hon. 


Pan edrychir mewn i'w gaerau, 
Rhoir arswydau dan y fron, 
Gwel'd yr artaith fawr ofnadwy 
Wneir ar blant y ddaear hon ; 
Gwel'd penglogau ac esgyrnau, 
Gwedi'u gwneud yn ddrylliau man, 
Llwch a lludw'r natur ddynol, 
Yn bentyrau mawr di-rân. 

Draw yn ogof maes Machpelah, 

Y mae lludw patrieirch glân, 
'R hwn yn awr a ellir yrru 

Drwy y gograu sidan mân ; 
Teyrniaid Judah yng Nghaersalem, 


Er mewn creigiau mawr yng nghudd, 


Ydynt ]wch a lludw gwaelaidd 
Yng ngharcharau angau prudd. 


Llygaid llon, serennog, golau, 
T'wyllion ydynt yn y bedd, 

A mynwesau llawn terfysgoedd 
Ydynt 'nawr mewn cyflawn hedd ; 

Y mae'r tafod 'nawr yn ddistaw, 
Cysgu mae yr awen fawr, 

Pawb yn llonydd, heb eu cyffro, 
Ym mhriddellau oer y llawr. 


Y mae'r milwr yma'n llonydd, 
Dynnodd gleddyf ar y ma's, 

Ac a floeddiai'n groch i'r frwydyr, 
Er yn ymyl angau glas ; 

Mae'r gormeswyr mewn cadwynau, 
Trawsion dan y cloion sydd, 

Yn ogofau gwlad tywyllwch, 
Heb belydron llon y dydd. 


Cedyrn mawrion oesau'r ddaear, 
A'r dysgawdwyr penna'u clod, 

Ffrom-feilch bendefigion mwyaf 
Ag fu yn y byd erio'd ; 

Llonydd ydynt yn anneddau 
Gwlad marwoldeb bob yr un, 

Uchel, isel, a phob graddau 
Ydynt yma yn gyttun. 


O yr wylo ! O'r galaru ! 
Mynych sy wrth byrth y bedd, 
O mor drymmed yw'r galarwyr ! 
Argraph gofid ar eu gwedd ; 
Rhoddi hoff berth'nasau anwyl, 
A chyfeillion gorau'r llawr, 
Yn y gromgell oer a thywell, 
Dan y bolltau cedyrn mawr. 


Llangciau llon, gwyryfon prydferth, 
Blodau harddaf tref a gwlad, 
Sethrir beunydd gan yr angau 
Mawr bwystfilaidd dan ei dra’d, 
Ac a gludir yn dra phrysur, 
I briddellau'r dyffryn dâ, 
Lle maent 'nawr yn fwyd i bryfed 
Mân y llwch—niferog lu. 


Gwŷr a gwragedd o'u teuluoedd 
Ddyga'r angau yn ei go'l ; 
Pan eu rhoir i gadw yma, 
Ni ddychwelant byth yn ol; 


Mwy ni 'mwelant â'u hanneddau, 
Na'u perth'nasau hoffus, llon, 
Ond dan leni duon byddant 
Mwy, dros oesau'r ddaear hon. 


Torr-calonnus ydyw gweled 
Gweddw a'i dagrau heilltion mawr, 
Yn ymlusgo 'mlaen yn araf, 
I roi corph y gŵr i lawr, 
Yr ymddifaid bach yn llefain 
Wrth ei godre—hi a hwy 
'N gorfod troi yn ol eu hunain— 
Trwst ei draed ni chlywant mwy. 


'Nol feddoed o draethydd India, 
Tiroedd y gorllewin draw, 
A siwrneion dirifedi, 
Cafwyd eilwaith siglo llaw ; 
Doed yn ol o faes y frwydyr, 
Caed y teulu oll mewn hedd, 
Ond ni ddeu'r yn ol drachefen, 
Unwaith gwedi myn'd i'r bedd. 


Clywsom son am bendefigion, 
Mawr a gwychion yn eu dydd, 
Clywsom son am hen gongcwerwyr, 

Wnaent ryw 'lanasderau prudd ; 
Clywson son am yr hen deidiau, 
Yn yr oesau draw yn ol, 
'Rhai a gludwyd yn garneddau, 
Gan yr angau yn ei go'l. 


O rifedi llwch y pentwr ! 

Sy'n y beddrod tywyll mawr, 
Dan fantellau caddug dudew, 

'N disgwyl am oleuni'r wawr ; 
Torfoedd, torfoedd a ddisgynant 

Beunydd lawr i'r caddug dâ, 
Ac yn ol ni ddeuant eilwaith 

I ymlwybro gyd â ni. 


O fy mam, fy mam anwylaf, 
A hawddgaraf dan y lloer, 
A ddisgynodd lawr hyd risiau, 
'R beddrod dwfn dû, ac oer ; 
Mao fy nghalon yn hiraethlon, 
Mae fy meddwl 'nawr yn brudd, 
Colli un a fu mor dyner 
Wrthyf yn ei hoes a'i dydd. 


Y mae'r meillion mân yn wyrddion, 
Teg yw blodau'r gerddi llon, 
Y mae dail y coed yn brydferth, 
Yn y gwigoedd oll o'r bron ; 
Y mae natur yn dychlammu, 
Arwydd llwyddiant mawr a hedd, 
Ond y mae fy mam anwylaf, 
'Nawr yn pydru yn y bedd. 

Y mae'r adar mån yn canu, 
Seiniant gerddi yn y coed, 

Pob creadur gyd â'i bleser, 
'Nol ei ryw, ei 'stad, a'i oed ; 

Pan edrychwyf oddi amgylch, 
Gwênau llon o'm deutu sy’ ; 

Ond y mae fy mam anwylaf, 
Yn y gwely priddlyd dû. 


Cwrddaf draw, a chwrddaf yma, 
A chyfeillion hoff i mi, 
Ond ym mhlith miliynau'r ddaear, 
Byth ni chwrddaf mwy â hi; 
Sicr ydyw byllt yr angau, 
Cedyrn ydyw pyrth y bedd, 
Ni ddaw ’nol, ni welir mo'ni, 
Hyd y boreu mawr o hedd. 


T'wyllwch mawr aeth dros y llygad, 
A serennai'n olau clir 
Arnaf, pan ddychwelwn adref 
O ryw siwrnai faith a hir ; 
Gwyw yw'r llaw fai'n estynedig, 


Attaf mewn serchogrwydd mawr, 


Ac mae'r tafod a'm cysurai 
Gwedi'i gloi am byth yn awr. 


Mewn byddarni y mae'r clustiau, 
Wrendynt ar fy nghwynion i, 
Er im' alw, er im' floeddio, 
Ni chaf atteb ganddi hi ; 
Yn dywarchen oer mae'r galon 
Dwym, a'm cerai bob yr awr, 
Gwedi fferru mae'r teimladau 
Oll, gan lwydrew angau mawr. 


O fy mam, fy mam anwylaf, 
Goreu mam a fu erio'd ! 
Ni al) pin 'sgrifenydd buan, 
Ni all tafod dd'weyd ei chlod ; 
Darfu hi â rhifo amser, 
Darfu hi â daear lawr, 
Sefyll y mae'r haul trag'wyddol 
Ar yr hen gyhydedd mawr. 


Tardda llysiau mån y dyffryn, 
Gwynion gwelir blodau'r drain, 
Adnewyddu wna mantellau 
Natur hen, yn dlws a chain ; 
Ond er amrywiolion fyrddiwn, 
Cynnyrch natur ar bob llaw, 
Er im' ddisgwyl a gobeithio, 
F' anwyl fam yn ol ni ddaw. 


Er i foroedd ymgynhyrfu, 

Tonau ferwi yn cu grym, 
Ac er rhuo yn arswydus, 

Teulu'r bedd ddihunant ddim ; 
@ 

Er i'r creigiau eedyrn hollti, 
A'r mynyddau fyn'd yn fflwch, 
Mam anwylaf ni wna ddeffro, 
Yn y briddell oer a'r llwch. 


Ond mae'r llew o Judah'n barod, 
Gwedi dryllio'r dorau pres, 
Daeth a'r bywyd mawr anfarwol, 
Attom ni mewn grym a gwres; 
Bu 'ngharcharau tywyll angau, 
A than rwymau mawr y bedd, 
Ond daeth allan yn gongcwerwr— 
* Anfarwoldeb yn ei wedd. 


Siglodd seiliau'r deyrnas dywell, 
Crynodd angau fel y dail, 

Pan dywynodd boreu'r arfaeth, 
Adgyfodiad Adda'r ail ; 

Y llieiniau yn blygedig | 
Gaed yn 'stafell oer y bedd, 

Pardwn myrdd o golledigion 
Seilwyd gan Dywysog hedd. 


Blanffrwyth pur yr adgyfodiad, 
Ysgub y cyhwfan mawr, 
Mewn gorfoledd a ddyrchafodd, 
Yn y boreu gyd a'r wawr, 
Nifer gwlith y boreu ddeuant 
O'r carcharau ar ei ol, 
Yntau'n llon a wna eu derbyn 


Yn dragywydd yn ei go'l. 


Dyma'r pryd y bydd gorfoledd, 
A bloeddiadau maith diri, 
Angau mawr, pa le mae'th golyn ? 
P'le mae'th holl arswydau di ? 
Uffern drist, rho glywed heddyw 
Âm dy gongcwest, am dy waith, 
Edrych ar y dyrfa nefol, 
Godwyd o'r dyfnderau maith. 


Rhif y teulu gwaredigol, 
Seliwyd draw yn Sïon lân, 
Yn yr adgyfodiad glywir 
Yn dyrchafu'r ddwyfol gân ; 
Gyd â gwênau nefol d'wedant, 
Disgwyliasom am y dydd, 
Daeth—yn Nuw ni obeithiasom, 
Daethom o'r cadwynau'n rhydd. 


Er mai yn y llwch a'r lludw, 
Y gorwedda f’ anwyl fam 
Hithau yn ei gwisg nefolaidd 
Gyd â'r dyrfa ddaw i'r lan ; 
Rhodiodd yn ei hoes a'i bywyd 
O fewn cylch cyfreithiau Duw, 
Credodd yn y glân Waredwr, 
Hoff Iachawdwr dynol-ryw. 


BRYCHAN BRYCHEINIOG. 


Hi aeth drwy'r llifeiriant tonnog, 

Hi gynhaliwyd ar ei thaith, 
Gan yr hen addewid gadarn, 

A gynhaliodd luoedd maith; - 
Agor emrynt wnaeth ar eilfyd, 

Hi aeth drwy'r dirgelwch mawr, 
A gorphwysodd ar y bryniau, 

Lle teyrnasa oesol wawr. 

'N iach, yn iach i fam anwylaf, 
Pa'm galaraf ar ei hol, 

Am holl dywod aur gwlad Ophir 
Ni ddychwelai hi yn ol; 

Mae yn syllu ac yn tremio 
Ar y Duwdod draw mewn hedd, 

Mae mewn pêr-lesmeiriau nefol, 
Pan yn sylwi ar eì wedd. 


Brychan Brycheiniog, Xr. 


YMMAINT aga ellir ei gasglu oddi 
wrth hen ysgrifau am lywodraeth 


Brycheiniog, ag a ellir ymddiried iddynt, _ 


yn amser diweddaf traws-arglwyddiaeth 
y Rhufeiniaid, sydd fel y canlyn. 

Y tywysog cyntaf y cyfeiria yr awdur- 
dodau hyn atto, ydyw Gwraldeg, yr hwn 
a deyrnasodd fel y tybir ynghylch y 
flwyddyn 230. Priododd Morfydd, ei 
ferch, âg un Teithall ab Annwn Ddu, yr 
hwn, yn hawl ei wraig, a ganlynodd ei 
dad-yng-nghyfraith yn y llywodraeth, o 
ddeutu y flwyddyn 250.  Canlynwyd 
Teithall gan ei fab Teidheirn ac ynddo 
y darfu y tywysogion o'r llwyth hwn. 
Un Teidwallt, gwedi ei gynnorthwyo 
gan ryw farbariaid gogleddol, a draws- 
feddiannodd lywodraeth Brycheiniog, 
ynghylch y flwyddyn 342, ac a fu yn gyff 
i dywysogion newyddion, y rhai a ddal- 
iasant awenau y llywodraeth yn eu dwy- 
law am flynyddoedd lawer. Ei ganlynwr 
ef yn y llywodraeth ydoedd Tewdrig, 
neu Tudur. Ac y mae yn lled debygol 
mai o dan deyrnasiad y tywysog hwn, 
ynghylch y flwyddyn 380, y gwaghaodd 
Maximus Prydain o'r milwyr Rhufeinig, 
gan eu cymmeryd hwynt i Gaul, a chyd 
& hwynt flodau yr ieuengctid Prydein- 
aidd, er ei gynnorthwyo i fod yn ymher- 
awdwr Rhufain. Nifu i Tewdrig, neu 
Tudur, ond un ferch, o'r enw Marchell, 
yr hon ydoedd etifeddes Garth Madrin. 
Anfonwyd hi i'r Iwerddon gan ei thad, 
oblegid rhyw bla angeuol ydoedd yn y 
wlad y pryd hwnnw; ac yn yr Iwerddon 
y priododd âg Aulach, mab Cormach 
Mac Carbery, neu Coronawg; ac o'r bri- 
odas hon y deilliodd Brychan, oddi wrth 


yr hwn y cafodd Brycheiniog eì henw, 
Gwedi ei phriodas, dychwelodd March- 
ell a'i gŵr i'w gwlad enedigol, ac yno yr 
arosasant hyd derfyn eu hoes. Ond y 
mae yn amheus a gafodd Aulach y llyw- 
odraeth yn ei ddwylaw. Oddi wrth rai 
ysgrifau, cesglir ar sail dda i Brychan 
ddilyn eu dadcu yn y llywodraeth ; ond 
nid heb wrthwynebiad mawr oddi wrth 
y tywysogion genedigol, a hynny oblegid 
ei fod e briodas estronol. Tybir i Brych- 
an deyrnasu o'r flwyddyn 400 i'r flwydd- 
yn 450. Ychydig iawn sydd yn wybodus 
am Brychan yn ei gymmeriad brenhinol; 
ond y mae yn sefyll mewn gorsaf uchel 
ym mhlith rhai teilwng Cymru, a hynny 
oblegid nifer ac enwogrwydd ei blant, 
a'r cyssylltiad sydd rhyngddynt â llan- 
oedd plwyfol y Dywysogaeth. Cry- 
bwyllir am deulu Brychan fel un o dri 
theulu sanctaidd Prydain, a hynny, yn 
ol y Trioedd, oblegid iddo ddwyn i fynu 
ei blant a'i wyrion mewn dysgeidiaeth, 
fel y gallent ddangos y ffydd yng Nghrist 
i'r Cymry, y rhai oeddynt heb y ffydd. 
Y mae rhyw wallau yn yr hanesion a 
drosglwyddwyd i ni am yr hiliogaeth 
hon o saint. Pob awdurdodau a gyttun- 
ant fod gan Brychan dair gwraig, ond 
nid ar yr un pryd ni a obeithiwn, enwau 
y rhai, yn ol Bonedd y Saint, oeddynt 
Eurbrawst, Rhybrawst, a Pheresgri. Er 
bod enwau y gwragedd yn cael eu nodi, 
nid ydyw nifer eu plant na'u henwau 
felly, oblegid nad ydyw un ddwy lechres 
yn awr yn cyttuno yn hollol â'u gilydd, 
A ganlyn a gymmerwyd o Fonedd y 
Saint, yr hon a wnaed i fynu o wahanol 
awdurdodau. 

MEIBION. BRYCHAN, 


1, Eynawc; 2, Cledwyn; 3, Dingad; 
4, Arthen; 5, Kyflefyr; 6, Rhain; 7, 
Dyfnan ; . 8, Gerwyn; 9, Kadawc; 10, 
Mathayarn ; 11, Pascen ; 12, Neffei ; 13, 
Pabiali ; 14, Llecheu ; 16, Kenbryd ; 16, 
Kynfran; 17, Hychan ; 18, Dyfric; 19, 
Kynin; 20, Docfan; 21, Reawin; 22, 
Rhun; 93, Cledawc: at y rhai yr ych- 
wanega y Dr. Owen Pughe bedwerydd 
ar hugain, sef Caian, ' 


MERCHED BRYCHAN. 


1, Gwladus; 2, Arianwen; 3, Tang- 
lwst; 4, Mechell ; 5, Nefyn ; 6, Gwawr; 
7, Gwrgon ; 8, Eleri ; 9, Lleian ; 10, Ne- 
fydd; 11, Rheingar; 12, Goleuddydd ; 
13, Gwenddydd, neu Wawrddydd; 14, 
Tydeu ; 15, Elined ; 16, Keindrych ; 17, 
Gwen; 18, Kenedlon; 19, Kymorth; 
20, Dwynwen ; 21, Keinwen ; 22, Tydfil; 
22, Enfail ; 24, Hawystl ; 25, Tybie. 

Yr oedd holl blant Brychan gan mwy- 
af, yn feibion ac yn ferched, yn grefydd- 
olion ; a chan eu bod felly, nid gorchwyl 
anhawdd ydoedd penderfynu pwy a gan- 
lynai yn y llywodraeth. Gwedi marwol- 
aeth Brychan, yn ol hen ddefod y Oymry 
rhannwyd ei dywysogaeth rhwng ei ddau 
fab Cledwyn a Rhain, yr olaf o ba rai a 
elwid weithiau Drem, a Drem-rudd. Ni 
chrybwyllir nemawr am weithredoedd 
a gorchestion y meibion hyn i Brychan; 
ac nid oes fawr o son am eu canlynwyr, 
hyd oni ddeuir at Caradog Fraich Fras, 
yr hwn a unodd y ddwy dywysogaeth 
yn un dan ei deyrnasiad. Y mae Carad- 
og yn nodedig mewn hanesyddiaeth 
Gymreig, fel un o farchogion llŷs Arthur. 
Enw ei wraig ydoedd Tegau Eurfron, yr 
hon, yn ol y Beirdd, ydoedd un o dair 
gwraig ddihalog Prydain. Yr oedd tri 
addurn yn perthyn iddi, ac ni ystyrid 
neb yn deilwng o'u meddiannu ond ei 
hun: sef ei chyllell, ei chwppan, a'i 
mantell ; ac am ei mantell, dywedid na 
weddai i neb, ond i fenyw ddiwair. 

Dilynwyd Caradog yn y llywodraeth 
gan ei fab Cawrdaf; yr hwn, yn y Tri- 
oedd, a elwir yn un o dri phrif weinid- 
ogion Prydain. Gadawodd Cawrdaf am- 
ryw feibion ar ei ol ; ond ni chrybwyllir 
nemawr neu ddim am ei hanedigion, 
hyd Teithwalch, tu â dechreu yr wythfed 
canrif. Y mae teyrnasiad y tywysog 
hwn yn nodedig, oblegid yn ei amser ef 

yr ymruthrodd y Sacsoniad i Ddeheudir 
Cymru gyntaf, dan Ethelbald, brenhin 
Mercia. Cymmerodd brwydr waedlyd 
le rhwng y Cymry ac ef, mewn lle a 
elwir Carno, yn gyfagos i Grughywel, 
pryd y bu y Cymry yn fuddugoliaethus. 
Cymmerodd y frwydr hon le, yn ol Brut 
y Tywysogion, yn y flwyddyn 728. 

Dilynwyd Teithwalch yn y llywodr- 
aeth gan ei fab Tegyd. O dan deyrnas- 
iad hwn, cyfyngwyd yn fawr ar diriog- 
aethau Brycheiniog, a hynny drwy golli 
y rhan fwyaf o Ferregs, dosparth rhwng 
Hafren ac Wy, yr hon a fu mewn undeb 
âg arglwyddiaeth Brycheiniog er amser 
Caradog Fraich Fras. Effeithiwyd hyn 
gan Offa a'r Sacsoniaid, pryd yr ymlid- 
iwyd y Cymry ymaith ; ac efe a adeilad- 
odd glawdd, yr hwn hyd heddyw a elwir 
ar ei enw, er diogelu ei fuddugoliaeth, 
a rhwystro ymgyrchiadau y Oymry. 
Oblegid yr amgylchiad hwn, ni etifedd- 
odd Tangwydd, mab Tegyd, ond parth o 
Frycheiniog, a chymmaint o Faesyfed ag 
a berthynai i Ferregs, a rhan fechan o 
Drefaldwyn. Canlynwyd Tangwydd yn 
y llywodraeth gan ei fab Anharawd, ac 
Anharawd a ganlynwyd gan ei fab 
Gwenddydd, ond ni chrybwyllir dim 
mewn hanesion am wrhydri a gorchestion 
un o'r rhai hyn. 

Tybir mai canlynwr nesaf Gwenddydd 
yn arglwyddiaeth Brycheiniog ydoedd 
Hwgan. Yn ei amser ef yr oedd Ed- 
ward, brenhin y Sacsoniaid, mewn rhyfel 
â'r Daniaid; a chofleidiodd Hwgan y 
cyfleusdra hwn er ail-feddiannu y parth- 
au hynny o lywodraeth ei hynafiad a 
gymmerwyd gan y Sacsoniaid cymmyd- 
ogaethol. Gwedi cynnull ynghyd gym- 
maint o filwyr ag a ellai, ymosododd ar y 
terfynau Sacsconaidd; ond yn ddiarwy- 
bod cyfarfyddodd Ethelfleda, chwaer 
Edward, âg ef, a chanddi fyddin gref ; ac 
wedi brwydr waedlyd, efe a orchfygwyd. 
Gwedi iddo encilio o'r maes, arweiniodd 
Ethelfleda ei byddin i ganol ei dalaeth, 
dinystriodd ci gastell, a chymmerodd ei 
wraig a'i wasanaeth-ddynion yn garch- 
arorion. Ffodd Hwgan yn uniongyrchol 
at y Daniaid i Derby; ond dilynwyd ef 
gan Ethelfleda, ac wrth ymddiffyn y 
dref rhag cael ei chymmeryd ganddi, 
syrthiodd yn farw dan glwyfau lawer. 

Dilynwyd llwgan yn y llywodraeth 
gan ei fab Dryffin, yr hwn o natur yd- 
oedd ddyn heddychol; ond oblegid ter- 

fysgoedd yr amseroedd, bu gorfod arno 
yntau gymmeryd ci ran ynddynt. Ym- 
osododd y brenhin Sacsonaidd Athelstan 
ar ei diriogaeth, ynghylch y flwyddyn 
930, a gorfu iddo ef a thywysog cymmyd- 
ogaethol arall dalu teyrnged fawr iddo. 
Cymmerwyd y rhelyw o diriogaeth Fer- 
regs oddi wrtho gan Elystan Glodrydd, 
yr hwn gwedi hyn a laddwyd mewn 
cynnwrf gwladol. O ddeutu y flwyddyn 
982, darfu i Alfred, Iarll Mercia, oresgyn 
meddiannau Dryffin,a gwneuthur anghyf- 
annedd-dra mawr yn y wlad ; ond gorfu 
arno encilio, oblegid y cynnorthwyon a 
anfonwyd gan Hywel Dda, Tywysog y 
Gogledd, ac Owain, Tywysog y Deheudir, 
Dilynwyd Dryffin yn y llywodraeth gan 
ei fab Maenarch. Priododd Maenarch 
âg etifeddes Cantref Selyff, ac felly unodd 
yr holl diriogaeth a gynnwysir yn awr 
yn sir Frycheiniog, yr hon a fu yn wa- 
hanedig er amser Brychan, neu o leiaf ei 
ganlynwyr agosaf. O dan deyrnasiad 
Bìeddyn, mab Maenarch, daeth y llywodr- 
aeth Brydeinaidd ym Mrycheiniog i'w 
therfyn. Priododd Bleddyn å chwaer 
Rhys ab Tewdwr, Tywysog y Deheudir; 
ond hwy ill deuoedd a gollasant y dydd. 

Pan orchfygwyd Rhys ab Tewdwr, 
dacth heidiau o Normaniaid i Forganwg, 
a meddiannasant y wlad; yr hyn pan 
welodd eu cydwladwyr, hwythau a ym- 
osodasant ar barthau eraill o'r Dywysog- 
aeth, cr ymsefydlu ynddi. Ym mhlith 
y rhai hyn yr oedd Bernard Newmarch, 
yr hwn a ddaeth i Frycheiniog, a chyd 
ag ef filwyr lawer, a dymchwelwyd an- 
ymddibyniaeth yr arglwyddiaeth yn 
hollol. Ymddengys i frwydr gyffredinol 
gymmeryd lle rhwng Bleddyn a'r Nor- 
maniaid, mewn lle a elwir Caerbannau. 
Cafodd y Normaniaid y fuddugoliaeth ; 
a Rhys ab Tewdwr a laddwyd pan yn 
encilio, a Bleddyn a syrthiodd yn ei gas- 
tell, wrth ymddiffyn ei hun rhag yr ys- 
peilwyr hyn. Trwy y fuddugoliaeth hon, 
meddiannodd Bernard Frycheiniog, ac 
a'i rhannodd rhwng ei ganlynwyr ; ond 
a fu yn ofalusi gymmeryd y dosparth 
mwyaf iddo ei hun, ynghyd â chydna- 
byddiaeth ei ganlynwyr yn eu dosparth- 
ion hwythau. I Syr Reginald Aubrey, 
efe a roes faenor Slwch ac Abercynrig ; 
i Syr Humphrey Burghill, faenor Crug- 
hywel; i Syr Peter Guntor, faenor Tre- 
gunter; i Syr Miles de Picarde, faenor 
Saethrog ; i Syr John Walbieffe, faenor 

Llanhamlach a Llanfihangel-tal-y-llyn ; 
i Syr Humphrey Sollers, faenor Tredus- 
tan ; i Syr Walter Havard, faenor Pont- 
wilym; i Syr Richard de Bois, faenor 
Trebois; i Syr Richard Peyton, faenor 
Peytin ; i Syr John Skull, faenorau Bol- 
goed a Chrai; i Syr Richard de Boulogne, 
faenor Wernfawr ; i Syr Philip Walwyn, 
faenor y Gelli; i Syr Hugh Surdwall, 
faenor Aberescir; i Syr Giles Pierre- 
point, faenor Gileston ; ac i Walter de 
Cropus, diroedd yn Llansantffraid. 

Er i Bernard fel hyn ofalu am ei gan- 
lynwyr, ni esgeulusodd blant Bleddyn, 
ond gwnaeth ryw ddarbodaeth ar eu 
cyfer, Rhoes iddynt diroedd er eu cyn- 
nal; a dangosodd barch mawr i Gwrgan, 
mab hynaf Bleddyn, ac etifedd ei diriog- 
aethau. Gwyddai Bernard am ragfarn y 
Cymry, oblegid ei fod yn estron ; ac i'r 
diben o symmud y tramgwydd hwn mor 
belled ag yr ydoedd modd iddo, pender- 
fynodd y Barwn cyfrwys briodi âg un o 
ferched y Dywysogaeth. Ni ellir dywed- 
yd i Bernard ddangos llawer iawn o ofal 
gyd â golwg ar ei wraig; oblegid efe a 
briododd Nest, wyres Gruffydd ab Llew- 
elyn, Tywysog Gwynedd, ymddygiad yr 
hon ydoedd anniwair, oblegid cafodd 
blentyn yn flaenorol o Fleance, mab 
Banguo, brenhin yr Alban, o'r hwn 
blentyn yr banodd teulu brenhinol 
Stuart. Gwedi i Cernard gael Brych- 
einiog i'w feddiant, efe a ddinystriodd 
Gaerbannau, prif dref Brycheiniog, ac â'r 
defnyddiau a adeiladodd gastell Aber- 
honddu, yn yr hwn y cartrefai. Nid oes 
gwybodaeth pa nifer o blant a adawodd 
Bernard ar eì ol ; ond sylwir yn yr han- 
esion am ddau yn neillduol. Enw yr 
hynaf ydoedd Mahel, yr hwn a ddieti- 
feddwyd drwy ystryw felldigedig ei fam 
Nest, oblegid i Mahell gael allan ryw 
anweddeidd-dra yn ei hymddygiad, yr 
hwn a ddatguddiwyd ganddo. Er ym- 
ddial ar Mahel, hi a dyngodd ym mbre- 
sennoldeb y brenhin, Harri y Cyntaf, 
mai nid mab Bernard ydoedd ; a'r can- 
lyniad fu iddo gael ei gyhoeddi yn 
anghyfreithlon, a'i ddifeddiannu o'i dref- 
tadaeth. Trwy y melldigedigrwydd hwn 
syrthiodd arglwyddiaeth Brycheiniog i 
Sybil, merch henaf Bernard, yr hon a 
briododd & Milo Fitzwalter, cwnstabl 
Caerloyw ; ac felly aeth arglwyddiaeth 
Brycheiniog iddo ef. Yr oedd Milo yn 
enwog fel rhyfelwr a gŵr o gynghor, ac 


360 


ynddo lawer o rinweddau. Gadawodd 
Milo wyth o blant ar ei ol, pum maba 
thair merch. Roger, yr hynaf, a ddilyn- 
odd ei dad yn Iarllaeth Henffordd ac 
arglwyddiaeth Brycheiniog; a thrwy 
iddo briodi â merch Payne Fitzjohn, a 
ychwanegodd dalaeth Ewyas yn sir Hen- 
ffordd at ei diriogaethau. Terfynodd 
Roger ei oes yn fynach ym Mynachlog 
Caerloyw, yn yr hon y claddwyd ef. Di- 
lynwyd ef yn ei feddiannau gan ei frodyr, 
William, Henry, a Mahel; ac yr oedd 
Mahel yn hynod am ei greulonderau, yn 
enwedig am ei waith yn erlid Esgob Tŷ- 
Ddewi. Bu Mahel farw yn ddi-feib- 
ion, a'r etifeddiaethau a ddisgynasant i 
fenywaid perthynol i'r teulu. Meddian- 
nodd Bertha, yr ail ferch i Milo, ar- 
glwyddiaeth Brycheiniog ; a hi a briod- 
odd & Philip de Breos, arglwydd Buallt. 
Ar ol De Breos, meddianodd ei fab 
William arglwyddiaethau Brycheiniog 
ar Fenni. Yr oedd hwn yn ddyn creu- 
lon a therfysglyd yn ei ddydd, a fforffet- 
iwyd ci feddiannau i'r goron. Rhoes Ioan 
y rhan fwyaf o diroedd De Breos ym 
Mrycheiniog i Fitzherbert, ŵyr Milo 
Fitzwalter; ond cymmerwyd hwynt 
oddi arno gan Giles, Esgob Henffordd, 
mab William de Breos. Bu Giles farw 
yng Nghacrloyw, yn y flwyddyn 1215. 
Priododd Reginald de Breos â Gwladus, 

merch Llewelyn, Tywysog Gwynedd ; ac 
ar ol ei farwolaeth ef, disgynodd ei 
etifeddiaethau Cymreig i'w fab hynaf, 
William, o Griselda, merch William 
Bruere, Arglwydd Bridgewater. Dywedir 
i'r gŵr hwn gael ei grogi, drwy or- 
chymyn Llewelyn, Tywysog Gwynedd, 
gerllaw Abergwyngregyn, yn swydd 
Gaernarfon, oblegid halogi o hono ei 
wraig. Gwedi marwolaeth William 
de Breos, meddiannwyd” arglwyddiaeth 
Brycheiniog gan ei fab-yng-nghyfraith, 
Humphrey de Bohun, chweched Iarll 
Henffordd ; ac ar ei ol daeth ei fab Hum- 
phrey iddi, yr hwn a fu farw yn Plessy, 
yn y flwyddyn 1298. Ki fab hynaf, 
Humphrey, a'i canlynodd yntau yn ar- 
glwyddiaeth Brycheiniog ; ac efe a ladd- 
wyd ar bont Boroughbridge, gan Gymro, 
wrth ffoi o'r frwydr, yn y flwyddyn 1381, 
aca gladdwyd yng Nghaerefrog. Ffor- 
ffetiwyd ei etifeddiaethau i'r Goron, a 
rhoddwyd hwynt i D'Espencer yr ieuang- 
af; ond ar farwolaeth hwn adferwyd 
hwynt yn ol i John de Bohun, ynghyd & 
holl anrhydedd ei dad. Bu John farw 
yn ddiblant, a'i feddiannau a ddisgynas- 
ant i Humphrey, mab ei frawd William 
de Bohun, yr hwn a fu farw yn y flwydd- 
yn 1377. Gadawodd Humphrey ar ei ol 
ddwy ferch, y rhai a ymunasant drwy 
briodas â theulu brenhinol Lloegr. 


Y imìì Annedd. 


ANED Emma, yr eneth brydweddol 

a llon, pan ydoedd natur yn ei gwen- 
iadau mwyneiddiol gwedi agoryd dorau 
yr haf, ychydig cyn i gerbyd yr haul 
esgyn uwch caer y dwyrain, er ymlid 
ymaith y gwŷll, a gwasgaru ei belydron 
iachusol dros y gwledydd, ac ymlid 
ymaith y caddug a orchuddiai yr annedd, 
lle y preswyliai y cymmeriaid cariadus 
a wneid am yr unig dro yn dad a mam ; 
a pha rai hefyd a deimlent eu calonau 
yn orlawn o ddiolchgarwch i dad tirion 
y trugareddau, am ddwyn o hono i gy- 
fyngder yr esgoreddfa, ac am arbed o 
hono fywydau yn y cyfyngder mawr hwn, 
ag yr aeth miloedd o ferched Efa o hono 
i'r byd mawr tragywyddol. Oddi wrth 
yr olygfa ydoedd ar natur pan gymmer- 


odd yr amgylchiad hwn le, gallesid casglu 
nad oedd ond y dedwyddwch mwyaf yn 
aros yr ymwelyddes ieuangc hon yn y 
fuchedd bresennol ; y llu asgellog, yn y 
llwyni a'r gwigoedd cyfagos, a gydleisient 
eu cathlau mewn peroriaeth hyfrydol; 
ffrydiau yr afon a gyd-gymmysgent eu 
si a'u dwndwr & brefiadau yr ŵyn ary 
ddol feillionnog ar ei glan ; a'r rhosynau 
teg a'r blodau amryliw a ledent eu dail 
ar lwybrau yr ardd, ac oeddynt megis 
yn gwênu yn y llawenydd cyffredin, ac 
yn derbyn yr eneth yn ei gwisgoedd 
gorau. Ond nid wrth dorriad y wawr y 
mae barnu am ansawdd yr hin yng 
nghorph diwrnod; nid wrth amgylch- 
iadau boreol y mae penderfynu am he- 
lyntion noswylio; ac nid ar rwyddineb 


Y DIWEDD ANNEDWYDD.. 


y llong yn ymollwng i'r weilgi, y mae 
daroganu ei llwyddiant i gyrhaeddyd pen 
y daith. Felly hefyd, nid wrth unrhyw 
ymddangosiadau allanol, ffafriol neu an- 
ffafriol, y mae daroganu mewn perthyn- 
as i helyntoedd neb a enir i'r byd sydd 
yr awr hon. Y mae gwedi digwyddo yn 
fynych, fod llawer un a anwyd yng 
nghanol twrf taranau cryfion, a llewyrch- 
iadau mellt tanbeidiol, gwedi cael tawel- 
wch mawr i lithro drwy eu hoes; ac 
eraill gwedi dyfod i'r byd yn nhawelwch 
distaw natur, fel braidd y clywid trwst 
y dail yn ysgwyd yn yr awelon pêr, 
gwedi cael mordeithiau chwerwon iawn, 
o herwydd cynhyrfiadau y tonau gan y 
tymhestloedd. Ganed rhai yng nghanol 
dryghinoedd cynhyrfus y gauaf, a chaws- 
ant oes o haf dymunol hyd oni ddisgynas- 
ant i ddistawrwydd y gweryd ; ac eraill a 
aned mewn tymhorau tesog, y rhai ni 
ellir dywedyd yn amgen am danynt, nag 
iddynt gael,— 


“ Gauaf gofid, dros eu bywyd, 
'Lethai'u hyspryd gwych i lawr, 

Ac a rewai fywiol ffrydiau, 
Swydd gynneddfau'u henaid mawr,” 


Ganed Emma mewn annedd ag yd- 
oedd yn gyforiog o bob cyfoeth ; y par- 
ottoadau gyferbyn a'i derbyniad i blith 
dynolion oeddynt dra helaeth, a'r llaw- 
enydd yn gyffredinol drwy yr holl ardal 
pan gofrestrwyd hi ym mhlith yr hiliog- 
aeth ddynol. .Ni arbedwyd unrhyw 
draul er mwyn ei harddu â gwisgoedd 
o'r defnyddiau gorau, nac er mwyn ei 
difyrru â theganau, ynghyd a'i boddhau 
â phob gwrthddrychau yr ymhyfrydai ei 
meddwl plentynaidd ynddynt. Gan mai 
hi ydoedd yr unig blentyn i'r cymmeir- 
iaid cariadus dan sylw, yr oedd tiriondeb 
ei rhieni tu ag atti, a'u gofal am dani yn 
fawr iawn; syllent mewn difyrwch ar 
ei chamrau wrth grynhoi y blodau ar 
hyd y caeau; gwênent wrth weled ei 
hymgais i ddal yr aderyn brith-bluf; a 
phan lefai yn ei chynniweirfeydd plen- 
tynaidd, prysurent i'w diddanu, a'i mam 
agusanai ei dagrau ymaith oddi ar ei 
gruddiau. Gwelid ei thad yn fynych yn 
ei dwyn yn ei freichiau hyd y glasfryn 
oddi ar y tŷ ; ac wedi yr eisteddai, hith- 
au a ymddattodai o'i gofl, gan chwareu 
oddi amgylch iddo ; ac yn ei chwmniaeth 
yr amser a lithrai heibio megis breudd- 
wyd. Rhedai ar hyd y llwybr adref o'i 

flaen, a'i gwallt melyn modrwyog yn 
llywethau yn ymysgwyd yn yr awel; a 
phan neshâai at y tŷ, ei mam a'i cyfar- 
fyddai, gan ei chymeryd yn ei chofl, a'i 
chusanu fel y trysor gwerthfawroccaf. 
Anfynych y gwelid sarrugrwydd yng 
ngwedd Emma, na gwylltedd tymherau 
drwg yn torri allan ynddi ; ei llygaid yn 
wastadol oeddynt lon a siriol, ac argraph 
boddlonrwydd mwyneidd-dra bob am- 
ser yn weledig ar ei gwedd, fel ag yr 
ynnillodd yn llwyr serchiadau pawb oll 
a'i hadwaenent. Yr oedd y son am 
dani, a'r crybwylliadau yn ei herwydd 
yn gyffredinol drwy yr holl ardaloedd 
cymmydogaethol ;—“Pwy mor làn ei 
dillad ag Emma?” meddai un ; “ Pwy 
mor ufudd i'w rhieni ag Emma?” medd- 
ai y llall; “Pwy mor wastad a digyfeil- 
iorn ei rhodiad ag Emma?” meddai 
arall; “A phwy mor hardd ag Emma 
yng ngwasanaeth cyhoeddus yr Hollall- 
uog ?” meddai y ffyddloniaid a gyrchent 
i'w gyssegroedd ef, Fel hyn aeth blyn- 
yddoedd heibio, ac Emma y naill flwydd- 
yn ar ol y llall a gynnyddai ac a ragorai 
mewn pob gwylder a hawddgarwch ; 
nid oedd neb cyffelyb iddi mewn tostur- 
iaethau, ac ystyried ei hoedran, at wan 
ieuangc a gwan hen; diddanai y plen- 
tyn, a rhoddai barch mawr i benllwydni 
henaint. Anaml y teyrnasai goleuni y 
dydd, na byddai yn llewyrchu ar Emma 
yn myned i'r ysgol yn y pentref cyfagos. 
Gwelid hi, yn foreuach na'r boreuaf o'r 
ysgolheigion, yn croesi y caeau, yn dringo 
y camfeydd, ac yn tuthian dros y gwr- 
ychoedd, er mwyn cyrhaeddyd yr ysgol 
cyn canu o'r gloch; ac wedi eistedd o 
honi yn ei lle, yr oedd yn addfwyn ac 
yn ufudd, yn dysgu ei gwers yn ddiwyd, 
ac heb gymmeryd rhan mewn unrhyw 
ymrysonau. Ei Suliau a dreulid ganddi 
mewn sancteiddrwydd; ei hoff waith 
ydoedd ymweled âg anneddau gresynol- 
deb, a gorchwyl wrth fodd ei chalon 
ydoedd gweinyddu cymmwynasau i rai 
mewn angenoctid, a chyfrannu gyfer- 
byn ag angenrheidiau y gweddwon a'r 
ymddifaid ; wylai yn wylofain gwlad, a 
llawenhâai yn llawenydd cenedl; rhoddai 
barch o'r gostyngeiddiaf i bob graddau, 
cyflyrau, a sefyllfaoedd; yr oedd yn 
gariadus iawn at ei chyfoedion, ac yn 
wyliadwrus iawn rhag archolli meddyl-' 
iau na theimladau neb. Cyrhaeddodd 
Emma ei deunaw oed, heb gwmmwl i 

dywyllu ar ei llwybr, heb dymmhestl i 
guro arni, ac heb i ddiwrnod garw ei 
goddiweddyd; yr oedd yn wrthddrych 
pennaf serchiadau ei rhieni o bob peth 
dan haul,ac addawent ddyddiau hirion 
o ddedwyddwch iddi hi, gwedi iddynt 
hwy noswylio a disgyn i fro distaw- 
rwydd. Ond y dymmestl fawr yn ei holl 
gynddeiriogrwydd a'i goddiweddodd, gan 
ei churo i ddyfnderoedd y ffos ; y poeth- 
wynt difaol a chwythodd arni yn holl 
angherddoldeb ei natur, a'r eginyn dy- 
munol a ddeifiwyd; gwywodd erbyn 
blaguro o hono, dychwelodd i briddell y 
dyffryn, ac nid ydyw ef mwyach. 
Digwyddodd i Emma, wrth wneuthur 
ei negesau mewn tref gymmydog- 
aethol, alw mewn tŷ lle y llettyai swydd- 
og milwraidd ieuangc perthynol i'r 
fyddin ; a hwn, gwedi sylwi arni, a ben- 
derfynodd ar ei dinystr, heb ystyried y 
canlyniadau, na'i gyfrifoldeb mewn barn 
fawr ac ofnadwy gwedi hynny. Y tro 
nesaf yr aeth Emma i'r dref, y swyddog 
hwn a'i disgwyliodd, a'i cyfarchodd, ac a 
ddywedodd yn deg wrthi; ynnillodd 
hwn ar ei chalon dyner a phur,a hi a 
feddyliodd na ddiferai ond y gwirionedd 
oddi wrth ei wefusau, a hi a gredodd ei 
holl addewidion; ond ni ynganodd air 
wrth ei rhieni am y gyfeillach garwr- 
iaethol ydoedd hi newydd ffurfio. Fel 
hyn yr aeth pethau ym mlaen am wyth- 
nosau a misoedd, hyd onid ydoedd serch- 
iadau Emma gwedi eu gosod yn llwyr ar 
y dyhiryn, nad ydoedd yn ei fryd ond 
porthi ei flys, a'i bradychu ; ac wedi iddo 
ddeall ei fuddugoliaeth, ni phetrusodd 
gymmeryd ei fantais; ac efe a halogodd 
y wyryf hawddgaraf hon. Llanwyd 
mynwes Emma yn awr â therfysgiadau ; 
tonau a ddylenwent yn ei mynwes, 
a'i chalon ydoedd ar ymdorri o'i mewn, 
a theimladau dieithriol a gymmerasant 
afael ynddi; ond ni freuddwydiodd am 
anffyddlondeb gwrthddrych ei serchiad- 
au. Pan ddeallodd Emma ei chyflwr, 
brysiodd at y swyddog, agorodd ei myn- 
wes iddo, ac erfyniodd arno gyd ag 
ocheneidiau ac mewn dagrau tryloywon 
i gyflawni ei addewidion, a pheidio a'i 
gadael i gywilydd a gwarth. Efe a ail- 


sicrhaodd ei addewidion a'i addunedau; | 


a hithau a ymadawodd, gan ddychwelyd 
adref, a'i meddwl gwedi ysgafnhau ych- 
ydig oddi wrth y baich gorthrwm a or- 
phwysai arno; ond drannoeth clywodd 


Y DIWEDD ANNEDWYDD. 


ei fod gwedi ymadael, ac na wyddai neb 
i ba le yr oedd ar fedr myned. Yn awr, 
—yn awr—yn wyneb y cyfyngder chwerw 
hwn—yn wyneb y brofedigaeth fawr, 
fawr hon—ei chalon a suddai, ei meddwl 
a syrthiai, a'i mynwes oedd' barod i ym- 
rwygo gan rym y tonau mewnol yn ym- 
luchio y naill ar gefn y llall. Sylwai ei 
rhieni ar y prudd-der gweledig yn ei 
gwedd, clywent fynych ocheneidiau ei 
chalon, a gwelent y dagrau crisialaidd yn 
canlyn eu gilydd ar hyd ei gruddiau ; a 
hwy a gythryblwyd yn eu meddyliau. 
Gofynasant i Emma am achos o'r 
cyfnewidiad hwn : cyfaddefodd, ni wad- 
odd, ond dywedodd y gwir; a chyd & 
llefain a dagrau gofynodd faddeuant 
ganddynt, a hynawsedd oddi wrthynt yn 
ei hamgylchiad presennol; gan ych- 
wanegu, na fyddai iddi orfod y brofed- 
igaeth, ond y syrthiai oddi tani yn y 
diwedd. 

Yma yr oedd cariad a theimladau tad 
a mam yn dyfod i'r maen prawf. Myn- 
ych y dywedasent wrthi am gadw ei hun 
yn ddihalog; aml y rhybuddiasent hi i 
ochelyd y brofedigaeth, i ba un y mae 
merched Cymru mor fynych yn syrthio; 
a thro ar ol tro y dymunasent arni beidio 
ffurfio un gymdeithas heb eu gwneuthur 
hwy yn hyspys yn gyntaf; ond yn awr 
wele oll yn ofer. Pa beth i'w wneud? 
Ai ei throi o'r annedd?  Nagê, nagê; 
cof am arbediad Eden, cof am ddychwel- 
aid y mab afradlon, a chof am ymddyg- 
aid Ior at Ephraim: daccw Emma yn 
cyfaddef ci bai, yn wylo o'i herwydd, ac 
yn dymuno maddeuant gan ei rhieni. 
Gwelai ei rhieni ofidiau Emma yn fawr- 
ion; ac yn lle eu mwyhau, ymdrechent 
eu hysgafnhau, a sirioli ei meddwl drwy 
bob moddion galluadwy iddynt ; ond yn 
ofer. Golwg ddigonol i waedu calon 
unrhyw ddyn oedd edrych arni yn ei 
thrallod ; ond nì feddyliodd neb fod ei 
diwedd mor agos; eithr pawb a obeith- 
ient y daethai trwy y cyfwng yn ddi- 
angol, ac yr adferid hi i raddau i'w sef- 
yllfa gynt. 

Amser ei thymp a ddaeth, a gwewyr 
yr esgoreddfa a'i goddiweddodd; gyr- 
rwyd am y meddyg er ei chynnorthwyo 
i ddyfod trwy yr adwy, ac ni anghofiwyd 
ocheneidio tu a'r nef. Ar y cyntaf yr 
oedd ymddangosiadau yn ffafriol, a dis- 
gwylid y byddai pob peth yn dda. Fel 


. hyn yr acth y diwrnod cyntaf heibio ; 

ond erbyn yr ail yr arwyddion a waeth- 
ygent, a'r meddyg a fradychai ei ofnau, 
hyd oni aeth y braw trwy yr holl deulu. 
Yr oedd natur gwedi llesghau, a phob 
cynnorthwyon yn cwbl fethu er gwneuth- 
ur lleshad iddi yn ei chyfyngder. Lle- 
wygai, dadebrai, a rhoddai ochenaid wan. 
Yr oedd yno amlder o gynnorthwywyr, 
pe braich o gnawd a fuasai ddigonol i'w 
chynnal ;—codasai y fro fel un gŵr o'i 
phlaid, pe gwnaethai y tro er cadw y 
gelyn draw; pe aur ac arian o rifedi 
mawr a droisai yr aflwydd heibio, rhifas- 
id hwynt hyd y ddimai olaf; pe dagrau 
mam, a phe llefain tad, a dderbyniasid, 
yr oeddynt ì'w cael; ond nid oedd dim 
yn alluog i achub bywyd Emma; y ceid- 
waid a grynasant, y ffenestri: a dywyll- 
asant, a'r cawg aur a aeth yn ddrylliau, 
ac yspryd Emma a ddiangodd i wlad y 
dirgelion ; a chariad a obeithia ei fod yn 
berffeithiedig ym mysg y lân gymmanfa 
a amgylchynant orseddfaingc Duw a'r 
Oen. Gwedi gweled nad ydoedd ond y 
gelain gwedi ei gadael, aeth yn derfysg 
drwy yr holl deulu ; nid ydoedd na gwas 
na morwyn heb ffrydiau o ddagrau yn 
rhedeg o'u llygaid; y tad oedd fel un 
gwedi synnu, a'r fam a lethwyd i lawr 
yn ei galar. 

Yn fuan y newydd a gyrhaeddodd y 
pentref gerllaw, a chloch yr Eglwys a 
swniodd y farwolaeth : ond wrth i'r gair 
ymledu fod Emma gwedi marw, ac mai 
ei chlul hi a genid, yr oedd y cyffro yn 
anamgyffredadwy ; yr henaint a ym- 
bruddhaent, y llangcesau a wylent yn 
chwerw, y meibion a ddelwent, a'r plant 

a redent dan grïo;—pawb a gyd-ddymun- 
ent heddwch i'w henaid, ond a bentyr- 
rent felldithion fwy na mwy ar ben ei 
thwyllwr. Yr holl ardal a gynniweirient 
i'w hangladd, ac yng nghanol wylofain 
mawr cychwynwyd ei chorph i dŷ ei hir 
gartref. Yn araf araf yr aent, ac ni 
yngenid gair ond am Emma ; cyrhaedd- 
asant y Llan, a chyfarfu yr Offeiriad & 
hwynt, dechreuodd ddarllen y Gwasan- 
aeth arferedig. Mynych y gwelid y deig- 
ryn ar ei rudd, canys nid oedd heb ei 
deimladau mwy na'r holl gynnulleidfa; 
ond pan ddaethant at y bedd, a dechreu 
o hono ddarllen y geiriau nodedig hynny 
gyd â llais mwy gafaelgar na chyffredin, 
— “Er hynny, Arglwydd Dduw sancteidd- 
iaf, Arglwydd galluoccaf, O sanctaidd a 
thrugaroccaf Iachawdwr, na ollwng ni i 
ddygn chwerwaf boenau angau tragy- 
wyddol, "—toddodd y gynnulleidfa mewn 
ail-wylofain, o herwydd colli o honynt 
Emma. Ond y mae yn dawel ym mro 
distawrwydd ; ac ni symmud, hyd oni 
chân yr udgorn, ac y cyfodir y meirw 
mewn anllygredigaeth. 

Wrth roddi yr ysgrifell heibio, nid an- 
fuddiol crybwyll amled y merched a ddis- 
gynasant i'r bedd, a'u marwolaethau 
gwedi eu hachosi yn y twyll a gawsant; 
am hynny, wyryfon, byddwch ar eich 
gwyliadwriaeth; cedwch eich hunain 
yn ddihalog, ac ofnwch Dduw. Ond am 
y rhai hynny a gymmerant fantais, oddi 
ar wendid y rhyw fenywaidd, trwy eiriau 
denu ac addewidion teg, i'w tynnu i dry- 
thyllwch, ni ddywedaf ychwaneg, nag y 
bydd iddynt gael eu barnu gan Dduw. 

YNW ENT Llywel, o holl lannerchau 

y marwolion a welais erioed, ydyw 
yr unig un o holl fangreoedd y bedd y 
mae fy meddwl gwedi gorphwyso ynddi, 
ac yn gyd-gymmysg â'i phriddellau y 
dymunwn i'm llwch aros hyd ddatgudd- 
iad meibion Duw, pan agorir dorau eu 
carcharau, y rhyddheir hwynt o holl ly- 
ffetheiriau eu caethiwed, ac y gosodir 
hwynt mewn meddiant o'r deyrnas a 
barottowyd iddynt gan cin Harglwydd 


er dyddiau tragywyddoldeb. Machpelah 
gyssegredig i mi mwyach fydd Mynwent 
Llywel ; oblegid ni allaf fyned heibio i'r 
llannerch hon, nac edrych ar ei gwyrdd- 
lesni twmpathog, heb fod y gobeithion 
mwyaf hyderus yn nofio yn fy mynwes, 
y bydd i ragluniaethau y Duw Goruchaf 
drefnu amgylchiadau fy ymadawiad â'r 
fuchedd hon yn y fath fodd, fel mai 
ym Mynwent Llywel y bydd tŷ fy hir 
gartref, i gyd-gymmeryd yr han fawr 

wrth ochr fy anwylaf fab, yrhwn yn awr 
sydd guddiedig yn ei phriddelloedd. 
Rhyfedd fel y mae manau dieithriol, 
oblegid amgylchiadau neillduol a gym- 
merant le yn ystod bywyd, yn dyfod yn 
gySsegredig i ni, blant y tymhestloedd a'r 
tywydd garw! Mynych, yn ddiau, y 
bu meddwl a myfyrdod Abraham yn 
crwydro ac yn aro$ ar ben Moriah, lle y 
cyfryngodd y nefoedd mewn modd neill- 
duol yn ei achos, a'r lle hefyd y gwnaed 
eì enw yn anfarwol, fel y pennaf o ffydd- 
loniaid Duw y nefoedd ar y ddaear! 
Ond er pob gwaredigaethau a weithredir 
gan y nefoedd tu ag attom, er pob gwein- 
yddiadau o eiddo yr orsedd fry tu ag at- 
tom, ac er pob twmpathau y tarawodd 
ein traed wrthynt ar lwybrau geirwon 
yr anialwch; ac er yr holl fanau y'n 
hysgwydwyd yn arw ar yr ystormydd, 
y'n curwyd gan y cenllysg, y'n harcholl- 
wyd gan ein gelynion, neu y gwênodd y 
nefoedd arnom, neu y tywalltwyd olew a 
gwin i'n harchollion, neu y cawsom 
achosion i ganu yn y nos; y mae llan- 
nerch y marwolion yn neillduol yn nofio 
yn ein meddyliau, a'r ogofau tywyllion 
hynny y dodasom ein hanwyliaid i gadw 
ynddynt, yn llettya yn ein cof, ac yn 
rhodio gyd â ni ddydd a nos, yng nghwsg 
ac yn effro! Er y trosedd mawr yn 
Eden, nid oes ond y gofidiau a meddyl- 
iau archolledig yn dilyn plant y llwch ; 
oblegid gyd â bod yr haul yn gwasgaru 
ei belydron mewn llonder dros ein han- 
neddau, gorchuddir ef gan gwmmwl ty- 
wyll; fel, yn lle bod yn blant y dydd, yn 
edrych ar brydferthion y greadigaeth, 
byddwn yn blant y nos, yn rhodio yn 
oblygedig mewn lleni tywyllion, ac yn 
cwyno yn dost am oleuni ysplenydd yr 
haul i lewyrchu ar ein llwybrau! Pan 
fyddom yn myned i fwynhau ychydig 
seibiant oddi wrth yr awelon, ac yn 
addawi ni ein hunain hinon dawel a 
chysurus, i rodio llwybrau gerddi y pom- 
granadau ar hyd llechweddi Bryn y 
Groes, tyrr y dymmest] allan mewn ad- 
newyddol nerth, ac ni fydd ond twrf y 
corwyntoedd arswydus yn sŵn parhaus 
yn ein clustiau am fisoedd! Wrth sylwi 
ar y byd, a dull y byd, gellid meddwl 
bod ei holl breswylwyr dynol wrth eu 
bodd, ac nad ydynt o fewn yr un cylch a 
gofidiau. Y masnachwr yn ddiwyd yng 
nghanol ei nwyddau, yr amaethwr yn 
rhodio mewn llonder yng nghanol ei 

ddaoedd, a phob gradd a sefyllfa a'u 
bryd ar ymgyfoethogi, ac yn ymddangos 
yn allanol megis pe byddent mewn 
mwynhad cyflawn o ddedwyddwch yn y 
fuchedd hon ; ond yn allanol y mae yr 
holl ddedwyddwch presennol, ac nid yn 
y galon ; oblegid, mewn gwirionedd, ni 
all dim ag sydd yn y fuchedd hon wei- 
nyddu gwir ddedwyddwch i neb ; canys 
y mae hwnnw o'r tu draw i derfynau y 
greadigaeth, yn deilliaw o wlad ag sydd 
yn fil myrddiwn uwch na haulwen haf, 
ac o natur ag sydd yn groes hollol i an- 
ian yr holl bethau presennol. Teimladau 
archolledig, meddyliau gwasgaredig, ca- 
lonau clwyfedig, a mynwesau trallodedig 
sydd ar y ddaear hon, a hynny ym 
mhob gorsafion mewn cymdeithas, ac ym 
mhlith pob graddau ag ydynt yn cyfan- 
soddi y teulu dynol! Ofnau fyrddiwn a 
ymluchient, fel tonau cynddeiriog y môr, 
ym mynwes y pen coronog ar ei orsedd ; 
pryder a ymlidia cwsg ymaith o lygaid 
y masnachwr, llongau yr hwn a fyddant 
hwylio adref o borthladdoedd pell y 
dwyrain, fel na bydd ei wely o unrhyw 
esmwythad iddo; a'r un modd y mae 
pawb; oblegid y mae pob un yn dwyn 
ei ofid a than ei ddolur, a phob un yn 
barod i ddywedyd nad oes ofid fel ei ofid 
ef, na dolur neb mor drwm ac mor boen- 
us a'i ddolur ef. 

Y mae rhyw dirionwch rhyfedd gwedi 
cael ei ddangos gan Dad tirion y trugar- 
eddau at yr hiliogaeth ddynol, hyd yn 
oed yn nhir y felldith ei hun. Nid tirion- 
wch mewn arbed yn nydd y trosedd, 
nid tirionwch yng ngalwedigaeth y rhai 
a aethant ar gyfeiliorn yn ol, ac nid 
tirionwch yn natguddiad trefn o iach- 
awdwriaeth i'r teulu dynol ; ond tirion- 
wch yng ngwneuthuriad dolenau y gad- 
wyn ag sydd yn cadw ac yn rhwymo y 
gymdeithas fawr ynghyd. Er syrthio i'r 
dyfnderau a'r gwaelodion obry ; er colli 
sancteiddrwydd, addurn gyntefig dyn; 
ac er bwrw allan o gaerau gwynfydedig 
Eden, a rhodio byth er hynny ar diroedd 
y felldith ; ni ddrylliodd Duw ddolenau 
y gadwyn, fel ag i ollwng y teulu allan 
yn anian ellyllon y tywyllwch ; ond 
gadawodd hi yn gyfanwaith, fel ag y 
mae gan y naill aelod deimlad at aelod 
arall drwy yr holl oesau hyd yn awr. 
Y mae rhyw ddedwyddwch rhyfedd yn 
yr ymlyniad serch, ac yn y cyd-ymdeim- 
lad hwnnw y mae natur gwedi eì ar- 

graphu mewn llythyrenau annileadwy 
yng ngwahanol lwythau y creaduriaid at 
eu rhywogaethau. Y mae y ddafad yn 
ddedwydd iawn yn rhoddi sugn i'w hoen, 
a'i brefiadau yn dorr-calonnus pan ddi- 
gwyddo iddo grwydro a myned ar gyfei- 
liorn o'i gwydd. Y mae yr adar yn 
ddedwydd iawn pan mewn llafur yn 
casglu ymborth i'w cywion, a chyd & 
buandra a chywirdeb y saeth yn ehedeg 
ag ef i'w nythau ; a phan fyddo llaw di- 
frod gwedi dryllio eu hadeiladau, ac 
wedi eu hyspeilio o'u hanwylion, y 
mae tônau eu marwnadau yn ddigon i 
ddryllio y calonau calettaf. Pan ym- 
ddangoso un o'r rhywogaeth ddynol yn 
y byd, annghofia y fam ei holl wewyr, 
annghofia ei doluriau, annghofia ei hing- 
oedd, ac annghofia ei chwerwder, pan 
ddywedir wrthi ei bod gwedi esgor ar 
fab! Annghofir ei bod gwedi ei eni 
yng ngwlad y felldith, lle mae mil myrdd 
o dramgwyddiadau, a mil myrdd gwedi 
syrthio dros y creigiau, a chael eu har- 
cholli i dragywyddoldeb! Annghofir ei 
fod gwedi ei eni i fyd lle y mae y tonau 
mawrion yn ymluchio gydfag angherdd- 
oldeb mawr, ac yn llwyr ddymchwelyd 
pob gobeithion a feithrinid gan rieni yn 
herwydd eu plant! Annghofir ei fod 
gwedi ei eni i fyd ag sydd yn llawn o 
helbulon a blinderau, ac y dichon bod 
phiol chwerw ar ei gyfer, mai tywydd 
blin fydd ei ran drwy ei holl daith, y 
gwneir ei guro yn dost ar y mynyddoedd 
lle ni bydd cysgod iddo, ac y bydd ei 
drafferthion yn flinion a helbulus iawn 
hyd derfyn ei daith! Annghofir y cwbl 
oll pan enir y bachgen, a phan yn ei 
gyflwr natur, yn ymddifad o edrychiad 
dyna fyddo am lesoli ei hun, yn am- 
ddifad o wên dwyllodrus y gwénieithwr, 
yn ymddifad o lafar y tafod teg ; ond i'r 
gwrthwyneb yn llwyth ar y baich ag 
ydoedd yn ddigon trwm o'r blaen, yn 
achos o draferthion ychwanegol yn y 
teulu, ac ym mhob ystyr yn rhwystr i'w 
lwyddiant; etto er hyn, y mae croesaw- 
iad yr un bychan yn wresog, pryder 
pawb yn fawr yn ei herwydd, a phawb 
imewn cariad mawr â'r eiddil gwan- 
naidd ! i 

O! y plentyn hoff! Megir a dygir ef i 
fynu drwy lawer iawn o drafferthion, 
gwênir oblegid ci gynnydd, a choleddir 
y gobeithion gorau gyd & golwg ar ei 
fuchedd rhagllaw; ond gyd â bod ei 

flodeuyn yn ymagor, a'i ddail yn ym- 
ddangos yn dêg a lliwus, wele yr awel 
wenwynig yn chwythu arno o diriogaeth 
angau, a'r llwydrew marwol yn aros ar 
ei ddalenau ; ac er pob ymdrechion i'w 
gadw yn addurniant i'r ardd, welê ef 
gwedi gwywo, ac yn gymmysgedig â'r 
priddellau! Pa fodd y mae fel hyn? A 
pha ham y mae fel hyn? Gellid medd- 
wl yn fynych mai annhrefnus yw ffordd 
rhagluniaeth, yn gadael boncyffion crin- 
ion yn hanner byw, a dail eu henaint 
yn wywedig, a'r planhigion ireidd-dwf 
yn eu hymyl yn cael eu cymynu lawr 
yn ddiarbed, a'u gwneuthur yn ddisym- 
mwth yn gyd-wastad â'r llawr! Yr hen 
wr gwallt-wyn crymmedig, sydd a'i olyg- 
on yn bŵl, ei glustiau yn drymion, a'i 
gamrau yn llesg, yn byw y naill flwydd- 
yn ar ol y llall, gan ymdynnu yn araf 
iawn tu a'r Iorddonen; a'r llengcyn 
mwyaf heinif yn y gymmydogaeth yn 
ddisymmwth yn cael ei wenwyno yn ei 
wraidd, yn darfod yn weledig o ddydd 
i ddydd, ac mewn ychydig fisoedd yn 
cael ei brysuro i donau yr afon lifeiriol ! 
Ond i ba beth y siarada dyn byw î Fry, 
fry, yn uchelion nef y nefoedd, y mae 
llyw y llywodraeth fawr, a'r holl ymher- 
odraeth ehang, ag sydd yn cyrhaeddyd o 
dragywyddoldeb i dragywyddoldeb, a 
reolir mewn cyfiawnder ac uniondeb gan 
y Teyrn anfarwol, yr hwn a wna i bob 
peth weithio er daioni bythol i holl eti- 
feddion bywyd. Distawed pob tafod, a 
bydded pob genau yn fud ; oblegid y mae 
Arglwydd y lluoedd yn teyrnasu ; rhodia 
ar edyn y gwyntoedd a'r tymhestloedd 
cryfion, llywydda donau cynddeiriog- 
wyllt y dyfroedd dyfnion, saetha y mellt 
tanllyd gwreichionog oddi ar ei fwa, a 
gwna i'r cynhyrfiadau mwyaf trychin- 
ebus atteb y dibenion gorau i blant dyn- 
ion. Y mae fy anwylaf fab gwedi marw ; 
sŵn ei droed ni chlywaf mwy ; ei drydar 
o amgylch y caerau sydd gwedi distewi 
byth ; ei lafar sydd dan glo yn dragy- 
fyth; a llinell ni ddaw mwy byth oddi 
wrtho o wlad y bedd! Agor yn helaeth 
a wna yr hen archollion, wrth ei ddilyn 
yn ei lwybr tu & thiriogaeth y bedd; 
gwaedu a wna yr hen friwiau, wrth ei 
gofio yn ei lesgrwydd ; a llesmeirio a wna 
yr yspryd llesg, wrth sefyll uwch ei ben 
pan ydoedd ei anadl yn gwanhau, ei 
chwys yn torri allan, ei lygaid yn suddo, 
ac yntau, druan, yn ymdrechu yn galed 

à galluoedd angau mawr, ac yn colli y 
frwydr! Y mae yn ormod i aros uwch 
ben ei funudau olaf, ac y mae yn rhy 
galed i'r meddwl sefyll yn ei ymyl tra 
yn ymrwyfo yn y llifeiriant; ond yr 
oedd yn hoff iawn gennyf am dano, ac y 
mae fy hiraeth ar ei ol yn chwyddo fel 
tonau mawrion yn fy mynwes. Y mae 
THOMAS gwedi ymadael ; gwedi darfod & 
thaith flin ac arw yr anialwch ; gwedi 
darfod å thywydd garw a chorwyntoedd 
y glyn, ac yn cymmeryd ei hin yn 
dawel ym mhriddell mynwent Llywel, 
hyd nes y dihuna yng ngwên yr adgy- 
fodiad yn y dydd mawr diweddaf. 

Pa beth ydyw yr achos na byddai 
mwy o gymmod rhyngom ni a'r bedd ? 
Onid ydyw ein Harglwydd gwedi dryllio 
ei rwymau, ac wedi gyrau barau ei gol- 
ion yn ol? Oni chafwyd y llieiniau 
glân, yn y rhai yr amdowyd ei gorph 
sanctaidd, gwedi eu gadael ar ei ol? Oni 
thywynodd pelydrau haul y nef i mewn 
ìddo, nes gwneuthur ei gonglau tywyllaf 
mor olau a'r dydd? Onid ydyw y gwas 
ynddo yn rhydd byth oddi wrth ei feistr ? 
Onid ydyw llais y gorthrymmydd gwedi 
distewi byth o fewn ei furiau? Onid 
ydyw ei gysgaduriaid yn huno yn dawel 
iawn ynddo? Oni ddaw ei ddeiliaid i 
fynu yn nydd Duw yn anllygredig, ac 
yn etifeddion anfarwoldeb byth? Y 
mae yn anwyl yny bedd! Os ydyw yn 
dywyll yno, tywyllwch am ychydig 
ydyw ; y mae y goleuni mawr ar lew- 
yrchu, ac yna dim ond dydd tragywydd- 
ol. Os bydd i'r pryfed mân falurio y 
babell i lwch llygredigaeth, beth am 
hynny? Oni chawn er hynny weled 
Duw yn y cnawd ; ac onid ein llygaid ni 
a'i gwelant, ac nid arall, er i'n harenau 
ddarfod ynom? Y mae yn rhyfedd o 
hyfryd yn y bedd ! Yr ystormydd gwedi 
distewi, twrf y bobloedd gwedi gostegu, 
y cleddyf gwedi ei weinio, gofidiau a 
helbulon rif y gwlith gwedi eu gadael yn 
yr anial i eraill, a dim ond cysgu mewn 
llonyddwch mawr hyd ganiad yr udgorn. 
Pa ham y grwgnachwn oblegid ymadaw- 
iad ein hanwyliaid ? Onid gwedi blaenu 
ychydig arnom y maent? Onid pen draw 
y daith ydyw y bedd i ninnau? Onid 
y tŷ rhagderfynedig i bob dyn byw ydyw 
y bedd ? Pa ham y grwgnachwn oblegid 
ein hanwyliaid, y rhai ydynt yn eu 
beddau? Onid ydynt gwedi diengyd 
o rwydau y byd, a holl faglau y gelyn ? 


O! FY MAB! 


Sychwn ein dagrau, oblegid y maent yn 
gorphwyso oddi wrth eu llafur, a sicr 
ydynt o adgyfodiad gwell. Ni ŵyr 
Tomas ddim am ofidion y byd, ac ni 
ddaw gofid i'n mynwesau ninnau o'i 
blegid. Yr ydym yn gwybod pa le y 
mae Tomas; nid oes neb yn giaidd nac 
yn greulon wrtho ef; nìd oes neb yn 
gwneuthur cam ac annghyfiawnder âg ef. 
Gan nad pwy sydd yn lleidr ac yspeiliwr, 
nid ydyw efe felly ; oblegid ni symmud 
allan dros drothwy ei dŷ ; gan nad pwy 
sydd lofrudd, nid ydyw efe felly ; oblegid 
nid oes arfau yng ngwlad y bedd, ac y 
mae ei holl drigolion gwedi peidio & 
chyffro. Yn iach, yn iach, fy machgen 
anwyl; aethost drwy y glyn o fy mlaen 
i, ac y mae y dirgelwch mawr gwedi 
ei hyspysu i ti; yr ydym gwedi ymadael 
am ychydig ; ond ni a gyfarfyddwn etto, 
heb un angau i ofni ei ddyrnod mwy, 
nac un bedd i'w arswydo oblegid ei 
ddychrynfeydd. Yn iach, yn iach, fy 
machgen hoff; ni allaf lai na rhoddi 
ochenaid uwch ben dy fedd, a'i gyssegru 
â deigryn ; ni allaf Jai na dymuno i'r 
llannerch y gorphwysi ynddi fod yn gys- 
segredig hyd onid elo y byd yn oddaith, 
ac y bydd i'r elfenau gan wir wres doddi. 
Ac am yr adeilad gyssegredig yn dy 
ymyl, peidied yr haulwen â goleuo, peid- 
ied yr awelon & gwasgaru peraroglau y 
broydd, peidied y bryniau cymmydog- 
aethol aros ar eu seiliau, peidied y môr 
a rhuo yn ei donau cynddeiriog, peidied 
llifeirieint afonydd yn eu rhyferthwy 
ofnadwy a dychrynllyd tu a'r moroedd, 
a pheidied y ddaear ar ei hechel, cyn y 
peidio y gân ddyrchafu oddi rhwng ei 
muriau i'r nef am Geidwad i ddyn cyfr- 
golledig, ac am obaith bywyd tragy- 
wyddol trwyddo ef. 

Gwedi priddo ein hanwyliaid a'n cyf- 
neseifiaid yng nglyn marwolaeth; yr 
ydym gwedi troi yn ol oddi ar geulanau 
y beddau; yr ydym gwedi dychwelyd 
yn ol drwy borth yr angladdau, ac wedi 
cael ein tai yn wag gartref o bresennoldeb 
y rhai a garem mor fawr. Mae ein tro 
ninnau yn dyfod, ac “O Arglwydd, 
Dad trugarog, cofia am danaf, ac edrych 
yn rasol arnaf pan yng nglyn cysgod 


angau, a'th bresennoldeb fyddo yn ddi- 


ddanwch i mi yn nhonau trochionog yr 
Iorddonen ; fel y caffwyf fynedfa rwydd 
i'th deyrnas dragywyddol trwy dy un 
Mab Iesu Grist yr Arglwydd. Amen. 

Hymna Cyntehg. 


ADFENT. 


AE ein Duw yn dyfod attom 
O’r wybrenau uchel fry, 
Boed i ninnau fod yn barod, 
A chaniadau moliant cu ; 
Ni wna Mab trag'wyddol Duwdod 
Ddi'styru bru y Wyryf lon, 
Ac er mwyn ein gwaredigaeth 
Mae yn was y ddaear hon. 


Mae yn d'od yn rbyfedd addfwyn, 
Gostyngedig ydyw ef, 
Cyfod, Sïon, gwel dy Frenhin, 
Dyrcha'th fawl å llafar lef; 
Cyfod, brysia i'w gyfarfod, 
Na ddirmyga'r heddwch mawr, 
Mewn cyflawnder fel y moroedd, 
Mae'n ei ddwyn i'r ddaear lawr. 


Bydded mawl drwy bob rhyw oesoedd 


Byth i'r bendigedig Dad, 
Bydded mawl i'r Yspryd Sanctaidd 
Am ei ddoniau gwerthfawr rhad ; 
Bydded mawl i'r Mab trag'wyddol, 
Ein Hiachawdwr, gorau Brawd,— 
Er ein mwyn daeth o'r uchelion,— 
Er ein mwyn fe wisgodd gnawd. 


NADOLIG. 


Addola'th Frenhin, ddaear faith, 
Hyd i'r pegynau pell, 

Lle t wyna haul—pawb at y gwaith, 
Daeth yr amserau gwell ; 

Ymwelodd Iesu mawr â ni, 

Boed iddo'r clod, boed iddo'r bri. 


Mewn preseb gwelltog gorwedd mae, 
Er mwyn i ni raì gwan 

Gacl codi, a chael llawenhau, 
Mewn gwynfyd yn y man ; 

Y dwylaw gylchent yr holl fyd, 

A roddwyd dan rwymynau 'nghyd. 


Âm y fath gariad rhyfedd fawr, 
Mae'n galw arnom ni 
I ddyfod atto ef yn awr 
A'n parch, a'n mawl, a'n bri; 
I'r Tad a'r Mab sydd yn y nef, 
A'r Yspryd Glân rhown fawl ar lef. 


YSTWYLL. 


Seren welwyd yn y dwyrain, 
A'i phelydron t'wysai hon 
Ddoethion draw o dir Arabia 
Hyd i fynydd Salem lon ; 
Coll’sant seren olau'r wybren, 
Ond fe gaed y Seren ddydd, 
'R hon oleua'r nos dywyllaf. 
I'r pererin gwan a phrudd. 


Fel y doethion,—mawl i'n Brenhin, 
Gyd a'r Eglwys Fawr ar led, 
Rhoddwn mewn rhyw nefol dônau,— 
Fe yw gwrthddrych mawr ein cred ; 
Boed y mawl a boed y clodydd, 
I Dduw Dad y nefoedd faith, 
Ac i'r Mab a'r Yspryd Sanctaidd, 
Trwy bob gwlad, ac ym mhob iaith." 


Y GARAWYS. 


O Dad trugarog erglyw'n llef, 

A'n gweddiau gwrando yn y nef ; 
Na foed i'n dagrau dan ein pwn, 
Gael eu hannghofio'r tymhor hwn. 


Ti'r hwn adwaenost galon dyn, 
A'th olau chwili ni bob un; 

R'ym yn dychwelyd attat 'nawr, 
Na thro ni ymaith Arglwydd mawr. 


Ti, Un yn Dri, y Drindod Glân, 
Ti, Dri yn Un,—Un diwahan ; 
Gwna ganiattau dy fendith lon, 
Y tymhor hwn i'n bawb o'r bron. 


Y PASG. 


Daeth angylion ar eu hedyn, 
Mewn llawenydd fry o'r nef, 

Gorfoleddent am fod angau, 
Wedi” gongcro ganddo ef ; 

“ Y mae Crist yn adgyfodi,” 
Llafar ganent bob yr un, 

Daccw'r bedd yn cael ei gongcro, 
Drwy awdurdod Mab y dyn. 


Ef ei hun o gwsg ddihunodd, 
Chwalodd d'wyllwch dâ y bedd, 
Er y maen, ac er y seliau, 
Cododd, do, yn hardd ei wedd ; 

Arglwydd, gad i’n farw beunydd, 
A chyfodi gyd â Thi, 

A rhoi'n mawl tra fo'm mewn bywyd, 
Byth ar gân i un Duw Tri. 


Y PASG. 


Torrodd gwawr y boreu newydd, 
T'wynodd maes o gaerau'r bedd ; 

Ewch, a chwythwch yn yr udgorn, 
Am y Jubil lawn o hedd ; 

Fe fu farw'r Oen diniweid, 
Rhwygodd len y deml lân 

Ac agorodd ddrws o obaith ;— 
Rhoddwn iddo'r mawl a'r gån. 


'R hedyn roddwyd yn y ddaear, 
'Ginodd mewn gogoniant llawn ; 
Y llieiniau teg a'r beddrod 
'Oll yn weigion yma gawn ; 
Nerthoedd mawrion Duw ei hunan, 
Ddryllia'in ddarnau'r dorau mawr, 
Ac a daenodd drwy farwoldeb, 
Olau llon y nefol wawr. 


Ni ddyrchafwn iddo foliant, 
Moliant maith i'n Brenhin gwiw, 
'Rhwn wrth farw a orchfygodd 
Angau, fel b'ai ’ ni gael byw ; 
Moliant byth i'r Tad galluog, 
Ac i'r Yspryd am y wawr, 
O olau nefol a dywynnodd 
Trwy ogofau'r beddrod mawr. 


Y DYRCHAFAEL. 


Daear, dyrcha'th Haleluia, 
Dydd priodas dae'r a nef, 
Aeth y Brenhin tu ag adref 
Engyl ddyrchafasant lef ; 
Fe ddihuddodd lid y Duwdod, 
Y mae 'nawr tu fewn i'r llen, 
Yn Gyfryngwr ac Eiriolwr, 
Yn y nefoedd fawr uwch ben, 


Yn y cwmmwl o oleuni, 
Fry i'r orsedd esgyn wnaeth, 
Pyrth y ddinas aur ddyrchafent 
Oll eu penau pan yr aeth ; 
Gwna ni Iesu'n gyfranogion 
O'th orfoledd mwya' gaed, 
Congcro angau, congcro'r beddrod, 
Cael pob gelyn dan ein traed. 


Mawl i Dduw y Tad, O rhoddwn, 
Derbyn wnaeth ein gwystl ni, 
Mawl i'r Yspryd Glân, o rhoddwn, 

Mae ei radau fel y lli’; 

Mawl a chlod i'r Mab bendigaid, 
Ein Pryniawdwr anwyl iawn, 

Ar ei bwys ni awn drwy'r anial, 
Ar ei bwys i'r nef ni awn. 


Y SULGWYN. 


Tyr'd Yspryd yr addewid wiw, 
Ac aros yn dy ddoniau byw, 
Gwna lanw'n c'lonau oll yn awr, 
A chysgod melus d’aden fawr. 


Ti yw'r Diddanydd mawr yng Nghrist, 
Sy'n llawenhau eneidiau trist ; 
Ffynhonnell cariad tyr'd yn nes, 

Fel teilmom dy sancteiddiol wres, 


O arwain ni tra ar ein taith, 

Ar lwybrau'r dyrus anial maith, 
Rho heddwch mewnol dan ein bron, 
Yng ughynhyrfiadau'r ddaear hon. 


Dysg i'n tafodau seinio cân, 

I'r Tad, a'r Mab, a'r Yspryd Glân ; 
O'r anial dyrchwn lafar lef, 

Bydd uwch ein cân pan yn y nef. 


Y CYMMUN BENDIGAID. 


Y mae teyrnas Duw yn dyfod, 
Daw ein Harglwydd ni o'r nef, 

Mae'n cyfrannu Bara'r Bywyd, 
Bywyd nefol ydyw ef; 

Boed Hosanna i Fab Dafydd, 
Dyfod mae fel Arglwydd Dduw, 

Yn y cnawd ca'dd ei ddatguddio, 
'N gyfaill gwir i ddynol ryw. 


Y CYMMUN BENDIGAID. 


Duw, Tri yn Un bydd gyd â ni, 
Bydd di'n arweinydd ini, 

Hyd i orphwysfa'r nefoedd fawr, 
A phurdeb gwawr goleuni. 


Y CYMMUN BENDIGAID. 


Rho in’ gael yfed, Arglwydd Dduw, 
O'r dyfroedd byw melusion, 

Ddaeth o'r graig dragwyddol ma's 
Yn ffrydiau gras i ddynion. 


Y CYMMUN BENDIGAID. 


Y wledd ysprydol, nefol hon, 

Fo'n gysur bywyd dan bob bron; 
Mewn ffydd esgynwn at ein Tad, 

A gwleddoedd fry yr hoffus wlad. 


ANGLADD BRENHIN BABILON. 

Angladd Brenhin Babilon. 


AE egwyddor yn ymdaenedig drwy 
yr hen oruchwyliaeth, yr hon ni 


chydnabyddir mewn un modd gan yr 
oruchwyliaeth newydd, am ei bod yn 
groes hollol i'w hanianawd, megis ag ei 
dysgwyd gan Fab y dyn, a chan ei chen- 
hadon cyntefig a anfonodd efe allan i'w 
chyhoeddi i drigolion y ddaear. Yr 
egwyddor y cyfeirir atti ydyw honno o 
ymddial ar elynion, o wynfydu yn eu 
haflwyddiant a'u darostyngiad, a dyrch- 
afu cân yn nydd eu trallodion ; yr hyn 
a waherddir yn bendant gan yr Efengyl, 
am eì fod yn gwrthdaro yn erbyn y gre- 
fydd bur a pherffaith honno ag sydd yn 
dysgu dynion i garu eu gelynion, i fen- 
dithio y rhai a'u melldithiant, ac i 
wneuthur i eraill ym mhob dim megis 
ag y dymunent i eraill wneuthur iddynt 
hwythau. Ond er bod yr egwyddor yn 
ymdaenedig drwy yr hen Destament, o 
wynfydu yn ninystr gelynion, i'w gwrth- 
od yn gyfangwbl gennym ni ar ba rai y 
torrodd gwawr goruchwyliaeth a chy- 
fansoddiad mwy rhagorol ; etto ni allwn 
lai na synnu oblegid drychfeddyliau 
Beirdd prophwydoliaethol yr Hen Des- 
tament yn eu pryddestion i'w gelynion 
yn nydd eu gofwy; ac ym mhlith yr 
amrywiol ddrychfeddyliau a frithant y 
Psalmau a'r Prophwydoliaethau, nid 
oes yr un yn fwy nodedig na'r drych- 
feddwl hwnnw o eiddo Esaiah, yn y bed- 
waredd bennod ar ddeg o'i Brophwydol- 
iaethau, lle y crybwylla am Angladd 
Brenhin mawr Babilon. 

llyspys iawn i ddarllenwyr yr Ys- 
grythyr Lân ydyw hanes Brenhin mawr 
Babilon ; oblegid y mae mor nodedig am 
ei ryfeloedd braidd â'r holl genhedloedd, 
am lwyddiant ei arfau braidd yn erbyn 
yr holl wledydd, am ci fuddugoliaethau 
ar frenhinoedd lawer a_ holl gadernid eu 
lluoedd ; yn gystal ag am ei falchder, ei 
ymffrost, ei wangc, a'i greulondeb at y 
bobloedd a orchfygid gan ei arfau. Yr 
oedd Brenhin Babilon a'i luoedd yn 
ddychryn i frenhiniaethau Asia ac Affri- 
ca ; gwedi gorchfygu teyrnasoedd lawer, 
ac wedi darostwng gorseddfeingciau 
lawer a'u holl ogoniant i iselderau y 
llwch. Ac fel hyn, yn wyncb ei fod yn 

fflangell mor drom ar yr holl genhedl- 
oedd, ac yn eu plith y genedl sanctaidd, 
nid rhyfedd bod hyd yn nod Prophwydi 
yr Arglwydd yn llawenychu yn nydd ei 
ddymchweliad yntau, ac yn canu clul ei 
farwolaeth gyd â y fath orfoledd ag y 
gwna Esaiah Brophwyd yn y bennod dan 
sylw yn y dull canlynol :— 


“ JEHOFAH a ddrylliodd ffon yr anwiriaid, 

Gwialen y gorthrymwyr, 

Yr hon a darawodd y bobloedd mewn dig- 
llonedd, 

Gydâg ergydion gwastadol ; 

A lywodraethai y Cenhedloedd mewn llidiowg- 
rwydd, 

Gydâ gorthrymder heb attalfa. 

Yr holl ddaear sydd mewn gorphwysfa, y mae 
yn llonydd, 

Torrasant allan mewn bloedd orfoleddus : 

Y ffynnidwydd hefyd a lawenhasant yn dy 
erbyn, 

A chedrwydd Libanus, gan ddywedyd ; 

Er pan orweddaist 

Nid esgynnodd cymynydd i'n herbyn. 

Hades oddi tanodd a gynhyrfodd o'th achos, 

I gyfarfod â tht wrth dy ddyfodiad : ` 

Hi a gyfododd i ti gysgodau (ysprydion) holl 
dywysogion y ddaear : 

Cyfododd o'u gorseddfaoedd holl frenhinoedd 
y Cenhedloedd. 

Y rhai bynny oll a lefarant, ac a ddywedant 
wrthyt : 

A wanhawyd tithau fel ninnau? 

A ddaethost ti yn gyffelyb i ni} 

Disgynwyd dy falchder i Hades, 

A thrwst dy nablau : 

Danat y pryf sydd daenedig, 

A'r pryf ydyw dy orchudd. 

Pa fodd y syrthiaist o'r nefoedd, 

O Lusiffer, mab y bore! 

Wedi dy dorri i'r ddaear, 

Ti yr hwn a orfoleddaist ar y Cenhedloedd ! 

Canys ti a ddywedaist yn dy galon, Mi a 
ddringaf i'r nefoedd, 

Oddi ar ser Duw y dyrchafaf fy ngorseddfa ; 

A mi a eisteddaf ar fynydd y gynnulleidfa, yng 
ngororau pellaf y Gogledd : 

Esgynnaf yn uwch nag uchelion y cwmmwl ; 

Tebyg fyddaf i'r Goruchaf. 

Er hynny i Hades y'th ddisgynnir, 

I ddyfnderau iselaf y ffos. 

Y rhai a'th welant di a edrychant yn graff 
arnat; 

Ac a ystyriant o'th blegid di: 

Ai dyma y gwr a wnaeth i'r ddaear grynu 

A gynhyrfodd deyrnasoedd ? 

A wnaeth y byd fel anialwch, 

Ac a ddinystriodd ei ddinasoedd? 

Yr hwn ni ollyngai ci garcharorion yn rlydd- 
ion tu ag adref? 

Holl frenhinoedd y Cenhedloedd, yr holl o 
honynt, 

A orweddant mewn gogoniant, bob un yn ei 
dŷ ei hun : 

Eithr ti a fwriwyd allan, wedi dy amddifadu 
o'th fedd, 

Fel cangen ffiaidd."—— 

JONES (Tegid)'s ISAIAH. 


Dyma y gerdd angladdol a ddysgwyd 
gan Esaiah i forwynion Judah i'w chanu 


ar yr achlysur o farwolaeth a chladded- 
igaeth Brenhin Babilon; yr oedd y 
genedl gwedi bod mewn wylofain 
chwerw o'i blegid, gwedi gweled ei lu- 
oedd yn anrheithio y ddinas sanctaidd, 
gwedi clywed ergydion ei fwyill yn y 
deml, gwedi gweled y palasau yn fflamio 
i entrych yr awyr, gwedi gweled muriau 
Caersalem yn garneddau, gwedi gweled 
eu brenhin yn cael ei arwain i gaethiwed 
mewn cadwynau, gwedi gweled gwaed 
eu tywysogion yn llifo, a'r genedl megis 
gwedi ei thorri i fynu a'i difodi yn dra- 
gywydd. Yr oedd y tadau gwedi delwi 
mewn gofid a phrudd-der, y mamau 
gwedi dyhyspyddu natur gan lifeiriant y 
dagrau a dywalltasant, y llangciau yn 
lladdedig, y gwyryfon heb yspryd yn- 
ddynt, a holl Balestina deg yn oblygedig 
yng nghwmmwl prudd-der! Ond yr 
oedd yn rhyw fath o gysur iddynt feddwl 
bod diwrnod gofwy Teyrn ffromfalch 
Babilon yn dynesu, pryd y gwelid yntau 
gwedi ei ddarostwng o'i uchelion, ac wedi 
ei gyfrif gyd â llu y marwolion ; pryd 
na allai anrheithio mwyach, na gwasgaru 
celanneddau ym mhlith y cenhedloedd. 
Yr oedd beddrodau yr Hebreaid, yn 
neillduol beddrodau y brenhinoedd a'r 
teuluoedd parchusaf, gwedi eu naddu 
yn y creigiau yn ogofau ehang a mawr- 
ion ; ac yn ochrau rhodfeydd yr ogofau, 
yr oedd celloedd gwedi eu gwneuthuri 
dderbyn y cyrph, fel y gellir yn briodol 
ddywedyd am y marwolion o fewn yn 
iaith y Prophwyd, eu bod “bob un yn ei 
dŷ ei hun.” Yr oedd drysau yr ogofau 
hyn yn gauedig â cherrig mawrion, heb 
un dramwyfa i mewn ond pan fyddai un 
yn ychwaneg yn cael ei hebrwng i'r pen- 
twr. Yr oedd y marwolion o'r tu 
fewn yn gorphwys ac yn huno yn y dis- 
tawrwydd mwyaf, yng nghanol y tywyll- 


wch mwyaf dudew a dychrynllyd. Pan | 


fyddai yr Ysgrifenwyr Ysprydoledig yn 
gwneuthur rhyw grybwylliadau ac aw- 
grymiadau am y byd anweledig, yr oedd- 
ynt dan yr angenrheidrwydd o gyfeirio 

at ogofau y marwolion er peri rhyw am- 
gyffrediad i'r bobl; canys nid oedd 
bywyd ac anllygredigaeth etto gwedi 
dyfod i'r goleuni trwy yr efengyl. Yr 
oedd y Groegiaid a'u Infernal Regions 
gyd â hwynt ; ac ni ellir disgwyl bod yr 
Hebreaid heb eu meddyliau hwythau 
ganddynt am Hades, sef y byd anweled- 
ig. Yr oedd yr Hebreaid, yn dywysogion, 
a mawrion, megis ag y dywedwyd, mewn 
ogofau, a'r rhai hynny gwedi eu naddu 
mewn creigiau, a'u mydu uwch ben, nes 
ydoedd y tu fewn i'r ddaear, nid yn unig 
megis pentref gwledig, ond megis dinas 
gyforiog mewn poblogaeth. Ymddengys 
hefyd bod yr Hebreaid, wrth gladdu fel 
hyn, yn ystyried tiriogaeth y bedd yn 
arlun hollol o Hades, sef y byd anweled- 
ig ; yr oeddynt hwy yn claddu eu meir- 
won, eu brenhinoedd, eu tywysogion, a'u 
pendefigion mewn ogofau, ym mha rai y 
teyrnasai distawrwydd, a'r distawrwydd 
hwnnw yn cael eì oblygu gan dywyllwch 
dudew, heb gymmaint a godywyn yn 
teyrnasu arno, heblaw ar agoriad y porth 
er derbyn rhif adnewyddol at y llech- 
res fawr a dderbynid i mewn at nifer y 
distawedigion yno. Ymddengys hefyd, 
nad allai yr Hebreaid estyn eu meddyl- 
iau fawr ym mhellach nag ogofau y 
marwolion. Yr oeddynt yn claddu eu 
meirwon yn yr ogofau crybwylledig, ac 
o dan yr oruchwyliaeth gysgodol (mysh- 
cal) honno, ag sydd heb unrhyw Ddatas 
neillduol ag y gellir tynnu Postulatums 
diwyrni oddi wrthynt. Ond oddi wrth 
bryddest angladdol Esaiah Brophwyd, 
hawdd yw dirnad ei fod ef yn rhoddi “y 
bedd, y ffos, y tywyllwch, y tŷ, uffern,” 
a phob tywyllwch a chysgodau, am y 
peth a elwir gennym ni y bedd ; a chan 
fod y goleuni mawr heb dywynnu y pryd 
hwnnw, fel ag y mae yn tywynnu i ddeall 
pregethwyr anllythyrennog yr oes hon, 
lled debygol eu bod hwy, sef Esaiah 
Brophwyd, a'r Prophwydi eraill, yn ys- 
tyried “y bedd, uffern, gwlad machludiad 
haul, Sheol, &c.” yn breswylfod i'r ys- 
prydion, yn gystal ag i'r cyrph. Wrth 
ddywedyd hyn, ni feddylir mewn un 
modd wadu Hades; ond yn unig dilyn 
y meddwl Iuddewig, yn ol yr oruchwyl- 
iaeth dywell, a'r gyfundraeth wyrgam, o 
ran yr egwyddorion Cristionig ag yr 
ydym ni danynt. 

Megis ag y crybwyllwyd, yr oedd Bren- 
hin Babilon yn cael ei ystyried gan y 

cenhedloedd, a chan y genedl sanctaidd, 
fel un ag y credid ei bod yn fendith fawr 
cael gwared un o'r fath o blith dynion, 
a'i roddi yn y bedd, y tŷ rhagderfynedig 
i bob dyn byw. Ond ymae Esaiah pan yn 
llefaru am Angladd y Brenhin hwn ; yn 
galw braidd ar yr holl ddaear am wydd- 
fodoli yno, er mwyn ei dderbyn i Hades, 
—i'r bedd, neu y byd anweledig ; yr liyn 
ydoedd yr un peth ym meddwl yr Heb- 
reaid. Yn awr, a dilyn drychfeddwl 
Esaiah, rhaid i ni gymmeryd teyrniaid y 
ddaear, tywysogion y cenhedloedd, pen- 
defigion y gwledydd, a holl dylwythau y 
ddaear, megis gwedi eu claddu yn un 
ogof fawr marwoldeb; eu cyrph yn 
ogofau tywyllwch haner nos, yng nghan- 
ol distawrwydd tragyfyth y bedd; a'r 
ysprydion yn o gyffelyb mewn cyflwr o 
hûn, o orphwysdra, ac o lonyddwch ; a 
phob un yn ei gell, yn aros yno hyd 
ddydd dihuniaid, yr hwn yr awgrym- 
mid atto gan Brophwydi Duw drwy niwl 
dû iawn. 

Yn awr, yn ol drychfeddwl barddon- 
awl Esaiah, yr oedd y teyrniaid, y tywys- 
ogion, mawrion a phendefigion y ddaear, 
yn yr un gromgell fawr; pob un yn ei 
gell, pob un yn ei wely, neu, fel y dywed 
Esaiah, “ pob un yn ei dŷ ei hun ;” hynny 
yw, yn y bedd ; neu, yn ol eu meddyliau 
hwy yr Iuddewon, yn y Bedd ac yn 
Hades. Er mor gaerog ydoedd Babilon, 
er mil-myrdd luoedd Teyrn Babilon, ac 
er holl daleithiau ei dywysogaethau, a'i 
rwysg, daeth ei ddyddiau i ben, ac yng 
nghanol ei rwysgfawredd efe a gyfrifwyd 
gyd & marwolion, a gwnaed pob parotto- 
adau tu ag at ei drosglwyddo i byrth y 
bedd, a'i yspryd i Hades, y lletty tywyll 
caddugawl i'r ysprydion yng nghanol 
tywyllwch y ddaear, yn ol meddyliau yr 
hynafiaid. Rhaid yn awr cymmeryd 
drychfeddwl Esaiah i fynu, athŷ y mar- 
wolion, a'r ysprydion yn Hades,a Brenhin 
Babilon gwedi marw, a'i gladdedigaeth, 
neu ei angladd i gymmeryd lle, yn yr 
ogof fawr lle yr ydoedd teyrniaid, ty- 
wysogion, a phendefigion y ddaear gwedi 
eu rhoddi i orphwyso. Draw, draw, 
draw, ym mhell ar y gwastadedd, wele 
Deyrn Babilon yn dynesu, yn holl or- 
wychder addurnion marwolaeth, a holl 
Lŷs Babilon yn arwyddion y galar mwyaf 
yn ei amgylchynu, ac yn ei hebrwng i'r 
bedd, neu i Hades, i'w roddi i orphwyso 
ac i aros mewn llonyddwch. Draw, 

draw, pan ydoedd Brenhin Babilon yn 
dynesu at yr ogof fawr, wele genhadwr 
yn blaenu ar yr ymdaith, ac yn prysuro 
tu â drws yr ogof fawr, ac yn llefain yn 
groch, “ Wele, y mae Teyrn Babilon, y 
Brenhin Mawr, yn dyfod i lonyddu ac i 
orphwys yn eich plith chwi, ac i gym- 
meryd ei hûn yn dawel yn Hades, heb 
feddwl aflonyddu ar neb, ond bod yn 
gyffelyb i chwi.” . Ar hyn, wele weinydd 
ogof Hades yn ymaflyd yn rhaff cloch 
ogof marwolaeth a'r cysgodau, ac yn 
rhoddi y fath dongc, nes ydoedd yr holl 
gysgaduriaid yn dihuno, ac yn gofyn pa 
beth ydoedd yr achos o'r cyffro hwnnw 
ydoedd gwedi cymmeryd lle yn Hades? 
“Teyrn Babilon, Teyrn Babilon,” ebai y 
gennad, “sydd yn agoshau, ac y mae i 
gymmeryd ei wely yn eich plith chwi, 
ac i orphwyso yn Hades hyd ddydd yr 
adolygiad mawr, pan fydd Teyrn y teyrn- 
iaid yn dirwyn ei deyrnas ei hun i fynu.” 
Yn wyneb y wŷs hon, wele holl benau 
coronog Hades; pob teyrn, pob tywys- 
og, pob pendefig, a phob un “yn ei dŷ ei 
hun, yn dihuno;” a chan gofìo “Teyrn 
Babilon,” yn penderfynu sefyll wrth 
ddrws ogof Hades, i wrthwynebu ei ddy- 
fodiad yno. Ond wele yr elor-feirch yn 
nesu gyd â holl fawredd a gorwychder 
addurnion marwolaeth at ddrws yr ogof ; 
eithr yr oedd y marwolicn oll mewn 
cyffro, ac yn un dyrfa fawr yn siarad â'u 
gilydd fel y canlyn :—“ Dyma fe, yr hwn 
a darawodd y bobloedd mewn digllonedd ; 
dyma fe, yr hwn a lywodraethodd y cen- 
hedloedd mewn llidiowgrwydd; mae 
marwolaeth hwn gwedi peri i'r holl 
ddacar orphwyso a llonyddu; mae yr 
holl wledydd yn canu o lawenydd oble- 
gid trangc hwn. Hawyr anwyl! A 
glywch chwi y ffynnidwydd a chedrwydd 
Libanus yn llawenhau yn ei erbyn î” 
Pa beth! Y mae Hades (uffern—y bedd 
—y byd anweledig) yn cynhyrfu o achos 
hwn; mae gelyniaeth yn erbyn hwn 
yma, y peth ni fu yn erbyn neb erioed 
cyn hyn. Hawyr! mae pawb gwedi 
dihuno yn eu celloedd i gyfarfod â hwn 
yn ei ddyfodiad. Wele, holl dywysogion 
y ddaear! Wele, holl frenhinoedd y 
cenhedloedd gwedi cyfodi o'u gorsedd- 
faoedd i gyfarfod â hwn! Dyma Ang- 
ladd mawr a rhyfeddol! Wele breswyl- 
wyr Hades mewn cynghor! Wele Fren- 
hin Babilôn yn dynesu, ac a wnant hwy 
ei dderbyn? Wele liwynt wrth ddrws 

ogof Hades ; a phan ydoedd Teyrn Bab- 
ilon megis yn disgwyl am fynediad i 
mewn, yn llefaru wrtho ac yn dywedyd : 
—“A wanhawyd tithau fel ninnau ? 
Gwelsom di yn gadarn—yn gryf, a gwel- 
som amser nad ydoedd gwiw i ni yngan 
gan dy ffrost di yn nerth dy gryfder; 
ond a wanhawyd tithau fel ninnau? Aha, 
aha! A aethost ti yn gyffelyb i ni? 
Dyma Deyrn mawr Babilon! Yr ydym 
yn cofio am danat ym mawredd dy 
nerth, ac yng ngwychder dy ogoniant ; 
ond disgynaist i'r iselion, ac yr wyt yn 
ymofyn am wely ym mhlith y pryfed! 
Ti afeddyliaist unwaith am ddringo yn 

uchel iawn, a gwneuthur dy orsaf yn 
uwch na ser Duw ; ti a freuddwydiaist 
am eistedd ym mynydd y gynnulleidfa, 
yn ystlysau y gogledd; ti a fwriedaist 
esgyn yn uwch na'r cymmylau, a bod 
mewn mawredd yn gyffelyb i'r Goruch- 
af; ond torrwyd dy falchder di i lawr; 
yr wyt gwedi cael dy ddisgyn i Hades, i 
ystlysau y ffos! Yr ydym ni yn dy 
wrthod di: ni chei feddrod yn ein plith 
ni: ni chaiff dy gelain orphwys yn yr 
un ardal a ni; ac ni chaiff dy yspryd 
ddyfod i mewn trwy borth Hades, i blith 
y cysgodau ag ydynt yn disgwyl dydd yr 
adnewyddiant !” 


Dinas Bum. 


“ NEF yw fy ngorseddfainge, a'r 

ddaear ydyw lleithig fy nhraed,” 
meddai y Brenhin anfarwol, sydd yn 
rhodio ar y cymmylau, ac yn ehedeg ar 
edyn buein gwyntoedd yr uchelderau. 
“ Y nef yw fy ngorseddfainge, a'r ddaear 
yw lleithig fy nhraed.” Anamgyffred- 
adwy ydyw y mawredd a'r gogoniant 
sydd yn pertbynu i Ior yr uchelderau; 
a phan chedo y ddychymmyg i'r preswyl- 
feydd ysprydol ac anfarwol fry, y mae 
yn uniongyrchol yn suddo ac yn boddi 
mewn môr o ryfeddodion tragywydd- 
ol. Y mae i'r Creawdwr mawr lwybrau 
tragywyddol yn y pethau a welir, oblegid 
y mae dosparthion ei lywodraeth, yn yr 
uchelion ac yn yr iselion, yn cyrhaeddyd 
ym mhellach nag y gallodd meddwl 
creadur meidrol gyrhaeddyd erioed. 
Mawr a rhyfedd ydyw ei adeiladau ef, 
oblegid o bell y maent yn ein llanw â 
syndod, ac o draw y mae eu harddwch 
a'u disgleirdeb yn peri i ni oblygu ein 
penau, ac ymgrebychu i'n dimdra cys- 
sefin.. Y mae y ddaear a gyfanneddir 
gennym ni yn rhyfedd yn ei holl ddos- 
parthion, gwedi ac yn parhau i dynnu 
sylw meddyliau dynion drwy yr holl 
oesau. Y mae yn ei thro chwyrnwyllt 
dyddiol ar ei hechel ei hun, o'r gorllew- 
in i'r dwyrain, yn rhyfedd ; yn rhyfedd yn 
ei thro blynyddol yn ei chylch oddi am- 
gylch yr haul, ac yn rhyfedd yn ei hys- 
goviadau pa rai a ffurfiant dymhorau y 
flwyddyu. Y mae yn rhyfedd yn uch- 


der ei mynyddoedd, yn nyfnder ei mor- 
oedd, yn amrywiaeth ei chynnyrch, ac 
yn yr hyn oll a berthyn iddi; ond y 
mae gorchwyl gan Dduw y nefoedd- yn 
myned ym mlaen ar y ddaear, sydd yn 
fwy rhyfeddol na holl waith y greadig- 
ac a barha yn rhyfeddod byth ac yn 
aeth, dragywydd. 

Y mae ein Crewr a'n Ceidwad yn 
adeiladu dinas ar y ddaear, defnyddiau 
yr hon sydd ryfedd. Yr ydym gwedi 
gweled y coedwigoedd yn gerfiadau or 
cywreiniaf, priddellau y dyffrynoedd yn 
balasau o'r glwysaf, y chwarelau yn gaer- 
au o'r cadarnaf, a thywod a lludw yn 
wydrau o'r gloywaf. Yr ydym gwedi 
gweled coedydd yn nofio yn llongau 
mawrion ar donau y moroedd, yn cydio 
ynysoedd ynghyd, ac yn dwyn pellaf- 
oedd y byd yn agos attom. Yr ydym 
gwedi gweled cerrig ogofau tywyll-leoedd 
y ddaear yn gleddyfau gloywon, yn bla- 
duriau awchus yn trystian yn y gweir- 
gloddiau, ac yn fagnelau safnrythog, yn 
chwythu o'u ffroenau fellt tanbaid a 
tharanau cedyrn. Ond pa beth ydyw 
y golygfeydd rhyfeddaf o fewn cylch 
terfynau natur ehang, at yr adeilad y 
mae Arglwydd Dduw y lluoedd yn 
ddwyn ym mlaen o ddechreuad amser 
hyd yrawr hon ? Gallasai adeiladu dinas 
er cyfanneddu ynddi o Serciph tanbeidiol 
melltenawg, o Cherubin tanllyd pres- 
gocthawg, ac o ysprydion heulawg nef y 
nef, a ddisgleiriascnt byth fel Nugyrn 

tanllyd yn y fro fawr anfarwol. Ond 
daeth Ior i ymofyn y defnyddiau i dyr- 
au llwch llygredigaeth y natur ddynol, 


gosododd ei drosolion yng ngwaelodion 


chwarelau Eden, aeth 1 bentwr ysgarth- 
ion y codwm erchyll, ac a chwalodd 
greigiau callestraidd teyrnas anialaidd 
pechod, er mwyn cael defnyddiau yng 
nghyd er adeiladu dinas i osod ei enw 
ynddi, ac i breswylio byth o fewn ei 
chaerau. Y maen cyntaf achwirliwyd i 
dir y felldith, yn nydd blin a niwlog dy- 
fodiad llygredigaeth i'r byd, a chwirli- 
wyd yn ol yn nydd gras yr Arglwydd ein 
Duw ni i dir y fendith fawr, ac a osod- 
wyd yn yr adeilad newydd a hoyw dan 
sylw. Y mae yn achos o syndod tragy- 


wyddol i Arglwydd y lluoedd edrych ar: 


gyfrgolledigion Eden, a meddwl gwneu- 
thur y fath adeilad gogoneddus o hon- 
ynt! Eithr yn nhiriondebei drugaredd 
a'i ras, fel hyn y gwnaed, a chyd â bod 
adeilad Eden gwedi syrthioi waclodion 
cwm y felldith, yr oedd trydar a sŵn 
offer a pheiriannau y nef yno, yn ymofyn 
y meini a'r trawstiau yn ol, er adeiladu 
dinas i'r Arglwydd ar y mynydd sanct- 
aidd. Hil syrthiedig Adda, dynion gwedi 
eu diwyno yn dost gan laid llygredigaeth, 
pobl gwedi ymdrabaeddu yng ngwaelod- 
ion pydewau pechod, ydyw defnyddiau 
yr Eglwys fawr a adeiledir ar y ddaear. 
Bu cylch gweithrediad peiriannau gogon- 
iant yn gyfyng am oesau a chenedlaeth- 
au lawer, ac o fewn terfynau y deuddeg 
llwyth etholedig y gwneid yr adeilad am 
flynyddau lawer iawn ; ond gwedi hynny, 
torrodd gwawr arall ar y ddaear, a 
chlywid trwst bwyill Paradwys yng 
nghoedwig y cenhedloedd. Torrwyd can- 
olfur y gwahaniaeth gan Geidwad dyn 
ar y groes, ac o'r pryd hwnnw hyd yn 
awr y mae Iuddewon a Chenhedloedd, 
rhyddion a chaethion, a duon a gwynion 
yn un a chyttun ym mur y ddinas hon. 
Yma Iuddew yn disgleirio yn yr adeilad, 
yn ei ymyl Rhufeinwr mor danbaid a 
golau y dydd, draw Scythiad o bellderau 
Asia, ac yn nesaf atto Ewropead o fyn- 
yddoedd oer y gogledd. Megis y mae 
marmor un wlad, trawstiau gwlad arall, 
aur y gorllewin, perlau y dwyrain, yng 
nghyd â defnyddiau braidd o bob gwlad 
dan y nef, yn cyfansoddi ac yn addurno 
palasau y ddaear, felly hefyd ddinas yr 
Arglwydd, y Brenhin mawr. Y mae yr 
Affricad yn y ddinas hon mor wyn âg 

un o'r meini, y mae yr Hindwad gwedi 
ei gaboli mor hardd a neb, y mae yr Es- 
cwimŵad yma mor loyw a neb, ac y mae 
y rhai achubedig o bob cenedl dan y nef 
mor ddisglaer yma y naill a'r llall. 
Agorodd yr efengyl ryw ddrws mawr ac 
ehang, gyd â golwg ar dderbyniad def- 
nyddiau adeiladaeth dinas Duw ; aeth 
i'r dyfroedd, nid yn unig i fôr y dwyrain, 
ond hefyd i'r mor eithaf, ac y maent yn 
cael eu casglu ynghyd o bedair congl y 
ddaear. 

Bydd y ddinas hon yn rhyfeddol mewn 
anfarwoldeb. Rhoddwyd dyn dan ddeddf 
marwoldeb, ac er ei holl afael am fywyd 
rhaid iddo ddioddef yr ergyd olaf, rhaid 
iddo ymgymmysgu â phriddellau y dy- 
ffryn, a rhaid iddo gysgu hûn angau. Ond 
un o athrawiaethau pennaf y brynedig- 
aeth drwy Grist, ydyw adgyfodiad y 
meirw, ac mewn ffydd yn yr adgyfodiad 
y mae yr holl saint yn marw. Bydd y 
ddinas hon yn anfarwol, oblegid “ Rhaid 
i'r llygradwy hwn wisgo anllygredigaeth, 
ac i'r marwol hwn wisgo anfarwoldeb. 
A phan ddarffo i'r llygradwy hwn wisgo 
anllygredigaeth, ac i'r marwol hwn wisgo 
anfarwoldeb, yna y bydd yr ymadrodd a 
ysgrifenwyd, Angau a lyngcwyd mewn 
buddugoliaeth.” Y mae tiriogaethau y 
bedd yn ddychrynllyd i'r bywiolion, ar- 
swydus ydynt i gig a gwaed; ond o'r 
tiriogaethau hyn y cyfyd ac y blaen- 
dardda blodau a rhosynau, na welwyd yn 
Saron, rai ar Carmel, na thrwy holl ardd 
natur eu cyffelyb erioed. Tiriogaethau 
y bedd ydynt ogofau a chromgellau ty- 
wyllion, lle y mae mil myrdd o bryfed 
mân y llwch yn ymborthi ar, ae yn di- 
gymhalu y cyrph glanaf a phrydferthaf 
a welwyd erioed ar y ddaear; ond o'r 
ogofau caddugawl hyn y gwelir tyrf- 
aoedd aneirif yn troi allan, a gwawr a 
gwedd bywyd ac anfarwoldeb mewn 
llythyrenau annileadwy arnynt. Yn yr 
ogofau tywyllion hynny, ym mha rai y 
mae teyrn y brawychion mwyaf, nid yn 
unig gwedi ymorfoleddu ar deulu Eden, 
ond gwedi gwneuthur gwawd o benau 
coronog, arwyr, pendefigion, a phendefig- 
esau y ddacar; yn yr ogofau hynny y 
daw anfarwoldeb i fywyd o lwch marw- 
oldeb, ac y torfynyglant angau yn ei ges- 
tyll ei hun. O'r tiriogaethau isel hyn y 
daw meini dinas Duw i fynu ar dywyn- 
iad gwawr yr adgyfodiad,a throsglwyddir 
hwynt drwy yr uchelion i'r wlad bara- 

dwysaidd fry, yn yr hon y mae llawen- 
ydd a phleserau anamgyffredadwy i ni 
yn y fuchedd hon. Y mae meini y ddinas 
yn rhyfedd yn awr dan oruchwyliaethau 
y prif Gelfyddydwr; ond byddant yn 
anfeidrol fwy rhyfedd pan yn gyrph 
ysprydol, a*than dragywyddol bwys go- 
goniant, yn gyffelyb i'w Pryniawdwr a'u 
Duw! Syndod i'r Caniedydd ydoedd 
gweled Sïon yng ngwlad ei hymdaith yn 
y fuchedd hon ; ond beth am sefyll ar un 
o'r bryniau anfarwol, a'i gweled yn dy- 
fod adref o byrth marwolaeth yng 
nghymdeithas ei Phriod a'i Duw ! Dyma 
olygfa na welwyd erioed mo'i chyffelyb, 
digon i beri i bob Seraph ac angel yn y nef 
waeddi mewn un floedd fawr, “ Pwy yw 
hon?” Y meini pennaf fydd y saint, a 
hwy a fyddant uwchlaw y thronau, yr 
arglwyddiaethau, a'r holl dywysogaethau, 
“yn breswylfod i Dduw trwy yr Yspryd,” 
hyd byth ac yn dragywydd. Pe troem 
ein golygon yn ol i'r oesau sydd gwedi 
cilio o'r golwg fel y cysgodau hwyrol, y 
maent hwy a'u gogoniant gwedi diflannu 
yn oes oesoedd. Pa le y mae Caersalem, 
a fu yn degwch bro, ac yn llawenydd yr 
holl ddaear? A ydyw ei chaerau yn 
gedyrn, ei thŷrau yn uchel, a'i theml yn 
syndod i genhedloedd y ddaear? Y mae 
ei gogoniant gwedi diflannu, ac y mae ei 
phrydferthwch gwedi disgyn i'r llwch. 
Pa le y mae Babilon fawr, brenhines y 
cenhedloedd, a dychryn teyrnasoedd y 
dwyrain? A ydyw ei phyrth pres yn 
loywon, ei phalasau yn dyrchafu eu pen- 
au tu a'r nef, a dynion o rif y gwlith 
yn ymgrymmu iddi? Y mae ei mawr- 
edd er ys oesau yn y llwch, a'i mawr- 
hydi er ys mil o genhedlaethau yn y 
tommenau. Ond pan geir defnyddiau 
dinas Arglwydd y lluoedd i'r drydedd 
nef, bydd ei chaerau byth yn uchel, ei 
thŷrau byth yn gedyrn, ei phyrth yn 
loywon, a'i golau i bob tragywyddoldeb 
heb ddiffoddi. Dyma ddinas fydd a'i 
Shecina byth yn hofran uwch ei phen, 
dyma ddinas fydd a gwawr oesawl yn 
llewyrchu arni, a thyma ddinas na syflir 
un o'i meini allan o le byth ac yn dra- 
gywydd. Dinas a heddwch perffaith 
byth o'r tu mewn i'w chaerau, heb sŵn 
udgorn rhyfel i'w glywed yn ei heolydd 
i oesau tragyfyth. Dinas a'i phyrth yn 
disgleirio fel yr haul, ac yn pelydru eu 
gogoniant hyd i gyrau eithaf y broydd 
anfarwol. Dinas a'i chantorion a'i cher- 


DINAS DUW. 


ddorion byth heb dewi, ond mewn un 
gydlais nefol yn dyrchafu y gân newydd, 
hyd oni fyddo yr adsain yn llanw holl 
nef y nefoedd. Dinas ag afon risialaidd 
o ddwfr y bywyd yn dolennu drwy ei 
hystrydoedd, a phren y bywyd yn llwyth- 
og o aeron mwyaf peraidd Paradwys. 

“ Gogoneddus bethau a ddywedir am 
danat ti, O ddinas Duw,” meddai Can- 
iedydd peraidd llwythau etholedig Duw 
yn y drem arni, ac yn ei fyfyriaeth | 
ynghylch ei gogoniant hi. Iê, gogoneddus 
bethau yn wir, oblegid Caersalem yspryd- 
ol ydyw, lle y bydd gorseddfainge y 
Brenhin mawr byth, ac o'r hon y llew- 
yrcha efe allan mewn mawrhydi i bob 
tragywyddoldeb. Ië, dinas nad â drwy 
ei phyrth ddim aflan, yr hwn wirionedd 
a ddylai dingcian yn ein clustiau yn 
barhaus, a'i argraphu yn ddwfn ar ein ca- 
lonau. Dinas a phurdeb drwy ei holl 
gonglau, a chyfiawnder yn teyrnasu drwy 
ei holl anneddau mewn pob gogoniant. 
Dinas a'i gwleddoedd o ddetholedig 
ffrwythau Escol,y wlad baradwysaidd, ac 
heb brinder i fod o fewn ei muriau byth. 
Dinas ysprydol yn y nef, lle ni fydd na 
melldith na phoen, lle bydd y dagrau 
gwedi ei sychu oddi ar bob gwyneb, a 
lle ni ddywed ei phreswylwyr byth, 
“ Claf ydwyf.” 


“ Pa bryd daw'r dydd, fy anwyl Dduw, 

Caf finnau esgyn yno, i fyw: 

Sefyll a phlygu yn eu plith, 

Gwel'd, moli, a charu f° Arglwydd byth ?” 

Nid ydyw yr Eglwys fawr ynghyd 

etto; canys y mae yn wasgaredig ym 
mhlith y cenhedloedd, ym mhob rhyw 
fanau lle mae hi gwedi sefydlu ei gorsaf. 
Mae yn wasgaredig, ac y mae hefyd yn 
fyw, ac er ei bod yn yr anialwch, y mae 
yn dyfod i fynu o hono, a'i phwys ar ei 
Hanwylyd, a gwae y neb a dafla feini 
tramgwydd ar ei llwybr hi. Na fydded 
i ni ddigalonni oblegid sŵn gweryriad ei 
gelynion yn banllefain ei chwymp hi, 
canys ei phriod ydyw yr hwn a'i gwnaeth, 
ac Arglwydd Dduw y lluoedd ydyw ei 
enw ef. Ac od oes neb yn gwangalonni 
ynghylch diogelwch yr Eglwys fawr ;— 
“ Amgylchwch Sïon, ac ewch o'i ham- 
gylch hi; rhifwch ei thŷrau hi. Ystyr 
iwch ci rhagfuriau, edrychwch ar ei 
phalasau ; fel y mynegoch i'r oes a ddelo 
ar ol. Canys y Duw hwn yw ein Duw 
ni byth ac yn dragywydd; ofe a'n tywys 
ni hyd angau.” 


GWELY ANGAU. 

Gmely Angu, 


RSWYDUS a dychrynllyd yn wir 

ydyw broydd tywyllion angau, oble- 
gid y mae y glyn ofnadwy yn Hawn 
niweidiau, ac uchel ydyw trwst rhaiadr 
dyfroedd yr Iorddonen, a berw-wyn 
ydyw brigau y tonau chwyddedig, dan 
y rhai y mae myrdd a mwy gwedi eu 
claddu a'u cyfrgolli yn dragywydd. Yr 
ydym gwedi clywed am y tymhestloedd 
mawrion, a ferwant eigionau dyfroedd 
dyfnion moroedd y greadigaeth, a ruant 
ac a daranant nes dychrynu calonau 
morwyr dewrion, ac a wnant i goedwig- 
oedd llechweddi y bryniau ddawnsio 
allan o'r ddaear; ond nid ydyw y rhai 
hyn ddim at y tymhestloedd a chwythir 
allan o feginau brenhin mawr pob dych- 
ryniadau, pan y mae yn myned i ddad- 
ymchwelyd y tabernacl dynol, i ymlid y 
pridd i'r ddaear megis ag y bu, a'r yspryd 
at Dduw yr hwn a'i rhoddes ef. An- 
hawdd iawn ydyw cael dyn i fyfyrio yn 
ddifrifol ar derfyn ei daith, ac i edrych 
tu â godreon y mynyddoedd tywyllion, 
y mae yn rhaid iddo fyned heibio iddynt 
yn ei yrfa tu a'r byd anfarwol. Y mae 
rhyw beth ynom oll ag sydd yn wrth- 
wynebus iawn i ymadael âg amser, a 
chyd â llosgfa calon y cyfeiriwn ein goly- 
gon at awr ein hymddattodiad ; ac y 
mae y gorau o ddynion yn barod i fab- 
wysiadu deisyfiad y Psalmydd, a dy- 
wedyd, “Paid â mi fel y cryfhawyf, cyn 
fy myned ac na byddwyf mwy.” Yr 
ydym ni gwedi ein diofrydu i angau, ac 
oll yn ddeiliaid barn a thragywyddoldeb; 
o ganlyniad, y mae y cyfnewidiadau 
mwyaf sobr a phwysig o'n blaen, ac y 
mae yn annichonadwy i ni synied tra yn y 
corph am ysprydolrwydd ein sefyllfa ar 
ol marw. 

Y mae gwely angau yn bwysig i feddwl 
am dano? A ydym ni gwedi gweled 
dynion yn estynedig arno? A edrych- 
asom ni ar ein cyfeillion yn dolennu dan 
eu clefydau, pan fyddai angau a'i law 
oer yn ymaflyd yn eu calonau? Onid 
ydyw yn galed ar y rhai hynny, a ochen- 
eidiant ac a riddfanant dan ddyrnodiau 
y gelyn mawr? Ac onid ydyw yn flin 
ar y rhai y mae angau yn dyrysu olwyn- 
ion eu peiriannau! Nid peth ysgafn 


ydyw dihyspyddu ffynhonnell bywyd, ac 
nid peth i gellwair âg ef ydyw gweled 
un o deulu Adda yn ymlonyddu yng. 
nghrafangau teyrn pob brawychion. Nid 
ydyw presennoldeb y perthynasau agosaf, 
a'r cyfeillion anwylaf, ond o ychydig 
gynnorthwy yn y cyfyngder mawr hwn ! 
Nid ydyw yr etifeddiaethau mwyaf dy- 
munol, na'r cyfoeth helaethaf, ond gwegi 
aneffeithiol, gyd â golwg ar roddi unrhyw 
gysuron yn awr dadymchweliad y natur 
ddynol! Gwelaf y dyn drwy ei holl oes 
yn ymlid ac yn rhedeg ar ol cysgodau. 
Un yn ymdrechu dringo i fri ac anrhyd- 
edd, drwy anfarwoli ei enw drwy ei 
ddewrder ar faes y rhyfel; y llall yn 
ymdrechgar drwy ei oesi drosglwyddo 
ei goffadwriaeth i'r cenhedlaethau da- 
wedadwy, trwy dyrru cyfoeth ynghyd fel 
tywod ; a'r trydydd yn y llafur a'r lludd- 
ed mwyaf, yn ymdrechu cael ei enw 
gwedi ei groniclo oblegid ei wybodaeth 
a'i ddysgeidiaeth yn nirgeledigaethau 
natur. Ond pa beth ydoedd holl fuddu- 
goliaethau Alexander, a chongcwerwyr 
yr holl oesau, gyd â golwg ar esmwythau 
gwasgfeuon angau, ac i symmud ymaith 
niwl a chysgodau bro marwolaeth? Pa 
beth ydoedd holl gyfoeth a thrysorau 
Croesus, gyd â golwg ar weinyddu cysur- 
on i'w feddwl, pan ydoedd angau yn ei 
agweddau mwyaf dychrynllyd yn tremio 
arno? A pha beth ydoedd gwybodaeth 
Lineus yng ngwahanol ddosparthiadau 
teyrnas natur, pan ydoedd ar rodio y 
llwybr ar hyd yr hwn nid oedd i ddych- 
welyd yn ei ol mwyach ? Llawer gwaith 
y gorweddwyd ar y weirglodd, ac y cysg- 
wyd yn sŵn a dwndwr yr afonig a ym- 
lithrai heibio, a dihunwyd o fewn cylch 
amser, a gwelwyd natur drachefn yn ei 
gwênau mwyaf siriol. Llawer gwaith 
yr ymddeolodd y gweithiwr i'r cysgod, y 
gorweddodd ac yr hunodd yn sain cerdd- 
oriaeth yr adar mân, a gyd-byngcient yn 
y gwigoedd cyfagos, a dihunodd er ail- 
ymaflyd yn ei orchwyl. Llawer gwaith 
yr eisteddodd y pererin lluddedig ar ymyl 
y ffordd, yr heppianodd, ac y dadebrodd, 
a hwyliodd ei gerddediad tu â therfyn ei 
daith ; ond am wely angau, nid oes neb 
yn cyfodi o hwn, oblegid y rhai a or- 

weddant arno, ni chyfodant byth mwy- 
ach. Dyma y gwely diweddaf yr ym- 
estynir byth arno, dyma yr hin ddi- 
weddaf a roir byth, a thyma gwsg angau 
ynei holl ddychrynfeydd. Ary gwely 
hwn y cenir yn iach byth i brydferthwch 
torriad y wawr, ac i ryfeddodau ymes- 
tyniad y cysgodau hwyrol i amdoi y 
ddaear mewn caddug. Ar y gwely hwn 
y cenir yn iach yn dragywydd i'r byd 
a'i holl bethau; ac ar y gwely hwn y 
cauwn y llygaid byth ar amser, ac yr 
agorir amrantau ar y byd mawr tragy- 
wyddol, ` 

Dylid ymbarottoi ar gyfer gwely ang- 
au. Y mae rhai gwedi gwaeddi yn ddych- 
rynllyd ar y gwely hwn ! Dywedir i Vol- 
taire ysgermain yn arswydus ar ei wely 
angau, ac i Paine wneuthur wbaniadau 
echrydus pan ar ei wely cystudd diwedd- 
af. Yr oedd Juvenis gyd a'r dyn ieuangc 
prydferthaf yn y fro. Blodau meibion 
ieuengaidd y cymmydogaethau ydoedd. 
Yr oedd yn llawn bywiogrwydd. Braidd 
y diferai y gwlith oddi ar y meillion, gan 
mor ysgafndroed yr ymlwybrai dros y 
ddol. Yr oedd yn garedig iawn, ac yn 
hawddgar wrth bawb. Ond nid ofnai 
Dduw, ac yr oedd yn gwbldan lywodraeth 
llygredigaeth ei natur. Mewn pob chwar- 
euon, efo ydoedd y blaenaf; mewn pob 
campau, efe ydoedd y bywioccaf; mewn 
pob llawenydd, efe ydoedd yr ynfyttaf; 
ac mewn pob gwagedd, Juvenis ydoedd 
fwyaf ei ystwr. Aeth ym mlaen am 
ychydig flynyddoedd gan ymroddi i bob 
oferedd; ac er cynghorion da, a rhy- 
buddion dwysion, ni arafai ci gamrau, 
ac ni syniai ddim ynghylch canlyniadau 
ei ymddygiadau. Cynghorwyd ef yn 
sobr gan dad anwyl a serchog, rhybudd- 
iwyd ef gyd âg wylofain a dagrau heillt- 
ion gan fam dyner a chariadus, a 
cheryddwyd ef yn frawdol droion a 
throion gan y Gweinidog plwyfol. Ond 
nì thycciai dim gyd & Juvenis, brasgam- 
mai dros derfynau deddfau y Goruchaf 
Arglwydd, herriai fygythiadau cyfraith 
danllyd Sinai, diystyrai alwadau tirion 
efengyl lân iachawdwriaeth teulu tlawd 
dyn ; mewn gair, cashiai addysg, a dir- 
mygai ei galon gerydd. Yr oedd yn 


drueni gweled Juvenis, blodeuyn y gym- 


mydogaeth, yn brasgammu tu â dinystr ! 
Yr ocdd yn dorr-calonnus edrych ar Ju- 
venis yn prysuro at y dibyn, oddi ar yr 
hwn y mae y cwymp yn dragywyddol! 


GWELY ANGAU. 


Yr oedd yn ddychrynllyd gweled Juvenis 
yn cyflymmu i gyfarfod âg uffern, yn ei 
dychrynfeydd a'i herchylldod mwyaf 
brawychus ; ond ym mlaen yr elai, ac ni 
throai yn ol er dim! Un prydnawn, 
pan ydoedd gyd a'i gwmpeini, yn fwy 
llawen nag arferol, ac yn annuwiolach 
nag y gwelwyd ef erioed, daeth y march 
gwelwlas heibio, a'i farchogwr dychryn- 
llyd a roes un o'i saethau cywiraf a 
blaenllymmaf ar ei fwa cadarn, ac mewn 
eiliad wele Juvenis gwedi ei daro drwy 
ei galon yng nghanol ei gyfeillion! 
Mewn munud newidiodd ei wedd ! Cil- 
iodd y rhosynau o'i ruddiau! Crynodd 
o'r gwadn hyd y coryn! A theimlodd 
chwerwder marwolaeth yn ei galon! 
Gwaeddodd allan yng nghanol ei gyfeill- 
ion, ei fod yn teimlo dwylaw oerion 
angau yn ei babell, ac erfyniodd arnynt 
ei gynnorthwyo tu a'i artref ! 

Yr oedd rhyngddo y pryd hwn ychydig 
filldiroedd ac annedd ei rieni, ond caf- 
wyd rhyw gludai er eì gynnorthwyo tu 
a'r hen gacrau. Ar y ffordd, gwaeth- 
ygai yn barhaus; canfyddid ennynfa 
ddychrynllyd yn ei wyneb, a'i lygaid a 
felltennent fel y seren foreuol. Pan aed 
âg ef i'w artref, yr oedd huan ynghylch 
ymguddio yn ystafelloedd y gorllewin, 
a'r nos yn estyn eì chysgodau dros y 
ddaear. Yr oedd ci dad a'i fam oedran- 
us yn eistedd wrth y tân, pan arosodd y 
fen wrth y drws; gwedi myned i mewn, 
dywedwyd wyrthynt fod Juvenis gwedi 
ei gymmeryd yn glaf yu ddisymmwth, a 
bod ei glefyd mor fawr, fel na allasai 
ddyfod adref heb ei gynnorthwyo. Car- 
riwyd ef i'r tŷ, a dodwyd ef yn y gwely; 
ac erbyn hyn yr oedd yr arwyddion yn 
amlwg bod angau yn prysuro ei orchwyl 
arno. Annichonadwy darlunio gofid tad 
a theimladau mam, pan welent eu cyntaf- 
anedig a'u hunig-anedig yn y fath gyflwr! 
Gwelent beiriannau angau yn chwareu yn 
ddychrynllyd yn erbyn ei babell! Gwel- 
ent yr ordd fawr yn ei ddyrnodio yn 
amlwg, nes y crynai hyd ei seiliau! A 
chanfyddent ef yn cael ei lusgo yn an- 
orchfygol tu â dyfroedd yr Iorddonen 
donnog! fTyrrodd y cymmydogion 
ynghyd, a synnent wrth weled Juvenis 
mewn cyfyngder mor galed! Edrychai 
a thremiai yn wyllt, ymdrechai lefaru ; 
ond y fath ydoedd bloesgni ei dafod, fel 
na ddeallid ond ychydig a ddywedai! 
Gwedi ymdaflu am ychydig oriau o ochr 


Y WAWR NEFOL. 


i ochr, gwelid ef yn llonyddu, clywid 
twrf angau yn eì wddf, canfyddid y chwŷs 
oer yn treiglo dros ei ruddiau, gwelid ei 
lygaid yn tor-wynnu ; ac am hanner nos, 
chwariodd yr anadliad diweddaf ar ei 
wefus, ac efe a fu farw. 

O! mor werthfawr ydyw yr adna- 
byddiaeth o Dduw, ac O! mor hyfryd 
ydyw adnabod yr Arglwydd Iesu Grist 
yn Geidwad! Gwrandawn ar ei lefer- 
ydd ef tra y gelwir hi Heddyw ; dych- 

welwn oddi wrth ein ffyrdd drygionus» 
fel y byddom byw ; a rhodiwn yn neddf- 
au glân y nefoedd drwy ystod ein holl 
oes. Ond cael ein bywyd gwedi ei guddio 
gyd â Christ yn Nuw, ni chyfarfyddwn 
ag unrhyw niweidiau yn y glyn ; ond 
nyni a awn drosodd o farwolaeth i fywyd, 
ac ni a dderbynir i'r wynfydedig ystâd. 
honno, lle y mae pob cysuron nefol i'w 
mwynhau i bob tragywyddoldeb. 


V nur Hefal. 


HYFEDDOD yr holl ryfeddodau 
ydyw, i'r Creawdwr sylwi mewn 
trugaredd ac mewn gras ar greaduriaid 
na haeddasant ddim oddi ar ei law, ond 
ei wg a'i soriant. byth, am bechu o hon- 
ynt yn rhyfygus yn ei erbyn, ac ymhaer- 
llugu i frasgammu dros y deddfau uniawn 
a roddes efe iddynt. Ond yn gymmaint ag 
mai nid ei ffyrdd ef ydyw ein ffyrdd ni, ac 
mai nid ei feddyliau ef ydyw ein medd- 
yliau ni, nid edrychodd ar y rhwystrau ag 
oeddynt ar y ffordd, ni sylwodd ar an- 
hawsderau, ac ni chymmerodd ei luddias 
gan y cyffroadau a roddwyd iddo, eithr 
ymwelodd â byd y daearolion â chodiad 
Haul o'r uchelder. Yr ydym gwedi 
clywed am deyrnas hen Nos, ac arswydus 
ydoedd pan yr oedd hi â'i mentyll duon 
yn goblygu yr ehangderau, a'i thywyll- 
wch dudew yn ymsymmud ar hyd wyneb 
y dyfnder mawr. Ond pa beth ydoedd 
hir nos yn nychrynfeydd ei theyrnasiad, 
at y tywyllwch mawr ysprydol a ymled- 
odd dros y byd drwy drosedd ac anufudd- 
dod dyn? Ar unwaith trodd hwn 
belydron gwawr y bywyd yn ol, cuddiodd 
haul gogoniant, ac attaliodd lewyrch llon 
llugyrn Paradwys rhag tywynnu ar yr 
hiliogaeth ddynol. Dywedodd Duw yn 
wyneb y caddug mawr a amdoai yddaear, 
“Bydded goleuni, a goleuni a fu;” ac 
oblegid ei allu creadigol, efe a wnaeth i 
oleuni lewyrchu allan o dywyllwch, ac 
i'r greadigaeth ymddangos mewn pryd- 
ferthwch ac ardderchowgrwydd mawr, 
Felly hefyd yn wyneb y tywyllwch ys- 


prydol, yr hwn a roddodd brydferthion — 


3A 


pennaf y greadigaeth dan y cysgodau, yn 
ffordd ei drugaredd a'i ras, gwnaeth i 
Haul gogoniant daflu ei belydron drwy 
yr holl eigionau duon, ac y mae y gread- 
igaeth newydd oblegid hyn yn ymddan- 
gos mewn adnewyddol degwch. 
Tywynnodd y wawr hon ar ddyn 
pan mewn gresynoldeb ac angenoctid 
mawr. Cerddai ym mlaen yn brydferth 
yn ei berffeithrwydd creadigol tu a'r 
bywyd, yng nghanol mil myrddiwn o 
wrthddrychau a-lonnent ei enaid, ac a 
lanwent ei galon & syndod oblegid an- 
feidroldeb rhyfeddodion ei Greawdwr, 
Ar bob llaw yr oedd rhosynau Paradwys 
yn ymagor mewn prydferthwch anam- 
gyffredadwy, meillion gogoniant yn arogli 
yn beraidd yn awelon purdeb, a Sheci- 
nah y ddinas nefol yn ganfyddedig yn 
chwareu uwchben bryn Sïon. Ond pan 
y rhoddodd y dyn gam dros y terfyn, 
aeth yn uniongyrchol i ganol tir y fell- 
dith, a'r tywyllwch dudew a'i hamgylch- 
ynodd, fel nad ydoedd ond pob arswydau 
a phob dychrynfeydd o bob tu iddo. 
Wele deithiwr gwedi colli ei ffordd, ac 
wele y nos dywyllaf erioed gwedi ei 
oddiweddyd! Wele bererin gwedi cam- 
synied ei lwybr, ac yng nghanol peryglon 
y caddug mawr! Y mae y dyn gwedi 
myned ar gyfrgoll yng nghoedwigoedd y 
fall, le mae bwystfilod uffern yn chwilio 
am ysglyfaeth. Ond pan ydoedd yr haul 
gwedi ymguddio mewn ystafelloedd pell 
o'r tu draw i'r bryniau, a phan ydoedd 
dyn mewn perygl o syrthio dros raiadrau 
colledigaeth, fe dywynnodd gwawr o'r nef 

arno, cafodd ail olwg ar annedd dded- 
wydd ci Dad, a gwelai byrth y ddinas 
fry yn disgleirio mewn gogoniant mawr. 
Tywynnodd y llewyrch hwn ar y byd 
drwy awgrymiad o ddyfodiad Had y 
wraig, ynghyd a'i fuddugoliaeth ar y 
ddraig, a thywysogaethau a galluoedd y 
tywyllwch. Rheol gweithrediad yr Holl- 
alluog Dduw ydyw, cyfryngu pan fyddo 
ei greaduriaid yn yr angen mwyaf; 
dyma yr amser y mae ei fraich fawr yn 
cael ei dynoethi, dyma y pryd y mae ei 
nerth anorchfygol yn cael ei amlygu, a 
thyma yr adeg pan y mae efe yn egluro 
ei rymusderau. Y mae llawer dyn gwedi 
newynu i farwolaeth o ddiffyg i'w gym- 
mydogion gymmeryd ei achos dan ystyr- 
iaeth mewn pryd ; a phan nad ydoedd 
mwyach, yr oedd calonau pawb yn dos- 
turiol, a dorau eu haelioni yn agored. 
Ond nid dyma ymddygiad ein Duw ni, 
—efe a ddaw ym mlaen yn nydd cyfyng- 
der, ac a estyn ei gynnorthwyon mewn 
pryd. Yng nghanol y nos fawr yn Eden, 
gwnaeth i oleuni hanner dydd dorri 
allan o'r cymmylau. Pan oedd yr Aipht- 
iaid ar warthaf Israel, ac yn bwriadu eu 
gwneuthur yn aberthau i'w cynddaredd, 
datguddiodd Ior ei fraich drwy sychu y 
dyfroedd dyfnion, a gwneud ffordd drwy 
donau trochionnog ymôr. Pan daflwyd 
y llangciau i'r ffwrn danllyd boeth, yr 
oedd efe yno yu barod i'w derbyn, ac a'u 
gwaredodd mewn gorfoledd. Pan dafl- 
wyd Daniel i ffau y llewod, yr oedd efe 
gwedi bod yno yn cau eu safnau, ac wedi 
eu dysgu i fod yn waraidd fel ŵyn. Pan 
ydoedd y llew uffernol â safn agored yn 
barod i lyngeu y lleidr ar y groes, estyn- 
odd Ior ei fraich allan, ac a'i hachubodd 
fel tewyn, gan ei osod i orphwys yng 
nghanol Paradwys. Yn nhir sychder 
mawr, y mae cfe yn afonydd ac yn ffryd- 
iau oerion i eneidiau sychedig, yng 
nghanol y dymmestl fawr ddychrynllyd, 
y mae cfe yn lloches glyd i'r pererin, 
yng nghanol llifeiriaint y dyfroedd dyfn- 
ion, y mae efe yn dyfod ym mlaen yn 
gynnorthwy, ac ar ganol mynydd Gilboa 
y mae efe yn gwlawio nes ci wneuthur 
fel Hermon. Pa Dduw fel efe, yr hwn 
y mae yn hoff ganddo drugaredd, ac yn 


dyfod allan o fangre preswylfod ei sanct- 


eiddrwydd, i rodio drwy anialwch y cod- 
wm er chwilio am le i drugarhau ? 

Y mae y wawr nefol hon gwedi ty- 
wynnu ar y byd yn bennaf trwy Efengyl 





Y WAWR NEFOL. 


Lân ein Harglwydd Iesu Grist. Yr oedd 
Mab Duw i fod yn oleuni i oleuo y 
Cenhedloedd, ac yn ogoniant i'w bobl 
Israel. Cyn ymddangosiad Mab Duw 
yn y cnawd, yr oedd pelydron y golau 
hwn i raddau mawrion gwedi llewyrchu 
ar y byd, yn yr addewid yn Eden, yn 
aberthau a defodau Deddf Moses, ac yn 
y prophwydoliaethau, yr oedd bryn Sion 
yng ngogoniant ei ysprydolrwydd gwedi 
ei amlygu, ond nid i'r perffeithrwydd 
hwnnw yr eglurir ef yn yr efengyl. 
Trwy yr efengyl yr ydym ni oll yn ed- 
rych ar ogoniant yr Arglwydd megis 
mewn drych, ac yn cael ein newid i'r 
unrhyw ddelw, o ogoniant i ogoniant, 
megis gan Yspryd yr Arglwydd. Y mae 
golau hon yn ymlid ymaith y cysgodau 
ym mhob gwlad ac oes, ac yn dwyn ys- 
prydolrwydd pethau i'r amlwg, yr hyn, 
oni buasai hi, a arosasent byth mewn 
dirgelwch dan y cysgodau. Trwy gnawd- 
oliaeth ein Harglwydd bendigedig y ty- 
wynnodd goleuni mawr ar y rhai a eist- 
eddent ym mro a chysgod angau, ac yn 
ei llewyrch yrarweiniwyd hwynt i “fyn- 
ydd Sion, ac i ddinas y Duw byw, y 
Jerusalem nefol, ac at fyrddiwn o angyl- 
ion, i gymmanfa a chynnulleidfa y rhai 
cyntaf-anedig, y rhai a ysgrifenwyd yn y 
nefoedd, ac at Dduw, Barnwr pawb, ac 
at ysprydoedd y cyfiawn y rhai a ber- 
ffeithiwyd, ac at Iesu, Cyfryngwr y tes- 
tament newydd, a gwaed y taenelliad, 
yr hwn sydd yn dywedyd pethau gwell 
na'r eiddo Abel.” Yng ngolau yr efengyl 
y mae purdeb a pherffeithrwydd priod- 
oliaethau y Jehofah yn cael eu hamlygu, 
a thrwy hon y'n dysgir i addoli Duw yn 
ysprydol, “mewn yspryd ac mewn 
gwirionedd.” Nid oedd ond megis can- 
wyll fechan yn llaw Mab y dyn ar y 
cyntaf yng ngwlad Canaan, yn Asia, 
ond ei anfonedigion a acthant ar led y 
byd, a phob un â'i ganwyll gyd ag ef, a 
mawr y llewyrch nefol a wasgarwyd 
mewn un oes. Goleuwyd taleithiau 
Groeg yn Ewrop ac Asia, goleuwyd Affri- 
ca, goleuwyd yr Aipht, goleuwyd Rhuf- 
ain, goleuwyd Prydain, a goleuwyd 
gwledydd a brenhiniaethau lawer. Nid 
oes ond y tywyllwch mwyaf dudew ym 
mhob gwlad lle nad ydyw yr efengyl; 
temlau cilunod a ddyrchafant eu penau, 
allorau mân dduwiau a adduruir, defodau 
gorwag a gyflawnir, a gogoniant yr unig 
wir a'r bywiol Dduw a rennir rhwng 

gwaith dwylaw dynion. Ond y mae yr 
efengyl, lle ei credir ac ei derbynir, yn 
achosi cyfnod newydd i gymmeryd lle, 
oblegid y goleuni newydd a dafla i fedd- 
yliau dynion. Er cael golau mawr ar ser- 
yddiaeth, adnabod eu henwau a'u hysgo- 
giadau, gwybod am faintioli a phellderau 
y bodau wybrennol, ynghyd â llwybrau 
anhygyrch y cometau yn yr eithafion, 
bydd y galon yn dywyll, os yn amddifad 
o oleuni efengyl ein Harglwydd Iesu 
Grist. Er gwybod am y ddaear yn ei 
thaleithiau ehang, ei mynyddau mawrion 
a dyrchafedig, ei moroedd dyfnion, ei 
brenhiniaethau mawreddog, a'i dinasoedd 
hoyw, bydd y galon yn dywyll heb i 
vlau yr efengyl dywynnu drwy ei hysta- 
fellocdd. Er pob dysgeidiaeth a gwy- 
bodaethau, yr ynfyd a ddywed yn ei 
galon nad oes un Duw er pob peth ; ond 
yng ngrym golau yr efengyl, y dyn a 
arweinir yn ei llewyrch i babell y Gor- 
uchaf, ac i fynydd ei sancteiddrwydd. 
Dengys y ddeddf fudreddi y tŷ, ond yr 
efengyl a ddengys foddion glanhau ; 
dengys y ddeddf yr aflendid, ond yr 
efengyl a ddengys y ffynnon; dengys y 
ddeddf y noethni, ond yr efengyl a dden- 
gys y gwisgoedd; dengys y ddeddf y 
clwyf, ond yr efengyl a ddengys y fedd- 
yginiaeth. Yr efengyl a hwylia gamrau 
y pererin drwy holl ddrain a dyrysni yr 
anialwch, hi a lewyrcha ar ei lwybr o'r 
Aipht, hi a fydd yn llusern i*w gerdded- 
iad o Basan bell, a gwelir ei llewyrch 

llon yn tywynnu arno tu & godreon y 
mynyddoedd tywyllion, cyn cyrhaeddyd 
o hono y breswylfa barottoedig i fod yn 
orphwysfa iddo. Da y gwnawn fod yn 
dal ar y golau hwn, amgen ni agyfrgollir 
yn niffaethleoedd y ddaear; ac y mae 
yn weddus i ni fod ar ein gwyliadwr- 
iaeth, a chofio yn wastadol mai “ Haul a 
tharian yw yr Arglwydd Dduw, ac na 
attal efe ddim daioni oddi wrth y rhai a 
rodiant yn berffaith.” Cofiwn mai yn 
ei oleuni ef y gwelwn ni oleuni, ac mai 
yn y tywyllwch yr ydym os nad ydyw y 
Seren ddydd gwedi cyfodi yn ein calonau. 
Yr ydym oll wedi myned yn dywyll iawn 
drwy bechod, ac ymae y goleuni sydd 
ynom wrth natur yn dywyllwch; ac 
heblaw hyn, y mae Duw y byd hwn 
gwedi dallu meddyliau y rhai digred, fel 
na thywynnai iddynt lewyrch gogoniant 
efengyl Crist, yr hwn yw delw Duw. Y 
mae y Gair sanctaidd gyd å ni, yr hwn a 
ddylai fod yn llusern i'n traed, ac yn 
llewyrch i'n llwybrau ; ac yn ei oleuni y 
galluogir ni i rodio wrth y rheol hon, ac 
felly y bydd trugaredd arnom, ac ar 
Israel Duw. Trwy rodio yng ngoleuni yr 
efengyl, dygir ni yn ddiangol drwy y 
fuchedd hon, ac ni a gawn orphwys byth 
mewn gwlad lle ni bydd angen am oleuni 
haul, na lleuad, na chanwyll, oblegid yr 
Arglwydd a oleua iddynt, a hwy a deyr- 
nasant gyd â Duw dros oesau afrifawl 
tragywyddoldeb. 


Vatyriweh eich Fiyrdd. 


R ydym, yn y wedd ddwysaf a 
phwysiccaf yn cael ein galw yn yr 
Ysgrythyr Lân i ystyried ein ffyrdd; a 
hynny oblegid ein bod wrth natur yn 
rhodio llwybrau a‘arweiniant i ddinystr 
a cholledigaeth dragywyddol. Y mae yn 
iawn i ni ystyried ein ffyrdd, oblegid y 
mae sylw manol yr hollbresennol a'r 
hollwybodol Dduw arnom drwy ein holl 
daith yn y fuchedd hon. Pe byddai yr 
ystyriaeth yn ein llywodraethu ni, ac yn 
cael effaith ddyladwy arnom, diau y 
byddai ein bucheddau yn fwy dichlyn- 
aidd, a'n llwybrau yn y glyn lawer yn 


gywirach. Pe byddem ni yn ystyried ein 
bod bob dydd a nos, yng ngwydd ein 
Creawdwr a'n Duw,a bod ei olygon sanct- 
aidd yn craffu yn fanol ar ein geiriau, 
ein gweithredoedd, a'n meddyliau, diau 
y byddem yn fwy syml, a'n hagweddau 
yn fwy teilwng o'r berthynas sydd 
rhyngom a'n Creawdwr. Y mae y Duw 
mawr ac uchel yn adnabod ci holl gre- 
aduriaid, trwy gyrau pellaf ei holl lyw- 
odraeth fawr. Nid oes air ar dafod 
cymmaint ag un o'i greaduriaid, trwy yr 
holl fyd, nad ydyw efe yn eu gwybod 
oll. Y mae efe yn amgylchynu ein 

llwybr a'n gorweddfa, a hyspys ydyw yn 
ein holl ffyrdd. Ni chuddia y tywyllwch 
rhagddo ef, y mae ogofau gwlad cysgod 
angau yn noeth ger ei fron, ac nid oes 
dim cuddiedig rhagddo. Pa gynnifer o 
ddynion sydd yn credu hyn, ac yn ystyr- 
ied hyn? A esgynai cynnifer o gabledd- 
au i fynu tu a'r nef pe byddai dynion yn 
ystyried bod Duw yn eu clywedî A 
lettyid cynnifer o feddyliau annghym- 
meradwy yn y galon, pe credid eu bod 
oll yn eglur yng ngwydd yr hollwybodol 
Dduw? Na wneid yn ddiau ; ond bydd- 
em ym mhob man, a lle, yn ymddwyn a 
gweithredu megis pe byddem yng 
ngwydd y farn fawr. Am hynny, oblegid 
bod llygaid sanctaidd y Jehofah arnom, 
ystyriwn ein ffyrdd. Cofiwn bod ein 
traed wrth natur o'r íu allan i derfynau 
ei ddeddfau ef, ein bod yn droseddwyr 
ar ei orchymynion, ac yn rhodio traws- 
lwybrau, & bod ei sylw arnom o'r bru 
i'r bedd. Y maeniferi lliosog o'r teulu 
dynol yn ddiau yn meddwl nad ydyw yr 
Arglwydd yn craffu ar y ddaear; ond 
yn hyn y maent yn dra chamsyniol, 
oblegid fel y canlyn y dyweda y Goruch- 
af am ddyn, “ Ei ffyrdd a welais.” Canfu 
y cam cyntaf a roes Adda dros lwybr 
y ddeddf; gwelodd yr ergyd cyntaf a 
roes Cain i'w frawd Abel ; a gwelodd y 
peth daioni a gafwyd yn Abia bychan, 
yn nhŷ Jeroboam yr hwn a wnaeth i 
Israel bechu. Pwy a droseddai yn ei 
erbyn ef, ac ystyried mai ynddo ef yr 
ydym yn byw, yn ymsymmud, ac yn 
bod? Bydded i'r ystyriaeth ein bod yn 
ei wydd yn barhaus i'n llywodraethu yn 
wastadol, fel y dysgom ofni yr Arglwydd 
ein Duw mewn modd dyledus, a rhodio 
yn ei ddeddfau ef. 

Ystyriwn ein ffyrdd, oblegid y maent 
yn sicr yn arwain i drangcedigaeth. Na 
fydded i ni gymmeryd ein twyllo, er cyn- 
nifer ydyw ein hudoliaethau, oblegid mae 
y matter yn rhy ddwys a phwysig. “Ni 
watworir Duw ;” na wneir mewn gwir- 
ionedd, “oblegid yr hyn a hauo dyn, 
hynny hefyd a fed efe.” Os ydwyt ti, 
O ddyn, yn penderfynu dilyn dy yrfa 
bechadurus ; yn penderfynu myned ym 
mlaen yn dy ffyrdd presennol, gan ddi- 


ystyru ofn a gwatwor arswyd ; os ar al- 


wadau y nef ni wrandewi, ac os i fygyth- 
ion yr Hollalluog ni roddi osteg, y mae 
yn dy aros gerwyn fawr digofaint Duw, 
ac yng nglyn terfyniad ti a gei dy 

ddyrnu yn oes oesoedd. Y mae St. Paul. 
gwedi dywedyd, mewn geiriau tra am- 
lwg, mai cyflog pechod yw marwolaeth ; 
ac â hyn ymae holl athrawiaethau yr 
Ysgrythyr Lân yn cyduno. Os dilynir 
pechod ac anwiredd, gan ymhyfrydu yn 
y gwrthddrychau hynny a waherddir gan 
oruchaf ddeddfau ein Creawdwr, nid oes 
i'w ddisgwyl ond derbyn a dioddef y 
cospedigaethau hynny sydd ddatgudd- 
iedig yng nghyfiawn farnedigaethau 
Duw. Yn gyffredin y mae dynion mewn 
sefyllfa o wrthryfel yn erbyn y Brenhin 
mawr; rhoddant yr ammharch mwyaf 
i'w lywodraeth, diystyrant ddeddfau ei 
orsedd, a chyhoeddant eu hunain yn 
elynion penderfynol yn erbyn ei goron. 
Gwelir hwynt yn ymdrechu dymchwelyd 
ei deyrnas, ac y mae ynddynt anian yn 
ymdrechu rhoddi yr hyn holl a berthyn 
iddo dan warth. Ac o ddilyn llwybrau 
fel hyn, a rhodio ffyrdd cyffelyb i hyn, 
nid oes i'r cyfryw ddisgwyl, ond y dihen- 
ydd hwnnw y mae efe yn barod gwedi ei 
gyhoeddi ar y rhai a ddelir âg arfau 
gwrthryfel yn eu dwylaw. Ac o bob 
peth dychrynllyd y mae ein clustiau 
gwedi eu clywed erioed, y ddedfryd ar 
weithredwyr anwiredd ydyw y fwyaf 
arswydus :—“ Fy ngelynion hynny, ni 
fynnasent i mi deyrnasu arnynt, dygwch 
hwynt yma, a lleddwch hwynt ger fy 
mron i.” I ba le y mae y dyn calon- 
galed yn prysuro ei gamrau? I bale y 
mae sathrwr deddfau Duw yn wynebu ? 
Ac ym mha le y bydd lletty tragywyddol 
y gŵr a ymgyndynnodd drwy ei oes yn 
erbyn ei Greawdwr? Edrychwn i mewn 
i'r llyfr Dwyfol, a darllenwn y dalenau 
cyssegredig, a pheidiwn myned ym mlaen 
yn ein hamryfuseddau. “Ewch oddi 
wrthyf, rai melldigedig, i'r tân tragy- 
wyddol, yr hwn a barottowyd i ddiafol 
ac i'w angylion.—Ar yr annuwiolion y 
gwlawia efc faglau, tân a brwmstan, a 
phoethwynt ystormus; dyma ran eu 
phiol hwynt.” O mor arswydus ydyw 
byw mewn pechod! Y mae y cymmylau 
mawrion a duon yn ymgynnull, y mae 
yr arfau angeuol yn cael eu parottoi; 
ac y mae rhyw arwyddion o ddigllonedd 
rhyfedd yn crogi uwch ben! Daccw 
angau yn ei holl ddychrynfeydd yn dy- 
fod ym mlaen ; efe a esyd ei saeth ar 
linyn ei fwa, efe a lusga yr annuwiol tu 
â dyffryn y cysgodau duon, efe a'i gwthia 
i'r afon donnog a dû; ac ymddengys 

yntau yn noeth o flaen gorsedd y Bod 
mawr, sydd yn gwreichioni mewn pur 


deb a sancteiddrwydd, ac adrosglwyddir 


byth i wlad y gwaeau tragywyddol! O 
chwi, y rbai sydd a chlustiau gennych, 
chwi, y rhai sydd a theimladau gennych, 
chwi, y rhai sydd ag eneidiau anfarwol 
gennych, chwi, sydd yn meddwl am y 
farn dragywyddol, ” Ystyriwch eich 
ffyrdd.” Y maent yn wynebu ar dir- 
oedd colledigaeth, ac yn wynebu ar y 
llyngclyn ofnadwy a elwir Tophet, cyn- 
neuad yr hwn sydd dån a choed lawer, 
ac anadl yr Arglwydd megis afon o 
frwmstan yn ei ennyn ef.. O ystyriwch 
eich ffyrdd. 

Ystyriwch eich ffyrdd; oblegid y mae 
yn ddichonadwy i chwi droi oddi arnynt 
yn awr. Melusiawn ydyw galwadau y 
nef ar ol pechaduriaid, oblegid y maent 
yn brofion sicr a diymwad bod derbyn- 
iad i ni gan yr Arglwydd. “ Gadawed y 
drygionus ei ffordd, a'r gŵr anwir ei 
feddyliau, a dychweled at yr Arglwydd, 
oblegid efe a gymmer drugaredd arno, 
ac at ein Duw ni, oblegid efe a arbed yn 
helaeth.” Y mae gras yn teyrnasu, ac 
o'i anfeidrol drugaredd a'i ras, y mae yr 
Arglwydd yn galw arnom; ac meddai 
St. Paul, “ Yr ydym ni yn genhadau dros 
Grist; megis pe byddai Duw yn deisyf 
arnoch trwom ni, yr ydym yn erfyn dros 
Grist, Cymmoder chwi â Duw.” Yn ofer 
y dywed dyn, “ Os ydwyf gwedi fy ethol, 
yr wyf yn sicr o gael fy achub,” oblegid 
y mae miloedd yn awr gwedi eu damnio, 
a geiriau tebyg i hyn gwedi bod yn eu ge- 
neuau. Y ffordd er etifeddu iachawdwr- 
iaeth dragywyddol ydyw, nid chwilio 
am ein henwau yn llyfrau ei fwriadau, 
ac yn nalenau ei ddirgeledigaethau ef; 
ond syrthio ger ei fron mewn gwir edi- 
feirwch, gwneuthur derbyniad o'i Fab 
Icsu fel Iachawdwr ein heneidiau, rhodio 
yn ci ddeddfau, byw er ei glod, a marw 
yn ei heddwch. Ni ellir bod yn gadwedig 
heb ymdrech; oblegid trwy ymdrechu 

y mae myned i mewn trwy y porth 
cyfyng. Ymdrechodd St. Paul ymdrech 
deg ; ac y mae yn rhaid i ninnau fod 
wrth ein gwaith ni cyn y cyrhaeddom y 
nef, ac y mae ein Duw yn barod i wneu- 
thur ei waith yntau. Yn yr hyn yr ydym 
ni yn wan, y mae efe yn gadarn, ac yn 
barod i'n cynnorthwyo; ac yn ei drugar- 
edd a'i ras y mae yn rhoddi nerth mewn 
pryd, ac yn gosod y breichiau tragy- 
wyddolo dan bererinion llesg yr anial- 
wch. Ni wna esgusodion y tro o flaen 
yr orsedd fawr ; ac os na wna y tro i 
ddywedyd o flaen yr orsedd, “ Ni chefais 
fy ethol, ni alwyd arnaf, &c.” ni wnant 
y tro yn bresennol. Dywedir i'r gwas 
drwg a diog fyned yn fud o flaen y farn, 
ac yn fud hefyd yr â yr holl esgusodwyr 
presennol yno. Am hynny bydded i ni 
oll fod gyd â y gwaith perthynol i ni; 
oblegid, tra wrth y gwaith, y mae cyn- 
northwyon o'r nef yn cael eu hestyn i ni. 
Ystyriwn ynte ein ffyrdd; oblegid y 
mae yn alluadwy i ni gael gafael yn 
ffordd y bywyd, a gorphen ein gyrfa 
mewn tangnefedd. Agorwyd ffordd go- 
goniant ar draul chwŷs, dagrau, llafur, 
dioddefaint, marwolaeth, ac adgyfodiad 
Mab Duw, ac y mae hon gwedi ei phal- 
mentu â gwaed, ac yn rbydd i bechadur- 
iaid i'w rhodio. Felly, yn awr, “ Trowch 
i'r ymddiffynfa, chwi garcharorion go- 
beithiol,” oblegid y maeoedi yn berygl- 
us iawn ; a chyn y fory, fe allai y bydd 
rhai o honoch gwedi ymddangos yn y 
farn fawr. Trueni bod neb yn marw yn 
Gilead, a balm a physygwr i'w cael yno; 
a thrueni bod neb yn myned i uffern, a 
drws bywydtragywyddolgwedi ei agoryd, 
Bydded i ni gofio y bydd gwaed pob un 
ar ci ben ei hun, ac yn ol yr hyn a wneir 
yn y corph y derbynir yn y farn. A phan 
dywynno boreu yr adgyfodiad 'cyffred- 
inol, daw y rhai a wnaethant dda allan 
i adgyfodiad bywyd, a'r rhai a wnaethant 
ddrwg i adgyfodiad barn. 

ANED Ifor yn nyffryn trueni yspryd- 
ol, lle y teyrnasa Apolyon mewn 
rhwysg mawr, ac y cyflawna greulonder- 





au, y rhai pe adroddid hwynt bob yn un 
ac un, yn ddiau a achosent y fath fraw, fel 
y fferrai y gwaed ym mhob gwythienau, 

ac y gorlenwid pob mynwesau gan y 
dychrynfeydd mwyaf; oblegid gwedi 
iddo ef gael y gwasanaeth ffyddlonaf, yr 
ufudd-dod manylaf, a'r parch uchaf gan 
ei wasanaethwyr, efe, ar derfyn eu teith- 
iau, a'u gwobrwya & dihenydd tragy- 
wyddol, o fewn gororau y wlad anned- 
wyddaf, am ei bod mewn berw parhaus 
gan anadl yr Hollalluog, a'i phreswylwyr 
yn y loesion trymmaf gan y picellau 
tanllyd a drywanant eu heneidiau yn 
ddi-dorr. Y boreu y cyfrifwyd Ifor yn 
llechres dynolion y byd, rhuai llewod, 
bugunadai teirw, a chwibanai seirph 
oddi amgylch yr annedd, unwedd a phe 
buasai yr holl uffernolion gwedi torri 
drwy ddorau eu carcharau, mewn awydd 
i'w gael a'i gludo i'r danllwyth ferw- 
wyrdd, er ei gladdu yn nyfnderau cor- 
byllau distryw yn oes oesoedd. Y munud 
yr ymddangosodd yng ngwawl y dydd, 
canfyddid hadau yr hen wahanglwyf yn 
ei gyfansoddiad, gwelwyd ei fod gwedi 
ei wenwyno gan y sarph, ac edrychid ar 
gymmylau pechod y rhai a anffurfient ei 
wedd ; ac fel eraill o'r un rhywogaeth, 
gwnaeth yn amlwg yn fuan ei fod yn 
gwbl lygredig, ac y gwasanaethai yn 
ffyddlon y gormeswr a dorrodd drwy 
furiau Eden, ac a draws-feddiannodd ba- 
las hardd y Brenhin anfarwol. Ym more 
ei oes, yr oedd yn ddiwyd yn dysgu trin 
eirf tywysog gormesol y tywyllwch, yn 
llawenhau ym mhob gwasanaeth er cyn- 
nal i fynu golofnau teyrnas y gelyn mawr, 
ac wrth fodd ei galon yn nhwrf pob 
gloddest annuwiol; yr hyn a barodd i 
rai feddwl mai byr ei ddyddiau a fyddai 
ar y ddaear, a'i fod yn prysuro i'w ddi- 
henydd, gan y gwelent ef yn feunyddiol 
megis yn addfedu i'w ddinystr, ac ar 
gyrhaedd y dibyn, dros yr hwn, gwedi 
unwaith syrthio, nid oes gyfodiad mwy. 
Nid ofnai ei riaint Dduw Abraham, ni 
pharchent gyfreithiau glân y nefoedd, ac 
ni synient am y pethau a berthynent 
i'w heddwch; ac felly ni chafodd Ifor 
gynghorion gan fam, addysgiadau gan 
dad, na hyfforddiadau Cristionogol, am 
yr esgeulusai yn gwbl yr Eglwys blwyfol 
yn y pentref cyfagos, a'r Addoldy Ym- 
neillduedig ger y bryn draw. Ac erbyn 


ei fod yn ddeunaw oed, efe oedd y blaen- | 


or mewn annuwioldeb, y cyntaf ym mhob 
cynniweirfeydd ynfyd, a'r uchaf ei dwrf 
ym mhob cyfeillachau nosawl ; ni ofnai 
sathru deddfau Duw, ni arswydai y farn 

fawr, ac ni ddychrynai rhag rhyferthwy 
dialeddau Ior, pan yr ymwisga ym men- 
tyll ei lidiogrwydd er dyrnodio ei elynion 
& tharan-folltau ei ddeheulaw, yng nglyn 
terfyniad, yn y byd mawr tragywyddol. 
Yng ngweinyddiadau rhagluniaeth y 
Teyrn tragywyddol, hwyliodd y march 
gwelw-las ei gamrau drwy y fro, ac yr 
oedd uffern yn ei dychrynion mwyaf 
yn ei ganlyn ef ; y dwymyn boeth a ym- 
afaelai yn y llangciau siongcaf, a'r gwyr- 
yfon harddaf; gosodai eu gwaed mewn 
berw, dyrysai eu synwyrau, ac mewn 
ychydig ddyddiau trosglwyddai hwynt 
i'r byd arall. Nid oedd ond y llefain 
a'r gwaeddi mwyaf drwy yr holl gym- 
mydogaeth ; draw yr oedd rhieni mewn 
wylofain chwerw am eu plant, a cher- 
llaw ìddynt ymddifaid yn oergrio yn 
dorr-calonnus ar ol eu rhieni; cloch 
y Llan a dingcianai gnul marwolaeth 
yn barhaus, y beddau oeddynt yn agored 
yn y fynwent, a dau neu dri bob dydd a 
ddanfonid i'r gweryd, er eu sicrhau dan 
gloiau y bedd. Yr annuwiolaf yn y fro yn 
gyffredin a dorrid i lawr ; ac yn yr am- 
ser y crynaì ceidwaid y tŷ, y tywyllai y 
rhai a edrychent drwy y ffenestri, ac yr 
elai y cawg aur yn ddrylliau, yr oedd eu 
braw a'u hymadroddion yn annarlun- 
iadwy ; yr oedd uffern yn ei hingau a'i 
loesion yn dechreu dwyn yr enaid ì 
deimlad, y ddamnedigaeth yn ymdaenu 
drwy y fynwes, a hwythau yn gwaeddi, 
pan yng nghanol y llifeiriant, eu bod yn 
soddi o dan gyfiawn farn Duw, ac yn 
disgyn i deyrnas nos, lle na thyrr y 
wawr i oesau tragywyddoldeb ei hun. 
Ond er mor ddychrynllyd ydoedd gwei- 
nidogaeth yr angau gwelw yn y gym- 
mydogaeth, ac er i Ifor gael ei arbed yn 
yr alanas fawr, ni effeithiodd hynny 
nemawr arno, ond attal ei rwysg am 
ychydig; dangosodd yr un caledrwydd 
calon, dilynodd yr hen arferion, a mwy 
hoff oedd ganddo yr hen gymdeithion, y 
rhai ni lusgwyd i angau na'r bobl hynny 
a ymdrechent am fywyd tragywyddol, 
ac a rodient lwybrau glân duwioldeb. 
Yn fuan gwedi hyn, aeth ir Eglwys 
gymmydogaethol yn ddigwyddiadol i 
gyfarfod â chyfaill, i dynnu cynlluniau 
drygionus er boddhau nwydau llygredig ; 
ac yno y clywodd ymadroddion newydd- 
ion i'w glustiau am werth enaid dyn, am 
y farn fawr, am dragywyddoldeb, am 
boenau y damnedigion, am wynfyd y nef, 

am ddioddefaint y Cyfryngwr, am or- 
chwylion Calfaria, ac am afon gras, hyd 
onid oedd yn y syndod mwyaf, ac mewn 
teimladau na phrofodd mo'u cyffelyb 
erioed o'r blaen. Ni siaradodd fawr â'i 
gyfaill; ond trodd adref, gan benderfynu 
yn ei feddwl ymgadw oddi wrth y fath 
le rhagllaw, rhag ei roddi mewn adnew- 
. yddol derfysg; ond yn y dyddiau can- 
lynol, sylwyd ei fod yn fwy pruddaidd 
na chyffredin, er ei holl ymdrechion i 
ymddangos megis cynt, Nis gwyddai 
beth oedd arno; ac er cael eì waredu 
oddi wrth drallod ei feddyliau, ymaflodd 
yn awyddus yn ei hen orchwylion ; ond 
yn gwbl ofer; oblegid ei wasgfeuon a 
gynnyddent, a'i archollion a ddyfnhaent, 
drwy y cyfferi a ddefnyddiai er gwellhau 
ei hun. Yn y wedd hon y treuliodd 
amryw ddiwrnodau; ni fedrai gysgu y 
nos, ac ni lonnid ei feddwl gan dywyn- 
iad y wawr foreuol, pan gydganai adar y 
goedwig, ac yr ymddangosai natur yn ei 
holl ddosparthion megis mewn gwên yn 
nynesiad yr haul uwch bryniau y dwy- 
rain. 

Yr ail waith i Ifor fyned i'r Eglwys 
ocdd ar brydnawn Sabboth, pan yr oedd 
yr haul a'i belydron yn tywynnu ar y 
fro, y meusydd yn gyforiog o'r ffrwythau 
mwyaf cynnyrchiol, a'r llysieuau yn 
gwasgaru eu haroglion yma a thraw ; 
ond efe, er mwyn symmud ymaith y 
baich a'i blinai, a ymddygai yn rhyfygus, 
a ymddiddanai yn anystyriol, ac a wnai 
gellwair o'r pethau mwyaf pwysig. Wedi 
cyrhaedd yr Eglwys, yr oedd y Gwasan- 
acth ar ddechreu ; yr Offeiriad, yr hwn 
oedd hen wr gwallt-frith a gyfododd ger 
gwydd y gynnulleidfa mewn symledd 
urddasol, a darllenodd wahanol ranau y 
Gwasanaeth gyd â dwysder a difrifoldeb 
mawr, nes llenwi calonau y gwyddfod- 
olion âg yspryd addoli ; ac wedi gorphen 
y Gweddïau, a chanu mawl i dirion Dad 
y trugareddau, esgynodd yr Offeiriad 
i'r areithfa, a detholodd ei destun, er 
aunerch ci gyd-ddynion, oddi wrtho. 
Yn fuan daeth awclon o Galfaria heibio, 
clywyd trwst ym mrigau y morwydd, ac 
megis twrf olwynion cerbydau yr iach- 
awdwriaeth yn y lle; oblegid, ar y pryd 
hwnnw, daeth Emmanuel i lawr, er 
rhoddi tro yn yr ardd lysiau, ac er gwel- 
ed a oedd y pomgranadau gwedi blodeuo. 
Yr oedd yno rai yn ei ddisgwyl, gwedi 
gwcled hir nosweithiau, ac wedi bod 

mewn llawer o ystormydd mawrion ; yr 
oedd sŵn y weinidogaeth yn gadarn, y 
wawr yn torri fwy-fwy, a'r myrr yn di- 
feru ar hespenau rhydlyd y cloion, nes 
yr oedd pob amlygrwydd bod yr hen 
garcharau yn myned i gael eu hagoryd, 
a Mab y dyn yn myned i gipio pentewyn- 
ion oddi ar aelwydydd yr hen ddinystr- 
ydd. Cyrhaeddodd yr ergyd galon Ifor ; 
gwelwai, synnai, ac ymliwiaì ; teimlai ei 
hun yng nghanol y taranau, gwelai uffern 
yn ymagor er ei dderbyn, a suddai mewn 
dychryniadau ; ffrwd o ddagrau a redent 
o'i lygaid, a'i galon a gurai, megis pe 
buasai am neidio allan o'i fynwes. Yr 
oedd y Brenhin ei hunan gwedi dyfod, a'i 
garedigion a ymlonnent yn ei wedd; 
cymmerwyd y telynau oddi ar yr helyg, 
a dechreuwyd chwareu yr hen dônau, 
ac ail adrodd pryddestau Calfaria, nes 
oedd yrhai a fwriwyd i odreon y my- 
nyddoedd yn cyd-lawenhau yn ymweliad 
Sion, ac yn bloeddio allan, “Cenwch 
iddi, gwinllan y gwin coch.” Dymunol 
gweled y wawr yn torri ar ol noswaith o 
hir dywyllwch, cysurus cael glan gwedi 
bod rhwng y tonau ar fôr tymhestlog, a 
diddanus cael lletty rhag bod allan yn y 
tywydd garw ; ond y mae pob dymunol- 
deb yn diflannu, fel tegwch y rhosyn 
gwedi ei sethrir, pan welir gogoniant y 
Brenhin, ac y clywir ei sŵn yn y weinid- 
ogaeth. Yr oedd y Brenhin yn awr yn 
amlwg yn ei dŷ ym mhlith ei bobl, a 
gorclifygodd galon Ifor gyd â y blaenaf; 
ac wrth ystyried yr hyn a wnaeth, a 
wna, ac ydyw, nid rhyfedd i'r Psalmydd 
ddywedyd, “ Teccach ydwyt na meibion 
dynion, tywalltwyd gras ar dy wefusau ; 
o herwydd hynny y'th fendithiodd Duw 
yn dragywydd. Gwregysa dy gleddyf ar 
dy glân, O gadarn, a'th ogoniant, a'th 
harddwch. Ac yn dy harddwch march- 
oga yn llwyddiannus, o herwydd gwir- 
ionedd, a lledneisrwydd, a chyfiawnder ; 
a'th ddeheulaw a ddysg i ti bethau ofn- 
adwy. Pobla syrthiant danat; o her- 
wydd dy saethau llymion yn glynu yng 
nghalonau gelynion y Brenhin.” Glyn- 
odd y saeth yng nghalon Ifor, clwyfwyd 
ef yn y frwydr, a gorchfygwyd ef gan ras. 
Gwelodd y noddfa, a diangodd iddi; 
a phan dywalltwyd cariad Duw ar led yn 
ei galon, yr oedd wrth ei fodd yn ym- 
lawenychu yn yr Arglwydd, ac yn ym- 
hyfrydu yn Nuw ci iachawdwriaeth. 
Gwedi ymadaw o hono â gwasanaeth 

ei hen feistr, mynnodd le yn nhŷ ei Ar- 
glwydd, ac enw ym mhlith y rhai a 
alwent eu hunain yn blant iddo; ac yn 
llafar y dyrchai foliant i'w Dduw, gan 
fynegu, mewn llewygfeydd pêr a nefol, 
rinweddau yr hwn a'i galwodd allan o 
dywyllwch ryfeddol oleuni Ior ei hun. 
Nid ymgynghorodd å chig agwaed ; ond 
cymmerodd y groes i fynu, gan arwyddo 
i bawb mai ei benderfyniad ydoedd di- 
lyn camrau yr Oen, drwy annghlod a 
chlod, parch ac ammharch, hyd derfyn 
ei oes. Profodd o gysuron y cyfammod, 

WEDI i Xerxes, brenhin Persia, ben- 
derfynu darostwng y Groegiaid, 
ymbarottodd yn egniol gyferbyn a'r 
gorchwyl; ac wedi cynnull o hono ei 
fyddinoedd ynghyd, cychwynodd i'w 
anturiaeth gyd â bwriad llawn iorchfygu, 
ac i ddychwelyd yn ol i'w wlad ei hun 
mewn rhwysg ac anrhydedd buddugol- 
iaethwr. Ymhwyliodd tu & gwlad Groeg 
dros y Thracian Chersonesus ; ac wedi 
cyrhaeddyd dinas Dor yn Thrace, gwer- 
syllodd ei fyddin, a rhoes orchymyn 
i'w lynges ei ddilyn, er mwyn cyd-weith- 
redu yn yr anturiaeth. Yr oedd y fyddin 
a arweiniwyd gan Xerxes o Asia yn ddau 
cant ar bymtheg o filoedd o wŷr traed, 
& phedwar ugain mil o farchogion, ac 
ugain mil yn gweini i'r glud a'r camelod, 
&c. Pan groesodd yr Hellespont, y cen- 
hedloedd a ymostyngasant iddo a ych- 
wanegasant dri chan mil at ei fyddin ; 
ac felly yr oedd ei fyddin yn ddwy filiwn 
mewn nifer, a'i lynges yn ddeuddeg 
cant a saith o longau, ac ym mhob 
llong ddau cant o wŷr, heblaw deg ar 
hugain o longau Persiaidd a Mediaidd ; 
a'i longwyr rhyfelgar yn ddau ean mil, 
a dwy fil ar bumtheg a thriugain, chwech 
cant, a deg mewn nifer. 

Gallwn ddeall, oddi wrth y cyfrif uch- 
od, fod cwmmwl dâ yn grogedig uwch 
ben gwlad Groeg; oblegid pa beth yd- 
oedd dyrnaid bychan o bobl i wynebu y 
fath lu mor ddirfawr, ag ydoedd yn 
gorchuddio yr holl wledydd! Yn wyneb 
parottoadau Xerxes, nid oedd Lacedæ- 

rhodiodd yn neddfau Ion ; a phan ym 
mlodau ei ddyddiau, trefnodd teyrn y 
dychryniadau ei beiriannau ar gyfer ei 
babell, er ei dadymchwelyd i'r llwch; 
ond goleuwyd ef yn y glyn tywyll, cyn- 
naliwyd ei ben rhag suddo yn y llifddwfr, 
cafodd fynediad helaeth i dragywyddol 
deyrnas ei Arglwydd ; ac y mae yn awr 
gyd â niferi y rhai gwaredigol o fewn y 
wynfa lon, yn dyrchu clodydd Ior, ac yn 
llafar ganu am y waredigaeth a gafodd 
drwy Bryniawdwr byw. À 


a Salamis, 


mon ac Athens yn cysgu; oblegid, yn 
gymmaint ag mai yn erbyn y ddwy 
ddinas hyn yr oedd brenhin Persia yn 
fwyaf llidiog, hwy a ddanfonasant at eu 
holl gynghreirwyr, i erfyn yn daer am 
gynnorthwyon i wrthwynebu y gelyn, 
a'i guro yn ol i'w wlad ei hun; ond yn 
nydd eu cyfyngder ni chawsant ond y 
peth nesafi ddim o gynnorthwyon, a 
hwy a adawyd i'w hadgyfnerthion eu 
hunain i wrthwynebu y gelyn mawr. 
Y peth cyntaf o bwys yn awr yng ngolwg 
y Lacedemoniaid a'r Atheniaid, ydoedd 
dewis cadfridog i lywyddu y fyddin ; ac 
yn wyneb cryfder a llid y gelyn, yr oedd 
yn anhawdd gan y cadfridogion gorau 
gymmeryd y fath orchwyl pwysig arnynt. 
Yr oedd dinesydd yn Athens o'r enw 
Epicydes, i'r hwn y perthynai rhyw 
gymmaint o hyawdledd, ond yn anaddas 
hollol i'r swydd, etto a'i fryd ar fod yn 
llywydd ; a rhag i hynny gymmeryd lle, 
trefnodd Themistocles yr etholiad yn y 
fath fodd fel ag y cafodd ef ei hun ei 
bennodi i'r swydd, ac Euribyades y La- 
cedemoniad yn llyngesydd. Yr unig 
ddiffyg yn awr ydoedd eisiau gwybod 
ym mha le y byddai yn fwyaf manteisiol 
iddynt gyfarfod â'r Persiaid, er mwyn 
gwrthwynebu eu dyfodiad i dir Groeg; 


a phenderfynwyd ar Thermopylæ. Mae . 


hwn yn gyfyngle ym mynydd Oeta, 
rhwng Thessaly a Phocis, ac ynghylch 
pum troedfedd ar hugain o led, ac felly 
yn hawdd i'w amddiffyn ; a thrwy hwn 
yroedd yn rhaid i'r Persiaid ddyfod ì 

Achaia, er mwyn gwarchae ar Athens. 
Yn Thermopylæ y safodd y fyddin Roeg- 
aidd i ddisgwyl am y Persiaid, dan ly- 
wyddiaeth Leonidas, un o frenhinoedd 
Sparta. Pan ddaeth Xerxes i olwg 
Thermopylæ, synnodd yn ddirfawr pan 
welodd fod y Groegiaid a'u bryd ar ei 
wrthwynebu; oblegid yr oedd wedi cael ei 
ddarbwyllo i'r grediniaeth nad oedd raid 
iddo ymladd, ond bod yn ddigon dangos 
ei fyddin er dwyn pawb i ymddarostyng- 
iad ac ufudd-dod. Y brenhin, gan ddis- 
gwyl na buasai y Groegiaid yn ymladd, 
a arosodd yn llonydd am bedwar diwrn- 
od ; ac ymdrechodd wobrwyo Leonidas, 
er mwyn cael ganddo droi ei gefn a 
chilio; ond yn ofer. Pan fethodd Xerxes 
yn yr amcan hwn, anfonodd at Leonidas, 
ar iddo roddi ei arfau i fynu yn union- 
gyrchol; a'r attebiad a gafodd ydoedd 
yr un byr canlynol :—“ Deuwch a chym- 
merwch hwynt.” Gorchymynodd Xer- 
xes yn awr i'r lluoedd Mediaidd ymosod 
arno, a'u cymmeryd oll yn fyw, a'u 
dwyn o'i flaen ef; ond hwy, druain, ni 
allent wrthsefyll ymgyrch y Groegiaid, a 
hwy a gurwyd yn ol gyd & lladdfa fawr. 
Yn nesaf, gorchymynodd Xerxes i'r rhan 
honno o'r fyddin Bersiaidd a elwid y 
“Fintai Anfarwol” i ymosod arnynt; 
ond yr un mor aflwyddiannus a fu yr 
ymosodiad hwn a'r llall, a'r fintai hon a 
gurwyd yn ol gyd â lladdfa fawr. 
Xerxes, gwedi cael y fath brawf o 
wroldeb y Groegiaid, a'u bod yn bender- 
fynol i farw dros eu gwlad a'u breinniau, 
a anobeithiodd dorri iddo ei hun ffordd 
drwyddynt, ac nis gwyddai pa beth i'w 
wneuthur yn eì gyfyngder meddwl ; ond 
un o frodorion y wlad a ddaeth atto, ac 
a ddangosodd iddo lwybr dirgelaidd, ar 
hyd yr hwn y gallasai anfon y milwyr 1 
drum uwch ben y cyfyngle lle yr oedd y 
fyddin Spartaidd. Pan ddaeth yr hwyr, 
anfonodd Xerxes ei filwyr dewisol i'r lle, 
ac erbyn torriad y dydd yr oeddynt 
mewn meddiant o hono. Pan welodd 
Leonidas hwynt yno, gollyngodd y 
cynghreirwyr ymaith; ond efe a'i dri chan 
gŵr a benderfynasant ymladd a marw 
yn y fan ; oblegid yr oedd yr Oracl gwedi 
dywedyd bod yn rhaid i Lacedemon neu 
ei brenhin syrthio i ddinystr; ac efe a 
benderfynodd aberthu ei hun dros ei 
wlad, a'r Spartiaid a edrychasant ar Ther- 
mopyle fel eu claddfa. Gwedi iddynt 
gymmeryd ychydig luniaeth, dyrchafas- 
3B 

ant floedd fawr, gan redeg ym mlaen i 
ymosod ar y Persiaid ; a'r ymgyrchiad 
ydoedd yn arswydus a nerthol. Leonid- 
as ei hun ydoedd yn un o'r rhai cyntaf a 
laddwyd ; ac egnion y Lacedemoniaid i 
amddiffyn ei gorph marwol oeddynt 
braidd yn anghredadwy. Yn y pen draw, 
y Lacedemoniaid a laddwyd oll ond un 
dyn, yrhwn a ddiangodd i Sparta; ac 
edrychid arno fel llwfrddyn a bradwr, 
ac ni chyfeillachai neb &g ef; ond ych- 
ydig gwedi hynny, ym mrwydr Platmes, 
cyflawnodd y fath orchestion milwraidd, 
fel yr ail-ynnillodd ei gymmeriad. Y 
mae brwydr Leonidas a'i dri chan gŵr 
yn honnaid ym mhlith holl frwydrau yr 
oesau, gyd å golwg ar y gwrthwynebiad, 
y galanastra, a'r ymroddiad o du y fath 
nifer bychan, yn erbyn holl nerth Asia 
dan dywysiad Xerxes, yr hwn a elwid y 
Brenhin Mawr! Ryw amser gwedi yr 
helyntion hyn, darfu i'r Amphyctoniaid 
orchymyn ar fod i gofgolofn ardderchog 
gael ei hadeiladu yn Thermopylæ, er 
anrhydedd i amddiffynwyr gwrol Groeg 
a laddwyd yno ; ac ym mhen y deugain 
mlynedd, gorchymynodd Pausanias am 
symmud esgyrn Leonidas oddi yno i 
Sparta, a cholofn hardd a adeiladwyd er 
coffadwriaeth am dano. 

Collodd Xerxes ugain mil o'i wŷr o 
ryfel yn Thermopyle, a dau o'i frodyr, 
y rhai a laddwyd. Ar yr un diwrnod ag 
yr ymladdwyd brwydr Thermopylæ, ym- 
laddwyd brwydr forawl rhwng y Groeg- 
iaid a'r Persiaid yn Artemisium ; ond ni 
bu hon o bwys neillduol i un o'r pleidiau, 
gan na bu yn benderfynol, ym mhellach 
nag i wannychu y Persiaid yn fwy. 
Xerxes yn y cyfryw amser a aeth i wlad 
Phocis, gan yspeilio a llosgi dinasoedd y 
ffordd y cerddai ; a daeth mor belled ag 
Athens! a gorfu ar yr Atheniaid gym- 
meryd llongau a diengyd i'r môr, a 
gadael y ddinas yn ysglyfaeth i'r Per- 
siaid. Yr oedd y llynges Roegaidd yn 
Salamis, dan lywyddiaeth Euribyades ; 
a chan y gwyddai Themistocles fod am- 
ryw o'r cadveniaid Groegaidd a'u bryd i 
hwylio oddi yno, ac yntau o'r farn mai 
yn Salamis yr oedd yn fwyaf manteisiol 
iddynt ymladd â'r Persiaid, gallodd drwy 
ystrangc gael ei ddymuniad i ben. Ym- 
barottodd y ddwy blaid i ymladd ; ac yr 
oedd llongau y Groegiaid yn gant a phed- 
war ugain mewn nifer, ac yn dilyn cyf- 
arwyddyd Themistocles ym mhob dim. 

Yr oedd Xerxes ar ben bryn yng ngolwg 
y ddwy lyngos; a phan gyfododd y gwynt 
yn ffafriol, rhoes Themistocles yr arwydd; 
a'r Persiaid, gan wybod fod llygaid y 
brenhin arnynt, a ymosodasant ar y 
Groegiaid mewn modd angherddol. Ond 
yr oedd pob peth yn eu herbyn ; chwythai 
y gwynt yn eu hwynebau, ac yr oedd eu 
llongau yn rhy uchel a thrymion, ac yn 
rhy liosog ì ymladd mewn lle mor 
gyfyng. Drylliwyd llynges Xerxes yn 
chwilfriw ; a'r unig un a ddangosodd 
wroldeb oedd Artemisia, y frenhines; 
ac er i'r Atheniaid gynnyg deng mil o 
ddrachmau aur i'r neb a'i daliai yn fyw, 
hi a ddiangodd drwy ei gwroldeb o'r 
frwydr. Brawychodd Xerxes yn fawr 
gwedi colli brwydr Salamis, a ffodd 
ymaith, gan adael Mardonius i lywyddu 
tri chan mil o wŷr i ddarostwng gwlad 

Groeg os gallai. Cymmerodd y rhelyw 
o'r fyddin tu a'r Hellespont ; ond cym- 
maint oedd ei frys, fel y blaenodd arn- 
ynt gyd ag ychydig wŷr ; eithr pan gyr- 
haeddodd y lle, yr oedd y bont fadau 
gwedi torri, a brenhin mawr Persia a orfu 
groesi y môr mewn cwch bychan. Gau- 
afodd Mardonius gyd ai fyddin yn 
Thessaly, ac yn y gwanwyn aeth i Bot- 
ia, a'r Persiaid yn dri chan mil o nifer 
yn ol Herodotus, ond yn bum can mil 
yn ol Diodorus, a chyfarfuasant â'r Groeg- 
iaid yn Plate»; lle y gorchfygwyd 
hwynt gan Pausanias ac Aristides, a 
byddin o Roegiaid yn driugain mil a deg 
mewn nifer; ac ni ddiangodd o'r 
Persiaid ond pedair mil adeugain! Ni 
chroeswyd yr Helespont gan fyddin 
Bersiaidd byth gwedi yr amser hwnnw. 


Sqnating Loyola a'r Sesnifint, 


ON Inigo Lopez de Ricalde, a alwyd 

gwedi hynny wrth yr enw Ignatius 
Loyola, a aned o un o'r teuluoedd ar- 
dderchoccaf a boneddiccaf yn yr Yspaen, 
a hynny yng nghyfnod mwyaf rhyfelgar 
y wlad honno, pan ag yr oedd y trigolion 
yn llawn yspryd milwraidd. Dygwyd 
Loyola i fynu yn llŷs Fferdinand, aalwyd 
gwedi hynny Fferdinand y Catholic ; a 
chan ei fod yn dwyn cyssylltiad âg un 
o'r teuluoedd anrhydeddusaf yn y llŷs, 
efo a lyngcodd yn ehelaeth o yspryd 
milwraidd yr oes, ac o'r yspryd ag oedd 
bryd hynny yn liywodracthu ei gyfoedion 
ieuaingc. Nid oedd yn ei fryd ond en- 
wogi ci hun ym mhlith marchogion 
milwraidd llŷs Siarl y Pummed drwy 
bob gorchestion rhyfelgar, ac felly 
gwneuthur ei hun yn enwog yng ngolwg 
ei frenhin a'i wlad. Yr oedd Loyola yn 
Pampeluna, pan ymosodwyd ar y ddinas 
gan y Ffrangcod yn y flwyddyn 1521, lle 
y gwnaeth yn amlwg ei ddewrder milwr- 
aidd, drwy sefyll mewn adwy yn y mur 
ei hun; pryd y curodd finteioedd o'r 
Ffrangcod yn eu hol, ond pryd hefyd y 
clwyfwyd ef yn ei ddwy goes. Yn y 
cyflwr clwyfedig hwn, bu yn boenus 
iawn arno; canys gorfuwyd agor ei 


glwyfau dair gwaith ; a phan ag yr oedd 
dan gyllill y meddygon, ni ddangosodd ei 
fod yn dioddef, ond yn unig drwy yr 
arwyddion o gau ei ddyrnau. Pan ag 
yr oedd ar ci glaf wely, ymruthrodd 
meddyliau crefyddol ffanaticaidd yn 
gawodau mawrion arno; ac er ei fod 
gwedi cael ei analluogi oblegid ei glwyf- 
au i ryfela ym mhellach âg arfau cnawd- 
ol, penderfynodd ymladd â'r gelyn ys- 
prydol hyd eithaf ci alluoedd. Pender- 
fynodd ymladd rhyfeloedd yr Eglwys, a 
gwnaeth addunedau i'r Forwyn Fair i 
fod yn ffyddlon, ac yn ffyddlon iawn yn 
ei gwasanaeth hyd derfyn eithaf ei oes. 
Meddyliodd ei fod yn canfod gweledig- 
aeth fawr, yn yr hon yr oedd y Fendigaid 
Forwyn yn ymddangos iddo yn ei holl 
ogoniant ; ac efe yn uniongyrchol a aeth, 
ac a grogodd ei arfau milwraidd yn ymyl 
ei delw. Gorchfygwyd of yn gyfangwbl 
yn awr gan ei feddyliau, a chan ei ddy- 
lanwadau gweledigaethol; a Loyola a 
gyfododl o wely cystudd, a drodd ei 
gefn ar ei artref a'i berthynasau, gan 
dorri pob cyssylltiad cnawdol, ac aeth i 
ogof ym Mynydd Montserrat i ymladd 
â galluoedd y tywyllwch. Newidiodd ei 
ddillad â chardottyn ar y ffordd, ac yn y 

plygiadau mewnol efe a osododd ddrain; 
ni chymmerai ond yn unig ddigon o 
ymborth i'w gadw rhag llewygu; ac yn 
nhywyllwch ei ogof, yng nghanol drew- 
dod a thrueni, ymroddodd yn llwyr i'w 
ffanaticiaeth a'i weledigaethau. Medd- 
yliai fod gwrthddrychau ysprydol yn 
siarad âg ef, ac efe a roddai attebion 
iddynt ; ac yma y bu am ryw amser yn 
dilyn ei arferion coelgrefyddol. 

Ym mhen ennyd penderfynodd Loyola 
ymweled & Phalestina, y tir sanctaidd, 
er mwyn cyflawni ei ddefosiynau wrth 
fedd yr Arglwydd, a chael cyffro adnew- 
yddol i'w deimladau ar Fynydd Calfaria. 
Rhag ofn yr adnabyddid ef gan ei hen 
gyfeillion wrth deithio y ffordd fawr i 
Barcelona, efe a chwiliodd ffyrdd croes- 
ion, gan droi o'r naill ochr i Mauresa. 
Yr oedd yn gloff o un glun; ond ym 
mlaen yr oedd yn myned drwy bob 
tywydd, gan gardotta ar hyd y ffordd, 
hyd oni chyrhaeddodd Grefydd-dy y 
Dominiciaid ym Mauresa, lle yr aeth 
drwy lawer iawn o boenydiau ychwaneg- 
ol er mwyn cymhwyso ei hun i ymweled 
â'r tir sanctaidd. Yn ei gell, yn y crefydd- 
dy hwn, ymprydiodd am wythnos gyfan; 
ac oni buasai i'w gyffeswr gyfryngu, diau 
na newynasai ei hun i farwolaeth yma. 
Treuliai oriau a nosweithiau mewn 
gweddi a thaerni; weithiau teimlai ei 
bechodau yn pwyso fel mynyddoedd o 
blwm arno, yn ei wasgu ac yn ei lethu i 
wallgofrwydd ; a phrydiau eraill medd- 
yliai ei fod yn gweled llewyrch y wawr 
yn tywynnu arno, yr hyn a dawolai y 
tonau trochionnog a ddylenwent yn ei 
fynwes. Nid oes dim hanes i'r dyn hwn, 
yn ci wasgfa a'i ofid oblegid ei gyflwr, 
gael ei gyfarwyddo at yr Ysgrythyrau, ac 
at waed ei Grôg Ef; ni ddangoswyd ef 
yn nhrefn a ffordd iachawdwriaeth, fel 
ag iesmwythau clwyfau ei enaid ; dim 
o'r fath beth ; ond ei gyfarwyddo mewn 
coclgrefydd, a'i lyffetheirio yn dynnach 
yn ei gaethiwed. Yr ocdd yn ei dywyll- 
wch, a'i athrawon yn ddeillion, ac nid 
rhyfedd ei fod gwedi cyfeiliorni yn ffordd 
achubiaeth ei enaid. Y mae yn drueni 
mawr, na chawsai ei roddi ar y ffordd ; 
canys diau ei fod yn onest yn ol y goleuni 
oedd ynddo. Un diwrnod, meddyliodd 
ei fod yn dihuno o freuddwyd ; a medd- 
yliodd hefyd fod ei holl flinderau a'i 
boenedigaethau yn deilliaw oddi wrth 
ymosodiadau Satan ; ac o'r awr honno 

allan, penderfynodd na wnelai efe ddim 
â'i fywyd blaenorol, ac nad agorai efe 
mwyach mo hen glwyfau eì fynwes. Ni 
ellir golygu hyn yn gymmod â Duw drwy 
Grist, ond yn hytrach yn benderfyniad 
meddwl diysgog. Safodd ar risiau Eg- 
lwys St. Dominic, ym Mauresa; ad- 
roddodd Wasanaeth y Forwyn; yn 
ddisymmwth meddyliodd ei fod yn gweled 
y nef yn agored; ac efe a wylodd yn 
uchel ac yn faith mewn rhyw lewyg pêr 
lesmeiriol. Penderfynodd Loyola yn 
awr fyned ar ei bererindod i Jerusalem ; 
a chan ei fod gwedi ymryddhau o'i ofnau 
a'i amheuon, a'i weledigaethau dychym- 
mygol yn ei wroli, penderfynodd wneuth- 
ur pethau mawrion yn ei ddydd. Edrychai 
ar y byd fel maes ehang o'i flaen, a'i fod 
yntau gwedi cael ei ddethol fel offeryn 4 
fuddugoliaethu yn ysprydol arno. 

Cyrhaeddodd Loyola ddinas sanctaidd 
Jerusalem mewn hyder llawn o'i fod 
gwedi derbyn commissiwn dwyfol i gad- 
arnhau y ffyddloniaid, ac i argyhoeddi 
tyrfaoedd o'r anffyddwyr i'r ffydd. Yr 
oedd erbyn hyn gwedi ffurfio dyn newydd 
o hono eì hun; yn ymresymmu, ac yn 
tynnu cynlluniau, gan deimlo ynddo ei 
hun gadernid mewnol i'w dwyn oll oddi 
amgylch. Yr oedd Loyola erbyn hyn fel 
cawr gwedi dihuno o gwsg ; ond yr oedd 
yn rhaid iddo wrth flynyddoedd o amyn- 
edd cyn y gallai roddi ei gynlluniau 
mewn gweithrediad. Gwedi ei ddych- 
weliad yn ol i Ewrop o Asia, blaenffrwyth 
eì lafur fu “Yr Ymarferion Ysprydol ;”’ 
a chyflwynwyd y rhai hyn yn neillduol 
i sylw gan y Pab Paul y trydydd. Pan 
ddychwelodd efe yn ol o'r tir sanctaidd 
yn flinedig, aeth i Barcelona, ac yno ym 
mhlith plant dechreuodd ddysgu elfenau 
yr iaith Ladin. Yr oedd yn ei ddosparth 
forwynig hardd; ac er ei fod ef yn 
meddwl bod ei hen ddyn gwedi mar- 
weiddio ar y groes, yng ngwyddfod hon ` 
fe deimlodd ei fod yn fyw. Gan na allai 
orchfygu y brofedigaeth, hyspysodd yr 
amgylchiad i'r Ysgolfeistr, a dymunodd 
arno wneuthur prawf o'r wialen at ei 
berson ; yr hyn a wnaed, a diddyfnwyd 
meddwl Loyola oddi wrth y forwynig. 
Diflanodd cariad yn wyneb gweinyddiad 
y fedwen, ac efe a gafodd awyr glir ì 
anadlu ynddi drachefn. Ymddengys 
iddo fod yn ddiwyd iawn wrth ei lyfr, 
canys yn y flwyddyn 1528 yr oedd ym 
Mhrif-Ysgol Paris. 

Ar ei ffordd i Paris, nid oedd ganddo 
ddim i’w gynnal, ond yn unig cardotta 
ei ffordd. Bu yno o 1528 hyd 1535, yn 
parottoi ei gynlluniau gyferbyn a'r gy- 
fundraeth fawr, yr hon a fwriadai efe eì 
sefydlu er mwyn cynnorthwyo Eglwys 
Rhufain. Yn Paris, daeth ei gymdeith- 
ion mewn efrydiaeth yn ddisgyblion 
ìddo ; tyngasant oll ar yr afrllad cysseg- 
redig ar feddrod St. Denys, yr elent gyd 
a'u tad ysprydol ar genhadiaeth i Pales- 
tina; ac os na byddai hynny yn gyr- 
haeddadwy, yr ymostyngent i Ficer 
Crist, ac y cai efe eu trefnu yn ol ei 
ewyllys. Ar Wyl y Forwyn, yn 1534, 
gwelid ychydig nifer, mewn diwyg gref- 
yddol, yn dyfod fel gorymdaith fechan, 
dan gysgodau tŷrau Eglwys Notre Dame; 
a phan esgynasant Fryn y Merthyron, 
disgynasant i'r beddrod lle y dywedid 
bod St. Denys y Merthyr gwedi ei 
gladdu. O'u blaen, gwelid un yn cerdded 
gan ysgogi yn filwraidd, ond ei fod yn 
gloff. Yr oedd ei wynebpryd yn dywyll; 
yr oedd yn benfoel; gwedi passio ei 
ddyddiau gorau ; ei lygaid yn melltennu ; 
a phwy oedd y dyn hwn ond Ignatius 
Loyola, a golwg fawreddog arno. Pan 
yn addoli yng Nhgapel St. Denys, yn ei 
ymyl, ar ei liniau, yr oedd Francis 
Xavier, gŵr ieuangc pendefigaidd o'r 
Yspaen, yr hwn a fu gwedi hynny yn 
Genhadwr mor llwyddiannus yn China. 
Yr oedd yn bresennol hefyd ar y pryd, 
Alphonso Salmeron, a chyfaill neillduol 
Loyola, sef Iago Laynez, yr hwn a fu yn 
Llywydd y Jesuitiaid ar ol ei feistr. Yno 
hefyd yr oedd Nicholas Alphonzo Boba- 
dilla, a Simon Rodriques. Ymgrym- 
masant oll ger bron yr allor, lle y gwein- 
yddai Peter Faber, yr hwn oedd unwaith 
gwedi bod yn fugail ar fynyddoedd 
Savoy ; ond yn awr yn Offeiriad mewn 
Urddau Sanctaidd. 

Yr oedd Peter Faber yn un o ddisgybl- 
ion cyntaf Loyola,ac yn gydystafellydd 
âg ef yng Ngholeg St. Barbara ; ac efe a 
roddes ei hun yn gwbli ddwylaw Loy- 
ola. Yr oedd Francis Xavier gwedi hanu 
o deulu pendefigaidd, ac yn ysgolhaig 
godidog; ond cyrhaeddodd dylanwad 
Loyola hwn, ac efe a ddaeth yn ddisgybl 
ffyddlon iddo. Yr oeddynt yn awr yn 
chwech o nifer; sef Loyola, Faber, 
Xavier, Salmeron, Laynez, a Bobadilla. 
Darllenwyd y Mass iddynt yn Eglwys 
Montmarte gan Faber, Yma ymrwym- 

asant mewn diweirdeb,ac adnewyddasant 
yr addunedau ag oeddynt yn barod 
gwedi eu cymmeryd. Yn gynnar yn y 
flwyddyn 1637, aethant gyd a'u gilydd i 
Venice, ar eu pererindod i Gaersalem ; 
ond y rhyfel rhwng y Venesiaid a'r Tyrc- 
iaid a'u rhwystrodd yn yr amcan hwn. 
Meddyliodd Loyola yn awr am ffurfio 
Sefydliad ; a'r cam cyntaf tu ag at hyn 
a fu iddynt oll gymmeryd eu hurddo yn 
Offeiriaid ; a gwnaethant eu cynnygiad 
cyntaf i bregethu ar heolydd Vicenza. 
Dechreuasant ar yr un amser yn y gwa- 
hanol heolydd, ar benau cerrig; ysgyd- 
went eu hetiau oddi amgylch et penau, 
ac â llefau uchel cynghorent y bobl i 
gyffesu. Tynnasant sylw neillduol; yr 
oeddynt yn garpiog, yn deneuon, a'u 
hymadrodd yn gymmysgiaitho Yspaenaeg 
ac Italaeg; a chyn iddynt ymwasgaru 
ar eu teithiau pregethwriaethol, galwas- 
ant eu hunain yn Gymdeithion Iesu; 
ac oblegid hyn galwyd hwynt yn Jesuit- 
iaid. 

Yn eu tarawiad cyntaf allan, ni chaw- 
sant ond groesawiad oer yn Rhufain, lle 
y drwgdybid hwynt o heresi. Ond eu 
hymddygiadau didramgwydd, eu gofal 
am y cleifion, cu zel yn pregethu, a'u 
parodrwydd i ddysgu, a ynnillodd iddynt 
ffafr a chefnogrwydd. Cymmerasant un 
adduned newydd ; sef bod yn hollol wrth 
orchymyn y Pab, i fyned i bob man, lle, 
a theyrnas y gorchymynai efe iddynt. 
Cymmerodd y Pab yr adduned hon yn 
sicrwydd o'u ffyddlondeb, ac efe a gad- 
arnhaodd eu Sefydliad ar ammodau; 
ond yn y flwyddyn 1534, efe a'i cadarn- 
haodd yn hollol. Fel hyn, o ddechreuad 
bychan, sefydlwyd Cymdeithas y Jesuit- 
iaid. Ni fu gan Eglwys Rhufain erioed 
ffyddlonach meibion na'r Jesuitiaid; 
cynnyddasant mewn nifer, aethant yn 
fwy dysgedig na neb, a'u dylanwad yn 
gyffedinol drwy yr holl deyrnasoedd. 
Cymmerasant lywodraeth pob peth ag 
oedd yn llywodraethu y meddwl cyffredin 
fel ag yr aeth pob peth braidd dan eu 
hawdurdod. Ymledodd yr Urdd Jesuit- 
aidd yn fawr yn yr Yspaen yn union- 
gyrchol; yn Barcelona, yn Valencia, ac 
yn Salamanca, ymunodd nifer lliosog â'r 


Gymdeithas newydd ; a hi a lwyddodd 


yn fawr hefyd yn Portugal. Gwnaed 
Loyola yn Llywydd yr Urdd ; ac yr oedd 
pob aelod, megis ag y mae hyd heddyw, 
yn rhwym i ufuddhau i orchymyn y 

Llywydd. Ni feddodd Rhufain, nac un- 
rhyw Eglwys Gristionogol, Genhadau 
mwy ffyddlon a llwyddiannus na'r Je- 
suitiaid. Nid ydyw moroedd, anialdir- 
oedd, pellderau, barbareiddiwch, na dim 
arall yn rhwystr iddynt hwy; canys 
rhoddant ufudd-dod hollol i orchymyn- 
ion y Penswyddog, a hynny yr un modd 
i'r Pab. Mae y Jesuitiaid yn gorph dys- 
gedig a chyfrwys, yn ymwthio i lysoedd 
brenhinoedd, ac yn fynych yn Gyffeswyr 

yno; maent yn ymwthio i serchiadau y 
mawrion ; mewn gair, mae dylanwad y 
Jesuitiaid yn cyrhaeddyd i bob manau; 
ac nid yw yn rhyfedd bod aelodau o'r 
Gymdeithas hon gwedi ymyrraeth yn 
rhwyg yr Ymneillduwyr oddi wrth 
Eglwys Brostestanaidd Lloegr! Ac y 
maent yn awr wrthi yn y deyrnas hon, | 
mor ddiwyd ag y buont erioed, yn eu 
hymdrechiadau i ddymchwelyd yr Eg- 
lwys Brotestanaidd yn y wlad hon. 


Adgyfodiad Crist ddi wrth y Reiru. 


WEDI rhoddi o Immanuel i fynu yr 
yspryd ar Galfaria, ei gorph a gan- 
ìattawyd gan Pontius Pilat, y rhaglaw 
Rhufeinig, i Joseph o Arimathea; yr 
hwn, gwedi i'r gwragedd olchi corph yr 
Iesu oddi wrth y gwaed a'r poeredd, a'i 
berarogli, ynghyd a'i amdoi mewn lliain, 
a'i gosododd yn ei fedd newydd ei hun, 
yr hwn a naddesid mewn craig yn ei 
ardd, yn gyfagos (mae yn debyg) i'w dŷ. 
Y sefyllfa hon o farwoldeb oedd y radd 
isaf o ddarostyngiad yr Iachawdwr ben- 
digedig ; a phan ynddi y rhai a'i canlyn- 
ent a wanychasant, a anobeithiasant, ac 
a amheuasant mai nid efe ydoedd Gwar- 
edwr yr Israel, na'r anfonedig hwnnw 
i ba un y dygodd prophwydi eu tystiol- 
aeth, ac am ba un y rhagddywedasant 
yn eu prophwydoliaethau. Hyd yn hyn, 
nid oeddynt gwedi iawn synied, nac yn 
deall i gywirdeb mewn perthynas i drefn 
iachawdwriaeth dyn, na natur y deyrnas 
honno yr oedd efe ar ei sefydlu yn y 
byd; am hynny, yn fuan hwy lwfrhas- 
ant, ac a aethant bawb at eu gorchwylion, 
gan dybied na welent mo hono ef mwy- 
ach,a chan feddwl na chlywent yr un 
athrawiaeth yn diferu oddi wrth ei wefus- 
au ond hynny. Yroedd yr Athraw hwnnw 
yn awr, a ddysgai y bobloedd yn y peth- 
au a berthynent i'w heddwch, a lafarai 
mor rymmus wrth y torfeydd, ac a ger- 
yddai ormes ac annghyfiawnder y wlad 
mor llym, â'i dafod yn fud, gwedi ei 
rwymo gan gadwyn angau. Yn awr yr 
oedd y Crist hwnnw a wnaeth y fath 
wyrthiau rhyfeddol, a gyflawnodd y fath 
orchestion annghydmarol, ac a gwblha- 
odd orchwylion uweh natur, yn ddeiliad 


i frenhin dychryn, ac wedi ei lyffetheirio 
o fewn terfynau ei deyrnas, heb yr ar- 
wydd leiaf y buasai yn achosi cynnwrf 
yn y pentwr. Ië, yn awr yr oedd yr 
hwn a dybiwyd unwaith yn uwch na 
neb, â maen ar ddrws ei fedd, ac yntau 
mewn tawelwch yn cymmeryd ei hûn 
o'i fewn; ac wrth ystyried ei sefyllfa 
bresennol, ypghyd â thywyllwch deall 
ei ddisgyblion, nid rhyfedd iddynt be- 
truso ac ammeu nas gwelent ef mwyach 
ar dir y rhai byw, ac na chawsent ei 
bresennoldeb yn ychwaneg yn eu mysg. 
Ond mewn perthynas i adgyfodiad ein 
Harglwydd Iesu Grist, yr ydoedd gwedi 
ei hyspysu a'i ragddywedyd drwy weis- 
ion sanctaidd Duw er yr oesau gynt; ac, 
ym mhlith eraill a allesid eu henwi, mae 
y brenhinol brophwyd Dafydd yn y 
Psalm ii. 7. yn dywedyd geiriau fel 
hyn :—“ Fy mab ydwyt ti ; myfi heddyw 
a'th genhedlais.” Ac mewn geiriau 
amlwg ac eglur iawn, y mae yr Apostol 
Petr, yn Actau xiii. 32, 33, yn nodi yr 
adnod hon fel yn perthyn i adgyfodiad 
Crist oddi wrth y meirw; medd efe, 
“ Megis ag yr ysgrifenwyd yn yr ail 
Psalm, Fy Mab ydwytti; myfi heddyw 
a'th genhedlais.” Y mae yn amlwg fod 
yr Apostol yn deall hyn am adgyfodiad 
Crist; o herwydd yn adnod 32 dywed,— 
“ Ac yr ydym ni yn efangylu i chwi yr 
addewid a wnaed i'r tadau, ddarfod i 
Dduw gyflawni hon i ni eu plant hwy, 
gan iddo adgyfodi'r Iesu ; megis yr ys- 
grifenwyd yn yr ail Psalm, &c.” Ac 
felly mae yr athrawiaeth hon o'r pwys 
mwyaf, ac yn un o brif erthyglau y gref- 
ydd Gristionogol ; am hynny, nid rhyf- 

edd ei bod yn cael ei chrybwyll mor aml 
gan ysgrifenwyr ysprydoledig y Testa- 
ment Newydd. Pwy bynnag a amheuo 
y pwngc hwn, y mae yn ammeu y ffydd ; 
pwy bynnag a'i gwado, y mae yn gwadu 
Cristionogaeth; a phwy bynnag a'i 
gwrthodo, y mae yn gwrthod Orist fel 
Iachawdwr pechadur. Ac yn gymmaint 
a bod cymmydogaeth y “ bedd newydd ” 
yn fan mor hyfrydol, yn gymmaint a bod 
holl deulu Duw yn cael modd i lawenhau 
yma, ac yn gymmaint ag i angau mawr 
ei hun gael ei ddymchwelyd o fewn ter- 
fynau y bedd hwn, nid rhyfedd bod y 
meddwl yn ehedeg yno, ac yn cael ei 
lonni wrth weled y lle y bu Arglwydd y 
gogoniant ;ynddo, yn wag. Gwir fod 
llwch y patriarchiaid yn ogof maes 
Machpelah, gweddillion brenhinoedd 
Judah yng ngharneddau Caersalem, ac 
esgyrn penau coronnog y ddaear gwedi 
malurio yn y gweryd ; ond y mae bedd 
ein Harglwydd ni yn wag; oblegid efe 
a adgyfododd, a daeth i fynu yn fyw y 
trydydd dydd ; ac yn awr, geill ddywed- 
yd, “ Bum farw, ond wele byw ydwyf yn 
oes oesoedd.” Yn y gynniweirfa at y 
bedd, foreu y trydydd dydd, dywedai yr 
angel glân, “ Nid yw efe yma ;” ac nid 
oedd i anwyliaid Iesu ond myned ac 
edrych ar y fan y gorweddodd eu Har- 
glwydd. 

Mae y profion mwyaf diymwad gwedi 
eu rhoddi o adgyfodiad Crist oddi wrth 
y meirw. Gwir i'r bedd gael ei sicrhau 
mor ddiogel ag yr oedd yn alluadwy i 
elynion Crist ei wneuthur; a rhag na 
buasai hynny yn ddigon, gosodwyd yno 
geidweid, fel na weithredid twyll; ond 
er y cwbl, Immanuel a ddryliai y lly- 
ffetheiriau, a orfodai bob anhawsderau, 
acaddeuai i fynu o diriogaeth y bedd, 
gwedi cael o hono gyflawn fuddugoliaeth 
-ar frenhin dychryn. Rhai o gyfeillion 
yr Arglwydd a ddaethant yn fore at y 
bedd mewn petrusder meddwl, ac mewn 
ofnau mawrion ; a phan welent y maen 
gwedi ei dreiglo ymaith, ac nad oedd 
corph yr hwn oedd anwyl ganddynt yn- 
ddo, ymderfysgent yn eu meddyliau, ac 
anobeithient ei weled byth ond hynny. 
Ond dau o engyl gogoniant a ymddangos- 
asant ìddynt mewn disgleirdeb ac ardder- 
chowgrwydd anamgyffredadwy, ac a ddy- 
wedasant wrthynt gyfodi o'r Arglwydd 
oddi wrth y meirw, ac na chaent ef yno 
mwyach ; a'r rhai hyn oeddynt dystion 

geirwir, heb dwyll yn eu hymadroddion, 
na drygioni yn llechu yn eu calonau, 
oblegid gweinidogion Ior oeddynt yn 
gwneuthur gair y Goruchaf. Yr Apostol 
Paul, gan wybod bod geirwirdeb yr 
athrawiaeth o adgyfodiad y meirw yn 
ymddibynnu ar adgyfodiad Crist, a 
ddwg y rhesymau cadarnaf ym mlaen er 
profi yr olaf, tu ag at wneuthur y cyntaf 
yn dda; sef yn 1 Cor. xv. Y mae yn 
amlwg nad athrawiaeth ydyw hon gwedi 
ei llunio mewn twyll, ac yn cael ei chyn- 
nal drwy gelwydd; ond y gwirionedd 
noeth yn cael ei fynegi, megis y cymmer- 
odd le yn ei holl ranau ; oblegid gwelodd 
Iago yr Arglwydd yn fyw gwedi iddo 
farw ; a phe bernid tystiolaeth Iago yn 
annigonol, a phe tueddid neb i'w ham- 
meu, am nad oedd ond un, ychwanegir 
ei weled gan yr holl Apostolion. Yn 
awr, yr oedd yr Apostolion yn gwneu- 
tbur eu hunain yn agored i erledigaethaa, 
i rwymau, i garcharau, ac i angau oblegid 
y dystiolaeth hon; ac nid oedd elw 
bydol na gogoniant daearol mewn golwg 
ganddynt, nac yn debyg o ddeilliaw idd- 
ynt, pe buasent o'r gydwybod i ymdrechu 
cael gan ddynion i gredu celwydd. Ond 
oblegid y dystiolaeth hon, gwnaent eu 
hunain yn agored i lifeiriant o warad- 
wyddiadau, gosodent eu hunain yn wrth- 
ddrychau gwawd llaweroedd, ac yn fuan 
cawsant eu hunain yng nghanol gwreich- 
ion yr erledigaethau mwyaf brawychus, 
am yr ymattebent gydwybod dda, trwy 
lynu wrth, a thraddodi y gwirionedd dan 
sylw, beth bynnag fyddai y canlyniadau. 
Nid yn unig y mae yr athrawiaeth hon 
gwedi eì gadael ar dystiolaeth deuddeg 
dyn, er bod y rhai hynny o gymmeriad, 
ac yn ddynion geirwir; ond “Gwedi 
hynny gwelwyd ef gan fwy na phum 
cant brodyr ar unwaith ; o'r rhai y mae 
y rhan fwyaf yn aros hyd yr awr hon, 
eithr rhai a hunasant ;” ac felly, gyd & 
golwg ar dystion, y mae yma ddigon, nid 
orai a glywsant, ond y rhai a welsant 
yr , Arglwydd, gwedi dringo o hono o'r 
gweryd ; oblegid y mae yr Apostol Ioan, 
yn ei Epistol cyntaf, pen. i. 1, 3. yn dy- 
wedyd, neu yn hytrach yn ysgrifenu, fel 
hyn :—“ Yr hyn oedd o'r dechreuad, yr 
hyn a glywsom, yr hyn a welsom ê'n 
llygaid, yr hyn a edrychasom arno, ac a 
deimlodd ein dwylaw am air y bywyd. 
Yr hyn a welsom ac a glywsom, yr ydym 
yu ei fynegi i chwi.” Ac felly, mewn 

perthynas i dystion yr athrawiaeth hon, 
gellir dywedyd am danynt, na chymmer- 
asent y byd am arferyd twyll er mwyn 
arwain eu cyd-greaduriaid ar gyfeiliorn, 
trwy ymdrechu cael ganddynt gredu yr 
hyn nad oedd wir. 

Amryw weithiau yr ymddangosodd 
efe iddynt, gwedi ei adgyfodiad oddi 
wrth y meirw ; oblegid felly y dywed yr 
Efangylwyr sanctaidd wrthym; ar eir- 
wirdeb y rhai y gallwn ymddibynnu yn 
hyderus. Yn Matthew xxvii. 9. dy- 
wedir am y rhai a fuasent ar lan y bedd, 
ac a gawsent hyspysiaeth gan yr angyl- 
ion am adgyfodiad Crist, fyned o honynt 
i fynegi i'w ddisgyblion ef; a phan yn 
myned,“ Yr Iesu a gyfarfu â hwynt, gan 
ddywedyd, Henffych well.” Yn Marc 
xvi. 9. dywedir i'r “Iesu wedi adgyfodi 
ymddangos yn gyntafi Mair Magdalen ;” 
ac yn adnod 14. “iddo ymddangos i'r un 
ar ddeg, a hwy yn eistedd i fwytta ;” ac 
ar achosion eraill hefyd yr ymddangos- 
odd efe, fel na byddai i neb gael achos i 
ammeu gwirionedd mor bwysig ; yr hwn 
pe ei dileid, ni byddai Cristionogaeth fel 
crefydd yn deilwng o'i harddel, am na 
ddaliai obaith anllygredigaeth ac anfar- 
woldeb o flaen ei chofleidwyr. Yn awr, 
nis dichon i wrth-gredwyr, er eu hyawdl- 
edd a'u twyll-ddadleuon, ddadymchwel- 
yd ein ffydd ni, am ei bod gwedi ei se- 
fydlu ar dystiolaethau anwadadwy ; nid 
galluadwy i unrhyw ddyn betruso mewn 
perthynas i hyn, oddigerth iddo groes- 
hoelio ci synwyrau; ac onid ynfyd 
iawn fyddai y dyn hwnnw a feiddiai 
wrthsefyll y fath niferi o dystion ? Mor 
hyf y cyhoeddai Sant Petr y gwirionedd 
hwn! Heb ofni y canlyniadau, heb ar- 
swydo oblegid digasedd yr Iuddewon, 
ac heb ddychrynu oblegid unrhyw greu- 
londerau y tueddid hwynt i'w harferyd 
tu ag atto, yn Actau v. 30, 31. dywedai 
yn hyf,—“ Duw ein tadau ni a gyfododd 
i fynu Iesu, yr hwn a laddasoch chwi, ac 
a grocshoeliasoch ar bren. Hwn a ddyr- 
chafodd Duw â'i ddeheulaw, yn Dywysog 
ac yn Iachawdwr, i roddi edifeirwch i 
Israel a maddeuant pechodau.” 

Y mae yr athrawiaeth o adgyfodiad 
Crist oddi wrth y meirw yn wirionedd 
diddanus a chysurus i anwyliaid y nef 
drwy holl oesau Cristionogaeth. Wrth 
edrych dros y byd, a sylwi ar ddefodau 
ei drigolion, fe'u canfyddir yn ymwneu- 
thur âg oferedd, ac yn ymddigrifu mewn 

gwagedd, hyd onid ydyw yn ddigon i 
waedu pob calon, a dolurio pob meddwl 
a deimla dros ei gyd-greaduriaid. Ar 
lan yr afon draw, y mae teml harddwych 
gwedi ei hadeiladu o feini mynor, gwedi 
eì gwychu âg aur, ac yn disgleirio gan 
berlau dymunol; iddi y gwelir y tyrfa- 
oedd yn cynniwair, o'i mewn yr ym- — 
grymmant i eilun, ac yn ei gwasanaeth 
y gwelir llawenydd eu calonau mewn 
llythyrenau eglur; ond pan wynebont 
fyd tragywyddol, gadawant yr eilun ar 
ol, ac ymbalfalant yn y tywyllwch. Ar 
ben y mynydd accw, y canfyddir niferi 
lliosog o'n cyd-greaduriaid, fe allai, ar 
ben boreu yn groesawi ac yn ymgrymmu 
i'r haul pan yn ymddyrchu uwch caer y 
dwyrain ; neu yn y nos yn talu eu moes 
i'r lloer, ac yn ei chydnabod yn dduwies ; 
ond gwedi eu holl orfoledd mewn defod- 
au gwag, yn llifeiriaint y dyfroedd dyfn- 
ion fe'u gadewir iddynt eu hunain, ac 
yn dragyfyth suddant dan y tonau. Ië, 
ar y gwastad-dir gwyrdd-ddeiliog a meill- 
ionog y gwelir dawnsio a chwareuydd- 
iaethau, ynghyd a'r fath arwyddion o 
lawenydd, megis pe byddai paradwys 
gwedi disgyn ar y ddaear ; ond yn awr 
eu trangcedigaeth gwthir hwynt o'r byd 
heb obaith, a'u hanwireddau yn ben- 
tyrau dirif ar eu penau, yn eu suddo i 
wlad sydd is na'r bedd. Y mae y Pagan 
yn treulio ei oes mewn breuddwydion a 
dychymmygion ; y mae y Mohametydd 
yn ymddiried yn bennaf yn ei bererind- 
odau ; ac ymae y Pabydd yn hyderu ar 
geidweid annigonol. Ond am y Cristion, 
y mae ei Anwylyd a'i Geidwad, a'i 
Bryniawdwr, er gwedi bod yng nghad- 
wynau y gweryd, er gwedi bod â dillad 
y bedd am dano, ac er cymmeryd o hono 
hûn yn y briddell; etto byw ydyw, a 
byw fydd yn oes oesoedd ; ac yn hyn y 
mae gorfoledd ei bobl yn fawr—canant 
ei fawl, ymgrymmant ger ei fron, a my- 
negant ei rinweddau. Gwir ei weled ar 
hyd heolydd Caersalem a'i gorph yn ar- 
cholledig, gwir glywed ei lefain cryf yn 
yr ardd, a gwir iddo roddi fynu yr ys- 
pryd ar Galfaria ; a gwir hefyd iddo fod 
yn angau i angau, ac yn drangc i'r bedd ; 
ac y bydd iddo, ar derfyn byd, fynnu 
gweled yr holl hâd mewn gwawr ddy- 
munol, o fewn terfynau y wlad y mae efe 
yn awr yn ei phreswylio, ac sydd hefyd i 
fod yn etifeddiaeth i bawb a'i dilynant i 
ba le bynnag yr elo. Mewn gwawd y 

mae llawer o ddirmygwyr crefydd gwedi 
dywedyd, “ Onid Iesu o Nazareth—onid 
Mab Mair—onid yr hwn a groeshoel- 
iwyd ar Galfaria, ac a fu farw, ydyw eich 
Iachawdwr chwi?” Yn ddigywilydd 
gellir atteb,—Iê, efe ydyw ein Hiach- 
awdwr; ac y mae i chwi roesaw i ol- 
rhain y greadigaeth, ichwilio y gororau 
draw, ac i wneuthur ymofyniad drwy y 
parthau pellaf, ac os cewch neb gwedi 
gorchfygu angau, ac wedi cael buddugol- 
iaeth ar y bedd, unwedd â'n Iesu ni, yn 
ddinag ni a'i cyd-raddwn âg ef. Nid 
ydym heb glywed sôn am Nebuchodon- 
osor fawr, ond y mae efe yn ddrylliau yn 
y pentwr; nid ydym heb ddarllen am 
Cyrus wrol, ond y mae efe gwedi ym- 
gymmysgu â'r pridd ; nid ydym yn an- 
wybodus am Alexander, gorchfygwr y 
byd, ond y mae efe yn ddigon llonydd 
yn y tŷ rhagderfynedig ; ïe, y mae enwau 
Tamerlane, Kowli Khan, a Saladin yn 
gyfarwydd gennym ; ond y maent oll 
ym mro distawrwydd. Etto, y bachgen a 
aned ym Methlehem, er iddo farw, byw 
yw efe; ynddo y llawenycha y saint, 
iddo y rhoddant ogoniant, ac ar ei bwys 
y deuant allan o wlad y gorthrymderau, 
hyd i'r breswyl nefol, lle y bydd y dagr- 
au gwedi eu sychu oddi ar bob wyneb. 
Pe na chyfodasai Crist oddi wrth y 
meirw, ofer fuasai loesion yr ardd, ofer 
fuasai y gyffes dda ger bron Pilat, ac 
ofer marw dan y cwmmwl dâ ar Galfa- 
ria; “Eithr yn awr Crist a gyfodwyd 
oddi wrth y meirw, ac a wnaed yn flaen- 
ffrwyth i'r rhai a hunasant.” Y mae 
gwedi adgyfodi er ein cyfiawnhad ni; 
ac am hynny y mae yr Apostol yn dy- 
muno am ei adnabod ef, a grym ei ad- 
gyfodiad ef. Y mae rhai a'u difyrwch i 
olrhain rhywogaethau llysiau ; eraill a'u 
tuedd i wneuthur sylwadau ar natur yn 
ei gweithrediadau; eraill a'u myfyr ym 
mysg bwystfilod, ymlusgiaid, pysg, ac 
ehediaid ; ac eraill a ymddyrchant yn eu 
meddyliau at ysgogiadau y bodau uwch 
ben ; ond am y Cristion, y mae ei feddwl 
ef yn ehedeg beunydd i'r ardd, ac at y 
bedd newydd, lle bu ei Brynwr yn gor- 
wedd ;—yno y mae yn gwcled angau 
gwedi hanner marw; yno y mae yn 
gweled colofn y fuddugoliaeth fawr; ac 
yno ambell i funud y mae yn pcroriaethu 
yr erddigan ysprydoledig honno, a gân 
efe mewn hwyl nefolaidd gwedi cyr- 
haedd pen ei daith,—“Angau a lyngewyd 

mewn buddugoliaeth.” Wrth edrych ar 
y bedd newydd, y mae y dychrynfeydd 
yn darfod, yr arswyd yn cilio draw, ar 
enaid yn ymdawelu er holl gorwyntoedd 
y glyn, gan wybod hyn, fod yr hwn a fu 
yn gorwedd yno, gwedi yspeilio y cawr 
o'i awdurdod, ac wedi dyfod i fynu ar 
allweddau wrth ei wregys. 

Trwy yr adgyfodiad oddi wrth y 
meirw, y mae ein Harglwydd Iem 
Grist gwedi cael cyflawn fuddugoliaeth, 
ac wedi medi yr orfodaeth fwyaf ar holl 
elynion ei bobl. Ar Galfaria, yn ei 
ludded mawr, a'i ddioddefaint annghyd- 
marol, gorchfygodd byrth uffern, a holl 
allu y tywyllwch. Er i'w groes gael ei 
hamgylchu gan elynion rif y dail, er cael 
o honynt gyfleusdra i ddewis eu gorsaf, 
ac er tybied o honynt yr ynnillent y 
frwydr; etto sathru y gwinwrŷf a 
wnaeth ei hunan, a thrwy nerth ei 
fraich fe'u gorchfygodd, ac a'u rhwym- 
odd wrth olwynion ei gerbydau, Ond 
yno gogwyddodd ei ben, rhoddodd i fynu 
yr yspryd, ac ymollyngodd i freichiau 
angau, yr hwn a'i trosglwyddodd mewn 
gorfoledd i'w ffau, heb ddychymmygu y 
canlyniadau, ac y byddai iddo gael o 
fewn ei derfynau ei hun ergyd, o'r hwn 
ni wellhai yn dragywydd. Erioed ni bu 
neb farw fel hwn, ac erioed ni ddisgyn- 
odd neb i byrth y beddrod dan yr un 
amgylchiadau ; etto angau a dybiai fod 
y carcharor newydd yn ddiogel, y dorau 
yn ddigon cedyrn, a'r caerau yn ddigon 
uchel, fel mai annichonadwy ydyw iddo 
ddiengyd o'i derfynau, nac ymysgwyd o 
lwch y gweryd, mwy nag eraill a or- 
weddent yn ddigon tawel yn y fro. Etto, 
tu â boreu y trydydd dydd, aeth y bedd 
newydd mewn cynnwrf, a gwelid Imma- 
nuel yn ymuniawnu yn y llwch, ac yn 
hwylio ei gamrau i fynu mewn gwawr 
anfarwol, a lluman buddugoliaeth yn cy- 
hwfanu yn ei law ; gwedi bod yn angau 
i angau ac yn drangc i'r bedd. Yn awr 
pe gofynid, Pa le y mae uffern fawr? 
Pa le y mae y galluoedd, y tywysogaeth- 
au, ar awdurdodau? A pha le y mae 
gwrdd-deirw Basan, a fugunasant ar 
Galfaria pan yr oedd Tywysog y bywyd 
dan ei loes? Oll gwedi eu gorchfygu, 
ac yn hanner meirwon ar faes y frwydr. 
Pa le y mae angau, brenhin y dychryn- 
feydd, yr hwn y mae ymherawdwyr, 
penau coronnog, tywysogion, pendetig- 
ion, a phob gradd a sefyllfa yn ei ga- 

dwynau? Y mae efe gwedi ei glwyfo 
wrth ddrws y bedd, y boreu y daeth 
blaenffrwyth yr adgyfodiad i fynu; y 
mae ei deyrnas gwedi ei siglo hyd ei 
sail ; ac y mae y boreu ar wawrio, pan y 
daw holl deulu y bedd i fynu mewn an- 
llygredigaeth ac anfarwoldeb, gan floedd- 
io,—“ Angau pa le y mae dy golyn? 
. Uffern pa le y mae dy fuddugoliaeth ?” 
Yr oedd cynghrair y nef i sefyll gyd & 
golwg ar adgyfodiad Crist, am hynny fe'i 
cyfodwyd ef oddi wrth y meirw, rhydd- 
hawyd gofidiau angau, canys nid oedd 
bossibl ei attal ef ganddo; ac er gwneu- 
thur yn amlwg yr orfodaeth fawr, dy- 
wedodd Crist gwedi ei adgyfodiad, 
“ Rhoddwyd i mi bob awdurdod yn y 
nef ac ar y ddaear.” 

Nid gelyn i'w ddiystyru ydoedd angau ; 
am hynny angenrhaìd oedd cael nerth 
goruwch natur er ei ddwyn yn gaeth. 
Pe dewrder milwraidd a wnaethai y tro, 
troisai Joab ac eraill yr ergyd heibio; pe 
doethineb a attebasai y diben, ni ddis- 
gynasai Selyf i'r pentwr; a phe glendid 
a harddwch corphorol a achubasai rhag 
yr aflwydd, ni welsai Absalom lygredig- 
aeth. Ond y mae y cadfridogion dewraf 
yn llwch a lludw, y llangciau mwyaf 
heinyf gwedi eu malurio, a'r gwyryfon 
prydferthaf gwedi eu hysu gan ddadfeil- 
iad; ac ni achosant y cynnwrf lleiaf 
drwy holl ororau y deyrnas. Eithr yn 
adgyfodiad ein Harglwydd ni, nerth a 
chadernid mawr a amlygwyd, hyd oni 
chrynodd yr ymherodraethogongl i gongl 
o honi; acat hyn y cyfeiria Sant Paul 
yn Eph. i. 19, 20. pan yn galw sylw at 
gadernid gweithrediad yr Hollalluog; 
“ A pheth yw rhagorol fawredd ei nerth 
ef tu ag attom ni y rhai sydd yn credu, 
yn ol gweithrediad nerth ei gadernid ef ; 
yr hon a weithredodd efe yng Nghrist, 
pan y cyfododd ef o feirw, ac a'i gosododd 
i eistedd ar ei ddeheulaw ei hun yn y 
nefolion leoedd.” Crynodd y ddaear y 
pryd hyn gan y daear-grynfâau; a 
llawer o gyrph y saint a hunasant a gy- 
fodasant, ac a aethant i mewn gyd a'r 
Iesu i'r ddinas sanctaidd ; yr hyn a 
brawf i'r dorau gael eu hagoryd, ac i'r 
Iesu ddyfod allan â rhyw nifer o ddewis- 
olion gyd ag ef, fel gwystl y byddai i'r 
holl dorf weled dydd eu prynedigaeth, 
ac y llewyrchai boreu arnynt, pryd y 
blagurent o fewn terfynau teyrnas Ior 
mewn gogoniant. Annichonadwy ebar- 

gof y frwydr hyglod hon; am hynny y 
mae mewn cof drwy yr oesau, a melus 
fydd yr Haleluia am dani, gwedi cael y 
dorf adref i fynydd Sïon, pryd y peror- 
iaethir caniadau o glod am dani hyd byth 
ac yn dragywydd. Llawer a redasant 
ac a gyniweiriant yn barhaus at ffynhon- 
au meddyginiaethol er ymachub rhag 
dyrnod angau, ond yn gwbl ofer ; etto, 
Immanuel a gymmerodd hûn dawel, er 
ei bod yn ferr, yn y gwely oer; ond fo 
ddeffrodd, ac yn nerth Ion maluriodd y 
caerau, dymchwelodd y tŷrau, darniodd 
y cyffion, ac yn ei gerbyd marchogodd i 
fynu, gan anadlu heddwch drwy ei holl 
ymdaith. Ac nid annhebygol nad acth 
yn orfoledd drwy nef y nefoedd, wrth 
weled Iesu yn ymuniawnu o wlad llygr- 
edigaeth, ac angau gwedi llesmeirio 
mewn ofn, ac ar farw o herwydd yr er- 
gyd a gafodd ei siol wrth y maen. 

Y mae adgyfodiad Crist oddi wrth y 
meirw, gwedi tynnu ymaith y llen gudd 
oedd rhyngom ni a byd tragywyddol, ac 
wedi dwyn anllygredigaeth ac anfarwol- 
deb i'r golau Er i ddadguddiad ddeilliaw 
oddi wrth Dduw yn fore, ac er iddo 
hyspysu ei hun lawer gwaith, ac mewn 
llawer modd, gynt wrth y tadau drwy y 
prophwydi ; etto y tywyllwch a'r niwl 
caddugawl a orchuddiai ddyffryn cysgod 
angau, am weled o Ior yn dda beidio 
tynnu y llen, hyd nes y sefydlid goruch- 
wyliaeth cyflawnder yr amseroedd trwy 
yr Arglwydd Iesu Grist. Ond er pan yr 
adgyfododd efe, y mae y saint yn cael eu 
hadgenhedlu i obaith bywiol, i etifedd- 
iaeth anllygredig, a dihalogedig, a diddi- 
flanedig, ac yng nghadw yn y nefoedd 
iddynt ; ïe, y mae ganddynt y calondid 
mwyaf i osod eu ffydd a'u gobaith yn 
Nuw, ynghyd ag i obeithio am adgyfod- 
iad gorfoleddus yn ail ymddangosiad 
Mab y dyn. Yn awr, pan ag y mae 
plentyn Duw yn wynebu ar ddyffryn 
cysgod angau, yn nesu at y dyfroedd 
dyfnion, ac yn clywed twrf pistilloedd yr 
afon, y mae ei ffydd yn cael ei hattegu, 
a'i obaith ei hadfywio, am fod gwlad 
o'i flaen, yr hon a etifeddir ganddo mor 
gynted ag y glanio ar yr oror draw ; a'r 
hon hefyd sydd yn llawn o bob dymun- 
oldeb, ac arwyddion o foddlonrwydd 
Duw drwy ei holl derfynau. Paul, Apos- 
tol y cenhedloedd, a weithiodd yn ddi- 
wyd yu ei ddydd, er pob rhwystrau; a 
phan ar noswylio, pryd yr oedd yn rhaid 


“ 

iddo selio y ffydd â'i waed, edrychai ar 
yr amgylchiad gyd å llonder meddwl, ac 
mewn tawelwch mawr; o herwydd yr 
oedd ganddo obaith, a thrwy ffydd gwelai 
gyrau y tir dymunol :—“ Canys (meddai) 
myfi yr awr hon a aberthir, ac amser fy 
ymddattodiad i a neshaodd. Mi a ym- 
drechais ymdrech deg, mi a orphennais 
fy ngyrfa, mi a gedwais y ffydd. O hyn 


allan rhoddwyd coron cyfiawnder i'w 
chadw i mi, yr hon a rydd yr Arglwydd, 
y Barnwr cyfiawn, i mi yn y dydd hwn- 
nw ; ac nid yn unig i mi, ond hefyd i 
bawb a garant ei ymddangosiad ef.” 


“ Myfi yw'r Adgyfodiad mawr, 
Myfi yw gwawr y bywyd ; 


Caiff if pawb a'm cred, medd f Argiwydd Dduv, 


Er trengu fyw mewn ei eilfyd.” 


Myung imn. 


HAGORI ar fynyddau’r byd, 
Mae Sion, Mynydd Duw ; 
Oblegid dyma'r fan y mae 
Ei hoff breswylfa wiw. 


Arwyddion amlwg yma sy 
O'i hoff ewyllys da ; 

A phawb yn byw yn hyfryd wên 
Pelydron haulwen ha'. 


Pob blodau a rhosynau heirdd, 
A welir ar bob llaw ; 

Ymagor wnant mewn tegwch llon, 
Y ngolau'r dwyrain draw. 


O'r mynydd y dylifa maes, 
Holl ffrydiau Afon Ior; 
Yn loyw fel y crisial pur,— 
Yn gyflawn fel y môr. 


Gwyryfon Salem seiniant glod, 
I Dduw'n y Mynydd glân ; 

Ac yma llwythau Israel oll, 
Gyd-ddyrchant yr un gan. 


Mae golau aur y dwyrain draw, 
'N twynnu yma'n llon ; 

A holl belydron haul y nef, 
Sydd ar y llannerch hon. 


Perffeithrwydd tegwch daear lawr, 
Llawenydd oesau'r byd ; 

Prydferthwch pennaf gwaith yr Ion, 
Yw'r Mynydd hwn o hyd. 


O'r Mynydd daw'r awelon pêr, 
Dros erddi têg y wlad ; 

Y rhai a ront adfywiad mawr, 
I'r glwys lysieuau mad. 


Mac caerau'r Mynydd hyd eu sail, 
Yn gedyrn fel y nef ; 

A'i amgylchynu bob yr awr, 
Mao ci gyfammod ef. 


Mae croesaw i’r pererin gwan, 
I daflu'i faich i lawr ; 

A gorphwys byth ym Mynydd Duw, 
Mewn rhyw gysuron mawr. 

Niferog lu'r Prophwydi glân, 
A welwyd yma'n llu ; 

Draw yn yr oesau pell sy 'pol,— 
A'r Efangylwyr cu. 

Ar aeliau'r Mynydd rhodio wnaeth, 
Rbystyl glwys yr Oen ; 


Yn bloeddio'r iachawdwriaeth fawr, 


Gaed drwy ei waed a'i boen. 


Oes ar ol oes o deulu Duw, 
Trwy oesau maith y llawr ; 


A welwyd mewn prydferthwch gwiw, 


Ar ben y Mynydd Mawr. 


Ein Ceidwad a'n Pryniawdwr ni, 
Yn Frenhin yma sy, 

Mewn gwisgoedd o ogoniant glân, 
Yn Ben ym mhlith y llu. 


Nid ydyw'r Mynydd hwn i fod 
Dros byth ar ddaear lawr ; 
Ond yn y wlad anfarwol draw, 

Yn llewyrch nefol wawr. 


Ar Fynydd Sïon gwna Duw Ion, 
Am byth ei orsedd fawr ; 

Ac yno byth holl deulu'r nef, 
Ymgrymmant iddo lawr. 


Yr Haleluia fawr, a'r gân, 
Y mawl a'r uchel fri ; 

A roddir yma yn ddidaw, 
Dros fyth i'n Harglwydd ni. 


Y gwaredigol deulu fydd 
Yn llawen iawn pryd hyn ; 
Can's byddant gwedi canu'n iach, 
I holl flinderau'r glyn. 

RWY holl oesau Cristionogaeth, y 

mae gwlad Canaan, gwlad yr addew- 
id, Palestina, neu, fel y gelwir hi yn 
gyffredin, y Tir Sanctaidd, gwedi bod yn 
wrthddrychosylw neillduol Cristionogion 
ym mhlith yr holl genhedloedd. Yno 
y ganed ein Hiachawdwr bendigedig; 
yn afon yr Iorddonen y bedyddiwyd ef ; 
yn amryw o'i threfydd, pentrefydd, a'i 
hardaloedd y gwnaeth efe ei wyrthiau 
mawrion a rhyfeddol; ar hyd ei myn- 
yddoedd y bu efe yn pregethu ac yn 
dysgu y tyrfaoedd; ac yng nghymmyd- 
ogaeth Caersalem y bu efe yn dioddef ac 
yn marw ; yno y claddwyd ef, ac yno yr 
adgyfododd ef oddi wrth y meirw, ac yr 
esgynodd i'r nefoedd. Nid rhyfedd 
gan hynny bod Palestina yn wrthddrych 
neillduol o sylw Cristionogion, ac nid 
rhyfedd bod y wlad hon yn parhau felly 
hyd y dydd heddyw. Gwedi i'r Iudde- 
won gael eu gorchfygu gan y Rhufeiniaid, 
collasant feddiant o'u gwlad, ac aethant 
yn estroniaid o fewn ei therfynau hi ; ac 
er y pryd hwnnw hyd yn awr, y mae 
cyfnewidiadau mawrion gwedi cymmer- 
yd lle ynddi, a hynny gan amser, a chan 
ei gwahanol oresgynwyr. Tueddwyd 
Cristionogion yn fore i fyned ar daith 
tu & Palestina, a hynny er mwyn gweled 
y manau ag ydynt yn gyssylltiedig â 
hanes ein Hiachawdwr; ond gwedi 
hynny, gwnaed pererindodau i'r Tir 
Sanctaidd yn hollol mewn yspryd coel- 
grefyddol, gan gredu bod y cyfryw yn 
haeddu ac yn teilyngu ffafr y nefoedd. 
Mae hanes y pererindodau boreuol hya 
yn dra dyddorol; ac yn fwy felly, am 
eu bod o ychydig nifer, hynny ydyw, ar 
gael; ac amcan yr erthygl presennol 
ydyw gwneuthur rhyw grybwylliadau 
am y cyfryw, 

Mae un ysgrifen neillduol ar gael, yr 
hon sydd gwedi cadw ini draddodiadau 
lleol y Cristionogion yn Syria dan y 
Rhufeiniaid. Dygwyd hon i'r goleuni 
gan yr hynafiaethydd Ffrengig Pierre 
Pithon, yr hwn a'i cyhoeddodd yn y 
flwyddyn 1688. Awdwr y daith hon 
ydoedd Cristion o Bordeaux, yr hwn a 
ymwelodd â'r Tir Sanctaidd yn 333 ; ac 
y mae yn debygol iddo ysgrifenu hanes 


ei daith er budd i'w gydwladwyr, Ym- 
welodd y pererin hwn â Chaersalem 
ddwy flynedd cyn cyssegriad Eglwys y 
Bedd Sanctaidd, yr hon a adeiladwyd 
gan yr Ymherawdwr Cystenyn a'i fam 
Helena. Hwn ydyw y teithiwr cyntaf 
i'r dwyrain ag sydd gwedi gadael hanes 
eì daith i ni. Rhydd hanes manwl o 
Gaersalem a'i chymmydogaeth, ynghyd 
ag or manau hynny ag y mae son 
neillduol am danynt yn y Testament 
Newydd fel yn dwyn perthynas â'n 
Hiachawdwr. St. Eusebius o Cremona, 
a'i gyfaill St. Jerome, ynghyd ag amryw 
bererinion eraill, a gychwynasant o Porto 
yn yr Eidal tu a'r Tir Sanctaidd yn y 
flwyddyn 385. Yn gyfagos i'r un amser, 
St. Paula a'i merch a adawsant Rhufain, 
ac a lanniasant yn Sidon, ac a aethant 
oddi yno i Gaersalem, ac ymwelsant ô'r: 
holl leoedd cyssegredig yno. Ymwelodd 
St. Antoninus â'r Tir Sanctaidd yn 
niwedd y seithfed canrif; ond y mae 
hanes ei fywyd braidd yn ddiwerth, am 
ei fod gwedi ei fritho & ch int o 
chwedlau coelgrefyddol. Aeth St. An- 
toninus o Gaersalem i'r Aipht, a dych- 
welodd yn ei ol o'r Aipht i Gaersalem ; 
ac wedi bod yn glaf yno am ryw hyd, 
cymmerodd ei daith i Mesopotamia, a 
dychwelodd yn ei ol i'r Eidal, gwlad ei 
enedigaeth. 

Yn fuan gwedi y cyfnod hwn, cym- 
merodd cyfnewidiadau mawrion le gyd 
â golwg ar y pererinion a ymwelent â'r 
Tir Sanctaidd, a hynny oblegid buddugol- 
iaethau y Saraceniaid; y rhai, o dan 
Omar, a gymmerasant feddiant o Gaer- 
salem yn y flwyddyn 637. Pan roddwyd 
Caersalem i fynu i Omar, yr oedd yn 
y cyttundeb, fod y Cristionogion i gael 
defnyddio yr Eglwysi at wasanaeth 
Cristionogol, ond nid i gael adeiladu rhai 
newyddion ; ac yr oedd holl Balestina 
yn llawn o Eglwysi pan osodwyd hi dan 
yr iau Fohammedaidd. Canfyddodd y 
buddugoliaethwyr eu mantais drwy 
ddiogelu y lleoedd cyssegredig, a hynny 
er mwyn y deyrnged a dderbynient oddi 
wrthynt. 

Ym mhen rhyw gymmaint o amser 
gwedi i'r Tir Sanctaidd fyned dan ly- 


. 896 TEITHIAU BOREUOL YM MHALESTINA. 


wodraeth y Mohammediaid, ymwelwyd 
â'r wlad gan Esgob Ffrengig o'r enw 
Arculf, hanes teithiau yr hwn sydd ar 
gael ac yp gyhoeddedig. Gwedi i Arculf 
ddychwelyd yn ei ol, ysgrifenwyd hanes 
ei deithiau o'i enau ef ei hun, gan Ad- 
amnan, yr hwn a ddywed i Arculf, ar ci 
ddychweliad o'r dwyrain, gael ei chwythu 
gan wyntoedd croesion i Frydain, ac iddo 
gael ei dderbyn yn Iona. Crybwylla yr 
hybarch Bede,i Adamnan, yr ysgrifen- 
ydd, ymweled & llŷs Aldfrid yn North- 
umbria, ac iddo gyflwyno i'r Brenhin yr 
hanes a ysgrifenasai efe o enau Arculf. 
Dywed Bedei Adamnan ymweled â llŷs 
Aldfrid yn 701 ; ac felly, ymwelodd Ar- 
culf â'r Tir Sanctaidd tu & diwedd y 
seithfed canrif, 

Ym mhlith yr Anglo-Sacsoniaid a 
ddilynasant esiampl Arculf, y mwyaf 
nodedig, a'r boreuaf, ag y mae ei hanes 
gennym ni, ydoedd Wilibald, perthynas, 
meddai rhai, i Boniface Fawr ; yr oedd 
Wilibald yn enedigol o deyrnas. Wessex. 
Yr oedd o deulu anrhydeddus iawn, a 
meddylir iddo adael Lloegr yn y flwydd- 
yn 718, efe, a'i dad, a'i frawd, a'i chwaer; 
hwy a aethant drwy Ffraingc i'r Eidal; 
ac wedi cyrhaeddyd Lucca, clafychodd 
ei dad, a bu farw yno. Cyrhaeddodd y 
brodyr a'r chwaer Rhufain; ac wedi 
iddynt hwythau fod yn glaf yno, pen- 
derfynodd Wilibald fyned ar bererindod 
i Gaersalem. Trwy lawer o drafferthion, 
cyrhaeddodd Wilibald a'i gymdeithion 
Syria ; ac yr oedd y Cristionogion yng 
nghylch yr amser hwn yn cael eu herlid 
gan Yezid yr Ail, trwy annogaeth yr 
Iuddewon. Gwedi marwolaeth Yezid, 
ail-dorrodd y rhyfel allan rhwng y Groeg- 
iaid a'r Arabiaid, yr hwn a barhaodd am 
lawer o flynyddoedd. Nid oedd y rhyfel 
hwn gwedi torri allan pan ymwelodd 
Wilibald â Syria ; ond ymddengys oddi 
wrth ei hanes bod rhyw gyfnewidiad 
disymmwth gwedi cymmeryd lle yng 
nghyflwr y wlad, a bod y teithwyr yn 
awyddus am ymadael. Yn 740 neu 741, 
cyssegrwyd Wilibald yn Esgob Eich- 
stadt, pan yr oedd yn un a deugain oed ; 
a meddylir iddo farw yn y flwyddyn 
786. Ysgrifenwyd hanes ei fywyd cyn 
ei farwolaeth gan fynaches o Herden- 
heim, enw pa un sydd anadnabyddus: 
dyweda y fynaches iddi ysgrifenu hanes 
ei deithiau o'i enau ef ei hun. 

Ni ddarfu i ryfel y Groegiaid a'r Tyrc- 


iaid osod terfyn ar bererindodau i'r Tir 
Sanctaidd o'r gorllewin, ond yn unig 
bod y pererinion dan yr angenrheid- 
rwydd o fyned yno drwy yr Aipht. Cry- 
bwylla y daearyddwr Dicuil, yn ei 
draethawd “ De Mensura Orbis Terre,” 
yr hwn a ysgrifenodd efe yn ei henaint, 
yn y flwyddin 825, am fynach o'r enw 
Fidelis a fu ar bererindod yn y Tir 
Sanctaidd. Dan deyrnasiad Haroun al- 
Rashid, amlhaodd pererindodau i'r Tir 
Sanctaidd ; ond nid ydyw eu hanesion 
gwedi eu trosglwyddo i ni, oddieithr 
eiddo St. Bernard, mynach o Mount St 
Michael, am yr hwn y crybwyllir yn yr 
hen ysgrifeniadau wrth yr enw Bernar- 
dus Sapiens,neu Bernard Ddoeth. Un 
ysgrif a ddywed iddo wneuthur ci ber- 
erindod yn y flwyddyn 870, a'r llall yn 
970 ; ond tystiolaeth fewnol yr ysgrif a 
brawf mai yn y nawfed ac nid yn y 
degfed canrif y bu efe ar ei daith. Cry- 
bwyllir hefyd am un Frotmond, yr hwn 
aacth ar bererindod i Palestina, mewn 
ffordd o benyd er gwneuthur iawn am 
ei bechodau, y rhai oeddynt lliosog 
iawn ac ysgeler iawn. Cychwynodd hwn 
yn 868. 

Tu å diwedd y nawfed canrif, torrodd 
rhyfeloedd mawrion allan rhwng y 
Groegiaid a'r Saraceniaid, pryd y cym- 
merwyd holl Judea oddi wrth y Moham- 
mediaid gan yr Ymherawdwr John Zim- 
isces, a'r holl leoedd sanctaidd a daflwyd 
yn agored i'r pererinion o holl barthau 
y byd. Ar farwolaeth Zimisces, aeth yr 
Ymherodraeth Rocgaidd yn wan iawn, a'r 
Tir Sanctaidd a feddiannwyd gan Gal- 
iphiaid Ffatimitaidd yr Aipht, y rhai ar 
y cyntaf a ymddygasant yn hynaws at y 
Cristionogion ; ond yn fuan esgynodd 
Hakem, y trydydd Caliph Ffatimitaidd, 
i'r orsedd, yr hwn a fu yn greulon iawn 
wrth y Cristionogion. Gorthrymmid 
hwynt yn dost drwy holl barthau ei ly- 
wodraeth, a llofruddid hwynt yn greulon 
a didrugaredd. Trwy yr unfed canrif ar 
ddeg, yr oeddynt dan yr erledigaethau 
mwyaf creulon. Ond er yr holl erledig- 
aethau, yr oedd pererinion yn myned yn 
barhaus i Gaersalem, am y rhai y mae 
crybwylliadau gan ysgrifenwyr yr oesau 


. hynny. Gerbert, yr hwn gwedi hynny 


a fu yn Bab, wrth yr enw Sylvester IL, 
a fu ar bererindod i Gaersalem yn amser 
teyrnasiad Hakem ; ac ar ci ddychweliad 
yn 986, cyhoeddodd lythyr yn darlunio 

galar Jerusalem, ac yn galw ar y byd 
Cristionogol i’w chynnorthwyo hi. Y 
Ffrangcod a'r Italiaid a gyfirowyd, ac 
yn awr a aethant ar bererindod yn fin- 
teioedd arfog, gan ymosod ar ororau 
Syria. Gwnaeth hyn bethau yn waeth ; 
a gwaharddwyd Cristionogion Palestina 
gan eu gelynion i ymarfer â'u crefydd, a 
chymmerwyd eu Heglwysi oddi arnynt. 
Taflwyd Eglwys y Bedd Sanctaidd yn 
Jerusalem i lawr, yn l008; ond ail- 
adeiladwyd hi gan ŵyr Hakem, sef Al- 
Montanser-Billah, yn 1046, neu yn hytr- 
ach rhwng hynny ac 1048. Taflodd 
creulonderau y gelynion holl Gred i'r 
cyffro mwyaf ; ac nid oedd ym mryd y 
Cristionogion ond dial oblegid y sarhad 
a roddid ar eu ffydd. Yn 1095, chwyth- 
odd Petr y Meudwy y tân dialgar hwn, 
nes yr aeth yn fflam drwy yr holl wled- 
ydd Cristionogol. Ymfyddinwyd i ryfel- 
oedd y Groes ; ac wedi myned drosodd i 
Palestina, cymmerwyd dinas Caersalem 
ar y pymthegfed dydd o Fehefin, yn y 
flwyddyn 1099. 

Y pererin cyntaf o sylw a adawodd ei 
hanes i ni, a ddilynodd fyddinoedd y 
Groes, oedd Anglo-Saxon, o'r enw Sae- 
wulf. Dyweda William o Malmsbury, 
mai masnachwr oedd Saewulf, yr hwn 
yn fynych a elai at yr Esgob Wulstan o 
Gaerwrangon i gyffesu ; ac wedi cyffesu, 
dilynai yr un pechodau ; ac o'r diwedd 
cynghorodd yr Esgob ef i droi yn fynach; 
ond nid ydyw yn eglur iddo wneuthur 
hyn; eithr efe a aeth ar bererindod i 
Gaersalem, ac a gychwynodd i'w daith o 
Monopoli yn y flwyddyn 1102. Mae 
hanes taith Saewulf yn dra dyddorol. 

Y teithiwr nodedig nesaf a ymwelodd 
â Phalestina, ydoedd Rabbi Benjamin o 
Tudela yn yr Yspaen, Iuddew tra dysg- 
edig, yr hwn a gymmerodd daith i'r 
dwyrain er edrych pa beth ydoedd an- 
sawdd yr Iuddewon yno. Bu y Rabbi 
Benjamin yn Rhufain cyn y flwyddyn 
1159; yng Nghaercystenyn yn 1161; 
ac ysgrifenodd ei hanes am yr Aipht, 
sef y terfyniad, cyn 1171. Mae hanes 
Benjamin o Tudela gwedi ei gyfyngu 
fwyaf at yr Iuddewon ; ond y mae yn 
llawn dyddordeb oll drwyddo, ac yn 
werthfawr iawn i bob hynafiaethydd. 
Cychwynodd Benjamin o Saragossa, ac 
aeth drwy yr Eidal a gwlad Groeg i 
Gaercystenyn. Aeth drwy yr ynysoedd 
Groegaidd i Antioch, ac yna drwy Syria, 

ar hyd ffordd Acre a Nablous, i Gaersa- 
lem. O Gaersalem aeth i Damascus, ac 
oddi yno i Bagdad; lle yr arosodd, ac 
yn Persia, am ddwy neu dair blynedd ; 
a dychwelodd ar hyd ffordd Arabia a 
Nubia i'r Aipht; ac oddi yno efe a 
ddychwelodd yn ei ol i'w wlad enedigol 

drwy yr Almaen. | 

Yn y flwyddyn 1322, cychwynodd Syr 
John Maundeville, Sais, ar bererindod 
i'r Tir Sanctaidd, yr hwn oedd yn fwy ei 
hygoeledd na'r mynach mwyaf pen- 
boeth. Bu Syr John ym Mhalestina ; 
ond y mae efe yn darlunio y rhan fwyaf 
O Asia, a rhai parthau o Affrica ac 
Ewrop, na welodd efe erioed. Dych- 
welodd Syr John yn ei ol yn y flwyddyn 
1056. 

Yn gydoeswr â Maundeville, yr oedd 
gŵr o'r Almaen o'r enw Boldensalve, yr 
hwn a ymwelodd â'r dwyrain yn 1336, ac 
wedi ei ddychweliad cyhoeddodd hanes 
ei daith; ond yr oedd Brochard gwedi 
cyhoeddi darluniad o Palestina yn y 
flwyddyn 1332. 

Yr oedd y Tyrciaid yn raddol yn 
dymchwelyd Ymherodraeth yr Arabiaid 
yn y dwyrain, ac yn gwasgu ar derfynau 
y Cristionogion tu â diwedd y pedwerydd 
canrif ar ddeg. Yn 1432, Ffrengeyn o'r 
enw Bertrandon de La Brocguiere, 
Marchog, a aeth ar bererindod i Palesti- 
na, mewn canlyniad i adduned yr oedd 
efe gwedi ei gwneuthur. Mae yr hanes 
a ysgrifenodd La Brocquiere yn dra 
gwerthfawr. Ar ei ddychweliad, bu 
Philip, Dug Burgundy, yn siarad am 
arwain byddin yn erbyn yr Anffyddwyr; 
ond nid oedd cyflwr Ewrop yn ffafriol i 
hynny, a gadawyd i'r Tyrciaid ddilyn eu 
buddugoliaethau ; ac o dan Mohammed 
yr Ail, cymmerasant Gaercystenyn, yn 
mis Mai yn y flwyddyn 1452. 

Er y pymthegfed canrif, y mae nifer 
lliosog o deithwyr gwedi ymweled & 
Phalestina a'r dwyrain, yng nghyd â 
phob parth arall o'r byd braidd. Y 
teithiwr Seisnigaidd gorau, ac o'r awdur- 
dod fwyaf, yn yr ail ganrif ar bumtheg, 
ydyw y Parchedig Henry Maundrell, yr 
hwn oedd gyfaill o Goleg Exeter, Rhyd- 
ychain, a Chaplain i'r factory Seisnig yn 
Aleppo, hanes yr hwn sydd yn rhagorol 
iawn. O'r amser hwnnw hyd yn bresen- 
nol, y mai nifer mawr o deithwyr gwedi 
bod yn y dwyrain, ac wedi cyhoeddi 
hanesion rhagorol. 

Vr Erledigaethou Ariaid yu Afrira. 


NGHYLCH y flwyddyn 439, cym- 
merodd Genseric, brenhin y Fan- 
daliaid, ddinas Carthage, yn Affrica; ac 
ymddygodd mor greulon a phe buasai 
newydd dorri allan o'r pwll diwaelod. 
Yr oedd Genseric yn Ariad, a dangosodd 
yr elyniaeth a'r gynddaredd fwyaf at 
Esgobion, Offeiriaid, ac aelodau yr Eg- 
lwys uniawngred, yr hon a ymlynai 
wrth y gredo Drindodaidd. Ymddengys 
bod amryw lygredigaethau gwedi ym- 
wthio i mewn yn raddol i'r Eglwys yn 
Affrica; felly, nid rhyfedd i'r awelon 
chwythu er glanhau y llawr dyrnu. Y 
mae Sylvian, Offeiriad o Marseilles, yn 
dywedyd bod amryw o Gristionogion yn 
Affrica yn ymwyddfodoli yn yr aberthau 
paganaidd, ac yn myned oddi yno i gyf- 
rannogi o Swpper yr Arglwydd. Pan 
ynnillodd Genseric Carthage, efe a os- 
odes yr erledigaeth yn uniongyrchol ar 
draed, a'r gorchwyl cyntaf, braidd, a 
wnaeth ydoedd erlid yr Esgobion ym- 
aith ; ac oni ymddeolent, efe a'u gwnelai 
yn gaethion dros eu hoes. Gorfu ar 
Quodvult Deus, Esgob Carthage, a ni- 
fer lliosog o'r Offeiriaid ffoi ymaith ; a 
hwy a aethant dros y môr i Naples. 
Eraill, wedi cael eu rhoddi yn y poen- 
ydiau mwyaf, a osodwyd mewn hen 
long, ac a diriasant yn Campania. Y 
canlyniad o hyn fu, i Genseric roddi 
Esgobion Ariaidd yn yr Esgobaethau 
gweigion. Yn wyneb bod yr erledig- 
aeth mor boeth, amryw o Esgobion o'r 
taleithiau a ddaethant at Genseric, gan 
erfyn arno am gael aros yn Affrica, er 
eu bod wedi colli eu Heglwysi a'u medd- 
iannau, er mwyn cysuro a chefnogi pobl 
yr Arglwydd yn y tymhestloedd. Yr 
atteb a roes Genseric iddynt a ddengys 
y dyn yn ei natur a'i liw priodol; canys 
mewn attebiad i'r Esgobion dywedodd, 
“ Yr wyf yn benderfynol na adawaf neb 
o'ch enw na'ch cenedl;” ac nid heb 
lawer o erfyniadau taerion yr achubwyd 
hwynt o law y bwystfil, canys yr oedd 
yn ei fryd eu taflu i'r môr yn y fan. 
Wedi i'r Esgobaeth Drindodaidd fod 
yn wag am hir amser, urddwyd Deogra- 
tius yn Esgob Carthage, ar ddymuniad 
Valentinian yr Ymherawdwr Rhufeinig, 
yn y flwyddyn 454; ac ymddengys bod 


Genseric wedi arwyddo ei foddlonrwydd 
i hynny. Yr oedd y caethion Cristion- 
ogol yn nifer mawr wedi cael eu rhannu 
rhwng swyddogion Genseric, ao yr oedd 
eu bywyd yn flin iddynt. Cyffrodd ca- 
lon yr Esgob Deogratius attynt; ac efo 
a werthodd yr holl lestri perthynol i'r 
Eglwysi a ddiangasent rhag gafaelion 
Genseric, ac â'r arian efe a brynai y 
caethion yn rhydd. Rhoes y rhai hyn 
mewn dwy o'r Eglwysi, ym mha rai y 
gosododd efe welyau, ac yno y diwallodd 
efe hwynt âg angenrheidiau. Bu farw 
Deogratius ym mhen y ddwy flynedd, a 
gadawodd enw o arogl peraidd ar ei ol 
ym mhlith y ffyddloniaid yn Affrica. 
Llu mawr iawn o'r ffyddloniaid, ar ol 
caledi a gwasgfeuon fwy na mwy, a 
gyrthiasant i ddwylaw Capsar, brenhin 
Mwraidd, yr hwn hefyd ydoedd berth- 
ynas i Genseric.. Wedi i'r ffyddloniaid 
hyn gyrhaeddyd yr anialwch lle yr oedd 
Capsar yn teyrnasu, a gweled aberthau 
eilunaddolgar y bobl, pregethasant yr 
wybodaeth am y gwir Dduw, ac am ei 
Fab ef Iesu Grist; a gair y bywyd a gy- 
hoeddwyd mewn lle na chyhoeddwyd ef 
erioed o'r blaen. I'r diben o sefydlu 
teyrnas yr Efengyl yn yr anial hwn, yr 
alltudion a anfonasant i ddinas Rufeinig 
yn Affrica ; ac Esgob y ddinas honno a 
anfonodd Offeiriaid a Gweinidogion at- 
tynt; ac adeiladwyd Eglwys, a nifer 
lliosog iawn o'r barbariaid hyn a fed- 
yddiwyd i Ffydd Crist. Anfonodd Cap- 
sar y newyddion hyn at Genseric, yr 
hwn a ffrommodd ac a ymgynddeiriog- 
odd i'r fath raddau, fel y gorchymynodd 
eu rhoddi i farwolaeth. Yr oedd y dy- 
chweledigion Mwraidd mewn wylofain 
tost, oblegid bod eu dysgawdwyr yn cael 
eu rhoddi i farwolaeth yn y modd hwn ; 
a phan ag yr oedd y merthyron yn my- 
ned heibio i'r Mwriaid, dywedent wrth- 
ynt, “ Frodyr, gweddiwch drosom ; cyf- 
lawnodd Duw ein dymuniadau ;—dyma 
y ffordd i'r deyrnas nefol.” 
Gorchymynodd Genseric i'r Esgobion 
roddi i fynu yr holl lestri a'r holl lyfrau 
cyssegredig yn eu plith ; a phan wrthod- 
ent wneuthur hynny, y Fandaliaid a'u 
cymmerent drwy drais, gan yspeilio pob 
peth yn eu ffordd. Yr oedd Valerian, 

Esgob Abbenza, dros bedwar ugain oed ; 
ac efe a ymlidiwyd wrtho ei hun allan 
o'r ddinas, a gorchymynwyd i bawb 
beidio gwneuthur unrhyw ymgeledd iddo 
ef. Gorweddodd yn noeth am hir am- 
ser ar y ffordd fawr, yn agored i bob 
tywydd; ac yn y cyflwr hwn y bu efe 
farw yn ffydd Crist. 

Pan ag yr oedd y ffyddloniaid yn 
cadw y Pasg yn eu Heglwys mewn tref 
a elwid Regia, ymosododd yr Ariaid ar- 
nynt, gan eu lladd. — Gorchymynodd 
Genseric na byddai i neb ond yr Ariaid 
gael gwasanaethu yn ei deulu ef, ac yn 
nheuluoedd ei blant. Yr oedd un o'r 
ffyddloniaid o'r enw Armogastus yng 
ngwasanaeth Theodoric, mab Genseric, 
yr hwn a boenydiwyd yn ddirfawr ; ond 
angau a'i rhyddhaodd oddi wrth feich- 
iau y cnawd. 

Gwenieithodd Genserici un o'r ffydd- 
loniaid, gan addaw iddo gyfoeth ac an- 
rhydedd mawr, os cofleidiai efe Ariaeth. 
Archinimus ydoedd ei enw. Ond efe 
nid ymwrthodai a'r ffydd. Gorchymyn- 
odd y gormeswr i'r dihenyddwyr, os 
byddai i Archinimus ddangos gwroldeb, 
ar fod iddynt beidio a'i ladd; ymddyg- 
odd yn wrol, ac ni laddwyd ef. Yr oedd 
un o'r enw Satar, goruchwyliwr tŷ Hu- 
neric, mab Genseric, yn lled rydd yn ei 
sylwadau ar Ariaeth. Achwynwyd ar- 
no oblegid hyn ; ac efe a yspeiliwyd o'r 
hyn oll a feddai, ac a ddygwyd i dylodi 
mawr. Gorchymynodd Genseric i Eg- 
Iwys fawr Carthage gael ei chau i fynu, 
ac ymlidiodd y Gweinidogion ymaith ; 
ac wedi i'r brenhin drygionus ac erlid- 
gar hwn wneuthur anrhaith ofnadwy ar 
yr Eglwys, efe a fu farw yn y flwyddyn 
477. 

Canlynwyd Genseric yn y llywodr- 
aeth gan ei fab, Huneric, yr hwn yn 
nechreuad ei deyrnasiad a ymddygodd 
rywbeth yn hynaws at y ffyddloniaid ; 
ac wedi pedair blynedd ar hugain, a gan- 
iattaodd iddynt urddo Esgob yn Carth- 
age; a chafodd Eugenius ei gyssegru i'r 
swydd. Yr oedd Eugenius yn ddyn cyf- 
lawn ym mhob rhinweddau; a chan fod 
cyllid yr Eglwys yn llaw yr Ariaid, nid 
oedd ganddo ond rhoddion y bobl; ac 
ni chedwai o'r rhoddion hynny ond dogn 
dydd yn ei ddydd ; canys efe a'u rhan- 
nai ym mhlith y tylodion. Yn wyneb 
parch, cymmeradwyaeth, a llwyddiant 
yr Esgob Eugenius, dechreuodd yr Es- 

gobion Ariaidd rwgnach, gan ei ddangos 
fel dyn peryglus, a'i fod yn caniattau i'r 
Fandaliaid ddyfod i'w wrando yn pre- 
gethu. BEugenius a ddywedai fod Tŷ 
Dduw yn agored i bawb, heb dderbyn 
wynebau. Cynnyddodd cynddaredd Hu- 
neric i wallgofrwydd. Gosododd geid- 
weid wrth Eglwys Eugenius i attal y 
Fandaliaid i mewn, a dangoswyd creu- 
londeb mawr at y gynnulleidfa. Llusgid 
gwragedd drwy yr heolydd yn ammhar- 
chus, a phob erchyllderau agyflawnwyd; 
ond y ffyddloniaid ni charasant eu hein- 
ioes hyd angau—dygasant y grog i ben 
yr yrfa. 

Gwedi i gynddaredd Huneric gyn- 
nyddu fel hyn, efe a alltudiodd yn 
weinidogion a phobl, ar yr un waith, 
bedair mil, naw cant, ac un ar bymtheg 
a thriugain, i'r anialwch. Yr oedd Ffelix, 
o Abbirita, gwedi bod yn Esgob am 
bedair blynedd a deugain, ac oblegid y 
parlys gwedi colli ei leferydd, a'i ddeall- 
twriaeth hefyd. Dymunai y ffyddloniaid 
ar Huneric am adael i'r hen wr orphen 
ei yrfa yn Carthage. Ond y brenhin, er 
mwyn cyrhaeddyd cam ym mhellach na 
phrif erlidwyr yr oesoedd, a ddywed- 
odd, —“Rhwymwch ef wrth ychain 
gwylltion, a bydded iddo gael ei ddwyn 
felly i'r lle a orchymynais.” Rhwymwyd 
yr hen Esgob fel pren yn groes ar gefn 
mul, ac felly yr aed âg ef ymaith. Aed 
â'r gwroniaid Cristionogol hyn i ddwy 
ddinas o'r enwau Sicca a Lares, o ba le 
y gorchymynwyd i'r Mwriaid eu derbyn, 
a'u hebrwng i'r anialwch. Rhoddwyd 
hwynt ar y cyntaf mewn carchar, a 
chawsant y triniaethau mwyaf ysgeler a 
ellir eu dychymmygu. _ O'r diwedd, gor- 
chymynodd y Mwriaid iddynt gychwyn 
ymaith; ac yr oedd golwg druenus ar- 
nynt; ond yr oedd eu calonau gyd â 
Duw, a chanent wrth fyned. “Y cyfryw 
ydyw yr anrhydedd a roddir i'w saint 
ef.” Cysurid hwynt gan Cyprian, Esgob 
Uniziba, ac efe a roddes yr hyn holl a 
feddai iddynt, ac a ddymunai fyned gyd 
& hwynt. Ni chaniatteid hyn iddo ar y 
pryd; ond, oblegid tystiolaeth Iesu, all- 
tudiwyd ef ar ol hynny. Yr oedd pobl y 
wlad yn finteioedd yn dyfod i'w gweled, 
ac yn wylo yn chwerw o'u plegid. Ym 
mhlith eraill, gwelid benyw a phlentyn 
yn ei llaw yn rhedeg ar eu hol, ac yn 
gwaeddi,—“Rhed, fy machgen ; gwel y 
brys sydd ar y bobl hyn i dderbyn y 

-goron.” Mewn ychwanegiad dywedai,— 
“ Yr wyf yn ferch i Esgob diweddar Zu- 
rita ; ac yr wyf yn dyfod â'r plentyn 
hwn, ac sydd yn ŵyr i mi, rhag iddo 
gael ei adael yn unig, ac i'r gelyn ei 
dynnu i rwydau angau.” Yr Esgobion 
a attebent, a'u llygaid fel ffynhonau dyfr- 
oedd,—“ Ewyllys Duw a wneler.” Fel 
ag yr oeddynt yn cael eu gyrru ym 
mlaen, yroedd yr hen a'r ieuaingc yn 
llesghau gan ludded y daith, ac yr oedd y 
Mwriaid yn eu gyrru â blaenau gwayw- 
ffyn. Y cyfryw ag a fethent yn hollol & 
myned ym mlaen, a lusgid gerfydd eu 
traed. Bu farw llaweroedd ar y daith; 
a'r rhai a gyrhaeddasant yr anialwch, a 
borthid & haidd ; ac ym mhen ychydig 
amser gommeddwyd hwn iddynt. 

Yn y flwyddyn 483, anfonodd Huneric 
orchymyn i Eugenius, gan beri iddo ei 
wasgaru drwy holl Affrica, i alw yr holl 
Esgobion Trindodaidd i Carthage. Ond 
pan ddaethant ynghyd i Carthage i'r 
Gynnadledd, yr oedd Cirilia, prif Esgob 
' yr Ariaid, a'r Esgobion Ariaidd, yn eis- 
tedd ar eisteddleoedd uchel, a'r Esgobion 
Trindodaidd, neu uniawngred a adawyd 
i sefyll ar y llawr. Gorchymynwyd gan 
yr Ariaid i roddi cant o ffonnodiau i bob 
un o'r Esgobion Trindodaidd. Yr oedd 
y gormeswr gwedi llunio ei fesurau, ac 
efe a orchymynodd ar fod i'r holl Eg- 
lwysi Trindodaidd gael eu cau drwy yr 
holl daleithiau ; yr hyn a wnaed mewn 
un diwrnod, a'r cyllid perthynol iddynt 
a roddwyd i'r Ariaid. Dyma fel y 
gwnaed yn Affrica. Archodd Huneric 
ar fod i'r Esgobion gael eu halltudio o 
Carthage; cymmerwyd eu ceffylau, eu 
dillad, a'u meddiannau oddi arnynt, a 
gorchymynwyd,dan boen y cospedigaeth- 
au trymmaf, na roddai neb na bwyd na 
lletty iddynt. Yr oeddynt o'r tu allan 
i furiau y ddinas yn aros; ac un diwrnod 
digwyddodd i Huneric ddyfod heibio, 
a hwy a aethant atto, ac a ddywedasant 
wrtho,—“ Pa ham yr ymddygir attom ni 
fel hyn?” Efe a edrychodd arnynt gyd 
â chynddaredd, ac a orchymynodd i'r 
gwŷr meirch ruthro iddynt, a chlwyfwyd 
llawer iawn o honynt. Daeth 446 o 
Esgobion i Carthage ; bu farw 48 oblegid 
cam-driniaeth, alltudiwyd 46 i Corsica, 
302 i leoedd eraill, a'r gweddill a ddi- 
angasant. 

Ym mhlith y rhai a alltudiwyd, yr 
oedd Vigilus, o Thapsus, dyn hynod gyd 

â golwg ar ei ysgrifeniadau. Priodolir 
Credo St. Athanasius i'r gŵr enwog 
hwn. Efe a aeth i Gaercystenyn. Gwedi 
aurheithio y gwŷr llên fel hyn, troes 
Huneric ar y gwŷr lleyg ; a'r ffyddlon- 
iaid hyn a fflangellwyd, a grogwyd, ac a 
losgwyd yn fyw. Yn ddiysgog y safas- 
ant ym mhlaid y ffydd. Donysia, pan 
dan y fflangell, a'i chorph oll yn waed 
drosto, a ddywedai,—“ Weinidogion di- 
afol, pa beth yr ydych yn ei wneuthur i 
beriimi gywilyddio?” Yr oeddynt yn ei 
diosg yn noeth. Edrychai ar ei mab, yr 
hwn a ymddangosai yn ofnus, a dywedai 
wrtho,—“ Cofia fy mab, ein bod gwedi 
ein bedyddio yn enwau y Drindod. Na 
fydded i ni golli gwisg iachawdwriaeth, 
rhag i'r Meistr ddywedyd, Teflwch hwynt 
i'r tywyllwch eithaf.” Y gŵr ieuangc 
ar hyn a ddioddefodd yn wrol ; ac ill 
deuoedd a seliasant y ffydd â'u gwaed. 
Victorian, o Adramentum, a boenydiwyd 
i farwolaeth drwy orchymyn Huneric, 
ac a hunodd yn orfoleddus yn yr Iesu. 
Yn Tambia, hongianwyd dau frawd ddi- | 
wrnod cyfan, a phwysau wrth eu traed ; 
ac un o honynt gan angherdd ei boen a 
arwyddodd ei ddymuniad i wadu y ff 
“Na, na,” ebai ei frawd, “nid felly y 
tyngasom i Iesu Grist; mi a dystiol- 
aethaf yn dy erbyn pan ymddangosom 
ger bron ei orseddfaingc, i ni dyngu 
drwy ei gorph, a'i waed, y dioddefem er 
mwyn ei enw ef.” Y brawd gwan a 
ymgryfhaodd, ac a waeddodd allan,— 
“ Poenydiwch fel y gweloch yn dda, myfi 
a ddilynaf esiampl fy mrawd.” Torrwyd 
tafodau a breichiau deau nifer fawr ym- 
aith yn y farchnadfa ; torrwyd trwynau 
eraill, gan wneuthur yr anafiadau mwyaf 
arswydus arnynt a ellid eu dychymmygu 
Llusgid dynion o'u hanfodd at yr Esgob- 
ion Ariaidd i'w hail-fedyddio gandd- 
ynt. Yr oedd y Gweinidogion Ariaidd 
yn myned a gwŷr arfog gyd â hwynt yn 
y nos, yn torri i dai, ac yn bedyddio y 
bobl o'u hanfodd. Fel hyn, bu yr erled- 
igaeth yn angherddol yn Affrica; ond 
gwedi teyrnasu 47 mlynedd, bu y gor- 
meswr Huneric farw, a bu farw fel He- 
rod, yn cael ci ysu gan bryfed. 

Dyma y triniaethau chwerwon a wneid 
a Christionogion bore yr oesau, pa rai 
yn angau a etifeddasant goron y bywyd, 
ac a wnaed yn fuddugoliaethwyr drwy 
yr hwn a'i carodd, ac a'u golchodd yn o 
waed ci hun. 

Fidà Joshua. 


“ Ac efe a ddywedodd yng ngolwg Israel, O haul, aros yn Gibeon; a thithau, leuad, aros yn nyffryn 


Ajalon.” 


I all unrhyw gyflwr fod yn fwy tru- 

enus na hwnnw ag y byddo dyn 
ynddo mewn cyfyngder, heb un gobaith 
o ymwared. Yn y carchar, a'r sel dra- 
gywyddol gwedi cael ei rhoddi ar y cloi- 
on, heb un gobaith y bydd i'r bolltau 
mawrion gael eu gwthio yn ol yn oes 
oesoedd. Dan fentyll duon tywyllwch 
eithaf hanner nos, heb un awgrymiad 
gwedi cael ei roddi am dorriad gwawr 
byth ac yn dragywydd. Ynghanol go- 
fidiau, ingoedd, a gwasgfeuon, a'r rhai 
hynny fel picellau yn myned drwy yr 
enaid, ac fellyi barhau i dragywyddol- 
deb. Mae cyflwr o anobaith o'r natur 
hyn yn annarluniadwy, a'r Arglwydd 
Dduw, yn ei ras, ac yn ei dosturiaethau, 
a'n gwaredo rhag y cyfryw, amgen, nyni 
a fyddwn y truenusaf o bawb dynion. 

Collodd y dyn cyntaf Adda y ffordd i'r 
" nefoedd. Cammodd dros derfyn y llwybr 
a roes ei Greawdwr iddo. Collodd ei 
goron a'i ogoniant. Pechodd, ac aeth i 
afael y ddamnedigaeth. Syrthiodd i'r 
gwaelodion, ac o ran ei hun, ni allasai 
ddringo i fynu i ben y bryniau yn dra- 
gywydd. Yr oedd arfaethau y Duwdod 
Glân yng nghudd yn ei fynwes er tra- 
gywyddoldeb, ac yn yr amlygiad o hon- 
ynt yr oeddynt yn dyfod i lewyrch 
gwawr y goleuni. Pan droseddodd dyn, 
a phan ag y galwodd yr Arglwydd Dduw 
arno, pan rodiodd ei lais yn yr ardd 
gyd ag awel y dydd ; dyna y pryd yr 
eglurwyd bwriadau arfaethol i achub 
pechadur, a hynny ar sail, ac yn ol natur 
cyfundrefn a saif i dragywyddoldeb yn 
gof-golofn anfarwol o amryw ddoethineb 
a gras Duw yn adferiad llwch Eden i'w 
heddwch, ag yn eu cyflead mewn gogon- 
iant uwch a mwy urddasol nag y daeth 
i feddwl y gwybodaethau yn y nef i 
ddychymmygu am dano. 

Yn y cyflwr presennol ag y mae hiliog- 
aeth Adda gwedi myned iddo, nid oes 
fodd iddynt ochelyd drain a mieri y 
daith, canys yr hyn a hauo dyn, hynny 
hefyd y mae efe i fedi; ac yn gymmaint 
a'n bod ni gwedi ymgymmysgu cwppan- 

ÔD 


eidiau chwerwon i ni ein hunain, pa 
fodd y gallwn ddisgwyl llai na'u hyfed 
hwynt? O Eden hyd heddyw, y mae y 
byd yn ymestyn ac yn ymdroi mewn 
pob math o ofidiau ; pob un yn barod i 
ddywedyd, pa ofid fel fy ngofidi? Pob 
un yn barod i ddywedyd, nad oes tym- 
hestloedd cyffelyb i'r tymhestloedd ag 
sydd yn ei gyfarfod ef ar ei daith ; nad 
oes neb yn teimlo y fath ingoedd ac y 
mae efe yn eu teimlo; ac nad oes neb 
yn dwyn y fath feichiau irymion ag y 
mae efe yn eu dwyn. Fel hyn y mae ym 
mhob oes ac ym mhob cenhedlaeth; ac 
fel hyn hefyd y maei barhau tra parhao 
oesau y byd, canys tra fyddo pechod a 
llygredigaeth mewn gafael â'r natur 
ddynol, gwlad y cystudd mawr fydd y 
fuchedd hon, ac o'r tu draw i'r Iorddonen 
yn unig y sychir y dagrau oddi ar bob 
wyneb, ac yno yn unig ni ddywed neb o 
breswylwyr y wlad, Claf ydwyf. Ond er 
ein bod ynghanol blinderau, gwasgfeuon, 
cystuddiau, a phob gofidiau ;— 

Mae gennym le i droi yn nydd cyfyng- 
der. Nid ydyw y drws gwedi cael ei 
gau yn erbyn dyn; nid ydyw gorsedd 
trugareddau yr Arglwydd Goruchaf, yr 
hwn ymae ei drugareddau yn oes oes- 
oedd, gwedi eu selio yn erbyn trueiniaid 
y llwch ; ac nid ydyw efe, yr hwn sydd 
yn wynfydedig er tragywyddoldeb, gwedi 
ein eau mewn carchar anobeithiol, ac 
felly gwedi selio ein cyflwr tragywyddol. 
Nac ydyw, canys y mae gorchymyn i ni 
alw arno yn nydd trallod, ac y bydd iddo 
yntau ym mangre oruchel ei sancteidd- 
rwydd ein gwrando ; y mae y gorchymyn 
i ni fwrw ein holl feichiau arno ef, canys 
cadarn Dduw Jacob ydyw, ac efe a ddi- 
chon berffeithio ei nerth yn ein gwendid 
ni. Attoef ymae y ffyddloniaid gwedi 
troi er boreu yr oesau hyd yr awr hon ; 
bu yn gyfyng lawer gwaith ar Abraham 
yn ei deithiau yn y dwyrain, ond bob 
tro y bu yn gyfyng arno, cynnifer a hyn- 
ny o droion y cafodd ei waredu dan 
warcheidwadaeth Duw cadarn y cyfam- 
mod. Bu yn gyfyng lawer gwaith ar 

Jacob ; wylo y dagrau chwerwon pan yn 
cychwyn i'w daith i Haran; cael yfed 
llawer cwppanaid chwerw yn nhir meib- 
ion y dwyrain; Esau a phedwar can 
gŵr arfog yn dyfod i'w gyfarfod pan yn 
dychwelyd yn ol i'r hen ardaloedd ; 
gwisg waedlyd Joseph; Benjamin yn 
gorfod myned i'r Aipht; ond drws tru- 
garedd y nefoedd yn agored, a chostrelau 
y nefoedd yn arllwys gwin paradwys i'w 
enaid. Y mae ffydd yn gorfod pob 
rhwystrau, canys yn y pethau hyn oll yr 
ydym ni yn fwy na chongcwerwyr trwy 
yr hwn a'n carodd ; mae ffydd yn edrych 
dros drumiau y mynyddoedd uchaf; 
mae ffydd yn gwneuthur hanner nos yn 
hanner dydd ; mae ffydd yn gwneuthur 
anialwch y byd fel gardd flodeuog Eden ; 
mae ffydd yn dwyn grawn-sypiau Escol 
i ganol yr anialwch ; mae ffydd yn ehedeg 
heibio i'r bydoedd uwch ben, ac yn ym- 
aflyd yng nghyrn yr allor gyfryngol yn 
y nef; ac y mae ffydd. yn drech na holl 
byrth uffern yn eu cadernid a'u cyn- 
ddeiriogrwydd mwyaf. 

Pwy sydd gyffelyb i ddyn Duw ? Ces- 
tyll y creigiau ydyw ei ymddiffynfa ef ; 
addewidion y cyfammod ydynt ei ga- 
dernid ef; iachawdwriaeth Adda yr ail 
ydyw ei ymffrost ef; ac os y tywyllwch 
mewn rhyw fodd neu gilydd a ymdaena 
dros ei enaid, gan ei adael am ennyd 
awr yng ngoblygiadau y mentyll duon, 
y mae sylw y nefoedd arno, ac y mae ei 
Dad yn rhoddi achosion iddo i ganu yn y 
nos. Pa ddinas gyffelyb i ddinas ein 
Duw ni? Mae ei sail ar y mynyddoedd 
sanctaidd; a'r Arglwydd a går byrth 
Sïon yn fwy na holl breswylfeydd Jacob. 
Bu yn yrarch, ynghanol tymhestloedd a 
berw y diluw digofus a brawychus; bu 
yn ymdeithio yn llesg ac yn eiddil yn 
nheulu Abraham o Ur y Caldeaid dros 
yr Euphrates i dir Canaan ; bu ynghudd 
yn yr Aipht; bu yn fawr ei chlod ym 
Mhalestina; bu mewn wylofain ym 
Mabilon; ac ynei gwisgoeddCristionogol, 
aeth drwy dywydd geirwon iawn. Ond 
pa ddinas gyffelyb i ddinas ein Duw ni ? 
Pan wasgarodd yr Hollalluog frenhin- 
oedd ynddi, yr oedd hi yn wen fel eira 
yn Salmon ; ïe, “Tegwch bro, a llawen- 
ydd yr holl ddaear yw Mynydd Sïon, yn 
ystlysau y gogledd, dinas y Brenhin 
mawr.” Bu gelyniaeth iddi, ac y mae 
gelyniaeth iddi ; gwelwyd hi yn nwylaw 
ei gelynion lawer gwaith, a chlywyd 

hwynt yn bloeddio Aha yn nydd ei 
drygfyd hi ; ond ei Duw a agorodd ddrws 
gobaith iddi, a chlywyd hi yn canu ar ol 
hynny megis âg y cenaì yn nyddiau ei 
hieuengetyd gynt. “Ti Dduw a folwn, 
Ti a gydnabyddwn yn Arglwydd.” Pa 
ddinas gyffelyb i ddinas ein Duw ni? 
Edrycher ar lu y gelynion ; synier am y 
cyngrhair sydd yn -ei herbyn hi; “ Canys 
ymgynghorasant yn unfryd; ac ym- 
wnaethant i'th erbyn. Pebyll Edom a'r 
Ismaeliaid ; y Moabiaid a'r Hagariaid ; 
Gebal, ac Ammon, ac Amalec; y Phi- 
listiaid, gyd & phreswylwyr Tyrus. Assur 
hefyd a ymgyplysodd å hwynt, a buont 
fraich i blant Lot.” 

Mawr y twrf yn erbyn y ddinas sanct- 
aidd ; a mawr y parottoadau a wneir yn 
ei herbyn hi; ond pa ddinas gyffelybi 
ddinas Duw? “ Amgylchwch Sion, ac 
ewch o'i hamgylch hi; rhifwch ei thŷraa 
hi. Ystyriwch ei rhag-furiau, edrychwch 
ar eì phalasau ; fel y mynegoch i'r oes 
a ddel ar ol. Canys y Duw hwn yw ein 
Duw ni byth ac yn dragywydd ; efe a'n 
tywys hyd angau.” 

Yr oedd y gelyn yn ddigllon iawn yn 
ymyl Gibeon. Yr oedd y cleddyf gwedi 
ei loywi a'i hogi, yr oedd y cawell saeth- 
au yn Ìlawn, ac yr oedd y bwa yn gryf, 
yr oedd pump brenhin yr Amoriaid 
gwedi cynnull eu lluoedd ynghyd, ac 
yr oedd yn eu bryd i roddi ergyd ang- 
euol i Israel drwy Gibeon. Ond yr 
oedd Israel yn y frwydr dan gysgod 
adenydd y Goruchaf. “A'r Arglwydd 
a'u drylliodd hwynt, ac a'u tarawodd 
hwynt å lladdfa fawr yn Gibeon, ac a'u 
hymlidiodd hwynt hyd y ffordd yr elir 
i fynu i Bethoron, ac a'u tarawodd hwynt 
hyd Azecah, ac hyd Macedah.” Pan 
fyddo Duw yn ymladd dros Sion, a phan 
fyddo gelynion Sion yn cael eu gorchfygu, 
y maent yn cael eu gorchfygu yn hollol, 
a'u dymchwelyd i'r dyfnderau iselaf. 
Yr oedd Joshua yn teimlo ei gadernid 
yn yr Arglwydd ; yn credu yn ddiysgog 
yng nghadernid ei gyfammod ef; ac 
yng ngwroldeb mawr ei ffydd, yn cym- 
meryd awenau deddf fawr anian yn ei 
law, ac yn gorchymyn eu hufudd-dod. 
Pa ddyn ;—pa abwydyn y llwch ;—pa 


' bryfyn y llawr a feiddiasai lefaru megis 


ag y llefarodd Joshua? “O haul, aros; 
a thithau, leuad, aros, ”—pa beth a allasai 
fod yn fwy rhyfygus? Pa beth yn fwy 
annhebygol? Y mae rhyw beth neillduol 

yng ngorchymyn Joshua i'r haul a'r 
lleuad ym mrwydr Gibeon, pan ystyriom 
ysgogiadau y cyrph nefolaidd, ac yntau 
yn gorchymyn ar iddynt sefyll, canys y 
mae ei orchymyn i'r haul a'r lleuad yn 
cynnwys gosod attalfa ar yr holl gyfun- 
draeth haulaidd ; ac yn gymmaint ag 
nad ydyw y gyfundraeth haulaidd ond 
cyfundraeth yn perthyn, ac yn ddolen 
berthynol i gyfundraethau afrifed eraill, 
yr oedd ei orchymyn yn cyrhaeddyd holl 
greadigaeth Duw. Yr Haul ydyw canol- 
bwynt ein cyfundraeth ni, a'r planedau 
yn troi o amgylch iddo:—Mercher, yn 
ysgogi oddi amgylch yr Haul, dros gan 
mil o filldiroedd yr awr ;—Gwener tu & 
thriugain ac un ar bymtheg o filldiroedd 
mewn awr;—ŶY Ddaear tu å thriugain 
mil o filldiroedd mewn awr ;—Mawrth, 
tu â phymtheg mil a deugain o filldir- 
oedd mewn awr ;—Iou, tu â naw mil ar 
hugain o filldiroedd mewn awr ;—Sa- 
dwrn, tu â dwy fil ar hugain o filldiroedd 
mewn awr; a pha beth a feddylir am 
ysgogiadau bodau y cyfundraethau afrif- 
ed yn yr ehangderau, a phryfedyn gwael 
y llwch yn gorchymyn i'w cerbydau 
aros oll, er mwyn rhoddi cyfleusdra iddo 
i ddial yn llwyr ar elynion yr Arglwydd ! 
Ond nid ar yr ysgogiadau yr oedd ffydd 
Joshua yn edrych ; nid ar chwyrn-wyllt- 
edd y cerbydau mawrion aruthrol yn 
nhroadau eu gyrfaoedd; ac nid ar 
weithrediadau anian yn ol y ddeddf a 
roes y Creawdwr iddi, yr edrychai ei 
ffydd ef; ond hi oddi ar faes y rhyfel; 
o ganol twrf o ryfelwyr ; o ganol ochen- 
eidiau y clwyfedigion; ac o lifeiriant 
gwaed y lladdedigion ; ffydd Joshua gyd 
ag ysgogiad mil myrddiwn buanach nag 
y gall unhryw angel yn y nef ysgogi, hi 
ymddyrchafodd,—do gyd â bod yr ysgog- 
iad yn ei enaid, yr oedd ei ffydd ar yr 
allor aur yn y nef; gwedi ei chymmer- 
adwyo gan yr Hollalluog Dduw, a'i or- 
chymyn i'r greadigaeth gwedi derbyn sel 
gadarnhaol y nef yn y man! Haul, 
symmud; dim un ysgogiad; Leuad, 
symmud; dim un ysgogiad! Pa beth 
sydd gwedi cymmeryd lle, fodau? A 
ydyw pegwn troell natur gwedi torri ? 
A ydyw trangc y greadigaeth gwedi dy- 
fod? Nid oes dim o'r fath beth gwedi 
cymmeryd lle; ond yr ydym ni oll yn 
gorfod aros yn ein gyrfaoedd ; y mae yr 
holl greadigaeth yn gorfod aros heddyw i 
wneuthur diwrnod na bu ei fath o'i flaen, 

ac na fydd ei fath ar ei ol drwy yr holl 
genhedlaethau, er mwyn i Sion Duw ar 
blaned y ddaear gael cyfleusdra i. orch- 
fygu ei elynion ! 

Yr ydym gwedi darllen yn y gyfrol 
fendigedig,” bod natur lawer gwaith 
gwedi gwasanaethu achos Duw. Agor- 
odd y Môr Coch i Israel; ac ymgauodd 
ar gadernid yr Aipht. Trodd yr Iordd- 
onen yn ei hol er mwyn gwneuthur 
ffordd rydd i filoedd Israeli fyned dros- 
odd i'r tir sanctaidd. Neidiodd y myn- 
yddoedd a llammodd y bryniau i wasan- 
aethu achos Duw ; ymladdodd y ser yn 
eu graddau yn erbyn Sisera; ond ni 
fu holl natur ar unwaith yn gwasanaethu 
Sion Duw, ond yn nydd brwydr Gibeon, 
pan attaliwyd olwynion cerbydau yr holl 
fodau, gan ffydd Joshua, blaenor l]u 
Duw. Nid ydyw ffydd yn ymaflyd ym 
mhethau y ddaear, ond ym mhethau y 
nef ; nid ydyw yn ymaflyd yn y pethau 
gweledig, ond yn y pethau anweledig ; 
ac yr oedd ffydd Joshua, nid yn yr haul 
na'r lleuad, ond yn y Duw byw ag sydd 
yn llywodraethu yr holl greadigaeth. 
Nid ar ddwfr Bedydd y mae ffydd y 
Cristion yn gweithredu, ond ar yr olchfa 
ddwfr drwy y Gair, a'r gras ysprydol 
oddi mewn, sydd yn achosi y rhinwedd ; 
ac nid ar y Bara a'r Gwin yn y Cym- 
mun Sanctaidd, y mae ffydd yn gweith- 
redu, ond ar Grist, sylwedd y Cymmun, 
sef y Bara bywiol a ddaeth i waered o'r 
nef. Mae ffydd yn gallu pob peth, ac yn 
meddiannu pob peth yn ol amcan ac 
ewyllys Duw ; ac nid ydyw ffydd wir- 
ioneddol unrhyw amser yn ymgais at 
ddim, ond am yr hyn ag fyddo yn ol 
ewyllys Duw, ac yn unol å natur ei 
addewidion ef. Nid ar y peth a ddichon 
fod, neu a all Duw gyflawni, y mae ffydd 
yn gweithredu ; ond ar yr hyn ag sydd 
yn gysson â'i oruchwyliaethau ef. Gynt, 
yr oedd pethau goruwch-naturiol yn 
cymmeryd lle; yr oedd yr Hollalluog 
gynt, o'i wir ewyllys ei hun yn cyfryngu 
yn oruwch-naturiol, ac yn gweithredu yn 
groes i ddeddfau anian, ac yr oedd ffydd 
y duwiolion yn disgwyl am gyflawniad 
pethau goruwch-naturiol; yr oeddynt 
gwedi ymgynnefino â gwyrthiau ac â rhy- 
feddodau, ac yr oedd y cyfryw yn angen- 
rheidiol oblegid tywyllwch yr oruch- 
wyliaeth. gynt. Cyflawnwyd gwyrthiau 
gan Grist yn sefydliad yr oruchwyliaeth 
Gristionogol, a chan ei Apostolion ; nid 

er gwneuthur y gwirionedd yn fwy o 
wirionedd; ond er dangos mai yr un 
Duw oedd yn sefydlu yr ail oruchwyl- 
iaeth a'r gyntaf; a phan ag y sefydl- 
wyd yr ail, ei natur, ei goleuni, ei lly- 
wodraeth, ei phrawf mewnol, a'i he- 
ffeithiau allanol ydyw ei chadernid, ac 
nid gwyrthiau a rhyfeddodau. Y mae 
bod yr Efengyl yn allu Duw er iachawd- 
wriaeth, yn ddigon o brawf o'i gwirion- 
edd ; ac y mae y dystiolaeth ag sydd yn 
y credadyn, yn gryfach prawf o ddylan- 
wad yr Efengyl, nag y gall gwyrthiau 
fod. Allanolion goruchwyliaethau yd- 
oedd gwyrthiau, ond y mae gallu y 
grefydd Gristionogol yn y dystiolaeth ag 
y mae hi yn roddi ym mynwes y creda- 


Pr Grledigarthan 


R oedd y bobl a elwir Cathari, pa rai 

a gamddarlunir yn fawr gan Bern- 
ard, yn lliosog iawn yn nyffrynoedd 
Piedmont; gelwir hwynt hefyd Vaudois 
neu Vallenses, yn neillduol y rhai hynny 
a breswylient ddyffrynoedd Lucerne ac 
Angrogne. Ynghylch y flwyddyn 1160, 
darfu i fasnachwr cyfoethog, dinesydd o 
Lyons, ddyrchafu ei lais yn erbyn yr 
athrawiaeth o draws-sylweddiad, yr hon 
athrawiaeth yr oedd yr Eglwys Babaidd 
yn ei sefydlu. Gwnaeth y Pabyddion 
gamsynied bwriadol gyd â golwg ar y 
Waldensiaid, sef ir enw hwn ddeilliaw 
oddi wrth Peter Waldo, ac mai efe yd- 
oedd seilydd yr Eglwys yn Piedmont; 
ac i'r diben o wneuthur twyll, troisant 
yr enw Vallensiaid yn Waldensiaid, er 
mwyn dangos eu bod o darddiad diwedd- 
ar. Yr oedd y Waldensiaid hyn o'r un 
golygiadau athrawiaethol a'r Protestan- 
iaid presennol, ac yr oedd. nifer mawr o 
honynt yn ymwrthod â'r athrawiaeth o 
daenelliad babanod. Ond gan mai nid 
amcan yr ysgrif bresennol ydyw gwncuth- 
ur dim braidd âg athrawiaethau yr hen 
Brotestaniaid hyn, deuir at yr erledig- 


aethau brawychus hynny a fu arnynt 


gan y Pabyddion. 

Yn y flwyddyn 1162, ym mhen y ddwy 
flynedd gwedi i Waldo ddechreu pre- 
gethu yr efengyl yn Lyons, darfu i Louis 

dyn ; ac os ydyw y grefydd hon yn sefyll 
mewn angen o wyrthiau i'w dal i fynu, 
y mae y Seren ddydd heb gyfodi ; y mae 
y wawr heb dorri; y mae yr haul heb 
ddyrchafu i'r gorwel; ond y nos yn 
teyrnasu ; canys perthyn i'r nos, ac nid 
i'r goleuni y mae y gwyrthiau. | 

“ Minnau,” meddai y Psalmydd, “ nes- 
hau at Dduw sy dda i mi,” ac felly y 
gall pob dyn ddywedyd ag sydd gwedi 
neshau atto ef yn eu cyfyngderau. Mae 
efe yn cuddio ei bobl yn y dydd blin, ac 
yn rhoddi ymwared iddynt pan fyddo yr 
anialwch gwedi cau am danynt. Iddo 
ef y perthyn diangfâau rhag marwolaeth, 
a than gysgod ei adenydd ef y mae 
nodded i'r holl ffyddloniaid. 


or y Walbensioid. 


y Seithfed o Ffraingc, a Henry yr Ail, 
ddal pob o awen o ffrwyn ceffyl y Pab, 
Alecsander y Trydydd, i'w arwain i'w 
breswylfod; yr hyn a brawf yr orsaf 
uchel yr oedd y Pab o Rufain ynddi yn 
yr amseroedd hynny. Yr oedd tywys 
ogion a phendefigion teyrnasoedd, un- 
wedd a'r cyffredin bobl, bryd hyn, yn 
hollol gaeth i drais a gormes Eglwys 
ddidrugaredd Rhufain. Yn 1176, rhai 
o'r Waldensiaid, a elwid hereticiaid, a 
holwyd gan yr Esgobion Pabyddol, ac a 
gafwyd yn euog o heresi. Yn 1178, 
clywodd Louis a Henry, sef y ddau deyrn 
a fu yn arwain ceffyl y Pab, fod yr Albi- 
gensiaid yn cynnyddu yn ddirfawr mewn 
nifer, a hwy a benderfynasant ddiweinio 
y cleddyf yn eu herbyn ; ond gwedi ym- 
bwyllo, meddyliasant mai y peth gorau 
ydoedd anfon pregethwyr i'w plith. An- 
fonwyd amryw Esgobion ac Offeiriaid 
Pabaidd attynt, ynghyd & Raymond o 
Toulouse, i ymlid o'r wlad y rhai oll ni 
chymmerent eu hargyhoeddi. Yr oedd 
deiliaid Raymond, Iarll Toulonse, ynghyd 
â deiliaid pendefigion eraill yn ei gym- 
mydogaeth, yn gyffredinol yn proffesu yr 
athrawiaethau Waldensiaidd, ac yr ocdd- 
ynt yn wrthddrychau neillduol o ddig- 
llonedd Pabaìdd. Gosododd Innocent y 
Trydydd, y Pab mwyaf uchel-frydig o'r 
Pabau, y Chwil-lŷs i fynu, a'r Walden- 

siaid oeddynt wrthddrychau cyntaf ei 
greulondeb. Awdurdododd y Pab am- 
ryw Fynachod i ffurfio cynghaws y llŷs 
hwnnw, ac i draddodi yr hereticiaid i'r 
awdurdodau gwladol. Mewn canlyniad 
i hyn, gwelodd dechreuad y trydydd 
canrif ar bymtheg filoedd a miloedd o 
bersonau yn cael eu crogi a'u llosgi i 
farwolaeth ; a hynny heb un cyhuddiad 
yn eu herbyn, ond eu bod yn ymddibyn- 
nu yn unig am iachawdwriaeth yn yr 
Arglwydd Iesu Grist, ac yn ymwrthod a 
choelgrefydd ac eilunaddoliaeth Rhuf- 
ain. Yn flaenaf, anfonodd Innocent 
Esgobion a Mynachod i blith y Walden- 
siaid; ond ychydig fu eu llwyddiant. 
Yng nghymmydogaeth Narbonne bu dau 
Fynach yn llafurio, sef Peter de Chat- 
eauneuf, a Dominic: llofruddiwyd Peter 
yn ddiau, a hynny fel y mae yn debygol 
gan Raymond o Toulouse, oblegid i Peter 
wrthod symmud ymaith esgymmundod 
Raymond. Ymddiffynnodd Raymond y 
Waldensiaid, a hynny yn gadarn, er nad 
oes un prawf ei fod ef yn deall nac wedi 
teimlo yr athrawiaethau Protestanaidd ; 
ond yn unig ei fod gwedi cael ei gyffroi 
oblegid mesurau y Mynach, ac annghyf- 
iawnder y Llywodraeth Babaidd. 

Pan welodd yr Albigensiaid mai 
amcan y Pab oedd ynnill iddo ei hun 
enw, drwy ddefnyddio y dull o ddar- 
bwylliad ar y cyntaf tu ag attynt, cyt- 
tunasant yn eu plith en hunain i ym- 
ddiffyn yn gyhoeddus eu hegwyddorion ; 
a dywedasant wrth yr Esgobion Pabaidd, 
ac eraill o Genhadwyr y Pab, eu bod 
hwy yn barod i ymddiffyn eu hegwydd- 
orion mewn Cynnadledd gyhoeddus ; a 
chyttunwyd ar fod i'r Gynnadledd gael 
ei chadw ym Montreal, yn agos i Car- 
cassone, yn y flwyddyn 1206 ; y pennaf 
dros yr Albigensiaid oedd Arnold Hot. 
Daeth Esgob Pabaidd yno o'r enw Eusus, 
a'r Mynach Dominic, dau Genhadwr 
Pabaidd eraill, ac amryw Offeiriaid a 
Mynachod. Yr oedd Arnold yn drech ei 
wala na'r Pabyddion yn y ddadleuaeth ; 
a phan welodd Esgob Villencuse hyn, yr 
hwn oedd Ganolwr y blaid Babaidd, efe 
a ddywedodd na ellid penderfynu dim, 
am fod y Crusaders yn dyfod. Yr oedd 
hyn yn wirionedd ; yr oedd byddinoedd 
arfog y Pab yn dyfod ym mlaen, a thrwy 
y cleddyf, y tân, y ffagodau, y gelanedd, 
a'r gwaed, hwy benderfynasant y ddadl. 
Ni feddyliodd y Pab Innocent am i 

unrhyw byngciau gael eu penderfynu 
drwy ddadleuon; canys, pati glywodd 
efe am lofruddiaeth Peter y Mynach, efe 
a anfonodd bregethwyr drwy Ewrop, i 
alw ynghyd bawb ag oeddynt am ddial 
gwaed gwirion Peter, gan addaw parad- 
wys i bawb a wisgent arfau am ddeugain 
niwrnod yn yr achos hwn. Yn y Bulla 
gyhoeddodd ar yr achlysur, dywedai 
Innocent y Pab fel hyn :— 

“Yr ydym ym mhellach yn addaw, i'r 
rhai a gymmerant arfau i ddial y lofrudd- 
iaeth honno, bardwn a maddeuant o'u 
pechodau; ac yn gymmaint ag nad ydym 
nii gadw ffydd (llwon) â'r rhai hynny 
ni chadwant orchymynion Duw, yr 
ydym am i chwi ddeall, bod pob person 
ag sydd yn rhwym i Raymond drwy lw 
o ufudd-dod, neu mewn rhyw ffordd 
arall, yn cael ei ryddhau drwy awdurdod 
Apostolaidd oddi wrth y cyfryw rwym- 
iad ; ac y mae yn gyfreithlon i unrhyw 
Gatholig Rhufeinig erlid y cyfryw Iarll, 
(Raymond) a meddiannu ei wlad, &c.” 

Dyma Babyddiaeth yn ei gwirlun; 
dyma beth oedd Pabyddiaeth, a thyma 
beth ydyw Pabyddiaeth. Ond y mae 
y Gormeswr Rhufeinig yn ychwanegu,— 

“Yr ydym yn eich cynghori chwi i 
ymdrechu dinystrio heresi ddrygionus 
yr Albigensiaid, a gwneuthur hyn gyd â 
mwy o egni nag a ddefnyddiasech at y 
Saraceniaid ; erlidiwch hwynt & braich 
gadarn; cymmerwch oddi arnynt eu 
tiroedd a'u meddiannau; alltudiwch 
hwynt, a gosodwch Gatholiciaid Rhufein- 
ig yn eu lle.” 

Dychrynodd Raymond, ynghyd a'r 
tywysogion ag oeddynt yn gymmydogion 
iddo, rhag y Pab ; a gadawyd y Cristion- 
ogion ffyddlon dan sylw i gynddaredd y 
Pab o Rufain. Daeth yn eu herbyn 
dri chan mil o bererinion fel eu gelwid ; 
a'r rhai hyn yn cael eu gyrru ym mlaen 
gan wangc a chan goelgrefydd ; a hwy a 
lanwasant wlad yr Albigensiaid â che- 
lanedd a gwaed, a hynny am flynyddoedd 
lawer. Nid all neb yr awr hon gredu 
na dychymmygu am y golygfeydd a welid, 
a'r rhai hyn yn cael eu hachosi gan y 
Pab Innocent y Trydydd, Ficer Duw ar 
y ddaear, meddai ef a'r Pabyddion ; ond 
mewn gwirionedd, Ficer y diafol ar y 
ddaear. Yr oedd Cenhadwyr ( Legales) 
y Pab yn arwain y fyddin hon, a chyd â 
hwynt Simon, Iarll gwarthus Montfort. 
Yr oedd castell Menerbe, ar derfyn yr 

Yspaen, gwedi ei ddwyn i'r cyfyngder 
mwyaf oblegid diffyg dwfr, a'r Iarll 
Simon a orchymynodd i dân mawr 
gael ei gynneu oddi amgylch iddo, a 
llosgwyd chwech ugain o wrywaid, a 
benywaid ynddo. Bu y merthyron hyn 
farw mewn gorfoledd, gan ogoneddu enw 
yr Arglwydd yng nghanol y fflamiau. 
Yr oedd castell arall o'r enw Termes, 
heb fod yn neppell o Menerbe, yn nhir- 
iogaeth Narbonne, yr hwn a gymmerwyd 
gan Simon yn y flwyddyn 1210. Dywedai 
Simon am y castell hwn,—“ Hwn ydyw 
y lle mwyaf ysgeler o bob man, canys ni 
chanwyd yr offeren ynddo er ys deng 
mlynedd ar hugain. Gallodd y rhai oedd- 
ynt yn y castell hwn ddiengyd rhag 
dwylaw gwaedlyd ac ysgeler Simon; 
ond bu efe ar ol hyn yn ymdrybaeddu 
yn eu gwaed ; ac yn y pen draw efe & 
laddwyd mewn brwydr yn y flwyddyn 
1218. 

Almaric o Montfort, mab Simon, gwedi 
myned yn flinedig o ryfel, a roes i Louis 
yr Wythfed ei hawli wlad yr Albigen- 
siaid ; yr hyn a fu yn achlysur i brysuro 
eu dinystr. Bu farw Louis yr Wythfed, 
ac yr oedd ei fab, Louis y Nawfed, dan 
oed ; ond yr oedd y frenhines waddolog 
a'r rhaglaw yn ddigon galluog i fyned 
â'r gwaith ym mlaen. Rhoddwyd Al- 
phonsus, brawd Louis y Nawfed, mewn 
meddiant o iarllaeth Toulouse ; a rhodd- 
wyd yr erledigaeth ar waith yn arswydus 
yn erbyn yr Albigensiaid, a gwnaed 
difrodiadau dychrynllyd yn eu plith. 
Gwnaed y Mynach Reinerius yn Chwiliwr, 
ac yr oedd yn y swyddogaeth felldigedig 
honno yn y flwyddyn 1253. Dioddefodd 
y bobl hyn yn fawr drwy yr holl flyn- 
yddoedd. Yr oedd Dauphiny yn dalaeth 
o Ffraingc, ac yn llawn o Waldensiaid, y 
rhai a breswylient yn y dyffrynoedd o 
bob tu i'r Alps. Yn y dyffrynoedd hyn 
yr oedd crefydd yn blaguro drwy yr holl 
lannerchau; ond disgynodd y gafod 
Babaidd yn ei holl echryslonrwydd arn- 
' ynt, a gwnaed hwynt yn sathrfai holl 
gynddaredd Rhufain. Rhoddwyd Myn- 
ach o'r enw Francis Borelli yn Chwilied- 
ydd yn 1380, drwy orchymyn Clement 
y Seithfed ; ac yn y Grenoble ei hun, 
efe a drosglwyddodd gant a hanner o 
honynt i'r fHamiau. Yn nyffryn Frais- 
iniere, efe a ddaliodd bedwar ugain, y 
rhai oll a drosglwyddwyd i'r fflamiau. 
Ynghylch y flwyddyn 1430, ymosododd yr 

erlidwyr ar y Waldensiaid yn nyffryn Pra- 
gela. Y gresynolion, wrth weled eu hogofau 
ym meddiant eu gelynion, y rhai a ym- 
osodasant arnynt yng ngerwindeb ty- 
wydd y gauaf, a ffoisant i ben un o fyn- 
yddoedd uchaf yr Alps; pryd y gwelid 
y mamau yn cludo crudiau, ac yn ar 

wain wrth eu dwylaw eu rhai bychain 

a allent gerdded. Niferoedd o honynt a 

lofruddiwyd, ac eraill a newynwyd i 

farwolaeth. Cafwyd cant a phedwar 

ugain o fabanod yn feirw yn eu cradiau; 

a'r nifer amlaf o'r mamau a fuant 

feirw yn fuan ar eu hol. Yn nyffryn y 

Loyse, cafwyd pedwar cant o blant gwedi 

eu mygu yn eu crudiau, neu ym mreich- 

iau eu mamau ; a hynny drwy i'r erlid- 

wyr Pabaidd osod coed wrth eneuan yr 

ogofau, ac yna eu rhoddi ar dân. Cyf- 

rifir i dair mil gael eu gosod i farwolaeth 

yn y dyffryn hwn. 

Yn Piedmont, yr oedd Archesgob 
Turin yn ddiwyd yn ei ymosodiadau ar 
y Waldensiaid. Camgyhuddid hwynt 
o'r ysgelerdau mwyaf, er mwyn cyfiawn- 
hau ymddygiadau uffernol Eglwys Rhuf- 
ain attynt; a chynddaredd hon a oll- 
yngwyd arnynt yn holl angherddoldeb 
tymmestl o dân. Pan oedd Catelin 
Girard yn sefyll ar yr ystongcyn yr oedd 
i ddioddef. wrtho, dymunodd am ddwy 
garreg ; ac wedi eu cael i'w ddwylaw, 
efe a ddywedodd,—“ Pan fyddwyf gwedi 
bwytta y ddwy garreg hon, yna gwelwch 
derfyn ar fy nghrefydd i;” ac efe a'u 
taflodd hwynt ar y ddaear. Y tanau fel 
hyn a gynneuwyd hyd 1488, pau y gosod- 
wyd creulondeb milwraidd ar waith yn 
eu herbyn. Anfonwyd Albert de Cap- 
itaneis, Archddiacon Cremona, gan y Pab 
Innocent yr Wythfed,i ymosod arnynt 
â'r cleddyf. Cyfodwyd deunaw mil o 
ryfelwyr at y gwasanaeth hwn, heb law 
Pabyddion Piedmont, y rhai a redent i 
gyfrannogi o'r yspail; a bu y difrod arn- 
ynt yn fawr iawn; a pharhaodd yr er 
ledigaeth hon hyd y flwyddyn 1532. 

Cyfodwyd erledigaeth drachefn yn ea 
herbyn gan Francis y Cyntaf, brenhin 
Ffraingc, a hynny gyd & barbariaeth 
annghyffredinol; a nifer annghredadwy 0 
honynt a roddwyd i farwolaeth. Yr 
oedd nifer o'r Waldensiaid ag oeddynt 
yn trigiannu yr Alps, yn meddiannu 
amryw bentrefydd, ac yn neillduol dinas 
Barcelonette ; a hwy a gawsant eu her 
lid yn arswydus gan dywysog Picdmont 

Gorfa ar y dinasyddion ddiangc yng 
nghanol y gauaf; ac wrth fyned dros 
fynydd uchel, trengodd y nifer amlaf o 
honynt. 

Yn Germany, yn y flwyddyn 1234, 
gorthrymmwyd y Waldensiaid yn dost 
gan y Chwil-lŷs Pabaidd. Er hyn yr 
oeddynt yn gadarn yn y ffydd, ac yn 
ymlynu yn ddiysgog yn eu proffes. Yng 
nghylch y flwyddyn 1330, un Echard, My- 
nach Dominicaidd, a'u blinodd yn dost ; 
ac wedi ymddwyn yn greulon iawn at y 
Waldensiaid, efe a ofynodd iddynt pa 
ham na chydymffurfient âg Eglwys 
Rhufain. Yn eu hattebion i Echard, ty- 
wynnodd y goleuni i'w feddwl, ac efe a 
gofleidiodd eu hegwyddorion, ac a bre- 
gethodd y ffydd y bu efe unwaith yn 
ymdrechol i'w dinystrio. Yr oedd Ray- 
nard Lollard hefyd yn un o'r dychwel- 
edigion oddi wrth Babyddiaeth; ond 
efe a gymmerwyd gan y Chwilwyr, ac a 
losgwyd yn Cologne. 


407 


Erlidiwyd y Waldensiaid hefyd yn 
arswydus yn Flanders. Yn 1163, aeth 
rhyw nifer o honynt o Flanders i Oolog- 
ne; ond cafwyd allan pwy a pha beth 
oeddynt, a hwy a losgwyd. Yn y flwydd- 
yn 1183, llosgwyd nifer fawr o honynt ; 
ac yn y flwyddyn 1236, llosgwyd a 
chladdwyd yn fyw o honynt yng nghylch 
hanner cant. 

Mae Rhufain Babaidd, heb son am 
Rufain Baganaidd, gwedi gwneuthur yr 
ysgelerderau mwyaf brawychus yng 
nghorlanau yr Oen ; a thyma yr Eglwys 
sydd yr awr hon yn cynnyg gosod ei 
hiau dân ar ein gwarau ni. Ond nis 
cymmerwn hi; nis ymostyngwn iddi; 
a thra fyddo Gair y Duw byw yn sylfaen 
ein ffydd a'n hymarweddiad, nyni a 
gyhoeddwn mewn un llais uchel, nes y 
byddo y Pab yn crynu ar ei orsedd,— 
“Dim heddwch, dim heddwch byth a 
Rhufain Babaidd.” 


Yr Bybarch Bebe. 


YD & golwg ar enedigaeth yr Hy- 
barch Bede, y mae rhyw wahan- 
iaeth rhwng haneswyr yng nghylch y 
flwyddyn ; dyweda rhai iddo gael ei eni 
yn 673, a'r lleill yn 677. Nid oes ne- 
mawr o hanes Bede yn ei ieuengctyd 
wedi dyfod lawr attom ni, ond y mae 
efe ci hun yn crybwyll lle ei enedigaeth, 
yr hyn a gymmerodd le yn y diriogaeth 
a berthynai wedi hynny i fynachlogydd 
St. Petr, a St. Paul, yn Wearmouth a 
Jarrow. Rhoddwyd yr holl diriogaeth 
hwn, sydd ar oror geneuau yr afonydd 
Tyne a Wear i'r Abad Benedict, gan y 
brenhin Egfrid, ddwy flynedd cyn ge- 
nedigaeth Bede. Meddylir iddo gael ei 
eni yn y drydedd flwyddyn o deyrnas- 
iad Egfrid, mab Oswy, brenhin North- 
umberland, wedi ì daleithiau Deira a 
Bernicia gael eu huno yn un llywodr- 
aeth. Yr oedd llywodraethau y brenhin 
hwn yn cyrhaedd o'r Humber i'r Frith 
of Forth, ac yn cynnwys chwe sir og- 
leddol Lloegr, a'r holl ran ddeheuol o'r 
Alban. Rhoes Fgfrid yr holl dir a gry- 
bwyllwyd i un Biscop, a gyfenwid Be- 


nedict, yr hwn fu yn un o frêynod y 
brenhin, ond a aeth wedi hynny yn 
fynach, ac a adeiladodd fynachlog, yr 
hon a gyssegrodd efe i St. Petr, ar lan 
ogleddol yr afon Wear, yr hon oddi wrth 
yr amgylchiad hwn a gafodd ei galw yn 
Wearmouth. Ym mhen yr wyth fiyn- 
edd, sef yn y flwyddyn 682, adeiladodd 
yr Abad Benedict sefydliad mynachlog- 
aidd arall yn Jarrow, yr hwn a gyssegr- 
odd efei St. Paul, ar lan yr afon Tyne, 
ynghylch pum milldir o ffordd i Wear- 
mouth. 

Nid oes dim wedi ei grybwyll am rieni 
Bede, ond y mae efe ei hun yn dywedyd 
iddo gael ei osod pan yn saith mlwydd 
oed, o dan ofal yr Abad Benedict, ym 
mynachlog Wearmouth, cyn i fynachlog 
Jarrow gael ei hadeiladu ; ond pan ad- 
eiladwyd y fynachlog hon, aeth Bede 
iddi o dan ofal Ceolfrid ei Habad cyntaf, 
ac yno yr arosodd dros ei oes. 

Gyd â golwg ar Bede fel dyn ieuangc 
athrylithgar, a hoff o efrydiaeth, ni all- 
asai wneuthur gwell dewisiad na myned 
yn fynach. Yr oedd Benedict, seiliwr 

y mynachlogydd hyn, yn ddyn dysgedig 
a duwiol iawn. Oran ei waedoliaeth yr 
oedd yn bendefig, ac yn sychedig iawn 
am wybodaeth, ac yn ymdrechgar am 
fod er lleshad i'w wlad. Ac er mwyn 
bod yn ddefnyddiol i'w gyd-genedl, am- 
lygodd drysorau gwybodaeth anadnaby- 
ddus i'w gydwladwyr cyn hynny. Efe 
a ddaeth a seiri a gwydrwyr adref gyd 
ag ef, er mwyn yr adeiladau mawrion 
oedd ganddo ar droed. Teithiodd bedair 
neu bum waith i Rufain, ac yr oedd cyf- 
eillgarwch mawr rhwng y Pab Agatho 
ag ef. Pan yn Rhufain, hoffodd Ceol- 
frid wasanaeth yr Eglwys Rufeinig yn 
fawr iawn, ynghyd a'u dull o ganu y 
gwasanaeth ; canys hyd hynny, y gwa- 
sanaeth Galicaidd neu Sozarabicaidd, a 
ddefnyddid ac a arferid ym Mhrydain 
a'r Iwerddon, megis ag yr arwyddir yn 
y gofyniadau a anfonwyd gan Awstin 
i'r Pab Gregori. Yr oedd brawdoliaeth 
liosog iawn ym mynachlog Wearmouth, 
ac yn eu plith yn ddiau rai dysgedig: o 
dan ofal y cyfryw y rhoddwyd Bede i 
dderbyn addysgiaeth, canys er yn ieu- 
angc yr oedd yn dra gobeithiol. Mewn 
duwinyddiaeth ac efrydiaeth yr Ysgry- 
thyrau Sanctaidd, derbyniodd addysg- 
iaeth oddiwrth Tramhere, mynach wedi 
ei ddwyn fynu dau ofal Chad dduwiol, 
Esgob Lichfield. Y gelfyddyd o gôr- 
ganu a ddysgwyd iddo gan John, arch- 
gôr-ganwr St. Petr, yn Rhufain ; yr hwn 
drwy gydsyniad y Pab Agatho a ddaeth 
drosodd i Frydain ar gais Benedict. Yr 
oedd tyrfapedd afrifed yn ymgynnull 
ynghyd i wrando ar y cantor digyffelyb 
hwn. Dywedir gan Stubbs, bod Bede 
hefyd wedi bod yn cael ei addysgu gan 
John o Beverley, dysgybl yr Archesgob 
Theodore. Y mae yn amlwg bod Bede 
yn ddeallus iawn, nid yn unig yn y Lla- 
dinaeg a'r Groeg, ond hefyd yn yr Hebr- 
aeg. 
Ynghylch ei urddiad, y mae efe ei hun 
wedi dywedyd fel hyn,—“ Pan yn bedair 
blwydd ar bymtheg oed, gwnaed fi yn 
Ddiacon ; a phan yn ddeng mlwydd ar 
hugain, gwnaed fi yn Offeiriad ; a der- 
byniais yr urddiadau hyn gan yr Esgob 
John ar gais yr Abad Ceolfrid.” Yr oedd 
y John hwn yn Esgob Hagulstad, yn awr 
Hexham, yn swydd Northumberland, ac 
yr oedd mynachlogydd Wearmouth a 
Jarrow yn ei esgobaeth ; canys nid oedd 
esgobaeth Durham yn hanfodi y pryd 

hwnnw, sef hyd i frawdoliaeth Lindis- 
farne i ymsefydlu yno. Gelwir y John 
hwn yn John o Beverley, ac y mae Bede 
yn siarad yn uchel iawn am dano. 

Yr oedd yn perthyn i'r swyddogaeth 
offeiriadol lawer o ddyledswyddau ; ac 
yr oedd cyflawniad y dyledswyddau hyn 
yn rhwystr i Bede gyd â golwg ar ei 
lyfrau. Yr oedd efe i ddarllen y Gwas- 
anaeth yn yr Eglwys, yr hwn a gyflawnid 
lawer gwaith yn y dydd; ac yr oedd 
hefyd yn gorfod cynnorthwyo yn y bo- 
reuol a'r prydnawnol Wasanaeth. Fel 
y canlyn y mae Sharon Turner yn dy- 
wedyd am ddyledswyddau Offeiriaid yr 
oes honno, allan o ysgrifeniadau yr An- 
glo-Sacsoniaid. 

“Offeiriaid, dylai fod gennych lyfrau 
a gwisgoedd perthynol i'ch cyflyrau. Dy- 
lai fod gan Offeiriad yr offeren, (o leiaf ei 
fissal,) ei lyfr canu, ei lyfr darllen, ei 
Psallwr, ei law-lyfr, &c. Dylai fod 
ganddo ei wisgoedd gweinidogaethol, a 
chanu o gyfodiad haul, gyd & naw cyf- 
wng a naw darlleniad. Dylai ei gwp- 
pan sacramentaidd fod o aur neu arian, 
gwydr neu alcan, ac nid o bridd, ac yn 
neillduol nid o goed. Dylai yr allor fod 
bob amser yn lân, a brethyn da arno, ac 
nid wedi ei halogi & baw. Ni ddylai 
bod offeren heb win. 

“Byddwch ofalus ar i chwi fod yn 
well ac yn gallach yn eich celfyddyd 
ysprydol, nac y mae dynion y byd yn 
eu celfyddyd dymhorol, fel ag y byddoch 
yn ddysgawdwyr addas gwir ddoethineb. 
Dylai yr Offeiriaid bregethu yn gywir y 
gred gywir. Darllen pregethau addas; 
ymweled a'r cleifion; bedyddio baban- 
od; a rhoddi yr eneiniad pan ofynir. 
Ni ddylai yr un fod yn fasnachydd cy- 
byddlyd, nac yn yspeiliwr, nac yn yfwr 
mynych mewn gwindai, nac yn falch, 
nac yn ymffrostgar, neu yn gwisgo gwre- 
gysau dangosiadus, neu yn addurnedig 
âg aur, ond i fod yn anrhydedd ìddo ei 
hun drwy ci foesau da. 

“Ni ddylent fod yn gyfreithgar 2c 
ymrysongar, nac yn derfysglyd, oud yn 
heddychu y pleidiau fyddo mewn yw- 
ryson, ni ddylent ddwyn arfau, na my- 
ned i ryfel, er y dywed rhai y dylai Off- 
eiriaid gario arfau pan fyddo angenrheid- 
rwydd am hynny: etto ni ddylai gwas 
yr Arglwydd fyned i ryfel, neu i ddysgu 
arferion milwraidd. Nid ydyw nag ym- 
ladd na gwraig yn perthyn iddynt, O 

ufuddhant yn gywir i Dduw, a chadw ei 
gyfreithiau megis ag y mae yn gweddu 
i'w sefyllfa.” 

Ond yr oedd Bede yn myned ym 
mhellach na chyflawniad o'i ddyled- 
swyddau offeiriadol, canys ymroddodd 
at bob gwybodaeth ag ydoedd yn gyr- 
haeddadwy iddo yn yr oes honno; ca- 
nys heb law ysgrifenu esboniadau ar yr 
Ysgrythyrau, ymroddodd a'i holl egni at 
wybodau eraill; ac yr oedd yn gydna- 
byddus ac yn gyfeillgar âg ysgolheigion 
a gwybodusion pennaf ei oes. 

Yr oedd bywyd mynachaidd yn na- 
turiol i Bede, a gellid meddwl oddi wrth 
ei eiriau ef ei hun, mai gartref y treul- 
iodd ei oes yn ei fynachdy. Ond ymae 
William o Malmsbury yn dywedyd bod 
dysgeidiaeth Bede wedi cyrhaeddyd i 
glustiau y Pab Sergius, a'i fod wedi 
ewyllysio ei weled yn Rhufain, i ym- 
gynghori âg ef ynghylch rhyw fatterion 
pwysig. Ac y mae William hefyd yn 
crybwyll am lythyr, a anfonwyd gan 
Sergius, at yr Abad Ceolfrid, yn yr hwn 
y dymunai ar yr Abad i anfon Bede yn 
uniongyrchol i Rufain, ond y mae yn 
amlwg bod William wedi camsynied, 
canys y mae gennym y profion mwyaf 
diymwad na fu Bede erioed yn Rhufain, 
nac ym mhell ychwaith o'i fynachlog. 
Ymwelai a'i gyfeillion weithiau; ond 
yr oedd ei galon ym mynachlog Jarrow. 
Ymddengys fod Bede er yn ieuangc yn 
cael ei flino gan boen yn ei gylla, a 
diffyg anadl. Ymosodiad y clefyd hwn, 
yn ddiweddar a'i rhwystrodd i ymweled 
a'r Archesgob Egbert, ac a fu yn achos 
iddo i ysgrifenu y llythyr gwerthfawr 
hwnnw atto ar ddyledswyddau Esgob, 
yr hwn sydd ar gael y dydd hwn. Ei 
dduwioldeb, a'i ymostyngiad i ewyllys 
y Goruchaf yn ei glefyd diweddaf sydd 
wedi bod yn bwngc cyffredinol o ryfedd- 
od; a chyd â golwg ar farwolaeth y gŵr 
enwog hwn, rhoddir cyfieithiad o lythyr 
Cuthbert, yr hwn a fu yn ysgolhaig 
iddo, ger bron y darllenwyr. 

“ At ei gyd-ddarllenydd Cuthwin, an- 
wylyd yng Nghrist, y mae Cuthbert ei 
gyd-ysgolhaig, yn anfon annerch; ie- 
chyd yn dragywydd yn yr Arglwydd. 
Derbyniais gyd â hyfrydwch mawr yr 
anrheg fechan a anfonasoch ì mi, a chyd 
â boddlonrwydd mawr y darllenais eich 
llythyrau dwysion ; trwy y rhai y gwy- 
burn fod offerenau a gweddiau yn ddi- 

wyd yn cael eu gwneuthur gennych 
dros ein tad a'n meistr, Bede, yr hwn 
yr oedd Duw yn ei garu; hyn oedd y 
peth pennaf a ddymunwn, ac am hynny 
y mae yn fwy hyfryd gennyf, oblegid y 
câriad atto, mewn ychydig eiriau i fy- 
negu y dull yr ymadawodd efe â'r byd 
hwn, gan ddeall hefyd eich bod chwi yn — 
ewyllysio gofyn hynny. Yr oedd efe yn 
cael ei drallodi yn fawr gan fyrdra an- 
adl, etto heb boen, ddiwrnod eyn dydd 
adgyfodiad ein Harglwydd, sef ynghylch 
pythefnos yn ol; ac fel hyn gwedyn, yr 
aeth ei fywyd heibio; yn llon a chan 
lawenhau ; yn rhoddi diolch i'r Hollall- 
uog Dduw ddydd a nos, ïe, bob awr, hyd 
ddydd esgyniad ein Harglwydd, hynny 
ydyw y seithfed cyn Kalends Gorphen- 
haf (26 Mai, ac yn ddyddiol a ddar- 
llenai lithiau i ni ei ddysgyblion, a 
chymmaint ag a fyddai yn ol o'r dydd 
a dreuliai efe i ganu Psalmau ; treuliai 
yr holl nos hefyd ar ddihun, mewn lla- 
wenydd a diolchgarwch, ond pan fyddai 
hin fer yn ei rwystro. Pan ddihunai, 
ymaflai yn êi orchwyl, ac ni pheidiai a 
rhoddi diolch i Dduw, gan ddyrchafu ei 
ddwylaw. Yr wyf yn cyhoeddi i chwi 
wrth wir, na welais erioed a'm llygaid, 
na chlywed a'm clustiau, unrhyw ddyn 
mor ddidwyll yn rhoddi diolchgarwch 
i'r Duw byw. 

“O ddyn gwir ddedwydd! Efe a gan- 
odd ymadroddion St. Paul yr Apostol,— 
“ Peth ofnadwy yw syrthio yn nwylaw y 
Duw byw; a llawer yn ychwaneg o'r 
Ysgrythyrau Sanctaidd ; ac efo a'n cyng- 
liorodd ni i feddwl am ein hawr ddi- 
weddaf, ac 1 ysgwyd ymaith gwsg yr 
enaid; ac a ganodd i'r ystyr hyn yn yr 
iaith Saesonaeg,— 

“< Nid oes un dyn yn gallach nag y 
mae yn ofynol, cyn yr ymadawiad ang- 
enrheidiol ; hynny yw, i ystyried, cyn 
yr ymadawo yr enaid oddi yma, pa dda- 
ioni neu ddrygioni a wnaed ganddi, a 
pha fodd y bydd iddi gael ei barnu yn 
ol ei hymadawiad.' 

“Efe hefyd a ganodd antiphons, yn ol 
ein dull ni a'i ddull ef hefyd, un o ba rai 
sydd fel hyn,— O Frenhin gogoneddus, 
Arglwydd pob gallu, yr hwn gan orfol- 
eddu y dydd heddyw, a esgynaist gor- 
uwch yr holl nefoedd ; na ad ni dy ym- 
ddifaid, ond tywallta arnom yspryd y 
gwirionedd, yr hwn a addawaist i ni 
gan y Tad. Haleluia’? A phan ddaeth 

efe at y gair, ‘naad ni,’ torrodd allan 
mewn dagrau, ac a wylodd lawer, ac ym 
mhen awr gwedyn efe a ddechreuodd ail 
adrodd yr hyn a ddywedodd, a ninnau, 
gan wrando, a alarasom gyd ag ef. Dar- 
lenem bob yn ail, a phob yn ail nia 
wylem ; ïe, yr oeddem yn wylo yn bar- 
haus pan ddarllenem. Yn y cyfryw la- 
wenydd y treuliasom ddyddiau y Gara- 
wys, hyd y cyfryw ddydd; ac efe a 
lawenychai yn fawr, ac a roddodd ddi- 
olch i Dduw, am iddo ei ystyried ef yn 
deilwng i gael ei wanhau yn y fath fodd. 
Ail adroddai yn fynych yr ymadroddion 
hyn ;— Y mae efe yn fflangellu pob 
mab y mae efe yn ei dderbyn ; ac a 
adroddai fwy na hyn o'r Ysgrythyr Lân; 
a hefyd, efe a adroddai yr ymadrodd 
canlynol gan St. Ambrose,— Nid ydwyf 
wedi byw fel ag i fod yn gywilydd gen- 
nyf fyw yn eich plith chwi; ac nid oes 
arnaf ofn marw, canys y mae gennym 
Dduw trugarog)” Yn ystod y dyddiau 
hyn hefyd, efe a lafuriodd i gyfansoddi 
dau waith ag ydynt yn dra theilwng o'u 
cofio, heb law y llithiau a gawsom gan- 
ddo, ynghyd & chanu Psalmau: canys 
efe a gyfieithodd Efengyl St. Ioan mor 
belled a'r ymadrodd,— Ond pa beth yw 
y rhai hyn rhwng cynnifer, &c. (St. 
Ioan vi, 9.) i'n hiaith ni, er lleshad yr 
Eglwys; a rhai casgliadau allan o Lyfr 
Nodiadau yr Esgob Isidorus, ac a ddyw- 
edai,— Ni fynnaf i neb o'm hysgolheig- 
ion ddarllen celwydd, nac i lafurio yn- 
ddynt heb wobr wedi i mi farw. Pan 
ddaeth y dydd Mawrth cyn esgyniad ein 
Harglwydd, dechreuodd ddioddef mwy 
oblegid ei anadl, ac ymddangosai rhyw 
chwyddiant bychan yn ei draed ; ond 
aeth drwy y dydd hwnnw gan lafurio 
braidd yn barhaus, ac yn awr ac yn y 
man, ym mhlith pethau eraill, dywedai, 
— Ewch ym mlaen yn brysur, ni wn 
cyhyd y gallaf aros, a pha un a fydd i'm 
Gwneuthurwr i'm cymmeryd yn fuan. 
Ond i ni, ymddangosai eì fod yn gwybod 
yn dda am awr ei ymadawiad ; ac felly 
efe a dreuliodd y nos honno yn effro, 
mewn diolchgarwch; a phan yr ym- 
ddangosodd y boreu, sef dydd Mercher, 
efe a orchymynodd i ni ddilyn gyd â 


phrysurdeb yr hyn a ddechreuasom, yr 


hyn a wnaethom. * * * Dywedodd 
wrth y rhai oll oeddynt yn bresenol, na 
welent ei wyneb ef mwyach yn y byd 
hwn; a hwy a lawenychasant pan ddy- 

wedodd efe, “Y mae yn bryd i mi ddy- 
chwelyd atto ef, yr hwn a'm ffurfiodd o 
ddiddim; yr wyf wedi byw yn hir; 
rhagwelodd fy Marnwr trugarog fy my- 
wyd drosof fi; y mae amser fy ymddat- 
todiad yn agoshau, yr wyf yn ewyllysio 
marw a bod gyd â Christ?’ Wedi dyw- 
edyd llawer mwy na hyn, treuliodd y 
diwrnod yn llawen hyd y prydnawn. 
Dywedodd y bachgen wrtho, ‘Fy anwyl 
feistr, y mae etto un frawddeg heb ei 
hysgrifenu. Yntau a attebodd, ‘ Ysgrif- 
ena yn fuan, “Ebe efe, “Derbyn fy 
mhen rhwng dy ddwylaw, canys rhydd 
foddlonrwydd mawr i mi i eistedd i wy- 
nebu ar fy lle sanctaidd, lle yr arferwn 
weddio, fel pan yn eistedd y gallwyf alw 
ar fy Nhad. Eisteddodd ar balmant ei 
gell fechan, ac a gauodd,— Gogoniant i'r 
Tad, ac i'r Mab, ac i'r Yspryd Glân ;' ac 
fel yr oedd y gair “Yspryd Glân, yn 
chwareu ar ei wefusau, efe a anadlodd ei 
anadliad diweddaf, a'i yspryd a aeth at 
Dduw, yr hwn a'i rhoes ef. Cyhyd ag y 
bu ei enaid yn ei gorph, gyd â dwylaw 
estynedig, efe a ddywedai,—‘ Gogoniant 
i'r Tad, ac i'r Mab, ac i'r Yspryd Glân, 
ynghyd â gweddiau eraill. Ond gwy- 
byddwch hyn, fy anwylaf frawd, y gall- 
aswn ddywedyd llawer mwy am dano 
ef; a thrwy ras Duw, yr wyf yn bwriadu 
yn fuan i ysgrifenu ychwaneg am dano, 
sef y pethau a welodd fy llygaid, ac a 
glywodd fy nghlustiau.” 

Mae hanesyddiaeth Eglwysig yr Hy- 
barch Bede yn drysor ammbrisiadwy ; 
yr hwn yn gyntaf a gyhoeddwyd ar y 
cyfandir, ond y mae amrywiol argraph- 
iadau o hono yn bresennol yn yr iaith 
Saesonaeg ; ac yn werth ei ddarllen i 
bob dyn ymofyngar. Dichon y dywed 
rhai, ac y mae yn naturiol iddynt i ddy- 
wedyd, mai Offeiriad Rhufeinig ydoedd 
yr Hybarch Bede; ac y mae hyn yn 
cael ei ganiattau yn rhwydd; ond a 
gadael ei fod, mewn rhai pethau, yn 
goel-grefyddol, a ydyw hyn yn profi ei 
fod yn ddyn cyfrgolledig ? Mae yr iach- 
awdwriaeth drwy Gyfryngwr yn ehang, 
—y mae yn Dduwdod tragywyddol yn- 
ddi ei hun, canys “Dy briod yw yr hwn 
a'th wnaeth ;” a Duw, yn ol ei feddwl, 
sydd yn achub, ac nid dynion, yn ol 
cylch cyfyng eu meddyliau. I Dduw y 
Tad, y Mab, a'r Yspryd Glân, y byddo 
yr holl anrhydedd a'r gogoniant yn oes 
ocsoedd. 

Yr Arhediat. 


RDDERCHOWGRWYDD yr holl 
ddaear, a gôgoniant pennaf y byd 
hwn, ydoedd y llannerch hyfryd honno, 
yn yr hon y gosodwyd y dyn cyntefig ; 
oblegid y Pen-Garddwr ei hun a'i neill- 
duodd, a gyfododd ei chaerau, a blannodd 
ei choedydd, ac a gynlluniodd ei rhod- 
feydd dymunol, fel na welwyd, er y pryd 
hwnnw hyd yn awr, y fath ardd bryd- 
ferth ar y ddaear hov. Pan dywynnai y 
wawr foreuol ar y cymmeiriaid cariadus, 
deffroent o'u hin; ac wedi y cyd-ddyr- 
chafent eu cân foreuol gyd ag adar pryd- 
ferth Eden, rhodient allan, gan hwylio 
eu camrau ar hyd y llwybrau meillion- 
nog, ac ymddifyrrent yng ngwênau 
myrdd o flodau, y rhai yr oedd y diferion 
crisialaidd yn cregi ar ymylau eu dail 
amryliw. Tremient ar yr aeron teccaf, 
a chyfrannogent o honynt; gwrandaw- 
ent ar si dyfroedd y ffynnon loyw, fel yr 
ymlithrent ac y troellent drwy y fangre 
ddedwydd; a phob gwrthddrychau a 
ymgynnygient i'w sylw, a lanwent eu 
mynwesau & pharch i'r Bod hwnnw a 
argraphodd ddedwyddwch ar weithred- 
oedd ei ddwylaw. Paradwys ydoedd hon 
ar y ddaear ; oblegid yr oedd sancteidd- 
rwydd yn ganfyddedig hyd yn oed ar y 
llysieuau mân, heddwch yn teyrnasu 
drwy yr holl fro, a mawrhydi, gogoniant, 
doethineb, a daioni Duw yn ganfyddedig 
ar bob gwrthddrychau. O fewn i'r ardd 
flodeuog hon, yr oedd dyn mewn cym- 
deithas barhaus â'r nefoedd, ac mewn 
cymmundeb beunyddiol â Duw ; rhodiai 
fel y pennaf o greaduriaid Duw ym 
mhlith holl waith ei ddwylaw ar y 
ddaear, a derbyniai ufudd-dod oddi 
wrthynt oll, o'r cawrfil nerthol a'r llew 
cadarn hyd yr abwydyn distadlaf a ym- 
lusgai dan ei draed. Mewn gair, gellid 
dywedyd am dani, Wele etifeddiaeth wiw 
a rhagorol dyn! wele y fangre dded- 
wydd! ac wele y llannerch lon lle y mae 
y nefoedd mewn cymdeithas â'r ddaear ! 
Ond, collodd y dyn bob hawl i'w fywyd 
a'i etifeddiaeth, drwy bechu yn erbyn 
Duw. Yr oedd dyn o angenrheidrwydd 
i fod dan ddeddf i'w Grewr, ac mewn 
rhwymau ufudd-dod iddo, neu i fod yn 
gwbl anymddibynnol, yr hyn ar unwaith 


a'i gwnaethai yn Dduw ac nid yn ddyn ; 
ac yr oedd gan ei Grewr, yr Hollalluog 
Dduw, awdurdod i ddethol y prawf hwn- 
nw o'i ufudd-dod a welai efe yn orau. 
Y prawf a ddetholwyd gan Ior y nefoedd 
ydoedd, cadw un pren o blith holl bren- 
iau yr ardd iddo ei hun, ffrwyth yr hwn 
a waharddwyd yn bendant i ddyn, ac os 
efe a droseddai y ddeddf a roed iddo, y 
bygythiad oedd, y byddai i'w fywyd a'i 
holl ddedwyddwch gael eu dinystrio ar 
yr un waith. Nid ydoedd dim yn ormesol 
nac yn annghyfiawn yn hyn, oblegid yr 
oedd hawl gan Dduw i osod dyn dan y 
deddfau a'r gwaharddiadau hynny a wel- 
ai efe yn dda; a chan fod yr ardd yn 
gyforiog o'r coedydd hyfryttaf, y rhai a 
orlwythid gan yr aeron pereiddiaf a ar- 
chwaethwyd gan enau dyn erioed, ni ellir 
ystyried Adda mewn caethiwed drwy i 
un, a dim ond un, o breniau yr ardd 
gael ei wahardd iddo. 

Ond heb fyned i son yn awr am hel- 
yntion ac amgylchiadau y brofedigaeth 
fawr, digon ydyw dywedyd, i ddyn yn 
wirfoddol droseddu gorchymyn Duw, ac 
o'i rydd ewyllys ei hun lammu dros der- 
fynau y deddfau a roed iddo, hyd onid 
ydoedd yn eithafoedd pellderau gwlad 
machludiad haul mewn munudyn. Yn 
awr, yn lle gwrando ar beroriaeth y llu 
asgellog yn emynnu eu caniadau oddi 
rhwng canghenau cedrwydd Eden, ni 
swniai yn eu clustiau ond rhaiadrau y 
ddamnedigaeth fawr, yn ymarllwys dros 
glogwyni colledigaeth, gan ddisgyn i'r 
corbwll tragywyddol, yr hwn sydd heb 
waelodion iddo. Yn lle edrych ar ros- 
ynau lliwus y blodau teg, a gwrth- 
ddrychau hardd natur, a orlenwent yr 
ardd wiw yn Eden, ni welai yn awr ond 
y dinystr mwyaf brawychus o'i flaen, sef 
dyffryn Achor yn ei agweddau mwyaf 
dychrynllyd, ac heb un drws gobaith yn 
ymagor er gwneuthur ffordd agored iddo 
ddiengyd o'i gyfyngder mawr. Diau bod 
angylion gwynion nef y nefoedd, o nifer 
y dail, yn sefyll ar y caerau uchel fry, 
ac yn edrych i lawr tu ag iselderau y 
ddaear, gan sylwi ar ddyn yn y berw 
mawr, a chan ddisgwyl gwcled ei ddi- 
henydd ; synnent na ymaflasai Ior yn ei 

daran-follt, er ei suddo ar unwaith i'r 
dyfnderau, o ba rai ni ddyrchafai ei ben 
yn dragywydd. Er mai cedyrn o nerth 
oeddynt yn cyflawni ewyllys y Brenhin 
tragywyddol, etto rhy weiniaid eu breich- 
iau er dyrchafu Adda dlawd i fynu yn 
nydd ei gyfyngder a'i drallod blin ; nid 
oedd ganddynt ond troi draw rhag 
edrych ar ei drangcedigaeth. Gwelent 
Shecina yr Hanfod dragywyddol, yn 
fyrdd myrddiwn tanbeidiach na phel- 
ydron haulwen haf, mewn ysgogiad a 
chyffro rhwng y llugyrn tanllyd ar yr 
orsedd fawr ; ac, mewn llai nag eiliad, 
yr oedd holl fro Eden yn ddisgleiriach 
na'r eira gwynnaf, am ddisgyn o Dduw 
Hollalluog yno er ymweled & dyn, dros 
yr hwn yr oedd tywyllwch dudew han- 
ner nos gwedi lledu ei fentyll. “Yn 
fuan,” meddai un, “ y clywir llef ddolefus 
dyn yn esgyn drwy yr awyr deneu, 
oblegid rhoir y cleddyf gloyw drwy ei 
enaid, ac efe a fwrir i'r un dihenydd ag 
Apolyon a'i ganlynwyr, y rhai a orch- 
fygwyd ar y bryniau dedwydd, yn y 
dydd y gwrthryfelasant ac yr ymdrech- 
asant ddiorseddu y Mab, yr hwn y mae 
nef y nefoedd yn ei barchu, a chantorion 
gwynfa lon yn canu ei fawl,” “Y mae 
yn rhyfedd gennyf,” ebai cherub gloyw 
fel aur pur, “ os dihenyddir Adda heddyw, 
oblegid ym Mherson y Mab y disgynodd 
y Shecina tu ag Eden; ac os nad. ydwyf 
gwedi camsynied yn fawr, y mae rhyw 
beth yn perthynu i ddyn, a darpariadau 
gwedi eu gwneuthur ar ci gyfer yn y 
Llyfr auraidd a amgylchynnir â'r enfys 
loyw dan yr orsedd dragywyddol, ar yr 
hon yr eistedd Aleim, Gwrthddrych ein 
mawl a'n caniadau ni.” “Os arbedir 
heddyw,” ebai y trydydd, “ y mae dir- 
gelion mwy i'w dadblygu, ac i'w gwneu- 
thur yn amlwg nag a welsom ni hyd yn 
hyn ; ac nid yn unig bydd engyl gwynion 
y nef yn chwennychu edrych ar y drefn, 
ond clywir telynau deiliaid Eden yn 
seinio clodydd parhaus ar uchelion go- 
goniant ar ol hyn.” 

Gyd ag awel bêr y dydd, wele lais yn 
tramwy drwy yr ardd, a chyrhaeddodd 
glustiau Adda, yr hwn y pryd byn a yın- 
guddiai rhwng dail y coed, gan ofni y 
buasai anadl Ior yn ci chwythu i dragy- 
wyddol bellderau; ond ni wyddai efe 
mai Duw trugarog a graslawn a ymofynai 
am dano, ni wyddai y medrai Ior faddeu 
bai, ac ni wyddai am y dwfr a'r gwaed 

a'i canlynai, yr hwn a olchai nifer tywod 
y môr o dduon y tommenau yn wynnach 
na'r eira yn Salmon. Ni wyddai Adda 
am y cariad tragywyddol a gofleidiodd 
ysgarthion yr adeilad hoyw, draw yn 
nhragywyddoldeb: nì wyddai am y cy- 
fammod boreol, yn yr hwn y gwnaed 
darpariadau helaeth ar gyfer dydd ei 
gyfyngder ef ; ni wyddai am Iesu mawr, 
yr hwn a rag-ordeiniwyd er bod yn 
Ben yr Eglwys; ac ni wyddai am y 
drefn, drwy yr hon y gallai Duw fod yn 
gyfiawn, ac etto i gyfiawnhau yr euog. 
Meddyliaf mai rhyw beth tebyg i'r iaith 
ganlynol a ddefnyddiai Adda, rhwng y 
coed canghennog, a than y dail llydain, 
pan y rhedodd i ymguddioo wydd yr 
Arglwydd Dduw ;—“Dyma fi, y truen- 
usaf o neb, gwedi cymmeryd fy yspeilio 
o'r gogoniant a roddes fy Nghrewr i mi, 
gwedi syrthio o'r orsaf y gosododd efe 
fi ynddi, ac wedi colli y melusderau 
a fwynhawn yn fy mynwes cyn ym- 
wneud o honof â ffrwyth pren gwybod- 
aeth da a drwg. O annedwyddaf awr, 
yn yr hon yr ymlygrais ac y collaìs y 
nefoedd o'm mynwes; wele fì yn awr ar 
ddibyn colledigaeth, ac yn disgwyl yr 
ergyd angeuol, yr hwn a'm sudda byth 
dan donau digofus Duw Hollalluog. 
Clywaf lais Duw Ior, yn ymlid ar fy ol, 
ac y mae yn annichonadwy i'mi ddieng- 
yd rhagddo ;—O pa betha wnaf!” Duon 
oeddynt y cymmylau uwch ben, trallod- 
edig ci galon yn ei fynwes, a chrynai fel 
y dail wrth feddwl am ymddangos ger 
bron Duw. Ond yn dyfod atto yr oedd 
Duw yn llawn o ras, ac yn ei enau 
addewid wiw, y byddai i Ilad y wraig 
wneuthur y fath rymmusder a sigo pen y 
sarph, ac adferu y golled fawr yn ol ; ac 
ar hyn torrodd y wawr, ciliodd y cym- 
mylau, distawodd y tymhestloedd, a dyr- 
chafwyd pen dyn o'r isellerau i fynu, ac 
agorwyd drws gobaith o'i flaen. Rhyfedd 
yw amynedd Duw, a'i ffyrdd a'i lwybrau 
ydynt anchwiliadwy ac anolrheinadwy ! 
Rhyfedd drefn gras! a rhyfedd godiad 
dyn! Br troi y dyn allan o Eden, ac er 
ei ddifeddiannu o'i etifeddiaethau cynt- 
efig, etto y mae gwlad well ac etifedd- 
iaeth fwy godidog yng nghadw yn y 


- nefoedd i'r rhai a dderbyniant Grist, ac 


a rodiant yn llwybrau glân yr Efengyl; 
a thra y mae gwahoddiadau grasol y nef 
ar ein hol, tra y mae yn amser cymmer- 
adwy ac yn ddydd iachawdwriaeth, y 

mae yn angenrheidiol i ni ymofyn am | hon, y mae yn ein haros gyfiawn farn 


Grist yn rhan, modd y'n gogonedder 
gyd â niferi'y rhaì gwaredigol byth yn y 
nef. Canys oni dderbyniwn y drefn 





Duw, ac ni fydd arbediad yn nydd tym- 
mestl fawr digllonedd y Duwdod, yn y 
dydd diweddaf. 


Dyfodiod y Gwanwyn. 


YR’D awen, rho dy gymmorth, ’nawr, 


Y gwanwyn sy'n neshau ; 
Ei gamrau'n araf attom ddaw, 
Mae'n bryd i'n lawenhau. 


Y gauaf garw heibio aeth, 
A'r holl gymmylau draw, 

Y deif-wynt oer a feddalhaodd, 
Mae hyfryd hin ger llaw. 


Yn lle y rhew clymmedig cryf, 
A'r eira ym mhob man ; 
Ceir gweled natur yn ei gwên, 

A'r blodau yn y man. 


Daw yr awelon cynnes braf, 
O'r dehau cyn bo hir ; 

Aroglau pêr wasgerir dros 
Holl gyrau maith y tir. 


Yr arddwyr gwrdd i'r meusydd ant, 
Gan chwiban wrth eu gwaith ; 

A'r ychain gwâr yn ufudd iawn, 
Wnant gymmwynasau maith. 


Macs law mwynheir yn felus iawn, 
Brydferthwch llon yr ardd ; 

Ac ar ol cloion gauaf dâ, 
Holl anian fwyn a chwardd. 


Pelydron huan gwresog ddont, 
A llygedynau braf ; 

Can's gwanwyn têg balmenta'r ffordd, 
I ni gael cynnar haf. 


Asgellog lu y gwigoedd draw, 
Drwy'r cyrau oll o'r bron ; 

Ymdyrru wnant o gonglau'r wlad, 
Ynghyd yn heidiau llon. 


I 'stâd o briodasol hedd, 
Cydmeiriant oll yn awr; 
Ac adeiladu 'u nythau wnant, 

Oll mewn llawenydd mawr. 


Rhwng cangau gwyrdd-leis têg y coed, 
Chwibanant fawl i'r Ion ; 

Mewn hwyliau pêr—hyfrydol ddawn, 
Ac uwch-ddaearawl dôn. 


O nos i nos, o ddydd i ddydd, 
Gwellhau y mae yn awr; 
A gwênau siriol ar bob tu, 
A welir dros y llawr. 


Cwyd yr uchedydd fry i'r nen, 
Ac yna eilia 'i chân ; 

Mewn melus seiniau y rhydd fawl, 
Idd ei Chreawdwr glân. 


Mae dwndwr pêr yr afon glaer, 
Sy'n swnio oddi draw ; 

Yn arwydd o hyfrydol hin,— 
O dywydd teg ger llaw. 


Mewn bywyd mae'r gre'digaeth fawr, 
Trwy ei llannerchau 'i gyd, 

Cynnyddu mae o ddydd i ddydd, 
Mewn harddwch, gwedd, a phryd. 


Y defaid ar y bryniau sy 
'N finteiodd aml llon ; 

A'r ŵyn yn llammu yn eu plith, 
Yn brydferth oll o'r bron. 


O ! mor ddymunol ydyw 'nawr, 
Y mae yn amser braf; 

Y dydd yn hir, a'r hin yn deg, 
Mae'n siwr o fyn'd yn haf. 


Clywch blant y llawr,—dewch oll yn llu, 
I roddi mawl i'r Iôr ; 

Ei ddoniau meithion i n’ a ddyd, 
A'i radau fel y môr. 


Ni awn, ni awn i Eglwys Ion, 
Ni rown addoliad gwiw, 

I'r Tad, a'r Mab, a'r Yspryd Glân, 
Y Drindod yn un Duw. 

HUSS A JEROME. 


Huss a Jerome, 


WEDI i'r Pabyddion wneuthur pob 
parottoadau yn Constans, i brofi 
Huss, pennodwyd y seithfed o Fehefin, 
1418, i'w holi; ond gan i ddiffyg mawr 
ar yr haul gymmeryd lle, yr hwn a'i ty- 
wyllodd yn hollol, bu y cynghor heb 
ymgynnull hyd y prydnawn, a'r cyn- 
nulliad a gymmerodd le yn neuadd y 
Ffransisciaid, a Huss a arweiniwyd ger 
bron y llŷs yng nghanol llu o fìlwyr. Yr 
oedd yr ymherawdwr yn bresennol ar yr 
achlysur, a gellid meddwl na allasai fod 
mewn teimladau cysurus iawn, wrth 
weled y carcharor yn ei gadwynau o'i 
flaen, ac yntau gwedi rhoddi ei air na 
cheid gwneuthur unrhyw sarhad arno, 
nac unrhyw niweid iddo. Yr oedd yr 
ymherawdwr Sigismund, er iddo dorri 
ei air, yn gobeithio yr agorid rhyw 
ffordd i'r carcharor gael diangc, er 
mwyn iddo ef eì hun ddiengyd rhag y 
gwarth ag ydoedd gwedi ei dynnu arno 
ei hun. 

Yr oedd y Pab, John y 23, er ci fod 
ei hun o dan gyhuddiadau trymion, yn 
clyn caloni Huss ; a'r Cardinaliaid hefyd 
oeddynt yn yr unrhyw yspryd chwerw ; 
ac yn benderfynol i aberthu y carcharor 
i'w cynddaredd. Nid oedd dim a wnelai 
y tro iddynt hwy, ond bod i IIuss lwyr 
wadu ci egwyddorion, ac ymostwng i 
Eglwys Rhufain. Yr oedd ychydig nifer 
o'r barnwyr dros rywfaint o dirionwch, 
ond llais yrhai hyn a foddid gan iwb 
uwch y creuloniaid hynny a sychedent 
am ei wacd. 

Er ei gadwynau, a'r dirmyg a fwrid 
arno, yr oedd golwg fawreddog ar y 
merthyr ger bron ei farnwyr, Safai yn 
ddiysgog yng ngwyneb holl gynddaredd 
y gelyn. Yr oedd Esgob Cardinalaidd 
Ostia, fel yr Italiaid eraill, yn ystyried 
Huss fel arch-heretic; ond wrth weled 
ei ddidwylledd, cydymdeimlodd âg ef, 
ac ymwelodd âg ef droion yn y carchar, 
gan erfyn arno drwy ddagrau i ymwad- 
iad o'r fath ag a fyddai, o leiaf, i achub 
ei fywyd. Effeithiodd ymddygiad yr 
Esgob hwn ar Huss yn fawr, ac â'r 
dagrau yn rhedeg dros ci ruddiau, dy- 
wedai, “ Barchediccaf Dad, nis gwn pa 


fodd i ddiolch i chwi am y caredigrwydd 
hwn i garcharor tlawd; ond ni allaf 
wadu y gwirionedd; a gwell gennyf, 
fyned drwy angau, i ddwylaw yr Ar- 
glwydd, na byw i ofidio yn dragywydd- 
ol.” Ni ellai yr Esgob, yng ngwyneb y 
fath ddiysgogrwydd, ond dywedyd, “Ni 
allaf dy gynnorthwyo di! Ni allaf dy 
gollfarnu di! Bydded i Dduw dy gyn- 
northwyo ;” ac mewn dagrau a ganodd 
yn iach iddo. Ac fe allai, mai nid an- 
fuddiol fyddai crybwyll yma, bod cofad- 
ail yn awr yn Eglwys Constans, i Esgob 
Seisnigaidd, a fu farw o alar, wrth weled 
merthyrdod John Huss. 

Ar y chwechfed o Orphenhaf, ymgyn- 
nullodd y cynghor ynghyd mewn rhwysg 
mawr ; yr ymherawdwr, y Cardinaliaid, 
yr Esgobion, tywysogion yr ymherodr- 
aeth, a thyrfa fawr o bobl, i weled di- 
raddiad y merthyr. Dygwyd ef or 
carchar yn ei gadwynau ; ond a gadwyd 
o'r tu allan hyd oni ddarllenwyd yr 
offeren, rhag i'r dirgelion sanctaidd gael 
eu halogi drwy bresennoldeb heretic. 
Darllenwyd yr achwyniadau yn ei erbyn 
a phan ag y cynnygïodd efe i ymddiffyn 
ei hun, gorchymynodd Esgob Florense 
i'r swyddogion gau eì enau. Plygodd 
Huss ar ci liniau, a chan ddyrchafu 4 
ddwylaw tu a'r nefoedd, a roes ei achos 
i'r Arglwydd ci Dduw. Pan o'r diwedd 
y caniattawyd iddo lefaru, gorphenodd 
ei ymadrodd yn y geiriau canlynol;— 
“Mi benderfynais, o'm hewyllys da fj 
hun, i ymddangos ger bron y cynghor 
hwn, o dan nodded cyhoeddus a gair yr 
ymherawdwr sydd yma yr awr hon” 
Pan ddywedodd hyn, edrychodd yn 
graff yng ngwyneb yr ymherawdwr 
a'r gwrid coch a gyfododd i'r wyneb 
ymherodrol. 

Dechreuwyd yn awr ar seremoni y 
diraddiad. Saith o Esgobion a wisgasant 
Huss mewn gwisgoedd offeiriadol, ac 8 
roddasant y cwppan sacramentaidd yn 
ei law, megis pe buasid yn myned at 
wasanaeth yr offeren. Cynghorwyd € 
etto i alw ei farn yn ol; ac yna cym- 
merwyd y cwppan oddi wrtho, ac wrth 
ddiosg pob un o'i wisgoedd, cyhoeddid 

melldith arno. Rhoddwyd meitr bapur 
ar ei ben, ar yr hon yr oedd lluniau 
diafliaid ; ac wedi ei wisgo fel hyn, saith 
o breladiaid a gyflwynasant ei enaid i 
uffern ; a phan yr oeddynt wrth y gorch- 
wyl Cristionogol hwn, dywedodd Huss, 
—“A minnau ydwyf yn cyflwyno fy enaid 
i'r Arglwydd.” Traddodwyd ef yn awr 
i'r awdurdodau gwladol, ac arweiniwyd 
ef ymaith i ferthyrdod. 

Ar y ffordd i'r dihenyddle, gwnaed 
iddo aros, i weled ei lyfrau yn cael eu 
llosgi yn y fynwent, ac efe a wênodd 
wrth edrych ar yr olygfa hon. Rhodd- 
wyd ef a'i gefn at y pawl, ac a rwymwyd 
â rhaffau gwedi eu gwlychu; a'i wddf 
a'i draed a roed mewn cadwyn haiarn, 
a'i ben a blygwyd at y coed. Y ffagodau 
aroddwyd oddi amgylch iddo; a choed 
a gwellt a grugiwyd mor uchel a'i liniau. 
Marchogodd Dug Bavaria at y pawl, ac 
a ddeisyfodd ar Huss beidio marw yn ei 
- gyfeiliornadau marwol. Ond y merthyr, 
mewn llais clir a ddywedodd,—“Yr wyf 
bob amser gwedi pregethu yn ol Gair 
Duw, ac a ddaliaf yn gadarn wrth y 
gwirionedd, yr hwn yn awr a seliaf â'm 
hangau.” Y Dug gan ryfeddu wrth ei 
ddiysgogrwydd, ac heb wybod dim am y 
gwirionedd yn brofiadol, a roes ei ddwy- 
law ar ei wyneb, ac a ffodd ymaith oddi 
wrth yr olygfa. Rhoddwyd tân yn awr 
yn y pentwr, ac mor gynted ag y gwelodd 
y merthyr y fflam, efe a ddechreuodd 
ganu adnod o emyn Fohemaidd; a 
phan ag yr oedd yn canu,—“a chymmer 
fì attat dy huu, i fyw yn dragywydd gyd 
â thi,” ei lais a fethodd gan y mwg. Am 
ychydig funudau gwelid ei wefusau yn 
ymsymmud, megis mewn gweddi. Yn 
fuan ei yspryd a ymadawodd at adderch- 
og lu y merthyri, a amgylchynant orsedd 
y nef, i ganu clodydd yr Ion mewn gwlad 
nad ydyw y dyn pechod yn blino neb o'r 
trigolion. Cloddiwyd y ddaear i fynu 
hyd bedair troedfedd o ddyfnder; a'r 
pridd hwn, ynghyd â llwch y merthyr a 
daflwyd i'r afon Rhine, er mwyn dileu 
ei goffadwriaeth am byth. Ond yn ofer, 
chwi drawsion Rhufain! Ond yn ofer, 
chwi Babyddion meddw ar waed y 
saint! Ond yn ofer, chwi erlidwyr hyd 
angau! Gwelir Huss yn ogoneddus fel 
y wawr ar foreu yr adgyfodiad, ac mewn 
corph ysprydol ac anllygredig yn bloeddio 
ei ymwared yn uchel yng ngwyneb 
gorsedd ei Farnwr. 

Yn y cyfryw amser, yr oedd Jerome 
o Prague mewn heiyrn yn nhwr claddfa 
St. Paul; ac ni pheidiwyd a defnyddio 
unrhyw greulondeb atto yn y daeardy 
drewllyd y gosodwyd ef ynddo. Yr oedd 
ei goesau yn llawn clwyfau oblegid yr 
heiyrn. Yn y cyflwr hwn y dywedwyd 
wrtho, mai ei losgi yn fyw a wneid, oni 
byddai iddo wadu ei gyfeiliornadau. 
Gwendid y natur ddynol a'i gorchfygodd, 
a Jerome o Prague a ymostyngodd i 
ewyllys yr Eglwys. Ond nid yn hir y 
teyrnasodd y nos arno, canys yn fuan y 
llewyrchodd y wawr ar ei feddwl, ac efe 
a ymadnewyddodd, gan ymgadarnhau 
yn y ffydd a roddwyd unwaith i'r saint. 
Pan ddygwyd ef ger bron y cynghor 
drachefn, gwrthododd gyfaddef ei fod 
gwedi cyfeiliorni; canmolodd Huss; a 
dywedodd ei fod yn barod i'w ddilyn at 
y pawl mewn ymddiffyniad o'r gwirion- 
edd. Cynhyrfodd hyn y cynghor i gyn- 
ddaredd, a gwaeddwyd yn uchel ar fod 
iddo gael ei gollfarnu. “ Pa beth,” me- 
ddai Jerome, “chwi a'm cadwasoch am 
flwyddyn gyfan mewn daeardy ffiaidd ac 
arswydus, hyd onid ydyw fy nghnawd 
yn pydru oddi wrth fy esgyrn; ac a 
ydych chwi yn meddwl fod arnaf ofn 
marw ?” Codwyd bonllef fawr drachefn 
yn ei erbyn, ond efe a safodd yn g&darn 
yn eu hwynebau, ac yr oeddynt yn crynu 
gan nerth ei attebion. Arweiniwyd ef 
yn ol i'r daeardy, a'i draed a osodwyd 
mewn cyffion. Yr oedd Jerome gwedi 
cyhoeddi ei ddedfryd ei hun. 

Dygwyd Jerome am y tro olaf i wy- 
nebu ei elynion. Esgynodd Esgob Lodi 
i'r pwlpud, ac mewn pregeth hirfaith a 
ymosododd ar Jerome, gan ei alw yn 
heretic ystyfnig a melldigedig. Atteb- 
odd Jerome ef yn wrol; ond efe a goll- 
farnwyd fel heretic; a gyhoeddwyd yn 
felldigedig; ac yn ddiattreg a dros- 
glwyddwyd i'r awdurdodau gwladol. 
Dugwyd coron uchel o bapur ger bron, a 
lluniau cythreuliaid mewn fflamiau arni, 
yr hon pan ei gwelodd, a osododd Jerome 
arei ben gan ddywedyd ;—“ Iesu Grist, 
yr hwn a fu farw drosof fi bechadur, a 
wisgodd goron o ddrain, a minnau yn 
ewyllysgar a wisgaf hon erddoef.” Pan 
gyrhaeddodd at y pawl, wrth yr hwn yr 
oedd i ddioddef, plygodd mown gweddi 
at Dduw. Cyfododd y dihenyddwyr ef 
pan yr oedd yn gweddio, ac wedi ei 
rwymo wrth y pawl, ac wedi gosod 

tân yn y pentwr, efe a losgwyd; a'i | 


]wch a daflwyd i'r afon Rhine, fel llwch 
John Huss. 

Dywedir mai yr Eglwys a gyflawnodd 
y ddwy gyflafan hon, ïe, yr Eglwys a 
gyflawnodd fil myrdd o'r llofruddiaethau 
mwyaf ysgeler ac ofnadwy ;—dywedir, 
mai yr Eglwys hon ydyw y wir Eglwys! 
Mae yn ddigon i fferru gwaed unrhyw 
ddyn odeimlad i feddwl am y gwaed 
gwirion a dywalltodd hon yn y gwahanol 
oesau, ac mewn gwahanol wledydd. A 
all hon fod dan ddylanwadau efengyl 


Guely yr 

dirion yr Iachawdwriaeth, ac arweniad 
yr Yspryd Glân? Y mae yn awr yn 
ymgynnyg yn deg at oruchafiaeth, ac yn 
amcanu at awdurdod a llywodraeth ; ac 
os bydd iddi gyrhaeddyd ei hamcan, hi 
ddengys ei hun yn ei holl ysgelerderau 
gynt, ac yn ei thrais a'i gormes ar gyd- 
wybodau dynion. Ond hyderir, er bod 
ein pechodau yn waeddfawr, y gwna ein 
Harglwydd Dduw ein harbed, ac y gwna 
efe attal ei wynt garw yn nydd y dwy- 
rein-wynt ; ac na chaiff ein gelynion yr 
orfodaeth arnom. 


Argluyd. 


“ Dewch, gwelwch y fan lle y gorweddodd yr Arglwydd.” 


AE olion ein Harglwydd bendigedig 

ni yn werthfawr, ym mhob manau 
y bu eì draed sanctaidd ef arnynt; ac 
nid oes dim a all adeiladu dyn mewn 
duwioldeb, ac ar y sancteiddiaf ffydd, 
yn gyffelyb i ddilyn llwybrau yr Ar- 
glwydd Iesu yn ci daith drwy anialwch 
y bywyd presennol. Yr oedd St. Paul 
yn hyspys o hyn drwy brofiad, canys yr 
oedd ei holl fywyd, a'i holl gadernid, a'i 
holl fwyniant a'i felusderau crefyddol, 
yn ymddibynnu ar agosrwydd ei gym- 
deithas â Christ, ac ar rodio o fewn ter- 
fynau y deddfau a roes efe i'w bobl; ac 
yng ngwyneb mai yr Arglwydd Iesu 
ydyw oll yn oll y saint, y mae yr unrhyw 
Apostol yn eu cynghori i redeg yr yrfa 
gan edrych ar Iesu, gan wybod yn dda y 
byddai iddynt drwy hynny dderbyn gras 
yu gymmorth cyfamserol i'w cynnorth- 
wyo, a'u hwylio yn eu ffyrdd i ogoniant. 
Pa Gristion, ag sydd yn caru ei Arglwydd 
a'i Dduw, all beidio aros ym Methlehem, 
lle gwelwyd y Gair gwedi ei wneuthur 
yn gnawd ; ac felly y Duwdod goruchel 
a bendigedig gwedi dyfod i berthynas â 
dyn er rhwyg melldith y codwm; a'r 
nefoedd gwedi dyfod i afael a pherthynas 
â'r ddaear, er ei bod gwedi cael ei suro 
gan lygredigaethau pechod. Bethlehem 
Ephratah ydyw cam cyntaf cynniwcirfa 
cerbyd gogoneddus yr iachawdwriaeth 
fawr ar y ddaear; ac er bod agos dwy 
fil o flynyddoedd gwedi myned hebio, er 


pan fu cantorion y Deml ysprydol yn y 
nef, yn puro, ac yn perarogli yr awyr 
a thôn ac emyn a gyfansoddwyd gan 
Feirdd gogoniant; etto y mae yr un 
blodau, ac y mae yr un gwyrddni parad- 
wysaidd ar y llannerch yn awr a phryd 
hynny, canys y mae llygad ffydd yn gallu 
edrych yn ol, megis ag y mae yn gallu 
cdrych ym mlaen, ac y mae dwylaw 
ffydd yn gallu ymaflyd yn y groes a'r 
holl Jannerchau a gyssegrwyd â phresen- 
noldeb ein Harglwydd ni. Dilynwn ef 
i'r Iorddonen, afon fawr gyssegredig 
drwy holl oesau Cred, oblegid ei Lân 
Fedydd ef, ac yno ni a'i gwelwn ar lwybr 
ufudd-dod yn ymostwng i gynghor y 
Goruchaf, ac yno ni a glywn sŵn yr 
Hollalluog ei hun yn dywedyd, “Hwn 
yw fy anwyl Fab, yn yr hwn y'm bodd- 
lonwyd.” Dilynwn ef yn ei weinidog- 
aeth, ac yn ei weithredoedd nerthol, ai 
wyrthiau rhyfeddol; canlynwn ef yn 
holl lwybrau ci daith o dref i dref; o 
dalacth i dalaeth, ac o dŷ i dŷ ; ni chan- 
fyddwn ond lliwus rosynau Saron ar 
ymylau ei lwybrau ef, ac aeron paradwys 
yn gynnyrch mawr ar hyd y ffyrdd a 
deithiwyd ganddo ef. Yn yr Ardd, ni 
all yr enaid teimladwy lai nag ymddryllio 
i ddagrau, wrth feddwl am ei ingoedd, 
ci loesion, aì wasgfeuon yn achos tri- 
enusiou y ddaear: ac ar hyd y llwybr 
gwaedlyd o Gaersalem i Galfaria, mae 
cariad y Cristion yn gwresogi fwy-fwy; 

a phan wrth y groes yn clywed y gair 
“Gorphenwyd,” teimla ei hun yn fwy na 
chongcwerwr trwy yr hwn a'i carodd. 
Ond wele gorph marw ein Harglwydd 
yn cael ei gymmeryd oddi ar y groes ; 
wele ef yn cael ei lanhau a'i bér-arogli ; 
wele ef yn cael ei amdoi mewn lliain ; 
ac wele Geidwad a Gobaith Israel yn 
cael ei roddi yng ngwely y bedd mewn 
craig ; ac yn cael ei gau a'i selio yno yng 
ngoblygion yr hirnos fawr. Yr oedd yn 
olau ym Methlehem; yr oedd yn olau 
yn yr Iorddonen ; yr oedd yn olau yn ei 
weinidogaeth, ac yn ei wyrthiau nerthol 
a rhyfeddol; ond dechreuodd hwyrhau 
yn yr Ardd ; aeth yn dywyllach ar Gal- 
faria ; ac yn y Bedd, daccw yr hen Nos 
yn teyrnasu yn holl ddychrynfeydd ei 
duwch. Pa beth ddaw o'r prophwydol- 
iaethau? Pa beth ddaw o'r addewid- 
ion? Pa beth ddaw o ddisgwylion 
llawer oes? Pa beth ddaw o'r arfaeth, 
a'r bwriadau boreuol, a chynnwysiad y 
cyfammod draw? Pa beth ddaw o blant 
a theulu y Bedd? canys wele yr hwn y 
tybiwyd am dano, mai yr Adgyfodiad 
ar Bywyd ydoedd, yn garcharor, a hen 
lyffetheiriau cedyrn marwolaeth yn sicr 
am dano. Yn lle haf, wele auaf di; yn 
lle goleuni, wele dywyllwch mawr ; ac 
ymae cyflwr teulu y gweryd yn ano- 
beithiol. Nid felly; sycher y dagrau 
oddi ar bob llygaid; ymwisged pob un 
yn ei ddillad haf; parottoed pob un ei 
delyn; canys gyd â rhoddi y Pryniawdwr 
yng ngwcly marwolaeth, cyfododd, ac nid 
ydyw efe yno mwyach, ond “ Deuwch, 
gwelwch y fan lle y gorweddodd yr Ar- 
glwydd.” 

Yr oedd y Bedd i gael ei orchfygu o 
fewn i'w gaerau ei hun. Cospedigaeth 
am y trosedd gyflawnwyd draw yn Eden 
ydyw angau, neu farwolaeth; “canys 
trwy un dyn y daeth pechod i'r byd, a 
marwolaeth trwy bechod, ac felly yr 
acth marwolaeth ar bob dyn yn gym- 
maint a phechu o bawb. Yr oedd y 
dyn cyntaf yn rhydd oddi wrth farwol- 
aeth, cyhyd ag y rhodiodd o fewn terfyn- 
au y deddfau a roes ci Greawdwr iddo; 
canys cyn pechu, nid oedd angau megis 
mewn bodolaeth. Ond yroedd angau, 
neu farwolaeth, mewn pechod, a phan yr 
aeth dyn yn bechadur, aeth i afaelion 
marwolaeth, ac y mae angau gwedi cael 
awdurdod ar bob dyn byw, ac nid oes 
modd diengyd rhagddo. Dilyn angau 

mae y Bedd, ac y mae hwn yn llyngcu 
yr holl farwolion,a buasent mewn caeth- 
iwed tragywyddol yn ei gadwynau yng 
ngwlad machludiad haul, oni buasai iddo 
gael ei orchfygu, a'i gaerau i gael eu 
dryllio gan Geidwad dyn. Ni allasai 
angylion, awdurdodau, na thywysog- 
aethau y nef orchfygu y Bedd, am na 
allasent fyned o'r tu mewn i'w gaerau; 
canys yr oedd yn rhaid yn gyntaf huno 
yn yr angau, ac i fyned i mewn i ystafell 
y Bedd, a gorwedd yng ngwely priddell 
y dyffryn ym mhlith plant marwolaeth. 
Ar y groes, gwedi rhoddi y sawdl waed- 
lyd ar ben y ddraig, ac wedi yspeilio y 
tywysogaethau a'r awdurdodau, ac ynnill 
y fuddugoliaeth fwyaf erioed, rhoes ein 
Harglwydd ni fynu yr Yspryd, ac a 
aeth i'r Bedd i orchfygu y cawr yn ei 
gastell ei hun; ac yn awr, y mae galwad 
arnom i ddyfod, a gweled Gwely y Budd- 
ugoliaeth wr. 

Gwnaeth yr Arglwydd wely y Bedd 
yn olau iawn. Am oesau, ac am gen- 
hedlaethau lawer, nid oedd ond y tyw- 
yllwch dû caddugawl; nid oedd ond y 
tarth tew ; ac nid oedd ond y nos dywell 
yn teyrnasu drwy yr ystafell hon. Aeth 
y Patrieirch i mewn iddi, ond ni allesid 
dywedyd fawr am danynt oblegid y ty- 
wyllwch ; aeth y tadau i mewn ìddi, y 
naill ar ol y llall, ond nid oedd fawr i'w 
ddywedyd am danynt oblegid y nos; ac 
fel hyn y bu am oesau, heb i gymmaint 
a chanwyll gael ei goleuo yn yr ystafell 
hon, er pan roddwyd marwolion ynddi 
gyntaf. Gwir bod ffydd yn dangos yr 
ochr draw, a bod y saint drwy yr ys- 
pienddrych hon yn canfod cyrau y wlad 
anfarwol ; ond y Bedd oedd yn parhau i 
fod yn orchfygwr, ac yn goblygu ei ddeil- 
iaid yn y tywyllwch, hyd onid aeth Mab 
y dyn o'r tu fewn i'w gaerau. Rhyw 
angladd rhyfedd oedd hwn ; nid amgen 
na chladdu yr Adgyfodiad a'r Bywyd ei 
hun, ac yr oedd yn ddigon marw ar y 
pryd. Bu yno am ran o dridiau a their- 
nos, o fewn yr hen garchar, ac yn yr hen 
gyffion. Pan ystyrir diben Mab y dyn 
yn myned lawr tu â phyrth y Bedd, yr 
oedd yn annhebygol iawn y buasai byth 


_yn ei gyrhaeddyd; yr oedd ei glustiau 


ym myddarni angau; ei lygaid gwedi 
eu cau yn nhywyllwch angau ; ac yntau 
yn cael ei gludo gan ychydig gyfeillion i 
wely tywyll y Bedd. Ond y mae holl 
iachawdwriaeth Duw, o'r cynlluniad hyd 

y cwblhad o honi, yn uchder ac yn 
ddyfnder, yn hyd ac yn lled, ac yn ryfedd- 
odau, fel nad all hyd yn oed yr angylion 
eu hunain, ond edrych arni, ac nid ei 
chynnwys yn eu meddyliau ehang. Yn 
y greadigaeth gyntaf, daeth y goleuni 
o'r tywyllwch, a'r wawr a dorrodd o 
groth yr hirnos fawr; felly hefyd, ym 
mheiriant y greadigaeth newydd, o'r 
Bedd y torrodd sicrwydd gwawr ein 
hadgyfodiad ni, a hynny yn y fath oleuni 
tanbeidiol, fel ag yr ydym yn awr yn 
gwybod, pan yn dodi ein cyfeillion yn y 
gwely, mai dros hwyr fechan y byddant 
yno, ac y cyfodant yn hardd eu gwedd, 
mewn bywyd ac anfarwoldeb yn y bore. 
Ar fore y trydydd dydd, dihunodd ein 
Harglwydd yn ei wely, a phan ag y di- 
hunodd efe, yr oedd yn oleuni mawr 
drwy holl ororau y Bedd, canys cyfododd 
yr haul, ac yn ei belydron, yr oedd 
bywyd ac anllygredigaeth gwedi cael eu 
dwyn i'r amlwg. Nid oes dim o dywyll- 
wch y Nos mwyach oddi amgylch y 
gwely hwn, canys gwelir yr Adgyfodiad 
o ganol ystafell y Bedd; “Canys Crist 
yn awr a gyfodwyd oddi wrth y meirw, 
ac a wnaed yn flaenffrwyth y rhai a 
hunasant.” Ysgub gyhwfan y cynhauaf 
mawr oedd efe; a gwystl tyrfa ryfedd 
fawra welir ryw ddiwrnod yn ymysg- 
wyd o'r llwch, ac yn dringo o'r priddell- 
au yn holl harddwch a gogoniant anfar- 
woldeb. Yng ngwely y Pryniawdwr yn 
unig y mae gwawr yr Adgyfodiad i'w 
weled, canys yma y gwelwyd y Bedd yn 
wag, a'r caffaeliad gwedi diengyd, ac 
allweddau uffern a marwolaeth yn crogi 
wrth ei wregys. Nid yn y tywyllwch 
mwyach yr ydym ni yn rhoddi ein gilydd 
yng ngwely y Bedd; ac nid yn anobeith- 
iol yr ydym yn hau y naill y llall ym 
mhriddellau y dyffrynoedd. Pan ag yr 
ydym yn hau mewn llygredigaeth, yr 
ydym drwy lewyrch goleuni Adgyfodiad 
ein Harglwydd, yn ei weled draw yn 
cyfodi mewn anllygredigaeth. Pan ag 
yr ydym ni yn hau i'r Bedd mewn 
gwendid, yr ydym yng ngolau y wawr a 
dorrodd allan yng ngwlad hirnos, yn ei 
weled draw yn dyrchafu ei ben mewn 
nerth. Pan ag yr ydym ni yn hau corph 
anianol yn ogof marwoldeb, ac yn cau 
arno yn y pridd; yr ydym yn ci weled 
draw, yn esgyn i fynu yn ei ddillad 
newydd, ac yn gorph ysprydol, cyffelyb 
i gorph ein Harglwydd mewn harddwch 

glân, ac wedi ei lwyr lanhau oddi wrth 
frychau llygredigaeth pechod. 
Gwasgarodd ein Pryniawdwr bob 
dychrynion o wely y Bedd. Ni all dim 
ynddo ei hun fod yn fwy dychrynllyd 
na'r Bedd, a gwlad marwoldeb. Mae yn 
cael ei alw yn ddyffryn cysgodau angau; 
ac ymae rhyw olygfa ryfedd o'i fewn 
ef. Y cyrph welwyd yn nerthol, yn 
heinif, ac yn brydferth, pa olwg sydd 
arnynt yng ngwely y Bedd? Mae yr 
hen oesau yn llwch ac yn lludw ; maent 
gwedi dychwelyd yn llwyr i'r ddaear, ac 
wedi ymuno i'r fath raddau â'r pridd, 
fel nad oes dim gwahaniaeth rhyng- 
ddynt. Mac y gwely hefyd yn llawn 
esgyrn, a'r olwg arnynt yn peri i galon 
a chnawd dyn grynu wrth edrych arn- 
ynt. Mae distawrwydd y gwely hefyd 
yn ddychrynllyd. Nid oes yno ddim 
sŵn ; nid oes yno golommen yn trydar; 
nid oes yno geiliog yn canu; nid oes 
yno drwst troed ; ac nid oes neb yno yn 
cyffro. Er y mil myrddiwn o fyrddiynau 
a orweddant ac a orphwysant yn y gwely 
hwn, y fath ydyw distawrwydd y fro, 
fel na wna neb cin hatteb. Er curo 
wrth y porth, a gwaeddi yn ddolefus, 
“O fy nhad; o fy mam; o fy ngŵr; 
o fy ngwraig; o fy mhlentyn; ac o 
fy nghyfaill; ni cheir atteb, ac nì yngan 
neb gymmaint a gair o fewn y caerau 
Ond y mae yr Arglwydd gwedi ymlid 
yr holl ddychrynfeydd o'r gwely; acy 
mae y Bedd yn fwy i'w ddymuno yn 
awr, nac i gilio oddi wrtho, ond i ni gael 
marw yn yr Arglwydd. Mae eisiau 
gorphwys ychydig ar y corph bellach; 
mae gwedi bod yn hir dan y tywydd; 
mae gwedi bod yn hir dan ei faich ; mae 
gwedi cael ei gystuddio yn hir gan ddrain 
yr anialwch ; mae gwedi dioddef llawer 
o boen ym mheiriau y cystudd mawr; 
ac y mae ceisiau noswylio bellach ar y 
corph, a chael gorphwys am ychydig yn 
ygwely. Mae cisiau bellach i fyned o 
sŵn a dwndwr y byd ; mae eisiau bell- 
ach i gael llonydd gan ofidiau yr anial 
garw; mae ein clustiau yn flin bellach yn 
y twrf; mae ein llygaid yn flin bellach 
gan y golygfeydd; mae y dwylaw gwedi 
blino ; mae y traed gwedi blino; ac y 
mae y corph yn gwaeddi am gael 
gorphwys ychydig yn y Bedd. Nid oes 
dim niweid yn awr yn yr ystafell ; ond 
lletty llonydd a thawel i fforddolion yr 
anialwch, a'r gwely y bu ein Harglwydd 

ei hun ynddo a roddir yn orphwysfa i 
ni. Pa ham yr ofnwn? Mae y Bedd 
yn awr yn fwy o gyfaill nac o elyn i ni ; 
pan fyddo pawb yn ein gwrthod, ni 
gawn gartref yn y Bedd ; pan fyddo pawb 
yn ein haflonyddu, ni gawn lonyddwch 


yn y Bedd ; a phan fyddo dynion megis ' 


yn hela am ein gwaed, ni gawn ddiogel- 
wch yn y Bedd. Ac nid gan y Bedd y 
mae allwedd yr ystafell, ond gan ein 
Cyfaill a'n Pryniawdwr ni; ac wedi i'r 
nos fyned heibio, gelwir ar y cysgadur- 
iaid yn y boreu i ddihuno, am fod 
dydd eu hymwared gwedi gwawrio, 
ac am fod nifer yr hâd etholedig gwedi 
eu cael. 

Bydd rhyw olwg ryfedd ‘ar adfeilion 
caerau y bedd, gwedi i'w holl deyrnas 

gael ei dryllio a'i malurio yn nyfodiad 
Mab y dyn. Dywedodd ein Harglwydd 
drwy yspryd y brophwydoliaeth, oesau 
pellenig yn ol, y byddai yn angau i angau, 
ac yn drangc i'r bedd; ac yn yr Adgy- 
fodiad cyffredinol yn y dydd diweddaf, 
llyngcir angau a'r bedd mewn buddugol- — 
iaeth, a chlywir y dyrfa waredigol lân 
yn bloeddio yn uchel; “O angau, pa le 
mae dy golyn? O uffern, pa le mae dy 
fuddugoliaeth ?” Safant ar yr adfeilion; 
angau gwedi marw; y Bedd gwedi marw; 
y diwedd gwedi dyfod, a'r deyrnas yn 
cael ei rhoddi i Dduw a'r Tad; pob 
pendefigaeth, a phob awdurdod, a phob 
nerth gwedi eu dileu, a phob peth gwedi 
ei ddarostwng i'r Mab, a Duw yn oll yn 
oll i dragywyddoldeb. 


Claddedigarth y Marw. 


AE claddu cyrph y marwolion yn 
hen arferiad, er amser boreuaf y 

byd ; ac yr ydym yn darllen hefyd bod y 
rhai a allent gymmeryd y draul, yn 
claddu cyrph eu perthynasau yn anrhyd- 
eddus iawn. Ni ellai dim fod yn fwy 
annymunol, na gadael cyrph y marwol- 
ion ar wyneb y maes, i'w bwytta gan 
wahanol greaduriaid; ac yr oedd hyd 
yn oed y paganiaid, rai o honynt, yn 
galw claddedigaeth y marw yn osodiad 
dwyfol, ac yn ddeddf y duwiau anfarwol. 
Y mae dull angladdau gwedi gwahan- 
iaethu yn fawr iawn, yn ol defodau gwa- 
hanol genhedloedd; ond y mae pob 
cenedl braidd ar wyneb y ddaear, yn ar- 
fer rhyw ddefodau neu gilydd wrth 
gladdu eu meirwon. Y dull hynaf a 
boreuaf ydoedd claddu cyrph y meirw yn 
y ddacar, ac y mae hyn mewn gwirion- 
edd mor naturiol, fel ag y mae yn reddf 
mewn rhai creaduriaid i gladdu eu meir- 
won yn y ddaear gyd & gofal neillduol. 
Mae y corph dynol gwedi cael ei ffurfio 
o bridd y ddaear, ac y mae yn naturiol 
gan hynny iddo ddychwelyd yno megis 
ag y bu. Hon ydoedd yr arferiad ym 
mhlith yr Aiphtiaid, ynghyd â chenhedl- 
oedd eraill y dwyrain. Hon hefyd yd- 
oedd arferiad y Patrieirch, a'r Iuddewon, 
ac yr oedd y genedl hon yn ofalus iawn 
am feddau ac am angladdau eu perthyn- 


asau ; a byddai yn arferiad ganddynt i 
gymmeryd llwon oddi wrth eu plant, y. 
byddai iddynt eu claddu hwynt gyd a'u 
tadau, ac hyd yn oed i gymmeryd eu 
hesgyrn i'w claddu ym meddrod eu hyn- 
afiaid. Dywedir am Jacob fel hyn; “A 
dyddiau Israel a nesasant i farw: ac efe 
a alwodd am ei fab Joseph, ac a ddywed- 
odd wrtho, o chefais yn awr ffafr yn dy 
olwg, gosod attolwg dy law dan fy mordd- 
wyd, a gwna â mi drugaredd a gwirion- 
edd; na chladd fi attolwg yn yr Aipht. 
Eithr mi a orweddaf gyd a'm tadau; 
yna dwg fi allan o'r Aipht, a chladd fi 
yn eu beddrod hwynt. Yntau a ddy- 
wedodd, Mi a wnaf yn ol dy air.” Yn yr 
oesau ar ol hyn, arferwyd llosgi cyrph 
y meirwon, ac y mae yn anhawdd iawn 
rhoddi cyfrif.am achlysur yr arferiad 
hon, oddi eithr iddo gymmeryd lle rhag 
i'r cyrph gael eu niweidio, neu i ryw am- 
mharch gael eu ddangos tu ag attynt. 
Ymddengys mai claddu y cyrph oedd yr 
arferiad Iuddewig, ac nid eu llosgi ; ond 
y mae man neu ddau yn yr Hen Desta- 
ment, yn ol ein cyfieithiad ni, ag y gellid 
meddwl nad oedd llosgi cyrph y meirw- 
on yn orchwyl dieithr iddynt. Maerhyw 
gyfeiriad neillduol ym mbhrophwydol- 
iaethau Amos fel hyn: “Ei ewythr a'i 
cyfyd i fynu, a'r hwn a'i llysg, i ddwyn 
yr esgyrn allan o'r tŷ.” Meddylia rha 

fod yma gyfeiriad at losgi cyrph y meirw- 
on ; ond pan yr ymgynghorir â'r testunau 
gwreiddiol, a phan yr ystyrir defodau yr 
Iuddewon, mae yn debygol mai at losg- 
iad y pêr-aroglau y cyfeirir, ac nid at 
losgiad y cyrph. Yn y ddaear, neu mewn 
egofau, yr arferid claddu gan y genedl 
Iuddewig, ac fel hyn y gwneid mewn 
oesoedd dyfodol gan y Cristionogion. 
Pan ag yr oedd Paganiaeth yn gwanhau 
ym mhlith y cenhedloedd, rhoddid yr 


arferiad o losgi cyrph y meirwon heibio; . 


a hwy a hebryngid, megis yn yr hen 
oesau i dŷ eu hir gartref. 

Ymddengys bod claddu y marw bob 
amser yn cymmeryd lle gyd â dwysder 
mawr, a'i fod yn cael ei ystyried yn or- 
chwyl crefyddol. Nid gorchwyl dibwys 
ydyw claddu pabell ag y bu enaid an- 
farwol yn ei phreswylio; ac a ddaw ì 
fynu o'r llwch, fe allai, mewn gogoniant 
a harddwch mawr, pan ymddangoso Mab 
y dyn yr ail waith ar gymmylau y nef, 
yn Farnwr byw a meirw. Gyd â golwg 
ar drefn claddedigaethau ym mhlith yr 
hen Gristionogion, y mae yn rhy an- 
hawdd i ddywedyd am y dull y cyf- 
lawnid y gorchwyl. Yr oedd darllen a 
chanu y Psalmau yn sicr o fod mewn 
arferiad, yn ol tystiolaeth yr hen ysgrif- 
enwyr; ond yr amcan yn bresennol 
ydyw gwneuthur rhai sylwadau ar Was- 
anaeth Claddedigaeth y Marw yn ol trefn 
a ffurf yr Eglwys Sefydledig. 

Megis ag y crybwyllwyd yn barod, 
mae claddedigaeth y marw yn orchwyl 
pwysig iawn. Angau mawr yn eì rym 
gwedi teyrnasu, ac wedi symmud un yn 
ychwaneg o'r ardal, o blith y rhaì byw. 
Yr yspryd anfarwol gwedi myned at 
Dduw yr hwn a'i rhoes ef ; y cymmydog- 
ion gwedi ymgynnull at eu gilydd, i 
hebrwng y corph marwol i briddellau y 
glyn ; y bedd yn agored yn y fynwent 
i'w dderbyn ; a phawb mewn prudd-der 
yn agoshau at borth yr angladdau, er 
mwyn rhoddi un yn ychwanegol yn y 
pentwr. Y mae yn dywyll iawn, o ran 
gwaed a chnawd, ac o ran dim a all 
rheswm ei ddywedyd. Y mae y corph 
yn myned i'r pridd, ac i falurio; y mac 
yn myned i oblygion mentyll yr hirnos 
fawr; ac yng ngolwg rheswm cnawdol 


yn cael ei gyfrgolli yn dragywyddol. 


Ond erbyn bod y corph yn y fynwent, y 
mac y tywyllwch yn ymwasgaru oddi ar 
ddyffryn cysgod angau ; y mae glenydd 

y wlad draw yn dyfod i'r golwg ; ac y 
mae ffydd yn ymaflyd yn adgyfodiad y 
meirw. Ym mhorth y fynwent y mae y 
Gweinidog yn cyfarfod â'r corph; yn 
myned o'i flaen i'r Eglwys; ac yn cy- 
hoeddi yr Adgyfodiad mawr a ddaw, yn 
iaith ein Hiachawdwr bendigedig ei hun, 
fel ag y mae ffydd yn canfod yr adgyfod- 
edigion o'i blaen ;—“ Myfi yw'r adgyfod- 
iad a'r bywyd, medd yr Arglwydd ; yr 
hwn sydd yn credu ynof fi, er iddo farw, 
afydd byw. A phwy bynnag sydd yn 
fyw, ac yn credu ynof fì, ni bydd marw 
yn dragywydd.” Dyma fyd arall i'r 
marwolion ac i'r bywiolion yn dyfod i'r 
golau, yn llewyrch ffydd fywiol yn gwei- 
thredu ar ymadroddion Iachawdwr y 
byd. Yng ngwyneb clywed yr Adgyfod- 
iad fel hyn yn cael ei gyhoeddi, y mae 
ffydd yn ymddyrchafu; ac y mae y 
Gweinidog yn adrodd yr ymadroddion 
melusion hynny o eiddo Job, y rhai sydd 
fel hyn ;—“ Myfi a wn fod fy Mhrynwr 
yn fyw, ac y saif yn y diwedd ar y 
ddaear. Ac erar ol fy nghroen i bryfed 
ddifetha'r corph hwn, etto caf weled 
Duw yn fy nghuawd: yr hwn a gaf fi 
im' fy hun ei weled, a'm llygaid a'i 
gwelant, ac nid arall.” Ond er bod ffydd 
yn cael lle i weithredu fel hyn yn Ad- 
gyfodiad y meirw ; y mae colli perthyn- 
asau a chyfeillion yn pwyso ar y meddwl 
ac yn ci bruddhau ; ac er mwyn cym- 
modi y bywiolion presennol â'r amgylch- 
iad pruddaidd mewn llaw, y mae y 
Gweinidog yn ychwanegu fel hyn ;— 
“ Ni ddugasom ni ddim i'r byd, ac eglur 
yw na allwn ddwyn dim allan chwaith. 
Yr Arglwydd a roddodd, a'r Arglwydd 
gymmerodd ymaith; bendigedig fyddo 
Enw yr Arglwydd.” Fel hyn yn gywir y 
mae; ac y mae ystyried hyn yn es- 
mwythau yr archollion a achosir gan 
angau, ac yn tawelu y tonau a ymgurant 
mewn mynwesau. 

Er bod angladdau o natur bruddaidd, 
etto yr ydym yn cael bod y rhai callaf - 
ym mhlith y paganiaid yn claddu eu 
meirw mewn llawenydd ; wylent am eu 
bod hwy yn cael eu gadael ar ol, a'u 
cyfaill, neu eu cyfeillion, gwedi myned i 
gael eu hanfarwoli uchod. Y mae yr 
hen haneswyr yn dywedyd bod y Crist- 
ionogion cyntefig bob amser yn canu 
Psalmau a Hymnau yn angladdau eu 
cyd-gristionogion. Mae trefn claddedig- 
aeth Eglwys Groeg yn o gyffelyb i drefn 

claddedigaeth ein Heglwys ni, canys 
gwedi myned a'r corph i'r Eglwys, dar- 
llenir y bedwaredd Psalm ar bymtheg. 
Meddylir i'r Psalm hon gael ei chyfan- 
soddi gan Dafydd, pan geryddodd Joab 
ef am ei alar cyhoeddus ar ol Absalom ; 
a diben neillduol darlleniad y Psalm 
hon, ydyw cysuro y rhai hynny a alarant, 
ac hattal eu hachwyniadau, a'u tueddu i 
weddiau a myfyrdodau. Y Psalm arall, 
sef y ddegfed yn ol y pedwar ugain, a 
gyfansoddwyd gan Moses yn yr anialwch, 
ar yr achlysur o farwolaeth y dorf fawr 
honno, oblegid eu grwgnachrwydd a'u 
hanghrediniaeth, a chyrph y rhai a adaw« 
yd yn gladdedig yn yr anialwch. Y mae 
y Psalm hon yn meithrin yr ystyriaethau 
difrifolaf mewn dyn, yn neillduol ar yr 
achlysur ogladdu un o'i gyd-fforddolion ; 
y mae adnodau yn y Psalm hon ag ydynt 
yn rhagoroli ddwyn dyn adref atto ei 
hun, ac i ystyried ei ddiwedd mewn sobr- 
wydd; “Troi ddyn i ddinystr; a dy- 
wedi, Dychwelwch feibion dynion—Dygi 
hwynt ymaith megis & llifeiriant; y 
maent fel hûn : y bore y maent fel llys- 
ieuyn a newidir.— Y bore y blodeua, ac y 
tyf; prydnawn y torrir ef ymaith ac y 
gwywa. Yn nyddiau ein blynyddoedd y 
mae deng mlynedd a thriugain: ac os 
o gryfder y cyrhaeddir pedwar ugain 
mlynedd, etto eu nerth sydd boen a 
blinder ; canys ebrwydd y derfydd, a ni 
a ehedwn ymaith.” 

Gwedi y Psalmau, allan o*r Hen Des- 
tament, y mae llith priodol o'r Testa- 
ment Newydd yn canlyn; sef y bym- 
thegfed bennod o Epistol cyntaf Sant 
Paul at y Corinthiaid ; yn yr hon y mae 
yr athrawiaeth o adgyfodiad y meirw, yn 
cael ei gosod ar seiliau mor gedyrn, fel 
nas gellir cu dymchwelyd byth ac yn 
dragywydd. Mae y bennod ryfeddol hon, 
megis drych mawr tryloyw, yn dangos i 
ni y dyrfa waredigol yr ochr draw, mewn 
gwisgoedd anfarwol, ac yn etifeddion an- 
llygredigaeth yn oes oesoedd. “Felly 
hefyd y mae adgyfodiad y meirw. Efe 
a heuir mewn llygredigaeth, ac a gyfodir 
mewn anllygredigaeth; efe a heuir 
mewn ammharch, ac a gyfodir mewn 
gogoniant: efe a heuir mewn gwendid, 
ac a gyfodir mewn nerth ; efe a heuir yn 
gorph anianol, ac a gyfodir yn gorph ys- 
prydol.” 

Ond, wele y corph yn cael ei hebrwng 
i'r bedd; yn cael ei osod yn y tŷ rhag- 

derfynedig; tad neu fam; mab neu 
ferch; brawd neu chwaer ; rhyw gym- 
mydog yn cael ei ddodi yn yr ystafell 
dywell; tywallt dagrau ac wylofain 
mawr ar lan y bedd, a phob meddwl yn 
bruddaidd yn y lle. Mae yr Eglwys yn 
ei gwasanaeth gwedi cadw golwg neill- 
duol ar hyn, ac yn cymmeryd gafael yn 
y cyfleusdra, ac mewn meddwl tra dyr- 
chafedig yn myfyrio uwch ben yr am- 
gylchiad ; yn neillduol ar fyrdra oes dyn, 
ansicrwydd bywyd, a'n hymddibyniaeth 
ar Dduw ;—“ Dyn a aned o wraig, sydd 
a byr amser iddo fyw, ac sydd yn llawn 
trueni. Y mae efe yn blaguro fel llys- 
ieuyn, ac a dorrir i lawr ; ac a ddiflanna 
fel cysgod, ac ni saif. Ynghanol ein 
bywyd yr ydym mewn angau ; gan bwy 
y mae i ni geisio ymwared, ond gennyt 
ti, O Arglwydd, yr hwn am ein pechodau, 
wyt yn gyfiawn yn ddiglloun ? Er hynny, 
Arglwydd Dduw sancteiddiaf, Arglwydd 
galluoccaf, O sanctaidd a thrugaroccaf 
Iachawdwr, na ollwng ni i ddygn boenau 
angau tragywyddol. Ti, Arglwydd, a 
adwaenost ddirgelion ein calonau; na 
chaua dy glustiau trugarog oddi wrth 
ein gweddiau; eithr arbed ni, O Ar- 
glwydd sancteiddiaf, O Dduw galluoccaf, 
O sanctaidd a thrugarog Iachawdwr; 
tydi deilyngaf Farnwr tragywyddol, na 
âd ni yn yr awr ddiweddaf, er neb rhyw 
boenau angau, syrthio oddi wrthyt.” 

Yr ydym ar lan y bedd, ac yr ydym 
yn gweled y corph yn cael eì roddi yn y 
bedd, i fod yn ymborth i bryfed mân y 
pridd ; ond yn yr adeg bruddaidd hon, 
y mae Gwasanaeth yr Eglwys yn ein 
dysgu, nad oes amser maith gyd â ninnau 
i fyw, ond ein bod yn ymdynnu yn brysur 
tu â therfyn yr yrfa: ac y mae yn myned 
ym mhellach na hyn ; canys y mae yn 
ein cyfarwyddo at Dduw a Thad ein tru- 
gareddau, gan yr hwn y mae i ni ym- 
wared am dragywyddoldeb. Y mae y 
Gwasanaeth yn myned ym mlaen, ac 
ymddarostyngiad yn cael ei ddangos i 
ewyllys Duw, gan pad gwiw bwrw arfau 
yn y rhyfel diweddaf; ac y mae yr ym- 
adroddion yn addas iawn at hyn; ac 
wedi rhoddi y corph yn y bedd ; nid an- 
obaith sydd i deyrnasu; ac nid lawr 
yn nyfnderoedd gwaelodion y cymydd 
y mae y gwyddfodolion i fod; canys y 
mae yr awyr yn glir y tu draw i'r dyfr- 
oedd ; am hynny y dywedir, neu y cenir, 
—“ Mi a glywais lef o'r nef yn dywedyd 

wrthyf, Ysgrifena, o hyn allan gwynfyd- 
edig yw y meirw sydd yn marw yn yr 
Arglwydd; felly dywaid yr Yspryd; 
canys y maent yn gorphwyso oddi wrth 
eu llafur.” 


ddarllen y Wasanaeth hon, a myfyrio 
uwch ei phen yn fynych, canys yr ydym 
yn ymdynnu tu a'r dyfroedd; a chyn 
pen ychydig o flynyddoedd, ni a fyddwn 
gwedi rhodio llwybr ar hyd yr hwn nis 


Dyweder a ddywedir am Ffurf Gwas- 
.anaeth Claddedigaeth y Marw; y mae 
ei hiaith yn ardderchog ; mae ei chyfan- 
goddiad yn rhagorol; mae ei syniadau 
yn efangylaidd a Christionogol; ac yn 
llawn o gyfoethogrwydd i'r enaid hir- 
aethlon am adeiladaeth ysprydol, ac am 
ymbarottoi gyferbyn a'r byd a ddaw. 
Byddai yn fuddiol iawn i ni, y bywiolion, 


dychwelwn. 


“ Na fyddwn anobeithiol drist 
Am neb yng Nghrist a hunant, 

Medd Paul ; o'r corph maent gyd ag ef, 
Y nghartref y gogoniant. 

Os mynnwn, fel na ddug ond hin 
Yspryd ein dyn at seintiau ; 

Mewn ennyd bach cawn ninnau hôn 
A'n dwg i'r un trigfannau."? 


Dyddio rin Blynyhduedd. 


“ Yn nyddiau ein blynyddoedd y mae deng mlynedd a thriugain: ac os o gryfder y cyrhaeddwn 
bedwar ugain mlynedd, etto ein nerth sydd boen a blinder ; canys ebrwydd y dorfydd, a nì a ehedwn 

U adeg pan nad oedd dim ond tragy- 
wyddoldeb yn teyrnasu, ac un Duw 
Dad Jehofah yn ei breswylio, heb gym- 
maint ag un creadur yn bodoli, nac yn 
ysgogi drwy yr ehangder diderfyn. Ond 
yn nhragywyddoldeb, pan nad oedd am- 
ser yn cael ei gyfrif, yr oedd ei arfaethau 
a'i fwriadau Ef, o'r cynghor mawr yn 
ymestyn ym mlaen at y greadigaeth, ac 
wedi penderfynu cyflawni gorchestwaith 
o fewn y greadigaeth, ag fuasai yn enw 
ac yn ogoniant tragywyddol iddo, pan 
fuasai y greadigaeth hon gwedi cael ei 
dirwyn fynu, a dim ond tragywyddoldeb 
drachefn yn teyrnasu. Cyn bod dim o'r 
pethau a welir, yr oedd cymmorth tru- 
einiaid y ddaear gwedi cael ei osod ar 
un cadarn, ac un etholedig o'r bobl wedi 
cael ei ddyrchafu i fod yn Iachawdwr 
iddynt. Pan ag yr edrychom ni yn ol i 
dragywyddoldeb yn nrych yr Ysgrythyr 
Lân, yr ydym yn cael trem ryfedd ar y 
drefn hon, canys fel hyn y dywed yr 
Iachawdwr inawr ei hun am yr orsaf 
berthynol iddo yn arfaethau tragyw- 
yddol y Duwdod :—“ Yr Arglwydd a'm 
meddiannodd i yn nechreuad ei ffordd, 
cyn eì weithredoedd erioed. Er tragy- 
wyddoldeb y'm henneiniwyd, er y dech- 
reuad, cyn bod y ddaear. Pryd nad oedd 
dyfnder y'm cenhedlwyd, cyn bod ffyn- 
honau yn llawn o ddyfroedd. Cyn syl- 

faenu y mynyddoedd, o flaen y bryniau, 
y'm cenhedlwyd: Cyn gwneuthur o 
hono ef y ddaear, na y maesydd, nac 
uchder llwch y byd. Pan barottodd efe 
y nefoedd, yr oeddwn i yno: pan osod- 
odd efe gylch ar wyneb y dyfnder; Pan 
gadarnhaodd cfe y cymmylau uwch ben: 
a phan nerthodd efe ffynhonau y dyfn- 
der: Pan roddes efe ei ddeddf i'r môr, 
ac i'r dyfroedd, na thorrent ei orchymyn 
ef; pan osododd efe sylfeini y ddaear: 
Yna yr oeddwn i gyd ag ef megis un 
wedi ei feithrin gyd ag ef: ac yr oeddwn 
yn hyfrydwch iddo beunydd, yn ymlaw- 
enychu ger ei fron ef bob amser: Ac yn 
llawenychu yng nghyfaneddle ei ddaear 
ef; a'm hyfrydwch oedd gyd â meib- 
ion dynion.” 

Yn ci holl bethau mawrion a rhyf- 
eddol, y mae Duw Hollalluog gwedi, ac 
yn gweithredu wrth drefn ; canys fel 
hyn y gweithredodd efe yn y cynllun 
boreuol gyd â golwg ar yr iachawdwr- 
iaeth fawr; canys esgynlawr oedd y 
greadigaoth i fod er mwyn gwasanaethu 
dibenion hon, ac fel y byddai i'w enw 
ef fod yn oruchel ac yn fendigedig yn oes 
oesoedd drwy hon. Ni fu dechreu ar 
dragywyddoldeb, ac ni fydd terfyn arno 
chwaith, canys y mae Duw yn Dduw o 
dragywyddoldeb i dragywyddoldeb; ond 
yn nechreuad amser, efe a greodd y 

nefoedd a'r ddaear, a thyma y pryd y 
dechreuodd amser, blynyddoedd, mis- 
oedd, wythnosau, dyddiau, ac oriau. Ac 
yn awr, y mae amser gwedi cael ei roddi 
i ni, ac yn ol athrawiaeth y Pregethwr, 
—“Y mae amser i pob peth, ac amser i 
bob amcan dan y nefoedd; Amser i 
eni, ac amser i farw ; amser i blannu, ac 
amser i dynnu y peth a blanwyd ; Amser 
i ladd, ac amser i iachau ; amser i fwrw 
lawr, ac amser i adeiladu ; Amser i wylo, 
ac amser i chwerthin ; amser i alaru, ac 
amser i ddawnsio ; Amser i daflu cerrig 
ymaith, ac amser i gasglu cerrig ynghyd; 
amser i ymgofleidio, ac amser i ochel 
ymgofleidio; Amser i geisio, ac amser 
i golli; amser i gadw, ac amser i fwrw 
ymaith ; Amser i rwygo, ac amser i 
wnio; amser i dewi, ac amser i ddyw- 
edyd ; Amser i garu, ac amser i gashau ; 
amser i ryfel, ac amser i heddwch.” 

Yn nyddiau ein blynyddoedd y mae 
deng mlynedd a thriugain; dyma oed- 
ran gŵr yn amser Moses, a rhai yn cyr- 
haeddyd pedwar ugain mlynedd, megis 
yn ein hamser ni, ond yn anfynych. 
Cyn y diluw, yn yr oes batriarchaidd, 
yr oedd blynyddoedd einioes dyn yn 
feithion iawn, fel ag y mae yn synini 
. feddwl, pa fodd yr oeddynt yn gallu dal 
eu pwysau. Bu Adda byw naw can 
mlynedd a deng mlynedd ar hugain; 
Seth, ddeuddeg mlynedd a naw can 
mlynedd ; Enos, bum mlynedd a naw 
can mlynedd ; Jared, ddwy flynedd a 
thriugain a naw can mlynedd ; a Meth- 
uselah, naw mlynedd a thriugain a naw 
can mlynedd ; ond er byw cyhyd a hyn, 
ac er treulio y blynyddoedd meithion 
hyn ar y ddaear, dywedir am bob un 
o honynt,—“ Ac efe a fu farw.” 

Mae ein blynyddoedd, ar lawer o ys- 
tyriaethau, yn flin a gofidus, canys y 
mae dyn wedi cael ei eni i flinder megis 
yr eheda y wreichionen i fynu. Mae yn 
drueni meddwl am y gofidiau, y blin- 
derau, y tymhestloedd, a'r tywydd geir- 
won ag y mae rhai gwedi cyfarfod â 
hwynt yn eu taith trwy flynyddoedd eu 
hoedran yn y fuchedd hon. Pwy all lai 
na theimlo i'r byw wrth glywed cwyn- 
fan Job yn ei dristyd, a'i ocheneidiau 
torr-calonnus dan bwys ei feichiau? Ca- 
fodd Job yfed cwppaneidiau chwerwon, 
a chafodd brofi blinderau y daith nes 
oedd ei enaid yn glwyfedig dan ei gys- 
tuddiau ; ac y mae ei ymadroddion yn 

ddigon ì doddi calon unrhyw ddyn i 
deimlo drosto ;—“ Darfydded am y dydd 
y'm ganwyd ynddo, a'r nos y dywed- 
wyd, Ennillwyd gwrryw. Bydded y 
dydd hwnnw yn dywyllwch, a Duw 
oddi uchod heb ei ystyried ; ac na thy- 
wynned llewyrch arno. Tywyllwch a 
chysgod marwolaeth a'i halogo, ac ar- 
osed cwmmwl arno; dued y diwrnod 
a'i dychryno. Y nos honno, tywyllwch 
a'i cymmero ; na chydier hi & dyddiau 
y flwyddyn, ac na ddeued i rifedi y mis- 
oedd. * * * Pa ham na bum farw o'r 
bru? na threngais pan ddaethum allan 
o'r groth? Pa ham y derbyniodd glin- 
iau fyfi? a pha ham y cefais fronnau i 
sugno? O herwydd yn awr myfì a gaw- 
swn orwedd, a gorphwys, a huno ; yna y 
buasai llonyddwch i mi ; Gyda brenhin- 
oedd a chynghorwyr y ddaear, y rhaì a 
adeiladasant iddynt eu hunain fannau 
anghyfannedd ; neu gyda thywysogion 
âg aur ganddynt, y rhai a lanwasant 
eu fai âg arian: Neu fel erthyl cudd- 
iedig, ni buaswn ddim; megis plant 
bychain heb weled y goleuni. Yno yr 
annuwiolion a beidiant a'u cyffro; ac 
yno y gorphwys y rhai lluddedig. Y 
rhai a garcharwyd a gânt yno lonydd 
ynghyd ; ni chlywant lais y gorthrym- 
mydd. Bychan a mawr sydd yno ; a'r 
gwas a ryddhawyd oddi wrth ei feistr.” 
Dyma brofiad Job o flinderau blynydd- 
oedd ei daith yn y glyn; yr oedd ei 
ofidiau o'r fath, a'r tymhestloedd mor 
chwerwon yn ei guro, nes yr oedd yn 
hiraethu am y bedd, ac yn dymuno am 
yr orphwysfa Jonydd yno, er mwyn cael 
ymwared o'i gystuddiau blin yn nhir y 
rhai byw. Blynyddoedd o ofid, a blyn- 
yddoedd o flinder, ydyw ein blynydd- 
oedd ni; canys y mae pob diwrnod yn 
esgor ar ryw ofid newydd ; a phob awel 
yn cludo gyd å hi ryw flinder newydd ; 
fel ag y mae pob dyn yn ymdynnu ym 
mlaen dan ei lawn feichiau, ac yn barod 
i ddywedyd, Pa ofid fel fy ngofid i? 
Dyddiau blynyddoedd o ofid welodd y 
Patrieirch : cafodd Abraham lawer cwp- 
panaid chwerw ; Isaac a fu ym mheir- 
iant cystudd; a chof am wylo Jacob 
pan wclodd ddarnau gwaedlyd y siac- 
ced fraith. Cafodd yspryd Moses ei 
flino droion gan ymrysonfeydd plant yr 
Israel wrth y Môr Coch, ac yn yr an- 
ialwch; gwnaeth Prif Gantor Sïon ei 
wely lawer gwaith yn foddfa, a rhodiai 

yn alarus oblegid gorthrymder y gelyn. 
Jeremiah a ddymunai fyned ym mhell i'r 
anialwch, er mwyn cael bod wrtho eì 
hun i wylo a galaru am gyflwr merch 
Judah yn nydd ei hadfyd. A phan ym- 
welodd Tywysog y bywyd ei hun â'n 
byd ni, pwy erioed gafodd chwerwach 
taith? canys yr oedd ym mhob ystyr 
yn wr gofidus a chynnefin â dolur; 
suddodd ef mewn tom dwfn; daeth y 
dyfroedd i mewn hyd at ei enaid ef; a 
bu yn drist iawn hyd angau. Mae llygr- 
edigaeth pechod gwedi dyrysu y byd 
hwn, ac wedi ei wneuthur yn llawn 
gorthrymderau o bob natur a rhywog- 
aethau, fel mai dyffryn galar ydyw yr 
holl daith o'i chychwyniad cyntaf hyd 
ei therfyn eithaf. Y mae dyddiau ein 
blynyddoedd gwedi bod yn flin ac yn 
ofidus iawn i niferi lliosog o anwyliaid 
yr Ion yma ar y ddaear ; cawsant gys- 
tuddiau lawer ; ni charasant eu heinioes 
hyd angau ; ac aethant adref drwy fôr o 
boenau at eu pryniawdwr a'u Duw. 

Ond byrion ydyw dyddiau ein blyn- 
yddoedd ni, ac nid ydyw pen y daith ym 
mhell i'r ieuangaf. “Canys ebrwydd y 
derfydd, a ni a ehedwn ymaith.” A 
ydyw dyddiau dyn yn aros? Nac ydynt 
ddim, ond pob orig yn ei nesu ym mlaen 
i dragywyddoldeb, i ba wlad y mae yn 
myned gyd a'r cyflymdra mwyaf. Cyr- 
haeddodd y rhai a rifent ddyddiau eu 
blynyddoedd wrth y cannoedd, derfyn 
eu taith; a pha beth am danom ni, 
dyddiau blynyddoedd y rhai ydynt ddeng 
mlynedd a thriugain ; ac os o gryfder y 
cyrhaeddir pedwar ugain mlynedd, nid 
oes ond y boen a'rblinder: ie, blynyddoedd 
o ofid i'r hen bererin nad oes iddo ddim 
diddanwch ynddynt. Ond er y poen, y 
blinder, a'r holl wasgfeuon, y mae ein 
dyddiau yn darfod yn ebrwydd, ac yr 
ydym ninnau yn ehedeg ymaith gyd a'r 
buandra mwyaf, ac yn diflannu ymaith 
megis cysgodau oddi ar wyneb y ddaear. 
Pa beth, meddai rhyw un, am ddyn, 
ac am flynyddoedd ei oes yma ar y 
ddaear? Nid oes attebiad i'w roddi yn 
gymhwysach i'r gofyniad, na'r attebiad 
a geir yn Psalm Moses, gŵr Duw ;—“ Y 


boro y blodeua ac y tyf: prydnawn y 


torrir ef ymaith, ac y gwywa. Canys ein 
holl ddyddiau ni a ddarfuant gan dy 
ddigofaint di; treuliasom ein blynydd- 
oedd fel chwedl.” Maent yn flin a 
gofidus, ond y maent yn fyrion iawn ; 

gyd â bod y dydd gwedi torri. yn oleuni, 
mae y nos yn dyfod ; gyd â bod y dyn 
yn dechreu byw, mae yn marw ; a chyd 
& bod dyn yn meddwl ei fod ar ei draed, 
y mae yn gorwedd yn ei fedd. “A nia 
ehedwn ymaith.” Nid oes i ni yma 
ddinas barhaus; nid yma y mae ein 
cartref ni; canys yr ydym yn ymdynnu 
yn brysur tu â gwlad arall; yr ydym ar 
lithrigfa ; ac ni fyddwn yn y man gwedi 
croesi yr Iorddonen, ac yn gartrefu yn 
nhragywyddoldeb. Cyn pen ychydig 
amser etto, ni fyddwn gwedi rhodio 
llwybr ar hyd yr hwn nis dychwelwn 
yn ol, a'n tai nid adwaenant mo honom 
ni mwyach. Mae ein hamser yn myned 
ym mlaen yn fuan iawn, ac yn tynnu at 
ei derfyn yn fuan iawn ; a'n horiau a'n 
munudau olaf sydd yn neshau beunydd, 
ac ni a fyddwn yn y man gwedi agor 
ein llygaid. yng ngwlad y dirgelion 
mawr. 

Y mae bod ein blynyddoedd yn myned 
heibio, a'n dyddiau yn darfod fel ag y 
maent, yn galw arnom i wneud y gorau 
o honynt, a hynny drwy ddysgu adnabod 
yr Arglwydd yn nhir y rhai byw. Cyng- 
horir ni yn y Gair dwyfol i brynu yr 
amser, am fod y dyddiau yn ddrwg. Y 
mae, gan hynny, or pwys mwyaf i ni, i 
wneuthur y gorau o'n hamser, canys y 
mae gennym eneidiau i'w cadw, neu i'w 
colli yn dragywydd. Yr ydym gwedi 
myned yn bechaduriaid yn erbyn Duw, 
ac wedi ymlygru o'r bru, ac yn ddamniol 
wrth natur. Trugaredd Duw yn unig 
tu ag attom yw yr achos o'n bod gwedi 
cael ein gadael ar y ddaear ; ac nid yn 
unig.y mae ei drugaredd gwedi ein gad- 
ael ar y ddaear ; ond y mae ei drugaredd 
hefyd gwedi darparu iachawdwriaeth i 
ni tu ag at gadw ein heneidiau cyfrgoll- 
edig i dragywyddoldeb. Yr ydym yn 
cael ein galw; yr ydym yn cael ein cym- 
mell ; ac yr ydym yn cael ein gwahodd 
i dderbyn y darpariadau hyn, fel y bydd- 
om byw yn dragywyddol, ac yr ym- 
ddyrchafom mewn dedwyddwch oesol 
yn y byd a ddaw. O fewn cylch ein 
hamser ar y ddaear; yn nyddiau ein 
blynyddoedd yn y fuchedd hon, y mae 
yr Arglwydd Dduw o'r nef, yn galw 
arnom, ac yn llefaru wrthym yng ngwein- 
idogaeth yr efengyl, a hynny mer ber- 
sonol a phe na byddai neb ond nyni ar 
wyneb y ddaear:—“Arnoch chwi, wŷr, 
yr wyf yn galw; ac at feibion dynion 

y mae fy llais. Ha ynfydion, deallwch 
gyfrwysder ; a chwi wŷr anghall, bydd- 
wch o galon ddeallus. Gwrandewch ; 
canys mi a draethaf 1 chwi bethau ar- 


dderchog; ac a agoraf fy ngwefusau ar 


ac nid arian ; a gwybodaeth o flaen aur 
etholedig. Canys gwell yw doethineb 
na gemmau: nid oes dim dymunol cy- 
ffelyb iddi.” Na fydded i ni esgeuluso 
dydd ein hiachawdwriaeth ; canys yr 
ydym yn myned ; ac y mae y flwyddyn 
hon o'n hoes ym mron a chael ei rhifo 
at ein blynyddoedd sydd gwedi myned 
heibio, ac felly o gam i gam, nyni a 
roddwn y cam diweddaf yn y man; ac 
o awr i awr, nyni a welwn derfyn yr 


| 
| 
| 
bethau union.—Derbyniwch fy addysg, 

awr ddiweddaf. Pa ham y mae dynion 
mor ffol a threulio eu blynyddoedd a'u 
dyddiau mewn oferedd, a hwythau yn 
gwybod cu bod ar ganu yn iach yn dra- 
gywydd i'r ddaear hon, a bod tragy- 
wyddoldeb yn barod i'w derbyn i bre- 
swylio ynddo? Y mae pob peth yn . 
barod ag y mae pechadur yn sefyll mewn 
angen o hono tu ag at etifeddu bywyd ; 
ac y mae pob cyflawnder o rasusau 
gwedi cael eu trysori ym Mhen mawr yr 
Eglwys, ac o'r cyflawnder hwn y mae 
dyn yn derbyn, a gras am ras. Hwn 
ydyw y golud gwell, a'r golud mwy 
parhaus; a ddeil yn y farn, ac a ddeil i 
dragywyddoldeb. 


Y Bargiuit. 


U a'r cyfnod pan ag yr oedd Colum- 

bus yn hwylio o Ewrop i ddarganfod 
byd newydd i goron yr Yspaen, (1492,) a 
phan ag yr oedd anfoesgarwch yr oesau 
canol yn Lloegr, yn gwellhau drwy 
drefniadau doeth Harri VII, cymmerodd 
helyntion rhyfeddol le yn yr Eidal, ba 
rai sydd gwedi cael eu cofnodi yng 
nghronicl hanesyddiaeth. Y digwydd- 
iad cyntaf a gymmerodd le, ar yr hwn 
y mae y digwyddiadau eraill yn seiliedig, 
ydoedd dyrchafiad Roderic Lensuolo 
Borgia, Archesgob Valentia, a Chardinal, 
i'r orsedd Babaidd, wrth yr enw Alexan- 
der VI ; ac ymddengys iddo gyrhaeddyd 
y dyrchafiad hwn drwy ragrith a llwgr- 
wobrwyon. Ni cheisiodd Alexander yr 
anrhydedd hwn er ei fwyn ei hun yn 
unig ; canys yr oedd ganddo deulu, ac 
yr oedd yn awyddus i barottoi gyferbyn 
â hwynt; a thynnodd y teulu hwn rhag- 
llaw sylw holl Ewrop, a rhoddasant holl 
gred dan y gwarth mwyaf. 

Y Borgiaid ieuaingc oeddynt dri mab 
ac un ferch; enwau y.meibion oeddynt 
Fransesco, Caisar, a Guiffry, ac enw y 
ferch oedd Lucretia ; bastarddiaid, ac yn 
ieuaingc pan wnaed cu tad yn Bab. Nid 
oes fawr o hanes am Fransesco a Guiffry; 
Caisar oedd ddyn mawr y teulu, ac am 
dano ef yn bennaf y crybwyllir yn bre- 
sennol. 


3 G 


Yr oedd Caisar ym Mhrif Ysgol : 


Pisa, pan glywodd efe am ddyrchafiad ei 
dadi fod yn Bab. Yr oedd gwedi bod 
yn meddwl y gallai hyn gymmeryd lle ; 
a phan gymmerodd le, yr oedd ei lawen- 
ydd yn fawr iawn. Yr oedd y pryd 
hwnnw ynghylch dwy neu dair ar hugain 
oed ; ac yn ddeheu iawn mewn arferion 
milwraidd ; marchogai y ceffylau mwyaf 
ysprydol heb gyfrwyau ; ac âg un ergyd 
â'i gleddyf, torrai ben tarw ymaith. Yn 
ei dymmer, yr oedd yn drahaus, yn 
eiddigus, ac yn ddau-wynebog ; a chyd 
â golwg ar ei ymddangosiad allanol, y 
mae haneswyr yn, croesi eu gilydd yn 
fawr. Achosir y croes-ddywediadau hyn 
drwy yr amgylchiadau canlynol; ar ryw 
amserau o'r flwyddyn, yn neillduol yn 
y gwanwyn, yr oedd ei wyneb yn or- 
chuddiedig gan lynorod, ac ar y prydiau 
hynny yr oedd yn wrthddrych o arswyd 
i bawb a edrychent arno ; a phan fyddai 
y llynorod hyn gwedi iachau, ymddang- 
osai yn farch-filwr meddylgar; gwallt 
dî hir-gydynnog ar ei ben; wynebpryd 
gwelw, a barf wineu. Yr oedd ei lygaid 
yn danllyd a threiddgar, ac yn gwneuth- 
ur ei ymddangosiad ryw beth yn uffernol, 
megis pena buasai yn perthyn i'r ddaear 
hon. Cymmerodd yn arwyddair ei 
bais-arfau, Aut Caisar, aut nihtl,—Caisar, 
neu ddim. 

Ym mhen y flwyddyn gwedi i Alex- 

ander gael ei wneuthur yn Bab, a chael 
amser i sefydlu ei hun yn ei allu, dech- 
reuodd roddi eigynlluniau mewn gweith- 
rediad er mwyn bod o ddylanwad 
politicaidd mawr. Yr oedd ganddo ddau 
ddull yn ei olwg at hyn, sef drwy 
gynghreiriau a thrwy fuddugoliaethau. 
Yr oedd Lucretia, merch y Pab, yn 
fenyw o lendid mawr; ond ar yr un pryd 
yn fenyw druenus o ddrwg yn ei moes- 
au. Priododd ei thad hi ar y cyntaf & 
phendefig anghyhoedd o Arragon, ac am 
nad ydoedd o ddylanwad politicaidd 
digonol, ei thad, y Pab, a'i hysgarodd 
oddi wrtho, ac a'i priododd â llywodr- 
aethwr Pesara, am fod hwn yn fwy o 
ddyn. Cafodd y Pab ei siommi yn hwn, 
ac ym mhen y ddwy flynedd gwedi 
ysgaru Lucretia oddi wrtho, efe a'i priod- 
odd hi â Don Alphonzo d'Arragon, Dug 
de Bicelli, a Thywysog Salerno. Gwnaed 
Fransesco, mab hynaf Alexander, yn 
Ddug Gaudia, gan Frenhin yr Yspaen ; 
Caisar, yrhwn a ddygwyd fynu yn yr 
Eglwys, a ddyrchafwyd yn gyntaf yn 
Archesgob Valentia, ac wedi hynny 
gwnaed ef yn Gardinal. Priododd Guiff- 
ry â Donna Sancia, a chafodd Dywysog- 
aeth Sguillace yn waddol ganddi. Erbyn 
y flwyddyn 1487, yr oedd cynlluniau 
Alexander gwedi llwyddo i'r fath raddau, 
fel ag yr oedd. holl Itali, o Venice i der- 
fynau Calabria, yn ei grafangc. Yr oedd 
Caisar yn eiddigeddus wrth ei frawd 
Fransesco, ac yn awyddus iawn am 
berchennogi ei anrhydedd a'i diriogaeth- 
au; a'r hyn a gymmerodd le mewn can- 
lyniad a roddir ger bron y darllenydd 
yng ngeiriau Alexander Dumas. Yr 
oedd Caisar yn byw mewn palas yn 
Rhufain, ac ym mhlith ei weision yr 
oedd un o'r enw Michelotto,—offeryn 
ffyddlon i'w feistr drygionus a diegwydd- 
or; yr oedd hwn wrth gelfyddyd yn 
llofrudd, ac yn un o'r rhai a elwir yn yr 
Eidal, Sbirri. Un diwrnod anfonwyd 
am Michelotto, ac yr oedd Caisar yn 
disgwyl am dano ; pwysai yn ddiofal ar 
ochr y simneu, heb na gwisg Cardinal 
am dano, na het Cardinal ar ei ben; 
ond mewn hanner gwisgoedd milwr. 
Un o'i ddwylaw a chwareuai â maneg, 
ac yn y llaw arall yr oedd dagr wen- 
wynig, yr hon ni fyddai un amser heb 
fod wrth ei ochr. Gwelodd Michelotto 
wrth lygad ei feistr gysgod rhyw gyflafan 
arswydus ag ydoedd i gael ei chyflawni. 


Y BORGIAID. 


Awgrymmodd Caisar arno i gau y drws, 
yn yr hyn efe a ufuddhawyd yn union- 
gyrchol :—“ Michelotto,” ebai ef, “pa 
beth yr wyt ti yn ei feddwl? A ydyw 
y gwisgoedd hyn yn fy nharoi?” “Yn 
rhyfeddol dda,” attebai Michelotto ; “ y 
mae gan eich adderchowgrwydd yn awr 
ymddangosiad milwr, yn gystal a chalon 
milwr.” “Y mae dy farn am danaf yn 
gywir,” dywedai Caisar ; “ac yn awr a 
elli di ddywedyd, pa ham y mae yn 
rhaid i mi, yn lle y dillad hyn, ba rai ni 
chaf, wisgo gwisg a het Cardinal, a 
marchogaeth o Eglwys i Eglwys, ac o 
gwrt i gwrt, yn lle arwain i faes y gad 
fyddin ddewr, yn yr hon y byddit ti yn 
gadpen, yn lle bod yn dy gyflwr isel 
presennol.” “Ië, fy Arglwydd, ddywedai 
Michelotto, yr achos o hynny ydyw 
Fransesco, Dug Gaudia a Benevento, 
eich brawd.” “A wyddost ti,” ebai 
Caisar, “pwy sydd a chyfoeth ganddo 
ond heb gallineb; a chleddyf ond heb 
law?” “Dug Gaudia,” attebai Michel- 
otto. “Pwy sydd yn sefyll rhyngof fi 
ag anrhydedd a gallu?” ddywedai Cai-. 
sar. “Dug Gaudia,” attebai Michelotto, 
“Pa beth am dano?” meddai Caisar. 
“Y mae yn rhaid iddo farw,” attebai 
Michelotto. Yn wyneb yr atteb hwn, 
gwasgodd Caisar law Michelotto, “ dyna 
fy marn innau,” meddai ef, “a phe 
buaswn i y flwyddyn ddiweddaf yn 
dwyn cleddyf yn lle bugeil-ffon, buaswn 
yn bresennol yn perchennogi tiriogaeth 
helaeth. Mae y Pab am ddyrchafu 
mawredd ei dŷ da; ond y mae gwedi 
camsynied yng nghylch y moddion i 
wneuthur hynny. Myfi ddylasai efe 
greu yn Ddug, a'm brawd yn Gardinal. 
Ti wyddost yn awr Michelotto, i ba beth 
yr anfonais am danat A oeddwn i yn 
gywir? A allaf fi ymddibynnu arnat 
ti?” Attebodd Michelotto ei fod. Digon 
yw dywedyd i Michelotto,nid yn unig 
ddeall Caisar, ond i Ddug Gaudia, eì 
frawd, pan yn myned adref i'w balas 
un noson o gyfeddach, gael ei lofruddio, 
a'i gorph a daflwyd i'r afon Tiber. 
Effeithiodd y llofruddiaeth hon yn 
fawr iawn ar y Pab Alexander. Yr oedd 
yn anwybodus hollol ar y cyntaf o ba le 
yr oedd yr ergyd gwedi dyfod, a rhoes 
orchymyn ar fod i'r ymchwiliadau man- 
ylaf i gael eu gwneuthur er mwyn cael 
allan pwy oedd y llofruddion. Ond yn 
araf, tywynnodd y goleuni ar ei feddwl; 

gwelodd fod yr ergyd a darawodd ar ei 
dŷ, gwedi dyfod o'i dŷ. Trodd ei ano- 
baith yn wallgofrwydd. Rhedai drwy 
y Vatican fel dyn gwallgof ; ei ddillad yn 
rhwygedig, ei wallt yn ddyryslyd, ac yn 
orchuddiedig gan ludw. Mewn wylofain 
mawr cyffesai ei droseddau ac annuwiol- 
deb ei fywyd; ymgiliodd i un o gelloedd 
tywyllaf ei balas ; cauodd ei hun yno, a 
phenderfynodd newynu ei hun i farwol- 
aeth. Bu dros driugain o oriau heb 
gymmeryd gorphwysdra, nac ymborth ; 
a'r unig attebion i'r hyn a ofynid iddo 
ydoedd wylofain, ocheneidiau, ac udiadau 
fel bwystfil gwyllt. Adferwyd ef ym 
mhen ychydig ddyddiau o'r cyflwr hwn, 
ac ymddangosodd ym mhlith ei gyf- 
feillion drachefn. Pan gyflawnwyd y 
gyflafan o lofruddio Fransesco, ffodd 
Caisar i Naples, hyd onid elai angerdd- 
oldeb galar ei dad heibio; ond nid yn 
hir y bu cyn ymddangos drachefn yn ei 
wydd, a chau ei fod yn offeryn angen- 
rheidiol yn llaw y Pab, ni ynganodd air 
wrtho am lofruddiaeth ei frawd ; ac yn 
lle cael ei gospi megis y dylasai, cafodd 
ddyrchafiadau. Rhyddhawyd ef oddi 
wrth ei ymrwymiadau clericaidd, ac efe 
a ymsefydlodd ei hun mewn rhyw or- 
wychder mawr. Y golygfeydd a gym- 
merent le yn Rhufain yn awr, oeddynt 
gyffelyb i rai Nero a Heliogabalus. Yr 
oedd drygioni yn teyrnasu mewn rhwysg 
llawn ; llofruddiaethau a gyflawnid yn 
feunyddiol yn heolydd Rhufain. Nid 
oedd na thŷ na phalas yn ddiogel; yr 
oedd cyfiawnder a chyfraith gwedi ffoi 
ymaith. Yr oedd y Pab Alexander a'i 
fab Caisar erbyn hyn, yn chwennychu 
meddiannau y rhai a'i dyrchafodd i aw- 
durdod. Y cyntaf a aberthwyd ydoedd 
Archesgob Cosenza. Yr oedd y Pab 
gwcdi derbyn triugain mil o dducats, am 
arwyddo papur ag ydoedd yn rhyddhau 
aeres ddiweddaf coron Portugal oddi 
wrth ei hymrwymiadau fel mynaches. 
Tystiodd coron yr Yspaen yn erbyn hyn; 
a dywedodd y Pab i Cosenza ffugio ei 
enw, Rhoddwyd Cosenza mewn dalfa, 
Aeth Caisar atto, ac wedi dywedyd yr 
achos wrtho, efe a ddarbwyllodd yr 
Archesgob i gyfaddef mai ffugio enw y 
Pab a wnacth; ac addawodd Caisar 
ddyrchafiadau mawrion iddo mewn can- 
lyniad. Ond druan a'r Archesgob? Mor 
gynted ag y cyfaddefodd, rhoddodd 


Alexander y Pab farn arno; ac efe a | 

daflwyd i ddaeardy ; lle y bu yn cael ei 


borthi â bara ac â dwfr am flwyddyn, 


pryd y bu farw oblegid y triniaethau 
echryslon a gafodd. Y diwrnod y tafl- 
wyd ef i'r daeardy, attafaelodd Caisar 
yn ei holl feddiannau drwy awdurdod y 
Pab, ac a'u perchennogodd. | 
Pan fyddai eisiau arian ar y Pab a'i 
fab Caisar, yr oedd rhyw Gardinal neu 
Esgob yn uniongyrchol yn cael eu nodi 
allan i farw drwy wenwyn, ac wedi eu 
marwolaeth, perchennogid eu holl fedd- 
iannau. Gwahoddid y Cardinal neu yr 
Esgob, ynghyd ag eraill i swpper ; ac yn 
wyneb yr ymddangosiad o'r caredig- 
rwydd mwyaf, cymmysgid gwenwyn 
gyd a'r gwin a fwriedid iddynt ; ac wedi 
unwaith ei yfed, nid oedd ond marwol- 
aeth i'w ddilyn; ac yr oedd y Pab 
a'i fab mor hyddysg yng ngwneuthuriad 
pob math o wenwyn, fel ag y lladdent y 
gwesteiwr yn y fan; neu ym mhen 
wythnos, mis, neu flwyddyn gwedi ei 
gymmeryd. Yr oedd ganddynt allwedd, 
& phigyn bychan arni, a'r pigyn hwn 
gwedi ei wenwyno: dymunent weithiau 
ar y sawl ag oeddynt gwedi eu diofrydu 
i farwolaeth, i agor clo; ac wrth droi yr 
allwedd, crafai y pigyn y croen ymaith, 
a'r gwenwyn a deflid i'r gwaed, yr hyn 
a ddilynid gan farwolaeth. Penderfyn- 
asant ryddhau Lucretia oddi wrth ei gŵr 
Alphonso; a'r cynllun a gymmerasant 
i'w farwolaethu oedd hwn ;—gwahodd- 
asant ef i olygfa o ymladd teirw ; a chan 
ei gymmell ym mlaen, gobeithient y 
celai ei gornioi farwolaeth; ond ni chym- 
merodd eu dymuniad le. Ond ym mhen 
ychydig ar ol hyn, cafwyd Alphonso 
gwedi ei dagu yn ei wely, ac felly aeth 
Lucretia yn Dduges Ferrara. Mae cronicl 
llofruddiaethau ac ysgelerderau y Pab 
Alexander a'i fab Caisar braidd yn an- 
nghredadwy, yn echryslonrwydd a dryg- 
ioni eu gweithredoedd; canys aethant 
ym mhell tu hwnt i ymherawdwyr 
mwyaf bwystfilaidd Rhufain yn eu 
creulonderau. Nid oedd neb yn ddiogel; 
ac nid oedd bywyd dynol o unrhyw werth 
yn eu golwg, pan unwaith y llygadent am 
eu meddiannau. Pennodasant un diwrnod 
ar Gardinal Casanova, Melchior Copis, 
ac Adrian de Cornetto, i'w gwledda & 
marwolaeth, fel y gallent berchennogi eu 
meddiannau. Cymmysgasant y gwen- 
wyn, a rhoddasant y potteli heibio ; ond 
ryw fodd neu gilydd gwnaethant gam- 

syniad, a chymmerasant y gwenwyn eu i giaid ddangos ei wyneb, ond un, yr hwn 


hunain. 
Alexander, farw, a'i anwireddau a'i 
ysgelerderau yn bentyrau dirif ar ei 
ben ; ac a aeth i'r bedd yn anghenfil fel 
yroedd. Yr oedd ci fab Caisar o gyfan- 
soddiad corphorol cryf; ac er mwyn 
attal gweithrediadau y gwenwyn, dy- 
wedir iddo gael ei osod mewn bedd 
gwaed. Hongianwyd tarw gerfydd ei 
bedair troed ; ac wedi ei dorri am draws 
ei fol, tynnwyd ei ymysgaroedd allan, 


Bu yr hen bechadur, y Pab | 


a'r creadur etto yn fyw, a dodwyd Caisar ; 
chrynllyd ; a pha feddwl, neu gredo, all 


yn ei geudod. Mor fuan ag y bu yr hen 
Bab farw, y casineb cyffredinol at y 
teulu a dorrodd allan ym mhob man; 
ac ni feiddiai cymmant ag un o'r Bor- 


a adnabyddwyd gan Fabio Onsino, yr 
hwn a'i brathodd drwy ei galon, ac a 
olchodd eì ddwylaw a'i wyneb yn ei 
waed. Gwedi i Caisar wellhau, rhodd- 
wyd ef yn garcharor yn gyntaf yn yr 
Eidal, ac wedi hynny yn yr Yspaen ; 
ac wedi iddo ddiangc o'r carchar hwn, 
efe a laddwyd (1507) yn Navarre, mewn 
rhyw frwydr fechan ; a thyma ddiwedd 
gyrfa ddaearol yr anghenfil hwn. 


Ym mhob ystyr, ac ym mhob ag- 


weddiad, y mae Pabyddiaeth yn ddy- 


fod yn fwy arswydus a chableddus, na 
chredu bod Alexander VI yn ben an- 
ffaeledig ì Eglwys anffaeledig ? 


Angladd fy Aghytoill. 


AE rhyw ddifrifedd yn dwyn per- 

thynas,ac yn gyssylltiedig âg ang- 
ladd gwledig Cymreig, ag sydd yn gadacl 
argraph o ddwysder annilécdig ar y 
meddwl, ac yn cynnyrchu myfyrdodau 
yn y meddwl ystyriol, ag sydd a thuedd 
neillluol ynddynt i ymadaelâ dyn ac i 
ymddyrchafu at Dduw ; ac i droi oddi 
wrth y fuchedd hon, at y fuchedd fawr 
dragywyddol honno ag sydd yn barod 
i'n derbyn, gwedi y croesom yr Iorddon- 
en. Pan ag y byddo yr angladd yn 
dyfod i'r golwg ar goppa y fron draw, 
bydd cloch yr Eglwys yn bruddaidd 
yn canu clul marwolaeth, ae yn iaith 
cloch, yn hyspysu i drigolion y pentref 
a'r ardal, bod un yn ychwaneg ar y ffordd 
i dŷ ei hir artref; ei fod yn dynesu i'r 
pentwr; a thrwy ddarlleniad Gwasan- 
aeth Dwyfol yr Eglwys, perthynol i'r 
amgylchiad, yn cael ei roddi i gadw ym 
mhlith y meirwon yn y priddellau, hyd 
ddydd dyfodiad mawr ac ofnadwy Mab 
ydyn. Pan ag y rhydd y gloch rybudd 
o ddyncsiad yr angladd, ceir gweled hen 
bobl y pentref yn rhoddi eu gorchwylion 
heibio; yn sefyll wrth ddrysau eu tai; 
yn tyrru at eu gilydd; yn siarad am 
farwoldeb a'r byd addaw ; y symlrwydd 
mwyaf yn cu gwedd; a'u hymddygiadau 
ym mhob ystyr yn gweddu i amgyleh- 
iadau pwysig a phruddaidd gorchwyl y 
boreu neu y prydnawn. Ceir gweled 

plant yr ysgol blwyfol yn cael eu gollwng 
allan, ac megis dan argraphiadau o fod 
Angladd yn galw yn neillduol am sobr- 
wydd a gweddeidd-dra, yn eistedd yn 
rhes ar gaer y fynwent, gan odrych yn 
ddifrifol arno yn disgyn o lechwedd y 
bryn i'r gwastad-dir. Yn fuan ceir gweled 
yr hen wŷr a'r hen wragedd dan eu pen- 
llwydni anrhydeddus, yn dyfod yn flaen- 
af, ac yn gyffredin yn sefyll ar yr heol 
wrth borth y fynwent. 
sodlau y rhai hyn, bydd corph yr Ang- 
ladd yn nesu, ac yn ymdywallt i'r pen- 
tref, gan gyfeirio at yr Eglwys a'r hen 
gacrau, o'r tu fewn i ba rai y mae hyn- 
afion y plwyf yn gorphwyso ac yn huno 
er ys oesau a chenhedlaethau braidd tu 
hwnti gyfrif. Y mae yr olygfa ar Ang- 
ladd yn myned drwy borth y fynwent, 
yn un o'r golygfeydd difrifolaf a ellir 
weled; ctto nid difrifoldeb anobaith, 
ond gobaith, yn y drem ar fywyd ar ol 
hwn, ac yn adferiad llwch y natur ddy- 
nol i fywyd ac anfarwoldeb drwy sain 
udgorn Mab y dyn ym moreu yr adgy- 
fodiad cyffredinol. 
fynwent y mae Offeiriad parchus y plwyf, 
â'i wallt yn frith-wyn, yn eì wen-wisg, 
yn cyfarfod â'r corph, a thrwy y geiriau 
a lefara, ymlidia ymaith ddychrynfeydd 
marwolaeth, ac yn sŵn ci ciriau, gwelir 
cysgodau hir-nos y bedd yn diflannu ; 
caddug dyffryn cysgod angau yn cilio; a 


Ac yn dilyn 


Tu â llwybr porth y 

gwawr y bywyd anfarwol yn tywynnu yn 
olau cryf ar deulu y llwch yn eu hysta- 


felloedd tywyllion ;—“ Myfi yw yr adgy- 
fodiad a'r bywyd, medd yr Arglwydd, yr 
hwn sydd yn credu ynof fi, er iddo farw 
a fydd byw. A phwy bynnag sydd yn 
fyw ac yn credu ynof fi, nì bydd marw 
yn dragywydd. Myfi a wn fod fy 
Mhrynwr yn fyw, ac y saif yn y diwedd 
ary ddaear. Ac er arol fy nghroen i 
bryfed ddifetha y corph hwn, etto caf 
weled Duw yn fy nghnawd ; yr hwn a 
gaf fi im' fy hun ei weled, a'm llygaid a'i 
gwelant, ac nid arall. Ni ddygasom ni 
ddim i'r byd, ac eglur yw na allwn ni 
ddwyn dim allan chwaith. Yr Ar- 
glwydd a roddodd, a'r Arglwydd a gym- 
merodd ymaith ; bendigedig fyddo enw 
yr Arglwydd.” 

Bum yn hebrwng llawer iawn o hyn- 
afion y plwyf, o ieuengctyd y plwyf, ac o 
blant y plwyf, i'w dodi gadw ym mhyrth 
tywyllion a distaw y bedd ; teimlais law- 
er oblegid llefain dolefus y gweddwon a'r 
ymddifaid ar geulanau y beddau ; ond 
angladd fy Nghyfaill, fel piccell flaen- 
llym, a'm trywanodd i'r byw, ac y mae 
gwedi gadael archoll ar ei hol na wellheir 
mo honi, hyd oni fyddo dail y pren byw- 
iol i iachau pob briwiau, a'r anadl presen- 
nol i ddiengyd ymaith yn ddialw yn ol 
ym munud marwolaeth. Dygwyd fy 
Nghyfaill a minnau fynu yn yr un ardal, 
buom yn yr un ysgol wledig, cyd-ddysg- 
em yr un llyfrau, rhodiem yr un llwybr- 
au, a chwareuem ynghyd ar ben y glas- 
fryn, a'r ddol wastad feillionnog, a'r afon 
loyw a ymlithrai yn ddolennog drwy y 
dyffryn. Cyfoedion oeddym ; treuliasom 
ein maboed mewn gwir gariad at ein 
gilydd, ac ni wnelai ymrafael bychan 
rhyngom barhau munud, ond yn union- 
gyrchol gwelid ni gôl yng nghôl, a'n car- 
iad at ein gilydd megis gwedi cael cyn- 
nydd adnewyddol, ac yn fflamio yn fwy 
angherddol nag erioed. Adwaenem drwst 
traed ein gilydd, a chwibaniadau y naill 
y llall, o ffordd bell; ac morllon yr 
edrychem ar ein gilydd, pan gyfarfydd- 
em ar lan yr afonig yng ngwaelod y 
cwm, a phe buasai bywyd ac angau y 
naill yn ymddibynnu ar fywyd ac angau 
y llah. Treuliodd fy Nghyfaill a minnau 
fore ein hoes mewn cariad diragrith; 
oeddyn gyd â'n gilydd bob amser pan 
ganiattai cytleusderau hynny ; llawen- 
haem yn llawenydd ein gilydd ; ac ym- 

ofidiem yng ngofid y naill y llall. Yny 
modd hyn, aeth blynyddoedd ein mebyd 
heibio fel cysgod yn cilio, a braidd yn 
ddiarwybodi ni; a'r byd mawr llydan, 
yn ei holl ofidiau, a'i anwadalwch, a'i 
wg, ai wên, a ymagorodd o'n blaen, a'n 
hoedran a'n rhoddodd dan yr angen- 
rheidrwydd o ymruthro i mewn i'r dwn- 
dwr cyffredinol, tu ag at ddarparu ffon 
bara beunyddiol i ni ein hunain, am nad 
oedd gennym ddim arall o'r tu allan i ni 
ein hunain i ymddibynnu arno, ond ein 
hegnion. 

Mae ffyrdd rhagluniaeth yn rhyfedd yn 
eì threfniadau, ac yn y llwybrau ag y mae 
hi yn dorri allan i blant y ddaear ; rhai yn 
cael byw bywyd hir, yn y gymmydog- 
aeth y cawsant eu geni ynddi ; yn teithio 
yrun llwybrau ar derfyn eu hoes, ag a 
deithiasant ar y dechreu ; yn gweled yr 
un golygfeydd pan ar orphen eu taith 
ddaearol, ac a welsant wrth ci chy- 
chwyn ; ac wedi i'r anadliad olaf ym- 
adael, yn cael gorphwys i huno yn yr 
hen lannerch, a chyd-gymmysgu eu llwch 
â llwch eu bynafiaid yn y pentwr. Er- 
aill, a aned yn yr un ardal, ac yn ieuangc 
iawn yn troi eu cefnau arni yn llaw rhag- 
luniaeth, ac fel Abraham, yn myned 
allan, heb wybod i ba le yr oeddynt yn 
myned. Rhai yn myned i hwylio dros 
y moroedd mawrion, ì barthau pellennig 
y ddaear ; ac wedi gweled prydferthwch 
tiroedd y dwyrain, arogli llysieuau 
Arabia, cymmerir liwynt gan haint y 
nodau angeuol ; byddant farw ; a chleddir 
hwynt dan balmwydden, heb gâr na 
chyfaill i gyssegru eu beddau & deigryn ; 
ac yno y gorweddant mewn annghof. 
Eraill a droant allan o'u hen ardaloedd ; 
a ymunant â'r fyddin ; a ymddygant yn 
wrol ym maes y frwydr a'r gelanedd 
fawr ; ond erbyn bod eu gorchestion yn 
dringo caerau dinas y gelyn, a'u gwrol- 
deb yn ymladd ar y muriau, yn cacl eu 
darllen yn y newyddiaduron, a'u dyr- 
chafiadau fel gwobrwyon am eu gorchest- 
ion yn cael eu cyhoeddi; daw hyspys- 
iaeth fel ergyd taran gref, eu bod gwedi 
syrthio drwy fin y cleddyf, ac mai bedd 
y lladdedigion ydyw eu bedd hwythau 
ar faes y frwydr. Pa le mae hwn a hwn, 
fu yn cyd-ysgolia â ni? Aeth ymaith, 
ac ni ddaeth byth yn ol, a'r newydd di- 
weddaf a glybuwyd am dano ocdd, ei 
fod gwedi marw yn yr India. Paley 
ymaehwnahwn? Efe a acth ymaith 

i Unol Daleithiau America, a'r newydd 
diweddaf am dano oedd, ei fod yn byw 
tu å glan afon Ohio; ond nid oes neb 
yn gwybod pa un ai byw neu farw ydyw 
er ys blynyddoedd lawer iawn. Pa le 
y mae hwn a hwn, oedd yn un o'n cyd- 
chwareuwyr yn ein maboed? Y mae yn 
ei fedd. Paleymaehwnahwn? Mae 
yn ei fedd er ys blynyddoedd meithion. 
A pha le y mae y bachgen cydyn-goch 
hwnnw,. a'n trechai mewn rhedeg, ac i 
neidio dros afon y dyffryn ? Yn ei fedd. 
A pha le mae yr eiddil hwnnw fyddem 
yn gario i'r ysgol ac o'r ysgol, bob yn ail, 
ar ein cefnau? Aeth i Lundain, ac y 
mae yn gyfoethog iawn. A pha le y mae 
fy nghyfailli? Yn ei fedd ; bum yn ei 
angladd ; gwelais ef yn cael ei ddodi yn 
y babell briddlyd ; gwelais ddagrau ei 
weddw; clywais ci llefain chwerw hi 
a'i phlant ar geulan y pwll; gwelais 
brudd-der mawr ei gymmydogion ; clyw- 
ais gwyno yn galed ar ei ol; ac yr oedd 
eì enw yn arogli yn beraidd yn ngeneu- 
au yr ardalwyr. 

Cychwynais yn fore, am fod y ffordd 
ym mhell, i Angladd fy Nghyfaill ; ac yr 
oedd yn foreu hyfryd o Fehefin ; natur 
yn ei gwisgoedd gwyrddion; dail ieu- 
aingc y coedydd yn sio cân pan eu hys- 
gydwid gan yr awel bêr ;,y blodau yn 
ymagor yn holl brydferthwch amryliw 
eu lliwiau ; yr adar yn canu ; yr afon 
yn bêr ci dwndwr; a phob eginyn ô'i 
wlithyn tryloyw yn barod i'w arogl- 
darthu i wres y dydd. Ond pa beth yd- 
yw natur yn ei holl brydferthion i feddwl 
trymaidd dyn; i fynwes archolledig gan 
alar; ac i galon hiraethlon na fyn ei 
chysuro, am fod cyfaill anwyl a hoff â'i 
enw gwedi ei ddileu o lechres y bywiol- 
ion? Ymdynnwn mewn prudd-der ym 
mlaen ; heb feddwl gennyf, heb fyfyrdod 
gennyf,ond am fy Nghyfaill. Mor hawdd- 
gar yr edrychasai arnaf, pe yn fyw ; mor 
siriol ei wedd, pe buasai fel cynt; mor 
groesawus fy nerbyniad, pe buasai ar 
dir y rhai byw. O na allwn siglo llaw 
âg ef am unwaith etto; na chawswn 
siarad orig fechan âg ef; na chawswn 
ei gyfeillach am un noswaith, a dim ond 
un. Yr oedd ei rinweddau yn ymdaenu fel 
gwelyau o flodau prydferthaf gardd Duw 
yn Eden, o'm blaen ac o'm deutu; yr oedd 
adgofion o'r hen gyfeillachau melus a 
charedigol gynt, yn oeri ac yn cynnesu 
fy ymysgaroedd ; ac yr oedd y meddwl 


o'i fod yn cael ei gladdu y diwrnod hwn- 
nw yn gwasgu arnaf fel mynydd o blwm; 
a ffrwd o ddagrau yn unig a'm hesmwyth- 
ent, ac a'm hysgafnhaent o dan y baich 
gorthrwm a bwysai arnaf. 

Trwy un dyn y daeth pechod i'r byd, 
a marwolaeth trwy bechod ; ac felly aeth 
marwolaeth ar bob dyn, yn gymmaint a 
phechu o pawb. Gosodwyd i ddynion 
farw unwaith, ac wedi hynny bod barn. 
Y tadau, pa le y maent hwy? A'r pro- 
phwydi, a ydynt hwy yn fyw byth? Yr 
ydym ni oll gwedi ein geni i'r byd dan 
ddedfryd marwolaeth; ac y mae yn 
rhaid i ni oll rodio y llwybr dieithriol ar 
hyd yr hwn nis dychwelwn yn ol ; ac y 
mae yn rhaid i ni hefyd gymmeryd ein 
cartref yn y tŷ rhagderfynedig i bob 
dyn byw, i aros yr hir-nos fawr i fyned 
heibio, ac i ddisgwyl am y boreu yr agorir 
holl garcharau y bedd. Nid ydyw fy 
Nghyfaill ond gwedi talu y ddyled, yr 
hon y mae yn rhaid i minnau ei thalu; 
ni wnaeth fy Nghyfaill ond gorphen y 
daith ag yr wyf finnau yn tynnu at ei 
therfyn ; ac ni wnaeth efe ond cyrhaedd- 
yd glan draw yr afon, ac yr wyf finnau 
yn sŵn ei dyfroedd yng nghymmydog- 
aeth y lan o'r tu ymaiddi. O fy Nghyf- 
aill! aethost drwy y dyfroedd dyfnion, 
a'i thonau geirwon hi; yr oedd gennyt 
ti ryw afael mewn Pryniawdwr byw yn 
dy fywyd ; mae yn galed, dichon, yn y 
wasgfa olaf; y peiriant yn myned yn 
ddrylliau; natur yn ymddattod; yr 
hoelion yn colli eu gafaelion ; y babell 
yn cael ei thynnu lawr ; y tŷ o glai yn 
cael ei ddymchwelyd; dichon bod yr 
ingoedd yn fawrion, a'r loesion yn chwer- 
won iawn ; ond aeth dy dymmestl olaf 
di, fy Nghyfaill, heibio ; ac yr ydwyt yn 
awr gwedi lledu dy babell draw ar y 
mynyddoedd prydferth, ar dir Emms- 
nuel, yn y wlad lle mae Emmanuel yn 
teyrnasu. 

Cyrhaeddais ben bryn bychan, & 
gwelwn yr annedd yn yr hon yr oedd 
celain farwol fy Nghyfaill, a gwelwn yr 
ardalwyr yn croesi llwybrau y caeau atti, 
er mwyn gwneuthur y gymmwynas olaf 
âg un a garent mor fawr. Daccw dŷ 
galar, ac y mae Solomon gwedi dywedyd 
mai gwell ydyw myned i dŷ galar, nag 
i dŷ gwledd. Mae yr annedd accw, 
heddyw, yn dŷ yr wylo, yn dŷ yr ochen- 
eidio, yn dŷ llefain, yn dŷ dagrau, ac yn 


' dŷ hiraethlon i'r fath raddau fel ag yr 

oedd y tonau chwerwaf yn ymguro am 
draws eu gilydd mewn llawer mynwes. 
Daccw yr annedd y treuliodd fy Nghyf- 
aill a minnau ugeiniau o oriau ynghyd 
yn ddifyr; daccw yr ardd y rhodiem 
ynddi; daccw y weirglodd ar hyd yr 
hon y cerddem; daccw y coed ag y 
gwrandawem ar gerddorion y goedwig 
yn canu oddi rhyngddynt ; ond pa beth 
ydyw yr hyn oll a welaf, heb fy Nghyf- 
aill? Nid ydyw y coed llathraidd tal, 
a'u canghenau tew-frigog, yn goed mwy- 
ach i mi ; nid ydyw y weirglodd wastad 
flodeuog, yn weirglodd mwyach i mi; 
nid ydyw yr ardd a'i holl brydferthion, 
mwyach yn ardd imi; ac nid ydyw y 
tŷ, yn dŷ i mi mwyach. Y mae fy Nghy- 
faill gwedi marw, ac y mae fy Nghyfaill 
heddyw yn myned i gael ei hebrwng a'i 
drosglwyddo i gaerau y bedd, a'i dŷ nid 
edwyn mo hono ef mwy. Daeth yn ei ol 
o bob siwrneiau ; ac yn fynych y llon- 
nwyd y teulu wrth glywed trwst eì draed 
yn dynesu at y trothwy; ond y mae yr 
enaid yn barod gwedi cymmeryd siwrnai 
i wlad y dirgelion, ac ni ddaw byth yn ol; 
ac y mae y corph heddyw yn mynedi 
gael ci hebrwng i ystafell lle cedwir ef 
yn garcharor gan angau a'r bedd, hyd 
oni ddrylir eu teyrnas yn nydd dyfodiad 
Mab y dyn, pryd y bydd sŵn udgorn yr 
adgyfodiad yn drangc tragywyddol iddi. 
Ni ddaw fy Nghyfaill byth yn ei ol; ni 
welir ei wedd hawddgar a siriol, ond 
hynny; ni chlywir ei gân foreuol na 
hwyrol mwyach ; ni welir ef byth ond 
hynny yn myned a'i eneth iouengaf ger- 
fydd ci llaw i ben y bryn, i weled yr 
haul yn ymguddio yn y gorllewin ; ac 
yn yr Eglwys ar y ddaear, ni welir ef 
mwyach, canys v mae yr enaid gwedi 
cyrhaeddyd cymmanfa a chynnulleidfa 
y rhai cyntaf-anedig ar fynydd Sïon, lle 
y mae yr orsedd fawr yn cael ei chlodfori 
yn oes oesoedd. 

Mae pob peth braidd yn meithrin galar 
ac wylofain, dan rai amgylchiadau. Y 
weddw, druan, a'i phlant ymddifaid, gan 
wybod ein bod yn gyfeillion mawrion 
mewn bywyd, pan y'm gwelsant, a 
dorrasant allan mewn wylofain chwerw. 
O!yr olygfa! Fy Nghyfaill yn ei arch 
a'i amdo, yn gelain oer a difywyd ; y 
llygad gwedi tywyllu yn nhywyllwch 
angau,—yn gweled neb; y llaw gwedi 
ci chadwyno,—ddim yn cael ei hestyn i 
neb; y tafod gwedi ei gloi,—dim gair o 

siarad â neb! Dagrau y weddw a'r 
plaut, yn rhedeg yn ffrydiau; y cym- 
mydogion a'r hen gyfeillion yn dyfod ar 
olau eu gilydd yn bruddaidd, ac wedi 
cyfodi y darn lliain oddi ar yr wyneb, yn 
tremmu am y tro diweddaf ar yr wyneb- 
pryd gwelw ;—yn rhoddi uchenaid ;—yn 
troi ymaith; ac yn sychu y deigryn 
mawr pan ymlithrai dros eu gwynebau, 
neu yn eu gadael i syrthio i'r ddaear. 
Mae y Psalmydd drwy ffigur nodedig, 
yn dangos breuoldeb dyn, a'r cyflwr 
gwyw y mae yn cael ei osod ynddo gan 
angau ; ac etto yn ei einioes a pharhad 
ei fywyd, y mae yn ei osod allan yn holl 
harddwch drychfeddwl barddonol ;— 
“ Y boreu y blodeua, ac y tyf ; ”"—y mae 
yn hardd, y mae yn brydferth, ac y mae 
yn dlws iawn yn y boreu ,—O ! 'r angel 


bychan penfelyn, a'i wallt modrwyog ;— 


mae ei edrychiad yn llon fel y wawr ;— 
mae diniweidrwydd cherub yn ei wedd ; 
mae yn blodeuo yn rhagorol o brydferth ; 
mae fel rhosyn o Saron, yn harddwch 
i'r wlad, mae yn tyfu yn braf, fe saif ar 
ei droed yn hir yn yr ardd. Cymmer yn 
araf, ddarllenydd, nid yw ei oes yn werth 
ei mesur na'i chyfrif; canys er ei fod yn 
y boreu yn blodeuo, ac yn tyfu; clyw, 
“prydnawn y torrir ef ymaith, ac y 
gwywa.” Pale mae y blodeuyn oedd a'i 
ddail yn ymledu mor brydferth yn y 
boreu? Deuwch yma, edrychwch i'r 
llwch, torrwyd ef lawr gan grymman 
angau, ac y mae yn gwywo yn y pridd. 
Edrychwch ar fy Nghyfaill yn ei arch a'i 
amdo; yn y boreu, yr oedd mor bryd- 
ferth, ac mor wridog blodeuyn ag un a 
geid yn yr ardd; ond yn y prydnawn 
torrwyd ef lawr; y mae yn wyw, nid 
ydyw yn addas mwyach i fod ym mhlith 
y bywiolion ; ac y mae yn rhaid ei roddi 
gadw yng ngwlad y marwolion. Torri 
lawr ydyw'r ddedfryd farwol am bechu 
o honom yn erbyn Duw ; ac nid ydyw y 
byd hwn amgen na charchar mawr, lle 
mae holl teulu Adda, fel drwg-weithred- 
wyr dan ddedfryd marwolaeth yn cael 
eu cadw, a rhai bob dydd yn cael eu 
cymmeryd o hono drwy gleddyf angau. 
Daw ein tro ninnau yn y man ,—“ Canys 
myfì a wn y dygi di fi i farwolaeth, ac i'r 
tŷ rhagderfynedig i bob dyn byw.” 

Nid oes dim yng ngwynebmarwolaeth 
a chladdedigaeth y corph, a all ddal 
meddwl y byw i'r lan, ond athrawiaeth 
adgyfodiad y meirw. Pa le mae yr 

enaid ? Gwedi marw. Pale mae y corph? 
Gwedi marw, y mae yn pydru yn llwch 
marwoldeb ; ni ddihuna enaid na chorph 
ond hynny ; ond bydd y nos yn dragy- 
wyddol nos, a'r cwsg i barhau yn oes 
oesoedl! Dyma gysur i ddyn mewn 
bywyd; dim o'i flaen, ond tywyllwch 
dû oesol tragywyddol; a thyma gysur 
iddyn wrth ymlithro lawr tu a'r Ior- 
ddonen ; tywyllwch arno gorph ac enaid ; 
ac yn wynebu cbargofiad tragywyddol, 
o ran y coffa am dano byth yn Llyfr Duw. 
Mae y dyb yn llawn o bob arswydau a 
dychrynfeydd ! Ond y mae fy Nghyfaill 
ddydd ei angladd, yn cael ei hebrwng i'r 
gweryd mewn gobaith; canys y mae 
ffydd yn yspïenddrych, trwy yr hon y 
gwelir y wlad draw ; y cyflwr a'r sefyllfa 
draw; a'r Brenhin sydd yn teyrnasu 
draw ; a'r adgyfodiad a gymmer le draw 
ar derfyn yr oesoedd. Y mae natur yn 
tristhau mewn angladd ; ac y mae wyl- 
ofain a dagrau hiraeth yn naturiol mewn 
angladd; ond nid tristwch diobaith 
ydyw am y rhai sydd gwedi marw yn yr 
Arglwydd ; ac y mae Sant Paul yn ei 
Epistol cyntaf at y Thessaloniaid yn dy- 
wedyd,—“ Ond ni ewyllysiwn, frodyr, i 
chwi fod heb wybod am y rhai a hunas- 
ant,na thristewch, megis eraill y rhai 
nid oes ganddynt obaith. Canys os yd- 
ym yn credu farw Iesu, a'i adgyfodi ; 
felly y rhai a hunasant yn yr Iesu, a 
ddwg Duw hefyd gyd ag ef.” Yr yd- 
oedd pibyddion, udganwyr, a cherddor- 
ion, yn canu yn yr angladdau paganaidd ; 
a'r Cristionogion boreuol hwythau, yn y 
drem ar adgyfodiad y meirw, a'r fuchedd 
ar ol hon, a ganent Psalmau a Hymnau 
yn yr angladdau Cristionogol; a thyma 
un or Psalmau a arferent ganu ; “ Dy- 
chwel, O fy enaid, i'th orphwysfa ; canys 
yr Arglwydd fu dda wrthyt. O herwydd 
i ti waredu fy enaid oddi wrth angau, fy 
llygaid oddi wrth ddagrau, a'm traed 
rhag llithro. Rhodiaf o flaen yr Ar- 
glwydd yn nhir y rhai byw.” Psalm 
arall a genid gan y prif Gristionogion, 
yn eu hangladdau oedd y drydedd ar 
hugain ;—“ Yr Arglwydd yw fy Mugail ; 
ni bydd eisiau arnaf.—Iê, pe rhodiwn ar 
hyd glyn cysgod angau, nid ofnaf niwcid ; 
canys yr wyt ti gyd â mi; dy wialen 
a'th ffon am cysurant.” Ond, meddai 
rhyw un, y mae cloion y bedd yn gedyrn 
iawn. Ydynt y maent felly ; ond y mae 
gan Fab y dyn allwedd wrth ci wregys, 

a dry y bolltau mawrion yn eu holau ; 
ac mae gan Fab y dyn lais hefyd a dry- 
wana y creigiau callestr, a thrwy ddyfr- 
oedd y dyfnder mawr, nes cyrhaeddyd 
ystafelloedd y meirwon, a'u dihuno oll 
yn eu gwelyau. 

Nid oes ond y peth nesaf i ddim o 
hanes am angladdau yn yr Ysgrythyrau, 
ond yn ol a ddywedir am danynt, ym- 
ddengys eu bod yn claddu eu meirwon 
yn y dwyrain gyd & gorwychder mawr. 
Bu Sarah, gwraig Abraham, farw yng 
Nghaer Arba, a chan ei fod ef yn ddi- 
eithr ac yn alltud yn y wlad, efe a bryn- 
odd ogof Machpelah a'r maes perthynol 
iddi gan Ephron yr Hethiad, er mwyn 
bod yn feddiant beddrod, a hi a gladd- 
wyd yno o flaen Mamre; a diammeu 
bod ei hangladd yn lliosog iawn, canys 
yr oedd yu ddiau tu â dwy fil o bobl yn 
cyfansoddi teulu Abraham. Pan fa 
Abraham farw, claddwyd yntau yn ogof 
maes Machpelah, gan Isaac a chan Is- 
mael, yr hwn a ddaeth o anialwch Arabia 
yno er mwyn dodi yr hen batriarch yn 
ei wely pridd. Pan fu Isaac farw, Jacob, 
ac Esau, yr hwn a ddaeth o fynydd Seir, 
yng ngwlad Edom, a'i claddasant ef yn 
yr un ogof; a phan fu Jacob farw yn yr 
Aipht, yr oedd ei angladd yn dorf, fel 
na welwyd, y mae yn debygol, ei bath 
erioed mewn angladd cyn hynny ar was- 
tadedd Mamre, nac yng Nghanaan ;—“A 
Joseph a aeth i fynu i gladdu ei dad; a 
holl weision Pharaoh, sef henuriaid ei dŷ 
ef, a holl henuriaid gwlad yr Aipht, a 
aethant i fynu gyd ag ef, a holl dŷ Jo- 
seph, a'i frodyr, a thŷ ci dad ; eu rhai 
bach yn unig, a'u defaid, a'u gwartheg, a 
adawsant yn nhir Gosen. Ac aeth i fynu 
gyd ag ef gerbydau, a gwyr meirch hefyd; 
ac yr oedd yn llu mawr iawn.—Canys ei 
feibion a'i dygasant ef i wlad Canaan, ac 
a'i claddasant ef yn ogof maes Mach- 
pelah ; yr hon a brynasai Abraham gyd 
a'r maes, yn feddiant beddrod, gan Eph- 
ron yr Hethiad, o flaen Mamre.” Yn ei 
angladd y mae dyn yn cael ei gludo i 
orphwysfa y bedd; felly gwnaed â 
theyrniaid Caersalem; felly y gwnaed 
drwy yr oesau ; felly y gwnaed â'm Cyf- 
aill; ac felly y gwneir yn fuan â minnau, 
canys yr ydym ar yr un llithrigfa, ac y 
mac yr un gwely yn ein haros. Yn araf 
y cludid fy Nghyfaill tu a'r gladdfa ; ac 

Yr oedd cerddorion y coed yn ddistaw ; 
y canghenau a wŷrent benau lawr; y 
blodau a guddient eu prydferthwch ; a si 
afon y dyffryn oedd drymmaidd. Cyr- 
haeddwyd y pentref; aed i'r Eglwys; 
darllenwyd Gwasanaeth Claddedigaeth 
y Marw, sef y Llithiau appwyntiedig ; ac 
yna, yng nghanol wylofain mawr, aed & 
chorph fy Nghyfaill i'r gladdfa. I ba 
beth y gwna dynion gynnyg gwadu nad 
oes ganddynt eneidiau? A pha ham y 
gwnant gymmaint ynfydion o honynt eu 
hunain? Onid oeddwn yn teimlo. fy 
enaid yn Angladd fy Nghyfaill? Onid 
oeddwn yn gweled eraill yn teimlo eu 
heneidiau? Onid oedd eu heneidiau 
mewn gwasgfeuon? Onid oedd eu hen- 
eidiau yn llefaru? Onid oedd ein hen- 
eidiau yn ein trechu ? 

O! wylo dolefus y weddw a'r ymddi- 
faid arlan y bedd! Gadewch i ni yn 
awr bersonoli angau a'r bedd, a rhoddi 
bodolaeth iddynt. Dau elyn annghym- 
modlon y natur ddynol; dau elyn ag 
sydd â'u holl hyfrydwch yn ninystr 
meibion a merched Adda ; dau o greu- 
loniaid ag y mae llefau galarus gwedd- 
won, ymddifaid, perthynasau, a chyfeill- 
ion, yn beroriaeth felus i'w clustiau ; a 
dau anghenfil nad ydynt fyth yn cael eu 
gwala o gig a gwaed dynol! Pa beth 
ydyw y cryfaf, yr heiniaf, a'r iachaf o 
blant dynion i'w gwrthsefyll? Dim; 
canys y maent yn dymchwelyd pawb, yn 
dinystrio pawb, ac yn ymborthi ar bawb. 
Ond ar lan y bedd,—pan yn rhoddi un o 
laddedigion angau yng ngharchar y 
bedd, y mae Gwasanaeth yr Eglwys yn 
eu clyw yn cyhoeddi buddugoliaeth ar- 
nynt, ac yn ei datgan mewn llafar 
groyw; “Yn gymmaint a rhyngu bodd 
i'r Goruchaf Dduw o'i fawr drugaredd, 
gymmeryd atto ei hun enaid ein hanwyl 
frawd yma a ymadawodd â'r byd, gan 
hynny yr y'm ni yn rhoddi ei gorph ef 
i'r ddaear, sef daear i'r ddaear, lludw i'r 
lludw, pridd i'r pridd, mewn gwir ddiogel 
obaith o adgyfodiad i fuchedd dragy- 
wyddol, trwy ein Harglwydd Iesu Grist, 
yr hwn a newidia ein corph gwael ni, fel 
y byddo yn gyffelyb i'w gorph gogon- 
eddus ef, o herwydd y galluog weithred- 
iad, trwy yr hwn y dichon efe ddaros- 
twng pob dim iddo eì hun.” Dyna yr 
Adgyfodiad a dinystr teyrnas angau a'r 

edd, yn cael eu cyhoeddi yn eu clyw. 
Ac ym mhellach, y mae yr Eglwys, pan 
3H 

ag y mae carcharorion y bedd yn myned 
dan y bolltau mawrion, yn datgan y 
gongcwest ddiweddaf yn y weddi gan- 
lynol :—“ Hollalluog Dduw, gyd a'r hwn 
y mae ysprydoedd y rhai a ymadawsant 
oddi yma yn yr Arglwydd, ac yn yr hwn 
y mae eneidiau y ffyddloniaid, gwedi 
darfod eu rhyddhau oddi wrth faich y 
cnawd, mewn llawenydd a dedwyddyd ; 
yr y'm yn mawr ddiolch i ti, fod yn wiw 
gennyt waredu ein brawd hwn allan o 
drueni'r byd pechadurus hwn ; gan at- 
tolygu i ti ryngu bodd it', o'th radlawn 
ddaioni, gyflawni ar fyrder nifer dy 
etholedigion, a phrysuro dy Deyrnas; 
modd y gallom ni, gyd a'r rhai oll a ym- 
adawsant â'r byd mewn gwir ffydd yn 
dy enw bendigedig, gaffael i ni ddiwedd 
perffaith, a gwynfyd yng nghorph ac 
enaid, yn dy ddidrangc a'th dragywyddol 
ogoniant, trwy Iesu Grist ein Harglwydd, 
Amen.” 

Ond er bod y fuddugoliaeth ar angau 


ar bedd yn sicr; er bod gwawr yr ad- 


gyfodiad gwedi tywynnu yn ysgub y 
blaenffrwyth ; ac er bod y ddau elyn 
annghymmodlon gwedi cael ergydion 
marwol yn ystafell y bedd newydd ; etto 
y mae y cnawd yn wan ; mae y cnawd 
yn teimlo; ac y mae y cnawd yn ddolur- 
us yng ngwyneb y rhwygiadau a wneir 
yn y gymdeithas ddynol ; ac y mae yn 
annichonadwy hollol i gloi ffynhonau y 
dagrau ar geulan y bedd. Teimlai y 
weddw a'i hymddifaid yn fawr ; dyrus yr 
ymddangosai llwybrau yr anialwch o'i 
blaen ; gwelai y cymmylau duaf yn ym- 
gasglu ynghyd, ac yn crogi uwch ei phen ; 
clywai chwibaniadau y tymhestloedd 
draw, ac ofnai eu dynesiad yn eu cyn- 
ddeiriowgrwydd atti hi a'i theulu. Ond y 
mae yn llaw Brenhin y nefa'r ddaear ; 
ac megis ag y dywedodd Sterne ;— 
“Mae Duw yn tymheru y dymmestl i'r 
oen cneifiedig ;” ac megis ag y dywed 
yr Ysgrythyr Lân ei hun ; “ Tad yr ym- 
ddifaid, a barnwr y gweddwon yw Duw 
yn ei breswylfa sanctaidd.” Mae fy 
Nghyfaill gwedi ei gladdu, a chwythed y 
gwyntoedd o ba le y chwythont; cyn- 
hyrfed yr wybren uchod gan nertholdeb 
y taranau; a neidied y mynyddoedd o'u 
gorsafion gan ddaear-gryntâau; mae fy 
Nghyfaill yn gorphwyso yn ei wely pridd, 
allan o gylch holl ymosodiadau a dylan- 
wadau y ddaear hon, ond ei wneuthur yn 
llwch a lludw. 


434 


* HANES BAJAZET Y CYNTAF. 


Hanes Bomet, Pedwerydd Brenhin y Cyreiaid. 


R oedd Bajazet yn dywysog balch a 

thrahaus wrth natur, ac wedi dilyn 
ei dad yn yr orsedd, efe, yn y fiwyddyn 
gyntaf o'i deyrnasiad, a oresgynodd Ser- 
via, a Cratowa a roddes ei hun fynu 
iddo, ar yr ammod y byddai iddo adael 
i'r preswylyddion Cristionogol i ymad- 
ael; ond gwedi hynny efe a orchymyn- 
odd ar fod iddynt gael eu lladd. Yng 
ngwyneb hyn, anfonodd Sigismund bren- 
hin Hungary genhadwyr atto, i ddymuno 
arno fod yn llai ei greulondeb at ei 
gymmydogion, ac i ymattal rhag trais- 
feddiannu eu tiriogaethau; ond efe ni 
wrandawai arnynt, ac a'u hanfonodd 
hwynt ymaith heb roddi unrhyw fodd- 
lonrwydd iddynt. Gwedi iddo oresgyn 
y rhan fwyaf o Servia, dychwelodd i 
Adrianople. Yn ei absennoldeb, yr oedd 
brenhin Caramania, gwedi ymwthio i 
Asia, ac wedi gwneuthur niweidiau 
mawrion iddo, am barai ydialodd efe 
i'r eithaf yn ol llaw. 

Yn y gwanwyn canlynol, Bajazet a 
aeth drosodd i Asia, ac a warchaeodd ar 
Philadelphia yn Lydia, yr hon oedd yr 
unig ddinas ag oedd gan y Cristionogion 
yn bresennol yn Asia Leiaf. Efe a ddin- 
ystriodd yr holl wlad o amgylch, a phan 
welodd y dinasyddion nad oedd un 
cymmorth i'w gael o un man, rhoddasant 
y ddinas fynu iddo. Efe a aeth oddi yno 
i Saruchania, a elwid yn flaenorol Ionia 
Maritima, a thrwy Caria i Caramania, 
ym mha wlad, er mwyn ymddial am y 
sarhad a roed arno gan frenhin ieuangc 
y wlad honno, efe a gymmerodd Cesarea, 
ac amrywiol leoedd eraill, ac wedi dar- 
ostwng y brenhin, efe a ddychwelodd yn 
fuddugoliaethus i Prusa. 

Pan ddarfu i dywysog Caria gael ei 
ymlid o'i wlad gan Bajazet, llwyddodd y 
tywysog gan Cutrun Bajazet, tywysog 
Mahommedaidd yng nghyffiniau Pontus, 
i ymosod ar y gormeswr. Ar yr un 
amser, Vayvod Wallachia a groesodd yr 
afon Danube, ac a wnaeth ddifrodiadau 
mawrion yn Servia a Bulgaria yn Ewrop; 
a phan glywodd Bajazet am hyn, gwnaeth 
bob brysa allasai i fyned i Wallachia, 
ym mha le yn fuan y cyfarfyddodd â'i 
elyn, ac addrylliodd ei fyddinoedd ; a 


chafodd heddwch gwedi iddo ymrwymo 
i dalu treth flynyddol. Gwedi hyn, Ba- 
jazet a ddifrododd Thessaly, ac a gym- 
merodd Neapolus, er mwyn dial ar y 
Cristionogion am yspeilio gororau y môr 
yn Asia, â'u llongau. 

Cafodd Bajazet ei siommi yn y gwan- 
wyn canlynol, gyd & golwg ar ei fwriadau 
ar Hungary; a thrwy gynghor ei brif 
swyddog Temurtases, efe a warchaeodd 
Gaercystenyn ar dir ac ar fôr. Parbaodd 
y gwarchae hwn, yn of rhai haneswyr, 
am wyth mlynedd; a dygwyd yr ym- 
herawdwr Emanuel Paleogolus i'r fath 
gyfyngderau, fel ag y gadawodd y ddinas 
yn ddirgelaidd, er mwyn erfyn cymmorth 
tywysogion Cristionogol y gorllewin yn 
bersonol. Nid yn hir y bu Sigismund, 
brenhin Hungary, cyn cychwyn i'w gyn- 
northwyo, gyd & byddin gyngrheiriol yn 
cynnwys chwech ugain mil a deg o 
filwyr. Adgymmerodd y fyddin hon 
lawer o ymddiffynfeydd cedyrn yn Bul- 
garia, aca warchaeodd ar Nicopolis, lle 
ni wnaed ond gwrthwynebiad gwan- 
naidd. Pan ag yr oedd Sigismund yn 
gwarchae y ddinas hon, dyweda hanes- 
wyriddo un diwrnod lefaru fel hyn,— 
Pa ham yr ofnwn ni y Tyrciaid, gan fod 
ein byddin mor lliosog, fel pe syrthiai 
yr wybren, byddem yn alluog i'w dal 
fynu a'n piccellau. Ond clywodd Ba- 
jazet am ei symmudiadau, ac a gyfododd 
warchae Caercystenyn, ac a brysurodd i 
gyfarfod & Sigismund. Pan ddaeth i 
olwg y fyddin Gristionogol, efe a ran- 
nodd ei fyddin ei hun yn ddwy ran; ac 
a ymosododd ar Sigismund â'i hanner, 
ac a'i gorchfygodd, gan ddryllio ei fydd- 
inoedd yn chwilfriw. Lladdwyd o'r 
Cristionogion yn y frwydr hon, ddeng 
mil ar hugain, ac o'r Tyrciaid, dri- 
ugain mil. Ymladdwyd y frwydr hon 
yn gyfagos i Nicopolis, ym mlwyddyn ein 
Harglwydd 1396. 

Gwedi ynnill y frwydr hon, dychwel- 
odd Bajazet i warchae drachefn ar Gaer- 
cystenyn; erfyniodd yr ymherawdwr 
am heddwch ; a chan i Bajazet glywed 
bod Tamerlane yn dyfod yn ei erbyn, efe 
a ganiattaodd heddwch iddo ar yr am- 
mod o'i fod i dalu treth yn flynyddol 

iddo, a gadael i un heol o’r ddinas i gael 
ei chyfanneddu gan y Tyrqaid, a'u bod i 
gael eu llywodraethu gan eu cyfreithiau 
eu hunain, ac i ddilyn eu crefydd eu 
hunain. 

Ar ol hyn, bu arfau Bajazet yn llwydd- 
iannus braidd drwy yr holl wledydd, a'r 
tywysogion a ffoisant at y Cham Tamer- 
lane i Samarcand ; ond nid oedd Tamer- 
lane etto gwedi gwneuthur ei feddwl 
fynu ynghylch ymosod ar Bajazet. An- 
fonodd genhadau atto, i edliw iddo y 
niweidiau yr oedd yn barod gwedi eu 
gwneuthur i amrywiol dywysogion, ac i 
geisio ganddo wneuthur iawn am dan- 
ynt. Ymddygodd Bajazet yn drahaus at 
y cenhadau, ac a ddywedodd wrthynt am 
i Tamerlane ofalu am ei fatterion ei hun, 
ac a ddywedodd amryw bethau pigog 
eraill wrthynt. Ffrommodd Tamerlane, 
ac a benderfynodd ymosod yn uniongyr- 
chol ar y Twrc, yr hwn oedd yn ymgryf- 
hau beunydd, ac yn myned yn fwy tra- 
haus y naill flwyddyn ar ol y llall. 

Y frwydr gyntaf a ymladdwyd gan 
Tamerlane, ydoedd yn erbyn y Muscofi- 
aid ; pryd y lladdodd bum mil ar hugain 
o wŷr traed, ac un fil ar bymtheg o wŷr 
meirch. Bu Tamerlane mewn llawer 
iawn o ryfeloedd gwedi hyn ; ymosod- 
odd ar China ; torrodd y mur mawr ; ac 
mewn un frwydr lladdodd driugain mil 
o'r Chiniaid, a chymmerodd yr ymher- 
awdwr yn garcharor, yr hwn gwedi 
hynny a ryddhaodd efe am dri chan mil 
o goronau. 

Pan benderfynodd Tamerlane i fyned 
yn erbyn Bajazet, cynnullodd fyddin 
ynghyd, yn cynnwys chwech can mil o 
wŷr traed, a phedwar can mil o wŷr 
meirch ; rhai haneswyr a ddywedant eu 
bod yn llai o gan mil bob un ; ac wedi 
teithio drwy amryw wledydd, cyrhaedd- 
odd Georgia, lle clywodd fod Bajazet 
gwedi cyfodi gwarchae Caercystenyn, ac 
ar ei ffordd i gyfarfod âg ef. Llawen- 
ychodd Tamerlane yn fawr pan glywodd 
hyn, ac efe a brysurodd yn gyflymmach i 
gyfarfod ag ef. Gwedi iddo gyrhaeddyd 
dinas Sebastia, efea warchaeodd arni, ac 
wedi iddo ei chymmeryd, efe a roddes yr 
holl drigolion i'r cleddyf. Dyweda rhai 
iddo gloddio pyllau, a chladdu y trigol- 
ion yn fyw ynddynt. Maleozzius y llyw- 
odraethwr a arbedwyd, er mwyn myned 
â'r newydd i Bajazet; yr hyn yn fuan 
a wnaeth efe, ac a ddywedodd ym mhell- 

ach, ei fod yn credu bod byddin Tamer- 
lane gymmaint arall a'i fyddin ef. Ba- 
jazet a ddywedodd yn ddigllon, bod 
llwfrdra yn achos iddo weled yn ddyblyg. 
Ond teimlodd Bajazet yn fawr o achos 
Sebastia, ac yn neillduol felly oblegid 
i'w fab gael ei ladd yno. Pan yn myned — 
gyda'i fyddin, efe a glywai bib bugail 
yn canu, ac a ddywedodd,—O fugail ded- 
wydd, nad oes gennyt Orthobules, (enw 
ei fab, na Sebastia i'w colli. Yr holl 
ddinasoedd y daeth Tamerlane drwydd- 
ynt, a ymostyngasant iddo, 

O'r diwedd, cyrhaeddodd Tamerlane 
wastadedd mawr Sennas, aca bender- 
fynodd aros yno hyd oni ddeuai Bajazet 
i'w gyfarfod, canys yr oedd gwedi clywed 
ei fod yn prysuro dyfod mewn digder 
mawr atto, gyd & phum can mil o ryfel- 
wyr. Anfonodd Tamerlane y tywysog 
Ciarcan o bryd i bryd, gyd â phum mil 
o farchogion Parthiaidd, er mwyn cael 
hyspysiaeth ynghylch dynesiad Bajazet.' 
Cymmerodd hwn dref Sennas, a phan 
welodd fyddin Bajazet yn dynesu, efe a 
losgodd gant o bobl, ac yna a giliodd yn 
ei ol at Tamerlane. Pan ag yr oedd yn 
encilio o flaen dwy fil o farchogion 
Tyrcaidd, efe a osododd gynllwyn yn eu 
herbyn, ac wedi iddynt fyned hebio, efo 
a'i farchogion a ymosodasant arnynt o'r 
tu ol, a'r rhan fwyaf o'r Tyrciaid a gym- 
merwyd yn garcharorion, ac yn eu plith 
Pasha Natolia. Pan ddygwyd y Pasha 
ger bron Tamerlane, efe a ofynodd iddo 
os oedd ei feistr yn bwriadu sefyll brwydr 
âg ef? Nid oes dim ag y mae yn ei 
ewyllysio yn fwy, ebai y Pasha, ag mi 
ddymunwn ar Dduw fod yn y frwydr er 
mwyn ei gynnorthwyo. Dos at dy feistr 
ebai Tamerlane, a dywed wrtho, y bydd- 
af fi yn y frwydr, ac mai yn y fan y gwel 
efe y llumman werdd, y byddaf fi yn 
ymladd. Dywedodd y Pasha y cwbl 
wrth Bajazet, ac erbyn drannoeth yr oedd 
y ddwy fyddin o fewn tair milldir i'w 
gilydd. Trwy gydol y noson honno, nid 
oedd ond buddugoliaeth yng ngenau pob 
milwr ym myddin Tamerlane. Siaradai 
y Scythiaid am yspail, a'r Parthiaid am 
anrhydedd, a'r Cristionogion am wared- 
igaeth. Yr oedd Tamerlane yntau, yn 
cynllunio trefn y frwydr oedd i gael ei 
hymladd y dydd nesaf. Yn y boreu, 
gwelid Bajazet a'i fyddin mewn ysgog- 
iad ; ac yn y cyfamser yr oedd Tamer- 
lane yn sylwi bod y gelyn yn ysgogi yn 

y fath fodd, fel mai gorchwyl anhawdd 
oedd torri drwyddynt ; efe a newidiodd 
yn ei amcan, ac a benderfynodd ymladd 
ar farch. Yr oedd Bajazet ar ei draed, 
yng nghanol deng mil ar hugain o Jan- 
izariaid, ar ba rai yr oedd ei ymddibyn- 
iad pennaf. Annichonadwy darlunio 
angherddoldeb y Tyrciaid yn yr ymgyrch 
cyntaf, ond gwrthsafwyd hwynt yn gad- 
arn gan y tywysog Ciarcan, yr hwn a 
dorrodd mewn i ganol y Janizariaid, ac 
aladdwyd pan oedd yn ymladd mewn 
ffyrnigrwydd. Erbyn hyn, yr oedd Ax- 
alla, yrhwn oedd yn llywyddu y flaen- 
fyddin gynnwysedig o Dartariaid a Phar- 
thiaid, yn ymosod ar aden ddeheu y 
fyddin Dyrcaidd, ac yn dymchwelyd 
pawb a ddeuai yn ei erbyn. Daeth y 
gwŷr traed i'w gynnorthwyo, ac efe a 
wynebodd y Janizariaid, a bu y frwydr 
yn amheus rhyngddo ef a hwynt am 
gryn amser. Ond o'r diwedd bu gorfod 
ar Axalla gilio yn ol, a phan welodd 
Tamerlane hyn, efe a anfonodd ddeng 
mil o farchogion i'w gynnorthwyo. Yr 
oedd byddin fawr y Tyrciaid hyd yma yn 
ddianaf; a thywysog Tanais, gyd â nifer 
fawr a ymosododd arni, a'r cyfryw oedd 
angherddoldeb yr ymosodiad, fel y tor- 
rodd heolydd drwyddi hyd at resau y 
Janizariaid, y rhai a ymladdent yn y 
canol. Yr oedd Bajazet erbyn hyn gwedi 
gwanhau, a phan ddeallodd Tamerlane 
hyn, efe a ddygodd ddeng mil a deugain 
o farchogion ym mlaen, a bu gorfod arno 
ffoi, ac yn glwyfedig efe a gymmerwyd 
gan Axalla. Cymmerwyd ei fab Musa, 
ac amryw gadfridogion eraill; ym mhlith 
pa rai yr oedd George, gormeswr Ser- 
via, yr hwn, er iddo gael ei orchfygu, a 
ymladdodd fel dyn. Ymladdwyd y 
frwydr fawr a gwaedlyd hon yn y 
flwyddyn 1397, o saith o'r gloch yn y 
boreu, hyd bedwar o'r gloch yn y pryd- 
nawn; pryd y lladdwyd, yn ol a 
ddywed yr hanes Tyrcaidd, ddau can mil 
o filwyr. 

Yn fuan ar ol y frwydr, dygwyd Ba- 
jazet ger bron Tamerlane, yr hwn a 
ofynodd iddo, pa ham yr oedd efe yn 
gorthrymmu y Cristionogion, ac yn cyn- 
nyg caethiwo tywysog mor ardderchog 
a'r ymherawdwr Groegaidd? Bajazet 
yn ffrom-falch a attebodd, Am yr un 
rhesymau ag y darfu i tithau ymosod 
arnaf finnau, sef gogoniant a llywodr- 
aeth. Ond, meddai Tamerlano, pa beth 

a wnaeth i ti fod mor greulon at y rhai 
a orchfygaist, heb barchu nac oedran na 
rhyw? Gwnaethum hynny, ebai y gor- 
meswr, er mwyn i'm gelynion ddychrynu 
yn fwy. A pha beth a wnaethasit ti i 
mi, ebai Tamerlane, pe buasit ti gwedi 
fy ngorchfygu i, fel y gorchfygaisi ti? 
Mi'th osodaswn, ebai ynte, mewn cawell 

haiarn, ac a aethwn â thi mewn gorfol- 

edd dros fy holl deyrnas. Felly y gwneir 

i tithau, ebai Tamerlane; ac a orchym- 

ynodd ar fod i gawell gael ei wneuthur, 

ac a'i dygodd gyd ag ef drwy y gwledydd 

y buddugoliaethasai efe arnynt. Dyw- 

edir hefyd, bod Tamerlane yn gosod ei 

draed ar gefn Bajazet pan fyddai yn 

esgyn ar gefn ei farch ; ac yn ei borthi 
fel ci, â'r briwsion a syrthiai oddi ar ei 

fwrdd. Ond y mae chwedl y cawell 

haiarn, a phob dirmyg arall, yn cael eu 

hanghredu gan Mr. Gibbon, ac y mae yn 

rhoddi a ganlyn allan o hanes Bersiaidd 

Sheffredin Ali. “Och,” ebai Tamerlane, 

“mae deddf tyhghed gwedi cael ei chy- 

flawni drwy dy fai dy hun. Gwe ydyw 

a weaist i ti dy hun; drain pren a blen- 

naist ti dy hun. Ewyllysiwn arbed, ie, 

i gynnorthwyo gwron y Moslemiaid ; ond 

tydi a heriaist ein bygythion; dirmyg- 

aist ein cyfeillgarwch ; cymhellaist ni ì 

oresgyn dy deyrnas â'n byddinoedd an- 

orchfygol. Wele y canlyniadau. Pe bu- 

asit ti yn orchfygwr, nid ydwyf yn an- 

wybodus o'r dynghedfen ag oedd gwedi 

cael ei darparu gennyt i mi a'm byddin- 

oedd. Ond ni wnaf ad-dalu; mae dy 

fywyd a'th anrhydedd yn ddiogel.” 

Gwedi y fuddugoliaeth fawr hon, daeth 
Axalla i Prusa, gyd â deugain milo 
farchogion, a chan mil o wŷr traed, a 
rhoddwyd y ddinas fynu yn uniongyrchol 
iddo, heb wneuthur dim gwrthwyneb- 
iad. Pan glywodd Emanuel, ymheraw- 
dwr Caercystenyn, fod Bajazet gwedi 
cael ei orchfygu, efe a anfonodd genhad- 
au at Tamerlane, i gynnygiddo yn ei enw 
ef ddinas Caercystenyn ac ymherodraeth 
Groeg, ond y Tartar a'n gwrthododd, gan 
ddywedyd, bod ganddo ddigon o deyrn- 
asoedd ei hun. Yn fuan gwedi hyn, ym- 
welodd Emanuel â Tamerlane, a dywedir 
i Tamerlane dalu yr ymweliad yn ol i'r 
ymherawdwr. 

Fel y canlyn mae Mr. Gibbon yn ter- 
fynu hanes Bajazet. Tebygol i Tamer- 
lane ymddwyn yn hynaws at Bajazet, 
yn awr y fuddugoliaeth ; ond yn wyneb 

achwyniadau y tywysogion arno, dieithr- 
odd ei feddyliau oddi wrtho, ac ym- 
ddygwyd yn galettach tu ag atto. Ar- 
wyddodd Tamerlane ei fod yn bwriadu 
ei arwain yn orfoleddus i Samarcand. 
Ymdrechwyd cynllunio ffordd i Bajazet 
ddiengyd, yr hyn fu yn achos iddo gael 
ei gaethìwo yn fwy ; ac yn wyneb sym- 
mudiadau Tamerlane, perodd i gawell 
haiarn gael ei wneuthur ar bedrolfen, yn 
yr hwn y gosodid Bajazet, er mwyn ei 
attal i ddiengyd. Ni bu fyw yn hir, 

gyrthiodd yn ei yspryd, curiodd yn ei 
gorph, a bu farw. 

Y Tywysogion a gyd-oesent & Bajazet 
yn Ewrop, oeddynt, yr Ymherawdwr 
Emanuel Paleogolus. Yn y gorllewin, 
yr Ymherawdwr Wenceslaus. Robert, 
Dug Bavaria. Yn Lloegr, Richard yr II, 
a Henry y IV. Yn Ffraingc, Siarl y VI. 
Yn yr Alban, Robert Stewart a John 
Stewart. Pabau, Urban y VI, a Bon- 
iface y IX. 


Adgyfodiad Crist. 


ISGYNODD y Messiah mawr 
I byrth a chestyll oey bedd ; 
Crymmodd ei ben gogoned lawr, 
A gorphwys yno wnaeth mewn hedd. 


Seliwyd y maen ar Iesu gwiw, 
Gwarchodwyr roddwyd yn yr ardd ; 
Ond ef gyfododd—daeth yn fyw, 
Fe'i gwelwyd mewn gogoniant hardd. 


Bywyd ac anfarwoldeb 'nawr, 
Sy'n eglur drwy'n gororau ni; 
Llewyrchodd—torrodd nefol wawr, 
Hosanna'n llon i'r dwyfol Ri. 


Blaenffrwyth ein hadgyfodiad ni, 
A ddrylliodd rwymau caeth y bedd ; 
Dyrchodd ei ben, y mae mewn bri, 
Ac anfarwoldeb yn ei wedd. 


Esgynodd drwy'r ehangder maith, 
A chaerau uchel Crewr y byd ; 


Gwaith 


WAITH Emrys ydyw yr enw Cym- 

reig am Stonehenge, pentwr o ger- 
rig anferthfawr, rhai yn eu syth, ac 
eraill ar eu gorwedd, ar wastadedd Caer- 
garadog, yn swydd Wilts. Galwai yr 
hen Gymry Waith Emrys wrth yr enw 
Caergawr, ond y Saeson a'i galwant 
Stonehenge, oddi wrth stan, carreg, a 
heng, crogi, neu atteg ; yn Lladin gelwid 


Ac ni orphenodd ef ei daith, 
Nes cyrhaedd draw ei artref clyd. 


Angylion o rifedi'r dail, 
Cerbydau cedyrn Iôr y nef, 
Pan d'wysent adre' Adda'r ail, 
A floeddient mewn hyfrydol lef: 


“Chwi byrth disglaerwych dinas Duw, 
Dyrchefwch heddyw'ch penau'r lan, 
Mae'n d'od i Wynfa lon i fyw 
Frenhin gogoniant yn y man :— 


A chwithau ddorau'r oesau 'nawr, 
Oll ymagorwch led y pen, 

Mae'n d'od i'r breswyl Frenhin mawr, 
A'i orsaf fydd yn entrych nen.” 


Caethgludodd dŷ'r caethiwed cas, 
Derbyniodd roddion mawrion mad ; 
Ei holl elynion gwrdd a las, 
Ac fe a'n dwg ni at y Tad. 


Emrys, 


y gwaith hwn chornea gigantum, neu yn 
ol Stukeley, chorus magnus, sef y Cylch 
Mawr. Yn nesaf at Bigyrnau mawrion 
a rhyfeddol yr Aipht, ynghyd â hen 
waith ac adeiladau cyffelyb, y mae 
Gwaith Emrys yn un o'r colofnau hynaf 
a hanfodant o waith dyn. Cyn bod yr 
ysgrifell, fe allai, erioed gwedi cofnodi 
unrhyw orchestion, yr oedd Caergawr 

ar wastadedd Caergaradog, gwedi ei go- 
sod fynu yn holl fawredd ei gogoniant ; 
a thebygol mai dyma yr achos bod y 
gwaith rhyfeddol hwn dan fantellau y 
tywyllwch, gyd & golwg ar ei hanes, fel 
nad oes braidd air gyd â sicrwydd i'w 
ddywedyd am dano, er bod llawer o 
bryd i bryd gwedi ysgrifenu am dano. 
Nid oes nnrhyw weddill hynafiaethol 
ym Mhrydain Fawr, wedi achosi mwy 
o syndod na Gwaith Emrys, ac y mae 
gwedi cael ei alw yn Rhyfeddod y Gor- 
llewin. 

Y mae Gwaith Emrys ddwy filldir o'r 
tu gorllewinol i dref Amesbury, a saith 
milldir o Salisbury ; ac nid ydyw yn 
sefyll ar ben bryn, ond yn gyfagos atto, 
ac y mae yr esgynfa yn raddol atto o'r 
tirisel. Nid oes golwg fawreddog ar y 
gwaith hwn o bell, ond o fewn hanner 
milldir iddo, y mae yn ymddangos yn 
dra ardderchog ; mor fawr, ac mor ar- 
dderchog, fel ag y mae yr edrychydd 
yn cael ei lyngcu gan syndod. Y mae 
y gwaith hwn o'r tu fewn i ffos ag sydd 
yn ei amgylchynu ; ac wedi myned dros 
y ffos, y mae yr ymwelydd yn esgyn 
pymtheg llath ar hugain cyn dyfod at 
y gwaith ei hun. Gwedi myned o'r tu 
mewn i'r adeilad, a thaflu golwg oddi 
amgylch ogylch ar yr adfeilion mawr- 
eddog, argrephir syndod gorfawr ar y 
meddwl, yr hwn syndod ni ellir fyth ei 
ddarlunio, na synied am dano ond gan 
y rhai a'i teimlasant. Mae adeiladau 
eraill gwedi, ac yn syrthio yn ddarnau ; 
ond yma, y mae pob carreg ar ei phen 
ei hun yn adfail, ac yn gorwedd fel 
celain rhyw Goliath neu Ercwlff an- 
ferthol. Ond y mae cymmaint o'r ad- 
ail ryfeddol hon heb ei dinystrio, fel 
mai gorchwyl hawdd iawn i'r dychym- 
myg ydyw creu y cwbl, a'u gosod ger 
bron llygad ei feddwl yn holl fawredd 
eu gogoniant yn yr hen oesau cyntefig. 
Wrth fyned yn nes ym mlaen, y mae yr 
adeilad yn cynnyddu yn ei mawrwych- 
der, a'r edrychydd braidd yn gwallgofi 
mewn syndod. 

Mae cylchoedd o gerrig sythion i'w 
cael yng ngwahanol barthau o'r ddaear ; 
rhai dim ond un cylch, ac eraill amryw 
gylchoedd ; ond y mae Gwaith Emrys, 
neu Caergawr, yn sefyll yn unigol, ac o 
gymmeriad neillduol, heb ei gyffelyb, y 
mae yn debygol, ar wyneb y ddaear. 
Mae amryw o'r cerrig yn betryal, ac 

wedi eu naddu, a'r cerrig lleddf sydd ar 
y rhai sythion gwedi eu sicrhau â mor- 
teisiau. Amgylchir y cerrig gan glawdd 
pridd, o'r tu mewn i'r ffos. O'r tu mewn 
i'r clawdd hwn, y mae tair carreg, dwy 
yn eu sefyll, ac un ar ei gorwedd ; ac y 
mae rhai Hynafiaethwyr yn barnu bod 
y cerrig hyn yn ffurfio rhan o gylch yn 
yr hen amserau. Yng nghanol y llan- 
nerch gauedig, y mae yr hyn a elwir yn 
gyffredinol y deml, yr hon yn wreiddiol 
a wnelai y cylch allanol o ddeg ar hug- 
ain o gerrig, o fewn i'r un pellder agos 
oddi wrth eu gilydd, ac yn cynnal yr un 
nifer o gerrig ar eu gorwedd ar eu pen- 
au. Pan ag yr oedd Caergawr yn ber- 
ffaith, cynnwysai ddau gylch allanol o 
gerrig, a mur mewnol ogerrig. Y mae 
dwy ar bymtheg o gerrig yn bresennol 
yn eu sefyll yn y cylch allanol; a'u 
huchder cyfa@tal ydyw pedair troedfedd 
ar ddeg, a'u lled yn saith troedfedd wrth 
dair troedfedd o drwch. Mae cerrig y 
cylch mewnol yn llai, ac o ddull mwy 
afreolaidd; a dim ond wyth o honynt 
yn bresennol yn sefyll, a gweddillion 
deuddeg ar y ddaear. Yn y tyrau cer- 
rig o fewn y cylch mewnol, y mae rhai 
o honynt o faintioli dirfawr; a phan ag 
yr oedd y gwaith yn berffaith, meddylir 
ei fod yn cynnwys cant a naw ar hugain 
o gerrig. Y cerrig gan mwyaf ydynt 
dywodfaen. 

Mae y gwaith rhyfeddol hwn yn ad- 
feilio yn raddol, a rhoddir yr hanes 
canlynol gan Dr. Marton, am gwymp 
dwy or cerrig, tu â diwedd y canrif 
diweddaf :—“ Ar y trydydd dydd o Ion- 
awr, 1797, pan ag yr oedd rhyw rai yn 
aredig yn y maes, lawn hanner milldir 
o Waith Emrys, teimlasant ysgwydad 
disymmwth yn y ddaear, yr hyn a ach- 
oswyd, fel y deallasant yn ol llaw, gan 
gwymp dwy garreg; ac nid rhyfedd 
iddynt deimlo cyffro yn y ddaear, pan 
ag yr oedd pwysau y cerrig hyn yn 
ddeg tunnell a thriugain.” 

Mae y gwastadedd sydd oddi amgylch 
Gwaith Emrys, yn cael ei orchuddio gan 
grugiau a chloddiau pridd, heb eu cyff- 
elyb yn y deyrnas hon, nac fe allai yn 
unrhyw barth arall o'r ddaear. Am- 
rywiol o'r crugiau hyn a agorwyd gan 
Syr Richard Hoare, a rhai o honynt a 
gynnwysent gistau ag ynddynt esgyrn 
gwedi eu llosgi; ac mewn eraill, ceid 
ysgerbwdau perffaith, ynghyd âg am- 

rywiol weddillion o gelfyddyd Bryd- 
einaidd a Rhufeinig. Crybwyllwyd yn 
barod am uchder cyfartal cerrig y cylch 
mwyaf; ond dichon yr hoffai y dar- 
llenydd wybod yn fanylach am faint- 
ioli y gwaith rhyfeddol hwn. 


Tr. 
Cylch y llannerch o'r tu mewn i'r clawdd 960 
Uchder y clawdd 15 
Y cylch cerrig allanol 300 
Yr ail gylch 249 
Uchder cerrig y cylch allanol 14 
Uchder y cromlechi 17 tr. 2 f. 21 tr. 6 m. 
Uchder y cerrig lleiaf 7 tr. 6 m. 


Ceir cyffelyb weddillion yn Averbury, 
yn y gymmydogaeth hon; ac mewn 
amrywiol fanau yn Llydaw yn Ffraingc, 
yn neillduol yn Carnac, ac yn Ynysoedd 
Orkney. Y dyb gyffredinol ydyw, mai 
temlau Derwyddol oedd y cylchoedd 
hyn ; ond nid ydyw hon yn amgen na 
thyb. Y mae Syr Richard Hoare yn 
sylwi fel y canlyn ar Waith Emrys,— 
“Nid wyf yn petruso am foment i ddy- 
wedyd, nad yw yn waith Rhufeinig, na 
Saesonig, na Danaidd. Yr ydym yn 
cael ein dysgu yn yr Ysgrythyrau Sanct- 
aidd, bod y coffadwriaethau boreuaf o 
gerrig.” 

Y sylw boreuaf o Waith Emrys a geir 
yn Nennius, yr hwn oedd yn byw yn y 
nawfed canrif. Crybwylla Nennius am 
lofruddiaeth pedwar cant a thriugain o 
bendefigion Cymreig, mewn cynnadledd 
rhwng y brenhin Gwrthefyr a Hengist, 
yn niwedd y pummed canrif, yn, neu 
yn gyfagos 1 Waith Emrys; ac y mae 
efe yn priodoli y gwaith i'r Brythoniaid 
hynny aorfucheddasant y gyflafan hon, 
er mwyn cadw coffadwriaeth o'r galan- 
asdra. $ 
Mae y Trioedd Hanesyddol yn cyf- 
eirio seiliad Gwaith Emrys i'r unrhyw 
achos, ac yn ychwanegu, iddo gael ei 
adeiladu gan Myrddin, ar ol marwol- 
aeth Gwrthefyr. Ceir yr unrhyw hanes 
hefyd gan Walter Mapes, (Sieffre o Fyn- 
we,) yr hon hanes a roddir ganddo 
mewn manylrwydd. 

Sieffre o Fynwe, yr hwn a ysgrifen- 
odd yn y deuddegfed canrif, a rydd yr 
unrhyw hanes am Waith Emrys, ond 
gyd ag ychwanegiad o chwedl, yr hon a 
adroddir gan amryw haneswyr a ys- 
grifenasant ar ol ei ddydd ef. Dyweda 
Sieflre, i Myrddin ddefnyddio gallu gor- 
uwch naturiol, i symmud cerrig Caer- 


gawr o Kildare. yn yr Iwerddon, a'u | 

rhoddi ar eu syth ar wastadedd Caer- 
garadog ; ac y mae yn ychwanegu idd- 
ynt gael eu symmud i'r Iwerddon o 
Affrica, Y mae y chwedl hon yn cael 
ei hadrodd gan Giraldus Cambrensis, 
yr hwn a grybwylla am gyffelyb golofn 
a welwyd ganddo ef yn yr Iwerddon. 

Henry o Huntingdon, yr hwn a ys- 
grifenodd yn y deuddegfed canrif, a wrth- 
gredai yn hollol chwedl Myrddin; aca 
ddywed nad oes yng ngallu un dyn i 
ddychymmygu i ba ddibenion y cyfod- 
wyd cerrig Caergawr. Ac y mae yn 
syn nad ydyw Gildas, Bede, William o | 
Salisbury, Hovedon, Ingulphus, Mathew 
Paris, na Fflorence o Gaerwrangon, yn 
gwneuthur unrhyw sylw o'r adeilad 
ryfeddol hon; ac y mae Henry o Hunt- 
ingdon yn priodoli y distawrwydd hwn 
i'w hanalluogrwydd i ddywedyd dim am 
dani. 

Dyweda Polydore Virgil, (1534) i Gaer- 
gawr gael ei hadeiladu gan y Brython- 
iaid er coffadwriaeth i Aurelius Ambros- 
ius. Cambden, yr hwn a ysgrifenodd 
yn 1586, ni rydd unrhyw farn am ei 
dechreuad na'i diben. Mae ei ddarluniad 
o'r gwaith yn annghywir hollol, ac y mae 
yn amheus a welodd efe Gaergawr er- 
ioed. Y mae John Aubrey, mewn ys- 
grif ag ymae yr Esgob Gibson yn cy- 
feirio atti, yn gystal a Syr Richard Hoare, 
yn priodoli y gwaith hwn i'r Bryth- 
oniaid, cyn i'r Rhufeiniaid oresgyn y 
wlad. 

Rhyw bethau fel hyn a ddywedir gan 
yr hen Haneswyr a'r hen Hynafiaeth- 
wyr, ynghylch y golofn ryfeddol hon, a 
berthyna yn ddiamheuol i'r oesau mwyaf 
pellenig. Ysgrifenwyr a Haneswyr di- 
weddarach, gan ymwrthod â chwedlau a 
thybiadau yr hen Haneswyr a'r hen 
Hynafiaethwyr, ydynt gwedi dyfod i'r 
maes, ac yn cynnyg tybiadau ag nad 
ydynt yn fynych yn well na breudd- 
wydion ofer. Inigo Jones, ar ddymun- 
iad y brenhin Iago y cyntaf, a gyfan- 
soddodd draethawd ar Gaergawr, neu 
Waith Emrys, yn yr hwn y mae yn 
ymdrechu profi, mai teml Rufeinaidd 
ydyw, o'r Tuscan Order, cyssegredig i 
Celus ; ond y mae ei dyb yn rhy ynfyd 
i wneuthur unrhyw sylwadau arni. Y 
traethawd nesaf a ysgrifenwyd gan aw- 
dwr dienw, ynghylch y flwyddyn 1660, 
ac a elwid, “A Fool's Bolt soon shot at 
Stonehenge;” a'r ysgrifenydd hwn a 

dybia Gaergawr yn deml Frythonig, er 
adgofio buddugoliaeth y Cangi, yng 
Ngwlad yr Haf, ar y brenhin Diviti- 
acus a'i Felgiaid. Dr. Charleton a 
ddyweda i Waith Emrys gael ei ad- 
eiladu gan y Daniaid, yn amser y bren- 
hin Alfred, i fod yn lle i goroni eu 
brenhinoedd, Yn 1676, y mae Arlett 
Sammes yn gofyn, “Pa ham na ellir 
galw y cewri hyn yn waith Phenisiaidd, 
a'r gelfyddyd o osod y cerrig hyn, ac 
nid y cerrig eu hunain, pa un a ddyg- 
wyd o barthau pellaf Affrig, preswyl- 
feydd adnabyddus y Phenisiaid ?” I'r 
gofyniad gwybodus a doeth hwn, gellir 
atteb drwy ofyniad arall,—Pa ham na 
allasai cerrig Caergawr syrthio o'r lleu- 
ad, neu o'r Georgium Sidus, neu o ryw 
fyd ag sydd heb ei ddarganfod hyd 
heddyw î 

Yr Esgob Gibson a ddywed, ar ol 
gwrthwynebu tybiadau Jones a Char- 
leton, fel hyn ;— “Nid oes eisiau i neb 
betruso gyd â golwg ar sicrhau fod 
Gwaith Emrys yn golofn Brydeinaidd ; 
yn gymmaint ag nad ymddengys fod 
unrhyw genedl arall gwedi bod yn y 
deyrnas hon, i adeiladu y fath waith 
annghelfydd, etto yn fawreddog.” Y 


mae yr Esgob yn tybied fod y gwaith - 


hwn gwedi ei adeiladu cyn y goresgyn- 
iad Rhufeinaidd ; ac y mae hyn yn dra 
thebygol. Yn y flwyddyn 1740, cyhoedd- 
odd Dr. Stukeley gyfrol unplyg, ar 
Waith Emrys, ac y mae yn priodoli 
y gwaith i'r Derwyddon Prydeinaidd ; 
ond y mae llawer o waith y Doctor yn 
dra dychymmygol. 

J. Wood, adeiladydd o Nant Baddon, 
yn 1747, a ddywed mai teml ydyw Caer- 
gawr, a adeiladwyd gan y Brythoniaid 
tu â chan mlynedd cyn Crist. 

Tyb y Parch. W. Cooke ydyw, yr hwn 
a ysgrifenodd yn 1755, bod Caergawr 
gynt yn gyssegredig gan y Derwyddon, 
ac mai yno y cynnelid y cyfarfodydd 
mawrion gwladol a chrefyddol. A barn 


Gora 


MAE taith yr anialwch yn flin ac 
yn chwerw iawn! Rhyfedd y tro- 
ion sydd yn llwybrau yglyn! Y cym- 

Dr. Smith oedd, bod y lle o darddiad 
Derwyddol, gwedi ei’ adeiladu i ddiben- 
ion seryddol, yn gystal ag er mwyn 
cyflawni defodau crefyddol. 

Mae Mr. Davies, awdwr dysgedig y 
“Celtic Researches,” yn ei “ Mythology 
of the Druids,” yn barnu bod Gwaith 
Emrys, a Silbury Hill, yn ddau o dri 
gwaith ag y mae cyfeiriad attynt yn y 
Trioedd, fel yn cyfansoddi gorchestion 
mwyaf Ynys Prydain; hynny ydyw, 
“Cyfodi Maen Cetti, Adeiladu Gwaith 
Emrys, a Chrugio Bryn y Cymmaufa- 
oedd.” Dywed yr unrhyw Ysgrifenydd 
hefyd, ei fod yn adeilad Derwyddol, a 
hynny oblegid yr ymadroddion & pha 
rai y darlunir ef, a'r parch mawr a 
roddid iddo gan y cyn-feirdd, hanedig- 
ion uniongyrchol disgyblion y Derw- 
yddon Prydeinig. “Nid oedd yn gyf- 
an-gwbl gyssegredig i'r Haul, a'r Lloer, 
a Sadwrn, neu ryw wrthddrych coel- 
grefyddol arall, ond yn fath o bantheon, 
lle y tybid bod y duwiau Archaidd a 
Sabiaidd yn bresennol, pa rai a gydna- 
byddid yn y dduwinyddiaeth Brydeinig. 
Yr oedd yn golofn o hynafiaeth barchus 
yn amser Hengist, a'i sancteiddrwydd 
neillduol fu yn achos iddo gael ei dde- 
wis fel lle ìi gynnal y gynnadledd rhwng 
y tywysogion Prydeinaidd a Saesonig.” 
Mae Mr. Davies hefyd yn dyfynu ym- 
adroddion o Diodorus Siculus, yr hwn 
a ddyfyna o Hecatzus, ag sydd yn cry- 
bwyll am deml gylchol ym Mhrydain, 
gyssegredig i Apolo; ac y mae yn pen- 
derfynu mai Gwaith Emrys ydoedd y 
deml hon. 

Y Parch. James Ingram a ystyria 
Waith @mrys yn gladdfa baganaidd, a 
bod y cursus cyfagos yn fath o hippo- 
drome, lle y rhedid am nwyfau y treng- 
edig; a digon tebyg bod rhywbeth yn 
hyn, oddi wrth nifer y crugiau yn y lle. 
Ond dios i'r gwaith hwn gael eì wneu- 
thur gan yr hen Geltiaid Prydeinig, yn 
ol cyfarwyddiadau y Derwyddon. 


Tewi, 
ydd ydynt ddyfnion iawn! Y rhiwiau 


yn serthion i'r pererinion llesg i ym- 
dynnu tu & phenau y bryniau! Y tym- 

hestloedd ni arbedant y rhai sydd yn 
llesg ac ar ddarfod am danynt ym mhell- 
derau gwlad Assur! Y gwyntoedd ced- 
yrn a chwyrndroellant ac a gurant yn 
dost y rhai a ymdrbaeddant tu ag ad- 
ref drwy y rhosydd geirwon! Y clwyfau 
yn wir ydynt ddyfnion, gan drymmed 
yrergydion! Y briwiau yn wir ydynt 
ddolurus, am i'r piccellau daro mor agos 
i'r galon! A wnawn ni gyhuddo Duw 
ein Ior, oblegid bod ei ffyrdd yn y mor, 
a'i lwybrau yn y dyfroedd dyfnion? A 
wnawn ni rwgnach, oblegid bod y Bren- 
hin tragywyddol yn gollwng yr ystorm- 
ydd allan er atteb dibenion y drefn 
fawr? A wnawn ni ymystyfnigo, o 
blegid bod ein phiolau yn cael eu llenwi 
o wermod, aloes, a chassia yn nyffryn 
Bacha? Na wnawn, na wnawn, oblegid 
yr Arglwydd sydd yn teyrnasu ; efe a 
reola yn yr eithafion; ei awdurdod a 
gydnabyddir yn yr uchelion; y mae 
holl droion dyrus ei ragluniaethau wedi 
eu llunio, ac yn cael eu dodi mewn 
gweithrediad gyd â bwriad llawn o dda- 
ioni i ni feibion a merched dynion: o 
ganlyniad, gan fod llais ein Duw yn yr 
holl weinyddiadau â pha rai yr ym- 
wneir â ni, gorau ydyw tewi, a dyw- 
edyd mai uniawn ydynt ffyrdd yr Holl- 
alluog Dduw ! 

Yn fynych y mae ein disgwyliadau yn 
diflannu mewn tarth, a seiliau ein go- 
beithion yn encilio o'r golwg fel y cym- 
mylau! Nid oes ond y siomiant mwyaf 
yn perthyn ì holl wrthddrychau y fuch- 
edd hon! Er mor gadarn ydyw y gre- 
adigaeth, ac er bod natur a'i deddfau yn 
ymddangos fel yr adamant tragywyddol, 
ni ellir ymorphwys ar ddim a welir, 
oblegid nad oes ond y siomedigaethau 
yn y cwbl oll; oblegid Solomon, bren- 
hin yr Israel, wedi edrych, wedi sylwi, 
ac wedi syllu mewn manylrwydd ar 
bob peth, a ddywedai, “Gwagedd o 
wagedd, gwagedd yw y cwbl.” Teyrn 
yr Aipht a'i luoedd, a feddyliasant fod y 
Môr Coch a'i ddyfroedd dyfnion a berw- 
wyllt, yn attalfa effeithiol i'r llwythau 
etholedig ddiengyd rhag eu cynddaredd ; 
ond efe a ymrwygodd o'i waelod hyd i 
fynu; ei ymysgaroedd a ruasant; efe 
a wnaeth dwrf uchel; ymwahanodd ; 
Israel a frysiasant drwy ei waelodion ; 
ac yn lle bod yn elyn i'r llwythau, bu 
yn gyfaill iddynt, ac yn drangcedigaeth 
i oreuon yr Aipht! Pan ydoedd yr 

Amoriaid wedi colli y frwydr wrth ym- 
ladd âg Israel, ac yn encilio o'r gâd, dios 
y gosodent eu hyder yng nghysgodau yr 
hwyr, ac y dymunent i fantellau duon 
y nos oblygu y ddaear yn eu ceseiliau, 
fel y cawsent well cyfleusdra i ddiengyd 
rhag saethau a chleddyfau y buddugol- 
iaethwyr ; ond pan ydoedd yr haul yn 
prysuro i'w fachludiad, ac yn rhedeg ei 
yrfa fel cawr tu ag ystafelloedd pell y 
gorllewin, yng nghanol ei gynniweirfa, 
arosodd ei gerbyd ; safodd yn Gibeon, 
a'r lleuad yn nyffryn Ajalon ; yng ngha- 
nol y nefoedd gr arosodd, ac ni frysiodd 
i fachludo dros ddiwrnod cyfan, fel y 
cafwyd cyflawn ddial ar yr Amoriaid ! 
Pan edrychir tu a'r nefoedd, gellid me- 
ddwl bod Arcturus a'i feibion, a'r bodau 
aneirif fry a ddawnsiant ar eu huchel- 
fanau, i sefyll yn golofnau tragywyddol ; 
ond y nefoedd a ddarfyddant fel mwg : 
pan edrychir ar y ddaear, gellid meddwl 
y parha ei dyffrynoedd yn eu harddwch 
byth ac yn dragywydd, ei bryniau mewn 
prydferthwch oesol, a'i gwisgoedd mewn 
harddwch diddarfod; ond hi a hen- 
eiddia fel dilledyn: wrth edrych ar 
drigolion y ddaear, yn eu lliosogrwydd, 
yn y gorchwylion a gyflawnant, ac yn y 
doniau helaethion a mawrion a ddangos- 
ant, gellid meddwl eu bod yn ddigonol i 
gadw saethau brenhin y dychryniadau 
draw, a gwneuthur eu hunain yn an- 
farwolion, ond y mae eu penau oll i 
gael eu darostwng yn ddigon isel yn y 
llwch, ac fe'u gwelir oll wedi eu rhifo 
gyd â y marwolion, ac yn cymmeryd 
hin dawel yn eu beddau yn yman! Y 
mae llawer wedi ymlid yn ddiwyd ar 
ol cyfoeth, wedi rhifo iddynt eu hunain 
aur fel llwch, ac am funud awr wedi 
dringo i orsafion mawrion y ddaear; 
ond yn ddisymmwth a than eu dwy- 
law, eu trysorau a gymmerwyd oddi 
arnynt, hwy a ddarostyngwyd i dylodi, 
eu penllwydni a dreuliwyd mewn car- 
dotta, a hwy a ddisgynwyd i anneddle 
y nos heb fri nac anrhydedd yn nydd 
eu claddedigaeth! Llawer a ddringas- . 
ant i orseddau yng nghanol twrf ban- 
llefau buddugoliaethus llengau o fìlwyr ; 
pendefigion a ymgrymment iddynt; y 
mawrion a ymostyngent i'r llwch ger 
eu bronau, cenhedloedd a'u gwasanaeth- 
ent, a phobloedd lawer a ufuddhaent 
i'w heirchion ; ond gwelwyd y rhai hyn 
yn isel arnynt yn nydd eu gofwy ; yn 

rhwym yng nghadwynau caethiwed ; eu 
mawredd wedi cael ei ddymchwelyd i'r 
llwch ; a'u holl ogoniant wedi diengyd 
ymaith yn dragywydd! Nid mewn 
byd o ddamweiniau yr ydym ni wedi 
cael ein cyfleu i fyw ynddo, ond mewn 
byd lle mae rhagluniaethau y Duw 
goruchaf yn teyrnasu yn fuddugoliaeth- 
us ar gyd-darawiadau, a chroes-daraw- 
iadau pethau, a hynny yn fynych yn 
y fath oleuni ac eglurdeb, fel y mae 
yn rhaid i'r anffyddiwr pennaf gyfaddef 
bod diben mewn golwg, a bod pob peth 
yn cyd-daraw er mwyn cael y diben 
hwnnw oddi amgylch. Y cymmylau du- 
on a amgylchynent y patriarch Jacob 
yn y dydd y dangoswyd siacced fraith 
rwygedig a gwaedlyd Joseph iddo; ton- 
au a ymchwyddent yn ei fynwes dra- 
llodedig gan ddylenwi fwy a mwy; a 
mynyddoedd o blwm a bwysent yn or- 
lwythion mawrion ar ei feddwl eiddil 
yn nydd ei ofwy hwn ; ond yn lle ym- 
gyndynnu yn nydd ei brofedigaeth, ac 
yn lle cyhuddo y nefoedd o greulondeb 
tu ag atto, bu yn ddistaw, ac yn amser 
Duw ei hun, cyfododd yr haul arno, 
ac yng ngolau y nef cafodd weled diben 
troion dyrus yr olwynion. “Er hyn i 
gyd, ni phechodd Job,” ac y mae yn syn 
i feddwl iddo ddal yn ei berffeithrwydd 
yng ngwyneb yr holl dymhestloedd a 
chwythasant arno! Bu am ystod hir 
o'i daith yn rhodio y gwastad-dir yn 
llewyrch haul tessog haf; y nefoedd 
oddi uchod yn gwênu arno drwy ddy- 
hidlo bendithion ar fendithion ar ci 
ben ; y ddaear isod yn llygad-lonni arno 
drwy gynnyrchu cnydiau toreithiog iddo; 
ei ddaocdd yn finteioedd lliosog ar hyd 
llannerchau Arabia ; a'i blant fel cedr- 
wydd talfrigog oddi amgylch iddo! Ond 
wele y dydd blin yn neshau ar warthaf 
Job; wele yr ystorom fawr yn ymgasglu 
er ymdywallt yn holl angherddoldeb ei 
llid arno; ac wele ef wedi ei ddaros- 
twng i'r iselderau, a'i ddolur yn flin 
iawn arno; eithr efe a ymostyngodd i 
ewyllys ei Grewr, a'i Dduw a'i cofiodd, 
ac efe a welwyd drachefn mewn llwydd- 
iant, ac yn rhodio yn anrhydeddus ym 
mhlith meibion y dwyrain ! 


Ym myd y siommedigaethau yr ydym 


ni yn byw, ac y mae y rhai hyn yn ni- 
feri ar niferi yn cin goddiweddyd ; ond 
er y cwbl y maent yn methu a'n di- 
ddyfnu oddi wrth ymddiried mewn 

braich o gnawd, oblegid beunydd y'n 
ceir yn disgwyl wrth byrth y tarth! 
Yr ydym wedi gweled cyfoeth yn cym- 
meryd ei edyn, ac yn gadael ei hen 
feddiannydd mewn dygn dylodi; ond 
er gweled hyn, y mae dyniongch y 
ddaear a'u bryd ar ymlid ar ei ol, er 
y gwyddant na thyccia efe ddim iddynt 
yn nydd eu cyfyngder. I ba le bynnag 
yr edrychom, ac ar ba wrthddrych byn- 
nag yr edrychom, cysgodau yn cilio yw 
y cwbl oll, a diafael fyddant pan fyddo 
ein hangen fwyaf am sylwedd ! Y gwir 
ydyw, bod y nefoedd yn eì holl fwr- 
iadau ac yn ei holl weinyddiadau tu ag 
attom, am ein cael oddi wrth y ddaear, 
ac i droi ein golygon tu a'r mynyddoedd 
pell, o ba rai yn unig y deillia cym- 
morth i drueiniaid Eden ; canys y mae 
Duw Hollalluog wedi rhoddi sylwedd 
allan o derfynau amser, a thra fyddom 
ni o fewn cylch amser, yr ydym i droi 
ein cefnau ar yr hyn oll a berthynant 
iddo, ac edrych ar anfarwoldeb, gan 
ymwroli megis pe byddem yn gweled 
yr anweledig. Diben gweinyddiadau 
chwerwon rhagluniaethau ein Hargl- 
wydd tu ag attom ydyw, ein daros- 
twng o'n huchelfanau lawr ; ein dwyn 
i rodio yn nyffrynoedd gostyngeidd- 
rwydd; ein dwyn yn ol o'r tiroedd pell 
y crwydrasom iddynt; i ddiddyfnu ein 
serchiadau oddi wrth y pethau a welir; 
i'n dysgu yn annigonolrwydd pob peth- 
au presennol; ac i gyfeirio ein go- 
lygon tu a'r ddinas fry, lle mae pren y 
bywyd yn dwyn ei ffrwythau mewn 
cyflawnder mawr, a'r afon bur, ddis- 
glaer fel y grisial, yn disychedu y dinas- 
yddion gwynfydedig. Pa ham y grwg- 
nach dyn byw? Onid ffordd y groes 
ydyw ffordd y bywyd? Onid drwy 
lawer o orthrymderau y mae yn rhaid 
cyrhaeddyd y ddinas wynfydedig fry ? 
Ystyria, O! fy enaid ; ymae Duw tra- 
gywyddoldeb yn marchogaeth ar y cym- 
mylau duon; efe a reola y tymhestl- 
oedd ; efe a larieiddia y rhyferthwyon 
mawrion; efe a wna ddyffryn cysgod 
angau yn olau ddydd; efe a gerydda 
donau trochionnog y moroedd i lonydd- 
wch; a chan nad pa mor anhawdd gan 
lawer yw cyfaddef mai uniawn ydynt 
holl ffyrdd yr Arglwydd, y mae ei enw 
mawr yn fendigedig drwy yr holl dal- 
eithiau tragywyddol! Gorau tewi pan 
fyddo Duw Ior allan yn rhodio yn ei 

gerbydau ; gorau tewi pan fyddo ef yn 
y dymhestl a ddigwyddo fod yn curo ar- 
nat; gorau tewi pan fyddo ei argraph ef 
ar y gweinyddiadau a arferir tuag at 
dy ddwyn attat dy hun; a gorau tewi 
pan fyddech yn yfed y cwppaneidiau 
chwerwon, oblegid iddynt gael eu dar- 
paru i ti o gariad atdy enaid! Taw, 
yn nyffryn Bacha a glynn wylofain, a gad 
ith ddeigrau ffrydio allan ; oblegid os 
yn llaw dy Dduw, er mor eiddil, ti ddeui 
adref i Gaersalem, a'th ddeigrau a sych- 
ir a llieiniau glân y nef! Taw, os ym 
Mabilon mewn caethiwed yr ydwyt yn 
aros, a'th delyn yn grogedig ar helyg yr 
afon ; oblegid od oes a fyno Duw a thi, 
daw dy ddeng mlynedd a thriugain i 
ben, a gwelir terfyn ar ddyddiau dy 
gaethiwed, a thi a ddygir adreu i Ga- 
naan. ac yn y Jerusalem nefol cei addoli 
a charu dy Arglwydd byth! Taw, ac 
edrych ar dy Bryniawdwr, yr hwn yn lle 
y llawenydd a osodwyd iddo, a ddioddef- 
odd y groes gan ddiystyru gwaradwydd ; 
—a yfodd waelodion y cwppan erchyll ; 
ond gwedi hyny a ddyrchafodd ei ben 
mewn gogoniant. 

Mor fynych yr ydym yn cael ein har- 
cholli yn ein teimladau gorau! Pa beth 
sydd i ni i'w ddisgwyl yn y fuchedd 
hon? Yr ydym wedi myned ar ddidro ; 
wedi cyfeiliorni yn ein llwybrau ; wedi 
ymhalogi yn ein gweithredoedd ; ac 
wedi haeddu dioddef yn gospedigaeth am 
ein pechodau fil myrddiwn mwy na'r 
ingoedd trymaf y mae ein cyrff a'n 
meddyliau wedi eu dioddef hyd yn hyn ! 
Ond er amynedd mawr ein Duw tuag 
atom ; er yr arbediadau rhyfedd ydym 
wedi gael ; ac er y tirionwch digyffelyb 
y mae efe wediac yn ei ddangos tuag 
attom; y mae ei oruchwyliaethau o'r 
fath, fel ag y maent yn fynych yn cyff- 
wrdd â ni i'r byw, ac yn gwneuthur i'n 
calonau a'n heneidiau deimlo! Ond o 
bob goruchwyliaethau ag ydynt yn cael 
eu dodi mewn gweithrediad tuag at 
ddynolion y llwch, goruchwyliaeth ang- 
au, brenin mawr y brawychion, pan 
ddel efo yn ei nerth a'i anwrthwynebol- 
rwydd i'r teulu, i ddattod y cylymau 
anwylaf, ac i rwygo yn ddarnau y perth- 
ynasau agosaf, ydyw y lemaf, a'r hon 
ar unwaith a gyrhaedda i ddirgeloedd 
pellaf y teimladau! Nid oes yn holl 
gronicl hanes angau, ond rhesau ar resan 
or dinystriadau a gyflawnwyd ganddo, 

a hynny ym mhob gwlad, ym mhob oes, 
âc ym mhlith pob cenedl o ddynion, fel 
y mae braidd yn analluadwy cael dyn ar 
wyneb yr holl ddaear,nad ydyw wedi 
teimlo i raddau mwy neu lai oddi wrth 
y gelyn annghymmodlon hwn! Er y 
dichon i rai ddiengyd yn hir rhag un- 
rhyw deimlad chwerw iawn oblegid ei 
oruchwyliaethau marwol; er y dichon 
i'r briodas gael ei chadw yn gyfan dros 
flynyddau lawer iawn; er y dichon i'r 
plant hyd at ddeg fod a'u henwau oll yn 
llechres y bywiolion ; ac er i ynghylch 
pedair blynedd ar hugain fyned heibio, 
y naill flwyddyn ar ol y llall, a thwrf 
bwyall angau yn cymmynu lawr yn y 
gymmydogaeth, yn y pentref, ac yn y 
tai nesaf, a'n tŷ ni yn cael ei arbed yng 
nghanol y dinystriadau; ond er arbed 
yn hir, ni arbedir byth ; oblegid y mae 
yr ergyd ar ol, y mae y loes i ddyfod, ac 
y mae y profiad chwerw a brofwyd gan 
eraill i ddyfod i'n rhan ninnau! Rhy- 
fedd mor ddarostyngedig ydym bawb o 
honom i'r teimladau blinion a achosir 
gan hen rwygydd dynoliaeth! Gwel- 
wyd ein cyn-riaint yn wylo y deigrau 
gloywion, a chlywid y tonau geirwon yn 
ymluchio yn eu mynwesau trallodedig, 
pan edrychent ar gorph lladdedig a 
gwaedlyd Abel y cyn-ferthyr yn gor- 
wedd ar y ddaear! Gwelwyd Abra- 
ham mewn tristwch mawr, oblegid mar- 
wolaeth ei wraig Sarah; cyssegrodd 
gymmydogaeth Caerarba â'r deigrau 
agosaf i'w galon oblegid yr archoll a 
deimlodd; ac ogof maes Machpelah a 
adseiniodd ei ocheneidiau gannoedd o 
weithiau, pan hwyliai ei gamrau heibio 
i'r llannerch yn yr hon y rhoes efe ei 
chorph i gadw! Nid ydyw yr haul yn 
esgyn i'r gorwel un diwrnod, ac nid oes 
munud yn myned heibio, nad oes och- 
eneidio ac wylo mawr yn bod oblegid 
y rhwygiadau a wneir gan angau; ob- 
legid y mae efe allan yn barhaus ar ei 
farch, a'i fwa ganddo, a chalonau niferi 
lliossog o blant marwoldeb yn mygu ar 
flaenau ei saethau! Ceir, drwy drugar- 
edd yr Hollalluog Dduw, fam fyw a 
bachgen byw hefyd; ei gorph yn llun- 
iaidd a hardd, heb droed twnn na llaw 
donn iddo, ond ei holl aelodau yn ber- 
ffaith, ac arwydd o ewyllys da y nef- 
oedd ar eì gorff! Megir ef drwy lawer 
o drafferthion, ymddigrifir yn sirioldeb 
ei wedd a llonder ei lygaid; bydd y 

pryder yn fawr o'i blegid, rhag iddo gael 
ei niweidio gan dân na chan ddwfr; la- 
wenheir wrth weled ei gynnydd ; teim- 
lir yn rhyfedd o'i blegid pan yn ei fab- 
oed; bydd y meddwl mewn boddlon- 
deb wrth ei weled yn gosod lawr sail ei 
fywioliaeth; bydd trwst ei draed tu a'r 
trothwy ar ol absennoldeb hir fel sein- 
iau peraidd yr organ i'r clustiau; ac 
ebargofir yn rhwydd holl feiau ei faboed 
ìddo! Ond wele wedd y bachgen rhwng 
ein dwylaw yn newidio; yr wyneb yn 
gwelwi; y corph yn llesghau: a'r byw- 
iogrwydd cyntefig wedi ymadael! Nid 
oes arno niweid; nid ydyw mewn per- 
ygl; efe a ymuniawna; efe a ddaw 
etto, meddai gobaith ; ond yn Ile hyn- 
ny, y gwaelder yn cynnyddu; y corph 
yn myned yn fwy eiddil; a'r darfod- 
edigaeth dinystriol a'i beiriannau yn 
chwareu yn rymmus yn erbyn y tŷ o 
glai! Y meddyg yn gweinyddu ei gy- 
fferi yn ddibaid; arwyddion gwelliant 
ar y bachgen; gobaith yn cryfhau; y 
galon yn ysgafnhau ; ac arwyddion llon- 
der ar yr holl deulu ; ond nid oedd y 
llygedyn hwn amgen ystrangc o eiddo 
angau er mwyn gwneuthur yr archoll 
yn fwy dolurus drwy siomiant! Wele 
y bachgen yn gwaethygu, a'r braw o'i 
herwydd yn cynnyddu, ac ar unwaith 
wele gyfnewidiad inawr ynddo! Daccw 
y llafar wedi pallu! daccw y llygaid yn 
llonyddu, ac heb allu ond edrych yn syn 
yn wynebau y rhai a'i carent yn fawr! 
daccw angau yn rhoddi y ddyrnod olaf; 
ac och rhag y fath olygfa! Pwy sydd 
yn gorwedd yn ei wely dan ddwylaw 
oerion angau mawr? llygaid pwy sydd 
yn cilio draw yn eu tyllau, a'r deigrau 
yn rhedeg o honynt? pa ffenestri sydd 
yn cael eu cauad byth ar amser ? chwŷs 
pwy sydd yn ddiferynau yn ymdreiglo 
dros y gruddiau? traed pwy sydd yn 
oeri ? rhydweli pwy sydd yn attal? lli- 
nyn arian pwy sydd yn cael ei dorri, a 
chawg aur pwy sydd yn myned yn 
ddrylliau? anadliad olaf pwy sydd yn 
chwareu ar y wefus? O! fy machgen! 
fy machgen! ai ti sydd yn nyffryn 
cysgod angau? ai ti sydd yn sŵn y 
dyfroedd mawrion ? ai ti sydd ar lan 
yr afon? ai ti sydd yng nghanol yr 
lorddonen? Chwi adar asgellog ac 
amryliw y coedwigoedd, seiniwch cich 
caniadau melusion a'ch anthemau per- 
aidd yng nghlustiau fy machgen tra 


GORAU TEWI. 


yn ymrwyfo drwy y dyfroedd! Tyred 
ym mlaen, natur, yn holl amrywiaeth- 
au dy brydferthion, ì lonni meddwl fy 
machgen i tra yng nghyfyngderau a 
loesion mawrion marwolaeth ! Ni all- 
ant ddim yn y cyfwng mawr hwn ; ond 
tydi, O dirionaf Dad y trugareddau, 
trwy dy un Mab Iesu, Pryniawdwr ac 
Iachawdwr dyn, a elli, —a diolch byth 
i'th enw glên,—a addewaist wrando 
cwynion plant marwolaeth,—ïe, yn y 
dyffryn dì,—ïe, pan fyddo hoelion y 
babell yn cael eu tynnu yn rhyddion— 
a ddywedaist na chai na'r dwfr na'r tân 

niweidio dy wrthddrychau di! ANu- 

occaf Dduw ac Iachawdwr, saf yn ei 

ymyl yn awr; dal ei ben yn awr; go- 

leua arno o gymmydogaeth Calfaria a'r 

Groes yn awr ! Derbyn ef i dragywyddol 

deyrnas dy Fab yn awr! Y mae y 

cwbl drosodd ; y mae fy machgen yn 

frodor yn y wlad draw; nid oes yma 

ond celain oer i'w throsglwyddo i gaer- 

au y bedd; cyrhaeddodd fy machgen 

fyd arall yn llaw ei Greawdwr a'i 

Dduw ! 

Gorau tewi yn wyneb pob tymhestl- 
oedd, a gorau tewi yn wyneb y dym- 
mestl flin ag sydd wedi chwythu arnaf 
fi! Gwir bod fy nghalon yn crynu yn 
barhaus ; gwir bod fy nghwsg wedi ei 
hollo? derfysgu ; gwir fy mod yn dyst 
o ddagrau parhaus mam; a gwir na 
chawsom erioed ergyd tebyg i hwn; 
ond gorautewi! Fe allai ein bod wedi 
meddwl bod cin caerau yn anoresgyn- 
adwy i angau, ac mai diben y nefoedd 
ydoedd dangos yn amlwg bod perthynas 
rhyngom ninnau a marw; fe allai bod 
eisieu ein cymmodi yn fwy â'r bedd ; fe 
allai bod eisieu uniawni ein gwyrni; 
ond ni a allwn benderfynu bod Duw 
wedi ymweled â ni; wedi llefaru wrth- 
ym ; ac mai ein dyledswydd ydyw ys- 
tyried y wialen, a phwy a'i hordeiniodd 
hi! Ymae yn anhawdd tewi; y mae 
yr ystorom yn chwythu yn rymmus, 
ond gorau tewi, oblegid efe a attal ei 
wynt garw yn nydd y dwyrein-wynt ! 
Y mae yn dywyll iawn tu a'r rhosydd a 
godreon y mynyddoedd; ond gorau tewi, 
oblegid y mae efe yn dodi ei oleuni a'i 
wirionedd, y rhai a'n harweiniant i fy- 
nydd ei sancteiddrwydd ac i'w babell! 
Y mae y môr yn arw ac yn donnog 
iawn; ond gorau tewi, oblegid y mae 
efe yn gallu gwneuthur yr ystorom yn 

dawel, ac yn gallu dwyn ei bobl i'r 
porthladd a ddymunent! Y mae caer- 
au y bedd lle y dodwn ein plant, yn 
frawychus ac yn dywyll iawn; ond 
gorau tewi, oblegid bu Ceidwad dyn 
ynddo yn gwasgaru goleuni anfarwol- 


deb o'i fewn; ac efe a ddaeth allan o 
hono wedi ei yspeilio o'i holl ddychryn- 
feydd, yn flaenffrwyth yr adgyfodiad, 
ac yn ddigon o Iachawdwr mewn bywyd 
ac mewn angau. 


o Fy Aho. 


I gofiaf am Lan y pumseintiau, 
Ac Eglwys wladeiddiol y lle, 
Tŷ'r Duwdod sancteiddiol ei hunan, 
A phorth i drigfanau y Ne'; 
Mi gofia 'r hen adail gyssegrol, 
I'r Arglwydd gyfrannu ei rad, 
Can's ynddi'r offrymmid ar gyhoedd, 
Folianau a gweddiau Fy Nhad. 


Mi gofiaf y fynwent a'i chaerau, 
A beddau hynafion y plwyf, 
A'r cerrig ynghyd â'u cerfiadau, 
A phorth yr angladdau tra b'wyf ; 
Mi gofia'r hen ywen wywedig, 
Fu unwaith yn deyrnben y wlad 
Can's wrthi 'mhlith nifer y meirwon, 
Mae beddrod a lletty Fy Nhad. 


Mi gofiaf y dyffryn a'r afon, 
Y dolydd a'r gwigoedd o'r bron ;— 
Mae golwg ar fangre fy maboed 
I mi yn ddymunol a llon : 
Mi gofiaf y ffyrdd a'r holl lwybrau, 
Ganghennant drwy'r ardal a'r wlad, 
Can's yno am flwyddau hirfeithion 
Bu camrau ysgafnion Fy Nhad. 


Y lleuad arian-liw dywynna, 
A'r seren foreuol o draw, 

A huan ei auraidd belydron, 
Wasgara yn llon ar bob llaw ; 

Ond er bod hyfrydwch y golau 
Yn gysur dymunol a mâd, 

Mae cloion tywyllwch y beddrod, 
Byth rhyngddo a mangre Fy Nhad. 


Er rhuad taranau'r eithafion, 
A sŵn rhyferthwyon y gwynt, 
Er trydar elfenau gelynol, 
Pan gyd-gyfarfyddont a'r hynt: 
Er udgyrn rhyfelwyr yn canu, 
A bloeddio y cewri i'r gâd, 
Un sain ni chyrhaedda i gaerau, 
Terfynau preswylfod Fy Nhad. 


Pe cludid aroglau Arabia, 
A'r gwledydd dwyreiniol o bell, 
Ar edyn awelon cynhesol, 
Dros foroedd neu fanau sydd well, 
Er iddynt wasgaru'r pereidd-dra, 
Hyfryttaf erioed ag a ga'd, 
Ni fyddent ond hollol ddisylw 
Ym mhreswyl marwoldeb Fy Nhad. 


Mae cedrwydd hen Liban yn gwywo, 
Mae'r creigiau'n malurio' o'r bron, 
Mae'r ddaear gan henaint yn darfod, 
A'r wybreu—myn'd heibio mae hon ; 
Mae'r holl genhedlaethau boreuol, 
Dan lenni tywyllion y bedd,— 
Cadbeniaid a theyrniaid rhyfelgar, 
Orphwysant gan huno mewn hedd. 


Mae oes ar ol oes a'i disgynfa, 
I lawr i briddelloedd y glyn, 
A diwedd yr yrfa ddaearol 
Yw gwely ym mhlith y rhai hyn ; 
Arosfa i ni nid oes yma, 
Awn ymaith yn gyflym ein hynt, 
Yn fil myrdd cyflymmach na'r wennol, 
Neu deithiwr ar edyn y gwynt. 


Porth cyfyng, porth tywyll yw marw, 
Dychrynllyd rhyfeddol i'r cnawd, 

A theyrnas marwolaeth sydd hefyd, 
O begwn i begwn yn dlawd ; 

Hen gastell anobaith fu'r beddrod 
Yn hir, a diderfyn ei wangc ; 

Ond Prynwr trueiniaid y codwm, 
Wrth godi, fu iddo yn drangc. 


Fy Nhad ! O, Fy Nhad, ni che's weled, 
Ei ymdrech ddiweddaf a mawr ; 

Ni welais ei chwŷs yn ymdreiglo, 
Ar hyd ei hoff ruddiau i lawr ; 

Ni welais ei lygaid yn suddo, 
I ddyfnder tywyllwch y nos, 

Na'i wasgfa pan ydoedd yn yfed, 
Cwppanaid diweddaf y groes. 

Fy Nhad sydd ym mro llygredigaeth, 
Dan gloion a bolltau y bedd, 
Gwael iawn ydyw'r olwg sydd arno— 
Gwywedig rhyfeddol ei wedd ; 
Nid oes ond adfeilion ei babell, 
Yng nghudd ym mhriddellau y llawr, 
Gwreichionen y bywyd ehedodd 
At Dduw—lle mae'n nghadw yn awr. 


Ai byth y teyrnasa y fagddu, 
Ar lwch y ddynoliaeth i gyd î 
Ai byth yr arosa marwolion 
Yng nghulion gromgellau y byd ? 
A oes rhyw adferiad i ddyfod ? 
A ddaw y marwolion i'r lan ? 
O deuant, ni gawn fuddugoliaeth,— 
Ceir clywed ein cân yn y man. 


O'r dwyrain mae gwawr yn goleuo, 
Cynnyddu wna'r golau yn ddydd, 
A'r dydd a ganfydda'r holl gaethion, 
O'u rhwymau yn dyfod yn rhydd ; 
Hen ddyfroedd yr afon a sychir, 
Ni fydd yr Iorddonen ddim mwy, 
Na dagrau ar geulan y beddrod, 
Na galar, na griddfan, na chlwy'. 


Rhoi'r trwmped wrth enau'r Archangel, 
Ar dorriad rhyfeddol y wawr, 
Ac O ! y fath floedd arddeliadol, 
A roi'r ar drigolion y llawr ; 
Fe gryna holl gaerau y beddrod, 
Fe ddawnsia'r mynyddoedd o'r bron, 
A'r creigiau o adamant holltant, 
Ni allant wrthsefyll mo hon. 


Holl gaerau y beddrod a ddryllir, 

A'r moroedd,—ymagor wnant hwy, 
Dirgelion ogofau marwoldeb, 

Yn amlwg y byddant byth mwy ; 
A'r meirw o'r briddell esgynant ; 

Gan seinio'u hymwared yn llon, 
A mil myrdd y moroedd a welir, 

Yn codi uwch brigau y don. 


Fy Nhad, ym mhlith eraill ddihuna, 
Mewn gwisgoedd rhyfeddol o hardd, 

Ac yn y mwynderau melusion 

_ A deimla'r pryd hwnnw—fe chwardd ; 

Difrychau y bydd mewn sancteiddrwydd, 
A'i wisg o gyfiawnder yn lân ; 

Fe floeddia ei gongcwest yn hyfryd, 
Uwch, uwch y dyrchafa ci gên. 


Ei feiau ni cheir ac ni chofir, 
Yn llyfr yr Arglwydd ei Dduw, 

Ond purdeb ym mhurdeb ei Brynwr, 
Ac yn ei gyfiawnder bydd byw ; 

Nid cyfyng fydd dydd prynedigaeth, 
Nid rhagfarn fydd yno ar sedd, 

Ond brawd,—ac yn llawn tosturiaethau, 
Hyfrydwch fydd gweled ei wedd. 


Pan gilio'r cymmylau caddugawl, 
Pan egyr amrantau y wawr, 

Pan rwygir y llenni oblygant 
Ddirgelion rhyfeddol yn awr ; 
Pryd hynny ceir gweled a syniaw, 
Yng ngolau anfarwol y dydd, 

Y cariad a fydd yn teyrnasu, 
Heb son am na gobaith na ffydd. 


Panes y Brythoniaid, gan Penning. 


CYFIEITH AD. 


R oedd Nennius yn Eglwyswr o gôr 
Bangor, ac yn ddisgybl i'r Esgob 
Elfod. Ymddengys bod hanes Nennius yn 
ddisail mewn amryw grybwylliadau, ctto 
fel hen hanes, nid ydyw i'w ddiystyru yn 
hollol. Tybir i'r hanes hwn gacl ci ys- 
grifenu yn y flwyydyn 858 ; ac ail-ysgrif- 
eniad o hono a wnaed gan Farc y Meu- 
dwy, yn y flwyddyn 945. Mae Taliesin, 
a'r Awdl Fraith, yn cyfeirio at y tra- 
ddodiad o fod cenedl y Cymry gwedi 
dyfod o Gaerdroia ; ond y mae y dyb yn 
cael ei gwrthod yn hollol gan yr hanes- 


i wyr Cymreig diweddar. Meddai Tal- 
icsin,— 
Mi a ddaethym yma, 
A weddillion Troia,'* 


Medd yr Awdl Fraith,— 
“ mor druan 


Y daw'r darogan, 


Drwy ddirfawr gwynfan, 
I lin Troca.” 





| 1—Y RHAGYMADRODD. 
|o Nennius, gweinidog gostyngedig 3 


' gwas gweision Duw, trwy ras Duw, a 

disgybl St. Elbotus,* yn anfon iechyd at 
bawb o ganlynwyr y gwirionedd. 
Bydded hyspys i'ch cariadoldeb, yn 
gymmaint a'm bod yn dywyll mewn 
deall, ac yn drwsgl mewn ymadrodd, yr 
wyf gwedi rhyfygu traddodï y pethau 
hyn yn yr iaith Ladin, heb ymddiried 
i'm dysgeidiaeth fy hun, yr hyn sydd 
ychydig neu ddim ; ond mewn rhan, oddi 
wrth draddodiadau yr hynafiaid, ac mewn 
rhan, oddi wrth ysgrifeniadau a cholofnau 
hen frodorion Prydain, ac mewn rhan, o'r 
hanesion Rhufeinig, a chroniclau y Tadau 
cyssegredig, Isidore, Hieronymus, Pros- 
per, Eusebius, ac o hanesion yr Ysgotiaid 
a'r Sacsoniaid, er eu bod yn elynion i ni, 
heb ddilyn fy nhueddiad fy hun, ond 
oreu y gallaf yn ufuddhau i orchymyn y 
rhai sydd hŷn na myfì ; yr wyf yn floesg 
gwedi rhoddi yr hanes hwn ynghyd o 
amrywiol ffynhonnellau; ac wedi ym- 
drechu, rhag cywilydd, i drosglwyddo i'r 
oesau a ddel, yr ychydig dywysenau ŷd a 
arosant ynghylch yr helyntion ag ydynt 
gwedi myned heibio, fel na sathrer hwynt 
dan draed, gan weled bod cynnyrch 
mawr gwedi cael ei gipio ymaith gan 
fedelwyr gelynol ceuhedloedd estronol. 
Canys llawer o bethau ydynt gwedi bod 
ar fy ffordd ; ac nid wyf hyd y dydd 
hwn, ond gwedi deall yn brin, hyd yn 
oed yn arwynebol, megis ag y dylaswn, 
ddywediadau dynion eraill ; llai o lawer, 
y gallaswn drwy fy nerth fy hun; ond 
fel barbariad, y llofruddiais ac yr halog- 
aisiaith rbai eraill. Ond mi a ddygais 
o amgylch i mi archoll fewnol, ac yr 
oeddwn yn ddigofus, bod enw fy mhobl 
fy hun, gynt yn enwog a nodedig, yn 
suddo i ebargofiad, ac yn cael ei chwalu 
ymaith fel mŵg. Ond beth bynnag, yn 
gymmaint ag y dewiswn i mi fy hun fod 
yn hanesydd y Brythoniaid, yn hytrach 
nau bod heb neb, er y gallesid cael 
llawer a gyflawnasent y llafur a osodwyd 
yn y modd hwn arnaf fi, ì fwy o foddlon- 
rwydd, yr wyf yn erfyn yn ostyngedig ar 
fy narllenwyr, clustiau pa rai dichon i 
mi eu tramgwyddo drwy annhlysni fy 
ngeiriau, ar fod iddynt gyflawni dymun- 
iad y rhai ydynt hŷn na myfì, a chaniat- 
taui mi y dasg ysgafn o wrando ar fy 
hanes gyd â thegwch. Canys y mae ym- 
drechion zelog yn methu yn fynych ; ond 
penboethni cofn, pe byddai yn ei allu, ni 

adewai i mi ballu. Bydded gan hynny 
i fwyneidd-dra gael ei ddangos lle y mae 
annhlysni fy ngeiriau yn annigonol; a 
bydded i wirionedd yr hanes hwn, pa un 
y mae fy nhafod garw gwedi ei anturio, 
fel math o aradr i olrhain allan yn 
gŵysau, beidio colli dim o'i ddylanwad 
o'r achos hwnnw yng nghlustiau fy 
ngwrandawyr ; canys y mae yn well yfed 
dracht iachus o wirionedd o lestr gwael, 
nag yfed gwenwyn cymmysgedig â mel o 
gwppan aur. 

2. Ac na fydd anewyllysgar, ddarllen- 
ydd anwyl, i nithio fy us, ac i gadw y 
gwenith yn ystordŷ dy gof; canys nid 
ydyw y gwirionedd yn gwneuthur bri o'r 
hwn sydd yn llefaru, nac ym mha ddull 
ei lleferir ; ac nid ydyw hi yn diystyru 
y perlyn a gyfododd o'r llaid, ac yn ei 
ychwanegu at ei thrysorau blaenorol. 

Canys yr wyf fi yn rhoddi i fynu i'r 
rhai hynny sydd yn uwch ac yn fwy hy- 
awdl na mi fy hun, pa raì gwedi eu hen- 
nynu gan zel a gwres haelfrydig, ydynt 
gwedi cynnyg âg hyawdledd Rhufeinig i 
lyfnhau elfenau ymrysongar eu tafod, os 
ydynt gwedi gadael) yn ansigledig un- 
rhyw golofn o hanesyddiaeth a ddymun- 
aswn i weled yn aros. Mae yr hanes 
hwn gan hynny gwedi ei grynhoi oddi ar 
ddymuniad i leshau fy israddolion, ac 
nid oddi ar genfigen at y rhai sydd uwch 
na mi, yn yr 858 mlwyddyn o gnawdol- 
iaeth ein Harglwydd, ac yn y 24 mlwydd- 
yn i Merfyn, brenhin y Brythoniaid ; ac 
yr wyf yn gobeithio y bydd i weddiau y 
rhai a ragorant arnaf fi gael eu hoffrym- 
mu i fynu drosof, yn dâl am fy llafur. 
Ond y mae hyn yn ddigon mewn ffordd 
o ragymadrodd; mi agyflawnaf y rhelyw 
hyd eithaf fy ngallu. 


II.— DIFFYNIAD NENNIUS. 


Yma y dechreu Diffyniad Nennius, 
hanesydd y Brythoniaid, o hiliogaeth y 
Brythoniaid. 

3. Myfi, Nennius, disgybl St. Elbotus, 
ydwyf gwedi ymdrechu ysgrifenu rhai 
pigion ag y mae hurtrwydd y genedl 
Brydeinig gwedi eu taflu ymaith, am nad 
oedd wybodaeth gan yr athrawon, ac am 
na roddent hyspysiaeth yn eu llyfrau am 
yr Ynys hon Prydain. Ond yr wyf 
gwedi casglu ynghyd gymmaint a ellais 
gael o hanesion y Rhufeiniaid, yn gystal 
ag o Groniclau y Tadau cyssegredig, Hier- 
onymus, Eusebius, Isidorus, Prosper, ac o 

hanesion yr Ysgotiaid a'r Sacsoniaid, ac 
oddi wrth cin hen draddodiadau. Mao 
llawcr o athrawon ac ysgrifenyddion 
gwedi cynnyg ysgrifenu fel hyn; ond 
ryw fodd neu gilydd gwedi ci adael 
oblegid ei anhawsdra, a hynny ar gyfrif 
marwolaethau mynych, neu ddrychau 
dinystriol rhyfel. Yr wyf yn erfyn ar 
bob darllenydd a wna ddarllen y llyfr 
hwn, ar fod iddo faddeu i mi am gynnyg, 
yn gyffelyb i ysgrechog wagsiaradus, neu 
yn gyffelyb i dyst gwannaidd, ysgrifenu 
y pethau hyn, gwedi iddynt hwy fethu. 
Yr wyf yn rhoddi i fynu iddo ef a ŵyr 
fwy am bethau fel hyn nag a wn i. 


III.— YR Hanes. 


4, 5. O Adda hyd y diluw, y mae dwy 
fìl a dwy flynedd a deugain. O'r diluw 
hyd Abraham, naw cant adwy a deugain. 
O Solomon hyd ail-adeiladaeth y deml 
dan Darius, brenhin y Persiaid, cyfrifir 
chwech cant a deuddeg o flynyddoedd, 
O Darius hyd weinidogaeth ein Har- 
glwydd Iesu Grist, a hyd y bymthegfed 
flwyddyn i'r Ymherawdwr Tiberius, y 
mae pump cant ac wyth mlynedd a deu- 
gain. Felly y mae o Adda hyd wcinid- 
ogaeth Crist, a'r bymthegfed flwyddyn i'r 
Ymherawdwr Tiberius, bum mila dau 
cant ac wyth ar hugain o flynyddoedd. 
O ddioddefaint Crist y mae gwedi cael 
eu cyflawni naw cant a chwech a deu- 
gain; o'i gnawdoliaeth, naw cant ac un 
ar bymtheg a thriugain ; yn bresennol y 
bummed flwyddyn i Edmund, brenhin 
yr Angliaid. 

6. Y mae oes gyntaf y byd o Adda hyd 
Noah ; yr ailo Noah hyd Abraham; y 
drydydd o Abraham hyd Ddafydd ; y 
bedwaredd o Ddafydd hyd Ddaniel; y 
bummed i Ioan Fedyddiwr ; y chweched 
o Ioan hyd y Farn, pan ddaw ein Har- 
glwydd Iesu Grist i farnu y byw a'r 
meirw, a'r byd drwy dân. 

Y cyntaf Julius. Yrail Claudius. Y 
trydydd Severus. Y pedwerydd Carinus. 
Y pummed Constantius. Y chweched 
Maximus. Y seithfed Maximianus, Yr 
wythfed Severus Æquantius arall. Y 
nawfed Constantius. 

Yma y dechreu hanes y Brythoniaid, 
gwedi ei olygu gan Farc y Meudwy, 
Esgob sanctaidd y bobl hynny. 

7. Deillia enw Ynys Prydain oddi 
wrth Frutus, Consul Rhufeinig. A'i 
chymmeryd o'r de-orllewin, y mae yn 

gogwyddo ychydig i'r gorllewìn ; &c hyd 
ci therfyn gogleddol, y mae yn mesar 
wyth cant o filldiroedd, ac y mae mewn 
lled yn ddau cant. Cynnwysa dair ar 
ddeg ar hugainoddinasoedd ; sef,— 
l. Cair ebranc, (York.) 
2. Cair ceint, (Canterbury.) 
3. Cair gurcoc, (Anglesey.) 
4. Cair guorthegern, (anadnabyddus) 
5. Cair custeint, (Carnarvon.) 
6. Cair guoranegon, (Worcester.) 
7. Ceir segeint, (Silehester.) 
8. Cair guin truis, (Norwich neu Win- 
wick, 
9. Cair merdin, (Caermarthen.) 
10. Cair peris, (Porchester.) 
11. Cair lion, (Caer-leon-upon usk.) 
12, Cair mencipit, (Verulam.) 
13. Cair Caractauc (Catterick.) 
14. Cair ceri, (Cirencester.) 
15. Cair gloui, (Gloucester.) 
16. Cair luilid, (Carlisle.) 
17. Cair grant, (Grantchestery, yn awr 
Canterbury.) 
18. Cair daun, (Doncaster,) neu Cair 
dauri, (Dorchester.) 
19. Cair britoc, (Bristol.) 
20. Cair meguaid, (Meifod.) 
21. Cair mauiguid, (Manchester.) 
22. Cair ligion, (Chester.) 
23. Cair guent, (Winchester, neu Caer- 
went, Mynwy-) 
24. Cair collon, (Colchester, neu St. Co- 
lon, Cernyw.) 
25. Cair londein, (London.) 
26. Cair guorcon, (Worron, neu Woran, 
yn Sir Benfro. 
27. Cair lerion, (Leicester,) 
28. Cair draithou, (Drayton.) 
29. Cair pensavelcoit, (Pevensey, yn 
Sussex,) 
30. Cair teim, (Teyn-Grace, yn Nyfn- 


eint.) 

31. Cair urnach, (Wroxeter, yn y 
Mwythig.) 

22. Cair Celemion, (Camulet yng 


Ngwlad yr Haf.) 
33. Cair loit coit, (Lincoln.) 

Dyna enwau hen ddinasoedd Ynys 
Prydain. Mae iddi hefyd lawer o ben- 
rhynau mawrion, a chestyll yn annghyf- 
rifadwy, gwedi eu hadeiladu o briddfeini 
a cherrig. Ei thrigolion a gynnwysant 
bedwar o bobl wahanol; y Scotiaid, y 
Pictiaid, y Sacsoniaid, a'r hen Frython- 
iaid. 

8. Perthyna iddi dair ynys gyfrifol; 

un, ar y tu deau, gyferbyn a'r oror Ar- 
moricaidd, a elwir Inis-gueith, (Ynys y 
Gŵydd,) un arall rhwng yr Iwerddon a 
Phrydain, a elwir Eubonia, neu Man ; ac 
un arall yn union i'r gogledd, o'r tu hwnt 
i'r Pictiaid, a elwir Orkney ; ac oblegid 
hyn, yr oedd yn ddywediad diarhebol 
gynt, mewn perthynas i'w brenhinoedd 
a'i llywodraethwyr,—“ Efe a deyrnasodd 
dros Frydain a'i thair ynys.” 

9. Ffrwythlonir hi gan amrywiol afon- 
ydd, ba rai a'i croesant ym mhob man, 
i'r dwyrain a'r gorllewin, i'r deau a'r 
gogledd ; ond y mae dwy yn dra nodedig 
ym mhlith y lleill; sef y Tafwysg a'r 
Hafren, pa rai gynt, fel dwy fraich Pry- 
dain, a gludent y llongau a ddefnyddid i 
garrio y cyfoeth a geid drwy drafnidaeth. 
Yr oedd y Brythoniaid unwaith yn llios- 
og iawn, a chanddynt lywodraeth helaeth 
o for i for. 

10. Mewn perthynas i'r amser y 
daeth yr ynys hon yn gyfanneddol ar 
ol y diluw, gwelais ddau adroddiad gwa- 
hanol. Yn ol cofnodion yr hanesion 
Rhufeinig, mae y Brythoniaid yn tynnu 
eu gwraidd oddi wrth y Groegiaid a'r 
Rhufeiniaid. O du y fam, o Lavinia, 
merch Latinus, brenhin Italy, ac o hiliog- 
aeth Silvanus, mab Inachus, mab Darda- 
nus ; yr hwn oedd fab i Sadwrn, brenhin 
y Groegiaid, a'r hwn gwedi iddo fedd- 
iannu rhan o Asia, aadeiladodd ddinas 
Troia. Dardanus ydoedd dad Troius, yr 
hwn oedd dad Priam ac Anchises; An- 
chises ydoedd dad Æneas, yr hwn ydoedd 
dad Ascanius a Silvius; a'r Silvius hwn 
oedd fab Æneas a Lavinia, merch bren- 
hin Italy. O feibion Æneas a Lavinia yr 
hanodd Romulus a Remus, y rhai oedd- 
ynt feibion i'r frenhines sanctaidd Rhea, 
ac yn seilwyr Rhufain, Yr oedd Brutus 
yn Gonsul pan fuddugoliaethodd efe ar 
yr Yspaen, ac y gwnaeth y wlad honno 
yn dalaeth Rufeinig. Efe a ddarostyng- 
odd ynys Prydain, trigolion pa un oedd- 
ynt y Rhufeiniaid oddi wrth Silvius 
Posthumus. Gelwidef Posthumus, oblegid 
iddo gael ei eni ar ol marwolaeth Æneas 
ei dad ; a'i fam Lavinia a guddiodd ei 
hun dros adeg ei beichiogrwydd ; galwyd 
ef Silvius am ei eni mewn coed ; oblegid 
hyn gelwid y brenhinoedd Rhufeinig 
Silvan, a'r Brythoniaid y rhai a dardd- 
asant o hono ; ond hwy a alwyd Bryth- 
oniaid oddi wrth Frutus, a chyfodasant o 
deulu Brutus. 

Æneas, ar ol rhyfel Caerdroia, a gyr- 
haeddodd Italy, efe a'i fab; ac wedi 
gorchfygu Turnus, efe a briododd Lavin- 
ia, merch y brenhin Latinus, yr hwn 
oedd fab Faunus, mab Picus, mab Sad- 
wrn. Gwedi marwolaeth Latinus, cafodd 
Æneas deyrnas y Rhufeiniaid ; a mab a 
aned o Lavinia, yr hwn a enwyd Silvius. 
Seiliodd Ascanius Alba, ac wedi hynny 
efe a briododd wraig, yr hon a feichiog- 
odd ac a ymddygodd. Ac Æneas, gwedi 
cael hyspysiaeth bod ei ferch yng nghyf- 
raith yn feichiog, a orchymynodd i'w 
fab anfon eì ddewin i holi y wraig, pa 
un ai gwrryw aì benyw oedd y plentyn 
yr oedd hi gwedi beichiogi arno. Daeth 
y dewin ac a holodd y wraig, ac a gy- 
hoeddodd mai mab ydoedd, yr hwn a 
ddeuai i fod y gwrolaf ym mhlith yr 
Italiaid, a'r mwyaf cariadus o bob dyn- 
ion. Mewn canlyniad i'r rhagddywed- 
iad hwn, rhoddwyd y dewin i farwolaeth 
gan Ascanius ; ond digwyddodd i fam y 
plentyn farw ar ei enedigaeth, ac enwyd 
ef Brutus ; ac wedi cryn amser, yn ol yr 
hyn a ddywedwyd gan y dewin, pan ag 
yr oedd efe yn chwareu gyd ag eraill, efe 
a saethodd ei dad & saeth, nid yn fwr- 
iadol ond drwy ddamwain. Efe, oblegid 
hyn, a ymlidiwyd o Italy, aca ddaeth i 
ynysoedd y Môr Tyrrhene, pan alltud- 
iwyd ef ar gyfrif marwolaeth Turnus, a 
laddwyd gan Æneas. Efe gan hynny a 
aeth i blith y Galiaid, ac a adeiladodd 
ddinas Turonnes, a elwid Turnis (Tours 
yn Ffraingc.) O'r diwedd efe a ddaeth 
i'r ynys hon, a alwyd oddi wrtho ef Bri- 
tannia, ac a arosodd yma, ac a'i llanwodd 
â'i hiliogaeth ; ac y mae gwedi ei chyf- 
anneddu yn barhaus o'r pryd hwnnw 
hyd yn bresennol. 

11. Teyrnasodd Æneas dros y Latin- 
iaid dair blynedd; Ascanius dair ar 
ddeg ar hugain o flynyddoedd ; acar ei ol 
ef y teyrnasodd Silvius ddeuddeg mlyn- 
edd ; a Phosthumus bedair ar bymtheg ar 
hugain o flynyddoedd. Yr oedd y di- 
weddaf, oddi wrth ba un y galwyd bren- 
hinoedd Alba yn Silvan, yn frawd i 
Frutus, yr hwn a lywodraethodd Frydain 
yn yr amser y barnodd Eli yr archoffeir- 
iad, Israel, a phan gymmerwyd arch y 
cyfammod gan bobl estronol; ond Pos- 
thumus ei frawd a deyrnasodd ym 
mhlith y Latiniaid. 

12. Gwedi yspaid o wyth can mlyn- 
edd, y Pictiaid a ddaethant, ac a fedd- 

iannasant ynysoedd Orkneys ; oddi yno 
gwnaethant yn annghyfannedd lawer o 
ororau; ac a gymmerasant afael ar y 
rhai hynny ag oeddynt ar y llaw aswy i 
Frydain; lle yr arosant ctto, gan ddal 
gafael yn y drydedd ran o Frydain hyd 
y dydd hwn. 

13. Amser maith gwedi hyn daeth y Scot- 
iaid i'r Iwerddon o'r Yspaen. Y cyntaf 
a ddaeth ydoedd Partholomus, gyd & mil 
o wŷr a gwragedd ; cynnyddodd y rhai 
hyn i bedair mil ; ond marwoldeb yn ddi- 
symmwth a ddaeth arnynt, a buont oll 
feirw mewn un wythnos. Yr ail oedd 
Nimech, mab......(Agnomen mewn rhai 
copiau;) yr hwn, yn ol yr adroddiad, 
gwedi bod ar y môr flwyddyn a hanner, 
a'i longau yn ddrylliedig, a gyrhaeddodd 
borthladd yn yr Iwerddon ; ac wedi aros 
yno amryw flynyddoedd, a ddychwelodd 
o'r diwedd gyd â'i ganlynwyr i'r Yspaen. 
Gwedi hyn daeth tri mab i filwr Yspaen- 
aidd, gyd & deg ar hugain o longau, ac 
ym mhob llong ddeg ar hugain o wrag- 
edd; ac wedi aros yno dros yspaid 
blwyddyn, ymddangosodd iddynt yng 
nghanol y môr dŵr o wydr, yn llawn 
pobl ar ei ben, â'r rhai y siaredid yn 
fynych, ond ni cheid attebiad. O'r di- 
wedd penderfynasant warchae ar y tŵr ; 
ac wedi bod am flwyddyn yn ymbarottoi, 
nesasant atto gyd â'u holl longau, a'u 
holl fenywaid ; ond un llong ddrylliedig, 
yn yr hon yr oedd deg ar hugain o wyr, a 
deg ar hugain o wragedd ; ond pan aeth- 
ant i'r lan a amgylchynai y tŵr, y mor a 
agorodd ac a'u llyngcodd. Ond beth 
bynnag am hyn, poblogwyd yr Iwerddon, 
o'r pryd hwnnw hyd yn bresennol, gan 
y teulu a adawyd yn y llong ddrylliedig. 
Gwedi hynny, daeth eraill drosodd o'r 
Yspaen, a meddiannasant amryw barth- 
au o Frydain. 

14. Yn ddiweddaf oll daeth un Hector, yr 
hwn a arosodd yno, a hanedigion yr hwn 
sydd yn aros yno hyd heddyw. Istoreth 
fab Istorinus a ddaliai Dalrieta; Builc a 
gafodd ynys Eubonia, a'r lleoedd cyfagos. 
Meibion Liethali a gawsant wlad y Di- 
met», Ile mae dinas a elwir Menavia, 
(Ty-Ddewi,) a thalaith Guiher a Chetgu- 
eli, (Gower a Chidwely,) y rhai a 
ddalient hyd oni ymlidiwyd hwynt o 
Frydain gan Cunedda a'i feibion. 

15. Yn ol y rhai dysgediccaf ym mysg y 
Scottiaid, od os neb yn chwennychu 
dysgu yr hyn yr wyf yn awr ym myned 

i'w ddywedyd, yr oedd yr Iwerddon yn 
anialwch ac yn annghyfanneddol, pan 
groesodd plant Israel y Môr Coch, yn yr 
hwn, megis ag yr ydym yn darllen yn 
Llyfr y Gyfraith, y boddodd yr Aiphtiaid 
a'i dilynasant.. Yn y cyfnod hwnnw, yr 
oedd yn byw ym mhlith y bobl hyn, 
gyd & theulu lliosog, Scythiad o enedig- 
aeth oruchel, yr hwn a alltudiwyd o'i 
wlad ei hun, ac nid aeth efe i erlid ar ol 

pobl Dduw. Yr Aiphtiaid ag a adawyd 

ar ol,gan weled dinystr mawr eu cen- 

edl, a chan ofni y buasai efe yn meddian- 

nu eu gwlad, a gyd-ymgynghorasant, ac 

a'i hymlidiasant ymaith. Gwedi iddo 

gael eì ddwyn i'r cyflwr hwn, efe a 

grwydrodd ddwy flynedd a deugain yn 

Affrica, ac a «ddaeth, efe a'i deulu, at 

allorau y Philistiaid wrth lyn Osiers. 

Yna, gan dramwyo rhwng Rusicada a 

gwlad fynyddig Syria, hwy a deithiasant 

wrth yr afon Malva drwy Mauritiania 

mor belled a cholofnau Hercules ; a chan 

groesi y Môr Tyrrhene, a diriasant yn yr 

Yspaen, lle yr arosasant amryw flynydd- 

oedd, gwedi cynnyddu a lliosogi yn fawr. 

Yna, gwedi mil a dau cant o flynydd- 

oedd ar ol i'r Aiphtiaid gael eu cyfrgolli 

yn y Môr Cech, hwy a ddaethant i'r 

Iwerddon a thalaeth Dalrieta (parth 

gogledd-orllewinol Antrim yn Ulster) 

Yn y cyfnod hwn, Brutus, yr hwn oedd 

y cyntaf a weinyddodd y swydd gonsul- 

aidd, a deyrnasai ar y Rhufeiniaid ; a'r 

wlad, yr hon o'r blaen a lywodraethid 

gan awdurdod frenhinol, a lywodraethid 

gwedi hynny, am bedwar cant a deugain 

o flynyddoedd, gan Gonsuliaid, Tribun- 

iaid, a Dictatoriaid. 

Y Brythoniaid a ddaethant i Frydain 
yn nhrydedd oes y byd ; ac yn y bedwar- 
eud, y Scottiaid a gymmerasant feddiant 
o'r Iwerddon. 

Y Brythoniaid, heb feddwl am elynion, 
ni wnaethant barottoadau i ymddiffyn 
eu hunain ; ac ymosodid arnynt yn un- 
frydol a pharhaus, gan y Scottiaid or 
gorllewin, a chan y Pictiaid o'r gogledd. 
Ym mhen yspaid faith ar ol hyn, ynnill- 
odd y Rhufeiniaid ymerhodraeth y byd. 

16. O ddyfodiad cyntaf y Sacsoniaid i 
Frydain, hyd y bedwaredd flwyddyn i'r 
brenhin Mermenus, cyfrifir pedwar cant 
ac wyth ar hugain o flynyddoedd; o 
enedigaeth ein Hiachawdwr hyd ddyfod- 
iad St. Patrick i blith y Scottiaid, pedwar 
cant a phum mlynedd ; o farwolaeth St. 

Patrick i farwolaeth St. Bridget, deugain 
mlynedd; ac o enedigaeth Columcille 
(Columba) hyd farwolaeth St. Bridget, 
pedair blynedd. 

17. Yr ydwyf gwedidysgu hanes arall am 
y Brutus hwn o hen lyfrau yr hynafiaid. 
Gwedi y diluw, tri mab Noah a feddian- 
nasant dri pharth gwahanol y ddaear. 
Sem a estynodd ei derfynau i Asia, Ham 
i Affrica, a Japheth i Ewrop. 

Y dyn cyntaf a breswyliodd yn Ewrop 
ydoedd Alanus, a'i dri mab, Hisicion, 
Armenon, a Neugio. Cafodd Hisicion 
bedwar mab ; Francus, Romanus, Alma- 
nus, a Brutus. Cafodd Armenon bump 
o feibion ; Gothus, Valagothus, Cibidius, 
Burgundus, a Longobardus. Cafodd 
Neugio dri mab ; Vandalus, Sacso, a Bo- 
ganus. O Hisicion y deilliodd pedair 
cenedl; y Ffranciaid, y Lladiniaid, y 
Germaniaid, a'r Brythoniaid; o Armen- 
on, y Gothiaid, y Valagothiaid, y Cibid- 
iaid, y Burgundiaid, a'r Longobardiaid ; 
o Neugio, y Bogariaid, Vandaliaid, Sac- 
goniaid, a'r Tarinegiaid. Holl Ewrop a 
rannwyd rhwng y llwythau hyn. 

Dywedir am Alanus ei fod yn fab i 
Fethuir, Methuir yn fabi Ogomuin, yr 
hwn oedd yn fab Thoi, Thoi yn fab Boil- 
us, Boilus o Semion, Semion o Mair, Mair 
o Ecthactus, Eubactus o Aurthack, Aur- 
thack o Ethec, Ethec o Ooth, Ooth o Aber, 
Aber o Ra Ra, o Esraa, Esraa o Hisram, 
Hisram o Bath, Bath o Jobath, Jobath o 
Joham,Joham o Japheth, JaphethoNoah, 
Noah o Lamech, Lamech o Methusalem, 
Methusalem o Enoch, Enoch o Malalehel, 
Malalehel o Cainain, Cainan o Enos, 
Enos o Seth, Seth o Adda, ac Adda a 
ffurfiwyd gan y Duw byw. 

18. Y Brythoniaid a gyfenwyd fel hyn 
oddi wrth Frutus. Brutus oedd fab Hisic- 
ìon, Hisicionoedd fab Alanus, Alanusoedd 
fab Rhea Sylvia, Rhea Sylvia oedd ferch 
Numa Pompilius, Numa oedd fab Ascan- 
ius, Ascanius o Eneas, Eneas o Anchi- 
ses, Anchises o Troius, a Troius o Darda- 
nus, Dardanus o Flisa, Flisa o Juuin, 
Juuin oJapheth ; ond yr oedd i Japheth 
saith o feibion; oddi wrth y cyntaf, a 
elwid Gomer, yr hanodd y Galiaid ; oddi 
wrth yr ail, Magog, y Scythiaid a'r Goth- 
iaid; oddi wrth y trydydd, Madian, y 
Mediaid ; oddi wrth y pedwarydd, Juuan, 
y Groegiaid ; oddi wrth y pummed, Tu- 
bal y cyfododd yr Hebreaid, yr Yspaen- 
iaid, a'r Italiaid ; oddi wrth y chweched, 

Mosoch, y tarddodd y Cappadociaid ; ac 
oddi wrth y seithfed, a elwid Tiras, y 
disgynodd y Thraciaid ; y rhai hyn oedd- 
ynt feibion Japheth, fab Noah, fab 
Lamech. 

19. Y Rhufeiniaid, gwedi iddynt gael lly- 
wodraeth y byd, a anfonasant genhadau 
at y Brythoniaid i ofyn am wystlon a 
threth, yr hyn a dderbynient oddi wrth 
bob gwledydd eraill ac ynysoedd ; ond 
hwy (y Brythoniaid) yn ffyrnig, yn 
ffroenuchel, ac uchelfrydig, a ddiystyr- 
asant y gennadwriaeth. 

Yna Julius Caisar, yr hwn oedd y 
cyntaf a gafodd awdurdod anymddibyn- 
nol yn Rhufain, a ffrommodd yn aruthr 
wrth y Brythoniaid, ac a hwyliodd gyd â 
thriugain o longau i enau y Tafwysg, lle 
y dioddefasant longddrylliad, pan ag yr 
oedd efe yn ymladd â Dolobellus, (pro- 
consul y brenhin Prydeinig, a elwid Bel- 
inus (Caswallon,) yr hwn oedd fab Mino- 
cannus, yr hwn a lywodraethai holl ynys- 
oedd Môr Tyrrhene,) a'r Julius Caisar 
hwn a ddychwelodd adref heb fuddugol- 
iaeth, a'i fìlwyr yn lluddedig, a'i longau 
yn ddrylliedig. 

20. Ond gwedi tair blynedd efe a ym- 
ddangosodd drachefn gyd & byddin fawr, 
athri chant o longau, wrth aber y Taf- 
wysg, ym mha le yr adnewyddodd ei 
ymosodiad. Yn y cynnygiad hwn, llaw- 
er o'i filwyr a'i feirch a laddwyd; canys 
yr unrhyw gonsul a osododd bigau heiyrn 
yn rhanau beision yr afon, ac wedi i hyn 
gaelei wneuthur gyd â dyfais fawr, ac 
yn ddirgelaidd, felna buasai y milwyr 
Rhufeinig yn sylwiar y peth, a wnaeth 
niwed mawr iddynt; ac fel hyn, gorfu 
ar Caisar ddychwelyd unwaith yn 
ychwaneg, heb un heddwch na buddug- 
oliaeth. Y Rhufeiniaid, gan hynny, a 
anfonwyd y drydedd waith yn erbyn y 
Brythoniaid, ac o dan lywyddiaeth Ju- 
lius, a'u gorchfygasant yn gyfagos i le a 
elwir Trinovantum (Llundain,) saith 
mlynedd a deugain cyn geni Crist, a 
phum mil a dau cant a deuddeg mlyn- 
edd o'r greadigaeth. 

Julius oedd y cyntaf a arferodd awdur- 
dod oruchaf ar y Rhufeiniaid a diriasant 
ym Mrydain ; ac o anrhydedd iddo ef, y 
Rhufeiniaid a wnaethant ddeddf i alw y 
pummed mis ar ei enw ef. Efe a lofrudd- 
iwyd yn y Curia yn ides Mawrth, ac Oc- 
tavius Augustus a'i canlynodd yn Ymher- 
odraeth y byd. Efe ydoedd yr unig 

ymherawdwr a dderbyniodd dreth oddi- 


wrth y Brythoniaid, yn ol fel ag y dy- 
wed Virgil ;— 


““ Purpurea inrexti tollunt aulea Britanni.” 


21. Y nesaf ar ei ol ef, a ddaeth i Frydain, 
ydoedd yr ymherawdwr Claudius, yr 
hwn a deyrnasodd saith mlynedd a deu- 
gain gwedi geni Crist. Efe a ddug gyd 
âg ef ryfel a difrodiad ; ond, nid heb golli 
dynion, efe o'r diwedd a fuddugoliaeth- 
odd ar Frydain. Efe yn nesaf a hwyl- 
iodd i'r Orkneys, y rhai hefyd a ynnill- 
odd efe, ac wedi hynny a'u gosododd dan 
dreth. Ni dderbynid treth yn ei amser 
ef oddi wrth y Brythoniaid ; ond telid hi 
i'r ymherawdwr Brythonig. Efe a deyrn- 
asodd dair blynedd ar ddeg ac wyth mis. 
Mae ei golofn i'w gweled yn Moguntia 
(ym mhlith y Lombardiaid,) lle y bu 
farw ar ei ffordd i Rhufain. 

22. Gwedi genedigaeth Crist, ym mhen 
cant a thriugain mlynedd, y brenhin Lu- 
cius (Lleurwg, neu Lleufer Mawr,) ynghyd 
& phennaethiaid y bobl Brydeinig,a dder- 
byniasant fedydd, mewn canlyniad i gen- 
nadwriaeth oddi wrth yr ymherawdwyr 
Rhufeinig a'r Pab Evaristus Eleutherius. 

23. Severus ydoedd y trydydd ymher- 
awdwr a groesodd y môr i Frydain, ym 
mha wlad, er mwyn ymddiffyn y taleith- 
au a adynnillwyd oddiwrth ymosodiadau 
barbaraidd, efe a orchymynodd ar fod i 
fur (gwal Sever) gael ei wneuthur rhwng 
y Brythoniaid, y Scottiaid, a'r Pictiaid, 
yn groes i'r ynys o fôr hyd fôr, mewn 
hyd yn gant a thair ar ddeg ar hugain o 
filldiroedd ; yr hon a elwir yn iaith y 
Brythoniaid, gwal. Ac heb law hyn, 
efe a orchymynodd ar fod iddi gael ei 
gwneuthur rhwng y Brythoniaid, a'r 
Pictiaid, a'r Scottiaid ; canys y Scottiaid 
o'r gorllewin, a'r Pictiaid o'r gogledd, yn 
unfrydol a wnaent ryfel yn erbyn y 
Brythoniaid, ond yr oeddynt mewn 
heddwch yn eu plith eu hunain. Heb fod 
yn hir, bu Severus farw ym Mrydain. 

24. Y pedwerydd ymherawdwr a gormes- 
wr, ydoedd Carausius, yr hwn, gwedi ei 
gynhyrfu oblegid llofruddiaeth Severus, 
a ddaeth drosodd i Frydain; ac wedi i 
arweinwyr y bobl Rhufeinig ddyfod atto, 


efe a ddialodd yn greulon ar bennaeth- 


iaid a llywodraethwyr, achos Severus. 
25. Y pummed ydoedd Constantius, tad 

Cystenyn Fawr. Bu farw ym Mrydain ; 

mae ei feddrod, megis ag yr ymddengys 

oddi wrth yr ysgrif ar eì garreg fedd, yr 
hon sydd i'w gweled yn bresennol, yn 
gyfagos i ddinas a elwir Caer Segont (ger 
Caernarfon.) Arbalmant y ddinas gry- 
bwylledig, efe a hauodd dri hedyn o aur, 
arian, a phres, fel na cheid dyn tlawd 
ynddi yn dragywydd. Gelwir hi hefyd 
Minmanton. 

26. Maximianus oedd y chwechfed ym- 
herawdwr a lywodraethodd ym Mrydain. 
Yn ei amser ef y dechreuodd y consul- 
iaid, ac y rhoed heibio yr enw Caisar; 
yn yr amser hwn hefyd y daeth St 
Martin i fod yn enwog am ei rinweddau 
a'i wyrthiau, ac a fu mewn cydymddi- 
ddan åg ef. 

27. Y seithfed ymherawdwr oedd Max- 
imus. Efe a ymddeolodd o Frydain gyd 
a'i holl allu milwraidd, ac a laddodd 
Gratian, brenhin y Rhufeiniaid, ac a 
gafodd lywodraeth holl Ewrop. Yn an- 
ewyllysgar i anfon ei gymdeithion mil- 
wraidd at eu gwragedd a'u plant, a'u 
meddiannau ym Mrydain, efe a roes 
iddynt amrywiol diriogaethau o'r llyn 
ar ben Mynydd Jovis, i'r ddinas a_elwir 
Cant Guic, ar hyd y Crug gorllewinol, 
hynny ydyw, hyd Cruc Occident. Y rhai 
hyn ydyw y Cymry Armoricaidd, ac y 
maent yn aros yno hyd y dydd hwn. 
Mewn canlyniad i absennoldeb y rhai 
hyn, gorchuddiwyd Prydain gan gen- 
hedloedd estronol, a'r gwir etifeddion a 
fwriwyd allan, hyd oni chyfryngodd Duw 
â'i gymmorth. Hyspysir gan draddodiad 
ein hynafiaid, i saith o ymherawdwyr 
fyned i Brydain, er bod y Rhufeiniaid 
yn haeru eu bod yn naw. 

Yr wythfed oedd Severus arall, yr hwn 
yn achlysurol a drigiannai ym Mrydain, 
ac weithiau yn Rhufain, lle y bu efe 
farw, 

Y nawfed ydoedd Constantius, yr hwn 
a deyrnasodd un flynedd ar bymtheg ym 
Mrydain, ac yn ol yr adroddiad, a lof- 
ruddiwyd yn frawychus yn yr eilfed 
flwyddyn ar bymtheg o'i deyrnasiad. 

28. Fel hyn, yn ol y cyfrif a roddir gan y 
Brythoniaid, y Rhufeiniaid a'u llywod- 
raethasant bedwar cant a naw mlynedd. 

Gwedi hyn, y Prydeiniaid a ddirmyg- 
asant awdurdod y Rhufeiniaid, ac ni 
wnaent na thalu teyrnged, na derbyn eu 
brenhinoedd ; ac ni feiddiai y Rhufein- 
iaid. mwyach gynnyg llywodraethu 
gwlad pobl pa un a lofruddiodd ei chen- 
nadau. 

29. Rhaid i ni droi yn awr at y gormeswr 
Maximus. Gratian, ynghyd â'i frawd 
Valentinian, a deyrnasasant saith mlyn- 
edd. Ambrose, Esgob Milan, oedd y 
pryd hwnnw yn enwog am ei ddeheu- 
rwydd yn nhybiadau y Catholiciaid. 
Valentinianus a Theodosius a deyrnas- 
asant wyth mlynedd. Y pryd hwnnw 
cynnaliwyd Cymmanfa yng Nghaercys- 
tenyn, pryd yr oedd yn wyddfodol dri 
chant a hanner o'r Tadau, ac yn yr hon 
y condemniwyd pob heresiau. Yr oedd 
Jerome, Presbyter Bethlehem, y pryd 
hwnnw yn enwog ym mhobman. Pan 
ag yr oedd Gratian yn dal prif-lywodr- 
aeth y byd, Maximus, mewn cynnwrf 
ym mhlith y milwyr, a gyfarchwyd yn 
ymherawdwr ym Mhrydain; ac yn 
fuan efe a groesodd y môr i Gâl. Yn 
Paris, drwy fradwriaeth Mellobaudes, 
llywydd y marchogion, gorchfygwyd 
Gratian; a chan ffoi i Lyons, efe a 
gymmerwyd, ac a roddwyd i farwol- 
aeth; Maximus gwedi hyn a gyssyllt- 
odd ei fab Victor yn y llywodraeth. 

Martin, yr hwn oedd enwog am ei 
rinweddau mawrion, ydoedd y pryd 
hwn yn Esgob Tours. Ym mhen ennyd 
o amser, diosgwyd Maximus o'i rwysg 
brenhinol gan y Consuliaid Valentin- 
ianus a Theodosius, a dedfrydwyd ef i 
golli ei ben wrth y drydedd garreg fill- 
dir o Aguileia ; yn yr un flwyddyn he- 
fyd y lladdwyd ei fab Victor yn Gâl 
gan Arbogastes ; pum mil, chwech cant, 
a phedwar ugain a deg o flynyddoedd 
gwedi creadigaeth y byd. 

30. Tair gwaith rhoddwyd y cenhadwyr 
Rhufeinig i farwolaeth gan y Brython- 
iaid ; ac etto y rhai hyn, pan eu hym- 
lidid gan ymosodiadau y cenhedloedd 
barbaraidd, sef y Scottiaid a'r Pictiaid, 
a ymhweddent o galon am gynnorthwy 
y Rhufeiniaid. Er mwyn llwyddo yn 
eu ceisiadau, anfonasant genhadau; y 
rhai a aethant ì mewn gyd ag argraph- 


iadau o ofid dwys—eu penau yn or-- 


chuddiedig & llwch, ac yn dwyn gyd å 
hwynt anrhegion gwerthfawr mewn 
ffordd o ìawn am lofruddiaeth y cen- 
hadau. Derbyniwyd hwynt yn serchog 
gan y consuliaid, a hwy a dyngasant 
ufudd-dod i'r iau Rufeinig, gan nad pa 
mor drom y gosodid hi arnynt. 

Y Rhufeiniaid, gan hynny, a ddaeth- 
ant gyd â byddin gref i gynnorthwyo y 
Brythoniaid ; ac wedi pennodi llywodr- 

aethwr arnynt, a threfnu eu llywodr- 
aeth, hwy a ddychwelasant i Rufain; a 
chymmerodd hyn le bob yn ail, dros yr 
yspaid o dri chant ac wyth a deugain o 
flynyddoedd. Y Brythoniaid, beth byn- 
nag, oblegid gorthrymder yr ymerodr- 
aeth, a lofruddiasant drachefn y dir- 
prwywyr Rhufeinig ; a thrachefn erfyn- 
iasant am gynnorthwy. Unwaith yn 
ychwaneg, cymmerodd y Rhufeiniaid at 
lywodraeth y Brythoniaid, ac a'u cyn- 
northwyasant i droi eu cymmydogion 
yn eu holau ; ac wedi gwaghau y wlad 
o'i haur, arian, pres, mêl, a gwisgoedd 
gwerthfawr, dychwelasant mewn gorfol- 
edd mawr i Rufain. 

31. Gwedi y rhyfel crybwylledig rhwng 
y Brythoniaid a'r Rhufeiniaid, llofruddiad 
eu llywodraethwyr,a buddugoliaeth Max- 
imus, yrhwn a laddodd Gratian, a ther- 
fyniad y gallu Rhufeinig ym Mrydain, 
buont mewn ofn ddeugain mlynedd. 

Vortigern (Gwrtheyrn) a deyrnasai y 
pryd hwnnw ym Mrydain. Yn ei 
ddyddiau ef yr oedd achos i'r brodorion 
ofni, nid yn unig oblegid ymosodiadau 
y Scottiaid a'r Pictiaid, ond y Rhufein- 
iaid, yn gystal a'u hofnau oblegid Am- 
brosius (Emrys.) 

Yn y cyfryw amser, tair llong, alltud- 
iedig o Germany, a ddaethant i Frydain. 
Hwy a lywyddid gan Hengist a Horsa 
brodyr, a meibion Wihtgils. Wihtgils 
ydoedd fab Witta, Witta o Wecta, Wecta 
o Woden, Woden o Frithowald, Fritho- 
wald o Frithuwulf, Frithuwulf o Finn, 
Finn o Godwulf, Godwulf o Geat, yr 
hwn fel y dywedant ydoedd fab i dduw, 
nid i Dduw Hollalluog a'n Harglwydd 
Iesu Grist (yr hwn cyn dechreuad y byd, 
ydoedd gyd a'r Tad a'r Yspryd Glân, yn 
ogyhyd-dragywyddol ac o'r un sylwedd 
a'r Tad, a'r hwn, mewn trugaredd i'r 
natur ddynol, ni fu gywilydd ganddo 
gymmeryd agwedd gwas,) ond hiliog- 
aeth un o'u heilunod, a'r hwn, wedi eu 
dallu gan ryw ddemon, a addolent, yn 
ol defod y paganiaid. Derbyniodd Vor- 
tigern hwynt fel caredigion, ac a roddes 
yn feddiantiddynt ynys, yrhon yn eu 
hiaith a elwir Thanet, a chan y Prydein- 
iaid Ruym, (weithiau Ruoichin, Ruith- 
in, neu “yr afon-ynys.”) Gratianus 
‘Equantius a deyrnasai y pryd hwnnw 
yn Rhufain. Derbyniwyd y Sacson- 
iaid gan Vortigern, bedwar cant a saith 
a deugain o flynyddoedd gwedi dioddef- 

aint Crist ; ac yn ol traddodiad ein hyn- 
aflaid, o'r pryd y daethant gyntaf i Fry- 
dain, hyd. y flwyddyn gyntaf o deyrnas- 
iad y brenhin Edmund, pum cant a dwy 
flynedd a deugain ; ac i'r flwyddyn ag 
yr ydym ni yn ysgrifenu, yr hon ydyw 
y bummed o'i deyrnasiad, pum cant a 
saith a deugain o flynyddoedd. 

32. Yn yr amser hwnnw y daeth Sant 
Germanus, (Garmon,) gŵr neillduol am 
ei rinweddau aml, i bregethu i Frydain ; 
trwy ei weinidogaeth, llawer a achub- 
wyd ; ond llawer hefyd a fuont feirw 
yn annychweledig. O'r amryw wyrth- 
iau y galluogwyd ef gan Dduw i'w cyf- 
lawni, ni wnaf ond enwi ychydig yma. 
Mi a gyfeiriaf ym mlaenaf mewn per- 
thynas i frenhin annuwiol a gormesol a 
elwid Benlli, (Brenhin Powys.) Y gwr 
sanctaidd, gwedi cael gwybod am ei ym- 
ddygiad annuwiol, a frysiodd i ymweled 
âg ef er mwyn ei gynghori. Pan ddaeth 
gŵr Duw a'i weinyddwyr at borth ei 
ddinas, hwy a dderbyniwyd yn barchus 
gan y porthor, yr hwn a ddaeth allan ac 
a'u cyfarchodd hwynt. Iwn a awdur- 
dodasant i hyspysu eu bwriad i'r bren- 
hin, yr hwn a anfonodd iddynt atteb 
sarrug, gan gyhoeddi drwy lw, pe yr 
arosent yno flwyddyn, na dderbynid 
hwynt i'r ddinas. Pan ag yr oeddynt 
yno yn disgwyl am attebiad, neshaodd 
yr hwyr, ac ni wyddent pa le i fyned. 
O'r diwedd, daeth un o weision y bren- 
hin ; yr hwn, wedi iddo ymgrymmu i 
ŵr Duw, a fynegodd iddynt eiriau y 
gormeswr, gan eu gwahodd ar yr un 
pryd i'w dŷ ei hun ; i'r hwn yr aethant, 
a hwy a dderbyniwyd yn roesawgar. 
Beth bynnag, digwyddodd nad oedd 
ganddo anifeiliaid, ond un fuwch a llo; 
a chan ei fod yn cael ei gymmell gan ei 
garedigrwydd, efe a laddodd ac a barrot- 
todd y llo i'w westeion, ac a'i gosododd 
ger eu bron hwynt. Ond gorchymyn- 
odd Sant Germanus i'w gymdeithion na 
thorrent asgwrn o'r llo; a bore dran- 
nocth cafwyd ef yn fyw a dianaf, ac yn 
sefyll yn ymyl ei fam. 

33. Yn fore yr un diwrnod, aethant dra- 
chefn at borth y ddinas, i erfyn am 
wrandawiad gan y brenhin drygionus; 
a phan ag yr oeddynt yn gweddio yn 
ddwys, ac yn disgwyl am dderbyniad, 
dacth dyn gorchuddiedig gan chwŷs 
allan attynt, gan ymgrymmu ger eu 
bron hwynt. Yna Sant Germanus a'i 

hannerchodd ef, gan ddywedyd, “A 
wyt ti yn credu yn y Drindod Sanct- 
aidd?” I'r hyn yr attebodd y dyn, 
“Yr wyf yn credu ;” ac efe a'i bedydd- 
iodd ef; ac wedi ei gusanu ef, a ddy- 
wedodd wrtho, “Dos mewn heddwch; 
o fewn yr awr hon y byddi di farw, ac y 
mae angylion Duw yn disgwyl am da- 
nat yn yr awyr, a thi a esgyni at Ddnw 
yn yrhwn y credaist.” Efe, mewn ll- 
wenydd mawr, a aeth i'r ddinas; ac 
wedi cyfarfod a'r rhaglaw, a ddaliwyd, a 
rwymwyd, ac a arweiniwyd o flaen y 
gormeswr; yr hwn, gwedi cyhoeddi 
dedfryd arno, a'i rhoddodd yn union- 
gyrchol i farwolaeth ; canys cyfraith y 
brenhin drygionus ydoedd, y byddai i 
bwy bynnag na fyddai wrth ei waith 
cyn cyfodiad haul, gael ei dorfynygin yn 
y castell. Yn y cyfryw amser, Sant 
Germanus, ynghyd a'i gymdeithion, a 
ddisgwyliasant drwy yr holl ddiwrnod 
hwn wrth y porth, heb gael myned at y 
gormeswr. 

91. Y dynagrybwyllwyd (sef y blaenaf, 
beth bynnag, a arosodd gyd & hwynt 
“Cymmer ofal,” ebai Sant Germanus 
“na fydd i neb o'th gyfeillion drigo y 
noson hon ofewn y muriau hyn.” Ar 
hyn, efe gyd â brys a aeth i'r ddinas, ac 
a ddygodd allan ei naw mab, a chyd â 
hwynt efe a ddychwelodd i'r tŷ y dang- 
osodd efe y fath letteugarwch caredig. 
Gorchymynodd Sant Germanus iddynt 
aros yma, gan ymprydio; a phan gau- 
wyd y pyrth, efe a ddywedodd wrthynt, 
“Gwyliwch ; a pha beth bynnag a gym- 
mer Je yn y castell, na throwch eich 
golygon yno; gweddiwch yn ddibaid, 
ac erfyniwch am nodded Duw.” Ac 
wele, yn gynnar yn y nos, syrthiodd tân 
o'r nefoedd, ac a losgodd y ddinas, yng 
nghyd a'r holl rai hynny ag oeddyrt 
gyd â'r gormeswr, fol na ddiangodd un; 
ac ni ail-adeiladwyd y castell hwnnw 
hyd y dydd hwn. 

35. Y dydd nesaf, y dyn lletteugar a ddy- 
chwelwyd drwy bregeth Sant Germa- 
nus, ac a fedyddiwyd, efe a'i feibion, 
ynghyd & holl drigolion y parth hwnnw 
o'r wlad ; a Sant Germanus a'i bendith- 
iodd ef, gan ddywedyd, “Ni pheida 
brenhin o'th hiliogacth di yn dragyw- 
ydd.” Enw y person hwn yw Catel 
Drunluc, (Cadell Deyrnllwg.) “Or 
dydd hwn allan, ti a fyddi frenhin holl 
ddyddiau dy fywyd.” Fel hyn cytlawn- 

wyd prophwydoliaeth y Psalmydd, “Efe 
sydd yn codi y tlawd o'r llwch, ac yn 
dyrchafu yr anghenus o'r dommen.” Ac 
yn ol rhagddywediad Sant Germanus, o 
fod yn was efe a ddaeth yn frenhin; ei 
holl feibion oeddynt frenhinoedd, ac o'u 
hiliogaeth hwynt y mae holl wlad Po- 
wys gwedi cael ei llywodraethu hyd 
heddyw. 

36. Gwedi i'r Sacsoniaid aros am ryw 
amser yn ynys Thanet, addawodd Vorti- 
gern eu diwallu å dillad ac âg ymborth, 
ar yr ammod iddynt hwy ymladd yn 
erbyn gelynion ei wlad. Ond gan i'r 
barbariaid gynnyddu yn ddirfawr mewn 
nifer, methodd y Brythoniaid a chyf- 
lawni eu hymrwymiad ; a phan ddarfu 
i'r Sacsoniaid, yn ol yr addewid a wnaed, 
ofyn am ddillad ac ymborth, y Brython- 
iaid a'u hattebasant,—“Mae eich nifer 
gwedi cynnyddu ; nid oes angen yn awr 
am eich cynnorthwy ; chwi ellwch, gan 
hynny, ddychwelyd adref, canys ni allwn 
ni eich cadw yn hwy ;” acarhynhwy a 
ddechreuasant ddyfeisio ffordd i dorri yr 
heddwch â hwynt. 

37. Ond Hengist, yn yr hwn yr oedd de- 
all a dichell yn gyssylltiedig, gan weled ei 
fod yn ymwneud a brenhin anwybodus, 
ac â dynion gwammal, ac yn analluog i 
wrthsefyll llawer o wrthwynebiad, a at- 
tebodd Vortigern fel hyn,—“ Yr ydym 
ni yn wir yn ychydig nifer; ond os 
rhoddwch chwi gennad i ni, nyni a an- 
fonwn i'n gwlad am nifer ychwanegol o 
fìlwyr, gyd & pha rai ni a ymladdwn 
drosoch chwi a'ch deiliaid.” Cydsyniodd 
Vortigern â'r cynnygiad hwn, a chen- 
nadau a anfonwyd i Scythia; o ba le, 
gwedi dewis nifer o fyddinoedd dewr, 
hwy a ddychwelasant mewn un ar 
bymtheg o longau, gan ddwyn gyd â 
hwynt ferch landeg Hengist. Ac yn awr, 
y pennaeth Sacsonaidd a barottodd 
wledd, i'r hon y gwahoddodd efe y bren- 
hin a'i swyddogion, ynghyd â Ceretic, ei 
gyfieithydd ; ac yr oedd gwedi gorchym- 
yn yn flaenorol i'w ferch roddi iddynt 
gyflawnder o win a chwrw, fel y medd- 
went yn fuan. Llwyddodd y cynllun 
hwn ; a Vortigern gwedi ei gynhyrfu gan 
y diafol, a ymserchodd yng nglendid yr 
eneth, ac a'i gofynnodd, drwy gyfrwng 
ei ladmerydd, gan ei thad, gan addaw 
iddi beth bynnag a ofynnai. Yna Hengist, 
yr hwn oedd yn barod gwedi ymgyng- 
hori â'i henuriaid, a ddaethant gyd &g ef 

o hiliogaeth Oghgul, (ynys yn Denmark, 
a elwir Angel,—oddi wrth hon, Angles,) 
a ofynnodd am ei ferch y dalaeth a elwir 
yn Saesoneg Centland, yn Gymraeg, 
Ceint, (Cent.) Gwnaed hyn yn ddiarwy- 
bod i'r brenhin Guoyrancgonus, yr hwn 
a deyrnasai y pryd hwnnw yng Nghent, 
a'r hwn a gafodd gyfran fawr o flinder 
wrth weled ei deyrnas fe) hyn yn cael ei 
chymmeryd oddi arno yn lladradaidd, ac 
yn dwyllodrus, ac yn annoeth yn cael ei 
rhoddi i estroniaid. Fel hyn, y forwynig 
a roddwyd i'r brenhin ; ac efe a gysgodd 
gyd & hi, gan ei charu yn fawr. 

38. Hengist gwedi hyn a ddywedodd 
wrth Vortigern, “ Myfi a fyddaf i chwi yn 
dad yn gystal a chynghorwr :na ddirmyg- 
wch fy nghynghorion, ac ni fydd i chwi 
unrhyw achosi ofni y cewch eich gorch- 
fygu gan un dyn, na chan unrhyw 
genedl pa bynnag ; canys pobl fy ngwlad 
ì ydynt gedyrn, rhyfelgar, a phybyr; os 
chwi a'i cymmeradwywch, mi a anfonaf 
am fy mab a'm brawd, y ddau yn wŷr 
grymmus, pa rai wrth fy arch i a ym- 
laddant â'r Scottiaid ; a chwi a ellwch 
roddiiddynt y gwledydd yn y gogledd, 
yn agos i fur Gual (Gwal Antoninus.”) 
Gwedi i'r pennadur anwagelog gydsynio 
â hyn, daeth Octa ac Ebusa gyd â deu- 
gain o longau. Yn y rhai hyn hwylias- 
ant oddi amgylch gwlad y Pictiaid, a 
difrodasant yr Orkneys, a chymmerasant 
feddiant o amryw wledydd, hyd yn oed 
at y terfynau Pictaidd. 

Ond Hengist yn raddol, a barhâai i an- 
fon am longau o'i wlad ei hun, fel ag y 
gadawyd rhai o'r ynysoedd o ba le y 
daethant, heb drigolion ; a thra yr oedd 
ei bobl ef yn cynnyddu mewn gallu a 
nifer, daethant i dalaeth grybwylledig 
Cent. 

39. Yn y cyfryw amser, Vortigern, megis 
pe buasai yn ewyllysio ychwanegu at y 
drygau a achlysurwyd eisioes ganddo, a 
briododd ei ferch ei hun, o'r hon y caf- 
odd fab. Pan wnaed hyn yn hyspys i 
St. Germanus, efe a ddaeth, ynghyd â'r 
holl Offeiriaid Brythonaidd, i'w geryddu ; 
a phan ag yr oedd cynnulleidfa fawr o 
Eglwyswyr a lleygion yn ymgynghori, y 
brenhin gwael a orchymynodd i'w ferch. 
ymddangos yn eu gŵydd, ac yn mhresen- 
noldeb pawb i gyflwyno ei mab i St. 
Germanus, a chyhoeddi mai efe oedd tad 
y plentyn. Y fenyw anfoesgar a ufudd- 
haodd ; a St. Germanus, gan gymmeryd 


456 


y plentyn, a ddywedodd, “ Myfi a fyddaf 
yn dad i ti, fy mab, ac ni’th ollyngaf hyd 
oni rodder i mi ellyn, gwelleifyn, a 
chrib ; ac y mae yn cael ei ganiattau i ti 
eu rhoddi i'th dad naturiol yn ol y 
cnawd.” Y plentyn, gan ufuddhau i Bt. 
Germanus, a chan fyned at ei dad Vorti- 
gern, a ddywedodd wrtho, “Ti yw fy 
nhad; eillia a thorr wallt fy mhen.” 
Gwridodd y brenhin, ac ni ddywedodd 
ddim, ac heb roddi attebiad i'r plentyn, 
cyfododd mewn digter mawr, a ffodd o 
bresennoldeb St. Germanus, gan gael ei 
felldithio a'i gondemnio gan yr holl 
gynghor. 

40, Ond yn fuan ar ol hyn, gan alw ei 
ddeuddeg gŵr doeth ynghyd, er mwyn 
ymgynghori pa beth i'w wneuthur, hwy 
a ddywedasant wrtho, “Cilia i derfynau 
pellennig dy deyrnas; yno adeilada a 
chadarnha ddinas i amddiffyn dy hun; 
canys y dynion a dderbyniaist ydynt 
fradwrus, ac yn ceisio dy ddarostwng 
drwy dwyll, ac hyd yn oed yn nhymmor 
dy fywyd, yn cymmeryd gafael ar yr holl 
wledydd ag ydynt dan dy awdurdod di; 
a pha faint mwy y ceisiant hynny ar ol 
dy farwolaeth? Y brenhin, gwedi ei 
foddloni gan y cynghor hwn, a ymad- 
awodd ynghyd a'i ddoethion, ac a deith- 
iodd drwy amrywiol barthau o'i wledydd, 
i chwilioam le cyfleus i adeiladu cas- 
tell. Gwedi teithio ym mhell ac agos yn 
ofer, daethant o'r diwedd i dalaeth a el- 
wir Guenet (Gwynedd;) ac wedi bwrw 
golwg ar fynyddoedd Heremus (Eryri,) 
hwy a ddarganfuasant ar drum un o 
honynt le cyfleus i adeiladu castell. Ar 
hyn, y doethion a ddywedasant wrth y 
brenhin, “ Adeilada yma ddinas, canys 
yn y Ìle hwn hi a fydd byth yn ddiogel 
rhag y barbariaid. Yna y brenhin a an- 
fonodd am grefftwyr, sciri coed, a seiri 
meinì, gan gasglu defnyddiau angen- 
rheidiol at yr adeiladaeth ; ond y cwbl 
a ddiflannodd mewn un noswaith, fel 
nad oedd dim yn aros o'r holl bethau a 
barottoisid tu ag at adeiladu y castell. 
Defnyddiau drachefn a gasglwyd o bob 
parthau, yr ail, a'r drydedd waith, ac a 
ddiflannasant fel o'r blaen, fel ag y bu 
pob cynnygiad yn aneffeithiol. Gofyn- 
nodd Vortigern i'w ddoethion am achos 
y gwrthwynebiad hwn i'w anturiaeth, 
ynghyd & bod y fath draul fawr gwedi 
myned yn ofer? IIwythau a attebasant, 
“Rhaid i ti gael plentyn gwedi ei eni 

heb dad iddo; rhaid ei roddi i farwol- 
aeth, a thaenellu â'i waed y lle ar yr 
hwn y mae y castell i gael ei adeiladu, 
amgen ni byddi ti yn dragywydd gyr- 
haeddyd dy amcan.” 

41. Mewn canlyniad i'r attebiad hwn,an- 
fonodd y brenhin gepnadau drwy holi 
Frydain, i chwilio am blentyn heb dad 
iddo. Ac wedi chwilio drwy yr holl 
daleithiau, daethant i faes JElecti (Bam- 
leg,) yn nosparth Glevesing, (rhwng W ysg 
a Rhymni, Mynwy,) lle yr oedd haid o 
blant yn chwareu pêl. A chan i ddau o 
honynt ymrafaelio, dywedodd un wrth y 
llall, “O fachgen heb dad, ni ddigwydd 
daioni byth i ti.” Ar hyn y cennadau a 
ymholasant yn fanwl â'r fam a'r bechgyn 
eraill pa un a fuasai tad iddo. Gwedid 
hyn gan y fam, yr hon a ddywedai, 
“Ym mha fodd yr ymddygwyd ef nis 
gwn ; canys ni fu a wnaethum erioed âg 
unrhyw ddyn ;” ac yna hi a dystiodd yn 
ddifrifol nad oedd iddo unrhyw dad 
daearol. Y bachgen gan hynny a gym- 
merwyd ac a ddygwyd ymaith, ac aeth- 
pwyd ag ef ger bron Vortigern y 
brenhin. 

42. Pennodwyd cyfarfod i gael ei gynnal 
y dydd nesaf, er mwyn ei roddi ef i 
farwolaeth. Yna y gofynnodd y bach- 
genyn i'r brenhin, “Pa ham y dygodd 
eich gweision fi yma?” “Fel y'th ro- 
dder i farwolaeth,” attebai y brenhin ; 
“ac fel y byddo i'r tir ar yr hwn y mae 
fy ymddiffynfa i'w hadeiladu, gael ei 
daenellu â'th waed; canys heb hynny 
ni bydd yn fy ngallu ei hadeiladu.” 
“Pwy,” ebai y bachgen, “a'ch dysgodd 
chwi i wneuthur hynny?” “Fy noeth- 
ion,” attebai y brenhin. “ Gorchymyn- 
wch hwynt yma,” attebai y bachgen; 
ac wedi eu cynnull ynghyd, efe a ofyn- 
odd iddynt, “Trwy ba foddion y dat- 
guddiwyd i chwi na ellid adeiladu y 
castell mewn un modd, heb i'r tir gael 
ei daenellu yn flaenorol â'm gwaed i? 
Llefarwch yn ddihocced, a mynegwch 
pwy am dangosodd i chwi? Ac yna, 
gan droi at y brenhin, efe a ddywedodd, 
“ Myfi yn fuan a ddatguddiaf bob peth i 
chwi; ond yr wyf yn ewyllysio holi 
eich doethion, ac am iddynt hwy ddan- 
gos i chwi pa beth sydd yn guddiedig 
dan y palmant hwn.” Wedi iddynt 
hwy gyfaddef eu hanwybodaeth, Myr- 
ddin a ddywedodd, “ Y mae llyn yma, 
deuwch a chloddiwch ;” a hwy a wnae- 

thant hynny, a chawsant y llyn. Ac 
efe a ofynodd iddynt pa beth oedd yn y 
llyn ; ond hwy a gywilyddiwyd, ac ni 
roisant attebiad. “ Myfi,” ebai y bach- 
gen, “a allaf ei ddangos i chwi; y mae 
dau lestr yn yllyn;” a hwy a'i chwil- 
iasant, ac a'u cawsant. Yna efe a ych- 
wanegodd eu holi, “Pa beth sydd yn y 
llestri?” Ond yr oeddynt yn ddistaw: 
“Mae pabell ynddynt,” ebai Myrddin ; 
“gwahenwch hwynt, a chwi a'u cewch 
hwynt felly;” gwnaed hyn ar orch- 
ymyn y brenhin, a chaed ynddynt ba- 
bell oblygedig. Y bachgen, gan barhau 
i holi y doethion, a ofynodd pa beth 
oedd yn y babell; ond hwy nis gwy- 
ddent pa beth i atteb. “ Mae,” ebai ef, 
“yn y babell ddwy sarph, un wen, ac 
un goch; tynnwch y babell o'i phlyg- 
ion ;” ac wedi gwneuthur hyn, gwelid 
dwy sarph; “ystyriwch yn fanol,” ebai 
ef, “yr hyn y maent yn wneuthur.” 
Dechreuodd y ddwy sarph ymorchestu 
â'u gilydd ; a'r sarph wen, gan ymddyr- 
chafu, a daflodd. y llall i lawr i ganol y 
babell, ac weithiau a'i hymlidiodd i'r 
ymyl; a hyn a wnaed dair gwaith. O'r 
diwedd y sarph goch, yr hon a ymddang- 
osai y wannaf o'r ddwy, a ymlidiodd y 
sarph wen o'r babell ; a'r un wen, gan 
gael ei hymlid drwy y llyn gan y sarph 
goch, a ddiangodd o'r golwg. Yna Myr- 
ddin a ofynodd i'r doethion pa beth a 
arwyddocceid gan y weledigaeth hon ? 
ac wedi iddynt gyfaddef eu hanwybod- 
aeth, efe a ddywedodd wrth y brenhin, 
“Myfi a ddangosaf i chwi arwyddoccad 
y dirgelwch hwn. Mae y llyn yn ar- 
wyddoccau y byd hwn; y ddwy sarph 
ydynt ddwy ddraig ; y sarph goch ydyw 
eich draig chwi ; ond y sarph wen ydyw 
draig y bobl a feddiannant lawer o dal- 
eithiau ac ardaloedd Prydain, hyd ym 
mron o fôr hyd fôr. O'r diwedd, beth 
bynnag, ein pobl ni a gyfodant, ac a 
ymlidiant ymaith hiliogaeth y Sacson- 
iaid hyd o'r tu draw i'r môr, o ba le y 
daethant ar y cyntaf; ond bydded i 
chwi ymadael a'r lle hwn, am na chan- 
iatteir i chwi adeiladu castell arno ; a 
myfi, i'r hwn y mae rhagluniaeth gwedi 
caniattau y lle hwn, a arosaf yma; pan 
ag y mae yn orphwysedig arnoch chwi i 
ymofyn am dalaeth, lle y gellwch adeil- 
adu eich castell.” “Pa beth yw eich 
enw ?” holai y brenhin. “Myfi a elwir 
Emrys,” attebai y bachgen; ac mewn 


8L 


457 


attebiad pellach i ofyniad y brenhin, o 
“ba le yr hanodd?” efe a attebodd, 
“ Consul Rhufeinig oedd fy nhad.” 

Ar hyn y brenhin a roes iddo y ddi- 
nas honno, ynghyd â holl daleithiau gor- 
llewinol Prydain; ac wedi ymadael 
ynghyd a'i ddoethion i'r ardal aswy, efe 
a adeiladodd ddinas, yr hon yn ol ei 
enw ef a alwyd Cair-Guorthegirn, (Caer- 
Gwrtheyrn.) 

[Mae gwahaniaeth barn ynghylch y 
lle yr oedd dinas Gwrtheyrn yn sefyll 
arno. Dywed Usher mai yng Ngwent, 
eraill mai yn Gwrthrenion ym Maes- 
yfed yr oedd; ac y mae Whittaker yn 
barnu mai Maridunum, neu Gaerfyrddin 
ydoedd.] 

43. O'r diwedd Gwrthefyr, mab Gwrht- 
eyrn, a ymladdodd yn wrol yn erbyn 
Hengist a Horsa a'u pobl ; a'u hymlid- 
iodd i ynys Thanet, ac am dair gwaith 
a'u cauodd o'i mewn, ac a'u hamgylch- 
ynodd ar y tu gorllewinol, 

Y Sacsoniaid. yn awr a anfonasant 
genhadau i Germany am adgyfnerthion 
mawrion, a nifer ychwanegol o longau ; 
ac wedi cael hyn, hwy a ymladdasant 
& brenhinoedd a thywysogion Prydain ; 
ac weithiau helaethasant eu terfynau 
drwy fuddugoliaeth, ac weithiau gorch- 
fygid ac ymlidid hwynt yn ol. 

44. Pedair gwaith yr ymladdodd Gwr- 
thefyr yn wrol â'r gelyn ; enwyd y gyn- 
taf; yr ail oedd ar yr afon Darent; y 
drydedd yn Ford, yn eu hiaith hwy a 
elwir Epsford, ac yn ein hiaith ni Set 
thirgabail; yno y syrthiodd Horsa, a 
Categirn mab Gwrtheyrn; y bedwar- 
edd frwydr a ymladdodd efe oedd yn 
agos i'r garreg ar lan y mor Galicaidd, 
lle y ffodd y Sacsoniaid, gwedi eu gorch- 
fygu, i'w llongau. 

Gwedi amser byr, bu Gwrthefyr farw ; 
cyn ei farwolaeth, am ei fod yn bryderus 
dros ddedwyddwch dyfodol ei wlad, efe 
a orchymynodd i'w gyfeillion gladdu ei 
gorph wrth y ddyfodfa i'r porthladd 
Sacsonaidd, hynny yw, ar y graig y 
tiriodd y Sacsoniaid gyntaf arni; “ Ca- 
nys,” ebai ef, “er y gallant breswylio 
parthau eraill o Frydain, etto os dilyn- 
wch fy ngorchymynion i, ni arosant 
byth yn yr ynys hon.” Hwy yn an- 
nghall a anufuddhasant ei archiadau, 
ac a esgeulusasant ei gladdu ef yn y lle 
a bennodwyd ganddo. 

45. Gwedi hyn ymgorphorodd y bar- 


458 


bariaid yn gadarn,ac a gynnorthwyid gan 
baganiaid estronol ; canys yr oedd Gwr- 
theyrn yn gyfaill iddynt, oblegid merch 
Hengist, yr hon a gerid ganddo gym- 
maint, fel na feiddiai neb ymladd yn ei 
erbyn.—Yn y cyfryw amser, hwy a su- 
asant y brenhin annghall ; a phan ag yr 
arferent bob ymddangosiad o serch, yr 
oeddynt yn cydfradychu â'i elynion. A 
bydded i'r hwn a ddarlleno ddeall, i'r 
Sacsoniaid fod yn fuddugoliaethus, nid 
oblegid rhagoroldeb eu nerth, ond oble- 
gid pechodau mawrion y Brythoniaid. 
Felly y caniattaodd Duw, 

Canys pa ddyn deallus a wrthsafa 
gynghor da Duw? Yr IIollalluog yw 
Brenhin brenhinoedd, ac Arglwydd ar- 
glwyddi, yn llywodraethu pob un, ac yn 
barnu pob un, yn ol ei ewyllys ei hun. 

Gwedi marwolaeth Gwrthefyr, ac wedi 
ì Hengist gael eì adgyfnerthu milwyr 
newyddion, efe a gasglodd ci longau ; a 
chan alw ei flaenoriaid ynghyd, cfe a 
ymgynghorodd drwy ba hocced y gallent 
orchfygu Gwrtheyrn a'i fyddin ; gyd ag 
amcan twyllodrus anfonasant genhadau 
at y brenhin, gyd â chynnygion o hedd- 
wch a chyfeillgarwch parhaus; ac yn 
ddiamheuaeth o'r fradwriaeth, y bren- 
hin, gwedi ymgynghori â'i flaenoriaid, 
a dderbyniodd y cynnygion. 

46. Hengist, dan yr esgus o gadarnhau 
y cyttundeb, a barottodd wledd, i'r hon 
y gwahoddodd efe y brenhin, y pende- 
figion, a'r swyddogion milwraidd, mewn 
nifer ynghylch tri chant ; a chan guddio 
ei amcanion drygionus, efe a orchymyn- 
odd i dri chant o Sacsoniaid guddio bob 
un ci gyllell dan eu traed, ac ymgym- 
mysgu â'r Brythoniaid ; “a phan,” me- 
ddai ef, “ag y byddont hwy wedi meddwi 
yn ddigonol, &c., llefwch allan, Nimed 
euro Saxes; ac yna bydded i bob un 
dynnu ei gyllell, a lladd ei ddyn ; eithr 
arbeder y brenhin oblegid ci briodas 
â'm merch i, canys gwell cael iawn am 
dano ef na'i ladd. 

Y brenhin a'i gymdeithion a ddaeth- 
ant i'r wledd; a chan ymgymmysgu â'r 
Sacsoniaid, y rhai, pan ag yr oeddynt yn 
llefaru heddwch â'u tafodau, a feithrin- 
ent fradwriaeth yn eu calonau, pob un a 
osodwyd yn ncsaf at ei elyn. Gwedi 
iddynt fwytta ac yfed, Hengist yn ddi- 
symmwth a waeddodd, “Nimed eure 
Saxes!” ac yn uniongyrchol ei bleidwyr 
a dynnasant eu cyllill; a chan ruthro ar 


HANES Y BRYTHONIAID, GAN NENNIUS. 


y Brythoniaid, pob un a laddodd y nesaf 
atto; a lladdwyd tri chanto bendefig- 
ion Gwrtheyrn. Y brenhin, yn garch- 
aror, a brynodd ei ryddhad, trwy roddi 
i fynu East, South, a Middle-Sex, heb 
law ardaloedd eraill, yn ol dewisiad ei 
fradychwyr. 

47. Cynghorodd St. Germanus Gwrth- 
eyrn i ddychwelyd at Dduw, ac ymattal 
rhag pob cyfeillach annghyfreithlon â'i 
ferch ; ond yr adyn annedwydd a ffodd 
am noddfa i dalaeth Guorthegirnaim, 
(ardal yn sir Faesyfed, yr hon yn bresen- 
nol a ffurfia gantref Rhaiadr,) a elwid 
felly oddi wrth ei enw ei hun ; ym mha 
le yr ymguddiodd efo ynghyd a'i wrag- 
edd; ond Sant Germanus a'i dilynodd 
ef, ynghyd a'r holl Offeiriaid Prydeinig, 
ac ar graig a weddiodd dros ei bechodau 
am ddeugain diwrnod a deugain nos. 

Y gŵr bendigedig hwn, yn unllais, a 
ddewiswyd i fod yn llywydd yn erbyn y 
Sacsoniaid. Ac wed'yn nid drwy sain 
udgyrn, ond drwy weddio, canu Hale- 
luia, a llefau byddin Duw, y gelynion a 

Etto Gwrtheyrn yn warthus a ffodd 
oddi wrth Sant Germanus i deyrnas y 
Dyfedwys, lle, ar lan yr afon Teifi, yr 
adeiladodd efe gastell, yr hwn a alwodd 
efe Caer Guorthegirn. Y Sant, fel ar- 
ferol, a'i canlynodd ef yno, a chyd a'i 
Offeiriaid a ymprydiodd ac a weddiodd 
ar yr Arglwydd am dri diwrnod, ac am 
gynnifer a hynny o nosweithiau. Ar y 
drydedd noswaith, ac ar y drydedd awr, 
tân yn ddisymmwth a syrthiodd o'r nef- 
oedd, ac a losgodd y castell yn llwyr. 
Gwrtheyrn, merch Hengist, a'i wragedd 
eraill, a'r holl breswylyddion, yn wrryw- 
aid a benywaid, a ddinystriwyd yn dru- 
enus. Y cyfryw oedd trangcedigaeth y 
brenhin annedwydd hwn, megis ag yr 
ydym yn cael yn ysgrifenedig ym Myw- 
yd Sant Germanus. 

48. Eraill a sicrhant, yn gymmaint a'i 
fod yn cael ei gashau gan holl bobl Pry- 
dain am dderbyn y Sacsoniaid, ac iddo 
gael ei gyhuddo yn gyhoeddus gan Sant 
Germanus a'r Offeiriaid. yng ngwydd 
Duw, iddo ddiengyd, ac iddo, pan yn 
wrthodedig ac yn grwydryn, ymofyn am 
le i lechu, hyd oni thorrodd ei galon, â 
dyfod o hono i drangc gwarthus. 

Rhai hanesion a fynegant i'r ddaear 
agor, a'i lyngeu y noson y llosgodd ei 
gastell; yn gymmaint ag na welwyd ei 

weddillion yn y boreu, na gweddillion y 
rhai a losgwyd gyd ag ef. 

Efe a gafodd dri o feibion ; yr hynaf 
oedd Gwrthefyr, yr hwn, megis ag y 
gwelsom, a ymladdodd bedair brwydr 
yn erbyn y Sacsoniaid, gan eu hymlid; 
yr ail oedd Categirn, yr hwn a laddwyd 
yn yr un frwydr a Horsa; y trydydd 
oedd Pascent, yr hwn a deyrnasodd yn 
nwy dalaeth Buallt a Guorthegirnaim, 
(yn rhan ogleddol siroedd Maesyfed a 
Brycheiniog,) ar ol marwolaeth ei dad. 
Y rhai hyn a ganiattawyd iddo gan 
Ambrosius, (Emrys,) yr hwn oedd fren- 
hin uchaf ym mhlith brenhinoedd Pry- 
dain. Y pedwerydd ydoedd Faustus, yr 
hwn a anwyd o briodas anachaidd â'i 
ferch; yr hwn a ddygwyd i fynu ac a 
addysgwyd gan Sant Germanus. Efe a 
adeiladodd Fynachlog fawr ar lenydd yr 
afon Renis, yr hon a alwyd ar ei enw ef, 
yr hon a erys hyd heddyw. 

49. Hon yw achyddiaeth Gwrtheyrn, 
yr hon sydd yn myned yn ol at Fern- 
vail, yr hwn a deyrnasai yn llywodraeth 
Guorthegirnaim, ac ydoedd yn fab i 
Teudor ; Teudor oedd fab Pascent, Pas- 
cent o Guoidcant, Guoidcant o Moriud, 
Moriud o Eltat, Eltat o Eldoc, Eldoc o 
Paul, Paul o Meuprit, Meuprit o Braciat, 
Braciat o Pascent, Pascent o Guorthe- 
girn, Guorthegirn o Guorthenau, Guor- 
thenau o Guitaul, Guitaul o Guitolion, 
Guitolion o Gloui. Bonus, Paul, Mau- 
ron, Guotelin, oeddynt bedwar brawd, y 
rhai a adeiladasant Glouida, dinas fawr 
ar lenydd yr Ilafren, ac yn y Frython- 
aeg a elwir Cair Gloui, (Caerloyw,) yn 
Saesonaeg, Gloucester. Dywedwyd di- 
gon am Gwrtheyrn. 

50. Sant Germanus, gwedi marwolaeth 
Gwrtheyrn, a ddychwelodd i'w wlad ei 
hun. 

Yn yr amser hwnnw, y Sacsoniaid a 
gynnyddasant yn ddirfawr ym Mhry- 
dain, yn gystal mewn cryfder ac mewn 
nifer. Ac Octa, gwedi marwolaeth ei 
dad, IIengist, a ddaeth o dueddau aswy 
yr ynys i deyrnas Kent ; ac o hono ef yr 
hanodd holl frenhinoedd y dalaeth hon- 
no hyd y cyfnod presennol. 

Dyna y pryd y darfu i Arthur fawr- 
eddog, gyd â holl frenhinoedd a gallu 
milwraidd Prydain, ymladd yn erbyn 
y Sacsoniaid. Ac er bod amryw yn 
fwy urddasol nag ef, etto efe a ddewis- 
wyd ddeuddeg o weithiau i fod yn llyw- 

ydd, ac a fu gynnifer a hynny o weith- 
iau yn fuddugoliaethwr. Y frwydr gyn- 
taf a ymladdodd efe oedd wrth enau yr 
afon Gleini, (Glem, yn sir Lincoln, neu 
yn hytrach Glen, yng ngogledd North- 
umberland.) Yr ail, y drydedd, y bed- 
waredd, a'r bummed oeddynt ar lan afon 
arall, a elwid gan y Brythoniaid Duglas, 
(yn Lothian, yn yr Alban.) Y chweched 
ar yr afon Bassas, (yn hytrach craig yn y 
Frith of Forth.) Y seithfed yng nghoed 
Celidon, a elwir gan y Brythoniaid Cat 
Coit Celidon, (Coed Englewood, rhwng 
Penrith a Carlisle.) Yr wythfed yn agos 
i Gastell Gurnion, lle y dygodd Arthur 
ddelw y Fendigedig Forwyn, Mam Duw, 
ar ei ysgwyddau, a thrwy nerth ein Har- 
glwydd Iesu Grist, a Mair Sanctaidd, efe 
a wnaeth i'r Sacsoniaid ffoi, ac a'u hym- 
lidiodd am ddiwrnod â lladdfa fawr. Y 
nawfed oedd wrth ddinas y lleng, (Exe- 
ter,) yr hon a elwir Cair Lion. Y ddeg- 
fed oedd ar lenydd yr afon Trat Treu 
roit, (vng Ngwlad yr Haf neu swydd 
Lancaster.) Yr unfed-ar-ddeg oedd ar 
fynydd Breguoin, a elwir gennym ni 
Cat Bregion. Y ddeuddegfed fu yn 
frwydr enbyd, pryd y goresgynodd Ar- 
thur fryn Baddon. Yn y frwydr hon 
syrthiodd naw cant a deugain dyn, drwy 
ei law ef ei hun; a neb ond yr Argl- 
wydd yn rhoddi cymmorth iddo. Yn 
yr holl frwydrau hyn, bu y Brythoniaid 
yn fuddugoliaethus; canys ni all nerth 
wrthsefyll ewyllys yr Hollalluog. 

Pa fwyaf a orchfygid ar y Sacsoniaid, 
mwaf oll y gyrrent hwythau am adgyf- 
nerthion newyddion o Germany; yn y 
fath fodd fel y gwahoddwyd drosodd 
frenhinoedd, llywyddion, a chattrodau 
milwraidd allan o bob talaeth braidd. 
A dilynwyd yr arferiad hwn hyd deyrn- 
asiad Ida, yr hwn oedd fab Eoppa ; a hwn 
o'r hiliogaeth Sacsonaidd ydoedd frenhin 
cyntaf Bernicia, ac yng Nghaer-Efrog. 

Pan oedd Gratian Mquantius yn Gon- 
sul yn Rhufain, canys y pryd hwnnw yr 
oedd yr holl fyd yn cael ei lywodraethu 
gan y Consuliaid Rhufeinig, y derbyn- 
iwyd y Sacsoniaid gan Gwrtheyrn, ym 
mlwyddyn ein Harglwydd pedwar cant 
a saith a deugain ; a hyd y flwyddyn ag 
yr ydym ni yr awr hon yn ysgrifenu, 
pumb cant a saith a deugain. A phwy 
bynnag a ddarllena yr hanes hon, a all 
dderbyn addysg, yr Arglwydd Iesu Grist 
yn rhoddi cymmorth, yr hwn, yn ogyd- 

dragywyddol â'r Tad a'r Yspryd Glân, 
sydd yn byw ac yn teyrnasu yn oes oes- 
oedd. Amen. 

Yn y dyddiau hynny yr oedd St. Padrig 
yn gaethwas ym mhlith yr Yscottiaid. 
Enw ei feistr oedd Milcho, i'r hwn y bu 
efe yn fychiad am saith mlynedd. Pan 
gyrhaeddodd Padrig ei ddwy flwydd ar 
bymtheg oed, ei feistr a roddes iddo ei 
ryddid. Trwy gynhyrfiad dwyfol, efe a 
ymroes i ddarllen yr Ysgrythyrau ; ac 
wedi hynny efe a aeth i Rhufain; ym 
mha le, gwedi ei gyflenwi â'r Yspryd 
Glân, efe a arosodd yn hir, gan fyfyrio 
ar ddirgelion cyssegredig yr ysgrifen- 
iadau hynny. Yn yspaid ei arosiad yno, 
Paladius, yr Esgob cyntaf, a anfonwyd 
gan y Pab Celestine i ddychwelyd yr 
Ysgottiaid (y Gwyddelod.) Ond tym- 
hestloedd ac arwyddion oddi wrth Dduw 
a'i rhwystrasant i lanio; canys ni all 
neb gyrhaeddyd unrhyw wlad, oddieithr 
i hynny gael eì ganiattau oddi uchod. 
Efe gan hynny a newidiodd ei amcan, 
ac & droes oddi wrth yr Iwerddon, ac a 
gyrhaeddodd Frydain, ac a fu farw yng 
pgwlad y Pictiaid. 

51. Gwedi cael hyspysrwydd am farw- 
olaeth Paladius, pan ag yr oedd y pen- 
defigion Rhufeinig, Theodosius a Valen- 
tinian yn teyrnasu, anfonodd y Pab 
Celestine Padrig i ddychwelyd yr Ysgot- 
tiaid i ffydd y Drindod Lân, a_ Victor, 
angel Duw, yn myned gyd åg ef, i'w 
gynghori a'i gynnorthwyo, ynghyd â'r 
Esgob Germanus hefyd. 

Yna Germanus a anfonodd yr hen Se- 
gerus gyd âg ef, fel Esgob hybarchus a 
theilwng, at y brenhin Amatheus, yr 
hwn oedd yn byw yn gyfagos, ar hwn 
oedd yn rhagwybod yr hyn a ddigwydd- 
ai; efe a gyssegrwyd yn Esgob dan 
_ deyrnasiad y brenhin hwnnw gan y Pab 
Sanctaidd, ac a gymmerodd arno yr 
enw Padrig, ond eyn hynny yr oedd yn 
adnabyddus wrth yr enw Maun; Aux- 
ilius, Isserninus, a brodyr eraill a urdd- 
wyd gyd âg ef i raddau is. 

52, Gwedi cyfrannu bendithion, a pher- 
ffeithio y cwbl yn enw y Drindod, efe a 
hwyliodd ar y Mor ag sydd rhwng y 
Galiaid a'r Brythoniaid; ac wedi mor- 
daith fuan, cyrhaeddodd Frydain, lle y 
pregethodd am ryw amser. Wedi gwneu- 
thur pob parottoad angenrheidiol, ac i'r 
angel roddi rhybudd iddo, efe a ddaeth 
i'r môr Gwyddelig. A'r llong gwedi ei 

llenwi a rhoddion tramor a thrysorau 
ysprydol, trwy ganìattad Duw efe a gyr- 
haeddodd yr Iwerddon, lle y bedyddiodd 
ac y pregethodd. 

53. O ddechreuad y byd, hyd y bummed 
flwyddyn i'r brenhin Logiore, pan y 
bedyddiwyd -y Gwyddelod, ac y cyhoedd- 
wyd ffydd yn undeb y Drindod iddynt, 
y mae pum' mil, tri chant, a deng mlyn- 
edd ar hugain. 

54. Dysgodd St. Padrig yr efengyl ym 
mhlith cenhedloedd tramor am yr yspaid 
o ddeugain mlynedd. Gwedi ei gynnysg- 
aeddu â galluoedd Apostolaidd, efe a 
roddes eu golwg i'r deillion, a lanhaodd y 
gwahangleifion, a roddes glybod i'r 
byddariaid, a fwriodd allan gythreuliaid, 
a gyfododd y meirw, a ryddhaodd lawer 
o gaethion o'r ddau ryw ar ei draul ei 
hun, ac a'u gosododd yn rhyddion yn 
enw y Drindod Sanctaidd. Efe a ddysg- 
odd weision Duw, ac a ysgrifenodd dri 
chant a thriugain a phump o lyfrau per- 
thynol i'r ffydd gatholig. Efe a seiliodd 
gynnifer o Eglwysi, ac a gyssegrodd yr 
un nifer o Esgobion, gan eu cadarnhau â'r 
Yspryd Glân. Efe a urddodd dair mil o 
Bresbyters, ac a ddychwelodd ac a fed- 
yddiodd ddeuddeg mil o bersonau yn 
nhalaeth Connought. Ac ar yr un di- 
wrnod efe a fedyddiodd saith o frenhin- 
oedd, sef saith mab Amalgaid. Efe a 
ymprydiodd ddeugain niwrnod a deu- 
gain nos, ar drum uchaf mynydd Eli, yr 
hwn yw Cruachan-Aichle, ac a osodes 
dri erfyniad at Dduw dros y Gwyddelod 
ag ocddynt gwedi cofleidio y ffydd. Yr 
Ysgottiaid a ddywedent, mai y cyntaf 
oedd, bod ì Dduw dderbyn pechadur 
edifeiriol, hyd yn oed ar derfyn eithaf yr 
einioes ; yr ail, na byddai iddynt yn 
dragywydd gael eu difrodi gan y barbar- 
iaid; yn drydydd, yn gymmaint ag y 
bydd i'r Iwerddon gael ei gorchuddio å 
dwfr saith mlynedd cyn dyfodiad eiu 
Harglwydd i farnu y byw a'r meirw, ar 
fod i bechodau y bobl gacl eu golchi 
ymaith drwy ci eiriolaeth ef, ac ar i'w 
heneidiau gael eu puro yn y dydd di- 
weddaf. Efe a roes i'r bobl ei fendith 
oddi ar drum uchaf y mynydd ; a chan 
fyned yn uwch (!) fel y gallai weddio, ac 
os oedd yn rhyngu bodd Duw, ar fod 
iddo weled ffrwyth ei lafur; ymddang- 
osodd iddo ef haid annghyfrifadwy o 
adar o amryw liwiau, yn arwyddoccau 
nifer y personau sanctaidd o'r ddau ryw, 

o'r genedl Wyddelig, a ddeuent atto yn 
nydd y farn, i'w gyflwyno ger bron 
brawdle Crist. Gwedi treulio bywyd o 
egni gweithredol dros ddaioni dynolryw, 
St. Padrig, mewn henaint iachus, a aeth 
o'r byd hwn at yr Arglwydd, ac a gyf- 
newidiodd y bywyd hwn am ei well; 
gyd â saint ac etholedigion Duw, y mae 
efe yn gorfoleddu yn dragywydd. 

55. Ymdebygai St. Padrig i Moses yn 
pedwar o bethau. Llefarodd yr angel 
wrtho o berth yn llosgi yn dân. Efea 
ymprydiodd ddeugain niwrnod a deu- 

gain nos. Efe a gyrhaeddodd y cyfnod o 
gant ag ugain o flynyddoedd. Ni edwyn 
neb ei fedd, na'r lle y claddwyd ef; ac 
efe a fu un flynedd ar bymtheg mewn 
caethiwed. Yn ei bummed flwydd ar 
hugain, efe a gyssegrwyd yn Esgob gan 
St. Matheus ; ac am bedwar ugain mlyn- 
edd efe a fu yn Apostol y Gwyddelod. 

Yma yterfyna Hanesyddiaeth Nennius, 
ond yn unig achau hen frenhinoedd y 
Sacsoniaid, y rhai nid ydynt o dyddor- 
deb i'r Cymry. 


Pr Vinddifain. 


WEDI bod mewn llafur a Hudded 

mawr yn fy nhaith un diwrnod yn 
yr haf diweddaf, deuais yn gynnar y 
prydnawn i bentref prydferth ; ac wedi 
dethol y gwestty yn yr hwn y bwriadwn 
orphwyso y noson honno, ac wedi llonni 
natur â'r angenrheidiau a ofynai, rhod- 
iais allan er gweled prydferthwch y fro, 
ynghyd â gwrthddrychau eraill teilwng 
i dremmu arnynt. Ac er mor anhawdd 
gan ddyn gylymmu a chynnefino ei fe- 
ddwl â marw ac â'r gladdfa yn yr hon y 
rhoir ein dynoliaethau i lygru, gwedi 
ymadaw o'r ysprydion â hwynt; etto 
ond odid nad i'r fynwent y gwelir y di- 
eithr-ddyn yn cynniwair gyntaf, megis 
pe rhoddai y marwolion distaw fwy o 
hyfrydwch i'r meddwl na'r bywiolion yn 
eu cynnwrf gyd a'u gwahanol alwedig- 
aethau. Felly, wedi dyfod o honof allan 
o'r gwestty, gwelwn y Llan a'i chlochdy 
uchel yn ymddyrchafu ym mhen gor- 
llewinol y pentref, a chan hwylio fy 
nghamrau tu ag atti, rhodiais trwy'r 
porth bwaog i mewn i'r fangre lle y 
gorweddai myrdd mewn ystafelloedd 
culion, a lle hefyd ni bu ymrafael er- 
ioed, er lliosocced y niferi a breswylient 
yn yr anneddau tywyll. Yn ymyl y gaer 
draw y dyrchafai yr ywen ddulas ei 
phen, ac heb ond ychydig o gyfnewidiad 
arni er ys oesau ; ychydig oddi yno can- 
fyddwn lwyn tew cauadfrig o bren bocs, 
ac yn ei ymyl y lawryf gwyrdd, y rhai a 
gyd-drystient pan eu hysgwydid gan yr 
awel brydnawnol. Ymddangosai bod y 
fynwent yn llawn o feddau, ac aml iawn 


' oeddynt y colofnau coffadwriaethol am y 


meirwon ymadawedig, ar odreon y rhai 
fynychaf yr oedd yn naddedig gynghor- 
ion dwysi'r byw i ymbarottoi gyferbyn 
a'r daith fawr. Ar rai o'r beddau yr 
oedd y marmor gwynnaf, ar eraill gerrig 
llai eu gwerth, ac ar amryw ddim ond 
cerrig bob pen, yr hyn a ddangosai bod 
perthynasau y trengedig naill ai yn isel 
eu hamgylchiadau, neu eu bod yn ddi- 
barch at goffadwriaeth yr ymadawedig. 
Treuliais gryn amser i ddarllen yr ysgrif- 
eniadau ar y cerrig ; a phe y credaswn y 
rhai hynny, gallaswn benderfynu mai 
duwiolion oll oedd y rhaiaorphwysent yn 
y llannerch honno, canys am bob un y 
cedwid coffadwriaeth ysgrifenedig, yr 
oedd rhyw ragorion a rhinweddau mwy 
na chyffredin yn perthynu i bob un o 
honynt. Yr hynafgwr pedwar ugain 
oed a'i weithredoedd yn lliosog yn ei 
fywyd, ac a orphwysai yn awr mewn 
disgwyliad am wawr yr adgyfodiad, 
pryd yr oedd yn sicr o etifeddu bywyd 
a gogoniant yn y nef; y llall a dorrwyd 
i lawr gan angau yng nghanol ei nerth 
ac ym mlodau ei ddyddiau, er hynny yr 
oedd marw yn elw mawr iddo ; a'r ieu- 
aingc a ddymchwelwyd yn y dymmestl 
fawr, ond credid a dywedid mewn geir- 
iau eglur eu bod wedi cael glan mewn 
goror lle ni chlywid y corwynt yn chwi- 
banu yn dragywydd. Gwedi darllen 
nifer lliosog o'r ysgrifeniadau ar y cerrig 
beddau, nis gallaswn lai na sylwi, naill 
ai mai ardal liosog yn ei duwiolion oedd 
hovno, neu fod ei phreswylwyr yn credu 

fod y nefoedd yn artref i bawb dynion, 
gan nad beth fyddai eu hymarweddiad 
yn y fachedd hon. 

Gwedi blino rhodio rhwng y beddau, 
tynnais tu a'r ywen, lle yr oedd mainge 
gerrig, megis yn gwahodd yr ymwelwr i 
roddi ei glun i lawr er mwyn cael gwell 
cyfleusdra i fyfyrio megis ym mro y 
marwolion ; a phan eisteddais yn y lle 
hwn, yr oedd yr haul yn prysur dynnu 
tu a'r gorllewin, ac awrlais y clochdy 
â'i ergydion yn arwyddo bod amser y 
gweithiwr i noswylio yn agoshau. Ond 
gyd & fy mod yn dechreu meddwl am y 
niferi lliosog a gyd-orweddent yn y lle 
cyfyng hwnnw, ac mai i'r briddell y 
trosglwyddid y bywiolion presennol oll, 
gwelwn un o batrieirch y pentref yn dy- 
fod drwy y porth i'r fynwent, gan lyg- 
adu arnaf ac ysgogi tuag attaf. Gwedi 
ymgyfarch o honom, ac wedi myned 
drwy y defodau hynny ydynt arferol i 
ddieithriaid, eisteddodd yr hen wr yn 
fy ymyl, ac ymddangosai megis pe bu- 
asai yn disgwyl i mi ofyn rhyw beth 
iddo er mwyn boddloni fy nghywrein- 
rwydd mewn perthynas i helyntion ac 
amgylchiadau y fro honno; ond gyd â 
bod y gair yn fy ngenau, gwelwn fach- 
gennyn a dwy eneth fechan yn prysuro 
o borth y fynwent tu & bedd wrth ymyl 
y llwybr a elai at ddrws yr Eglwys, gan 
wasgaru briallu, rhosynau, a blodau ar 
hyd-ddo. “Dyma lle y mae fy nhad yn 
gorwedd,” meddai y bachgen tlws ; “ie, 
amam hefyd,” meddai un o'r genethod 
bychain. Clywais hwynt yn dywedyd 
felly, ac er mai ychydig eiriau a glywais, 
cyrhaeddasant fy enaid; eu geiriau he- 
fyd a gyrhaeddasant enaid yr hen ŵr,— 
ocheneidiodd, a gwelwn y dagrau yn 
ddafnau mawrion yn rhedeg i lawr dros 
ei wynebpryd. “lë, ebai efe, “dyna y 
fan lle gorwedda cich tad a'ch mam 
chwi, yr anwyliaid bychain ; y maent 
hwy mewn tawelwch, gwedi diengyd ar 
ofidiau y byd, ni flinir hwynt mwyach 
gan orthrymderau y fuchedd hon, ac ni 
thrallodir eu meddyliau mwyach gan 
wasgfeuon yr anialwch mawr; ond am 
danoch chwi yr anwyliaid cariadus, y 
mae byd llawn o ofidiau o'ch blaen, ac 
yr ydych hcb dad na mam i ofalu am 
danoch, etto Duw Ior yn ei drugaredd 
a'ch cymmer dan ei noddod, oblegid y 
mae efe cyn hyn gwedi bod yn gysgod i 
ŵyn bychain yn nydd y dymmestl fawr.” 

“Mae rhyw beth mwy na chyffredin 
(ebe finnau) yn dwyn perthynas âg am- 
gylchiadau y rhai bychain accw ;” “ oes, 
(attebai yr hynafgwr,) ac oni bai bod 
calonau dynion fel y callestr, ni allent 
lai na thoddi wrth eu gweled, ac wrth 
feddwl am yr amgylchiadau dan ba rai 
yr aeth eu rhieni o'r byd.” 

“Ar ael y bryn draw yr anneddai 
cydmciriaid hoff a chariadus er dydd eu 
dyweddiad hyd y diwrnod y cludwyd 
hwynt i'r fynwent hon :—dieithriaid 
oeddynt y ddau i'r gymmydogaeth yma, 
ond yr oedd eu cymmeriadau mor loyw, 
fel nad ydoedd gan neb i ddywedyd am 
danynt amgen eu bod yn dylawd ; ond 
nid mor dylawd a bod arnynt ddiffyg o 
angenrheidiau natur, oblegid caent ddogn 
dydd yn ei ddydd. Lliosogodd y teulu 
yn yspaid deg o flynyddoedd i bump o 
blant, ond y fath ydoedd diwydrwydd 
tad y rhai bychain accw, fel y cyfodai yn 
fore at ei orchwyl, gan ei ddilyn hyd 
fachludiad yr haul, er mwyn cael digon- 
edd o fara i'w deulu ; a phan ddeuai 
adref oddi wrth ei orchwyl, gwelid y 
plant yn rhedeg yn fintai am y cyntaf 
er ei gyfarfod a'i gyfarch megis pe bu- 
asent heb ci weled er ys wythnosau. 
Fel hyn yr aeth yr amser heibio braidd 
yn ddiarwybod i'r teulu dedwydd ; ond 
yng ngoruchwyliaethau rhagluniaethau 
y Duw mawr, goddiweddwyd hwynt 
gan y fath dymmestl nes eu llwyr ddym- 
chwelyd ar unwaith. Daeth galwad ar 
dad yr ymddifaid accw i fyned i weithio 
ychydig filldiroedd oddi wrth ei annedd, 
er cloddio cerrig at adeilad newydd a 
gyfodai boneddig er byw ynddo. Cych- 
wyrdd at ei orchwyl fore dydd Llun, 
gan fwriadu dychwelyd yn ol ddydd Sa- 
dwrn mewn iechyd, at y rhai a garai ac 
a'i carai yntau. Erbyn canol yr wyth- 
nos, crybwyllid ci enw yn aml yn y 
teulu; y fam a ddywedai wrth y plant 
bychain, y rhaì a eisteddent ac a chwa- 
reuent wrth y tân, “ Daw eich tad adref 
nos Sadwrn ; a'r plant hwythau a ddy- 
wedent wrth eu gilydd yn y gwely, 
“Ein tad a ddaw adref nos Sadwrn. 
Ond bore dydd Sadwrn fel yr oedd y 
tad gyd a'i orchwyl yn y gloddfa, darn 
o'r graig a syrthìodd arno, a'i gwnaeth 
yn ddrylliau, ac a'i lladdodd yn y fan. 
Y dydd hwnnw yr oedd ei wraig gwedi 
bod yn ddiwyd yn glanhau y tŷ, yn 
trefnu ei ddillad erbyn y Sabboth, ac yn 

parottoi er ei roesawu y noswaith honno. 
Yn y prydnawn gwelid y plant yn 
rhedeg y naill arol y llall i ben y glas- 
fryn, er edrych a welent eu tad yn dyfod 
tu ag adref ; a thu â machludiad haul y 
fam hefyd a'i phlentyn ieuangaf yn ei 
chofl yn esgyn yr unrhyw las-fryn, gan 
ddisgwyl gweled ei phriod yn dychwelyd 
yn ei ol. Mantellau duon y nos yn fuan 
a amdoisant fryn a bro & chaddug ty- 
wyll ; a'r fam a'i phlant pan glywent y 
trwst lleiaf a feddylient mai yr hwn a 
ddisgwylient ydoedd wrth y drws yn 
dyfod i mewn ; ond wedi cael siomedig- 
aeth ar ol siomedigaeth yn y wedd hon, 
clywent drwst ceffyl yn agoshau at y tŷ, 
safodd ar gyfer y drws, a galwodd, ac 
wele llais dieithr ydoedd. Yn gynnil 
yr adroddwyd am drangc brawychus a 
disymmwth gŵr a thad; ond adroddwyd 
ef:—y wraig a ddyrchafai lef wylofus, 
a'r plant a gyd-wylent & hi; ac erbyn 
dyfod o'r cymmydogion yno, yr oedd yr 
hyn a glywent ac a welent yn dra torr- 
calonnus. Daeth corph marwol a dryll- 
iedig y gŵr yn fuan i'r annedd, yr hwn 
pan welodd y wraig ef, ei hyspryd a ball- 
odd, oblegid y brofedigaeth ydoedd ry 
drom iddi; daliwyd hi gan wewyr yr 
esgoreddfa, ond methodd a dyfod drwy 
yr adwy, a chyn hanner nos yr oedd 
pump o blant yn ymddifaid o dad a mam. 
Dydd eu claddedigaeth ymgynnullodd 

tyrfa liosog ynghyd, a braidd y gwelid 
llygad sych ; yr oedd marwolaeth ddi- 
symmwth y cydmeiriaid hoff, a gweled 
yr ymddifaid bach, yn effeithio mor rym- 
mus a chyffredinol, fel yr oedd pawb 
mewn dagrau ac wylofain chwerw yn eu 
danfon i dŷ eu hir gartref. Claddwyd 
hwynt yn yr un bedd, lle y cyd-gym- 
mysga eu llwch, ac o'r lle hefyd y cyd- 
adgyfodant wrth sŵn udgorn y farn yn y 
dydd diweddaf. Mae boneddiges yn y 
gymmydogaeth gwedi cymmeryd yr en- 
eth hynaf dan ei hymgeledd, a thyddyn- 
wr parchus o'r ardal y bachgen ; ond 
am y tri phlentyn accw, y plwyf sydd 
yn eu magu, ac y maent dan warcheid- 
wadaeth hen wreigan yn y pentref hwn. 
Llawer gwaith yn y dydd y gwelir hwynt 
yn cynniwair at y bedd er ei harddu & 
blodau, a soniaut am dano wrth yr enw 
bedd, megis pe na byddai yrun yn y 
fynwent ond efe. Maent yn ddiau yn 
wrthddrychau o dosturi, oblegid er mai 
plant ydynt, gwyddant fod tad a mam 
gwedi eu rhoddi i gadw accw, a gwel- 
wch mor anhawdd ganddynt ymadael 
â'r lle.” 

Yr ydoedd yn nesu at bryd gorphwyso 
erbyn hyn, ac wedi canu yn iach i'r 
henafgwr, prysurais i'm lletty, a braidd 
y gallaswn yngan gair amgen, “O yr 
ymddifaid bychain !” 


Porn a Cfuerbfeì Enaid 2irgil. 


CYFIEITHAD. 


Taith Æneas gyd â'r Sibyl i Hades, er mwyn ymweled âg yspryd Anchises ci dad, gwedi dinystr 


Caerdroia, 


Yn yr Enaid hon, y ceir meddyl-ddrychau y Paganiaid am y byd anweledig, ynghyd a'u 


syniadau ynghylch trawsnewidiad, neu athrawiaeth y Metempsychosis, 


R ol cyflawni y defodion hyn, 
Prysurai'r T'wysog gan fyn'd lawr yn syn. 
Dwfn yr ogof, ac fel yr elai lawr, 
Y ffordd oedd arw gan y creigiau mawr; 
Gwig dywell ddu a ymddiffynnai'r fan, 
A llyn anforiawl echrys iawn ei lan ; 
Heb oleu'n t'wynu ar ei ddyfroedd du, 
Heb dderyn byth yn 'hedeg dros ei li’ ; 
Ei ddrewdod marwol a esgynai fry, 
A mwg ei frwmstan yn golofnau lu ; 
Rhoes sail i chwedlau beirddion Groeg a'u 
gwaith,— 
Avernus gelwent ef yu ol eu hiaith, 


Eidionau duon, bedwar, ef a ddaeth, 
Ac yn aberthau oll efe a'u gwnaeth. 

Yr offeiriades rhwng y cyrn,— y gwin 
Dywalltai hi, a llosgai'r mwng fel llin ; 
Ar Hecat gelwai i ddod yno 'nawr,— 
Enw o fri drwy oror uffern fawr. 

'R offeiriaid laddent yr eidionau oll, 

Gan ddal eu gwaed mewn cawgiau, yn ddigoll ; 
I uffern fawr a'r nos, Æneas wnai 
Offrymmu oenig, perffaith, a difai, 

*Nol archiad Tynged, anner ieuangc roes 
I Prosperine, mewn defosionol foes 

Ar allor Pluto, poeth-offrymmu wnaeth 
Y teirw laddodd, rhif y rhai oedd saith ; 

Ac ar eu perfedd olew roddes ef, 
A'r fflam a'u llosgai, dyrchai tu a'r nef. 
Yng nghefnaint nos, dechreuid ar y gwaith, 
Cyn gorphen, torrai'r wawr drwy'r wybren faith, 
Dechreuai'r ddaear fugunadu'n gry', 
A'r coed i ddawnsio, —cwn, cyfarthent lu ; 
A chyn i Hecat dd'od, ag uchel lef 
Y gwaeddai ‘r Sibyl,—(uchel oodd ei bref) 
“ Draw, draw ym mhell, chwi halogedig rai, 
O'r wig ymgedwch, rhag eich trangc dilai ! 
A thithau wr o Droia, 'mlaen a thi, 
Gwisg nerth, diweinia'th gleddyf, gwrando fi ;” . 
Ym mlaen a hi drwy ganol t wyllwch mawr, 
Ac yntau'r T'wysog a'i dilynai 'nawr. 
Chwychwi deyrnasoedd ehang bob yr un, 
Sydd etto heb eu gwel'd gan lygad dyn ; 
Chwi dduwiau sy'n rheoli teyrnas nos! 
Chwi ‘sprydion buain! pob rhyw wlad ac o's 
Rhowch ganiattad i adrodd "nawr i mi, 
Am ryfeddodau cidd eich cyflwr chwi. 
Yn ddistaw aent drwy'r dywell ofnus fro, 
Gwlad annghyfannedd meirwon yn y gro. 
Fel teithwyr aent drwy'r gwigoedd yn y gwŷll, 
Yng ngoleu lloer dwyllodrus mewn lle hyll, 
Pan fyddo Iou yn cuddio'r wybren faith, 
A'r goleu'n wan yn taro'r llygad llaith, 
Yn ymyl porth,—yn safn uffern fawr, 
Gofalon dig breswylient yno ‘nawr, 
Afiechyd gwelw, henaint, cwyno wnae, 
Ofn ac angen, newyn, a phob gwae ; 
Blinderau, angau, a brawd angau,—hun, 
(Arswydus wedd, a'i cedwent bob yr un ;) 
'Nghyd a phleserau meddwl euog rai 
Twylliadau 'mlaen, a grym o'r ol yn chwai; 
Gwelyau heiyrn y Fall; a Chynnen oedd 
A'i gwisg yn ysgwyd, a'i nadreddau'r g oedd 
Ynghanol yr uffernol lwybr cas, 
Llwyfannen 'stynai 'i breichiau mawrìon ma's ; 
Yno mae duw y cwsg a'i ben 'ynghudd, 
Breuddwydion gwag ar bob dalenau sydd, 
Dirif ellyllon o bob agwedd horth, 
Pob anghenfilod a warchaent y porth. 
O flaen y lle, saf Hydra erchyll wedd, 
A Briaraeus, dwylaw gant a fedd ; 
Gorgoniaid, Geryon, a'i dri chorph ynghyd, 
A Chimæra chwydu tân o hyd,— 
Diweiniai'r T'wysog ‘nawr ei loyw gledd, 
Er mwyn eu hymlid oll drwy rym o'u sedd ; 
Chwareuai'i arf, gan fygwth y rhai hyn, 
Ond hi y Sibyl a'i hatteliai'n syn, 
A dywedai mai ysprydion gweigion o'ent, 
Heb gyrph, ond dull, ac awyr,—nad arhoent. 
At Acheron ddofn yr ymhwylient 'nawr, 
A'i gwrthlif, clai, a'i lleidiau corsog mawr 
Yn cael eu gyrru, a'u chwirlio draw, 
A'u llyngcu gan Cocytus sydd wrth law ; 
Yma mae Charon, teyrn yr oror bell, 
Duw bawlyd yw, ac nid o foesau gwell : 
O'i ên disgynai'i farf yn llwyd i lawr, 
Yn dd'ryslyd oll, ac mewn aflendid mawr ; 
Ei lygaid fel dwy ffwrnes gau ar dân, 
A gwregys seimlyd rwymai 'i garpiau mla'n ; 
Lleda ci hwyl, a phawl y gwthia ‘i fad, 
A 'sprydion gluda drosodd draw i'r wlad, 
Edrychai'n hen, ond etto'r oedd yn dwyn 
Ieuengcaidd nerth, fel gwyrddni Hydref mwyn. 
Ymruthrai torf awyrawi at y fan, 
Gan lenwi traethell gorlif y ddwy lan,— 
Gwŷr, gwragedd, bechgyn, merched lawer iawn, 
Gwroniaid nerthol mewn cysgodion gawn, 

A llangciau gladdwyd gan eu rbiaint—hwy 

Oll waeddent yn ddolefus am fyn*d trwy . 

Yr afon sydd yn derfyn rhwng dwy wlad,— 

Draw, draw, gobeithient am gael gwell mwynhad. 
Y badwr taeog ae a hwy'n eu tro, 

Y lleill ymlidiai oddi wrth y gro. 

Y T'wysog welai, a rhyfeddai'n fawr, 

Wrth y fath gyffro a'r fath wban "nawr; 

Gofynnai'n syn, pa gynnwrf oedd yn bod ? 

A ph'am tu a'r afon ‘r ooddynt hwy yn dod? 

O dan pa ddeddf ‘roedd yr ysprydion syn, 

Rhai'n cael myn'd drosodd, eraill ni chaent hyn? 

€ O fab Anchises, hil y duwiau mad,” 

Attebai 'r Sibyl, draw y mae dy dad; 

Ti weli ddyfroedd Styx, cyssegrol yw, 

Ni chai 'i halogi medd y nefoedd wiw, 

Ysprydion gwrthodedig ydyw *r rhai 

Na chadd eu cyrph ddim beddau pridd yn dai, 

Mae'r badwr Charon yn trosglwyddo'r oll 

A gladdwyd, dros yr afon yn ddigoll. 

Ni feiddia 'i fad fyn'd dros yr afon hon, 

A'r rhai na roed eu cyrph dan ddaear don. 

Am gant o flwyddau, crwydrant ar y lan, 

Ac yna hwylio droeodd ddaw i*w rhan.” 

Yn araf yr aeth Gwron Troia 'mla'n, 

Gan syn fyfyrio yn ei galon lan. 

Gwelai gyfeillion mewn gorthrymder mawr, 

Yn crio'n brudd am fedd mewn daear lawr. 

Leucaspis, 'rhwn a gollwyd, welodd ef, 

Arweinydd dewr y llongwyr cedyrn lef ; 

Yr hwn ar fôr Tyrrhén orchfygwyd gan 

Dymhesloedd mawr, a suddodd yn y man. 

Ym mhlith y dorf, Pal'nurus wthiai'n dyn,— 

Oedd newydd ddod i blith y *sprydion hyn ; 

'Rhwn pan yn hwylio 'drychai ar y ser; 

A phan o Affric i Italia ber 

Yr hwyliai, syrthiodd,—/Eneas nawr 

A'i hadnabyddodd, trwy y nifwl mawr. 

Eb ef, “ Pa allu cenfigenllyd, clyw, 

A'th ddygodd di i'th drangc;—rhyfeddod yw? 

Can's Phwbus eirwir drwy dy angau di 

A'm twyllodd, do, ac a'm bradychodd i. 

Y duw ragdd'wedodd na cheit farw cyn 

Cyrhaeddyd Eidal, hyfryd fro a bryn. 

Ai gallu digyfeiliorn ydyw hyn ? 

Attebai'r yspryd, “ Phebus dd‘ wedai'r gwir, 

Nid duwiau dig a'm rhwystrodd gael y tir: 

Ond pan wrth ser y nef yr hwyliwn i, 

Trwm gwsg a'm daliodd,—syrthio wnes i'r lli’; 

Ond gan fy mhwysau'r llyw oedd yn fy llaw, 

Yn rhydd y dacth, ac arni nofiais draw. 

Myn “stormydd ac ewynnog donau'r Iii’, 

'Rwy'n tyngu ngofal mawr am danat ti. 

Rhag wedi colli'r llyw, mai "i ddannedd craig 

Yr elai 'th long, a'i llyngcu gan yr aig. 

Tair noswaith ‘stormllyd gyd â gwynt y de’, 

Y nofiais cyn darganfod gwlad na thre'. 

Uwch ton fynydd-fawr cedwais y pen ban, 

Ac a'm holl nerth ymdynnais tu a'r lan. 

Gan ddyheu, ’meflais yng nghoglwyni'r lle, 

A'm corph blinedig, 'smwythder gafodd e, 

Mewn dillad gwlybion yr eistedduis lawr, 

Ond dynion creulon, môr-yspeilwyr mawr, 

Fy ngwaed dywallt’sant ar yr oror hon, 

A'm corph a ysgwyd "nawr ar frig y don; 

Attalia hyn, drwy'r goleu nefol draw, 

A gollais i—'nawr t'wyllwch ar bob llaw ; 

Neu os drwy g'lymmau nes ynnillir di, 

Er mwyn dy dad sydd farw, gwrando fi, 

Neu ynte, 'r mwyn dy anwyl fab sydd fyw, 

O'r gwarthus gyflwr hwn, gwareda, clyw, 
Fy yspryd crwydrol, grwydra ar bob llaw, 
Neu yn dy long dos hyd Velina draw ; 
Mewn beddrod tawel dod fy nghorphyn i, 
Neu, os ffordd nes ddangosa'th fam i ti, 
(Heb gymmorth hon, ni chymmerasit daith 
Dros lyn ofnadwy Styx a'i ddyfroedd maith,) 
Rho gymmorth llaw i mi, druenus un, 
I hwylio draw i wìad hyfrydol lun ” 
Pan ddarfu ef, hi'r Sibyl fawr ei hun, 
Ddywedai, “ Rwyt dan dwyll, druenus ddyn ! 
Paid tybied gelli groesi'r dyfroedd "nawr, 
Er gwel'd duwiesau—duwiau uffern fawr ! 
I 'mwel'd, beb gennad, a'u trigfanau du, 
Rhaid i ti aros, am ryw flwyddau maith, 
Byddar yw Tynged i bob dagrau llaith. 
Gwna gymm'ryd cysur o'th dynghedfen flin, 
Daw dial nefoedd ar y Jleiddiaid lin, 
A dig dilynir gwlad dy laddiad di, 
Nes llwyr gymmodi'th yspryd, erglyw fi, 
A chodi adail drwy weddiau prudd 
Ac enw'r lle Palarnus byth a fydd.” 
Ei ofid ddofwyd yn y drem o draw 
Ar fri ei enw yn yr oesau ddaw. 

Yn nes at afon Styx ymdynnent hwy, 
A'r badwr taeog dremiai fwy na mwy. 
Efe a'u gwelai'n dod drwyr goedwig i 
Lan yr afon fawr—nesent at y lli': 
Ac yn ei ddig y dyrchai uchel floedd, 
““ Ddyn marwol, gan nad pwy wyt ti, 
Sy'n arfog, saf, hyn yw ‘ngorchymyn i; 
Cyhoedda'th enw, 'th neges yma 'nawr, 
A'th fod yn nheyrnas nos, ger afon fawr ; 
Fy mad ni chluda'r byw i'r glennydd draw; 
O'm hanfodd cludais Thesus, —(yn ei law 
'Roedd piccell fain—gwnaeth )wybr iddo ei hun ; 
Ar gwrdd Alcides—enwog bob yr un ; 
O hil y duwiau hanent—o'ent o'u llin, 
Y porthor roddes un, dau ef yn caeth, 
A'i ddwyn mewn cryndod 'ddiwrth ei doyrn a 

wnaeth ; 
A dau, drwy nerth, a gynnygiasant ddwyn 
Ei wraig brydweddol, landeg, hoffus, fwyn. 
Attebai'r Sibyl; “ Na thralloda ‘nawr, 
Dim twyll nid oes,—mae'r T'wysog yn un mawr; 
Mae'r ci yn rhydd, gall fyn'd ar ol y llu 
O "'sprydion dorfoedd heb ddim cyrpb y sy. 
Gall gwraig hawddgara'r brenhin erchyll fod 
Y nghol ei Harglwydd mewn mwynhad o'i chlod, 
Y T'wysog Troiaidd sydd a'i haniad, ac— 
I chwilio am ei dad anfonwyd ef 
I'ch gwigoedd Elysianaidd, ail i'r nef. 
Os na all parch, na chwaith orchymyn Ior, 
Gael trwydded iddoi hwylio dros y môr, 
Fe llwydda'r anrheg farwol ryfedd hon,”— 
Dangosai'r gangen guddiodd dan ei bron, 
"Doedd eisiau mwy, y duw oedd heb un gair, 
Yn fud edrychai ar y wialen aur; 
Rhyfeddai wrth yr offrwm gwerthfawr drud, 
A ddygid i'w frenhines degwedd bryd ; 
Ei ddig ddarfyddai, rhwyfai at y lan, 
A'r 'sprydion gilient, rhedent i bob man, 
Cliriodd y bwrdd, a derbyn wnaeth yn awr 
Y trwm-lwyth,—bu ym mron a suddo lawr, 
Yn araf hwyliai,—'r ffrydiau oeddynt gry', 
A'r dw'r ymwthiai mewn i'r bad yn lli, 
O'r diwedd cyrhaedd wnaeth y draethell draw, 
Lle yr oedd corsydd lleidiog ar bob llaw, 
Pan gwedi glaniv, gwelent hwy eill dau, 

Y porthor triphlyg oddi fewn i'w ffau, 
Cerberus hyll, yr hwn ddechreuai 'nawr, 
Unioni 'i flew yn nadredd cribog mawr, 
Rhag-barottoisai'r Sibyl dammaid mêl: 
I swyno'r ci,—rhoes ynddo foddion cêl ; 
O flaen eu safnau dri, ei daflu wnai, 
'Rhai o'ent ar led, i'w cyfarth hwy eill dau, 
Y ci mewn gwango, yr abwyd lyngcai'n chwai 
Trwy ‘i bennau dri, ac i'w goluddion ai, 
Cwsg, yr anghenfil 'nawr a wnelai'n gaeth, 
Siglo, a syrthio,—llanw'r ogof wnaeth. 
Gwedi swyno'r porthor hen a dig fel hyn, 
Hwy aent ym mlaen ar byd eu ffordd yn dyn. 
O flaen y pyrth, babanod lu ‘roent gri 
Rhai rwygodd Tynged 'ddi wrth eu mammau cu. 
A*u llefain irad, rhai syrthiasant dan 
Farn bradwyr dig a wnaethant a hwy gam. 
Coelbrenau, bradwyr newydd, cyflawn, hwy 
Ni fynent, can's y ddedryd gymm'rent mwy. 
Minos ymddengys,—barnwr manol llym, 
Sy'n profi pawb, a rhoi y ddeddf mewn grym. 
'N ei wrn y try belenau'r farn i fod, 
Rhyddha y cyflawn, —euog rai dan dro'd. 
Yn nesaf dan y ddyrnod ydynt hwy, 
Daflasant eu heneidiau ymaith 
Derfynu *u hunain, ffyliaid am eu gwaith, 
Yn gwrthod bywyd a'i fendithion maith ; 
'Nawr rhy ddiweddar, ond dymunent fyw, 
'N y cyrph fu ganddynt ar y ddaear syw ; 
Y poen a'r tlodi gynt a ddygent 'nawr, 
Gwel'd llewyrch nef,—anadlu'r awyr fawr. 
Ond Tynged a waharddai hyn; a lli’ 
Yr afon oedd a naw o'i ffrydiau hi 
Yn cylchu'r caeth eneidiau, er eu cri. 

Nid pell o'r lle, 'roedd meusydd cwynfan 

mawr, 

'Rhwn a breswylid gan gariadwyr 'nawr, 
Yn unig dan gysgodau'r myrtwydd glân,— 
Cwynfannant byth, gan wywo byth a chwant 
Byth wylo am y fflam anniffodd wnant, 
Yma ca'dd Procris, Eryphyl, a'i bron 
Yn noeth, a gwaedlyd ydoedd hon, 
Gan glwyf a wnaeth ei mab ; ac yma ‘roedd 
Pasiphae 'nghyd ag yspryd Pheedra’r goedd, 
Draw, Laodamia ag Evadne sydd, 
Annedwydd fu'nt, ond ffyddlon yn eu dydd. 
Cseneus, menyw unwaith, unwaith dyn, 
Bu farw'n fenyw yn ei gwedd a'i llun, 
Nid pell 'roedd Dido o Phoenisia wlad, 
Y briw'n agored,—bron yn goch gan wa'd, 
Y T'wysog braidd a adnabyddodd hou 
Gan wyll y cysgod ef amheuai bron ; 
Fel ag 'r amheuir pan yng ngwyll yr hwyr, 
Neu 'ngoleu'r lloer, pan fethir gwel'd yn llwyr. 
Mewn dagrau'r T'wysog nesu'n nes a wnaeth, 
Ac at y cysgod cuchiog ef a aeth, 
A d'wedai 'i brofiad ‘nol ei gariad gwiw ;— 
“* Annedwydd, O frenhines! ai gwir yw 
Y newydd am dy farw, O! gwaefi! 
A mi yn achos o'th farwolaeth di ! 
I'r nef uwch ben, i nerthoedd annwn fawr 
Reolant uffern, 'rwyf yn tyngu ‘nawr, 
Mai nid o'm bodd yr ymadewais i, 
Ond Tynged a'm cymmerodd ’ddi wrthyt ti— 
Y duwiau hyn, y Dynged hon—clyw fi, 
Fy anfon wnaent i wlad yr hir-nos ddu,— 
I ymherodraeth fawr trag'wyddol nos, 
Heb feddwl am derfyniad blin dy gro's. 
Paid brysio ffwrdd, ond gwrandu arnaf fi, 

Y tro diweddaf yw gan Dynged i nyni!” 
Ond oll yn ofer,— ni wrandawai hon 

Ar a ddywedai, nac och'neidiau'i fron; 

Yn ddirmygedig tremiai arno 'nawr, 

Troes ymaith, 'drychai ar y llawr ; 

Ac er a glywai ni wrandawai hi, 

Yn fwy na'r creigiau ar ruadau'r Hi’ ; 
Chwirliai ffwrdd o'i olwg ef yn chwai,— 
Mewn gwig dan gysgod nos ymguddio wnai ; 
Chwirliai am Sichus yn y coed, 

Carent â'r cariad cryfaf fu erìoed, 
Tywelltai'r T'wy&og ddagrau gloyw prudd, 
Dilynai'i chysgod pan yn myn'd drwy'r cudd. 
Ym mlaen yr aeth, 'nol trefn Tynged draw, 
Efe a'r Sibyl—'roedd ei dad ger llaw, 

Ym meusydd y gwroniaid 'roedd efe, 

A'u 'neidiau hwy breswylient yn y lle. 

A Tydeus cwrddodd, 'rhwn oedd clod y llu, 
A choron oedd i bob rhyfelwr hy ; 

A chwrddodd âg Adrastus welw'i wawr,— 
Pennaethiaid Troia hefyd welodd 'nawr, 

Y rhai a laddwyd,—wylwyd am eu lladd,— 
Glaucus a Medon 'n uwch na phawb eu gradd,— 
A meib Antenor, ac Offeiriad gwiw 
Ceres,—ac Idæus falch ci ffriw, 

Cerbydwr Priam,—yn ei ddwylaw mae 
Awenau gwag, a phiccell awyr gau. 
Ysprydion dorfoedd a'i hamgylchant ef, 
Edrychant arno, gwenant wrth ei lef ; 
Maent yn ei ymyl, ac am wybod “nawr, 
Beth oedd ci neges i'r trigfanau mawr. 

Ond cadfridogion Argo ar bob llaw, 

A lluoedd Agamemnon oe'nt mewn braw, 
Pan d'rawai'i arfau gloyw, disglaer, dân, 
Nes goleu'r dyffryn tywyll, ol a bla'n ; 

Hwy ffocnt rhag ei wedd mewn ofn draw, 
Pan fflamiai'i gledd a'r biccell yn ei law ; 
Rhedent i'w llongau fel y gwnaethent gynt, 
A'r olaf yn y dorf oe'nt flin eu hynt. 

Hwy ddyrchent wannaidd gri, crynedig oedd, 
A'u gyddfau dwyllid gan y wannaidd floedd. 
Mab Priam yma, Deiphobus gwrdd, a gadd 
Un clwy’ oedd drosto pan oedd wedi'i ladd ; 
Mae'r llengcyn heb ei freichiau, heb ei drwyn, 
Mae heb ei glustiau, anffurf fawr mae'n ddwyn. 
Ymdrechai wadu ei hun, a'r T'wysog bron 
A fethai'i 'nabod yn yr agwedd hon ;— 

Oad a ddywedodd : * O hil Teucer wych, 
Pwy feiddiodd osod arnat ti'r fath ddrych ! 
Pwy galon all’sai ewyllysio hyn! 

Pa law a'th nododd di â'r gwarthrudd syn ? 
Cyhoeddwyd it', pan ymladdasom ni 

Y frwydr fawr angeuol, fyth mewn bri, 

I ti dy hun wrthsefyll fel rhyw gawr 

Y galon digllon drwy orchestion mawr; 

Ac it' o flinder fethu,—nid troi draw, 

Ac ildio fel gwna llwfrddyn yn ei fraw, 
Ymleddaist, do, fel gwron, —syrthiaist di, 

Ar bentwr y Iladdedig,—anil ri’. 

Er coffa'r orchest fawr filwraidd hon, 
Cyfodais feddrod it', —hedd dan dy fron ; 
Tair gwaith y gelwais ar dy yspryd di 

Ar ddolydd Troia,—galwyd ef gani; 

Mae enw'th arfau miniog ar y lle, 

A'th enw dithau, nìd annghofir e 

Ceisiais dy gorph, a phe y cawswn o, 
Claddesid di yn d` enedigol fro.” 

Attehai'r yspryd, “ (Gwnaethost dd'gon, clyw, 
O bob defodion i fy nghysgod gwiw 

Gael gorphwys,—etto Tynged, digllon fu,— 
Fy ngwraig yn fwy,—bradychodd fì i lu 

Y Groegiaid,—a phan o'wn mewn esmwyth hin, 
Trywanwyd fi, O annedwyddaf un. 

Dyna gof-adail cariad Helen lân ! 

'Rwy'n dwyn y c’wilydd yma, drwg yw 
A'r nodau, ddygais fry, lle'r o*wn o'r bla'n ! 
Ti wyddost am y llonder mawr ei dwyll dy hun, 
Y noson ini ydoedd 'r alaf un, 

Pan ddacth y march angeuol mewn i'r dref, 
'Rhwn oedd yn arfog, 'n ei goluddion ef, 
Cymmerai gadw gwyl-nos, ac a aeth, 

A dawnsio gyd â gwragedd Troia wnaeth ; 
A'i chanwyll ddyrchai'n uchel fynu fry, 

A'r Groegiaid gwrdd o'u cynllwyn ddeuent lu; 
A minnau'n flin, er gorphwys gorwedd wnes, 
A chysgu'n drwm, gan dybio hyn yn lles. 

Fy ngwraig a guddiai'n harfau gloywion ni,— 
O dan fy mhen, fy nghledd a ddygodd hi. 

Y drws heb glo, a hithau galw wnaeth 

A'i gwr o'r blaen, a hwn i'm tŷ a ddaeth; 
Rhoes ei hymddiried yn y drwg wnae hi, 

Er mwyn dileu hen ddrygau aml ri’. 

Pa'm d'wedaf fwy? l'm 'stafell daethant hwy, 
A lladd diarfog ddyn drwy farwol glwy”. 
Ulysses, fasdardd, oedd y blaenaf ddaeth, 
Gweddiaf am i dal fod iddynt am eu gwaith. 
Ond atteb di, ac yn dy dro d'wed "nawr, 

Pa ham y do*'st at Styx, yr afon fawr? 

Ai gan y stormydd, neu genllifoedd môr 

Y gyrrwyd di, neu gan orchymyn Ior? 

Neu, d'wed, pa ddigwydd arall ddaeth a thi 

I wel'd a llygaid enawd ein cartref ni, 

Sydd yn gysgodau, cynhyrfiadau mawr, 

A phoenau'r uffernolion seddau nawr ? 

Wrth siarad treuliai'r oriau'n fuan iawn, 
A'r haul oedd gwedi cyrhaedd y prydnawn; 
A hwy wrth siarad âg wylofus lef, 

Ym mron a threulio'r adeg roes y nef : 

Fel hyn ceryddai'r Sibyl hwynt rai prudd— 
“ Ymwlthia'r nos, a hi erlidia'r dydd : 

Yma y rhanna'r ffordd ar y ddwy law, 

Y dde', at balas euraidd Pluto draw ; 

Yr aswy ai wlad annedwydd wawr, 
Disgyna i ddyfnderau uffern fawr— 

Lle mae gorseddiainge nos, a'r caddug dù, 
A chosp boenydiol yr ellyllaidd lu, 
Déiphobus ddwedai, * O forwynig, ti, 

Dy gerydd attal, 'fudd-dod roddwn ni. 

i'r cysgod dQ 'rwyf fi'n ymdynnu 'nawr 

I ddwyn fy mhennyd am ryw amser mawr, 
Dos, D'wysog ffodiog, dan dy fri a*th glod, 
Gwell tynged sy’ it na gefais i erio'd.” 
Pan dd'wedai hyn, fe droai'i gamrau draw 
I'r cysgod dù a distaw oedd ger llaw, 
Edrychai'r T'wysog ar ei aswy ‘nawr, 

A gwelai dŵr o ryw gadernid mawr ; 

Tair caer a'i cylchent ef, ynghyd â Hi’ 
Phlegethon danllyd, sydd a'i thonnau'n si, 
Yn amgylchynu fyth yr eirias wlad, 

Sy'n olosg tanllyd bythol mewn parhad ; 
'Rhon, rhwng y creigiau rua'n uchel iawn, 
A'r adsain rua'n uwch ac yn fwy llawn. 

Y porth sydd lydan, uchel hefyd ef, 

A'i g'lofnau ad'mant 'stynant hyd y nef. 
Ofer yw nerth un dyn, na'r nefoedd chwaith, 
I ddymchwel y colofnau hyn na'r gwaith 
Arnynt, uchel dŵr o haiarn sydd, 

I Tisphon gadw'i wylfa nos a dydd 

Mewn gwaedlyd ŵn,—a gweled mae bob awr 
'R eneidiau ant i'r hen ddisgynfa fawr. 

O'r lle y clywir griddfan, ochain, gwae, 
Ysprydion poenus yn y ddofn ffau, 

A sŵn fflangellau mawrion, mawrion, trwm,— 
Cadwyni'n llusgo, 'n pwyso fel y plwm. 

Y T'wysog safai, synnai wrth y fref,— 

“O b'le mae'n dod y fath wylofus lef ? ” 
Ofynai,—“' A pha fai, can's dioddef wnan’, 
A'u griddfan sydd yn rhwygo'r awyr lân,” 
Attebai'r Sibyl, “ Mae y sanctaidd had, 

Yn cael eu cadw'r halogedig wlad. 

Ond Hecat, pan aeth i reoli'r wig, 

A'm dygodd i drwy y trigfannau dig 

Sydd yma, 'n berwi'n danllwyth oleu 'nawr, 
Hi ddysgodd boenau'r duwiau digllon mawr. 
Gororau Tynged ydyw y rhai hyn, 
Rhad'manthus a'u rheola' chyfraith dyn ; 

Ef wrendy, barna, bob rhyw drosedd wneir, 
Y lle, y dull, pob peth o'i flaen a geir. 

Rhaid i bob adyn ddwyn i oleu'r dydd 

'Rhyn oll a wnaeth, (ni all eu cadw ynghudd,) 
O'r funud gyntaf yr anadlodd ef, 

Hyd y ddiweddaf gafodd dan y nef, 

Y Fall a sigla'i flangell g'lymmog drom, 
Uwch ben yr yspryd mewn agweddiad ffrom ; 
Erch, sŵn ergydion hon,—ofnadwy iawn,— 
A'i nadredd tanllyd mewn digllonedd llawn. 
O hono'i hun, y drws tragwyddol "nawr 
Ymagor wna, mewn twrf rhyfeddol fawr, 

Ti weli, uwch y porth, pa ellyll sydd 

Yn gwylio'r lle,—diangfa fyth ni fydd. 

O fewn mae Hydra, sarphes amlben hyll, 

A'i dannedd dur yn rhingcian yn y gwŷll. 
Mae'r pwll a'i safn fawr arswydus ddâ 

Yn isel draw, a'i fath erioed ni fu ; 

Ei ddyfnder, O! ei ddyfnder erchyll ef! 
Mor ddyfned ddwy waith ag yw'r ddae'r o'r nef ! 
Galon y duwiau,—hil Titan yma sy 

Mewn dygn ingoedd mawrion yn un llu; 
Golosgir hwy gan danllyd fellt o hyd, 
Ymferwant mewn anfesuredig lid. 

Dau fab Aloeus yma sydd mewn poen, 

Eu cyrph oedd fawr, a mawrion gewri oen' ; 
Beiddiasant ymladd â'r Taranwr cry', 

A dringo i'w orsedd yn y nefoedd fry, 
Salmoneus sy'n dioddef ingoedd blin,— 
Dynwared Iou,—cymmeryd arno i drin 
Taranau'r nef, a'r mellt a'u goleu mawr 

Yn ymfforchogi fry,—goleuo'r llawr, 

Trwy Elis a dinasoedd Groeg, oent hwnt, 

A phedwar march a'i llusgent,—adyn brwnt : 
Fe chwyfiai ffagl danllyd fynu fry, 

Addoliad fynnai 'ddiwrth y gwasaidd lu, 
Ynfydyn balch! pan g'nygiai wneuthur hyn 
A charnau cyrn ar bres,—(mae’n rhyfedd syn,) 
I efelychu'r daran fawr, a grym 

Na fedrir byth mo'i efelychu ddim. 

Ond Iou, teyrn nef, yng nghudd yn uchel fry 
Dadynocthai'i fraich, a saethai fellten fu 

'N ddymchweliad iddo, can's tarawodd ef 

I eigion uffern âg wylofus lef. 

Tityus sydd yno, a aned oddi fry, 

Ond ar y ddae'r ei ymborth iddo fu ; 

Mae'i gorph yn cuddio pan orweddo lawr, 
Naw cyfair llawn o le yn uffern fawr, 

Mae fwltur wangceus gref fyth fyth a'i phig 
Trwy'i ystlys yn ymborthi yn ei dig; 

Fyth fyth ei afu a fwytteir gan hon, 

Fyth fyth mae'i afu'n tyfu dan ei fron. 

Ixion a Prithous allwn enwi iti, 

A mwy o wŷr Thessalia mawr en bri. 

Uwch iddynt mae craig adfeiliedig fawr, 

Yn bygwth syrthio ar bob awel lawr, 

Ar aur welyau y gorweddant hwy, 

Gwneir gwleddoedd breiniol iddynt fwy na mwy; 
Teyrnes y Fall 'n eu hymyl eistedd mae, 
O'u cegau cipia'r ymborth er eu gwae. 

Ac os cyffyrddant hwy ag ef drwy chwant, 
Ei nadredd chwytha, ac ymsythu wnant; 

Hi dafla'i ffagl fry, tarana yn 

Eu clustiau, nes y b'ont hwy oll yn syn. 

Ac yna hwy, a'u brodyr wnaethant gam, 
Traws-ddringo gorsedd, erlid tad a mam ; 
Twyllfasnachu, cribddeilio pawb o'r bron, 
Er mwyn yr aur, heb deimlad dan eu bron ; 
Ni roddent gerdod, nac un echwyn chwaith, 
I'w ceraint tlodion, er eu dagrau llaith. 
Mae'r rhai'n yn dorfoedd, ac nid llai y llu 

O ie'ngctyd anllad, yn y llyn y sy ; 

Encilwyr Ju, werthasant byth eu clod, 

Gan dorri'u gair am olud is y rhod. - 

Yn nyfnder y dyfnderau y maent oll, 

Heb bardwn byth, byth byddant hwy yng ngholl, 
Na ofyn pa boenau, ac na chwilia mwy 

I ffurf y deddfau a'u poenydiant hwy. 

Rhai dreiglant fawr-faen, rhai orweddant lawr, 
Dan rwymau gwiail dur eirias-boeth mawr. 
Theseus annedwydd, hoeliwyd yn ei le, 

Gan Dynged byth, byth ni symmuda ’fe. 
Phlegyas druan, byth yn dyrchafu'i lef, 
Rhybuddio'r byd drwy'r oesau y mae ef,— 
“ Cyfiawnder, dysgwch,” yw ei nad o hyd, 

“ Ac ofnwch ddig y duwiau, bobloedd byd.” 
Rhai i ormeswyr, fradychasant wlad, 

I deyrniaid tramor rhoddent hi dan dra'd : 
Rhai, deddfau hen ddiddymmid ganddynt hwy, 
Nid fel chwennychid ond fel telid mwy. 

A'u merched mewn ymlosgach yr oedd rhai, 
Y drwg orch'mynent, gwnelent yn ddilai, 
Pe g'neuau fil, tafodau fil gawn i, 

Pe gyddfau pres, ’m’sgaroedd dur f'ai i mi, 
Hanner y beiau mawr ofnadwy iawn 

Ni allaf enwi, un ag un yn llawn ; 

Na hanner chwaith y gosp roir arnynt hwy, 
Ac a roir arnynt yn ddiarbed mwy. 

'Nawr boed i ni i 'mhwylio 'mlaen yn llon, 
Mae muriau palas Pluto ger eìn bron, 

A'r porth a'r bwa dur; ei sail ef sy 

Ar eingionau wnaeth Cyclopediaid lu. 

Cyn gallwn fyn'd ym mhellach mae i'n rhan, 
Y gangen aur i'w dodi ar uchel fan.” 

Pan dd'wedodd, aethant drwy'r cysgodau mawr, 
A'r llwybr canol ddewisasant 'nawr. 

Y T'wysog gwedi cyrhaedd draw i'r wlad, 
Daenellai hyd ei gorph o'i ben i'w dra'd 

Y dwfr bywiol,—at y porth yr aeth, 

Ac uwch ei ben y gangen dodi wnaeth. 

Pan gyflawnasant y defodion hyn, 

Ym mlaen yr aethant gan ymdeithio'n dyn. 
Gwastadedd ehang welynt yma’ thraw, 
Pleserau fyrdd fwynhéid ar bob llaw. 

Y gwyrdd-leis ddolydd, tebyg oe'nt i gyd, 
l'r awyr bur, i'r nefol uchod fyd. 
Preswylfeydd yr eneidiau dedwydd sydd 
A'u ser eu hunain, 'nghyd a'u heiliau'r dydd ; 
Chwareuant eu haelodau 'wyrol mawr, 

Ac ymgodymmant ar yr esmwyth lawr ; 

Rhai ar fesurau ganant ddwyfol gân, 

A rhai a ddawnsiant mewn agweddau glân, 
Bardd Thrasia sydd yng nghanol beirdd yn wir, 
Yn amlwg saf mewn gwisg a ffwrbil hir, 

Ei fysedd red, a'i bin mewn cydsain iaith, 

O nodau, t'rawant saith, a llanwant saith, 
'Roedd Teucer yma, o wronaidd hil, 

A aned mewn amserau gwell o fil. 

Assaracus ac Ilius yma 'll dou 

Mewn bythol glodydd gyd â seilwyr Troy, 

O bell, fe welai eu cerbydau ‘nawr, 

Eu harfau gloyw a'u rhyfel-feirch mawr, 

Eu gwaywffyn mewn dae'r, eu meirch bob tu 
Yn rhydd o'r tresi, ac yn pori'n hy. 

Y serch at feirch a feddent hwy yn fyw 

Sy'n aros gwedi marw,—rhyfedd yw. 

Rhai ‘neidiau llawen wleddent oll o'r bron 
Rhai lunient gân, a rhaì ddatganent hon, 
Dan gysgod llawryf lle'r esgyna Po 

I'r gwigoedd fry,—ymguddia yn y gro, 

Mae yma wladwyr, 'rhai er mwyn eu gwlad, 
Ar feusydd câd gollasant ffrydiau'u gwa'd : 
Offeiriaid prydferth yma'n trigo sy, 

A beirdd oe'nt deilwng o'r awenydd fry ; 

A chelfyddydwyr doeth a wnaent o hyd 

Eu rhan, i wella a diwygio'r byd. 

A'r rhai fu'n hael at bob teilyngdod byw, 
A'r rhai ganmolent yr haelioni gwiw, 
Rhwymynau sanctaidd am eu penau sydd, 

A choron-blethau heirdd fel gwawr y dydd. 
Annerchai'r Sibyl hwynt,—gwnai'i moes i'r un 
Oedd dalaf yno ac o harddaf lun;— 

“ Eneidiau dedwydd | O Museeus! clyw; 
B'le mae Anchises? b'le mae ef yn byw? 
Dangoswch ni i fyned atto ef, 

I wel'd y gwron daethom ni o dref; 

Drwy y trigfanau tywyll duon iawn, 

A thros y llyn o chwerwedd sydd yn llawn.” 
Y bardd cyssegr lân a attebai'n llon, 

“ O fewn yr oror gyssegredig hon, 

Ni thrig eneidiau mewn pennodol le, 

Fel 'sprydion eraill mae ei yspryd e. 

Mewn gwigoedd hyfryd teg a llon eu gwawr 
Yr y'm yn byw, a dedwydd y'm bob awr ; 
Ac ar welyau mwswg hyfryd braf 
Gorweddwn ni, yng nghysgod haulwen haf, 
Wrth ffrydiau crisial sydd mewn murmur pêr 
Yn llithro drwy y dolydd heirdd a thér. 
Ewch yn eich blaen dros ben y bryn sy draw, 
Disgynwch lawr i'r gwastad,—mae gor llaw. 
Y llwybr hwn a'ch arweinydda chwi 

I ben eich taith, mewn clodydd ac mewn bri.” 
Eu tywys wnaeth hyd lechwedd ael y bryn, 

I ddangos tegwch mawr y gwledydd hyn, 
'Nol myn'd i lawr, a thrwy y dolau glân, 
Anchises hen a welent draw o'u bla'n 

Mewn dyffryn hardd, blodeuog, tirion, mad, 
Yn adolygu, ac yn rhifo'i had ;— 

Ysprydion dedwydd Tynged, oe'nt i fod 
Mewn cyrph, pan ddeuai tymp a thro y rhod, 
Mewn meddwl dwys edrychai ar y llu, 

'Nol trefn natur ddeu'nt i'n daear ni; 

Eu henwau, 'u tynged, a'u rhyfeloedd mawr, 
A'u pwyll mewn cynghor, welai ef yn awr, 
Pan welodd ef Æneas ar y ddol, 

Fe redodd, ac a'i cymm'rodd yn ei go'l; 

Fe daflai'i freichiau, fe'i cofleidiai ef, 

Fe wylai ddagrau, a dyrchafai'i lef,— 

““ Croesaw i ti, o had y duwiau fry! 

Disgwyliais lawer am dy weled di ! 

Unwaith yn chwaneg, gwela ‘th wyneb llon ! 
Mor anwyl yw dy wasgu dan fy mron ! 

Dy gariad a'r ddyledswydd deli di, 

Aeth drwy beryglon mawr i'm ceisio i. 

Gwir, eredwn mewn amserau gwell i ddod, 
A'r dydd a ddaeth, dedwyddaf ddydd erio'd. 
Fath wledydd, a'r fath foroedd'r aethost drwy, 
A'r fath dymhestloedd cedyrn fwy na mwy? 
Fath ofo am dy dynged, ond y mwyaf braw, 
Pan th d'rawodd Cariad di yn Lybia draw.” 
Y mab attebai, d'wedai'n isel iawn, 

€ Dy yspryd sanctaidd welais i yn llawn 

Pan yn fy nghwsg, ac ef a'm gyrrodd i 
Drwy'r tywydd garw, i dy weled di. 

Ac wedi bod ar fôr o don i don, 

Angorais draw mewn cilfach ddistaw lon, 

O! rho dy law, gogysgod yspryd, Nhad, 

Paid cilio draw 'ddi wrth dy fachgen mad.” 
Ef dd’ wedai, ‘i ddagrau gloyw redent lawr, 
Gan wlychu'i wyneb yn ddiferion mawr : 
Tair gwaith y teflai'i freichiau tros ei war, 
Tair gwaith yr yspryd giliai megis ar 
Adenydd gwynt, neu freuddwyd gwag y dydd, 
Oll yn ddisyìwedd ac heb seiliau sydd. 

Draw, draw mown glyn dirgelaidd llon yn awr, 
Æneas welai wig o harddwch mawr; 

Ac awel dyner elai drwyddi hi, 

Gan chwareu'r dail, a sisial,—mwyn ei si. 

O flaen terfynau llwyni'r gwigoedd hyn, 
Ymlithrai Lethe afon dawel,—yn 

” Mrigau'r coed awyrol genedl oedd 

Yn hedeg rif y gwenyn, ac ar g'oedd 

Yr auraidd wlith a yfent hwy o'r bron 

Ar wresog hafau, tywydd teg a llon ; 

Ym mlodau'r lili yr ymborthent drwy 

Sugno y balm oedd yn eu clychau hwy : 

'R asgellog fyddin swnient dros y ddol, 

A'r dwr o'r graig ro'i adsain ber yn ol. 
/Eneas safai, a gofynai'n syn, 

Pa'm at y dw'r y deu'r eneidiau hyn ? 
Attebai'i dad, “ R eneidiau weli di 

'N ymwasgu'n dorf at Leth a'i dyfroedd hi, 
Ydynt y rhai mae Tynged ar ol llaw, 

Yn rhoi 'ddynt gyrph mewn bywyd etto ddaw ; 
Pan dyfroedd afon Leth a yfant hwy, 

Yr oll a fu, a fydd mewn annghof mwy. 
'Rwyf gwedi hir ddymuno'r pryd a'r lle, 

I ddangos it’ dy eppil dan y ne’ ; 

Er mwyn i'r olwg dra rhyfeddol hon 

Ar dy hiliogaeth ddewr, gysuro'th fron, 

A chodi ymgais yn dy enaid 'nawr 

Am fyn'd i'r wlad lle bydd eu clod yn fawr.” 
“O Nhad! a all oneidiau uchel fri 
Ddychwelyd i'n daearol drigfod ni ? 

A all fod hiraeth dan eu bronnau hwy 

Fu farw, am aelodau diog mwy?” 

Anchises dd'wedai,—trefnai'n oleu iawn 

I'w dduwiol fab mewn ymadroddion llawn, 
Er mwyn amlygu'r rhyfeddodau mawr, 

A'u dwyn ger bron ei feddwl ef yn awr,— 

“ Yn gyntaf, gwybydd hyn, fod corph y nen, 
A'r dda'r, a'r dyfroedd oll, a'r ser uwch ben, 
A'r goleu disglaer a lewyrcha draw, 

A ymwasgara'n danbaid ar bob llaw, 

Yn cael meithrinfa a bywiogrwydd oll 

Drwy un gyffredin enaid,—dim ar goll, 

Y meddwl esgud hwn, drwy yr eangder mawr 
Sy'n uno,—sydd yn ymgymmysgu 'nawr 

A'r talp mawreddog drwy holl oesau'r llawr ; 
Trwy hyn mae dynion a'r 'nifeiliaid maith, 
A'r adar oll, a physg y moroedd llaith, 

Yn derbyn bywyd, can's yn 'r oll yr un 
Yw'r nerth awyrol weithia yn gyttun ; 

Pob enaid lenwir a chyfartal dân— 

Ac ni all llwch daearol ammhur mân, 
Aelodau marwol, sy'n adfeilio’r pridd, 

Bylu pelydron nef a min y dydd. 

O'r cymmysg hwn o rannau llwch y llawr 

Y deillia ofn, 'wyllys,—galar mawr. 

Y meddwl isel yn ei garchar du 

Ni all gyrhaeddyd i'w wybrenau fry: 

Ac angau'i hun ni all eu llwyr lanhau 

*Ddi wrth fudredd hon,—oedd—sy'n parhau 
Yng nglŷn ag enaid fel gweddillion mawr 
Anwiredd, wisgant yma ar y llawr, 

Am byn, penydiau amryw ddygant hwy, 
Rhai grogir yn y gwynt i'w gwynnu mwy, 

Rhai yn y dw'r lanheir, rhai yn y tân, 
Nes b’ont yn bur, ac felly'n berffaith lån. 
Pob un a'i wyll, a'u gwyllion ddygant hwy ; 
A'r nifer fach lanheir fel hyn, byth mwy 
A drigant yma, gan anadlu'n rhad 
Mewn meusydd eang awyr bêr y wlad, 
Ac yna dedwydd y'nt, 'nol amser mawr, 
Pan dreulia ymaith rwd pechodau'r llawr ; 
Ni fydd ar ol un nod o'u llygredd hwy, 
Ond awyr bur yr enaid erys mwy, 
Oud pan el heibio fll o flwyddi maith, 
(Cyhyd eu cosp am eu hanrasol waith,) 
Minteioedd o feddyliau ant yn llu 
At afon Leth, ac o'i dyfroedd hi 
Rhaid iddynt yfed, ac annghofiant mwy 
Bob croes a gofid gawsant, a phob clwy’ ; 
Fel gallo'r enaid etto fyn'd dan groes 
Y byd, a'i wg, ynghyd a'i ingol loes.” 

* 


Abia Burhan. 


““ O herwydd cael ynddo ef beth daioni tu ag at Arglwydd Dduw Israel, yn nhŷ Jeroboam.” 


AE enw Jeroboam, fab Nebat, er ys 

oesau, yn hynod yng nghronicl 
enwau teyrniaid annuwiol y byd, ac 
er mwyn dangos drygedd ac annuwiol- 
deb y pen coronog hwn, crybwyllir yn 
fynych am dano yn yr hanes sanctaidd fel 
Jeroboam fab Nebat, yr hwn a wnaeth 
i Israel bechu. Yr oedd efe yn arwein- 
ydd ar y deg llwyth, yn eu gwrthryfel 
yn erbyn, a'u hymneillduad oddi wrth 
dŷ Dafydd. Pan gydnabyddwyd Jero- 
boam yn frenhin ar Israel, y weithred 
gyntaf a wnaeth, gyd â golwg ar grefydd 
y wlad ydoedd ei newid, a hynny er 
mwyn gwasanaethu ei ddibenion po- 
liticaidd ei hun; canys “y brenhin a 
ymgynghorodd, ac a wnaeth ddau lo aur. 
ac a ddywedodd wrthynt hwy, Gormod 
yw i chwi fyned i fynu i Jerusalem; 
wele dy dduwiau di, O Israel, y rhai a'th 


ddug di i fynu o wlad yr Aipht.” Nid yn. 


unig gwrthryfelodd Jeroboam yn erbyn 
tŷ Dafydd, ond gwrthryfelodd yn erbyn 
gorsedd fawr y nefoedd; gwnaeth dŷ 
uchelfeydd ; gwnaeth offeiriaid o'r rhai 
gwaelaf o'r bobl, y rhai nid oedd o feib- 
ion Lefi ; newidiodd y gwyliau; offrym- 
modd ar yr allor a wnaethai efe yn 
Bethel ; ac er ei rybuddio gan weision y 
Duw byw, ac er gweled o hono nerthoedd 
rhyfeddodau y nef wrth yr allor ym Me- 


thel, ni ddychwelodd Jeroboam o'i ffordd 
ddrygionus ; ond efe a wnaeth drachefn o 
wehilion y bobl offeiriaid i'r uchelfeydd ; 
y neb a fynnai, efe a'i cyssegrai, ac efe a 
gai fod yn offeiriad i'r uchelfeydd. A’r 
peth hyn a aeth yn bechod i dŷ Jerobo- 
am, i'w ddiwreiddio hefyd, ac i'w ddileu 
oddi ar wyneb y ddaear. Yr oedd llygad 
y nefoedd ar Jeroboam, ac ar ei dŷ; a 
phan aeth gwraig Jeroboam at y pro- 
phwyd Ahiah i Siloh, er mwyn cael 
gwybodaeth ynghylch afiechyd Abiah 
bychan, cyhoeddwyd barn ddychrynllyd 
gan y prophwyd ar Jeroboam, ac ar ei 
dŷ, yn yr ymadroddion canlynol ,—“ Am 
hynny, wele fi yn dwyn drwg ar dŷ Je- 
roboam ; a thorraf ymaith oddi wrth 
Jeroboam yr hwn a biso ar bared, y 
gwarchaeedig a'r gweddilledig yn Israel ; 
a mi fwriaf allan weddillion tŷ Jeroboam 
fel y bwrir allan dom, nes ei ddarfod. 
Y cwn a fwytty yr hwn a fyddo farw o 
eiddo Jeroboam yn y ddinas; ac adar y 
nefoedd a fwytty yr hwn a fyddo farw yn 
y maes; canys yr Arglwydd a'i dywed- 
odd.” Yr oedd bod corph marw yn cael 
ei adael heb gladdedigaeth, yn cael ei 
hystyried yn farnedigaeth ac yn gosp 
dymhorol fawr a throm gan genedl 
Israel ; a'r farnedigaeth a'r gosp hou ar 
dŷ Jeroboam a gyhoeddwyd mewn ym- 

adroddion amlwg gau y prophwyd Abiah 
yng nghlyw ei wraig. Ond y mae yn 
deilwng o sylw, pan fyddo barnedig- 
aethau y nefoedd yn cael eu bygwth, ac 
yn cael eu tywallt ar blant dynion, yn 
holl angherddoldeb ei ddigder, y mae efe 
yn adnabod ei blant yn nydd y di- 
aleddau, ac yn eu harbed ynghanol y 
dinystr a'r difrod arswydus. Yr oedd 
uno blant Duw yn nhŷ Jeroboam, yr 
hwn, er ei fod yn fab i Jeroboam ddryg- 
ionus ac annuwiol, a osododd ei feddwl 
ar Dduw y nefoedd, a Duw y nefoedd a'i 
cymmerodd dan ei warcheidwadaeth ei 
hun, ac a'i hachubodd rhag y dialedd, 
canys fel y canlyn y dywedodd Ahiah 
wrth wraig Jcroboam,—“ Cyfod di, gan 
hynny dos i'th dŷ ; a phan ddelo dy draed 
i'r ddinas, bydd marw y bachgen. A holl 
Israel a alarant am dano ef, ac a'i cladd- 
ant ef; canys efe yn unig o dŷ Jeroboam 
a ddaw i'w fedd ; o herwydd cael ynddo 
ef beth daioni tu ag at Arglwydd Dduw 
Israel, yn nhŷ Jeroboam.” 

Bachgennyn icuange ydoedd Abiah, 
ond y mae yn alluadwy i rai ieuaingc 
feithrin daioni tu ag at Dduw a dynion 
ynddynt eu hunain. Yr oedd sefyllfa 
Abiah yn anfanteisiol iawn iddo feithrin 
gwir grefydd yn ei galon ; ac ni fu sefyllfa 
neb erioed yn fwy anfanteisiol tu ag at 
hynny. Yr oedd Jeroboam ei dad yn 
ddyn eithaf annuwiol a drygionus; yr 
oedd gwedi dymchwelyd crefydd y nef- 
oedd yn y wlad; yr oedd gwedi dryllio 
y cyfammod ; ac yr oedd gwedi arwain y 
bobl ar ddidro oddi wrth ffynnon y dyfr- 
oedd byw. Yr oedd ei fam, yn ol pob 
ymddangosiad, yn fenyw annuwiol, ac y 
mae dylanwad mawr bob amser gan y 
fam yn ffurfiad cymmeriad ei phlant. 
Ni wnaeth ei dad na'i fam ond gosod y 
rhwystrau mwyaf ar ffordd Abiah bych- 
an i feithrin gwir grefydd Duw ei dadau 
yn eì enaid. Yr oedd Abiah yn un o 
deulu Jeroboam, ac wedi ei eni a'i fagu 
yn nhŷ Jeroboam ; nid oedd ofn Duw 
yn y tŷ hwn ; nid oedd parch i ddeddfau 
Duw yn y tŷ hwn ; ac yr oedd holl eiriau 
y nefoedd yn cael eu dirmygu ym mhob 
dull a modd yn y tŷ annuwiol hwn. Tir 
diffrwyth i grefydd flaguro ynddo ydoedd 
tŷ Jeroboam fab Nebat, yr hwn a 
wnaeth i Israel bechu ; canys yn y tŷ 
hwn ni allasai y bachgen Abiah ddy- 
wedyd megis ag y gallasai bechgyn 
Juda,—“ Duw, clywsom a'n clustiau, ein 

tadau a fynegasant ì ni, y weithred a 
wnaethost yn eu hamser hwynt, yn y 
dyddiau gynt.” Nid oedd Abiah bychan 
yn cael y cyfleusdra o esgyn i dŷ yr Ar- 
glwydd ; o sengu yn ei gynteddoedd ; ac 
o glywed y cantorion a’r cerddorion yn 
dyrchafu clodydd a mawl Jehofah yn ei 
deml sanctaidd. Yr oedd mynydd Sion, 
tegwch bro a llawenydd yr holl ddaear, 
yn ddieithr iddo ef; yr oedd ei dad ai 
fam yn eilunaddolgar ; ac yr oedd y llys 
yn eilunaddolgar; ac yr oedd y wlad 
gwedi annghofio Duw. Nid oedd yma 
ddim lle i wir grefydd roddi ei throed 
lawr, canys yr oedd cyflwr pethau gwedi 
myned yn arswydus i feddwl am danynt. 
Yr oedd gweinidogion Duw gwedi cael 
cu herlid o dir Israel, oblegid dy wedir,— 
“Canys y Lefiaid a adawsant eu meus- 
ydd pentrefol, a'u meddiant, ac a ddaeth- 
anti Judah ac i Jerusalem, canys Jero- 
boam a'i feibion a'u bwriasant h 
ymaith o fod yn offeiriaid i'r Arglwydd.” 
Pa wawr allasid ddisgwyl ar grefydd neb 
o aelodau tŷ mor annuwiol a thŷ Jero- 
boam ? Yr oedd annuwioldeb y tŷ hwn 
yn ddigon i wywo crefydd y mwyaf cref- 
yddol, canys yr oedd ei awyr a'i arferion 
yn wenwynig hollol iddi. Nid oedd 
fawr sail i obeithio am weled crefydd yn 
blaguro yn un o blant Jeroboam, canys 
yr enghreifftiau a welent a'u tywysent 
ar gyfeiliorn. Ond tyfodd blagurm 
hardd allan o dir y felldith ; a blôdeuyn 
gwridog a flodeuodd yn nhŷ Jeroboam, 
ac y mae ei enw yn swnio yn beraidd 
ac yn hyfryd iawn trwy yr oesau a'r 
cenhedlaethau, , 

Gogwyddai Abiah bychan at grefydd, 
yn nhŷ Jeroboam fab Nebat, ei dad, yr 
hwn a wnaeth i Israel bechu. Druan 
a'r bachgennyn bychan! Ei dad yn 
offrymmu ar allor yr eilun ym Methel; 
ei fam yn plygu i'r ddelw yn nhŷ yr 
eilunod; y tywysogion a'r pendefigion 
gwedi annghofio y cyfammod a wnaeth 
y nefoedd a'u tadau, a'u tadau a'r nefoedd; 
a'r bobl gan ddieithrio gwedi ymddieith- 
rio oddi wrth yr Arglwydd. Ond er bod 
tŷ Jeroboam gwedi myned yn dŷ dryg- 
ionus, a deddfau ac ordinhadau Duw y 
nefoedd yn cael eu sathru dan draed yno; 
cafodd Abiah bychan, ryw fodd neu gilydd 
afael ym mhen y ffordd i wasanaethu 
Duw. Yr oedd yno ryw un yn parchu 
Duw y tadau boreuol; clywodd Abiah 
ryw sisial am ei dirionwch at Abraham, 

Isaac, a Jacob ; clywodd ryw grybwyll- 
iadau am nerthoedd ei ryfeddodau ym 
maes Soan yn nhir yr Aipht; clywodd 
son am y dorflân aarweiniwyd ganddo 
drwy y dyfnder mawr. Clywodd i Sinai 
a'i bigyrnau grynu ym mhresenoldeb yr 
Hollalluog pan gynhaliodd ef ei lys ben- 
digaid yno i roddi y deng air deddf i 
Moses ; clywodd fel yr holltodd yr Ior- 
ddonen fawr pan yr oedd ei dyfroedd yn 
chwyddedig, ac y cronasant gan gyfodi 
yn bentwr ym mhell iawn oddi wrth 
ddinas Adam ; clywodd fel y syrthiodd 
caerau cedyrn Jericho; a chlywodd am 
ryfeddodau dydd mawr Gibeon, pan 
safodd goleuadau yr wybren i lewyrchu 
ar achos Israel ; ac yng ngwyneb yr hyn 
a glywodd Abiah bychan am Dduw, efe 
a'i hofnodd, ac a ymroddodd i'w wasan- 
aeth. Yr oedd y drwg a'i orsedd yn 
gadarn yn nhŷ Jeroboam ; yr oedd an- 
nuwioldeb yn uchel iawn ei ben yn y 
teulu; ond am y gwesyn bychan Abiah ; 
efe a flodeuodd fel rhyw rosyn gwridog 
yng nghanol drain a drysni llygredigaeth 
a halogedigaeth ; fel ag yr oedd yn syn- 
dod i weled blodeuyn mor brydferth 
yng nghanol anialwch mor wyllt ac an- 
nghyfanneddol ag anialwch y tŷ hwn. 
Cafwyd yn y bachgen Abiah beth da- 
ioni tu ag at Arglwydd Dduw Israel, yn 
nhŷ Jeroboam. Nid ydoedd y bachgen 
Abiah yn dda i gyd, canys nid ydoedd 
efe mwy nag eraill gwedi diengyd rhag 
llygredigaeth y codwm; ond cafwyd 
ynddo beth daioni ; efe a ynnillodd ffafr 
Duw Abraham, ac efe a etifeddodd fen- 
dith y nefoedd. Cafwyd ynddo beth 
daioni, a diolch i'r nefoedd am drefn ei 
gras yn peri i beth daioni flaguro allan 
ym muchedd rhai ieuaingc. Nid yw dyn 
yn y fuchedd lygredig hon yn dda i gyd ; 
ac yn ofer y disgwylir am berffeithrwydd 
dibechod yn y bywyd sydd yr awr hon. 
Nid oedd Noah, pregethwrcyfiawnder, yn 
dda hollol ; na Moses, canys efe a gam- 
ddywedodd a'i wefusau wrth ddyfroedd 
y gynnen ; na Dafydd, canys efe a bech- 
odd yn ddirfawr yn achos Bathsheba ; 
na Solomon, canys pan heneiddiodd, aeth 
tu a'r uchelfeydd ; na neb dynion, canys 
y mae y goreu o honynt yn teimlo byw- 
yd eu llygredd, ac yn barod i ddywedyd 
gyd â St. Paul, “ Ys truan o ddyn ydwyf 
fi, pwy a'm gwared i oddi wrth gorph y 
farwolaeth hon?” Ond er ymlygru 
yng pgwreiddyn ein natur draw yn 

Eden; er i lygredigaeth ddyfod yn gen- 
llif fawr drychinebus i'r byd; ac er i 
ddynoliaeth gael ei darostwng i bob 
gwyniau a chwantau halogedig ; etto y 
mae peth daioni i gael yn rhai o blant 
dynion ar y ddaear. Ni lyngcwyd y byd 
yn hollol gan ddrwg ; ac nid ydyw da- 
ioni gwedi cael ei ladd a'i gladdu yn 
hollol gan bechod ; canys y mae gwedi 
blaen-darddu, ac wedi blodeuo yn hardd 
lawer gwaith yn yranialwch. Mae rhyw 
beth rhyfedd yn fynych yng ngweithred- 
iadau daioni, megis ag y mae pob peth 
yn rhyfedd ag sydd o Dduw ; canys yn 
fynych lle ei disgwylir ef, ni cheir ef, a 
lle y mae braidd yn annisgwyliadwy, 
yno y gwelir ef yn blodeuo mewn gogon- 
iant a harddwch mawr. Pwy ddisgwyl- 
iasai am ddaioni yn nhŷ annuwiol Jero- 
boam? Ond cafwyd peth daioni yn y 
tŷ hwn yn Abiah bychan. Pwy a ddis- 
gwyliai am gynhauaf toreithiog o ŷd 
melyn-wyn tonnog fel y môr yn chwareu 
ar ei wely, ar drumiau uchel a noethion 
y mynyddoedd? Ond y mae hyn yn 
cymmeryd lle yn ffyrdd grasol yr Holl- 
alluog Dduw,—“ Bydd dyrnaid o ŷd ar 
y ddaear ym mhen y mynyddoedd : ei 
ffrwyth a ysgwyd fel Libanus; a phobl 
y ddinas a flodeuant fel gwellt y ddaear.” 
Yr oedd y felldith fawr yn nhŷ Jerobo- 
am; yr oedd ar yr orsedd; yr oedd 
yng nghynghorion y llys; yr oedd yn y 
deddfau ; ac yr oedd yn holl arferion y 
teulu; ond yr oedd gan yr Arglwydd 
Dduw ei dyst yn nhŷ Jeroboam, yn Abi- 
ah bychan, canys cafwyd yn hwn beth 
daioni at Arglwydd Dduw Israel ; a hwn 
a lewyrchodd yn danbaid yn y cwmmwl 
dû â pha un yr amdoid tŷ ei dad. 

Faint oedd y daioni a gafwyd yn 
Abiah bychan, ni ddywedir, ond yr oedd 
yn ddigon i'w gorph gael claddiad parch- 
us, ac i'w enaid gael rhan o etifeddiaeth 
y Ganaan fry. Pa ddaioni, yn neillduol, 
a gafwyd yn Abiah bychan, ni fynegir, 
ond yr oedd yn ddaioni a ryngodd fodd 
yr Arglwydd, canys efe a edrychodd ar 
y gwas bychan ; ac a wnaeth i'w dru- 
garedd deyrnasu tu ag atto. Dichon i 
Abiah wrthod ymgrymmu i'r eilunod, 
na neshau at eu hallorau ; dichon iddo 
geryddu yr offeiriaid am ysgelerderau eu 
halogedigaethau crefyddol ; a dichon iddo 
gyfeirio a'i fys tu a bryn Sion yng 
Nghaersalem, ac iddo ddywedyd, “Daccw 
le preswylfa Ion ar y ddacar ; daccw or- 

phwysfa ei ogoniant ef yn y cyssegr; 
daccw y fan, yn ol llwon yr hen gyfam- 
modau, y mae efe yn cyfarfod a'i bobl, 
ac yn eu bendithio; a daccw lle y mae 
fy nghalon innau, a phe gallwn, elwn i'w 
gynteddau & mawl ac â diolch yn fy 
ngenau.” Cafwyd ynddo beth daioni. A 
ydyw yn ormod trais i ddychymygu bod 
Abiah bychan yn fynych yn hwylio ei 
gerddediad o'r palas brenhinol yn Tirza ; 
yn esgyn i drum un o'r bryniau cyfagos ; 
ac yno yn troi ei wyneb tu a Chaersa- 
lem, tegwch bro, a llawenydd yr holl 
ddaear, ac yn addoli y Duwdod glân a 
bendigedig yno. A oedd efe ddim yn 
edrych tu a'r deml sanctaidd? A oedd 
efe ddim yn gweddio ar Dduw Sion? A 
oedd efe ddim yn wylo y dagrau am 
bechodau ysgeler tŷ ei dad, ac oblegid 
cyflwr isel gwir grefydd yn nheyrnas 
Israel ? 

Cymmeradwyodd Duw y peth daioni 
a gafwyd yn Abiah bychan, ac a ddod- 
odd ei drugaredd arno. Yr oedd y farn 
gwedi cael ei chyhoeddi ar dy Jeroboam ; 
yr oedd y cymmylau duon yn ymgasglu 
at eu gilydd mewn agweddau bygythiol ; 
yr oedd chwibaniadau y tymhestloedd 
i'w clywed draw ym mhell, ond yn dy- 
fod yn nes; ac yr oedd yr arwyddion 
yn cryfhau beunydd fod y difrod ofna- 
dwy wrth y drws. Ond yr Arglwydd a 
edwyn ei eiddo ; mae enwau ei blant ger 
ei fron; ac y mae efe yn lliosowgrwydd 
ci drugareddau, yn fynych yn cymmer- 
yd y cyfiawnion ymaith o flaen drygfyd. 
Cyn dyfod y dialedd, yr oedd Abiah i 
gael ei symmud oddi ar y ffordd ; canys 
nid oedd efe i deimlo y wialen farnedig- 
aethol; nid oedd efe i brofì cymmysg- 
edd cynnwysiad y cwppan chwerw ; ac 
nid oedd gwaeau y diwrnod dinystriol i 
gyffwrdd ag ef.—' Y pryd hwnnw y 
clafychodd Abiah mab Jeroboam.” Cur- 
odd angau wrth ddrws pabell y gwas 
bychan ; aeth yn glaf; aeth yn glafach 
glafach ; ac wele ef arlan yr Iorddonen 
fawr ddû a thonnog, ac yn sŵn ei phist- 
ylloedd brawychus hi. Nid oedd yn 
y teulu hwn neb ag y mae gennym 
ni hanes am danynt, i weini unrhyw 
gyssuron ysprydol iddo. Yr oedd cre- 
fydd y nefoedd gwedi cael ei throi o'r 
naill du; neb o weinidogion y gwir 
gyssegr i ddiferu olew a gwin i'w fynwes 
drallodedig. Buasai yn gryfdwr i'w 
galon wap a'i feddwl llesg eiddilaidd dan 

ei afiechyd, i glywed rhan o wasanaeth y 
deml yn Jerusalem yn cael ei adrodd, a 
chlywed rhai o ganiadau hyfryd a melu 
Sion yn cael eu canu pan ym min y dyfr- 
yr hen 
addewid nerthol gyd âg Abiah bychan, 
pan yr oedd yn ymdynnu tu a'r dyfr- 
oedd ; pan yr oedd yn ymrwyfo drwy 


oedd. Nid oedd neb ond Duw 


lifeiriaint y tonnau ; a phan ag yr oedd 
yn colli ei olwg ar gaerau y byd. Ond 
yr oedd. y presennoldeb Dwyfol yn ddi- 
gon iddo; yr oedd y fraich yn ddigon 
cadarn, ac yr oedd. y gallu mawr tragy- 
wyddol yn ddigon nerthol i ddal ei ben 
nes myned drwy y llif-ddwr, aci osod ei 
draed yn ddiogel ar y tiroedd anfarwol. 
Cafodd Abiah ei gladdu yn anrhyd- 
eddus, ac er syndod, holl Israel a alaras- 
ant am dano ef. Dyweded dynion a 
ddywedont, y mae rhyw beth mewn 
crefydd wirioneddol, ag sydd yn tynnu 
cymmeradwyaeth anrasloniaid mwyaf y 
tir. Yr oedd Herod mor anrasol ag y ba 
unrhyw ben coronog erioed ar y ddaear; 
oud yr oedd arno ofn sancteiddrwydd 
crefyddol Ioan Fedyddiwr. Yr oedd 
Israel, dan deyrnasiad Jeroboam, gwedi 
gwrthgilio oddi wrth Dduw ; wedi gad- 
ael ei wasanaeth; ac wedi syrthio i 
eilunaddoliaeth ; ond er y cyflwr llygr- 
edig ac halogedig yr oedd y bobl gwedi 
myned iddo, ni allasent lai na pharchu 
crefydd a duwioldeb Abiah bychan. 
Daccw angladd Abiah. Yr oedd rhyw 
brudd-der mawr drwy holl ddinas Tirza 
y bore hwnnw. Daccw y tywysogion 
a'r pendefigion yn dyfod yn fore iT 
angladd. Daccw heolydd Israel yn llawn- 
ion o bobl, tyrfaoedd ar dyrfaoedd yn 
dyfod i angladd Abiah bychan ; a pha 
ham fel hyn? Yr oedd ei grefydd ai 
dduwioldeb gwedi mynnu parch cenedl 
drofaus a gwrthgiliedig. Wele y corph 
yn cael ei ddwyn allan o'r palas, ac yn 
cael ei gludo tu a thiriogaeth y bedd, yng 
nghanol y llefain, yr wylo, a'r galar, 
mwyaf. “Trueni marw Abiah bychan,” 
meddai y bobl; “ciliasom ni oddi wrth 
Dduw ein tadau ; nyni a adawsom ffyn- 
non y dyfroedd byw; newidiasom ni 
grefydd y Duw fu mor dda wrthym a 
rhoddii ni etifeddiaeth deg i'w medd- 
iannu, ac a dderbyniasom grefydd yr 
eilunod. Ond am Abiah, y bachgen 
duwiol ; ond am y gwas bychan crefyddol, 
corph yr hwn a hebryngir heddyw it 
caerau; safodd ym mhlaid crefydd ei 

dadau, ac ni welwyd mo hono ef yn 
ymgrymmu i eilun, nac yn dwyn aberth 
i'w allor. Dyma goron ac addurn tŷ 
Jeroboam ein brenhin ni gwedi ymadael. 
O! y bachgen tlws! O! y llengcyn duw- 
iol a gludir i'w fedd, ac y mae holl gref- 
ydd a duwioldeb Tirza yn ymadael gyd 
âgef.” Mae Duw gwedi, ac yn cael ei 
wasanaethu ym more eu hoes gan rai, ac 
y mae hynny yn rhyngu bodd yr Ar- 
glwydd yn fawr. Mae yr alwad i fyned 
i'r winllan yn fore; ac y mae y Pregeth- 
wr yn dywedyd,—* Cofia yn awr dy 
Greawdr yn nyddiau dy ieuengctid, 

cyn dyfod y dyddiau blin, a nesâu o'r 
blynyddoedd yn y rhaì y dywedi, nìd 
oes i mi ddim diddanwch ynddynt.” 
Mae Jeremiah yn dywedyd, mai “ Da yw 
iwr ddwyn yr iau yn ei ieuengctid,” 
canys y mae gwneuthurhyn yn symmud 
llawer o dwmpathau oddi ar y ffordd ; 
yn gwastadau llawer ar yr anialwch blin 
a dyrus ; ac wedi rhwystro llawer i golli 
eu ffordd ar y rhosydd geirwon, ac yn y 
pen draw i syrthio dros y creigiau i gym- 
mydd dinystr, a chael eu cyfrgolli yn 
dragywydd. 


Dies Ste, Bits 3lln. 


Arall-eiriad o'r Gân ryfeddol honno, a gyfansoddwyd, medd rhai, gan St. Bernard. 


YDD digllonedd mawr y Duwdod ! 
Ar y dydd brawychus hwn, 

Crog ein Harglwydd glân amlygir 

I holl gyrrau'r byd yn grwn! 
Yn ei lludw mân—y ddaear 

Dodda'n ufel gan y gwres ;— 
Pob elfenau ymollyngant, 

Dan ddylanwad Dwyfol dês ! 


O'r fath grynu ! O'r fath ingoedd 
Fydd pan y dynesa Ef! 

Barnwr mawr y byd trag'wyddol, 
Yn rhoi barn âg uchel lef! 

Dolef fawr y trwmp a dreiddia 
Drwy holl feddau oesau'r llawr, 

Gwys a roddir mewn awdurdod,— 
Rhaid dod at yr Orsedd Fawr! 


Gwelwa angau, gwelwa amser,— 
Hithau'r greadigaeth fawr 
A adgyfyd, er rhoi cyfrif 
O'i chyfrifon yma ‘nawr ; 
Rhol y llyfr a agorir,— 
Darllen wneir gynnwysiad maith, 
A'r darlleniad hwn a farna 
Fyw a meirw'r ddaear laith ! 


Yna'r Barnwr Mawr a eistedd ! 

O! pan ar ei orsedd lân, 
Pob dyfnderau dirgeledig, 

Ddont i'r golau oll o'i fla'n ; 
Cyfiawn daledigaeth roddir— 

Beth ddadleua'rtruan prudd? - 
Pwy gyfrynga drosof yno ? 

Prin y cyfiawn ddaw yn rhydd! 

N 


Teyrn dychrynion pob rhyw fawredd, 
Ceidwad mawr eneidiau prudd, 
Mewn trugaredd y teyrnasi, 
Rho'i eneidiau caeth yn rhydd ; 
O! Ffynhonnell fawr trugaredd, 
Achub di fì yn dy gol, 
Rhag i mi 'r diwrnod hwnnw, 
Golli'r Nef, a bod ar ol. 


Blin y buost Ti, fy Arglwydd, 
Wrth fy ngheisio, waelaf un, 
Ac yn ingoedd dy farwolaeth, 
Plygaist erof—Ti dy hun ; 
Boed dy lafur, boed dy ludded, 
Yn effeithiol drosof 'nawr, 
Pan yn sefyll ger yr orsedd,— 
Gorsedd fendigedig fawr. 


Ynad mawr cyfiawnder ydwyt, 
Attat Ti dyrchafaf lef, 

Rho faddeuant, rho faddeuant,— 
Erglyw'm llefain yn y Nef; 

Cyn y delo'r “ Dies Ire,” 
Ar derfynau oesau'r byd, 

Cyn i'r cyfrif gael ei alw, 
Maddeu 'meiau mawr i gyd. 


Pan yn edrych ar fy meiau,— 

Euog ddyn, och'neidio 'rwyf, 
Ac yn gwrido pan yn cofio 

'R hyn a wnaethum, a'r hyn wyf; 
Arbed fi, sy'n ymbil arnat,— 

Sanct yr Israel, Mab yr Ior,— 
Mae dy radau yn ddihysbydd, 

Fel mae dyfroedd mawr y môr. 

Rho'ist y wraig, er ei halogrwydd,— 
Ti ' cyhoeddaist hi yn rhydd, 

Yn lle t'w'llwch, daeth i'w mynwes 
O'r uchelder, wawr y dydd ; 

Ymbil lleidr ar y crog-bren, 
I'th drugarog glustiau Di 

Ddaeth, fy Arglwydd, ac mae hynny 
Yn sail gobaith i myfi. 


Nid oes hawl gan unrhyw weddi 
Allaf wneuthur, arnat Ti, 
Rhad drugaredd Duw yn unig 
Yn ei enw,'m hachub i; 
Achub fi, fy Nuw, O! achub 
F’ enaid rhag y fflamau syth, 
Fflamau na fydd diwedd arnynt, 
Ond yn ymddyrchafu byth. 


Ym mhlith defaid glân dy borfa, 
Yn dy gorlan gosod fi, 

Ac o blith y rhai felldithir, 
Dod fi ar dy ddeau di ; 

A phan fo y rhai colledig, 

Yn wynebu'r fflamau mawr, 
Galw arnaf wrth fy enw 

I drigfanau'r Nef yn awr ! 


Yn y llwch, gan isel blygu 
Ger dy fron, y Duwdod gl&n, 
Ac â chalon mor ddrylliedig 
Ag yw llwch y tywod mân ; 
'Rwy'n dolefain,—erglyw, Arglwydd, 
Boed dy ofal graslawn di, 
Pan yng nghanol yr Iorddonen, 
Am fy enaid gwerthfawr i. 


Llawn o ddagrau, llawn wylofain, 
Fydd diwrnod ola'r byd, 

Pan o'r llwch yr adgyfodir 
Yr annuwiol rai ynghyd ; 

Mewn trugaredd, Ior teyrnasa, 
Ar euogion ar y llawr,— 

Dwg drueiniaid gwael y ddaear, 
I orphwysfa Iesu mawr, 

A^ foreu teg o Fai, ennyd gwedi cyfod- 
iad haul, ysgogwyd fi i hwylio fy 
nghamrau allan o'm bwthyn, er edrych 
ar brydferthwch y greadigaeth, ac er 
gweled gweithion rhagorol Nêr yn y 
gwrthddrychau a ymgynnygent i'm sylw. 
Nid yn neppell o'm hannedd yr oedd 
coedwig fechan o dderw, yn, ac amryw 
fângoed eraill ; yma yr oedd adar o wa- 
hanol liwiau, maintioli, a lleisiau yn 
ehedeg o lwyn i lwyn, ac o frigyn i frig- 
yn, yn hel defnyddiau eu hadeiladau, ac 
yn eu cludo yn eu pigau, er mwyn 
gwneuthur eu hystafelloedl yn addas i 
dderbyn eu hwyau. Yn nyrysni yr allt 
canfyddwn y llysieuau gwyrddleis yn 
ymestyn allan mewn tegwch annarlun- 
iadwy ; a thraw ac yma ambell i flodeu- 
yn o ddail amryliw yng nghanol y mieri 
pigog, ynghyd & thwmpathau o friallu 
prydferth, nes gwneuthur i'r anialwch 
bychan ymddangos yn dra pharadwys- 
aidd. Y ceiliog dû ar frigyn uchaf y 
dderwen lathraidd a seiniai ei gan yn 
fwy rheolaidd a naturiol nag y medrodd 
Handel a'i feib chwareu eu hofferynau 
cerdd erioed; a hithau y fronfraith yn 
fwy gwylaidd yng nghanol y llwyn cau- 

adfrig, a arllwysai allan ei chân mo 
bereiddfwyn a phe buasai un o adar Pa- 
radwys yn lleisio ci fawl i'w Grewr. 
Gwedi myned trwy y wig, daeth y weir- 
glodd ehang a gwastad i'm golwg, yn yr 
hon yr oedd amryw blantos yn chwareu 
ac yn ymddifyrru yng nghymdeithas eu 
gilydd ; rhai yn hel pwysïau o'r blodau 
heirdd, eraill yn ymlid y goleuonau gan 
ymdrechu eu carcharu yn eu cycyllau, 
ac eraill yn gwneuthur nadau llefain am 
eu pigo gan y gwenyn, wrth eu dal er 
eu hyspeilio o'u mêl ar draul cu bywyd- 
au. Dwfr yr afon yr hon a ymlithrai yn 
araf gyd â fferau y ddol ydoedd dra 
gloyw; y gwibed a ehedent gan ddi- 
hufennu ei hwyneb, a'r brithyll heinif a 
lammai o'r gwaelod, gan eu llyngcu a'u 
dwyn yn gaeth i'w fol. Y meirch draw 
a weryrent megis pe buasai udgoru rhy- 
fel gwedi rhoddi bloedd i'r frwydr; y 
tarw gwrdd ar ben y foel a fugunadai 
megis pe buasai un o lewod Affrig ar 
roddi y rhwygiad angheuol i'w ysgly- 
faeth ; y defaid a borent mewn distaw- 
rwydd ar lechwedd y bryn ; a'r gwarth- 
eg a ymlyfent mewn digonedd yn y 
weirglodd. Yr oedd yr wybren yn ddi- 

gwmmwl, a natur oll mewn gwên, ac 
megis yn gwahodd y rhai oll a allasent 
hepgor awr neu ddwy i edrych ar eu 
hamryw brydferthion. 

Ond yn fuan ymledodd caddug tywyll 
dros yr wybren, yr hwn a rwystrodd yr 
hauli belydru ond yn wannaidd ar y fro; 
dail y coed a drystient wrth eu hysgwyd 
gan flaen awel fygythiol ; a dwfr yrafon 
a siai wrth ymridyllu drwy y cerrig yn y 
crych. Y duwch wybrennol a ychwanegai 
fwy-fwy, fel yr ymguddiodd llugorn y 
nef allan o'r golwg; draw gwelwn y 
gwellt yn cael eu chwyrlio fynu yng 
nghofleidiad y corwynt ; ac yn ymyl, y 
brain a ysgrechent megis pe y disgwylias- 
ent ddyrnod angheuol. Gwelwn y plant 
yn awr yn rhedeg adref o'r ddôl, a'r rhai 
mwyaf yn cludo y rhai lleiaf ar eu cefnau, 
neu yn eu cynnorthwyo trwy ymaflyd yn 
eu dwylaw, er brysio tu a'r bwthyn; 
a chanfyddwn y gwyryfon yn brasgam- 
mu yn eu penwisgoedd er hel y dillad 
oddi ar y perthi, cyn disgyn o'r lleithder 
arnynt. Ym mhell draw clywn sŵn y 
daran, megis pe curid y palmant awyrol 
yn wannaidd â gordd; ac yn canlyn 
hynny, gwelwn y fellten wengoch yn 
fforchogi drwy y cwmmwl. Ond cyn y 
gallaswn sylwi arni, yr oedd gwedi gor- 
phen ei thaith, ac ail dwrf yn cyfarch fy 
nghlustiau. Ond fel yr oedd yr elfenau 
rhyfelgar yn neshau, gwelwn y goleuad- 
au buain yn fwy tanbaid, ac uwch oedd- 
ynt taranau lor; trystient pan ollyng- 
ent eu bolltau anorchfygol allan, unwedd 
a phe buasai rhai o'r bodau wybrennol 
gwedi taro wrth y naill a'r llall, ac yn 
ymollwng yn ddarnau dros greigiau tra- 
gywyddoldeb. Nid oedd yn ganfyddedig 
drwy yr holl derfyngylch ond arwyddion 
gwg, ac megis pe buasai yr Hollalluog 
gwedi gwisgo yn eirf ei ddialeddau, ac 
wedi dyfod allan o'i breswylfa cr dym- 
chwelyd a chladdu dynoliaeth yn dra- 
gyfyth dan donau ei lidiowgrwydd yn y 
fro anhygyrch, lle y mae ei gospedig- 
aethau yn dylenwi rhwng ei glanau yn 
oes oesoedd. 

Ond er mor gadarn y bolltau gloywon, 
ac er uched swn y taranau, wele y gwynt 
yn cael ei ollwng allan o'i drysorau, ac 
yn ymlid yr elfenau, gan eu gwasgaru ar 
hyd y llannerchau awyrol hyd nad oedd 
ynddynt nerth i ymladd. Deuai yn ei 
gryfdwr mawr, hyd oni phlygai coed y 

wig, ac y diwreiddiai y derw, er ymlynu 

o honynt am oesau yn y ddaear; cyn- 
hyrfai y môr hyd oni ymchwyddai ei 
donau, ac yr ymluchient yn erbyn y 
creigiau, megis pe buasent am falurio y 
caerau cedyrn a roddwyd er eu cadw o 
fewn eu terfynau, ac ymruthro allan er 
gorchuddio yr holl daleithiau. Y llongau 
a welid ar frig y berw digofus, a ddisgyn- 
nent i'r dyfnder, ac a ddyrchent eilwaith 
yn aflywodraethus, gan fod doethineb y 
llongwr gwedi pallu; yng ngrym yr 
awel chwythid y llestr yn erbyn y graig, 
lle yr elai yn ddrylliau, ac y cleddid yr 
eneidiau oll yn y dyfnder, o ba le ni 
ddyrehafant benau hyd nes y rhydd ud- 
gorn y farn floedd, pryd y deuant hwy- 
thau i fynu fel eraill o ddeiliaid yr adgy- 
fodiad. 

Gwedi peidio o'r gwynt, wele y eym- 
mylau yn dechreu defnynu, a'r wybren 
yn ymdywallt hyd onid oedd y ffrydiau 
yn prysuro i'r cornant, a hwnnw yn 
brysio gan ymarllwys yn barhaus i'r 
afon, yr hon yn fuan a chwyddai hyd 
ymylau ei cheulanau. Yn fawreddog, 
ond yn ddigasog a chuchiog y gwelid hi 
yn llwydgoch yn torri dros ei therfynau, 
ac yn ymddangos fel yn falch, gan nad 
oedd a attaliai ei rhedegfa. Y coedydd 
a ddiwreiddiai gan eu dwyn ymaith, y 
cloddiau a ddrylliai yn ei nerth, a'r pont- 
ydd a ysgubai ymaith ; tarawai ddôl y 
boneddig, bwriai glawdd y cybydd i lawr, 
a dygai fwthyn y cardottyn ymaith. 
Berwai pan yr ymollyngai dros greigle i 
lawr, ac ymddangosai megis pe buasai 
yn ymchwydd ei rhwysg yn gwahodd 
dynolion y cymmydogaethau ym mlaen 
er rhoddi eu nerth mewn prawf. Dylifai 
pobl y pentref allan, yn wŷr, yn wragedd, 
ac yn blant, er gweled y ffrwd yn ym- 
wthio dan y bont; ond torrcalonus eu 
hysgrechau pan welent un o blant yr 
ysgol gyfagos yn syrthio i'r ffrwd, ac yn 
cael ei gludo ymaith i drangcedigaeth. 

Ond beth ydynt y golygfeydd cry- 
bwylledig, at y dymmestl fawr a'r llifeir- 
iant brawychus a oddiwedda elynion Ion 
ar y dydd y daw Barnwr y byd ar y cwm- 
mwl golau, er gweinyddu cyfiawnder a 
barn i holl ddeiliaid ei lywodraeth foesol, 
y rhai a ymddangosasant yn y byd yn ei 
holl oesau. Y mae efe yn erbyn pechod, 
gwedi llefaru yn erbyn pechod, ac wedi 
dangos ei anfoddlonrwydd tu ag at bech- 
aduriaid ; ond yng ngwyneb tiriondeb ei 
dosturiaethau, a lliosowgrwydd ei dru- 

ion yn ei erbyn, ac yn rhyfygus neidiant 
dros derfynau ei ddeddfau pur a sanct- 
aidd. Yn y cynfyd, gwedi ymgymmysgu 
o feibion Duw â merched dynion, ymoll- 
yngodd y patrieirch i ddrygioni, gan 
ymddwyn yn drahaus, yn ormesol, ac yn 
halogedig ; ond Ion â'i ddyrnod a'u tar- 
awodd, aca'u dadymchwelodd i gaerau y 
bedd, ac y maent yn awr yn ysprydion 
yng ngharchar yn disgwyl dydd eu dihen- 
ydd tragywyddol. Yng nwastad-tìr Can- 
aan, trigolion Sodoma a Gomorrah, Adma 
a Seboim, a ymollyngasant i bechodau 
gwarthus i'r hiliogaeth ddynol; ond 
Duw yn ci ŵg a ymwelodd â hwynt, ac 
â thân a brwmstan o fangre ei breswyl- 
fod, a'u dyrnodiodd hyd onid oeddynt fel 
mwlwg ger ei fron. Eithr yn y dydd 
mawr ac ofnadwy—dydd llid a dial— 
dydd trallod ac ing—dydd gwasgfa a 
chaledi—y dydd yn yr hwn y bloeddia y 
dewr yn chwerw—y daw y dymmestl 
fwyaf erioed ar warthaf annuwiolion y 
byd ; yr hon a'u cipia ymaith i dragy- 
wyddol bellder oddi wrth bob dedwydd- 
wch, ac yn chwyrnwyllt a'u chwytha 
dros y clogwyni eiriasboeth, i'r gerwyn 
fawr o win digofaint y Duw Hollalluog. 
Y mae efe yn parottoi ei fwa, ac yn gosod 
ei saethau llymion ar y llinyn ; y mae 
efe yn hogi ei gleddyf, ac a'i gwna yn 
llym iawn, a phan y rhydd yr ergyd, efe 
a drywana hyd eithafion pellaf yr enaid ; 
ac efe a ollwng ei anadl allan, yr hwn fel 
afon frwmstanaidd a lyngca yr holl an- 
wiriaid i waelodion y gerwyn fawr, lle y 
mae y gwreichion ysawl fyth yn esgyn i 
fynu i'r caddug tragywyddol. “ Wele,” 
meddai Malachi, “y dydd yn dyfod ac yn 
llosgi megis ffwrn ;"—dydd y maglau 
tân a brwmstan ;—dydd y poethwynt 
ystormus ;—a dydd ymarllwysfa y llifeir- 
iant mawr. Deffroant breswylwyr y 
llwch, yn y dydd y disgyn Ion ei hun o'r 
nef gyd â bloedd yr archangel, ac udgorn 
Duw ; a deuant weithredwyr anwiredd 
i fynu o holl gromgellau marwoldeb, er 
wynebu yr ystorom fwyaf erioed. Gwel- 
ant yr holl wybren yn llawn o gymmyl- 
au tanllyd, canfyddant yr orseddfainge 


wen fawr, a chlywant y nefoedd yn 


myned heibio gyd & thwrf; ond er eu 
harswyd a'u braw anamgyffredadwy, 
tynnir hwynt â gallu Ion at y frawdle, a 
pban y rhoddir y ddedfryd arnynt, ym- 
gryfha y rhyferthwy er eu trosglwyddo 

i'r gororau annedwydd. Ac os crynodd 
Belsassar wrth weled llun llaw ar galch- 
iad y pared yn ysgrifenu, Mene, Mene, 
Tekel, Upharsin, pa faint mwy fydd 
cryndod gelynion Duw, pan gyfarfyddant 
ag ef mewn barn, ac eu rhoir j fedi yn y 
meusydd a hauwyd ganddynt! Och 
yr olwg welw a welir arnynt yn dyfodo 
byrth y beddrod gyd â bloedd udgorn 
gogoniant, ond annarlunadwy y cyffro yn 
eu plith, pan ddywedir wrthynt, “ Ewch 
oddi wrthyf rai melldigedig, i'r tân tra- 
gywyddol, a barottowyd i ddiafol ac i'w 
angylion.” Iê,pa dafod, a pha ddawn 
a all ddarlunio dychrynfeydd mawrion 
dydd y dymmestl hon ? oblegid 


“ Yno'r Glyw, Ner y gloywnef, 
A ferchyg yn eurfyg nef ! 


Dyrcha'n uchel ei helynt, 

A gwân adenydd y gwynt ! 

A'i angylion gwynion, gant, 
Miloedd yn eilio moliant ; 

Rhoir gawr nerthol a dolef, 

Mal clych yn entrych y nef, 

Llef mawr goruwch llif mor-ryd, 
Uwch dyfroedd aberoedd byd : 
Gosteg a roir, ac Ust! draw, 
Dwfr rhaiadr, darfu'r rhuaw ; 
Angel a gân hoyw lân lef, 
Feluslais, nefawl oslef; 

Wrth ei fant, groywber gantawr, 
Gesyd ei gorn, mingorn mawr, 
Corn anfeidrol eì ddolef, 

Corn ffraeth o saerniaeth nef ! »? 


Dydd cymmylog a niwlog fydd hwni 
wneuthurwyr anwiredd, oblegid ei gyn- 
hyrfiadau mawrion ;—ysgwyd y nef, a 
bydd natur yn ymdreiglo gwedi ei thaflu 
oddi ar ei hechel, a'r defnyddiau gan wir 
wres yn toddi. 


€ Gloes oerddu'n neutu natur, 

Daear a hyllt, gorwyllt gur ! 

Pob creig-lethr crog a ogwymp, 

Pob gallt a gorallt a gwymp— 

Syrth nifer y ser (arw son !) 

Drwy'r wagwybr draw i'r eigion ; 

Hyll ffyrn-byrth holl uffernbwl, 

Syrthiant drwy'r pant draw i'r pwll.” 

Gwedi dyfod y ddedfryd o enau y 

Barnwr cyfiawn, 

‘Gan y diafl ydd a'r aflan, 

A dieifl a'u teifl yn y tân ; 

Try'r Ynad draw ì'r wiwnef, 

A'i gad gain â gyd âg ef, 

I ganu mawl didawl da, 

(Ues hoenus!) a Hosanna.” 


Suddant yng nglyn terfyniad, lle 
teimlant bryf yn eu cydwybodau na 
threnga byth, ynghyd a thân ysawl yn 

eu mynwesau na ddiffydd yn dragywydd; 
ac yno ni fydd ond sŵn y gwynt deifiawl 
yn troelli trwy y fro anhygyrch, a'r ton- 
~ au tanllyd yn ymluchio gan ddygyfor yn 
barhaus. O'r gwaeddi mawr a'r llefain 
cryf fydd yno, ond meginau Ior a chwyth- 
ant ddialeddau yn wastadol ar y gresyn- 
olion, ac yn dragywydd ni ddyrchant 

benau o'r weilgi anobeithiol, am y bydd 
y gagendor yn dragywydd gwedi ei gloi a'i 
sicrhau arnynt. Am hynny os am godiad 
penau mewn eilfyd, ac os am flodeuo 
mewn anfarwoldeb, rhodiwn yn llwybr- 
au glân yr efengyl, oblegid cynnifer ag a 
rodiant yn ol y rheol hon, tangnefedd 
arnynt a thrugaredd, ac ar Israel Duw. 

ASSY a gwahanol ydynt y cynllun- 
iau y mae dynion wedi eu tynnu 
allan er mwyn etifeddu a mwynhau 
gwir ddedwyddwch, ac yn eu rhoddi 
mewn gweithrediad ; ac yn ddiwyd iawn 
y gwelir hwynt yn dilyn eu hamrywiol 
alwedigaethau er mwyn cyrhaeddyd 
rhyw orsaf ddychymmygol, yn yr hon 
y disgwyliant am liosogrwydd o bob 
cysuron. Rhai a ddisgynant mewn 
llongau i'r mor, gan wynebu peryglon 
a thymhestloedd y dyfroedd dyfnion, 
er mwyn hwylio i borthladdoedd pell- 
ennig y greadigaeth, ac er dwyn daoedd 
y dwyrain yn ol i'w gwlad eu hunain; 
ond er tyrru aur ynghyd fel llwch, Ant i 
ddyffryn cysgod angau mewn eithaf ty- 
lodi ysprydol; ac wedi iddynt gael eu 
rhoddi yng nghlorianau y farn, cy- 
hoeddir Mene Tecel uwch eu penau. 
Eraill a wynebant faes y rhyfel, ac yn 
niwrnod y frwydr a ddangosant y fath 
ddewrder, ac a wnant y fath rymmus- 
derau, fel y dyrchefir hwy i fri ac an- 
rhydedd mawr, a'u clodydd a genir gan 
feirddion yr oes ; ond pan fachluda haul 
eu bywyd, ac y cyrhaeddant oror y dir- 
gelion, byddant yn ymddifad o'r aur 
hwnnw a ddiogela fynediad rhwydd 
drwy byrth y Gaersalem newydd. A 
lliosog yn wir ydyw niferi y rhai hynny 


— ee ee ee ik 

y mae y goruchaf Arglwydd gwedi bod | 
yn dda wrthynt yng ngweinyddiad ei ` 


oruchaf ragluniaeth, fel y cawsant y 
llannerchau hyfryttaf yn etifeddiaeth, 


ynghyd ag amlder o bob cysuron i'w . 
rhan ; ond yn lle edrych heibio i wrth- . 


ddrychau y byd hwn, ac ymofyn am y 
trysorau a ddaliant yn nychrynfeydd 
marwolaeth, esgeulusant eu heneidiau 


yn hollol, fel, yn ol pob tebygolrwydd, | 


mai yn noethion yr ymddangosant ger 
bron yr Hollalluog yn y farn fawr. A 
chan nad dichonadwy i drysorau y byd 
hwn roddi sylweddol ddiddanwch i'r 
fynwes yn y bywyd presennol, gan nad 
ydynt gwedi estyn cynnorthwyon erioed 
pan grynent geidwaid y tŷ yn sŵn dych- 
rynllyd rhaiadrau afon angau, a chan na 
fyddant o unrhyw leshad pan rydd yr 
udgorn mawr floedd ar dywynniad 
gwawr yr adgyfodiad, y mae o'r pwys 
mwyaf i ni oll yn ein dydd hwn, i 
ymofyn am undeb enaid â Mab Duw, 
ynghyd a'r bendithion a sicrhawyd trwy 
ei farwolaeth ef, yr hwn ydyw y gwir 
olud, y golud gwell, a'r golud mwyaf 
parhaus. Yn awr, ym mhlith yr am- 
rywiol bethau a ellir eu dywedyd mewn 
perthynas i'r golud hwn, gellir sylwi, 
Bod myrdd a mwy gwedi ei etifeddu 
yn eu dydd a'u tymmor ar y ddaear. 
Gwir i Adda a'i hiliogaeth fyned i dy- 
lodi mawr drwy anufuddhau gorchymyn 
yr uchel Dduw; ond drwy drugaredd 
a thosturiaethau ein Crewr tu ag attom, 
agorwyd y blwch mawr tragywyddol, yr 
hwn a gynnwysai y fath oludoedd, fel y 
dangoswyd fod modd i adferu y golled 
yn ol, ac y gwneid tylodion y codwm 
mor gyfoethog fel yr etifeddent nef y 
nefoedd byth. Y dyn cyntaf a syrthiodd 
dan ddyrnod farwol angau, a ymadaw- 
odd a'r fuchedd hon mewn ffydd ; ac 
uffern fawr, yr hon a feddyliodd fod yr 
holl hiliogaeth ddynol yn sicr yn y gad- 
wyn, ac mai i'r gerwyn danllyd y dis- 
gynai pawb dynolion pan yr wynebent 
ddyffryn cysgod angau, a siommwyd drwy 
ei holl ororau pan welai Abel yn nofìo 
drwy y tonau, a phan glywai ei sŵn yn 
bloeddio ei ymwared mewn caniad nefo] 

gwedi cyrhaedd y lan draw. Niferi lli- 
osog o'r patrieirch boreuol, er cynnydd 
eilun-addoliaeth a phob drygioni ar y 
ddaear, a ymofynasant am y golud gwell 
ac a'i cawsant ef: dyrchafasant yn eu 
meddyliau oddi wrth y pethau a welir, 
gwasanaethasant yr Arglwydd Dduw yn 
eu hoes, etifeddasant drysorau paradwys ; 
a phan fuont feirw, eu hysprydoedd a 
ddiangasant o lyffetheiriau y cyrph, ac 
y maent yn awr yn berffeithiedig ym 
mhlith y gymmanfa lân, niferi yr hon 
ydynt delynorion pennaf gwlad y gogon- 
iant tragywyddol. Abraham, Isaac, a 
Jacob a fendithiwyd yn ysprydol; Mo- 
ses a farnodd yn hytrach yn fwy golud 
ddirmyg Crist na thrysorau pennaf 
gwlad Ham; a niferi y tywod o blant 
yr Israel, er holl ofidiau dyffryn Bacha, 
a ddiangasant adref i'r breswylfa lon- 
ydd, lle y disgleiriant byth fel ser yng 
nghoron eu Pryniawdwr a'u Duw. Cry- 
bwylla yr apostol am feibion lawer 
gwedi eu dwyn i ogoniant cyn i Dy- 
wysog iachawdwriaeth gael ei berffeithio 
drwy ddioddefiadau ; ac yn y pryd hwn- 
nw yr oedd y terfynau o fewn cylch yn 
yr hwn y gwlawiai Duw ei fendithion 
yn dra chyfyng; ond yn awr y mae 
bendith Abraham gwedi syrthio ar y 
Cenhedloedd, a'r ffynnon a agorwyd, â'i 
dyfroedd gwedi cyrhaeddyd i derfynau 
pellaf y byd, fel y mae nifer gwlith y 
boreu yn barod o wahanol dylwythau y 
ddaear yn blaguro ar diroedd anfarwol- 
deb. Y rhai hyn oll a gawsant y golud 
gwell tra yn y fuchedd hon; ac er eu 
gwaradwyddo yn y byd, er eu curo yn 
nhrigfa y dreigiau ; ac er codi yr erledig- 
aethau mwyaf brawychus yn eu herbyn, 
galluogwyd hwynt i ddal eu ffordd hyd 
y diwedd, ac y maent yn awr yn gor- 
phwyso oddi wrth eu llafur, a'u gweith- 
redoedd sydd yn eu canlyn hwynt. 
Trysorwyd cyflawnder diderfyn o'r go- 
lud hwn yng Nghrist, pen yr Eglwys. 
Athrawiaeth yr Ysgrythyrau Sanctaidd 
ydyw bod y Mab, yr ail Berson yn y 
Duwdod, wedi ei neillduo mewn cynghor 
bore er bod yn Gyfryngwr rhwng 
Duw a dynion; ac ynddo cf fel Cyf- 
ryngwr y rhyngodd bodd i'r Tad drigo 
o bob cyflawnder, a thrwyddo ef y mae 
pob bendithion gwedi deillio i ddynion 
drwy gylchynol oesau y byd. Mae Crist 
gwedi ei osol yn iachawdwriaeth yr 
Arglwydd hyd derfynau eithaf y ddaear, 

a chymmaint ag ydyw Orist yn ei hyd, 
ei led, ei uchder, a'i ddyfnder, cymmaint 
a hynny ydyw y golud gwell a feddien- 
nir gan y rhaiaddilynant yr Arglwydd 
o galon bur yn yr odinebus a'r bechad- 
urus genhedlaeth hon. Mesurir am- 
gylchiadau y byd hwn, ynghyd å pheli- 
derau a maintioli amrywiol o'r gwledydd 
disglaer, y rhai sydd â'u gorsafion yn yr 
ehangderau; ond am y golnd gwel, 
trysoredig mewn Cyfryngwr, y mae fel 
y môr mawr tragywyddol, yn dylenwi 
yn barhaus, ac heb lan iddo. Digono 
faddeuant yn wyneb pechodau o rif y 
dail, ac o faintioli mynyddoedd ; digon 
o gyfiawnder, er mor euog yr aeth dyn- 
ion drwy bechu yn erbyn Duw ; digon o 
sancteiddrwydd, er ymlygru ym mhyd- 
ewan lleidiog llygredigaeth ; a digono 
bob bendithion ysprydol sydd yn angen- 
rheidiol ar ddyn cyfrgolledig er bod yn 
gadwedig. Pan yr aeth y pregethwyr 
cyntefig allan yn y boreu, nid oedd ga» 
ddynt i'w ddywedyd am drugareddau a 
thosturiaethau y nefoedd, amgen na'u 
bod yn ddigon i bawb a'u derbynient; 
pan ddyrchafent brophwydi Ior eu lleis- 
iau er annog y cenhedloedd i ymostyng- 
iad ac edifeirwch ger bron Duw, dywed- 
ent mai gan yr Arglwydd Dduw yr oedd 
trugareddau a maddeuant pechodau, er 
gwrthryfelu o ddynion i'w crbyn; 3 
phan y torrodd gwawr yr efengyl ar y 
byd, ac yr aeth apostolion yr Oen allan i 
blith gwahanol genhedloedd y ddaear, 
cyhoeddent anchwiliadwy olud Crist 
iddynt. Felly nid diffyg yng Ngbrist 
ydyw yr achos bod dynion yn myned 
i wlad y tylodi tragywyddol, ond yr 
achos ydyw drygioni calon dyn ei hun, 
yr hwn sydd wedi ei ddallu gan bechod 
i'r fath raddau, fel, er a ddywedir wrtho 
etto ni fyn ddyfod at yr Arglwyd. 
Iesu Grist fel y caffo fywyd tragyw- 
yddol. 

Cynnygir y golud hwn yn rhad yn yr 
efengyl, a gwahoddir dynion yn daer i'w 
dderbyn. Yn briodol y gelwir y byd 
hwn yn ddyffryn trueni ysprydol, 4 
chyfiawn yn dragywydd fuasai Duw pe 
gadawsai ef felly; ond yng ngwlad 
machludiad haul, llewyrchodd gwawr 
oleu, ac mewn byd gwedi syrthio it 
tylodi mwyaf, gwnaed yr arlwyadau 
graslonaf erioed. Doethineb fawr y 
nefoedd sydd gwedi adeiladu palas hoyw 
yng ngwlad gresynolion Eden, ac ar y 


Y GROES. 


caerau y safant genhadau hedd, gan an- 
nog a gwahodd yr holl fforddolion i droi 
i mewn er cyfrannogi o'r gwleddoedd 
' gwiw ar danteithion melus a arlwywyd 
ar draul Iachawdwr y byd. Meddyliaf 
y gwelaf Noe ar y caerau draw yn y 
cynfyd, a thybiaf y elywaf ei sŵn yn 
pregethu cyfiawnder i'r cyn-ddiluwiaid ; 
gwedi hynny y patrieirch a safent i 
fynu, ac ar eu hol brophwydi Duw, ac 
yn ddiweddaf y nef a agorwyd, a daeth 
allan Wr ar farch gwyn; ac er y pryd 
hwnnw hyd yn awr, y mae lluoedd yn 
ei ganlyn ar feirch gwynion, gan daflu 
dail yr olewwydden auraidd i wersyll 
gelynion Duw, ar y rhai y mae yn ys- 
grifenedig ewyllys da Duw tu ag at 
ddyn. Difyr drwst y dail pan eu hys- 
gydwer gan anadliad gwan yr awelon 
teneu; yn llon y canant adar y wig 
rhwng y canghenau tewfrigog; ac y 
mac rhyw beth yn felus yn nhwrf bref- 
iadau y praidd ar hyd foelydd y bryn- 
iau; ond y mae holl bibellau peror- 
iaethol natur yn distewi yn sŵn gwa- 
hoddiadau y nef ar ol pechaduriaid i 
droi i dderbyn y golud gwell yn rhad. 
Bereiddied sain yr ymadroddion hynny 
oeiddio Esaiah, y rhai y gellid tybied 
eu bod yn ddigonoli hoelio pob clust a 

chalon wrth orseddfaingc y Duw byw; 
“O deuwch i'r dyfroedd bob un y mae 
syched arno, ìe, yr hwn nid oes arian 
ganddo; deuwch, prynwch, a bwyt- 
tewch; ie deuwch, prynwch win a 
llaeth heb arian ac heb werth.” Mae 
groesaw i'r holl genhedloedd i ddyfod 
ym mlaen a derbyn y golud hwn ; oble- 
gid “y mae yr Yspryd a'r briodas-ferch 
yn dywedyd, Tyred. A'r hwn sydd yn 
clywed, dyweded, Tyred. A'r hwn sydd 
a syched arno, deued : a'r hwn sydd. yn 
ewyllysio, cymmered ddwfr y bywyd yn 
rhad.” Helaeth y darpariadau ar gyfer 
colledigion Eden, ac hyd yn hyn y mae 
braich Duw y nefoedd yn estynedig ar 
eu hol, ac i bob un a nesha atto, efe a 
rydd iddo ras a gogoniant, heb attal 
dim daioni oddi wrth y rhai a rodiant 
yn berffaith. Nid oes ar y ddaear neb 
mor gyfoethog a'r rhai hynny y mae y 
golud gwell yn eu meddiant; oblegid er 
rhuo o'r môr, a therfysgu o'i donau; 
er i'r mynyddoedd gael eu dynoethi hyd 
eu seiliau; ac er i'r nefoedd fyned hei- 
bio gyd â thwrf, nid ysgogir hwynt yn 
dragywydd, oblegid yr Arglwydd yw eu 
rhan, eu hetifeddiaeth, a'u gwobr mawr 
iawn, 

T Groes fy Arglwydd nesu wnaf, 
Can's dyma'r unig fan lle try 
Y gauaf garw'n dessog haf, 
Yng ngwênau fy Mhryniawdwr cu. 


Yn ymyl Croes fy Arglwydd glân, 
Y taflaf fy holl feichiau 'lawr ; 
Ac yma y dyrchafaf gân, 
A chlodydd i fy Mrenin mawr. 


Trwy'r Groes anadla'r Arglwydd Ior, 
I fyrdd o feirwon fywyd gwiw ; 
Ynghyd â llawnder fel y mor, 
O hoff gysuron teyrnas Dduw. 


Aed dydd yn nos, aed nos yn ddydd, 
Ond im' gael aros wrth y Groes, 

I brofi'r melusderau sydd 
Yn deillio drwy ei farwol loes. 


Ar Groes dihuddwyd dig y Tad, 

Yn ffrydiau rhudd-goch gwaed yr Oen; 
A heddwch nefol yma ga'd 

Drwy ing, drwy wasgfa, a thrwy boen. 


Tra neswyf at y Groes yn awr, 
Fy holl elynion sefwch draw, 
Modd gwelwyf degwch Iesu mawr, 
A'i lendid nefol ar bob llaw. 


O na chawn dreulio dyddiau f'oes 
Yn ymyl Crist, fy Arglwydd glân ! 

Ac am rinweddau gwaed y Groes, 
Byth i ddyrchafu'r ddwyfol gån. 


Y Groes, y Groes, a ddygaf fi, 

Nes y gorphenwyf fy holl daith ; 
Ac yna rhof i un Duw tri 

Fawl bythol mewn caniadau maith. 

Godinu y Fuchedd hon. 


YN a aned i flinder megis yr eheda 

y wreichionen i fynu, ac y mae go- 
fidiau megis cymmylau yn cylchynu eu 
gilydd, yn ei ddilyn yn barhaus, fel y 
mae ei holl oes yn llawn llefain, dagrau, 
ac ocheneidiau. Yn y boreu tyr y wawr 
yn hyfryd, gan ymlid y cysgodau hwyrol 
ymaith, byd oni ymddangoso natur mewn 
adnewyddol brydferthwch ; ond yn aml 
cyn hanner dydd cyfyd tymmestl annis- 
gwyliadwy, yr hon a dery y prudd-der 
mwyaf dan y fron, hyd oni waeda y gal- 
on, y llesgha yr yspryd, ac y teflir y dyn 
i lawr i waelodion y cymydd, o'r rhai 
y penderfyna na ddyrchafa byth mo'i 
ben mwyach. Ac er nad ydyw yr oes 
ond byr, megis dyrnfedd a lled llaw, neu 
yn hytrach yn myned heibio fel gwennol 
gwehydd a llong fuan yn rhwygo drwy 
y tonau o flaen y gwynt; etto aml a 
llawnion ydyw'rcwppaneidiau chwerwon 
a wesgir i'r hiliogaeth ddynol, fel yr yf- 
ant oll o honynt, ond rhai yn fwy na'u 
gilydd. Edrychwn tu a'r gogledd, nid 
oes yno ond y dagrau; cyfeiriwn ein 
golygon tu a'r dehau, nid oes yno ond yr 
wylo; sylwn ar y dwyrain, ni theyrnasa 
ond y prudd-der yno ; a thrwy yr holl 
orllewin nid oes ond y galar o herwydd 
rhyw ofidiau neu gilydd. Y pen coron- 
nog ar ei orsedd a welwa gan ei ofn, oble- 
gid bod egwyddorion gwrthryfel yn ym- 
ledu drwy derfynau ei deyrnas, a'i ddeil- 
iaid yn ymwingo yng nghadwynau gor- 
mes, ac yn cynllunio mesurau er adennill 
eu breiniau cyntefig yn ol. Y pendefig 
yn ei balas yng nghanol ei foethau a'i 
ddanteithion, â'i ystlysau yn llawn drain 
a'i fynwes yn llawn llosgfa, am na ddyr- 
chefir ef i'r bri a'r anrhydedd a chwen- 
nychai yn y llywodraeth ; ac ym mhob 
annedd a breswylir gan blant Adda, y 
mae y gofid gwedi cymmeryd ei orsaf, ac 
yn dangos ci hun mewn arwyddion am- 
lwg trwy holl ororau y greadigaeth hon. 
Maent gwedi dyfod i'r byd trwy bechod. 
Pan rodiai y dyn cyntefig gyd â Duw, ac 
yr hwyliai ei draed o fewn cylch ter- 


fynau deddfau glwys y nefoedd yn yr | 


ardd flodeuog, cyfodai o'r deildy yn y 
boreu, rhodiai drwy lwybrau meillion- 


nog Eden, ac a gynniweiriai ar hyd ŷ 
llennyrch blodeuog a'i fynwes yn llawn 
tangnefedd, ac heb un prudd-der dan 4 
fron o'r boreu hyd yr hwyr. Yr oedd y 
byd hwn yn amser diniweidrwydd dyn 
unwedd a pharadwys, heb un cwmmwl 
yn tywyllu ei awyr, heb un twrf i'w 
daflu i derfysg, ac heb un gelannedd i'w 
daflu i ofid a thrallod ; ond pan ddaeth 
pechod i mewn iddo, amdowyd ef yn y 
lleni duaf, gwenwynwyd ef gan lygredd, 
a hauwyd gronynau pob gofidiau yndda, 
y rhai yn fuan a dyfasant i fynu yn gyn 
hauaf toreithiog. Trwy y porth a agor- 
wyd yr ymgynniweiriasant y mei 
llwythog o drallodion i mewn i deal 
dyn, y rhai er pob egniadau ac ym- 
drechion i'w hymlid ymaith, a barhan 
i weryru drwy ei holl ororau, ac i ym- 
deithio drwy ei holl ardaloedd, gm 
achosi galar, griddfan a gwae yn ë 
daleithiau prydferthaf. Daeth y march 
gwelw-las ì mewn, marchog yr hwn yw 
marwolaeth, “Oblegid drwy un dyn y 
daeth pechod i'r byd, a marwolaeth trwy 
bechod, ac felly yr aeth marwolaeth ar 
bob dyn, yn gymmaint a phechu 0 
bawb.” Hwn a dramwya drwy yr holl 
ddacar, ac yn ddiarbed a annela ei saeth- 
au at galonau meibion a merched dyr 
ion, gan eu dymchwelyd yn d 

a'u hymlid yn niferi lliosog tu a'r byl 
mawr tragywyddol. Mawr yr wylo at 
tywallt dagrau sydd gwedi bod ac JB 
parhau i fod oblegid y clwyfau dyfmoa 
a wna hwn mewn teyrnasoedd, mew? 
cymmydogaethau, ac mewn teuluoedd; 
ymruthra i mewn i'r annedd yn dd- 
symmwth, gan wanu ei biccell i galon y 
pen teulu, yr hwn mewn ychydig ons 
a fydd yn gelain oer o bridd, yng nghae 
nol llefau chwerw gweddw a haid o ym- 
ddifaid bychain. Bob dydd y mae hwn 
allan, a phob awr a munud o'r dydd y 
mae ganddo galonau ar flaenau ei saeth- 
au, fel nad oes na dydd na nos yn m 
heibio na thywelltir diluw o ddagrau gan 
gyfneseifiaid ar ol eu hanwyliaid ymad- 
awedig. Diau bod y loes yn frawychu 
i'n rhieni cyntaf pan. welent eu mab 
Abel yn gelain ddifywyd ar y macs, ai 

waed rhuddgoch gwedi fferru yn dorthau 
oddi amgylch iddo ; crynai calon tad fel 
deilen yn ei fynwes wrth yr olygfa, a 
llewygai mam o herwydd trangc anam- 
serol mab anwyl a hoff. Dyma ddech- 
reuad gofidiau marw, a thyma y llysieu- 
yn cyntaf a dorrwyd i lawr gan bladur 
finiog angau ; ond nid ydoedd y dagrau 
a dywalltwyd ar yr achos hwn amgen 
blaenffrwyth cynhauaf mawr o wylofain 
a achosid drwy ddyrnodiau teyrn y dy- 
chryniadau. Ond er bod ein hynafiaid 
ni gwedi eu rhifo at y marwolion, gan 
gysgu eu hîn yn dawel ym mro llygred- 
igaeth; ac er nad oes diwrnod yn myned 
heibio nad ydym yn clywed am rai eu 
bod gwedi eu trosglwyddo o fyd o amser, 
etto peth mawr i'r bywiolion ydyw ym- 
gynnefino â marw, ac y mae y meddwl 
am rodio dyffryn cysgod angau yn peri 
i'r galon a'r cnawd grynu. Gwir bod 
crefydd yn dysgu dyn i farw beunydd, 
etto y chwerwder mwyaf i'r cnawd yw 
chwerwder marwolaeth; ac yn wyneb 
yr anhawsdra o gael y meddwl yn barod 
i wynebu llifeiriaint y dyfroedd dyfnion, 
y dywedodd y Psalmydd mewn deisyfiad 
ar yr Arglwydd ei Dduw, “ Paid 4 mi, 
fel y cryfhawyf cyn fy myned, ac na 
byddwyf mwy.” Ond i ba beth yr ym- 
wingwn, a pha ham y byddwn drallod- 
edig yn ein meddyliau ? oblegid gan nad 
faint ydyw gwasgfa marw, yr ydym ni 
yn sicr o'i theimlo; “ Oblegid cyn pen 
ychydig flynyddoedd ctto, rhodiwn lwybr 
ar hyd yr hwn nis dychwelwn yn ol :” 
ac yr ydym gwedi gwahodd y ddyrnod 
hon drwy bechu yn erbyn yr Arglwydd. 
Yr oedd yn gwbl annichonadwy i angau 
na rhyfel, newyn na marwolaeth, trist- 
wch na galar, llefain nac ochenaid, ddy- 
fod i'r byd, ond fel yr agorodd. y dyn y 
pyrth iddynt, gan eu gwahodd i mewn ; 
a phan yr agorwyd y llwybr, ymruthras- 
ant yn ffrwd frawychus drwy yr adwy, 
a'r canlyniad fu i dywyllwch ymdaenu 
rhwng y ddaear a'r nefoedd, i bob peth 
gael ei wenwyno, ac i fin gael ei roddi 
ar bob offerynau, fel y byddai y dyn yn 
sicr o gael ei glwyfo pan ymaflai yn- 
ddynt; ac er y pryd hwnnw hyd yr awr 
hon nid oes ond y gofid o ymdrin â'r 
ddaear, yr hon unwaith a fu yn fendig- 
edig, ond a felldithwyd oblegid amryfus- 
edd dyn, fel, er pob trafferthion, cyn- 
nyrcha ffrwyth y felldith yn doreithiog 
ìawn i'r amaethwr. Er cael hin gysurus 
30 

iroddi yr had yn y ddaear, er i'r meus- 
ydd ymddangos yn wyrdd-leision gan yr 
egin, er i'r tywysenau addfedu i'r cyn- 
hauaf, ac er i'r medelwyr ei dorri lawr 
mewn llawenydd â'u crymmanau ; etto 
yr wybrenau a dduant, y cymmylau a 
ymgasglant, a'r pistylloedd deifr a ym- 
dywalltant yn ddiarbed, hyd oni phydra 
yr ŷd ar y meusydd, y rhoddir terfyn ar 
obaith dyn am fara, ac y dygir yr am- 
aethwr a'i deulu i dylodi drwy y golled ; 
etto ni feiddir gosod dim yn ynfyd yn 
erbyn yr Hollalluog, ac nid oes gennym 
y sail leiaf i ddyrchafu ein tuchaniadau 
yn erbyn gweinyddiadau rhagluniaeth y 
goruchaf Arglwydd, “Oblegid eiddo ef 
y ddaear a'i chyflawnder, y byd ac a 
breswylia ynddo;” a chan fod pechod 
gwedi dysgu dyn i draws-feddiannu 
pethau Duw, y mae yn iawn i'r gwir 
feddiannwr wneuthur fel yr ewyllysio 
â'i eiddo ei hun, drwy ei ddinystrio yn 
gospedigaeth i ddyn am ei bechod, er 
iddo gael ei lethu dan y baich. 

Y mae y dynion gorau fu ar y ddaear 
gwedi cyfarfod a gofidiau lliosog ar eu 
taith drwy y bywyd presennol. Wrth 
droi dalenau y llyfr ysprydoledig, cyf- 
arfyddir âg enwau dynion o enwog- 
rwydd a duwioldeb mawr; enwau, y 
rhai fyddant yn arogli yn beraidd, ac 
mewn coffadwriaeth barchus pan beidio 
haul a thywynnu, a phan sycho holl 
ddyfroedd moroedd y greadigaeth. Ond 
dynion oeddynt a fu allan yn y tym- 
hestloedd, a gawsant lawer o dywydd 
garw, ac a ddioddefasant wahanol gys- 
tuddiau, hyd onid ydyw eu cwynfanau 
a'u trydar megis yn si barhaus yn ein 
clustiau wrth ddarllen eu hanes; ac y 
mae y gorthrymderau yn parhau i ddi- 
lyn dynion Duw, fel nad ydyw y fuch- 
edd bresennol ond cystudd mawr i holl 
anwyliaid gogoniant. Ychydig a ad- 
roddir i ni am helyntion y cynddiluw- 
iaid; ond wrth ystyried mor fuan yr 
amlhaodd drygioni, ac mor waeddfawr 
yr aeth pechod, dios bod calonau y rhai 
a wasanaethent Ior y nefoedd yn gwaedu 
ynddynt, a'u hysprydoedd yn dra thra- 
llodedig oblegid bod drygau yn cynnyddu 
ar y ddaear : ac ym mhoblogiad y byd 
gwedi y diluw, pan neillduodd Duw gyff 
yr Eglwys allan o blith y cenhedloedd, 
er mwyn bod yn wreiddyn y llwythau 
etholedig, ac yn dad i'r holl ffyddlon- 
iaid, gwelir ei fod yntau yn agored i 

drallodion. Ac er bod y patrieirch bo- 
reuol dan warcheidwadaeth rhagluniaeth 
neillduol yr Arglwydd, er y mwynhaent 
felusderau'r nef ar y ddaear, ac er y syn- 
ient fod braich Ior i'w cynnal drwy bob 
llifeiriaint ; aml yr ocheneidiau a ddiang- 
ent o'u mynwesau, lliosog y dagrau a 
redent dros eu gruddiau, a dirif y cwyn- 
ion a roddent dan bwys eu beichiau. 
Boreu nad annghofiodd Abraham ef 
drwy ei oes ydoedd hwnnw, pan gyf- 
ododd o'i orweddle gyd â bod pelydr y 
wawr yn torri ar derfynau teyrnas nos, 
er cychwyn gyd a'i fab, ei unig fab 
Isaac, tu & phen Moriah, er ei aberthu 
yno i'r Arglwydd. O! deimladau myn- 
wes dyner tad pan alwai ar y llengcyn 
prydferth i gyfodi o'i wely ac i barettoi 
erbyn y daith ; gwelai y bachgen tlws 
yn neidio i fynu ac yn ymdrwsio i'r 
siwrnai; ei wynebpryd oedd siriol a'i 
lygaid fel dwy seren, heb feddwl ei fod 
fel oen yn wynebu tu a'r lladdfa, ac mai 
ei dad oedd i'w lofruddio. Er y credai 
Abraham yn ddiysgog y byddai i add- 
ewid Duw gael ei chyflawni, ac y gwneid 
ei had ef yn fil myrdd, etto dyn ydoedd 
Abraham fel dyn arall; o ganlyniad, 
rhaid mai dyma y ffwrnais boethaf, a'r 
amgylchiad mwyaf gofidus a ddaeth i'w 
gyfarfod drwy ei oes,—“lladd fy mhlent- 
yn—edrych ar ei waed yn lliwio'r ddaear 
gweled ei lygaid yn torwynnu yn ang- 
au: ymae hyn yn ormod i mi. Pwy 
mwyach a ddaw gyd â mii ben y foel? 
pwy a ddilyn fy nghamrau ar hyd was- 
tad-dir Mamre? a phwy a gyd-rodia å 
mi rhwng y diadellau ? Arglwyddi y tir 
pan glywont a ymbellhant oddi wrthyf, 
gwyryfon Caer Arba a Salem a'm mell- 
dithiant, a llangciau y wlad pan welant 
fia ddywedant, Daccw'r gŵr a dorfyn- 
yglodd ei fab.” Erioed ni bu gofid fel 
gofid Abraham ; nid mab yn ymadaw a 
chaerau ei artref er wynebu maes y gad, 
ac er diweinio ei gleddyf mewn rhyfel 
ydoedd yma ; ac nid mab yn ymadael a'i 
fro enedigol er hwylio dros y weilgi 
fawr i ymweled à phorthladdoedd pell- 
ennig y greadigaeth ydoedd yma; ond 
mab—mab yr addewid—unig fab ei dad 
a'i fam, yn cael ei alw o'i wely, yn cael 
ei barottoi i'r daith, yn cael ei arwain i 
Moriah, er marw yno trwy ddwylaw ei 
dad. Mae ffydd Abraham gwedi cael 
canmoliaeth fawr, a sonir am ei chad- 
ernid ym mhob gwlad lle y darllenir yr 

Ysgrythyr Lân; ond i ryw ddibenion 
cuddiwyd tymhestloedd ei fynwes, ni 
fynegwyd gofidiau ei galon, ac ni ad- 
roddwyd gwasgfeuon ei enaid ; ond yr 
oeddynt yn fawrion iawn. Isaac yntau 
a gafodd y wermod yn helaeth i'w ran— 
merched Canaan, y rhai a briodasai ei 
fab Esau, oeddynt ddrain yn ei ystlysau 
ddydd a nos, ac megis seirph â'u colynau 
yn ei frathu ef a'i wraig yn wastadol. 
Jacob, pan yn fachgen ieuangc, a gynne- 
finwyd å gofidiau, ac a halltwyd mewn 
gwasgfeuon,—â chalon drom yr ymad- 
awai ag annedd ei rieni, a chan wylo y 
dagrau heilltion y canai yn iach iddynt 
y boreu y cychwynodd â'i ffon yn ei law 
tu & Haran,—esgynai i ben y bryn, a 
throai yn ol cr cymmeryd yr olwg olaf 
ar yr hen gymmydogaeth. Gwelai ei 
fam ar drothwy'r babell â'i llaw yn estyn- 
edig tu ac atto, clywai y ceiliogod yn 
canu, gwelai y gwyryfon yn cynniwair 
i odro, edrychai ar yr hen dwmpathau 
lle y chwareuai gynt, a throai ymaith 
gan wylo yn drist" Pan ar ei daith, 
digwyddodd ddyfod i ryw fangre,—nid 
oedd yno letty er troi iddo, er bod yr 
haul ar fachludo ; gorweddai ar y maes 
heb neb i'w ddiogelu, ond Duw ei dadau 
Abraham ac Isaac. Daeth i Haran; ac 
er iddo fod yn was ffyddlon i Laban, yn 
gofalu am ei ddaoedd yng ngwres y 
dydd ac yn oerfel y nos, ni chafodd ond 
gofidiau ar ofidiau, a gw euon ar 
wasgfeuon, hyd onid aeth ei fywyd yn 
flinder mawr iddo; ac efe a'i wragedd, 
a'i blant, a'i holl eiddo a ddychwelasant 
yn ol i'r wlad o'r hon y daeth allan o 
honi. Mewn gofid a gwasgfa fawr y ba 
pan glywodd fod Esau ei frawd yn dyfod 
i'w gyfarfod yn arfog ac yn ddigasog ; 0 
herwydd yr amgylchiad hwn bu mewn 
ymdrech galed drwy gydol y nos åg 
angel Duw, ond gorchfygodd fel tywysog, 
a chafodd ei waredu. Trwy ei daith ar 
ol hyn, ni a'i cawn yn ŵr gofidus ac 
mewn blinderau mawrion,—ci ferch yn 
cael ei halogi, ei blant yn ymddwyn yn 
fradwrus tu ag atto; ac os cafodd lew- 
yrch ym mhrydnawn ei oes, etto tywydd 
tymhestlog yn aml drwy ei fywyd, a 
gellir dywedyd am dano, iddo gael gwg 
y byd, os cafodd wenau ei Arglwydd. 
Ond gormod gorchwyl a fyddai cry- 
bwyll am yr hen dduwiolion bob yn un 
ac un, a manylu ar y blinderau a gawsant 
yn eu dydd: cawsant dywydd o'r garw- 

af, profedigaethau o'r chwerwaf, ac er- 
ledigaethau o'r ffyrniccaf, fel y gellir 
dywedyd bod arogl myrr, aloes, a chasia 
ar eu holl wisgoedd. Joseph, pan yn 
ìeuangc, a werthwyd gan ei frodyr, a 
gludwyd ym mhell o'i wlad, ac a fwr- 
iwyd i ddaeardy tywyll y carchar yng 
ngwlad Ham ; Moses a fu dan yr angen- 
rheidrwydd o ffoi am ei fywyd tu â thir 
Midian ; ac ar Job y chwythodd yr aw- 
elon mor gedyrn, fel ymae yn syndod 
yr oesau iddo ddal yn wyneb y prof- 
edigaethau digyffelyb. Bu Dafydd yn 
diangc am ei einioes rhag cleddyf ei fab ; 
Jeremiah yn wylo costreleidiau o ddagr- 
au oblegid briwiau merch Sion ; Nehe- 
miah mewn galar mawr o herwydd bod 
Jerusalem gwedi ei gwneuthur yn ben- 
twr; ac yn Babilon clywid llefau tyrfa 
fawr yn wylo pan gofient Sïon a phryd- 
ferthwch Palestina. Pan ymddangos- 
odd Arglwydd y gogoniant ei hun ar y 
ddaear hon, ni chafodd ond y drain a'r 
mieri ar ei lwybrau trwy ei holl daith,— 
yr oedd heb le i roddi ei ben i lawr—er- 
lidid ef yn barhaus gan yr Iuddewon— 
bu yn drist iawn ei enaid hyd angau— 
gwelwyd ef mewn llefain cryf a dagrau 
—gwnaed y cwysau yn hirion ar ei gefn 
glân gan yr arddwyr—dedfrydwyd ef yn 
annghyfiawn i farwolaeth—a bu farw 
mewn gwasgfeuon a phoenau annhraeth- 
ol ar y groes. 

Yr ymarferiad o grefydd yn unig a 
ysgafnha bob rhyw feichiau trymion a 
orwedda ar ysgwyddau dynion. Nid 
oes dim braidd nad ydyw dynion gwedi 
gwneuthur prawf o honynt, er annghofio 
eu trallodion yn niwrnodau eu profedig- 
aethau,—rhai gwedi rhedeg at y gwrth- 
ddrychau hyn, ac eraill at wrthddrychau 
gwahanol, naill ai er annghofio eu cyf- 
yngderau, neu er gwellhau yr archollion 
a gafwyd drwyddynt; ond pan y mae 
rhagluniaethau y goruchaf Lywiawdwr 
gwedi troi yn groesi ddisgwyliadau dyn- 
ion, pan eu siommir gan y cynlluniau a 
dynnasant ac a roisant mewn gweithred- 
iad, a phan eu hamgylchynir gan anial- 
wch o brofedigaethau, os heb adnabod 
cysuron a gorfoledd crefydd yn yr en- 
aid, yr ydym yn eu gweled yn cael eu 
llethu ganddynt, ac yn suddo yn hollol 
danynt. Nid oes ond crefydd a ddwg 
ddyn i edrych heibio i'r greadigaeth 
hon, oblegid y mae pob peth arall yn 
cadw dyn o fewn cylch amser, a chyd a'r 

pethau a welir, ac yn y wedd ganlynol 
yr ymddiddana âg ef ei hun,—“ Fy en- 
aid, bwytta, yf, a bydd lawen ; canys y 
mae gennyt dda lawer gwedi eu rhoddi i 
gadw dros lawer o flynyddoedd.” Yn 
awr, pan siommir dyn yn yr unig wrth- 
ddrychau a ddewisodd i fod yn dduwiau 
iddo, y mae yn tywyllu arno o bob tu, & 
phob adwyon yn ymgau o'i flaen ; ac yn 
wyneb bod dyffryn Achor yn myned yn 
fwy tywyll, darfydda pob gobaith, ac efe 
a wesgir i'r dyfnderau dan ei feichiau ; 
eithr crefydd, am ei bod yn dysgu dyn i 
ymwadu âg ef ei hun, sydd yn gwroli ei 
feddwl yn wyneb pob siommedigaethau, 
fel y mae gyd â Moses yn barnu yn hytr- 
ach yn fwy golud ddirmyg Crist na holl 
drysorau y bywyd hwn, o herwydd y 
mae yn edrych ar daledigaeth y gwobr- 
wy. Y cyfoethog yng nghanol ei olud- 
oedd o aur, arian, pob daoedd a chyn- 
nyrch, sydd mewn perygl beunyddiol o 
gwymp tragywyddol, os yn ymddifad o 
grefydd, yr hon yn unig a'i ceidw yn ei 
le, ac a'i cyfarwydda i rodio gyd â Duw, 
ac i harddu ffyrdd ei Geidwad a'i Achub- 
wr tra ar y ddaear. Y tylawd, o her- 
wydd ei anghenion a'i gyfyngderau, a 
deflir i waelodion cymydd tywyll, lle ei 
gwelir ym mron torri ei galon, ac fe allai 
y clywir ef yn cablu Duw'r nefoedd yn 
nydd ei ofid, os heb grefydd fel egwyddor 
yn llywodraethu ei enaid ; ond os bydd 
hon ganddo, er pob tywyllwch a am- 
gylchyna ei lwybrau, efe a ymddiried yn 
yr Arglwydd, gan wybod nad yn hir y 
pery ei ofidiau, ac y troir ei ocheneidiau 
yn ganiadau melusion o fewn terfynau y 
broydd nefol. Pan y mae llygredd y 
galon a gwahanglwyf yr enaid gwedi 
myned yn faich trwm ar y meddwl, yn 
ofer y dilynir chwareuon, y cynniweirir 
i loddest a chyfeddach, ac yr ymwneir 
âg unrhyw wrthddrychau gweledig,—y 
mae y gofid heb ei symmud, a'r wasgfa 
yn aros er pob peth, hyd oni ddygir ef 
at yr olchfa ddwfr trwy y gair, pryd y 
teimla ac y profa raddau o ymwared. 
Pan wesgir dyn gan angen a thylodi, 
annichonadwy dyrchafu ei feddwl o'r 
iselderau na chysuro ei fynwes; ond os 
bydd yn feddiannol ar yr aur sydd 
gwedi ei buro trwy dân, ac wedi etifeddu 
yr elw mawr, ymgysura yn y meddwl o 
fod ganddo fwy na'r bydoedd, ac y saif 
yn ei ran pan fyddo y ddaear a'i thry- 
gorau gwedi myned yn oddaith. Pan y 

mae angau yn dyfod i'r fro, ac yn 
gwneuthur y rhwygiadau mwyaf braw- 
ychus, nid oes a dawela y meddwl yn 
wyneb bod rhieni yn cael eu llusgo i'r 
gweryd, cydmeiriaid yn cael eu rhifo 
gyd â marwolion, cydneseifiaid yn cael 
eu trosglwyddo i gaerau y bedd, a chyf- 
eillion hoff yn cael eu hymlid i lifeiriaint 
y dyfroedd dyfnion, ond undeb â'r Gŵr 
y mae ei brydferthwch yn fyrdd rhagor- 
ach na thorriad y wawr, a'r hwn hefyd 
a lyngcodd angau mewn buddugoliaeth. 
A phan fyddo y dyn ar derfyn ei oes, ac 
ym min noswylio, yn ymollwng 1 lawr 
tu a'r broydd tywyll, asi pistylloedd yr 
afon yn uchel eu twrf yn ei glustiau,— 
cyfeillion yn gwelwi oddi amgylch iddo, 
dagrau ei berthynasau yn treiglo yn 
Joywion dros eu gruddiau, ac yntau ei 

pryd hwn y daw crefydd yn ei gogon- 
iant â'i chysuron ym mlaen, gwna han- 
ner nos yn hanner dydd iddo, gan ei 
ddal yn uwch na berw y tonau, hyd oni 
chaffo lan y wlad yn yr hon ni fachluda 
ei haul yn dragywydd. 

Pe ceid caniattad i fyned i mewn i 
lysoedd ymherawdwyr a phenau coron- 
nog y ddaear, er eu gweled yn holl add- 
urnion glwys y dwyrain, a chan berlau 
ac aur yn disgleirio fel ser, ac yn ymdroi 
ym mhob moethau a danteithion, os heb 
grefydd, y maent yn ymddifaid o bob 
gwir gysuron, ac yn druenusaf o holl 
feibion Adda, o herwydd bod eu ded- 
wyddwch yn darfod pan dderfydd eu 
hoes. Os edrychir i anneddau gresyn- 
noldeb a thylodi, lle nad ydyw rhaglun- 
iaeth gwedi bod yn hael yn ei rhoddion 
tymhorol, os heb grefydd, gellir dywedyd 
am eu preswylwyr na wyddant ddim am 
wir dylodi, ond bod y cwppanaid mwyaf 
chwerw etto yn ol iddynt. Felly, os am 
lonyddwch oddi wrth ofidiau y byd, os 
am ddyrchafu ein penau goruwch y ton- 
au, ac os am ddiangfa lân oddi wrth bob 
trallodion, ymofynwn am grefydd yn 
awr, ac yna deued a ddel, gallwn ddef- 
nyddio ymadroddion un o brophwydi 
Duw, a dywedyd, “ Er i'r ffigysbren na 
flodeuo, ac na byddo ffrwyth ar y gwin- 
wydd ; gwaith yr olewydd a balla, a'r 
meusydd ni roddant fwyd ; torrir ym- 
aith y praidd o'r gorlan, ac ni bydd 
eidion yn eu beudai: etto mi a lawen- 
ychaf yn yr Arglwydd, byddaf hyfryd 
yn Nuw fy iachawdwriaeth.” 

Atteb y gofidiau ddibenion mawrion 
i deulu Duw. Mae tywyllwch dyn yn 
fawr iawn; ac oblegid ei dywyllwch 
hwn, y mae yn methu gweled gogoniant 
ac uniondeb y drefn yn ei gweinyddiad- 
au tu ag atto; ond yn ymderfysgu yn ei 
yspryd, ac yn aflonyddu yn ei feddwl, 
pan y mae pethau yn troi allan yn groes 
i'w ddisgwyliadau. Pe buasai taith dyn 
drwy y byd hwn yn ddiofidiau, pe gad- 
awsid ef i fyned ym mlaen yn ei yrfa 
heb gyfarfod â phrofedigaethau; a phe 
buasai yn cael bod yn barhaus yng 
ngwenau rhagluniaethau y nef, ymddyr- 
chafasai mewn balchder, annghofiasai ei 
hun, ac ni chwerwasid y byd iddo, ond 
gwnaethai ef yn wrthddrych pennaf ei 
ymgais, gan ei wasanaethu fel ei unig 
Arglwydd a'i Dduw. Eithr yn awr, ed- 
rychwn yn ol i'r oesau cyntefig, a thaflwn 
olwg ar yr amgylchiadau boreuol gynt. 
Gollyngwyd yr awelon yn nerthol yn 
erbyn Job, daeth y llifeiriant yn ddisym- 
mwth a chwyrnwyllt ar ei draws, bwr- 
iwyd ef i lawr i waelodion cymydd duon 
a dyfnion, ac amgylchynwyd ef gan ddi- 
luw o ofidiau ar yr un waith; ond yn 
lle annelu ei fwa at orsedd y Duw byw, 
ac yn lle cyhuddo uniondeb ei lywodr- 
acth, ymostyngodd i'r drefn fawr; ac 
wedi ystyried dibenion ceryddon y Gor- 
uchaf, dywedodd yng nghanol y ffwrnais, 
ei fod yn gwybod mai gwedi ei brofi y 
deuai allan fel aur. Dafydd, cyfansodd- 
ydd hymnau teulu Ior drwy yr oesau, yn 
wyneb nosweithiau o dywyllwch mawr, 
yn wyneb gwasgfeuon fwy na mwy, yn 
wyneb gwely gwedi ei wneuthur yn 
foddfa, ac yn wyneb drain a mieri pig- 
og yn ei ystlysau, a gyfaddefai ddaioni a 
thuedd lesiol pob rhyw weinyddiadau tu 
ag atto; oblegid cyn ei gystuddio yr 
oedd yn cyfeiliorni ; ond gwedi y gwial- 
ennodau, ymgadwai o fewn terfynau geir- 
iau glân y nefoedd. Y fath ydyw cyn- 
dynrwydd calon dyn, fel y mae yn rhaid 
cael goruchwyliaethau celyd yn aml cyn 
ei blygu a'i ddarostwng i ewyllys ei 
Dduw a'i Wneuthurwr ;—nid heb lusgo 
y gŵr i ddyffryn cysgod angau, y dygir y 
wraig i ymofyn am ymgeledd ac iachaw- 
dwriaeth i'w henaid—nid heb ymlid y 
wraig ir fro dragywyddol, yr attal y 
gŵr ci gamrau tu å dinystr a cholledig- 
acth—ac nid heb gludo y plant y naill 
ar ol y llall i'r fro ddistaw, y dygir y rhi- 
eni i ffoi am fywyd i glwyfau Emmanuel. 


SION. 


Cafodd Israel driniaethau tra chwerwon 
yn yr anialwch, am y rhai y coffheir yn 
aml yn yr Ysgrythyrau ; a gallesid me- 
ddwl lawer pryd mai amcan y Jehofah 
ydoedd hollol ddinystrio eu coffadwr- 
iaeth byth ac yn dragywydd ; ond yn lle 
hynny, a ganlyn a ddyweda efe am ei 
ddibenion yn ei oruchwyliaethau tu ag 
attynt, “Er dy ddarostwng, ac er dy 
brofi di, i wneuthur daioni i ti yn y di- 
wedd.” Y mae holl deulu Duw yn llaw 
eu Tad, yr hwn a oruwchlywodraetha 
holl olwynion y peiriant, hyd nes y 
byddo yn cydweithio er eu daioni, drwy 
eu haddfedu i grymman Mab y dyn, a'u 
cymhwyso i'r wlad dda honno fydd yn 

etifeddiaeth oesol i waredigion Sïon yn 
y byd mawr tragywyddol. Ac yn lle 
bod ceryddon, gofidiau, a phrofedigaeth- 
au y fuchedd hon, yn arwyddion o an- 
foddlonrwydd i blant y Goruchaf, y mae 
Iago, Apostol Crist, yn cyhoeddi braint 
y rhai a ddioddefant gystuddiau, yn yr 
ymadroddion canlynol: “ Gwyn ei fyd y 
gŵr sydd yn goddef profedigaeth ; canys 
pan fyddo profedig, efe a dderbyn goron 
y bywyd, yr hon a addawodd yr Ar- 
glwydd ì'r rhai a'i carant ef :” ac yn ol 
darfod â'th gwppaneidiau chwerwon yn 
y glyn, cei orphwys mewn heddwch 
byth oddi wrth dy lafur. 


Sint, 


MAE cynnulleidfa y ffyddloniaid, 

neu Eglwys y Duw goruchaf, yn cael 
eu galw yn aml yn yr Ysgrythyrau Sanct- 
aidd tan yr enw Sion, Mynydd Sion, a 
Merch Sion ; ac o'r holl wrthddrychau y 
mae llygad dyn gwedi eu gweled, neu 
glustiau dyn gwedi clywed son am dan- 
ynt o fewn terfynau amser, nid oes dim 
gwedi tynnu sylw y dynion goreu yng 
ngwahanol oesau y byd yn gyfartal i 
Sion, dinas Arglwydd Dduw y lluoedd. 
Draw ym more treiglad yr amseroedd 
cyntefig, dyrchodd Babel ei thyrau yn 
uchel ar lan yr Euphrates, amlygodd 
Ninefeh ogoniant ac ardderchowgrwydd 
mawr yn nhir Assur, ac yr oedd yr aur, 
y llenni sidan, a'r porphor teg yn pryd- 
ferthu llys Susan ; ond Sïon a ddetholwyd 
gan Dduw er preswylio o fewn ei chaer- 
au. Y mae, ac fe fydd i'w ryfeddu yn 
dragywydd, na buasai Ior yn cyfyngu ei 
hun o fewn ì'w ystafelloedd tragywyddol, 
ac yn attal pelydron disgleirdeb ei ogon- 
iant byth rhag tywynnu ar blant y 
gaethglud fore, ac yn rhoddi arwyddion 
o'i foddlonrwydd yn unig i'r cedyrn 
hynny a ddyrchafant ei glodydd ar uchel- 
ion gogoniant; ond rhedodd allan ffrwd 
lifeiriol o gariad gloyw o'i fynwes; a 
phan yr ymollyngodd pen a gwreiddyn 
dynoliaeth ei hun i ddyffryn trueni ys- 
prydol, gan dynnu ei hiliogaeth gyd âg 
ef i'r unrhyw geubwll brawychus, daeth 


heibio mewn nerth mawr, ymaflodd 
mewn amlach nifer na gwlith y boreu, 
rhwymodd hwynt ynghyd & rheffynau 
ei gyfammod o hedd, detholodd hwynt 
yn etifeddiaeth iddo ei hun, ac y mae yn 
preswylio yn eu plith. Gellir annerch 
Sïon a dywedyd wrthi, Er bod ymher- 
awdwyr a phenau coronnog y ddaear yn 
gwrthod rhoddi derbyniad i ti, er na'th 
roesawir gan bendefigion a beilchion y 
byd, ac er bod gwyr mawrion y greadig- 
aeth yn dy gadw draw ; etto y mae dy 
Dduw gwedi dy hoffi, ac wedi gwneuthur 
ei breswylfa yn dy ganol di. 

Pan y mae y prophwyd brenhinol yn 
annog tylwythau y ddaear at eu dyled- 
swydd tu ag at yr hwn a'u gwnaeth, 
dywed, “Canmolwch yr Arglwydd, yr 
hwn sydd yn preswylio yn Sion;” ac 
mewn ymadroddion uchel a dyrchafedig 
eraill y dywed, “Canys dewisodd yr 
Arglwydd Sion; ac a'i chwennychodd 
yn drigfa iddo ei hun.” Ac felly y mae 
Sion, er a ddywedir am dani, er y di- 
anrhydedd a fwrir arni, ac er y rhwystrau 
a deflir ar ffordd ei llwyddiant, yn eti- 
feddiaeth Duw y nefoedd, yn ddetholedig 
gan ei Brenhin, ac yn briodasferch 
gwraig yr Oen ; er ei bod yn awr mewn 
dagrau, etto hwylia ei chamrau ym 
mlaen tu a'r wlad yn yr hon y teyrnasa 
anfarwoldeb mewn gwawr dragywyddol. 

Yr oedd y presennoldeb dwyfol gynt 

yn y babell, ac wedi hynny yn y sanct- 
um sanctorum yng nghyssegr pennaf y 
deml yng Nghaersalem; llewyrch dis- 
gleirdeb yr Hanfod ddwyfol a dywynai 
oddi ar yr arch a'r drugareddfa rhwng y 
Cherubim ; yr hwn a achosai i'r Psalm- 
ydd ddweud, “ Hynod yw Duw yn Juda, 
a mawr yw ei enw ef yn Israel; ei babell 
hefyd sydd yn Salem, a'i drigfan yn 
Sïon.” Hyn hefyd a berai iddo ddywedyd 
fod Duw yn eistedd ac yn ymddisgleirio 
oddi rhwng y Cherubim, ac yn cyfaneddu 
ym moliant Israel. Ond er bod Sion y 
Testament Newydd yn ymddifad o'r 
sanctum sanctorum, o'r arch a'r drugar- 
eddfa, ac o Cherubim y gogoniant, yng 
nghyd â phob gwrthddrychau gweledig ; 
etto y mae Duw, trwy ei Yspryd, yn a 
chyd â ei Eglwys yn ei holl dywydd a'i 
chyfyngderau, fel y gellir dywedyd yr un 
mor briodol am dani yn awr £ chynt, 
“ Yr Arglwydd dy Dduw yn dy ganol di 
sydd gadarn ; efe a achub ; efe a lawen- 
ycha o'th blegid gan lawenydd, efe a ym- 
ddigrifa ynot dan ganu.” 

Y mae braich alluog Ior y nefoedd 
gwedi ei gwneuthur yn amlwg yn iach- 
awdwriaeth Sïon. Mewn cyfyngderau 
mawrion, a thrallodion fwy na mwy, y 
mae anwyliaid y nef gwedi bod yng 
nghylchynol oesau y byd; weithiau 
mewn wylofain chwerw a dagrau heillt- 
ion yn nyffryn Baca, weithiau wrth 
odreon y mynyddoedd mewn ocheneid- 
iau dwys, ac weithiau dan frigau tonau 
y dyfnderoedd mawrion yn ofni mai 
suddo yn dragyfyth a wnant, heb ddyr- 
chafu eu penau byth ond hynny. Eithr 
y mae y Duw, yr hwn sydd a'i breswyl 
yn y nef, gwedi dywedyd fod muriau 
Sïon ger ei fron bob amser, ac na rydd 
mo honi i fynu, na'i llwyradael chwaith ; 
o ganlyniad, pan fyddo llenni y nos 
gwedi ymledu drosti, a'r mentyl] hwyrol 
gwedi ei hamdoi, rhydd iddi ei gwin- 
llanoedd o'r fan honno, a dyffryn Achor 
yn ddrws gobaith; ac yno y cân hi 
megis yn ei hieuengctyd, ac megis yn y 
dydd y dacth hii fynu o wlad yr Aipht. 
Pan y dacth Duw allan o'i fangre, er 
tywallt ei lid, ac er dyrnodio anwiriaid 
y cynfyd i ddinystr; yng nghanol y 
tymhestloedd niawrion, pan oedd llin- 
ynau ffenestri yr wybrenau gwedi eu 
dirwyn i fynu, a chloion flynhonau 
eigionau y dyfnderoedd mawrion, gwedi 
eu hagoryd gan allweddau y nef, er 

gwneuthur lle i'r llifeiriaint digofus ; yr 
oedd Sïon mewn diogelwch yng nghanol 
peiriannau ac eirf dinystriol y Brenhin 
anfarwol. Pan yr oedd yr haul yn 
guddiedig yn llynoedd yr wybren, y llif- 
eiriaint yn ymollwng yn bistylloedd ac 
yn rhaiadrau mawrion, y corwynt yn 
troclli ac yn chwibanu yn uchel ei sŵn, 
a'r berw croch a'i donau cedyrn o faint- 
ioli mynyddoedd yn ymluchio ac yn taro 
wrth eu gilydd, fel pa greadur bynnag a 
suddai danynt, a gleddid byth yn J 
gwaelodion. A phan ydoedd yr anwir- 
iaid yn oergrio eu hebychiadau diweddaf, 
y pedwar-carnolion yn lleisio eu dr- 
chrynfeydd, ac ehediaid yr awyr yn cael 
eu curo i lawr gan y drychin ; yr oedd 
Sïon Duw yn ddiogel dan warcheidwad- 
aeth ei Brenhin yn yr arch ; canys yn y 
dydd blin fe'i cuddiodd o fewn ei babell; 
yn nirgelfa ei babell y cuddiodd hi, ac ar 
y graig ei cyfododd. Pan gystuddiwyd 
yr had etholedig, sef hiliogaeth Abraham, 
Isaac, a Jacob, gan deulu Ham yn nhir 
yr Aipht, edrychodd Duw ar eu caethiw- 
ed blin, cyrhaeddodd eu hocheneidia 
hyd y nef, disgynodd Ior i'w gwaredu, 
ac o fflam dân yng nghanol y berth a 
Horeb, awdurdododd Moses i lywyddu y 
llwythau allan o feusydd Zoan ; ar sr 
Aipht y tywalltodd phiolau ei farnedig- 
aethau, gan wneuthur gwyrthiau a rhy- 
feddodau yn ei ryfeloedd dros Sion, fd 
na chlywyd ac ni chlywir am eu cyffelrb 
hyd yn oes oesoedd. Rhwng Piahiroth 
a Daalzephon, pan mewn cyfyngder dwys, 
marchogodd Jehofah yng ngherbydau d 
iachawdwriaeth i'r dyfnder mawr, hyd 
onid oedd hwnnw yn gwneuthur twrf: 
yr oedd yr haint yn myned allan oì 
flaen ef, a marwor tanllyd yn myn 
allan oddi wrth ei draed ef; y mynydd- 
oedd wrth ei weled a grynent, y life- 
iant dwfr a aeth heibio,cyfododd eì ddwy- 
law yn uchel; mewn llid y ceryddodd ¥ 
ddaear, a dyrnodd y cenhedloedd mewn 
digter; Sion a ddygwyd mewn diogel- 
wch, a pheraidd y canodd am yr iach 
awdwriaeth a wnaeth yr Arglwydd ei 
Duw erddi yn nhiriondeb ei drugareddat 
a'i dosturiaethau. Bwriodd allan y ær 
hedloedd o'i blaen ; ac er holl ddewrder 
yr Anacim, y Jebusim, y Casluhim, aT 
Caphtorim, rhoddodd hi mewn meddiant 
o Palestina deg ; lle am oesau y moliat 
nai ei henafgwyr Dduw, y clodfori 
llangciau Israel ei enw, ac y canai gwrr 


SION. 


yfon prydferth Judah ei fawl yn uchel. 
Ond am ac oblegid ei phechodau, 
gwelwyd lluoedd Caldea yn amgylchynu 
Salem, dinas y Brenhin mawr; dadym- 
chwelwyd y muriau, rhifwyd dewrion 
Judah i'r cleddyf, a halogwyd y gwyr- 
yfon teg prydweddol. O! fel yr wylai 
Sion pan yn wynebu ar dŷ y caethiwed. 
Tybiaf y gwelaf hi yn sefyll ar y bryn 
gyferbyn a Chaersalem, ac yn edrych yn 
ol ar ei dinas yr hon a wnaed yn bentwr ; 
ac yn tywallt ffrydiau o ddagrau crisial- 
aidd wrth dremio arni yn ei hysgarth- 
ion; a thybiaf y clywaf hi yn llefaru yn 
y wedd ganlynol;—“ Yn iach i'r dref 
gaerog, a thywysoges yr holl daleithiau ; 
yn iach i lawenydd amser cynhauaf, wrth 
gasglu yr ŷd, y gwin, a'r olew ; yn iach 
i'r deml lân a'i gwasanaeth ; yn iach, yn 
iach i ddyrchu yr Haleluiah fawr ond 
hynny; wele fi yn wynebu ar wlad y 
cystuddiau blinion yn awr; wele Sïon 
mewn caethiwed, ac wele ferch y Bren- 
hin dan deyrnged i cilun-addolwyr!” 
Pa ddyn o deimlad, pa galon mor galed, 
a pha lygad mor sych, na thoddai ac na 
chydwylaigyd & hi pan yn adrodd ei 
phrofiad? “Wrth afonydd Babilon, yno 
yr eisteddasom, ac wylasom, pan feddyl- 
iasom am Sion. Ar yr helyg o'u mewn 
y crogasom ein telynau.” Ond ym mhen 
y deng mlynedd a thriugain, daccw 
Dduw yng ngweinyddiad ei ragluniaeth 
yn cyfodi Cyrus fawr, yr hwn a udgan- 
odd mewn udgorn mawr, a daeth y rhai 
ar ddarfod am danynt yn nhir Assyria 
adref; a gwelwyd hwynt, er eu holl 
droion dyrus, yn addoli Duw mewn 
hwyliau nefolaidd ar ei fynydd sanctaidd 
yn Jerusalem. 

Ond ym mherthynas i'r pennaf o 
weithredoedd Duw dros Sïon, nid rhyfyg 
fyddai galw ar lengau glwysion gogon- 
iant, yn angylion, yn cherubim, yn ser- 
aphim, yn thronau, ac yn arglwydd- 
iaethau, ìi ddyfod ym mlaen er edrych 
dros y caerau gloywon ar fuddugoliaeth 
fawr Calfaria; pryd y diweiniodd Ty- 
wysog y bywyd ei gleddyf, yr ymladd- 
odd ei rhyfeloedd hi, ac y curodd ei 
gelynion yn ol, gan eu llwyr orfodi mewn 
brwydr deg. Dringodd ael y mynydd 
yn llawn chwŷs a phoeredd, a'i gefn yn 
gwysau hirion gwedi bod dan ddwylaw 
yr arddwyr ; cyrhaeddodd Golgotha, lle 
yr hoeliwyd ef ar bren, ac amgylchyn- 
wyd ef gan lewod, teirw, cŵn, dreigiau, 

ac unicorniaid ; y dyfroedd a ddaethant 
i mewn hyd at yr enaid, ac yntau a 
suddodd mewn tom dwfn ; ond yn gyn- 
nar y prydnawn, trodd y fuddugoliaeth o 
du Sïon, oblegid gwelwyd y tywysog- 
aethau a'r awdurdodau gwedi eu hys- 
peilio, ac yntau yn sefyll ei hun ar faes 
y frwydr, yn goch ei ddillad a'i wisgoedd 
fel yr hwn a sathrai mewn gwinwrŷf. 
Gwrandawed holl drigolion y byd ar ei 
ymadroddion, a chyd-ddyrchafent eu 
Hosannah; “Sethrais y gwinwrŷf fy 
hunan, ac o'r bobl nid oedd un gyd & 
mi; canys mi a'u sathraf hwynt yn fy 
nig ac a'u mathraf hwynt yn fy llid- 
iowgrwydd. Edrychais hefyd, ac nid oedd 
cynnorthwywr; rhyfeddais hefyd am 
nad oedd gynnaliwr ; yna fy mraich fy 
hun a'm hachubodd, a'm llidiowgrwydd 
a'm cynnaliodd.” Acer y frwydr fawr 
ar Galfaria hyd yn awr, y mae Duw o 
hyd gwedi ymladd rhyfeloedd Sïon; er 
bod brenhinoedd y ddaear yn ymosod, 
a'r pennaethiaid yn ymgynghori ynghyd 
er llesteirio llwyddiant Sion, myned ym 
mlaen y mae hi fel llu bannerog. Y mae 
niferi lliosog yn barod gwedi cyrhaedd y 
bryniau anfarwol, ac yn medi yr orfod- 
aeth ar lannerchau Paradwys; ac ym 
mherthynas i'r rhai ydynt yn y cystudd 
mawr hyd yn hyn, dygir hwynt oll adref, 
ar feirch ac ar elorau meirch, ynghyd ag 
ar anifeiliaid buain, i fynydd sanctaidd 
Duw yn Jerusalem. 

Y mae Sion yn deccach ac yn hawdd- 
garach na holl wrthddrychau natur o 
fewn terfynau y greadigaeth.—Hardd 
ydyw dail y lili mewn dyffryndir glas- 
wyrdd llawn o feillion teg, dymunol yw 
rhosynau amryliw Saron hyd lechweddi 
mynyddau cribog Palestina, a hyfryd y 
blodau a roddant arogl dymunol ym 
mroydd hyfryd Arabia Ddedwydd ; ond 
gwywa'r lili, diflanna dymunoldeb y 
rhosynau, a derfydd hyfrydwch y blodau 
yn ymyl Sïon, perffeithrwydd pob teg- 
wch. Clywsom am brydferthwch Asia, 
gwastad-dir India, ehangder China, a 
chyfoeth mawr Potosi; ond tegwch bro, 
a llawenydd yr holl ddaear, yw mynydd 
Sion, yn ystlysau y gogledd, dinas y 
Brenhin mawr. Deuwch ym mlaen 
benau coronnog y byd, ymgynniweiriwch 
ynghyd farnwyr y ddaear, ymdyrred 
bonheddig a gwreng, y cyfoethog a'r 
tlawd ; ie, “ Amgylchwch Sïon, ac ewch 
o'i hamgylch hi; rhifwch ei thyrau hi, 

ystyriwch ei rhagfuriau, edrychwch ar 
ei phalasau ; fel y mynegoch i'r oes a 
ddeloar ol.” Er ei chael yng ngwlad 
machludiad haul, gwedi ei gadael ar 
wyneb y maes yn blentyn ymddifad, heb 
gymmaint a llygad i dosturio wrthi, na 
neb i wneuthur y gymmwynas leiaf iddi ; 
ond pan ddaeth Mab y Brenhin heibio 
yn ei gerbyd aur, trodd ei olygon tu ag 
atti, gwelodd hi yn gorwedd yn ei gwaed, 
a dywedodd wrthi, “Yn dy waed. bydd 
fyw.” Edrychodd arni, ac wele ei hamser 
yn amser serchowgrwydd ; lledodd ei 
aden drosti, a chuddiodd ei noethni; 
tyngodd hefyd iddi, ac aeth mewn cy- 
fammod â hi, medd yr Arglwydd Dduw, 
a hiaacth yn eiddo ef. Y mae gwedi 
ei gwisgo â gwaith edau a nodwydd; 
gemwaith aur ydyw ei gwisg hi, ac y 
mae addurniadau gogoniant gwedi eu 
rhoddi am dani hi. Ei Phriod ydyw yr 
hwn a'i gwnaeth, Arglwydd y lluoedd 
ydyw ei enw ; ac cr myned o honi hi lawr 
i gaerau y bedd i weled llygredigaeth, ac 
er cymmeryd hin yn dawel yn y bridd- 
ell am ryw yspaid, etto neshau y mae 
boreu y dihuniad mawr, pryd y gadawa 
hi wisgoedd y bedd ar ol, ac y dygir hi i 
wynfa lon i fyw; lle y blodeua mewn 
anfarwol brydferthwch. 

Y mae Sïon Duw i fyned ym mlaen yn 
llwyddiannus hyd derfyniad amser. Am- 
ryw o rwystrau a gyfodwyd o bryd i bryd 
er attal ymledaniad Sïon, a gwahanol y 
cynlluniau a ffurfiwyd er ei dinystrio 
oddi ar wyneb y ddaear ; ond y mae yn 
deyrnas i Emmanuel; a pheidia haul 
tywynnu, ac fe sych holl ddyfroedd y 
môr, cyn y peidia hi â bod yn llawen fam 
plant. Y mae Yspryd y brophwydoliaeth 
gwedi rhagddywedyd ci hymehangiad ; 

sef y bydd iddi dorri allan ar y ddehau 
ac ar yr aswy, nes cofleidio holl dylwyth- 
au y ddaear. “Ac yn y dydd hwnnw y 
bydd gwreiddyn Jesse, yr hwn a saif yn 
arwydd i'r bobloedd ; âg ef yr ymgais y 
cenhedloedd; a'i orphwysfa fydd yn 
ogoniant,” Ei meibion hi a ddeuant o 
bell, a'i merched o eithafoedd y ddaear. 
“ Yna y cei weled, ac yr ymddisgleiri, dy 
galon hefyd a ofna, ac a helaethir ; am 
droi attat liosowgrwydd y môr, golud y 
cenhedloedd a ddaw i ti. Lliaws y cam- 
elod a'th orchuddiant, sef cyflym gamel- 
od Midian ac Ephah ; hwynt oll o Seba 
a ddeuant; aur a thus a ddygant; a 
moliant yr Arglwydd a fynegant. Holl 
ddefaid Cedar a ymgasglant attat ti, 
hyrddod Nebaioth a'th wasanaethant; 
hwy a ddeuant i fynu yn gymmeradwy 
ar fy allor, a mi a anrhydeddaf dŷ fy 
ngogoniant.” Y mae y cenhedloedd 
gwedi eu rhoddi yn etifeddiaeth i Fab 
Duw, a therfynau y ddaear yn feddiant 
iddo; o ganlyniad y mae y nef gwedi 
ei hagoryd, a'r lluoedd ynddi gwedi my- 
ned allan ar feirch gwynion dan dywys- 
iad Arglwydd y bywyd ei hun; a'r 
bwystfil a'r gau-brophwyd a_orchfygir, 
nes y byddo y wybodaeth am Dduw 
gwedi llenwi y ddaear, megis y maey 
dyfroedd yn toi y môr. Y mae y fflam 
gwedi cynneu yn India, a hi a esyd holl 
Hindostan mewn goddaith; y maey 
rhwyd gwedi ci bwrw yn Affrig, ac fe 
ddelir teulu Ham cyn hir ; y mae y peir- 
iant dwyfol yn dechreu chwareu yn er- 
byn caerau Confucius yn China, ac fe'u 
dryllir oll; ïe, “ Meibion Israel & meib- 
ion Judah a gesglir ynghyd, a hwy a 
osodant iddynt un pen, a deuant i fynu 
o'r tir ; canys mawr fydd dydd Jezreel.” 


Vr Vinddattudiad. 


N iach, yn iach, wrthddrychau'r byd, 
'Rwyf yn eich gadael oll i gyd, 
Disgynaf 'lawr i'r bedd ; 
Ni fyddaf yma amser maith, 
Ar fyr gorphenaf fi fy nhaith, 
A gwelw fydd fy ngwedd, 


Yn iach i'r haul a'i lewyrch llon, 

Rhydd angau saeth o dan fy mron, 
Nes fy nymchwelyd ‘lawr ; 

Ni chaf ond lletty llwm ac oer, 

Heb olau haul na llewyrch lloer, 
O fewn y ceufedd mawr. 


Y DDAU DDYN. 


Yn iach i feillion glwysion dol, 

Fe'm dwg yr angau yn ei gol, 
I'w garchar tywys fi ; 

Efe yw brenhin dig a braw, 

Annichon fyth ei gadw draw, 
Er wylo dagrau'n lli'. 


Yn iach gyfeillion mwynion, mâd, 

A llennyrch llon fy hoffus wlad, 
Mae'r babell yn dod lawr; 

Yng ngrym y storom gadarn gref, 

Af drwodd draw yn nerth y nef, 
Caf lewyrch nefol wawr. 


Yn iach, fy anwyl blant i gyd, 

Yr Ior a'ch cadwo tra'n y byd, 
'Rwy'n tynnu tu a'r wlad ; 

Fe dderfydd ein perthynas ni, 

*R wyf bron a myn'd a'ch gadael chwi, 
Cewch Ion yn Dduw a Thad. 

Yn iach, fy ugwraig, rhaid myned trwy 
Y dw'r, lle boddodd mwy na mwy, 
Nid oes a'm rhwystra i; 
Mae angau â'i beiriannau mawr 
Yn curo'r babell bridd i lawr, 
Bydd Duw yn Dŵr i ti. 


O Ior ! gwna estyn im' dy law, 

Trwy'r dw'r gwna'm dwyn i'r oror draw, 
Cynnalia di fy mhen ; 

Cei glodydd byth mewn nefol gån, 

Am dynnu'r tewyn dû o'r tân, 
Fry yn nhrigfanau'r nen. 


'Rwyt gwedi bod yn dirion Dad 
I mi, yn f” ymdaith drwy y wlad 
Sy'n llawn twmpathau maith ; 
'Rwy'n attolygu arnat Ti, 
I'm cynnal, ac i'm noddi i, 
Y rhan sy'n ol o'm taith. 


Y Pim ìn. 


NG ngwlad y rhyfeddodau yr ydym 

ni yn byw, fel nad oes wrthddrych 
yn ymgynnyg i'n sylw, nad ydyw yn 
arddangos mawredd, gallu, a doethineb 
y Duw anfeidrol. Ond yn gymmaint ag 
mai dyn ydyw y pennaf o weithredoedd 
Ior o fewn cylch y greadigaeth hon, y 
mae mwy o ryfeddodau yn dwyn per- 
thynas âg ef, nag âg unrhyw greadur 
arall; ac yn neillduol pan ei dygir i 
afaelion, a than driniaethau yr iachaw- 
dwriaeth fawr, y mae, nid yn unig yn 
myned yn rhyfeddod i'r holl greadigaeth 
ac yn syndod iddo ei hun, ond yn cael ei 
flino gan ymrafaelion teuluaidd i'r fath 
raddau, fel na chaiff ond ychydig seib- 
iant drwy ei holl daith yn y fuchedd 
bresennol. Gofynwyd unwaith beth a 
welid yn y dyn ysprydol pan alwyd arno 
wrth yr enw benywaidd, Sunamees, a'r 
atteb a roddwyd gan y doethaf o ddynion 
yn yr oes honno oedd, y gwelid ynddo 
megis tyrfa dau lu; ac felly dan bob 


goruchwyliaeth y mae tŷ y dyn a ofna. 


yr Arglwydd yn llawn o derfysgoedd 

ac ymrysoniadau. Er cadarnhau hyn 

ym mhellach, nid rhaid ond coffhau 

profiad ysgrifenydd o fri yn oes gyntaf 

y grefydd Gristionogol, yr hwn a ddy- 

wedai “Ei fod yn gweled deddf arall 
3P 


yn ei aelodau, yn gwrthryfela yn erbyn 
deddf ei feddwl, ac yn ei gaethiwo i 
ddeddf pechod, yr hon oedd yn ei aelod- 
au;” yr hyn a brawf yn amlwg bod ei 
babell ym mhell o fod yn dangnefeddus, 
a bod cwppaneidiau chwerwon yn di- 
gwydd i'w ran yng nghanol y danteithion 
melusaf. Y mae yr hyn a elwir gan yr 
Apostol Paul yn ddyn, yn dyfod gyd & 
phob dyn i'r byd, ac oblegid rhyw res- 
ymau neu gilydd, gelwir ef yn hen ddyn, 
ac nid yn unig preswylia yn yr un ba- 
bell a'r dyn, ond llywodraetha y dyn, a'i 
egni erioed ydyw ei gadw mewn caeth- 
iwed. Gwelir ei effeithiau y munud y 
genir plentyn i'r byd, oblegid er mor 
hardd a phrydferth y dichon ymddangos, 
ac E y disgleiria diniweidrwydd yn ei 
wedd, etto yr hen ddyn a'i hamdoa & 
mantellau ac â chymmylau, fel y can- 
fyddir yn uniongyrchol bod ei wraidd 
yn wenwynllyd, ac nad oes i'w ddisgwyl 
oddi wrtho ond ffrwythau cyfattebol i'w 
natur. Fel y mae y plentyn yn cynnyddu 
mewn oedran, dangosa ei fod fwy-fwy 
dan arglwyddiaeth yr hen ddyn, yr hwn 
a'i darbwylla i bob amryfusedd, ac a'i 
dena i sathru holl ddeddfau Duw, gan 
ddiystyru arswyd a gwatwar ofn. Ni 
fu llywodraeth erioed mor gyffredinol ac 

mor ormesol ag eiddo yr hen ddyn, oble- 
gid y mae yn llywodraethu yr holl ddyn, 
ac ni chaiff y dyn gymmaint ag ysgogi 
ond wrth ei ewyllys ef. Ni chaiff y traed 
rodio ond ar diroedd annghyfreithlon; ni 
chaiff y dwylaw weithredu ond annghyf- 
iawnder; ni chaiff y llygaid edrych ond 
ar wagedd; ac ni chaiff y tafod orchwyl 
ganddo ond llunio celwyddau ar ddyn- 
ion, a bytheirio cableddau yn erbyn Duw 
ynefoedd. Llyffetheiria yr holl bibellau 
trwy ba rai y gweithreda yr enaid, ceidw 
yr enaid ei hun yn ei gadwyn, ac am ys- 
tafell y galon, y mae gwedi ei gwneuthur 
mor dywell, fel y beiddia y creadur wadu 
ei Grewr o fewn caerau yr annedd ddi. 
Arweinia yr hen ddyn. y dyn ym mlaen, 
gan ei dwyllo a'i ddenu o'r naill bechod 
i'r llall, ac o un amryfusedd i amryfus- 
edd arall, fel, oni rwystrir ef gan ras y 
nef, syrthia i'r gerwyn fawr o win digof- 
aint yr Hollalluog, lle y derbynia yn dâl 
gospedigaeth dragywyddol. 

Ond y fath ydyw y drefn oruchel sydd 
gan yr Arglwydd, fel y mae yn ymosod 
ar y cryf-arfog gyd & grym a nerth 
mawr, ac er dinystrio ei lywodraeth yn 
y babell, y mae yn cenhedlu, yn creu, neu 
yn plannu egwyddor yn yr enaid, a elwir 
y dyn newydd, i'r hwn y mae llywodr- 
aeth y dyn yn cael ei throsglwyddo, fel 
mai efe sydd i deyrnasu arno yn lle yr 
hen. Gwan iawn ydyw y dyn newydd 
yn ei lywodraeth ar y cyntaf, ac y mae 
yr hen ddyn yn ymgeintachu âg ef yn 
feunyddiol, gan wneuthur pob ymdrech- 
ion er ei ddiorseddu, a chael adferu yr 
hen drefn yn ol fel cynt; a phan fyddo 
y dyn gyd a'i ddyledswyddau crefyddol, 
ymdrecha ym mhob man i'w ddyrysu, 
ie, hyd yn oed yng nghyssegr Duw gwna 
a allo er eì flino, a'i rwystro i gymdeith- 
asu â Duw. Ymdrecha ddarbwyllo y 
dyn i daflu y groes i lawr, i roddi heibio 
ei grefydd, ac i fyw fel cynt, am ei bod, 
nid yn unig yn rhy ofidus, ond yn lludd- 
ias iddo ei ryddid, drwy ci gadw mewn 
gormod o gaethiwed. Ond cefnogir ef 
gan y dyn newydd i barhau yn ddiflino 
yn ei daith, i fod yn amyneddgar dan 
gystuddiau trymion y groes, i bwyso ar 
addewidion gwiw yr Ysgrythyrau Sanct- 
aidd, ac i edrych ar derfyniad y daith o 
fewn gororau gwlad anfarwoldeb. Bum 
agos ag annghofio diwrnod yr helynt fawr, 
pan yr hoeliwyd yr hen ddyn gyntaf 
wrth y groes,—pan ymaflwyd ynddo gan 

y dyn newydd, ysgyrnygai ei ddannedd, 
malai eì ewyn, ac yr oedd ym mhob ys- 
tyr fel tarw gwyllt mewn rhwyd. Ond 
er ei holl ystrangciau, llusgwyd ef i'r 
groes, gwthiwyd yr hoelion drwy ei ael- 
odau, a rhoddwyd ef yn sicr a diogel 
mewn lle na chwennychai: eithr o ddi- 
ffyg cadw gwyliadwriaeth dda, ac ail 
dynhau yr hoelion bob dydd, y mae yn 
dyfod i allu chwareu ei fferau, a gwneu- 
thur drygau a niweidiau mawrion, ac y 
mae y dyn yn gorfod ei gludo ef ai 
groes yn wastadol. Y mae dadleuon 
rhyfedd yn cymmeryd lle yn aml rhwng 
y ddau ddyn mewn perthynas i'r wedd 
y dylai y dyn ymddwyn mewn rhai am- 
gylchiadau, ac mi warantaf y pery amyn- 
edd y darllenyddion i ddarllen y ddadl 
ganlynol a fu rhyngddynt, a'r hon aad 
roddwyd i mi yn ddiweddar gan gyfaill. 
Digwyddodd i fy nghyfaill fyned i far 
nachdy unwaith i brynu rhyw nwyddau 
angenrheidiol, ac wrth dderbyn y newid, 
digwyddodd i'r masnachwr roddi punt 
aur yn ddiarwybod ym mhlith yr arian 
a roddes efe yn ol i'r prynwr ; ac wedi 
myned o'm cyfaill adref y gwybu fod y 
dieithr melyn yn ei logell, ac yn lle 
cysgu, aeth yn ddadl boeth rhwng y 
ddau ddyn yn ei herwydd, yr hon a bar 
haodd hyd y boreu. 

Hen Ddyn. Wel, (ebai yr hen ddyn) 
y mae gŵr y tŷ gwedi bod yn drs 
llwyddiannus heddyw, cafodd bunt gan 
y Siopwr ym mysg arian y newid, ac yr 
oedd arno ddigon o eisiau dwy neu dair. 

Dyn Newydd. Ni ellir dywedyd bod 
gŵr y tŷ yn llwyddiannus gyd â golwg 
ar y bunt, oblegid yn anfwriadol y rhodd- 
wyd hi iddo, ac yn ol cyfraith onestrwydd 
y mae yn rhaid iddo ei dychwelyd yn ol. 

H. Ni ŵyr y Siopwr ddim am dani, 
nac i bwy y rhoddodd bi, a pha ham y 
mae yn rhaid i ŵr y tŷ ei dychwelyd yn 
ol iddo ? 

N. Am y dylai gŵr y tŷ wneuthur i 
eraill fel y dymunai i eraill wneuthur i 
ŵr y tŷ. 

H. Dyledswydd y Siopwr ydoedd bod 
yn fwy gofalus am ei aur, ac fe wna trv- 
ion o'r fath hyn iddo edrych yn well ar 
ol ei fasnach rhagllaw. 

N. Ni ddichon diofalwch y Siopwr 
gyfiawnhau neb 1 gadw ei eiddo yn an- 
nghyfreithlon: ac heb law hynny, bydd 
gwaith gŵr y ty yn rhoddi y bunt yn 
ol iddo, beri iddo fod mor wyliadwrus 

o hyn allan, a phe y buasai iddo ei 
chadw hi. 

H. Ond y mae rhagluniaeth gwedi go- 
falu am dano, drwy roddi punt yn annis- 
gwyliadwy yn ei ddwrn; ac a fynni di 
iddo estyn y rhodd yn ol, ac felly i'w 
dibrisio, yn ei haelioni tu ag atto ? 

N. Nid ydyw rhagluniaeth yn cyfran- 
nu ei rhoddion drwy anonestrwydd, nac 
yn gwneuthur dynion drwy ei gweinydd- 
iadau yn anonest. 

H. Y mae digon gan y Siopwr yng 
ngweddill, gwedi twyllo â'i ddoniau i 
brynu yn rhy ddrud, gwedi gwerthu 
moddion drwg yn lle moddion da, gwedi 
rhoddi mesur cwtta a phwysau prin; o 
ganlyniad, ni all fod o niweid i ŵr y tŷ 
gadw y bunt, a pheidio yngan gair am 
dani. 

N. Nid ydyw fod y Siopwr yn gyf- 
oethog yn rheswm digonol i gadw yr 
hyn sydd eiddo yn annghyfiawn ; ac os 
ydyw gwedi twyllo neb, i'w Grewr y 
mae yn gyfrifol. Ac heb law hynny, 
cyfreithiau fy ngwlad a orchymynant i 
ddynion ddarparu pethau onest yng ngo- 
lwg pawb ; o ganlyniad, rhaid i ŵr y tŷ 
roddi y bunt yn ei hol. 

H. Ond y mae teulu gŵr y tŷ yn dy- 
lawd iawn, ac fe gaiff lawer o fwyd a 
dillad ì'w blant bychain am bunt. 

N. Nid ydyw tylodi neb yn cyfiawn- 
hau anonestrwydd, onid ê, ni byddai yn 
feius i holl dylodion ein teyrnas i droi 
yn lladron. 

H. Yr ydwyt ti mor fanol, fel y mae 
pawb a wrandawo arnat, ac a ddilynant 
dy reolau, yn sicr o niweidio eu ham- 
gylchiadau, a drygu eu sefyllfaoedd. 

N. Y mae deddfau bywyd tragywyddol 
mor fanol, fel na chaiff neb a wnelo 
dwyll fyned i mewn drwy y pyrth i'r 
ddinas. 

Amrywiol bethau a siaradwyd heb 
law hyn, meddai fy nghyfaill, ac fel yr 
oedd rhesymau yr hen ddyn yn pallu, 
ac yntau yn gwanhau yn y ddadl, aeth i 
nwydau drwg, i ddifrio, i ddifenwi, ac i 
regu hefyd; a phan dorrodd y wawr, 
cyfododd fy nghyfaill, ac aeth allan. Di- 
lynid ef gan y ddau ddyn, ac yr oedd yr 
hen ddyn yn methu dirnad i ba le yr 
oedd ar fedr myned ; “ Nid dichonadwy 
(meddai) ci fod mor ffol a myned â'r 
bunt adref; a ydyw yn bossibl ei fod 
gwedi gwrando ar y gormeswr hwn a'm 
bwriodd i o'r orsedd ?” Ond pan welodd 

efe y dyn yn rhoddi y bunt yn ol, ed- 
rychodd mor ddiflas, a gwnaeth wefl 
mor gam, fel y tybiodd rhai ei fod yn 
trengu yn y fan,—bu yn ymgeintachu 
oblegid hyn am tu â mis. 

Cyfaill arall a adroddodd amgylchiad 
neillduol, pryd y bu y ddau ddyn yn 
dadleu yn hirfaith, a phe bawn yn sicr 
na ddigiai y darllenwyr wrthyf, mi a'i 
hadroddwn. Ond gan fy mod bellach 
yn lled adnabyddus â hwynt, cymmeraf 
fy nghennad i'w gosod ger eu gwydd, 
digient neu beidient. Digwyddodd i fy 
nghyfaill ddyfod heibio i dafarndy, i'r 
hwn nid oedd ganddo achos neillduol i 
droi; pan ydoedd ar gyfer y tŷ, dech- 
reuwyd ymddiddan fel y canlyn : 

H. Y mae yn well i'r gŵr droi i'r tŷ, 
i orphwys ychydig, ac i gael llymmaid 
o ddiod. 

N. Nid ydyw yn flinedig yn bresen- 
nol, ac nid oes arno syched ychwaith; o 
ganlyniad, i ba beth y gwna droi i 
mewn ? 

H. Nid oes y perygl lleiaf i'r gŵr droi 
i'r tŷ, odid na chaiff glywed llawer o ne- 
wyddion. 

N. Y mae llawer gwedi colli eu byw- 
ydau yn y tŷ yna, ac os oes yna lawer o 
newyddion, y mae yn sicr bod yna lawer 
o gelwyddau. 

H. Gall yfed un cwppanaid o ddiod, 
a myned ymaith ar ol hynny. 

N. Y mae hi yn myned yn ddau, neu 
dri, neu bedwar, ar ol un weithiau, ac os 
try y gŵr i mewn, nid oes fawr o ym- 
ddiried na bydd gwedi hanner meddwi 
cyn y delo allan. 

H. O fe foddlona ar un, ac ni chais 
ychwaneg. 

N. Yr wyf yn adnabod y gŵr yn rhy 
dda,—gwell iddo fyned heibio. 

Heibio yr aeth fy nghyfaill, ac ar hyd 
yr holl ffordd adref, yr oedd yr hen ddyn 
yn ei ddifrio fel ci,—yn ei alw yn gyb- 
ydd, ac yn bob peth gwaeth na'u gilydd. 
Yn y wedd hon y mae gyd & y ddau 
ddyn yn awr, ond yn llifeiriaint y dyfr- 
oedd, gadawir yr hen ddyn ar ol, a cheir 
glan mewn gwlad lle ni bydd profedig- 
aethau, a lle ni bydd yr hen ddyn yn 
cael sengu ei heolydd sanctaidd yn oes 
oesoedd. “Gan wybod hyn, ddarfod 
croeshoelio ein hen ddyn ni gyd ag ef, 
er mwyn dirymmu corff pechod, fel 
rhag llaw na wasanaethom bechod.” 

RAWYCHUS ydynt oruchwyliaethau 
teyrn y dychryniadau gwedi bod tu 
ag at breswylwyr y ddaear, er oesau bo- 
reuol y byd hyd yr awr hon ; ac oni bu- 
asai fod yr athrawiaeth o adgyfodiad y 
meirw gwedi ei phregethu, ac wedi ei 
chadarnhau drwy brofion sicr, ni allasai 
neb o honom edrych na gweled dim 
drwy lenni duon a thywyllion y bedd. 
Ond am y rhai hynny a gredant Ys- 
grythyrau y Dadguddiad dwyfol, er idd- 
ynt gladdu eu cyfeillion mewn gwendid, 
gwelant hwynt yn cyfodi mewn nerth ; 
er eu rhoddi yn y gweryd yn gyrph llygr- 
edig, edrychant arnynt yn dringo grisiau 
y beddrod mewn anllygredigaeth ; ac er 
eu cuddio dan y priddellau mewn am- 
mharch, cyfeiriant eu golygon at y boreu 
hwnnw y canfyddir hwynt yn ymddis- 
gleirio mewn gogoniant mawr. Ac i'r 
diben i roddi llewyrch ar yr athrawiaeth 
hon, a'i chadarnhau fel na byddai am- 
heuaeth byth yn ei herwydd, ymollyng- 
odd Mab Duw i freichiau angau, disgyn- 
odd i byrth y bedd, cafodd fuddugoliaeth 
ar y cedyrn, ac adgyfododd mewn adne- 
wyddol ogoniant, fel blaenffrwyth mawr 
y cynhauaf cynnyrchiol a ganfyddir ar 
ddiwedd y byd hwn. 

Y mae Emmanuol gwedi cael cyflawn 
fuddugoliaeth ar angau a'r bedd. Dyg- 
odd y gelyn mawr bawb i gaethiwed yn 
y cynfyd, ond Enoch y seithfed o Adda ; 
ni safaì pebyll y patrieirch dan ruthr ei 
gorwyntoedd ef, ni ddiengent rhag ei 
gaethau er y cyrhaeddent agos i fil o 
flynyddoedd o oedran ; ac wedi eu cad- 
wyno yn ystafelloedd culion y bedd, gor- 
weddasant yn dawel ac heb eu cyffro yn 
eu hanneddau tywyllion. Gwedi y diluw, 
dymchwelodd benau coronnog a gormes- 
wyr oddi ar eu gorseddau, gan eu gwneu- 
thur yn gydwastad â'r llwch ; ac o nifer 
y dail o ddynolion a ymddangosasant yn 
yr ail ddwyfil, efe a'u cafodd oll o fewn 
muriau ei garchardy, ond Elias, yr hwn 
a ddyrchafwyd mewn cerbyd tanllyd 
heibio i ddyffryn cysgod angau hyd i'r 
drydedd nef. Ond ar ddechreu y pum- 
med mil, wele Iesu mawr yn cael ei 
gymmeryd yn garcharor ganddo, ac yn 


cael ei drosglwyddo o'r tu fewn i'r caer- 
au; eithr gwedi bod yn ddeiliad distaw 
o'i lywodraeth am ychydig ddiwrnodau, 
rhwygodd y llyffetheiriau, ac ymaflodd 
yng ngelyn dyn, gan ddywedyd, “ Byddaf 
angau i ti, O angau ; byddaf drangc i ti, 
y bedd.” Buddugoliaeth ydoedd hon na 
allasai nac angel na cherub byth ei chael, 
oblegid nid oeddynt ac nid ydynt yn 
ddarostyngedig i'r ddyrnod ; eithr Mab 
Duw, trwy ymgnawdoli, a gafodd fodd i 
fyned i mewn i'w deyrnas, ac ar Gal- 
faria, ymollyngodd i'w freichiau, ac efe 
a gyfrifwyd gyd a'r marwolion. Ond 
cyn rhoddi o hono i fynu yr yspryd, 
gwelwyd yr hen ddraig â'i phen yn friw, 
gallu y tywyllwch gwedi ei orfodi ym 
maes y frwydr, a'r lumman waedlyd 
yn ymgyhwfanu yn fuddugoliaethus ar 
y groes. Etto er hyn, pan welwyd e 
gwedi rhoddi i fynu yr yspryd, ac yn 
gorwedd mewn bedd newydd yn y graig, 
ail-ymwrolodd y gelynion, Ban dybied y 
gorchfygasid y Gorchfygwr, ac na ddi- 
angasaì yn dragywydd o grafangau y 
gormeswr. Yr oedd brenhinoedd Israel 
a Judah yn dawel yn y gadwyn, teulu 
lliosog ogof maes Machpelah yn aros heb 
eu cyffro, a phawb a roed yn yr ystafell- 
oedd cyfyng a arosent heb wneuthur yr 
ysgogiad lleiaf drwy yr holl oesau ; ond 
Tywysog y bywyd, gwedi gorwedd yn y 

lletty dros yr amser ordeiniedig, a ddeff- 

rodd, a ymuniawnodd, ac wedi gadael 

dillad marwoldeb ar ei ol, daeth i fynu 

â'r allweddau wrth ei wregys, ac yn awr 

y mae yn Arglwydd y byw a'r meirw. 

Oedodd Hannibal yn lle dilyn y fuddug- 

oliaeth a gafodd ar y Rhufeiniaid, yr 

hyn yn y diwedd a achosodd ei ddin-. 
ystr; ond am Gadpen mawr ein hiach- 

awdwriaeth ni, gwedi ymlid o hono fy- 
ddinoedd y gelyn o Galfaria, ni weiniodd 
ei gleddyf, ond dilynodd angau i'w gastell 

ei hun, buddugoliaethodd ar y bedd o 
fewn ei gaerau tywyll, siglodd holl gol- 
ofnau y deyrnas ddi, a phan y glaniodd 
yn nhir y bywyd, yr oedd gyd ag ef 
niferi o gyrph y saint, cadwynau y rhai 
a dorrwyd ganddo pan gafodd y fuddug- 
oliaeth íawr. Ac er pan y tynnwyd 

arfau gyntaf, ni chafwyd yn unrhyw oes, 
na chan unrhyw genedl, fuddugoliaeth 
mor gyflawn a hon; oblegid yr “ Argl- 
wydd a gyfododd yn wir;” aeth i fynu 
mewn nerth mawr, a dywedodd, “ Bum 
farw, ac wele byw ydwyf yn oes oesoedd, 
Amen. Ac y mae gennyf agoriadau uff- 
ern a marwolaeth.” 

Yr oedd y fuddugoliaeth hon yn ang- 
enrheidiol anhebgorol er ein hiachawd- 
wriaeth ni. Pe buasai angau i gadw y 
caffaeliaid yn dragywydd dan ei lywodr- 
aeth, ni ddyrchafasai neb o'r hiliogaeth 
ddynol eu penau yn dragywydd ; ond yn 
awr, gan fod Orist gwedi dyfod o'i der- 
fynau, nid dyffryn anobaith ydyw dyff- 
ryn cysgod angau mwyach, oblegid y 
mae gwawr olau yn tywynnu ar y glyn 
yn bresennol. Yn yr adgyfodiad oddi 
wrth y meirw yr eglurwyd Crist mewn 
gogoniant mawr yn Fab Duw, a Duw a'i 
harddelodd ef fel y cyfryw y pryd hwn ; 
—“ Ac a eglurwyd yn Fab Duw mewn 
gallu, yn ol Yspryd sancteiddiad, trwy yr 
adgyfodiad oddi wrth y meirw.” Y mae 
yn dra amlwg bod adgyfodiad Crist oddi 
wrth y meirw yn un o ddolenau cadarnaf 
cadwyn yr iachawdwriaeth ; oblegid at 
hyn y mae cyfeiriad neillduol yr ymad- 
roddion hynny yn yr ail Psalm, “ Fy 
Mab ydwyt ti, myfi heddyw a'th gen- 
hedlais,” pa ymadrodd a ddeongla yr 
Apostol, yn Actau xiii., fel yn gymhwys- 
iadol at adgyfodiad yr Arglwydd Iesu 
Grist oddi wrth y meirw.—“ Ac yr ydym 
ni yn efangylu i chwi yr addewid a 
wnaed i'r tadau, ddarfod i Dduw gyf- 
lawni hwn i ni eu plant hwy, gan iddo 
adgyfodi'r Iesu: megis ag yr ysgrifen- 
wyd yn yr ail Psalm, Fy Mab i ydwyt 
ti, myfi heddyw a'th genhedlais.” Dy- 
wedir hefyd i Grist adgyfodi er ein cyf- 
iawnhau ni; oblegid ei fod yn awr 
mewn awdurdod a nerth, yn Dywysog 
ac yn Iachawdwr, i roddi edifeirwch i 
Israel a maddeuant pechodau. Efe yn 
awr ydyw yr adgyfodiad a'r bywyd ; a'r 
Apostolion yn eu llythyrau at yr eglwysi 
a goffaent yn barhaus am ei adgyfodiad 
ef, gan annog y Cristionogion i gofio 
hynny fel un o erthyglau pennaf eu 
ffydd. Nid oedd ymddangos yn y cnawd, 
myned dan y ddeddf, dioddef, a marw 
ar Galfaria, yn ddigon ; oblegid pe gwel- 
sai y Cyfryngwr lygredigaeth, a phe yn 
gaeth yr arosasai o fewn caerau y bedd, 
darfuasai pob gobaith am weled plant 

Adda yn ymysgwyd o'r llwch, ac yn 
mwynhau cymdeithas â Duw o fewn 
gororau gogoniant. Ei adgyfodiad ef, 
braidd, ydoedd prif bwngc yr Apostolion 
pan y pregethent i'r Iuddewon, oblegid 
yr ydoedd profi geirwiredd yr athraw- 
iaeth honno yn profi mai efe ydoedd 
Crist, Mab ac Enneiniog y Duw byw. 
Tymmestl fawr fu ar Galfaria, pan y 
chwythai ac y chwibanai y corwyntoedd 
mwyaf erioed ; a thywyll iawn oeddynt 
y lleni, tra yr arosodd Ceidwad dyn yn 
garcharor gan angau ; ond ar dywynniad 
gwawr boreu ei adgyfodiad ef, pelydron 
yr haul nefol a dorrasant i mewn i der- 
fynau teyrnas nos, ac a wasgarasant y 
cymmylau mawrion, fel y gwelodd rhai 
dros y moroedd hyd i ardaloedd y wlad 
draw ; oblegid dygwyd bywyd ac an- 
llygredigaeth i oleuni drwy yr efengyl. 
Boreu gorfoleddus ydoedd hwn i Sion, 
oblegid nid yn ei enw ei hun y llam- 
modd efe dros furiau y bedd, ond fel 
blaenffrwyth cynhauaf mawr; a chyn 
sicred a bod y Pen gwedi ymddyrchafu 
i fywyd a gogoniant, gwelir yr had hefyd 
yn uchel eu penau, gwedi bod yn nhra- 
llodion a gorthrymderau y fuchedd hon. 

Trwy fuddugoliaeth Mab Duw y gallu- 
ogwyd ac y galluogir anwyliaid Ior i wy- 
nebu dyffryn cysgod angau yn ddigryn. 
Adwy gyfyng ydyw marw, ac y mae llif- 
eiriaint y dyfroedd yn dra dychrynllyd 
i rai, ac anhawdd credu bod neb na 
theimla ei galon yn llesghau, pan fedd- 
ylia am wynebu y llwybr ar hyd yr hwn 
ni ddychwela yn ei ol. Yn neillduol, y 
mae marw yn ddychrynllyd iawn i'r 
rhai hynny a esgeulusasant grefydd, ac a 
oedasant eu dychweliad at Dduw ; oble- 
gid y dyffryn yn wir sydd dywyll, a'r 
cyfyngder yn fawr, i bawb allan o gym- 
mod â'r nefoedd, ac a adewir eu hunain 
heb neb i hwylio eu camrau ym mlaen 
tu â glan y dwfr. Ond am y rhai a 
gredasant eiriau Duw, ac a ddilynasant 
lwybrau glân ei orchymynion ef, gallu- 
ogwyd hwynt yn rhyfedd, yn wyneb y 
wasgfa galed, i roddi ymddiried eu hen- 
eidiau i'r Gŵr hwnnw a ddiogelodd fyrdd 
a mwy, nes eu dyfod yn ddiangol drwy y 
cyfyngder hyd i'r breswylfa honno lle 
nid ydyw marwolaeth yn teyrnasu. Y 
mae yrhai sydd yn credu yng Nghrist 
yn ymgynnefino å marw, fel pan ddelo 
i'w cyfarfod, bydd yn cael ei ystyried fel 
cyfaill, ac nid fel gelyn. “Yr ydwyf 

beunydd yn marw,” medd yr Apostol; a 
phan ddaeth i'r adwy, medrai ddywedyd 
gyd â thawelwch meddwl, “ Canys myfi 

awr hon a aberthir, ac amser fy ym- 
ddattodiad i a neshaodd.” Gwir mai 
dan gymmylau a lleni duon y mae am- 
ryw grefyddwyr yn ymadael a'r bywyd 
hwn ; ond nid ydyw hynny i'w ryfeddu, 
oblegid er bod enw crefyddwyr arnynt, 
etto ni welwyd ond ychydig o flodau 
crefydd arnynt dros eu hoes; o ganlyn- 
iad, pa beth oedd i'w ddisgwyl amgen 
petrusder, ofn, a dychryn ? Eithr am y 
rhai hynny a rodient gyd å Duw, ac a 
gyfeillachent &’r nefoedd, gwelid y siriol- 
deb mwyaf yn eu gwedd; ac er sŵn 
dychrynllyd y rhaiadrau yn disgyn i 
gorbyllau y glyn, teimlent raddau o hy- 
der yng nghadernid y graig, ac ni lwfr- 
haent, am fod y Goruchaf yn llenwi ei 
addewidion, ac yn egluro eì hun yn holl 
gryfder ei nerth ìddynt yn y wasgfa flin. 


YR OLYGFA RESYNNOL. 


Gwir mai gelyn ydyw angau, a gelyn 
dychrynllyd hefyd i'r rhai nid ydynt yn 
adnabod yr Arglwydd ; ond i anwyliaid 
Crist, gelyn heb ei arfau ydyw ; ac er y 
llusga hwynt i'r afon, etto cyhoeddant ea 
buddugoliaeth, gan yr ymadawant mewn 
tangnefedd, a'u llygaid yn gweled iach- 
awdwriaeth yr Hollalluog. Felly, y mae 
yr Arglwydd Iesu Grist gwedi gosod i 
lawr sail buddugoliaeth i'w holl bobl, 
gan nad pa elynion a gyfarfyddant ar 
eu teithiau; yn ol eu dydd y mae eu 
nerth, cestyll y creigiau ydyw eu ham- 
ddiffynfa, oddi tanynt y mae y breich- 
iau tragywyddol, a Duw Ior a'u dwg 
drwy bob adwyon cyfyng, a thrwy or 
thrymderau fwy na mwy; efe a'u cyn 
nalia dan bwys a gwres eu dydd, nes 
eu dyfod o'r diwedd yn ddiangol o gyr 
haedd pob gofidiau, er etifeddu gwlad 
ddymunol yr addewid,—y deyrnas a bar- 
ottowyd iddynt er cyn seiliad y byd. 


â'r Olygfa Kesynml. 


“ ELE sychion iawn oeddynt,” 

meddai Ezeciel am yr Israel, pan 
yr arddangoswyd hwynt iddo mewn 
gweledigaeth, ac y darluniwyd hwynt 
iddo pan yn eu caethiwed adfydus ym 
Mabilon, megis esgyrn gwasgaredig ar 
wyneb dyffryn ehang. Pe dichonadwy 
esgyn i'r uchelderau a chael trem oddi 
yno ar holl ddynolion y ddaear, can- 
fyddid y pechodau mwyaf ysgeler yn 
cael eu cyflawni, yr arferion mwyaf 
l]ygredig yn cael eu dilyn,a'r defodau 
gwrthunaf mewn ymarferiad ; acni ellid 
llai na synnu wrth amynedd Duw, ei fod 
yn dioddef ei greaduriaid ar dir y rhai 
byw, yn hytrach nag ymwisgo ym men- 
tyll ei farnedigaethau, a'u taro oll i'r 
dyfnderau ar unwaith. Ond o bob dar- 
luniad ac arddangosiad y mae Ior gwedi 
gweled bod yn dda i'w roddi o'i greadur- 
iaid, er gwneuthur eu trueni a'u gresyn- 
oldeb yn amlwg, nid oes yr un, fo allai, 
drwy holl gorph yr Ysgrythyrau Sanct- 
aidd, mor fywiog a gweledigaeth yr 
esgyrn sychion; yr hon er ei bod yn 
llythyrenol yn dwyn perthynas âg am- 
gylchiadau y llwythau etholedig yn Ba- 


bilon, etto yn ysprydol sydd yn ddrych 
cywir, ym mha un y darlunir yr 

hiliogaeth ddynol. Gyd â golwg ar yr 
hiliogaeth ddynol, gellir sylwi eu bod oll 
gwedi cael eu llofruddio gan eu tad ym 
moreuddydd amser draw yn Eden. Efe, 
trwy bechu yn erbyn Duw, a dynnodd y 
felldith fawr arno ei hun, ac ar ei 

had, yr hon ydoedd yn gynnwysedig 
mewn marwolaeth yn yr ystyr dymhorol 
ac ysprydol, yn ol y bygythiad a wnaed 
pan roddwyd llwybr ei ddyledswydd o'i 
flaen. Trwy un dyn y daeth pechod i'r 
byd, a marwolaeth trwy bechod, ac y mae 
y farwolaeth hon gwedi rmyned ar bob 
dyn, yn gymmaint a phechu o bawb. Y 
mae holl ddynion y byd, oblegid y tros- 
edd cyntaf, gwedi myned dan y ddam- 
nedigaeth, yn farwolion ac yn lladdedig- 
ion, am eu tynnu gan eu tad oddi ar 
lwybr bywyd, ac am eu trosglwyddo 
ganddo i dir y felldith. INid peth ysgafn 
a dibwys ydoedd y trosedd yn Eden, 
oblegid y mae yn ei cffeithiau gwedi 
cyrhaeddyd hyd ym mhell, fel y mae 
pob oes a phob cenhedlaeth gwedi eu 
cwbl wenwyno, ac mewn sefyllfa farwol. 


YR OLYGFA RESYNNOL. 


Ac nid yn unig y mae dynion gwedi cael 
eu llofruddio yn y boreu gan gŷff y natur 
ddynol, ond megis pe buasai yr ysgeler- 
. der yn annigonol ac yn aneffeithiol, y 
maent yn hunan-leiddiaid mewn amser. 
Bob tro ag y pecha dyn yn erbyn Duw, 
yr haloga ei ddeddfau, ac y trosedda ei 
gyfreithiau, y mae yn gwneuthur cam â'i 
enaid ei hun, ac y mae holl gaseion Duw 
yn caru angau. Y mae dynion yn damnio 
eu heneidiau mor wirfoddol ag y mae y 
dyn hwnnw a dynno y gyllell drwy ei 
wddf yn dinystrio ei hun; a phob un 
sydd gwedi myned i'r danllwyth, aeth 
yno yn wirfoddol; a phob un a â yno, 
efe a deithia y ffordd yn ewyllysgar, ac 
o'i wirfodd a ymollwng dros greigiau 
dinystr i'r dyfnderau. 

Ac felly, y mae dyffryn trueni ysprydol 
yn llawn o esgyrn, yn llawn o ddynion 
gwedi eu gwenwyno draw, ac wedi yfed 
yr un gwenwyn marwol eu hunain ; ac 
y mae yrhai hyn yn awr mewn eithaf 
gresynnoldeb a thrueni. Gwnaeth Ior 
i Ezeciel fyned heibio iddynt o amgylch 
ogylch, yr hyn a brawf na ddarfu iddo 
annghofio yr hiliogaeth ddynol er iddi 
syrthio i'r dyfnderau; ac nid yn unig 
anfon Ezeciel a'i gyffelyb a wnaeth efe i 
sylwi ar y dyffryn hwn, ond ei Fab ei 
hun, yr hwn ydoedd Dduw gwedi ym- 
ddangos yn y cnawd. Gan nad ydyw 
dynion y byd gwedi cael eu hesgeuluso 
gan Dduw, ni ddylid eu hesgeuluso gau 
ddynion Duw, ond dyledus ymgynni- 
wair tu a dyffrynoedd yr esgyrn sychion, 
oblegid y maent yn aml iawn. Bu yr 
Affricaniaid yn hir heb neb yn myned 
heibio iddynt, ond y mae ynorai yn awr 
yn prophwydo uwch eu penau, ac yn 
galw ar yr anadl ; esgeuluswyd Hindos- 
tan am oesau, ond o'r diwedd aed heibio 
iddi ; ac y mae dilynwyr yr Oen yn awr 
yn dra diwyd yn myned heibio i'r dy- 
ffrynoedd yng ngwahanol barthau y byd. 
Nid yw lladdedigion y codwm, er yn 
esgyrn, ac yn esgyrn sychion iawn, ì'w 
hesgeuluso; dylid cofleidio pob adeg, 
defnyddio pob cyfleusdra, a bod wrth 
y gwaith, mewn amser ac allan o amser, 
o fyned heibio iddynt; y maent yn rhy 
werthfawr i'w troi draw a'u hebargofì, 
ac ewyllys Duw yw ymweled o'i weision 
â hwynt. “Prophwyda,” ebe Duw wrth 
ei was, “am yr esgyrn hyn.” Gorchwyl 
tra anobeithiol o atteb unrhyw ddiben, 
ac yng ngolwg llawer un yn ynfydrwydd 

o'r mwyaf i'r prophwyd ddywedyd, “O 
esgyrn sychion, clywch air yr Arglwydd.” 
Ond y mae a fynno y weinidogaeth & 
dynion, ac â holl ddynion y byd, ac y 
mae gorchymyn y tragywyddol Dduw o'r 
tu cefn i'r gwaith o ddysgu pob dyn ym 
mhob man i edifarhau, ac i ddychwelyd 
oddi wrth eu ffyrdd drygionus a byw. 
Yr oedd y prophwyd ar orchymyn Duw 
i brophwydo uwch ben yr esgyrn sych- 
ion, ac i annog yr esgyrn sychion i 
wrando gair yr Arglwydd ; nid esgyrn 
sychion oedd Israel, ond o ran eu cyflwr 
a'u sefyllfa yr oeddynt yn debyg i esgyrn 
sychion ; nid esgyrn sychion ydyw dyn- 
ion yr oesau, ond y maent gyd â golwg 
ar eu sefyllfa yn debyg i esgyrn sychion ; 
y maent yn wrthddrychau ag y mae a 
fynno gweinidogion yr efengyl â hwynt. 
Ni ddigalonnodd y prophwyd, ond yn ol 
gorchymyn Duw, efe a brophwydodd ; 
ac ar orchymyn Duw ni ddylai gweinid- 
ogion y gair betruso mewn perthynas 
i fwrw y rhwyd, neu mewn geiriau am- 
lwg, i bregethu Crist yn Geidwad uwch 
ben tyrfa o'r dynion annuwiolaf a fedd y 
ddaear, gan eu hannog i gredu ynddo er 
mwyn caffael bywyd tragywyddol; a 
phwy bynnag a esgeuluso hyn, nid yw 
yn ymatteb cydwybod tu ag at Dduw, 
nac yn gwneuthur cyfiawnder âg eneid- 
iau dynion. 

Yng nghyflawniad ei swydd ar or- 
chymyn Duw, gwelodd y prophwyd ddy- 
ffryn yr esgyrn sychion yn dyfod i ryw 
fath o drefn: “ Yna y prophwydais fel 
y'm gorchymynasid ; ac fel yr oeddwn 
yn prophwydo, bu sŵn, ac wele gynhwrf, 
a'r esgyrn a ddaethant ynghyd asgwrn at 
ei asgwrn.” Y mae rhyw fendith a 
llwydd i'w ddisgwyl pan fyddo dyn gyd 
& dyledswydd orchymynedig gan Dduw ; 
oblegid nid ydyw efe yn cael ei adael ei 
hun, am fod Duw gyd ag ef. “ Aphan 
edrychais, wele, cyfodasai giau a chig 
arnynt, a gwisgasai croen am danynt.” 
Y mae pregethiad yr efengyl gwedi ac 
yn gwneuthur trefn ar ddynion ; ac nid 
oes trefn ar ddynion mewn unrhyw 
wlad dan y nefoedd, ond lle y mae 
efengyl yr iachawdwriaeth yn cael ei 
chyhoeddi. Y mae hi yn achosi sŵn a 
chynhwrf lle y pregethir hi, ac wedi 
gwneuthur dynion yn wahanol iawn i'r 
hyn oeddynt, ac i'r hyn ydynt yng ngwa- 
hanol barthau y greadigaeth. Y mae 
gwedi curo paganiaeth i lawr mewn am- 

ryw wledydd, ac wedi ymlid hen ddefod- 
au annuwiol a llygre.lig ymaith ; fel y 
mae amryw ddynion, er heb adnabod 
Duw yn achubol ac yn wirioneddol, etto 
yn ddynion hardd iawn ac yn gared- 
igion i Eglwysi Mab Duw yn eu gwa- 
hanol gymmydogaethau. Yr oedd golwg 
dra afluniaidd ar y dyffryn pan nad yd- 
oedd ond esgyrn yn llawn o oror i oror 
iddo; pengiog yn y fan yma, asgwrn y 
forddwyd yn y fan accw, ac asgwrn y 
goes draw ; ond pan ddaethant i agwedd 
dynion, er heb anadl, yr oeddynt yn fwy 
lluniaidd a hardd. Felly y mae dynion, 
er yn ddieithr i oruchwyliaethau achubol 
yr Yspryd Glân; etto y mae golwg 
harddach arnynt yn dyrfaoedd lliosog a 
thrwsiadus, yn ymgynniwair i addol- 
iadau Duw, na phe buasent yn gy- 
hoedd yn troseddu deddfau Duw. Y 
maent ar y ffordd y mae cerbyd iach- 
awdwriaeth yn teithio ar hyd-ddi, ac yn 
cludo dynion i dir y bywyd ; ond y mae 
y sefyllfa honno yn dra anobeithiol, pan 
na ddeuir o fewn cyrhaedd y moddion y 
rhai y mae Duw yn ei defnyddio er iach- 
awdwriaeth dynion. Yn gyffredin, y mae 
Duw yn parottoi ei greaduriaid er der- 
byn yr had da, megis yr agorodd efe 
galon Lydia. Cyn belled a hyn y mae 
gorchwyl y gweinidogion yn myned ; y 
maent hwy i ymwneud & dynion, i'w 
haddysgu, í'w cynghori a'u hyfforddi; ac 
mae'n alluadwy i ddynion drwy eu hym- 
drechiadau ymagweddu yn hardd, drwy 
gadw oddi wrth y pechodau rhyfygus a 
gwarthus hynny ydynt yn waradwydd 
i'n gwlad. Gall dyn beidio tyngu a 
rhegu, Ìladratta, godinebu, meddwi, a 
phechodau eraill ; a'r dyn a ddywedo yn 
amgen na hyn, y mae nid yn unig yn 
rhoddi rhyddid i bechu, ond yn gwneu- 
thur pechaduriaid yn esgusodol am eu 
pechodau ; mewn gair, gall dyn wneu- 
thur mwy nag y mae yn ei wneuthur ; 
ond am roddi anadl bywyd ynddo, 
gwaith Yspryd Duw ydyw. 

Nid ydyw gwaith dynion ond gwaith 
dynion, a gwaith Duw ydyw gwaith 
Duw ; a'r hyn y mae Duw gwedi ei or- 
chymyn iddynt sydd i'w wneuthur gan- 
ddynt, a'r hyn ni allant hwy ei wneu- 
thur efe a'i gwna ci hun. Gallasai St. Paul 
blannu, ac Apolos ddyfrhau, ond neb 
roddi y cynnydd ond Duw; a gall 
gweinidogion y gair yn awr egwyddori, 
addysgu, hyfforddi, a chynghori; ond 


YR OLYGFA RESYNNOL. 


am roddi bywyd ysprydol yn eneidiau 
y bobl, vr Yspryd Glân yn unig a 
all wneuthur hyn. Gallant hwy, trwy 
eu llafur au diwydrwydd, a phob ym- 
drechiadau o'r eiddynt, ddarostwng dyn- 
ion, a'u gwneuthur yn fwy tebyg i ddyn- 
ion, ond dim ym mhellach; ac os 
ewyllysir myned yn nes ym mlaen na 
hyn, rhaid troi i'r unig fan, a gwaeddi, 
“O anadl, tyred oddi wrth y pedwar 
gwynt, ac anadla ar y lladdedigion hyn, 
fel y byddont byw.” Er cael gan ddyn- 
ion i ymadael âg amryw bechodau, er ea 
cael yn weddol ddefosiynol, ac er eu 
dwyn i harddwch ymddangosiad, os heb 
egwyddorion bywyd ysprydol yn yr 
enaid, lladdedigion ydynt gwedi'r cwbl, 
a'r anadl yn unig a'u dwg i sefyll ar ea. 
traed, ac a wna iddynt rodio mewn 

bywyd. Y mae yn rhaid cael yr Yspryd 

Glân yn y weinidogaeth, cyn y gwna hi 

effeithio adref ; oblegid y fath yw cyflwr 
dyn, fel nad oes dan yr holl nefoedd a'i 

dwg i fywyd newydd, ond golchiad yr 

adenedigaeth ac adnewyddiad yr Yspryd 

Glân. Ac od os neb mor ffol ag ymddir- 

ied i'w ddysgeidiaeth, ei ddoniau, a'i 

ymdrechiadau, gyd â golwg ar ddychwel- 

yd dynion i undeb ysprydol a gwirion- 

eddol â Mab Duw, y mae yn gamsyniol 

iawn, ac mewn amryfusedd mawr. Yr 

Yspryd, a'r Yspryd yn unig, a argyhoedda 

o bechod, ac o gyfiawnder, ac o farn ; 0 

ganlyniad y mae o'r pwys mwyaf rw 

gael yn y weinidogaeth, a chyn myned 

i'r maes, ac o flaen sefyll ar y caerau, ie, 

ac wrth y gwaith hefyd. O am droi at 

y nef, a gwaeddi yn ddifrifol, “ O anadl, 

tyred.” Y mae Duw gwedi addaw ty- 

wallt ei Yspryd yn Yspryd gras ac yn 

Yspryd gweddiau ; y mae gwedi gwnet- 

thur hyn, ac y mae yn cael ei roddi fel 

ffrwyth ac effaith lwyddiannus eiriol 

acth cin Harglwydd Iesu Grist yn y nef; 

o ganlyniad y mae i fod yn un o eirch 

ion ein gweddiau, “ O anadl tyred ;” a¢ 

O y fath gyfnewidiad y mae yr Yspryd 

yn ei eífeithio pan weithredo. Pryd hyn 

y daw afradloniaid adref, y torrir lly- 

fetheiriau y caethion, y gollyngir y car 
charorion allan, y seinia y mudion gàn, 

ac y safant yn dorfeydd ar eu traed yn ila 

mawr iawn, a gwelir hwynt yng nghsmr 

teddoedd Ior yn llawenhau am y wared- 

igaeth a gawsant, ac yn canu clodydd wt 
Hwn a'u carodd ac a'u golchodd oddi 

wrth eu pechodau yn ei waed ei hun. 


Y DIALEDD. 

V Pild. 


R y rhybuddion aml a roir, er y by- 
gythion dychrynllyd a ddadguddir, 
ac ery taerni mawr a ddefnyddir tu ag 
at gael dynion oddi wrth eu ffyrdd 
drygionus, i ymgeisio â duwioldeb ac i'w 
dilyn hi; y mae y byd yn gorwedd 
mewn drygioni, a'i ddynion yn pechu 
mor egniol yn erbyn yr Arglwydd Holl- 
alluog, a phe byddai eu cysuron yn y 
bywyd hwn, a'u dedwyddwch yn yr un i 
ddyfod, yn ymddibynnu yn hollol ar nifer 
a mawredd y troseddau a gyflawnant. 
Heb grybwyll am drigolion pellennig y 
greadigaeth, y rhai nid oes ganddynt 
wybodaeth am Dduw ; heb goffliau am 
y paganiaid, y rhai ydynt amdoedig gan 
gymmylau anwybodaeth ; a chan droi 
oddi wrth niferi lliosog o resynnolion y 
byd, y mae yng Nghymru ddynion na 
rusent pe gallent gyflawui holl bech- 
odau y byd ar un weithred. Yr ydym 
gwedi gweled llaw y llofrudd yn diferi 
o waed, a'r gyllell yn goch yn ei ymyl ; 
yr ydym gwedi gweled corph lleidiog 
anffurfiedig yr hunan-leiddiad, yr hwn 
a fwriodd ei enaid yn wirfoddol, pan nad 
elwid am dani, i'r farn, i'w throsglwyddo 
i'r dienydd mawr; ac yr ydym gwedi 
clywed myrdd o gableddau, y rhai a 
chwydir gan anwiriaid tu a'r nef, er 
herio Duw i wisgo ei arfau er mwyn ym- 
ladd â hwynt. Rhaid fod trueni dyn yn 
fawr arno, a rhaid fod ei galon yn ada- 
mantaidd uwchlaw pob amgyflredion, 
pan feiddia alw ei Grewr i'r maes, megis 
pegallai efe ei orfodi mewn brwydr; 
ond y fath ydyw y pellafoedd yr aeth 
dyn iddo, gwedi gwyro o hono oddi ar 
ffordd sancteiddrwydd, fel ag y mae yn 
marchogaeth amynedd a thrugaredd 
Duw tu a'r flammau. Ond er dilyn melus- 
chwantau, a rhodio mewn oferedd medd- 
wl a chyflawniad ; er cadw y dydd drwg 
ym mhell, neu annghredu ei ddyfodiad 
yn hollol; ac er dirmygu cynghor a 
chasau addysg yn bresennol ; cyfarfydda 
y dyn â'i Grewr, ac efe a roir i fedi 
o ffrwyth ei weithredoedd yn y wlad 
honno, lle y mae yr annedwyddwch 
mwyaf o fewn i'w holl ororau. 
Y mae pechod ac amryfusedd dyn yn 
galw am gosp oddi wrth yr Hollalluog. 
3a 


Nid peth bychan a dibwys ydyw pechu 
yn erbyn Duw, er bod dynion trwy ym- 
gynnefino âg ef, yn ei ystyried felly; o 
herwydd y mae gwedi cynnyg at fywyd 
y Brenhin anfarwol, gwedi ergydio at 
sail yr orsedd fawr dragywyddol, ac wedi 
ymosod er amdoi lywodraeth ogoneddus 
y nef dan gwmmwl, niwl, a thywyllwch 
dudew. Crewyd dyn er gogoneddu ei 
Greawdr, galluogwyd ef i rodio yng 
nghyfreithiau glân ei Wneuthurwr, a 
dangoswyd llwybr ei ddyledswydd mewn 
eglurdeb iddo; ond efe yn ddiachos a 
ŵyrodd oddi wrth ddeddf cyfiawnder, a 
ddiffygiodd yn ei daith a roed iddo i'w 
gorphen, ac yn amryfus a neidiodd dros 
y terfynau, fel y gwelwyd ef yn crwydro 
ar diroedd gwaharddedig. Ac yn gym- 
maint a gwneuthur o Dduw ddyn yn 
uniawn, ac iddo yntau yn ddiachos 
chwilio allan ddichellion lawer, ac nid 
yn unig i wrthgilio oddi wrtho, ond 
hefyd i ymgynghreirio â gelynion ei 
lywodraeth er dadymchwelyd seiliau ei 
orsedd, a gwneuthur nefoedd, daear, ac 
uffern yn un gymmysgfa fawr ; pa fodd 
y gall neb ystyried trosedd yn erbyn 
Creawdr da a chyfiawn o ychydig bwys ? 
Naill ai y mae y byd a'i drigolion gwedi 
eu gadael gan yr Hollalluog, fel nad yw 
efe yn cymmeryd sylw o'i greaduriaid yr 
hiliogaeth ddynol yn awr, ynte, y maent 
oll i ymddangos ger ei fron mewn byd 
arall, i roddi cyfrif am eu gweithredoedd, 
ac i dderbyn yn ol yr hyn a wnaethant 
yn y corph, pa un bynnag ai da ai drwg. 
Ond yn gymmaint a bod yn annichon- 
adwy i Grewr y byd beidio â bod yn 
Llywydd y byd hefyd, i deyrnasu arno, 
ac i weinyddu tu ag atto mewn cyfiawn- 
der, y mae rhinwedd i gael eì gwobrwyo, 
a dynion dai fedi mwyniant bendigedig ; 
a'r rhai drwg hwythau i dderbyn cyn- 
nyrch eu gweithredoedd, a thâl cyfartal 
i'r gwasanaeth a gyflawnasant. Ond yn 
y byd hwn, y mae y dyn sydd yn ofni 
Duw, yn cilio oddi wrth ddrygioni, ac yn 
ymdrechu rhodio yn llwybrau glân y 
nefoedd, yn aml yn cael ei guro gan 
dymhestloedd cedyrn ar ei daith, yn 
cyfarfod & diluw o ofidiau yn y glyn, ac 
yn cael ei amgylchynu gan orthrym- 

derau fwy na mwy yn feunyddiol, Ië, 
y mae efe yn cael ei guro yn nhrigfa'r 
dreigîau, tra y mae yr annuwiol yn 
blodeuo yn ei nyth, yn myned ym mlaen 
gyd a'i negeseuon yn esmwyth, ac heb 
gyfarfod ond âg ychydig'o anhawsderau 
ar ei daith. Ac yn gymmaint ag nad yn 
y byd hwn y mae y da_yn cael eì wobr- 
wyo, na'r drwg ei gospi, rhaid y gwein- 
ydda Duw cyfiawn gyfiawnder yn y byd 
arall tu ag at holl ddeiliaid ei lywodraeth 
foesol. Ac os na ddyd Ior ei anfoddlon- 
rwydd ar bechaduriaid yn y byd arall, 
ac os na chospa efe hwynt am eu han- 
wireddau, y mae yn canlyn nad ydyw 
efe yn llywodraethu deiliaid ei goron 
mewn cyfiawnder, nad ydyw efe yn 
gofalu am anrhydedd ei deyrnas, a'i fod 
yn gwbl ddireol gyd â golwg ar weinydd- 
iadau ei ymherodraeth fawr ac ehang, 
Ond ymae cymmeriad y Jehofah o'r 
fath, fel y mae yn gabledd ì feddwl, neu 
i ddywedyd am dano yn amgen na'i fod 
yn gyfiawn yn ei holl ffyrdd, ac yn 
sanctaidd yn ei holl weithredoedd ; o 
ganlyniad, yr ydym bawb i fod yn sicr 
yn hyn, y gwna Barnydd yr holl ddaear 
farn. 

Y mae yr Ysgrythyrau Sanctaidd yn 
crybwyll am ddigofaint Duw. Y mae 
rhai, yn eu tywyllwch a than eu dwylaw, 
gwedi dywedyd ac ysgrifio pethau mewn 
perthynas i ddig a llid Duw, annghyd- 
weddol iawn â'i natur, ac a'i gymmeriad, 
fel y datguddir ef yn ygwirionedd dwy- 
fol, nid amgen na bod digofaint yn bri- 
odoledd hanfodol perthynol i'r Duwdod. 
Yr hyn a ddywedir am y Duw mawr 
ydyw, mai cariad yw, a bod ei gariad yn 
teyrnasu tu ag at ei holl weithredoedd ; 
fel ei greaduriaid, y mae Ior y nefoedd 
yn caru holl weithredoedd ei ddwylaw ; 
ond y mae pechod yn taro yn erbyn 
sancteiddrwydd a phurdeb ei natur ; fel, 
er ymddiffyn hynny, y mae o angen- 
rheidrwydd yn gosod arwyddion o'i an- 
foddlonrwydd ar bechod, yr hyn yn bri- 
odol ydyw ci ddigofaint at bechod. Yn 
awr tyred ym mlaen, tydi droseddwr 
deddfau y Goruchaf; tydi, yr hwn a 
wrthryfelaist yn erbyn yr orsedd fawr ; 
tydi, yr hwn a ymrysoni yn erbyn dy 
Wneuthurwr; tydi, a ddiweiniaist dy 
gleddyf, er cynnyg at ei fywyd ; a thydi, 
yr hwn yn rhyfygus a'i heriaist i'r maes 
er ymladd; gwel y magnelau, y rhai 
sydd gwedi eu cyfleu er dy ddinystr; 

sylwa ar y gyrdd a barottowyd i'th ddyr- 
nodio; a chlyw ruad y taranau a'th 
ddymchwelant i eigionau dyfnderau coll- 
edigaeth. Uchel yn wir ydyw sŵn rhai- 
adr y Duw Hollalluog, a'i gorwyntoedd 
ydynt yn chwibanu arswyd, pan y troell- 
ant yn eu gyrfa er cyrhaeddyd y teyrn- 
fradwyr; ofnadwy yr olwg ar y bwa yn 
llaw yr Hollalluog, yr hwn oddiar y gaer 
dragywyddol a annela efe at ddynionach 
y codwm; a phwy ym mysg cedyrn y 
ddaear na chrynant fel y dail, wrth 
dremio ar y cleddyf gloyw miniog a dry- 
wana drwy yr enaid yn niwrnod y llid, 
pan ddaw Ior allan o'i ystafelloedd wedi 
ymwisgo ym mentyll ei ddialeddau? 
Dydd y gofwy mawr a fydd yn hynod 
ym mysg dyddiau tragywyddoldeb: 
“ Diwrnod tywyll du, diwrnod cymmyl- 
og a niwlog, fely wawr wedi ymwas- 
garu ar y mynyddoedd. Yr Arglwydda 
rydd ei lef o flaen ei lu; cryna y ddae- 
ar, y nefoedd a ysgydwir, yr haul a'r 
lleuad a dywyl)ir, a'r ser a attaliant eu 
llewyrch.” “Yr Arglwydd sydd ddig- 
llawn beunydd wrth yr annuwiol.” Ac 
yng ngeiriau glân ysprydoliaeth, dy- 
wedir y bydd gwin ei lid wedi eì gym- 
mysgu yn drwyth chwerw, mewn phiol 
lawn heb amgylchiad na dyfnder iddi, 
a'r pechadur damniol yn yfed o honi, 
ond heb weled ei gwaelod. “ Torfeydd, 
torfeydd a fydd yng nglyn terfyniad; 
canys agos yw dydd yr Arglwydd yng 
nglyn terfyniad.” Y mae y felldith wedi 
cael ei datguddio, ac ond trosglwyddo y 
pechadur i'r oror draw, efe a fydd yn sicr 
yn ei gafael; y mae y ddeddf yn feich- 
iog, ac nid oes ond disgwyl adeg ei 
thymp, pryd yr esgora ar dân, a mwg, a 
phoethwynt ystormus; y mae yr arfau 
wedi eu parottoi, y saeth ar y bwa, a'r 
cleddyf wedi ci hogi, ac ond eu defnyddio, 
achosant y gelanedd fwyaf erioed. Ond 
y fath ydyw cyndynrwydd a chaled- 
rwydd calon dyn, fel y gwna bechu yn 
sŵn y taranau anferth hyn; trosedda 
reolau ei Grewr yn llewyrch ei fellt tan- 
baid ; ac a ddilyna ei wrthddrychau hyd 
fin y cleddyf: yn ddiystyr o gyfyngder- 
au y glyn, yn ddifeddwl am wasgfeuon 
y dyfroedd dyfnion, ac yn ddiarswyd o 
dân, yr hwn a rydd yr annedd anned- 
wydd yn oddaith, y mae dynion yng 
ngwlad yr efengyl megis yn gwahodd eu 
damnedigaeth. A phwy bynnag a ew- 
yllysia wybod ei dynged, gyd â golwg ar 

ei sefyllfa yn y byd tragywyddol, troed 
i'r Ysgrythyrau, a darllened eiriau ys- 
prydoliaeth : “Ni watworir Duw : canys 
beth bynnag a hauo dyn, hynny hefyd a 
fed efe.” Derbynia pob un ei briod 
wobr ei hun. 

Bydd dienydd yr annuwiol yn fawr, 
a'i drangc yn frawychus uwchlaw pob 
amgyffredion. Rhaid bod teimladau y 
gresynnolion hynny a lusgir i'r dienydd- 
le, yn dra annghysurus:—marw yng 
nghanol bywyd,—gweled yr arfau,—a 
theimlo eu min wythnosau cyn diwrnod 
y dienydd. Ond pa beth ydyw teiml- 
adau dynion mewn cnawd, pan yn 
wynebu trangc, at eiddo y damnedigion 
yn dringo grisiau y beddrod, er ym- 
ddangos ger bron y Barnwr, gwedi i'r 
udgorn mawr ddihuno deiliaid lliosog y 
bedd! Bydd yno Wr a chlorian yn ei 
law, i'r hon y bwrir yr euog, ac fe'i ceir 
yn ysgafn; bydd yn crynu fel deilen, 
a'r ddedfryd fel corwynt yn ei ysgubo 
ymaith i dragywyddol bellder oddi wrth 
bob dedwyddwch. Efe a drosglwyddir 
drosodd i awdurdod yr ail farwolaeth, 
ac a osodir yn y gerwyn fawr, o'r lle yr 
esgyn mwg ei boenedigaeth yn oes oes- 
oedd ; ac wedi cael o hono ei sicrhau o 
fewn y gororau annedwydd, bydd yn 
ysglyfaeth byth i'r pryf na bydd marw, 
a'r tân ni ddiffydd. Gosodir ef mewn 
carchar, lle ni chlywa yn dragywydd 
drwst agoriad yn gwthio y follt rydlyd 
yn ol; disgyna i'r eigionau, ac ni 
ddyrcha ei ben byth uwch y berw dig- 
ofus ; ac amdoir ef gan dywyllwch, heb 
obaith gweled gwawr yn torri i oesoedd 
tragywyddoldeb. Arbedwyd pen ambell 
un, pan na ddisgwyliai ond ergyd angeuol 
y fwyall ; rhyddhawyd gyddfau rhai o'r 

cortynau, pan ar y dienyddle, yn ymyl y 
fro draw; torrwyd llyffetheiriau rhai 
caethion, gwedi hir flynyddau o gaeth- 
iwed blin; ac adferwyd niferi i gysur, 
gwedi ymguro o honynt flynyddoedd 
mewn gofidiau; ond am resynolion y 


.ddamchwa anhygyrch, gwedi myrdd 


myrddiwn o oesau, ni lonnir hwynt gan 
ganiad ceiliog, yn arwydd bod y wawr 
yn agoshau, a bod dydd eu gwaredigaeth 
gerllaw. Ymledana eu poenau megis 
diluw, a chyrhaeddant hyd bellafoedd eu 
heneidiau. Yno ni ddywed neb, Fy 
mhen, fy llaw, neu fy nhroed ; oblegid y 
damnedigion a ymsoddant yn yr eirias, 
a'u gwasgfeuon a fyddant yn gyffredinol. 
Eu lleisiau dolefus, eu hwylofain cryf, 
a'u gwaeddi mawr, ni pheidia byth ; ond 
bydd megis un fonllef dragywyddol, yn 
dadsain drwy ogofeydd, creigiau, a chlog- 
wyni gwlad y danllwyth, a honno yn 
dychwel yn ffrwd danllyd arnynt dra- 
chefn. Gorphwysfa ni chant, am y dy- 
lenwa Tophet yn barhaus, ac anadl yr 
Arglwydd, megis afon o frwmstan, yn 
ei hennyn drwy ei holl ororau ; arbediad 
ni roir iddynt am awr mewn myrdd o 
oesau, am y disgyn y rhaiadr arnynt yn 
un ffrwd dragywyddol ; a gwawr gobaith 
ni lewyrcha yn wannaidd ar y wlad, 
oblegid y mae gwedi ei selio i fod yn dir 
machludiad baul. Ond yn awr y mae 
doethineb yn gwaeddi, a deall yn llefain ; 
gelwir ar feibion a merched Adda i glust- 
ymwrando â lleferydd ei llais hi; ac 
meddai, “ Y neb a'm caffo i, a gaiff fyw- 
yd,ac a feddianna ewyllys da gan yr 
Arglwydd. Ond y neb a becho yn fy 
erbyn, a wna gam â'i enaid ei hun; fy 
holl gaseion a garant angau.” 


Gurthryfel a Gwrthgilias Pimro, 


R oedd gwrthryfel a gwrthgiliad Nim- 

rod a'r rhai a ymlynent wrtho, cym- 
mysgiad yr ieithoedd mewn canlyniad, a 
gwasgariad y teulu dynolo Babel, yn 
ddigwyddiadau o'r fath hynottaf yn ha- 
nesion y teulu dynol. Y mao cyfeiriadau 
aml at y digwyddiadau hyn yng nghyf- 
ansoddiadau y beirdd a'r haneswyr gynt; 


ond yr hanes amlyccaf a gwirioneddolaf 
a geir yn Gen. x.a xi. Yr oedd Nimrod 
yn fab i Cus, ac yn ŵyr i Ham; ac efe a 
ddechreuodd fod yn gadarn ar y ddaear ; 
yr oedd yn heliwr cadarn ger bron yr 
Arglwydd, hynny yw, yr oedd yn erlid- 
iwr creulon; a dechreuad ei frenhin- 
iaeth ef ydoedd Babel, yn y wlad gym- 

mydogaethol. Oddi wrth yr hanes a 
roddir gan yr hanesydd dwyfol am Nim- 
rod, y mae yn amlwg i lawer o blant 
dynion ymuno âg ef yn yr anturiaeth o 
adeiladu y ddinas a'r tŵr, er mwyn 
gwneuthur iddynt eu hunain enw, ac 
er mwyn rhwystro gwasgariad y teulu- 
oedd i'w hetifeddiaethau priodol, megis 
ag y rhannwyd y ddaear gan Noah 
rhwng ei blant. Ond yr oedd yr amcan 
hwn yn annghymmeradwy gan yr Argl- 
wydd; am hynny efe a'i rhwystrodd ac 
a'i dymchwelodd drwy wyrth, sef drwy 
gymmysgu eu hiaith, ac felly eu gwas- 
garu oddi yno ar hyd wyneb y ddaear. 
Y mae yn debygol bod yr hiliogaeth 
ddynol, cyn anturiaeth Babel, yn ym- 
gynnulledig yn Babylonia; ac er bod 
cyfeiriad ym mlaen llaw am ranau Ja- 
pheth a Sem, pan ydoedd Noah a'i deulu 
rhwng mynyddoedd Ararat, etto ni chym- 
merodd gwasgariad gweithredol le cyn 
eu dyfod i wastadedd Sinar, Yma y go- 
sodwyd yr anturiaeth ar droed i rwystro 
y gwasgariad ; a'r amcan hwn ydoedd 
annuwioldeb y gorchwyl. Y farn gyffre- 
dinol ydyw, bod yr holl hiliogaeth ddynol 
ar y pryd gwedi ymgynghreirio yn yr 
anturiaeth, oddigerth, fe allai, un teulu, 
felly i effeithiau cymmysgiad yr icith- 
oedd gyrhaeddyd yr holl dylwythau dynol 
—i'r hen iaith wreiddiol gael ei cholli, 
oddi eithr iddi gacl ci chadw yn nheulu 
Heber, ac i'r hen grefydd yn gyffredinol 
gael ei llygru; ac yn y gwasgariad a 
gymmerodd le yn ol llaw, i'r rhanniad 
blaenorol gael ci ebargofi. 

Ymddengys bod y dyb hon wedi cael 
ei seilio ar yr ystyriaeth noeth o'r hanes 
am Babel, yn Gen. xi., heb ystyried y 
cyfryw hanes yn ei gyssylltiad â hanes 
Nimrod a'i deyrnas yn y bennod flaen- 
orol. Yn yr hanes am y cymmysgiad 
a'r gwasgariad, y mae Moses yn llefaru 
yn y cyfryw ddull cyffredinol, fel, ar yr 
olwg gyntaf, nad oes unrhyw esponiad 
i'w roddi ar ei ymadrodd ; ond fe allai 
ydichoni ychydig o ystyriaethau daflu 
goleuni ychwanegol a gwahanol ar y 
pwnzc. Nid oedd Noah, tad yr hiliog- 
acth ddynol, yn blaenori yn y cynghrair 
hwn, nac un o'i blant na'i ŵyrion ; nid 
oeddynt yn ddeiliaid i Nimrod; ni ym- 
ostyngasant i'w draws-awdurdod; nid 
oeddynt yng nglŷn â'r gwrthryfelwyr 
ym Mabel. Nid yn unig safodd y pat- 
rieirch draw wrthynt eu hunain, ond 

ymgadwodd teuluoedd hefyd o'r cyng- 
rhair hwn ; ac yr oedd drygioni a gor- 
thrymder Nimrod yn ddiareb yn eu plith 
hwy a'u cenhedlaethau ,—“ Am hynny y 
dywedir, Fel Nimrod, heliwr cadarn ger 
bron yr Arglwydd.” Nid ydyw yn rhe- 
symmol i feddwl bod y ddiareb hon yn 
cael ei defnyddio gan ddeiliaid Nimrod 
ei hun, y rhai a'i cynnorthwyént yn ei 
anturiaethau ; ond gan y rhai hynny yn 
unig a wrthodent ei awdurdod, ac a 
ffieiddient ei ymddygiad. Yn gymmaint 
a bod Nimrod yn heliwr, neu yn erlid- 
iwr cadarn ger bron yr Arglwydd, y 
mae yn amlwg ei fod gwedi ymwrthod 
a'r Arglwydd, ac nad oedd gwir dduw- 
ioldeb ym mhlith ei ganlynwyr. Ond 
ar ol y gwasgariad, yr ydym yn cael bod 
ofn yr Arglwydd ym mhlith llawer o 
bobloedd, megis ag y mae hanes Abra- 
ham yn profi ; ac megis ag y mae hanes 
Job yn neillduol yn profi; am hynny, 
amlwg ydyw nad ydoedd tadau y cyfryw 
ym mhlith yr helwyr cadarn ger bron yr 
Arglwydd. Hyd yn nod yn nheulu 
Ham, nid oedd y gwrthgiliad yn gyff- 
redinol. Yn Gen. xii. a xx., awgrymmir 
yn amlwg nad oedd ofn yr Arglwydd 
gwedi myned yn llwyr ar goll yng Ngha- 
naan, nac yn yr Aipht, nac yng ngwlad 
y Philistiaid ; yr hyn sydd yn brawf nad 
oedd hynafiaid y cenhedloedd hyn gwedi 
ymuno â'r hiliogaeth wrthgiliedig dan 
Nimrod. Ystyr y gair Nimrod ydyw 
Gwrthryfelwr, neu Fab gwrthryfel, ac 
ystyr y gair Babel ydyw Cymmysg; 
enwau, y mae yn amlwg, a roddwyd 
gan gascion, ac uid gan gyfeillion ; ac y 
mae hyn yn arwyddo nad oedd hiliog- 
aeth Noah oll yn y cynghrair. 

Y mae yn amlwg oddi wrth yr hanes 
dwyfol, bod Nimrod a'i ymlynwyr yn 
hyspys o fod y ddaear gwedi cael ei 
rhannu gan Noah rhwng ei blant a'u 
teuluoedd, ac o ganlyniad bod y teulu- 
oedd hyn i gael eu gwasgaru i'w gwaha- 
nol etifeddiaethau; ac er mwyn rhwystro 
cyflawniad yr amcan hwn y dywedasant, 
—“ A gwnawn i ni enw, rhag ein gwas- 
garu ar wyneb yr holl ddaear.” Tebygol 
bod dynion drygionus, perthynol i waha- 
nol deuluoedd plant Noah, yn ymunedig 
& Nimrod; y rhai ni ewyllysient fyned 
iw gwahauol etifeddiaethau, ond a vedd- 
ynt yn benderfynol i aros yn un gym- 
deithas, a gwneuthur iddynt eu hunain 
enw fel cymdeithas o'u gwneuthuriad 

a'u ffurfiad eu hunain, yn groes i drefn 
y Goruchaf. Yn awr, y mae yn deilwng 
o sylw, mai dechreu gwneuthur iddynt 
eu hunain enw, ac nid sefydlu yr enw; 
mai dechreu adeiladu dinas a thŵr, ac 
nid eu gorphen a wnaethant ; canys cyn 
dyfod â'r anturiaeth oddi amgylch, “ Yr 
Arglwydd a'u gwasgarodd hwynt oddi 
yno ar hyd wyneb yr holl ddaear.” Yr 
oedd iaith y gwrthryfelwyr hyn yn gym- 
mysgedig ; yr oedd yr Arglwydd gwedi 
cyfryngu yn wyrthiol i rwystro eu ham- 
can ; ac wele hwynt yn myned ar was- 
gar; ac ym mhen ychydig amser, wele 
hwynt yn wasgaredig ar wyneb yr holl 
ddaear. Yn awr, y gofyniad yw, Ai 
gwrthryfelwyr Nimrod o Babel a bobl- 
ogasant y byd? Ai y gwrthryfelwyr 
hyn a ffurfiasant wahanol genhedloedd y 
ddaear? Ai y gwrthryfelwyr hyn, a'u 
hiaith gymmysgedig, a ffurfiasant eu 
hunain yn genhedloedd y gwahanol 
wledydd? Nage; canys y mae Moses 
yn dywedyd yn bendant, fod y teulu- 
oedd rheolaidd gwedi ymgadw yn rheol- 
aidd, ac ar y ffordd i gymmeryd medd- 
iant o'r etifeddiaethau a rannwyd iddynt 
gan Noah :—“ Dyma feibion Sem, wrth 
eu teuluoedd, yn ol eu hieithoedd, yn eu 
gwledydd, trwy eu cenhedloedd. Dyma 
deuluoedd meibion Noah, wrth eu cen- 
hedlaethau, yn ol eu cenhedloedd ; ac o'r 
rhai hyn yr ymrannodd y cenhedloedd 
ar y ddaear gwedi'r diluw.” 
Gwasgarwyd deiliaid Nimrod, adeilad- 
wyr y ddinas a'r tŵr yng ngwastadedd 
Sinar ; fel hyn y mae yr Ysgrythyr yn 
mynegu ; ac yr oedd y dynion hyn yn 
wrthryfelwyr yn erbyn yr awdurdod 
batriarchaidd, yn wrthgilwyr oddi wrth 
addoliad y gwir Dduw, ac fel rhai ys- 
gymmunedig gan dylwythau eraill y 
ddaear. A oes rhyw hanes—rhyw gry- 
bwylliad am danynt, neu ryw awgrym- 
iad am y cyfryw bobl yn yr Ysgrythyr- 
au? Ymae Job, yn y ddegfed bennod 
ar hugain o'i lyfr, yn crybwyll am ryw- 
iogaeth o ddynion tra rhyfedd, yn yr 
ymadroddion canlynol :—“Ond yn awr 
y rhai sy ieuangach na mi sy yn fy 
ngwatwar, y rhai y diystyraswn eu tad- 
au i'w gosod gyd â chŵn fy nefaid. I 
ba beth y gwasanaethai cryfdwr eu dwy- 
law hwynt imi? darfuasai am henaint 
ynddynt hwy. Gan angen a newyn, 
unig oeddynt ; yn ffoi i'r anialwch gynt, 
yn ddiffaeth ac yn wyllt: y rhai a dor- 

rent yr hoccys mewn brysglwyni, a 
gwraidd meryw yn fwyd iddynt. Hwy 
& yrrid ymaith o fysg dynion, (gwaedd- 
ent ar eu hol hwy, fel ar ol lleidr,) i 
drigo mewn holltau afonydd, mewn tyll- 
au'r ddaear, ac yn y creigiau. Hwy a 
ruent ym mhlith y perthi; hwy a ym- 
gasglent dan ddanadl. Meibion yr yn- 
fyd, a meibiou rhai anenwog oeddynt ; 
gwaelach na'r ddaear.” Rhyw ddynion 
gwahanol i ddynion eraill ar y ddaear 
oeddynt y rhai a ddarlunir gan Job; 
dynion allan o gylch y gymdeithas ddyn- 
ol; dynion na chydnabyddid ac na 
pherchid gan gymdeithas; a phwy oedd- 
ynt? Meibion yr ynfyd oeddynt; sa- 
vages oeddynt; yr oeddynt mewn angen 
a newyn ; yr oeddynt gwedi ffoi i'r an- 
ialwch ; yr oeddynt yn torri hoccys a 
gwraidd meryw yn fwyd; yr oeddynt 
yn trigo yn holltau yr afonydd, mewn 
tyllau yn y ddaear, ac yn y creigiau; 
rhuent yn y perthi; ymgasglent dan 
ddanadl. Dyma gymmeriad y dynion 
gwreiddiol y crybwylla Job am danynt ; 
ond yr oedd eu plant yn dyfod yn fwy 
byderus, yn nesu at y gymdeithas ddyn- 
ol, ac yn dechreu ymgymmysgu å hi. 
Pwy oedd y dynion hyn? ydyw y gofyn- 
iad. Dyma y gwasgaredigion o Babel, y 
rhai a ymwasgarasent ym mhlith y bobl- 
oedd, ac arwyddion o anfoddlonrwydd y 
nefoedd arnynt; dynion a ymgadwent 
o'r neilldu, yn byw mewn ogofau yn y 
mynyddoedd, mewn agenau yn y creig- 
iau, ac heb fawr o wahaniaeth rhyng- 
ddynt ag anifeiliaid. Dyma y dynion a 
elwid gynt gan yr haneswyr yn Gewri 
ac yn Ditaniaid, am ba rai y ffurfiwyd 
ac yr adroddwyd llawer o chwedlau an- 
hygoel. 

Mae hynafiaeth ym mhlaid y dyb, mai 
Nimrod oedd seilydd yr ymherodraeth 
Assyriaidd, ac y mae yr hanes yn Gen. 
x. hefyd yn ffafrio y dyb hon ;—“ A 
dechreuad ei frenhiniaeth ef ydoedd Ba- 
bel, ac Erech, ac Accad, a Chalneh, yng 
ngwlad Sinar. O'r wlad honno yr aeth 
Assur allan, ac a adeiladodd Ninefeh, a 
dinas Rehoboth, a Chalah.” Mae rhai 
beirniaid o'r farn fod y testunau gwedi 
cael eu cam-gyfleu; dechreu bod yn 
gadarn wnaeth Nimrod; a dichon mai 
Assur mab Sem a seiliodd yr ymher- 
odraeth Assyriaidd. Fe'i seiliwyd, fe 
allai, nid gan Nimrod, ond oblegid Nim- 
rod, 

PUMMED BUGEIL-GERDD VIRGIL. 


Pummeh Bugeil-gerdd Virgil. 


CYFIEITHIAD. 


Mopsus a Menalcas, ba rai ydynt ddau fugail o Feirdd, 


ganant i goffadwriaeth 


trwy gydsyniad a 
Daphnis, yr hwn, yn ol y beirniaid gorau, a arwydda Iwi Caisar, Gellir ystyried y Fugeil-gerdd hes 


yn Farwnad ac yn Ddwyf-gyssegriad i iddo, 


MENALCAS. 


AN ar y noethdir mae ein praidd, 
Yn pori'n llon ynghyd, 
A'm llais mor fwyn, a thôn dy bib 
Sy'n felus iawn o hyd ;— 


Pa'm nad eisteddwn ni yn llon, 
O dan y cysgod mwyn, 

A wnaeth y cyll a'r llwyfan draw, 
Yn hyfryd dewfrig lwyn ? 


MOPSUS. 


P'run gwell yw gennyt ti i'r gamp, 
A'r gorchwyl gymm'ryd lle, 

Mewn man y cilia'r cysgod draw, 
Gan chwiban gwynt y ne’ ;— 


Neu ynte i ryw ogof oer, 
Draw, draw sydd yn y fron, 

Lle mae y gwinwydd gwyrdd ar daen, 
Yn hardd dros enau hon ? 


MENALCAS. 


Mae'th haeddiant a'th flynyddoedd di, 
Yn rhoddi iti'r hawl 

I ddewis,—ac Amyntas sydd 
Gyfartal it' mewn mawl. 


MOPSUS. 


Pa beth na feiddia'r bugail hwn, 
Mor uchel yw ei gais! 

Cydmara'i hun i Ph«bus fwyn, 
Ym melusderau'i lais. 


MENALCAS. 


Dechreua di ; ac os y mawl 
I Alcon, gyffra’th gån, 

Neu ynte i Phyllis lon pan oedd 
Yn trengu,—dvs ym mla'n ; 


Os galar-gân am dani hi, 
Neu ganmol Codrus wnai, 
Tityrus a ofala'n dda,— 
Diwalla'th braidd bob rhai. 


MOPSUS. 


Gwell imi ail-adroddi 'nawr 
Y gân a wnaethum i 


Ar fwrdd y llong,—mewn 'sgrifen deg 
Yr ysgrifenais hì,— 


A chanwn hi. 'Nawr tyr'd a'r llangc, 
Y ffrosti yn ei lais; 
Gwnaed brawf o'i ddawn, a chaned dôn, 
(Hyn ydyw 'nawr fy nghais) 
MENALCAS. 


Y fath ag yw'r brysgwydden fach 
I'r olewydden gref; 

Neu rosyn gwelw i un coch, 
Yw ton ei lafar ef,— 


Yn gydmariaethol i dy lais 
A'th lafar dônau di, 

Mewn melusderau nefol sŵn, 
Os iawn y barnaf fi. 


MOPSUS. 


Bydd ddistaw, eistedd, gwrando'r gân,— 
Mae'r ogof dywell hon 

Yn gwneuthur dydd 'n amheus iawn. 
Mae y duwiesau llon,— 


Oll, oll yn amgylchynu corph 
Trengedig Daphnis draw ; 

Gan wylio'i dynged greulon ef— 
Hwy wylant ar bob llaw. 


Llif-ddyfroedd, coedydd, tystion oe'nt 
O'u dagrau gloywion mawr ; 

O'r diwedd, sŵn y newydd aeth 
I glustiau'i fam yn awr. 


Ei fam druenus, gyd â brys 
Duwioldeb mam, a ddaeth 

Gan redeg—a'i aelodau oer— 
Cofleidio 'rhai'n a wnaeth. 


Och'neidio wnai,—wylofain wnai, 
Ac mewn anobaith mawr 

Hi rwygai'i dillad,—tynnai'i gwallt, 
Cyhuddai'r duwiau 'nawr. 


Annghofiai y bugeiliaid oll 
Eu defaid—at y dw'r 

Eu harail ni wnaent megis cynt, 
O alar am y gŵr. 

Y praidd sychedig, rhag y dw’r 
A ’mgedwent—safent draw, 

Ni phorent y feillionnog ddôl, 
Na'r brasdir oedd ger llaw. 


Am farw Daphnis—coed y wig, 
A'r bryniau ddyrchent lef ; 

Cyrhaeddai'r adsain anial pell 
Tir Lybia 'm dano ef. 


Clyw llewod Lybia'r newydd hwn,— 
Pan glywant, rhuant hwy ; 
Ffyrnigant yn yr anial mawr,— 
Ni ddofa'r llewod mwy. 


Dywalgwn mawr, eu dysgu wnaed 
Gan Daphnis ’ blygu'n llon, 

Ac hefyd fe yr eiddew roes 
I drwsio'r wayw-ffon. 


I Bacchus, Daphnis trefnu wnaeth 
Ddefodau lawer iawn, 

A'r gwleddoedd meddwol oll o'r bron, 
'Mysg ei ddysgyblion gawn. 


Fel 'r hardda gwinwydd goed y maes, 
A'r grawn y gwinwydd llon, 

A'r teirw'r diadelloedd gwâr, 
A'r ŷd y ddaear hon,— 


Mae y disgleirdeb eglur wedd, 
Ynghyd a'r dwyfol ras, 

Argraphodd Daphnis ar ei hil, 
Ac ar bob un o'i dras. 


Pan Tynged aeth â Daphnis ffwrdd, 
Ein duwiau gwarchad ni, 

Y meusydd a'r dôl-diroedd oll 
Adawsant hwy yn llu ; 


Ni chwyddai Pales mwy yr ŷd ; 
Ei ychain dofaidd mwy, 

Ni phorthai Phebus ar y ddôl, 
Lle gynt eu porthid hwy ; 


Mae'r meusydd clafaidd oll yn awr 
Heb gynnyrch ffrwythlon in’ ; 
Y ceirch a'r efrau dagant oll 
O'r cynnyrch y pryd hyn. 


Lle y gorchuddiai'r blodau llon 
Ddyffrynoedd teg eu gwawr, 

Ni cheir ond c’lymmog gorn yr hydd, 
A'r drain yn tyfu 'nawr. 

De'wch, chwi fugeiliaid, de'wch & dail 
Ar hyd y gwastad-dir, 

Can's felly trefnodd Daphnis wiw 
Er's amser maith a hir. 

A changau brigog cypres-wŷdd 
Gordowch bob ffynnon 'nawr, 

Ac esmwyth rhoddwch yrfa'r dw'r, 
I redeg tu ag i lawr. 


Maen o barhad i Daphnis gwnewch, 
Ac arno'r argraph hon, 

I gadw'i glod mewn bri tra bydd 
Gwresogrwydd tan y fron ;— 


“'Roedd Daphnis yn hyfrydwch gwlad, 
A cherai'r bugail ef ; 

Oedd enwog ar y ddaear hon, 
Mae'n dduw o fewn i'r nef ; 


Ei ddiadellau oeddynt heirdd,— 
Yr harddaf yn ddigoll, 

Ond nid mor hardd a'i harddwch ef 
Ar y bugeiliaid oll,” 


MENALCAS. 


O fardd y nef! dy bryddest sy' 
Mor felus-bêr i mi ; 

Mor hudol yw a seiniau'r nef, 
Mae'n llon'd fy nghlustiau i. 


Fel ag y mae i'r bugail blin, 
Gan ofal lethir lawr, 

I orwedd a gorphwyso dan 
Ganghenau'r coedydd mawr ; 


Fel ag y mae i'r teithiwr llesg, 
Pan fo'n sychedig iawn, 

I gael y ffynnon loyw lân 
I yfed hyd ei lawn ;— 


Mewn cân, ac ar y bibell fwyn, 
Rhagori a wnei di, 

Yn brin dy feistr cerdd â'i ddawn, 
Ragorai ar dy fri. 


Ddyn ieuangc, O mor ddedwydd wyt ! 
O leiaf mae dy hawl 

Yn ail i'r eiddo ef ei hun 
I glod y gân a'r mawl. 


Y fath ag yw nghaniadau i, 

'Rwy' yn eu rhoi er mwyn 
Cyfodi Daphnis fry i'r nen, 

I'r lle 'rwy' 'nawr 'n ei ddwyn. 


MOPSUS. 


O! f'enaid sydd yn dyrchu 'nawr,— 
Y bachgen teilwng oedd 

O fawl a chlodydd lawer iawn 
Gan ddynion fyrdd ar g'oedd ; 


Gwnaed fi'n hiraethlon lawer gwaith 
Gan Stimicon o'r bla'n, 

I wrando fel gwnae ef ei hun, 
Ar esmwyth felus gân. 


‘ 

MENALCAS. 


Mae Daphnis, osb y nefoedd fry, 
Yn tremmu ar bob llaw, 

Ar gaerau mawr Caergwdion bell, 
A'r llu serennog draw ; 


Ac o'i gylch disglaer edrych mae 
Tu a'r gwaelodion mawr, 

Ar y cymmylau'n myn'd a d'od, 
Ac amser maith y llawr. 


Am hyn mae'n llawen goed y maes, 
Dyrchafant glodydd gwiw, 

A'r gwanwyn porphor, gwisgo wna 
Y ddaear ym mhob lliw. 


Duwiesau, a bugeiliaid oll, 

A ddawnsiant am y gwaith ; 
A rhoddir coron ar ben Pan, 

O wiw ogoniant maith. 


Y blaidd ni chrwydra mwy y nos, 
Âm yspail megis cynt ; 

Yr adar oll, a'r hyrddod gwyllt, 
Fydd hyfryd iawn eu hynt. 


Can's Daphnis fry, teyrnasu wna, 
Ac oddi yno rhydd 

Belydron hafaidd llon ei fam,— 
Dylanwad teg y dydd. 


Y banau heb eu moelni sydd, 
A'r creigiau dyrchant ef, 

A'r llwyni bychain ganant 'nawr, 
Mewn dynol hyfryd lef. 


Mae natur drwy awgrymiad llon, 
Yn ei gyhoeddi'n wiw, 

Fel un sydd gwedi'i dderbyn fry, 
Ac wedi'i wneud yn dduw. 


Bydd di yn raslawn fyth i ni, 
A'th eiddo ar y llawr, 

Can's wele pedair allor deg 
Gyfodwn ni yn awr ; 


A dwy i ti,—dwy hefyd fydd 
I Phobus,—arnynt hwy 

Yn wastad drwy flynyddau'r byd 
Gwneir hedd offrymau mwy. 


Offeiriaid sanctaidd pan y daw 
Terfyniad blwyddyn faith, 

I groesaw'r flwyddyn newydd geir, 
A welir wrth eu gwaith ;— 


Dwy feiliaid lawn o laeth, a dwy 
O olew ddygant 'nawr, 

A minau'r osbion derbyn wnaf, 
Mewn rhyw lawenydd mawr. 


Dwy phiol lanwaf fi a gwin 
Serennog Chian,—i 

Ti y tywalltaf hwynt i gyd,— 
A'r neithdar fydd i ti. 


Yn nhymmor gauaf, gwneir y wledd 
Ger bron y gwresog dân, 

Ond yn yr haf dan gysgod eir 
A'r gorchwyl hwn ym mla'n. 


Yr ordinhadau dwyfol hyn, 
Dameetas oll a'u gwnan', 
Ac gon Lyctia ddaw yn llon, 


I uno yn y gân. 


Alpheisiboes ddaw ym mlaen, 
Ag ysgafn droed y daw, 

Satyriaid ddynwareda ef 
Mewn dawns, gan godi llaw. 


Tra i'r duwiesau byddwn ni 
Yn flwyddol wrth y gwaith, 

Tra ar ein meusydd edrych wnawn 
Ar yr aberthau maith ; 


Tra fyddo'r ffyrnig creulon feidd 
Mewn coed yn gorwedd lawr, 

A physgod yn preswylio dan 
Frig tonau dyfroedd mawr ; 


Tra ar y teim ymborthi wna 
Y gwenyn melus fin, 

A'r locust ar wlith teneu'r wawr, 
Pan fyddo hyfryd hin ; 


Dy was di, adnewyddu wna 
'R anrhydedd hwn i ti; 

'R anrhydedd ro'wn i'r duwiau fry, 
I ti a roddwn ni. 


A thithau glywi, ac a wnei 
I ni sydd wrth dy draed, 
Gyflawni'r addunedau hyn, 
Y rhai o'n bodd a wnaed. 


MOPSUS. 


Pa anrheg deilwng o dy gân, 
All Mopsus gael yn awr î 

Nid sisial tyner gwynt y de', 
A chwery gyd a'r llawr,— 

A rydd hyfrydwch imi mwy, 
Na murmur dw'r y don ! 


Na si y ffrydiau dreiglant draw 
Trwy'r dyffryn dan y fron. 


MENALCAS, 


Yn gyntaf, derbyn di gen i 
Fy mhîb soniarus dôn, 


PETRA, PRIF DDINAS EDOM. 


A chwariodd i annedwydd fflam, 
Corydon, fel bu son ; 


A ganodd i lygadau llon, 
Nezra landeg rudd, 

Pe gwnaethai'r barnwr gyfiawn farn, 
Hi ynnillasai'r dydd. 


MOPSUS, 


Y fugail-ffon, gwna'i derbyn 'nawr, 
Yn lle dy anrheg di, 

Mae'i charn o bres, a'i chnapiau'n bert, 


O gwna ei derbyn hi. 


Antigenes a geisiodd hon, 


Trwy ddagrau lawer gwaith, 


Pan oedd yn falch o'i lendid mawr,— 


Fe wylai'r dagrau llaith. 


Ond er im’ wrthod rhoddi hon, 
Pan ei gofynid hi; 

'Nawr heb ei gofyn 'rwy'n ei rhoi, 
Mae'n weddus iawn i ti. 


Petra, Prif Minas Edom. 


“Pwy a'm dwg i'r ddinas gadarn? Pwy a'm harwain hyd yn Edom ?”—PsALMXYDD, 


ETRA, y ddinas naddedig, a'r hon fu 
am oesau yn brif ddinas Edom, a 
arwydda craig, canys dyma ystyr y gair 
" yn iaith yr Ysgrythyr Lân, yn gystal ag 
yn ieithoedd cenhedlig; a thrwy dy- 
wyllwch ei hanes boreuol, yr ydym yn 
cael ein rhoddi ar ddeall, bod ei thrigol- 
ion yn byw mewn tai gwedi eu cloddio, 
neu eu naddu yn y graig. Er ei bod yn 
ddinas annghyfanneddol yn bresennol, 
etto, er hyn, y mae gennym reswm i 
gredu bod ei hanes yn myned yn ol mor 
belled ag amser Esau, a bod dugiaid, 
tywysogion, a brenhinoedd gwedi teyrn- 
asu ar Edom, cyn bod son am frenhin 
' gwedi teyrnasu ar Israel; ac yn yr oesau 
boreuaf, yr oedd Petra, prif ddinas Edom, 
yn ganolbwynt marsiandiaeth carafanau 
Arabia, Persia, a'r India, y rhai a ddyg- 
ent nwyddau gwerthfawr y dwyrain 
yno, ac oddi yno a drosglwyddid i'r 
Aipht, Palestina, Syria, a'r holl wledydd 
a derfynent ar For y Canoldir, ac yr 
oedd hyd yn oed Tyrus a Sidon yn cael 
eu porphor a'u lliwiau o Petra. Wyth 
can mlynedd cyn ymddangosiad ein Har- 
glwydd yn y cnawd, darfu i Amaziah 
brenhin Judah ladd deng mil o Edomiaid 
yn nyffryn yr Halen, ac a gymmerodd 
ddinas Selah, yr hwn yw yr enw Hebr- 
aeg am Petra, ac yn arwyddo craig. Ym 
mhen tri chan mlynedd ar ol y diweddaf 
o'r prophwydi, a thu & chan mlynedd 
cyn genedigaeth ein Hiachawdwr, cych- 
wynodd brenhin Arabia o'i balas yn 
Petra, i lywyddu byddin o hanner can 
ÔR 


mil mewn nifer, rhwng marchogion a 
gwŷr traed, er mwyn myned tu â Jeru- 
salem, ac wedi cyrhaeddyd y ddinas hon, 
ymunodd a'r Iuddewon i ddwyn ym 
mlaen warchaead y deml ; ond oblegid 
dynesiad y Rhufeiniaid, gorfu arno ef 
a'r Iuddewon encilio. Yn yr ail ganrif, 
er bod Petra gwedi colli ei hanymddi- 
byniaeth, etto yr oedd yn brif ddinas 
talaeth Rufeinig. Ym mhen amser, 
darfyddodd yn fuan, ac aeth yr hanes a'r 
son am dani yn dywyllwch oes ar ol oes, 
ac am fwy na mil o flynyddoedd bu ar 
goll i'r byd gwareiddiedig ; ac hyd oni 
ddarganfyddwyd hi gan Burkhardt, yn y 
flwyddyn 1812, yr oedd yn hollol anad- 
byddus ond i'r Bedowiniaid crwydredig 
yn unig. 

A hon oedd y ddinas wrth ddrws yr 
hon y safwn yn bresennol. Mae yr hen 
ddinas ryfeddol hon yn sefyll mewn 
llannerch dwy neu dair milldir o gwm- 
pas, ac yn amgylchedig o bob tu gan 


' fynyddoedd geirwon o bump i chwech 
| can troedfedd o uchder. Y mae yr holl 


le agored hwn yn bresennol yn llawn 


| adfeilion ; annedd-dai, palasau, temlau, 


a bwâau, oll yn un pentwr o gymmysg- 
edd. Mae ochrau y mynyddoedd gwedi 
cael eu naddu yn llyfn lawr i'r gwaelod, 
ac wedi eu llenwi â rhesau hirion o an- 
nedd-dai, temlau, a beddau, a'r rhai hyn 
oll gwedi cael eu naddu drwy lafur dir- 
fawr o'r graig galed ; a phan ag y mae 
eu penau yn dangos natur yn ei dull 


' garwaf, y mae eu gwaelodion gwedi cael 

eu haddurno â holl brydferthwch saerni- 
aeth a chelfyddyd; yn llawn o golofnau, 
pendistau, a rhesau o orieli, oll mor bar- 
haus a'r graig o ba un y naddwyd 
hwynt, ac yn ymddangos mor newydd 
a phe buasai y gwaith gwedi cael ei 
wneuthur megis yn yr oes sydd gwedi 
myned heibio. 

Ni all dim fod yn fwy ardderchog na'r 
amgaer greigiog sydd yn amgylchynu y 
ddinas. Mae yn gadarn ac yn ansym- 
mudadwy fel natur ei hun, ac megis pe 
byddai yn gwncuthur gwawd o gaerau 
ac amddiffynfeydd dinasoedd, gwaith 
dwylaw celfyddydwyr cywrain. Yr 
unig ffordd i fyned i'r ddinas ydyw 
dringo yr amgaer hon, a hynny mewn 
un man yn unig; neu drwy fynedfa, y 
ryfeddaf a wnaed gan natur erioed yn 
holl ryfeddodau ei gweithredoedd rhyf- 
eddol erioed. Y pyrth uchelaf a adeil- 
adwyd crioed, a'r colofnau mwyaf ar- 
uthrol a ddodwyd ar eu gilydd erioed, 
ydynt yn syrthio megis i ddiddymdra 
mewn cydmariaeth i'r porth a wnaed 
gan natur ei hun i ddinas Petra. Di- 
chon mai hwn ydyw y gwrthddrych 
rhyfeddaf yn yr holl fyd, ond adfeilion 
y ddinas ag y mac yn fynedfaiddo. Yn 
anffodiog, nid aethum drwy y drws hwn, 
ond drwy ddringo dros y mynyddoedd y 
pen arall, a phan yn sefyll ar yr uchelfa, 
ac yn edrych lawr ar y llannerch chang 
llawn o adfeilion, ac ar ochrau y mynydd- 
oedd gwedi eu torri yn llyfn ; rhesau o 
ddrysau hirion, rhes uwchlaw rhes, ac 
anneddau a beddau pobl ag sydd gwedi 
myned o'r golwg er ys oesau ; ac er fy 
mod gyferbyn ag wyncb teml naddedig 
yn y graig, etto, er hyn, teimlwn fy hun 
yn siominedig. Yr oedd y Sheik gwedi 
dywedyd wrthyf amryw weithiau, a 
hynny yn y modd mwyaf pendant, nad 
oedd unrhyw fynedfa arall i'r ddinas. 
Yr oedd y Sheik yn anfoddlon i neb 
fyned i mewn ; a dywedai fod o ddeg ar 
hugain i ddeugain o Fedowiniaid bob 
amser yn y ddinas, 1 rwystro dieithriaid 
i fyned i mewn i'r adfeilion ; ac yr oedd- 
wn, yng ngwyneb yr hyn a ddarllenais 
ac a glywais, yn disgwyl rhyw wrthwyn- 
ebiad. 
mewn, nid oedd unrhyw greadur i'm 
rhwystro ; yr oedd ei phorth yn agored 
led y pen, ac ni aethom cyd a'r ffrwd 
lawr i'r lì: unnerch, ac ni welsom ncb i'n 

asom ben draw y llannerch, a phan yn 
disgyn oddi ar gefnau ein meirch, wrth 
waelod y graig ar yr hon yr oedd y deml 
a wynebai arnom, gwelsom Arabiad un- 
igol yn myned yn ei flaen, ac yn ym- 
ddangos fel pe na byddai ganddo unrhyw 
wrthddrych yn ei olwg. Gwedi i hwn 
edrych arnom am ryw hyd o ychydig 
bellder, efe a ddaeth attom, ac a eistedd- 
odd lawr gyd a'm cymdeithion i yfed 
cofli ac i chwiffio. Gofynais drachefn i'r 
Sheik am y fynedfa arall, a thrachefn efe 
a ddywedodd wrthyf nad oedd yr un i'w 
chael ; ond myfi ni allaswn ei gredu, ac 
a aethum oddi amgylch i chwilio drosof 
fy hun, canys ni allwn fod yn foddlon 
heb gael gafael ynddi. 

Yng ngwyneb y deml fawr, gwelwn 
agoriad cul yn y creigiau, a meddyliais 
yn uniongyrchol y gallai mai hwn oedd 
y fynedfa. Yr oedd ffrwd o ddwfr o 
gryn faintioli yn dyfod allan drwy y lle. 
Aethum ar gefn un o'r Bedowiniaid, â 
thrwy y ffrwd hon, ac efe a'm gosododd 
lawr ychydig yn uwch na'r agen, a min- 
nau gwed'yn a ddechreuais chwilio fy 
ffordd ym mlaen, weithiau ar fy nhraed, 
ac weithiau ar gefn y Bedowin. Yny 
wedd hon aethum yn fy mlaen am yng 
nghylch milldir; a meddyliais fy mod 
yn ddiau yn y fynedfa y chwiliwn am 
dani. Pan ag yr oeddwn fel hyn yn 
myned yn fy mlaen, rhedodd un om 
dynion ar fy ol, ac ar ei ol yntau rhedai 
Paul a'r Sheik, gan waeddi, “El Arab, 
El Arab,” Yr Arabiaid, yr Arabiaid ; ac 
yr oedd hyn yn ddigon i mi, canys yr 
oeddwn yn yr unrhyw gyffelyb gyflwr a 
Samson, pan waeddai Dalilah, “ Y mae y 
Philistiaid. arnat ti, Samson.” Heb 
wneuthur dim ymchwiliadau ym mhell- 
ach, troais tu a'r ddinas. 

Am ynghylch dwy filldir, y mae yn 
gorwedd rhwng rhesau o greigiau uchel 
a syth, o bum cant i fil o “droedfeddi o 
uchder, ac yn ymddangos megis pe buas- 
ent gwedi cael eu rhwygo gan ryw gyu- 
nwrf a achoswyd gan natur yn ei “gweith- 
rediadau ; a braidd yr oedd y gwaelod 
yn ddigon llydan i ddau geffyl ochr yn 
ochr, Yr oedd y ffrwd yn dyfod rhwng 
y creigiau, pa rai oeddynt mewn ambell 
fan yn crogi drosodd, ac yn taflu cysgud- 
au tywyllion dros y gwaelodion. Ffirys 
wydd gwylltion, torw g, ac oleanders, a 
dyfent allan o'r creigiau gannoedd 9 

mlaen o hyd gwelem ddrysau agored 
beddau,—mynwent fawr y ddinas yn 
hen oesau pellennig ei gogoniant ; ac yn 
y pen pellaf, yr oedd lle agored, ac yn 
dra goleu, ac yn dwyn ar unwaith i'n 
golwg wyneb teml hardd, gwedi ei naddu 
o'r graig, ac iddi resau o golofnau Cor- 
inthaidd, ac addurniadau, yn ymddangos 
mor newydd a phe buasent gwedi cael 
eu naddu ddoe. Er fy mod newydd 
ddyfod oddi wrth y Nilus, lle yr oedd 
hen demlau a hen adeiladau rhyfeddol, 
etto synnwyd fi yn ddirfawr pan welais 
deml fawr Petra. Mae yr holl deml 
hon, ei cholofnau, ei haddurniadau, ei 
phendistau, a'i phyrth, oll gwedi cael eu 
naddu allan o'r graig, ac y mae y graig 
hon, wrth droed ba un y mae y deml, 
gannoedd o droedfeddi o uchder, a'i 
hwyneb gwedi ei naddu yn llyfn hyd ei 
phen uchaf. Mae y llannerch ar gyfer y 
deml yn gyfair mewn maintioli. Gwedi 
esgyn amryw risiau, aethom dan golofn- 
res o golofnau Corinthaidd ynghylch 
pymtheg troedfedd ar hugain o uchder, 
i ystafell ddeg troedfedd a deugain be- 
tryal, a phum troedfedd ar hugain o uch- 
der. Mac y tu allan i'r deml yn llawn 
addurniadau, ond dim o'r tu mewn. 
Gwedi gadael y dem] a'r llannerch ag- 
ored ar yr hon y mae yn wynebu, ac 
wedi dilyn y ffrwd ychydig o ffordd, 
daethom drachefn i gulffordd, ond yn 
lledanach o lawer na'r gyntaf, ac o bob 
tu yr oedd beddau yn rhesau, i ba raì yr 
oedd drysau a cholofnau cerfiedig ; ar yr 
aswy, megis ym mynwes y mynydd, yr 
oedd chwareudy mawr cylchog, gwedi ei 
naddu o'r graig, a'r colofnau yn ei wyneb 
gwedi syrthio. Yroedd yn y chwareudy 
hwn dair ar ddeg ar hugain o resau o 
eisteddleoedd, ac felly cynnwysai yng 
nghylch tair mil o bobl. Uwchlaw yr 
oriel gwmpasog, yr oedd drysau yn rhes, 
pa rai a agorent i ystafelloedd yn y 
creigiau, yn y rhai, yn ol pob tebygol- 
rwydd, yr eisteddai tywysogion a march- 
nadyddion Petra. Mae y chwareudy hwn 
mor berffaith, fel pe cyfodai yr hen 
Edomiaid o'r beddau cyfagos, caent eu 
heisteddleoedd yn yr un cyflwr yn hollol 
ag y gadawsant hwynt dair mil o flyn- 
yddoedd yn ol. Yr oedd yn rhyfedd 
yma! Dim ond distawrwydd mawr, 
pruddaidd dinasannghyfanneddol; gwedi 
bod am oesau yn llawn trigolion, ac yn 
llawn masnach, ond heb drigiannydd 

ynddi er ys oesau lawer. Pa le yr yd- 
ych chwi, hen ddinasyddion y ddinas 
hon? Chwi, ag oeddych gynt yn ddug- 
iaid, yn dywysogion, ac yn fawrion tir 
Arabia? Mae drysau eich beddau yn 
agored ; mae eich esgyrn gwedi myned 
yn llwch a lludw ; ac nid oes olion o 
honoch ar gael! Ond pa ham yr aroswn 
gyd a'r poblogrwydd a elent i'r chwa- 
reudy mawr a rhyfeddol hwn? Ym mo- 
reu yr oesau, ym mhell cyn i'r chwareu- 
dy hwn gael ei naddu o'r graig, yr oedd 
dinas fawr yma. Rhwng mynyddoedd 
Seir yr oedd etifeddiaeth Esau; ac yr 
oedd Edom gwedi myned mor gadarn, 
ac mor falch, fel pan ofynodd Israel yn ~ 
yr anialwch ganiattad i fyned drwy dir 
Edom,—yn drahaus gwrthodwyd eu cais. 

Pa fodd yr aeth Petra, a dinasoedd 
Edom, yn annghyfanneddol fel hyn? 
Bwa Duw a'u tarawodd !—“Canys i mi 
fy hun y tyngais, medd yr Arglwydd, 
mai yn annghyfannedd, yn warth, yn 
anialwch, ac yn felldith y bydd Bosrah ; 
a'i holl ddinasoedd yn ddiffaethwch tra- 
gywyddol. Myfi a glywais chwedl oddi 
wrth yr Arglwydd, bod cennad wedi ei 
anfon at y cenhedloedd, yn dywedyd, 
Ymgesglwch, a deuwch yn ei herbyn hi, 
a chyfodwch i'r rhyfel; myfi a'th wnaf 
di yn fychan ym mysg y cenhedloedd, 
ac yn wael ym mhlith dynion. Dy er- 
windeb a'th dwyllodd, a balchder dy 
galon, ti yr hwn wyt yn aros yng 
nghromlechydd y graig, ac yn medd- 
iannu uchelder y bryn ; er i ti osod dy 
nyth cyn uched a'r eryr, myfi a wnaf i ti 
ddisgyn oddi yno, medd yr Arglwydd.” 
Yr oedd Petra yn llawn adeiladau, a 
beddau gwedi eu naddu yn y creigiau, 
ond yn awr yn annghyfanneddol hollol. 
Torrwyd yr Edomiaid ymaith yn dra- 
gywydd, ac nid oes gymmaint ag un yn 
aros o dŷ Esau. Cysgais noswaith yn 
un o feddau yr hen Edomiaid, a dihun- 
ais, gan ddyfod allan o hono mewn teim- 
ladau annarluniadwy. 

Yr oedd Paul a minnau gwedi peuder- 
fynu yn y boreu, i esgyn i ben mynydd 
Hor wrth oleuni y lleuad, tra byddai ein 
cymdeithion yn cysgu ; ond pan ddaeth 
y boreu, ni feddyliem am ddim ond gor- 
phwyso. Gwedi cyfodi o'n gorweddle- 
oedd, cynneuasom dân, ac wedi yfed coffi 
a chwiflio, ymbarottoisom i ymadael a'r 
ddinas ryfeddol hon, gan wynebu dra- 
chefn ar cin taith tu â Phalestina.—CyP 

YR YMADAWIAD. 


Vr Ymadawiad. 


ID oes dim braidd yn effeithio ar 
deimladau dyn yn fwy na throi ei 
gefn ar ei fro enedigol, a chanu yn iach 
i'w dylwyth a'i berthynasau, heb ond 
gobaith gwan o'u gweled byth ond 
hynny; mae ei galon yn llesghau, ei 
fynwes yn trymhau, a'i lygaid yn llawn 
o ddagrau, pan yr ymddadrysa o'i gyn- 
nefin, ac yr ymneilldua o'i hen breswyl- 
fod. Y diwrnod cyn yr ymadawiad, y 
mae y tad yn rhoddi heibio yn llwyr ei 
orchwylion, gan ddilyn ei fab trwy 
gorph y dydd, ac yn teimlo ei fynwes yn 
fwy cynnes tu ag atto nag erioed; y 
mae y fam yn ol ac ym mlaen ar hyd yr 
annedd, yn casglu ei bethau ynghyd, ac 
ambell ochenaid yn diengyd o'i myn- 
wes, ac aml ddeigryn gloyw yn treiglo 
dros ei gruddiau ; ac y mae y brodyr a'r 
chwiorydd gwedi llwyr annghofio pob 
eiddigedd ac ymrysonau bychain, er cyd- 
wneuthur pob cymmwynasau galluadwy 
i'w brawd. Y nos o'r blaen, bydd y 
trymder gwedi cynnyddu, ond erbyn 
boreu drannoeth bydd gwedi torri allan 
yn wylofain ac yn ddagrau mawr; y 
chwiorydd yn llefain yn uchel, a'r brodyr 
yn wylo yn hidl, wrth ganu yn iach i'w 
brawd ; tra fyddai ei rieni yn esgyn ar 
gefnau eu meirch, er ei hebrwng i'r dref 
gyfagos i gyfarfod â'r cerbyd. Y brawd 
wrth ymadael â'i berthynasau hoff, a 
wylai yn chwerw ; ac wedi cyrhaeddyd 
pen y bryn, troai ei olygon yn ol, er 
edrych (fe allai y tro diweddaf am byth) 
ar yr hen gymmydogaeth yn yr hon y 
ganesid ef, ac yn yr hon hefyd y cartrefai 
ei holl anwyliaid. Gwelai gaerau an- 
nedd ei rieni—y twmpathau lle y chwar- 
euai yn blentyn—y dolydd ar hyd y rhai 
y rhedai—yr afon, ym mhyllau yr hon yr 
ymolchai—a'r glenydd lle y rhodiai ym 
mysg y diadelloedd defaid. Gwedi hir 
syllu, troai draw—curai ei galon— 
edrychai drachefn—wylai ffrwd o ddagr- 
au, a theithiai ymaith o olwg y fro, gan 
ymdudadrys, er tynned y gafaelion. Gwedi 
cyrhaeddyd y dref, rhaid prysuro at y 
cerbyd, gan ei fod yn barod i fyned ym- 
aith ; ac mewn byr amser yr ysgydwodd 
ddwylaw â'r rhai a garai fwyaf,—esgynai 
i nen y cerbyd, ac yn ddrylliog ei dym- 


herau cludid ef ymaith, er mwyn ei dros- 
glwyddo i fyw ym mysg dieithriaid. 

Ond pa beth ydyw ymadawiad & thŷ, 
â rhieni, å pherthynasau, & gwlad, ac â 
phob math o wrthddrychau gweledig, 
os bydd ond y gobaith lleiaf o ddyfod yn 
ol, a chael ail olwgar yr hen lanuerchau, 
at yr ymadawiad mawr hwnnw, pryd y 
rhodir llwybr ar hyd yr hwn nis dych- 
welir, a phryd yr â yr yspryd yn rhydd 
o'r gadwyn, ac yr wyneba ar y wlad 
fawr dragywyddol? Ychydig a blin 
ydyw dyddiau dyn ar y ddaear; “yn y 
boreu y blodeua ac y tyf, brydnawn y 
torrir ef ymaith ac y gwywa ;” nid yd- 
yw i ymddangos ond am ychydig, ac y 
mae ci amser yn derfynedig ar y ddaear; 
ac o'n blaen ni y rhai byw y mae mar- 
wolaeth ; ac er ein bod mewn ymddang- 
osiad mogis pe bwriadem fyw yn dra- 
gywydd, etto yn ddios ni a wthir ymaith, 
a dywedir am danom yn fuan, Y maent 
gwedi ein gadael, ac wedi eu cyfrif gyd â 
yr ymadawedigion. 

Y mae yr ymadawiad hwn yn sicr i 
bawb. Nid pob un sydd yn ymadael &i 
deulu, nac â'i wlad, er ymweled & pharth- 
au pellennig y greadigaeth ; ac nid pob 
un sydd yn gwybod am y teimladau 
hynny y mae dynion yn agored iddynt, 
pan yn troi eu cefnau ar y cymmydog- 
acthau y ganwyd hwy ac y dygwyd hwy ì 
fynu ynddynt ; ond am yr ymadawiad 
mawr y crybwyllir am dano yn bresen- 
nol, y mae yn sicr i bawb, ac nid oes 
fodd diengyd rhagddo. Y mae marw 
unwaith gwedi ei osod i bob dyn, ac y mae 
yng nglyn â phob dyn, er ffurfiad ei 
natur hyd oni ddymchwelir ei babell, ac 
yr ymlidir yr yspryd ymaith i'r gororau 
tragywyddol. Y mac amryw gwedi dis- 
gwyl yn hir am etifeddiaethau, ond ni 
chawsant hwynt; y mae niferi lliosog 
gwedi addaw iddynt eu hunain hir wyn- 
fyd mewn amser dyfodol, ond byth heb 
ei weled ; ac y mae y rhai hynny yn aml 
ag a freuddwydiasant ac a ddychymmyg- 
asant y deuai melusderau lawer i'w cyf- 
ran cyn y gorphennent eu gyrfa yn y 
fuchedd hon, gwedi eu hamdoi gan leni 
duon tywyllwch a nos angau cyn gweled 
eu dymuniadau gwedi eu cyflawni ; ond 

os na ddaw trysorau y byd presennol yn 
helaeth i'n rhan, os na chyrhaeddwn i 
fri ac anrhydedd mawr yn ein hoes a'n 
cenhedlaeth, ac os siommir ni mewn dis- 
gwyliadau lawer a ffurfiwyd gennym heb 
seiliau,—y mae yn wir ddilys y daw 
angau ym mlaen yn ei arfogaeth, y gorch- 
fyga efe ein dynoliaethau, ac y gwna 
dorri yn llwyr yr undeb presennol a 
hanfoda rhwng y corph a'r enaid. Yr 
ydym yn clywed megis twrf y bwyill yn 
cymmynu yn y gwigoedd draw ; y mae 
yr ergydion yn gedyrn ac yn aml iawn 
yn nhaleithiau y byd yn y dyddiau 
hyn, a channoedd yn yr un dydd yn 
gorfod ymadael â'u hen anneddau. Y 
mae yr unrhyw deyrn yn marchogaeth 
drwy ein cymmydogaethau ninnau, ac 
â'i bladur finiog yn torri i lawr ar y llaw 
ddehau ac ar y llaw aswy ; yr henafgwyr 
penllwyd, y llangciau llon, a'r gwyryfon 
prydweddol, a droir i'r un pentwr; a 
chyn sicred a'u bod hwy gwedi eu rhifo 
ym mhlith marwolion, y mae awr ein 
hymddattodiad ninnau yn nesau, ac yn 
fuan bydd ein llygaid gwedi eu cau yn 
nhywyllwch angau. Am hynny, tydi 
ddarllenydd, cofia, er y trwsio, ac er yr 
harddu a wnei ar dy ddaearol dŷ o'r 
babell hon, fe'i dattodir; eri ti ymgyn- 
niwair i foroedd a ffynhonau, a defnyddio 
gwahanol lysieuau, y mae dy annedd 
gwedi ei chleisio i'r fath raddau fel na 
all doethineb, medrusrwydd, na chyíferi 
meddygon y greadigaeth ei chadw i fynu. 
“Trwy un dyn y daeth pechod i'r byd, 
a marwolaeth trwy bechod ; ac felly yr 
aeth marwolaeth ar bob dyn, yn gym- 
maint a phechu o bawb.” 

Y mae yn ymadawiad disymmwth 
iawn i rai. Nid yn yrun wedd y mae 
angau yn cael ei awdurdodi i drosglwyddo 
pawb o'u hanneddau. Y mae yn llusgo 
rhai allan megis wrth drwch y blewyn, 
ac yn parhau flynyddoedd wrth ei or- 
chwyl, cyn taflu y dyn oi dŷ: Yn y 
Darfodedigaeth, y mae yn ddirgelaidd 
yn gosod blaen ei drosol dan y sylfaen, 
ac yn myned dan sail yr adeilad mor 
ddistaw, fel nad yw y dyn yn tybied ei 
ei hun yn y perygl lleiaf ; y mae yn gwen- 
ieithio iddo o ddiwrnod i ddiwrnod, ac 
wedi ei gael i'r trothwy, y mae y babell 
yn syrthio, ac yntau yn nhragywyddol- 
deb, heb wneuthur un parottoad fe allai 
erbyn y daith fawr hon. Ond er ei fod 
fynychaf yn rhoddi rhybudd ar ol rhy- 


budd,—gwayw yn y pen, poen yn yr 
aelodau, llosgfeydd yn y fynwes, a dir- 
dyniadau yn yr ymysgaroedd, flynydd- 
oedd cyn troi y dyn allan o'r babell; 
etto y mae yn dyfod weithiau gyd å y 
rhyferthwy mwyaf disymmwth, ac âg 
un ddyrnod yn taro y dyn allan o'i der- 
fynau, i wlad lle nad oes cyfrif amser o 
fewn i'w holl ororau. Ganol nos yn ei 
wely, pan yn rhwym yng nghadwynau 
cwsg, y daw angau ym mlaen fe allai, ac 
â'r apoplexy dyrnodia y dyn allan o'i 
annedd mewn llai na munud ; ac mewn 
bro ddieithriol yr egyr ei lygaid. Bryd 
arall, pan fyddo yn rhodio ar hyd ei 
feusydd, ac yn ymddifyrru ym mhlith ei 
ddaoedd, y tery angau ef â chlefyd 
heintus, fel y bydd marw ar y llwybr, 
a'i dŷ heb ei adnabod ef mwyach. Byr 
yw y rhybudd a roir yn bresennol gan 
angau, yng ngogledd Ewrop, ac yn gyff- 
redin gwedi curo wrth y drws, bydd yr 
adeilad mwyaf hoyw yn y wlad gwedi 
ei ddadymchwelyd cyn pen chwech o 
oriau: ac fe allai pan fyddot ti, fy 
nghyfaill, yng nghanol dy lawenydd, a'th 
felusderau, a'th loddest, y clywi ergyd 
wrth dy ddor, ac erbyn ei agor, y daw 
gwr â chrymman llym i mewn, a chyn y 
caffot gymmaint o hamdden ag i wneu- 
thur dy ewyllys, neu anfon un ochenaid 
tu â'r nef, y byddi yn y glorian gan dy 
Grewr, a “ Mene, Mene, Tecel, Upharsin,” 
gwedi ei gyhoeddi uwch dy ben. Yr 
ydwyt gwedi meddwl y byddai yn dda 
gennyt gael dy briod, dy blant, a'th gyf- 
eillion, i amgylchynu dy orweddfa, 
pan fyddi yn ymdrechu ac yn ymdagu 
âg angau; fe allai mai à tharan-follt 
y'th darewir i'r farn mewn eiliad. Am 
hynny cofia fod dy fywyd mor ansicr, fel 
na wyddost nad ym mro yr ysprydion y 
byddi cyn pen awr ! 

Y mae yn ymadawiad dychrynllyd 
iawn i niferi lliosog o blant Adda. Mewn 
perthynas i'r rhai hyuny a gawsant 
ffydd etholedigion Duw, a dderbyniasant 
y cymmod, a rodiasant yn llwybrau glân 
efengyl yr Arglwydd Iesu, addilynasant 
yr Oen a laddwyd drwy holl flinderau y 
fuchedd hon, ac a barhasant yn dwyn y 
groes hyd y diwedd,—ni ofnent donau 
yr Iorddonen, ni arswydent rhag dy- 
chrynfeydd cysgod angau, ac ni lesgaent 
er sŵn a rhuadau y rhyferthwy mawr. 
Lliosog y dyrfa a wynebent farwolaeth 
yn llawen, ac a gauent yn nhonau yr 

afon. Gyd â hwynt yr oedd Gwr a safai 
yn eu hymyl, ac a gedwai yr holl ddrygau 
draw ; a'r rhai oll ydynt gwedi ei ad- 
nabod a floeddiant eu hymwared, ac a 
seiniant eu buddugoliaeth, pan darawo 
eu,traed wrth y mynyddoedd tywyll. 
Ond am y rhai hynny a dreuliant eu 
hoes mewn oferedd, gan ddilyn tuedd 
calonau gwedi eu llygru trwy bechod,— 
dychrynant pan glywant sŵn yr awel 
draw, a gwallgofant pan eu hamgylch- 
ynir ganddi: suddant mewn dychryn, 
ac ymdroant mewn pob anobaith. O! 
y myrddiynau a grynant fel y dail, pan 
yr ymafla angau Â'i law oer yn eu calon- 
au! Cymmerwn un yn enghraifft, ac 
adroddwn helynt un.—Ganwyd ef yng 
Nghymru uchel ei breintiau; dysgwyd 
ìddo egwyddorion ffydd ein Harglwydd 
a'n Hachubwr Iesu Grist; annogwyd ef 
i rinwedd, daioni, a duwioldeb ; a chyf- 
arwyddwyd ef i rodio yn llwybrau 
barn, ac yn ffyrdd sancteiddrwydd. Ond 
efo ni wrandawai ar gynghorion, ni 
roddai osteg i addysgiadau, ac ni dder- 
byniai y cerydd lleiaf; rhodiodd ym 
mhob oferedd, dilynodd bob chwantau 
annuwiol, a rhedodd i bob drygioni. Un 
prydnawn, tarawyd ef a chur mawr yn 
ei ben, fel y gorfu arno yn fuan fyned 


GILBOA. 


i'w ystafell, ac i orwedd ar ei wely. Er- 
byn yr hwyr, yr oedd ei lygaid yn goch 
a gwylltion, ei gorph yn boeth fel mar- 
woryn, a'i dafod gwedi ei grasu yn ei 
enau. Teimlodd ei fod yn marw, ai 
ddychrynfeydd a gynnyddent fwy fwy; 
gwaeddai yn ddolefus dan bwys ei dra 
llod, a dywedai ei fod yn teimlo y ddam- 
nedigaeth yn ymaflyd yn ei enaid,—a bu 
farw yn llawn o'ranobaith mwyaf! Gan 
hynny, tra y mae Duw yn cymmodi â 
phechaduriaid, tra y gelwir ar ol crwydr- 
iaid Eden, tra y cynnygir y cyfiawnder 
a wared rhag angau, a thra y mae byw- 
yd yn cael ei fwynhau, bydded i ni yn 
awr ddychwelyd at yr Arglwydd ein 
Duw, oblegid y mae ganddo faddeuant 
ac ymwared mawr. Bod yng Nghrist 
cyn yr ymadawiad a sicrha i ni ddiog- 
elwch yn angau, gorfoledd yn nydd 

mawr y farn ofnadwy, a dedwyddwch 

oesol yng ngwlad yr hedd yr ochr draw ; 

oblegid galluog ydyw efo i gynnal yr 

hwn a ymddiriedo ynddo, ac y ms 

gwedi addaw cynnorthwyo ei weision ym 

mhob cyfyngder ; ac er curo y Cristion 

yn nhrigfa y dreigiau, nis gorchfygir ef, 

canys dywedodd yr Arglwydd, “Ni'th 

roddaf dii fynu, ac ni'th lwyr adawaf 

chwaith.” 


Gilboa. 


EUENT Philistiaid, arfog lu, 
I Gilboa ; 
Ing a thrallod, t'wyllwch du, 
Ar Gilboa! 
Diweiniai'r gelyn gwrdd ei gledd, 
A rhifai langciau llon i'r bedd, 
'Roedd Israel Duw yn wael eu gwedd, 
Ar Gilboa ; 
Rhedai rhuddgoch waed i lawr, 
A thrystient y cerbydau mawr, 
I Israel ni roed llewyrch gwawr, 
Ar Gilboa. 


Uchel oedd trwst yr arfau llym, 
Ar Gilboa ; 

Colli wnacth Israel Duw cu grym, 
Ar Gilboa ; 

Ymlidiai'r gelyn Saul a'i blant, 

Fe'u lladdodd hwy, a llawer cant, 


A rhedai ffrydiau gwaed i'r pant, 
Ar Gilboa ! 

Jonathan, lengcyn heinif llon, 

A gafodd archoll dan ei fron, 

Fe'i cludwyd yntau dan y don, 
Ar Gilboa! 


Pwy beidiai wylo dagrau'n llif, 
Ar Gilboa, 

Uwch cyrph lladdedig fwy na rhif, 
Ar Gilboa î 

Torrwyd pen Tevrn Israel glân, 

A'i fyddin wnaed yn ddrylliau mân, 

A bloeddiai'r gelyn dig mewn can, 
Ar Gilboa ; 

Ei siol a yrrwyd drosodd draw, 

I wlad Philistia oedd gerllaw, 

A'r gelyn oedd heb fymryn braw 
Ar Gilboa. 


TYNNU TRWY DAN I MOLOCH. 


Fe glywai Dewi Brophwyd hyn, 
Am Gilboa, 
Ac aeth ei enaid oll yn syn 
Am Gilboa ; 
Rhwygai 'i ddillad, dyrchai gri, 
Ei ddagrau redent fel y lli, 
'Mae hyn yn ofid mawr i mi, 
Am Gilboa ; 
O ardderchowgrwydd Israel lon, 
Ddymchwelwyd yn y frwydr hon, 
Rhoed Palestina dan y don, 
Ar Gilboa. 


Peidiwch gwedyd hyn yn Gath, 
Am Gilboa, 
Nac yn Ascelon ddim o'r fath, 
Am Gilboa ; 
Na syrthied mwyach wlith na gwlaw, 
Na ddoed awelon byth rhagllaw, 
A chilied bendith drwodd draw, 
O Gilboa ; 
Can's yno'r darian daflwyd lawr, 
A Saul a gwympodd, er mor fawr, 
Galarnad ganaf finnau 'nawr, 
Am Gilboa. 

Bwa Jonathan ydoedd ddar, 
Ar Gilboa, 
Ni throai’n ol, er maint y cur, 
Ar Gilboa; 
Wylwch, wyryfon Sïon lân, 
I'ch brenhin cenwch alar gân, 
Fe'i hyswyd ef yng ngrym y tân, 
Ar Gilboa ; 
Ni chewch chwi ddillad ceinwych syw, 
O scarlad hardd tra f'och chwi byw, 
Bu farw Saul, eich pen a'ch glyw, 
Ar Gilboa. 


Mae'm gofid i yn hynod fawr, 
Am Gilboa, 

A chofiaf tra b'wyf ar y llawr, 
Am Gilboa ; 

O Jonathan, anwylaf frawd, 

Ar d'ol nid ydwyf ond tylawd, 

Archollion dyfnion iawn a gawd, 
ArGilboa ; 

Er bod ei gariad ef yn fawr, 

Unwedd a'r eiddof finnau 'n awr, 

Ei waed a redodd ar y llawr, 
Ar Gilboa. 


Cyn tray Dani Malach. 


MAE braidd yn annichonadwy i 

ddim fod yn fwy dychrynllyd yn ei 
adroddiad i glustiau dynol, na’r mynych 
grybwylliadau Ysgrythyrol am y ddefod 
o achosi plant, &c. i fyned trwy dân i 
Moloch. Defod ydoedd hon a ymddengys 
ei bod yn hen iawn, am ei gwaherddir 
gan Moses, megis yn Lef. xviii. 21. ac yn 
neillduol yn pennod xx. lle y mae y dy- 
wediad yn dra chadarn o “ roddi ei had 
i Moloch.” Gallasai un obeithio mai 
defod ydoedd hon a arferid yn unig gan 
y cenhedloedd oeddynt ym mhlith Israel, 
ac na fabwysiadesid gan Israel y rhai 
welsant wyrthiau a rhyfeddodau Duw ; 
ond yr ydym yn cael gwedi hynny, iddi 
gael ei harferyd gan frenhinoedd Israel 
eu hunain, y rhai a wnclent i'w plant 
fyned drwy dân. 

Yn 2 Bren. xvi. 3. dywedir i Ahaz 
dynnu ei fab trwy'r tân, yn ol ffieidd- 
dra'r cenhedloedd, hynny yw, yn ddiau, 
mewn anrhydedd i Moloch; ac yn 
2 Chron. xxviii. 8, dywedir iddo losgi ei 


blant yn tân, yn ol ffieidd-dra y cenhedl- 
oedd. A chan fod llyfr Chronicl, fel 
deongliad hanesyddol ilyfr y Brenhin- 
oedd, y mae yn syn bod gair cadarnach 
yn cael ei ddefnyddio ynddo ef na'r llall. 
Ystyr y gair Ibor ydyw llosgi, fel yn 
Psalm lxxxiii. 14. “ Fel y llysg tân goed ;” 
ynghyd ag Esaiah i. 31. Ac ymae yr 
amrywiaeth yn eglurach, am y dywed 
un, tynnu ei fab trwy'r tân, a'r llall llosgi 
ei blant; os yr olaf a ddeallir, y mae yn 
naturiol ymofyn, os llosgodd efe ei blant, 
pa fodd y gadawodd hiliogaeth ar ei ol ? 
Er cglurhad o'r oruchwyliaeth ddieflig 
hon, y mae sylw y darllenydd yn cael ei 
alw at yr hyn a adrodda Mr. Maurice yn 
ei hanes Hindwaidd, ynghyd â theithiau 
Sonerat. “Fel enghraifft neillduol o 
goelgrefydd yr Indiaid, ym mherthynas 
i'r parch a roddant i dân, y mae yn aros 
hyd heddyw, yn y wledd fawr ac arben- 
nig a gynnaliant er anrhydedd i Darma 
Rajah, ac a elwir Gwledd y Tan; yn yr 
hon, fel yn hen ddefodau Moloch, y 

mae yr ymgyflwynwyr yn myned yn 
draed noethion dros dân eirias, ddeugain 
troedfedd. Gelwir hi yn wledd y tân, 
am y rhodiant dros yr elfen honno. Y 
mae yn parhau ddeunaw niwrnod, dros 
ba amser y mae y rhai a wnaethant 
adduned i'w chadw, dan yr angenrheid- 
rwydd i ymprydio, i orwedd ar y ddaear, 
ac i rodio dros dân ; yr hwn pan ddeu- 
ant atto, a chwythir, modd yr ennyno ; a 
phan y dygir y delwau dair gwaith oddi 
amgylch iddo, yna yr ymgyflwynwyr a 
ânt drosto, naill ai yn fuan, neu yn 
araf, yn ol y byddo eu zel yn eu hysgogi ; 
ac y mae rhai o honynt yn dwyn eu 
plant yn eu breichiau.” 

“ Mae yr Ymgyflwynwyr mwyaf brwd- 
frydig yn rhodio amryw weithiau trwy y 
tân ; ac wedi y ddefod, y mae y bobl yn 
casglu y lludw, ac yn ei roddi ar eu tal- 

cenau.” Yn ol dull yr Indiaid, ym mreich- 
iau y rhai a elent trwy y tân y dygid y 
plant; ac er mwyn dynoliaeth, byddai 
yn dda, pe dichonadwy ystyried yr ym- 
adrodd llosgi yn yr ystyr dyner hon, yn 
hytrach na'r un gyffredin ; ac er cadarn- 
had o hyn, ystyriwn amgylchiad y berth, 
—“ Perth yn llosgi,” (Beor Beash,) “ac 
etto heb ei difa,” (Ladbor.) Ond fe allai, 
ac y mae yn lled debygol hefyd, y llosgid 
y plant i farwolaeth i Moloch ; oblegid i 
bob pellafoedd yr & dynion gwedi ymad- 
ael o honynt a'r Duw byw. Yn oly 
Rabbiniaid, rhoddid y plant ym mreich- 
iau yr eilun, ceudod yr hwn oedd yn 
llawn o dân ; ac fel na chlywid eu llefau 
torr-calonnus, curid tabyrddau, chwythid 
mewn udgyrn, a bloeddiai y dyrfa, tra yr 
aberthid y gwirioniaid i gythreuliaid. 


Cyfrifiadau a Chyimdan. 


AE llawer iawn o ddulliau gwedi 
bod, ac yn bod, i gadw Cyfrifiadau 
a Chyfnodau ; a byddai yn beth o'r go- 
reu i osod y cyfryw ger bron y darllen- 
wyr, gan y cyfarfyddir & hwynt yn fyn- 
ych mewn hen hanesyddiaethau. 
YR OLYMPIADAU. 


Tarddodd y Cyfnod Olympiaidd oddi 
wrth y Campau Olympiaidd, pa rai a 
gymmerent le bob pum mlynedd yn 
Olympia, dinas yu Elis yng ngwlad 
Groeg; a hwn ydyw y dull henaf a 
mwyaf enwog o gyfrif amser. Sefydlwyd 
y Cyfnod hwn yn y 776 o flynyddoedd 
cyn geni ein Hiachawdwr, ac y mao yn 
gynnwysedig yn nhreiglad pob pedair 
blynedd. Ystyrir y flwyddyn gyntaf o 
gnawdoliaeth ein Harglwydd Iesu Grist 
yn cyfatteb i'r flwyddyn gyntaf o'r 195 
Olympiad ; ond yn gymmaint a bod bly- 
nyddoedd yr Olympiadau yn dechreu ar 
y llawn lloer ar ol alban hefin, hynny 
yw, ynghylch y cyntaf o fis Gorphenhaf, 
y mae yn canlyn bod y chwech mis cyn- 
taf o flwyddyn ein Harglwydd yn cyfat- 
teb i chwech mis cyntaf Olympiad arall. 
Yr oedd pob blwyddyn Olympiaidd yn 
haul-loeraidd, ac yn cynnwys deuddeg 
neu dri ar ddeg o fisoedd, euwau pa rai 


a amrywient yng ngwahanol daleithiau 
Groeg. Cynnwysai y misoedd ddeg sf 
hugain, a naw ar hugain o ddyddiau, 
bob yn ail fis; a'r flwyddyn fer, gan 
hynny, ni chynnwysai ond 354 o ddiwT- 
nodau, pan ag yr oedd y flwyddyn ym- 
sang yn cynnwys 384. Darfu cyfrif wrth 
yr Olympiadau gwedi y 305 Olympisd, 
yn y flwyddyn o oed Crist 440. 

I'r diben i ddwyn unrhyw flwyddyn 
Olympiaidd i'r cyfrif cyffredin, lliosoget 
yr Olympiad flaenorol â 4, ac ychwsr 
eger at y cynnyrch nifer blynyddoedd yT 
Olympiad. Os cyn Crist, tynner o'r swil 
777 ; os gwedi Crist, tynner 776 o'r sw, 
a'r gweddill fydd dechreuad y flwyddyn 


ofynedig. 
Enghreifftiau. : 
1. I gael allan y flwyddyn cyn Crist 
o'r 2 flwyddyn o'r 146 Olympiad : 
145 Yr Olympiad o flaen yr 146 
4 


580 
2 Blwyddyn yr Olympiad 





582 Tynner hyn o 777 

ai 

195 Y flwyddyn cyn Crist o'r 2 flwyddyn 
o'r 146 Olympiad. 

2. I gael allan flwyddyn ein Har- 
glwydd am yr 2 flwyddyn o'r 222 
Olympiad. 


4 


884 
2 


— 


886 
776 


110 Blwyddyn ein Harglwydd 
am yr 2 flwyddyn o'r 222 Olympiad. 


CYFNOD SEILIAD RHUFAIN. 


Y mae amheuon mawrion gwedi bod 
ym meddyliau hen haneswyr, yn gystal 
ag ym meddyliau amseryddwyr diwedd- 
ar ynghylch y Cyfnod hwn; Polybius 
a'i penderfyna yn y flwyddyn 751 cyn 
Crist; Cato, yr hwn a ddilynid gan 
Dionysius Halicarnassus, Solinus, ac Eu- 
sebius, yn y flwyddyn 752 cyn Crist; 
Fabius Victor, yn y flwyddyn 747 cyn 
Crist; Archesgob Usher, yn y flwyddyn 
748 cyn Crist; a Newton, yn y flwyddyn 
627 cyn Orist. Mae Terentius Varo yn 
pennodi seiliad Rhufain yn y flwyddyn 
763 cyn Crist, a'r cyfrif hwn a ddefnydd- 
iwyd gan yr ymherawdwyr Rhufeinig, a 
chan Plutarch, Tacitus, Dion, Aulus Gel- 
lius, Censorinus, Onuphrius, Baroius, Es- 
gob Beveridge, Strauchius, Dr. Playfair, 
a chan y nifer liosoccaf o'r amseryddwyr 
diweddar. Chwiliodd Dr. Hales gyd â 
manyldra mawr er mwyn penderfynu y 
Cyfnod hwn, a'i farn ef ydyw, mai yn y 
flwyddyn 753 cyn Crist y seiliwyd dinas 
Rhufain. 

Y CYFNOD CRISTIONOGOL. 


Y Cyfnod Cristionogol, neu flwyddyn 
genedigaeth ein Harglwydd Iesu Grist, a 
ddechreuodd ar y dydd cyntaf o Ionawr, 
yng nghanol y bedwaredd flwyddyn o'r 
194 Olympiad, a'r 753 flwyddyn o seiliad 
Rhufain, ac yn y 4714 o flynyddoedd y 
Cyfnod Juliaidd. Defnyddiwyd y Cyfnod 
hwn gyntaf gan Dionysius, a gyfenwir 
Exigunis, ynghyleh y flwyddyn 527; yr 
hwn oedd fynach o Scythia, ac abad 
Rhufeinig. Ni ddefnyddiwyd y Cyfnod 
hwn yn yr Eidal hyd y chweched canrif; 
ac er ei fod yn cael ei ddefnyddio yn 
achlysurol yn Ffraingc yn y chweched 
canrif, ni sefydlwyd ef yn gyffredinol 
yno hyd yr wythfed canrif. Tybir i'r 
Cyfnod hwn gael ei ddefnyddio yn Lloegr 
gyntaf ynghylch y flwyddyn 580, ac yr 

Ôs 

oedd mewn arferiad cyffredinol yn yr 
wythfed canrif. Penderfynwyd yng 
Nghynghor Chelsea, bod i'r Esgobion 
ddyddio eu gweithredoedd o flwyddyn 
Genedigaeth ein Harglwydd. Yn yr 
Yspaen, er bod y Cyfnod Cristionogol 
yn cael ei ddefnyddio yn achlysurol yn 
yr unfed canrif ar ddeg ; etto ni ddaeth 
i arferiad cyffredinol mewn gweithred- 
oedd cyhoeddus, hyd ganol y pedwerydd 
canrif ar ddeg ; nac yn Portugal, hyd y 
flwyddyn 1415. Yn yr ymherodraeth 
ddwyreiniol, ac yng ngwlad Groeg, ni 
arferwyd y Cyfnod hwn yn gyffredinol 
hyd gymmeriad Caercystenyn gan Ma- 
homet yr ail, yn y flwyddyn 1453. 


Y CYFNOD JULIAIDD. 


Y Cyfnod Juliaidd, yr hwn a ragflaen- 
ora y Cyfnod Cristionogol o bum mlyn- 
edd a deugain, ydyw diwygiad y calan- 
iadur Rhufeinig gan Iwl Caisar, yr hwn 
a drefnodd i flwyddyn oed Rhufain 707, 
gynnwys pymtheg mis, sef y cwbl yn 
445 o ddyddiau; bod y flwyddyn gan- 
lynol, sef 708, i gynnwys 365 o ddyddiau ; 
a bod i bob pedwaredd blwyddyn gyn- 
nwys 366 o ddyddiau; y diwrnod ych- 
wanegol i gael ei gyfrif ar ol y chweched 
o Galan-ddyddiau Mawrth, sef y 24 o 
Chwefror; a flwyddyn a elwid ganddo 
blwyddyn naid, am fod y chweched o 
Galan-ddyddiau Mawrth yn cael eu dyb- 
lu. Iwl Caisar hefyd a rannodd y mis- 
oedd i nifer y dyddiau a gynnwysant yn 
bresennol. 

Y Calaniadur Rhufeinig, yr hwn a 
rannwyd i Galanau, Nones, ac Ides, a 
arferid yn y nifer liosoccaf o weithredoedd 
cyhoeddus drwy Ewrop am ganrifoedd 
lawer. 

Y Calan yw y dydd cyntaf o bob mis, 

Yr Ides ydynt wyth diwrnod ym mhob 
mis. Ym misoedd Mawrth, Mai, Gor- 
phenhaf, a Hydref, dechreuai yr Ides ar 
y pymthegfed, ac yn yr holl fisoedd eraill 
ar y trydydd ar ddeg. 

Y Nones ydynt y pummed o bob mis, 
ond ym Mawrth, Mai, Gorphenhaf, a 
IIydref, pan y syrthiant ar y seithfed 
dydd. 

Yr oedd dyddiau y mis yn cael eu 
cyfrif yn ol yn lle ym mlaen; fel hyn, y 
3ydd o Galanau Chwefror ydyw y 29ain 
o Ionawr; a'r 15fed o Galanau Chwefror 
ydyw y 18fed o Ionawr; a'r un modd 
mewn perthynas i'r Ides a'r Nones. 

Cymmerodd camsynied le am ddwy 
ar bumtheg ar hugain o flynyddoedd 
gwedi marw Iwl Caisar, oblegid cyfrif 
pob trydedd blwyddyn yn flwyddyn naid, 
yn lle pob pedwaredd blwyddyn ; megis 
pe buasai y flwyddyn yn cynnwys 365 o 
ddyddiau, ac 8 o oriau. Pan ddeallwyd 
bod y camsynied hwn gwedi cymmeryd 
lle, yr oedd tri ar ddeg o ddiwrnodau 
blwyddyn naid gwedi cymmeryd lle yn 
lle deg; ac yr oedd y flwyddyn o gan- 
lyniad dri diwrnod yn rhy ddiweddar. 
Gan hynny, diwygiwyd y Calaniadur 
drachefn; a threfnwyd nad oedd i'r 
deuddeg mlynedd dyfodol i gynnwys ond 
365 o ddiwrnodau, ac na fyddai blwydd- 
yn naid i gymmeryd lle hyd 760 o oed 
Rhufain, neu hyd y 7 o flwyddyn ein 
Harglwydd. O'r amser hwnnw mae y 
blynyddau gwedi cael eu cyfrif heb gam- 
syniadau, a'r flwyddyn Rufeinig gwedi 
cael ei defnyddio gan yr holl genhedl- 
oedd Cristionogol, er mai ar ol y chwech- 
ed canrif yr arferwyd yn gyffredinol i 
nodi wrth flwyddyn Genedigaeth Iesu 
Grist. 

Y CYFNOD ALEXANDRIAIDD O OED Y BYD, 


Yn ol y Cyfnod Alexandriaidd yr oedd 
oed y byd yn 5502 o flynyddoedd pan 
aned cin Ilarglwydd, ac felly yr oedd y 
flwyddyn gyntaf o'i enedigacth yn cyfat- 
teb i'r flwyddyn Alexandriaidd o oed y 
byd 5503. Cadwyd y cyfrifiad hwn hyd 
flwyddyn cin Harglwydd 284, neu hyd y 
Cyfnod Alexandriaidd 5787, ond tyn- 
nwyd deng mlynedd yn ol, ac felly 
gwnaed y flwyddyn hon yn 5777 o'r 
Cyfnod hwn. 

CYFNOD ANTIOCH O OED Y BYD. 


Yn ol Cyfnod Antioch o oed y byd, yr 
oedd ddeng mlynedd yn ddiweddarach 
na Chyfnod Alexandria; canys yn ol 
hwn, yr oedd creadigaeth y byd 5492 o 
flynyddoedd cyn genedigaeth Crist. Ond 
yn gymmaint ag i ddeng mlynedd gael 
eu tynnu o'r Cyfnod Alexaudriaidd, 
daeth y ddau o hynny allan i gyd-atteb. 





CYFNOD CAERCYSTENYN. 

Yr oedd Cyfnod Caercystenyn, a ar- 
ferid yn y ddinas, cyn canol y seithfed 
canrif, yn dechreu gyd â chreadigaeth y 
byd, yn ol 5508 o flynyddoedd cyn Crist ; 
ac felly yr oedd blwyddyn genedigaeth 
yr Arglwydd gwedi cymmeryd lle yn y 
5509, yn oì y cyfrif hwn, Hwn oedd 





| Buddugoliaethus. 


CYFRIFIADAU A CHYFNODAU. 


Cyfnod y Rwsiaid hyd amser Pedr 
Fawr, gwodi cael ei dderbyn gan Eglwys 
Groeg, a'r cyfrif hwn a gedwir yn bre: 
sennol gan yr Eglwys honno. Yng 
Nghyfnod Caercystenyn y mae dwy fly- 
nedd; y flwyddyn wladol yn dechreu 
gyd â mis Medi, a'r flwyddyn eglwysig 
yn dechreu ar yr 9lain o fis Mawrth, ac 
weithiau ar y dydd laf o Ebrill. 

CYFNOD Y SELUCIDE, 

Neu y Cyfnod Groegaidd, a elwir 
weithiau yn Gyfnod Alexander. 

Arferid dau Gyfnod gan y Groegiaid, a 
gelwid y ddau ar enw Alexander Fawr. 

Y Cyfnod cyntaf a ddechreua ar farw- 
olaeth Alexander, sef ar y 12fed o fis 
Tachwedd, yn y flwyddyn 394 cyn Crist; 
ond nid ydyw yr arferiad o hwn yn 
eithaf sicr. 

Yr ail Gyfnod Groegaidd, yr hwn yn 
ammhriodol a elwir yn Gyfnod Alexan- 
der, a arferid yn fwy cyffredin, ond yn 
fwy priodol yn Gyfnod y Seleucide, neu 
yn Gyfnod y Groegiaid. Dechreuai gyd 
à yflwyddyn o oed Rhufain 449, ddeu- 
ddeg mlynedd ar ol marwolaeth Alexan- 
der, a 311 o flynyddoedd a phedwar mis 
cyn genedigaeth ein Hiachawdwr, sef y. 
cyfnod pryd y gorchfygwyd Babilon gan 
Seleucus I. a gyfenwid Nicator, nen y 
Nid yn unig def 
nyddid y Cyfnod hwn yn llywodraeth- 
au Seleucus, ond ym mhlith holl bobl y 
Levant, lle yr arferir ef etto. 

CYFNOD NABONAZAR. 

Awdwr y Cyfnod hwn, ag sydd o'r 
pwys mwyaf mewn amscryddiaeth, yd- 
oedd Nabonazar, seilydd teyrnas Babi- 
lon. Dechreuodd ar ddydd Mercher, y 
26ain o Chwefror, yn y 3967 o'r flwydd- 
yn Juliaidd, sef 747 cyn Crist. Nid 
ydyw blynyddoedd y Cyfnod hwm yn 
gywir, canys ni chynnwysent ond 3050 
ddyddiau heb flynyddoedd naid. 


Y CYFNOD IUDDEWIG. 

Hyd y pymthegfed canrif, yr oedd yr 
Iuddewon yn gyffredinol yn cyfrif yn ol 
Cyfnod y Seleucid, ac yna cymmerasant 
at y dull presennol. Mae rhai ysgrifen- 
wyr yn dadleu dros hynafiaeth y dull 


| Iuddewig presennol o gyfrif, ond y dyb 


gyffredin ydyw, na ddechreuodd hyd y 
pymthegfed canrif. Mae yr Iuddewon 
yn bresennol yn cyfrif o greadigaeth y 
byd, yr hyn a gymmerodd le yn ol eu 

tyb hwynt 3760 o flynyddoedd a thri 
mis cyn genedigaeth ein Hiachawdwr. 


. YR HEN AMSER A'R AMSER NEWYDD. 
Yr oedd y camsyniadau yn y dull 
Juliaidd o gyfrif y flwyddyn, er ys hir 
amser gwedi tynnu sy)w seryddwyr ; ac 
o'r diwedd darfu i'r Pab Gregori XIIl. 


gymmeryd at y gorchwyl o ddiwygio y 
Calaniadur Rhufeinig; a'r cyfnewidiad 


515 


a wnaeth efe ym mis Hydref, 1582, a 
roes fodolaeth i'r hyn a elwir yr amser 
neu y cyfrif newydd. Gwedi y pwyll 
mwyaf, cyhoeddodd y Pab ei Galaniadur 
newydd, yn yr hwn y tynnwyd deg di- 
wrnod o'r flwyddyn 1752, drwy alw y 
pummed dydd o fis Hydref, yn ol yr hen 
amser, yn bymthegfed, yn ol yr amser 
newydd, yn y flwyddyn 1682. 


Tlrfni n'r Dyfnder. 


“ O'r dyfnder y llefais arnat, O Arglwydd.”—PsaALMYDD, 


OR ddiesgus ydoedd dyn yn y tros- 
edd mawr yn Eden! Pa beth 
ydoedd hawddach nag ymgadw o fewn 
terfynau y gorchymyp a roes yr Ar- 
giwydd Dduw iddo ? Sancoswyd iddo y 
pren o ffrwyth pa un nid oeddi fwytta o 
hono. Dywedwyd iddo am berygl tra- 
gywyddol ei enaid, os efe a gyfrannogai o 
hono. Cynnysgaeddwyd ef â nerth di- 
gonol i wrthsefyll pob profedigaethau. 
Ond dyn, er ei osod yn y fath gyflwr 
dedwydd, ac er gosod coron o harddwch 
a gogoniant glân ar ei ben, etto yn am- 
ryfus efe a neidiodd dros y terfyn, ac yn 
wirfoddol a gofleidiodd y nos yn lle'r 
dydd, ac a ddewisodd fyw yn hytrach ar 
dir y felldith nag ar dir bywyd tragy- 
wyddol. Annichonadwy darlunio dyn 
yn nrygedd ei gyflwr fel pechadur syrth- 
iedig, canys y mae gwedi myned i afael- 
ion cryfion, a than awdurdod pob llygred- 
igaethau, fel nad oes unrhyw ddrwg ag 
sydd yng ngallu dyn i'w gyflawni, nad 
ydyw gwedi ei gyflawni, heb ofn Duw 
ger bron ei lygaid. Mae dilyn llwybrau 
ac arferion bwystfilod ysglyfaethus yn 
ddychrynllyd iawn ; y llew yn rhuo nes 
byddo y tir dan draed mewn cryndod, 
pan yn cymmeryd llam at ei ysglyfaeth ; 
a'r ysglyfaeth yn ddarnau gwaedlyd a 
difywyd mewn eiliad yn cael ei llyngcu 
i'w goluddion. Y fath lofruddiaethau a 
gyflawnir gan adar rheibus yr awyr ; a'r 
fath lofruddiaethau a wneir gan bysg y 
moroedd mawrion. Ond y mae dyn 
gwedi myned i ddirywiad mwy, canys y 
mae gwedi gwrthryfela yn erbyn yr or- 


sedd fawr dragywyddol ; gwedi diweinio | 


ei gleddyf, gwedi gosod ei saeth ar ei 
fwa; ac wedi ei arfogi yn erbyn ei 
Greawdwr a'i Gynhaliwr, gan gynnyg at 
ei fywyd. A rhyfeddod yr holl ryfeddodau 
yw, na buasai y Brenhin mawr tragy- 
gwyddol yn gwisgo arfau ei lidiowg- 
rwydd a'i ddigllonedd ; yn ymaflyd yn y 
taran-folltau ; yn agor dorau y trysorau 
tân; ac yn gollwng allan raiadrau y 
golosg tragywyddol yn ffrydiau o ddig- 
llonedd ar ddyn am ei anufudd-dod a'i 
wrthryfel. Ond hanfod bur ydyw y Duw- 
dod, heb fod o dan deimladau cynhyrf- 
iadau, yn llawn cariad, trugaredd, a 
thosturiacthau ; ac efe, o anneddle ei 
sancteiddrwydd, a ddaeth ar ol dyn yn 
nydd ei gwymp, ì chwilio am dano ; i'w 
ddyrchafu ef o'r dyfnder ; ï ymlid y nos 
ymaith; i dawelu y tymhestloedd; i 
agor trysorau gras iddo; ac i ddangos 
iddo fywyd tragywyddol yn nydd y cyf- 
yngder mwyaf fu erioed ar y ddaear. Ac 
yn awr, yn nhrefn fawr yr iachawdwr- 
iaeth drwy Gyfryngwr; yr hon a ddad- 
guddiwyd yn Eden ; a ddangoswyd yn y 
cysgodau; a eglurwyd yn y prophwydol- 
iaethau ; a gwblhawyd gan Fab y dyn ar 
Galfaria ; a gyhoeddwyd gan Weinidog- 
ion cyssegr Duw ym mhlith cenhedloedd 
a phobloedd y ddaear ; ac a ddyrchafodd 
fwy na nifer tywod mân y moroedd o 
blant y golled fawr o waelodion y pydew 
erchyll i dir y cyfammod newydd ; yn ol 
trefn yr iachawdwriaeth hon, y mae ein 
Duw ni yn cymmodi â dyn; yn dyfod i 
berthynas newydd â dyn ; ac yn gwrando 
ar lef dyn pan yn ymddyrchafu at yr or- 
sedd, ym mwg yr eiriolaeth sydd yn 

esgyn oddi ar yr allor aur yn y nef; ac 
er bod dyn yn ei gyflwr syrthiedig yn y 
dyfnder, yng ngwaelodion y cymydd 
duon ; ar nos ddu yn ei holl ddychryn- 
feydd yn ei oblygu yn ei mentyll tewion ; 
etto y mae ffordd oddi yma i gafell sanct- 
aidd Duw Ion yn y nef, canys y mae 
rhai o'r dyfnderau gwedi llefain ar yr 
Arglwydd, ac mae yr Arglwydd o'i gys- 
segrfa gwedi gwrando ar eu llefain 
hwynt. 

Pererin ydyw y Cristion, gwedi cael 
ei eni draw tu a Memphis yn yr Aipht; 
ac wedi cael ei ddwyn fynu yn y dech- 
reuad yn ysgol Pharaoh brenhin yr 
Aipht, lle y dysgodd ymgaledu yn erbyn 
Duw a'i oruchwyliaethau ef; a lle y 
dysgodd hefyd i ofyn yn anystyriol, Pwy 
yw yr Arglwydd? Yr Arglwydd nid 
adwaen, ac nid ydwyf yn ewyllysio 
gwybod ei ffyrdd ef. Ond y Pererin, fel 
Moses gynt, yn ddychrynedig am ei 
einioes, a ffodd ar frys, canys yr oedd yn 
clywed trwst y dialeddau draw o'i ol, a 
thrwy y godywyll yr oedd gwedi gweled 
rhyw gymmaint o degwch Brenhin 
Canaan, a gogoniant y tir pell. O'r 
blaen, un dyn oedd y Pererin, ond y mae 
yn awr yn ddau ddyn; o'r blaen nid 
oedd ond yr hen Adda ynddo; yn torri 
allan yn ferwadau o lygredigaeth ; ac yn 
gwenwyno y cwbl oddi amgylch iddo; 
ond yn awr, y mae yr Adda newydd 
gwedi ei blannu ynddo, ac yn ymdrechu 
am y fuddugoliaeth ar yr hen ; ac felly y 
mae tyrfa o ddau lu ynddo, mewn rhyfel 
â'u gilydd, ac yntau yn ymlwybro ym 
mlaen drwy yr anialwch yng nghanol 
y mwg, y tân, a thwrf rhyfel. Mae dyn yn 
anad pob peth, dan oruchwyliaethau 
rhyfedd. Mae priddellau y dyffryn yn 
cael eu gwneuthur yn ddinasoedd, yn 
gaerau, yn balasau, yn adeiladau, ac yn 
Eglwysi gorwych; mae y goedwig yn 
nofio dyfroedd yr eigion mawr, yn llawn 
trysorau, ac yn hwylio i borthladdoedd 
pellaf y ddaear; mae y dwfr yn cael ei 
wneuthur braidd yn anorchfygol i wynt- 
oedd ac i lanw y mor; mae yr hylif try- 
danol gwedi cael ei ddarostwng i was- 
anaeth dyn, i gludo cennadwriaethau o 
un deyrnas i deyrnas arall mewn eiliad ; 
a phob peth braidd mewn natur yn cael 
ei gyfnewid i atteb dibenion o wasanaeth 
i ddyn. Ond y mae dyn yn agored i 
ryfeddach goruwchwyliaethau, sef gor- 
uwchwyliaethau ag sydd yn ei gymhwyso 

i fyw ym mhurdeb gogoniant y nefoedd 
yn oes oesoedd. Yr oedd gyneu yn 
gwawdio ffordd y grog, ac yn ei dir- 
mygu ; ond wele efe yn awr yn eì dwyn, 
ac yn cerdded ei ffordd dan ganu ; gyn- 
neu, yr oedd efe yn barnu nad oedd 
dedwyddwch mewn dim, ond yng nghyn- 
nyrchion ei wlad ei hun; ond y mae efe 
yn awr a'i holl hyfrydwch mewn pethau 
byd arall ; gynneu yr oedd efe yn hollol 
aflan a halogedig; ond yn awr, y mae 
gwedi bod yng ngolchfa yr adenedig- 
aeth, ac y mae gobaith y daw efe yn lån ; 
gynneu, yr oedd yn etifedd uffern ; ond 
yn awr, y mae efe yn etifedd yr addewid 
o fywyd tragywyddol. 

Daeth yn dywydd ar y Pererin pan 
oedd efe yn byw yn hen ddinas yr Aipht. 
Clywai dwrf rhyw ddigter mawr dan ei 
draed; gwelai gymmylau dugoch yn 
ymgasglu o bob cwr i'r wybren ; clywai 
sŵn cleddyf ar y maen yn cael ei hogi, 
ac heb ymgynghori dim â chig a gwaed, 
efe a drodd allan, gan gyfeirio ei draed 
tu a Chanaan ; ond am fod llygredigaeth 
corph y farwolaeth yn ei ddilyn, gwel- 
wch fel y mae yn rhodio yn alarus gan 
orthrymder y gelyn, a chlywch ef yn 
mynegu ei brofiad am daith yr anialwch; 
“Gwae fi fy mod yn preswylio ym Mes- 
ech, yn cyfanneddu ym mhebyll Cedar. 
Hir y trigodd fy enaid gyd â'r hwn oedd 
yn cashau tangnefedd. Heddychol yd- 
wyffi; ond pan lefarwyf, y maent yn 
barod i ryfel.” Nid ydyw bywyd ysprydol 
y Pererin a'i enedigaeth o'r ddaear, ac 
nid pethau y ddaear sydd yn ei fagu a'i 
feithrin ; ac oblegid y ddaear a phethau 
y ddaear, y mae y Pererin yn fynych 
mor flin arno. Gwir ei fod yn fynych yn 
colli y ffordd ; mae yn fynych a'r nos 
yn ei ddal ; ac yn fynych iawn y mae yn 
y dyfnder. Gallasai yr Arglwydd fyned 
ag Israel i Ganaan, heb deithio yr anial- 
wch ddeugain mlynedd, a gallai symmud 
y credadyn o'r adenedigaeth i'r nefoedd 
heb brofi dim ym mhellach o chwerw- 
derau y glyn; ond nid hon ydyw ei 
drefn ef, a'i drefn ef tu ag attom ni ydyw 
y drefn oreu. Mae y Psalmydd yn fyn- 
ych yn son am y dyfnder, yn ei ber- 
thynas â'i brofiad o helyntion y daith; 
canys y mae y gair hwn yn ei gyssyllt- 
iad â thaith grefyddol drwy y byd, yn 
arwyddo y gofidiau, y blinderau, y gwasg- 
feuon, a'r cyfyngderau, â pha rai y cyf- 
arfydda y saint â hwynt yng ngwlad y 

cystudd mawr. Pan unwaith yn cwyno, 
ac yn dolefain yn chwerw yn ei gystudd, 
y mae y Psalmydd yn dywedyd, “ Sodd- 
ais mewn tom dwfn, lle nid oes sefyllfa ; 
daethum i ddyfnder dyfroedd, a'r ffrwd 
a lifodd drosof.” Yr oedd rhyw am- 
gylchiadau chwerwon gwedi ci gyfarfod ; 
yr oedd rhyw dymhestloedd mawrion 
gwedi ei guro ; ac yr oedd ei feddwl yn 
yr iselderau, a phwysau llwythi trymion 
yn ei wasgu lawr. Nid oedd heb ei 
ofnau yn ei gyflwr blin a thrallodedig, 
ac y mae yn drueni i'w glywed yn 
cwyno, canys yr oedd yn teimlo hyd at 
yr enaid. Yr oedd yn gweddio yn y 
cyflwr adfydus hwn, ac yn dyrchafu llef 
at yr Arglwydd ei Dduw am ymwared 
yn yr ymadroddion tra thoddedig hyn ; 
“Gwared fi o'r dom, ac na soddwyf; 
gwareder fi oddi wrth fy nghaseion, ac 
o'r dyfroedd dyfnion. Na lifed y ffrwd 
drosof, ac na lyngced y dyfnder fi; na 
chaued y pydew chwaith ei safn arnaf.” 
Bryd arall, yr oedd y Psalmydd ryw fodd 
neu gilydd, gwedi syrthio lawr tu a'r 
gwaelodion, ac yr oedd yn cael ei wasgu 
yn ei enaid, ac mewn tristwch yn cwyn- 
fan yn dor-calonnus fel hyn ; “ Gosodaist 
fì yn y pwll isaf, mewn tywyllwch yn y 
dyfnderau.” Ond os ydyw y Pererin ar 
ei daith weithiau yn y dyfnder, ac yn 
ymbalfalu yn nhywyllwch y dyfnder, ac 
heb wybod braidd i ba le i droi ei 
wyneb; y mae y dyfnder ei hun yn llaw 
ein Duw ni, ac yn cael ei reoli ganddo. 
Gwir, bod gweithredoedd y Jehofah 
Dduw yn fawrion yn yr uchelion fry ; y 
maent yn nerthol ac yn rhyfeddol yn 
nhaleithiau y bodau wybrennol, ac yng 
nghaerau dinasoedd y sêr yn ymher- 
odraethau yr ehangder mawr diderfyn ; 
hauliau, lloerau, sêr sefydlog a symmudol, 
modrwyau, goleuadau, a sêr cynffonnog, 
pa rai a dramwyant lwybrau na theithir 
ond ganddynt hwy eu hunain; y mae 
gweithredoedd Duw yn rhyfeddol yn y 
pethau a welir yn yr uchelion. Ond y 
maent yn fwy rhyfedd yn y dyfnderau. 
Ym mha le y gosodwyd taflod y pryned- 
igaeth! Ai fry ar uchelion Georgium Si- 
dus? Ai ar fryn Sadwrn fawr a'i fod- 
rywau? Nage, ond yn y gwaelodion yr 
aeth dyn iddynt trwy bechu yn erbyn 
Duw. Disgynodd Iesu mawr i'r parthau 
isaf, ac a osododd y daflod yng ngwaelod 
y pydew erchyll, yng nghanol truenusion 
y codwm draw. Ar y daflod hon y gweith- 

iwyd; ar y daflod hon y cyfawnwyd 
gorchestiou ; ac ar y daflod hon yr eglur- 
wyd amryw ddoethineb Duw. Yn y 
dyfnder yr oedd Mab Duw pan roes efe 
ei fywyd yn iawn dros bechod y byd; 
yn y dyfnder yr oedd Meichniydd y cyf- 
ammod newydd, pan agorodd efe borth 
gogoniant led y peni holl deulu tlawd 
Eden. Gan nad beth sydd gwedi cym- 
meryd lle ar y bodau afrifed a frithant y 
ffurfafen; a chan nad pa mor fawr y 
dichon i weithredoedd Duw fod, y rhai 
a gyflawnodd efe yno ; bu ei Fab farw ar 
y ddaear, gwlad dyfnder ein trueni ni; 
gorchfygwyd yr hen ddraig a'i lluoedd, 
ynghyd â chadernid uffern, ar ein daear 
ni ; claddwyd Emmanuel yn ein daear 
ni; adgyfododd yn fuddugoliaethus o 
ogof ein daear ni; ac esgynodd yn or- 
foleddus fel Brenhin gogoniant adref i'r 
nef, drwy y pyrth tragywyddol, o'n 
daear ni. 

“O'r dyfnder y llefais arnat,” meddai 
y Psalmydd, a da fu i'w enaid iddo gofìo 
am Dduw yn y dyfnder. Mae rhai yn 
eu gwasgfeuon a'u cyfyngderau, yn an- 
nghofio Duw ; a phan ag y mae dyn yn 
y cyflwr hwn, gellir dywedyd ei bod yn 
wir dlawd arno. Mae dyn yn fynych yn 
myned i iselion mawrion, ac i'r gwaelod- 
ion obry ; ond dylai dyn yn y cyflwr blin 
hwn gofio, nad ydyw Duw yn neppell. 
“ Amgylchyni fy llwybr a'm gorwedd- 
fa; a hyspys wyt yn fy holl ffyrdd. Os 
dringaf i'r nefoedd, yno yr wyt ti; os 
cyweiriaf fy ngwely yn uffern, wele di 
yno. Pe cymmerwn adenydd y wawr, a 
phe trigwn yn eithafoedd y môr; yno 
hefyd y'm tywysai dy law,ac y'm daliaidy 
ddeheulaw. Pe dywedwn, diau y tywyll- 
wch a'm cuddiai ; yna y byddai y nos yn 
oleuni o'm hamgylch.” Pa lesi ddyn 
lefain a gwaeddi o'r dyfnder? Y mao 
yn yr iselion, ac nid oes gwaredigaeth. 
Cof am ddyfnderau y Môr Coch, a chof 
am law alluog Duw yr hwn a arweiniodd 
Israel oddi yno. Yr oedd yn fwy gorchwyl 
cyfodi dyn ar ei draed, na chael gwared- 
igaeth iddo o'r dyfnder mawr. Dyrchafer 
llais gan hynny o'r dyfnderau, canys y 
mae Duw gwedi bod yn gweithio yno, ac 
wedi gwneuthur iddo ei hun enw tragy- 
wyddol yno ; a dywedodd yr Arglwydd, 
“ Dygaf fy mhobl drachefn o Basan, dygaf 
hwynt drachefn o ddyfnder ymôr.” Dylai 
dyn, ym mhob gwasgfeuon a chaledi, gofio 
bod ei Arglwydd yn agos; mae yn wir 

ei bod yn nos ar yr enaid weithiau, ac 
yn dywyll iawn ; cwmmwl ar gefn cwm- 
mwl, gofid ar gefn gofid, chwerwder ar 
ol chwerwder, ac ergyd ar ol ergyd, nes 
byddo yn credu ei fod braidd gwedi cael 
ei ladd ; ond na anobeithier, canys y mae 
ein Duw ni yn agos, ac mae yn fynych 
yn agor drws gobaith yn nyffryn Achor, 
ac yn dwyn dyn o'r tywyllwch i oleuni 
haul melynwyn haf. Mae yn dywyll yn 
y dyfnder ar y Pererin, canys y mae y 
nos yn ei amgylchynu, a dychrynfeydd y 
tywyllwch yn cymmeryd gafael ar ei 
enaid. Ond y mae y weddi a wneir 
mewn ffydd at Dduw a Thad ein Har- 
glwydd Iesu Grist, yn troi y tywyllwch 
yn oleuni, ac yn gwneuthur hanner nos 
yn hanner dydd. Pan ag y byddo yr 
hwyr yn ei chysgodau tywyllion yn ym- 
estyn dros enaid y Pererin; y mae 
gweddi trwy ffydd yn peri iddi gilio, a 
phelydrau yr haul yn tywynnu hyd yn oed 
wrth odreu y mynyddoedd. Pa sant sydd 
gwedi cyrhaeddyd gogoniant? Pa sant 
sydd gartref yn y nef, yn bloeddio ei 
waredigaeth o orthrymderau cystuddiau 
yr anialwch, na phrofodd flinder y ty- 
wyllwch, ac na bu yn wylo y dagrau 
gloywon o'u plegid? Mae Abraham yn 
cofio am helbulon y daith ; mae Isaac yn 
cofio y bore y trodd Jacob allan yn ei 
ffoedigaeth i dir meibion y Dwyrain; 
mae Jacob yn cofio am ddiwrnod y siac- 
ced waedlyd, a noswaith galed Peniel; 
mae Moses yn cofio am ddydd ei ffoed- 
igaeth o'r Aipht i dir Midian ; ac y mae 

Jonah yn cofio fel y gwaeddodd ar Dduw 
o fol uffern, pan fwriwyd ef i'r dyfnder, 
pan ei amgylchynwyd gan y llanw, pan 
aeth holl donau a llifeiriant y môr drosto, 
pan ddaeth y dyfnder o'i amgylch, a 
phan ymglymmodd yr hesg am ei ben. 
Mae y gwaredigion ag sydd yn awr yn y 
nef, gwedi croesi y dyfroedd a'u braw- 
ychasant fil myrddiwn o weithiau ; gwedi 
teithio yr anial a deithir gennym ni yn 
bresennol ; gwedi yfed y cwppaneidiau 
chwerw a yfir gennym ninnau yr awr 
hon ; ac wedi bod yn yr un dyfnderau ag 
yr ydym ninnau ynddynt yn fynych. 
Dyrchafasant hwy lef at Dduw ; anfon- 
asant hwy eu heirchion at yr orsedd lle 
mae yr eiddil a'r gwan yn cael eu 
gwrando, a hwy a wrandawyd, a'u byw- 
yd a guddiwyd gyd â Christ yn Nuw. 
Pa ham y digalonna unrhyw bererin ar 
ei daith ? Nid oes ond diafol a pheehod 
am ei ddamnio; ac y mae holl bethau 
Duw o'i blaid. Mae arfaeth ac etholed- 
igaeth, ond eu synied yn gywir, o blaid 
ei achub; mae y prynedigaeth drwy 
Gyfryngwr o blaid ei achub; mae 
gweithrediadau yr Yspryd Glân o blaid 
ei achub; ac mewn gair, y mae holl 
drefn Duw o blaid achubiaeth dyn cyfr- 
golledig. Ac fel hyn y mae Duw ei hun 
o'r nef yn dywedyd wrth ddyn pan ar 
ei daith o'r byd hwn i'r byd mawr tra- 
gywyddol; “A galw arnaf fi yn nydd 
trallod; mi a'th waredaf, a thi am 
gogoneddi.” 


Canenon Ztgesnl. 


DIGON YDYW. 


EDDYLIAIS droion maith, 
Na welwn Joseph lon, 
Ac wylais ddagrau llaith, 
Gan drymder mawr fy mron ; 
Ond yn nhiriondeb mawr fy Nuw, 
Mae Joseph anwyl etto'n fyw ! 


Holl ddarnau'r siacced fraith, 
Sy' nghadw gennyf fi, 
Edrychais lawer gwaith, 
Mewn trymder arui hi: 
Rhagluniaeth Ior,—rhyfeddol yw, 
Mae Joseph anwyl etto'n fyw ! 


Mewn galar treuliais i 
Flynyddoedd lawer iawn ; 
Fy mab oedd hoff i mi,— 
Duwioldeb ynddo'n llawn ; 
Ond newydd melus ddaeth i'm clyw, 
Bod Joseph anwyl etto'n fyw ! 


Af lawr i'r Aiphtaidd wlad, 

A chysur dan fy mron, 

Y'ngwir deimladau tad, 

I wel'd fy machgen llon ; 
'Rwy' fi yn awr yn llesg a gwyw, 
Ond Joseph anwyl sydd yn fyw ! 

Mi af i Memphis draw, 
- 'Dyw'r siwrneu megis dim, 
'Rwy' am gael siglo llaw, 
' A'rmab sy'n anwyl im’; 
Y newydd ge's,—un hyfryd yw, 
Bod Joseph anwyl etto'n fyw ! 


Dim ond cael gwel'd ei wedd, 
'Rwy'n foddlon iawn i'r daith, 
Mewn cymmod 'rwyf a'r bedd, 
Mae i'm gysuron maith ; 
'Rwy' 'n foddlon iawn,—a digon yw 
Bod Joseph anwyl etto'n fyw! 


IOAN YN YMYL Y GROES. 


A welaist ti? a oe't gerllaw, 

Yr ardal yng Nghalfaria draw, 
Lle marw'r Prynwr mawr î 

A welaist ti ef ar y groes, 

Yn diodde'r wasgfa fawr a'r loes, 
A'i waed yn ffrydio lawr î 


A welaist ti yr hoelion main, 

A thyllau pigau'r goron ddrain ? 
A'i holl wasgfeuon ef ? 

A welaist ti y chwŷs a'r gwaed, 

Yn lliwio'i gorph o'i ben i'w draed ? 
A glywaist ti ei lef? 


A glywaist ti ei weddiau mad, 

` Dan bwys ei loesion, at ei Dad, 
Mewn dirfawr ing a phoen ? 

A ydoedd Iesu mawr pryd hyn, 

Pan y'ngwasgfeuon mawr y glyn, 
Yn addfwyn fel yr oen ? 


A welaist ti ei sanctaidd ben, 

Yn ogwyddedig ar y pren. 
Pan farw ar y groes ? 

A gofì di 'r olygfa hon, 

Tra fyddech ar y ddaear gron, 
Hyd derfyn eitha' d'oes ? 


Do, do, mi welais Iesu mawr, 
Yn hongian rhwng y nef a'r llawr, 
Pan oedd yn rhoddi'r iawn ; 
Gwelais ei gyfyngderau ef, 
A chlywais ei wylofus lef, 
Pan yfai'r cwppan llawn ! 


O'i ludded mawr, ei ing, a'i gur, 

Pan bwyid drwyddo'r hoelion dur ! 
O! feldiferai'i waed ! 

Ei holl ewynau, chwareu oen', 

Gan rym ei wasgfa fawr, a'i boen, 
O'i goryn byd ei draed ! 


Do, mi a'i gwelais ef yn nhân 
Cyfiawnder pur y Duwdod glân, 
Pan y dihuddai'r llid ; 
Ei rudd-goch waed a roes yr iawn, 
A'r ddeddf a ga'dd anrhydedd llawn, 
Trwy ei farwolaeth ddrud ! 


Do, do, mi sefais i gerllaw, 

Pan droes,—pan giliodd eraill draw, 
O'r fath olygfa brudd ! 

Y Dyn a'r Duwdod ar y groes, 

Yn dioddo' 'r flin a'r chwerw loes, 
A'r nefoedd fawr y'nghâdd ! 


Prydnawn oedd hwn,un rhyfedd oedd ! 
Emmanuel ei hun ar g'oedd,— 
Etifedd yr addewid wiw ! 
Yr ing! y cur! y wasgfa gref! 
Y chwerw a'r wylofus lef ! 
Mi 'u cofiaf tra b'wyf byw! 


Bu'r Prynwr uchel,— Tifedd nef, 

Dan donau yr Iorddonen gref, 
Dioddefodd lawer iawn ! 

A dŵr bedyddiwyd ef gan Iôn, 

Ond gan Gyfiawnder llym, & pho'n, 
Ca'dd ymarllwysfa lawn ! 


Mi gwelais ef mewn lludded blin, 

Yng ngerddi y gwasg-gafnau gwin, 
Trodd ei gyfeillion 'nol ; 

Ei alon sathrodd dan ei dra'd, 

Yn ol ewyllys fawr ei Dad,— 
'Roedd heddwch yn ei go'l ! 


Mi welais, do, y waew-ffon, 

Yn cael ei rhoddi dan ei fron, 
A'r dŵr-waed ffrydiodd lawr ; 

Yr olchfa fywiol iu' a ga'd, 

Yn angau ein Pryniawdwr mâd, 
Trwy'r iachawdwriaeth fawr ! 


Do, mi a'i gwelais,—I wysog hedd, 
Pan ddaeth yn ol o dir y bedd, 

Yn flaen-ffrwyth teg a gwiw ; 
Mi gwelais ef yn dyrchu fry, 
Y'nghanol heirdd angylaidd lu, 

Yn myn'd i deyrnas Dduw ! 


'Rwyf yn ei garu,—'r Cyfaill glân,— 
Af ar ei ol drwy ddŵr a thân, 

Nes gorphen hyn o daith ; 
Dymuniad f’ enaid yw cael byw, 
Y'ngwenau llon fy Arglwydd gwiw, 

Trwy'r oes dragwyddol faith ! 

Gwialen o gyff Jesse ddaw, 
Blaguryn draw mi welaf ; 
Fe dyf o'i wraidd, fe leda mwy, 
A'i farwol glwy’ ganfyddaf. 


Glân Yspryd yr addewid lwys, 
Byth mwy a orphwys arno ; 
Doethineb, deall, cynghor, dawn, 

A fydd yn gyflawn iddo. 


Ei ddeall ef yn ofn Duw, 
A fydd yn fywiog beunydd ; 
Nid wrth ei drem y rhydd ei farn, 
Er gwneuthur sarn trwy gerydd. 


Y tlodion wŷr, eu barnu wna, 
Yng nghlorian dda cyfiawnder; 
A phleidia holl larieiddion byd, 
Yn hyfryd mewn unionder. 


A gwialen drom ei enau mawr, 
Y byd cwmpas-fawr d'rewir ; 

A chwythiad ei wefusau pur, 
Fe ladd yr holl rai anwir. 


Cyfiawnder pur fydd gwregys gwiw, 
Ei lwynau,—Duw ein Ceidwad ; 

Yn wregys ei arenau llon, 
Ffyddlondeb eglur cariad. 


Y blaidd a'r oenig welir draw, 
Heb och na braw,—cyd-drigant ; 

Y llewpard hefyd gyd â'r mynn, 
Ar ochrau'r bryn gorweddant. 


Y llo a chenau'r hen lew mawr, 
A 'nifail y llawr gwastad ; 

A d'wysir gan fachgennyn gwan, 
Ynghyd pan ddel ein Ceidwad. 


Y fuwch a'r arth a borant wair, 
Eu llydnod gair yn gorwedd ; 

Y llew'r un-wedd a'r eidion gwâr, 
A bora'r gwellt yn ddofedd. 


Y plentyn sugno chwery mwy, 
Wrth dwll yr asp drwy'r dyddiau, 

At ffau y wiber heb un braw, 
Estyna'i law yn ddehau. 


Ni ddrygant, ni ddifethant chwaith, 
Ym mynydd maith sancteiddrwydd, 

Llawn fydd y ddaear er eì rhwysg, 
Byth mwy o ddysg yr Arglwydd. 


Ac yn y dyddiau hafaidd hyn, 
Saif gwreiddyn Jesse'n arwydd; 
A bydd i'r bobloedd drwy holl gred, 
Yn arwydd nodded beunydd. 


| 
| 

Ag ef yr ymgais pawb a’r g’oedd, 
Sef holl genhedloedd daear ; 

Ei orphwys le’n ogoniant fydd, 
A chanu rhydd yn llafar. 


Y faniar godir ym mhob gwlad, 
Daw'r sanctaidd had tu ag adreu, 
O bedair congl daear lawr, 
Daw tyrfa fawr i'r goleu. 


Fe chwytha'r Duwdod 'nawr a'i wynt, 
Bydd ryfedd hynt yr afon ; 

Fe roddir ergyd iddi hi, 
Nes sychu'i dyfroedd dyfnion. 


Bydd hon yn brif-ffordd Brenhin nef, 
I'w bobl ef i'w cherdded ; 

Hwy ddont yn lluoedd yn ei law 
O'r gwledydd draw i'w gwared. 


Y CRWYDRYN. 
CYF. O BURNS. 


Yr awelon rhewllyd chwythent, 
Deuai'r eira mân i lawr, 

Yn eu gwisgoedd gwynion gwelid, 
Yr holl fryniau pell yn awr ; 

Daeth y gauaf yn ei 'stormydd 
Geirwon enbyd drosof fi, 

Er pan mae y crwydryn bychan, 
Gwedi myn'd o'n hardal ni. 


Ym mhob gwlad lle mae y crwydryn, 
I bob lle yr â ar hynt, 

Boed y nef yn warcheidwadaeth 
Iddo yn y 'storm a'r gwynt; 

Doed yn ol y'ngwên rhagluniaeth, 
O ardaloedd pella'r byd, 

'Rwy'n hiraethu'n fawr am dano, 
Pa'm y mae yn aros cyd ? 


Y mae'r coed yn awr yn noethion 
Ond yn fuan iawn daw'r haf, 
Pan eu gwelir oll yn ddeiliog, 
Yn eu mentyll gwyrddion braf: 
Y mae'r adar 'nawr yn cwyno, 
Gwŷrant oll eu penau lawr, 
Ond daw'r adeg yn dra buan, 
Pan gyd-ganant gyd â'r wawr. 


Fe ddaw'r blodau oll i fynu, 
Yn eu lliwiau tegaidd llon, 
Fe ddaw dydd a ddyd lawenydd, 
Ar ol tristwch dan fy mron ; 
Fe ddaw'r crwydryn tu ag adref, 
Daw o'i deithiau meithion 'nol, 
Caf ei wasgu yn fy mynwes, 
A'i gusanu gôl yng nghôl. 

BUGEIL-GAN. 


CYF. O KIRKE WHITE. 


Tyrd Anna! tyr'd, mae'r boreu wawr, 
Yn torri ar y bryn; 

Mi welaf fry linellau'r dydd, 
Yn byst disgleir-wych gwyn. 


Tyr'd i'r llannerchau gwlithog draw, 
Lle nytha'r hedydd llon ; 

. I'w gwel'd yn ymddyrchafu fry, 

A chlywed caniad hon. 


Mae natur yn ei gwisgoedd cain, 
Xn croesaw gwawr y dydd ; 

Mae'r blodau'n chwerthin ym mhob man, 
Aroglau hyfryd sydd. 


Tyr'd Anna, tyr'd, mae'r golau mawr, 
Uwch ben mynyddau'r wlad ; 
Mae'r diadelloedd ar y rhôs,— 
O tyr'd fy ngeneth fad, 


Mae'n bryd i'w harail lawr i'r ddôl 
Feillionog wyrdd-las don ; 
Cant borfa welltog iraidd flas, 

O fewn terfynau hon. 


Pan font yn pori,—awn i'r cudd, 
Dan gangau'r dderwen fawr ; 
Ac yno dan y deiliog bren, 
Ni a eisteddwn lawr. 


Cawn yno wrando peraidd gån, 
Y fronfraith ar y llwyn ; 

Yn ei hamrywiol dônau pêr, 
A'i holl alawon mwyn. 


Cawn rodio glan yr afon glaer, 
Ymlithra gyd a'r ddôl ; 

Cawn ymlid pob gofidiau ffwrdd, 
Heb edrych yn ein hol. 


Cawn wel'd cymmylau'r wybren fry, 
'N gerbydau gorwych glân ; 

Yn hwylio'u ffordd trwy'r awyr faith, 
Gan araf fyn'd ym mla'n. 


Tyr'd Anna, tyr'd, mae'r ceiliog coch, 
Prif gantor tir y glyn ; 

Er's orig gwedi dechreu cân, 
Trwy yr ardaloedd hyn. 


Tyr'd Anna, tyr'd a'th bîb,—chwyth 
Hyfryd donau mwyn ; 

A minnau fy chwibannog bêr 
Ei thonau,—a wnaf ddwyn. 


Pan fyddo'r haul ar hanner dydd, 
A'i wres yn gadarn iawn ; 
3T 

Mae cysgod yn y weirglodd draw, 
Ac yno ni â awn. 


Cyd-eiliwn felus donau pêr, 
Dyrchafwn ddwyfol gån ; 

I'r un trag'wyddol, Frenhin mawr, 
Mewn Psalmau sanctaidd glân. 


Daw'r adsain 'nol ar don y gwynt, 
Fel o gyssegrfa'r nef ; 

Ni beidiwn,—ni ddistewn â'n cân, 
Ac a'i haddolwn ef. 


Pan y dyneso hŵyr y dydd, 
A darfod twrf y glyn ; 
Distawrwydd yn ymdaenu dros, 
Yr holl ardaloedd hyn ; 


Y praidd gynhullwn oll ynghyd,— 
O'r gwastad-dir, ni awn ; 

Ac ar y rhosdir yn yr hwyr, 
Addoli Duw a wnawn. 


Tyr'd Anna, tyr'd, mae'r dydd o'n blaen, 
Fe dderfydd dyddiau'r llawr ; 

Y foru, dichon i ni fod 
Yn nhrag'wyddoldeb mawr. 


PUTTAIN Y DIARHEBION. 


A mi yn ffenestr fy nhŷ, 
Trwy'r dellt yn edrych ma's ; 

Ym mysg y ffyliaid, lawer iawn, 
Canfyddwn lengcyn glas. 


'Roedd hwn ym mhlith yr ie'nctyd rai, 
Yn ddynyn ieuangc iawn, 

Heb ddeall ganddo yn ei ben, 
Ond ffoledd ynddo'n llawn. 


Ar hyd yr heol elai 'mlaen 
At drigfa'r buttain hy'; 

Efe a âi ar hyd y ffordd, 
Arweiniai tu a'i thŷ. 


'Roedd yn y cyfnos gyd a'r hwyr, 
*A'r nos yn dywell ddu ; 

Ac wele fenyw'n d'od i gwrdd 
Ag ef i maes o'i thŷ. 


Ymddugiad puttain oedd gan hon, 
Siaradus ym mhob llan ; 

Ei thraed ni safent yn ei thŷ, 
Ond gwibio i bob man. 


Hi safai weithiau wrth y drws, 
Bryd arall draw 'roedd hon ; 

Ar hyd heolydd mawr y dref, 
Yn gwenu 'r bawb yn llon. 


Y buttain 'maflodd yn y ffol, 
Ac a'i cusanodd ef ; 

Ag wyneb digywilydd iawn, 
Y dyrchai hi ei llef. 


“Roedd arnaf fi aberthau hedd, 
A'r dydd dedwyddol hwn ; 
Yr addunedau wneuthum gynt, 
Gyweiriais heddyw'n grwn. 


Am hynny allan daethum 'nawr, 
I gwrddyd a thydi ; 

A chwilio am dy wyneb llon,— 
Ce's afael ynot ti. 


'Rwy' gwedi trwsio'm gwely'n hardd, 
A llenni gwych eu gwawr, 

'Nghyd â llieiniau gwlad yr Aipht, 
Ac â'i cherfiadau mawr. 


Fy ngwely a fwgderthais i 
A myrr,—arogla'n bêr ; 

Ac & synamon, hyfryd yw, 
Pereiddiaf dan y ser. 


Tyr'd, moes i ni ymlenwi 'nawr, 
O garu hyd b'oi'n ddydd ; 

Ac ymhyfrydwn drwy y nos, 
Mewn cariad swynol rhydd. 


Fy ngŵr nid ydyw gartref ddim, 
Aeth ymaith i ffordd bell ; 
Ac arian ddigon yn ei law, 
A gymm'rodd ef o'i gell. 


Mae dyfroedd lledrad fel y mel, 
Tyr'd ŷf o honynt 'nawr ; 

Mae bara cudd yn beraidd iawn, 
Ti hoffi ef yn fawr.” 


A'i haml eiriau hi a'i troes, 
Can's têg siaradai hon ; 

Mewn gweniaith y cymhellodd ef,— 
Canlynodd hi yn llon. 


Y llangc ei dilyn wnaeth ar frys, 
Fel ych yn myn'd i'w ladd ; 

Fel ynfyd tu a'r cyffion draw, 
I'w gospi yn ei radd. 


O! druan, daw y saeth lem fain, 
A hon a'i dryllia ef; 

Can's fel aderyn y mae'n myn'd, 
Yn glau i fagl gref. 


Mae gwedi cwympo llawer mil 
Yn archolledig iawn ; 

Gwŷr grymmus lawer laddodd hi, 
A'i swynol, ddenol ddawn. 


Ffordd fawr i uffern yw ei thy, 
Yn disgyn lawr j'r ffos ; 


I 'stefyll dyfnion angau mawr, 
Lle mae y fythol nos. 


Mae'r rhai sydd yno'n feirw oll, 
Heb olau gwawr y dydd ; 

Ac yn nyfnderau uffern fawr, 
Eu trigfan hwy a fydd. 


O! gwrando arnaf fi, fy mab, 
Clust-ymwrandawa ’nawr ; 

A nwydau'th natur, ffrwyna hwy, 
Rhag myn'd i'r tramgwydd mawr. 


Mae'i thafod yn diferu mel, 
Fel diliau fyddai'n llawn ; 

Mae'i genau'n llyfnach, llyfnach yw 
Na'r olew gorau gawn. 


Ond chwerw fydd ei diwedd hi, 
Fel wermod chwerwaf drwyth ; 
Y cleddyf deu-fin a'i tyr hi, 
Pan delir iddi'r pwyth. 


Ei thraed hi a ddisgynant draw, 
I angau cyn bo hir ; 

A'i cherdded hi orphena, och ! 
Yn uffern—mae yn wir. 


Gan hynny, 'r awrhon, O chwi blant, 
Gwrandewch drwy barthau'r llawr ; 
Ac na 'madewch a'm geiriau i, 
Tra f'och, O clywch fi 'nawr. 


Eich ffyrdd, eich ffyrdd, gwnewch gadw 
Ym mhell oddi wrthi hi, ['mhell, 
Ac na neshewch at ddrws ei thŷ, 
Ond draw ymgedwch chwi. 


Os dilyn wnewch y buttain fawr, 
Eich diwedd aethus ddaw ; 

Mawr fydd eich ochain, mawr eich cri,— 
Mae melldith Duw ger llaw. 


DUW YN OBAITH, 


Gobaith a chadernid Israel, 
Trwy bob oesau ydyw'r Ion, 
Hyd derfynau eitha'r ddaear, 
Am ei allu y mae son; 
Fe wasgara y goleuni, 
Trwy dywyllwch hanner nos, 
Ac a wna'r tymhestloedd beidio, 
Ar hyd ffyrdd a llwybrau'r Gro's. 


Pan y byddo'i'n gyfyng cyfyng, 
Yn nyffrynoedd Achor draw, 

Pan y byddo blin wasgfeuon, 
Yn dylenwi ar bob llaw ; 

Torra gwawr o du y Nefoedd, 
Breichiau ddodir dan y gwan, 

Ac o'r dyfnder mawr arswydus, 
Cyfyd Duw ei blant i'r lan. 


‘Bu rhyw dywydd garw enbyd 
Gynt, ar blant yr arfaeth fawr, 
Bu eu cyfyngderau'n gelyd, 
Yn anialwch garw'r llawr ; 
Ond pan alwent ar y Nefoedd, 
Mewn ymbiliau taerion prudd, 
Ior agorai eu carcharau, 
Gan eu gollwng hwy yn rhydd. 


Pan ddaeth Duw o'i hen 'stafelloedd, 
Yn ei gerbyd dyfrllyd mawr, 
I ddinystrio yr anwiriaid, 
Trwy daleithiau maith y llawr ; 
Gwelwyd haulwen fry yn boddi, 
Yn yr wybren ehang faith, 
Gwelwyd daear yn ysgogi, 
O fewn cylch y llifddw'r llaith. 


Ond y Duwdod ydoedd gobaith, 
Noe a'i deulu yn yr arch, 
Credai mewn addewid rymmus, 
Mewn rhyw dduwiol rhyfedd barch; 
Dyfod wnaeth i maes o'r llifddwr, 
Cafodd ddaear dan ei dra'd, 
Ei obeithion oll gyflawnwyd, 
Yn ei alluoccaf Dad. 


Gwelaf Abra'm draw yn crwydro, 
'N croesi yr Euphrates fawr, 
Bu yn estron am ei dymmor, 
Profodd chwerwderau'r llawr ; 
Ond gobeithiodd yn ei Arglwydd, 
Cafodd ddinas dêg i'w ran, 
Dyrchodd yn y tir anfarwol, 
Mewn gogoniant, ben i'r Jan. 


O wastadedd Mamre brydferth, 

Ffoi wnae Jacob ieuangc ffwrdd, 
Ni feddyliodd ar ei deithiau, 

Am y chwerwder Udeuai i’ gwrdd ; 
Ond pan gysgodd yn y fangre, 

Agor wnaeth amrantau'r Nef, 
Yn gysurus tu a'r dwyrain, 

Gan obeithio elai ef. 


Daeth yn ol o Badan-aram, 
O dan wenau nefol wawr, 
Pob arwyddion yn cyd-ddangos 
Duw yn bleidiwr iddo ’nawr ; 
Tu â glan yr afon loyw, 
Ca'dd y fendith lawn a gwiw, 
Ac mae son am dano heddyw, 
Fel gorchfygwr gyd & Duw. 


Pan yn gyfyng ar y llwythau, 
Tu â glan yr Aiphtaidd for, 


Yng ngherbydau iachawdwriaeth, 
I'w gwaredu, deuai Ior ; 
Marchog wnaeth drwy'r tonau geirwon, 
Dygodd hwynt i'r oror draw, 
Seiniau moliant a chlodforedd, 
Glywid yno ar bob llaw. , 


Bu blynyddau mawr caethiwed 
Llwythau Duw, yn feithion iawn, 
Yf'sant yno gwppaneidiau 
O ryw chwerwderau llawn ; 
Hen delynau gwiw Caersalem, 
Ar yr helyg ro'ent yn awr, 
Cof am Sïon wnae i'w dagrau, 
Syrthio yn bistyllau lawr. 


Ond yn wyneb pob caledi, 
Duw sy'n obaith in' o hyd, 
Gwna i'r dorau pres ymagor, 
Dryllia folltau cryfa'r byd ; 
Gwastadha fynyddoedd uchel, 
Dyfnion bantau gwyd i'r lan, 
Prif-ffordd wna mewn anial-diroedd, 
I'r pererin eiddil, gwan. 


Yng ngwastadedd Dura gwelwyd, 
Ffwrnes danllyd enbyd iawn, 
Yno gwelwyd teyrn Chaldea, 
'N orwyllt mewn digllonedd llawn ; 
Yno gwelwyd llangciau'r gaethglud, 
Yn yr eirias poethlyd sawr, 
Yno gwelwyd mewn rhyw syndod, 
Eu gwarediad rhyfedd mawr. 


Beth dâl siarad? Beth dâl d'wedyd î— 
Yn y dyfroedd mawr a'r tân, 
Ym mhob cyfyngderau mawrion, 
Fe ddaw'r Duwdod mawr y'mla'n ; 
Fe achuba hyd yr eithaf, 
Fe wna ddwyn y sanctaidd had, 
Drwy holl dd'rysni yr anialwch, 
Nes eu dwyn i'r nefol wlad. 


Er i'r gwan i gael ei fwrw, 
I ryw hen ddyfnderau maith, 
Lawr i foroedd a gwaelodion 
T'wyllion y llifeiriaint llaith ; 
Er i'r llanw'i amgylchynu,— 
Tonau mawr a dyfroedd Ior, 
Agor safn fawr a'i lyngcu, 
I waelodion dyfnion mor ; 


Er i'r dyfroedd ei amgylchu 
Hyd yr enaid—gwasgfa fawr, 
Er ei adael iddo'i hunan, 
Heb oleuni teg y wawr ; 
Er i'r dyfnder ddu'd o'i amgylch, 
Er i'w ben fod yn yr hesg, 

Duw yn rhwymyn ei drugaredd, 
Gyfyd ben y gwan ar llesg. 


Er i'r gwan o uchder ddisgyn, 
Hyd i odre'r bryniau draw, 
A'i amgylchu gan ofidiau, 
Tramgwyddiadau ar bob llaw ; 
Fr i'r ddaear a'i throsolion, 
Fod o'i amgylch ddydd a nos, 
Dygir ef gan Obaith Israel, 
I gym'dogaeth dêg y Gro's. 


Mae ein clustiau wedi clywed, 
Mae ein tadau gwych eu moes, 
Gwedi adrodd yn ehelaeth, 
Ei orchestion ym mhob oes ; 
Y gweithredoedd mawr ofnadwy, 
Yn eu dyddiau wnaed gan Dduw, 
A chyn hynny yn y cynfyd, 
Rhyfedd wyrthiau, nefol ryw. 


Paid a digio wrthyf, Arglwydd, 
Mae fy holl ymddiried i, 

Yng nghadernid dy gyfammod, 
A'th addewid rymmus di ; 

Wrth dy orsedd y disgwyliaf, 
Trof olygon tu a'r Nen, 

Fy ngobeithion oll a ddeuant, 
Yn amseroedd Duw i ben. 


GWAGEDD YW Y CWBL. 


Nid yw'r doldir gwyrdd meillionnog, 
Na godidog lennyrch llon, 

Na'r glas-fryniau heirdd eu lliwiau, 
Gorau fanau'r ddaear hon ; 

Ond gwrthddrychau a ddiflannant, 
I ddarfodiant oll i gyd, 

Pan fo natur yn ymollwng, 


Yng nghyfwng-drangc mawr y byd. 


Er i'r llygaid llon i edrych, 
Fry i entrych wybren faith, 
Canfod rhyfeddodau mawrion, 
A dirgelion yn y daith ; 
Lledir mentyll dû caddugol, 
Yn drag'wyddol drostynt hwy, 
Diffydd golau y canhwyllau, 
Darfod wna'u pelydrau mwy. 


Mae dinasoedd mawr godidog, 
A blodeuog wedi bod, 
Beirddion lawer a ganasant, 
Ac a roisant iddynt glod ; 
'Roedd eu temlau a'u colofnau, 
'N rhyfeddodau'r oesau gynt, 
Can eu gwychder a'u huchelder, 
Yn eu hamser hafaidd hynt. 

Babel fawr ar lan yr afon, 
Oedd yn goron gwledydd mawr, 
Teml Belus dduw ffuantus, 
Oedd olygus iawn yn awr; 
'Roedd ei chaerau oll a'i thŷrau 
Ar eu seiliau cedyrn iawn, 
Ymddigonai mewn pob moethau, 
A'i phleserau oe'nt yn llawn. 


Ninif boblog annhrugarog, 
Lidiog iawn wrth blant y Nef, 
Lle preswyliai meibion Assur, 
Ydoedd gadarn iawn a chref ; 
Darostyngodd hon deyrnasoedd, 
A gorchfygodd luoedd llon, 
Nes arswydai cenhedlaethau, 
Parthau pell y ddaear hon. 


Rhufain hithau fu'n flodeuog, 
Ac yn enwog yn ei dydd, 
Hi ddymchwelai lywodraethau, 
A tharawai fronau'n brudd ; 
'Roedd ei mawredd a'i chlodforedd, 
A'i hanrhydedd helaeth hi, 
Gwedi cyrhaedd i daleithiau, 
Ym'lau pella'n daear ni. 


Fe fu Salem c'uwch a'r wybren, 

Haulwen oedd i Ganaan wiw, 
Lle clodforai y cantorion, 

A gwyryfon Judah Dduw ; 
Israel Duw a seinient yma, 

Eu Hosanna yn ddidawl, 
Lonned oeddynt y cantorion, 

A'r cerddorion wrth roi mawl. 


Ond yn awr maent gwedi syrthio, 
A dadfeilio hyd y llawr, 
Galar-wisgoedd sydd am danynt, 
Mwy nid ydynt ddim yn fawr ;* 
Yn eu hadfail y preswyliant, 
Ac y llammânt ddieifl dû, 
Dylluanod llwyd a chathod, 
Pob bwystfilod s'yno'n llu. 


Yn yr enwog heirdd balasau, 
Yr ymlecha dreigiau 'nawr, 
Ac mae'r gerddi glwys rhagorol, 
Heb flodeuyn i roi sawr ; 

Mae'r trigolion gwedi meirw, 
Peidiant y brenhinoedd fod, 

Mae pob genau gwedi cauad, 
Ac nid oes a gana'u clod. 


Fe fu Alexander wrol, 
Yn dra nerthol yn ei ddydd, 
Caisar yntau a orchfygai, 
T'rawai lawer bron yn brudd ; 

Pompey Fawr oedd lywydd enwog, 
A chalonnog yn y gâd, 
Dewrion goll'sant eu bywydau, 
' Dros hen freinniau hoff eu gwlad. 


Ond i'r gweryd diangasant, 
A gwywasant yn y bedd, 
Mae eu cyrph 'nawr gwedi llygru, 
'Does ond hynny ddim o'u gwedd ; 
Ni arswydir mo'u piccellau, 
Na'u cleddyfau gloyw llym, 
Darfu'r mawredd a'r anrhydedd, 
Darfu'r bonedd, darfu'r grym. 


Y mae cyfoeth yn diengyd, 

Y mae hawddfyd yn myn'd draw, 
Y mae pob peth sydd weledig, 

Yn siommedig ar bob llaw ; 
Lliwus teg rosynau Saron, 

A hyfrydion feillion dôl, 
Mewn munudyn gollant degwch, 

A thirionwch na ddaw 'nol. 


Ddoe yr oe'm yn blantos bychain, 
Draw yn llefain wrth y nant, 
Yn crechwenu fel un teulu, 
Gan garlammu tu a'r pant; 


Ond 'ry'm heddy'n llwyd ein gruddiau, 


Dadfeiliadau yn ein gwedd, 
Ac y foru fe'n trosglwyddir,— 
Fe'n carcherir yn y bedd. 


Er bod pob peth yma'n darfod, 
Twyll a malldod is y rhod, 

Er ein siommi mewn gwrthrychau,— 
Duw y duwiau 'run erio'd ; 

Y mae'n graig, yn dŵr, yn noddfa, 
Y mae'n ymddiffynfa gref, 

Estyn gymmorth o'r uchelder, 

. Gwrendy Bader gwan, a'i lef. 


Er nad ydyw'r byd ond gwagedd, 
Sŵn oferedd daear faith, 

Er ei fod yn drallodedig, 
A siommedig yn ei waith ; 

Y mae Duw a'i addewidion, 
Yn gysuron in' o hyd, 

Daliant yn nymchweliad natur, 
Pan y llosgir hyn o fyd. 


GRIDDFANAU YR ARDD. 


Mi gofiaf byth y Person hardd, 

Fu mewn gwasgfeuon yn yr ardd, 
Yn yfed cwppan llawn ; 

O ! 'roedd y "storom hon yn fawr, 

A'r t'wyllwch heb oleuni gwawr, 
Roedd yn ofnadwy iawn. 

Fe’i gwelwyd ef gan Esay draw, 
Yn dal y dyfroedd yn ei Jaw, 

Mewn ardderchowgrwydd glân ; 
Ond yn yr ardd, oedd wael ei wedd, 
Yn dechreu teimlo min y cledd, 

A fflam y ffwrnes dân. 


Mewn gardd y caed y codwm mawr, 
Pan syrthiodd dyn a'i had i lawr, 

I ryw ddyfnderoedd pell ; 
Mewn gardd dechreuodd Iesu gwiw, 
I dalu gofyniadau Duw, 

I ni gael gwlad sydd well. 


Dros Cedron aeth yng ngwŷll y nos, 
Er cwrddyd a chenhadau'r Gro's, 
A dechreu ar ei waith ; 
Rhoes weddiau taerion tu a'r Nef, 
Mewn dagrau ac wylofus lef, 
Nefolaidd oedd ei iaith. 


Yn ddyfal, dyfal dyrchai lef, 
Mewn ing at Dduw ei Dad o'r Nef, 
Gan syrthio ar y llawr ; 
Mewn llefain cryf a dagrau llaith, 
Y dyrchai fendigedig iaith, 
Am gael goleuni'r wawr, 


“Os yw yn bosib', O fy Nhad, 
Boed it’ o'th fendigedig rad, 
I droi y cwppan draw ; 
Ond etto, nid f'ewyllys i, 
Ond dy ewyllys sanctaidd di, 
A wneler, doed a ddaw.” 


O ! 'roedd yn galed y pryd hyn, 

Ar D'wysog hedd pan ydoedd yn 
Ngwasgfeuon blin yr ardd ; 

Y chwŷs yn waedlyd ddeuai lawr, 

Yn ddiferynau trymion mawr, 
Dros ei wynebpryd hardd. 


Ar noswaith oer a rhewllyd iawn, 

Yr oedd y tonau'n d'od yn llawn, 
Dylenwent fel y môr ; 

Ond Iesu oedd yn wâr fel oeu, 

Er cymmaint oedd ei gur a'i boen, 
Oblegid saethau'r Ior. 


Ym mlaen doe tyrfa'r gwacwffyn, 
A'r bradwr Judas gyd & hyn, 

A'i roi mewn dalfa wnaed ; 
Ffodd y disgyblion yn y man, 
Gan adael Iesu mawr i'w ran, 

Yng nghanol chwŷs a gwaed. 


DAGRAU BABILON. 


Ar lan Euphrates ddofn fawr, 
Eisteddai plant y gaethglud lawr ; 

Rhoent heibio'r cerddi mwyn a'r gân, 
Ac wylent am Gaersalem lân. 


Nid oedd ond prudd-der dwys i'r fron, 
Dim cysur feddai'r ddaear hon ; 

Ym mhell, ym mhell o dir eu gwlad, 
Ac o gynteddau tŷ eu Tad. 


Yr hen delynau yma’ thraw, 

Yng nghrog a welid ar bob llaw ; 

A Judah mewn cyfyngder mawr, 
Dan gwmmwl dû heb argoel gwawr. 


Dim yspryd ynddynt hwy nid oedd, 
I swnio cerddi Ion ar g'oedd ; 

Pan gofient Sion dinas Duw, 
Llesmeirient dan eu poen a'u briw. 


Dieithriol oedd y wlad a'r fro, 
Caersalem wiw oedd yn eu co’ ; 
Hiraethent am gael myn'd yn ol, 
Yn llaw eu Tad, ac yn ei gôl. 


Y BLODEUYN GWYWEDIG. 


Pan oeddwn ar fy nhaith ryw ddydd, 
Yn brudd gan feddwl gwan ; 

Heb synied beth a ddeuai im', 
Na gwybod dim o'm rhan. 


'Roedd natur yn ei rhywiau oll, 
Yn ddigoll ar ei gwên ; 

Y coedydd mawr a'r llysiau mân, 
Yn datgan clod eu Rhen. 


Yr ednod gwâr oe'nt yn y wig, 
Yn ddiddig bob yr un ; 

Yn seinio'n uchel glodydd Ner, 
Yn seinber a chyttun. 


Ymdynnu yn y blaen wnawn i, 
Er rhi'r gwrthddrychau oll ; 
Rhaid, cyn cyrhaeddyd pen y daith, 
Ro'i camrau maith digoll. 


Yn ol rhyw fwystfil o fy mla'n, 
Heb rân 'roedd blodyn gwyw, 

Unwaith a fu yn deg a hardd, 
Yn llennyrch gardd fy Nuw. 


'Roedd 'nawr yn wyw, ac yn y llwch, 
Heb degwch yn ei bryd ; 

Y crymman llym, ei dorri wnaeth, 
A'i harddwch aeth o'r byd. 


Pa beth yw dyn ond blodyn gwan, 
Sy' nawr mewn rhan yn hardd ; 
Ym mhlith y blodau eraill sy' 
Yn tyfu yn yr ardd ? 

Mae heddyw'n llon a theg ei bryd, 
Hyfrydol yw ei wedd ; 

Ymedy foru—trist yr awr, 
Pan êl i lawr i'r bedd. 


Y llengcyn cryf, a'r wyryf lon, 
O dan y fron gânt friw ; 

Ac heb rybuddion maith a hir, 
Cânt fyn'd o dir y byw. 


Y llygaid goleu t’wyllu. wnan’, 
A'r gruddiau glân yn awr 

A fyddant welw yn ddigel, 
Pan ddel y ddyrnod fawr. 


O ! 'r olwg brudd sydd yn y bedd, 
Agweddau heb ddim rhi’; 

Nac eled hyn byth, byth o'n co', 
Mai yno byddwn ni. 


CAN GENHADOL. 


Y mae llennyrch penna'r ddaear, 
Dan fantellau t'wyllwch dû, 

Y mae gwledydd a thaleithiau, 
A dynolion aml lu, 

Yng nghadwynau cedyrn pechod, 
Heb oleuni nefol wawr, 

Ac heb glywed am y gongcwest, 
Ryfedd gaed drwy Iesu mawr. 


Y mae Affric draw mewn t'wyllwch, 
Lle preswylia teulu Ham, 
Ac mae Asia fras ei broydd, 
Trwy yr oesau yn cael cam ; 
Y mae India fawr gyfoethog, 
Dan y caddug dû o hyd, 
Ac mae China yn y gadwyn, 
Och ! drueni mawr y byd. 


Torr-calonnus ydyw gweled, 
Tŷrau temlau hyd y nen, 

Lle mae duwiau mân disylwedd, 
Gwedi'u dyrchu ' fod yn ben ; 

Ior y nefoedd heb ei 'nabod, 
Trwy yr holl ororau draw, 

Ac eilunod gwag mewn urddas, 
Gan y werin ar bob llaw. 


Beth yw'r gerddi llawn o flodau, 
A'r rhosynau tecca’u lliw î 

Beth yw'r gwigoedd deiliog hoffus, 
A'r llysieuau per a gwiw î 

Y mae hardd wrthddrychau natur, 
Yn diengyd oll o'r bron, 

Ac yn fuan iawn diflauna, 
Tegwch mwya'r ddaear hon. 


Ond er bod tylwythau'r ddaear, 
Gwedi cael eu gadael cy'd, 

Yn y cymydd duon tywyll, 
Heb oleuni haulwen glud ; 
Y mae gwawr yn awr yn torri, 
Ar gyffiniau'r dwyrain draw, 
Cilio wna'r cymmylau duon, 
Ac mae haf ym mron ger llaw. 


Mae 'madroddion prophwydoliaeth, 
Yn mynegu'n eglur iawn, 

Daw rhyw filoedd maith o'r tiroedd, 
Daw'r cenhedloedd oll yn llawn ; 

Ymherawdwyr a brenhinoedd, 
Pendefigion oll o'r bron, 

Dro'nt wynebau tu a Sïon, 
Er preswylio byth yn hon. 


Tery Duw'r Euphrates gadarn, 
Sych ei dyfroedd dyfnion hi, 
Trwyddi'n droedsych daw rhyw luoedd, 
Bloeddiant gongcwest Calfari ; 
Rhai o Basan bell ddont adref, 
Eraill o ddyfnderau'r môr, 
Ym mhellderau tir Assyria, 
Uchel genir clodydd Ior. 


Yn y cynnwrf mawr sy'n nesu, 
Pan lewyrcho'r hyfryd ddydd, 
Llwythau Israel hen ollyngir, 
O'u cadwynau mawr yn rhydd ; 
Seinia broydd Palestina, 
Etto gan ganiadau gwiw, 
Ar hyd foelydd mynydd Liban, 
Rhoir y mawl i gyd i Dduw. 


Baniar falch yr hen Fahomed, 
O'i huchelion ddaw i lawr, 
Siglir holl golofnau'i deyrnas, 
Gan Efengyl Iesu mawr; 
Hithau, Rhufain rudd-goch waedlyd, 
Ga gwppanaid chwerw iawn, 
Gwesgir iddi yn ei gofwy, 
Phioleidiau llidiog llawn. 


Llwydded Duw ei wiw genhadon, 
Sydd ym mharthau pell y byd, 
Rhoed ei Yspryd, rhoed ei ddoniau, 
A chynnalied hwynt o hyd ; 
Boed yr had a heuir ganddynt, 
Etto'n dwyn rhyw gynnyrch mawr, 
Boed i'r nos a'i diiwch gilio, 
Rhag pelydron llon y wawr. 


CWYN Y NEGRO. 
CYF. O COWPER, 
Llusgwyd fi drwy drais creuloniaid, 
O hen gaerau'm cartref draw, 
Gorfod gadael goror Affrig, 
A'i mwynderau ar bob llaw ; 


Ac er mwyn cynnyddu golud 
Gwlad estronol, hwyliwyd fi 

Dros y tonau mawr trochionnog,— 
Dyna ran o'm tynghed i. 


Dynion gwynion o'r Amerig 

A'm prynasant yn fy ngwlad ,— 
Dynion gwynion o'r Amerig 

A'm gwerthasant,—mi a'm tad ! 
Llawer gwaith yr aur a rifwyd, 

Pan fasnachid Andy brudd— 
Ond er fy nghaethiwed caled, 

Mae fy meddwl etto'n rhydd. 


Mae fy meddwl heb un gadwyn, 
Ac 'rwy'n gofyn 'nawr i chwi, 
Americiaid, p'le mae'ch hawliau, 
'Roi caethiwed arnaf fi ? 
P'le mae'ch hawliau i'm fflangellu ? 
P'le mae'ch hawliau yn fy ngwaith, 
Yn fy chwŷs, a'm gwaed diferol, 
Trwy yr holl flynyddoedd maith ? 


Nid yw gwallt f'o'n grych-gydynnog, 
Nid yw croen f’o’n ddŵ neu wyn, 
Yn diddymmu hawliau natur, 
Yn ei chreaduriaid hyn ; 
Gall cydynau gwallt amrywio, 
Crwyn i fod yn wyn neu'n dda, 
Ond mewn dyn mae serch a theimlad 
Anian blannwyd oddi fry. 


Pa'm gwnaeth Duw'n y greadigaeth, 
Y planhigyn gorthrwm hwn, 

Sydd yn toddi mer ein hesgyrn— 
Sy'n ein llethu dan y pwn î 

Ein hoch'neidiau ydyw'r awyr, 
Sydd yn cadw hwn yn fyw ; 

Ffrydiau dagrau ydyw'r dyfroedd, 
A'i haeddfeda— Gristion clyw. 


Chwŷs y Negro ydyw'r achles— 
Gosteg—chwi greuloniaid 'nawr,— 
Y mae'n hyfryd i chwi eistedd 
Wrth eich byrddau llawnion mawr ; 
Ond ni wyddoch rif y cefnau, 
Archolledig gyd a'r gwaith, 
O bar'ttoi y gorsen i chwi 
Gael y fath fwynderau maith ? 


A oes un, fel dwedwch weithiau 
Wrthym, yn teyrnasu fry, 

Arglwydd holl arglwyddi'r bydoedd, 
Duw y duwiau, fu a sy ? 

Oes gorchymyn Duw yr orsedd 
Fendigedig, gennych chwi, 

I farchnatta'r ddynol natur, 
Fel y gwnewch chwi & nyni ? 

Am unwaith gofynwch iddo, 
Ai eich fflangell g'lymmog chwi, 
Sy'n archolli'r cefnau noethion, 
Nes bo'r gwaed yn ffrydio'n lli'— 
Ai y pigau dur a'r tâìnwydd— 
Ai'r cadwyni trymion mawr, 
Sydd yn llethu corph ac yspryd, 
Gan eu gwasgu'n is na'r llawr ? 


Am unwaith gofynwch iddo, 
Ai cogyrnau'n gwasgu'r gwaed— 
Ai rhwymynau heiyrn cadwynnog, 
Am y dwylaw, am y traed— 
Ydyw'r moddion sydd yn addas 
At blant dynion is y nef, 
'Nol ei feddwl a'i ewyllys 
Fendigedig nefol ef ? 


Gosteg rhoddwch ! Mae Duw'n atteb! 


Erglyw, nef, a daear faith ! 
Erglywch bobloedd yr holl ddaear, 
Pob ymadrodd a phob iaith ! 


Mewn corwyntoedd, llong-ddrylliadau, 


Cynhyrfiadau'r dyfnfor mawr ; 
Yn y mellt, ac yn y daran, 
Y mae Duw'n llefaru 'nawr. 


Gan rag-wcled holl flinderau, 
Dwys ofidiau teufu Ham, 
Yn eu hingoedd, a'u gwasgfeuon, 
A'u gorthrymder mawr a'u cam ; 
Y mae'r Duwdod gwedi peri 
I elfenau natur—clyw ! 
I gyhoeddi 'n groch yn erbyn 
Creulonderau pob dyn byw. 


Trwy ein gwaed yn Affrig gollwyd, 
Cyn ein gosod dan y iau ; 
Trwy'r gwasgfeuon a brofasom, 
Ag sydd etto yn parhau ; 
Trwy ein loesion, er pan lusgwyd 
Ni i'ch marchnad ddynol chwi ; 
'Ddysgwyd gan yr oll ond prudd-der 
Calon isel,i nyni. 


Na ystyriwch dduon Affrig, 
Fel 'nifeiliaid dan y rhod, 
Heb ryw reswm lawer cryfach, 
Na diiwch crwyn fel unig nod! 
Caethion aur—y mae eich masnach 
Yn cymmylu ‘ch enwau chwi; 
Profwch eich teimladau dynol, 
Cyn y gwadoch rai i ni. 
BOREU HAF. 
O bob golygfa deg ei phryd, 
Mae torriad gwawr foreuol, 


Yn nadblygiadau natur lon 
Yn hyfryd annghydmarol ; 

Y t'wyllwch dû yn cilio draw, 
O flaen cenhadau huan, 

A'r golau'n dod drwy byrth y dydd, 
Yn byst disgleirwych allan. 


Mae bryniau'r dwyrain oll yn aur, 
A'r wybren mewn mawrhydi, 

A llugyrn golau'r nefoedd faith, 
Yn cilio a diffoddi ; 

Y dydd a ddaeth a'i lewyrch llon, 
Ac ymlid mae'r cysgodau, 

A natur a'i croesawa'n fwyn, 
Yn ei haddurnion gorau. 


'R uchedydd ar y rhos-dir draw, 
Ddechreua roddi'r moliant, 

A'r ednod yn holl lwyni'r wig, 
O un i un a ganant; 

Peroriaeth felus ym mhob man, 
A d'rawa ar y clustiau, 

Mewn cydsain gysson y rhont fawl 
I'r Ion mewn hyfryd odlau. 


Awelon pêr ddont dros y fro, 
Gan wasgar mwyn aroglau, 
A haint y nos ymlidir ffwrdd 
Gan awyr iach y borau ; 
Ym mhlith boll lysiau glwys y glyn, 
Ni welir un mewn prudd-der, 
Ond ar eu gwen y maent i gyd, 
Yn croesaw gwawr uchelder. 


O lechwedd gorallt y bryn draw, 
Y clywir cân y ceiliog, 

A llonder natur ym mhob man, 
Arwydda ddiwrnod tesog ; 

Wrth lais y cantor pluog hwn, 
Dihunir gwŷr yr ardal, 

A dryllir holl gadwynau cwsg, 
Ond am y rhai diofal. 


Y bugail welir ar yr allt, 
Yn hwylio'n mlaen ei gamrau, 
Er edrych p'odd y mae ym mhlith, 
Ei amryw ddiadellau ; 
A'r gweithiwr draw ar lwybrau'r ddol, 
Yn myn'd dan fwmial canu, 
Ei bladur ar ei ysgwydd sydd, 
A'i olwg tu ag i fynu. 


Chwibaniad uchel ddaw o'r fron, 
A galwad yn ei chanlyn, 

A'r cŵn a redant oll ar frys, 
Gan gyfarth yn un llinyn ; 

Y troseddedig braidd yn awr, 
Erlidir maes o'r caeau, 

Y rhai a redant oll ar ffrwst 
Yn ol i'w hen drigfannau. 

Dyrchafa'r mŵg i'r entyrch fry, 
Yn hirion heirdd golofnau, 
Arwyddion amlwg a dios, 
' Bod cyffro'n y pabellau ; 
Trwst bywyd y gym'dogaeth â 
Yn brysur 'nawr ar gynnydd, 
A'r golau mawr yn danbaid dros 
Holl lennyrch glwys y gwledydd. 


Gwyryfon glandeg llon y wlad, 
Ddyrchafant eu caniadau, 

Wrth hol y gwartheg blithion gwâr, 
O borfa tir y dolau ; 

Trwst y pladuriau yn y glyn, 
A ddaw gyd a'r awelon, 

A hyfryd ydyw clywed sain, 
Cyd-d'rawiad eu hergydion. 


Yr haul uwch caerau'r dwyrain bell, 
Yn awr fydd gwedi esgyn, 

Fel teyrn mewn cerbyd eur-bryd glân, 
A'r golau mawr yn dilyn ; 

O! Glyw y dydd ! ardderchog yw 
Ei yrfa'n yr eithafion,— 

Hyd fydoedd myrddiwn maith diri', 
Yn taflu ei belydron. 


Y meusydd cnydiog ar bob llaw, 
Ysgydwant fel y goedwig, 

Y ceirch, a'r haidd, yn donau sy 
A'r gwenith tew melyn-frig ; 
Arwyddion bendith ym mhob man, 
A gwenau'r Hollalluog ; 
Cael hinon dirion deg a wna, 
Ydlanau llawn cyforiog. 


SEREN JACOB. 


O benau trummau uchel, 
Mynyddoedd Moab draw, 
'Rwy 'n edrych am y golau, 
A yw yn dod ger llaw ; 
Cymmylau'r nos deyrnasant, 
A'r caddug sydd yn fawr, 
'Rwy 'n edrych am oleuni 
Yn nh'wyniad boreu wawr. 


Mae arnaf awydd gweled, 
Y golau tanbaid clir, 
Sy i godi yn y gorwel, 
Uwch ben y sanctaidd dir ; 

Mi ’ gwelaf ef mewn pellder, 
Tu draw i'r bryniau pell, 

Ond daw yn amlwg ddigon, 
Yn yr amserau gwell. 


'Rwy 'n edrych ar y golau, 
Ond nid yw'n agos 'nawr, 
Draw, draw 'rwyf yn ei weled, 

Trwy ryw gysgodau mawr; 
Mi ' gwelaf ef yn dyfod, 

Ond nid yn awr mae 'n dod, 
'Rwy 'n edrych ar ol edrych,— 

Prydferthaf un erio'd. 


Clywch deyrniaid y cenhedloedd, 
Gwrandewch y bobloedd pell, 

Clywch, clywch, trwy dir y dwyrain, 
Fe ddaw amserau gwell ; 

Daw Seren olau ddisglaer, 
O Jacob cyn bo hir, 

Cymmylau'r nos a ffoant, 
Hi ddaw yn olau clir. 


Fe gyfyd teyrnwialen, 
Yn nerth y Duwdod glân, 
O Israel y daw allan, 
A phwy a saif o'i bla'n î 
Hi ddryllia gonglau Moab, 
Gorchfyga'r byd o'r bron, 
Hi lwydda yn ei hymgyrch, 
Dros wyneb daear gron. 


Holl feibion Seth ddinystrir, 
Trwy allu Mab y dyn, 

Ac Edom a feddiennir 
Draw yn ei wlad ei hun ; 

Mynyddoedd Seir berch'nogir, 
Gan alon dig eu gwedd, 

Ac Israel wna rymmusder, 
Trwy gongcwest fawr y cledd. 


'R arglwyddiaeth fawr a roddir, 
I un o Iago draw, 
A hwn deyrnasa'n helaeth, 
Trwy'r gwledydd ar bob llaw ; 
Ei faniar gyhwfana, 
Fe'i dyrchir hi i'r lan, 
Bydd hwn yn Frenhin uchel, 
A'i glodydd ym mhob man. 


'Rwy 'n edrych ar ol edrych, DYDD CALAN. 
I d'wyllwch maith y wlad, 
Er gweled pryd y cyfyd, Ehedeg y mae amser draw, 
Goleuni 'r nefol hâd. Can's prysur iawn ei hynt ; 
Mi gwelaf ef yn codi, Diengyd ei funudau wnant, 


hwai t. 
Mewn rhyw brydferthwch mawr, Fel edyn chwai y gwyn 


Draw, draw, y mae i'w weled,— 
Ym mhell mae golau'r wawr ; 

Mae gwedi gadaw'r tadau gynt 
Yn ystafellau'r glyn ; 

A phatrieirch y foreol oes, 
Fu'n enwog iawn cyn byn. 


Doe'n faban bach y ganed un, 
Mae heddyw'n llwyd ei wedd ; 

Yn hen wr penwyn, eiddil, llesg, 
Bydd foru yn y bedd. 


Ehedeg y mae amser draw, 
Mae'n llyngcu'r oesau 'i gyd ; 

Ni safodd ei olwynion chwyrn, 
Er seiliad mawr y byd. 


Ni glywsom am y cewri fu, 
Yn gadarn yn eu dydd; 

Ond amser a'u dirwynodd hwy, 
I iselderau'r pridd. 


Bu teyrniaid a chongcwerwyr mawr, 
Dan flodau yn eu ho's ; 

Ond amser a'u trosglwyddodd hwy, 
Oll dan gysgodau'r nos. 


Pan enir un munudyn bach, 
Mae'n marw wrth y bru, 
Diflannu wna, a chilio ffwrdd, 

Munudyn arall sy. 


Pan ddel un orig fach i ben, 
Mae'n orig gwedi bod ; 

Un newydd ddaw, na welwyd hi, 
Gan neb o'r blaen erio'd. 


Ehedeg y mae amser draw, 
At oesau meithion fu ; 

Na welsom ni erioed mo'u gwawr, 
Yn t’wynu arnom ni. 


Mae ein blynyddau'n diengyd ffwrdd, 
Mae'n maboed ni ar ol; 

Adeg ein ie'ngctyd difyr aeth, 
Ni ddychwel byth yn ol. 


O awr i awr, o ddydd i ddydd, 
Nes ym i ben ein taith ; 
Oblegid amser rydd ei sêl, 
A therfyn ar ein gwaith. 


Heddyw tywynodd golau gwawr, 
Y flwyddyn newydd hon ; 

Rhoes ergyd marwol byth i'r hen, 
Hi ' claddodd dan y don. 


Eleni etto, fel o'r blaen, 
Bydd newidiadau mawr ; 
Ar amgylchiadau plant y byd, 
Dros wyneb daear lawr. 


Niferi mawr sydd heddyw'n llon, 
A'r gwridoedd ar eu grudd ; 

Cyn pen y flwyddyn byddant oll, 
Yn llwydo yn y pridd. 


Rhyw dyrfa fawr o'r bru a ddaw, 
Fel llygaid llon y dydd ; 

Ac wedi treulio'u tymhor byr, 
Fe'u rhoddir hwy ynghudd. 


Llawenydd mawr a fydd i rai, 
I'r lleill wasgfeuon blin ; 

I rai bydd haf hyfrydol mwyn, 
I'r lleill dymhestlog hin. 


Does neb o honom ni a ŵyr, 
Is wybren faith yn awr ; 

Beth ddaw i'n cwrdd y flwyddyn hon, 
Nyni sydd ar y llawr. 


HYDER JOB. 


Mae fy ngeiriau 'nawr yn werthfawr, 
O! am eu ’sgrifenu oll, 
Dylid hefyd eu hargraphu, 
Fel nad elont byth ar goll ; 
Yn y graig rhaid eu ’sgrifenu, 
Gan eu naddu'n ddyfnion 'nawr, 
Fel y gellir etto ’u gweled, 
Ym mhen myrdd o oesau mawr. 


Er fy mod yn wael yr olwg, 
Yn y 'storom arw hon, 
Nid wyf er fy holl gystuddiau, 
Heb gysuron dan fy mron ; 
Mae melusder gyd a'r wialen, 
'Rwi'n cael eli da i'm briw, 
Ac yng ngwyneb y tymhestloedd, 
Para'n dda i mi mae Duw. 


Mae 'm cyfeillion gwedi'm gadael, 
Collais blant anwylion iawn, 
Tonau gofid a'm bamgylchant, 
Daeth i'm gwppaneidiau llawn ; 
Ce's fy nhaflu i'r gwaelodion, 
Daeth y gauaf ar ol haf, 
Etto mae fy ffydd yn gadarn, 
Yng Nghyfammod hen fy Naf. 


Byw yw Mhrynwr mawr trag’wyddol, 
Trwy bob oesau y mae'n fyw ; 
Gwn ei fod yn ffynnon bywyd,— 
Prynwr anwyl f’ enaid yw ; 
Arno byth mi a edrychaf, 
Wrtho y disgwyliaf fi, 
O'r dyfnderau ef a gyfyd, 
F’ enaid trallodedig i. 


Saif fy Mhrynwr mawr yn gadarn, 
Ar y ddaear yn ei ddydd, 

Tyrr y dorau pres ofnadwy, 
Gollwng gaethion fyrdd yn rhydd ; 

Ei alluog fraich wna ddiosg, 
Pan y daw fel Had y Wraig, 
Dryllia gaerau ’i holl elynion,— 
Ergyd marwol rydd i'r ddraig. 


Syrth fy nhŷ o glai yn ddarnau, 
Daw y babell hoyw lawr, 
Crŷn y ceidwaid er mor wrol, 
Wrth ergydion angau mawr ; 
Ym mhriddellau oer y dyffryn, 
Af yn fwyd i bryfed mân, 
Colli'r dydd a wnaf yn angau, 
Fe'm gorchfygir i yn lân. 


Gwedi cysgu hirfaith noswaith 
Yn y bedd,—dihuno wnaf, 
Pan dywynno gwawr y bywyd, 

Ar y boreu anwyl brâf ; 
Codi wnaf o fro marwoldeb, 

Dringaf risiau'r bedd i'r lan, 
Gwelaf Brynwr mawr fy enaid, 

Dan ei goron yn y man. 


Pan ddaw boreu dydd y pryniad, 
Daw fy nghorph o byrth y bedd, 
Caf ddihuno, a chaf godi, 
Wrth fy modd mewn cyflawn hedd ; 
Yn fy nghnawd caf weled Duwdod, 
Yn disgleirio byth i ma's, 
Yn nhrysorau mawr ei gariad, 
A goleuni pur ei ras. 


Caf fy hun i wel'd y Brenhin, 
Yn ei gerbyd gloyw glân, 
Caiff y llygaid hyn ei weled, 
Seinia'r tafod hwn ei gân ; 
O! mae'n Brynwr byw fy enaid, 
F' anwyl Arglwydd yw a'm Ior, 
Iddo boed y clod trag'wyddol, 
Yn dylenwi fel y mor. 


FFYNNON IACHAWDWRIAETH. 


Tan riniog tŷ ein Duw, 
Fe darddodd afon gras, 
Yn ffrydiau gloyw byw, 
Dylifant byth i ma's ; 
Dim trai tra pery oesau llon, 
Ni welir ar y ffynnon hon. 


Yr hen anialwch mawr, 
A d'rysni llawer oes, 

Trwy barthau daear lawr, 
Dderbyniant hadau'r groes ; 
Rhosynau Saron ym mhob man, 
Ddyrchafant mwy eu penau'r Jan. 


Ceir gwel'd y blodau hardd, 
Trwy holl lannerchau'r byd, 

Fel blodau Eden ardd, 

Yn degaidd iawn eu pryd ; 
Ireiddio wna y ffynnon fyw, 
Holl barthau sychion daear Duw. 


Fe floeddia'r anial mawr, 

Fe gân holl goed y ma's, 

Pan dyrr y nefol wawr, 

Pan lifa afon gras ; 
Cyd-ddyrchir mwy y Ddwyfol gån, 
Mewn tonau pêr ar Psalmau glân. 


Planhigion tŷ ein Duw, 

A fyddant dirfion iawn, 

Yn hardd a theg eu rhyw, 

A than ogoniant llawn ; 
Blodeuant byth yn nhŷ eu Tad, 
Yn llewyrch gwawr y nefol wlad. 


Mae ffrydiau'r ffynnon fawr, 

Ar gynnydd ym mhob oes, 

Ar led yr ânt bob awr, 

Yn ddyfroedd gloyw'r groes ; 
Effeithiau 'rhai'n drwy'r ddaear faith, 
A welir ar bob llwyth a iaith. 


Llwydd, llwydd i'r dyfroedd hyn, 
I fyn'd ar led y byd, 
Sain congcwest pen y bryn, 
Ynnillo dir o hyd, 
Ein Harglwydd ni a elo'n fawr, 
Trwy holl derfynau daear lawr. 


DARN O'R LITANI. 


Trwy'th bur a'th lân Gnawdoliaeth wiw, 
A'th Enedigaeth di, 

A thrwy'th Enwaediad, y dyn Duw, 
O urddas mawr a bri ; 

O gwared ni ein Harglwydd da, 

A'n clwyfau dyfnion oll iacha. 


Trwy'th Fedydd yn yr afon draw, 
A'th Ympryd hynod faith, 

A'th Brofedigaeth ar bob llaw, 
Pan oeddit gyd a'r gwaith ; 

O gwared ni ein Harglwydd da, 

A'n clwyfau dyfnion oll iacha. 


Trwy’thddirfawr Inga’th waedlyd Chw ŷs, 
A'th Grog,—rhyfedded nef! 

A'th Ddioddefaint, Iesu glwys, 
Pan ddyrchit chwerw lef; 

O gwared ni ein Harglwydd da, 

A'n clwyfau dyfnion oll iacha. 


Trwy'th werthfawr Angau, rhyfedd iawn, 
A'th Gladdiad yn y bedd, 

A'th Godiad mewn rhyw urddas llawn, 
Y trydydd dydd mewn hedd ; 

O gwared ni ein Harglwydd da, 
A’n clwyfau dyfnion oll iacha. 


Trwy dy Esgyniad fry i'r nef, 
Pan ddyrchai'r pyrth o'th fla'n, 
A thrwy ddyfodiad fel ffrwd gref, 
'Nol d'Air,—yr Yspryd Glân ; 
O gwared ni ein Harglwydd da, 
A'n clwyfau dyfnion oll iacha. 


Yn holl amserau'n trallod mawr, 
A'r gwynfyd yma gawn, 

Yn adeg angau,—chwerw awr, 
A'r farn ddychrynllyd iawn ; 

O gwared ni ein Harglwydd da, 

A'n clwyfau dyfnion oll iacha. 


LLEFARA'N ADDFWYN. 


cyr. 


Llefara'n addfwyn—mae yn well 


Na gwialen yn dy law ; 
Gwell ydyw i reoli pawb, 
Trwy gariad na thrwy fraw. 


Llefara'n addfwyn, nid yn draws, 


Can's geiriau trawsion mawr, 
A rwystrant bob daioni gwiw, 
A ellir wneud yn awr. 


Llefara'n addfwyn—dyna lais 
Pêr gariad yn dy glust ;— 

Pan fyddo dy gyfeillion hoff 
Yn feius—cofia—ust. 


Yn llariaidd boed i'th eiriau di, 
Ddiferi'n ddafnau lawr ; 


Can's llais serchogaidd, llariaidd, llon, 


Sy'n fwyn fel gwlith y wawr. 


Llefara'n fwyn wrth ieuaingc rai, 


Cânt ddioddef ar ol hyn ; 


Modd bynnag ânt drwy'r anial maith, 


Rhaid dringo llawer bryn. 


Llefara'n addfwyn wrth rai hen, 


Maent bron a threulio'n llwyr ; 
Mae'r bywyd brau ym mron a myn'd, 
Hedd, hedd ym mrig yr hwyr. 


Llefara'n addfwyn wrth y tlawd, 
Na chlywer geiriau cas ; 


Can's trymion y'nt eu beichiau mawr, 
Heh chwaneg ar eu ma's. 


Llefara'n addfwyn wrth y rhai 
Ant ar gyfeiliorn draw ; 

A chofia mai agored wyt, 
I wŷro ar bob llaw. 


Fe allai'n wir mai'u gyrru wnaed, 
Trwy anfwynderau ffol, 

I gyfeiliorni yn eu ffyrdd,— 
O! ynnill hwynt yn ol. 


Llefara'n fwyn—can's felly'r Ior, 
A'i eiriau mêl a'i waith, 

A brofa'n eglur iawn ei fod, 
Yn fab i'r nefoedd faith. 


Yr holl rai olchwyd yn eî waed,— 
Achubwyd drwyddo ef ; 

Ac sydd yn awr dan aden Ion, 
Yn blant a theulu'r nef,— 


A ffoant ymaith rhag pob llid, 
Digofaint, chwer'dod mwy ; 

A rho'nt faddeuant fel y gwnaed 
Maddeuant iddynt hwy. 


GLANAU GWYDDERIG. 


Mae glenydd coediog hon, 
Yn hyfryd yn yr haf, 
Yn llawn o feillion llon, 
A blodau lliwus braf ; 
Prydferthwch natur fwyn, 
A egyr ar bob llaw, 
Golygfa wych rhagorol ddrych, 
A welir yma ' thraw. 


Ar gangau pob rhyw lwyn, 
Ger yr afonig lân, 
Y mae yr ednod mwyn, 
Yn seinio'r ddifyr gân ; 
Mae natur ar ei gwên, 
Ar hyd geulanau hon, 
Mewn trwsiad braf yn croesaw'r haf, 
Yn siriol iawn a llon. 


'I hariannaidd ffrydiau hi, 
Y'nt beraidd iawn i'r min, 
Mwy iachus y'nt i mi, 
Na sudd y sypiau gwin ; 
Ei dwndwr hyfryd sy, 
'N wastadol fiwsig pêr, 
I godi'r gwan a'i ddwyn i'r lan, 
Mewn meddwl c'uwch a'r ser. 


HYMNAU. 

` Dymus. 


YR EGLWYS FILWRUS. 8, 7. 


Milwrus yw yr Eglwys fawr, 
Ar anial llawr y ddaear; 

Ond draw, ei hedd fydd fel y mor, 
A'i chôr yn canu'n llafar. 


Fe dderfydd ymladd âr y ma's, 
A'r cleddyf glas roi'r heibio; 

A'r palmwydd welir ym mhob llaw, 
'Nol cyrhaedd draw i drigo. 


Ond er yng nghanol mwg a thân, 
Ein mawl a'n cân ddyrchafwn ; 

Y Tad, a'r Mab, a'r Yspryd Glân, 
Byth, byth a anrhydeddwn. 


“ YN DYFOD I FYNU O'R ANIALWCH,” 
M. C. 


Mae'r Eglwys làn yn teithio 'nawr, 
Ar rosydd anial iawn ; 

Ei dagrau fyrdd ddiferant lawr, 
Yn gwppaneidiau llawn. 


Mae'n llesg, mae'n wan o dan y Groes, 
A garw iawn yw'r tir; 

Mae'i bron yn brudd-dan lawer loes, 
Mae'n gwel'd y daith yn hir. 


Ond, sych dy ddagrau, Sïon wan, 
Mae'r wawr yn torri draw ; 
Cei ben y rhiwiau yn y man, 
A chanu'n braf maes law. 


MAWREDD DUW YN EI WAITH. 6,8. 


Y nefoedd fawr uwch ben, 

A'r bodau ynddi gyd, 

Holl oleuadau'r nen, 

A holl wrthddrychau'r byd ; 
Ddangosant Ior a maint ei waith, 
A'i wyrthiau maith ar dir a môr. 


Y daran chwern sy draw, 

A'i thwrf adseiniol mawr, 

A'r byllt sydd yn ei law, 

I'w taflu tu a'r llawr ; 
Ddangosant Ior a maint ei waith, 
A'i wyrthiau maith ar dir a môr. 


Y corwynt uchel iawn, 

Ddiwreiddia goed y wig, 

A'r genllif lidiog iawn, 

Wna draha yn ei dig; 
Ddangosant Ior a maint ei waith, 
A'i wyrthiau maith ar dir a mor. 


Ar edyn gwyntoedd nef, 

Ehedeg wna'r Duw mawr, 

A phan y rhydd ei lef, 

Fe gryn colofnau'r llawr ; 
Nid oes yn bod o fath ein Duw, 
Fy enaid clyw, mae'n haeddu clod. 


MARWOLAETH CRIST. 6, 8. 


Bu farw'n Harglwydd mawr, 
A'n Harchoffeiriad gwiw, 
Tros ddynion gwael y llawr, 
Modd caffent etto fyw ; 

Ei fywyd glân a roddes ef, 

I'n dwyn i'r nef i seinio cân. 


Fe ddringodd ael y bryn, 

Mewn poenau llymion iawn, 

Ni throdd yn ol er hyn, 

Ond yno rhoddes iawn ; 
A hwn yw sail fawr ein rhyddhad, 
A gaed drwy wa'd un Adda'r ail. 


Mae bellach alwad fawr, 

Ar ddynolryw ì gyd, 

Trwy barthau'r ddaear lawr, 

I ddyfod oll ynghyd ; 
Mae rhinwedd gwiw yng ngwaed yr Oen, 
I symmud poen a gwella briw. 


De'wch atto bawb o'r bron, 

Mae'r alwad ar eich ol, 

Tylwythau'r ddaear hon, 

Fe'ch derbyn yn ei go! ; 
Rhydd iechyd rhad, rhydd fendith Duw, 
Fe'n dwg i fyw i'r nefol wlad. 


YMFFROST YN Y GROES. 8, 6. 


Nid â y Groes byth o'r cof mau, 

Gwna'n wastad ynddi lawenhau, 
Hi yw fy ymffrost i; 

Crechwened nef a chaned llawr, 

Ca'w'd buddugoliaeth ryfedd fawr, 
Ar uffern arni hi. 


Bu t'wyllwch mawr fel hanner nos, 
Pan oedd ein Harglwydd ar y Gro's, 
Mewn dioddefaint mawr ; 
Bu farw, do, Dywysog nen, 
Ond gwed'yn dyrchodd ef ei ben, 
A chaed goleuni'r wawr. 


Gorchfygodd Iesu'r gelyn mawr, 
Ac a'i tarawodd ef i lawr, 
A'i fraich alluog gref ; 

Fe welwyd sawdl Had y Wraig, 
Yn sigo'n hollol ben y ddraig, 
Gogoniant iddo ef. 


Y WLAD NEFOL. 


O fewn i'r wlad drag”wyddol fry, 
Mae Iesu ein Pryniawdwr cu, 

Mewn mawredd a gogoniant gl&n ; 
Y Duwdod drwy ei berson sy, 
'N disgleirio'r holl ororau fry, 

Rhoir iddo'r clod, rhoir iddo'r gân, 


Niferi'r saint y'nt ger ei fron, 

Yn dyrchu gwiw ganiadau llon, 
Ac yn ymgrymmu oll i lawr; 

Ei wênau iddynt hwy a rydd, 

Lle nad oes ond trag wyddol ddydd, 
A llewyrch oesawl boreu wawr, 


8, 8, 8. 


O mor ysprydol y maent hwy, 
Yn rhoi eu mawl am farwol glwy', 

A gwledda'r ffrwythau pur y wlad ; 
Heb ing, heb wasgfa, briw, na phoen, 
Yn cyd-deyrnasu gyd a'r Oen, 

Yn llennyrch teg y nefol wlad. 


Maent yno mewn llesmeiriau pêr, 
Ym mhresennoldeb llon eu Ner, 

A'u cariad yn gwresogi'n gry’ ; 
'D all tafod draethu'r gwynfyd draw, 
Ga'r gwaredigion maes o law, 

O fewn trigfanau'r nefoedd fry. 


HYMN ANGLADDOL. 


O Dduw, achubydd pob dyn byw, 
Rhyfeddol yw dy weithred ; 
Troi ddynion yn niferog lu, 
I lawr i dŷ'r caethiwed. 


8,7. 


Er cael ymddangos yn y byd, 
Nid ydyw hyd ein dyddiau 
Ond megis dyrnfedd neu led llaw, 
Yn fuan iawn daw angau. 


Ddoe'n hardd fel rhosyn lliwus llon, 
Heb boen i'r fron, na thrallod ; 

Ond heddyw wedi colli'n gwawr, 
Rhaid myned lawr i'r beddrod 


Fel tarth neu fwg yw einioes dyn, 
Nid yw ei ffun i bara, 

Ei degwch wywa yn y pridd, 
Pan ddel ei ddydd diwedda’. 


O Dduw! cyn del yr augau trist, 
Rho 'nabod Crist a'i rinwedd ; 

A dod i ni ei haeddiant mawr, 
Cyn syrthio lawr i'r dyfnfedd. 


HYMNAU. 


Pen ddel yr awr i ni fyn'd trwy, 
Y glyn sydd yn adwyol; 

Rho in' dy wedd, ein tirion Dad, 
Ar derfyn gwlad drag'wyddol. 


DERBYN FI. M.H. 


Attolwg Ior, clyw di fy llef, 

A gwrando'm cwyn yn uchder nef ; 
Rho glust i eirchion tlawd ei fri, 

O tyr'd yn nes a gwrando fi. 


'Rwy' gwedi crwydro 'mhell o dref, 
A throes fy nghefn ar y nef ; 

Fy Nuw, 'rwy' am droi attat ti, 

O tyr'd yn nes a gwrando fi. 


Pan f'wyf dan ddwylaw angau draw, 
Bydd di, fy Arglwydd Dduw ger llaw, 
I'th glustiau doed fy llefain i, 

O tyr'd yn nes a derbyn fi. 


Yn nydd y farn rho im’ dy wedd, 
Pan ymagora dorau'r bedd ; 
Mi dro 'ngolygon attat ti 


Fy Nuw, a gwna fy nerbyn i. 
AC I'W GYNTEDDAU A MAWL. 6,8. 


I babell tŷ ein Duw, 
Ni awn, ni awn i gyd, 
Rho'wn iddo glodydd gwiw, 
Trwy barthau hyn o fyd ; 
O'i flaen ymgrymmwn oll yn awr, 
Ac iddo rho'wn glodforedd mawr. 


Yn ei gynteddau ef, 

Mae melusderau llon, 

Danteithion goreu'r nef, 

Geir yn y deml hon ; 
Rho'wn fawl i'n Duwmewn hymnau glân, 
A chlodydd mawr mewn nefol gån. 


I'n Duw ni ro'wn y clod; 

Ein Ceidwad ydyw ef, 

Ein caru wnaeth erio'd, 

Mewn arfaeth gadarn gref ; 
Rho'er iddo'r mawl, rho'er iddo'r bri, 
Trwy holl derfynau'n daear ni. 


DWYN Y GROG. 8, 8, 8. 
A y'nt gystuddiau maith y glyn, 
I'm dilyn i'n barhaus fel hyn, 
A llethu ’ meddwl ddydd a nos ? 
Os hon yw'r ffordd a dorrwyd ma’s, 
I mi yn ol trefniadau gras, 
'Rwy'n foddlon iawn i ddwyn y Gro's. 

Mae'n rhaid im’ ddioddef llawer iawn, 
Mae'n rhaid im' yfed cwppan llawn, 
O wermod chwerwderau'r daith ; 
Mi haeddais fwy, mi haeddais dân 
Digofaint mawr y Duwdod glân, 
A loesion bythol uffern faith. 


Mae ffordd y Grog er garwed yw, 
Yn arwain i lannerchau Duw, 

Mi a'i dilynaf hyd fy medd ; 
Gwn caf gysuron pur fy Nuw, 
I*r fynwes hon tra fyddwyf byw, 

Ac ar fy nhaith fwynhau ei wedd. 


DEUWCH. 8,7. 


I ba beth wnawn aros yma î 
De'wch, ni deithiwn fynu fry ; 
Pa'm y crwydrwn etto 'mhellach ? 
Awn at Iesu mawr yn llu ; 

Mae yn derbyn plant y codwm, 
Gollwyd yn y boreu draw, 

Mae'n eu harwain drwy'r anialwch, 
Yn ddiogel yn ei law. 


Pa'm y sefwn draw o hirbell î 
Awn yn nes at borth y nef; 
Pa'm y byddwn fel mudaniaid ? 
Canwn am ei gariad ef; 
Cyn i haulwen fawr oleuo, 
Cyn i dafod seinio'i glod, 
Cofiodd Iesu glân am danom, 
Draw mewn arfaeth cyn ein bod. 


HIRAETH AM Y NEFOEDD. m.u. 


Fy enaid, esgyn, esgyn fry, 
O esgyn i'r uchelion maith ; 
Lle mae yr holl ogonedd lu, 


Yn datgan clodydd Duw a'i waith. 


O na chawn brofi gwres y tân, 
A deimlir gan y dyrfa fawr ; 
Rhown iddo fawl mewn nefol gån, 
Ar lwybrau dyrus blin y llawr. 


Un Sabboth oesol sy'n y wlad, 

Heb neb yn glaf o fewn i'r lle; 
A gwenau tirion Duw ein Tad, 

Yn llon wasgerir drwy'r holl ne’. 


MAWL I GRIST. 8,7. 


Ust! clywch dônau yr angylion, 
Fry'n uchelion nef y nef, 
Yn cyd-seinio eu hanthemau, 
Ac yn dyrchu 'i glodydd ef ; 
Yno canant ac ymgrymmant, 
Fyth o flaen yr orsedd fawr, 
Ser boreuol y Jehofah, 
O rifedi gwlith y wawr, 


A wnawn ni, gwrthrychau 'i gariad, 
Fod yn ddistaw gyd a'r gwaith î 
A wnawn ni, gwrthddrychau/i ofal, 
Beidio canu 'i glodydd maith î 
Iesu'n Frenhin, Iesu'n D'wysog, 
Meddai teulu glân y nef, 
Iesu, oll yn oll, i ninau, 
Yw ein llafar ni a'n llef. 


CRI I'R NEF. M. H. 


O'r dyfnder a'r gwaelodion mawr, 

Y codaf lef i'r orsedd 'nawr ; 

Trwy ffydd hi gyrhaedd fry i'r wlad, 
Lle mae preswylfa lon fy Nhad. 


O'r dyfnder, fy ochenaid rhof, 
Ar bwys fy Ion i fynu dof; 
Gadawaf wlad y cystudd mawr, 
Y ngolau glân y nefol wawr. 


O'r dyfnder, llefain arno wnaf, 

Fe'm gwel, fe'm clyw,fy Arglwydd naf, 
Fe ddywed wrthyf, Tyr'd i'r Jan, 

Cei drigo yma yn y man. 


O'r dyfnder, mi hiraethaf ddod, 
I'r lle dymunai 'm henaid fod ; 
Sef gwiw gynteddau tŷ fy Nhad, 
Fry, fry, o fewn i'r nefol wlad. 


HYMN GENHADOL. 7, 6. 


O chwythed yr awelon, 
Yn bêr o Ganaan draw, 
Esgored addewidion, 
Yn brysur ar bob llaw ; 
Pelydrau'r wawr wasgaro, 
Aroglau'r sanctaidd dir, 
Cymmylau'r nos fo'n cilio, 
Nes byddo'i 'n olau clir. 


Pa ham mae gras y bywyd 
'N cael ei gyfyngu c'yd î 
Pa ham y mae'n Hanwylyd, 
Heb gongcro hyn o fyd ? 
Dylenwa fel y moroedd, 
O'r iachawdwriaeth fawr, 
Wyneba ar genhedloedd, 
Pellafoedd daear lawr. 


Draw, draw tywynna golau, 
Dros fryniau sydd ym mhell, 
Draw, draw fe egyr dorau, 
Yr addewidion gwell ; 
Mae'r Jubil fawr yn nesu, 
Mae sŵn y dyrfa draw, 
O'r anial dont i fynu, 
Mae amser braf ger llaw, 

“PWY YW HON?” 8,7. 


Pwy yw'r dyrfa sy'n dod adre’ î 
Teulu gwlad y cystudd mawr ; 
O ba le y maent yn dyfod î 
O holl gyrrau'r ddaear lawr ; 
Clywch eu gwiw ganiadau rhyfedd, 
Wrth fyn'd adre’ 'nawr i'w gwlad, 
O ! mor orfoleddus fyddant, 
Yng nghynteddau tŷ eu Tad. 


Pwy sy'n cynnal gweiniaid Sion ? 
Crist, Pryniawdwr teulu dyn ; 

Pwy sy'n borth yn afon angau î 
Crist sy'n ddigon i bob un ; 

De'wch, ni seiniwn 'nawr eì glodydd, 
Ni ro'wn iddo foliant mawr, 

Gyd å theulu'r nef dyrchafwn, 
Glodydd nefol iddo 'nawr. 


Y GWASANAETH CYHOEDDUS. m.H. 


Tyr'd di ein Ior, O tyr'd yn awr, 
Gad i'n gael llewyrch boreu wawr ; 
C'od fyrdd i'r lan o deulu dyn, 
A'th rasol rymmus fraich dy hun. 


Rho floedd ym mhlith y llwythau llon, 
A nefol gysur dan bob bron ; 
O gad i'n weled cyrrau'r tir, 
Lle y teyrnasa heddwch pur. 


Ar ol y nos, rho foreu ddydd, 
Nes bo'n heneidiau oll yn rhydd, 
Dy wênau llon sydd yn fwynhad, 
O felusderau'r nefol wlad. 


HYMN Y SERAPHIAID. 7, 6. 


Sanct, Sanct, Sanct, yw'r Arglwydd mawr, 
Rheolwr dae'r a nef; 

Sanct, yn ei lŷs goruchel fry, 

Sanct ar y ddae'r yw ef. 


Sanct ydyw'r Ion, ein Harglwydd ni, 
Duw yr holl luoedd maith ; 

Sanct, yn ei natur ydyw ef, 

A Sanct yn ei holl waith. 


Sanct, ydyw Duw holl luoedd maith 
Y bodau sy'n y nef, 

A'r ddaear hon o'r bron sy'n llawn, 
O'i wiw ogoniant ef. 


DAIONI DUW I DDYNION.  x.c. 


Lliosog ydynt ddoniau mâd, 
Ein Duw, a'n Tad i ddynion ; 
O bob cyfyngder caled, caeth, 
Ein gwared wnaeth yn brydlon. 


HYMNAU. 


Bob nos a dydd â'i fentyll llon, 
Yn dirion fe 'n cysgoda ; 

Er 'mosod o'n gelynion gwrdd, 
Efe i ffwrdd a'u gwthia. 


Bendithion fyrdd fel gwlith y wawr, 
Ddihidlant lawr yn wastad ; 

A'r trugareddau sy'n ein rhan, 
Oll ydynt o'i anfoniad. 


Rhydd ras, a rhydd ogoniant llon, 
I bawb o'r bron a'i carant ; 
Fe'u dygir adref ganddo ef, 
Ac yn y nef preswyliant. 


AWR MARWOLAETH, 8,7. 


Pan fo'r babell yn ymddattod, 
Pan fo muriau'r tŷ'n dod lawr, 

Pan yn rhydio dyfroedd dyfnion, 
Afon yr Iorddonen fawr ; 

Rho, Bryniawdwr bendigedig, 
I'm dy wenau Dwyfol llon, 

Cofia fi pan yng nghyfyngder 
Mawr y wasgfa olaf hon. 


Dod oleuni, O fy Arglwydd, 
Ar y dyffryn tywyll draw, 

Cymmerfi drwy'r holl beryglon, 
Megis plentyn yn dy law ; 

Pan b'wy'n methu, pwyso arnat 
Wnelo'm henaid egwan i, 

Nes b'wy' gwedi cyrhaedd Canaan, 
O niweidiau mawr y lli'. 


Pan yn gyfyng rhwng y ddeu-fyd, 
Natur gwedi methu 'nawr, 

Y llinynau oll yn torri, 
A'r adeilad yn dod lawr ; 


` Os caf olwg ar fy Mhrynwr, 


Yn ei wiw ogoniant glân, 
Er ynghanol tonau'r afon, 
F’ enaid a ddyrchafa gân. 


CYMMORTH I'R GWAN. 87. 


Llesg a gwan yw'r pererinion 
Yn ymdynnu tu a'u gwlad, 

Ofni cryfdwr y gelynion, 
Ofni bod o dan eu tra'd ; 

Ond mae grymmus fraich y Duwdod, 
Yn ymaflyd yn y gwan, 

Ac o bob rhyw donau geirwon, 
Daw'r pererin llesg i'r lan. 


Y mae llygad o'r uchelder 

Fry, yn edrych tu a'r llawr ; 
Mae'r addewid yn gofalu, 

Am holl deulu'r cystudd mawr; 


HYMNAU. 


Mae cyfammod Duw yn gadarn, 
Y mae gwedi dal erio'd, 

Ac o fewn i'w gylch trag'wyddol, 
-Y dymunai f enaid fod. 


Er y nos a'i holl dywyllwch, 
Duw'n oleuni in' a fydd, 
Ac ni gawn ar lwybrau'r anial, 
Wawr nefolaidd hardd y dydd ; 
Dyd am danom wisgoedd gwynion, 
Hardded a phelydrau'r wawr, 
Mil myrddiynau mwy na hynny, 
Drosom ni wna'n Harglwydd mawr. 


GOGONIANT CRIST. 8,7. 


Y mae Iesu'n ogoneddus 

Yn ei Berson hardd a mawr, 
Mae mewn tegwch yn rhagori, 

Ar wrthddrychau penna'r llawr ; 
Mae angylion glân y nefoedd, 

A'r gorseddau oll o'r bron, 
Yn cyhoeddi 'i glod yn uchel, 

Ac yn canu iddo'n llon. 


Ar ei orsedd mae'n Hanwylyd, 
Fry yn nheml aur y nef, 
Gwisgoedd o oleuni tanbaid, 
Disglaer sydd am dano ef ; 
Ar ddeheulaw'r Tad mae'n eistedd, 
Yn y goruwch-leoedd mawr, 
A choronau'r Saint*a fwrir, 
Wrth ei draed bendigaid lawr, 


Clodydd Iesu Glân a genir, 
Ar holl fryniau hardd y wlad, 
Uchel sain sydd gan delynau 
Aur y gwaredigol had ; 
“Iddo Ef, yr hwn a'n carodd, 
Ac a'n golchodd ni yn lân,” 
Dyma iaith y nefoedd uchod, 
Ar y ddaear, dyma'r gån. 


Y XCV PSALM. 8,7. 


O deuwn bawb a chanwn gân, 
, I'r Arglwydd Glân, a'i fawredd ; 
A llawenhawn tra yn y byd, 
Yn nerth ein iechyd rhyfedd. 


O deuwn ger ei fron ef 'nawr, 
A diolch mawr yn deyrnged ; 
A llafar ganwn iddo ef, 
A melus lef ymwared. 


Ein Harglwydd ni sydd ryfedd fawr, 
Mae'n Frenhin 'nawr, ac uchaf, 
Ar dduwiau'r bobloedd ym mhob man, 
O dan yr wybren isaf. 
3 w 

Dyfnderau'r ddaear sy'n ei law, 
Ac uchder draw'r mynyddoedd, 

Y'nt eiddo ef, a'r moroedd maith, 
Sydd luniad gwaith y nefoedd. 


O deuwn ac addolwn ef, 
Ger bron y nef ymgrymmwn ; 
Ac ar ein gliniau plygwn lawr, 
O'i flaen yn awr addolwn. 


Efe drwy'r oesau yw'n Duw ni, 
Ei bobl, rhi' eì borfa ; 

A'i ddefaid hefyd sy'n ei law, 
Yn nwylaw y Gorucha'. 

GAIR DUW. M. H. 

Mae'th air yn nerthol, Arglwydd mawr, 

Mae'n drech na chaerau cryfa'r llawr ; 

Mae'n drech nag uffern fawr ei hun, 

Mae'n drech na chalon galed dyn. 


Dy air bendigaid Arglwydd Ior, 
Fo yn dylenwi fel y mor ; 

Trwy hyd a lled y ddaear faith, 
I ddatgan rhyfeddodau'th waith. 


Dy air oleuo'r nos, O Dduw, 

Fel delo pob creadur byw, 

I weled draw y sanctaidd dir, 

A'r ddinas hardd mewn goleu clir, 


Dy air sancteiddiaf di, O Dad, 
Ddifero yn fendithion rhad ; 
Fel byddo'n hiraeth ni o hyd, 
Mewn cynnydd am y nefol fyd. 


PYRTH SION. M. C. 


Rwy’n caru pyrth Caersalem fawr, 
Mae gwawr y nefoedd arni ; 

Rwy’n hoff holl drigfanau hon, 
Mae Duw yn dirion wrthi. 


Mae Sion Duw yn degwch gwlad, 
Preswylfa'n Tad sydd ynddi ; 
Ac iddi hi y dyd ei rad, 
Yn wastad mae 'n ei hoffi. 


Sŵn dy gerddediad, Arglwydd mawr, 
Gad i ni 'nawr ei gly wed; 

Modd delo ein heneidiau oll, 
O dir eu holl gaethiwed. 


Gwna gofio Sïon, O ein Duw, 
Hyn yw ein llef tu ag attad ; 
'Ry'm yn hiraethu am gael gwedd, 
A phrofi hedd ein Ceidwad. 

Y CYMMUN BENDIGAID. 8,6, 8. 


O mor hyfrydol ydyw'r wledd, 
Sydd gan anfeidrol ras, 
I'r pererinion br y ffordd, 
Tra fyddont ar y ma's ; 
Crist croeshoeliedig ydyw'r wledd, 
Tywysog nefol mawr ein hedd. 


Y nghanol anial blin a maith, 
Mae gwledd ein Iesu'n llawn, 
Mae ynddo bob rhagorol ras, 
Mae ynddo bob rhyw ddawn ; 
Cynnyddu b'om gan gynnydd Duw, 
Ar bwys ei holl rasusau gwiw. 


Dyrchafwn 'nawr ein ffydd at Dduw, 
I fynu tu a'r nef, 
A rhown y clodydd oll o'r bron, 
Yn gryno iddo ef, 
Am wleddoedd hyfryd gwiw ei dŷ, 
A gawsom trwy'n Pryniawdwr cu. 


Y CYMMUN BENDIGAID. M. H. 


'Nawr Arglwydd derbyn di ein clod, 
Am wledd na chawd ei bath erio'd ; 
Gwledd benna'r Eglwys ar y llawr, 
Sef onawd a gwaed yr Iesu mawr, 


Mae Iesu Grist, ein Harglwydd ni, 
Yn haeddu parch, yn haeddu bri; 
Mae'n haeddu 'i gofio ar y llawr, 
Ei ingoedd a'i wasgfeuon mawr. 


O am ddyrchafu fry i'r nef, 

Pan wrth ei Fwrdd bendigaid ef ; 
O am annghofio yr holl fyd, 

A'r holl deganau sy 'nddo i gyd. 


Y CYMMUN BENDIGAID. M. C. 


Mae gwaed ein Ilarchoffeiriad ni, 
Yn fwy ei fri a'i rinwedd, 

Na dim a fedd y nefoedd fawr, 
Na daear lawr gyfannedd. 


Fe dderfydd y caniadau i gyd, 
A pob peth i fudandod ; 

Ond gwaed ein Harchoffeiriad glân, 
Fydd destun cân ddiddarfod. 


Mae rhin, mae gwerth, mae bri y gwa'd, 
Uwchlaw pob dirnad dynol; 

Am dano y bydd canu byth, 
Ar ddilyth gân dragwyddol. 


Mewn dyfnder 'ry'm yn canu 'nawr, 
Am werthfawr waed yr Iesu ; 

Ond draw, ar fryn Caersalem wiw, 
Bydd teulu Duw yn canu, 


HYMNAU. 


Y CYMMUN BENDIGAID. 


Byw, byw, 

Yw'n Harglwydd Iesu Grista'n Duw, 
Rhown iddo fawl a chlodydd gwiw, 
Bendigaid fyth ei enw ef ; 

Bu farw draw ar Galfari, 

A'i waed yn lli' dywalltodd ef. 


2, 8. 


Mawr, mawr, 
Yw'r clodydd haedda Iesu mawr, 
Am agor ini ddorau'r wawr, 

A'n dwyn o d'wyllwch du y nos ; 
Palmantodd ffordd a'i Ddwyfol wa'd, 
I'r nefol wlad drwy angau'r gro's. 


Hedd, hedd, 
Sydd yn y baradwysaidd wledd, 
A gwiw gysuron Crist, a'i wedd, 
Fel ffrydiau bywiol afon Duw; 
Ni phery'r gwledda yma'n hir, 
I'r sanctaidd dir cawn fyn'd i fyw. 
“AC YN LLOCHES RHAG Y DYMMESTL,* 
8. 7. 
Y mae gennym le i gilio, 
Yn nhymhestloedd mawr y glyn, 
Ac y mae, yng ngrym y gwyntoedd, 
Gennym locbes y pryd hyn ; 
Mae dy glwyfau, anwyl Iesu, 
Mae dy werthfawroccaf waed, 
Gwedi bod yn gadwedigaeth, 
I'r trueiniaid mwya’ gaed. 


Yn yr anial dir wrth deithio, 
'N fynych mae'r pererin gwan, 
Pan fo'r gwyntoedd yn ei guro, 
'N ofni na ddaw byth i'r lan; 
Ond mae lloches yn yr anial, 
Y mae Iesu mawr ger llaw, 
Mae tawelwch dan ei gysgod, 
Yn y 'stormydd cryfaf ddaw. 


De'wch drueiniaid codwm Eden, 
Y mae'r Iesu yn d'wedyd de'wch, 
Lloches rhag yr holl dymhestloedd, 
Yn ei glwyfau gwaedlyd gewch ; 
Ni gawn aros dan ei gysgod, 
Nes el heibio'raflwydd hwn, 
Ni gawn ganu am ei gariad, 
Ac annghofio baich cin pwn. 


“AC A AF AT FY NHAD.” 6, 8. 
Mi grwydrais, do, ym mhell, 
I ryw ddieithriol wlad, 
Gan adael draw o'm hol, 
Hen drigfa tŷ fy Nhad ; 
O'r tiroedd pell, 'rwyf” am ddod 'nol 
O cymmer lesu fi 'n dy go'l. 


HYMNAU. 


Mi godaf, af yn awr, 

Yn ol at dŷ fy Nhad, 

Fe 'nebydd ef fy llais, 

Fe 'nebydd sŵn fy nhra'd ; 
Fe edrych arnaf, gwrendy'm cri, 
Fy Nhad i ydyw, derbyn fi. 


Mi wylaf wrth ei ddor, 
Mi gyfaddefa' 'm bai ; 
Mae Nhad yn edrych ar 
Yr edifeiriol rai ; 
Fe drugarha, fe'm derbyn i, 
Fe glyw fy nghwynfan, gwrendy'm cri. 


Mi af at dŷ fy Nhad, 

Mi geisiaf yno le, 

Can's ar y ddaear lawr, 

Hwn ydyw porth y ne’; 
Mi af, mi af, at dŷ fy Nhad, 
Mi blyga'n isel wrth ei dra'd. 


“A CHANDDO AR EI BEN GORON O AUR.” 
M. H. 


Clodforwch enw'r Iesu mawr, 
De'wch, de'wch a'r enfys aur yn awr, 
Chwi engyl glwys, a thronau’r nef, 
Yn Arglwydd pawb coronwch ef. 


Coronwch ef, ferthyron Duw, 
Can's gwreiddyn enwog Jesse yw ; 
O'i allor, codwch 'nawr eich llef, 
Yn Arglwydd pawb coronwch ef. 


Chwi Israel, etholedig had, 

O de'wch yn ol i dŷ eich Tad ; 
Gweddillion ceno'l fawr a chref, 
Yn Arglwydd pawb coronwch ef. 


Chwi, y cenhedloedd gwaethaf gaed, 
Eich tlysau teflwch wrth ei draed ; 
O cofiwch ludded Brenhin nef, 

Yn Arglwydd pawb coronwch ef. 


Chwi, bobloedd byd o bob rhyw iaith, 
Rhowch iddo glod a moliant maith ; 
Gwnewchgyd-ddyrchafu 'nawreich]lef, 
Yn Arglwydd pawb coronwch ef. 


“. DEUED FY ANWYLYD I'W ARDD.” u.c. 


'Tyr'd Iesu, ein Hanwylyd hardd, 
Rho dro yng ngardd dy Eglwys ; 
A gwlawia di fendithion llawn, 
O nefol ddawn Paradwys, 


Tyr'd Arglwydd, tyr'd, rho in” dy wedd, 
A ffrydiau 'th hedd fel afon ; 

A dod dy ddoniau mawr a'th glod, 
Yn barod ym mhob calon, 


539 


Tyr'd Arglwydd, i'r anialwch mawr, 
Ymwel yn awr â'th Eglwys ; 

O fewn ei chaerau aros di, 
I drigo ac i orphwys. 


Tyr'd Arglwydd, tyr'd ein Brenhinmawr, 
A dod y wawr i Sion ; 

Ac arwain Israel mawr yn llu, 
Nes etifeddu'r goron. 


“ CYFOD FFYNNON, CENWCH IDDI.” 6,8. 


Mae'r ffynnon waedlyd gaed, 

A'i ffrydiau'n rhedeg 'nawr, 

Yn gyflawn fel y mor, 

Trwy wlad y cystudd mawr ; 
Mae'n haeddu mawl, mae'n haeddu clod, 
Holl lwythau'r ddaear dan y rhod. 


De'wch, frodyr, seiniwn gin, 
Am ffynnon uchel fri, 
O ystlys Iesu daeth, 
Agorwyd hon i mi; 
Mae yn glanhau, mae'n golchi'n wyn, 
Bydd canu rhyfedd byth am hyn. 


Mae ffynnon Calfari, 

Trwy oesau maith y llawr, 

Yn barod wedi gwneud 

Yn lân, ryw dyrfa fawr ; 
Mawr yw ei bri, mawr fydd ei chlod, 
Tra fyddo'r nefoedd fyth yn bod. 


“A'I AIR A RED YN DRA BUAN.”  x.H. 


Difera drwy dy eiriau 'nawr, 

Y gwlith mewn rhyw gyflawnder mawr; 
Nes byddo'n clonau sychion ni, 

Yn iraidd dan dy fendith di. 


Dy air, O Dduw, a elo hyd 
Bellafoedd eithaf hyn ofyd ; 

Ac ym mhob gwlad, ei nefol ddawn, 
Gynnyrcho wiw gynhauaf llawn. 


Doed llwythau Israel, ein Duw Ior, 
Doed y cenhedloedd fel y môr; 

I roi y mawl, y parch, a'r bri, 

Yn ol dy air byth mwy i ti. 


Dy fwa di, O Arglwydd 'nawr, 
Ollyngo 'i saethau llymion mawr ; 
Nes clwyfo dynion ym mhob gwlad, 
A'n dwyn yn ufudd at dy dra'd. 


“ DELED DY DEYRNAS." M. C. 


Deled dy deyrnas, Iesu glân, 
Dros wyneb hyn o fyd ; 

A chongcra'r bobloedd ym mhob man 
Pa'm yr arosi cyd ? 

Deled dy deyrnas, Iesu mawr, Pan bo'r ddaear yn ymddattod, 
Yn llawn bendithion hedd ; Pan fo'r wybren fry ar dân, 
Nes byddo'r bobloedd oll o'r bron, Pan fo natur ar ei therfyn, 
Yn rhodio yn dy wedd. Pan fo'r udgorn yn rhoi can A 
dd ig d d 
Deled dy deyrnas, Iesu gwiw, May r mwys riod, o» 
Ni all holl rwystrau ufern fawr Caned ei phreswylwyr iddi, 
” lod. 
Wynebu'th arfau llym. ` Nawr yn llafar gên o g 
Crai lwys lân filwrus, 
Deled dy deyrnas, Arglwydd Ior, Craig ns orfoleddus fry, 
Mewn nerth i'n c'Jonau ni; Craig y tadau a'r prophwydi 
A gwna ni'n ufudd, ufudd iawn, Craig yr apostolig lu ; ; 
I'th holl gyfreithiau di. Bydd rhyw ganu rhyfedd iddi, 
Deled dy deyrnas, Arglwydd Dduw. Yng nghaniadau'r Eglwys fawr, 
Yn ei gogoniant maith ; Bydd y gân yn gån drag’ wyddol, 
Nes byddo'r ddaear oll yn llawn Pan ddistawo canu r llawr. 

O'th ras, a'th nefol waith. “EU GWAREDWR SYDDEGRYF.” 7,6. 

“O HAUL AROS YN GIBEON.” wm. E. O Sïon, paid ag ofni 
O Arglwydd cofia Sïon wan Chwyddedig donau'r môr, 
Sy'n dringo'r rhiwiau serth i'r lan ; Mae'r gwyntoedd ac mae'r 'stormydd, 
Y goleu mawr arhoso fry, Ol dan awdurdod Ior ; 
Yn ddisglaer iawn uwch ben y llu. Fe Fe'th ly storm yn dawel, 
Dod, di ein Tad, y goleu clir, — Cei borthladd draw yng Nghansan, 
I'n harwain i'th sancteiddiaf dir ; Yn dawel yn y man. 
Nac eled ddim o'n haul i lawr, ; 
Tra fyddom ni ar lwybrau'r llawr. Mae'r llwythau yn yr anial, 
'Rv'm ni. o Dduw. vn ofni'r Mewn ymladd mawr a'r ddraig, 

ym n,o- » yn oil nos, Ond cânt y gongcwest arni, 
Rhag ini golli llwybrau'r gro's ; Trw morth Had y wraig ; 
Yr haul arhoso'n oleu llon, Cryf y cyn aredydd Sion ” 
Tra Sion ar y ddaear hon. ar Yryfaf un au od 

? 

Tra’n teithio ’mlaen yn nhir y glyn, De'wch, seiniwn ei anrhydedd, 
Trwy ddyrus lwybrau'r anial hyn ; Gan uchel ganu 'i glod. 


Ar hyd y ffordd dyrchafaf lef, 


Haul, aros fry yn entrych nef. Cryf yw'th Waredydd, Sion,— 


Cof am ei frwydrau mawr, 


Haul, aros, rho dy oleu mawr, Cof am ei groes a'i gongcwest,— 
I lwythau Israel oll yn awr ; O! canwn iddo ’nawr ; 
Maent am gael gweled cyrrau gwlad Gwaredodd rif y tywod, 

Eu hetifeddiaeth byth, O Dad. O blant y felldith draw, 

Nid hir y pery hyn o daith Mae'n gwared ac yn achub, 

Nid hir y pery'r anial maith ; Trueiniaid ar bob llaw. 


Haul, aros, hwylia ni ym mla'n, “ A'I FRENHIN A DDYRCHEFIR YN 
Nes cyrhaedd pyrth Caersalem l&n. UWCH NAG AGAG, A'I FRENHINIAETH 


A YMGYFYD.” M. C. 
“ CANED PRESWYLWYR Y GRAIG.” 8,7. 
Uwch na brenhinoedd daear lawr, 
Yw Iesu 'n Brenhin ni ; 
Pwy all fynegu 'i glodydd ef, 
A'i urddas mawr a'i fri ? 


Chwi breswylwyr craig yr oesoedd, 
Gawsoch le 'roi'ch traed i lawr, 
Lle i lechu yn ystormydd, 
A'r tymhestloedd cryfion mawr ; 


Cenwch iddi, diogel fyddwch, Mae'n Frenhin y gogoniant glân, 
Pan falurio hyn o fyd ; Mae holl orseddau'r nef, 
Caned nef a daear iddi, Yn plygu'n isel oll ger bron 


Canwn iddi bawb i gyd. Ei orsedd uchel ef. 

Telynau aur y nefoedd faith, 
A seiniaut fyth ei fri; 

A’r Eglwys fawr ddyrchafa ’i glod, 
Trwy gyrrau'n daear ni. 


Uwch, uwch bo clodydd Iesu mawr, 
Y Brenhin hardd ei wedd ; 

Doed y cenhedloedd oll o'r bron, 
I ganmol Brenhin hedd. 


Daw teyrnas Iesu glân i'r lan, 
Hi 'mleda dros y llawr ; 

Er mai un fechan fu yn hir, 
Hi â yn deyrnas fawr. 


Tyr'd, Iesu, tyr'd yn nerth dy ras, 
Darostwng hyn o fyd ; 

Tyr'd yn dy nerth,—anfeidrol rym,— 
Pa'm 'r wyt yn aros cyd ? 


“A HWN FYDD MAWR.” 8,7. 


Mawr oedd Iesu drwy yr oesoedd, 
Uwch na'r nef a'r ddaear faith, 
Thrônau'r nef a blygent iddo, 
Seinio'i glodydd oedd eu gwaith ; 
Harddwch trag'wyddoldeb ydoedd, 
A gogoniant penna'r nef, 
Ym mhlith myrddiwn o fyrddiynau — 
Neb yn debyg iddo ef. 


Mawr yng ngenau'r hen brophwydi, 
Ydoedd y Messiah gwiw, 
Prif orfoledd yr hen Eglwys 
Oedd ei Cheidwad mawr a'i Duw ; 
Y mae'n fawr fel dyn a'r Duwdod, 
Yn Gyfryngwr yn y nef, 
Y mae'r Eglwys ar y ddaear, 
Yn rhoi mawredd iddo ef. 


Y mae'r Ceidwad bendigedig, 
Fry ar ddeheu-law ei Dad, 
Ar yr orsedd danbaid olau,— 
Pawb yn plygu wrth ei dra'd ; 
Mae telynau'r nef yn seinio, 
Ei glodforedd yno 'nawr, 
Mae'r holl Eglwys Lân yn d'wedyd, 
Fod y Ceidwad yn un mawr. 


“ AG EF YR YMGAIS Y CENHEDLOEDD.” 


8,7. 
Chwi genhedloedd yr holl ddaear, 
Lle mae'r nos a'r fagddu fawr, 
Trowch wynebau tu a'r dwyrain, 
Y mae yno dorriad gwawr ; 
Codwch lygaid ffydd i fynu, 
Y mae'r golau mawr yn d'od, 


Yn danbeidiach fyrdd o weithiau, 
Nag y gwelwyd ef erio'd. 


Mae addewid y cyfammod 
Hedd yn eich cofleidio chwi, 
Mae yr Eglwys lân yn disgwyl, 
Eich dychweliad yn ddiri' ; 
Mae ei phyrth hi yn agored, 
Y mae'r croesaw'n rhyfedd fawr, 
De'wch i Sïon, chwi genhedloedd, 
De'wch i Sïon, de'wch yn awr. 


. Chwythed yr awelon peraidd, 


O Galfaria dros bob gwlad, 
Bywyd i farwolion rhodder, 

Golcher miloedd yn y gwa'd ; 
Cydsain fawr holl lwythau'r ddaear, 

Fyddo urddas Mab y dyn,— 
Hwn fo'n uchel ei glodforedd, 

Byth ond hynny gan bob uu. 


“EI FFRWYTH A YSGWYD FEL 
LIBANUS.” 7, 6. 


Mae’r gronyn gwenith hauwyd, 
Ar yr ucheldir draw, 
Fu allan yn y 'storom, 
A'r gwyntoedd mawr a'r gwlaw ; 
Mae gwedi ffrwytho'n rhyfedd, 
Daeth yn gynhauaf mawr,— 
Mae digon ar ein cyfer, 
Drueiniaid gwael y llawr. 


Mae holl drysorau'r Duwdod, 
O ras i ddynolryw, 

Ym Mherson y Cyfryngwr, 
Ein Ceidwad ni a'n Duw ; 

Mae ffrwythau ei farwolaeth, 
Yn fwy na llon'd y byd, 

Yn fwy na llon'd y nefoedd, 
Mae'n ddigon ini gyd. 


Mae ffrwythau'r grog a'i haeddiant, 
Yn wledd yn nhŷ ein Tad, 

Gwledd Eglwys lân y-ddaear, 
Gwledd Eglwys nefol wlad ; 

Mae'r ffrwyth yn ffrwyth trag'wyddol, 
Mae'n parha' drwy bob oes, 

Ni fu erioed fath ffrwythau 
Ag ydyw ffrwythau'r groes. 


“CODWCH, AWN ODDI YMA.” 8,7. 


Dod dy fenditb, nefol Arglwydd, 
Bendith y cyfammod hedd, 

Bendith fawr yr holl fendithion, 
Ydyw cael mwynhau dy wedd ; 

Gwna ni'n dirflon ac yn iraidd, 
Yng nghynteddau tŷ ein Tad, 

Dan ein blodau gad in' gerdded, 
Llwybrau'r anial tu a'n gwlad. 


Rho arwyddion 'nawr o'th gariad, 
Dod gynhesrwydd dan bob bron, 
Cadw'n golwg arnat beunydd, 
Tra yn teithio'r ddaear hon ; 
Y mae'r daith ym mron a'i gorphen, 
Nid oes fawr o'r siwrnau 'nol, 
Gad in’ 'madael a'th gynteddau, 
Ni a'n Ceidwad go'l yng ngho'l. 


“CODWCH, AWN ODDI YMA.” x. u. 


O dan dy fendith, Arglwydd mawr, 
Y byddom ni'n ymadael 'nawr, 
Mewn mwy o hiraeth am y wlad, 
Sydd yn addewid hen ein Tad. 


Dan dy dangnefedd byddom mwy, 
Nes teithio'r glyn a myned drwy 
Yr afon, a dyfnderau'r lli', 

A dyfod adref attat Ti. 


O'r nefoedd fry, O Arglwydd mawr, 
Dyhidla wlith dy hedd i lawr ; 

O gad i lwythau Sïon wiw, 

Fod byth o dan ymgeledd Duw. 


Y CYMMUN BENDIGAID. 8,7. 


Er mil myrddiwn o aberthau, 
Laddwyd yn yr oesau draw, 

Er y ffrydiau gwaed dywalltwyd 
Ar allorau ar bob llaw ; 

Gwerthfawr waed yr anwyl Iesu 
Ga'dd bechadur caeth yn rhydd, 

Gwerthfawr waed yr anwyl Iesu, 
Drodd y nos yn olau ddydd. 


Yn y swpper sancteiddiolaf, 
Llygad ffydd sy'n 'hedeg fry, 
At yr orsedd fawr drag wyddol, 
Lle'r eistedda'n Prynwr cu; 
Mae yn gwledda ar ei berson, 
Mae'n ymborthi ar ei ras, 
Mae'n ymaflyd ynddo'n gadarn, 
Pan yn ymladd ar y ma's. 


Drosom ni bu'n Harglwydd farw, 
Drosom ni y drylliwyd ef, 
Drosom ni mae gwedi myned, 
Fel Congcwerwr fry i'r nef; 
Ein heneidiau fyddo'n gwledda, 
Byth ar ffrwythau'r Ganaan wlad, 
Gwledda'r ochr hyn i'r afon, 
Gwledda draw yn nhŷ cin Tad. 


HYMNAU. 


SULIAU YR ADFENT. M. C 


O fryniau tir y dwyrain draw, 
Edrychai'r tadau gynt ; 

Am hen addewid Had y wraig, 
Ei chwblhad a'i hynt. 


Draw, draw yr oedd, draw gwelid ef, 
Yn hwylio'n nes i'r lan ; 

Yr oedd ym mhell, ym mhell o ffordd, 
Yr olwg oedd yn wan.. 


'Roedd rhai'n eì wel'd mewn golau clir, 
Draw'n Seren olau fawr ; 

A llawenychent yn y drem, 
O hyfryd dorriad gwawr. 


Yr oedd yn d'od, yr oedd yn d'od, 
Ar edyn gwawr y dydd ; 

A llawen oedd yr Eglwys fawr, 
A cbadarn iawn mewn ffydd. 


SULIAU YR ADFENT. M.H. 


Yn fore mewn addewid fawr, 
Cyhoeddwyd ar y ddaear lawr, 
Am Grist yn do'd fel Had y wraig, 
I ymladd a gorchfygu'r ddraig. 


Yn y cysgodau gwelid ef, 

Y rhai ddywedent âg un lef, 

Mae'n d'od, mae'n d'od i'r ddaear hon, 
Yn llawn o gariad dan ei fron. 


Prophwydi Duw mewn nefol iaith, 
Gyhoeddent ar y ddaear faith, 
Mae y Messiah mawr yn d'od, 

Yn ol ei ras at ddyn erio'd. 


Fe welodd Esay draw y dydd, 
Cai caethion Eden fyn'd yn rhydd ; 
A chanodd i'r Messiah mawr, 
Am ddyfod o'r uchelion lawr. 


SULIAU YR ADFENT. 7, 6. 


Bu'r Eglwys lân am oesau, 
Yn disgwyl boreu'r wawr, 
Oes ar ol oes ddisgwyliai, 
Am y Messiah mawr ; 
Edrychai dros y bryniau, 
Am dano, Iesu glân, 
O draw hi a'i clodforai, 
O draw dyrchefai gân. 


O Iesu, yr Anwylyd, 
Pa'm 'rwyt yn aros cyd î 
Pa'm 'r ydwyt ti yn oedi 
Ymwel'd a hyn o fyd î 

'Rwyf am dy wel'd f'Anwylyd, 
Gwir ddelw'r Tad a'i lun, 
'Rwyf am dy wel'd f Anwylyd, 

` Yn gwisgo natur dyn. 


O Sïon, aros ronyn, 
'Rwy'n dyfod attat ti, 
Mae'r nos ym mron myn'd heibio, 
A'i holl gysgodau hi ; 
Mae llong yr hen addewid, 
Yn nesu tu a'r lan, 
Par'to dy delyn, Sïon, 
Cei ganu yn y man. 


O ! llawenhewch y bobloedd, 
Mae'n Prynwr Iesu draw, 
Mae'n neidio dros y bryniau, 
Y mae ym mron ger llaw ; 
Mae golau fry uwch Bethl'em, 
Goleuni gwawr y nef, 
Gwnewch eich caniadau'n barod, 
'Nawr i'w roesawu ef. 


DYDD NADOLIG CRIST. 6, 8, 


O'r nef fe dorrodd gwawr, 

A'i llewyrch golau hi, 

A drodd y nos yn ddydd, 

Drwy gyrau'n daear ni ; 
Rhown glod, rhown fawl, dyrchafwn gån, 
O galon am Bryniawdwr glân. 


Daeth tymp addewid lawn, 

Fe aned Mab y dyn, 

Fe wnaed y Gair yn gnawd, 

Duw yn y cnawd ei hun ; 
Clodforedd fry drwy'r nefoedd fawr, 
Clodforedd gaed ar ddaear lawr, 


Gogoniant 'nawr i Dduw, 
Yn y gor'chafion maith, 
Tangnefedd ar y dda'r, 
I ddynion o bob iaith ; 
Mae yr Anwylyd gwedi d'od, 
Pob tafod mwy a seinio'i glod. 


DYDD NADOLIG CRIST. 8, 7. 


Gwedi edrych, gwedi disgwyl, 
Trwy yr oesau bore draw, 

Am ddyfodiad y Pryniawdwr, 
A oedd bron a bod ger llaw ; 

Cafwyd ef ar diroedd Canaan, 
Yng nghyflawnder gras y nef, 

Gobaith cyrau maith y ddaear 
A'i thrigolion ydoedd ef. 


Cenwch, gorau nef y nefoedd, 
Cenwch, dadau'r oesau draw, 


Cenwch, chwi brophwydi sanctaidd, 
Cenwch seintiau ar bob llaw ; 
Y mae'r arfaeth gwedi esgor, 
Mae'r Messiah'n gwisgo cnawd, 
Mae etifedd yr addewid, 
Gwedi dyfod ini'n Frawd. 


Aeth y gauaf garw heibio, 

Cilio wnaeth cysgodau'r hwyr, 
Pob amheuon gwedi darfod, 

Aeth pob ofnau heibio'n llwyr ; 
Y mae'r Bachgen gwedi'i eni, 

Y mae'n Duw mewn natur dyn, 
Y mae'n haeddu cael ei ganmol, 

A'i glodfori gan bob un. 


DYDD NADOLIG CRIST. M. H. 


Pan aned y Messiah mawr, 

O orsedd Duw daeth llef i lawr ; 
“ Chwi, holl angylion glân y nef, 
De'wch oll yn awr, addolwch ef.” 


O Sïon, llawenha yn awr, 

Mae'th Briod gwedi d'od i lawr ; 
Mae gwedi cymm'ryd agwedd gwas, 
Yn ol hen gyfoeth mawr ei ras, 


Telynau'r llawr, telynau'r nef, 
Rho'wch glod a moliant iddo ef; 
O'r nefoedd fry fe ddaeth i Jawr, 
Yn frawd i ni, a Cheidwad mawr. 


Ar led, ar led dros foroedd maith, 
Yr elo'r son am Grist a'i waith ; 
Nes llanw'r ddaear fel y nef, 

O glodydd gwiw ei ddoniau ef. 


Y SULIAU GWEDI'R NADOLIG. 8, 7. 


Mae ein Harglwydd gwedi dyfod, 
Ar ol disgwyl amser hir, 
Rhoddwn barch a moliant iddo, 
Cariad gwresog calon wir ; 
Y mae'n hardd a gogoneddus, 
Doniau'r nefoedd ynddo'n llawn, 
Yn ei gwmni, melusderau 
A hyfrydwch ddigon gawn. 


O am deimlo cariad Iesu, 
Yn y galon oeraidd hon, 
O am brofiad 'nawr o'i heddwch, 
Yn dufewnol dan y fron ; 
O datganwn ci rinweddau, 
Gan ddyrchafu'i glodydd ef, 
Trwy holl daith ein pererindod, 
Nes cyrhaeddyd teyrnas nef. 

Daeth Iesu i'r anialwch mawr, 
A theithiodd lawr y ddaear ; 
Agorodd ffordd i blant y llwch, 
Gael heddwch Duw maddeugar, 


O tyred Arglwydd, tyr'd ar frys, 
Gwna'n hyspys in’ dy ddoniau ; 
Difera ras o'r nef fel gwlith, 
Dod fendith ar dy eiriau, 


Mae'n Harglwydd Iesu gwedi d'od, 
Efe wnaeth gymmod drosom ; 

Gorphenodd hefyd ei holl waith, 
A'i ddoniau maith sydd erddom. 


Y SULIAU GWEDI'R NADOLIG. 8, 7. 


Gwawriodd yr addewid fore, 
Y bendigaid Had a gaed, 
Tiroedd Canaan a gyssegrwyd, 
Pan y daeth, gan ol ei draed ; 
Brenhin mawr y nefoedd uchod, 
Gwedi gwisgo dynol gnawd, 
Ac etifedd gorsedd Dafydd, 
Er mwyn dynion yn dylawd. 


Daccw fe, y brenhin Iesu, 
Gwedi gwisgo natur dyn, 
D'wedwyd llawer iawn am dano, 
Daccw'r Person mawr ei hun ; 
Wele'i degwch a'i hawddgarwch, 
Wele'i wiw ogoniant glân, 
Deffro f'enaid, hwylia'th danau, 
Datgan 'nawr ei fawl ar gân. 


Y SULIAU GWEDI'R NADOLIG. 6, 8. 


Bu gwreiddyn Jesse'n hir, 

Yng nghudd mewn dacar lawr, 
Ond pan daeth amser Duw, 
Blagurodd hwn yn fawr; 

Fe ddygodd ffrwyth ryw lawer iawn, 
Ac ynddo pob digonedd cawn. 


SULIAU'R YSTWYLL. 8,7. 


Golau seren fawr a welwyd, 
Draw yn y dwyreiniol fyd, 

Hon ymlwybrai drwy'r ffurfafen, 
Gan ymdynnu 'mlaen o hyd ; 

Safodd fry uwch caerau Bethle'm, 
Fel rhyw gyfeiriedig nod, 

At y person mwya'i urddas, 
Aned yn y byd erio'd. 


Gwelodd doethion gwlad y dwyrain, 
Gwedi'i eni, Iesu mawr, 


HYMNAU. 


Ymostyngent, plygent iddo, 

Ac addolent ef yn awr ; 
'Roglau pêr gyflwynent ìddo, 

A thrysorau lawer iawn, 
Parch i'r brenhin Iesu ydoedd, 

'N eu calonau hwy yn llawn. 


Y mae'r seren 'nawr yn olau, 

Yn ffurfafen Eglwys Dduw, 
Mae'n oleuni i'r cenhedloedd, 

Mae'n oleuni pob dyn byw ; 
Gwelir hi yn amlwg amlwg, 

Nid gan gnawd, ond llygad ffydd, 
Hi yw sereu olau Jacob, 

Hi yw seren lon y dydd. 


Ein Iachawdwr ydyw'r seren, 
Mae'n goleuo'r dydd a nos, 
Y mae'n ymlid y cymmylau, 
Ffwrdd o lwybrau plant y gro's ; 
Ac ar lan yr afon donnog, 
Gwlad cysgodau dû yr hwyr, 
Y mae golau'r seren danbaid, 
Yn eu hymlid oll yn llwyr. 


SULIAU'R YSTWYLL. x. H. 


Yn nheml lân Caersalem lon, 
Y bachgen Iesu pan ger bron, 
Ddangosai nefol ddysg a dawn, 
Yr Yspryd Glân yn eglur iawn. 


Mae'r Iesu'n dysgu dyn o hyd, 
Yn ffyrdd ei ras yn hyn o fyd ; 
Y mae ei wiw ddysgeidiaeth ef, 
Yn arwain dyn o'r dda'r i'r nef. 


SULIAU'R YSTWYLL. M. C. 


Gwnaeth Iesu drwy ei allu mawr, 
Y dw’r yu win cyn hyn, 

A’r chwerw wermod y mae’n droi, 
'N gwppanaid melus in’. 


Mae geiriau’n Harglwydd fel y gwin, 
Yn llonni’r enaid gwan ; 

Maent yn rhoi cryfdwr i'r dirym, 
I ddringo tu a'r lan. 


SULIAU'R YSTWYLL. 8, 7. 


Pan y bo'r tymhestloedd mawrion, 
Tonau geirwon dyfnder llaith, 
Yn ymguro ar yr eiddil, 
Wrth fyn'd adref ar ei daith ; 
Mae awdurdod Iesu'n brenhin, 
Yn gostegu'r 'stormydd mawr, 
Rhydd dawelwch ar ol 'storom,— 
Y mae'n rhoddi hynny 'nawr. 

Yng ngherbydau'r gwyntoedd cryfion, 
Ar y mellt tanbeidiol draw, 

Y mae'n Harglwydd yn marchogaeth, 
Trwy'r gre'digaeth ar bob llaw ; 

Y mae pob peth yn cydweithio, 
Er daioni'r Eglwys Lân,— 

Y llifeiriaint mawr brawychus, 
'Nghyd a'r holl ffwrneisiau tân. 


SULIAU'W GARAWYS. M. C. 


Pa ham y gwledda un dyn byw, 
Yng ngwleddoedd bras y llawr î 
Draw, draw mae'r wledd sydd o barhad, 
Yn nhrag' wyddoldeb mawr. 


Trown heibio foethau ennyd bach, 
Gan ddwyn dan draed y cnawd ; 

A chofiwn ddirwest Mab y dyn, 
Pan ddaeth i ni yn Frawd. 


Mae'n rhaid darostwng natur dyn, 
Mae'n rhaid croeshoelio'r cnawd ; 
Pan ddaeth yr Iesu attom ni, 
Fe ddaeth mewn cyflwr tlawd. 


Mae crefydd yn blaguro'n well, 
Ar fara ' dwfr llon ; 

Nag ar y moethau gorau geir, 
Ym mh’lasau’r ddaear hon. 


Bu'n Harglwydd yn yr anial dir, 
Mewn ympryd ddydd a nos; 
Yn ymbar'toi gyferbyn my'nd 
I ffyrdd a llwybrau'r gro's. 


Yr hen brophwydi sanctaidd gynt, 
Ymprydient lawer iawn ; 
gwasgent natur er mwyn cael 
Meddyliau Duw yn llawn. 


Yr efangylwyr heirdd eu gwedd, 
A'r apostolig lu ; 

A'r Eglwys lân drwy oesau cred, 
Ymprydio a wnae hi. 


SULIAU'R GARAWYS. M. H. 


O Arglwydd, 'ry'm am godi 'nawr, 
Uwch holl bleserau gwael y llawr ; 
At felusderau llon y wlad, 

A gwleddoedd hyfryd dŷ ein Tad. 


Mae'r corph yn ymchwel lawr i'r bedd, 
I orphwys yno dro mewn hedd ; 

Ond myn'd mao'r enaid at ei Duw, 

I dragwyddoldeb maith i fyw. 


O gwledda'm henaid, dirion Dad, 
A'th wiw fendithion melus rhad ; 
8x 


A mwy-fwy bo fy hiraeth i, 
Am dd'od i fyw i'th breswyl di. 


'Rwyf am ymddiosg oll o'r cuawd, 
I wisgo delw f'anwyl Frawd ; 
'Rwyf am gael plygu ger ei fron, 
Heb demtasiynau'r ddaear hon. 


O na bae'r meddwl llesgaidd hwn, 
Yn esgyn uwch y byd yn grwn ; 

I dremmu ar yr oesau pell, 

Lle mae yr etifeddiaeth well, 


'Rwyf am ymddadrys o'r byd hwn, 

A thaflu lawr holl faich fy mhwn ; 
'Rwyf yn hiraethu nos a dydd, 

O rwymau'r cnawd am dd'od yn rhydd. 


O Iesu mawr, eglura dì, 
Fwy-fwy o'th degwch glân i mi ; 
Fel pan y peidio dydd a nos, 

Y bo'm preswylfa wrth y gro's. 


DYDD IOU O FLAEN Y PASG. 8,7. 


Tan gysgodau'r nos mi welaf 
Iesu yn ymdynnu 'mla'n, 

Ac yn croesi afon Cedron, 
I wynebu'r ffwrnes dân ; 

Ser y nef oe'nt oll mewn caddug, 
Ac yn cilio megis draw, 

I ymguddio rhag i'nt weled, 
Ingoedd Iesu oe'nt ger llaw. 


Sŵn galarus oedd gan ffrydiau 
Cedron, pan yng ngwŷll y nos, 
Yr oedd Iesu'n myned drosti, 
I gael dechreu profi'r lo's ; 
O fendigaid Berson anwyl, 
Iesu hawddgar, Iesu hardd, 
Daccw fe, yng nghanol ingoedd, 
A gwasgfeuon yn yr ardd. 


Clywch ei weddiau'n ddyfal, dyfal, 
Clywch ei ocheneidiau mawr, 
Gwelwch fel mae'r pwn yn gwasgu 
Iesu anwyl hyd y llawr ; 
O ! 'r diferion gwaedlyd syrthiant, 
Lawr o'i wyneb tu a'i dra'd, 
Pan yn yfed y cwppanaid 
Chwerw gafodd gan y Tad. 


Gwedi bod yn y gwasgfeuon, 
Oriau meithion yn y nos, 
Gwedi teimlo'r ingoedd llymaf, 
Gwedi llefain dan ei lo's ; 
Synned nef y nefoedd uchod, 
A rhyfedded daear lawr, 
Pwy a welir yn y ddalfa, 
Ond ein Ceidwad, Iesu mawr ! 

De'wch, dymhestloedd melldith Eden, 
Chwythwchgedyrn wyntoedd mawr, 
Fellt, ymsaethwch drwy yr wybren, 
Tyrfwch y taranau 'nawr ; 
Y mae'r Meichiau yn y ddalfa, 
Y mae'n rhwym am ddyled dyn, 
Mae'i gyfeillion gwedi cilio, 
Nid oes ond efe ei hun. 


e 


Gwelwch ef o dan y croesbren, 
Yn ei chwys ac yn ei waed, 
Cwysau'r arddwyr sydd yn hirion, 
Arno oll o'i ben i'w draed ; 
Y mae'n crymmu dan y croesbren, 
Draw wrth ddringo ael y fron, 
Y mae'r olwg arno'n isel, 
Yn yr adwy gyfyng hon. 


Clywch ergydion trwm y morthwyl, 
Ar yr hoclion llymion mawr, 
Clywch eu hadsain yn ogofau 
Creigiau Calfari yn awr ; 
Gwelwch Iesu wedid godi, 
'N uchel rhwng y dda'r a'r nef, 
A'r diferion gwaed yn syrthio 
Ar y llawr,—O clywch ei lef. 


O ! ei boenau a'i wasgfeuon, 
Yn y ffwrnes danllyd fawr, 
Nef a daear gurai arno, 
A galluoedd uffern nawr ; 
'Roedd y tonau'n llifo drosto,— 
O'n Hanwylyd, Iesu gwiw, 
Drosom ni yng nghanol 'stormydd 
Dialeddau mawrion Duw. 


Ond er myned lawr i'r dyfnder, 
Cododd Iesu'i ben i'r lan, 
Er bod oriau yn y rhyfel, 
Cafodd gongcwest yn y man ; 
Ca'dd yr orsedd fawr foddlonrwydd, 
Cafodd uffern ci throi'n ol, 
Ar Galfaria fryn y gwelwyd, 
Nef a daear go'l yng ngho'l. 


'Roedd yn foreu tywyll niwlog, 
Pan aeth Iesu at ei waith, 
Ond goleuodd ar y ddaear, 
Trwy oleuni'r nefoedd faith ; 
Daeth y wawr yn ffrwd o olau, 
Maes drwy borth y seren ddydd, 
Cafwyd gafael mewn pechadur, 
Ac o'r carchar daeth yn rhydd. 


DYDD GWENER Y CROGLITH, Mu.H. 


Mae'r groes a'i gw'ralwyddiadau hi, 
O hyd wrth fodd fy nghalon i; 


HYMNAU. 


'Dwy'n profi heddwch dan fy mron, 
Nes byddwyf fi yn ymyl hon. 


At groes fy Arglwydd myned wnaf, 
Can's iachawdwriaeth yno gaf; 
Mae'r marw yno yn cael byw, 

A thrigo dan ymgeledd Duw. 


Tra pery dyddiau fy holl oes, 

'Rwyf am fod beunydd dan y groes ; 
A phan ddel angau i gwrdd â mi, 
'Rwyf am ymaflyd ynddi hi. 


Pan fyddo'm henaid gwan a llaith, 

Yn dechreu blino ar y daith ; 

Mae'r groes yn rhoddi cryfdwr im', 

'Rwy'n teimlo'i nerth, 'rwy'n teimlo'i 
grym. 


Mi af, mi af gan ddwyn y groes, 
Er pob rhyw wasgfa, ing, a loes ; 
Hi dry yn goron im' maes law, 
Pan gaffwyf lan yr ochr draw. 


DYDD GWENER Y CROGLITH. 8, 7. 


Pwy welaf draw yn dringo'r bryn, 
Ac araf yn ymsymmud î 

Tywysog hedd sy'n dwyn ei groes, 
A than ei loes a'i dristyd. 


Pwy welai'n marw yn ei waed, 
O'i ben i'w draed yn ddolur î 
Yr Iesu aeddfwyn yw efe, 
Sy'n diodde’ dros bechadur. 


NOS BASG. 8,7. 


Dan gysgodau'r hwyr y rhoddwyd, 
Gobaith Israel yn y bedd, 

'Roedd ei gorph i gyd yn glwyfus, 
Agwedd farwol ar ei wedd ; 

Yn yr ogof drymmaidd dywell, 
Dodwyd ef i orwedd lawr, 

Merched Israel oe'nt yn wylo 
'R dagrau gloywon ddafnau mawr. 


'Roedd llieiniau glân am dano 
Ef, yng ngwely distaw'r bedd, 
'Roedd yn huno'n dawel, tawel, 
'Roedd yn cysgu 'nawr mewn hedd; 
'Roedd y rhwymau'n dyn am dano, 
'Roedd dan gloion cedyrn ìawn, 
Yr oedd angau mawr a'r beddrod, 
Dan yr ofnau mwya'n llawn. 


Rhoed Etifedd yr addewid, 

Ym mbriddellau tir y glyn, 
Cauwyd arno yn y beddrod,— 

P'le 'roedd gobaith y pryd hyn ? 


HYMNAU. 547 


Aeth yn nos ar deulu'r ddaear, 
Hi aeth yn fachludiad haul, 
Marw wnaeth yr Adda cyntaf, 
' Yn y bedd mae Adda'r ail. 


Prudd oedd tônau telyn Sïon, 
Pan oedd Iesu yn y bedd, 
Prudd oedd golwg merched Salem, 
Agwedd trymder yn eu gwedd ; 
Yr Anwylyd dan y cloion, 
Angau mewn llawenydd mawr, ; 
Haul y nefoedd dan y cwmmwl, 
T'wyllwch yn teyrnasu 'nawr. 


DYDD PASG. 8,7. 


T'wyllwch dudew'r nos a giliodd, 
Torrodd arnom wawr y dydd, 
Daccw Geidwad pechaduriaid, 
Gwedi d'od o'i rwymau'n rhydd ; 
Caerau cedyrn hen garchardy 
Angau, wnaeth yn ddrylliau draw, 
Y mae'r beddrod mawr ac angau, 
'N garcharorion yn ei law. 


Fe ddihunodd Iesu'n fore, 
Gyd å th'wynniad cynta'r wawr, 
Torrodd rwymau, torrodd gloion, 
Hen garchardy'r beddrod mawr ; 
'Roedd telynau'r nef yn chwareu 
Tônau gorfoleddus gwiw, 
Yr oedd ser y boreu'n canu,— 
Llawenychai meibion Duw. 


Gwelwyd Iesu'n dyfod allan, 
O diriogaeth hen y bedd, 
Gwedi gwisgo anfarwoldeb, 
Agwedd Ddwyfol yn ei wedd ; 
Buddugoliaeth ga'w'd ar angau, 
Buddugoliaeth ar y ddraig, 
Sigwyd gallu y tywyllwch, 
Byth gan sawdl Had y wraig. 


Daccw'r Meichiau mawr yn sefyll, 
Draw yng nghanol tir y glyn, 
Ac yn llefain, Paid ag ofni, 
Sïon, y gelynion hyn ; 
Yng Nghalfaria y bum farw, 
Ond yn awr yr wyf yn fyw, 
Ac 'rwy'n briod i ti, Sïon, 
Fi yw'th Arglwydd di a'th Dduw. 


Iesu mawr pan adgyfododd, 
Seliodd bardwn byth i ni, 
A gorphenodd ein cyfiawnder, 
Llian main y nefoedd fry ; 


Blaenffrwyth yw o'n codiad ninnau, | 


Ynddo y mae gennym ran, 


Ac o'n beddau ni dde'wn allan, 
Yn ysprydol yn y man. 


Gorfoleddwch, seintiau uchod, 
Gorfoleddwch, seintiau'r llawr, 
Y mae angau gwedi 'i gongo'ro, 
Y mae'r bedd 'n agored 'nawr ; 
Y mae ysgub y cyhwfan 
Gartref, yn y sanctaidd dir, 
Fe 'mofynnir y ’tifedddion, 
At ein Harglwydd cyn bo hir. 


SULIAU Y PASG. M.C. 


Mae Oen y Pasg a'i wa'd drwy'r byd, 
Yn gwaeddi'n uchel iawn, 

Os dan ei arwydd byddwn ni, 
Mai diogelwch gawn. 


Nid oes ond angau ym mhob man, ; 
Marwolaeth ym mhob gwlad ; 
Ond bywyd i bechadur sydd, 
Dan arwydd goch y gwa'd. 


Ni awn aflanaf rai erio'd, 
Yn lluoedd at y gwa'd ; 

Mae yn ei holl rinweddau mawr, 
Ar gappan drws ein Tad. 


Mae gwaed yr Oen a'i rinwedd faith, 
Trwy oesau'r ddaear lawr ; 

Yn gwneud y duaf rai a gaed,— 
Mor hardd a golau'r wawr. 


Pan beidio golau gwawr y dydd, 
Pan beidio pob rhyw lef ; 

Ni pheidir canu am y gwaed, 
Tra telyn yn y nef. 


Tyr'd Sïon, tyr'd, moes gân yn awr, 
Am waed yr Oen rho gan; 

Du oeddit ti, ac aflan iawn, 
Trwy'r gwaed ti ddeui 'n lân. 


SULIAU Y PASG, M.H. 


Ein Iesu glân, cyfodi wnaeth, 

Ar ol bod gan y bedd yn gaeth ; 
O'r holl gadwynau daeth yn rhydd, 
Pan dorrodd euraidd wawr y dydd. 


Ein Brenhin lyngcodd angau mawr, 
Ca'dd fuddugoliaeth arno 'nawr ; 

A thrwy anfeidrol rym ei gledd, 
Gorchfygodd nerth a grym y bedd. 


Chwi, deulu Adda, llawenhewch, 

At fedd yr Arglwydd 'nawr nesewch; 
Y mae yn wag, dyrchafwch gân, 

O glod a mawl i'r Iesu glân. - 

Mae'r noson ddâ yn olau ddydd, 

Er pan ddaeth Iesu mawr yn rhydd ; 
Can's yn llewyrchiad llon ei wedd, 
Y gwelir gwlad tu draw i'r bedd. 


Mae'r dydd yn nesu, dydd o hedd, 
Pan gawn ddihuno yn y bedd ; 
Ac adgyfodi'n fil mwy hardd, 
Na'r Adda cyntaf yn yr ardd. 


Yng ngrym ei adgyfodiad ef, 

Ar derfyn byd rhoir uchel lef ; 

A phlant y gaethglud ddont i'r lan, 
Ar ddelw 'u Prynwr yn y man. 


Yr udgorn mawr o'r nef a gân, 
A'r meirw oll cyfodi wnan’ ; 
Pryd hyn yr etholedig hâd, 

A gant fyn'd adre' at eu Tad. 


Mewn anfarwoldeb bydd y saint, 
Yn derbyn pob rhyw nefol fraint ; 
Ac yno'n synnu bob yr un, 

Wrth weled harddwch Mab y dyn. 


DYDD IOU Y DYRCHAFAEL. 6,8. 


Esgynodd Iesu mawr, 

I uchder nef y nef, 

Ac ar ddeheulaw Duw, 

Ei Dad, eisteddodd ef ; 
Mae'n fwy, mae'n uwch na neb erio'd, 
Mae'n llanw'r nefoedd oll a'i glod. 


Holl euraidd byrth y wlad, 
A drysau oesol nef, 
Ymagor wnant bob un, 
Gan ei groesawu ef ; 
Aeth adref mewn clodforedd glân, 
Yn sŵn hyfrydol melus gân. 


Mae'n Brenhin yn y nef, 

Yn uchel iawn ei fri; 

Ac etto cofio mae, 

O hyd ein daear ni ; 
Mae'n edrych, mae'n rhoi help i'r gwan, 
I ddringo'r rhiwiau serth i'r lan. 


Mae'r Iesu'n eiriol fry, 

Ar ddeheu-law ei Dad, 

Mae'n dadleu drosom ni, 

Ar sail ei werthfawr wa'd ; 
Rho'wn iddo glod, canmolwn ef, 
Ar lafar gân mewn uchel lef. 


Y SULGWYN. M, H, 


Tyr'd Yspryd Glân, o tyr'd yn awr, 

O'r nefoedd tyr'd mewn nerthoedd mawr; 
Dy wlith ddisgynno ar yr ardd, 

Ac yna'r llysiau gwyw a dardd. 


HYMNAU. 


Doed yr awelon pêr odraw, 

Gan chwythu'n hyfryd ar bob llaw ; 
Pob un fo'n teìmlo'r nefol wres, 

Ac at eì Dduw'n ei dynnu 'nes. 


Mae'n fynych arnom ni yn nos, 

Yn methu gweled llwybrau 'r gro's ; 
Dy Yspryd ddelo'n olau clir, 

I'n harwain i'r sancteiddiaf dir. 


Mae llwybrau'n taith yn flinion iawn, 
Mae'n cwppaneidiau chwerw'n llawn ; 
Yr Yspryd a'i ddiddanwch ef, 

Fo'n gyssur in’ ar ffordd y nef. 


Galarus ydyw'r Eglwys Lân, 

Wrth deithio 'r anial blin ym mla'n ; 
Dod di dy Yspryd Glân i hon, 

I'w llawenhau o dan bob ton. 


'Ry'm ni yn eiddil 'ac yn wan, 
Yn ofni na ddown byth i'r lan ; 
O Dad, rho'th Yspryd Glân i ni, 
Ac yna dringwn attat ti. 


O Arglwydd, o'r uchelder mawr, 
Dy Yspryd tywallt arnom lawr ; 
I'n dysgu yn y nefol iaith, 

A'n cyfarwyddo yn dy waith. 


O cofia Sïon, Arglwydd Dduw, 
Dy etifeddiaeth deg a gwiw ; 
Preswylia ynddi hi o hyd, 

Er holl derfysgoedd mawr y byd. 


SULIAU'R DRINDOD. M. C. 


Dyrchafaf glod yr Arglwydd glân, 
Ar lafar gân rhof foliant ; 
Angylaidd lu yng nghor y nef, 
Ei foliant ef a seiniant. 


Trwy uchelderau'r nefoedd faith, 
Y cenir iaith’clodforedd ; 

Ac ar y ddaear mae dy glod, 
Yn hynod o gyfannedd. 


Dysg in' roi'r gân a'r clod i gyd, 
Trwy barthau'r byd mewn moliant, 
I'r Tad, a'r Mab, a'r Yspryd Glân, 
Ar lafar gân gogoniant. 


SULIAU’R DRINDOD. xc 


Ymddyrcha' Arglwydd yn dy waith, 
Yw llef a iaith dy bobol ; 

Gweniadau'th wyneb in” a ddyd 
Bob rhyw hyfrydwch nefol, 


HYMNAU. 


O'r dyfnder dyrcha ni i'r lan, 
Rho'n traed ar fan dymunol; 

Modd gallom o'r tywyllwch mawr, 

' Gael golau gwawr drag wyddol. 

'Ry'm yn rhoi'r clod i ti, O Dad, 
A'n Prynwr mad, yr Iesu ; 

A'r Yspryd Glân, Diddanydd gwiw, 
Trwy'r oesau, yw, i'th deulu. 


SULIAU'R DRINDOD. 6,8. 


Am ras a heddwch Duw, 
Ni roddwn iddo'r clod, 
Can's fel rhyw ddyfroedd mawr, 
Ymdaenu mae erio'd ; 
Achubodd rif y tywod mân, 
O etifeddion uffern dân. 


Nid yw y bolltau pres, 

Na chedyrn gaerau mawr, 

Na gallu uffern, er ei grym, 

Na rhwystrau daear lawr ; 
Ddim i wrthsefyll gras ein Duw, 
Deyrnasa'n rhad i bob dyn byw. 


Ni ganwn byth am ras 
Rhyfeddol ein Duw mawr ; 
Y ffrwd lifeiriol gref 
A ddaeth o'r orsedd lawr ; 
I'r Tad, a'r Mab, a'r Yspryd Glân, 
Y byddo'r clod mewn melus gån. 


SULIAU'R DRINDOD. 6,8. 


Mi grwydrais, do, ym mhell, 
O lennyrch tŷ fy Nhad ; 
Mi droes fy nghefn ar 
Fendithion nefol rhad ; 
Ond drwy drugaredd ryfedd Duw, 
Mae'm traed yn awr ar dir y byw. 


Yng ngwlad machludiad haul, 
Yn hir bu'm trigfan i, 
Mewn cyflwr isel tlawd, 
Yn myned gyd a'r li’; 
Ond drwy drugaredd ryfedd Duw, 
Er haeddu marw, 'rwyf yn fyw. 


Y mawl a'r gân rof byth, 

I'r Drindod ddiwahan, 

Am y drugaredd wnaed, 

Fy achub rhag y tân ; 
Rhoi'r clodydd byth i'r un Duw tri, 
Am ras a hedd i'n daear ni. 


SULIAU’R DRINDOD. M. H. 
Chwi'r holl genhedloedd de'wch ynghyd, 
A llafar gân i Brynwr byd ; 
Y llwythau pell a phob rhyw iaith, 
Rhowch iddo glod mewn moliant maith. 


b49 


Ti, Arglwydd yr arglwyddi mawr, 
Ti, Frenhin nef a daear lawr ; 
Y mae dy enw glân a'th glod, 
Mewn bri ac urddas mawr erio'd. 


Ar danau'r nef, i'r Dwyfol dri, 

Yn un Duw mawr, rhoir parch a bri; 
I'r Tad, a'r Mab, a'r Yspryd Glâu, 
Rhoir mawl parhaus ar nefol gân. 


SULIAU'R DRINDOD. M. H, 


Ar lon belydrau gwawr y dydd, 
Ehedeg fynu wnelo'm ffydd, 

Hyd at yr orsedd uchel fry, 

Lle mae 'n Pryniawdwr hardd a chu. 


O! am gael golwg arno 'nawr, 

Yn ei brydferthwch nefol mawr, 
Nes bwy ’n annghofio'r byd o'r bron, 
Yng ngwenau hardd ei wyneb llon, 


O! na chawn deimlo'r nefol wres, 

O na ddoi Canaan atta 'i 'n nes; 

I mi gael dyrchu melus g&n, 

I'r Tad, a'r Mab, a'r Yspryd Glân. 
SULIAU'R DRINDOD. M. H. 

Mae uchder, ac mae dyfnder mawr, 

A hyd a lled dy gariad ‘nawr ; 

Fy anwyl Iesu, y mae hwn 

Yn fwy na'r nef a'r byd yn grwn. 


Mae'th gariad, f'anwyl Iesu glân, 
Yn ffwrnes o drag wyddol dân ; 
Mae'n toddi iâ mynwesol dyn, 
Mae 'i wres yn ddigon i bob un. 


O ! 'nawr am brofi'r nefol wres ; 
A'm henaid eiddil ddelo 'n nes; 
I gyd-foliannu'r Drindod glân, 
Mewn nefol hwyl ar beraidd gân. 


&ULIAU'R DRINDOD. M. H. 


Ti, Arglwydd Ior, yn foliant sy, 
Trwy nefoedd yr uchelion fry ; 
Ac yn yr Eglwys lån drwy’r byd, 
Dy fawl a genir o un fryd. 


Yn dy gynteddau dyrchwn 'nawr, 

Dy fawl hyd nef,ein Harglwydd mawr; 
Dod in' dy hedd, ein nefol Dad, 

Fel byddo'n cân yn wir fwynhad. 


'Ry'm yn rhoi'r mawl i ti a'r clod, 
Trwy'r oesau'r un wyt ti erio'd ; 
Hyd byth yr un a fydd y gân, 

I'r Tad, a'r Mab, a'r Yspryd Glân. 

Pa fodd y gallaf fyn'd, 

Trwy'r dyrus lwybrau maith î 

Pa fodd y cadwa 'i 'r ffordd ? 

Ac aros yn dy waith î 
O dod dy nerth im' Arglwydd Dduw, 
A chadw f'enaid llesg yn fyw. 


P'odd gallaf gadw'r ffordd, 

Yn nh'wyllwch dû y nos? 

Ac ar y rhiwiau serth, 

P'odd gallaf ddwyn y gro's ? 
Dod olau im', dod nerth, O Dad, 
Nes cyrraedd draw y nefol wlad. 


Pa fodd y gallaf fi, 

Sydd yn nyfnderau'r ffos, 

I wel'd yr ardal well,— 

Y wlad, a bryn y gro's î 
Heb gymmorth (nid af gam ym mlaen,) 
Y Tad, a'r Mab, a'r Yspryd Glan. 


MOLWCH YR ARGLWYDD, 8,7. 


Doed brenhinoedd yr holl ddaear, 
A'r holl bobloedd o bob gwlad, 
Doed cenhedloedd y pellderau, 
I addoli ' nhŷ eu Tad ; 
Doed y tywysogion enwog, 
Barnwyr mawr y ddaear hon, 
I gydnabod Duw y nefoedd, 
Ai glodfori oll o'r bron. 


“ ANT O NERTH I NERTH,” 


6, 8. 


8, 8, 6. 


Mae Sïon yn yr anial maith, 

Yn cwyno, 'n wylo'r dagrau llaith, 
Wrth deithio ffordd y groes ; 

Ond y mae bryniau'r Ganaan draw, 

O hyd yn dod yn nes gerllaw,— 
Gwlad y drag wyddol oes. 


'Rhyd glyn wylofain teithio mae 

Yr Eglwys lân drwy lawer gwae, 
A llawer 'storom gref ; 

Ond er gerwindeb mawr y tir, 

Ynghyd a bod y daith yn hir, 
Mae'n nes bob dydd i'r nef. 


O nerth i nerth mae Sïon wan, 

Yn dod o'r dyfnder mawr i'r lan, 
Ar bwys ei Phriod llon ; 

Pan ag y daw i'r nefol wlad, 

A dinas aur ei hanwyl Dad, 
Mawr fydd caniadau hon. 


“CANYS YR UDGORN A GAN.” m.u. 


Draw, draw mae'n t'wynu foreu wawr 
Diwrnod y gollyngdod mawr ; 

O! henffych y dedwyddol ddydd, ' 
Daw plant y llwch o'r bedd yn rhydd. 


HYMNAU. 


Llef udgorn Duw o'r nef a gån, 

A'r meirw oll, cyfodi wnan’ ; 
Anwyliaid Ion yn hardd eu gwedd, 
Ddont allan o ogofau'r bedd. 


Cynhauaf terfyn daear lawr, 

Lliosog fydd fel gwlith y wawr ; 

Yr etholedig had bob un, 

Ddwg ddelw'r Duwdod ynddo 'i huo. 


O ! 'r olwg hawddgar yno fydd, 

Pan ddaw y gaethglud fawr yn rhydd, 
Mewn harddwch a gogoniant glân, 

Na bu ei fath erioed o'r bla'n ! 


“ De'wch, codwch deulu'r bedd yn awr,” 
Ar derfyn byd, dd'wed Iesu mawr ; 

“ Gadewch briddellau'r glyn ar ol, 
'Rwy' yn eich derbyn yn fy ngho'l,” 


'Ry'm yn hiraethu, Arglwydd Dduw, 
Am gyrph ysprydol i gael byw ; 

I ddyrchu y drag”wyddol gân, 

I'r Tad, a'r Mab, a'r Yspryd Glân.' 


“ A FFYNNON A DDAW ALLAN O DŶ YR 
ARGLWYDD ” 6, 8. 


Caed ffynnon yn nhŷ Dduw, 
O gariad, hedd, a gras, 
A ffrydiau hon mewn nerth, 
Drwy'r anial redant ma's ; 
Mae yn glanhau, mae'n puro'r byd, 
Mae'n fawr, ac mae yr un o hyd. 


Mae ffrydiau'r ffynnon hon, 
Yn gwneud i'r anial mawr, 
Flodeuo'n hyfryd iawn, 
A gwenu fel y wawr; 
Daeth allan, do, o dŷ ein Duw, 
Yn llawn o ffrydiau dyfroedd byw. 


Mae'r ffynnon hon o hyd, 
Yn golchi plant y llawr, 
Mae wedi gwneud yn lân, 
Ryw dyrfa ryfedd fawr; 
Mae rhif y ser ar Sïon fryn, 
A wnaed yn lân drwy'r dyfroedd hyn. 


Caned y seintiau fry, 

Am rinwedd faith y gwa'd, 

Ni ganwn ninnau 'nawr, 

Yn sanctaidd dŷ ein Tad ; 
Y clod, y clod, a'r moliant llon, 
'N oes oesoedd fo i'r ffynnon hon, 


“DEUED FY ANWYLYD I'W ARDD.” 8,7. 


Mae'r ardd yn wyw o eisiau gwlith, 
Dy fendith di'r Goruchaf ; 

Tyr'd i'th gynteddau, a rho dro, 
Am d' eiddo, 'n Duw grasusaf. 


HYMNAU. 


Mae'r Eglwys Lân mewn anial maith, 
A'i thaith drwy diroedd d'ryslyd ; 
Mae yn hiraethu ar bob cam 
O'r ffordd, am ei Hanwylyd. 


Tyr'd, ein Hanwylyd, tyr'd ar frys, 
I sanctaidd lŷs dy Eglwys ; 


'R y'm yn hiraethu am dy wedd, 
Ac yn dy hedd gael gorphwys, 


Tyr'd, ein Hanwylyd, tyr'd i'th ardd, 
Gwna hon yn hardd ei blodau ; 

Fel byddo 'i 'n llanw hyn o fyd, 
A'i hyfryd bêr aroglau. 


“ A HWY A GANASANT GANIAD NEW- 
YDD.” 


M. C. 


O fewn i ddinas aur ein Tad, 
Dyrchefir moliant maith ; 

Am iachawdwriaeth rasol dyn, 
Mewn tônau nefol iaith. 


Trwy holl uchelion nef i gyd, 
Y cyrhaedd seiniau'r gân, 

Ac mewn llesmeiriau pêr, y saint 
Foliannant Iesu glân. 


Mae'r gân yn dechreu ar y llawr, 
Ac isel yw ei llef; 

Ond uchel fydd,—ni pheidia byth, 
Fry yn nhrigfanau'r nef. 


O! wiw fwynderau'r nefoedd fawr, 
A melusderau'r gwaith, 

O ganmol a chlodfori'r Oen, 
Am drag wyddoldeb maith. 


“AC MI A GLYWAIS NIFER Y RHAI A 
SELIW YD.” 8. 7 


O! mor ddedwydd yw y teulu, 
Sydd yn y trigfanau fry, 
Gwedi gorphen taith yr anial, 
Gwedi gado'r t'wyllwch dû ; 
Gwedi 'u prynu, gwedi 'u hachub, 
Gwedi 'u selio byth â gwa'd, 
Oll yr ochr draw'r Iorddonen, 
O fewn muriau tŷ eu Tad. 


Chwythed 'stormydd o'r lle chwythont, 
Cryned daear faith i i gyd, 
Ymgynhyrfed môr a'i ddyfroedd, 
Sigled holl golofnau'r byd ; 
Mae niferi'r gwaredigion, 
Seliwyd gan y Duwdod mawr, 
Dan y cysgod fry yn Sïon, 
Ac yn canu'n uchel 'nawr. 

“PA HAM Y BYDDI MEGIS PERERIN 
YN Y TIR?” 8,7. 


Arglwydd aros yng nghynteddau 
Glân dy dŷ, a'th wyneb llon 

Yn ei wenau hawddgar nefol, 
D'wynno arnom bawb o'r bron ; 

Dyrcha'r meddwl gwan i fynu, 
Helpa'r eiddil i roi cân, 

Gwna dy drigfa yn dy Eglwys, 
Aros ynddi'r Duwdod glân. 


Paid a'n gadael yn yr anial, 
Arglwydd yr arglwyddi mawr, 
Paid ymguddio tu draw'r lleni,— 
Ond dy wedd, rho ini ‘nawr ; 
O'r uchelder disgyn attom, 
Bydd yn amlwg i bob un, 
Cael mwynhad o'th bresennoldeb, 
Yw y nefoedd fawr ei hun. 


“ER HYNNY MI A EDRYCHAF ETTO TU 
A'TH DEML SANCTAIDD.” 8,7. 


Er fy mwrw i'r gwaelodion, 
Er ei chael yn arw draw, 
Er fy nghuro gan dymhestloedd, 
Tywydd geirwon ar bob llaw ; 
Trof fy ngolwg tu a'r nefoedd, 
Yno mae preswylfa'm Tad, 
Dwg dawelwch i fy enaid, 
Cwyd fi etto ar fy nhra'd. 


Cofia f’ Arglwydd Dduw am danaf, 
Yng nghystuddiau maith y llawr, 
Ac o'r cwmmwl dû gwna dorri 
Ar fy enaid lewyrch gwawr ; 
Yn fy ngenau, O dod ganiad, 
Yn fy nghalon i dod wres, 
Ac o gam i gam gwna'm harwain 
Beunydd tu a'r nef yn nes. 


“ AC ADDOLED HOLL ANGYLION DUW 
EF.” 6, 8. 


Mae'n Harglwydd ni yn fawr, 
Mae'n uchel yn y nef, 
Y thronau 'mgrymmant lawr, 
Yn isel iddo ef; 
Rhont iddo'r clod, y mawl a'r gân, 
Mewn hymnau glân,—eu gwaith erio'd. 


O! pa mor uchel yw 

Ef, ar yr orsedd fry, 

'Nawr ar ddeheulaw Duw, 

Y gwiw Bryniawdwr cu; 
Holl deulu'r nef ymgrymmant lawr, 
Mewn moliant mawr dyrchafant lef. 

Pan ddaw yr Eglwys Lin, 
O bedwar ban y byd, 
I'r nef i seinio cân, 
O!'r dorf a fydd ynghyd! 
Bydd uchel glod am gadw dyn, 
Byth gan bob un, tra'r nef mewn bod. 


“ YR OEDD HI YN WEN FEL YR EIRA 
YN SALMON.” M. C. 


Glân ydyw Eglwys fawr yr Ion, 
Trwy oesau maith y byd ; 

Glân ydoedd o'r dechreuad draw, 
A glân fydd hon o hyd. 


A'r olchfa ddwfr trwy y gair, 
Gwneir plant y llwch yn lân ; 
Am hyn rhown glod a mawl i'r Ion, 

Ar bêr lesmeiriol gân. 


Mewn lliain main cyfiawnder pur, 
Mor wyn a'r eira mân ; 

Mae'r rhai sy wedi 'u gwisgo yng 
Nghyfiawnder Iesu glân. 


Mae'r gwaed mewn rhinwedd ym 
Mae rhif y ser yn lân ; [mhob oes, . 
Pwy ŵyr na welir ninau'n wyn,— 
Haeddasom uffern dân ! 


Os dof yn wyn, rhyfeddu wnaf! 
Dyrchafaf fythol gân ; 

Fi, y pechadur duaf gaed, 
Fel eira'n wyn a glân ! 

“RWY 'N DYFOD.” 9, 8. 

'Rwy'n dyfod yn holl ardderchowgrwydd, 
Gogonedd a phurdeb y nef, 

'Rwy'n dyfod yn holl odidowgrwydd, 
Fy nheyrnas ysprydol a chref ; 

Cewch weled yr wybren yn fflamau, 
A'r nefoedd yn olau i gyd, 

A'r llewyrch yn cyrhaedd gororau, 
Pellderau holl fanau y byd. 


'Rwy'n dyfod, cewch wel'd y gorseddau, 
Tanbeidiol yn entyrch y nen, 
Yn euraidd a phorphor gymmylau, 
Drwy'rllennyrchtrag'wyddoluwchben, 
Mil myrddiwn o nefol osgorddion, 
Yn lanach na glendid y wawr, 
Yn gedyrn o nerth, ac ysprydol, 
Yn gwneud ei orchymyn ef 'nawr. 


'Rwy'n dyfod, cewch wel'd yr orsedd- 
faingc 
Wen fawr a roed im' gan fy Nhad, 
Cewch glywed yr hen baradwys-gaingc, 
A hyfryd anthemau y wlad ; 


HYMNAU. 


Cewch weled yr heuliau'n diffoddi, 
A natur yn sefyll o'r bron, 

A'r holl greadigaeth yn gwelwi,— 
Golygfa ryfeddol fydd hon. 


'Rwy'n dyfod, cewch wel'd y mynyddau 
Yn neidio o'u seiliau i gyd, 

A'r creigiau clogwynnog yn ddrylliau, 
A'u darnau yn curo ynghyd ; 

Y moroedd a'r dyfnder yn berwi, 
Yn grych-wyllt bistylloedd a mawr, 

Y cread a'i gylch gwedi torri, 
A phob peth yn chwilfriw yn awr. 


'Rwyn'n dyfod,—yn Udgorn Mihangel 
Y chwythaf ar dorriad y wawr, 

A'r sain a gyrhaedda i ddirgel, 
Ogofau mynyddoedd y llawr ; 

I ddyfnder priddellau'r dyffrynoedd, 
I waelod gwelyau y don, . 

Dros fodau aneirif y briddell, 
Ymdaeniad anfeidrol rydd hon. 


'Rwy'n dyfod, cewch weled y beddau 
Yn agor, yng ngolau y dydd, 
A'r meirwon fil myrddiwn myrddiynau, 
O'u rhwymau yn dyfod yn rhydd ; 
Cewch weled y beddrod yn trengu, 
Ac angau yn farwol ar lawr, 
A'i deyrnas am byth yn terfynu, 
Er cyd y parhaodd, ac mor fawr. 


'Rwy'n dyfod, cewch wel'd y cyfrolau 
'N agored, ym mrawdlys y farn, 
A holl wirioneddau'r 'sgrythyrau, 
Mor gadarn a'r nefoedd bob darn ; 
A'r ddedfryd drag’ wyddol gyhoeddir, 
Yn gyfiawn ar bawb 'nol eu gwaith, 
A'r ddedfryd a roir ni newidir, 
I'r oesoedd trag’ wyddol a maith, 


'Rwy'n dyfod, cewch weled y ddaear, 
Yn danllwyth ryfeddol a mawr, 
'R elfenau yn toddi, gan ganu 
Eu marwnad drag”wyddol yn awr ; 
'Rwy'n dyfod, am hynny yn barod, 
Y byddoch gyferbyn a'r dydd, 
Cewch wenau hyfrydol y Duwdod, 
A mawr eich gorfoledd a fydd. 


'Rwy'n dyfod, ac ulw y ddaear, 
Ymffurfia i agwedd y groes, 

Yr hon fydd yn wrthddrych trag’ wyddol, 
Rhyfeddod y nefoedd a'i hoes ; 

Ym mhlith holl golofnau mawreddog, 
Y Duwdod bendigaid a glân, 

| Ar hon yr edrycha y seintiau, 

A hon fydd yn destun eu cân. 


GWEDDIAU. 

Gurdin. 


BOREU DYDD SUL. 


“ AN OR hawddgar yw dy bebyll di, O 

Arglwydd y lluoedd! Fy enaid 
a hiraetha, ïe, ac a flysia am gynteddau 
yr Arglwydd ; fy nghalon a'm cnawd a 
waeddaut am y Duw byw. Gwyn fyd 
preswylwyr dy dŷ; yn wastad y'th 
foliannant. Canys gwell yw diwrnod 
yn dy gynteddau na mil; dewiswn 
gadw drws yn nhŷ fy Nuw, o flaen trigo 
ym mbebyll annuwioldeb. Llawen- 
ychais pan ddywedent wrthyf, Awn i 
dŷ yr Arglwydd. Arglwydd hoffais drig- 
fan dy dŷ, a lle preswylfa dy ogoniant. 
Un peth a ddeisyfais i gan yr Arglwydd, 
hynny a geisiaf ; sef caffael trigo yn nhŷ 
yr Arglwydd holl ddyddiau fy mywyd, i 
edrych ar brydferthwch yr Arglwydd, ac 
i ymofyn yn ei deml. Y rhai a blan- 
nwyd yn nhŷ yr Arglwydd, a flodeuant 
yng nghynteddoedd ein Duw. Ffrwyth- 
ant etto yn eu henaint, tirfion ac iraidd 
fyddant. 


“ I'r Arglwydd cenwch lafar glod, 
A gwnewch ufudd-dod llawen fryd, 
De'wch o flaen Duw â pheraidd dôn; 
Trigolion y ddaear i gyd,—Arch. Prys. 


Gogoniant i'r Tad, ac i'r Mab, ac i'r 
Yspryd Glan. Megis yroedd yn y de- 
chreu, y mae yr awr hon, ac y bydd yn 
wastad yn oes oesoedd. Amen. 


GWEDDIWN. 


O Arglwydd Dduw Hollalluog, yr hwn 
yn unig wyt lywodraethwr y nefoedd 
uchod, a'r ddaear isod. I ti, ac i ti yn 
unig, y mae mawl, addoliad, a pharch 
sanctaidd yn ddyledus oddi wrth dy holl 
greaduriaid, drwy holl ranau dy deyrnas 
fawr. Pwy yn gyffelyb i ti, Frenhin y 
saint, yr hwn wyt i'th arswydo yn dy 
holl amgylchoedd! Yr ydwyt, O Ar- 
glwydd, oddi ar dy orsedd uchel fendig- 
edig fry yn y nef, yn edrych ar leithig 
dy draed ar y ddaear ; yr ydwyt yn sylwi 
mewn trugaredd ar blant y llwch; ac 
yn tosturio wrth druenusion y ddaear. 

Wele ni dy greaduriaid gwael a phech- 
adurus, yn neshau attat y boreu hwn, 
yn enw ein Harglwydd Iesu Grist, er 
mwyn dyrchafu ein cwynion at orsedd- 

faingc y gras, ac erfyn ymgeledd dy 
iachawdwriaeth i'n heneidiau anfarwol. 


Yr ydym yn cyfaddef ein hanwiredd 
a'n llygredigaethau ; yr ydym yn cyf- 
addef ein holl gyfeiliorni. mawr a'n 
gwrthgiliadau; yr ydym yn cyfaddef 
dyfnderau y trueni yr aethom iddynt 
drwy bechod. Ond am mai gwrandawr 
gweddi ydwyt, ac am fod gennyt ti fadd- 
euant fel y'th ofner; yr ydym o'r dyfn- 
erau yr aethom iddynt, yn awr am 
ddyrchafu ein llef hyd attat, yn enw ein 
Cyfryngwr a'n Dadleuwr bendigedig, 
Iesu Grist ein Harglwydd. Trwyddo ef, 
ac erddo ef, bydded gwiw gennyt, O ein 
Tad yr hwn wyt yn y nefoedd, i roddi dy 
Yspryd Glân i ni yr awr hon, a thrwy dy 
ddydd sanctaidd hwn, fel ag y byddo i 
ni gael dy addoli heddyw mewn yspryd 
ac mewn gwirionedd, gyd & gwylder a 
pharchedig ofn. Yr ydwyt yn dy dru- 
garedd gwedi ein dwyn yn ddiangol hyd 
ddechreu y dydd hwn ; ac yr ydym yn 
ostyngedig yn erfyn arnat, ar fod i ti 
estyn o'th ddoniau nefol i ni, fel y gall- 
om dy addoli yn dy gyssegr, ym mhob 
prydferthwch sancteiddrwydd yn yr 
Yspryd Glân i ogoniant dy enw sanct- 
aidd. Nertha ni o'r uchelder, i ddisgwyl 
mewn ffydd wrth byst dy byrth di, a 
chyfranna i ni yn helaeth o fara'r bywyd. 
Digona ni heddyw å brasder dy dŷ, ac 
âg afon dy hyfrydwch dioda holl gyn- 
nulleidfaoedd dy saint. Nertha ni yn 
ein holl wendid ; goleua ni yn ein holl 
dywyllwch ; ac arwain ni i bob rhyngu 
bodd i'r Arglwydd drwy gorph y dydd 
hwn. Bendithia ni, O Arglwydd, megis 
ag yr ydym yn dy ŵydd ; bendithia bob 
un o honom âg adnabyddiaeth wirion- 
eddol o honot fel ein Duw a'n Tad ni. 
Bendithia ni âg adnabyddiaeth o'th Fab, 
Iesu Grist yr Arglwydd, fel Iachawdwr 
ein heneidiau ni. Bendithia ni âg ad- 
nabyddiaeth o'th Yspryd Glân, yn ar- 
weinydd golau i ni ar ein taith tu a'r 
bywyd a bery yn dragywydd. Bendithia 
ni â ffydd i ddisgwyl wrth dy fawredd ; 
a bendithia ni âg amynedd yng ngwyneb 
holl groesau yr anialwch. Megisag yr 
ydym yn ymbarottoi gyferbyn “a'th 
addoli di heddyw yn dy dŷ, gyd â chyn- 

nulleidfa dy bobl; bydded ein bod yn 
feddiannol ar yspryd parch, ofn, hiraeth, 
a gwresogrwydd ; fel y byddom yn gallu 
ymaflyd yn ffyddiog yn dy bethau sanct- 
aidd, ac felly yn cael ein bendithio yn 
ein heneidiau. Llewyrcha ar weinidog- 
ion dy gyssegr ar y dydd sanctaidd hwn, 
fel ag y byddo yr athrawiaeth am y 
groes yn defnynnu arnom drwyddynt, a 
ninnau yn y mwynhad o’th bethau ys- 
prydol di, yn cynnyddu mewn pob ys- 
prydolrwydd ar dy ddelw. 

Gwrando ein gweddiau hyn ym man- 
gre dy breswylfod ; a chadw ni heddyw 
rhag pechu yn dy erbyn, a rhag cyfeil- 
iorni mewu meddwl, gair, na gweithred, 
pan yn dy dŷ achyda'th waith. Bydded 
i ni fod yno yn wresog yn y gweddiau 
a'r erfyniadau a wneir attat. Bydded 
ymgeledd tadol dy ras arnom, modd y 
derbyniom yr impiedig air yr hwn a 
ddichon gadw yn fyw ein heneidiau. 
Yr ydym yn diolch i ti, O Arglwydd, 
am dy ymgeledd tu ag attom y nos aeth 
heibio dan gysgodau y tywyllwch; ti 
a'n cedwaist yn fyw ; ti a'n diogelaist yn 
dy drugaredd. Yr ydym yn rhoddi ein 
Heglwys i'th ofal; yr ydym yn rhoddi 
ein Brenhines a'r teulu brenhinol i'th 
ofal; yr ydym yn rhoddi ein gwladwr- 
iaeth i'th ofal; yr ydym yn rhoddi holl 
deulu dyn i ymgeledd dy iachawdwr- 
iaeth di. Bendith a thangnefedd yr Ar- 
glwydd arnom ni a phawb oll drwy Iesu 
Grist ; i'r hwn, yn undeb y Tad a'r Ys- 
pryd Glân, y byddo pob gogoniant yn 
oes oesoedd. Amen. 

Ein Tad, yr hwn wyt yn y nefoedd ; 
sancteiddier dy enw. Deued dy deyrnas. 
Bydded dy ewyllys ar y ddaear, megis y 
mae yn y nefoedd. Dyro i ni heddyw 
ein bara beunyddiol. A maddeu i ni 
ein dyledion, fel y maddeuwn ni i'n 
dyledwyr. Ac nac arwain ni i brofed- 
igaeth; eithr gwared ni rhag drwg; 
canys eiddot ti yw'r deyrnas ; a'r gallu, 
a'r gogoniant, yn oes oesoedd. Amen. 

Gras ein Harglwydd Iesu Grist a fyddo 
gyd â ni byth bythoedd. Amen. 


NOS SUL. 


“Fithr chwi a ddaethoch i fynydd 
Sion, ac 1 ddinas y Duw byw, y Jerusa- 
lem nefol, ac at fyrddiwn o angylion, i 
gymmanfa a chynnulleidfa y rhai cyntaf- 
anedig, y rhai a ysgrifenwyd yn y nef- 
oedd, ac at Dduw, Barnwr pawb, ac at 

ysprydoedd y cyfiawn y rhai a berffeith- 
wyd, ac at Iesu, Cyfryngwr y testament 
newydd, a gwaed y taenelliad, yr hwn 
sydd yn dywedyd pethau gwell na'r 
eiddo Abel. Edrychwch na wrthodoch 
yr hwn sydd yn llefaru. Oblegid oni 
ddihangodd y rhai a wrthodasant yr hwn 
oedd yn llefaru ar y ddaear, mwy o 
lawer nis diangwn ni, y rhai ydym yn 
troi ymaith oddi wrth yr hwn sydd yn 
llefaru o'r nef.” 

O am gael golwg hoff o'r wlad, 

A gorsedd ein trag*wyddol Dad ; 

Lle'r eiste” 'n Prynwr mawr ei fri, 

Mewn corph cyffelyb i'n cyrph ni, 

Y saint o'i gylch addoli maen’, 

A holl lu'r nef a blyg o'i flaeu; 

A Duw'n llewyrchu maes trwy'r dyn, 

A'i bur ogoniant ar bob un.—Dr. Watts. 

Gogoniant, &c, 
GWEDDIWN. 


Ein Duw a'n Tad Hollgyfoethog, yr 
hwn wyt yn anfeidrol, a'th deyrnas 
yn dragywyddol. Ti ein Tad, ydwyt yn 
preswylio yn y goleuni, ac nid oes dy- 
wyllwch ger dy fron di. Y mae dy holl 
weithredoedd mawrion a nerthol erioed, 
yn dwyn gogoniant i anrhydedd a 
mawredd dy enw di. Mae y nefoedd yn 
datgan dy ogoniant, a'r ffurfafen yn 
mynegu gwaith dy ddwylaw. Mae dydd 
i ddydd, er dechreuad dyddiau, yn 
traethu ymadrodd i ni; ac y mae nos i 
nos, er dechreuad nosweithiau, yn dangos 
gwybodaeth yr Arglwydd Dduw Holl- 
alluogi ni. Meddianna ni yr awr hon, 
O ein Harglwydd, & pharch sanctaidd, 
ac âg ofn sanctaidd, pan yn ymgrymmu 
ger dy fron, i gynnyg ein haberth hwyrol 
ar dy allor. Yr ydym yn ofni ac yn 
crynu wrth feddwl am burdeb dy natur, 
a sancteiddrwydd dy hanfod ; a ni gwedi 
ymlygru mewn pechod, ac wedi cyfeil- 
iorni mor bell yn ein ffyrdd. Ni pher- 
thyn i ni ond gwarth a chywilydd, am 
ein bod yn gymmaint pechaduriaid, yng 
ngwyneb breintiau gymmaint. 

Yr ydym heddyw gwedi bod yn dy 
dŷ, a chyd & chynnulleidfa dy bobl yn dy 
addoli, ac yn gwrando dy sancteiddiaf 
air. Er ein bod yn teimlo, yr ydym yn 
ofni mai bychan iawn ydyw ein teimlad, 
ac yr ydym am gael ein dwyn gan dy 
Yspryd Glân, i ofidio yn ein calonau na 
byddem yn fwy cynnes a gwresog yn dy 
waith. Yn enw dy Fab Iesu, yr ydym 
yn attolygu arnat i drugarhau wrthym, 

ddrwg weithredwyr truain, a wnaethom 
yr hyn ni ddylasem ei wneuthur, ac a 
adawsom heb wneuthur yr hyn a ddylas- 
em ei wneuthur. Tosturia wrthym ein 
Tad yr hwn wyt yn y nefoedd ; dwg ni 
i'r goleuni, yr hwn y mae dy Yspryd di 
yn llewyrchu i galonau etifeddion iach- 
awdwriaeth ; ac felly, yn y byd hwn, ni 
gawn wybodaeth am dy wirionedd, ac 
yn y byd a ddaw, nyni a etifeddwn fyw- 
yd tragywyddol. 

Mae y dydd sanctaidd hwn a'i freint- 
iau gwedi myned heibio, ac wedi ein 
gadael ni; ond O Arglwydd, caniatta ar 
fod gwaith y dydd sydd gwedi myned 
heibio, i gynnyrchu ffrwyth yn ein hen- 
eidiau ag a fydd yn fwynhad i ni yn 
nhragywyddoldeb. Yn a thrwy y modd- 
ion hynny o ras a fwynhawyd gennym 
heddyw, gosod hiraeth yn ein calonau, 
am gyrhaeddyd y Sabboth tragywyddol 
yn y nef, haul yr hwn ni fachluda yn 
oes oesoedd. Par fod y gweddiau a 
wnaethom, ac a ddyrchafasom attat ti 
heddyw, yn y gwasanaeth dwyfol, yn 
cael eu gwrando gan dy fawredd, a'u 
hatteb yn ddaionus yn ol dy drugaredd- 
au yn Iesu Grist ein Harglwydd. Par 
fod i'th eiriau bendigedig a sanctaidd, a 
glywsom a'n clustiau oddi allan heddyw, 
gwedi gwreiddio yn ein calonau, fel ag i 
adnewyddu a gwneuthur delw dy Fab 
. Iesu yn fwy amlwg yn nuwioldeb a 
sancteiddrwydd ein buchedd rhagllaw. 
Caniatta, nyni a erfyniwn ar dy Fawr- 
hydi nefol, na byddo i ni sefyll gyd â dim, 
nac ymfoddloni ar ddim, ond yng ngafael 
gadarn yr iachawdwriaeth ag y mae dy 
Fab Iesu yn awdwr o honi, a than 
rwymyn y cyfammod ag y mae ei fen- 
dithion gwedi eu selio oll â gwaed y 
prynedigaeth. Dod dy oleuni wth wir- 
ionedd i lewyrchu ar ein ffyrdd, rhag i 
ni mewn un modd ymddyrysu yn yr 
anialwch, a methu cyrhaeddyd y tir 
sanctaidd. 

Yng ngwyneb ein mwynhad beunydd- 
iol o freintiau crefyddol yn dy dŷ, bydded 
i'n hiraeth fod yn fwy am ddidwyll laeth 
y gair, ac am wir ffrydiau dy iachawd- 
wriaeth. Ac o Sabboth i Sabboth, O 
Arglwydd nefol Dad, cymhwysa ni i'th 
fwynhau yn yr orphwysfa draw, ac i 
glodfori dy enw yno yn dragywydd. 

Yr ydym yn dy fendithio, ac yn clod- 
fori dy enw am y dydd heddyw, ac am 
bob bendithion yr ydym gwedi ac yn 

cael ein cynnysgaeddu & hwynt yn feun- 
yddiol. Yn y mwynhad o honynt, par 
iddynt gynnyrchu ynom ffrwyth buchedd 
dda, er gogoniant i'th enw mawr, trwy 
Iesu Grist ein Harglwydd. Yr ydym yn 
cyflwyno ein hunain i ofal dy raglun- 
iaeth di y nos hon ; cadw a diogela ni, 
O Arglwydd Dduw, dan gysgod dy aden- 
ydd ; bydded ein myfyrdod yn felus yng 
nghyfraith yr Arglwydd, a gwareder ni 
rhag un amser i ni annghofio ein Gwneu- 
thurwr. Derbyn ein diolch am bob 
rhoddion yr ydwyt yn ein cynnysgaeddu 
ni â hwynt ; ond yn bennaf oll, am fodd- 
ion gras, ac am obaith gogoniant. Diolch 
iti am dy ymgeledd i'th Eglwys; i'n 
Brenhines a'i llywodraethau ; ac i bob 
dyn dros wyneb yr hol] ddaear. Ma- 
ddeu ein holl feiau ; dilea ein holl gam- 
weddau; a derbyn ni byth yn gym- 
meradwy yn Iesu Grist ein Harglwydd. 
Amen. 
Ein Tad, &c. 
Gras ein Harglwydd Iesu Grist, &c. 


BOREU DYDD LLUN. 


“Gofid un yn esgor a ddaw arno: 
mab annghall yw efe ; canys ni ddylasai 
efe sefyll yn hir yn esgoreddfa y plant. 
Ac Elias a ddaeth at yr holl bobl, ac a 
ddywedodd, Pa hyd yr ydych chwi yn 
cloffi rhwng dau feddwl? os yr Arg- 
lwydd sydd Dduw, ewch ar ei ol ef ; ond 
os Baal, ewch ar ci ol yntau. Heddyw, 
os gwrandewch ar ei leferydd, na chaled- 
wch eich calonau : megis yn yr ymrys- 
onfa, fel yn nydd profedigaeth yn yr 
anialwch.” 

Deffro f'enaid, deffro nhafod, 
Seinia glod i'r Iesu glân, 
Cyd-folianna â llu'r nefoedd, 
Rho ar g'oedd ryw newydd gan ; 
Do, disgleiriodd dwyfol gariad, 
Fel tywyniad haul y nef, 
Ar ein daear, dywyll, anial, 
Yn ei hael fendithion ef.—B. Francis. 


Gogoniant, &c. 
GWEDDIWN, 


Arglwydd Dduw yr holl dduwiau, i'r 
hwn y perthyn o briodoldeb drugarhau. 
Yr ydwyt ti mor fawr, fel ag yr ydwyt 
yn marchogaeth ar y nefoedd, ac yn 
ehedeg, ie, yn ehedeg ar adenydd y 
gwynt. Tydi, Arglwydd, sydd yn dwyn 
dynion i'r byd, a thydi, yn ol dy ewyllys 
da, sydd yn cymmeryd dynion o'r byd, 
ac yn wyneb holl weinyddiadau dy rag- 

luniaeth y mae dy enw yn fendigedig o 
gyfodiad haul hyd ei fachludiad ef. Pwy, 
a pha beth ydym ni, pan yn cael y fraint 
fel hyn, i agoshau at y Duw sanctaidd 
hwnnw, sydd a'i lygaid yn lanach nag y 
gall edrych ar anwiredd. Ni haeddasom 
ni ddim, ond ein dymchwelyd am ein 
hanwiredd, i'r wlad sydd yn îs na'r bedd, 
ac i fedi yno, o dan dy lid a'th ddigofaint 
di, o ffrwyth ein gweithredoedd yn dra- 
gywydd. Yr ydym yn droseddwyr o'th 
gyfraith sanctaidd ; yr ydym gwedi ym- 
droi yn llygredigaethau pechod ; yr yd- 
ym gwedi ymbellhau oddi wrth yr 
Arglwydd, ac wedi ymlygru yn ein 
pechodau. 

Yr ydym yn ymgrymmu ger bron dy 
Fawrhydi nefol y boreu hwn, yn enw 
dy Fab Iesu, gan gyfaddef ein anhaedd- 
iant ein hunain a'n gwaelder, a'n pech- 
adurusrwydd mawr. Yr ydym hyd yma 
gwedi cael ein harbed, ac yn ddynion 
byw ger bron gorseddfaingc y gras, ac 
nid yn ddynion condemniedig ger bron 
gorsedd barn. Yr ydym gwedi dy ddigio, 
ac wedi cyffroi dy lid yn ein herbyn; 
ond er hynny, dy drugaredd a'th dostur- 
ìaethau sydd yn teyrnasu tu ag attom 
drwy Iesu Grist ein Pryniawdwr a'n 
Dadleuwr. Yr ydym ni, yn dy ddaioni 
di, yn fyw y boreu hwn ger dy fron; ar 
dir gobaith, ac ar y ddaear ar yr hon y 
mae gan Fab y dyn awdurdod i faddeu 
arni. Mawr a rhyfedd ydyw dy drugar- 
eddau di, O ein Tad, tu ag attom ; ac yr 
ydym yn erfyn arnat, ar fod yn wiw 
gennyt ein bendithio â llygad ffydd, i'th 
weled yn dy drugareddau, ac i brofi yn 
ein heneidiau effeithiau daionus ym- 
ddygiadau tirion Duw tu ag attom. 

Beudithia ein heneidiau yn adnew- 
yddol y boreu hwn; a dyro i ni dra- 
chefn a thrachefn o orfoledd dy iach- 
awdwriaeth. Yr ydym yn wynebu ar y 
dydd hwn a'i orchwylion ; ar ei helynt- 
ion; ar ei brofedigaethau; ac ar 
drygau sydd yn rhodio allan liw dydd. 
Ymddiffyn di nyni, O Arglwydd, a'th 
allu cadarn, rhag holl ruthriadau ein 
gelynion, fel drwy ymddiried yn hollol 
yn dy ymddiffyniad rhyfeddol di, nad 
ofnom allu neb o'n gwrthwynebwyr. 
Cadw ein meddyliau drwy gorph y 
dydd hwn, rhag ymddieithrio ac ym- 
bellhau oddi wrthyt, ond cynnorthwya 
ni i'w dreulio megis y dydd diweddaf 
o'n hoes. Llef ein heneidiau yn barhaus 

fyddo, am gael ein cadw yn agos at yr 
Arglwydd ein Duw; a'i ofn glân ef yn 
blannedig yn ein calonau, fel bob amser 
y byddo dychryn duwiol ynom i bechu 
yn dy erbyn di. Nertha ni i groeshoelio 
yr hen ddyn, a'i wyniau a'i chwantau, 
fel y gallom fyw yn sanctaidd, yn sobr, 
ac yn dduwiol yn y byd sydd yr awr 
hon. Gwared ni rhag i'r drwg sydd yn 
y byd gael llywodraethu arnom. Gwared 
ni oddi wrth bob dallineb calon ; oddi 
wrth falchder a gwag-ogoniant, a ffug- 
sancteiddrwydd ; gwared ni oddi wrth 


- genfigen, digasedd, a bwriad drwg, a 


phob annghariadoldeb ; oddi wrth bob 
caledrwydd calon, a dirmyg ar dy air 
a'th orchymyn, gwared ni, Arglwydd 
daionus, Cofia am danom yn dy dru- 
garedd, yn holl amser ein trallod, yn 
holl amser ein gwynfyd, yn awr angau, 
ac yn nydd y farn. 

Caniatta, ar fod i'th Eglwys gael ei 
dyfrhau âg afon Duw ; bydded i'w hedd- 
wch fod fel y môr, a'i llwyddiant fel y 
ffrwd lifeiriol. Cynnal ei gweinidogion 
a'th nerth; gwisg hwynt & chyfiawn- 
der; a gwna dy bobl ddewisol ym 
mhlith yr holl genhedloedd, yn llawen 
yn llawenydd yr Yspryd Glân. Gwna 
holl aelodau dy Eglwys yn dirfion ac yn 
iraidd, fel ag y blodeuont yng nghyn- 
teddoedd tŷ yr Arglwydd, ac y dygont 
ffrwyth lawer o fewn caerau dinas ein 
Duw ni. Ymgeledd dy iachawdwriaeth 
caniatta i'n Brenhines, i'r teulu bren- 
hinol, ac i'n gwladwriaeth. Gwenau yr 
Arglwydd fyddo ar bob graddau a chyf- 
lyrau o fewn i'n gwlad, ac enw lesu 
fyddo yn fawr dros wyneb yr holl ddaear. 
Hyn a phob peth arall, yr ydym yn ei 
ofyn yn enw, a thrwy haeddedigaethau 
ein Harglwydd Iesu Grist; i'r hwn, 
ynghyd a'r Tad a'r Yspryd Glân, y 
byddo y gogoniant yn oes oesoedd. 

en. 

Ein Tad, &c. 

Gras ein Harglwydd, &c. 


NOS LUN. 


“ Ymchwel, Israel, at yr Arglwydd dy 
Dduw; canys ti a syrthiaist trwy dy 
anwiredd. Cymmerwch eiriau gyd & 
chwi, a dychwelwch at yr Arglwydd; 
dywedwch wrtho, Maddeu yr holl an- 
wiredd; derbyn ni yn ddaionus; a 
thalwn it’ loi ein gwefusau. A phan 
weddioch, na fyddwch siaradus, fel y 

cenhedloedd: canys y maent hwy yn 
tybied y cânt eu gwrandaw am eu haml 
eiriau. Na fyddwch gan hynny debyg 
iddynt ; canys gŵyr eich Tad pa bethau 
sy arnoch eu heisiau, cyn gofyn o honoch 
ganddo. Beth gan hynny ? mi a weddiaf 
â'r yspryd, ac mi a weddiaf â'r deall he- 
fyd: canaf â'r yspryd, a chanaf â'r deall 
hefyd. 
Dy ras, dy nawdd (fy Nuw) im’ dod, 
Sef ynod ymddiriedaf, 
Nes myned heibio'r aflwydd hyn, 
Dan d'edyn ymgysgodaf.—Arch. Prŷs. 
Gogoniant, &c. 
GWEDDIWN, 

O Arglwydd Dduw Hollalluog; yr 
hwn y mae dy dosturiaethau yn an- 
feidrol, a'th gariad at ddyn yn dragy- 
wyddol. Trugarog a graslawn ydwyt ti, 
yn cadw trugaredd i filoedd o'r rhai a'th 
garant, ac a gadwant dy orchymynion. 
Yr ydym yn diolch i ti am dy gariad yn 
tosturio wrthym ; am anfon o honot dy 
Fab i'r byd i fod yn Iachawdwr i ni; ac 
am estyn o honot dy fraich hollalluog 
allan i achub trueiniaid rhag trangcedig- 
aeth. Cyfododd yr haul o'r uchelder ar- 
nom ni, pan ag yr oedd y tywyllwch 
mawr yn ymdaenedig dros ein heneid- 
iau. Cafodd ein clustiau ni glywed 
pethau rhyfeddol yr iachawdwriaeth 
honno a ddarperaist i'th bobl Israel, 
ac i holl genhedloedd y ddaear. Ti ber- 
aist i'n llinynau ni i syrthio mewn lle- 
oedd hyfryd, ac y mae dy ragluniaeth 
gwedi gofalu am etifeddiaethau teg i ni, 
trwy ein bod yn sŵn yr iachawdwriaeth 
fawr a wnaed, ac a berffeithiwyd gan 
ein Harglwydd Iesu Grist. Ond er bod 
dy dosturiaethau gwedi ein hamgylch- 
ynu, a'th drugareddau gwedi ein dilyn 
o'r bru hyd yr awr hon; yr ydym 
braidd bob cam o'n taith gwedi dy an- 
nghofio, ac wedi pechu yn dy erbyn. 
Mae ein pechodau yn amlach nag y 
gellir eu rhifo, ac y maent yn pwyso yn 
drwm arnom. Nid oes a wrendy arnom 
pan lefom, ond tydi, ein Tad yr hwn 
wyt yn y nefoedd. Nid oes a dosturia 
wrthym, ond tydi. Nid oes neb all 
achub ein heneidiau, ond tydi, yr hwn y 
mae ei allu yn anfeidrol, a'r hwn, ym 
mhob oes o'r byd, sydd gwedi gwneuthur 
rhyfeddodau. Nyni aglywsom a'n clust- 
iau, a'n tadau a fynegasant i ni, y gweith- 
redoedd ardderchog a wnaethost yn eu 
dyddiau, ac yn y cynfyd o'u blaen hwy. 

Na âd ni i ni ein hunain, O Arglwydd 
ein Duw ; na ollwng ni i'n rhyddid ein 
hunain, ac felly i fyned ar gyfrgoll yn 
anialwch y byd hwn, a cholli ein hen- 
eidiau yn y diwedd. Dod di dy oleuni 
ini, a dod di dy wirionedd i ni, canys 
tywysant hwy ni, ac arweiniant ni i fyn- 
ydd dy sancteiddrwydd, ac i'th bebyll. 
Bydded i ni yn a thrwy dy nerth di, 
i rodio yn y goleuni, fel y gogoneddom 
enw yr Arglwydd yn hyn o ran. Yr 
ydym yn teimlo llygredigaeth pechod 
ynom, ac yn ein dilyn; yn ein gwasgu 
lawr; ac yn tywyllu rhyngom a'r nef- 
oedd. Ymlid y tywyllwch ymaith oddi 
ar ein meddyliau, modd y gallom yn 
eglur, trwy ffydd, weled gogoniant y 
Ceidwad yn llewyrchu arnom, gogoniant 
megis yr unig-anedig oddi wrth y Tad, 
yn llawn gras a gwirionedd. Maddeu i 
ni, ein Tad o'r nef, holl bechodau y 
dydd sydd gwedi myned heibio; ac na 
chyfrif hwynt i ni yn y dydd y gwnel- 
ych briodoledd. Parottoa ni a'th iach- 
awdwriaeth, o ddydd i ddydd, gyferbyn 
a dydd ein hymddattodiad, pan fyddom 
yn wynebu ar yr Iorddonen fawr, a phan 
na all braich dyn ein cynnorthwyo yn 
ei thonau, ond dy fraich nerthol a chad- 
arn di. Yng ngwyliadwriaethau y nos 
hon etto, bydd yn agos attom, ac yn 
ymddiffyn i ni rhag pob niweidiau tym- 
horol ac ysprydol. Sancteiddia ein hen- 
eidiau yn dy wirionedd, fel ag y byddo 
ein ffrwyth yn saucteiddrwydd, a'n diw- 
edd yn fywyd tragywyddol. Cofia yn 
raslawn am dy Eglwys yng nghanol 
tonau cynhyrfus y byd, a digasedd gel- 
ynion o bob rhyw. Ymddiffyn a nertha 
ei gweinidogion yn ol dy addewidion 
yng Nghrist Iesu ein Harglwydd. Ein 
Brenhines, y teulu brenhinol, ein pen- 
swyddogion, a'n gwladwriaeth, fyddont 
dan wlith bendith dy gyfammod di. Yn 
drugarog edrych ar y rhai sydd yn glaf, 
a bendithia hwynt. Tywallt olew a gwin 
i glwyfau y rhai archolledig; esmwytha 
feichiau y rhai gorthrymmedig; a dywed 
wrth y rhai sydd ar ddarfod am danynt, 
mai tydi ydyw eu Harglwydd a'u Duw. 
Clyw ni, ein Harglwydd, yn ein gofyn- 
ion, a deued ein llef hyd attat yn dy 
deml sanctaidd : a bydded i ti, y Tad, 
a'r Mab, a'r Yspryd Glân, y mawl a'r 
gogoniant yn oes oesoedd. Amen. 

Ein Tad, &c. 

Gras ein Harglwydd, &c. 

BOREU DYDD MAWRTH. 


“ Gwyn eu byd y tlodion yn yr yspryd ; 
canys eiddynt yw teyrnas nefoedd. Gwyn 
eu byd y rhai sydd yn galaru ; canys 
hwya ddiddenir. Gwyn eu byd y rhai 
aeddfwyn; canys hwy a etifeddant y 
ddaear. Gwyn eu byd y rhai sydd a 
newyn a syched arnynt am gyflawnder ; 
canys hwy a ddiwellir. Gwyn eu byd y 
trogarogion ; canys hwy a gânt drugar- 
edd. Gwyn eu byd y rhai pur o galon ; 
canys hwy a welant Dduw. Gwyn eu 
byd y tangnefeddwyr ; canys hwy a el- 
wir yn blant i Dduw.” 

Pwy, Arglwydd, a drig yn dy babell, 
Pwy breswyl ynghafell dy dŷ ; 
Ym mynydd dy Sïon sydd isod, 
Ac yn dy breswylfod sy fry? 
Y sawl sydd yn berffaith ei rodiad, 
A'i gyson ymddygiad yn dda; 
A ddywed y gwir yn ei galon, 
A'r hyn sydd yn union a wna. 
Parcb. M. Williams, Mi. A, 


Gogoniant, &c. 
GWEDDIWN. 


O Dad sancteiddiaf a thrugaroccaf, yr 
hwn y mae dy deyrnas yn dragywyddol, 
a'th allu anfeidrol yr un yn oes oesoedd. 
Yr ydwyt ti yn fawr, ac yn anfeidrol fwy 
nag y mae yn ein gallu ni i feddwl naci 
ddychymmygu am danat. Pwy ond tydi 
all alw y ser wrth eu henwau ; all gym- 
meryd ynysoedd i fynu fel brycheuyn; 
all wneuthur y dydd yn nos, a'r nos yn 
ddydd, a dyffryn cysgod angau fel y boreu 
wawr. O! gyd â pha fath ofn a pharch. 
duwiol y gweddai i ni druenusion yllwch, 
agoshau at y mawredd hwnnw sydd yn 
dân ysol, ac yn llosgfeydd tragywyddol! 
Ond er dy fod yn fawr ac yn uchel, yr 
ydwyt gwedi gorchymyn i rai bychain 
ac isel y ddaear, i neshau attat mewn 
gweddiau, ac i alw ar dy enw sanctaidd 
yu eu cyfyngderau ; ac y byddai i tithau. 
yn dy drugaredd eu gwrando o fynydd 
dy sancteiddrwydd, a'u hatteb yn dda- 
i n dy amser da dy hun, mewn 
hion o werth tragywyddol i'w 
heneidiau. Yr ydym ni, yr awr hon, 
yn dy ŵydd, ac mewn agweddiad ac ym- 
ddangosiad allanol, yn dy addoli, ac am 
ddyrchafu llef attat yn enw yr Arglwydd. 
Iesu Grist, Pen-tywysog a pherffeith- 
ydd ein ffydd. Darostynga ni i ti dy 
hun, a pllyga ni yn y dyn oddi mewn 
yn gwbl i'th ewyllys fendigedig dy hun. 














GWEDDIAU. 


Gwanycha ynom y daearoldeb a'r cnawd- 
olrwydd a deimlir yn fynych gennym ; 
dyrchafa ein meddyliau oddi wrth y 
pethau sydd isod, at y pethau sydd uchod, 
fel y byddo i'n ffydd gael ei chryfhau 
ynot ti, a'n hiraeth gael ei feithrin fwy 
fwy o ddydd i ddydd. 

Yr ydym ni, yn ol dy ewyllys di, Tad 
ein holl drugareddau, yn bresennol yn y 
byd lle mae y drwg yn preswylio, a lle 
mae pechod yn teyrnasu, a chanddo 
awdurdod mawr. Mae tywyll-leoedd y 
ddaear yn llawn o drigfanau trawsder ; 
mae pobloedd lawer yn meirw yn eu 
pechodau; ac y mae eneidiau lawer yn 
cael eu cyfrgolli yn dragywydd. Trugarha 
wrthym; boed dy drugaredd arnom 
megis yr ydym yn ymddiried ynot. 
Trogarha wrthym, bechaduriaid truenus ; 
trugarha wrth bechaduriaid ein gwlad ; 
trugarha wrth bechaduriaid yr 
ddaear. Dattod y clymau sydd gan ddi- 
afol ar ddynion; dryllia holl rwymau. 
pechod ag sydd yn cadw calonau dynion 
mewn caethiwed ; ac yn nerth dy ras 
dwg holl denlu dyn i ryddid gogoneddus 
plant Duw. 

Ymgeledd dy ras fyddo arnom ni, y 
rhai sydd yma yr awr hon yn dy ŵydd. 
Dichon y gelwir ni heddyw o'r byd hwn 
i dragywyddoldeb; ond cyn yr alwad 
honno,O Arglwydd, gwna ni yn barod, 
a dysg ni i farw beunydd, fel pan ddel 
yr adeg bwysig hon, y byddom yn ym- 
adael mewn tangnefedd, a'n llygaid yn 
gweled iachawdwriaeth yr Arglwydd. 
O ddydd i ddydd, ac o awr i awr, megis 
ag y mae dyddiau newydd ac oriau new- 
ydd yn cael eu rhifo i ni, datguddia dy 
hun fwy fwy, fel Duw pob gras a 
maddeuant, i'n heneidiau. Amgylchyna 
ni heddyw a'th dragaredd, ac yn dy ras 
gwared ni rhag pechu yn rhyfygus yn 
dy erbyn. Gwared ni oddi wrth bob 
drwg sydd yn rhodio ar y ddaear, ac yn 
tynnu dynion oddi ar ffyrdd cyfiawnder 
i dir y felldith. Gwared ni oddi wrth 
ddichellion y gelyn, ag sydd yn rhodio 
oddi amgylch fel llew rhuadwy, gan 
geisio y neb a allo ei lyngeu, Gwared 
ni oddi wrth dy ddigofaint di yr awr 
hon, yr hwn a eglurir yn dy anfoddlon- 
rwydd ar blant anufudd-dod. Gwared 
ni oddi wrth farnedigaeth dragywyddol ; 
achofia ni yn dy drugaredd yn bresen- 
nol, ac yn awr angau. 

O ein Tad Hollalluog; llewyrcha ar 


GWEDDIAU. 


dy Eglwys fawr gyffredinol, yn y 
deyrnas hon, a thrwy yr holl fyd. Llwy- 
dda ei gweinidogion; bydded i'th air 
redeg a chael gogonedd ; cyfeiliornadau 
@ gau-gredoau gaffo eu dymchwelyd ; 
a'r gwirionedd megis ag y mae yn yr 
Iesu, deyrnaso ar holl genhedloedd y 
ddaear. Heddwch, tangnefedd, ac undeb 
Eglwysig lwyddo, nes byddo Sïon yn un 
megis ag y mae ei Harglwydd yn un. 
Ein Brenhines ar deyrn-gadair Brydain, 
a'r teulu brenhinol, a'r holl bendefigion, 
a'n deddf-wneuthurwyr, fyddont yn cael 
eu harwain ar hyd llwybrau y gwirion- 
edd, i olygu gogoniant Duw, â lleshad 
dynion yn eu holl ymgynghoriadau. 
Hyn a erfyniwn yn enw a haeddedig- 
aethau dy un Mab, Iesu Grist ein Har- 
glwydd. Amen. 
Ein Tad, &c. 
Gras ein Harglwydd Iesu Grist, &c. 


NOS FAWRTH. 


“ Mewn ffydd y bu farw y rhai hyn oll, 
heb dderbyn yr addewidion, eithr o belleu 
gweled hwynt, a chredu, a chyfarch, a 
chyfaddef mai dieithriaid a phererinion 
oeddynt ar y ddaear. Canys y mae y 
rhai sydd yn dywedyd y cyfryw bethau, 
yn dangos yn eglur eu bod yn ceisio 
gwlad. Y rhai yn myned trwy ddyff- 
ryn Bacha a'i gwnant yn ffynnon ; a'r 
gwlaw a leinw y llynau. Ant o nerth i 
nerth, ymddengys pob un ger bron Duw 
yn Sïon. Y rhai sydd yn hau mewn 
dagrau, a fedant mewn gorfoledd. Yr 
hwn sydd yn myned rhagddo, ac yn 
wylo, gan ddwyn had gwerthfawr, gan 
ddyfod a ddaw mewn gorfoledd, dan 
gludo ei ysgubau.” 


Fforddolion Sïon siriol, 

Sy'n myn'd tu a'r nefol wlad, 
Gan droi eich cefnau'n fywiog, 

Ar ddelwog dŷ eich Tad ; 
Cyd-genwch bawb yn beraidd, 

Ar hyd eich sanctaidd daith, 
Ganiadau'r Ganaan ddedwydd, 

Lle mae llawenydd maith. 

Ben. Francis, 


Gogoniant, &c, 


GWEDDIWN. 


Arglwydd Dduw yr holl drugareddau, 
Tad ein Harglwydd a'n Hiachawdwr 
bendigedig ; a'n Tad tirion a thrugarog 
ninnau ydwyt ti. Ffynhonell fawr a 

dihyspydd ein holl gysuron ydwyt yn y 
fuchedd bresennol, a gobaith cadarn ein 
heneidiau byth bythoedd. Yn ein 
gwaith yn ymgrymmu fel hyn ger dy 
fron, ac yn dy addoli, yr ydym yn ben- 
dithio ac yn clodfori dy enw mawr a 
glân am dy drugareddau parhausi ni; 
ac yn dychwelyd ein diolchgarwch i'th 
fawredd am dy holl dosturiaethau tu ag 
attom, yn bennodol felly am foddion 
gras, ac am obaith gogoniant. Bendig- 
edig fyddo dy enw di, am fod dy ddaioni 
gwedi ein dilyn drwy holl ddyddiau 
taith ein pererindod hyd yr hŵyr hon ; 
am dy ddiogelwch i ni y dydd sydd 
gwedi myned heibio; ac am y fraint 
adnewyddol hon o gael plygu ger dy 
fron, i ddyrchafu ein llef hyd attat, yn 
enw dy un Mab, ein Harglwydd Iesu 
Grist. 

Gyd a'r gostyngeiddrwydd mwyaf y 
dymunem ni, dy greaduriaid truenus, i 
agoshau at dy fawrhydi nefol, canys yr 
ydym gwedi pechu yn erbyn y nefoedd 
ac o'th flaen dithau, ac yn annheilwng i 
fwynhau un drugaredd o'r nefoedd, ac 
o'r ddaear. Yr ydym mewn meddyliau, 
mewn geiriau, ac mewn gweithredoedd, 
yn droseddwyr o'th gyfraith lân di, ac 
megis ag yr ydym wrth natur, ynom nid 
oes dim da yn trigo. Ond y mae gennyt 
ti faddeuant fel y'th ofner ; yr ydwyt yn 
derbyn yr edifeiriol; ac yng ngweith- 
redoedd mawrion dy ras, yr ydwyt yn 
achub plant marwolaeth. At bwy yr 
awn ni fel pechaduriaid, ond attat ti, 
canys ti yn unig wyt yn maddeu pechod, 
ac yn myned heibio i anwiredd gweddill 
dy etifeddiaeth? Erglyw, O Arglwydd, 
ein cri yr awr hon, am y bendithion 
hynny ag y mae ein heneidiau yn sefyll 
mewn angen o honynt gyferbyn ag 
wynebu y byd a ddaw. Y mae arnom 
ofn y bydd i ni ymrwystro yn yr yrfa 
ysprydol; am hynny, nertha ni â'r 
gras sydd yng Nghrist Iesu, fel y gorphen- 
om ein taith mewn llawenydd a ded- 
wyddyd ger dy fron yn y nef. Yr ydym 
yn ofni cael ein gadael i ni ein hunain 
yn nyffryn cysgod angau a dyfnder yr 
Iorddonen ; am hynny, gad i ni weled 
ein hawl yn eglur ym mendithion y cyf- 
ammod, fel ag y byddo i ofnau tir y 
glyn i gael eu symmud ymaith o'n 
mynwesau. 

O Arglwydd, nefol Dad, cyfranna i ni 
o'r trysorau hynny ag ydwyt gwedi eu 

trysori yng ngoludoedd anchwiliadwy 
Pen mawr yr Eglwys. Eglura dy hun 
drwy yr Yspryd Glân, yn fwy amlwg o 
ddydd i ddydd, yn Dduw i ni; planna dy 
ofn yn ein calonau, fel yr arswydom 
bechu yn dy erbyn; tywallt dy gariad 
arled yn éin calonau, fel ag y'th was- 
anaethom di yn fwy gwresog yn y rhan 
sydd yn ol o daith ein pererindod drwy 
yranialwch. Diddana ni & diddanwch. 
yr Ysgrythyrau, ac â diddanwch dy iach- 
awdwriaeth ; fel ag y byddo i'n medd- 
yliau ymddyrchafu o'r ddaear i'r nef, lle 
mae digonolrwydd llawenydd ger dy fron 
bob amser. Cynnorthwya ni a'th ras, i 
groeshoelio ein hen ddyn, a'i wyniau, a'i 
chwantau, ac i ymddadrysi’r fath raddau 
oddi wrth faich y cnawd, fel y gallom dy 
wasanaethu di mewn cyfiawnder, ac i 
rodio ger dy fron mewn sancteiddrwydd, 
ac mewn disgwyliad ffyddiog o wlad 
well. 

Rhynged bodd i ti ein Tad, dderbyn 
ein diolchgarwch am drugareddau y 
dydd sydd gwedi myned heibio, ac am 
dy ofal grasol a rhagluniaethol am 
danom yng nghanol byd ag sydd yn 
llawn o niweidiau naturiol ac ysprydol. 
Derbyn ni y nos hon etto i ymgeledd dy 
ras a'th ragluniaeth; cadw ni rhag yr 
haint sydd yn rhodio yn y tywyllwch ; 
ac os mai dy drefn di ydyw ein galw o'n 
cwsg i dragywyddoldeb, gwna ni yn 
ddynion parod a chymmeradwy yn yr 
Anwylyd, fel y caffom fynediad helaeth o 
angau i fywyd, ac o'r byd isod i deyrnas 
dragywyddol ein Harglwydd. Estyn yr 
unrhyw drugaredd i'n gwlad, i'n Bren- 
hines, i'r teulu Brenhinol, i'n mawrion, 
i'n his-raddolion, ac i bawb oll o fewn. 
terfynau dy addewidion mawr iawn a 
gwerthfawr. Gofala am dy Eglwys, 
rhandir dy etifeddiaeth; llwydda ei 
gweinidogion ar y maes, ac na fydded 
ì gynllwynion diafol rwystro eu gwaith. 
Yn y nef clyw ni, ac o'r nef atteb ein 
gweddiau yn a thrwy ein Harglwydd 
Iesu Grist. Amen. 

Ein Tad, &c. 

Gras ein Harglwydd, &c. 


BOREU DYDD MERCHER. 


“ Gras i chwi a thangnefedd a amlhaer, 
trwy adnabod Duw, a Iesu ein Har- 
glwydd ni, megis y rhoddes ei dduwiol 
allu ef i ni bob peth a berthyn i fywyd a 





GWEDDIAU. 


duwioldeb, trwy ei adnabod ef yr hwn 
a'n galwodd ni i ogoniant a rhinwedd ; 
trwy yr hyn y rhoddwyd i ni addewid- 
ion mawr iawn a gwerthfawr ; fel trwy 
yrhai hyn y byddech gyfrannogion o'r 
dduwiol anian, wedi diangc oddi wrth y 
llygredigaeth sydd yn y byd trwy dra- 
chwant. Oblegid holl addewidion Duw 
ynddo ef ydynt ïe, ac ynddo ef amen, er 
gogoniant i Dduw trwom ni. Fel na 
byddech fusgrell, eithr yn ddilynwyr i'r 
rhai trwy ffydd ac amynedd sydd yn 
etifeddu yr addewidion.” 


At Dduw mewn gweddi daer, 
Y dyrchaf lais fy nghri, 

A'n Harglwydd ynol rym ana, 
O'm hing a'm hachub i. 


O Arglwydd Dduw, ein Tad nefol, 
Arglwydd yr arglwyddi a Brenhin y 
brenhinoedd, yr hwn y mae gorddyfn- 
derau y ddaear yn dy law, a'r hwn hefyd 
bia uchelderau y mynyddoedd. Tydi yn 
unig sydd i'w fendithio am ein creadig- 
aeth, am ein cadwraeth, ac am holl fen- 
dithion y bywyd hwn ; a thydi sydd i'w 
fendithio am dy anfeidrol gariad ym 
mhrynedigaeth y byd trwy ein Har- 
glwydd Iesu Grist. Yr ydwyt ti yn 
ddaionus i bawb, ac y mae dy drugaredd. 
di ar dy holl weithredoedd erioed. Cyf- 
iawn ydwyt ti yn dy holl ffyrdd, a sanct- 
aidd yn dy holi weithredoedd ; a glanach. 
dy lygaid nag y gelli edrych ar bechod 
yn ei lygredigaeth a'i halogrwydd. Attat 
ti y daw pob cnawd mewn cyfyngder, 
am mai i ti y perthyn diangfäau rhag 
marwolaeth. Yr ydym yn dy gydnabod 
di, Arglwydd Dduw, ym mawredd dy 
nerth, yn dy ryfeddodau aneirif, ac yn 
dy lywodraeth fawr dragywyddol, yr 
hon sydd yn cyrhaeddyd o dragywydd- 
oldeb i dragywyddoldeb. Yr ydym yn 
cydnabod ein hymddibyniaeth ni arnat 
o'r bru hyd yr awr hon, canys ynot yr 
ydym yn byw, yn ymsymmud, ac yn 
bod, a phe byddai i ti ond tynnu dy 
law gynnaliol oddi wrthym, nyni a 
drengem yn y man, ac a ddychwelem i'r 

wch. 


GWEDDIAU. 


y boreu hwn unwedd a_boreuau 
holl ddyddiau oes y ddaear, yn llawen- 
ychu yn dy ddaioni ; ac yr ydym ninnau 
ag sydd yn bresennol yn ymostwng o'th 
flaen o dan rwymau i ti am ein dwyn yn. 
ddiangol hyd ddechreu y dydd hwn, ac 
am fod arwyddion o'th foddlonrwydd 
a'th ewyllys da arnom. Yn unol a'th 
orchymyn dwyfol di, wele ni yn plygu 
mewn addoliad teuluaidd, ac yn cyn- 
nyg ein gwasanaeth crefyddol i'th 
Fawredd, fel ein Duw tirion, a Thad ein 
holl drugareddau. Yr ydym yn dyfod 
a'n cwynion etto y boreu hwn attat ti, 
ac yn erfyn arnat am ein hatteb yn 
ddaionus yn enw, a thrwy haeddedig- 
aethau ein Harglwydd Iesu Grist. Nid 
wyt ti erioed gwedi cashau dim a'r a 
wnaethost, ac yn ol dy raslonrwydd 
mawr, ti a faddeui bechodau y rhai 
hynny sydd yn wir edifeiriol o'u plegid. 
Crea galonau glên ynom, O Arglwydd, 
ac adnewydda yspryd uniawn o'n mewn, 
fel y byddo i ni ymg am dy ogoniant 
di ym mhob sanctaidd ymarweddiad. 
Llewyrcha arnom o'r uchelder, ac na Ad 
ini ymbalfalu yn y tywyllwch, o dan 
gysgodau y nos; a chaniatta ein bod yn 
gallu edrych tu a'r mynyddoedd sanct- 
aidd, o ba le y daw ein cynnorthwyon. 
Portha ein heneidiau & bara y bywyd, a 
dioda ni o ffynhonnau dy iachawdwr- 
iaeth, a thra parhao taith ein pererindod, 
cynnal ni i rodiollwybrau y bywyd tragy- 
wyddol gan edrych ar Iesu, a pharhau yn 
ddigwymp ar hyd y llwybrau hyn hyd i 
deyrnas nefoedd. 

Rhynged bodd i ti, Oruchaf Arglwydd, 
i dderbyn ein diolch am ein cynnaliaeth, 
o'r nef ac o'r ddaear, hyd y boreu hwn. 
Bendithier yn barchus dy enw di, am 
.ein dwyn yn ddiangol drwy y nos sydd 
gwedi myned heibio; am i ni gael di- 
huno mewn bywyd; am i ni gael di- 
huno mewn meddiant o'n synwyrau, ac 
am fod y nef a'r ddaear megis yn gwenu 
arnom. Cadw ni y dydd hwn rhag cael 
ein dal ym maglau a rhwydau y gelyn ; 
cadw ni, er gyd â phethau y ddaear, a'n 
golygon ar fyd arall, ac fel plant yr 
addewid, yn disgwyl ac yn hiraethu am 
gael ein bendithio o'r nef. Pan gyd â'n 
gorchwylion, na fydded i ni mewn un 
modd i annghofio y gorchwyl mawr o 
weithio allan ein iachawdwriaeth trwy 
ofn a dychryn ; a phan wrth y gorchwyl 
mawr aphwysig hwn, gwared ni rhag 

annghofio mai Duw yw yr hwn sydd yn 
gweithio ynom ewyllysio a gwneuthur, 
o'i ewyllys daei hun. Cofia yn dy dos- 
turiaetbau am holl deulu dyn ; y cleif- 
ion, y gweddwon, yr ymddifaid, y rhaì 
sydd yn drallodedig arnynt, a phawb ar 
ddarfod am danynt. Llewyrch gwenau 
dy wyneb rho ar ein teyrnas, ein Bren- 
hines, y teulu brenhinol, a phawb ag 
ydynt mewn goruchafiaeth. Dy Eglwys 
fyddo yn blaguro ac yn blodeuo dan 
wlith dy ras, fel ag yr amlhao duwioldeb 
ar y ddaear. Hyn a ofynwn yn enw 
Iesu Grist ein Harglwydd ; ac i'r Tad, 
a'r Mab, a'r Yspryd Glân, y byddo y 
gogoniant yn oes oesoedd. Amen. 

Ein Tad, &c. 

Gras ein Harglwydd, &c. 


NOS FERCHER. 


“Eithr y nefoedd a'r ddaear sydd yr 
awr hon, ydynt trwy yr un gair wedi eu 
rhoddi i gadw i dân, erbyn dydd y farn, 
a distryw yr anwir ddynion. Nid ydyw 
yr Arglwydd yn oedi ei addewid, (fel y 
mae rhai yn cyfrif oed) ond hir ymarhous 
yw efe tu ag attom ni, heb ewyllysio bod 
neb yn golledig, ond dyfod o bawb i 
edifeirwch. Eithr dydd yr Arglwydd a 
ddaw megis lleidr yn y nos, yn yr hwn 
y nefoedd a ânt heibio gyd â thwrf, a'r 
defnyddiau gan wir wres a doddant, a'r 
ddaear a'r gwaith fyddo ynddi a losgir. 
A chan fod yn rhaid i'r rhai hyn i gyd 
ymollwng, pa ryw fath ddynion a ddy- 
lech chwi fod mewn sanctaidd ymar- 
weddiad a duwioldeb. Yn disgwyl ac 
yn brysio at ddyfodiad dydd Duw, yn yr 
hwn y nefoedd gan losgi a ymollyngaut, 
a'r defnyddiau gan wir wres a doddant.” 


Aiff ein daear faith yn danllwyth, 
Berwa'r eigion mawr yn grych, 
Llosg yr annuwiolion diffrwyth, 
Trwy'r holl fyd fel sofl sych ; 
Gweision pechod, 
B'le mae'ch hen ddigrifwch "nawr? 
Dwys ystyriwch, bechaduriaid, 
Beth a wnewch pan ddol y dydd ! 
Ffowch at Grist am wir ymwared, 
O ffowch "nawr ar adain ffydd ; 
Crist a goidw, 
Bawb a gredant ynddo ef.—Ben, Francis, 


Gogoniant, &c. 


GWEDDIWN, 





Ein Harglwydd a'n Duw gogoneddus, 
yrhwn a eisteddi, ac a deyrnasi ar or- 

orsedd-faingc y nef, ac a reoli yr holl 
fydoedd wrth dy ewyllys sanctaidd dy 
hun. Yn y nef, ac yn y bydoedd uwch 
ben, y mae dy ryfeddodau allan o'n gol- 
wg ni; ac yn neddfau y byd hwn, gan 
mor ddall ydym drwy bechod, y mae 
pob beth braidd yn dywyll i ni; .ac nid 
oes gennym i'w ddywedyd, ond dyma 
wybodaeth ry ryfedd i ni, uchel yw, ni 
fedrwn oddi wrthi. Yn amlder dy dos- 
turiaethau yn nhrefn dy ras a'th iach- 
awdwriaeth,[wele ni gwedi cael ein dwyn 
yn ddiangol drwy donau peryglus y 
dydd sydd gwedi myned heibio, ac yn 
mwynhau y fraint adnewyddol hon, o 
amgylchynu dy orsedd, i ddyrchafu ein 
heirchion o'r dyfnder, i anneddle dy 
sancteiddrwydd di. Ti Dduw, a folwn 
ni; tia gydnabyddwn ni yn Arglwydd ; 
canys ti yw ein Creawdwr a'n Cynnaliwr, 
a'r holl ddaear a'th fawl di, y Tad tra- 
gywyddol. O ein Harglwydd grasol, mor 
werthfawr yw dy feddyliau i ni; acmor 
fawr yw eu swm hwynt! Nos ar ol nos, a 
dydd ar ol dydd, yr ydwyt yn adnew- 
yddu dy fendithion, a'th roddion, a'th 
gysuron i ni; a nyni yn llwch ac yn 
lludw annheilwng. Er pechu o honom, 
ac er gwrthryfelu o honom yn dy crbyn, 
y mae dy law yn agored tu ag attom, 
a'th ddaioni yn cael ei wlawio arnom 
mewn cyflawnder mawr o ddydd i 
ddydd. 

Yr ydym yn cydnabod, ein Tad tru- 
garoccaf, ein bod ni gwedi myned ar 
gyfeiliorn o'th ffyrdd di fel defaid ar 
gyfyrgoll. Yr ydym wrth natur gwedi 
myned yn ddieithriaid i ffyrdd sanct- 
eiddrwydd, ac yn lle bod yn blant ufudd 
i'th orchymynion, yr ydym yn elynion i 
ti fel Brenhin, ac yn wrthryfelwyr yn 
erbyn dy deyrnas. Caniatta dy Yspryd 
Glân i ni, fel trwyddo, y cymhwyser yr 
iachawdwriaeth at ein heneidiau, modd 
y byddo i'r hen elyniaeth gael ei lladd; 
ninnau yn cael ein gwneuthur yn blant 
mabwysiadol i deulu Duw ; ac i rodio yn 
ufudd ac ewyllysgar yn dy lwybrau, yn 
nydd dy nerth. Yr ydym am deimlo 
dy gariad tadol yn cael ei dywallt ar led 
yn ein calonau, fel ag y byddom yn 
wresog yn yr Yspryd yn dy wasan- 
aethu di. Rho dy Yspryd Glân i ni, 
yn yspryd gras a gweddiau, fel y gallom 
agoshau at dy Fawredd nefol mewn 
llawn hyder ffydd ynot, fel Duw ac 
Achubydd trueiniaid y ddaear. Y mae 


GWEDDIAU. 


gennyt ti foddion a'n cyfoethoga ni 
dlodion i dragywyddoldeb, ac yr ydwyt 
yn barottach i gyfrannu y rhoddion hyn i 
ni, nag yr ydym ni i'w gofyn gan dy 
Fawredd. Caniatta'i roddi cynnorthwy- 
on dy ras i ni yr awr hon, 1 ofyn gennyt 
dan deimlad o'n hanghenion; iofyn mewn 
ffydd yn yr Arglwydd Iesu Grist ein 
Ceidwad ; ac i ofyn mewn hiraeth calon 
ac enaid am fwynhau dy roddion nefol 
di, fel ag y byddo i ni yn yr anial mawr, 
brofi o flaenffrwyth y melusderau hynny 
y bydd nifer dy etholedigion yn gwledda 
byth arnynt yn y nef. 

Yr ydym ni, O Arglwydd, yn neshau 
at y cyfnewidiad mawr sydd o'n blaen ; 
ac megis ag yr ydym yn neshau at dra- 
gywyddoldeb, aeddfeda ni drwy dy ras 
gyferbyn a byw ger dy fron, a mwynhau 
gwenau dy wyneb byth mewn byd gwell 
na hwn. Tyn ni â rhwymau cariad yn 
nes attat, fel ag y byddom yn cymdeithasu 
mwy a'th Fawredd, ac yn ymdebygu 
mwy o ddydd i ddydd, i ddynion ag fydd- 
ent yn ceisio gwlad. Ti a'n cedwaist 
yng nghanol peryglon y dydd sydd 
gwedi myned heibio, ac y mae yr hwyr 
gwedi ein goddiweddyd. Caniatta, nyni 
a attolygwn arnat, ar fod yn wiw gennyt 
adael bendith dy dangnefedd arnom y 
nos hon, a chadw ein cyrph a'n heneid- 
iau rhag pob niweidiau. Bydded i ni 
gael huno a'n meddyliau mewn gafael 
a'th bethau sanctaidd di; a chyfodi yn 
y boreu mewn iechyd, a'th fawl a'th 
glodforedd di yn ein geneuau. Derbyn 
ein diolchgarwch am yr holl drugareddau 
yr ydym drwy ein hoes gwedi eu mwyn- 
hau hyd yrawr hon. I'th enw mawr a 
goruchel di y byddo y clod, am fod ein 
llygaid ni gwedi gweled yr hyn a wel- 
sant, ac am fod ein clustiau ni gwedi 
clywed yr hyn a glywsant. Gofala am 
dy Eglwys; dwg hi o'i chaethiwed ; di- 
ogela hi yng nghanol pob tymhestloedd ; 
ac yn y dyddiau blin a gofidus hyn, bydd 
yn dŵr cadarn iddi, ac yn ymwared rhag 
ei holl elynion. Yn dy drugaredd edrych 
ar ein gwlad ; bendithia ein Brenhines 
ar orsedd Prydain, ynghyd a'r teulu 
brenhinol; ein mawrion fyddo dan sylw 
yr Arglwydd grasol; a phob cyflwr o 
ddynion o fewn ein tir fyddont yn fen- 
digedig gan yr Arglwydd. Helaetha 
derfynau dy deyrnas ar y ddacar, fel ag 
byddo gorfoledd dy iachawdwriaeth yn 
cael ei mawrhau gan yr holl genhedl- 


GWEDDIAU. 


oedd. O’r nef gwrando ein hymbiliau 
hyn, ac atteb ni yn ddaionus yn ol dy 
raslonrwydd i ddynion, yn enw Iesu 
Grist ein Harglwydd. Amen. 

Ein Tad, &c. 

Gras ein Harglwydd, &c. 


BOREU DYDD IOU. 


“ Deisyf gan hynny arnoch yr wyf fi, 
y carcharor yn yr Arglwydd, ar rodio o 
honoch yn addas i'r alwedigaeth y'ch 
galwyd iddi, gyd â phob gostyngeidd- 
rwydd ac addfwynder, ynghyd & hir- 
ymaros, gan oddef êich gilydd mewn 
cariad ; gan fod yn ddyfal i gadw undeb 
yr Yspryd yng nghwlwm tangnefedd. 
Un corph sydd, ac un Yspryd, megis ag 
y'ch galwyd yn un gobaith eich galwed- 
igaeth; un Arglwydd, un ffydd, un 
bedydd, un Duw a Thad oll, yr hwn 
sydd goruwch oll, a thrwy oll, ac ynoch 
oll.” 

O Arglwydd, ein Ior ni a'n nerth, 
Mor brydferth wyd drwy'r hollfyd ! 


Dy enw a'th barch a roist uwch ben, 
Daear ac wybren hefyd,—Arch. Prijs. 


Gogoniant, &c. 
GWEDDIWN. 


O Dduw grasusaf, a galluoccaf Gre- 
awdwr a Llywiawdwr yr holl fydoedd ; 
Duw pob gogoniant wyt ti; a'r hwn yn 
dy drugaredd anfeidrol a anfonaist dy 
Fab i'r byd, fel na chollid pwy bynnag 
agredai ynddo ef, ond caffael o honynt 
fywyd tragywyddol. Tydi, yr hwn a 
ymddisgleiri mewn gogoniant, ac a ed- 
rychi yn dosturiol ar blant y llwch, 
trugarha wrthym ni, wir bechaduriaid, 
ac edrych yn rasol ar ein cyflwr tru- 
enus. Yn ol amlder dy dosturiaethau, 
ac yn ol lliosowgrwydd dy drugareddau, 
a wnaed yn amlwg drwy dy un Mab, 
ein Harglwydd Iesu Grist, derbyn ni i 
ffafr dy ras, ac i ymgeledd dy iachawd- 
wriaeth. Pan ag yr edrychom ni yn ol 
ar ein taith yn y glyn, a phan gofiom 
am ein hymddygiadau yn wyneb dy 
dosturiaethau lliosog di tu ag attom, ni 
pherthyn i ni ond cywilydd wyneb, a 
gofid calon a meddwl, oblegid holl gyf- 
eiliorni ein ffyrdd. Yr ydym gwedi 
haeddu cael ein torri lawr fel diffrwyth- 
wyr dy dir di; yr ydym gwedi haeddu 
cospedigaethau dy geryddon di ; ac wedi 
haeddu bod dan ddialeddau angerdd dy 
lid, yn y wlad sydd yn is na'r bedd, am 

dragywyddoldeb. Ond dy drugarowg- 
rwydd sydd gwedi teyrnasu yn rhyf- 
edd tu ag attom ni, er mor anhaeddian- 
nol ydym i dderbyn ac i fwynhau dy 
roddion gwerthfawr. Er syndod i ni 
ein hunain, wele ni, O ein Harglwydd, 
yn fyw, ac yn cael ein galw i geisio, ac 
y bydd i ni gael; i ofyn, ac y rhoddir i 
ni; iguro, ac yr agorir drws trugaredd 
i ni. 

Yr ydym y boreu hwn, O Arglwydd, 
yn dy glodfori, yn dy fawrygu, ac yn 
bendithio dy enw, canys y mae dy dru- 
garedd yn parhau yn dragywydd, a'th 
ras yn parhau yn annghyfnewidiol o oes 
ì oes, ac o genhedlaeth hyd genhedlaeth, 
Mawr a bendigedig wyt ti yn y nef, lle 
mae dy glodforedd yn cael ei swnio gan 
y llu gwynfydedig fry, mewn un gân 
soniarus a didorr, yn oes oesoedd. Mae 
yr holl greadigaeth drwy ei holl der- 
fynau, yn datgan dy glodydd di, o gyfod- 
iad haul hyd fachludiad yr unrhyw. 
Eiddot ti y ddaear a'i chyflawnder ; y 
byd, ac a breswylia ynddo. Y nefoedd 
ydynt eiddot ti, a'r ddaear sydd eiddot 
tì: ti a seiliaist y byd a'i gyflawnder. 
Ti a greaist ogledd a dehau: Tabor a 
Hermon a lawenychant yn dy enw. O 
Arglwydd, pwy a pha beth ydym ni, y 
rhai y mae ein sail yn y pridd, pan ag 
yr ydym fel hyn, yn cael plygu glin ger 
dy fron, a chymmeryd dy enw glân yn 
ein geneuau! Fel hyn y mae gwedi 
rhyngu bodd i ti, yn dy drugaredd, i 
wneuthur a ni, ac yr ydwyt gwedi dar- 
paru ffordd i ni i agoshau attat, yr hon 
a gyssegrodd dy Fab, ein Harglwydd 
Iesu Grist, i ni, trwy y llen, sef ei gnawd 
ef. Caniatta, gan hynny,i ni gael ein 
nerthu i ddyfod at dy drugareddfa & 
chalon gywir, mewn llawn hyder ffydd, 
gwedi glanhau ein calonau oddi wrth 
gydwybod ddrwg, a golchi ein corph & 
dwfr glàn. Dysg a chyfarwydda ni a'th 
Yspryd Glan, i ofyn am y pethau hynny 
y mae arnom eu hangen, ac a fyddant o 
leshad i ni. Bendithia ni o'r nef a'r peth- 
au ag sydd yn angenrheidiol i sancteidd- 
rwydd a duwioldeb, modd y gallom 
harddu athrawiaeth Duw ein Hachubwr 
yn y fuchedd hon, amynegu yn groywriu- 
weddau yr Hwn a'n galwodd ni o dyw- 
yllwch i'w ryfeddol oleuni ef. Cym- 
hwysa ni i fyd arall; cynnorthwya ni i 
gyrchu at y nôd, fel yr ynnillom y gamp 
uchel o alwedigaeth Duw yng Nghrist 

Iesu ein Harglwydd; ac nac arweinier 
ni y dydd hwn i unrhyw brofedigaeth, 
fel ag i bechu yn erbyn yr Arglwydd. 

Yr ydym, fel hyn, yn rhoddi ein hun- 
ain i'th ofal di; ac yn rhoddi y rhai 
hynny ag yr ydym dan rwymau i'w coff- 
hau i'th ofal di, gan wybod mai wrthyt 
ti y disgwylia pob cnawd, a'th fod di yn 
trugarhau wrth bob cnawd a alwo arnat 
yn nydd cyfyngder. Llwydda bregeth- 
au ac ymdrechiadau dy weision, gweini- 
dogion yr efengyl; bydded i'th Air 
drwyddynt redeg, a chael gogonedd ; 
bydded i Iesu mawr farchog yn llwydd- 
iannus; a phrysura dy deyrnas yn y 
byd hwn, fel y byddo i'r holl genhedl- 
oedd droi a dychwelyd at yr Arglwydd, 
a phlant yr Israel gyd & hwynt. Ein 
Brenhines, a'r teulu brenhinol, a'r pen- 
swyddogion, a phawb oll drwy yr holl 
deyrnas, fyddont gwedi eu dysgu gan 
Dduw, ac yn fendigedig drwy ei ewyllys 
da ef. Erglyw ein cri yn y nef, a'n 
gweddiau fyddo yn cael eu hatteb mewn 
bendithion i'n heneidiau, trwy ein Har- 
glwydd Iesu Grist. Amen. 

Ein Tad, &c. 

Gras ein Harglwydd, &c. 


NOS IOU. 


“Felly hefyd y tafod, aelod bychan 
yw, ac yn ffrostio pethau mawrion. 
Wele, faint o ddefnydd y mae ychydig 
dân yn ei ennyn! A'r tafod tân ydyw, 
byd oannghyfiawnder. Felly y mae y 
tafod gwedi ei osod ym mhlith ein hael- 
odau ni, fel y mae yn halogi yr holl 
gorph, ac yn gosod troell naturiaeth yn 
fflam, ac wedi ei wneuthur yn fflam gan 
uffern. Ag ef yr ydym yn bendithio 
Duw a'r Tad; âg ef yr.ydym yn mell- 
dithio dynion, a wnaethpwyd ar lun 
Duw. O'r un genau y mae yn dyfod 
allan fendith a melldith. Fy mrodyr, 
ni ddylai y pethau hyn fod felly.” 


Gobaith a nerth in' yw Duw hael: 

Mae help i'w gael mewn cyfwng: 
Daear, mynydd, aent hwy i'r môr, 

Nid ofna f'angor deilwng.—Arch. Prŷs. 


Gogoniant, &e. 
GWEDDIWN. 
Arglwydd dyrchafedig, i'r hwn y mae 
y nefoedd a'u holl luoedd hwynt yn 
rhoddi eu mawl, gan ddywedyd, Sanct, 
Sanct, Sanct, yw Arglwydd y lluoedd, yr 
holl ddaear sydd lawn o'i ogoniant ef, 


GWEDDIAU. 


Yr ydwyt ti uwch law pawb yn y nef ac 
ar y ddaear, yn Dduw bendigedig yn oes 
oesoedd. Gwynfydedig ydyw y dyrfa 
waredigol ger dy fron yn y nef; llawen- 
ychant yng ngwedd dy wyneb, a llafar- 
ganant am dy iachawdwriaeth di. Tei- 
lwng ydwyt ti, O Arglwydd, i dderbyn 
oddi wrthym ni, ac oddi wrth yr holl 
greadigaeth, anrhydedd, gogoniant, a 
gallu; canys pwy fel tydi, Brenhin y 
saint, ym mhlith y duwiau? a pha 
weithredoedd fel dy weithredoedd di? 
Pwy fel tydi, yn maddeu anwiredd, ac 
yn myned heibio i anwiredd gweddill 
dy etifeddiaeth ? Nid ydwyt ti yn dal 
dig byth, am fod yn hoff gennyt drugar- 
edd. 


Yr ydym ni yn awr yn ymostwng ger 
dy fron, ein Tad yr hwn sydd yn y nef- 
oedd, i gydnabod dy fawredd, a'th allu, 
a'th lywodraeth, ar y owbl, gweledig, ac 
anweledig i ni. Yr ydym yn ymostwng 
i'th Fawredd, i gyfaddef ein pechodau 
a'n hannheilyngdod, fel creaduriaid ag 
sydd gwedi ymlygru o'r groth, ac wedi 
tynnu arnom ein hunain drueni mawr 
drwy bechodau gweithredol yn dy erbyn, 
a thrwy ymdroi yn wirfoddol yn llaid 
pydewau llygredigaeth. Yr ydym yn 
ymostwng o'th flaen di, i ofyn, yn enw 
ein Harglwydd Iesu Grist, am fendith- 
ion, ac am roddion y Testament hwnnw 
ag y mae ein Machniydd gwedi ei selio 
a'i waed, ac wedi ei sicrhau drwy lŵ i 
bawb a gredant yn ei enw ef. Yr ydym 
yn gofyn i dy Fawredd, am brofion ad- 
newyddol o'r cariad sydd heb hyd, heb 
led, heb uchder, ac heb ddyfnder iddo, 
ond gwedi ei egluro, ac yn cael ei gyf- 
rannu i'r ffyddloniaid yn enw ein Ceid- 
wad mawr a bendigedig. Yr ydym yn 
erfyn ar dy Fawrhydi grasol, am i'th ras 
di i'n llywodraethu ym mhob sancteidd- 
rwydd, dros y rhan sydd yn ol o'n taith 
ar y ddaear. Yr wyt ti yn sanctaidd; 
Sanctaidd yw dy enw di; sancteidd- 
rwydd a weddai i'th dŷ di; sancteidd- 
rwydd a weddai i'th holl wasanaeth di; 
ac heb sancteiddrwydd, ni chaiff neb 
weled dy wyneb yn ei wenau grasol i 
dragywyddoldeb. Cyfranna i ni, O Ar- 
glwydd, o'r sancteiddrwydd hwn, fel ag 
y byddom yn ewyllysgar, yn ymgyssegru 
i'th waith ac i'th wasanaeth di, tra fydd- 
om ar y ddaear, ac yn y nef ni fyddwn 
yn sanctaidd byth, gwedi bod yn yr 
olchfa ddwfr drwy y gair, ac heb fod 


GWEDDIAU. 


arnom na brycheuyn na chrychni, na 
dim o'r cyfryw. Sancteiddia ni gyrph 
ac eneidiau i'th wasanaeth, fel ag y 
byddom fyw er dy glod, a gogoniant yn 
ymddyrchafu i ti trwom ni. 

Nyni yn ostyngedig a erfyniwn ar dy 
Fawredd, ar fod yn wiw gennyt i'n hys- 
prydoli a'th Yspryd Glân, fel ag y teim- 
lom ei weithrediadau yn fwy grasol, ac 
yn gryfach o ddydd i ddydd. Oyfranna 
o'th Yspryd i ni, fel ag y byddo i'n holl 
dywyllwch gael ei oleuo, a'r dyn oddi 
mewn i gael ei nefoleiddio, ac i ninnau 
gael profi, o dan ei effeithiau grasol, y 
llawenydd a'r hyfrydwch nefol ac ys- 
prydol hwnnw, ag y mae y gwir ffydd- 
loniaid gwedi, ac yn ei brofì, yn dy waith 
ath wasanaeth di. Ar derfyn y dydd 
hwn, yr ydym yn cyflwyno ein hunain 
i'th ofal grasol di, ac yn attolygu arnat 
i'n cysgodi a'th drugaredd yng ngwyl- 
iadwriaethau y nos. Cofia yn dy dos- 
turiaethau am bob graddau a chyflyrau 
o ddynion, yn neillduol am y rhai sydd 
mewn cystuddiau a thrallodion. Bydd 
yn gymmorth hawdd dy gael i'r rhai 
sydd mewn cyfyngderau, a llewyrched 
gwawr dy iachawdwriaeth arnynt yn 
eu cyfyngderau. Gwna Sïon yn llawen 
fam plant ; helaetha derfynau dy deyrn- 
as ym mhlith y cenhedloedd ; Brenhines 
a deiliaid fyddo yn wrthddrychau dy 
gariad; a maddeuant llawn o'n holl 
bechodau, caniatta er mwyn Iesu Grist 
ein Harglwydd. Amen. 

Ein Tad, &c. 

Gras ein Harglwydd, &c. 


BOREU DYDD GWENER. 


“Hynod yw Duw yn Judah; mawr 
yw ei enw ef yn Israel. Ei babell hefyd 
sydd yn Salem, a'i drigfa yn Sion. Yna 
y torrodd efe saethau y bwa, y darian, y 
cleddyf hefyd, a'r frwydr. Allan o Sïon, 
perffeithrwydd tegwch, y llewyrchodd 
Duw. Preswyliaf yn dy babell byth: 
a'm hymddiried fydd dan orchudd dy 
adenydd. Eithr chwi a ddaethoch i fy- 
nydd Sion, ac i ddinas y Duw byw, y 
Jerusalem nefol, ac at fyrddiwn o ang- 
ylion, i gymmanfa a chynnulleidfa y rhai 
cyntafanedig, y rhai a ysgrifenwyd yn y 
nefoedd, ac at Dduw, Barnwr pawb, ac 
at ysprydoedd y cyfiawn yrhai a ber- 
ffeithiwyd, ac at Iesu, Cyfryngwr y tes- 
tament newydd, a gwaed y taenelliad, 

yr hwn sydd yn dywedyd pethau gwell 
na'r eiddo Abel.” 
Duw, gâd i'm caniad 'nawr, heb warth, 
Fel arogl-darth ddyrchafu ; 
A chymmorth f’offrwm gwan o glod, 
Hyd nefoedd dd'od i fynu,—Dr, Watts. 


Gogoniant, &c. 
GWEDDIWN. 


O Arglwydd gwynfvdedig, yr hwn 
wyt yn un Duw heb drangc na gorphen, 
o dragywyddoldeb hyd dragywyddoldeb. 
Tydi ydyw ein Oreawdwr ni, ac eiddot 
ti ydym ni, a defaid dy borfa. Y mae 
ein holl wasanaeth, a'n holl ufudd-dod 
ni yn ddyledus i ti, canys tydi ydyw ein 
Creawdwr a Duw ein hiachawdwriaeth. 
Yr ydwyt gwedi edrych arnom cyn hyn 
yn ein gwasgfeuon ; ti wrandewaist ar 
dy greaduriaid cyn hyn, pan lefasant 
arnat yn eu cyfyngderau; ac a wared- 
aist drueiniaid pan ag yr oedd anobaith 
megis yn ymgau am danynt. Yr ydym 
ni, y rhai sydd yn ymgrymmu yr awr 
hon ger dy fron, am ddyrchafu ein cri 
i'r nefoedd, yn enw ein Hiachawdwr, 
Iesu Grist yr Arglwydd, i ofyn am y 
bendithion hynny gan dy Fawredd, a'n 
cysurant mewn bywyd, a'n llonnant yn 
angau, ac a'n gwnant yn ddedwydd byth 
mewn byd ar ol hwn. Caniatta, nyni a 
attolygwn arnat, ar fod i yspryd gweddi 
ac addoliad i gael ei gyfrannu i ni yn 
bresennol, fel wrth weddio, y byddom 
yn profi, ac yn mwynhau cyfeillach ys- 
prydol â thi, ac i argraph y gyfeillach 
hon ein dilyn drwy gorph y diwrnod 
gydd o'n blaen. 

Yr ydym ni, ynom ac o honom ein 
hunain, heb fywyd ysprydol yn ein hen- 
eidiau, ond wrth natur yn feirw mewn 
camweddau a phechodau, ac wedi my- 
ned yn agored i'r ail farwolaeth yn y 
gerwyn fawr, mwg poenedigaeth yr hon 
sydd yn esgyn i fynu yn oes oesoedd. 
Yr wyt ti, O Arglwydd, yn ffynnon 
bywyd ; yr adgyfodiad a'r bywyd ydyw 
dy Fab, yr Arglwydd Iesu Grist; ao 
anadl bywyd marwolion ydyw dy Ys- 
pryd di. Caniatta ar fod i'r bywyd nefol 
ac ysprydol hwn i gael ei roddi i ni, ab 
i egluro ei hun fwy-fwy yn feunyddiol 
yn ein bywyd ni, fel ag y byddom rhag 
llaw, yn byw, nid i bechod, ond i gyf- 
iawnder, er gogoniant i ras yr hwn a fu 
farw trosom, fel y byddom ninnau fyw 
iddo ef. Yr ydym ni wrth natur yn 

elynion i ti; ond yn llefain arnat yr 
awr hon, am gael ein cymmodi a'th 
Fawredd drwy waed ei groes ef, yr hwn 
a ddioddefodd, ac a fu farw drosom, fel 
yr heddychid ni â Duw. Cadwer ein 
meddyliau a'n myfyrdodau ynglŷn a'r 
iachawdwriaeth fawr, fel ag y canfydd- 
om ryw ryfeddodau beunyddiol ynddi, 
ac y sugnom ryw gysuron adnewyddol 
i'n heneidiau oddi wrthi. Yr ydym yn 
fynych yn cael ein dal yn gaeth, a'n 
cerddediad i dir y bywyd yn cael ei 
rwystro gan y llygredd sydd ynglŷn â 
ni; ac felly dan orfod rhodio yn alarus 
oblegid gorthrymder y gelyn. Diwalla 
ni, Arglwydd, yn foreu a'th drugaredd ; 
ac os nyni a ddiwellir a'th drngaredd 
di, marweiddir ein llygredigaethau, ac 
nyni a rodiwn yn rhyddid dy blant, ac 
ni a orfoleddwn, ac a lawenychwn dros 
ein holl ddyddiau. Datguddia i ni yn y 
byd hwn, ogoniant a dedwyddwch y 
byd arall; fel na byddo ini wangaloni 
a llesghau yn yr anialwch, ond yn y 
drem ar y tir pell, y byddom yn ymwr- 
oli, ac yn cyfodi i fynu y dwylaw a laes- 
asant, a'r gliniau a ymollyngasant. Na 
âd ni i ni ein hunain ; ac na fydded i ni 
gael ein harwain gan ein hyspryd ein 
hunain, pa chan ein deall ein hunain, 
ond gan y goleuni sydd oddi uchod ; 
gan dy Air di, yr hwn sydd yn llusern 
i'n traed, ac yn llewyrch i'n llwybrau. 
Yn dy law cymmer ni dros yr hyn sydd 
yng ngweddill o'n taith; ac annghofio 
wnelom y pethau sydd o'r tu cefn ; a'n 
hymestyniad parhaus at y gobaith gwyn- 
fydedig, ac ymddangosiad gogoniant y 
Duw mawr, a'n Hiachawdwr Iesu Grist. 

Yr ydym yn diolch yn ostyngedig i ti, 
O Arglwydd, am y dydd hwn yn ychwa- 
neg at ddyddiau ein hoes; ac megis ag 
y mae ein dyddiau fel hyn yn cael eu 
rhifo i ni, dysg i ni felly eu cyfrif, fel y 
dygom cin calonau i ddoethineb. Cym- 
mer di ein gofal drwy gorph y dydd 
hwn, a gwared ni oddi wrth bob profed- 
igaethau a niweidiant ac a ddrygant ein 
heneidiau. Edrych yn drugarog ar dy 
greaduriaid, yn neillduol ar feibion a 
merched cystudd dan bwys eu gwasg- 
feuon. Dy Eglwys fyddo yn degwch 
bro, ac yn ilawenydd yr holl ddaear ; yn 
cael ei harwain a'i llywio gan dy Yspryd 
Glân ; ac yn myned ym mlaen yn llwydd- 
iannus nes etifeddu yr etifeddiaethau 
annghyfanneddol. Ein Brenhines a'i 





GWEDDIAU. 


llywodraethau; y teulu brenhinol; pawb 
mewn swyddi gwladwriaethol; mawr- 
ion ac isel-rai, fyddo yn heddwch a than 
rwymyn tangnefedd yr Hollalluog. Ma- 
ddeu ein holl anwiredd ; dilea ein holl 
bechodau ; a derbyn ni a holl Israel 
Duw, yn gymmeradwy yn Iesu Grist 
ein Harglwydd. Amen. 

Ein Tad, &c. 

Gras ein Harglwydd, &c, 


NOS WENER. 


“Llawenhewch yn yr Arglwydd yn 
wastadol; a thrachefn meddaf, Llawen- 
hewch. Bydded eich arafwch yn hyspys 
i bob dyn. Y mae yr Arglwydd yn 
agos. Na ofelwch am ddim ; eithr ym 
mhob peth mewn gweddi ac ymbil gyd 
â diolchgarwch, gwneler eich deisyfiadau 
chwi yn hyspys ger bron Duw. A thang- 
nefedd Duw, yr hwn sydd uwchlaw pob 
deall, a geidw eich calonau a'ch meddyl- 
iau yng Nghrist Iesu. Yn ddiweddaf, 
frodyr, pa bethau bynnag sydd wir, pa 
bethau bynnag sydd onest, pa bethau 
bynnag sydd gyfiawn, pa bethau bynnag 
sydd bur, pa bethau bynnag sydd hawdd- 
gar, pa bethau bynnag sydd ganmoladwy, 
oes un rhinwedd, ac od oes dim clod, 
meddyliwch am y pethau hyn.” 


Holl lwytbau Addaf, do'web, 
Nef, daear, moroedd maith, 
Mawl i'ch Creawdr rho'wch, 
Yn eich amrywiol iaith ; 
Angylion glin, y disglaer lu, 
Mewn bydoedd fry, rho'wch ddechreu'r gin, 
Dr. Watts. 
Gogoniant, &c. 


GWEDDÏWN, 


Duw pob gras a bywyd ysprydol yd- 
wyt ti, Arglwydd Dduw y nefoedd a'r 
ddaear. Tydi ydwyt Dad y goleuni, ac 
ynot nid oes gyfnewidiad, na chysgod 
troedigaeth. Oddi wrthyt ti y mae pob 
rhodd werthfawr, a phob rhoddiad da- 
ionus yn disgyn i ni, blant dynion, ar y 
ddacar. O'th drugaredd anfeidrol, yr 
ydwyt, oddi ar dy orsedd fendigedig fry 
yn y nef, yn galw arnom ni, breswylwyr 
y ddaear, i ymostwng i'th Fawredd, aci . 
roddi y gwasanaeth a'r addoliad hwnnw 
i ti, ag y mae yn ddyledus i ni i'w roddi, 
a'r hwn yr wyt tithau hefyd gwedi 
addaw ei dderbyn, ond iddo gael ei 
wneuthur mewn Yspryd ac mewn gwir- 
ionedd, Yr ydym ni gwedi pechu yn 






GWEDDIAU, 


erbyn dy Fawredd ; yr ydym gwedi ym- 
lygru yn ein hanwireddau; ac wrth 
natur, yn ein perthynas a’r Adda cyntaf, 
nid oes dim da yn trigo ynom. Nid 
ydym yn haeddu unrhyw drugaredd ar 
dy law di, canys er i ti ein magu a'n 
meithrin, etto nyni a wrthryfelasom yn 
dy erbyn ; ac a haeddasom yn gyfiawn 
ddwyn cospedigaeth ein hanwiredd, o 
dan dy law ddialeddol mewn poenau yn 
oes oesoedd. Ond yn dy drugaredd, ti 
agoraist ffordd newydd a bywiol i nii 
agoshau at orsedd-faingc y gras, yn enw 
Cyfryngwr; ac yn ol y drefn hon, yr 
ydwyt yn derbyn pechaduriaid fel nyni, 
yn maddeu eu holl bechodau; yn eu 
cyfiawnhau yn rhad drwy y prynedig- 
aeth sydd yng Nghrist Iesu ; yn eu sanct- 
eiddio a'th Yspryd Glân; ac yn eu 
gwneuthur yn addasi gael rhan o eti- 
feddiaeth y saint yn y goleuni. 

Yn enw ein Cyfryngwr a'n Dadleuwr 
yn y nef, dy Fab Iesu Grist, ein Har- 
glwydd ni; yr ym yn anfon ein heirch- 
ion tu â'th gyssegrfa fendigedig, i ofyn 
yn ostyngedig am y rhoddion rhad hynny 
sydd gwedi eu trysori mewn cyflawnder 
tragywyddol yn yr Iachawdwr, ac yn 
cael eu cyfrannu i'r ffyddloniaid ar y 
ddaear. Cynnysgaedder ni, ein Tad nefol 
â goleuni gwybodaeth ysbrydol, fel drwy 
y llewyrch nefol yn goleuo yn ein calonau 
a'n heneidiau, y'n gwareder oddi wrth 
bob cyfeiliornadau ; y'n cadwer wrth yr 
athrawiaeth sydd yn ol duwioldeb ; ac y 
byddom sicr a diysgog yn y ffydd a rodd- 
wyd unwaith i'r saint. Gwared ni rhag 
cael ein maglu a'n rhwydo gan dwyllwyr 
a'u heresiau, ac felly cyfeiliorni o ran y 
ffydd, a chyfrgolli ein heneidiau. Gwared 
ni rhag bod fel plantos yn bwhwmman 
ac yn myned ar ol pob awel dysgeid- 
iaeth ; ond yn rhodio yn y gwirionedd ; 
aglynu wrth y gwirionedd megis ag y 
mae yn Iesu Grist yr Arglwydd. 

Bywha, O Dad trugarog, dy waith 
ynom, a chaniatta ar fod i fywyd adnew- 
yddol gael ei gyfranu i ni, modd y 
deffrom megis o gwsg, ac yr ymuniawn- 
om megis o'r llwch, i fod yn wresog 
yn yr Yspryd yn gwasanaethu Duw. Yr 
ydym am ymadnewyddu yn dy waith, 
fel ag y byddom ym mhrofiad dy was 
gynt, yr hwn a ddywedai, Llawenychais 
pan ddywedent wrthyf, Awn i dŷ yr 
Arglwydd. Bywha dy Eglwys yn ein 
gwlad, a thrwy yr holl ddaear, fel ag y 

byddo sain cin a moliant ysprydol ym 
mhyrth merch Sion. Bywha weinidog- 
ion dy gyssegr, drwy roddi iddynt yn 
helaethach o gynnorthwyon dy Yspryd 
Glân, fel ag y byddo y bywyd a'r gwres 
drwyddynt, yn ymdaenu drwy yr holl 
gynnulleidfaoedd a roddwyd dan eu gofal 
hwynt. Nertha hwynt a bywyd adnew- 
yddol o'r uchelder; marwor dy allor 
fyddo yn ennyn eu heneidiau, nes y 
byddont fel fflam nefol yn goddeithio 
holl anialwch y byd. Holl aelodau dy 
Eglwys fyddo dan deimlad adnewyddol 
o'r gwres adfywioccaol ac ysprydol hwn, 
fel ag y byddo gwasanaeth dy gyssegr yn 
hyfrydwch, a holl ranau gwaith dy dŷ 
yn fara beunyddiol ysprydol i'w heneid- 
iau, trwy ein Harglwydd Iesu Grist. 

Derbyn, ein Tad nefol, ein diolchgar- 
wch am y dydd sydd gwedi myned 
heibio; am dy ofal rhagluniaethol am 
danom ; am y trugareddau a'r rhoddion 
a fwynhasom; ac am ein bod yr awr 
hon yn cael plygu ger bron yr Arglwydd 
ein Gwneuthurwr. Gwarchoda dini dan 
gysgodau y nos hon, a bydded melus ein 
myfyrdod yn ein cwsg, yn dy gyfraith 
di, O Arglwydd ein Duw. Bydded ein 
calonau yn uniawn ger dy fron, a'n hen- 
eidiau ym mhob dim yn blygedig i'th 
ewyllys di. Ein Brenhines a'r teulu 
brenhinol; mawrion ac isel-rai ein tir; 
y cleifion cystuddiedig ; a'r rhai y mae yn 
drwm arnynt yn eu gwasgfeuon ; a gyf- 
lwynwn i'th ffafr a'th ras di, yn enw 
Iesu Grist ein Harglwydd. Amen. 

Ein Tad, &c. 

Gras ein Harglwydd, &c. 


BOREU DYDD SADWRN. 


“ Anwylyd, carwn ein gilydd ; oblegid 
cariad, O Dduw y mae; a phob un a'r 
sydd yn caru, o Dduw y ganwyd ef, ac y 
mae efe yn adnabod Duw. Yr hwn nid 
yw yn caru, nid adnabu Dduw ; oblegid 
Duw, cariad yw. Yn hyn yr eglurwyd 
cariad Duw tu ag attom ni, oblegid dan- 
fon o Dduw ei unig-anedig Fab i'r byd, 
fel y byddech fyw trwyddo ef. Yn hyn 
y mae cariad, nid am i ni garu Duw, ond 
am iddo ef ein caru ni, ac anfon ei Fab i 
fod yn iawn dros ein pechodau. Anwyl- 
yd, os felly y carodd Duw ni, ninnau 
hefyd a ddylem garu ein gilydd.” 

Pa dafod dyn all draethu'n llawn, 
Neu dafod seraph uwch ei ddawn, 

Ddyfnderoedd cariad Iesu glân ? 

Er llenwi'r ddaear faith a'r nef, 

Gan adsain mawl ei gariad ef, 

Mae'n llettach, ddyfnach, uwch na‘u cân, 
Parch. M, Williams, M. A. 


Gogoniant, &c. 
GWEDDIWN. 


Arglwydd ein Ior, a Duw holl gyrau 
y ddaear, yr hwn y mae dy ryfeddodau 
yn yr wybren, a'th ras a'th iachawdwr- 
iaeth yn teyrnasu yn ein plith ni, blant 
dynion. Tŵr cadarn ydyw dy enw di, 
attat ti y rhed y cyfiawn, a chyd â thi y 
mae yn ddiogel. Haul a tharian ydwyt 
ti i'r rhai a'th ofnant, ac ni bydd eisiau 
dim daioni ar y sawl a rodiant yn dy 
lwybrau yma ar y ddaear. Yr ydym ni 
yn ol dy arch, yn ymgrymmu y boreu 
hwn ger bron dy Fawrhydi nefol; yn 
cymmeryd geiriau gyd â ni; yn anfon 
ein ymbiliau at dy orsedd ; ac yn attol- 
ygu ar dy Fawredd, ar fod i ni gael ein 
cynnorthwyo i wneuthur hynny trwy 
ffydd yn ymaflyd yn yr addewidion sydd 
oll gwedi ei sicrhau yn ïe, ac yn amen, 
yn ein Cyfryngwr bendigedig, yr Ar- 
glwydd Iesu Grist. Yr ydym yn deisyf 
cynnorthwyon dy Yspryd Glân, i'th 
addoli, nid mewn agweddiad ac ym- 
ddangosiad allanol, ond i ymostwng 
o'th flaen a'th addoli yn ysprydol ac yn 
wirioneddol, fel ag y byddo i'n heneidiau 
dderbyn lleshad oddi wrth y gwaith. Yr 
ydwyt, yn dy raslonrwydd, gwedi pery 
diogelwch i ni neithiwr, ac wedi attal y 
drwg i'n niweidio; cawsom huno, a 
chawsom ddihuno, a'n synwyrau yn ein 
meddiant; ac y mae arwyddion dy 
ewyllys da_yn dy drugaredd arnom. 
Bydded y clod a'r mawl i ti am dy holl 
dosturiaethau tu ag attom, ym mhob dull 
amodd; ac ar bwys dy dosturiaethau 
hyn, gwna i ni ddysgu edifeirwch, ac i 
alaru yn dduwiol ger dy fron, am ein 
bod gwedi pechu yn dy erbyn di, ein 
Tad trugarog a graslawn. 

Yr ydym ni, ein Tad o'r nef, er dy holl 
roddion, yn fynych yn anystyriol o'r 
Rhoddwr, ac o'r rhoddion. Er bod ein 
cyflwr wrth natur yn ddamniol, a'n bod 
yn y perygl mwyaf o golli ein bywyd 
tragywyddol ; er hynny y mae anystyr- 
iaeth ryfedd yn ein meddiannu, gyd & 
golwg ar ein heneidiau anfarwol; gyd â 
golwg ar ein cyfrifoldeb i ti yn nydd 
mawr ac ofnadwy y farn; a chyd & 


GWEDDIAU, 


golwg ar y byd tragywyddol y byddwn 
yn ymddangos ynddo yn dra buan. 
Gwna ni yn ystyriol; gwna ni yn 
ddoeth i iachawdwriaeth; gwna i ni 
ddeall y pethau a berthyn i'n heddwch ; 
a phar i ni ystyried diwedd ein gyrfa 
ddaearol yn y fuchedd hon. Bydded i 
ddiwrnod y cyfrif mawr a manwl fod 
bob amser ger ein bron, ac ar ein cof, gan 
wybod y dygidi bob gweithred i farn, 
a phob peth dirgel i'r amlwg, pa un byn- 
nag fyddo ai da ai drwg. Ac yn ystyriol 
o'r hyn sydd yn dwyn perthynas ag 
achubiaeth ein heneidiau ; ac o'r byd a 
ddaw ; a thragywyddoldeb ; yr ydym ni 
yn deisyf arnat, O Arglwydd, am gyn- 
northwyon dy ras i filwrio milwriaeth 
dda, fel gweision ffyddlon i'r Arglwydd 
Iesu Grist ; i beidio ymrwystro a neges- 
euau y byd hwn ; i beidio cael ein cloffi 
drwy unrhyw helyntion presennol; ond 
bod a'n lampau gwedi eu goleuo, ac yn 
barod pan ddelo galwad Mab y dyn i'r 
briodas. Diwygia ni fwy fwy, o ddydd i 
ddydd ; cynnydda ni mewn gras a gwy- 
bodaeth; a mwy o'th ddelw di fyddo 
arnom mewn ymarweddiad sanctaidd a 
duwioldeb. 

Bydd yn dadol ac yn ymgeleddgar o 
honom drwy oriau y dydd hwn ; hoelier 
ein meddyliau wrth groes ein Harglwydd 
bendigedig ; a phan wrth ein gorchwylion, 
na âd i'n heneidiau fod yn amddifad o'th 
bresennoldeb yng nghysuron dy iachaw- 
dwriaeth. Caniatta ar i'th deyrnas fod 
mewn llwyddiant mawr, ac i gael ei 
phrysuro yn ei heangder yn y byd hwn, 
canys y mae yr amseroedd presennol yn 
ddrwg. Cadw y cleddyf yn ei wain; 
attal ryfeloedd hyd derfynau eithaf y 
ddaear; heddwch didor fyddo rhwng 
cenhedloedd y byd; dylifiad pobloedd 
lawer fyddo i dy Eglwys; Iesu yn 
cael ei gydnabod yn ei awdurdod fren- 
hinol ym mhob man ; a'r ddaear, mewn 
cyfiawnder a sancteiddrwydd, fyddo yn 
ymdebygu yn fwy i'r nefoedd. Ti, yr 
hwn ydwyt yn wrandawr gweddi, clyw 
ni ym mhob achos ag yr ydym dan 
rwymau i'w ddwyn o'th flaen; Bren- 
hines a deiliaid; y cleifion; y gwedd- 
won ; yr ymddifaid ; a phob cyflwr a 
sefyllfa. Cyflawna anghenrheidiau pawb 
o'r goludoedd anchwiliadwy a drysor- 
aist yng Nghyfryngwr y testament new- 
'dd, er mwyn eu cyfrannu i ddynion. 
Derbyn ni yn gymmeradwy ynddo, 


GWEDDIAU. 


gwedi maddeu ein holl bechodau; a boed 
iddo, yn undeb y Tad, a'r Yspryd Glân, 
yr holl ogoniant, y mawl, a'r anrhyd- 
edd, yn oes oesoedd. Amen. 

Ein Tad, &c. 

Gras ein Harglwydd, &c. 


NOS SADWRN, 


“Yna os dywed neb wrthych, Wele, 
llyma Grist, neu llyma; na chredwch. 
Canys cyfyd gau-gristian, a gau-bro- 
phwydi, ac a roddant arwyddion mawr- 

` ion a rhyfeddodau, hyd oni thwyllant, 
pe byddai bossibl, ïe, yr etholedigion. 
Wele, rhagddywedais i chwi. Am hyn- 
ny, os dywedant wrthych, Wele, y mae 
efe yn y diffaethwch ; nac ewch allan; 
Wele, yn yr ystafelloedd ; na chredwch. 
Canys o'r rhai hyn y mae y rhai sydd yn 
ymlusgo i deiau, ac yn dwyn yn gaeth 
Wrageddos llwythog o bechodau, wedi 
eu harwain gan amryw chwantau, yn 
dysgu bob amser, ac heb allu dyfod un 
amser i wybodaeth y gwirionedd. Eithr 
megis y safodd Jannes a Jambres yn 
erbyn Moses, felly y mae y rhai hyn 
hefyd yn sefyll yn erbyn y gwirionedd ; 
dynion o feddwl llygredig, yn annghym- 
meradwy o ran y ffydd.” 


Bylfeini hon (sef Sïon) sydd, 
‘Ar gymegr fynydd ucho'; 

Ac ar dy byrth rhoes Duw ei serch, 
Uwch pob trig-lannerch Iago. 


Arch, Prys. 
Gogoniant, &c. 


GWEDDIWN, 


O Dad ac Arglwydd Hollalluog, yr 
hwn oeddit, yr hwn ydwyt, a'r hwn 
sydd i ddyfod. Tydi sydd yn rheoli yr 
holl fydoedd ; a'th ewyllys fendigedig di 
sydd yn cael ei chyflawni drwy holl 
gyrau dy lywodraeth. O'r dechreuad 
hyd yr awr hon, yr ydwyt yn drugarog 
gwedi gwrando gweddiau dy bobl, ac 
wedi tosturio wrth gwynfanau plant 
marwolaeth; ac wedi gwnenthur i tî 
dy hun enw tragywyddol, yn y gwared- 
igaethau rhyfeddol a weithredaist er- 
ddynt, pan ag yr oedd yn gyfyng arnynt. 
Ar derfyn y dydd hwn, wele ni, dy gre- 
aduriaid gwael, annheilwng, a phechad- 
urus, yn plygu ger dy fron; yn cym- 
meryd dy enw mawr a glân yn ein 
geneuau ; ac yn gofyn i ti am nerth 
oddi uchod,i ymostwng mewn gwir- 
ionedd o'th flaen, ac i alw arnat mewn 

ffydd ddiysgog yn y Gwaredwr, yr Ar- 
glwydd Iesu Grist. ` Ni'th foddlonir di a 
miloedd o feheryn, nac a myrddiwn o 
ffrydiau olew; ni chymmeri gyntaf- 
anedigion yn offrwm dros anwiredd; na 
ffrwyth y groth yn aberth dros bechodau 
plant dynion. Ond er hynny, yr ydwyt 
yn dileu, ac yn annghofio pechodau er 
mwyn Iawn dy Fab, ac yn cymmodi â 
gelynion drwy y gwaed yn yr hwn y 
cefaist foddlonrwydd llawn. 

Nid oes neb yn Dduw yr achubydd, 
ond tydi; y mae i ti fraich ag iddi 
gadernid tragywyddol ; ac yr ydym nin- 
nau, O Arglwydd Dduw, am i ti egluro 
dy allu mawr, a'th ras nefol yn cin 
hachubiaeth ninnau, y rhai, megis eraill, 
ydym wrth natur yn blant digofaint, ac 
wedi myned i'r fath gyflwr isel o 
resynnoldeb, fel nad oes neb arall a all 
ein hachub ond tydi dy hun. Yr ydym, 
gan hynny, yn rhoddi ein hunain i'th 
ras achubol di, yr hwn sydd wedi cael ei 
ddatguddio yn ehelaeth drwy Gyfryng- 
wr; ac mor alluog yn bresennol i weith- 
redu ag y bu erioed. Cynnorthwya ni, 
ein Harglwydd daionus, i ymddiried ein 
heneidiau i dy allu mawr; gwared ni 
rhag pob drygau a thramgwyddiadau ; a. 
pha brofedigaethau bynnag a ddichon 
ein cyfarfod, nertha ni yn y ffydd, modd 
y delom yn ddiangol drwyddynt, er clod 
i'th enw, ac er mawl i ogoniant dy ras. 
Argrapha ar ein meddyliau a'n calonau, 
mai dydd yr Arglwydd ydyw y foru; y 
dydd y cyfododd ein Hiachawdwr o'r 
bedd mewn bywyd, anllygredigaeth, ac 
anfarwoldeb, gan fuddugoliaethu ar ang- 
au,a dwyn i ni obaith sicr o rydd- 
had oddi wrth rwymau angau a'r bedd. 
Parottoa ein calonau, ein meddyliau, 
a'n heneidiau, gyferbyn a gwaith a gwas- 
anaeth y dydd foru; fel ag y byddom 
yn disgwyl mewn ffydd wrthyt, ac yn 
derbyn a mwynhau o'th bresennoldeb 
grasol. Bydded i ni gael dy gynnorth- 
wyon nefol di, i annghofio helyntion a 
gorchwylion y ddaear hon, fel y'th add- 
olom yn dy dŷ mewn ffydd, ac fel y'n 
dyrchafer yn ein meddyliau o'r ddaear 
i'r nef. 

I ti, ein Tad nefol, y diolchwn ni; 
dy enw di a glodforwn ; a'th ras di a 
ddyrchafwn, am dy ofal tirion a thadol 
di tu ag attom yn y dydd sy wedi myned 
heibio. Ti elwaist ar lawer o'n cyd- 
greaduriaid i'r byd arall, er y boreu, ond. 

cawsom ni ein harbed, ac yr ydym yn 
wrthddrychau byw o drugaredd ein Har- 
glwydd a'n Duw tu ag attom ;—O na 
foliannem yr Arglwydd am ei ddaioni, 
a'i ryfeddodau i ni feibion dynion ; ca- 
nys yn dragywydd y mae ei drugaredd 
ef, a'i ras yr un o oes i oes drwy holl 
genhedloedd y ddaear. Edrych mewn 
trugaredd ar dy Eglwys, yr hon a bryn- 
wyd a phriod-waed dy Fab. Llawer 
ydyw ei gelynion ; a pharhaus ydyw ym- 
osodiadau ei gelynion yn ei herbyn. 
Tydi ydyw ei chaer a'i hymddiffynfa yn 
yr anialwch ; ac y mae dy fraich alluog 
drwy yr oesau gwedi dwyn gwaredig- 
aethau mawrion iddi, pan ag yr oedd 
gobaith dyn gwedi darfod. Cysura Sion; 
cysura ei holl annghyfanneddleoedd hi ; 
gwna hefyd ei hanialwch hi fel Eden, a'i 
diffaethwch fel gardd yr Arglwydd ; ac 
yna ceir ynddi lawenydd, a hyfrydwch, 
diolch, a llais cân. Dod ymgeledd dy 
ras a'th ragluniaeth i'n teyrnas yn gyff- 
redinol; i'n Brenhines ar ei gorsedd ; 
i'r teulu brenhinol; i'r rhai uchel; i'r 
rhai isel; i deulu cystudd; ac i bawb 
gydd mewn gorthrymderau. Gofala yn 
dirion am danom y nos hon; maddeu 
ein holl bechodau; sancteiddia ni yn y 
gwirionedd ; a chryfha ein ffydd drwy 
egluro y Pryniawdwr fwy-fwy yn Geid- 
wad ini, hyn a ddymunwn drwy Iesu 
Grist ein Harglwydd. Amen. 
Ein Tad, &c. 
Gras ein Harglwydd Iesu Grist, &c. 


BOREU DYDD SUL. 


“ Fel y brefa yr hydd am yr afonydd 
dyfroedd, felly yr hiraetha fy enaid am 
danat ti, O Dduw. Sychedig yw fy en- 
aid am Dduw, am y Duw byw ; pa bryd 
y deuaf ac yr ymddangosaf ger bron 
Duw? Mor hawddgar yw dy bebyll di, 
O Arglwydd y lluoedd. Fy enaid a hir- 
aetha, ïe, ac a flysia am gynteddau yr 
Arglwydd; fy nghalon a'm cnawd a 
waeddant am y Duw byw. Aberthaf i 
ti aberth moliant ; a galwaf ar enw yr 
Arglwydd. Talaf fy addunedau i'r Ar- 
glwydd, yn awr yng ngwydd ei holl 
bobl, yng nghynteddoedd tŷ yr Argl- 
wydd, yn dy ganol di, O Jerusalem. 
Molwch yr Arglwydd.” 


I'r Arglwydd cenwch lafar glod, 
A gwnewch ufudd-dod llawen fryd ; 
Dowch o flaen Duw a pheraidd dôn, 
Drigolion y ddaear i gyd. 


GWEDDIAU. 


O ewch i'w byrth a diolch brau, 
Yn ei gynteddan molwch ef ; 

Bendithiwch enw Duw hynod, 
Rhowch iddo glod trwy lafar lef. 


Arch, Prŷs. 
Gogoniant, &c. 


GWEDDIWN. 


O Dduw, Dad Hollalluog, Creawdwr 
nef a daear; yr ydwyt yn deilwng i 
dderbyn oddi wrthym ni, ac oddi wrth 
yr holl greadigaeth, fawl, anrhydedd, a 
gogoniant, yn oes oesoedd. Yr wyt i'th 
ryfeddu yn dy holl weithredoedd nerthol 
a mawrion erioed, ond uwch law pob 
peth, yn nhrefn iachawdwriaeth pechad- 
uriaid, yn yr hon y mae dy amryw 
ddoethineb di gwedi ei hegluro yng 
ngwydd y nefoedd a'r ddaear; ac am 
ba un y llafar genir yn uchel i ti ar 
dônau gogoniant, mewn caniadau tra- 
gywyddol, gwedi i'r wybren a'r ddaear 
gael eu plygu ynghyd fel llyfr. Cyn- 
northwya ni, ein Tad, a'th Yspryd Glân, ì 
agoshau at dy orsedd y boreu hwn, ac ar 
dy ddydd hwn, i gyd-uno a'r gwaredig- 
ion yn y nef, ac a'r ffyddloniaid ar y 
ddaear, ì roddi i ti y cyfryw addoliad 
teilwng ac ysprydol, ag a fyddo yn - 
gweddu i'th Fawredd, ac yn gymmer- 
adwy ger dy fron ; a hyn a erfyniwn yn 
enw Iesu Grist ein Harglwydd. 

Yr ydym yn attolygu arnat, O Dad 
ein trugareddau, yn gymmaint a'n bod 
ni gwedi cael ein bendithio yn ychwan- 
egol ag un o ddyddiau Mab y dyn, am i 
ni heddyw, mewn modd neillduol, gael 
dy gynnorthwyon grasol, i ddyrchafu ein 
meddyliau tu a'r nef; i'th addoli yn dy 
dŷ yn wresog yn yr Yspryd ; i ddisgwyl 
mewn ffydd wrthyt yn dy rodfeydd ; ac 
i gael ein bendithio yn ein heneidiau 
gan yr Arglwydd ein Duw. Nertha ni 
yn dy drugaredd, i ymddadrys yn llwyr 
oddi wrth y byd, a'i flinderau, a'i dra- 
fferthion, a'i holl ofalon; fel y'th was- 
anaethom di wrth dy fodd, gyd & gwyl- 
der a pharchedig ofn. Cymhwysa ni i'th 
waith a'th wasanaeth, trwy ein nefoli 
a'n hysprydoli, fel ag y byddo ein hen- 
eidiau yn ymborthi ar fara y bywyd, ac 
yn cael eu diodi a dyfroedd ffynhonau 
dy iachawdwriaeth di. Ireiddia ni â 
gwlith gras dy fendithion, fel ag y bydd- 
om fel y lawryf gwyrdd yn dy dŷ, ac yn 
blodeuo ym mhob harddwch nefol yn 
dy gynteddoedd. Arwain ni y dydd hwn 
a'th gynghor ; llywodraetha ni a'th ras ; 


GWEDDIAU. 


rho wênau dy bresennoldeb i ni; llanw 
ein calonau a'th gysuron ; a dod y cyf- 
ryw dangnefedd yn ein mynwesau, fel y 
gallom ddywedyd gwedi i waith y dydd 
fyned heibio, i'r Arglwydd fod yn dda 
a ac iddo ymweled 4 ni yn y cys- 


“Gogonedda dy ras, O Dduw, y dydd 
heddyw, trwy edrych yn dy raslonrwydd 
ar gynnulleidfaoedd dy bobl; trwy dy- 
wallt dy Yspryd Gl&n o'r uchelder mewn 
cyflawnder arnynt; a thrwy gynnyddu 
eu sancteiddrwydd yn dy waith; fel ag 
y byddont rhag llaw a'u hymarweddiad 
yn fwy yn y nefoedd, a'u disgwyliadau 
yn ddyfalach am ddydd Duw, a rhydd- 
had llwyr ei blant o gaethiwed pechod, 
ac oddi wrth faich y cnawd. Gogonedda 
dy ras, y dydd heddyw, trwy gynnysg- 
aeddu gweinidogion dy gyssegr a'th Ys- 
pryd Glân ; & doethineb, â deall, â nerth, 
ac â bywiogrwydd adnewyddol i fyned 
drwy wasanaeth sanctaidd y dydd hwn, 
yn y bywyd a'r gwres hwnnw ag sydd 
yn gadael nefoldeb ar ei ol yn argraph 
ar y cynnulleidfaoedd. Bydded i saethau 
llymion dy Air, i lynu yng nghalonau 
gelynion y Brenhin; pechaduriaid fyddo 
yn cael eu hargyhoeddi; crwydriaid 
fyddo yn dychwelyd adref i dŷ eu Tad ; 
cysgaduriaid fyddo yn cael eu deffroi; 
pelledigion fyddo yn cael eu gwneuthur 
yn agos; gelynion fyddo yn cael eu 
cymmodi â Duw ; ac etifeddion uffern 
fyddo yn cael eu gwneuthur yn etifedd- 
ion gogoniant. Gogoniant ein Hargl- 
wydd Iesu Grist, fel Iachawdwr pechad- 
uriaid, ddelo i'r amlwg heddyw yn adne- 
wyddol yng ngweinidogaeth y cymmod ; 
a llawer fyddo yn ymostwng iddo gan 
gymmeryd i fynu y groes, ac ymorfol- 
eddu ynddi hi. 

Diolch yn barchus fyddo i ti, am ein 
dwyn o'n holl ofidiau, hyd ddechreu y 
dydd heddyw; am dy ymgeledd tadol i 
ni yn oriau y nos sydd gwedi myned 
heibio, ac am mai ar y ddaear yr ydym, 
ac nid yn uffern, yn medi o ffrwyth ein 
gweithredoedd. Yr ydym yn erfyn ar- 
nat i estyn dy ymgeledd tadol i'n teyrn- 
as; i'n Brenhines; i'r teulu brenhiuol, 
ac i holl ddeiliaid y goron drwy yr holl 
wledydd. Tangnefedd dyro yn ein dydd- 
iau, gan nad oes neb arall a ymladd 
drosom, ond tydi, Dduw, yn unig. O 
anneddle dy breswylfod, clyw ni yn dru- 
garog, ac atteb ein gweddiau hyn yn dy 

raslonrwydd trwy haeddedigaethau dy 
un Mab, ein Harglwydd Iesu Grist. Amen. 
Ein Tad, &c. 
Gras ein Harglwydd, &c. 


NOS SUL. 


“Parhaed brawdgarwch. Nac an- 
nghofiwch  lettygarwch; canys wrth 
hynny y llettyodd rhai angylion yn ddi- 
arwybod. Cofiwch y rhai sydd yn rhwym, 
fel pettech yn rhwym gyd & hwynt; y 
rhai cystuddiol, megis yn bod eich hunain 
hefyd yn y corph. Anrhydeddus yw pri- 
odas ym mhawb, a'r gwely dihalogedig : 
eithr putteinwyr a godinebwyr a farna 
Duw. Bydded eich ymarweddiad yn 
ddiariangar; gan fod yn foddlawn i'r 
hyn sydd gennych. Canys efe a ddy- 
wedodd, Ni'th roddaf di i fynu, ac ni'th 
lwyr-adawaf chwaith.” 

Mae gwlad o wynfyd pur heb baint, 


Byth yno y teyrnasa 'r saint ; 
Lle nid oes tywyll nos, ond dydd, 


A phleser heb ddim blinder sydd. 
Dr. Watts. 
Gogoniant, &c. 
GWEDDIWN, 


Arglwydd Dduw y duwiau, ffynhonnell 
fawr pob doethineb, daioni, a gras; 
Sanct Israel; a Duw yr holl ddaear yd- 
wytti. Yr wyt ti yn preswylio yn yr 
uchelderau, ond yn edrych ar iselderau 
y ddaear, ac yn teyrnasu mewn trugar- 
edd at y trueiniaid hynny a gollasant 
bob hawl i fywyd tragywyddol, drwy 
bechu yn erbyn dy sancteiddrwydd nefol. 
Ti a edrychiar y rhai edifeiriol a alarant 
am eu pechodau, ac a ymostyngant mewn 
llwch a lludw ger dy fron. Yr ydym yr 
hwyr hon etto yn dyfod i'th ŵydd, ac 
yn enw ein Harglwydd Iesu Grist yr 
ymostyngwn o'th flaen i gydnabod ein 
rhwymedigaethau i'th Fawredd, ac i 
ofyn am fendithion i'n heneidiau anfar- 
wol. Yr ydym yn diolch i ti, ein Tad 
trugarog, am y dydd heddyw a'i freint- 
iau ; am i ni gael sengu yn dy gyntedd- 
au ; i glywed dy eiriau bendigedig yn 
cael eu darllen ; i gyffesu ein pechodau 
ger dy fron ; i alw ar dy enw ; i weddio 
arnat; i ganu dy fawl; aci wrando ar 
Efengyl y deyrnas yn cael ei chyhoeddi 
i ni, na haeddasom dderbyn na mwyn- 
hau cymmaint ag un o'th drugareddau. 
Bydded clod a mawl byth, i'th enw glân 
di, O Arglwydd, am i ni gacl clywed 

am gariad yr Iachawdwr tu ag attom ; am 
glywed iddo ef, ac efe yn ffurf Duw, ac 
na thybiodd yn drais i fod yn ogyfuwch 
â Duw, ddibrisio ei hun er ein mwyn ni, 
a chymmeryd arno agwedd gwas; ac 
ufuddhau hyd angau, ïe, angau ,y groes. 
Ac nid yn unig yr ydym am diolch i ti 
am dy ddoniau, ac am y breintiau a 
fwynheir gennym, mewn geiriau yn unig, 
ond am i'n diolchgarwch fod y cyfryw 
ag fyddo yn amlwg yn ffrwyth buchedd 
dda a sanctaidd, ag sydd yn tarddu oddi 
wrth ufudd-dod i'th orchymynion, ac 
ymostyngiad i'th ewyllys di. 

Maddeu i ni, O Dad, am fod ein medd- 
yliau wedi crwydro, ac wedi myned ar 
ddidro oddi wrthyt ti a'th waith, y dydd 
hwn; maddeu i ni am ein hoerfelgar- 
wch, am ein cnawdolrwydd; am ein 
daearoldeb ; ac am ein difatterwch yn 
dy dy, a chyd a'th waith sanctaidd. Y 
mae yn achos o gywilydd; o arswyd 
meddwl; ac o gryndod calon i ni, ein 
bod mor fynych allan o Yspryd dy 
waith, pan yn ymwneuthur ag ef. Ail 
ennyna dy ddawn ynom, O Arglwydd, 
fel ar bob rhyw amserau y byddom yn 
myned i'th dŷ at dy waith a'th wasan- 
aeth, y byddom drwy ffydd yn ymdrechu 
â Duw am fendith lwyr, ac am fendith 
sydd yn cyfoethogi i dragywyddoldeb. 
Gwared ni yn dy drugaredd rhag gwywo 
a marw yn dy dŷ ; rhag i ni, yn ein cyn- 
nefindod & moddion gras, eu troi o'r naill 
du, a'u gadaeli sylw eraill, a'n heneid- 
iau yn myned yn ddieithr i'w dylan- 
wadau. Cynnorthwya ni yn dy drugar- 
edd, i ymaflyd yn egniol ac yn fywiog, 
yng ngwres yr Yspryd Glân, yn ein 
breintiau crefyddol, fel y profom eu 
melusderau fwy fwy, ac fel y byddom 
yn dirfion ac yn iraidd yn ein henaint, 
o dan wlith bendithion dy gyfammod di. 
Caniatta fwy o'th bresennoldebini ym 
moddion dy ras; bydded ein disgwyl- 
iadau yn fwy wrthyt; ein hiraeth yn 
fwy am danat; a'n calonau yn barot- 
tach i'n Harglwydd breswylio ynddynt 
yng nghyflawnder cysuron yr Yspryd 
Glân. Cadw ni yn agosach yn ein medd- 
yliau at ein Pryniawdwr ; yn agosach at 
ei lefain cryf a'i ddagrau ; yn agosach at 
ei ing ddirfawr, a'i chwŷs gwaedlyd ; yn 
agosach at ei grog a'i ddioddefaint; yn 
agosach at ci angau, ci gladdedigaeth, 
a'i adgyfodiad; fel ag y byddom drwy, 
hynny yn sefyll ar dir sanctaidd, yn 


GWEDDIAU. 


wresog yn yr Yspryd yn gwasanaethu 
Duw 


Nyni a attolygwn yn ostyngedig, ar fod 
i holl waith a gwasanaeth sanctaidd y 
dydd sydd gwedi myned heibio, fod a 
seliau dy fendith di arnynt, yn eu lles- 
had effeithiol a pharhaol i'r ffyddloniaid, 
fel.y byddo eu ffrwyth rhagllaw yn 
sancteiddrwydd, a'u diwedd yn fywyd 

ddol, Llwydda waith y dydd 

er dychweliad pechaduriaid o gyfeiliorni 
eu ffyrdd, a'th oleuni nefol a lewyrcho 
mor danbaid drwy Efengyl dy Fab, fel 
ag y diflanno pob cyfeiliornadau oddi ar 
y ddaear ; pob gau athrawiaethau ; pob 
ymrysonau ; pob rhwygiadau crefyddol ; 
a'r Eglwys yn un o dan yr un Pen ys- 
prydol dros wyneb yr holl ddaear. Der- 
byn ni i ymgeledd dy ragluniaeth a'th 
ras y nos hon ; ac yng nghofion dy dru- 
garedd, cofia am ein Brenhines ar ei gor- 
sedd ; a'r deyrnas yn gyffredinol fyddo 
dan fendith ; dy ofn sanctaidd lanwo ein 
tir ; duwioldeb helaetho ei therfynau yn 
ein gwlad ; a'th dangnefedd, yr hwn sydd 
uwch law pob deall, a'i llywodraetho yn 
y cyfryw fodd, fel ag i'w cadw yn dy 
gariad, a than ddylanwad dy ras, drwy 
Iesu Grist ein Harglwydd. Amen. 

Ein Tad, &c. 

Gras ein Harglwydd, &c. 


BOREU DYDD LLUN. 


“ Onid oes amser terfynedig i ddyn ar 
y ddaear ? Onid yw ei ddyddiau ef megis 
dyddiau gwas cyflog. Canys mi a wn y 
dygi di fi i farwolaeth ; ac i'r tŷ rhag- 
derfynedig i bob dyn byw. Myfi a ddy- 
wedais yn nhorriad fy nyddiau, Af i 
byrth y bedd; difuddiwyd fi o weddill 
fy mlynyddoedd. Wele, gwnaethost fy 
nyddiau fel dyrnfedd; a'm heinioes 
sydd megis diddym yn dy olwg di: diau 
mai cwbl wagedd yw pob dyn, pan fo ar 
y goreu. Dyn yn ddiau sydd yn rhodio 
mewn cysgod, ac yn ymdrafferthu yn 
ofer: efe a dyrra olud, ac nis gŵyr pwy 
a'i casgl. Y boreu y blodeua, ac y tŷf; 
prydnawn y torrir ef ymaith, ac y gwywa. 
Yna y dychwel y pridd i'r ddaear fel y 
bu, ac y dychwel yr yspryd at Dduw yr 
hwn a'i rhoddes ef.” 


Nid yw dyn ond fel hin, neu ail 
I addail neu lifeiriaint ; 

Neu megis glas lysieuyn gwan ; 
Mor fuan y newidiant. 


GWEDDIAU. 


Yr hwn y bore gwyrddlas fydd, 
A gwawr o newydd arno; 
Ond pan y torrer ef prydnawn, 
— _ Yn fuan iawn mae'n gwywo, 
Arch. Prŷs. 
Gogoniant, &c. 


GWEDDIWN, 


O Arglwydd sanctaidd a gogoneddus, 
Bugail Israel, a'i Geidwad ; yr hwn nid 
wyt yn hepian nac yn huno, ond yn go- 
falu yn dadol am ddefaid dy gorlanau 
‘ym mhob oes, ac ym mhob cenhedlaeth. 
Yn dy drugaredd fawr yng Nghrist Iesu 
ein Harglwydd, edrych yn rasol arnom y 
rhai ydym yn bresennol yn ymgrymmu 
ger dy fron, ac yn dyrchafu ein cri i an- 
neddle dy sancteiddrwydd. Yr ydym yn 
cydnabod ein bod yn annheilwng i dder- 
byn na mwynhau dy drugareddau di, 
am ein bod yn wrthryfelwyr yn erbyn 
dy deyrnas, ac wedi ymlygru yn halog- 
edigaeth pechod. Ond nid yn ol haedd- 
iant ein gweithredoedd yr ydwyt ti 
gwedi, nac yn talu ini; ond yn ol dy 
drugarowgrwydd a'th ras yn Iesu Grist 
yr Arglwydd. Cyfiawn fuasai i ni gael 
ein torri lawr yn ein pechodau, fel di- 
ffrwythwyr dy dir di; cyfiawn fuasai i 
ni yr awr hon, fod yn medi o ffrwyth ein 
gweithredoedd, yng ngafaelion yr ail far- 
wolaeth ; a chyfiawn fuasai i ti neithiwr 
alw am danom yn ein cwsg i dragywydd- 
oldeb, fel y gelwaist ar lawer, ac fe allai 
fel y gelwi ar rai o honom ninnau sydd 
yr awr hon yn dy ŵydd. Ond yn lle 
hynny, wele ni yn fyw; wele ni yn 
ddynion gwedi cael ein harbed yn dru- 
garog gan yr Arglwydd hyd yma; ac 
wele ni gwedi cael y boreu adnewyddol 
hwn yn ychwaneg, ac yn cael ymgrymmu 
o'th flaen i roddi ein gwasanaeth a'n 
haddoliad i'th Fawredd. 

Yr ydym ni, ein Harglwydd, fel y 
tadau a'r teidiau, a'r cenhedlaethau sydd 
gwedi blaenu arnom, ar yr un llithrigfa 
a hwythau ; yn ymdynnu tu a'r un Ior- 
ddonen a groesasant hwy ; yn ymlithro 
i'r bedd y dodwyd hwy i gadw ynddo; 
ac yn neshau at y tragywyddolfyd ag y 
maent hwy gwedi ei gyrhaeddyd. O 
Arglwydd Dduw, parottoa ein heneidiau 
gyferbyn a'r cyfnewidiad mawr a gym- 
mer le, pan fyddant yn ymadael a'n 
cyrph, ac yn wynebu byd yr ysprydoedd. 
Yr ydym yn ymdynnu yn brysur at der- 
fyn ein taith ; ac ni a fyddwn yn gwy- 
bod yn brofiadol yn y man, pa beth ydyw 

marw. Golch ni; glanha ni; pura ni; 
sancteiddia ni; a gwna ni yn gymmwys 
igael rhan o etifeddiaeth y saint yn y 
goleuni. Yn ein dydd hwn, cymhwysa 
yr iachawdwriaeth drwy Gyfryngwr at- 
tom, yn ei heffeithiau puredigol, er mwyn 
ein cael yn lân ; er mwyn ein iachau 
oddi wrth wahanglwyf pechod; ac er 
mwyn ein cael yn gyflawn ar ddelw yr 
ail Adda, heb arnom na brycheuyn na 
chrychni, na dim o'r cyfryw. Yng 
ngwyneb awr ein ymddattodiad, pan yn 
wynebu afon marwolaeth, a'i dyfroedd 
dyfnion tonnog hi ; O Arglwydd galluog, 
bydd yn Gynnalydd i ni, saf yn ein hym- 
yl, yn y cyfyngder mwyaf erioed, rhwng 
dau fyd ; bydd yn nerth ac yn gadernid 
i ni, pan fyddo ein pebyll a'n hoelion yn 
cael eu tynnu yn rhyddion ; ein tai daear- 
ol o glai yn cael eu dattod ; a'n heneidiau 
yn ymadael yn nhymmestl y dadym- 
chweliad diweddaf, i'r wlad sydd o'r tu 
draw i'r dyfroedd. O ein Tad tosturiol, 
trugarha wrthym yn adeg gyfyng awr 
marwolaeth ; caniatta wedd dy wyneb i 
ni ; dangos Iesu mawr a'i fuddugoliaeth 
i ni; gwrola ein meddyliau a gras dy 
gyfammod, ymlid diwch nos marwol- 
aeth oddi ar ein heneidiau ; gwastatta 
y dyfroedd, a gad i ni gael golau Haul 
Cyfiawnder i hwylio mewn i borthladd y 
wlad anfarwol. Bendithia ein heneidiau 
a mwy fwy o adnabyddiaeth o honot ti, 
fel y profom gysuron dy iachawdwriaeth, 
a llawenydd yr Yspryd Glân yn y dyn 
oddi mewn. Na âd i ni mewn un modd 
annghofio yr amgylchiadau sobr sydd o'n 
blaen, pan y bydd ein daearol dŷ o'r 
babell hon yn ymddattod ; ond ein hen- 
eidiau fyddo yn ymddyrchafu beunydd 
attat mewn bywyd; ac yn angau, ein 
pwys a'n goglud fyddo ar gadernid 
addewidion dy gyfammod. 

Edrych yn drugarog, O Arglwydd ein 
Duw, ar waith dy ddwylaw dros wyneb 
yr holl ddaear. Gweniadau dy wyneb- 
pryd grasol caniatta i feibion a merched 
cystudd, ac esmwytha ar y rhai hynny 
sydd yn flin arnynt mewn meddwl, 
corph, ac yspryd. Dy aden rasol fyddo 
yn cael ei lledu dros dy Eglwys a Gwei- 
nidogion dy gyssegr, er diogelwch a 
llwyddiant. Ein Brenhines, y teulu 
brenhinol, a'r deyrnas hon, fyddont âg 
arwyddion amlwg o'th ffafr, a'th ewyllys 
da di arnynt; a chlod a gogoniant i 
Dduw y nefoedd fyddo yn dyrchafu drwy 

yr holl dir, er mwyn Iesu Grist ein Har- 
glwydd. Amen. 

Ein Tad, &c. 

Gras ein Harglwydd, &c. 


NOS LUN. 


“ Canys bydded ynoch y meddwl yma, 
yr hwn hefyd oedd yng Nghrist Iesu ; 
yr hwn, ac efe yn ffurf Duw, ni thybiodd 
yn drais fod yn ogyfuwch â Duw ; eithr 
efe a'i dibrisiodd ei hun, gan gymmeryd 
arno agwedd gwas, ao a wnaed mewn 
cyffelybiaeth dynion; a'i gael mewn 
dull fel dyn, efe a'i darostyngodd ei hun, 
gan fod yn ufudd hyd angau, ïe, angau y 
groes. O herwydd pa ham, Duw a'i tra- 
dyrchafodd yntau, ac a roddes iddo enw 
yr hwn sydd goruwch pob enw; fel yn 
enw Iesu y plygai pob glin, o'r nefolion, 
a'r daearolion a than-ddaearolion beth- 
au; ac y cyffesai pob tafod fod Iesu 
Grist yn Arglwydd er gogoniant Duw 
Dad.” 

Yr enwau gwycha”* o glod, 

A gaed trwy'r ddaear faith,” , 

Gan ddynol ryw erio'd, 

Neu 'mhlith angylion chwaith ; 
Maent yn rhy wael i ddodi ma's, 


Fawrhydi a gras fy Mhrynwr hael. 
Dr, Watts, 


Gogoniant, &c, 
GWEDDIWN. 


O! Arglwydd Dduw, Duw pob gras a 
bendithion i ni bechaduriaid gwael ac 
annheilwng. Tydi yn unig wyt Dduw, ac 
y mae dy fraich Hollalluog ac achubol o 
ddechreuad y byd hyd yr awr hon, gwedi 
profi mewn nerth mawr, ac mewn cad- 
ernid tragywyddol, dy fod yn alluog i 
dorri carcharau Satan a phechod, ac y 
gelli waredu y rhai yn gyfiawn a gar- 
charwyd. Yn dy gariad mawr a'th dru- 
garedd, Tydi aanfonaist dy Fab i'r byd, 
fel y caem ni, y rhai a gyfrgollwyd drwy 
yr Adda cyntaf, fywyd helaethach drwy 
yr ail Adda, yr Arglwydd o'r nef. Can- 
iatta, Dad ein trugareddau, a Thad ein 
holl ddoniau a'n bendithion nì, ar fod i 
ni gael derbyn o'r cyflawnder anchwil- 
iadwy sydd gwedi cael ei drysori ynddo 
ef, adyro ras digonol i'n gwneuthur yn 
gadarn yn yr Arglwydd, ac i ogoneddu 
dy enw mawr ym mhob gweithred dda, 
ac ym mhob ymarweddiad sanctaidd. 
Yr ydwyt gwedi dywedyd yn dy Air 
sancteiddiaf, na byddai i ti roddi dy bobl 


GWEDDIAU. 


fynu, ac na byddai i ti i'w llwyr adael 
chwaith. Ac am hynny, yr ydym ni dy 
greaduriaid annheilwng, yn attolygu am 
fod i'n ffydd ynot gael ei nerthu, fel yr 
elom ym mlaen yn ffordd y bywyd, o 
nerth i nerth, gan gryfhau beunydd yn 
dy ras di, hyd onid ymddangosom ger dy 
fron mewn gogoniant, 

Yr ydym, yr hwyr adnewyddol hon 
etto, yn ymgrymmu ger bron dy orsedd 
fawr, i'th gydnabod fel ein Creawdr a'n 
Duw, ac i ddiolch i ti, yn wresog am 
holl drugareddau y dydd sydd gwedi 
myned heibio, ac am holl drugareddau 
ein hoes hyd yr awr hon. Ac yn enw 
ein Harglwydd Iesu Grist, yr ydym yn 
dyrchafu ein gweddiau i orsedd mynydd 
dy sancteiddrwydd, ar fod yn wiw gen- 
nyt ein cynnysgaeddu âg edifeirwch 
gwirioneddol am ein holl bechodau, pa 
rai a gyflawnasom y dydd hwn, ynghyd 
& holl ddyddiau ein einioes yn dy erbyn 
di. Maddeu i ni ein pechodau, gan eu 
dileu allan o lyfr dy goffadwriaeth ; a 
chyfiawnha ni yn rhad trwy y prynedig- 
aeth sydd yng Nghrist Iesu. Yr ydym 
yn teimlo ein gwendid ; yr ydym yn 
teimlo eiu llesgedd ; ac, O Arglwydd, 
cynnorthwya ni yn ein gwendid, fel yr 
ymaflom yn y peth yr ymaflwyd ynom 
gan Grist Iesu ein Harglwydd. Tydi 
ydyw ein nerth, a thŵr ein cadernid ; 
nertha ynom ni, nyni attolygwn arnat, y 
pethau sydd yn barod i farw, fel y bla- 
gurom ac y ffrwythlonom etto yng 
ngardd Arglwydd Dduw y lluoedd. 

O! ein Tad, yr hwn wyt yn y nefoedd, 
yr ydym yn enw Iesu Grist, yn erfyn ar 
dy Fawrhydi nefol, am i ti ganiattau dy 
Yspryd Glân i ni, fel ag y byddo i'n 
pechodau gael eu darostwng ; ein balch- 
der i gael ei ddodi heibio; a ninnau i 
gael ein hysprydoli, fel ag y byddo dyn 
Duw yn berffaith, gwedi ei berffeithio i 
bob gweithred dda. Mwy fwy o brofiad 
o'th gariad a'th ewyllys da, cyfranna i 
ni, fel ag y byddo cyfraith dy enau yn 
felus i'n myfyrdod ddydd a nos, hyd der- 
fyn eithaf ein hoes. 

Rhynged bodd i'th Fawrhydi nefol, 
i'n derbyn i ymgeledd dy ragluniaeth 
y nos hon etto, gan ystyried mai yn dy 
law di y mae ein hoedl; mai tydi sydd 
yn lladd a bywhau, mai tydi sydd yn 
dwyn dynion i'r byd ; mai tydi sydd yn 
cymmeryd dynion o'r byd, yn ol dy 
ewyllys da dy hun ; a bod dy enw di yn 


GWEDDIAU. 


fawr yn oes oesoedd. Llywiady Eglwys 
drwy gynllwynion ei gelynion ; p&r iddi 
ddyrchafu o'r llwch, a gwisgo yn adnew- 
yddol wisgoedd ei gogoniant, fel ag y 
byddo i Iuddewon a chenhedloedd ddy- 
fod at ei disgleirdeb hi. Gwna fwa dy 
weinidogion yn rymmus,fel yn y rhyfel 
sanctaidd yn erbyn pechod, y byddont 
yn myned allan, yn gorchfygu, ac i orch- 
fygu. Ein teyrnas a'i phobl, o'r Pen 
coronog hyd y gwaelaf yn y tir, fydd- 
ont dan dy fendithion, ac yng ngafael dy 
iachawdwriaeth, Cymhwysa ni, trwy 
ddoniau y prynedigaeth, i glodydd dy 
ras, i fyw yn ogoneddus ger dy fron yn 
oes oesoedd ; ac i tì, y Tad, a'r Mab, a'r 
Yspryd Glân, y byddo yr anrhydedd 
byth bythoedd. Amen. 
KEin Tad, &c. 
Gras ein Harglwydd, &c. 


BOREU DŶDD MAWRTH. 


“O'm hing y gelwais ar yr Arglwydd, 
ac efe a'm hattebodd ; o fol uffern y 
gwaeddais, a chlywaist fy llef. Ti a'm 
bwriaist i'r dyfnder, i ganol y môr; a'r 
llanw a'm hamgylchodd; dy holl donau 
a'th lifeiriaint a aethant drosof. A min- 
nau a ddywedais, Bwriwyd fì o ŵydd dy 
lygaid ; er hynny mi a edrychaf etto tu 
a'th deml sanctaidd. Y dyfroedd a'm 
hamgylchasant hyd at yr enaid ; y dyfn- 
der a ddaeth o'm hamgylch; ymglym- 
modd yr hesg am fy mhen. Disgynais 
i odre y mynyddoedd; y ddaear a'i 
throsolion oedd o'm hamgylch yn dra- 
gywydd ; etto ti a ddyrchefaist fy einioes 
o'r ffos, O Arglwydd fy Nuw.” 


Achub Arglwydd ; daeth y dyfroedd 
Dig hyd at fy mywyd cu ; 
Mewn tom dwfn a llaid y soddais, 
Yn nyfnderau'r dyfrllif dù : 
Chwydd y ffrwd a lifodd drosof, 
Blin yw'm calon gan y llef: 
Sych yw'm genau, palla'm llygaid, 
Tra 'rwy 'n disgwyl wrth Dduw nef. 
' Parch. M. Williams, M, A. 


Gogoniant, &c. 
GWEDDIWN. 

Tydi, O Arglwydd sancteiddiaf, a Duw 
galluoccaf, yr hwn ydwyt Dduw pob 
cnawd, ac wrthyt ti y disgwyl dy holl gre- 
aduriaid. Mawr a rhyfeddol ydyw dy 


ofal di am waith dy ddwylaw ; mae dy 
ragluniaeth yn darparu yn ehelaeth tu 

ag at gynhaliaeth dynion yn y byd hwn, 
ac yr ydwyt gwedi parottoi iachawdwr- 
iaeth gyferbyn a chadwedigaeth eu hen- 
eidiau yn y byd addaw. Yr ydwyt yn 
dyfrhau y bryniau o'th ystafelloedd ; y 
ddaear a ddigonir o ffrwyth dy weith- 
redoedd. Yr ydwyt yn peri i'r gwellt 
dyfu i'r anifeiliaid, a llysiau i wasanaeth 
dyn ; fel y dycco fara allan o'r ddaear, 
Nid oes yn ein hamgylchynu ni, ond dy 
drugareddau a'th dosturiaethau di, O 
Arglwydd ein Duw ; ac y mae dy law 
yn rhyfedd o haelionus tu ag attom. 
Mewn gostyngeiddiaf barch; mewn 
ffydd; ac yn isel yn y llwch, y dy- 
munem ni yr awrhon, i blygu ger dy 
fron, ac i alw ar dy enw gogoneddus a 
glân, yn enw ein Cyfryngwr a'n Dadl- 
euwr, Iesu Grist ein Harglwydd. Yn 
wyneb ein holl gyfnewidiadau ni, yr un 
ydwyt ti, a'th flynyddoedd ni ddarfydd- 
ant. Yr ydwyt, er ein cysur a'n llaw- 
enydd ni, gwedi trugarhau, ac yn trugar- 
hau, gan gadw trugaredd i filoedd o'r 
rhai a'th garant, ac a gadwant dy orch- 
ymynion. 

Yr ydym ni, trwy ein pechodau, ein 
gwrthgiliadau, a'n hannghof o honot, 
gwedi, ac yn dy annog i ddigio wrthym, 
ac i dywallt dy farnedigaethau arnom. 
Yr ydym yn fynych yn suddo dan bwys 
ein beiau ; ac oblegid ein troseddau, yn 
rhodio yn y tywyllwch, heb wybod ym 
mha le i dy gael di, Arglwydd Dduw y 
lluoedd. Na âd i ni, O ein Tad nefol, i 
gael ein gwasgu i anobaith yn wyneb 
amlder ac ysgelerder ein beiau ; ond lle- 
wyrched goleuni dy ras ar ein tywyllwch 
ni, fel y gwelom drysorau bendith, ac fel 
y gallom drwy ffydd ymaflyd yn y ben- 
dithion hyn, a'u cael yn fendithion i'n 
heneidiau ein hunain. Cynnorthwya ni 
a'th ras ì ddisgwyl wrthyt, a sancteiddia 
bob goruchwyliaethau er ein Jleshad ys- 
prydol, i'n diddyfnu yn fwy oddi wrth y 
byd hwn a'i bethau, fel ag y byddo ein 
hiraeth yn fwy am y byd arall a'i ys- 
prydolrwydd tragywyddol ef. 

O Arglwydd Dduw, ein Tad, nac ed- 
rych arnom yn ol ein haeddiant, nac yn 
ol amlder ein pechodau, ond yn ol dy 
drugaredd garedigol yn Iesu Grist ein 
Harglwydd. Dod dy ofn yn ein calonau, 
fel yr arswydom yn dduwiol i bechu yn 
dy erbyn ; ac y dilynom sancteiddrwydd, 
gan garu dy ffyrdd, a rhodio ynddynt 
hyd derfyn eithaf ein gyrfa ddaearol yn 

y bywyd sydd yr awrhon. Caniatta dy 
ras i ni, fel ag y byddom yn fwy ys- 
prydol yn ein hymarweddiad, ac yn de- 
byccaeh i ddynion ag fyddent yn ceisio 
gwlad, ac yn ymofyn am y deyrnas nefol 
ac ysprydol honno, a barottowyd gennyt 
ti i dy bobl etholedig er cyn seiliad y 
byd. 

Derbyn ein diolchgarwch am dy ofal 
Tadol attom y nos sydd gwedi myned 
heibio; a thrwy gorph y dydd hwn, 
cadw ni yn dy wirionedd, gan ein sanct- 
eiddio ynddo, fel ag yr harddom yr ath- 
rawiaeth sydd yn ol duwioldeb, gan 
ogoneddu ein Pryniawdwr yn hyn o ran. 
Arwain ni heddyw ar hyd ganol llwybr 
barn ; gwared ni oddi wrth bob profed- 
igaethau ; ac er mwyn dy enw mawr, 
cadw ni rhag y drwg, fel ag y perffeith- 
iom sancteiddrwydd yn ofn yr Argl- 
wydd. Yr ydym yn rhoddi ein holl 
ofalon, a gofalon pawbiti; dy Eglwys 
sydd yn yr anialwch, ac yn nod saethau 
parhaus ei gelynion, fyddo yn ddiogel ac 
yn llwyddiannus o fewn enfys dy gyf- 
ammod. Ein Brenhines; y teulu bren- 
hinol ; a holl ddeiliaid y goron, fyddont 
yn fendigedig gan yr Arglwydd. Yng 
nghofion dy drugaredd a'th ras, cofia 


am, a bendithia bawb ag sydd mewn < 


blinder corph, a chystudd yspryd, gan 
eu harwain at y dyfroedd iachusol hynny 
a adfywiant, ac a lonnant eu heneidiau 
dan eu holl gystuddiau. Hyn a phob 
peth &rall a geisiwn gennyt yn enw dy 
un Mab, Iesu Grist ein Harglwydd. 

Ein Tad, &c. 

Gras ein Harglwydd, &c, 


NOS FAWRTH. 


“ Na fyddet gennyt yn dy gôd amryw 
bwys, mawr a bychan. Na fydded gen- 
nyt yn dy dŷ amryw fesur, mawr a 
bychan. Bydded gennyt garreg uniawn 
a chyfiawn; bydded gennyt epha un- 
iawn a chyfiawn; fel yr estyner dy 
ddyddiau ar y ddaear yr hon y mae yr 
Arglwydd dy Dduw yn ei roddii ti. Na 
wnewch gam ar farn, ar lathen, ar bwys, 
nac ar fesur. Bydded i chwi glorianau 
cyfiawn, cerrig cyfiawn, epka gyfiawn, a 
hin gyfiawn; yr Arglwydd eich Duw 
ydwyf fi, yr hwn a'ch dygais allan o 
dir yr Aipht. Clorianau annghywir 
sydd ffiaidd gan yr Arglwydd; ond 
carreg uniawn sydd foddlon ganddo ef. 
Pwys a chlorianau cywir, yr Arglwydd 


GWEDDIAU 


a'u piau : ei waith ef yw holl gerrig y 
gôd. Amryw bwysau, ac amryw fesur- 
au, ffiaidd gan yr Arglwydd bob un o'r 
ddau. Ffiaidd gan yr Arglwydd amryw 
bwysau; a chlorianau twyllodrus nid 
yw d ” 


Trugaredd, Arglwydd, dod í'th was, 
Moes iddo'th ras pan alwo ; 


Oblegid, Arglwydd ynot ti, 
Mae fenaid i'n gobeithio, 
Parch, M. Williams, M.A... 
Gogoniant, &c. 


GWEDDIWN. 


Tad ein trugareddau, ac Awdwr y 
bywyd a bery byth. Duw o dragyw- 
yddoldeb i dragywyddoldeb ydwyt ti; 
yn anfeidrol fawr yn dy holl weithred- 
oedd, ac i'th ryfeddu yn dy holl oruch- 
wyliaethau. Eiddot ti ydym ni; canys 
Tydi a'n gwnaeth, ac nid ni ein hunain ; 
dy bobl ydym ni, a defaid dy borfa. Yr 
ydym gwedi troi oddi wrthyt ; yr ydym 
fel defaid gwedi myned ar gyfrgoll; nyni 
a'th adawsom di, ffynnon y dyfroedd 
byw ; ac yr ydym gwedi chwilio i ni ein 
hunain ddichellion lawer. Ond yn wy- 
neb ein holl ymddygiadau attat ti, yr 
ydwyt yn parhau yn ddaionus ac yn 
rasol tu ag attom, ac yn galw arnom i 
blygu yn dy wydd mewn edifeirwch, ac i 
ofyn am y maddeuant hwnnw sydd gen- 
nyt ti, fel y'th ofner. Mewn anwiredd 
y'n lluniwyd ni, ac mewn pechodau y 
beichiogodd ein mamau arnom ni; ac 
wrth natur, nid oes dim da yn trigo 
ynom ni. Yr ydym yn teimlo pechod a 
llygredigaeth ynom; yr ydym yn cyf- 
addef enbydrwydd a thruenusrwydd ein 
cyflyrau ; ein bod gwedi pechu yn erbyn 
y nefoedd, ac o'th flaen dithau ; ac nad 
ydym mwyach yn deilwng o gael ein 
galw yn feibion nac yn ferched i ti, am 
ein bod yn wrthryfelwyr yn dy erbyn. 

O Arglwydd grasol, tywallt dy Yspryd 
Glân yn enw dy Fab Iesu Grist arnom, 
canys heb i ni gael ein hadnewyddu 
drwy ras, nid oes yn ein haros, ond coll- 
edigaeth dragywyddol ein heneidiau. 
Wrth natur, yr ydym yn ddieithriaid 
i'r bywyd nefol a sanctaidd hwnnw, yr 
hwn yn unig sydd yn gwnetthur dynion 
yn gymmwys i wynfydedigrwydd tra- 
gywyddol. Yr ydwyt ti gwedi galw, a 
ninnau gwedi peidio atteb. Yr ydwyt 
ti gwedi estyn dy law, ond nid ystyr- 
iasom ni. Yr ydwyt gwedi cin gwahodd 

i wleddoedd dy efengyl a'th iachawdwr- 
iaeth, ond gwrthodasom ni. Troisom 
bawb i'w ffordd ei hun, gan ddilyn ofer- 
edd ein meddyliau, ac ymgaledu yn er- 
byn gweinyddiadau dy oruchwyliaethau 
di, O Arglwydd ein Duw. Ond yr yd- 
wyt ti, yn dy drugaredd, gwedi edrych 
heibio i bob peth, ac yn parhau yn dy 
alwedigaethau, gan addaw derbyn y rhai 
edifeiriol. Yn nydd dy ras, gwna i ni 
fod yn blygedig ac yn ostyngedig i'th 
ewyllys di; i alaru yn dduwiol ger dy 
fron ; ac i edrych am gymmeradwyaeth 
a heddwch yn yr Anwylyd yn unig. Yr 
ydwyt gwedi ein cynnysgaeddu a'th or- 
dinhadau ac a moddion gras; y mae ein 
llinynau ni gwedi syrthio i leoedd hyf- 
ryd, ac etifeddiaeth deg megis gwedi cael 
ei rhoddi ini. Yn y moddion, a thrwy 
y moddion, gweithreda yn rasol ar ein 
heneidiau, fel ag y teimlom nerthoedd y 
byd a ddaw, yn ein hysprydoli, ac yn ein 
nefoli, fel rhai ag fyddai gwedi profi, ac 
wedi adnabod adnewyddiad yr Yspryd 
Glân. Bywha ni & bywyd adnewyddol 
yn dy waith a'th wasanaeth di, fel ag y 
byddom weddill ein hoes, yn sicr a di- 
ymmod yng ngwaith yr Arglwydd yn 
wastadol, a ni yn gwybod nad yw ein 
llafur yn ofer yn yr Arglwydd. Bywha 
dy waith yn dy Eglwys; bywha dy 
waith yn ei gweinidogion; bywha dy 
waith yn ein hardaloedd; bywha dy 
waith yn ein heneidiau, fel ag y byddom 
yn dirfìon ac yn iraidd yn dy dŷ, ac yn 
wresog yn ein gwasanaeth crefyddol yn 
dy gynteddoedd. 

Nyni, yn ostyngedig, a attolygwn ar 
dy Fawrhydi nefol, ar fod yn wiw gen- 
nyt fyrhau amser teyrnasiad pechod ar y 
ddaear, a phrysuro y dyddiau pan ag y 
bydd meibion a merched y pelledigion 
yn cael eu dwyn i fynwes dy Eglwys, a'u 
magu å didwyll laeth y gair, ar ei bronau 
hi. Arweinia ddynion ar hyd ffyrdd 
nid adnabuant ; a'r rhai sydd yn cyfeil- 
iorni yn eu ffyrdd, fyddont yn cael eu 
tywys gan dy wirionedd i fynydd dy 
sancteiddrwydd, ac yn preswylio yno 
holl ddyddiau eu bywyd, i edrych ar 
brydferthwch yr Arglwydd, ac i ymofyn 
yn ei deml. 

Derbyn ein diolchgarwch am dy dru- 
gareddau i ni heddyw ; ac o dan gys- 
godau yr hwyr hon, bydded i ni gael 
huno mewn diogelwch megis dan gysgod 
craig fawr yr oesoedd. Ein teyrnas 

fyddo yn wrthddrych parhaus dy ofal ; 
ein Brenhines, a'r teulu brenhinol, yng 
nghyd â phawb drwy ein tir, fyddont 
dan dy fendith, ac yn dy heddwch, trwy 
Iesu Grist. Amen. 

Ein Tad, &c. 

Gras ein Harglwydd, &c. 


BOREU DYDD MERCHER. 


“ Ac yr ydym yn attolwg i chwi, frod- 
yr, adnabod y rhai sydd yn llafurio yn 
eich mysg, ac yn eich llywodraethu chwi 
yn yr Arglwydd, ac yn eich rhybuddio ; 
a gwneuthur cyfrif mawr o honynt mewn 
cariad, er mwyn eu gwaith, Byddwch 
dangnefeddus yn eich plith eich hunain. 
Ond yr ydym yn deisyf arnoch, frodyr, 
rhybuddiwch y rhai afreolus, diddenwch 
y gwan eu meddwl, cynneliwch y gwein- 
iaid, byddwch ymarhous wrth bawb. 
Gwelwch na thalo neb ddrwg dros ddrwg 
i neb: eithr yn wastadol dilynwch yr 
hyn sydd dda, tu ag at eich gilydd, a thu 
ag at bawb. Byddwch lawen yn was- 
tadol. Gweddiwch yn ddibaid. Ym 
mhob dim diolchwch: canys hyn yw 
ewyllys Duw yng Nghrist Iesu tu ag 
attoch chwi.” 


Chwi weision Duw, molwch yr Ion, 
Molwch ei enw â llafar dôn, 
Bendigaid fyddo ei enw ef ; 
O godiad haul hyd fachlud dydd, 
Mawr enw'r Ion moliannus fydd, 
Yn y byd hwn ac yn y nef.—Arch. Pŷrs, 
Gogoniant, &c. ° 


GWEDDIWN. 


Arglwydd Dduw y nefoedd a'r ddaear; 
yr hwn yn unig sydd yn gwneuthur 
rhyfeddodau ; ac i'r hwn yn unig y mae 
mawl a chlodforedd yn ddyledus oddi 
wrth ddyn. Mae dy ddaioni yn fawr 
ac yn aneirif tu ag attom yn nhrefn dy 
ragluniaethau gyd â golwg ar y bywyd 
sydd yr awr hon; ond y mae daioni dy 
ras yn nhrefn dy iachawdwriaeth, fil 
myrddiwn yn fwy gyd & golwg ar ein 
bywyd tragywyddol, yn y fuchedd dra- 
gywyddol honno ag sydd yn barod i'n 
derbyn. Yr ydym ni, wrth ymgrymmu 
fel hyn ger dy fron, yn cydnabod dy 
fawredd fel Duw bendigedig yn oes oes- 
oedd, yr hwn sydd uwch law y nefol- 
ion, a'r daearolion, a than ddaearolion 
bethau. Yr ydym yn cydnabod dy aw- 
durdod arnom, a'th lywodraeth trosom, 
ynghyd a'n rhwymedigaethau i ufuddhau 

iti ym mhob peth, ac i'th ogoneddu di 
yn y cwbl oll. 

Caniatta, O Arglwydd, er mwyn dy 
unig Fab, yr Arglwydd Iesu Grist, ar 
fod i ni yr awr hon i gael ein cynnorth- 
wyo a'th Yspryd Glân, i roddi i ti y cyf- 
ryw addoliad ag fyddo yn gymmeradwy 
gan dy Fawredd, ac yn ogoniant i dy 
Enw mawr, yr hwn sydd yn ogoneddus 
o godiad haul hyd fachludiad yr unrhyw. 
Nyni a attolygwn arnat, am gael dyrch- 
afu ein gweddiau a'n heirchion attat 
mewn ffydd, fel pan fyddom yn galw 
arnat, fod i ti ein gwrando; fel pan 
fyddom yn ceisio gennyt, fod i ti gyf- 
rannu i ni; ac fel pan fyddom yn cyn- 
nyg ein haddoliad i ti, ei fod yn gym- 
meradwy ger dy fron, ym mwg yr arogl- 
darth peraidd ag sydd yn dyrchafu oddi 
wrth iawn dy Fab, Pryniawdwr y byd. 
Yr ydym yn awr am ddyrchafu ein ca- 
lonau attat mewn gweddiau a deisyfiad- 
au, am y bendithion a'r trysorau hynny, 
ag y mae yn rhaid i ni eu cael yn y 
bywyd yma, neu fod yn druenus byth 
yn y byd a ddaw. Cyfranna i ni galon 
i'th garu di yn fwy, ac uwch law holl 
wrthddrychau y ddaear hon. Gwna i ni 
dy ofni di yn fabaidd, fel na throseddom 
dy gyfreithiau, ac nad elom ar ddidro 
allan o'th ffyrdd di. Cynnorthwya ni, O 
Arglwydd Ior, i fyw yn ddiesgeulus yn 
ol dy orchymynion sanctaidd, ac i rodio 
yn ol rheolau dy Efengyl Lân, fel ag y 
byddo tangnefedd arnom, ac ar Israel 
Duw. Caniatta, yn ol lliosowgrwydd 
dy drugareddau, roddi i ni, ac i'th holl 
bobl dros wyneb yr holl ddaear, ychwa- 
neg o ras, fel ag y byddo i ni, a phawb, 
wrando yn ufudd dy Air sanctaidd, ac 
i'w dderbyn ef o bur ewyllys, fel, gwedi 
iddo wreiddio ynom, y cynnyrcho ffrwyth 
yr Yspryd Glân yn ein heneidiau. 

O Dad nefol, bydded i ni, tra yn y 
fuchedd hon, i'th ogoneddu di, a hynny 
nid a'n gwefusau yn unig, eithr yn ein 
bucheddau, trwy dy wasanaethu â cha- 
lon berffaith, ac mewn ffyddlondeb di- 
dor, a dyfal barhau hyd derfyn ein taith 
yn nhir y rhai byw. Yr ydym mewn 
poen a blinder yn fynych oblegid y dryg- 
au hynny ag sydd yn ein dilyn, ac yn 
ein hamgylchynu, gan ein gwasgu yn 
fynych dan y tonau, ac yn ein suddo yn 
nyfroedd trallod. Bydded gwiw gennyt 
ti, O Arglwydd, ar fodi ni yn ein holl 
drallodion, ddodi ein hymddiried yn gyf- 


GWEDDIAU. 


angwbl ynot ti, yn y bywyd hwn, ac yn 
awr marwolaeth. Yr ydwyt yng ngras- 
lonrwydd dy drugaredd, gwedi estyn y 
diwrnod hwn yn ychwanegol i ni ; ac yr 
ydym ninnau, yn enw, a thrwy deilyng- 
dod ein Harglwydd Iesu Grist, yn erfyn 
arnat, am fod yn arweinydd ac yn ddio- 
gelydd i ni a'n heiddo oll ; i'th Eglwys; 
i'th weinidogion; a'n teyrnas yn gyffre- 
dinol. Caniatta, nyni a attolygwn ar- 
nat, ar fod i nì redeg yr yrfa a osodwyd 
o'n blaen yn gywir, gan edrych ar Iesu, 
Pentywysog a Pherffeithydd ein ffydd. 
Gwared ni rhag pob tramgwyddiadau ; 
diogela ni rhag pob cyfeiliornadau a he- 
resiau dinystriol, ac yn nerth dy ras cyn- 
northwya ni i sefyll yn ddiysgog wrth y 
ffydd a roddwyd unwaith i'r saint. Yr 
ydym yn rhoddi ein hunain i'th gadwr- 
aeth di, ac yn dychwelyd y diolchgarwch 
i Ti, y Tad, y Mab, a'r Yspryd Glân, yn 
oes oesoedd. Amen. 
Ein Tad, &c. 
Gras ein Harglwydd, &c. 


NOS FERCHER. 


“Hefyd amlwg yw gweithredoedd y 
cnawd ; y rhai yw tor-priodas, casineb, 
cynhennau, gwynfydau, llid, ymrysonau, 
ymbleidio, heresiau, cenfigennau, llof- 
ruddiaeth, meddwdod, cyfeddach, a chy- 
ffelyb i'r rhai hyn: am y rhai yr wyf fi 
yn rhag-ddywedyd wrthych, megis ag y 
rhag-ddywedais, na chaiff y rhai sydd 
yn gwneuthur y cyfryw bethau etifeddu 
teyrnas Dduw. Eithr ffrwyth yr Ys- 
pryd yw, cariad, llawenydd, tangnefedd, 
hir-ymaros, cymmwynasgarwch, daioni, 
ffydd, addfwynder, dirwest; yn erbyn y 
cyfryw rai nid oes deddf.” 


Arglwydd y bydoedd fry, 
Mor deg a hawddgar yw 
Trigfanau'th gariad cu, 
Mewn byd lle'r y'm yn byw ; 
Tu a'th babell wiw, y galon fau, 
Sydd yn dyhau am wel'd fy Nuw. 
Dr. Watts. 
Gogoniant, &c. 


GWEDDIWN, 


Arglwydd mawr, hollalluog, hollwyb- 
odol, a holl-bresennol; yr hwn oeddit, 
yr hwn ydwyt ; a'r hwn sydd i ddyfod. 
Dyrchafedig ydwyt uwchlaw pob mawr- 
edd, gallu, a gogoniant; eiddot ti y 

deyrnas, ac y mae awdurdod dy orsedd 
di yn cyrhaeddyd dros bob peth. Yr wyt 
ti yo gollwng y tymhestloedd allan o’th 
drysorau ; yr ydwyt yn agor ffynhon- 
nellau y gwlaw ; ac y mae dy fellt yn 
goleuo tywyllwch hanner nos. Er dy 
burdeb a'th sancteiddrwydd gwreiddiol 
a hanfodol, yr ydwyt drwy dy Fab a'i 
iachawdwriaeth ef, yn edrych ar y pech- 
adur yn y tir pell, ac yng Nghrist Iesu 
yr Arglwydd, yn ei gymmodi & thi dy 
hun, heb gyfrif iddo ei bechodau. Yspryd 
ydwyt, ac y mae yn rhaid i'r rhai a'th 
addolant, dy addoli mewn yspryd ac 
mewn gwirionedd, gan ddisgwyl yn 
ddyfal wrth byst dy byrth di. 

Arglwydd Dduw y duwiau; pwy a 
pha beth ydym ni, pan yn cael eiu galw 
at y gwaith mawr a sanctaidd o'th addoli 
di, aci alw ar dy enw! Nyni ag sydd 
gwedi ymwerthu i wneuthur yr hyn sy 
ddrygionus yn dy olwg, ac yn groes i'th 
orchymynion. Ond yr ydwyt gwedi 
ymostwng i edrych ar ddynion ar y 
ddaear, ac yn gwrando eu cwynion 
hwynt. Caniattaar fod i ni yn awr i 
ymostwng ger dy fron mewn tristwch, 
am bechodau y dydd sydd gwedi myned 
heibio ; am ein hanghof o honot ti, ac 
am bob dim a welaist yn feius ynom. 
Derbyn ni yn rasol i'th drugaredd, a 
ddadguddiwyd fel moroedd anfeidrol yn 
Iesu Grist yr Arglwydd. Llewyrched 
y goleuni nefol fwy-fwy i'n meddyliau 
tywyll, fel ag y byddom fel plant y gol- 
euni, yn rbodio yn llewyrch yr haul, ac 
yn cilio rhag y nos a holl weithredoedd 
y tywyllwch. Bydded i ffydd fywiol i 
weithredu ynom, fel ag y byddom yn 
ymaflyd yn yr addewidion, ac yn ym- 
ddiried ein heneidiau i'r hwn a ddichon 
eu cadw yn fyw i fywyd tragywyddol. 
Gwna ein dwyn i'r ffordd wir, canys yr 
ydym gwedi myned ar gyfeiliorn drwy 
dwyll pechod. Datguddia dy hun i ni 
fel ein bywyd, ein gobaith, ein llawen- 
ydd, a ffynhonnell ein holl gysuron tym- 
horol ac ysprydol. Datguddia dy hun i 
ni fel Duw yr heddwch a'r cymmod ; 
fel Duw pob diddanwch i'n heneidiau 
anfarwol; ac fel craig gadarn ein 
hiachawdwriaetb yng ngwyneb awr ein 
hymddattodiad, pan fyddom yn ymoll- 
wng i lifeiriaint y dyfroedd dyfnion. 

Cyfarwydda ni a'th ddoethineb nefol, 
O Arglwydd, yn ein ffyrdd tu a'r byd a 
ddaw ; ac ar ein taith, par ein bod yn 

gweled ein hawl mewn Prynwr byw, ac 
i lawenhau ynddo, ac yn y gwaith achub- 
ol a wnaeth efe erddom a throsom. Yn 
ein holl wasgfeuon a'n blinderau; yn 
holl drafferthion y bywyd hwn ; ac yn 
awr gyfyng marwolaeth, bydd yn Dduw 
ac yn Dad i ni, yn dy gynnorthwyon, ac 
yng nghysuron dy gyfammod. Bydded 
i'n cymmundeb fod yn fwy â'r nefoedd, 
a'n heneidiau yn gwledda mwy arddan- 
teithion yr Efengyl sydd gwedi eu hilio 
ar fwrdd mynydd Sïon. Clymma ein 
heneidiau yn fwy a'th waith, fel y bydd- 
om yn fwy diwyd yn gwneuthur ein 
galwedigaeth a'n hetholedigaeth yn sicr ; 
ac yn fwy ffyddlon nag erioed yn dy 
wasanaeth di. Yr ydym yn attolygu ar 
dy Fawredd, am i ni gael dy adnabod yn 
wirioneddol, a'r hwn a anfonaist, Iesu 
Grist, yr Arglwydd. Estyn dy gyn- 
northwyon inii ddwyn y groes mewn 
amynedd, ac i orfoleddu yn yr holl or- 
thrymderau a'n cyfarfyddant ar ffordd 
ein taith ; ac yn y diwedd derbyn ni i'r 
trigfanau hyfryd, lle mae llawenydd a 
dedwyddyd tragywyddol yn teyrnasu. 

Ar derfyn y dydd hwn, wele ni, yn 
adnewyddol, yn rhoddi ein hunain i'th 
ddwylaw di, megis i Greawdwr ffyddlon 
gan wneuthur yn dda. Cadw, a diogela 
ni, O Arglwydd, y nos hon; ac uwch- 
law pob peth, gwna ni drwy dy Yspryd 
Glân yn ddynion parod i'r nefoedd, pan 
elwir arnom i wynebu byd arall. Yn 
garedigol gan drugaredd, cofia di am y 
rhai sydd yn gyfyng ac yn wasgedig ar- 
nynt gan gystuddiau; ac ymwel a'u 
heneidiau â gwenau yr Yspryd Glân. 
Yr Eglwys, ag sydd yn fynych yn cwyno 
ar ei thaith yng nglyn wylofain, fyddo 
yn mwynhau llawer o'th bresennoldeb. 
A’th weinidogion sydd dan wres y dydd 
a'i bwys, fyddont yn ymnerthu yn yr 
Arglwydd, ac yng nghadernid ei allu ef. 
Ein Brenhines fyddo dan dy ymgeledd ; 
a'm, teulu brenhinol yn fendigedigion yr 
Arglwydd. Caniatta ein gwrando yn 
ddaionus yn anneddle dy sancteidd- 
rwydd, a derbyn ni yn gymmeradwy, 
gwedi maddeu ein pechodau er mwyn 
Iesu Grist, ein Harglwydd ; i'r hwn, yn 
undeb y Tad, a'r Yspryd Glân, y byddo 
y gallu a'r gogoniant yn oes oesoedd. 
Amen. 

Ein Tad, &c. 

Gras ein Harglwydd, &c. 

BOREU DYDD IOU. 


“Cyfod llewyrcha; canys daeth dy 
oleuni, a chyfododd gogoniant yr Ar- 
glwydd arnat. Canys wele, tywyllwch 
a orchuddia y ddaear, a'r fagddu y bobl- 
oedd : ond arnat ti y cyfyd yr Arglwydd, 
a'i ogoniant a welir arnat. Cenhedloedd 
hefyd a rodiant yu dy oleuni, a bren- 
hinoedd at ddisgleirdeb dy gyfodiad. 
Cyfod dy lygaid oddi amgylch, ac edrych ; 
ymgasglasant oll, daethant attat; dy 
feibion a ddeuant o bell, a'th ferched a 
fegir wrth dy ystlys. Yna y cei weled, 
ac yr ymddisgleiri; dy galon hefyd a 
ofna, ac a helaethir ; am droi attat lios- 
owgrwydd y môr, golud y cenhedloedd a 
ddaw i ti. Lliaws y camelod a'th or- 
chuddiaut, sef cyflym gamelod Midian 
ac Ephah ; hwynt oll o Seba a ddeuant ; 
aur a thus a ddygant; a moliant yr 
Arglwydd a fynegant. Holl ddefaid 
Cedar a ymgasglant attat ti, hyrddod 
Nebaioth a'th wasanaethant; hwy a 
ddeuant i fynu yn gymmeradwy ar fy 
allor, a mi a anrhydeddaf dŷ fy ngogon- 
iant.” 

Yr Iesu a deyrnasa'n grwn, 
O godiad haul hyd fachlud hwn; 


Ei deyrnas â o fôr i fôr, 
Tra paro llewyrch haul a llo'r. 
Dr. Watts, 
Gogoniant, &c. 
GWEDDIWN, 


O Arglwydd Dduw Goruchaf, Creawdr 
y nefoedd a'r ddaear; llywodraethwr y 
cwbl oll; a chynnalydd holl waith dy 
ddwylaw. O'th flaen di nid oedd Duw, 
ac ni bydd un ar dy ol chwaith ; canys 
Duw annghyfnewidiol ydwyt ti, ac yr yd- 
wyt o dragywyddoldeb hyd dragywydd- 
oldeb. Yng ngwyneb dyfnderau y 
trueni y syrthiasom ni iddynt, tì gof- 
iaist yn dy drugarowgrwydd am danom, 
ac a agoraist ddrws bywyd tragywyddol 
i ni, er mwyn i ni gael diengyd rhag y 
llid a fydd. O orseddfa dy Fawrhydi 
sanctaidd, yn uchelion nef y nef, ti lefer- 
aist lawer gwaith, ac mewn llawer modd 
gynt wrth y tadau trwy y Prophwydi, 
ac yn y dyddiau diweddaf hyn a leferaist 
wrthym ni trwy dy Fab. Ti oleuaist 
ynghanol y nos fawr deyrnasodd drwy 
bechod ar deulu dyn, ac yn y goleuni 
hwn, y mae lluoedd gwedi rhodio, ac 
wedi cyrhaeddyd gwlad lle ni bydd nos, 
ond llewyrch byd tragywyddol yn teyrn- 

asu. Ti roddaist i ni Efengyl y deyrnas 
a'i holl drysorau, ac y mae hon yn allu 
Duw er iachawdwriaeth i bob un ag 
sydd yn credu, ym mhob man dros 
wyneb yr holl ddaear. 

Caniatta, nyni a attolygwn arnat, O 
Arglwydd,i beri fod dy air gwerthfawr 
yn rhedeg, ac yn cael gogonedd ar y 
ddaear, ym mhlith yr holl genhedloedd. 
Er yr holl freintiau mawrion a lluosog â 
pha rai yr ydwyt gwedi cynnysgaeddu 
y deyrnas hon, y mae ynddi dorfeydd 
heb dy adnabod, yn byw mewn anufudd- 
dod i'th ddeddfau, ac yn ammhlygedig i 
Efengyl dy Fab, Iesu Grist. Caniatta dy 
Yspryd Glân o'r uchelder yn y dyddiau 
hyn, fel y byddo i dy weision ym mhob 
modd, i gael y rhai tywyll i oleuni; i 
gael y rhai crwydredig yn ol i gorlan y 
Bugail mawr ; ac i blygu y rhai anufudd, 
i fod yn ewyllysgar yn nydd dy nerth. 
Rho fywyd drwy yr Efengyl i esgyrn 
sychion ein gwlad, fel ag y byddo golwg 
adnewyddol ar ein hardaloedd ; Duw yn 
cael ei ogoneddu, ac eneidiau dynion yn 
derbyn lleshad. 

O ein Harglwydd daionus, y mae ty- 
wyll-leoedd y ddaear yn llawn o drig- 
fanau trawsder. Mae v cenhedloedd 
heb obaith ganddynt, ac heb Dduw yn y 
byd. Mae y tywyllwch dudew ar wled- 
ydd ehang, ac ar genhedloedd lawer. O 
Dad ein trugareddau, tosturia wrth waith 
dy ddwylaw, ac achub drueiniaid sydd 
yng ngafael y ddamnedigaeth. Efengyl 
dy Fab fyddo yn llwyddiannus drwy holl 
gyrrau y ddaear. Y nos fawr sydd ar 
y cenhedloedd, fyddo yn diflannu o flaen 
y wawr nefol ; yr wybodaeth am yr unig 
wir Dduw fyddo yn ymledu ; dylifiad 
pobloedd fyddo i dy Eglwys ; a'r Iach- 
awdwr fyddo yn cael ei dderbyn yng 
nghyrrau eithaf y ddaear. 

Yr ydym yn ostyngedig yn gofyn i'th 
Fawredd, Deued dy dyrnas. Bydded i 
ni gael ei theimlo a'i phrofi yn awdurdod 
eì chyfreithiau, yn ein mynwesau ein 
hunain ; bydded yn fwyd ac yn ddiod i 
ni; bydded yn nerth ac yn gadernid i 
ni; bydded yn llawenydd ac yn orfoledd 
i'n heneidiau ni. Sefydla y Frenhin- 
iaeth a'r deyrnas hon, ym mhrenhin- 
iaethau plant dynion, a gwna Sïon yn 
llawen fam plant. Cofia had Abraham, 
sydd yn wasgaredig ym mhlith tylwyth- 
au y bobloedd ; dwg hwynt at y groes, 
fel y llawenychont ac y gorfoleddont 

ynddi hi. Cyfarwydda di ni yn rasol yn 
dy ffyrdd drwy y dydd hwn : cadw ein 
meddyliau a’n myfyrdodau gyd a’r peth- 
au a berthynant i'n hiachawdwriaeth ; 
a gwared ni rhag pechu yn dy erbyn. 
Edrych yn drugarog ar ein gwlad, a 
gwna dy ffyrdd yn hyspys i bawb drwy 
yr holl dir. A’th fraich cynnal y gwein- 
iaid ar eu ffordd ; a'th wenau llawen- 
ycha fynwesau trallodedig; ac â chy- 
suron dy iachawdwriaeth adfywia y rhai 
sydd ar ddarfod am danynt. Yn an- 
neddle preswylfod dy sancteiddrwydd, 
erglyw ni, yn a thrwy haeddedigaethau 
Iesu Grist ein Harglwydd. Amen. 

Ein Tad, &c. 

Gras ein Harglwydd, &c. 


NOS IOU. 


“ Byddwch gan hynny yn ymarhous, 
frodyr, hyd ddyfodiad yr Arglwydd. 
Wele y mae y llafurwr yn disgwyl am 
werthfawr ffrwyth y ddaear, yn dda ei 
amynedd am dano, nes iddo dderbyn y 
cynnar a'r diweddar wlaw. Byddwch 
chwithau hefyd dda eich amynedd; ca- 
darnhewch eich calonau; oblegid dy- 
fodiad yr Arglwydd a neshaodd. Na 
rwgnechwch yn erbyn eich gilydd, frod- 
yr, fel na'ch condemnier; wele, y mae y 
Barnwr yn sefyll wrth y drws. Cym- 
merwch, fy mrodyr, y prophwydi, y rhai 
a lefarasant yn enw yr Arglwydd, yn 
siampl o ddioddef blinder, ac o hir-ym- 
arhos. Wele, dedwydd yr ydym yn 
gadael y rhai sydd ddioddefus. Chwi a 
glywsoch am amynedd Job, ac a welsoch 
ddiwedd yr Arglwydd : oblegid tosturiol 
iawn yw yr Arglwydd, a thrugarog. 
Eithr o flaen pob dim, fy mrodyr, na 
thyngwch, nac i'r nef, nac i'r ddaear, 
nac i un lle arall; eitbr bydded eich ie 
chwi yn ïe, a'ch nage yn nage; fel na 
syrthioch i farnedigaeth. A oes neb yn 
eich plith mewn adfyd? Gweddied. 
A oes neb yn esmwyth arno? Caned 
Psalmau.” 


Nerth a nodded mewn cyfyngder, 
Cymmorth hawdd ei gael yw Ior; 
Pe symmudai cylch y ddaear, 
Pe a'i creigiau i ddyfnder môr, 
Nid arswydwn ; 
Duw sy nodded i'm a nerth. 


Er terfysgu dwfr yr eigion, 
Er ei ruad croch a'i lef, 

Er i graig a mynydd grynu, 
Gan ei ruthr a'i ymchwydd ef,— 
Wele afon 
Loyw'n llonni dinas Duw. 
Parch. M. Williams, M. A. 


Gogoniant, &e. 
GWEDDIWN. 


O Arglwydd Hollalluog, yr hwn er dy 
fod yn cae! mawl a chlodforedd gan 
angylion yn y nef, etto ti a edrychi ar 
ddynion gwaith dy ddwylaw ar y ddaear, 
ac ni ddirmygi eu llefain hwynt, pan 
alwont arnat. Yr ydwyt ti yn gwybod 
am ein holl angbenion ni; am ein blin- 
derau ; am ein hingoedd a'n gwasgfeuon; 
ac am ein galar a'n dagrau dan y groes 
yn ein taith tu a byd arall. Yr ydym 
yn bendithio dy enw glân di, am dy fod 
yn ein gwahodd attat ; am dy fod yn ein 
derbyn ar ein dychweliad ; ac am dy 
fod yn ein cyfarwyddo i fwrw ein holl 
ofalon arnat ti. Yr ydym ni, yu ol dy 
arch, yr awr hon, yn ymostwng ger bron 
dy orsedd, ac yn cymmeryd geiriau gyd 
& ni; ac yn gofyn gennyt am faddeu i 
ni ein holl anwireddau ; am ein derbyn 
yn ddaionus ; a ninnau mewn diolchgar- 
wch a dalwn i ti o loi ein gwefusau, 

. Yr ydym ni, O Arglwydd, mewn 
eisieu yn feunydddiol; ac yr ydym 
gwedi cael ein cyfarwyddo i geisio, ac y 
byddinigael; i ofyn,ac y rhoddir i ni ; 
a churo, ac y bydd i borth dy drugaredd 
gael ei agorini. Cyfrannai ni o fara'r 
bywyd. nyni aattolygwn arnat, er mwyn 
ein Harglwydd Iesu Grist. Diwalla ein 
heneidiau ni a'r bara bywiol a ddaeth i 
waered o'r nef, fel ag y byddom yn cael 
ein cryfhau mewn ffydd, gobaith, cariad, 
a phob gras ag sydd yn llesiol i'n heneid- 
iau i'w cael, ac yn ogoniant i'th enw 
glân di. Cynnorthwya ni a'th Yspryd 
Glân i ddewis y rhan dda, yr hon ni 
ddygir oddi arnom, ond a lŷn wrthym 
mewn bywyd, yn angau, yn y farn, ac i 
dragywyddoldeb. Nertha ni a'th ras i 
droi ymaith ein llygaid oddi wrth holl 
wagedd y byd hwn; i ymwrthod a'i 
holl bleserau annuwiol; i beidio ym- 
rwystro yn ein gyrfa a'i negeseuau ef; 
ac i beidio mewn un modd a gwneuthur 
ein cartref ynddo. Bydded i ni o ddydd 
i ddydd, yn llewyrch goleuni dy Yspryd 
di, i weled gogoniant y byd arall i'r cyf- 
ryw raddau, ag y byddom yn darfod â'r 
byd hwn, ac yn hiraethu am y cyflwr 

gwynfydedig hwnnw a fwynbeir gan 
nifer dy etholedigion yn y nef. Diwalla 
a'th ras ysprydol ni, fel ag y byddo y dyn 
oddimewn yn ymwisgio beunydd oddi 
wrth y cnawd, ac yn myned yn fwy ys- 
prydol o ddydd i ddydd. Gyd & chywil- 
ydd wyneb yr ydym yn cyfaddef ein di- 
frawder; ein diogi; a'n cysgadrwydd 
yn dy waith ac yn dy wasanaeth di ; ac 
y mae yn rhyfedd na buasit gwedi ein 
rhoddi fynu i galedwch ein calonau, ac 
wedi ymweled a ni â'th farnedigaethau. 
Ond am fod porth dy drugaredd yn agor- 
ed ; a'th fendithion yn cael eu cyfrannu ; 
a'th Fab gwedi dyrchafu i'r uchelder, ac 
wedi derbyn rhoddion i ddynion, ie, i'r 
rhai cyndyn hefyd ; yr ydym yn gofyn 
am i ti ein gwneuthur yn etifeddion 
bywyd, trwy fabwysiad i'th deulu, a 
thrwy gael ein huno drwy ffydd â'r Ar- 
glwydd Iesu Grist, Pen mawr yr Eglwys 
ar y ddaear, ac yn y nef hefyd. Yr yd- 
ym ni gwedi haeddu derbyn cyflog pech- 
od, a medi o ffrwyth ein gweithredoedd, 
mewn cyflwr ag sydd o'r tu allan i der- 
fyn dy drugaredd dì. Yr ydym ni gwedi 
bod yn euog o'r pechodau hynny, ag y 
mae dy ddigofaint di gwedi cael ei dy- 
wallt ar blant yr anufudd-dod o'u plegid. 
Ond yr ydym yn ymdaflu ar dy ras 
maddeuol yn y Cyfryngwr, ac o'r dyfn- 
der y syrthiasom ni iddo, yn galw arnat, 
Arglwydd, trugarha wrthym ; er mwyn 
dy enw mawr, grasol, a bendigedig, tru- 
garha wrthym, a chynnal ni hyd i fywyd 
tragywyddol. 

Mae y dydd hwn etto gwedi ein gad- 
ael; ac o ddydd i ddydd, yr ydym yn 
neshau at dragywyddoldeb ; ac megis ag 
y mae ein dyddiau yn cael eu rhifo, ac 
yn darfod, aeddfeda ein heneidiau, a 
chymhwysa ni byth i glodfori dy ras; 
gwedi ein cyfiawnhau ; gwedi ein sanct- 
eiddio ; ac wedi ein cymmeradwyo yn y 
Pryniawdwr. Derbyn ni i nodded dy 
ragluniaeth a'th ras y nos hon. Cadw 
ni rhag pob brawychion; bydded i ni 
huno yn dy heddwch ; a dihuno yn dy 
wenau. Dy dangnefedd yn ei holl nefol- 
rwydd fyddo arnom, ac ar dy holl bobl. 
Preswylia yn amlwg yn dy Eglwys; 
gwna hi yn berffeithrwydd tegwch yng 
ngolwg yr holl genhedloedd ; a gwna hi 
hefyd yn llawen fam plant drwy yr holl 
ddaear. Gwisg dy weinidogion å ffydd- 
londeb ac a nerth, a dyro i'th holl bobl 
ychwaneg o ras, fel ag y byddo i'r marwor 

tanllyd oddi ar dy allor, gynneu drwy yr 
holl fyd Ein Brenhines a'i llywod- 
raethau fyddo yn gyfoethog ym mhob 
gras ; a bendith Duw Hollalluog fyddo i 
bawb, ac ar bawb, trwy Iesu Grist, yn 
oes oesoedd. Amen. 

Ein Tad, &c. 

Gras ein Harglwydd, &c. 


BOREU DYDD GWENER. 


“A myfi, frodyr, ni allwn lefaru wrth- 
ych megis wrth rai ysprydol, ond megis 
rhai cnawdol, megis wrth rai bach yng 
Nghrist. Mi a roddais i chwi laeth i'w 
yfed, ac nid bwyd ; canys hyd yn hyn 
nis gallech, ac nis gellwch chwaith etto 
yr awr hon ei dderbyn. Canys cnawdol 
ydych chwi etto ; tra fyddo yn eich plith 
chwi genfigen, a chynnen, ac ymbleidio ; 
onid ydych yn gnawdol, ac yn rhodio yn 
ddynol? Canys tra dywedo un, Myfi 
wyf eiddo Paul ; acarall, Myfi wyf eiddo 
Apolos; onid ydych chwi yn gnawdol ? 
Ac yr wyf yn attolwg i chwi, frodyr, 
trwy enw ein Harglwydd Iesu Grist, 
ddywedyd o bawb o honoch chwi yr un 
peth, ac na byddo ymbleidio yn eich 
plith; eithr bod o honoch wedi eich 
cyfan gyssylltu yn yr.un meddwl, ac yn 
yr un farn.” 


“ Erglyw O Dduw fy llefain i, 
Ac ar fy ngweddi gwrando ; 
Rhof lef o eitha'r ddaear gron, 
A'm calon yn llesmeirio. Arch. Prys. 


Gogoniant, &c. 
GWEDDIWN, 


O Arglwydd Dduw Dad trugarog, yr 
hwn y mae pob peth yn y nefoedd ac ar 
y ddaear, yn eiddotti; a thydi yn unig 
wyt Dduw, ac nid neb arall. Y mae pob 
peth yn noeth ac yn agored i'th olygon 
sanctaidd di; ac nid oes neb aall ym- 
guddiorhagot. Mae dy bresennoldeb yn 
llanw y nefoedd a'r ddaear ; a rhyfedd- 
odau dy nerth yn ganfyddedig drwy yr 
holl greadigaeth. Mewn parch y mae 
llu y nefoedd yn ymostwng ger dy fron 
di, ac yn cyhbeddi dy foliant drwy ddy- 
wedyd, mai Sanct, Sanct, Sanct, yw Ar- 
glwydd Dduw Hollalluog. Gyd â pharch- 
edig ofn y dymunem ninnau, dy gread- 
uriaid gwaelaf ac annheilyngaf, neshau 
attat yr awr hon, canys yr ydym yn 
bechaduriaid yn dy erbyn; gwedi ym- 


GWEDDIAU. 


lygru o'r bru ; ac wedi ymdroi yn halog- 
edigaeth pechod i'r fath raddau, fel nad 
oes man glân na chyfan arnom, ond yn 
llawn gwahanglwyf ysprydol o'r gwadn 
hyd y coryu. Caniatta, yn ol. yr addew- 
idion a hyspyswyd i ni yng Nghrist 
Iesu ein Harglwydd, ar fod i ni ein cael 
yn gymmeradwy ynddo ef, heb ein cyf- 
iawnder ein hunain ; ac ar fod yn gym- 
meradwy ger dy fron di trwyddo, yn ol 
yr iachawdwriaeth sydd gwedi ei pharot- 
toi i'r holl genhedloedd. Mae dy gariad 
gwedi teyrnasu at ddynion, canys ti an- 
fonaist dy unig-anedig Fab i'r byd, nid i 
ddamnio'r byd, ond fel yr achubid y byd 
trwyddoef. Yr ydym ninnau am brofi 
y cariad hwn yn dywalltedig ar led yn 
ein mynwesau a'n heneidiau, i ymlid ein 
hoerfelgarwch ymaith, ac i'n gwresogi 
yng nghyflawniad ein dyledswyddau 
crefyddol, fel ag y byddo ffyrdd yr Ar- 
glwydd yn hyfrydwch gennym. 

Yr ydym yn cydnabod, O Arglwydd, 
dy fod di gwedi bod yn dadol iawn o 
honom ; yr ydym gwedi bod yn wrth- 
ddrychau o'th dosturi a'th ofal o foreu 
ein hoes hyd yn bresennol; ond yr 
ydym yn ceisio mwy o'th bresennoldeb, 
a mwy o'th weniadau, canys yr ydym 
ni yn fynych ym mron a diffygio 
gan flinder y daith. Yr ydym yn cael 
ein curo gan ofnau ; yr ydym yn cael ein 
gwasgu lawr gan amheuon ; yr ydym yn 
cael ein trallodi yn ein meddyliau gan 
brofedigaethau pechod a Satan; ac yn 
fynych yn rhodio mewn tywyllwch heb 
lewyrch i oleuo ynddo, O Arglwydd, pa 
beth a wnawn ? Ac O Arglwydd, at bwy 
yr awn, canys gennyt ti y mae geiriau y 
bywyd tragywyddol ; a'th wybodaeth di 
sydd yn gwneuthur dynion yn ddoethi 
iachawdwriaeth. Agor drysorau dy ras 
i ni, a chyfranna i'n heneidiau, fel yr 
ymddyrchafom o bob dyfnderau, ac yr 
ymnerthom yn dy gyfammod, ac yn y 
gras a ddatguddiwyd yn y Cyfryngwr 
mawr. Pura ein cydwybodau oddi wrth 
weithredoedd meirwon, fel y'th wasan- 
aethom di yn dy ofn, ac yn dy gariad. 
Cynnorthwya ni i edrych mewn i ni ein 
hunain, ac i chwilio ein hunain, gan 
holi ein hunain yn nrych dy sancteidd- 
rwydd, fel y gwybyddom a ydym gwedi 
adgyfodi mewn gwirionedd gyd & Christ 
i fuchedd cyfiawnder. Dyrchafa ein 
serchiadau at yr Arglwydd Iesu Grist, 
fel ag y byddo ein hymarweddiad yn y 

nefoedd, a'n disgwyliadau yn barhaus 
wrth yr orsedd fry. Cynnorthwya nii 
ymroddi yn gyfan-gwbl i'th wasanaeth, 
ein cyrph a'n heneidiau ; fel y rhodiom 
ger dy fron ym mhob prydferthwch 
duwioldeb, gan ddisgwyl yn ddyfal wrth 
yr Arglwydd Iesu Grist. 

Yr ydym yn diolch i ti, ein Tad o'r 
nef, am arbediad ein bywydau hyd yn 
bresennol ; am i ni gael huno neithiwr, 
a dihuno y boreu hwn å gwenau dy rag- 
luniaeth yn llon arnom, yn nhir y rhai 
byw. Heddyw, caniatta, nyni a attolyg- 
wn arnat, ar fod i ni fyw yn dy ofn a'th 
gariad, gan ystyried yn ddifrifol, dy fod 
di yn gweled ein camrau ; yn sylwi ar 
ein geiriau, ac yn craffu ar ein holl 
weithredoedd. Cofia yn dy ras am dy 
greaduriaid ym mhob man, a thywys 
hwynt i ryngu dy fodd mewn cyfiawnder 
a sancteiddrwydd. Disgleirdeb gogon- 
iant Mab y dyn dywyno yn ei Eglwys 
ar y ddaear, fel ag y byddo cyfeiliornad- 
au yn diflannu ; heddwch fel y môr yn 
teyrnasu ; a holl ddefaid Israel o fewn 
yrun gorlan, ac o dan yr un Bugail. 
Caniatta fod ein Brenhines a'n teyrnas 
ni, yn parhau i fod yn anwyl gennyt, 
ac o dan dy fendith. Bydd yn Dad i'r 
amddifaid, yn farnwr y gweddwon, ac 
yn Dduw hawdd dy gael i'r rhai sydd 
yng ngwasgfeuon cyfyngderau. Clyw ni 
yn y nef, ac atteb ni yn ddaionus drwy 
ein Harglwydd Iesu Grist. Amen. 

Ein Tad, &c. 

Gras ein Harglwydd, &c. 


NOS WENER. 


“ Y mae gennym ni allor, o'r hon nid 
oes awdurdod i'r rhai sydd yn gwasan- 
aethu y tabernacli fwytta. Canys cyrph 
yr anifeiliaid hynny, y rhai y dygir eu 
gwaed gan yr arch-offeiriad i'r cyssegr 
dros bechod, a losgir tu allan i'r gwer- 
syll. O herwydd pa ham Iesu hefyd, fel 
y sancteiddiai y bobl trwy ei waed ei 
hun, a ddioddefodd y tu allan i'r porth. 
Am hynny awn atto ef o'r tu allan i'r 
gwersyll, gan ddwyn ei waradwydd ef. 
Canys nid oes i ni yma ddinas barhaus, 
eithr un i ddyfod yr y'm ni yn ei dis- 
gwyl. Trwyddo ef gan hynny offrym- 
mwn aberth moliant yn wastadol i 
Dduw, yr hyn yw ffrwyth ein gwefusau, 
yn cyffesu yn ei enw ef. Ond gwneuthur 
daioni,a cyfrannu, nac anghofiwch ; canys 
â chyfryw ebyrth y rhyngir bodd Duw. 

O brysia, Arglwydd, clyw fy llais; 
O brysur gelwais arnad : 
O'r man lle b'wyf gwrando fy llef, 
A doed i'r nef hyd attad. 


Arch. Prŷs. 
Gogoniant, &c. 
GWEDDIWN. 


O Dduw Hollalluog, Tad ein Hiach- 
awdwr Iesu Grist, a'n Tad ninnau, yr 
hwn wyt fawr a dyrchafedig yn y nef; 
a'r hwn y mae dy ogoniant yn argraph- 
edig mewn seliau amlwg ar yr holl gre- 
adigaeth. Nid ydym gwedi gweled ond 
y daioni mwyaf erioed oddi ar dy ddwy- 
law ; ac mewn ad-daliad i ti am dy dos- 
turiaethau, yr ydym gwedi bod yn 
anufudd i'th gyfreithiau,ac wedi diystyru 
dy ddoniau tu ag attom yn y fath fodd, 
fel ag y mae yn rhyfedd na buasit yn 
gwisgo mentyll dy ddialeddau, ac yn ein 
dymchwelyd i'r wlad sydd yn îs na'r 
bedd. Yr ydym gwedi byw i ni ein 
hunain ; yr ydym gwedi dy wrthsefyll 
yn ffordd dy ragluniaeth a'th ras ; dilyn 
oferedd ein calonau ein hunain, yng 
ngwyneb holl wahoddiadau dy efengyl 
di tu ag attom. Yr ydym yn enw ein 
Harglwydd Iesu Grist, yr hwyr hon etto, 
yn cydnabod, ac yn cyfaddef ein beiau 
ger dy fron; gan attolygu ar dy Fawr- 
edd roddi i ni edifeirwch i fywyd tragy- 
wyddol, a nerth o'r uchelder i groeshoelio 
yr hen ddyn, a'i wyniau a'i chwantau, 
er mwyn dirymmu corph pechod, fel 
rbagllaw na wasanaethom bechod. Ad- 
newydda ni, ein Tad grasol, yn yspryd 
ein meddwl ; ail ennyn dy ddawn ynom; 
goleua ni fwy-fwy ; gwresoga ein calon- 
au; a phar fod llywodraeth dy ras yn 
gadarn yn ein heneidiau, fel y rhodiom 
gyd â thi yn wastadol, ac y profom drin- 
iaethau yr Yspryd Glân i'r fath raddau, 
fel ag y byddom trwy yr Yspryd yn 
marweiddio gweithredoedd y corph, ac 
yn byw bywyd sanctaidd er gogoniant 
i'th enw di a'th ras. 

Nyni a attolygwn arnat ti, O Ar- 
glwydd ein Duw, ar i'n heneidiau gael 
profi adgyfodiad newydd gyd â Christ 
Iesu ein Harglwydd ; ac felly i ymde- 
bygoli iddo, ac felly i gael eu cyfnewid o 
ogoniant i ogoniant, megis gan Yspryd 
yr Arglwydd. Bydded i'n gwasanaeth 
crefyddol yn dy addoliadau di; gwein- 
yddiad ordinhadau dy dŷ; pregethiad 
o'th Air sanctaidd i'n clywedigaeth ; a 
holl foddion gras a fwynheir gennym, i 

fod yn ymborth ysprydol i ni, er maeth 
a chynnydd. ein heneidiau. Ym mhob 
dim, cynnorthwya ni i rodio yn addas 
i'r efengyl, ac i ymgadw hyd yn oed 
oddiwrth y wisg a halogwyd gan y cnawd. 
Dyro ras i ni roddi heibio pob pwys, a'r 
pechod sydd barod i'n hamgylchynnu; 
ac mewn amynedd i redeg yr yrfa a os- 
odwyd o'n blaen, gan edrych ar Iesu, 
awdwr a pherffeithydd ein ffydd. Ca- 
darnha ni yn y fath fodd, ag y gallom 
wrthsefyll holl brofedigaethau y byd, y 
cnawd, a'r diafol. Yn ein gyrfa, can- 
iatta fodi ni ddilyn yr Arglwydd Iesu 
Grist mewn ffyddlondeb, gan barhau 
felly hyd y diwedd, fel y byddom farw 
yn dy dangnefedd, a'n llygaid yn gweled 
dy iachawdwriaeth. 

Yr ydym yn diolch i ti ein Tad nefol, 
am dy garedigrwydd i nì yng nghorph y 
diwrnod sydd gwedi myned heibio. Ma- 
ddeu y cwbl a welaist allan o le ynom 
yn oriau y dydd heddyw, a chymmer ni 
i'th ymgeledd tadol a grasol y nos hon, 
fel y caffom orphwyso yn dy heddwch, 
a chyfodi i'th ganmol a'th glodfori di 
am dy holl drugareddau tu ag attom. 
Tywallt fendithion dy ras ar dy Eglwys; 
ac yng ngwyneb holl gynllwynion ei 
gelynion yn ei herbyn, dangos mai tydi 
yw ei haul a'i tharian, a'i gwobr mawr 
iawn. Ein Brenhines ar ei gorsedd ; y 
teulu brenhinol; y mawrion a'r isel 
radd, a phawb ag sydd mewn cyfyng- 
derau, fyddont yn cael eu bendithio 
gan yr Arglwydd. Gwrando ni yn rasol 
yn y pethau hyn; a bydded i ti, y Tad, 
a'r Mab, a'r Yspryd Glân, yr holl an- 
rhydedd, yn oes oesoedd. Amen. 

Ein Tad, &c. 

Gras ein Harglwydd Iesu Grist, &c. 


BOREU DYDD SADWRN. 


“ Ac yr ydym yn attolwg i chwi, frod- 
yr, adnabod y rhai sydd yn llafurio yn 
eich mysg, ac yn eich llywodraethu chwi 
yn yr Arglwydd, ac yn eich rhybuddio ; 
a gwneuthur cyfrif mawr o honynt mewn 
cariad, er mwyn eu gwaith. Byddwch 
dangnefeddus yn eich plith eich hunain. 
Ond yr ydym yn deisyf arnoch, frodyr, 
rhybuddiwch y rhai afreolus, diddenwch 
y gwan eu meddwl, cynneliwch y gwein- 
iaid, byddwch ymarhous wrth bawb. 
Gwelwch na thalo neb ddrwg tros ddrwg 
i neb: eithr yn wastadol dilynwch yr 
hyn sydd dda, tu ag at eich gilydd, a thu 

ag at bawb. Byddwch lawen yn was- 
tadol. Gweddiwch yn ddibaid. Ym 
mhob dim diolchwch; canys hyn yw 
ewyllys Duw yng Nghrist Iesu tu ag 
attoch chwi. Na ddiffoddwch yr Ys- 
pryd. Na ddirmygwch brophwydol- 
iaethau. Profwch bob peth: deliwch 
yr hyn sydd dda.” 


I dŷ'r Arglwydd pan dd'wedent, Awn, 
Im' llawen iawn oedd gwrando : 
Sai'n traed o fewn Caersalem byrth, 
Yr un ni syrth oddiyno.—Arch, Prŷs. 


Gogoniant, &c. 


GWEDDIWN. 


O Arglwydd Dduw pob gras a ben- 
dithion ; yr hwn yn rasol a'n cofiaist ni, 
pan yn nhir machludiad haul ; ac a dos- 
turiaist wrthym pan yn nyfnderau ein 
cyflwr truenus drwy bechod. Mae y 
nefoedd a'r ddaêar yn llawn o'th ogon- 
iant; mae ardderchowgrwydd dy enw 
gwedi cael ei gydnabod drwy yr holl 
genhedlaethau ; ac y mae dy ras ma- 
ddeuol i bechaduriaid y ddaear, gwedi 
cael ei wneuthur yn amlwg yn achub- 
iaeth llu dirifedi o'r rhai a haeddasant 
fod byth o dan dy ddigllonedd. Mae yr 
holl greaduriaid yn dy glodfori, ond dyn- 
ion dan lywodraeth eu pechodau ; ac y 
mae dy holl saint yn bendithio dy enw 
am ddoniau y prynedigaeth drwy yr Ar- 
glwydd Iesu Grist. Oddi ar uchder dy 
orseddfaingc, yn nef y nefoedd, yr ydwyt 
yn edrych ar y truan a'r cystuddiedig o 
yspryd ag sydd yn crynu wrth dy air di, 
ac yn dyrchafu ei ocheneidiau tu a'th 
dem] sanctaidd di. 

Yr ydym ni, dy greaduriaid di, yn 
attolygu arnat, am i ni yr awr hon i gael 
plygu ger dy fron, a'th addoli mewn 
gwir ffydd, gan wybod mai ar ymos- 
tyngiad yr enaid yr wyt ti yn edrych, 
sef ar ddirgel ddyn y galon. Y mae cyn- 
dynrwydd mawr ynom ni, ac yr ydym 
wrth natur yn ammhlygedig i'th ddeddf- 
au di; ac yn barod i ddiystyru dy beth- 
au sanctaidd di. Ond yn gymmaint a'th 
fod di yn gallu, ac yn cyflawni goruch- 
wyliaethau ar ddynion drwy dy Yspryd, 
fel ag i buro yr aflan; i gyfiawnhau yr 
euog ; i gymmodi y gelyn ; a gwneuthur 
etifeddion uffern yn etifeddion gogon- 
iant ; yr ydym yn attolygu arnat, ar fod 
i ti ein cymmeryd i ofal dy ras, a'n 
gwneuthur yn blant gwirioneddol ac 
ufudd i ti drwy fabwysiad. Yr ydym y 

boreu hwn, yn adnewyddol, yn dyrchafu 
ein llef hyd attat, yn enw y Cyfryngwr, 
ac yn gofyn am gael y cyfryw adnabydd- 
iaeth o honot ti, fel Duw pob bendithion, 
ag a'n gwnelo yn bobl barod i'r Argl- 
wydd ; awyddus i weithredoedd da ; ac 
yn ymestyn at fwy-fwy o berffeithrwydd 
o ddydd i ddydd. Yr ydwyt yn gyf- 
oethog o drugaredd, ac y mae dy roddion 
yn cael eu cyfrannu i'r rhai oll a alwant 
ar dy enw mewn gwirionedd. Yr ydym 
yn erfyn arnat am argraphu dy ddeddf- 
au ar ein meddyliau ; ysgrifena hwynt 
ar ein calonau ; fel ag y rhodiom o hyn 
allan yng nghanol llwybrau barn, a go- 
goniant i Dduw yn ganfyddedig yn ein 
ymarweddiad. 

Yr ydym ni yn dywyll; yr ydym yn 
anwybodus; ac yr ydym yn attolygu 
arnat ti, Dad y goleuui, ar fod i ti, yn ol 
dy ewyllys da tu ag attom, lewyrchu 
drwy oleuni dy Yspryd Glân, ar ein me- 
ddyliau yn y fath fodd, ag i'n cadw rhag 
pob cyfeiliornadau a heresiau, a glynu 


yn unig wrth y gwirionedd megis ag y 


mae yn yr Arglwydd Iesu Grist. Cre- 
awdwr a Cheidwad pob rhyw ddyn yd- 
wyt ti; am hynny bydded yn wiw gen- 
nyt hyspysu i ni ddirgelwch dy wirion- 
edd, a'th iachawdwriaeth, yn yr yspryd- 
olrwydd o honi, fel ag y byddom yn 
sefydlog yn y gwirionedd, a'n heneidiau 
yn cael eu porthi gan y gwirionedd. 
Caniatta fod i ni ym mhob dim, ddeall a 
gwybod, yr hyn a ddylem ei wneuthur, 
a chael gras a gallu hefyd, i wneuthur 
yr unrhyw yn ffyddlon, trwy Iesu Grist 
ein Harglwydd. Cadw ni y dydd hwn i 
ogoniant dy ras ; a bydded dy fendith ar 
dy holl greaduriaid, drwy Iesu Grist. 
Amen. 

Ein Tad, &c. 

Gras ein Harglwydd, &c. 


NOS SADWRN. 


“Gwisgwch holl arfogaeth Duw, fel y 
galloch sefyll yn erbyn cynllwynion dia- 
fol. Oblegid nid yw ein hymdrech ni 
yn erbyn gwaed a chnawd, ond yn erbyn 
tywysogaethau, yn erbyn awdurdodau, 
yn erbyn bydol-lywiawdwyr y byd hwn, 
yn erbyn drygau ysprydol yn y nefolion 
leoedd. Am hynny cymmerwch attoch 
holl arfogaeth Duw, fel y galloch wrth- 
sefyll yn y dydd drwg ; ac wedi gorphen 
pob peth sefyll. Sefwch, gan hynny, 
wedi amgylch-wregysu eich lwynau â 

gwirionedd, a gwisgo dwyfronneg cyf- 
iawnder; a gwisgo am eich traed esgid- 
iau parottoad efengyl tangnefedd ; uwch 
law pob dim, wedi cymeryd tarian y 
ffydd, â'r hon y gellwch ddiffoddi holl 
biccellau tanllyd y fall. Cymmerwch 
helm yr iachawdwriaeth, a chleddyf yr 
Yspryd, yr hwn yw gair Duw: gan 
weddio bob amser a phob rhyw weddi a 
deisyfiad yn yr Yspryd, a bod yn wyl- 
iadwrus at hyn yma, trwy bob dyfal- 
bara, a deisyfiad dros yr holl saint,” 
Filwyr Sïon, na ddiffygiwch, 
milwrio 'ngwres y dydd ; 
Eiddoch chwi yw'r oruchafiaeth, 
Perffaith oruchafiaeth ffydd : 
Trechwyd eisoes eich gelynion, 
Er eich mwyn gan Frenhin nef, 
Ac ennillwch chwithau gongewest, 
Yn ei fuddugoliaeth ef, 
Parch. M. Williams, M. A. 


Gogoniant, &c. 
GWEDDIWN, 


Duw graslawn a thrugarog, hwyrfrydig 
i lid, a mawr ei rym, ydwyt ti; yr hwn 
a feddienni awdurdod a nerth hollalluog, 
fel nad oes greadur yn y nef nac ar y 
ddaear, a all dy wrthsefyll. Mae dy 
fawredd uwch law pob peth; mae dy 
ogoniant yn uwch na'r nefoedd; mae 
dy ffyrdd yn y môr, a'th lwybrau yn y 
dyfroedd dyfnion ; ac yr ydwyt yn an- 
chwiliadwy yn dy hanfod. Yr ydym yn 
dy ganmol; yn dy glodfori; yn dy 
fawrygu; ac yn bendithio dy enw, yr 
hwn sydd fawr yn y nef ac ar y ddaear. 
Mae dy ddaioni yn ehelaeth tu ag attom 
ni; mewn gras yr ydwyt gwedi teyrn- 
asu ; ac y mae dy fraich hollalluog gwedi 
achub myrddiynau dirifedi rhag trangc- 
edigaeth dragywyddol. Ti gynnorthwy- 
aist lu mawr iawn yn barod yn yr anial- 
wch, y rhai a ddaethant adref yn ddiogel 
attat i fynydd Sion; y rhai yn awr a 
ganant eu hymwared mewn caniadau 
nefol, i'r Tad, a'r Mab, a'r Yspryd Glân. 
Yn enw, ac yn haeddiant yr Arglwydd 
Iesu Grist, yr ydym ninnau yn attolygu 

arnat am osod dy freichìau tragywyddol 
oddi tanom, a hwylio ein cerddediad ar 
ein taith ; a phan yn gorphen ein taith, 
derbyn ni i'th deyrnas dragywyddol, i 
fyw ger dy fron yn y llawenydd a'r gor- 
foledd hwnnw ag sydd yn deilliaw o 
weniadau dy wyneb drwy Gyfryngwr. 

Tydi a'n dygaist yn ddiangol drwy y 
dydd hwn a'i beryglon ; bu ein bywydau 
ni yn werthfawr yn dy olwg; cawsom 
fwynhau dy drugareddau ; ac yr ydym 
yn awr gwedi cael y fraint o blygu glin- 
iau i'th addoli di, y gwir a'r bywiol 
Dduw. Y maeein hanghenion yn fawr; 
ac O Arglwydd, cyfranna di i bob un o 
honom yn ol ei angen, fel ag y byddom 
oll yn dderbynwyr o ewyllys da Duw, 
ac yn cael ein cyfoethogi gan ei ras ef, 
Yr ydym am roddi ein hunain yn gyfan- 
gwbl i ti, i fod yn eiddoi ti yn y byd 
hwn, ac yn y byd a ddaw, i fod ym 
mhlith nifer dy gadwedigion, i'th glod- 
fori am iachawdwriaeth drwy waed yr 
Oen yn ddidewi yn oes oesoedd. 

Diolch i ti, Dad trugarog, am ein cadw 
a'n diogelu hyd yr hwyr hon; ac yr 
ydym yn attolygu arnat, estyn yr un- 
rhyw ddiogelwch i ni hyd y boreu. Ac 
os cawn y drugaredd hon gan dy Fawr- 
edd, cynnorthwya ni y foru â'th ras i 
sengu yn dy gynteddoedd gyd â chyn- 
nulleidfa dy ffyddloniaid, i'th addoli yn 
dy dŷ. Caniatta ini gael disgwyl wrthyt 
mewn ffydd, modd y mwynhaom dy 
bresennoldeb yn dy gyssegr, ac y caffom 
ein hadeiladu ar ein sancteiddiaf ffydd. 
Gwrando ni dros bob achos ag y mae yn 
ddyledswydd arnom i'w ddwyn ger dy 
fron. Cofia yn rasol am ein Brenhines 
a'r teulu brenhinol; y pendefigion, a 
phawb mewn swyddau. Cofia am bob 
cyflwr a sefyllfa; teyrnased dy ewyllys 
da ar dy holl greaduriaid ; a bydded. y 
clod, a'r anrhydedd, a'r gogoniant i ti, y 
Tad, a'r Mab, a'r Yspryd Glân, oddi 
wrthym ni a'th holl bobl, yn oes oesoedd. 
Amen. 

Ein Tad, &c. 

Gras ein Harglwydd, &c. 

Howell, Mr. David, (Llawdden,) Somerset Cottage, Abergavenny 2 copies. 
Howell, Rev. Thomas, Whitehouse, Builth 

Hughes, Rev. John, Clerk, Taff's Well, Cardiff 

Hughes, Rev. William, Incumbent of Gwnnws, Cardiganshire 

Hughes, Rev. William, B.D., Incumbent of St. David's, Liverpool 

Hughes, Rev. William, Rector of Cilie Ayron, Cardiganshire 

Hughes, Rev. J., Vicar of Penbryn, near Cardigan 

Hughes, Rev. Joshua, Vicar of Llandingad, Llandovery 

Hughes, Rev. John, Vicar of Tregaron, Cardiganshire 

Hughes, Rev. Jacob, Vicar of Llanrhian, Pembrokeshire 

Hughes, John, Esg. Solicitor, Lluest Gwylim, Aberystwyth 

Hughes, Rev. E., Incumbent of Meliden, Rhyl, Flintshire 

Hughes, Rev. T. J., M.A. Northop, Flintshire 

Hughes, Rev. T., P.C. of Colwyn, near Abergele 

Hughes, Rev. John, Vicar of Llanbadarn Fawr, Aberystwyth 

Hughes, Mr. John, Heart of Oak, Aberystwyth 

Hughes, Rev. Joseph, Meltham Rectory, near Huddersfield 2 copies 
Hughes, Rev. James, M.A. Rector of Llanblodwel, Oswestry 

Hughes, Rev. Alfred Thomas, Abercarne, Monmouthshire 

Hughes, Rev. John, Iucumbent of Llangorwen, near Aberystwyth 

Hughes, Rev. E. O., Rector of Llanddeiniolen, near Carnarvon 

Hughes, Rev. William, Rector of Bettws, near Corwen, North Wales 

Hughes, Rev. Mr., Rector of Llanfihangel Cwmdu, near Crickhowcl 

Hughes, Mr. David, Grocer, Sirhowy, Tredegar 

Hughes, Rev. Isaac, Incumbent of Mynyddislwyn, Newport, Monmouthshire 
Humphreys, Mr. Henry, Druggist, Portmadoc, Carnarvonshire 

Humphreys, Mr. Humphrey, Shoemaker, near the Halfway, near Llandvvery 
Isaac, Mr. David Lloyd, St. David's College, Lampeter 

James, Rev. D. Ll., Incumbent of Pont Robert ap Oliver, Montgomeryshire 
James, Rev. Lewis, Baptist Minister, Argoed, Monmouthshire 

James, Rev. W. E., B.A. Vice-Principal of the Training College, Carmarthenshire 
James, Rev. David, M.A. Marsden, Huddersfield, Yorkshire 

James, Rev. John, Incumbent of Abercarn, near Newport, Monmouthshire 
James, Rev. William, Incumbent of Chapel Colman, near Cardigan 

James, Mr. Eliezer, Chemist, Lampeter 

James, Rev. T. (Llallawg,) Incumbent of Netherthong, Yorkshire 

James, Rev. Thomas Evan, (T. ab Ieuan,) Baptist Min. Pontestyll, near Brecon 
James, Mr. E. Rhys, St. David's College 

James, Mr. Elias, Blaenau, Monmouthshire 

James, Mr. David, Mason, Gelligroes, near Blackwood 

Jeffreys, Mr. David, Camden Arms, Trecastle deceased. 
Jeffreys, Mr. Walter, Price Street, Liverpool 

Jeffreys, Rev. David, Rector of Newborough, Anglesey 

Jeffreys, Mr. Rees, Camden Arms, Trecastle, Breconshire 

Jenkins, Mr. Samucl, Tonn, Resolven, near Neath 

Jenkins, Rev. E., M.A. Rector of Dowlais, and Canon of Llandaff 2 copies. 
Jenkins, Rev. Mr., Independent Minister, Brynmawr, Monmouthshire 

Jenkins, William, Esq. Pantphilip, near Fishguard, Pembrokeshire 

Jenkins, Rev. Mr., Incumbent of Ystradlafera , 
Jenkins, Mr. Richard, Tynygwndwn, Llanfihangel-genav’r-glyn, near Aberystwyth 
Jenkins, Rev. William, Vicar of Llangammarch, Breconshire 

Jenkins, Mr. Richard, Llandre, Llanfihangel-genau’r-glyn 

Jenkins, Mr. John, (Ioan Glan Teifi) Blaencysswch, Llangybi, near Lampeter 
Jenkins, Richard, Esq. Edgeworth Town House, Edgeworth Town, Ireland 
Jenkins, Rev. Rhys Thomas, Vicar of Meidrim, Carmarthenshire 

Jenkins, Mr. Thomas, Agent, Margam Tin Works, Taibach, Glamorganshire 
Jenkyn, Rev. Richard, (Llwchhaiarn,) Cefn-coed-y-cymmar 

Jeremy, David, Esg. Bank, Llandovery 

Johnes, John, Esg. Dolaucothi, Judge of the County Courts 

Johns, Rev. R. Baptist Minister, Maesyberllan, near Brecon 

John, Mr. Phillip, Draper and Grocer, Aberdare 

Jones, David, Esg, Pantglas, M.P. for tho county of Carmarthen 

Jones, John, Esg. Blaenos, late High Sheriff for the county of Carmarthen 
Jones, David, Esg. Beiliau, Cwmdwr, near Trecastle, Breconshiie 

Jones, Rev. T. H., Vicar of Pendoylan, Glamorganshire 

Jones, Rev. J. Rhys, Independent Minister, Llanwrtyd 

Jones, George, Esg. Paradise Hall, near Llandovery 

Jones, Rev. Rees, Clerk, Penmain District, Monmouthshire 

Jones, Rev. T., Vicar of Merthyr Cynog, Breconshire 
Jones, John, Esq. Brynbrain, near Gwtterfawr, Glamorganshire 
Jones, Mr. Evan, Three-horse-shoe Inn, Trecastle, Breconshire 


Jones, Rev. John, M.A. (Tegid) Vicar of Nevern, Pembrokeshire deceased. 
Jones, Rev. John, Baptist Minister, Zion Chapel, Merthyr Tudfil 
Jones, Mr. John Rhys, Llandovery deceased. 


Jones, Rev. John, Unitarian Minister, Aberdare 

Jones, Edward, Esg. Velindre, near Llandovery 

Jones, David, Esg. Velindre, near Llandovery 

Jones, Thomas, Esg. Solicitor, Llandovery 

Jones, Rev. David, Ind. Min. Cefn-coed-y-cymmar, near Merthyr. 
Jones, Mr. John, Relieving Officer, Llandovery 

Jones, Mr. Thomas, Malster and Brewer, Senny Bridge, Breconshire 
Jones, Thomas Morgan, Esg. Bryndyfan, Llansadwrn, near Llandovery 
Jones, Morgan, Esg. Castle Green, Llansawel, Carmarthenshire 

Jones, Rev. Thomas, Vicar of Pencarreg, near Lampeter 

Jones, Mr. David, National Schoolmaster, Cynwyd, Merionethshire 2 copies. 
Jones, Mr. John R., Mold, Fflintshire 

Jones, Rev. John, Vicar of Llansadwrn, near Llandovery 

Jones, Mr. J. B., Bala, Merionethshire 

Jones, Mr. Griffith, Printer and Bookbinder, Bala 

Jones, Mr. William Robert, Denbigh 


Jones, Rev. Evan, (Ieuan Gwynedd) deceased. 
Jones, Rev. Michael, Principal of the Independent Collego, Bala 

Jones, Mr. Richard, (Cymro Cloffy Emigrated to Winsconsin, U. S. 
Jones, Rev. David, Baptist Minister, Cardiff deceased. 


Jones, Mr. William, Carpenter, Victoria, Monmouthshire 

Jones, Mr. Thomas, Lower Street, Llandovery, Lampeter 

Jones, Rev. J. P., Incumbent of Newcastle Emlyn 

Jones, Rev. William, Independent Minister, Pentretygwyn, near Llandovery 

Jones, Mr. John, Victoria Arms Inn, near Llandovery 

Jones, Mr. David, Student, Independent College, Brecon 

Jones, Mr. William, King David, Brynmawr, near Abergavenny 

Jones, Mr. Benjamin, Maesnonni, Llanllwni, near Lampeter 

Jones, Mr. Daniel, Royal Oak, near Pumsaint, Carmarthenshire 

Jones, Mr. Aneurin, (Bard) Gelligroes, Monmouthshire 2 copics. 

Jones, Rev. T., M.A. Borthwnog, near Dolgellau deceased 

Jones, Rev. W. Incumbent of Tredegar, and Canon of Llandaff 

Jones, Mr. William, Printer, Pontypridd, Glamorganshire 

Jones, Mr. John, Upholsterer, Pontypridd, Glamorganshire 

Jones, Rev. Hugh Wynne, Pentracth, Penmynydd, Anglesey 

Jones, Rev. John, Vicar of Llanfihangel-genau r-glyn, near Aberystwyth 

Jones, Rev. Thomas, B.A. Vicar of Pwllheli, North Wales 

Jones, Mr. William Prichard, Schoolmaster, Llanllechid, near Bangor 

Jones, Rev. Arthur, D.D. late Independent Minister, Bangor 

Jones, Captain John, Josephine, Pwllheli, North Wales 

Jones, William, Esg. Brynhyfryd, Pwllheli, deccased, copy taken by his son Mr. 
G. Jones. 

Jones, Rev. Robert, Wesleyan Minister, Pwllheli, North Wales 

Jones, Rev. John, Curate of Llanbadarnfawr, Aberystwyth 

Jones, Rev. J. LL, Vicar of Llanarth, Cardiganshire 

Jones, Mr. John, Grocer, No. 8, Princess Street, Aberystwyth 

Jones, Rev. Edward, Curate of Llwyni, Glamorganshire 

Jones, Rev. Evan, Curate of Aberayron, Cardiganshire 

Jones, Rev. John, M.A. Rectory, Llanllyfni, near Carnarvon 

Jones, Mr, Evan, Crugybwbach, Llywel, Breconshire 

Jones, Rev. Edward, M.A. Curate of Llanrhaiadr-ym-mochnant, near Oswestry 

Jones, Rev. Edward, B.A. P. C. of Llanarmon-mynydd-mawr, near Oswestry 

Jones, Mr. Hugh, Bangor Cronile, Bangor 

Jones, Mr. David, Gelligaer, near Blackwood 

Jones, Mr. Thomas, Wine Vaults, Brynmawr 

Jones, Rev. Evan, Independent Minister, Sardis, near Llandovery 

Jones, Rev. D., Clerk, Llanddewi Velfrey, Pembrokeshire 

Jones, Rev. Samuel, Incumbent of Eglwys Fair ar Daf 

Jones, Mr. Samuel, Saddler, Newcastle Emlyn, Cardiganshire 

Jones, Rev. John, Vicar of Llanarmon in Yale, Denbighshire 

Jones, Rev. John, Baptist Minister, Crickhowel, Breconshire 

Jones, Mr. Rees, Halfmoon, Llandilo, Carmarthenshire 

Jones, Rev. Thomas, Independent Minister, Cilcennin, Cardiganshire 

Jones, Rev. Thomas, Independent Minister, Cilcennin, Cardiganshire 
Jones, Mr. David, King’s Arms Inn, Llandovery 

Jones, Mr. J. B., Schoolmaster, Cadoxton Schools, Neath 

Jones, Rev. John, (Idrisyn,) Curate of Llandyssil, Cardiganshire 

Jones, Rev. Owen, B.A. Vicar of St. Ishmael, near Carmarthen 

Jones, Rev. D , B.A. Curate of Oakwood, Bryn, near Cwmafon, Glamorganshire 
Jones, Rev. Thomas, Wesleyan Minister, Cardiff 

Jones, Rev. L. P., Rector of Llanbadarnfawr, Radnorshire 

Jones, Mr. Josiah, Shopkeeper, Mydroilyn, Cardiganshire 

Jones, Mr. Abraham, Cwrt, Llanfihangel-genau'r-glyn, near Aberystwyth 
Jones, Rev. Herbert, Incumbent of Blaenpennal, near Llanddewibrefi 
Jones, Mr. T. Ll., Draper, Llandovery 

Jones, Hugh, Esg. Woodlands, Rhuthin, Denbighshire 

Jones, Mr. Evan, Creigiau, near Llandovery 

Jones, Mr. Joshua, Sawyer, Halfway, near Llandovery 

Jones, Rev. Ezekiel, Baptist Minister, Llanfachreth, Anglesey 

Jones, Rev. W., Curate of Ellastone, Ashbourne, Derbyshire 

Jones, Mr. William, Schoolmaster, Brecon 

Jones, James, Esg. Maesllan, Llansawel, Carmarthenshire 

Jones, W. E., Esg. Jesus College, Oxford 

Jones, Rev. Jacob, Independent Minister, Melksham, Wilts 

Jones, Richard M., Esg. Hendreforgan, near Gwtterfawr 

Jones, John, Esg. Surgeon, Brynamman, Glamorganshire 

Jones, Mr. William, Blaenycwm, Mothvey, near Llandovery 

Jones, Rev. Morgan, Bodrudd, Curate of Llanddew, near Brecon 

Jones, Mr. John, Draper, Tremadoc, Carnarvonshire 

Jones, Mr. William, Baller, Dowlais 

Jones, Mr. Thomas, Carpenter, Dowlais 

Jones, Mr. Edward, Rhandirmwyn, near Llandovery 

Jones, Rev. John Emlyn, M.A. Baptist Minister, Nebo, Penycae, Monmouthshire 
Jones, Rev. Daniel, Independent Minister, Bethesda, Merthyr Tydfil 
Jones, Mr. Daniel, Mason, Dowlais, Glamorganshire 

Jones, Mr. J. T., St. David's College, Lampeter, Cardiganshire 

Jones, Rev. Owen, Capel Garmon, Llanrwst, Denbighshire 

Jones, Rev. Richard, Curate of Llanbeulan, Anglesey 

Jones, Rev. J. Powell, Rector of Loughor, Glamorganshire 

Jones, Rev Rice, Curate of Merthyr Tydfil, Glamorganshire 

Jones, Rev. Ebenezer, Curate of Llansantffraid -glyn-dyfrdwy, Merionethshire 
Jones, Rev. Thomas, Incumbent of Kilvey, near Swansea 

Jones, William, Esg. Llwynygroes, near Lampeter 

Jones, Rev. Henry, B.A. Curate of Llandderfel, near Corwen, North Wales 
Jones, Rev. Edward Evan, Incumbent of Gorsedd, Whitford, near Holywell 
Jones, Rev. Josiah, Independent Minister, Machynlleth, Montgomeryshire 
Joshua, Mr. David W., Bookbinder, New Quay, Cardiganshire 

Killin, Rev. R., St. David's, Ffestiniog, Merionethshire 

Llandaff, The Right Reverend the Lord Bishop of 

Lewis, Rev. D. Price, Llwyncelyn, near Llandovery 

Lewis, Mr. D. S., Penycae, Monmouthshire 

Lewis, Mr. John, Red Lion, Llandovery 

Lewis, Mr. David, White Hart Inn, Lampeter, Cardiganshire 

Lewis, Frederick, Esg. Llwyncelyn, near Llandovery 

Lewis, Mr. Henry P., Draper, Llandovery 

Lewis, Mr. Henry, near Aberdare 

Lewis, Rev. William, Incumbent of Llwydiarth, Montgomeryshire 

Lewis, Mr. Lewis, Spirit Merchant, Merthyr Tydfil, Glamorganshire 
Lewis, Mr. John, Schoolmaster and Maltster, British School, Llandovery 
Lewis, Rev. Thomas, Baptist Minister, Llanthewy, near Abergavenny 
Lewis, Mr. Titus, (Titus Ieuangc,) Traveller, Carmarthen 2 copies. 
Lewis, Mr. John, (Ioan Mynwy,) Draper, Tregaron, Cardiganshire 

Lewis, Rev. Evan, M.A. Curate of Llanllechid, near Bangor, Carnarvonshire 
Lewis, Rev. W. H., B.A. Master of the Grammar School, Bala 

Lewis, Mr. James, Coal Agent, Resolven, near Neath, Glamorganshire 
Lewis, Miss Louisa, Cilsant, Llanwinio, Carmarthenshire 

Lewis, Miss, Penhinrhiw, Llanwinio 

Lewis, Master D. L., Llandovery 

Lewis, Mr. Daniel, Maesgwaelod, Rhandir Issaf, near Llandovery 

Lewis, John Protheroe, Esg Solicitor and Coroner, Llandilo 

Lewis, Mr. Thomas, New Inn, Merthyr Tydfil, Glamorganshire 

Lewis, Rev. Matthew, Independent Minister, Holywell, Flintshire 
Lewis, Mr. David, Junior, Gwarllwyn, near Llandovery 
Llewelyn, Rev. R. P., M.A. Vicar of Llangynwyd, Glamorganshire 
Lloyd, Rev. William, Rector of Narberth, Pembrokeshire 
Lloyd, William, Esg. Coroner, Lampeter, Cardiganshire a 
Lloyd, George, Esq. Brunant, Carmarthenshire 
Lloyd, Rev. John, Rector of Rhossily, Gower, Swansea 
Lloyd, William S., Esg. Tyllwyd, Mathri, Pembrokeshire 
Lloyd, Rev. Rhys Jones, M.A. Rector of Troedyraur, Cardiganshire 2 copies. 
Lloyd, Rev. D., Incumbent of Trefonnen, Oswestry 
Lloyd, Rev. T. R., Incumbent of Eglwys Newydd, Cwm Ystwyth 
Lloyd, Rev. Charles, M.A. Rector of Bettws Bledrws, near Lampeter 
Matthews, Mr. Jenkin, Rymney, Monmouthshire 
Matthews, Mr. J., Draper, Aberystwyth 
Melville, Rev. E., M.A. Canon and Chancellor of St. Davids 
Meredith, Rev. Wiiliam, Curate of Llanfigan, near Brecon 
Miles, Mr. Robert, Draper, Pontypridd, Glamorganshire 
Mills, Rev. John, Calvinistic Methodist Minister, London 
Morgan, Rev. W., B.D. Vicar cf Kerry, near Newtown, Monigumeryshire 
Morgan, Rov. M. Rice, Vicar of Llansamlet, near Swansea 
Morgan, Morgan, Esg. Llwyncynhyrus, near Llandovery 
Morgan, John, Esg. Solicitor, Llandovery, deceased. 
Morgan, Mr. William, Cattle Dealer, Blaen Twrch, Carmarthenshire 
Morgan, Rev. Henry, Perpetual Curate of Llandulas, Breconshire 
Morgan, Rev. John, Baptist Minister, Llandovery 
Morgan, Rev. Lewis, Vicar of Llandybie, Carmarthenshire 
Morgan, Rev. Ebenezer, Baptist Minister, Glyn Nedd 
Morgan, Thomas Owen, Esg. Barrister at Law, Aberystwyth 
Morgan, Rev. John, Vicar of Llanspyddyd, near Brecon 
Morgan, Mr. Thomas, Glyn Tawy 
Morgan, Rev. Daniel Llewelyn, Curate of Rymncy, Monmouthshire 
Morgan, Rev. William, M.A. Vicar of Llandegai, near Bangor 
Morgan, Rev. J. W., B.D. Clerk, Brynmawr, Monmouthshire 
Morgan, Isaac, Esg. Solicitor, Swansea 
Morgan, Rev. David, B.D. Curate of Blaenau, Monmouthshire 
Morgan, Mr. Benjamin, Currier, Llanelly, Carmarthenshire 
Morgan, Rev. Evan David, Vicar of Bayvill cum Moylgrove, Pembrokeshire 
Morgan, Mr. Isaac, Lock-kecper, Tati’s Well, near Cardiff 
Morgan, Mr. William, Limeburner, Taff's Well, near Cardiff 
Morgan, Rev. Hugh, M.A. Perpetual Curate of Rhyl, Flintshire 
Morgan, Mr. Samuel, Wool Pack, Brecon 
Morgan, Howell, Esg. Devynnoc, 3 Edith Grove, New Brompton, Loudon 
Morgan, Mr. John, late Glancamddwr, near Builth 
Morgan, Rev. David, Curate of Llandaf 
Morgans, Rev. John Rhys, (Lleurwg,) Baptist Minister, Felinfoel, Llanelly 
Moses, Rev. William, Independent Minister, Cefncoedycymmur, Merthyr 
Morris, Rev. Thomas, Jesus College, Oxford 
Morris, Rev. D., Baptist Minister, Cwmtwrch, near Swansea 
Morris, Rev. John, Baptist Minister, Cwmifor, near Llandilo, Carmarthenshire 
Morris, Mr. Daniel, Writer, Wheat Sheaf, Llandovery 
Morris, Mr. D. W. Morris, Law Student, Merthyr Tydfil 
Morris, Rev. James, Curate of Llanfabon, near Cardiff 
Morris, Rev. Robert Llwyd, (Rhuvoniawc,) 27 High Street, Bristol 
Nicholls, Rev. W. Thomas, Rector of Llanfihangel-Cilfargen, Carmarthensuire 
Oakley, Mrs. of Tanybwlch, near Ffestiniog, Merionethshire 
Oldfield, Rev. Edward, Rector of Llysfaen, near Abergele, North Wales 
Owen, Rev. Hugh Davies, D.D. Rectory, Trefdraeth, Anglesey 
Owen, Rev. Mr., M.A. Rector of Llaniestyn and R.D. near Pwllheli 
Owen, Rev. William, Baptist Minister, Canton, near Cardiff 
Owen, Rev. Briscoe, B.D. Remenham, Henley on Thames 
Owen, Mr. David, Parish Clerk, Llanfihangel-genau'r-glyn, near Abe.vstwyth 
Owen, Rev. Richard W., Curate of Brilley cum Michael Church upon Arrow 
Owen, Mr. William, Roll Turner, Dowlais 
Owen, Rev. John, Llanrhos, near Conway, Carnarvonshire 
Owen, Rev. John, B.A. Curate of Eglwys Rhos, near Conway 
Parry, Rev. D., Vicar of Llywel, and R. D. 3 couples. 
Parry, Rev. Richard, (Gwalchmai) Independent Minister, Conway 
Parry, E. Esg. Surgeon, Crickhowel, Breconshire 
Parry, Mr. John, Hatter, Caernarvon 
Parry. Rev, Erasmus, Curate of Aber, near Bangor 
fg 

Parry, Rev. David, Curate of Llanarmon in Yale, Denbighshire 

Peter, Mr. David, Troedyrhiw, Llandyfan, near Llandilo, Carmarthenshire 
Phel ps, Rev. Peter, Curate of Letterston, Pembrokeshire 

Phillips, Rev. E. O., M.A. Warden of the Llandovery Welsh Educational Institution 
Phillips, Rev. Ress, ‘Calvinistic Methodist Minister, Llandovery, deceased 
Phillips, Mr. Thomas, Penybanc, near Llandovery 

Phillips, Rev. Thomas, Bible Society Agent for Wales, Hereford 

Phillips, Mr. John, Baptist College, Pontypool 

Fhillips, Rev. Sem, Independent Minister, Llangynydr, near Brecon 

Powell, Rev. W. Henry, Vicar of Llanpumsaint and Llanllawddog, near Carmarthen 
Powell, Mr. William, Pantycelyn, near Llandovery 

Powell, Mr. Evan, Abercyrnog, Llandilorfân, Breconshire 

Pritchard, Mr, Thomas, Verdre, near Llandovery 

Pritchard, Mr. John, Schoolmaster, Bontnewydd, near Carnarvon 

Pritchard, Rev. Rees, Vicar of Llandyfodwg, near Newbridge, Glamorganshire 
Price, John Lloyd, Esg. Glangwili, near Carmarthen 

Price, Rev. Thomas, Baptist Minister, Aberdare 

Price, Rev. B. , (Cymro Bach) Baptist Missionary Agent for Wales, deceased. 
Price, Mr. Morgan, Clarence Inn, Llandovery 

Price, Mr. William, Binder, Llandovery 

Price, Rev. Howel, Vicar of Llanfyrnach, near Brecon 

Price, Rev. Rees, Baptist Minister, Cilfowyr, near Cardigan 

Price, Mr. William, Spirit Merchant, Llandovery 

Price, Rev. James, Curate of Glyncorwg, near Neath 

Price, Mr, Rees, Lower Wharf, Brecon 

Price, Mr, John, Blue Bell, Llandovery 

Price, Mr. Thomas Gwallter, (Cuhelyn,) 11 Narrow Wine Street, Bristol 
Protheroe, Mr. Thomas, Draper, Dowlais 

Prys, Mr, Robert Jones, Llanrhuddlad, Anglesey 

Prytherch, John, Esg. Bank, Llandilo 

Prytherch, Daniel, Esg. Carmarthen, deceased. 

Prytherch, Mr. Jenkin, Tygwyn, Student at the Independent College, Brecon 
Pugh, Rev. John William, M.A. Vicar of Llandilofawr, Carmarthenshire, deceased. 
Pugh, Rev. Evan, M.A. Vicar of Bangor Cathedral 

Pugh, Rev. David, M.A. Vicar of Abererch, near Pwllheli 

Pugh, Rev. Enoch, Vicar of Abergwili, near Carmarthen 

Pugh, Rev. Mr., Vicar of Llanygorse, Breconshire 

Pughe, Rev. R., Rector of Llanycil, Bala, 2 copies. 

Pughe, Rev. William, B.A. Rector of Mallwyd, Montgomeryshire 

Raymond, Rev. John, B.A. Curate of Dowlais 

Rees, Rev. Josiah, Vicar of Llangrannog, Cardiganshire 

Rees, Rev. W. Jenkin, M.A. Rector of Cascob, deceased. 

Rees, David Rice, Esg. Llandovery 

Rees, Theophilus, Esg. Cwm, Carmarthen 

Rees, Mr. William, Publisher, Tonn, Llandovery 

Rees, Master William J enkin, Tonn, Llandovery 

Rees, Master George Arthur, Tonn, Llandovery 

Rees, Master David Rhys, Tonn, Llandovery 

Rees, Mr. David, Tailor and Draper, Llandovery 

Rees, Rev. Enoch, Incumbent of Clydach, near Swansea 

Rees, Rev. Thomas, Independent Minister, Carmel, Beaufort Iron Works 
Rees, Rev. John, Curate of Llangan, St. Clears, Carmarthenshire 

Rees, Isaac D., Esq. Solicitor, Swansea, Glamorganshire 

Rees, Rev. W. D., Incumbent of Pontfadog, Llangollen, North Wales 

Rees, John, Esq. Hengoed, Gelligaer, Glamorganshire 

Rees, Rev. William, Curate of Llansamlet, near Swansea, Glamorganshire 
Rees, Mr. John, Bryncoch, Llandyfaelog, Carmarthenshire 

Rees, Rev. Daniel, Baptist Minister, Llangynnidr, near Brecon 

Reynolds, Mr. J onathan, (Nathan Dyfed) Heolyfelin, Merthyr Tydfil 3 copies, 
Rice, Major, Llwynybrain, near Llandovery 

Richards, Rev. Henry, M.A. Rector of Llanystumdwy 

Richards, Rev. Richard, M.A. Rector of Meifod, Montgomeryshire 

Richards, T., Esg. Treiorwerth, Anglesey 

Richards, Rev. P. M., Rhos, near Wrexham 2 copies. 
Richards, Rev. John Lloyd, Incumbent of Llanddwyn, Anglesey 

Richards, Mr. John Morgan, Nantllindir, near Llandovery 

Kichards, Mr. Evan, Assistant Overseer, Carnarvon 

Richardson, Rev. William, B.A. Curate of Bala 

Richardson, Rev. V illiam, Minor Canon, St. David's, and R.D. 

Roberts, Rev, Thomas, Independent Minister, Llanuwchllyn, Merioneth-hirc 

Roberts, Rev. William, Baptist Minister, Penparc, near Cardigan 

Roberts, Mr. R. E., Bala, Merionethshire 

Roberts, Rev. E., M.A. Llangystenyn, near Conway, Carnarvonshire 
Roberts, Mr. John, Talybont Wharf, Brecon 

Roberts, Mr. Robert, Milfeddyg, Llandderfel, near Bala 

Roberts, Rev. William, Baptist Minister, Blaenau Gwent, Monmouthshire 
Roberts, Rev. Samuel, M.A. Independent Minister, Llanbrynmair, Montgomeryshire 
Roberts, Thomas, Esg. Surgeon, No, 1 Bridge Street, Southwark, London 
Roberts, Mr, William, Bridge Sreet, Southwark, London 

Roberts, Mr. Joseph, Draper, Aberystwyth 

Roberts, Mr. William Jones, Commercial Traveller, Brecon 

Roberts, Rev. William, Curate of Holywell 

Roberts, W. R., Esg. B.A. Pembroke College, Oxford 

Roberts, Rev. John, Curate, near Aberafon, Glamorganshire 

Roberts, Rev. Robert, Baptist Minister, Tabernacle, Merthyr Tydfil 

Roberts, Rev. Richard, Curato of Dowlais, Glamorganshire 

Rogers, Rev. Thomas, Curate of Llangrallo, near Bridgend, Glamorganshire 
Rogers, Rev. Thomas, Curate of Llangunllo, near Newcastle Emlyn 
Rowland, Rev. Thomas, Curate of Llanrwst, Denbighshire 2 copies 
Rowland, Rev. James, Curate of Pwllheli, North Wales 

Rowland, Rev. William, Wesleyan Minister, Brynmawr, near Aborgavenny 
Rowland, Owen, Esg, (Aled o Fôn) 3 Lloyd Square, London 

Rowlands, Rev, D. L., St. Dogmel's, Pembrokeshire 

Rowlands, Rev. William, Vicar of Fishguard, Pembrokeshire 

Rowlands, Rev. John, Baptist Minister, Tabor, Pembrokeshire 

Salisbury, E. Gibbon, Esg. Stanley-place, Chester 

Salisbury, Rev. E. Baylee, Rector of Thundersley, Rayley, Essex 

Saunders, Mr. Thomas, Landsurveyor, Undergrove, near Lampeter, Cardiganshire 
Saunderson, R. Esg. and Publisher, Bala 

Saunderson, Mr., Printer, Bala 

Sinnett, Rev. J., Rector of Bangor cum Bettws, near Newcastle Emlyn 
Spurrell, Mr. William, Printer and Publisher, Carmarthen 

Stephens, Rev, David, Independont Minister, Ebenozer, Trefforest, near Cardiff 
Stephens, Rev. Noah, Independent Minister, Sirhowy, Tredegar 

Stephens, Rev. John, Independent Minister, Brychgoed, Breconshire 
Stephens, Mr, William, Pentrewytp, Llansamlet, near Swansea 

Talhaiarn, Mentmore, Leighton, Bucks 

Thomas, Rev. Edward, Incumbent of Skewen, Neath 

Thomas, Rev. W. W., B.D. Rector of Dinas, near Newport, Pembrokeshiro 
Thomas, Mr, John, Writer, Llandovery 

Thomas, Rev. Timothy, Baptist Minister, Newcastle Emlyn 

Thomas, Rev. N., Baptist Minister, Priory Street Chapel, Carmarthen 
Thomas, Rev. William, Independent Minister, Capel Isaac, near Llandilo 
Thomas, Mr. Rees, Innkeeper, Cwmamman 

Thomas, Rev. Abraham, Bugeildy, Radnorshire 

Thomas, Joseph, Esg. Llangadog, Carmarthenshire 

Thomas, Rev. William, Rector of Kilybebyll, Glamorganshire, deceased, 
Thomas, David, Esg. Surgeon, Llandovery 

Thomas, Mr. William, Llandovery 

Thomas, Mr. John, Post Office, Glyn Nedd, Glamorganshire 2 copies 
Thomas, Mr. Daniel, Registrar, Trecastle 

Thomas, Rev. Thomas, Rector of Moat, Pembrokeshire 

Thomas, Rev. Llewelyn Lloyd, Rector of Newport, Pembrokeshire 

Thomas, Mr. William, Confectioner, Llandovery 

Thomas, Mr, William, Ynysddu, near Blackwood, Monmouthshire 

Thomas, Mr, David, Tynycwm, Llansawel, Carmarthenshire 

Thomas, Mr. Thomas, Glanyrafonddu, Talley, Carmarthenshire 

Thomas, Mr. John, Printer, Llanelly, Carmarthenshire 

Thomas, Rev. Evan, Baptist Minister, Tredegar, Monmouthshire 

Thomas, Daniel, Esg. near Bath 

Thomas, Rev. Thomas, M.A. Vicar of Llanbeblig, Carnarvon 

Thomas, Mr, Enoch, Wern, Llanllechid, near Bangor 

Thomas, David, Esq. Solicitor, Brecon 

Thomas, Mr. William, Troedyrhiw, Myddfai, near Llandovery 

Thomas, Rev. William, Curate of Swansea, Glamorganshire 

Thomas, Mr. David, Watchmaker, Llandovery 

Thomas, Mr. Thomas, Blacksmith, Llanfaes, Brecon 

Thomas, Rev. Levi, Baptist Minister, Narberth, Pembrokeshire 

Thomas, B. R., Esq. Castle Cottage, Narberth, Pembrokeshire 

Thomas, Rev. Thomas, Independent Minister, Llanfairclydoge, ncar Lampeter 

Walters, Rev. Thomas, Curate of Ystradgunlais, Glamorganshire 
Walters, Mr. Watkin, Draper, Llandovery 
Walters, Mr. John, Clerk, Llandingad, Llandovery 
Walters, Mr. John, Cattle Dealer, Escaircrwys, Llanycrwys, Carmarthenshire 
Walters, Rev. Thomas, Curate of Lampeter Velfrey, Pembrokeshire 
Watkins, Lieut. Col. LI. V., M.P. Lord Lieut. and Custos Rotulorum of Brecknockshire 
Watkins, Mr. T. (Eiddil Ifor) Blaenau Gwent, near Abergavenny 
Watkins, Mr. J. Wine Merchant, Aberystwyth 
Watts, Rev. James, Baptist Minister, Nebo, Penycae, Monmouthshire 2 copies. 
Wilcox, Rev. Henry, Wesleyan Minister, Swansea 
Wilks, Mr. Benjamin, Glantawe Cottage, Swansea 
Williams, Rev. Hugh, M.A. Vicar of Maesaleg, and Chancellor of Llandaff 
Williams, William, Esq. M.P. Lambeth 
Williams, Rev. Sir E. H. G., Bart. Llwynywormwood, Carmarthenshire 
Williams, The Venerable John, M.A. Archdeacon of Cardigan 
Williams, Thomas, Esq. Surgeon, Pont Senny, Breconshire 
Williams, Mr. John, Pentwyn, Llandovery 
Williams, Rev. Thomas, Baptist Minister, Llanfihangel-nant-bran, Breconshire 
Williams, Rev. Morris, M.A. Vicar of Amlwch, Anglesey 
Williams, Mr. Rowland, Dinorwig House, Llanberis, near Carnarvon 2 copies, 
Williams, Rev. John, Incumbent of Llanfihangel Cilycwm, near Llandovery 
Williams, Rowland, Esq. Stone Street, Llandovery 
Williams, Rev. David, Independent Minister, Troedrhiwdalar, near Builth 
Williams, Mr, William, Stag, Aberdare 
Williams, Rev. William, (Caledfryn) Independent Minister, Llanrwst, Denbighshire 
Williams, Mr. Daniel, Tanymwmffri, near Llandovery 
Williams, Mr. John, Currier, Carmarthen 
Williams, Mr. Thomas, Junior, Auctioneer, Llanwrda Farm, near Llandovery 
Williams, Rev. J., Incumbent of Taliaris, near Llandilo 
Williams, Mr. John, Black Swan, Llandovery 
Williams, Rev, Watkin, Curate of Bettws, Denbighshire 
Williams, Mr. J., Tanner, Cardigan 
Williams, Rev. J., M.A. Trinity Church, Bala 
Williams, H. Ll., Esg. Solicitor, Bala 
Williams, Rev. William, Independent Minister, Adulam, Tredegar, Monmouthshire 
Williams, Mr, Evan, Clock and Watch Maker, Trecastle, Breconshire 
Williams, Mr. Stephen, Officer of Inland Revenue, Werwig, near Cardigan 
Williams, Rev. William, Rector of Llanharry, near Cowbridge, Glamorganshire 
Williams, Mr, Watkin, Pwllhen, Rhandir Issaf, near Llandovery 
Williams, Mr. David, Fal, Capel Issaf, near Brecon 
Williams, Mr. John, Furnace Manager, Dowlais 
Williams, Mr. J. P., Ebenzer, Llangunog, near Carmarthen 
Williams, Rev, D. A., Incumbent of St. David's Church, Carmarthen 
Williams, Mr. David, Student, Independent College, Brecon 
Williams, Rev. William, Baptist Minister, St. Melons, near Newport, Monmouthshire 
Williams, Mr. John, Red Lion, Llanllechid, near Bangor 
Williams, Rev. William, Rector of Llansantffraid, near Conway 
Williams, Mr. Owen, Bard and Antiguary, Waunfawr, near Carnarvon 
Williams, Mr. David, Bwlchnewydd, near Lampeter 
Williams, Mr. Phillip, Printer and Publisher, Aberystwyth 
Williams, Rev. W., M.A. Rector of Llanddyfnan, Anglesey 
Williams, Mr. Thomas, Bookbinder, Pwllheli, Carnarvonshire 
Williams, Thomas, Esg. National Provincial Bank, Pwllheli 
Williams, Mr. Robert, Star, Pwllheli 
Williams, Rev. William, Rector of Llanengan, near Pwllheli 
Williams, Rev. John, Curate of Cadoxton, near Neath 4 copies, 
Williams, Rev. William, Vicar of Llanrhaiadr-ym-Mochnant, near Oswestry 
Williams, Rev. Thomas, Rector of Llangwm, Pembrokeshire 
Thomas, Mr. William, (Gwilym Marles,) Presbyterian College, Carmarlhen 
Thomas, Mr. William, Printer and Bookseller, Crickhowel 
Thomas, George, Esg. Parke, St. Clears, Carmarthenshire 
Thomas, Mr. Isaac, Cattle Dealer, Penarth, Llanycrwys, Carmarthenshire 
Thomas, Rev. John, B.A. Trinity Church, Oswestry 
Thomas, Mr. W., Talbot Terrace, Maesteg | 
Thomas, Mr. David, Draper, Aberayron, Cardiganshire 
Thomas, Mr. John, Cwmgwyn, near Llandovery 
Thomas, James, Esg. Solicitor, Bays Hill House, Llandilo, Carmarthenshire 
Vaughan, Henry Gwynne, Esg. Cynghordy, near Llandovery 
Vincent, Rev. James Y., M.A. Rector of Llanfairfechan, near Bangor 

Williams, Rev. E. G., St. Peter's Church, Liverpool ` 
Williams, Mr, J., Pantcrafog, near Trecastle Breconshire 

Williams, Mr. Hugh Belle Savage Yard, Ludgate Hill, London 

Williams, Rev. Thomas, Curate of Llanfihangel-genau’r-glyn, near Aberystwyth 
Williams, Mr. Richard, Master of the Workhouse, Llanelly, Carmarthenshire 
Williams, Mr. William, Smith, Loughor, near Swansea 
Williams, Rev. J., B.A. Incumbent of Llandrindod, Bala 2 copies, 
Williams, Mr. Daniel, Timber Merchant, Penybont, near Pumsaint 

Williams, Rev. St. George Armstrong, M.A. Plashen, near Pwllheli 

Williams, Rev. David, Baptist Minister, Meidrim, near Carmarthen 

Williams, Rev. Thomas, B.D. Rector of St. George, near St, Asaph 

Williams, Rev. John, Incumbent of Caerau, Pendoylan, Cardiff 

Williams, Rev. Rees, Rector of Vaynor, near Merthyr Tydfil 

Winston, Mr. John, Llanwrtyd, Breconshire 

Winstone, Rev, Mr., Vicar of Llandilo'r-fân, Breconshire 


Additional Subscribers’ Mames. 


His Highness Prince Louis Lucien Bonaparte 

Anthony, Mr. Samuel, Llandovery 

Davies, Mr. William, Builder, Libanus, near Brecon 

Hughes, Mr. David, 14, Peel Street, Liverpool 

Isaac, Rev. D. Lloyd, Curate of Cadoxton, near Neath, One additional copy. 
Jones, Rev. Robert, M.A. All Saints, Rotherhithe, London 

Jones, William, Esq. (Gwrgant,) Greenwich, London 

Jones, Mr. J. M., Editor and Proprietor of the Cymro Americaidd, New York 

Jones, Mr. —, Gelligaer, Glamorganshire 

